
PRAEFATIO 


«  Quas  primum  anno  1838  Historiae  Ecclesiasticae  prae- 
»  lectiones,  in  Collegio  Urbano  S.  Congregationis  de  Propa- 
»  ganda  Fide,  atque  in  Pontificio  Seminario  Romano,  a  nobis 
»  habitas  edidimus,  et  posterioribus  annis,  usque  ad  Concilii 
»  Tridentini  aetatem  perduximus;  eas  nunc,  propter  editionis 
»  timo  factae  exemplorum  deficientiam,  et  studiosorum  homi- 
»  num  opus  illud  requirenti um  desiderium,  typis  iterum  man- 
»  dare  opportunum  esse  arbitrati  sumus.  Atque  hoc  quidem 
»  loco,  non  possumus  gratum  animi  nostri  sensum  non  profi- 
»  teri  erga  tot  doctissimos  viros,  et  adolescentes  rerum  sacra- 
»  rum  studiis  addictos,  qui  praeter  omnem  exspectationem  no- 
»  stram,  praelectiones  istas  tanta  benevolentia  exceperunt,  ut 
»  primam.  illarum  editionem  brevi  consumpserint.  Piane  autem 
»  intelligimus  quantopere  nobis  fuit  honorificum,  quae  nos 
»  ad  praecipua  historiae  ecclesiasticae  capita  explicanda,  elu- 
»  cubrati  sumus,  ea  sapientium  hominam  iudicio  commendata 
»  et  digna  existimata  esse,  quae  publicis  in  scholis,  ad  prae- 
»  claram  illam  disciplinarci  tradendam  adhibeantur.  Huius  vero 
»  benignitatis  is  fructus  nobis  optatissimus  erit,  ut  inde  inci- 
»  tamentum  ad  opus  feliciter  absolvendum  accipiamus,  atque 
»  ad  reliquam  praelectionum  nostrarum  partem,  quanto  citius 
»  fieri  poterit,  publicandam  perveniamus.  » 


Haec  porro  sunt  verba,  quae  primis  libri  huius  paginis 
apposita  voluit  Auctor  noster  clarissimus,  quum  anno  millesimo 
octingentesimo  quadragesimo  octavo  typis  illum  rursus  excu- 
debat.  Veruni  etsi  communi  omnium  plausu  praeclarum  istud 
opus  fuerit  exceptum;  optatum  nihilominus  terminum  attingere 
non  valuit,  quoniam  anno  insequenti  perduellionum  fraudibus 
Romae  necatus  gloriosam  Auctor  ipse  mortem  occubuit.  Nos 
itaque  intermissum  hoc  opus  perficere  cupientes,  munus  deman- 
davimus  viro  praeclarissimo,  qui  abruptam  historiae  ecclesia- 
sticae  seriem  ab  Oecumenica  Tridentina  Sinodo  usque  ad  Sa- 
crosanctum  hoc  Vaticanum  Concilium  prosequeretur.  Quod  qui- 
dem  unicum  volumen  proprio  Auctoris  sui  nomine  insignitimi 
tunc  tandem  nos  in  lucem  edituros  esse  promittimus,  quum 
Vaticanum  ipsum  Concilium  feliciter  iam  auspicatum,  in  iini- 
versae  Christianae  reipublicae  bonum  fuerit  absolutum. 

DE  ANNO   NATALI   DOMINI   NOSTRI   IESU    CHRISTI. 


SoientHistoriae  Eeclesiasticae  scri- 
ptores  opus  suum  ordiri ,  tempus 
statuendo,  quo  D.  N.  Iesum  Chri- 
stum  natum  esse  putàndum  sit;  hoc 
enim  eo  ertinet ,  ut  intelligatur , 
quo  tempore  Ecclesia  habuerit  exor- 
dium.  Hunc  morem  sequuti  nos  de 
praeoipuis  Historiae  Eeclesiasticae 
capitibus  pertractaturi,  non  oraitten- 
dam  arbitramur  iamdiu  cognitam  de 
ea  re  controversiam.  Cum  vero  ni- 
mis  longum  esset,  singillatim  omnes 
eruditorum  hominum  in  natalitio 
Christi  anno  definiendo  persequi  sen- 
tentias,  et  libros  percensere  quae- 
stionem  istam  continentes ,  de  quo 
in  ter  ceteros  legi  potest  Io.  Georgius 
Walchius  in  Historia  Novi  Testa- 
menti saec.  I,  e.  I,  §.  6, 7, 8;  illam  ex- 
plicandam  suscipiemus  sententiam , 
qnae  magis  gravibus  firmata  videtur 
argumentis ,  et  qua  Gbristum  natum 
esse  statuitur  anno  Urbis  conditae 
Varroniano  septingentesimo  quadra- 
gesimo septimo,  et  imperii  Octaviani 
Augusti  trigesimo  octavo.  Explora- 
tum  omnibus  est,  auctorem  aerae 
vulgaris ,  qua  nos  in  Christi  annis 
numerandis  utimur,  deceptum  esse , 
cum  natum  Christum  esse  iudicavit 
anno  753,  quod  nonnullos  ante  annos 
evenerat.  Quo  tamen  anno  id  prorsus 
contigisse  existimari  debeat,  ostendi 
certo  non  potest. 

Memoratam  superius  sententiam , 
quae  Christi  nativitatem  anno  U.  C. 
747  Varroniano  tribuit,  tamquam  o- 


mnium  probabiliorem  amplexi  sunt 
in  chronologia  historica  Novi  testa- 
menti eruditissimi  viri,  qui  celeber- 
rimum  opus  ediderunt,  quod  L'Art 
de  vérifier  les  dates  inscriptum  est. 
lllam  deinde,  reliquis  silentio  prae- 
teritis,  P.  Henricus  Sanclementius 
ordinis  S.  Benedicti  Congregatio- 
nis  Camaldulensium  Abbas,et  sacri 
Con'silii  Episcoporum  doctrinae  pe- 
riclitandae  eo  tempore  a  secretis, 
edito  Romae  anno  1792  opere  de 
emendatione  aerae  vulgaris,  propu- 
gnavit  eruditissime. 

Valde  fusa  est  Sanclementii  ad 
sententiam  illam  evincendam  pertra- 
ctatio.  Nos  quae  ille  disputat,  eo  fer- 
me modo  perstringemus,  quo  id  effe- 
cit  vir  doctissimus ,  et  de  historia 
ecclesiastica  praeclare  meritus,  quem 
ob  singularem  virtutem  ac  sapien- 
tiam  inter  S.  E.  R.  Patres  Cardina- 
les  adscitum,  non  sine  magno  scien- 
tiarum  detrimento  aliquot  ante  annos 
boni  omnes  vita  functum  defleverunt. 
Neque  parnm  auctoritatis  huic  sen- 
tentiae  accessisse  arbitramur  tanti 
viri  probatione. 

Itaque  ad  demonstrandum  quod 
praposuimus,  haec  sunt  pertractanda: 
Christum  scilicet  post  annum  U.  C. 
749  natum  non  esse,  ante  annum  746 
natum  dici  non  posse,  ex  quatuor  an- 
nis, qui  ab  anno  746  ad  749  fluxerunt, 
annum  747  natalem  Christi  esse  iu- 
dicandum.  Ostendamus  igitur,  quod 
primo  loco  diximus,  Christum  post 


CAPUT  I. 


annum  U.  C.  749  natum  non  esse. 
Id  vero  patebit,  modo  consti terit, 
Christum  Herode  Magno  regnante 
fuisse  ortum;Herodem  Magnum  vero 
anno  U.  C.  750  mortuum  esse,  eoque 
mense,  qui  ab  Hebraeis  Nisan  dici- 
tur,  et  veluti  primus  anni  legalis, 
seu  sacri  habetur,  et  partim  martio, 
partim  aprili  nostro  respondet.  Quid 
vero  potest  esse  tam  certum,  quam 
Christum  Herode  regnante  in  lucem 
editum  fuisse,  cum  omnibus  in  prom- 
ptu  sint  illa  Matthaei  Evangelistae 
verba  cap.  2:  Cum  natus  esset  Iesus 
in  diebus  Herodìs  Regis;  cum  ex 
Evangelio  praeterea  appareat,  inter 
Christi  hortum,  et  Hèrodis  mortem 
non  exiguum  temporis  spatium  inter- 
cessisse?Dicam  id,quod  certum  omni- 
no  iudicari  debet:  scilicet  fateri  opor- 
tet,  Magos,  qui,  vivo  adhuc  Herode 
et  incolumi,  Hierosolymam  venerant, 
Christum  adorasse  saltem  post  qua- 
dragesimum  ab  eius  ortu  diem.  Id 
exploratum  esse  cuique  debet  ex  eo, 
quod  Iosephus  et  Maria  una  cum  in- 
fante Iesu,  Angelo  iubente,  ut  eun- 
dem  ab  Herodis  crudelitate  libera- 
rent,  qui  infanticidium  erat  decretu- 
rus,  in  Aegyptum  aufugerint  conti- 
nuo, postquam  Magilesum  adorassent, 
et  in  patriam  redire  aggressi  fuissent. 
Docet  hoc  diserte  Matthaeus  cap.  2, 
v.  13  et  14.  Qui  cum  recessìssent,  ecce 
Angelus  Domini  apparuit  in  somnis 
Ioseph  dìcens,  surge,  et  accise  pue-  ' 
rum,  et  matrem  eius,  et  fuge  in  Ae- 
gyptum . . .  futurum  est  enim,  ut  He- 
rodes quaerat puerum  adperdendum 
eum,  qui  consurgens,  accepit  pue- 
rum, et  matrem  eius  nocte,  et  seces- 
sit  in  Aegyptum.  Quis  vero  negave- 
rit,haec  nonnisipost  quadragesimum 
saltem  a  Christi  ortu  diem  evenisse? 
Nonnullum  enim  certe  tempus  aMa- 
gorum  discessu  ad  Iosephi  fugam  in- 
teriectum  est,  ut  Maria  ante  Magorum 
adventum  Hierosolymam  se  contule- 
rit,  quo  caeremoniis  de  puerperae 
purificatone  a  lege  praescriptis  lu- 
straretur,  cuius  lustrationis  legiti- 
mum  tempus,  quodque  mutari minime 
poterat,  quadrarjesimus  erat  a  partu 


dies.  Quadraginta  ergo  iam  erant 
certe  exacti  ab  ortu  CUfisti  dies,  cum 
Magi  Hierosolymam  pervenerunt.  Est 
vero  omnibus  ex  evangelii  historia 
exploratissimum,  cum  Magi  illuc  ve- 
nerunt,  Herodem  adhuc  vixisse.  Cum 
iis  enim  Herodes  est  colloquutus,  eos 
ad  se  redire  iussit  post  Messiam  re- 
pcrtum,  eorumque  reditu  frustra  ali- 
quandiu  exspectato,imperavit,  ut  Be- 
thleemitae  infantes  infra  bimatum 
crudelissime  necarentur. 

Praeterea  ostendi  potest ,  huic 
temporis  spatio,  quod  indicavimus, 
aliud  non  mediocre  adiungendum  es- 
se, quo  post  Christum  natum  Herodes 
vixit.  Ad  sententiam,  quam  exponi- 
mus,  ostendendam,  satis  est  demon- 
strare,  illud  tempus  quinque  saltem 
mensium  fuisse,  licet  ceteroquin  effici 
posset,  longe  diuturnius  illud  fuisse. 
Videamus  igitur,  utrum  saltem  alios 
quinque  menses  post  Magorum  ad- 
ventum Herodes  vixerit.  Ttaque  He- 
rodes, quo  tempore  Magi  Hierosoly- 
mam pervenerunt,  in  ea  urbe  mora- 
batur,  quemadmodum  ex  memorato 
Matthaei  loco  perspicue  constat.  At- 
qui  certum  est,  Herodem  postremis 
quinque  vitae  suae  mensibus,  quibus 
acerbissimo  morbo  laboravit ,  ex  quo 
obiit,  perpetuo  Hierosolymaabfuisse, 
et  vel  apud  Hiericunta,  vel  apud  ther- 
mas  Callirhoenses  comiporatum  esse. 
Habemus  huius  rei  gravissimum  au- 
ctorem  Iosephum  Hebraeum ,  qui  1. 17, 
e.  25  Antiq.  Iudaic.  hoc  memoriae 
prodidit,  cui  in  ea  re  fìdes  habenda 
est ,  cum  quae  ad  Herodis  historiam 
pertinent,  ex  commentariis  hauserit 
Nicolai  Damasceni ,  quo  Herodes  usus 
est  familiarissime.  Licet  igitur  con- 
cederemus,  Herodem  statini  post  Ma- 
gorum e  Bethleemo  discessum  impe- 
ratumque  infanticidium  aegrotasse, 
et  Hierosolyma  digressum  esse;  illud 
tamen  semperexhis,  quae  memora- 
vimus,exsisteret,eum  post  illud  tem- 
pus quinque  alios  saltem  menses  vi- 
xisse.. Apparet  ergo ,  non  exiguum 
certe  temporis  spatium  a  Christi  ortu 
ad  Herodis  mortem  intercessisse. 

Sed  de  anno  loquamur,  quo  mor- 

tuus  Herodes  est.  Id  anno  U.  C.  Var- 
ron.  750  contigisse,  eoque  mense,  qui 
Nisan  dicitur,  manifestimi  est.  Ne- 
que  ante  quidem,  neque  post  illum 
annum  Herodes  obiit.  Iosephus  enim 
Hebraeus  e.  14, 1.  14  Antiq.  Iudaic. 
monet,  renunciatum  eum  regem  a 
Romanis  fuisse ,  Cneo  Domitio  Cal- 
vino iterum  et  Caio  Asinio  Pollione 
Coss.  hoc  est  an.  U.  C.  714  sub  fìnem 
mensis  Septembris.Idem  scriptor  me- 
moriae  prodidit  1.  17  Antiq.  Iudaic. 
e.  8,  Herodem  obiisse  anno  post  re- 
gnum  a  Senatu  Romano  impetratum 
trigesimo  septimo ,  post  Hierosoly- 
mam  expugnatam  devictumque  Anti- 
gonum,  cui  Parthilu  daeorum  princi- 
patum  detulerant,  trigesimo  quarto. 
«Quinta  die,  inquit,  postquam  Anti- 
patrum  fìlium  occidit,  vita  defunctus 
est,  post  detrusum  regno  Antigonum 
anno  34 ,  ex  quo  autem  a  Romanis 
Rex  declaratus  est  anno  37.  » 

Quo  loco  notaudum  est,  Iosephum 
in  Iudaicorum  principum  annis  re- 
censendis  Hebraeorum  morem  sequu- 
tum  esse,  qui  eos  a  praecedenti  neo- 
menia mensis  Nisan  illius  anni  du- 
cere solebant,  quo  illi  imperium  sus- 
cepissent,  quocumque  tandem  anni 
tempore  rerum  potiti  fuissent.  Haec 
vero  si  perpendantur  omnia,  et  an- 
ni 37  numerentur  a  neomenia,  hoc 
est  a  primo  die  mensis  Nisan  an.  714, 
quo  rex  a  Romanis  Herodes  declara- 
tus est,  sequetur,  trigesimum  sextum 
Herodis  annum  pridie  neomeniam 
mensis  Nisan  anni  U.  C.  750  desi- 
isse,  ab  eaque  neomenia  annum  37 
fìuere  coepisse,  quo  anno  eum  Iose- 
phus mortuum  esse  testatur,  eumque 
ante  annum  750  mortuum  certe  non 
fuisse.  Quae  retulimus  de  Herodis 
mortis  tempore,  numerandi  ratione 
ducta  ab  anno,  quo  Rex  a  Romanis 
declaratus  est,  eadem  facili  negotio 
accommodari  possunt  illi  numerandi 
rationi,  quae  ducatur  ab  anno,  quo 
Hierosolyma  expugnata  est.  Iosephus 
enim  narrat  Herodem  mortuum  anno 
ab  expugnatione  illius  urbis  trige- 
simo quarto:  libro  autem  Antiq.  Iu- 
daic. 14,  e.  8  monet,  Hierosolymam 


expugnatam  esse  ab  Herode  menso 
circitor  Maio,  M.  Agrippa  et  Caio  Ca- 
ninio  Coss.  nempe  anno  U.  C.  717. 
Quare  si  a  neomenia  mensis  Nisan 
huius  anni  numeremus,  trigesimum 
tertium  ab  expugnatione  annum  de- 
siisse  inveniemus  pridie  neomeniam 
mensis  anni  U.  C.  750,  et  ab  huius 
anni  neomenia  annum  34  initium  du- 
xisse,  ut  omnino  iterum  necesse  sit 
fateri,  Herodem,  qui  34  post  Hiero- 
solymaeexpugnationem  anno  obierit, 
ante  annum  U.  C.  750  Varronianum 
certe  vita  functum  non  esse. 

Ostendi  praeterea  potest,  Herodis 
obitum  neque  ad  tempus  referri  posse, 
quod  anno  U.  C.  750  posterius  sit. 
Id  apparet,  si  primum  consideretur, 
Herodem  Antipam  quadraginta  tres 
annos  tetrarchiam  obtinuisse.Exsistit 
vero  hoc  ex  nummis  servatis  in  Va- 
ticano aliisque  museis,  qui  sinceri 
certe  et  minime  fìcti  sunt,  quique  ab 
Herode  Antipa  percussi  fuerunt,  in 
quorum  antica  parte  haec  verba  grae- 
cis  litteris  scripta  sunt  intra  lauream 
coronami  TAIÙ  KAI2API-rEP-MAN,  et 
in  postica  palmae  ramus  insculptus 
est,  circa  quem  verba  leguntur:  HPQ- 
AHO  TRTPAPXHC,  ac  in  medio  num- 
mo litterae  L  MI\  Ex  quibus  rebus, 
praecipue  vero  ex  litteris  L  MI*  tem- 
pus indicantibus,  quo  nummi  percussi 
sunt,  quasque  anno  43  interpretari 
debemus,  aperte  colligitur,  Herodem 
Antipam  ad  43  Tetrarchiae  suae  an- 
num pervenisse,  eoque  anno  nummum 
illum  in  Caii  Caligulae  honorem  cu- 
sum  esse.  Deinde  illud  etiam  certum 
esse  debet,  mortuo  Herode  Magno*,  et 
autumno  eius  anni  labente ,  quo  ilio 
obiit,  Octavianum  Imperatorem,  post- 
quam diu  de  re  deliberasset,  postre- 
mum  Herodis  testamentum  de  Regni 
inter  fìlios  divisione  confìrmasse,  Ar- 
chelao He thnarchae  nomen  Augustum 
concessisse,  dimidia  eius  regni  parte, 
et  imprimis  Iudaea  illi  attributa;  al- 
tera vero  parte  in  reliquos  Archelai 
fratres,  quos  Tetrarchas  appellavit, 
ita  tributa,  ut  Philippo  Trachonitis 
eum  Iturcae,  Herodi  Antipae  Oak- 
laea  et  Peraea,  nonnullique  alii  tra- 

ctus  concessi   sint:  denique,   prout 
Cardinalis  Norisius  evincit  in   epi- 
stola de  nummo  Herodis  Antipae  ad 
Antonium  Pagium,  et  P.  Sanclemen- 
tius  docet  op.  cit.  lib.  3,  ci,  Hero- 
dem  Antipam  Tetrarchiam  liane  re- 
tinuisse  usque  ad  annum  U.  C.  792, 
quo  ab  Imperatore  Caio  Caligula  ea 
exspoliatus  est.  Ex  his  vero  omnibus 
efficitur,   Herodem  M.    post  annum 
U.  C.  750  mortuum  non  esse.  Quem 
enim  locum  statuere   poterimus  43 
Herodis  Antipae   Tetrarchiae  anni, 
si  Herodem  M.  eius  patrem  anno  po- 
steriore 751    mortuum  fìngeremus? 
Necesse  enim  esset  una  statuere,  He- 
rodem Antipam  eiusfìlium  autumnali 
anni  751  tempore  tetrarchiam  impe- 
lasse, et  a  praecedentis  eiusdem  anni 
inensis  Nisan   neomenia  imperii  sui 
annos  numerare  coepisse.  Quare  cum 
rationibus  ductis  ab  eo  anno  tetrar- 
chiae Herodis  quadragesimi^  tertius 
annus  incideret  in  annum  793  Urbis 
conditae;   cumque   ceteroquin   appa- 
reat,  Herodem  vel  ab  anno  792  te- 
trarchia a  Caio  Caligula  exspoliatum 
esse,  reliquum  est,  ut  ad  invenien- 
cium  43  huic  anno  tetrarchiae  locum 
necessario  concedatur,  Herodem  M. 
post  annum  750  mortuum  non  esse. 
Praeter  haec  demonstrari  quoque 
potest,  Herodem  prorsus  mense  He- 
braico  Nisan  anni  450  mortuum  fuis- 
se.  Nam  ex  Iosepho  Hebraeo  lib.  17 
Antiq.  Iudaic.  e.  8  et  9  constat,  in- 
ter  Herodis  mortem  et  Paschatis  fe- 
stum  paullo  plures,  quam  septem  dies 
fluxisse.    Quamobrem    cum    Hebraei 
die  14  mensis  Nisan,  et  vespere  qui- 
dem,  Paschatis   festum    inchoarent, 
sequitur,    Herodis    mortem    primis 
mensis  Nisan  diebus  contigisse.  Re- 
fert   enim  Iosephus,  Archelaum  He- 
rodis fìlium   natu    maiorem    patris 
mortui  corpus  Hiericunte  extulisse; 
maxima  pompa  in  Herodium  castel- 
lani   detulisse,   ubi    sepultum    est; 
Hierosolymam  reversum  Iudaeorum 
more  patrem  per  septem  dies  luxisse; 
iisque   exactis,   epulum  plebi  prae- 
buisse,  ac  in  tempio  e  superiore  loco 
esse  concionatimi:  dum  haec  ageban- 


tur,  seditionem  esse  excitatam,  illam 
omni,  quo  poterat,humanitatis  genere 
sedare  conatum  esse;  et  cum  timeret, 
ne  seditiosi,  qui  in  tempio  coetus 
habebant,  tumultum  excitarent  in 
festo  Paschatis,  qu&d  proximum  erat, 
copias  aliquas,  ac  deinde  totum  exer- 
citum  in  eos  immisisse:  ita  eorum 
conatus  fuisse  repressos,  tria  homi- 
num  millia  caesa  esse,  reliquos  in 
propinquos  montes  abeuntes  fuga  sa- 
lutem  petiisse;  ex  quibus  Archelai 
iussu  deinde  discesserint,  domumque 
redierint,  ac  festum  quamvis  'auda- 
ces  deteriora  ver  iti  reliquerint.  Haec 
vero  argumento  sunt,  Herodis  mor- 
tem primis  mensis  Nisan  diebus  eve- 
nisse. 

Quod  si  a  memoratae  sententiae 
defensoribus  ostendi  potest,  Christum 
post  annum  U.  C.  Varronianum  749 
natum  non  esse,  ii  etiam  probant,ànte 
annum  746  Servatoris Nostri  natalem 
constitui  non  debere.  Ad  hoc  evln- 
cendum  depromitur  argumentum  ex 
pace,  qua  in  universo  orbe  tunc  fio- 
rente, Christus  natus  est.Neqme  enim 
id  in  controversiam  vocari  potest, 
Christum  natum  fuisse  bellis  omnibus 
confectis ,  et  in  totius  orbis  tranquil- 
litate.  Neque  veteres  Ecclesiae  pa- 
tres,  quae  divini  vates  hac  de  re  prae- 
dixerant,  de  sola  spirituali,  verum 
etiam  de  terrestri  pace  acceperunt , 
quae,  Christo  nascente,  futura  esset, 
ad  pacem  illam  caelestem  significan- 
dam,  quam  erat  allaturus.  Hoc,  ut 
ceteros  praeteream,  aperte  docet  IJie- 
ronymus  in  e.  2  Isaiae ,  qui  de  eo 
tèmpore  loquens  affirmat:  «tunc  o- 
mnia  bella  cessaverunt.»  Hoc  Augu- 
stinus  1.  18  de  Civ.  Dei  e.  46.  «Re- 
gnante ergo  in  Iudaea  Herode,  apud 
Èomanos  autem  commutato  Rei  pu- 
blicae  statu,  imperante  Caesare  Au- 
gusto, et  per  eum  orbe  pacato,  na- 
tus est  Christus.»  Ut  intelligamus 
igitur,  dicine  possit,  Christum  ante 
annum  U.  C.  746  natum  esse,  illud 
est.quaerendum,  quo  tempore  pax, 
imperante  Octaviano  Augusto,  in 
universo  orbe  floruerit.  Ter  quidem 
id  contigisse   ex  Suctonii   et  Dionis 

historiis  manifeste  colligitur:  cum 
vero  Christus  natus  dici  non  possit 
iis  temporibus,  quibus  prima  aut  se- 
cunda  illa  pax  floruerit,  postrema 
vero  pax  ante  annum  746  non  obti- 
nuerit,  ante  eundem  annum  Christi 
ortus  constitui  non  potest. 

Neque  difficile  est  docere,  Chri- 
stum  primae  et  alterius  pacis  tem- 
poribus non  esse  ortum.  Cum  enim 
anno,  quo  Herodes  M.  mortuus  est, 
hoc  est  750,  Christum  puerum  ad- 
huc  fuisse,  manifestum  sit;  cumque 
ex  Matthaei  Evangelica  narratione 
e.  2  diserte  constet,  puerum  omnino 
Christum  fuisse,  cum  post  Herodis 
mortem  ex  Aegypto  in  Palaestinam 
reversus  est,  nonne  inde  sponte  sua 
fluit,  Christum  dici  non  posse  iis  tem- 
poribus natum  esse,  quibus  prima  et 
secunda illa  pace  orbis  terrarum  frue- 
retur?  Prima  enim  pax  anno  circi- 
ter  725  coepit  post  fusum  mortuum- 
que  Àntonium;  altera  vero  anno  cir- 
ci ter  729,  Cantabrico  bello  confecto: 
utraque  tandem  non  diuturna  fuit. 
Si  Christus  igitur ,  alterutra  illa 
pace  perdurante,  natus  esset,  quo- 
modo  anno  750  puer  adhuc  esse  po- 
tuisset? 

Iticamus  igitur  de  postrema  illa 
pace  ,  quam  ante  annum  746  non  ob- 
tinuisse  commemoravimus.  Historiae 
Romanae  1.  14  narrat  Dio,  anno  744 
Senatum  decrevisse,  ut  Iani  Gemini 
templum  clauderetur;  quod  apud  Ro- 
manos  bellis  ingruentibus  patebat, 
pacis  vero  tempore  clausum  serva- 
batur.  At  non  ex  Dione  solum,  verum 
etiam  ex  Velleio  Paterculo  illorum 
temporum  acquali  habentur  causae, 
quominus  ,  quod  Senatus  decreverat, 
perfìci  minime  potuerit.  Noti  sunt  il- 
lorum temporum  Dacorum  motus, 
seditio  a  Dalmatis  excitata,  et  per- 
durantes  adhuc  Germanici  belli  re- 
liquiae.  Notum  praeterea  est,  Dacos 
et  Dalmatas  eodem  anno  744  Tiberii 
virtute  devictos  esse,  iisque  provin- 
ciis  pacatis,  superfuisse  tamen  an- 
no 745  bellum  Germanicum ,  quod 
Druso  Tiberii  fratri  commissum  est; 
quodque  licet  ille  feliciter  gereret, 


confìcere  tamen  non  potuit,  quod  eo 
anno  mortuus  sit:  itaque  anno  746 
Tiberium  ab  Augusto  cum  imperio 
missum  esse,  quo  belli  reliquias  tol- 
leret,  Germanicas  gentes  populo  Ro- 
mano revera  parere  doceret.  Haec 
vero  argumentum  suppeditant,  po- 
stremam  illam  pacem,  de  qua  loqui- 
mur,  ante  annum  U.  C.  746  omnino 
non  coepisse. 

Neque  existimandum  est,  ineunte 
eo  anno  pacem  hanc  obtinuisse;  nam 
media  circiter  aestate  huius  pacis 
initium  factum  esse  probari  potest. 
Nam, ut  ex  rebus  superius  commemo- 
ratis  patet,  eo  anno  bellum  Germa- 
nicum, quod  dumtaxat  supererat,  Ti- 
berii virtute  et  industria  perfectum 
est.  Etenim  Velleius  Paterculus  in 
Historia  Romana  narrat,  hoc  anno 
Tiberium  «  peragratum  victorem  o- 
mnes  partes  Germaniae  sine  ullo  de- 
trimento commissi  exercitus  sic  per- 
domuisse  eam ,  ut  in  formam  pene 
stipendiariae  redigeret  provinciae.» 
Velleio  Paterculo  autem  haec  de  Ti- 
berio narranti  fides  haberi  omnino 
debet,  cum  rebus  ab  eo  gestis  inter- 
fuerit,  et  apud  eum  primum  quaesto- 
ris ,  tum  legati  munus  gesserit.  Con- 
fecto verum  eo  bello ,  quod  unum 
supererat,  pax  obtinuit;  et,  quemad- 
modum  senatus  consulto  .biennio  ante 
praeceptum  erat,  Iani  templum  Claudi 
debuit.  Pacis  autem  huius  initium 
non  ante  mediam  circiter  huius  anni 
aestatem  constitui  potest  ;  constat 
enim  ea,  quae  hoc  anno  gesta  sunt, 
antequam  pax  inita  dici  possit,  non 
mediocre  temporis  spatium  postu- 
lasse. Nam  veteres  tradunt,  et  Ger- 
maniam  peragrasse  hoc  anno  Tibe- 
rium, et  Gerraanos  domuisse,  et  diu 
cum  iis  de  pace  egisse ,  reiectis  con- 
ditionibus,  quae  ab  iisdem  propositae 
fuerant,  novisque  praecriptis,  quibus 
denique  pax  constituta  est.  Quare 
cum  dubium  esse  non  debeat,  Tibe- 
rium, intempesta  hieme  et  ante  ver- 
num  tempus  bellum  non  suscepisse, 
eumque  constet,  multo  ante  fìnem 
huius  anni  Romam  rediisse,  media 
circiter  aestate  fìnem  Germanico  bel- 

lo  imposuisse  cénsendus  est;  quo  con- 
fecto,  pax  florere  coeperit. 

Huius   autem   pacis  tempus  satis 
diuturnum  fuit;  nam  integro  quin- 
quennio eam  perdurasse  demonstrari 
potest.  Certe  veteres,  qui  Romanam 
horum   temporum  historiam  litteris 
prodiderunt,  post  belli  Germanici  a 
Tiberio  confecti  narrationem  nullum 
aliud  bellum  commemorarunt  usque 
ad  Armeniacum,  quod  anno  U.  C.  752 
exortum    est.   Dio  quidem  narrat, 
anno  747  Tiberium  in  Germaniam  re- 
versum    ob  motus  in    ea    provincia 
coortos,  anno  autem  748  missum  eun- 
dem   in   Armeniam  esse,  quae  de- 
fecerat.   At   quae  de  motibus  tum 
Germaniae,  tum  Armeniae  iis  annis 
excitatis  Dio  scribit,  de  belli  quidem 
metu,  non  autem  de  bello,  quod  re- 
vera   gestum  sit,  intelligi  debent, 
quodque  pacem  illam  interrumperet, 
quae  anno  746  inceperat;  etenim  au- 
ctor  ipse  Dio  est ,  nihil  memorabile 
anno  747  in  Germania  actum  esse.  Si 
vero  bellum  eo  anno  fuisset  revera 
in  Germania  renovatum ,  et  motus , 
quos  indicavimus,  non  belli  formidi- 
nem  tantum  attulissent,  gravissima 
certe  in  Germania  eo  anno,  et  quae 
memorabilia  imprimis  essent,  ibi  con- 
tigissent.  Quae  vero  recensuimus  de 
Armeniae  defectione ,  neque  illa  et- 
iam  de  bello  suscepto   intelligenda 
sunt,  cum  veteres  scriptores  aperte 
testentur,  nonnisi  anno  752  bellum 
Armeniacum  revera  exortum  esse. 
Ex  his  igitur  efficitur,  pacem,  de  qua 
loquimur,  integro  quinquennio  per- 
durasse, cum  nullum  bellum  a  vete- 
ribus  commemoretur  gestum  eo  omni 
temporis  spatio,  quod  ab  anno  746  ad 
annum  752  fluxit. 

Sed  dici  quoque  potest,  ipsum  Au- 
gustum  facto  suo  auctorem  quodam- 
modo  esse,  nullum  bellum  ab  an.746 
ad  an.  752  gestum  a  Romanis  fuisse? 
Nam  principum  Romanorum  mos  fuit, 
ut  cum  victoriam  aliquam  vel  ipsiper 
se,  vel  suis  auspiciis  retulissent,  au- 
gerent  numerum  imperatoriae  appel- 
lationis, quae  in  eorum  nominibus 
indicandis  adhiberi  solebat.  Est  vero 


hoc  eiusmodi,  ut  si  de  tempore  aga- 
tur,  quo  non  constet,  Rem  publicam 
bellicam  calamitatem   aliquam   pas- 
sam  esse,  et  ceteroquin  imperatoriae 
appellationis  numerum  eos  non  au- 
xisse    appareat  ,  argumentum   inde 
duci   possit ,   pacem   eo  tempore  in 
Imperio  Romano  floruisse.  Si  ergo, 
quemadmodum  constat,  his  annis,  de 
quibus  loquimur  ,  nihil  adversi  Ro- 
manum    Imperium  passum   esse  ita 
constet  ;   iisdem  vertentibus  annis  , 
Angustum  Imperatoriae  appellationis 
suae  numerum   non   auxisse  ,  argu- 
mento  id  esse  debebit,  pacem  eo  toto 
tempore  perdurasse.  Atqui  Augustus, 
qui,  ut  ex  Dione  aliisque  veteribus 
monumentis  patet ,  anno  U.  C.  746 
Imperator  XIV  appellatus  est  ob  res 
in  Germania  a  Tiberio  feliciter  ge- 
stas,  eundem  appellationis  imperato- 
riae numerum  saltem  usque  ad  an- 
num 751  retinuit:  nam  plures  eius 
inscriptiones  habemus  adhuu,  in  qui- 
bus nomen  Imperatoris  XIV  coniun- 
gitur  cum  tribunicia  potestate  XVII, 
XIX ,  XX.  Exploratum   autem   est , 
Augustum  singulis  annis  tribuniciae 
potestatis  appellationera  auxisse,  et 
eam  XVII  gessisse  ex  ante  cai.  lui. 
anni  747  ad  ante  cai.  lui.  anni  pro- 
ximi  ;   XIX  vero   ex   ante   cai.  lui. 
anni  749  ad  ante  cai.  lui.  anni  750; 
XX  denique  ex  ante  cai.  lui.  750  ad 
ante  cai.  lui.  751.  Cum  ergo  his  annis 
perpetuo  Imperator  XIV  appellatus 
sit,  quin  aliquod    bellicum   infortu- 
nium  Rei  publicae  advenerit,perspi- 
cuum  est,  idcirco  imperatoriae  eius 
appellationis  numerum  una  cum  tri- 
buniciae  potestatis   indicatione  au- 
ctum  non  esse,  quod  toto  ilio  quin- 
quennio in  Imperio  Romano  pax  ob- 
tinuerit. 

Restat  nunc  ut  tradamus  ,  quo- 
modo  ex  his  annis,  qui  inter  746 
et  749  lapsi  sunt ,  ostendatur,  an- 
num 747  Christi  natalem  fuisse.  Eru- 
ditissimus  Sanclementius  ,  qui  sen- 
!  tentiam,  de  qua  disputamus ,  veluti 
certo  sibi  demonstrasse  visus  est , 
hac  de  re  loquens  operis  cit.  1.  4,  e.  7, 
«  Principii  loco  ,  inquit ,  habemus  , 


DE   ANNO   CHRISTI   NATALI. 


Verbum  divinimi  naturam  non  as- 
sumpsisse  humanam,  neque  in  mun- 
dum  ad  venisse  ,  nisi  post  pacem  ab 
Augusto  ubique  partam:  quod  sane 
de  eius  incarnatione  non  minus,  quam 
de  eius  nativitate  est  intelligendum. 
Quis  enim  tam  iniquus  iudex  esse 
velit,  ut  cum  unum  concesserit,  al- 
terum  negare  audeat  ?  Quasi  in  eo 
tam  divino  admirabilique  Incarna- 
tionis  mysterio,  unde  primum  repa- 
rationis  nojstrae  exorclium  ,  descen- 
dente in  uterum  Deiparae  ipso  sole 
iustitiae  et  Pacis  principe,  ipso  pacis 
auctor  aeternus  comitem  secum  ha- 
bere  non  debuerit  eam  pacem,  quam 
universo  orbi  afferebat  ;  aut  non  ex 
aequo  deceret,  ut  tum  fieret  in  pace 
Iqcus  eius,  cum  nasceretur  in  Be- 
thleem,  quam  cum,  superveniente  in 
plenitudine  temporum  Spiritus  san- 
cii virtute  ,  in  Yirginis  utero  car- 
nem  nostram  assumeret.  Non  est  ita- 
que  ambigendum,  quin  ab  ipso  divi- 
nae  incarnationis  principio  totus  orbis 
fuerit  in  pace  compositus.  »  Haec  San- 
clementius  ideo  affirmat,  ut  iis  oc- 
currat,  qui  anno  746  Christum  natum 
esse  contendunt.  Cum  enim  ex  iis,  quae 
superius  aliata  sunt,  sequatur,  ante 
annum  746,  et  media  circiter  aestate 
postremam  illam  pacem  non  ince- 
pisse,  Christusante  illud  tempus  con- 
ceptus  censendus  non  est:  quare  nec 
eo  anno  natus  est.  Nam  si  ab  eo  tem- 
pore, quo  pax  coepit,  scilicet  ab  in- 
eunte circiter  mense  sextili  anni  746, 
numerare  velimus  novem  menses  , 
qui,  teste  Luca  in  Evangelio  e.  2,  ab 
Christi  conceptione  ad  eius  ortum  la- 
psi  sunt,  et  etiamsi  annum  non  a  ca- 
lendis  Ianuarii  ad  postremam  De- 
cembris  diem,  sed  a  palilibus  ad  pa- 
lilia,  hoc  est  ab  XI  calendas  Maias 
ad  XII  cai.  Maias  ,  quod  aliquando 
Romani  faciebant ,  eum  annum  nu- 
meremus,  inveniemus,  eo  anno  Chri- 
stum natum  non  esse. 

Quod  spectat  vero  ad  excludendam 
eorum  sententiam,  qui  annum  Chri- 
sti natalem  statuunt  vel  748,  vel  749, 
haec  sunt  perpendenda.  Certe  eo  tem- 
pore Christus  natus  est,  qui ,  ut  ex 


Lucae  e.  2  habemus,  Augusto  Impe- 
rante, cum  in  omnibus  provinciis , 
quae  Populi  Romani  imperio  pare- 
bant ,  tum  in  Iudaea  ,  quae  Herodi 
Regi  populi  ftomani  socio  subdita 
erat,  omnium  hominum  et  familia- 
rum  census  peragebatur,  Tertullia- 
no saeculi  secundi  desinentis  gravis- 
simus  scriptor  lib.  1  adversus  Marcio- 
nem  e.  19  docet,  C.  Sentium  Satur- 
ninum  provinciae  Syriae  eo  tempo- 
re Legatum  Pro-Praetorem  censura 
hunc  inivisse  ac  perfecisse.  «  Sed  et 
census,  inquit,  constat  actos  sub  Au- 
gusto tunc  in  Iudaea  per  Sentium 
Saturninum  ,  apud  quos  genus  eius 
(Christi  videlicet)inquirerepotestis.» 
Scio,  auctorem  Exercitationis  de  ver- 
bis  D.  Lucae  exìit  edictum,  etc.  Ca- 
rali  editae  anno  1796  existimare,  fì- 
dem  Tertulliano  hoc  loco  habendam 
non  esse,  quem  ex  coniectura  tantum 
narrasse  putat,  quae  ad  censum  per- 
tinent  a  Sentio  Saturnino  in  Iudaea 
institutum  ;  at  ex  loco,  quem  paullo 
ante  recitavi,  perspicue  apparet,  Ter- 
tullianum  non  coniecisse  quidem  tan- 
tum aut  suspicatum  esse  ,  censum 
illum  a  Sentio  Saturnino  actum,  sed 
constare  omnino  affirmasse,  ab  eo  Le- 
gato Rro-Praetore  Syriae  Censum 
institutum  esse.  Tanta  vero  erat  Ter- 
tulliani  gravitas,  ut  numquam  certe 
constare  asseruisset  id  ,  quod  ipse 
tantummodo  vel  coniiceret,  vel  su- 
spicaretur.  Neque  is  certe  Tertul- 
lianus  erat,  utcumMarcionitisagens, 
eosdemque.  refellens  ,  qui  Christum 
veram  carnem  assumpsisse  negabant, 
atque  ea  de  causa  duo  priora  Evari- 
gelii  Lucae  capita  repudiabant,  ar« 
gumento  uteretur,  quod  coniectura 
sua  tantum  exeogitasset ,  et  Rorna- 
norum  monumentorum  auctoritate 
eos  revincere  conaretur,  quae  vera 
esse  ipse  ac  certa  docere  non  posset. 
Quare  cum  tanta  confldentia  Tertul- 
liano constare  affirmaverit,  per  Sen- 
tium Saturninum  censum  actinm  esse, 
ex  eoque  censu  Christi  genus  appa- 
rere  posse;  id  vel  a  veteribus  gra- 
vibusque  scriptoribus  accepisse,  vel 
ex  ipsius  census  monumentis ,  quae 

ferrari  in  Roman is  tabulanis  per- 
spicue tradit,  hausisse  putandus  est. 
Neque  ullam  pugnam  aut  sententia- 
rum  oppositionem  Lucam  inter  et  Ter- 
tullianum  ea  de  re  esse  indicar!  pot- 
est,  quorum  alter  a  P.  Sulpicio  Cy- 
rino,  alter  a  Sentio  Saturnino  cen- 
sum illum  peractum  esse  doceat. 
Verba  enim  Lucae:  «  Haec  descri- 
ptio  prima  facta  est  a  Praesiile  Sy* 
riae  Cyrino,  »  componi  cum  iis  pos- 
sunt,  quae  de  censu  per  Sentium 
Saturninum  peracto  eo  loco  tradit 
Tertullianus.  Gravis  est  de  ratione, 
qua  locus  ille  Lucae  legendus  sit , 
eruditorum  hominum  controversia. 
Non  desunt  enim  ,  qui  librariorum 
sive  fraude^sive  negligenza  factum 
putent,  ut  cum  a  Luca  Saturnini  no- 
men  positum  fuisset ,  ibi  nunc  Qui- 
rini  nomen  reperiatur.  Sunt ,  qui 
Graecum  Lucae  locum  ,  non  quem- 
admodum  latinus  interpres  reddidit, 
legendum  esse  arbitrentur,  sed  ver- 
tendum  potius  fuisse  :  haec  descri- 
ptio  prius  facta  est,  quam  praeses 
esset  Syriae  Quirinus.  P.  Dominicus 
Magnanus  ex  religiosis  sodali  bus  , 
quos  Minirnos  vocant ,  in  libro  Ro- 
mae  anno  1772  edito,  quem  inscri- 
psit:  Problema  de  anno  nativitatis 
Christi ,  et  cum  eo  plures  docent , 
Saturninum  quidem  censui  in  uni- 
versa Syria,  et  propterea  in  ipsa  Iu- 
daea  instituendo  praefuisse;  et  cum 
ipse  per  se  universum  illud  nego- 
tium  absolvere  non  posset ,  misisse 
in  ludaeam  Quirinum,  qui  censum  in 
ea  regione  ageret.  His  vero  doctis- 
8imi  quique  chronologi  opponuntur  , 
qui  arbitrati  sunt,  Quirinum  ab  Au- 
gusto missum  in  Syriam  fuisse  cum 
extraordinario  imperio,  ut  Syriae  et 
Regni  Iudaici  censum  iniret;  eum  au- 
tem  ad  Palaestinae  censum  confì- 
ciendum  opera  usum  fuisse  Sentii 
Saturnini,  qui  iis  temporibus  ordina- 
rius  Syriae  Pro-Praetor  erat.  (Le- 
gatur  Walchius  loco  superius  cita- 
to.) Hac  autem  ratione  Tertullianus 
cum  D.  Lucae  testimonio  componi 
facile  potest. 
Ideo   vero  Tcrtulliuni   auctoritas 


hoc  loco  asserenda  est ,  ut  dubitar! 
non  possit,  censum  Christo  nascente 
peractum,  in  Iudaea  institutum  fuis- 
se, quo  tempore  Senti us  Saturnfnus 
Svriae  Pro-Praetor  erat.  lamvero 
inde  sequitur,  Christum  anno  749  na- 
tum  dici  non  posse;  componi  enim 
eius  nativitas  cum  eo  tempore  de- 
bet,  quo  Sentius  Saturninus  adhuc 
Syriae  praeerat.  Atqui  anno  749  Sen- 
tius Saturninus  iam  inde  discesse- 
rat,  Quintiliusque  Varus  eidem  suc- 
ecsserat.  Quemadmodum  enim  ex  lo- 
sepho  Hebraeo  accepimus  ,  Sentius 
Saturninus  ab  anno  744  ad  an.  748 
magna  ex  parte  elapsum  Syriae  Pro- 
Praetor  fuit,  et  longe  ante  anni  749 
initium  e  Syria  discessit.  Nam  inmu- 
seis  permultis  exstant  nummi  ab 
Antiochenis  in  Syria  in  Vari  iam 
Syriae  praesidis  honorem  percussi  , 
in  quorum  posteriore  parte  haec 
verba  leguntur:  ANTIQXEQN  EHI  OTA- 
POI  IiK,  hoc  est  Antiochensium  sub 
Varo  anno  25.  Hi  autem  nummi  certe 
ante  mensem  Novembrem  anni  U.  G. 
748  ab  Antiochenis  percussi  sunt  ; 
nam  annus  ille  25  his  nummis  in- 
scriptus  ad  epocham  pertinet  Impe- 
rli Augusti  in  Syria  post  Actiacam 
victoriam  ,  quae  in  nummis  Antio- 
chenis adhibebatur,  quo  tempore  ii- 
dem  nummi  cusi  fuerunt:  Antiocheni 
vero  eius  epochae  initium  ducebant 
ab  exeunte  Octobri  U.  C.  723.  Quare 
perspicuum  est,  annum  illum  25,  quo 
nummi  ,  de  quibus  loquimur ,  cusi 
fu  ere  ,  incepisse  ab  exeunte  .octobri 
anni  U.C.  747,  desiisse  vero  circa 
finem  Octobrisanni  748.  Quamobrem 
cum  ex  inscriptione  ipsa  pateat,  eos 
cusos  esse  cum  iam  Varus  Pro-Prae- 
tor Syriae  praeesset,  sequitur,  eun- 
dem  Varum  ante  mensem  Novem- 
brem anni  748  iam  Sentio  Saturnino 
successisse.  Concluditur  ergo,  Chri- 
stum ,  qui ,  ut  Tertullianus  docet , 
Sentio  Saturnino  Syriam  gubernan- 
te ,  et  ludaeam  censente  natus  est , 
anno  749  natum  dici  non  posse. 

Est  denique  clicendum  de  anno  748, 
ut  ostendatur,  Christum  eo  anno  na- 
tum non  esso.  Profecto  si  de  die  na- 

tali  Christi  illam  sententiam  ceteris 
longe  probabiliorem  sequamur,  Chri- 
stum die  25  Decembris  natum  esse, 
id  iam  nativitatem  Christi  anno  748 
non  evenisse  demonstraret,  cum  con- 
stet,  mense  Decembri  anni  748  iam 
Quintilium  Varum  Sentio  Saturnino 
successisse,  et  ceteroquin  certuni  sit, 
Sentio  Saturnino  Iudaeam  censente, 
Christum  ortum  fuisse.  Quod"  si  alio 
quovis  die  ac  mense  Christum  na- 
tum vellemus  suspicari ,  fateri  ta- 
men  cogeremur,  id  anno  748  mini- 
me contigisse  ,  si  cum  Sanclemen- 
tio  aliisque  eruditis  annum  747  a 
palilibus  ad  paiilia  ducamus^  et" 
annum  748  non  Iuliano  more  a  ca- 
lendis  Ianuariis ,  sed  a  palilibus  item 
ad  paiilia,  scilicet  a  die  XI  calendas 
Maias,  more  apud  Romanos  in  pu- 
blicis  monumentis  usitato  ,  inchoe- 
mur.  Habemus  enim  in  Antiochenis 
nummis  superius  memoratis  anno  25 
Vari  nomen  inscriptum:  iamvero  ut 
Vari  nomen  anno  25  inscribere  pos- 
sent  Antiocheni ,  necesse  erat,  Va- 
rum ipsum  ineunte  saltem  mense 
Septembri  anni  748  in  Syriam  per- 
venisse, eamque  provinciam  admini- 
strare  coepisse:  Sentius  autem  Satur- 
ninus  iam  multo  ante  censum  ab- 
sol visse  putandus  est.  Nam  Augustus, 


qui  singulari  prudentia  sua  perspi- 
cue intelligebat ,  quam  periculosum 
esset,  census  iis  in  regionibus  in- 
stituere,  quae  moribus  Romani  as- 
suetae  non  erant,  certe  de  Varo  in 
Saturnini  locum  subrogando  minime 
cogitavit ,  ante  quam  nuncium  de 
absoluto  a  Saturnino  in  Iudaea  censu 
accepisset.  Longe  maius  autem  tem- 
po ris  spatiumeratnecessarium,  quam 
eorum  quinque  fere  mensium  ,  qui 
ab  XI  cai.  Maias  ad  Septembris  ini- 
tium  fluxerunt,  ut  litterae,  quibus 
id  nunciabatur,  a  ^alaestina  Romam 
deferrentur;  Augustus  Varum  elige- 
ret;  hic  ea  ,  quae  itineri  necessaria 
erant,  compararet;  in  Syriam  denique 
profìcisceretur  ac  veniret.  Inde  vero 
colligitur,  Saturninum  Iudaeae  cen- 
sum absolvere  debuisse  ante  diemXI 
cai.  Maias,  seu  ante  annum  U.  C.  748 
a  palilibus;  ac  propterea  Christum, 
qui  Saturnino  Iudaeam  censente  na- 
tus  est,  anno  748  ortum  non  esse  , 
licet  illum  non  die  25  Decembris  , 
sed  alio  quolibet  die  ac  mense  na- 
timi dicere  vellemus.  His  autem  ita 
explicatis,  satis  abunde  demonstra- 
tum  est,  quibus  argumentis  senten- 
za innitatur,  quae  habet,  annum  747 
Varronianum  Christi  natalem  existi- 
mandum  esse. 


CAPUT  II. 


DE  ANNO  QUO  CHRISTUS  MORTUUS  EST* 


Postquam  chronologicam  de  anno 
natali  Christi  controversiam  absol- 
vimus,  opportunum  nunc  esse  vide- 
tur,  ea  afferre  monumenta,  quibus  , 
quo  anno  Christus  mortuus  sit,  di- 
iudicari  possit.  Id  anno  782  U.  C. 
Varroniano  ,  vel  aerae  vulgaris  29 
evenisse  doctissimus  Sanclementius 
contendit  in  Exercitatione  chrono- 
logica  de  anno  Dominicae  Passio- 
nis,  quam  edidit  ad  calcem  operis 
de  emendatione  aerae  vulgaris.  Qui 
diversas  de  ea  re  sequuti  sunt  sen- 
tentias  ,  ii  memorati  sunt  praeter 
ceteros  a   Mario  Lupo  dissert.  I  Uè 


notis  chronólogicis  anni  morti s  et 
Nativitatis  D.  N,  I.  C.  edit.  Romae 
anno  1744. 

Ad  sententiam  istam,  de  qua  loqui- 
mur,  evincendam  argumentum  gra- 
vissimum  affertur  ex  veteri  et  com- 
muni Christianorum  traditione.  Nam 
veteres  Ecclesiae  Patres,  ac  veterum 
monumentorum  scriptores,  communi 
consensione  eas  notas  indicant  de 
anno,  quo  mortuus  Christus  est,  ut 
omnino  concludi  debeat,  id  anno  U.C. 
782  evenisse.  Hoc  colligitur  primo 
loco  ex  iis ,  qui ,  consulibus  duobus 
Geminis,  Christum  mortuum  esse  me- 

moriae  prodiderunt;  qui  duo  Gemini, 
cum  consulatum  certe  gesserint  anno 
U.  C.  782,  profecto,  ubi  asseritur,  iis 
consulibus  Christum  mortuum  esse  , 
probatur-  etiam,  id  anno  782  conti- 
gisse.  Nimis  longum  esset  omnes  scri- 
ptores,  omniaque  monumenta  afferre, 
ex  quibus  id  demonstratur.  Indicabo 
Tertullianum,  qui  adversus  Iudaeos 
e.  8  de  morte  Christi  verba  faciens, 
«  Quae  passio,  inquit,  intra  tempora 
70  hebdomadum  perfecta  est  sub  Ti- 
berio Caesare ,  Consulibus  Rubellio 
Gemino  etFusio  Gemino,  mense  Mar- 
tio,  temporibus  paschae  ,  die  octavo 
calendarum  Aprilium,  die  primo  azy- 
morum  ,  quo  agnum  occiderent  ad 
vesperam  ,  a  Moyse  fuerat  praece- 
ptum.  »  Etsi  vero  Tertullianus  non 
Eufium  Geminum,  ut  ex  Capitolino- 
monumento  habetur,  sed Fusium  scri- 
pserit,  certe  tamen  ostendit,  quorum 
hominum  consulatum  indicare  vo- 
luerit.  Tertulliano  addendus  Lactan- 
tius  Firmianus,  qui  divinarum  insti- 
tutionum  1.  4,  e.  10  «  Exinde,  ait, 
Tetrarchas  habuerunt  usque  ad  He- 
rodem,  qui  fuit  sub  imperio  Tiberii 
Caesaris,  cuius  anno  quintodecimo, 
id  est,  duobus  Geminis  consulibus, 
ante  diem  septimam  Calendas  Apri- 
lium ,  Iudaei  Christum  cruci  affixe- 
runt.  Hic  rerum  textus,  hic  ordo  in 
arcanis  sanctarum  litterarum  conti- 
netur.  »  His  scriptoribus  adiungen- 
dus  est  antiquissimus  Romanorum 
Pontiftcum  catalogus,  qui  Lìberianus 
dicitur ,  eo  quod  Liberii  Pontificis 
et  Constantii  Caesaris  aetate  fuerit 
compositus,  quique  eruditissimis  vi- 
ris  Aegidio  Bucherio,  Petavio,  Blan- 
chinio,  Papebrochio,  aliisque,  magno 
in  honore  est,  tum  quod  antiquitate 
ipsa  sua  commendetur ,  tum  quod 
eiusdem  auctorem  vetustioribus  sin- 
cerisque  monumentis  in  eo  conficien- 
do  usum  fuisse  appareat.  Iam  vero 
ita  eius  catalogi  ducitur  exordium: 
«e  Imperante  Tiberio  Caesare  passus 
est  D.N.  I.  C.  duobus  Geminis  Con- 
sulibus, Vili  calendas  Aprilis:  et  post 
ascensum  eius  Beatissimus  Petrus 
Eproopatum   suscepit:  ex  quo  tem- 


pore, per  successionem  dispositum  , 
quis  Episcopus,  et  quot  annis  prae- 
fuit,  vel  quo  imperante.  »  Alia  pos- 
sent  veterum  scriptorum  idem  affir- 
mantium  testimonia  afferri ,  sed  ex 
adductis,  atque  ex  iis,  quae  omitti- 
mus,  facile  ostenditur  veterum  con- 
sensio  in  eo  chronologiae  capite,  ut 
duobus  Geminis  consulatum  geren- 
tibus  Christus  mortuus  sit. 

Ad  annum,  quo  Christus  mprtuus 
est,  recensendum,  magna  quoque  ve- 
terum consensio  est  in  alia  nota 
chronologica  statuenda,  ex  qua  etiam 
anno  782  id  evenisse  concluditur. 
Estrf&utem  ea  nota  annus  XV  impe- 
rii Tiberii  Caesaris;  inter  quamplu- 
res,  quos  commemorare  possem,  scri- 
ptores  eam  notam  afferentes,  addu- 
cam  Iulii  Africani  et  Clementis  Ale- 
xandrini  testimonia.  Iam  vero  Cle- 
mens  Alexandrinus,  qui  saeculi  tertii 
initio  vixit.  Uh.  I.  Stromatum  ait: 
«  Erat  autem  Iesus ,  cum  ad  bapti- 
smum  venit,  quasi  annorum  triginta. 
Quod  autem  uno  dumtaxat  anno 
praedicaturus  esset,  et  hoc  ita  scri- 
ptum est:  Annum  acceptum  Domino 
praedicare  misit  me.  Hoc  et  Pro- 
prietà dixit,  et  Evangelium.  Quinto- 
decimo itaque  anno  Tiberii  Caesaris, 
et  quintodecimo  Augusti ,  hoc  modo 
30  complentur  anni ,  donec  passus 
est.»  Iulius  Africanus  vero,  qui  fere 
iisdem  temporibus  vixit,  quinto  vo- 
lumine  Temporum,  ut  apud  Hiero- 
nymum  habemus  in  e.  IX  Danielis , 
inquit:  «  Macedones  regnaverunt  an- 
nis trecentis;  atque  exinde  usque  ad  an- 
num quintumdecimum  Tiberii,  quan- 
do passus  est  Christus,  numerantur 
anni  sexaginta.  »  Omissis  ceteris , 
qui  eiusdem  sententiae  sunt ,  pers 
spicue  constat ,  veteres  scriptore- 
omnino  censuisse,  Christum  anno  782 
mortuum  esse.  Cum  enim  demonstrari 
facile  possit,  annum  hunc  Tiberii  XV 
ab  Augusti  morte  coepisse  ex  ad 
diem  XIV  cai.  Sept.  anno  U.  C.  781, 
desiisse  autem  in  ad  diem  XV  ca- 
lendas Septembres  anni  782,  cum- 
que  ex  universa  Evangelica  narra- 
tione  manifestum  sit ,  Christum  in 

Pascliate,  quocl  mense  Nisan  celebra- 
batur,  mortuum  fuisse ,  perspicuum 
etiam  est,  qui  eum  mortuum  dicunt 
anno  Tiberii  XV,  existimasse  simul, 
icì  anno  782  contigisse. 

Huius  autem  sententiae  communis 
auctoritas  quanta  sit,  apparet,  si  con- 
sideretur,  eam  inniti  gravissimis  au- 
ctoribus,  qui  vix,  ac  ne  vix  quidem 
ducentis ,  aut    trecentis   annis   post 
Christi  mortem  vixerunt.  Ex  agendi 
autem  ratione,  qua  veteres  usi  sunt, 
ut  traditionem  nane  ipsam  defende- 
rent ,  videtur    probari    etiam    iure 
posse,  eos  ex  certissimis  monumen- 
tis  hausisse  quae  de  Christo  an.  782, 
et  duobus  consulibus  Geminis,  ac  XV 
Tiberii  anno  mortuo  memoriae  pro- 
ci iderunt.  Quamquam  enim  id  repu- 
gnare suspicari  possent  D.  Lucae  au- 
ctorìtati ,  qui  Evangelii  sui  e.  3  te- 
stari  videtur ,  Christum  XV  Tiberii 
anno  baptizatum  ,  et  promulgandae 
Evangelicae  doctrinae  suae  exordium 
fecisse,  sententiam  tamen  illam  non 
deseruerunt,  nihilque  omiserunt,  ut 
ostenderent ,   opinionem   suam    cum 
D.  Lucae  testimonio  minime  pugnare. 
Immo  vero  progressi  eo  usque  sunt, 
ut  cum  aliam  viam  sibi  non  super- 
esse  putarent  ad  pugnam  hanc   ex- 
cludendam,  potius  quam  sententiam 
illam  relinquerent,  nonnulli  afjirma- 
verint,  Christum    uno   tantum  anno 
praedicasse ,  atque  eum  XV  Tiberii 
anno  ad  baptismum  venisse  ,eodem- 
que  anno  mortuum  esse.  Hoc  autem 
nemo  ignorat  aperte  opponi  iis,  quae 
ex    evangelica   narrati one   habemus 
de  temporis  spatio,  quod  Christus  in 
praedicando  consumpserit.  Cum  igi- 
tur  et  hoc  nonnulli  veteres  Patres 
asseruerint ,  ut  in   sententia  persi- 
sterent,  anno  XV  Tiberii  Christum 
esse  mortuum,  sequitur,  ut  inde  ap- 
pareat,  eos  ex  indubiis  monumentis 
collegisse,quae  de  anno  mortis  Chri- 
sti tanta  constantia  pronunciarunt. 
Sed  est  hic  respondendum  diflicul- 
tati ,  quae   ex   memorato   D.  Lucae 
Evangelii  loco  desumitur.  Certe  ex 
Evangelio  colligitur,  tria  saltem  pa- 
schata   baptismum  inter  et  mortem 


Christi  intercessisse.  Iam  videtur 
prorsus  Lucas  denegare,  Christum 
anno  XV  Tiberii,  si  ve  U.C.  782  mor- 
tuum esse,  si  eo  anno  baptizatum  fuis- 
se Christum  retulerit.  Nam  ait  eo 
loco  Lucas:  «  Anno  autem  quintode- 
cimo Imperii  Tiberii  Caesaris,  pro- 
curante Pontio  Pilato   Iudaeam 

sub  principibus  Sacerdotum  Anna  et 
Caipha;  factum  est  Verbum  Domini 
super  Ioannem  Zachariae  fìlium  in  de- 
serto.» Nemo  potest  huius  difficul- 
tatis  gravi tatem  non  sentire,  atque 
ideo  factum  est,  ut  tum  veteres,  tum 
recentiores     eruditione    praestantes 
viri  de   ea  dissolvenda   vehementer 
laboraverint.  Sane  nonnullorum  ve- 
terum  probari  illa  sententia  non  pot- 
est, qui  Christum  arbitrati  sunt,  uno 
eodemque  anno  baptizatum  a  Ioanne 
fuisse,  praedicandi  munus  suscepisse, 
ac  mortuum  esse.  Illi  quidem  id  af- 
fi  rmarunt,quod  cum  ex  certissimis  mo- 
numentis haberent,  Christum  an.  15 
Tiberii ,  U.  C.  782  obiisse ,  rati  sunt, 
memoratum  Lucae   locum  ita    tan- 
tummodo  componi  posse  cum  certa 
hac,  quam  sibi  iure  comparaverant, 
notitia.  At  quoniam  Historiam  Evan- 
gelicam  consideranti    omnino  appa- 
ret ,  tria  saltem  paschata  a  Christi 
baptismo  ad  eiusdem  mortem  iluxis- 
se,  sequitur,  prorsus  illam  sententiam 
probari  non  posse  ,  qua    statuatur  , 
Servatorem  nostrum  uno  eodemque 
anno  baptismum  suscepisse  ,  praedi- 
cationis  officio  fnnetum  esse,  et  in- 
teriisse. 

Quo  valerent  difficultatem  istam 
solvere  plures  eruditi  viri  recen- 
tiores, intelligentes  memoratam  paul- 
lo  ante  sententiam,  de  uno  tantum 
transacto  a  baptismo  ad  mortem  Chri- 
sti anno,  defendi  non  posse ,  duplex 
initium,  seu  epocham  exeogitarunt , 
unde  Tiberii  anni  numerari  debeant: 
alteram  Imperii  Proconsularis,  alte- 
ram  Augustalis  :  quarum  prima  du- 
cenda  sit  a  tempore ,  quo ,  Augusto 
adhuc  vivo,  Tiberius  ex  Senatus  con- 
sulto proconsularem  potestatem  in 
Imperii  Romani  provincias  consequu- 
tus  sit  ;  altera,  quae  exordiatur  ex 

Caesaris  Octaviani  Augusti  obitu. 
Haec  si  secernantur ,  arbitrati  sunt, 
sententiam  de  anno  U.  C.  782  Christi 
emortuali  facile  cum  allato  Lucae 
loco  componi  posse.  Putarunt  enim 
Lucani  in  eo  testimonio,  quod  attu- 
limus,  de  Tiberii  Proconsularis  im- 
perii anno  decimo  quinto  loquutum 
esse  ,  de  quo  cum  illud  etiam  tra- 
ci atur,  integro  fere  quadriennio  ante 
Augusti  mortem  Proconsularem  po- 
testatem  impetrasse,  manifestum  esse 
putant,  subductis  rationibus  aban.  15 
proconsularis  imperii ,  de  quo  anno 
Lucae  verba  intelligunt,  adannum  15 
Tiberii  ab  obitu  Augusti  ,  tot  iilos 
annos  labi  potuisse,  quos  ex  Evange- 
lica narratione  ostenditur ,  a  Christi 
baptismo  ad  eius  mortem  interees- 
sisse.  Verum  et  haec  recentiorum  sen- 
tentia  probari  non  posse  videtur,  li- 
cet,  si  vera  esset,  argumentum  com- 
mode dissolveret.  Nihil  dicam,  valde 
incertum  esse ,  a  quo  tempore  ante 
Augusti  mortem  Tiberii  proconsula- 
ris potestas  coeperit:  omittam  omnia 
illa,  quae  contra  liane  numerandi  ra- 
tionem  ab  aliis  eruditis  viris  affe- 
runtur.  Illud  dumtaxat  ad  liane  sen- 
tentiam repudiandam  commemorabo, 
veteres  omnes ,  qui  imperii  Tiberii 
annos  percensuerunt,  ab  Augusti  mor- 
te solum  numerandi  initium  fecisse , 
et  epocham  illam  ab  impetrata  procon- 
sulari  potestate  ignotam  omnino  ve- 
teribus  fuisse.  Cumigitur  nemo  possit 
in  animumìnducere,Lucam,  neglecta 
vulgari  et  omnibus  cognita  annos  Ti- 
berii imperii  ab  Augusti  morte  nume- 
randi ratione,  ignotam  illam  procon- 
sularis eiusdem  potestatis  epocham 
adhibere  voluisse,  reiici  quoque  sen- 
tenza haec  debet,  annum  15,  de  quo 
Evangelista  loquitur  ,  non  a  morte 
Augusti,  sed  a  tempore  ,  quo  Tiberio 
potestas  proconsularis  concessa  est , 
ducendum  esse. 

Ostendendum  tamen  est,  quae  pro- 
babilis  responsio  argumento  superius 
adducto  afferri  debeat:  illa  profecto, 
qua  statuitur,Lucam  dum  commemo- 
ravi t  annum  15  Tiberii ,  non  annum, 
quo  Christus  baptizatus  est,  sed  an- 


num, quo  mortem  oppetiit,  indicare 
voluisse.  Sane  Eusebius  Caesareensis 
Episcopus  lib.  3  H.  E.  e.  24  notat , 
atque  id  praeterea  legenti  S.  Lucae 
evangelinm  occurrit,  Evangelistam, 
|  tertio  ,  et  sequentibus  Evangelii  sui 
capitibus  ,  ea  tantum  comprehen- 
disse,  quae  postremo  vitae  suae  an- 
no ,  et  post  Ioannem  Baptistam  ab 
Herode  in  vincula  coniectum  a  Chri- 
sto  gesta  fuerunt.  Hoc  vero  cum  im- 
primis  sit  vero  simile,  cumque  de  ba- 
ptismo pauca  tantum  Lucas  perstrin- 
gat,  cetera  autem,  quae  postremum 
vitae  Christi  annum  respiciunt,  pro- 
sequatur,  inde  sequi  omnino  videtur, 
ut  epocha,  quam  capitis  tertii  initio 
indicavit,  non  ad  tempus,  quo  Chri- 
stus baptizatus  est,  sed  ad  postre- 
mum praedicationis  annum  referri 
debeat. 

Atque  ut  ea  difficultas  tollatur, 
quae  ex  verborum  Lucae  ordine ,  et 
non  interrupta  oratione  oriri  posset, 
ex  qua  fi t ,  ut  iuxta  usitatam  inter- 
punctionem  ita  coniuncta  videatur 
epochae  illius  indicatio  cum  suscepto 
a  Ioanne  praecursoris  munere ,  Chri- 
stique  baptismo ,  ut  annus  Tiberii  a 
Luca  commemoratus  non  annum,  quo 
Christus  mortuus  est,  sed  annum,  quo 
baptizatus  fuit ,  tlebeat  significare  ; 
usitata  ipsa  eiusdem  loci  interpunctio 
mutanda  est  ea  ratione,  qua  post  An-» 
nam  et  Caipham  commemoratos  ora- 
tionis  absolutum  habeatur  exordium. 
Hac  autem  interpunctione  mutata  , 
impedimentum  tollitur,quominus  e- 
pocha  illa,  quam  Lucas  habet,  annulli- 
baptismi  Christi  commemorare  videa- 
tur. Neque  haec  interpunctionis  mu- 
tatio  de  audacia  poterit  accusari. 
Certe  novi  Testamenti  scriptores  , 
prout  a  viris  doctis  pluribus,  et  inter 
ceteros  a  P.  Sebastiano  Seemillerio 
in  Hermeneutica  sacra  pag.  67  et  seq. 
demonstratum  est ,  interpunctiones  , 
et  litterarum  ac  verborum  distinctio- 
nem  non  adhibuerant ,  atque  omnis 
haec  interpunctio  a  privatis  scripto- 
ribus  ,  posterioribus  temporibus  in- 
venta est.  Non  licet  quidem  eam  in- 
terpunctionem    temere    relinquere , 

cum  communi  suffragio  ea  recepta  ac 
probata  sit:  at  si  gravissimae  causae 
interpunctionem  illam  non  sequi  o- 
mnino  requirant,  licet  illam  desere- 
re.  Ita  profecto  contingit  in  re  ,  de 
qua  disputamus.  Nisi  enim  interpun- 
ctio,  quamindicavimus,  aratione  sta- 


tuatur,  quam  diximus  ,  non  apparet, 
quomodo  locus  ilio  cum  veteri  com- 
munique  Ecclesiasticorum  scriptorum 
consensione  componi  possiti  Evange- 
listae  autem  narratio,ut  superius  in- 
dicavimus,  mutationem  illam  requi- 
rere  prorsus  videtur. 


CAPUT  ni. 


DE    CHRISTIANAE   RELIGIONIS   PROPAGATIOISE   PRIMIS 
ECCLESIAE   TEMPORIBUS. 


Gravissima  sunt  monumenta,  quae 
ostendunt,  religionem  Christianam  , 
ubi  primum  praedicari  coepit ,  incre- 
dibili prorsus  celeritate  propagatam 
fuisse.  Ut  cetera  omittamus ,  cele- 
berrimum  est  Plinii  Iunioris  Bithy- 
niae  Pro-Praetoris  testimonium  1.  10 
epist.  97  ad  Traianum ,  in  qua  de 
Christianorum  numero  loquens,  qui 
ob  religionis  suae  professionem  in  ca- 
pitis  discrimen  adducebantur,  «Multi 
enim  ,  inquit,  omnis  ordinis,  utrius- 
que  sexus  etiam,  vocantur  in  peri- 
culum,  et  vocabuntur.  Neque  enim 
civitates  tantum,  sed  vicos  etiam 
atque  agros  superstitionis  istius  con- 
tagio pervagata  est  :  prope  iam  de- 
solata tempia,  et  sacra  solemnia  in- 
termissa.»  Iustinus  autem  Martyr  in 
dialogo  cum  Trjphone ,  generatim 
de  Religione  Christiana,  quae  ubique 
propagata  esset,  inquit:  «Nec  una 
quidem  est  hominum  natio,  sive  Bar- 
barorum,  sive  Graecorum,  sive  etiam 
aliorum  omnium,  quocumque  appel- 
lentur  nomine ,  vel  in  plaustris  de- 
gentium,  vel  domo  carentium,  vel  in 
tentoriis  viventium,  et  pecora  alen- 
tium,  inter  quos  per  nomen  Cruci- 
fixi  Iesu  preces  et  gratiarum  actio- 
nes  Patri,  et  conditori  universi  non 
fìant.»Neque  minus  sunt  gravia,  quae 
de  eadem  re  habet  S.  Irenaeus  Lu- 
gdunensis  Episcopus  1.  1,  e.  10  contra 
haereses.  Inquit  enim:  «Neque  hae, 
quae  in  Germania  sunt  fundatae  Ec- 
clesiae,  aliter  credunt,  aut  aliter  tra- 
dunt,  neque  hae,  quae  in  Iberis  sunt , 


neque  hae,  quae  in  Celtis,  neque  hae, 
quae  in  Aegypto,  neque  hae,  quae 
in  Ljbia ,  neque  hae,  quae  in  me- 
dio mundo  constitutae.  »  Tertullia- 
no denique  Apologetici  e.  37  «He- 
sterni  sumus,  ait,  et  vestra  omnia 
implevimus,  urbes,  insulas,  castella, 
municipia,  conciliabula,  castra  ipsa, 
tribus,  decurias,  palatium,  senatum, 
forum.  Sola  vobisreliquimus  tempia.» 

Haec  ex  auctoribus,qui  saeculo  se- 
cun'do  floruerunt,  desumpta  testimo- 
nia demonstrant,  singularem  prorsus 
et  pene  incredibilem  fuisse  primis  il- 
lis  temporibus  Religionis  Christianae 
propagationem.  Facile  est  autem  e- 
vincere,  divinitus  factum  fuisse,  ut 
tam  brevi  temporis  spatio,  superatis 
gravissimis  impedimentis,  atque  iis 
hominibus  ad  tantam  rem  peragen- 
dam  adhibitis,  qui  adhibiti  sunt, 
Christiana  Religio  propagaretiw. 

Est  enimeuique  obvium  mente  con- 
cipere ,  cuius  gravitatis  esset ,  et  cu- 
ius  difficultatis,  homines  ex  qualibet 
orbis  terrarum  parte  ad  morum  im- 
mutationem,  vitaeque  emendationem 
adigere ,  Deorum  cultum  evertere  , 
veri  Dei  Religionem  ubique  statuere, 
et  negotium  eiusmodi  absolvere,  mis- 
sis  ad  illud  gerendum  hominibus  iu- 
daeis ,  ex  infimo  genere ,  nullo  gra- 
tiae,  litterarum,  peritiae  rerum  ge- 
rendarum  adiumento.  Apparet  vero, 
opus  hoc  tale  fuisse,  ut  felix  eius  exi- 
tus  omnino  incredibilis  videri  debe- 
ret,  etiamsi  praeter  ea,  quae  indi- 
cavimus ,  adiuncta  ,  impedimentum 

nullura  aliud  exstitisset  :  quid  vero 
si  his  adiungatur,  quanta  vi  et  po- 
tentia  ex  omni  orbis  terrarum  re- 
gione Sacerdotum  veterum  auctoritas 
Religionis  propagationi  obstiterit,qui 
superstitionis  suae  cultum  in  sum- 
mum  discrimen  vocari  Religionis 
Christianae  propagatione  intellige- 
bant,  quantaque  crudelitate  vexati 
sint,  non  modo  quiReligionem  propa- 
gandam  curarent ,  veruni  etiam  qui 
illam  amplecterentur?  Profecto  si 
haec  omnia  accurate  perpendantur , 
jntelligetur  continuo,  divinitus  fa- 
ctum fuisse,  ut  brevi  tanta  rerum 
mutatio  contingeret,  et,  repudiata 
veteri  superstitione,  reiectaque  vitae 
morumque  licentia,  in  universo  ter- 
rarum orbe  homines  nec  cruciatibus, 
nec  morte  ipsa  perterriti  Christum 
adorarent,  et  religionis  Christianae 
mysteriorum  sublimitatem ,  discipli- 
naeque  sanctissimam  severi tatem  li- 
benti  animo  susciperent. 

Habeat  post  haec  Gibbonius,  alii- 
que  quid  loquantur:  humanitus  fa- 
ctum esse  contendat,  ut  religio  Chri- 
stiana propagaretur.  Numquam  certe 
docere  poterit,  tantam  liane  rerum 
mutationem  hominum  sola  virtute 
evenire  potuisse.  Nonnullas  ille  qui- 
dem  causas  commemorat  in  opere  de 
la  décadence,  et  de  la  chiìte  de  Veni- 
fire  Romain,  quibus  contingere  et- 
iam humanitus  potuisse  ait,  ut  Re- 
ligio nostra  tantum  incrementum 
tam  brevi  tempore  haberet.  Verum 
facile  est  ostendere,  quam  vanum  sit, 
iis  causis  tantum  hoc  et  tam  singu- 
lare  factum  tribuere.  Nonne  enim 
levissimum  est,  Apostolorum  stu- 
dium,  eorundemque  labores  veluti 
causam  afferre,  quare  Religionis  pro- 
pagatio  humana  etiam  ratione  possit 
explicari?  Nam  quomodo  Gibbonius 
ostendet,  humanae  tantum  virtuti, 
et  non  potius  divinae  potentiae  tri- 
buendum  esse,  ut  Apostoli  tanta  con- 
stantia, tantis  laboribus,  vexationum 
gravitate  minime  fracti,  Religio- 
nem  propagare  studuerint ,  iisdem- 
que,  licet  rudibus  genere  et  condi- 
tione  hominibu»  -  facile  fuerit ,  in 


communi  hominum  etiam  litterato- 
rum  depravatione,orbi  terrarum  per- 
suadere, relinquendas  omnes  de  ve- 
teri superstitioso  cultu  sententias, 
et  eam  religionem  esse  veluti  ve- 
ram  divinamque  recipiendam  ,  cuius 
praecepto  cupiditatibus  et  licentiae 
sempiternum  bellum   indiceretur? 

Illud  vero  quantae  levitatis  est  as- 
serere,  animi  immortalitatem,  quam 
Apostoli  praedicabant ,  alteram  cau- 
sam fuisse,  cur  Christiana  Religio 
humana  quoque  ratione  propagata 
censeri  possit,  perinde  quasi  tum  pri- 
mumapud  homines  pronuntiatum  sit, 
humanum  animum  immortalem  esse, 
neque  id  ex  primorum  temporumtra- 
ditione  descenderet,deque  ea  re  apud 
Ethnicos  etiam  ad  Apostolorum  ae- 
tatem  communis  sententia  non  fu- 
isset  ? 

Nescio  autem  quomodo  sibi  constet 
Gibbonius,  cum  miraculorum  multi- 
tudinem  ineuntis  Ecclesiae  tempori- 
bus patratorum  aliam  causam  fuisse 
arbitretur  ,  cur  facile  potuerit  Chri- 
stiana Religio  propagari;  eam  tamen 
propagationem  humana  ratione  ex- 
plicare  conetur.  Quid  eni^m  luculen- 
tius  ad  tantum  hoc  opus  divinae  vir- 
tuti tribuendum,  quam  inter  propa- 
gationis  causas  miracula  quoque  re- 
censere  ?  Ille  quidem  cum  arbitretur, 
Apostolos  revera  miracula  non  pa- 
trasse,  idque  velit  demonstrare  ex 
eo,  quod  in  Ecclesia  iam  constituta 
tantam  illam  miraculorum  multitu- 
dinem  agi  iam  amplius  non  videat, 
dum  Religionem  propagatam  esse  af- 
fìrmat  etiam  miraculorum  causa,  pro- 
pagationem ipsam  adscribit  causae, 
quae  vere  non  exstiterit.  Nerao  au- 
tem est,  qui  non  piane  sentiat  esse 
levissimum,  ex  posteriorum  tempo- 
rum  miraculorum  raritate  veram 
ineuntis  Ecclesiae  miraculorum  mul- 
titudinem  denegare  ;  miraculorum 
causa  propagatam  religionem  esse 
concedere ,  miracula  vero  ipsa  in- 
fìciarL 

Quid  praeterea  homini  respondeas, 
qui  sanctissimam  veterum  Christia- 
norum  vitam,  cum  praeclara  Eccle- 

siae  gubernandae  ratione  coniuncta, 
causam  quoque  fuisse  dicat ,  cui  fa- 
ciles  Christianae  religionis  progres- 
sus  accepti  referri  debeant?  Quae 
enim  ista  est  rei  huius  explicandae 
ratio  ?  Ille  nobis  praeclaros  hos  pro- 
gressi^ explicat  ex  singulari  Chri- 
stianorum  vitae  sanctitate.  At  est 
ineptum,  cum  quaeratur,  quomodo 
doctrina  obtinere  potuerit,  quae  prae- 
iudicatis  omnibus  opinionibus  repu- 
gnabat,  ita  fieri  potuisse  concedere, 
quod  cupiditates  vivendique  licen- 
tiam  etiam  coerceret.  Ergone  ut  ex- 
plicetur,  quomodo  Ethnici  adducti 
sint  ad  Deos  suos  contemnendos  ,  re- 
spondebitur,  id  facili  negotio  evenire 
potuisse  ,  quod  vitae  quoque  severi tas 
libertati  suffecta  sit?An  ideo  Ethni- 
ci Christianae  Religionis  sublimia, 
et  humanae  superbiae  impervia  my- 
steria  amplexi  sunt,  quod  cuperent, 
vitae  depravatae  delicias  in  morum 
continentiam  mutare,  seque  pauper- 
tati,  ludibrio ,  cruciatibusque  devo- 
vere  ?  Neque  Ecclesiaè  sapienter  ad- 
ministrandae  ratio  Ethnicos  commo- 
vere potuit,  ut  Christiani  fìerent, 
cum  ad  depravatos  homines  allicien- 
dos  idonea  causa  esse  non  potugrit 
disciplinae  Ecclesiasticae  custodia , 
ieiunium ,  preces ,  vigiliae ,  publica 
criminum  accusatio  ,  diuturnae  et 
graves  criminibus  propositae  poenae, 
et  onus  pastoribus  omnino  obtempe- 
randi,  a  quibus  prohibebantur ,  ac- 
commodata  corruptis  moribusspecta- 
cula  frequentare. 

Neque  sunt  minus  futilia ,  quae  a 
nonnullis  cum  Hobbesio  adducuntur, 
ut  tantam  liane  rerum  conversionem 
humanis  rationibus  explicare  possint. 
Etenim  ab  iis  affirmatur,  insignem 
illam  Christianorum  benevolentiam , 
et  erga  pauperes  ac  miseros  amorem, 
turbam  egenorum,  et  infimae  sortis 
homines  adduxisse,  ut  Christianae 
Religioni  nomen  darent,  quo  possent 
Christianorum  beneficentiae  partici- 
pes  esse,  vitamque  ignavam  et  com- 
modam  agere.  Verum  primo  loco 
docere  ii  debent,  quanam  de  causa 
factum  sit,  ut  Christianam  Religio- 

nem  susciperent  illi,  qui  acfeo  bene- 
fìci erant,  et  tanto  praestabant  stu- 
dio pauperes  inopesque  iuvandi.  De- 
inde, ut  verbis  utar  Ioannis  Laurentii 
Moshemii  in  comm.  De  rebus  Chri- 
stianorum ante  Constantinwn,  Hi- 
storiae  Christianae  saeculì  primi 
§.  19. in  adnot.  ei  paragrapho  sub- 
iecta,  «  Nesciuntne,  aut  nescire  vo- 
lunt ,  quibus  haec  sententia  placet , 
ignavis,  et  laborem  fugientibus  ninil 
loci  datum  fuisse  inter  primos  Chri- 
stianos,  Paullumque  vetuisse  victum 
illis  praebere,  qui  victum  sibimet- 
ipsis  laborando  quaerere  nollent ,  li 
ad  Thessalonicenses  e.  3?  Nesciuntne, 
aut  nescire*volunt,  segnes ,  vitiosos, 
voluptati  deditos,  mandato  Aposto- 
lorum  ex  coetu  Christianorum  ex- 
clusos  fuisse? Nesciuntne,  aut  nescire 
volunt,  quamlibet  Christianorum  fa- 
rai liam  pauperes  suos  alere  debuisse, 
eosque  tantum  publico  sumptu  nu- 
tritos  fuisse,  quibus  nulli  erant  co- 
gnati, quorum  ope  iuvari  poterant, 
ad  Timoth.  e.  5? 

Rem  etiam,  quam  ii  propugnant, 
non  evincunt,  quae  de  scelerata  sa- 
cerdotum  Ethnicorum  vita,  aut  Re- 
ligionis veteris  stultitia  dictitant , 
ut  efficiant,  homines  superstitionis 
et  sacerdotum  contemptu  coramotos 
suscepisse  consilium  Christianam  Re- 
ligionem  amplectendi.  Etsi  enim  con- 
cedamus,  Sacerdotum  et  supersti- 
tionis vitia  excitare  quandoque  po- 
tuisse honestos  atque  sapientes ,  ut 
sacra  spernerent,  ac  desererent  quae 
a  maioribus  acceperant;  non  inde  ta- 
men  sequitur,  iisdem  memorata  vitia 
persuadere  potuisse,  ut  religionem 
novam  adsciscerent  depravatae  na- 
turae  adversantem,  et  cum  maximo 
vitae,  existimationis  ac  fortunarum 
periculo  coniunctam.  Est  etiam  eius- 
dem  levitatis  ,  quod  ex  contraria  ra- 
tione argumentum  depromitur,  vir- 
tutes  scilicet ,  quibus  Apostoli  ac  eo- 
rum  discipuli  praestabant,  honorum 
contemptum  ,  fortitudinem ,  patien- 
tiam,  aliaque  eiusmodi  tantopere  va- 
luisse  apud  homines,  ut  eos  tam- 
quam  duces  ac  magistro.a  ad  salute  ni 

sibi  comparandam  sequendos  elige- 
rent.Etenim  nemo  est,  qui  ignoret, 
magnam  esse  probitatis  ac  virtutis 
viro  ad  homines  commovendos  ;  at- 
que  est  exploratissiinum,  Apostolos 
eorumqne  discipulos  omni  virtutum 
genere  excelluisse  ,  quare  potuerit 
evenire,  ut  ad  homines  excitandos 
haec  sine  fructu  non  fuerint.  Sed  ut, 
Moshemio  etiam  hic  auctore,  prose- 
quar  respondere ,  norunt  omnes,  qui 
humanam  naturam  norunt ,  morum 
integritatem  ,  et  vitae  innocentiam 
ad  cultum  quidem  et  reverentiam  , 
raro  autem  ad  imitationem  adducere 
homines  solere,  numquam  fere,  si  ma- 
nifestum  sit,  ignominiam  et  pericula 
imitationi  adiuncta  esse.  Nam  con- 
stat,  virtutem,  et  in  excelienti  gradu 
eminentem,  summum  sibi  odium  pa- 
rere solere,  si  ab  hominibus  requirat, 
ut  maiorum  institutis  et  sententiis, 
suisque  delectationibus  bellum  indi- 
cat.  Id  autem  suis  exemplis  ipsi  ii 
Apostoli  nos  docent,  qui  morum  suo- 
rum  innocentia  orbem  terrarum  vi- 
cerunt,  immo  ipse  Sanctissimus  Apo- 
stolorum  Magister  ac  Dominus ,  di- 
vinum  scilicet  sanctitatis  ac  virtu- 
tum  omnium  lumen ,  exemplo  suo 
extra  controversiam  hoc  ponit.  Con- 


cedi poterit,  Apostolos  impetrare  poo 
tuisse  vitae  sanctitate,  ut  iure  nem- 
eos  reprehendere  posset,  atque  abs- 
tinere  ab  iniuriis,  et  vi  iis  inferen- 
da  quamplurimi  compellerentur.  Est 
vero  incredibile,  eos  nulla  alia  re , 
quam  morum  gravitate  atque  rerum 
humanarum  contemptu  effecisse,  ut 
multa  hominum  millia  Iesum  Chri- 
stum  illum,  quem  Iudaei  in  Crucem 
egerant,  totius  humani  generis  Ser- 
vatorem  esse  profìterentur  ;  atque 
ad  Apostolorum  exemplum  sese  com- 
ponerent  ita,  ut  mori  mallent,  quam 
a  sententia  discedere.  Esset  tandem 
illud  etiam  explicandum  ab  adversa- 
riis,  undenam ,  aut  quibus  ex  causis 
orta  fuerit  tanta  illaadeoque  mirabi- 
lis  Apostolorum  virtus  et  vitae  san- 
ctimonia,quam  unam  populis  constan- 
tissimam  voluntatem  iniecisse  con- 
tendunt,  Christiana  sacra  suscipiendi. 
Haec,  quae  hactenus  disputavimus, 
perspicue  ostendunt,  Christianae  re- 
ligionis  tam  celerem,  tam  late  pa- 
tentem  propagationem  humana  ra- 
tione  explicari  prorsus  non  posse, 
et  revera  divina  virtute  factum  fuis- 
se,  ut  ea  tantos ,  tam  brevi  tempore 
inter  depravatos  hominum  mores  pro- 
gressi^ haberet. 


CAPUT  IV. 


DE   PEilSEQUUTIONE    W   CHRISTIANOS   A   NER0:«   DlfllTATA. 


Romanorum  Imperatorum  decretis 
excitatas  contra  Christianam  Reli- 
gionem  persequutiones  exposituri  , 
iure  Tertullianum  in  apologetico  e.  5 
de  Nerone  affirmasse  dicimus:  eo  de- 
dicatore damnationis  nostrae  glo- 
riamur.  Gloriosum  enim  religioni 
nostrae  omnino  est,  inter  Romanos 
Principes  hominem'  scelestissimum, 
crudelitate  teterrimum  fuisse  eum , 
qui  decreto  suo  vexandos  Christia- 
nos  esse  primo  omnium  statuerit. 

Constat  enim,  neque  Tiberium,ne- 
que  Caligulam ,  neque  Claudium  vere 
Christianos  persequutos  esse;  ac  pri- 
mum  omnium  Imperatorum,  qui  Chri- 


stianam religionem  vexaverit,  Nero- 
nem  fuisse.  Sane  veteres  multa  sce- 
lera  a  Tiberio  commissa  memoriae 
prodiderunt,  eumque  crudelissimum 
fuisse  ostenderunt  ;  nemo  tamen  il- 
lorum  est,  qui  indicet,  eum  quidquam 
adversus  Christianos  conatum  esse. 
Adeo  vero  ab  hac  sententia  alieni  fue- 
runt  veteres  nonnulli  Christiani  scri- 
ptores,  ut  ea  etiam  de  Tiberio  retule- 
rint,  quae  illum  Christianis  minime 
inimicum  fuisse  declarant.  Tertullia- 
no certe  refert,  Tiberium  a  Pontio 
Pilato  accepisse  quaeChristi  mortem 
et  patrata  ab  eo  singularia  prodigia 
spectabant:  Imperatorem  harum  re- 

rum  narrationecommotum  consili um 
inivisse  de  Christo  inter  Romanorum 
Deos  numerando,  retulisse  de  ea  re 
ad  Senatum,  et  Patribus  Conscriptis 
repugnantibus ,  in  sententia  tarnen 
ipsum  permansisse,  ac  minatum  esse 
capitis  periculum  illis,  qui  Christia- 
nos  accusare  auderent.  «  Tiberius, 
ait  Tertullianus   Apolog.  e.  5,  .  .  . 
annunciata  sibi  ex  Syria  Palaestina, 
quae  illic  veritatem  istius  divinita- 
tis  revelarant,  detulit  ad   Senatum 
cum  praerogativa  suffragii  sui.  Se- 
natus    quia  non   in  se  probaverat, 
respuit,  Caesar  in  sententia  mansit, 
comminatus  periculum  accusatoribus 
Christianorum.  >  Post  Tertullianum 
Eusebius  H.  E.  1.  2,  e.  2;  Hieronyraus 
in  Chronico  Eusebii  ad  an.  23  Tibe- 
rii;  Orosius  1.  7  Histor.,  aliique  ve- 
teres,  eadem  de  Tiberio  narrarunt. 
Non  instituam  hic  quaestionem  de  fa- 
cti,  quod  Tertullianus  ceterique  re- 
ferunt,  veritate.  Hoc  unum  contendo, 
ex  bis  quae  commemoravimus ,  ap- 
parere,  veteres  scriptores  Christia- 
nos  plures,   eosdemque   gravissimos 
existimasse,  Tiberium  non  modo  non 
persequutum  esse  Christianos,  verum 
etiam  iis  certe  inimicum  non  fuisse. 
Nihil  est  quod  hoc  loco   de  Caio 
Caligula  dicamus:  eum  enim  adver- 
sus  Christianos  nihil  conatum   esse 
exploratum  est.  Ad  Claudium  quod 
spectat,  fuerunt  qui  suspicati  sint  ab 
eo  Christianos  eiectos  ex  urbe  fuisse. 
Id  illi  collegerunt  ex  Suetonii  ver- 
bis  in   Claudii  vita  e.  25,  ubi  ait: 
«  Iudaeos,  impulsore  Chresto,  assi- 
due  tumultuantes   Roma  expuìit.  » 
Nam  arbitrati  sunt,  Iudaeos  et  Chri- 
stianos inter  se  de  Christo  dissiden- 
tes  a  Claudio  ex  urbe  pulsos  esse, 
Suetonium  vero  rerum  Christianorum 
imperitia   deceptum,  Iudaeos    cum 
Christianis  confudisse,  ac  prò  Chri- 
sto nomen  Chresti  posuisse.  Sed  con- 
traria sententia  propugnata  quoque 
est,  Chrestum  a  Suetonio  memora- 
tum  Iudaeum  hominem  fuisse  longe 
a  Christo  diversum,  et  turbulentum 
illum  ac  factiosum  ,  qui  seditionibus 
in  urbe  commotis,  Claudium  compu- 
Tom.  i. 


lerit  ut  Iudaeos  Roma  eiiceret.  Cum 
autem  ex  eiusdem  Suetonii  testimo- 
nio in  vita  Neronis  intelligatur,  eum 
Christianos  a  Iudaeis  praeclare  *dis- 
tinxisse,  eosque  proprio  Religionis, 
quam  profitebantur,  nomine  Christia- 
nos appellasse ,  grave  inde  nascitur 
argumentum,  quare  verba  superius 
aliata,  in  quibus  Iudaeorum  tantum 
mentionem  Suetonius  facit,  ad  Chri- 
stum  et  Christianos  pertinere  cen- 
senda  non  sint.  Legi  potest  inter  ce- 
teros  de  ea  re  Paulli  Christiani  Hil- 
scherii  dissertatio  de  Chresto  Sveto- 
nii.  Quidquid  vero  de  hac  controver- 
sia sit,  et  licet  Iudaeorum  nomine 
Christianos  etiam  intelligamus  na- 
tione  Iudaeos,  semper  illud  verum 
erit,  hos  homines  non  Religionis,  sed 
turbarum  in  urbe  commotarum  cau- 
sa, Roma  a  Claudio  pulsos  esse,  ac 
propterea  dici  non  posse,  religionis 
nomine  ab  Imperatore  exilii  poena 
affectos  fuisse. 

Possumus  ergo  iure  cum  Tertule 
liano  affirmare,  Neronis  crudelitat- 
dedicatam  condemnationem  Christia- 
norum fuisse,  hoc  est,  eius  acerbis- 
sima crudelitate,  ingenioque  funesto 
factum  esse,  ut  tum  primum  edicto 
Principis  Romani  vexatio  Christia- 
norum decreta  sit. 

Anno  aerae  vulgaris  64  ea  perse- 
quutio  incepit.  Cum  enim  eo  anno 
Nero  urbem  incendi sset,  vel  saltem 
de  ea  re  Romani  valde  suspicarentur, 
omnium  odium  in  se  concitavit.  Id 
cum  ille  intelligeret,  nihil  praeter- 
misit  eorum,  quae  conducere  posse 
arbitrabatur  ad  hanc  invidiano  de- 
clinandam,  et  populi  benevolentiam 
sibi  conciliandam.  Cum  vero  sentiret 
nihil  se  profìcere,  decrevit  in  Chri- 
stianos tanti  huius  criminis  infamiam 
convertere,  quos  ethnicis  invisos  esse 
non  ignorabat.  Nam  cum  percrebuis- 
set  opinio,  ab  omni  quidem  veri  si- 
militudine aliena,  Christianos  homi- 
nes scelestissimos  esse,  et  incredibili 
odio  adversus  genus  humanum  in- 
flammatos,  facile  est  intelligere,  in 
magnam  invidiam  Christianos  apud 
ethnicos  adductos  esse.  Quare  Nero 

existimans,  ethnieos  sibi  in  animum 
inducturos,  Christianos  qui  tanto  ce- 
toros  homines  odio  prosequi  diceban- 
tur,  urbem  omnium  principem  in- 
cendere conatos  esse,  in  eos,  veluti 
in  urbani  incendii  ac  odii  erga  genus 
humanum  reos,  severissimas  leges 
tulit.  Comprehensi  igitur  magno  nu- 
mero, cum  constantes  essent  in  Cliri- 
stianae  religionis  professione,  cru- 
delissimis  suppliciis  affecti,  ac  necati 
sunt.  Narrantur  baec  a  Cornelio 
Tacito  lib.  15  annal.  cap.  44.  Neque 
vero  existimandum  est,  tantam  hanc 
Christianorum  calamitatem  urbis  li- 
mi tibus  circumscriptam  fuisse;  cer- 
tum  enim  esse  debet,  in  universi 
Imperii  Romani  provinciis  contra 
Christianos  saevitum  esse.  Permagna 
prorsus  Christianorum  multitudo  in 
hac  persequutione  vexata,  etextremo 
supplicio  affecta  est.  Illud  commemo- 
rabo,  Tacitum,  hominem  ethnicum  , 
et  gravem  imprimis  scriptorem , 
tradidisse,  ingentem  in  sola  Urbe 
Christianorum  copiam  morte  mul- 
ctatam  esse. 

Non  placuit  Henrico  Dodwello  in 
dissertat.ione  XI  Cjprianica  certa 
liaec  de  Neroniana  persequutione  sen- 
tentia,  quam  tradiclimus.  Si  enim  i Ili 
fidem  habere  velimus,  illa  calamitas, 
quamNeronis  scelere  Christiani  passi 
sunt,  inter  urbis  moenia  se  continuit. 
Neque  rairum  hoc  videri  poterit, 
modo  consideretur,  Dodwellum  in  ea 
dissertatione  sibi  clemonstrandum 
proposuisse,  non  solum  multo  mino- 
rem ,  quam  vulgo  existimetur,  sed 
prorsus  exiguum  Martyrum  nume- 
rum  fuisse,  qui  primis  tribus  Eccle- 
siae  saeculis ,  religionis  causa,  de 
medio  sublati  sunt.  Dodwelli  de  Mar- 
tyrum paucitate  sententiam  sequuti 
sunt  Ioannes  Clericus  in  Historia 
Ecclesiastica  saeculi  I;  Ioachim  Lan- 
gius  in  Hist.  Eccl.  Novi  Test.;  Sa- 
muel Basnagius  in  annalibus  politi- 
co-Ecclesiasticis,  et  manifestus  Chri- 
stianae  Religionis  hostis  Voltairius, 
atque  hic  eo  animo,  ut  Religionem 
irrideret  ac  aspernaretur.  Hanc  vero 
opinionem  aperte  falsam  esse,  et  cum 


IV. 

illorum  temperimi  historia  omnino 
pugnantem,  demonstrarunt  praeter 
ceteros,  quos  Walchius  memorat  in 
hist.  saec.  I,  cap.  4,  §.  9,  Theoclori- 
cus  Ruinartius  in  praefatione  gene- 
rali ad  acta  Martyrum;  Thomas  M. 
Mamachius  operis  iam  citati  t. T,  lib. 2, 
cap.  8,  et  Franciscus  M.  Luchinius 
in  praefatione  ad  acta  Martyrum  Rui- 
nartii,  quae  italice  ipse  reddidit 
pag.  12  et  seq.Id  igitur  et  nosagamus, 
et  breviter  ostendamus,  quantopere 
Dodwellus,  ceterique  quos  indicavi- 
mus,  decipiantur,  cum  Neronianam 
persequutionem  inter  urbis  moenia 
se  continuisse  contendunt. 

Negat  Dodwellus,  quae  de  ingenti 
Christianorum  numero  a  Nerone  ne- 
catorum  accepimus  a  veteribus,  in- 
telligi  generatim  de  vexatione  debe- 
re, ab  eo  in  universo  Imperio  Romano 
contra  Christianos  excitata:  contendit 
autem  ea  calamitate  perculsos  fuisse 
tantummodo  Christianos  in  urbe  com- 
morantes,  quos  Imperator  tamquam 
reos  accusavit  illius  incendii,  quo 
universa  urbs  conflagraverat.  «  In 
eos,  ait  Dodwellus,  qui  Roma  abe- 
rant,  nullaerat,  vel  specie  tenus,  ve- 
risimiiis  ratio,  curintentaretur  urbis 
incendium.  »  Quae  si  vera  sunt,  et 
uiiversim  Christiani  considerentur, 
ac  sermo  de  iis  sit,  qui  Roma  abe- 
rant,  existimat  Dodwellus  falso  at- 
tìrmari,  eos  ingenti  numero  vexatos 
fuisse. 

Veruni  si  inter  certa  monumenta 
referri  posset  ea  inserì ptio,  quam  in 
Lusitania  repertam  aiunt,  quamque 
Gruterus  pag.  283,  n.  9  refert,  pro- 
fecto  ea  gravissima  esset  ad  Dodwel- 
lum confutandum.  Haec  sunt  memo- 
ratae  inscriptionis  verba:  «  Neroni 
CI.  Caes. ,  Aug.  Pont.  Max.  Ob  pro- 
vinciam  latronibus,  et  his,  qui  no- 
vam  generi  humano  superstitionem 
inculcabant,  purgatam.  »  Iam  vero 
legenti  inscriptionem  ipsam  pateret, 
in  Lusitania  quoque  vexatos  ita  a 
Nerone  Christianos  fuisse,  ut  Ethni- 
ci,  ob  provinciam  ab  iis  purgatam 
grati  animi  monumentum  i  11  i  posue- 
rint.   Ex  eo  autem  facile  esset  effice- 

re,  Dodwellum  ceterosque  falli  cum 
commotam  a  Nerone  persequutionem 
in  Romanos  tantummodo  Christianos 
excitatam  fuisse  arbitrantur.  Sed 
quoniam  de  huius  inscriptionis  veri- 
tate  dubitatur,  argumentum  ,  quod 
ex  ea  deproraitur,  non  aclhibebo,  at- 
que  alia  potius  adducam,  quae  ad  rem 
demonstranrìam  idonea  sunt. 

Afferam  igitur  primo  loco  Tacitum, 
atqueexiis,quae  illeAnnaliumlib.  15 
cap.  44  habet  ,  apparebit  ,  Nero- 
nem  non  in  urbanos  dumtaxat,  sed 
in  universos  omnino  Christianos  im- 
perio suo  subiectos  saevisse.  «  Non 
ope  humana,  ait  eo  loco  Tacitus, 
non  largitionibus  principis,  autDeum 
placamentis  decedebat  infamia,  quin 
iussum  incendium  crederetur.  Ergo 
abolendo  rumori  Nero  subdidit  reos, 
et  quaesitissimis  poenis  affecit,  quos 
per  flagitia  invisos,  vulgus  Christia- 
nos appellabat.  Auctor  nominis  eius 
Christus,  qui,  Tiberio  imperante,  per 
procuratorem  Pontium  Pilatum  sup- 
plicio  adfectus  erat.  Repressaque  in 
praesens  exitiabilis  superstitio  rur- 
sus  erumpebat,  non  modo  per  Iudae- 
am  originem  eius  mali,  sed  per  ur- 
bem  etiam,  quo  cuncta  undique  atro- 
cia  aut  pudenda  confluunt,  celebran- 
turque.  Igitur  primo  correpti  qui 
fatebantur,  deinde  indicio,  eorum 
multitudo  ingens,  haud  perinde  in 
crimine  incendii,  quam  odio  humani 
generis  convicti  sunt.  Et  pereuntibus 
addita  ludibria,  ut  ferarum  tergis 
contecti,  laniatu  canum  interirent , 
aut  crucibus  affixi ,  aut  flammandi , 
atque  ubi  defecisset  dies,  in  usum 
nocturni  luminis  urerentur.  Hortos 
suos  ei  spectaculo  Nero  obtulerat, 
et  circense  ludicrum  edebat,  habitu 
aurigae  permistus  plebi,  vel  curri- 
culo  insistens.  Unde,  quamquam  ad- 
versus  sontes,  et  novissima  exempla 
meritos  miseratio  oriebatur,  tam- 
quam  non  utili  tate  publica,  sed  in 
saevitiam  unius  absumerentur.  »  Ap- 
paret  ex  his  quaenam  tantae  huic , 
taraque  acerbae  vexationi  causae  af- 
ferrentur.  Scilicet  exitiale  illud  odi- 
um,  quo  in   omne   genus  humanum 


animati  dicebantur  Christiani,  et  in- 
cendium, quod  in  urbe  fuerat  exci- 
tatum.  Ex  his  vero  manifeste  sequi- 
tur,  Neronis  decreta  de  Christianis 
vexandis  non  Romanos  tantummodo 
Christianos  respicere  debuisse,  sed 
omnes  huius  religionis  imperio  suo 
subiectos  homines.  lussa  enim  a  Ne- 
rone contra  Christianos  lata  duo  ista 
continuisse  inde  colligitur,  scilicet, 
eos  poenis  subiici  tum  ob  odium  erga 
genus  humanum,  tum  ob  incendium 
in  urbe  excitatum.  Tacitus  vero  af- 
firmat  Christianos  magno  numero  ve- 
xatos ,  haud  perinde  in  crimine  in» 
cendii,  quam  odio  humani  generis 
convictos.  Accusatio  autem  haec  de 
odio  contra  genus  humanum,  et  poe- 
nae  ob  hanc  calumniam  decretae,  to- 
tius  Imperii  Christianos  comprehen- 
debant. 

At  docere  omnino  possumus,  reve- 
ra Neronem  iussisse,  ut  Christiani  in 
universo  Imperio  vexarentur.  Id  os- 
tenditur  allato  Plinii  Iunioris  Bithy- 
niae  Pro-Praetoris  ad  Traianum 
imperatorem  epistolae  loco  lib.  10, 
ep.  97,  et  Traiani  ad  Plinium  respon- 
sione. «  Cognitionibus  de  Christianis, 
ait  Plinius,  interfui  numquam;ideo 
nescio  quid,  et  quatenus,  aut  puniri 
soleat,  aut  quaeri.  Nec  mediocriter 
haesitavi,  sitne  aliquod  discrimen  ae- 
tatum,  et  quamlibet  teneri,  nihil  a 
robustioribus  differant:  detur  poeni- 
tentiae  venia;  an  ei  qui  omnino  Chri- 
stianus  fuit,  desiisse  non  prosit;  no- 
men  ipsum ,  etiamsi  flagitiis  careat, 
an  flagitia  cohaerentia  nomini  punian- 
tur.  Interim  in  iis,  qui  ad  me  tam- 
quam  Christiani  deferebantur ,  hunc 
sum  sequutus  modum.  Interrogavi, 
ipsos,  an  essent  Christiani.  Confìten- 
tes,  iterum  ac  tertio  interrogavi, 
supplicium  minatus  :  perseverantes 
duci  iussi.  Neque  enim  dubitabam , 
qualecumque  esset,  quod  faterentur, 
partinaciam  certe ,  et  inflexibilem 
obstinationem  debere  puniri.  »  His 
vero  Imperator  respondit:  «  Actum 
quem  debuisti,  mi  Secunde,  in  excu- 
tiendis  causis  eorum,  qui  Christiani 
ad  te  delati  fuerant,  sequutus  es. . . 

Conquirendi  non  sunt;  si  deferantur 
et  arguantur,  puniendi  sunt;  ita  ta- 
men,  ut  qui  negaverit  se  Christia- 
num  esse ,  idque  reipsa  manifestum 
fecerit. . .  veniam  ex  poenitentia  im- 
petret.  » 

Haberaus  ex  his,  quae  attulimus, 
cura  Plinius  iunior  Bithyniae  Pro- 
praetor  esset,  raagnam  Christianorum 
multitudinem  Religionis  causa  in 
iudicium  vocatam  fuisse;  multos  ex  iis 
extremo  supplicio  damnatosesse;  Pli- 
nium  tamen  Imperatorera  rogasse, 
ut  certum  modum  acciperet,  quo  in 
Christianis  iudicandis  uti  deberet; 
Traianum  Plinii  agendi  rationem  pro- 
basse, ac  decrevisse,  in  eos  Christia- 
nos  animadverti  non  debere ,  qui  a 
nemine  accusarentur  ;  in  eos  vero 
quaestionem  esse  instituendam,  quo- 
rum nomen  ab  aliquo  delatum  fuisset. 
Intelligimus  autem,  non  modo  in  Pro- 
vincia Bithynia,  sed  etiam  in  ceteris 
Imperii  Romani  provinciis  tum  tem- 
poris  ex  lege  aliqua  adversus  Chri- 
stianos lata  agi  consuevisse.  Nam  nc- 
que Plinius,  neque  Traianus  ea  fecis- 
sent,  quae  vidimus,  nisi  lex  ea  de  re 
lata  in  Bithynia  obtinuisset.  Neque 
lex,  quae  in  Bithjnia  adversus  Chri- 
stianos  servabatur,  ea  ceteris  provin- 
ciis communis  non  erat.  Eadem  enim 
erat  Christianorum  quibuslibet  in 
provinciis  morantium  causa,  ac  verba, 
quibus  Plinius  uti  tur,  cognitionibus 
adversus  Christianos  ìnterfui  num- 
quam,  aperte  indicant  legitimum 
adversus  Christianos  ac  solemne  iu- 
dicium, cuius  habendi  ratio  in  Im- 
perio Romano  communis  esse  de- 
buerit. 

Verum  leges,  quibus  Plinii  ac  Tra- 
iani  aetate  contra  Christianos  ageba- 
tur,  Neronis  leges  omnino  fuisse  os- 
tenclitur.  Ex  iis  enim,  quae  diximus, 
certum  est,  lege  aliqua,  Traiano  Im- 
peratore, quaestiones  adversus  Chri- 
stianos institutas  fuisse  in  provin- 
ciis: ea  autem  lex  neque  vetus  aliqua 
fuisse  censenda  est  Romanae  Reip. 
lex  contra  externas  Religicnes  lata, 
neque  a  Domitiano,  aut  a  Traiano 
ipso   promulgata  existimari  potest. 


Sequi  tur  ergo  ut  lex,  qua  a  Plinio 
iuniore,  Traiano  imperante,  contra 
Christianos  agebatur,  Neroni  accepta 
referri  debeat,  quae  posteius  mortem 
abrogata  non  sit;  ac  idcirco  patet, 
Neronem,  cuius  crudelitate  id  decre- 
tum  fuerit,  quod  ea  lege  contineba- 
tur,  non  in  urbe  solum,  sed  in  uni- 
versi Imperii  Romani  provinciis  Chri- 
stianos vexasse. 

Habetur  autem  id  demonstrandi 
ratio.  Ad  veteres  enim  Romanae 
Reip.  leges  quod  attinet,  licet  iis  re- 
ceptum  esset,  ne  quis  externas  reli- 
giones  Senatu  inconsulto  susciperet, 
«  Separatim,  ait  Tullius  1.  2  de  le- 
gibus  cap.  8,  nemo  habessit  Deos  : 
neve  novos,  sed  ne  advenas,  nisi  pu- 
blice  adscitos  privatim  colunto  :  » 
constat  tamen  capitis  poenam  num- 
quam  constitutam  fuisse  iis,  qui  ex- 
ternas religiones  sua  sponte  suscipe- 
rent:  et  quamvis  Iulius  Paulus  Iu- 
risconsultus  sentent.  1.  5,  tit.  21  de 
vaticinationibus  et  mathematicis  , 
lege  2,  leges  Romanas  explicans  as- 
seruerit:  «  Qui  novas,  et  non  vel  ra- 
tione  incognitas religiones induxerit, 
ex  quibus  animi  hominum  moventur, 
honestiores  deportantur,  humiliores 
capite  plectuntur;  »  inde  tamen  nul- 
lum  contra  sententiam  istam  duci 
argumentum  potest.  Constat  enim, 
eum  non  vetustioris  aetatis,  sed  tem- 
poris,  quo  ipse  vixit,  rationem  ha- 
buisse.  Vixit  autem  Iulius  Paulus 
Mexandro  Severo  imperatore ,  quo 
certe  tempore  iam  leges  latae  fue- 
rant,  quibus  capitis  damnabantur  , 
qui  novas  Religiones,  praecipue  vero 
Christianam,  inducere  conarentur. 

Neque  potest  existimari,  Plinium 
ex  Domitiani  legibus  in  Christianos 
latis  agere  adversus  eos,  et  damnare 
illos  voluisse,  eum  eae  leges  vel  ab 
ipso  Domitiano,  ut  Tertullianus  pu- 
tat,  vel  a  Nerva  aut  a  Senatu,  ut 
Lucio  Caecilio  et  Eusebio  videtur, 
abrogatae  fuerint.  Denique  nulla  lex 
a  Traiano  lata  fuit,  qua  contra  Chri- 
stianos vexationem  decerneret ,  ut 
licet  sub  eius  imperio  permulti  Chri- 
stiani  Religionis  causa   necati  sint; 

tamen  Tertullianus,  aliique  veteres 
Christiani  scriptores  negaverint,  eum 
inter  persequutores  esse  nunieran- 
dum.Exsistit  ex  his,leges,  ex  quibus 
Plinius  Christianos  iudicabat,  a  Ne- 
rone latas  fuisse,  atque  iclcirco  Ne- 
ronem  in  universo  Imperio  Christia- 
nos  persequutum  esse. 

Sed  non  desunt  scriptores,  qui  di- 
serte tradant,  Christianos  ubique  a 
Nerone  vexatos  esse.  Suetonius  qui- 
dem  in  Neronis  vita  cap.  16  recen- 
sens  eas  leges  ab  ilio  latas,  quas  Rei 
publicae  utilissimas  fuisse  arbitraba- 
tur,  illam  etiam  numerat,  qua  Chri- 
stiani vexati  sunt.  «  Multa  sub  eo, 
ait  Suetonius,  et  animad versa  severe, 
et  coercita,  nec  minus  instituta.  Ad- 
hibitus  sumptibus  modus ,  publicae 
coenae  ad  sportulas  redactae  .  .  .  af- 
flicti  suppliciis  Christiani  genus  no- 
minimi superstitionis  novae  ac  ma- 
leficae:  vetiti  quadrigariorumlusus.» 
Tertullianus  vero  Apologetici  cap.  4 
et  5,  luculentius  fortasse  ea  de  re 
loquitur.  «  Ut  de  origine,  inquit,  re- 
tractemus,  huiusmodi  legum ....  con- 
sulite  commentarios  vestros;  illic  re- 
perietis,  primum  Neronem  in  hanc 
sectam  tunc  maxime  orientem  Cae- 
sariano  gladio  ferocisse . . .  Tentave- 
rat  et  Domitianus,  portio  Neronis  de 
crudelitàte,  sed  quia  en  homo  facile 
coeptum  repressiti,  restitutis  etiam, 
quos  relegaverat.  Tales  semper  nobis 
insequutores,  iniusti,  impii,  turpes, 
quos  et  ipsi  damnare  consuestis,  et 
a  quibus  damnatos  restituere  soliti 
estis...Quales  ergo  leges  istae,quas 
adversus  nos  soli  exercent  impii,  in- 
iusti, turpes,  truces,  vani,  dementes; 
quas  Traianus  ex  parte  frustratus 
est,  vetando  inquiri  Christianos,  etc.» 

His  addemus  Lucii  Caecilii  verba 
ineunte  saeculo  IVscriptoris,qui  au- 


ctor  habetur  libri  de  mortibus  per- 
sequutorum,   qui    Lactantio    tribui 
solet.   Ts  cap.  2  haec  inquit:  «  Inde 
discipuli ,  qui  tunc  erant   undecim , 
assumptis  in  locum  Iudae  proditoris 
Mattina  et  Paullo,  dispersi  sunt  per 
omnem  terram  ad  Evangelium  prae- 
dicandum,  sicut  illis   magister  Do- 
minus  imperaverat,  et  per  anntfs  25 
usque  ad  principium  Neronis  impe- 
rii, per  omnes  provincias  et  civitatea 
Ecclesiae  fundamenta  miserunt.  Oum- 
que  iam  Nero  imperaret,  Petrus  Ro- 
mani advenit,  et  editis   quibusdam 
miraculis ,   quae  virtute  ipsius   Dei 
data   sibi  ab  eo    potestate  faciebat, 
convertii  multos  ad  iustitiam,  Deo- 
que  templum  fìdele  et  stabile  collo- 
cavit.  Qua  re  ad  Neronem   delata, 
cum  animadverteret   non  modo  Ro- 
mae ,  sed    ubique  quotidie  magnani 
multitudinem  deficere  a  cultu  idolo- 
rum,   et  ad  religionem  novam,  da- 
mnata  vetustate,  transire  ;  ut  erat 
exsecrabilis  ac  nocens  tyrannus,  pro- 
silivit  ad  excidendum  cadeste  tem- 
plum, delendamque  iustitiam,  et  pri- 
mus  omnium  persequutus  Dei  servos 
Petrum  cruci  affixit,  et  Paulum  in- 
terfecit.  » 

Non  est  necesse  post  haec  alia  plu- 
ra  testimonia  idem  evincentia,  ex.  gr. 
Eusebii  Caesareensis,  Sulpicii  Severi, 
Pauli  Orosii  affcrre.  Satis  enim  per- 
spicue ex  loquendi  rati'one  a  Tacito 
et  Plinio  adhibita  eos  tradidisse  de- 
monstratur,  calamitatem,  qua  Nero- 
nis iussu  Christiani  perculsi  sunt,  non 
modo  Romae,  sed  per  Imperii  pro- 
vincias etiam  eos  affecisse.  Suetonius 
autem,  et  multo  clarius  in  Apologe- 
tico Tertullianus,  atque  auctor  li- 
bri de  mortibus  persequutorum  affir- 
mant,  Neronis  leges  ea  de  re  omnes 
Imperii  provincias  comprehendisse. 


•^j-a^i^s^^-» 

CAPUT  V. 

DE   PERSEQUUTIONE   A   DOMITIANO   IN   CHRISTIANOS   COMMOTA. 


Altera  gravissima  calamitas,  quam 
Christiani  decreto  Imperatoris  Ro- 
mani pertulerunt,  fuit  persequutio 
a  Domitiano  excitata,  qui  a  Tertul- 
liano in  apologetico  cap.  5  appellatur 
portio  Neronis  de  crudelitate.  Hic 
autem  Imperator  cum  per  plures  an- 
nos  post  susceptum  anno  aerae  vul- 
garis  81  imperium,  abstinuisset  ab 
indicenda  vexatione  Christianorum , 
tandem  vel  sub  exitum  anni  93,  vel 
ineunte  94,  tum  crudeli  ingenio  suo, 
tum  consiliis  scelestorum  hominum 
adductus,lege3  contra  eos  crudeli  tate 
plenas  tulit  :  id  vero  cum  fecisset , 
ubique  statim  per  omnes  Im perii  pro- 
vincia? Christiani  vexati  sunt.  Fuit 
vero  prorsus  diuturna  huius  calami- 
tatis  perduratio,  cum  vel  usque  ad 
vitae  flnem  in  Christiana  Religione 
vexanda  Domitianus  perseveraverit; 
vel  si,  eo  vivente,  persequutio  ces- 
sasse censenda  est,  id  non  evenerit 
nisi  paullo  ante  eius  mortem.  Colli- 
gitur  autem  ex  monumentis,  quae 
de  hac  re  habemus,  persequutione 
durante,  non  exilio  tantum,  deporta- 
tone, honorum  spoliatione ,  aliisque 
eiusmodi  poenis,  sed  extremo  suppli- 
cio,  et  morte  crudeliter  illata  fuisse 
in  Christianos  animadversum. 

De  hac  persequutione  agens  in  me- 
morata superius  dissertationeXI  Cy- 
prianica  Dodwellus,  ut  Martyrum 
numerum  imminuat,  contendit,  eam 
minime  diuturnam,ac  minime  cruen- 
tami fuisse.  Refellunt  hanc  Dodwelli 
sententiam  scriptores,  quorum  men- 
tionem  fecimus  cum  de  Neronis  per- 
sequutione pertractavimus.  Itaque 
brevi  nunc  memorata  Dodwelli  sen- 
tenza refutanda  est. 

Non  potest  autem  primo  loco  non 
inconstantiae  redarguì  Dodwellus, 
qui  probabile  putet  quod  Tertullianus 
narrat,  Ioannem  Apostolum,  in  fer- 
vens  oleum  Domitiani  iussu  conie- 
Ctum,  et  ex  eo  divinitus  liberatum 


esse,  negandum  autem  arbitretur, 
eam  vexationem  cruentam  fuisse. 
Certe  tanta  haec  contra  Ioannem 
crudelitas,  tantum  supplicium,  a  quo 
divinitus  servatum  illum  esse  Ter- 
tullianus tradit,  ac  Ioannes  Lauren- 
tius  Moshemius  in  epistola  ad  Au- 
gustum  Heumannum,  gravibus  ratio- 
nibus  adductis,  ostendit  nihil  esse 
cur  Tertulliano  haec  narranti  fides 
non  habeatur,  argumento  perspicuo 
esse  potest,  revera  ad  caedes  Domi- 
tianum  venisse.  Illud  potius  conten- 
dala, vetustissimos  scriptores  aperte 
litteris  prodidisse,  Domitiano  impera- 
tore, plures  Christianos,  religionis 
causa,  de  medio  sublatos  esse.  Com- 
memorabo  Dionem  Cassium  qui  in 
historia  sua  de  Domitiano  agens  ait: 
«  Eodem  anno  Domitianus,  cum  alios 
multos,  tum  vero  Flavium  Clemen- 
tem  etsi  is  consobrinus  eius  erat,  ac 
Flaviam  Domitillam  et  ipsam  Do- 
mitiani consanguineam  uxorem  ha- 
bebat,  mortem  affecit,  illato  ambobu3 
crimine  impietatis  in  Deos,  quo  cri- 
mine et  plures  alii,  qui  ad  mores 
Iudaeorum  aberraverant  ,  damnati 
sunt,  quorum  pars  occisa  est,  pars 
spoliata  facultatibus.  Domitilla  tan- 
tum in  Padetariam  relegata  est, 
Glabrionem  quoque,  qui  cum  Traiano 
magistratum  gesserat ,  accusatum , 
cum  de  aliis,  tum  de  illis,  ob  quae 
plerique  deferebantur,  interfici  ius- 
sit.  »  His  Brutius  consonat  ethnicus 
scriptor,  qui  medio  circiter  saeculo 
secundohistoriam  litteris  commenda- 
vit.  Nam  quemadmodum  habemus  ex 
verbis,  quae  ex  eo  refert  Eusebius  in 
Chronico,  plurimi  Christiani  sub  Do- 
mitiano fecerunt  martyrium, 

Praeterea  Clemens  Romanus  de 
Domitianea  loquens  persequutione, 
in  epistola  I  ad  Corinthios  «  His 
viris,  inquit,  qui  divinam  vitam  du- 
xerunt,  ingens  aggregata  est  multi- 
tudo  electorum,  qui    multas  con  tu- 

melias,  multaque  tormenta  propter 
aemulationem  passi,  pulcherrimo  a- 
pud  nos exemplo  exstiterunt.  Propter 
aemulationem  vexatae  mulieres  Da- 
naides  et  Dirce,  cum  gravia  et  ne- 
fanda supplioia  sustinuissent,  ad  con- 
stantem  fidei  cursum  pervenerunt, 
et  corpore  debiles,  nobile  praemium 
aceperunt.  »  Possent  his  quae  attu- 
limus  alia  etiam  nec  minus  perspi- 
cua adi  ungi  testimonia.  At  ea,  quae 
recitavimus,  luculenter  efficiunt  per- 
sequutionem  Domitianeam  cruentam 
fuisse.  De  Brutii  enim  testimonio 
non  est  quod  laboremus;  nam  diserte 
tradit,magnumChristianorum  nume- 
rum  a  Domitiano  Religionis  causa 
fuisse  sublatum,  Dionis  autem  locus 
est  eiusmodi,  ut  hoc  ipsum  omnino 
demonstret.  Nam  plures  ii  homines 
qui  impietatis,  et  rituum  iudaicorum 
causa,  a  Domitiano  interfecti  a  Dione 
dicuntur,  non  fuerunt  nisi  Christiani: 
praeterquam  quod  enim  Romani  per- 
petuo abhorruerunt  a  Iudaeis  religio- 
nis causa  vexandis,  percrebuerat  apud 
eos  illa  aetate  ut  Christiani  Iudae- 
orum  nomine  appellarentur,  et  im- 
pietatis ac    atheismi    accusarentur. 

Constat  vero  Flavium  Clementem 
et  Flaviam  Domitillam,  quos  Dio  in- 
ter  eos  recenset,  qui  impietatis  causa 
accusati  sunt,  ob  Christianam  reli- 
gionem  a  Domitiano  fuisse  vexatos. 
Denique  ingens  illa  hominum  multi- 
tudo,  quam  Clemens  Romanus  com- 
memorat  vexatam  dudum  caesamque 
fuisse,  magnus  ille  Martyrum  nume- 
rus  fuit,  qui  ingruente  Domitiani  per- 
sequutione,  eas  calamitates  toleravit, 
cum  Clemens  ipse  Romanus,  primam 
illam  ad  Corinthios  epistolam  scri- 
pserit,  simul  ac,  Domitiano  interfe- 
cto,  et  Nerva  in  eius  locum  suffecto, 
pacem  ecclesia  recuperavit. 

His  autem  tribus  scriptoribus,  quo- 
rum postremus  in  urbe  eo  tempore 
vivebat,  quo  Domitianus  Christianos 
vexavit,  eeteri  duo  Ethnici  erant, 
et  non  multo  post  Domitiani  aetatem 
vixerunt,  as^erentibus  cruentam  o- 
mnino  illam  persequutionem  fuisse, 
nisi  his-toriam  universam  per  ver  te  re 


funditus  velimus,  fìdem  habere  o- 
mnino  debemus.  Concludimus  ergo 
Domitianum  recensendum  esse  inter 
acerbissimos  religionis  nostrae  vexa- 
tores,  ac  iure  de  eius  crudelitate  con- 
questos  veteres  scriptores  Christianos 
fuisse,  cum  aliis  in  locis  pluribus, 
tum  in  inscriptione,  quae  Martyri 
Gaudentio  posita  est,  quamque  Arin- 
ghus  1.  3  Romae  subterraneae  e.  22 
p.  340  et  Mamachius  Orig.  et  Antiq. 
Christianorum  t.  1, 1.  2,  p.  415  et 
421  de  Domitiano  intelligendam  cen- 
sent,  quaeque  sic  habet: 

Sic  praemia  servas  Vespasiano  dire, 
Civitas  ubi  gloriae  tuae  autori 
Praemiatus  es  morte:   Gaudenti  laetare. 
Promisit  iste  ;  dat  Christus  omnia  tibi, 
Qui  alium  paravit  theatrum  in  eoelo. 

Ostendamus  nunc  quam  falso  etiam 
illud  affirmetur,  commotam  a  Domi- 
tiano vexationem  non  diuturnam  fuis- 
se. Dodwellus  quidem  arbitratur  vix 
ad  unius  anni  spatium  illam  fuisse 
protractam:  at  probari  omnino  pot- 
est,  eam  integrum  biennium  exces- 
sisse.  Nam  quod  adducitur  ex  Lucio 
Caecilio  e.  3  lib.  de  mcrtìbus  per- 
sequutorwn,  non  ita  est  intelligen- 
dum,  quasi  ibi  referatur  Domitianum 
paullo  postquam  nostros  insectari  coe- 
pit,  interfectum  fuisse;  sed  accipi 
debet  de  temporis  spatio,  quod  fluxit 
ex  commotae  vexationis  exordio  ad 
eius  obitum,  quod  breve  fuit,  si  com- 
paretur  cum  temporis  diuturnitate, 
qua  ille  imperator  fuerat  antequam 
Christianos  persequeretur.ocPost  hunc 
(Neronem)  interiectis  aliquot  annis, 
alter  non  minor  tjrannus  ortus  est 
qui  cum  exerceret  iniustam  domina- 
tionem,  subiectorum  tamen  cervici- 
bus  incubavit  quam  diutissime,  tu- 
tusque  regnavit,  donec  impias  manus 
adversus  Dominum  tenderet.  Post- 
quam vero  ad  persequendum  iustum 
populum  instinctu  daemonum  inci- 
tatus  est,  tunc  traditus  in  manus  ini- 
micorum,  luit  poenas.  »  Iam  vero 
iure  poterat  affirmari,  si  comparetur 
tempus,  quod   lapsum  est  post  per«» 

eequutionem  a  Domitiano  excitatam 
cum  tempore,  quo  ille  rerum  potitus 
est,  antequam  in  Christianos  tanta 
crudelitate  fureret,  illud  omnino  exi- 
guum  fuisse.  Nam  Tito  Domitianus 
successit  anno  Christi  81,  die  13  Se- 
ptembris.Eusebius  autem  in  Chronico 
anno  93  vexationis  ab  eo  commotae 
initium  assiimat,  idemque  statuit 
H.  E.  1.  3,  e.  17.  Àuctor  autem  Chro- 
nici  Paschalis  ex  Brutii  historia  re- 
fert  multos  Christianos  anno  XIV  Do- 
mitiani  martjrium  fecisse;  et  Hie- 
ronymus  eodem  anno  commemorat 
in  fervens  oleum  Ioannem  Romae  a 
Domitiano  coniectum  fuisse.  Domi- 
tianus igitur  qui  anno  81  imperium 
susceperat,  quique  anno  96  die  18 
Septembris  interfectus  est,  brevi 
vixisse  dici  potest  post  Christianae 
persequutionis  initium,  si  ratio  ha- 
beatur  temporis  diuturni  quo  ante 
imperaverat,  non  autem  generatim 
ita  brevi  vixisse,  ut  haec  ab  eo  Chri- 
stianis  creata  calami ta3  parvum  tem- 
poris spatium  perduraverit. 

Neque  ex  eo  quod  Brutius  apud 
Eusebium  H.  E.  1.  3,  e.  18  referat, 
magno  numero  Christianos  anno  15 
Domitiani  qui  a  die  13  Septembris 
anni  95  exorditur,  vexatos  fuisse, 
inde  sequitur,  quod  Dodwellus  con- 
tendit,  eo  primum  anno  a  Domitiano 
Christianos  afflictos  esse.  Nam  quem- 
admodum  apparet  ex  iis,  quae  su- 
perius  recensuimus,  multo  prius  im- 
perator  nostros  vexare  coeperat,  ac 
quae  memorato  Eusebii  loco  vel  alibi 
apud  veteres  traduntur  de  eiusdem 
anno  15,  nihil  aliud  poterunt  fortasse 
probare,  nisiDomitianum,  qui  iamdiu 
Christianos  persequebatur ,  et  quo 
imperatore,  anno  14  multi  Christiani 
necati  fuerunt;  anno  deinde  imperii  sui 
decimo  quinto,  crudelius  et  acerbius 
religionem  nostram  persequutum  esse. 

Ceterum  haec  vexatio,  vel  usque 
ad  Domitiani  interitum  perduravit, 
vel  paullo  ante  desiit,  quam  ille  in- 
terficeretur.  Domitianum  ipsum  edi- 
cta  in  Christianos  lata  revocasse  re- 
ferunt  Tertullianus  Apolog.  e.  5, 
gegesippus  apud  Eusebium  H.  E.  1. 3 


e.  20.  Contra  vero  auctor  libri  do 
mortibus  persequutorum  e.  3  non 
ab  eo,  sed  a  Nerva,  et  a  Senatu  post 
eius  mortem,  rescissa  eius  acta,  et  la- 
tas  leges  in  Christianos  revocatas  nar- 
rat,  cui  consentire  videtur  Iuvenalis 
satyra  IV,  qui  habet  Domitianum  post 
excitatam  contra  Christianos  vexa- 
tionem  quamdiu  vixit,  eorundem  ve- 
xandorum  fìnem  non  fecisse.  Haec 
autem  horum  scriptorum  pugna  ar- 
gumento  esse  debet,  vel  numquam 
revera  a  Domitiano  ipso  has  leges 
fuisse  revocatas,  vel  si  ad  id  consilii 
ineundum  ille  umquam  adductus  est, 
hoc  sub  vitae  fìnem  illum  fecisse,  ut 
scriptores  quos  indicavimus,haec  re- 
vocalo latere  potuerit.  Illud  igitur 
omnino  sequitur,  vexationem  ipsam 
integrum  biennium  excessisse,  ac  fal- 
sum  prorsus  esse  quod  contendit  Dod- 
wellus, vix  unius  anni  spatio  perdu- 
rasse. 

Addam  id,  quod  Walchius  habet 
in  Hist.  saec.  I,  cap.  4,  sect.  2  de  per- 
sequutionibus.  «Quis  sibi  persuadeat 
repressisse  saevitiam  suam,  et  Chri- 
stianos omnibus  exosos  ab  exsilio  re- 
vocasse Domitianum,  irpperatorem  il- 
lum, cuius  crudelitatem  Plinius,  Sve- 
tonius,  Dio,  Tacitus  ita  descripse- 
runt,  ut  vix  credi  possit?  Nullus  ii- 
lorum,  qui  vitam  et  gesta  eius  me- 
moriae  prodiderunt,  refert,  eum  alios 
restituisse.  Quis  igitur  credat  quod 
in  Christianos  tam  benignus,  tam  cle- 
mens  exstiterit?  Immo  si  talis  fuit, 
cur  Christiani  scriptores,  qui  post 
Tertullianum  scripserunt,  nihil  de 
favore  hoc  in  gentem  suam  memo- 
rant,  cum  ,  si  quod  commodum  Chri- 
stianis  a  gentibus  profanis  accessit, 
id  magnopere  praedicarent? Cur  scri- 
ptores qui  apologias  composuerunt, 
ab  eo  non  argumentum  innocentiae 
sumpserunt?  Rationes  has  merito  re- 
censet,  ac  Dodwello  opponit  Christo- 
phorus  Cellarius  dissert.  academic. 
p.  432,  ita,  ut  simul  recte  observet, 
Hegesippi  auctoritatem,  ad  quem  Dod- 
wellus provocat,  ad  probationem  mu- 
tatae  voluntatis  cohibitaeque  saevi- 
tiae  Domitiani  haud  valere.  » 

CAPUT  VI. 

DE    DIVI  PETRI    ÀPOSTOLORUM   PRINCIPIS  ROMAM   ADVENTU. 


Notissima  sunt  Leonis Magni  verba 
Ecclesiae  Romanae  gratulantis  ob 
DiviPetri  ApostolorumPrincipis  Ro- 
manum  adventum,  et  conditimi  ab 
eo  gestumque  Romanum  Episcopa- 
tum.  Id  quidem  non  sine  divino  Con- 
silio evenisse  sapientissimus  ille  ec- 
clesiae doctor  affirmat,  ut  Romam 
Petrus  se  conferret.  «  Ad  arcem,  in- 
»  quit, Romani  destinatur  Imperii . . . 
»  quo  divinis  ordinationibus  illum 
»  anteibat  honor  potestatis,  et  gloria 
»  passionis.  »  Serm.  I  de  SS.  Apo- 
stolis  Petro  et  Paullo.  Praeterea 
summam  Urbis  et  Ecclesiae  nostrae 
gloriam  inde  derivat,  quod  «  per  sa- 
»  cram  B.  Petri  sedem  caput  orbis 
»  effecta,  latius  praesideret  religio- 
»  ne  divina,  quam  dominatione  ter- 
rena. »  Factum  enim  inde  est,  utRo- 
manus  Pontifex  Divo  Petro  succe- 
dens,  summum  in  universam  eccle- 
siam  iurisdictionis  haberet  principa- 
tum,atque  in  Romani  Pontificis  per- 
sona ille  honoretur  atque  intelliga- 
tur,  cuius  dignitas  in  berede  non 
deficit. 

lam  vero  inter  praecipua  Historiae 
Ecclesiasticae  capita  illud  certe  de- 
bet  recenseri,  ut  Romam  Petrum  ve- 
nisse episcopatum  Romanum  isti- 
tuisse ac  gessisse  demonstretur.  Ad 
imminuendam  enim  Romanae  Eccle- 
siae digìiitatem,  atque  ad  denegan- 
dum,  Petri  potestatem  iure  succes- 
sionis  in  Romanos  Pontifices  manas- 
se,  Ecclesiae  Catholicae  inimici,  tum 
Romanum  Petri  iter,  tum  praeser- 
tim  episcopatum  Romanum  ab  eo  ge- 
stum  inficiati  sunt.  Magnus  posset 
scriptorum  numerus  percenseri,  qui 
alter utrum  hoc,  verissimumque  fa- 
ctum denegaverunt  ;  quemadmodum 
magna  adesset  copia  virorum  doctis- 
simorum,  qui  utriusque  rei  veritatem 
invicte  demonstrarunt.  Omnium  loco 
commemorabo  Thomam  Mariam  Ma- 
machium  t.  5  originum  et  antiquita- 


tum  Christianarum  lib.  4  e.  4  §.  1  et 
e.  5  §.  1,  qui  eorum  mentionem  facit, 
Franciscum  Blanchinium  in  notis  ad 
Anastasii  Bibliothecarii  vitas  Roma- 
norum  Pontifìcum,  et  Petrum  Fran- 
ciscum Fogginium  in  opere  de  Ro- 
mano Divi  Petri  itinere  et  episco- 
patu. 

Facti  veritas  hoc  habet,  post  Chri- 
sti  in  caelum  ascensum,  Simeonem 
Ionae,  seu  Ioannis  Filium,  cui  Domi- 
nus  Petri  nomen  tribuerat,  multis 
Iudaeae,  Galilaeae,  ac  Samariae  op- 
pidis  peragratis,  anno  aerae  vulgaris 
trigesimo  sexto  Antiochiam  in  Syria 
se  coritulisse,  eamque  ecclesiam,  vel- 
uti  episcopum  sexennio  administras- 
se.  Cum  vero  e  Syria  profectus  esset, 
Evodio  sibi  in  Episcopatu  Antioche- 
no suffecto,  anno  circiter  42  aerae 
vulgaris  Romam  venisse,  in  qua  urbe 
Religionem  Christianam  statuerit, 
et  Episcopalem  perpetuam  sedem  si- 
bi constituerit  :  Roma  deinde  nonnul- 
los  post  annos  discessit,  et  Hieroso- 
lymam  reversus  concilio  Apostolorum 
Hierosolymitano  praefuit.  Rediit  in 
posterum  Romam  Nerone  regnante. 
A  scelestissimo  autem  tyranno  teter- 
rimam  persequutionem  contra  Chri- 
stianos  exercente,  anno  aerae  vulga- 
ris 66,  3  calendas  Iulias,  una  cum 
Divo  Paullo  Gentium  Apostolo  inter- 
fectus  est,  cum  de  Religione  in  hac 
urbe  amplifìcanda,  uterque  summa 
virtute  laboraret.  Annus  aerae  vul- 
garis 42  ille  est,  ex  quo  Eusebius 
Caesareensis  in  Chronico  viginti  quin- 
que  annos  numérat,  quibus  Divus  Pe- 
trus Romanum  Pontifìcatum  gesse- 
rit.  Apostolorum  Principem  anno  re- 
vera 66  aerae  vulgaris  martyrio  fun- 
ctum  esse,  eruditissimi  viri  evincunt. 

Quemadmodum  superius  proposui- 
mus,  ostendendum  a  nobis  est,  vere 
Petrum  Romam  venisse,  et  episco- 
patum Romanum,  quem  instituerat, 
gessisse.  Primo  igitur  loco  de  eiua- 

dem  ad  urbem  adventu,tum  de  gesto 
Episcopatu  Romano  loquemur. 

Itaque  ut  Apostolorum  Principem 
Romani  venisse  demonstretur,  adest 
Scriptorum  aetati  eiusvelaequalium, 
Tel  proximorum  auctoritas,  adest 
manifesta  totius  orbis  perpetua  per- 
suasio.  Quae  si  ad  confìrmandam  facti 
huius  veritatem  idonea  non  sunt,  non 
facile  intelligetur,  quibus  monumen- 
tis quaelibet  antiquitatis  facta  demon- 
strari  possint.  Quanam  vero  ratione, 
non  modo  in  omnibus  Romanae  Ec- 
clesiae  originibus,  sed  etiam  apud 
omnia  cuiusque  aetatis  monumenta, 
tamquam  exploratum  constitui  po- 
tuisset,  Petrum  Romam  venisse,  nisi 
publica,  atque  omnibus  nota  facti  ce- 
lebri tas,  id  extra  omnem  penitus  con- 
troversiam  constitufsset? 

Sed  perspicue  id,  diserteque  testan- 
tur  aequales,  proximique  scriptores. 
Potest  primo  loco  Clementis  Roma- 
ni, qui  Petri  ipsius  auditor  fuit,  te- 
stimonium  afferri.  Is  in  epistola, 
quam  ad  Corinthios  postDomitianeam 
persequutionem  sedatam  scripsit , 
commemorans  res  gestasaChristianis 
martyrio  Romae  perfunctis,  Petri 
et  Paulli  mentionem  fecit,  ut  osten- 
deret  quibus  institutoribus  Ecclesia 
ista  gloriaretur.  «  Accipiamus,  inquit 
n.  5  et  6,  prae  oculis  nostris  bonos 
Àpostolos.  Petrus  ob  iniquam  aemu- 
lationem,  non  unum,  aut  alterum 
sed  multos  sustinuit  labores,  atque 
ita  Martyr  effectus  discessit  ad  de- 
bitum  gloriaelocum.Propter  aemula- 
tionem  Paullus  patientiae  praemium 
obtinuit  ....  et  ad  occidentis  ter- 
minum  veniens,  et  sub  principibus 
martyrium  passus  ita  e  mundo  mi- 
gravit  ....  His  viris,  qui  divinam 
vitam  duxerunt,  aggregata  est  ingens 
electorummultitudo,qui  multas  con- 
tumelias,  multaque  tormenta  prcpter 
aemulationem  passi,  exemplo  pul- 
cherrimo  inter  nos  fuerunt.  »  S.  Igna- 
tius  Martyr,  et  Episcopus  Antioche- 
nus,  qui  eadem,  qua  Clemens  aetate 
vixit,  et  cum  Petro  ac  Ioanne  Apo- 
stolis  egisse  fertur,  in  epistola  ad 
Romanos  ita  loquitur,  ut  populo  Ro- 


mano Petri  et  Paulli  Romam  adven- 
tum  innotuisse  appareat. 

Quae  scriptores  Divi  Petri  proximi 
scripserunt,  idem  probant.  Recenseri 
inter  eos  potest  Papias  Hierapolita- 
nus  Episcopus,  qui  licet  plures  an- 
nos  saeculo  II  vixit,  tamen  vel  Io- 
annis  Apostoli,  vel  alterius  Ioannis 
Apostolis  aetati  aequalis  auditor  fuit 
apud  Eusebium  H.  E.  1.  2  e.  15  me- 
moriae  prodidit,  Marcum  in  evange- 
lium  suum  intulisse ,  quae  a  Petro 
Romae  audiverat,  et  priorem  epi- 
stolam  a  Petro  in  urbe  scriptam  esse, 
quam  urbem  Babylonis  nomine  ap- 
pellaverit.  Huic  adiungendus  est  Ire- 
naeus  Lugdunensis  Episcopus,  Poly- 
carpi  Apostolorum  discipuli  auditor, 
qui  ad  urbem  quoque  venit.  Hic 
lib.  3  ad  versus  haereses  e.  1,  «Quo- 
niam,  inquit,  valde  longum  est,  in 
hoc  tali  volumine,  omnium  Ecclesia- 
rum  numerare  successiones;  rnaxi- 
mae  et  antiquissimae ,  et  omnibus 
cognitae,  a  gloriosissimis  duobus  A- 
postolis  Petro  et  Paullo  Romae  fun- 
datae,  et  consti tutae  Ecclesiae,  eam, 
quam  habet  ab  Apostolis  traditio- 
nem ,  et  annunciatam  hominibus  fi- 
dem,  per  successionem  Episcoporum 
pervenientem  usque  ad  nos,  indican- 
tesconfundimus  omnes»  et  paullo  post 
addit:  «  Matthaeus  inter  Hebraeos 
propria  ipsorum  lingua  opus  edidit 
Evangelii ,  Petro  et  Paullo  Romae 
evangelizantibus,  et  constituentibus 
Ecclesiam,  et  post  eius  editionem 
Marcus  discipulus,  et  interpres  Pe- 
tri, et  ipse  quae  a  Petro  praedica- 
bantur,  scripto  nobis  tradidit.» 

Dionysius  Corinthiorum  Episcopus 
apud  Eusebium  lib.  2  e.  25,  «Ambo 
ilii,  inquit,  Petrus  et  Paullus  in  ur- 
bem nostram  Corinthum  ingressi , 
sparso  Evangelicae  doctrinae  semine 
nos  instituerunt,  et  in  Italiani  simi- 
liter  profecti,  cum  vos  (Uomanos) 
perinde  instituissent,  eodem  tempore 
martyrio  functi  sunt.»  Fortasse  lu- 
culentius  hac  de  re  est  Caii  Romanae 
Ecclesiae  Presby  teri  testimonium  ho- 
minis  scilicet,  qui  II  desinente  Ec- 
clesiae saeculo,  et  III  ineunte  vixit. 

Is  igitur  in  libro  adversus  Proculum 
niontanistam  haec  asseruit,  quae  Eu- 
sebius  H.  E.  1.  2,  e.  15  refert:  «Ego 
vero  Apostolorum  tropaea  possum 
ostendere.  Nam  sive  in  Vaticanum , 
sive  ad  Ostiensem  viam  pergere  li- 
bet,  occurrent  tibi  tropaea  eorum , 
qui  Ecclesiara  illam  fundaverunt.  » 
Sed  Tertulliani  quoque  verba  affe- 
renda  sunt  lib.  de  praescriptionibus 
cap.  26.  «Age  iam,  qui  voles  curiosi- 
tatem  melius  exercere  in  negotio  sa- 
lutis  tuae:  percurre  Ecclesias  Apo- 
stolicas,  apud  quas  ipsae  adhuc  Ca- 
thedrae  Apostolorum  suis  locis  prae- 
sident,  apud  quas  ipsae  authenticae 
litterae  eorum  recitantur,  sonantes 
vocem,  et  repraesentantesfaciem  uni- 
uscuiusque.  Proxima  est  tibi  Acha- 
ia,  habes  Corinthum:  si  non  longe  es 
a  Macedonia,  habes  Philippos,  habes 
Thessalonicenses:  si  potes  in  Asiam 
tendere,  habes  Ephesum:  si  autem 
Italiae  adiaces,  habes  Romam,  unde 
nobis  quoque  auctoritas  praesto  est. 
Ista  quam  felix  Ecclesia,  cui  totam 
doctrinam  Apostoli  suo  sanguine  pro- 
fuderunt:  ubi  Petrus  passioni  Domi- 
nicae  adaequatur,  ubiPaullus  loannis 
exitu  coronatur;  ubi  Apostolus  Ioan- 
nes  posteaquam  in  oleum  igneum  de- 
mersus  nihil  passus  est,  in  insulam 
relegatur.  »  Denique  Origenes  Ale- 
xandrinus,  qui  Roraam  Zephyrino 
Pontifìce  venit,  apud  Eusebium  H.  E. 
lib.  3,  e.  1  ita  de  Petro  habet:  «Pe- 
trus, per  Pontum,  Galatiam,  Bithy- 
niam  ,  Cappadociam  ,  atque  Asiam  , 
Iudaeis,  qui  in  dispersione  erant  pre- 
dicasse existimatur;  qui  Romam  ve- 
niens  cruci  suffixus  est  capite  deor- 
sum  demisso.» 

Cum  haec  adeo  sint  perspicua  scri- 
ptorum  veterum  testimonia,  non  est 
necesse  Clementis  Alexandrini,  au- 
ctoris  carminum  contra  Marcionem, 
Cypriani,  aliorumque  plurimum  ad 
hanc  ipsam  rem  probandam  oppor- 
tunissima  loca  afferre:  quae  enim  ad- 
duximus  ex  scriptoribus  desumpta, 
qui  Petro  vel  aequales,  vel  proximi 
aetate  fuerunt,  eiusmodi  sunt,  ut 
nullum,  vel  in  Romana  vel  in  Graeca 


historia  factum  referri  posse  videa- 
tur,  quod  Petri  Romam  adventu  cer- 
tius  ac  exploratius  debeat  iudicari. 

Facile  est  deinde  intBlligere  quam 
leve  sit,  ad  denegandam  facti  huius 
veritatem,ex  silentioLuoae  etPaulli 
argumentum  deducere,  ut  passim  fe- 
cerunt  qui  Romam  venisse  Petrum 
inficiati  sunt.  Quid  enim  valet  ne- 
gativum  hoc  argumentum  ,  non  dico 
ad  evertendam,  sed  tantummodo  ad 
imminuendam  argumenti  gravita- 
tem ,  quod  ex  disertis  parium  et 
supparium  scriptorum  testimoniis 
desumitur?  Profecto,  si  ex  eo,  quod 
Lucas  in  actis  Apostolicis,  vel  Paul- 
lus  in  suis  epistolis  de  Petri  Romano 
itinere  non  loquatur,  falsum  illud 
esse  affirmari  posse t,  etiamsi  scri- 
ptores,  qui,  vei  eadera,  qua  Petrus, 
aetate,  vel  paullo  post  vixerunt ,  id 
aperte  narrent,  in  magnum  discri- 
men  rerum  omnium  historia  adduce- 
retur. 

Haec  responsio,  quae  perpetuo  va- 
let ad  excludendam  vim  argumenti 
negativi ,  quod  contra  positiva  mo- 
numenta afferatur;  eo  gravior  in  rem 
nostram  haberi  debet,  quod  satis 
probabiles  afferri  causae  possi nt  ad 
explicandum,cur  vel  Lucas,  vel  Paul- 
lus  de  Petri  ad  urbem  adventu  non 
loquantur.  Certe  Lucas  in  actis  Apo- 
stolicis, prout  ex  eo  libro  intelligi- 
tur,  ea  tantum  de  Petro  narrare  sibi 
proposuerat,  quae  ille  in  Iudaea  ce- 
terisque  provinciis  proximis  gesse- 
rai Quid  mirum  igitur,  eum  de  Ro- 
mano Petri  itinere  non  loqui  ?  Tacet 
Lucas,  Petrum  Antiochiam  se  contu- 
lisse;  tacet  Pontum,  Galatiam,  Cap- 
padociam Petrum  peragrasse;  quo- 
rum alterum  Paulus  epistola  ad  Ga- 
lat.  e.  2  narrat ,  alterum  traditum 
est  a  veteribus  scriptoribus.  De  va- 
rum  rerum  tamen  ventate,  ob  Lucae 
silentium,nemo  dubitat.  Quid  est  igi- 
tur, quod  Petri  Romanum  iter  in- 
numeris  veterum  scriptorum  testi- 
moniis commendatum  litteris,  tantis 
vetustatis  monumentis  confirmatum, 
ob  eiusdem  auctoris  silentium  in 
contro versiam  vocetur? 

Qua  ratione  argumentum  ex  Lu- 
cae  silentio  desuraptum  levissimum 
esse  constat,  eadem  ratione  possumus 
evincere,  nullius  roboris  esse  ad  de- 
negandum  Petri  Romam  adventum, 
argumentum  ex  Paulli  silentio  peti- 
tum.  Is  quidem  neque  in  epistola  ad 
Romanos,  neque  in  illis,  quas  Romae 
ad  Philippenses,  ad  Colossenses,  ad 
Ephesios ,  ad  Philemonem  ,  ad  He- 
braeos,  ad  Timotheum  iterum  scri- 
psit ,  Petri  mentionem  fecit.  Num 
inde  tamen  sequitur,  Petrum  Romam 
non  venisse?  Num  silentii  huius  vis 
talis  esse  videri  poterit,  ut  evertat 
quidquid  nos  ex  paribus  supparibus- 
que  scriptoribus  attulimus  ad  con- 
firmandum  Romanum  Petri  iter,  ea- 
que  alia  plura,  quae  iis  adiungi  po- 
tuissent  ? 

Praeterea  quid  prohibet,  quominus 
nos  huius  omissionis  causam  aifera- 
mus  Petri  ab  urbe  digressum,  cum 
epistolae  illae  scriptae  sunt?  Nam 
existimandum  non  est,  Petrum,  post 


quam  Romam  venit,  na  in  hac  urbe 
moratum  esse ,  ut  inde  numquam  in 
posterum  egressus  sit.  Fogginius 
certe  et  Mamachius,  aliique,  veteri- 
bus  monumentis,  et  gravissimis  con- 
iecturis  allatis  ostenderunt,  Aposto- 
lorum  Principem,  primum  secundo 
Claudii  Imperatoris  anno  ,  Romam 
venisse,  ibi  diu  moratum  esse,  deinde 
ex  eadem  urbe  discessisse,  ad  eam- 
que  iterum  reversum  esse  Nerone 
Imperatore ,  octavo  vel  nono  eius- 
dem  imperii  anno.  Quid  responde- 
bunt  igitur  adversarii ,  si  eas  epi- 
stolas  scriptas  esse  asseramuseo  tem- 
pore, quod  intercessit  a  Petri  ab  urbe 
discessu  ad  eius  Romam  reditum  ? 
Quid  potestesse  admiratione  dignum, 
si,  Petro  Romae  non  morante,  tum 
cum  scripta  est  epistola  ad  Romanos, 
Paullus  illum  in  eorum  numero  non 
nominaverit,  quos  salutavit,  neque 
inter  eos,  quos  Romae  secum  esse, 
in  ceteris  illis  epistolis  commemorat, 
Petrum  appellaverit? 


caput  vn. 


DE  ROMANO   DIVI   PETRI   EPISCOPATI 


Divum  Petrum  apostolorum  princi- 
pem episcopatum  Romanum  isti- 
tuisse, atque  eum  vere  Romanae  ur- 
bis episcopum  fuisse  ,  nunc  demon- 
stranclum  est.  Id  autem  tum  veterum 
scriptorum  testimoniis,  tum  Roma- 
nae Ecclesiae  catalogorum  auctori- 
tate ,  seu  monumentis  ex  Ecclesiae 
Romanae  originibus  depromptis  fa- 
cile demonstratur.  Inter  veteres  scri- 
ptores  afferri  potest  Caii  Romanae 
Ecclesiae  presbyteri  testimonium. 
Is  in  libro,  quem  adversus  Artemo- 
nem  fertur  scrip^isse  apud  Eusebium 
H.  E.  1.  5,  e.  28,  de  Victore  Romano 
Pontifice  loquens,  «Tertius,  inquit , 
ac  decimus  a  Petro  fuit  Romae  Epi- 
scopus.»  Perspicuum  vero  est,  eum, 
qui  Romanorum  Pontilìcum  sericm 
a  Divo  Petro  deducit,  prorsus  indi- 
casse, Petrum  ipsura  Romanum  Pon- 
tifìcem   fuisse.   Adducendum  est  in 


hanc  ipsam  rem  opportunissimus  au- 
ctoris  carminum  contra  Marcionem 
locus,  quem  Tertulliano  aetate  ae- 
qualem  eruditi  viri  fatentur.  Is  certe 
veluti  exploratum  habet ,  Petrum 
gessisse  Romanum  episcopatum.  In- 
quit enim: 

Hac  cathedra  Petrus,  qua  sederat  ipse  lo- 
catimi 

Maxima  Eoma  Limim  primum  considera 
iussit. 

paullo  post  autem: 
Constabat  pietate  vigens  Ecclesia  Romae 
Composita  a  Petro,  cuius  successor  et  ipse 
Iamque  loco  nono  cathedram  suscepit  Hi- 

ginus 
Post  hunc  deinde  Pius,  Hermas  cui  ger» 

mine  frater 
Angelicus  Pastor. 

Post  hoc  commemorabimus,  quae 
Cyprianus  Carthaginicnsis  episcopus 

habet  in  epistola  59,  alias  55,  ad  Cor- 
nelium,  et  quae  disputat  in  epist.  55, 
alias  52,  ad  Antonianurn.  Sane  in  hac 
Cyprianus  episcopatumRomanum  lo- 
cum  Petri  appellat.  «  Factus  est , 
inquit,  Cornelius  de  Dei  et  Christi 
eius  iudicio,  de  clericorum  pene  o- 
mnium  testimonio ,  de  plebis,  quae 
tunc  adfuit ,  suffragio ,  et  de  sacer- 
dotum  antiquorum ,  et  honorum  vi- 
rorum  collegio ,  cum  nemo  ante  se  fa- 
ctus esset,  cum  Fabiani  locus,  id  est, 
cum  locus  Petri,  etgradus  cathedrae 
episcopalis  vacaret.  »  In  illa  vero 
eundem  episcopatum  cathedram  Pe- 
tri omnino  esse  dicit.  «Post  ista  in- 
super, ait,  pseudo-episcopo  sibi  ab 
haereticis  constituto,  navigare,  au- 
dent,  et  ad  Petri  cathedram,  atque 
ad  Ecclesiam  principalem,  unde  uni- 
tas  sacerdotalis  exorta  est,  a  schi- 
smaticis  et  profanis  litteras  ferre, 
nec  cogitare  eos  esse  Romanos  (quo- 
rum fìdes  Apostolo  praedicante  lau- 
data est),  ad  quos  perfidia  habere  non 
possit  accessum.»  Iam  vero  nihil  lu- 
culentius  esse  posse  puto,  quam  Cy- 
priano  exploratum  esse  debuisse,  re- 
revera  Petrum  Romanae  urbis  epi- 
scopum  fuisse,  ut  his  nominibus  po- 
tuerit  Romanum  episcopatum  indi- 
care. 

Audiamus  nunc  qua  ratione  hac  de 
re  Eusebius  Caesareensis  loquatur.vir 
in  rebus  ad  historiam  Ecclesiasticam 
pertinentibus  summae  auctoritatis  : 
«  Petrus  et  Paullus  divinissimi  Apo- 
stoli, inquit  in  Chronico,  testimonium 
prò  Christo  exhibentes  in  eo  certa- 
mine,  coronati  sunt .  .  .  Primus  post 
coryphaeum  Petrum  Romanorum  Ec- 
clesiae  Episcopus  Linus.»  Libro  au- 
tem  3H.  E.  e.  4  ait:  «Linus,  quem 
(Paullus)  in  secunda  epistola  ad  Ti- 
motheum  Romae  secum  versari  te- 
statur  primus  post  Petrum  ,  ut  supra 
iam  diximus,  Episcopatum  Ecclesiae 
Romanae  adeptus  est.»  Sed  potuis- 
setne  Eusebius  tam  aperte  testari 
Linum  in  Episcopatu  Romano  susci- 
piendo  primum  Petro  suffectum  fu- 
isse, nisi  extra  omnem  controversiam 
esse  intellexisset,  Petrum  Episcopo^ 


rum  Romanorum  principem  haben- 
dum  esse?  Merentur  etiam  quae  re- 
citentur  in  hanc  ipsam  rem  oppor- 
tunissima  Optati  Milevitani  verba , 
qui  saeculo  IV  vixit,  quique  scriptis 
libris  ad  versus  Parmenianum  de 
schismate  Donatistarum,  iure  ma- 
gnani nominis  celebritatem  adeptus 
est.  Is  igitur  lib.  2,  cap.  3  ait:  «Ne- 
gare non  potes ,  spire  te,  in  urbe  Ro- 
ma Petro  primo  Cathedram  Episco- 
palem  fuisse  collatam,  in  qua  sederit 
omnium  Apostolorum  caput  Petrus... 
Ergo  cathedram  unicam,  quae  est 
prima  de  dotibus,  sedit  priór  Petrus, 
cui  successit  Linus ,  Lino  successit 
Clemens,  Clementi  Anacletus,  etc.» 
Denique,  ne  longior  sim  quam  opus 
est,  neve  in  re  minime  dubia  videar 
adducere  testimonia  non  necessaria, 
Augustinus  in  epistola  ad  Genero- 
sum,  «Si  ordo,  inquit,  Episcoporum 
sibi  succedentium  considerando  est; 
quanto  certius,  et  vere  salubriter  ab 
ipso  Petro  numeramus,  cui  totius  Ec- 
clesiae fìguram  gerenti  Dominus  ait: 
Super  hanc  Petram,  etc?  Petro  enim 
successit  Linus,  Lino  Clemens,  Cle- 
menti Anacletus,  »  etc.  Equidem  post 
haec  possem  adversarios  omnino  re- 
linquere.  Si  enim  hac  in  re  ad  fìdem 
faciendam  non  valeant  quae  adduxi- 
mus  testimonia,  non  video  quomodo 
confìrmari  in  universa  tum  civili , 
tum  Ecclesiastica  historia  res  ulla 
possit. 

Est  praeterea  gravissimae  aucto- 
ritatis ad  rem  istam  evincendam  ar- 
gumentum,  quod  ex  catalogis,  seu  e 
Romanae  Ecclesiae  originibus  desu- 
mitur.  Cum  enim  Romanorum  Pon  : 
tificum  series  in  iis  omnibus  ita  a 
Petro  ducatur,  ut  primum  Romano* 
rum  Pontificum  Petrum  fuisse  omni< 
no  ponant,  manifestum  esse  cuique 
debet,  hoc  ideo  factum  fuisse,  quod 
persuasum  semper  veteribus  fuerit, 
ac  ex  monumentorum  gravitate  iis 
constiterit,  revera  Petrum  primum 
fuisse,  qui  Romanam  Ecclesiam  tam- 
quam  Episcopus  gesserit. 

Iam  vero  magno  est  in  honore 
apud  eruditissimos  viros  antiquissi- 


so 


CAPUT   VII. 


mus  Romanorum  Pontificum  catalo- 
gus,  qni  Liberianus  appellatur ,  eo 
quod  Liberii  Pontificis  et  Constantii 
Caesaris  aetate  fuerit  compositus. 
Eum  eruditissimi  viri  Aegidius  Bu- 
cherius  ,  Petavius,  Blanchinius,  Pa- 
pebrochius  ,  aliique  plurimi  faciunt, 
tum  quod  antiquitate  praestet,  tura 
etiam  quod  eiusdem  auctor  vetustio- 
ribus  sincerisque  monumentis  in  eo 
exarando  usus  sit.*Ita  vero  ille  ha- 
bet  exordium  :  «  Imperante  Tiberio 
Caesare  passus  est  D.  N.  I.  C.  duobus 
Geminis  Consulibus  VII!  cai.  Aprilis; 
et  post  ascensum  eius  Beatissimus 
Petrus  episcopatum  suscepit.  Ex  quo 
tempore  per  successionem  dispositum 
quia  episcopus,  et  quot  annis  prae- 
fuit,  vel  quo  Imperante.  »  Idem  di- 
cendum  de  imagìnum  veterum  serie 
RR.  Pontificum  saec.  V  depictarum 
in  pariete  Ostiensis  Basilicae  quam 
nonnullis  abhinc  annis,  summo  bona- 
rura  artium,  et  huius  urbis  ornamen- 
torum  detrimento,  nocturno  funestis- 
simo incendio  dirutam,ac  pene  fun- 
ditus  eversam  ingemuimus.Illam  vero 
seriem  Marangonius  exhibet  inppere 
inscripto:  Ghronologia  RR.  Pontifi- 
cum.  Idem  de  innumeris  illis  cata- 
logis  affirmandum  est,  a  Schelestra- 
tio,  Mabillonio,  Antonio  Pagio,  Hen- 
schenio  ,  Papebrochio  ,  Muratori o  , 
utroquè  Blanchinio  ,  Cardinali  Ga- 
rampio  editis.  Nullus  est  ex  iis  aliis- 
que,  in  quo  cum  RR.  Pontificum  se- 
ries  refertur,  a  Petro,  tamquam  a 
primo  Romanae  ecclesiae  episcopo, 
non  ducatur  exordium.  Iam  vero  ap- 
paret  ex  bis  luculenter,  quod  in  hu- 
ius disputationis  initio  proposuimus, 
nihil  in  ecclesiastica,  nihil  in  civili 
historia  aiferri  posse ,  quod  Romano 
Petri  Episcopatu  certius  debeat  iu- 
dicari.  Veteres  enim  scriptores  ad- 
duximus,  qui  non  longe  a  Petri  ae- 
tate vixerunt,  perspicuum  de  ea  re 
testimonium  dicentes,  et  perplures 
brevitatis  gratia  praeterivimus.  Ve- 
tustissimos  commemoravimus  Roma- 
norum Pontificum  catalogos.  Scripto- 
res autem  eiusmodi  in  ea  re  narranda 
deceptos  esse  allarmare,  catalogorum 


illorum  auctores  Ecclesiae  Romanae 
origines  ignorasse,  solumque  datura 
esse  protestantibus  tot  post  saecula, 
ut  intelligerent  Petrum  Episcopura 
Romanum  non  fuisse,  id  omnino  ferri 
non  potest. 

Haec  quae  gravissima  sunt  ad  fa- 
cti  huius  demonstrationem  ,  conati 
sunt  adversarii  refellere,  sed  inani- 
bus  prorsus  argumentis.  Contendunt 
enim,  cum  Apostoli  dignitate,  alicu- 
ius  urbis  singularem  propriumque 
Episcopatum  pugnare,  eo  quod  Epi- 
scopo peculiaris  cuiusquam  loci,  apo- 
stolo autem  universae  ecclesiae  cu- 
randae  munus  obtigerit  ;  quare  cura 
Petrus  non  modo  Apostolus,  veruni 
etiam  apostolorura  princeps  esset , 
urbis  Episcopum  proprium  illuni  esse 
non  potuisse.  Quod  si  illud  etiara 
concedi  velit ,  Apostolorum  aliquem 
Romanae  urbis  fuisse  Episcopum  , 
negant  adversarii  hoc  de  Petro  af- 
fìrmari  debere,  sed  illud  potius  aiunt 
Paullo  esse  tribuendum.  Putant  hu- 
ius rei  probationem  aliquam  in  eo 
positam  esse,  quod  ex  Romanis  Pon- 
tificibus  vetustissimis,  ex.  gr.  Linus 
et  Clemens,  non  Petri,  sed  Paulli  a 
veteribus  discipuli  fuisse  tradantur: 
incredibile  vero  arbitrantur,  si  Pe- 
trus revera  Romanorum  P ontificura 
primus  fuisset,  ei  non  suos,  sed  Paulli 
discipulos  in  tanto  dignitatis  gradu 
fuisse  suffectos. 

At  cuius  est  tanta  ingenii  boni- 
tas,  ut  non  intelligat  quam  haec  sint 
futilia?  Non  modo  enim  exemplis,  sed 
rei  ipsius  considerata  ratione  appa- 
ret,  episcopatum  loci  alicuius  singu- 
laris  cum  apostoli  summa  dignitate 
componi  posse.  Quid  enim  habet  Apo- 
stolati summa  dignitas,  ut  coniungi 
nequeat  cum  certi  cuiusdam  loci  epi- 
scopatu? Num  omnium  ecclesiarum 
sollicitudo  prohibet,  quominus  pecu- 
liari quadam  ratione  loci  alicuius 
apostolus  curam  gerat  ?  Non  video 
quae  pugnae  huius  causa  probabilis 
afferri  possit.  Id  vero  luculentius  for- 
tasse  apparebit  non  pugnare,  si  con- 
sideretur  ,  apostolos ,  quo  tempore 
generali  Ecclesiae  procurationi  va- 

cabant,  homines  sibi  sufficere  potuis- 
se,  quos  tamquam  suos  Vicarios  et 
adiutores  adhiberent,  ut  illins  regio- 
nis  peculiaris  curam  gererent ,  cu- 
iusEpiscopatum  proprium  sibi  susoe- 
perunt.  Auctor  certe  nobis  est  Epi- 
phanius  haeres.  27,  Petrum  cum  re- 
ligionis  causa  ab  urbe  abesse  coactus 
est^  imposuisse  nonnullis  negotium, 
ut  vice  sua  Romanae  Ecclesiae  cu- 
ram gererent.  Quod  si  vero  exempla 
sunt  adducenda,  ut  Apostolatus  di- 
gnitatem  cum  alicuius  loci  proprio 
Episcopatu  non  pugnare  demonstre- 
tur,  in  promptu  est  Iacobum  mino- 
rem  commemorare,  qui  ut  Hegesip- 
pi,  Clementis  Alexandrini ,  Eusebii  , 
aliorumque  veterum  testimonio  con- 
firmatur,  Hierosolymitanus  episcopus 
fuit.  Atque  ut  de  Petro  ipso  loqua- 
mur,  Chrysostomi ,  Hieronymi ,  Leo- 
nis  Magni  aliorumque  auctoritas  ap- 
pellari  po^set  prò  Antiocheno  Petri 
Episcopatu  testimonium  dicentium. 
Habemus  igitur  non  modo  ex  rei 
ipsius  consideratione  ,  verum  etiam 
ex  facto  ,  apostoiatum  cum  alicuius 
urbis  peculiaris  Episcopatu  componi 
posse,  atque  illud  omnino  reiiciendum 
esse,  quod  adversarii  contendunt,  Ro- 
manum  Episcopatum  Petri  ideo  non 
posse  concedi ,  quod  apostolatus  di- 
gnitas  cum  Episcopi  conditione  con- 
iungi  non  queat. 

Nullam  denique  potest  afferre  dif- 
ficultatem  id  ,  quod  de  primis  post 
Petrum  mortuum  Romanis  Pontifi- 
cibus  opponitur,  eos  videlicet  Paulli 
potius,  quam  Petri  discipulos  fuisse. 
Nam  primo  controversia  ista  in  facti 
veritate  vindicancla  versatur.  Quare, 
licet  id ,  quod  obiicitur,  verum  esse 
concederetur,  non  ideo  argumentum 
oriri  posset  ad  denegandum ,  fuisse 
Petrum  urbis  Romae  episcopum,  cum 
gravia  superius  aliata  monumenta 
evincant,  ita  iudicari  oportere.  De- 
inde non  possunt  adversarii  probare 
Linum  vel  Clementem  Paulli  tan- 
tum, non  etiam  Petri  discipulos  fu- 
isse. Immo  vero  Tertullianus  in  libro 
de  praescriptionibus  Clementem  a 
Petro  ordinatum  esse  commemorat. 

Tandem  quomodo  posset  ostefidi,  eos? 
qui  Paulli  tantum,  non  vero  Petr1 
discipuli  iuissent,  eligi  non  potuisse 
tamquam  proximos  Petri  successo- 
res?  Certe  nulla  fuit  inter  Petrum 
et  Paullum  obtrectatio  ,  quare  alter 
alterius  discipulos  a  pontificatus  con- 
sequutione  prohiberet.  Neque  quando 
Linus  et  Clemens  electi  sunt  Petri 
successores,  aliquis  aderat  inter  san- 
ctissimos  nostros  Ecclesiae  Romanae 
Patres,  qui  minori  erga  alterutrum 
Apostolum  observantia  et  religione 
animaretur.  Sed  haec  omittamus.  Ce- 
tera  enim  ,  quae  argumenta  respi- 
ciunt  ab  adversariis  aliata  contra 
Romanum  Divi  Petri  iter,  vel  Epi- 
scopatum, apud  scriptores  de  ea  re 
superius  memoratos  fuse  tractata  re- 
periuntur. 

Verum  hoc  loco  non  praetereun- 
dumarbitror  quod  pertinet  ad  osten- 
dendum  quibusargumentis  evincatur, 
Petrum  tantummodo,  non  autem  una 
cum  Petro  etiam  Paullum  Romanae 
Urbis  Episoopum  fuisse.  Nam  licet  ob 
praeclara  Divi  Paulli  merita  in  in- 
stituenda  Romana  Ecclesia ,  ob  sin- 
gularem  ab  eo  adhibitam  curam  ut  re- 
ligio Christiana  in  urbe  Im perii  prin- 
cipe de  ethnica  superstitione  trium- 
pharet,  licet,  inquam,  idcirco  factum 
sit,  ut  iisdem  honoris  et  grati  animi 
signifìcationibus,  una  cum  Petro,  tam- 
quam Romanae  ecclesiae  conditor 
Paullus  appellatus  sit  ;  hoc  tamen 
non  ostendit,  illum  etiam  simul  cum 
Petro  proprium  Romanae  Urbis  Epi- 
scopum fuisse. 

Certe  Romanorum  Pontifìcum  ca- 
talogorum  veterum  auctoritate  ,  et 
scriptorum  testimonio  ,  qui  ad  Ro- 
manorum Pontifìcum  seriem  ac  suc- 
cessionem  prò  catholicae  doctrinae 
defensione  provocare  consueverunt , 
eorum  denique  tanto  numero  ,  tan- 
taque  gravitate  praestantium  qui  Ro- 
mani Episcopi  sedem,  D.  Petri  sedem 
appellarunt,  et  Pontifices  Romanos, 
heredes  Petri  esse  perpetuo  affir- 
maverunt,  efficitur,  cum  Petro  Paul- 
lum Urbis  Romae  Episcopum  eodem 
tempore  non  fuisse. 

Praeterea  monumenta  quae  haben- 
tur  de  schismate  a  Novatiano  in  Ro- 
mana ecclesia  excitato  quando  Cor- 
nelius  electus  est  ;  testimonia  scri- 
ptorum  quae  exstant  de  Liberii  ad 
Urbem  reditu,  ac  de  Felicis  discessu, 
qui  Liberio  in  exsilium  pulso,  se  vel- 
uti  Pontifìcem  in  Urbe  gesserat, 
satis  dare  demonstrant ,  apud  Ro- 
manos  persuasionem  fuisse ,  ut  in 
una  eademque  Ecclesia  duo  simul 
Episcopi  esse  non  possint.  Denique 
hanc  Ecclesiae  Romanae  sententiam 
fuisse  ab  omni  antiquitate,  inter  ce- 
tera  evincit  Melchiadis  Romani  Pon- 
tifìcis  agendi  ac  decernendi  ratio  ab 
eo  adhibita,  postquam  de  Donati- 
starum  causa  iudicavit,  quam  agen- 
di  et  decernendi  rationem  tantopere 
laudat  Augustinus.  Etenim,  durante 
dissidio,  persaepe  evenerat,  ut  in  una 
eademque  civitate  duo  Episcopi  con- 
sti tuerentur.  Melchiades  igitur  ad 
pacem  stabiliendam  ,  decrevit  inter 
duos   eiusdem    civitatis  ab   utraque 


parte  ordinatos  Episcopos  illum  de- 
bere Episcopatum  retinere,  cuius  ele- 
ctio  prior  fuisset  ,  nullo  discrimine 
posito,  utrum  a  Catholicis  ,  an  vero 
a  Donatistis  prior  ista  electio  facta 
esset.  Is  autem,  qui  posteriori  tem- 
pore electus  esset ,  vel  a  catholicis 
is ,  vel  a  Donatistis  electus  tandem 
fuisset ,  ad  aliam  ecclesiam  guber- 
nandam  destinatus  est. 

Animadverto  tamen,  eos,  qui  sen- 
tentiam istam  defenderunt  de  Paullo 
in  Romano  Episcopatu  gerendo  Divi 
Petri  collega,  nihil  habere  commune 
cum  iis,  qui,  considerata  ratione  pri- 
matus,  Paullum  Petro  parem  consti- 
tuerunt.  Est  enim  omnibus  cognita 
propositio  ab  Innocentio  X  anno  1647 
tamquam  haeretica  condemnata,  qua 
affirmetur  «  omnimoda  aequalitas 
»  inter  S.  Petrum  et  S.  Paullum 
»  sine  subordinatione  et  subiectione 
»  S.  Paulli  ad  S.  Petrum  in  potestate 
»  suprema,  et  in  regimine  universa- 
»  lis  Ecclesiae.  » 


CAPUT  Vili. 

DE  RR.  PONTIFiCIBUS  DIVI    PETRI   PROXIMIS  SUCCESSORIBUS. 


Pertinet  ad  Romanae  Ecclesiae  ori- 
gines  agnoscendas  aliquid  statuere 
de  Pontificibus  maximis  ,  qui  Divo 
Petro  proxime  successerunt.  Erudi- 
tam  habet  de  ea  re  dissertationem 
Petrus  Constantius  praemissam  Ro- 
manorum  Pontifìcum  epistolis  a  se 
editis.  Nos  haec  breviter  afferemus. 

Veteres  Ecclesiae  scriptores  haec 
memoriae  prodiderunt  de  iis,  qui  pro- 
xime Petro  suffecti  sunt.  Eusebius 
H.  E.  1.  3,  e.  4  inquit:  «  Post  Paulli 
et  Petri  martyrium  primus  Roma- 
norum  Ecclesiae  Episcopatum  Linus 
sortito  cepit.  »  Irenaeus  autem  Lu- 
gdunensium  Episcopus  saeculoll,  1.3 
adversus  haereses  e.  3  ait:  «Fundan- 
tes  igitur  et  instruentes  B.  Apostoli 
Ecclesiam,  Lino  Episcopatum  admi- 
nistrandae  ecclesiae tradiderunt:  suc- 
cedit  autem  ei  Anacletus;  post  eum 
tertio  loco  ab  Apostolis  Episcopatum 


sortitur  Clemens,  qui  et  vidit  Apo- 
stolos,  et  contulit  cum  eis.»  Auctoris 
carminum  contra  Marcionem  nota 
sunt  verba  ,  «  qua  cathedra  Petrus 
sederat,  maximam  Romam  primum 
iussisse  Linum  sedere.  »  Eundem 
Linum  primo  loco  Petro  in  Romano 
Episcopatu  gerendo  suffectum  fuisse 
tradiderunt  Optatus  Milevitanus  , 
aliique  veteres  scriptores  omnes,  ea- 
demque sententia  fuit  auctorum  ve- 
terum  Romanorum  Pontifìcum  cata- 
logorum ,  cum  in  iis  omnibus  primo 
post  Retrum  loco  Linus  referatur. 

Haec  sunt  omnino  perspicua  ,  ac 
prorsuscuilibet  ostendere  debentquis 
primus  Petro  successerit:  neque  exi- 
stimari  debet  his  Tertullianum  re- 
pugnare, qui  lib.  de  praescriptionibus 
e.  32  obiiciens  Apostolicae  Ecclesiae 
auctoritatem,  referens  Episcoporum 
successionem,  qui  Ecclesiae  Romanae 

praefuerant,  Linum  et  Cletum  prae- 
terit,  etClementera  tantummodo  me- 
morans,  eum  a  Petro  ordinatum  di- 
cit.  «  Edant  ergo,  inquit  eo  loco  Ter- 
tulliano, origines  Ecclesiarum  sua- 
rum,  evolvant  ordinem  Episcoporum 
ita  per  successiones  ab  initio  decur- 
rentem,  ut  primus  ille  Episcopus  ali- 
quem  ex  Apostolis  ,  vel  Apostolicis 
viris,  qui  tamen  cum  Apostolis  per- 
severaverit,  habuerit  auctorera  ,  et 
antecessorem.  Hoc  enim  modo  Eccle- 
siae  Apostolicae  census  suos  defe- 
runt ,  sicut  Smyrnaeorum  Ecclesia 
Polycarpum  ab  loanne  collocatimi 
refert,  sicut  Romanoruru  Clementem 
a  Petro  ordinatum  itidem  ,  perinde 
utique  et  ceterae  exhibent,  quos  ab 
Apostolis  in  Episcopatu  constitutos 
Apostolici seministraduces  habeant.» 
Non ,  inquam  ,  hic  Tertulliani  locus 
ita  est  accipiendus,  perinde  quasi  se- 
quatur,  eius  sententiam  fuisse,  Pe- 
tro Clementem  primo  loco  suffectum 
esse. 

Nam  quemadmodum  ex  verbis  paul- 
lo  ante  recitatis  manifestum  est,  Ter- 
tulliani institutum  non  postulabat,  ut 
eum  Pontifìcem  nominaret,  quem  Pe- 
tro proxime  successisse  arbitrabatur; 
demonstrandum  enim  assumpserat , 
Romanam  Ecclesiam,  ceterasque  Ec- 
clesias  ab  Apostolis  constitutas  ita 
posse  census  Episcoporum  suorum 
afferre,  ut  suam  ab  Apostolis  origi- 
nerò manifestarent.  Hoc  autem  de 
Ecclesia  Romana  satis  assequebatur, 
eo  Pontifice  commemorato,  qui  licei 
Petro  proxime  non  successisset,  ab 
eo  tamen  ordinatus  ,  et  designatus 
erat.  Deinde  Tertullianus  Clementem 
a  Petro  ordinatum  ait,  non  vero  di- 
cit  Petro  in  Romano  Episcopatu  pro- 
xime suffectum  esse.  Non  repugnat 
igitur  Tertullianus  ceteris,  quos  com- 
memoravimus,  vetustissimis  scripto- 
ribus ,  qui  Romanorum  Pontificum 
seriem  singillatim  referentes,  ita  de 
Lino  loquuntur,  ut  veluti  explora- 
tum  ab  omni  antiquitate  fuisse  de- 
monstrent,  eum  revera  Petro,  primo 
loco,  in  Romano  Episcopatu  subro- 
gatum  esse. 

Tom.  I. 


Lino  mortuo,  quis  Romanus  Pon- 
tifex  electus  sit,  nunc  considerandum 
est.  Est  enim  inter  eruditos  agitata 
quaestio  ,  Cletusne  ,  seu  Anacletus 
Lino  ,  an  vero  Clemens  Lino  ipsi 
successerit.  Quo  loco  ut  ostendam 
Cletum  Lino  proxime  successisse,  Eu, 
sebii  verba  referam  lib.  3  H.  E.  e.  16- 
cuius  ,  cum  in  ceteris  rebus  ad  hi- 
storiam  Ecclesiasticam  pertinentibus, 
tum  praecipue  in  chronologia  vete- 
rum  Romanorum  Pontificum  afferen- 
da,  permagna  est  auctoritas,  recte  id 
animadvertente  Henrico  Valesio  in 
eiusdem  notis.  «  Per  id  tempus,  ait 
Eusebius  loc.  cit.,  Clemens  Romanam 
adhuc  gubernabat  Ecclesiam, qui  post 
Paullum  et  Petrum  Episcopalis  il- 
lius  dignitatis  gradum  obtinuit:  Li- 
nus  primus  erat ,  secundus  Anacle- 
tus. »  Attulimus  paullo  superius  Ire- 
naei  Lugdunensis  Episcopi  locum  hoc 
idem  asserentis.  Auctor  autem  car- 
minum  contra  Marcionem  ait,  post 
Linum  Cletum  suscepisse  gregem 
ovìlis.  Ut  Hieronymum  vero,  Rufl- 
num  aliosque  praeteream  ,  Epipha- 
nius  haeresi  27  inquit:  «  Romano- 
rum  Pontificum  ista  successio  est  : 
Petrus  et  Paulus,  Linus  et  Cletus, 
Clemens,  Evaristus,  etc.  » 

Habemus  denique  canonem  missae, 
in  quo  Romanorum  veterum  ponti- 
ficum nomina  hoc  ordine  recitantur 
Lini,  Cleti,  Clementis.  Cum  vero  ex 
veteribus  E.  R.  diptyehis  ea  nomina 
relata  sint  in  missae  canonem,  cum- 
que  Romanorum  Pontificum  nomina 
in  priscis  Romanae  Ecclesiae  dipty- 
ehis eo  ordine  legerentur  ,  quo  illi 
Romanum  Pontificatimi  gesserant , 
gravissimum  ex  eo  canone  deducitur 
argumentum  ad  ostendendum  ,  quis 
habendus  sit  veluti  proximus  Lini 
successor.  Licet  igitur  Augustinus  in 
epistola  ad  Generosum  ,  et  Optatus 
lib.  2  adversus  Parmenianum  e.  3, 
Clementem  proxime  post  Linum  com- 
memorent;  sententia  tamen,  qua  Cle- 
tus Lino  sufljcitur,  cum  vetustioribus 
innitatur  pluribusque  testimoniis  , 
tenenda  est. 
Non  est  denique  praetereunda  illa 

controversia,  utrum  Cletus  et  Ana- 
cletus  unus  idemque  Pontifex  sit 
existimandus.  Sequemur  nossenten- 
tiam,quam  Valesius  tenet  in  notis 
ad  Eusebium,  Tillemontius  adnot.  5 
in  vitam  S.  Clementis,  Constantius 
in  dissertatione  citata;  ac  reteremus, 
qua  de  causa  verisimilius  omnino  sit, 
Cletum  et  Anacletum  unum  eundem- 
que  Ponti  ficem  fuisse. 

Duos  profecto  Pontifices  illos  fu- 
isse habetur  ex  catalogo  Liberiano, 
atque  id  traditur  etiam  ab  auctore 
Carminum  contra  Marcionem.  Cer- 
tuni est  vero  in  catalogo  ilio,  licet 
magnani  obtineat  apud  eruditos  ae- 
stimationem,  errorem  tamen  aliquem 
reperiri  in  Romanis  Pontifìcibus  re- 
ferendis,  qui  a  Petro  ad  Pontianum 
vixerunt.  Auctor  autem  carminum 
con  ira  Marcionem,  licet  antiquitatis 
laude  commendetur  ,  non  is  tamen 
est,  ut  eius  testimonium  gravius 
esse  possit  Irenaeo,  Eusebio,  Epipha- 
nio,  Optato,  Augustino,  ceterisque 
pluribus.  quos  manifestum  est  existi- 
masse,  Cletum  et  Anacletum  unum 

prorsus  eundemque  Pontifìcem  fu- 
isse. 

Sane  ex  adductis  superi us  Tre- 
naei,  Eusebii,  Epiphanii,  Augustini , 
Optati  locis,  patet,  eos,  Romanorum 
Pontificum  nomina  et  seriem  recen- 
sentes,  vel  Cletum  ,  Anacleto  prae- 
termisso,  vel  Anacletum,  praeterito 
Cleto,  commemorasse.  Caiusvero  Ro- 
manae  Ecclesiae  Presbyter,  qui  apud 
Eusebium  H.  E.  1.  5,  e.  8  affirmat , 
Victor em  tertium  decimum  a  Petro 
fuisse  Romanum  Episcopum,  mani- 
feste tradit,  ea  se  sententia  fuisse, 
ut  arbitraretur ,  Cletum  et  Anacle- 
tum unum  eundemque  Pontifìcem 
iudicandum  esse:  si  duos  enim  inter 
se  distinctos  Pontifices  illos  existi- 
masset  Caius,  profecto  Victorem  non 
decimum  tertium,  sed  decimum  quar- 
tuma  Petro  numerasset.  Constat  igi- 
tur  ,  sententiam  ,  qua  unum  eundem- 
que Pontifìcem  Cletum  et  Anacletum 
fuisse  ponitur,  multo  maiori  etlonge 
graviori  veterum  scriptorum  numero 
in  ni  ti,  quamillam,  qua  duos  Ponti  ficea 
Cletum  et  Anacletum  fuisse  traditur. 


CAPUT  IX. 


DE  SIMONE  MAGO   ET   GN0STJC1S. 


Vel  a  prima  Ecclesiae  aetate  non 
defuerunt  improbi  homines,  qui  do- 
ctrinam  ab  ea,  quam  Christus  tra- 
ciicierat,  alienam  spargere  conati  sunt. 
Eorum  princeps  habetur  Simon  ma  - 
gus  gente  Samaritanus,  quem  com- 
muni suffragio  Ecclesiae  Patres  uni- 
verse familiae  Gnosticae  atque  o- 
mnium  haereticorum  clucem  et  ma- 
gUtrum  appeilarunt.  Pliilosophiae 
operam  ille  dederat  Alexandriae,  ac 
deincle  fraudibus  suis  magnam  sibi 
nominis  celebritatem  comparaverat. 
De  eius  sceleribus  veteres  scripto- 
rcs  loquuti  sunt,  et  constat,  illuni 
sine  piotate  baptismum  suscepisse  , 
Spiritimi  sanctum  pecunia  possideri 
posse  existimasse;  et  graviter  a  Divo 
Petro  ob  ea  ri  rem  reprehensum  esse, 


actorum  Apostolicorum  liber  cap.  8 
diserte  tradit. 

De  se  multa  iactabat  absurde  Si- 
mon magus ,  quae  Irenaeus  Lugdu- 
nensis  Archiepiscopus  lib.  1  adver- 
sus  haereses  e.  23  recenset,  scilicet, 
«  semetipsum  esse,  qui  inter  luuaeos 
»  quidem  quasi  Filius  apparuerit;  in 
»  Samaria  autem  quasi  Pater  de- 
»scenderit;  in  reliquis  vero  genti- 
»  bus  quasi  Spiri tus  sanctus  auven- 
»  taverit:  esse  autem  se  subii  nussi- 
»  mam  virtutem,  hoc  est,  eum,  qui 
»  sit  super  omnia  pater  ,  et  vocari 
»  quodeumque  eum  vocant  homines.» 
Haec  vero  sunt  adeo  absurda,  ut  ne- 
que  eum  doctrinae  capitibus,  quae 
ille  tradebat,  viueantur  posse  coliae- 
rere.  Nam  eum  ,  licet   oscura    ti.it 

quae  de  eius  dogmatibus  habemus  , 
tamen  certum  esse  appareat,  discri- 
men  inter  se  et  Deum  ab  eo  posi- 
tum  fuisse,  non  satis  patet  quomodo 
ista  de  se  affannare  potuerit. 

Iure  Moshemius  in  comment.  De 
rebus  Christianorum  ante  Constan- 
tinum  §.  67  neminem  inter  veteres 
scriptores  de  Simonis  magi  errori- 
bus  loquutum  clarius  esse  conten- 
dit,  quam  id  fecerit  auctor  recognì- 
tionum,  quae  Clementi  tribuuntur. 
Is  enim,  quo  loco  D.  Petrum  cum  Si- 
mone disputantem  inducit,  quae  de 
ceteris  breviter  ,  et  obscure  tradita 
de  eo  sunt ,  non  mediocriter  illu- 
strai «  Neque  causae  aliquid  video, 
subdit  Moshemius  ,  eur  fides  ei  do- 
gmata  Simonis  explicanti  haberi  ne- 
queat,  cum,  et  ea  vixerit  aetate  , 
qua  secta  hominis  nondum  esse  de- 
sierat,  et  nihil  afferat,  quod  cum  ce- 
terorum  dictis  magnopere  pugnet , 
et  nullam  piane  causam  mentiendi 
habuerit.» 

Eo  autem  referuntur  quae  Simon 
docebat,  quaequecum  G-nosticis  omni- 
bus erant  communia,  ut  duplex  prin- 
cipium,  bonum  et  malum  ioduceret, 
aeonum,  sive  naturarum  sui  simi- 
lium,  Deum  magnum  numerum  creas- 
se affirmaret,  materìam  per  se  pra- 
vam  esse,  orbis  conditorem  malum, 
animos  ,  veluti  inclusos  carceri  esse 
corporum  ex  vitiosa  et  mala  mate- 
ria coagmentatorum  ,  Deum  valde 
misereri  animorum  sortis,  et  in  vo- 
tis  habere  ut  ad  Pleroma,  seu  do- 
micilium  suum  illos  perferre  possit; 
animos  praeterea  in  alia  corpora  mi- 
grare, antequam,  spretis  muudi  con- 
ditoribus,  ad  ipsum  supremum  Deum 
cogitatione  motuque  se  efferant;  le- 
ges  denique  ,  quibus  populi  orbem 
terrarum  incolentes  obtemperant,  at- 
que  ipsam  mosaicam  legem  a  mundi 
conditore  ideo  sancitas  esse,  ut  ani- 
mas  corpore  detentas  in  officio  con- 
tineant,  atque  illas  propterea  men- 
tes,  quibus  summus  Deus  innotuerit, 
impune  eas  contemnere  posse. 

Haec  ideo  commemorata  bine  sunt, 
non  modo  ut  quid  Simon  magus  do- 

ceret,  breviter  signìficari  possit,  sed 
etiam  ut  quae  apud  Gnosticos  fue- 
runt  praecipua  ,  non  praetermitte- 
rentur. 

Proditum  memoriae  est,  Simonem 
summa  dementia  ac  petulantia  pro- 
misisse  aliquando,  se  per  aera  vola- 
turum  ut  divinam  virtutem  suam 
confìrmaret  ;  sed  SS.  Petri  et  Paulli 
precibus  ad  Deum  fusis ,  ne  populus 
deciperetur, factum  esse,  ut  ille  prae- 
ceps  lapsus  sit,  et  vulneribus  in  eo 
lapsu  acceptis  miserrime  obierit.  Le- 
gendus  de  ea  re  Tillemontius  tom.  1 
historiae  in  vita  S.  Petri,  Fogginius, 
Natalis  Alexander  in  Historia  Ec- 
clesiastica saec.  I. 

Nonnulla  tamen  videntur  dicenda 
de  ea,  quam  Iustinus  Martyr  primum 
in  apologia  prima  ,  tum  eundem  Iu- 
stinum  sequuti,  Irenaeus  adversus 
haereses  lib.  1,  cap.  23;  Tertulliano 
in  apologetico  cap.  13,  aliique  tra- 
diderunt,  scilicet,  Claudii  Imperato- 
ris  et  Senatus  Romani  auctoritate 
in  Tiberis  insulam  statuam  Simoni 
mago  positam  fuisse  cum  hac  inscri- 
ptione:  Simoni  Beo  Sancto.  Nam  plu- 
res  eruditi  viri  reperti  sunt,  qui  hi- 
storiae huius  veritatem  probari  non 
posse  affirmarunt.  Eos  refert  inter 
ceteros  Walchius  in  hist.  Saeculi  I, 
cap.  1,  pag.  5. 

Haec  autem  argumentorum  summa 
est,  quibus  ii  adducti  sunt  ut  hac 
ratione  iudicarent.  Nemo,  videlicet , 
sibi  potest  in  animum  inducere  , 
Imperatoris  et  Senatus  Romani  au- 
ctoritate statuam  homini  Samari- 
tano decretam  esse,  cum  Iudaei  et 
Samaritani  a  Romanis  valde  con- 
temnerentur,  et  magicas  artes,  quae 
ponendae  huius  statuae  causam  at- 
tulerint,  Romani  despiciendas  esse 
existimarent.  Neque  Simon  aliquid 
gesserat,  quod  statuae  honore  dignum 
haberi  posset;  neque  Claudius,  qui 
neminem  in  Deorum  numerum  retu- 
lit,  et  sibi  viventi  eiusmodi  hono- 
rem tribui  vetuit,  id  in  nomine,  qui 
obscuro  genere  natus  erat,  pati  vo- 
luisset.  Est  denique  hoc  incredibi- 
lius,  si   vera  iudicari  illa  narratio 

debeat ,  quae   Simonis  volatum,  la- 
psum,  interitumque  continet. 

Quod  spectat  vero  ad  Iustini  te- 
stimonium,  a  quo  reliqui  historiam 
istam  acceperunt  eruditi  viri ,  qui 
de  eius  ventate  non  assentiuntur  , 
ideo  ista  retulisse  Iustinum  arbi- 
trantur,  quod  latini  sermonis  et  re- 
rum Romanarum  haud  ita  peritus, 
de  Simone  mago  acceperit,  quod  de 
ilio  non  erat  explicandum.  Etenim 
anno  1574  in  insula  Tiberis  quae- 
dam  marmorea  basis  detecta  est,  cui 


statua  quondam  fuerat  superposita; 
basi  autem  marmoreae  inscriptaerant 
verba:  Semoni  Sanco  Beo  Fìdio  sa- 
crum.  Erat  autem  apud  Sabinos  San-' 
cus  Deus ,  qui  pactis  et  foederibus 
sanciendis  praeerat,  quique  Deus  Fi- 
dius  etiam  appellabatur  a  fide  iu- 
randa,  prout  et  Romani  iuramentum 
iurare  solebant.  Iam  vero  fuit  valde 
facile,  Iustinum  de  Simone  Sancto 
retulisse  ,  quae  Semonem  Sanoum 
respiciebant. 


CAPUT  X. 

DE   PERS;:QUlTnONE,  QUAM   SUB   TRAIANO   IMPERATORE 
CHRISTIAN!    PASSI    SUNT. 


Quoniam  ex  permagno  Martyrum 
Christianorum  numero  ,  qui  primis 
ecclesiae  saeculis  prò  religione  Chri- 
stiana suntstippliciis  affecti,  et  morte 
mulctati,  gravissimum  proficiscitur 
ad  religionisipsiusdivinitatem  osten- 
dendam  argumentnm;  optimum  factu 
est,  in  eorundem  Martyrum  magna 
copia  asserenda  prosequi ,  et  de  iis 
agere  ,  qui  sub  imperatoribus  Tra- 
iano ,  Hadriano,  Antonino  Pio  ,  et 
Marco  Aurelio  religionis  causa  ve- 
xationem  pertulerunt. 

Nam  in  ea  re  pertractanda  facile 
demonstratur  quantopere  a  vero  ab- 
horreat  Douwelli  sententia,  cum  in 
superi us  memorata  XI  dissertatione 
Cyprianica,  paucos  omnino,  his  etiam 
principibus  summam  rerum  in  Im- 
perio Romano  obtinentibus,  Martyres 
i'uisse  content.it.  Non  est  quod  hic 
scriptores,  qui  de  persequutionibus 
bis  tuse  agunt,  iterum  commemorem: 
manifestimi  est  enim  eos  esse  ,  qui 
de  dissertatione  illa  penitus  refel- 
lenc'a  laborarunt ,  quorum  a  nobis 
mentio  facta  est ,  cum  de  Neronis 
crudelitate  loqui  aggressi  sumus. 

Itaque  primum  de  calamitate  lo- 
quamur,  quam  sub  Traiano  Christiani 
passi  sunt.  De  illa  Dodwellus  dispu- 
tans  attirrnat ,  et  paucos  Martyres 
necatos  esse,  et  ea  supplicia  Traiano 


tribui  non  debere,  sed  vel  superici 
rum  imperatorum  edictis  ,  vel  gen- 
tium  moribus,  qui  vim  legis  fuerant 
consequuti.  Verum  his  opponimug 
primo  loco  testem  ad  Doijwellum 
confutandum  in  ea  re  gravissimum, 
scilicet,  scriptorem  actorum  marty- 
rii  S.  Ignatii  Antiocheni  ,  illorum 
temporum  aequalem.  Is  igitur  n.  2, 
«  Post  haec,  inquit,  Traiano  nono  im- 
perii anno  insolescente  ob  victoriam, 
quam  ad  versus  Scythas  et  Dacos  , 
et  alias  multas  gentes  reportaverat, 
et  existimante  ,  ad  universali!  sub- 
iectionem  sibi  adhuc  deesse  religio- 
sum  Christianorum  coetum  ,  atijue 
comminante,  nisi  daemonum  cultum 
cum  omnibus  gentibus  amplecteren- 
tur,  persequutionem  passuros,  timor 
omnes  pie  viventes  vel  sacrificare, 
vel  mori  cogebat.  » 

Ac  multos  quidem  Christianos  re- 
vera ad  extremum  supplicium  dedu- 
ctos ,  perdurante  illa  tempestate, 
fuisse  ,  colligi  etiam  potest  ex  epi- 
stola S.  Polycarpi  Smyrnensis  epi- 
scopi n.  9  ad  Philippenses.  «Rogo, 
inquit,  vos  omnes,  ut  obediatis  verbo 
iustitiae,  etomnem  patientiam  exer- 
ceatis,  quam  oculis  ipsis  vidistis  non 
modo  in  beatis  Ignatio,  et  Zosimo  , 
et  Rufo,  sed  etiam  in  aliis  ,  qui  ex 
vobis  sunt,  etc.  »  In  Palaestina  quo- 

que  quaestiones  institutas  ,  et  ani- 
madversum  in  Christianos  fuisse,  si 
cetera  argumenta  deessent,  id  aperte 
declarat ,  quod  Hegesippus  narrat 
apud  Eusebium  H.  E.  li b.  3,  cap.  32, 
Simeonem,  scilicet,  Cleophae  filium, 
Hierosolymitanum  Episcopum  ,  vi- 
rimi 120  annos  natum  ,  iugulatum 
fuisse,  tura  quod  de  Davidico  genere 
natus  esset,  tum  quod  Christianam 
Religionem  profiteretur.  Eandem 
crudelitatem  in  Asia  proconsulari 
Àrrius  Antoninus  Traiano  Impera-  | 
tore  exercebat;  de  quo  Tertullianus  j 
ad  Scapulam  Africae  Proconsuiem  j 
e.  5  ait:  «  Arrius  Antoninus  in  Asia  f 
cimi  persequeretur  instanter,  illius 
civitatis  Christiani  ante  tribunal  eius 
se  manu  facta  obtulerunt;  cum  ille 
paucis  duci  iussis  ,  reliquis  ait  :  0 
miseri,  si  cupitis  perire,  praecipitia 
aut  restes  habetis.  » 

Notus  denique  est,  ut  cetera  prae- 
teream,  Piinii  Secuncìi  ad  Traianum 
epistoiae  locus  lib.  10,  ep.  97;  in  quo 
de  iis ,  qui  tamquam  Christiani  de- 
ferebantur,  Imperatori  scribebat  se 
qnaestionem  instituisse ,  supplicium 
rainitatum  esse,  perseverantes  duci 
iusaisse,  verum  sibi  visam  esse  rem 
dìcjnam  consullatione,  maxime  pro- 
pter  periclitantium  numerum.  Nota 
praeterea  est  Traiani  ad  Plinium  re- 
sponsio,  qua  statuit,  conquiri  Chri- 
stianos a  provinciarum  praefectis  non 
oportere,  at  esse  eos  ab  iilis  punien- 
dos,  si  accusati ,  Christianos  se  esse 
minime  negassent,  Diisque  supplicare 
recusassent. 

Hanc  autem  Imperatoris  respon- 
sionem  sin  augere,  imminuere  Chri  • 
stianorura  calamitatera  non  debuisse 
manifestimi  est,  cum  homines  essent 
plurimi  in  Christianos  raale  animati, 
qui  eorum  nomen  deferre  non  du- 
bitarent.  Profecto  Tertullianus  de 
eo  rescripto  iure  queritur  Apologe- 
tici cap.  2,  inquiens:  «  0  sententiara 
necessitate  confusami  Negat  inqui- 
rendos  ut  innocentes,  et  mandat  pu- 
niri  ut  nocentes.  Parcit,  et  saevit; 
dissimulat,  et  animadvertit.  Quid  te- 
metipsum  censura  circumvenis  ?  Si 

damnas,  cur  non  et  inquiris?Si  non 
inquiris,  cur  non  et  absolvis?»  Euse- 
bius  autem  H.  E.  lib.  3,  e.  33  de  hoc 
eodem  Traiani  rescripto  loquens  ait: 
«  Quo  facto  persequutionis  incendium 
quod  nobis  violentius  incumbebat , 
restinctum  quidem  aliqua  ex  parte 
videbatur;  iis  taraen ,  qui  nos  mali- 
gne et  fraudulenter  aggredì  vellent, 
non  minor  opportunitas  suppetebat. 
Alibi  populo,  alibi  praesidibus  pro- 
vinciarum adversus  nostros  insiuias 
comparantibus.  » 

Post  haec,  quae  attulimus,  facile  in- 
telligitur,  quantopere  Dodwellus  de- 
cipiatur.  Nam  inde  sequitur,  in  eete- 
ris  etiam  Romani  Imperii  provinciis 
Christianos,  Imperatore  Traiano,  ve- 
xatos  esse.  Neque  enim  Plinio  et 
Antonino  aequiores  et  mansuetiores 
erant  reliqui  provinciarum  praefecti: 
neque  ulla  causa  afferri  potest  cur 
Christiani  in  Palaestina,  Bithynia  , 
et  Asia  proconsulari  vexarentur , 
reliqui  vero  ab  eiusmodi  calamitate 
essent  immunes.  Iam  vero  si  in  uni- 
verso Romano  imperio  Christiani  ve- 
xati,etextremosupplicioaffectisunt, 
Traiano  imperante,  qui  ex  historiae 
monumentis,  non  vero  ex  praeiucii- 
catis  opinionibus  de  factorum  veri- 
tate  disputare  velit,  numquam  su  - 
ducetur  ,  ut  Dodwello  concedat  exi- 
guum  Martyrum  fuisse  numerum  prò 
Religione  eo  tempore  necatórum , 
praesertim  cura,  quamdiu  Traianus 
jmperavit,  Christianorura  vexando- 
rum  finis  factus  numquam  fuisse  vi- 
deatur. 

Neque  video  quid  probet  ad  Mar- 
tyrum paucitatem  ostendendam,per* 
sequutionem,  de  qua  loquimur,  non 
Traiano  ipsi,  sed  vel  veterum  Impe- 
ratorum  legibus,  vel  gentiura  mori- 
bus  tribui  oportere.  Ulud  enim  cie- 
fendimus  ,  sub  Traiano  Imperatore 
exiguum  Martyrum  numerum  non 
fuisse  ;  quod  ex  monumentis  ,  quae 
attulimus,  patere  contendmus.  Etsi 
vero  fateamur,  latas  a  Traiano  con- 
tra  Christianos  leges  non  esse,  pot- 
est taraen  vexatio,  qua  eo  imperan- 
te illi  afflicti  sunt,  Traiano  ipsi  tri- 

bui,  in  quo  summa  rerum  potestas 
erat,  quique  si  non  ex  suis  ,  tamen 
ex  legibus  iam  ante  contra  Chri- 
stianos  latis,  in  eos  agi  patiebatur. 
Deinde  quae  commemoravimus  de 
Martyribus  Antiochenis  ,  ostendunt 
certe  imperatorem  crudeliter  pror- 
sus  Christiane»?  Antiochiae  tractasse, 


tu 

et  magnani  afferunt  suspicandi  cau- 
sam,  eum  alibi  quoque  eadem  cru- 
delitate  se  gessisse.  Rescriptum  de- 
nique  ad  Plinium  Secundum  argu- 
mento  est,  eius  auctoritate  factum 
esse ,  ut  saltem  Christiani,  quorum 
nomen  deferebatur,  acerbissime  pu- 
nirentur. 


CAPUT  XI. 

DE   PERSEQITTIOINE    CHRISTIANORUM   SUB   HADRIANO    IMPERATORE. 


Conatur  Dodwellus  Hadrianum  Im- 
peratorem omni  persequutionis  cri- 
mine immunem  fuisse  ostendere;  in- 
quit  enim  diss.  XI  parag.  28,  «  0- 
mnium  loco,  id  unum  esse  poterit , 
cum  rescriptorum  in  favorem  Chri- 
stianorumeditorum  meminerint  scri- 
ptores  Christiani  ab  Hadriani  aetate 
proximi,  neminem  tamen  habeamns, 
qui  edictorum  meminerit  persequu- 
tionem  decernentium.  »Nos  vero  etsi 
Dodw.ello  concedamus,  legem  ,  edi- 
ctumque  nullum  Hadrianum  contra 
Christianos  tulisse,  negamus  tamen, 
eum  Christianos  numquam  persequu- 
tum  esse.  De  re  enim  ipsa ,  et  non 
de  edicto  disputamus,  neque  putamus 
quemquam  sibi  persuadere  posse,  ve- 
ram  persequutionem  edicto  novo , 
non  autem  cruciatibus,  vexationibus 
et  morte  illata  contineri. 

Profecto  Quadratus  vir  doctissi- 
mus,  et  Aristides  homo  pari  erudi- 
tione  praeditus  ,  orationes  prò  sui 
ceterorumque  Christianorum  defen- 
sione  Hadriano  obtulerunt.  Non  erat 
autem  cui*  hi  defendendos  Christia- 
nos apud  Imperatorem  susciperent, 
si  iisdem  eo  tempore  licuisset  tran- 
quille vivere.  Dodwellus  sentit  huius 
argumenti  vim  :  quare  ut  ilio  se  ex- 
pediat ,  ad  arcendam  quidem  perse- 
quutionem, non  vero  ad  sedandam 
scriptos  illos  libros  esse  contendit. 
At  necesse  esset  id  omnino  evince- 
re, ac  demonstrare,  eos  homines  Ha- 
drianum precatos  esse  ,  non  ut  ve- 
xandorum  Christianorum  finis  fieret, 
sed  ne  pateretur  in  eosdem  perse- 
rniitiòhérh  excitario 


At  vero  alia  prorsus  ratione  iu- 
dicandum  de  ea  re  esse  possumus 
ostendere.  Nam  H.  E.  lib.  4  e.  8  com- 
memorantur  ab  Eusebio  litterae  ad 
Hadrianum  a  Sereno  Graniamo  Asiae 
Proconsule  scriptae,  quibus  Impera- 
torem hortatur,  ut  vexationem  pro- 
hibeat  inquiens:  «  Iniquum  videri , 
Christianos,  nullo  obiecto  crimine  , 
tumultuosis  vulgi  clamoribus  grati- 
fìcandi  studio,  indicta  causa,  occide- 
re.  »  Commotus  his  litteris  Hadria- 
nus  tandem  aliquando  adductus  est 
ut  rescriptum  daret  ad  Minucium 
Fundanum  Graniani  successorem  , 
quo  vetabatur  ne  Christiani  ,  inco- 
gnita causa,  aut  nullius  criminis  rei 
damnarentur.  Illud  rescriptum  Iu- 
stinus  Martyr  post  primam  suam 
apologiam  retulit,  et  Eusebius  H.  E. 
lib.  4,  e.  9;  illudque  Hadrianum  non 
soliim  ad  Minucium  Fundanum,  sed 
etiam  ad  plures  alios  provinciarum 
praefectos  misisse  coliigitur  ex  ver- 
,bis  Melitonis  Sardiensis  in  Asia  Epi- 
scopi ,  in  apologia  ad  Imperatorem 
Marcam  Aurelium  apud  Eusebium 
loc.  cit.  cap.  26  qui  ita  [mperatori  il- 
lud Hadriani  rescriptum  obiecit  : 
«  Inter  quos  avus  tuus  Hadrianus  , 
cum  aliis  pluribus ,  tum  Fundano 
Asiae  proconsuli  litteras  dedit.»Quid 
vero  ista  demonstrant  nisi  vexatio- 
nem contra  Christianos,  Hadriano 
Imperatore,  revera  adhibitam  fuisse, 
et  Christianos  non  de  arcenda  per- 
sequutione,  quae  immineret,  sed  de 
aver  tenda,  ac  sedanda  calamitate  la- 
borare  debuisse?  Quod  si,  quemad- 
mo<ium  superius  ostencnmus,  Hao'ria- 

nus  rescripto  ilio  suo  vexationem  , 
qua  Christiani  affligebantur,  sedavit 
dumtaxat,  et  calamitatem  qua  no- 
stri afficiebantur,  tantummotlo  sus- 
tulit,  habet  Dodwellus,  etiamsi  Im- 
perator  hoc  rescriptum  ediderit ,  in- 
de tamen  non  sequi ,  eum  numquam 
persequutum  esse  Christianos. 

Quid  vero  si  possumus  factis  ipsis 
ostendere,  et  nonnulla  monumenta 
proferre,  ex.  quibus  manifesto  appa- 
ret,  Christianos  sub  Hadriano  reli- 
gionis  causa  extremo  supplicio  af- 
fectos  esse  ?  Patebit  ita,  quam  falso 
Dodwellus  affirmaverit  diss.  §.  32, 
nullum  Mar ty rem  sub  Hadriano  ne- 
catum  in  probatae  fìdei  monumentis 
reperiri  ,  si  Telesphorus  Roman us 
Pontifex  excipiatur,  quem  verisimile 
putat  Martyrem  eo  imperatore  ob- 
iisse.  Atqui  apud  Aringhum  lib.  3 
Romae  subterraneae  cap.  21  habemus 
in-criptionem  ex  coemeterio  Calli- 
sti ,  quam  affert  etiam  Mamachius 
opere  toties  citato  lib.  2,  §  4:  eaque 
polita  est  cwn  lacrymis,  et  metu  a 
Christianis  Mario  cuidam  adolescenti, 
militum  duci,  qui ,  Hadriano  Impe- 
ratore, Religionis  causa  necatus  fuit. 
Haec  autem  sunt  illius  inscriptionis 
verba:  «  Tempore  Hadriani  Impera- 
tori* Marius  adolescens  dux  mili- 
tum, qui  satis  vixit,  dum  vitam  prò 
Chri-to  cum  sanguine  consumpsit  , 
in  pace  tandem  quievit:  benemeren- 
tes  cum  lacrymis  ,  et  metu  posue- 
ruiit  1.  D.  VI.  » 

Pràeterea  Iustinus  ip?e  argumen- 
tum  nobis  grave  suppe<itat  de  Chri- 
stianis, qui  Reli<rionis  odio,  Hadriano 
Imperatore,  necati  sunt.  Nam  extra 
controversiam  est,  eum  Christianae 
religioni  nomen  dedisse  ,  cum  Ha- 
drianus  imperabat.  Atqui  Apolog.  2 
auctor  nobis  est  Iustinus,  permotum 
se  fuisse  ad  Christianam  religionem 
suscipiendam,  praecipue  ob  eam  con- 
sta:itiam,  qua  supplicia,  et  mortem 
ip<am  perferre  vifìebat  eos,  qui  Chri- 
stum  veuerabantur.  «Nam  et  ego, 
inquit,  Platonis  Philosophiamample- 
xus  fueram,  cum  Christianos  calu- 


mniis  appetì  audirem,  eosque  ad  ver- 
sus mortem,  et  cetera,  quae  formici  a- 
bilia  habentur,  fortes  atque  intrepi- 
dos  viderem,  sic  apud  me  reputa- 
ram,  fieri  non  posse,  ut  iidem  vitiis 
ac  voluptatibus  dediti  essent.  » 

Exscribenda  denique  essent  re  de 
qua  agimus  fusius  demonstrandae 
causa,  integra  martyrii  S.  Sympho- 
rosae,  et  septem  filiorum  eius  acta, 
quae  edidit  Ruinartius,  quaeque  sin- 
cera omnino  esse  eruditi  docent.  Ex 
his  enim  actis  primo  loco  habemus, 
Oetulium  Symphorosae  virum,  eius- 
que  fratrem  Amantium  iam  prò  Chri- 
sto  ab  Hadriano  interfectos  fuisse  , 
cum  Symphorosa  septemque  eius  fi- 
lii  crudelissime  occisi  sunt.  «  Vir 
meus  Getulius,  ita  Hadrianum  Sym- 
phorosa alloquuta  est,  cum  fratre  suo 
Amantio,  tribuni  tui  cum  essent,  prò 
Christi  nomine  passi  sunt  diversa 
supplicia,  ne  idolis  consentirent  ad 
immolandum,  et  quasi  boni  athletae 
daemones  tuos  moriendo  vicerunt... 
Tu  existimas,  quod  possit  animus 
meus  aliquo  terrore  mutari,  cum  ego 
desiderem  cum  viro  meo  Getulio  , 
quem  prò  Christi  nomine  interfeci- 
sti,  requiescere  ?»  Deinde  ex  memo- 
ratis  actis  patet ,  Hadrianum  ,  cum 
palatium  suum  in  villa  Tiburtina 
lustrare  veliet,  conatum  esse  Sym- 
phorosam  fìliosque  illius  perducere 
ad  sacrificia  Diis  facienda ,  verum 
singulari  animi  virtute  id  denegan- 
tes  Symphorosam  et  filigs,  Crescen- 
tem,  Iulianum,  Nemesium,  Primiti- 
vum  ,  Iustinum  ,  Stracteum  ,  Euge- 
nium  teterrimo  acerbissimoque  mor- 
tis  genere  affecisse.  Tandem  ex  ea 
martyrii  narratione  colligitur,  ma- 
gnani per  illud  tempus  ,  quo  hatc 
contigerunt,  fuisse  Christian  oru»m  ca- 
lamitatem, et  plures  Martyres  inter- 
fectos esse.  «  Post  haec  quievit  per- 
sequutio,  legitur  n.  4,  anno  uno  et 
mensibus  sex,  in  quo  spatio  omnium 
Martyrum  honorata  sunt  corpora , 
et  constructis  tumulis  condita  cum 
omni  diligentia,  quorum  nomina  de* 
scripta  sunt  in  libro  vitae.» 

CAPUT  XII. 


DE   PF.RSEQUUTIONE    CHRISTIANORUM    TEMPORE 
ANTONINI   PII   IMPERATORIS. 


Negari  non  potest  Christianos  per- 
sequutionem  passos  esse  etiam  sub 
Antonino  Pio  Hadriani  ex  adoptione 
filio/eiusque  in  imperio  successore. 
Etsi  vero  Antoninus  singulari  cle- 
mentia,  mansuetudine,  animique  erga 
omnes  facilitate  praestaret;  Christia- 
nis  tamen,  eo  imperante,  non  modo 
non  licuit  in  tranquillitate  vivere  , 
sed  gravis  et  diuturna  calamitas  fe- 
renda  fuit.  Neque  ea  quidem  locis 
aliquibus  se  continuit ,  sed  late  in 
universo  Imperio  Romano  Christia- 
nos perculit. 

Nani  Iustinus  in  dialogo  cum  Try- 
phone,  «  Dum  gladio,  inquit,  percu- 
timur,et  in  crucem  agimur,  et  be- 
stiis  obiicimur,  et  vinculis,  et  igne, 
et  tormentis  omnibus  plectimur,  ex- 
cruciamur...  Colligit  (Deus)  angu- 
stiis  affectam  (ecclesiam) ,  hoc  est 
orbe  terrarum  eiectam,  quantum  in 
vobis  (ludaeis),  et  cunctis  aliis  mor- 
taiibus  est  situm,  quandoquidem  non 
solum  ex  possessionibus  suis  Chri- 
stianorum  quisque  exigitur  ,  verum 
etiam  in  mundo  toto  nemini  eorum 
vivere  permittitur.  »  Tantam  hanc 
vero  vexationem  Christianos  Anto- 
nini ipsius  auctoritate  passos  esse 
demonstrant  quae  idem  Iustinus  ha- 
bet  apolog.  1,  in  qua  de  Imperatore, 
tamquam  de  huius  calamitatis  au- 
ctore  queritur.  «  Accusamur  enim  , 
quod  Christiani  simus  :  bonum  au- 
tem  odio  haberi  centra  iustitiam  est. 
Deinde  vero,  si  quis  ex  his,  qui  ac- 
cusantur  ,  negatorem  se  praebeat , 
verbo  negans  se  esse  Christianum  , 
dimittitis,  tamquam  nihil  habentes, 
quod  eum  peccare  arguatis:  si  quis 
autem  confìteatur,  poenam  ob  ipsam 
confessionem  irrogatis...  Quid  haec 
igitur  sibi  volunt?  Erga  nos,  qui  ni- 
hil mali  facturos,  nec  impia  illa  opi- 
naturos  poliicemur,  non  iudicia  exa- 
minatis,  sed  affectu  aratioae  alieno, 


ac  malorum  daemonum  flagello  agi- 
tati ,  animad vertere  indicta  causa 
parvipenditis.  »  Ita  denique  eadem 
apologia  Imperatorem  alloquitur,  ei- 
demque  gravia  mala  minitatur,  nisi 
vexandorum  Christianorum  fìnem  fa- 
ciat.  «  Atque  haec  quidem  si  vobis 
rationi  et  veri  tati  consentanea  vi- 
dentur,  in  pretio  habete  :  sin  autem 
nugae  vobis  videntur,  ut  nugas  con- 
temnite,  nec  ut  adversus  hostes,  ita 
adversus  homines  innocuos  mortem 
decernite.  Vobis  enim  praedicimus, 
vos  Dei  iudicium  non  evitaturos,  si 
in  iniustitia  permaneatis;  ac  nos  ex- 
clamabimus.  » 

Post  haec  quae  ex  Iustino  attuli- 
mus,  facile  est  intelligere  quantus 
fuerit  Christianorum  numerus  sub 
Antonino  interfectorum.  At  id  etiam 
demonstrari  potest  ex  nonnullis  in- 
scriptionis  verbis,  quae  in  coemete- 
rio  Callisti  reperta  fuit,  quaeque  re- 
fertur  ab  Aringho  1.  3,  e.  22  Romae 
subterraneae.  Posita  illa  est  Alexan- 
dre cuidam  Martyri ,  qui  ab  Anto- 
nino Religionis  causa  interfectus  fue- 
rat.  Post  narratam  vero  Alexandri 
mortem,  ita  inscriptionis  auctor  pro- 
sequitur:  «  0  tempora  infausta,  qui- 
bus  inter  sacra,  et  vota,  ne  in  ca- 
verna quidem  salvar!  possumus  : 
quid  miserius  vita,  sed  quid  miserius 
in  morte,  cum  ab  amicis,  et  a  paren- 
tibus  sepeliri  nequeant.  » 

Denique  hoc  eruitur  ex  temporis 
dìuturnitate,  qua  illa  calamitas  per- 
duravit.  Nam  valde  probabilis  sen- 
tentia  est  Antoninum  in  ipso  impe- 
rii sui  initio  Christianos  vexare  coe- 
pisse:  vexatio  autem  post  scriptam 
primam  a  Iustino  apologiam  fìnem 
Imbuisse  videtur.  Ea  vero,  ipso  Iu- 
stino auctore ,  anno  post  Christum 
natum  150  scripta  est.  Hic  porro 
annus  vel  incidit  in  13  Antonini  an- 
num,  vel  saltem  non  multum  ab  eo 

distat,  quaecumque  tandem  de  an- 
no Christi  natali  Iustini  senten- 
za fuerit.  Ad  13  igitur  Antonini 
imperii  annum  persequutio  perdu- 
ravit.  Utrum  vero  post  ea  omnia, 
quae  commemoravimus ,  non  appa- 


reat,  ingentem,  Antonino  Pio  im- 
peratore, Martyrum  numerum  fu- 
isse,  hominis  cuiuslibet  est  intelli- 
gere,  ex  rei  consideratione  ac  ex 
monumentis  de  factis  disputare  cu- 
pientis. 


CAPUT  XIII. 


DE  PERSEQUUTIONE   CHRISTIÀNORUM  SUB   MARCO 
AURELIO   IMPERATORE. 


De  Marco  Aurelio  agens  Qpdwellus 
contendit ,  parvum ,  eo  imperatore, 
numerum  Christianorum  fuisse  qui 
prò  Christo  vexati  sint,  et  supplicia 
Christianis  illata  Imperatori  adscri- 
bi  minime  debere.  Utrumque  autem 
falsum  esse  brevi  possumus  demon- 
strare,  licet  illud  unum  disputatio- 
nis  nostrae  institutum  requirat,  ut, 
scilieet,  adversarium  Martyrum  pau- 
citatem  docere  conantem  refellamus. 

Non  modo  Ruinartius ,  sed  fere 
eruditus  quisque  fatetur,  genuinam 
esse  epistolam  ab  Ecclesia  Smyrnen- 
si  ad  universam  Asiae  Ecclesiam  de 
Polycarpi  Smyrnensis  Episcopi  eius- 
que  sociorum  martyrio  scriptam. 
Atqni  in  ea  epistola  non  solum  Po- 
lycarpi et  duodecim  eius  sociorum 
martyrium  commemoratur ,  sed  os- 
tenditur  etiam  ,  plures  alios  marty- 
res  iisdem  fere  temporibus,  Religio- 
nis  causa,  variis  ac  inter  se  diversis 
supplieiorum  generibus  fuisse  vexa- 
tos.  Ita  quidem  Smyrnenses  Christia- 
ni  in  memorata  epistola  loquuntur: 
«  Beata  quidem,  et  generosa  fuerunt 
cuncta  martyria,  utpote  quae  iuxta 
voluntatem  Dei  facta  fuerunt  :  .  .  . 
nam  eorum  strenuitatem,et  toleran- 
tiarn,  et  erga  Dominum  charitatem, 
quis  non  admiretur  ?  Qui  flagris  qui- 
dem adeo  lacerati ,  ut  ad  intimas  us- 
que  venas  et  arterias  corporis  com- 
pago spectaretur ,  tamen  sustinue- 
runt .  .  .  Frigidus  ipsis  videbatur  im- 
manium  carnifìeum  ignis  ....  Simili 
etiam  modo  qui  ad  bestias  erant 
condemnati ,  graves  cruciatus  diu 
etiam  pertulerunt. 


Praeterea  Melito  Sardiensis  apo- 
logiam  prò  Christianis  ,  cum  iidem 
tanta  hac  calamitate  opprimerentur, 
Imperatori  M.  Aurelio  tradidit.  Eu- 
sebius  H.  E.  1.  4  e.  26  eius  apologiae 
loca  aliqua  affert,  in  quibus  auctor 
Melito  est,  erga  publicos  quidem 
hostes  agi  crudelius  non  posse ,  ac 
erga  Christianos  ageretur.  «  Perse- 
quutionem ,  inquit,  patitur  piorum 
hominum  genus  novis  per  Asiam 
decretis  exagitatum.  Impudentissimi 
namque  delatores,  et  aliarum  opium 
cupidi  ex  imperialibus  edictis  occa- 
sionem  -nacti ,  palam  diu  noctuque 
grassantur,  spoliantque  homines  in- 
noxios ....  et  nos  libenti  animo  eius- 
modi  mortis  praemium  ferimus.Unum 
a  te  petimus,  ut  cum  huiusmodi  per- 
tinacia praeditos  homines  per  te  ipse 
prius  examinaveris,  tum  deinde  prò 
tua  aequitate  statuas,  utrum  suppli- 
cio  ac  morte  affici,  an  salvi  et  se- 
curi  degere  mereantur.  Sin  vero  il- 
lud consilium  atque  edictum  piane 
inauditum,  quod  neque  adversus  bar- 
baros  hostes  sanciri  decuerat,  num- 
quam  a  te  profectum  est,  obsecra- 
mus  multo  magis,  ut  nos  huiusmodi 
latrocinio  diutius  vexari  non  per- 
nii ttas.  » 

Haec  quae  de  Asia  diximus  non 
ita  sunt  intelligenda,  perinde  quasi 
ibi  solum  Christiani  sub  Marco  Au- 
relio vexati  sint:  vel  in  ipso  enim 
Europae  sinu  atra  tempestas  Chri- 
stianos eo  Imperatore  alilixit.  Testis 
huius  rei  est  epistola  Ecclesiarum 
Viennensis  et  Lugdunensis  in  Gallia 
ad  Asiaa  et  Phrygiae  Ecclesiae,  cui  uà 

auctorem  S.  Irenaeum  fuisse  plures 
Buspicantur,  quamque  magna  ex  parte 
Eusebius  refert  H.  E.  1.  5  e.  1  et  seqq. 
In  illa  enim,  quae  universa  in  rem 
nostram  faceret,  luculenter  exponi- 
tur  quam  crudeliter  cum  Christianis 
ageretur,  qui  eas  Galliarum  provin- 
cias  incolebant;  ac  ostenditur  etiam, 
quae  in  illa  calamitate  fuerintM.  Au- 
relii  partes  adversus  Christianos. 
«  Comprehendebantur,  inquit,  quoti- 
die  qui  digni  erant. . .  adeo  ut  ex  utra- 
que  Ecclesia  (Lugdunensi  et  Vien- 
nensi)  praestantissimi  quique  et  quo- 
rum maxime  labore  atque  industria 
res  hic  constitutae  fuerant,  simul 
omnes  tenerentur  .  .  .  Inde  litteris  ad 
Caesarem  datis  de  his  omnibus,  qui 
inclusi  tenebantur,assentationem  eius 
exspectabat  . .  .  Rescriptum  fuerat  a 
Caesare  ut  confìtentes  quidem  gladio 
caederentur,  hi  vero,  qui  negarent, 
dimitterentur  incolumes  . .  .  Cumque 
illos  denuo  interrogasset,  quicumque 
cives  Romani  reperti  sunt ,  capi- 
te truncati,  reliqui  traditi  sunt  be- 
stiis.  » 

Meretur  autem  quae  a  nobis  com- 
memoretur  secunda  lustini  apologia, 
ex  qua  intelligitur,  in  urbe  ipsa,  et 
in  aliis  etiam  R.  Imperii  provinciis 
Christianos  eo  tempore  vexatosfuisse. 
Neque  certe,  ut  arbitror,  Apollina- 
ris,  Athenagorae,  Miltiadis,  aliorum- 
que  apologias  prò  Christianis  habe- 
remus,  nisi  ethnicorum  persequutio 
Christianos  afflixisset,  qui  diversas 


illas  provincias  incolebant,  in  quibus 
praeclari  il  li  viri  morabantur. 

Patet  vero  ex  his  quae  diximus 
quam  diuturna  fuerit  calamitas,  qua 
M.  Aurelio  imperante,  Christiani  per- 
culsisunt.  Cum  enim  Polycarpi  mors 
et  Melitonis  apologia  ad  illa  tempora 
pertineant,  quae  non  multo  post  con- 
sequuta  sunt,  quam  M.  Aurelius  impe- 
rium  susciperet,  apparet ,  eum  l'ere 
ab  imperii  sui  initio  Christianos  ve- 
xare  suscepisse.  Ea  vero,  quae  per- 
sequutionem  in  Gallia  respiciunt , 
illa  etiam,  quae  ex  apologiis  mox 
commemoratis  argumenta  desumi 
possunt ,  non  brevem  certe  temporis 
decursum  demonstrant. 

Quod  si  vexatio  haec  non  brevis 
fuit,  necesse  quidem  non  erit  argo- 
mentando efficere,  magnum  Christia- 
norum  numerum,  qui  prò  Religione 
interfecti  sint,  esse  debuisse;  prae- 
sertim  cum  vexatio  illa  in  tanta 
locorum  varietate  Christianos  per- 
culerit,  quantum  superius  docuimus. 
Ex  iis  autem  quae  de  Ecclesia  Vien- 
nensi  ac  Lugdunensi  diximus,  ex 
edictis  etiam  imperialibus,  quae  a 
Melitone  Sardiensi  memorantur,  in- 
telligitur quoque, M.  Aurelium  perse- 
quutionis  crimine  purgari  non  posse, 
quo  inconsulto,  nemo  certe  eius  no- 
mine eclieta  proponere  ausus  esset.Ex 
his  igitur  apparet  magnum  fuisse  nu- 
merum Christianorum  sub  M.  Aurelio 
interlèctorum,et  tribui  has  Christia- 
norum clades  M.  Aurelio  oportere. 


CAPUT  XIV. 

DE    LEGIONE    MELITINENSI    IN    EXERCITU    MARCI    AtUfiLH 
BELLUM  COiYfRA  QUADOS  ET  MARCOMAMOS  GERENTIS. 


Exstant  scriptorum  veterum  plura 
testimonia,  quibus  proditum  memo- 
riae  est,  Marco  Aurelio  Imperatore 
bellum  contra  Quacos  et  Marcoman- 
nos  in  Germania  gerente,  evenisse 
in  exercitu  factum  quoddam  religioni 
Christiane  imprimis  honorifìeum , 
quo  voluerit  Deus  ipsius  re.ligionis 
aiviaitatem  confirmare. 


Nam  in  eo  bello,  cui  Marcus  Au- 
relius ipse  aderat,  aliquando  eo  res 
adducta  est,  ut  exercitus  Romanus 
ad  gravissiruum  periculum  redactus 
sit.  Etenim  undique  ab  hostibus  in- 
terseptus ,  atque  in  iis  locis  consti- 
tutus,  quae  aqua  carebant,  stimma 
eiusdem  aquae  inopia  ad  extrema 
devenerat.  Cum  haec  contiìrissent,  ac 

nullus  esset  sperandi  locus  fore ,  ut 
tanto  periculo  Romani  liberarentur, 
milites  Christiani  qui  erant  in  exer- 
citus  illius  legione  Melitinensì , 
prout  eam  Eusebius  vocat,  fusis  more 
Christiano  ad  Deum  precibus,  eius 
opem  implora  ver  unt.  Deus  autem  his 
precibus  exoratus  est.  Repente  enim 
tanta  pluviae  copia  habita  est,  ut 
exercitus  sibi  commode  consulere, 
et  omne  periculum  vitare  potuerit. 
Interea  vero  fulminibus  de  caelo  im- 
missis  hostes  perculsi  et  perterriti 
sunt,  ex  qua  re  noraen  fulminatrìcis 
ei  legioni  impositum  esse  testimo- 
nium  aliquod  veterum  scriptorum 
habet.  Continetur  etiam  in  huius  fa- 
cti  narratione,  imperatorem  hac  de 
causa  mitiorem  erga  Christianos  eva- 
sisse,  et  in  Christianorum  gratiam 
litteras  ad  Senatum  Romanum  scri- 
psisse. 

Neque  vero  scriptorum  tantum- 
modo  Christianorum  testimonio  re- 
latum  est,  in  Marci  Aurelii  exercitu 
haec  evenisse,  sed  scriptores  etiam 
a  Christiana  religione  alieni  tantam 
hanc  pluviam  exercitum  liberasse 
narrant  ea  ratione,  utpraeter  omnem 
spem  impetrata  sit.  Itaque  de  facto 
illi  quoque  conveniunt,  etsi ,  prout 
manifestum  est,  non  Christianorum 
Deo  rem  tribuant,  sed  eventum  ex- 
plicent  modo  opinionibus  suis  con- 
sentaneo. 

Tertullianus  quidem ,  qui  floruit 
non  multos  post  annos  a  tempore  quo 
res  gesta  fuisse  traditur,  in  apolo- 
getico cap.  5,  hoc  est  in  eo  libro 
quem  prò  religionis  Christianae  de- 
fensione  magistratibus  praesertim 
provinciarum  legendum  scripsit,  ea 
quae  diximus  evenisse,  summa  con- 
fidentia  commemorat.  Haec  autem  a 
Tertulliano  adhibita  agendi  ratio 
talis  est,  ut  ostendat,  notam  atque 
omnibus  cognitam  iacti  veritatem 
esse  debuisse,  nisi  in  eo  libro  scri- 
bendo,  ex  quo  tantam  Christianorum 
utilitatem  sperabat,  diligentiam  ne- 
cessariam  non  attulisse  credatur.  lam 
vero  ita  loquitur  eo  in  loco  Tertul- 
lianus :  «  At  nos  e  contrario  edimus  < 


»  protectorem,  si  litterae  Marci  Au- 
»  relii  gravissimi  imperatoris  requi- 
»rantur,  quibus  illam  Germanicam 
»  sitim,  Christianorum  forte  militum 
»  precationibus  impetrato  imbri,  dis« 
»  cussam  contestatur.  »  In  libro  et- 
iam ad  Scapulam  e.  4  eadem  prorsus 
usus  rei  celebritatis  notitia,  habet: 
«  Marcus  quoque  Aureli us  in  Germa- 
»  nica  expeditione Christianorum  mi- 
»  litum  orationibus  ad  Deum  factis, 
»  imbres  in  siti  illa  impetravit.  Quo- 
»modo  non  geniculationibus  et  ieiu- 
»  nationibus  nostris  etiam  siccitates 
»  sunt  depulsae  ?» 

Quod  Tertullianus  duobus  istis  in 
locis,  id  etiam  Eusebius  tum  in  Hi- 
storia  Ecclesiastica,  tum  in  chronico 
commemorat,  atqueauctorera  esseait 
Apollinarem  veterem  scriptorem,  ut 
exfulminum  iactu  quibus  hostes  per- 
culsi sunt,  fulmineae  nomen  legio 
melitinensis  assequuta  sit.  «  Milites 
»  legionisMelitinae,  ait  H.  E.  1.  5 e.  5 
»  Eusebius,  quae  fidei  merito  nunc 
»  etiam  manet,  dum  Marci  acies  ad- 
»  versus  hostes  ordinatur,  flexis  in 
»  terram  genibus,  ut  Christianorum 
»  mos  est ,  preces  ad  Deum  l'udisse 
»  perhibentur.  Cuius  spectaculi  novi- 
»  tate  hostibusstupefactis,aliudquid- 
»  dam  longe  maiori  dignura  admira- 
»  tione  accidisse  narrant.  Hinc  qui- 
»  dem  fulminum  iactus,  quibus  ho- 
»  stium  copiae  in  fugam  versae , 
»  atque  extinctae  sunt:  illinc  vero 
»  imbrium  vim,  quibus  exercitus  eo- 
»rum,  qui  Deum  precati  fuerunt, 
»  iamiam  siti  periturus  praeter  spem 
»  servatus  est .  .  .  Apollinaris  legio- 
»  nem  ipsam,  cuius  precibus  id  mi- 
»  raculum  impetratum  est,  exinde 
»  congruo  rei  vocabulo  fulmineam  ab 
»  imperatore  cognominatam  esse  scri- 
»  bit.»  Fidem  buie  narrationi  pi  urea 
alii  scriptores  Christiani  comparant, 
Gregorius  Nyssenus,  Orosius,  auctor 
chronici  Alexandrini,  Pauilus  Diaco- 
nus,  Suidas,  Georgius  Cec'renus,  Zo* 
naras,  NicepUorus  Callistus. 

Si  vero  quid  homines  a  Christiana 
Religione  alieni  de  ea  re  scripserint 
cousiderari  velit,  apparebit,  eos  ia 

CAPUT  XIV. 


miri  huius  facti  veritate  referencla 
convenisse ,  rem  ipsam  tamen  qua 
ratione  eorundem  opiniones  ferebant, 
litteris  tradidisse. 

Itaque  Dio  Cassius  apnd  Xiphili- 
num,  ubi  de  bello  contra  Marco- 
mannos  et  Quados  mentionem  facit, 
postquam  commemorasset,  Romanos 
aqua  prorsus  destitutos,  adeo  vexa- 
tos  ardore  et  siti  fuisse,  ut  ne  pu- 
gnare quidem  possent,  ait:  «nubes  de 
»  repente  coactae  sunt ,  et  maxi- 
»  mus  imber  cecidit  non  sine  Dei  be- 
»  neficio.  »  Praeterea  Iulius  Capito- 
linus  in  Marci  Aurelii  vita  «fulmen, 
»  inquit,  de  caelo  precibus  suis  con- 
»  tra  hostium  machinamentum  ex- 
»  torsit,  suis  pluvia  impetrata,  quum 
»  siti  laborarent.  »  Denique  Aelius 
Lampridius  in  vita  Eliogabali  id 
magicis  artibus  in  bello  Marcoman- 
nico  factum  esse  narrat. 

De  praeclaro  hoc  eventu  eruditi 
Tiri  plures  scripserunt,  ut  eiusdem 
veritatem  ostenderent,  et  Dei  bene- 
ficio tribuenrìum  esse  demonstrarent. 
Tales  sunt  Baronius  ad  annum  176, 
Valesius  in  notis  ad  Eusebii  Hist. 
Ecclesiasticam,  Petrus  Daniel  Hue- 
tius  demonstr.  Evangelicae  prop.  3, 
paragr.  19,  Tillemontius  in  Impera- 
torum  Historia,  Dominicus  de  Colo- 
nia in  tractatu  gallice  scripto  de  Re- 
ligione Christiana  testimoniis  Ethni- 
corum  confirmata,  Hermannus  Wit- 
sius  diatriba  de  legione  Fulrainatrice 
Christianorum  quae  eiusdem  aegy- 
ptìacìs  subiecta  est,  Petrus  Kingius 
in  disceptatione  de  hac  re.  Inter  eos 
vero,  qui  de  miri  facti  huius  veri-, 
tate  impugnanda  laboranmt,  praeci- 
pue  sunt  commemorandi  Gualterus 
Moylius,  cuius,  et  Petri  Kingii  epi- 
stolas  de  hac  controversia  ex  anglico 
latine  reddiuit,  et  cum  observatio- 
nibus  suis  adiecit  syntagmati  disser- 
tai ionum  ad  sanctìores  dìscìplinas 
pertinentium,  ToannesLauren  ti  usMc- 
shemius,sub  inscriptione:  de  miracu- 
lo  quod  legio  fulminatrix  olim  fé- 
cisse  dicitur,  disceptatio  ìnter  Guai- 
ter umMoylium,  et  Petrum  Kinglum 
aliquot  eplstolis  compr e hensa.  Ean- 


dem  ac  Moylius  sententiam  sequi- 
tur  Samuel  Basnagius  in  annal.polit. 
Ecclesiast.  et  Ioannes  Clericus  in 
hist.  Eccl.  duorum  primorum  saecu- 
lorum.  Thomas  Maria  Mamachius  ve- 
ro 1. 1,  lib.  2,  cap.  7,  §.  1  orig.  et  ant. 
Christ.  collegit  argumentorum  ca- 
pita, quaehistoriaehuic  obiecta  sunt, 
eaque  dissolvenda  curavit. 

Haec  autem  rationum  praecipua- 
rum  summa  est,  quibus  facti  huius 
probatio  continetur:  extra  omne  du- 
bium  positum  esse  debere,  cum  bel- 
luini contra  Marcomannos  et  Quados 
gereretur,  Romanorum  exercitum  ob 
aquae  inopiam  in  summo  discrimine 
versatum  esse,  neque  minus  indu- 
bium  esse  debere,  in  Marci  Aurelii 
exercitu  milites  magno  numero  Chri- 
stianos fuisse,  insperato  pluviae  co- 
piam  magnam  impetratam  esse,  Chri- 
stianos  scriptores  fide  dignos  id  non 
sine  manifesta  Dei  virtute  evenisse 
testatos-  esse,  et  precibus  Christia- 
norum militum  fuisse  impetratum  ; 
ethnicos  denique  scriptores,  cum  facti 
veritatem  confirmant,  licet  eventum 
vel  magicis  artibus,  vel  M.  Aurelio 
pluviam  impetranti,  vel  Iovio  Pluvia 
tribuunt,  Christianorum  narrationi 
adiumentum  afferre. 

Ad  narrationis  huius  veritatem 
infirmandam  solet  praesertim  inde 
argumentum  depromì,  quod  post  bel- 
lum  contra  Marcomannos  et  Quados 
Marcus  Aurelius  Christianos  gravi- 
ter  persequutus  esse  videatur.  Nam 
Eusebius  lib.  5  H.  Eccl.  in  prooemio 
locum  quondam  habet,  quem  de  anno 
decimo  septimo  im perii  Marci  Au- 
relii adversarii  accipiendum  esse 
contendunt,  quo  loco  legitur:  «  quum 
»  in  nonnullis  terrarum  partibus  vio- 
»  lentior  adversus  Christianos  per- 
»  sequutio  commota  esset  ex  incur- 
»  sione  popularium  ,  innumerabiles 
»  prope  Martyres  per  universum  or- 
»  bem  enituisse.  »  Quae  si  de  anno 
ilio  sunt  intelligenda  imperii  Marci 
Aurelii,  quoniam  bellum  contra  Mar- 
comannos et  Quados  antea  gestum 
erat,  sequeretur,  post  bellum  illud, 
et    partam   de   hostibus    victoriam, 

Imperatorem  minime  mitiorem  esse 
factum  erga  Christianos. 

«  At  vero  ex  his  nihil  est  confi- 
cienclum ,  quod  ventati  de  legione 
fulminatrice,  et  pluvia  illius  precibus 
impetrata  resistat,  apposite  notat 
Walchius  in  hist.  saec.  2,  sect.  2,  e. 4, 
§.  12.  Primum  enim  de  testimonio 
Eusebii,  eiusque  auctoritate  disputa- 
tur.  Potuit  ab  eo  annus  septimus 
imperii  M.  Aurelii  indicari,  et  ab 
aliena  manu  addi  annus  decimus.  Si- 
que  et  scripserit  de  anno  decimo 
septimo,  nihil  sane  impeclit,  quomi- 
nus  illi  error  tribuatur,  sive  hic  per 
negligentiam  in  scribendo,  sive  per 
memoriae  humanae  vitium  admissus 
fuerit.  Deinde  ubi  etiam  fateamur, 
numeros  apud  Eusebium  minus  cor- 
ruptos  esse,  et  anno  imperii  Marci 
XVII  vexationem  adversus  Christia- 
nos susceptam  esse,  ex  eo  tamen 
haud  sequitur,  quod  historiae  de  le- 
gione fulminatrice  fìdem  deroget. 
Res  prodigiosa  potuit  evenire,  licet 
postea  imperator  in  saevitia  erga 
homines  Christianae  professionis  sit 
progressus,  nec  prò  illis  edictum  ul- 
lum  ediderit.  Immo  calamitas,  qua 
Christiani  post  victoriam  de  Quadis 
afflicti  sunt,  non  probat,  imperato- 
rem  non  benigniorem  de  illis  senten- 
tiam  tulisse,  cum  mala  eorum  fortasse 
magi*  proconsolum,  praesidum,  pro- 
curatorum ,  iudicum  crudelitati,  ac 
furori  impiae  plebis,  quam  impera- 
toris  voluntati  ac  decretis  adscri- 
benda  essent.  Ita  nonnulli  in  hoc 
negotio  aberrarunt  a  vero  per  id, 
quod  parum  est.» 

Et  quoniam  legis  mentio  facta  est, 
qua  se  mitiorem  erga  Christianos 
M.  Aurelius  ostenderit,  animadver- 
tendum  hic  est,  iniuria  dici,  Tertul- 
lianum  deceptum  esse,  et  edictum 
ad  commune  Asiae,  quod  ab  Anto- 


nino Pio  prò  Christianis  latum  erat, . 
M.  Aurelio  tribuisse,  et  putasse,  ex 
eo  edicto  constare,  hunc   principem 
legem  prò  Christianis  tulisse. 

Etenim  Tertullianus  Apologetici 
cap.  5  meminit  quidem  litterarum, 
quas  M.  Aurelius  eo  tempore  scri- 
pserit, nihil  autem  eo  loco  dicit  de 
edicto  ad  commune  Asiae.  «Litterae, 
»  inquit,  Marci  Aurelii  gravissimi 
»Imperatoris  requirantur.  .  .  .  Qui 
»  sicut  non  palam  ab  eiusdem  homi- 
»  nibus  (Christianis)  poenamdimovit, 
»  ita  alio  modo  palam  dispersit,  adie- 
»  età  etiam  accusatoribus  damnatio- 
»  ne,  et  quidem  tetriore.  »  Eusebius 
vero,  qui  lib.  4  H.  E.  e.  12  edictum 
ad  commune  Asiae  Antonini  Pii  esse 
commemoraverat ,  1.  5,  e.  5  H.  E.  de 
Marco  Aurelio,  et  de  Tertulliani  nar- 
ratione  legionem  melitinensem  re- 
spiciente  loquens,  ait:«  Tertulliano 
»  eiusdem  rei  idoneus  testis  est  in 
»  Apologetico. .  .  ubi  hanc  historiam 
»  validiore  atque  evidentiore  argu- 
»  mento  confirmat.  Scribit  enim, 
»  Marci  Aurelii  gravissimi  impera- 
»  toris  litteras  adhuc  sua  aetate  ex- 
»  stitisse,  quibus  testabatur,  exerci- 
»  tum  Romanum  in  Germania,  cum 
»  aquae  penuria  iamiam  periturus 
»  esset,  Christianorum  precibus  esse 
»  servatum.  Eundem  quoque  princi- 
»  pem  capitis  poenam  comminatum 
»  c'icit  esse  accusatoribus  Christia- 
»  norum.  » 

Quod  si  quae  de  Marco  Aurelio 
Christianos  persequente  commemo- 
ravimus,  non  ostendunt,  factum  plu- 
viae  Christianorum  militum  precibus 
impetratae  suspectae  fìdei  esse, mul- 
to i'acilius  refelluntur  cetera,  quae  a 
scriptoribus  huius  historiae  verita- 
tis  impugnatoribus  obiiciuntur,  cum 
ea  fere  omnia  non  rem  ipsam,  sed 
facti  potius  adiuncta  respiciant. 

CAPUT  XV. 


DE   ARCANI    DISCIPLLNAE   ANTIQUITATE. 


Sapientissimum  aliquando  obtinuit 
in  ecclesia  institutum ,  ut  in  reli- 
gionis  negotio  arcanum  quoddam  ser- 
vare oporteret:  huius  autem  institu- 
tionis  inducendae,  ac  iis  temporibus 
servandae  ratio  erat,  ut  ita  religio- 
nis  incremento  consuleretur.  De  hac 
institutione  pertractatio  haberi  so- 
let,  tum  ut  quo  tempore  inducta  sit, 
tum  ut  quam  materiam  sibi  subie- 
ctam  habuerit,  tum  denique  ut  cuius 
utilitatis  fuerit,  demonstretur.  Haec 
autem  brevi  a  nobis  nunc  agenda 
sunt.  Quid  vero  arcani  disciplinae 
nomine  hoc  loco  veniat,  primum  ex- 
plicandum  est. 

Itaque  illius  disciplinae  nomine  in- 
telligitur  institutum  a  maioribus  no- 
stris  servatum,  quo  Ethnicos,  Iudaeos 
et  Catechumenos  praesertim  inferio- 
ris  ordinis,  nonnulla  celabant,  quae 
ad  religionem  Christianam  pertine- 
bant.  Ex  quo  apparet,  arcani  disci- 
pliaam  non  comprehendisse  eos,  qui 
baptizati  iam  erant,  sed  sive  Ethni- 
cos, si  ve  Catechumenos,  sive  Iudaeos, 
et  generatim  illos  omnes,  quibus  ba- 
ptismi  sacraraentum  collatum  non 
fuisset.  Haec  vera  huius  instituti  de- 
fìnitio  est,  quae  in  disputationis 
initio  tradenda  erat,  praecipue  ut  a 
protestantibus  ad  liane  rem  demon- 
strandam  adhibitae  defìnitiones  reii- 
ciantur,  quae  partim  obscurae,  par- 
tim  ambiguae,  partim  aperte  falsae 
esse  noscuntur. 

Haec  generatim  de  eo  instituto 
protestali  ti  ura  pi  uriumsententiafuit; 
disciplinam  scilicet  liane  vetustissi- 
mis  ecclesiae  temporibus,  atque  iis 
Christianis,  qui  apostolica  et  poste- 
riori aetate  vixerunt,  ignotam  pror- 
sus  fuisse,  ac  exeunte  circiter  saeculo 
secundo  primum  induci  coeptam  esse; 
ea  autem  disciplina  cautumdumtaxat 
fuisse,  ut  Iudaei,  Ethnici,  Catechu- 
meni  participes  non  essent  quorun- 
dam  Ecclesiae  rituum;  minime  vero 


eo  instituto  praescriptum  esse ,  ut 
etiam  de  dogmatibus  quibusdam  co- 
rani iis  hominibus  silentium  custo- 
diri  oporteret.  Facile  est  intelligere, 
quanam  de  causa  protestantes  tam 
arctis  limitibus  arcani  disciplinam 
circumscribant.  Scilicet  cum  conten- 
dant  evincere,  nonnulla  Catholicae 
Ecclesiae  (ìogmata  primis  illis  Ec- 
clesiae temporibus  inaudita  fuisse, 
idque  conentur  efficere  argumento 
desumpto  ex  silentio,  quod  pluri- 
bus  in  locis  veteres  patres  de  iisdem 
dogmatibus  servaverunt;  piane  sen- 
tiunt,  ut  expedire  se  possint  ab  ea 
gravissima  responsione ,  quae  a  ca- 
tholicis  affertur,  silentium  hoc,  vi- 
delicet,  arcani  disciplinae  tribui  de- 
bere ,  negant  ea  disciplina  etiam  de 
dogmatibus  silentium  servari  iussum 
esse. 

Non  est  autem  dubium,  utrumque 
evinci  facile  posse,  disciplinam  liane 
a  primis  Ecclesiae  temporibus  deri- 
vari,  eoque  instituto  non  solum  de 
ritibus  nonnullis,  sed  etiam  de  qui- 
busdam dogmatibus  silentium  corani 
extraneis  servandum  praescriptum 
fuisse. 

Necesse  non  est  hic  commemorare 
eos,  qui  falsam  hanc  de  Arcani  di- 
sciplina sententiam  tradiderunt.  Sa- 
tis  erit  recensere  Guillelmum  Er- 
nestum  Tentzelium  parte  2  exerci- 
tationum  selectarum  ,  Casaubonum 
exerc.  10  adversus  Baronium,  Samue- 
lem  Basnagium  in  exercitationibus 
historico-criticis  adversus  Baronium 
pag.  489,  et  in  annalibus  ecclesia- 
stico-politicis  pag.  565,  Ioannem  Cle- 
ricum  in  H.  E.  duorum  primorum  a 
Christo  nato  saeculorum  ad  an.  118 
n.  3.  Veram  autem  de  arcani  disci- 
plina sententiam  defenderunt  Emma- 
nuel Schelestratius  in  diss.  adversus 
Tentzelium ,  Christianus  Lupus  in 
scholiis  ad  cap.  41  lib.  de  praescript. 
Tertulliano  Antonius  Pagius  in  cri- 

tica  Baronii  ad  a.  118  n.  4;  atque 
inter  protestantes  etiam  Christopho- 
rus  Matthaeus  Pfaffius  in  diss.  po- 
steriori   de  praeiudiciis   theologieis 

§.13. 

Gravissimi  profecto  sunt  ii  veteres 
scriptores,  quorum  testimonio  con- 
stat,  arcani  disciplinam  ea  ratione 
explicatam,  quam  superius  indicavi- 
mus,  a  prima  ecclesiae  aetate  pro- 
fectam  esse.  Basiiius  certe  cap.  27 
lib.  de  Spiritu  sanctp ,  postquam 
plura  de  ea  disciplina  disputasset, 
«Qui  ab  initio,  inquit,  res  Ecclesia- 
sticas  ordinaverunt  Apostoli  et  pa- 
tres,in  occulto  silentioque  mysteriis 
suam  servavere  dignitatem.  Neque 
enim  omnino  mysterium  est  id,  quod 
ad  popularem  et  temerarium  audi- 
tum  refertur.  »  Est  autem  tanta 
Basilii  auctoritas,  ut  nemo  non  in- 
telligat,hac  in  re  ei  potius  fidem  ha- 
bendam  esse  affirmanti  institutum 
hoc  ab  apostolicis  temporibus  ma- 
nasse,  quam  protestantibus  conten- 
dentibus  multo  posterius  disciplinam 
illam   induci  coepisse. 

Tertullianus  vero  in  suis  operibus 
ea  habet  de  hac  disciplina,  ut  lucu- 
lenter  doceat,  inter  primae  Ecclesiae 
aetati*  instituta  referendam  esse. 
Sane  lib.  de  praescript.  cap.  41  de 
haereticis  loquens  inquit:  «Non  o- 
mittam  ipsius  etiam  conversationis 
haereticae  descriptionem ,  quam  fu- 
tilis,  quam  terrena,  quam  humana 
si  t.  ;  sine  gravitate,  si  ne  auctoritate, 
si.ie  disciplina,  ut  fìdei  suae  con- 
gruens.  Imprimis  quis  catechume- 
n us,  qui  rìdelis  incertum  est.  Pari- 
ter  aibunt,  pariter  audiunt,  pari- 
ter  orant.  Etiam  ethnici  si  superve- 
nerint  ,  sancturn  canibus,  et  porcis 
margaritas  licet  non  veras  iacta- 
bunt.  »  Iam  vero  si  arcani  disciplina 
exeunte  circiter  saeciilo  II  induci 
coepit,  apostolica  aetate  certe  usur- 
pata dici  non  potest.  Haeretici  igitur 
qui  arcani  ciisciplinam  non  serva- 
bant,  illius  aetatis  exempla  in  ea  re 
sequuti  fuissent.  Quomodo  vero  Ter- 
tullianus eo  tempore  scribens ,  quo 
perspectum   omnibus   esse   debebat, 

quaenam  essent  apostolica  instituta, 
futilem,  terrenam,  humanam,  sine 
gravitate,  sine  auctoritate,  sine  di- 
sciplina, consuetudinem  ab  haereticis 
in  conventibus  suis  servatam  appel- 
lare potuisset,  si  ab  instituto  non 
fuisset  abhorrens ,  quod  in  ecclesia 
a  prima  illa  aetate  serVaretur? 

Fortasse  sunt  magis  perspicua  quae 
Tertullianus  disputat  de  ea  re  in  apo- 
logetico, et  in  libro  I  ad  nationes; 
quo  in  libro  eadem  fere ,  quae  in 
apologetico,  Tertullianus  pertraetat. 
Itaque  iis  in  scriptis,  argumento  ex 
arcani  disciplina  deprompto,  Tertul- 
lianus refellit  atrocissimam  calu- 
mniam,  qua  Christiani  in  summum 
vitae  periculum  vocabantur,  scilicet, 
eos  in  conventibus  suis  thyesteas 
epulas  celebrare.  Ita  vero  ex  ea  di- 
sciplina argumentatur,  ut  extra  omne 
dubium  positum  esse  affirmet,  et- 
iamsi  haec  tam  falsa  a  Christianis 
patrarentur,  ab  ipso  tamen  ecclesiae 
initio  ethnicos  non  potuisse  rei  no- 
ti tiam  sibi  comparare,  cuna  et  ethni- 
ci,  et  quomodolibet  ecctranei ,  ob 
eam  disciplinam  vetarentur  conven- 
tibus interesse,  et  gravitcr  Chrir 
stianis  esset  prohibitum  ea  referre, 
quae  in  conventibus  suis  celebrarea- 
tur,  aut  eveniebant. 

In  eiusmodi  autem  libris  Tertul- 
lianum  ethnicos  alloquentem  adeo 
confidenter  ex  disciplinae  huius  an- 
tiquitate  argumentatum  esse,  ut  tan- 
tam  illam  calumniam  excluderet  , 
falsum  autern  simui  esse,  adeo  an- 
tiquam  disciplinam  illarn  t'uisse,  ne- 
mo sibi  persuadebit,  qui  non  credat 
Tertullianum  omni  prorsus  iudicio 
destitutum.  Haec  vero  sunt  Tertul- 
liani  verba  in  apologetico  cap.  7: 
«  Census ,  inquit,  istius  disciplinae 
(  Christianae  )  a  Tiberio  est.  Oum 
odio  sui  coepit  veritas,  simul  atque 
apparuit ,  inimica  esse.  Tot  hostes 
eius  quot  extranei;  et  quidem  pro- 
prie ex  aemulatione  Iudaei,  ex  con- 
cussione milites,  ex  natura  ipsa  do- 
mestici nostri...  Si  semper  latemus, 
quando  proditum  est  quod  admitti- 
mus?  Immo  a  qui^us  prodi  potuit? 

Ab  ipsis  reis  non  utique ,  cum  ex 
forma  omnibus  mysteriis  silentii  fì- 
rìes  adhibeatur. . .  Si  ergo  non  ipsi 
proditores  sui,  sequitur  ut  extranei. 
Et  unde  extraneis  notitia,  cum  sem- 
per  etiam  piae  intentiones  arceant 
profanos,  et  arbitris  careant?»  Quod 
si  Tertullianus  a  Tiberii  Caesaris 
aetate  ad  tempora  sua  ob  arcani 
disciplinam  innotescere  ethnicis  non 
potuisse  ait,  num  Christiani  thye- 
steas  epulas  celebrarent,  quis  non 
intelligat,  Tertullianum  tamquam 
exploratum  existimasse,  illud  insti- 
tutum  ab  apostolica  aetate  derivari 
oportere  ?  Possent  post  haec  afferri 
testimonia  idem  demonstrantia  ex 
auctore  recognitionum ,  quae  Cle- 
mentis  Romani  nomine  circumferun- 
tur,et  ipso  Tentzelio  iudice  sub  saec. 
secundi  finem;Ioanne  autem  Lauren- 
tio  Mo>hemio  H.  E.  antiquae  saec.  1, 
part.  2,  e.  2,  §.  19  tertio  saeculo  con- 
scriptae  sunt.  Possent  Origenis  loca 
memorari,  qui,  ut  omnibus  manife- 
stimi est,  saeculo  Ecclesiae  tertio  vi- 
xit.  Hi  vero  aliique  Ecclesiastici  scri- 
ptores,qui  adduci  possent,  ostendunt, 
iastitutum,  de  quo  sermo  est,  ad  pri- 
mam  Ecclesiae  aetatem  rei'erri. 

Nunc  ut  praecipua,  quae  ab  ad  ver- 
sarne afferuntur,  argumenta  refella- 
mus;  putant  ii  primo  loco,  incredibile 
esse  prima  Ecclesiae  aetate  doctri- 
nam  obtinuisse,  quaeChristi  monitis 
praeceptisque  repugnaret  :  Christum 
autem  ab  arcano  in  Religionis  ne- 
gotio  servando  alienissimum  fuisse, 
contendunt  ostendi  posse  iis  Mat- 
thaei;  e.  10  verbis:  «quod  dico  vobis 
in  tenebris,dicite  in  lumine:  et  quod 
in  aure  auditis,  praedicate  super 
tecta.  »  Praeterea  ex  Iustini  Marty- 
ris  prima  apologia,  quam  circa  me- 
dium saeculum  secundum  Antonino 
Pio  Imp.  et  eius  fìliis  ex  adoptione 
M.  Aurelio,  et  Lucio  Vero,  univer- 
soque  Senatui  Romano  obtulit,  pa- 
tere aiunt,  post  ea  circiter  tempora 
arcani  disciplinam  obtinere  coepisse. 
Nana  in  ea  apologia  Iustinus  copiose 
persequitur  ea  omnia,  quae  ad  ba- 
ptismi    et   eucharistiae   sacramenta 


pertinent,  et  accurate  ea  narrat, 
quae  in  sacrisChristianorum  conven- 
tibus  agebantur.  Id  autem  argumen- 
to  perspicuo  esse  aiunt,  ea  aetate 
arcani  disciplinam  non  obtinuisse  , 
ut  Iustinus  potuerit  de  his  rebus 
apud  homines  ethnicos  aperte  loqui. 

Neque  minus  id  luculenter  exsiste- 
re  arbitrantur  adversarii  ex  eo,  quod 
per  ea  tempora  ethnicis  notum  fue- 
rit  Christianorum  dogma,  quo  credi- 
mus,  nos  in  eucharistia  corpus  Chri- 
sti  et  sangui nem  manducare  et  bi- 
bere.  Etenim  legenti  Iustini ,  Ter- 
tulliani ,  Athenagorae ,  aliorumque 
veterum  Christianorum  scriptorum 
opera  patet,  vel  a  primis  Ecclesiae 
temporibus  accusatos  Christiano  fu- 
isse ,  quod  thyesteas  epulas  celebra- 
rent. Hanc  autem  calumniam  ex  de- 
pravata eucharistici  sacramenti  no- 
tione  derivasse,  certum  esse  conten- 
dunt adversarii;  atque  ideirco  con- 
cludunt,  per  ea  tempora  dogma  illud 
notum  esse  debuisse.  Incredibile  au- 
tem esse  aiunt,  si  arcani  disciplina 
tunc  obtinuisset,  ethnicos  scire  ea 
potuisse,  quae  ad  eucharisticum  do- 
gma pertinent,  cum  illud  sit  ex  iis 
dogmatibus,  quae  rationis  vires  ma- 
ximopere  excedunt. 

Haec  licet  adversariis  adeo  gravia 
esse  videantur,  ut  inde  demonstrari 
putent,  vetustis  illis  temporibus  di- 
sciplinam, de  qua  sermonem  facimus, 
non  obtinuisse;  manifestum  esttamen 
ad  hoc  efficiendum  id  minime  valere. 

Nam  quod  spectat  ad  illud  allatum 
ex  evangelico  Matthaei  testimonium, 
certum  est,  in  eo  nihil  esse,  quod  ad 
disciplinam  arcani  vel  vetandam,  vel 
instituendam  referatur.  Hoc  unum 
enim  memorato  in  loco  affirmabat 
Christus,  in  fìdei  negotio  nihili  du- 
cendas  esse  hominum  minas,  nihili 
gravissimas  quaslibet  poenas,  quibus 
conari  vellent  religionis  inimici  , 
Christianos  a  fidei  professione  deter- 
rere.  Post  aliata  enim  verba  conti- 
nuo addit  Chrietus:  «nolite  timere 
eos  ,  qui  occidunt  corpus ,  animam 
autem  non  possunt  occidere.» 

Sermonem  vero  illum  ita  Christus 

absolvit:  «qui  confitebitur  me  corani 
hominibus,  confitebor  et  ego  eum 
coram  Patre  meo.  »  Apparet  igitur 
falsum  esse,  non  fuisse  prohibitum 
Christi  monitis  aut  praeceptis,  quo- 
minus  arcanum  in  Religione  serva- 
retur.  Quod  si  vero  Evangelium  con- 
sulere  velimus,  habebimus  ex  eo 
desumi  loca  posse ,  quae  quodam  mo- 
do ostendant,  hanc  disciplinam  Evan- 
gelio consentaneam  prorsus  esse  : 
nam  Matthaei  e.  7  Christus  inquit: 
«Nolite  dare  sanctum  canibus,  ne- 
que  mittatis  margaritas  ante  por- 
cos.  »  Haec  autem  verba  veteres  Ec- 
clesiae  Patres  ita  sunt  interpretati, 
ut  Christus  monuerit,  non  esse  o- 
mnia  religionis  suae  mysteria  iis 
patefacienda,  qui  baptisina  nondum 
adequati  fuissent.  Falsum  igitur  est, 
institutum  de  quo  loquimur,  ab  apo- 
stolica aetate  ideirco  derivari  non 
posse,  quod  notum  omnibus  esset, 
illud  cum  Christi  praeceptis  moni- 
tisque  repugnare. 

Ncque  gravius  est  argumentum 
quod  ex  prima  Iustini  apologia  de- 
promitur ,  ut  concludatur ,  per  ea 
tempora  nondum  inductam  esse  ar- 
cani disciplinam.  Sane  quae  superius 
attalimus  testimonia,  evincunt  o- 
mnino  institutum  illud  ad  primam 
Ecclesiae ,  seu  apostolicam  aetatem 
ret'erri  oportere.  Verum  cum  Eccle- 
siae Christianae  causa  ipsa  postula- 
bat,  ut  aliquantum  de  ea  disciplina 
remitteretur,  non  dubitabant  Chri- 
stiani,  quin  religionis  suae  mysteria 
patefacerent  iis,  qui  baptismum  non- 
dum erant  consequuti.  Atque  id  cer- 
te flagitasse  reipublicae  Christianae 
tempora,  cum  Iustinus  apologiam 
illam  scripsit,  intelligent  omnes  , 
qui  acerbissima  iJlius  aetatis  adiun- 
cta  perspecta  habeant.  Dissipaban- 
tur  ab  infensissimis  Christianae  reli- 
gionis hostibus  rumores  de  sceleribus, 
quae  in  conventibu3  Ecclesiasticis 
(jhristiani  patrarent,  atque  in  ter  ea 
scelera,  illud  passim  iactabant  Chri- 
stianorum  inimici,  eos  in  Ecclesia- 
sticis coetibus  infanterai  recens  na- 
tum  occidere,  eius  carnea  vorare, 

ac  sanguinem  bibere:  erat  ealumnia 
haec  adeo  gravis,  ut  in  summum  dia- 
crimen  Christianos  addueeret. 

Ut  se  a  malis  Christiani  defende- 
rent,quae  harum  calumniarum  causa 
ubique  pati  cogebantur,  illa  praeser- 
tim  erat  agendi  ratio  adhibenda,  ut, 
scilicet,  quid  in  conventibus  suis  age- 
rent,  manifeste  explicarent.  Id  au- 
tem perdei  certe  non  poterat ,  nisi 
ante  oculos  Imperatoris  quodammodo' 
poneretur  universa  Christianorurn 
conventuum  forma,  eaque  illis  ma- 
nifestarentur ,  quae  ad  Baptismatis 
conferendi ,  ac  Eucharistiae  confì- 
ciendae  rationem  pertinebant.  Haec 
causa  vera  fuit,  cur  Iustinus  de  Ba- 
ptismo,  de  Eucharistia,  aliisque  de 
rebus  aperte  in  apologia  sua  coram 
ethnicis  loquutus  sit.  Verum  hoc  non 
modo  non  inflrmat,  sed  etiam  evin- 
cit  id ,  quod  ostendendum  suscepi- 
mus  ;  cum  ecclesia  illud  perpetuo 
in  rebus  ad  disciplinam  pertinenti- 
bus  servaverit,  ut  secundum  pecu- 
liaria  temporum  adiuncta,  eius  se- 
veritas,  aliqua  in  re,  vel  mitigari, 
vel  urgeri  deberet.  Legantur  ea  quae 
breviter  de  hac  re  disputant  duo 
eruditissimi  Maurini  Monachi  Aug. 
Touthaeu3,  adnot.  1  n.  12  Cateche- 
sis  5  s.  Cyrilii  Hierosolymitani,  et 
Prudentius  Maranus  e.  9  n.  lpart.  2 
praefat.  ad  opera  S.  Iustini  Martyria 
edit.  Maurinae. 

Ad  thyesteas  epulas  quod  spectat, 
non  video  quomodo  certo  constet, 
ab  Eucharistiae  sacramenti  notione 
hanc  calumniam  ortam  esse ,  cum 
variam  eiusdem  originem  veteres 
Ecclesiae  scriptores  afferant,  cumque 
epulae,  quarum  reos  Christianos  esse 
ethnici  affirmabant,  longe  diversae 
essent  ab  Eucharistiae  celebratione. 
Caecilius,  homo  ethnicus  ,  apud  Mi- 
nutium  Felicem  in  dialogo ,  qui 
Octavius  inscribitur,  harum  epula- 
rum  hanc  descriptionem  suppeditat: 
«Iam  de  initiandis  tirunculis  fabula 
tam  detestanda,  quam  nota  est.  In- 
tana farre  contectus  ut  decipiat  in- 
cautos,  apponitur  ei,  qui  sacris  im- 
buatur.  Is  infans  a  tirunculo  farris 

superficie ,  quasi  ad  innoxios  ictus, 
-provocatus,  caecis,  occultisque  vul- 
neribus  occiditur.  Huius  proti  nefas! 
sitienter  sanguinem  lambunt,  huius 
certatim  membra  dispertiunt,  hac 
foederantur  hostia,  hac  conscientia 
sceleris  ad  silentium  mutuo  pigno- 
rantur,  haec  sacra  sacrilegiis  omni- 
bus tetriora.  » 

Iam  vero  quid  hic  commune  est 
cum  Eucharistiae  notione?  Quid  est 
in  tota  Catholica  de  Eucharistico 
sacramento  sacrificioque  doctrina , 
quod  simile  sit  iis  ,  quae  Caecilius 
habet  de  infante  ea  ratione  interfe- 
cto,  qua  interfìci  solitum  fuisse  dicit 
in  epulis  thyesteis?  Ex  his  ergo  pot- 
est  intelligi ,  hanc  tam  atrocem  ca- 
lurnniam  ab  Eucharistica  notione  or- 
tam  non  esse.  Hinc  factum  est  ut 
veteres  patres,  qui  de  ea  tam  turpi 
atque  acerba  accusatione  egerunt, 
calumniam  hanc  ex  Eucharistiae  no- 
tione ortam  esse  numquam  affirma- 
verint.  Immo  vero  ii.scriptores  ali- 
quam  prorsus,  atque  ab  Eucharistiae 
notione  distinctam,  huius  calumniae 
originerei  fuisse  existimarunt ,  quod 
pluribus  testimoniis  adductis  osten- 
cii  potest. 

Eiusmodi  est  Origenes,  qui  libi  6 
contraCeisum  num.27  Iudaeos  huius 
calumniae  auctores  fuisse  ait,  qui  ut 
Christianos  in  invidiam  vocarent, 
eam  impudentissime  excogitaverint, 
et  spargendam  curaverint.  «  Vide- 
tur  mini,  inquit,  Celsus  idem  fe- 
risse, ac  Iudaei,  qui  initio  Christia- 
nae  praedicationis  malos  rumores 
de  Christianorum  doctrina  sparse- 
runt,  quasi  de  immaculati  pueri 
carnibus  sumerent.  »  Alii  autem  Ec- 
clesiae patres  existimarunt,  a  vete- 
rum  haereticorum  sceleribns  hanc 
infamiae  notam  universae  Ecclesiae 
Christianae  fuisse  inustam.  Haec,  ut 
ceteros  omittam,  Eusebii  sententia 
fuit,  qui  lib.  4  H.  E.  e.  7  de  Car- 
pocratianis  t  aliisque  huius  generis 
haereticis  inquit:  «His  igitur  mi- 
nistris  usus  malignus  ille  daemon, 
primum  effecit,  ut  ex  fidelibus  qui- 

cumque  ab  illis  decepti  essent ,  ad 
miserabile  exitium  tamquam  capti- 
vi adducerentur.  Deinde  gentibus  a 
fide  nostra  alienis  araplam  obtre- 
ctandi  et  calumniandi  Evangelii  ma- 
teriam  subministravit,  cum  ab  illis 
orta  infamia  ad  totius  Christiani  no- 
minis  opprobrium  diffunderetur.  At- 
que hinc  factum  est,  ut  absurda 
quaedam  et  impia  de  nobis  opinio 
apud  infideles  tunc  temporis  sparge- 
retur,  quasi... et  exsecrandis  dapibus 
vesci  soleremus.» 

Quod  si  haec  veterum  patrum  de 
huius  calumniae  origine  sententia 
fuit,  iam  apparet,  certum  non  esse, 
quod  adversarii  contendunt,  eam  ex 
Eucharistici  Sacramenti  notione  or- 
tam esse,  atque  ideirco  thvsteas  epu- 
la?, de  qui  bus  Christiani  vei  ab  an- 
tiquiss  ma  Ecclesiae  aetate  accusa- 
bantur,  non  posse  argumentum  ullum 
grave  suppeciitare,  ut  ostendatur,  iÌ3 
temporibus  secreti  servandi  t  iscipli- 
nam  non  obtinuisse.  Legendi  sunt  de 
hac  re  inter  ceteros  eruditos  scri- 
ptores,  TillemontiusH.E.  t.  2  p.225; 
P.  Prudentius  Maranus  e.  4  partis  3 
praefat.  cit. ;  Dodwellus  dissert.  XI 
Cyprianica  §.  19.  His  autem ,  quae 
cliximus,  adiungi  potest,  etsi  institu- 
tum  hoc  generatum  in  Ecclesia  cu- 
stodiretur  ,  contingere  tamen  potuis- 
se,  utEthnici  Eucharistici  sacramenti 
notionem  a  fìiìei  Christianae  deser- 
toribus  sibi  compara  veri  ut  aliquando, 
quam  inique  fortasse  de  epulis  thye- 
steis  explicare  voluerint.  Ratio  au- 
tem ipsa,  qua  utebantur  in  ea  ca- 
lumnia  spargenda,  si  veruni  esset  , 
quod  adversarii  contendunt,  eam  ab 
Eucharistiae  notione  ortam  esse,  ex- 
ploratum  relinquit,  de  ipso  Euchari- 
stiae sacramento  in  occulto  a  Chri- 
stianis  pertractatum  fuisse.  Nam  si 
de  ea  re  sine  arcano  quolibet  actum 
fuisset ,  non  poterant  Ethnici  ex  Eu- 
charistiae celebratione  in  vulgus 
spargere  ,  Christianos  puerum  re- 
cens  natum  mactare,  eiusque  carni- 
bus  et  sanguine  in  epulis  suis  nefa- 
rie  uti. 

Quam  vetusta  Ecclesiae  aetate  ar- 
cani disciplina  vigeret,  satis  perspicue 
demonstratum  est.  Neque  minus  da- 
re veterum  patrum  testimoniis  pot- 
est  ostendi ,  materiam  arcano  isti 
religioso  subiectam ,  non  ritus  tan- 
tum, prout  hominibus  a  catholica  fide 
alienis  placeret,  sed  etiam  nonnulla 
doctrinae  catholicae  capita  compre- 
hendisse.  Id  autera  si  veruna  est ,  ap- 
paret  continuo,  silentium  de  aliqui- 
bus  doctrinae  catholicae  dogmatibus 
apud  antiquos  Ecclesiae  patres,  non 
eorundem  dogmatum  ignorationi,sed 
arcani  custodiendi  necessitati  esse 
tribuendum. 

Inter  plura  rem  demonstrantia  te- 
stimonia, quae  possent  afferri,  addu- 
caci primo  loco  Origenis  responsfo- 
nem ,  qua  Celsum  confutavit,  Chri- 
stìanorumdoctrinam  tamquam  clan- 
culariam  contemnendam  esse  con- 
tendentem.  Eo  in  loco  profecto  non 
de  ritibu3,  sed  de  rebus  doctrinam 
respicientibus  Celsus  loquebatur,  et 
secundum  propositam  a  Celso  quae- 
stionem  Origenes  respondebat.  Ex- 
ponit  autem  Origenes  ,  quae  dogmata 
etiam  a  Christianis  sine  arcano  prae- 
dicarentur,  atque  adducit  causas , 
quare  Christiani  possent  de  nonnullis 
aliis  dogmatibus  arcanum  servare. 
Est  igitur  indubium  Origenem  eo  in 
loco  ostendere,  arcani  disciplina  do- 
gmata quaedam  comprehensa  fuisse. 
«Quoniam  vero,  inquit  Origenes  1.  I 
contra  Celsum  n.  7,  in  sequentibus 
clanculariam  saepe  vocat  nostram 
doctrinam  ,  etiam  in  hoc  confutandus 
est,  cum  illa  sit  toto  orbi  magis  co- 
gnita, quam  ipsamet  placita  philoso- 
phorum.  Quem  enim  fugit  Iesum  na- 
tum  esse  ex  Virgine,  et  suffìxum  cru- 
ci, et  quod  iam  tot  annos  credunt, 
illum  e  mortuis  resurrexisse,  ven- 
turum  esse  iudicium,  quo  iniusti  me- 
ntis suppliciis,  et  meriti^  poenis  af- 
fici debent?  Et  mysterium  resurre- 


ctionis  nonne  in  óre  est  etiam  imi— 
delibus,  quibus  de  ridiculo  est  quia 
non  intelligunt?  Post  haec  ineptus 
sane  fuerit  qui  nostram  doctrinam 
occultam  esse  diceret.  Oeterum  esse 
quaedam  reconditiora,  nec  omnibus 
retecta,id  Christianae  doctrinae  com- 
mune  est  cum  philosophia,  ubi  quae- 
dam exteriora,  quaedam  etiam  inte- 
riora sunt.  Nam  quibusdam  Pytha- 
gorae  discipulis  satius  erat  ipse  di' 
xit.* 

Hoc  Origenis  testimonium  genera* 
tim  ostendit  quod  proposuimus.  Sed 
potest  Patrum  auctoritate  doceri  , 
aliqua  nominatim  fuisse  dogmata  y 
quae  arcani  disciplina  comprehende- 
rentur.  Satis  erat  id  demonstrare 
de  SS.  Trinitatis  et  Eucharistiae 
mysterio.  Ad  veritatem  enim  huiua 
sententiae  evincendam,  necesse  non 
est  omnia  persequi  singillatim,  quae 
arcano  religioso  continebantur. 

Itaque  quod  spectat  ad  SS.  Trini- 
tatis mysterium,  Cyrillus  Hierosoly- 
mitanus  catechesi  6  n.  29  pag.  106 
operum  edit.  Touthaei ,  quam  cate- 
chesi m  ad  competentes  catechumenos 
habuit ,  hoc  est,  ad  eos,  qui  paucos 
post  dies  baptismum  suscepturi  erant, 
aperte  demonstrat,  ante  illud  tem- 
pus  catechumenis  dogma  Trinitatis 
expiicatUm  non  fuisse.  «  Haec  ray- 
steria,  iuquit,  quae  nunc  tibi  patefa- 
cit  Ecclesia  ex  Catectiumenorum  sor- 
te transgresso,  gentilibus  exponere 
mos  non  est;  non  enim  Gentili,  quae 
Patrem ,  Filium,  et  Spiritum  san- 
ctum  spectant,  declaramus,  neque  Ca- 
techumenis coram  de  roysteriis  pa- 
larli loquimur,  ut  qui  norunt  fideles, 
intelligant,  qui  vero  nesciunt,  non 
laedantur.»  Eiusmodi  est  etiam  quod 
Ambrosius  habet  ep.  20  ad  sororem 
suam  tom.  2.  opp.edit.  Maurinorum: 
«  Post  lectiones  et  tractatum,  dimis- 
sis  catechumenis,  symbolum  aliqui- 
buscompetentibi.H  in  baptisteriis  tra- 

debam  basii  ieae.  »  Ob  memoratam 
enim  arcani  disciplinai  causanti,  mos 
obtinuerat,  ut  competentibus  sym- 
bolum  paullo  ante  baptismum  trade- 
retur,  eiectis  antea  inferioris  gradus 
catechumenis;  id  autem  idcirco  fie- 
bat,  quod  in  symbolo  de  Trinitatis 
mysterio  fuse  agatur.  Post  haec  du- 
biura  esse  nullum  potest,  circa  Tri- 
nitatis raysterium  arcani  institutum 
fuisse  servatum. 

Perspicua  ratione  id  ostendi  quo- 
que potest  de  Eucharistiae  mysterio: 
hoc  ut  evincam,  testimoniis  tantum 
utar  Iulii  I  Romani  Pontificis  et  Au- 
gustine Ille  enim  epistola  ad  Euse- 
bianos  apud  Constantium  p.  378  Eu- 
sebianos  reprehendit,  quod  coram 
praefecto  et  militibus,  aliisque  non 
initiatis  de  Eucharistia  palam  loqui 
non  dubitaverant.  «Interrogationem 
autem  de  calice  et  mensa  factam 
esse  coram  praefecto  et  eius  cohorte  , 
praesentibus  Ethnicis  et  iudaeis.  Vi- 
debatur  illud  initio  incredibile,  nisi 
fuisset  ex  ipsis  monumentis  demon- 
stratum.Quod  nobis  admirationi  fuit, 
id  etiam  vobis  dilecti  fore  existimo: 
ut  de  sanguine,  et  corpore  Christi 
interrogatio  ...  apud  externum  iucli- 
cem ,  praesentibus  catechumenis  ,  et 
quod  indignius  est,  coram  Ethnicis 
et  Iudaeis,  qui  circa  Christianismum 
suspecti,  et  male  affecti  audiunt,  ha- 
bita  sit.»  Haec  Iulii  verba  sunt  eius- 
modi,  ut  extra  controversiam  posi- 
tum  esse  demonstrent,  coram  Ethni- 
cis vetitum  fuisse  de  Eucharistia 
verba  facere:  nisi  enim  id  veluti  cer- 
tuni ponatur,  non  potuisset  Iulius  Eu- 
sebianis  graviter  succensere ,  quod 
corani  Praefecto,  et  cohorte  de  Eu- 
charistia loquuti  fuissent. 

Augusti n us  vero  n.  3  tractatus  11 
in  Ioannem  pag.  274  partis  2  t.  3 
opp.  edit.  Antuerpiensis  anni  1700 
auctor  est,  Catechumenos  sua  aetate, 
si  forte  interrogati  essent,  an  Chri- 
sti corpore  vescerentur,  eiusque  san- 
guinem  biberent,  certe  non  intelle- 
cturos  esse,  quid  per  hanc  interroga- 
tionem signiticaretur.  At  si  Ecclesiae 
Catholicae  sententia  de  Eucharistia 


hominibus  baptismo  non  initiatis  oc- 
cultata non  esset,  profecto  Catechu- 
meni  interrogationis  eiusmodi  signi- 
ficationem  non  ignorassent.  Patet 
ergo,  arcani  disciplinam  Catholicae 
Ecclesiae  dogma  de  Eucharistia  com- 
plexam  esse.  «Intendat,inquit Augu- 
stinus,  charitas  vestra,  si  dixerimus 
catechumeno  credit  in  Christo?Re- 
spondet  credo,  et  signat  se:  iam  cru- 
cem  Christi  portat  in  fronte,  et  non 
erubescit  de  cruce  Domini  sui.  Ecce 
credit  in  nomine  eius:  interrogemus 
eum,  manducas  carnem  fìlii  hominis, 
et  bibis  sanguinem  tìlii  hominis? 
Nescit  quid  dicimus,  quia  Iesus  non 
se  tradidit  eis?» 

Ad  ea  autem  refellenda  quae  ab 
huius  sententiae  impugnatoribus  in 
hoc  disputationis  genere  afferuntur, 
ut  evincant  Patres  saepenumero  de 
dogmatibus  coram  Ethnicis  loquutos 
fuisse  haec  generatim  responderi  pos- 
sunt.  Etsi  veteres  arcani  disciplinam 
tuerentur,  eademque  dogmata  etiam 
complecterentur  ;  tamen  cum  vel 
Reipublicae  Christianae  tempora  id 
requirebant,  vel  aliqua  ratione  expe- 
dire  putabant,  non  dubitabant,  quin 
aliquid  de  huius  disciplinae  rigore 
remitterent ,  et  nostrae  religionis 
mysteria  hominibus  non  initiatis  pa- 
tefacerent.  At  vero  inde  effici  non 
potest,  arcani  disciplinam  complecti 
dogmata  non  consuevisse.  Id  enim 
veteres  tantum  faciebant,  cum  pro- 
babiles  causae  eos  quodammodo  co- 
gerent;  at,  cum  graves  causae  prae- 
sto  non  erant,  quae  ipsis  persuade- 
rent,  ut  ab  arcani  disciplina  ali- 
quantum  recederent,  eam  diligen- 
ter  servabant,  atque  praesertim  do- 
gmata nonnulla  hominibus  non  ini- 
tiatis occultabant  ;  nani  communi 
legi  non  obstant  exceptiones  neces- 
sariae. 

Neque  servatum  hoc  in  dogmatibus 
quibusdam  tradendis  arcanum,  facit 
ut  extenuetur  argumentum,  quod  ad 
Religionis  Christianae  divinitatem 
demonstrandam  ex  difficili  eius  pro- 
pagatone desumitur.  Etenim  di>cri- 
men  hoc   in   dogmatibus  quibusciam 

tradenti  is,  non  efficiebat  ut  sublimio- 
ra  dogma ta  occultarentur  omnino, 
et  credenda  non  proponerentur,  sed 
ut  adhibita  diligentia  ita  traderen- 
tur  hominibus  religionem  suscipien- 
tibus,  ut  eorum  sublimitate  non  de- 
terrerentur.  In  te  rea  tamen  in  ipso  , 
ut  itadicam,  suscipiendae  religioni? 
ingressu,  non  panca  statim  tradeban- 
tur    omnibus,  prout  ex    testimonio 

Origenissuperius  allago  ronstat,quae 
ipsa  intellectu  facilia  non  erantt  o- 
mnibus  praeterea  apertissime  pro- 
nuntiabatur  ,  in  amplectenda  Reli- 
gione nostra  cupiditatibu?  depra- 
vatis  bellum  esse  indicendum,  vi- 
tae  licentiam  cohibendam,  et  morum 
sanctitatem  colendam  esse,  in  quo 
praecipua  Religionis  Christianae  pro- 
pagandae  difficultas  continebatur. 


CAPUT  XVII. 


DE   ARCANI   DISCIPLINE   UTILITATE. 


Postquam  tradidimus  quid  arcani 
disciplina  comprehenderet,  sequitur, 
ut  aliqua  breviter  de  eius  utilitate 
et  opportunitate  dicamus.  Id  autem 
faciemus  iis  protestantium  praeser- 
tim  accusationibus  occurrentes,  qui- 
bus  ilii  vetustissimum  hoc  Ecclesiae 
insti tutum  prosequuti  sunt.  Eorum 
autem  disputatio  tota  in  hac  re  eo 
reìertur,  ut  vel  ineptam,  vel  inhuma- 
nara  oisciplinam  liane  fuisse  conten- 
dali t.  Utrumque  autem  hoc  Ecclesiae 
iniuriosum  est,  quae  de  instituto 
quodam inducendo  ac  servando  tanta 
diligentia  laborasset,  quod  vel  inhu- 
manitate  sua,  vel  levitate ,  conte- 
mnendum  fuisset. 

Àtqui  ex  monumentis  veteribus 
arcani  disciplinam  respicientibus  ha- 
benius,  illud  institutum  neque  levi- 
tatis  accusari  posse,  neque  eiusmodi 
fuisse,  ut  barbarum  quidquam  ,  et  in- 
humanum  contineret.  Nam  causae 
considerandae  sunt  quamobrem  Pa- 
tres  soliiciti  erant  ut  institutum  il- 
lud custodiretur:  apparebit  autem  ex 
earum  causarumeonsideratione  quam 
a  veritate  abhorreat,  eam  discipli- 
nam ineptum  quoddam  institutum 
fuisse.  Primo  enim  loco  nostrae  Re- 
ligionis mysteria  Catechumenos,  ali- 
osque  non  initiatos  homines,  patres 
nostri  celabant,  ne  ii  tanta  myste- 
riorum  sublimitate  perterriti  a  Re- 
ligione suscipienda  revocarentur.  De 
ea  re  legendus  est  Cyrillus  Hieroso- 
lynitanus,   qui  n.  1*2  procatechesis 


hortatur  competentes,  quibus  reli- 
gionis mysteria  patefacturus  erat , 
ne  ea  Catechumenis  inlerioris  ordi- 
nis  manifestent.  «Quando  catechesi^ 
pronuntiabitur,  si  catechumenus  per- 
cunctatus  fuerit  te,  quid  dixerint  do- 
ctores,  nitrii  dicas  mystirium  enim 
Ubi ,  et  spem  futuri  saeculi  tradimus. 
Secretum  serva  ei ,  qui  mercedem 
repenc'et.  Ne  quisquam  tibi  dicat 
aliquando:  Quid  tibi  adportat  mali 
si  ego  quoque  didicero  ?  nimirum 
etiam  aegroti  vinum  postulare  so- 
lent;  quod  si  illis  intempestive  fuerit 
datum,  phrenesim  conciliat.  Et  duo 
hinc  nascuntur  mala;  nam  et  aeger 
interit,  et  mecicus  male  audit:  idem 
quoque  contingit  Catechumeno,  si 
audiat  mysteria  a  fìdeli.  Nam  et  Ca- 
techumenus phrenesim  pati  tur;  quod 
enim  audivit,  ignorat,  et  rem  totam 
obtrectat,  et  rem  totam  sannis  exci- 
pit;  simul  vero  fìdelis  uti  proditor 
condemnatur.» 

Haec  ratio,  quam  Cyrillus  exponit 
cur  servari  silentiurn  deberet,  a  Pa- 
tribus  etiam  reliquis  traditur.  Id  ve- 
ro unum  sufficeret,  ut  patere  possit, 
apertam  calumniam  esse,  institutum 
illud  ineptum  et  leve  fuisse.  Coniun- 
cta  enim  imprimis  videbatur  patri- 
bus  huius  disciplinae  custodia  cum 
Catechumenorum  salute ,  ac  time- 
bant,  ne,  silentio  non  servato,  cate- 
chumeni  in  discrimen  adducerentur, 
consilium  derelinquendi  Cliristianam 
Religionem  suscipiendi.  Timor  au- 

tem  hic  iure  poterat  patres  movere, 
quibus  manifesta  erat  hominum  re* 
cens  ad  fìdem  Christianam  conver- 
sorum  infirmitas,  et  quam  facile  ii- 
dem  possent  mysteriorum  sublimi- 
tate perterreri.  Ratio  igitur  ista, 
quare  disciplina  haec  servabatur  , 
gravis  imprimis  erat ,  et  ineptum 
idcirco  institutum  hoc  dici  non 
potest. 

Alteram  rationem  custodiendae 
huius  disciplinae  habemus  ex  bis 
quae  scribit  auctor  serm.  qui  exstat 
in  app.  t.  6  op.  S.  Augustini  edit.  cit. 
«  Non  mirari  debetis  ,  fratres  caris- 
simi, quod  inter  ipsa  mysteria  de  my- 
steriis  nihil  diximus:  quod  non  sta- 
tini ea,  quae  tradidimus,  interpre- 
tati sumus;  adhibuimus  enim  tam 
eanctis  rebus  honorem  silentii.» 

Tertia  denique  ratio,  cur  arcani 
disciplinam  veteres  tuerentur,  haec 
érat,  quod  nimirum  illi  sperarent, 
mysteriorum  occultatione  iuflamma- 
ri  catechumenos  posse  cupiditate,  ea 
quamprimum  agnoscendi,  itaque  sti- 
inulos  aiiquos  iis  addi,  qui  diuturno 
tempore  negligerent  ab  baptismum 
accedere.  Hanc  rationem  perspicue 
Augustinus  tradit  tract.  90  in  Io. 
p.  535  t.  4  op.  ed.  cit.  «  Si  cateehu- 
menis,  inquit,  sacramenta  fldelium 
non  produntur,  non  ideo  fxt,  quod  ea 
ferre  non  possi nt,  sed  ut  ab  eis  tanto 
nrdentius  concupiscantur,  quanto  eis 
honorabilius  occultantur.  » 

Haec  autem  rationum  capita,  qui- 
bus patres  adducti  disciplinam  hanc 
defenderunt,  et  custodiendam  cura- 
runt,  sunt  eiusmodi,  ut  adversario- 
rum  calumniam  omnino  manifestanti 
esse  ostendant,  cum  aiunt  hoc  insti- 
tutum ineptum  ac  leve  fuisse.  Non- 
ne enim  gravitatis  potius  et  pruden- 
tiae  argumentum  perspicuuin  est, 
idcirco  catechumenos  ceterosque  non 
initiatos  baptismo  homines  mysteria 
celare,  ne  ii  mysteriorum  arduitate 
perterriti ,  consilium  delinquerent 
Christiana  sacra  amplectendi?  Atqui  * 
tane   primam  ex  iis  rationibus  at- 


tulimus,  quibus  permoti  patres  Ec- 
clesiae,  arcani  disciplinam  propugna- 
runt.  Nonne  sapientissimum  erat, 
silentii  adhibita  disciplina,  mysteriis 
certam  quandam  dignitatem  servare? 
Atqui  hanc  adduximus  alteram  ra- 
tionem, quamobrem  patres  voluerint 
coram  catechumenis  et  ceteris  non 
initiatis  hominibus  arcani  institutum 
custodiri.  Nonne  denique  sanctissi- 
mum  prudentissimumque  fuit,  eam 
rationem  propugnare,  quae  incita- 
mento esse  catechumenis  posset  ad 
baptismum  suscipiendum  ?  Eam  au- 
tem tertio  loco  attulimus  rationem, 
qua  permotos  esse  Ecclesiae  patres 
diximus,  ut  disciplinam  hanc  custo- 
diendam curarent,  qua  scilicet  fìeret, 
ut  catechumeni  excitati,  ad  bapti- 
smum suscipiendum  alacrius  conten- 
derent.  Post  haec  vero  quis  non  in- 
telligat,  apertam  calumniam  esse , 
hanc  disciplinam  veluti  ineptam  le- 
vemque  accusare,  quemadmodum  in- 
ter eeteros  Zimermannus  fecit  in  orat. 
de  arcani  disciplina  non  revocanda 
parte  I  t.  2  Tempe  Helveticae  p.  76 
et  seqq. ? 

Illud  igitur  affirmandum  potius  est, 
disciplinam  hanc,  consideratis  ilio- 
rum  teraporum  adiunctis,  quibus  vi- 
gebat,  opportunissimam,et  imprimis 
utilem  Ecclesiae  fuisse.  Nam  Zimer- 
mannus non  meretur  ut  refellatur, 
cum  ait  patres  quidem  veteres  ea 
praedicasse  de  hac  disciplina,  quae 
indicavimus,  sed  deceptos  esse,  quod 
eae  utilitates,  quas  describebant,  ex 
hoc  memorato  instituto  revera  pro- 
fectae  non  sint.  Erant  enim  sapien- 
tissimi gravissimique  viri  ii  patres, 
quorum  testimonia  attulimus,  atque 
plenissimam  rei,  de  qua  agebant, 
notitiam  habebant:  erant  ita  com- 
parati, ut  nisi  vidissent  eos  fructus 
ex  memorato  instituto  profìcisci  , 
quos  diximus,  rationes,  quas  comme- 
moravimus  ,  ad  illud  defendendum 
non  attulissent  :  ea  denique  aetate 
vivebant,  ut  certe  intelligere  pos- 
sent, quae  huius  rei  conditio  esset. 

DE   ARGU.MENTO    EX    ARCANI    DISCIPLINA    DESUMPTO   AD    CONFIRMANDAM 
CATHOLICAM    DOCTRINAM    DE    SS.  EUCIIARISTIAE   SACRAMENTO. 


Antequara  fìnem  loquendi  facimus 
de  arcano  in  negotio  religionis  ser- 
vato, videtur  opportunum,  occasio- 
nem  non  omittere,  breviter  ostenden- 
di,  argumento  ex  ea  disciplina  pe- 
tito,  Calvini,Zwinglii,  ceterorumque 
eiusmodi,  sententiam  manifeste  re- 
felli circa  SS.  Eucharistiae  Saera- 
mentum,cum  corporis  et  sanguinis 
D.  N.  I.  C.  realem  praesentiam  in  eo 
sacramento  denegant  et  figuratum 
tantummodo  corporis  et  sanguinis 
Christi  sensum  inducere  conantur. 

Praeter  ea  quae  superius  attuli- 
mus,  quaeque  evincunt ,  servatum 
esse  primis  ecclesiae  saeculis  de  Sa- 
cramento Eucharistico  silentium,  pos- 
sent  magno  numero  veterum  scri- 
ptorum  ad  illa  tempora  pertinentium 
adduci  alia  testimonia,  quae  idem 
confirmarent,  Tertulliani,  videlicet, 
Athenagorae,  scriptoris  recognitio- 
num  S.  Clementi  Papae  tributarum, 
Minucii  Felicis,  Origenis,  aliorum- 
que.  Quare  extra  orane  dubium  po- 
situra esse  debet,  de  eo  doctrinae 
catholicae  capite  arcanum  fuisse  cu- 
stoditum. 

Iam  vero  certissimura  hoc  histo- 
riae  Ecclesiasticae  factum  secreti  in 
ea  re  tanta  diligentia  servati  com- 
poni quidem  et  explicari  potest,  si 
primis  illis  temporibus  Ecclesiae  do- 
ctrinam  fuisse  statuatur,  conversa 
panis  et  vini  substantia,  realem  et 
corporis  et  sanguinis  Christi  prae- 
sentiam esse  in  Eucharistia  creden- 
dam;  explicari  vero  et  componi  cura 
ea  sententia  non  potest,  quae  sensum 
rei  figuratum  dumtaxat  in  eo  Sa- 
cramento iis  temporibus  ecclesiam 
Imbuisse  contendati. 

Etenim  quae  commemoravimus  de 
rationibus,  quibus  adducta  est  eccle- 
sia ut  nonnulla  doctrinae  capita  ar- 
cano religioso  comprehenderet,  con- 
veniunt  omnino  cum  doctrina,  quae 


realem  Christi  praesentiam  certam 
esse  contineat.  Nam  praesentiae  rea- 
lis  certa  ventate  statuta,  sequitur, 
Ecclesiam  ob  mjsterii  sublimitatem 
consulere  debuisse  eorum  imbecilli- 
tati, qui  in  fide  Christiana  susci- 
pienda  instituebantur.  Si  enim  nul- 
lo discrimine  facto,  doctrinam  de  ea 
re,  statim  prout  fìdes  habet,  tradidis- 
set,  timere  iure  debebat,  ne  tanta 
difficultate  perculsi,  deterrerentur  ii 
a  Consilio  religionem  nostrani  ara- 
plectendi,quinomen  illi  erantdaturi. 

Ergo  antequara  tam  arduam  in- 
telligentiae  humanae  doctrinam  Ec- 
clesia traderet,  debuit  ea  ratione  se 
gerere,  quam  arcani  natura  ferebat, 
ut  prius  illa  omnia  faceret,  quae  in 
hominum  animis  firmi tatem  ad  cre- 
dendura,  constantiamque  certam  ef- 
ficerent.  Itaque  tempus  erat  tribu- 
endum,  ut  demonstrata  revelationis 
certa  veritate,  prodigiorum  a  Christo 
patratorum  virtute  et  gravitate  ex- 
plicata,  doctrinae  a  Christo  traditae 
sanctitatis  et  praestantiae  argumen- 
to allato,  ac  ceteris,  quae  divinam 
eius  missionem  evincerent,  adductis, 
eo  devenirent  homines,  quibus  ca- 
tholiea  fides  erat  persuadenda,  ut 
etiam  in  tara  recondito  difficilique  do- 
gmate ,  quale  Eucharistia  erat ,  au- 
aióndo,  obsequium  mentis  suae  ex- 
hibendum  esse  inteliigerent. 

Constat  praeterea,  inter  rationes, 
quarum  causa  patres  de  secreto  ser- 
vando solliciti  fuerunt,  eam  quoque 
reperiri,  ut  ita  mysteriorura  digni- 
tati,  et  debitae  iisdem  observantiae 
prospiceretur.  Si  vero  scriptorura 
veterum  ea  loca  consulantur ,  quae 
arcanum  ostendunt  circa  eucharisti- 
cum  dogma  esse  servatum,  ilios  sol- 
licitudinem  suara  in  ea  re  ideo  etiam 
demonstrasse  apparebit,  quod  de  di- 
gnitate  mysterii  tuenda  laborarent. 
Tantum  autem  studium  iure   a  pa- 

tribns  adhibitnm  fuisse  perspicuum 
est,  si  in  hoc  doctrinae  capite  prae- 
8en  tiara  Christi  realera,  facta  panis 
vinique  conversione,  credendam  pro- 
poni eos  iudicasse  concedatur;  sed  si 
de  figurato  tantum  sensu  res  esset 
explicanda,  tantae  sollicitudinis  ra- 
tio non  intelligitur. 

Quid  enim  in  Calviniana,  quid  in 
Zwingliana  sententia  est,  quod  ex- 
citaro  patres  debuisset,  tum  ut  im- 
becillitati hominura  consulerent,  qui 
in  fide  Ecclesiae  suscipienda  informa- 
bantur,  tum  ut  prospicerent  ne  my- 
sterii  dignitas,  si  ilìud  sine  discri- 
mine traderetur,  detrimentum  ali- 
quod  pati  posset  ?  Quando  homines 
ex  ea  secta  audiantur,  coniungimur 
quidem  nos  Christo  in  sacra  coena, 
sud  spiri  tu  tantum  ac  fide  vota  no- 
stra et  venerationem  Christo  tribui- 
mus,  quem  tamen  non  in  altari,  sed 
ad  dexteram  Patris  sedentem  con- 
templane ur;  commemoramus  profecto 
eius  mortem,  sed  nulla  ratione  sa- 
crificium  ab  eo  in  cruce  factum  re- 
novantes;  panis  et  vinum  sumendum 
horainibus  aifertur,  sed  ita  tamen, 
ut  licet  Christi  memoriam  agarnus, 
panem  vinumque  proprium,  prout  in 
natura  sua  sunt,  accipiamus. 

Quis  vero  inde  timor  in  patrum 
mentibus  excitari  poterat  ne  huma- 
nae  intelligentiae  vires  harum  re- 
rum explicatione  frangerentur,  modo 
non  ineptos  patres  omnes  fuisse  cen- 
8eamus,  qui  ita  timere  potuerint? 
Quae  deinde  sollicitudinis  causa,  ne 
debita  mysterio  dignitas  in  pericu- 
lum  vocaretur  '(  Primum  si  haec  vera 
sunt,  ubi  mysterium  supersit  non 
intelligitur;  deinde  quid  erat,  quod 
cuiuslibet  generis  vel  conditionis 
homines  offenderentur,  vel  do  Chri- 
sto detraherent,  qui  morte  sua  hu- 
mano  generi  universo  vitam  resti- 
tuens  voluerit  memoriam  sui  ab  ho- 
minibus  fieri,  illius  alimenti  susce- 
ptione,  quod  orbi  terrarum  universo 
commuiie  est  ? 

Non  defuere  quidem  inter  senten- 
tiae  huius,  antiqui  tati  prorsus  inau- 
ditae  defensores,  figuratum   scilicet 


xrm. 

in  eucharistia  praesentiae  Christi 
sensurn  inducentes,  qui  de  singulari 
sacrae  coenae  praestantia,  deque  re- 
bus omni  admiratione  dignis  in  ea 
comprehensis,  loquuti  sunt.  Sed  cer- 
tuni est,  haec  ab  iis  exaggerari,  ut, 
si  fieri  posset,  sententiam  suam, 
patrum  testimoniis  consonam  esse 
demonstrent.  Nam  perspicua  res  est, 
eorum  sententiam  mysterium  omne 
eucliaristicum  auferre,  et  nihil  in  eo 
relinquere,  quod  tanta  admiratione 
dignum  existimari  possit,  nihil  cau- 
sae  suppeditare,  cur  ecclesia  religio- 
sum  de  eo  sacramento  servanti um 
esse  secretum  statueret.  Immo  vero, 
quoniam  Ecclesia  facile  intellexisset, 
ob  manifestarli  dogmatis  explieatio- 
nera,  nullum  detrimentum  timeri 
posse,  eucharistiam,  patentibus  ia- 
nuis,  et  in  summà  ingrediendi  liber- 
tate,  celebrare  potuisset. 

Quod  si  illorum  temporum  memo- 
riam volumus  recordari,  et  pericula 
gravissima  rerainisci,  quibus  ob  ca- 
luiiniias  iniquitate  plenas  obiicieban- 
tur  Christiana,  praesertim  ob  sede- 
rà, quae  in  con ven tibus  suis  patrare 
accusabantur ,  apparebit  continuo, 
eos  imbuisce  maximi  momenti  cau- 
sas ,  ut  non  mouo  doctrinam  suam 
exponerent,  sed  etiam  ut  ethnicos 
conventuum  suorum  participes  esse 
paterentur.  Veruni  si  ad  calumniae 
gravitatem,  et  ad  periculi  metum 
vitandum,  id  non  egerunt,  manife» 
stum  est,  eos  ob  mysterii  veram 
subiimitatem,  quae  in  praesentia 
Christi  reali  posita  est ,  se  impe- 
diri  iudicasse,  quorainus  arcanum  in 
ea  re  clereiinquerent.  Si  autem  ve- 
terum  patrum  sententia  ea  ipsa  fu- 
isset,  quam  deinde  Calvinus  et  Zwin- 
glius  attulerunt,  non  constat  quo- 
modo  evenire  potuerit,  ut  ad  peri- 
culum  declinandum,  et  ad  Ecclesiam 
defendendam,  Ethnicos  ad  conventus 
suos  non  invitarent,  ut  viderent  rem 
agi  nulla  admiratione  dignam,  hoc 
est,  Christianis  communem  panem 
et  vinum  afferri,  quibus  in  coena 
uterentur. 

Negari  certe  non  potest,  Iustinum 

Mar  ty  rem  in  apologia  prima  tum  de 
aliis  religionis  Christianae  dogmati- 
bus,  tum  de  Eucharistia  sine  arcano 
loquutum  esse:  verum  singulare  hoc 
exemplum,  ut  tanta  libertate  cura 
ethnico  principe  loquens,  de  Eucha- 
ristia aperte  pertractaret,  non  modo 
non  iuvat,  sed  potius  luculentius 
evertit  haereticorum  sententiam.  Et- 
enim  inficiar]  nemopotest,doctrinam, 
quam  Iustinus  de  Eucharistia  aperte 
professus  est,  illam  ipsam  fuisse, 
quam  Ecclesia  Caiholica  veluti  di- 
vi nitus  acceptam  credebat,  sed  ar- 
cani tamen  disciplina  tegebat.  Quid 
vero  exposuit  Iustinus  cura  doctri- 
nam  illam  explicaret  ?  Notum  est 
omnibus  eius  testimonium  de  hac  re, 
quo  óisérte  tradidit,  conversa  panis 


vinique  substantia,  corporis  et  san- 
guinis  Christi  praesentiam  realem 
in  Eucharistia  contineri. 

Praeterea  non  desunt  qui  arbitren- 
tur,  apologiam  hanc  priraam  Anto- 
ninum  Pium  tamquam  reservato  sibi 
traditam  accepisse.  Certuni  vero  est 
post  oblatam  hanc  Antonino  Pio 
apologiam,  Ethnicos  in  dogmatum  il- 
lorum  ignoratione  mansisse ,  quae 
aperte  Iustinus  exposuerat  Impera- 
tori; id  quod  argumento  est,  res  a 
lustino  expositas  ad  communem  no- 
titiam  non  pervenisse.  Denique  ra- 
tionum  gravitatem  superius  comme- 
moravimus  ,  quibus  aciactus  Iustinus 
est,  ut  sibi  licere  putaverit,  de  do- 
ctrinae  catholicae  capitibus  nonnuliis 
aperte  agere  cum  Imperatore. 


CAPUT  XIX. 


DE   CONTROVERSIA   CIRCA   PASCHATIS    CELEBRATIONUÀl. 


Cum  Victor  I  Pontificatimi  gere- 
ret ,  qui  praeesse  ecclesiae  coepit 
anno  193,  et  novem  circiter  annos 
E^clesiam  gubernavit,  excitata  est 
Celebris  il  la  controversia,  apostoli- 
cam  seuem  inter  et  Asiae  minoris 
Episcopos,  de  ciiei  Paschatis  celebra- 
tione.  Eusebius  in  chronico  eam  re- 
t'ert  ad  annum  quarturn  Septimii  Se- 
veri Imperatoris,  qui  anno  aerae  vul- 
garis  196  responuet.  Ulani  contro- 
versiam  inter  ceteros  accurate  illu- 
stravi!, t.  1  epistolarum  RR.  Ponti- 
ficum  a  se  editarum  Petrus  Constan- 
ti us  agens  de  Victoris  I  Pontitìcatu 
col.  91  et  seqq.  Haec  autem  huius 
historiae  summa  est. 

Cnristiani,  qui  in  Asia  minori  com- 
morabantur,  Paschatis  festum  cele- 
brare solebant  cum  Iudaeis  luna  14 
mensisNisan,in  quemcumque  tandem 
cìiem  illa  incidisset.  Reliqui  vero 
Christiani  vel  ab  ipsa  apostolorum 
aetate  Paschatis  festum  agebant  do- 
minico  die ,  qui  post  aequinoctium 
vernum  lunarn  14  mensis  Nisan  se- 
qiitur.  Manit'estum  est,  quanta  esset 
Asianorum  hac  in  re  a  ceteris  Chri- 


stianis  discrepantia.  Attamen  cum 
Romani  Pontifices  intelligerent,  mo- 
rem,  quem  diximus,  Asianos  sequi  , 
non  mosaicorum  rituum  custodien- 
dorum  cupiditate ,  sed  veteris  tan- 
tummodo  traditionis  conservandae 
cura,  quam  ab  Apostolo  Ioanne  de- 
rivatam  arbitrabantur,  nulla  ab  ini- 
tio  ea  de  causa  in  Ecclesia  mota 
est  controversia.  Cum  Polycarpus 
Smyrnensis  Episcopus,  Aniceto  Pon- 
tifico, Romani  venit,  de  die  Pascha- 
tis celebrandi  cum  eodem  Pontifìce 
egit.  Ac  licet  Anicetus  conatus  sit 
Poljcarpo  persuadere  ,  ut  ipse  una 
cum  ceteris  Asianis  consilium  susci- 
peret,  communem  Christianorum  mo- 
rem  in  Paschatis  festi  celebratione 
sequendi,  nihil  impetravit,  quin  id- 
circo  aliqua  animorum  indignatio 
exarserit.  Soter,  qui  Aniceto  succes- 
sit ,  iìlud  in  praesenti  negotio  egit , 
ut,  licet  Asianos  domi  suae  morem, 
quem  commemoravimus,  sequi  pas- 
sus  sit,  voluerit  Asianos,  qui  in  Urbe 
versarentur,  eodie  Pascha  celebrare, 
quo  die  Christiani  ceteri  festum  hoc 
agere  solebant. 

Veruni  cum  Montanistae,  et  Bla- 
stus  Ecclesiae  Romanae  presbyter  , 
asserere  coepissent,  divino  iure  Chri- 
stianos  teneri,  Pascha  cum  Iudaeis 
celebrare,  Victor,  qui  tunc  Romanus 
Pontifex  erat,  timens  ne  Asiani  eius- 
dem  erroris  participes  essent,  atque 
ipse  videri  posset  eorum  errori  con- 
nivere,  diutius  hunc  Asianorum  mo- 
rem  tolerandum  non  iudicavit.  Ha- 
buit  idcirco  Romae  concilium  ,  et 
praecipuis  Ecclesiae  Episcopis  auctor 
fuit ,  ut  collectis  in  Concilio  sua- 
rum  provinciarum  Episcopis,  de  hac 
re  disputarent,  ad  se  autem  scribe- 
rent  quid  agendum  existimavissent. 
Cura  Episcopi  Victori  obtemperas- 
sent ,  exposuissentque  ,  in  pluribus 
orbis  provinciis  habita  concilia  iu- 
dicasse  ,  die  dominico  Pascha  cele- 
brandum  esse,  ab  Episcopis  vero  Pa- 
laestinaelitterasaccepisset,quibusde 
Asianis  ita  loqui  videbantur,  perin- 
de  si  de  hominibus  agerent,qui  er- 
rores  fidei  repugnantes  in  hoc  ne- 
gotio  sequerentur,  ve  ìementius  Vi- 
ctor est  in  sua  sen lentia  confirma- 
tus.  Igitur  scripsit  litteras  ad  Poly- 
cratem  Episcopum  Ephesinum  ,  in 
quibus  eum  iussit,  universos  Asiae 
Épiscopos  ad  concilium  convocare  , 
minatusque  praeterea  est  excommu- 
nicationis  poenam  iis,  qui  luna  XIV 
pascha  celebrarent. 

Audiendura  vero  est  ab  Eusebio 
quidnam  Victor  scribendo  profece- 
rit.  «  Coguntur,  inquit,  H.  E.  1.  5, 
e.  23  et  seqq. ,  ob  hanc  causam  Syn- 
odi  et  conventus.  Episcoporum ,  ac 
cuncti  una  sententia  decretum  ec- 
clesiasticum  per  epistolas  omnibus 
ubique  ecclesiis  constituunt ,  quod 
nullo  alio  umquam,  nisi  Dominico  die, 
Resurrectionis  Domini  celebrandum 
sit  mysterium.Exstatetiamnum  scri- 
ptum eorum,  qui  ob  eam  causam  tum 
in  Palaestina  congregati  fuerant  , 
quibus  praefuerunt  Theophilus  Cae- 
sariensis,  et  Narcissus  Hierosolvmi- 
tanae  Paroeciae  Episcopus.  Et  Ro- 
mae quoque  consimiliter,  alia  pro- 
pter  eandem  causam  habita  est  Syn- 
pdus,  cui  Victor  Episcopus  praesedit. 


XIX. 

Deinde  et  alia  Episcoporum  Ponti , 
quibus  Palma  tamquam  vetustissi- 
mus  praefuit.  Ad  haec  et  alia  pa- 
roeciarum  perGalliam,quasIrenaeus 
moderatus  est.  Denique  et  Episcopi 
per  Osrhoenam,  ac  quae  in  illasunt 
civitates;  et  praecipue  Branchilli  Co- 
rinthiorum  Episcopi,  ac  plurimorum 
aliorum,qui  uno  et  eodem  decreto 
ac  iudicio ,  eandem  sententiam  con- 
stituerunt.  Episcopis  vero  per  Asiam 
minorem ,  qui  morera  ipsis  ab  anti- 
quo traditum  retinendum  esse  affir- 
mabant,  praeerat  Polycrates,  qui  in 
eo  scripto,  quod  ad  Victorem  Ro- 
manamque  Ecclesiam  exaravit,  tra- 
ditionem  ad  ipsius  usque  tempora 
servatam  hisce  verbis  exponit:  «  Nos 
illibatum  (id  est  inviolabilem)  agi- 
mus  Paschatis  diem  ;  magna  enim 
luminaria  in  Asia  obdormiverunt , 
Philippus  unus  ex  duodecim  Apo- 
stolis,  et  Ioannes,  qui  supra  pectus 
Domini  recubuit ,  Polycarpus,  etc. 
Isti  omnes  diem  Paschae  in  quarta- 
decima die  mensis  observaverunt , 
iuxta  evangelium,  fidei  regulam  per 
omnia  conservantes.  Unde  non  per- 
turbabor  ex  iis  ,  quae  ad  terrorem 
releruntur.  Poteram  etiam  praesen- 
tium  Episcoporum  facere  mentionem, 
quos  petistis  ut  convocarem  ,  sicut 
et  feci,  quorum  nomina  si  scribam, 
ingens  multitudo  sunt,qui  in  epi- 
stolam  hanc  consentiunt.  » 

Haec,  quae  Polycrates  suo  et  col- 
legarum  nomine  scribebat ,  Victori 
gravius  argumentum  fuerunt ,  eos 
de  re  hac  ita  sentire,  ut  in  fidei  ne- 
gotio  etiam  peccare  viderentur,  at- 
que ita  esse  intelligenda  quae  ab 
Episcopis  Palaestinae  de  Asianorum 
sententia  aeceperat.  Iterum  igitur 
ad  Asianos  Épiscopos  scribendum  iu- 
dicavit ,  ac  multo  gravius  in  suis 
adeosdem  litterisexeommunicationis 
sententiam  minitatus  est.  Etsi  vero 
quaestio  acrior  evasisset,  et  Victor 
vehementer  Asianis esset  indignatus, 
non  videtur  tamen  eum  ad  exeommu- 
nicationis  poenam  ierendam  reipsa 
pervenisse. 

Et  iure  quidem  id,  inter  ceterog 

Henrico  Valesio ,  Natali  Alexandro 
videtur:  nani  licet  Eusebius  affirmare 
videatur,Pontificem  scilicet  non  mi- 
nis  tantum  se  continuisse,  refert  ta- 
men  Irenaei  ad  Victorem  epistolae 
locum  H.  E.  lib.  5  cap.  24,  quo  «  Eum 
decenter  admonuit,  ne  integras  Dei 
Ecclesias,  morem  sibi  a  maioribus 
traditum  custodientes,a  communio- 
ne  abscindat.  »  Irenaeum  autem  no- 
minis  sui  fructum  retulisse  omnes 
conveniunt,  ut  pax  servaretur.  Fir- 
milianus  praeterea  Caesareae  Cap- 
padociae  Episcopus,  qui  vix  60  an- 
nos  post  nane  rem  gestam  floruit , 
in  epist.  ad  Cyprianum  edit.  Pa- 
mel.  75  animadvertit,  «  propter  hoc 
ab  Ecclesiae  Catholicae  •  pace  non 
esse  discessura.»  Illud  tantummodo 
tum  ex  controversiae  ipsius  fervore, 
tum  ex  Epiphanii  in  haeresi  70  te- 


stimonio certum  videtur ,  ob  hanc 
causam  talem  indignationem  inter 
orientales  et  occidentales  fuisse,  «ut 
pacificas  a  se  invicem  litteras  nullas 
acciperent.  » 

Atque  haec  de  controversiae  istius 
historia  retulisse  sufficiat;  neque  enim 
necesse  putamus  hic  immorari  in 
eiusdem  historiae  ventate  demon- 
stranda.  Adeo  enim  huius  facti  ve- 
ritas  explorata  est  Eusebii  lib.  3 
e.  24,  et  lib.  5  cap.  23  H.  E.;  Hiero- 
nymi  in  lib.  de  scriptoribus  eccle- 
siasticis,  aliorumque  veterum  testi- 
moniis ,  ut  dubitari  de  ea  non  pos- 
sit.  Omittimus  igitur  vel  P.Marcel- 
linum  Molkemburium  in  criticis  dis- 
sertationibus  suis,  vel  alium  quem- 
libet,  qui  conetur  coniecturis  potiua 
laboriosis,  quam  argumentis,  histo- 
riam  hanc  inficiari. 


CAPUT  XX. 

QUID  IUDICANDUM  SIT    DE  VICTORIS  I   R.  PONTIFICIS    AGENDI   RATIONE 
IN  CONTROVERSIA   DE   PASCHATIS   CELEBRATANE. 


i5st  nunc  breviter  Victoris  I  Ro- 
mani Pontificis  causa  defendenda  : 
nnm  non  defuerunt,  qui  ex  pertra- 
ctata  illum  inter  et  Asianos  Epi- 
scopos  de  Paschatis  celebratone  con- 
troversia ,  occasionem  susceperint 
illius  Pontificis  accusandi  ,  perinde 
quasi  eiusdem  inconsiderato  Consi- 
lio et  imprudenza  tantum  hoc  dis- 
si ciium  fuerit  excitatum.  Profecto 
Boehmerus  diss.  9  Iuris  Eccl.  ant. , 
ac  Moshemius  in  commentario  de 
rebus  Christianorum  ante  Constan- 
tinum,  Victorem  hac  de  causa  te- 
meritatis  insimulant.  Febronius  au- 
tem t.  2  p.  611  «  Victorem,  inquit, 
ut  Ecclesiasticae  unitatis  minus  stu- 
diosum,  nirniaque  praecipitatione  in 
exeommunicando  adductum  impro- 
baverunt  quamplurimi  eiusdem  tem- 
poris  praesules  sanctitate  conspicui, 
\uos  inter  Irenaeus.  » 

At  facili  negotio  ostendi  potest, 
quantopere  haec  a  ventate  abhor- 
reant,  et  nihil  Victorem  commisisse, 


quod  officii  sui ,  et  sollicitudinis  o- 
mniumecclesiarum,quae  Romanorura 
Pontifìcum  propria  est,  partes  non  re- 
quirerent.  Causam  enim  primumeon- 
sideremus ,  cur  Victor  cum  Asianis 
controversiam  habuerit.  Ea  quidem 
erat  gravissima.  Agebatur  enim  de 
disciplinae  capite,  quod  omnes  ubi- 
que  Ecclesiae,  Asianis  dumtaxat  Epi- 
scopis  repugnantibus,  servabant;  et 
officii  sui  Victor  esse  putabat,  Asia- 
nis persuadere,  ut  receptum  hoc  di- 
sciplinae caput  et  ipsi  amplecteren- 
tur.  Narrat  id  luculenter  Eusebius 
H.  E.  L  5  e.  23.  «  Nota  est  eo  tem- 
pore quaestio  ex  eo,  quo  cunctae  per 
Asiam  minorem  Paroeciae,  velut  ex 
antiquiore  traditione  quartadecima 
luna  Paschatis  festum  observandum 
esse  putabant,  cum  reliquis  Ecclesiis 
per  universum  orbem  consuetudo 
non  esset  ad  hunc  modum  obser- 
vandi  Paschatis,  quae  ex  Apostolica 
traditione  (Petri  et  Paulli)  morem 
hunc   hactenus   durantem  servant , 

quod  ieiunia  nullo  sint  alio,  nisi  die 
Servatoris  nostri  resurrectionis  sol- 
venda.  »  Iara  vero  nonnisi  per  ca- 
lumniam  Romanus  Pontifex  teme- 
ri  tatis  accusari  potest,  si  reeeptum 
ubique  terrarum  disciplinae  caput 
persuadere  repugnantibus  conetur  , 
eisque  parere  obtrectantibus,  et  suc- 
censeat  graviter,  et  minitetur.  Cum 
igitar  homines,  quos  commemoravi- 
mus,  Victorem  accusant,  reprehen- 
dunt  eo  in  negotio  Pontificem ,  qui 
muneris  sui  partes  absolvere  eu- 
piens, causae  gravitate  considerata, 
id  conari  debebat,  quod  summo  stu- 
dio efficere  conatus  est. 

Adiungi  his  deinde  posset  argu- 
mentum,  quod  causae  huius  gravi- 
tatem  luculentius  demonstraret ,  et 
Victori  purgando  esset  opportunis- 
simum.  Nonne  enim  ad  demonstran- 
dum  cuius  gravitatis  esset  res  de 
qua  Victor  cum  Àsianis  dimicavit , 
plurimum  valere  deberet,  inter  cau- 
sas  cur  magnum  Nicaenum  conci- 
lium  habitum  est,  illam  quoque  fu- 
isse  ,  ut  scilicet  de  die  celebrandi 
Paschatis  decerneretur?  Atqui  ita 
profecto  iudicari  oportere  ,  praeter 
ceteros  auctor  est  Athanasius,  qui 
lib.  de  synodis  n.  5  inquit  :  «Nicaena 
Synodus  non  temere,  sed  ex  urgente 
necessitate  et  ex  legitima  causa  co- 
acta  est:  nam  Syriae,  Ciliciae  et  Me- 
sopotamiae  populi  circa  festi  cele- 
brationem  claudicabant.  »  Concilii 
autem  Nicaeni  patres  in  eam  sen- 
tentiam  omnes  convenere,  quam  Vi- 
ctor cuntra  Asianos  propugnaverat. 

Praeter  haec,  quae  causae  gravi- 
tatem  respiciunt  quaeque  satis  esse 
potuissent  ad  Romanum  Pontificem 
movendum,  ut  Asianis  auctor  et  hor- 
tator  esset  ad  Pascha  celebrandum 
iuxtacommunemecclesiarum  morem; 
habuit  Victor  Pontifex  peculiaria 
rationum  momenta,  quibus  vehemen- 
tius  excitaretur  ut  hoc  ab  illis  Epi- 
scopis  omni no  flagitaret.  Meminerat 
Blastum  Presbyterum  ab  Eleutherio 
Pontifice  excommunicatione  percul- 
sum,  cum  aliis  de  causis,  tum  illa 
praesertim,  quod  «  Pascha  non  ali- 


ter  custodiendum  esse  dicebat,  nisi 
secundum   legem  Moysis   quartade- 
cima mensis,»  quemadmodum  in  lib. 
de  praescriptionibus  cap.  53  Tertul- 
lianus  refert.  Habebat  timendi  cau- 
sam  ne  Asiani ,  mosaicae  legis  ser- 
vandae  studio,  Pascha  cum  Iudaeis 
celebrandum  arbitrarentur.  Ab  Epi- 
scopis    Palaestinae   acceperat   eius- 
modi  epistolas ,  quae  poterant  ma- 
gnani suspicioném  afferre,  ne  Asiani 
in  re  ad  fìdem   spectante  errarent. 
«  Satagite  autem  nostrae  epistolae 
exempla  per  totam  Paroeciam  mit- 
tere,  ne  rei  simus  erroris  eorum,  qui 
suas  ipsorum  animas  tam  facile  se- 
ducunt.  »   Ita   illi    apud    Eusebium 
H.  E.  1.  5  e.  23.  Confìrmatus  denique 
in  ea  suspicione  erat,  id  est,  ne  Asiani 
in  negotio  fidei  errarent,  Polycratia 
verbis,  qui  ut  sententiam  de  Pascha- 
te  die  14  mensis  Nisan   celebrando 
tueretur,  non  modo  debitam  Deo  o- 
bedientiam  ita  exsolvi  arbitrabatur, 
verum  etiam  loquens  de   decessori- 
bus  suis,  qui  eo  ipso  die  illud  festum 
egerant,  «Illi  omnes,  affirmabat,  iux- 
ta   evangelium ,  fìdei    regulam  per 
omnia  conservantes  diem  Paschae  in 
quartadecima  die  mensis  observave- 
runt.  »  Hanc  suspicioném  deinde  Vi- 
ctor deposuisse   dicendus  est ,  prae- 
cipue  cum  Irenaei  litteras  accepit. 
At  quamdiu  in  suspicione  perdura- 
va, ac  suspicandi   graves  rationes 
habuit  ;  Asianos  ea  de   causa  repre- 
hendens,  nihil  aliud  egit,  nisi  quod 
gravissimum  munus   poscebat ,  quo 
fungi  cogebatur,  confirmandi  fratres 
suos,  et  universi  Christi  gregis  pa- 
scendi  ac  gubernandi. 

Reliquum  est,  ut  modum  in  tam 
gravi  re  a  Victore  adhibitum  con- 
sideremus.  Iam  vero  patet  ex  illius 
controversiae  historia  ,  Romanum 
hunc  Pontificem  ita  se  gessisse,  ut 
nonnisi  per  apertam  iniuriam  teme- 
ritatis  accusari  possit.  Quis  enim 
Victorem  Romanum  Pontificem  iure 
reprehendat  imprudentiae  in  nego- 
tio tractandoadhibitae,  cumeonstefc, 
eum,  licet  ageretur  de  re  omnibus 
omnino  explorata,  solos  Asianos,  sci- 

licet,  a  ceterarum  ecclesiarum  con- 
suetudine celebrane] i  Paschatis  dis- 
crepare, tamen  voluisse,  antequam 
ad  eos  scriberet,  ut  communem  hunc 
morem  tenendum  esse  iis  persuade- 
re^ Episcoporum  concilia  ubique  ha- 
beri,  ac  deinde  ad  se  referri  quid  in 
iis  Episcoporum  conventibus  indi- 
catimi fuisset?  Atqui  Victorem  hac 
usum  fuisse  agendi  ratione  ab  Eu- 
sebio accepimus  H.  E.  1.  5  e.  23,  cu- 
ius  locus  superius  adductus  est. 

Commemorat  autem  eo  loco  Eu- 
sebius  et  Synodum  abEpiscopis  Pa- 
laestinae  habitam  ,  et  Episcoporum 
Ponti  et  Galliae,  et  eorum  qui  per 
Osrhoenam,  ac  quae  in  Ma  sunt 
civitates,  et  Corinthiorum  Episcopi, 
et  plurimorum  aliorum  conventus  , 
et  illud  denique  quod  sub  Victore 
ipso  habitum  est  Romae  Concilium. 
«  Guncti  una  sententia,ait  de  eo  loco 
Eusebius  ,  decretum  Ecclesiasticum 
per  epistolas  omnibus  ubique  Eccle- 
siis  constituunt,  quod  nullo  alio  um- 
quam,  quam  Dominico  die  Resurre- 
ctionis  Domini  celebrandum  sit  my- 
sterium.  »  Quid  igitur  est,  quod  Vi- 
ctoris  non  dico  imprudentiam  pro- 
dat,  sed  potius  sapientissimam  agendi 
rationem  non  demonstret? 

His  denique  addendum  est ,  Vi- 
ctorem commotum  litteris  Episcopo- 
rum,  ac  praesertim  Irenaei ,  quibus 
ostendebatur,  Asianos  in  re  ad  Aderii 
pertinenti  non  peccare ,  minis  tan- 
tummodo  se  continuisse,  et  ab  ana- 
thematis  sententia  ferenda  abstinu- 
isse  doctissimis  viris  iure  videri,  ac 
tantummodo  pacin'eas  litteras  Asia- 
nis  ad  aliquod  tempus,  quod  tamen 
ciuturnum  non  fuit,  denegasse.  Haec 
autem  demonstrant,  eum  non  modo 
summa  prudentia,  veruni  etiamsin- 
gulari  mansuetudine  et  humanitate 
se  gessisse. 

Haec  quidem,  quae  attulimus,  sa- 
tis  sunt  ut  Victor  Pontifex  ab  iis 
accusationibus  defendatur,  quas  su- 
perius commemoravimus.  Est  autem 
bic  non  praetereundum ,  Victorem 
veram  apo^tolicam  traditionem  de 
dici   Paschatis    celebratione    contra 


Asianos  propugnasse.  Nam  primo  quis 
iure  contenderet,  Romanam  Eccle- 
siam  apostolicam  traditionem  obii- 
cientem,quae  vera  tradì tio  aposto- 
lica esset ,  non  intellexisse?  Deinde 
in  urbe  Roma  festum  Paschatis  ante 
Apostolorum  Petri  et  Paulli  adven- 
tum,  ante  propagatam  in  ista  civi- 
tate  Religionem  Christianam  a  Ro- 
manis  celebratam  esse  ,  quibusnam 
monumenti*  doceri  posset?  Quare  si 
celebrandi  festi  huius  exordium  in 
urbe  Roma  antiquius  Apostolorum 
adventu  et  praedicatione  non  pot- 
est  existimari,  quodammodo,  ut  ita 
flieam,  facto  ipso  ostenditur,  festi  hu- 
huius  institutionem  apud  Romanos 
Apostoli?  es>e  tribuendam.  Quod  si 
in  urbe  a  primis  Ecclesiae  tempo- 
ribus, Victoris  I  Pontificis  aetate  , 
festum  illud  Dominico  die,  qui  post 
aequinoctium  vernum  lunam  14  se- 
qui tur,  celebrabatur,  et  omnes  ge- 
neratim  occidentales  provinciae  in 
ea  re  cum  Romana  Ecclesia  perpe- 
tuo convenerant,  apparet,  dubium 
esse  nullo  modo  posse,  a  Victore  apo- 
stolicam traditionem  fuisse  propu- 
gnatati). Tandem  Ecclesia  universa 
Victoris  sententiam  patrocinata  est, 
quae  in  concilio  Nicaeno ,  ea  ra- 
tione, qua  Pontifex  asseruerat,  fe- 
stum illud  celebrari  debere  confir- 
ma vi  t. 

Afferebant  Asiani  Episcopi  exem- 
plum  Ioannis,  Philippi  et  Poly car- 
pi, qui  luna  decima  quarta  mensis 
Nisan  Pascha  peregerint.  Sed  exem- 
plum  hoc  non  demonstrabat ,  Apo- 
stolos  illos  tradidisse,  eo  die  Pascha 
celebrari  oportere  :  veruni  ex  eo  tan- 
tummodo  sequi  poterat,  Apostolos  iis 
temporibus  opportunum  iudicasse  , 
accommodare  se  circa  illius  lesti  ce- 
ltìbrationem  consuetudini  iam  in  A- 
sia  cognitae.  Nam  circa  festi  huius 
institutionem  diversa  ratione  exi- 
stimandum  est  si  de  Asia  loquamur, 
quam  de  urbe  Roma  circa  eiusdem 
festi  originem  loquuti  sumus.  Ete- 
nim  ante  Apostolorum  aetatem  nota 
erat  per  eas  regiones  festi  Pascha- 
tis celebratio,  et  ad  illum  diem  so-« 

lemniter  agendum  solebant  magna 
frequentia  undique  Hierosolymam 
homines  convenire.  Ex  eo  quod  igitur 
Ioannis,  Philippi  et  Polycarpi  ae- 
tate  Paschatis  festum  luna  decima 
quarta  in  Asia  celebraretur,  id  non 
ostendit  propriam  ab  Apostolis  fa- 
ctam  illius  festi  eo  die  peragendi 
institutionem.  Verum  alia  ratione 
signifìcavimus  ex  more  in  urbe  sem- 
per  usurpato  ,  ut  die  dominico  fe- 
stum Paschae  perageretur,  id  argu- 
mentum  esse,  apostolicam  traditio- 
nem  de  ipso  prorsus  dominico  die 
esse  intelligendam. 

Abutuntur  controversiae  huius  hi- 
storia  scriptores  a  catholica  doctrina 
alieni,  atque  inde  confidenter  affir- 
mant  desumi  argumentum  posse, ea 
aetate  Romanum  Pontificem  primatus 
potestatem  in  universam  ecclesiam 
non  obtinuisse.  Omnium  loco  satis  erit 
afferre  Moshemii  verba  in  commen- 
tario de  rebus  Christianorum  ante 
Constantinum  saec.  2  §.  72.  «Ea,  in- 
quit,  qua  Victor  vivebat  aetate ,  tanta 
nondum  erat  antistitis  Romani  po- 
testas,  ut  quorum  sententias  et  in- 
stituta  improbabat,  eos  totius  eccle- 
siae  corpore  abscindere  posset.  Hoc 
ipsa  haec  controversiae  paschalis  hi- 
storia  extra  omnem  controversiam 
ponit.  Ius  enim  et  facultas  si  Ro- 
mano Episcopo  fuisset ,  quos  vellet 
universae  Ecclesiae  communione  pri- 
vandi,  neque  Irenaeus,  neque  reliqui 
Episcopi  voluntati  eius  adversari 
ausi  i'uissent,  sed  ratum  habuissent 
quod  ab  ipso  iudicatum  erat.  »  In 
eandem  sententiam  loquitur  De  Pot- 
ter tom.  2  del'espriò  de  Véglìse  etc, 
ubi  agit  de  controversia ,  Paschatis 
celebrationem  respiciente. 

Atqui  negotii  huius  pertractatio 
surnmam  Romani  Pontifìcis  in  Ec- 
clesiae regimine  potestatem,  vel  ab 
eo  tempore ,  omnibus  cognitam  fu- 
isse  omnino  ostendit.  Etenim  ipsa 
agendi  ratio  Yictoris  id  declarat, 
qui  in  ipso  controversiae  initio  ad 
se  praecipuorum  universae  Ecclesiao 
negotiornm  pertractandorum  offì- 
cium  pertinere  manifeste  significa- 

vit,  et  apostolicam  sedem  Ecclesia- 
rum  omnium  sollicitudinis  gerèndae 
veluti  possessionem  retinere.  Con- 
fìrmant  id  Episcopi  ex  qualibet  or- 
bis  parte  ,  qui ,  prout  Victor  sta- 
tuerat,  concilia  in  peculiaribus  pro- 
vinciis  ea  de  causa  habuerunt ,  ut 
Pontifici  Maximo,  qui  de  isto  gravi 
negotio  erat  decreturus,  adessent. 
Ostendunt  id  minae  excomraunica- 
tionis  ferendae  ,  quas  Victoris  litte- 
rae  continebant,  nisi  Asiani  mentem 
mutarent.  Demonstrat  denique  Epi- 
scoporum  cura  et  studium ,  ne  Vi- 
ctor efficeret  id,  quod  minitatus  fue- 
rat  ;  demonstrat  inquam ,  eo  etiara 
tempore  persuasum  Episcopis  fuisse, 
talem  esse  Romani  Pontifìcis  pote- 
statem, ut  ii  ab  Ecclesia  abscinde- 
rentur,  quos  ipse  communione  pri- 
vasset.  «  Ex  quorum  numero  ,  in- 
quit  Eusebius  loco  superius  citato , 
Irenaeus  in  Epistola,  quam  scripsit 
nomine  fratrum,  quibus  praeerat  in 
Gallia,  illud  quidem  defendit,  solo 
die  Dominico  Resurrectionis  Domini 
mjsterium  esse  celebrandum,  Victo- 
rem  tamen  decenter  admonet ,  ne 
integras  Dei  Ecclesias  mórem  sibi 
a  maioribus  traditum  custodientea 
a  communione  abscindat.  »  Tot  au- 
tem  Epìscopos,  tanta  gravitate  prae- 
stantes ,  tantopere  metuisse,  ne  Vi- 
ctor excommunicationis  poena  A- 
sianos  mulctaret  ,  eosque  ab  Ec- 
clesia abscinderet,  nisi  explorata 
res  fuisset ,  Victorem  potestate  sua 
eos  abscindere  posse  ,  incredibile 
est. 

Restitit  certe  Polvcrates  Ephesi- 
nus  Episcopus  cum  suis  Victori  Pon- 
tifici. Verum  ea  resistentia  non  pro- 
bat,  iis  temporibus  ignotam  Ponti- 
fìcis auctoritatem  illarn  fuisse,  quara 
posterioribus  temporibus  exercere 
potuerint.  Resistentia  enim  legiti- 
mam  auctoritatem  non  imminuit:  ne- 
que posterioribus  temporibus,  quan- 
do tantam  potestatis  amplitudinem 
gradus  sui  propriam  Romani  Pon- 
tifices  tranquille  exercebant,  exem- 
pla  defuerunt  hominum,  qui  sedis 
Apostolicae    auctoritati    non  dicam 

restiterunt,  sed  nefarie  prorsus  il- 
lam  spreverunt.  Denique  Concilio- 
rum  generalium   historia  ostendit , 


num  repugnantium  Christianorum 
resistentia  auctoritatis  defìcientiam 
probet. 


CAPUT  XXI. 

DE   BAERESIBCS  QfAE   SAECULO   SECUNDO   ECCLESIAM   PERTURBARIM. 


Multa  fuere  errorum  capita,  quae 
Ecclesiam  saeculo  secundo  pertur- 
barunt.  Eorum  praecipui  auctores 
fuerunt  Saturninus  Antiochenus  , 
Bardesanes  natione  Syrus ,  patria 
Edessenus,  Tatianus  natione  Assy- 
rius  Iustini  M.  quondam  discipulus, 
Basilides  Aegyptius,  Carpocrates  A- 
lexandrinus,  Praxeas  in  Phrygia  na- 
tus  et  Graecorum  doctrina  institu- 
tus,TheodotusByzantinus,Artemon, 
aliique.  Eorum  errores,  quod  ad  rei 
summam  pertinet,  eo  referuntur  o- 
mnes,  ut  catholica  dogmata  impu- 
gnarent  de  SS.  Trinitate,  de  incar- 
nationis  mysterio,  de  corporum  re- 
surrectione,  mosaicorum  rituum  ob- 
servationis  necessitatem  docerent , 
sacras  scripturas  veteris  novique  te- 
stamenti vel  reiicerent,  vel  depra- 
varent.  Indicabimus  aliqua  singilla- 
tim  de  Marcione  et  Montano. 

Cerdonis  Syri  haeretici ,  quem 
Marcion  sequutus  est,  dogmata  erant, 
ut  duo  principia  induceret,  de  cor- 
porum resurrectione,  de  redemptio- 
ne  hominum  male  sentiret,  libros 
sacros  omnes,  praeter  Lucae  evan- 
gelium  et  Paulli  Epistolas  licet  non 
universas,  repudiaret.  Cerdonis  as- 
seda  fuit  Marcion  Sinopensis  atque 
ideo  Ponticus  appellatus.  Cum  hic 
propter  net'andum  crimen  cum  vir- 
gine  patratum  ab  Episcopo  patre  suo 
excommunicatione  mulctatus  esset , 
neque  ulla  ratione  posset  Episcopi 
severitatem  ftectere,  Romam  se  con- 
tulit ,  cum,  Hygino  mortuo,  de  alio 
Pontifice  eligendo  Romanus  clerus 
deliberaret.  Petiit  igitur  a  Romanis 
presbyteris  Marcion  ut  in  commu- 
nionem  acciperetur ,  sed ,  prout  re- 
fert  Epiphanius  haeresi  42,  respon- 
sum  ab  illis  est,  inconsulto  Episco- 


po id  fieri  non  posse;  «unam  enim 
fidem  esse,  et  unam  concordiamf 
neque  se  adversari  posse  bono  com- 
ministro suo  eius  patri.  »  Repulsam 
passus,  Cerdoni  Romae  tunc  com- 
moranti  Marcion  se  adiunxit,  et  eiua 
erroribus ,  in  eodem  ferme  genere, 
graviores  suos  addidit  :  de  qua  re 
inter  ceteros  legi  possunt  tum'Mo- 
shemius  in  commentario  superius 
citato,  tum  Walchius  ubi  de  hae- 
reticis  saeculi  secundi  agunt.  Iam 
vero  inde  constat  eum  praedicasse, 
praeter  cetera  Cerdonis  deliria,  Chri- 
stum  boni  principii  filium  ,  specie 
quadam,  et  umbratili  corporis  for- 
ma praeditum,  missum  fuisse  ut  ani- 
mis  salutem  afferret  ;  veterem  le- 
gem  et  prophetarum  oracula  veluti 
a  malo  principio  profecta  reiecisse, 
alterum  baptisma  ad  delenda  pec- 
cata excogitasse  ,  quo  suum  stupri 
scelus  deletum  esse  iactavit. 

Allatum  quidem  est  aliquando  hoc 
Marcionis  factum,  veluti  si  eo  exem- 
plum  contineatur  hominis ,  medio 
saeculo  secundo  ex  Ponto  ,  ab  Epi- 
scopi sui  iudicio  ad  Romanum  Pon- 
tificem  appellantis.  Veruna  Natalia 
Alexander  diss.  2  in  saec.  2  art.  3  a- 
liique  animadverterunt,  id  tamquara 
veruni  appellationis  exemplum  ha- 
beri  non  posse.  Neque  enim  Marcion 
petebat  ut  de  causa  sua  cognoscere- 
tur,  et  in  urbe  Roma  de  sententia 
contra  ipsum  lata  iudicium  insti- 
tueretur.  Immo  videtur  omnino  Mar- 
cion de  Episcopo  non  esse  conque- 
sto, veluti  si  iniuria  secum  egisset, 
sed  tantummodo  id  petiisse,  ut  quo- 
niam  exorare  patrem  non  potuerat, 
ut  sibi  veniam  tandem  aliquando 
impertiretur ,  communionem  ,  quam 
ille  denegabat,  ab  Ecclesia  Romana 

impetraret.  Nisi  vero  petatur,  ut  de 
sententia  lata  iudicium  instituatur, 
quo  appareat,  iure  ne,  an  iniuria  sit 
actum,  verae  appellationis  ratio  non 
habetur. 

Quamquam  vero  consilium  aMar- 
cione  susceptum  Roraam  veniendi 
non  in  eo  versaretur ,  ut  veram  apud 
apostolicam  sedem  appellationem  po- 
neret;  negari  tamen  non  potest,  ex 
hoc  eius  facto  patere  ,  quaenam  eo 
tempore  esset  de  Romanae  Ecclesiae 
potestate  ubique  recepta  opinio.  Nam 
ut  calamitati  suae  occurreret ,  in 
tanta  locorum  distantia,  illud  unum 
sibi  superesse  putavit  Marcion  ,  ut 
a  Romana  Ecclesia  communionem 
consequeretur.  Quoniam  veroRomam 
ingressus  ,  Pontifìcis  adeundi  copia 
non  erat,  eo  quod  de  successore  Hy- 
gini  eligendo  Clerus  Romanus  tunc 
ageret,  narrat  memorato  loco  Epi- 
phanius ,  «  Eo  statim  ut  pervenit  , 
ad  seniores  adiens,  qui  ab  Aposto- 
lorum  discipulis  edocti  adhuc  super- 
erant ,  ut  in  communionem  admit- 
teretur,  ab  iis  frustra  petiit.  Quam- 
obrem  exstimulatus  invidia,  quod  non 
principem  illic  locum,  ac  ne  Eccle- 
siae quidem  aditum  impetrasset,  ad 
impostoris  Cerdonis  haeresim  con- 
fugere  in  animum  induxit.  »  Sen- 
tentia Epiphanii  certe  esse  non  pot- 
est, conatum  esse  Marcionem  ponti- 
fìcatum  adipisci,  sed  eum  a  presby- 
teris  Romanis  nulla  ratione  dignum 
iudicatum  esse  ut  audiretur.  Stu- 
dium  tamen  Marcionis ,  ut,  quoniam 
a  Pontifice  non  poterat,  saltem  a 
Clero  Romano  communionem  obti- 
neret,  satis  aperte  signifìcat,  quam 
honorifica  esset  etiam  de  Cleri  Ro- 
mani praestantia,  quae  tunc  obtine- 
bat,  opinio. 

Montani  debet  etiam  peculiaris 
mentio  fieri.  Is  Pepuzae  ignobili 
Phrygiae  vico  natus  erat,  et  sectam 
quandam  a  nomine  suo  appellatane 
condidit.  Paracletum  se  esse  ajìrma- 
bat ,  non  ita  quidem  stulte ,  ut  se 
Spiritum  sanctum  esse  contenderei 
sed  tantum  ut  veluti  Doctor  virtute 
superna  donatus,  religioni  Christia- 


nae  clarius  explicandae  cinsuleret. 
Contendebat  is  ,  divino  Consilio  se 
motum  esse,  ut  morum  disciplinam 
in  Ecclesia  excitaret ,  et  perfìceret 
ea,  quae  prima  Ecclesiae  ipsius  ae- 
tate  ,  habita  ratione  imbecillitatis 
hominum  ,  explicata  non  fuerant. 
Quare  ieiunia  frequentiora  et  diu- 
turniora  inferebat,  secundas  nuptias 
vetabat,  gravioribus  peccatis  veniam 
ab  Ecclesia  concedi  posse  negabat , 
corporis  cultum  damnandum ,  litte- 
rarum  et  philosophiae  studia  despi- 
cienda  esse  tradebat ,  virgines  velo 
tegendas  iubebat,  et  eos  Christianos, 
qui  ,  persequutione  saeviente  ,  vel 
fuga  salutem  petebant,vel  argento 
mortis  pericula  redimebant,  gravis- 
simi criminis  reos  esse  praedicabat. 
Manifestum  est,  hominis  huius  erro- 
res  excitare  Ecclesiae  sollicitudinem 
debuisse ,  quae  illum  in  Conciliis 
suis  damnavit.  Praeter  eius  errores 
vero  ,  qui  Christianis  erant  perni- 
ciosi ,  in  multum  etiam  periculum 
Ecclesia,  Montani  causa,  apud  ethni- 
cos  adducta  est.  Etenim  tristes ,  quas 
ille  spargebat  de  imminenti  Ro- 
manae rei  publicae  interitu,  vati- 
cinationes  ,  ethnicorum  indignatio- 
nem  contra  Christianos  acriter  pro- 
vocabant. 

Sed  se  veri  tate,  quam  praesefere- 
bat  praeceptis  suis  Montanus ,  apud 
multos  non  infimi  certe  ordinis  ho- 
mines  profìciebat,  quos  inter  duae 
feminae  sunt  recensendae ,  Priscil- 
la et  Maximilla,  quae  una  cum  a- 
liis  praeceptoris  sui  exempla  sequu- 
tae,  vaticinabantur.  Omnium  autem. 
eius  sectatorum  doctissimus  et  prae- 
cipuus  Tertullianus  fuit,  vir  inge- 
niosus,  sed  natura  ipsa  tristis  et  au- 
sterus  ,  qui  Montani  causam  pluri- 
bus  scriptis  fortiter  gessit. 

Haeretici  ut  Ecclesiae  Catholicae 
instituta  contemnant,  quadragesimae 
ieiunium  a  Montano  catholicos  de- 
rivasse affirmant.  Sed  haec  quanta 
falsitate  dicantur,  constat  animad- 
vertendo,'communem  liane  esse  pa- 
trum  sententiam,  instituti  huius  ori- 
ginem  ab  Apostolica  aetate ,  et  tra- 

ditione  descendere.  Praeterea  incre- 
dibile omnibus  statina  apparet ,  ec- 
clesiam  ab  eo  nomine  instituta  sua 
derivasse,  quem  condemnaverat  ma- 
nifesto iudicio. 

Satis  erit  verba  referre  Hiero- 
nymi  in  epistola  ad  Marcellam  : 
«Nos   unam   quadragesimam  secun- 

dum  apostolicam  traditionem  toto 
anno  ,  tempore  nobis  congruo  ieiu- 
namus.  Montanistae  tres  in  anno  fa- 
ciunt  quadragesimas,  quasi  tres  passi 
sint  Salvatores.  »  Et  Montanistae 
quidem  affìrmabant ,  tribus  vicibus 
a  Deo  hominum  salutem  partam 
esse. 


CAPUT   XXII. 


DE   PERS  QCtJTIONE,  QUAM   SUB    SEPTIMIO   SEVERO   IMPERATORE 
CHRISTIANI    PERTULERUNT. 


Cum  de  iis  praocipue  vexationibus 
sermonem  habere  instituerimus,  quos 
a  Romanis  imperatoribus  Christiani 
passi  sunt,  non  est  quod  de  ceteris 
calamitatibus,  quas  aliunde  profectas 
saeculo  tertio  pertulerunt  Christia- 
ni, peculiarem  disputationem  habea- 
mus.  Quare  nihil  diciraus  de  Iudaeis, 
qui  licet  rerum  suarum  infelici  con- 
ditane afflicti  essent,Christianis  mo- 
lestiam  afferre  conati  sunt,  ac  in 
eos  teterrimum  illud  odium  explere, 
quo  semper  con  tra  religionem  no- 
strani infiammati  fuerunt.Ex  Hippo- 
lyti  autem  Episcopi  et  aliorum  pa- 
trum  de  odio  et  conatibus  Iudaeorum 
in  Christianos  querelis  colligimus, 
eos  nostris  molestoshac  aetate  fuisse, 
etsi  diserte  affirmare  non  possimus 
quidnam  prorsus  illi  contra  religio- 
nem nostram  tunc  fuerint  machinati. 
Essent  etiam  recensendi  Ethnici  phi- 
losophi,  aliique  litterati  viri,  qui  per- 
magno  incommodoChristianis  hac  ae- 
tate fuerunt.  Nam  ex  iis  nonnulli, 
veteres  de  Christianorum  sceleribus 
accusationes  renovarunt,  ut  ita  Chri- 
stianos in  invidiam  vocatos  in  gra- 
vissima pericula  adducerent.  Non- 
nulli praeterea  Ethnicorum  religio- 
nem fìctis  allegoriis,  et  contortis  ex- 
plieationibus,  ea  ratione  sunt  inter- 
pretati, ut  vix  diversa  ab  ea  videri 
posset ,  quam  Christum  tradidisse 
affìrmabant.  Nonnulli  denique  per 
summam  iniuriam,  omnique  adhibita 
fallacia,  in  vitae  veterum  philosopho- 
rum  historia,  aliorumque,  ita   rem 

pertractabant,  ut  Servatoris  nostri 
vitam,  miracula,  resque  gestas  cum 
illorum  hominum  vitae  ratione  com- 
ponerent,  eosque  Christo  nihilo  in- 
feriores  fuisse  persuadere  rudibus  co- 
narentur.  Ex  his  autem  religionis  no- 
strae  inimici  consequuti  sunt,  ut  ali- 
qui  susceptam  Christianae  religionis 
professionem  desererent,  aliqui  vero 
ab  ea  suscipienda  deterriti  sint,  non- 
nulli denique  veterum  herouin  ac 
philosophorum  vitae  lectione  com- 
moti ,  mistum  quoddam,  et  omnino 
ineptum  religionis  genus  sibi  sequen- 
dum  iudicarint. 

Sermonem  igitur  prosequentes  de 
iis  calamitatibus,  quas  aRomanis  im- 
peratoribus Christiani  etiam  saeculo 
tertio  passi  sunt,de  Septimio  Severo 
loqui  primum  occurrit.  A.  M.  Aurelii 
morte  usque  ad  annum.  197  ecclesia 
tranquillitate  usa  est.  Quod  si  eo  an- 
norum  spatio,  quod  a  M.  Aurelii  mor- 
te ad  annum  197  intercessit,  Chri- 
stiani prò  religione  perempti  aliquan- 
do  fuerunt,  id  aliquorum  hominum 
potentia,  et  adversus  nostros  odio, 
non  autem  ex  nova  lege  perfectum 
est.  At  Septimius  Severus  anno  197 
adductus  est,  ut  iuberet,cum  Chri- 
stianis  ex  veteribus  imperii  legibus 
agi,  et  anno  202  edicto  promulgato 
saevissimam  contra  Christianos  ve- 
xationem  excitavit. 

In  ea  vexatione  haud  ita  magnum 
Martyrum  numerum  fuisse  contendit 
DodWellus  in  toties  memorata  unde- 
cima diss.  Cyprianica  de  Martyrum 

paucitatc,  et  praeterea  conatur  elì- 
cere, biennio  tantum  eam  persequu- 
tionem  perdurasse.  Arbitramur  au- 
tem  nobis  facile  esse,  etiam  hoc  loco 
Dodwellum  confutare,  atque  estende- 
re revera  permagnum  horainum  nu~ 
merum  fuisse  in  Severi  persequutione 
prò  Christi  religione  caesorum,  et 
eam  calamitatemi,  qua  ecclesia  vehe- 
menter  afflicta  est,  fuisse  biennio  lon- 
ge  diuturniorem. 

Res  haec,  de  qua  disputamus,  non- 
nisi  veterum  scriptorum  testimonio 
demonstrari  potesti  atqui  gravissi- 
mos  viros,  aetate,  doctrina,  auctori- 
tate  praestantes  adducere  possumus 
prò  sententia  nostra  luculentissimum 
testimonium  dicentes.  Accepimus 
enim  ab  Eusebio  lib.  6  H.  E.  omnino 
plurimos  prò  Christo  fuisse  interfe- 
ctos.  «Porro  cum  Severus,  ait  e.  1, 
persequutionem  adversus  ecclesias 
excitasset,  per  omnes  quidem  ubique 
locorum  ecclesias,  ab  athletis  prò 
pie  tate  certantibus  iliustria  sunt  con- 
fecta  martyria.»  Cap.  autem  2  «  Igi- 
tur  Severo  annum  imperii  decimum 
agente . . .  cum  persequutionis  arden- 
tissimùm  flagraret  incendium,  atque 
innumerabiles  martvrio  coronaren- 
tur.  »  Cap.  denique  7  de  Iuda  Chri- 
stiano  verba  faciens,ea  tempora  com- 
memorans,  quibus  Severus  ecclesiam 
vexabat,  «  Antichristi,  inquit,  adven- 
tum  iam  tunc  imminere  existimabat: 
adeo  commota  tunc  adversus  nostros 
persequutio  multorum  animos  vehe- 
menter  conturbaverat.  » 

Possent  haec  satis  esse  ad  Dod- 
wellum refellendum  cum  de  parvo 
Martyrum  numero  disputat,  qui  sub 
Septimio  Severo  prò  Christo  passi 
sunt.  Cui  enim  umquam  ille  persua- 
debit,  revera  Septimio  Severo  impe- 
ratore paucos  Christianos  prò  reli- 
gione interfectos  esse,  cum  ex  allatis 
Eusebii  locis  pateat,  ubique  lecorum 
Severum  Christianos  vexasse,  ubique 
preclara  fortitudinis  exempla  innu- 
meros  Christianos  prò  religione  ve- 
xatos  edidisse,  tantum  denique  timo- 
rem  Christianis  ob  persequutionis 
crudelitatem  gravitatemque    incus- 


sum  esse,  ut  Antichisti  tempus  ad- 
ventare  sibi  in  animum  induxerint? 
Praeter  Eusebium  tamen,  Dionem 
etiam  commemorabimus,qui  in  histo- 
ria  sua  de  Severo  Christianos  perse- 
quente  ait:  «  Morte  afficiebat  ma- 
gnum  numerum  clarorum,  et  honore 
sibi  parium  virorum.  »  Adiungemus 
etiam  Clementem  Alexandrinum.  Is 
Stromaton  libros  Severo  imperatore 
scripsit,  atque  in  eo  opere  quanta 
tunc  esset  ecclesiae  calamitas,  quan- 
tusque  Christianorum  numerus  prò 
religione  caesus  sit,  manifeste  de- 
monstrat,Lib.  enim  2,  pag.  494  edit. 
Oxoniensis  ait:  «  Nobis  autem  sunt 
quotidie  redundantes  Martyrum  fon- 
tes,  qui  nostris  spectantur  oculis,  qui 
torrentur,  torquentur, et  capite  trun- 
cantur.  »  Lib.  denique  4  pag.  598 
Christianos,  quod  Chrìstiani  sint , 
suppliciis  affici  refert. 

Effecimus  primum  illud,  quod  erat 
contra  Dodwellum  ostendendum,  non 
paucos  certe  Martyres,  hac  perse- 
quutione perdurante,  fuisse.  Alterum 
nunc  brevi  efficiamus,  eam  calami- 
tatem  fuisse  longe  biennio  diuturnio- 
rem. Sane  luculentum  huius  rei  argu- 
mentum  affert  Tertullianus  ad  Scapu- 
lum  e.  40  cum  sex  praesides  in  Africa 
commemorat,  quibus  illam  provin- 
ciam  administrantibus,  persequutio 
perduravit  etsi  quandoque  minus  cru- 
deliter  cum  Christianis  ii  ipsi  prae- 
sides egerint.  «  Vigelius,  inquit,  Sa- 
turninus,  qui  primus  in  nos  gladium  ; 
egit,  lumina  amisit.  Sub  Hilariano 
praeside  cum  de  areis  sepulturarum 
nostrarum  acclamassent,  areae  non 
sint,  areae  ipsorum  non  fuerunt. 
Quanti  autem  praesides,  et  crudelio- 
res,  etconsta-ntiores  dissimulaverunt 
ab  huiusmodi  causis?  ut  Circius  Se- 
verus, qui  Thysriri  ipse  dedit  reme- 
dium, quomodo  responderent  Chri- 
stiani,  ut  dimitti  possent:  ut  Vespro- 
niusCandidus,qui  Christianum  quasi 
tumultuosum  civibus  suis  satisfacere 
dimisit:  ut  Asper,  qui  modice  vexa- 
tum  hominem,  et  statim  deiectum, 
nec  sacrificium  compulit  facere,  ante 
professus   inter  advoeatos  et  adses- 


DE   PERSEQUUTIONE,  QUÀM 

sores  dolere  se  incidisse  in  hanc  cau- 
sam:  Pudens  etiam  missum  ad  se 
Christianum,  in  elogio,  concussione 
eius  intellecta,  dimisit,  scisso  eodem 
elogio,  sine  accusatore  negans  se  au- 
diturum  hominem  secundum  manda- 
tum.  Haec  omnia  tibi  et  de  officio 
suggerì  possunt,  et  ab  eisdem  ad- 
vocatis,  qui  et  ipsi  beneficia  habent 
Christianorum.»  His  addendus  Minu- 
cius  Firmianus,  qui  Vigellium  ex- 
cepit,  et  de  quo  mentio  est  in  actis 
martyrii  SS.  Perpetuae  et  Felicita- 
tis.  De  Scapula  vero  illud  comme- 
morandum est,  eum  scilicet,  qui  post 
numeratos  superius  proconsules  Afri- 
cani administravit,  circa  persequutio- 
nis  finem  in  eam  provinciam  mis- 
sum esse. 
Iam  vero  cum  persaquutionis  huius 

tempore,  tot  proconsules  Africani  ad- 
ministraverint,  apparet,  quam  falso 
asseratur,  eam  vexationem  biennio 
tantum  perdurasse.  Praetereagravis- 
simis  argumentis  ostenditur  ab  eru- 
ditis,  martyrium  SS.  Felicitatis  et 
Perpetuae  anno  205  contigisse:  an- 
no 210  Plutarchum,  aliosque  Ale- 
xandriae  prò  Christi  religione  ad 
mortem  usque  vexatos  esse,  Alexan- 
drum  Hiesosolymitanum  Episcopum 
anno  211  cum  in  vincula  coniectus 
esset,  Clementi  Alexandrino  dedisse 
litteras  ad  Antiochenos  deferendas. 
Quid  vero  haec  demonstrant,  nisi 
ex  illorum  temporum  monumenti3 
patere,  longe  plures  annos,  ac  Dod- 
wellus  contendit,  vexationem,  de 
qua  hactenus  disputavimus,  perdu- 
rasse ? 

DE    CONTROVERSA,    NUM   ALEXANDER   SEVEP.US    :MP;:RATOU 
CI1RISTIAMJS     FUER11  . 


Alexandrum  Severum  Imperato- 
rem  Christianum  religione  fuisse  ob- 
tinuit  apud  non  paucos  opinio,  prout 
et  eius  Matrem  Iuliam  Mammaeam 
Ohristianam  religionem  amplexam  es- 
se existimatum  est.  De  Iuliae  Mam- 
maeae  religione  legi  praesertim  pot- 
estlo.RucKWetsteniusinprae/tì^one 
ad  Origenis  dìalogum  contro,  Mar- 
cionitas.  Nos  quid  veterum  scripto- 
rum  testimoniis  magis  consentaneum 
videri  potest,  breviter  explicabimus. 

Agit  de  Iulia  Mammaea  Eusebius 
H.  E.  lib.  6  cap.  21,  et  Hieronymus 
in  catalogo  scriptorum  Ecclesiastico- 
rum  cap.  54.  Eusebii  et  Hieronymi 
testimonio,  Iulia  Mammaea  appella- 
tur  femina  religiosa,  cultui  dedita. 
Commemorant  duo  ii  scriptores,  Iu- 
liam Mammaeam  vocasse  ad  se  Ori- 
genem  in  aula»m ,  quae  tunc  Antio- 
cliiae  erat,  et  ab  ea  Origenem  de  re- 
ligione disputantem  fuisse  auditum. 
Veruna,  ut  facile  intelligitur ,  haec 
minime  sufficiunt,  ut  Iuliam  Ohri- 
stianam   fuisse    statui  possit.  Nam 


licet  uterque  referat,  ab  ea  Origenem 
auditum  esse  in  aula  de  religione 
verba  facientem,  nemo  tamen  eorum 
narrat,  Origenem  apud  Iuliam  pro- 
fecisse ,  et  Ohristianam  religionem 
ei  persuasisse.  Immo  vero  cum  Eu- 
sebius etiam  illud  addiderit,  cito  Ori- 
genem Alexandriam  reversum  esse, 
hoc  non  modicam  affert  suspicionem, 
Iuliain  domnam,  pertaesam  Origenis 
humanadespicientis severitatem,  cito 
se  eius  incómmoda  oratione  expedi- 
visse.  Neque  ii  loquendi  modi,  quibus 
Eusebius  et  Hieronymus  usi  sunt, 
evincere  possunt,  Ohristianam  Iuliam 
Mammaeam  fuisse:  nam  ea  ratio  lo- 
quendi significat  tantum  feminam 
religioni  addictam ,  quin  necesse  sit 
prorsus  affirmare  ,  Christiana  sacra 
illam  amplexam  esse. 

Haec  maiorem  vim  obtinent,  si 
consideretur ,  Lampridium  in  vita 
Alexandri  Severi  cap.  14  t.  1  hist. 
Augustae,  sanctam  mulierem  Iuiiam 
Mammaeam  appellasse;  et  eodem  in 
loco   ostendisse,  non  ita  illam  san- 

ctam  intelligi,  quomodo  sanctos  suos 
Christiani  vocant.  «  Quum  puer 
(Alexander),  inquit,  ad  imperium 
pervenisset,  fecit  cuncta  cum  matre, 
ut  et  illa  videretur  pariter  impera- 
re, mulier  sancta,  sed  avara,  et  auri 
atque  argenti  cupida.  »  Iam  vero,  ex 
eo  quod  Lampridius  sanctam  dixerit 
Iuliam  Mammaeam,  nemo  iure  arbi- 
trabitur,  illum  scriptorem  Christia- 
nam  matrem  Alexandri  iudicavisse. 
Cum  autem  Lampridius  scribit,  mu- 
lierem  sanctam,  sed  avaram,  et  auri 
ac  argenti  cupidam  Mammaeam  fuis- 
se,  satis  manifeste  prodit,  quid  san- 
ctae  nomine  intelligat,  scilicet,  eam 
quamtumvis  religioni  deditam ,  et 
animi  sui  salutis  cupidam,  vitio  ava- 
ritiae  imprimis  obnoxiam  fuisse. 

Quamquam  vero  haec  ita  sint , 
certum  est  tamen,  illam  erga  Chri- 
stianos  valde  benevola  voluntate 
semper  fuisse,  et  Religionis  nostrae 
disciplinam,  moresque  Christianorum 
omnino  laude  atque  amore  dignos 
iudicasse.  Cum  vero  Alexander  sin- 
gularem  semper  erga  matrem  obser- 
vantiam  demonstraverit,  mirum  cer- 
te esse  non  potest,  imperatorem  hunc 
prorsus  amico  animo  erga  Christia- 
nos  fuisse. 

Videamus  tamen  quid  ex  veterum 
scriptorum  testimonio  depromi  pos- 
sit  ad  statuendum,  num  ipse  Alexan- 
der Severus  Christianam  religionem 
fuerit  amplexus.  Nam  non  defuerunt 
qui  imperatorem  illum  religionem 
nostram  suscepisse  existimaverint. 
Et  inter  ceteros  Paullus  Ernestus 
Iablonskius  hoc  contendit  in  com- 
mentatione  sua  de  Alexandro  Seve- 
ro Christianorum  saeris  per  Gno- 
aticos  inaiato.  Affert  ille  quidem , 
praeter  reliqua,  quae  ingeniose  dis- 
putat,  gemmam  quandam  a  Iacobo 
de  Wildio  editam,  cui  gemmae  quae- 
dam  inscripta  sunt,  quae  is  de  Chri- 
stiana religione  ab  Alexandro  sus- 
ceptainterpretatur.  Sed  Ioannes  Lau- 
rentius  Moshemius  in  comm.  dereb. 
Christ.  ante  Constantinum  saec.  3  §.  8 
probat,  nihil  certi  ad  hanc  rem  pro- 
bandam  desumi  ex  ea  gemma  posse. 


CArUT   XXIII. 


Multo  igitur  firmius  ac  verius 
illi  agunt,  qui  ex  veterum  testimò- 
niis  existimant  esse  ostendendum, 
num  Christianus  Alexander  Severus 
fuerit.  Si  vero  testimonia  ista  con- 
sulantur,  exsistet  Alexandrum  Chri- 
stianam religionem  magni  fecisse, 
sed  illam  religionem  ab  imperatore 
susceptam  esse  numquam  probabitur. 

Primum  quod  Lampridius  habet  in 
Alexandri  vita  cap.  22  commemoran- 
dum est:  «  Iudaeis  privilegia  reser- 
vavit,  Christianos  esse  passus  est.  » 
Hoc  vero  non  tale  est  elogium  ut 
imperatorem  Christianum  fuisse  do- 
ceat.  Nam  locus  iste  Lampridii  ma- 
gis  beneficimi  erga  Iudaeos,  quam  in 
Christianos  Alexandrum  fuisse  osten- 
dere  posset.  Deinde  ex  eo  loco  tan- 
tummodo  sequi  potest,  Alexandrum 
effecisse,  ut  ea,  quae  contra  Christia- 
nos ari  tea  fuerant  decreta ,  ad  effe- 
ctum  non  perducerentur.  Fuisset  au- 
tem animi  Christianam  religionem 
vere  reverentis  iniquas  illas  leges 
abrogandas  omnino  curare.  Quam 
vero  molestum  Christianis  fuerit  ea 
decreta  penitus  non  rescindi,  facile 
intelligitur  ex  eo,  quod  licet  Alexan- 
der eiusque  mater  bene  de  Christia- 
nis esse  passus  sit ,  tamen  ob  illa- 
rum  legum  rationem  vexati  ab  Im- 
perii  Romani  magistratibus  saepc- 
numero  fuerint  Christiani.  Est  etiam 
non  praetereundum ,  ab  Alexandro 
in  rerum  publicarum  administratione 
adhibitum  praecipue  fuisse  hominem 
Christianis  valde  inimicum  ,  Domi- 
tium  Ulpianum;  hunc  autem  non  o- 
misisse ,  auctoritate  et  gratia,  qua 
valebat ,  uti  ad  suam  erga  Christia- 
nos inimicitiam  exercendam.  Hinc 
scimus  eum  scripsisse  librum  de  of- 
ficio proconsulis,  atque  in  eo  scripto 
magistratibus  Imperii  Romani ,  vel- 
uti  in  tabula,  proposuisse  leges  o- 
mnes  contra  Christianos  latas,  ut 
scirent  quanam  ratione  cutn  iisdem 
agi  oporteret;  qua  facta  magistrati- 
bus  legum  recordatione,  non  est  mi- 
rum,  eos  persaepe  Christianos  reli- 
gionis causa  vexasse.  De  ea  re  La- 
ctantius  agens  divinarum  institutio- 

60 


mira  lib.  5  cap.  XI  ait  :  «  Domitius 
de  officio  proconsulis  rescripta  prin- 
cipimi nefaria  collegit,  ut  doceret 
quibus  poenis  affici  oporteret  eos,  qui 
se  cultores  Dei  confiderentur.  » 

Neque  vero  quod  Lampridius  seri- 
bit,  Alexandrum  in  larario  suo,  in  quo 
matutinis  horis  rem  divinam  facie- 
bat,  habuisse  etiara  imaginem  Chri- 
sti,  id  ostenderet  imperatorem  vere 
Christianum  animo  fuisse:  nam  Lam- 
pridius  cap.  29  refert  ex  testimonio 
scriptoris,  quem  Alexandro  aetate 
aequalem  fuisse  dicit,  illuni  in  lara- 
rio, inter  animas  sanctiores,  Apollo- 
nium,  Christum,  Abrahamura,  Or- 
pheum  et  huiuscemodi  Veos  in  ima- 
ginibus  coluisse.  Hoc  autem  argu- 
raento  esse  potest  tantummodo , 
Alexandrum  de  Christi  virtute  ma- 
gnani opinionem  sibi  comparasse  , 
non  autem  cum  animi  sententia 
Christianam  religionem  suscepisse. 
Multo  clarius  deinde  constabit,  ex 
imagine  Christi  in  larario  ab  Impe- 
ratore servata,  non  sequi,  eum  Chri- 
stianam religionem  amplexum  esse, 
si  verba  Lampridii  ipsius  cap.  32 
considerentur.  Etenim  eo  loco  refert, 
Alexandrum  Severum  in  larario  ma- 
iore  inter  divos  et  optimos  conse- 
crasse  Alexandrum  Magnum ,  cuius 
tamen  ebrietatem  et  crudelitatem  in 
amicos  cap.  30  idem  scriptor  narra- 
verat,  Severum  condemnasse.  Id  au- 
tem ostendit,  non  omnes  ,  quos  in 
larario  suo  consecraverat  imperator, 
habitos  ab  eo  fuisse  veluti  virtute 
ac  sanctitate  praestantes. 

Haec  sunt  praecipua,  quae  afferun- 
tur,  ut  Alexandrum  Severum  Chri- 
stianam religionem  suscepisse  de- 
monstretur:  verum  id  ex  iis  mini- 
me sequi  manifestum  est.  Cetera 
sunt  prorsus  leviora.  Nam  si  per- 
pendatur  quod  Lampridius  cap.  43 
refert,  Alexandrum  sibi  proposuisse, 
templum  Christo  aedificare,  id  nullo 
modo  evincit,  imperatorem  Christia- 
num vere  fuisse.  Etenim  ideirco  nar- 
rat  deinde  Lampridius  consilium 
templi  aediflcandi  Alexandrum  de- 
reliquisse,  quod   eos  audierit,  «  qui 


consulentes  sacra  repererant,  omnes 
Christianos  futuros,  si  id  optato  eve- 
nisset,  et  tempia  reliqua  deserenda.» 
Item  quod  Lampridius  commemorat 
cap.  51  placuisse  vehementer  Alexan- 
dro praeceptum  illud  :  «Quod  tibi 
non  vis ,  alteri  ne  feceris  ,  »  nihil 
prorsus  habet,  quod  imperatorem 
Christianum  demonstret.  Potuit  e* 
nim  homo,  recte  a  matre  institutus, 
et  in  Christianos  bene  animatus  sibi 
facile  persuadere  huius  praecepti 
praestantiam,  cum  etiam  homines 
Christianis  infensi  denegare  saepe- 
numero  non  potuerint,  in  Christia- 
nae  religionis  praeceptis  multa  prae- 
clara  et  laude  digna  reperiri.  Deni- 
que  quod  Eusebius  referat  H.  E. 
lib.  6  e.  28,  «  familiara  Alexandri 
plenam  Christianis  fuisse,  »  id  argu- 
raento  tantum  est,  iis  annis,  quibus 
Alexander  Severus  imperavit,  atque 
in  omnibus  matri  Iuliae  Domnae  ob- 
sequutus  est,  aulam  Christianis  pro- 
pitiara  valde  fuisse.  Hoc  autem  ex- 
tra omnem  controversiam  positum 
est,  tum  ob  Iuliae  Mammaeae  in 
Christianos  amorem,  tum  ob  singu- 
larem  Alexandri  erga  matrem  reve- 
rentiara,  evenire  facile  potuisse,  ut 
in  imperatoris  familiam  magno  nu- 
mero Christian]'  referrentur.  Id  ve- 
ro minime  potest  adduci  ut  conclu- 
datur  Imperatorem  Christianum  fu- 
isse. 

Esset  hic  quaerendum,  num  Impe- 
rator Philippus  Arabs  Christianus 
fuerit.  Verum  tanta  est  in  re  diiu- 
dicanda  difficultas,  talia  responsa 
after untur  argumentis,  quae  ad  evin- 
cendum,  Christianum  eum  fuisse  ad- 
ducuntur,  ut  longam  necesse  esset 
ad  rem  explicandam  instituere  dis- 
putationem.  Certuni  tamen  est,  plu- 
res  doctrina  praestantes  viros  sen- 
tentiam  illam  propugnasse,  quemad- 
modum  docti  viri  plures  non  defue- 
runt,  qui  id  probari  non  posse  con- 
tendermi Numerat  praecipuos,  qui 
de  hac  controversia  pertractarunt , 
Ioannes  Albertus  Fabricius  in  libro 
salutaris  luce  evangelii  toti  orbi  eoe- 
oriens  pag.  235,  et  Walchius  saec.  3 

CAPUT   XXIV.  DE   PERSEQUUTIONE  A   MAXlMINO    IMP.   ETC. 


cap.  2  in  adnotatione  §.  4  subiecta. 
Constat  vero ,  eum  quamdiu  regna- 
vit,  hoc  est,  a  mense  martio  anni  244 
ad  dimidium  mensem   octobrem  an- 


ni 249  perpetuo  se  benevolum  Chri- 
stianis  exhibuisse,  ita  ut  ii  constanti 
tranquillitate  sub  eo  principe  frui 
potuerint. 


CAPUT  XXIV. 

DE    PERSEQUUTIONE   A   MAXlMINO    IMPEKA    0  1E 
CONTRA   CHRISTIANOS   COMMOTA. 


Cum  Alexander  Severus  in  Ger- 
mania interfectus  esset,  eique  Maxi- 
minus  in  imperio  suffectus  fuisset, 
qui  mortis  Alexandro  illatae  prae- 
cipuus  auctor  fuit,  gravissima  iterum 
excitata  est  persequutio  contra  Chri- 
stianos, qui  sub  Alexandro  praeser- 
tim  tranquilli  esse  generatim  potue- 
rant,  licet  aliquando,  prout  superius 
tradidimus,  a  magistratibus  imperii, 
secundum  leges  antea  latas  agenti- 
bus,  aliquibus  in  locis  vexati  fuerint. 
Maximinus  ignobili  genere  natus 
erat,  et  incredibili  corporis  sui  robo- 
re  ad  gradus  militares  viam  sibi  pa- 
raverat;  deinde  anno  235  Alexandro 
sublato,  obtinuerat,  ut  imperatoria 
potestas  ad  eum  deferretur.  Odio 
acerrimo  in  Alexandrum  Maximi- 
nus animabatur,  atque  ab  eius  fa- 
milia  vexanda  initium  fecit ,  in  qua 
magno  numero  reperiebantur  Chri- 
stiani. 

Eusebius  lib.  6  H.  E.  e.  28  id  me- 
moriae  prodidit.  «  Oravi  odio  suc- 
census  adversus  familiam  Alexandri, 
in  qua  plerique  erant  Christian! , 
persequutione  excitata,  solos  anti- 
stites  ecclesiae ,  utpote  evangelicae 
praedicationis  auctores  interfìci  ius- 
sit,»  fortasse  quod,  iis  occisis,  minus 
sibi  timendum  ab  ea  familia  putaret. 
Sed  minime  se  Maximinus  continuit 
in  Alexandri  familiae  vexatione:  et- 
enim  in  Cappadocia  scimus,  Alexan- 
dro mortuo,  Christianos  persequutio- 
nem  pati  continuo  coepisse.  Docet  id 


Cappadociae  epbcopus  in  epistola 
inter  Cyprianicas  75.  «  Volo  autem, 
inquit,  et  de  historia,  quae  apud  nos 
facta  est,  exponere,  ad  hoc  ipsum 
pertinente.  Ante  viginti  enim  et  duos 
fere  annos,  temporibus  post  Alexan- 
drum Imperatorem ,  multae  isthic 
conflictationes  et  pressurae  accide- 
runt  vel  in  commune  omnibus,  vel 
privatim  Christianis  ...  ut  ex  hoc 
persequutio  gravis  adversus  nos  Chri- 
stiani  nominis  fìeret,  quae  post  lon- 
gam  retro  aetatis  pacem  repente  ob- 
orta  de  inopinato  et  insueto  malo, 
ad  turbandum  populum  nostrum  ter* 
ri  bili  or  effecta  est.» 

Quod  in  Cappadocia,  id  aliis  et- 
iam  in  regionibus  evenisse  certuni 
est.  Nam,  ut  cetera  praetereantur 
monumenta  hoc  probantia,  Origenes 
homil.  28  in  Matthaeum  commemo- 
rat,  «Ecclesias  persequutionem  pas- 
sas,  et  incensas  esse.  »  Calamitas  au- 
tem ista,  quae  Christianos  eo  tem- 
pore graviter  afflixit,  toto  triennio 
perduravit,  quo  Maximinus  imperium 
obtinuit.  Homo  enim  teterrimus,  de 
cuius  crudelitate  tantopere  veteres 
conquesti  sunt,  numquam  a  Christia- 
nis vexandis  destitit.  «  Maximus 
numerus,  ait  Rufìnuslib.  6hist.  e.  19, 
exstitit  confessorum  tribus  annis  per- 
sequutione commota,  in  quibus  finem 
et  persequutionis  fecit,  et  vitae.  » 

Haec  vero  adeo  per  se  perspicua 
sunt,  ut  ad  persequendam  magnae 
Martyrum  multitudinis,  qui  prò  Chri- 


scriptor   ad  hanc    rem    probandam  I  sto  passi  sunt,  demonstrationem,  ex- 
gravissimus,  Firmillianus  Caesareae  '  plicatione  non  indigeant. 

CAPUT  XXV. 

di:  dlcii  imperatore  pers::qiu  itone 
contra  christianos. 


Posi  diuturnam  tranquillitatem, 
qua  Ecclesia  usa  fuerat,  rerum  facies 
repente  mutata  est,  cum,  Philippo 
sublato,  Decius  anno  249  Imperator 
factus  fuit.  Communis  enim  veterum 
Christianorum  scriptorum  querela 
est,  illum  statim  post  susceptum  im- 
perium  crudeliter  Christianos  vexa- 
re  coepisse.  Eorum  autem  testimo- 
nio constat,  teterrima  fuisse  eri i età 
a  Decio   in  Christianos  promulgata. 

Èdidit  quidem  Bernard  us  Medo- 
nius  Tolosae  anno  1664  Decii  Augusti 
quoddam  edictum  contra  Christianos 
ex  codice,  cuius  antiquitatem  is  plu- 
rimi faciebat.  Verum  Tillemontius 
in  liist.  eccl.  tom.  3  p.  400  multa  ei 
libello,  in  quo  edictum  illud  conti- 
nebatur,  inesse  ostendit,  quae  fraudis 
suspicionemafferre  possunt,licet  cum 
iis  conveniant,  quae  ab  antiquis  de 
vexatione  Deciana  memoriae  prodita 
sunt.  Putat  vero  Moshemius  in 
comm.  de  rebus  Christianorum  ante 
Constantinum  pag.478,  edictum  illud 
de  quo  Medonius  disputat,  ex  Sancti 
cuiusdam  sub  Decio  interfecti  recen- 
tioribus  actis  depromptum,  et  ab  edi-  | 
tore  nonnullis  in  locis  partim  locu- 
pletatum,  partim  emendatimi  fuisse, 
ut  veterum  narrationibus  magis  con- 
sentaneum  esset. 

Quamquam  vero  Decii  edicti  tex- 
tus  ipse  interierit,  certum  est  tamen, 
atrocissimum  contra  Christianos  il- 
lud fuisse.  Testis  huius  rei  est  in- 
ter  ceteros  Dionysius  Alexandrinus 
apud  Eusebium  H.  E.  1.  6  e.  41,  ubi 
Decii  edictum  appellat  horrifteum  ac 
terribile,  et  «tale  fuisse,  utipsi  etiam 
electi,  si  fieri  posset,  scandalum  pa- 
terentur,  et  omnes  Christiani  mirum 
in  modum  exterriti  sint.  »  Testis 
Gregorius  Nyssenus  in  vita  Grego- 
rii  Thaumaturgi  tom.  3opp.  pag.568; 
quo  loco  postquam  affirmavit:  «  Im- 
perator iussit  in  edicto  suopraesides 


et  magistratus,  Christianos  omni  sup- 
pliciorum  genere  ac  meta  ad  Deo- 
rum  cultnm  reducere;  »  commemo- 
rare pergit,  praesidibus  et  magistra- 
tibus  severas  poenas  Decium  denun- 
tiasse,  si  remissiores  in  hoc  mandato 
implendo  fuissent:  hi  ne  factum  esse 
ut  praesides,  reliquis  negotiis  post- 
habitis,  de  Christianis  vexandis  ve- 
hementer  solliciti  fuerint,  atque  edi- 
ctis  propo<itis  signifìcaverint,  eos  , 
qui  Christianae  religioni  nuncium 
remittere  nollent,  saevissimis  crucia- 
tibus,  atque  extremo  supplicio  mul- 
ctandos  esse;  nova,  atque  antea  in- 
audita tormentorum  et  cruciatuum 
genera  excoizitata  fuisse,  atque  in- 
strumenta  terribilia  ad  corpora  tor- 
quenda  comparata,  palam  expa<ita 
esse  ,  ut  adspectu  suo  Christianos 
affligerent,  metuque  implerent;  in- 
credibilera  denique  terrorem,  incre- 
dibilem  metum,  ac  gravissimam  per- 
turhationem  ubique  his  de  causis 
obortam  fuisse.  Haec  sunt,  quae  de 
legis  contra  Christianos  a  Decio  latae 
forma  turo  Gregorius  Nyssenus,  tuoi 
veteres  reliqui  scriptores  memoriae 
prodiderunt. 

Haec  vero  per  se  sola  satis  sunt, 
ut  intelligatur  teterrimam  esse  de- 
buisse  calami tatem,  quam  Christiani 
sub  eo  imperatore  pertulerint:  ge- 
neratim  enim  ea  evincunt,  imprimis 
crudele  fuisse  edictum,  cuius  aucto- 
ritate  Decius  voluit  agi  contra  Chri- 
stianos. Deinde  metus  magistratibus 
incussus,  ut  in  ed'icti  exsequutione 
diligentissimam  operam  exhiberent, 
additus  hominum  iniquitati,  qui 
sponte  sua  voluissent  Christianos 
atfìigere,  perspicue  declarat,  quanta 
Christianorum  clades  esse  debuerit. 
Pertinebat  ea  calamitas  ad  omnes, 
omnis  generis,  ordinis,  aetatis  et  se- 
xus  Christianos;  quod  quidem  exem- 
pium  eorum,  qui  Alexandriae  mortela 

Caput  xxvt. 


Christi  causa  oppetierunt,  et  ea  quae 
ex  Dionysio  Alexandrino  apud  Euse- 
"biuJi  1.  6  e.  41  superius  addueta  sunt, 
luculenter  demonstrant.  Auctor  vero 
est  in  ter  ceteros  Cyprianus  ep.  52 
ad  Antonianum  pag.  69  ed.  Baluzii , 
Decium,  quemadmodum  Maximinum, 
sacerdotes  et  Episcopos  Christiano- 
rum imprimis  vexari  atque  exeru- 
ciari  iussisse,  eaque  de  causa  factum 
esse ,  ut,  Fabiano  R.  P.  interfecto , 
impediverit ,  quominus  alius  eius 
loco  Episcopus  crearetur,  «  Sedit, 
inquit  de  Cornelio  Fabiani  succes- 
sore loquens,  sedit  intrepidus  Ro- 
mae  in  sacerdotali  cathedra  eo  tem- 
pore,cum  tyrannus  infestus,  sacerdo- 
tibus  Dei  fanda  atque  infanda  omnia 
comminaretur,  cum  multo  patientius 
et  tolerabilius  audiret  le  vari  ad  ver- 
sus se  aemulum  principem,quam  con- 
stitui  Romae  Dei  sacerdotem.  » 


Magnani  tamen  ex  qualibet  pro- 
vincia fuisse  Martyrum  Christiano- 
rum  copiam  facile  est  mente  conci- 
pere.  Licet  enim  ex  Cypriani  libro 
de  lapsts,  aliisque  eius  epistolis  ma- 
nifestum  sit  magnam  fuisse  diversi- 
tatem  a  praesidibus  in  edicto  im- 
plendo  adhibitam,  certum  tamen  est, 
omnes  variis  modis  periclitatos  esse 
num  Christianos  adducere  possent 
ad  Christum,  quem  professi  erant, 
deserendum,  omnes  ultimi  supplicii 
poena  intentata  Christianos  terruis- 
se,  omnes  cuna  sacrorum  ministris, 
maxime  cum  Episcopis  severius  at- 
que inclementius  egisse,  quam  cum 
ceteris,  atque  mortem  Episcopi  ci- 
tius,  quam  aliorum  imperasse.  Itaque 
atrocissimam  hanc  a  Christianis  sub 
Decio  toleratam  persequutionem  fu- 
isse patet. 


CAPUT  XXVI. 

DE  PERSlQUUTIONE  sub  valeriano  imperatore 

A    CHRISTIANIS   TOLERATA. 


Valerianus  Imperator   cum  usque 
ad  quintum  imperii  sui  annum  se  im- 
primis benevolum  et  clementem  erga 
Christianos  ostendisset,  anno  tandem 
257,    auctore    Macriano,   Praefecto 
Praetorii,  cuius  familiaritate  uteba- 
tur ,  quique  in  summa  apud  eum  ae- 
stimatione  erat,  repente  sententiam 
mutavit,    atque    praesides    Imperii 
Christianorum  conventus  vetare ,  et 
Episcopos   doctoresque   Ecclesiae  in 
exilium  mittere  iussit:  haec  imperato- 
ris  mandata  Christianorum  animos, 
gravioribus  malisassuetos,  accendere 
potius,  quam  terrere  visa  sunt.  Qua- 
re    anno    proximo    severius    contra 
Christianos  Imperator  edictum  pro- 
mulgavit,  cui  magistratus  obtempe- 
rantes,  magnam  Christianorum  co- 
piam per  omnes  Imperii  provincias 
necaverunt,  et  poenis  aliquando  mor- 
te ipsa^  deterioribus  affecerunt. 

Pluribus  adductis  testimoniis  ista 
possunt  ostendi;  sed  brevi tatis  gra- 


tina haec  satis  erunt.  In  actis  Cypria- 
ni, apud  Theodoricum  Ruinartium, 
PaternusproconsulitaCyprianumad- 
ductum  in  iudicium  alloquitur:  «  Sa- 
cratissimi  imperatores  Valerianus  et 
Gallienus  litteras   ad   me   dare    di- 
gitati sunt,  quibus  praeceperunt,  eos, 
qui   Romanam   religionem.   non   co- 
lunt,  debere  Romanas  caeremonias 
recognoscere.  »  Neganti  fortiter  Cy- 
priano  proconsul   poenam  exilii  de- 
cernens,  respondit  ita  prosequutus: 
«Non   solum  de   Episcopis,  verum 
etiam  de  presbyteris   mihi   scribere 
dignati  sunt.  »  Praeterea  proconsul. 
haec   pronunciavi^  «   Praeceperunt 
etiam,  ne  in  aliquibus  locis  concilia- 
bula  fìant,    nec   coemeteria    ingre- 
diantur:  si  quis   igitur  hoc  tam° sa- 
lutare praeceptum  non  observaverit, 
capite  plectetur.  »  His  autem  verbis 
manifestum  est,  poenam  capitalem 
contra    eos  Christianos  latam ,  qui 
generatim  sacros  conventus  agerent, 


de  perseGu  ottone  sub  valeriano  imp.  e?c. 

et  nominatiin  eadem  poena  propo- 
si ta  vetitura  fuisse ,  ne  coemeteria 
frequentarentur.  Ideo  vero  iis  Chri- 
stianis  irascebatur  Imperator ,  qui 
coemeteria  adirent,  eo  quod  in  illis 
Martyrum  et  Confessorum  cadavera 
condita  essent,  et  Christiani,  qui  inde 
revertebantur,  fortiores,  et  ad  con- 
temnenda  decreta  principum  alacrio- 
res  facti  viderentur.  Colligitur  ex 
his  summa  primae  legis  a  Valeria- 
no  latae  centra  Christianos,  et  haec 
manifeste  conveniunt  cum  iis,  quae 
Dionysius  Alexandrinus  apud  Euse- 
bium  H.  E.  lib.  7  cap.  11  narrat  de 
rebus  a  se  ceterisque  perferendis  : 
Aemilianus  enim  praefectus  de  eis 
inquit:  «  Mittemini  in  partes  Libyae 
ad  locum  Cephro  :  hunc  enim  locum 
iussu  augustorum  nostrorum  elegi. 
Nullatenus  autem  licebit  vobis  con- 
ventus  agere,  aut  ea,  quae  vocantur 
coemeteria  adire.  »  Exscribenda  hic 
esset  tota  Cypriani  epistola  77  ad 
Martyres  in  metallis  constitutos, 
in  qua  refert,  partem  populi  sibi 
commissi  iam  martyrio  functam  esse, 
partem  adhuc  in  carceribus  contine- 
ri,  atque  ad  metalla  damnatam  esse, 
fustibuscaesam,  compedibus  vinctam: 
ostendit  praeterea  ex  quolibet  or- 
dine, genere,  et  aetate  condemnatos 
magno  numero  ea  de  causa  Christia- 
nos fuisse.  «  Denique,  inquit,  exem- 
plum  vestrum  sequuta  multiplex  pie- 
bis  portio  confessa  est  vobiscum  pa- 
ri ter,  et  pari  ter  coronata  est ,  con- 
nexa  vobis  vinculo  fortissimae  chari- 
tatis,  et  a  praepositis  suis  nec  carcere, 
nec  metallis  separata.  Cuius  numero 
nec  virgines  desunt.  In  pueris  quo- 
que virtus  maior  aetate,  annos  suos 
confessionis  laude  transcendit,  ut 
martyrii  vestri  beatum  gregem,  et 
sexus  et  aetas  omnis  ornaret.  » 

Tantam  crudelitatem,  qua  contra 
Christianos  tunc  temporis  agebatur, 
ut  poenis  exilio  maioribus  affligeren- 
tur,  tribuendam  esse  postremae  le- 
gis parti  manifestum  est,  qua  morte 
mulctandos  esse  statuebatur  eos,  qui 
cónventus  frequentarent,  vel  coeme- 
teria  ingrederentur.   Hanc  causam 


adducitCyprianusloquens  deXysti  II 
Romani  Pontificis  martyrio  in  epi- 
stola 82  ad  Successum.  «  Xystum 
autem  in  coemeterio  animadversum 
sciatis  octavo  iduumaugustarum  die, 
et  cum  eo  diaconos  quatuor  :  sed  et 
huic  persequutioni  quotidie  insistunt 
praefecti  in  urbe,  ut  si  qui  sibi  obla- 
ti  fuerint,  animadvertantur,  et  bona 
eorum  fìsco  vindicentur.  »  Cum  Chri- 
stiani, videlicet,  imperatoris  prohibi- 
tione  deterriti  non  sint  a  conventibus 
suis  habendis,  et  a  coemeteriis  ad- 
eundis,  eo  quod  nollent  poenarum 
metu  ea  derelinquere,  in  quibus  fì- 
dei  Christianae  professio  illis  tem- 
poribus contineri  videbatur ,  magno 
numero  comprehendebantur.  Cum 
autem  praesides  piane  intelligerent, 
cuius  periculi  esset  tantam  nomimi m 
multitudinem  interfìcere,  eveniebat, 
ut  non  pauci  capite  plecterentur,  ce- 
teri  verberibus,  carcere  aliisque  poe- 
nis exilio  gravioribus  afficerentur. 

Alterum  edictum  Valerianus  anno 
circiter  259  promulgavit,  quod  pri- 
mo crudelius  iudicatum  est.  Iussit 
enim  in  hoc  altero  edicto,  Episcopos, 
presbyteros ,  diaconos  omnes,  qui 
ethnicam  superstitionem  suscipere 
nollent,  continuo  interfìci  ;  senato- 
res,  et  egregios  viros,  atque  equites 
Romanos,  dignitate  amissa,  etiam 
bonis  spoliari,  et  si,  bonis  publicatis, 
in  religione  retinenda  perseveras- 
sent,  capite  plecti  debere,  matronas 
bonis  suis  spoliatas  in  exilium  re- 
legari,  Caesarianos  denique,  hoc  est, 
omnes  eos,  qui ,  quacumque  ratione 
ad  imperatoris  familiam  pertinebant, 
eadem  de  causa,  in  Caesarianas  pas- 
siones  mitti  oporteret.  Scripsit  tan- 
dem, et  edicto  subiecit  Imperator 
epistoJam  ad  omnes  provinciarum 
praesides,  qua  eos  urgebat ,  illa  o- 
mnia  implere,  quae  edicto  suo  con- 
tinebantur .  His  rationibus  atrocior 
evasit  calamitas ,  quam  sub  eo  Im- 
peratore Christiani   pertulerunt. 

Captus  in  Persico  bello,  exeunte 
anno  260, Valerianus  fuit,  et  ludibrio 
habitus  est ,  atque  eo  tandem  tem- 
pore haec  vexatio  sedata  est.  Id  au- 

CAPUT  XXVI.   DE   PEttSEQ.    SUB  VALERIANO    IMP.  ETC. 


tein  Eusebius  lib.  7  H.  E.  cap.  13  di- 
serte narrat,  ubi,  allatis  Gallieni  re- 
scriptis  per  universum  Imperium 
Romanum  missis,  ostendit,  tunc  ab 
eo  factam  fuisse  copiam  Christianis, 
ut  libere  religionem  suam  profìte- 
rentur.  Apparet  igitur,  Valeriano 
imperante,  ab  eo  tempore,  quo  Chri- 
stianos  vexare  coepit,  usque  ad  tem- 
pus,  quo  a  Persis  captus  fuit,  id  est 
spatio  temporis ,  quod  tres  annos 
lqnge  superavit,  magnam  fuisse  eo- 
rum  Christianorum  copiam,  qui  prò 
Christo  interfecti  sunt,  et  perma- 
gnum  etiam  Christianorum  numerum 
fuisse,  qui  carcere,  exilio,  honorum 
spoliatione ,  exquisitis  cruciatibus 
eadem  de  causa  vexati  fuerunt.  Me- 
rentur  autem  ,  ut  singillatim  com- 
memorentur  duo  fortissimi  sanctis- 
simique  viri,  qui  hac  vexatione  du- 
rante, gloriosum  prò  Christo  marty- 
rium  fecerunt,  Cyprianus,  videlicet, 
Carthaginiensis  Episcopus,  invictus 
religionis  assertor,  et  Laurentius 
Romanae  Ecclesiae  diaconus ,  qui , 
Leone  Magno  sapientissime  affirman- 
te,  tantam  martyrio  suo  urbi  no- 
strae  gloriam ,  quantam  Stephanus 
Hierosolymae  comparavit. 

Usque  ad  annum  270  quo  Aure- 
lianus  imperare  coepit,  res  Christia- 
norum satis  tranquillae  fuerunt.  Ne- 
que  Aurelianus,  integro  quadriennio, 
etsi  Deorum  superstitioni  imprimis 
addictus,  ac  de  Christianis  male  sen- 
tiret  ,  quidquam  grave  con  tra  eos 
molitus  est:  quinto  autem  imperii 
sui  anno,  sive  propria  superstitione, 
sive  aliorum  instigatione  motus,  bel- 
lum  in  eos  paravit ,  quod  ,  si  is  vi- 
xisset ,  cura  crudelis  et  ferocis  in- 
genii  homo  esset,  ac  Deorum  amicis 
et  sacerdotibus  valde  obnoxius,  prae- 
teritis  atrocius  esse  potuisset.  Sunt 
qui  censent,  ideo  eum  crudeliter  ve- 


xandos  decrevisse  Christianos ,  quod 
tunc  vehementer  contenderit ,  divi- 
nos  honores  soli  adhiberi  debere  , 
Christianos  vero  repererit  voluntali 
suae  invicte  repugnantes.  Verum  e- 
ius  conatus  compressi  a  Deo  fuerunt: 
«  Protinus  ,  inquit  auctor  libri  de 
mortibus  persequutorum  cap.  6,  pro- 
tinus, inter  initia  sui  furoris,  extin- 
ctus  est:  nondum  ad  provincias  ul- 
teriores  cruenta  eius  edicta  perve- 
nerant,  et  iam  Caenofrurio,  qui  lo- 
cus  est  Thraciae,  cruentus  humi  ia- 
cehat.  » 

Ut  quae  habet  auctor  libri  de  mor- 
tibus persequutorum  intellig^ntur  , 
et  simul  appareat,  quomodo  Marty- 
res  sub  Aureliano  vere  fuisse  dici 
possit,  commemorandum  est,  vete- 
res  scriptores  tradidisse  ,  Aurelia- 
num,  post  edictum  contra  Christia- 
nos promulgatimi,  fulmine  de  caelo 
labente,  perterritum  vehementer  in 
itinere  tHisse  cum  suis;  deinde,  quod 
ex  historia  constat,  inter  Heracleam 
et  Byzantium  mense  Ianuario  an- 
no 275,  Mnesthei  intimi  familiaris 
sui  praesertim  proditione,  illum  in- 
terfeetum  esse.  Post  Aureliani  mor- 
tem  menses  fere  octo  vacavit  im- 
perium, antequam  Senatus  auctori- 
tate,  mense  Septembri  exeunte,  Mar- 
cus Claudius  Tacitus  Imperator  eli- 
geretur.  Eo  autem  temporis  spatio, 
secundum  legem  ab  Aureliano  edi- 
tam  actum  est  contra  Christianos  , 
praesertim  a  praesidibus,  qui  ad  Re- 
ligionem Christi  vexandam  vix  in- 
digebant  incitamento.  Atque  ita  in 
provinciis,ad  quae  eius  adhuc  vivi 
edicta  venerunt,  vel  in  quibus  post 
eius  mortem  praesides  iniquo  erant 
in  Christianos  animo,  mauifèstum  est 
religionem  vexatam  fuisse.  Legi  pot- 
est  Antoni us  Pagius  in  critica  Ba- 
ronii  ad  an.  272  n.  7. 

CAPUT  XXVII. 


DE    CONTROVERSIA   CHRISTIANOS   IN  PERSEQUUTIONE    LAPSOS 

RESPICIENTE. 


Si  quae  fuit  persequutio  contra 
Christianam  Religionem  commota , 
qua  perdurante,  non  parva  Christia- 
norum  copia  ab  officio  suo  defecit , 
illa  certe  fuit,  quam  sub  Decio  Im- 
peratore Christiani  passi  sunt.  Hinc 
factum  est,  ut  ad  diversas  hominum, 
qui  in  ea  calamitate  religionis  cau- 
sam  dereliquerunt ,  classes  distin- 
guendas,  thurificatos,  sacrificatos , 
libellatìcos ,  scriptores  prassertim 
de  ea  calamitate  loquentes  comme- 
mora verint.  Cyprianus  Carthaginien- 
sis  Episcopus  cum  vidisset,  tot  ho- 
mines,  etiam  Ecclesiastici  Ordinis  a 
Religione  defecisse,  id  tribuendum 
esse  putavit  desidiae,  quae  proximis 
temporibus  in  mores  Christianorum 
irrepserat ,  qui  cum  tranquillitate 
fruerentur  sub  Alexandro  Severo 
primum  ,  deinde  toto  tempore  ,  quo 
Philippus  imperavit,  de  veteri  Re- 
ligionis defendendae  constantia,  at- 
que  animi  fortitudine  multum  remi- 
serant.  Haec  licet  vera  sint,  negari 
tamen  non  potest,  defectionis  huius 
causam  praecipue  constitui  debere 
in  summa  vexationisacerbitate,  qua, 
Decio  imperante,  Christiani  perculsi 
fuerunt. 

Nam  si  persequutionum  ratio  con- 
sideretur,  quas  usque  ad  illud  tem- 
pus  toleraverant  Christiani,  facile 
reperietur  ,  illam,  quam  Decius  in- 
dixit,  ceteris  crudeliorem  fuisse.  Et- 
enim  cum  generatim  de  ceteris  per- 
sequutionibus  illud  certum  sit ,  in 
Christianos  extremi  supplicii  poe- 
nam  fuisse  decretam,  nisi  Christiana 
sacra  dereliquissent  ;  in  Decii  ve- 
xatione  inducta  sunt  atrocissima  cru- 
ciatuum  et  poenarum  genera  ,  qui- 
bus,  antequam  vita  privarentur,  te- 
terrima ratione  mulctabantur.  Prae- 
terea  graves  minae  magistratibus 
ab  Imperatore  factae ,  nisi  accurate 
implevissent  quod    ipse   decreverat 


de  Christianis  omnibus  eo  modo  ve- 
xandis,  qui  Religionem  non  deseruis- 
sent,prout  superius  significatum  est, 
efficiebant,  ut  ubique  extraordina- 
rio prorsus  atque  inaudito  vexationis 
modo  Christiani  afflictarentur.  Quod 
si  ipsam  edicti  a  Decio  lati  formam 
et  contextum  haberemus,  fortasse  ex 
ilio  colligeremus  ,  singillatim  cau- 
tum  in  eo  fuisse  ,  ut  Christiani  ad 
consulendum  saluti  suae  deberent 
peculiare  praesidum  testimonium  sibi 
comparare,  quo  doceretur,  eos  Im- 
peratoria decreto  obtemperasse.  Id 
autem  praesertim  inde  coniici  pot- 
est ,  quod  eo  prorsus  tempore  obti- 
nuerit ,  ut  inter  diversas  hominum 
classes,  qui  a  religione  defecerant , 
libellaticì quoque  commemorarentur. 
Nam  ad  libellum  istum  sibi  impe- 
trandum  ,  in  quo  crimen  religioni 
contrarium  contineri  scriptores  il- 
lorum  temporum  satis  aperte  de- 
monstraverunt,  ideo  adducti  viden- 
tur  Christiani ,  ut  saluti  suae,  sine 
éiusdem  libelli  consequutione  in  dis- 
crimen  versanti,  prospiceretur. 

.Cum  magna  Christianorum  copia, 
qui  ,  perséquutione  saeviente,  lapsi 
fuerant,antequam  communionem  con- 
sequi  posset,  poenitentiae  canonicae 
subiici  deberet,  prout  Ecclesiae  in- 
stituta  ferebant,  excitata  est  gravis 
illa  controversia  quae  de  lapsis  so- 
let  appellari.  De  ea  re  cum  brevi- 
ter  loquuturi  simus ,  non  erit  certe 
inopportunum  antea  inquirere,  quid- 
nam  mali  commiserint  ii  inter  la- 
psos  Christianos  ,  quos  libellatìcos 
dictos  esse  retulimus. 

Etenim  quod  spectat  ad  libellati- 
corum  crimen  explicandum,  constat 
disputatum  inter  eruditos  fuisse  t 
et  diverso  modo  de  libellis  persé- 
quutione durante  acquisitis  esse  exi- 
stimatum.  De  ea  autem  re,  inter  ce- 
teros ,   consuli    possunt    praesertim 

doctissimusPrudentius  Maranus  Mo- 
nachus  Maurinus  in  vita  Cypriani 
n.  6  praemissa  eiusdem  operibus  edi- 
tionis  Baluzianae;  Tillemontius  H.  E. 
t.  4;  §.  14;  Natalis  Alexander  diss.  2 
in  saeculum  tertium. 

Ea  vero  fuisse  omnino  videtur 
criminis  ratio  a  libellaticis  commis- 
si  ,  ut,  cum  nota  esset  iudici  ipso- 
rum  constantia  in  Christiana  reli- 
gione non  deserenda,  data  tamen  pe- 
cunia, saluti  suae  consulerent,  libello 
eiusmodi  reportato,  in  quo  illos  edi- 
cto  principum  satisfecisse  contine- 
retur.  Erat  igitur  in  libellis  illis  , 
simulatae  defeetionis  a  fide  testifi- 
catio,  quo  solo  evenire  poterat  in 
tanta  persequutionis  crudelitate,  ut 
incolumes  esse  ii  possent.  Nisi  id 
veruni  sit,  non  apparet  ullo  modo  , 
quomodo  nefandi  libelli  isti  a  Cy- 
prian-o  appellari  potuerint,  et  «  ne- 
fandis  idololatriae  libellis  contami- 
nati »  dicti  ab  eodem  fuerint  ii,  qui 
libelli  huiusmodi  accipiendi  crimen 
commisissent. 

Hoc  crimen  certe  levius  esse  non 
potuisse  testificatione  simulatae  de- 
feetionis a  fìde,quod  libellatici  pa- 
trarent,  satis  aperte  ostendit  Cypria- 
nus, quo  scriptore  ad  hanc  rem  ex- 
plicandam  nemo  gravior  reperiri  pot- 
erit.  Quid  enim  aliud  evincit  insti- 
tuta  ab  eo  comparatio  libelli  acci- 
piendi, cum  iis,  quae  Eleazari  amici 
2  Machab.  6  conati  sunt  Eleazaro  per- 
suadere, ut  eundem  ab  extremi  sup- 
plica periculo  liberarent?  Atqui  in 
libro  de  exhortatìone  martyrii  e.  XI 
haec  Cyprianus  habet:  «  Ac  ne  quis, 
vel  libelli,  vel  alicuius  rei  occasio- 
ne, qua  fallat,  amplectatur  decipien- 
tium  malum  munus ,  nec  Eleazarus 
tacendus  est,  qui  cum  sibi  a  mini- 
stris  regis  offerretur  facultas  ,  ut , 
accepta  carne,  qua  liceret  sibi  vesci, 
ad  circumveniendum  regem  simula- 
ret  se  illa  edere,  quae  de  sacrificiis 
atque  illicitis  cibis  ingerebantur , 
consentire  ad  hanc  fallaciam  noluit, 
dicens ,  nec  aetati  suae,  nec  nobili- 
tati convenire  id  fingere,  quo  ceteri' 
Scandalizarentur,  et  in  errorem  in- 


ducerentur,  existimantes  Eleazarum 
nonaginta  annos  natum  ad  alienige- 
narum  morem ,  relieta  et  prodita 
Dei  lege,  transiisse....  Sincera  pror- 
sus  fides  et  virtus  integra,  ac  satis 
pura  ,  non  regem  Antiochum  cogi- 
tasse, sed  Deum  iudicem,  et  scisse  , 
profìcere  sibi  ad  salutem  non  posse, 
si  hominem  derideret  ac  falleret , 
quando  Deus,  qui  conscientiae  nostrae 
iudex  est ,  et  solus  timendus  est, 
nec  derideri  possit  omnino,  nec  falli.» 

Idem  confirmant  quae  epist.  52  ad 
Antonianum  Cyprianus  ait,  scilicet 
libelli  accepti  criminis  reum  «  dare 
magistratui  praemium,  nec  quod  non 
licet ,  faceret....  nunc  tamen  etiam 
iste,  qui  libello  maeulatus  est ,  post- 
quam  nobis  admonentibus  didicit, 
nec  hoc  se  facere  debuisse,  etsi  ma- 
nus  pura  sit,  et  os  eius  feralis  cibi 
nulla  contagia  polluerint,  conscien- 
tiam  tamen  eius  pollutam ,  flet  au- 
ditis  nobis ,  et  lamentatur.  »  Item 
quod  in  libro  de  lapsis,  ubi  laudat 
eos,  qui  «  apud  sacerdotes  Dei  exo- 
mologesin  conscientiae  facerent,  ani- 
mi sui  pondus  exponerent  »  eo  quod 
licet  «  nullo  sacrifìcii,  aut  libelli  fa- 
cinore  constricti,  quoniam  tamen  vel 
de  hoc  cogitaverunt.  »  I)enique  ean- 
dem  scientiam  probant  verba  Cleri 
Romani  ep.  31,quem  Cyprianus  de 
ista  controversia  consuluerat,  affir- 
mantis,  libellaticos  se  ipsos  infìdeles 
illicita  libellorum  professione  pro- 
didisse.  «  Cum  totum,  inquiunt,  fidei 
sacramentum  in  confessione  Christi 
nominis  intelligatur  esse  digestum, 
qui  fallaces  in  excusatione  praesti- 
gias  quaerit,  negavit,  et  qui  vult  vi- 
deri  propositis  adyersus  Evangelium 
vel  edictis,  vel  legibus  satisfecisse, 
hoc  ipso  iam  paruit,  quod  videri  se 
paruisse  voluit.  » 

Quamquam  vero  haec  ita  sint,  ma- 
gnum  tamen  Cyprianus  ipse,  et  re- 
liqui  Episcopi  discrimen  esse  puta- 
verunt  inter  veros  religionis  prodi- 
tae  reos,  et  homines,  qui  ad  pericu- 
lum  vitandum ,  libellos  illos  a  ma- 
gistratibus  acquirebant.  Etenim  ma- 
nifestum  est  ex  Cypriani  scriptis  de 

ea  re,  habitam  fuisse  rationem  ani- 
mi propositi  Christianam  Religionem 
nulla  ratione  relinquere  volentis,  in 
iis,  qui  ad  poenam  declinandam  li- 
bellos  pecunia  comparandos  existi- 
maverant.  Hoc  dicit  Cyprianus  in 
epistola  memorata  ad  Antonianum 
animadverti  debere ,  ut  libellatico- 
rum  conditio  a  sacrifìcatoribus  se- 
cernatur:  affirmabat  enim  libellati- 
cus  antequam  libellum  securitatis 
acciperet.  «  Ego  prius  legeram  ,  et 
Episcopo  tractante  cognoveram  non 
sacrifìcandum  idolis,  nec  simulacra 
servumDei  adorare  debere,  et  idcirco 
ne  hoc  facerem,  quod  non  licebat , 
cum  occasio  libelli  fuisset  óblata  , 
quem  nec  ipsum  acciperem,  nisi  os- 
tensa  fuisset  occasio  ,  ad  magistra- 
tum  vel  veni ,  vel  alio  eunte  man- 
davi, Christianum  me  esse, sacrificare 
mihi  non  licere,  ad  aras  diaboli  me 
venire  non  posse  ,  dare  me  ob  hoc 
praemium  ,  ne ,  quod  non  licet ,  fa- 
ciam.  » 

Quo  loco  animadvertendum  est , 
satis  apparere  ex  Cjpriani  pluribus 
locis,  quo  nemo  fusius,  aut  cum  ma- 
iori  rei  notitia  hanc  controversiam 
pertractavit ,  magistratus  avaritia 
evenisse  passim,  ut  ad  libellos  secu- 
ritatis impetrandos,  non  ipsi  per  se 
adesse  coram  tribunali  debuerint , 
qui  illos  accipiebant ,  sed  aliorum 
opera  et  prece  illi  impetrati  facile 
fuerint.  Quare  in  libro  de  lapsìs  Cy- 
prianus  ait:  «minus  piane  peccavit 
libellaticus  non  videndo  idola  ,  nec 
sub  oculis  circumstantis  atque  in- 
sultantis  populi  ,  sanctitatem  fidei 
profanando  ,  non  polluendo  manus 
suas  funestis  sacrificiis,  nec  scelera- 
tis  sacrificiis  ora  maculando.  Hoc  eo 
profìcit  ut  sit  minor  culpa,  non  ut 
innocens  conscientia.  »  Hac  denique 
de  causa  factum  est,  ut  in  exitu  con- 
troversiae  de  communione  lapsis  tri- 
buenda,  semper  illud  obtinuerit,  ut 
multo  benignius  generatim  cum  li- 
bellaticis,  quam  cum  lapsis  ceteris 
agendum  esse  statueretur. 

Haec  satis  manifesta  sunt  ad  spe- 
ciem  lapsorum  explicandam,  qui  li- 


bellatici  fuerunt  appellati.  Nunc  de 
controversia,  lapsorum  causa  saeculo 
tertio,  Imperatoris  Decii  persequu- 
tionis  occasione,  Fabianum  inter  et 
Oornelium  Pontificem  pertractata  , 
agendum  est. 

Itaque  in  Ecclesia,  temporibus  ea 
aetate  antiquioribus ,  mos  servaba- 
tur,  ut  qui  in  idololatriam,  et  in  alia 
etiam  nonnulla  graviora  scelera  la- 
psi  essent,  publicae  poenitentiae  sub- 
iicerentur,  eamque  persolvere  omni- 
no  tenerentur,  si  cum  Ecclesia  ca- 
tholica  in  gratiam  et  communionem 
redire  voluisser^fc.  Institutum  hoc 
quantopere  utile  esset  continendis 
hominibus  in  officio,  iisdemque  a  tam 
gravi  crimine  deterrendis  ,  manife- 
stum  est.  Sed  ante  aetatem  hanc  , 
ante  atrocissimam  a  Decio  commo- 
tam  persequutionem,  mos  etiam  ob- 
tinuerat,  ut  Ecclesia,  Martyrum  et 
Confessorum  gratia  benignius  age- 
ret  cum  lapsis  in  idololatriam,  vel  in 
alia  graviora  crimina,  eo  quod  ma- 
gna esset  Martyrum  et  Confessorum 
auctoritas,  et  vellet  Ecclesia  osten- 
dere,  quanti  eorum  virtutem  forti- 
tudinemque  faceret.  Solebant  autem 
Martyres  et  Confessores  testimo- 
nium  quoddam  scripto  exhibere  la- 
psis, quo  se  illos  in  pacem  accipere 
declarabant,  et  ut  ab  Episcopio  ac- 
ciperentur,  precari  solebant.  His  vero 
libellis,  qui  libelli  pacis  appellaban- 
tur,  impetratis,erga  lapsos  Ecclesia 
benignitatem  suam  ob  Martyrum  me- 
rita demonstrabat. 

Tertulliani  aetate  id  iam  obti- 
nuisse  perspicuum  est  ex  eius  te- 
stimonio cap.  22  libri  de  pudicitia. 
«Quam  pacem,  inquit,  quidam  in  Ec- 
clesia non  habentes  ,  a  Martyribus 
in  carcere  exorare  consueverunt. » 
Praeterea  subdit  Tertullìanus:  «  At 
tu  iam  ad  Martyres  tuos  effundis 
hanc  potestatem,  ut  quisque  ex  con- 
fessione vincula  induit  adhuc  mol- 
lia,  in  novo  custodiae  nomine ,  sta- 
tini ambiunt  moechi ,  adsunt  forni- 
catores  ,  iam  preces  circumsonant , 
iam  lacrymae  circumstagnant  ma- 
culati cuiusque,  nec  ulli  magis  adi- 

tum  carceris  redimunt,  quam  qui  Ec- 
clesiam  prodiclerunt....  Alii  ad  me- 
talla  confugiunt ,  et  inde  communi- 
catores  revertuntur.  »  Haec  si  Ter- 
tulliani  aetate  passim  eveniebant , 
appar-et ,  antiquiorem  hune  morem 
fuisse  etiam  tempore,  quo  scribebat 
Tertulliano. 

Sed  superioribus  temporibus  Mar- 
tyres  magna  moderatione  usi  fue- 
rant  in  eiusmodi  pacis  libellis  con- 
cedendis.  Non  idem  contigit  in  De- 
ciana persequutione.  Immo  in  Afri- 
ca omnem  prorsus  in  ea  re  modum 
excesserunt,  et  incitati  dolo  malo  a 
Presbyteris  Cypriani  inimicis,  indis- 
criminatim  omnibus  Religionis  de- 
sertoribus ,  quorum  tantus  eo  tem- 
pore numerus  erat,  libellos  pacis  im- 
perati sunt,  quibussi,  neglecta  mu- 
neris  sui  propria  gravitate,  Episcopi 
assensi  essent,  de  publica  poeniten- 
tia  vel  ab  eo  tempore  actum  fu- 
isset. 

Non  is  tamen  erat  invictus  reli- 
gionis amator  Cyprianus  Carthagi- 
niensis  Episcopus,  ut  ingruente  ista 
controversia  frangi  posset.  Quare 
prò  ea  qua  praeditus  erat  animi  for- 
titudine, et  prò  singulari  quo  prae- 
stabat  religionis  amore,  haec  mini- 
me toleranda  esse  arbitratus  est,  et 
non  modo  cum  lapsis,  sed  cum  Mar- 
tyribus  ipsis  egit ,  ut  res  sine  disci- 
plinae  ecclesiasticae  violatione  exi- 
tum  haberet.  Yerum  controversia 
ferventior  evaserat,  tum  quod  Mar- 
tyres  contenderent  hoc  iam  esse  in 
Ecclesia  receptum,  ut  Episcopi  non 
possent  eis  communionem  denegare, 
quibus  illi  libellos  pacis  concessis- 
sent,  tum  quod  lapsi ,  etiam  vi  ad- 
hibita,'  et  tumultu  commoto,  ab  Epi- 
scopis  etPresbyteris  conarentur  com- 
munionem impetrare.  His  addendum 
quod  Cyprianus  habet  pluribus  in 
locis  de  ratione ,  qua,  nullo  discri- 
mine adhibito,  libellos  pacis  Mar- 
tyres  largiri  coeperant  :  videlicet 
tanto  numero  concedebantur,  ut  Cy- 
prianus epistola  14  quotidie  libello- 
rum  millia  numerari  conquereretur: 
neque  libelli  contextus  is  erat ,  ut 


singulis  illum  afferentibus  prodesse 
deberet,  sed  etiam,  prout  epistola  10 
probat ,  pax  tribueretur  homi  ni  li- 
bellula acci  pienti ,  et  iis  omnibus  , 
quos  ille  Episcopo  attulisset.  Deni- 
que  eo  res  evaserat ,  ut  aliquando  , 
etiam  fiduciaria  ratione  ,  Martyres 
committerent  alicui,  ut  post  eorum 
mortem  pacem  petentibus  imperti- 
rentur,  de  qua  re  sermo  est  in  epi- 
stolari ad  Celerinum. 

Conatus  fuerat  antea  Cyprianus 
rem  omnem  Concilii  iudicio  reser- 
vare, quod  celebrari  deberet,  cum  , 
persequutione  sedata,  illud  cogi  pri- 
mum  potuisset  ;  sed  deinde  ,  tanta 
discordiae  et  schismatis  periculi  gra- 
vitate adductus  ,  iis  lapsis  non  de- 
negandam  communionem  esse  sta- 
tuit ,  qui  in  mortis  periculo  versa- 
rentur.  Consuluit  praeterea  de  ne- 
gotio  toto  Clerum  Romanum  Cy- 
prianus, prout  superius  significatum 
est,  atque  ille  Clerus  postquam  in 
epistola  inter  Cyprianicas  31  osten- 
disset,  indubium  esse  debere,  libel- 
lorum  a  Martyribus  concessorum 
vini  et  auctoritatem  talem  esse  non 
posse,  ut  Episcopis  necessitatem  af- 
ferrent  iisdem  morem  gerendi  ;  se 
praeterea  optasse  declarasset,  exspe- 
ctare  electionem,  quam  Decius  diu 
impediebat,  Pontifìcis  maximi,  «  qui 
omnia  ista  moderetur  ,  et  ecrum  , 
qui  lapsi  sunt,  possit  cum  auctori- 
tate  et  Consilio  habere  rationem.  » 
Qenique  memoratam  amplexus  est 
sententiam,  «  ut  interim,  dum  Epi- 
scopus dari  a  Deo  nobis  sustinetur, 
in  suspenso  eorum,  qui  moras  pos- 
sunt  dilationis  sustinere,  causa  te- 
neatur  :  eorum  autem,  quorum  vitae 
fìnem  urgens  exitus  dilationem  non 
potest  ferre,  acta  poenitentia...  de- 
mum   caute  et  sollicite  subveniri.» 

Cum ,  Decio  tandem  aliquando  de 
medio  sublato,  pacem  Ecclesia  recu- 
perasset,  habitum  Romae  Concilium 
anno  254  fuit,  et  Cornelii  Pontifìcis 
auctoritate  decretum  est,  sacrifica- 
tgs  lapsos  plenam  agere  poeniten- 
tiam  debere  ,  antequam  communio- 
nem consequi  possent,  nisi  vitae  pe- 

riculum  illius  sine  mora  conceden- 
dae  causam  attulisset,  sacerdotes  la- 
psos,  poenitentia  peracta  ,  ad  com- 
munionem  laicam  esse  accipiendos  ; 
de  libellaticis  denique  statutum  fuit, 
ut  nulla  iis  imposita  novae  poeni- 
tentiae  necessitate  praeter  illam, 
quam  ,  persequutione  durante  ,  ipsi 
sponte  obeund-am  curaverant,  pacem 
Ecclesiae  adipiscerentur.  Consulipot- 
est  collectio  Conciliorum  Ioannis  Do- 
minici Mansiit.  1  col.  793  etseqq.  quo 
loco  monumenta  omnia  ex  ordine 
recitat  istam  contro versiam  respi- 
cientia.  Quod  Cornelii  auctoritate  de 
ista  causa  decretum  est,  hoc  deinde 
eius  successor  Lucius  litteris  quoque 
suis  confìrmavit.  Id  apposite  animad- 
vertit  Petrus  Coustantius  tom.  1  epi- 
stolarum  Romanorum  Pontifìcum  , 
allato  Cypriani  Epistolae  1  testimo- 
nio ad  Stephanum.  «  Servandus  est 
enim,  inquit  Cyprianus,  antecesso- 
rum  nostrorum ,  beatorum  Marty- 
rum  Cornelii  et  Lucii  honor  glo- 
riosus.  Illi  enim  pieni  spiritu  Dei , 
et  in  glorioso  martyrio  constituti , 
dandam  esse  lapsis  pacem  censue- 
runt,  et,  poenitentia  facta,  fructum 
communicationis  et  pacis  negandum 
non  esse,  litteris  suis  signaverunt.» 
Quae  hactenus  exposuimus,  prae- 
cipua  continent,quae  ad  istius  con- 
troversiae  pertractationem  perti- 
nent.  Iniuria  vero  Cyprianum  quis 
carperet ,  veluti  si  nimis  severus  , 
et  auctoritatis  suae  defendendae  stu- 
diosus,  Martyribus  et  lapsis  obsti- 
terit,  et  idcirco  tanta  discordia  ex- 
citata, Ecclesiam  vehementer  affli- 
ctam  magis  contristaverit.  Nam  non 
est  necesse,  qua  virtute  praestaret 
Cyprianus  hic  ostendere,  cum  luce 
clariora  sint  singularis  eius  sancti- 
tatis  exempla.  Deinde  quanti  reli- 
gionis  interesset,  disciplinam  custo- 
dire in  eo  rerum  genere ,  de  quo 
agebatur,  satis  manifestum  est,  cum 
eo  tempore  ob  ingruentes  persequu- 
tionum  calamitates  ab  ilio  maxime 
crimine  deterrendi  essent  Christiani, 
quod  persequutores  sibi  proponebant 
ab  iis  consequi,  scilicet ,  defectionis 

a  fide.  Praeterea  disciplinam  istam 
in  summum  discrimen  vocatam  esse 
ob  inconsideratam  et  ferme  tumul- 
tuosam  libellorum  pacis  concessio- 
nem,  satis  abunde  oolligitur  ex  iis, 
quaerecensuimus,  aliisque  quae  pos- 
sent  commemorari.  Denique  Cypria- 
num virum  sanctissimum  de  disci- 
plina tantummodo  et  religione  sol- 
liei  tum  in  ea  controversia  pertra- 
ctanda  perpetuo  fuisse,  perspicue  do- 
cent  eius  scripta ,  quae  huius  rei 
piena  sunt.  Constat  vero  ex  toto 
contreversiae  decursu ,  eam  semper 
curam  fuisse  Cypriani  ,  ut  quando 
salutis  aeternae  periculum  adesset, 
abstineri  deberet  a  disciplinae  se- 
veritate,  et,  nulla  mora  interiecta  , 
lapsorum  bono  esset  prospiciendum. 

Non  est  etiam  omittendum  ,  Cy- 
prianum ,  qui  tantopere  de  poeni- 
tentiae  disciplina  servanda  labora- 
verat  antequam  communio  lapsis 
concederetur,  ubi  primum  divinitus 
admonitus  intellexit,  novam  Vale- 
riani  persequutionem  imminere,  sta- 
tina lapsis  communionem  conceden- 
dam  e.sse  in  Africana  Synodo  sta- 
tuisse, etiamsi  iam  illa  decreta  fu- 
issent ,  quae  Cornelii  Pontifìcis  au- 
ctoritate de  lapsis  post  poeniten- 
tiam  communioni  restituendis  pro- 
mulgata fuerunt.  Etenim  hoc  ille 
aperte  affirniat  in  epistola  ad  Cor- 
nelium  ex  Africana  Synodo,  in  qua 
statutum  esse  narrat,  pacem  lapsis 
largiri,  «quia  hostis  nobis  imminere 
praenunciatur  ,  et  ostenditur  colii- 
gere  intra  castra  milifces  Christi , 
et  examinatis  singulorum  causis , 
pacem  lapsis  dare,  immo  pugnatu- 
ris  arma  suggerere.»  Haec  nisi  de- 
monstrent  virum  egregium  de  re- 
ligione tantum,  et  de  animorum  sa- 
lute sollicitum,  non  intelligitur  quid 
significent. 

Ad  Roraanam  denique  Ecclesiam 
quod  pertinet ,  controversia  ista  de 
lapsis  quantopere  huic  Ecclesiae  ho- 
norifica  est!  Primum  res  tota  Ro- 
mani Pontificis  Cornelii ,  ac  Lucii 
deinde  auctoritate  et  iudicio  absol- 
vitur.  Deinde  quodnam  potest  ho- 


so 

norabillus  de  Romani  Cleri  praestan- 
tia  testimonium  afferri  ex  vetusta 
illa  aetate,  quam  sanctissimi  doctis- 
simique  viri  Cypriani  exemplum  , 
qui ,  Fabiano  mortuo,  et  per  tyran- 
nura  importunum  novi  Pontificis  ele- 
ctione  diu  impedita  ,  Clerum  illum 
consuluerit,  atque  ab^  eius  respon- 
sione, quid  in  gravissimo,  Ecclesiam 
omnem   respicientc ,   negotio    agen- 

dum  esset  exspectaverit?  Ipsae  vero 
Cleri  Romani  Epistolae  de  ea  re  sunt 
eiusmodi  ,  ut  singularem  huius  Ec- 
clesiae  ih  universum  orbem  praeemi- 
nentiam  doceant.  Refelluntur  certe 
isto  facto  ,  qui  Ecclesiae  Romanae 
auctoritatem  excogitatis  posteriori 
tempore  monumentis  ventate  ca- 
rentibus  tribuendam  esse  oonten- 
derunt. 


oaput  xxvm. 


DE    YERITATE    CONTROVERSIAE   SAECULO   TERTIO    EXCITATAE 
CIRCA  ITERANDUM  RAPTISMUM  AR  HAERETIC1S  COLLATUM. 


Celeberrima  est  controversia  illa 
saeculo  tertio  excitata  de  iterando 
baptismo  ,  quem  haeretici  contulis- 
sent.  Fuerat  haec  communis  in  Ec- 
clesia sententià  ab  Apostolicis  tem- 
poribus ,  ratum  esse  et  virtute  sua 
praeditum  baptismum  a  quocumque 
nomine  collatum ,  qui  ritu  a  Chri- 
sto  praescripto  usus  esset  in  eo  mi- 
nistrando. Obtinuerat  ideirco,  ut,  si 
qui  ab  haereticis  baptizati  ad  Ec- 
clesiam Catholicam  revertebantur  , 
modo  constaret  nihil  de  legitima  ma- 
teria ac  forma  baptismatis  muta- 
tura fuisse,  iterum  non  baptizaren- 
tur.  Verum  de  hac  re  acriter  fuit 
pertractatum,  cum  Stephanus  I  Ro- 
manus  Pontifex  universae  Ecclesiae 
praeesset.  In  controversia  autem  ista 
adversarium  habuit  praecipue  Cy- 
prianum  Carthaginiensem,  Firmilia- 
num  Caesareensem  Cappadociae  Epi- 
scopum  ,  aliosque  Praesules,  non  ex 
Africa  modo,  sed  etiam  ex  aliis  pro- 
vinciis  ,  qui  sententiae  adhaeserant, 
iam  nonnullos  ante  annos  spargi  coe- 
ptae,  qua  iterandum  esse  baptismum 
ab  haereticis  omnibus  collatum  de- 
cernebatur,  eo  quod  haeretici  natura 
sua  vero  Christi  baptismo  conferen- 
do impares.  ab  iis  iudicarentur.  Ste- 
phanus vero  nihil  innovandum  esse 
praedicabat ,  et  collatum  legitima 
forma  ab  haereticis  baptismum  ra- 
tum habendum  esse  iubebat, 


Gravissimis  argumentis  inniti  ve- 
ritatem  historiae,  controversiam  de 
rebaptismo  respicientis  manifestum 
est;  atque  inde  tantum  fieri  potuit, 
ut  usque  ad  annum  1733  quo  Ray- 
mundus  Missorius  Ord.  Frane,  si  li- 
gulari libro  Venetiis  edito  idem  fa- 
ctum denegavit  ,  eruditissimi  viri 
cuiuslibet  aetatis  sine  ulla  dubita- 
tione  crediderint ,  vere  memoratos 
Episcopos  de  ea  re  disputasse  ,  et 
ad  illam  controversiam  vere  perti- 
nere  monumenta,  quae  de  ipsa  re  lit- 
teris  tradita  sunt.  Incredibilem  hanc 
temeritatem  ,  inquit  Moshemius  de 
rebus  Christianorum  ante  Constan- 
tinum  pag.  536,  merito  Io.  Georgius 
Walchius  diss.  a.  738  Ienae  edita  et 
Ioannes  Henr.  Sbaralea  pererudito 
opere  Bononiae  an.  1741  edito  exce- 
perunt  et  compresserunt.  Hisadden- 
dus  P.  Laurentius  Berti  de  Theolo- 
gicis  disciplinis  lib.  31  e.  13.  Eadem- 
quae  Missorii,  fuit  etiam  P.Marcel- 
lini  Molckemburii  sententià ,  qui 
diss.  7  et  14  critica,  reiicienda  esse 
ea  omnia  contendit,  quae  de  hac  con- 
troversia circumferuntur. 

Historiae  huius  et  monumentorum 
eam  respicientium  veritatem  impu- 
gnavit  quoque  tom.  I  Dissertationum 
in  selecta  argumenta  Historiae  Ec- 
clesiasticae  edit.  anno  1820  Ioannes 
Nepomucenus  Alberus  Ord.  Mat.  Dei 
Scholarum  Piarum,  in  universitate 


DE   VERITATE   C0NTR0VERSIAE    SAEC.  Ili  EXCITATAE   ETC. 


8J 


Pestiensi  S.  Theologiae  et  Archaeo- 
logiae  Biblicae  professor.  Nos  prae- 
cipuis,  quae  ille  disputat,  confutatis, 
ostendemus,falsam  sententiam  istam 
esse,  qua  historiam  de  controversia 
circa  baptismum  haereticorum  ite- 
randum,  et  monumenta  ad  illam  spe- 
ctantia  statuitur  reiici  oportere. 

Est  indubium,EusebiiCaesareensis 
septimum  H.  E.  librum  undique  te- 
stimonia suppeditare ,  quibus  huius 
facti  veritas  confirmatur.  Nisi  vero 
gravissima  ratio  afferatur,  qua  os- 
tendi  possit,  ea  Eusebii  testimonia 
ndem  non  mereri,  explicandum  per- 
petuo relinquitur,  qua  de  causa  lii- 
storiae  huius  veritatem  denegare  de- 
beamus.  Neque  enim  cuiquam  poterit 
umquam  persuaderi  quod  affirmatur, 
Eusebium  Arianis  studentem,  in  Do- 
natistarum  praecipue  gratiam  totam 
hanc  historiam  de  Cypriano  cum  Ste- 
phano  R.  P.  ob  haereticorum  bapti- 
smum pugnante  excogitasse  atque  il- 
las  epistolas  commentimi  esse,  quas 
Dionysio  Alexandrino  tribuit.  Neque 
illud  potest  ulla  ratione  credibile 
videri.  Eusebium  a  Donatistis  fuisse 
foede  corruptum,  et  eorundem  opera 
in  eius  Historiam  Ecclesiasticam  il- 
lata esse  ea  loca,  quae  praesentem 
controversiam  respiciunt. 

Ad  primum  enim  quod  pertinet,  ut 
cetera  omittantur,  manifestum  est 
Eusebium  improbasse  rebaptismum, 
ut  patet  ex  lib.  7  cap.  2,  3,  7  et  9. 
Improbabat  etiam  vehementer  Paul- 
lianistas,  ut  constat  ex  lib.  7.  H.  E. 
e.  27:  quare  dici  nequit  ei  displi- 
cuisse  rebaptisma  eo  quod  aegre  ier- 
ret  Paullianistas  iterum  a  catholicis 
baptizari.  Aversatum  denique  impri- 
mis  Eusebium  esse  Schisma  Novatia- 
num  patet  ex  lib.  6  e.  43,  ac  lib.  7 
e.  8.  Quare  excluditur  omnis  suspi- 
cio ,  fraude  aliqua  factum  fuisse, 
ut  Eusebius  memorata  loca  scripse- 
rit,  quae  respiciunt  controversiam 
Uypriani.  Ad  alterum  vero  quod  spe- 
ctat,  videlicet  Donatistarum  dolo  fa- 
ctum esse,  ut  Eusebii  Historia  Ec- 
clesiastica in  locis  quae  controver- 
siae  illius  narrationem  continent  cor- 

rumperetur,  id  prorsus  incredibile 
est.  Existimandum  enim  esset,  omnes 
Eusebi  manuscriptos  codices,  qui  in 
eadem  historia ,  et  epistolis  eam  re- 
spicientibus  referendis  consentiunt, 
a  Donatistis  corruptos  fuisse;  catho- 
licos  passos  esse  in  Eusebii  codices, 
qui  apud  ipsos  erant,  Donatistarum 
additamenta  inferri;  germanos  prae- 
terea,  et  non  vitiatos  codices,  iis 
tantum  exceptis,  qui  corrupti  sunt, 
interiisse;  haec  denique  Donatistis 
feliciter  evenire  potuisse ,  licet  ca- 
tholici  sibi  ab  eorum  fraudibus  dili- 
genter  prospexerint,  et  Donatistis  es- 
sent  potentiores. 

Iam  vero  Eusebius  lib.  7  e.  2  inquit-. 
«Ad  hunc  Stephanum  Dionysius(Ale- 
xandrinus)  primam  earum,  quae  de 
baptismo  conscriptae  sunt,  epistolam 
exaravit,  cum  per  id  tempus  non 
mediocris  controversia  exorta  esset, 
utrum  eos ,  qui  ex  qualibet  haeresi 
convertuntur ,  baptismo  purgari  o- 
porteret.  Quippe  antiqua  consuetudo 
invaluerat,  ut  in  eiusmodi  homini- 
bus  sola  manuum  impositio  cum  pre- 
cationibus  adhiberetur.»  Neque  mi- 
nus  perspicue  de  excitata  hac  con- 
troversia Eusebius  testimonium  dicit 
e.  3.  «Primus  omnium,  inquit,  Cy- 
prianus ,  qui  tunc  temporis  Cartha- 
giniensem  regebat  Ecclesiam ,  non- 
nisi  per  baptismum  ab  errore  prius 
emundatos,  admittendos  esse  censuit. 
Verum  Stephanus  nihil  adversus  tra- 
ditionem  ,  quae  iam  ab  ultimis  tem- 
poribus obtinuerat,  innovandum  ra- 
tus,  gravissime  id  tulit.  »  Denique 
e.  7  refert,  Dionysium  secundam  epi- 
stolam de  Baptismo  ad  Xystum  II 
Stephani  successorem  scripsisse ,  in 
qua  Dionysius  loquens  affirmabat  : 
«  Antea  quidem  litteras  scripserat  de 
Heleno ,  et  Firmiliano,  de  omnibus 
denique  sacerdotibus  per  Ciliciam , 
Cappadociam ,  cunctasque  fìnitimas 
provincias  constitutis,  sese  ob  eam 
causam,  ab  illorum  communione  dis- 
cessurum ,  quod  haereticos  rebapti- 
zarent. » 

Disertius  testimonium  Eusebius  di- 
cere non  potuit,  quo  explicaret  gra- 

vitatem  controversiae  cum  Cypriano 
pertractatae,  etmorem  ante  Cypria- 
num  iam  inductum,  ut  haeretici  re- 
baptizarentur ,  quae  causa  fuit,  ut 
StephanusHeleno ,  Firmiliano,  aliis- 
que  excommunicationem  minitatus 
sit.  Neque  Eusebius  sibi  non  cohaeret 
in  his  testimoniis,  ubi  initium  opi- 
nionis  de  haereticis  rebaptizandis  a 
Cypriano  ducere  videtur  et  deinde 
eam  antiquiorem  fuisse  ostendit.Et- 
enim  est  indubium ,  Eusebio  notum 
fuisse  morem  hunc  multo  ante  induci 
coepisse.  Id  luculenter  ostendunt 
quae  eodem  e.  7  habet,  ubi  adducens 
Dionysii  Alexandrini  tertiam  episto- 
lam  addit  :  «Illud.  praeterea  didici 
(Dionj^sius  ait)  non  ab  Àfris  solis 
hunc  morem  nunc  primum  invectum 
fuisse  ,  sed  et  multo  antea  superio- 
rum  Episcoporum  temporibus,  in  Ec- 
clesiis  populosissimis,  et  in  conciliis 
fratrum  apud  Iconium  et  Synnada, 
et  apud  alios  plurimos  idem  sanci- 
tum  fuisse.  »  Valesius  in  notis  ad 
e.  1  lib.  7  fatetur  hoc  ipsum,  verum 
subdit,  se  codicum  Mazzarini,  Medi- 
cei, aliorumque  auctoritate  adductum 
esse  ad  latine  reddendum,  Cypria- 
num  primum  omnium  censuisse  re- 
baptizandos  esse  haereticos.  Alium 
igitur  eo  in  loco  Eusebii  sensum  esse 
non  posse  apparet,  nisi  Cypriani 
praesertim  auctoritate,  et  occasione 
dissidii  cum  Stephano  exorti,  tum 
primum  rebaptizantium  opinionem 
celeberrimam  evasisse. 

Profecto  Augustinus  lib.  2  de  bapt. 
e.  8  inquit  :  «  Nec  arbitror,  B.  Cy- 
prianum,  propter  aliud  contra  con- 
suetudinem,  quid  sentiret,  liberius 
exprompsisse  ,  prioremque  dixisse  . 
nisi  ut  alium  si  forte  exsisteret,  cui 
esset  melius  revelatum,  gratissime 
acciperet.  »  Deinde  vero  inquit  : 
«Quam  tamen  consuetudinem,  nisi 
prior  ante  Agrippinus,  et  nonnulli 
per  Africani  coepiscopi  eius,  etiam 
per  concilii  sententias  disserere  ten- 
tavissent,  non  auderet  iste  saltem 
ratiocinariadversus  eam.» Ex  his  ap- 
paret ab  Augustino,  Agrippinum  et 
Cyprianum,  priorem  ap;  ellatum  esse 


in  controversiae  de  rebaptizandis 
haereticis  pertractatione.  Id  autem 
ea  ratione  facit,  quod,  dum  Agrip- 
pinum in  ea  re  priorem  fuisse  dicit, 
eundem  comparat  refertque  ad  Cy- 
prianum; cium  vero  Cyprianum  prio- 
rem dicit,  eum  ad  Stephanum  refert, 
atque  ad  ceteros,  qui  tunc  eodem  ne- 
gotio  còntendebant. 

His  quae  Eusebius  de  Cypriano 
scripsit,  memoratis  superius  locis , 
simile  est  quod  Sozomenus  habet 
lib.  6  e.  25  Historiae  ubi  de  Apolli- 
nari  haeretico  verba  facit.  «Dama- 
sus,  inquit,  Episcopus  Romae,  et  Pe- 
trus Episcopus  Alexandrinus  certio- 
res  facti,  primi  omnium,  convocato 
Romae  Concilio,  haeresim  conde- 
mnaverunt.»  Atqui  tamen  in  Alexan- 
drino  S.  Atbanasii  concilio  anno  362 
ea  haeresis  condemnata  fuerat ,  et 
Sozomenus  ipse  ante  narraverat,  Li- 
berium  Papam  de  his  erroribus  scri- 
psisse  ad  orientales,  et  eiusdem  Pon- 
tiflcis  iudicio  causam  visam  esse  ab- 
solutam.  Nemo  autem  Sozomeni  liane 
narrationem  reiecit,  atque  omnes  in- 
telligunt,  Sozomenum  loquutum  fu- 
isse de  eo  tempore,  quo  plurimi  hae- 
resim Apollinaristarum  proscripse- 
runt,  quorum  principem  locum  te- 
nebant  Damasus  Romanus,  et  Petrus 
Alexandrinus  Episcopi,  non  vero  de 
quocumque  tempore.  Eadem  ratio 
est  ut  conci udarnus,  Eusebii  loquendi 
modum  nullum  argumentum  aiferre, 
ut  eius  auctoritas  in  facti ,  de  quo 
loquimur,  veritate  demonstranda  im- 
minui  possit. 

Quemadmodum  Eusebii,  ita  Augu- 
stini  testimonio  evincitur,  vere  in- 
ter  memoratos  Episcopos  debaptismo 
haereticorum  fuisse  disputatimi.  Iam 
Augustini  locum  de  ea  re  attulimus, 
quo  ostenditur,  Augustinum  certuni 
putasse,  eòs  Episcopos  de  ea  re  di- 
mieasse.  Est  vero  perspicuum  ,  quod 
ille  habet  lib.  6  de  bapt.  cap.  14: 
«P>ant  duarum  Eminentissimarum 
Ecclesiarum  (  Romanae  et  Cartha- 
giniensis)  Episcopi  duo,  Stephanus 
et  Cyprianus,  ambo  in  unitate  ca- 
tholica  constituti ,  quorum  Stepha- 

nus  baptismum  Christi  in  nullo  ite- 
rano1 uni  esse  censebat ,  et  hoc  facien- 
tibus  graviter  succensebat.  Cypria- 
nus  autem  in  haeresi  vel  schismate 
baptizatos  tamquam  non  liabentes 
baptismum  Christi  baptizandos  esse 
in  Ecclesia  Catholica  existimabat.  » 
Est  exploratum,  Augustini  auctori- 
tatem,  cum  in  ceteris  rebus,  tum  in 
Donatistarum  confutatione  plurimi 
faciendam  esse.  Est  etiam  manife- 
stum,  Augustinum,  si  putasset  re- 
vera  Cyprianum  prò  rebaptismo  non 
pugnasse,  hoc  Donatistis  non  fuisse 
concessurum,  qui  Cypriani  patrocinio 
tantopere  gloriabantur. 

Argumentum ,  quod  ex  Augustini 
testimoniis  desumitur,  everti  posse 
putat  memoratus  scriptor  affirmans, 
Augustinum  hypothetice  tantum  de 
hac  controversia  loquutum  esse.  Ne- 
que  mirum,  Augustinum,  licet  plu- 
ribus  in  locis  de  controversiae  huius 
veritate  dubitaret,  tamen,  quin  con- 
cederete revera  illam  pertractatam 
esse,  argumento  ex  eadem  petito  uti 
voluisse.  Nam  putavit  factum  Cy- 
priani a  Donatistis  obiectum  ipsos 
Donatistas  refellere.  Etenim  illi  te- 
terrimum  schisma  conflaverant:  Cy- 
prianus  vero,  non  solum  perpetuo  a 
schismate  quolibet  Gonfiando  abhor- 
ruerat,sed  omnino  charitatis  et  uni- 
tatis  Ecclesiae  fuerat  amantissimus 
et  invictus  assertor.  Itaque  exemplo 
Cypriani  usurpato ,  Donatistas  con- 
futari  Augustinus  iudicavit,  argu- 
mento ad  hominem,  ut  aiunt,  adhi- 
bito.  Sed  haec  Augustinus  ipse  re- 
fellit,  qui  ubi  suam  de  tota  hac  hi- 
storia  sententiam  manifeste  expli- 
care  vult,  luculenter  docet,  se  de 
eiusdem  veritate  non  dubitare.  Ne- 
vscio  utrum  clarius  id  ostendere  po- 
tuerit  Augustinus,  quam  in  episto- 
la 92  ad  Vincentium  Rogatianum 
fecit.  Affirmaverat  ibi  :  «Quamquam 
non  desint,  qui  hoc  Cyprianum  pror- 
sus  non  sensisse  contendane»  Subdit 
vero:  «Nos  tamen  duas  ob  res  non 
negamus  illud  sensisse  Cyprianum  ; 
quod  et  stylus  eius  habet  quandam 
taciem,  quam  possit  agnosci:  et  quod 

ibi  magis  contra  vos  nostra  causa 
monstratur  invictior  ,  vestraeque 
separationis  praesumptio,  videlicet , 
ut  ne  macularemini  peccatis  alienis, 
tota  facilitate  subvertitur;  cum  ap- 
pareat  in  litteris  Cypriani,  commu- 
nicata  esse  cum  peccatoribus  sacra- 
menta, cum  admissi  sunt  in  Eccle- 
siam,  qui  secundum  vestram,  et  sicut 
vultis  ,  illius  sententiam  baptismum 
non  habebant.  » 

Grave  profecto  hoc  Augustini  ar- 
gumentum est,  et  apposite  de  ilio 
Bertius  inquit:  Donatista,  qui  flngi- 
tur  epistolarum  Cypriani  artifex,  vel 
fuit  callidus  et  vafer,  vel  ignarus 
prorsus,  ac  rerum  tractandarum  im- 
peritus.  Quomodo  vero  Donatista  cal- 
lidius  unitatem  Ecclesiae  probare 
potuit,  quae  harum  litterarum  thema 
constituit?  si  vero  Donatista  hic , 
cuius  dolo  hae  Cypriani  epistolae 
scriptae  sunt,  homo  erat  rerum  igna- 
rus, et  tardi  ingenii,  quomodo  potuit 
adeo  apposite  Cypriani  scribendi  ra- 
tionem  imitari,  ut  S.  Martyris  verus 
stylus  appareat,  et  cetera  Cypriani 
ornamenta  referre,  ut  auctor  episto- 
larum omnino  Cyprianus  videri  per- 
petuo potuerit  hominibus  legendo 
Cypriano  assuetis?  Eandem  Augustini 
sententiam  ostendere  quoque  possu- 
mus,  ut  alia  testimonia  omittantur, 
verbis  lib.  7  de  bapt.  e.  20.  «  Bene 
tamen,  inquit,  quod  toties  memine- 
runt,  primum  apostolorum  Petrum 
potuisse  aliter  sapere,  quam  veritas 
postulabat,  quod  accidisse  etiam  Cy- 
priano sine  ulla  eius  contumelia  cre- 
dimus,  quicumque  diligimus  Cypria- 
num. » 

Ad  facti,  de  quo  loquimur,  verita- 
tem  confìrmandam,  iure  etiam  com- 
memoranda est  Magni  Basilii  aucto- 
ritas,  qui  vix  post  centum  annos 
Firmiliani  fuit  in  Caesareensi  Cap- 
padociae  Episcopatu  successor,  cuius 
gravitas  et  doctrina  explorata  omni- 
bus est.  Is  igitur  in  prima  epistola 
ad  Amphilochium  Iconii  in  Lycaonia 
Episcopum  canonica  inquit  :  «  Anti- 
quis  visum  est,  Cypriano  dico  et 
nostro   Firmiliano,  hoc    omnes   uni 

calculo  subiicere. .  . .  quare  eos,  qui 
abipsorum  partibus  stabant  tamquam 
a  laicis  baptizatos ,  iusserunt  vero 
Ecclesiae  baptismo  ad  Ecclesiam  ve- 
nientes  expurgari.»  Quemadmodum 
verba  ipsa  per  se  demonstrant,  ni- 
hil  haesitans  Basilius  narrat,  nane, 
quam  toties  recensuimus,  fuisse  Cy- 
priani  mentem  de  hominibus,  qui  ab 
haereticis  baptisma  suscepissent,  at- 
que  eandem  Firmiliani  sententiam 
fuisse  sine  ulla  dubitatione  comme- 
morat. 

Testimonio  huic  opponit  adversa- 
rius,  deceptum  Basilium  esse  Eusebii 
auctoritate;  atque  ea  narrasse,  quae 
inox  recensuimus.  Primo  loco  autem 
ostendendum  esset,  Basilium  Eusebii 
testimonio  tantum  addictum  fuisse 
ad  referendum,  Cyprianum  et  Fir- 
milianum  omnes  haereticos  rebapti- 
zandos  censuisse.  Id  enim  veluti  cer- 
tuni ponit  quod  in  quaestione  ver- 
satur  :  nam  veluti  certum  ponit, 
Firmilianum  non  fuisse  controver- 
siae  participem  ,  de  qua  loquimur, 
eumque  ad  Cyprianum  epistolam  non 
scripsisse,  de  qua  in  posterum  loquu- 
turi  sumus.  Quod  si  hoc  in  argu- 
mentando  vitium  declinandum  est, 
manitèstum  quoque  est,  affirmari  hic 
non  posse,  Eusebii  auctoritate  dece- 
ptum Basilium  fuisse.  Id  autem  eo 
luculentius  apparet,  quod  legenti  il- 
lam  epistolam  canonicam  Basilii  ad 
Amphilochium ,  perspicuum  est,  di- 
verso prorsus  modo  ,  ac  Eusebius 
facit ,  Basilium  narrare  ea,  quae 
liane  de  rebaptismo  controversiam 
recipiunt.  Consideratis  vero  iis,  quae 
editores  Maurini  habent  in  notis  ad 
memoratas  epistolas,  omnia  ita  co- 
haerent,  ut  Basilii  mens,  et  dispu- 
tandi  ratio  facile  explicetur.  Prae- 
terea  etiamsi  concedi  vellet,  quo* 
tamen  concedi  non  posse  ostendimus, 
Basilium  ad  haec  narranda  adductum 
esse  Eusebii  auctoritate  ,  non  inde 
certe  sequeretur,  Basilii  testimonium 
ad  rem  demonstrandam  non  valere: 
effecimus  enim  superi us  ,  Eusebio 
credi  debere  testimonium  elicenti  de 
controversiae  huius  ventate. 


Incredibile  autem  minime  est,  Ba- 
silium ea  narrasse,  quae  indicavimus, 
de  Cypriano  et  Firmiliano  :  immo 
Basilii  narratio  omnino  accurata  est. 
Etenim  interroganti  Amphilochio  re- 
spondet  circa  baptismum  haeretico- 
rum,  sed  ita  respondet,  ut  tempora 
antiquiora  commemoret,  et  quae  iis 
temporibus  sententia  viguerit  ex- 
ponat.  «  Certe,  inquit,  ep.  let  mine, 
cum  de  interrogatis  tuis  numquam 
hactenus  sollicite  cogitassem ,  coa- 
ctus  sum  diligenter  attendere,  et  si 
quid  a  senioribus  audieram  recor- 
dari,  et  cognita  iis,  quae  didice- 
ram,  per  me  ipse  ratiocinari.  »  De- 
inde addit.  «  visum  esse  antiquis 
haereticorum  quidem  baptisma  pe- 
nitus  reiicere,  schismaticorum  vero, 
ut  adhuc  ex  Ecclesia  exsistentium, 
admittere.  »  Denique  narrat,  Cypria- 
num et  Firmilianum  iudicasse  ,  o- 
mnes,  sive  haereticos,  sive  schisma- 
ticos  uni  calculo  subiiciendos  esse, 
ut  ab  iis  baptizati  ad  Ecclesiam  re- 
vertentes,  vero  Ecclesiae  baptismo 
expurgari  deberent.  Haec  ad  contro- 
versiae huius  historiam  exponendam 
a  Basilio  scripta  sunt  in  epistolis, 
quae  veterum  codicum  auctoritate 
eidem  tribui  omnino  debent ,  et  de 
quarum  epistolarum  authentia  dubi- 
tari  posse  eruditissimi  viri  ne  su- 
spicati  quidem  sunt. 

At  Basilius  in  iis  epistolis  osten- 
dit,  se  hactenus  in  sententia  perse- 
verare rebaptizandi  haereticos ,  et- 
iamsi Nicaena  synodus  de  solis  Paul- 
lianistis  rebaptizandis  mentionem 
fecerit:  videtur  autem  hoc  de  Basi- 
lio credi  non  posse  ,  qui  tantopere 
Nicaeni  concilii  decreta  venerabatur. 
Ut  brevitati  tamen  consulam,  respon- 
debo  adductisCardinalis  Norisii  ver- 
bis  in  historia  Donatistarum  parte  1 
e.  10.  «Fateor  Basilium  existimasse, 
canonem  Nicaenum  dePaulianistislo- 
quutum ,  nihii  interim  statuisse  de 
rebaptizam.is  aliarum  sectarum  hae- 
reticis, quos  ipse  iterum  sacris  lym- 
phis  abluendos  putabat.  Etenim  Fir- 
mi lianus  Caesareae  metropolita  in 
synodo  sanxerat,  omnes  haereticos 

rebaptizandos  :  cui,  cura  altero  sae- 
culo  in  eandera  sedem  Basilius  sub- 
rogatus  fuisset ,  inclytae  Cappado- 
curn  consuetudini  mordicus  inhae- 
rens,  haereticos  ad  catholicam  ve- 
nientes  iterum  baptizabat.  In  ean- 
dem  sententiam  ivitEpiphanius,  aliì- 
que,  existimantes ,  Nicaenam  syno- 
dutn  illud  statuisse,  non  ut  regulam 
dogmatis,  sed  ut  morum  iuxta  con- 
suetudinem  regionis  variabilem  rìi- 
sciplinam.»Haec  Norisius  qui  confìr- 
mat,  liane  Basilii  sententiam  fuisse, 
verbis  ex  ep.  ad  Amphilochium  cano- 
nica. «  Nos  antera  una  ratione  oranes 
rebaptizamus;  quod  si  apud  vos  pro- 
li ibita  est  rebaptizatio,  sicut  ea  apud 
Romanos,  oeconomiae  alicuius  gratia, 
nostra  tamen  ratio  vim  obtineat. . . . 
Qnamobrem  si  hoc  pla^uerit,  oportet 
Episcopos  plures  in  unum  convenire, 
et  ita  demum  canonem  ec'ere,  ut  is, 
qui  agit,  periculo  careat,  et  qui  re- 
sponcet,  in  dando  eiusmodi  quaestio- 
nibus  responso  auctoritatem  habeat.» 

Concludam  hunc  locum  animadver- 
tendo  epistolara  primam  canonicara 
ad  Amphilochium  ,  in  qua  de  reba- 
ptismo  Basilius  disputat  t'usius,  quam 
in  altera  epistola,  omnino  contrariam 
schismaticis  omnibus  esse.  Probat 
enim  in  illa  Basilius  C.ypriani  et 
Firmiliani  sententiam,  qui  ideo  schi- 
smaticorum  baptismum  eidem  calculo 
subiiciebant,  ac  baptismum  haereti- 
corum,  quia  «  ab  Ecclesia  separati 
non  haberit  amplius  in  se  gratiam 
Spiritus  sancti  ....  qui  autem  re- 
secti  sunt,  nec  baptizandi  habebant 
potestatem,  ut  qui  non  possent  am- 
plius Spiritus  sancti  gratiam  aliis 
praebere  ,  a  qua  ipsi  exciderant.  » 
Haec  Donatistarum  artifìcio  scripta 
esse,  quae  eorundera  causae  imprimis 
officiebant,  nescio  utrum  persuaderi 
cuiquam  possit. 

Gravissimis  scriptoribus,  quos  ha- 
ctenus  conimemoravimus,  adiungen- 
dus  est  Hieronymus,  qui  in  dialogo 
adversus  Lucir'erianos  et  in  catalogo 
virorum  illustrium,  extra  omne  du- 
bium  esse  positum  demonstrat,  vere 
controversiam    illam     pertractatam 

fuisse  inter  Stephanum  et  Cypria- 
num  de  baptismo  haereticorum  ite- 
rando. Hieronymus  inquam,  hoc  ha- 
bet  in  his  locis:  Quidquid  vero  dici 
placeat  de  rebus,  quae  in  memoratis 
Hieronymioperibuscontinentur,  quo- 
niam  nos,  dum  hoc  in  loco  Hiero- 
nymi  auctoritatem  adducimus ,  ea 
tantum  de  causa  illam  afferimus,  ut 
ostendamus  ,  eius  etiam  testimonio 
con  firmari  contro versiae  memoratae 
veritatem,  manifesum  est,  ad  eiusdera 
auctoritatem  declinandam  necesse 
Opinino  esse,  certis  argumentis  os- 
tendere  prorsus  ,  ea  loca ,  quae  in 
iisdem  operibus  habentur,  Hierony- 
mo  tribui  non  posse.  Hoc  autem 
quomodo  demonstrari  possit,  non  ita 
tacile  intelligitur.  Facile  quidem  est 
affirmare,  Hieronymum,  si  ei  memo- 
rata loca  sunt  accensenda,  deceptum 
esse  supposititiis  Cypriani  epistolis: 
sed  facile  minime  est  ostendere,  illas 
epistolas  Cypriani,  in  quibus  de  con- 
troversia ob  rebaptizationem  exci- 
tata agitur,  supposititias  esse:  immo 
non  esse  supposititias  omnino  evin- 
citur. 

Praeterea  hoc  in  loco  satis  nobis 
est  affirmare  ,  Hieronymum  adduci 
[iosse  tamquam  scriptorem,  qui  de 
eiusdem  controversiae  veritate  te- 
stimonium  dicit.  Consonat  Hieronymi 
narratio  hac  in  re  cum  Eusebii  et 
Basilii  testimoniis,  qui  certe  extra 
dubium  ponunt,  Cyprianum  cum  Ste- 
phano  R.  P.  de  rebaptismo  conten- 
disse:  hanc  vero  litem  inter  eos  per 
litteras  pertractatam  esse  indubium 
est.  Quomodo  igitur  Hieronymum 
t'alsis  litteris  deceptum  fuisse  dici 
poterit,  ut  referret,  vere  eos  Epi- 
scopos inter  se  de  baptismo  haereti- 
corum iterando  pugnasse ?Nisi  quae 
hactenus  diximus,  refellantur,  non 
poterit  demonstrari ,  ab  Hierónymo 
scribi  non  potuisse  quae  in  dialogo 
adversus  Luciferianos  ,  et  in  illu- 
strium virorum  catalogo  ab  eo  me- 
moriae  prodita  esse  recensuimus. 

Est  nunc  brevìter  aliquid  dicen- 
dum  de  silentio,  quod  veteres  Dona- 
tile circa  Cypriani  factum  serva- 

verunt.  Nam  adversarius  qui  con- 
tenditi, universain  narrationem  hanc 
de  Cypriano  cum  R.  P.  Stephano 
disputante  ob  rebaptizationem  vel- 
uti  falsam  reiici  oportere  ,  putat 
ialsitatis  perspicuum  argumentum 
reperiri  in  silentio  a  veteribus  Do- 
natistis  de  ea  re  servato.  Verum 
quid  valere  possit  argumentum  hoc 
negativum  contra  positiva,  quae  iam 
attulimus  argumenta  ,  perspicuum 
est:  nisi  evincatur  autem,  ab  Eu- 
sebio, a  Basilio ,  ab  Augustino,  ab 
Hieronymo  memoriae  proditum  non 
esse,  controversiam  illam  saeculo  III 
pertractatam  fuisse,  numquam  pot- 
erit  veteri  Donatistarum  silentio  de- 
raonstrari,  Episcopos,  de  quibus  ser- 
mo est,  de  rebaptismo  non  pugnasse. 
Deinde  videri  iure  potest  propria 
esse  hominum  sententiam  suam  qua- 
cumque  ratione  defendere  volentium, 
arguinentandi  methodus  ex  Donati- 
starum agendi  ratione  petita;  ut,  si 
veteres  Donatistae  non  provocent, 
neque  obiiciant  exemplum  Cypriani, 
argumentum  ex  hoc  silentio  desum- 
ptum  tale  esse  debere  dicatur,  ut 
controversiae  illius  historiae  falsita- 
tem  evincat;  si  vero  a  Donatistis  Cy- 
priani exemplum  adductum  fuisse 
constet  ad  rebaptizationem  propu- 
gnandam,tunc  confìdenter  statnatur 
universam  narrationem  de  Cypriano 
haereticos  rebaptizante  a  Donatistis 
confictam  esse. 

Nos  vero ,  sive  obiecerint  illud 
exemplum,  si /e  non  obiecerint  Dona- 
tistae, quaerendum  hoc  non  esse  con- 
tendimus,  ad  historiae  veritatem  os- 
tendendam,  cum  ea  certissimis  vete- 
rura  scriptorum  testimoniis  innitatur. 
Plura  praeterea  commemorari  pos- 
sent  responsionum  capita,  quibus  pa- 
teret,  quare  factum  sit,  ut  Donatistae 
debuerint  non  afferre  exemplum  Cy- 
priani. Est  celeberrimus  Optati  Mile- 
vitani  locus  lib.5  n.3  adversus  Parme- 
nianum,  ubi  de  baptismo  sermonem 
habet.  «De  hoc  Sacramento,  inquit, 
non  leve  certamen  innatum  est,  du- 
bitatur  an  post  Trinitatem,  in  eadem 
Trinitate  hoc  iterum  liceat  facere  : 

vos  dicitis  licet  ;  nos  dicimus  non 
licet  :  inter  licet  vestrum ,  et  licet 
nostrum,  nutant  et  remigant  animae 
populorum:  nemo  vobis  credat,  nemo 
nobis;  omnes  contentiosi  homines  su- 
mus.  Quaerendi  sunt  iudices:  si  Chri-« 
stiani,  de  utraque  parte  dari  non  pos« 
sunt,  quìa  studiis  veritas  impeditur. 
De  ioris  quaerendus  est  iudex;  si 
paganus,  non  potest  nosse  Christia- 
na secreta:  siiudaeus,  inimicus  est 
Christiani  baptismatis  :  ergo  in  ter- 
ris  de  hac  re  nullum  poterit  reperiri 
iudicium  :  de  caelo  quaerendus  est 
iudex;  sed  ut  quid  pulsamus  ad  cae- 
lum,  cum  habemus  hic  in  Evangelio 
testamentum?  »  Haec  clara  sunt,  ut 
omnes  intelligant,  Donatistas  Optato 
exemplum  Cypriani  afferre  non  po- 
tuisse,  neque  Optatum  de  exemplo 
Cypriani  rebaptizantis  haereticos  sol- 
licitum  esse  debuisse. 

Item  cum  Optatus  lib.  1  cap.  10 
ostendit,  Maiorinum  a  Donatistis 
consecratum ,  non  vero  Caecilianum 
consecratum,  a  catholicis  Episcopum 
Carthaginiensem,  a  Cypriani  et  Petri 
cathedra  defecisse  ;  Donatistae  non 
poterant  respondere  Maiorinum  a  Cy- 
priani cathedra  non  recessisse ,  eo 
quod  eandem  de  rebaptismo  senten- 
tiam sequutus  sit,  sed  ut  schismaticos 
se  non  esse  docerent,  demonstrare 
debebant,  Maiorinum ,  non  Caecilia- 
num fuisse  legitimum  Mensurii  suc- 
cessorem.  Quomodo  igitur  institutum 
disputationis  tunc  pati  poterat,  ut  de 
rebaptismo  a  Cypriano  propugnato 
donatistae  verba  facerent?  His  addi 
potest,  non  omnia  veterum  ponati- 
starum  scripta  ad  nos  pervenisse  ; 
eos  intellexisse  facillime ,  Cypriani 
exemplo  causam  suam  iuvari  minime 
posse  ;  omnes  praecipuis  eorundem 
labores  in  eo  positos  fuisse,  ut  sen- 
tentiam damnationis  a  Melchiade 
Pontifìce  latam  contra  Donatura,  et 
prò  Caeciliano  refellerent.  Haec  au- 
tem nullam  afferebant  causam  de  re- 
baptismo loquendi. 

Et  quoniam  hic  absolvenda  prorsus 
est  tota  responsio  argumento  ex  si- 
lentio scriptorum  desumpto,  brevi  di- 

cara  non  valere  quidquam  ad  contro- 
versiae huius,  vel  monumentorum 
eam  respicientium  veritatem  dene- 
gandam,  silentium  ab  anonymo  scri- 
ptore  libelli  aclversus  rebaptizantes, 
qui  exstat  inter  opera  Cypriani  a 
Baluzio  edita,  neque  etiam  silentium 
a  Pontio  Diacono  servatum  ,  qui  res 
a  Cypriano  gestas  memoriae  poste- 
rorum  tradidit.  Quod  spectat  enim 
ad  scriptorem  anonymum,  si  ille,  ut 
communis  opinio  fert,  adversus  Cy- 
priani rebaptismura  scripsit,  patet, 
eum  afferri  posse  taniquam  controver- 
siae  huius  veritatis  testera.  Si  vero 
contra  Donatistas  ille  scripsisse  p.u- 
tandus  est,  aliud  ex  eo  silentio  non 
exsistet,  nisi,  eum  scriptorem,  Dona- 
tistas refellentem  ,  B.  Martyris  hono- 
ri  consuluisse,  eum  nihil  de  eius  sen- 
tentia  rebaptizandi  haereticos  com- 
memorandum putavit,  eo  quod  vide- 
ret,  quam  diversa  esset  Donatistarum 
agendi  ratio,  ab  ea,  quam  Cypria- 
nus  unitatis  Ecclesiae  amantissimus 
adhibuerat. 

Neque  gravior  est  difficultas ,  quae 
ex  Pontii  silentio  profìciscitur.  Nam 
certuni  est,  eum  non  omnia  Cypriani 
facta  referre  :  etenim  n.  10  fatetur, 
se  praeterire  multa  alia,  et  qitidem 
magna,  Id  autem  et  de  facto  ipso 
controversiae  verum  est,  et  de  scri- 
ptis  Cypriani  :  etenim  omittit  com- 
memorare Cypriani  nonnullas  epi- 
stolas  absque  ulla  controversia  genui- 
nas.  Talis  est  epistola,  in  qua  Cy- 
prianus  agit  de  presbyteris  factionis 
Felicissimi,  deque  iis,  quae  contra 
ipsum  conati  erant;  talis  illa  ad  An- 
tonianum,  ea  de  Cornelii  confessione, 
item  ad  Lucium,  in  qua  de  eius  ab 
exilio  reditu  gratulatur  :  quod  si 
nemo  harum  epistolarum  veritatem 
negat,  eo  quod  a  Pontio  praetermit- 
tantur,  quid  est  quod  Pontii  silen- 
tium adducatur  ad  epistolas  Cypria- 
no non  tribuendas,  in  quibus  de  hae- 
reticorum  rebaptismo  senno  est  ? 
Potest  praeterea  probabilis  causa 
afferri  cur  Pontius  nihil  de  ea  re 
scripserit,  atque  illas  epistolas  omit- 
tendas  iudicaverit.  Timere  enim  po- 


tuit,  ne  veruni  rerum  recordatio  de- 
decus  aliquod  Cypriano  afferret;  et 
eum  ea  maxime  referenza  suscepis- 
set,  quae  B.  Martyri  honorifìca  c- 
rant,  consilium  amplexus  esse  vide- 
tur,  totum  rebaptizationis  negotium 
praetereundi. 

Quae  hactenus  pertractavimus,  eo 
pertinent  ut  ostendatur  vere  saeculo 
tertio  de  haereticis  rebaptizandis  in- 
ter Episcopos,  de  quibus  sermo  est, 
fuisse  disputatum.  Restat  nunc  ut 
brevissime  nonnulla  singillatim  dica- 
mus  de  monumentorum  eandem  con- 
troversiam  respicientium  ventate. 
Loquimur  videlicet  de  epistolis,  quas 
Cyprianus  in  huius  controversiae 
pertractatione  scripsit  ad  Episcopos 
Numidiae  ,  ad  Quintum  ,  ad  Inba- 
ianum,  ad  Pompeium,  ad  Magnum  ; 
loquimur  de  actis  concilii  tertii  Car- 
thaginiensis,  quod  in  eadem  causa 
habitum  est  ;  loquimur  denique  de 
epistola  Firmiliani  Caesareensis  Cap-< 
padociae  Episcopi  ad  Cyprianum,  qui 
missis  per  Rogatianum  litteris,  il- 
luni de  baptismo  haereticorum  con- 
suluerat,  deque  sententia,  quani  Ste- 
phanus  R.  Pontifex  circa  illos  non 
rebaptizandos  tenendam  esse  volebat. 

De  epistolis  autem  Cypriani  iam 
possumus  affirmare ,  eas  genninas 
demonstrari  posse  Augustini  testi- 
monio ,  quod  superius  attulimus. 
Illud  enim  testimonium,  atque  ea, 
quae  de  testimonio  ilio  loquentes  di- 
ximus,  non  modo  evincunt ,  Augu- 
stinum  existimasse  vere  Cyprianum 
contendisse ,  haereticos  rebaptizari 
oportere,  sed  illi  epistolas  memora- 
tas  tribuendas  esse.  Circa  Augustini 
mentem  de  iis  epistolis  illud  idem 
obiicitur,  quod  de  controversiae  ipsi- 
us  ventate,  scilicet,  eum  hypothe- 
tice  tantum  de  illis  litteris  esse  lo- 
quutum.  Verum  S.  Doctoris  omnino 
certam  sententiam  fuisse ,  illas  epi- 
stolas Cypriano  debere  tribui,  locus 
iam  adductus  demonstrat,  ex  ep.  ad 
Vinc.  Rogatianum,  et  libri  de  bapti- 
smo pluribus  locis,  in  quibus  de  epi- 
stolis iis,  tamquam  de  veris  Cypria- 
ni   epistolis    sine    ulla   dubitation© 

pertractat.  Huiusmodi  est  testimo- 
nium  lib.  1  cap.  18  ubi  ait:  «Exstant 
B.  Martyris  in  eiu>  litteris  magna 
documenta;  .  .  .  nam  illis  tempori- 
bus visum  est  ei  cum  ferme  octo- 
ginta  Episcopis  suis  africanarum 
Ecclesiarum,  omnem  hominem  ,  qui 
extra  Ecclesiae  Catholicae  commu- 
nionem  baptizatus  fuisset,  oportere 
ad  Ecclesiam  venientem  denuo  ba- 
ptizari.  » 

Huiusmodi  etiam  sunt  dicendi  ra- 
tiones,  quibus  Augustinus  usus  est 
ih  aliis  locis  quae  afferri  possent, 
et  in  quibus  de  epistolis  sermonem 
instituit ,  quas  adversarii  putant 
Augustinum  hypothetice  tantum  Cy- 
priano  tribuisse.  Neqne  enim  ibi  eas 
Epistolas  Cypriano  tributas  appellat, 
sed  omnino  ita  loquitur,  ut  minime 
se  dubitare  ostendat,  num  illae  de- 
beant  Cjpriano  accenseri.  Etenim  de 
iis  agens  inquit:  «His  verbi s  B.  Cy- 
priani  :  hoc  enim  ipse  etiam  Cy- 
prianus  cum  ceteris  statuii:  ad  Pom- 
peium  etiam  scribit  Cyprianus:  Epi- 
stolam  ,  quam  Iubaiano  scripsit  ;  il- 
lam,  quam  ad  Quintum  dedit;  illam, 
quam  cum  quibusdam  collegis  ad 
quosdam  collegas;  illam ,  quam  ad 
Pompeium  scripsit.  »  Praeter  haec, 
ad  veritatem  harum  epistolarum 
probandam  cetera  illa  argumenta 
vim  habent,  quae  desumuntur  ex  ve- 
terum  codicum  auctoritate,  in  quibus 
eae  reperiuntur,  et  ex  controversiae 
contextu,  quae  harum  epistolarum 
scriptionern  requirit,  cuius  contro- 
versiae historiam  veram  existiman- 
dam  esse  docuimus. 

Quod  pertinet  vero  ad  concilii  ter- 
tii  Carthaginiensis  celebrationem,  su- 
perius  Augustini  testimonium  attuli- 
mus,  ex  quo  illud  vere  habitum  esse 
constat.  Scilicet  S.  Doctor  lib.  1.  de 
baptismo  e.  18  ait,  visum  esse  Cy- 
priano cum  ferme  octoginta  coepi- 
scopis  suis  Africanarum  Ecclesiarum, 
haereticos  rebaptizandos  esse:  cum 
enim  concilium  illud  87  Episcoporum 
fùerit,  apparet  Augustini  verba  re- 
ferri ad  sententiam  Cypriani,  quae 
communi   Episcoporum   suffragio  in 


memorato  concilio  confìrmata  est. 
De  eodem  concilio  Augustinus  lib.  3 
de  baptismo  e.  3  inquit:  «Nullo  pror- 
sus  modo  crediderim  in  sancto  con- 
cilio praesertim  collegarum  aliud  ore 
protulisse,  quam  corde  gestabat  Cy- 
prianus. »  Nihil  vero  magis  manife- 
ste demonstrat,  Augustino  persuasimi 
fuisse,  vere  illud  concilium  habitum 
esse,  quam  ipsius  -agendi  ratio,  qui 
Episcoporum  sententias  in  eo  pronun- 
tiatas  expendendas  suscepit.  «  San- 
ctorum  Episcoporum ,  inquit  lib.  6 
e.  7,  sententias,  salvo  cum  eis  vinculo 
unitatis  et  pacis,  in  quo  retinendos 
eos  quantum  Dominus  adiuvat  imi- 
tamur,  considerandas  et  pertractan- 
das  aggredimur.  »  Adiungendus  Au- 
gustino Hieronymus,  qui  lib.de  script. 
Ecclesiasticis,  de  Dionysio  Alexan- 
drino  sine  ulla  haesitatione  tradit: 
«  Hi  e  in  Cypriani  et  Africanae  syn- 
odi  dogma  consentiens,  de  haereti- 
cisrebaptizandis  ad  diversosplurimas 
misit  epistolas.  » 

His  testimoniis,  ceterisque  argu- 
mentis,  quae  ad  vindicandam  huius 
synodi  veritatem  afferri  possent, 
obiicitur,  mirum  omnino  esse,  et  in- 
credibile prorsus  videri,  antequam 
Episcopi,  qui  concilio  aderant,  sen- 
tentiam dicerent,  recitatas  esse  Cy- 
priani ad  Iubaianumlitteras,  Iubaiani 
ad  Cyprianum,  Stephani  vero  epi- 
stolam  Cypriani  sententiae  contra- 
riam  recitatarn  non  esse.  Ioannes 
Fellesin  editione  operum  S.  Cypriani 
inadnotatione  ad  inscriptionem  huius 
synodi,  respondet  brevi  his  admira- 
tionibus,  atque  adeo  delicatae  ani- 
maclversioni.  «  Post  litem,  inquit,  de 
haereticorum  baptismo  diu  multum- 
que  agitatam.  non  tantum  per  epi- 
stolas cum  Episcopis  seorsum,  sed 
etiam  in  synodis  eórundem  frequen- 
ter  congregatis,  cai.  septemb.  an- 
no 256  concilium  87  Episcoporum 
Africae,  Numidiae,  Mauritaniae  co- 
gendum  Cartilagine  curavit  Cypria- 
nus. Cum  vero  controversiae  statum 
in  litteris  Iubaianiad  ipsum  scriptis, 
eiusque  invicem  responso,  perquam 
accurate  proponi  censeret,  consultis- 

simus  praesul  ex  iisdem  primo  loco 
lectis,  tractationem  synodicam  in- 
choandam  duxit.  Epistolas  vero  prae- 
dictas,  lite  iam  adulta,  et  Stephano 
in  apertas  simultatesprovecto,  trans- 
niissas  fuisse,  ex  iis,  quae  inibi  me- 
morantur,  rebus  gestis,  abunde  con- 
stat.  Porro  non  tantum  epistolas  Iu- 
baiani  et  Cypriani  ad  ipsum,  seti 
etiam  illas  ad  Stephanum  in  concilio 
lectas  constat  ex  suffragio  octavo, 
quod  Crescens  e  Cirta  tulit.  »  Haec 
apposite  ad  rem  nostram  Fellus. 

Iam  vero  quodnam  est  suffragium 
octavo  loco  a  Crescente  Cirtensi  Epi- 
scopo latum  ?  Huiusmodi:  «  In  tanto 
coetu  Sanctissimorum  Sacerdotum, 
lectis  litteris  Cypriani  dilectissimi 
nostri  ad  Iubaianum,  itemque  ad  Ste- 
phanum, quae  tantum  in  se  sancto- 
rum  testimoniorum  descendentium 
ex  scripturis  deificis  continent,  ut 
merito  omnes  per  Dei  gratiam  adu- 
nati consentire  debeamus;  censeo, 
omnes  haereticos  et  schismaticos , 
qui  ad  Catholicam  Ecclesiam  volue- 
rint  venire,  non  ante  ingredi,  nisi 
exorcizati  et  baptizati  prius  fue- 
rint.  »  Ex  hoc  octavo  Episcopi  Cir- 
tensis testimonio  constat,  lectas  esse 
Cypriani  ad  Stephanum  litteras  de 
rebaptismo.  At  nihil,  inquit  qui  syn- 
odum  liane  fabulis  annumerat  ,  ni- 
hil,  de  Stephani  ad  Cyprianum  res- 
ponso, nihil  de  decreto  ilio,  quo  a  Ro- 
mano Pontifìce  iussum  est  contra- 
riam  sequi  oportere  consuetudinem. 
Hoc  autem  quomodo  probari  possit, 
non   video. 

Etenim  in  proloquio  synodi  haec 
habentur  :  «Cyprianus  dixit:  Audi- 
stis  collegae  dilectissimi,  quid  mihi 
lubaianus  coepiscopus  noster  scripse- 
rit  consulens  mediocritatem  nostram 
de  illicito  et  profano  haereticoruni 
baptismo;  et  quid  ego  ei  scripserim 
aensens  scilicet,  quod  semel,  atque 
iterum,  et  saepe  censuimus,  haereti- 
cos ad  Ecclesiam  venientes  Ecclesiae 
baptismo  baptizari  ac  sanctificari 
oportere.  Item  lectae  sunt  vobis  et 
aliae  Iubaiani  litterae,quibusprosua 
sincera  et  religiosa  devotione,  ad  no- 


stram epistolam  rescribens,  non  tan- 
tum consentit,  sed  etiam  instructum 
se  esse  gratias  egit.  »Nunc  vero  Epi- 
scopi Cirtensis  suffragium  ferebat 
tantum,  lectas  esse  litteras  Cypriani 
ad  Iubaianum,  et  nihil  in  eo  suffra- 
gio et  de  lectione  facta  litterarum 
Iubaiani  ad  Cyprianum,  quam  tamen 
factam  esse  ex  verbis  mox  recitatis 
perspicuum  est.  Si  ergo  Episcopus 
Cirtensis  affirmavit  lectas  esse  Cy- 
priani litteras  ad  Stephanum, et  nul- 
lam  mentionem  fecit  lectionis  episto- 
lae  Stephani  ad  Cyprianum,  hoc  non 
probabit,  in  synodo  expositum  dum- 
taxat  esse  quid  Cyprianus  Stephano 
scripserit,  nihil  vero  pronunciatum 
de  Stephani  ad  Cyprianum  responso. 

Praeterea  legenti  epistolam  Cy- 
priani ad  Iubaianum,  quam  lectam 
in  synodo  esse  indubium  est,  appa- 
ret  manifeste,  in  ea  a  Cypriano  o- 
mnem  quaestionis  statum  esse  ex- 
plicatum,  et  quid  Stephanus  respon- 
derit  luculenter  fuisse  in  ea  exposi- 
tum; immo  vero  curasse  Cyprianum 
omnia  argumenta  refellere,  quae  Ste- 
phani sententiam  respiciebant.  Af- 
àrmari  igitur  iure  potest,  lecta  Cy- 
priani ad  Iubaianum  epistola,  iam 
esse  universum  Stephani  responsum 
synodo  patefactum,  ac  ad  causam, 
quam  Cyprianus  pertractabat,  satis 
fuisse  suam  ad  Iubaianum  epistolam 
recitare. 

Quid  mirum  deinde  est,  Donatistas 
ea  argumenta  attutisse  ad  rebapti- 
zationem  defendendam,  quae  in  sufs 
fragiis  exposita  sunt  ab  Episcopi- 
in  synodo  Carthaginiensi  pronuncia- 
tis?  Negari  non  potest  iis  argumen- 
tis  innixam  fuisse  eorum  opinionem, 
qui  putaverunt  sacramenti  virtutem 
a  fide  etiam  et  sanctitate  ministri 
aliqua  ratione  pendere.  Negari  quo- 
que non  potest,  tum  Episcopos,  de 
quibus  sermo  est,  tum  Donatistas 
deinde,  licet  inique,  et  schismate  con- 
flato, prò  rebaptizatione  pugnasse. 
Quid  mirum  igitur,  Donatistas,  ini— 
quos  qùidem  recentiores  rebaptiza- 
tores  abuti  voluisse  argumentis,  quae 
catholici  illi  Episcopi  ad  sententiam 


90 

suam  de  rebaptizandis  haereticis  de- 
fendendam  adhibuerant?Esset  denique 
veluti  certum  ponere  quod  in  quae- 
stione  versatur,  ideo  contendere  il- 
las  Epìscoporum  responsiones,  quae 
in  concilio  Carthaginiensi  referuntur, 
genuinas  non  esse  iudicandas,  quod 
Donatistarum  causae  favere  deinde 
existimatae  sunt. 

In  proloquii  quidem  fine  Cypria- 
nus  ait:  «  Superest  ut  de  hac  ipsa 
re  singuli  quid  sentiamus,  profera- 
mus,  neminem  iudicantes,  aut  a  iure 
communionis  aliquem,  si  diversum 
senserit ,  amoventes.  Neque  enim 
quisquam  nostrum  ,  Episcopum  se 
Epìscoporum  constituit,  aut  tyran- 
nico  terrore  ad  obsequendi  necessi- 
tatemi collegassuos  adigit.  »Sed  haec 
primo  loco  ita  dieta  sunt  a  Cypria- 
no,  ut  licet  de  Stephano  intelligi  pos- 
sint,  illum  tamen  non  nominaverit. 
Deinde  etiamsi  ea  verba  ad  Stepha- 
num  referantur,  constat  ex  aliis  te- 
stimoniis  catholica  Cypriani  senten- 
tia  circa  R.  Ponùficis  primatum,  ex 
iis  praeseriim  quae  ante  controver- 
siae  pertractationem  scripsit,  aut 
gessit.  Scripserat  ad  Stephanum  epi- 
stolam Cvprianus  quae  n.  72  est,  ut 
eum  consuleretderebaptizationis  ne- 
gotio,  atque  in  illa  afirmaverat  de 
ea  re  «  vel  maxime  illi  scribendum 
fuisse ,  et  cum  eis  gravitate  ac  sa- 
pienza conferendum.  »  Praeterea  di- 
xerat,  prò  honore  communi,  et  prò 
simplici  dilectione  haec  Stephano 
communicata  fuisse,  manifeste  osten- 
dens,  se  omnem  erga  eundem  obser- 
vantiam  habere.  Verum  Cyprianus 
tum  in  proloquio  concilii,  tum  in  epi- 
stola ad  Stephanum,  tum  in  episto- 
la ad  Iubaianum,  perpetuo  declarat, 
sibi  persuasum  esse,  negotium  illud 
talis  generis  esse,  ut  Epìscoporum 
arbitrio  relinqui  debeat,  et  ob  hae- 
reticorum  baptismum  pacem  tolli  nul- 
latenus  debere.  Quare  mirum  non 
est  eum  affirmasse,  neminem  Epìsco- 
porum, qui  concilio  aderant,  ad  ob- 
sequendi neces?itatem  collegas  adi- 
gere  velie. 

Reliquum  est,  ut  de  Firmiliani  ad 


Caput  xxvnt. 


Cyprianum  epistola  aliquid  dicamus, 
quam  Firmilianus  scripsit  Cypriano, 
qui  illum  per  Rogatianum  Diaconum 
post  concilium  Carthaginiense  li- 
bitum consuluerat.  Ut  longior  non 
sim,  referam  quae  apposite  notat  Fel- 
lus  ad  memoratam  epistolam.  «  Ri- 
galtius  ait:  Tantus  amor  veri  Pame- 
lio  fuit,  ut  hanc  epistolam,  nisi  a 
Morellio  iam  edita  fuisset,  omitti,  ac 
tenebrìs  damnari  consultius  esse  cen- 
suerit.  Cuiusmodi  certe  Consilio  pec- 
casse arbitror  viros  cetera  praestan- 
tes,  qui  vetustissimos  codices  inspc- 
xerant ,  Veronensem  et  Beneventa- 
num ,  et  cum  editionibus  Manutii 
Pameliique  contulerant,  absque  ulla 
mentione  huius  epistolae.  Etenim 
ómissam  illic  fuisse  vix  est  credibile, 
cum  in  plerisque,  quos  vidit  Pame- 
lius,  sit  reperta:  nimirum  in  Anglia- 
no,  Affligiensi,  Blandino,  Marchiano, 
Dunensi,  Cauchiano.  Ea  certe  in  re- 
gio nostro  exstat,  et  per  catalogum 
invenitur  sub  numero  305.  »  Tum 
subdit  Fellus:  «Porro in  septemMss. 
codicibus,  quorum  copia  mihi  facta 
est,  reperitur.  Manutianae  omissionis 
culpam  LatinusLatinius  aperta  fronte 
in  se  excipit  dicens:  Ego  Latinus 
omisi,  non  Manutius,  cum  maiorum 
exempla  sequutus,  tum  hominis  pe- 
tulantiam  detestatus  :  Latinus  bi- 
blioth.  sacr.  p.  177:  ita  cum  patres 
immorigeris  fìliis  suis,  qui  detestari 
malunt,  quam  obsequi,  displicent,  si- 
lentium  illis  imperatur.  »  Idem  qui 
ius  hoc  plusquam  censorium  in  Fir- 
milianum  exercuerunt,  non  aliter  in 
Cvprianurn  animadvertissent,  modo 
spes  subesset,  fraudem  latere  potuis- 
se;  siquidem  tota  haec  epistola  reco- 
gnitio  quaedam  et  recapitulatio  vide- 
tur  litterarum  a  Cypriano  missarura. 
Unde  Firmilianus  ait,  se  illa  «  quasi 
sua  propria  suscipere,  eadem  rete- 
xere  ad  confirmandam  veritatem,  et 
quaedam  addere  ad  cumulandam  prò- 
bationem.  »  Rigai tius  denique  aurìit: 
«  Epistolam  hanc  graece  a  Firmiliano 
Caesareae  Cappadociae  Episcopo  con- 
scriptam  fuisse,  atque  etiarn  a  Cy- 
priano  versam    latine    satis   arguit 

stylus;  etsi  Firmiliani  vocabulum  la- 
ti nam  prodat  originem.  Nec  frustra 
Cyprianicis  epistolis  insertarci  va- 
ria disciplinae  veteris  arma  testan- 
tur.  » 

Vidimus  praeterea  superius,  Euse- 

bium,  Dionysium,  Basilium  Magnum 

memoriae    prodidisse,   Firmilianum 

prò  rebaptisrao   disputasse ,  Stepha- 

num  de  Heleno  et  Firmiliano  scri- 

psisse,  se  ab  eorum  communione  re- 

baptizationis  causa  recessurum  esse. 

Apparet    ergo,   cuna  rebaptizationis 

historia  convenire  scriptam  esse  hanc 

epìstolam  a  Firmiliano,  de  qua  lo- 

quimur.  Donatistas  Firmiliani  aucto- 

ritatem  non  obiecisse  mirum  esse  non 

potest,  cum  orientales   communica- 

rent  cum  Africanis,  Donatistae  au- 

tem  ipsi  schisma   suum  acriter  de- 

fenderent  ,    et    insuper    constabat , 

orientales  sententiam  de  iterando  ba- 

ptismo  retractasse,  et  non  cum  Do- 

natistis,  sed  cum  catholicis  esse  con- 


iunctos.  Quidquid  denique  epistola 
Firmiliani  contineat,  ex  quo  prote- 
stantes  occasionem  sumpserint  erro- 
res  suos  circa  Romani  Pontifìcis  pò- 
testatem  propugnandi,  vel  aliud  quod- 
libet  argumentum  efformandi,certum 
est,  illam  epistolam  ad  protestan- 
tium  errorum  defensionem  scriptam 
non  esse,  cum  in  codicibus  pluri- 
bus  reperiatur  protestantium  ori- 
gine multo  antiquioribus.  Perpen- 
denti  vero  epistolam  illam  apparet, 
Firmilianum  errorem  non  docuisse, 
fìdelium  filios  nonindigere  baptismo, 
aut  parentum  fide  salutem  consequi 
posse;  ncque  etiam  illum  errorem  do- 
cuit,  lapsos  post  baptismum  a  sacer- 
dotibus  remissionem  peccatorum  non 
consequi,  veluti  si  sacerdotum  tan- 
tummodo  proprium  sit,  ut  peccatore» 
ad  delictorum  intelligentiam  atque 
resipiscentiam  perducantur.  Legen- 
dae  sunt  ad  hanc  epistolam  Rigai- 
tii  adnotationes. 


CAPUT  XXIX. 


DE   STEPHANI    1    ROMANI    PONTIFÌCIS   SENTENTIA    CIRCA   VIRTUTEM    BAPTISMI 
AB   IIAERETICIS    COLLATI,  ET    DE   CYPRIANI    AGENDI    RATI  ONE 

IN   EA   CAUSA. 


Vere  Cyprianum  Carthaginiensem, 
Firmilianum  Caesareensem  Cappa- 
dociae,  aliosque  Africanos  et  Orien- 
tales Episcopos  cum  Stephano  I  Ro- 
mano Pontifice  controversiam  ha- 
buisse  vidimus  de  virtute  baptismi, 
quem  haeretici  contulissent.  Non  est 
necesse  requirere  quaènam  Cypriani, 
et  ceterorum,  qui  Stephano  adver- 
sabantur,  de  ea  re  sententia  fuerit. 
Satis  enim  perspicue  constat  ex  hi- 
storia totius  huius  facti  ,  atque  ex 
iis,  quae  in  eiusdem  ventate  evin- 
cerla pertractavimus,  eos  putasse  , 
impares  vero  Christi  baptismo  con- 
ferendo haereticos  atque  schismati- 
cos  esse.  Hi  ne  gen  erati  m  haec  affir- 
mat  de  agendi  ratione  circa  illos 
servanda  Cyprianus  epistola  74:  «Qui 
ex  quacumque  haeresi  ad  Ecclesiam 


convertuntur,  Ecclesiae  unico  et  le- 
gitimo  baptismo  baptizantur,  exce- 
ptis  his,  qui  baptizati  prius  in  Ec- 
clesia fuerant,  et  sic  ad  haereticos 
transierunt;  illos  enim,  cum  redeunt, 
acta  poenitentia,  per  manus  imposi- 
tionem  solum  recipi.» 

Stephani  etiam  quaenam  senten- 
tia fuerit  apparet  ex  controversiae 
ipsius  historia,  atque  ex  iis,  quae 
superius  significata  sunt ,  videlicet 
virtù  ti  baptismi  non  officere  haere- 
sim  hominis  illum  conferentis  ,  sed 
ratum  esse  baptismum  ab  haeretico 
licet  ministratum,  modo  ritus  a  diri- 
sto  praescriptus  adhibitus  fuisset , 
de  quo  quaestio  ne  quidem  propone- 
batur.  Quoniam  vero  et  protestante» 
plures,  et  Catholici  nonnulli  conten- 
dermi ,  Stephanum  in  controversia. 

ista  docuisse  errorem  illi  oppositum, 
quem  defendebat  Cyprianus  ,  ita  ut , 
nullo  discrimine  facto  ,  baptismum 
ab  haereticis  collatum  probaret,  de 
hoc  agendum  nunc  est,  et  Pontificis 
doctrina  de  hac  re  ab  ea  accusa- 
tione  defendenda  est. 

Primo  loco  illud  commemorandum 
est,  quod  Petrus  Coustantius  animad- 
vertit  in  pererudita  dissertatione  , 
Qua  vera  Stephani  circa  receptio- 
nem  haereticorum  sententia  expli- 
catur  tom.  1  collect.  cit.  col.  227,  et 
seqq.,Stephanum  ab  antiquis  perpe- 
tuo habitum  fuisse  apostolicae  tra- 
ditionis  propugnatorem  in  ea  re,  de 
qua  cum  Cypriano  ceterisque  con- 
troversia fuit.  Id  autem  facile  osten- 
ditur,  si  aliquem  inter  veteres  scri- 
ptores  de  hac  controversia  loquen- 
tem  audiamus. 

Iam  vero  Àugustinus  lib.  5  de 
bapt.  e.  33  «Consuetudo  illa,  inquit, 
quae  opponebatur  Cypriano,  ab  apo- 
stolica traditione  sumpsisse  dicenda 
est.»  Praeterea  Vincentius  Lirinen- 
sis  in  commonitorio  affirmavit,  mo- 
rem  haereticos  rebaptizandi  indu- 
ctum  esse  «  contra  divinum  cano- 
nem ,  contra  universalis  Ecclesiae 
regulam,  contra  sensum  omnium  sa- 
cerdotum,  contra  morem  et  insti- 
tuta  maiorum.»  De  Stephano  autem, 
qui  huic  errori  resistebat ,  ait,  eum 
«  reliquos  omnes  tantum  fìdei  devo- 
tione  vicisse,  quantum  loci  auctori- 
tate  superabat.»  Denique  Facundus 
Hermianensis  lib.  contra  Mocianum, 
«  Stephani  potius,  inquit,  quam  Cy- 
priani  sententiam  tenet  Ecclesia.  » 
Atqui  certum  est,  in  vetustissima  , 
atque  ab  Apostolis  profecta  tradi- 
tione hoc  positum  esse,  ut  non  o- 
mnium,sed  eorum  tantummodo  ba- 
ptismus  ratus  habeatur,  qui,  servata 
forma  a  Christo  instituta  ,  collatus 
fuisset.  Stephanus  ergo  qui  traditio- 
nem  istam  propugnabat,  sententiam 
nulli  errori  consentaneam  de  bapti- 
smi  virtute  docebat. 

Post  haec  ,  ut  clarius  quod  con- 
tendimus  appareat ,  constat  ex  iis  , 
o^uae   habet  Firmilianus  in  epistola 


ad  Cyprianum,  Stephanum  haec  scri- 
psisse  in  epistola  sua  ad  Cyprianum 
quae  periit ,  et  in  qua  sententiam 
suam  exposuit  de  ratione  ,  quamob- 
rem  baptismus  ab  haereticis  colla- 
tus recipi  debeat.  «  Multum  profìcit 
nomen  Christi  ad  fìdem  et  baptismi 
sanctifìcationem  ,  ut  quicumque  ,  et 
ubicumque  in  nomine  Christi  bapti- 
zatus  fuerit,consequatur  statim  gra- 
tiam  Christi.  »  Plura  vero  adducit 
Coustantius,  ut  ostendat ,  Stepha- 
num, cum  sollicitum  se  demonstra- 
bat  in  probando  baptismo,  qui  in  Chri- 
sti nomine  collatus  fuisset,  alium  non 
intellexisse  baptismum,  nisi  eum,  qui 
SS.  Trinitate  invocata  collatus  esset. 
Sed  satis  erit  ad  hoc  evincendum  af- 
ferreFirmilianiipsiustestimoniumin 
memorata  superius  epistola,  in  qua 
v ',rba  illa  Stephani  recitat,  et  quae 
Stephani  sententia  àis  verbis  contine- 
r^tur,  exponitac  reprehendit:  «Non 
j)utant,  ait  Firmilianus,  quaerendurn 
esse  quis  sit  ille,  qui  baptizayerit,  eo 
quod  qui  baptizatus  sit,  gratiam  con- 
sequi  potuerit  invocata  Trinitate  no- 
minum  Patris,  et  Filii,  et  Spiritus 
sancti.»Est  ergo  perspicuum,  latente 
ad  versano  vehementer  Stephano  in- 
dignato, illum  non  omnem  promi- 
scue baptismum,  sed  eum  tantummo- 
do probasse,  qui  legitima  forma  adhi- 
bita  ministratus  fuisset.  Qua  ratione 
autem  Firmilianus  mentem  Stephani, 
eadem  Cyprianus  Pontificis  senten- 
tiam exposuit,  prout,  si  opus  esset , 
eius  testimoniis  ostendi  posset. 

Argumenta  ,  quae  recensuimus  , 
sunt  adeo  gravia  ad  rem  proban- 
dam,  ut  vix  necesse  sit  ei  difficul- 
tati  respondere ,  quae  ex  Stephani 
notissimo  testimonio  desumitur,  qui, 
prout  Cyprianus  refert  in  epistola 74, 
ita  scripserat:  «  Si  quis  ergo  a  qua- 
cumque  haeresi  veneri t  ad  vos,  ni- 
hil  innovetur  ,  quod  traditum  est, 
ut  manus  illi  imponatur  in  poeni- 
tentiam,  cum  ipsi  haeretici  proprie, 
alterutrum  ad  se  venientes  non  ba- 
ptizent,  sed  communicent  tantum.» 
Etenim  huius  loci  minime  sententia 
esse  potest,  Stephanum  respondisse, 

esse  ratum  habendum  quemlibet  ba- 
ptismum, etsi  non  servata  legitima 
forma  collatus  esset:  nam  ipsa  rei. 
obvia  cuilibet  consideratio  hoc  ex- 
cludit.  Quis  enim  hoc  verisimile  cre- 
dere potest,  Cypriano  affirmante  non 
valere  haereticorum  baptismum,  eo 
quod  haeretici  vera  Christi  fide,  et 
Spi  ritu  sancto  careant,  Stephanum, 
quem  antiquitas  veluti  traditionis. 
propugnatorem  laudavit,  respondis- 
se  ,  valere  baptismum  haereticorum 
tantopere  ,  ut  virtus  baptismi  ma- 
neat ,  etiamsi  cum  ritus  a  Christo 
praescripti  violatione  collatus  esset? 

Praeterea  controversia  minime  e- 
rat  de  forma  ac  ratione  baptisma- 
tis  conferendi,  sed  in  eo  tantummodo 
versabatur,  num  careret  virtute  sua 
baptismus,  eo  quod  homo  haereticus, 
vel  schismaticus  illum  ministrasset. 
Respondebat  ergo  Stephanus  secun- 
dum  propositam  quaestionem,  in  qua 
nulla  ratione  dubium  erat ,  nihil 
valere  baptismum,  qui  violato  ritu 
a  Christo  instituto  ministratus  fin- 
isse t» 

Quanam  vero  de  causa  debebat 
disertis  verbis  Stephanus  in  respon- 
sione sua  excludere  baptismum,  qui 
violato  legitimo  ritu  tributus  esset, 
cum  de  ea  re  nulla  controversia  mo- 
veretur?  Certe  Augustinus  ipse  lib.  5 
de  baptismo  contra  Donatistas  cap.  25 
ait  «  facilius  inveniri  haereticos,  qui 
non  baptizent,  quam  qui  non  verbis 
istis  (quibus  Ecclesia  utitur)  bapti- 
zent.» Innocentius  I  vero  in  epist.  16 
ad  Macedonas  ,  et  Hieronymus  ad 
fìnera  dialogi  coutra  Luciferianos 
afhrmaverunt,  Nicaenum  Concilium, 
ubi  solos  Paullianistas  excepit,  cete- 
rorum  haereticorum  baptisma  sus- 
cepisse. 

Constat  etiam,  Hieronymum  ipsum 
et  Leonem  xMagnum,  ut  ceteri  omit- 
tantur,  cum  de  haereticorum  bapti- 
smo  recipiendo  loquuti  sunt ,  gene- 
ratim  pronuntiasse, illum  ratum  esse, 
et  exceptionem  nullam  posuisse  de 
iis,  qui  irrito  modo  illum  contulis- 
sent:  nomo  tamen  idcirco  Hierony- 
mum, Leonem,  aliosque  reprehendit, 

cum  in  re  minime  obscura  non  ad- 
iecerint  exceptionem  nulla  ratione 
necessariam.  Eodem  modo  de  Ste- 
phani  responso  iudicandum  est.  Immo 
vero ,  si  Innocentii  ac  Hieronymi 
certa  sententia  est  existimanda,  so- 
los Paullianistas  NicaeniConcilii  tem- 
pore contra  formam  ritumque  in 
baptismo  ab  Ecclesia  servari  soli- 
tum  peccasse,  quoniam  Stephani  ae- 
tate  nondum  exorti  erant  Paulliani- 
stae,  multo  magis  poterat  ille  Pon- 
tifex  ab  exceptione  memorata  fa- 
cienda  in  responso  suo  abstinere. 

Noa  arbitror  necesse  esse  Inno- 
centii, Hieronymi,  Leonis  testimonia 
afferre,  cum  de  re  agatur  extra  con- 
troversiam  posita,  in  eorundem  scri- 
ptis  ea  conti  neri  ,  quae  significata 
sunt.  Conci udam  potius  hunc  locum, 
affirmans  non  modo  Stephanum  Cy- 
priano  respondentem  non  attulisse 
seutentiam  ,  quae  a  vera  Ecclesiae 
de  baptismi  sacramenti  doctrina  ab- 
horreret ,  sed  etiam  in  ea  re  fuisse 
Catholicae  doctrinae  manifestum  pro- 
pugnatorem. Afferam  verba  Vincen- 
tii  Lirinensis  de  Stephano  traditio- 
nem  propugnante  in  ea  causa,  et  de 
Cypriano  di versarci  sententiam  pro- 
ponente. «  Quis  ergo,  ait,  tunc  uni- 
versi negotii  exitus  ?  Quis  utique  , 
nisi  usitatus  et  solitus?  Retenta  est 
antiquitas,  et  explosa  novitas.» 

Hactenus  exposita  Stephani  do- 
ctrinam  de  baptismo  haereticorum 
recipiendo  satis  perspicue  demon- 
strant ,  atque  a  memorata  accusato- 
ne defendunt.  Quare  constare  debet, 
in  hac  controversia  perageiu'a  nihil 
a  Romano  Pontifice  esse  commissum, 
quod  argumentum  suppeditarepossit 
ad  eius  inerrantiam  in  fidei  quaestio- 
nibus  denegandam.  Est  vero  oppor- 
tunum  nonnulla  hic  de  Cypriani  a- 
gendi  ratione  adiungere,ut  appareat, 
num  ex  ea  contra  Pontificis  Romani 
auctoritatem  aiiquod  argumentum 
depromi  possit. 

Certe  quod  spectat  ad  primatum 
iurisdictionis,  quo  Romani  Pontifl- 
ces  in  universam  Ecclesiam  potiun- 
tur,  nemo  potest  iure  contendere  , 

ideo  Cyprianum  adduci  potuisse  ut 
Stephano  morem  non  gereret,  quod 
potestate  illa  praeditum  esse  Ste- 
phanum  non  iudicaret.  Etenim  ante 
ortam  controversiam  Cyprianus  os- 
tenderat,  se  in  D.  Petri  successore 
hanc  potestatem  intelligere ,  prout 
inter  cetera  declarat  agendi  modus, 
quo  usus  est  in  causa  de  lapsis  per- 
tractanda;  et  hoc  confirmat  Cypria- 
ni  persuasio  ,  Romanam  Ecclesiam 
Principalem  Ecclesiam  esse  ,  unde 
unitas  sacerdotalis  exorta  est,  prout 
in  epistola  55  ad  Cornelium  profì- 
tetur.  Eruditi  viri  autem  efficiunt , 
hoc  idem  demonstrari  ex  eius  libro 
de  unitate  Ecclesiae.  Resistentia  igi- 
tur  Cypriani  probare  tantummodo 
pò  test,  illum  in  controversia  de  re- 
baptizatione  tali  modo  se  gessisse , 
qui  alienus  esset  a  sententia,  quam 
ipse  certam  putabat ,  de  Pontiiìcis 
potestate.  Animadvertit  autem  Àu- 
gustinus  in  epistola  ad  Vincentium 
Rogatianum95,  «si  quid  in  Cypriano 
fuerat  emendane! um ,  purgasse  pa- 
trem  falce  passionis.  »  Àddit  etiam 
lib.  2  de  baptismo  cap.  3  l'or  tasse 
Cyprianum  retractasse  quae  gesse- 
rai «  Et  fortasse  factum  est ,  in- 
quit ,  sed  nescimus  :  neque  enim  o- 
mnia,  quae  ilio  tempore  inter  Epi- 
scopos  gesta  sunt,  memoriae  litteris- 
que  mandari  poterunt ,  aut  omnia , 
quae  mandata  sunt,  novimus.» 

Illud  potius  quaeri  posse  videtur, 
num  ex  ista  Cypriani  ceterorum- 
que  Episcoporum,qui  cumillo  sentie- 
bant,  repugnantia,  quam  erga  Ste- 
phanum  Pontificem  demonstrave- 
runt,  sequi  possit ,  eos  existimasse, 
Romanos  Pontifìces  non  esse  prae- 
ditos  in  dirimendis  fìdei  morumque 
controversiis  inerrantia.  Verum,cum 
ex  Cypriani  ipsius  et  Firmiliani  te- 
stimoniis  constet,  eos  censuisse,  con- 
troversiam de  baptismo  haeretico- 
rum  reiiciendo  esse  de  illarum  re- 
rum genere,  in  quibus  ,  prò  recepto 
in  regionibus  peculiaribus  more,  li- 
ceat  Episcopis  agere;  argumentum 
inde  depromitur  ut  statuatur,  repu- 
gnantiam  illam  non  ostendere ,  eos 

arbitratos  esse,  Pontifìces  inerran- 
tia carere,  curii  de  rebus  fìdei  mo- 
rumque decernunt. 

Iam  vero  ita  Cyprianum  censuis- 
se, constat  ex  eiusdem  epistola  ad 
Iubaianum ,  constat  ex  illa  ad  Ste- 
phanum, in  qua prorsus explicat  quae- 
stionem esse  de  negotio,  in  quo  «  so- 
leant  aliqui,  salvo  inter  collegas  pa- 
cis  et  concordiae  vinculo ,  quaedam 
propria,  quae  apud  se  simul  sunt  usur- 
pata, retinere.»  Idem  de  Firmiliano 
dicendum  est,  qui  in  epistola  ad  Cy- 
prianum, quaestionem  istam  esse  ex- 
plicat de  iis ,  quae  «  prò  locorum 
et  nominum  diversitate  variantur.» 
Fuse  de  hac  re  agitur  a  Cardinali 
Orsio  in  opere  de  irreformabili  Ro- 
mani Pontificis  iudicio  lib.  3  e.  3.  De 
ea  agitur  etiam  a  Petro  Ballerinio 
in  libro  de  vi  et  ratione  Primatus 
Romanorum  Pontifìcum  e.  13  §.  3, 
atque  in  praefatione  ad  opera  Cy- 
priani Maurinae  editionis. 

Dicam  tantummodo,  ad  contrariam 
evincendam  sententiam  non  valere 
quae  Cardinalis  Luzernius  disputat 
in  opere  sur  la  déclaration  de  l'as- 
semblée du  clergé  de  France  en  Ì682 
Parisiis  edito  anno  1821  parte  3  e.  3 
n.  14  et  seqq.  Etenim  ille  animad- 
vertit,  etiamsi  concedatur,  existi- 
masse Episcopos  memoratos  ,  in  ea 
controversia  agi  de  re  cìisciplinam 
respiciente,  negari  saltem  non  posse, 
hoc  ad  disciplinam  dogmaticam  spe- 
ctare ,  scilicet ,  posset  ne  haeretico- 
rum  baptisma  iterari ,  eo  quod  ab 
haereticis  collatura  fuisset. 

Etenim  respondeo  ,  non  modo  id 
negari  non  posse  ,  sed  quando  res 
ipsa  in  se  perpendatur ,  statim  oc- 
currere  ,  quaestionem  respicere  do- 
gma de  unitate  baptismi ,  et  inde 
derivasse  repugnantiam,  quod  ii  cre- 
derent,  ad  veram  baptismi  virtutem 
necessario  requiri  fidem  catholicam 
hominis  sacramentum  ministrantis. 
Sed  licet  haec  vera  sint,  quoniam 
quaestio  in  facto  versatur ,  et  ex 
facto  constat  illos  arbitratos  esse  , 
negotium  ex  lillis  esse  ,  «  quae  prò 
locorum  et  nominum  diversitate  va- 

riant,  »  semper  illud  persistit,  Epi- 
scopos,  de  quibus  est  sermo  ,  repu- 
gnantes  Stephano  Pontifici  non  posse 
adduci  veluti  homines  ,  qui  denega- 
rent  Pontifìces  maximos  falli  non 
posse,  cum  de  fide  moribusque  de- 
cernunt.  Ex  eo  quod  autem  tempo- 
ribus nostris,  cum  Ecclesia  caput  il- 
lud doctrinae  iam  perspicue  expli- 
cavit,  facile  intelligatur  controver- 
siae  tota  ratio  et  natura ,  non  eo- 
dem  modo  iudicandum  est  de  tem- 
poribus Cypriani,  quibus  Augustinus 
afSrmat  obscuram ,  non  eliquatam 
hanc  quaestionem  fuisse. 

Quaeri  solet  etiam,  num  talisfue- 
rit  controversiae  huius  exitus ,  ut 
Stephanus  Pontifex  non  modo  mini- 
tatus  sit  contra  rebaptizantes  excom- 
municationem,  sed-  eos  vere  excom- 
municatione  mulctaverit.  Verum  si 
testimonia  veterum  perpendantur  , 
quae  ad  diiudicandum  de  ista  re  ido- 
nea sunt ,  intelligitur  ,  minitatum 
quidem  graviter  illud  fuisse  Stepha- 
num ,  sed  facto  ipso  minime  quod 
minitatus  fuerat,  exsequutum  esse. 

Certe  si  testimonio  Firmilianitan- 
tummodo  insistere  vellemus  in  epi- 
stola ad  Cyprianum,  praesertim  eo 
loco,  ubi  de  Episcopis  loquitur,  quos 
Africani  ad  Stephanum  legatos  Ro- 
mam  miserant,  quosque  a  Stephano 
reiectos  esse  conqueritur,  argumen- 
tum  inde  nasceretur  de  excommu- 
nicatione  vere  a  Stephano  lata.  Ira- 
scitur  enim  ibi  Firmilianus,  Stepha- 
num ita  cum  illis  egisse,  «ut  nec 
ad  sermonem  saltem  colloquii  eom- 
munis  eos  admitteret,  et  fraternitati 
universae  praeciperet ,  ne  quis  eos 
in  domum  suam  reciperet ,  ut  ve- 
nientibus  non  solum  pax ,  sed  etiam 
tectum  et  hospitium  negaretur.» 

Verum  epistolam  illam  scriptam 
esse  ab  irato  omnes  norunt,  et  quam- 
plurima  in  ea  contineri,  quae  exag- 
gerata,  et  ab   indignatione  profecta 


esse  intelliguntur.  Animaci  vertit  vero 
Coustantius  in  memorata  superius 
dissertatione,  eo  prorsus  in  loco  de- 
ceptum  Firmilianum  existimari  o- 
portere  ,  et  non  accurate  retulisse 
quae  pertinent  ad  Legatos  ex  Africa 
Romani  missos  ;  atque  etiamsi  ali- 
quanto  severius  cum  Legatis  illis 
Stephanus  egisset ,  gravem  causam 
habere  potuisse  Pontifìcem ,  ut  sibi 
ab  iis  caveret  ;  prout  Hormisdas  in 
posterum  severe  cum  monachis  Scy- 
this  egit. 

Quamquam  vero. non  in  epistola 
Firmiliani  tantum  ,  sed  in  litteris 
Cypriani  etiam,  ex.  gr.  in  illa  73  ad 
Pompeium ,  verba  reperiantur ,  quibus 
affirmatur,  Stephanum  abstinendos  , 
abscindendos  rebaptizantes  censuis- 
se,  ea  tamen  non  de  excommunica- 
tione  lata,  sed  de  minis  excommu- 
nicationis  a  "Stephano  factis,  accipi 
iure  possunt.  Ut  ita  iudicemus,  pro- 
bat  Augustinus,  qui  lib.  5  de  bapti- 
smo  cap.  25  habet ,  licet  Stephanus 
excommunicationem  minitaretur,  ta- 
men Cyprianum  «  cum  eo  in  uni- 
!  tatis  pace  permansisse.  »  Et  multo 
clarius  fortasse  lib.  4  e.  9  scripserat: 
«At  ille  (Cyprianus)  chari tatis  pa- 
tientia  toleravit...  in  obscura  quae- 
stione  bonos  collegas  non  malevole 
aliud  sentientes,  sicut  et  ipse  tole- 
ratus  est.»  Idem  affìrmat  Hierony- 
mus,  qui  in  dialogo  adversus  Luci- 
ferianos  ait,  Cyprianum  in  «  eorum 
communione  permansisse  ,  »  qui  ab 
ilio  de  haereticorum  baptismo  dis- 
sidebant.  Alii  etiam  possent  veteres 
scriptores  commemorari ,  qui  eodem 
modo  de  re  ista  loquuti  sunt.  Quare 
concludi  iure  potest,  Stephanum  mi- 
nis se  continuisse,  et  ad  excommu- 
nicationem ferendam  non  pervenis- 
se. Consuli  possunt  Valesius  in  ad- 
notationibus  ad  Eusebium,  et  Nata- 
lis  Alexander  diss.  12  in  saeculum 
tertium  art.  L 

CAPUT  XXX. 


DE   SYNODO    ANTIOCHENA   IN   QUA   PAULLUS   SAMOSATENUS 
CONDEMNATUS   EST. 


Synodus  Nicaena  veluti  Catholicae 
fìdei  contra  Àrianos  tesseram  esse 
decrevit ,  Filium  consubstantialem 
ó(j.oovo-tov  Patri  appellare.  Haec  vox 
eonsonat  doctrinae,  quam  de  Verbo 
Dei  semper  Ecclesia  Catholica  pro- 
pugnavit,  et  Patres,  qui  anteNicae- 
num  Conciliurn  vixerunt,  Filium  Pa- 
tri substantialem  esse  perpetuo  do- 
cuerunt.  Multorum  tamen  animis  in- 
sedit  opinio,  in  Sjnodo  Antiochena, 
quae  anno  269  vel  270  contra  Paul- 
lum  Samosatenum  habita  est,  vocem 
illam  reiectam  ab  Episcopis  fuisse. 
Cum  de  hac  re  loquuturi  simus  , 
primum  de  Paullo  Samosateno  ipso 
praecipua  signifìcanda  sunt. 

Natus  est  is  Samosatis,  scilicet  in 
urbe  ad  J3upkratem  sita,  ex  igno- 
bili genere,  et  mortuo  Demetriano 
Antiochiae  Episcopo  suffectus  fuit, 
cum  Gallienus  Imperator  esset.  Prae- 
ter  vitam  cupiditatibus  et  sceleri- 
bus  deditam ,  errores  gravissimos 
praedicavit,quibus  SS.Trinitatis  my- 
sterium  denegabat ,  et  Nestorianae 
haeresi  viam  aperiebat.  Etenim  con- 
tendebat,  Patris,  et  Filii,  et  Spiritus 
sancti  personas  minime  distingui , 
sed  Deo  ita  Filium  et  Spiritum  san- 
ctum  inesse,  quemadmodum  ratio  et 
operandi  vis  Deo  inest  ;  Christum 
vero  purum  hominem  esse  affirma- 
bat ,  cui  ad  certum  tempus  divina 
ratio  se  adiunxerit.  Cum  eius  causa 
in  Concilio  Antiocheno  anno  264  age- 
retur,  simulavit  se  Catholicae  fìdei 
adhaerere  ,  atque  ita  condemnatio- 
nem  vitavit.  Yerum  iterum  in  Con- 
cilio Antiocheno,  exeunte  anno  269 
vel  ineunte  270  eius  causa  pertra- 
ctata  ,  condemnatus  ,  ac  episcopatu 
spoliatus  est,  suffectusque  ei  fuit  Do- 
mnus  Episcopus. 

Quaerendum  est,  num  in  ista  Sjn- 
odo vox  òpoovcriov  reiecta  fuerit,  eo 
quod  Paullus  Samosatenus  illam  male 


explicaret,  et  explicatione  sua  ad  ce- 
teros  decipiendos  abuteretur.  Doctis- 
simus  Prudentius  Maranus  lib.  4  e, 29 
operis  inscripti  :  Divinità^  D.N.I.C. 
manifesta  in  scripturis  et  tradi- 
tione,  falsam  hanc  sententiam  esse 
ostendit.  Eius  autem  demonstrationis 
summa  ita  concluditur;  ut  videlicet, 
illud  factum  reiiciendum  sit ,  quod 
cum  exploratissimis  historiae  mo- 
numentis  pugnat  ;  praeterea  iis  ,  a 
quibus  nec  ignorari  nec  taceri  po- 
tuerat ,  ignotum  fuerit ,  et  ab  iis— 
dem  silentio  praetermissum;  a  nullo 
denique  idoneo  teste,  sed  sero,  ac  sine 
argumentis  ab  hominibus ,  quorum 
intererat  ita  rem  evenisse  ,  narra- 
tum  sit.  Haec  argumentatio  est  eius- 
modi ,  ut  eius  fìrmitas  revocali  in 
dubium  a  nemine  iure  possit.  Quo- 
niam  igitur  de  decreto  Anticchenae 
Synodi  ,  quo  vox  illa  reiecta  dici- 
tur ,  haec  argumentatio  perspicue 
valet;  sequitur,  falsum  prorsus  esse, 
Antiochenos  patres  vocem  illam  re- 
pudiasse. 

Haec  argumenta  igitur  explican- 
tes  ostendamus,  eam  opinionem  omni- 
no  reiiciendam  esse  ,  qua  repudia- 
tane ab  Antiochenis  patribus  vocem 
6(j.oou(tiov  fuisse  statuitur.  Profecto 
primo  loco  hoc  certum  est,  cum  il- 
lorum  temporum  historia  explora- 
tissima  pugnare  ,  Synodum  Antio- 
chenam  anno  269  circiter  habitam 
reiecisse  vocem  ,  de  qua  sermonem 
instituimus.  Nam  si  hoc  vere  conti- 
gisset,  ut  Episcopi  in  ilio  conventu 
vocem  ,  de  qua  disputamus  ,  repu- 
diandam  iudicassent ,  sequeretur,  in 
publico  Ecclesiae  conventu,  adstan- 
tibus  magno  numero  Episcopis,  non 
displicuisse  id,  quod  gravissimas  tur- 
bas ,  paucos  ante  annos  excitave- 
rat,  eo  quod  Episcopus  Alexandrinus 
apud  nonnullos,et  iniuria  quidem  , 
in    suspicionem   venerat,  icl  ipsum 


DE  SYNODO  ANTIOCHENA, 

egisse.  Sequeretur ,  Episcopos  Antio- 
chenos  improbasse  eam  vocera,licet 
recentissima  memoria  constaret,  Ro- 
manum  Pontificem,  ubi  ad  eum  que- 
rela periata  est  de  hac  ipsa  re  con- 
tra  Episcopum  Alexandrinum ,  mo- 
nuisse  eundem  Episcopum  ,  illuni 
fuse  ac  palam  demonstrasse,  falsum 
esse,  a  se  vocem  illam  reiectam  fu- 
isse.  Sequeretur  denique  ,  nullo  re- 
clamante, et  probantibus,  Episcopis, 
decretum  illud  editum  esse,  cum  vel 
una  eiusdem  rei  suspicio  non  plures, 
sed  unum  Episcopum  Alexandrinum 
rpectans  gravissimae  querelae  causa 
fuisset.  Haec  vero  omnia  incredibi- 
lia  prorsus  sunt,  et  satis  luculenter 
ostendunt,  falsum  esse  quod  invete- 
rata illa  opinio  fert,  Episcopos  An- 
tiochenos  tum  ,  cum  de  Paullo  Sa- 
mosateno  damnando  egerunt,  vocem 
ópoooo-iov  repudiasse. 

Est  vero  indubia  historia  illorum, 
quae  evenerunt,  cum  Dionysius  Ale- 
xandrinus  Episcopus  accusatus  est  a- 
pud  Dionysium  Pontificem  Romanum, 
velini  si  revera  vocem  consubstantia- 
lis  recipere  nollet.  Est,  inquam,  indn- 
bium,  ea  re  commotos  nonnullos  Pen- 
tapolitanos  esse ,  et  eum  accusasse 
apud  Dionysium R.  Pontificem,  «quod 
Filium  rem  creatam,  nec  Patri  con- 
substantialem  diceret.»INondum  vero 
lapsi  erant  decem  anni,  ex  quo  haec 
contigerant ,  cum  Synodus  Antio- 
chena in  Paulli  Samosateni  causa 
habita  fuit.  Coegit  Romae  post  ac- 
ceptam  hanc  accusationem  Synodum 
Dionysius  Romanus  Pontifex,  ac  ad 
Episcopum  Alexandrinum  ita  scri- 
psit,  ut  suam  ceterorumque  senten- 
tiam  esse  ostenderit ,  Filium  Patri 
consubstantialem  dici  oportere.  In- 
dignatila accusationis  falsitatem  Dio- 
nysius Alexandrinus  epistolam  con- 
tipuo  ad  Romanum  Pontificem  scri- 
psit,  in  qua  calumniam  esse  arguebat, 
«  quod  non  diceret  Christum  esse 
Deo  consubstantialem.  »  Praeterea 
quatuor  libros  ad  eunaem  Roma- 
num Pontificem  misit,  ut  se  l'usius 
apertiusque  purgaret,  Haec,  inquam, 
huius  i'acti  histgria  indubia  est,  at- 

que  certissimis  vetustatis  monumen- 
tis  tradita  ita,  ut  Athanasius  pluri- 
bus  in  locis  illam  Arianis  obiecerit, 
tamquam  apud  omnes  exploratam 
ac  manifeste  cognitam.  Cum  vero 
Patres  Antiocheni  sententiam  suam 
per  epistolam  toti  Ecclesiae  com- 
municandam  curarunt ,  id  egerunt 
epistola  scripta  ad  omnes  Episcopos, 
quae  tamen  Dionysio  Romano  Epi- 
scopo, et  Maximo  Dionysii  Alexan- 
dria Episcopi  successori  nominatim 
inserì bebatur. 

Nihil  autem  adeo  a  veri  simili- 
tudine alienum  esse  videri  potest , 
quam  Episcopos  Antiochenos  reii- 
ciendam  decernentes  vocem  consub- 
stantialis,  ea  agendi  ratione  uti  vo- 
luisse.  Tot  enim  Episcopi  doctrina 
et  sanctitate  praestantes  ,  non  ita 
erant  comparati,  ut  epistolam  talem 
ad  Romanum  Pontificem  mittere  vel- 
lent,  quae  si  condemnationem  vocis 
consubstantialis  continuisset,  veluti 
in  ipsius  Pontificis  Romani  defini- 
tionis  decem  ante  annos  latae  con- 
temptum,  scripta  esse  videri  potuis- 
set.  Neque  denique  ita  ii  Episcopi 
erant  amentes,  ut  cum  condemnaturi 
essent  impium  haereticum,  qui  Chri- 
stum fuisse  purum  hominem  assere- 
bat,  eam  vocem  reiicerent,  quae  ne- 
fario  huic  errori  refellendo  erat  op- 
portunissima.  Neque  ita  parum  de 
religione  erant  solliciti,  ut,  cum  laici 
ipsi,  nonnullos  ante  annos,  commoti 
essent  contra  Episcopum  Alexan- 
drinum ,  et  eius  nomen  detulissent 
ad  Romanum  Pontificem  ob  reiectae 
illius  vocis  suspicionem  ,  pati  vel- 
lent ,  publico  concilii  decreto  ean- 
dem  vocem  condemnari. 

Id ,  quod  in  Dionysii  Alexandrini 
causa  contigit,  facile  etiam  demon- 
strat,  quidnam  futurum  esse  debu«- 
isset ,  si  revera  decretum  illud,  de 
quo  sermonem  facimus,  Patres  An- 
tiocheni edidissent.  Debuit,  prout  ap- 
posite notat  Maranus,  illius  decreti 
fama  longe  manare ,  synodi  litteris, 
iifcquibus  consubstantiale  damnatum 
fuisse  dicitur ,  ad  omnes  Ecclesias 
missis.  Etenim  si  tot  motus  excitati 

sunt,  ciim  unusEpiscopus  apud  quos- 
dam  laicos  offendit ,  quanto  magis  , 
si  septuaginta  'Episcopi ,  si  apud  o- 
mnes  Ecclesias,  si  non  levem  suspi- 
cionem,  sed  consigliata  publicis  lit- 
teris  huius  rei  indicia  dedissent? 
Nemo  tamen  inventus  est,  qui  con- 
tra  synodum  quidquam  scripserit  aut 
gesserit,  sed  omnium  plausu  ea  syn- 
odus  excepta  est ,  ac  semper  apud 
onines  in  honore  est  habita. 

Confìrmant  ea,  quae  diximus,  ar- 
gumenta,  quae  desumuntur  ex  agen- 
di ratione,  qua  usi  sunt  hac  in  re 
Ariani,  qui  certe  non  omisissent  non 
modo  commemorare,  sed  omnino  ia- 
ctare,  vocem  consubstantialis  a  syn- 
odo  Antiochena  reiectam  fuisse,  si 
eam  ab  illa  synodo  repudiatam  esse, 
ostendere  potuissent.  Atqui  hoc  num- 
quam  ii  afflrraarunt,  licet  propriam 
causam  ita  vehementer  iuvare  pos- 
sent.  Neque  silentium  hoc  tribui 
potest  rei  huius  ignorationi.  Nam 
litterae  Antiochenorum  Patrum  in 
omnium  manibus  erant.  Ariani  non- 
nullos  Antiochenos  Episcopos  vide- 
rant,  ab  iisque  accipere  facile  potue- 
rant,  utrum  decretum  illud  in  Syn- 
odo  Antiochena  editum  esset.  Si  au- 
tem  id  accepissent,  profecto  eorun- 
dem  auctoritate  confirmare  non  omi- 
sissent, quod  tantopere  causae  suae 
profuisset. 

Neque  alia  certe  de  causa  evenire 
potuit,  ut  Ariani  de  hoc  Antioche- 
nae  Synodi  decreto  silerent  ,  nisi 
quod  omnino  viderent,  illud  condi- 
tum  a  Synodo  Antiochena  non  esse. 
Notum  enim  est,  Arianos  diligentis- 
simos  fuisse  in  argumentis  quibus- 
libet  afferendis ,  quae  nefariam  sen- 
tentiam  suam  defenderent.  Notum 
est,  eos  neque  a  fraudibus  abstinere 
consuevisse,  si  eae  causae  suae  de- 
fen sioni  visae  fuissent  opportunae. 
Illud  statui  prorsus  debere  videtur, 
agendi  rationem  hac  in  re  ab  Aria- 
nis  adhibitam  non  negativi  tantum, 
sed  positi  argumenti  vim  quodara- 
modo  habere.  Non  modo  enim  haec 
eorum  agendi  ratio  ostendit  tantum, 
eos  de  memorato   decreto   siluisse  , 


sed  demonstrat  etiam  ideo  silirisse, 
quod  viderent  falsum  esse,  illud  ab 
Antiochena  Synodo  fuisse  exaratum. 
Nam  in  summa  diligentia,  qua  ute- 
bantur  cum  de  causae  suae  de  Ten- 
sione agebatur,  cum  facile  iis  esset 
scire  ,  PP.  Antiochenos  vocem  con- 
substantialis repudiasse,  cumque,  si 
id  agnoscere  potuissent,  omnino  ad 
causam  defendendam  adducere  illud 
non  neglexissent  ;  manifestum  est 
Arianos  de  decreto  ilio  silentes,  quo- 
dammodo  diserte  affirmasse ,  falsum 
esse ,  Antiochenos  Episcopos  decre- 
tum illud  edidisse. 

Semiariani  quidem  in  posterum  il- 
lud decretum  commemorarunt,  atque 
ut  ostenderent,  vocem  ópoovo-iov  ad  tu- 
beri non  oportere,argumento  uteban- 
tur  ex  eo  deprompto,  quod  ea  vox  a 
Patribus  Antiochiae  coliectis ,  tum 
cum  Paullum  Samosatenum  conde- 
mnarunt,reiectafuisset.  AtSemiaria- 
norum  haec  argumentatio  non  potest 
ullam  probabilem  rationem  afferre , 
ut  credatur,  revera  ab  Antiochenis 
Patribus  vocem  illam  repudiatam 
esse.  Primo  enim  loco,  quo  tàndem 
tempore  huius  decreti  ab  Antiochenis 
Patribus  editi  mentionem  fecerunt 
Semiariani?  Scilicet  anno  358  pri- 
mum  in  Concilio  Ancyrano  obiece- 
runt  catholicis  vocis  omousion  fa- 
ctam  ab  Antiochenis  Patribus  repu- 
diationem.  Hoc  est ,  cum  ferme  no- 
naginta  anni  lapsi  essent ,  ex  quo 
res  gesta  fuisse  clicebatur,  quo  tam 
diuturno  temporis  spatio  Ariani , 
qui  omnia  argumentorum  capita  ad 
sententiae  suae  defensionem  attule- 
rant,  ilio  usi  numquam  sunt ,  quod 
ex  Antiocheno  decreto  desumi  po- 
tuisset ,  quodque  eorundem  causam 
imprimis  iuvasset.  Deinde  Semiaria- 
ni homines  erant,  quorum  maxime 
intererat ,  ex  vetustioribus  tempo- 
ribus aliquod  monumentum  adducere, 
ut  evincerent,  se  iure  posse  recusare 
vocem  òy.oqj<nov.  Quare  cum  reiectam 
eam  vocem  a  Synodo  Antiochena  fu- 
isse affirmarunt,  gravissimam  suspi- 
cionem  omnibus  afferre  debuerunt, 
se  in  causae  defensionem  exco^itasse 

id,  quod  Episcopi  Antiochiae  collecti 
numquam  decreverant. 

In  epistola  de  Homusii  et  Homaeu- 
sii  expositione  iliam  repudiationem 
commemorant,  sed  Synodi  verba  af- 
ferre  non  potuerunt,  quibus  decre- 
tum  illud  contineretur.  Res  autem, 
de  qua  agebant ,  eiusmodi  erat ,  ut 
omnino  debuissent  Synodi  verba  re- 
citare, quo  fìeret,  ut  adversarii  non 
contemnerent  quae  illi,  tamquam  a 
Synodo  Antiochena  statutum,  corn- 
memorabant.  Erat  vero  omnibus  in 
promptu,Semiarianos  ex  nullo  certo 
atque  ad  fidem  faciendam  opportuno 
monumento  ,  quod  affirmabant,  de- 
prompsisse,  cum  prae  oculis  omnes 
haberent,  Arianos  nonaginta  fere  an- 
nos  ignorasse  id,  quod  il  li  deinde 
tanta  confidenza  asserebant.  Per- 
spicue autem  ostenderunt  Semiaria- 
ni,  se  Antiochenorum  Patrum  epi- 
stolam  non  legisse  ,  in  qua  de  reii- 
cienda  voce  omousion  sermo  fìeret. 
Hilarius  enim  Pictaviensis  Episco- 
pus  in  lib.  de  Sjnodis  pag.  1196 
«  Secundo  quoque,  inquit,  id  addidi- 
stis,  quod  Patres  nostri,  cum  Paul- 
lus  Samosatenus  haereticu$  pronun- 
ciatus  est,  etiam  omousion  repudia- 
verint,  quia  per  hanc  unius  essen- 
tiae  nuncupationem  solitarium  at- 
que unicum  sibi  Patrem  et  Filium 
praedicabat.  »  Paullo  post  vero  : 
«  Male  omousion  Samosatenus  con- 
fessus  est,  numquid  melius  Ariani  ne- 
ga verunt?  » 

Haec  Hilarii  verba  satis  apertum 
argumentum  suppeditant,  quo  demon- 
stretur,  Semiarianos  epistolam  An- 
tiochenorum Patrum  non  legisse.  Et- 
enim,  ut  constat  ex  ea  parte  illius 
epistolae ,  quam  Eusebii  diligentia 
et  eruditione  conservatane  esse  et 
memoriae  posterorum  traditam  ma- 
nffestum  est ,  Paullus  accusabatur, 
quod  Filium  Dei  e  caelo  venisse  infì- 
ciaretur,  illumque  e  terra  ortum  esse 
contenderet.  Non  potuit  igitur  in 
Antiochenorum  Patrum  epistola  re- 
periri,  Paullum  male  explicasse  vo- 
cem  homousion,  atque  ex  eo,  quod, 
adhibita  illa  voce,  solitarium  atque 

unicum  sibi  Patrem  et  Filium  esse 
diceret,  Episcopos  vocem  ipsam  reii- 
ciendam  esse  existimasse.  Ea  enim 
epistola  alium  prorsus  Paulii  Samo- 
sateni  fuisse  errorem  ostendit,  et  non 
in  voce  consubstantialis  explicanda 
eum  errasse ,  sed  eo ,  quod  univer- 
sam  de  Verbi  incarnatione  catho- 
licam  doctrinam  funditus  everteret. 
Apparet  igitur  luculenter ,  Semia- 
rianis  id  de  Patribus  Antiochenis 
affirmantibus  fidem  haberi  omnino 
non  posse. 

Nec  mirum  esse  potest,  Semiaria- 
nos eum  locum  epistolae  Antioche- 
norum Patrum  non  vidisse,  in  quo 
reiicienda  statueretur  vox  consub- 
stantialis; ille  enim  locus  non  exsta- 
bat.  Sane  Eusebius  Caesareensis  scri- 
ptores  Ecclesiasticos  commemorat , 
qui  ante  Concilium  Nicaenum  florue- 
runt,  quique  vocem  époouo-iov  adhibue- 
runt;  neminem  vero  se  reperisse  nar- 
rat,  qui  vocem  illam  repudiarit.  Is 
scriptor  non  ita  certe  erat  compa- 
ratus,  ut  Arianis  inimicus  videri  pos- 
set;  neque  eius  agendi  ratio  fuit  talis, 
ut  hominem  ostenderit  Arianis  in- 
fensum.  In  suo  autem  lib.  7  H.  E.  re- 
fert  eam  partem  epistolae  Antioche- 
norum Patrum,  quam  tantum  habe- 
mus  ,  quaeque  tota  eius  diligentiae 
accepta  referri  debet.  Nihil  vero  in 
ea  memoratae  epistolae  parte  repe- 
ritur,  ex  quo  desumi  suspicandi  ratio 
possit,  revera  in  alio  eiusdem  epi- 
stolae loco  vocem  homousion  repu- 
diatam  fuisse.  Id  autem  nonne  per- 
spicuum  argumentum  affert,  quo  de- 
monstrari  possit,  Patres  Antioche- 
nos  numquam  decrevisse ,  vocem  il- 
lam reiici  oportere? 

Est  praeterea  multo  luculentius 
argumentum  ad  hoc  evincendum  , 
quod  ex  symbolo  ab  Antiochenis  Pa- 
tribus condito  desumi  tur.  Etenim 
Episcopi  Antiocheni  ita  de  verbo  Dei 
incarnato  in  eo  symbolo  loquuti  sunt, 
ut  non  modo  non  reiecerint,  sed  o- 
mnino  propugnaverint  vocem,  de  qua 
disputamus.  Symbolum  tom.  1  conc. 
pag.  1639  apud  Harduinum  legitur: 
Quod  s»i  symbolum  illud  Antiochenis 

Patribus  tribuendum  est,quemadmo- 
dum  adscribendum  iis  esse  eruditi 
viri  demonstrant,  iara  est  manife- 
stimi, Semiarianos  non  legisse  veram 
epistolam  ab  Antiochenis  Episcopis 
scriptam,  et  falsam  prorsus  eorum 
sententiam  esse,  qui  condemnatam  a 
Patribus  Antiochenis  vocem  consub- 
stantialis  fuisse  contendunt.  Etenim 
Episcopi  Antiochiae  congregati  non 
potuerunt  epistolam  eiusmodi  seri- 
bere,  in  qua  vox  ò^ooucriov  condemna- 
retur,  cum  in  symbolo  a  se  condito 
synodus  illa  perspicue  ostenderit,  se 
vocem  illam  recipere.  Legi  potest 
Diss.  de  voce  Homousion  P.  Liberati 
Fassonii  Schol.  Pi.  Romae  1755  edi- 
ta,et  ab  eruditissimo  P.FranciscoAn- 
tonio  Zaccaria  ih  suum  thes.  theol. 
tom.  3  pag.  211  relata. 

His  argumentis,  quibus  sententia, 
quam  exposuimus,  manifeste  demon- 
stratur,  nihil  grave  possunt  obiicere 
ii,  qui  factam  illam  ab  Antiochenis 
Patribus  vocis  homousion  repudia- 
tionem  esse  voluerunt.  Opponunt  ii 
quidem  Athanasium,  Hilarium,  Ba- 
silium  huius  rei  testes  esse  ;  certum 
est  tamen,  hoc  tres  Ecclesiae  Catho- 
licae  eruditissimosPatres  hoc  suo  no- 
mine numquam  testatos  esse,  sed  il- 
lud  retulisse  tamquam  ab  adversa- 
riis  sibi  oppositum.  Etenim  est  ex- 
ploratum ,  eos  Patres  non  legisse  de- 
cretum  illud ,  quod  ab  Antiochenis 
Patribus  conditum  fuisse  dicitur,  ut 
vox  homousios  condemnaretur.  Paul- 
Io  superius  de  S.  Hilario  Pietaviensi 
loquuti  sumus  ,  qui  Semiarianorum 
haec  de  re  sententiam  in  lib.  de  Syn- 
odis  exponit. 

Ita  vero  de  re  ipsa  agit  Hilarius, 
ut  Semiarianorum  obiectionemrefer- 
re,  non  autem  exploratum  sibi  esse 
ostendat  id,  quod  Semiariani  obii- 
ciebant.  «  Epistolam,  inquit,  quam 
a  vobis  de  homousii  et  homaeusii 
expositione  apud  Sirmium  Valens 
et  Ursacius,  et  Germinius  poposcc- 
runt,  legi ...  Et  quidem  de  homaeu- 
sio,  quod  est  similis  essentiae,  com- 
muneiudiciumest;  de  homousio  vero, 
quod  est  unius  essentiae  tractantes 


primum  ideirco  respuendum  pronun- 
tiastis,  quia  per  verbi  huius  enun- 
tiationem  substantia  prior  intellige- 
retur,  quam  duo  inter  se  partiti  es- 
sent.  Intelligo  vitium  in  intelligen- 
tia  .  .  .  .  Secundo  quoque  addidistis, 
quod  Patres  nostri  cum  Paullus  Sa- 
mosatenus  haereticus  pronuntiatus 
est,  etiam  homousion  repudiaverint, 
quia  per  hanc  unius  essentiae  nun- 
cupationem  solitarium  atque  uni- 
cum sibi  esse  Patrem  et  Filium 
praedicabat.  »  Non  igitur  haec  af- 
àrmans  Hilarius  testatur  ,  Antio- 
chenos  Patres  vocem  homousion  da- 
mnasse,  eo  quod  male  a  Paullo  Sa- 
mosateno  explicaretur,  sed  haec  ob- 
iecta  esse  ait  ab  iisdem  Semiarianis. 
Neque  id  testari  ulla  ratione  potuisse 
Hilarium  manifestum  est,  cum  error 
Paulli  Samosateni  in  epistola Patrum 
Antiochenorum  longe  diversus  fuisse 
tradatur ,  quam  ut  ex  eo  aliqua  oc- 
casio  afferri  posset  Episcopis  ,  ob  ho- 
mousion male  intellectum,  vocem  il- 
lam reiiciendi.  Etenim  in  ea  epistola 
traditur,  Paullum  Samosatenum  af- 
fìrmasse,  Filium  Dei  de  caelo  non  ve- 
nisse ,  sed  e  terra  ortum  esse. 

Est  etiam  perspicuum,  Athana- 
sium numquam  nomine  suo  testatum 
esse  Patres,  Antiochenos  vocem  ó^o- 
ovaiov  reiecisse.  Haec  sunt  enim  de 
hac  re  Athanasii  verba  in  lib.  de  syn- 
odis  Ariminen.  et  Seleucien.  n.  46: 
«  Quoniam  autem  (ut  ipsi  dicunt; 
nam  epistola  penes  me  non  fuit)  qui 
Samosatensem  damnarunt  Episcopi, 
scripto  tradidere ,  Filium  non  esse 
consubstantialem  Patri ,  ac  demum 
ipsi  pietatis  honorisque  causa  erga 
viros ,  qui  haec  dixerunt,  sic  prò  ea 
voce  sunt  affecti,  operae  pretium  fue- 
rit,  pie  cum  ipsis  hac  de  re  dissere- 
re. »Propterea  ait:  «Quod  si  epistolae, 
quam  illos  scripsisse  dicunt,  mihi  co- 
pia fuisset,  existimo  me  plures  depre- 
hensurum  fuisse  causas,  cur  beati  illa 
ita  scribere  coacti  sint.» 

Ek  his  autem  locis  nihil  aliud  erui 
posse  exploratum  est,  quam  Semi- 
arianos Athanasio  obiecisse,  factam 
esse  a  Concilio  Antiocheno  repudia- 

tionem  vocis,  de  qua  loquimur.  Atha- 
nasius  vero  nihil  in  adductis  testi- 
moniis  habet ,  ex  quo  aliqua  ratione 
demonstrari  queat,  ei  persuasum  esse 
Patres  Antiochenos  vocem  homou- 
sion  reiecisse.  Affirmat  enim  disertis 
verbis,  se  epistolam  non  vidisse,  quae 
a  PP.  Antiochenis  ea  de  re  scripta 
dicebatur:  quam  si  vidisset,  fortasse 
intelligere  potuisset ,  qua^e  ii  Epi- 
scopi Samosatenum  damnantes  vo- 
cem homousion  reiicere  potuerint. 
Iam  vero  haec  satis  sunt  perspicua, 
ut  concludi  iure  possit,  Athanasium 
numquam  testatimi  esse  id  ,quod  ad- 
versarii  contendunt.  Ut  vini  enim 
argumentum  ex  Athanasio  desum- 
ptum  hoc  in  loco  haberet ,  necesse 
esset  ostendere,  Athanasium  prorsus 
fuisse  testatum ,  se  scire,  Episcopos 
Antiochenos  damnasse  vocem  ho- 
mousion, eo  quod  a  Paullo  Samosa- 
teno  male  explicaretur.  Certum  vero 
est ,  Athanasio  ipso  auctore ,  ei  co- 
piam  huius  epistolae ,  in  qua  illud 
decretum  contineri  affirmabant  Se- 
lli iariani,  non  esse  factam,  et  se  eam 
epistolam  prorsus  non  vidisse.  Addu- 
cta  igitur  Athanasii  loca  aliud  non 
efliciunt,  nisi  Semiarianos  in  causae 
suae  defensionem  obiecisse  Athana- 
sio, sed  iniuria  tamen,  Patres  Antio- 
chenos vocem  homousion  reiecisse. 
Id  vero  nos  non  negamus ,  neque  in 
Semiarianorum  assertione  huius  cau- 
sae defìnitio  continetur. 

Restat  Basilius ,  quem  etiam  huius 
rei  testem  adducuntii,  qui  synodum 
Antiochenam  vocem  homousion  da- 
mnasse contendunt.  Epistola  enim  52 
iis,  qui  decreta  Nicaena,  excepto  con- 
substantialis  vocabulo,  suscipiebant, 
excusationem  aliquam  relictam  esse 
putavit,  «quod  nane  vocem  ut  minus 
aptam,et  commodam  vituperaverant, 
qui  in  causa  Paulli  Samosateni  con- 
venerant.  »  Ut  autem,  qua  de  causa 
id  factum  sit,  Basilius  doceat ,  haec 
in  eadem  epistola  habet:  «Revera, 
inquit,  dixerunt,  voceconsubstantia- 
lis  actionem  exhiberi  substantiae , 
et  eorum,  quae  ex  substantia  orta 
jsunt,  ut  divisa  substantia  iis,  in  quae 

dividitur,  consubstantialis  appella- 
tionem  conciliet.» 

Atqui  tamen  manifestum  est,  Ba- 
silium  ita  loqui,  ut  rem  minus  accu- 
rate considerasse,  et  Semiarianis  ob- 
iicientibus  vocem  illam  a  Synodo  An- 
tiochena reiectam  esse ,  facile  fidem 
se  habuisse  ostendat.  Hoc  primo  loco 
constat  ex  iis,  quae  superius  indica- 
vimus  sive  de  Dionysio  Alexandrino 
ac  Romano,  qui  nonnullos  ante  an- 
nos,  quam  Synodus  Antiochena  ha- 
beretur ,  demonstrarunt,  quantopere 
Ecclesiae  cordi  esset  vocem  illam 
adhibere;  sive  de  silentio  ab  Arianis 
in  ea  re  per  nonaginta  fere  annos 
servato;  sive  ab  Eusebio  Caesareensi, 
qui  aliam  partem  epistolae  Antio- 
chenorum  Patrum  in  Historiam  suarn 
Ecclesiasticam  inferens,  nihil  de  ea 
parte  epistolae  habet,  in  qua  huius 
vocis  repudiatio  contineri  dicitur  ; 
sive  denique  de  symbolo  ilio,  quod 
eruditi  viri  Episcopis  Antiochenis 
tribuendum  esse  docent,  quodque  non 
xnodo  nihil  habet  contra  consubstan- 
tialis vocabulum  ,  sed  illud  saepe 
usurpat,  atque  ad  divinitatem  Verbi 
explicandam  imprimis  proprium  esse 
demonstrat. 

Praeterea  rem,  de  qua  disputamus, 
minus  accurate  Basilium  consideras- 
se apparet  ex  eo,  quod  paullo  ante 
adhibitam  explicandae  vocis  homou- 
sion rationem  tribueret  Antiochenis 
Episcopis  ipsis,  cum  Semiariani  eam 
non  synodi  Antiochenae ,  sed  suo 
nomine  afferrent.  Hilarius  enim  in 
lib.  de  Synodis  cum  refert  hanc  cau- 
sam  reiiciendi  homousion  a  Semia- 
ranis  adductam,  «quia  per  verbi  hu- 
ius enunciationem  substantia  prior 
intelligeretur,  quam  duo  partiti  es- 
sent ,  »  id  a  Semiaranis ,  non  autem  a 
synodo  pronuntiatum  esse  osten- 
dit.  Denique  ea  explicatio  secundum 
Athanasium  in  lib.  de  Synodis  p.  75 
non  Synodo  Antiochenae,  sed  Paullo 
ipsi  Samosateno  tribuenda  est.  Nam 
Paullus,  non  autem  Synodus  eo  loco 
inquit:  «SiChristus  non  ex  homine 
Deus  factus  est,  ergo  consubstantia- 
lis est  Patri;  atque  hinc  necesse  est, 

tres  esse  substantias,  unam  priorem, 
duas  vero  ex  illa  procedentes.» 

Haec  autem  cum  ita  se  habeant, 
perspicuum  est,  Basilium  afferri  non 
posse  veluti  testem  reiectae  ab  An- 
tiochenis  Patribus  vocis  homousion, 
cum  illum  Semiarianis  nimis  facilem 
habuisse  fidem  hac  in  re  manifestum 
sit,  eumque  haad  ita  diligenter , 
quae  Semiariani  in  co  negotio  iacta- 

bant,  refutasse  videatur.  Sequitur 
ergo,  tres  illos  eruditissimos  Èccle- 
siae  Patres  Athanasium,  Hilarium  , 
Basilium ,  adduci  non  posse  tam- 
quam  testes  reiectae  a  PP.  Antio- 
chenis  vocis  consub  stanti  ali  s;  immo 
vero  concluditur,  gravissimis  argu- 
mentis  constare,  ea»m  vocem  ab  Epi- 
scopis  Antiochenis  numquam  reie- 
ctam  fuisse. 


CAPUT  XXXI. 

DE    IIAERLT.CIS,    QUI    SAECULO   TERTIO    ECCLESIAM   PERTURBARUNT, 
ET    DE    NOVATIANO    SCHISIATE. 


Praeter  Paullum  Samosatenum  , 
cuius  errores  praecipuos  agentes  de 
concilio  Antiocheno  ad  illum  iudi- 
candum  habito  commemoravimus,re- 
censendos  breviter  nunc  esse  arbi- 
tramur  reliquos  haereticos,  quorum 
erroribus  saeculo  tertio  Ecclesia  per- 
turbata est,  et  nonnulla  singillatim 
de  schismate  Novatiano  putamus  re- 
ferenda,  cui  schismati,  prout  solet, 
errores  etiam  a  fide  catholicae  Ec- 
clesiae  abhorrentes  adiuncti  sunt. 

Occurrit  igitur  primo  loco  Noetus, 
quem  Hippolytus,  Theodoretus  alii- 
que  Smyrnaeum,  Epiphanius  Ephe- 
sium  fuisse  tradidit.  Is  Patripassia- 
norum  errorem,  quem  Praxeas  sae- 
culo secundo  docuerat,  sequutus  fuit. 
In  errore  autem  isto  continebatur , 
ut,  sublato  personarum  in  SS.  Tri- 
nitate  discrimine, una  tantum  persona 
intelligeretur.  Et  cum  homines  er- 
rorem illum  sequentes  Patri  omnia 
tribuerent,  quae  Filio  sunt  tribuen- 
da,  Patripassiani  ex  Filii  passione 
appellati  sunt.  Noeto  se  adiunxit 
medio  circiter  saeculo  tertio  Sabel- 
lius  Afer ,  eiusque  errorem  de  Tri- 
nitate  personarum  divinarum  dene- 
ganda  ita  confirmavit,  atque  adeo 
is  Celebris  in  ea  hominum  secta  eva- 
sit,  ut  deinde  secta  ipsa  Sabelliano- 
rum  nomen  assequuta  sit.  Diony- 
sius  Alexandrinus  aliique  de  refel- 
lendo  Sabellian'orum  errore  omni 
diligentia  laborarunt;  sed,  his  non 


obstantibus  multo  post  secta  illa  per- 
duravit. 

Beryllus  praeterea  Bostrorumin 
Arabia  Episcopus,  Christum  ,  ante- 
quam  inter  homines  versaretur,  non 
fuisse  propriam  ac  distinctam  a  Pa- 
tre  personam  affirmavit.  Memorandi 
sunt  hic  etiam  haeretici,  qui  Ara- 
bici appellati  sunt,  eo  quod  ex  in- 
certo auctore  in  Arabia  deserta  er- 
rorem suum  spargere  coeperint.  Eo- 
rum  autem  error  erat ,  prout  Eu- 
sebius  refert  H.  E.  lib.  6  e.  37,  «ho- 
minum animas  in  praesenti  quidem 
saeculo  cum  corporibus  interire  at- 
que corrumpi,  ru»rsus  vero  resurre- 
ctionis  tempore  simul  cum  iisdem 
corporibus  ad  vitam  esse  redituras.  » 
Adiungit  praeterea  Eusebius ,  Ori- 
genem  a  Synodo  invitatum ,  quae 
Arabica  dici  tur,  quaei^ie  ad  huius 
erroris  confutationem  anno  circi- 
ter  248  habita  est,  disputatane  sua 
consequutum  esse,  ut  homines  errore 
ilio  laborantes  mentem  mutarent,  et 
veram  de  animae  humanae  natura 
doctrinam  amplecterentur.  Sed  non 
desunt,  qui  his  adversantur,  et  se- 
ctam  nane  hominum  memoratum  er- 
rorem tradere  prosequentem  non  sta- 
tini Origenis  opera  exstinctamesse, 
verum  diu  postea  perseverasse  con- 
tendunt. 

Post  hos  Manes  Persa  commemo- 
randus  est,  qui  antea  Cubricus,  vel 
Car  cubi  ics  appellatus   fuit  a   loco  , 

ubi  natus  est,  ac  deinde  se  Manetem, 
vel  Manichaeum  dici  voluit.  Ab  ini- 
tio  ille  inter  magos  fuerat  institutus, 
et  in  posterum  cum  Christianam  Re- 
ligionem  suscepisset ,  reputans  Re- 
ligionem  Christianam  cum  magorum 
Persarum  disciplina  coniungi,  et  ex 
eorundem  placitis  explicari  posse , 
tales  protulit  errores ,  qui  Religio- 
nem  penitus  evertebant.  Praecipuus 
in  iis  erat ,  duos  ex  infinito  tem- 
pore Deos  exstitisse,  quorum  alter  na- 
tura beneficus,  alter  ingenio  pravus 
sit.  Et  primum  quidem  natura  bea- 
tum  alios  quoque  beatos  esse  velie; 
alterum  materiae  pravae  et  crassae 
sive  tenebris  praeesse,  et  natura  in- 
felicem,  ceterorum  etiam  miseriam 
quaerere.  De  baptismi  virtute  prae- 
terea  Manetis  sectatores ,  et  de  sa- 
cris  Scripturis  male  se-ntiebant.  Ex- 
tremo  supplicio  Manetem  a  Persa- 
rum  rege  mulctatum  esse  veteres 
memoriae  tradiderunt,quod  post  pro- 
missam  et  curatam  eius  fìlii  salutis 
restitutionem  is  mortuus  fuerit.  Ma- 
netis tamen  secta  diu  perduravit , 
licet  lmperatorum  etiam  auctoritate 
quandoque  compressa  sit. 

Dicendum  nunc  est  aliquid  de  No- 
vatiano  schismate.  Usque  ad  Corne- 
lii  Pontificis  Romani  electionem  , 
quae  die  4  Iunii  anno  251  contigit, 
numquam  Romana  Ecclesia  schismate 
perturbata  fuerat,  cum  de  novo  Pon- 
tifìce  eligendo  agi  deberet.  Verum 
cum  diu  Sedes  Apostolica  post  mor- 
tem  Fabiano  a  Decio  die  20  Ianuarii 
anno  250  illatam  vacasset,  eo  quod 
Imperator  novam  electionem  impe- 
diret,  cum  electus  tandem  aliquando 
Cornelius  fuisset,  primum  in  Ponti- 
ficis electione  dissidium  Ecclesia  Ro- 
mana passa  est. Hoc  autem  factum  fuit 
Novatiani  presby  teri  Romani  scelere, 
qui  Novati  presbyteri  Carthaginien- 
sis  hominis  tumultuosi  et  turbarum 
cupidi  artibus  adiutus  est,  et  alios 
presbyteros  romanos ,  nonnullosque 
confessores  in  suas  partes  perduxit. 
Iuraverat  Novatianus,  mortuo  Fa- 
biano ,  se  nulla  cupiditate  ferri  Pon- 
tifìcatus  adipiscendi,  sed  deinde  os- 


tendit  quanto  illum  consequendi  stu- 
dio inflammaretur.  Cum  igitur  fa- 
ctionem  sibi  comparasset ,  vocatis 
Romam  tribus  Episcopis  rudioris  et 
simplicioris  ingenii,  ab  iisdem,  pri- 
mum deceptis  ac  vino  obrutis,  Epi- 
scopus  consecratus  est,  et  primus 
evasit  Antipapa. 

Cum  haec  evenissent,  graves  mo- 
lestias  Cornelio  Novatianus  attulit, 
et  tum  litteris  scriptis,  tum  legatis 
missis ,  conatus  est  ex  longinquis  et- 
iam dioecesibus  schismatis  sui  secta- 
tores sibi  comparare,  atque  homini- 
bus  incautis  persuadere,  se  legitime 
electum  pontificem  fuisse.  Immo  eo 
usque  scelus  Novatiani  pervenit,  ut 
cum  schismatis  sui  sociis  Euchari- 
stiam  ministraret ,  eos  per  sanctissi- 
mum  Coristi  corpus  et  sanguinem 
ad  iurandum  adigeret,  in  schismate 
se  esse  permansuros,  et  ad  Corne- 
lium  numquam  redituros.  Novatus 
Carthaginiensis  presby  ter,  quo  prae- 
cipuo  sceleris  sui  adiutore  usus  est 
Novatianus,  postquam  contra  Cypria- 
num  Carthagine  turbas  excitasset, 
eique  resti tisset,  volenti  homines  in 
persequutione  lapsos  poenitentiam 
agere  ,  antequam  Ecclesiae  commu- 
nione  donarentur,  rebus  suis  timens, 
relieta  Carthagine,  Romam  venerat, 
et  cum  natura  factiosus  esset,  ac 
Cornelium  Cypriano  carum  esse  sci- 
ret,  libenter  cum  Novatiano  coniun- 
ctus  est,  immo  illum  ad  schisma  con*- 
fìrmandum  inflammavit.  Adeo  vero 
iniuste  se  gerebat,  ut  cum  repugnas- 
set  Cypriano  Carthagine  iubenti  , 
lapsos  ante  poenitentiam  peractam 
communioni  non  esse  resti tuendos , 
Romae  una  cum  Novatiano  severi- 
tatem  affectaret,  et  Cornelii  reiicien- 
di  causam  afferret,  quod  erga  lapsos 
se  benigniorem  Cornelius  ostenderet. 
Utrumque  hominem  pravum  fuisse 
litterae  Cornelii  et  Cypriani  satis 
abunde  demonstrant.  Ad  exsì?higuen- 
dum  gravissimum  hoc  schisma,  quo 
tantopere  Ecclesia  perturbabatur , 
Cornelius  ipse  et  Dionysius  A*exan"* 
drinus,  tum  vehementer  Cyprianus 
operam  contulerunt;  et  Cypriani  stu- 


104 


CAPUT    XXXI. 


dio  imprimis  tribuendum  est,  Con- 
fessores  aliosque,  qui  Novatiano  ad- 
haeserant,  ilio  relieto,  veniam  fla- 
gitantes  ad  Cornelium  reversos  esse. 

Habita  praeterea  sunt  huius  schi- 
smatis  causa  plura  concilia,  hoc  est 
anno  251  Carthagine,  in  quo,  Cypria- 
no  praeside,  Cornelii  electio  cognita 
et  confìrmata  est  ;  eodemque  anno 
Romae  synodus  sexaginta  Episcopo- 
rum  ,  cui  Cornelius  praefuit ,  cele- 
brata fuit ,  in  qua  Novatianus  con- 
deranatus  est;  atque  in  alio  Romae  ha- 
bito  Episcoporum  conventu  eo  anno 
confessores,  qui  Novatiano  studue- 
rant,  cum  summa  catholicorum  lae- 
titia  comm unioni  redditi  sunt.  l)e- 
nique  Antiochiae  anno  252  sub  Fa- 
bio Episcopo  contra  idem  schisma 
concilium  habitum  est.  Homines  ta- 
men,  qui  ad  factionem  istam  perti- 
nebant,  in  plures  sectas  divisi  diu 
etiam  posterioribus  temporibus  per- 
durarunt,  ut  ex  Eusebii,  Hieronymi, 
Pacianù  et  aliorum  scriptis  constat. 

Prout  superius  significavimus,  No- 
vatiano schismati  errores  adiuncti 
fuerunt.  Prknum  enim  Novatianus 
negavit,  Ecclesiam  lapsis  in  Decii 
persequutione  veniam  et  peccati  re- 
missionem  concedere  posse  ;  deinde 
Novatiani  sectatores  docuerunt,  nul- 
la gravia  scelera  post  baptismum 
patrata  posse  ab  Ecclesia  dimitti. 
Praeter  haec,  secundas  nuptias  No- 
vatiani damnarunt,  et  qui  societatis 
suae,  quam  Catharorum  appella- 
bant,  hoc  est,  hominum  singulari 
munditia  praestantium  ,  participes 
fieri  volebant,  eos  novo  baptismo 
purgari  debere  contendebant. 

Defecisse  Novatianos  a  Christi  et 
Ecclesiae  doctrina,  cum  inter  cete- 
ros  errores  illuni  propugnabant,  qui 
in  secta  ista  praecipuus  erat,  scili- 
cet,  aliqwa  crimina  valde  gravia  ab 
Ecclesia  dimitti  non  posse,  non  est 
instituti  nostri  ex  professo  ostende- 
re  ^  cum  hoc  pertineat  ad  S.  Theo- 
logiae  pertractatores.  Constat  au- 
tem ,  illos  id  affirmantes  sententiam 
docuisse  S.  Scripturae  testimoniis 
contrariam ,    quibus  demonstratur  , 


omnium  quorumeumque,  licet  gra- 
vissimorum ,  criminum  dimittendo- 
rum  potestatem  Ecclesiae  suae  diri- 
stum  impertitum  esse:  constat,  Ec- 
clesiae Catholicae  et  universae  tra- 
ditionis  Ecclesiae  auctoritate  sen- 
tentiam hanc,  qua  potestas  peccata 
dimittendi  imminueretur ,  perpetuo 
fuisse  proscriptam. 

Ad  causae,  de  qua  agimus,  histo- 
ricam  pertractationem  illud  potius 
pertinet,  scilicet,  ut  commemoremus 
rationem  illam,  qua  Cyprianus  usus 
est,  ut  schisma  Novatianum  compri- 
meret,  et  Cornelium  legitimom  Pon- 
tifìcem, Novatiano  reiecto,habendum 
esse  demonstraret.  Itaque  Cyprianus 
epistola  52  ad  Antonianum  haec  ex- 
posuit,  ut  Cornelium  legitimum  Pon- 
tificem  iudicandum  esse  evinceret: 
«Factus  est,  inqu4t,  Cornelius  Epi- 
scopus  de  Dei  et  Christi  eius  iudicio, 
de  clericorum  pene  omnium  testimo- 
nio, de  plebis,  quae  tunc  adfuit,  suf- 
fragio, et  de  sacerdotum  antiquorum 
et  bonorum  virorum  collegio;  cum  ne- 
mo  ante  se  factus  esset,  cum  Fabiani 
locus,  id  est,  cum  locus  Petri,  et  gra- 
dus  cathedrae  sacerdotalis  vacaret. 
Quo  occupato  de  Dei  voluntate,  at- 
que omnium  nostrum  consensione  fir- 
mato ,  quisquis  iam  Episcopus  fieri 
voluerit,  foris  fìat  necesse  est,  nec 
habeat  ecclesiasticam  ordinationem, 
qui  Ecclesiae  non  tenet  unitatem. 
Quisquis  ille  fuerit,  multum  de  se 
licet  iactans,  et  sibi  plurimum  vin- 
dicans,  profanus  est,  alienus  est,  fo- 
ris est.  Et  cum  post  primum  secun- 
dus  esse  non  possit,  quisquis  post 
unum,  qui  solus  esse  debeat,  factus 
est,  non  iam  secundus  ille,  sed  nul- 
lus  est.  » 

Evincit  igitur  Cyprianus,  Cornelii 
electionem  legitimam  esse,  non  modo 
quod  tempore  anterior  evenerit,  sed 
etiam  quod  in  illa  facienda  ea  sint 
accurate  impleta,  quae  in  Romani 
Pontificis  electione  erant  adimplen- 
da  ;  Novatianum  autem  ,  qui ,  suc- 
cessore Fabiani  iam  legitime  consti- 
tuto,  per  vim  ac  fraudem  Apostoli- 
cam  Sedem  occupare  voluerit,  veluti 

perspicuum  invasorem  reiici  opor- 
tere.  Quod  ad  Cornelii  electionem  le- 
gitimam  demonstranclam  Cjprianus 
adhibuit  argumentum,  id  posteriori- 
bus  temporibus  adhibitum  semper 
est,  ut  Sedis  Apostolicae  invasores 
reprobarentur. 

Mox  allatum  Cjpriani  testimonium 
debet  hic  breviter  explicari,  ne  exis- 
timetur,  in  Romani  Pontifìcis  ele- 
ctione  veram  suffragii  ferendi  po- 
testatem  iis  temporibus  populum  ob- 
tinuisse,  eo  quod  Cjprianus  dicat, 
constare  legitimam  Cornelii  electio- 
nem fuisse,  qui  factus  esset  Episeo- 
pus  de  clericorum  pene  omnium  te- 
stimonio, et  de  plebis,  quae  Urne 
ad  fu  it ,  suffragio . 

Ipsa  rei  consideratio  satis  est,  ut 
intelligi  possit,  ab  omni  verisimili- 
tudine  prorsus  alienum  esse,  populo 
potestatem  eiusmodi  in  Romani  Pon- 
tifìcis  electionem  tributaci  fuisse.  Et- 
enim  Pontifìcis  Maximi  electio  ex 
illarum  rerum  genere  est ,  quae  sa- 
crae  natura  sua  sunt  ;  immo  inter 
eas  praecipuum  quendam  locum  ob- 
tinere  iure  dici  debet.  Cum  vero 
certuni  sit,  antiquos  Eccleoiae  Pa- 
tres  populum  semper  ab  omni  i:i 
res  sacras  potestate  prohibuisse,  haec 
etiam  sola  rei  consideratio  facit,  ut 
incredibile  omnino  appareat ,  po- 
pulo in  ea  re  veri  suffragii  feren- 
di potestatem  concessam  umquam. 
fuisse. 

Quid  ergo  su  Aragli  nomine  Cjpria- 
nus intellexisse  dicendus  est,  cum 
de  plebis  suffragio  Cornelium  Epi- 
scopum  factum  esse  pronuntiavit  ? 
Illud  profecto,  ut  cum  Cornelius  ele- 
ctus  est,  adfuerit  etiam  populi  testi- 
ficatio  de  eiusdem  vitae  integritate  , 
et  ad  pontifìcatum  assequendum  me- 
rito,^et  populus  ostenderit  sibi  gra- 
tam  omnino  esse  Cornelii  electionem. 
Licet  enim  populum  numquam  prae- 
ditum  fuisse  potestate  veri  suffragii 
ferendi  in  eiusmodi  negotio  dicamus; 
consuevisse  tamen  concedimus  anti- 
quioribus  illis  temporibus  ,  ut  popu- 
lus rogaretur,  num  dignum  existima- 
rct.  quem  clerici  eligendum  esse  cen- 

sebant.  Nam  illa  aetate  Pontifìcis 
Romani  electio  eo  ferme  modo  per- 
agi  solebat,  quo  reliquae  perageban- 
tur  Episcoporum  electiones,  in  qui- 
bus,  ut  certe  constat,  populi  memo- 
rata testificalo  fiebat.  Id  autem  pos- 
set  pluribus  veterum Patrum  testimo- 
niis  demonstrari,  quibus  illud  unum 
ostenditur  populo  concessum  esse,  ut 
de  eligendi  Episcopi  vitae  integri- 
tate testiflcaretur,  et  gratam  eius- 
dem electionem  sibi  futtfram  esse 
doceret ,  non  autem  ut  iure  ele- 
ctionis  faciendae  potitus  suffragi um 
ferret. 

Quoniam  vero  Cjpriani  testimo- 
nium occasionem  praebuit  de  ista  re 
loquendi,  in  Cjpriano  tantum  persi- 
stamus  ,  atque  eius  auctoritate,  quod 
diximus,  confìrmemus.  Itaque  ille 
epist.  68  haec  habet  :  «Yidemus  de 
divina  auctoritate  descendere ,  ut 
sacerdos ,  plebe  praesente  ,  sub  o- 
mnium  oculis  eligatur,  et  dignus  at- 
que idoneus  publico  iudicio  ac  te- 
stimonio comprobetur.  »  Haec  certe 
nihil  aliaci,,  nisi  testifìcationem  de 
Episcopi  eligendi  virtute  a  populo 
petendam  continent,  et  quid  populi 
auctoritas  in  Episcopi  electione  va- 
leret,  perspicue  ostendunt.  Sed  for- 
tasse  clarius  demonstrat  Cjprianus, 
quae  ratio  esset ,  ut  corani  populo 
electio  iìeret,  et  quid  populus  in  ele- 
ctione valeret,  verbis  eiusdem  epi- 
stolae,  quae  sequuntur  :  «Propter 
quod  diligenter  de  traditione  divina, 
et  apostolica  observatione  observan- 
dum  est,  et  tenendum  .  .  .  ut  ad  or- 
dinationes  rite  celebrandas ,  ad  eam 
plebem  ,  cui  praepositus  ordinatur, 
Episcopus  deligatur  plebe  praesente, 
quae  singulorum  vitam  pienissime 
novit,  et  uniuscuiusque  actum  de  eius 
conversatione  perspexit.  »  Haec  au- 
tem nisi  demonstrent,  Cjpriani  men- 
tem  faifte ,  populi  partes  in  Epi- 
scopi electione  nullas  alias  esse,  nisi 
ut  de  viri  meritis,  deque  propria 
plebis  benevolentia  testificetur,  nullo 
modo  alia  quaelibet  Cjpriani  jpsius 
testimoniorum  de  ea  re  legitima  ex- 
plicatio  possct  afferri.  Petrus  Cou- 

stantius  tom.  1  coli,  citatae  pag.  163 
in  adnotatione  ad  illuni  Cypriani  lo- 
cum  de  Cornelii  Pontificis  electione 


alia  Cypriani  ipsius  verba  affert , 
quibus  cleri  iudicio  electiones  sacras 
fieri  demonstrat. 


caput  xxxn. 


DE    POENITENTIA     CANONICA. 


Cum  de  controversia  loquuti  su- 
mus ,  quae  ob  hominum  Christiano- 
rum  in  Decii  Imperatoris  persequu- 
tione  lap.sorum  causam  excitata  est, 
significavimus  ,  ante  illud  tempus 
obtinuisse  in  Ecclesia  catholica ,  ut 
qui  vel  idololatriae ,  vel  aliorum 
quorundam  graviorum  criminum  rei 
evasissent ,  poenitentiam  publicam 
agere  deberent,  antequam  Ecclesiae 
communionem  consequerentur.  Ob- 
tinebat  id  certe  Tertulliani  aetate, 
qui  in  libro  de  poenitentia  cap.  9 
satis  aperte  ostendit,  quibus  rebus 
poenitentes  operam  dare  deberent. 
Cyprianus  vero  ad  finem  libri  de 
lapsis  totani  poenitentiae  rationem 
temporibus  suis  usitatam  luculenter 
describit. 

Etenim  Tertullianus  ait  loc.  cit.  : 
«  Exomologesis  prosternendi  et  hu- 
milificandi  hominis  disciplina  est, 
conversationem  iniungens  misericor- 
diae  illicem,  de  ipso  quoque  habitu 
atque  victu  mandat,  sacco  et  cineri 
incubare,  corpus  sordibus  obscurare, 
animum  moeroribus  deiicere,  illa, 
quae  peccavit,  tristi  tractatione  mu- 
tare: ceterum  pastum  et  potum  pura 
nosse,  non  ventris  scilicet,  sed  ani- 
mae  causa,  plerumque  vero  ieiuniis 
preces  alere,  ingemiscere,  lacrima- 
ri,  et  mugire  dies  noctesque  ad  Do- 
minum  Deum  suum,  presbyteris  ad- 
volvi  ,  et  caris  Dei  adgeniculari , 
omnibus  fratribus  legationes  depre- 
cationis  suae  iniungere.  »  Cyprianus 
vero  in  memorati  libri  exitu  ait  : 
«  Orare  oportet  itnpensius  et  rogare, 
diem  luctu  transigere ,  vigiiiis  no- 
ctes  et  fletibus  ducere ,  tempus  o- 
mne  lacrimosis  lamentationibus  oc- 
cupare, stratos  solo  adhaerere  cineri, 
in  cilicio  et  sordibus  volutari  :  post 


indumentum  Christi  perditum  nul- 
lum  hic  iam  velie  vestitum  ;  post 
diaboli  cibum  malie  ieiunium;  iustis 
operibus  incumbere,  quibus  peccata 
purgantur,  eleemosynis  frequenter 
insistere,  quibus  a  morte  animae  li- 
berentur.  » 

Quae  Tertullianus  et  Cyprianus 
adductis  in  locis,  eadem  Clerus  Ro- 
manus,  quod  ad  rei  summam  perti- 
net,  significavit  in  epistola  inter 
Cyprianicas  31  ad  eundem  Cypria- 
num  scripta  in  causa  de  lapsis.  Quae 
vero  veteres  isti  scriptores  habent, 
totum  poenitentiae  statum  descri- 
bunt,  et  satis  indicant  diversas  poe- 
nitentium  classes,  quae  post  Nova- 
tianum  errorem  contra  potestatem 
Ecclesiae  circa  peccata  graviora  di- 
mittenda  spargi  coeptum  distribu- 
tae  videntur.  De  ea  autem  re  fuse 
agunt  Toannes  Bona  Cardinalis  rerum 
liturgicarum  lib.  1  cap.  17  §.  3,  4; 
Ioannes  Morinus  de  'poenitentia 
lib.  4  cap.  1;  Gabriel  Albaspinaeus 
observat.  de  veteriòus  Ecclesiae  ri" 
tibus  lib.  2  observ.  22;  Natalis  Ale- 
xander diss.  8  in  saec.  tertium;  Ios. 
Binghamus  origin.  sive  antiquit. 
Eccles.  lib.  18  cap.  1,  aliique. 

Apud  veteres  ecclesiasticos  scri- 
ptores non  videtur  Gregorio  Neo- 
caesareensi,  sive  Thaumaturgo,  anti- 
quior  mentio  reperiri  quatuor  gra- 
duum,  in  quos,  veluti  in  singulares 
classes  poenitentes  distributi  sunt, 
flenthcm  ,  audientium  ,  prostrato- 
rum,  consistentium.  Hoc  autem  testi- 
monium  continetur  canone  XI  eius- 
dem  S.  Gregorii  epistolae  canonicae, 
quam  ille  scripsit  de  iis,  qui  in  bar- 
barorum  incursione  idolothyta  co- 
mederant ,  et  alia  quaedam  peccata 
commiserant.  Ea  autem  barbarorura 

incufsiò  per  Pontum  circa  annum'263 
contigerat.  De  his  eo  tempore  lapsis 
consuitus  Episcopus  Neocaesareensis 
canonicam  illam  dedit  epistolam,  et 
in  canonibus  ea  comprehensis  de  il- 
lorum  hominum  poenitentia  pertra- 
ctavit.  Cum  vero  Novatianum  schi- 
sma anno  251  in  electione  Cornelii 
ortum  sit,  et  Novatiani  posteriori 
tempore  superius  memoratum  erro- 
rem  propugnare  coeperint ,  patet , 
mentionem  etiam  istam  graduum 
poenitentium  a  Gregorio  Neocaesa- 
reensi  factam  Novatianis  esse  poste- 
riorem. 

Canonem  illuni  genuinam  esse  epi- 
stolae  canonicae  partem ,  non  vero 
in  epistolam  illam  aliena  manu  ca- 
nonem esse  illatum,  Natalis  Alexan- 
der dissertatione  18  in  saec.  tertinm 
evincit.  Ita  vero  habet  ille  canon: 
«  Fletus  est  extra  portam  oratorii, 
ubi  peccatorem  sfcantem  oportet  fi- 
deles  ingredientes  orare ,  ut  prò  se 
precentur.  Auditio  est  intra  portam 
in  Narthece  ,  ubi  oportet  eum,  qui 
pecca vit,  stare  usque  ad  Catechume- 
nos,  et  illinc  egredi.  Audiens  enim, 
inquit,  scripturas  et  doctrinam,  eii- 
ciatur ,  et  precatione  indignus  cen- 
seatur.  Substratio  autem  est,  ut  in- 
tra portam  templi  stans  cum  Cate- 
chumenis  egrediatur.  Consistentia 
est,  ut  cum  fidelibus  consistat ,  et 
cum  Catechumenis  non  egrediatur. 
Postremo  est  participatio  sacramen- 
torum.  »  Post  Gregorium  Neocaesa- 
reensem  disertius  de  poenitentibus 
scriptores  ecclesiastici  tractaverunt, 
ex.  gr.  canones  concilii  Illiberitani 
anno  circi  ter  300  habiti ,  Basilius, 
Ambrosius  aliique.  Ostendunt  etiam 
vetera  monumenta  usurpatam  liane 
in  ^Ecclesia  poenitentium  graduum 
partitionem ,  prout  inter  cetera  ap- 
paret  inspicienti  vetustum  S.  Ole- 
mentis  templum  in  urbe,  quod  illu- 
stravit  accurate  et  erudite  Ioannes 
Ciampinius  in  veteribus  monumen- 
tis  suis  parte  I,  tom.  I,  cap.  I. 

In  poenitentiae  curriculo  absol- 
vendo  praecipuum,  et  imprimis  sa- 
lutare erat  ,   ut  poenitentes  absoiu- 


tionem  sacramentalem  consequeren- 
tur.  Disputant  eruditi,  quandonam 
poenitentes,  et  in  quo  poenitentiae 
gradu  commorantes,  absolutione  sa- 
cramentali donarentur.  Doctissimus 
quidem  Dionysius  Petavius  Diatriba 
De  poenitentiae  vetere  in  Ecclesia 
ratione  ad  animadversiones  in  Epi- 
phanium  tomo  6  operum  editionis  ve- 
netae  1757  §.  6  sententiam  illam  sibi 
probabilem  videri  signifìcat ,  qua 
statuitur ,  absolutionem  tributam 
esse  poenitentibus ,  cum  a  tertio 
substratorum  ad  quartum  consisten- 
tium  gradu m  transirent.  Sed  ita  ser- 
monem  de  ea  re  concludit,  ut  Cy- 
priani  praesertim  auctoritate  se  du- 
bitare debere  demonstret,  num  po- 
tius  absolutio  in  ipso  totius  poeni- 
tentiae exitu  concederetur.  Et  sane, 
tum  Cvpriani  epistola  10  ad  clerum, 
atque  alibi,  tum  aliorum  scriptorum 
testimonia  id  videntur  omnino  do- 
cere,  sub  fìnem  morae  in  consisten- 
tiae  gradu ,  postremam  illam  ma- 
nuuoi  impositionem,  qua  sacramen- 
talis  absolutio  continebatur ,  poe- 
nitentibus fuisse  tributam.  De  ea 
autem  ita  agunt  memorata  testi- 
monia, ut  tum  pax  et  reconciliatio 
tribui  censeretur ,  et  simul  myste- 
riorum  participandorum,  atque  Eu- 
charistiae  sumendae  ius  concede- 
retur. 

In  opere  mox  citato  doctissimus 
Petavius  §.  5  agit  de  controversia  : 
Fueritne  quondam  publica  pecca- 
torum  confessio  Ecclesiae  moribus 
recepta.  Ita  vero  de  ea  re  sententiam 
suam  ille  probat,  ut  concludat,  nul- 
la umquam  lege  ab  Ecclesia  praece- 
ptam  esse  publicam  non  modo  oc- 
cultorum,  sed  etiam  publicorum  cri- 
minum  confessionem ,  siquidem  Ec- 
clesia numquam  in  agendi  ratione 
sua  fuerit  aliena  ab  his,  quae  Con- 
cilium  Tridentinum  recentiori  tem- 
pore sess.  14  cap.  5  declaravit,  vide- 
licet  :  «  Etsi  Christus  non  vetuerit, 
quin  aliquis  in  vindictam  suorum 
scelerum  et  sui  humiliationem,  cum 
ob  aliorum  exemplum ,  tum  ob  Ec- 
clesiae ofFensae  aedifìcationem  delieta 

sua  publice  confiteri  possit;  non  est 
tamen  hoc  divino  praecepto  manda- 
tum;  nec  satis  consulte  humana  ali- 
qua  lege  praeciperetur ,  ut  delieta, 
praesertim  secreta,  publica  essent 
confessione  aperienda.  » 

Reprehendit  Io.  Georgi us  Wal- 
chius  in  hist.  saeculi  tertii  cap.  3 
sect.  3  Petavium  ea  ratione  iudican- 
tem ,  et  una  cum  eo  Valesium  in 
adnot.  ad  Socratem  lib.  5  hist.  eccl. 
cap.  19,  aliosque  idem  sentientes. 
"Walehius  autem  affirmat,  et  senten- 
tiae  suae  participem  esse  etiam  Io. 
Dallaeum  commemorat  de  sacramen- 
tali sive  auricidari  latinorum  con- 
fessione lib.  3  cap.  5,  ex  publica  pec- 
catorum  confessione  originem  Imbu- 
isse privatam  seu  secretano .  «  Nihil 
Origenes,  nihil  Cyprianus  habet  (ait 
Walehius), quod  ad  istam  probandam 
valeat.  Quae  de  confessione  edisse- 
runt,  spectant  ad  consuetudinem  de- 
licta  publice  confìtendi  ;  et  quando 
de  exomologes-i  loquuntur ,  vocem 
hanc  ita  usurpant,  ut  per  istam  non 
solam  confessionem  peccatorum,  sed 
omne  poenitentiae  publicae  a  lapsis 
peragendae  exercitium  significent.» 

Non  est  huius  loci  pertractatio- 
nem  longam  instituere  ad  ostenden- 
dum,  quam  vere  Concilium  Triden- 
tinum  citata  superius  sess.  14  cap.  5 
affirmasset.  «  a  sanctissimis  et  an- 
tiquissimis  Patribus  magno  unani- 
mique  consensu  secretam  confessio- 
nem  sacramentalem  ,  qua  ab  initio 
Ecclesia  sancta  usa  est ,  et  modo  et- 
iam utitur,  fuisse  semper  commenda- 
tam.»  Illud  tantum  breviter  osten- 
dam,  falsum  esse,  nihil  Cyprianum, 
nihil  Origenem  habere,  quod  ad  con- 
fessionem secretam  iis  temporibus 
usitatam  probandam  pertineat,  et 
secretae  confessionis  originem  ex  pu- 
blicae confessionis  immutatione  vel 
abrogatione  deducendam  esse.  Affe- 
ram  igitur  tum  Origènis ,  tum  Cy- 
priani  aliquod  testimoniuwn,  ex  quo 
constet,  eos  exomologesis  nomine 
confessionem  aliquando  intellexisse , 
et  de  usu  secrete  confìtendi  peccata 
loquutos  esse. 


Atque  ad  Origenem  quidem  quod 
spectat ,  ille  in  homilia  2  in  psal- 
mum  37  explicans  verba:  amici  mei, 
et  proximi  mei  adversum  me  ap- 
propinquai erunt  ,  et  steterunt,  de 
homine  poenitente  loquens ,  qui  ob 
sui  contemptum,  et  ad  ultionem  de 
peccato  commisso  sumendam,  palam 
velit  scelera  sua  confiteri,  exomo- 
logesim  confessionem  vocat.  «  Si  ergo, 
inquit,  huiusmodi  homo  memor  deli- 
eti sui  confiteatur  quae  commisit, 
et  humana  confusione  parvi  pendat 
eos,  qui  exprobrant  eum  confitentem, 
et  notant,  vel  irrident ,  ille  autem 
intelligens  per  haec  sibi  veniam 
dari  ;  .  .  .  »si  ergo  sit  aliquis  ita  fi- 
delis,  ut  si  quid  conscius  sit  sibi  , 
procedat  in  medium,  et  ipse  sui  ac- 
cusator  exsistat .  .  .  super  his  ergo 
consequenter  dicit,  qui  exomologesin, 
id  est,  confessionem  facit.  »  Hoc  loco 
igitur  Origenes  declarat  exomolo- 
gesis nomine  confessionem  aliquando 
usurpatam  esse,  et  non  omne  per- 
agendae poenitentiae  exercitium  ea 
voce  semper  intellectum  esse. 

Ut  autem  appareat ,  Origene  au- 
ctore  confessionem  secretam  iis  tem- 
poribus obtinuisse,  et  quandoque,  si 
publica  peccatorum  confessio  facta 
est,  eam  veluti  rem  in  secreta  con- 
fessione statutam  Christianos  fecisse; 
clarissima  sunt  quae  sequuntur  eius- 
dem  scriptoris  verba,  qui  poeniten- 
tes  monet,  ut  quando  publicam  pec- 
cati confessionem  facere  vellent , 
post  absolutam  secretam  confessio- 
nem sacerdoti,  cui  peccata  confessi 
erant,  rem  considerandam  propone- 
rent,  et  secundum  sacerdotis  istius 
iudicium  se  gererent.  «  Tantummo- 
do,  inquit  in  eadem  homilia  Origenes, 
circumspice  diligentius  ,  cui  debeas 
confiteri  peccatum  tuum.  Proba  prius 
medicum,  cui  debeas  causam  languo- 
ris  exponere  ...  ut  ita  demum,  si 
quid  ille  dixerifc,  qui  se  prius  et 
eruditum  medicum  ostenderit,  et  mi- 
sericordem,  si  quid  consilii  dederit, 
facias  et  sequaris.  Si  intellexerit 
et  praeviderit,  talem  esse  languorem 
tuum,  qui  in  conventu  totius  Eccle- 


DE   POENITENTIA  CANONICA. 


siae  exponi  debeat  et  curari,  ex  quo 
fortassis  et  ceteri  aedificari  poterunt, 
et  tu  ipse  facile  sanari ,  multa  hoc 
deliberatone,  et  satis  perito  medici 
illius  Consilio  procurandum  est.  » 
Haec  profecto  non  modo  probant, 
confessionem  secretarci  ex  immuta- 
tione  publicae  confessionis  ortam 
non  esse  ,  sed  universam  publicae 
confessionis  quandoque  faciendae  fa- 
cultatem  ex  confessionis  secretae 
ministerio  pendere  debuisse  demon- 
strant. 

Quod  pertinet  vero  ad  Cyprianum, 
certum  est  eum  exomologesis  nomi- 
ne confessionem  solam  intellexisse 
aliquando,  et  de  peccatorum  secreta 
confessione,  quae  apud  populum  Chri- 
stianum  aetate  sua  frequentaretur, 
loquutum  esse.  Manifestum  est  te- 
stimonium  Cypriani  de  ea  re,  cuius 
mentionem  fecimus,  cum  de  libella- 
ticorum  causa  egimus.  Is  enim  in 
libro  de  lapsis  eos  laudat,  qui  con- 
fessionem faciebant  etiam  cogitatae 
libellorum  acquisitionis,  ut  persequu- 
tion'e  saeviente,  se  a  poenarum  metu 
liberarent,licet  revera  nihil  umqnam 
ad  libellos  sibi  comparandos  egissent. 
«  Quanto,  inquit,  et  fide  maiores,  et 
timore  meliores  sunt ,  qui  quamvis 
nullo  sacrificii  aut  libelli  crimine 
constricti,  quoniam  tamen  dehoc  vel 
cogitaverunt ,  hoc  ipsum  apud  sa- 
cerdotes  Dei  dolenter  et  simpliciter 

confitentes,  exomologesim  conscien- 
tiae  faciunt,  animi  sui  pondus  ex- 
ponunt,  salutarem  medelam  parvis 
licet  et  modicis  vulneribus  exqui- 
runt ,  scientes  scriptum  esse  :  Deus 
non  irridetur?»  Haec  Cypriani  ver- 
ba  de  occulta  prorsus  animi  mani- 
festatione  agunt ,  et  exomologesis 
conscientìae  nomine  intelligi  certe 
non  possunt  publicae  poenitentiae 
opera  ,  quae  externa  requirebant, 
prout  superius  adductis  Cypriani 
ipsius  et  Tertulliani  testimoniis  de- 
monstratum  est. 

Quae  de  Cypriano  et  Origene  di- 
ximus,  ea  possent  etiam  de  aiiis 
scriptoribus  monumentisque  veteri- 
bus  confìrmari,  si  universa  confessio- 
nis secretae  causa  esset  pertractanda. 
Ea  vero  non  modo  refellerent  supe- 
rius memoratimi  scriptorem,  sed  et- 
iam refutarent  Ioannem  Valentinum 
Eybelium,  qui  Vindobonae  anno  1784 
librum  edidit  germanica  lingua  scri- 
ptum ,  cuius  latina  versio  hanc  in- 
scriptionem  habet:  quid  continent 
documenta  antiquitatis  Christianae 
de  auriculari  confessione  ?  Contende- 
bat  autem,  ea  documenta  continere, 
confessionem  hanc  antiquitati  inco- 
gnitam  fuisse,  ebposterius  humanum 
inventum  esse  existimandum.  Librum 
illum  Pius  VI  brevi  apostolico  die  28 
Novembris  anno  1784  promulgalo 
condemnavit. 


CAPUT  XXXIII. 

DE   SÀCROMJM   RITUUM    INSTITUTIONÉ,  ET    DE   TEMPLIS 
VETERUM    CHRISTIANORUM. 


Écclesiam  catholicam  sanctitatem 
suam  cum  in  ceteris  rebus  omnibus, 
tum  in  ritibus  insti tuendis  demon- 
strasse  semper,  ita  manifestum  esse 
debet,  ut  de  ea  re  contro yersiam 
agere  sit  omnino  supervacuum.  Ipsa 
enim  rituum  ab  Ecclesia  adhibito- 
rum  ratio  satis  luculenter  ita  iudi- 
candum  esse  demonstrat.  Nam  in 
ritibus   instituendis  Ecclesia  propo- 


suit  sibi  praesertim  publicum  reli- 
gionis  cultum.  Cum  vero  in  Ecclesia 
catholica  religionis  sanctitas  vere 
reperiatur,  et  Deus,  quem  Ecclesia 
catholica  veneratur,  verus  sit  ipse 
sanctitatis  totius  fons  et  origo;  non 
potuerunt  ritus  isti  ab  Ecclesia  in- 
stituti  sanctitate  non  praestare,  quo 
idonei  essent  ad  divinum  cultum  rite 
absolvendum,  Praeterea  ritus  ab  Ec- 

desia  catholica  adhibiti  quamplures 
eo  pertinent,  ut  sanctissima  religio- 
nis  dogmata  signifìcent.  Non  pote- 
rant  ergo  sanctitate  non  esse  prae- 
diti,  cum  sanctarum  rerum,  et  do- 
ctrinae  divinitus  traditae,  pluribus 
in  capitibu?s  imaginem,  ut  ita  dicam, 
referrent.  Quemadmodum  ergo  Ec- 
elesiae  catholicae  divina  institutio, 
eiusque  doctrinae  sanctitas,  ac  di- 
sci  plinae  ab  ea  praeceptae  integritas 
reliquarum  omnium  gentium  cultum 
religiosum  moresque  sacros  non  di- 
cam nobilitate  superavit ,  sed  abii- 
ciendos  et  nihili  ducendos  esse  de- 
monstravit ,  ita  ritibus  ab  Ecclesia 
receptis  sanctitatem  inditam  esse 
credendum  est. 

Afferebant  certe  sanctitatis  vitae 
notitiam  conventus  illi,  quos  ad  cul- 
tum Christo  adhibendum  Christiani 
vetustissimis  temporibus  habere  so- 
lebant.  Plinìus  Iunior  ep.  97  lib.  10 
ad  Traianum    haec  de  illis  conven- 
tibus  habet:  «  Affirmabant    autem, 
hanc  fuisse  summam  vel  culpae  suae, 
vel  erroris,  quod  essent  soliti  stato 
die  ante  lucem  convenire ,  carmen- 
que  Christo  quasi  Deo  dicere  securo 
invicem ,  seque  sacramento   non   in 
scelus  aliquod   obstringere,  sed    ne 
furia  ,   ne   latrocinia ,   ne   adulteria 
committerent ,  ne  fi  clero  fallerent,  ne 
deposi tum  appellati  denegarent;  qui- 
bus  peractis,  morem  sibi  discedendi 
fuisse,  rursusque  coeundi  ad  capien- 
dum   cibum ,  promiscuuro  tamen   et 
innocuum.  » 

Hoc  Plinii  testimonium  ,  quanta 
servaretur  in  Ohristianorum  coeti- 
bus  peragendis  sanctitas,  ostendit, 
cum  in  iis  non  modo  Christo  quasi 
Deo  preces  funderentur,  sed  etiaro 
ex  conventibus  occasione  suscepta, 
invicem  se  adhortarentur  Christiani, 
ut  ab  iis  abstinerent,  quae  cum  rem- 
ota religiosi  viri  vivendi  ratione 
componi  non  possent. 

Veterum  autem  Christianorum 
sententia  de  Ecclesiasticorum'rituum 
institutione  ea  erat,  ut  eos  ex  san- 
tissima traditione  profectos  esse 
arbitrarentur.    Id    Tertulliano    in 

libro  de  corona  militis  aperte  docet, 
ubi  ritus  quamplures  recensens,  qui 
aetate  sua  obtinebant ,  eos  «  sine 
dubio  de  traditione  manasse»  affir- 
mat.  Inter  ceteros  ritus  vero,  quos 
eo  loco  Tertullianus  commemorat , 
hos  tantum  recensebo.  «  Die  Domi- 
nico,  inquit,  ieiunium  nefas  ducimus, 
vel  de  geniculis  adorare:  eadem  im- 
muni tate  a  die  Paschae  in  Pente- 
costen  usque  gaudemus.  Ad  omnem 
progressum  atque  promotum,  ad  o- 
mnem  aditum  et  exitum ,  ad  vesti- 
tum,  ad  calceatum,  ad  lavacra  ,  ad 
mensas,  ad  lumina,  ad  cubilia,  ad 
sedilia,  quaecumque  nos  conversatio 
exercet,  frontem  crucis  signaculo  te- 
rimus.  Harum,  et  aliarum  eiusmodi 
disciplinarum,  si  legem  expostules 
scripturarum,  nullam  invenies:  tra- 
ditio  tibi  praetenditur  auctrix,  con- 
suetudo  conlirmatrix,  fìdes  observa- 
trix.  »  Quod  si  Tertulliani  aetate 
haec  tanto  antea  instituta  esse  intel- 
ligebantur,  ut  per  traditionero  ad  ea 
tempora  pervenisse  cognoscerentur, 
apparet,  horum  rituum  institutionero 
ad  ipsam  primam  Ecclesiae  aetatem 
referri  oportere. 

Basilius  quoque  ex  vetustissima 
traditione,  quae  sumroa  religione, 
et  cum  silentii  observatione  habita 
sit,  deducit  quamplures  ritus  aetate 
sua  in  Ecclesia  servari  solitos.  Af- 
feram  eius  testimonium  ex  libro  de 
Spiritu  sancto  cap.  27,  quod  oppor- 
tunum  ideo  etiam  esse  potest ,  ut 
intelligatur,  quanta  antiquitate  com- 
mendentur  ritus  nonnulli,  qui  sunt 
celebriores.  «  Quod  genus  est,  inquit, 
(ut  eius,  quod  primum  est  et  vul- 
gatissimum ,  primo  loco  commemo- 
rem),  ut  signo  crucis  eos,  qui  spero 
collocarunt  in  Christum,  signemus, 
quis  scripto  docuit?  Ut  ad  Orientem 
versi  precemur,  quae  nos  docuit  scri- 
ptum? Invocationis  verba  quuro  con- 
ficiturpanisEucharistiae  et  poculum 
benedictionis,quis  sanctorum  in  scri- 
pto nobis  reliquit  ?  Nec  enim  his 
contenti  sumus ,  quae  commemorat 
Apostolus  aut  Evangelium ,  verum 
alia  quoque  et  ante  et  post  dicimus, 

tamquam  multum  habentia  momenti 
ad  mysterium  ,  quae  ex  traditione 
citra  scriptum  accepimus.  Consecra- 
mus  autem  aquam  baptismatis  et 
oleum  unctionis ,  praeterea  ipsum  , 
qui  baptismum  accipit,  ex  quibus 
scriptis  ?  Nonne  a  tacita  secretaque 
traditione?  Ipsam  porro  olei  unctio- 
nem  quis  sermo  scripto  proditus 
docuit?  Iam  ter  immergi  hominem, 
unde  ex  scriptura  haustum?  Reliqua 
item,  quae  fìunt  in  baptismo,  veluti 
renuntiare  satanae  et  angelis  eius , 
ex  qua  scriptura  habemus?  Nonne 
ex  minime  publicata  et  arcana  hac 
traditione-?  » 

Quae  attulimus  testimonia,  rece- 
ptam  apud  Ohristianos  de  sacrorum 
rituum  institutionis  sanctitate  et 
antiquitate  sententiam  confirmant. 
Sunt  autem  ritus  instituti  prò  re 
nata,  ut  dici  solet,  vel  ad  doctrinae 
a  Christo  traditae  peculiaria  quae- 
dam  capita  expresse  significanda , 
vel  ad  publici  erga  Deum  cultus 
adhibendi  normam  rationemque  mo- 
derandam.  Veruni  de  sacrorum  ri- 
tuum gravitate  et  sanctitate  multum 
mihi  videtur  inter  ceteros  detraxisse 
Ioannes  Laurentius  Moshemius  in 
ìnstitutionìbus  Historiae  Ecclesia- 
sticae  antiquae  et  recentiorìs.  Plur a, 
loca  possent  ex  eo  opere  afferri  , 
quae  id  evincerent.  Hic  tamen  com- 
memorabo  tantummodo  quod  in  hist. 
saec.  3  p.  2  e.  4  habet.  Recensuerat 
Moshemius  causas,  quibus  generatirn 
inductos  et  auctos  Ecclesiae  ritus 
contendit.  Videlicet  id  factum  esse 
affirmaverat,  ut  externo  caeremonia- 
rum  apparatu  iudaeos  et  ethnicos 
ad  religionem  Christianam  Patres 
perórahere  possent;  ut  a  Christianis 
calumniam  averterent  atheismi,  cum 
ob  rituum  defìcientiam  Deum  non 
colere  viderentur;  ut  dignitati  reli- 
gionis  ipsius  consulerent,  si  quemad- 
modum  apud  Graecos  et  Orientales 
passim  in  honore  erant  mysteria, 
ita  apud  Christianos  eiusmodi  arcana 
dogmata,  et  ritus  sacros  atque  ar- 
canos  iis  respondentes  servari  con- 
staret  ;  ut  derrique  aegyptios   atque 

orientales  imitarentur,  qui  dogmata 
sua  exterioribus  signis  exprimenda, 
atque  aliis  inculcanda  curabant. 

Cum  haec  ille  retulisset  ,  aliam 
exponit  causam  citato  superius  loco, 
ex  qua  arbitratur,  ritus  ecclesiasti- 
cos  incrementum  accepisse.  «  Causis, 
inquit,  quas  supra  enarravimus,  phi- 
losophiae  platonicae  studium  adiice, 
aut,  si  mavis,  popularem  Orientalium 
de  daemonibus  superstitionem,  quam 
suam  fecerant  Platonici,  et  ab  his 
doctores  Christiani  acceperant.  Ex 
hac  enim  de  geniorum  natura  et 
propensionibus  opinione  multorum 
rituum  origenes  repetendae  sunt. 
Haec  publicas  excantationes ,  haec 
ieiuniorum  frequentiam,  haec  coniu- 
ga fugam  imperavit.  Haec  consue- 
tudinem  dissuasit  cum  illis,  qui  vel 
sacro  fonte  nondum  lustrati,  vel 
communione  sacrorum  exclusi  erant, 
quia  genii  cuiusdam  mali  potestati 
subiecti  videbantur  esse.  Haec,  ne 
quid  de  aliis  dicam ,  molestias  et 
poenas  auxit,  quae  peccatoribus  di- 
ctari  solebant.  » 

Quam  ista  a  ventate  abhorrea*nt, 
non  est  difficile  kitelligere.  Primum 
iure  negari  potest,  instituendorum 
atque  augendorum  rituum  illas  cau- 
sas fuisse,  quas  Moshemius  statuit. 
Loquitur  is  memoratis  in  locis  prae- 
sertim  de  primis  Ecclesiae  tempo- 
ribus. Cum  vero  iis  aetatibus  latere 
quodammodo  Christiani  deberent , 
quando  religionis  operibus  operam 
dabant,  vel  conventus  suos  habebant, 
non  intelligitur,  quomodo  caeremo- 
niarum  apparatu  iudaeos  et  ethni- 
cos conarentur  Ecclesiae  patres  ad 
religionem  suscipiendam  movere. 
Deinde  in  Christianae  religionis  in- 
stitutis  hoc  perpetuo  fuit,  Deo  Opti- 
mo  Maximo  non  solum  internimi, 
sed  extern um  quoque  cultum  adhi- 
bendum  esse.  Si  ritus  igitur,  si  cae- 
remonias  aliquas  Christiana  religio 
sui  proprias  induxit ,  id  non  ideo 
factum  est ,  ut  atheismi  calumnia 
averteretur  ,  sed  quod  natura  sua 
publici  cultus  adhibendi  ratio  cae- 
remonias    ritusque  aliquos   postula- 

bat.  Ita,  inquam,  ut  neque  sapposita 
atheismi  calumnia  ,  a  ritibus  insti- 
tuendis  Ecclesia  abstinere  non  po- 
tuerit.  Quod  si  ea  tempora  etiam 
recordari  velimus  ,  quae  calumnia 
ista  sunt  antiquiora,  in  ipso  aposto- 
licorum  actorum  libro,  atque  in  ipsis 
D.  Paulli  litteris  reperiemus  conven- 
ti a  Christianis  habitos ,  euchari- 
stiam  religiosissime  sumptam,  quae 
sine  externi  cultus  significatione 
certe  non  eveniebant.  Tf 

Minime  vero  necesse  erat  Graecos 
et  Orientales  imitari  in  mysteriorùm 
suorum  appellatone  et  celebritate, 
ut  Religio  Christiana  mysteria  con- 
tinere   demonstraretur.  Erant  apud 
ilks  gentes  mysteria  earundem  con- 
siliis  excogitata,  sed   Religio  Chri- 
stiana habebat  verissima   doctrinae 
capita  imprimis  sublimia,  humanae 
rationi  impervia.  In  his  autem  adeo 
sublimibus  doctrinae  capitibus  san- 
tissima dogmata  de  Deo  et  Christo 
continebantur.  Ritus  ergo  illa  doctri- 
nae capita  respicientes  ,   natura  sua 
sacri  atque  arcani  ritus  esse  debe- 
bant,  etiamsi  nihil  umquam  de  Grae- 
corum  atque  Orientalium  mysteriis 
Ecclesiae  Patres  audivissent.  Denique 
est  levissimum  affirmare,  ex  Aegy- 
ptiorum  atque  Orientalium  externis 
signis  dogmata  sua  inculcantium  imj- 
tatione  Christianorum  rituum  insti- 
tutionem  deducendam  esse,  cum  con- 
stet,    natura    sua   omnes    homines, 
quamcumque  sententiam  de  religione 
sequantur,  externis  signis  doctrinae 
suae  capita  frequentare. 

Quod  spectat  vero  ad  cetera,  quae 
ex  Moshemio  retulimus,  ea  quanto- 
pere  cum  rituum  sacrorum  originis 
gravitate  et  sanctitate  pugnent,  quis 
est,  qui  non  videat?  Quid  enim  ne- 
cesse erat  platonicae  disciplinae  pla- 
citis,  ut  Ecclesia  caeremonias  aliquas 
statueret,  quae  vel  signifìcandisChri- 
stianae  doctrinae  dogmatibus ,  vel 
regendis  religiosi  cultus  officiis,  vel 
vitae  Christianorum  sanctimoniae 
augendae  inservirent?  Quis  sibi  per- 
suadeat,  ex  populari  de  daemonibus 
superstitione  ritus  esse  profectos  vel 

auctos,  cum  eam  superstitionem  Ec- 
clesia semper  detestata  sit  ?  Excan- 
tatio  seu  exorcismus  non  ex  super- 
stitione illa,  sed  ex  virtute  a  Chri- 
sto  Ecclesiae   tradita  profecta  est, 
qua  uti  voluit  in  expiandis  iis,  qui 
ante  baptismum  in   peccati  fuerant 
potestate.   Ieiuniorum  frequentiam , 
poenitentiae  severitatem  diligentius 
servandam  Ecclesia  curavit,  cum  ho- 
mines improbi,  singularem  vitae  au- 
steritatem  praeseferentes ,  Ecclesiae 
benignitatem  reprehendebant,  ut  in- 
cautos     deciperent.    Etsi    praeterea 
Ecclesiae    semper  sententia   fuerit, 
statum  coniugalem  non  esse  antepo- 
nendum  statui  virginitatis  vel  cae- 
libatus,  immo  existimaverit,  rerum 
considerata  ratione,  melius  esse  ma- 
nere   in   virginitate    aut   caelibatu, 
quam  iungi  matrimonio;  eos  tamen 
semper  improbandos  et  condemnan- 
dos  censuit,  qui  nuptias  reprobarent. 
Agentes    vero   de   arcani   disciplina 
satis  multa  diximus,  ut  pateat  quam 
gravibus  de  causis  Ecclesia  adducta 
sit,  ut  cum  hominibus  a  fide   Chri- 
stiana alienis  commune  consortium 
non  habendum,  vel  eos  ad  sacrarum 
rerum  communicationem  non  adsci- 
scendos    esse    existimaret.    Minime 
vero    id   fìebat  ex    ea  causa,   quia 
genti  cuiusdam  mdbi  potestati  sub- 
iecti  esse  vìderentur. 

Neque  si  similitudo  aliqua  inter 
Ecclesiae  ritus,  et  exterarum  gen- 
tium  observationes  adesset,  id  proba- 
ret,  Christianos  ritus  ex  illis  obser- 
vationibus  derivasse.  Nolim  ego  alia 
ratione  hic  agere  de  Moshemii  sen- 
tentia loquens ,  quam  ex  eiusdem 
Moshemii  auctoritate  et  testimonio. 
Is  in  institutionibus  Historìae  Ec- 
clesìasticae  maioribus  saec.  I.  parte  2 
§.  9  in  adnotatione  ei  paragrapho 
subiecta  reiecit  sententiam  a  Ca»m- 
pegio  Vitringa  propugnatam.  in  libri» 
tri  bus  de  synagoga  v  etere,  qua  sta- 
tuitur ,  Christianos  antiquos  sacra 
sua  et  disciplinam  ad  synagogae  iu- 
daicae  formam  composuisse.  Plura  ibi 
Moshemius  apposite  animadvertit , 
ut  nane  sententiam  excludat,  atque 


; 


DE    SAORORUM    RITUUM   INSTITUTIONE   ETC.  113 


©stendat,  eos  recte  disputare  de  hoc 
rerum  genere,  qui  non  comparationi- 
bus  institutis,  sed  monumentis  gra- 
vitate praestantibus  demonstratio- 
nera  suam  confirmant. 

Iam  vero  nihil  valere  animadver- 
tit  Moshemius  argumentum  a  simi- 
litudine petitum ,  ut  Ecclesia  Chri- 
stiana ritus  suos  ex  iudaeorum  di- 
sciplina desumpsisse  probetur.  «Fa- 
cile crediderim ,  inquit,  Christianos 
multa  constituisse,quae  in  iudaeorum 
conventibus  quoque  usitata  fuerunt, 
neque  temere  idcirco  dici,  similem 
quodammodo  Ecclesiam  fuisse  syna- 
gogae.  Verum  haec  similitudo  mi- 
nime ostendit  a  iudaeis  sumpsisse 
Christianos  ea,  quae  ad  formam  cui* 
tus  iudaici  accedunt.  Idem  enim  fi- 
nis cum  iudaeis  in  sjnagoga  con- 
venientibus  i'uerit  propositus  ,  qui 
Christifmis  religionis  causa  coeun- 
tibus,  fieri  haud  potuit ,  quin  ipsa 
necessitas  eadem  Christianos  facere 
iuberet  interdum,  quae  apud  iudaeos 
fìebant.  Inter  iudaeos  synagogae  pro- 
pterea  ubique  exstructa  erant ,  ut 
populus  in  illis  non  modo  volunta- 
tem  Dei  cognosceret ,  verum  etiam 
supremum  numen  externis  signis 
revereretur ,  quo  ipsa  religio  conser- 
vare tur,  atque  pietatis  semina  men- 
tibus  hominum  committerentur.  Hoc 
consilium  postulabat,  ut  lex  divina 
publice  praelegeretur  et  explanare- 
tur ,  ut  essent  qui  sermonibus  et 
exhortationibus  plebem  excitarent 
et  erudirent,  ut  hymni  canerentur, 
precesque  recitarentur.  Nullus  sane 
conventus  religionis  et  cultus  divi- 
ni causa  coactus  hisce  rebus  care- 
re  potest.  Quare  Christianos  ,  cum 
eandem  propter  causam  statis  diebus 
et  temporibus  congregarentur ,  ea- 
dem piane  sancire ,  lectionemque 
librorum  sacrorum  ,  cultus  publici 
ministros,  hymnos,  preces  et  cetera, 
quae  cultum  divinum  vel  ornant, 
vel  perficiunt,  introducere  oportuit. 
Res  ipsa  flagitabat  haee  instituta, 
sinequibus  religio  consistere  non  pot- 
erat,  non  vero  studium,  quo  accensi 
feruntur  esse,  iudaeos  imitandi.» 
Tom.  I. 


Haec  Moshemius  habet,  ut  simili- 
tudinis  argumentum  nulla  ratione 
valere  ostendat  ad  rituum  Christia- 
norum  ex  iudaicis  observationibus 
originem  demonstranrtam.  Sed  haec 
ipsa  probant,  ut  arbitror,  neque  ex 
similitudine  cum  ritibus  aliarum 
genti um  desumi  posse  argumentu-m, 
ut  rituum  origo  et  derivatio  mon- 
stretur.  Argumentum  enim  in  ea  re 
ideo  desumitur,  ut  idcirco  conclu- 
datur,  Christianos  ex  gentibus  illis 
hausisse  ritus  suos ,  quod  ritus  isti 
apud  illas  gentes  ante  Christianam 
religionem  propagatam  repcriantur 
usurpati.  Atqui,  si  quae  sunt  reci- 
tata perpendantur,  haec  minime  os- 
tendunt  Christianorum  rituum  deri- 
vationem  ex  iudaicis  observationibus. 
Quid  est,  quod  idem  de  Christiano- 
rum rituum  similitudine  non  sit  af- 
firmandum,  si  cum  ceteris  gentibus 
comparatio  instituatur  ? 

Legenti  institutiones  Historiae  Ec- 
clesiasticae  Moshemii  antiquae  et 
7*ecentioris  apparet,  nullum  fortasse 
locum  esse  in  eo  opere,  in  quo  ma- 
gis  de  Ecclesiae  Catholicae  ritibus 
detrahat,  quam  caput  4  p.  2  hist. 
saeculi  quarti.  In  eo  affirmat  :  «in- 
stituta ac  ritus ,  quibus  antea  Ro- 
mani, Graeci,  ceterique  populi  fìctis 
numinibus  pietatem  suam  et  reve- 
rentiam  testati  sunt,  Christiani  An- 
tistites  leviter  immuta tos  sacris  Chri- 
stianis  inferebant  ...  et  parum  id- 
circo discriminis  inter  Graecorum 
et  Romanorum  ,  Christianorumque 
horum  temporum  publicam  religio- 
nem interfuit.  »  Scilicet  haec  exag- 
gerat  ex  similitudine  facti.«  Utrim- 
que ,  inquit,  vestimenta  splendida, 
mitrae,  tiarae,  cerei,  litui,  supplica- 
tiones ,  lustrationes,  vasa  aurea  et 
argentea,  et  infinita  alia.:»  Sed  si 
similitudo  rituum  non  probat  ratio- 
nem,  ob  quam  ii  inducti  sunt,  ubi 
de  iudaeis  agitur,  quid  est  quod  id 
valeat  de  ethnicis,  cum,  parta  per 
Constantinum  Ecclesiae  pace,  Chri- 
stiani potuerunt  liberius  et  splendi- 
dius  ea  statuere ,  quae  in  disciplina 
publica  cultus  divini  erant  adhiben- 

da  ?  Immo  vero ,  si  hoc  non  valet 
cum  sermo  est  de  iudaicis  ritibus, 
multo  minus  valere  potest  quando 
agitur  de  caeremoniarum  usurpa- 
tone ,  quae  apud  ethnicos  obtine- 
bant.  Etenim  si  agatur  de  iudaicis 
observationibus ,  Christian]  moveri 
potuissent  veteris  testamenti  aucto- 
ritate,  in  quo  illae  iubebantur.  Sed 
ubi  est  sermo  de  Christianis  ritibus, 
qui  ethnicorum  observationibus  si- 
miles  videri  possunt,  in  iis  originis 
auctoritas  excitare  Christianos  nulla 
ratione  potefat,  ut  eas  retinendas, 
et  cum  Christianae  religionis  disci- 
plina coniungendas  esse  statuerent. 
Quae  huc  usque  loquuti  sumus, 
iam  ferme  demonstrant  praecipuas 
rationes  ,  propter  quas  reiicienda 
prorsus  sententia  est,  qua  generatim 
continetur,  ritus  Christianorum  ex 
gentium  exterarum  imitatione  ori- 
ginem  habuisse.  Valde  eruditam  de 
ea  re  doctissimus  Petrus  Lazerus 
scripsit  dissertationem,  cuius  inscri- 
ptio  est:  de  falsa  veterum  Christia- 
norum rituwn  a  ritibus  Ethnico- 
rum origine,  quam  Franciscus  An- 
tonius  Zaccaria  omnium  primam 
retulit  inter  dissertationes  plurium 
doctorum  virorum ,  quibus  opus 
A.  Claudii  Fleurii  disciplina  popu- 
li  Dei  inscriptum,  quod  latine  fue- 
rat  redditum  ,  locupletavit ,  prout 
constat  consulentibus  totum  primum 
editionis  secundae  eius  operis  Vene- 
tiis  factae  anno  1782.  In  ea  Lazerus 
scriptores  recenset  non  haereticos 
modo  veteres  et  recentiores,  qui  ex 
ritibus  Ethnicorum  multos  Christia- 
norum ritus  profectos  esse  conten- 
derunt,  sed  etiam  catholicos,  qui  in 
eandem  sententiam  iverunt.  Totius 
autem  illius  dissertationis  summa 
in  eoversatur,  ut  evincat,  nullum 
argumentum  grave  afferri  posse,  quo 
haec  Ecclesiae  Christianae  rituum 
origo  ex  ritibus  Ethnicorum  manasse 
probetur;  nulla  vetus  ab  Ecclesia  ca- 
tholica  usurpata  caeremonia  reperia- 
tur,  cuius  origo  multo  melius  ac 
commodius ,  quam  ex  Ethnicorum 
rituum    imitatione    non  explicetur  : 

denique  ex  antiquorum  patrum  do- 
ctrina,  et  veteri  Ecclesiae  disciplina 
argumentum  eruditissimus  ille  scri- 
ptor  desumpsit,  utefficeret,  eiusmodi 
originem  veteres  Christianorum  ri- 
tus habere  non  potuisse. 

Atque  his  quidem  capitibus  de- 
monstratis,  tota  momoratae  senten- 
tiae  contrariae  ratio  evertitur.  Quae 
enim  afferuntur  argumenta  ad  ori- 
ginem illam  profananti  probandam, 
ea  maxime  in  aliquorum  rituum  et 
caeremoniarum  cum  Ethnicis  simi- 
litudine continentur.  Similitudinem 
vero  liane  minime  rem  evincere  si- 
gnificavimus,  praesertim  quod  non 
pauca  ,  quibus  homines  erga  Deum 
observantiam  suam,  vel  gratum  ani- 
mimi, aut  supremi  numinis  timorem 
significare  volunt ,  ex  natura  ipsa 
nascan tur,  atque  ex  communi  iudi- 
candi  ratione  fluant.  Multa  prae- 
terea  in  sacris  ritibus  reperiuntur, 
quae  ad  mysteriorum  ,  et  historiae 
evangelicae  factorum  recordationem, 
ac  dogmatum  fidei  signifìcationem 
statuta  sunt.  Denique  talis  fuit  ve- 
terum patrum  agendi  ratio  ,  talis 
cura,  qua  Christianis  persuadere  co- 
nabantur ,  cavere  sibi  ab  Ethnicis 
studiose  debere ,  ut  id  manifeste 
ostendat ,  eos  numquam  fuisse  pas- 
suros  ,  Ecclesiae  ritus  constitui  ex 
Ethnicorum  consuetudinis  imita- 
tione. 

Fortasse  nemo  studiosius  atque 
impensius  sententiam  illam  de  pro- 
fana Christianorum  rituum  origine 
pertractavit,  quam  Conyers  Middle- 
tonus.  Atqui  si  legatur  eius  opus  de 
hac  re,  quod  ex  anglicano  sermone 
gallice  redditum  Amstelodami  an- 
no 1741  editum  est,  et  inscribitur 
conformitès  des  céremonies  moder- 
nes  avec  les  anciennes ,  sive  eius 
lettre  écrite  de  Boine ,  apparebit, 
eum  veluti  certum  perpetuo  ponere, 
originem  rituum  esse  profanam,  quia 
similitudo  quaedam  cum  Ethnicorum 
caeremoniis  ostendi  potest.  Quod 
vero  spectat  ad  patrum  diligentiam, 
ne  Christiani  quidquam  cum  Ethnicis 
in  rerum  sacrarum  negotio  commu- 

nicarent  ;  vel  quod  pertinet  ad  ob- 
vias  explicationes,  quae  rituum  Chri- 
stianorum  originem  aliunde  prorsus, 
quam  ab  Ethnicorum  imitatione  re- 
petendam  esse  deraonstrant  ;  haec  , 
quae  certe  sunt  gravissima,  ille  ita 
negligit,  veluti  si  ad  contrariae  sen- 
tentiae  defensionem  neque  in  men- 
tem  cuiusquam  aliquando  venire  po- 
tuerint. 

Materiae  ,  de  qua  agimus,  affine 
est,  ut  aliquid  hic  recenseamus  de 
notissima  illa  controversia,  num  ante 
saeculi  tertii  fìnem  Christiani  tem- 
pia habuerint.  Ad  hoc  autem  expli- 
candum  necessario  distingui  debet, 
quid  templorum  nomine  intelligi  pla- 
ceat.  Nam  si  eo  nomine  intelligan- 
tur  certa  loca  et  aedes,  ad  quas 
Christiani  sacrarum  rerum  peragen- 
darum  causa  convenirent,  hiagistra- 
tibus  non  invitis,  et  praesertim  cum 
Ecclesia  persequutionibus  non  per- 
turbaretur,  negari  prorsus  non  pot- 
est  ,  hac  ratione  intellecta  tempia 
Christianos  ante  illud  tempus  ha- 
buisse.  Quis  enim  hoc  inflciari  pot- 
est,  si  Lampridium  in  Alexandri 
Severi  imperatoris  vita  cap.  49  haec 
narrantem  audiat?  «  Cum  Christiani, 
inquit ,  quendam  locum,  qui  fuerat 
publicus,  occupassent,  contra  popi- 
narii  dicerent,  sibi  eum  deberi,  re- 
scripsit,melius  esse  ut  quomodocum- 
que  illic  Deus  colatur  ,  quam  popi- 
nariis  dedatur.  »  Etenim  haec  osten- 
dunt,  notum  fuisse  Imperatori,  eius- 
modi  loca  a  Christianis  ad  Deum 
colendum  occupari.  Id  etiam  mani- 
feste probat  Eusebii  testimonium, 
lib.  7  H.  E.  e.  13  narrantis,  loca  ad 
Christianum  cultum  exercendum , 
quae'  Valerianus  publicaverat,  Chri- 
stianis reddita  fuisse  a  Gallieno,  qui 
ab  anno  260  ad  267  imperavit.  Quae 
denique  idem  Eusebius  habet  H.E. 
lib.  8  cap.  1,  scilicet ,  ante  Diocle- 
tiani  persequutionem  factum  c«e, 
«  ut  Christiani  priscis  aedifìciis  iam 
non  contenti  ,  in  singulis  urbibus 
spatiosas  ab  ipsis  fundamentis  ex- 
struerent  ecclesias,»  quae  Diocletiani 
iussu  eversae  sunt,  quae ,   in^uam, 


hoc  loco  referuntur  ab  Eusebio,  sa- 
tis  evincunt,  multo  ante  Diocletiani 
tempora  habuisse  Christianos  aedifi- 
ciacultui  divino  exercendo  destinata. 
Quod  si  vero  templorum  nomine 
intelligantur  talia  aedificia,  publica 
auctoritate  constituta,  rebus  sacris 
peragendis  religiosa  quadam  ratione 
consecrata,  et  Deo  dicata,  atque  in 
formam  sacrarum  aedium  exstructa, 
si  agatur  de  temporibus  Diocletianea 
persequutione  antiquioribus  ,  haec 
tempia  Christianos  habuisse  valde 
dubium  existimandum  est.  Certe  in 
dialogo  ,  qui  Octavius  inscribitur  , 
Caeciliusapud  Minucium  Felicem,qui 
circa  annum  220  floruit,  obiiciebat 
Christianis,  eos  «nullas  aras  habere, 
nulla  tempia,  nulla  nota  simulacra.  » 
Celsus  etiam  apud  Origenem  lib.  8 
opponebat,  Christianos  «ararum,sta- 
tuarum  templorumque  dedicationes 
fugere.  »  Eandem  accusationem  ab 
ethnicis  usurpatam  commemorat  Ar- 
nobius  lib.  6  contra  gentes.  Huic  au- 
tem ethnicorum  obiectioni  non  re- 
spondebant  Christiani  falsitatis  revin- 
centes  Ethnicos,argumento  ex  sacris 
aedibus  iam  exstantibus  desumpto,  sed 
affirmabant  potius,  id  crimini  Chri- 
stianis verti  non  posse,  cum  religio 
doceat,homines  ipsos  Dei  tempia  esse. 
Omnium  loco  satis  erit  haec  verba 
referre  ex  memorato  superius  dialo- 
go ;  ita  enim  Octavius  Caecilio  re- 
spondet.  «  Putatis,  inquit,  nos  occul- 
tare quod  colimus,  si  delubra,  si  aras 
nonhabemus.  Quod  enim  simulacrum 
Deo  fìngam,  cum  si  recte  existimes, 
sit  Dei  homo  ipse  simulacrum?  Tem- 
plum  Dei  ei  exstruam,  cum  totus  hic 
mundus  eius  opera  fabricatus,  eum 
capere  non  possit?  Et  cum  homo  la- 
tius  maneam,  intra  unam  aediculam 
vimtantaemaiestatisincludam?  Non- 
ne melius  in  nostra  dedicandus  est 
mente?  In  nostro  immo  consecrandus 
est  pectore.  »  Verisimile  certe  non 
est,  Ethnicos  talia  fuisse  opposituros, 
Christianos  vero  hac  ratione  fuisse 
responsuros  ,  si  tempia  vere  iis  tem- 
poribus Ohristiani  habuissent.  Non- 
nulla  quidem    afferuntur    veterum 

scriptorum  testimonia,  quibusosten- 
di  nonnulli  contenderunt ,  tempia  an- 
tiquiori  illa  aetate  apud  Christianos 
fuisse.  Sed  ea  testimonia  explieari 
facile  possunt  de  locis  illis  peculia- 
ribus,  in  quae,  prout  diximus,  Chri- 
stiani  religiosi  cultus  causa  convenie- 
bant.  Agunt  fuse  de  hac  re  losephus 
Medus  de  Ecclesiis  primitivae  Ec- 
clesiae,  Ios.  Binghamus;  origin.  sive 
antiquit.  Ecclesiasticar.  tom.  3;  Til- 
lemontius  tom.  3  H.  E.  art.  6  de  per- 
sequutione  Maximini  ;  Cardinalis  Bo- 
na Rerum  Liturg.  lib.  I  cap.  19;  La- 
zerus  in  recensita  superius  disserta- 
ti one  de  veterum  rituum  Christiano- 
rum  origine ,  aliique. 

Obiecisse  vidimus  Ethnicos  Chri- 
stianis ,  eos  non  tempia ,  non  aras , 
non  simulacra  habere  ;  defensores 
autem  Christianorum ,  adversarios 
falsum  affirmare  non  respondisse. 
Non  est  autem  haec  agendi  ratio 
veterum  [Patrum  ita  intelligenda , 
ut  inde  quidpiam  contra  Ecclesiae 
Catholicae  doctrinam ,  circa  sacra- 
rum  imaginum  cultum  deduci  possit. 
Nam  distinguendum  est  inter  sacra- 
rum  imaginum  cultum,  etearundem 
usum.  Illarum  cultum  semper  Ec- 
clesia probavit;  usus  autem  imagi- 
num aliquandofrequentior,aliquando 
rarior  fuit,  prout  Ecclesiae  tempora 
ferebant.  Itaque  si  durante  adhuc 
Ethnicae  superstitionis  potentia ,  si 
timore  durante,  ne  Christiani  vexa- 
tiones  gravissimas  paterentur,  fuit 
rarior  imaginum  sacrarum  usus,  id 
non  probat,  etiam  iis  temporibus 
eandem,  quae  nunc  est,  Ecclesiae 
Catholicae  sententiam  de  cultu  sa- 
crarum imaginum  non  fuisse.  Sem- 
per enim  hunc  cultum  ad  propagan- 
dai» Ghristi,  Beatissimae  Virginis , 
Martyrum,  ceterorumque  Sanctorum 
memoriam,  et  excitandos  ad  pietatis 
constantiam  illorum  exemplo  fìdeles 
utilem  Ecclesia  esse  iudicavit. 

Quae  Eusebius  in  vitae  Constantini 
Magni  historia  memoriae  prodidit , 
ostendunt,  eum  novam  urbem  suam 
Constantinopolim ,  atque  eius  cele- 
briora  loca,  ac  potissimum  impera- 

toriam  aedem  sacris  imaginibus  or- 
nasse. Postquam  vero  Imperator  Ec- 
clesiam  tranquillitate  et  pace  dona- 
vit,  usurpari  libérius  et  frequentius 
imagines  sacrae  coeperunt.  Haec  au- 


tem  usus   diversitas   in   imaginifyjs 
Christiani    cultui 


populi  Christiani  cultui  afferendis 
inde  legitime  profecta  est,  quod 
res  disciplinam  respiciat,  quae  prò 
temporum  varietate  diversa  esse  pot- 
erat.  Quod  ad  cultum  vero  pertinet, 
nihil  est  umquam  immutatum,  ita 
ut  temporibus  antiquioribus  Eccle- 
sia Catholica  eandem  de  sacrarum 
imaginum  cultu  sententiam  habuerit, 
quam  recentiori  memoria  Concilium 
Tridentinum  exposuit  sess.  25  de- 
creto de  invocatione  Sanctorum,  et 
sacris  imaginibus;  scilicet  «  imagi- 
nes Christi ,  Deiparae  Virginis  ,  et 
aliorum  Sanctorum,  in  templis  prae- 
sertim  habendas  et  retinendas,  eis- 
que  debitum  honorem  et  veneratio- 
nem  impertiendam  :  non  quod  creda- 
tur  inesse  aliqua  in  iis  divinitas  vel 
virtus,  propter  quam  sint  colendae , 
vel  quod  ab  eis  sit  aliquid  petendum, 
vel  quod  fiducia  in  imaginibus  sit 
Agenda,  veluti  olim  fiebat  a  gentibus, 
qui  in  idolis  spem  suam  collocabant; 
sed  quoniam  honos,  qui  eis  exhibe- 
tur ,  refertur  ad  prototypa,  quae  ili* 
repraesentant,  ita  ut  per*  imagines, 
quas  osculamur ,  et  coram  quibus  ca- 
put aperimus  et  procumbimus,  Chri- 
stum  adoremus,  et  Sanctos,  quorum 
illae  similitudinem  gerunt ,  venere- 
mur.»  Ita  autem  explicata  catholicae 
Ecclesiae  doctrina  de  hac  re,  nulliu3 
superstitionis  vel  erroris  accusari 
potest.  Relativum  enim,  non  vero  al 
solutum,  ut  dici  solet,Ecclesia  sempei 
docuit  imaginibus  sacris  cultum  ad- 
hibendum  esse.  Quam  inique  vero  de 
hoc  Catholicae  Ecclesiae  doctrinat 
capite  haeretici  in  posterum  detraxe- 
rint,  suo  loco  videbimus ,  cum  de  ai 
tiquioribus  et  recentioribus  huius 
cultus  inimicis  agemus.  Nunc  satiì 
est  animadvertisse  ,  vetustis  etiai 
temporibus  de  hoc  doctrinae  capite 
eandem,  quae  nunc  est,  Ecclesia 
mentem  fuisse. 


117 


EX  SAECULO  QUARTO 


CAPUT  XXXIV. 


DE    IMPERI!    ROMAN!    STATU   SAECULO    ECCLESFAE   QUARTO    INEUNTE. 


Àdclariorem  intelligentiam  carnm 
rerum ,  de  quibus  saeculi  Ecclesiae 
quarti  et  proximorum  temporum 
historiam  tractaturi  agere  debemus, 
non  le  vi  ter  conferre  posse  putamus , 
quaedam  antea  tradere ,  ex  quibus 
Imperli  Romani  status  aut  forma 
iis  temporibus  recepta  cognoscatur. 
Perplura  enim ,  quae  ad  Historiam 
Ecclesiasticam  illius  aetatis  perti- 
nent,  cum  imperii  regiminis  forma 
tunc  inducta,  adeo  sunt  coniuncta , 
ut  ad  illa  explicanda,  huius  notitia 
necessario  requiratur. 

Itaque,  Numeriano  Imperatore  in- 
terfecto  anno  284,  C.  Val.  Aurelius 
Diocletianus  obscuro  loco,  anno  cir- 
ci ter  233,  in  Dalmatia  natus,ab  exer- 
citu,  qui  ex  Perside  revertebatur , 
die  17  Septembris  Imperator  electus 
est.  Quo  facto ,  cum  is  se  mortis 
Numeriano  illatae  nulla  ratione  par- 
ticipem  fuisse  declarasset,  Arrium 
Aprum  sceleris  istius  reum  manu  sua 
interfecit.  Cum  vero  videret  magnam 
hostium  copiam  in  orientalibus  et 
occidentalibus  provinciis  adesse ,  quo 
posset  ad  versus  eos  arma  felicius  ge- 
rere,  Maximianum  Herculeum,  quem 
militiae  socium  habuerat,  anno  286 
imperii  sui  collegam  constituit;  ac 
praeterea  anno  292  Caesares  cum 
tribunitia  potestate  Constantium 
Chlorum  et  Galerium  Maximianum 
designavit.  Post  haec  de  imperio  di- 
videndo Diocletianus  consilium  sus- 
cepit.  Cuius  hac  ratione  facta  par- 
titi© est  :  scilicet  Diocletianus  pro- 
vinciarum  omnium  ac  regionum  ad- 
ministrationem  sibi  reservavit,  quae 
ultra  mare  aegaeum  positae  sunt; 
Thraciam  et  Illyricum  Galerio  tri- 
?>uit  ;  Italiani ,  Africani ,  earumque 
fnsulas  Herculeo  desti navit;  et  Con- 
stantio   Cliloro    Gallias    dedit ,   qui 


deinde  in  Hispaniis  quoque  et  in 
Britannia  potestate  sua  usus  est. 

His  autem  constitutis,  Imperium 
Romanum  tum  primum  in  partes 
distinctum  est.  Nam  licet  antea  duo 
simul  Imperatores  aliquando  fuis- 
sent,  prout  ex.  gr.  mortuo  Caro  con- 
tigerat  sub  Carino  et  Numeriano 
eius  fili  is  imperium  tamen  inter  ipsos 
numquam  divisum  est.  Nova  haec 
regiminis  imperii  ratio  iis,  qui  de 
ratione  egerunt  reipublicae  bene  ad- 
ministrandae,  utilis  ea  de  causa  visa 
fuit,quod  milites  maiorem  erga  prin- 
cipes  suos  observantiam  ostendere 
coeperint,  quodque  provinciae  prom- 
ptiori  et  studiosiori  cura  guberna- 
tae  ac  propugnata^  fuerint,  quam 
sub  praesidibus,  qui  vel  nullo  erga 
principem  ferebantur  amore,  vel  ma- 
gistratus  sibi  collati  potestate  ad 
defectionem  quandoque  abutebantur. 

Postquam  Diocletianus  anno  296 
in  Aegyptum  cum  exercitu  se  con- 
tulisset,  Achilleumque  tyrannum  vi- 
cisset,  et  Thebaeos  domuisset  ;  quo 
istos  viribus  spoliaret,  iuvenes. ferme 
omnes  Thebaeos  militare  iussit:  at- 
que  ex  iis  tres  legiones  comparavit, 
quarum  una  Iovia  Felix  Thebaeorum, 
altera  Maximiana  Thebaeorum,  ter- 
tia  IJiocletiana  Thebaeorum  appel- 
lata est. 

Loquemur  suo  loco  de  crudelissima 
persequutione  ,  quam,  Galerio  prae- 
sertim  instigatore,  Diocletianus  in 
Christianos  deinde  commovit,  quo 
etiam  incitante,  ille  anno  305  impe- 
rio abdicavit.  Miserrime  autem  an- 
no 313  mortuus  est. 

Quod  spectat  ad  Maximianum  Her- 
culeum, ille  quidem  obscuro  genere 
Sirmii  natus  erat,  et  ignobilibus  mo- 
ribus  suis  propriam  animi  ferociam 
et    pravitatem    adiungebat.    Neque. 

ulla  re  alia ,  quam  armis  valebat. 
Quamobrem  a  Diocletiano,  postquara 
illum  imperii  sui  collegam  adlegit, 
ad  subigendas  eas  gentes,  quae  in 
Oallia  defecerant ,  missus  est ,  atque 
ad  eas  barbarorum  copias  compri- 
mendas,  quae  ex  Germania  in  Gal- 
liam  advenientes,  motus  ibi  graves 
excitaverant.  In  his  militaribus  ex- 
peditionibus  absolvendis,  anno  circi- 
ter  287,  Maximiani  Herculei  iussu 
legionem  Thebaeam  totam  Religio- 
nis  Christianae  causa  trucidatam 
esse,  memoriae  proditum  est ,  de  qua 
re  paullo  post  praecipua  commemo- 
rabimus.  Contulit  praeterea  se  Her- 
culeus  in  Africam ,  et  nonnullas  Ly- 
biae  civitates,  quae  defecerant,  do- 
muit.  Denique  cum  imperium  an- 
no 305  dimisisset,  atque  illud  deinde 
iterum  suscepisset ,  atque  abdicasset 
anno  308,  con  victus  tandem  conspi- 
rationis  contra  Constantini  vitam 
anno  310  ignobili  mortis  genere  ,  cu- 
ius  eligendi  copia  ei  facta  fuerat,  se 
ipsum  Massiliae  occidit. 

Quae  de  legione  Thebaea,  Maxi- 
raiani  Herculei  iussu  ,  Religionis 
Christianae  causa  trucidata,  litteris 
tradita  sunt,  ea  sic  habent:  Hercu- 
leum,  cum  exercitum  in  Galliam  du- 
ceret,  prout  superius  significavimus, 
superatis  Alpibus ,  atque  ad  partes 
Yallesiae  profectum  ad  lacum  Le- 
manum,  omnes  copias  suas  profanas 
quasdam  caeremonias  agere,  et  ad 
aras  Deorum  iurare  decrevisse:  in 
exercitu  Herculei  adfuisse  unam  ex 
legionibus  Thebaeis,  quas  Diocletia- 
num  duxisse  tradidimus:  illam,  quae 
Christianis  tota  constabat ,  et  cuius 
dux  Mauritius  erat,  Imperatoris  man- 
dato fortiter  restitisse  :  Herculeum 
indignatione  commotum  ,  primum 
iussisse  bis ,  decimum  quemlibet  ex 
ea  legione  militem  interfìci;  tum  uni- 
versam  legionem ,  quae  minime  ho- 
rum  militum  caede  frangebatur,  at- 
que Imperatoris  mandato  non  obtem- 
perabat,  exercitu  contra  eam  immis- 
bo,  interemptam  esse. 

Antiquitate  certe  sua  praestat  cul- 
tus  historia  Martyribus  legionis  The- 

baeae  tributate  Enim  in  actis  San- 
ctorum  antuerpiemibus  tom.  4  fe- 
bruar.  ad  diem  28  refertur  narrati o 
vitae  S.  Romani  Abbatis  Iurensis  in 
Burgundia,  quae  non  multo  post  eius- 
dem  mortem  ab  homine ,  qui  cum 
Romano  vixerat,  scripta  fuit.  Mor- 
tuus  autem  Romanus  est  post  me- 
dium saeculum  quintum.  Iam  vero 
in  historica  illa  narratione  contine- 
tur ,  Romani  aetate  templum  Agau- 
ni  fuisse,  quod  in  Mauritii  legionis 
Thebaeae  ducis  honorem  dicatum 
erat ,  atque  ad  illum  templum  reli- 
gionis suae  studio  Romanum  se  con- 
tulisse.  Templum  autem  illud  multo 
prius,  quam  eo  se  Romanus  confer- 
ret,  consecratum  esse  in  Mauritii 
Martyris,  immo  etiam  et  in  memo- 
ratae  legionis  militum  Martyrum 
honorem,  dubitari  non  potest.  Immo 
affirmari  iure  potest,  ineunte  circi- 
ter  saeculo  quinto,  templum  illud 
iam  dicatum  Mauritii  et  legionis 
Thebaeae  Martyrum  memoriae  fu- 
isse. Id  autem  in  se  ipso  continet, 
ut  antiquior  prorsus  esse  credatur 
saeculo  quinto  cultus  Martyribus  il- 
lis  adhibitus.  Ita  vero  vitae  S.  Ro- 
mani historiae  scriptor  de  eo  tempio 
loquitur,  ut  universae  legionis  ho- 
nori  consecratum  censeri  debeat.  Ap- 
pellat  enim  templum ,  de  quo  sermo 
est,  «Basilicam  Sanctorum,immo  ca- 
stra Martyrum  in  Agauniensium  lo- 
co,» in  eo  tempio  dicit  Romanum 
«  urnam  S.  Mauritii,  id  est  legionis 
Thebaeorum  Martyrum  caput»  ve- 
neratum  esse.  Mentionem  denique 
scriptor  ille  facit  digestae  passio- 
nis  ipsorum  relationìs.  Quae  quidem 
verba,  antiquiora  certe  saeculo  sexto 
acta  martyrii  legionis  Thebaeae  si- 
gniflcant.  Haec  autem  idcirco  eraut 
animadvertenda,  ut  iis  responsum 
alferatur,  qui  passionis  Sanctorum 
Mauritii  ac  sociorum  eius  in  ter 
cetera  a  Theodorico  Ruinartio  edita 
et  adnotationibus  illustrata  in  actis 
Martyrum  sìnceris  pag.  237  et  seqq. 
parvi  faciunt. 

Etenim  licet  ii   contemnant  haec 
acta,  et  duos   Eucherios  Lugdunen- 

ses  Episcopos  distinguentes ,  quorum 
alter  quinto,  alter  sexto  saeculo  flo- 
ruerit,  neque  ab  hoc  postremo  pro- 
fecta  esse  illa  acta  contendant,  sed 
potius  a  monacho  quodam  saeculi 
septimi  imperito  scriptore;  certum 
tamen  est,  in  vita  S.  Romani  Abbatis 
superius  memorata ,  et  non  multo 
post  medium  saeculum  quintum  scri- 
pta, mentionem  esse  «relationis  di- 
gestae  passionis  Martyrum  Agaunen- 
sium.»  Avitus  autem  Viennensis  Ar- 
chiepiscopus  ineunte  saeculo  sexto  , 
cum  templum  illud  Agaunense  vetu- 
state  collapsum  instauratum  est , 
orationem  de  his  Martyribus  habuit, 
cuìus  orationis  vel  homiliae  deper- 
ditae  initium  Iacobus  Sirmondus  re- 
perii t,  et  tom.  2  operum  edidit.  Con- 
stat  vero  ex  ilio  fragraento ,  homi- 
liam  in  eo  tempio  tunc  innovato  ha- 
bitam  vere  esse  ab  Avito,  et  acta 
passionis  eorum  Martyrum  «excon- 
suetudinis  debito»  lecta  ibi  fuisse. 
Qui  universam  controversiam  de 
martyrio  legionis  Thebaeae  excita- 
tam  habere  cognitam  velit ,  legat 
oportet  librum  Nanceii  anno  1741 
editum  a  Iosepho  de  V  Isle  Abbate 
S.  Leopoldi  Nanceiensis ,  in  quo  io- 
annis  Dubordieu  ex  Protestantium 
genere  dissertationem  historicam  et 
criticam  ad  eam  historiam  impu- 
gnandam  anno  1705  Amstelodami 
editam  confutare  aggressus  est.  Du- 
bordiei  conatus  prosequuti  sunt  Hot- 
tingerus,  Boulacrius,  Bochatius.  Le- 
genda denique  sunt  acta  Sanctorum 
Bollandiana  ad  diem  22  Se.ptembris, 
et  eruditissimi  Francisci  Antonii  Zac- 
caria disserfatio  decima  italica  t.  2 
Romae  1780:  ab  his  autem  doctissimis 
viris  historia  martyrii  legionis  The- 
baeae, argumentis  pluribus ,  magna 
eruditione  propugnatur. 

Nunc  ut  breviter  cetera  significe- 
mus,  quae  Imperii  Romani  status 
summam,  ineunte  saeculo  quarto,  re- 
spiciunt  ;  Constantius  Constantini 
Magni  pater  commemorandus  est, 
Chlorus  appellatus,  vel  a  vultus  sui 
pallore,  vel,  ut  aliis  placet,  a  vestium 
viridi  colore,  quo  delectabatur.  Na- 


tus  est  anno  250  Sirmii,  et  postquam 
Caesar  anno  292  fuisset  consti tutus, 
Diocletiano,  et  Herculeo  abdicanti 
anno  305  in  imperio ,  una  cum  Ga- 
leno successit,  sed  neque  lapsis  qui- 
dem  quindecim  ab  eo  tempore  men- 
sibus,  cum  de  gentibus  nonnullis  in 
Britannia  tumultuantibus  victoriam 
retulisset ,  Eboraci  mortuus  est.  Il- 
luni non  modo  Christiani,  sed  et 
Ethnici  scriptores  laudaverunt.  «Vir 
egregius,  inquit  Eutropius  de  ilio  lo- 
quens  in  historia  sua ,  et  praestantis- 
simae  utilitatis  .  .  .  adeo  cultus  mo- 
dici, ut  feriatis  diebus,  si  cum  amicis 
nuraerosioribus  esset  epulandum , 
privatorum  eis  argento  ostiatim  pe- 
tito,  triclinia  sternerentur.  Hic  non 
modo  amabilis,  sed  etiam  venerabilis 
Gallis  fuit,  praecipue  quod  Diocle- 
tiani  suspectam  prudentiam,  et  Ma- 
ximiani  sangui nariam  temeritatem 
imperio  eius  evaserunt.»  Auctor  vero 
libri  de  mortibus  persequutorum  n.  8 
cum  aliorum  principum  in  Ohristia- 
nos  saevitiam  improbasset ,  «cCon- 
stantium,  inquit,  praetereo,  quoniam 
dissimiiis  ceterorum  fuit,  dignusque 
qui  solus  orbem  teneret.  »  Eum  Eu- 
sebius  quoque  in  Historia  Ecclesia- 
stica, et  in  vita  Constantini  laudat,  et 
uni  Deo  cultura  a  Constantio  adhibi- 
tum  fuisse  commemorat.  Ab  Helena, 
genere  quidem  obscuriori  nata  mulie- 
re,  sed  legitima  tamen  uxore,  Con- 
stantinum  M.  Constantius  habuit. 

Longe  diversus  a  Constantio  Chlo- 
ro  Galerius  Maximinus,  seu  Maxi- 
mianus  fuit.  Auctor  libri  de  morti- 
bus  persequutorum,  scriptor  videli- 
cet  illius  aetatis,  ait,  Galerium  non 
solum  Diocletiano  et  Maxkniano  Her- 
culeo, sed  omnibus  qui  fuerunt  ma- 
lis  peiorem  fuisse.  «Inerat,  inquit 
n.  9,  huic  bestiae  naturalis  barbaries, 
et  feritas  a  Romano  sanguine  alie- 
na.  ...  Erat  etiam  corpus  moribus 
congruens,  statura  celsus,  caro  in- 
gens, et  in  horrendam  magnitudi- 
nem  diffusa  et  inarata.  Denique  et 
verbis,  et  actibus,  et  aspectu,  terrori 
omnibus  ac  formidini  fuit.»  Natus 
is  erat  prope  Sardicam  ex  parenti" 

bus  agrariis,  ut  ait  Sextus  Aurelius 
Victor  in  epitome ,  et  armentarius 
appellatus  est,  eo  quod  pastor  fujs- 
set  armentorum.  Per  varios  mili- 
tiae  gradus  ad  praecipua  miniera  in 
exercitu  progressus ,  a  Diocletiano 
Caesar  factus ,  et  ei  imperium,  una 
cum  Herculeo ,  instigatione  sua  di- 
mittenti successit,  prout  iam  dixi- 
mus,  simul  cum  Constantio  Chloro. 
Auctor  ille  praecipuusChristianorum 
persequutionis  fuit,  quae  Diocletia- 
nea  dicitur;  et  cum  Caesares  consti- 
tuendos  curasset  Severum  et  Maxi- 
minum  Daiam,  seu  Dazam,  filios  so- 
roris  suae,  ac  perpetuo  conatus  esset 
Constantinum  ab  imperio  consequen- 
do  prohibere,  quem  etiam  de  medio 
tollendum  curavit,  tandem  anno  311 
teterrimo  morbo  confectus  obiit. 
Scriptor  libri  de  mortibus  persequu- 
torum  describit  quam  miseram  mor- 
tem  is  obierit,  insanabili  plaga  con- 
fectus, et  horrenda  tabe  consumptus, 
cui  malo  nulla  ratione  occurrere  diu 
potuit;  ita  ut  intelligi  facile  posset, 
haec  contigisse ,  quod  scelerum  Ga- 
lerii  ultionem  manifestane  sumeret; 
atque  ipse  Galerius  edicto  promul- 
gato, quo  persequutioni  finis  impo- 
nebatur,  quid  praecipue  Deus  ulci- 
sceretur,  manifeste  demonstravit. 

Post  hos,  quando  Imperium  Roma- 
num  in  unius  principis  potestatem 
reversus  fuerit ,  commemorandum 
est.  Scilicet  supererant  Severus  et 
Baia,  seu  Daza  Maximinus,  qui  Ga- 
leri i  opera  Caesares  anno  305  fuerant 
constituti.  Severo  quiclem  anno  306 
Augusti  nomen  collatum  est,  et  Ita- 
lia atque  Africa,  sed  sub  Galerii  au- 
ctoritate  commissa  fuit.  Conatus  ille 
est  cum  Maxentio  lellum  gerere 
anno  307;  sed  ob  exercitus  sui  deie- 
ctionem  Ravennam  petiit,  ut  saluti 
suae  consuleret.  Herculeus,  qui  eo 
tempore  imperium  suscipere  iterum 
voluerat ,  eum  Romam  capti vum  ve- 
nire coegit,  ac  non  multo  post  ad 
Tres  Tabernas  perductus,  vita  pri- 
vatus  fuit. 

Maximinus  anno  circiter  388  in  II- 
lyrico  effecit,  ut  ab  exercitu  Impe- 


rator  ipse  diceretur.  Quo  facto,  Ga- 
lerius consilium  suscipiencium  puta- 
vit,  ut  una  secum  Augusti  atque 
imperatores  statuerentur  Licinius , 
Maximinus  etConstantinus,  qui,  Con- 
stantio Chloro  mortuo ,  statim  ab 
exercitu  Augustus  fuerat  renuncia- 
tus.  Maximinus  praeterea  acerbissi- 
mus  Christianorum  vexator,  et  eos 
in  orientalibus  provinciis  incredibili 
crudelitate  afflixit.  Anno  tandem  313 
postquam  a  Licinio  devictus  esset, 
Tarsi  miserrime  mortuus  est  in  sum- 
ma  desperatione  ac  gemitu,  cum  ma- 
nifesta ratione  profìteretur,  se  coram 
Christo  constitutum  poenas  scelerum 
suorum  dare  debere. 

Restat  Licinius.  Is  obscuro  genere 
in  Dacia  natus  anno  263  Galerii  Con- 
silio, prout  significavimus,  Augustus 
factus  est  anno  circiter  308.  Post 
Galerium  mortuum  iis  provinciis  po- 
titus  est,  quarum  Galerius  in  Europa 
imperium  gerebat.  Ut  stabilius  ea- 
rum  provinciarum  imperium  suum 
efficeret,foedus  cum  Constantino  in- 
ivit,  eiusque  sororem  Constantiam , 
quae  postea  Arianae  haeresis  erro- 
ribus  addicta  mqrtua  est,  anno  313 
uxorem  duxit.  Deinde  apertum  bel- 
lum  inter  utrumque  gestum  fuit,  in 
quo  Licinius  a  Constantino  anno  314 
superatus,  pacem  ab  eodem  impetra- 
vit,  Illyrico,  et  Graecia  in  Constan- 
tini  potestatem  dimissa.  Numquam 
autem  ex  animo  reconciliati  fuisse 
videntur.  Manifestas  vero  inimicitias 
Constantino  demonstravit,  cum  anno 
circiter  318  Christianos  vexare  coe- 
pit,  qui  in  Constantini  patrocinio 
et  clientela,  ut  ita  dicam,  tranquil- 
litate  fruebantur.  Bellum  igitur  in- 
ter eos  iterum  gestum  est ,  in  quo 
bello  anno  223  Licinius  pluries  vi- 
ctus ,  imperium  §uum  omne  dimisit, 
quo  Constantinus  potitus  fuit.  Cum 
haec  evenissent,  Licinius  Thessaloni- 
cam  relegatus  est,  deinde  conspiratio- 
nis  accusatus  anno  324  morte  mulcta- 
tus  fuit.  Post  haec  universum  impe- 
rium in  unius  Constantini  potestatem 
reversum  est;  atque  is  rerum  status 
ad  eius  mortem  usque   perduravit. 

Quam  gravem,  quamque  diutur- 
nam  Christiana  Religio  passa  sit  ve- 
xationem  sub  Diocletiano  ceterisque 
illìus  temporis  Romani  Imperii  prin- 
cipibus,  docent  perspicua  eius  aetatis 
monumenta.  «  Illud  certum  explo- 
ratumque  est,  apposite  animadvertit 
Maraachiust.  1  orig.  etantiq.  Christ. 
lib.  2  e.  8  §.  11,  et  diuturnam,  et 
saevam,  et  cruentam,  et  late  longe- 
que  patentem ,  et  multitudine  in- 
credibili Martyrum  insignem  vexa- 
tionem  fuisse,  quod  inimicus  generis 
humani,  omnes  vires  suas  exserere 
curavit,  antequam  exsisteret  Impera- 
tor,  qui  amplecti  Christiana  sacra, 
atque  propagare  per  universum  or- 
bem  romanum  studeret.  » 

Essent  hic  referenda  singillatim 
omnia ,  quae  Cardinalis  Baronii  de 
ea  re  ecclesiastici  annales  habent, 
vel  quae  Mamachius  loco  citato  com- 
memorat,  vel  ea,  quae  Tillemontius 
tom.  5  Historiae  Ecclesiasticae ,  aut 
in  Historia  Imperatorum  tom.  4  alii- 
que  doctissimi  viri  recensent,  ut  uni- 
versa tanti  huius  belli  Ecclesiae 
Christianae  illati  narratio  accurata 
tradì  posset.  Verum  quae  sumus  per- 
tractaturi,  satis  abunde  persequutio- 
nis  teterrimae  naturam  referent. 
Dum  enim  eos  impugnabimus ,  qui 
huius  vexationis  acerbitatem  diulur- 
namque  durationem  imminuere,  vel 
hominum  prò  Christo  caesorum  nu- 
merum  extenuare  conati  sunt,  ma- 
•  nifeste  ostendemus  summam ,  quam 
eo  tempore  Ecclesia  passa  est,  ca- 
lamitatela. 

Etenim  Henricus  Dodwellus  in  XI 
sua  dissertatione  Cjprianica  de  Mar- 
tyrum  paucitaùe,  quemadmodum  de 
vexationibus  sub  Imperatoribus  tri- 
um  priorum  Ecclesiae  saeculorum 
excitatis  vehementer  mitigandis  et 
extenuandis  laboraverat,  ita  etiam 
hoc  conatus  est  efficere  de  Diocle- 
tianea  calamitate,  quam  neque  val- 


de  crudelem  fuisse,  neque  magnum 
Christianorum  numerum  sustulisse 
contendit.  Christianae  Religionis  ini- 
mici, qui  deinde,  quanta  potuerunt 
animi  iniquitate,  eam  funditus  ever- 
tere studuerunt,  intelligentes,  ma- 
gnani vim  ad  religionis  divinitatem 
defendendam  illi  argumento  inesse, 
quod  ex  ingenti  Martjrum  numero 
desumitur  prò  ea  interfectorum,  im- 
minuendam  curarunt  Martyrum  co- 
piam ,  qui  in  hac  praesertim  vexa- 
tione  caesi  fuerunt.  Eiusmodi  sunt, 
ut  reliquos  omittam,  Voltairius  e.  5 
speciminis  universae  historiae,  atque 
in  opere,  quod  inscribitur  melanges; 
eiusmodi  Gibbonius  in  opere  inscri- 
pto:  Histoìre  de  la  décadence,  et  de 
la  chute  de  V empire  Romain ,  eo 
loco,  ubi  habet  Christianae  Religio- 
nis examen. 

Facile  est  hos  homines  hac  in  re 
refutare ,  et  ex  indubiis  historiae 
monumentis  efficere,  et  gravissimam 
hanc  fuisse  persequutionem ,  et  in- 
credibilem  Christianorum  multitu- 
dinem,  ea  perdurante,  deletam.  Id 
vero  demonstrari  primo  potest  ar- 
gumento generatim  deprompto  ex 
loquendi  ratione,  qua  huius  aetatis 
scriptores  auctoritate  praestantes 
usi  sunt,  cum  describerent,  quanta 
crudelitate  in  Religionem  nostram 
fuerint  animati  huius  temporis  Im- 
peratores  ac  Caesares.  Nam  nisi  re- 
vera gravissima  fuisset  eorum  con- 
tra  Christianos  adhibita  crudelitas, 
incredibile  prorsus  est,  ita  homines 
aetate  pares,  et  gravitate  praeditos 
loqui  de  iisdem  potuisse,  quemad- 
modum loquutos  eos  esse ,  manife- 
stum  est. 

Commemorandus  est  Eusebii  locus 
lib.  1  de  vita  Constantini  cap.  13.  Ver- 
ba  enim  faciens  ibi  de  atroci  vexatio- 
nis genere,  quo  Imperatores  et  Caesa- 
res illius  temporis  in  Christianos  sae- 
vierant ,  «  Illi  quidem  ,  inquit,  Dei 

cultorum,  tam  virorum  ,  quam  mu- 
lierurn  caedibus  tamquam  civili  quo- 
dam  bello  provincias   sibi  subiectas 
polluerunt.  »  Ac  sunt  etiam  illa  gra- 
viora,  quae  Lactantius  lib.  5  divin. 
Inst.  cap.  9  et  11  de  hac  Imperato- 
rum  et  Gaesarum  crudelitate  habet. 
«  Si  adeo  in  victos  victoribus  saevire 
placuit,  nihil  plus  in   eos  fit,  quam 
ut  occidantur,  vel  in  servitutem  de- 
ducantur.  Hoc  vero  inenarrabile  est, 
quod  fit  adversus  eos,  qui  male  fa- 
cere  nesciunt  .  .  .  Vexant  ergo,  et 
exquisitis   poenarum   generibus  ex- 
cruciant;  parumque  habent  interfl- 
cere  quos  oderant ,   nisi  etiam  cru- 
delitas  corporibus  illudat ...  In  eos 
totis  carneficinae  suae  viribus,  veluti 
si  sanguinem  sitiant,  incumbunt  . .  . 
Nam    quis    Caucasus ,  quae    India , 
quae  Bircania,  tam  immanes,  tam 
sanguinarias  umquambestiasaluit?... 
Ista  est  vera  bestia,  cuius  una  ius- 
sione   funditur   ater  ubique   cruor  : 
crudelis  ubique  luctus,  ubique  pavor, 
et  plurima  mortis  imago.  Nemo  hu- 
ius  tantae  belluae  immanitatem  pot- 
est  prò  merito  describere,  quae  uno 
loco  recubans,  tamen  per  totum  or- 
bem  dentibus  ferreis  saevit,  et  non 
tantum  artus  hominum  dissipat,  sed 
et  ossa  ipsa  comminuit,  et  in  cine- 
res  fudt,  ne  quis  ex«stet  sepulturae 
locus.  »  Non  est  autem  necesse  ,  in 
his  ipsis  Eusebii  et  Lactantii   locis 
explicandis  immorari,  ut  ostendatur, 
ex  iisdem  argumentum  iure  desumi, 
sub  iis  hominibus,   quorum  tantam 
in    Christianos    crudelitatem    fuisse 
narrant ,  magnam   eorundem    Chri- 
stianorum  cladem  esse  debuisse.-Quae 
enim  additela  sunt  testimonia,  utrum- 
que  luculenter  demonstrant,  et  cru- 
deli ssimos    contra     religionem    no- 
strani fuisse  eos,  qui  tu  ne  Romanae 
Reipublicae  praeerant;  et  Christianos 
innumeros  fuisse  interfectos. 

Praeter  haec,  quae  generatim  de 
Imperatorum  et  Caesarum  huius  ae- 
tatis  crudelitate  veteres  hi  scripto- 
res  litteris  prodiderunt,  nonnulla  et- 
iam loca  commemoranda  sunt ,  in 
quibus    singillatim    de   plerorumque 


illorum  in  nostros  nefariis  conatibus 
sermo  est,  iique  nominantur  ,  quo- 
rum scelere  tantam  vexationem  tum 
temporis  Christiani  pertulerunt.  Ita 
enim  intelligitur ,  in  peculiaribus 
provinciis,  in  quas  ii  homines  sum- 
ma  rerum  potientes  dominabantur, 
atrocissimam  fuisse  vexationem  , 
quam  Ohristiani  diuturno  eo  tem- 
pore tolerarunt. 

Atque  ut  de  Diocletiano  primum 
loquamur,  haec  de  ilio  habet  scriptor 
libri   de    mortibus    persequutorum 
cap.   19:   «  Diocletianus    vero  ,  qui 
semper  se   videri  volebat    astutum 
et  intelligentem  , .  .  .  ira  inflamma- 
tus  excarniflcare  omnes  suos  proti- 
nus  coepit.  Sedebat  ipse,   atque  in- 
nocentes  igne  cremabat.  Item  iudi- 
ces  universi,  omnes  denique,  qui  e- 
rant  in  palatio  magistri,  data  pote- 
state  torquebantur.  Erant  certantes, 
quis  prior  aliquid  inveniret.  »  Quae 
autem  proximo  capite  refert,  atro- 
ciora  sunt,  et  summae  crudelitatis, 
qua  Imperator   in   Christianos  usus 
est,  descriptionem  perspicuam  con- 
tinent.  Nam  inquit  eo  loco  illius  li- 
bri auctor:  «  Furebat  ergo  Impera- 
tor  iam  non  in  domesticos  tantum, 
sed  in  omnes  ,  et  primam   omnium 
flliam  Valeriam,  coniugem  Priscam 
sacrifìcio  pollui  coegit.  Potentissimi 
quondam  Eunuchi  necati,  per  quos 
palatium  ,  et  ipse  ante   constabat  : 
comprehensi  presbiteri  ac  ministri, 
et   sine  ulla  probatione  ac    confes- 
sione   damnati    cuin    omnibus    suis 
deducebantur.  Omnis  sexus  et  aeta- 
tis    homines   ad   exustionem   rapti  : 
nec  singuli,  quoniam  tanta  erat  mul- 
titudo,  sed  gregatim  circumdato  igni 
comburebantur ,  domestici    alligatis 
ad  collum  molaribus  demergebantur. 
Nec  minus  in  ceterum  populum  per- 
sequutio  violenter  incubuit.  »  Satis 
haec  cuique  explicant ,  quid  a  Dio- 
cletiano ipso  factum   sit,  postquam 
Maximiani    Gtalerii   instigatione    et 
iniquitate  anno  303  Christianos  ve- 
xare  coepit,  et  Ecclesia,  quae  saecu- 
lo  quarto  ineunte  tranquilla  fuerat, 
in  teterrimam  incidit  vexationem. 

In  iis  vero  regionibus,  in  quibus 
Maximianus  Herculeus  imperavit, 
certe  non  minus  gravis  persequutio 
fuit ,  quam  Christiani  passi  sunt. 
Nam  si  Diocletianus,  qui,  sive  natu- 
ra, si  ve  cali  idi  tate,  abhorrere  a  cae- 
dibus  videbatur ,  adeo  crudeliter 
Christianos  afflixit ,  multo  facilius 
intelligitur,  Maximianum  Hercule- 
nm,  qui  a  crudelitate  alienus  non 
erat ,  eadem  saltem  acerbitate  in 
Christianos  usum  esse.  Profecto  au- 
ctor  libri  de  mortibus  persequuto- 
mm,  cum  narrasset,  a  Diocletiano 
et  Galerio  scriptas  fuisse  litteras  ad 
Maximinum  et  Constantium  Ohio- 
rum,  quibus  praecipiebatur ,  ut  cum 
Ohristianis  ita  agerent,  quernadmo- 
dum  ab  ipsis  agebatur,  haec  de  Ma- 
ximiano  Herculeo  inquit  cap.  20:  «Et 
quidem  senex  Maximianus ,  libens 
paruit  per  Italiani ,  homo  non  adeo 
clemens.»  Multa  praeterea  de  Hercu- 
lei  sceleribus  et  crudelitate  idem 
scriptor  commemorat.  Eusebius  vero 
lib.  8  H.  E.  cap.  13  inter  cetera, 
haec  habet ,  quae  hominis  istius 
vitam  ,  mortemque  infamem  satis 
ostendunt  :  «  Primusque  hic  fuit  , 
cuius,  utpote  impii  ac  sceleratissimi, 
imagines  omnes  et  statuae  ,  cetera- 
que  id  genus  ornamenta ,  quae  in 
honorem  Imperate-rum  erigi  solent, 
deiecta  atque  abolita  sunt.  » 

Non  est  necesse  multum  immora- 
ri,  ut  idem  de  Maximiano  Galerio 
Caesare,  et  Diocletiani  genero  evin- 
catur.  Constat  enim,  non  modo  inge- 
nio valde  feroci ,  omnis  facultatis 
atque  artis,  praeter  militarem,  im- 
pei-ivam,  valde  superstitiosum,  a  Chri- 
stiana Religione  prorsus  abhorren- 
tem  illum  fuisse,  verum  etiam  tan- 
tae  huius  calarnitatis  auctorem  ha- 
beri  iure  posse.  Is  enim  anno  303 
Drocletianum  Nicomediae  comrnoran- 
tem,  quanto  potuit  scelere,  commo- 
vere contra  Christianos  conatus  est; 
is  ita  apud  illud  egit,  ut  edictum 
reportarit,  quo  omnia  Christianorum 
tempia  everti  ,  Christianos  civium 
iuribus  privari,  sacrarum  scriptura- 
rum  libros  magistratibus  ad  combu- 


rendum  tradi  iubebatur.  Is  ad  ce- 
tera edicta  in  Christianos  omnes 
atrociora  Diocletianum  compulit,  tum 
aliis  artibus  adhibitis,  tum  Ohristia- 
nis ipsis,  veluti  incendii  auctoribus , 
quo  bis  Nicomediense  Imperatorium 
palatium  conflagravit,  apud  Diocle- 
tianum traductis.  Iam  vero,  legi  sine 
in Jignatione  non  possunt,  quae  au- 
ctor  libri  de  mortibus  persequuto- 
rum  cap.  21  commemorat  de  eius 
adversus  omne  hominum  genus  cru- 
delitate, quam  tamen  in  omnes  ho- 
mines  exercere  ex  consuetudine  in 
Christianos  saeviendi  eum  didicisse 
idem  auctor  testatur.  «  Quae  igitur 
in  Christianis  exeruciandis  didicerat, 
consuetudine  ipsa  in  omnes  exerce- 
bat.  »  Et  cap.  16  tum  Diocletiani, 
tum  Maximiani  Herculei,  tum  Gale- 
rii  crudelitatem  complectens,  «  Ve- 
xabatur  ergo,  inquit,  universa  terra, 
et  praeter  Gallias ,  ab  Oriente  us- 
que  ad  occasum  tres  acerbissimae  be- 
bestiae  saeviebant.  » 

Constat  praeterea ,  non  inferiore 
crudelitate  in  Christianos  fuisse  Ma- 
ximinum, qui,  Galerio  curante,  Cae- 
sar  factus  est,  et  postea  semetipsum 
Imperatorem  appellari  curavit.  Eu- 
sebius 1.  8  H.  E.  e.  14  exponit,  quan- 
tis,  et  quam  gravibus  suppliciis  ille 
Christianos  affecerit.  «  Ignem  ,  ac 
ferrum,  clavorum  infixiones,  bestias, 
profundos  maris  gurgites,  membro- 
rum  abscissiones,  et  perustiones,  con- 
fixiones,  et  effossiones  oculorum,  to- 
tius  denique  corporis  mutilationes, 
ad  haec  famem,  metalla,  vincula.  » 
Excitavit  tam  privatos  homines~, 
quam  magistratus,  amplissimis  prae- 
miis  propositis,  ad  Christianos  affli- 
gendos.  Acta  quaedam  Pilati,  male- 
dictis,  conviciis,  calumniis  in  Chri- 
stianos referta,  per  omnes  provin- 
cias  spargi  ,  ac  a  pueris  in  scholis 
memoriae  mandari  iussum  est.  Quae- 
stiones  de  impuris  mulieribus  habi- 
tae,  in  acta  publica,  principis  iussu 
relatae,  quae  fateri  coactae  fuerant- 
in  Christianorum  conventibus  flagi, 
tiorum  et  scelerum  omne  genus  pag 
trari.    Edicta     denique    Christiana 

iniquissima  in  mediis  urbibus  pro- 
posita,  quae  gratulationem  ob  Chri- 
stianum  nomen  ubique  deletum  con- 
tinebant,etutilitates  iactabant,  quae 
ex  ea  re  profectae  sint.  Ex  tanto 
hoc  Maximini  in  Christianos  odio 
facile  est  intelligere,  qualis,  quanta- 
que  fuerit  magistratuum,  et  subie- 
ctorum  in  nostros  crudelitas  ,  qui , 
quo  vehementius  cupiditate  fereban- 
tur  imperatoris  grati  am  adipi  scendi, 
eo  acerbius  Christianos  vexandos 
arbitrabantur.  Plura  possent  hanc 
in  rem  adduci,  sed  satis  erit,  per- 
spiouura  huius  facti  argumentum 
recensere,  quod  nascitùr  ex  ii.s,  quae 
Eusebius  1.  9  H.  E.  e.  3  narrat  de 
Theotecni,  qui  Antiochiam  procura- 
bat,  in  Christianos  saevitia,  quorum 
plurimis  mortis  causa  fuit ,  et  ad 
quos  in  invidiam  Antiochiensium 
vocandos,  dolo  etiam  et  fraude  usus 
est. 

De  Christianorum  etiam  per  Se- 
verum  Caesarem,  qui  Italiani  et  Afri- 
cani obtinebat,  vexatione,  vetera  mo- 
numenta loquuntur.  Optatus  enim 
Milevitanus  lib.  2  adversus  Parme- 
nianum  auctor  est,  pacem  Ecclesiae 
in  Africa  tum  fuisse  restitutam,  cum 
Severus  interemptns  est.  «  Tempe- 
stas  persequutionis  peracta  et  defi- 
nita est,  iubente  Deo,  indulgentiam 
mittente  Maxentio,  Christianis  liber- 
tas  est  restituta.  » 

Maxentius  autem  ipse  ,  etsi  ali- 
quando  fave  re  Christianis  visus  sit, 
agendi  tamen  rationem  deinde  ita 
tnutavit,  ut  Eusebius  cap.  14  lib.  8 
H.  E.  de  crudelitate  loquens  ab  eo  in 
Christianos  adhibita,  Maxentium  Ma- 
ximino  in  cunctis  similiimum  appel- 
laverit  ;  et  Lucifer  Calaritanus  lib.  1 
prò  S.  Athanasio,  eum  cum  Nerone 
coniungere  non  dubitarit.  Quod  si 
tanta  fuit  Imperatorum  etCaesarum, 
quos  commemoravimus,  in  Christia- 
nos iniquitas,  manifestum  esse  debet, 
ingentem  fuisse  Martyrum  numerum 
in  tam  gravi  hac  vexatione  inter- 
fectorum,  cum,  exceptis  Galliis,  in 
Christianos  in  universo  Imperio  sae- 
vitum  sit. 


Est  vero  perspicuus  Dodwelli  er- 
ror,  cum  contendit  non  in  Galliis 
tantum,  sed  in  Hispaniis  quoque,  et 
aliqua  ex  parte  etiam  in  Africa  , 
afflictos  ea  vexatione  Christianos  non 
fuisse.  Nam  Optatus  Milevitanus , 
quem  paullo  ante  appellavimus  ,  et 
cui  melius,  quam  Dodwello,  explora- 
ta esse  potuit  Africae  ,  calamitate 
ingruente,  conditio,  quod  non  modo 
in  Africa  natus  sit ,  verum  etiam 
non  multo  post  infelicissima  illa  tem- 
pora vixerit ,  libro  tertio  adversus 
Parmenianum  accurate  exponitquan- 
tas  vexationes  Christiani  in  Africa 
tunc  pertulerint.  Is  autem  libro  1 
narraverat,  hac  tempestate  totam 
Africam  fuisse  perculsam.  «  Nam  fer- 
me ante  annos  sexaginta,  inquit,  et 
quod  excurrit-,  per  totam  Africam 
persequutionis  est  devagata  tempe- 
stas,  quae  alios  fecit  Martyres,  alios 
Confessores,  nonnullos  funesta  pro- 
strava in  morte.  » 

Quomodo  autem  ostendi  aliqua 
probabili  ratione  potest,  Africanos 
Christianos  immunes  ab  ea  vexatione 
fuisse ,  quae  tam  late  ,  et  exceptis 
Galliis,  in  universo  Imperio  Christia- 
nos perculit  ?  Id  enim  alia  de  causa 
evenire  non  potuisset ,  nisi  quod  a 
Maximiano  Herculeo  in  Africa  pro- 
mulgata fuerint  edicta,  quae  diversa 
ab  edictis  essent,  quorum  vi  in  uni- 
verso Imperio  contra  Christianos 
agebatur.  Haec  quidem  sententia 
Dodwelli  est ,  qui  -contendit  ,  ibi 
Christianos  non  religionis  causa  ve- 
xatos  esse,  sed  quod  vel  sacros  con- 
ventus  celebrassent,  vel  sacrarum 
scripturarum  libros,  qui  a  magistra- 
tibus  ad  comburendum  deposceban- 
tur,  tradere  recusassent.  At  illorum 
temporum  monumentis  ostendi  pot- 
est, in  Africa  ex  iisdem  edictis  agi 
consuevisse  ,  ex  quibus  in  ceteris 
Imperii  provinciis  Christiani  tanta 
crudelitate  affligebantur.  Id  patet 
ex  iis  ipsis  actis  S.  Saturnini  et 
Dattivi,  quae  Dodwellus  commemo- 
rat.  Nam  in  illis  n.  5  refertur,<mis- 
sos  fuisse  ad  Proconsulem  a  magi- 
stratiLus  Abitinensium   Christianos, 

«  qui  contra  interdictum  Imperato- 
rum  et  Caesarum  ,  collectam  et  Do- 
minicum  celebrassent.»  Et  n.  6  cura 
Saturninus  acerbissimis  poenis  affi- 
ceretur ,  in  iisdem  actis  narratur  , 
Proconsulem  haec  verba  fecisse  : 
«  Custodire  te  oportuit  iussionem 
Imperatorum  et  Caesarum.  » 

Patet  id  etiam  ex  actis  S.  Felicis 
Episcopi  Tibiuritani  ;  nam  ea  acta 
hoc  habent  exordium  :  «  Biocletiano 
octies,  et  Maximiano  septies  consu- 
libus  Augustis  ,  exivit  edictum  Im- 
peratorum et  Caesarum  super  omnem 
faciem  terrae ,  et  propositum  est 
per  colonias  et  civitates  principibus 
et  magistratibus  suo  cuique  loco, 
ut  libros  Deifìcos  peterent'  de  manu 
Episcoporum  ,  et  presbyterorum.  » 
Iam  vero  nisi  haec,  quae  attulimus, 
demonstrent ,  in  Africa  quoque  ex 
iisdem  edictis  actum  contra  Chri- 
stianos  esse,  ex  quibus  in  reliquis 
Imperli  partibus  agebatur,  nescio 
qua  ratione  ostendi  aliquid  in  hi- 
storia  possit. 

Neque  ad  Dodwelli  sententiam  con- 
firmandam  prodesse  quacumque  ra- 
tione potest ,  in  Africa  erga  Chri- 
stianos  actum  fuisse  ex  edictis,  quae 
diversa  essent  ab  iis,  quorum  aucto- 
ritate  in  ceteris  Imperii  provinciis 
Christiani  ipsi  vexabantur.  Cum  e- 
nim  de  caedis  Christianis  illatae 
gravitate  disputemus  ,  non  vero  de 
edictorum  forma,  cùmque  monumen- 
ta doceant,  quanto  numero  Christia- 
ni in  Africa  necati  sint ,  nihil  a!- 
versarii  sententiam  iuvare  potest , 
in  Africa  ea  edicta  fuisse  promul- 
gata, quae  diversa  ab  edictis  essent, 
quibus  in  reliquo  Imperio  Christiani 
vexabantur. 

Falsum  est  praeterea,  eos  Chri- 
stianos,  qui  peculiari  Maximiani  edi- 
cto  poenis  mulctati  sunt  ,  non  ob 
Religionis  Christianae  confessionem 
afflictos  esse ,  eo  quod  tantummodo 
punirentur  ,  tum  ob  sacros  conven- 
tus  habitos,  tum  ob  recusatam  sa- 
crorum  librorum  traditionem.  Nam 
concedi  Dodwello  non  potest ,  eos , 
qui   raemoratis  temporibus  ob  has, 


quasrecensuimus  causas,  necati  sunt, 
religionis  causa  interfectos  non  esse. 
Refertur  in  actis  S.  Saturnini,  iu- 
dicem,  qui  Felicem  Saturnini  socium 
interrogabat ,  ita  eidem  Felici  re- 
spondisse  ,  qui  se  Christianum  esse 
confessus  erat:  «  Non  quaero  utrum 
Christianus  sis,  sed  an  collectam  fe- 
ceris ,  vel  scripturam  aliquam  ha- 
beas.  »  Iam  vero  illorum  actorum 
auctor,  qui  aequalis  aetate  est  tem- 
poribus, quibus  haec  vexatio  conti- 
git,  ita  liane  iudicis  responsionem 
irridet:  «  0  stulta  iudicis,  et  ridenda 
interrogatio  !  Christianus,  inquit , 
utrum  sis,  tace.  Et  addidit  :  si  in 
collecta  fuisti,  responde.  Quasi  Chri- 
stianus sine  Dominico  esse  possit, 
aut  Dominicum  sine  Christian o  ce- 
lebrari.  An  nescis,  satanas,  in  Domi- 
nico Christianum  ,  et  in  Christiano 
Dominicum  constitutum ,  ut  nec  al- 
terimi sine4 altero  valeat  esso  ?  »  Haec 
vero  illius  scriptoris  verba  mani- 
feste ostendunt,  persuasum.  veteribus 
fuisse,  Christianos  vexare,  eo  quod 
sacris  conventibus  interfuissent ,  et 
sacrarum  scripturarum  libros  magi- 
stratibus tradere  noluissent,  idem 
esse,  ac  eos  religionis  prorsus  Chri- 
stianae causa  vexare.  Quamobrem 
qui  ab  ethnicis  necati  fuerunt,  quod 
alterutrurìi  illud  commisisse  depre- 
henderentur,  ii  tamquam  Martyres 
habiti  sunt;  contra  vero  qui  sacras 
scripturas  tradere  ausi  essent,  igno- 
minioso traditorum  nomine  appel- 
labantur. 

Plura  possent  Augustini  loca  af- 
ferri, ex  quibus  constaret,  re  vera  eos 
veluti  Martyres  habitos  esse  ,  qui 
vexati  fuerint  vel  ob  sacros  conven- 
tus  celebratos,  vel  ob  librorum  sa- 
crorum  traditionem  magistratibus 
recusatam.  Satis  erit  commemorare 
quae  ille  in  breviculo  collationis 
tertiae  diei,  et  in  epistola  152  hac 
de  re  habet.  Itaque  in  breviculo  col- 
lationis illius  diei  cap.  17  Martyres 
eos  appellat,  qui  ingruente  hac  per- 
sequutione,  sacris  conventibus  inter- 
fuissent ,  et  ea  de  causa  suppliciis 
interfecti  essent.  «  Catholici,  inquit, 

respondebant,  multo  fa^ilius  duode- 
cim  homines  in  domum  convenire 
potuisse  eo  tempore,  quo  etiam  con- 
gregationes  plebium  fieri  solebant, 
quamvis  persequutione  saeviente , 
sicut  ipsis  gestis  Martyrum  mon- 
strabatur,  qui  confitebantur  in  pas- 
sionibus  suis,  se  collectam  et  Domi- 
nieum  egisse.  »  Cap.  14  autem  ita  lo- 
quitur  de  iis,  qui  magistratibus  li- 
bro* sacros  requirentibus  tradere 
noluerant ,  ut  eos  veluti  Martyres 
habitos  fuisse ,  sua,  et  ceterorum 
sententia  dernonstret.  Quae  enim  Se- 
di ndus  Tigisitanus  Episcopus  ad 
Mensurium  Carthaginiensem  rescri- 
pta  dederat,  Augustinus  refert,  in 
quibus  Secundus  narrabat,  «in  Nu- 
midia  persequutores  quae  egerint, 
et  qui  comprendisi  ,  et  scripturas 
sanctas  tradere  nolentes  ,  et  multa 
mala  passi,  et  gravissimis  supplieiis 
excruciati,  et  occisi  sunt.  »  In  epist. 
vero  152  crimen  traditionis  appel- 
lat,  magistratibus  libros  sacros  de- 
poscentibus  facto  assentiri ,  eosque 
traditores  dicit ,  qui  parere  magi- 
stratibus id  requirentibus  ausi  sunt. 
«  Insuper  etiam,  ait  ,  de  cri  minibus 
traditionis  nos  episcopalia  gesta  pro- 
tulimus,  unde  recitavimus,  aliquos 
eorum  Episcoporum  ,  qui  sententias 
in  absentem  dixerant  Caecilianum, 
manifestissimos  fuisse  traditores.  » 
Quod  si  veluti  Martyres  ii  habiti 
sunt,  qui  supplicia  pertulerunt  quod 
Dominicum  et  collectam  celebrassent, 
et  tamquam  religionis  desertores 
ii  sunt  iudicati,  qui  parendum  ma- 
gistratibus librorum  sacrorum  tra- 
ditionem  imperantibus  existimarunt, 
\iure  concludimus  ,  concedi  adversa- 
rio  etiam  illud  non  posse,  quod  con- 
tend'it,  eos,  qui  in  Africa  his  de  cau- 
sis  necati  sunt,  Religionis  Christia- 
nae  nomine  non  fuisse  necatos.    . 

Illa  etiam  Dodwelli  sententia  pro- 
bari nullo  modo  potest,  qua  statuit, 
Hispanos  Christianos  immunes  ab  ea 
calamitate  fuisse.  Ille  quidem,  ut  id 
ostendat  §.  75  memoratae  superius 
dissertationis,  conatur  demonstrare, 
in  Hispaniis,  utpote  Constantio  Chlo- 

ro  subiectis,  homini  scilicet  a  Chri- 
stianorum  vexatìone  abhorrenti,  nul- 
lam  in  Christianos  persequutionem 
fuisse  commotam  ;  utitur  autem  ad 
hoc  ostendendum  argumento  ex  eo 
desumpto,  quod  Sextus  Aurelius  Vi- 
ctor in  vitis  Caesarum  referens  sor- 
titionem  provinciarum  sub  Diocletia- 
no  factam,  Hispanias  ceterorum  vel 
Imperatorum,  vel  Caesarum  ditioni 
non  accenseat  Verum  quid  inde  se- 
quatur,  certe  non  intelligitur.  Neque 
enim  Victor,  cum  Hispanias  ceteris 
summis  imperantibus  non  accenset, 
illas  Constantio  Chloro  in  memorata 
provinciarum  distributione  tribuit. 
Praeterea  cuius  momenti  est  oppo- 
nere,  a  Victore  non  referri,  cui  Hi- 
spaniae  obtigerint ,  ut  concludatur, 
eas  Constantio  subiectas  persequu- 
tionem passas  non  esse,  cum  Auctor 
libri  de  mortibus  persequutorum 
aperte  doceat,  tum  temporis  Maxi- 
mianum  Herculeum  in  iis  imperasse, 
cumque  constet ,  exceptis  Galliis, 
Christianos  ubique  fuisse  vexatos? 
Profecto  memoratus  scriptor  libri 
de  mortibus  persequutorum  cap.  13 
ait:  «  Quid  frater  eius  Maximianus 
qui  est  dictus  Herculeus  ..,  Nam  cum 
ipsam  Imperii  sedem  teneret  Ita- 
liani ,  subiacerentque  opulentissimae 
provi nciae  vel  Africa,  vel  Hispania.» 
Cap.  autem  21  «  vexabatur  univer- 
sa terra,  et  praeter  Gallias,  ab  0- 
riente  usqtiè  ad  Occidentem  ,  tres 
acerbissimae  bestiae  saeviebant. 

Denique  Donatistae,  quibus  explo- 
ratum  erat,  quae  regiones  ea  cala- 
mitate immunes  fuissent,  satis  lucu- 
lenter  ostenderunt,  veluti  certum  se 
habere,  id  de  Galliis  tantummodo 
affirmari  posse.  Nam  Optatus  Mile- 
vitanus  lib.  1  contra  Parmenianum 
refert  supplicem  libellum  a  Donati- 
stis  Constantino  oblatum  ,  quo  illum 
rogarunt  iudices  e  solis  Galliis  sibi 
dari.  «  Maiores  vestri ,  Lucianus , 
Dignus,  Massutius,  Capito,  Fiden- 
tius,  et  ceteri  ,  Imperatorem  Con- 
stantinum  harum  rerum  adhuc  igna- 
rum  his  precibus  rogarunt,  quarum 
exemplum  infrascriptum  est  :  Roga- 

mu9  te,  o  Constantine  optime  Impe- 
rator ,  quoniam  de  genere  iusto  es, 
cuius  pater  inter  ceteros  Imperato- 
res  persequutioném  non  exercuit,  et 
ab  hoc  facinore  immunis  est  Gallia; 
nam  in  Africa  inter  nos  et  ceteros 
Episcopos  contentiones  sunt,  petimus 
ut  de  Gallia  nobis  iudices  dari  prae- 
cipiat  pietas  tua.  »  Hic  autem  sup- 
plex  libellus  aperte  demonstrat,  Do- 
natistas,  qui  iudices  requirebant ,  a 
quibus  omnis  traditionis  suspicio 
abesset,  idcirco  eos  e  solis  Galliis 
postulasse,  quod  eae  tantum  Tradi- 
torum  suspicione  carerent,  in  quibus 
dumtaxat  a  communi  calamitate 
Christiani  liberi  fuissent. 

Superiorum  igitur  temporum  ab 
inferioribus  facienda  distinctio  est, 
et  ubi  de  Hispaniarum  illius  aetatis 
eonditione  sermo  sit ,  alia  ratione 
iudicandum  est  de  temporibus,  quae 
Diocletiani  et  Maximiani  abdicatio- 
nem  illam  subsequuta  sunt.  Nam  iis 
annis,  qui  fluxerunt  ante  memora- 
tam  abdicationem,  certe  constat,  in 
Hispanns  Maximianum  Herculeum 
imperasse,  et  erga  Christianos  eam 
crudelitatem  adhibuisse,  quam  in  ce- 
teris  locis  adhibebat.  At  tempore 
abdicatione  illa  posteriori ,  cum  in 
Hispanias  Oonstantius  Chlorus  im- 
perare coepit,  ea  benignitate  Chri- 
stianos Hispanos  amplexus  est,  qua 
erga  Gallos  utebatur,  et  Hispani  id- 
circo tranquillitatem  recuperarunt. 
Haec  vero  luculenter  ostendunt  , 
Hispanias  &  calamitate  illa  im- 
munes  fuisse ,  generatim  dici  non 
posse. 

Post  haec,  quae  hactenus  exposui- 
mus ,  apparet  perspicue,  sententiam 
nostram  esse  probatam.  Neque  enim 
post  ea,  quae  diximus,  dubium  ali- 
quod  esse  potest,  num  revera  saevis- 
sima  fuerit  persequutio  ,  quae  Dio- 
cletianea  dicitur,  et  num  Christiani 
ea  perdurante  plurimi  martyrium 
fecerint.  Illud  vero  omitti  prorsus 
non  debet,  quod  huius  calamitatis 
diuturnam  durationem  fuisse  demon- 
strat, quodque  valet  etiam  plurimum 
ad    gravitatem    persequutionis ,    et 


Martyrum  copiam  evincendam.  Dis- 
putant  inter  se  eruditi  viri  de  anno, 
quo  primum  Diocletianea  coeperit 
•persequutio;  atque  ad  huius  contro- 
versiae  rationes  intelligendas  legi 
potest  Ruinarfcius  in  praef.  ad  acta 
Martyrum,  Baronius,  Pagius  in  ad- 
not.  ad  eundem,  Valesius,  Tillemon- 
tius,  Mamachius.  Illa  certe  sententia 
verisimilior  est ,  et  veterum  testi- 
moniis  magis  consentanea,  qua  hu- 
ius persequutionis  exordium  non  pro- 
trahitur  post  annum  303.  Iam  vero 
persequutio  penitus ,  et  quocumque 
in  loco  fìnem  non  habuit  ante  an- 
num 313;  licet  post  Diocletiani  et 
Maximini  abdicationem  occidentales 
Christiani  magna  ex  parte  tranquil- 
litatem recuperaverint,  atque  hoc  in 
orientalibus  quoque  provinciis  factum 
sit,  cum  Galerius  instante  morte 
anno  311  edìctum  tulit,  quo  a  Chri- 
stianorum  caede  ac  vexatione  absti- 
nendum  imperavit. 

Nam  dubium  esse  potest,  ante  Dio-* 
cletiani  et  Maximiani  abdicationem 
in  universo  Imperio,  exceptis  Galliis, 
hanc  persequutioném  saevisse,  dein- 
de usque  ad  memoratimi  Galerii  edi- 
ctum,  Severum  in  Italia,  Galerium 
ipsum  et  Maximinum  in  provinciis 
orientalibus  Christianos  persequutos 
esse.  Post  edictum  autem  illud  Ga- 
lerii,  non  continuo  ubique  calamitas 
illa  cessavit.  Maximinus  enim  a  Chri- 
stianis  vexandis  non  abstinuit  ante- 
quam  a  Licinio  superaretur,  et  Con- 
stantinus  ac  Licinius,  postquam  ille 
victus  est ,  edictum  proposuerunt , 
quo  Christianis  libertas  concedeba- 
tur  religionis  suae  colendae  ;  atque 
ita,  Maximino  non  multo  post  mor- 
tuo,  pacem  Ecclesia  in  omnibus  Im- 
perii  provinciis  consequuta  est.  At- 
qui  haec,  quae  modo  cursim  attigi- 
mus,  Constantino  et  Licinio  tertium 
consulibus  evenerunt.  Tertium  au- 
tem eorundem  consulatum  incidisse 
in  annum  313,  recepta  apud  eruditos 
sententia  est.  Ergo  pax,  quam  Ec- 
clesia 304  amiserat ,  ante  an.  313 
ubique  adepta  non  est.  Conatus  enim 
Licinii  posteriores    praetereo  ,  qui 

non  grave  rìamnum  Eoelesiae  uni- 
versae  attulerunt.  Haec  autem  aper- 
te colligimus  ex  cap.  48  libri  eie 
mortibus  persequutorum  ,  cuius  au- 
ctor,  postquam  de  praeclara  Licinii 
Victoria  verba  fecisset,  inquit:  «  Li- 
cinius  vero  accepta  exercitus  parte  ac 
distributa,  traiecit  exercitum  in  By- 
thyniam,  paucis  post  pugnam  diebus, 
et  Nicomediam  ingressus  ,  gratiam 
Deo  ,  cuius  auxilio  vicerat,  retulit, 
ac  die  Iduum  Iuniarum,  Constantino 
atque  ipso  ter  consulibus,  de  resti- 
tuenda  Ecclesia  huiusmodi  litteras 
ad  praesidem  datas  proponi  iussit.... 


xxxvi. 

Sic  ab  eversa  Ecde^ia  u«|iu-  .  re- 
stitutam  fueruut  anni  decem,  ìien- 
ses,  plus  minus,  quatuor.  »  Curi  ex- 
posuisset  denique  miseram  Maxi- 
mini mortem,  ita  cap.  54  prosequi- 
tur  :  «  Hoc  modo  Deus  universos 
persequutores  nominis  sui  debellavi!, 
ut  eorum  nec  stirps,  nec  radix  ulla 
remaneret.  »  Omitto  ceteros  veteres 
scriptores,  quorum  etiam  communis 
sententia  est,  decem  annos  hanc  per- 
sequutionem  perdurasse.  Hanc  notas- 
se satis  est,  ut  ex  vexationis  quo- 
que diuturni  tate  confutari  Dodwel- 
lum  posse  appareat. 


CAPUT  XXXVI. 

DE  IMPERATORE  IULIANI  APOSTATAE  CONATIBUS  ADVERSUS  CHRISTIÀNAM  RELlGIOiNEM, 
ET    DE   TENTATA   AB   EO   TEMPLI    HIEROSOLYMJTANI   RESTITUTIONE. 


Etsi  temporum  ordine  servato , 
agendi  ratio  a  Iuliano  Imperatore 
contra  Christianos  adhibita  aliquan- 
to  posterius  esset  exponencla  ;  quia 
tamen  optamus  hic  disputationes 
concludere  ,  quae  vexationes  respi- 
ciunt  a  Christiana  Religione  Ro- 
manorum  Principum  voluntate  tole- 
ratas ,  ea  breviter  hic  attingemus  , 
quae  Imperator  ille  contra  Eccle- 
siam,  a  qua  defecerat,  conatus  est, 
ac  praesertim  de  iniquo  eius  Consi- 
lio loquemur  templi  Hierosolymitani 
restituendi. 

Itaque  in  ter  gravissimas,  quas  Ec- 
clesia Christiana  calamitates  passa 
est,  illa  certe  est  numeranda,  quam 
lui i ani  Imperatoris  iniquitate  per- 
tulit.  Nihil  ille  omisit,  ut  Religio- 
nem  everteret,  utque  eam,  quae  late 
per  imperium  fuerat  propagata  ,  in 
extremum  discrimen  adduceret:  at- 
que ea  persequutione  durante ,  plu- 
res  Christiani,  Iuliano  aut  iubente, 
aut  certe  consentiente ,  interfecti 
sunt.  Addidit  veteribus  persequendi 
Christianos  modis  dicteria,  irrisio- 
nes,  calumnias,  intestinas  discordias: 
ipsum  D.  N.  Iesum  Christum  tamquam 
mentitorem  traducere  est  ausus.  Id 
inter  cetera  contigit ,  cum  templum 


Hierosolymitanum  restituendum  cu- 
ravit.  Vidit  enim,  si  id  efficere  po- 
tuisset,  inania  existimanda  esse  scri- 
pturarum  et  Christi  testimonia , 
quae  hanc  restitutionem  contingere 
posse  denegabant.  Sed  divinitus  fa- 
ctum est ,  ut  impii  Imperatoris  co- 
natus frangerentur.  Igne  enim  erum- 
pente  ,  terraemotu  ,  ignitis  globis  , 
aliisque  miris  signis  disiecta  sunt, 
quae  ad  novam  templi  aedificàtionem 
fuerant  comparata.  Quoniam  vero- 
huius  facti  veritas  denegata  a  non- 
nullis  est,  omnino  opportunum  erit 
eam  breviter  vindicare  ,  atque  os-  * 
tendere ,  adeo  gravibus  argument;i 
huius  facti  historiam  inniti ,  ut  si 
illud  revocari  possit  in  dubium.,  dif- 
fìcile sit  aliam  narrationem  reperi- 
re, quae  certa  iudicari  queat.  Legen- 
da praesertim  est  de  ea  re  Warbur- 
tonii  dissertatio,  cuius  Gallica  ver- 
sio  Parisiis  an.  1764  edita  est.  Ea 
dissertatione  Warburtonius  Basna- 
gium  refellit,  qui  in  historia  iudae- 
orum  lib.  6  historiam  istam  falsita- 
tis  redarguit. 

Est  omnino  tale  Ammiani  Mar- 
cellini  testimonium  lib.  23  e.  1,  ubi 
de  hac  re  ita  loquitur  :  «  Iuìianus 
iam  ter  consul  • . .  licet  accidentium 

Yàrietatem  sollicita  mente  praecipi- 
ens,  multiplicatos  expeditionis  ap- 
paratus  flagranti  studio  perurgeret; 
diligentiam  tamen  ubique  dividens, 
imperiique  sui  memoriam  magnitu- 
dine operum  gestiens  propagare  , 
ambitiosum  quondam  apud  Hieroso- 
lymam  templum ,  quod  post  multa 
et  interneciva  certamina  obsidente 
Vespasiano  ,  posteaque  Tito  ,  aegre 
est  expugnatum,  instaurare  sumpti- 
bus  cogitabat  immodicis,  negotium- 
que  niaturandum  Alypio  dederat 
Antiochensi,  qui  olim  Britannias  cu- 
raverat  propraefectus.  Cum  itaque 
rei  idem  fortiter  instaret  Alypius , 
iuvaretque  provinciae  rector  ,  me- 
tuendi  globi  flammarum  prope  fun- 
damenta  ,  crebris.  assultibus  erum- 
pentes,  fecere  locum  exustis  aliquo- 
ties  operantibus  inaccessum,  bocque 
modo,  elemento  destinatius  repellen- 
te, cessavit  inceptum.  »  Quanti  re- 
putanda  sit  buius  scriptoris  aucto- 
ritas  in  hoc  facto  narrando ,  perspi- 
cuum  est.  Etbnicus  Ammianus  Mar- 
cellinus  erat,  atque  idcirco  ita  com- 
paratus  ,  ut  ad  Christianorum  cau- 
sam  iuvandam  adeo  honorificam 
Christianae  Religioni  historiam  con- 
fingere minime  potuerit.  Iuliano  sub- 
ditus  erat,  aulicus,  eidemque  assen- 
tabatur:  quare  est  incredibile ,  nisi 
certo  intellexisset,  ea  contigisse,quae 
indicavimus,  adeo  luCulentam  eius- 
dem  facti  historiam  litteris  commen- 
dare voluisse ,  in  qua  Iuliani  ipsius 
dedecus  continebatur  :  aetate  ipsa 
vivebat,  qua  rem  contigisse  narra- 
bat.  Res  autem  erat  eiusmodi ,  ut 
magnitudine  sua  omnibus  nota  esse 
deberet.  Quare  si  factum  non  cer- 
tissimum  fuisset,  in  discrimen  levi- 
tatis  gravissimum  Ammianus  Mar- 
cellinus  nomen  suum  adduxisset.  Est 
ergo  exploratum  ,  huius  scriptoris 
testimonio,  facti,  de  quo  loquimur, 
veritatem  invicte  demonstrari. 

Quid  vero,  quod  habemus  gravis- 
simos  scriptores  Christianos,  qui  in 
recentissima  rei  memoria  eadem  re- 
ferunt,  quae  Ammianum  Marcelli- 
num  retulisse  superius  vidimus  ?  De 

Tom.  I. 


Cjrillo  Hierosolymitano    Episcopo  t 
qui  rei  gestae  quodammodo  interfuis- 
se  dici  potest,  haec  Socrates  narrai 
H.  E.  1.  3  e.  20:  «  Quo  quidera  tem- 
pore Cyrillus  Hierosolymorum  Epi- 
scopus  memor  vaticinii  Danielis  Pro- 
phetae,  quod  Christus  etiam  in  sa- 
cris    evangeliis   confirmavit,  palam 
multis   adstantibus   praedixit,  futu- 
rum  brevi ,  ut  in  eo    tempio    lapis 
super    lapidem    non    maneret ,    sed 
Servatoris  oraculum   compleretur.  » 
Idem    de  Cjrillo  refert   in  historia 
Ecclesiastica  Rufinus.  Hoc  Socratis 
et  Rufini  testimonium   ad  facti  ve- 
ritatem ostendendam   est  etiam  op- 
portunissimum,  et  evincit,  Christia- 
nos, qui  Hierosolymis  morabantur , 
cum  Iulianusconsilium  suscepit  tem- 
pli aedifìcandi,  intellexisse  perspicue, 
id    inique    conari   Imperatorem,  ut 
per  templi   aedifìcationem   Religio- 
ni Christianae    et   divino   eius  au- 
ctori  dedecus   irrogaret.  Ambrosius 
praeterea    Mediolanensis    Archiepi- 
scopus   ep.   11  ad   Theodosium  eum 
reprehendit,  quod  Christianos  cogere 
vellet  ad  templum  iterum  construen- 
dum,  quod  ethnicorum  fuerat;  atque, 
ut  Imperatorem  ab  hoc  Consilio  de- 
terreat,  argumentum  ex  Iuliani  fa- 
cto desumit  adeo  confidenter,  ut  de 
eo  a  quoquam  dubitari  posse,  Am- 
brosius  ne   suspicatus  quidem    e?se 
videatur.  «  Non  audisti,  inquit,  Im- 
perator,  quia  cum  iussisset  Iulianus 
reparari     templum     Hierosolymis  , 
quod  divino ,  qui  faciebant  repagu- 
lum,  igne  flagrarunt  ?  Non  caves,  ne 
etiam  nunc  faciat?  Adeo    a  te  non 
fuit  iubendum,  ut  Iulianus  hoc  ius- 
serit.  » 

Quae  Ambrosius  memorato  in  loco 
habet,  ea  consonant  Io.  Chrysostomi 
tom.  1  op.  orat.  adversus  iudaeos  et 
gentiles.  Ibi  enim  brevi  narrat,  ae- 
tate sua  Imperatorem  Iulianum,  qui 
omnes  suo  contra  Evangelium  odio 
superavit,  non  solum  auctoritate  iu- 
visse  hostes  Religionis  Christianae, 
sed  societatem  cum  iisdem  inivisse, 
quo  tempore  Hierosolymitanum  tem- 
plum  restituendum   curavit.  Addit 

vero  Chrysostomus ,  inceptum  qui- 
dem  opus  fuisse,  sed  operarios  pro- 
gredì non  potuisse,  eo  quod  ìgnis  e 
fundamentis  erumpens  fuderit  eos, 
qui  templum  aedifìcare  conabantur. 
Oratione  vero  3  adversus  iudaeos 
ex  hoc  ipso,  de  quo  loquimur  facto, 
argumentum  depromit,  quo  singula- 
rem  Dei  erga  Ecclesiam  suam  pro- 
videntiam  demonstret ,  qui  inter 
atrocem  saevamque  tempestatem  eius 
incolumitati  perspicue  prospexit,tam 
miro  signo  patrato  ,  cuius  indu- 
gia monumenta ,  hominum  sermo- 
nibus  celebrata,  Hierosolyrnis  ae- 
tate  sua  exstabant.  «  Quibus  auditis, 
Iulianus  Imperator,  quamquam  tanta 
vesania  deditus  erat  il  li  negotio, 
veritus  tamen ,  ne  ultra  progressus 
in  suum  ipsius  caput  ignem  arces- 
seret ,  destitit  inops  consilii  cum 
tota  gente.  Et  nunc  si  redeas  Hie- 
rosolymam ,  conspicies  nuda  fonda- 
menta; quod  si  causam  quaeras,  non 
aliam  ,  quam  liane  audies.  Huius 
rei  nos  omnes  testes  sumus;  nostra 
enim  aetate  non  ita  pridem  accide- 
runt:  iam  considera  victoriam  insi- 
gnem.  Non  enim  hoc  accidit  sub  piis 
Caesaribus  ,  ne  qui  dicere  possent , 
quod  Christiani  confìdenter  superve- 
nientes  opus  perfìci  potuerunt :  sed 
tum  cum  res  nostrae  essent  afflictae, 
cum  omnis  libertas  esset  sublata, 
cum  floreret  paganismus,  cum  fideles, 
alii  quidem  in  aedibus  suis  latita- 
bant,  alii  vero  in  solitudines  demi- 
grarant,  foraque  fugerant,  tum  de- 
mum  haec  acciderunt,  ne  quis  reli- 
quus  fieret  praetextus  impudentiae.» 
Possemus  hic  fìnem  disputandi 
facere.  Quid  enim  certius  in  uni- 
versa historia  esse  pò  test  eo  facto, 
quod  tam  gravibus  testimoniis  de- 
monstratur?  An  erit  quidquam,  quod 
iure  non  possit  in  historia  falsum 
existimari ,  si  narratio  haec  tantis 
confirmata  testimoniis  certa  videri 
iure  non  potest?  Quid  universae  va- 
lent  artis  criticae  leges,  si  ad  fa- 
cti  veritatem  ostendendam  ,  quod 
Iuliano  Imperatore  contigerit,  Am- 
brosii,  Chrysostomi,  et  Cyrilii  Hie- 

rosolymitani  per  Socratem  recensita 
non  valet  auctoritas?  Est  praeterea 
extra  omnem  veri  similitudinem  po- 
situm ,  Ambrosi um  Iuliani  factum 
tamquam  certissimum  Theodosio  op- 
ponere  potuisse,  nisi  ea  aetate  nulla 
de  facti  ipsius  veritate  esset  con- 
troversia. Chrysostomum  vero  iu- 
daeos et  ethnicos  refellentem  tanta 
confidentia  factum  illud  obiecisse , 
quanta  superius  vidimus,  nisi  explo- 
rata esset  et  omnibus  cognita  rei 
illius  gestae  historia,  prorsus  incre- 
dibile est. 

Quid  habeat  tamen  Gregorius  Na- 
zianzenus  de  hac  re  considerandum 
est,  qui  inter  aetate  pares  Ecclesiae 
Patres  fusam  facti  huius  narratio- 
nem  litteris  commendavit.  Is  autem 
contra  Iulianum  ipsum  prò  Christia- 
nae  fteligionis  defensione  scribebat, 
atque  ut  facti  veritatem  confirma- 
ret ,  ad  totius  Impcrii  Romani  te- 
stimonium  provocavit.  Nimis  longum 
est  testimonium,  quod  orat.  4  adver- 
sus Iulianum  habet  Gregorius  Na- 
zianzenus,  ut  hic  referri  totum  non 
possit.  Praecipua  tamen,  quae  ibi  de 
facto  hoc  scribit,  commemorabimus. 
«  Iudaeorum  quoque  nationem  in 
!  nos  Iulianus  imm'isit.  Tum  veteri 
eorum  levitate,  tum  inveterato  no- 
stri odio  in  ipsorum  pectoribus  fla- 
grante, ad  id,  quod  moliebatur,  per- 
ficiendum  ,  adiutoribus  usus  ipsis, 
nimirum  in  patriam  redire,  ac  tem- 
plum instaurare  ,  patriorumque  ri- 
tuum  vigorem  reno  vare,  ex  ipsorum 
scilicet  libris  et  arcani?  fatale  esse 
affirmans,ao  benevolentiae  larva  com- 
mentum  hoc  occultans. .  .  Iliud  qui- 
dem narrant ,  qui  eorum  res  admi- 
rantur,  uxores  quoque  ipsorum  non 
modo  madronalem  omnem  apparatum 
et  corporis  ornamenta  detraxisse, 
atque  in  operis  structuram,  laboran- 
tiumque  opem  contulisse,  verum  eo 
quoque  animo  fuisse,  ut  terram  sinu 
offerentes,  ac  nec  vestibus  praeclaris 
et  exquisitis  ,  nec  teneris  membris 
parcentes  ,  pietatis  officio  se  fungi 
existimarent ,  omniaque  hoc  conatu 
inferiora  ducerent.  Ut  vero,  saevo 

turbine  ac  repentino  aestuantis  ter- 
rae  tremore  compulsi  ,  ad  propin- 
quum  quoddam  templum  perrexe- 
runt,  partim  orationis  causa,  partim 
ut  in  huiusmodi  rebus  accidere  solet, 
ad  periculi  propulsationem ,  partim 
cum  tumultu  abrepti,  ac  cum  cur- 
rentibus  simul  illabentes.  Sunt  qui 
eo3  ne  a  tempio  quidem  admissos 
fuisse  commemorant ,  sed  cum  ad 
apertas  fores  accessissent ,  repente 
easdem  clausas  pessaloque  obductas 
oifendisse  ,  potentia  quadam  invisi- 
bili, quae  ad  impiorum  terrorem,  ac 
piorum  incolumitatem  huiusmodi 
prodi  già  designat.  Hoc  autem  uno 
iam  ore  omnes  referunt,  ac  prò  certo 
habent,  quod  eos  summa  vi  atque 
contentione  ingressum  sibi  aperire 
conantes,  ignis  e  tempio  exsiliens  in- 
hibuit,  eosque  partim  exussit  et  as- 
sumpsit,  partim  praecipuas  corporis 
partes  truncavit .  .  .  Quod  autem  hoc 
etiam  mirabilius  clariusque  fuit,  lux 
in  caelo  stetit ,  crucem  in  orbem 
describens,  ac  nomen  illud  et  figura, 
quae  in  terra  prius  impiis  contem- 
ptui  fuit,  in  caelo  nunc  omnibus  ex 
aequo  ostenditur ....  Proferunt  nunc 
quoque  vestes  suas,  qui  huius  mira- 
culi  spectatores  et  conscii  exstite- 
runt,  illas,  inquam,  crucis  notis  tunc 
inustas  et  consignatas.  Simul  enim 
ac  quispiam  sive  nostrorum,  sive  ex- 
terorum  haec  narrabat ,  aut  narran- 
tes  audiebat,  statim  miraculum  vel 
in  seipso,  vef  in  vicino  suo  perspicie- 
bat,  stellatus  nimirum  ipse,  notisque 
distinctusetc.  »  Haec  quae  ex  4  Gre- 
goriiNazianzeni  contralulianum  ora- 
tione  attulimus  luculenter  coniìrmant 
quae  ex  Àmmiani  Marcellini,  Ambro- 
sii ,  Chrysostomi  narratione  accepi- 
mus.  Ceteris  enim  omnibus  praeter- 
missis,  quae  diserte  describit  Grego- 
rius  Nazianzenus,  certum  est,  quae  de 
terraemotu  ,  igne  erumpente ,  cum 
templum  instaurari  coepit,  quaeque 
a  scriptoribus  illis  referuntur,  a  Gre- 
gorio Nazianzeno  veluti  certa  et  ex- 
plorata narrari. 

Possent  post  haec,  Rufìni,  Socra- 
tis,  Sozomeni,  Theodoreti,  aliorum- 

que  testimonia  afferri,  qui  haec  ea- 
dem  de  ratione,  qua  Iuliani  conatus 
irriti  fuerunt,  memoriae  posterorum 
prodiderunt.  Verum  cura  gravissi- 
mam  scriptorum ,  quorum  loca  supe- 
ri us  attulimus,  auctoritatem  adhi- 
buerimus,  non  est  necesse,  in  re  adeo 
perspicua  etiam  horum  scriptorum 
testimonia  recitare.  In  tanta  vero 
testium  adeo  gravium  copia,  qui  ad 
facti  summam  quod  pertinet,  una- 
nimi consensione,  praeclara  illa  por- 
tenta  accidisse  narrant,  concluden- 
dum  omnino  est,  actum  prorsus  esse 
de  universa  historia,  si  veritas  hu- 
ius narrationis  dubia  iudicari  possit. 

Breviter  nunc  praecipua  illa  attin- 
gamus,  quae  afferuntur  ad  narratio- 
nis eiusdem  veritatem  excludendam. 
Ea  autem  non  eiusmodi  esse,  ut  ar- 
gumentorum  ad  illam  confirmandam 
adductorum  gravitatem  extenuare 
possint,  manifestum  est.  Basnagius  in 
historia  iudaeorum  lib.  6  e.  18  et  19 
plura  habet  contra  narrationis  hu- 
ius veritatem.  Videtur  illi  imprimis 
grave  argumentum  ex  Cyrilli  Hie- 
rosolymitani  episcopi  silentio  de- 
sumptum.  Putat  enim  omnino  magni 
momenti  esse  ad  historiam  hanc  in 
suspicionem  falsitatis  adducendam, 
animadvertere,  Episcopum,  qui  tunc 
Hierosolymis  erat,  ^ui  palam  affir- 
maverat,  certo  futurum  esse,  ut  Im- 
peratoris  conatus  irriti  evaderent, 
qui  de  Christiana  Religione  contra 
iudaeos  defendenda  impiimis  salii- 
citus  erat,  prodigium  L'tteris  non 
commendasse,  quod  ad  Religionem 
ipsam  ornandam  et  propugnandam 
opportùnissimum  erat. 

Verum  etiamsi  concederetur  cer- 
tum esse ,  Cyrillum  Hierosolymita- 
num  numquam  testatum  esse  ea  eve- 
nisse, quae  diximus,  cum  templum 
iterum  aedificari  coepit ,  non  inde 
sequeretur,  certissima  non  esse,  quae 
superius  recensuimus.  Negativum 
enim  tantum  argumentum  illud  est, 
quod  ex  Cyrilli  silentio  desumeretur. 
Negativum  vero  hoc  argumentum 
nihil  omnino  valeret  comparatum 
cum   luculentissimis   gravissimisque 

testimoni!?,  quae  ex  Ammiani  Mar- 
cellini,  Ambrosii,  Chrysostomi,  Gre- 
gorii  Nazianzeni  operibus  desumpta 
sunt.  Deinde,  ut  aliqua  vis  argumen- 
to  ex  Cyrilli  silentio  desumpto  ines- 
set ,  ostendere  Basnagius  deberet, 
Cyrilli  opera ,  quae  nunc  habemus, 
in  lucem  edita  fuisse,  postquam  por- 
tenta  illa  evenerunt,  quibus  necesse 
fuit  ab  incepta  desistere  templi  re- 
stitutione.Hoc  vero  quomodo  ostendi 
possit  nemo  videt.  Catecheses  enim 
ad  competentes,  et  catecheses  my- 
stagogicae  Cyrilli  referuntur  ad  an- 
num  347,  eiusque  ad  Constantium  epi- 
stola scripta  est  anno  351,  prout  eru- 
diti passim  docent,  ita  ut  posterius 
hoc  Cyrilli  Hierosolymita  ni  opus 
scriptum  sit  duodecim  ferme  ante 
annis,  quam  ea  contigerint  Hieroso- 
lymis,  quibus  initum  a  Iuliano  con- 
silium  reiectum  est.  Praeterea  illa 
omnino  probanda  videtur  sententia, 
qua  statuitur,  Cyrillum,  nullum  o- 
pus  scripsisse,  quod  posterius  sit  eo 
tempore,  quo  portentum  illud  patra- 
tum  est.  Profecto  Hieronymus  in 
catalogo  scriptorum  Ecclesiastico- 
rum  de  Cyrillo  Hierosolymitano 
loquens,  ea  tantum  opera  comme- 
morai, quae  superius  recensuimus. 
Diligentissime  autem  eo  in  opere  Hie- 
ronymus scriptorum  ecclesiastico- 
rum  scripta  recenset:  incredibile  vero 
est,  si  alia  etiam  opera  Cyrilli  tunc 
exstitissent ,  Hieronymum  ea  prae- 
terire  voluisse.  Quod  si  antea  alia 
Cyrilli  opera  exstitissent,  aetate, 
qua  Hieronymus  scribebat,  eorun- 
dem  recentissima  memoria  fuisset. 

Posset  etiam  illud  hoc  loco  ani- 
madverti,  etiamsi  Cyrillus  aliquod 
opus  post  illud  tempus  edidisset, 
institutum  tamen  illius  operis  tale 
esse  potuisse,  ut  nullam  ei  occasionem 
praebuerit  de  portento  ad  templi 
eversionem  patrato  verba  faciendi. 
Yalde  etiam  probabile  est,  Cyrillum 
post  patrati  illius  portenti  tempus 
concionem  aliquam  ad  populum  Im- 
buisse, in  qua  de  eodem  facto  ser- 
monem  instituerit.  Ex  eo  quod  au- 
tem Cyrillus  coram  populo  loquutus 

fortasse  sit  de  ea  re,  quae  apud  o- 
mnes  erat  notissima,  necesse  non 
erat  illam  ab  eo  fuse  describi,  sed 
poterat  tantum  Cyrillus  ex  facti 
celebritate  argumentum  ad  iudaeos 
et  ethnicos  impugnandos  prò  Chri- 
stianae  Religionis  defensione  desu- 
mere. Mirum  vero  non  est,  quemad- 
modum  Basnagio  mirum  videtur,  So- 
cratem,  Sozomenum,  Theodoretum, 
Cyrilli  mentionem  non  lacere  veluti 
hominis,  qui  prodigii  historiam  testa- 
tus  sit.  li  enim  scriptores  necesse  non 
habebant  commemorare  in  facto  de- 
scribendo,  Episcopum  Hierosolymita- 
num  ex  portento  ilio  argumentum  prò 
Christiana  Religione  desumpsisse. 

Est  praeterea  omnino  levis  mo- 
menti ea  disputandi  ratio,  qua  Ba- 
snagius utitur  ad  facti  veritatem 
impugnandam,  ut  videlicet  narratio- 
nem  ipsam  in  falsitatis  suspicionem 
adduci  posse  putet  ob  diversum  mo- 
dum,  quo  a  Socrate,  Theodoreto,  So- 
zomeno  res  exposita  est.  Certuni  est 
enim  diversitatem  adiunctorum  a 
pluribus  scriptoribus  de  eadem  re 
agentibus  expositam,  modo  in  facti 
summa  referenda  conveniant .  non 
falsitatis,  sed  veritatis  historiae  ar- 
gumentum suppeditare.  Ita  enim  os- 
tenditur  scriptores  illos  se  invicem 
non  exscripsisse.  Convenire  autem  in 
facti  summa  referenda  scriptores 
gravissimos,  quorum  testimonia  su- 
perius attulimus,  perspicuum  est, 
atque  id  de  Theodoreto,  Sozomeno, 
Socrate  ostendit  etiam  fuse  War- 
burtonius  in  dissertatone  memorata. 
Cum  igitur  certum  sit,  scriptores, 
sive  pares,  sive  suppares,  portento, 
quod  indicavimus,  omnino  tribuere, 
ut  Iuliani  Consilia  inania  evaserint, 
id  satis  est  ad  facti,  de  quo  dispu- 
tarne, veritatem  propugnandam. 

Pugnat  denique  cum  universis  il- 
lorum  temporum  monumentis  affir- 
mare ,  idcirco  consilium  a  Iuliano 
susceptum  irritum  esse  potuisse, 
quod  ille  continuo  post  decretum 
de  tempio  restituendo  editimi  ad 
Persicum  bellum  profectus,  non  mul- 
to post  mortuus  fuerit,  ac  in  poste- 

rum  potuerint  Christiani  praesertim 
sub  Io viano,  Iudaeos  a  re  incepta 
absolvenda  impedire.  Veteres  enim 
scriptores,  quos  memoravimus,  uni- 
versum hoc  factum  portentis,  quae 
indicavimus,tribuunt,et  nihil  habent, 
quod  hanc  Basnagii  sententiam  iu- 
vare  possit ,  quodque  argumentum 
suppeditet  templi  non  restituendi 
causam  aliam ,   quam  portenta  illa 


fuisse.  Immo  vero  addt  ctum  supe- 
rius  Io.  Chrysostomi  testimonium 
inde  maxime  huius  facti  celebri  ta- 
tem  Religioni  prodesse  docet,  quod 
ista  contigerint  non  sub  piis  Cae- 
saribus,  sed  cum  floreret  Pagani- 
smns,  cum  res  Ohristianorum  essent 
afflictae,  cum  libertas  sublata,  cum 
fìdeles  pergraves  calamitates  Reli- 
gionis  causa  perferre   cogerentur. 

DE    SIGNO    CRUCIS  ,    QUOD    IMPERATORI    COSTANTINO 
IN    CAELO    ORIECTUM   EST. 


Quae  fuerit  Christianae  Religionis 
conditio  tribus  primis  Ecclesiae  sae- 
culis,  et  nonnullis  saeculi  quarti  an- 
nis,  perspicue  constat  ex  iis,  quae  de 
Mar ty rum  multitudine  pluribus  in 
capitibus  loquuti  sumus.  Etenim  ea 
continent,  gravissimis  sibi  invicem 
succedentibus  vexationibus  per  ea 
tempora  Ohristianam  Religionem  fe- 
re semper  obiectam  fuisse.  Verum 
in  Imperio  Romano  mutata  Ohristia- 
norum conditio  est,  postquam  rerum 
Constantinus  potitus  fuit.  Suscepit 
enim  ipse  Ohristianam  Religionem, 
atque  ita  factum  est ,  ut  pacem  Ec- 
clesia consequuta  sit,  quam  ab  ipso 
sui  exordio  ad  eam  aetatem  deside- 
raverat.  Initum  hoc  a  Constantino 
consilium  non^modo  cum  amplissima 
Ecclesiae  utilitate  coniunctum  fuit , 
sed  etiam  Romanae  Reipublicae  im- 
primis  fuit  salutaris. 

Immo  Constantinus  novum ,  Reli- 
gione Christiana  suscepta ,  ornamen- 
tum  Imperio  addidit,  ita  ut  contemni 
potius ,  quam  refelli  Potterius  me- 
reatur,  cum  toni.  1  cap.  7  operis  de 
de  l'esprit  de  l'Eglise,  ex  RR.  Pon- 
tificum  et  Conciliorum  generalium 
historia  domonstrato,  affirmare  non 
dubitat ,  post  susceptam  ab  Impera- 
tore Ohristianam  Religionem  histo- 
riae  Imperatores  respicientis  splen- 
dorem  imminutum  esse.  Inique  pro- 
fecto  de  Religione  Christiana  eo  in 
loco    detrahit    Potterius.    Summos 


enim  Reipublicae  Principes  Christia- 
na sacra  amplexos  esse,numquam  de- 
trimentum  aUquod  attulisse  histo- 
riae  dignitati  exploratum  est.  Prae- 
terea  instituta  Religionis  Christia- 
nae  non  ad  Imperatorum  gloriam  ex- 
tenuandam  ,  sed  ad  eam  augendam 
ornandamque  opportunissima  sunt. 
Denique  historia  rerum  a  Christianis 
principibus  praeclare  gestarum  os- 
tendit  ,  quae  Potterius  memorato 
loco  affirmat,  apertam  calumniam 
continere. 

Est  etiam  falsum,  quod  Potterius 
eodem  loco  scribit,  ut  efficiat,  Chri- 
stianos  Scriptores  nimis  Licinio  fu- 
isse infensos,  de  Constantino  autem 
per  summam  assentationem  loquutos 
esse,  cum  huius,  non  vero  alterius 
facta  celebrarunt.  Nihil  dico  de  a- 
gendi  ratione,  qua  Licinius  contra 
Christianos  usus  est.  Commemorabo 
tantum  collata  a  Constantino  Chri- 
stianae  Religioni  beneficia.  Ea  qui- 
dem  cum  Constantino  accepta  referri 
debere,  extra  omnem  controversiam 
positum  sit,  apparet,  iure  potuisse 
Christianos  Constantini  facta  am- 
plissimis  verbis  laudare.  Itaque  Con- 
stantinus vehementer  Ohristianam 
Religionem  iuvit  legibus  ad  eius  iii- 
crementum  pluribus  latis,  quibus  fa- 
ctum est ,.  ut  Christianis  liberum 
omnino  esset  Religionem  suam  cole- 
re, Ecclesiis  et  Martyrum  filiis  bona 
publicata  restituerentur ,  Ecclesiae 

ipsae  et  clerici  privilegiis  redditi- 
busque  augerentur,  tempia  in  Christi 
honorem  aedifìcarentur,  dies  domini- 
cus  veluti  festus  ageretur,  Deorum 
fana  et  delubra  clauderentur,  ac  eo- 
rum  religio  intermitteretur.  Con- 
stantino  debetur  exemplum  praeclari 
in  Religionem  studii,  quod  ceteri 
eius  aetatis  Imperatores,  Iuliano  ex- 
cepto,  imitati  sunt.  His  autem  rebus 
factum  est,  ut  Religio  mirum  in  mo- 
dum  amplificaretur ,  et  ethnica  su- 
perstitio ,  quae  in  Imperio  Romano 
primum  dominabatur,  auctoritatem 
suam  amiserit ,  et  in  Senatu  ipso 
Romano,  saeculo  4  labente ,  magno 
numero  essent  Patres  Conscripti  , 
qui  Christianam  Religionem  profite- 
bantur. 

Est  hic  locus  opportunus  breviter 
illius  narrationis  veritatem  vindican- 
di,  qua  continetur  quomodo  Constan- 
tinus  ad  Christianam  Religionem  sus- 
cipiendam  adductus  sit.  Exscriben- 
da  autem  essent  integra  Eusebii  Cae- 
sareensis  libri  I  de  vita  Constantini 
capita  27,  28,  29  et  30,  quibus  huius 
facti  narratio  accurata  posterorum 
memoriae  tradita  est.  Scilicet  Con- 
stantinum,  cum  bellum  adversus  Ma- 
xentium  ad  Urbem  praesertim  ab 
eius  dominati!  liberandam  esset  sus- 
cepturus  ,  animo  reputantem  rei  ge- 
rendae  gravitatem ,  ac  memoria  re- 
petentem,  Constantium  Chlorum  pa- 
trem  suum,  qui  unum  Deum  coluerat, 
felicem  fuisse,  infelices  vero  ceteros 
Imperatores  ,  qui  in  plurium  Deorum 
inanium  superstitione  vixissent,  u- 
num  Deum  a  se  colendum  esse  sta- 
tuisse. «  Huius  ergo  opem  ,  ait  Eu- 
sebius  cap.  28,  implorare  coepit, 
orans  atque  obsecrans,  ut  se  ipsi  no- 
scendum  praeberet,  ac  praesentibus 
negotiis  adiutricem  manum  porri- 
geret.» 

Tunc  vero  accidit,  ut  Deus  eius 
precibus  exoratus ,  Imperatori  Chri- 
stianae  Religionis  divinitatem  sin- 
gulari  portento  ostenderet,  oblato 
crucis  signo  in  caelo,  quod  victoriam 
promittebat.  Christus  autem  ipse  no- 
ctu  Constantino  apparuit, qui  Impera- 


tori adhuc  dubitanti  naturam  rei  de- 
claravit,  ac  praecepit,  ut  militare  si- 
gnum  simile  ìlli,  quod  viderat ,  con- 
struendum  curaret.  Imperator  deni- 
que  ,  dubitatone  deposita  ,  Religio- 
nis Christianae  sacerdotes  ad  se  vo- 
cavit ,  atque  ab  iis  in  Religionis 
doctrina  eruditus ,  Christiana  sacra 
amplexus  est.  «Haec  precanti,  inquit 
eo  loco  Eusebius,  ac  simpliciter  po- 
stulanti Imperatori, admirabile  quod- 
dam  signum  a  Deo  missum  apparuit. 
Quod  siquidcm  ab  alio  quopiam  di- 
ceretur,  haud  facile  auditores  fidem 
essent  habituri.  Verum  cum  ipse  Vi- 
ctor Augustus  nobis ,  qui  liane  hi- 
storiam  scribimus,  longo  post  tem- 
pore ,  cum  videlicet  in  eius  noti- 
tiam  et  familiaritatem  pervenimus, 
id  retulerit ,  et  sermonem  sacra- 
menti religione  fìrmaverit,  quis  post- 
ime fìdem  huic  narrationi  adhibere 
dubitaverit?  praesertim  cum  id,  quod 
subsequutum  est  tempus ,  sermonis 
huius  veritatem  testimonio  suo  con- 
fìrmaverit.  Horis  diei  meridianis  , 
sole  in  occasum  vergente ,  crucis 
•trophaeum  in  caelo  ex  luce  confla- 
tum ,  soli  superpositum  ipsis  oculis 
se  vidisse  alfìrmavit  cum  huiusmodi 
inscriptione  :  tootw  vikcc,  hac  vince, 
Eo  viso,  et  seipsum ,  et  milites  qui 
ipsum  nescio  quo  iter  facientem  se- 
quebantur,  et  qui  spectatores  mira- 
culi  fuerant,  vehementer  obstupefa- 
ctos.»  Haec  non  eo  solum  loco,  sed 
aliis  etiam  Eusebius  locis  tanta  con- 
fldentia  commemorat,  quanta  possunt 
indubia  omnibus  cognita  facta  re- 
censeri. 

Miri  huius  facti  historiam  ,  quod 
Christianae  Religioni  imprimis  fuit 
honorificum,  praeter  veteres  quos- 
dam  Ethnicos,  quos  Gelasius  Cyzice- 
nus  in  historia  Concilii  Nicaeni  1.  1 
e.  4  commemoravit,  plures  recentiori 
memoria  ex  protestantium  genere 
reiecerunt.Eos  accurate  numerat  Du- 
voisinus  doctor  Sorbonicus  in  eru- 
dita dissertatione  critica  Parisiis  an- 
no 1774  edita  sur  la  vision  de  Con- 
stantin.  Praecipue  ,  quocl  diximus  , 
con  tra  historiam    ostenderei  conati 

sunt  Hoornbeeckius  in  commentario 
inscripto  examenBullae  UrbaniVIII 
de  cultu  imaginum,  Ultraiect.  1653; 
Iacobus  Oiselius  in  thesauro  numi- 
smatum  antiquorum  Amstelod.1667; 
Iacobus  Tollius  in  adnotationibus  ad 
librum  de  mortibus  persequutorum; 
Christian us  Thomasius  in  observa- 
tionibus  Hallensibus  tom.  1;  Ioannes 
Laurentius  Moshemius  in  commen- 
tario de  rebus  Christianorum  ante 
Constantinum  ;  Chaffepieius  auctor 
supplementi  dictionarii  Baylii ,  in 
dissertatione  de  ea  re,  quam  disser- 
tationem  praesertim Duvoisinius  con- 
futavi^ denique  non  est  omitten- 
dus  Voltairius,  qui  prò  suo  in  Chri- 
stianam  Religionem  odio,  celeberri- 
mam  hanc  et  gravissimorum  scri- 
ptorum  testimonio  probatam  histo- 
riam  non  modo  nihili  faciendam,  sed 
irridendam  et  fabulis  accensendam 
esse  existimavit  in  suo  Essai  sur 
Vhistoire  generale  chap.  5  melanges 
e.  62.  Verum  Duvoisinius  in  exposi- 
tione  dissertationi  suae  praevia  scri- 
ptores  quoque  recenset,  qui  refellen- 
dos  horum  hominum  conatus  et  fa- 
cti,  de  quo  loquimur  veritatem  asse- 
reridam  curarunt. 

Hanc  autem  veritatem  satis  abun- 
de  evincit  Eusebii  Caesareensis  te- 
stimonium.  Etenim  Eusebius  gravis- 
sima praestat  auctoritate  :  ea  ipsa 
aetate  vixit,  qua  res  gesta  est,  neque 
is  erat,  ut  mentitoris  infamiam  se 
vitare  posse  putaret,  si  narrationem 
ipse  exeogitasset ,  praesertim  cum 
rem,  militibus  inspectantibus,  con- 
tigisse  referret,  et  aetate,  qua  scri- 
pta eius  historiam  istam  continentia 
in  lucem  edita  sunt,  viverent  ii,  qui 
eventus  spectatores  fuerant,  vel  qui 
spectatorum  consortio  usi  erant.  Ad- 
sunt  nummi  praeterea,  Constantino 
vivente,  cusi,  in  quibus  facti  huius 
significatio  confìrmata  est.  Et  cum 
Eusebius  libros  de  vita  Constantini 
post  mortem  eius  scripserit,  non  pot- 
est  suspicio  oriri,  primum  huius  hi- 
storiae  auctorem  Eusebium  fuisse. 
Constantinum  vero  ipsum  in  publi- 
cis  monumentis    hoc  factum   veluti 


IMP.  CONSTANTINO  ETC.  135 

exploratum  attulisse,  si  historia  ve« 
ritati  non  inniteretur,  voluisse  et- 
iam  iureiurando  historiam  falsam. 
confirmare  incredibile  est,  dummodo 
concedatur ,  non  adeo  ineptum  homi- 
nem Imperatorem  fuisse,  ut  certis- 
simam  mentitoris  notam  sibi  instare 
non  intelligeret. 

Ad  extenuandam  argumenti  vim , 
quod  ex  Eusebii  testimonio ,  in  Con- 
stantini vita  ea  scribentis ,  quae  re- 
tulimus,  iure  depromitur,  opponi 
praecipue  solet,  in  historia  Eccle- 
siastica Eusebium,  ubi  de  Victoria 
agit,  quam  Imperator  de  Maxentio 
reportavit,  nihil  de  crucis  signo, 
quod  Constantino  obiectum  in  caelo 
fuerit,  retulisse.  Silentium  vero  eius- 
modi  tale  esse  contendunt  adversa- 
rii,  ut  vel  falsam  omnino  narratio- 
nem esse  ostendant ,  quae  de  eruca 
Constantino  oblata  in  libris  de  eius- 
dem  vita  continetur,  vel  saltem  val- 
de  gravem  afferat  falsitatis  suspi- 
cionem. 

Sed  his  responderi  primo  potest, 
minime  verum  esse,  in  historia  Ec- 
clesiastica, cum  de  Victoria  illa  Eu- 
sebius agii,  nihil  eum  habere,  quod 
ad  facti,  de  quo  sermo  est,  veritatem 
confìrmandam  pertineat.  Legenti 
enim  caput  9  libri  9  historiae  Eccle- 
siasticae,  quo  loco  de  Maxentio  fu- 
gato et  mortuo,  ac  de  eius  exercitu 
fuso  Eusebius  pertractavit ,  apparet 
prorsus,  visionem  crucis  commemo- 
rari  non  eo  quidem  diserto  modo , 
quo  in  libris  de  vita  Constantini , 
sed  ita  tamen,  ut  factum  perspicue 
significetur.  Etenim  ait,  Imperato- 
rem,  «  caelestis  Dei  numine,  eiusque 
Filio  ac  Verbo  omnium  Servatore 
Iesu  Christo  in  auxilium  suppliciter 
invocato,  cum  universo  exercitu  pro- 
gressum  esse  eo  Consilio,  ut  Roma- 
nis  libertatem,  quam  a  maioribus  ac- 
ceperant,  interventu  suo  restitue- 
ret.»  Tum  adiungit,  «  Divino  fretum 
auxilio  Constantinum  ,  primam  ,  se- 
cundam ,  ac  tertiam  tjranni  aciem 
aggressum,  cunctas  levi  negotio  fu- 
dìsse  ac  fugasse.»  Praeterea  Maxen- 
tii  interitum,  eiusque  exercitus  rui-» 

nam  cum  miraculo  comparat,  quo 
Deus  quondam  in  mari  rubro  popu- 
lum  hebraeum  e  Pharaonis  tyrannide 
liberavit.  Denique  refert,  Constan- 
tinum,  cum  gratias  Deo  ob  victoriam 
retulisset,  eiusque  laudes  celebrasset 
victoriae  auctoris ,  triumphantem 
Romam  ingressum  esse;  nihil  ipsum 
populi  plaudentis  clamoribus  esse 
commotum,  sed  «cum  divinum  sibi 
auxilium  adfuisse  probe  intelligeret, 
statim  iussit,  ut  Dominicae  passio- 
fi  is  trophaeum  supra  manum  statuae 
sibi  positae  erigeretur.  Cum  Romani 
in  celeberrimo  urbis  loco  statuam 
ei  dedicassent,  quae  dextera  manu 
salutare  crucis  signum  gestabat,  hu- 
iusmodi  inscriptionem  latino  sermo- 
ne in  basi  iussit  apponi:  Hoc  salutari 
signo  etc.urbemtyrannicae  domina- 
tionis  iugo  liberatam  servavi  etc.» 
Haec  qui  consideret ,  non  poterit 
non  fateri,  in  Historia  etiam  Eccle- 
siastica Eusebii  talia  esse  testimonia, 
quae  ad  facti,  de  quo  loquimur,  ve- 
ritatem  evincendam  perspicua  sunt 
et  opportunissima. 

Legatur  praeterea  Eusebii  oratio 
de  laudibus  Constantini  in  eius  tri- 
ennalibus  habita,  praesertim  cap.  6 
et  9:  hoc  est,  legatur  Eusebii  opus 
auterius  libris  de  vita  Constantini, 
et  apparebit,  in  eo  opere  disertis 
verbis  de  Cruce  Constantino  divini- 
tus  obiecta  sermonem  esse.  Denique 
quis  iure  prohiberet,  libros  de  vita 
Constantini  quodammodo  historiae 
Ecclesiasticae  Eusebii  persequutio- 
nem  appellari  posse  ?  Si  vero  Euse- 
bius  ad  fìdem  faciendam  in  Histo- 
ria Ecclesiastica  idoneus  testis  ad- 
versariis  esset,  cur  non  satis  habet 
auctoritatis  in  libris  de  vita  Constan- 
tini ,  etiamsi  concedi  tantisper  pla- 
ceret  ,  in  historia  Ecclesiastica  fa- 
ctum, de  quo  est  sermo,  fuisse  prae- 
termissum  ? 

Eusebio  possumus  alios  scriptores 
adiungere.  Talis  ex.  gr.  est  auctor  li- 
bri de  mortibus  persequutorum  cA4, 
quo  loco  agens  de  Maxentio  de'vi- 
cto  ait,  «commonitum  esse  in  quiete 
Constantinum,  ut    caeleste    signum 


Dei  notaret  in  scutis,  atque  ita  prae- 
lium  committeret.»  Talis  Optatianus 
Porphyrius  poeta  Christianus  in  car- 
minibus  de  Constantino  non  multo 
post  fusum  Maxentium  scriptis.  Ta- 
les  duo  Ethnici  panegjristae,  quorum 
scripta  reperiuntur  in  epistolarum 
Plinii  edit.  Parisiensi  anno  1599; 
quorum  alter  anonymus ,  alter  Na- 
zarius  Celebris  orator,  auctor  fuit. 
Tales  denique  Prudentius  lib.  1  ad- 
versus  Symmachum ,  Philostorgius 
lib.  1  H.  'E.  c.  6;  Socrates  H.  E.  1.  1 
ci;  Sozomeiius  H.  E.  1.  1  e.  3;  Theo- 
doretus  H.  E.  1. 1  e.  1,  ubi  conversio- 
nem  Constantini  divinitus  de  caelo 
factam  esse  ait;  Gelasius  Cyzicenus 
1.  1.  hist.  Concil.  Nicaeni ,  aliique. 
Scriptores  hi  omnes,  et  monumenta 
publica,  ac  militaria  signa,  communi 
suffragio  narrationis  huius  veritatem 
adeo  dare  demonstrant,  ut  si  factum 
istud  verum  censeri  non  debeat,  vix 
aliquid  superesse  in  historia  possit, 
de  quo  iure  non  liceat  dubitare. 

Quod  si  haec,  quae  attulimus,  fa- 
cile refellunt  eos  scriptores,  qui  Cru- 
cis a  Constantino  visae  narratjonem 
fabulis  accensent,  multo  facilius  cer- 
te eorum  sententia  evertitur ,  qui 
contenderunt,  hoc  ostentum  in  na- 
turae  phaenomenis  numerari  posse, 
et  Imperatori  nihil  aliud  in  caelo 
obiectum  esse ,  nisi  crucem  lucidam 
in  Halone  solari  cum  pareliis,  quo 
ipse  ludifìcatus  sit,  et  rerum  physi- 
carum  imperitus  divinum  prodigium 
iudicaverit,  prout  Ioanni  Alberto  Fa- 
bricio  placuit  tom.  6  biblioth.  grae- 
cae  1.  5  e.  3.  De  eo  loquens  eruditis- 
sima Mamachius  t.  1  orig.  et  antiq. 
Christ.  pag.393  apposite  inquit:«Dis- 
similia  sunt,  quae  ille  de  Halonibus 
solaribus  et  pareliis  turbat.  Quare 
adduci  numquam  poterò  ut  rear , 
evenisse  natura,  ut  crux  appareret, 
ut  litterae  tovtu  viy.a,  adiungerentur, 
utque  secundum  quietem  visus  es- 
set Imperatori  Christus,  qui  laba- 
rum  fieri  iuberet.  Haec  enim  omnia, 
si  vi  naturae  contingere  valerent , 
non  equidem  repugnarem  iis,  qui, 
iactis  aliquod   characterum  formis, 

exsistere  inde  versum  posse  defende- 
rent,  qui  non  aliud  quidpiam ,  sed 
quod  volumus ,  omnino  significa- 
rci;. » 

Fabricius  quidem ,  ut  probare  pos- 
sit  quod  contendit,  et  se  expediat  ab 
Eusebii  testimonii  gravitate ,  et  per- 
spicua loquendi  ratione  (nam  histo- 
riae  veritatem  non  negat),  qua  na- 
turale illud  signum  excluditur,  ait, 
Constantinum  narrasse  Eusebio,  se 
vidisse  in  caelo  imaginem,  victoriam 
indicantem,  imaginem  vero  fuisse  co- 
ronarci, quae  in  Halone  solari  Impe- 
ratori obiecta  fuerit.  Ita  argumen- 
tum  etiam  reiicit,  quod  ex  verbis 
toutu  vixa  desumitur,  quae  verba  de 
Halone  solari  intelligi  certe  non  pos- 
sent.  Verum  haec  expositio  loci  Eu- 
sebii abhorret  a  familiari  et  obvio 
loquendi  modo,  quo  Constantinus  rem 
narrasse  Eusebio  dicendus  est.  Pu- 
gnat  cum  facto  ipso  Constantini,  qui 
labaro  aliisque  militaribus  signis. 
verba  illa  inscribenda  iussit:  aliena 
est  a  veteribus  omnibus,  gravibus 
scriptoribus  ,  qui  de  hoc  facto  lo- 
quentes,  non  de  Halone  solari,  ncque 
de  imagine  quadam  victoriam  indi- 
cante, sed  de  cruce,  cui  inscripta 
erant  verba  hac  vince  perpetuo  lo- 
quuti  sunt.  Nonnulla  quidem  exem- 
pla  adducit  I.  A.  Fabricius,  Halonum, 


quibus  signum  aliquod  crucis  offerii 
visum  sit  astronomis.  Sed  nullum 
afferri  potest  exemplum  eiusmodi , 
quod  simile  aliqua  ratione  videri 
possit  ei  crucis  signo,  quod  Imperator 
vidisse  se  affirmavit,  et  quod  deinde 
in  militaribus  signis  impressum  est. 
Denique  narratio  de  viso  signo  crucis 
in  caelo  coniungenda  omnino  est  cum 
iis,  quae  Eusebius  refert  de  Christo, 
qui  noctu  Imperatori  adfuerit.  Iam 
hoc  de  naturali  quodam  portento 
explicari  prorsus  non  posse  perspi- 
cuum  est.  Quomodo  igitur  crucis  in 
caelo  oblatae  narratio,  naturalis  tan- 
tum facti  expositionem  continere  dici 
poterit?  Praetereo  cetera,  quae  ad 
I.  A.  Fabricii  sententiam  refellendam 
adduci  possent,  argumenta.  Ea  enim, 
quae  attigimus,  satis  sunt,  ut  intel- 
ligatur,  quanto  in  errore  versentur 
qui  factum,  de  quo  loquuti  sumus, 
fiumana  ratione  explicari  posse  cen- 
sent.  Legi  potest  cap.  7  additionum 
ad  dissertationem  Warburtonii  de 
templi  Hierosolymitani  tentata  re- 
stitutione.  Continetur  eo  capite  val- 
de  accurata  Fabricii  sententiae  con- 
futata, ab  homine  scripta,  qui  War- 
burtonii dissertationem  gallice  red- 
didit.  Legi  quoque  potest  de  ea  re 
paragraphus  15  dissertationis  Du  Voi- 
sinii. 


CAPUT  XXXVIII. 

DE   CHRISTIANA   RELIGIONE   A   CONSTANTINO   SUSCEPTÀ. 


Postquam  crucis  signum  in  caelo 
obiectum  Constantino  est,  Christia- 
nam  Religionem  amplectendi  consi- 
lium  statim  ille  suscepit.  In  ea  au- 
tem  re  adeo  fortis  propositi  Impera- 
tor fuit,  ut  huio  Consilio  ad  exitum 
perducto,  nova,  ut  ita  dicam,  Eccle- 
siae  aera  debeatur,  pacis  in  universo 
imperio  Christianae  Religioni  tri- 
butae.  Necesse  non  est  immorari  in 
huius  rei  explicatione.  Omissis  enim 
ceteris  omnibus,  certum  est,  tum  in 
Historia  Ecclesiastica,  tum  in  libris 


de  Constantini  vita,  Eusebium  longe 
fusam  demonstrationem  horum,  quae 
dicimus ,  suppeditare. 

Apposite  Moshemius  notat  in  com- 
ment.  de  rebus  Christianorum  ante 
Constantinum  saeculo  Ecclesiae  IV 
§.  7  pag.  965  et  seq.  «  Constantinum 
ad  Religionem  Christianam  ex  ani- 
mo et  vere  accessisse ,  facta  eius , 
leges,  Consilia,  instituta,  extra  o- 
mnem  ponunt  dubitationem.  Neque 
ullam  omnis  historiae,  si  sacram  ex- 
cipias ,  partem ,  maioribus  uti ,  tana 

rerum,  quam  verborum  testimoniis 
arbitror.»  Nani  si  is,  qui  et  magnarci 
vitae  partem  id  potissimum  egit,  ut 
Religionem  Christianam  stabiliret 
et  propagaret,  qui  oppositas  ei  re- 
ligiones  oppugnavit  et  profligavit, 
qui  universam  fere  iurisprudentiam 
Christianae  Religionis  causa  muta- 
vit,  qui  dum  anima  spiravit  sua  , 
Christum  laudavit,  celebravit  et  pie 
religioseque  coluit,  qui  liberos  suos 
in  Christi  religione  instituendos  ius- 
sit,  qui  cives  omnes  et  gentes  impe- 
rio suo  subiectas  ad  Christianam 
Religionem  suscipiendam  hortatus 
est  et  excitavit  ,  qui  proprios  Reli- 
gionis Christianae  sacerdotes,  plu- 
ribus,  iisdemque  amplissimis  et  per- 
petuo duraturis  benefìciis  cumulavit 
et  auxit,  pluraque  alia  gessit  prae- 
clare ,  quae  ad  Religionem  amplifì- 
candam  et  ornandam,  atque  in  Im- 
perio. Romano  confìrmandam,  impri- 
mis  idonea  erant,  si  is,  inquam,  num 
Christianus  vere,  et  ex  animo  fuerit, 
quispiam  dubitare  potest ,  ignoro 
prorsus,  quianam  de  Christiani  cu- 
iusquam  indubii  vera  Religione  du- 
bitare non  possimus. 

Quam  leve  autem  est,  his  gravibus 
argumentis  opponere,  quaedam  esse 
in  Constantini  vita,  quae  a  Christia- 
nae Religionis  institutis  abhorreant, 
Crispum  fìlium,  Faustam  uxorem  in- 
terfecisse,  in  Licinium  affìnem  atque 
innocentem  eius  fìlium  eadem  cru- 
delitate  egisse,  superbiae  ,  vanitati , 
voluptati  deditum  vehementer  illum 
fuisse?  Etenim  Christianus  vere  est, 
qui  non  modo  Christo  credit ,  sed 
etiam  secundum  sanctissima  religio- 
nis institi! ta  vitam  suam  moderatur. 
Sunt  vero  etiam  ii  Christiani  Reli- 
gionis professione ,  qui  Religionem 
ipsam  tamquam  divinitus  institutam 
venerantur ,  licet  quandoque  ab  ea 
vitae  sanctitate  deflectant,  quam  Re- 
ligionis praecepta  demonstrant.  Ed 
nisi  verum  esset,  magno  numero  es- 
seri t  homines,  qui  Christiani  appellari 
non  deberent.  li  etiam.  qui  adeo  se- 
veri sunt  in  Constantini  vita  iucìi- 
caiKia,  Christiani  dici  vix  possent , 

cum  vera  Christiana  Religio  hoc  po- 
stulet,  ut  omnia,  quae  Christus  Ec- 
clesiam  suam  docuit,  vera  esse  cre- 
dantur ,  non  autem ,  secundum  No- 
vatorum  piaci  ta,  quid  credendum  sit, 
statuatur.  Iam  vero,  praeter  cetera, 
quae  possent  responderi,  et  ad  Con- 
stantinum  purgandum  opportunissi- 
ma  sunt,  illudcertum  est,  licet  Im- 
perator  non  eam  sequutus  esset  vi- 
vendi rationem  ,  quae  Christiani  ho- 
minis  propria  esse  debet ,  inde  tamen 
non  probari,  eum  revera  Christia- 
num  ex  animo  non  fuisse. 

Sed  quod  ad  Crispi  filii  et  Fau- 
stae  uxoris  caedem  spectat ,  non  de- 
sunt  in  historia  ad  Constantinum  de- 
fendendum  peculiares  responsiones. 
Crispus  enim ,  quem  ex  Minervina 
Constantinus  habuerat,  extremo  sup- 
plicio  mulctatus  est ,  quod  fraudo 
Faustae  novercae,  vis  eidem  Faustae 
pudori  illatae  ,  et  insidiarum  in  Con- 
stantinum ipsum  fuisset  accusatus. 
Imperator  vero  fìlium  suum  idcirco 
interfectuni,  deinde  plurimum  deplo- 
ravi^ Fausta  uxor  ad  fìlii  sui  Cri- 
spi mortem  ulciscendam  Constantini 
iussu  occisa  est.  Quod  ad  Licinium 
spectat ,  quamquam  fortasse  non  ve- 
re, tamen  cum  occisus  est,  apud  Con- 
stantinum accusatus  fuerat,  veluti 
si  imperium  suscipere  iterum  moli- 
retur. 

Non  eslPautem  argumentum  ad 
ostendendum,  Imperatorem  circa  vi- 
tae fìnem  dumtaxat  consilium  ini- 
visse  Christianae  Religionis  susci- 
piendae,  id,  quod  ex  Eusebii  lib.  4  de 
vita  Constantini  cap.  61  et  62  desumi- 
tur;  quo  loco  Eusebius  ita  loquitur,  ut 
narrare  videatur,  Imperatorem  paul- 
lo  ante  mortem  catechumenum  fa- 
ctum esse.  Refert  ibi  Eusebius  quem- 
admodum  evenerit,  ut  Constantinus 
Baptismi  susceptionem  differendam 
diu  putaverit:  videlicet  quod  in  lor- 
dane flumine  ad  Christi  exemplum 
baptizari  sibi  proposuerat,  id  autem 
exequi  ad  illud  usque  tempus  non 
potuerat  ;  cum  autem  intelligeret , 
mortem  sibi  imminere,  et  prope  Ni- 
comediam  versaretur,  decrevit  diu- 

tius  non  differre,  et  ibi  re  vera  ba- 
ptizatus  est.  Quae  memorato  in  loco 
de  Oonstantini  baptismo  habet  Eu- 
sebius,  invictum  afferunt  monumen- 
tum,  quo  illorum  hominum  sententia 
reiicitur,  qui  arbitrati  sunt,  Impe- 
torem  in  Urbe  Roma  anno  324  a 
Silvestro  Pontifice  fuisse  baptizatum. 
Gravissima  enim  est  ad  hanc  rem 
demònstrandam  Eusebii  auctoritas, 
tum  ob  eruditionem  qua  praestabat , 
tum  ob  aetatem  qua  vixit,  quaque 
libros  de  Oonstantini  vita  edidit. 

Accedunt  Ambrosii,  Hieronymi , 
Socratis,  Sozomeni,  Patrum  Concilii 
Ariminensis,  militum  quorundam , 
qui  sub  Iuliano  Apostata  martyrium 
fecerunt,  testimonia,  quae  omnia  do- 
cent,  Imperatorem  prope  Nicome- 
diam,cum  iam  morti  proximus  esset, 
baptisma  suscepisse.  Haec  vero  sunt 
eiusmodi,  ut  cum  argumentis  com- 
parata, quaé  a  contrariae  sententiae 
defensoribus  afferuntur  ,  evincant , 
Romanum  Oonstantini  baptismum 
denegari  omnino  oportere.  Legendus 
doctissimus  Thomas  Maria  Mama- 
chius  lib.  2  orig.  et  antiq.  Ohristia- 
narum  pag.  232  in  adnotatione  ei  pa- 
ginae  subiecta,  ubi  utriusque  par- 
tis  argumenta  concinne  et  diligenter 
complexus  ^st,  ac  non  obscure  osten- 
dit,  se  partes  eorùm  sequi,  qui  ba- 
ptismum romanum  Oonstantini  de- 
negant  verum  esse. 

Haec  paullo  fusius  notavimus ,  ut, 
occasione  hac  arrepta,  quaestionem 
de  Oonstantini  baptismo  non  omit- 
-teremus.  Nunc  ad  argumentum  quod 
spectat  ex  eo  depromptum ,  quod  Eu- 
sebius  dicat,  Constantinum  paullo  an- 
te baptismum  «manuum  impositio- 
nem  cum  solemni  precatione  pri- 
mum  meruisse  accipere,»  quibus  ver- 
bis  contineri  contenditur ,  Imperato- 
rem  tum  primum  catechumenum  fa- 
ctum esse ,  quemadmodum  copiose 
disputat  Henricus  Valesius  in  adno- 
tationibus  ad  lib.  4  Eusebii  de  vita 
Oonstantini  pag.  251.  Respondet  vero 
his  apposite  Moshemius  in  comm. 
memorato  pag.  964  et  seqq.  Eius  au- 
tem  responsionis  haec  summa  est. 


Catechumenum  fuisse  Constantinum, 
quae  de  vita  et  rebus  ab  eo  gestis 
Eusebius  memoriae  prodidit,  extra 
controversiamponunt.  Omnibus  enim 
Christiani  hominis  baptismo  nondum 
donati,  seu  catechumeni,  officiis  con- 
stanter  perfunctus  est.  Cultui  divino 
interfuit,  ieiuniis  et  precibus  operam 
dedit,  dies  Dominicos  Martyrum  me- 
moriae dicatos  celebravit,  in  vigi- 
liis  etiam  Paschae  pernoctavit.  Con- 
tra  vero  passus  est,  se  excludi  ab 
illis ,  ad  quae  Catechumeni  non  ad- 
mittebantur.  Haec  cum  ex  Eusebii 
ipsius  pluribus  testimoniis  sint  cer- 
tissima, apparet,  aliata  verba  non 
posse  grave  argumentum  supped ita- 
re,  quo  statuatur,  Imperatorem  paul- 
lo ante  mortem,  cum  baptismum  sus- 
cepturus  erat,  catechumenum  eva- 
sisse. 

Quare  existimandum  omnino  est , 
ea  verba  aliud  non  continere ,  nisi 
Constantinum  non  solemni  ritu  ,  per 
manuum  nimirum  impositionem  et 
preces,  in  ordinem  Catechumenorum 
esse  cooptatum.  Quis  vero  mirari  pot- 
est ,  cum  tanto  viro ,  quantus  Con- 
stantinus  erat ,  communi  lege  actum 
non  fuisse?  Cum  omnia  vero ,  quae 
catechumenorum  propria  erant,  san- 
cte  Imperator  servaret,  quid  opus 
erat,  eum  iis  legibus  subiicere,  quae 
in  cooptandis  ex  quolibet  genere 
catechumenis  adhibebantur  ?  Haec 
per  se  satis  sunt ,  ut  concludatur , 
non  posse  demonstrari ,  factum  esse 
catechumenum  paullo  ante  mortem 
Constantinum  ex  eo,  quod  tum  pri- 
mum ei  manus  impositae  fuissent. 
Verum  his  adiungi  debet,  quod  non 
minus  certum  est,  et  pluribus  vete- 
rum  scriptorum  testimoniis  confir- 
matum ,  etiam  illis,  qui  iamdudum 
Catechumeni  fuerant,  certis  tempo- 
ribus manus  ab  Episcopis  impositas 
fuisse. 

Legendus  de  ea  re  recensito  in 
loco  Moshemius,  ubi  de  manuum  im- 
positione  disputat,  quae  erga  homi- 
nes  iam  Catechumenos  adhibebatur. 
Posset  etiam  illud  responderi ,  ex 
Catechumenorum  inferiori  gradu  ad 

superiorem,  per  eam  manuum  ìmpo- 
sitionem,  de  qua  Eusebius  loquitur, 
Constantinum  perductum  fuisse.Haec 
autem  omnia  evincunt,  falsum  esse, 
ex  eodem  Eusebii  loco  demonstrari 
posse, Constantinum  paullo  ante  mor- 
tem  Christianam  Religionem  susce- 
pisse. 

Ncque  magis  sunt  gravia,  quae  ex 
Constantini  vitae  historia  afferun- 
tur,  ut  statuatur ,  Imperatorem  in 
Ethnica  superstitione  perseverasse 
diu,  postquam  bellum  cum  Maxentio 
gesserat,atque  ut  concludatur  etiam, 
Constantinum  se  Chris tianum  post 
illud  tempus  simulasse,  quod  hoc 
opportunum  esse  putaret  ad  Christia- 
norum  animos  sibi  conciliandos ,  et 
ad  persuadendam  gentibus  populi  Ro- 
mani imperio  subiectis  Christianae 
Religionis  susceptionem ,  quam  rei- 
publicae  feliciter  gubernandae  utilis- 
simam,  et  hominibus  in  officio  con- 
tinendis  imprimis  opportunam  esse 
intelligebat. 

His  vero  accusationum  capitibus 
continetur,  Constantinum  in  Ethnica 
superstitione  perseverasse,  videlicet, 
quod  aedem  Concordiae  vetustate 
collapsam  restituendam  curaverit, 
quod  de  auguribus  consulendis,  cum 
aedes  aliqua  publica  de  caelo  tacta 
fuisset,  decretum  ediderit,  quod  de- 
nique  Pontifìcatum  Maximum  perpe- 
tuo retinendum  putaverit. 

Verum  quod  pertinet  ad  aedis  Con- 
cordiae restitutionem ,  tota  haec  ac- 
cusatio  concidet ,  si  consideretur , 
concessa  licet  inscriptionis  de  ea  re 
germana  veritate,  inde  tamen  sequi, 
S.  P.  Q.  R.  aedem  illam  restituisse  , 
non  Constantinum.  Deinde  ex  diversa 
ratione,  qua  inscriptio  illa  refertur, 
satis  apparet,  de  eiusdem  sinceritate 
iure  dubitari  posse.  Et  Ioannes  qui- 
dem  de  Marca  Nova  in  epitaphiis 
Urbis  duas  distinctas  affert  inscri- 
ptiones,  quarum  una  a  S.P.Q.R.  po- 
sita  est  Constantino ,  sed  in  ea  nihil 
est,  quod  ad  aedem  Concordiae  resti- 
tutam  pertineat;  altera  vero,  in  qua 
de  restitutione  illa  a  S.  P.  Q.  R.  facta 
agitur,  nihil  affirmatur  de  Constan- 


tino. Non  desunt,  qui  censuerint , 
imperiti  alicuius  hominis  culpa  fa- 
ctum esse,  ut  ex  duabus  istis  inscri- 
ptionibus  una  composita  fuerit  ita, 
ut  aedis  Concordiae  restitutionem  , 
Constantino  auctore,  factam  esse,  per 
erro  rem  putari  possi  t. 

Quod  vero  desumi  tur  argumentum 
ex  decreto  de  auguribus  consulendis, 
ut  ostendatur  Imperatorem  Ethnicae 
superstitioni  addictum  permansisse, 
levius  omnino  est.  Nani  cum  Con- 
stantinus  intelligeret ,  quae  esset 
populi  de  auguribus  opinio,  et  quam 
difficile  esset  hanc  superstitionem  de 
medio  tollere ,  tolerandam  constituit 
aruspicinam  ea  lege  ,  quae  anno  320 
lata  est ,  et  habetur  in  codice  Theo- 
dosiano  1.  16  t.  10  n.  1.  Quod  si  au- 
gurum  responsa  ad  se  referri  iussit, 
hoc  non  ideo  Imperator  decrevit, 
quod  eorum  responsis  quidquam  tri- 
bueret,  sed  quod  augures  ipsos  vellet 
in  officio  continere ,  quos  Religionis 
causa  sibi  iratós  esse  sciebat,  quique 
auctoritate  sua  abuti  potuissent  ad 
rempublicam  perturbandam,  cum  de 
aede  aliqua  icta  fulmine  rogati  fuis- 
sent.  Constat  enim  Ethnicorum  sen- 
tentiam  fuisse,  huiusmodi  casus  ali- 
quid  reipublicae  et  principi  porten- 
dere.  Ceterum,  non  modo  ex  verbis, 
quibus  memorata  lex  descripta  est, 
verum  etiam  ex  aliis  legibus  multo 
ante  annum  320  a  Constantino  latis 
apparet,  aruspicinam  ab  eo  tamquam 
superstitiosam  consuetudinem  iudi- 
catam  esse. 

Denique  quod  respicit  Pontifìcatum 
Maximum  Ethnicae  superstitionis  , 
quem  Constantinus  retinuisse  accu- 
satur,  commemorabo  primum,  cete- 
ros  etiam  Imperatores,  quos  Christia- 
nos  fuisse  certum  est,  usque  ad  an- 
num 375,  quo  Gratianus  in  occiden- 
talibus  provinciis  solus  imperare 
coepit,  hanc  appellationem  retinuisse. 
Deinde  animadvertam,  Constantinum 
dictis  et  factis  ostendisse ,  se  Chri- 
stianum  vere  esse,  et  numquam  rem 
sacram ,  postquam  Christian us  eva- 
sit,  Diis  fecisse.  Non  est  dubium  au- 
tem, opus  illud  anaglypticum,  quod 

in  Constantini  Romano  arcu  est ,  et 
quo  Imperator  inter  sacerdotes  vi- 
ctimarios  veluti  sacrifìcaturus  exhi- 
betur ,  ex  veteri  praesertim  Traiani 
arcu  desumptum  esse.  Tandem  cer- 
tuni est,  Constantinum  nullo  Roma- 
no Pontifice  aut  Episcopo  reclaman- 
te ,  appellationem  illam  retinuisse , 

non  Ethnicae  superstitionis  studio 
a  qua  abhorrebat,  sed  ne  Pontifi- 
cis  Maximi  appellatio  a  se  dimissa 
cuiquam  conferretur,  qui  Pontifìcia 
Maximi  auctoritate  abuteretur  ad 
incommoda  reipublicae  creanda,  vel 
ad  Ecclesiam  quoque  molestiis  affi- 
ciendam. 


CAPUT  XXXIX. 


DE   SCHISMATE   DONATISTARUM. 


Inter  graviora  dissidia ,  quae  di- 
versis  temporibus  Ecclesiam  pertur- 
barunt,  numerari  certe  schisma  illud 
debet,  quod  Donatistarum  dicitur, 
et  quod  amplitudine  et  duratione 
sua  magnam  Catholicae  Religioni 
molestiam  attulit.  Tractant  copiose 
de  schismate  Henricus  Valesius  in 
diss.  de  schismate  Donatistarum, 
quae  Eusebii  historiae  Ecclesiasticae 
ab  ipso  editae  adiecta  est;  Thomas 
Ittigius  in  historia  Donatismi,  quae 
exstat  in  appendice  libri  de  haeresi- 
bus  aevi  apostolici,  et  Henricus 
Card.  Norisius  in  historia  Donati- 
starum per  fratres  Ballerinios  aucta 
tomo  4  eiusdem  operum.  Nos  haec 
referemus ,  quae  ad  huius  dissidii 
praecipua  capita  cognoscenda  satis 
erunt. 

Itaque  schismatis  huius  origo  an- 
no 311  facta  est,  cum  Episcopo  Oar- 
thaginiensi  Mensurio  mortuo  Caeci- 
lianus  suffectus  fuit.  Electionem  enim 
Caeoiliani  graviter  tulerunt  duo 
praesertim  Carthaginiensis  Ecclesiae 
presbyteri,  Bostrus  et  Celeusius,  qui 
vehementi  ferebantur  cupiditate  Epi- 
scopati^ illius  adipiscendi.  Coeperant 
igitiw?  ii  Caeciliano  insidias  moliri , 
animo  propositum  ostendentes,  illu»m 
ab  honore  deiiciendi ,  quem  legitime 
consequutus  erat.  Hos  homines  valde 
iuvit  in  inimicitia  contra  Caecilia- 
num  exercenda  locuples  quaedam  fe- 
mina.  Lucilla  nomine,  quae  Caeci- 
liano erat  irata,  eo  quod,  cum  ille  Ar- 
chidiaconus  Ecclesiae  Carthaginien- 
sis esset,  graviter  eam  reprehendis- 


set  in  publica  Ecclesia ,  ob  cultum, 
quo  Martyris  cuiusdam  ossa  prose- 
quebatur,  quem  veluti  Martyrem  co- 
lendum  esse  Ecclesia  non  pronuntia- 
verat.  Denique  adfuerunt  huius  in 
Caecilianum  tumultus ,  tamquam 
praecipui  instigatores,  senes  nonnulli 
Carthaginienses,  qui,  cum  a  Mensu- 
rio, antequam  iter  susciperet,  in  quo 
mortuus  est,  vasa  sacra  et  pretiosa 
Ecclesiae  ornamenta  depositi  loco  ac- 
cepissent ,  nolebant  illa  Caeciliano 
tradere,  qui  Mensurio  suffectus  ea 
sibi  restituenda  esse  affirmabat.  Fa- 
ctum ita  est,  ut  qui  de  Donatistici 
schismatis  origine  tractaverunt,  iure 
potuerint  litteris  tradere,  illud,  par- 
tim  ambitione ,  partim  iracundia  , 
partim  avaritia  conflatum  primitus 
fuisse. 

Haec  turbulentorum  hominum  fa- 
ctio  in  Caecilianum  aperte  coniura- 
vit.  Etenim  rogatus  est  ab  bis  ho- 
minibus  Secundus  Tigisitanus  Epi- 
scopus,  ut  cum  reliquis  Numidiae 
Episcopis  Carthaginem  se  conferret, 
quo  de  legitimo  Carthaginiensi  Epi- 
scopo eligendo  agerent.  Concilium 
idcirco  ab  ea  factione  habitum  est 
Carthagine ,  cui  tamen  veluti  ille— 
gitimo  Caecilianus ,  populi  Cartha- 
giniensis Consilio,  non  interfuit.  Il- 
lius autem  Concilii  exitus  fuit,  ut 
Caeciliano  per  iniuriam  Episcopatus 
Carthaginiensis  abiudicaretur  ,  et  in 
eo  episcopatu  Maiorinus  Lucillae  fa- 
miliaris  constitueretur,  quem  Dona- 
tus  a  Casis  Nigris  Episcopum  con- 
secravit. 

Caecilianus  quidem  legitime  fue- 
rat  electus,  et  difficile  erat  electio- 
nem  eius  infirmare.  Hoc  igitur  agen- 
dum  factiosi  homines  statuerunt , 
quod  publicam  posset  aestimationem 
de  Caeciliani  virtute  iure  conceptam 
imminuere.  Itaque  plures  in  Caeci- 
lianum accusationes  spargere  coepe- 
runt,  inter  quas  haec  erant  praeci- 
puae ,  videlicet,  illum  a  Felice  A- 
ptungitano  Episcopoo  rdinatum  esse, 
quem  in  Diocletianea  persequutione 
reum  traditionis  fuisse  contendebant; 
praeterea  Caecilianum  in  gravissima 
Ecclesiae  calamitate  seimprimiscru- 
delem  et  inhumanum  erga  Martyres 
praebuisse,atqueobstitisse,quominus 
iis  in  carcere  detentis  cibus  afferre- 
tur.  His  accusationibus ,  quae  calu- 
mniosae  prorsus  erant,  Episcopi  fa- 
ctiosi abusi  sunt,  ut  Caecilianum  et 
eos,qui  illi  studebant,  damnarent  et 
communione  sua  privandos  esse  de- 
cernerent.  Adhibuerunt  etiam  homi- 
nes scelesti  alium  decipiendi  modum, 
litteris  per  universam  Africam  mis- 
sis,  quibus  in  suas  partes  incautos 
multos  perducerent.  Istius  autem 
fraudis  hunc  fructum  illi  retulerunt, 
quod  non  parvam  hominum  copiam 
ex  Episcopis,  turn  ex  reliquis  Chri- 
stianorum  ordinibus  repererint,  qui 
calumniis  decepti  Caecilianum  dese- 
ruerint,  et  eos  sequendos  iudicave- 
rint.  Ea  tamen  rés  Caeciliani  causae 
detrimento  non  erat.  Is  enim  com- 
munione potiebatur  cuna  catholicis 
ceteris  Episcopis,  et  potissimum  cum 
Romano  Pontifice,  qua  communione 
se  catholicum ,  adversarios  autem 
suos  schismaticos  esse  demonstrabat. 

Dum  haec  eveniebant,  Constanti- 
nus,  devicto  Maxentio,  Italia  et  A- 
frica  potitus  erat,  et  de  dissidio  cer- 
tior  f'actus,  quod  Cartilagine  in  Epi- 
scopi electione  obortum  fuerat,  Cae- 
ciliano,  quem  valde  amabat,  litteras 
eiusmodi  scripsit,  ut  Donatistarum 
adversus  eum  conatus  se  detestari 
ostenderet.  Nihil  magis  Donatistae 
timebant,  quam  Constantini  indigna- 
tionem.  Quare  Anulino  Africae  Pro- 
consuli  litteras  tradiderunt  ad  Impe- 

ratorem  scriptas,  quibus  Caecilianum 
de  memoratis  superius  aliisque  cri- 
minibus  accusabant,  et  praeterea  vo- 
lebant,  a  Constantino  ex  Galliis  iu- 
clices  designari  ad  eam  causam  co- 
gnoscendam,  quod  Galliae  sub  Con- 
stantino Chloro  persequutionem  pas- 
sae  non  essent,  atque  idcirco  nullus 
metus  adesset,  ne  iudices  ex  Galliis 
destinati  faverent  Caeciliano ,  quem 
querebantur  ordinatum  esse  a  Felice 
Aptungitano,  quem  dicebant  reum 
fuisse  traditionis. 

Cum  facile  sentiret  Constantinus, 
Episcopi  causam  ad  Episcopos ,  et 
praecipue  ad  Romanum  Pontifìcem 
pertinere,  ad  Melchiadem,  qui  tunc 
Pontifex  Maximus  erat,  litteras  de- 
dit,  ut  ille  de  causa,  de  qua  sermo 
est,  cognosceret;  atque  ut  una  simul 
Donatistas  importunos  obtrectatores 
aliqua  ratione  leniret,  rogavit  Ma- 
ternum  Coloniae  Agrippinae,  Mari- 
num  Arelatensem  et  Rheticum  Au- 
gustodunensem  Episcopos,  ut  Romam 
ex  Galliis  peterent,  atque  ibi  una 
cum  Melchiade  de  causa  ista  iudi- 
cium  ferrent. 

Habitum  est  Romae  Concilium  ad 
eam  causam  iudicandam  anno  313  in 
Lateranensi  Faustae  Augustae  Con- 
stantini uxoris  palatio.  Illi  Concilio 
Melcbiades  praei'uit,  et  praeter  tres 
Episcopos,  quos,  Constantino  rogan- 
te, Romam  ex  Galliis  venisse  retu- 
limus ,  iuterfuerunt  quindecim  alii 
Itali  Episcopi,  quos  Melchiades  iudi- 
cii  participes  esse  voluit.  Coepit  Con- 
cilium illud  die  12  Octobris,  et  tri- 
bus  sessionibus  habitis,  Caeciliano 
et  Donato  auditis,  accurate  perpensa 
universa  controversia  est.  Is  autem 
fuit  Concilii  huius  exitus.  Videlicet 
Donatus  Casensis  Episcopus  damna- 
tus  est,  qui  Caeciliano  per  iniuriam 
abrogato  Episcopatu  ,  Maiorinum  or- 
dinaverat  :  Caecilianus  vero  ipse 
tamquam  innocens  absolutus  fuit. 
Sententiam ,  quam  Melchiades  in  eo 
Concilio  tulit,  Augustinus  epist.  43 
al.  162  recenset,  et  amplissima  lau- 
datone prosequitur.  «  Et  tamen  , 
inquit,  qualis  ipsius  B.  Melchiadis 

ultima  est  prolata  sententia,  quam 
innocens,  quam  integra,  quam  provi- 
da  atque  pacifica ,  qua  neque  collegas, 
in  quibus  nih.il  constiterat ,  de  colle- 
gio suo  ausus  est  removere,  et  Donato 
solo  (Casensi,  scilicet,  ut  Augustini 
testimoniis  perspicue  constat  ex  bre- 
vìculo  collationis  tertiae  diei),  quem 
totius  mali  principem  invenerat , 
maxime  culpato,  sanitatis  recupe- 
randae  optionem  liberam  ceteris  fe- 
cit,  paratus  communicatorias  litteras 
mittere  etiam  iis ,  quos  a  Maiorino 
ordinatos  esse  constaret,  ita,  ut  qui- 
buscumque  locis  duo  essent  Episcopi, 
quos  dissensio  geminasset,  eum  con- 
fìrmari  vellet,  qui  fuisset  ordinatus 
prior,  alteri  autem  eorum  plebs  alia 
regenda  provideretur.  0  virum  opti- 
mum !  0  fìlium  Christianae  pacis , 
et  patrem  Christianae  plebis  !» 

Etsi  iustissima  esset  sententia , 
quam,  praeside  Melchiade,  Concilium 
Romanùm  tulerat ,  et  causa ,  de  qua 
agebatur,  in  eo  fuisset  diligentissime 
cognita;  Donatistae  tamen  vehemen- 
ter  de  Concilio  ipso,  et  de  sententia 
ab  eodem  pronuntiata  apud  Impera- 
torem  conquesti  sunt.  Et,  quod  ad 
auctoritatem  Concilii  spectat,  ab  iis 
obiectum  est,  nimis  parvo  numero 
interfuisse  Episcopos  ;  quod  ad  con- 
troversiam  vero  ìactarunt,  non  ac- 
curate fuisse  discussam;  atque  in  ter 
cetera,  Felicis  Aptungitani  causam 
ibi  non  esse  defìnitam.  Constantinus 
quidem  his  querelis  graviter  est  in- 
dignatus;  sed  deinde,  ut  Donatista- 
rum  clamoribus  occurreret,  iussit  de 
Felicis  Aptungitani  causa  in  Africa 
diligenter  cognosci.  Cognitionis  vero 
liuius  exitus  fuit,  ut  Elianus ,  vide- 
licet,  Africae  Proconsul,  diligentis- 
sima  de  tota  re  investigatione  insti- 
tuta ,  Felicem  illorum  criminum  o- 
mnium  innocentem  esse,  anno  314 
declaraverit,  de  quibus  fuerat  accu- 
satus.  Praeterea  cum  finis  non  tìeret 
querelarum  ,  Constantino  petente , 
novum  habitum  est  in  Caeciliani 
causa  Concilium. 

Arelate  in  Gallia  Synodus  ista 
anno  314  die  prima  augusti  celebrari 


coepit,  cui  per  legatos  suo3  Silve- 
ster  I  Romanus  Pontifex  praefuit, 
qui  Melchiadi  successerat ,  atque  illa 
;  Synodus  in  permagna  Episcoporum 
frequentia  fuit  habita;  nam  ex  occi- 
dente toto  Episcopi  ad  illam  sunt 
vocati.  Huius  Concilii  celebratione 
factum  est,  ut  cum  Donatistae  par- 
vum  Concilii  Romani  Episcoporum 
numerum  obiecissent,  pati  debuerint, 
communi  frequentissimorum  Episco- 
porum suffragio  Caecilianum  iterum 
innocentem  absolvi  et  declarari.  Ex 
eo,  quod  tanta  frequentia  ad  Arela- 
tense  Concilium  Episcopi  convene- 
rint,  atque  in  octavo  eiusdem  Concilii 
Canone  statutum  sit,  valere  iudiean- 
dum  esse  baptismum,  licet  ab  haere- 
ticis  collatum,  modo  invocata  San- 
ctissima  Trinitate  ministratimi  fu- 
isset, ex  hoc,  inquam,  factum  est,  ut 
eruditi  viri  nonnulli  censuerint,  Au- 
gustinum  cum  epistola  48  mentionem 
i'acit  plenari  i Concilii,  in  quo  causa  de 
non  rebaptizandis  haereticis  direm- 
pta  sit,  loquutum  esse  de  Arelatensi 
Concilio.  Id  certe  persuasionem  os- 
tendit,  quae  semper  obtinuit,  de  ma- 
gno Episcoporum  numero,  qui  Are- 
latensi isti  Synodo  interfuerant,  non 
efficit  tamen,  ab  iis  melius  non  iiyli- 
cari,  qui  arbitrantur,  Augustinum 
epistola  48  Plenarii  Concilii  nomine 
Nicaenum  primum  generale  Conci- 
lium intellexisse. 

Debuisset  Arelatensis  Concilii  sen- 
tentia Donatistarum  pervicaciam 
frangere:  sed,  nonnullis  exceptis,  qui 
ad  Ecclesiam  Catholicam  reversi 
sunt,  reliqui  non  modo  in  perverso 
schismatis  Consilio  permanserunt  , 
sed  multo  etiam  audaciores  evase- 
runt.  Etenim  spernentes  Ecclesiae 
sententiam,  a  Concilio  Arelatensi  ad 
Constantinum  Imperatorem  appella- 
runt.  Fuisset  vero  Ecclesiae  valde 
utile ,  si  Imperator*  in  indignatione 
illa  perseverasset ,  quam  ab  initio 
ostenderat,  cum  Donatistarum  arro- 
gantiam  manifeste  detestatus  est. 
Sed  deinde  passus  est,  se  ab  homi- 
nibus  exorari,  qui  eo  superbiores  fìe- 
bant,  quo    humaniores    adversarios 

reperiebant.  Ipse  igitur  Tmperator 
Mediolani  anno  316,  exeunte  circiter 
mense  Octobri,  iudiciurn  de  illa  causa 
instituit.  Caecilianum  et  eius  ini- 
micos  audivit.  Verum  et  ipse  Con- 
cini Romani  et  Arelatensis  sequu- 
tus  est  sententiam;  nam  Caecilianum 
innocentem,  eius  adversarios  autem 
calumniatores  nefarios  esse  iudicavit. 

Tum  vero  apparuit  clarius,  quam 
iniqui  essent  Donatistae.  Nam,  si  ex- 
cipiantur  nonnulli ,  qui  a  schismate 
se  receperunt,  de  ceteris  generatim 
affirmari  potest,  eos  obstinatiores  fa- 
ctos  esse,  quantumvis  solemni  Eccle- 
siae  iudicio  pluries ,  et  Imperatoris 
auctoritate  ,  eorundem  causa  reiecta 
fuisset.  Itaque,  duce  potissimum  Do- 
nato Magno,  quem  Maiorino  mortuo 
in  Episcopatu  Carthaginiensi  suffe- 
cerant,  acerbiori  odio  Caecilianum  et 
Ecclesiam  Catholicam,  quae  cum  ilio 
communicabat,  prosequuti  sunt.Tunc 
Constantinum  poenituit  quodammo- 
do  agendi  rationis  usque  ad  illud 
tempus  erga  Donatistas  adhibitae;  et 
nimia  facilitate,  qua  usus  erat,  in  se- 
veritatem  mutata,  leges  gravissimas 
in  eos  tulit:  quibus  tamen  Donati- 
starum  scelus  compressum  minime 
est.  Etenim  i Ili  saepenumero  vi  at- 
que  armis  his  legibus  obstiterunt , 
et  Imperator  ipse  ad  facili  tatema- 
gendi  reversus,  primum  legum  con- 
tra  eos  promulgatarum  severitatem 
imminuit,  deinde  eos  passus  est  li- 
bere in  secta  sua  perseverare. 

Constantino  mortuo,  Constans  A- 
frica  potitus  est ,  atque  durante  eius 
in  Africam  potestate,  primum  feli- 
cior,  deinde  valde  periculosa  facta  est 
Donatistarum  conditio.  Homines  sce- 
lesti, et  non  Ecclesiae  modo,  sed  Rei- 
publicae  quoque  tranquillitatis  per- 
turbatores,  non  dubitarunt  etiam  ad 
caedem  et  vastationem  afferendam 
devenire.  Adhibebant  praesertim  ad 
hoc  agendum  Circumcelliones,  vide- 
licet  certum  quoddam  inter  eos  ho- 
minum  genus,  qui  furore  perciti  pas- 
sim ad  victum  sibi  comparandum  , 
circa  rusticorum  cellas  seu  casas 
versabantur,   et  sua  ac  ceterorum 

caede  valde  delectari  videbantur.  La- 
tronum  more  catholicos  aggredieban- 
tur,  et  in  Donatistas  quoque  aliquan- 
do  furebant  caedem  infere  ri  tes.  Prae- 
tereo,  istos  homines  nefarios  conten- 
disse,  se  Martyres  futuros,  si  seipsos 
interficerent,  atque  idcirco  praecipi- 
tes  se  aliquando  e  rupibus  egisse,  in 
ignem  aut  ilumina  se  iniecisse,  vel 
violentam  sibi  mortem  intulisse.  Hoc 
satis  est  nunc  animadvertere ,  Epi- 
scopos  Donatistas  Circumcellionibus 
usos  esse,  tum  ut  Imperatorum  le- 
gibus contra  se  latis  repugnareat , 
tum  etiam  ut  in  Catholicos  saevirent. 

Id  egerunt  cum  Constans  in  Africa 
dominaretur;  sed  facti  sui  poenas 
tunc  dederunt.  Is  quidem  ab  initio 
summam  erga  Donatistas  benignita- 
tem  adhibendam  esse  iudicaverat, 
sperans ,  hac  ratione  dissidium  ex- 
stinctum  ini.  Cum  nihil  vero  profi- 
ceret,  missis  etiam  in  Africam  duo- 
bus  viris  praeclaris,  Paullo  et  Maca- 
rio ,  qui  eleemosynis ,  largitionibus, 
aliisque  beneiiciis  conarentur  schi- 
smaticos  ad  pacem  et  concordiam 
perferre:  immo  cum  Donatistae,  ad- 
hibitis  Circumcellionibus,  in  eos  ipsos 
adeo  praestantes  viros  tumultum 
molirentur,  rei  facies  aliquandiu  im- 
mutata est.  Nam  praesidium  militum 
Romanorum  immissum  ab  eis  est  in 
Circumcelliones,  qui  fugati  et  caesi 
fuerunt.  Cum  haec  vero  contigissent, 
nonnulli  Episcopi  Donatistae  fuga  sa- 
lutem  petierunt,  nonnulli  in  exilium 
pulsi  sunt,  qua  poena  Donatus  Car- 
thaginiensis  etiam  affectus  fuit:  re- 
liqui  Donatistae  ad  pacem  cum  Ec- 
clesia Catholica  reversi  fuerunt.  Is 
rerum  status  etiam  sub  Constantio 
Imperatore  perduravit.  Mortuo  au- 
tem anno  350  Carthaginiensi  Dona- 
to, Donatistae  Parmenianum  subro- 
garunt  ;  Catholici  vero  Caeciliano 
anno  348  mortuo  Gratum ,  et  Grato 
Restitutum  successorem  destinarunt. 

Longe  diverso  modo  Iulianus  apo- 
stata cum  Donatistis  egit,  qui  eos 
erexit  et  recreavit.  Cum  valde  cu- 
peret ,  dissensionibus  inter  Christia- 
nos  acriter  animatis,  religioni  perni- 

ciem  afferre,  facile  Episcopis  Dona- 
tistis  exilio  mulctatis  copiam  fecit 
redeundi  in  Africani,  et  basilicas  re- 
cuperandi ,  ex  quibus  fuerant  eiecti. 
UH  vero  cum  in  Africani  reversi  es- 
sent,  non  modo  in  basilicas  plures 
catholicorum  per  vim  invaserunt, 
sed  etiam  crudelissime  cum  catho- 
licis  egerunt. 

Valentinianus  I  in  posterum  et 
Gratianus  legum  severitate  eos  com- 
primendos  curarunt,  sed  Gildo,  qui 
anno  397  Africam  invaserat ,  iis- 
dem  concesserat,  ut  catholicos  im- 
pune vexarent.  Brevi  tamen  tempo- 
ris  spatio  Donatistae  huius  hominis 
scelere  abuti  potuerunt.  Sub  Honorio 
enim  Imperatore  ab  omni  catholico- 
rum caede  et  vexatione  prohibiti 
fuerunt.  Missus  est  praeterea  ab 
Imperatore  in  Africam  Marcellinus 
tribunus,  vir  integerrimus ,  qui  an- 
no 411  habuit  Carthagine  celeberri- 
mam  collationem,  hoc  est,  conven- 
tum,  in  quo  ex  utraque  parte  Catho- 
licorum simul  et  Donatistarum  causa 
penitus  pertractata  et  cognita  est. 
Illius  disputationis,  quae  triduo  per- 
duravit,  acta  memoriae  posterorum 
prodi dit  S.  Augustinus  in  òreviculo 
collationis ,  qui  et  ipse  conventus 
particeps  fui t:  Marcellinus  deinde,  re 
tota  accurate  perpensa,  sententiam 
tulit  prò  catholjcis,  quae  ab  Honorio 
die  30  Ianuarii  anno  412,  lata  lege  , 
et  gravissimis  poenis  indictìs  centra 
Donatistas  sententiae  repugnantes , 
confìrm ata  fuit. 

His  rebus  perterriti  plures  Dona- 
tistae, factione  derelieta,  parendum 
esse  Imperatori  censuerunt,  sed  mul- 
ti tamen  in  suscepto  schismatis  pro- 
posito perseverarunt.  Cum  vero  hi 
acerbissimo  odio  in  Marcellinum  fer- 
rentur,  quem  schismatis  eversorem 
quodammodo  reputabant,  nihil  omi- 
serunt,  ut  insidias  in  eum  moliren- 
tur.  Omni  autem  fraude  adhibita  et 
dolo  malo  consequuti  sunt,  ut  vir 
egregius  capitis  poena  a  Marino  Ro- 
mani exercitus  duce  mulctaretur , 
cui  persuadendum  curaverant,  eum 
Herculiani  partibus    studuisse ,  qui 

Tom.  I. 

imperium  invadere  conatus  fuerat. 
Honorius  deinde  ,  Donatistarum  sce- 
lere detecto,  Marcellinum  innocen- 
tem  declaravit;  quae  ille  in  colla- 
tione  Carthaginiensi  decreverat,  san- 
xit,  et  gravissimas  in  Donatistas  poe- 
nas  proposuit.  Virum  gravem  postea 
in  Africam  misit  Dulcitium  tribu- 
num.  Is  intellexit,  quae  agendi  ratio 
ad  Donatistas  coercendos  esset  op- 
portuna, videlicet,  in  eos  fortiter 
constai! terque  animadvertens,  super- 
barn  atque  audacissimam  illam  se- 
ctam  vehementer  perculit  et  prò- 
stravit. 

Quamquam  haec  opportuna  esset 
sectae  huius  comprimendae  ratio  , 
constat  tamen ,  eam  non  modo  Ho- 
norii  et  Theodosii  iunioris  aetate 
perdurasse,  sed  etiam  ipsis  Gregorii 
Magni  pontificatus  temporibus ,  ut 
eius  epistolae  ostendunt,  multos  Do- 
natistas in  Africa  fuisse. 

Quod  spectat  ad  locorum  amplitu- 
dinem,  quam  Donatistae  occuparunt, 
iam  satis  multa  de  Africa  diximus, 
in  qua  regione  schisma  ortum ,  con- 
flatum  ,  et  tantopere  auctum  est ,  ut 
quandoque  numero  catholicos  ibi  su- 
peraverint.  Praeter  Africam  vero 
dici  vix  potest,  num  alibi  sectarios 
Donatistae  repererint.  Conati  quidem 
sunt  sectam  suam  statuere  in  urbe 
Roma,  sed  inani  prorsus  conatu;  nam 
nullum  ex  populo  Romano  perfidiae 
suae  socium  facere  potuerunt,  nul- 
lum in  urbe  templum  occupare.  Mi- 
serunt  etiam  Romam  Episcopum  ex 
ea  factione,  qui  domicilium  ibi  sta- 
tueret.  Ita  enim  fortasse  sperabant 
incautos  decipere,  veluti  si  cum  Ro- 
mano Pontifice  communione  frueren- 
tur.  Sed  eor'um  spes  fallaces  fuerunt. 
Notum  enim  erat  omnibus ,  hunc 
Episcopum  cum  Romano  Pontifice 
D.  Petri  successore  nihil  commune 
habere ,  et  Donatistarum  schisma 
Romae  ita  contemni ,  ut  extra  urbis 
moenia  in  montibus  coetus  suos  ha- 
bere deberent,  ex  quo  Montenses  in 
urbe  Donatistae  sunt  appellati.  Haec, 
quae  mox  significavi,  Petrus  Cou- 
stantius   ostendit   in  adnot.  ad  epi- 

stolam  Siricii  ad  Afros  col.  655,  et 
ad  epist.  Innocentii  I  ad  Victricium 
Rothomagensem  pag.  752.  Etenim , 
ut  cetera  omittam,  Augustinus  ait 
ep.  158  al.  165:  «Ex  Africa  ordi- 
natimi miserunt  ,  qui  paucis  prae- 
sidens  Afris  in  urbe  Roma,  Monten- 
sium ,  seu  Cutzupitanorum  vocabu- 
lum  propagavit.  »  Hieronymus  idem 
de  Montensium  nominis  origine  do- 
cet  in  chronico  ad  annum  360,  et 
Optatus  Milevitanus  lib.  2  ad  versus 
Parmenianum  ait:  «Locum,  ubi  se 
colligerent  (Romae)  non  habebant, 
sic  speluncam  quandam,  foris  a  ciri- 
tate,  gradibus  sepserunt,  ubi,  ipso 
tempore,  conventiculum  habere  po- 
tuissent  :  unde  Montenses  appellati 
sunt.  » 

Quod  denique  pertinet  ad  errores, 
quos  Donatistae  docuerunt,  haec  bre- 
viter  significasse  satis  erit.  Illi  qui- 
dem  ab  initio  etsi  gravissimum  schi- 
sma excitassent,  nihil  tamen  docuis- 
se  videntur,  quod  Ecclesiae  Catholi- 
cae  doctrinae  contrarium  esset.  Uni- 
versa enim  causa  in  electione  Cae- 
ciliani  reiiciendi,  et  in  Maiorini  ele- 
ctione propugnanda  versata  esse  ab 
initio  videtur.  Sed  deinde  Donatistae 
fecerunt  id,  quod  Schismatici  solent, 
ut  dissidio  errores  adiungerent.  Con- 
tenderunt  igitur ,  veram  Christi  Ec- 


clesiam  in  sola  parte  Donati  per- 
mansisse,  defecisse  vero  penitus  apud 
Christianos ,  qui  Caeciliani  commu- 
nionis  participes  fuissent.  Etenim  af- 
iìrmabant,  communione  cum  impro- 
bis  inita,  Christianos  a  vera  Christi 
Ecclesia  excidere;  et  cum  improbum 
Caecilianum  fuisse  dicerent  omnes, 
qui  illi  adhaesissent,  extra  veram 
Christi  Ecclesiam  esse  reiectos.  Con- 
tendebant  praeterea,  eos  tantum,  qui 
in  vera  Christi  Ecclesia  essent,  et 
vitae  sanctitate  commendarentur , 
posse  sacramenta  valide  conferre.Cum 
ergo  in  parte  Donati  tantum  veram 
Christi  Ecclesiam  permansisse  affir- 
marent,  non  valere  baptismum  et 
cetera  sacramenta  iactabant,  quae 
ab  hominibus  collata  essent  Dona- 
tisticae  factioni  minime  adhaerenti- 
bus,  et  idcirco  ad  se  venientes  a  Ca- 
tholicis  baptizatos  nefarie  rebaptiza- 
re  non  dubitabant.  Erant  hi  errores 
res  toti  Donatisticae  genti  com- 
munes  ,  licet  inter  Donatistas  ipsos 
peculiares  sectae  exstiterint,  inter 
quas  sectas  praecipue  noti  sunt  ii , 
qui  ex  dissidii  peculiaris  origine 
Rogatistae,  Maximianistae ,  Pri- 
mianistae  sunt  appellati.  li  non  cum 
catholicis  modo,  sed  cum  ceteris  et- 
iam  Donatistis  acriter  quandoque 
certarunt. 

Donatistas  a  Constantino  petiisse 
iudicium  in  causa  Caeciliani  et  Ma- 
iorini de  Episcopatus  Carthaginien- 
sis  consequutione  retulimus:  Con- 
stantinum  autem  a  Melchiade  hu- 
ius  rei  iudicium  habendum  esse  si- 
gnificasse,  narravimus.  Quanta  cum 
laude  Melchiades  cum  Concilii  Ro- 
mani Episcopis  de  ista  causa  senten- 
tiam  dixerit,  si  cetera  monumenta 
deessent,  satis  ostenderet  Augusti- 
nus, cuius  testimonium  de  ea  re  a 
nobis  superius  adductum  est.  Nunc 
quae  praecipue  de  Melchiadis  iudicio 


in  eo   negotio   disputationis  causam 
attulerunt,  breviter  trademus. 

Itaque  vix  arbitror  necesse  esse  in 
ea  re  evincenda  immorari ,  in  qua 
quaeritur,  nnm  iure  suo  Melchiades 
Pontifex ,  an  potius ,  veluti  iudex 
in  ea  causa  ab  Imperatore  delega- 
tus,  iudicium  exercuerit.  Ita  quidem 
Samuel  Basnagius  in  annalibus  ad 
an.  313,  et  Io.  Laur.  Moshemius  in 
inst.  H.  E.  saec.  4  parte  2  cap.  5  exis- 
timarunt.  Cum  autem  certo  constet, 
Constantinum  ipsum  declarasse,  se 
nullam  habere   auctoritatem  de  his 

rebus  iudicandi,  apparet  simul ,  in- 
credibile esse,  Melchiadem  veluti  iu- 
dicein  ab  Imperatore  delegatum  de 
ea  causa  cognovisse.  Atqui  hoc  per- 
spicuum  est,  si  Constantini  epistola 
ad  Ooncilii  Arelatensis  patres  tan- 
tisper  perpendatur;  nani  in  ea  epi- 
stola ita  Gonstantinus  loquitur:  «Quo- 
ties  a  me  ipso  improbissimis  aditio- 
nibus  suis  sunt  condigna  responsione 
oppressi?  Qui  utique ,  si  hoc  ante 
oculos  habere  voluissent,  minime  hoc 
ipsum  interposuissent.  Meum  iudi- 
cium  expostulant,  qui  ipse  iudicium 
Dei  exspecto;  dico  enim,  ut  se  veritas 
habet:  sacerdotum  iudicium  ita  debet 
haberi,  ac  si  ipse  Dominus  residens 
iudicet  .  .  .  Perquirunt  saecularia  , 
relinquentes  caelestia.  0  rabida  i'u- 
roris  audacia!  Sicut  in  causis  gcn- 
tium  fieri  solet,  appellationem  in- 
terposuerunt  .  .  .  Quid  hi  detrecta- 
tores  legis,  qui  renuentes  cadeste 
iudicium,  meum  putaverunt  postu- 
landum ,  sic  sentire  de  Christo  Sal- 
vatore?» Ostendunt  haec  Constanti- 
num  existimasse,  ad  se  non  pertinere 
de  eiusmodi  eausis  iudicare.  Quare 
incredibile  est,  Constantini  delega- 
tione  Melchiadem  de  ea  causa  iudi- 
cium instituisse. 

Haec  cum  adeo  sint  clara ,  non 
oportet  argumenta  tractare,  quibus 
evincitur*,  iure  proprio  gradus  sui 
Melchiadem  de  memorata  causa  iu- 
dicavisse.  Id  demonstrat  agendi  ra- 
tio a  Pontifìce  adhibita ,  qui ,  Con- 
statino inconsulto,  praeter  tres  Epi- 
scopos  ex  Gallia  quindecim  Italos 
Episcopos  iudicii  participes  esse  vo- 
luit.  Id  colligitur  ex  causae  ipsius 
natura.  Nam  fuit  hoc  ab  antiqua 
Ecclesiae  aetate  receptum,  ut  maio- 
res  causae  Pontifìcis  Romani  iudicio 
reservatae  crederentur.  Talis  autem 
erat  Caeciliani  causa ,  cum  ex  con- 
troversia dirimenda  sequi  deberet , 
num  is  Episcopatu  Carthaginiensi 
privandus  existimaretur ,  quem  legi- 
time  fuerat  consequutus.  Spectabat 
denique  peculiari  iure  ad  Melchiadem 
illius  causae  iudicium,  cum  de  Afri- 
cano Episcopo  ageretur ,  quae  regio 


Romano  Pontifici  tamquam  totius 
Occidentis  patriarchae  subiecta  erat, 
et  idcirco  illius  regionis  ecclesiastica 
negotia  hoc  etiam  nomine  Pontifìcis 
Romani  iudicio  commissa  erant. 

Ex  iis,  quae  superius  tradidimus 
in  Donatistarum  schismatis  historiae 
expositione ,  constat,  post  Concilium 
Romae  a  Melchiade  habitum  Dona- 
tistas  de  eo  iudicio  conquestos  apud 
Imperatorem  fuisse;  Arelatense  Con- 
cilium deinde  in  eadem  causa  fuisse 
celebratum,  a  quo,  Donatistis  ad  Im- 
peratorem appellantibus,  factum  est, 
ut  de  controversia  illa  Constantinus 
ipse  Mediolani  sententiam  tulerit. 
Ita  quidem  rem  gestam  esse ,  et 
Donatistas  a  Melchiadis  iudicio  non 
appellasse,  sed  post  Arelatense  Con- 
cilium appellationem  fecisse ,  Vale- 
sius  et  Cardinalis  Norisius  in  operi- 
bus  superius  memoratis,  et  Sirmon- 
dus  in  notationibus  ad  Concilia  Gal- 
liae  ostenderunt. 

Sane  Augustinus,  testis  certe  gra- 
vissima in  rebus  praecipue  Donati- 
starum historiam  respicientibus,  Au- 
gustinus, inquam ,  ita  rem  narrat 
lib.  2contra  litteras  Petiliani  cap.92: 
«Si  autem,  quod  verum  est,  peten- 
tibus  maioribus  vestris,  Episcopale 
iudicium,  dederat  Constantinus,  et 
apud  Romam ,  et  apud  Arelatum , 
quorum  primum  apud  eum  accusa- 
tis,  ab  altero  ad  eum  appellastis.» 
Praeterea  appellationum  ratio  ,  iudi- 
ciorum  forma  non  patitur,  ut  iidem 
in  appellationis  cau^a  iudicent,  a 
quorum  sententia  appellatum  est. 
Cum  vero  constet  ex  epistola  syno- 
dica  atque  ex  actis  Concilii  Arela- 
tensis, ei  Concilio  veluti  iudices  prae- 
ter Romanum  Pontificem  per  legatos 
suos  interdisse  eos  ipsos,  qui  Romae 
iudicaverant,  Marinum  Arelatensem, 
Maternum  Coloniensem ,  Augustodu- 
nensem  ,  Meroclem  Mediolanensem  , 
et  Proterium  Capuensem  Episcopos, 
apparet,  in  Arelatensi  Concilio  de 
causa  appellationis  a  Romanae  Syn- 
odi  sententia  non    fuisse  iudicatum. 

Adversatur  huic  sententiae  Optati 
Mil'virnni  «v-   roritas,  qui  lib.  1  ad- 

versus  Parmenianum  ita  loquitur  , 
ut  aperte  dicat,  Donatistas  a  Ro- 
mano Concilio  ad  imperatoris  iudi- 
cium  appellasse,  quam  appellationem 
Constanti nus  reiecerit  exclamans:  «0 
rabida  furoris  audacia  !  Sicut  causis 
gentilium  fieri  solet,  appellationem 
interposuerunt.»  Sed  deceptum  Opta- 
turn  in  ea  re  esse,  eruditi  viri  re- 
spondent  afferentes  testimonium  cla- 
rissimum  Augustini,  et  rei  ipsius  na- 
turarci considerantes,  quae  non  pati- 
tur,  ut  ii  in  appellatione  iudicent , 
ad  quorum  sententiam  rescindendam 
appellatum  fuerit.  Deinde  Optatus 
numquam  Arelatensis  Concilii  in  ea 
causa  habiti  mentionem  facit,  et  sa- 
tis  perspicue  significat  se  existimare, 
litteras  superius  a  nobis  commemo- 
ratas  non  ad  Arelatensis  Concilii 
patres,  sed  ad  Episcopos  ,  qui  Romae 
iudicarunt ,  a  Constantino  scriptas 
esse.  Atqui,  ut  cetera  omnia  omit- 
tantur,  certum  est,  eas  ad  Arelaten- 
ses  Episcopos  scriptas  fuisse .  prout 
satis  luculenter  evincit  Augustini 
testimonium  iti  epist.  162.  «Neque 
enim,inquit,  ausus  est  Christianus 
Imperator  sic  eorum  tumultuosas  et 
fallaces  querelas  suscipere,  ut  de  iu- 
dicio  Episcoporum,  qui  Romae  sede- 
rant,  ipse  iudicaret.  Sed  alios ,  ut 
dixi,  Episcopos  dedit,  a  quibus  tamen 
illi  ad  ipsum  rursum  Imperatorem 
provocare  maluerunt,  qua  in  re  illos 
quemadrnodum  detestetur,  audistis.» 
Haec  autem  referuntur  ad  Impera- 
toris exclamationem  superius  addu- 
ctam.  Epistola  igitur  illa ,  in  qua 
Imperator  ita  exclamavit,  ad  Arela- 
tcnses  a  Constantino  scripta  est. 

Haec  licet  vera  sint,  tamen  negari 
non  potest ,  Donatistas  Melchiadis 
iudicio  observantiam  debitam  non 
adhibuisse.  Sed  non  est  mirum  , 
Donatistas  Melchiadis  sententiae  ob- 
temperare  noluisse.  Neque  eorum 
agendi  ratio  probare  ullo  modo  pot- 
est ,  Melchiadis  auctoritate  Caeci- 
liani  causam  definitivo  decreto  pe- 
ni tus  absolutam  existimari  non  de- 
bere. Quam  sceleste  enim  Donatistae 
se  gesserint,  manifestum  est,  et  eo- 


rum repugnantia  ostendit  tantum , 
auctoritatem  quamlibet  legitimam 
ab  illis  spretam  fuisse. 

Videtur  tamen  hic  locus  opportu- 
nus  aliqua  dicendi  de  iis  ,  quae  circa 
Donatistarum  factum  habet  Cardi- 
nalis  Luzernius  in  memorato  opere 
sur  la  déciaration  de  l'assemblée 
du  clergé  de  France  en  1682  Pari- 
siis  edito  anno  1821.  Nam  parte  3 
lib.  9  e.  10  contendit ,  Melchiadis 
iudicio  controversiam  illam  defini- 
tive non  fuisse  peremptam.  Adducto 
enim  Augustini  testimonio  ex  ep.  43 
alias  162  ad  Glorium  Eleusium  e.  7 
n.  19,  alia  ratione  de  Melchiadis 
iudicio  censendum  esse  contendit. 
«Ecce  putemus,,„inquit  Augustinus 
eo  loco,  omnes  Episcopos,  qui  Romae 
iudicarunt,  non  bonos  iudices  fuisse. 
Restabat  adhuc  plenarium  universae 
Ecclesiae  Concilium,  ubi  etiam  cum 
ipsis  iudicibus  causa  posset  agitari, 
ut  si  male  iudicasse  convicti  essent, 
eorum  sententiae  solverentur.  Quod 
utrum  fecerint  Donatistae,  probent. 
Nos  enim  non  factum  esse  facile  pro- 
bamus  ex  eo,  quod  totus  orbis  non 
eis  communicat.  »  Hoc  testimonio 
memoratus  auctor  demonstrari  pu- 
tat ,  Ecclesiae  plenarium  Concilium 
restare,  quo  R.  Pontificis  sententia 
solvi  queat;  et  quamvis  nullum  eius- 
modi  Concilium  Melchiadis  iudicium 
resciderit ,  causam  tamen  Caeciliani 
non  minori  auctoritate  definitam 
fuisse,  eo  quod  Ecclesiae  universae 
consensione  illud  iudicium  probatum. 
sit.  Facile  est  intelligere ,  quamob- 
rem  ille  contenderit,  haec  ex  Au- 
gustini testimonio  demonstrari:  sci- 
licet,  ut  efficeret,  esse  retractabilia 
Rom.  Pontificum  iudicia,  antequam 
Ecclesiae   consensu  confìrmata  sint. 

Cardinalis  Iosephus  Augustinus 
Orsius  tom.  2  operis  de  irreforma- 
bili  R.  Pontificis  iudicio  in  definien- 
dis  fidei  controversiis  1.  3  e.  10  Bos- 
suetium  confutaverat ,  ostendens  , 
1°  Caeciliani  causam  Melchiadis  et 
Romanae  Synodi  iudicio  terminatam, 
non  fuisse  obnoxiam  Synodi  genera- 
lis  retractationi  ;  2°  eam   retractari 

non  potuisse,  nisi  ex  Romani  Ponti- 
fìcis  indulgentia,  et  in  Synodo,  cui 
vel  ipse  per  se,  vel  per  legatos  suos 
praeesset;  3°  causam  Oaeciliani ,  de 
qua  Augustinus  memorato  in  loco 
sermonem  habet ,  non  fuisse  ex  ea- 
rum  causarum  numero,  quae  ad  uni- 
versam  Ecclesiam  pertinent.  Ea , 
quae  Cardinalis  Orsius  in  eo  loco 
pertractavit,  Eminentissimus  Luzer- 
nius  refellenda  suscepit  in  opere 
an.  1821  Parisiis  edito  de  eadem  Cleri 
Gallicani  declaratione,  in  quo  opere 
ille  scriptor  Orsium  ita  refutandum 
curavit,  ut  omnia,  quae  hic  auctori 
defensionis  declarationis  memoratae 
Cleri  Gallicani  obiecit,  infirma  esse 
ostenderet,  et  minime  extenuari  pos- 
se concluderet,  quae  ad  declaratio- 
nem  illam  defendendam  Bossuetius 
adduxerat. 

Verum  nescio,  qua  ratione  ea  pos- 
sint  revera  infirmari,  et  ostendi , 
Melchiadis  iudiciumretractabile  sine 
Romani  Pontifìcis  indulgentia  fuisse, 
eo  quod  Augustinus  in  adducto  su- 
perius  loco  affirmaverit,  Donatistis 
post  Romanum  Melchiadis  iudicium 
restare  potuisse  Concilii  generalis 
auctoritatem.  Primo  enim  loco  illud 
extra  controversiam  positum  est, 
Augustinum  cum  Donatistis  dispu- 
tantem  humano  modo  agere  voluisse, 
atque  ea  ratione,  quae  expeditior  et 
certior  'videri  poterat  ad  eos  refu- 
tandos.  Cum  insisteret  vero  Augu- 
stinus huic  agendi  rationi,  cumque 
Donatistarum  schisma  ab  universa 
Ecclesia  damnatum  esse  obiicere  vel- 
let,  ut  ita  nulla  iis  respondendi  pro- 
babilis,  etiam  specie  tenus,  ratio  su- 
peresse  posset,  mirum  esse  non  debet 
eum  afflrmasse,  quae  in  adducto  su- 
perius  loco  continentur. 

"Plura  afferri  possent  Augustini 
loca,  ex  quibus  pateret,  eum  contra 
Donatistas  illam  adhibuisse  agendi 
rationem  ,  ut  obiecta  sciiicet  iis , 
quantum  posset,  ampliori  auctoritate 
illos  invicte  refelleret.  Tale  est , 
quod  lib.  2  de  bapt.  cap.  4  habet  : 
«  Satis  ostendit  (Cyprianus)  facile  se 
correcturum  fuisse  sententiam  suam 


...  si  iam  ilio  tempore  quaestionis 
huius  veritas  eliquata  et  declarata, 
per  plenarium  Concilium  solidare- 
tur.  Si  enim  Petrum  laudat  et  prae- 
dicat  ab  uno  posteriore  collega  pa- 
tienter  concorditerque  correctum , 
quanto  citius  ipse  cum  concilio  pro- 
vinciae  suae  universi  orbis  auctori- 
tati,  patefacta  ventate,  cessisset?» 
Tale  etiam  est,  ut  cetera  omjttam, 
quod  lib.  3  de  bapt.  e.  4  continet, 
ubi  Ecclesiae  Donatistis  contrariae 
auctoritatem  opponit,  ut  inde  patere 
ostendat,  eos  in  errore  versari.  «Pro- 
fecto  issem,  inquit,  in  eandem  (Cy- 
priani)  sententiam,  nisi  me  ad  dili- 
gentiorem  considerationem  revoca- 
re t  tanta  auctori tas  aliorum ,  quos 
vel  pares  gratia  doctrinae,  vel  etiam 
fortasse  doctiores,  per  tot  gentes, 
latinas,  graecas ,  barbaras ,  et  ipsam 
hebraeam,  Ecclesia  toto  orbe  diffusa 
parere  potuit,  quae  ipsum  quoque 
pepererat.  Qui  mihi  nullo  modo  vide- 
ri  potuerunt,  frustra  noluisse  istam 
tenere  sententiam,  non  quia  fieri  non 
potuit,  ut  in  obscurissima  quaestione 
verius  pluribus  unus  paucive  senti- 
rent;  sed  quia  non  facile  prò  uno 
vel  paucis  adversus  innumerabiles 
eiusdem  religionis  et  unitatis  viros  , 
et  magno  ingenio  et  uberi  doctrina 
praeditos,  nisi  pertractatis  prò  vi- 
ribus  atque  perspectis  rebus,  fe- 
renda  sententia  est.»  Quod  si  haec 
Augustini  agendi  ratio  fuit  in  per- 
tractanda  Donatistarum  controver- 
sia, ut  homines  imprimis  arrogantes 
coerceret,  et,  obiecta  totius  Ecclesiae 
auctoritate,  erroris  et  defectionis 
reos  esse  ostenderet,  argumentum 
ex  testimonio  adducto  desnmptum 
non  probat,  eum  existimasse ,  retra- 
ctabilia  esse  RR.  Pontifìcum  decreta, 
antequam  Ecclesiae  auctoritate  con- 
firmentur;  sed  ostendit  tantum,  eum 
demonstrare  Donatistis  voluisse,  in 
Melchiadis  iudicium  universam  etiam 
Ecclesiam  convenisse. 

Praeterea  videamus,  cuiusnam  re- 
vera generis  ea  causa  fuerit,  de  qua 
Augustinus  censet  eam  ad  universam 
Ecclesiam  non  pertinere.  Is  in  brev. 

in  coli.  3  diei  e.  11  ait:  «Sic  pera- 
cta  est  causa  Ecclesiae,  qua  magno- 
pere  Catholici  curaverant  a  Caeci- 
liani causa  distinguere,  quae  contra 
omnes  humanas  criminationes  tot 
testimonia  divina  meruisset.  Ex  hoc 
coepit  agi  etiam  causa  Caeciliani.» 
Cap.  autem  16  «  Nam  et  ista  colla- 
rone totum,  quod  egerant  catholici, 
ut  Ecclesiae  causam  a  causa  Caeciliani 
distinguerei,  afferentes,  in  Ecclesia 
permistos  raalos  non  obesse  bonis,nec 
eos  suis  maculare  peccatis,  hoc  uti- 
que  egerant,  ut  nec  causa  causae 
praeiudicaret,  nec  persona  personae. 
Quod  ab  adversariis,  dum  aliud  age- 
retur ,  voce  apertissima  conflrmatum 
est.»  Controversiam  scilicet  facti  es- 
se putavit  Augustinus ,  ceterique  ca- 
tholici, qui  collationi  carthaginiensi 
aderant,  eam,  quae  in  causa  Caeci- 
liani Romae  pertractata  est,  ut  ea 
prorsus  deberet  ab  universae  Eccle- 
siae causa  distincta  considerari.Quod 
si  haec  Augustini,  et  catholicorum, 
qui  cum  Donatistis  dimicabant ,  de 
Caeciliani  causa  sententia  fuit,  du- 
bium  esse  non  potest,  ad  Ecclesiam 
universam  non  pertinuisse,  quae  de- 
fendi contra  haereticorum  errores 
ineluctabili  ratione  poterat ,  quin  in- 
digeret,  ut  Caecilianus  revera  inno- 
cens  fuisset.  Ex  iis ,  quae  breviter 
de  ordinatione  Caeciliani ,  et  de  Ma- 
iorini  electione  diximus ,  facile  pa- 
tet,  quid  revera  in  tota  illa  contro- 
versia ad  Caecilianum  pertinente 
quaereretur.  Quibus  vero  erroribus 
deinde  Donatistae  Ecclesiae  univer- 
sae  causam  offenderint,  ex  iis,  quae 
recensuimus,  manifestum  est.  Quare 
Augustinus  suo  et  catholicorum  o- 
mnium  contra  Donatistas  pugnan- 
tium  nomine  in  lib.  ad  Donatistas 
e.  4  post  collationem  iure  affirmavit: 
«Hoc  enim  agebamus  omnibus  viri- 
bus,  hoc  instabamus,  ut  Caeciliani 
causa  atque  persona,  qualiscumque 
ille  fuerit,  ad  causam  et  personam 
Ecclesiae ,  quam  Deus  suis  sanctis 
testimoniis  roboravit,  non  pertinere 
ostenderetur.  » 

Etsi  vero  talom  Caeciliani  pausanti 


fuisse  constat,  non  id  tamen  ea  ra- 
tione accipiendum  est,  veluti  si  Au- 
gustini sententia  fuerit,  revera  Ro- 
manorum  Pontificum  decreta  per 
Concilium  generale  rescindi  posse. 
Praetereo,  quantopere  hoc  a  ventate 
alienum  appareat,  si  consideretur  , 
Augustinum,  qui  summa  erga  Sedem 
Apostolicam  observantia  animatus 
erat,  existimare  potuisse ,  iudicium, 
quod  a  totius  Ecclesiae  principe  in 
causa  Africani  Episcopi ,  atque  in 
eiusmodi  causa,  quae  peculiari  iure 
Pontifici  Maximo  definienda  reser- 
vata erat ,  esse  retractabile  :  illud 
dicam,  ex  Augustini  epistola  162  pa- 
tere, quod  ille  ait  de  Concilio,  quod 
post  Romanum  Melchiadis  iudicium 
in  causa  Caeciliani  haberi  potuisset, 
in  quo  eadem  causa  iterum  pertra- 
ctaretur,  pronuntiatum  ab  eo  fuisse 
tantum  ad  Donatistarum  audaciam 
comprimendam.  Etenim  referens , 
post  Concilium  Romanum  Donatistas 
non  acquievisse,  sed  de  R.  Pontificis 
iudicio  conquestos  esse  ,  subdit:  «  De- 
dit  ille  (Constantinus)  aliud  Arela- 
tense  iudicium,  aliorum  scilicet  Epi- 
scoporum ,  non  quia  necesse  erat , 
sed  eorum  perversitatibus  cedens , 
et  omni  modo  cupiens  tantam  impu- 
dentiam  cohibere.»  Ad  ostendendum 
tandem,  quae  Augustinus  in  loco  ad- 
ducto  dicit,  affirmari  tantum  ad  Do- 
natistarum pertinaciam  frangendam, 
erit  opportunum  haec  commemoras- 
se, quae  Optatus  Milevitanus  habet 
1.  1  de  schismate  Donatistarum  n.  24 
et  seqq.  Ita  enim  Optatus  Milevita- 
nus loquitur,  ut  demonstret,  sibi 
inauditum  videri,  iudicium  de  Cae- 
ciliano  a  Melchiade  latum  retractari 
ac  rescindi  in  alia  Synodo  posse. 
Caecilianum  enim  inquit  eorum  o- 
mnium,  qui  Concilio  Melchiadis  ad- 
erant ,  sententiis  fuisse  absolutum  , 
atque  ipsius  etiam  «  Melchiadis  sen- 
tentia, qua  iudicium  clausum  est.  » 
Addit,  duos  in  Africam  Episcopos 
a  R.  Pontifìce  missos  esse ,  Euno- 
mium  et  Olympium ,  ut  secundum 
Synodi  Romanae  decretum  pronun- 
tiarent,  ubi  esset  catholìca  ;  eos  a  a- 

tem  in  Africani  cum  venissent,  pro- 
nuntiasse ,  «Ulani  esse  catholicam, 
quae  esset  in  toto  orbe  diffusa,  et 
sententiam  decem  et  novem  Episco- 
porum  iamdudum  latam  dissolvi  non 
posse;  sic  communicasse  clero  Cae- 
ciliani,  et  reversos  esse.»  Praetereo, 
quae  ille  scripsit,  existimans  Do- 
natistas  post  Melchiadis  decretum 
ad  Constantinum  appellasse  ;  mirari 
enim  se  ostendit,  cum  Donatus  tot 
sententiis  percussus,  et  Caecilianus 
tanto  iudicio  purgatus  esset ,  agi  ite- 
rum  de  ea  causa  potuisse. 

Atque  hic  omitti  illud  etiam  non 
potest,  quod  Cardinalis  Orsius  loco 
superius  citato  contendit,  scilicet,  si 
plenarium  Concilium,  de  quo  Augu- 
stinus  loquitur,  habitum  esset,  illud, 
quod  ad  causam  Caeciliani,  futurum 
fuisse  simile  et  affine  Arelatensi  Sin- 
odo in  eadem  causa  celebratae.  Vi- 
delicet ,  eiusmodi  plenarium  Conci- 
lium  non  fuisse,  nisi  consentiente , 
et  per  legatos  suos  Romano  Pontifice 
praesidente,  celebrandum.  Qucmad- 
modum  vero  Arelatense  Concilium 
habitum  est,  non  quia  necessariura 
erat  post  Romanum  iudicium ,  sed 
quia  ad  comprimendos  Donatistarum 
clamores  eius  celebratio  opportuna 
et  utilis  visa  est;  ita  et  plenarium 
Concilium  nequaquam  ad  eam  cau- 
sam definiendam  necessari um  exis- 
timari  Mebuisset.  Arelatensem  qui- 
dem  Synodum,  consentiente,  et  per 
legatos  suos  praesidente  Silvestro , 
habitam  esse,  et  de  Caeciliani  causa 
iterum  egisse,  manifestum  est.  Nam 
constat  ex  Arelatensium  patrum  ad 
Silvestrum  epistola,  quam  Norisius 
refert,  Pontificem  non  adfuisse  syn- 
odo ,  «quoniam  recedere  a  partibus 
illis  non  potuerat,  in  quibus  apostoli 
quotidie  sedent,  et  cruor  ipsorum 
sine  intermissione  Dei  gloriam  te- 
statur;  »  misisse  autem  Silvestrum 
legatos  suos  certuni  est  Claudianum 
et  Vitum  presbyteros,  ac  Eugenium 
et  Cyriacum  diaconos,qui  nomine 
suo  Synodo  praeessent.  Iam  vero,  si 
consentiente  et  praesidente  ipso  Ro- 
mano  Pontifice ,  de   aliqua   causa  a 


Sede  Apostolica  iam  iudicatain  Con- 
cilio plenario  iterum  agitur ,  tum 
profecto  inde  non  potest  argumen- 
tum  aliquod  grave  desumi  ad  osten- 
dendum,  retractabilia  esse  Romani 
Pontificis  per  Concilium  plenarium 
iudicia. 

Post  haec  manifestum  esse  arbi- 
tror,  memoratum  scriptorem  decipi, 
cum  putat,  testimonium,quod  a  Bos- 
suetio  primum  adductum  fuerat,  ex 
ep.  Augustini  152  omnino  ostendere, 
S.  Doctorem  censuisse,  R.  Pontificis 
iudicium  a  Concilio  generali  rescindi 
posse.  Quo  enim  sensu  Augustinus 
loquutus  sit,  apparet.  Neque  in  eo 
testimonio,  prout  idem  scriptor  exis- 
timat ,  Augustinus  affirmavit,  Do- 
natistas  ius  habere,  ut  de  Caeciliani 
causa  iterum  post  Romanum  Conci- 
lium cognosceretur ,  et  potuisse  ab 
eo  Concilio  appellare.  Augustinus 
enim  aliud  eo  in  loco  non  dicit,  nisi 
Romanum  iudicium  totius  Ecclesiae 
consensu  iustum  existimatum  fuisse, 
et,  si  in  eadem  re  iudicanda  Conci- 
lium plenarium  habitum  esset ,  in- 
tellecturos  fuisse  Donatistas ,  bonos 
iudices  fuisse,  qui  Romae  iudicave- 
runt. 

Denique  non  erit  abs  re  haec  et- 
iam adiicere.  Cardinalis  Norisius  in 
hist.  Donatistarum  parte  1  cap.  9 
notat,  Calvinum  cum  asseclis  suis  ex 
eo,  quod  in  Arelatensi  Synodo  iterum 
de  cansa  institutum  iudicium  est,  de 
qua  Melchiades  sententiam  tulerat, 
argumenta  urgere,  ut  contendat,  Pri- 
mam  Sedem  non  esse  supremae  au- 
ctoritatis ,  cum  in  Synodo  maiori 
eiusdem  sententiae  iterum  defìnien- 
dae  propositae  fuerint.  Nonne  vero 
placeret  R.  Pontificis  auctoritatis 
inimicis,  Augustinum  affamasse,  ap- 
pellationem  a  Melchiadis  iudicio  pro- 
prium  fuisse  Donatistarum  ius?  Et 
fratres  Ballerina  ei  Norisii  loco  sa- 
pientissime haec  subiiciunt:  Cnm 
S.  Doctor  scripsit,  restare  Donatistis 
potuisse  post  Romanum  iudicium  ple- 
narium Ecclesiae  universae  Conci- 
lium, quandoquidem  hoc  reliquum 
credidit  ad  schismaticorum  impuden- 


152  CAPUT  XL. 

tiam  compescendam ,  procul  dubio 
male  hinc  adversarii  argumentantur, 
Augustini  mentem  fuisse ,  Romani 
Pontificis  sententiam  in  pleniori  con- 
ventu  iure  posse  retractari,  et  licere 
ab  eadem  appellare.  Cum  porro  ep- 
dem  testimonio  Augustini,  quod  op- 
ponitur,  dicatur,  in  plenario  Eccle- 
siae  universae  Concilio,  ubi  etiam 
cum  ipsis  iudicibus  causa  posset  agi- 
tari,  si  quam  causae  recognitionem  , 
in  quaestione  tamen  facti  potuisse 
fieri  hisce  verbis  Augustinus  affir- 
mavit,  memorati  doctissimi  viri  ani- 
madvertunt,  tantum  abesse ,  ut  per 
haec  veram  appellationem  approba- 
verit,  quin  potius  eam  omnino  explo- 
serit.  Enim  vero,  inquiunt,  ubi  vera 
appellatio  intercedit,  patres,  a  quibus 
appellatum  est,  in  sequiori  iudicio, 
ad  quod  provocatur,  sedere  iudices 
nequeunt,  quemadmodum  etNorisius 
ipse  docuit,  ubi  ostendit,  a  Roma- 
nae  Synodi  sententia  ad  Constanti- 
num  Donatistas  non  appellasse.  Ita- 
que  si  Augustinus  iti  pleniori  Synodo 
Romanos  Patres  reliquit  iudices , 
quando  dicit,  cum  ipsis  iudicibus 
causam  potuisse  agitari,  profecto  ve- 
ram appellationem  expunxit,  ac  so- 
lum  iudicavit,  potuisse  fieri,  ut  ex 
gratia  Donatistis  permitteretur  exa- 
men ,  in  quo  plurium  Episcoporum 
suffragiis  ipsorum  audacia  aperiretur 
luculentius,  et  cohiberetur. 

Illud  etiam  scriptori ,  de  quo  lo- 
quimur ,  concedi  non  potest ,  quod 
summa  confidenza  affirmat ,  ut  ne- 
get,  quae  Cardinalis  Orsius  obiece- 
rat  Bossuetio,  necessarium  fuisse, 
scilicet,  R.  Pontificem  assentiri ,  ut 
de  iudicio  Romae  habito  nova  per- 
tractatio  institueretur.  Hanc  Orsii 
responsionem  ille  principii  petitio- 
nem  appellat.  Atqui  non  principii 
petitio  ista  responsio  est,  sed  haec 
respondendi  ratio  gravibus  innititur 
rationibus.  Concilium  enim  plena- 
rium  ,  consentiente  et  praesidente , 
per  legatos  saltem  suos,  Romano  Pon- 
tifice, habitum  esset.  Quomodo  vero 
sine  Romani  Pontificis  consensu  in 
eo   plenario   Concilio  de  Caeciliani 


causa  a  Melchiade  iam  iudicata  per- 
tractatio  institui  potuisset,  cum  Con- 
cilium illud  ad  causam  commemo- 
ratami iterum  pertractandam ,  con- 
sentiente et  praesidente  R.Pontifice 
haberi  debuisset?  Certum  est  prae- 
terea,  Concilii  oecumenici  decreta,  ut 
auctoritatem  veri  Concilii  generalis 
consequantur,  a  R.  Pontifice  debere 
confìrmari.  Si  causae  Caeciliani  nova 
cognitio,  non  consentiente  Pontifice 
Romano,  instituta  fuisset ,  atque  in 
Concilii  exitu  Romanus  Pontifex  ir- 
ritarci eam  causae  novam  cognitionem 
declarasset,  fuissetne  legitime  illa 
nova  causae  in  Concilio  plenario  in- 
stituta cognitio  ?  Nam  nos,  cum  di- 
cimus,  in  Concilio  plenario,  de  quo 
Augustinus  loquitur,  iterum  de  causa 
Caeciliani  a  Romano  Pontifice  iudi- 
cata iudicium  institui  non  potuisse, 
nisi  consentiente  Pontifice  Romano; 
cumque  addimus ,  si  Romanus  Pon- 
tifex in  exitu  Concilii  novam  illam 
causae  pertractationem  improbasset 
ac  reiecisset,  non  posse  existimari 
legitimam  eam  causae  cognitionem, 
de  Concilio  plenario  loquimur,  quod 
secundum  leges  habeatur,  non  au- 
tem  de  eo  Concilio ,  in  quo  Ecclesiae 
instituta  non  serventur.  Hoc  autem 
loco  manifestum  est,  quam  difficile 
sit  illam  opinionem  probare ,  qua 
statuitur,  Concilia  generalia  Romano 
Pontifice  auctoritate  superiora  esse. 
Quodnam  enim  verum  generale  Con- 
cilium afferri  potest,  quod  Oecume- 
nicum  iure  existimatum  sit,  et  cu- 
ius  decreta  Romanus  Pontifex  non 
probaverit?  Quomodo  vero  horum 
decretorum  auctoritatem  Pontificia 
potestate  ampliorem  esse  demonstra- 
bitur,  cum  veri  Concilii  Oecumenici 
ratio  postulet  Sedis  Apostolicae  con- 
fìrmationem  ? 

Neque  sunt  graviora,  quae  Card. 
Luzernius  loco  superius  citato  ha- 
bet,  cum  ea  refutanda  curat ,  quae 
de  Caeciliani  causa  obiecta  sunt  Bos- 
suetio, argumentandi  ratione  desum- 
pta  ex  eo ,  quod  illa  controversia 
tum,  cum  a  Melchiade  iudicata  est, 
personam  tantum  respiceret  et  cau- 

sam  Caeciliani.  Falsum  est  enim , 
in  ea  controversia  anno  313  pertra- 
ctata  actum  non  esse  de  qualitatibus 
Caeciliani  personam  respicientibus  ; 
propriam  enim  Caeciliani  personam 
respiciebant,  quae  Donatistae  conten- 
debant:  hoc  est,  eum  imprimis  inhu- 
maniter  cum  Martyribus  egisse , 
persequutione  saeviente ,  atque  non 
dubitasse  a  Felice  Aptungitano  Epi- 
scopo consecrationem  Episcopalem 
accipere,  qui  accusabatur  criminis 
traditionis. 

Quod  si  praeter  haec  Caeciliano 
obiecta  crimina ,  actum  est  etiam 
coram  Melchiade  de  eiusdem  et  Ma- 
iorini  ordinatione ,  ac  disputatum  , 
cuiusnam  ex  utriusque  legitima  fu- 
isset  ordinatio,  hoc  etiam  controver- 
siae  caput  in  peculiaribus  facti  ad- 
iunctis  versabatur ,  neque  idcirco 
controversia  evadebat  eiusmodi,  ut 
in  instituto  Romae  iudicio  non  de 
persona  tantum  et  causa  Caeciliani , 
sed  de  re  pertractatum  fuisse  dicen- 
dum  sit,  quae  causam  illius  generis 
constitueret,  ut  ad  universam  Eccle- 
siam  pertineret.  Neque  controver- 
siae  naturam  eo  tempore ,  quo  a 
Pontifice  Melchiade  iudicata  est,  im- 
mutabat  eorum  hominum  copia  et 
pertinacia ,  qui  prò  Donato  conten- 
debant;  causae  enim  genus  et  natura 
non  ex  numero  aut  obstinatione  eo- 
rum, qui  alicui  parti  student,  defì- 
nienda  est,  sed  ex  re  ipsa,  quae  cau- 
sam constituit.  Catholicos  autem,  qui 
cum  Donatistis  pugnarunt ,   existi- 


masse  omnino ,  illam  controversiam 
a  Melchiade  iudicatam  personam 
tantum  et  causam  Caeciliani  respe- 
xisse  ,  superius  ostendimus  ,  adductis 
praesertim  Augustini  testimoniis. 

Ad  hoc  ipsum  vero  probandum 
opportunum  est,  quod  Natalis  Ale- 
xander diss.  6  Hist.  Eccl.  saec.  4 
ostendit,  neque  Catholicos  qui  cum 
Caeciliano  communicabant ,  neque 
Donatistas  qui  ad  Ecclesiae  unitatem 
revertebantur  ,  '  credere  debuisse  , 
Caecilianum  criminum,  quorum  fue- 
rat  accusatus ,  purum  fuisse  ,  sed 
tantum  non  temere  credere  illum 
fuisse  reum,  et  iudices,  a  quibus  fue- 
rat  absolutus,  male  eum  iudicasse. 
Hoc  Cardinalis  Orsius  Bossuetio  ob- 
iecerat ,  ut  luculentius  ostenderet, 
quaestionem  a  Melchiade  defìnitam 
facti  tantummodo  quaestionem  fuisse. 
Quod  denique  scriptor  ille  ait,  si  cen- 
sendum  sit,  causam  Caeciliani  a  Mel- 
chiade iudicatam  peculiarem  tantum 
Caeciliani  personam  respexisse,  exis- 
timari  tunc  debere ,  mentem  Augu- 
stini saltem  fuisse,  in  eiusmodi  cau- 
sis  a  Pontifice  Concilium  generale 
posse  provocari,  non  indiget  respon- 
sione. Ex  iis  enim,  quae  de  testimo- 
nio Augustini  superius  adduximus, 
manifestum  est,  quae  vera  fuerit  Au- 
gustini sententia,  et  quantopere  ab 
hac  opinione  aliena.  Restat  igitur, 
ut  concludamus,  ex  allato  Augustini 
testimonio  argumentum  nullum  exsi- 
stere  contra  irretractabilem  Pontifi- 
cis  Romani  decretorum  auctoritatem. 


CAPUT  XLI. 


DE     ARIANA    HAERESI. 


Haeresis  Ariana,  quae  tamdiu  et 
adeo  graviter  Ecclesiam  Catholicam 
perturbavit,saeculo  Ecclesiae  quarto 
excitata  est.  Notum  est,  eius  nomen 
esse  ab  Ario,  qui  natus  est  in  Lyr 
biae  parte  Aegypto  proxima,  atque 
Alexandrino  Episcopo  subdita.  Erat 
is  ingenio  et  eloquentia  praeditus, 
simulandae    pietatis    arte    pollens, 


novàrum  rerum,  et  Episcopatus  prae- 
sertim consequendi  cupidus.  Cum 
Meletius  Licopolitanus  Episcopus 
contra  Petrum  Alexandrinum  Epi- 
scopum  schisma  conflavit,  Arius  eius 
partes  sequutus  est,  atque  idcirco  a 
Petro  communione  privatus  fuit;  ted 
ab  Achilia  Petri  successore  deinde 
receptus   in  communionem,  et  pre- 

sbyter  factus  est.  Achilia  mortuo  , 
surama  indignatione  commotus  est 
Arius,  quod  in  Alexandrino  Episco- 
patu  sibi  Alexandrum  praelatum 
esse  vidisset,  et  gravissimum  erro- 
rem  spargere  coepit. 

Impugnabat  enim  Arius  Ecclesiae 
catholieae  doctrinam  de  Verbi  divi- 
nitate.  Etenim  Filium  Dei  creaturam 
esse  afflrmabat,  neque  vere  Deum 
natura;  ac  licet  ante  saecula  exsti- 
tisse  illum  diceret ,  Patri  tamen 
coaeternum  esse  negabat.  Alexander, 
habito  duplici  Alexandriae  Concilio 
anno  319  vel  320,  Arium  eiusque 
socios  ab  Ecclesia  eiecit.  In  Palae- 
stinam  tunc  Arius  cum  nonnullis  se- 
ctatoribus  suis  se  contulit ,  in  qua 
regione  plures  Episcopos  in  suas  par- 
tes  conciliavit,  qui  Arium  ipsum  de- 
fendendum  susceperunt.  In  eius  au- 
tem  defensione  praecipuus  fuit  Eu- 
sebius  Nicomediae  in  Bithynia  Epi- 
scopus,  qui  pluribus  epistolis  ad  Ale- 
xandrum scriptis  conatus  est  eum 
adducere  ad  revocandam ,  quam  tu- 
lerat  adversus  Arium  sententiam  , 
et,  habita  Synodo,  illum  in  commu- 
nionem  recepit,  ceterisque  Episcopis 
auctor  fuit,  ut  idem  facerent.  Ale- 
xander vero  fortiter  his  restitit ,  et 
libro  scripto  Arii  impiam  doctrinam 
atque  Eusebii  fraudes  cletexit.  Cum 
vero  Arius  in  haeresi  sua  praedi- 
canda  audacius  se  gereret,  et  vete- 
rem  Aegjptium  poetam  impurum., 
Sotadem  imitatus,  nefarium  Carmen 
edidisset,  Thalìam  appellavit,  quod- 
que  erat  ex  eo  carminum  genere , 
quae  ab  intima  plebe  cani  solent. 
Alexander  ei  carmini  gravem  epi- 
stolam  religione  plenam,  ac  fidei  ca- 
tholieae summam  continentem  oppo- 
suit,  ne  Arius  apud  plebem  errores 
suos  illius  carminis  usurpatione  dis- 
seminaret. 

Conatus  est  Eusebius  Nicomedien- 
sis  Constantino  Imp.  in  animum  in- 
ducere, doctrinam  ab  Ario  praedi- 
catam  fìdei  summam  non  offendere, 
et  quaestionem  totam  in  subtili  qua- 
dam  rerum  expositione  versari.  In 
qua  re  phiiosophis  recentioribus  de 


Catholica  Religione  male  sentienti- 
bus  Eusebius  praelusit.  Verum  quam 
id  absurdum  impiumque    sit,  facile 
intelligitur.  Nam  Iesu  Christi  Domi- 
ni Nostri  divinitatem  Arius  denega- 
bat,  cum  Verbum  Patri  consubstan- 
tiale  esse   inficiabatur:   cum   autem 
in   ea   fide,   Religionis    Christianae 
praecipuum  fundamentum  continea- 
tur,  Christus  falsam  religionem  con- 
stituisse   videretur,  si  dogma  illud 
verum  non  esset  existimandum.  Hoc 
vero  quam  impium,  quam  nefarium 
sit  affirmare,  quis  est,  qui  non  videat? 
Praeterea  si  tres  personae  divinae, 
Pater,  et   Filius,  et   Spiritus  san- 
ctus, unum   Deum   vero   et   proprio 
prorsus  sensu  non  constituunt,  Chri- 
stiana Religio  eo  modo  considerata, 
quo  concipitur  in  communione  qua- 
libet ,  quae  ab  Arianis  et  Socinianis 
distincta  sit,  polytheismi  posset  ac- 
cusari,  cum  eundem  supremum  cul- 
tum  singulis   tribus   personis   exhi- 
bendum  esse  credat  Christiana  quae- 
libet  societas.  Quid  vero  magis  ab- 
surdum  et  iniquum  exeogitari  pos- 
set? Denique  per  summum  scelus  di- 
ceretur,  Christum,  qui  homines  do- 
cuit ,   quomodo   Deus   in    spiritu   et 
ventate   sit  adorandus,  iniuste  de- 
monstrasse,Filio  eundem  cultum  esse 
exhibendum,  quo  Pater  colitur,  modo 
concedi   debeat ,  Filium   cum   Patre 
non  eundem  Deum  constituere.  Res 
ergo,  de  qua  agebatur,  non  in  subtili 
quadam  expositione  versabatur ,  sed 
talis  erat,  ut  Christianae  Religionis 
ipsam  naturam  in  discrimen  vocaret. 
Constantinus,  rei  gravitate  intel- 
lecta,  praeter  cetera,  quae  egit,  ut 
Arii   audaciam   comprimeret,  oecu- 
menicum   Concilium   Silvestri  I  Ro- 
mani Pontifìcis  auctoritate  celebrari 
voluit.  Illud  vero  anno  325  Nicaeae 
in   Bithynia    habitum    est,    in    quo 
Arius  erroris  convictus,  anathemate 
mulctatus,  et  cum  in   impia  doctri- 
na  sua  praedicanda  perseveraret,  ab 
Imperatore   in   Illyricum    relegatus 
est.  Decretum  autem  Concilii  Nicae- 
ni    aperte    refellit   Socinianos ,   cum 
ostendat,  fidem  de  Christi  divinitate 

consfantem  et  generalem  ante  illius 
Synodi  celebrationem  in  Ecclesia 
fuisse,  quoniam  ea  res  ibi  habita  fuit 
velut  veritas  ab  omni  antiquitate 
cognita  et  explorata,  et  contraria 
sententia  veluti  blasphemia  reiecta 
sit.  Animadvertendum  est  etiam,  a 
Concilio  carmen  illud  Arii  nequissi- 
mum,  quod  Thalia  dicebatur,  con- 
demnatum  fuisse,  id  quod  exemplum 
affert  iudicii  de  nefario  scripto  ab 
Ecclesia  eo  etiam  tempore  pronun- 
ciati. 

Triennio  post  Constantinus  dece- 
ptus  fraudibus  Ariani  cuiusdam  pre- 
sbyteri ,  quem  ei  Constantia  soror 
commendaverat,  Arium  ab  exilio  re- 
vocavit,  qui  subdolam  fìdei  profes- 
sionem,  et  magno  artifìcio  digestam 
ei  obtulit.  Reversus  est  igitur  Arius 
Alexandriam ,  sed  Athanasius  ,  qui 
Alexandro  successerat,  eùm  in  com- 
munionem  non  recepit.  Adfuit  deinde 
anno  335  Concilio  Tyri  habito ,  in 
quo  professionem  fìdei  fallacia  ple- 
nam  obtulit,  eaque  ibi  probata  est. 
Immo  Episcopi  ad  Ecclesiam  Alexan- 
drinam  prò  Ario  scripserunt.  Ale- 
xandriam reversus,  novarum  turba- 
rum  occasio  fuit,  praesertim  quod 
populus  ab  Athanasio  in  fide  con- 
fìrmatus  noluerit  eum  recipere.  Con- 
stantinopolim  vocatus,  decipiendi  ar- 
te, qua  plurimum  valebat,  Constan- 
tini  gratiam  ita  sibi  comparavit ,  ut 
eum  catholicum  esse  existimaverit, 
et  Alexandro  Episcopo  Constantino- 
politano  imperavit,  ut  illum  in  Ec- 
clesiam acciperet.  Id  autem  eum  Ale- 
xander singulari  animi  fortitudine 
recusasset,  Constantinus  indignatus 
declaravit  se  prorsus  velie ,  in  Eccle- 
siae  communione  Arium  postridie  re- 
cipi.  Atque  banc  contumeliam  catho- 
lici .  pati  coacti  essent,  nisi  sceleris 
sui  poenam  Deo  Arius  dedisset.  Eo 
enim  ipso  die,  dum  inter  suos  eum 
plausu  ad  Ecclesiam  deduceretur,  dis- 
rupto  ventre,  viscera  effudit ,  et  mi- 
serrime mortuus  est. 

Neque  vero  Arii  mors  pacem  Ec- 
clesiae  attulit,  eum  eiusdem  sectato- 
rum  opera,  haeresis,  et  dissidium  ob 


eam  excitatum  diu  perduraverit.  Si 
huius  loci  institutum  esset  omnia 
singillatim  persequi ,  quae  haeresis 
istius  historiam  respiciunt ,  longa 
vehementer  evaderet  narratio;  mul- 
ta vero,  quae  ad  hanc  causam  per- 
tinent ,  tradentur  a  nobis ,  eum  de 
Concilii  Nicaeni  generalis  primi  ce- 
lebratione ,  de  Concilio  Sardicensi 
generali,  de  Liberio  Pontifice ,  de 
Ariminensi  Synodo  agemus.  Plurima 
vero  Baronius,  Pagius,  Natalis  Ale- 
xander, Prudentius  Maranus  in  egre- 
gio opere  suo  Divinitas  D.  N.  I.  C, 
manifesta  in  scripturis  et  tradita- 
ne, Petavius,  aliique  doctissimi  viri 
tradidere,  atque  in  Conciliorum  col- 
lectionibus  ea  prostant ,  quae  perti- 
nent  ad  Synodos  in  ea  causa  habi- 
tas,  sive  ab  iis,  qui  errores  contra 
catholicam  de  Verbi  divinitate  do- 
ctrinam  propugnarunt,  sive  a  catho- 
licis ,  qui  haereticorum  conatus  re- 
fellendos,  et  veram  Ecclesiae  doctri-  ^ 
nam  defendendam  curarunt. 

Non  omittenda  tamen  hic  est  il- 
larum  sectarum  mentio,  quae  inter 
Arianos  ortae  sunt.  Hoc  enim  osten- 
dit  communem  hominum  ab  Ecclesia 
dissidentium  morem,  ut,  certa  au- 
ctoritate  derelieta,  quam  sequantur, 
inter  se  scindantur  atque  ita  debi- 
litentur ,  ac  penitus  deinde  eorum 
piaci ta  asseclaeque  defìciant.  Itaque 
tres  praecipue  illae  sectae  possunt 
commemorari. 

Scilicet ,  primo  numerandi  sunt 
Anomoei,  hac  ratione  appellati,  quod 
Filium  Patri  «vo/achov,  hoc  est  dissi- 
milem  esse  contenderent.  li  autem 
Arii  ipsam  blasphemiam  propugna- 
bant,  et  Filium  nulla  re  Patri  simi- 
lem,  non  modo  non  aequalem  dice- 
bant.  Huius  sectae  antesignanus  Aé- 
tius  fuit,  quem  Eunomius ,  Euzoius 
Antiochenus ,  aliique  sequuti  sunt. 
Altera  secta  est  eorum ,  qui  Semi- 
ariani sunt  appellati.  li,  etsi  Filium 
Patri  consubstantialem  esse  nega- 
rent,  eum  tamen  o^oiou<nov  Patri,  hoc 
est,  per  omnia  similem ,  etiam  sub- 
stantia affirmabant.  Praecipue  vero 
celebres  in  ea  secta  fuerunt  Basilius 

Ancyranus  Episcopus,  Georgius  Lao- 
dicenus,  Eusthatius  Sebastenus.  Ter- 
tiam  denique  sectam  efformarunt  ii, 
qui  neque  consubstantialem,  neque 
substantia  similem  Patri  Filiuni  esse 
contenderunt,  sed  dumtaxat  Patri  si- 
milem Filium  esse  asserebant.  Ea 
vero  secta  Acacianorum  est  appellata, 
quod  eiusdem  auctor  fuisset  Acacius 
Caesareae  in  Palaestina  Episcopus. 
Homines  huic  sectae  addicti  verbo 
quidem,  sed  non  re  ab  Anomaeis  dis- 
sidebant,  et  Constantii  Imperatoris 
praesertim  metu  abstinuerunt  ali- 
quando  ab  affirmanda  diserte  Filii  a 
Patre  dissimilitudine ,  a  quo  errore 
illum  alienum  esse  sciebant.  Rerum 
autem  adiunctis  immutatis ,  Acaciani 


ostenderunt,  se  eadem  mente  et  irn- 
pietate  esse,  qua  erant  Anomoei.  Cum 
enim  viderent,  nihil  iis  timendum 
esse  ,  qui  Filium  Patri  dissimilem 
esse  praedicarent,  id  summa  audacia 
et  impietate  passim  iactare  coepe- 
runt.  Praetereo  denique,  quae  con- 
tra  Athanasium  Alexandrinum  Epi- 
scopum  Arianae  perfidiae  sectatores 
moliti  sunt.  Cum  enim  intelligerent, 
sanctissimum  huc  doctissimumque 
virum  catholicae  fidei  de  Verbi  di- 
vinitate  acerrimum  assertorem  esse, 
nihil  omiserunt ,  quo  insidiis ,  calu- 
mniis,  fraudibus  illum  opprimerent. 
Sed  ille  perpetuo  invicta  constantia 
restitit,  et  nulla  umquam  eorum  va- 
1  ferrima  fraude  deceptus  est. 

Impium  ac  nefarium  bellum  ca- 
tholicae fìdei  Arius  eiusque  sectato- 
res indixerant,  qui ,  prout  exposui- 
mus,  gravissimis  sparsis  erroribus , 
illud  praecipue  scelestum  perditum- 
que  consilium  iniverant,  catholicam 
de  Verbi  divinitate  doctrinam  fun- 
ditus  evertendi,  cum  Verbum,  seu 
Dei  Filium ,  non  eiusdem  esse  cum 
Patre  substantiae  contenderent ,  sed 
creatum  ex  nihilo ,  cum  antea  non 
esset ,  mutabilem  natura ,  et  Patre 
dignitate  minorem  esse  blasphema- 
rent.  Meletius  praeterea  Lycopoli- 
tanus  Episcopus  Ecclesiae  Alexan- 
drinae  patriarchica  privilegia  ac  iura 
perfregerat.  Is,  ut  legitur  in  2  Atha- 
nasii  apologia,  a  S.Petro  Alexandrino 
Episcopo  synodaliter  fuerat  damna- 
tus  tum  propter  alia  crimina ,  tum 
quod,  Diocletiano  in  Christianos  sae- 
viente,  in  idololatriam  lapsus  esset; 
atque  ea  de  causa  gravissimum  schi- 
sma in  Alexandrino  patriarchatu  con- 
flaverat.  Neque  tantum  ab  ea,  quam 
exhibere  debebat  Alexandrino  Episco- 
po, obedientia  defecerat,  sed  etiam,  ut 
Theodoretus  habet  lib.  1  c.4,  «contra 
Primatem  Alexaadrinum  tyrannidem 


exercuerat;»  Gelasius  Cyzicenus  ait: 
«  contra  praerogativas  Sedis  Alexan- 
drinae  se  gesserai;»  ambìtìone  sci- 
licet,  inquit,  Athanasius,  ut  rebus 
praeesset,  Thebaidis,  ac  vicinas  Ae- 
gypto  provincias  ,  atque  omne  illud 
ius  patriarchicum  ita  invaserat,  ut 
novum  se  illic  patriarcham  ostende- 
ret.  Ad  comparandum  denique  im- 
piis  conatibus  suis  praesidium,  con- 
iurationem  cum  Arianis  antea  inimi- 
cis  iniverat.  Veteri  etiam  de  die  Pa- 
schatis  celebrandi  controversia  Ec- 
clesia perturbabatur,  propter  quam 
sub  Victore  I  Romano  Pontifìce  Asiae 
Minoris  Episcopi  magno  animorum 
motu  dimicaverunt ,  cum  luna  14 
mensis  Nisan  contra  Ecclesiae  Ro- 
manae  ab  Aposto] is  acceptam  tradi- 
tionem  festum  illud  celebrandum  esse 
contenderent. 

Cum  hisce  malis  Ecclesia  graviter 
agitaretur,  cumque  satis  perspicue 
appareret,  quantopere  necesse  esset 
iis  malis  totius  Ecclesiae  auctoritate 
occurrere,  Concilium  primum  gene- 
rale Nicaeae  habendum  decretum 
est  Silvestri  I  Romani  Pontificis  au- 
ctoritate, cuius  summae  in  Ecclesiam 

potestatis  erat,  Concilia  generalia 
indicere.  Constantinus  de  ilio  Ni- 
caeae  celebrando  omnem  operam  im- 
pendit,  et  tam  bene  tum  est  de  Ec- 
clesia meritus,  ut  scriptores  Histo- 
riae  Ecclesiasticae  illorum  tempo- 
rum  affirmaverint,  Concilium  illud  a 
Constantino  fuisse  congregatum.  Sci- 
licet  Episcopos  undique  per  litteras 
honoris  plenas  ad  Concilium  invitan- 
dos  curavit;  Nicaeam  Bithyniae  Ur- 
bem  rei  tantae  gerendae  commodis- 
simam  concessit;  Episcopis,  qui  ad 
Synodum  convenerant,  annonam  co- 
piosam  quotidie  praeberi  iussit;  ipse 
denique  Concilio  adesse  voluit,  non 
modo  ut  praesentia  sua  sacer  ille 
conventus  illustraretur ,  verum  .ut 
etiam,  se  praesente,  omnia  rite  at- 
que  ordine  fìerent.  Haec  ideo  com- 
memoranda duximus,  ut  appareat,  ex 
eo,  quod  veteres  ii  scriptores  a  Con- 
stantino convocatum  Concilium  asse- 
rant,  non  sequi,  revera  eius  auctori- 
tate,  non  autem  Rom.  Pontificis  Sil- 
vestri, convocatam  Synodum  fuisse. 
Plura  possent  afferri  ad  ostenden- 
dum,  ex  hac  loquendi  ratione  non 
demonstrari,  Concilium  Imperatoris 
auctoritate,  non  autem  Romani  Pon- 
tificis indictum  esse.  Ut  exempli  loco 
ponam  aliqua,  Synodi  Sardicensis 
patres  in  epistola  synodica  asserue- 
runt,  Synodum  a  religiosissimis  prin- 
cipibus  Constante  et  Constantio  con- 
vocatum esse  :  Athanasius  autem  de 
ea  Synodo  in  epist.  ad  solitarios  ait, 
«  scripsisse  Iulium  Romanum  Ponti- 
fìcem  oportere  fieri  Synodum.  »  In 
Vili  Synodo  oecumenica  vicarii  Se- 
dium  orientalium  asseruerunt,  Im- 
peratorem  Basilium,  veteres  Impe- 
ratores  imitatum,  universalem  illam 
Synodum  fecisse.  At  nihil  tam  est 
exploratum,  quam  Hadrianum  II  il- 
lam Synodum  indixisse ,  cuius  ad 
Imperatorem  ipsum  Basii ium  epi- 
stola act.  1  lecta  est ,  in  qua ,  prae- 
ter  cetera,  quae  id  ostendunt,  aperte 
Pontifex  pronuntiat:  «Volumus  ergo, 
per  vestram  pietatis  industriam  Con- 
stantinopoli  numerosum  celebrari 
Concilium.»  Legati  tandem  R.  Pon- 

tificis,  qui  illi  Concilio  praefuerunt, 
haec  verba  fecerunt:  «Piissimus, 
Christianissimus  Imperator ,  prae- 
decessorum  suorum  sequutus  exem- 
pla,  transmisit  legatos  suos,  nobilis- 
simos  viros,  Romam  ,  ut  Synodum 
postularent.  «  Licet  igitur  veteres 
illi  scriptores  asserant,  a  Constanti- 
no Nicaenum  primum  Concilium  con- 
vocatum esse;  certum  tamen  haben- 
dum  est,  Imperatoris  quidem  fuisse 
praeclara  in  tam  gravi  negotio  erga 
Ecclesiam  merita,  non  eius  tamen 
re  vera  auctoritate,  sed  Silvestri  Ro- 
mani Pontificis  iussu  Concilium  esse 
convocatum. 

Habita  est  Synodus  anno  325,  et 
ad  illam  318  Episcopi  convenerunt, 
quorum  plerique  in  Diocletianea  per- 
sequutione  omne  cruciatuum  genus 
prò  Christiana  Religione  passi  erant. 
Una  cum  Episcopis  vero  innumeri 
diaconi  ac  presbyteri  Nicaeam  ve- 
nerunt,  ac  licet  suffragium  in  Con- 
cilio non  tulerint,  quod  eorum  or- 
dinis  hoc  proprium  non  esset;  Epi- 
scopis tamen  opera,  Consilio  doctri- 
naque  in  controversiis  pertractandis 
praesto  fuerunt.  In  antiqua  colle- 
ctione  Conciliorum  Cresconii  Afri- 
cani Episcopi  memoriae  proditum 
est,  durasse  Concilium  «a  die  XIII 
Kal.  Iulii  usque  ad  diem  oct.  Kalen- 
das  Septembris.» 

Praèfuit  Concilio  Silvester,  non 
ipse  quidem  per  se,  cum  senectutis 
causa  ab  itinere  tam  longo  susci- 
piendo  prohibitus  sit,  sed  per  lega- 
tos suos;  iique  fuere  Hosius  Cordu- 
bensis  Episcopus ,  Yitus  et  Vincen- 
tius  Romanae  Ecclesiae  presbyteri. 
Gelasius  Cyzicenus  ita  habet  1.  2  hi- 
storiae  Concilii  Nicaeni  e.  5,  ubi  ex 
3  Eusebii  lib.  de  vita  Constantini 
cap.  7  haec  se  accepisse  ait  :  «  Ipse 
etiam  Hosius  ex  Hispaniis,  nominis 
et  famae  celebritate  insignis ,  qui 
Silvestri  Episcopi  maximae  Romae 
locum  obtinebat ,  una  cum  Romanis 
presbyteris  Vitone  et  Vincentio  cum 
aliis  multis  in  consessu  ilio  adfuit.» 
Non  leguntur  quidem  nunc  in  me~ 
morato  Eusebii  loco  verba,  quae  di- 

serte  dieant,  Hosium  Silvestri  lo- 
cura  obtinuisse  :  sed  anirnadvertit 
eruditissimus  Franciscus  Antonius 
Zaccaria  in  Antifebronio  parte  2 
lib.  4  cap.  2,  in  eo  Eusebii  testimo- 
nio aliquid  nunc  desiderari.  Alia  ve- 
ro non  desunt  monumenta,  quae  id 
aperte  de  Hosii  legatione  signiflcant. 
Id  apertis  verbis  continetur  in  ve- 
tusta Canonum  collectione,  Carolo 
Magno  ab  Hadriano  I  oblata  an.  784; 
id  Photius  cod.  88  confessus  est.  Quod 
si  omnia,  quae  Silvester  scripsit  aut 
gessit ,  nunc  exstarent ,  id  fortasse 
ipso  etiam  Pontiflcis  testimonio  con- 
flrmaretur. 

Facile  est  autem  Launoium  con- 
futare, qui  in  epistola  ad  Raymun- 
dum  Formentinum  contendit,  Vitum 
ac  Vincentium  adfuisse  tantum ,  at 
non  praefuisse  Concilio;  Hosium  au- 
tem praefuisse  quidem  generali  illi 
totius  Ecclesiae  conventui,  nominis 
tamen  sui  celebritate,  atque  ob  sua 
in  fidei  catholicae  defensionem  me- 
rita, non  vero  Romani  Pontiflcis  loco 
atque  auctoritate.  Launoii  mentem 
Febronius  sequutus  est.  Facile  est , 
inquam,  ista  refellere.  Nam ,  ut  de 
Vito  primum  ac  Vincentio  dicamus, 
idem  est  Concilio  adesse  Romani  Pon- 
tiflcis nomine,  eiusque  vices  gerere, 
ac  conventui  ipse  praeesse.  Qui  enim 
Romani  Pontiflcis  praesentiam  sup- 
plet,  is  illius  munera  implere  intel- 
ligitur,  cuius  est  toti  Ecclesiae  cum 
potestate  praeesse.  Praeclare  icl  os- 
tendit  S.  Leo  in  epistolae  ad  Syn- 
odum  Chalcedonensem  loco,  quo  Lau- 
noius  abutitur.  «Amplectendum  ait 
Pontifex  ClementissimiPrincipis  ple- 
num religione  consilium ,  quo  san- 
ctam  fraternitatem  vestram ,  ad  de- 
struendas  insidias  diaboli,  et  ad  re- 
formandam  Ecclesia^ticam  pacem  vo- 
luit  convenire ,  beatissimi  Apostoli 
iure  atque  honore  servato ,  adeo  ut 
nos  quoque  suis  ad  hoc  litteris  in- 
vitaret,  ut  venerabili  Synodo  no- 
strani praesentiam  praeberemus  ; 
quod  quidem  nec  necessitas  temporis, 
nec  ulla  consuetudo  poterat  permit- 
tepe:  tamen  in  bis  fratribus  Pascba- 


sino  et  Lucentio  Episcopis,  Bonifacio 
et  Basilio  presbyteris,  qui  ab  Apo- 
stolica Sede  directi  sunt,  me  Synodo 
vestra  fraternitas  existimet  praesi- 
dere.  »  Idem  igitur  est  Romani  Pon- 
tiflcis nomine  Concilio  adesse,  ac  pro- 
pter  eius  summam  in  Ecclesiam  po- 
testatem  Synodo  praeesse.  Neque  id 
minus  luculenter  S.  Leo  tradit  in 
epistola  ad  Marcianum  Imperatorem. 
«Fratrem,  inquit,  et  coépiscopum 
meum  Paschasinum  de  ea  provincia, 
quae  videretur  esse  securior ,  evoca- 
tum,  qui  vicem  praesentiae  meae  pos- 
sit  implere,  direxi;  Bonifacio  fratre 
nostro  et  compresbytero  sociato,  et 
bis,  quos  antea  miseramus,  adiunctis, 
consortem  illis  fratrem  quoque  meum 
Iulianum  addentes  Episcopum  .  .  . 
Quia  vero  quidam  de  fratribus  con- 
tra  turbines  falsitatis  non  valuere 
catholicam  tenere  constantiam,  prae- 
dictum  fratrem  et  coépiscopum  meum 
vice  mea  Synodo  convenit  praesi- 
dere.  »  Quod  si  post  tam  perspicua 
adducta  testimonia  idem  est  Romani 
Pontiflcis  vices  supplere  in  Concilio, 
eiusque  loco  adesse,  ac  Synodo  ipsi 
ob  Romani  Pontiflcis  potestatem 
praeesse;  appàret,  Vitum  et  Vincen- 
tium non  adfuisse  tantum  Synodo 
Nicaenae,  sed  etiam  praefuisse,  cum 
in  ea  Silvestri  locum  dignitatemque 
retulerint. 

Quonam  vero  probabili  argumento 
potest  persuaderi,  Hosium  Corduben- 
sem  Episcopum  Synodi  generali  Ni- 
caenae primae  non  R.  Pontiflcis  au- 
ctoritate, sed  ob  nominis  sui  celebri- 
tà tem,  ac  ob  praeclara  in  fidei  de- 
fensionem merita  praefuisse?  Erat 
Hosius  non  amplissimae  alicuius  se- 
dis,  sed  Cordubensis  Ecclesiae  Epi- 
scopus:  Hispalensis  Episcopi  provin- 
cialibus  iuribus  subiiciebatur.  Eritne 
vero  credibile,  eum,  nisi  amplissi- 
mam  omnium  Romani  Pontiflcis  po- 
testatem retulisset,  eiusque  locum 
supplesset,  in  Oriente,  ante  legatos 
Sedis  Apostolicae,  ante  Alexandrinum 
et  Antiochenum  patriarcham  ,  ante 
totius  Africanae  Ecclesiae  Prima- 
tem,  extra  provinciam  suam,  in  Con- 

cilio  generali,  negotium  publicum  to- 
tius  Ecclesiae  gerentem  ,  praeesse 
potuisse?  Quid  est  vero,  quod  in  Con- 
cilio Uliberitano,  in  satis  parva  Epi- 
scoporum  frequentia  habito,  secundo 
tantum  loco  Hosius  sederit,  in  Are- 
latensi  autem  inter  primarios  Epi- 
scopos,  Cordubensis  Episcopus  non 
recenseatur? 

Quid  vero  dicemus  de  Episcopis  , 
qui  Hosio  infensi  esse  debebant ,  pro- 
pterea  quod  catholicam  fìdem  acri- 
ter  defendisset,  atque  arianam.  hae- 
resim  impugnasset?  Est  enim  prorsus 
manifestum ,  eos  pati  non  voluisse, 
Hosium  Synodo  universae  praeesse , 
nisi  exploratum  habuissent,  non  suo, 
sed  Romani  Pontificis  nomine  Conci- 
lio universo  praesidere  debere.  Theo- 
gnis  Nicaenae  Civitatis,  in  qua  Syn- 
odus  habebatur,  Episcopus,  Eusebius 
Nicomediensis  ,  aliique  plures,  ambi- 
nosi vehementer  ,  Arianique  erant. 
Quis  est,  qui  sibi  pcrsuadeat,  eos  non 
fuisse  intercessur os ,  Episcopo  Cor- 
dubensi  praesidentiam  suscipiente, 
nisi  intellexissent,  eius  auctoritatem 
a  Sede  Apostolica  ob  legationis  mu- 
nus  collatum  esse  profectam?  Quan- 
topere  id  inverisimile  sit,  apparet 
inter  cetera  ex  Concilii  sexti  gene- 
ralis  historia.  In  eo  enim  Metropo- 
litae  Antistites ,  qui  Episcopo  Con- 
stantinopolitano  subiiciebantur,  For- 
tunio  Carthaginiensium  Episcopo  A- 
fricae  totius  Primati  restiterunt , 
qui  locum  iis  superiorem  in  Synodo 
obtinerevolebat.Quod  si  vero  Ariani, 
qui,  Constantio  Imperante  et  eo- 
rum  rebus  studente ,  omnia  conati 
sunt ,  ut  Nicaeni  Concilii  decretorum 
vim  extenuarent,  numquam  tamen 
eo  argumento  ad  eiusdem  Concilii 
auctoritatem  infringendam  usi  sunt, 
quod  scilicet ,  non  servato  Ecclesiae 
more ,  Cordubensis  Episcopus  uni- 
versali Synodo  praefuisset,  id  mani- 
feste etiam  ostendit,  apud  neminem 
tunc  vocari  in  controversiam  potuis- 
se ,  Hosium  idcirco  praefuisse  Syno- 
do, quod  Romani  Pontificis,  qui  ius 
praesidendi  habet,  locum  obtineret. 
Concludi  tur  ergo,  Hosium   ob  Sedis 


suae  rationem  adeo  valere  in  Con- 
cilio non  potuisse,  ut  Synodo  prae- 
esset. 

Neque  ob  merita,  qui  bus  praesta- 
bat ,  dici  iure  potest,  Hosium  omni- 
bus in  Synodo  esse  praelatura;  nam 
praeter  illum  aderant  in  Concilio 
eiusmodi  viri,  qui  meritis  Hosio  non 
erant  inferiores.  Talis  erat  Paphnu- 
tius,  qui  Maximiani  iussu  acerbis- 
simos  cruciatus  passus  fuerat;  talis 
Potamon  gravissima  tormenta  prò 
religione  perpessus  ;  talis  Paullus 
Neocaesareae  Euphratesiae  Episco- 
pus, qui  in  Licinii  vexatione  insignis 
fortitudinis  ac  constantiae  testimo- 
nia praebuerat.  Eorum  autem  merita 
Rufinus  1.  1  e.  4;  Epiphanius  haere- 
si  69;  Theodoretus  1. 1  e.  7  recensent. 
Aderant  autem  et  Episcopi  prophe- 
tiae  ac  miraculorum  fama  praestan- 
tes,  quemadmodum  ex  Rufino  ipso  ac 
Theodoreto  colligimus  de  Spiridione 
Trimythuntis  in  Cypro ,  de  Iacobo 
Nisibis  in  Mesopotamia,  de  Nicolac 
Myrae  in  Lycia  Episcopis.  Aderat 
denique,  ut  ceteros  praeteream  ,  Eu- 
sebius Caesareensis  gratia  et  aucto- 
ritate  apud  Constantinunf  valde  po- 
tens,  doctrina  et  eruditione  illustris. 
Aderat  Eustathius  Antiochenus  Epi- 
scopus, Alexander  Alexandrinus  Pa- 
triarcha.  Hunc  vero  Theodoretus  1.  2 
e.  26  amplissimis  verbis  laudat;  illius 
eloqùentiam  Sozomenus  1.  2  e.  10  ve- 
hementer commendat.  Non  sola  igi- 
tur  Hosii  propria  merita  causam  af- 
ferre  potuerunt ,  ut  is  prae  ceteris 
Synodo  praeesset,  sed  ei  tantum  hunc 
honoris  gradum  ex  Romani  Ponti- 
ficis legatione  obvenisse  conceden- 
dum  est. 

Concilium  generale  Nicaenum  Fi- 
lium  Dei  consubstantialem  Patri  esse 
definivit,  atque  idcirco  illud  omne 
proscripsit,  quod  doctrinae  Ecclesiae 
Catholicae  de  Verbi  divinitate  non 
esset  consentaneum.  Ad  veterem  il- 
lam  de  die  paschatis  celebrandi  con- 
troversiam quod  spectat,  Nicaeni  Pa- 
tres  iusserunt,  festum  illud  Roma- 
nae  Ecclesiae  more  peragendum  esse, 
Dominico  die,  scilicet,  qui  lunam  XIV 

post  vernum  aequinoctium  proxime 
sequitur:  atque  ita  quod  Victor  I 
cum  Asianis  Episcopis  agens  sae- 
culo  II  statuerat,  Concilii  etiam  ge- 
neralis  decreto  praedicatum  est. 

Gelasius  quidem  Cyzicenus  Caesa- 
reae  in  Palaestina  Episcopus  de  actis 
Nicaenae  primae  Sì/nodi  historiam 
scripsit.  Sed  illi  historiae,  quae  tem- 
pore Basilisci,  hoc  est  posteriori  ni- 
misaetate,  scripta  est,  repugnatEu- 
sebius  lib.  2  de  Vita  Constantini 
e.  14,  ubi  ait:  «Porro  ea,  quae  com- 
mune  placuerant,  scriptis  mandata 
(a  patribus  Nicaenis),  et  singulorum 
subscriptione  roborata  sunt.»  Atqui 
communi  Consilio  convenit  tantum 
de  symbolo  ,  ac  de  canonibus  et  de 
Epistola  Synodica.  Praeter  ea  igitur 
tamquam  ab  eo  Concilio  gestum  nihil 
litteris  traditum  est.  Neque  haec 
cum  Athanasii  testimonio  pugnant 
libro  de  Synodis,  quem  Baronius  ad 
annum  325  n.  61  auctorem  esse  pu- 
tat,  acta  Nicaena  revera  conscripta 
fuisse.  Diligens  enim  Athanasii  loci 
latina  versio  habet:  «Quod  si  ad 
hanc  rem  usus  Synodi  desideratur  , 
supersunt  patrum  scripta;  nam  ne- 
que hac  in  parte  negligentes  fuere , 
qui  Nicaenae  convenerunt,  sed  ita 
accurate  scripserunt:»  ea,  videlicet, 
quae  communi  suffragio  decreta  sunt, 
quae  ad  symbolum,  ad  Oanones ,  ad 
Epistolam  Synodicam  referuntur. 
Exsistitautem  ex  alio  Athanasii  loco, 
revera  haec  acta  conscripta  non  esse. 
Etenim  in  epistola  de  decretis  Ni- 
caenae  Synodi  ita  loquitur  Athana- 
sius:  «Quandoquidem  tua  dilectio  ea 
ìiosse  desiderat,  quae  in  Synodo  ge- 
sta sunt,  minime  cunctatus  sum,  sed 
statim  tibi  significavi ,  quaecumque 
ibi  acta  sunt.»  Nam  si  acta  de  rebus 
in  Synodo  gestis  collecta  atque  edita 
fuissent,  Athanasius  necesse  non  ha- 
buisset  ea  narrare;  quae  haec  omnia 
diserte  continerent,  provocare  po- 
tuisset.  Apparet  ergo,  quae  auctori- 
tas  insit  actis  Nicaenae  Synodi  a 
Gelasio  Cyziceno  editis. 

Vi  gin  ti  tantum  numero  fuere  ca- 
none*, qui  in  Nicaono  CopoìIìo  con- 


diti sunt,  quique  ad  nostram  aefa- 
tem  pervenerunt.  Ostendunt  id  in- 
numeri antiqui  codices:  ostendunt 
veteres  scriptores,  qui  de  canonibus 
agentes  a  Synodo  Nicaena  editis  non- 
nisi  viginti  illos  fuisse  narrarunt. 
Theodoretus  1.  1  e.  8  plures ,  quam 
viginti,  Nicaenos  canones  non  nume- 
rat,  totidemque  repertos  esse  ait  in 
Alexandrinae  ,  Antiochenae  et  Con- 
stantinopolitanae  Ecclesiae  tabula- 
riis,  cum  magna  diligentia  ab  Afri- 
canis  Episcopis  conquisiti  saeculo 
Ecclesiae  5  fuere.  Neque  his  oppo- 
nitur  Rufìnus  cum  1.  1  e.  5  viginti 
duos  recenset.  Duo  enim  ex  illis  a 
Rufino  in  duas  secti  partes,  ut  pas- 
sim eruditi  viri  notarunt,  cum  qua- 
tuor  effecissent,  22  numerare  potuit. 
Haec  abunde  refellunt  P.  Chryso- 
stomum  a  S.  Iosepho,  qui  in  sua  dis- 
sertatione  de  Canonum  Nicaenorum 
numero,  praeter  hos  20,  quos  com- 
memoravimus,  alios  plures  canones 
a  Synodo  Nicaena  editos  esse  con- 
tendit,  qui  appellationes  ad  Roma- 
num  Pontificem ,  bigamos ,  litteras 
formatas,  sacrifìcia  pomeridiana  pro- 
hibenda,  aliaque  ad  disciplinam  Ec- 
clesiasticorum  pertinentia  respice- 
rent.  Ex  his  etiam  apparet,  quam 
graviter  deceptus  sit  Franciscus  Tu- 
rianus,  qui  ex  antiquo  quodam  ara- 
bico exemplari  80  canones  edidit, 
quos  a  Patribus  Nicaenis  profectos 
esse  affìrmavit.  Abrahamus  Echel- 
lensis  Maronita  etiam  84  Canones 
Nicaenos  prodidit  cum  pluribus  aliis, 
ut  ipse  putavit,  eiusdem  Synodi  sta- 
tutis,  et  Pater  Chrysostomus  a  S.  Io- 
sepho Turiani  sententiam  regere  co- 
natus  est.  At  canones  ii  omnes,  qui 
Melchitis  ,  Iacobitis  ,  Nestorianis  , 
Cophtis ,  Abyssinis ,  Armenis ,  Grae- 
cis  ac  Maronitis  tamquam  legitimi 
Nicaeni  canones  visi  sunt,  supposi- 
tivi debent  iudicari,  propterea  quod 
nonnulla  habent,  quae  non  modo  cum 
omni  antiquitate,  verum  etiam  cum 
ipso  Nicaeno  Concilio  pugnant.  Ut 
ostendatur  autem ,  eos  canones,  et- 
iamsi  antiquo? ,  Concilio  Chalcedo- 
nensi  vetustiores  non  esse,  satis  erit 

considerare,  Patriarchae  nomen  sae- 
penumero  in  iis  legi,  quod  tamen  ea 
primum  aetate  usurpari  coeptum  fu- 
isse  exploratum  est. 

Atque  hic  non  erit  inopportunum, 
nonnulla  recensere  de  canone  6  Ni- 
caeno.  Canon  ille  habet:  «  Antiqua 
consuetudo  servetur  per  Aegyptum, 
Lybiam  et  Pentapolim  ita,  ut  Ale- 
xandrinus  Episcopus  horum  omnium 
habeat  potestatem ,  quia  et  Urbis 
Romae  Episcopi  parilis  mos  est.  » 
Nota  est  Rufini  Aquileiensis  huius 
canonis  interpretatio,  qui  lib.  de  hae- 
resibus  e.  6  ita  canonem  hunc  red- 
didit:  «Ut  apud  Alexandrinum  et 
in  Urbe  Roma  vetusta  consuetudo 
servetur,  ut  ille  Aegyptum,  vel  hic 
Suburbicariarum  Ecclesiarum  solli- 
citudinem  gerat.»  Nota  deinde,  quae 
excitata  est  in  hoc  Nicaeni  Concilii 
canone  explicando  apud  eruditos  con- 
troversia. Ad  rem  ipsam  quod  per- 
tinet,  nihil  dicam  de  Eusebianis  de- 
que  eorum  Philippopolita.no  conven- 
ticulo,  in  quo  existimatum  est,  hoc 
canone  everti  Romanae  Cathedrae 
principatum  ac  totius  Ecclesiae  mo- 
narchiam,  et  induci  regimen  aristo- 
craticum  inter  tres  Patriarchas  ea- 
dem  potestate  praeditos  divisum.  Ni- 
hil de  ratione,  qua  Photius  gravis- 
simum*  hunc  errorem  munire  cona- 
tus  est,  ut  dissidii,  quo  Ecclesiam 
lactravit,  impium  consilium  defen- 
deret.  Est  enim  luculentissimum  , 
Romani  Pontificis  Primatus  in  uni- 
versali Ecclesiam  iura  hoc  canone 
violata  non  esse,  ac  etiam  post  Syn- 
odum  Nicaenam  habitam  commu- 
nem  Ecclesiae  Catholicae  sententiam 
fuisse,  Roman um  Pontificem  in  Pa- 
triarchas ipsos  iurisdictionis  princi- 
patum obtinere.  Testis  in  Ephesina 
Synodo  actione  4  Iuvenalis  Epi- 
scopus Hierosolymitanus  affirmans  : 
«  Mos  est  ex  Apostolorum  ordine 
atque  traditione,  ut  Sedes  Antioche- 
na apud  Romanam  dirigatur  et  iu- 
dicetur.  »  Testis  Synodus  Chalcedo- 
nensis  ,  quae  in  relatione  ad  Leonem 
Papam  «  Romano  Episcopo,  inquit , 
vineae  custodia  commissa  est...  Apo- 

stolicum  radium  usque  ad  Constan- 
ti nopolitanorum  Ecclesiam  consuete 
gubernando  spargentes  saepius  ex- 
tenditis.»His  adiungi  potest  Felix  III, 
qui  Synodali  Epistola  ad  Bithy- 
niae  et  Constantinopolis  Presbyteros 
et  Archimandritas  ait  :  «  Trecenti 
decem  et  octo  Sancti  Patres  apud 
Nicaeam  congregati  considerationem 
rerum  omnium  atque  auctoritatem 
Romanae  Ecclesiae  detulerunt.»  Ge- 
lasius  denique  et  Bonifacius  I  hoc 
ipsum  luculenter  ostendunt.Ille  enim 
in  epistola  8  ad  Anastasium  Augu- 
stum  Nicaenos  canones  indicans  as- 
seriti «  Apostolicae  Sedis  auctoritas, 
quod  cunctis  Sedibus  Christianis  et 
Ecclesiae  praelata  sit  universae,  et 
canonum  serie  paternorum,  et  mul- 
tiplici  traditione  fìrmatur.  »  Alter 
vero  in  epistola  41  ad  Thessaliae  Epi- 
scopos  «Nicaena  Synodus,  ait,  supra 
Romanam  Ecclesiam  nihil  ausa  est 
constituere,  quod  omnia  huic  noverat 
Domini  sermone  concessa.» 

Explicandum  est  potius,  quaenam 
sit  illius  canonis  sententia.  Consi- 
deranda  vero  ea  sunt,  quae  de  Me- 
letiano  Schismate  commemoravimus, 
Meletium  scilicet  Lycopolitanum  E- 
piscopum  Alexandriae  Ecclesiae  iura 
patriarchica  usurpasse.  Graves  de 
eius  audacia  atque  arroganti  agendi 
ratione  Alexander  Alexandrinus  Epi- 
scopus querelas  ad  Synodum  attulit. 
Itaque  canon  ille  n.  6  conditus  est , 
quo,  licet  iura  praesertim  ordinatio- 
num  propria  Patriarcharum  contra 
Meletianam  audaciam  defenderentur; 
affirmari  tamen  potest,  Patres  Ni- 
caenos, occasione  desumpta  ex  usur- 
pata per  Meletium  in  patriarchatu 
Alexandrino  ordinationum  auctori- 
tate,generatim  prospexisse  omni  iuri 
patriarchico,  ac  statuisse,  ne  ulla  Pa- 
triarcharum vel  maiorum  sedium 
iura  quidquam  detrimenti  caperent. 
Nam  patres  ordinationis  vocem  prae- 
cise  non  adhibuerunt  in  canone ,  et 
Antiochenae  ac  ceterorura  principa- 
lium  sedium  Episcoporum  propria 
iura  ac  privilegia  sarta  tecta  esse 
voluerunt,  quorum  tamen  potestati 

subiecta  loca  nihil  cum  Meletiano 
Schismate  commune  habuerunt:  qua- 
re  canonis  huius  sententia  est,  Epi- 
scopum  Alexandrinum  potestatem 
liabere  debere  in  provincias  iuri  suo 
patriarchico  subiectas  ,  Aegyptum  , 
Lybiam  atque  Pentapolim,  quemad- 
modum  Romani  Pontificis  iuri  pa- 
triarchico omnes  Occidentis  provin- 
ciae  subiiciuntur.  Neque  alia  certe, 
quam  haec,esse  potest  probabilis  Ru- 
fini  sententia  loco  superius  citato, 
qui  paraphrasim  potius,  quam  ver- 
sionem  canonis  Nicaeni  continet ,  ut 
Valesius  notatin  observationìbus  ad 
rtovam  Historiae  Socratis  et  Sozo- 
meni  versionem  e.  1  de  canone  6 
Nicaeno.  Itaque,  qui  eam  explicatio- 
nem  accipiendam  arbitretur,  neque 
potius  cum  Leone  Allatio  lib.  1  de 
consensione  Orientalis  et  Occiden- 
talis  Ecclesìae  e.  12  n.  4  rogare, 
«Quivi  hic  Urbicaria  et  Suburbicaria 
somniamus,  de  quibus  ne  vestigium 
quidem  in  verbis  Concilii?»  is ,  in- 
quam  ,  affirmare  deberet,  Rufinum 
.per  Suburbicarias  totius  Occidentis 
Ecclesias  patriarchico  iure  sub  Ur- 
bis Episcopi  potestate  constitutas 
intellexisse.  Neque  hic  opponi  pot- 
est, Suburbicarias  provincias  aut  re- 


giones  secundum  communem  de  iis 
loquendi  rationem  acceptas  tam  late 
patere  non  posse.  Etenim  «  quam 
multa  sunt  (ait  Iacobus  Sirmondus 
dissertatione  2  de  Suburbicariis)  eius- 
modi  vocabula,  quae  prò  rei  adiun- 
ctae  modo  signifìcationem  variant? 
Iidemne  sunt  fines  ac  termini  Orien- 
tis,  cum  Comitem  Orientis  audivi- 
mus,  et  cum  Praefectum  Praetorio 
Orientis?  Eademne  Asiae  .  cum  Pro- 
consul  Asiae  nominatur ,  et  cum  Vi- 
carius  Dioecesis  Asianae?  Eademne 
Italiae,  quae  a  Vicario  Italiae  regi- 
tur ,  et  quae  a  Praefecto  Praetorii 
Italiae  administratur?  Quod  iis  ergo 
aliisque  sexcentis  usus  tulit,  cur  in 
Suburbicariis,  quae  dicuntur,  idem 
non  faciat,  ut  quemadmodum  Subur- 
bicariae  regiones  tua  quidem  senten- 
tia (Salmasii  videlicet,  quem  refel- 
li t)  eae  dictae  sunt,  quae  Praefecto 
Urbis;  ut  ego  interpretor ,  quae  Vi- 
cario parebant  ;  ita  Suburbicariae 
Ecclesiae  rite  nominentur  omnes  , 
quae  in  Urbis  Episcopi  sint  dioecesi 
ac  potestate  ?»  Legendus  praeter 
scriptores,  quos  iam  citavimus,  Em- 
manuel Schelestratius  in  antiquìtate 
Ecclesiae  monumentis  demonstrata 
tom.  2  dissertatione  6. 

Sjnodus  Sardicensis  anno  347  ha- 
bita  est.  Eam  Iulius  I  Roman us 
Pontifex  habendam  decrevit,  cum 
videret,  Eusebianorum  audaciam  co- 
erceri  non  posse,  atque  a  Constante 
et  Constantio  Imperatoribus  obti- 
nuit,  ut  illa  in  Urbe  Sardica  Daciae 
Mediterraneae  Metropoli  celebrare- 
tur.  Iulius  ipse  per  se  Synodo  non 
praefuit.  Etenim  «  honestam  et  ne- 
cessariam  dedit  absentiae  excusatio- 
nem»  ut  habet  I  Synodalis  epistola: 
loco  suo  tamen  praeesse  Synodo  vo- 
luit  Hosium  Cordubensem  Episco- 
pum  ,  Archidamum  et  Philozenum 
Rcmanae  Ecclesiae   presbyteros,  ac 


Leonem  eiusdem  Ecclesiae  Diaconum. 
Ea ,  quae  superius  attulimus,  cum 
de  R.  Pontificis  legatis  egimus ,  qui 
Synodo  Nicaenae  praefuerunt,  osten- 
dunt,  eos  etiam,  qui  Iulii  loco  Con- 
cilio Sardicensi  interfuerunt,  revera 
Synodo  praefuisse.  Habemus  vero 
ex  tertia  synodali  epistola,  ex  sin- 
gulorum  pene  canonum  contextu  , 
atque  ex  Episcoporum  Synodi  sub- 
scriptione,  perspicua,  Hosii  praeser- 
tim,  huic  Synodo  praesidentiae  ar- 
gumenta.  Ut  vero  cetera  praete- 
ream ,  Synodi  Chalcedonensis  rela- 
tio  ad  Marcianum  Augustum  habet: 
«  Illis ,  qui    apud    Sardicam    contra 

reliquias  Arii  convenerunt,  Hosius 
ad  proferendam  sententiam  prae- 
fuit.  » 

Fuisse  oecumenicam  Synodum  Sar- 
daciensem,  in  controversiam  vocari 
non  potest.  Nani  cum  certum  sit, 
ex  universo  orbe  Episcopos  ad  illam 
habendam  fuisse  invitatos,  et  revera 
convenisse;  cumque  ii  una  cum  Ro- 
mani Pontificis  legatis  decreta  edi- 
derint,  Ecclesiae  Concilium  generale 
constituerunt.  Neque  Episcopi  Aria- 
nis  rebus  studentes,  qui,  Sardica  re- 
liota,  Philippopolim  fugerunt,  de  hu- 
ius  Concilii  auctoritate  detrahere 
potuerunt.  Quare  a  veteribus  scri- 
ptoribus  Magnum  Concilium  Sardi- 
cense  appellatum  est,  et  Synodus  ex 
toto  orbe  collecta. 

Concilii  huius  decreta  recepta  sunt 
non  solum  ab  Occidentalibus ,  sed  ab 
Orientalibus  etiam  labente  saeculo  4, 
quo  Nicaenae  Sjnodi  decretis  alle- 
gata fuere.  Utar  autem  vejcbis  Petri 
ac  Hieronymi  Ballerinii  de  antiquis 
collectionibus  et  collectoribus  cano- 
num  ad  Gratianum  usque  parte 
prima  e.  7  n.  6,  ut  ostendam  ,  quare 
inter  Oecumenica  Concilia  proprio 
suo  nomine  Sardicense  Concilium  ap- 
pellatum non  sit.  Scilicet  aiunt  : 
«Quod  s|  posteriori  aetate  apud  ipsos 
Romanos  inter  quatuor  Concilia  oe- 
cumenica relat'um  non  fuit,  id  eam 
ob  causarci  evenit,  sive  quia  in  Ni- 
caeno  Concilio  Sardicense. eidem  ad- 
nexum  complectebantur  ,  sive  potius 
quia  recensentes,  quae  tamquam  E- 
vangelia  suscipiencla  erant,  ea  sola 
Concilia  memoranda  putarunt,  quae, 
ut  sartam  tectam  custodirent  catho- 
licam  ndem,  peculiarem  aliquam  hae- 
resim  condemnarunt.  Ita  laudata  qui- 
dem  est  Nicaena  Synodus,  quae  Arii; 
Constantinopolitana  ,  quae  Macedo- 
ne; Ephesina,  quae  Nestorii;  et  Chal- 
cedonensis,  quae  Eutychis  errores 
proscripsit.  Sardicensis  autem  Syn- 
odus, cum  in  Arii  reliquias  %ese 
exserens  nullam  distinctam  haeresim 
protriverit,  veluti  Nicaenae  appen- 
dix  habita  distincte  recensenda  non 
fuit,  ut  ne  tamen  ideirco  inter  oe- 


cumenica  Concilia   habita  non   fu- 
isse credatur. 

Quod  spectat  ad  numerum  Episco- 
porum ,  qui  ad  Sardicense  Concilium 
convenerunt,  gravissimis  argumentis 
adductis  eruditi  viri  ostendunt ,  eos 
fuisse ,  ex  Eusebianis  orientalibus 
n.  76,  ex  catholicis  vero  n.  97.  Id 
autem  maxime  consonat  Athanasii 
testimonio  in  historia  Arianorum. 
«  Conveniunt,  inquit,  cum  ex  Orien- 
te, tum  ex  Occidente  in  Sardica  Ur- 
be Episcopi,  plus  minus  centum  se- 
ptuaginta.» 

Ad  canones  quod  pertinet  Concilio 
Sardicensi  editos,  ii  numero  vel  20 
vel  21  fuere.  Inter  istos  autem  ce- 
leberrimi sunt  illi  in  quibus  de  ap- 
pellationibus  agitur,  a  quolibet  Epi- 
scoporum  iudicio,  ad  Romanum  Pon- 
tifìcem  deferendis.  His  canonibus  ori- 
ginem  assignarunt  iuris,  quo  Romà- 
nus  Pontifex  potitur  appellationum 
a  quocumque  Episcoporum  iudicio 
accipiendarum,  Petrus  de  Marca  de 
concordia  Sacer dotti  et  Imperii  l.  7, 
Quesnellus  dissertatone  5  in  opeva 
S.  Leonis,  Dupinus  de  antiqua  Ec- 
clesiae disciplina  dissertatione  2, 
ac  Febronius.  Eos  autem  doctissime 
confutarunt  Natalis  Alexander  dis- 
sert.  28  in  Hist.  Ecclesiasticam  sae- 
culi  4;  doctissimi  Ballerinii  t.  2  ope- 
rum  S-.  Leonis,  observationum  e.  6 
et  7  in  primam  partem  dissertatio- 
nis5  Quesnelli,  Franciscus  Antonius 
Zaccaria  in  Antifebronio  I.  3  part.  2 
e.  3.  Facile  est  autem  ostendere,  hanc 
potestatem  appellationum  recipien- 
darum,non  ex  ullocanonum  decreto, 
sed  ex  ipsa  primatus  institutione, 
RR.Pontitìcum  propriam  esse.  Nam 
cum  Romani  Pontiiìces  primatum 
divinitus  institutum  honoris  et  pò- 
testatis  in  Universam  Ecclesiam  ha- 
beant,  inde  natura  sua,  eorum  ius 
manat,  ut  omnes  in  iudiciis  Eccle- 
siasticis  appellationes  ex  Universa 
Ecclesia  recipiant.  Summa  enim  haec 
in  Ecclesiam  potestas ,  divinitus  ac- 
cepta  facit,  ut  iure  potiantur  appel- 
lationum in  Ecclesiae  causis ,  atque 
ut  omnium,  qui  ab  inferiorum  iudi- 

cum  sententiis  provocant,  appella- 
tiones  recipere,  ad  Romanum  Ponti- 
fìcem  pertineat,  qui  iudicum  omnium 
Ecclesiasticorum    summus    superior 

est. 

Ad  demonstrandum  iuris  huius  no- 
vitatem  per  Sardicensis  Synodi  de- 
creta inductara  esse,  Febronius  putat 
argumentum  depromi  posse  ex  his 
canonis  tertii  verbis  :  «  Si  aliquis 
Episcoporum  iudicatus  fuerit  in  ali- 
qua  causa,  et  putat  se  bonam  cau- 
sam  habere ,  ut  iterum  Concilium 
renovaretur,  si  vobis  placet,  S.  Pe- 
tti Apostoli  memoriam  honoremus , 
ut  scribatur  ab  his,  qui  causam  exa- 
minarunt,  Iulio  Romano  Episcopo  , 
et  si  iudicaverit  renovandum  esse 
iudicium  ,  renovetur ,  et  det  iudices. 
Si  autem  probaverit  talem  causam 
esse,  ut  non  refricentur  ea,  quae  acta 
sunt ,  quae  decreverit,  confìrmata 
erunt.  Si  hoc  omnibus  placet?  Syn- 
odus  respondit  :  placet.  In  hunc 
enim  locum  ita  Febronius  disputat 
cap.  5  §  5  n.  1:  «  Primum  (id  est 
novum  quid,  et  ante  insuetum)  hic 
introduci,  satis  apparet  ex  verbis 
Hosii  proponentis:  Si  vestrae,  inquit, 
dilectioni  videtur,  Petri  memoriam 
honoremus  :  nimirum  dum  proponit , 
an  non  placeat  patribus,  in  hoc  B.  Pe- 
tri memoriam  honorare  ,  cupit  hunc 
honorem  Romano  Pontifici  deferri , 
non  ius  aliquod  praeexsistens  Roma- 
nae  Sedi  conservari.  Addit:  si  vestrae 
dilectioni  videtur:  id  est,  si  vobis 
proposi tio  et  consilium  meum  arri- 
c.'eat,  Petri  memoriam  honoremus. 
Haec  verba  ad  ipsum  Petri  prima- 
tum  ,  aut  ius  aliquod  ei  per  se  co- 
haerens.,  referri  non  possunt,  quip- 
pe  quae  a  Sjnodi  arbitrio  minime 
dependebant  ;  proindeque  necessario 
ad  separatum  aliquod  privilegium 
spectant,  quod  Patres  Successori  Pe- 
tri ex  causa  mox  recensenda  (vi- 
delicet  ad  coercendam  haereticorum 
audaciam,  et  ne  eorum  artibus  ac 
dolo  iudicia  ecclesiastica  paterent) 
adiicere  meditabantur.  » 

Veruna  haec,  quae  Febronius  dis- 
putat ,  ut  novum  appellationum  re- 


cipiendarum  ius  R.  Pontifici  per  ca- 
nones  Sardicenses  tributum  esse  de- 
monstret,  nulla  ratione,  quod  is  con- 
tendit,  efficiunt.  Immo  vero  tota 
haec  Febronii  argumentatio  ex  ver- 
bis deprompta  ri  vobis  placet,  S.  Pe- 
tri memoriam  honoremus,  ut  appo- 
site inquit  eruditissimus  Zaccaria 
loco  superius  citato ,  falso  laborat 
supposito,  cum  in  canone  ilio  3  de 
mera  novi  iudicii  petitione  agatur, 
sine  appellatione  ad  Romanum  Pon- 
tificem;  non  autem  de  appellatione 
proprie  dieta ,  quae  neque  expresse 
nominatur  in  eo  canone,  et  in  quo 
iudices  ad  Romanum  Pontifìcem,  non 
autem  eum  ,  qui  condemnatus  fuerit, 
scribere  debere  decernitur. 

Praeterea  certum  est,  hoc  tantum 
canone  3  adhibitam  fuisse  a  Patribus 
formulam  S.  Petri  Apostoli  memo- 
riam honoremus.  Ubi  enim  non  in- 
terceda expresse  ad  Romanam  Se- 
dem  appellatio,  novum,  quod  pete- 
batur  iudicium,  ex  fìnitimis  Episco- 
pis  dari  solebat,  ut  ex  canone  XIV 
Antiocheno,  aliisque  testimoniis  li- 
quet.  Neque  in  hoc  Apostolica  au- 
ctoritas  necessaria  erat.  Cum  igitur 
Sardicenses  Patres,  non  ex  iure  quod 
cogeret,  sed  ex  observantia  in  Sedem 
Apostolicam  ,  hanc  methodum  ser- 
vari  praeceperint  ,  ut  hac  ratione 
eiusdem  Sedis  auctoritatem  et  hono- 
rem promoverent,  cui  Eusebiani  de- 
trahere  conati  fuerant,ea  formula 
usi  videntur.  In  hoc  autem  Ponti- 
ficis  Primatus  ratio  habitafuit.  Ne- 
que enim  hunc  honorem  Romanac 
Sedi  iidem  Patres  detulerunt,  quasi 
putarent  nullum  ipsi  ius  in  appel- 
lationibus  competere,  quod  sequen- 
tibus  canonibus  satis  declararunt, 
sed  quia,  eo  quoque  casu  ,  quo  iudi- 
ces ex  finitimis  provinciis  darentur, 
potius  ab  ea  Sede  dandos  crederent, 
quae  ratione  primatus  in  omnes  Ec- 
clesiae  provincias  iurisdictionem  ha- 
bebatr,  quam  a  Metropolitano  Epi- 
scopo, qui  per  se  in  provinciae  fini- 
timae  Episcopos  nihil  iuris  habebat. 

Ceterum  hac  formula  abstinue- 
runt  in  canonibus  sequentibus,  cum 

de  appellatone  proprie  dieta  ad  Sum- 
rnum  Pontificem  sermo  fuit,  quia 
hic  non  de  honore  tantum  agebatur, 
sed  ius  proprium  Sedis  Apostolicae 
propugnaverunt.  Verba  autem  lau- 
dati canonis  si  vobis  placet ,  non 
trepidantium  et  dubitantium  sunt, 
sed  communis  fuit  formula,  utliquet 
ex  aliis  eiusdem  Concilii  canonibus, 
qui  cum  certas  ac  iustissimas  leges 
fìxerint ,  nullam  trepidationem  ac 
formidinem  recipiebant.  Haec ,  quae 
observationum  e.  6  in  memoratami 
Quesnelli  dissertationem  fratres  Bal- 
lerinii  notarunt ,  luculenter  etiam 
ostendunt,  quam  inepte  fecerit  Fe- 
bronius,  cum  ex  verbis  in  canone  3 
adhibitis  argumentum  desumi  posse 
arbitratus  est  ad  evincendum ,  per 
canones  Sardicenses  novum  Romano 
Pontifici  ius  tributum  esse  appella- 
tionum  recipiendarum. 

Canones  Sardicenses ,  in  quibus 
vere  proprieque  de  appellatone  agi- 
tur  ad  Romanum  Pontificem  defe- 
renda,  sunt  4  et  7  in  collectione  la- 
tina, seu  4  et  5  in  graeca.  Quare 
Zosimus  Romanus  Pontifex  in  com- 
monitorio, quod  legatis  ad  Africanos 
in  Apiarii  causa  an.  418  dedit,  cum 
appellationem  proprie  dictam  a  Sar- 
dicensi  Concilio  confirmatam  probare 
voluit,  non  tertium  huius  Synodi  ca- 
nonem,  sed  septimum ,  vel  quintum 
inseruit. 

Quartus  autem  ille  Canon  ita  ha- 
bet:  «Gaudentius  Episcopus  dixit: 
Addendum,  si  placet,  huic  senten- 
tiae,  quam  plenam  sanctitate  protu- 
listi,  ut  cum  aliquis  Episcopus  de- 
positus  fuerit ,  eorum  Episcoporum 
iudicio ,  qui  in  vicinis  locis  com- 
morantur,  et  proclamaverit  agendum 
sibi  negotium  in  Urbe  Roma,  alter 
Episcopus  in  eius  cathedra  post  ap- 
pellationem eius,  qui  videtur  esse 
depositus,  omnino  non  ordinetur,  nisi 
causa  fuerit  in  iudicio  Episcopi  Ro- 
mani determinata.»  Hoc  canone  ,  ut 
apparet,  decretum  est,  neminem  pos- 
se in  Episcopi  locum  subrogari,  qui, 
cum  ab  Episcopis  provinciae  suae 
condemnatus  esset,  ac  deinde  vidis- 


set,  depositionem  ab  Episcopis  fìni- 
timis  ,  quos  Romanus  Pontifex  iudi- 
ces  dedisset,  fuisse  confirmatam,  ad 
Romanum  ipsum  Pontificem  provo- 
casset,  et  postulasset  negotium  suum 
Sedis  Apostolicae  iudicio  defìniri. 
Atque  haec  quidem  statuta  sunt  de 
appellationibus ,  quae  post  primi  ac 
secundi  iudicii  sententiam  ad  Ro- 
manum Pontificem  fierent. 

Ea  vero,  quae  canone  7  vel  5  fuere 
decreta  ,  appellationes  respiciunt , 
quae  fìunt  ad  Romanum  Pontificem 
post  primum  dumtaxat  Episcoporum 
iudicium.  «Hosius  Episcopus  dixit: 
Placet  autem,  ut  si  Episcopi  regio- 
nis  ipsius,  et  de  gradu  suo  eum  de- 
iecerint,  si  appellaverit,  qui  deiectus 
est,  et  confugerit  ad  Episcopum  Ro^ 
manae  Ecclesiae,  et  voluerit  se  au- 
diri  ;  si  iustum  putaverit ,  ut  reno- 
vetur  iudicium ,  vel  disceptationis 
examen ,  scribere  his  Episcopis  di- 
gnetur,  qui  in  finitima  et  propinqua 
provincia  sunt ,  ut  ipsi  diligenter 
omnia  perquirant,  et  iuxta  veritatis 
fìdem  defìniant.  Quod  si  is ,  qui  ro- 
gat  causam  suam  iterum  audiri,  de- 
precatione  sua  moverit  Episcopum 
Romanum ,  ut  de  latere  suo  mittat 
Presbyterum;  erit  in  potestate  Epi- 
scopi, quid  velit,  et  quid  aestimet. 
Et  si  decreverit  mittendos  esse,  qui 
praesentes  cum  Episcopis  iudicent , 
habentes  eius  auctoritatem ,  a  quo 
destinati  sunt,  erit  in  suo  arbitrio. 
Si  vero  crediderit,  Episcopos  suffi- 
cere,  ut  negotio  terminum  imponant, 
facietquod  sapientissimo  Consilio  suo 
iudicaverit.»Legenti  autem  canonem 
hunc,  continuo  occurrit  nihil  aliud 
in  eo  contineri,  neque  alia  de  re 
Patres  Sardicenses  in  ilio  condendo 
egisse ,  nisi  de  modo  quodam  desi- 
gnando in  appellationibus,  post  pri- 
mum iudicium  recipiendis ,  ita  ta- 
men,  ut  rem  omnem  in  Romani  Pon- 
tificis  arbitrio  reliquerint. 

Nihil  igitur  in  alterutro  canone 
est ,  quod  iuris  novitatem  vel  levi- 
ter  ostendat,  cum  in  4  non  tribuatur 
appellationum  interponendarum  aut 
accipiendarum  facultas  ,   sed    certa 

praesumatur  ;  in  7  vero ,  et  aperte 
tradatar  Pontifìcis  Romani  potestatis 
proprium  esse,  ac  ius  nativum,  ap- 
pellationes  accipere ,  et  de  ratione 
tantum  designanda  sermo  sit,  quae 
in  iisdem  accipiendis  opportuna  qui- 
dem  Patribus  videbatur ,  sed  a  Ro- 
mani Pontifìcis  beneplacito  pendere 
deberet.  Quare  Febronius  ceterique, 
qui  canonibus  Sardicensibus  novum 
hoc  ius  Romani  Pontifìcis  tributum 
esse  contenderunt,  ipsa  horum  cano- 
num  expositione,  erroris  ac  falsita- 
tis  apertissime  revincuntur.  Ostendi 
autem  illud  etiam  posset,  Romanos 
'Pontifices  temporibus  Concilio  Sar- 
dicensi  antiquioribus,  atque  a  prima 
Ecclesiae  aetate ,  iure  primatus  sui 
proprio  usos  esse,  recipiendarum  ap- 
pellationum,  vel  de  Synodorum  sen- 
tentiis  in  urbe  iudicandi. 

Eadem  vero  horum  canonum  ex- 
positio  facit,  ut  manifeste  etiam  il- 
lud pateat,  quantopere  a  veritate 
abhorreat  de  Marca,  B'ebronius,  ce- 
terique, cum  arbitrantur,  his  cano- 
nibus agi  tantum  de  Romani  Ponti- 
fìcis potestate  decernendi  recognitio- 
nem  iudicii,  non  de  iure  Pontifì- 
cis Maximi  proprio,  cognoscendi  per 
se  de  quibuslibet  ecclesiasticis  iudi- 
ciis,  in  quibus  ad  eum  fuerit  appel- 
latum.De  Marca  quidem  lib.7  de  con- 
cordia Sacerdotii  et  imperli  e.  3  ait, 
memoratis  canonibus  statutum  esse 
tantum,  ut  Romanus  Pontifex  decer- 
nere possit  causae  retractationem. 
Nam  Synodum  statuere  contendit, 
si  Episcopus  damnatus  Romanum 
Pontifìcem  appellaverit,  in  potestate 
eius  esse  debere,  appellationem  re- 
iicere,  eoque  facto,  Episcoporurn  pro- 
vinciae  sententiam  confirmari ,  vel 
eam  accipere;  id  autem  si  contigerit, 
Romanum  Pontifìcem  iudicium  inte- 
grum  Episcopis  provinciae  fìnitimae 
remittere  debere,  ut  ii  causae  cogni- 
tionem  suscipiant,  praesente  Ponti- 
fìcis legato,  quando  is  legatum  mit- 
tendum  esse  censuerit.  Huic  similem 
Quesntdli  sententiam  Ballerinii  con- 
futarunt,  in  superius  citata  ad  eius 
5  dissertationem  observatione. 


Febronius  vero  e.  5  §.  5  ait,  his 
canonibus  «non  concedi  similiter  pro- 
vocationem  ad  Romanum  Pontifìcem, 
nec  potestatem  ei  fieri,  definitive  iu- 
dicandi de  causa  Episcopi  in  provin- 
cia damnati ,  sed  tantum  quandam 
decernendae  revisionis  auctoritatem 
ipsi  tribui  .  .  .  adeo  autem  verum 
est ,  Summum  Pontifìcem  non  ha- 
buisse ,  nec  per  canones  Sardicenses 
obtinuisse  ius  causae  Romae  defi- 
niendae,  ut  ad  summum  illi  conce- 
datur  facultas  mittendi  legatum  ad 
secundum  iudicium  in  provincia  a- 
gendum  .  .  .  huic  revisorio  iudicio 
eósdem  Episcopos  provinciae,  qui  pri- 
mitus  iudicaverunt ,  iterum  interve- 
nire observavit  Hincmarus.» 

Quaecumque  vero  ii  disputent,  ipsa 
canonum  expositio  facit,  ut  intelli- 
gatur,  quantopere  ii  decipiantur.  Et- 
enim  certum  primo  loco  est,  can.  7 
vel  5  sermonern  non  esse,  nisi  de  Epi- 
scopis fìnitimae  provinciae,  qui  iudi- 
cium exercuerint,  cum  primum  Epi- 
scopus, de  cuius  causa  agitur ,  con- 
demnatus  fuerit.  Canone  4  res  tota 
est  de  Episcopis  fìnitimae  provinciae, 
deque  sententia  in  eorum  iudicio  con- 
tra  Episcopum  aliquem  lata.  Canon 
denique  3  habet,  Romanum  Pontifì- 
cem iudices  dare  debere,  id  quod  de 
Episcopis,  qui  in  iudicio  primitus  ha- 
bito  sententiam  tulerunt,  intelligi 
non  potest,  atque  a  Synodi  instituto 
alien um  est,  cum  Patres  Sardicenses 
sibi  proposuerint,  iudicibus  innova- 
tis,  cuique  iniuriae  prospicere,  quam 
Episcopus  depositus  in  primo  iudicio 
passus  esset.  Haec  vero  per  se  osten- 
dunt,  falsum  esse ,  novi  iudicii  par- 
ticipes  per  canones  Sardicenses  eos 
Episcopos  esse  debuisse  ,  qui  primitus 
iudicassent. 

Praeterea,  neque  minus  cum  Sar- 
dicensis  Concilii  canonibus  pugiiat, 
iisdem  canonibus  Romano  Pontifici 
non  tribui,  nisi  potestatem  decernen- 
di novum  in  provincia  iauiciurn.  Nam 
canone  3  in  quo  vere  proprieque  de 
appellatione  non  agitur,  certe  statui- 
tur,  novos  iudices  a  Romano  Ponti- 
fico ad  secundum  iudicium  instituen- 

dum  dandos  videri,  si ,  consideratis 
adiunctis ,  rem  iterum  iudicandam 
esse  arbitratus  fuerit:  verum  eodem 
canone  decretum  est,  si  ex  accurata 
rei  consideratione  censuerit,iudicium 
innovandum  non  esse,  quae  decre- 
verit  con  firmata  erunt,  ita,  ut  Syn- 
odi  provincialis  sententia,  Aposto- 
licae  Sedis  auctoritate  tenere  ac  va- 
lere debeat;  scilicet,  ea  ratione ,  qua 
Leo  Magnus  deinde  ad  Episcopos 
provinciae  Viennensis  scripsit,  epi- 
stola 10  tom.  1  eiusdem  operum  ,  cu- 
rantibus  Balleriniis,  editorum:  «No- 
biscura  itaque  vestra  fraternitas  re- 
cognoscat,  Apostolicam  Sedem ,  prò 
sui  reverentia,  a  vestrae  etiam  pro- 
vinciae sacerdotibus  innumeris  rela- 
tionibus  esse  consultam ,  et  per  di- 
versarum,  quemadmodum  vetus  con- 
suetudo  poscebat,  appellationem  cau- 
sarum,  aut  retractata,  aut  confìrmata 
fuisse  iudicia.  » 

Nihil  autem  esse  potèst  luculen- 
tius,  quam  ex  canonis  7  aut  5  exposi- 
tione,  atque  ex  canonis  4  Sardicensis 
verbis ,  in  quorum  utroque  vere  de 
appellatione  sermo  est ,  apparere , 
falsum  esse,  illud  Concilium  dene- 
gasse Romani  Pontificis  ius,  per  se 
Romae  de  causis  iudicandi,  in  quibus 
ad  euih  appellatio  interposita  fuerit, 


et  tantummodo  decrevisse ,  ei  pote- 
statem  esse  impetrandi,  ut  novum 
in  provincia  iudicium  instituatur. 
Ut  enim  apposite  notarunt  Balleri- 
na loco  superi  us  citato,  canone  ilio  5 
vel  7  dumtaxat  diversus  modus  de- 
signatur  appellationum  recipienda- 
rum  a  Pontificis  beneplacito  depen- 
dens,  atque  ille  canon ,  dum  profite- 
tur ,  delegatos  apostolicos ,  si  a  Pon- 
tifice  mittantur,  habere  auctorita- 
tem  eius ,  a  quo  destinati  sunt ,  ius 
utique  in  iis  causis  Pontifici  compe- 
tens  satis  declarat.  Canonis  4  vero 
institutum  diserte  est  de  Episcopo, 
qui  secundo  etiam  fìnitimae  provin- 
ciae iudicio  depositus  proclamaverit, 
agendum  sibi  negotium  in  Urbe 
Roma.  Decernitur  vero,  ut  nulius  in 
eius  cathedra  subrogetur  Episcopus, 
nisi  causa  fuerit  in  iudicio  Romani 
Episcopi  determinata.  Nisi  vero  ho- 
rum  verborum  sententia  sit,  Patres 
Sardicenses  asseruisse,  Romano  Pon- 
tifici ius  esse  per  se  ipsum  in  Urbe 
Roma  iudicandi  de  causis,  in  quibus 
ad  eum  provocatum  fuerit,  non  in- 
telligo,  quandonam  perspicua,  et  ad 
veram  scriptorum  mentem  explican- 
dam  aptissiraa,  adhibita  verba,  scri- 
ptorum eorundem  sententiam  signi- 
ficare certo  possint. 


CAPUT  XLIV. 

DE  LIBERII   ROMANI   PONTIFICIS   EXILIO,  ET  AD   URBEM  REDITU. 


In  opere  pluries  a  nobis  memorato 
sur  la  déclaration  de  l'assemblée  du 
clergé  de  France  en  1682  Cardina- 
lis  Luzernius  part.  3  e.  6  de  Liberio 
Romano  Pontifice  loquens  affirmat, 
omnium  communem  esse  sententiam, 
Pontifìcem  illum  gravem  errorem 
commisisse  formulae  subscriptione  , 
quam  ei  Ariani  proposuerint ,  et  con- 
tro versiam  nunc  esse  tantum  quam- 
nam  formulanti  ille  subscripserit,  se 
tamen  contendere,  eum  haeresis  reum 
fuisse ,  etiamsi  concedatur  primam 
sirmiensem  formulam  ab  eo  subscri- 
ptam  esse.  Haec  satis  sunt,  ut  appa- 


reat,  instituti  nostri  rationem  po- 
stulare, ut  quaeramus  ,  num  ,  quae 
scriptor  ille  affirmavit,  vera  sint. 
Apparebit  autem,  ut  arbitror ,  eum, 
ceterosque  omnes  deceptos  esse,  qui 
affirmaverunt ,  certam  esse  et  com- 
munem de  Liberii  errore  sententiam, 
et  praeterea  constabit ,  falsum  esse  , 
haeresi  Arianae  illum  quomodocum- 
que  adhaesisse. 

Post  Iulium  Pontifìcem  demor- 
tuum  die  22  Maii  anno  352  creatus 
est  Romanus  Pontifex  Liberius,  isque 
obiit  anno  366  die  23  aut  24  Septem- 
b'ris:  quamobrem  Ecclesiam  guberna- 

vit  annos  14  et  menses  paullo  plus 
quatuor.  Plures  a  Liberio  scriptae 
sunt  epistolae ,  quae  a  Petro  Cou- 
stantio  pariter  referuntur  inter  Ro- 
manorum  Pontificum  epistolas.  Ilio- 
rum  temporum  Historiam  Ecclesia- 
sticam  consideranti  statini  occurrit, 
quam  difficile  esse  debuerit ,  iis  an- 
nis ,  quibus  Liberius  Pontifex  fuit , 
Pontifìcium  munus  recte  integreque 
gerere.  Arianorum  turbae  graviter 
Ecclesiam  afficiebant  ;  Athana-ius 
Alexandrinus  Episcopus  persequutio- 
nem  ab  iis  iniquissimam  patiebatur; 
atque  ea  prorsus  de  causa,  quod  ille 
in  fide  catholica  contra  Arianos  er- 
rores  propugnanda,  summa  constan- 
tia laboraret ,  et  eo  res  adductae 
erant,  ut  catholicae  causae  defensio 
cum  Athanasii  defensione  coniuncta 
iudicaretur.  Constantius  interea  Im- 
perator  Constantini  fìlius,  vehemen- 
ter  Arianis  erat  addictus,  et  catho- 
licos  insectabatur.  Intelligens  Libe- 
rius, quae  muneris  sui  partes  essent, 
et  Pontificis  Maximi  dignitatem  o- 
mnino  requirere,  ut,  cuiusvis  periculi 
metu  posthabito,  religionis  causam 
propugnare  debeat,  eosque  tueri,  qui 
prò  fide  catholica  ,  haereticorum 
fraudibus  et  nequitia  vexantur,  de- 
fensionem  Fidei  Catholicae  contra  A- 
rianos  constantissime  gessit,  et  nihil 
omnino  omisit,  quod  ad  Athanasium 
protegendum  iuvandumque  conferre 
posse  arbitratus  est.  Athanasius  , 
Constantii  metu  et  iniquis  Ariano- 
rum  artibus,  in  Concilio  Arelatensi 
anno  354  fuerat  damnatus,  consen- 
tente ipso  Vincentio  Capuano  Epi- 
scopo Liberii  Legato.  Facile  est  in- 
telligere,  quam  graviter  hoc  Libe- 
rius tulerit,  et  quantopere  doluerit 
hanc  Episcoporum,  et  maxime  legati 
sui  in  eo  negotio  imbecillitatem. 
Impetravit  igitur  a  Constantio,  ut 
novum  Concilium  Mediolani  habere- 
tur.  Verum  in  eo  quoque  Concilio 
ita  res  pertractatae  sunt,  ut  omnia 
vi  acta  viderentur,  et  Arelatensis 
Concilii  decreta  contra  Athanasium 
confirmarentur.  Tunc  Liberius  litte- 
ras  scripsit,  iisque  Concilii  acta  im* 


probavit,  eorumque  Episcoporum  ani- 
mi fortitudinem  commendavit,  qui, 
potius  quam  sententiam  in  Athana- 
sium dicerent,  cuicumque  rerum  dis- 
crimini se  obiicere  voluerant. 

Hanc  fortissimo  viro,  et  Romano 
Pontifice  dignam  agendi  rationem , 
Constantii  eiusque  aulicorum  indi- 
gnationem  comparare  Liberio  de- 
buisse  manifestum  est.  Vocavit  igi- 
tur Liberium  Constantius  Mediola- 
num  anno  355,  eumque  Athanasium 
damnare,  et  communionem  cum  Aria- 
nis habere  iussit.  Utrumque  negavit 
Liberius,  et  ostendit,  se  ea  constan- 
tia praeditum  esse,  qua  prò  Ecclesiae 
defensione  posset  ipsius  Imperatoris 
iussa  contemnere,  et  poenas  gravis- 
simas  absque  ulla  animi  perturba- 
tione  tollerare.  Itaque  Berrhoeam  in 
Thracia  relegatus  ,  exilii  poenam  us- 
que  ad  ineuntem  annum  358  perferre 
coactus  est,  quo  tandem  aliquando 
Constantius  Romam  veniens,  nobi- 
lium  urbis  matronarum  et  populi 
Romani  precibus  exorari  se  passus 
est,  et  Liberii  Romam  reditum  iis 
obsecrantibus  concessit. 

Vetus  de  Liberii  Pontificis  lapsu 
querela  ex  hoc  eius  in  urbem  reditu 
occasionem  nacta  est:  perinde  quasi 
Liberius,  iniquis  conditionibus  ob- 
sequutus ,  a  Constantio  copiam  ade- 
ptus  sit.ad  urbem  redeundi.  Prote- 
stantes  ,  et  praecipue  Blondellus  de 
Primatu  Papae ,  ac  Basnagius  de 
eversa  Ecclesiae  unìtate,  visibilità- 
te  et  auctoritate,  Ianseniani,  Potte- 
rius  in  opere  l'esprit  de  l'Eglise  etc. 
tom.  1  e.  10  aliique  Apostoliche  Sedis 
inimici,  ut  de  Romano  Pontifice  et 
de  Ecclesia  catholica  detrahant ,  Li- 
berii ad  Urbem  reditum  eius  imbe- 
cillitati acceptum  referri  oportere 
contendunt,  qua  exilii  aerumnis  diu- 
tius  ferendis  impar,  ea  gesserit,  in 
quibus  recusandis  animi  sui  forti- 
tudinem antea  ostenderat,  ac  secun- 
dae  ex  iis  fidei  formulis  subscripse- 
rit,  quae  Sirmii  conditae  sunt,  et 
haeresim  Arianam  manifeste  lucu- 
lenterque  tradebat.  Ut  suas  de  Ro- 
mano   Pontifice   opiniones    defende- 

rent  Bossuetius,  aliique,  in  eius- 
modi  de  Liberii  lapsu  sententiam 
descenderunt,  ut  eo  facto  excludatur 
Romanorum  Pontifìcum  infallibili— 
tas,  inter  quos,  prout  diximus,  Car- 
dinalis  Luzernius  in  memorato  opere 
anno  1821  Parisiis  edito  sur  la  de- 
claration  de  l'assemblée  du  Clergé 
de  France  en  1682  part.  3  e.  6  con- 
tendit  fuse  demonstrare,  revera  in 
haeresim  illum  Pontificem  incidisse. 

Alia  vero  sententia  placuit  homi- 
nibus,  qui  benignius  de  Liberio  lo- 
quuntur ,  etiamsi  illum  non  omni 
prorsus  culpa  absolvant ,  iique  Libe- 
rium  non  ob  haeresim  Arianam  pro- 
batam  reprehendunt,  a  qua  perpetuo 
vehementer  illum  abhorruisse  faten- 
tur,  sed  tantummodo  ob  Athanasii 
damnationem ,  ob  initam  cum  Euse- 
bianis  communionem,  ob  primae  Sir- 
miensis  formulae  subscriptionem  ,  in 
qua  nihil  erat  dogmatf  contrarium 
de  Verbi  Divini  doctrina,  sed  omit- 
tebatur  tamen  vox  homousion,  quam 
veluti  catholicae  sententiae  tesse- 
ram  contra  Arianos  adhibere  catho- 
lici  debebant.  Hanc  sententiam  de- 
fenderunt  Petrus  Coustantius  mo- 
nachus  congregationis  S.  Mauri  in 
notis  ^d  opera  Hilarii  Pictaviensis, 
Alexius  Symmachus  Mazochius  in 
notis  ad  calendarium  Neapolitanum, 
P.  Hieronymus  de  Prato  in  Sulpicii 
Severi  editione  t.  2  p.  214,  et  P.Her- 
mannus  Scolliner  ord.  S.  Benedicti 
de  non  commenti tio,  eoque  genuino, 
sed  excusato  lapsu  Liberii. 

At  inventi  sunt  etiam,  qui  Libe- 
rium  non  a  gravi  tantum  ilio  lapsu, 
sed  etiam  ab  omni  prorsus  crimine 
purgaverint,  ac  demonstrandum  sus- 
ceperint,  nihil  eorum  a  Liberio  fu- 
isse  commissum,  quorum  causa  iam- 
diu  accusatur.  Canonicus  Suesionen- 
sis  Corgneus  Parisiis  anno  1726  dis- 
sertationem  edidit,  cui  titulus  est: 
Dissertation  critìque,  et  historìque 
sur  le  Pape  Libere ,  dans  la  quelle 
on  fait  voir,  qu'il  nestjamais  tom- 
be, in  qua  dissertatione  cuiuscumque 
criminis  Liberio  adscripti  exclusio- 
nem  affert.  Corgneum  vero  imitatus 

est  Cardinalis  Orsius  in  Hist.  Eccl. 
t.  6  1.  14  n.  72;  Petrus  Ballerinus  de 
vi  et  ratione  primatus  Romanorum 
Pontifìcum  e.  15  §.  8;  P.  Ioannes  Stil- 
tingius  in  actis  Sanctorum  Bollan- 
dianis  t.  6  mensis  Septembris,  ad 
diem  eius  mensis  23;  et  deniqueFran- 
ciscus  Antonius  Zaccaria  in  diss.  de 
commentitio  Liberii  lapsu. 

Neque   his   quidem    gravia  argu- 
menta  defuerunt,  quare  hanc  Liberii 
deferudendi  rationem  ineundam  puta- 
verint,  cum   veteres   scriptores  ita 
de  Liberii  ad  Urbem  reditu  loquuti 
sint ,  ut  eius  lapsum   ignorasse  vi- 
deantur.  Nam  Sulpicius  Severus  Hi- 
storiae  sacrae  1.  2cap.  49  «Liberius 
quoque,  inquit,  urbis  Romae,  et  Hi- 
larius  Pictavorum  Episcopus  dantur 
exilio  .  .  .  Sed  Liberius  paullo  post 
urbi    redditur  ob    seditiones   roma- 
nas.  »  Socrates  vero  Hist.  Eccl.  lib.  2 
e.  37    «Ceterum,    inquit,  Liberius 
haud  multo  post  ab  exilio  revocatus 
sedem  suam    recepit ,  cum  populus 
Romanus  ,  seditione  facta ,  Felicem 
expulisset,  et  Imperator,  licet  invi- 
tus,  assensum  illi  praebuisset.»Theo- 
doretus  autem  Hist.  Eccl.  lib.  2  e.  17 
eum  retulisset,  quantopere  Matronae 
Romanae  prò  Liberio  revocando  apud 
Constantium     laboraverint  ,    earum 
precibus ,  non  autem  culpae  alicui  a 
Liberio  ad  libertatem  recuperandam 
commissae,  eiusdem  reditum  adscri- 
bit,  atque  ea  commemorat,  ut  populo 
Romano  persuasum  fuisse  ostendat, 
Liberium  ipsum  nihil  peccasse.  «Fle- 
xus  igitur,  inquit,  Imperator,  egre- 
gium  illum,  omnique  laude  dignissi- 
mum   (Liberium)   ab   exilio   redire 
iussit,  ambos  vero  (eum  scilicet,  et 
Felicem)  in  commune  Ecclesiam  ad- 
ministrare.  Haec    imperatoris    epi- 
stola  cum   in   circo   recitata  esset , 
populus    exclamavit ,    aequam    esse 
Imperatoris  sententiam.  Spectatores 
enim  divisos   esse  in  factiones  duas 
ex  coloribus  suis  cognominatas.  Al- 
terum    igitur    Episcopum    huic    fa- 
ctioni,alterum  illi  praeesse  oportere. 
Hac  ratione   cum   Imperatoris   epi- 
stolam  explosissent,  omnes  una  voce 


170  CAPUT   XLIV. 

clamaverunt:  Unus  Deus,  Unus  Chri- 
stus,  Unus  Episcopus  .  .  .  post  has 
christianissimae  plebis  acclamatio- 
nes,  pietate  ac  iustitia  plenas,  re- 
versus est  admirandus  ille  Liberius.» 
Haec  vero,  quae  Theodoretus  memo- 
riae  prodidit.de  Liberii  ad  Urbem 
reditu ,  Cassiodorus  lib..  5  historiae 
tripartitae  e.  18  retulit.  Iam  vero 
manifestimi  est,  horum  hominum  te- 
stimonium ,  grave  argumentum  af- 
ferre  potuisse ,  ut  ea ,  qua  indicavi- 
mus,  ratione  Liberium  memorati 
scriptores  defenderint. 

Nam  extra  omnem  veri  similitu- 
dinem  positum  esse  iure  videtur  ,  si 
iis  vetustissimis,  et  historiae  saeculi 
quarti  peritissimis  scriptoribus  con- 
stitisset,  Liberium,  ob  assensum  ali- 
qua  in  re  Constantio  exhibitum,  ab 
exilio  revocatum  esse,  de  eius  reditu 
ita  illos  loqui  voluisse,  ut  nihil  il- 
lum  de  veteri  sua  constantia  remi- 
sisse  censeatur.  Atqui  si  summus  ille 
Pontifex  urbi  redditus  ab  Imperatore 
est  ob  seditiones  Romanas,  si  Impe- 
rator,  licet  mvitus,  redeundi  facul- 
tatem  Liberio  concessit,  si  denique, 
quemadmodum  Theodoretus  et  Cas- 
siodorus faciunt,  Liberius  non  modo 
ad  exilium  proficiscens,  verum  etiam 
ab  exilio  revertens  amplissimis  no- 
minibus  ,  et  Catholicae  Fidei  adser- 
tore  tantummodo  dignis  appellatur, 
hoc  idem  est  ac  memoriae  prodere, 
eum  nulla  in  re  peccasse,  cum  exilii 
poena  liberatus  est.  Sequitur  igitur, 
eos  scriptores ,  quos  commemoravi- 
mus,  quique  ita  de  Liberio  loquuti 
sunt,  prout  in  adductis  superius  te- 
stimoinis  vidimus,  existimasse  ,.  Pon- 
tificem  Maximum,  servata  sua  animi 
fortitudine ,  fuisse  Romahis  resti- 
tutum. 

Hoc  argumentum,  quod  ex  Sulpi- 
cii  Severi,  Socratis,  Theodoreti,  Cas- 
siodori  testimonio  desumitur  ad  Li- 
berium defendendum,  gravius  eva- 
dit,  si  historia  illorum  temporum 
consideretur ,  quae  Liberii  eiusdem 
reditum  consequuta  sunt.  Doctissi- 
mus  Stiltingius  ad  memoratami  die  ni 
23  Septembris  §.  9  n.  103  «  Quod  ad 


propositum  nostrum  spectat,  inquit, 
illud  est,  potuisse  eodem  modo  (quo 
Hosii  lapsum)  Arianos,  Liberii  au- 
ctoritatem  obiicere,  si  ipsis  consen- 
serat,  aut  Semiarianos,  si  horum  pla- 
citis  assensum  praebuerat.  At  num- 
quam  id  fecisse  leguntur  Ariani  , 
numquam  Semiariani  .  .  .  Non  at- 
tingit  lapsum  Liberii,  sive  illum  as- 
serendo, sive  solum  ut  obiectum  me- 
morando, sive  sequutam  post  lapsum 
emendationem  referendo  ,  ullus  pa- 
trum  Graecorum ,  aut  Latinorum, 
qui  tanto  numero  fuerunt  post  Li- 
berium saeculo  quarto ,  quinto  et  se- 
quentibus.  Tacent  de  ilio  omnes  hi- 
storici  alicuius  nominis,  qui  eodem 
et  proxime  sequentibus  saeculis  flo- 
ruerunt,  immo  Graeci  etiam  poste- 
riores ,  ut  omnia  videantur  a  medii 
aevi  Latinis  hausta,  ex  monumentis 
supposititiis ,  Arianorumque  et  Lu- 
ciferianorum  caluraniis.» 

Profecto  si  Liberius  Athanasium 
damnavit ,  si  communionera  cum  A- 
rianis  inivit,  sique  formulae  cuiquam 
ab  iis  propositae  subscripsit,  haec 
deinde  omnia  revocasse  censendus 
esset,  atque,  sive  apud  veterem  ali- 
quem  scriptorem  ,  saltem  ex  iis  ,  qui 
res  Arianas  fuse  pertractant  ,  sive 
in  aliqua  Liberii  epistola  sincera , 
vel  ecclesiastico  aliquo  ad  fìdem  fa- 
ciendam  idoneo  monumento,  conti- 
neri  deberet  eius  retractationis  ac 
resipiscientiae  signiflcatio.  Atqui  ne- 
mo  veterum  id  memoriae  tradidit , 
nullusque  afferri  potest  commenta- 
rius,  aut  epistola,  in  qua,  Liberium 
retractasse  quae  gesserat,exponatur. 

Quae  egit  vero  Liberius  cum  Con- 
cilium  Ariminense  habitum  est,  et 
illius  Concilii  Patres  fidei  confessio- 
nem  ab  Arianis  allatam  admiserunt, 
haec,  quae  ad  illum  defendendum  ad- 
ducuntur,  luculenter  confìrmant. 
S.  Damasus  Liberii  successor  de  eo 
Concilio  in  epist.  apud  Theodoretum 
1.  2  e.  22  ait:  «  Neque  enim  praeiu- 
dicium  aliquod  nasci  potuit  ex  nu- 
mero eorum ,  qui  apud  Ariminum 
convenerunt,  cum  constet,  neque  Ro- 
man imi  Episcopum,  cuius  ante  omnes 

fuit  expetenda  sententia,  neque  Vin- 
centium  (Capuanum),  qui  tot  annos 
sacerdotium  illibate  servavit ,  neque 
alios  huiusmodi  statutis  consensum 
aliquem  commodasse.» 

Constat  autem  ex  his,  Liberium 
rebus  in  eo  Concilio  gestis  assensum 
minime  praebuisse;  certum  est  vero, 
eundem  Pontifìcem  iis  Episcopis,  qui 
in  Ariminensi  Concilio  lapsi  erant, 
errati  veniam  ea  conditione  dandam 
iudicasse  ,  si ,  damnata  Ariminensi 
formula,  Nicaenam  fidei  professionem 
edidissent ,  et  omnem  cum  Arianis 
communionem  reliquissent.  Socrates 
1.  4  e.  12  refert  Liberii  epistolam  ad 
Orientales,  in  qua  plura  sunt ,  quae 
id  ostendunt,  quod  indicavimus:  satis 
erit  haec  illius  epistolae  verba  af- 
ferre:  «  Etenim  omnes  propemodum 
illi,  qui  tunc  apud  Ariminum  colle- 
cti ,  partim  illecebris ,  partim  dolo 
decepti  fuerant,  nunc  ad  sanam  men- 
tem  reversi,  formulam  fidei  ab  Ari- 
minensi Concilio  editam  anathemate 
damnarunt,  et  catholicae  atque  Apo- 
stolicae  Fidei ,  olim  apud  Nicaeam 
promulgatae,  subscripserunt;  et.no- 
biscum  inita  communione,  adversus 
Arii  doctrinam ,  eiusque  discipulos , 
graviori  indignatione  commoventur.» 
Si  verb  Liberius  lapsus  fuisset,  et 
culpam  suam  deinde  non  damnasset, 
incredibile  esset,  ita  cum  Ariminen- 
sibus  eum  agere  potuisse,  qui  eodem 
modo,  vel  levius  etiam  fortasse,quam 
ipse,  peccassent. 

Neque  vero  ratio  afferri  posset 
explicandi ,  quomodo  contingere  po- 
tuerit ,  ut  Clerus  et  Populus  Roma- 
nus  tam  insignia  erga  Liberium  red- 
euntem  amoris  argumenta  praebue- 
rint,  quanta  eidem  exhibita  fuisse  a 
veteribus  memoriae  proditum  est, 
si  ille  ad  reditum  in  patriam  impe- 
trandum,  Athanasium  damnasset,  et 
fìdem  Nicaenam  prodidisset,  saltem 
subscripta  formula,  in  qua  vox  ho- 
mousion  prae  termi  tteretur.  Nani  Cle- 
rus et  Populus  Romanus  Nicaenae 
fidei,  et  Athanasii  eius  adsertoris , 
erat  studiosissimus ,  ab  Arianis  au- 
tem prorsus  abhorrebat. 


Docet  Sozomenus  Hist.  Eccl.  1.  4 
e.  15  causam,  quare  tanto  pere  Libe- 
rio Romani  studuerint.  «Liberium, 
inquit,  utpote  virum  undequaque 
egregium,  et  qui  prò  religione  Im- 
peratori fortiter  restitisset,  Populus 
Romanus  impense  diligebat.»  Theo- 
doretus  lib.  2  Hist.  Eccl.  e.  27  osten- 
dit,  Romanorum  erga  Arianos  odium 
fuisse  causam,  quare  Romani  ipsi  a 
Felice  abhorrerent,  qui  Liberio  in 
exilium  pulso  ab  Arianis  fuerat  suf- 
fectus.  «Qui,  inquit,  formulam  fidei 
a  Nicaenis  PP.  expositam,  integram 
quidem  atque  inviolatam  servabat. 
Cum  iis  tamen,  qui  eam  labefacta- 
bant,  libere  communicabat ,  atque  ob 
hanc  causam  nemo  ex  civibus  Ro- 
manis  in  Ecclesiam  ingressus  est, 
dum  ille  intus  esset.» 

Haec  vero  cum  ita  sint,  non  ap- 
paret,  quae  probabilis  afferri  ratio 
possit  laetitiae  illius  singularis,  qua 
Liberius  exceptus  a  Romanis  est ,  si 
ille  lapsus  revera  esset.  Nam  omnis 
Romanorum  in  eundem  amor  exstin- 
gui  prorsus  debuisset,  si  id  conti- 
gisset,  atque  eandem  Romani  de  Li- 
berio opinionem  concipere  debuissent, 
quam  iamdiu  de  Felice  conceperant. 
Atqui  incredibilem  erga  Liberium 
araorem  etiam  tunc  Romani  osten- 
derunt,  et  veteris  cum  Felice  inimi- 
citiae  luculentissima  argumenta  de- 
derunt,  quem  bis  Roma  eiecerunt, 
quemque  omnem  spem  de  dignitate, 
ad  quam  obrepserat,  recuperauda 
abiicere  coegerunt.  Ratio  igitur,  qua 
Liberius  ab  exilio  revertens ,  a  Ro- 
manis exceptus  est,  afferre  argumen- 
tum  grave  potest,  eum  ad  reditum 
in  patriam  impetrandum,  Imperatori 
nulla  in  re  assensum  praebuisse,  id- 
que  Romanis  exploratum  esse  de- 
buisse.  Ex  his,  quae  recensuimus, 
atque  ex  pluribus  aliis,  quae  brevi- 
tatis  gratia  omittimus ,  facile  est  in- 
telligere ,  graves  certe  rationes  non 
defuisse  iis  auctoribus,  quos  comme- 
moravimus,  ut  Liberii  quemeumque 
lapsum  denegarent. 

Neque  vero,  quod  Hi  lari  us  Picta- 
viensis   num.  lì  libri   contra   Con- 

stantium  affirmaverit,  «se  nescire 
utrum  maiore  impietate  Imperator 
Liberium  relegaverit,  quam  remise- 
rit;»  inde  ostenditur,  Hilarium  iu- 
dicasse  ,  Pontificem  redeundi  copiam 
impetrasse  postquam  iniquis  Constan- 
tii conditionibus  assensus  esset.  Re- 
sponderi  enim  potest,  prout  erudi- 
tissimus  Zaccaria  facit  in  memorata 
disserta tione  cap.  5  §.  1:  «Namque 
potuit  huiusmodi  dubio,  quod  sane 
emphaticum  est  atque  oratorium , 
esse  locus,  quin  ad  subscribendum 
haereticae  formulae  ipse  Liberium 
cogeret.  Quid  enim?  Nonne  impietas, 
eaque  summa  fuit,  in  Liberium  ante 
saevire,  quam  Romam  remitteretur? 
Saeviit  in  eum  Constantius.  Nonne 
admodum  impius  dici  debuit ,  qui 
Romam  remiserit  Liberium/ sparso 
falso  rumore  ab  Arianis  de  illius 
consensu  in  haeresim?»  Sic  eum  re- 
misit  Constantius,  ut  ex  Sozomeno 
et  Nicephoro  discimus.  Sed  quod 
gravissimum  est ,  ea  lege  Liberio 
reditum  concedere  voluisse  Con- 
stantium  scimus ,  ut  ipse  eum  Fe- 
lice in  commune  Ecclesiam  admi- 
nistraret.  Infandum  sane  scelus,  quod 
Sedes  Petri  dehonestaretur,  ut  lo- 
quitur  Sozomenus  lib.  4  e.  15  a  Ni- 
cephoro ferme  exseriptus,  a  duobus 
jpraesulibus  gubernata,  quod  discor- 
diae  signum,  et  ab  Ecclesiasticìs 
legibus  alìenum  est. 

Affert  praeterea  doctissimus  ille 
scriptor  cap.  6  §.  3  et  seqq.  summam 
responsionum ,  quae  addueuntur,  ut 
Liberii  defensioni  minime  officiant 
loca  illa  desumpta  ex  chronicó ,  et 
ex  libro  de  scriptoribus  ecclesiasti- 
cis  D.  Hicronvmi  :  in  co  enim  refer- 


tur,  «Liberium  taedio  victum  exilii, 
subscribentem  in  haereticam  pravi- 
tatem ,  Romam  quasi  victorem  in- 
trasse.» In  isto  autem:  «Fortunatia- 
num  Afrum,  Aquileiensem  Episco- 
pum,  in  hoc  haberi  detestabilem , 
quod  Liberium  Romanae  urbis  Epi- 
scopum,  prò  fide  ad  exilium  pergen- 
tem  ,  primum  sollicitarit ,  ac  frege- 
rit,  et  ad  subscriptionem  haereseos 
compulerit.  » 

Ut  autem  brevi  ea  responsionum 
capita  significem,dicam  1°  loctionem 
ipsam  duorum  testimonium  osten- 
dere,  pugnantia  inter  se  ibi  referri; 
2°  chronicum  Hieronymi  multis  locis 
fuisse  corruptum;  3°  gravem  suspi- 
cancli  rationem,  falsarli  manu  indu- 
ctum  esse  in  chronicum  locum  illum, 
qui  est  de  Liberii  lapsu.  Quod  spe- 
ctat  vero  ad  testimonium  deprom- 
ptum  ex  libro  de  scriptoribus  Ec- 
clesiasticìs, illud  quoque  manifestae 
falsitatis  arguitur,  eum  certissimis 
monumentis  constet,  Fortunatianum 
Liberio  ad  exilium  proficiscenti  in- 
citamentum  nullum  praebere  potuis- 
se  ,  ut  haeresi  adhaereret,  a  qua  ipse 
abhorrebat. 

Denique  adiungi  possent  exempla, 
quae  scriptor  superius  memoratus 
affert,  ut  ostendat,  nihil  vetare  «  in 
re  historica  a  Doctore  Maximo  re- 
verenter  recedere,  atque  eum  falsis 
rumoribus  deceptum  dicere,»  prae- 
sertim  eum  utrumque  opus,  chro- 
nicon  scilicet,  et  lib.  de  scriptoribus 
Ecclesiasticìs ,  in  Oriente  Hierony- 
mus  scripserit,  ubi  ex  Sozomeni  te- 
stimonio accepimus ,  Arianos  falsos 
rumores  de  Ponti ficis  errore  spar- 
sisse. 

DE  LIBERI!   ROMANI   PONTIFICIS   CONSTANTIA   IN   CATHOLICÀ   FIDE. 


Est  nunc  ostendendum  ,  Liberium 
Pontificem  in  Fide  Catholica  per- 
petuo constantem  fuisse.  Itaque  omni- 
no  veruni  haberi  debet,  quidquid  tan- 
dem cotitigerit ,  eum  Liberio  facul- 


tas  concessa  est  ad  urbem  redeundi, 
eum  in  Arianam  haeresim  numquam 
lapsum  esse.  Etiamsi  concedi  vellet, 
Liberium  Athanasium  damnasse,  nul- 
lum inde   argumentum    desumi  po?„ 

set,  a£  demonstrandum  ,  eum  in 
Arianam  haeresim  incidisse.  Nani 
Ariani  incredibili  quidem  ardebant 
in  Athanasium  odio  ,  atque  ea  omni- 
no  de  causa,  quod  ille  contra  sectae 
suae  errores ,  fldem  catholicam  sum- 
ma  constantia  atque  animi  fortitu- 
dine defenderet.  At  gravissimas  si- 
mul  in  eum  calumnias  sparserunt, 
quibus,  dissimulata  huius  odii  vera 
causa,  Athanasium  accusarunt  et 
daranarunt,  perinde  ac  ob  fìdei  cau- 
sam  eum  non  odissent.  Huic  damna- 
tioni  assentiri,  iniustitia  quidem  erat 
manifesta,  sed  non  erat  crimen  eius- 
modi,  ut  qui  illius  reus  evasisset, 
idcirco  haereticus  continuo  posset 
existimari. 

Neque,  etiam  si  concederetur  Li- 
berium  eum  Eusebianis  communio- 
nem  inivisse  ,  ex  eo  capite  argumen- 
tum  desumi  posset,  ad  evincendum, 
eum  in  haeresim  Arianam  incidisse. 
Ad  id  enim  ostendendum  necesse 
esset  efficere  ,  eum  Arianam  doctri- 
nam  aliqua  in  re  suscepisse ,  et  Fi- 
dem  Catholicam  aliqua  ratione  vio- 
lasse. Ex  inita  autem  eiusmodi  com- 
munione  non  exsisteret,  eum  Arianos 
errores  suscepisse,  aut  a  fide  catho- 
lica  aliqua  in  re  defecisse.  Nam  se- 
queretur  tantummodo  ex  hac  eum 
Eusebianis  communione ,  Liberium 
communicasse  eum  hominibus ,  par- 
tim  catholicis,  partim  haereticis  qui- 
dem ,  sed  quorum  errores  minime 
erant  manifesti.  Ostendit  enim  do- 
ctissimus  Maranus  cap.  32  1.  4  Di- 
vinitas  D.  TV.  I.  C.  etc.  Orientalium, 
sive  Semiarianorum  duplex  fuisse 
genus  :  et  eorum  alios ,  licet  vocem 
homousion  reiicerent,  rectam  tamen 
et  catholicam  de  Verbo  sententiam 
habuisse  ;  alios  autem  etsi  vocem  , 
et  catholicam  illius  vocis  signifìca- 
tionem  repudiarent,  per  ea  tamen 
tempora ,  catholicos  se  esse ,  callide 
simulasse. 

Neque  Liberium  in  haeresim  Aria- 
nam lapsum  esse  demonstrari  posset, 
etiamsi  alicui  Sirmiensi  formulae 
eum  subscripsisse  concederetur.  Nam 
licet  id  vellemus  de  Liberio  conce- 


dere, eum  alicui  formulae  subscri- 
psisse ex  iis  tribus,  quae  Sirmii 
compositae  sunt,  et  quarum  altera 
anno  351  contra  Photinum  edita  est, 
altera  anno  357  in  lucem  prodiit, 
tertia  demum  anno  359,  excludi  sem- 
per  tertia,  ac  secunda  formula  de- 
beret,  quarum  neutram  a  Liberio 
subscriptam  esse  perspicua  argu men- 
ta docent.  Yalesius  in  adnotationi- 
bus  ad  Sozomenum  Hist.  Eccl.  1.  4 
e.  15  tertiae  formulae  Liberium  sub- 
scripsisse affirmavit;  et  Pagius  ad 
annum  357  n.  12  et  13  hanc  ipsam 
sententiam  amplectitur.  Ut  vero  os- 
tendatur,  quam  perspicue  constet, 
huic  formulae  certe  Liberium  non 
subscripsisse  ,  referendum  primo  loco 
est,  quod  ipse  Valesius  habet  in  ad- 
notationibus  ad  Sozomenum  1.2  Hist. 
Eccl.  e.  30.  «  Tertia  celebrata  est 
(Sjnodus  Sirmiensis)  Eusebio  et  Hy- 
patio  consulibus ,  anno  Christi  359, 
in  qua  conscripta  est  fìdes  illa,  quam 
Marcus  Arethusius  dictavit.  »  Cui 
Petavius  consonat  in  animadversio- 
nibus  ad  haeres.  73  Epiphanii,  Se- 
miarianorum. «  Anno  demum  359 
tertia  illa  Sirmiensis  formula  a  Mar- 
co Arethusio  ,  consentientibus  Se- 
miarianis ,  edita  est.» 

Iam  vero  formula,  cui  subscripsis- 
set  Liberius,  si  id  concedendum  est, 
ea  est>  de  qua  in  fragmento  6,  quod 
Hilario  tribuitur,  ita  scribitur:  «Per- 
fidiam  autem  apud  Sirmium  descri- 
ptam,  quam  dicit  Liberius  catholi- 
cam ,  a  Demophilo  sibi  expositam , 
hi  sunt  qui  conscripserunt,Narcisus, 
Theodorus,  Basilius,  Eudoxius,  De- 
mophilus ,  Cecropius,  Silvanus,  Ur- 
sacius,  Valens,  Evagrius,  Hyrenius  , 
Exuperius,  Terentianus,  Bassus,  Gau- 
dentius,  Macedonius,  Marthus,  Acti- 
cus,  Iulius,  Surinus,  Simplicius,  et 
Iunior  .  .  .  omnes  haeretici.  »  Habe- 
mus  ex  his,  quomodo  facili  negotio 
colligamus ,  Liberium  tertiae  Sir- 
miensi formulae  non  subscripsisse. 

Nam  illam  formulam,  ab  uno  Mar- 
co Arethusio  compositam  veteres  me- 
moriae  prodiderunt,  illa  vero  de  qua 
fragmento  Hilario  tributo  sermo  est, 


174  CAPUT 

quamque  subscripsisse  dicitur  Libe- 
rius,  a  pluribus  Episcopis  conscripta 
fertur.  Praeterca  liane  ipsam  ter- 
tiam  Sirmiensem  forniulam  an.  359 
in  lucem  prodi isse  superius  notavi- 
mus:  Liberius  autem,  qui,  si  alicui 
Sirmiensi  formulae  subscripsit ,  id 
fecit  antequam  ad  urbem  rediret, 
non  potuit  certe  formulae  subscri- 
bere  anno  359  primum  editae,  cum 
anno  saltem  358  Romani  redierit. 
Reliquum  est  igitur,  ut  extra  con- 
troversiam  esse  debeat,  eum,  si  cui 
formulae  subscripsit,  tertiae  prorsus 
non  subscripsisse ,  cui  ceteroquin  , 
etiamsi  subscripsisset,  «nequaquam 
haeresi  adstipulatus  esset,  ut  ver- 
bis  utar  Baronii  ad  annum  357  n.  53, 
cum  in  ilJa  praedicaretur  Filii  Dei 
una  cum  Patre  omnimoda ,  et  in 
omnibus  perfecta  similitudo.  » 

Neque  minus  perspicue  ostendi 
potest,  Liberium  ,  si  cui  formulae 
Sirmiensi  subscripsit,  secundae  non 
subscripsisse,  quae  tam  apertam  A- 
rianae  haeresis  professionem  conti- 
nebat,  ut  nulla  ratione  aut  arte  ab 
haeresis  crimine  purgari  possit.  Co- 
nati quidem  sunt  Ariani  in  vulgus 
per  calumniam  spargere ,  Liberium 
ad  eorum  partes  tandem  aliquando 
transiisse.  «  Cum  Eudoxius,  ait  Sozo- 
menus  1.  4  e.  15,  et  qui  cum  ilio  opi- 
nioni Aétii  favebant,  Antiochiae  Ho- 
sii  (post  lapsum)  epistolam  accepis- 
sent ,  sparsis  rumoribus  divulgave- 
rant,  Liberium  quoque  Consubstan- 
tialis  vocabulum  condemnasse ,  et 
Filium  Patri  dissimilem  confìteri.» 
At  exploratum  omnino  est,  haec  falso 
ab  iisdem  fuisse  divulgata,  et  num- 
quam  Liberium  huic  formulae  sub- 
scripsisse, qua  haeresis  diserte  con- 
tinebatur. 

Grave  illud  argumentum  est,  quo 
Stiltingius  utitur  ad  hoc  probandum 
loco  citato  §.  170,  quodque  ex  Hilarii 
auctoritate  desumitur,  qui  in  libro 
de  Synodis  non  modo  saepe  comme- 
morat,  Hosium  secundam  formulam 
Sirmiensem  recepisse,  nulla  uspiam 
facta  mentione  de  Liberio,  verum 
etiam  n.  87  luculenter  ostendit,  so- 

lum  ex  iis ,  qui  Ariani  noa  era^t , 
fuisse  Hosium,  qui  formulam  istam 
receperat ,  sive  consenserat,  ut  non 
solum  vox  ópoov(rio<;  consubstantialis, 
sed  etiam  ópoioveio;  similis  substan- 
tiae  de  Filio  Dei  omitteretur ,  quod 
primum  in  ea  formula  tentatum  ab 
Arianis  est.  «Oro  vos,  inquit.  Hila- 
rius,  ne  quisquam  alius  ex  bis,  prae- 
ter  senem  Hosium,  et  ipsum  illum, 
nimium  sui  sepulcri  amantem  ,  repe- 
riatur,  qui  tacendum  existimaret  de 
utroque.  » 

Est  etiam  rei  demonstrandae  gra- 
ve argumentum,  quod  memorato  in 
loco  Stiltingius  desumit  ex  Ariano- 
rum  facto,  qui  solius  Hosii  auctori- 
tatem  catholicis  obiiciebant,  non  Li- 
berii  Romani  Pontificis,  ut  intelligi- 
tur  ex  S.  Phaebadii  contra  Arianos 
opusculo,  qui  obiicientibus  illis  Hosii 
lapsum  respondet:  «Non  potest  eius 
auctoritate  praescribi,  quae  aut  nunc 
errat,  aut  semper  erravit:  nam  si 
nonaginta  fere  annis  male  credidit, 
post  nonaginta  illum  recte  sentire 
non  credam.» 

Verum  praeter  haec,  res  ipsa  per 
se  ostendit,  si  formulae  cuiquam  Li- 
berius subscripsit ,  eam  secundam 
Sirmiensem  formulam  non  fuisse. 
Profecto  in  superius  adducto,  quod 
Hilario  tribuitur, fragmento  formula, 
quam  Liberius  subscripsisse  fertur, 
ab  Orientalibus  Episcopis,  qui  ad  22 
recensentur,  conscripta  fuisse  narra- 
tur.  At  formula,  quae  ab  Orientalibus 
condita  est,  diversa  certe  fuit  a  se- 
cunda  Sirmiensi  formula ,  quae  ab 
Occidentalibus,  et  latine  exarata  est, 
quemadmodum  praeter  Athanasium 
et  Socratem,  Hilarius  testatur  in  lib. 
de  Synodis,  qui  n.  11  eandem  for- 
mulam exhibet.Recensentur  praeter- 
ea,  ut  superius  vidimus,  inter  for- 
mulae, quam  Liberius  subscripserit, 
auctores  ,  Theodorus  Heracleensis  , 
Basilius  Ancyranus,  Silvanus  Tar- 
sensis.  At  horum  hominum  nomina 
indicant,  formulam,  quam  Liberius 
subscripsisse  dicitur,  non  fuisse  Sir- 
miensem secundam.  Nam  Theodore- 
tus  Hist.  Eccì.  1. 2  e.  16  fefert,  Theo- 

dorum  iam  ab  anno  355  obiisse;  quare 
cum  secunda  Sirmiensis  formula  an- 
no 357  edita  sit,  non  potest  existi- 
mari ,  hanc  formulam  fuisse  eam  , 
cuius  particeps  Theodorus  fuerit , 
qui  tanto  antequara  ipsa  ederetur , 
vita  functus  erat;  Basilius  vero  et 
Silvanus,  qui  vel  eatholici,  vel  Se- 
miariani tantum  erant ,  non  potue- 
runt  in  ea  secunda  formula  exaran- 
da  operam  suam  conferre,  cum  ab 
Anomaeorum  erroribus  vehementer 
abhorrerent,  qm  in  eadem  formula 
luculenter  traduntur. 

His  addendum  est,  secundam  Sir- 
miensem  formulam,  quemadmodum 
ab  exemplo  constat  per  Hilarium 
allato ,  conscriptam  fuisse  ab  Hosio 
et  Potamio,  consentientibus  Valente, 
Ursacio  et  Germinio;  in  formula  ve- 
ro Liberio  tributa,  neque  Hosii,  ne- 
que  Potamii  mentionem  fieri;  et  in 
monumentis,  quibus  Liberium  Sir- 
miensem  aliquam  formulam  recepis- 
se traditur,  Orientalium  fìdem  ,  non 
autem  Hosii,-  Potamii  etc.  eum  re- 
cepisse narrari. 

Restat  prima  Sirmiensis  formula 
anno  351  edita,  quam  quidem  si  Li- 
berius  probavit,  de  haeresi  accusar! 
certe  non  potest.  Ita  enim  illa  erat 
conscripta,  ut  licet  vocem  homousion 
praetermitteret ,  nihil  tamen  conti- 
nere  videretur,  quod  catholicae  Ec- 
clesiae  de  Verbi  divinitate  dogmati- 
bus  repugnaret.  Opportunissima  sunt 
huic  rei  explicandae  S.  Athanasii 
verba  lib.  de  Synodis  n.  41.  «Viros 
autem  ,  qui  alia  quidem  omnia  Ni- 
caeae  scripta  recipiunt,  de  solo  au- 
tem Consubstantialis  vocabulo  ambi- 
gunt,  non  ut  inimicos  spectari  par 
est.  Neque  enim  velut  Ariomanitas, 
aut  patrum  adversarios  homines  ag- 
grediemur,  sed  disputamus  veluti 
fratres  cum  fratribus ,  qui  eadem , 
qua  nos  ,  sunt  sententia,  solo  nomine 
in  controversiam  adducto.  Cum  enim 
confiteantur ,  ex  substantia  Patris  , 
et  non  ex  alia  substantia  esse  Fi- 
lium  ,  nec  creaturam  ,  vel  opificium 
illum  esse ,  sed  genuinam ,  natura- 
lemque  prolem,  et  ab  aeterno ,  una 


cum  Patre  Verbum,  et  sapientiam 
exsistere,  non  longe  absunt  a  reci- 
pienda  Consubstantialis  voce.  Talis 
est  Basilius  Ancyrae,  qui  de  fide 
scripsit.  »  Nemo  profecto  clariorem 
Athanasio  vocis  homousion  propu- 
gnatorem  desiderabit,  ac  nemo  in 
controversiam  adducet,  haec  verba 
ab  homine  esse  profecta  catholicae 
doctrinae  de  Verbi  divinitate  addi- 
cessimo. Atqui  eius  in  allato  testimo- 
nio perspicua  sententia  est,  non  con- 
tinuo aetate  sua  veluti  haereticos 
fuisse  habitos,  qui  Consubstantialis 
vocem  non  reciperent,  modo  catholi- 
cam  de  Verbi  divinitate  doctrinam 
omnem  profiterentur. 

Praetermissio    quidem    vocis    ho- 
mousion  toleranda   non  erat,   quod 
vox    a   Nicaena    Synodo ,   tamquam 
catholicae   fidei  propugnaculum  de- 
creta   esset,   omnemque  Arianorum 
errorem  funditus  everteret,  atque  id- 
circo  Ecclesiae  Patres  eorum  factum 
improbarunt,qui  vocem  illam  non  ad- 
hibebant,  quin  tamen  idcirco  eorun- 
dem  fidem  veluti  haereticam  tradu- 
cerent.  Atque  ea  quidem  agendi  ra- 
tione  usus  est   etiam   Hilarius,  qui 
in  lib.   de  Synodis,  quem  vel  desi- 
nente anno  358  vel  ineunte  anno  359 
edidit,  postquam   vehementer  labo- 
ravit,  ut  ostenderet   vocem  homou- 
sion   admittendam    esse,    declarare 
tamen    non    omisit    vocem    alteram 
homousion    omni   suspicione   carere 
posse.  «Caret  igitur,  ait  n.  76,  fra- 
tres, similitudo  naturae  contumelia 
suspicione,  nec  potest  videri  Filius 
idcirco  in  proprietate  paternae  na- 
turae non  esse,  quia  similis  est,  cum 
similitudo  nulla   sit   nisi  ex  aequa- 
litate  naturae.  Aequalitas  autem  na- 
turae non  potest  esse,  nisi  una  sit , 
una  vero  non  personae  unitate,  sed 
generis.    Haec    fìdes    pia  est,  haec 
conscientia  religiosa,  hic   salutaris 
sermo  est,  unam  substantiam  Patris 
et  Filii  idcirco  non  negare,  quia  si- 
milis est.  Similem  vero  ob  id  prae- 
dicare,  quia  unum  sunt.  »  Atque  ad 
formulam  ipsam  Sirmiensem  primam 
quod  attinet,  Hilarius  in  memorate 

lib.  de  Synodis  non  modo  eam  retu- 
lit,  sed  explicandam  etiam  illam,  et 
catholicam  saltem  verbo  tenus  de- 
monstrandam  suscepit,  ac  post  illam 
ita  explicatam  haec  n.  77  scripsit: 
«  Reliquus  mihi  sermo  ad  sanctos 
viros  Orientales  Episcopos  dirigen- 
dus  est  :  ut  quia  iam  de  fide  nostra 
ni  Ini  inter  nos  suspicionis  relictum 
est,  ea,  quae  adhuc  in  suspicionem  ex 
verbis  veniunt,  purgentur,  et  dabunt 
veniam  ex  communis  conscientiae 
fide  seeum  liberius  loquuturo.  »  Ap- 
paret  igitur  luculenter,  Liberium , 
si  primam  Sirmiensem  formulam 
subscripsisse  censendus  sit ,  eum  ob 
ubsc  riptionem  suam,  haeresis  accu- 
sarisnon  posse. 

Neque  intelligo  quomodo  Card.Lu- 
zernius,  ut  ceteros  omnes  praeter- 
eam ,  qui  Liberium  in  haeresim  la- 
psum  revera  esse  contenderunt ,  pro- 
pugnare potuerit,  eundem  Pontifì- 
cem,  etiamsi  Sirmiensi  primae  tan- 
tum formulae  subscripserit  (  nam 
alicui  formulae  subscripsisse  extra 
controversiam  esse  arbitratur),  vere 
haereticum  evasisse.  Ille  quidem , 
ut  ostendat,  Liberium  baeretico  sen- 
su  eam  formulam  probasse,  conten- 
dit  argumento  ad  hoc  demonstran- 
dum,  esse  debere  agéndi  rationem , 
qua  in  posterum  illum  usum  esse 
exptoratum  habet.  Atque  adducit 
praesertim  epistolam  Liberio  tribu- 
tam  in  fragmento  6  Hilarii,  quaeque 
incipit:  Pro  Deifico  timore:  «Ego 
Athanasium  non  defendo.  Sed  quia 
susceperat  illum  beatae  memoriae 
Iulius  Episcopus  decessor  meus  ;  ve- 
rebar,  ne  forte  ab  aliquo  praevari- 
cator  iudicarer.  At  ubi  cognovi , 
quando  Deo  placuit,  iuste  vos  illuni 
condemnasse,  mox  consensum  meum 
accommodavi  sentcntiis  vestris  ad 
haec,  quae  super  nomine  eius ,  id  est 
de  damnatione  ipsius ,  per  fratrem 
nostrum  Fortunatianum  dedi  perfe- 
rendas  ad  Imperatorem  nostrum  Con- 
stantium.  Itaque,  amoto  Athanasio, 
super  quo  statuta  omnium  vestrum 
a  me  cum  Sede  Apostolica  susci- 
pienda  sunt,  dico,  me  cum  omnibus 


vobis ,  et  cum  universis  Episcopio 
Orientalibus,  seu  per  universas  pro- 
vincias,  paeem  et  unitatem  habere. 
Nam ,  ut  verius  sciatis ,  me  veram 
fìdem  per  hanc  epistolam  perloqui , 
I)ominus  meus,  et  frater  communis 
Demophilus,  qui  dignatus  est  prò  sua 
benevolentia,  fìdem  vestram  et  ca- 
tholicam exponere ,  quae  Sirmii  ab 
universis  fratribus  et  coepiscopis  no- 
stris  tractata ,  exposita  et  suscepta 
est,  hanc  ego  libenti  animo  suscepi 
in  nullo  contradicens.  » 

Post  hanc  epistolam,  ceteras  et- 
iam tres,  quae  Liberio  tribuuntur  in 
fragmentis  Hilarii ,  epistolas  Cardi- 
nalis  Luzernius  appellat ,  quorum 
altera  incipit  studens  paci,  altera 
quia  scio  vos,  postrema  denique  non 
cloceo ,  sed  admoneo  ;  atque  ex  ea- 
rundem  etiam  contextu  patere  ar- 
bitratur, argumentum  desumi  posse 
ad  ostendendum,  Liberium  haeretico 
sensu  primae  Sirmiensi  formulae  sub- 
scripsisse. At  quid  ista  valeant  ad 
Liberium,  haereticum  factum  esse  de- 
monstrandum ,  facile  est  intellige- 
re,  modo  considerentur  ea,  quae  de 
epistolis  illis ,  praeter  ceteros,  ci- 
tato commentario  §.  3  fuse  tradit 
Stiltingius  ,  scilicet  omnes  veluti 
apocryphas  esse  repudiaudas. 

Sane,  ut  plura  praeteream ,  quae 
ad  quamlibet  ex  iis  epistolam  falsi- 
tatis  evincendam  adducuntur  argu- 
menta,  illud  exploratum  habendum 
est,  unum  eundemque  omnium  illa- 
rum  epistolarum  auctorem  fuisse , 
existimari  debere  ;  quare  si  unam 
tantum  ex  his  confìctam  esse  appa- 
reat,  omnes  apocryphas  iudicandas 
esse.  Atqui  in  epistolis  studens  'paci, 
et  quia  scio  vos,  apertissimum  in- 
venitur  falsitatis  argumentum.  In 
duabus  enim  illis  epistolis  traduci- 
tur  Liberius,  veluti  narrans,  se  vel 
ab  initio  Pontifìcatus  sui  Athana- 
sium damnasse.  At  hoc  manifeste 
pugnat  cum  eiusdem  pontifìcatus  et 
cum  universa  Arianorum  historia  , 
in  qua  nihil  disertius  traditum  est, 
quam  Liberium ,  non  modo  in  ipso 
Pontifìcatus  sui  initio,  sed  etiam  diu- 

turno  post  tempore ,  dimicasse  prò 
Athanasio,  et  summam  animi  forti- 
tudinem  in  eo  defendendo  ostendisse. 

Id  praeter  cetera  demonstrant 
praeclara  Liberii  cum  Eusebio  Con- 
stantii Eunucho  certamina,  qui  an- 
no 355  Romam  ab  Imperatore  mis- 
sus  est,  ut  Pontificem  ad  Athanasium 
damnandum  adduceret.  S.  Athana- 
,sius  ipse  in  historia  Arianorum  ad 
tnonachos  n.  35  refert,  qua  ratione 
'Liberius  Eunucho  responderit:  «Pro- 
fectus  Romam  Spado ,  Athanasius 
ait,  principio  auctor  erat  Liberio, 
ut  centra  Athanasium  subscriberet, 
cuin  Arianisque  communicaret  ;  il- 
lud,  aien?f  Imperator  exoptat,  hoc  te 
lacere  in-bet.  Hi  ne  ostensis  mu  neri- 
bus  hortabatur,  rnanusque  Liberii 
contrectans,  aiebat:  Imperatori  ob- 
tempera,  et  haec  accipe.  Episcopus 
contra  monebat,  hisque  verbis  doce- 
bat  hominem.  Qui  quaeso,  adversum 
Athanasium  id  agatur?Nam,  quem 
non  una  solum,  sed  altera  Synodus 
ex  tote  orbe  coacta,  purum ,  inno- 
xiumque  iure  declaravit,  quem  Ro- 
mana Synodus  cum  pace  dimisit,  quo 
pacto  damnare  possumus?  Quis  nos 
probaturus  est,  si  quem  praesentem 
amantep  excepimus,  ad  communio- 
nemque  admisimus ,  absentem  aver- 
semur?  Non  ecclesiastici  canonis  il- 
lud  est,  nec  talem  umquam  a  patri- 
bus  accepimus  traditi onem:  quas  vi- 
delicet  traditiones  ipsi  a  Beato  et 
Magno  Apostolo  Petro   accepere.  » 

Quod  si  de  epistolis Liberio  tributis 
ita  iudicandum  est,  non  est  necesse 
argumentando  efficere ,  quam  diffì- 
cile sit  ex  epistolis  ipsis  ostendere  , 
qua  agendi  ratione  post  subscriptio- 
nern  usus  sit  Liberius.  Per  se  enim 
manifestum  est ,  ex  epistolis  ,  contra 
quarum  veritatem  gravia  adducun- 
tur  argumenta ,  Liberii  agendi  ra- 
tionem  erui  certo  non  posse. 

Quamquam,  quid  est  in  adducta 
superius  epistola  Pro  Deifico  timore, 
ex  quo  colligi  possit,  Pontificem  hae- 
retico  sensu  subscripsisse  ?  Num  , 
quod  ibi  Liberius  tradatur ,  Athana- 
sii  damhationem  probasse?  At  de  hac 
Tom.  I. 


ipsa  Athanasii  damnatione  superius 
agentes,  vidimus,  ex  eo  iniustitiae, 
et  imbecilli  tatis  Liberium  accusari 
posse,  si  re  vera  illius  damnationem 
ratam  habuit,  non  autem  de  fide  ca- 
tholica  violata  hoc  argumentum  esse, 
cum  Ariani  calumnias  plures  ad 
Athanasium  damnandum  sparserint, 
quibus  crimina  contra  eundem  con- 
fìngebantur,  quae  a  fìdei  causa  erant 
seiuncta.  Num  ad  efficiendum ,  Libe- 
rium haeretico  sensu  subscripsisse, 
afferri  placet ,  in  memorata  epistola 
haberi  ,  Liberium  cum  Eusebianis 
communionom  ini  visse?  Id  vero  quern- 
admodum  iam  indicavimus,  huic  rei 
demonstrandae  argumentum  non  sup- 
peditat,  cum  ex  eo  facto  sequeretur 
tantum,  Pontificem  inivisse  commu- 
nionem  cum  hominibus  partim  catho- 
cis ,  partim  haereticis  quidem ,  sed 
quorum  errores  tunc  non  erant  ma- 
nifesti. Quod  denique  spectat  ad  fì- 
dem  Orientalium ,  quae  in  epistola 
illa  a  Liberio  recepta  dici  tur,  neque 
id  probabit,  eum  haeretico  sensu  il- 
latn  accepisse,  cum  de  ea  fìdei  expo- 
sitione,  superius  ostenderimus,  Hila- 
rii ,  et  Athanasii  ipsius  testimonio, 
etiamsi  vocis  Consubstantialis  omis- 
sio  facta  fuisset,  tamen  modo  catho- 
lica  de  Verbi  divinitate  universa  do- 
ctrina  reciperetur,  non  continuo  vel- 
uti  haéreticos  illos  haberi  debuisse  , 
qui  lbrmulae  subscripsissent,  in  qua 
vox  ilia  fuisset  praetermissa. 

Ceterum  ipsa  Liberii  agendi  ratio, 
ut  ex  illorum  temporum  historicis 
monumentis  doceri  posset,  Pontifici 
detendendo  potius  quam  accusando 
inservire  potest.  Vidimus  enim,  tanta 
laetitia  Liberium  redeuntem  ,  exce- 
ptum  a  Romano  Populo,  et  Clero  fu- 
isse ,  quanta  ille  solum  excipi  pote- 
rat,  de  quo  pubiica  opinione  consta- 
ret,  eum  Arianis  erroribus  assensum 
n umquam  esse.  Vidimus  nullam  af- 
ferri posse ,  editam  ab  eo  facti  sui 
retractiouem.  Vidimus  denique,  sum- 
ma  constantia,  et  Pontifice  digna, 
qui  ab  Arianismi  fraudibus  omnibus 
abhorreret ,  eum  usum  esse ,  cum 
Concilium  Ariminense  habitum  est. 

12 

Itaque  apparet,  quam  leve  sit  ad  Li- 
beri ara  haeresis  accusandum  ,  ea  ra- 
tione  argumentari,  quae  superius  re- 
lata est. 

Praeter  haec,  ut  Liberii  in  haere- 
sim  lapsum  confirmet,  memorati  o- 
peris  auctor,  appellat  Hilarii  aucto- 
ritatem  ,  atque  ex  anathematismis , 
qui  illi  in  fragmentis  tribuuntur  , 
contra  Liberium  pronunciatis,  patere 
etiam  contendit,  Pontificem  haeresis 
accusari  oportere.  Nam  in  frag.  6 
ita  Hilarius  loquutus  fertur:  «Ana- 
thema  tibi  a  me  dictum,  Liberi,  et 
focììs  tuis;»  et  paullo  post:  «Iterum 
tibi  anathema,  et  tertio,  praevari- 
cator  Liberi:  »  frag.  autem  8.  «  Prae- 
varieatori  anathema  una  cum  Aria- 
nis  a  me  dictum.  «  His  addemus 
num.  4  frag.  6  haec  ab  Hilario  pro- 
nunciata referri.  «Post  haec,  omnia 
quae  vel  gesserat  vel  promiserat  Li- 
berius,  missus  in  exilium,  universa 
in  irritum  deduxit;  scribens  prae- 
varicatoribus  haereticis  Arianis  qui 
in  S.  Athanasium  orthodoxum  Epi- 
scopum  iniustam  tulere  sententiam.» 

Sed  ita  quoque,  quae  afferuntur, 
tamquam  ab  Hilario  profecta  contra 
Liberium,  non  efficiunt,  eum  haere- 
sis accusari  posse.  Nam,  etiam  apud 
Liberii  accusatores ,  veluti  certuni 
habetur,  multa  in  his  fragmentis  esse 
apocrypha ,  et  ab  Arianis  corrupta. 
Quae  vero  ex  iisdem  fragmentis , 
adversus  Liberium  obiiciuntur ,  inter 
ea  collocanda  esse ,  quae  falso  in  Hi- 
larii fragmenta  illata  sunt,  ostendi 
primo  potest  Sulpicii  Severi  agendi 
ratione.  Constat  enim,  eum  ex  hoc 
libro,  cuius  fragmenta  tantum  nunc 
circLimferuntur,  ea  hausisse,  quae  de 
Arianis  rebus  memoriae  prodidit. 
Cum  vero  de  Liberii  ad  urbem  re- 
ditu  agens  referat  tantum,  ob  sedi- 
tiones  Romanas  illum  urbi  fuisse  re- 
stitutum,  satis  perspicue  declarare 
videtur,  se  in  Hilarii  ilio  opere  ea 
non  legisse,  quae  superius,  tamquam 
ao  Hilario  profecta  retulimus.  Non 
enim  verisimile  est,  si  illa  legisset, 
fuisse  relaturum ,  ob  seditiones  Ro- 
manas Liberium  esse  revocatum, cum 


in  eiusdem  lap^n,causam  praecipuam 
invenire  debuisset,  ut  suum  ad  ur- 
bem reditum  Pontifex  impetraret. 

Praeterea,  si  ab  Hilario  anathe- 
ma tismi  illi  fuere  pronuntiati  q'uos 
recensuimus,  dicendus  esset  Hilarius, 
eos  pronuntiasse  multo  post  lapsum 
Liberii,  cum  opus  illud  historicum 
scribebat,  et  cum  Liberius  iam  ca- 
tholicam  fidem  strenue  propugnabat. 
At  hoc  est  prorsus  incredibile ,  ab 
Hilario  tum  temporis  eos  anathema- 
tismos  contra  Pontificem  latos  esse, 
cum  ille  acriter  prò  Ecclesia  certa- 
ret.  Quod  si  existimari  velit,  adeo 
inconsiderate  se  gessisse  Hilarium , 
ut  statim  post  sparsos  rumores  de 
lapsu  Liberii ,  et  post  accepta  litte- 
rarum ,  quae  nomine  Pontifìcis  cir- 
cumferebantur,  exemplaria,  anathe- 
matismos  iisdem  inseruerit,  «  ari  sal- 
tem  non  erat  prudentiae,  et  aequi- 
tatis  ipsius,  ait  Stiltingius  §.  2  n.  27, 
inserta  anathemata  quamprimum  de- 
lere ,  audita  constantia  Liberii  in 
tuenda  fide  catholica  contra  praeva- 
ricationem  Ariminensem?» 

Illud  etiam  adi  ungi  debet,  ad  os- 
tendendum  iure  eruditos  de  fragmen- 
tis his  dubitare,  esse  in  iis  nonnulla 
quae  cum  certis  S.  Hilarii  scriptis 
pugnant.  Nam  verba,  quae  fragm.  6 
habentur  «perfidiam  autem  apud  Sir- 
mium  conscriptam,  quam  dicit  Libe- 
rius catholicam  etc,  «quibus  frag- 
menti  auctor  primam  Sirmiensem 
formulam  indicavit,  non  possunt  cum 
iis  componi,  quae  Hilarius  scripsit 
in  libro  de  Synodis.  In  eo  enim  libro, 
non  modo  memorata  formula,  perfì- 
dia non  appellatur,  sed  eadeni  co- 
piose lauclatur,  nihilque  in  ea  esse 
traditur,  quod  a  fide  catholica  alie- 
num  sit. 

Itaque  Hilarius  eos  alloquens  n.78, 
qui  formulam  illam  propugnabant , 
«studiosi,  inquit,  tandem  Apostoli- 
cae,  atque  Evangeliche  doctrinae  vi- 
ri; »  et  n.  88.  «Unum,  atque  idem  pie 
sapimus,  rogo,  ut  unum,  atque  idem 
pium  inter  nos  esse  velimus.»  Si  vero 
ab  Hilario  verba  illa  perfidiam  au- 
tem etc.  profecta  essent,  et  de  for- 

mula  Sirmiensi  prima  ita  loquutus 
hoc  in  loco  fuisset,  inconstantiae  ac 
levitatis  reprehendi  Hilarius  posset , 
qui  formulam  a  se  laudatam ,  et  ca- 
tholico  sensu  explicatam,  perfidiarli 
appellaverit. 

Denique ,  ut  cetera  omittam ,  ea 
verba,  quae  fragra.  6  leguntur  «post 
haec  autem  omnia ,  quae  vel  gesse- 
rat,  vel  promiserat  Liberius,  etc.,» 
apocrypha  esse,  tum  pluribus  aliis 
indiciis ,  tum  ex  verbis  illis ,  in 
S.  Athanasium  deprehenditur,  cum 
ab  huius  aetatis,  praecipue  vero  ab 
Hilarii  more  abhorreat,  Athanasium, 
qui  adirne  vivebat,  ita  nominare,  ut 
eius  nomini ,  Sancti  appellatio  ad- 
iu'ngeretur.  Iam  vero  manifestum 
cuique  esse  potest,  difficile  imprimis 
esse,  ex  fragmentis,  quae  comniemo- 
ravimus,  persuadere,  non  modo  in 
haeresim  Liberium  lapsum  esse,  sed 
eundem  Pontificem,  alicuius,  etiam 
eo  crimine  levioris  culpae  reum  certo 
evasisse. 

Quod  si  velimus  etiam,  omissis  tan- 
tisper  argumentis,  quae  contra  frag- 
mentorum  veritatem  adducuntur  , 
ea  considerare,  quae  in  anathema- 
tismis.de  Liberio  continentur,  appa- 
rebit,  ex  iis  non  demonstrari,  Pon- 
tificem in  haeresim  prorsus  lapsum 
esse.  Nam  praetereo  anathematismos 
insertos  esse  epistolae  prò  Deifico  ti- 
more, et  ab  interpolatore  pronuntia- 
tos  ob  ea,  quae  in  ipsa  epistola  nar- 
rat  a  se  facta  esse  Liberius.  Vidimus 
autem  superius,  ex  rebus,  de  quibus 
sermo  est  in  ea  epistola,  etiamsi  ali- 
quis  Liberii  lapsus  concedi  vellet, 
numquam  tamen  inde  probari  posse, 
eum  haereticum  evasisse.  Illud  dico, 
si  quid  ex  memoratis  anathematismis 
argumentari  contra  Liberium  pla- 
ceat ,  affirmari  tantummodo  posse , 
hominem  qui  illos  pronuntiavit,  vel 
existimasse,  vel  ostendere  ceteris  vo- 
luisse,  sibi  persuasum  esse ,  Pontifi- 
cem, Athanasium  damnasse,  commu- 
nionem  cum  Orientalibus  inivissc, 
et  formulae  primac  Sirmiensi  sub- 
scripsisse,  atque  ob  has  causas  veluti 
praevaricatorem  h alien dum  esse.  Non 


sequitur  autem  ex  eo ,  quod  aliquis 
tamquampraevaricator  iudicatus  sit, 
praevaricatorem  fuisse  iudicatum  ob 
verum  in  haeresim  lapsum ,  cum 
praevaricatio  etiam  extra  fidei  cau- 
sam  esse  possit. 

Memorati  operis  auctor  praeter  a- 
nathematismos,  qui  Hilario  tribuun- 
tur,  ad  Liberii  in  haeresim  lapsum 
confirmandum,  adducit  etiam  testi- 
monia Adonis  Viennensis,  qui  sae- 
culo  9  vixit,  Auxilii,  qui  saeculo  10 
quorum  uterque  ita  de  Liberio  loqui- 
tur ,  ut  ostendat,  se  habere  veluti 
persuasum,  Liberium  haereticum  e- 
vasisse.  Post  ea  vero ,  quae  attulimus 
ad  Liberium  defendendum,  non  est 
necesse  in  iis  refellendis  immorari, 
cum  duo  iidem  scriptores  nimis  sint 
ab  aetate  Liberii  remoti,  atque  quae 
de  Liberio  seripserunt,  ex  apocrj- 
phis  de  eius  pontificatu  agentibus 
monumentis  ,  desumpsisse  eos  con- 
stet.  Alterum  enim  ex  spuriis  S.  Eu- 
sebii  presbiteri  actis ,  alterum  ex 
pontificali,  quod  Anastasio  falso  ad- 
scribitur,  in  bis  rebus  narrandis  pro- 
fecisse  certum  est. 

Restaret  nunc  refellendum  id  , 
quod  memoratus  scriptor  habet  de 
vexatione  post  Liberii  reditum  Ro- 
mae  excitata  contea  eos ,  qui  Nicae- 
nam  fìdem  defendebant ,  ex  qua  con- 
cludere putat  se  posse,  talem  fuisse 
Pontificis  agendi  rationem  ,  ut  ex  ea 
ostendi  queat,  haeretico  sensu  ab  ilio 
Sirmiensem  formulam  acceptam  esse. 
Ut  rem  autem  concludam  brevi,  di- 
cam  tantum  quod  superius  iam  in- 
dicatum  est,  veteres  scriptores  ita 
de  Liberio  ad  urbem  reverso  loquu- 
tos  fuisse,  ut  perpetuo  illum  Arianis 
contrarium  fuisse  doceant.  Hinc  fuit, 
quod  tantas  laetitiae  ,  et  benevolen- 
tiae  signifìcationes  Populus  Roma- 
nus  ei  redeunti  dederit  :  quae  gesta 
sunt  vero  a  Pontifice  in  Ariminen- 
siurn  Patrum  facto ,  luculenter  do- 
cent,  quantopere  ille  abhorruerit  ab 
Arianis,  atque  ab  iis,  qui  eorum  par- 
tibus  studebant. 

Quidquid  igitur  evenerit  Romae 
post  Liberii  reditum  contra  Nicae- 

nae  fidei  defensores,  certissimum  est 
Pontificem  reversum  ad  urbem,  fidei 
Nicaenae  propugnatorem  faisse.  Qua- 
re  nihil  ille  commisit,  ut  ex  eo  con- 
ciudi possit,  haeretico  sensu  Sirmien- 
sem  formulam  acceptam  ab  eo  esse. 


xlvi. 

Itaque  de  Liberio  haec  satis  sint. 
Reliqua  enim,  quae  ad  eiusdem  Pon- 
tificia lapsum  evincendum  afferuntur 
argumenta,  apud  doctissimos  viros  , 
quos  in  huius  disputationis  initio  ap~ 
pellavimus,  confutata  reperi  un  tur. 


CAPUT  XLVI. 


DE   CONCILIO   ARIMWENSI. 


Anno  359  Arimini  in  Aemilia  ha- 
bitum  est  Concilium,  cui  quatercenti 
Episcopi  interfuerunt.  De  concordia 
ineunda,  ita  volente  Constantio  Im- 
peratore, agi  in  eo  Concilio  debebat, 
et  ratio  constitui,  qua  controversiae 
Arianorum  causa  excitatae  fìnem  ha- 
berent.  In  Seleucensi  quoque  Syn- 
odo  de  éa  re  statui  debuerat  ;  sed 
nihil  profectum  erat.  In  Ariminensi 
Synodo  Arianos  de  catholicis  victo- 
riam  reportasse  vetus  querela  est, 
et  Ariminenses  Episcopos  formulae 
cuiusdam  subscriptione,  Arianae  hae- 
resi  adhaesisse.  Veruni  id  falsum 
omnino  esse  ostendi  facile  potest. 

Audiendus  est  Hieronymus  in  dia- 
loga ad  versus  Luciferianos.  Eius  au- 
tem  testimonio,  aliisque  argumentis 
patebit,  Patres  Ariminenses  a  fide 
catholica  non  defecisse.  «  Nam  su- 
perficies  expositionis  (id  est  formu- 
lae a  PP.  Ariminensibus  acceptae), 
cui  subscripserant,  nihil  sacrilegum 
praeseferebat,  ait  Hieronymus.  So- 
li abant  verba  pietatem,  et  in  ter  tan- 
ta illa  praeconia,  nemo  venenum  in- 
sertum  putabat.  De  Usiae  vero  no- 
mine abiiciendo  verisimilis  ratio 
praebebatur.  Quia  in  scripturis,  aie- 
bant,  non  invenitur,  et  multos  sim- 
pliciores  novitate  sua  scandalizat. 
Non  erat  curae  Episcopis  de  voca- 
bulo ,  cum  sensus  esset  in  tuto.  » 
Deinde  quis  fìdem  eis  deroget,  Ma-  ; 
ranus  inquit,  1.  2  e.  6  op.  Divinitas 
D.  N.  L  C.  manifesta  in  scripturis  , 
et  traditione:  quis  fìdem  eis  deroget, 
qui  confessoribus  reddita  pace,  ad 
Ecclesias  redeuntibus  occurrentes , 
contestabantur   corpus   Domini,  ut 


prosequitur  Hieronymus  «et  quid- 
quid  in  Ecclesia  sanctum  est ,  se  ni- 
hil mali  in  sua  fide  suspicatos.  Pu- 
tavimus,  aiebant,  sensum  congruere 
cum  verbis;  nec  in  Ecclesia  Dei  ubi 
simplicitas,  ubi  pura  confessio  est, 
aliud  in  corde  clausum  esse,  illud 
in  verbis  proferri  timuimus.  Decepit 
nos  bona  de  malis  existimatio.»  Quae 
igitur  culpae  PP.  Ariminensibus  tri- 
buta sunt,  ea  fraudibus  potius,  et 
dolo  malo  inimicorum  tribui  debent, 
quam  eorundem  in  fide  inconstantiae. 

Quae  Patrum  Ariminensium  agendi 
ratio  fuerit  videndum  est;  ut  conclu- 
datur  eos  nihil  umquam  a  fide  defle- 
xisse.  Formulae  ipsius  ab  iisdem  ac- 
ceptae summa  est  consideranda,  quo 
intelligatur,  fecerintne  quidquam,  ut 
iure  in  fidei  negotio  errasse  dici 
queant.  Atqui  utrumque  illud  indu- 
bium  affert  argumentum,  quo  osten- 
ditur  PP.  Ariminenses  numquam  a 
fide  catholica  defecisse. 

Neque  hoc  hominum  testimonio 
confirmari  potest,  qui  longe  a  re  ge- 
sta vixerunt,  sed  eorum,  qui  ad  fì- 
dem faciendam  sunt  imprimis  op- 
portuni. Hieronymus  in  dialogo  su- 
perius  memorato  ,  cum  retulisset 
quaenam  illa  formula  esset,  quae  Pà- 
tribus  Ariminensibus  subscribencla 
proposita  est,  atque  ex  formulae  ex- 
positione  ostendisset,  nihil  in  ea  esse, 
quod  a  fide  alien um  videretur,  cum- 
que  narrasset  quanam  de  causa  ad- 
ducti  sint  Episcopi,  ut  fraudis  me- 
tum  deponerent ,  et  rem  bona  fide 
agi  arbitrarentur ,  haec  subiicit  : 
«  Quod  si  quis  a  nobis  fictum  putat , 
scrinia  publica  scrutetur:  plenae  sunt 

adhuc  Ecclesiarum  arcae ,  et  recens 
adhuc  rei  memoria  est.  Supersunt 
homines,  qui  illi  Synodo  interfue- 
runt,  et  quod  veritatem  firmat,  ipsi 
Ariani,  haec,  ita  ut  diximus,  gesta 

non  deneganti Quae  si  plenius 

quis  discere  cupit,  in  Ariminensis 
Concilii  actis  reperiet,  unde  et  nos 
ista  libavimus.» 

Iam  vero  formula,  quara  a  Patri- 
bus   Ariminensibus   subscriptam  af- 
fert  Hieronymus,  ita  erat  comparata, 
ut  eius  obvius,  et  externus  sensus, 
piane  orthodoxus,  et  catholicus  ap- 
parerei   Vocis  homousion   ibi   erat 
omissio,  sed  iis  de  causis  fieri  dice- 
batur,  quemadmodum  superius  indi- 
catum    est,   quae    non    ostenderent 
mentem  eorum,  qui  formulam  pro- 
ponebant,  illam   esse,  in  doctrinam 
de  Verbi  divinitate  violarent.  Alio 
autem  in  loco   iam  a  nobis  demon- 
stratum  est,  adductis  S.  Hilarii  Pi- 
ctaviensis,  et  S.  Athanasii  testimo- 
niis,  licet  ea  vox  non  posset  omitti, 
quod  a  Patribus  Nicaenis,  tamquam 
fìdei  catholicae  tessera  contra  Aria- 
nos   errores  statuta   fuisset,  tamen 
non  continuo  illos  habitos  fuisse  vel- 
uti   haereticos ,  qui    vocem   eandem 
non    usurpassent,  modo    catholicam 
omnem  de   Verbi   divinitate  doctri- 
nam   profìterentur.    Quare   manife- 
stimi est,  PP.  Ariminenses,  omitten- 
tes  vocem  homousion,  ob  id  solum, 
haeresis  criminis  reos  evasisse,  dici 
non  posse,  neque  a  fide  catholica  de- 
fecisse:  cum   professionem    fìdei  ra- 
tam  habuerunt,  quae,  licet  interius 
virus  Arianum  lateret,  orthodoxam 
tamen   doctrinam   in    obvio ,    atque 
externo  sensu  suo  affèrre  videbatur. 
Agendi  autem  ratio,  quam  PP.  Ari- 
minenses adhibuerunt,  eo  luculentius 
demonstrat,  eosdem  numquam  a  fide 
catholica  deflexisse.  Sibi  enim  omni- 
no  nihil  timendum  esse  ab  Ariano- 
rum  fraudibus,  Episcopi  putaverunt, 
et  rem  bona  fiele  agi,  sibi  persuase- 
runt:  cum  Valentem,  et  Ursacium  ea 
ratione  loquentes  audierunt,  qua  illos 
loquutos  esse  Sulpicius  Severus  nar- 
rat  1.  2  Historiae  Sacrae:  «Valens, 

et  Ursacius  affirmantes,  praesentem 
fidem  catholica  ratione  conceptam 
ab  Orientalibus,  Imperatore  auctore 
prolatam,  cum  piaculo  repudiari,  ut 
quis  discord iarum  finis  foret ,  si  quae 
Orientalibus  placuisset,  Occidentàli- 
bus  displiceret.  Postremo ,  si  quid 
minus  piene,  praesenti  fide  editum 
videretur;  ipsi  adderent  quae  adden- 
da putarent:  praebituros  se  in  his, 
quae  essent  adiecta,  consensum  :  fa- 
vorabilis  promissio  pronis  omnium 
animis  excepta.  » 

Tunc,  quemadmodum  Hieronymus 
narrat,  in  dialogo  iam  memorato, 
Valens,  praesente  Tauro  Praetorii 
praefecto,  qui  Sjnodo  aderat,  pro- 
fessus  est,  se  Arianum  non  esse,  et 
prorsus  ab  eorundem  blasphemiis 
abhorrere.  Cum  haec  ita  gesta  fuis- 
sent,  ut  neque  vulgi  clamore.}  contra 
Valentem  excitati  sedarentur,  neque 
metus  fraudis,  qui  per  civitatem  ob- 
tineret,  tolli  posse  videretur,  initum 
est  consilium ,  in  publica  Ecclesia 
anathematismos  pronuntiandi  com- 
muni suffragio ,  ut  fides  catholica 
perspicue  explicata  censeri  posset  : 
Legente  Claudio  Episcopo  provi nciac 
Picaenae  blasphemias,  quae  Valentis 
propriae  esse  dicelantur,  Valens  pa- 
larci suas  non  esse  exclamavit.  Tunc 
anathematismi  sunt  pronuntiati,  qui- 
bus  errores  omnes  Arianorum  pro^- 
sci'iptos  esse  putabatur  ,  et  omnis 
ablata  ratio  iis  existimabatur,  frau- 
des  suas  occultandi. 

Nani  secundum  ea,  quae  Hierony- 
mus refert,  haec  est  summa  eorum, 
quae  his  anathematismis  statuta,  et 
praedicata  fuerunt:  Christum  Deum 
esse,  Dei  fìlium,  ante  saecula  ex  Pa- 
tre  genitum ,  Filium  similem  Patri 
esse  secundum  scripturas,  aeternum 
cum  Patre;  anathema  ei,  qui  dixerit 
Filium  Dei  esse  creaturam,  ut  sunt 
ceterae  creaturae  ;  item  ei ,  qui  de 
nullis  extantibus  Filium,  et  non  ex 
Deo  Patre,  etiam  ei,  qui  dixerit, 
erat  tempus  quando  non  erat  Filius. 
Denique,  ut  eo  vel  magis  Valentem 
bene  sentire  ostenderetur,  addituni 
est  anathema  ei,  qui  dixerit,  Filium 

Dei  esse  quidem  ante  omnia  saecula, 
sed  non  ante  omne  omnino  tempus, 
ut  aliquid  ei  anteferat.  Haec  ubi  fa- 
cta,  et  in  publico  adeo  frequenti  con- 
ventu  pronunciata  fuissent,  cum  mul- 
ta etiam  alia,  quae  suspiciosa  vide- 
bantur,  Valens  condemnasset,  existi- 
matum  est  fraudi  locnm  esse  non 
posse.  «  Sed  diu  scelera  non  latent, 

subdit  Hieronymus Coeperunt 

post  Valens  et  Ursacius,  ceterique 
nequitiae  eorum  socii,  egregii  vide- 
licet  'sacerdotes  Christi,  pai  mas  suas 
iactitare  dicentes,  se  Filium  crea- 
turum  non  negasse,  sed  similem  ce- 
teris  creaturis.  » 

Videlicet,  ut  doctissimus  Petavius 
notat  theologicorum  dogmatum  de 
Trinitate  1.  I.  e.  7.  n.  9.  damnatus 
est  Arius,  totaque  eius  perfìdia,  ce- 
terum  non  etiam  Patri  aequalis  et 
sine  initio,  sine  tempore  Dei  Filius 
pronuntiatur;  suggerente  porro  Va- 
lente, Filium  Dei  non  esse  creatu- 
ram,  sicut  ceteras  creaturas,  huic  as- 
sensi sunt  catholici,  non  intelligentes, 
his  verbis,  quibus  similis  esse  ceteris 
creaturis  Filius  negabatur,  creaturam 
tamen,  sed  potiorem  ceteris  affirmari. 
Seu,  ut  luculentius  fortasse  Ariano- 
rum  fraudem  explicat  idem  doctissi- 
mus auctor  lib.  1.  cap.  12.  n.  1:  Hic 
est  cardo  Arianae  perfìdiae,  in  quo 
arcana  illorum  doctrina  vetabatur, 
qua  catholicis  minus  attentis,  et  per- 
spicacibus  illudebant;  quod  in  Ari- 
minensi  praesertim  Synodo  fecerunt, 
in  qua,  subdola  et  ambigua  profes- 
sione, simpliciores ,  et  illorum  fuci, 
atque  artis  ignaros  Episcopos  fefel- 
lerunt.  Etenim  Filium  a  Patre  pro- 
ductum,  et  fabricatum  esse  dicebant; 
ante  cetera  omnia,  adeoque  ante  sae- 
culum,  ac  tempus  omne.  Hinc  auda- 
cter  negabant  fuisse  tempus  aliquod, 
ac  saeculum,  quo  Filius  non  existe- 
ret,  nec  fateri  verebantur  interdum, 
aeternum  eundem  esse,  hoc  est,  sae- 
cula,  temporaque  omnia  praecessisse, 
sed  non  illa ,  ut  coaeternum  illum 
Patri  dicerent. 

Nam  Patrem  non  solum  dignitate, 
isubstantia,  et  essentia,  perfectione- 

que  maiorem  esse,  at  anterìorem  et- 
iam asserebant,  qui  sponte  sua,  ac 
nulla  naturae  necessitate,  suum  sibi 
instrumentum,  hoc  est,  Verbum  ge- 
nuisset ,  Filiumque  esse  voluisset. 
Hunc  praeterea,  creaturam  non  esse, 
uti  reliquae  creaturae  sunt,  callide 
iactabant.  Nàm  creaturam  id  proprie 
nominari,  quod  per  aliud,  taraquam 
instrumentum,  molitus  sii  Deus.  Ad 
haec,  divinum  splendorem,  perfectio- 
nem,  ac  gloriam,  quam  prò  suo  cui- 
que  modulo  ,  rebus  creatis  omnibus 
supremus  Pater  communicavit,  ube- 
rius  ceteris,  ac  largius  hausisse  Fi- 
lium, ut  qui  de  ipso  fonte,  hoc  est 
Patre,  illam  acceperit,  cum  reliquae 
res  creatae  proxime  a  Filio,  ac  per 
Filium  habuerint. 

His  artibus,  hac  fraude  adhibita, 
consequuti  sunt  Ariani,  ut  Episcopi, 
qui  Ariminum  convenerant,  decipe- 
rentur.  Subdola  sua  agendi  ratione  ia- 
ctarunt,  acceptam  eam  professionem 
fidei  Arimini  esse,  qua  non  negare- 
tur  Filium  creaturam  esse,  sed  ne- 
garetur  tantum,  similem  esse  ceteris 
creaturis.  Verum  Episcopi,  qui  Ari- 
mini  concilium  habuerunt,  quique 
putarunt,  non  ad  eos  decipiendos, 
sed  ad  veritatem  manifestandam  , 
anathematismos  esse  prormntiatos  , 
omnemque  Arianam  perlidiam  esse 
condemnatam,  si  inconsiderate  egisse 
dicendi  sunt ,  numquam  certe  iure 
dicentur  crimen  commisisse,  ut  de 
fide  ,  aliqua  in  re  violata,  reprehendi 
possint.  Talisergo  fuit  Ariminensium 
agendi  ratio,  ut  luculentissimum , 
gravissimumque  argumentu  n  afferat, 
quod  eos  ab  omni  erroris  in  fidei  ne- 
gotio  commissi,  suspicione  liberat, 
quodque  in  sententia  catholica,  con- 
stantissimos  illos  fuisse  demonstrat. 

Deinde,  ad  rem  luculentius  evin- 
cendam,  est  opportunum  eo  argumen- 
to  uti,  quod  Suessionensis  canonicus 
Corgneus,  inter  ceteros  adhibet  in 
dìssertatione  critica,  et  theologica 
de  Concilio  Ariminensi  quaest.  3, 
scilicet  considerandum  est,  quae  ve- 
terum  scriptorum  sententia  fuerit 
de  rebus  in  Ariminensi  Synodo  gè- 

stis.  Quid  Hieronymus  de  toto  hoc 
negotio  iudicaverit  satis  abunde  col- 
ligitur  ex  iis,  quae  superius  attuli- 
mus,  deprompta  ex  eius  dialogo  ad- 
versus  Luciferianos.  Eadem  Sulpicii 
Severi  sententia  fuit,  qui  de  formula 
Ariminum  aliata  agens  1.  2.  historiae 
sacrae  affirmat,  eam  fuisse  «  fìdem 
ab  improbis  conscriptam,  verbis  fal- 
lentibus  involutam,  quae  catholicam 
disciplinam,  perfidia  latente,  loque- 
retur.  » 

Liberius  vero  Pontifex  in  epistola 
ad  Italiae  Episcopos,  ubi  condemnan- 
dos  esse  decernit  auctores  fraudis, 
qua  Ariminenses  Patres  decepti  sunt, 
perspicue  ostendit  sibi  esse  persua- 
simi ,  professionem  fidei  iisdem  Pa- 
tribus  obl'atam,  errorem  nullum  in 
proprio  sensu  suo  habuisse;  licet  A- 
riani,  iniqua  interpretatione ,  sensu 
haeretico  illam  explicarent.  «Aucto- 
res vero ,  inquit  Liberius ,  esse  da- 
mnandos  ,  qui  obliqua  ,  et  maligna 
subtilitate,  et  caligine  ,  offenderunt 
innocentium  sensus,  per  quae  vela- 
men  obducerent  veritati  ;  tenebras 
lucem,  et  lucem' tenebras  venditan- 
tes.  »  Hoc  idem  Episcopi  Italiae  in 
epistola  ad  Episcopos  Illyrici  apud 
Hilarium  fragmento  12  affirmant, 
cum  aiunt  «  AriminensisConcilii  sta- 
tuta,quorundam  tergiversatione  cor- 
rupta  ,  consensu  omnium  provincia- 
rum  iure  rescindimus;  »  hoc  est  sta- 
tuta  illa ,  quae  ,  prout  extabant ,  a 
fide  aliena  minime  reperiebantur , 
Arianorum  iniquitate,  haeretico  sen- 
su fuisse  explicata. 

Haec  autem  cum  ita  sint,  iam  est 
indubiis  argumentis  demonstratum, 
fidei  catholicae  causam  contra  Aria- 
nos,  nihil  detrimenti  ex  hoc  Arimi- 
nensium  facto  accepisse  ,  et  iniuria 
Arianos  de  consensu  ab  iisdem  sibi 
exhibito  gloriatos  esse. 

Plura  sunt,  quae  afferuntur  ab  iis 
qui  ex  Ariminensium  Patrura  facto 
occasionem  desumpserunt,  de  Eccle- 
sia Catholica  detrahendi,  plura,  in- 
quam  ,  sunt ,  quae  afferuntur  ,  ut 
ostendant,  eos  Episcopos  in  fidei  ne- 
gotio defecisse.  Nos  praecipua  attin- 

gemus.  Celeberrima  sunt  illa  Hiero- 
nymi  verba  in  dialogo  adversus  Lu- 
ciferianos. «  Tu  ne  Usiae  nomen  abo- 
litum  est:  tunc  fidei  Nicaenae  damna- 
tio conclamata  est:  tunc  ingemuit  or- 
bis,  et  Arianum  se  esse  miratus  est.» 
Non  est  necesse  verbis  exponere,  quo- 
modo  ex  hoc  testimonio  ad  demon- 
strandam  Patrum  Ariminensium  la- 
psus gravi  tatem  ,  homines  ii  argu- 
mentum  efficiant  ;  per  se  enim  ma- 
nifestum  est. 

Verum  quis  est,  qui  non  intelli- 
gat ,  exaggeratam  ,  et  emphaticam 
esse  hanc  loquendi  rationem?  Cui 
potest  in  mentem  venire,  existimas- 
se  Hieronymum  ,  vere  ex  quolibet 
Ariminensium  lapsu  accidisse,  ut  or- 
bis  terrarum  Arianus  evaserit?  Pro- 
fecto,  quae  superius,  adductis  per- 
spicuis  Hieronymi  locis  indicavimus, 
extra  controversiam  ponunt,  Docto- 
rem  Maximum  prò  certo  habuisse, 
neque  Ariminenses  Patres  Arianae 
haeresi  umquam  assensos  esse.  Ita 
Natalis  Alexander  apposite  animad- 
vertit  diss.  33.  in  saec.  4.  Ita  illum. 
iudicasse  de  Ariminensibus  Patribus, 
ostenditur  ex  eo,  quod  ipse  referat, 
Arianam  perfidiam  in  ea  Synodo  con- 
demnatam,  et  anathematismos  illos 
prqnuntiatos  esse,  de  quibus  superius 
mentionem  fecimus,  et  qui  omnium 
Arianorum  errorum  condemnationem 
continere  existimati  sunt;  denique 
Hieronymum  censuisse  affirmandum 
est,  qui  professionem  Arimini  acce- 
ptam,  nihil  sacrilegum  in  se  habuis- 
se arbitratus  est,  et  ideo  Patres  ad- 
ductos  esse ,  ut  illam  acciperent , 
quamquam  Consubstantialis  vox  omit- 
teretur,  quod  non  essst  iis  cura  de 
vocabulo,  cum  sensus  esset  in  tuto. 

Deinde  nonne  apparet,  Hierony- 
mum hyperbolice  lucutum  esse,  ex 
eo,  quod  sciamus,  acta  Concilii  Ari- 
minensis,  a  Sede  Apostolica  statim 
fuisse  rescissa?  Id  praeter  cetera  e- 
vincitur  testimonio  desumpto  ex  epi- 
stola Siricii  ad  Himerium  Terraco- 
nensem  Episcopum,  in  qua  a  Liberio 
Pontifìce  ea  acta  rescissa  esse  narrat. 
Cum  haec  Hieronymus  certo  sciret, 

dicine  potest ,  eum  vere  iudicasse, 
orbem  universum ,  Arianum  ea  de 
causa  fuisse  factum  ?  In  epistola  ad 
Episcopos  Illyrici  Synodica  Damasi 
Pontificis  apud  Theodoretum  Hist. 
Eccl.  lib.  2  e.  22  habemus,  ex  numero 
eorum,  qui  apud  Ariminum  convene- 
runt,  nullum  praeiudicium  nasci  pos- 
se, quod  constet,  neque  Romanum 
Episcopum,  neque  Vincentium  Ca- 
puanum,  neque  alios,  huiusmodi  sta- 
tutis  assensum  aliquem  commodasse. 
Iam  vero  Hieronymus  quotidie  Da- 
maso  aderat,  et  apud  illum  erat  oc- 
cupatus,  ut  Orientis,  et  Occidentis 
consultationibus  responderet.  Pote- 
ratne  vere  putare,  Ariminensium  ta- 
lem  fuisse  lapsum,  ut  universus  orbis 
se  Arianum  esse  mirari  deberet  ? 

Est  praeterea  opportunus  Atha- 
nasii  locus  in  epist.  ad  loyianum  Im- 
peratorem  scripta  anno  363,  ubi  ait: 
«  universas  totius  orbis  Ecclesias , 
suffragio  suo  comprobare  Nicaenam 
fldem  ;  nec  ,  tametsi  pauci  quidam 
huic  fìdei  adversentur,  praeiudicium 
facere  posse,  cum  orbis  universus 
apostolicam  fidem  retineat.»  Osten- 
dit  vero  longa  pertractatione  Cor- 
gneus  in  memorata  superius  disser- 
tatione,  generalibus,  et  peculiaribus 
perspicuis  allatis  argumentis ,  Epi- 
scoporum  numerum,qui  ad  Synodum 
Ariminensem  venerunt,  non  posse 
comparari  cum  longe  maiori  numero 
Episcoporum,  qui  eo  se  non  contule- 
runt,  et  qui  lapsus  Ariminensium  Pa- 
trum  nulla  ratione  participes  fuerunt. 

Haec  autem  omnia  luce  clarius 
esse  demonstrant,  Hieronymum,  cum 
affirmavit  orbem  ingemuisse,  et  se 
Arianum  esse  miratum  esse,  non  id 
affirmare  potuisse  tamquam  si  per- 
suasum  haberet ,  orbem  terrarum 
universum  Arianum  esse  factum,  sed 
hyperbolica  prorsus  loquendi  ratione 
illum  usum  fuisse.  Posset  etiam  illud 
adiungi,  verba  Hieronymi  aliud  non 
indicare,  nisi  summam  admirationem 
illam ,  qua  affici  debuerunt  Patres 
Ariminenses,  qui  Arianorum  gratu- 
iationes,  et  laetitiae  signifìcationes 
intellexerunt   inde  proficisci ,  quod 


dolo  malo  egissent  in  Ariminensi  Syi- 
odo.  Etenim  cum  fidei  causam  pro- 
pugnatami oranino  esse  Arimini,  ii 
Episcopi  arbitrarentur,cumque  bona 
fide  errores  omnes  Arianos  ibi  conde- 
mnatos  fuisse  putarent,  non  potue- 
runt  non  vehementer  mirari,  ubi  vi- 
derunt,  quanta  fraude  Ariani  usi  es- 
sent,  et  quam  iniquo  sensu  ea  explica- 
rent,  quae  Arimini  praedicaverant, 
ut  omnem  a  se  haeresis  suspicionem 
averterent. 

Haec,  quae  recensuimus  satis  per- 
spicue evincunt,  Hieronymum  non- 
nisi  hyperbolice  eo  in  loco  fuisse 
loquutum,  et  numquam  illum  existi- 
mare  potuisse,  ob  formulae,  quam  in- 
dicavimus ,  factam  a  Patribus  Arimi- 
nensibus  subscriptionem,  orbem  ter- 
rarum Arianum  aliqua  ratione  eva- 
sisse.  Neque  his  opponi  potest  tan- 
tam  fuisse  indignationem,  quam  Ec- 
clesia ostendit  ob  memoratam  formu- 
lam  ab  Ariminensibus  ratam  habi- 
tam,  atque  ita  deinde  ab  Episcopis 
illam  fuisse  reiectam ,  ut  in  se  ipsa 
continere  erroris  gravitatemi  existi- 
mari  posset  :  nam  Ecclesia  quidem 
formulam  ab  Ariminensibus  proba- 
tam ,  deinde  reiecit ,  non  quod  illam 
putaverit  errorem  Arianum  in  se 
continere ,  sed  aliis,  iisque  gravissi- 
mis  de  causis. 

Eam  reiecit,  cum  vidisset,  quan- 
topere  illa  abuterentur  Ariani,  qui 
illam  inique  interpretabantur,  sensu 
prorsus  ab  eo  diverso,  quem  formula 
praeseferebat ,  et  in  quo  diserte  a 
Patribus  concilii  fuerat  accepta.  Eam 
Ecclesia  reiecit,  quod  illam  non  satis 
esse  intellexerit  ad  Arianorum  frau- 
dem  excludendam.  Eam  denique  reie- 
cit, quod  communi  sententia  statu- 
tum  erat ,  vocem  Gonsubstantialis 
esse  adhibendam ,  quae  in  illa  for- 
mula non  continebatur.  Nam  post 
Concilium  Ariminense  habitum  ,  o- 
mnibus  exploratum  fuit  id,  quod  Pa- 
tres Nicaeni  senserant,  loquendi  ra- 
tiones  quaslibet ,  etiamsi  clariores  , 
non  sufficere  ad  Arianorum  callidi- 
tatem  profligandam,  sed  necesse  es- 
se, ea  voce  uti,  quae  totius  Arianae 

perfidiae  condemnationem  ,  sublata 
prorsus  omnf  perversae  explicationis 
ratione,  contineret. 

Quae  hic  notaviraus,  afferunt  cer- 
tis^imam  respondendi  rationem  iis 
veterum  Patrum  locis,  qui  dum  te-< 
stes  sunt  indignationis  in  Ecclesia 
excitatae  ob  Ariminensium  Episco- 
porum  lapsum  ,  de  Ariminensibus 
ipsis  Patribus  loquentes,  eos  inse- 
ctari  ita  videntur,  quasi  crimen  ali- 
quod  commisissent,  cuius  causa  vio- 
latae  fìdei  rei  facti  essent.  Hac  gra- 
viori ,  et  severiori  contra  Patres 
Ariminenses  scribendi  ratione  usus 
est  Hilarius  fragmento  8,  Basilius 
ep.  69.  ad  Athanasium,  Ambrosius  in 
expositione  cap.  4.  D.  Lucae,  Augusti- 
nus  ep.  185,  alias  50,  Facundus  Her- 
mianensis,  aliique. 

Horura  autem  Patrum  loca  expli- 
cari  debent,  non  de  lapsu  eiusmodi, 
ut  Ariminenses  Episcopi  a  fide  de- 
fecisse  putari  possint,  sed  de  tota  re 
Arimini  gesta,  tanta  Arianorum  frau- 
de ,  ut  illi  occasionerai  inde  capere 
potuerint  orbem  clamoribus  implen- 
di,  de^  Victoria  a  se  relata,  deque 
erroribus  suis,  etiam  Ariminensium 
cousensu  confirmatis.  Manifestum  e- 
nim  est  ex  iis  omnibus,  quae  supe- 
rius  tradidimus  ,  ut  ostenderemus  , 
quid  revera  actum  sit  in  Arimiiiensi 
Synodo,  et  quomodo  Episcopi  adduci 
potuerint  ad  assensum  Ursacio  prac- 
sertim,  et  Valenti  adhibendum.  Sci- 
licet,  etsi  Ariminenses  catholicam 
fìdem  non  eiuraverint,  animadvertit 
Maranus  memorato  superius  loco, 
merito  tamen  instar  piaculi  habitum 
esse,  quod  vocem,  sanctissimae  Syn- 
odi  auctoritate ,  et  Ecclesiae  usu 
consecratam  silentio  passi  sunt  se- 
peliri;  et  dum  hoc  veritatis  propu- 
gnaculum  haereticis  tradunt,  eorum 
furori  bonos  omnes,  calumniis,  et 
conviciis  universam  Ecclesiam  expo- 
suerint.  Atque  hic  perspici  potest, 
quantum  Ecclesia  a  pravis  novitati- 
bus  abhorreret,  cum  unius  vocis  si- 
lentium ,  tanta  infamia  flagraverit; 
quam  non  interruperit  catholicae  fi- 
dei  perpetuitatem  error  Arianus,  cum 

triumphare  sibi  visi  sunt,  si  partim 
vi,  et  impressione,  partim  astu,  et 
dolo,  silentium  unius  vocis  impetra- 
verint. 

Denique  ,  etsi  in  anathematismis 
Arimini  pronuntiatis ,  condemnati 
sunt  ii,  qui  Filium  Dei  dicerent  crea- 
turam ,  ut  sunt  ceterae  creaturae , 
non  inde  tamen  sequitur,  Ariminen- 
ses Patres  pronuntiasse,  Filium  crea- 
turam  esse.  Inspiciendus  enim  est 
totus  ordo  rei  gestae,  et  quid  Ari- 
minenses ex  universali  Arianorum 
condemnationc,  sponte  sua  sequi  pu- 
taverint,  considerandum  est.  Ncque 
haereticorum  perfidia,  quae  deinde 
fraudem  detexit,  tanti  esse  debet,  ut 
erroris  nota  in  fidei  negotio  Patribus 
Ariminensibus  inuratur.  Nam,  prout 
idem  Maranus  apposite  notat,  vitu- 
peranda etiam  esset  illa  prima  for- 
mula, quam  Nicaeni  Patres  primo 
proposucrunt,  siquidem  illam  Ariani 
ad  usussuosaptissimamiudicaverunt. 
Haereticorum  autem  iniqua  agondi 
ratio,  qua  censuerunt,  secundum  sen- 
tentiam  suam,  professiones  a  catho- 
licis  expositas  perverse  explicare, 
non  sufficit  ad  errorem  manifestum 
evincendum. 

Iam  vero  rei  totius  gestae  ordo 
hoc  postulat,  ut  si  Arimini  anate- 
ma dictum  est  universae  Àrianae 
perfidiai^,  iam  etiam  illucl  damnatum 
intelligi  deberet,  Filium  quacumque 
ratione  creaturam  esse  ,  aut  Patri 
non  esse  substantia,  et  esseri tia  ae- 
qualem.  Ad  excusandos  generati m 
hac  in  re  Episcopos  argumentum  gra- 
ve ex  Gregorii  Naziahzeni  orat.  19. 
desumi  quoque  potest.  Narrat  Gre- 
gorius  in  ea  oratione ,  ob  similem 
factam  aPatre  suo  formulae  subscri- 
ptionem,  seditionem  a  ferventiore  Ec- 
clesiae parte  excitatam  esse.  Id  au- 
tem de  pluribus  etiam  aliis  Ecclesiis 
narrat  Tillemontius  t.  8.  art.  95.  Sed 
ipse  Nazianzenus  eadem  oratione  Pa- 
trem  excusat,  et  eius  animi  consi- 
lium  ab  hominum  querelis,  et  obtre- 
ctationibus  vindicat,  licet  factum  mi- 
nime probaveri t.  Id  autem  ostendit, 
eum  existimassc,  Episcopos   memo- 


186 


CAPUT   XLVÌI. 


rata  ratione  ad  subscribendum  addu- 
ctos,  errorem  Arianura  amplexos  non 
fuisse. 

Concludam  cum  Marano:  Qui  for- 
mulis  ab  Aula  allatis  subscribebant, 
non  modo  suam  quisque  Ecclesiam 
assentientem  non  habuere,  sed  etiam 
multi  valde  repugnantem.  Cuius  rei 
testis  esse  potest  Basilius  ep.  51, 
qui  narrat ,  se  gravissimo  moerore 
affectum  esse  cum  multis  aliis  in  pa- 
tria sua  timentibus  Deum,  eo  quod 
Dianaeus  fìdei  Constantinopoli  alla- 
tae  subscripsisset;  nec  ante  ad  eius 


communionem  accessisse,  quam  ipse, 
cum  in  morbum,  ex  quo  mortuus  est, 
incidisset,  advocato  Basilio  declaras- 
set,  teste  I)omino  invocato,  se  in 
simplicitate  cordis  scripto  Constan- 
tinopoli allato  assensum  esse  ,  nec 
quidquam  cogitasse,  quod  ad  fìdei  Ni- 
caenae  abrogationem  spectaret.  Ha- 
bent  post  haec  veteres  haeretici,  ha- 
bent  recentiores  Ecclesiae  catholicae 
inimici ,  Ariminensium  Patrum  fa- 
ctum nullum  argumentum  suppedi- 
tare  posse,  ut  de  Ecclesia  ipsa  cletra- 
here  valeant. 

DE   FELICIS   II.  PONTIFICATO. 


Cum  multa  de  Liberio  Pontifìce 
tractavimus,  rerum  ad  Pontifìcis  il- 
lius  causam  pertinentium  ratio  quo- 
dammodo  requirit,  ut  de  Felice  II. 
nonnulla  dicamus,  qui  Liberio  in  exi- 
lium  eiecto  suffectus  fuit,  et  eiusdem 
exilio  perdurante,  se  tamquam  Pon- 
tificem  gessit.  Quaeri  autem  de  eo 
solet,  num  legitimus  Pontifex  debeat 
existimari.  Si  vero  veterum  scripto- 
rum  testimonia  perpendantur ,  et 
quomodo  res  evenerit,  ac  gesta  sit, 
consideretur,  apparet  continuo  eum 
veluti  legitimum  Pontificem  haberi 
non  posse. 

Itaque  veteres  gravissimi  scripto- 
res  perspicue  docent,  quibus  aucto- 
ribus,  Felix  ad.  Pontilicatum  perve- 
nerit,  quamdiu  illuni  retinuerit ,  et 
qua  ratione  omne  illius  gerendi  con- 
silium  deponere  coactus  sit.  Athana- 
sium  appellabo  Alexandrinum  Epi- 
scopum,  qui  iis  temporibus  vivebat, 
quibus  gesta  res  est,  quique  in  hist. 
Arian.  n.  40.  haec  memoriae  prodi- 
derit  de  ratione,  qua  Felix  Liberio 
in  urbe  suffectus  est,  et  de  homini- 
bus,  quorum  opera  Felix  illum  gra- 
dum  consequi  potuit  :  «  Hoc  itaque 
usus  ministro  (Epicteto  Neophyto 
adolescente  audacissimo)  rem  piane 
stupendam  Romae  perpetravit  (Con- 
Stantius)  Imperator,  quae  revera  An- 


tichristi  malignitatem  praeseferat. 
Adornato  namque  in  Ecclesiae  locum- 
palatio, cum,  populorum  vice,  tres  sibi 
castratos  adesse  iussisset,  demum  tres 
catascopos,  id  est  exploratores  (haud 
enim  Episcopi  nominandi),  adegit, 
ut  Felicem  quendam  ,  ipsorum  mori- 
bus  dignum  hominem,  Episcopum  or- 
dinarent  in  palatio.  Populi  enim,ani- 
madversa  haereticorum  praevarica- 
tione,  non  concesserunt,  ut  Ecclesias 
illi  ingrederentur ,  sed  procul  illis 
abscesserunt.  »  Haec  eadem  Rufìni 
sententia  est  H.  E.  1.  10.  e.  22.  «  In 
eius  locum  (hoc  est  Liberii)  Felix 
Diaconus  suus  ab  haereticis  subro- 
gatur;  et  non  tam  sectae  diversitate, 
quam  communionis,  et  ordinationis 
convenientia  maculatur.  » 

Ut  ab  adducendis  vero  ceteris  de 
ea  re  veterum  locis,  brevitatis  causa 
abstineam,  haec  eorum  locorum  stim- 
ma est,  Felicem,  Arianorum  artibus 
Liberio  exulanti  suffectum  fuisse , 
quamdiu  Liberius  in  exilio  fuit,  se 
veluti  Pontificem  gessisse,  conatum 
esse  Constantium,  tum  cum  Liberio 
redeundi  copiam  fecit,  Felicem  tam- 
quam collegam  Liberio  in  gerendo 
Pontifìcatu  adiungere,  populi  clamo- 
ribus  compulsum  esse  Imperatorem 
ut  ab  hoc  Consilio  desisteret,  rever- 
sum  esse  Romam  Liberium  in  maxi- 

ma  urbis  laetitia ,  quae ,  paene  con- 
vulsa sedibus  suis,  Pontifìcem  Maxi- 
mum amplecti  visa  sit,  ac  Felicis 
denique  conatus,  quibus  primo  stu- 
duit  pontifìcia  dignitate  non  excide- 
re,  inanes  evasisse,  eum  denique  Pon- 
tificata retinendo  amplius  non  cogi- 
tantem,  privatam  vitam  inivisse,  in 
eoque  vitae  genere  mortuum  esse. 
Haec,  quae  brevi  perstrinximus,  ha- 
benda  prae  oculis  sunt,  ut  de  con- 
troversia illa  iudicari  possit,  quam 
indicavimus,  fuerit  ne  Felix  iustus 
Pontifex  umquam,  an  habendus  omni- 
no  sit  veluti  Antipapa. 

Cardinales  Ballarminus  de  R.  Pon- 
tifice  1.  4.  e.  9,  Baronius  ad  357,  Sche- 
lestratius,  P.  Sollerius  Bollandianus 
t.  7.  Iulii  ad  diem  29.  eiusdem  mensis, 
P.  Paulus  Antonius  Pauli  in  diss.  de 
S.  Felice  II.  Papa,  et  Martyre,  Ro- 
mae  edita  anno  1790.  existimarunt, 
Felicem  hunc,  aliquando  saltem,  le- 
gitimum  Pontifìcem  fuisse,  atque  id- 
circo  iure  in  RR.  Pontifìcum  serie 
eum  Felicis  II.  nomine  appellari. 
Valde  amice  etiam  eum  Felice  ege- 
runt  Papebrochius  inPropylaeo  men- 
sis maii  diss.  9.  n.  6,  Marangonius 
in  animadversionibus  ad  Chronolo- 
giarn  RR.  Pontifìcum  e.  4,  qui  eum 
aliquo  modo  iustum  Pontifìcem  ap- 
pellari posse  arbitrantur,  quod  illum 
Liberii  exulis ,  ea  conditione  vica- 
rium  fuisse  existiment,  ut  deinde 
Liberio  ipsi  succedere  deberet,  atque 
liane  opinionem  amplexus  est  doctis- 
simus  Fr.  Ant.  Zaccaria  in  disserta- 
tione  de  commentitio  Liberii  lapsu 
iterum  edita  1781.  inter  dissertatio- 
nes  latinas  ad  Hist.  Eccl.  spectantes. 
Fuerunt,  qui  hac  ipsa  de  re  dubii 
haeserint,  neque  certo  pronuncian- 
dum  iudicaverint,  fuerit  ne  legitimus 
Pontifex  Felix,  an  Antipapa.  Eius- 
modi  fuit  eruditissimus  Petrus  Laz- 
zari in  dissertatione  de  duobus  ca- 
talogis  RR.  Pontifìcum,  atque  Mi- 
chael Iosephus  Maceda  in  lib.  inscri- 
pto  Hosius  vere  Hosius.  Verum  alia 
Christiani  Lupi,  Dupinii,  Natalis 
Alexandri,  Tillemontii,  Cardinalis 
Orsii,  aliorumque  plurium  sententia 


est,  iique  arbitrantur  Felicem  inter 
non  legitimos  Pontifìces  referendum 
omnino  esse. 

Profecto  veteres  scriptores ,  qui 
Liberio,  ac  Felici  ipsi  aetate  aequa-» 
les  fuerunt,  Felicem  praetereunt, 
eum  RR.  Pontifìcum  seriem  texunt, 
ac  Liberio  Damasum  proxime  suffe- 
ctum  esse  tradunt.  Pontifìcatum  ge- 
rebat  Siricius,  qui  Damaso  proxime 
successi t,  tum,  eum  Optatus  Milevi- 
tanus  opus  suum  adversus  Parme- 
nianum  edidit.  Iam  vero  in  tam  recen- 
ti rei  memoria,  ita  is  affert  RR.Pon- 
tifìcum  catalogum  lib.  2.  «Cathedra 
unica,  quae  est  prior  de  dotibus,  in 
qua  sedit  prior  Petrus,  cui  successit 
Linus.. .Marco  Iulius,  Iulio  Liberius, 
Liberio  Damasus ,  Damaso  Siricius  , 
hodie  qui  noster  est  socius,  eum  quo 
nobis  totus  orbisin  commercio  forraa- 
tarum,  in  una  communionis  societate 
concordat.  »  Augustinus  vero  ep.  53 
t.  2  edit.  Antuerpiensis,  quae  epistola 
anno  fere  400.  scripta  ab  eo  fuit,  ut 
etiam  valde  proxima  Liberii  ponti- 
ficatui  sit,  inquit:  «  Petro  successit 
Linus.. .Marco  Iulius,  Iulio  Liberius, 
Liberio  Damasus,  Damaso  Siricius, 
Siricio  Anastasius.» 

His,  quae  a  memoratis  duobus 
gravissimis  scriptoribus  referuntur, 
adiungi  quoque  potest  ,  quod  in 
chronico  Hieronymi  legitur,  Libe- 
rium,  scilicet,  trigesimum  quartum, 
Damasum  vero  trigesimum  quintum 
Pontifìcem  Romanum  fuisse,  ut  etiam 
hoc  in  loco,  Felicem  praetermissum 
fuisse  appareat.  Ex  hoc  vero  scripto- 
rum,  aetate,  doc trina,  rerum  Eccle- 
siasticarum  peritia  praestantium  , 
facto  evertitur  tota  Felicis  Pontifì- 
catus  legitimi  defendendi  ratio,  eum, 
nisi  Optato,  et  Augustino  constitis- 
set,  eum  legitimum  Pontifìcem  num- 
quam  fuisse,  altum  de  eo  silentium 
non  servassent,  neque  silentio  etiam 
praetermissus  esset  in  loco,  qui  in 
chronico  Hieronymi  legitur.  Agitur 
enim  in  allatis  testimoniis,  de  Pon~ 
tifìcibus  omnibus  recensendis,  ac  in- 
credibile prorsus  est,  alia  qualibet 
de  causa  praetermitti  ab  iis  scripto- 

ribus  Felicem  potuisse,  nisi  quod  ex- 
ploratum  haberent,  illum  inter  Pon- 
tifìces  legitimos  numerari  nullo  mo- 
do posse. 

Quamquam  explicari  etiam  illud 
deberet,  quanam  ratione  contingere 
potuerit,  ut  Felix  legitimus  Ponti- 
fex  evaderet.  Nihil  enim  dico  de  ea 
sententia,  qua  Felicem  Liberii  Vica- 
rium  fuisse  defenditur.  Nam  ex  al- 
latis  superius  testimoniis,  atque  ex 
tota  huius  facti  summa  eonstat,  Fe- 
licem non  a  Liberio ,  vel  saltem  a 
Clero  Romano,  ad  gerendas  Pontifi- 
cis  vices  fuisse  electum,  sed  ab  Aria- 
nis  fuisse  ipsi  Pontifici  subrogatum; 
Clerum,  Populumque  Romanum  per- 
petuo Felicem  odio  habuisse,  atque 
ab  huius  communione  abhorruisse; 
Arianos  praeterea,  ac  praecipue  Con- 
stantium  conatos  esse,  ut  Felix ,  eun- 
dem  cum  Liberio  honoris,  et  digni- 
tatis  gradum  obtineret;  Felicem  de- 
nique  de  Pontificatu  retinendo  per- 
tinaciter  certantem,  Liberio  ad  Ur- 
bem  revocato,  fuisse  semel,  et  iterum 
Roma  pulsum.  Haec  vero  omnia,  nisi 
ostendant,  incredibile  etiam  illud  es- 
se, Felicem,  saltem  Liberii  vice  sacra 
in  Urbe  functum  esse,  nescio  quomodo 
facti  alicuius,  si  ve  veritas,  sive  fal- 
sitas  ostendi  veterum  monumento- 
rum  auctoritate  possit. 

Sed  ut  videamus,  num  aliqua  ra- 
tione evenire  potuerit,  ut  Felix  le- 
gitimus Pontifex  esset,  certum  esse 
debet,  nisi  Liberius  vel  abdicasset, 
vel  excidisset  Pontificatu,  in  eius  lo- 
cum  sunici  Felicem  non  potuisse:  at- 
qui  neutrum  ex  his  affìrmari  potest. 
Pugnat  enim  non  modo  cum  Liberii 
Pontificatu,  sed  etiam  cum  universa 
illorum  temporum  historia,  Liberium 
Pontificatu  abdicasse  :  eundem  vero 
Pontificem  excidisse  Pontificatu  fal- 
sum  omnino  esse  manifestum  est.  Ne- 
que  etiam  ad  defendendum  Felicis  le- 
gitimum  Pontifìcatum  quidquam  pro- 
fìceret,  qui  Liberium  Pontificatu  ab- 
dicasse contenderet,  nisi  etiam  osten- 
deret ,  Felicem  legitima  ratione  ei 
successisse.Atqui  id  omnino  evertitur 
veterum  testimoniis,  qui  eum  ad  Pon- 


tifìcatum Arianorum,  et  Constali tii 
opera  obvenisse  tràdunt,  atque  ilio 
prorsus  tempore,  quo  Liberius  sum- 
ma constantia  fidem  catholicam  de- 
fendebat ,  atque  ea  de  causa  exilii 
poena  mulctatus  fuerat. 

Neque  ea,  quae  adducuntur  ad  Fe- 
licis Pontificatus  legitimi  defensio- 
nem,  sunt  eiusmodi,  ut  hanc  senten- 
tiam  possint  rem  accurate  conside- 
rantibus  persuadere.  Etenim  ex  eo, 
quod  Felix  inter  Sanctos  numeretur, 
quemadmodum  P.  Sollerius  Bollan- 
dianus  in  com.  de  s.  Felice  t.7.  men- 
sis  Iulii,  id  ab  omni  antiquitate  ob- 
tinuisse  ostendit,  argumentum  inde 
desumitur  ad  efticiendum,  eum  legi- 
timum  Pontificem  fuisse,  cum  com- 
poni haec  inter  se  non  posse  videan- 
tur,  Felicem  Pontificatus  invasorem 
fuisse,  et  inter  Sanctos  habendum 
esse.  Praeterea  huic  rei  demonstran- 
dae  argumentum  suppeditare  affir- 
matur,  in  pariete  nunc  diruto  Eccle- 
siae  Ostiensis  s.  Pauli  Apostoli,  Fe- 
licis huius  imaginem  inter  RR.Pon- 
tificum  imagines  depictam  esse;  in 
urbis  tempio  ss.  Cosmae,  et  Damiani 
anno  1582.  repertam  fuisse  inscri- 
ptionem  Felicis  sepulcro  impositam 
his  verbis  «Corpus  S.  Felicis  Papae, 
et  Martyris,  qui  damnavit  Constan* 
tium  »  qua  adductus  Baronius  est  ad 
Felicis  nomen  in  martyrologio  reti- 
nendum,  eiusque  nomini ,  Pontifìcis 
titulum  addendum.  Existimavit  de- 
nique  P.  Pauli  ex  inscriptione,  an- 
no 1785.  via  Salaria  non  longe  ab 
urbe  reperta,  argumentum  afferri  ad 
Felicis  Pontifìcatum  defendendum  , 
ex  voce  Felice,  et  Papas,  quae  in 
eadem  inscriptione  legitur. 

At  haec ,  quae  indicavimus ,  non 
invenio  quomodo  possint  in  Felicis 
legitimi  Pontificatus  defensionem  af- 
ferri. Nam  si  Sancti  honores  Eccle- 
sia Felici  adhibet,  id  minime  deiron- 
strat,  eum  fuisse  legitimum  Ponti- 
ficem. Quis  enim  contendit,  Felicem 
post  Liberii  reditum,  consilium  non 
deposuisse  umquam Pontificatus  reti- 
nendi ,  quem  Arianorum  opera  con- 
sequutus  erat?  Immo  vero  quis  ne- 


DE   FELICIS  TI. 

gat,  eum,  niente  mutata,  privatam 
vitam  ultimis  annis  gessisse ,  quia 
umquam  veterem  Ponti  ficiam  digni- 
tatem  capessere  conatus  sit?  Philo- 
storgias  quidem  H.  E.  1.  4.  n.  5.  ait: 
«  ad  sua  se  recepit,  Episcopi  quidem 
dignitatem  (characterem  scilicet,  at- 
que  ordinem)  retinens,  nulli  tamen 
praesidens  Ecclesiae.  »  Iam  vero,  si 
ille  consilium  gerendi  Pontifìcatus 
reliquit,  si  nihil  molitus  est  in  po- 
sterum,  quo  Ecclesiae  unitatem  vio- 
laret,  si  ita  ultimos  vitae  suae  an- 
nos  egit,  ut  omne  sanctitatis  insti- 
tutum  sequutus  sit ,  si  denique  ob 
fìdei  catholicae  defensionem  ,  aeru- 
mnis  ab  Arianis  ita  confectus  obiit, 
ut  Martyris  honores  ei  habendos  Ec- 
clesia censuerit;  quid  est,  quod  Fe- 
lix tamquam  sanctus  coli  non  queat, 
nisi  etiam  legitimus  Pontifex  fuisse 
iudicetur ? 

Inter  imagines  quidem  RR.  Pon- 
tificum,  quae,  antequam  iniquissimo 
incendio  Basilica  Ostiensis  conflagra- 
ret,  in  eiusdem  Basilicae  pariete  de- 
pictae  extabant,  imago  Felicis  repe- 
riebatur.  At  hoc  non  ostendit  aliud, 
nisi  catalogi  illius  auctorem  existi- 
masse,  Felicem  inter  RR.  Pontifices 
constitùendum  esse.  Quaestio  vero 
nostra  non  est,  nisi  de  legitimo  Fe- 
licis Pontifìcatu ,  et  ad  id  demon- 
strandum  non  potest  grave  aliquod 
argumentum  desumi  ex  catalogo,  de 
quo  sermo  est.  Nam  ea  res  evincenda 
est  testimoniis  scriptorum  Felici  ae- 
tati  parium  vel  qui  non  longe  ab  eius 
aetate  vixerint.  At  superius  retuli- 
mus,  quid  veteres  ii  scriptores  memo- 
riae  prodiderint  de  ratione,  qua  Felix 
Liberio  subrogatus  fuit,  et  qua,  per- 
durante Pontifìcis  huius  legitimi  exi- 
lio ,  tamquam  Pontifìcem  se  gessit. 
Ostendimus,  Optatum  Milevitanum, 
Augustinum,  referentes  RR.  Ponti- 
ficum  seriem,  Felicem,  prorsus  omit- 
tere,  in  chronico  autem  Hieronymi, 
Liberio  Damasum  successorem  fuisse 
narrari.  Horum  autem  scriptorum 
auctoritas,  etiamsi  habita  tantum 
aetatis  ratione  argumentari  velimus, 
multo  gravior  est  auctore   catalogi 

Ostiensis,  cum  hic  catalogus,  qnan- 
tumvis  vetustus,  Leonis  tamen  Ma- 
gni aetate  antiquior  non  sit,  qui  an- 
no 461.  adhuc  Pontificatum  gerebat, 
cumque  eius  auctor  in  priscis  Ro- 
manis  Pontifìcibus  recensendis,  non 
raro  deceptus  fuerit.  Nihil  igitur 
Ostiensis  catalogus  eorum  causam 
iuvat,  qui  legitimum  Pontificem  Fe- 
licem fuisse  contendunt. 

Neque  inscriptio  illa,  quae  in  tem- 
pio ss.  Cosmae,  et  Damiani  reperta 
est,  hoc  idem  potest  aiiqua  ratione 
demonstrare.  Primo  enim,  cum  de- 
cimo, vel  undecimo  saeculo  illa  exa- 
rata sit,  licet  in  ea  Felix,  Papa  ap- 
pelletur,  non  id  certe  eitìciet,  eum 
legitimum  Pontifìcem  fuisse  cantra 
gravissimorum  scriptorum  ,  Felici 
aetate  parium  testimonia,  quae  su- 
perius aliata  sunt.  Apposite  autem 
Papebrochius  in  conatu  chronico  hi- 
storico  ad  catalogum  RR.  Pontifìcum 
diss.  10.  n.  7.  ait:  «  Titulus  iste  haud 
dubie  acceptus  est  ex  catalogo  Pon- 
tificali, qualem  iam  inde  a  saeculi  6. 
initio  cum  istis  iìgmentorum  laciniis 
descriptum  fatemur;  quemadmodum 
ex  eodem,  bona  similiter  fide,  acce- 
pi  t  Usuardus  hoc  elogi  lidi:  «  Romae 
via  Aurelia,  Natalis  B.  Felicis  Pa- 
pae  ,  qui  a  Constantio  Augusto  ob 
catholicae  ndei  defensionem,  a  Sede 
sua  deiectus,  et  gladio  necatus  glo- 
riose occubuit...»  Constituto  autem 
fìrmiter  mortis  istius  anno  (id  est 
non  ante  annum  365.),  ruit  omnis 
verisimilitudo  martyrii  (cruenti  sci- 
licet) undccumque  et  quantacumque 
facta.  Regnante  enim  Valentiniano, 
nulla  excogitari  potest  honesta  causa 
mortis,  quae  martjrem  fecisset.  »I)e 
hac  ipsa  autem  cruenti  martjrii  fal- 
sitate  ut,  Constantii  iussu  ,  capite 
damnatus  Felix  sit,  plura,  eadem  dis- 
sertatione  disputat  Papebrochius,  in- 
ter quae  illud  est  referendum  argu- 
mentum, quod  n.  4.  adducit:  «  Vides 
Constantio,  quem  constat  vita  fun- 
ctum  Iuliano  IV.  et  Sallustio  Consu- 
lìbus,  anno  363.  imputari  martyrium 
Felicis  usque  annum  364.  supersti- 
ti.^, iuxta  irrefragabile  testimonium 

scriptorum  coaevorum  ,  et  quidem 
RR.  Presbyterorum  ad  Romanos  Im- 
peratores  scribentium.  »  Quis  post 
haec  non  intelligat,  nihil  ad  Felicis, 
sive  Pontificatimi,  sive  aliam  quamli- 
bet  rem  ab  eo  gestam  demonstran- 
dam  ,  ex  ea  inscriptione  erui  certo 
posse,  cuius  auctorem,  ex  apocryphis 
monumentisFelicem  ipsum  respicien- 
tibus,  profecisse  appareat  ? 

Quid  est  denique,  quod  desumi  pos- 
sit  ad  hoc  ipsum  evincendum  ex  in- 
scriptione anno  1785.  via  Salaria  re- 
perta  ,  in  qua  contineri  Felicis  IL 
legitimi  Pontificatus  perspicuum  te- 
stimonium  P.  Pauli  arbitratus  est? 
Illa  enim  inscriptio  sic  habet: 

u  Perpetuam  sedem  nutritor  possides  ipse 
Hic  meritus  fìnem  magnis  defuncte  periclis, 
Hic  requiem.  Felix  sumis  cogentibus  annis, 
Hic  positus  Papasantimio,qui  vixit  annos  LXX. 
Depositus  Domino  Nostro  Areadio  II,  et  Flavio 
Rufino  VV.  CC.  SS.  nonas  novemb.  » 

Tantum  abest,  ut  hac  inscriptione 
de  Felice  IL  sermo  sit,  quantum  dif- 
fert  vocis  Felix  signifìcatio  cum  adie- 
ctivum  est,  a  voce  Felix,  cum  no- 
men  hominis  alicuius  indicat;  eo  e- 
nim  sensu  felicitatem  exprimit,  quam 
quis  consequutus  sit ,  altero   autem 

sensu  explicat ,  qua  ralionó  homo 
quis  appelletur.  Atqui  in  hac  inscri- 
ptione priori  sensu  ea  vox  usurpata 
est ,  ut  scilicet  Papasantimio  dicatur 
felix  ob  felicitatis   consequutionem. 

Papas  Antimio  sum,  quem  bonus  ille  Paullus, 
Felicem  dixit  nomine  Pontifìcem. 

Ita  Caietanus  Marinius  lapidi  sub- 
scripserat,  cum  in  Museum  Vatica- 
num  translatus  fuisset.  Apparet  igi- 
tur  nihil  in  ea  inscriptione  esse,  non 
solum,  quod  ad  Pontifìcatum  Feli- 
cis II,  sed  etiam  quod  ad  Felicem 
ipsum  quacumque  ratione  pertineat. 
Respicit  profecto  ea  inscriptio  nu- 
tricium  quendam,  qui  Antimius,  seu 
Antimio  dicebatur,  isque  Papas  ap- 
pellati^, ut  solebant  nutritores  vo- 
cari.  Consulatus  denique  IL  Arcadii 
Imperatoris,  qui  incidit  in  an.  392, 
quo  anno  depositus  hic  Nutritor,  Fe- 
lix, Papas  Antimio  in  inscriptione 
refertur,  satis  indicat,  de  Felicis  IL 
morte  in  ea  non  agi,  qui  anno  365. 
vita  functus  erat.  P.  Pauli  senten- 
tiam  erudite  et  ingeniose  irriserunt, 
ne  dicam  confutarunt ,  Hieronymus 
Tiraboschius,  et  paullo  ante  memo- 
ratus  Marinius,  in  epistolis,  quas  de 
ea  re  scripscrunt. 

Praeter  memoratas  superius  tur- 
bas ,  quibus ,  saeculo  quarto  ,  Aria- 
norum,  et  Semiarianorum  causa,  Ec- 
clesia afflicta  est,  errores  alii  quam- 
piures  sparsi  fuerant,  qui  non  modo 
fìdei  detrimentum  afferre,  sed  etiam 
tranquillitatem  perturbare  graviter 
poterant.  Inter  eos,  mentio  facienda 
hic  est  errorum,  qui  Macedoniano- 
rum  ,  et  Apollinaristarum  proprii 
fuerunt.  Macedonianorum  secta  no- 
men  ducebat  a  Macedonio  quondam 
Episcopo  Constantinopolitano  ,  qui 
primum  Arianus ,  tum  Semiarianus, 
denique  in  Spiritum  sanctum  blas- 
phemus   evasit,   quem   Deura   dene- 


gavit.  Apollinaristae  vero  nomen  ha- 
buerunt  ab  Apollinari  Laodiceno  Epi- 
scopo ,  qui  initio  docuit ,  Christum 
corpus  ex  Maria  sumpsisse  ,  veruna 
sine  anima,  denique  sumpsisse  quidem 
animam  sed  mente  carentem,  ac  Ver- 
bum  Divinum,  ei  mentis,  atque  intel- 
lectus  loco  fuisse. 

De  Macedoniana  haeresi  loquens 
Augustinus,  ait,  eos  minime  credere 
Spiritum  sanctum  eiusdem  esse  sub- 
stantiae,  et  essentiae  cum  Patre,  et 
Filio ,  atque  a  nonnullis  perhiberi , 
illos  «  non  Deum,  sed  Deitatem  Pa- 
tris ,  et  Filii ,  dicere  Spiritum  san- 
ctum ,  et  nullam   propriam  habere 


DE   CONCILIO   CONSTANTINOPOLITANO   GENERALI  II. 


191 


substantiam.  »  De  Apollinaristis  ve- 
ro haee  idem  Augustinus  ait:  «  Apol- 
linaristas  Apollinaris  instituit ,  qui 
de  anima  Christi  a  catholicis  dissen- 
serunt,  dicentes,  sicut  Ariani  Deum, 
Christum  carnem  sine  anima  susce- 
pisse.  In  quaestione,  evangelicis  te- 
stimoniis  vieti,  mentem ,  qua  ratio- 
nalis  est  anima  hominis,  non  fuisse 
in  anima  Christi,  sed  prò  hac  ipsum 
Yerbum ,  in  ea  fuisse  dixerunt.  De 
ipsa  vero  eius  carne,  sic  a  recta  fide 
dissensisse  perhibentur,  ut  dicerent, 
carnem  illam,  et  Verbum  unius  eius- 
dem  substantiae ,  constantissime  as- 
severantes,  Verbum  carnem  factum 
esse,  hoc  est,  Verbi  aliquid  in  car- 
nem fuisse  conversum  ,  atque  muta- 
tum,  non  autem  carnem  de  Mariae 
carne  susceptam.  » 

Neque  errores  tantummodo,  quos 
haeretici  sparserant,  sed  etiam  ve- 
xationes,  quas  catholici  passi  fuerant 
praesertim  sub  Constantio,  Iuliano, 
et  Valente  Imperatoribus,  magnum 
de-trimentum  catholicae  religioni  at- 
tulerant.  Huius  rei  demonstratio  est 
id,  quod  Constantinopoli ,  Gregorii 
Nazianzeni  virtute  evenit.  Missus  e- 
nim  a  Concilio  Antiocheno  anno  379. 
habito  Gregorius  Constantinopolim , 
ut  religioni  succurreret,  eam  valde 
periclitantem,  immo  penitus  prostra- 
tam  repererat  :  verum  brevi  religio- 
nem  excitavit,  et  in  pristinum  sta- 
tum  asseruit.  Petierant  in  posterum 
catholici  Constantinopolitani ,  cum 
Theodosius  Magnus  rerum  summa 
potitus  est,  ut  Gregorius,  Demophilo 
Ariano  deiecto,  in  Episcopatu  Con- 
stantinopolitano  sufficeretur:  sed  Ma- 
ximi  Cynici  Alexandrini  ambitu,  qui 
Constantinopolitanam  Sedem  inva- 
dere conatus  est,  grave  dissidium 
Constantinopoli  ideirco  commotum 
fuit.  Praeterea  Antiochena  Ecclesia, 
partium  studiis  agitabatur  ob  Pauli- 
ni  Episcopi  electionem. 

Cum  hic  esset  rerum  status,  et 
Theodosius  Magnus  studiosissime  cu- 
peret  religioni  opem  l'erre ,  ac  per- 
turbationi,  gua  Ecclesia  affligebatur, 
fìnem  imponere,  consilium  suscepit, 


Episcopos  Imperii  sui  ad  Synodum 
Constantinopoli  habendam  convocan- 
di.  Sperabat  enim  futurum  ,  ut  ea 
ratione  de  Ecclesiae  negotiis  omni- 
bus in  illa  Synodo  ageretur,  qua  pri- 
stina tranquillitas  posset  recuperari. 
Habita  autem  Synodus  anno  381, 
cum  mense  Maio  coepisset,  usque  ad 
extremum  mensem  Iulium  perdura- 
vi^ Primum  Meletius  Antiochenus 
Patriarcha  Synodo  praefuit,  sed  du- 
rante concilio  mortuus  est,  tum  Gre- 
gorius Nazianzenus,  post  Episcopa- 
tum  Constantinopolitanum  ei  conflr- 
matum ,  praefuit;  praeterea  Timo- 
theus  Alexandrinus,  cum  Gregorius 
Episcopatu  abdicasset,  ac  tandem  Ne- 
ctarius  qui  fuit  Gregorio  Nazianzeno 
suffectus.  Interfuerunt  autem  Syno- 
do centum  quinquaginta  Orientales 
Episcopi. 

Actum  est  in  ea  de  Macedonianis, 
et  Apollinaristis,  atque  ab  Episcopis 
in  Synodo  collectis  eorum  errores 
condemnati  sunt.  Iidem  vero  Episco- 
pi amplifìcaverunt  Symbolum  a  Ni- 
caeno  Concilio  editum,  ut  ita,  utra- 
que  illa  haeresis  luculenter  everte- 
retur,  quod  Symbolum  in  sacris  pera- 
gendis  Ecclesia  Latina,  et  Graeca 
recitat.  Praeter  haec,  tres  canones 
de  rebus  ad  disciplinam  pertinenti- 
bus  a  Synodo  conditi  sunt. 

Concilium  hoc  Constantinopolita- 
num, oecumenici  concilii  auctorita- 
tem  ab  initio  certe  non  habuit,  cum 
neque  Romani  Pontificis  decreto  in- 
dictum  fuerit,  neque  universae  Ec- 
clesiae Episcopi  ad  illud  fuerint  in- 
vitati. Oecumenicae  vero  Synodi  au- 
ctoritatem  in  posterum  consequuta 
est  ea  Synodus,  cum  a  Sede  Aposto- 
lica confìrmata,  et  inter  oecumenica 
concilia  relata  est.  Legi  potest  inter 
cetera,  de  ea  re,  tractatus  de  antì- 
quis,  tum  editis,  tum  ineditis  col' 
lectionibus,  et  collectoribus  canonum 
ad  Grati anum  usque  parte  2.  e.  1. 
§.  2,  quo  loco  eruditissimi  Ballerina 
fratres  evincunt,  symbolum,  et  hae- 
resis damnationem  in  concilio  Con- 
stantinopolitano  I.  editam,  non  multo 
post   Gelasii  Pontificatum  ,  canores 

vero  in  eo  conditos,  prout  explorata 
res  est,  multo  posterius  ab  Ecclesia 
occidentali  receptos  esse.  Certe  Gre- 
gorius  Magnus  epist.  14.  1.  7.  ait: 
«  Romana  Ecclesia  eosdem  canones, 
vel  gesta  Sjnodi  illius,  hactenus  non 
habet ,  nec  accepit  :  in  hoc  autem 
eandem  Synodum  accepit ,  quod  est 
per  eam  contra  Macedonium  defi- 
nitimi. » 

Canon  tertius  illius  concilii  pecu- 
liarem  mentionem  requirit.  Eo  ca- 
none Concilii  Constantinopolitani  I, 
statutum  primum  est,  ut  Episcopus 
Regiae  Urbis  Constantinopolitanae, 
secundum  post  Romanum  Pontificem 
locum  obtineret.  Nam  usque  ad  illa 
tempora,  hoc  fuerat  semper  in  Ec- 
clesia custoditum  ,  ut  Episcopi  pri- 
marum  Sedium,  qui  deinde  Patriar- 
chae  sunt  appellati,  hoc  ordine  cen- 
serentur,  videlicet  Romanus  primum 
locum,  Alexandrinus  secundum,  An- 
tiochenus  tertium  haberet.Byzantina 
civitas,  usque  ad  tempus,  quo  a  Con- 
stantino  Magno  amplificata,  et  splen- 
dore imperialis  residentiae  donata 
est,  suum  habuerat  Episcopum,  sed 
talem  habuerat ,  ut  nullo  praeemi- 
nentiae  gradu  potiretur,  atqueHera- 
cleensis  Episcopi  iuribus  esset  ob- 
noxius.  Cum  vero  a  Constantino,  illa 
civitas  tanto  honore,  et  amplitudine 
aucta  fuisset,  et  sedes  Imperii  eva- 
sisset,  factum  est,  ut,  Constantino- 
polis,  nova  Roma  coeperit  appellari, 
et  digna  idcirco  videretur,  quae  in 
ecclesiastico  etiam  regimine  orna- 
meli tum  acciperet,  quod  eam,  anti- 
quae  Romae,  in  imperii  administra- 
tione  suffectam  esse  demonstraret.  Ut 
id  consequerentur  Episcopi  in  Con- 
cilio Constantinopolitano  I  collecti  ca- 
nonem  n.'3  condiderunt,  quo  in  haec 
verba  decreverunt:  «Constantinopo- 
litanae civitatis  Episcopum  habere 
oportet  primatus  honorem  post  Ro- 
manum Episcopum,  propterea  quod 
sit  nova  Roma.  » 

Quod  in  isto  canone  a  Concilio  Con- 
stantinopolitano decretum  est,  Sedis 
Alexandrinae,  atque  Antiochenae  di- 
gnitati  detrimentum  afferebat,  et  ve- 


tustissima illarum  Sedium  iura  per- 
turbabat.  Episcopi  enim,  Alexandri- 
nus, et  Antiochenus  ex  secundo,  ac 
tertio  honoris  gradu,  ad  tertium  et 
quartum  redigebantur.Conquesti  sunt 
de  hac  innovatione  Episcopi,  quorum 
intererat  iura  sua  propugnare:  Ro- 
mani Pontifices  vero,  id ,  quod  eo 
canone  statutum  fuerat,  per  diutur- 
num  tempus  constanter  improbarunt. 

Satis  est  ea  recensere,  quae  ad  Ru- 
fjnum  Thessalonicensem  scripsit  in 
epistola  sua  Bonifacius  I  Pontifex  , 
qui  anno  418  Pontifìcatum  suscepe- 
rat.  Refellebat  scilicet  Atticum  Con- 
stantinopolitanum  Episcopum,  qui  se, 
veluti  Episcopo  Alexandrino,  gradu 
praestantiorem  gerebat.  «  Melius  , 
inquit ,  fraternitati  vestrae  intelli- 
gendum  relinquo  ,  quis  humilitatis, 
quis  superbiae  sitmagister.  Sed  absit 
hoc  a  Domini  sacerdotibus ,  ut  in 
hunc  aliquis  eorum  cadat  reatum , 
ut  nova  quadam  usurpatone  tentan- 
do, inimica  sibi  faciat  exempla  ma- 
iorum...Quoniam  si  locus  exigit,  si 
placet  recensere  canonum  sanctiones, 
reperietis  ,  quae  sit  post  Romanam 
Ecclesiam  secunda  Sedes,  quaeve  ter- 
tia.  Servent  Ecclesiae  magnae  prae- 
dictae  per  canones  dignitates,  Ale- 
xandria, et  Antiochena  habentes  ec- 
clesiastici iuris  notitiam.»Non  minus 
perspicua  sunt ,  quae  ad  Episcopos 
Illyrici,  ne  Episcopo  Constantinopo- 
litano parerent,  scripsit  Xistus  III, 
qui  anno  432  Pontifex  factus  fuerat. 
«  Nec  his  vos,  inquit,  fratres  caris- 
simi constitutis,  quae  praeter  nostra 
praecepta,  Orientalis  Synodus  de- 
cernere voluit,  credatis  teneri,  prae- 
ter id ,  quod  de  fide ,  nobis  consen- 
tientibus,  iudicavit.  » 

Leo  Magnus  praeterea,  ut  de  ce- 
teris  taceam  ,  quantopere  resti terit 
huic  Episcoporum  Constantinopolita- 
norum  decreto  ,  exploratum  est  ex 
iis,  quae  post  Chalcedonensem  syno- 
dum scripsit,  ac  gessit.  Etenim,  ab- 
solutis  iis  omnibus  ,  quae  ad  Euty- 
chianam ,  ac  Nestorianam  haeresim 
evertendam  spectabant,  edita  profes- 
sione, post  Alexandrinorum  et  Ephe- 

'sinorum  ,  immo  post  maximae  par- 
tis  Episcoporum  Chalcedone  disces- 
sum ,  Legatis  Leonis  Magni  frustra 
intercedentibus,  et  e  concilio  egres- 
sis  ,  canon  tertius  Constantinopoli- 
tani  I  concilii  confirmatus  fuit,  ac 
deinde  Pontica,  Asiana,  et  Thracica 
regio  ,  Episcopo  Constantinopolitano 
tamquam  Patriarchae  subdita  decla- 
rata  est. 

Opposuerunt  se  legati  Pontificis  , 
atque,  ut  quae  decreta  fuerant,  re- 
vocarentur,  flagitarunt.  Verum  non 
modo,  quod  petebant,  non  impetra- 
rti nt  ,  sed  etiam  a  Leone  Magno  , 
Episcopi  ,  qui  canonis  promulgandi 
participes  fuerant,  postularunt ,  ut 
canonem  auctoritate  sua  fìrmaret. 
Marcianus  quoque  Imperator,  ad  id 
agendum  Pontifìcem  precatus  est. 
Constant  haec  ex  epistola  synodali, 
atque  ex  epistola  sacra  Marciani  et 
Valentiniani  III  nomine,  ad  Leonem 
Magnum  per  Lucianum  Episcopum, 
et  Basilium  Diaconum  ab  Imperatore 
missa.  Tanta  tamen  fuit  Leonis  sa- 
pientia,  tanta  in  ecclesiasticis  vetu- 
stis  institutionibus  defendendis  con- 


stantia, ut  canonem  Chalcedonensem 
perpetuo  reiecerit,  atque  effecerit, 
ut  minime  valeret.  Haec  abunde  de- 
mon  stran  tur  ex  epistolis  ad  Marcia- 
num,  ad  Pulcheriam  Augustam,  ad 
Episcopos,  qui  Chalcedonem  convene- 
rant,  ad  Anatolium  Episcopum  Con- 
stantinopolitanum,  ad  Maximum  An- 
tiochenum  ,  ad  Proterium  Alexan- 
drinum  a  Leone  Magno  scriptis. 

Diuturnum  tempus  haec  Apostoli- 
cae  Sedis  repugnantia  perduravit , 
et  sub  Innocentio  III  tandem  in  Con- 
cilio Lateranensi  quarto,  anno  1215 
habito,  Apostolicae  Sedis  auctoritate 
primum  canon  editus  est,  quo  Con- 
stantinopolitano Patriarchae  secun- 
dus  post  Romanum  Pontifìcem  locus 
tribuitur.  Legendus  est  de  hac  re  in- 
ter  ceteros,  praesertim  eruditissimus 
Pater  Michael  Le  Quienius  Ord.  Pa- 
trum  Praedicatorum  in  opere  doctis- 
simo  Oriens  Christianus  tomo  I,  ubi 
agit  de  Patriarchatus  Constantino- 
politani  primordiis,  institutione,  in- 
cremento, ac  regiminis  forma.  Nemo 
sapientius  liane  historiae  Ecclesiasti- 
cae  partem  illustravit. 

DE   NECTARIO   EPISCOPO    CONSTANTINOPOLITANO. 


Significavimus  superius  Gregorio 
Nazianzeno  Episcopatum  Constanti- 
nopolitanum  in  concilio  Constantino- 
politano Generali  II.  confìrmatum 
fuisse.  Verum  tanta  erat  Gregorii 
virtus  ,  ut  non  pateretur  Ecclesiae 
tranquillitatem  imminui  ob  invidiam, 
in  quam  licet  iniuste,  ipse  inciderat 
plurium  Episcoporum.  Quare  sponte 
Episcopatu  abdicavit.  Id  autem  cum 
evenisset,  Sedes  Constantinopolitana 
praeclarum  Ecclesiae  lumen ,  atque 
strenuum  Religionis  Catholicae  pro- 
pugnatorem  amisit.  Gregorio  Nazian- 
zeno Nectarius  suffectus  est.  De  eo 
Le  Quienius  in  opere  mox  citato  t.  I 
p.  113  haec  habet. 

«e  Post  dimissos  anno  281  Constan- 
tinopolitanae  Synodi  Patres,  Diodo- 
Tom.  I. 


rus  Tarsensis  Meletio  Antiocheno  , 
qui  in  urbe  remanserat,  auctor  fuit, 
uti  Nectarius  civitatis  Tarsensis  se- 
nator,  eorum  ,  qui  urbis  regiae  sa- 
cerdotio  idonei  putabautur,  ultimus 
in  scheda  scriberetur,  huncque  Theo- 
dosius  Augustus  pontifìcem  renun- 
ciavit.  Quia  vero  nonnisi  catechu- 
menus  erat,  sacro  baptismo  initiatus, 
ea  a  Cyriaco  Adanorum  in  Cilicia 
praesule  episcopalia  munia  edoctus, 
regressis  Constar)  ti tiopolim  Episcopis 
in  generali  Synodo  consecratus  an- 
tistes  fuit.  Quocirca,  quia  Maximus 
Cynius  Byzantinum  Episcopatum  sibi 
arrogabat,  definitum  est ,  eum  non 
esse  prorsus,  nec  umquam  fuisse  Epi- 
scopum. Nonnullae  Synodi  ab  eo  ha- 
bitae  sunt ,  tum  ad  revocandos  ad 

Ecclesiam  Arianos,Macedonianos,  et 
Novatianos,  tum  in  causa  Agapii,  et 
Bagadii,  qui  de  Bostrorum  in  Arabia 
Episcopatu  litigabant.Nicephorus  Ne- 
ctario  annos  pontificatus  sexdecim  , 
et  menses  tres  assignat.» 

Notissima  historia  est,  a  Nectario 
Episcopo  munus  poenitentiarii  pre- 
sbyteri abrogatum  Constantinopoli 
esse.  Huius  muneris  abrogatone  abu- 
si sunt  Calvinus,  ceterique,  qui  divi- 
nam  sacramentalis  confessionis  insti- 
tutionem  impugnandam  susceperunt. 
Quid  auteminearecatholicadoctrina 
habeat,  Concil.  Tridentinum  sess.  14 
de  poenitentia  e.  5  tradidit,  videli- 
cet:  «Ex  institutione  Sacramenti  poe~ 
nitentiae  iam  explicata,  universa  Ec- 
clesia semper  intellexit  institutam 
etiam  a  Domino  integram  peccato^ 
rum  confessionem,  et  omnibus  post 
baptismum  lapsis  iure  divino  neces- 
sariam  existere.»  Praeterea  subdit: 
«  Cum  a  sanctissimis,  et  antiquissi- 
mis  patribus,  magno,  unanimique 
consensu  secreta  confessio  sacramen- 
talis, qua  ab  initio  Ecclesia  sancta 
usa  est,  et  modo  etiam  utitur,  fuerit 
semper  commendata,  manifeste  refel- 
litur  inanis  eorum  calumnia,  qui  eam 
a  divino  mandato  alienam,  et  inven- 
tum  humanum  esse  docere  non  ve- 
rentur.» 

Verum,  qui  Nectarii  factum,  poe- 
nitentiarii Presbyteri  munus  abro- 
gantis  obiecerunt ,  ea  ratione  moti 
sunt,  ut  illud  de  confessione  expli- 
cantes,  quam  ad  peccatorum  veniam 
consequendam  Ecclesia  Catholica  ne- 
cessariam  esse  docet,  ostendere  se 
posse  iactitarent,  confessionem  istam, 
humaaam  quandam  institutionem  es- 
se, et  hominum  auctoritate  usurpari 
coeptam  ,  hominum  decreto  fuisse 
sublatam.  Haec  autem,  quam  stulte 
obiiciantur,  facile  est  demonstrare. 

Socrates  1.5  hist.  eccl.  e.  19.  rem  ita 
narrat,prout  Valesius  latine  reddidit: 
«e  Sub  idem  tempus,  Presbyteros  Ec- 
clesiarum,  qui  poenitentiae  praeerant 
placuit  aboleri,  idque  ob  huiusmodi 
causam.  Postquam  Novatiani  se  ab 
Ecclesia  seiunxissent ,  eo  quod  cum 


CAPUT    LXIX. 


illis,  qui  in  persequutione  Deciana 
lapsi  fuerant ,  communicare  noluis- 
sent,  ex  ilio  tempore,  Episcopi  poe- 
nitentiarium  Presbyterum  albo  ec- 
clesiastico adiecerunt,  ut ,  qui  post 
baptismum  lapsi  essent,  coram  pre- 
sbytero  ad  eam  rem  constituto,  de- 
lieta confìterentur....Cum  hoc  insti- 
tutum  diu  retinuissent,  tandem  Ne- 
ctarii Episcopi  temporibus,  abroga- 
runt  ob  facinus  quoddam  ,  quod  in 
Ecclesia  commissum  fuerat.  Mulier 
quaedam  nobilis  ad  poenitentiarium 
presbyterum  accedens  ,  delieta  post 
baptismum  a  se  perpetrata  singilla- 
tim  confessa  erat.  Presbyter  vero 
praecepit  mulieri,  ut  ieiuniis,  et  ora- 
tionibus  continuis  vacaret,  quo,  sci- 
licet,  una  cum  delictorum  confessio- 
ne, opus  etiam  poenitentiae  conve- 
niens  ostenderet.  Progressu  temporis 
mulier  aliud  facinus  confessa  est , 
Ecclesiae  videlicet  Diaconum  cum 
ipsa  stupri  consuetudinem  habuisse. 
Id  cum  dixisset,  Diaconus  quidem  ab 
Ecclesia  eiectus  est ,  populus  vero 
graviter  commoveri  coepit.  Neque 
enim  solum  ob  scelus,  quod  patra- 
tum  fuerat ,  indignabatur ,  verum 
etiam,  eo  quod  labes  haud  mediocris, 
atque  infamia,  hoc  facto,  aspersa  vi- 
deretur  ecclesiae.  Cum  igitur  ob  eam 
causam  Ecclesiastici  homines  dicte- 
riis  appeterentur,  Eudaemon  quidam 
Ecclesiae  presbyter,  Alexandria  o- 
riundus ,  Episcopo  Nectario  suasit , 
ut  poenitentiarium  quidem  presby- 
terum expungeret,  unumquemque  ve- 
ro prò  arbitrio  ,  et  prò  animi  sui 
conscientia,  ad  sacramentorum  com- 
munionem  sineret  accedere.»  Haec 
facti  ipsius  narrationem  continent. 
Refert  vero  Socrates ,  quid  ipse  de 
Consilio  a  Nectario  suscepto  abro- 
gandi  presbyteri  poenitentiarii,  sen- 
tiret,  et  sermonem  se  de  ea  re  cum 
Eudaemone  habuisse,  qui  abrogatio- 
nem  fieri  oportere  Nectario  suaserat. 
Ita  vero  Socrates  Eudaemonem  al- 
loquutus  est  :  «  Consilium  tuum  ,  o 
Presbyter,  utrum  Ecclesiae  profue- 
rit,  an  non,  Deus  viderit.  Ceterum 
ansam  ex  eo  singulis  datam  esse  vi- 

deo,  ut  delieta  sua  invicem  amplius 
non  coarguant,  nec  observent  prae- 
ceptura  illud  Apostoli  ,  quod  ita  se 
habet:  Nolite  communicare  operibus 
infructuosis  tenebrarum,  sed  potius 
redarguite.» 

Quae  Socrates  habet,  etiam  nar- 
rat  Sozomenus  1.  7  e.  16,  qui  prae- 
terea  animadvertit:  «Cum  in  petenda 
venia  peccatorum,  necessario  confì- 
teri  oporteat,  grave  ac  molestum  ab 
initio,  iure  merito  visum  est  sacer- 
dotibus,  tamquam  in  theatro,  circum- 
stante  totius  Eeclesiae  multitudine, 
crimina  sua  evulgare.  Itaque  ex  pre- 
sbyteris  aliquem,  qui  vitae  integri- 
tate  spectatissimus  esset,  et  tacitur- 
nitate ,  ac  prudentia  polleret ,  huic 
officio  praefecerunt ,  ad  quem  acce- 
dentes  ii,  qui  deliquerant,  actus  suos 
confttebantur.  Ille  vero,  prò  cuiusque 
delieto,  quid  aut  facere  singulos,  aut 
luere  oporteret,  poenae  loco  indicens, 
absolvebat  confitentes,a  se  ipsis  poe- 
nas  criminum  exacturos.» 

Arbitror  ipsam  facti  expositiónem 
per  se  sufficere  ,  ut  haereticorum 
argumentum  ex  abrogatione  poeni- 
tentiarii  desumptum  ad  confessionis 
necessitatene  reiiciendam  refellatur. 
Quis  enim  Socratis  testimonium  per- 
pendens,  non  piane  videt ,  ibi  ser- 
monem  minime  esse  de  re,quam  hae- 
retici  conantur  evincere?  Quis  non 
videt,  sacramentalis  confessionis  iure 
divino  praeceptam  ,  necessitatem  in 
suo  robore  permanere,  posito  etiam 
Nectarii,  atque  alio  quolibet  eiusmo- 
di  facto? 

Hoc  autem  ut  appareat ,  primo 
animadvertendum  est,  quodnam  es- 
set Poenitentiarii  officium  ,  quod  ab- 
rogandum  iussit  Nectarius.  Munus 
illud  Novatiani  tempore  institutum 
esse  narrat  Socrates,  eo  scilicet  tem- 
pore, quo  Ecclesia  ad  haereticos  com- 
primendos,  qui  nimiam  catholicorum 
erga  lapsos  facilitatem  accusabant , 
hominum  ,  qui  crimina  commiserant 
poenitentiae  canonicae  obnoxia,  qua- 
tuor  classes  distinxit,  et  sacerdotem 
quendam  virtute  praestantem  prae- 
esse  voluit  toti  publicae  poenitentiae 

regimini.  De  hoc  tantum  presbyteri 
officio  agitur  in  memorata  superius 
facti  narratione.  Non  est  igitur  ibi 
sermo  de  re,  quam  haeretici  conan- 
tur evincere,  cum  Socrati  neque  in 
mentem  quidem  venisse  appareat  , 
Novatiani  tempore  institutam  esse 
sacramentalem  confessionem ,  ut  ex 
eius  narratione  sequi  possit,  Necta- 
rium,  quando  presbyterum  poeniten- 
tiarium  abrogavit,  sacramentalis  con- 
fessionis abrogationem  fecisse.  Neque 
Poenitentiarius,  de  quo  sermo  est, 
ita  poenitentiae  publicae  praeerat, 
ut  una  simul  poenitentiae  sacramen- 
talis minister  non  esset.  Manifeste 
enim  contrarium  constat  ex  allato 
superius  Sozomeni  testimonio. Ex  quo 
concluditur,  si  Nectarii  decreto  sub- 
latum  est  officium  publici  Poeniten- 
tiarii, decretum  hoc  non  impediisse  , 
quominus  presbyter  in  privata  poe- 
nitentia  ministranda  perseveraverit. 
Praeterea  ,  ut  ea  breviter  consi- 
deremus,  quae  in  facti,  de  quo  lo- 
quimur,  narratione  continentur,  fa- 
cile est  ex  ea  intelligere, illud  unum 
sublatum  a  Nectario  fuisse  quod  scan- 
dalo, et  turbis  in  Ecclesia  Constanti- 
nopolitana  occasionem  attulerat.  Iam 
vero,  quid  est,  quod  scandalo,  et  tur- 
bis,  et  querelae  contra  Ecclesiasticum 
coetum  excitatae  occasionem  attu- 
lerat ?  Minime  quidem  sacerdotis  fa- 
ctum, qui  criminis  a  muliere  patrati 
notitiam  in  vulgus  sparserit.  Hoc 
enim  ,  neque  adversarii  contendunt, 
neque  Socratis  narratio  patitur,  ne- 
que ea  adhiberi  solita  diligentia,  qua 
fìebat,  ut  teste  Sozomeno,  poeniten- 
tiarii munus  committeretur  pre^by- 
tero,  «  qui  vitae  integritate  specta- 
tissimus esset ,  et  tacit limitate,  et 
prudentia  polleret.  »  Factum  igitur 
mulieris  occasionem  scandalo,  et  que- 
relae dedit,  quae  crimen  cum  diacono 
a  se  patratum  palam  pronuntiavit. 
Quid  ergo  Nectarius  ,  suadente  Eu- 
daemone,  abrogandum  censuit?  Mo- 
rem  videlicet  tantummodo  ,  qui  ob- 
tinuerat,  ut  peccata  quaedam  poeni- 
tentiae canonicae  obnoxia,  publica 
confessione  manifestarentur,  quando 

sacramenti  poenitentiae  minister,  in 
sacramentali  confessione,  hoc  facien- 
dum  esse  affirmasset,  id  quod  etiam 
a  nobis  demonstratum  est  eo  loco  , 
quo  de  poenitentia  canonica  pertra- 
ctavimus. 

Ita  rem  intelligi  tantummodo,  et 
explicari  posse,  Ioannes  Morinus  in 
commentario  historico  de  sacramene 
to  poenitentiae  lib.2  cap.  9.  animad- 
vertit.  Videlicet,  inquit,  ponitentia- 
rium  illum,  more  ecclesiastico,  certa 
peccata  publice  exhortatum  enuntia- 
re;  mulierem  autem  illam  plura  pec- 
cata, quam  admonita  fuerat,  impru- 
denter  enuntiasse  ,  scelus  cum  dia- 
cono perpetratum,  ex  quo  scandalum 
ortum  est.  Unde  enim  fieri  potuit, 
ut  mulier  illa,  omnibus  audientibus, 
et  nemine  prohibente  ,  ita  sese  dede- 
coraret,  nisi  ex  consuetudine  eccle- 
siastica ,  peccata  sua  publice  confì- 
tendi?  Ponamus  enim  consuetudinem, 
qualis  nunc  est,  peccata  secreta  num- 
quam  evulgandi.  Tum  si  qua  mulier 
in  publico  Ecclesiae  consessu  id  fa- 
cere  aggrederetur,  statim  ab  omni- 
bus tam  insolens  facinus  prohibere- 
tur:  tantum  abest,  ut  diu  evulgatio, 
et  sui  infamatio  in  persona  praeser- 
tim  nobili  permitteretur,  ut  ibi  fa- 
ctum est.  Deinde  nisi  haec  consuetudo 
ut  vulgata  in  Ecclesia  tum  viguis- 
set,  nemo  mulieri  fidem  adhibuisset; 
cum,  secundum  leges  ecclesiasticas, 
accusanti  alium  de  crimine  ,  cuius 
reus  est,  fìdes  ,  nisi  id  probet,  non 
adhibeatur.  Mulieri  autem  hoc  sce- 
lus fatenti,  fides  statim  con  tra  leges 
ad  bibita  est ,  eo  quod  poenitentes  , 
peccata  sua  in  omnium  conspectu 
en  un  tiare  solerent.  Praeterea  ,  quae 
causa  poenitentiarium  illum  abro- 
gando cum  criminis  auctor  non  es- 
set,  praeter  evulgandorum  certorum 
peccatorum  consuetudinem  ,  ex  qua 
evulgatione  imprudenter  edita,  or- 
tum erat  scandalum?  Nam  si  secreta 
tantum  confessio  fuit,  nullum  inde 
potuit  oriri  scandalum  ,  ut  nullum 
nunc  oriri  videmus.  Haec  quae  Mo- 
rinus apposite,  sapienterque  animad- 
yertit,  idcirco  retulimus,  quia  per- 


stringunt  perspicuam  Socratis  nar- 
rationis  declarationem.  Eadem  Iacobi 
Sirmondi  sententia  est  in  historia 
poenitentiae  publicae  cap.  8. 

His  adiungiista  possunt,  1  ex  ra- 
tione,  qua  Soerates  Eudaemonem  al- 
loquutusest,  aperte  patere  consuetu- 
dinem hanc  peccata  nonnulla  palam 
enuntiandi,  a  Nectario  sublatam  esse. 
Soerates  enim  ,  prout  ex  verbis  su- 
perius  allatis  constat ,  idcirco  Eu- 
daemoni,qui  abrogationem  illam  sua- 
serat,  dixit,  se  timere,  ne  id  detri- 
mentum  morum  severitati  afferret, 
quia  animadvertebat ,  ita  «  ansam 
dari ,  ut  alter  alterius  peccata  mi- 
nime coarguat;  »  2.  Sozomenum  1. 7 
e.  16  quando  de  poenitentiario  loqui- 
tur,  sacramenti  poenitentiae  admi- 
nistrationem  dare  distinguere  a  pu- 
blica  peccatorum  confessione.  Nam 
de  sacramentali  arcana  confessione 
agens  ait:  «  Ille  vero  prò  cuiusque 
delieto,  quid  aut  facere  singulos,  aut 
luere  oporteret,  poenae  loco  indicens 
absolvebat  poenitentes;  »  3.  non  ob- 
stante  facta  a  Nectario  abrogatione, 
secretam  peccatorum  confessionem  , 
perpetuo  apud  Graecos  obtinuisse  , 
et  nunc  vigere,  id  quod  ostendit , 
Nectarii  decreto  ,  de  sacramentali 
confessione  actum  non  esse.  Ioannes 
Chrjsostomus  vero  immediatus  Ne- 
ctarii successor  de  hac  consuetudine 
sublata  palam  peccata  nonnulla  con- 
fi tendi  loquutus  est,  cum  homilia  5. 
de  incomprehensibili,  et  alibi ,  ait  : 
«  Non  te  in  theatrum  conservorum 
tuorum  duco,  non  hominibus  peccata 
tua  detegere  cogo  e te.  » 

Satis  ista  sunt,  ut  luculenter  os- 
tendant ,  quam  absurde  Calvinus , 
et  reliqui  post  eundem  haeretici , 
ex  Nectarii  facto  argumentum  de- 
sumpserint  ad  sacramentalis  confes- 
sionis  necessitatem  iure  divino  prae- 
ceptam  denegandam.  Non  omittam 
tamen  Natalis  Alexandri,  et  Dionvsii 
Petavii  peculiarem  sententiam  de 
huius  facti  explicatione  commemo- 
rare. Hoc  enim  multo  magis  confìr- 
mat,  absurde  prorsus  ab  haereticis, 
Nectarii  decretum  adductum  esse  ad 


DE  NECTARlO  EPISCOPO  CONSTANTlNOPOLlTANO. 


197 


confessionem  sacramentalem  reii- 
ciendam. 

Itaque  Natalis  Alexander  diss.  14, 
saec.  13.  de  sacramenti  confessione, 
qua  dissertatione  quatuor  libros 
Ioannis  Dallaei  Calviniani  contra 
Catholicam  liane  veritatem  refellit, 
§.  28.  ea  omnia  fir»**  pertractat,  quae 
Nectarii  factum  reàpici  unt.  lam  vero, 
inter  cetera  sapienter  animadvertit, 
et  ostendit,  Socratis  narrationem  si- 
gnificare, publicam  a  muliere  illa 
nobili  confessionem  secretam  apud 
presbyterum  poenitentiarium  esse 
factam;  in  prima  quidem,  de  pecca- 
tis  poenitentiae  canonicae  obnoxiis 
actum  non  esse,  ac  presbyterum  in 
confessionis  illius  exitu,  quin  aliquid 
de  confessione  publica  facienda  hor- 
tatus  sit,  «  praecepisse  mulieri,  ut 
ieiuniis,  et  orationibus  continuis  va- 
caret:  »  in  secunda  autem  secreta 
confessione,  de  crimine  cum  diacono 
a  se  patrato  mulierem  egisse,  et  post 
hanc  secretam  confessionem,  in  qua 
sermo  fuerat  de  peccato  poenitentiae 
canonicae  subiecto,  ea  evenisse,  quae 
abrogationi  a  Nectario  decernendae 
occasionem  attulerunt.  Haec  Natalis 
Alexandri  sententia  multo  clarius 
evincit,  per  Nectarii  decretum  con- 
fessionem sacramentalem  non  esse 
sublatam,  immo  perspicue  ostendit , 
ipsam  Socratis  narrationem  inservire 
posse  ad  sacramentalis  confessionis 
persistentiam  confirmandam,  posita 
etiam  abrogatione  per  Nectarium  de- 
creta, de  qua  in  ea  narratione  agitur. 

Dionysius  Petavius  vero  in  dia- 
triba de  poenitentiae  vetere  in  Ec- 
clesia ratione  §.  3.  de  Nectarii  facto 
agit.  Cum  vero  doctissimus  vir  in 
eo  opere  sententiam  propugnarit, 
publicam  peccatorum  confessionem 
in  Ecclesia  numquam  fuisse  rece- 
ptam  ,  de  muliere  nobili  loquens  , 
cuius  crimen  cum  diacono  narrat 
Socrates,  ait:  «  Cum  in  obeunda  poe- 
nitentia,  in  oratione  ,  ieiunio  ,  fre- 
q\ientanda  Ecclesia  longius  procede- 
rei, alterum  nefas  interim  commisit, 
et  subinde  declaravit  ;  non  utique 
propalam,  nec  in  publico  conventu , 


sed  privatim  et  coram  poenitentiario 
sacerdote,  apud  quem  identidem  pec- 
cata deponere  solebat,  aut  etiam  ci- 
tra  sacramentum ,  cum  eo,  aut  alio 
colloquens.  Quidquid  denique  potius  , 
quam  ut  publicam  ad  confessionem 
adactam  dixerimus ,  aut  mulierem 
istam,  aut  ullum  omnino  mortalium. 
Hoc  igitur,  a  sacordote,  ab  antistite, 
a  paucis  denique,  flagitio  comperto, 
depositus  est  ille  diaconus,  ex  quo 
paulatim  percrebrescente  fama,  rem 
subodoratus  est  populus.»  Difficile  est 
hanc  sententiam  Petavii  persuadere 
quam  memorati  superius  eruditissimi 
viri,  et  Bellarminius,praeterea  Baro- 
nius,  aliique,  factum  Nectarii  accu- 
rate perp'endentes  nullo  modo  obviam 
viderunt.  Verum  negari  tamen  non 
potest,  ita  Petavio,  homini  certe  eru- 
ditione  prestantissimo,  visum  esse 
factum  ilìaci  explicari  posse.  Si  au- 
tem haec  Petavii  sententia  placeret, 
nonne  multo  luculentius  constaret  , 
abrogationem  poenitentiarii  a  Ne- 
ctario decretam,  stulte  obiectam  ab 
haereticis  esse  ad  confessionis  sacra- 
mentalis necessitatem,  divino  iure 
praeceptam,  denegandam? 

Ceterum  per  se  patet,  quae  sit 
verborum  illorum  sententia,  quibus 
narrationem  suam  concludit  Socra- 
tes, decreta  scilicet  per  Nectarium 
abrogatione  factum  esse,  ut  «  unus- 
quisque  prò  arbitrio,  et  prò  animi  sui 
conscientia  ad  sacramentorum  com- 
munionem  accederet.»  Nam  ista  non 
signifìcant  factum  esse,  ut  potuerint 
omnes  in  posterum  ad  Eucharistiae 
sacramentum  accedere,  non  suscepta 
primum  sacramentali  absolutione  in 
secreta  peccatorum  confessione;  de 
qua  re  ibi  sermo  nulla  ratione  est: 
sed  ea  verba  ostendunt,  per  Nectarii 
abrogationem  evenisse  ut  antequam 
ad  sacramentorum  communionem  ca- 
tholici  accederent,  neque  peccata  sua 
palam  proferrent,  neque  canonicam 
poenitentiam  eorundem  causa  obi- 
rent.  Restat  igitur,  ut  omnes  fatean- 
tur,  etiam  hic  apparere,  qua  fide  usi 
sint  hae retici, cum  catholicae  religio- 
nis  dogmata  impugnanda  curarunt. 

EX  SAECULO  QUINTO 

CAPUT   L. 

DE  S.  IOANNIS   CHRYSOSTOMI   AD   S.  INNOCINTIUM  I. 
PONTIFICEM   MAXIMUM   APPELLATONE. 


Inter  praeclara  Episcoporum  ad 
Àpostolicam  Sedem  appellationum 
exempla,  magnani  habet  celebri tatem 
s.  Ioannis  Chrysostomi  factum  ,  ex 
concilii  contra  se  habiti  sententia  ad 
s.  Innocentium  I.  Pontificem  Maxi- 
mum appellantis,  qua  appellatone 
suscepta,  Innocenti  us,  quae  ad  versus 
Chrysostomum  fuerant  decreta  ,  re- 
scidit.  Etenim  factum  hoc  ,  insigne 
continet  summae  Pontifìcis  Romani 
in  universam  Ecclesiam  potestatis 
monumentum.  Nam,  qui  Sedis  Apo- 
stolicae  auctoritatem  imploravit  , 
praeter  eximiam  in  omni  virtutis,  ac 
doctrinae  genere  praestantiam,  Epi- 
scopus  erat  urbis  Constantinopolita- 
nae ,  hoc  est  illius  urbis ,  quae  iam 
tum  coeperatsuperiorem  Alexandrino 
Episcopo  gradum  postulare.  In  ilio 
autem  concilio,  cuius  sententiam  In- 
nocentius  rescidit ,  ac  sprevit ,  Epi- 
scopi Alexandrini  praesertim  nutu 
omnia  gesta  fuerant.  Quare  in  uno, 
eodemque  facto,  hinc  habemus  Epi- 
scopum  Sedis  Patriarchalis,  auctori- 
tatem Pontifìcis  Romani  requirentis, 
ut  sibi  opem  ferret,  et  iurium  suo- 
rum  incolumitati  prospiceret ,  illinc 
vero  praesto  est  alius  Episcopus  Sedis 
Alexandrinae,  cuius  iudicium  Romani 
Pontifìcis  responsione,  inane,  et  au- 
ctoritate  vacuum  efficitur.  Tale  igi- 
tur  est  appellationis  Chrjsostomi  fa- 
ctum ,  ut  splendidum  afferat  Apo- 
stolicae  Sedis  in  universam  Ecclesiam 
potestatis  testimonium. 

Quomodo  e  veneri  t,  ut  Chrysosto- 
mus  inique  iudicio  Episcoporum  con- 
demnatus,  necesse  sibi  esse  putaverit 
ad  Pontificem  Romanum  appellare, 
breviter  significandum  est ,  id  quod 
faciemus  praecipua  perstringendo , 
quae  de  eius  vita  ,  rebusque  gestis 
memoriae  prodita  sunt. 


Itaque  Ioannes  ob  auream  elo- 
quentiam  Chrysostomus  appellatus, 
Antiochiae  anno  344.  natus  est.  Dia- 
conus  a  Magno  Meletio  Episcopo  fa- 
ctus,  cum  aliquot  annos  in  solitudine 
vixisset,  anno  385.  a  Flaviano  Meletii 
successore  presbyteratu  donatus  fuit, 
ac  deinde  ,  Arcadio  Imperatore  ita 
volente,  Cleri,  et  Populi  Constanti- 
nopolitani  petitione  ,  Nectario  an- 
no 397.  mortuo  suffectus  est,  et  die 
16.  Februarii  anno  398.  a  Theophilo 
Episcopo  Alexandrino  Episcopalem 
consecrationem  accepit  ,  qui  tamen 
omnibus ,  quibus  potuerat ,  artibus  , 
conatus  erat  Chrysostomi  promotio- 
nem  impedire.  In  eo  dignitatis  gradu 
Chrysostomus  constitutus ,  ita  mu- 
nere  suo  functus  est,  ut  dum  Eccle- 
siae  ornamento,  bonis  omnibus  utili- 
tati,  ac  laetitiae  erat,  hominum  non 
bene  animatorum  invidiam  in  se  com- 
moverit. 

Neque  Ioannis  sollicitudo  in  dioe- 
cesi  tantummodo  Byzantina  se  coa- 
tinuit,  sed^alias  etiam  regiones,  prout 
religionis  causa  requirebat,  complexa 
est.  Itaque  anno  401.  in  Asiam  se 
contulit,  ubi  Episcopatu  privavit  sex 
Episcopos  simoniace  electos  ab  An- 
tonio Ephesi  Episcopo,  qui  anno  400. 
mortuus  erat.  Ipsi  provinciae  illius 
Episcopi  Chrysostomum ,  sanctitatis 
ac  sapientiae  fama  celebrem  petie- 
raut,  ut  Ecclesiae  necessitati  in  illa 
regione  prospiceret.  Hoc  a  Chryso- 
stomo  non  ambitione  factum  fuisse, 
sed  extraordinario  iure,  tum  alii  scri- 
ptores  ,  tum  Le  Quienius  ostendit, 
tomo  1.  operis  citati  cap.  4.  de  Pa- 
triarchatus  Constantinopolitani  pri- 
mordiis. 

Eodem  anno  401  in  Ioannem  Chry- 
sostomum Theophili  Alexandrini  Epi- 
scopi inimicitia  acerbior  evasit ,  eo 

quod  is  monachos  aegyptios  ab  Theo- 
pìiilo  vexatos,  et  praesertim  Longos 
Fratres  humaniter  Constantinopoli 
excepisset:  graves  praeterea  Chryso- 
stomi orationes  contra  superbam,  in- 
iustarnque  potentiam  hominum  vi- 
tam  ;  eius  cura,  ac  sollicitudo  circa 
ecclesiasticam  disciplinam  custodien- 
dam,  et  clericos  in  officio  continen- 
dos;  ac  singulare  studium  in  haere- 
ticis  ad  catholicam  fìdem  revocandis, 
magnam  ei  inimicorum  copiam  com- 
paraverant.  Ex  eo  numero  erat  Eu- 
nuchus  Eutropius  Imperatoris  admi- 
nister,  et  Gainas  ex  praecipuis  exer- 
citus  ducibus.  Praeter  haec,  cum  in 
quadam  concione  Chrysostomus  con- 
tra feminas  luxui,  et  aviditati  dedi- 
tas  fuisset  invectus ,  Eudoxiam  Au- 
gustam  reprehendere  voluisse  tradu- 
ctus,  veluti  gravissimi  criminis  reus 
Eudoxiae  descriptus  est,  quae  ultio- 
nem  de  sanctissimo  viro  suscipien- 
dam  constituit. 

Quare  anno  403  mense  iunio,  in 
suburbio  prope  Chalcedonem  ,  ad 
Quercum ,  Theophilus  Eudoxiae  po- 
tentia  animatus  ,  cum  quadraginta 
quinque  Episcopis  Chrysostomi  ini- 
micis,  contra  eundem  absentem  iu- 
dicium  instituit,  et  pluribus  accusa- 
tionibus  falso  allatis ,  illum  Episco- 
patuConstantiiiopolitano  spoliare  au- 
sus  est:  Imperator  vero  exilii  poena 
eum  mulctavit.  Verum  gravi  tumultu 
a  populo,  ob  tantum  scelus,  et  Epi- 
scopi sui  desiderium  ,  excitato  ,  ter- 
raemotu  praeterea,  quo  Constantino- 
polis  vehementer  perculsa  est,  Eu- 
doxia  perterrita,  Chrysostomum  sino 
mora  libertati  restituendum  curavit, 
qui  in  summa  urbis  gratulatione  re- 
versus, Episcopatus  sui  munia  iterum 
obire,  nullo  resistente,  potuit. 

Octo  circiter  post  menses  Eudo- 
xiae statua  posita  est  prope  senato- 
rium  palatium  ,  et  templum  S.  So- 
phiae.  In  huius  autem  statuae  dedi- 
catione  ,  ludi ,  et  clamores  eiusmodi 
fuerunt,  ut  cum  Episcopus  divinum 
cultum  in  tempio  turbari  videret, 
acriter  eos  prò  concione  sit  insecta- 
tùs,  qui  vel  ludorum  participes  fuis- 


sent,  vel  illorum  habendorum  pote- 
statem  fecissent.  Post  haec ,  pristi- 
num  odium  in  Chrysostomum  novaa 
vires  accepit.  Alterum  igitur  habi- 
tum  est  concilium  ,  in  quo  iterum 
Episcopatu  spoliatus  est,  et  die  10.  iu- 
nii  anno  404.  Cucusum  in  Armenia 
minori  ad  montem  Taurum  perdu- 
ctus  fuit.  Ei  suffectus  praeterea  est 
die  27.  iunii  Arsacius.  Magna  contra 
Chrysostomi  amicos  est  commota  ve- 
xatio;  et  tales  artes  in  Chrysostomo 
accusando,  eius  inimici  adhibuerunt, 
ut  praeclaros  etiam  viros  in  eorum 
partes  pertraxerint ,  quemadmodum 
Epiphanius,  et  Hieronymus  fuerunt 
ab  iisdem  decepti. 

Verum  etsi  conati  sint  Chryso- 
stomi hostes  etiam  Innocentium  I. 
Pontificem  Maximum  decipere  ,  et 
apud  Apostolicam  Sedem  eum  gra- 
viter  accusare,  quo  iudicium  defen- 
dere possent,quod  in  illum  iniuste 
exercere  voluerunt,  Innocentius  ta- 
men  eorum  fraudibus  captus  minime 
est.  Appellationem,  quam  ad  aposto- 
licam Sedem  Chrysostomus  fecerat, 
ratam  habuit,  sententiam  in  eum  la- 
tam  auctoritate  sua  rescidit,  in  com- 
munione  cum  ilio  constanter  perse- 
veravit,  adduxit  denique  Honorium, 
qui  in  Occidente  imperabat,  ut  ad 
Archadium  fratrem  Constantinopoli 
regnantem  prò  Chrysostomo  scribe- 
ret ,  eique  patrocinaretur.  Interea 
tamen  ad  Chrysostomum  prorsus  per- 
dendum  eius  hostes  .conspira verant. 
Itaque  postquam  diu  multa  passus 
esset  Cucusi,  deserto  videlicet  loco, 
ubi  rerum  etiam  ad  vitam  toleran- 
dam  necessariarum  copiam  non  ha- 
bebat,  translatus  est  Arabissum,  de- 
inde Pityuntem  in  Ponto  Euxino, 
quo  cum  pergeret,  vexatus  a  militi- 
bus,  in  itinere  aerumnis  fractus  obiit 
Comanis  die  14  septembris  anno  407, 
aetatis  suae  anno  63,  postquam  tres 
annos  exilii  poenam  tulisset,  et  de- 
cimo anno ,  ex  quo  Episcopus  Con- 
stantinopolitanusfactusfuerat.  Quan- 
tum doctrinae  lumen  Chrysostomus 
esset,  ostendit  praeclara  eius  operum 
ed  ilio  13.  tomis  in  fol.  a.  1718.  Pa- 

risiis  facta  a  P.  Bernardo  Montfau- 
conio  ordinis  s.  Benedicti  Congrega- 
tionis  Maurinae,  qui  tomo  13.  praeter 
'vitam  s.  Ioannis  Chrysostomi  ab 
eiusdem  amico  Palladio  Helenopolis 
Episcopo  scriptam,  ipse  quoque  s.Do- 
ctoris  vitam  ,  ex  eius  operibus,  ali- 
isque  scriptoribus  eruditissime  con- 
cinnatam  adiecit ,  quae  historia ,  ad 
accuratam  rerum  a  sanctissimo  viro 
gestarum  notitiam  ,  est  opportunis- 
sima. 

Haec  ,  quae  ex  s.  Ioannis  Chry- 
sostomi  vita  perstrinximus,  satis  ex- 
plicant  rerum  statum,  quo  factum  est 
ut  s.  Doctor  implorandam  Pontificis 
Romani  auctoritatem  necessario  cen- 
suerit.  Eum  ad  s.  Innocentium  I.  vere 
appellasse  ex  iniqua  sententia  con- 
tra  se  lata,  res  manifesta  est,  licet 
id  Petro  de  Marca  de  concord.  1.  8. 
e.  9,  Dupinio  ad  antiq.  eccl.  discipl. 
diss.  2.  e.  2.  §.  2,  Basnagio  in  anna- 
libus,  Petro  Iannoni ,  Febronio  e.  5. 
§.  8.  aliisque  non  placuerit ,  prout 
contra  Natalis  Alexander  diss.  28.  in 
saec.  4.  prop.  3,  Pagius  ad  annum 
Baronii  404.  n.  16,  Christianus  Lu- 
pus diss.  1.  de  appellationibus,  Ioan- 
nes  Antonius  Bianchius  ex  ordine 
Minorum  s.  Francisci  observantium 
tom.  5.  parte  2.  lib.  3.  cap.  5.  §.  7, 
Franciscus  Antonius  Zaccaria  in  An- 
tifebronio  lib.  2.  e.  4.  demonstrave- 
runt. 

Apparet  id  ex  scribendi  ratione, 
qua  Chrysostomus  in  sua  ad  Inno- 
centium epistola,  non  multo  post  se- 
cundam  depositionem  scripta  ,  usus 
est.  «  Ne  igitur  tanta  confusio  (  ita 
in  editione  Petri  Coustantii  t.  1. 
p.  786.  Innocentium  Ioannes  preca- 
tur)  in  omnem ,  quae  sub  caelo  est, 
terram,  invadat  rogo,  ut  per  episto- 
lam  denuntietis,  ea,  quae  tam  inique 
acta  sunt  ab  una  parte,  nobis  absen- 
tibus ,  nec  iudicium  detrectantibus, 
nullum  habere  robur,  sicut  ex  natura 
sua  nullum  habent;  et  ut  ii,  qui  talia 
contra  leges  moliti  sunt,  legum  ec- 
clesiasticarum  poenis  subiiciantur  : 
Nos  vero,  qui  nec  convicti ,  nec  re- 
prehensi  surnus,  nec  rei  demonstrati, 


t. 

v estris  litteris ,  quamp  rimum  fruì 
date ,  nec  non  charitate  ,  ac  ceteris 
omnibus,  ut  antea.  »  Narrat  Ioannes 
Innocentio  quae  contra  se  gesta  fue- 
rant:  super  his  Pontificis  auctorita- 
tem postulat,  ut  decernat  robur  nul- 
lum habere,  quae  hostes  sui  statue- 
rant ,  requirit,  inquam,  Ioannes  in 
causa  sua,  ut  Sedes  Apostolica  sibi 
succurrat,  eo  modo,  quo  Sardicenses 
canones  significant,  Episcopos  iudicio 
aliquo  condemnatos  confugere  ad  Ro- 
manum  Pontificem  posse ,  atque  ab 
eo  contra  sententiam  in  se  latam 
opem  implorare.  Canonibus  autem  il- 
lis,  de  vera,  proprieque  dieta  agitur 
appellatione.  Quid  est  igitur ,  quod 
iure  obiici  possit,  ut  statuatur,  Ioan- 
nem  Chrjsostomum  ea  ratione  scri- 
bentem  ad  Innocentium ,  vere  pro- 
prieque non  appellasse? 

Videamus  nunc,  quid  vetera  mo- 
numenta ad  eam  rem  pertinentia 
habeant,  ut  appareat,  quae  Innocen- 
tius  Pontifex  egerit  post  acceptam 
Ioannis  appeilationem.  Profecto  Pal- 
ladius  in  vita  Chrysostomi  secundum 
Bigotii  versionem,ait:  «Innocentium 
iudicium  a  Theophilo  actum  impro- 
basse.»  Hanc  tamen  adhibitam  a  Bi- 
gotio  vocem  improbationis  iudicii , 
scriptores  superius  memorati  sensum 
habere  abrogationis,  cassationis,  eru- 
dite significant.  Ambrosius  vero  Ci- 
marti ulensis  monachus,  ita  Palladium 
circa  responsum  ab  Innocentio  datum 
interpretatus  est:  «Ad  haec  rescri- 
psit  Beatissimus  Papa  Innocentius , 
communioneque  utriusque  partis  ad- 
missa ,  Theophili  iudicium  cassum  , 
atque  irritum  esse  decrevit.  » 

Praeterea  confìdenter  veteres  scri- 
ptores affirmarunt  a  s.  Innocentio 
Ioannem  fuisse  prorsus  absolutum  : 
«  Sanctae  memoriae  Ioannem  Con- 
stantinopolitanum  (  ait  Gelasius  in 
epistola  ad  Episcopos  Dardaniae)  Syn- 
odus  etiam  catholicorum  praesuium 
certe  damnaverat,  quem  simili  modo 
Sedes  Apostolica,  etiam  sola,  quia 
non  consensit,  absolvit.  »  Eo  modo, 
quo  Gelasius  loquutus  est  de  Ioannis 
Chrysostomi    absolutione  ,    Vigilius 

etiam  in  constituto,  Facundus  Her- 
mianensis  lib.  6  aliique  scripserunt. 

Hanc  vere  Innocentii  sententiam 
fuisse,  confirmat  id  ,  quod  Pontifex 
Theophilo  respondit  apud  Coustan- 
tium  col.  7$7,  qui  petierat,  Pontifì- 
cem  cum  Ioanne  non  communicare, 
seu,  quod  idem  est,  iudicium  contra 
ipsum  latum,  ratum  babere:  «  Rur- 
sum  tibi  eadem  scribimus,  ait  Inno- 
centius,  et  quotiescumque  ad  nos  re- 
scripseris  ,  fieri  scilicet  non  posse  , 
ut  nisi  congruum  iudicium  subsequa- 
tur  super  his,  quae  per  ludibrium 
gesta  sunt,  sine  ratione  a  Ioannis 
communione  discedamus.  »  His  ad- 
iungi  potest  Sozomeni  testimonium 
1.  8  e.  26:  «  Porro,  inquit,  Innocen- 
tius,  cognitis  iis,  quae  adversus  Ioan- 
nem  gesta  fuerant,  vehementer  com- 
motus  est,  et  ea  quidem  damnavit.» 
Denique  Innocentius  in  commonito- 
rio, quod  legatis  suis  dederat  prò  con- 
cilii  Thessalonicae  habendi  celebra- 
tione ,  in  quo  concilio  de  Ioanne 
Chrysostomo  legitimum  iudicium  in- 
stitui  debebat ,  in  commonitorio  ita 
statuerat ,  prout  Palladius  refert  : 
«Commonitorium  autem  continebat, 
Ioannem  iudicium  ingredi  non  debe- 
re ,  nisi  ipsi  prius  restituta  fuisset 
et  Ecclesia  ,  et  communio.  »  Haec 
autem  statuere  Innocentius  non  po- 
tuisset,  nisi  iudicium,  de  quo  Chry- 
sostomus  ad  eum  appellaverat,  irri- 
tum  esse  decrevisset,  cum  eo  iudicio, 
Ioannes  Sede  Constantinopolitana  de- 
iectus ,  et  communione  iniquissime 
fuisset  privatus. 

Neque  his  opponi  potest,  Innocen- 
tium  ipsum  in  epistola  ad  Clerum, 
et  Populum  Constantinopolitanum  , 
apud  Coustantium  col.  789  haec  de 
Ioannis  Chrysostomi  causa  affirmas- 
se:  «Sed  quid  adversus  ista  in  prae- 
senti  faciamus?  Necessaria  est  co- 
gnitio  Synodi,  quam  et  iam  pridem 
congregandam  esse  diximus.  Ea  enim 
sola  est,  quae  huiusmodi  tempesta- 
tum  motus  sedare  possit.»  Haec  enim 
minime  ostendunt,  Ioannis  Chryso- 
stomi causam  in  possessorio,  ut  aiunt, 
ab  Innocentio  non  fuisse  iudicatam  et 


sententiam  abrogatam,  quam  Theo- 
phili  factio  tulerat.  Prudentissime 
vero  statuerat  Pontifex  de  rebus  cau- 
sam ipsam  respicientibus,  cum  tan- 
tae  essent  turbae  ideirco  excitatae, 
et  cum  Imperatoria  aula  quoque  , 
tantopere  Chrysostomo  esset  infensa, 
in  petitorio,  ut  dici  solet,  opportu- 
num  esse  in  synodo  agi,  quam  ex 
orientalibus,  et  occidentalibus ,  au- 
ctoritate  sua,  Thessalonicae  haben- 
dam  esse  deinde  statutum  est.  Neque 
Ioannes  Chrysostomus  in  sua  ad  In- 
nocentium  epistola  aliud  petierat , 
quam  ut,  quae,  se  absente,  a  iudi- 
cibus  illegitimis,  auctoritatem  in  se 
non  habentibus,  defensione  sua  audi- 
ta, fuerant  decreta  ,  abrogarentur. 
Ceterum  Chrysostomus  se  paratum 
esse  ostendebat  ad  causam  dicendam , 
neque  publicam,  legitimamque  cau- 
sae  pertractationem  detrectabat. 

Est  etiam  levissimum ,  quod  ad 
excludendum  vere  Chrysostomum  ad 
Innocentium  Pontificem  appellasse  , 
obiicitur  ex  verbis  quibus  in  non- 
nullis  codicibus,  epistola  eius  claudi- 
tur  :  «  Haec  ipsa  etiam  scripta  est  ad 
Venenum  Episcopum  Mediolani,  et 
ad  Cromatium  Aquileiae  Episcopum. 
Yale  in  Domino.  »  Primum  enim  ani- 
madverto,  legi  posse,  quae  Bianchius, 
et  Zaccaria  respondent,  quaeque  Cou- 
stantius  ipse  habet  in  adnotationibus 
ad  hanc  epistolam  pag.  787 ,  ut  ap- 
pareat  ,  minime  certum  esse  ,  ea 
verba  Chrysostomi  ipsius  esse,  qui 
afflrmaverit  se  eadem  ratione  ,  vel 
unico  ,  ut  duci  solet ,  exemplo  ,  ad 
Innocentium,  ad  Venerium,  ad  Cro- 
matium scripsisse.  Deinde  cum  Epi- 
scopi Mediolanensis ,  et  Aquileiensis, 
ex  praecipuis  Italiae  Episcopis  es- 
sent, quibuscum,  in  concilio  RR.Pon- 
tifices,  consulti  de  gravioribus  nego- 
tiis  solebant  agere  ;  quid  mirum  , 
Ioannem  Chrysostomum  eos  ,  missa 
epistola,  quam  Pontifici  scripserat , 
de  tota  re  certiores  facere  voluisse, 
ut  de  causa  pertractaturi ,  plenam 
haberent  rerum  gestarum  notitiam? 
Id  temporibus  fieri  consuevit,  quin 
inde  quisquam  iure  potuerit  conci  u- 

dere,  non  ad  Pontificem  vere  appel- 
latimi esse,  vel  non  eius  solummodo 
auctoritatem  in  talibus  rebus  defi- 
niendis  fuisse  requisitam.  Etiamsi 
igitur  concedatur ,  eandem ,  quam 
ad  Innocentium  scripserat,  episto- 
lam,  Chrysostomum  ad  Mediolanen- 
sem,  et  Aquileiensem  episcopos  mi- 
sisse ,  id  non  ostendit ,  veram  pro- 
prieque  dictam,  ad  solum  Innocentium 
non  fuisse  ab  eo  factam  appellatio- 
nem,  vel  putasse  Chrysostomum,  in 
sua  causa ,  Innocentii  auctoritatem , 
superiorem  non  esse  illa,  qua  Vene- 
rius,  et  Oromatius  praestabant. 


Non  pertinet  proprie  ad  hanc  con- 
troversiam  ostendere  ,  quomodo  res 
gestae  fuerint  post  Chrysostomi  mor- 
tem.  Itaque  abstineo  ab  iis  omnibus 
referendis ,  quae  Sedis  Apostolicae 
constantiam  demonstrant  in  propu- 
gnando Innocentii  responso,  ut  num- 
quam  cum  Apostolica  Sede  pacem 
impetrare  potuerint  ii ,  qui  Chry- 
sostomi nomen  in  sacra  diptycha 
non  retulissent,  vel  ceteris  condi- 
tionibus  non  obtemperassent ,  quas 
circa  negotium  hoc  Romani  Pon- 
tifices  servari  oportere  decreve- 
runt. 


CAPUT  LI. 

DE   HAERESI   PELAGIANA. 


Cum  Innocentius  I.  Pontifex  esset, 
excitata  est  haeresis  Pelagiana,  cu- 
ius  praecipua  dogmata  erant,  falsum 
esse,  homines  peccato  originali  ob- 
noxios  nasci  ;  quare  dicebant  Pela- 
giani,  mortem,  libidinem  ,  concupi- 
scentiam,  conditiones  esse  humanae 
naturae  ingenitas,  naturamhuraanam 
non  vitiatam  esse,  atque  ideo  viribus 
suis,  sine  ullo  gratiae  auxilio,  nullas 
cupiditatum  illecebras  pati,  et  omnia 
vitare  peccata  posse  ,  et  negabant 
propterea  divinam  gratiam  voluntati 
necessariam  esse  ad  opera  meritoria 
perfìcienda  ;  baptismum  infantibus 
esse  conferendum  infìciabantur  ,  ut 
vitam  aeternam  consequi  possint. 
Quod  si  aliquando  gratiam  admisisse 
Pelagiani  dicendi  sunt,  illam  ad  fa- 
cilius  recte  operandum,  non  autem 
absolute  ad  bonum  agendum  neces- 
sariam admiserunt ,  afflrmantes  ta- 
men  eam  non  gratuito ,  sed  prò  ho- 
minum  meritis  tribui  solere. 

Pelagius  natione  Britannus  ,  ut 
passim  scriptores  veteres  tradunt 
s.  Prosper,  Augustinus,  Orosius,  Be- 
da,  professione  monachus ,  sed  nullo 
ecclesiastico  ordine  praeditus,  huius 
haeresis  auctor  fuit  circa  annum  405. 
Differt  Pelagius  hic  ab  alio  Pelagio, 
de  quo  Chrysostomus  in  epistola  an- 


no 405.  apud  Arabissum  in  Armenia 
scriptam  loquitur,  et  cuius,  veluti 
viri  sanctitate  praestantis,  lapsum 
deplorat.  Sed  Pelagium  haeresiar- 
cham  valde  diversum  fuisse  ostendit 
Orosius  vir  coaetaneus  in  apologeti- 
co, quem  ministrum  mensarum  bal- 
neh  epulisque  nutritum,  dixit,  latos 
humeros  gestantem ,  robustamque 
cervicem ,  praeferentem  etiam  in 
fronte  pinguedinem. 

Praecipuus  eius  discipulus  fuit  Cae- 
lestius  Scotus  ,  ut  Hieronymus  in- 
nuit  in  prooemio  1.  3.  in  Ieremiam: 
Marius  Mercator  in  commonitorio  ad 
Pintam  contra  Iulianum  ait,  Caele- 
stium  nobilem  natu,  et  auditorialem 
scholasticum  fuisse:  Gennadius  ca- 
pite 44.  de  scriptoribus  ecclesiasticis, 
ait  eum  adolescentem  fuisse  mona- 
chum  valde  pium,  ut  ex  eius  libellis 
constabat:  Augustinus  lib.  2.  ad  Bo- 
nifacium  de  Caelestio  agens  ait  fuisse 
illum  hominem  acerrimi  ingenii  , 
qui  si  corri geretur ,  plurimis  pro- 
fuisset. 

Pluribus  in  locis  habet  Augusti- 
nus, Pelagium  diu  in  Urbe  moratum 
esse  ,  et  antequam  haeresis  auctor 
agnosceretur  assuetum  fuisse  ita  lo- 
qui,  ut  errorem  suum  insinuaret, 
quem  postea  praedicavit.  Cum   ali- 

quando,  quendam  insignem  Episco- 
pum  Romae  audisset  recitari tem  il- 
lam  D.  Augustini  precationem:  Da 
Domine  quod  iubes ,  et  tube  quod 
vis,  inquit  Augustinus  lib.  de  dono 
perseverantiae  e.  20:  «paene  cum  eo, 
qui  illa  commemora vit ,  litigavit.  » 
Caelestius  Pelagio  adhaesit ,  atque 
ex  eius  familiaritate,  praecipuus  eius- 
dem  errorum  assertor  evasit. 

Yenerunt  deinde  Pelagius,  et  Cae- 
lestius in  Africani:  Pelagius  brevi  ibi 
mansit  eo  tempore,  quo  Cartilagine 
habebatur  collatio  de  Donatistis  an- 
no 411.  «  Eius  faciem,  ait  Augusti- 
nus ,  Carthagine,  quantum  recolo, 
semel,  vel  iterum  vidi  »  lib.  de  ge- 
stis  Pelagii.  Deinde  in  Asiam  se  con- 
tulit,  et  Hierosolymis  constitit.  Cae- 
leslius  Carthagine  mansit, ibique  dog- 
mata  Pelagiana  praedicare  coepit. 
Quare  a  Paulino  D.  Ambrosii  dia- 
cono accusatus  apud  Aurelium  Epi- 
scopum  Carthaginiensem ,  ecclesia- 
stica communione  privatus  est.  Tum 
se  Ephesum  contulit,  ibique  ad  pre- 
sbyteratum  obrepsit.  Augustinus  in— 
terea  rogatus  ab  Aurelio,  ut  fidei 
Cartliaginiensium  prospiceret,  in  ba- 
silica maiori  SS.  Perpetuae,  et  Fe- 
lici tatis,  oratiouem  ad  populum  ha-, 
buit,  in  qua  errores  Pelagianos  pa- 
lam  rel'utavit. 

Postea  Pelagius  ,  ut  sententiam 
guam  tueretur ,  librum  scripsit ,  in 
quo  confutare  conatus  est  quae  Hie- 
ronvmus  in  epistola  ad  Ctesiphon- 
tem  contra  ipsum  scripserat,  et  er- 
rores suos  etiam  propugnandossusce- 
pit.  Hunc  librum  Augustinus  habuit 
a  duobus  adolescentibus  honestissi- 
me  natis,  quos  Pelagius  deceperat, 
Timasio  ,  et  Iacobo  :  Augustinus  ei 
libro  statim  opposuit  librum  de  na- 
tura et  gratta,  quo  factum  est,  ut 
ai-olescentes  ii  Pelagium  deseruerint. 
Id  anno  414.  evenit. 

Auditus  est  interea  a  Ioanne  Epi- 
scopo Hierosolymitano  in  consessu 
Pelagius  anno  415:  Episcopis  Latinis 
eius  causa  remissa  est.  Eodem  an- 
no 415.  circiter  exeunte  habita  est 
Liddac,  quae  Diospolis  dicebatur  Sy  n- 


odus  Diospolitana.  Duo  Episcopi  Gal- 
licani, Eros,  et  Lazarus,  quorum  de- 
positionem  Sedes  Apostolica  proba- 
verat,  in  Orientem  venerant,  et  er- 
roribus  pelagianis  compertis ,  libel- 
lum  contra  Pelagium  ,  et  Cadesti  um 
Eulogio  Caesareensi  Palaestinae  Pri- 
mati dederant,  a  quo  habitum  est 
concilium  14.  Episcoporum ,  quos 
memorat  Augustinus  lib.  1.  contra 
Iulianum  cap.  5.  Pelagius  cum  accu- 
satores  non  adessent  in  concilio,  ita 
loquutus  est ,  ut  condemnationem 
evaserit;  Innocentius  I.  Papa  in  epi- 
stola ad  Africanos,  ait  de  eo  synouO  : 
«  Obiecta  (Pelagius)  partirn  vitando 
suppressit,  partim,  multa  in  se  verba 
retorquendo  ,  tota  obscuritate  con- 
fudit,  aliqua  magis  falsis  argumen- 
tis,  quam  vera  ratione,  ut  ad  tem- 
puspoterat  videri,purgavit  negando, 
alia  falsa  interpretatione  vertendo.  « 
Plures  epistolas  ab  Episcopis  acce- 
ptas,  et  ipsius  Augustini  unam  at- 
tulit  in  medium  Pelagius ,  ut  se 
amari  a  catholicis,  et  in  honore  esse 
doccret.  Post  haec  turni»1  us  Victoria, 
sibi,  suisque  gratulatus  est,  et  Hie- 
ronymum  praesertim  acriter  e>t  in- 
sectatus. 

Paulus  Orosius  cum  S.  Stepbani 
reliquiis  in  Africani  ex  Oriente  ve- 
niens,  res  ibi  gestas  narravi  t,  et  eas 
praesertim  cum  Angustino  commu- 
nicavit.  Arelius  Cartìiaginiensis  ha- 
buit Cartilagine  concilium  6S.  Epi- 
scoporum anno  416.  Errorem  Pela- 
gianum  damnandum  censuerunt  Epi- 
scopi, sed  ad  Innocentium  Pontiiìcem 
de  sententia  in  concilio  suscepta  scri- 
pserunt.  Eodem  anno  Milevitanum 
concilium  61.  Episcoporum  habitum 
est  sub  Silvano,  Numidiae  primate. 
Errorem  damnandum  Episcopi  etiam 
in  ea  synodo  iudicarunt,  et  synodica 
epistola  ad  Innocentium  scripta,  Pe- 
lagium, ac  Caelestium  accusarunt. 

Augustinus  quoque  de  tota  re  ad 
Innocentium  litteras  dedit ,  a  pluri- 
bus  etiam  Episcopis  subscriptas.  In- 
nocentius die  27.  ianuarii  417.  sen- 
tentiam tulit  contra  Pelagium  ,  et 
Caelestium,  quos  ecclesiastica  com- 

munione  privari,  ovili  Dominico 
non  recidi  iubet ,  nisi  resipuerint. 
De  hoc  Innocentii  decreto  Augusti- 
nus  agens  serm.  2.  de  verbis  Apo- 
stoli, ait:  «  Iam  enim  de  hac  causa 
duo  concilia  ad  Sedem  Apostolicam 
missa  sunt.  Inde  etiam  rescripta  ve- 
nerunt:  causa  finita  est.  Utinam  ali- 
quando  fìniatur  error. » 

Non  multo  post  haec  Innocentius 
mortuus  est,  eique  Zosimus  die  18. 
Martii  anno  417.  suffectus  fuit.  Ut 
praeteream  quae  Pelagius  Innocen- 
tio  scribenda  curavit ,  cuna  se  et 
Caelestium  damnatum  esse  comperit, 
et  quibus  artibus  conatus  est  se  de- 
fendere, perstringam  potius  ea,  quae 
statini  post  Zosimi  electionem  eve- 
nerunt.  Scilicet  ubi  primum  ad  eos 
nuntius  pervenit,  Zosimum  Innocen- 
tio  successisse,  occasionem  se  nactos 
esse  putaverunt  opportunam  ad  cau- 
sae  conditionem  meliorem  efficien- 
clam.  Caelestius  igitur  praepropere 
Romam  venit,  ut  Zosimo  illuderet. 
Atque  ad  eos  statim  se  convertit , 
quos  gratia,  et  auctoritate  valere, 
et  sibi  rebusque  suis  amicos  esse 
putabat,  praesertim  vero  apud  Xi- 
stum  Romanae  Ecclesiae  presbyte- 
rum  (qui  deinde  Xistus  III.  fuit) , 
quem  magnum  causae  suae  patronum 
esse  Pelagiani  iactabant,  nihil  omi- 
sit ,  ut  eum  benevolum  habere  in 
negotii  sui  pertractatione  posset. 

Conquestus  est ,  nimis  praecipiti 
iudicio,  in  Africa,  et  Romae,  de  sen- 
tentia  Pelagii,  et  sua  actum  fuisse, 
se  inauditos  damnatos  esse,  Episco- 
pos  duos  Gallicanos  sibi  infensos  ad 
sePelagiumque  perdendumplurimum 
contulisse,  de  doctrina  autem  Pela- 
gii, et  sua,  ita  loquebatur,  ut  dum 
callide  errores  tegere  conabatur,  ca- 
tholicum  interea  se  esse  cuperet  per- 
suadere; multa  de  rebus,  ad  fidenti  ca- 
tholicam  pertinentibus  de  quibus  is 
non  accusabatur ,  se  credere  anir- 
mans;  ea  vero  quae  ad<causam  per- 
tinebant  ,  subdole  vix  attingebat. 
De  ea  re  Augustinus  ait  de  pece, 
orig.  e.  23:  «  Cum  in  libello  ,  quem 
Romae  dedit ,    cum   fìdem    suam  a 


Trinitate  unius  Deitatis  ,  usque  ad 
resurrectionem  qualis  futura  est  mor- 
tuorum,  de  quibus  eum  nullus  inter- 
rogaverat ,  et  unde  nulla  quaestio 
movebatur,  quantum  dicere  libuit , 
explicasset,  etc.  »  Praeterea  asseve- 
rabat,  se  illa  damnaturum  quae  Se- 
des  Apostolica  damnasset,  Innocentii 
sententiam  se  suscipere ,  optare  se , 
ut  in  quibus  erraverat,  corrigeretur. 

Cum  Innocentius  ipse  scripsisset, 
Pelagium  ,  Caelestiumque  si  emen- 
dassent  quae  senserant,  posse  veniam 
impetrare ,  mirum  esse  non  debet , 
Zosimum  Caelestio  ita  loquenti  se 
benignum  exhibuisse  ,  et  putasse , 
hominem  ita  agentem  haereticae  sen- 
tentiae  non  adhaerere.  Postquam  igi- 
tur in  Basilica  s.  Clementis  Caele- 
stium Zosimus  audivisset,  litteras  ad 
Episcopos  Africanos  scripsit,  in  qui- 
bus nihil  quidem  immutabat  de  iis, 
quae  Innocentius  iudicaverat ,  sed 
cum  existimaret  Caelestium  vere  , 
non  callide,  loqui  secundum  allatas 
ab  eo  querelas ,  explicabat  mentem 
suam  Zosimus  ,  atque  iubebat ,  Ro- 
mam intra  duorum  mensium  spatium 
mitti  ab  Episcopis  Africanis  debere 
«  qui  praesentem  redarguant  aliter 
sentire,  quam  libellis,  et  confessione 
contexit ,  aut  nihil  post  haec  tam 
aperta,  et  manifesta,  quae  protulit, 
dubii  Sanctitas  Yestra  resedisse  co- 
gnoscat.  » 

Alias  etiam,  easque  graviores  de 
eadem  re  ad  Africanos  Episcopos 
Zosimus  litteras  misit,  postquam  epi- 
stolam  accepit  a  Pelagio  scriptam 
cum  Innocentii  decretum  audivisset: 
Pelagii  autem  epistola,  et  professio 
fìdei  eidem  adiecta,  in  eandem  sen- 
tentiam scripta  erat,  qua  Caelestius 
Romae  de  iudicio  in  Pelagiana  causa 
facto  conquestus  fuerat.  Epistolae 
praeterea  Pelagii  Praylus  Hieroso- 
lymitanus  Episcopus  Ioannis  succes- 
sor  litteras  adiunxerat,  quibus  Pela- 
gium, quem  Catholicum  esse  crede- 
bat,  Pontifici  plurimum  commenda- 
vit.  Zosimus  igitur  Pelagii,  et  Prayli 
epistola  commotus,  gravius  ad  Afri- 
canos scripsit,  et  vehementius  agen- 

di  rationem  reprehendit  ,  qua  in 
Africa,  Pelagii,  et  Caelesti  causa  per- 
tractata  fuit. 

Africani  Episcopi  haec  valde  mo- 
leste tulerunt:  Zosimo  igitur  primum 
scripserunt,  eum  precantes  ne  quid 
novi  in  Pelagiana  causa  statueret , 
antequam  ad  eum  Synodi  Africanae 
tunc  habendae  relatio  mitteretur , 
quae  Synodus  anno  418.  habita  est, 
et  ex  qua  litterae  eiusmodi  ad  Zo- 
simum  missae  sunt,  ut  penitus  omnes 
Caelestii,  et  Pelagii  fraudes  detegere 
potuerit.  His  autem  litteris  acceptus, 
eum  Caelestium  ad  audìentiam  pie- 
niorem  Zosimus  vocasset ,  is  vero 
intellexisset,  Africanorum  Episcopo- 
rum  litteris,  omnia,  quae  falso  co- 
natus  erat  Pontifici  persuadere,  esse 
detecta,  Roma  fugit.  Vidit  Zosimus 
negotium  non  esse  ad  aliud  tempus 
differendum,  quare  eum  perspiceret, 
homines  fraudulentos  se  decipere 
molitos  esse,  Caelestium,  Palagium- 
que,  omnemque  eorum  doctrinam, 
in  Africanis  Synodis,  et  ab  Innocen- 
tio  .proscriptam  ,  damnavit ,  missa 
etiam  ad  universos  totius  orbis  Epi- 
scópos  epistola ,  quam  Marius  Mer- 
cator  tractoriam ,  seu  tractatoriam 
appellavit. 

Tunc  vero  omnibus  apparuit  quam 
falso  Pelagiani  Xisto  Romano  pre- 
sbytero,  veluti  causae  praecipuo  pa- 
trono gloriarentur.  Ut  enim  a  se  in- 
famiam  propulsaret,  coram  frequen- 
tissimo populo,  primus  in  Pelagium, 
ac  Caelestium  anathema  pronuntia- 
vit.  Hoc  autem  Xisti  facto  Africani 
gratulati  ita  sunt,  ut  eiusdem  litte- 
ras,  quibus  de  ea  re  Aurelium  cer- 
tiorem  faciebat  passim  illi  exseriben- 
das  ,  vel  sibi  ab  amicis  legendas 
curarent.  «  Quid  enim  gratius  legi, 
vel  audiri  potest,  quam  gratiae  Dei 
tam  pulchra  defensio  adversus  ini- 
micos  eius,  ex  ore  eius,qui  eorun- 
dem  inimicorum  patronus  ante  ia- 
ctabatur?  »  ait  Augustinus  ep.  104. 
Episcopi  Africani  interea  ,  accepto 
nuntio  condemnationis  Pelagianorum 
Romae  factae,  et  Zosimi  litteris  de 
sententia  in  illos  pronuntiata,  con- 


cilium  totius  Africae  plenarium  ha- 
bentes  in  secretano  Basilicae  Fausti, 
die  prima  maii  anno  418  haeresim 
Pelagianam  iterum  damnaverunt:  et 
Pontificis  Zosimi  sollicitudinem  apo- 
stolicam  vehementer  laudaverunt. 
Concilio  autem  interfuerunt  ducenti 
quatuordecim  Episcopi ,  ut  Prosper 
scribit  contra  Collatorem  cap.  10. 

Abusi  sunt  Zosimi  Pontificis  facto, 
eum  Caelestio  nimia  facilitate  Ro- 
mae pertractantis,  ii,  qui  occasionem 
quamlibet  libenter  amplexi  sunt  de 
Pontificibus  Romanis  detrahendi  , 
itemque  ii,  qui  denegarunt,  Pontifi- 
cem  Romanum  infallibilitate  prae- 
ditum  esse  eum  ex  cathedra  de  rebus 
ad  fìdem,  moresque  spectantibus  de- 
fìnitionem  aliquam  facit,  prout  con- 
stat  legenti  defensionem  declaratio- 
nis  Cleri  Gallicani  anni  1682  1.  9 
cap.  35,  quo  loco  de  Zosimo  agitur, 
veluti  de  Pontifice,  qui  in  fidei  ne- 
gotio  manifeste  graviter  deceptus 
sit,  eo  quod  in  suis  duabus  primis 
ad  Africanos  Episcopos  epistolis,  Cae- 
lestium ,  eiusque  libellum  sibi  obla- 
tum  ,  catholicum  appellaverit.  Haec 
autem  quam  iniuria  de  Zosimo  Pon- 
tifice scripta  sint ,  tum  historiae 
ipsius  consideratio  ostendit,  tum  do- 
ctissimi  viri  demonstraverunt  ,  qui 
Pontifìcum  Romanorum  defensionem 
in  ea  re  susceperunt ,  prout  fecit 
Cardinalis  Orsius  in  opere  de  irre- 
forrnabilì  Romani  Pontificis  in  de- 
finiendis  fidei  controversiis  ìudicio 
t.  2  p.  132  et  seqq. 

Neque  id  certe  difficile  est  per- 
suadere, Zosimum  in  fidei  negotio 
graviter  deceptum  dici  non  posse , 
ob  ea,  quae  eum  Caelestio  gessit. 
Primum  quidem ,  etiamsi  concede- 
re aliquis  vellet,  id  quod  falsum 
est ,  eum ,  eum  Caelestium  catho- 
licum appellavit ,  in  fidei  negotio 
errorem  commisisse,  ad  causam  ta- 
men  propugnandam  eorum  ,  qui  in- 
fìciantur  Romanos  Pontifices  infal- 
libilitate, seu  fìrmitate  in  fidei  con- 
troversiis dirimendis  praestare  ,  ad 
causam,  inquam,  istam,  propugnan- 
dam, necessario  requireretur  hancZo- 


206  CAPUT    LI. 

simi  scribendi  rationem  ad  Episco- 
pos  Africanos,  numerari  debere  inter 
defìnitiones  eas,  quae  ex  Cathedra 
factae  dicuntur.  De  his  enim  tantum- 
modo  quaestionem  illi  instituunt. 
Verum  id  non  potest  ullo  modo  pro- 
bari, si  duae  illae  epistolae  conside- 
rentur,  quas  Pontifex  ad  Africanos 
scripsit. 

Etenim    nihil    ille    de    Innocentii 
sententia  immutavit,  nihil  novi  de- 
fìnivit,  sed  Caelestium  non  legitime 
condemnatum  existimans,  et  catho- 
licum etiam  esse  animo  suo  reputans, 
petiit  ab  Africanis  in  prima  sua  epi- 
stola ut  intra  duos  menses  Romam 
mitterent ,  qui    coram    agerent ,  et 
ostenderent  illum   subdole ,  ac  falso 
retulisse  quae  retulerat.  Altera  vero 
epistola    haec    Zosimus   affirmavit  : 
«  Idcirco  noveri t  fraternitas  vestra, 
nihil  nos  post  illas,  quas  superius  lit- 
teras  vestras  accepimus,  immutasse, 
sed  in  eodem  cuncta  reliquisse  statu, 
in  quo  dudum  fuerunt,  cum  hoc  no- 
stris  litteris  vestrae  indicavimus  san- 
citati ,  ut  illa,  quae  a  vobis  ad  nos 
missa  erat ,'  obtestatio    remaneret  , 
quia  numquam  temere  quae  diu  sunt 
tractata,  sinuntur ,  nec  sine  magna 
deliberatione  statuendum  est ,  quod 
summo  debet  disceptari  iudicio.»  Est 
igitur  perspicuum  non  modo  defìni- 
tionem    ex    cathedra ,    sed    nullam 
prorsus  defìnitionem  his  litteris  Zo- 
simi  contineri.  Id  autem  aperte  de- 
monstrat,  quam  leve  fuerit ,  ex  Zo- 
simi  isto  facto  argumentum  desumere 
ad  ostendendum,  Romanos  Pontifìces 
infallibiles  minime  esse,  cum  de  con- 
troversiis  ad  fìdem   spectantibus  ex 
cathedra  decernunt. 

Sed  hac  omissa  animadversione  , 
patet  omnino  Zosimum  accusari  iure 
non  posse  veluti  in  fidei  negotio  er- 
rorem  aiiquem  commiserit,  cum  se 
benevolum  Caelestio  demonstravit. 
Itaque  certum  errasse ,  quod  ,  cum 
Caelestius  animo  haereticus  esset , 
ille  tamen  permotus  eiusdem  loquen- 
di,  et  agendi  ratione  Romam  adhi- 
bita,  putaverit  haereticum  eum  non 
esse,  Hic  autem  Zosimi  error  aliud 


non  continet,  nisi  eum  in  praecon- 
cepta  opinione  de  interna  Caelestii 
sententia  personali  deceptum  esse. 
Quid  vero  hoc  commune  habet  cum 
infallibilitate ,  qua  Romanos  Ponti- 
fìces praeditos  esse  propugnamus  , 
cum  ea  non  de  opinione  circa  per- 
sonalem  aliquam  internam  qualita- 
tem,  sed  de  decretis  dogmaticis  ,  a 
Pontifìcibus  ex  cathedra  editis  in- 
telligatur?  Neque  vero  existiman- 
dum  est,  temere  ,  et  sine  iusta  ra- 
tione Zosimum  eam  opinionem  de 
interna  Caelestii  sententia  suscepisse, 
ut  illum,  eiusque  libellum  catholicum 
appellare  potuerit. 

Etenim  de  Caelestio  potuit  habere 
prae  oculis  id,  quod  ad  statuendum, 
num  aliquis  haereticus  existimari 
debeat,  plurimum  valet,  scilicet,  non 
errorem  contra  Ecclesiae  doctrinam 
tantummodo,  sed  erroris  adversus 
Ecclesiae  doctrinam  defendendi  per- 
tinaciam  praecipue  haereticum  con- 
sti tuere.  Iam  vero  Caelestius  affirma- 
verat,  se  paratum  ea  corrigere,  quae 
in  se  emendatione  digna  reperta 
fuissent.  Praeterea  se  damnare  er- 
rores  omnes  dixerat,  quos  Innocen- 
tius  I  damnaturum  esse  promiserat, 
et  quaecumque  Sedes  Apostolica  da- 
mnasset.  Si  haec  ex  animo  pronun- 
tiasset  Caelestius,  quemadmodum  ve- 
re illum  haec  affirmare  Zosimus  ar- 
bitratus  est,  internam  certe  haere- 
ticam  sententiam  tunc  eum  habere, 
existimari  non  poterat.  Si  ergo  his 
adductus  Zosimus  ,  eum  catholicum 
appellavit,  perspicuum  est,  Pontifi- 
cem  non  temere,  et  sine  iusta  causa 
id  fecisse. 

Confìrmantur  haec  D.  Augustini 
testimonio  lib.  2  ad  Bonifacium  e.  3. 
Inquit  enim:  «  Cum  hoc  (scilicet  er- 
rorem circa  peccatum  originale)  Cae- 
lestius in  suo  libello  posuisset  inter 
illa  dumtaxat ,  de  quibus  se  adhuc 
dubitare,  et  instrui  velie  confessus 
est,  in  homine  acerrimi  ingenii,  qui 
profecto  si  corrigeretur ,  plurimis 
profuisset ,  voluntas  emendationis  , 
non  falsitas  dogmatis  approbata  est; 
et  propterea  libellus  eius  catholicus 

dictus  est ,  quia  et  hoc  catholicae 
mentis  est,  si  qua  forte  aliter  sapit, 
quam  veritas  exigit,  non  ea  certis- 
sime definire,  sed  detecta.  et  demon- 
strata  respuere.  Hoc  in  ilio  factum 
esse  probabatur  ,  quando  se  litteris 
beatae  memoriae  Papae  Innocentii  , 
quibus  de  hac  re  dubitatio  tota  sub- 
lata est,  consentire  respondit.» 

Longe  diversus  fuisset  Zosimi  er- 
ror,  si  quemadmodum  Caelestius  in 
suo  libello  affirmaverat,  primi  pa- 
rentis  peccatum  in  posteros  non  pro- 
pagai pronunciasset.  Nam  ita  nefa- 
riam  haeresim  ille  certe  docuisset , 
eiusque  error  ad  fìdei  materiam  pror- 
sus  pertineret.  Verum  negare  omnino 
possumus  haec  umquam  probata,  aut 
pronuntiata  a  Zosimo  fuisse:  nullum 
enim  est  monumentum,  quo  id  osten- 
di  queat  :  Augustinus  vero  ,  neque 
voce,  tieque  scripto  id  umquam  affir- 
matum  a  Pontifice  fuisse  memorato 
e.  3  lib.  2  ad  Bonifacium  confìdenter 
testatus  est.  «  Quaenam,  inquit,  tan- 
dem epìstola  venerandae  memoriae 
Papae  Zosimi ,  quae  interloquutio 
reperitur,  ubi  praeceperit  credi  opor- 
tere  ,  sine  ullo  vitio  peccati  origi- 
nalis  hominem  nasci  ?  Nusquam  pror- 
sus  haec  dixit,  numquam  omnino  con- 
scripsit.  » 

Non  modo  autem  nullum  adest 
monumentum,  quo  ostendatur,  Zosi- 
mum  in  hunc  errorem  incidisse,  sed 
etiam  perspicuo  eiusdem  Pontifìcis 
facto  evincere  possumus,  eum  erro- 
rem quo  peccatum  originale  in  ho- 
mines  propagari  denegatur ,  impro- 
basse  etiam  tunc  ,  cum  adeo  bene- 
vole Caelestium  alloquebatur.  Con- 
stat  enim  ex  historia  quaestionis  , 
quam  de  Caelestii  fide  Zosimus  in- 
stituit,  atque  Augustini  testimonio 
lib.  de  peccato  originali  e.  6  et  7, 
Zosimum  voluisse  a  Caelestio  probari 
quae  Innocentius  in  epistola  ad  Afri- 
canos  docuerat,  atque  illa  damnari, 
quae  Caelestio  obiecerat  de  his  er- 
roribus  Paulinus  Ambrosii  diaconus: 
notum  vero  omnibus  est,  Innocen- 
tium  in  sua  illa  epistola,  catholicam 
de  peccati  primi  hominis  in  univer- 


sum humanum  genus  propagatione 
sententiam  docuisse;  Paulinus  autem 
in  Synodo  Carthaginiensi,  Caelestio 
obiecerat ,  eum  peccatum  originale 
veluti  commentitium  reiicere  :  Cae- 
lestius ea  omnia  libenter  se  accipere 
respondit ,  quae  Innocentius  decre- 
verat,  et  damnare  se  quaecumque 
Sedes  Apostolica  damnasset.  Ostendit 
igitur  Zosimus  quae  mens  sua  esset 
de  peccato  originali,  ita,  ut  insigni 
facto  docuerit  se  ab  ilio  errore  pe- 
nitus  alienum  esse.  Quanam  ergo  ra- 
tione  accusari  Zosimus  potest  veluti 
si  nefarium  errorem  de  peccato  ori- 
ginali minime  in  homines  propagato 
amplexus  fuisset? 

Quod  si  facile  ostendimus  Zosimum 
in  errorem  illum,  quem  diximus,  non 
incidisse,  non  est  diffieiiius  probare. 
Pontificem  neque  illum  errorem  com- 
misisse,  ut  eas  propositiones,  quibus 
Caelestius  originale  peccatum  dene- 
gaverat ,  catholicas  esse  deelarave- 
rit,  si  eo  sensu  acceptae  fuissent , 
quem  eius  verba,  atque  totius  eius 
sententiae,  ac  libelli  ratio,  vel  con- 
textus  requirebat.  Hoc  enim  si  com- 
misissct  Zosimus,  accusari  posset  de 
errore  patrato  in  facto  dogmatico 
iudicando.  Ut  autem  ostendamus  ne- 
que hac  ratione  Zosimum  errasse  , 
argum.entum  afferemus,  quo  manife- 
ste patebit,  Pontificem  libelli  Caele- 
stii sensum  obvium  ,  ac  naturalem 
prorsus  reiecisse,  et  petiisse  a  Cae* 
lestio,  ut  ipse  quoque  illum  sensum 
improbaret. 

Quisnam  esset  obvius,  ac  natura- 
lis  libelli  Caelestii  sensus  circa  pec- 
catum originale ,  Augustinus  tradit 
e.  6  de  peccato  originali,  atque  id 
ex  Caelestii  libello  deprompsit.  Haec 
autem  erat  de  ea  re  libelli  senten- 
tia  :  «  In  remissionem  autem  pecca- 
torum  baptizandos  infantes  non  id- 
circo  dicimus ,  ut  peccatum  ex  tra- 
duce firmare  videamur  :  quod  longe 
a  catholico  sensu  alienum  est,  quia 
peccatum  non  cum  homine  nascitur, 
quod  postmodum  exercetur  ab  ho- 
mine ,  quia  non  naturae  delictum  , 
sed  voluntatis  esse  demonstratur.  » 

Quanam  vero  ratione  constet,  Pon- 
tifichili Zosimum  petiisse  a  Caelestio, 
ut  improbum  hunc,  nefariumque  sen- 
sum  propositionis  suae  reiiceret,  ha- 
betur  ex  eo,  quod  voluerit ,  Caele- 
stium  ea  omnia  probare  ,  quae  In- 
nocentius  Pontifex  decreverat.  Atqui 
Innocentium  catholicam  de  peccato 
originali  doctrinam  tradidisse  explo- 
rata res  est.  Praeterea  voluit  Zosi- 
mus  ea  damnari  a  Caelestio  ,  quae 
Paulinus  Diaconus  illi  concilio  Car- 
thaginiensi  obiecerat.  Quid  vero  in- 
ter  accusationes  suas  Paulinus  attu- 
lerat?  Scilicet,  quemadmodum  Augu- 
stinus  habet  de  gestis  Pelagli  cap.ll, 
illum  accusavit,  quod  doceret  «  quo- 
niam  peccatum  Adae  ipsum  solum 
laeserit,  et  non  genus  humanum.... 
quoniam  infantes  nuper  nati  in  ilio 
statu  sunt ,  in  quo  Adam  fuit  ante 
praevaricationem.  » 

Scio  quidem  Caelestium  nihil  cu- 
rasse ea,  quae  Paulinus  obiecerat, 
et  in  eo  tantum  perstitisse,  ut  affir- 
maret,  se  penitus  Innocentii  senten- 
tiae  adhaerere ,  et  se  obtemperare, 
atque  obtemperaturum  iis  quae  Se- 
des  Apostolica  statuisset.  Quod  si  de 
Paulino  nihil  habet  Caelestius,  ipse 
tamen  Pontifex  quam  diverso  sensu 
a  Caelestii  mente  acciperet  quae  ad 
eius  propositiones  propugnandas  is 
scripserat,  manifestum  omnino  est. 
Ostendit  enim  id ,  mentem  Zosimi 
fuisse,  obvium  ac  naturalem  Caele- 
stii libelli  sensum  improbare.  Quam- 
quam enim  nihil  de  Paulino  cura- 
verit ,  constat  tamen  Paulini  accu- 
sationem  veri  tati  consonanti  a  Zosimo 
repertam  esse  ,  atque  idcirco  ,  sic 
Caelestium  dimisit ,  ut  videretur 
omnino ,  impium  de  illius  doctrina 
contextum  reiecisse.  Haec  autem  sa- 
tis  per  se  sunt ,  ut  ostendant ,  ne- 
fario  Caelestii  sensui  se  Zosimum  op- 
posuisse.  Quomodo  igitur  affirmari 
potest,  Pontificem  Caelestii  errori 
se  consentaneum  demonstrasse  ? 

His  adiungendum  est ,  Zosimum 
deinde,  solemniori  decreto,  eoque  ad 
totius  orbis  Episcopos  misso,  Pela- 
gium,  Caelestiumque,  omnesque  eo- 


rundem  haeresis  errores  ùamnasse. 
Hoc  autem  ille  fecit ,  ubi  primum 
intellexit,  Caelestium  falso  explicas- 
se  quae  in  libello  suo  exposuerat. 
Ergo  Zosimus  idcirco  Caelestium 
haereticum  tunc  putavit ,  quod  ille 
proprio  sensu  ,  quem  verba  praese- 
ferebant,  contextum  libelli  explica- 
ret.  Quare  obvium  istum  ,  ac  natu- 
ralem sensum  a  Zosimo  reiectum 
esse  dicendum  est. 

Haec,  quae  attulimus,  ad  Zosimum 
defendendumfsatis  sunt.  Quod  spectat 
vero  ad  reliqua,  quae  in  Pelagiana 
causa,  post  ea  quae  diximus  evene- 
runt ,  haec  cursim  signifìcabimus. 
Videlicet,  volente  Zosimo ,  Episco- 
pos omnes  Ecclesiae,  eius  tractoriae, 
vel  tractatoriae,  epistolae  de  Pela- 
gianae  haeresis  condemnatione  sub- 
scripsisse,  exceptis  Episcopis  decem 
et  octo,  quorum  princeps  obstinatio- 
ne,  et  pervicacia  Iulianus  Episcopus 
keclanensis  fuit,  qui  Episcopatu  spo- 
liati,  et  exsilio  affecti  idcirco  fue- 
rant;  ab  Honorio  Imperatore  Pela- 
gium,  et  Caelestium  ex  universo  im- 
perio Romano  pulsos  esse;  iactatam 
a  Pelagianis  appellationem  ad  con- 
cilium  Generale  ,  omnium  suffragio 
fuisse  contemptam,  et  audaciae,  ac 
veluti  temeritatis  plenam  ab  omni- 
bus esse  reiectam  ;  Concilium  Ephe- 
sinum  ipsum  oecumenicum,  cum  eo 
Iulianus,  nonnullique  alii  Pelagiani 
venissent ,  illos ,  et  eorum  errores 
duobus  canonibus  editis  condemnas- 
se.  Denique  eorum  sectam,  praeter 
Augustini  Hipponensis  singulares  la- 
bores,  auctoritate  Pontifìcum  Roma- 
norum,  Caelestini  I,  Xisti  III ,  Leo- 
nis  Magni ,  Gelasii  I  fuisse  repres- 
sane 

Non  sunt  tamen  hic  penitus  prae- 
tereundi  Semipelagiani,  hac  ratione 
appellati,  quia,  licet  pleraque  Pela- 
gianorum  placita  non  docerent ,  in 
eo  tamen,  inter  ceteros  errores  suos, 
praecipue  peccabant,  quod  divinam 
interiorem  gratiam,  necessariam  ne- 
garent  vel  ad  primos  illos  voluntatis 
conatus,  a  quibus  obtinendae  salu- 
tis  studium  exorditur.  Vetera  omnia 

monumenta  de  hac  causa  demon- 
strant ,  hoc  prorsus  sensisse  Se- 
mipelagianos ,  atque  idcirco  Inno- 
centius  X  inter  Iànsensii  Yprensis 
propositiones  illam  num.  4  damnavit 
uti  falsanti  ,  et  haereticam  ,  in  qua 
statuitur:  «  Semipelagianos  adniisis- 
se  interioris  gratiae  necessitatem  ad 
singulos  actus,  e  ti  ani  ad  initium  fi- 
dei  ;  et  in  hoc  fuisse  haereticos,  quod 
vellent,  eam  gratiam  talem  esse,  cui 
posset  humana  voluntas  resistere  , 
vel  obtemperare.  »  Cassianus,  quon- 
dam ìoannis  Chrysostomi  auditor  , 
et  ab  eo  diaconus  ordinatus,  Massi- 
liae  Semipelagianorum  auctor  fuit, 
qui  cum  magno  numero  ibi  deinde  fue- 
rint,  Massilienses  quoque  sunt  appel- 
lati. Ex  opere,  quod  collationes  Pa- 
trum  Cassianus  inscripsit  ,  errores 
Semipelagiani  tum  Massiliae  ,  tum 
apud  monachos  in  Insula  Lerina , 
tum  in  Arelatensi ,  ac  Lugdunensi 
dioecesi  disseminati  sunt.Augustinus 
eos  etiam  invicte  confutavit:  Caele- 

stinus  I  autem  Pontifex,  scripta  cele- 
berrima ad  GalliaeEpiscopos  episto- 
la, Augustini  obtrectatores  graviter 
reprehendit,  et  multa  de  Augustini 
laudibus  pronuntiavit.  Semipeiagia- 
nis  vero  in  posterum.haeresis  nota 
in  usta  est.  Postquam  enim  Gelasius, 
et  Hormisdas  Cassiani  ,  et  Fausti 
Reiensis  libros  damnassent,  anno  529 
synodus  Arausicana  II  habita  est  , 
in  qua,  ex  Apostolicae  Sedis  aucto- 
ritate  25  canonibus  editis,  Semipe- 
lagiani errores  damnati  sunt.  Mor- 
tilo autem  Felice  IV  Pontifice  ,  a 
quo  canonum  istofum  confirmatio 
postulata  fuerat,  Bonifacius  II  qui 
illi  anno  530  suffectus  est,  pontifì- 
ciam  confìrmationem  iis  decretis  ad- 
iecit.  Praeter  ceteros  Historiae  Ec- 
clesiasticae  scriptores,  legi  debet  de 
memorato  superius  haereticorum  ge- 
nere, eruditissimi  Cardinalis  Henrici 
Norisii  Historia  Pelagiana,  ut  quae 
ad  illam  pertinent ,  fuse  ,  ac  certe 
cognoscantur. 


CAPUT  LII. 


DE   APIARII   PRESHYTERI    DIOECESIS   SICCENSIS   IN  AFRICA 
AD   ZOSIMUM   PONTIFICIA!   APPELLATIONE. 


Inter  ea,  quae,  Zosimo  Pontifica- 
tum  gerente  ,  .contigerunt ,  Celebris 
imprimis  est  controversia,  quae  de 
appellationibus  cum  Africanis  Epi- 
scopis  pertractata  fuit ,  et  de  qua 
sub  Bonifacio ,  et  Caelestino  I  Zo- 
sirni  successoribus  actum  etiam  est. 
Apiarius  Siccensis  Ecclesiae  in  Afri- 
ca presbyter ,  ab  Urbano  Episcopo 
suo  depositus,  et  Ecclesiae  commu- 
nione  privatus  fuerat.  Ab  Episcopi 
sententia  Apiarius  ad  Romani  Pon- 
tificis  iudicium  provocavit,  et  Romani 
se  contulit,  ut  ibi  appellationis  nego- 
tium  prosequeretur.  Zosimus  autem 
accipiendam  Apiarii  appellationem 
existimavit,  licet  Episcopi  Africani 
contenderent  morem  Africae  prò- 
prium  esse,  ut  presbyteris,  ceteris- 
que  clerieis  inierioribus,  qui  ab  Epi- 
scopis  suis  damnati  fuissent,  ad  Ro- 

manum  Pontificem  appellare  non  li- 
ceret.  Rem  veluti  novam  ,  et  Afri- 
canae  Ecclesiae  disciplinae  contra- 
riam  existimarunt  Episcopi  Afri- 
cani, eamque  ita  graviter  tulerunt, 
ut  quod  numquam  antea  fecerant , 
in  Synodo  anno  41S  canonem  edide- 
rint,  quo  eiusmodi  appellationes  pro- 
hibebantur. 

Zosimus,  qui  iura  potestatis  suae 
servanda  esse  intelligebat,  rem  au- 
tem de  qua  controversia  excitata 
fuerat  cupiebat  prudenter,  et  quanta 
poterat  tranquillitate  tractari,  cau- 
sam  Apiarii  Romae  defìniendam  non 
censuit,  sed  legatos  in  Africani  mi- 
sit,  qui  una  cum  episcopis  finitimis 
in  Apiarii  causam  inquirerent.  Id 
offlcii  contulit  Faustino  Potentiae 
Episcopo ,  Philippo  ,  et  Asello  Ro- 
manae  Ecclesiae  presbyteris:  in  ipso 

concilio,  anno  418  in  Africa  habito 
statutum  fuerat,  «  piacere  ut  Pre- 
sbiteri, Diaconi,  vel  cetcri  inferio- 
ris  ordinis  clerici  in  causis  ,  quas 
.habucrint,  si  de  iudiciis  Episcopo- 
rum  suorum  questi  fuerint ,  vicini 
Episcopi  eos  audiant.  »  Quare  ut  de 
Apiarii  causa  a  fìnitimis  Episcopis 
cognosceretur,  non  poterat  ab  Afri- 
canis Episcopis  graviter  ferri,  cum  id 
apud  eos  veluti  commune  esse  de- 
bere t. 

Quod  vero  Africanis  molestum  e- 
rat,  contineri  tantummodo  poterat 
in  Apostolica  Delegatione,  quam  in 
Apiarii  causa  decreverat  Zosimus. 
Ut  autem  hac  etiam  in  re  modera- 
tionern  suam  Zosimus  exhiberet , 
canonem  5  seu  7  Sardicensem,  ac  17 
in  commonitorio  allegavit ,  eorun- 
ilem  vero  canonum  usum ,  non  per 
scripturam  tantum,  hac  in  re  Afri- 
canis Episcopis  Legati  exponere  de- 
bebant,  sed  etiam  verbis  explicare. 
Itaque  Faustinus  in  concilio  anno  419 
Cartilagine  habito  ait:  «  Iniuncta  no- 
bis  sunt  a  Sede  Apostolica  ,  aliqua 
per  scripturam,  aliqua  etiam  in  man- 
datis.  .  . .  sicut  in  gestis  superioribus 
meminimus.»  Praeterea  Zosimum  si- 
bi  praecepisse  ait  Faustinus,  ut  de 
canonibus  illis  agens  ,  «  conserven- 
tur,  et  constitutaeorum  et  consuetu- 
do:  quia  et  aliquo  ordine,  et  canone 
tenentur ,  aliqua  consuetudine  fir- 
mata sunt.  » 

(Janones  vero  Sardicenses,  in  com- 
monitorio adducti,  licet  canones  es- 
sent  in  concilio  Sardicensi  editi  , 
Nicacni  tamen  canones  a  Zosimo 
sunt  appellati  ,  quemadmodum  in 
Romanae  Ecclesiae  codicibus  inscri- 
pti  reperiebantur.  Cum  legati  cano- 
nes, quos  memoravimus,  attulissent. 
Episcopi  Africani,  tamquam  Nicae- 
nos  illos  appellari  mirati  sunt,  cum 
in  Nicaenorum  canonum  exemplari- 
bus,  eos  non  reperirent  :  miserunt 
igitur  Constantinopolim  ,  Alexan- 
driam,  et  Antiochiam  legatos  ,  qui 
ab  earundem  Ecclesiarum  Episco- 
pis pcterent  ut  fìeret  Nicaenorum 
canonum  inquisitio  ,  ac  appareret , 


utrum  in  exemplaribus ,  quae  Ale- 
xandriae,  Antiochiae,  et  Constanti- 
nopoli  erant,  invenirentur  canones, 
quos  veluti  Nicaenos  Zosimus  appel- 
labat.  Interea  ut  ostenderent  suam 
ergaRomanum  Pontifìcem  observan- 
tiam  Apiario  pristinum  gradum,et 
communionem  restituerunt ,  qui  ta- 
men ab  Ecclesia  Siccensi  discedens, 
in  dioecesim  Tabracenam  transla- 
tus  est. 

Diligentissima  facta  est  inquisitio 
in  tabulariis  Alexandrino  ,  Antio- 
cheno ,  et  Constantinopolitano  ,  at 
in  eorum  nullo  canones  illi  Nicaeni 
reperti  fuerunt.  Quare  ad  Bonifa- 
cium  I  Romanum  Pontifìcem  ,  qui 
Zosimo  suffectus  fuerat  ,  Episcopi 
Africani  scripserunt  ,  eundemque 
certiorem  fecerunt,  Zosimum  quidem 
nonnullos  canones  Nicaenos  in  Apia- 
rii causa  adduxisse,  eos  tamen  inter 
Nicaenos  prorsus  non  recenseri. 

Anno  426  cum  Caelestinus  I  Pon- 
tificatum  gereret,  iterum  de  Apiario 
Romanum  Pontifìcem  inter,  et  Epi- 
scopos  actum  est.  Nam  Apiarius  no- 
vorum  criminum  reus,  iterum  depo- 
situs  fuerat, et  ab  Ecclesia  Tabracena 
communione  privatus.  Contulerat  ve- 
ro se  Romam,  ut  suam  coram  Cae- 
lestino  causam  ageret,  et  Caelestinus 
Apiarii  fraudibus  circumventus,  eum 
veluti  innoxium  habuerat,  ac  com- 
munioni  restituerat.  Deinde  cum 
Faustino  Potentino  Episcopo  eun- 
dem  in  Africam  misit:  Aurelius  Car- 
thaginiensis  Episcopus,  concilium  to- 
tius  Africae  Episcoporum  Cartilagine 
habuit,  in  quo  Apiarius  scelerum 
suorum  conscientia  ,  et  gravitate 
compulsus  ,  coram  Episcopis,  se  il- 
lorum  criminum  reum  esse  confessus 
est,  quorum  causa  ab  Ecclesia  Ta- 
bracena fuerat  condemnatus.  Tum 
Aurelius,  ac  plures  Africani  Episco- 
pi occasionem  opportunissimam  se 
nactos  esse  intellexerunt  ad  Roma- 
num Pontifìcem  de  tota  re  scribendi, 
idque  ita  fecerunt,  ut  non  modo  co- 
nati sint  ostendere  ,  Africanis  Pre- 
slyteris,  et  ceteris  clericis  inferio- 
ribus  fas  non  esse,  ab  Episcoporum 

iudicio  ad  Romani  Pontificis  senten- 
tiam  appellare  ,  verum  etiam  non- 
nulla posuerint ,  quae  eorum  an- 
xietatem  circa  Episcoporum  quoque 
appellationes  ostendebant.  His  ta- 
raen  minime  moti  sunt  Romani  Pon- 
tifìces,  qui  usi  sunt  in  posterum  pas- 
sim iure  primatus  sui  proprio,  ut 
ex  Africa  allatas  Episcoporum  ,  et 
Presbyterorum  appellationes  reci- 
perent. 

Istae,  quas  recensuimus,  contro- 
versiae  Zosimum  inter ,  et  Africa- 
nos  Episcopos  excitatae ,  et  ad  Boni- 
facii,  ac  CaelestiniI  Pontificatila  tem- 
pora productae,  historiae  summam 
continent.  Ea  autem  expositio  tota 
desumitur  ex  actis  Concilii  Plena- 
rii  Carthaginiensis  ab  Aurelio  an- 
no 419  habiti  ,  ex  epistolis  ,  quas 
Africani  Episcopi  ad  Bonifacium,  et 
Caelestinum  Romanos  Pontifìces  scri- 
pserunt;  quae  omnia  Dionysius  Exi- 
guus  in  sua  canonum  collectione  re- 
tulit ,  quam  in  rei  memoria  valde 
recenti,  -scilicet  vel  saeculo  5  desi- 
nente ,  vel  6  incipiente  edidit  Ro- 
mae  ,  ubi  exploratum  omnibus  esse 
poterat,  verane,  an  supposititia  illa 


essent,  quae  ad  huius  facti  historiam 
pertinent.  Postquam  vero  illa  monu- 
menta edidit  Dionysius  ,  qui  inte- 
griate, et  historicarum  rerum  pe- 
ritia  praestabat ,  Latini  simul ,  et 
Graeci,  tot  saeculis,  verissima  ea  esse 
iudicarunt.  Quare,  cum  multa  gra- 
viora  simus  pertractaturi ,  necesse 
non  esse  putamus  ,  disputationcm 
instituere  ad  ea  refutanda,quae  Ioan- 
nes  Nepomucenus  Alberius,  Ordinis 
matris  Dei  Scholarum  Piarum  ,  in 
Pestiensi  Universitate  Archaeolog. 
Bibl.  Professor  tom.  I  dissertatio- 
num  in  selecta  Historiae  Ecclesia^ 
sticae  argmnenta  dissertatione  7  de 
canonibus  concilii  Nicaeni  §.  4  attu- 
lit,  ut  historiam  istam  totam,  veram 
non  esse  ostenderèt.  Nihil  enim  dico 
de  Marco  Antonio  Cappellio  Ordinis 
S.  Francisci  Conventualium  ,  qui 
primitus  in  sua  dissertatione  de  Afri- 
canae  Ecclesiae  appellationibus,  fa- 
ctum illud  Apiarii  ad  Sedem  Apo- 
stolicam  appellantis  denegaverat,  in 
altera  taraen  dissertationis  illius  edi- 
tione  Romae  facta  anno  1722,  re- 
sponsionibus  victus,  sententiam  de  ea 
re  mutavit. 


CAPUT  LUI. 


DE   AFRISANORUM    EPISCOPORUM    SENTENTJÀ   ET   AGE.MJÌ    RATIONE 
IN   APIARII    PRCSRYTERI    CAUSA. 


Ex  iis,  quae  Apiarii  Presbyteri 
appellationis  historiam  recensentes 
attulimus,  apparet  Africanos  Epi- 
scopos conquestos  esse  de  eiusmodi 
appellationibus;  ad  Romanum  Pon- 
tificem  de  ea  re  scripsisse,  et  in  tali 
negotio  decrevisse  nonnulla,  quae  iis 
appellationibus  impediendis  neces- 
saria putaverunt.  Est  nunc  quaeren- 
dum  quae  vera  fuerit  de  ilio  nego- 
tio Africanorum  Episcoporum  sen- 
tenza, et  quid  de  eorundem  agendi 
ratione  in  tali  controversia  statui 
debeat. 

ltaque  eruditissimi  Ballerina  t.  2 
operum    s.  Leonis    e.  6  observatio- 


num  in  primam  partem  dissertatio- 
nis 5  Quesnelli ,  ostenderunt ,  sive 
aeta  synodi  Carthaginiensis  anno 
419  habitae ,  sive  epistolae  Africa 
norum  ad  Bonifacium ,  et  Cadesti- 
num  I  scriptae  legantur,  nihil  in  iis 
inveniri,  quo  revera  Episcopi  dene- 
garint,  Sedi  Apostolicae  ius  inesse 
appellationum  a  clericis  recipienda- 
rum.  Rationum  enim  momenta  omnia 
quae  attulerunt,  ut  Romanum  Pon- 
tificem  adducerent  ad  eiusmodi  ap- 
pellationes non  accipiendas,  vel  de- 
sumpta  sunt  ex  locorum  longinqui- 
tate,  in  qua  difficile  sit,  omnia  rerum 
adiuncta  ad  causam,  in  qua  appella- 

tio  interposta  esset,  accurate  cogno- 
scendam,  vel  in  dilationum,  ac  frau- 
dum  periculo  continentur ,  vel  in 
improborum  hominum  Consilio,  qui 
appellatone  abuti  possent  ad  scele- 
rum  suorum  poenas  deelinandas,  aut 
retardandas.  Ipsa  autem  Apiarii  cau- 
sa exemplum  huius  rei  perspicuum 
afferebat.  Etsi  enim  iure  fuisset  con- 
demnatus,  et  ob  crimina  Africanis 
explorata,  de  gradii  fuisset  iustissi me 
deiectus,  appellationis  tamen  effugio 
sese  defenderat,  et  Faustinum  lega- 
tum  ita  circumiverat,  ut  eius  patro- 
nus  potius,  quara  iudex  videretur  ; 
id  autem  adeo  luculenter  Apiarius 
intellexerat,  ut  Faustini  patrocinio 
fretus,  licet  criminuni  suorum  con- 
scientia  convictus,  tamen  non  ante 
trium  dierum  disceptationem,  ad  sce- 
leris  sui  ,confessionem  adductus  sit. 

Est  autem  perspicuum,  Africanos, 
etiamsi  bis  de  causis,  ab  appellatio- 
nibus  clericorum  recipiendis  R.  Pon- 
ti ticem  deterrere  conarentur ,  Sedis 
tamen  Apostolicae  ius  in  iisdem  ac- 
cipiendis  in  dubium  non  revocasse. 
Ea  autem  agendi  ratio,  qua  Africani 
ipsi  usi  sunt,  non  modo  cum  prima, 
veruni  etiam  cum  altera  legatio  in 
Apiarii  causa  decreta  est ,  debitam 
erga  Sedem  Apostolicam  observan- 
tiam  ostendit.  Nam  ubi  primum  Fau- 
stinus  legatus  in  Africam  missus  est, 
licet  Episcopi  in  Nicaeni  Concilii 
exemplaribus  canones  non  inveni- 
rent,quos  tamquam  Nicaenos  Zosimus 
in  commonitorio  appellabat ,  tamen 
Apiarius  in  gradum  pristinum  est 
resti tutus;  et  accepta  est  altera  Fau- 
stini delegatio,  etsi  eo  tempore  Afri- 
cani inquisitione  facta  intellexissent 
eos  canones  inter  Nicaenos  prorsus 
non  reperiri. 

Neque  certe  poterant  Africani  con- 
tra  hoc  proprium  Romani  Pontificis 
ius  dimicare,  qui  vel  ob  primatum 
divinitus  a  Christo  acceptum ,  in 
omnibus  Ecclesiae  causis  poterat  ap- 
pellationes  accipere,  vel  etiam  ea  de 
causa  id  poterat  in  Africa,  ob  pa- 
triarchicamdignitatem,quain  omnes 
Occidentis  provincias,  atque  idcirco 


etiam  in  Africam  pollet.  Nemo  enim 
potest  in  controversiam  vocare,  Ro- 
manum  Pontificem,  ob  acceptum  di- 
vinitus in  universam  Ecclesiarn  prin- 
cipatum,  in  omnes,  sive  Episcoporum 
sive  ceterorum  causas  inquirere  pos-» 
se  ,  iudicis  potestatem  exercere,  ap- 
pellationes  accipere.  Etenim  hoc  cum 
ipsius  primatus  natura  coniunctum 
est.  Legendusest  autem  Petrus  de 
Marca  1.  1  de  concordia  Sacerdotii , 
et  Imperii  e.  3,  Emmanuelis  Schele- 
stratii  dissertatio  6  e.  36,Henricus 
Valesius  in  Socratem  cap.  7,  Leo 
Allatius  lib.  1  de  consensione  Orien- 
talis,  et  Occidentalis  Ecclesiae  e.  5, 
Iacobus  Sirmondus  dissertatione  2 
de  Ecclesiis  suburbicariis,Christianus 
Lupus  in  scholiis  ad  can.  6  Nicae- 
num,  aliique, qui  Salmasium,  et  Lau- 
noium  de  patriarchatus  Romani  fì- 
nibus  impugnarunt.  Profecto  quem- 
admodum  non  erit  dubium ,  Roma- 
num  Pontificem,  ab  Apostolica  aetate 
in  omnes  provincias  occidentales, 
atque  in  Africam  idcirco,  potestatem 
patriarchicam  obtinuisse ,  ita  etiam 
erit  exploratum,  hoc  iure  patriar- 
chico  potuisse  Romanum  Pontificem 
omnium  Africanorum  appellationes 
excipere,  etiamsi  Episcopali  dignita- 
te  non  fulgerent  ii,  quorum  nego- 
tium  ageretur. 

In  Concilio  Carthaginiensi  anno 
419  habito,  canone  28  statutum  est: 
«  ltem  placuit,  ut  presbiteri,  diaco- 
ni, vel  ceteri  inferiores  clerici  ,  in 
causis,  quas  habuerint,  si  de  iudiciis 
suorum  Episcoporum  questi  fuerint, 
vicini  Episcopi  eos  cum  consensu  sui 
Episcopi  audiant,  et  inter  eos,  quid- 
quid  causae  fuerit,  definiant  adhi- 
biti  ab  eo  Episcopi.  Quod  si  et  ab 
eis  provocandum  putaverint ,  non 
provocent  ad  transmarina  iudicia, 
sed  ad  Primates  suarutn  provincia- 
rum,  aut  ad  universale  concilium, 
sicut  et  de  Episcopis  saepius  consti- 
tutum  est.  Ad  transmarina  autem 
qui  putaverit  appellandum,  a  nullo 
intra  eandem  provinciam ,  in  com- 
munionem  suscipiatur.  » 

Verbis  iis  ,  sicut  et  de  Episcopis 

saepius  constitutum  est,  intelligi 
etiam  Episcoporum  appellationes  -ad 
Romanum  Pontificem  prohibitas  fuis- 
se, existimarunt  qui  ex  hoc  Afri- 
canorum  facto  argumentum  susce- 
perunt  contra  Sedis  Apostolieae  ius 
appellationum  recipiendarum.  Ve- 
runi falsa  est  eorum  sententia.  Prae- 
tereo  illud  responsionis  genus ,  quo 
ii  uti  possunt,  qui  censent  memorata 
verba,  canoni,  de  quo  sermo  est, 
perperam  fuisse  addita.  Nam  Balle- 
rinii  loco  citato  n.  27.  perspicue  os- 
tendunt  ea  retineri  oportère.  Ncque 
hac  respondendi  ratione  opus  est,  ut 
demonstremus  falsum  esse  ,  Africa- 
nos  etiam  Episcoporum  appellationes 
impedire  voluisse.  Primo  enim  loco 
monumentiscertissimis  constat,  Afri- 
canos,  etiamsi  appellationes  ad  Se- 
derci Apostolicam  Presbyterorum,  et 
inferioris  ordinis  clericorum  tam- 
quam  ab  Africanae  Ecclesiae  disci- 
plina alienas  existimarent,ita  tamen 
de  Episcoporum  appellationibus  non 
iudicasse.  Nam  exploratum  est,  ho- 
rum  appellationes  Africanam  Eccle- 
siam  non  habuisse  veluti  a  disciplina 
sua  abhorrentes  ,  cum  dubium  esse 
non  possit ,  Episcopos  ad  Romanum 
Pontificem,  ex  ea  Ecclesia  ,  collegiis 
suis  non  repugnantibus  ,  appellare 
consuevisse. 

Satis  erit  ad  hanc  rem  demon- 
strandam  Augustini  testini onium  ex 
epistola  162  ad  quosdam  Donatistas 
Episcopos  recitare,  qui  de  Caeciliano 
Episcopo  Carthaginiensi  verba  faciens 
quem  Donatistae  exauctoraverant  : 
«  Posset ,  inquit,  non  curare  conspi- 
rantem  multitudinem  inimicorum  , 
cum  se  videret,  et  Romanae  Eccle- 
siae, in  qua  semper  Apostolicae  ca- 
thedrae  viguit  principatus ,  et  cete- 
ris  terris,  unde  ipsum  Evangelium 
in  Africani  venit,  per  communica- 
torias  litteras  esse  coniunctum  ,  ubi 
paratus  esset  causam  dicere ,  si  ad- 
versarii  eius  ab  eo  illas  Ecclesias 
alienare  conarentur ....  Neque  enim 
de  Presbyteris,  aut  Diaconis,  aut  in- 
ferioris ordinis  clericis,  sed  de  col- 
legiis agebatur,  qui  possent  aliorum 

collegarum  ,  praesertim  Apostolica- 
rumEcclesiarumiudicio  causam  suam 
integram  reservare . . .  cum  sibi  prae- 
sertim videret,apud  Ecclesiam  trans- 
marinam ,  a  privatis  inimicitiis,  et 
ab  utraque  parte  dissensionis  alie- 
nam,  incorruptum,  et  integrum  cau- 
sae  suae  examen  remanere.  »  Nisi 
vero  Augustinus  hoc  in  loco  doceat, 
exploratum  in  Africa ,  usitatumque 
fuisse,  et  aetate  sua  esse,  Episcopos 
posse  omnino  ad  Romanum  Pontifì- 
cem appellare,  nescio  utrum  quid- 
quam  certum  ex  perspicua  veterum 
scribendi  ratione  demonstrari  possit. 
Praeterea  ea  verba  quae  nota- 
vimus  ,  non  referuntur  ad  primam 
canonis  partem  non  provocent  ad 
transmarina  indici  a,  sed  ad  alteranti, 
hoc  est,  ad  canonis  locum,  ubi  dici- 
tur  ad  Primates  suarum  provincia- 
rum,  aut  ad  universale  concilium; 
ut,  scilicet,  intelligi  debeat,  ibi  de- 
cretum  esse,  Presbyteros,  ceterosque 
inferiores  clericos  ,  appellare  debere 
non  ad  Sederci  Apostolicam  ,  sed  ad 
Primatem ,  ac  concilium  universale 
Africae,  quod  de  Episcopis  statutum 
fuerat,  qui  tamen  poterantctad  Ro- 
manum Pontifìcem  appellare.  Ete- 
nim  ante  illud  tempus  presbyteris, 
post  Episcopi  sui  iudicium  ,  pro- 
vocata patebat  tantum  ad  vicinos 
sex  Episcopos  ,  qui  eorundem  cau- 
sam defìniebant,  quemadmodum  Au- 
gustinus epistola  65  anno  402  scri- 
psit:  «  Sex  Episcopis  causam  Pre- 
sbyteri  terminari ,  Concilio  statutum 
est,  »  Hipponensi  videlicet  anno  393 
et  Carthaginiensi  anno  397  habito. 
Post  Apiarii  autem  appellationem  , 
novo  iure  inductum  est,  ut  qua  ra- 
tione Episcopi  ad  Primatem  ,  et  ad 
concilium  universale  Africae  appel- 
lare possent ,  quin  iis  vetitum  esset 
ad  Romani  Pontifìcis  auctoritatem 
confugere,  ita  etiam  Presbyteri,  ce- 
terique  clerici  possent  ad  Primatem, 
et  Concilium  Africae  universale  pro- 
vocare. Hinc  Episcopi  Africani  in 
epistola  ad  Caelestinum ,  ut  ob  no- 
vum  hoc  ius  ostenderent ,  necessa- 
riam  non  esse  clericorum  apuellatio- 

nem  ad  transmarina:  «Maxime  quia, 
inquiunt ,  unicuique  concessum  est, 
si  iudicio  offensus  fuerit  cognitorum, 
ad  concilia  suae  provinciae,  vel  uni- 
versale provocare.  » 

Tandem  qua  ratione  constat,  nul- 
lum  apud  Africanos  umquam  inveniri 
potuisse  decretum,  quoEpiscopis  prò- 
hiberetur  appellatio  ad  transmarina, 
ita  etiam  certum  est,  saepius  Epi- 
scopis  constitutos  fuisse  Iudices,  vel 
Primates ,  vel  concilium  universale 
Africae ,  prout  apparet  ex  Concilii 
Hipponensis  anno  393,  Carthaginien- 
sis  anno  397  habiti,  aliorumque  Con- 
ciliorum  decretis.  Ille  igitur  memo- 
rati canonis  locus,  sicut  et  de  Epi- 
scopìs  saepius  constìtutum  est,  ad 
Primates  quidem  provinciarum,  vel 
ad  Concilium  universale  Africae,  non 
autem  ad  transmarina  iudicia ,  seu 
ad  appellationes  Romanas  referen- 
dus  est. 

Neque  ex  eo,  quod  Africani  Epi- 
scopi in  epistola  ad  Caelestinum,  non 
modo  de  presbyterorum,  reliquorum- 
que  inferiorum  clericorum  appella- 
tionibus,  verum  etiam  de  Episcopo- 
rum  ad  Apostolicam  Sedem  provo- 
cationibus  loquantur ,  sequitur  ,  eos 
utriusque  generis  appellationes  ha- 
buisse  veluti  ab  Africanae  Ecclesiae 
disciplina  alienas.  Nam  alia  ratione 
de  Presbyterorum,  ac  ceterorum  cle- 
ricorum appellationibus,  alia  de  Epi- 
scoporum  provocationibus,  in  ea  epi- 
stola sermo  fìt.  «Presbjterorum,  in- 
quiunt n.  3,  et  sequentium  clericorum 
improba  effugia,  sicut  te  dignum  est, 
repellat  Sanctitas  tua,  quia  et  nulla 
Patrum  defìnitione ,  hoc  Ecclesiae 
derogatum  est  Africanae.  »  De  ap- 
pellationibus vero  Episcoporum  ad 
Sedem  Apostolicam  aiunt  n.  2:  «De- 
precamur ,  ut  deinceps  ad  vestras 
aures  hinc  venientes  non  facilius  ad- 
mittatis,  nec  a  nobis  excommunica- 
tos  in  communionem  ultra  velitis 
excipere.  »  Post  allatum  autem  Ni- 
caeni  Concilii  decretum:  «Nam  etsi, 
inquiunt,  de  inferioribus  clericis,  vel 
laicis  videtur  ibi  praecaveri,  quanto 
magis  hoc  de  Episcopis  voluit  obser- 


van,  ne  in  sua  provincia  a  coiiiiiiu- 
nione  suspensi,  a  tua  Sanctitate  prae- 
propere,  vel  indebite  videantur  com- 
munioni  restituti?»  Nihil  vero  tam 
facile  cuique  haec  illius  epistolae 
loca  occurrit,  quam  Episcopos  Afri- 
canos,  presbyterorum,  ac  reliquo- 
rum  clericorum  inferioris  ordinis  ap- 
pellationibus restitisse  ,  contenden- 
tes,  eas  ab  Ecclesiae  suae  moribus, 
ac  disciplina  abhorrere,  de  Episco- 
porum autem  appellationibus,  Pon- 
tificem  rogasse  tantummodo,  ut  ali- 
quanto  rariores  eae  fierent,  utque 
iis  abusibus  prospiceretur ,  qui  ex 
appellationum  frequentia,  atque  in 
illis  accipiendis  facilitate  oriri  pot- 
erant. 

Haec  autem  Africanorum  agendi 
ratio  manifeste  eorundem  senten- 
tiam  prodit,  Episcoporum  appella- 
tiones ad  Romanum  Pontificem  in 
Africa  usitatas  esse,  ac  impediri  non 
posse.  Qui  enim  precatur  tantummo- 
do ut  aliquid  adeo  frequenter  non 
fiat,  et  impediantur  abusus ,  qui  in 
eius  generis  negotio  locum  habere 
possent ,  si  absque  opportuna  pru- 
dentia  tractetur,  is  certe  rei  usum, 
non  modo  non  impugnat,  verum  et- 
iam tamquam  certum,  et  extra  con- 
troversiam  positum  esse  demonstrat. 

Reliquum  est  ut  illud  etiam  con- 
sideretur,  quomodo  scilicet  contige- 
rit,  ut  a  Zosimo  canones  commo- 
nitorio adhibiti  sint,  qui  de  Episco- 
porum appellationibus  agunt.  Nam 
inde  argumentum  desumi  posset,  ut 
ostendatur,  etiam  de  persuadendis 
Episcoporum  appellationibus  ad  S. Se- 
dem Zosimum  agere  debuisse.  At 
verba  Faustini  superius  aliata  expli- 
cant,  quamobrem  in  Presbyteri  cau- 
sa, canones  adducti  sint  de  Episco- 
porum appellationibus  pertractantes. 
Scilicet ,  inquit  Faustinus  in  Conci- 
lio anno  419  habito,  de  Nicaenis  ca- 
nonibus  conservanda  esse  constituta 
eorum,  et  consuetudinem,  quod  aliqua 
ordine,  et  canone  teneantur ,  aliqua 
consuetudine  firmata  sint.  Profecto 
haec  canonis,  et  consuetudinis  dis- 
tinctio ,  idcirco  a  Faustino  facta  est, 


t>E   AFRlCANÒRttM    EPtSGOPORUM   SENTENTtA.  ETC. 


215 


ut  cU-ceret  recte  potuisse  eos  canones 
in  Presbyteri  causa  referri.  Canone 
enim  constabat,  probatam  esse  dele- 
gationem  apostolicam  in  appellatio- 
nibus ,  consuetudo  autem  ostendere 
poterai ,  delegationem  in  Episcopo- 
rum  appellationibus  probatam ,  usu 
etiam  receptam  esse  in  provocatio- 
nibus  Presbyterorum,  ceterorumque 
inferioris  ordinis  clericorum. 

Hac  vero  agendi  ratio  ne  Faust  i- 
nus  consequebatur,  ut  Africani  Epi- 
scopi non  obniterentur,  si  quod  de 
primi  generis  appellationibus  decre- 
timi fuerat ,  id  in  Apiarii  Presby- 
teri appellatione  recipiendum  esse 
statueretur ,  cum  praesertim  legati 
Sedis  Apostolicae ,  ea  de  causa  in 
Africani  missi,  non  soli  sed  cum  fì- 
nitimis  Episcopis,  secundum  Africa- 
nam  disciplinam  iudicare  deberent. 
Intelligitur  ergo  quomodo  potuerint 
canones  de  Episcopis  agentes,  in  Pre- 
sbyteri causa  a  Zosimo  adduci,  et 
apparet,  hos  canones  non  ideo  fuisse 
adductos  ,  quod  Episcoporum  etiam 
ad  Sedem  Apostolicam  appellationes 
in  controversiam  tunc  vocarentur. 
Ataue  haec  satis  sunt  ad  huius  con- 


troversiae  statum  intelligendum,  at- 
que  ad  evincendum  quemadmodura 
tota  res  pertractata  fuerit. 

Esset  hic  locus  de  iis  loquendi-, 
quae  Card.  Luzernius  ex  instituto 
operis  sui  disputans,  in  defendenda 
declaratione  conventionis  Cleri  Gal- 
licani anni  1682  contendit,  ut  ad 
propugnandas  opiniones  suas  ex  con- 
troversia ista  argumentum  desumat. 
Verum  necesse  non  est  haec  fuse  per- 
tractare.  Quae  enim  hactenus  attu- 
limus  ,  satis  luculenter  ostendunt , 
observantiam  omnem  Sedi  Apostoli- 
cae Episcopos  Africanos  demonstras- 
se,  cum  Presbyterum ,  qui  appella- 
verat,  communioni  restituerunt,  an- 
tequam  canones  Nicaeni  a  Zosimo 
citati  reperirentur.  Postulasse  vero 
horum  canonum  notitiam  memoratos 
Episcopos,  Pontifìcem  autem  Roma- 
num  ad  ius  suum  oonfirmandum  ca- 
nones Sardicenses  attulisse,  minime 
potest  explicari  veluti  si  illud  ius  ca- 
nonibus  tantummodo  inniteretur.  Sa- 
tis enim  perspicuum  est  ex  canonum 
ipsorumSardicensium  contextu,  illud 
ius  accipiendi  appellationes,  ex  lege 
ecclesiastica  profectum  non  fuisse. 


CAPUT  LIV, 

de  iiaeuksi  n'storiana,  deque  concilii  ephes1n!  generalis 
c;:lebratione  in  ea  causa. 


Nestorius  Germanicia  in  Syria  o- 
riundus,  antea  monachus,  tum  pre- 
sbyter  Antiochenus,  demum,  volente 
Theodosio  H  a.  418  Sisinnio  Episco- 
po Constan tinopolitano  suffectus,  pri- 
mo Episcopatus  sui  anno  impiam  hae- 
resim  induxit,  quae  catholicam  de 
Verbi  Divini  incarnationis  mysterio 
doctrinam  funditus  evertebat.  Duas 
enim  in  Christo  naturas  non  hypo- 
statice,  sed  moraliter  coniunctas  es- 
se contendit,  et  propterea  duas  in 
Christo  personas,  et  Sanctissimam 
Virginem  nonQsoTozov,  sed  X^^toto'x.ov 
esse  iactavit.  Blasphemiarum  prae- 
cones  habuit  Dorotheum  quendam 
Episcopum  ,   et  Anastasium  Presby- 


terum, qui  anathema  in  eos  dixerunt, 
qui  B.  Virginem  Deiparam  appellas- 
sent,  Nestorio  in  tempio  sedente, 
atque  haec  impia  probante.  Cum  po- 
pulus  haec  au:iiens  horresceret,  Eu- 
sebius  causarum  patronus  ,  deinde 
Episcopus  Dorylaei  ,  palam  contra? 
blasphemias,  catholicorum  nomine 
protestatus  est.  Nestorius  in  errore 
perseverans,  conatus  est  statim  illuni 
per  Aegyptum  spargere ,  atque  id- 
circo  impia  scripta  sua  in  Aegyptum 
misit,  quae  causa  fuit ,  ut  Cyrillus 
Alexandrinus  continuo  catholici  dog- 
matis  defensionem  contra  Nestorium 
susceperit. 

Caelestinus  Ponti fex  de  bis  rebus 

certior  faetus ,  Nestorii  audaciam 
comprimendam  curavit,  et,  habito 
Romae  Concilio  anno  430,  oppugna- 
vit.  Nam  in  eo  Concilio  summa  haec 
impietas,  et  blasphemia  condemnata 
est ,  damnatus  Nestorius  ,  iussum- 
que  ,  eum  ,  nisi  vellet  depositionis 
poena  mulctari,  intra  decimum  a  de- 
nunciamone diem  Alexandrinae  ca- 
tholicae  confessioni  subscribere.  Per- 
spicuum  vero  afiferuntCaelestini  pru- 
dentiae,  ac  studii,  ut  Ecclesiae  causa 
felicem  exitum  haberet,  testimoniura 
illae  epistolae,quas  eSynodo  scripsit, 
ad  Cyrillum  scilicet  Alexandrinum 
Episcopum,  qui  tamquam  Sedis  Apo- 
stolicae  Vicarius  negotii  huius  curam 
gerere  deberet,  ad  Nestorium  ut  resi- 
pisceret,  et  gravissimorum  scelerum, 
quorum  reus  evase  rat,  poenitentiam 
ageret,  ad  Clerum  Constantinopolita- 
num,  ut  suam  in  fide  catholica  re- 
tinenda  constantiam  ostenderet,  ad 
Ioannem  Antiochenum,  Rufum  Thes- 
salonicensem,  Iuvenalem  Hierosoly- 
mitanum,  FlaviumPhilippensem  Epi- 
scopos ,  ut  cuna  maiores  Orientis  Ec- 
clesias  regerent,  fìdei  causam  strenue 
agerent,  ac  tuerentur.  Cyrillus  officio 
suo  egregie  functus  est,  et  duodecim 
anathematismos  Nestorio  subscriben- 
dos  edidit,  quos  ille  ad  se  missos 
sprevit,  quibusque  totidem  suos  op- 
posuit  anathematismos,  quorum  sin- 
guli  blasphemiam  continebant.  Theo- 
dosium  vero  Imperatorem  in  Cyril- 
lum commovit,  ipsius  anathemati- 
smos de  Apollinaristarum  haeresi  su- 
spectos  affirmans. 

Tum  ,  Caelestino  postulante  ,  ac 
iubente ,  Theodosius  Oecumenicam 
Synodum  Ephesi  die  Pentecostes  an- 
no 431  habendam  indixit,  quod  ce- 
teroquin  non  contigit,  cum  die  22  Iunii 
eiusdem  anni  Concilio  initium  factum 
sit.  Celebratum  est  autem  partim  in 
Memnonis  Ephesini  Episcopi  aedibus. 
Episcoporum  vero  numerum,qui  Syn- 
odo  interfuerunt ,  ducentos  decem 
et  octo  non  superasse  ostendunt  eru- 
diti viri.  Caelestinus  Concilio  prae- 
fuit  per  suos  legatos  Cyrillum,  vi- 
delicet  Alexandrinum,  Arcadium,  ac 


Proiectum  Occidentales  Episcopos  , 
et  Philippum  Romanae  Ecclesiae  Pre- 
sbyterum,  qui  tres  postremi,  ob  iti— 
neris  difficultatem,  Ephesum  perve- 
nerunt,  cum  Concilium  iam  haberi 
coepisset. 

Ephesum  contenderat  Nestorius, 
sed  ter  invitatus  Concilio  adesse,  de- 
trectaverat.  Quamobrem,lectis,  quae 
eius  causam  continebant,  Scriptura- 
rum,  Patrumque  testimoniis  recita- 
tis,  praecedentium  Conciliorum  pro- 
latis  symbolis ,  confìrmatis  Cyrilli 
adversus  Nestorium  anathematismis, 
eius  errores,  quos  indicavimus,  da- 
mnati sunt.  Unam  in  Christo  esse 
personam  Divinam,  Mariani  Virgi- 
nem  vere  dici,  et  esse  ©eotóv.ov  Dei- 
param  praedicatum  est,  damnatus 
ipse  Nestorius,  et  de  sede  sua  Epi- 
scopali Costantinopolitana  deiectus, 
et  confirmatae  denique  sunt  senten- 
tiae,  quas  Romani  Pontifices  tulerant 
in  Pelagianos.  Haec  vero  omnia  Cae- 
lestinus deinde  probavit,  quemadmo- 
dum  eius  ad  Ephesinam  Synodum 
litterae  demonstrant.  Septem  actio- 
nibus,  seu  sessionibus  habitis  Conci- 
lium absolutum  est,  quod  cum  coe- 
pisset die  22  Iunii,  usque  ad  exeun- 
tem  Septembrem,  vel  ineuntem  Octo- 
brem  perduravit. 

Cum  Synodus  Ephesina  haberetur, 
magna  rerum  perturbatio  facta  est, 
eaque  maxime  contigit  Ioannis  An- 
tiocheni Episcopi  opera  qui  Nestorio 
vehementer  studebat.  De  industria 
in  itinere  moratn  trahens,  Ephesum 
venit  die  27  Iunii,  cum  iam  quin- 
que  dies  lapsi  essent,  ex  quo  Nesto- 
rius fuerat  condemnatus.  Eam  ob 
causam  indignatus,  conciliabulum  eo 
ipso  die  habuit  43  Episcoporum,  par- 
tim Orientalium,  partim  Nestorio  ad- 
dictorum,  in  quo  ea  gessit,  quae  in  re- 
latione  actionis  5  ad  Caelestinum  Pa- 
pam  referuntur.  «  Ioannes  (  ita  habet 
ea  relatio)  simul  atque  Ephesum  in- 
gressus  est,  antequam  pulverem  ex 
itinere  contractum  excussisset,  rem 
ausus  est  impiam.  Etenim  privatum 
scriptum  quoddamconfecit,  depositio- 
nisque  nomen,  et  contumeliam  impe- 

git  Sanctissimo  Cyrillo,  et  Pientissi- 
moMemnoni.  Excommunicationis  no- 
mine etiara  universae  Synodo  contu- 
meliara  fecit. . . .  haec  scripto  etiara 
publico  mandata  deposuit  legenda 
quibuslibet,  theatri  parietibus  affi- 
gens,  ut  suae  impietatis  spectaculum 
exhiberet.  » 

His  commoti  Oecumenicae  Synodi 
patres,  postquam  Ioannem,  ceteros- 
que  eius  sectatores  ter  frustra  citas- 
sent,  eum,  una  cum  suis,  communio- 
ne ,  et  sacerdotali  functione  priva- 
runt,  eaque  irrita  esse  declararunt 
quae  ad  versus^  Cyrillum,  ac  Memno- 
neni  in  Ioannis  pseudo-Synodo  fue- 
rant  statuta.  Schismaticis  opera  at- 
tulerunt  ComitesCandidianus  aTheo- 
dosio  Ephesum  missus,  ut  omnia  in 
Synodo  ex  ordine  fierent,  ac  Irenaeus 
Nestorii  amicus.  Eorum,  ac  praeser- 
tim  Cahdidiani  artibus  factum  est, 
ut  non  modo  Theodosio  res  ea  ratio- 
ne  referrentur,  quae  a  veritate  pror- 
sus  abhorrebat,  verum  etiam,  ut  Epi- 
scopis ,  qui  Synodum   Oecumenicam 


constituebant,  copia  deesset  mittendi 
ad  Imperatorera  suas  litteras,  quibus 
veritas  factorum  exponeretur. Veruna 
cum  Patres  missis  ad  Constantino- 
politanos  monachos,  et  Archimandri- 
tas  litteris,  eorum  opera  consequuti 
essent,  ut  res  omnis  Theodosio  ex- 
plicaretur,  tum  Imperator  praecepit, 
ex  utraque  parte  ad  se  legatos  mitti; 
sed  ab  Irenaeo  Comite  deceptus,  in 
legitima  Synodo  Cyrillum,  Memno- 
nem ,  ac  Nestorium  damnatos  esse 
aliquandiu  arbitratus  est  ,  et  o- 
mnes  in  privatami  custodiam  tradì 
iussit. 

Veruni  cum  rem  deinde  comperis- 
set  Imperator,  et  Nestorii  contuma- 
ciam,  eiusque  sectatorura  fraudes  in- 
tellexisset,  Nestorium  ipsum  in  ve- 
tus  suum  monasterium  depellendum 
decrevit,  Cyrillum ,  ac  Memnonera 
custodia  liberavit ,  fecitque  copiara 
novum  in  Nestorii  locum  Episcopum 
ordinandi.  Ioannes  demum  Episcopus 
Antiochenus  Nestorium  damnavit, 
et  Ooncilii  Ephesini  acta.suscepit. 


CAPUT  LV. 


DE    CAELESTINI    I.  ROMANI    PONTIFICIS   SENTENTIÀ 
IN   NESTORIANA    CAUSA. 


Qui  vetera  monumenta  consideret, 
quae  ad  historiam  haeresis  Nestoria- 
nae  pertinent,  et  ex  quibus  eiusdem 
hisioriae  summam  retulimus,  facile 
intelliget,  quam  luculenter  in  eo  ne- 
gotio  Sedis  Apostolicae  auctoritas  se 
declaraverit,  et  quam  perspicue  tunc 
fuerit  demonstratum,  Romani  Pon- 
tifìcis  decreta  in  negotiis  fìdei  diri- 
raendis,  per  se  irretractabilia  esse. 
Contrariam  sententiam  auctoris  de- 
fensionis  declarationis  Cleri  Gallicani 
habiti  anno  1682  explicatam  part.  3 
lib.  3  cap.  9  et  seqq.  a  Card.  Orsio  in 
opere  de  irreformabili  R.  Pontifìcis 
iudicio  in  his  controversiis  defìnien- 
dis  confutatam,  Card.  Luzernius  in 
opere  toties  citato  iterum  defendit, 
et  meretur  ut  etiara  hoc  in  loco  a 
nobis  refellatur. 


Quaenam  vera  sententia  sit  hac  in 
re ,  ostendi  necessario  debet  vel  ex 
iis  ,  quae*  Caelestinus  I  Legatis  suis 
facienda  commisit,  vel  ex  iis,  quae 
a  Synodo  Ephesina  prima  fieri  vo- 
luit,  vel  ex  iis  denique,  quae  Syno- 
dus  gessit,  aut  a  Legatis  in  Synodo 
facta  sunt.  Alia  enim  loca  non  ha- 
bemus,  ex  quibus  monumenta  peta- 
mus,  quae  demonstrare  valeant  facti 
veri  tate  m.  Atqui  quaecumque  per- 
pendantur  ex  iis,  quae  mox  indica- 
bimus,  undique  constabit,  Caelesti- 
num  in  Synodum  plenam  potestatera 
exercuisse,  et  Concilium  aliud  non 
egisse,  quam  Caelestini  decreta  circa 
Nestorium  exequi.  Ita  non  modo  me- 
moratus  auctor,  ceterique  contrariae 
sententiae  patroni,  sed  etiam  Febro- 
nius  confutatur,   qui   numerans    ea 

Concilia,  in  quibus  contendit,  pon- 
tificia decreta  examini ,  ae  iudicio 
Episcoporum  subiecta  fuisse,  Conci- 
lium  etiam  tertium  Generale ,  seu 
Ephesinum  primum  recenset. 

Facile  est  ea  demonstrare ,  quae 
diximus,  et  efficere,  quacumque  ra- 
tione  res  gesta  consideretur ,  scri- 
ptorum,  quos  indicavimus  ,,  senten- 
tiam aperte  refatari.  Profecto  Cae- 
lestinus  numquam  Concilii  arbitrio 
commisit  Nestorii  causam ,  illudque 
dumtaxat  fieri  iussit,  quod  ad  de- 
creta sua,  circa  eam  rem  lata,  pror- 
sus  implenda,  pertinere  posset.  Id 
manifeste  colligitur  ex  epistola  ad 
Legatos  scripta,  in  qua,  agendi  ra- 
tio ab  iis  servanola  describitur.  «Ad 
fratrem,  et  episcopum  nostrum  Cy- 
rillum  (quem  legatum  suum  iam  con- 
stituerat)  consilium  vestrum  omne 
convertite,  et  quidquid  in  eius  vi- 
deritis  arbitrio ,  facietis ,  et  aucto- 
ritatem  Sedis  Apostolicae  custodiri 
mandamus.  Siquidem  instructiones , 
quae  vobis. tradì tae  sunt,  hoc  loquan- 
tur ,  ut  interesse  conventui  debea- 
tis  :  ad  disceptationem  si  fuerit  ven- 
tum ,  vos  de  eorum  sententiis  iu- 
dicare  debeatis  ,  non  subire  certa- 
me n.  »  Haec  profecto  indubium  affe- 
runt  monumentum,  ex  iis,  quae  Cae- 
lestinus  legatis  agenda  commisit , 
aUud  non  ostendi,  nisi  decreta  sua 
de  negotio  ilio ,  quod  pertractaba- 
tur  ,  definitiva  esse,  et  eiusmodi , 
ut  Concilii  confìrmatione  non  indi- 
gerent. 

Neque  hoc  Caelestinus  affirmavit 
tantum  in  epistola  ad  legatos  suos 
scripta.  Eadem  enim  ratione  Concilii 
Patribus  mentem  suam  aperuit  in 
epistola  ad  Concilium  missa.  «  Dire- 
ximus  prò  nostra  sollicitudine  san- 
ctos  fratres,  et  consacerdotes  nostros 
unanimes  nobis,  et  probatissimos  vi- 
ros,  Arcadium,  et  Proiectum  Episco- 
pos,  et  Philippum  Presbyterum  no- 
strum, qui  iis,  quae  aguntur,  inter- 
sint,  et  quae  a  nobis  ante  statuta 
sunt,  exequantur.  »  Pervenerunt  E- 
phesum  Legati  cum  iam  Concilii  pa- 
tres  in  actione  prima  Ncstoriuin  con- 


demnassent.  Quare  memoratas  litte- 
ras  Caelestini,  quae  ab  iis  affereban- 
tur,  Patres  non  legerant,  cum  sen- 
tentia  in  Nestorium  pronuntiata  est. 
Verum  in  ipsa  act.  1  in  sententia 
illa  pronuntianda,  ita  Episcopi  lo- 
quuti  sunt:  «Coacti  per  sacros  cano- 
nes,  et  epistolam  Sanctissimi  Patris 
Nostri  ,  et  comministri  Caelestini 
Romanae  Ecclesiae  Episcopi',  lacri- 
mis  subinde  perfusi ,  ad  lugubrem 
contra  eum  sententiam  necessario 
venimus.  »  Referuntur  haec  ad  epi- 
stolam aCaelestino  ad  Cyrillum  scri- 
ptam  antequam  Synodus  Generalis 
haberetur.  Quod  si  Episcopi,  quiSyn- 
odo  aderant ,  cogi  se  arbitrati  sunt 
huius  epistolae  auctoritate  ad  Nesto- 
rium in  ipsa  Concilii  actione  1  con- 
demnandunt,  in  promptu  est  inde  con- 
cludere Synodum  existimasse  ,  Cae- 
lestini decretum  definitivum  esse,  et 
eiusmodi,  ut  Concilium  ei  obtempe- 
rare  teneretur. 

Aderat  inter  ceteros  Firmus  Cae- 
sareae  Cappadociae  Episcopus ,  Me- 
tropolitanus ,  atque  Exarcha  Ponti. 
Is,  cum  actione  2  explicaretur  Le- 
gatis ,  qua  ratione  Nestorii  conde- 
mnatio  peracta  esset ,  declaravit , 
Caelestinum,  antequam  Concilium  ha- 
beretur, in  suis  ad  Cyrillum,  et  alios 
praecipuos  litteris,  normam  demon- 
strasse,  quam  Episcopi  tenerent,  at- 
que Episcopos  revera,  quae  Pontifex 
iusserat,  implevisse.  «Apostolica,  in- 
quit,  Sancta  Sedes,  Caelestini  per 
litteras,  quas  ad  religiosissimos  Epi- 
scopos, ad  Cyrillum  ,  inquam  ,  Ale- 
xandrinum,  et  Iuvenalem  Hierosoly- 
mitanum  etc.  misit  etiam  ante  de 
praesenti  negotio,  sententiam,  regu- 
lamque  praescripsit,  quam  nos  quo- 
que sequuti ....  quoniam  Nestorius 
a  nobis  citatus  non  paruit,  formam 
illam  exequutioni  mandavimus ,  ca- 
nonicum  ,  apostolicumque  iudicium 
in  illum  proferentes.  »  Haec  nisi  ar- 
gumentum  perspicuum  suppeditent, 
quo  ostendatur,  Concilium  aliud  non 
egisse ,  quam  Caelestini  sententiam 
tamquam  normam,  ac  regulam  sequi, 
difficile  omnino  crit,   aliquod  histo- 

riao  factum  veterum  scriptorum  te- 
sti moniis  clemonstrare. 

Quid   egerint   denique   in  Synodo 
Legati  considerandum  est,  ut  quod 
superius  affirmavimus,  manifeste  e- 
vincatur.  Actione  2  a  Patribus  pe- 
tierunt ,    ut   sibi   exponerentur  ea, 
quae  antequam  Ephesum  ipsi  perve- 
nissent,  in  Synodo  gesta  sunt,   ut 
secundum  Caelestini  sententiam,  at- 
ei uè  Concilii  mentem,  quae  illam  exe- 
quuta  erat,  ipsi  quoque  confirmatio- 
nc  sua,  res  hactenus   gestas   muni- 
rent.  «  Rogamus,  ut  ea  nobis  paté- 
fieri  mandetis,  quae  ante  ad  ventura 
nostrum,  in  sancta  hac  Synodo  acta 
sunt,  quo  iuxta  Beati  Papae  Nostri, 
praesentisque    huius    sancti    coetus 
sententiam ,    nos    quoque   confirme- 
mus ...... .  ut  sequentes  forra  ulani 

SS.  Papae  Caelestini,  qui  liane  cu- 
ram  nobis  commisit,  et  vestrae  etiam 
sanctitatis  iudicia  vestra  confirmare 
possimus.  »  Posteriora  verba  expli- 
cant  superiora.  Nam  petunt  Legati, 
ut  prodantur,  atque  explicentur , 
quae  acta  erant  in  Synodo,  ut  ita 
secundum  Caelestini  sententiam, Epi- 
scoporum  iudicium  confirmare  pos- 
sint.  Nisi  vero  Legati  intellexissent, 
quaenam  esset  Episcoporum  de  Ro- 
mani Pontificis  summa  in  bis  rebus 
auctoritate  sententia,nuraquam  affir- 
massent  Caelestini  decretis  patrum 
iudicia  confirmari. 

Hac  ratione  adducti  sunt  Legati, 
ut  res  in  Synodo  gestas  probarent. 
Arcadius  vero  disertis  verbis  act.  3 
significandum  esse  censuit,  sequutos 
se  esse  formam  Caelestini  SS.  Pa- 
tris  Apostolicae  Sedis.  Cyrillus  au- 
tem  eadem  actione  de  Legatis  lo- 
quens  aliud  nihil  eos  egisse  declara- 
vit,  quam  Caelestini  decreta  implere, 
atque  ideirco  Synodi  sententiae  eos 
adhaesisse.  «  Quare  cum  ea,  inquit, 
quae  a  Caelestino  Sancissimo  Deo- 
que  dilectissimo  Episcopo  dieta  iam 
fuerant ,  exequuti  sint ,  sanctaeque 
Synodi,  quae  in  hac  Ephesi  Metro- 
poli convenit,  sententiae  contra  hae- 
reticum  Nestorium  latae  adstipulati 
sint,  consequens  est  etc.  »  Omnibus 


igitur  est  manifestum  ,  quacumque 
ratione  res  gesta  consideretur,  omni- 
no  apparere,  Caelestini  decreta  tam- 
quara   irretractabilia   habita   fuisse. 

Neque  his  opponi  potest,  patres 
Concilii  primi  Ephesi  ni  in  act.  1  cum 
Nestorii  mentionem  fecerunt,  eum 
reverendissimum,  ac  religiosissimum 
Nestorium  appellasse.  Cum  enim  de- 
positus  adhuc  Nestorius  non  esset, 
non  est  mirum,  eum  hisce  loquendi 
modis  fuisse  appellatum  a  patribus. 
Ut  aliquicl  haec  agendi  ratio  proba- 
ret,  necesse  esset  ostendere,  patres 
habuisse  Nestorium  tamquam  Episco- 
patu  minime  spoliatum  ,  licet  Cae- 
lestinus  illum  iam  ea  dignitate  pri- 
vasset.  Atqui  omnino  diversa  ratione 
res  gesta  est.  Episcopi  Nestorium 
citarunt,  ut  servata  regula,  quam 
Caelestinus  tradiderat,  condemnare- 
tur.  Quamquam  vero  Caelestinus  ante 
iussisset,  Nestorium  dignitate  spolia- 
tum intelligi  debere,  si  post  elapsos 
decem  a  decreti  pontificii  communi- 
catione  dies,  mentem  non  mutasset, 
atque  errores  suos  non  retractasset; 
constat  tamen  ex  eiusdem  Caelestini 
adCyrillum  posteriori  responso,  pon- 
tificem  longius  tempus  pati  voluisse 
antequam  decretum  suum  impleri 
deberet:  ut,  scilicet,  diuturniori  tem- 
poris  spatio  concesso  ,  apparere t , 
mira  Nestorius  aliquam  resipiscen- 
tiae  spera  afferret  :  manifestum  est 
igitur  Caelestini  auctoritate  factum 
esse,  ut  decreti  sui  effectus  differ- 
retur. 

Caelestini  epistola  ad  Cyrillum 
act.  2  Concilii  refertur,  qua  id  con- 
fìrmatur,  quod  de  dilatione  concessa 
indicavimus.  «Quaeris,  inquit,  utrura 
Sancta  Synodus  recipere  debeat  ho- 
minem a  se  praedicata  damnantem, 
an  quia  induciarum  tempus  emensum 
est,  sententia  dudum  lata  perduret. 
Super  hac  itaque  consultatione  com- 
muni, communem  dominum  consula- 
mus.  Nonne  nobis  respondet  illieo 
per  prophetam,  mortem  se  nolle  mo- 
rientis ,  et  per  apostolum  Paullum, 
se  omnem  hominem  velie  salvum 
fieri,  et  venire  ad  scientiam  verità- 

tis?  Numquam  displicet  Deo  accele- 
rata in  quocumque   correctio 

Studeo  quieti  catholicae;  studeo  per- 
euntis  saluti  ,  si  voluerit  aegritu- 
dinem  confiteri.  Quc-d  ideo  dicimus, 
ne  volenti  se  corrigere,  forsitan  de- 
esse videamur.  Nam  si  a  nobis  susti- 
nentibus  uvam,  spinas  sibi  addiderit, 
impleatur,  manentibus  statutis,  prio- 
ribus  fructibus  iudicii;  colligat  quod 
sulco  diabolico  seminavit.  Sed  si  per- 
iturus  est ,  probet  vos  veloces  pe- 
des  ad  effundendum  sangui nem  non 
liabere,  quando  sibi  etiam  remedium 
cognoscat  oblatum.  »  8i  igitur  in  Ne- 
storium  sententia  lata  est  post  ela- 
psum  tempus  a  Oaelestino  praeseri- 
ptum  ,  quoniam  id  eiusdem  pori  tifi.- 
cis  auctoritate  factum  est,  nihil  inde 
desumi  potest ,  quo  probetur  ,  Con- 
cini potestatem  hac  in  re  ampliorem 
Pontificio  decreto  fuisse. 

Est  etiam  illud  ineptum,  quod  his 
oblici  solet,  videlicet,  eos  qui  cen- 
sent,  Caelestini  iudicium  in  hac  causa 
per  se  ipsiim  irretractabile  ,  ac  de- 
finitivum  fuisse,  inducere  debere  ad 
eandem  .causam  iudicandam ,  ac  fì- 
niendam,  duplex  supremum  tribunal, 
eo  quod  ,  etiam  Concilii  Generalis 
sententia,  quaNestorius  condemnatus 
est,  irretractabilis,  ac  definitiva  fue- 
rit.  Etenim  non  duplex  supremum, 
ac  irretractabile  tribunal  inducitur 
ab  iis ,  qui  Caelestinum  antea  defi- 
nitive Nestorii  causam  iudicasse,  ac 
deinde  a  Concilio  Generali  eum  da- 
mnatum  esse  fatentur.Nam  adiuncta 
rei  gestae  prae  oculis  habenda  sunt. 
CaelestinusantequamConciliumhabe- 
retur,  Nestori um,  et  eius  errores  de- 
finitive condemnavit.  Caelestino  ipso 
consentiente  in  posterum,  Concilium 
Ephesinum  habitum  est.  Caelestino 
probante,  factum  fuit  ut  condemna- 
tionis  Nestorii  effectus  differretur.  In 
Concilio  ipso,  in  quo  Nestorius  est 
condemnatus,  Episcopi  circa  eius  cau- 
sam, sequuti  sunt  regulam  a  Ponti- 
fice  praescriptam.  Unius  igitur  Cae- 
lestini auctoritas  in  hac  causa  ha- 
bita  est  tamquam  irretractabilis,  ac 
suprema,  et  unicum  dici  potest  fuisse 


supremum  tribunal,  a  quo  Nestorii 
causa  definita  est. 

Neque  affert  argumentum  ,  quo 
ostendi  possit ,  Caelestini  iudicium 
tamquam  definitivum  existimatum 
non  fuisse,  illud,  quod  Card.  Luzer- 
nius  animadvertit,  post  Romani  Pon- 
tificis  definitionem,  Concilium  Gene- 
rale in  eadem  causa  habitum  esse , 
atque  in  eo  Concilio,  tum  Cyrilli  lit- 
teras  a  Caelestino  probatas  fuisse 
perlectas,  tum  errores,  quos  Nesto- 
rius praedicabat  ,  fuisse  narratos  , 
ut  appareret,  Cyrilli  epistolam  ca- 
tholicae fìdei  consentaneam  esse  , 
Nestorii  autem  opiniones  cimi  fide 
catholica  prorsus  pugnare.  Ex  actis 
enim  Concilii  manifestimi  est,  ve- 
runi iuridicum  examen  de  his  rebus 
institutum  non  esse.  Neque  liarum 
litterarum  lectio  facta  in  Synodo  , 
probat  eas  iuridice  fuisse  examina- 
tas.  Àliud  enim  id  non  evincit,  nisi 
Episcopos,  qui  probante  Caelestino, 
et  eius  regulam  sequentes ,  decreta 
de  causa  Nestoriana  ad  efiectum  per- 
ducturi  erant,  in  publico  generali 
conventu  voluisse  ea  recitare,  quae 
in  causa  ipsa  praecipuum  locum  ob- 
tinebant.  Ex  eo  autem,  quod  Episcopi 
in  Concilio ,  Romani  Pontificis  de- 
creta cum  catholica  fide  convenire, 
communi  suffragio  testentur,  non  se- 
quitur  eos  iuridice  ea  decreta  perpen- 
disse,  veluti  si  declaraverint,  se  non 
fuisse  recepturos  ea  decreta ,  nisi , 
inquisitione  facta,  intellexissent ,  in 
iis   doctrinam  catholicam  contineri. 

Denique  Concilium  Generale  in 
Nestoriana  causa  habitum  esse  post 
Caelestini  iudicium,  argumento  esse 
non  potest,  ante  Concilium,  causam 
Nestorii  fìnitam  non  esse.  Concilium 
enim  non  habitum  est,  ut  definitive 
de  causa  illa  iudicaretur,examine  re- 
novato,  sed  ut  universalis  Ecclesiae 
suffragio,  in  generali  conventu,  ma- 
nifestato, audacia  haereticorum  con- 
fringeretur,  atque  errores  facilius 
refellerentur. 

Quamquam  hacc  per  se  perspicua 
sint,  possunt  tamen  confirmari  duo- 
bus  hisce  testimoniis.  Philippus  Le- 

gatus  Cadesti  ni  in  alloquutione  ad 
Synodum  act.  2,  «  Firmum  igitur 
est,  ait,  iuxta  omnium  Ecclesiarum 
decretum  (nam  Orientalis  et  Occi- 
dentalis  Ecclesiae  sacerdotes,  vel  per 
se ,  vai  certe  per  legatos,  sacerdotali 
huic  consessui  intersunt),  quod  in 
ipsum  pronuntiatum  est.  »  Caelesti- 
nus  vero  in  ep.  ad  Synodum  Ephesi- 


nam  scripta  postqaam  id  relatum  fue- 
rat,  sua  decreta  impleta  fuisse,  «Tan- 
dem, inquit ,  malorum  fine  gauden- 
dum  est...Huius  rei  tam  fideliter  per- 
actae  vos  exequutores  videmus  no- 
biscum  fuisse  ...Deiectionem  (Nesto- 
rii)  iustam  ,  et  exaltationem  (Maxi- 
miani  ad  Episcopatum  Constantino- 
politanum)  dicimus  iustiorem.  » 


CAPUT  LVI. 

UE    IIAEllESI    EUTYCHIANA,  ET    CONCILII    CIIALCEDONKNSIS    GEHSBAliIS 

CELEBRATIONE. 


Sunt  nunc  tradenda  quae  praeci- 
puarum  rerum  ad  haeresim  Eutychia- 
nam  spectantium  notitiam  continent. 
Itaque  Eutyches  celeberrimi  in  Con- 
stantinopolitana  Urbe  monasterii  Ab- 
bas,  et  Archimandrita,  imam  tantum, 
post  unitionem,  in  Christo  naturam  es- 
se contendens,  haeresiNestorianae  op- 
posita,  veram  de  incarnationis  myste- 
rio  doctrinam  et  ipse  oppugnare  coe- 
perat.  Flavianus  Constantinopolita- 
nus  Episcopus  in  Synodo  Constanti- 
nopolitana  anno  448  habita,  nascen- 
tem  haeresim  continuo  evertere  co- 
natus  est.  Nam  cum  Eusebius  Dory- 
laei  in  Phrygia  Episcopus,  Eutychis 
errorem  ad  Synodum  retulisset,  Fla- 
vianus, ceterique  praesentes  Synodo 
Episcopi ,  Eutychem  citarunt ,  qui 
aliquandiu  tergiversatus  ,  tandem 
adfuit,  et  cum  errorem  suum  arro- 
ganter  tueretur,  damnatus  est,  sa- 
cerdotii  munere,  ac  monasterii  prae- 
fectura  spoliatus:  ad  S.  Leonem  Ma- 
gnimi Pontifìcem  Eutyches  aFlaviani 
sententia  appellavit,  secl  cum  intel- 
ligeret ,  se  nihil  a  Sede  Apostolica 
consequuturum  esse,  Chrysaphii  po- 
tentissimi in  aula  Theodosii  Eunuchi 
opem  imploravit ,  qui  Theodosium 
adduxit ,  ut  contra  Leonis  Magni  , 
aliprumque  Episcoporum  exploratam 
sententiam, Synodum  indiceret,quam 
occumenicam  esse  volebat,  quaeque 
Pavera  Ephcsi  coacta  est  die  8  Au- 
gusti anno  440. 


Synodo  interfuerunt  130  Episcopi, 
ac,  iubente  Imperatore,  ei  praefuit 
Dioscorus  Alexandrinus  Episcopus  , 
etsi  Romani  Pontificis  proprium  hoc 
esse  tantummodo  posset.  Leo  M.  in- 
vitatus  ad  Synodum.  iustissimis  ad- 
ductis  excusationibus  non  venit,  sed 
eo  misit  legatos  Iulium  Episcopum 
Puteolanum,  Renatum  R.  E.  presby- 
terum  S.  Clementis,  Hilarium  Dia- 
conum,  et  Dulcitium  Notarium,  qui 
tamen ,  cum  viderent  Sedis  Aposto- 
licae  iura  violari  ex  eo,  quod  Dio- 
scoro  Synodi  praesidentia  commissa 
fuisset,  se  numquam  veluti  R.  Pon- 
tificis lc^atos  in  Svnodo   gesserunt. 

Haec  vero  in  Concilio  peracta  sunt. 
Eutyches  introductus,  continuo  con- 
fessionem  fidei  proposuit,  falsitatis 
ac  simulationis  plenam  ,  et  verbo- 
rum  ambiguitate  perplexam.  Retra- 
ctata  deinde  sunt  gesta  eius  conde- 
mnationis,  ipse  innocens  declaratus, 
et  ab  exeommunicationis  vinculo  so- 
lutus. Flavianus  fidei  vindex  cum  Eu- 
sebio Dorylaei  Episcopo  damnatus  , 
plurimique  Episcopi  simul  condernna- 
ti  proscriptique  sunt,  inter  quos  Ibas 
Edessenus  Episcopus  ,  Theodoretus 
Cyrensis,  et  Domnus  Antiochenus. 

His  tantis  sceleribus  fortiter  Ro- 
mani Pontificis  Legati  restiterunt , 
et  plures  Episcopi  ad  Dioscori  pedes 
se  abiecerunt,  eura  exorantes,  ut  a 
Flaviani,  ac  Eusebii  damnatione  abs- 
tineret.  At  haec  omnia  inutilia  pror- 

sus  fuerunt,  et  coacti  sunt  Episcopi, 
utriusque  damnationi  subscribere , 
intentatìs  etiam  militum  gladiis,  qui 
in  Synoclum  introduciti  sunt.  Lega- 
torum  voces  ludibrio  habitae,  iidem- 
que  Epheso  digressi  fuga  salutem 
petcre  potuerunt.  Eusebius  in  car- 
cerem  coniectus  ,  ut  deinde  in  exi- 
lium  deferretur  ;  Flavianus  vero  , 
eo  quod  còntra  latam  in  se  damna- 
tionis  sententiam,ad  Leonem  R.Pon- 
tifìcem  appellasset  ,  ita  calcibus  ,  et 
pugnis  a  Dioscoro,  et  Barsuma  Syro 
Archimandrita  Eutychis  sectatore 
caesus  est ,  ut  triduo  post ,  cum  in 
exiiium  pelleretur,  mortuus  sit.  Cum 
ea  omnia ,  quae  in  Concilio  gesta 
sunt,  per  vini  patrata  fuerint,  cum- 
que  iura  omnia  violata  in  eo  sint, 
factum  est,  ut  illud  Ecclesia  perpe- 
tuo fuerit  detestata,  et  Latronum 
Conventum,  Latrocinium  Ephesinum, 
Synodum  Latrocinalem,  illam  Syn- 
oclum appellaverit.  Theodosius  lege 
lata,  Synodi  huius  decreta  confìr- 
mavit,  sed  Leo  M.  ubi  cognovit  quid- 
nam  in  ea  gestum  fuisset,  universa 
Synodi  acta  rescidit,  et  habuit  Ro- 
mae  anno  449  Concilium,  quo  Latro- 
cinium Ephesinum  reiecit  ;  ut  vero 
tantis  malis  remedium  eiusmodi  af- 
ferret,  quod  etiam  solemnitate  sua 
idoneum  esset  ad  perditorum  homi- 
num  audaciam  frangendam,  postula- 
vit  a  Theodosio,  ut  generalem  Syn- 
odum in  Italia  liaberi  pateretur,  de 
eaque  re  egit  etiam  cum  Valenti- 
niano  III,  qui  in  Occidente  impe- 
rabat. 

Id  vero,  quod  a  Theodosio  petie- 
rat ,  et  non  impetra verat ,  Marcia- 
nus  concessit,  qui  Theodosio  iuniori 
anno  450  mortuo  successerat,  quique 
interea  Constantinopoli  Synodum  lia- 
beri voluit,  ut,  etiam  antequam  ge- 
nerale Concilium  celebraretur  ,  in 
Regia  Urbe  haeresis  Eutychiana  pro- 
scriberetur.  Illud  Concilium  Anato- 
lius  Episcopus  Constantinopolitanus 
convoca  vi  t  anno  450.  «  Anatolius 
reverendissimi^  Episcopus  (ita  legi- 
tur  act.  4  Concilii  Chalcedonensis) 
Constantinopolitanus    dixit:  Tenuit 


pridem  consuetudo ,  ut  qui  in  hac 
magna  civitate  morantur  Sanctissimi 
Episcopi ,  cum  eos  temporis  occasio 
vocat  de  emergentibus  quibusdam 
Ecclesiasticis  causis,  conveniant,  ac 
singula  defìniant ,  responsoque  eos 
dignentur ,  qui  precantur  aliquid. 
Nihil  ergo  a  me  factum  est ,  quod 
novitati  sit  affine  ;  nec  qui  ex  con- 
suetudine consederunt  Sanctissimi  , 
qui  in  civitate  erant  Episcopi,  novam 
formam  protulerunt.  Ac  ostendit 
praesentiam  Episcoporum  actio,  quae 
facta  est.  »  De  hac  Synodo  ,  quae 
Constantinopoli  ex  Episcopis  ibi  com- 
morantibus,  Presbyteris,  Archiman- 
dritis  ,  et  Diaconis  congregata  est  , 
S.  Leo  M.  ipse  loquitur  in  epistola 
ad  Paschasinum  Lilybaetanflm  an- 
no 451  scripta.  «Totam,  inquit,  Con- 
stantinopolitanamEcclesiam  cum  mo- 
nasteriis  omnibus,  et  multis  Episco- 
pis, noveris  praebuisse  consensum, 
et  subscriptionibus  suis  Nestorium, 
atque  Eutychem  ,  cum  suis  anathe- 
matizasse  dogmatibus.  » 

Post  haec  Generale  Concilium  Ni- 
caeae  in  Bithynia  die  1  Septembris 
anno  451  habendum  indictum  est  a 
Marciano,  ad  quod  Episcopi  omnes, 
et  Leo  M.,  si  per  negotia  Sedis  Apo- 
stolicae  id  sibi  liceret,  invitati  sunt. 
Magno  numero  Episcopi  Nicaeam 
convenerunt  ;  Leo  autem  eo  misit 
Legatos  suos  Paschasinum  Lilybae- 
tanum ,  Lucentium  Asculanum  Epi- 
scopos,  Bonifacium  praeterea  ac  Ba- 
silium  presbyteros  ,  quibus  postea 
adiunxit  Iulianum  Coensem  Episco- 
pum.  Synodus  deinde  Chalcedonem 
translata  fuit  urbem  Constantinopoli 
proximam ,  quo  commodius  Marcia- 
nus  ipse  cum  Senatu  adesse  posset, 
ut  re  ipsa  actione  6  contigit,  exci- 
pientibus  eum  summis  plausibus  Syn- 
odi Patribus  ,  et  honorifìcentissimis 
nominibus  salutantibus. 

In  Chalcedonensi  S.  Euphemiae 
tempio  ea  Synodus  habita  est ,  et 
cum  coepisset  8  idus  Octobris  an- 
no 451  absoluta  est  calendis  Novem- 
bribus  eiusdem  anni,  habitis  16  ses- 
sionibus,  et  praesentibus  sexcentum 


DE   HAERESI   EUTYCHIAVA 

circiter  Episcopis.  Rom.  Pontificis 
Legati  Synodo  praefuerunt ,  haeresis 
Eutychiana  in  ea  proscripta  est , 
Christum  esse  in  duabus  naturis  in* 
confuse,  immutabiliter,  indivise  et 
inseparabiliter  praedieatum  fuit.  Eu- 
tyches,  Dioscorus,  totumque  Latro- 
ciniura  Ephesinura  est  condemnatum, 
Leonis  epistola  ad  Flavianum,  cui  Pa- 
tres  omnes  subscripserunt,  honorifi- 
centissime  recepta  fuit,  atque  ad  hu- 
ius  normam  conditum  est  decretum, 
quo  Religionis  dogmata  a  Patribus 
Chalcedonensibus  explicata  sunt,  at- 
que illud  praecipue,  quod  snperius  in- 
dicavimus,de  duabus  minime  inter  se 
confusis,  et  permistis  inChristo  natu- 

ris,  ad  quod  dogma  defendendum,  et 
explicandum  Leo  ipse  Magnus  epi- 
stolam  ad  Flavianum  scripserat  post 
damnaturn  in  Constantinopolitano 
Concilio  Eutychem. 

Concilio  absoluto,  Marcianus,Àna- 
tolius,  aliique  Episcopi,  de  rebus  in 
eo  gestis  ad  s.  Leonem  retulerunt, 
qui  ea  confirmavit  omnia,  quae  ad 
fldei  causam  defendendam  gesta  t'uc- 
rant,propter  quam  causam  Conci  li  um 
indictum  erat.  Apparet  ex  his  Chal- 
cedonenseConcilium  fuisse  vere  gene- 
rale, ciim  ea  omnia,  quae  ad  Concilii 
Oecnmenici  naturam  constituendam 
necessario  requiruntur,in  ilio  fuerint 
religiose  constanterque  adimpleta. 


CAPUT  LVII. 


m  DE    S.    LEOSIS    MAGNI    PONTIFICIS   MAX! MI    EPISTOLA    DOGMATICA 
AD    S.  FLAVIANUM   EP1SC0PUM    CONSTANTJNOPOLITANUM 
DE   INCARNA TIONIS   MYSTERIO. 


In  Chalcedonensi  Synodo  Generali, 
in  qua  Ephesini  Concilii  Latrocinalis 
gesta  universa  funditus  erant  rescin- 
denda,  maximis  laudibus,  ut  supe- 
rius  monuimus,  excepta  est  S. Leonis 
ad  Flavianum  epistola,  qua  catholica 
de  Incarnatione  doctrina  exposita , 
et  contra  Nestorii,  Eutychisque  er- 
rores  propugnata  est.  Fuit  hoc  cele- 
berrimum  totius  Ecclesiae  testimo- 
nium  de  Romanorum  Pontificum  in 
dirimendis  ftdei,  morumque  contro- 
versiis,  infallibilitate,  et  apertissime 
Ecclesia  ipsa  ostendit,  sibi  persua- 
sum  esse,  in  eiusmodi  negotiis,  Pe- 
trum  in  Successoribus  suis  viventem 
loqui  et  doctrinam  divinitus  acce- 
ptam ,  tamquam  omnium  christiano- 
rum  Patrem,  ac  Magìstrum  explica- 
re.  Hoc  manifeste  continent  a  Pa- 
tribus adhibitae  loquendi  rationes  , 
quibus  Pontificis  epistolam  excepe- 
runt,  atque  illa  apertissima  senten- 
tiae  suae  explicandae  ratio,  qua  usi 
sunt,  ut  haereticos  illos  esse  decla- 
raverint,  qui  doctrinae ,  quam  Leo 
tradebat,  non  assentirentur. 


Non  ita  tamen  existimarunt  scri- 
ptores,  quos  saepius  commemoravi- 
mus.  Ut  enim  suas  opiniones  de  Ro- 
mano Pontifìce  tuerentur,  contende- 
runt  ,  tum  probatarn  ab  Episcopis 
Chalcedonensibus  memoratam  S. Leo- 
nis epistolam  ad  Flavianum  fuisse  , 
cum  instituto  in  eandem  epistolam 
iudicio  ,  factaque  inquisiti one  ,  Pa- 
trum  Ecclesiae  doctrinam  in  ea  con- 
tineri  compertum  est.  Febronius  ve- 
ro cap.  6  de  statu  Ecclesiae,  et  le- 
gitima  Romani  Pontificis  potestate, 
in  quo  opere  nullam  omittit  occa- 
sionem  de  sedis  Apostolicae  dignitate 
detrahendi,  cum  subiectam  Episco- 
porum  iudicio  hanc  epistolam  fuisse 
contendisset,«Eos,  inquit,  qui  sanam 
partem  tuebantur ,  non  provocasse 
ad  unius  Leonis  auctoritatem  ,  sed 
etiam,  et  aequaliter  ad  Cyrilli  sen- 
tentiam  :  proinde  dum  profltentur  , 
Petrum  per  Leonem  loquutum  esse, 
aliud  non  dicunt,  quam  examinatam 
a  se,  et  cum  Patrum  scriptis  colla- 
tam  sententiam  Leonis,  invenisse  con- 
formem  doctrinae  Petri,  et  reliquo- 

rum  Apostolorum ,  eandem   proinde 
amplecfcendam  esse.  » 

Fa  quae  a  defensoribus  declaratio- 
nis  Cleri  Gallicani  dicuntur,  fuse  a 
Card.  Orsio  refutantur  lib.  1  operis 
de  irreformabiii  Romani  Pontificis 
iudìcio,  in  defìniendis  fìdei  contro- 
versiis,  et  ad  eos  et.iam  refellendos 
legendus  Petrus  Ballerinius,  de  vi, 
ac  ratione  Primatus  RR.  PP.  cap.  13 
et  sequcnti.  Ad  Febronium  vero  con- 
futandum,  praeter  quam  quod  in  hoc 
disputationis  genere  ea  ipsa  faciunt, 
quae  contra  defensores  declarationis 
Cleri  Gallicani  afferuntur,  legendus 
idem  Ballerinius  in  vindiciis  auctori- 
tatisPontificiae  contra  opus  Faustini 
Febronii  cap.  1,  et  Franciscus  Anto- 
nius  Zaccaria  in  Antifebronio  parte  2 
lib.  4  cap.  3  num.  4.  Non  est  necesse 
longam  disputationem  instituere,  ut 
falsum  omnino  esse  ostendatur,  tum 
probatam  fuisse,  receptamque  in  Syn- 
odo  Leonis  Magni  epistolam  ,  cum 
inquisitione  vera  ,  et  comparatone 
facta,  compertum  est,  eam  cum  ca- 
tholica  de  Verbi  Incarnatone  doctri- 
na  prorsus  convenire.  Id  enim  cum 
Synodi  Chalcedonensis  ipsius  actis 
omnino  pugnat ,  et  cum  iis  ,  quae 
ante  habitum  Clialcedonense  Conci- 
limi!, de  ea  epistola  Constant. 

Atque  ut  ab  hoc  postremo  exordia- 
mur,  certum  est,  Leonem  Magnum, 
cum  Ephesinum  Concilium  quod  de- 
inde latrocinalc  evasit ,  habendum 
erat,  omnino  iudicasse,  de  Eutychis, 
eiusque  sectatorum  doctrina  dubitari 
non  posse  haereticam  esse,  eo  quod 
in  sua  ad  Flavianum  epistola  catho- 
licam  de  Verbi  incarnatione  senten- 
tiam  exposuisset,  cui  Eutychis  do- 
ctrina, absque  ulla  controversia  erat 
contraria.  Eo  die,  quo  epistolam  il- 
lam  ad  Flavianum  Leo  scripserat, 
id  est  15  Iunii  anni  449,  ad  Theo- 
dosium  Imperatorem  litteras  dedit, 
quibus  affirmavit,  mittere  se  ad  Ephe- 
sinum Concilium  Legatos  suos  ,  ut 
si  Eutyches  consilium ,  mentemque 
mutasset,  humaniter  veniam  conse- 
queretur,  aperto  vero  ab  Eutyche 
esse  ostendendum  ,  se  catholicam  do- 


ctrinam  amplecti.  «Quid  autem  ea- 
tholica  Ecclesia  universaliter  de  Sa- 
cramento Dominicae  Incarnatini  ■: 
credat ,  et  doceat ,  ad  Fratrem  ,  et 
Coepiscopum  meura  Flavianum  plc- 
nius  continent  scripta  ,  quae  misi.» 
In  epistola  vero  ad  Pulcheriam  Au- 
gustam  ,  quam  eo  ipso  die  Leo  scri- 
psit,  Legatis  mandata  se  dedisse  de- 
monstrat  de  iis ,  quae  in  Synodo  scr- 
vari  oporteret.  Ad  Concilium  prac- 
terea  Ephesinum  scribens,  non  quae- 
rendum  esse,  ait,  num  Eutyches  er- 
raverit ,  sed  «  ut  pestifero  errore 
damnato,  etiam  de  ipsius,  qui  impru- 
denter  erravit ,  restitutione  tracte- 
tur  ,  si  tamen  doctrinam  veritatis 
amplectens ,  sensus  haereticos  ,  qui- 
bus imperitia  eius  fuerat  irretita , 
piane ,  aperteque  ,  propria  voce ,  et 
subscriptione  damnaverit.  » 

Sun-t  fortasse  luculentiora ,  quae 
in  epistolis  34  Ballerinianae  editi o- 
nis  35  et  36  continentur.  In  earum 
enim  prima,  et  altera,  quae  ad  Iu- 
lianum  Coensem  scriptae  sunt,  aperte 
dicit  Leo  Magnus,  ex  litteris  ad  Fla- 
vianum scriptis  Ecclesiam  universam 
habere,  quid  prorsus  in  eo  fìdei  ne- 
gotio  credendum  ab  omnibus  esset  : 
«  Ad  fratrem  nostrum  Flavianum 
sufficientia  ,  prò  qualitate  causae  , 
scripta  direxi,  quibus  et  Vestra  Di- 
lectio,  et  Ecclesia  universa  cogno- 
scat,  de  antiqua,  et  singulari  fide  , 
quam  indoctus  impugnator  incessit, 
quid  divinitus  traditimi  teneamus  , 
et  quid  incommutabili  ter  praedice- 
mus.  »  In  altera  autem,  se  plenissi- 
mas  ad  Flavianum  litteras  contra  ni- 
miae  impietatis  errorem  misisse  af- 
firmat,  ac  nonnulla  iis  litteris  con- 
sonantia  se  adiecisse,  ut  unanimi  ter 
atque  constanter  iis,  qui  evangelium 
Christi  corrumpere  cupiunt,  resiste- 
retur.  In  tertia  demum  ad  Theodo- 
sium,  non  talem  esse  quaestionem 
ait,  quae  orta  est,  de  qua  aut  possit, 
aut  debeat  dubitari. 

Atque  haec  quidem  ad  illud  tem- 
pus  referuntur,  quo  nondum  tumul- 
tus  Ephesini  erant  excitati,  vel  la- 
trocinalis  concilii  scelera   Leo    Ma- 

gnus  ignorabat.  Tantorum  vero  cri- 
minum  nuntio  Romam  allato,  Pon- 
tifex  gravem  de  ea  re  ad  Theodo- 
siura  misit  epistolam,  quae  apud  Bal- 
lerinios  44  est.  In  .ea  vehementer 
de  sceleribus  Ephesi  patratis  Leo 
conquestus,  illam  inter  latrocinii  cau- 
sas  recen^et,  quod  Dioscorus  suae  ad 
Flavianum  epistolae  legendae  pote- 
statem  non  fecisset:  «  Si  scripta  ad 
Flavianum,  Episcoporum  publicari 
auribus  Alexandrinus  permisisset 
Antistes,  ita  manifestatione  purissi- 
mae  fidei,  quam  divinitus  inspiratam 
et  accepimus,  et  tenemus,  omnium 
concertationum  strepitus  quievis- 
set.»  Cum  vero  habendae  novae  syn- 
odi  consilium  initum  est,  apertissi- 
me Leo  Magnus  ostendit,  mentem 
suam  omnino  esse  de  fidei  defìnitione 
disputari  in  ea  synodo  non  debere, 
sed  in  sua  ad  Flavianum  epistola 
conti  néri,  quae  catholicae  Ecclesiae 
de  Verbi  incarnatione  sententia  sit, 
et  ea,  quae  luculenter  Eutychis,  et 
Nestorii  errores  refutarent. 

Quare  factum  est,  ut  cum  Pa- 
schasinum  Episcopum  Lilybaetanum 
veluti  suum  ad  novam  synodum  le- 
gatura destinaret,  ad  eundem  episto- 
lam miserit,  quam  ad  Flavianum 
antea  scripserat,  ut  ex  ea  intellige- 
ret,  quid  Ecclesia  catholica  de  Verbi 
incarnatione  sentiret.  «  Epistolam 
nostram,  inquit,  quam  ad  sanctae 
memoriae  Flavianum  de  hac  re  ple- 
nissimam  misimus,  quamque  Ecclesia 
universalis  amplectitur,  diligentius 
tibi  recensendam,  cognoscendamque 
direxi.  »  In  iis  litteris  autem,  quas 
ad  synodi  patres  ipsos  scripsit,  fìdem 
iam  a  se,  in  memorata  ad  Flavia- 
num epistola  definitam  esse,  et  ex- 
plicatam  affirmat  «  secundum  Evan- 
gelicas  auctoritates,  secundum  pro- 
pheticas  voces,  apostolicamque  do- 
ctrinam,  pienissime  ac  lucidissime.  » 
Haec  vero  Leonis  agendi,  et  scri- 
bendi  ratio  perspicue  demonstrat , 
eidem  fuisse  persuasum,  non  modo , 
ea  quae  in  epistola  sua  ad  Flavia- 
num exposuerat,  patrum  synodi  iu- 
dicio  subiicienda   non   esse ,  veruni 

Tom.  I. 


etiam  ex  eadem  epistola,  Episcopos, 
qui  synodum  erant  celebraturi,  nor- 
mam  desumere  debere, et  absque  ulla 
haesitatione  intelligere,  quae  Eccle- 
siae catholicae  de  Verbi  incarnatione 
doctrina  esset,  et  omnibus  credenda 
proponeretur. 

Neque  vero  Leo  tantum,  ita  de 
epistola  illa  iudicavit.  Antequam  e- 
nim  concilium  Chalcedonense  habe- 
retur,  eadem  ratione  de  ea  epistola 
occidentales,  et  orientales  Episcopi 
existimarunt,  prout  constat  ex  epi- 
stola 68  apud  Ballerinios,  in  qua 
nonnulli  Galliarum  Episcopi  anno 
450  eam  totius  Ecclesiae  iudicio 
comprobatam  demonstrant,  atque  ex 
actione  4  concilii  Chalcedonensis,  in 
qua  refertur,  anno  450:  «  Cum  pauci 
Constantinopolim  Episcopi  convenis- 
sent,  missa  est  epistola  almi  Archie- 
piscopi Leonis,  iis  qui  ubique  essent 
Metropoli tis,  et  subscripta  est.  »Cum 
ista  tempus  illud  respiciant,  quod 
Synodi  Chalcedonensis  celebrationem 
praecessit,  cumque  ostendant,  Eccle- 
siam,  etiam  ante  illud  tempus,  quo 
synodus  celebrata  est,  veluti  fidei 
tesseram  contra  Eutychis,  et  Nesto- 
rii errores  epistolam  illam  habuisse, 
falsum  esse  evincunt ,  eam  deinde 
episcoporum  Chalcedonensium  iudi- 
cio subiectam  fuisse. 

Ut  vero  ad  ipsum  Chalcedonense 
Concilium  veniamus,  illud  iure  affir- 
mari  potest,  nihil  ab  eiusdem  con- 
cilii historia  adeo  alienum  excogitari 
posse,  quam  in  epistolam  Leonis  Ma- 
gni iuclicium,  et  inquisitionem  ullam 
veram  iustitutam  esse.  Praetereo  , 
actione  1.  cum  de  Flaviani  fide  quae- 
stio excitata  fuisset,  omnem  de  ea 
re  controversiam  sublatam  esse,  eo 
quod  Paschasinus,  et  Lucentius  Se- 
dis  Apostolicae  legati  asseruissent , 
Flavianum  ea  credidisse,  quae  Leo 
Magnus  credenda  proponebat.  Omit- 
tam,  actione  2  fìtiei  expositionem 
condere  Patres  recusasse,  eo  quod  ad 
Arium  ,  Eunomium  ,  Nestoriumque 
confutandum  satis  essent  ea,  quae  a 
Nicaeno,  Constantinopolitano,  et  E- 
phesino  concilio  decreta  fuerant,  ad 

15 

Eutychem  vero  refellendum  perspicua 
esset  Leonis  ad  Flavianum  epistola. 
Illud  dicam,cum  eadem  actione  2. 
Pontifìcis  epistola  adhuc  lecta  non 
esset,  ubi  fìdes  Nicaena,  Constanti- 
nopolitana,  et  Cyrilli  epistola  reci- 
tata fuisset,  has  patrum  voces  audi- 
tas  esse:  «  Reverendissimi  Episcopi 
clamaverunt.  Omnes  sic  credimus. 
Papa  Leo  sic  credit.  Anathema,  qui 
partit,  et  qui  confundit,  et  qui  divi- 
dit.  Haec  fìdes  Leonis  Archiepiscopi. 
Leo  sic  credit.  Leo,  et  Anatolius 
ita  credunt.  Omnes  sic  credimus. 
Aeterna  memoria  Cyrilli.  Sicut  epi- 
stola Cyrilli  habet,  ita  sapimus.  Sic 
rredimus.  Leo  Archiepiscopus  sic  sa- 
pit.  Ita  credit,  ita  scripsit.»  Allatam 
praeterea  esse  commemorabo  episto- 
lam Leonis  ad  Flavianum ,  eaque  le- 
cta, ita  Episcopos  communi  suffragio 
fuisse  loquutos ,  ut  aperte  ostende- 
rent,  se  ne  cogitasse  quidem  de  iu- 
dicio,  vel  examine  in  eam  instituen- 
do.  Nam  ita  habet  ea  actio  tomo  4 
Conciliorum  Labbaei,  col.  1225: «Post 
lectionem  autem  praedictae  epistolae 
Reverendissimi  Episcopi  clamave- 
runt. Haec  Patrum  fìdes.  Haec  Apo- 
stolorum  fìdes.  Omnes  ita  credimus. 
Orthodoxi  ita  credimus.  Anathema, 
qui  ita  non  credit.  Petrus  per  Leo- 
nem  loquutus  est.  Apostoli  ita  do- 
cuerunt.  Pie,  et  vere  Leo  docuit,  Cy- 
rillus  ita  docuit,  Cyrilli  aeterna  me- 
moria. Leo,  et  Cyrillusitadocuerunt. 
Anathema,  qui  sic  non  credit.  Haec 
vera  fìdes.  Catholici  ita  sapimus. 
Haec  Patrum  fìdes.  Haec  in  Epheso 
cur  lecta  non  sunt?  Haec  Dioscorus 
occultavi t.  s> 

A<'eo  pugnat  vero,  ut  arbitror,  hic 
locus  cum  aìicuius  veri  exarni nis,  vel 
inquisitionis  institutione,  quam  pu- 
guat  Leoni-*  epistolam,  tamquam  ve- 
ram  catholioao  fklei  proressionem 
communi  yynodi  suiiragio  li  abita  ni 
perpetuo  fuisse,  et  habitam  acquan- 
do non  esse.  Haec  cnim  duo  conve- 
nire omnino  non  possunt,  Episcopo- 
rum  consensi!  communi  declaratum 
fuisse,  eam  epistolam.  esse  Catholi- 
cae,  et    Apostolicae    fldei  proi'essio- 


nem,  ac  deinde  in  eandem  epistolam 
inquisitionem  institutam  esse,  ut  ap- 
pareret  utrum  catholicam  senten- 
tiam  in  ea  Pontifex  docuisset. 

Neque  vero,  quod  Atticus  Nicopo- 
litanus  Episcopus,  et  nonnulli,  qui 
eum  sequebantur,  petierint  inducias 
dari ,  ut  res  tota  perpenderetur,  id 
quidquam  valet,  ut  ostendatur  re- 
vera deinde  inquisitionem  institutam 
esse.  Nam  legenti  actionem  2  citato 
tomo,  columna  1239,  apparebit,  quam 
parvo  numero  essent  ii,  qui  Atticum 
sequebantur,  et  inducias  concessas 
esse  tantummodo,  ut  docerentur,  qui 
dubitare  videbantur  :  «  Reverendis- 
simi Episcopi  (idest,  qui  Attico  ad- 
haerebant)  clamaverunt.  Si  iubetis 
dari  nobis  inducias,  petimus  patres 
perscrutari.  Magnifìcentissimi ,  et 
gloriosissimi  iudices,  et  amplissimus 
senatus  dixerunt.  Differatur  audien- 
tia  usque  ad  quinque  dies  ...  ut  qui 
dubitant ,  doceantur.  Omnes  Reve- 
rendissimi Episcopi  clamaverunt.Nos 
ita  credimus.  Omnes  ita  credimus. 
Sicut  Leo ,  ita  credimus.  Nostrum 
nullus  dubitat.  Nos  iam  subscri- 
psimus. 

Quod  si  considerentur  ea  ,  quae 
actione  4  referuntur,  multo  luculen- 
tius  etiam  constabit,  perpetuo  veluti 
fìdei  tesseram  Leonis  epistolam  ha- 
bitam  esse.  Nam  cum  Sedis  Aposto- 
licae Legati  affirmassent:  «  Beatis- 
simi, atque  Apostolici  viri  univer- 
salis  Ecclesiae  Papae  Leonis,  Nesto- 
rii  et  Eutychis  haeresim  clamnan- 
tis  directa  scripta,  quid  vera  fìdes 
habeat  exposuerunt.  Similiter  vero 
sancta  Synodus  liane  fìdem  tenet, 
liane  sequitur,  nihil  amplius  nec  ad- 
derò potest,  nec  minuere.  Reveren- 
dissimi Episcopi  clamaverunt  omnes: 
sic  credimus,  sic  baptizati  sumus,  sic 
baptizamus.  »  Cum  autem  nonnulli 
Aegyptii  Episcopi  rationem  callide 
quaererent,  qua  Eutychis  apertam 
condemnationem  declinarent,  Patres 
omnes  affirmarunt,  eos  subscribere 
omnino  t;cbere  Leonis  epistolae,  Eu- 
tychi  anathema  prona n tiare  diserto 
oportere,    haereticum    denique    esse 


DE    S.  LEONIS   MAGNI   P.  M.   FPTST.    DOGMATICA    ETC. 


227 


qui  epistolae  Leonis  subscribere  re- 
cusasset,  cui  universa  synodus  asseri- 
sum  praebuerat. 

Sunt  haec  eiusmodi,  ut  ari  adver- 
sarios  refellendos  explicatione  pror- 
sus  non  indigeant.  Etenim  si  inqui- 
sitio  in  eam  epistolam  instituta  est, 
id  nonnisi  ex  synodi  actis  eruendum 
est.  Si  vero  ea  acta  docent,  perpe- 
tuo synodum  habuisse  Pontifìcis  epi- 
stolam, voluti  certam,  et  perspicuam 
catholicae  et  apostolieae  fidei  pro- 
fessionem,  cui  non  assentiri,  idem  es- 
set  ac  catholicae  Ecclesiae  fìdem  non 
profiteri,  profecto  extra  controver- 
siam  esse  debet  numquam  synodi  iu- 
clicio,  veraeque  inquisitioni  illara 
subiectam  fuisse. 

In  epistola  n.  120  ad  Theodore- 
tum  scripta  post  habitam  synodum 
Chalcedonensem,  Leo  M.  ita  quidem 
de  sua^ad  Flavianum  epistola  loqui- 
tur:  «Ne  aliar um  sedium  ad  eam, 
quam  ceteris  omnium  Dominus  sta- 
tuerit  praesidere,  consensus  assenta- 
tio  videretur,  aut  alia  quaelibet  na- 
sci possetsuspicio,  inventi  sunt  prius, 
qui  de  iudiciis  nostris  ambigerent. 
Et  cum  nonnulli  a  dissensionis  inci- 
tati auctore,  ad  contradictionem  bella 
prosiliunt,  ad  maius  bonum ,  malo 
eius,  auctore  totius  bonitatis  dispen- 
sante, proventum  est  ...  .  ipsa  quo- 
que veritas  et  clarius  renitescit,  et 
fortius  retinetur  ,  cum  ,  quae  fìdes 
prius  docuerat,  haec  postea  examina- 
tio  confirmavit.  Multum  denique  sa- 
cerdotalis  officii  meritum  splendet, 
ubi  sic  summorum  servatur  aucto- 
ritas,  ut  in  nullo  inferiorum  putetur 
imminuta  libertas.  » 

Ut  ceteros  omnes  omittam,  qui 
Leonis  epistolam  in  generali  Ghal- 
cedonensi  synodo  Episcoporum  iudi- 
cio  subiectam  esse  contendunt,  uti- 
tur  hoc  Pontifìcis  testimonio  ex  epi- 
stola ad  TheodoretumdesumptoEmi- 
nentissimus  Luzernius  part.  3  ope- 
ris  toties  citati  cap.  13  num.  9,  ut 
eandem  sententiam  confirmet,  con- 
cludatque,  non  Leonis  epistolam,  sed 
concilii  definitionem,  reddidisse  ir- 
reformabilem  Eutychianismi  conde- 


rnnationem.  Nam  eo  loco  patere  ait, 
primo,  Pontificem  fateri,  Synodi  con- 
sensus propriam  esse  irretractabili- 
tatem;  deinde  post  scriptam  illam  a 
se  epistolam,  Episcopisque  communi- 
catam,  legitimam  esse  potuisse  de 
re,  quae  in  eadem  pertractabatur, 
dubitationem  ;  institutam  esse,  at- 
que  inquisitionem  fuisse,  quae  doctri- 
nam  in  epistola  sua  explicatam  con- 
firmavit. 

Contendit  praeterea  memoratus 
auctor,  ex  Leonis  loco  in  epistola 
ad  Galliarum  Episcopos,  quae  apud 
Ballerinios  est  102  demonstrari,eius- 
dem  Pontifìcis  sententiam  fuisse,  o- 
mnem  de  Nestorianismo,  et  Euty- 
chianismo  controversiam,  non  episto- 
lae suae  ad  Flavianum  auctoritate, 
sed  concilii  decreto  diremptam  esse. 
Ait  enim  in  ea  epistola  Leo:  «  Non 
enirn  iam  ultra  cuiquam  excusatio- 
nis  refugium  de  ignorantiae  inscitia, 
vel  de  intelligentiae  dinicultate  con- 
ceditur.  Cum  ob  hoc  ipsum  sexcen- 
torum  fere  coepiscoporum  nostrorum 
synodus  congregata,  nullam  artem 
ratiocinandi,  nullum  locum  disseren- 
di  contra  fundatam  divinitus  fìdem 
sperare  permiserit.  » 

Marciani  denique  Imperatoris  au- 
c'oritatem  appellat,  eumque  in  edi- 
cto  suo  aperte  anirmare  contendit, 
concilium  Chalcedonense  fuisse,  cui 
Eutychianismi  causae  suprema  defi- 
ni tio  accepta  re  ferri  debeat.  «  Cesset, 
inquit  Imperator,  profana  contentio, 
nam  iniuriam  facit  iudicio  religio- 
sissimae  Synodi,  si  quis  semel  iudi- 
cata,  ac  recte  disposita  revolvere,  et 
publice  disputare  contendit.  » 

Praeter  ea  quae  ex  allatis  testi- 
moniis  demonstrari  putat  memora- 
tus auctor  ad  suam  sententiam  de- 
fendendam,  pluradisputat  citato  loco 
ut,  si  docuerit  epistolam  Leonis  post 
iudicium  in  eam  institutum  a  Syno- 
do confìrmatam  esse,  Synodum  ipsam 
Pontifice  Romano  superiorem  esse 
concludat.  Itaque,  ut  praecipua  recen- 
seam,  Episcoporum,  summis  plausi- 
bus  eandem  epistolam  recipientium 
acclamationes ,  intrinseco   epistolae 

ipsius  merito  episcopis  explorato,  et 
cognito,  tribuendas  esse  ait,  et  ad- 
mirationis  potius,  quam  submissionis 
testimonia,  irretractabilem  quidem 
eara  Episcopis  visam  esse,  sed  post- 
quam,  examine  absoluto,  irretracta- 
bilem esse  comperissent:  actione  4 
Episcopos  de  epistola  revera  delibe- 
rasse, ut  appareret  utrum  cum  Ni- 
caenorum  ,  et  Constantinopolitano- 
rum  Patrum  fide  conveniret,  Episco- 
pos denique,  cum  de  epistola  opinio- 
nera  suam  protulerunt,  iis  subscri- 
bendi  modis  usos  esse,  ut  suffraginm 
quodammodo,  in  iudicio,  de  ea  ap- 
probanda  tulisse  videantur.  Anato- 
lius  enim  Episcopus  Constantinopo- 
litanus  ait:  «  Epistola  Sanctissimi 
Leonis  consonat  symbolo  tercentum 
decem  et  octo,  et  centum  quinqua- 
ginta  patrum,  sed  et  his,  quae  in  E- 
pheso  sub  Sanctissimo  Cyrillo  gesta 
sunt,  quapropter  consensi,  et  liben- 
ter  subscripsi.  »  In-  eandem  senten- 
tiam  iverunt  ii,  quorum  haec  sub- 
scribendi  ratio  fuit  :  Concordai  et 
subscripsi \Concordat  et  ideo  subscri- 
psi, cum  recte  habeat.  Cum  vide- 
rem,  cum  sentirem,  cum  deprehen- 
derem,  cum  invenir em  consentire, 
subscripsi.  Persuasus,  instructus, 
certior  factus,  quod  omnia  consenti- 
rent,  subscripsi. 

Breviter  his  nunc  a  nobis  respon- 
dendum  est  atque  ostendendum,  ex 
iisdem  nulla  ratione  effici  posse,  epi- 
stolam,  de  qua  disputamus,  concilii 
iudicio,  et  verae  inquisitioni  subie- 
ctam  fuisse.  Atque  ut  de  loco  ilio 
superius  adducto  ex  epistola  Leonis 
ad-  Theodoretum,  primum  dicamus, 
uihil  est,  quod  adversariorum  sen- 
tentia  inde  iuvari  queat.  Indicatur 
ibi  libertas  a  PP.  Chalcedonensibus 
adhibita,  prout  apposite  notant  n.  15 
ad  eam  epistolam  fratres  Ballerinii, 
ut,  nonnullis  Episcopis,  qui  de  Leo- 
nis defìnitione  ambigebant,  difficul- 
tates  suas  in  concilio  proponentibus 
per  tractatum  et  discussionem  catho- 
lici  dogmatis,  satisfacerent,  eosdem- 
que  catholicum  sensum,  quem  minus 
iutelligebant,  edocerent,  atque  ita  in 


fide  confìrmarent.  Haec  autem  cum 
ita  se  habeant,  cumque  libertatis,  et 
examinis  huius  ratio  eo  tantum  spe- 
ctet,  ut  quae  definita  fuerant,  Epi- 
scopi confìrmarent,  et  repugnantes 
edocerent,  vehementer  decipitur,  qui 
ex  eo  Leonis  epistolae  loco  colligit 
Pontifìcem  existimasse,  Episcopis  in 
Chalcedonensi  concilio  liberum,  et 
licitum  fuisse,  suam  definitionem  in 
epistola  ad  Flavianum  expositam, 
ita  inquisitioni  subiicere,  ut  ab  ea 
dissentire  vel  iudicium  ei  contrarium 
ferre  possent.  Profecto,  cum  Leo  Ma- 
gnus  ad  fidem  pertinere  affirmave- 
rit,  quae  ipse  in  ea  epistola  expo- 
suerat,  absurdum  est  contendere,  in 
litteris  ad  Theodoretum  contineri, 
Leonem  intellexisse,  verum  ac  libe- 
rum de  doctrina  in  eadem  epistola 
explicata  examen  Episcopos  institue- 
re  potuisse. 

Opportunum  rei  explicandae  ar- 
gumentum  suppeditat  id  quod,  Leone 
Imperatore,  contigit.  Ad  compescen- 
das  ac  refellendas  iniustas  de  Svnodi 
Chalcedonensis  de^nitione  Eutychia- 
norum  querelas,  Leone  Imperatore 
postulante,  in  ipsam  Synodum  Chal- 
cedonensem  Episcopi  Orientales  exa- 
men instituerunt,  ac  deinde  eiusdem 
Synodi  decreta  irretractabiliter  ser- 
vanda  esse  responderunt.  In  Codice 
Encyclico  plura  testimonia reperiun- 
tur  Episcoporum,  qui  Imperatori  re- 
sponderunt ex  pluribus  provinciis, 
se  in  Chalcedonensis  synodi  acta  in- 
quisitionem  instituisse.  Ita  ex.  gr. 
in  epistola  Episcoporum  Isauriae  ha- 
betur:  «  Omnes  congregati  et  tra- 
ctantes  et  universa  considerantes,  ut 
erant,  hoc  dicimus,  quia  Chalcedo- 
nensis concilii  intentio  est  valde  fìr- 
missima;  sequitur  enim  praedicatio- 
nem  evangelii,et  Sanctorum  Patrum, 
qui  dudum  in  Nicaena  urbe  collecti 
sunt,  symbolum  inviolatum  omnino 
custodit.  »  Atqui  est  indubium  non 
aliam  fuisse  tributam,  nec  tribui  po- 
tuisse Episcopis  decreta  Chalcedo- 
nensis examinandi  libertatem,  nisi 
ut,  quae  concilium  definierat,  novum 
examen  eorundem    confìrmaret.  Li- 

berum  enim  Episcopis  esse  nulla  ra- 
tione poterat  ab  ea  definitione  dis- 
crepare ,  quae  a  concili!  universalis 
auctoritate  profecta  erat. 

Ex  eoigiturexamine,  concilii  Chal- 
cedonensis  auctoritas  nullum  detri- 
mentum  passa  est,vel  patipotuit,  at- 
que  est  manifestimi,  omnes  qui  liber- 
tate  illa  abutentes,  Chalcedonensem 
definitionem  repudiassent,  eo  ipso 
haereticos  fuisse  evasuros.  Perspi- 
cuumigitur  est,  praeter  examen  veri 
ac  rigorosi  iudicii,  aliud  etiam  exa-  • 
men  haberi  posse,  quo,d  instructionis 
tantummodo  sit,  atque  adhaesionis, 
ad  quod  habendum  non  requiritur 
in  eo,  qui  illud  instituat,  ius,  et  au- 
ctoritas ilio  superior,  cuius  res  agi- 
tur:  neque  in  ea  re  facienda  supponi 
debet  decipi  eum  potuisse,  in  quem 
inquisitio  instituitur ,  cum  examen 
eiusmodi  alia  de  causa  non  insti- 
tuatur,  quam  ut  veritas  luculentius 
demonstretur,  ac  dubitatio  quaelibet 
oborta,  penitus  tollatur.  Ita  locus 
ille  intelligi  omnino  debet,  qui  ex 
epistola  ad  Theodoretum  superius 
allatus  est,  et.hac  ratione  acceptus 
nihil  habet,  quod  eorum  sententiam 
iuvare  possit,  qui  veram  inquisitio- 
nem  a  concilio  Chalcedonensi  in  epi- 
stolam  Leonis  ad  Flavianum  insti- 
tutam  esse  contendunt. 

Post  haec  non  oportet  immorari, 
ut  duobus  ceteris  illis  testimoniis 
ex  epistola  102  ad  Episcopos  Gallia- 
rum ,  atque  ex  Marciani  edicto  de- 
promptis  respondeamus.  Intelligitur 
enim,  ea  praecipue  adduci  ad  docen- 
dum,  concilii  generalis  auctoritatem, 
Romani  Pontifìcis  potestate  amplio- 
rem  esse,  in  iisque  nihil  diserte  in- 
veniri,  quod  ad  veram  inquisitionem 
in  epistolam  Leonis  institutam  re- 
feratur.  At  non  video,  quomodo  ex 
iisdem  testimoniis  sequatur,  concilii 
quidem  generalis  auctoritate,  non 
autem  Romani  Pontifìcis  defìnitione 
omnem  Eutychianismi  causam  absolu- 
tam,  totamque  rei  controversiam  dir- 
emptam  esse. 

Ait  enimvero  Pontifex,  nullum 
sxcusationis    effugium    de  ignorali- 


tia,  vel  de  intelligentiae  difficul- 
tate  concedi,  cum  Synodus  oecume- 
nica  nullam  artem  ratiocinandi,  nul- 
lum eloquium  disserendi  permiserit 
contra  ea,  quae  fidei  defìnitio  fere- 
bat.  Ait  Marcianus,  vere  impium  sa- 
crilegumque  esse,  qui  post  generalis 
Synodi  sententiam,  opinioni  suae  ali- 
quid  tractandum  reliquerit,  et  eius- 
dem  Synodi  iudicio  iniuriam  inferre, 
qui  semel  iudicata,  recteque  disposita 
revolvere,  atque  de  iisdisputari  con- 
tenderit. 

Verum  haec,  quae  Leo,  et  Marcia- 
nus memoratis  in  locis  habent,  osten- 
dunt  tantum  id,  quod  omnibus  cer- 
tissimum  est,  post  Chalcedonensem 
Synodum  habitam,  gravioriscriminis 
reos  evasisse,  qui  Eutychianos  erro- 
res  tueri  prosequebantur,  non  quod 
antequam  Synodus  generalis  habe- 
retur,  Eutychiana  causa  iam  finita 
non  esset,  neque  quod  antea  illi  rei 
n!*n  fuissent,  qui  contra  Leonis  dog- 
maticam  epistolam,  vel  sentiebant, 
vel  loquebantur,  sedquodhabito  con- 
cilio generali,  et  in  frequentissimo 
totius  Ecclesiae  conventu,  communi 
suffragio  Eutychianis  erroribus  ite- 
rum  condemnatis,  quo  clarius  doctri- 
na  catholica,  quam  Leo  tradiderat, 
confìrmata  est,eo  iniquiorillorum  in- 
solenzà apparebat,  qui  mentem  mu- 
tare recusabant.  Haec  vero  ex  iis, 
quae  superius  adducta  sunt,  luculen- 
ter  demonstrantur. 

Nego  deinde  admirationis  tantum- 
modo, non  autem  submissionis  fuisse 
testimonia, eas  acclamationes,  quibus 
Leonis  epistola  a  Patribus  Chalce- 
donensibus  excepta  est.  Primo  enim 
loco  ea  ferme  ratione  Pontifìcis  epi- 
stolae  acclamatum  est,  qua  Nicaenae 
fidei,  Constantinopolitanae,  et  Ephe- 
sinae  definitioni.  Nemo  autem  arbi- 
trabitur,  acclamationes  factas,  cum 
fides  Nicaena  et  Constantinopolitana 
recitata  est,  fuisse  admirationis  non 
autem  submissionis  acclamationes. 
Deinde  post  lectam  Leonis  epistolam, 
anathema  pronuntiatum  est  in  eos, 
qui  non  crederent  quemadmodumLeo 
exposuerat,  et  praedicatum  fuit  hanc 

esse  doetrinam  a  Petro,  ceterisque 
Apostolis  annuntiatam.  Quis  vero 
haec  posset  de  admiratione,  non  de 
submissione  iure  explicare?  Denique 
certum  est,  patres  non  intrinsecum 
tantum  epistolaeraeritum,  sed  aucto- 
ritatem  etiam  testa tos  fuisse  illius, 
qui  epistolam  scripserat,  cum  secun- 
dum  eiusdem  mandatum,  novam  fi- 
dei  expositionem  fieri  non  posse  af- 
fìrmaverint. 

Ex  iis  ,  quae  nunc  indicavimus  , 
facile  intelligitur ,  quid  responderi 
adversario  debeat  affirmanti ,  actio- 
ne  4  patres  revera  de  illa  epistola 
deliberasse.  Ex  actione  enim  secun- 
da  manifestum  est,  nullum  omnino 
in  illam  epistolam  verum  examen 
institutum  fuisse.  Neque  actione  4 
haec  inquisitio  facta  fuit.  Nam  pe- 
tentibus  iudicibus  utrum  cum  Nicae- 
na,  et  Constantinopolitana  fide  Pon- 
ti ficis  epistola  conveniret,  patres  il- 
lam convenire  affìrmarunt,  deliba 


rationem  autem  veram  de  ea  re  non 
habuerunt. 

Quod  denique  spectat  ad  illum  ab 
Episcopis  adhibitum  subscribendi  mo- 
dum,  quo  Leonis  epistolae  se  sub- 
scribere  affìrmarunt,  quod  illa  cum 
praecedentium  synodorum  fide  con- 
veniret, id  argumento  esse  nulla  ra- 
tione  poterit,  vero  et  iuridico  exa- 
mini  illam  epistolam  subiectam  esse. 
Quando  enim  id  omnino  cum  Con- 
cilii  Chalcedonensis  actis  pugnat,  ea 
subscribendi  ratio  aliud  ostendere 
non  poterit,  ntsi  Episcopo.?,  qui  iam 
Leonis  epistolam  amplexi  erant,  vo- 
luisse  etiam  diserte  afflrmare  ,  eam 
conciliorum  superiorum  definitioni 
prorsus  consonare. 

Restat  igitur  ut  statuamus ,  alie- 
num  prorsus  esse  a  Synodi  Chalce- 
donensis actis,  memoratam  Leonis 
Magni  epistolam  iuridicae  inquisi- 
tio ni  subiectam  fuisse,  antequam  ra- 
ta a  Patribus  haberetur. 


CAPUT  Lvm. 


DE   ACACIANO   SCHISMATE,    ET   CONCILIIS   IN   EA    CAUSA 
ROMAE   HABITIS. 


Gravissimum  saeculo  quinto  exci- 
tatum  est  schisma,  quo  perdurante, 
magnum  Religio  Catholica  in  orien- 
talibus  regionibus  detrimentum  ce- 
pit.  Solet  illud  Àcacianum  schisma 
appellari  ex  Acacii  Episcopi  Constan- 
tinopolitani  nomine ,  quod  partim 
eius  ambitione,  partim  rebus  in  Eu- 
tychianorum  gratiam  ab  eo  inique 
gestis,  et  superba  ipsius  in  Aposto- 
licam  Sedem  arrogantia,  illud  dis— 
sidium  commotum,  inflammatumque 
sit.  Neque  illud  breve  fuit.  Nam  cum 
anno  ferme  482  incepisset,  nonnisi 
anno  519  sub  Hormisda  Pontifice  de- 
letum  est.  Ad  huius  schismatis  noti- 
tiam  habendam  ,  plurimum  attinet 
nonnulla  referre  ex  illius  aetatis 
Imperatorum  historia,  quae  cum  a- 
gendi  ratione  ab  Acacio  adhibita 
valde  coniuncta  est,  id  quod  brevi 
faciemus. 


Itaque  mortuo  Marciano  impera- 
tori Leo  ex  Thracia  suffectus  erat 
opera  Asparis  patricii,  et  Ardaburi 
eius  fìlii.  Magna  Leonis  fuit  erga 
catholicam  religionem  cura;  ab  ini- 
tio  enim  imperii  sui  decretum  dedit 
de  concilio  Chalcedonensi'  observan- 
do.  Item  deinde  iussit,  neminem  of- 
ficia publica  consequi  posse,  qui  ca- 
tholicus  non  esset.  Interea  anno  4(38 
classis,  quam  contra  Vandalos  Afri- 
cani occupantes  raisit,  capta,  et  in- 
censa partim  est  defectione  Basilisci 
cognati  sui,  qui  classi  praeerat,  qui- 
que  exilio  mulctatus  est.  Aspar  Leo- 
ni factus  erat  infensus  ,  eo  quod  , 
prout  in  accipiendo  imperio  promi- 
serat,  noluisset  Caesarem  creare  fi- 
lium  suum  Ardaburum.  Ut  ei  resi- 
steret  Leo  opposuit  Zenonem,  unum 
ex  Isaurorum  ducibus ,  cui  filiam 
suam  uxorem  dedit,  et  quem  deinde 

consulem  fecit.  Sed  non  poterat  Zeno 
cum  Asparis  virtute  comparari,  qua- 
re  Leo  necesse  putans  Asparem  sibi 
reconciliare  ,  eius  fìlium  Caesarem 
creavifc,  sed  paullo  post,  patrem,  et 
fìlium  corani  se  trucidari  iussit  ob 
coniurationem  ,  vel  conflatam  ,  vel 
ob  suspicionem  conspirationis. 

Mortuo  Leoni  I  anno  474  Leo  fi- 
lius  Ariadnis,  et  Zenonis,  quem  eius 
Avus  Leo  Caesarem  ,  et  Augustum 
esse  voluerat,  quique  anno  469  na- 
tus  erat,  in  imperio  successit  ,  sed 
ob  aetatem  regno  administrando  im- 
par  cum  esset,  Zeno  imperii  sum- 
mam  gessit,  deinde  mortuo  Leone  II 
purpuram  ipse  induit,  et  a  Senatu 
ei  ista  dignitas  coniìrmata  est:  an- 
no 476,  ut  Pagius  putat ,  mense  ia- 
nuario  eiectus  Zeno  fuit  ab  imperio 
a  Basilisco,  qui  erat  coniugis  Leo- 
nis  I  Aeliae  Verinae  frater  ,  et 
usque  ad  anni  477  mensem  aug.  ty- 
rannus  hic  imperasse  videtur,  quam- 
quam Muratorius  ,  argumento  de- 
sumpto  ex  pluribus  legibus  anno  476 
a  Zenone  latis,  putet,  eo  anno  Ze- 
nonem  iam  imperium  recuperasse  , 
et  uni  versata  Basilisci  invasionem  ad 
annum  475  pertinere. 

Cum  imperio  potitus  est  Basili- 
scus,  liaeretieorum  gratiam  sibi  com- 
parare volens,  encyclicam  dedit,  qua 
abrogabatur  Concilium  GhalQedoji  e  li- 
se, et  Leonis  Magni  epistola  dogma- 
tica: Sede»  Constantinopolìtana  iis 
privilegiis  spoliabatur,  qui'bus  per 
canonem  28  Concilii  Chalcedonen- 
sis  videbatur  potita.  Ei  encyclicae 
Episcopi  innumeri  subscripsere.  Sed 
Acacius  Episcopus  Constanti  nopoli- 
tanus  forti  ter  resti  tit,  immo  urbem 
regiam  ad  defensionem  excitavit  : 
vestem  pullam  induit,  thronum  et 
altare. nigro  colore  cinxit,  populum 
ita  commovit,  ut  ferme  in  seditio- 
ne,  de  imperio  dimicatum  sit.  S.  Da- 
nielem  Stylitam  ex  columna  voca- 
tum  ad  urbem  regiam  pertulerunt 
catholici  :  is  omnia  mala  Basilisco 
praedixit:  Basiliscus  Constantinopoli 
discessit,  ad  eum  venit  Stylita,  sed 
non  receptus,  Constantinopolim  red- 


iit ,  pluribus  miraculis  in  itinere 
patratis.  Ad  illum  tunc  se  contulit 
Basiliscus,  ad  eius  pedes  veniam  im- 
pioravit,  revocavit  encyclicam,  edi- 
ctum  dedit  prò  Constantinopolitanae 
Ecclesiae  privilegiis:  sed  Daniel  eum 
graviter  obiurgans,  et  quamprimum 
daturum  poenas  affirmans  sceleris 
sui,  ad  columnam  reversus  est. 

In  maxima  erat  perturbatione , 
cum  audivit  Basiliscus  Zenonem  ex 
Isauria  reverti.  Eo  magis  conatus 
est  catholicos  sibi,  et  Acacium  prae- 
sertim  reconciliare  :  rediit  revera 
Zeno,  et  imperio  iterum  potitus  est. 
Basiliscus  in  baptisterium  confugit, 
sed  captus  una  cum  uxore,  et  liberis 
in  quandam  arcem  inclusus  in  Cap- 
padocia,  fame  periit.  Zeno  pertulit 
deinde  conspirationem  a  Marciano 
nepote  Marciarli  Imperatoris,  sed  Illi 
patritii  opera  ,  milites  Marcianum 
dereliquerunt,  et  Marcianus  presby- 
ter  factus  est:  aliam  a  Leontio,  et 
Ilio  patritio,  sed  uterque  captus  ca- 
pite plexus  fuit. 

Habentur  Simplicii  Romani  Pon- 
tificis  epistolae,  scriptae  iis  tempo- 
ribus ,  quibus  haec  evenerunt  ,  et 
quibus  Simplicius  ostendit  quanto- 
pere  g&uderefc,  eo  quod  Constanti- 
nopolitanus  Episcopus  tanta  con- 
stanti;! Ba-ilisci  conatibus,  et  hae- 
reticoruni  impotentiae  resisteret.  Re- 
latum  est  Simplicio  ,  haereticos  , 
tyranno  l'avente  ,  miòKarì  novnm 
concilium  iiaberi,  quo  coneilii  Chal- 
cedonensis  auctoritas  imminueretur, 
sed  auctor  fuit  Simplicius,  ut  nova 
Synodus  non  haberetur.  Non  modo 
hoc  egit  scribens  ad  Acacium  Sim- 
plicius ,  et  ad  monachos  ,  quorum 
praesertim  erga  Religionem  studio 
factum  erat ,  ut  de  omnibus  ,  quae 
Constantinopoli  eveniebant,  ipse  cer- 
tior  fìeret,  sed  etiam  datis  litteris 
ad  Basiliscum  ipsum.  Legendus  Le- 
quienius  in  praefatione  ad  Orientem 
Ghrìstianum  tomo  1  cap.  9  ubi  os- 
tendit ,  Acacium  vaferrimi  ingenii 
virum  ,  ita  egisse  apud  Simplicium 
Pontificem  ut  videri  posset ,  Reli- 
gionis  amore  facere ,  quae  agebat , 

cum  propter  ambitionem  suam  tan- 
tummodo ,  Basilisci  conatibus  resi- 
sterei. 

Scilicet  si  ambitio  illa  prae  ocu- 
lis  habeatur,  qua  Acacius  ferebatur, 
intelligitur  ,  quomodo  evenerit ,  ut 
is ,  qui  deinde  se  adeo  Sedis  Apo- 
stolicae  potestatem  spernere  osten- 
dit,  videretur  interea  Goncilii  Chal- 
cedonensis,  etLeonis  M.  epistolae  ad 
Flavianum  defensor .  Hoc  ideo  is  fa- 
ciebat,  quod  Acacius  vellet  omnino 
iura  Sedis  Constantinopolitanae  pro- 
pugnare, insistens  iis ,  quae  Leone 
Magno  Pontifìce  repugnante ,  de  ea 
re  gesta  fuerunt.  Sciebat  Concilii 
Chalcedonensis  28  canonem  celeber- 
rimum  vaide  hnic  suae  voluntati 
prodesse.  Sciebat  simul,  Marcianum 
Leoni  assensum  esse  petenti  ne  eius 
canonis  ulla  ratio  haberetur.  Hi  tic 
valde  restitit  Basilisco,  qui  irritum 
decernens  in  enciclica  sua  Coiici- 
lium  Chalcedonense  ,  quodammodo 
videbatur  conatus  suos  evertere,  qui 
ei  canoni  praesertim  innitebantur  , 
in  quo  agitur  de  Constantinopolitani 
Episcopi  potestate. 

Haec  igitur  Acacius  non  faciebat 
Chalcedonensis  Concilii  auctoritatis 
studio,  sed  ob  eam,  quam  animo  con- 
ceperat  sententiam,  iuraPatriarcha- 
tus  Constantinopolitani,  praesertim 
Principum  auctoritate,  statuendi,  ac 
roborandi:  rei  gestae  contextus  ita 
de  Acacio  iudicari  debere  demon- 
strat.  Nam  monumenta  vetera,  quae 
de  Acacio  agunt,  eum  molitum  per- 
petuo fuisse  evincunt ,  patriarchica 
iura  sibi  asserere,  de  quibus  canone 
ilio  28  Chalcedonensi  decernitur  : 
immo  vero  hoc  etiam  ostendunt,  tan- 
tam  fuisse  Acacii  superbiam,  ut  ce- 
teras  quoque  praecipuas  Orientales 
Ecclesias  sibi  subigere   conatus  sit. 

Gelasius  Papa  in  epistola  ad  Dar- 
daniae  Episcopos  refert,  Marcianum 
et  Anatolium  assensos  esse  Leoni  M. 
volenti  canonem  memoratum  non 
valere,  et  Probum  Canusinae  urbis 
Episcopum,  Simpiicii  Apocrisarium 
restitisse  Acacio,  qui  Leonis  Impe- 
ratoris  opera,  volebat  iura  patriar- 


chica sibi  asseverare.  Basilisci  edi- 
ctum  praeterea,  quo  revocavit  en- 
cyclicam,  nihilcontinebant  de  honore 
habendo  Concilio  Chalcedonensi,  sed 
de  restituendis  Acacio  provinciis,  in 
quas  electionem,  et  consecrationem 
Episcoporum  exerceret.  Intellexit 
enim  tyrannus  Acacii  sollicitudinem 
de  hoc  tantum  esse,  non  autem  de 
Concilii  Chalcedonensis  honore:  ita 
etiam  Episcopi  Asiani,  qui  assensi 
fuerant  Basilisci  encyclicae ,  conati 
sunt,  re  verso  Zenone,  epistolam  sub- 
missionis  Acacio  scribere  ,  in  qua 
eum  Sanctissimum  et  religiosissi- 
mum  patriarcham  novae  Romae  ap- 
pellarunt.  Idem  impetravit  a  Zeno- 
ne legem  de  his  privilegiis  ,  quae 
exstat  in  codice  Iustinianeo  tit.  de 
Sacrosanctis  Ecclesiis, 

Quas  partes  praeterea  Acacius  ha- 
buerit  in  iis  iuvandis,  qui  Eutychia- 
norum  sectae  erant  addicti ,  nunc 
commemorandum  est.  Post  Dioscori 
Alexandrini  Episcopi  damnationem, 
Proterius  electus  fuerat ,  cui  non 
omnes  Alexandrini  adhaererent,  inde 
seiiitiones  perquam  graves  Alexan- 
driae  ortae  sunt.  Ubi  vero  Marcia- 
mi Impera tor  mortuus  fuit,  eae  tur- 
bae  graviores  evaserunt.  Etenim 
tunc  accidit,  ut  Timotheus  AI'Xoupoc, 
seu  Peles,  Alexandrinus  presbyter, 
et  monachus,  homo  turbulentus,  et 
vafer,  adiutus  a  monachis  haereticis, 
Episcopatum  Alexandrinum  invase- 
rit,  Proterium  scelestissime  interfe- 
cerit  die  ipso  Coenae  Domini.  Electi 
quidem  post  Proterium  Episcopi  ca- 
tholici  fuerunt,  Timotheus  Salofa- 
ciolus,  et  Ioannes  Talaia.  Sed  nefa- 
rii  homines  Eutychianae  factionis  , 
per  diuturnum  tempus  se  veluti  Epi- 
scopos Alexandrinos  gesserunt,  et  ci- 
vium  Alexandrinorum  magnam  par- 
tem  sibi  conciliaverunt.  Imprimis  Ce- 
lebris inter  hos  haereticos  Eccle- 
siae  perturbatores  fuit  Petrus  Mori' 
gus  appellatus ,  seu  Blaesus.  Cum  is 
Episcopatum  Alexandrinum  iniustè 
occuparet,  Acephalorum  factio  orta 
est.  Eutychiani  enim  illum  ,  quem 
veluti  praecipuum  ducem  suum  se- 

quebantur,  deseruerunt,  quod  Heno- 
tico  Zenonis  subscripsisset,  sed  in- 
terea  Chalcedonense  concilium  di- 
serte non  damnaret.  In  posterum  ve- 
ro obtinuit,  ut  tota  Eutychianorum 
secta,  Acephalorum  fuerit  appellata. 

Ex  his  breviter  signifìcatis  appa- 
ret,  quantam  calamitatem  diu  Ale- 
xandriae  religio  catholica  passa  sit, 
et  quantorum  criminum  rei  prae- 
sertim  Timotheus  Aelurus,  et  Petrus 
Mongus  fuerint.  Scelere  etiam  Euty- 
chianorum Antiochena  Ecclesia  diu- 
turnam,  et  gravem  calamitatem  to- 
leravit.  Etenim  anno  563  Petrus 
Ty*$s»q,  seu  Fullo,  presbyter  et  mo- 
nachus  scelestissimus,  Antiochenum 
Episcopatum  invasit  abdicante  Mar- 
tyrio  ,  quem  crudelissime  trucidari 
iussit.  Imperator  Leo  quidem  Gna- 
pheum  ex  Episcopatu  ilio  deiecerat, 
sed  deinde,  ad  eundem  obrepsit  ite- 
rum  ,  Episcopi  Constantinopolitani 
opera.  Eutychianus  Petrus  Fullo 
fuit,  et  princeps  sectae  Theopasci- 
tarum,  qui  Christum  secundum  di- 
vinarci naturam  passum,  et  crucifi- 
xuin  esse  contenderunt. 

Acacius  Episcopus  Costantinopo- 
li tanus,  praeter  ea,  quae  callide,  et 
arroganter  gessit  ambitione  motus, 
his  scelestis  hominibus  adiutor  fuit, 
atque  ea  gessit,  quae  Ecclesiae  un- 
diqtie  per  Orientem  perturbandae 
causam  attulerunt.  Eo  enim  prae- 
sertim  auctore,  Zeno  Imperator  ce- 
leberrimum  illud  edictum  dedit , 
quod  'Kvunxov,  si  ve  unitivum  appel- 
lavit.  Eo  autem  promulgato,  Acacius 
affirmabat,  sine  religionis  detrimen- 
to, dissidia  catholicos  inter  et  hae- 
reticos  facile  componi  posse.  Heno- 
tico  autem  edicto  haeccontinebantur: 
Nicaenum  symbolum  admittendum 
esse  iubebat,  duodecim  Cyrilli  ana- 
thematismos  probabat ,  Nestori um  , 
et  Eutychem  damnabat,  de  una  ta- 
men,  autduabus  naturis,  et  de  Syn- 
odo    Chalcedonensi  penitus  tacebat. 

Ita  vero  rem  in  edicto  tractandam 
esse  Acacius  intellexerat,  tum,  quod 
videret  impossibile  esse  cuiquam  per- 
suadere, catholicorum  querelis  fìnem 


imponi  posse,  si  Concilii  Chalcedo- 
nensis  dignitas  sperneretur,cuius  ca- 
none 28  privilegia  sua  propugnabat 
superbus  Episcopus.  Praeterea,  quod 
spectat  ad  Petrum  Mongum,  et  Pe- 
trum  Fullonem  haec  Acacius  gessit. 
Videlicet  Ioanni  Talaiae  iratus  ,  a 
quo  se  neglectum  esse  arbitrabatur, 
Zenoni  persuasit ,  ut  Petrum  Mon- 
gum resti tueret,  et  Ioannem  de  Epi- 
scopatu Alexandrino  expelleret.  Pe- 
trus denique  Fullo,  eiusdem  Acacii 
opera,  ad  Episcopatum  Antiochenum 
iterum  perductus  est,  quia  putabat 
Acacius  ,  Fullonem  hoc  beneficium 
mereri,  eo  quod  Henotico  subscri- 
psisset. 

Postquam  Simplicius  Pontifex  o- 
mnia  gesserat,  ut  Imperatorem  ad- 
duceret  ad  Petrum  Mongum  reiicien- 
dum,  sed  nihil  obtinuerat,  mortuus 
est  anno  483  et  ei  Felix  III  suffe- 
ctus  fuit.  Venit  Romam  Ioannes  Ta- 
laia,  Felici  in  conventu  Episcoporum 
totius  Italiae  libellum  obtulit  contra 
Acacium:  missa  est  legatio  ad  Impe- 
ratorem; legati  autem  fuere  Vita- 
lis,  et  Misenus  Episcopi,  quibus  ad- 
ditus  est  Felix  R.  E.  Defensor:  prò 
Concilio  Chalcedonensi  contra  Pe- 
trum Mongum  agere  debebant,  alque 
ut  Acacius  veniret  Romam.  Ita  ha- 
bent  Evagrius  lib.  3  H.  E.  et  Libe- 
ratus  in  Breviario.  Felix  niliil  sta- 
tuit  de  Ioanne  Talaia  in  legatione, 
cum  ipse  videretur  periurus,  eo  quod 
antea  iurasset  Imperatori,  se  Epi- 
scopatum Alexandrinum  non  petitu- 
rum:  amici tias  praeterea  cum  ilio 
magistro  officiorum  habuerat.  Datae 
sunt  etiam  a  Felice  litterae  moni- 
tionis  Acacio  per  legatos  deferendae. 

Cyrillus  monachorum  Acaemeta- 
rum  praefectus,  sollicitiores  prò  pe- 
riculo  post  haec  ad  Felicem  litteras 
misit.  Felix  scriptis  iterum  ad  le- 
gatos litteris  iussit  eos  cum  Cyrillo 
loqui:  scripsit  etiam  denuo  ad  Im- 
peratorem epistolam,  quae  nunc  non 
exstat:  legati  ad  Abydum  compre- 
hensi,  primum  minis ,  tum  donis 
fracti  sunt.  Quare  ab  officio  sibi 
commisso    deficientes ,  cum  Acacio, 

et  Apocrisiariis  Petri  ad  Ecclesiam 
vcnerunt ,  et  missam  celebrarunt , 
reclamantibus  orthodoxis.  Protesta- 
tionis  libellum  ad  hamura  circumli- 
gantes',  uni  ex  legatis  suspenderunt, 
alterum  olerum  cophino  inclusimi  ad 
legatos  miserunt.  Legati  deinde  Ro- 
mani reversi  sunt  cuna  litteris  prò 
Acacio  contra  Ioannem.  Felix  De- 
fensor R.  E.  morbo  correptus  Con- 
stantinopolim  tardius  venerat.  De- 
spectus  ab  Acacio  fuit:  litterae  ei 
sunt  ablatae,  et  in  custodiam  detru- 
sus  est.  Acaemetae  monachi  certio- 
rem  fecerunt  de  ea  re  Felicem  Pa- 
pam. 

Tunc  habita  Synodus  Romana 
est  67  Episcoporum  in  Basilica  S. Pe- 
tri. Legati  se  excusare  conati  sunt, 
praesertim  affirmantes ,  se  non  in- 
tellexisse  per  ea,  quae  Constantino- 
poli  facta  sunt ,  cum  Mongo  vere 
communicari.  Symeon  monachus  in- 
troductus  eos  convicit,  et  Silvanus 
presbjter,  qui  Constantinopoli  fue- 
rat  cum  legatis  ,  confìrmavit  dieta 
Symeonis.  Praeterea  relatum  est,  le- 
gatos non  communicasse  litteras  Fe- 
licis,  non  loquutos  esse  cum  catho- 
licis.  Quare  Felix  Vitàlem,  et  Mi- 
senum  communione  ,  et  sacerdotio 
privavit.  Item  Petrum ,  et  Aca- 
cium  a  sacerdotali  collegio ,  et  ab 
ecclesiae  communione  pronuntiavit 
alienos. 

Concilium  hoc  habitum  est  5  cai. 
aug.  484.  Ita  habet  dies  inscriptus 
sententiae  depositionis  missae  a  Fe- 
lice ad  Acacium.  Huius  Synodi  frag- 
mentum  tantum  superest  apud  Eva- 
grium  1.  3  cap.  21,  videlicet  pars 
sententiae  depositionis  Petri  et  Aca- 
cii:  post  haec  aliquantisper  substitit 
Felix,  sed  deinde  venit  nuntius,  quo 
ferebatur,  Acacium,  Calendione  rie- 
iecto,  Petrum  Fullonem  in  Antio- 
chenam  Sedem  immisisse  :  plures 
Episcopos  catholicos  eiectos  esse  , 
praetextu  quidem  ,  quod  Ilio  ,  et 
Leontio  favissent,  sed  vere,  quod 
Henotico  subscribere  recusassent. 

Itaque  habita  est  Romae  alia  Syn- 
odus  43  Episcoporum    in   Basilica 


S.  Petri,  in  qua  Petrus  Fullo  ana- 
themate  percussus  fuit,  Acacius,  et 
Mongus  iterum  damnati.  Exstat  vero 
epistola  synodica  huius  synodi  ad 
universos  presbyteros  ,  et  Archi- 
mandritas,  Constantinopoli ,  et  per 
Bithyniam  consistentes;  in  qua  epi- 
stola continetur  mentio  factae  pri- 
mae  damnationis  Acacii  post  redi- 
tum  legatorum  ad  Urbem;  est  prae- 
terea mentio  conventus  Episcopo- 
rum,  et  damnationis  Acacii  ob  de- 
iectum  Calendionem  ,  et  immissum 
Petrum  Fullonem  in  Sedem  Antio- 
chenam. 

Duas  vere.fuisse  has  Synodos  con- 
stat  ex  numero  Episcoporum  diverso, 
qui  interfuerunt ,  atque  ex  diversa 
inscriptione  diei,  quo  utraque  Syn- 
odus habita  est.  Nam  sententia  de- 
positionis Acacii  subscripta  fuit  a  Fe- 
lice 5  cai.  aug.  cui  67  Episcopi  sub- 
scripserunt:  altera  Synodus  habita 
inscribitur  calendis  augusti.  Haec 
autem  confirmantur  epistola  Felicis 
ad  Leonem  a  Sirmondo  edita  ,  et 
synodica  epistola  subscripta  a  43 
Episcopis.  Prima  Synodus  habita  est 
ad  legatos  audiendos,  altera  ad  cau- 
sam  Ecclesiae  Antiochenae  perageu- 
dam,  ut  apparet  ex  memorata  epì- 
stola Synodica. 

Sententia  depositionis  missa  est 
Constantinopolim  per  Tutum  R.  E. 
Defensorem,  una  cum  synodica  epi- 
stola. Missa  quoque  est  alia  epistola 
ad  Zenonem,  ut  synodo  obsecuiula- 
ret,  itemque  ad  Clerum,  Senatum, 
et  Populum  Constantinopolitanum. 
Scripsit  etiam  I?elix  ad  Orientalcs 
Episcopos  mandans,  ut  a  Petri  Ful- 
lonis  communione  abstinerent:  deest 
nunc  haec  epistola,  sed  Victor  Thu- 
nonensis  in  Chronico  haec  comme- 
morati «  Felix  R.  E.  praesul  mona- 
chis  et  clericis  per  Orientem ,  Ae- 
gyptum,  et  Bithyniam  commoranti- 
bus  scribit ,  ut  Petrum  Alexandri- 
num  Episcopum,  Chalcedonensis  Syn- 
odi obtrectatorem,  et  eius  communi- 
catores  Acacium,  et  Petrum  Antio- 
chenum  tamquam  haereticos  vitent.  » 

Vitatis  insidiis  ad  Abydum,  Tutu* 


DE  ACACIAN0   SCHISMATE,  ET  CONClLTIS  ETC. 

Constantinopolim  venit,  cum  Acae- 
metis  colloquutus  est,  eorumque  o- 
pera,  tradidit  Acacio  sententiam  ad 
aitarla,  eiusque  pallio  affixit,  prout 
testatur  Victor  Thunonensis,  Libe- 
ra tu.s,  ac  Theophanes;  epistolas  tra- 
dendas  tradidit:  edictum  sententiae 
promulgavit:  edictum  vero  differt  a 
sententia,  quae  alloquitur  Acacium: 
in  edicto  autem  anathema  dicitur 
omnibus  Episcopis  ,  clericis  ,  mo- 
nachis,  laicis,  qui  cum  Acacio  de- 
posito communicent.  Sirmondus  il- 
lud  edidit  post  appendicem  codicis 
Tlicodosiani. 

Cum  haec  fortiter  egisset  Tutus , 
Maronas  senex  magnam  pecuniae 
summam  proposuit  ei ,  si  reversus 
ari  Unbem  ,  certiorem  Acacium  fa- 
ceret  de  omnibus,  quae  Romae  fie- 
rent.  Tutus  autem  id  scripto  prò- 
misit:  Felix  certus  de  his  factus  a 
monachis,  qui  miserunt  Romam  pro- 
missionem,  quam  ille  scripserat,  Tu- 
tus officio  ,  et  sacrosàncta  commu- 
nione  in  conventu  Episcoporum  pri- 
vatus  est.  Felix  quidem  Papa  in 
sententia  depositionis  ait,  Acacium 
damaatum  ,  numquam  anathematis 
vinculis  exuendum  :  sed  hoc  intelli- 
gendum  ,  nisi  resipuisset.  Gelasius 
Pontifex  vero  in  tomo  de  anathe- 
matis vinculo  ,  respondet  de  ea  re 
Orientalibus:  «Ipse  in  se  insolubilem 
fecit  esse  sententiam,  qui  talis  per- 
manere delegit,  qualis  veraciter  non 
posse  t  absolvi.  » 

Continent   ea,  quae    tradidimus  , 


praecipuas  res  Acacianum  schisma 
respicientes.  Illud  tamen  schisma  , 
prout  initio  significavimus  ,  Acacii 
morte ,  quae  anno  489  contigit , 
extinctum  est.  Nam  cum  Romani 
Pontifices  statuissent,  Acacii  nomen 
e  sacris  diptychis  esse  tollendum  , 
et  huic  Sedis  Apostolicae  iussioni 
Episcopi  Constantinopolitani  Acacii 
successores  non  obtemperarent,  Ro- 
mani Pontifices,  neque  cum  Episco- 
pis Constantinopolitanis  ita  agenti- 
bus,  neque  cum  ceteris  Orientalibus 
Patriarchis,  quibuscum  illi  commu- 
nionem  habebant,  communicare  vo- 
luerunt.  Verum  Hormisda  Pontifi- 
catum  gerente  ,  et  Iustino  Seniore 
Constantinopoli  imperante,  huic  dis- 
sidio finis  tandem  aliquando  impo- 
si tus  est  ,  et  in  Sedis  Apostolicae 
communionem  ,  ea  ,  qua  par  erat , 
observantia  ,  Orientales  redierunt. 
Praeter  ceteros  Historiae  Ecclesia- 
sticae  scriptores,  legi  potest  de  hoc 
Historiae  Ecclesiasticae  capite,  prae- 
sertim  Le  Quienius,  loco  etiam,  ubi 
de  Patriarchis  Alexandrinis,  et  An- 
tiochenis  agit  tomo  2  operÌ3  citati, 
L'art  de  vérifier  les  dates,  tom.  1, 
ubi  de  illorum  temporum  Orienta- 
Jium  Patriarcharum  seriem  affert , 
Henricus  Valesius  denique  in  adno- 
tationibusad  Evagrium  lib.3  cap.  12, 
atque  eiusdem  Valesii  eruditissimi 
libri  duo  De  Pelro  Fullone  et  De 
duabus  Synodis  Romani s ,  in  qui- 
bus  damnatus  est  Acacius,  ad  cal- 
cem  tomi  3  editionis  Eusebii. 


EX  SAECULO  SEXTO 

CAPUT  LDL 

DE   SYMMCHO   PONTIFICE,  ET   CONCILIO   PALMARI, 


Anastasius  II  Pontifex  ,  qui  an- 
no 496  pontificatum  susceperat ,  ma- 
gno studio  curaverat ,  ut  pax  Ec- 
clesiae  in  Orientalibus  provinciis  ve- 
hementer  perturbata  restitueretur. 
Inter  cetera,  quae  gessit,  ut  id  tan- 


dem aliquando  consequeretur,  mise- 
rat  legatos  suos  Cresconium  et  Ger- 
manum  Episcopos  ad  Anastasium  Im- 
peratorem,  et  per  legatos  istos  co- 
natus  erat  etiam  Imperatorem  ipsum 
ab  errore   revocare.   Verum  ,  quod 

Pontifex  speraverat  ,  minime  con- 
tigit.  Etenim  una  cum  Legatis  Apo- 
stolicae  Sedis ,  contulerat  se  Con- 
stantinopolim  Festus  Patritius,  quem 
Theodoricus  Gothorum  Rex  ex  Italia 
ad  Imperatorem  ob  nonnulla  negotia 
destinaverat.  Reversurus  in  Italiani 
Festus  Imperatori  promiserat  se  ef- 
fecturum  ,  ut  Anastasius  Pontifex 
Henotico  Zenonis  subscriberet.  Sed 
cum  is  Romam  pergeret,  Anastasius 
Pontifex  die  17  novembris  anno  498 
mortuus  est  post  Pontifìcatum  ge- 
stum  anno  uno  tantum,  menses  un- 
decim,  et  dies  24. 

Symmachus  in  Sardinia  natus , 
Ecclesiae  Sumanae  Archi diaconus  , 
die  22  novembris  eiusdem  anni  498 
Anastasio  suffeetus  fuerat  ;  Festus 
autem  intelligebat,  a  Symmacho  se 
non  esse  impetraturum  quod  Impera- 
tori ipse  promiserat.  Eodem  igitur 
tempore,  pluribus  sibi  pecunia  com- 
paratis,  eligendum  curavit  Lauren- 
tium  Archipresbyterumtituli  S.Pra- 
xedis  quem  sibi  propitiumexpectabat, 
et  qui  eodem  die  consecratus  est,  quo 
Symmachus  Episcopatum  acceperat. 
Grave  schisma  in  Ecclesia  Romana  ex- 
citatum  fuit  hac  de  causa,  atque  eo 
res  quandoque  adducta  est,  ut  cae- 
des  etiam  in  urbe  patratae  sint. 
Valde  copiosior  tamen ,  tum  Cleri , 
tum  populi  Romani  pars  Symmacho 
studebat.  Res  ad  Theodoricum  de- 
lata est  qui  prò  Symmacho  respon- 
dit ,  cum  affirmaverit ,  eum  veluti 
legitimum  Pontifìcem  habendum  es- 
se ,  qui  primum  ordinatus  ,  atque 
maiori  suffragiorum  numero  electus 
fuisset.  Habuit  autem  Symmachus 
die'l  martii  anno  499  in  Urbe  Con- 
cilium,  ad  quod  sexaginta  duo  Epi- 
scopi convenerunt ,  praesertim  ,  ut 
ea  decernerentur,  quae  ob  turbas  in 
Pontificum  electione  vitandas  cense- 
rentur  opportuna. 

Post  haec,renovatum  schisma  fuit, 
cum  Festus  ac  Probinus  Senatores, 
odio  erga  Symmachum  infiammati , 
eundem  de  gravibus  criminibus  apud 
Regem  Theodoricum  per  calumniam 
accusaverunt ,  et  falsis  testibus  pe- 


cunia comparatis,  ac  Ravennam  mis- 
sis,  accusationem  veram  esse  Theo- 
dorico  persuadere  conati  sunt.  Ec- 
dem  tempore,  iisdemque  instigato- 
ribus,  reversus  est  ad  Urbem  Lau- 
rentius,  et  iterum  Cleri  Romani  pars 
Symmacho  infensa,  Laurentio  adhae- 
sit.  Missus  est  a  Rege  Romam,  pe- 
tentibus  Festo ,  et  Probino  ,  Petrus 
Episcopus  Altinus,  qui  contra  omnem 
Ecclesiasticam  disciplinam  ,  contra 
observantiam  Pontifici  maximo  de- 
bitam  ,  Visitatoris  munere  in  Urbe 
fungeretur.  Eius  autem  Romam  ad- 
ventus  ,  bonorum  omnium  ,  et  a  schi- 
smate  abhorrentium  Romanorum  in- 
dignationem  commovit.  Conatus  est 
Petrus  Synodum  Romae  anno  501 
circa  Paschatis  festum  habere  ,  ad 
controversiam  dirimendam  de  Pon- 
tificatu  Symmachum  inter  et  Lau- 
rentium  excitatam.  Verum  cum  Sym- 
machus huius  Synodi  particeps  esse 
nulla  ratione  voluisset ,  res  in  eo 
statu  permansit ,  in  quo  erat  ante- 
quam  Petrus  hic  Episcopus  Romam 
proficisceretur. 

Theodoricus  interea  sibi  propo- 
suerat  in  veterem  tranquillitatem 
Romam  restituere.  Ostendit  igitur  , 
optare  se,  ut  nova  Synodus  habere- 
tur,  quae  mense  septembri,  eo  anno 
celebranda  indicta  est,  et  cuius  pri- 
ma sessio  in  Basilica  Iulii,  altera  in 
Basilica  S.  Crucis  ad  Aedes  Sessoria- 
nas,  tértia  in  porticu  Basilicae  Vati- 
canae  habita  est, cuius  porta  cum  pal- 
maris  diceretur,  tota  Synodus  palma- 
ris  appellari  solet.  Symmachus  ad 
Basilicam  S.  Crucis  se  conferebat,  sed 
cum  ad  Synodum  pergeret  stipatus 
magna  populi  frequentia  ,  homines 
factiosi  in  ipsum  irrumpentes,  lapi- 
dibus  undique  iactis,  in  vitae  discri- 
men  Pontifìcem  adduxerunt,  qui  id- 
circo  coactus  est  reverti  ad  Vatica- 
num,  et  Synodo  interesse  non  potuit. 
Post  scelus  hoc  patratum,  quotidie 
Roma  tumultui ,  et  caedibus  obiecta 
fuit.  Episcopi  vero  qui ,  Symmacho 
absente ,  nil  decernere  poterant,  a 
Theodorico  veniam  postularunt,  ut 
ad  dioeceses    suas    reverti  possent. 


DE    SYMMACHO   PONTIFICE, 

Sed  tandem  anno  502  palmaris  illa 
Synodus  ,  seu  Synodi  sessio  habita 
est.  In  ea  Synodo  Episcoporum  testi- 
monio Symmachus  innocens  est  de- 
claratus  ,  et  illorum  criminum  ca- 
lumniosa  accusatio  declarata  est , 
quorum  reum  Pontifìcem  esse  fa- 
ctiosi  viri  contenderant.  Et  quoniam, 
post  palmarem  Synodum  habitam  , 
Symmachi  inimici  conati  fuerant 
scriptis  schismaticis  suis  in  vulgus 
spargere,  Sjnodum  illam  penitusesse 
contemnendam,  aliud  Concilium  an- 
no 503  Romae  habitum  fuit,  in  quo 
schismaticorum  conatus  compressi 
sunt ,  Ennodii  Ticinensis  Episcopi 
libello  apologetico  probato,  quo  Sym- 
machi,  et  Synodi  palmaris  defensio 
continebatur. 

De  ^Synodo  palmari  agentes  ,  qui 
de  Romani  Pontificis  potestate  de- 
traxerunt,  ita  loquuti  sunt  ,  veluti 
si  huius  Synodi  factum  probaret , 
Pontificis  Maximi  causam  Episcopo- 
rum  iudicio  aliquando  reservari.  Ni- 
hil  dico  de  Moshemio,  qui  in  Inst. 
H.  E.  saec.  sexti,  par.  2  cap.  V  valde 
inimice  de  Symmacho  loquitur,  En- 
nodium  insanum  Pontificis  adulato- 
rem  appellat ,  et  assentatione  ,  ac 
dominandi  cupiditate  accidisse  recen- 
set,  ut  vel  ab  eo  tempore  vehementer 
gravis  existimaretur  Romani  Pon- 
tificis auctoritas. 

Verum  si  monumenta  ad  Concilii 
illius  celebrationem  spectantia  per- 
pendantur,  si  quae  eo  tempore  fue- 
rit  Episcoporum  agendi  ratio  con- 
sideretur  ,  apparebit ,  Concilii  pal- 
maris historiam  nihil  aliud  afferre, 
nisi  perspicuum ,  et  singulare  Epi- 
scoporum erga  Romanum  Pontifìcem 
observantiae  testimonium;  hanc  au- 
tem  observantiam  ,  qua  se  anima- 
tos  esse  Episcopi  demonstraverunt , 
non  ex  ambitione,  aut  assentatione, 
sed  ex  vi  ipsa,  ac  ratione  Primatus, 
quaPontifex  Maximus  praeditus  est, 
fuisse  profectam. 

Nam  ea  Synodus,  volente,  ac  pe- 
tente Symmacho  ,  habita  est  ;  Epi- 
scopi vero  a  Theodorico  vocati,  ut 
se  ad    Synodum    illam    conferrent , 

adeundum  ipsum  Regem  putarunt , 
et  ab  eo  petendum  ,  mira  Pontefice 
auctore,  hoc  ageret,  ac  tum  tan  :em 
adducti  sunt,  ut  Regi  assentirentur, 
cum  allatis  Symmachi  litteris  Theo- 
doricus  ostendit,  Pontifìcem  Concilii 
celebrationem  postulasse. 

Consulatur  tomus  8  amplissimae 
collectionis  Conciliorum,  curante  Io- 
anne  Dominico  Mansio,  pag.  247  et 
seq.  Florentiae  edita  anno  1762, 
loco,  ubi  de  Episcoporum  Ravennani 
adventu  agitur.  «  Cum  ex  diversis 
»  (ita  eo  loco  legitur)  provinciis  ad 
»  urbem  Romam  convenire  Sacerdo- 
»  tes  Regia  praecepisset  auctoritas, 
»  ut  de  his,  quae  venerabili  Papae 
»  Symmacho  ab  adversariis  ipsius 
»  dicebantur  impingi,  sanctum  Con- 
»  cilium  iudicaretlegitime,Liguriae, 
»  Aemiliae,  vel  Venetiarum  Episco- 
»  pis  consulendi  Regis  incubuit  ne- 
»  cessitas,  qua  hos  voluisset  aetate 
»  fractos  congregari.  Responditprae- 
»  fatus  Rex  piissimus  bonae  con- 
»  versationis  affectu,  plura  ad  se  de 
»  Papae  Symmachi  actibus  horrenda 
»  fuisse  periata,  et  in  Synodo  opor- 
»  tere,  si  vera  esset  inimicorum  eius 
»  obiectio,  iudicatione  constare.  Me- 
»  morati  Pontifìces,  quibus  aliegandi 
»  imminebat  occasio,  suggesserunt  , 
»  ipsum,  qui  dicebatur  impetus,  de- 
»  buisse  Synodum  convocare,  scien- 
»  tes  quia  eius  Sedi  primum  Petri 
»  Apostoli  meritum,  vel  principatus, 
»  deinde  secuta  iussione  Domini,  con- 
»  ciliorum  venerandorum  auctoritas 
»  ei  singularem  in  Ecclesias  tradidit 
»  potestatem,  nec  antedictae  Sedis 
»  Antistitem  ,  minorum  subiacuisse 
»  iudicio,  in  propositione  simili  fa- 
»  cile  forma  aliqua  testaretur.  Sed 
»  potentissimi^  Princeps,  ipsum  quo- 
»  que  Papam  in  colligenda  Synodo 
»  voluntatem  suam  litteris  dernon- 
»  strasse  significavi t  :  unde  a  man- 
»  suetudine  eius  paginae  postulatae 
»  sunt,  quas  ab  eo  directas  consta- 
»  bat,  hasque  dari  sacerdotibus  sine 
»  tarditate  consti tuit.  » 

Id  quod  litteris  a  Theodorico  al- 
latis Episcopi  intellexerunt ,  deinde 

cura  Romam  venissent,  et  Concilium 
essent  celebratici,  antequam  deSym- 
macho  agerent,  voluerunt  a  Ponti- 
fice ipso  confirmari.  «  Symmachus 
»  (ita  in  eadem  narratione  refertur) 
»  Basilicara  Iulii,  in  qua  Pontificum 
»  erat  congregalo  ,  ingressus  est, 
»  et  de  evocatione  Synodali  clemen- 
»  tissimo  Regi  gratias  retulit ,  et 
»  rem  desiderii  sui  evenisse  testatus 
»  est.  »  His  a  Symmacho  pronun- 
ciatis,  Episcopi  metum  deposuerunt, 
ne  si  de  Pontificis  causa  agerent  , 
contra  officium  suum  peccarent.  Ita 
vero  res  peracta  est,  ut,  Episcopi  in- 
nocentem  Symmachum  esse  declara- 
verint,  instituere  tamen  iudicium  de 
eius  causa  non  voluerint,  quam  Dei 
iudicio  reservatara  esse  communi  suf- 
fragio affirmaverunt. 

Quae  attulimus,  ad  acta  ipsa  per- 
tinent  Concilii  celebrationis.  Sed  ad 
eiusdem  Synodi  historiam  spectant, 
quae  Ennodius  Ticinensis,  et  Àvitus 
Viennensis  Episcopi  de  ea  causa  scri- 
pserunt.  Uterque  vero  perspicue  os- 
tendit,  summam  iis  temporibus  fuisse 
Episcoporum  erga  Sedem  Apostoli- 
cam  observantiam,  non  ex  assenta- 
tione  profectam  ,  sed  ex  Primatus 
natura,  quem  Ponti fex  Romanus  ob 
D.  Petri  successionem  in  universam 
Ecclesiam  obtinet. 

Haec  autem  suntEnnodii  Ticinen- 
sis Episcopi  verba:  «  Aliorum  forte 
»  hominum  causas  Deus  voluerit  per 
»  homines  terminare.  Sed  istius  (Se- 
»  dis  Apostolicae)  praesulem  ,  sine 
»  quaestione ,  suo  reservavit  arbi- 
»  trio.  Yoluit  B.  Petri  Apostoli  suc- 
»  cessores  cacio  tantum  debere  inno- 
»  centiam,  et  subtilissimi  discussoris 
»  indagini  inviolatam  exhibere  con- 
»  scientiam  .  .  .  Uni  dictum  :  Tu  es 
»  Petrus,  et  super  hanc  petram  ae- 
»  dificabo  Ecclesiam  meam,  et  quae- 
»  curaque  solveris  super  terram,  e- 
»  runt  soluta  et  in  caelo.  Et  rursus: 
»  Sanctorum  voce  pontificum  digni- 
»  tatem  sedis  eius  factam  toto  orbe 
»  venerabilem,  dum  illi  quidquid  fì- 
»  delium  est ,  ubique  submittitur  , 
^  dum  totius  corporis  caput  esse  de- 


»  signatur.  De  qua  mihi  videtur  di- 
»  ctum  per  prophetam  (Isaiae  10): 
»  Si  haec  hiimìliabitur ,  ad  cuius 
»  fugietis  auxilhtm,  et  ubi  relin- 
»  quetis  gloriam  vestram?  » 

Satis  ista  demonstrant ,  quae  iis 
temporibus  sententia  esset,  iam  in 
Ecclesia  ubique  recepta,  de  Romano- 
rum  Pontificum  potestate.  Atque 
haec  etiam  ostendunt,  non  insanum 
adulatorem  Ennodium  fuisse,  prout 
Moshemius  ait,  sed  virum  gravissi- 
mum  et  qui,  ex  ipsa  divinitus  in- 
sti tuta  Primatus  Pontificii  ratione, 
Symmachum  defenderit.  Sed  his  ad- 
dendum omnino  est  Aviti  Viennen- 
sis Episcopi  testimonium  circa  Sym- 
machi  causam,  apud  Sirmondum  ope- 
rum  variorum  t.  V.  pag.  47.  Prout 
enim  superius  ostendimus,  Synodus 
palmaris  singularem  demonstraverat 
erga  Sedem  Apostolicam  observan- 
tiam. Num  cum  declarasset,  non  ad 
se,  sed  ad  Deum  ipsum  pertinere  de 
Romano  Pontifice  iudicare,  Sym- 
machum innocentempronunciaverat, 
eius  inimicorum  clamores  contem- 
pserat,  eosque  deinde  Ennodius  scri- 
ptis  suis  reiecerat.  Verum  haec,  qua- 
liscumque  causae  cognitio  ,  tanta 
Episcoporum  moderatone  peracta  , 
Gallicanos  Episcopos  vehementer  of- 
fenderat ,  qui  fortasse  ignorantes, 
eam  Symmacho  consentiente  susce- 
ptam  fuisse  ,  illam  graviter  impro- 
barunt,  quod  nefas  esse  intelligerent, 
Episcopos,  qui  R.  Pontifice  inferio- 
res  sunt,  de  ipso  Romano  Pontifice 
cognoscere,  qui  auctoritate,  et  iu- 
risdictione  in  Ecclesiam  universam 
praeditus  est. 

Itaque  Avitus  Viennensis  Episco- 
pus,  suo ,  et  Galiicanorum  Episco- 
porum nomine  ,  scripsit  de  ea  re 
gravissimam  epistolam  ad  Faustum, 
et  Symmachum  Urbis  Senatores,  in 
qua  praeter  cetera ,  haec  habet  : 
«  Dum  de  causa  Romanae  Ecclesiae, 
»  anxii  animi ,  et  trepidi  essemus  , 
»  utpote  nutare  statum  nostrum  in 
»  lacessito  vertice  sentientes  .... 
»  periata  est  sollicitudini  nostrae  ab 
»  Italia  in   exemplaribus ,  Sacerdo- 

»  talis  forma  decreti,  quam  de  Papa 
»  Symmacho  apud  Urbem  collecti 
»  Italiae  Antistites  ediderunt.  Quam 
»  constitutionem  licet  observabilera, 
»  numerosi  ,  reverendique  Concilii 
»  reddat  assensus  ,  intelligimus  ta- 
»  men,  Symmachum  Papam  ,  si  sae- 
»  culo  primum  fuerat  accusatus,  con- 
»  sacerdotum  suorum  solatium  potius 
»  adsciscere,  quam  recipere  debuisse 
»  iudicium.  Quia  sicut  subditos  nos 
»  esse  terrenis  potestatibus  iubet 
»  arbiter  caeli  ,  statutos  nos  ante 
»  Reges,  et  Principes  in  quacumque 
»  accusatione  praedicens,  ita  non  fa- 
»  cile  datur  intelligi  ,  qua  vel  ra- 
»  tione,  vel  lege  ab  inferioribus  emi- 
»  nentior  iudicetur.  Nam  cum  cele- 
»  bri  praecepto  Apostolus  clamet , 
»  accusationem  vel  in  presbyterum 
»  recipi  non  debere ,  quid  in  princi- 
»  patum  generalis  Ecclesiae  crimina- 
»  tionibus  licere  credendum  est,  quod 
»  Synodus  ipsa  venerabilis  laudabili 
»  constitutione  prospiciens,  causanti, 
»  quam,  quod  salva  eius  reverentia 
»  dictum  sit,  bene  temere  suscepe- 
»  rat,  inquirendam  divino  potius  re- 
»  servavit  examini?  Perstringens  ta- 
»  men ,  prout  breviter  potuit ,  nihil 
»  vel  sibi,  vel  gloriosissimo  Regi  de 
»  his,  quae  Papae  dicebantur  obiecta, 
»  potuisse.    Quibus    cognitis ,    quasi 


ET   CONCILIO   PALMARI.  239 

»  Senator  ipse  Romanus ,  quasi  Chri- 
»  stianus  Episcopus  obtestor  ...  ut 
»  in  conspectu  vestro  non  sit  Eccle- 
»  siae  minor,  quam  reipublicae  sta- 
»  tus,  quodque  nobis  Deus  posse  prae- 
»  stet,  prosit  et  nobis;  nec  minus  di- 
»  ligatis  in  Ecclesia  vestra  Sedem 
»  Petri ,  quam  in  ci  vitate  apicem 
»  mundi ...  In  sacerdotibus  ceteris 
»  potest,  si  quid  forte  nutaverit,  re- 
»  formari.  At  si  Papa  Urbis  vocatur 
»  in  dubium,  Episeopatus  iam  vide- 
»  bitur,  non  Episcopus  vacillare  . .  . 
»  Reddet  rationem,  qui  ovili  Domi- 
»  nico  praeest,  qua  commissam  sibi 
»  agnorum  curam  administratione 
»  dispenset:  ceterum  non  est  gregis 
»proprium,  Pastorem  terrere,  sed 
»  iudicis.» 

Haec  autem  cum  ita  sint,  ut  ar- 
bitror,  est  demonstratum,  monumen- 
ta, quae  Synodi  palmaris  celebratio- 
nem  respiciunt,  et  illius  aetatis  scri- 
ptorum  testimonia ,  extra  omnem 
controversiam  constituere,  summam, 
quam  erga  Romanum  Pontifìcem  ob- 
servantiam  Episcopi  eo  tempore 
praeseferebant ,  non  esse  tribuen- 
dam  assentationi,  aut  dominandi  cu- 
piditati ,  cui  inservire  voluerint , 
sed  ex  Primatus  iurisdictionis  po- 
testate  omnibus  cognita  profectam 
esse. 


CAPUT  LX. 


DE   HORM1SDAE   PONTIFICATU,    ET   MONACHOR'UM    SCYTIAE   CAUSA. 


Post  gestum  annos  quindecim,  et 
octo  fere  menses  pontifìcatum,  Sym- 
machus  die  19  Julii  anno  514  mor- 
tuus  est.  Ei  autem  suffectus  fuit  die 
20  fulìi  Hormisdas  Prusinone  in  Cam- 
pania natus,  atque  is  pontifìcatum 
annos  novem,  et  dies  undecim  ges- 
si t,  cum  die  sexta  Augusti  anno  523 
obierit.  Multa  sapienter  Hormisdas 
in  pò  itificatu  egit.  In  eius  vero  lau- 
di bus  praecipue  ponendum  est  sin- 
gulare  illud  studium,  quo  usus  est, 
ut  schismati  ob  Acacii  causam  in 
Oriente  excitato,  et  iamdiu  perdu- 


ranti ,  finis  imponeretur.  Scriptis 
enim  litteris,  charitatis,  ac  doctri- 
nae  plenis  ,  missis  praeterea  tribus 
Constantinopolim  legationibus  ,  ad 
Anastasium,  et  Iustinum  Imperato- 
res,  tandem  anno  519  fructum  studii 
sui  consequutus  est. 

Nam  eo  anno ,  cum  Iustinus  im- 
perio praeesset ,  tandem  aliquando 
memoratum  schisma  deletum  est , 
proni  \\e  ea  re  agentes  significavi- 
mus.  Etenim  tum  contigit,  ut  Epi- 
scopi Orientales  libello,  seu  formu- 
lae  a  Pontifice  Maximo  missae  sub- 

scripsi  rint,  atque,  ea  facta  subscri- 
ptione  ,  pax  restituta  fuerit.  Ille 
autem  libellus  non  dogmatum  dum- 
taxat,  sed  factorum  etiam  professio- 
nein  complectebatur  ,  scilicet ,  non 
haeresum  tantummodo,  sed  haereti- 
corum,  et  omnium,  qui  iis  communi- 
caverant,  aut  communicabant,  prae- 
sertim  vero  Acacii,  condemnationem. 
Neque  putandum  est  Episcopos  ad- 
dile ios  esse  Imperatoris  metu  et  au- 
ctoritate  ad  formulam,  seu  libellum 
ratum  habendum  ;  ilii  enim  adhae- 
serimt,  posteaquam  ,  vera,  et  sub- 
seri  ptione  digna  esse  professi  sunt, 
quae  in  libello  continebantur. 

Constant  haec  ex  Legatorum  re- 
latione  ad  Hormisdam.  «  Sub  hac 
»  (ita  ii  scripserunt)  itaque  celebri- 
»  tate  ,  secunda  feria  hebdomadae 
»  maioris,  Constantinopolim  sospites, 
»  liilaresque  convenimus,  posteroque 
»  die  piissimo  Principi  ([listino)  prae- 
»  sentati,  .tanto  eius  relevati  sumus 
»  atfectu,  ut  si  alia  minime  proces- 
»  serint,  sola  nobis  ad  solatium  piis- 
»  si  mi  principis  gratia  suffecisset. 
»  Sed  orationibus  vestris  maiora  se- 
»  quuta  sunt.  Nam  eo  die,  sub  Se- 
»  natus  cuncti  praesentia,  Episcopi 
»  quoque  quatuor  adfuerunt ,  quos 
»  [oannes  Constantinopolitanus  An- 
»  tistes  prò  partis  suae  defensione 
»  transmiserat ,  quibus  Apostolicae 
»  Sedis  libellum  ostendimus,  omnia- 
»  que  in  eo  recta,  canonicaque  esse 
»  probavimus.  Postremo  quinta  feria, 
»  hoc  est  in  Coena  Domini,  ad  pala- 
»  tium  in  generali  conventu  venit 
»  Episcopus,  et  perlecto  libello  con- 
»  sentiens  cum  summa  devotione  sub- 
»  scripsit.  » 

Portasse  clariora  sunt  ad  huius 
gravissimi  negetii  felicem  exitum 
explicandum,  ea  quae  DioscorsusPon- 
tifìcis  Hormisdae  legatus  in  singu- 
lari  sua  ad  Pontificem  relatione  nar- 
rat.  Ista  enim  Dioscorsus  habet  de 
iis,  quae  evenerunt,  Legatos  Pontifi- 
cios  inter  et  quatuor  Episcopos,  quos 
Ioannes  Constantinopolitanus  Anti- 
stes  miserat,  ut  de  tota  re  penitus 
ipse  certior  fieret,  «Dominus  Noster 


»  Beatissimus  Papa  Hormisdas,  qui 
»  nos  direxit ,  nobis  praecepit  cer- 
»  tare  ,  sed  prae  manibus  habemus 
»  libellum  ,  quem  omnes  Episcopi , 
»  volentes  Sedi  Apostolicae  reconci- 
»  liari,  fecerunt,  si  praecipit  pietas 
»  vestra,  legatur.  Et  si  est  in  ipso 
»  quod  ignoretur  ,  aut  verum  esse 
»  non  credatur,  dicant;  et  nunc  osten- 
»  demus,  nihil  extra  iudicium  Eccle- 
»  siasticum  in  eodem  libello  esse  con- 
»  scriptum;  aut  si  illi  possunt  doce- 
»  re ,  quia  non  convenit  Religioni 
»  Catholicae  ,  tunc  nobis  incumbit 
»  probare.  »  Coram  Principe  igitur 
et  senatu  lectum  esse  libellum  Dio- 
scorus  refert,atque  eo  lecto,  quatuor 
illos  Episcopos  respondìsse  omnia 
vera  esse.  His  autem  auditìs  Legati 
dixerunt:  Et  nobis  grandem  labo- 
rem  Episcopi  abstulerunt ,  et  sibi 
convenientem  rem  fecerunt  dicere 
veritatem.  Cum  Imperator  subdidit: 
Et  si  vera  sunt,  quare  non  facitis? 
Senatores  vero  addiderunt:  Nos  laici 
sumus;  diciti s  haec  vera  esse.  Fa" 
cite,  et  nos  sequemur. 

Post  hanc  tractationem  ,  et  post 
sublatam  quaestionem  ,  quae  circa 
subscribendi  rationem  oborta  erat , 
«  sub-criptio,  ait  Dioscorsus,  ab  eo- 
»  dem  ([oanne  Episcopo)  facta  est 
»  libello  conveniens.  Post  factum  li- 
»  belium  ,  nomen  Acacii  de  Dipty- 
»  chis  est  deletum,  similiter  et  Fra- 
»  vitae,  Euphemii,  Macedonii  et  Ti- 
»  mothei.  Similiter  deleta  sunt  de 
»  Diptychis  ,  Zenonis  ,  et  Anastasii 
»  nomina.  Episcopi  diversarum  civi- 
»  tatum  quanti  inventi  sunt,  libel- 
»  lum  similiter  obtulerunt ,  et  cum 
»  grandi  cautela  suggerimus  custo- 
»  ditum,  ne  quis  nobiscum  commu- 
»  nicaret  Episcopus ,  qui  libellum 
»  primitus  non  dedisset.  »  Petierunt 
praeterea  Legati,  ut  Archimandritae 
quoque  libellum  subscriberent.  Atque 
isti  quidem  ab  initio  tantisper  ter- 
giversati sunt  ,  cum  contenderent 
satis  esse,  Episcopum  Constantinopo- 
litanum,  cui  suberant,  subscripsisse. 
Sufficit  quia  Archiepiscopus  noster 
fecit:  Nos  eius  formam  sequimur. 

Verum  Dioscorus  in  memorata  su- 
perius  relatione  narrat  :  «  Secl  ipsi 
»  quoque  ratione  convicti  libellos 
»  modis  omnibus  obtulerunt.»Oppor- 
tunum  est  haec  fcreviter  significasse 
de  Acaciani  schismatis  exitu,  ut  ap- 
pareat  Hormisdam  Pontificem  ,  non 
simulata»),  sed  veram,  et  ex  persua- 
sione profectam  Orientalis  Ecclesiae 
cum  Sede  Apostolica  reconciliatio- 
nem  attulisse. 

Multa  praeter  haec  Hormisdas  ges- 
sit,  ut  apostolicum  munus  sibi  com- 
missum,  egregie  impleret.  Huius  au- 
tcm  rei  testimonium  afferunt  litterae 
ab  eo  scriptae ,  quae  supersunt,  ex 
qnibus,  ac  singillatim  ex  iis  ,  quae 
Hispaniarum  Ecclesiam  respiciunt , 
facile  ostenditur,  quanta  fuerit  Pon- 
tificis  cura,  ut  sacra  disciplina  cu- 
stodiretur ,  ut  Sacerdotum  electio 
rite  ,  sancteque  fìeret ,  et  ne  quid 
committeretur  ,  quod  instituta  ma- 
iorum  posset  perturbare.  Suametiam 
sollicitudinem  Hormisdas  demonstra- 
vit ,  ne  ex  Haereticorum  consortio 
catholica  fìdes  detrimentum  caperet 
prout  in  Manichaeis  coercendis,  in 
scriptis  quae  gratiae  divinae  neces- 
sitateli! ad  fidem  suscipiendam  dene- 
gabant,  prohibendis,  luculenter  con- 
fìrmavit.  Pontifici  autem  consolationi 
fuit,  quod  Episcopi,  qui  ex  Africa  in 
Sardiniam,  Trasamundo  Vandalorum 
Rege  Ariano  iubente,  fuerant  depor- 
tati, libertatem  pontificatus  sui  tem- 
pore consequuti  sint,  et  aifiictis  iam- 
diu  Africanae  Ecclesiae  rebus  prospi- 
cere  potuerint. 

Hormisda  pontificatum  gerente  , 
Celebris  ea  praesertim  excitata  est 
controversia  de  illa  probanda  pro- 
positione:  Unus  ex  Sancta  Trina- 
tate  passus  est  in  carne.  Eam  pro- 
positionem  monachi  quidam  Scythae, 
seu,  quod  Lacrozius  habet  minus  pro- 
babiliter  in  thesauro  epist.  t.3  p.189, 
Scetenses  ex  Aegypto  monachi,  non 
solum  propugnabant ,  verum  etiam 
ab  omnibus  credendam  esse  conten- 
debant,  magno  animorum  motu.  Mo- 
nachorum  istorum  ,  qui  turbas  pri- 
mum  Costantinopoli  commo verini t 
Tom.  I. 

hac  de  causa,  duces  fuerunt  Leontius 
Vitaliani  militiae  comitis  affinis,  et 
Ioannes  Maxentius  eruditione  con- 
spicuus.  Iis  plures  resistebant ,  ac 
praesertim  Victor  Diaconus,  qui  in- 
iuriam  Chalcedonensi  Synodo  inferri 
putabant,  veluti  si  nova  ista  propo- 
sitione  in  medium  adducta,  signifi- 
caretur  ,  non  satis  esse  explicatam 
ab  ea  Synodo  Ecclesiae  Catholicae 
doctrinam  de  Verbi  Divini  incarna- 
tione.  Cum  Hormisdae  Pontificis  le- 
gati anno  519  Constantinopolim  ve- 
nissent  ad  schismatis  Acaciani  ne- 
gotium  absolvendum,  haec  agi  coe- 
perat  nova  inter  se  contendentium 
pugna.  Itaque  monachi  putaverunt 
iraprimis  causae  suae  opportunum  es- 
se futurum,  si  rem  ad  Legatos  de- 
tulissent  ,  atque  ab  iisdem  prò  me- 
moratae  propositionis  ventate  re- 
sponsum  accepissent.  Libellum  igitur 
Legatis  attulerunt ,  quo  libello  ca- 
tholicam  se  profiteri  de  universo  In- 
carnationis  mysterio  doctrinam  fuse 
affirmabant.  Nam  erga quatuor  conci- 
lia oecumenica  omnera  observantiam 
praeseferebant  ,  epistolam  S.  Leonis 
Magni  dogmaticam  venerabantur , 
haereticos  omnes  praecipuos ,  atque 
in  hisNestorium,  Eutychem  eorum- 
que  errores  anathematizabant,  schi- 
sma detestabantur.  Suarn  denique  fi- 
dem de  Christi  gratia  ,  et  contra 
Fausti  Reiensis  errores  exponebant. 
His  autem  explicatis  ,  facile  se  ad- 
ducturos  esse  Legatos  arbitrabantur 
ut  propositionem  superius  memora- 
tam  ,  de  qua  tantopere  crant  solli- 
citi,  probarent. 

Verum  Legati,  cum  viderent,  plu- 
res esse  Constantinopoli,  qui  mona- 
chis  adversabantur,  scirentsibi  man- 
datum  esse  aPontifìce,utde  Acaciano 
dumtaxat  schismate  delendo  agerent, 
ceteris  vero  negotiis  se  non  immi- 
scerent ,  denique  omnino  cuperent  , 
id  omne  vitari,  quod  novae  dissen- 
sionis  occasionem  afferret,  ita  respon- 
derunt  monachis,  ut  iisdem  se  mo- 
retti gesturos  esse  denegaverint.  Et- 
enim  prout  legiturin  eorundem  sug- 
gestione ad  Hormisdam,  hac  ratione 

16 

eoram  Imperatore,  et  Senatu  respon- 
derunt:  «  Extra  Synodos  quatuor  , 
»  extra  epistolas  Papae  Leonis  nec 
»  dicimus,  nec  admittimus;  quidquid 
»  non  contineri  in  praedictis  Synodis 
»  aut  quocl  non  est  scriptum  a  Papa 
»  Leone,  non  suscipimus.» 

Hoc  autem  responso  accepto,  cum 
monachi  deputatos  suos  ad  Hormis- 
dam  admisissent,  ut  ab  eo  ipso  pro- 
bationem  propositionis  impetrarent, 
Legati  de  re  tota  Pontificem  certio- 
rem  fecerunt,eidemque  persuaserunt 
ut  a  confirmanda  propositione,  quae- 
stionis  novae  vitanclae  causa,  absti- 
neret.  Iustinianus  quoque  ab  ini- 
tio  minus  benevole  ad  Hormisdam 
scripserat ,  etsi  in  posterum,  mente 
mutata  ,  eis  patrocinatus  sit.  Lega- 
torum  suorum  relatione  commotus 
est  Pontifex  ,  et  licet  primum  sta- 
tuisset,  monachorum  petitionem  ad 
Ioannem  Episcopum  Constantinopo- 
litanum  committere,  id  quo d  Legatis 
minime  gratum  fuit ,  consilium  ta- 
men  postea  suscepit,  ut  ii  deberent 
RomaeLegatorum  reditum  exspecta- 
re.Interea  monachi  moras  pertaesi, 
et  Legatorum  reditum,  praesertim 
Dioscori,  declinare  cupientes,  post- 
quam  Pontifici  molestos  se  vehe- 
menter  ostendissent ,  Roma  evase- 
runt.  De  ea  re  loquitur  Hormisdas  in 
epistola  ad  Possessore/ri  Episcopum 
Africanum.  «  Non  illos,  inquit,  po- 
»  tuimus,monitis,  mansuetudine,  non 
»  auctoritate,  comprimere.  In  publi- 
»  cum  usque  prodiere  conventum  , 
»  circa  Regum  etiam  statuas  incla- 
»  mantes  :  et  nisi  fidelis  popuh  con- 
»  stantia  restitisset ,  per  diabolicae 
»  semina  nefanda  zizaniae ,  apud  il- 
»  los  ,  dissensionem  ,  et  discordiam 
»  commovissent,  per  quos  adiutorio 
»  Dei,  de  Religione,  eorum  est  pulsa 
»  dissensio.» 

Scripsit  hanc  epistolam  ad  Pos- 
sessorem  Hormisdas  ,  eo  quod  mo- 
nachi Scythae  ,  cum  responsum  a 
Pontifice  exspectarent,  Episcoporum, 
qui  ex  Àfrica  a  Trasamundo  Yan- 
dalorum  Rege  in  Sardiniam  fuerant 
relegati,  auctoritatem  prò  sententia 


sua  imploraverant ,  misso  libro  De 
Incarnatìone  et  gratia,  quem  Pe- 
trus Diaconus  scripserat  monacho- 
rum Romam  profectorum  doctissi- 
mus.  In  eo  libro  monachi  omnia  at- 
tulerunt  rationum  momenta  ,  quae 
probandam  propositionem  esse  ,  pot- 
erant  evincere,  et  praeterea  fidem, 
ac  sententiam  exposuerunt,  quam  con- 
tra  Pelagianos  ,  et  Semipelagianos 
errores ,  ac  praecipue  contra  Fau- 
stum  Reiensem  ipsi  propugnabant. 
Episcopi  Africani  autem  libellum  mo- 
nachorum ,  eorumqne  fidem  proba- 
verant,  prout  constat  ex  libro  de 
Incarnatìone  et  gratta  Domini  No- 
stri leste  Christi,  quem  omnium  col- 
legarum  nomine  S.  Fulgentius  scri- 
bendum  curavit.  Ioannes  Maxentius, 
quem  superius  commemora vimus  ,  in 
Hormisdae  epistolam  ad  Possessorem 
acriter  invectus  est ,  artificiosa  ta- 
men  declaratione  facta,  sibi  persua- 
sum  esse,  iliam  epistolam  Pontifici 
Romano  non  esse  tribuendam. 

Monachos  istos  Scythas ,  catholi- 
cos  fuisse  ,  non  Eutychianos  prout 
Baronius  ad  annum519  et  520  existi- 
mavit,  aliqui  putaverunt,  plures  eru- 
ditissimi viri  ostenderunt,  Cardinalis 
Norisius  inter  ceteros,  in  Apologia 
Monachorum  Scythiae,  et  in  disser- 
tatione  De  uno  in  Trinitate  passo, 
atque  in  Historia  Pelagiana  Peta- 
vius,  Natalis  Alexander  in  disserta- 
tione  de  Fide  Scytharum  MonachO" 
rum.  Quaestio  autem  erat  inter  ca- 
tholicos  de  propositionis  sensu  et 
explicatione,  quamobrem  iure  potuifc 
Hormisdas  responsum  differre.  Cum 
enim  liaec  quaestio  ageretur  sine 
fidei  discrimine,  Legatis  suis  assen- 
tiri  opportunum  esse  putavit,  ne  sen- 
tentia pronuntiata  ,  novum  aliquod 
schismatis  malum  oriretur. 

Penitus  diversa  fuerunt  rerum  o- 
mnium  adiuncta  cum  anno  533  Iusti- 
niano  I  imperante,  et  Ioanne  II  pon- 
tificatum  gerente,  de  ea  propositione 
iterum  pertractatum  est.  Nam  Iusti- 
nianus legatos  ad  Pontificem  misit 
Hypatium  Archiepiscopum  Ephesi- 
num  et  Demetrium  Episcopum  Philip- 

pensem,qui  afferentes  Im pera toris  fi- 
dei  catholicae  professionem,etOrien- 
talis  Ecelesiae  cum  Sede  Apostolica 
consentientis  significaticnem,  Acac- 
metas  monachos  accusabant  veluti 
Nestorianae  haeresi  addictos,  atque 
idcirco  Christum  dici  posse  denegan- 
tes  Unum  ex  Sancta  Trinitate  pas- 
sum  in  carne,  ac  Beati ssimara  Virgi- 
nem  Deiparam  appellari  non  posse 
contendentes.  Iam  vero  Ioannes  II 
Pontifex  catholicam  Instiniani  Im- 
peratoris  de  his  dogmatibus  doctri- 
nam  probavit,  et  Acaemetas  Mona- 
chos contraria  sentientes  condemna- 
vit.  Hoc  continentlitterae  aPontifice 
ad  Iustinianum  de  ea  re  die 24  martii 
anno  533  scriptae.  Hoc  ostendunt 
etiam  litterae  ,  quas  ad  Avienum  , 
Liberium,  aliosque  Senatores  de  ea 
re  dedit  Ioannes  eo  anno.  Etenim 
Pontifex  in  epistola  ad  Senatores  , 
ait  :  «  Iustinianus  Imperator  filius 
»  noster  ,  ut  eius  epistolae  tenore 
»  cognovistis,  de  his  tribus  orta  cer- 
»  tamina  fuisse  significava  ;  utrum 
»  unus  ex  Trinitate  Christus,  et  Deus 
»  noster  dici  possit,  hoc  est,  una  de 
»  tribus  personis  Sanctae  Trinitatis 
»  persona.  An  Deus  Christus  carne 
»  pertulerit,  impassibili  Deitate;  an 
»  veraciter  ,  et  proprie  Mater  Do- 
»  mini  Dei  nostri  Maria  semper  Virgo 
»  debeat  appellari.  Probavimusin  his 
»  catholicam  Imperatoris  fìdem  ,  et 
»  ita  esse  propheticis,  et  apostolicis, 
»  vel  Patrum  exemplis  evidenter 
»  ostendimus,  unum  ex  Sancta  Trini- 
»  tate  Christum  esse,  hoc  est  unum 
»  de  tribus  sanctae  Trinitatis  per- 
»  sonis  sanctam  personam,  sive  sub- 
»  sistentiam,  evidenter  ostendimus.» 
De  monachis  autem  Acaemetis,  qui 
in  contraria  his  dogmatibus  senten- 
za persistebant,  haec  Ioannes  II  Pon- 
tifex in  iisdem  litteris  affirmavit  : 
«  Acaemetas  monachos  ,  qui  Nesto- 
»  riani  evidenter  apparuerant ,  Ro- 
»  mana  damnat  Ecclesia  ,  a  quibus, 
»  propter  canonem,  qui  cum  excom- 
»  municatis  Christianum  nec  loqui , 
»  nec  communicare  permittit,  admo- 
»  nere  non  desino,  ut  eorum  etiam 


»  simplicem  collocutionem  vitetis  , 
»  nihilque  vobis  cum  eis  aestimetis 
»  esse  commune.»  Ideo  igitur  Ioan- 
nes II  Acaemetas  monachos  damna- 
vit,  quod  ex  toto  rerum  contextu  , 
eos  Nestorianos  esse  appareret.  Ideo 
iudicavit  non  posse  differri  propo- 
si tionis  Unus  ex  Sancta  Trinitate 
passus  est  in  carne  probationem  , 
quia  hac  diserta  probatione  minime 
facta,  homines  Nestorianis  erroribus 
addicti,  hoc  silentio  potuissent  abuti. 
Videri  autem  iure  potuisse  Nesto- 
riana  haeresi  infectos  monachos  Acae- 
metas esse,  inde  patet,  quod  ita  Chri- 
stum unum  esse  ex  Sancta  Trinitate 
denegarent  ,  ut  etiam  Beatissimam 
Virginem,  Deiparam  dici  non  posse 
contenderent. 

Quod  Ioannem  II  fecisse  vidimus, 
id  in  posterum  Agapetus  etiam  Pon- 
tifex epistola  ad  Iustinianum  die  19 
Martii  anno  536  scripta,  confìrmavit. 
Nam  Iustinianus  Pontificis  auctori- 
tatem  rogaverat  contra  Acaemetas 
monachos ,  qui  Ioannis  II  decreto 
nolebant  obtemperare.  Denique  hoc 
idem  Vigilius  Pontifex,  et  Concilium 
quintum  Generale  probavit. 

Neque  vero,  prout  Forbesius,  1.  3 
Instruction.Historico-Theologicarum 
cap.  16  alìique  Heterodoxi  conten- 
derunt  ,  Ioannis  II  decretum  ,  aut 
reliqua  responsa  mox- recensita,  pu- 
gnam  aliquam  cum  iis  continent , 
quae  Hormisdas  in  monachorum  Scy- 
thiae  causa  egit  ,  vel  scripsit.  Nam 
primo  negari  Forbesio,  aliisque  pot- 
est ,  vere  quidquam  Hormisdam  con- 
tra illam  propositionem  in  ea  causa 
defìnivisse ,  et  idcirco  negari  iure 
potest ,  cathedralia  ista  responsa, 
prout  Forbesius  loquitur  ,  inter  se 
pugnare.  Constat  enim  ex  universa 
huius  controversiae  historia,  Ponti- 
fìcem  Hormisdam,  adductum  praeser- 
tim  Legatorum  suorum  relatione , 
consilium  suscepisse  abstinendia  de- 
finitiva propositionis  probatione,  ne 
inde  novi  dissidii  desumeretur  occa- 
sio  ;  sed  constat  etiam  ,  Pontificem 
eodem  tempore  cum  monachis  Scy- 
this,  tamquam  cum  Catholicis  egis- 

se,  quibuscum  communionem  haben- 
dam  esse  ,  facto  suo  demonstravit. 
Ut  reliqua  autem  omittam,  quae  sa- 
pienter  Cardinali?  Norisius  inter  ce- 
teros  disputat  de  ea  re  in  superius 
memorata  Apologia  monachorum 
Scythiae,  recensebo  id  ,  quod  Ioan- 
nes  Maxentius  in  suo  contra  Hor- 
misdae  epistolam  ad  Possessorem  scri- 
pto ,  testatus  est  ;  videlicet  notum 
omnibus  esse  quod  monachis  respon- 
sum  quaerentibus  Romanus  Episco- 
pus dare omnino  distiderit.  Eiusmodi 
vero  est  scriptum  illud  Maxentii,  ut 
nulla  prorsus  in  re  Hormisdae  igno- 
scat.  Immo  vero  Maxentii  scriptum 
illud  totum  ab  irato  profectum  est, 
ita  ut  quamcumque  suscipiat  occa- 
sionem  de  Hormisda  detrahendi,  et 
quae  illius  agendi  rationem  respi- 
ciunt,  passim  exaggeret.  Quamobrem 
talis  confessio  Maxentii  satis  per  se 
est,  ut  ostendatur,  responsum  defi- 
nitivum  circa  propositionem  a  mo- 
nachis Scythis  allatam,  ab  Hormisda 
datum  minime  fuisse. 

Ceterum  non  desunt  in  Ecclesia- 
sticis  controversiis  exempla,  ex  qui- 
bus  pateat,  propositiones,  quas  quan- 


doque  catholicas  esse  dubitatum  non 
est,  deinde  explicata  manifestius  the- 
sis  intelligentia,  fuisse  reiectas  ;  et 
aliquando  propositiones,  quas  catho- 
licum  sensum  habere  dubitabatur , 
mutatis  rerum  adiunctis  ,  probatas 
esse,  et  ad  credendum  propositas. 

Tale  certe  evaserat  negotium  hoc, 
Ioannis  II  pontificatus  tempore  ,  et 
Agapeti  pontifìcatu  durante.  Appare- 
bat  enim,  sensu  prorsus  Nestoriano 
Acaemetas  monachos  propositionem 
illam  reiicere  ;  atque  ideo  factum 
est,  ut  ad  Nestorianum  errorem  e- 
vertendum  propositio  illa  probata 
sit ,  et  Agapetus  affirmaverit  in  epi- 
stola sua  ad  lustinianum:  «  huic  fl- 
»  dei  (hoc  est,  Ioannis  II  deflnitioni) 
»  quisquis  contradicere  praesumpse- 
»  rit,  a  catholica  communione  se  no- 
»  verit  alienum.»  Legi  potest  prae- 
sertim  memorata  Norisii  apologia 
cap.  1,  Petavius  lib.  4  delncarn.c.  6 
et  7,  Thomassinius  dissert.  19inSyn- 
odos;  ad  rem  enim  hanc  fusius  ex- 
plicandam  ab  iis  plura  afferuntur 
exempla.  Legi  etiam  potest  Cellie- 
ri us  tomo  15  Hìstoriae  sacrorum  et 
Ecclesiasticorum  Scrìptorum. 


CAPUT  XLI. 

DE  SYNODO  ARAUSICAM   II   ET  VALENTINA  III    CONTRA   SEMIPELAGIANOS. 


Pelagianae  haeresis  historiam  re- 
ferentes,  cum  eo  devenimus,  ut  Se- 
mipelagianorum  errores  recensere- 
mus,  affirmavimus,  eosdem  errores, 
praesertim  a  Synodo  Arausicana  II 
anno  529  habita,  ac  deinde  a  Boni- 
facio II  Pontifìce  confìrmata  ,  con- 
demnatos  esse.  Nunc  temporis  ratio 
requirit ,  ut  id  aliquando  disertius 
explicemus,  et  breviter  de  Synodo 
ista  Arausicana  secunda  sermonem 
habeamus.  Id  autem  occasionem  al- 
fert  loquendi  etiam  de  Valentina 
tertia  Synodo,  quae  in  eadem  causa 
celebrata  est,  et  quam  a  Bonifacio  II, 
cum  Arausicanam  confìrmavit,  una 
simul  probatam  esse ,  eruditi  viri 
iudicarunt. 


Nimislongum  essetde  iis  omnibus 
singillatim  agere,  qui  post  Semipe- 
lagianos  errores  spargi  coeptos,  stu- 
dium  suum  eo  converterunt,  ut  ca- 
tholicam  doctrinam  iis  erroribus  op- 
positam  propugnarent.In  promptu  est 
inter  ceteros  eruditissimos  scripto- 
res,  Dionysii  Petavii  de  Pelagiano- 
rum,  et  Semipelag ianorum  dogma- 
tum  historia,  Natalis  Alexandri  hi- 
storia  Semipelagìanae  haereseos  , 
Cardinalis  Henrici  Norisii  historia 
Pelagiana.  Ea  autem  opera  plenam 
huius  rei  notitiam  afferunt. 

Nemo  autem  ignorat,  D.  Augusti- 
num  libro  De  praedestìnatione  San- 
ctorum ,  et  de  dono  perseverantiae 
Semipelagianos  confutasse;  S.  Caele- 

stinum  I  Pontificem  ,  epistola  ad 
Gallicanos  Episcopos  scripta,  Semi- 
pelagianos  compressisse,et  D.  Augu- 
stini  doctrinam  adversus  eorundem 
calumnias  vindicasse.  Id  etiara  egre- 
gie fecisse  S.  Prosperimi  edito  libro 
contro,  Collatorem,  Ioannem  Cassia- 
num  videlicet,  Massiliensium  Semi- 
pelagianorum  principem  ,  et  in  re- 
sponsis  ad  capitula  Gallorum,  Gela- 
sium  Pontificem,  in  Romana  Synodo 
Cassiani  et  Fausti  scripta  damnasse. 
His  addendus  libellus  a  monachis 
Scythis  de  Incarnatione  et  Gratta 
ad  Episcopos  Africanos  Trasamundi 
Yand  aloni  m  Regis  iussu  in  Sardi- 
fi  iam  relegatos,  et  Episcoporum  re- 
sponsum  ad  monachos  Scythas ,  ac 
S.  Fulgentii  libri  de  ea  re.  In  his 
enim  quoque  omnibus  scriptis  ,  Se- 
mipelagiani  errores  impugnati  sunt. 
Hi  vero  errores  inde  praecipue  na- 
scebantur,  quod  Semipelagianae  do- 
ctrinae  fons  et  caput  erat,  scilicet 
etsi  divinae  gratiae  auxilium  ceteris 
operibus  necessarium  esse  concede- 
retur,  posse  tamen  hominem  naturae 
suae  viribus  efficere,  id  quod  respicit 
primos  illos  motus,  quo  ad  fìdem  in 
Christum  excitamur,  seu  ad  fìdei  ini- 
tium  hominem  per  se  sufHcere,prout 
de  Pelagianae  haeresis  historia  agen- 
tes,  breviter  significavimus. 

Patet  ex  his  ,  quoties,  et  quanta 
cum  auctoritate,  Semipelagianorum 
errores  fuerint  condemnati,  et  quam 
vere ,  ac  quam  opportune ,  divinae 
gratiae  necessitas,  etiam  contra  er- 
rores a  Semipelagianis  praedicari 
solitos  ,  fuerit  propugnata.  Verum 
licet  haec  essent  gravissima,  et  ad 
errores  illos  profligandos  opportunis- 
sima,  ii  tamen,  qui  adversam  de  ea 
re  Catholico  dogmati  sententiam  af- 
ferebant,  his  minime  commoveban- 
tur.  Sed  haec  impune  esse  non  de- 
bebant.  Nam  Ecclesiae  Catholicae  fi- 
des  de  hoc  doctrinae  capite  in  dis- 
crimen  vocabatur.  Nonne  enim  grave 
Ecclesiae  sententiae  de  divinae  gra- 
tiae necessitate  detrimentum  allatum 
fuisset,  si  fìdes,  quae  humanae  salu- 
tis   initinm   est  (Conc.  Trid.  sess.  G 


de  iustificationecap.  8)  fundamentum 
et  radix  omnis  iustificationis,  ac  sine 
qua  impossibile  est  piacere  Deo,  et 
ad  fìliorum  eius  consortium  perve- 
nire, si  fides,  inquam,  seu  eius  ini- 
tium ,  aut  primi  motus  salutares  , 
quibus  ad  fìdem  excitamur  ,  huma- 
nae naturae  tantummodo  viribus  com- 
parari  possent?  Quid  vero  ad  Eccle- 
siae auctoritatis  contemptum  magis 
perducere  poterat,  quam  tot  homi- 
nes  reperiri ,  et  eos  recta  sensisse 
contendere,  licet  quae  in  ista  causa 
propugnabant,  a  patrum,  conciliorum 
et  Romanorum  Pontificum  respon- 
sionibus  essent  aliena?  Valde  oppor- 
tunum  igitur  futurum  esse  visum 
est  ad  fìdem  catholicam  de  his  rebus 
propugnandam,  si  nova  istorum  er- 
rorumfieret,  Sede  Apostolica  proban- 
te, condemnatio.  Id  autem  anno  529 
factum  est  in  Arausicano  II  Concilio 
cui  S.  Caesarius  Arelatensis  Episco- 
pus  praefuit.  Cum  enim  ad  Basilicae 
consecrationem,  quamLiberius  Prae- 
fectus  praetorio  exstruxerat,  conve- 
nissent  tredecim  Episcopi  abCaesario 
invitati  ,  inter  cetera  in  eorundem 
conventu  actum  est  de  erroribus  Se- 
mipelagianis iterum  proscribendis,  et 
cum  ab  Apostolica  Sede  transmissa 
essent  nonnulla  capitida  de  hac  ma- 
teria, secundum  ista  capitula  editi 
sunt  a  Concilio  canones,  quibus  erro- 
res memorati  condemnabantur.  Prae- 
cipue vero  his  canonibus  declaratum 
est ,  Adami  peccatum  non  corpori 
tantum,  sed  animae  etiam  obfuisse, 
illius  peccati  reos  homines  omnes 
nasci  ,  gratiae  Dei  auxilio  fieri ,  ut 
gratiam  impetremus,  peccati  purga- 
tionem ,  et  fìdei  initium ,  seu  illos 
salutares  motus  ,  quibus  ad  fìdem 
excitamur,  Dei  gratiae  tribui  omni- 
no  debere.  Synodus  ista  Arausicana 
die  3  iulii    anno  529  habita  fuit. 

Quamquam  vero  post  novam  istam 
condemnationem  sperandum  omnino 
esset,  fore  ut  omnis  quaestio  de  erro- 
ribus semipelagianis  reiiciendis  sub- 
lata  censeri  deberet,  tamen  rei  exi- 
tus  exspectationi  non  respondebat. 
Etenim  Arausicani  concilii  decretis 


246  CAPUT   LXt. 

non  plurimum  commovebantor,  qui 
Semipelagianam  doctrinam  propu- 
gnabant.  Nam  contendebant ,  nimis 
parvo  numero  Episcopos  ad  illam 
Synodum  convenisse,  ac  praeterea, 
quaestionem  ibi  definitam,  veluti  ex 
incidenti  quodam  in  Synoda  esse 
pertractatam.  Itaque  Caesarius  no- 
vara  synodum  convocandam  existi- 
mavit,  quae  post  Vasense  Concilium, 
die  5  Novembri s  529  celebratimi, 
Valentiae  in  Delphinatu  habita  est 
anno  530.  Huic  Synodo  tamen  Caesa- 
rius, infirma  valetudine  impeditus 
non  interfuit,  verum  ei  praefuit  Cy- 
prianus  Tolonensis  Episcopus.  De- 
sunt  vero  huius  Synodi  acta,  sed  de 
eius  celebratione,  et  condemnatis  in 
ea  erroribus  semipelagianis  monu- 
mentum  continet  vita  S.  Caesarii  ab 
eius  Diacono  Cypriano  scripta. 

Etenim  Cyprianus  in  Caesarii  vita 
ait:  «  Multi  quidem  aemuli  surrexe- 
»  runt ,  qui  eius  resisterent  doctri- 
»  nae  de  gratia  ;  sed  o  felicitas  ae- 
»  mulanda!  Etenim  susurris,  et  mala 
»  interpretatione  quorundam,  obori- 
»  tur  in  Galliarum  partibus  contra 
»  praedicationem  Dei  hominis,  sini- 
»  stra  suspicio.Ob  hoc  antistites  Chri- 
»  sti  ultra  Isaram  consistentes,  cha- 
»  ritatis  amore  collecti  in  Valentina 
»  civitate  conveniunt,  ubi  etiam  bea- 
»  tus  Caesarius  ,  infìrmitatis  solitae 
»  causa,  sicut  disposuerat,  properare 
»  non  potuit.  Misit  tam«en  praestan- 
»  tissimos  viros  de  Episcopis  ,  cum 
»  presbyteris,  et  diaconis;  inter  quos 
»  etiam  Cyprianus  Tolonensis  Epi- 
>>  scopus,  Antistes  magnus,  et  clarus 
»  enituit;  omnia,  quae  dicebat  de  di- 
»  vinis  utique  Scripturis  firmans,  et 
»  de  antiquissimis  Patrum  institutio- 
»  nibus  probans,  nihil  prae  se  in  di- 
»  vinis  profectibus  quemquam  arri- 
»  pere  posse,  nisi  fuerit  primitus  Dei 
»  gratia  praeveniente  vocatus.  » 

Arausicanae  Synodi  decreta  a  Bo- 
nifacio II  Pontifice  confirmata  sunt 
epistola  de  ea  re  ad  Caesarium  scri- 
pta 8  calendas  febrnarias  anno  581, 
quam  Sirmondus  edidit,et  quae  apud 
Labbeum  legi  potest,  et  apud  Man- 


sium  in  amplissima  conciliorum  col- 
lectione  t.  8.  col.  736.  De  hac  Synodi 
Arausicanae  confirmatione  a  Bonifa- 
cio II  Pontifice  facta  Sirmondus  ait, 
in  adnotationibus  ad  eam  Synodum: 
«  In  codice  Fossatensi,  unde  a  nobis 
»  illa  Bonifacii  epistola  excerpta  est, 
»  et  in  altero  consimili,  qui  exstat  in 
»bibliotheca  s.  Mariae  Laudunensis, 
»  epistola  Synodo  ipsi  propter  reve- 
»  rentiam  Sedis  Apostolicae  praepo- 
»  nitur,  et  epistolae  brevis  de  eius- 
»  dem  Synodi  auctoritate  praefixa 
»  est  adnotatio  bis  verbis:  In  hoc  loco 
»  contìnetur  Synodus  Arausicana, 
»  quam  per  auctoritatem  sanctus 
»Papa  Bonifacius  con  firmavi  t.  Et 
»  ideo,  quicumque  aliter  de  gratia, 
»  et  libero  arbitrio  crediderit,  quam 
»  vel  ista  auctoritas  continet,  vel  in 
»  illa  Synodo  constitutum  est,  con- 
»  trarium  se  Sedi  Apostolicae ,  et 
»  universae  per  totum  mundum  Ec- 
»  clesiae  esse  cognoscat.  » 

Quemadmodum  Arausicanae, ita  et- 
iam Yalentinae  III  Synodi  decreta 
de  his  rebus,  epistola  sua  Bonifacius 
Pontifex  confìrmavit:  nam  Cypria- 
nus in  Caesarii  vita,  posteaquam  Va- 
lentinam  Synodum  ad  Semipelagia- 
norum  errores  condemnandos  habi- 
tam  commemorasset,  ait:  «Quarum 
»  intentionibus  (Patrum  Ecclesiae  , 
»  et  Divinae  Scripturae)  vir  Dei  Cae- 
»  sarius  dedit  veram ,  et  evidentem 
»  ex  Apostolica  traditione  rationem. 
»  Nam  beatae  memoriae  Bonifacius 
»  Romanae  Ecclesiae  Papa,  collucta- 
»  tione  comperta,  calcata  intentione 
»  iurgantium,  persequutionem  S.  Cae- 
»  sarii  Apostolica  auctoritate  firma- 
»  vit.  »  Atque  haec,  quae  de  utraque 
Synodo  recensita  sunt  verissima  es- 
se, legenti  epistolam  Bonifacii  per- 
spicue constat.  Ea  enim  epistola  tota 
versatur  in  Semipelagianae  senten- 
tiae  condemnatione,  ita  ut,  si  ad  hoc 
evincendum  testimonia  ex  ea  epi- 
stola afferri  deberent,  totam  prorsus 
oporteret  epistolam  exscribere. 

Ut  intelligatur  autem  quomodo 
evenerit,  Bonifacium  II  Pontifìcem 
epistola  illa  sua    ad  Caesarium ,  u- 

tramque  Synodum  Arausicanam ,  et 
Valentinam  confirmasse,  haec  brevi- 
ter  sunt  animadvertenda.  Scilicet 
Arausicana  secunda  Synodus  die  ter- 
tia  iulii  anno  529  habita  est.  Cum 
vero,  quae  pertinent  ad  errores  Se- 
mipelagianos,  decreta  ibi  fuerint  se- 
cundum  capitula  ab  Apostolica  Se- 
de ,  hoc  est  a  Felice  IV  Pontifice, 
transmissa,  Caesarius  iure  putavit, 
non  esse  postulandam  a  Sede  Apo- 
stolica, Arausicanorum  canonum  de 
ea  re  confirmationem.  Id  satis  est 
ad  notasse,  ut  appareat  non  esse  in- 
credibile, prout  Norisius  arbitratur 
lib.  2  Hìstoriae  Pelagianae  cap.  23, 
Caesarium  multo  post  tempore  ad 
Romanum  Pontificem  scripsisse ,  ut 
ArausiGanae  Synodi  confirmationem 
consequeretur.  Quid  enim  necesse 
erat  continuo  Sedis  Apostolicae  au- 
ctoritatem  postulare,  cum  in  ea  Sin- 
odo promulgata  fuissent  de  divinae 
gratiae  auxilio  transmissa  db  Apo- 
stolica Sede  capitula  ?  Praeterea 
quando  Vasensis  Synodus,  nonis  no- 
vembris  eodem  anno  529  habita  est, 
quae  A.rausicani  Concilii  decreta  cir- 
ca Divinae  gratiae  materiam  confir- 
mavit,  Valentina  Synodus  habita  non 
erat.  Etenim  si  Valentina  iam  habita 
fuisset,  profecto  Vasensis  Synodus , 
quae  Arausicana  statuta  probavit , 
multo  magis  hoc  fecisset  de  Valenti- 
nis  decretis  idem  negotium  respi- 
cientibus,  et  in  Arausicanae  Synodi 
subsidium  promulgatis. 

Praeterea  Caesarius  cum  videret, 
quaestionem  etiam  post  Arausicanam 
Synodum  perdurare,  atque  idcirco 
Valentinam  Synodum  haberi  voluis- 
set,  necessarium  putavit  de  tota  re 
ad  Apostolicam  Sedem  referre,  atque 
eius  confirmationem  postulare.  Misit 
ergo  Romam  Armenium  Abbatem, 
ut  eam  confirmationem  consequere- 
tur, statim  post  celebratam  Syno- 
dum Valentinam,  et  cum  adhuc  ne- 
sciret  Felicem  IV  mortuum  esse  , 
atque  ei  Bonifacium  II  suffectum 
fuisse.  Hoc  idem  Bonifacius  in  epi- 


stola sua  manifestimi  tradit.  Inquit 
enim:  «  Per  filium  nostrum  Arme- 
»  nium  presbyterum,  et  Abbatem  lit- 
»  teras  tuae  fraternitatis  accepimus, 
»  quas  ad  nos,  ut  apparet,  inscius 
»  adhuc  sacerdotii  mihi  commissi , 
»  sub  ea,  qua  in  Deo  tenemur,  cha- 
»  ritate  direxeras;  quibus  credideras 
»  postulandum,  ut  id,  quod  a  beatae 
»  recordationis  decessore  nostro  Papa 
»  Felice  prò  catholicae  fidei  popo- 
»  sceras  fìrmitate,  mea  explicaretur 
»  instantia.  Sed  quia  id  voluntas  su- 
»  perna  disposuit,  ut  quod  per  nos 
»  ab  ilio  speraveras,  a  nobis  potius 
»  impetrare ,  petitioni  tuae  ,  quam 
»  laudabili  fidei  sollicitudine  conce- 
»  pisti ,  catholicum  non  distulimus 
»  dare  responsum.  » 

Iam  vero  Pagius  ostendit,  Feli- 
cem IV  mortuum  esse  die  18  Se- 
ptembris  anno  530,  et  Bonifacium 
ei  successisse  die  15  Octobris  eius 
anni.  Quare  Armenius,  qui  e  Gallia 
discessit,  cum  eo  nuntius  non  per- 
venisset  ,  Felicem  mortuum  esse  , 
certe  non  post  mensem  augustum 
iter  Romam  versus  suscepisse  dicen- 
dus  est.  Colligitur  ergo,  Valentinam 
Synodum  non  multo  ante  illud  tem- 
pus  habitam  fuisse,  et  iure  conclu- 
ditur,  Bonifacium ,  qui  consultus  a 
Caesario  respondit,  et  confirmatio- 
nis  suae  litteras  declit  die  25  ianua- 
rii  531  eorum,  quae  in  collatione 
cum  sacerdotibus  Galliarum  statuta 
fuerant ,  non  Arausicanam  tantum, 
sed  et  Valentinam  Synodum  probas- 
se. Quoniam  vero  Valentinae  Synodi 
statuta  ideo  facta  sunt  ,  ut  Arausi- 
cana decreta  confirmarentur ,  obti- 
nere  inde  potuit,  ut  quando  sermo  in- 
cidit  de  confìrmatione  a  Bonifacio  II 
concessaononumenta  antiqua  mentio- 
nem  tantummodo  fecerint  Arausica- 
nae Synodi  confirmationis.  Legenda 
praesertim  sunt ,  quae  de  his  rebus 
doctissimus  Pagius  habet  in  critica 
Baronii ,  ut  ex  chronologia  ab  co 
diligenter  explicata  toti  negotio  cla- 
ritas  afferatur. 

DE    V1GILII    PONTIFICATU,    ET    DE    CONTROVERSIA 
OB  TRIUM   CAPITULORUM  CONDEMNATIONEM. 


Celebritate  sua  praestat  contro- 
versia, quae  saeculo  sexto  pertra- 
ctata  est  de  trium  Capitulorum  con- 
demnatione  ,  quae  per  diuturnum 
tempus  perduravit.  Itaque  cum  acturi 
simus  de  gravissimo  hoc  illorum 
temporum  Ecclesiae  negotio,  praeci- 
pua  primum  referenda  putamus,quae 
Vigilii  Pontificatum ,  et  Concilii  Y 
generalis  celebrationem  respiciunt. 
Nam  Vigilio  pontificatum  gerente, 
et  totius  rei  participe,  quaestio  illa 
tanta  peracta  est,  et  Concilium  ge- 
nerale quintum  ad  illam  controver- 
siam  dirimendam  habitum  fuit. 

Cum  post  Agapeti  mortem  Ro- 
mani Clerici  de  novo  pontifice  eli- 
gendo agerent,  litteras  a  Theodato 
Gothorum  rege  acceperunt  minarum 
plenas,  quibus  ille  imperabat,  ut  Sil- 
verius  Campanus,  et  Hormisdae,  an- 
tequam  sacros  ordines  reciperet,  fì- 
lius,  Pontifex  crearetur.  Haec  idcirco 
ille  decreverat,  quod  arbitraretur 
sua  valde  interesse,  ut,  cum  bellum 
a  Iustiniano  illatum  gerebatur,  is 
pontificiam  dignità tem consequeretur 
de  cuius  fide  erga  se  et  Gothos  ipse 
certus  esseposset.  Schismatis  vitandi 
causa  Romani  Clerici  Silverium  eli- 
gendum  existimarunt  ,  cui  revera 
die  8  iunii  anno  536,  pontificati^ 
collatus  est.  Interea  Theodora  Augu- 
sta lustiniani  uxor  litteras  Silverio 
scripsit,  quibus  ab  eo  postulavit,  ut 
Anthymum  ,  et  ceteros  ab  Agapeto 
deiectos  in  pristinum  gradum  resti- 
tueret,  et  Chalcedonensis  Concilii  de- 
creta contra  Eutychianos  abrogaret. 

Haec  cum  Silverius  denegasset , 
Theodorae  indignationem  incurrit , 
quae  Vigilio  R.  E.  Diacono,  et  Pon- 
tificio apud  Imperatorem  Legato,  cui 
iam  pontificatum  promiserat,  ante- 
quam  Silverius  eligeretur,  iterum 
pontificiae  dignitatis,  et  copiosae  pe- 
curiiae  consequutionem  pollicita  est, 


si  Pontifex  factus,  ea  ageret ,  quae 
a  Silverio  ipsa  rogaverat,  et  impe- 
trare non  potuerat.  Vigilius,  qui 
pontificatus  consequendi  cupidus  e- 
rat,  conditionem  oblatam  accepit,  et 
Constantinopoli  discedens,  attulit  ad 
Belisarium  Theodorae  litteras ,  qui 
circa  illud  tempus  Gothos  ab  Urbe, 
et  ex  magna  Italiae  parte  eiecerat , 
quibus  litteris  Belisarius  iubebatur 
Silverium  pontificatu  spoliare,  et  ei- 
dem in  pontificia  dignitate  Vigiiium 
suffìcere.  Belisarius  Theodorae  metu 
et  fortasse  pecuniae  cupiditate,  quam 
Vigilius  promittebat,  Silverium  ac- 
cusavit  proditionis,  veluti  si  de  Urbe 
Gothis  tradenda  egisset,  ac  Pontifi- 
catu spoliatum  Patarum  in  Lycia 
relegavit,  suffecto  eidem  per  vim 
Vigilio.  Deinde  in  insulam  Palma- 
riam  Silverius  deportatus,  ibi  sive 
inedia,  sive  gladio  martyrium  fecit 
die  20  iunii  anno  538. 

Post  haec  Vigilius  Ioannis  fìlius  , 
Romanus,  qui,  ut  paulo  ante  retuli- 
mus,  Silverio  vivo,  Theodorae,  et  Be- 
lisarii  opera  pontificatum  usurpave- 
rat,  eo  mortuo,  legitimus  Pontifex 
evasit,  cum  anno  538  a  Clero  Ro- 
mano praesertim  schismatis  vitandi 
causa,  rite  Pontifex  electus  est.  Cum 
haec  Vigilii  legitima  electio  conti- 
git,  incredibilis  in  eo  facta  est  rerum 
mutatio,  ut  Theodorae,  ac  reliquo- 
rum,  qui  iniqua  Consilia  in  Silverio 
deiiciendo,  ac  Vigilio  illi  per  vim 
subrogando  iniverat ,  spes  fallaces 
fuerint,  et  inanes  cogitationes.  Quae- 
cumque  enim  antea  contra  Concilium 
Chalcedonense  facturum  se  esse  Theo- 
dorae promiserat,  perspicua,  ac  so- 
lemni  fidei  professione  delevit,  qua 
affirmavit  «quatuor  sanctas  Synodos 
Oecumenicas ,  et  Epistolas  S.  Leo- 
nis  ,  aliorumque  decessorum  suorum 
se  recipere,  et  secundum  eas  cre- 
dere. »  De  hac  tanta  rerum  muta- 

tione  loquens  Baronius  ad  an.  540. 
n.  9,  «  Fuit  Ì3ta,  inquit,  piane  rau- 
tatio  dexterae  Excelsi,  et  insigne 
miraculum,  quo  perspicuum  factum 
est,  Dei  providentia  R.  Ecclesiam  sol- 
licitius  gubernari,  ut  in  quovis  peri- 
culo  constituta,  sit  penitus  liberanda 
et  mirifica  quadam  transformatione, 
quos  iniquos  accepit,  soleat  mox  red- 
dere  sanctos,  ut  iidem  inhaerentes 
sacrae  petrae,  super  quam  Christus 
suam  fundavit  Ecclesiam  ,  eiusdem 
quoque  consequantur  robur,  et  fìr- 
mitatem.  »  Vigilius  in  Orientem  ob 
fìdei  negotia  profectus  ob  eam  cau- 
sam,  quam  in  posterum  referemus  , 
plura  ibi  perpessus  est.  A  lustiniano 
tandem  dimissus,  cura  Romam  con- 
tendere^, ac  in  Siciliam  venisset, 
calculi  morbo  confectus,  Sjracusis 
obiit  anno  555,  cum  Pontificatum 
gessisset  ex  quo  Silverius  mortuus 
erat,  annos  17,  menses  5  et  dies  26. 

Prout  superius  monuimus, Vigilio 
pontificatum  gerente,  controversia 
de  trìbus  Capitulis  condemnandis 
excitata,  et  pertractata  est.  Huius 
autem  controversiae  liic  status,  et 
ratio  fuit. 

Cum  Pelagius  Romanae  Ecclesiae 
Diaconusab  Agapeto  Constantinopoli 
relictus  esset,ut  Apocrisiarii  munere 
fungeretur,  Palaestini  quidam  mona- 
chi ex  coenobio  S.  Theodori,  et  S.  Sa- 
bae,  in  quo  graves  tumultus  erant 
excitati,  ad  eum  venerunt,  eumque 
precati  su  ut,  ut  ab  Imperatore  Ori- 
genis  damnationem  impetraret.  Pe- 
lagius, qui  Theodoro  Caesareae  Pa- 
laestinae  Episcopo  erat  infensus  ,  a 
quo  Origenis  causa  vehementer  de- 
fendebatur,  et  Acephalorum  errori- 
bus  clam  studebat,  libenter  monachis 
assensus  est.  Pelagio  igitur,ac Menna 
Constantinopoli tano  Episcopo  aucto- 
ribus ,  Iustinianus  anno  543  edictum 
adversus  Origenem  promulgavit,  quo 
seiecta  eius  doctrinae  capita  damna- 
bantur.  Gravissime  tulit  liane  Ori- 
genis damnationem  Theodorus  Cae- 
sareensis,  et  sui,  ac  Origenis  ulci- 
scendi  consilium  suscepit.  Imperato- 
rem  igitur  adducere  continuo  cona- 

tus  est,  ad  tria  quaedam  capitula 
damnanda,  quae  in  Concilio  Chalce- 
donensi  proba ta  esse  videbantur.  Haec 
autem  erant  capitula,  de  quibus  da- 
mnandis  Theodorus  laborare  coepit: 
ut  Theodorus  Mopsuestenus,  scilicet, 
Nestorii  magister,  qui  Origenem  a- 
cerrime  impugnaverat,  damnaretur; 
Ibae  Edesseni  epistola  ad  Marin  Per- 
sam  proscriberetur ,  qua  Cjrillum 
Alexandrinum,eiusque  contra  Nesto- 
rium  scripta  reprehendebat,  ac  Theo- 
dorus Mopsuestenus  amplissimis  lau- 
dibus  efferebatur;  Rabulae  vero  Edes- 
seno  decessori  suo  graviter  succen- 
sebat,  quod  Theodoro  palam  ana the- 
ma  dixisset;  Ibam  autem  tamquam 
catholicum  Sjnodus  Chalcedonensis 
acceperat,  et  in  pristinum  gradum 
restituerat  :  denique  Theodoreti  Cj- 
rensis  Episcopi  adversus  Cjrillum 
scripta  damnarentur ,  quibus  eius 
anathematismos  confutaverat,  ac  Ne- 
storii personae  defensionem  acriter 
susceperat. 

Haec  capitula  Theodorus  Caesa- 
reensis  cum  Acephalis  vehementer 
optabat  condemnari;  ut,  scilicet,  lata 
in  eadem  capitula  damnationis  sen- 
tentia,  Chalcedonensis  concilii  aucto- 
ritas  grave  aliquod  detrimentum  ca- 
peret,  eo  quod  Chalcedonensis  Sjn- 
odus,  nulla  inquisitione  facta  in  Ibae, 
et  Theodoreti  scripta,  utrumque  in 
communionem  receperat;  atque  ideir- 
co  eorum  libros  contra  Cjrillum  quo- 
dammodo  probasse  videri  poterat , 
ex  quo  imminutam  Ephesini  I  au- 
ctoritatem  Eutjchiani  querebantur. 
Quamobrem,cum  Iustinianus  edictum 
adversus  Acephalos  promulgare  me- 
ditaretur, Theodorus  Caesareensis  per 
Theodoram  Augustam  apud  eundem 
egit,  ut  potius  memorata  tria  capi- 
tula darri naret,  quibus  Acephalos  of- 
fendi Theodorus  asserebat,  et  a  re- 
cipienda  Chalcedonensi  Sjnodo  re- 
tardari;  bis  autem  capitulis  conde- 
mnatis,  Theodorus  idem  affirmabat 
pacem  Ecclesiae  facili  negotio  resti- 
tuì posse.  «  Haec  audiens  Imperator, 
inquit  Liberatus  in  Breviario,  et  do- 
lum  dolosorum  minime  prospiciens  ? 

suggestionerai  eorum  libenter  acce- 
pit,  et  i»oere  promptissime  spopon- 
dit!  .  .  .  Annuit  his  Princeps  ,  et 
hoc  se  laetus  implere  promisit ,  et 
relinquens  operis  sui  studium,  unum 
in  daranationem  trium  capitulorum 
condidit  librum,  prò  delictis  nostris 
omnibus  notissimum.  » 

Exeunte  igitur  anno  543  vel  in- 
eunte 544,  ut  Cardinalis  Norisius 
ostendit  in  diss.  Historica  de  Synodo 
quinta  cap.  3,  edictum  tulit ,  quo 
tria  capitula  proscribebantur  ;  deinde 
edictum  hoc  suum  ad  Patriarchas  mi- 
sit ,  ut  ab  iis  subscriberetur.  Mennas 
Constantinopolitanus  Episcopus  The- 
odoro  Caesareensi  infensus,  initio  qui- 
dem  sub  eribere  recusabat  :  victus 
vero  ta  ■  .em  Imperatoris  minis,  edi- 
cto  assensus  est,  eique  subscripsit, 
adiecta  tamen  conditione  de  subscri- 
ptionis  chirographo  sibi  restituendo, 
si  haec  Romanus  Episcopus  non  pro- 
baret.  Toilus  quoque  ,  Euphremius , 
et  Petrus  Patriarchae,  veriti,  ne  si 
edictum  reiicerent,  dignitate  spolia- 
rentur,  qua  potiebantur,  illud  susce- 
perunt. 

Stephanus  interea,  qui  Pelagio  a 
Vigilio  Romam  revocato,  Apocrisia- 
rii  munere  apud  Imperatorem  fun- 
gebatur,  palam  edicto  restitit ,  Men- 
nae  agendi  rationem  improbavit , 
et  a  pluribus  Orientalibus  Episcopis 
accepit  libellos  ad  Vigilium  mitten- 
dos,  quibus  ii  protestabantur ,  quod 
a  Constantinopolitano  Episcopo  co» 
adi  subscriberent .  Graviter  etiam 
lustiniani  edicto  offensi  sunt  Occiiien- 
tales  Episcopi.  Itaque  Illyrici,  Itali, 
Galli,  Hispani,  Africani  Episcopi  illud 
impugnarunt.  Tanta  rerum  pertur- 
batione  commotus  Iustinianus ,  ac 
piane  sentiens  sine  Sedis  Apostolicae 
auctoritate  proficere  se  nihil  posse, 
anno  545  concilium  habendum  esse 
constituit ,  ad  quod  Vigilium  impri- 
mis ,  et  Patriarchas  vocavit ,  specie 
quidem,  ut  concilio  habito,  Acephali 
ad  Ecclesiae  unitatemperducerentur, 
re  autem,  ut  trium  capitulorum  con- 
demnationem  consequeretur.    . 

Vigilius  etsi  ab   initio   invitus , 


deinde  tamen  Imperatori  annuendum 
esse  duxit,  et  per  Siciliani,  ubi  con- 
cilium hoc  haberi  exoptaverat,  Con- 
stantinopolim  se  contulit.  Cum  eo 
pervenisset ,  animi  sui  fortitudinem 
ostendit,  condemnatis  Acephalis  licet 
iis  Theodora  Augusta  impense  fave- 
ret ,  et  Menna  Constantinopolitano 
Episcopo  communione  privato,  quod 
plures  Episcopos  Imperatoris  edicto 
contra  tria  capitula  superius  memo- 
rata subscribere  coegisset  :  ea  tamen 
poena  post  quinque  mensium  spatium 
Me  imam  liberavit ,  Imperatrice  ro- 
gante. 

Post  haec  Iustinianus  a  Vigilio 
anno  548  impetravit ,  ut  de  trium 
capitulorum  causa  in  70  Episcoporum 
conventu  pertractaretur.  Verum  cum 
graves  tunc  exortae  turbae  fuissent, 
Vigilius  existimavit  ,  per  seipsum 
de  ea  re  sententiam  ferre:  quare  dedit 
iudicatum  ad  Mennam,in  quo  tria 
capitula  damnabat  salva  in  omnibus 
reverentia  Sì/nodi  Chalcedonensis. 
Cum  Iudicatum  hoc  edidisset,  non 
modo  pax  Ecclesiae  restituta  non  est, 
sed  graviores  etiam  tumultus  sunt 
excitati.  Illyrici  enim.  Episcopi  illud 
accipere  omnino  recusarunt ,  et  eo 
audaciae  Africani  devenerunt,  ut  non 
modo  Iudicatum  reiecerint,  sed  etiam 
Vigilium  ipsum  anathemate  se  mul- 
ctare  posse  arbitrati  sint,  quod  in 
illum  pronunciarunt,  veluti  si,  Iudi- 
cato  proposito  ,  Chalcedonensis  Con- 
cini, auctori  tati  iniuriam  fecisset.  In 
tanta  rerum  perturbatione  Vigilius, 
et  Iustinianus  Oecumenicam  Syno- 
dum  habendam  existimarunt,  ut  ita 
animorum  motibus  finis  aliquis  im- 
poneretur  ,  et  Ecclesia  tranquilli ta- 
tem,  quam  iamdiu  amiserat,  recupe- 
raret.  Cum  de  loco,  ubi  haec  Synodus 
haberi  deberet,  disputatum  diu  esset, 
nobiliores  Episcopi  omnium  provin- 
ciarum ,  quae  in  Romano  Imperio 
continebantur ,  Constantinopolim  ad 
Synodum  habendam  vocati  sunt. 

Vigilius  interea  a  Menna  Iudica- 
tum suum  recepit,  atque  omnem  de 
tribus  capitulis  disputationem  An'a- 
thematis  poena  proposita,  quoad  Syn- 

od  us  h  abere  tur  ,  prohibuit.  Ex  Oc- 
cidente Episcopi  parvo  omnino  nu- 
mero Constantinopolim  veniebant  ; 
Vigili  us  autem  sine  Episcopis  occi- 
dentalibus  de  negotio  hoc  agi  prorsus 
recusabat  ;  Imperator  yero ,  partim 
quod  tantae  morae  impatiens  erat , 
partim  quod  a  Theodoro  Caesareensi 
quotidie  excitaretur,  rem  cito'finiri 
vehementer  cupiebat.  Cum  is  esset 
rerum  status,  anno  551  Iustinianus 
edictum  contra  tria  capitula  promul- 
gavit:  Vigilius  contra  Edictum  pro- 
testatus,  excommunicationis  senten- 
tiam  in  eos  tulit,  qui  edicto  assen- 
tirentur.  Cum  idcirco  Imperatoris 
indignationem  offendisset  ,  ac  sibi 
propterea  metueret,  ad  S.  Petri  Ba- 
silicata confugit  :  missi  eo  sunt  mi- 
lites  ,  qui  Vigilium  a  tempio  abdu- 
cerent,  sed  ii  in  populi  tumultu  ob 
eam  causam  excitato  ,  fuga  salutem 
petere  coacti  sunt.  Ex  memorata 
autem  basilica  Pontifex  egressus  est 
in  posterum,  cum  Iustinianus,  inter- 
posta iurisiurandi  religione,  promi- 
sit ,  neminem  ei  vim  deinceps  esse 
allaturum.  Verum  cum  contra  datam 
fidem  novis  afficeretur  iniuriis,  Vi- 
gilius Clialcedonem  fugit,  et  ad  S.  Eu- 
phemiae  basilicam  se  recepit. 

Iustinianus  deinde  Pontiflcis  con- 
stantia permotus,  ad  edicta  revocanda 
adduci  se  passus  est,ac  Mennas,Theo- 
dorus,  aliique,  libellis  fidei  et  poeni- 
tentiae  Vigilio  oblatis  ,  cum  eodem 
reconciliati  sunt,  qui  tunc  Constan- 
tinopolim reversus  est.  Mortuus  est 
interea  Mennas,  eique  in  episcopatu 
Constantinopolitano  suffectus  est  Eu- 
tychius  ,  monachus  Amasenus ,  qui 
continuo  agere  cum  Vigilio  coepit,  ut 
tota  de  tribus  capitulis  controversia 
Synodi  iudicio  dirimeretur.  Vigilius 
Eutychio  ea  conditione  annuit,  ut  de 
illa  re  tractaretur  in  Episcoporum 
conventu,  cuius  tot  Episcopi  Latini, 
quot  Graeci,  participes  esse  deberent. 
Anno  igitur  553  die  4  maii  coepta  est 
haberi  Synodus,  cui  tres  Patriarchae 
interfuerunt,  et  Episcopi  125  qui  octo 
collationibus  Synodum  absolverunt. 

Vigilius  tamen,  cum  videret  con- 

ditionem  illam  impletam  non  esse  de 
aequali  Latinorum  ,  et  Graecorum 
Episcoporum  numero,  Synodo  inter- 
esse perpetuo  recusavit.  Edidit  inter- 
ea scriptum  illud,  quod  in  hac  causa 
celeberrimum  est ,  et  Constitutum 
appellatur  ,  in  quo  de  tribus  capitulis 
sententiam  diserte  tradidit.  Senten- 
tia  autem  Vigilii  de  tribus  capitulis 
in  Constituto  exposita,  erat  huiusmo- 
di,  ut  Theodori,  scilicet,  Mopsuesteni 
errores  damnaret,  eius  tamen  nomini 
parceret;  nihil  in  causa  Theodoreti 
vel  Ibae  innovandum  decerneret,  qui 
in  magna  Chalcedonensi  Synodo  ab- 
soluti ,  et  pristina  dignità  te  decorati, 
novae  inquisitioni  subiici  non  debe- 
rent, immo  de  Theodoreti  libri?,  et 
Ibae  epistola  nullam  censuram  feren- 
dam  esse  statueret,  de  quibus  Chal- 
cedonenses  Patres  iudicare  recusave- 
rant;iuberet  denique  omnes  de  tribus 
capitulis  sentire  debere  ea  ratione  , 
quae  in  Constituto  praescribebatur. 

Utrum  hoc  Constitutum,  quod  ad 
lustinianum  Vigilius  misit,  Impera- 
tor acceperit  antequam  Synodus  ab- 
solveretur,  an  acceptum  Imperator 
occultarit,  ne  trium  capitulorum  con- 
demnationi  impedimento  esset,  valde 
dubia  res  est.  Illud  vero  est  certuni, 
collat.  7  expositam  fuisse  Vigilii  sen- 
tentiam tribus  capitulis  contrariarci, 
quam  Pontifex  in  iudicato  tradide- 
rat,  anathema  dictum  esse  Rustico, 
et  Sebastiano  indicali  impugnatori- 
bus,  lectas  Vigilii  ad  Vaientinianum, 
et  Aurelianum  Episcopos  litteras,  ut 
ex  his  omnibus  appareret,  Vigilium 
non  semel  tria  capitula  damnasse  ; 
his  denique  peractis,  collat.  8.  nulla 
facta  Constituti  mentione,  definitivo 
iudicio  tria  capitula  damnata  fuisse. 

Anastasium  sequuti  plures  scri- 
ptores  Latini  memoriae  prodiderunt, 
Vigilium  ,  non  statim  Synodum  V 
probasse,  eam  ob  causam  in  exilium 
pulsum  esse  ,  adductum  tandem  ad 
Synodum  probandam  fuisse  exilii  tae- 
dio  ,  et  Romanae  urbis  repetendae 
studio.  At  Cardinalis  Norisius  in  me- 
morata superius  diss.  de  V  Synodo 
e.  8.  demonstravit ,  Vigilium  eodem 

anno,  quo  habita  est,  Synodum  V 
confirmasse,  et  commentitiam  omni- 
no  esse  totani  liane  de  Vigilio  in 
exilium  pulso  narrationem. 

Profecto  Evagrius  huius  saeculi 
scriptor  1.  4  e.  37  diserte  tradit: 
«  Vigilius  per  litteras  consensit  con- 
cilio, non  tamen  interesse  voluit.  » 
Hae  litterae,  quae  diu  latuerant,  tan- 
dem inventae  a  Petro  de  Marca  in 
lucem  editae  sunt ,  addita  eruditis- 
sima dissertatione  De  Vigiliì  decreto 
prò  con  firmai ione  V  Synodi.  Iam 
vero  ex  his  litteris,  quae  certissimum 
monumentum  continent  probati  a  Vi- 
gilio quinti  Concilii ,  omnino  osten- 
ditur,  Pontificem  hoc  Ooncilium  pro- 
basse eo  ipso  anno,  quo  habitum  est. 
Nam  haec  est  epistolae  Vigilii  inscri- 
ptio:  «  Data  6  idus  decembres  impe~ 
rii  Domini  nostri  Iustiniani  aeterni 
Augusti  anno  XXVII,  post  consula- 
tum  Basilii  V.  0.  anno  XII.  »  Hic 
vero  annus  incidit  in  annum  553, 
quo  anno  concilium  V  celebratum 
fuit,  et  4  nonas  iunias  decretum  ad- 
versus  tria  capitala  editum  est.  Qua- 
re  est  perspicuum,  vix  elapsis  inte- 
gris  6  mensibus  ,  Vigilium  Syno- 
dum V  confirmasse  ,  et  fabulosum 
esse  Vigilii  quinque  annorum  exi- 
lium ,  cuius  taedio  fractus  ad  Syno- 
dum confirmandam  adductus  fuerit. 

Neque  vero  existimandum.  est , 
Pontificem  saltem  per  eos  menses 
exilii  poena  affectum  esse ,  qui  me- 
moratae  superius  epistolae  scriptio- 
nem  praecesserunt.  Nam  Eustathius 
Constantinopolitanae  Ecclesiae  pre- 
sbyter,  qui  eo  tempore  Eutychii  Pa- 
triarchae  familiaritate  utebatur,  in 
eiusdem  Eutychii  vita  cap.  23  cum 
retulisset ,  quo  tempore  Synodus  V 
habebatur,  Vigilium  et  tres  Patriar- 
chasin  Regia  Urbe  fuisse,  ait:  «  Cum 
igitur  ex  quatuor  pastorum  concor- 
dia, rectoque  sensu  factum  esset  vel- 
uti  unum  ovile,  atque  unus  Pastor, 
et  omnis  disciplinae  moderatio  per 
Sacdrdotes,  et  Sacerdotum  praesules 
conquievisset  ;  discesserunt  ad  suas 
singuli  civitaies,  et  populos  magno 
cum  gaudio,»  Haec  autem  Eustathii 


verba  facile  ostendunt,  Vigilium  mi- 
nime per  vim  adactum  esse  ad  pro- 
bandam  V  Synodum.  Quae  enim  fuis- 
set,  ut  verbis  utarCard.  Norisii  loco 
citato,  hominis  Constantinopoli  scri- 
bentis  temeritas,  tale  tantumque  de 
Vigilio  mendacium  fìngere,  cuius  a 
tribus  Patriarchis  dissensio  ,  ex  se- 
quuto  illius  exilio  ,  vel  vilissimis 
regiae  urbis  feminis  nota  fuisset? 

Praeterea  agendi  ratio,  qua  trium 
capitulorum  defensores  usi  sunt,  ar- 
gumentum  etiam  gravissimum  sup- 
peditat  ad  ostendendum  falsum  esse, 
Vigilium  ob  recusatam  Synodi  V  con- 
firmationem  exilii  poena  mulctatum 
esse.  Nam  de  hoc  Vigilii  exilio  ii 
omnino  tacent:  non  omisissent  autem 
illud  commemorare,  si  revera  Pon- 
tifex  in  exilium  pulsus  esset.  Etenim 
cum  tria  capitula  ii  defenderent , 
cumque  ob  editam  a  Vigilio  confir- 
mationem  Synodi  V,  haec  defensio 
inanis  evasisset,  causae,  cuius  patro- 
cinium  susceperant,  fuisset  opportu- 
nissimum,  de  Pontificis  exilio  verba 
facere ,  ut  inde  concluderent ,  Vigi- 
lium nonnisi  per  vim  adductum  esse 
ad  Synodum  V  confirmandam.  Atqui 
nihil  de  ea  re  habet  Liberatus  Dia- 
conus  Carthaginiensis  ,  nihil  Victor 
Tunonensis:  immo  postremus  hic  au- 
ctor  inquit:  «  Tria  saepe  facta  capi- 
tula cum  defendentibus  ea,  damnatio- 
ni  subiiciunt . . .  Quorum  decretis  Ru- 
sticus  R.  Ecclesiae  diaconus,  et  Felix 
Guillensis  monasterii  provineiae  Àfri- 
cauae  Hegumenuscontradicentes  scri- 
pto, Thebaida  in  exilium  cum  sociis 
transmittuntur.  »  Iam  vero  si  Vigi- 
lius in  Proconnesum  deportatus  fuis- 
set, profecto  Victor  non  unius  tantum 
Diaconi  et  cuiusdam  monachi  exilium 
commemorasset ,  sed  praecipue  de 
Pontifìce  Maximo,  ob  trium  capitu- 
lorum defensionem  deportato,  verba 
fecisset,  quod  ad  causae  quam  tueba- 
tur  iustitiam  demonstrandam,  et  ad 
eorum ,  qui  tria  capitula  condemna- 
verunt  impotentiam  evincendam,  im- 
primis  contulisset. 

Est  igitur  perspicuum  ,  Vigilii 
ipsius  auctoritate,  et  scriptorum  rei 

gestae  aequaliura,  et  qui  controver- 
siae  participes  fuerunt,  testimonio  de- 
monstrari,  fabulosum  esse,  ob  triura 
capitulorum  condemnationem  recu- 
satam  ,  Pontificem  exilio  mulctatum 
fuisse,  eumque  ad  Synodum  V  con- 
firmandam  exilii  taedio  ,  et  in  pa- 
triarci redeundi  cupiditate  adductum 
fuisse.  Confirmasseigitur  Synodum  V 
Vigilius  dicendus  est  anno,  quo  illa 
celebrata  fuit,  et  cum  Constantino- 
poli  adhuc  moraretur.  Ab  eo  tempo- 
re autem,  quo  Vigilius  ConciliumV 
confirmavit,  illud  tamquam  Oecume- 
nicum  ab  Ecclesia  habitum  perpetuo 


ET    DE   CONTROVERSIA   ETC. 


253 


est.  Haec ,  quae  exposuimus,  histo- 
riae  summam  continent  eorum,  quae 
in  trium  capitulorum  causa  gesta 
sunt.  Omittimus  cetera  persequi  quae 
a  Vigilii  SuccessoribusRomanis  Pon- 
tificibus  acta  sunt ,  antequam  Epi- 
scopi plures,  praesertim  Illyrici,  et 
Africae  adducerentur  ad  ConciliumV 
recipiendum  ,  et  ad  assensum  trium 
capitulorum  damnationi  praebendum. 
Sed  satis  erit  commemorasse  eorum 
Pontificatus  virtute,  et  diligentia  fa- 
ctum esse,  ut  omnes  tandem  aliquan- 
do  adhaeserint  Concilio,  et  tranquil- 
litas  penitus  fuerit  restituta. 


CAPUT  LXIII. 

DE   TRIUM   CAPITULORUM    CONDEMNATIONIS    CAUSA, 
ET    CONCILII    V    CUM   IV   CONVENIENTiA. 


Suscepturi  nunc  sumus  Concilii  V, 
et  Vigilii  Pontificis  defensionem.  Ad 
Synodum  enim  V  quod  spectat  osten- 
dendum  est,  eam  tria  capitula  iure 
damnasse.  De  Vigilio  autem  agendum 
est,  ut  evincatur,  eum  ncque  timì- 
ditatis,  neque  commissi  alicuius  er- 
roris  in  controversia  hac  pertractan- 
da  reprehendi  posse. 

Ut  de  Synodo  V  primum  dicamus, 
considerandae  sunt  causae,  quas  ha- 
buerit  ut  tria  capitula  condemnaret. 
Ex  harum  vero  causarum  conside- 
ratione  luculenter  exsistet,earn  Syn- 
odum ad  tria  capitula  condemnanda 
iure  adductam  esse.  Non  video  pro- 
fecto  utrum  graviores  causae  fingi 
possint  iis,  quae  Synodus  V  habuit 
ut  Theodorum  Mopsuestenum  con- 
demnaret, Nani  ex  eiusdem  Symbolo, 
quod  Marius  Mercator  latine  reddi- 
dit,  certum  est,  Theodorum  praeci- 
pua  fidei  catholicae  dogmata  impu- 
gnasse. Etenim  Christum  purum  ho- 
minem esse  praedicavit,  eumque  fi- 
lium  Dei  non  natura,  sed  adoptione 
tantum  esse  iactavit,  et  gratia.  De 
eo  Symbolo  S.  Cyrillus  in  Epistola 
ad  Procium,  ait:  «  Nihil  sanum  ha- 
bere,  et  Nestorianae  impietatis  qua- 
si  scaturiginern  esse.  »  Patres  vero 


V  Synodi:  «  Hoc  Symbolum  Satanas 
cornposuit.Anathema  ei  qui  hoc  Sym- 
bolum composuit.  Hoc  Symbolum  E- 
phesina  I  Synodus  una  cum  auctore 
eius  anathematizavit.  »  Praeter  Sym- 
bolum, reliqua  etiam  Theociori  scri- 
pta impiis  erroribus  referta  erant. 
QuareProclus  in  tomo  ad  Armenos  de 
iis  scriptfis  asseruit  «quod  Iudaeorum 
blasphemiassuperavit.» Cyrillus  vero 
in  epistola  ad  Clericos,  et  Lamponem 
presbyterum:  «  In  codicibus  Theo- 
dori  de  Incarnatione  multo  peiores 
Nestorii  blaspliemias  positas  esse; 
pater  enim  fuit  Nestorii  perfidiae  et 
illius  mala  loquutus.  » 

Errasse  igitur  Theodorum  ,  per- 
spicuum  est  ,  circa  praecipua  Reli- 
gionis  nostrae  capita,  et  impias  hae- 
reses  quasdam  ab  Ecclesia  iam  damna- 
tas  propugnasse.  Homo  autem  eius- 
modi,  qui  Ecclesiae  doctrinam  ever- 
tendam  curavit ,  merito  haereticus 
habendus  erat,  ac  poterat  anathema- 
te  mulctari,  isque,  licet  cum  viveret, 
nominatim  ea  poena  affectus  non  es- 
set,  ad  corpus  tamen  Ecclesiae  non 
pertinebat.  Factum  ideirco  est ,  ut 
eius  nomen  etiam  ante  Concilii  V 
celebrationem  e  sacris  Ecclesiae  Mo- 
psuestenae  diptychis  deleretur,  eique 


254 


CAPUT    LXIII. 


nomini  Cyrilli  nomen  sufficeretur, 
quemadmodum  testatur  Synodus  Mo- 
psuestiae  ,  Iustiniani  iussu  habita  , 
ut  de  ea  re  cognosceret.  Ex  hoc  vero 
Ecclesiae  Mopsuestenae  facto  ,  quae 
Theoclorum  e  diptychis  abstulit,  eum 
haeresis  aut  schismatis  reum  mor- 
tuum  esse  evincitur.  Narri  si  Àtha- 
nasius  in  apologia  prò  Dionysio  Ale- 
xandrino  ,  illius  catholicarn  fìdem 
probat,  quod  «  eius  memoria  hacte- 
nus  cum  patribus  celebrata  est,  et 
in  catalogum  relata;  »  poterat  iure 
concludi,  Theodorum  haereticum  ob- 
iisse,  et  tamquam  haereticum  habi- 
tum  esse,  ex  eo,  quod  eiusdem  nomen 
e  sacris  Ecclesiae  tabulis  deletum  fue- 
rit,  in  quibus  Catholicorum  Episcopo- 
rum  nomina  continebantur,  quae  post 
lectionemEvangelii,  palam  in  Eccle- 
sia recitari  solebant,  cum  sacra  sole- 
mnia  peragebantur.  Patet  ex  hisCon- 
cilium  V,  quod  spectat  ad  Theodori 
personam ,  eiusque  scripta,  nihil  in- 
novasse,  sed  Ecclesiae  potius  iudi- 
cium  de  eo  antea  latum  confìrmasse. 
Neque  minus  perspicue  constat, 
Synodum  V  Theodoreti  scripta  ad- 
versus  Cyrillum  iure  damnasse.  Iis 
enim  in  scriptis  Theodoretus  Cyril- 
lum ,  cuius  de  Incarnatione  doctrina 
ab  Ecclesia  suscepta  est,  ut  haereti- 
cum insectatur,  Nestorium,  qui  ut  ne- 
fariae  haeresis  auctor  ab  Ecclesia  da- 
mnatus  est,amplissimis  laudibus  pro- 
sequitur,  ac  velut  orthodoxum  com- 
mendat.Ex  pluribus  illis  locis,  quae 
afferri  possent  ex  Theodoreti  scriptis, 
in  quibus  haec,  quae  dicimus,  luculen- 
ter  continentur ,  adducam  tantum 
verba  haec  ex  eius  Pentalogio,  quae 
ostendunt  quantum  Theodoreti  esset 
in,  Cyrillum  odium  ,  et  quantopere 
Ephesinam  Synodum  contemneret. 
«Priusquam  apud  Ephesum,  inquit, 
Synodus  celebraretur,  duodecim  capi- 
tulis  stricte,  aperteque  restitimus.... 
Quia  vero  semanifestum,qui  ista pro- 
tuli t,  in  Concilio  declaravit,  et  plures 
ex  his,  qui  convenerant,  imperiti  po- 
tius, nec  ulla  dogmatis  imbuti  noti- 
tia,  pia  haec  arbitrati  sunt,  operae 
pretium   visum    est ,  jterum  contra 


niti,  sermonemque  distendere, et  suc- 
cisam  blasphemiam  multipliciter  con- 
futare, ut  ignorantibus  evidenter  ap- 
probemus  quemadmodum  Evangeliis 
declarentur  adversa,  quae  nunc  ab 
istis  maxime  proleruntur.  » 

Praeterea  nemo  est,  qui  ignoret, 
quam  constanter  Nestorio  Theodo- 
retus adhaeserit,  quantaque  ad  eum 
defendendum  scripserit.  Huiusmodi 
autem  scripta  damnari  omnino  me- 
ruisse  manifestum  est.  Etenim  ubi 
Theodoretus  Cyrillum  insectabatur, 
eius  doctrinam  de  Incarnationis  my- 
sterio,  et  simul  de  eo  dogmate  Ec- 
clesiae doctrinam  insectari ,  ac  ina- 
probare  videbatur.  Ubi  vero  Nesto- 
rium defendebat,  et  amplissimis  lau- 
dibus efferebat,  eius  quoque  errori- 
bus  gravissimis,  atque  haeresibus  ab 
Ecclesia  damnatis  studere  videbatur. 
Licet  igitur  secundum  sententiam 
catholicarn  Theodoretus  scribere  vo- 
luerit, quemadmodum  a  pluribus  exis- 
timatur,  quoniam  sua  tamen  scri- 
pta vel  haeresim  omnino  continebant, 
vel  ad  haeresim  perducebant ,  iure 
potuerunt,  debueruntque  damnari. 

Quae  de  Theodoreto  diximus,  ea  de 
epistola  Ibae  Edesseni  ad  Marin  Per- 
sam  intelligenda  quoque  sunt.  Nam 
quemadmodum  Theodoretus,  ita  Ibas 
S.  Cyrillum  calumniabatur,  eum  hae- 
resis Àpollinaristarum  accusabat,  et 
doctrinam  ab  eo  in  XII  capitulis  ex- 
positam  ,  atque  a  Concilio  Ephesino 
probatam,  tamquam  haereticam  tra- 
ducebat.  Qua  de  causa  igitur  Theodo- 
reti contra  Cyrillum  scripta  a  Syno- 
doVdamnari  iure  potuerunt, ea  de  cau- 
sa proscribi  quoque  iure  potuit  Ibae 
Edesseni  ad  Marin  Persam  epistola. 

Plura  his  ,  quae  indicavimus  ad 
Synodum  V  defendendam,  opponun- 
tur  ab  iis,  qui  post  absolutam  illam 
Synodum  diu  recusarunt  eius  aucto- 
ritati  parere,  iisque  concinit  Halloi- 
xius  in  Origenis  defensione,  aliique 
recentes  scriptores.  Eorum  autem 
querelae  eo  referuntur  ,  ut  scilicet 
contendant  ,  videri  Synodum  V  in 
tribus  capitulis  condemnandis  Cnal- 
cedonensi  Synodo  fuisse  adversatam, 

in  qua  Ibas,  et  Theodoretus  recepti, 
Orthodoxiquo  habiti  sunt,  et  in  qua 
Theodorum  Mopsuestenum  condc- 
mnandum  esse  iudicatum  minime  est. 

At  nihil  esse  potest'  tam  perspi- 
cuum,  quam  Synodum  V  Chalcedo- 
nensi  Synodo  non  fuisse  adversatam. 
Primo  enim  loco,  Episcopi,  qui  Syn- 
odo V  interfuerunt ,  eiusdemque  de- 
creta probarunt  subscriptione ,  di- 
serte professi  sunt,  se  Chalcedonen- 
sem  Synodum  recipere,  ac  venerari. 
Sane  Episcopi,  qui  Synodi  V  decretis 
subscripserunt ,  haec  subscriptioni 
adiecerunt,  quae  Eutychius  Patriar- 
cha  Cpolitanus  subscribens  Concilio 
professus  est.  «Eutychius  etc.  susci- 
pienssanctas  quatuor  Synodos,id  est, 
Nicaenam,  Cpolitanam,  Ephesinam! 
et  Chalcedonensem,  et  quae  ab  ipsis 
definita  sunt.  »  Praeterea  veteres 
Patres  ,  qui  Synodi  V  defensionem 
susceperunt,  id  veluti  exploratum  es- 
se debere  praedicarunt,  Concilium  V 
Synodo  Chalcedonensi  non  repugnas- 
se. Satis  erit  Gregorii  M.  testimo- 
nili m  afferre  in  epistola  ad  Theode- 
lindam  Longobardorum  Reginam,  in 
qua  nonnisi  ab  imperitis  hominibus 
oblici  posse  affirmat  V  Synodum  Chal- 
cedonensi adversatam  fuisse.  «  Quan- 
tum vos,  inquit,  pure  diligimus,  tan- 
tum de  vobis  fortius  dolemus,  quia 
vos  imperitis,  stultisque  hominibus 
creditis,  qui  non  solum  ea,  quae  lo- 
quuntur,  nesciunt,  sed  vix  ea  perci- 
pere,  quae  audierint,  possunt...  Nos 
enim,  teste  conscientia,  fatemur,  de 
fide  eiusdem  Synodi  Chalcedonensis 
Concilii  nihil  motum,  nihil  esse  vio- 
latum,  sed  quidquid  praedicti  Iusti- 
niani  temporibus  actum  est,  id  actum 
est,  ut  fìdes  Chalcedonensis  Concilii 
in  nullo  vexaretur.  » 

Denique  si  ipsa  tria  capi  tuia  con- 
siderentur,  quae  a  Synodo  V  damnata 
sunt,  apparebit  hanc  Synodum  cum 
Chalcedonensi  Concilio  in  nullo  eo- 
rum  damnando  pugnasse.  Ad  Ibam 
enim  Edessenum  quod  pertinet,  cuius 
epistola  ad  Marin  Persam  in  Syn- 
odo V  damnata  est,  certuni  est,  eam 
epistolam    in  Chalcedonensi  Synodo 

orthodoxam  iudicatam  minime  fuis- 
se. Nani  Legati  Romani  Ponti  ficis 
in  Chalcedonensi  Synodo  de  Iba  af- 
firmarunt  :  «  relecta  eius  epistola  , 
agnovimus  eum  orthodoxum.»  Haec 
vero  ostendunt  tantum  ,  Legatos  , 
Ibam  quidem  orthodoxum,  non  autem 
eius  epistolam  erroribus  immunem 
iudicasse.  Neque  alia  ratione  res  se 
habere  in  Concilio  Chalcedonensi  po- 
tuerunt.  Etenim  cum  in  eo  Concilio 
probatum  sit  iudicium  a  Berytensi 
Synodo  de  Iba  latum  ,  quo  Tbas  ad 
Synodum  I  Ephesinam  suscipiendam, 
et  anathema  Nestorio  dicendum  adi- 
gebatur  ,  non  poterat  eius  epistola 
ad  Marin  Persam  Catholica  iudicari, 
in  qua  Epìiesina  Synodus  ipsa  re- 
prehendebatur  ,  et  vituperabatur  , 
quod  Nestorium  sine  inquisitione  da- 
mnasset.  Praeterea  Episcopi  ,  qui 
Concilio  Chalcedonensi  interfuerunt, 
ita  de  Iba  loquuti  sunt:  «  Anatolius 
Episcopus  Cpolitanus  dixit,  in  prae- 
senti  de  eo  suspicionem  abiicio,  quo- 
niam  consentit,  et  subscribit  ei  quae 
nunc  de  fide  sententia  data  est  a 
S.  Concilio,  et  epistolae  SS. Archiepi- 
scopi Romae  Leonis.»  Iuvenalis  vero 
Episcopus Iiierosolymitan us  haec  ver- 
ba  fecit:  ««Qui  convertuntur,  hos  Scri- 
ptum divina  suscipi  iubet;quapropter 
et  eos,  qui  ab  haereticis  revertuntur  , 
suscipimus.  Unde  pervideo  Rmum 
Ibam  impetrasse  clementiam,  quia  et 
senexest,et  ut  habeat  Episcopatum 
orthodoxus  exsistens.  »  Haec  autem 
Episcoporum  loquendi  ratio  perspi- 
cuo est  argumento,  omnino  alienam 
fuisse  Synodum  Chalcedonensem  ab 
Epistola  Ibae  Catholica  iudicanda. 

Nam  haec  eo  referuntur  omnia  , 
Ibam  veluti  Catholicum  fuisse  rece- 
ptum,  quod  abhorrere  se  ab  iis  er- 
roribus ostendisset ,  qui  in  epistola 
illa  continebantur.  His  addendum 
est,  Ibam  sedi  suae  restitutum  non 
esse  nisi  postquam  Nestorio  anathema 
dixisset.  Patres  enim  Chalcedonen- 
ses  id  omnino  postularunt.  «Omnes 
eadem  dicimus;  Nestorium  modo  ana- 
thematizet.  »Ibas  vero  repondit:  «Et 
iam  in   scripto  anathematizavi  Ne* 

storium ,  eiusque  dogma;  et  nunc 
anathematizo  eum  decies  millies.  » 
Post  haec  autem  visus  est  denegare, 
vel  improbare  epistolam  suam.  Ha- 
bemus  id  ex  Gregorii  M.  testimonio 
e.  3  lib.  7  epist.  54  ad  Secundinum. 
«Epistolam  vero,  inquit,  quam  Rmus 
Ibas  denegat  suam,  quod  in  extrema 
parte  Synodi  iaceat,  agnoscis.  Quae 
videlicet  epistola  Nestorium  inaudi- 
tum,  et  inquisitione  non  facta  ,  da- 
mnatum  asserit ,  Cyrillum  vero  in 
Apollinaris  dogma  eecidisse  suspi- 
catur.  Et  si  totus  superior  textus 
praedicatae  Synodi  legitur,  quantum 
haec  epistola  eidem  Synodo  adver- 
setur  invenitur;  quia  scilicet  S.Syn- 
odus  et  Nestorium,  sicut  est,  haere- 
ticum  denuntiat,  et  B.  Cyrillum  Pa- 
trem  Catholicum  veneratur.  Epistola 
ergo,  qua  illum  defendit,  qui  a  Syn- 
odo damnatus  est,  et  eum  accusat, 
qui  a  Synodo  veneratus  est,  procul 
dubio    definitioni    Synodi  probatur 

ad  versa Constat  quia  epistola 

non  est  Catholica,  quae  Patrem  Ca- 
tholicum. atque  in  toto  Synodi  vo- 
lumine  laudatum,  haereticum  appel- 
lat.  »  Haec  vero  eum  ita  se  habeant, 
apparet,  quam  sit  ridiculum  asserere 
Synodum  V  eum  Chalcedonensi  Syn- 
odo ob  Ibae  epistolae  damnationem 
pugnare  ,  eum  ea  epistola  ,  quae 
in  Synodo  V  damnata  est,  neque  Ca- 
tholica habita  Chalcedonensi  Synodo, 
neque  probata  umquam  fuerit. 

Neque  ulla  etiam  est  pugna  Syn- 
odum V  in  ter  et  Chalcedonense  Con- 
cili um  in  iis,  quae  Theodoreti  scri- 
ptorum  causam  respiciunt  in  Conci- 
lio V  damnatorum.  Nam  Theodoreti 
scripta  contra  Cyrillum  in  Chalce- 
donensi Synodo  probata  numquam 
fuerunt.  Immo  vero  si  Chalcedonen- 
sis  Concilii  acta  consulamus,  valde 
adversam  his  scriptis  Chalcedonen- 
sium  Patrum  sententiam  fuisse  in- 
veniemus.  Etenim  eum  primum  in 
Synodum  introductus  Theodoretus 
est ,  quidam  Episcopi  clamaverunt: 
«  Non  est  Episcopus;  »  deinde  vero: 
«  Cyrillum  Theodoretus  accusavit , 
Cyrillum  eiicimus,  si  Theodoretum 

acceperimus.  »  Absoluta  autem  Syn, 
odo  ,  in  qua  actum  de  fide  fuerat- 
Patres  simul  convenerunt,  et  compen- 
diaria ratione  de  Theodoreti  causa 
egerunt.  Iusserant  autem  in  haec 
verba:  «  Theodoretus  modo  anathe- 
matizet  Nestorium.  »  Ille  quidem  ro- 
gabat,  ut  apologia  a  se  aliata  lege- 
retur  ,  seu  libelli  supplices  ,  quos 
tum  Imperatori ,  tum  Legatis  Pon- 
tificiis  obtulerat.  Patres  vero  re- 
pugnabant,  et  Theodoretum  ad  ana- 
thematizandum  Nestorium  impelle- 
bant.  Is  autem  natum  se  in  Ca- 
tholica Religione  asserebat,  et  eius 
praeceptis  institutum  ,  eam  palam 
professum  esse ,  Nestorium  ,  Euty- 
chem ,  ceterosque ,  qui  a  catholica 
doctrina  abhorrerent,  aversari.  De 
bis  eum  longa  oratione  ageret,  visus 
est  Episcopis  tergiversari,  et  ab  Ne- 
storio  diserte  anathematizando  abs- 
tinere  velie.  Quare  Episcopi  clama- 
verunt: «Iste  haereticus  est.  Nesto- 
rianus  est.  Haereticum  foras  mitti- 
te.  »  His  vocibus  commotus,  perter- 
ritusque  Theodoretus  anathema  in 
Nestorium,  eiusque  sectatores  pro- 
nuntiavit. 

Haec  Chalcedonensium  Patrum  ad- 
eo  severa  in  Theodoretum  agendi 
ratio,  ex  eo  profecta  est ,  quod  ex- 
ploratum  omnibus  esset ,  plura  a 
Theodoreto  fuisse  antea  scripta,  quae 
eius  fidem  in  suspicionem  vocave- 
rant.  Quod  si  Chalcedonensis  Syn- 
odus  a  Theodoreto  non  postulavit , 
ut  scripta  memorata  damnaret,  ab 
hoc  rogando  ideo  se  continuit,  quod 
sciret,  Theodoretum  scripta  sua  con- 
tra Cyrillum  abrogasse,  eum  actio- 
ni  5  subscripsit,  in  qua  Patres,  Ne- 
storio  damnato,  receperunt  «episto- 
las  B.Cyrilli  Alexandrinae  Ecclesiae 
Praesulis  ,  synodicas  utique  litteras 
ad  Nestorium,  et  ad  alios  per  Orien- 
tem.  »  Ita  rem  explicat  Pelagius  II 
Romanus  Pontifex  in  epistola  ad 
Episcopos  Istriae.  «  Quis  haec,  ait , 
omni  impietate  piena  non  videat?A 
quibus  tamen  constat,  quod  se  post- 
modum  ipse  correxit  qui  in  Sancta 
Chalcedonensi    Synodo ,    Nestorium 

anathematizare  consensit.  Quis  non 
videat  quanta  temeritate  plenum  sit, 
Theodoreti  scripta  superbiendo  de- 
fendere, quae  eundem  ipsum  constat, 
recta  post  profitendo  damnasse?  Dum 
vero  eius  et  personam  recipimus,  et 
ea  quae  dudum  latuerant,  prava  scri- 
pta reprobamus  ,  in  nullo  a  sancta 
Synodi  actione  deviamus.  Quia  sola 
eius  haeretica  scripta  respuentes,  et 
cum  Synodo  adhuc  Nestorium  inse- 
quimur,  et  cum  Synodo  Theodore- 
tum  proiìtentem  recta  veneramur.' 
Alia  vero  scripta  illius  non  solum 
recipimus,  sed  eis  etiam  contra  ad- 
versarios  utimur.  » 

Dicamus  nunc  de  Theodori  Mo- 
psuesteni  causa,  ac  nihil  esse  osten- 
damus^quare  iudicandum  sit  Chalce- 
donensi  Synodo  ob  huius  etiam  ea- 
pituli  condemnationem  Synodum  V 
repugnasse.  Ephesinum  I  quidem,  et 
Chalcedonense  Concilium  anathema 
in  Theodorum  non  dixit.  Numquid 
vero  eum  anathematizandum  non 
esse  alterutrum  ex  iis  Conciliis  de- 
crevit?  Minime  omnino.  Àtqui  hoc 
demonstrandum  prorsus  esset ,  ut 
quartum  Concilium  cum  quinto  pu- 
gnasse in  Theodori  causa  evincatur. 
Non  ignoro,  Patres  aliquando  Theo- 
dorum Mopsuestenum  laudasse;  Cy- 
rillum  quondam  scripsisse,  Theodori 
labores  in  haereticis  confutandis  de- 
bere probari.  At  ex  bis  non  sequitur 
eos  existimasse  Theodori  scripta  o- 
mnia  haeresi  immunia  esse,  eundem 
recte  de  Incarnatione  ,  de  peccato 
originali,  deque  pluribus  aliis  h'dei 
capitibus  sensisse ,  aut  talem  Theo- 
dorum esse,  in  quem  anathema  prc- 
nuntiari  non  posset. 

Etenim,  ut  ait  Benio-nus  Heracleae 
in  Paphlagonia  Episcopus  Thessalo- 
nicensis  Archiepiscopi  Vicesgerens 
in  Synodi  Vcollatione  5  «  nihil  prod- 
est  impie  agentibus ,  si  contigerit 
quosdam  vel  ignorantia ,  vel  prr.e- 
sumptione  ,  vel  etiam  dispensatione 
aliqua  scripsisse  aliquid  prò  eis.  Nam 
Basilius  quondam  scripsit  de  Apol- 
linare, nec  propterea  eum  liberavit 
condemnatione.   Et    Athanasius   di- 

Tom.  i. 

versas  epistolas  ad  Apollinarium 
scribit  tamquam  eadem  sentientem 
in  fide.  Et  tamen  postea  integros 
libros  etiam  post  mortem  Apolli- 
nani  scripsit  adversus  eum,  cognitis 
illius  in  scriptis  blasphemiis.  Et  ni- 
hil Apollinario  profuerunt  quae  ante 
ad  illum  tamquam  eadem  in  fide  sa- 
pientem  scripta  sunt.»Quae  de  Apol- 
linare Benignus  asserebat,  ea  in  Theo- 
dori  causa  etiam  evenerunt.  Veteres 
Patres  Theodorum  ob  eruditionem, 
qua  praestabat ,  aliasque  ob  causas 
illum  laudaverant,  quin  eum  conati 
sint  ab  iis  erroribus  vindicare  ,  in 
quos  inciderat.  Synodus  autem  V  ob 
hos  errores  Theodorum  condemnan- 
dum  iure  arbitrata  est ,  quin  cum 
illis  pugnaret  quae  ad  eundem  or- 
nandum  antea  Patres  scripserant. 

Effecimus  nullam  omnino  pugnam 
Synodum  V  inter  et  Chalcedonensem 
fuisse  ob  trium  capitulorum  conde- 
mnationem. Non  erit  autem  abs  re 
Pelagii  II  verba  referre  in  epistola  3 
ad  Episcopos  Istriae ,  in  qua  agens 
de  iis,  quae  in  Chalcedonensi  Synodo 
pertractata  fuerant,  ait:  «  Vigilanti 
ergo  cura  respicite,  quia  in  sexta  il- 
lius actione  sancta  fìciei  professio  con- 
summatur;  moxque  in  septima  ad  in- 
sti tutionem  iam  fidelium  regula  cano- 
num  figitur,  ulterioribus  vero  actio- 
nibus  nihil  de  causa  fìdei,  sed  sola  ne- 
gotia  privata  versantur.  »  S.  Leo  M. 
autem  in  epistola  ad  Maxim  umAntio- 
chenum  de  Ili s  ita  verba  facit:«Siquid 
sane  ab  his  fratribus,  quos  ad  Syn- 
odum vice  mea  misi,  praeter  id,  quod 
ad  causam  pertinebat,  gestum  esse 
perhibetur,  nullius  erit  penitus  fìrmi- 
tatis,  quia  ad  hoc  tantum  ab  Apo- 
stolica Sede  sunt  directi,  ut  excussis 
haeresibus  ,  catholicae  essent  fidei 
defensores.  Quidquid  enim  praeter 
speciales  causas  Synodalium  Conci- 
liorum,  ad  examen  episcopale  defer- 
tur,  potest  aliquam  diiudicandi  ha- 
bere  rationem,  si  nihil  de  eo  est  a 
SS.  Patribus  apud  Nicaeam  defini- 
tum.»  Quare  etiamsi  in  Chalcedonensi 
Synodo  aliquid  reperiretur ,  quod 
favere  tribus  capitulis  quodammodo 

videri  posset,  id  cum  postremis  actio- 
nibus  pertractatum  fuerit,  Pelagii  II 
verba  in  memorata  superius  epistola 
usurpari  iure  possent.«Specialis  Syn- 


CAPUT   LXIV. 

odalium  Conciliorum  causa  est  fìdes. 
Quidquid  ergo  praeter  fìdem  agitur, 
Leone  docente,  ostenditur  quia  nihil 
obstat  si  ad  iudicium  revocetur.  » 


CAPUT  LXIV. 

DE   DECRETO    CONCILII    V  IN   THEODORI    MOPSUESTEM    CAUSA. 


Etsi  superiori  capite  de  tribus  ca- 
pitulis  condemnatis  simul  egerimus, 
et  Concilii  quinti  auctoritatem  circa 
decretum  ea  tria  capitula  respiciens 
propugnaverimus,  requirit  tamen  pe- 
culiaris  quaedam  ratio,  ut  de  Theodo- 
ri  Mopsuesteni  condemnatione,  quae 
in  ea  Synodo  decreta  est,  nonnulla 
adiungamus.  Nam  inique  actum  esse 
a  Synodo  V  contendunt  adversarii, 
quod  anathematis  sententiam  in  ho- 
minem pronuntiaverit,  qui  fere  cen- 
tum  iam  ante  annos  mortuus  erat , 
et  numquam  Ecclesiae  communione, 
cum  viveret,  privatus  fu  erat  ;  esse 
vero  contra  Ecclesiae  traditionem  et 
praxim,  hominem  mortuum  damnare. 

Adducunt  autem  S.  Dionysii  Ale- 
xandria exemplum,  qui  Nepotis  Epi- 
scopi Aegyptii  libros  proscripsit,  qui- 
bus  fabula  de  millenario  in  terris 
Christi  regno  propugnabatur,  Nepo- 
tem  vero  Episcopum,  quod  iam  vita 
functus  esset,  nulla  affecit  iniuria, 
ut  Eusebius  habet  H.  E.  lib.  8.  Com- 
memorant  etiam  Cyrilli  Alexandrini 
agendi  rationem  ,  qui  in  Ephesina 
Synodo  anathematis  poena  Theodo- 
rum  non  affecit,  licet  eiusdem  sym- 
bolum  in  ea  Synodo  condemnatum 
esset.  Afferunt  denique  Leonis  M. 
locum  ex  epistola  ad  Theodorum  Fo- 
roiuliensem ,  qua  ait:  «Non  necesse 
est  nos  ,  eorum  ,  qui  sic  obierunt, 
merita,  actusque  discutere,  cum  Do- 
minus  Deus  noster,  cuius  iudicia  ne- 
queunt  comprehendi,  quod  sacerdo- 
tale ministerium  implere  non  potuit, 
suae  iustitiae  reservaverit.  » 

Sed  haec  non  efficiunt  cum  Theo- 
doro  Mopsuesteno  a  V  Synodo  inique 
actum  esse.  Nam  qui  in  Ecclesiae 
pace  vita  functi  sunt,  ab  eaque  se- 


gregari  non  meruerunt,eos  post  mor- 
tem  anathemate  plecti  posse  non  di- 
cimus ,  cum  Theodorum  mortuum 
iure  damnatum  esse  defendimus.  II- 
lud  unum  dicimus ,  eos ,  qui  cum 
viverent,  ab  Ecclesia  segregari  me- 
ruerunt,  vel  ob  haeresim  et  schisma, 
vel  ob  atrocissima  crimina;  quique  his 
criminibus  non  expiatis  mortui  sunt, 
post  mortem  damnari  posse.  Nam  ea 
ratione  si  res  consideretur,  specie  te- 
nus  in  Ecclesiae  pace  mortuos  eos  fuis- 
se  apparet,  cum  re  vera  a  Christi  my- 
stico  corpore  essent  seiuncti.  AtTheo- 
dorum  ob  plures  haereses,  quas  vivens 
excitavit ,  et  scriptis  ubique  divul- 
gava ,  ab  Ecclesia  abscindi  merue- 
rat ,  et  anathemate  mulctari.  Po- 
tuit igitur  et  mortuus  iure  anathe- 
matizari.  Quare  Benignus  Heracleae 
Paphlagoniae  Episcopus  ,  mendacii 
eos  reprehendit,  qui  Theodorum  in 
Ecclesiae  pace  obiisse  contendebant. 
«  Ille  enim,  ait,  in  communicatione, 
et  pace  Ecclesiae  defunctus  est,  qui 
usque  ad  mortem  recta  Ecclesiae 
dogmata  et  servavit,  et  praedicavit. 
Quod  vero  Theodorus  non  servavit, 
nec  praedicavit  recta  Ecclesiae  dog- 
mata ,  certum  est  ex  eius  blasphe- 
miis.  » 

Neque  Dionysii  Alexandrini  erga 
Nepotem  agendi  ratio  ,  ullo  modo 
Theodoro  Mopsuesteno  favet.  Nam 
Nepos  errorem  quidem  in  suis  libris 
propugnaverat,  sed  nondum  ab  Ec- 
clesia damnatum,  iramo  a  nonnullis 
etiam  Patribus  praedicatum ,  et  in 
quaestione  obscura ,  quae  praecipua 
Religionis  capita  non  attinge bat. Erat 
ergo  omnino  aequissimum ,  ut  erga 
eum  moderatio  illa  adhiberetur,  qua 
actum  cum  ceteris  erat,  qui  eundem 

errorem  tradiderant.  Àt  Theodorus 
Mopsuestenus  errores  iam  in  Paulo 
Samosateno  proscriptos  defenderat , 
scriptisque  libris  impugnaverat  prae- 
cipua  Religionis  capita,  Christi  di- 
vini tatem,  Deiparae  dignitatem.  Me- 
rito ergo  post  mortem  anathemate 
perculsus  est,  licet  vivens  damnatus 
nominatim  non  fuisset. 

Quod  si  Cyrillus  in  Concilio  Ephe- 
sinoTheodorum  minime  diserte  ana- 
themate perculit ,  numquam  tamen 
negavit  eum  illa  poena  mulctari  pos- 
se ,  si  secundum  ius  adversus  eum 
agi  voluisset.  In  ea  autem  re  Cyril- 
lus, Proclus,  ceterique  dispensationi 
locum  esse  debere  tunc  existimarunt, 
ut  remissius  agentes,  illos  a  Nesto- 
riano.  errore  facilius  revocarent,  qui 
Theodori  personae,  et  memoriae  stu- 
debant.  Etenim  plerique  Orientalium 
ita  Theodori  erant  studiosi ,  ut  pa- 
larci in  Ecclesiis  clamarent:  crescat 
fides  Theodori,  sic  credimus  sicut 
Theodorus,  quemadmodum  Cyrillus 
testatur  in  epistola  ad  Acacium  Me- 
litenum.  Licet  vero,  qui  rectam  do- 
ctrinam  sequebantur,  nefarias  hae- 
reses  in  Theodori  libris  contineri 
certo  scirent,  aegre  tamen  ferebant, 
eum  virum  nominatim  damnari,  cuius 
tanta  fuerat  in  Oriente  celebritas, 
prout  idem  Cyrillus  habet  in  epistola 
ad  Procium. 

Quamobrem  S.  Cyrillus  ab  anathe- 
mate in  Theodorum  tunc  abstinuit, 
ne  graves  in  Oriente  turbae  excita- 
rentur,  eum  id  unum  cordi  haberet, 
ut  eius  doctrina  damnaretur.  At  ipse 
Cyrillus  intelligens  deinde,  doctri- 
nam  Theodori  ab  Orientalibus  eum 
Religionis  damno  laudibus  extolli , 
libros  adversus  Theodorum  scripsit, 
in  quibus,  quemadmodum  Benignus 
ait  in  coli.  5  Synodi  V,  eundem  hae- 
reticum  appellat,  et  gravioris  blas- 
phemiae  reum ,  quam  Pagani  ac  Iu- 
daei  essent.  Haec  vero  omnia  osten- 
dunt,  Cyrillum  tantummodo  ob  oe- 
conomiam  quandam  adiunctis  rerum 
accommodatam  abstinuisse  tunc  a 
Theodori  condemnatione,  non  autem 
putasse,  Theodorum  anathemate  di- 


gnum  non  esse.  Veruna  eum  SynodusV 
habita  est ,  rerum  adiuncta  erant 
immutata,  atque  amplius  ei  dispen- 
sationi locus  esse  non  debebat,  quam 
Cyrillus  antea  adhibendam  iudica- 
verat. 

Quod  spectat  ad  Leonis  locum  su- 
perius  allatum,  ceteraque  eiusmodi, 
certum  est,  ea  nulla  ratione  osten- 
dere  in  Theodorum  mortuum  ana- 
thema  pronuntiari  non  potuisse.  Ete- 
nim iis  in  locis  id  unum  affirmatur, 
quod  neque  nos  negamus,  in  mortuos 
homines  iudicium  ab  Ecclesia  insti- 
tui  tale  non  posse,  quo  eorum  sta- 
tus immutari  queat.  Neque  quidquam 
in  iisdem  locis  est,  ex  quo  sequatur, 
Ecclesiam  de  mortuorum  hominum 
doctrina  iudicium  instituere  non  pos- 
se ,  atque  etiam  de  eorundern  per- 
sonis ,  ita  scilicet ,  ut  si  ex  eorum 
libris  appareat,  eos  haereticos,  aut 
schismaticos  fuisse,  eum  iis  tamquam 
eum  haereticis  agatur,  damnentur, 
inter  catholicos  non  nominentur,  et 
refellantur. 

Atque  haec  Synodi  V  in  Theodo- 
rum agendi  ratio  ab  Ecclesiae  insti- 
tutis  non  erat  aliena.  Patres  illius 
Synodi  id  gravissimis  argumentis 
ostenderunt.  Profecto  ex  canone  86 
Ecclesiae'Africanae  patebat,  homines 
etiam  post  mortem  posse  damnari. 
«  Si  quis  Episcopus  (statuitur  eo  ca- 
none) heredes  extraneos  a  consan- 
guinitate  sua,  vel  haereticos  etiam 
consanguineos,  aut  paganos,  Eccle- 
siae praetulerit,  saltem  post  mortem 
ei  anathema  dicatur,  atque  eius  no- 
men  inter  Dei  sacerdotes  nullo  modo 
recitetur.  »  Hanc  etiam  fuisse  S.Au- 
gustini  sententiam  aperte  colligitur 
ex  eius  epistola  ad  Bonifacium  Co- 
mitem.  «Quamvis,  inquit,  etsi  vera 
essent,  quae  ab  eis  (Donatistis)  obie- 
cta  sunt  Caeciliano,  et  nobis  possent 
aliquando  monstrari,ipsum  iam  mor- 
tuum anathematizaremus,  sed  tamen 
Ecclesiam  Christi,  quae  non  litigiosis 
opinionibus  fìngitur,  sed  divinis  at- 
testationibus  comprobatur  ,  propter 
quemlibet  hominem  relinquere  non 
debemus.  » 

His  alia  plura  adiungi  possent,  ex 
quibus  appareret,  Ecclesiae  instituto 
contrarium  non  esse,  ut  mortui  quo- 
que damnentur.  Commemorabo  tan- 
tum quod  Benignus  Heracleensis  Epi- 
scopus  in  Synodo  V  referebat:  «  Va- 
lentinura,  Marcionem  ,  Basilidem  a 
nulla  Synodo  anathematizatos  esse, 
post  mortem  taraen  anathematizari, 
quod  aliena  a  pietate  essent  dogma- 


ta  ,  »  quae  propugnaverant.  Eruoi- 
tissimus  Petrus  de  Marca  in  dissert. 
de  Vigilii  decreto  apposite  notat , 
cum  eiusmodi  hominibus  Ecclesiam 
agere  veluti  cum  perduellionis  reis, 
quorum  memoria  post  mortem  da- 
mnatur  ,  et  bona  publicantur  ,  li- 
cet  secundum  Papinianum  cetera  o- 
mnia  crimina  mortali  tate  exstin- 
guantur. 


CAPUT  LXV. 


DE    Vif.ai!    PONT.TiCIS   AGENDI   RATIONE    IN   PERTRACTANDA    eÓNlUGV.^SJA 

TRIUM   CAPITULORUM. 


Haec ,  quae  hactenus  exposuimus 
Concilii  V  auctoritatem  vindicant. 
Restat  nunc,  ut  nonnulla  de  Vigilio 
dicamus ,  eumque  ab  iis  calumniis 
defendamus ,  quibus  Sedis  Apostoli- 
cae  inimici ,  de  trium  capitulorum 
historia  agentes  ,  illuni  affecerunt. 
Quo  loco  non  est  necesse  longam 
disputationem  instituere  ,  ut  Prote- 
stantes  refellamus,  qui  Vigilium  ac- 
cusant ,  quasi  in  huius  negotii  per- 
tractatione  in  errorem  quemquam 
fidei  repugnantem  inciderit.  Estenim 
exploratissimum,  idque  patet  Vigilii 
Constitutum  legenti ,  tomo  5  edit. 
Concil.  Labbei  an.  1728  ,  eum  per- 
petuo Nestorianam,  ac  Eutychianam 
haeresim  detestatum  esse,  et  etiam- 
si  aliquando  visus  sit  abstinere  se 
velie  a  tribus  capitulis  damnandis  , 
dogma  tamen  catholicum  constanter 
et  luculenter  propugnasse. 

Quae  vero  Ianseniani  asseruerunt, 
Vigilium  scilicet,  in  hac  re  pertra- 
ctanda,  in  facto  dogmatico  errasse, 
sunt  prorsus  a  ventate  alienissima, 
et  cum  ipsa  facti  dogmatici  notione 
pugnant.  Contendunt  quidem  Ianse- 
niani apparere,  hunc  Pontificem  re- 
vera in  facto  dogmatico  errasse,  eo 
quod  primum  in  indicato  tria  capi- 
tuia  improbaverit,  deinde  ea  defen- 
deritin  Constituto,  tandem  ea  diserte 
damnaverit  in  epistola ,  qua  Syn- 
odum  V  confìrmavit.  Verum  ut  aper- 
ta horum  hominum  contra  Vigilium 


calumnia  intelligatur,  certuni  est  in 
tota  illa  controversia  numquam  o- 
mnino  de  factp  dogmatico  actum  fu- 
isse  cuius  natura  est,  ut  definiatur  in 
scripto  aliquo  errorem,  aut  catholi- 
cam  doctrinam  contineri. 

Etenim  Pelagius  II  in  ep.  ad  Chil- 
debertum  Francorum  Regem  ait,  in 
Oriente,  Imperatore  Iustiniano,  quae* 
dam   capitula    extra   /idem  agitata 
fuisse  ;  et  nihil  aliud  nisi  de  per* 
sonis  actum.  Gregorius  M.  vero  in 
epist.  ad  Episcopos  Istriae,  seu  Ibe« 
riae  affirmat,  in  V  Sjnodo  «  de  qui< 
busdarn  solummodo  personis  actum 
esse.  »  Denique  Vigilius  ipse  in  epi- 
stola, qua  Synodum  V  probavit,  di- 
serte tradidit,  controversiam ,  quae 
tunc  pertractata  est,  non  ad  fìdem  , 
sed  ad  personas  dumtaxat  spectasse. 
Queritur  enim ,  humani  generis  ho- 
stem  effecisse,  ut  inter  fratres,  quo- 
rum eadem  fìdes  erat,  dissidium  pro- 
pter  persortarum  causam  excitaretur, 
«  ita  ut,  inquit,  nosmetipsi  qui  eius- 
dem  cum  illis  eramus,  et  sumus  de 
fide  sententiae,  insuper  habita  dile- 
ctione  fraterna,  in  discordiam  abie- 
rimus.  » 

Quod  si  non  de  fide  controversia 
fuit,  non  video,  quanam  ratione  osten- 
dere  quisquam  possit,  Vigilium  in  ea 
pertractanda,  in  facto  dogmatico  er- 
rasse ,  quaecumque  tandem  eiusdem 
Pontifìcis  de  tribus  capitulis  senten- 
tia  f'uerit.  Praeterea,  ut  ostendi  pos- 

sit,  Vigilium  in  ea  re  errasse  in  fa- 
cto dogmatico,  docere  Ianseniani  de- 
berent,  aliquando  Pontificem  scripta 
illa  de  quibus  agebatur  probasse.  At 
id  nemo  umquam  poterit  demonstra- 
re.  Quamdiu  enim  Vigilius  abstinuit 
a  tribus  capitulis  damnandis,  num- 
quam  ea  scripta  ,  aut  ea  capi  tuia 
probavit,  sed  rem  eo  loco  relinqui 
optare  se  ostendit,  quo  relieta  a  Syn- 
odo  Chalcedonensi  fuerat,  a  quaSyn- 
odo,  licet  tria  capitula  damnata  non 
essent,  numquam  tamen  probata  fue- 
rant.  Constat  ergo  esse  falsissimum, 
Pontificem  hunc  in  facto  dogmatico 
in  trium  capitulorum  controversiae 
pertractatione    aliquando   erravisse. 

Est  àutem  apertissima  Villersii, 
aliorumque  calumnia,  Vigilium  levi- 
tatis,ac  imbecillitatis  accusari  posse, 
eo  quod  contrarias  inter  se  senten- 
tias,  in  huius  controversiae  decursu 
defenderit.  Nam  si  res  non  secundum 
praeiudicatas  opiniones,  sed  prout 
veritas  ipsa  postulat,  consideretur, 
manifestum  erit,  ita  se  Vigilium  in 
eo  negotio  gessisse ,  ut  prudentiae 
laudem  omnino  mereatur.  Etenim, 
ut  sapienter  monet  Petrus  de  Marca 
in  diss.  de  Vigiliì  decreto,  qui  re- 
rum Ecclesiasticarum  periti  sunt , 
non  ignorant ,  duobus  modis  se  ge- 
rere  consuevisse  Summos  Pontifices 
in  quaestionibus  ad  disciplinam  per- 
tinentibus,  ut  vel  summo  iure  age- 
rent,  vel  remisso.  Prudentissimam 
hanc,  et  diversam  agendi  rationem 
ii  adhibendam  esse  arbitrati  sunt, 
tum  cum  Ecclesiae  bonum  id  requi- 
rere  videbatur.  Utroque  hoc  agendi 
modo  usus  est  in  hac  controversia 
Vigilius,  qui  vel  iuris,  et  canonum 
praescripto,  vel  eorundem  remissio- 
ne ,  se  fìdei  ac  pacis  Ecclesiasticae 
studiosissimum  ostendit, 

Id  autem  ex  controversiae  ipsius 
historia  patet.  Nam  primum  tria  ca- 
pitula defendit,  eo  quod  arbitrare- 
tur,  ea,  absque  Concilii  Chalcedonen- 
sis  iniuria,  et  quin  de  eius  auctoritate 
detraheretur,  damnari  non  posse. 
Habebat  autem  iure  timendi  causam, 
neOrientales  trium  capitulorum  con- 


demnatione,  illud  unum  spectarent, 
ut  Concilii  illius  auctoritatem  impu- 
gnarent.  Ea  vero  sententia,  non  Vi- 
gilii  tantum,  sed  plurium  etiam  e- 
rat  Occidentalium  Episcoporum.Cum 
autem  Orientales  a  suscepto  Consilio 
desistere  nollent,  impetrandae  vide- 
licet  trium  capitulorum  condemna- 
tionis,  eos  cum  Occidentalibus  Epi- 
scopi componere  cupiens  Vigilius, 
consilium  inivit,  ut  tria  quidem  ca- 
pitula damnaret ,  sed  profiteretur 
interea,  nihil  ea  damnatione  de  Syn- 
odi  Chalcedonensis  auctoritate  de- 
tractum  iri.  Quare  eas  muneris  sui 
partes  explevit  omnes,  quae  requi- 
rebantur,  ut  Ecclesiae  pacem,  ac  uni- 
tatem  tueretur.  «Nos,  inquit ,  in 
epistola  quae  Theodor um  Caesareen- 
sem  damnavit,  longanimitatem  no- 
strani divina  largì  tate  concessam, 
tana  circa  te,  quam  circa  ceteros 
seductos  a  te,  pene  hoc  quinquennio 
elapso  ostendimus.  Primum  quidem 
in  eo,  quod  prò  scandalo  refrenando 
condescendentes,  quorundam  animis, 
quos  aliqua  dispensatione  credimus 
temperandos,  quia  tu  iam  eos  pluri- 
bus  annis  inquietissimus  stimulator 
accenderas„  quaedam  prò  tempore 
medicinaliter  existimavimus  ordi- 
nanda  ,  tali  scilicet  conditione ,  ut 
ornai  in  posterum  perturbatone  so- 
pita, nihil  ultra,  nec  verbo,  nec  lit- 
teris  quispiam  facere  ex  eadem  causa 
praesumeret.  » 

Veruni  etsi  nihil  omisisset  Vigi- 
lius, quo  pacem  Ecclesiae  defenderet, 
omniumque  animos  conciliaret,  im- 
petrare tamen  non  potuit,  ut  Afri- 
cae,  Illyrici,  et  Dalmatiae  Episcopi 
sententiam  sequerentur,  quam  is  in 
iudicato  tradiderat.  fntelligens  igitur 
grave  schisma  in  Ecclesia  ea  de  cau- 
sa conflari ,  summam  ostendit  dili- 
gentiam,  omnemque  prudentiam  ad- 
hibuit,  ut  tanto  malo  occurreret.Scri- 
ptis  igitur  litteris  docendos  omnes 
curavit,  iudicato  suo,  Concilio  Chal- 
cedonensi nihil  esse  derogatum,  prae- 
terea  iudicato  ipso  veluti  suppresso, 
omnem  de  tribus  capitulis  controver- 
siam   Generalis  Concilii  iudicio  re- 

servavit,  in  quo  facilius  futurum  esse 
putabat,  ut  Episcopi  omnes  in  unam, 
eandenique  sententiam  ea  de  re  con- 
venirent.  Concilio  non  interfuit,  quod 
fìdei  datae  Imperatorem  minime  sta- 
re intellexit;  ac  constitutum  interea 
edidit ,  in  quo ,  licet  tria  capitula, 
salva  fide,  defenderet,  nullam  tamen 
anathematis  poenam  iis  indixit,  qui 
contrariam  sententiam  propugna- 
rent. 

Denique  in  sua  ad  Eutychium  epi- 
stola, Synodum  V  confìrmavit,  ac 
anathemate  eos  mulctavit,  qui  eadem 
capitula  in  posterum  defendenda  sus- 
ciperent.  Haec  autem  revelante  Do- 
mino ,  et  veritate  investigata  se 
decernere  Vigilius  declaravit.  Et- 
enim  vidit,Nestorianos  ita  vehemen- 
ter  tribus  capitulis  abuti,  ut  necesse 
omnino  esse  appareret,  tria  capitula 
damnare.  Vidit,  Episcopos  Occidentis 
definitivo  decreto  suo  obtemperatu- 
ros  esse,  ut  revera  contigit,  exceptis 
quibusdam  Dalmatiae  Episcopis.Tem- 
pus  igitur  advenisse  intellexit,  quq 
diuturna  haec  controversia  dirimi 
prorsus  deberet;  et  censuit  idcirco 
a  definitiva  sententia  sua  contra  ca- 
pitula ferenda,  abstinere  se  amplius 
non  posse.  Haec  vero  cum  ita  sint, 
perspicuum  omnino  est ,  rei  gestae 
expositionem  cuique  ostendere  non 
modo  Vigilium  imbecillitatis  et  le- 
vitatis  in  huius  controversiae  per- 
tractatione,  per  calumniam  accusari, 
verum  etiam  eum  summa  prudentia 
in  eo  negotio  toto  usum  fuisse.  «Si 
igitur  in  trium  capitulorum  negotio 
(ait  Pelagius  II  in  ep.  ad  Episcopos 
Istriae)  aliud  cum  veritas  quaerere- 
tur,  aliud  inventa  veritate  dictum 
est,  cur  mutatio  sententiae  huic  Sedi 


in  crimine  obiicitur,  quae  a  cuncta 
Ecclesia  in  eius  auctore  veneratur? 
Non  enim  mutatio  sententiae ,  sed 
inconstantia  sensus  in  culpa  est. 
Quando  ergo  ad  cognitionem  recti 
intentio  incommutabilis  permanet, 
quid  obstat ,  si  ignorantiam  suam 
deserens  verba  permutet?» 

Quae  disputavimus,  ad  trium  ca- 
pitulorum historiamexplicandam  im- 
primis  opportuna  sunt.  Ita  vero  Con- 
cini quinti  decreta,  et  Vigilii  agendi 
rationem  exhibent,  ut  neque  dubium 
ullum  relinquatur ,  concilium  illud 
tamquam  vere  Generale  post  Apo- 
stolicae  Sedis  confìrmationem  haben- 
dum  fuisse,  nulla  in  re  cum  Chalce- 
donensi  pugnasse  ,  Pontificem  deni- 
que Vigilium ,  nullius  ,  vel  erroris, 
vel  inconstantiae,  aut  imprudentiae 
accusari  posse.  Disputationem  igitur 
hanc  possumus  derelinquere ,  quin 
necesse  sit  immorari  in  iis  refellen- 
dis,  quae  tom.  2  operis  de  Ecclesiae 
spiri  tu  cap.  15  pag.  159  seqq.  Potte- 
rius  affert,  ut  de  Vigilio,  et  de  Con- 
cilio quinto  detrahat.  Nihil  enim  est 
tam  falsum ,  quam  Vigilium  in  Eu- 
tychianismi  suspicionem  iure  vocari 
posse ,  aut  per  vim  adductum  esse 
ad  Concilium  comprobandum.  Nihil 
vero  est  in  Pelagii  I,  Pelagii  II,  Gre- 
gorii  M.  hisloria  luculentius,  quam 
eos  Pontifìces,  tamquam  Generale 
Concilium  V  habuisse ,  et  persua- 
surn  perpetuo  iisdem  fuisse  ,  inter 
Concilii  IV  et  V  decreta  nullam  pror- 
sus pugnam  reperiri.  Episcoporum 
denique  Occidentalium  repugnantia 
illi  Concilio,  in  qua  post  Sedis  Apo- 
stolicae  confìrmationem  persevera- 
runt,  non  constantiae,  sed  inobedien- 
tiae  nomine  appellanda  est. 

DE     S.    GREGORIO    MAGNO. 


Inter  praeclara  Sedis  Apostolicae 
ornamenta,  et  inter  splendidiora  Ec- 
clesiae (Satholicae  lumkia,  S.  Grego- 
rium  I  sanctitate  ,  doctrina,  rerum 
gestarum  amplitudine   Magnum  ap- 


pellatum,  iure  veneramur.  Nam,  ut 
verbis  utar  S.  Hildephonsi  Archie- 
piscopi Toletani  in  libro  de  Scripto- 
ribus  Ecclesiasticis:  «Ita  (Gregorius) 
»  cunctorum  meritorum  claruit  per- 

»  fectione  sublimis,  ut  exclusis  omni- 
»  bus  illustrium  virorum  rationibus, 
»  nihil  illi  simile  demonstret  anti- 
»  quitas.  Vicit  enim  sanctitate  Anto- 
»  nium,  eloquentia  Cyprianum  ,  sa- 
»  pientia  Augustinum.  »  Haec  sola 
verba  sufficiunt,  quo  appareat  insti- 
tuti  nostri  esse ,  ut  de  sancissimo 
isto  Pontiiìce  loquentes ,  non  modo 
praecipuas  res  ab  eo  summa  virtute 
gestas  recenseamus,  sed  etiam  non- 
nullas  accusationes  refellamus,  qui— 
bus  ab  hominibus  tantae  gloriae, 
quam  Gregorius  Apostolicae  Sedi,  et 
Romanae  urbi  attulit,  obtrectatori- 
bus,  per  calumniam  lacessitus  est. 

Itaque  Gregorius  Senatorio  genere 
anno  oirciter  540  Romae  natus  est. 
Quanta  familiae  eius  pietas  in  Deum 
esset,  et  quibus  maioribus  Gregorius 
ortus  sit,  satis  ostendunt,  quae  Ho- 
mil.38  in  Evang.  Pontifex  narrat  de 
sororis  suae  Tansillae  morte ,  cui 
Felix  III  Atavus  apparuerat,  paulo 
ante,  quam  moreretur ,  et  cui  mo- 
rienti  Christum  ipsum  se  adesse  di- 
gnatum  esse  commemorat.  Gordia- 
num,  et  Silviam  feminam  sanctitate 
praestantem  Gregorius  parentes  ha- 
buit.  Praetor  Urbis,  seu  potius  prae- 
fectus  fuit  circa  annum  573.  Veruni 
deinde  publica  munera  abdicare,  et 
vitam  inire  voluit  monachorum  pro- 
priam,  quibus  sex  monasteria  in  Si- 
cilia fortunis  suis  aedifìcaverat.  Se- 
ptimum  Romae  statuit  in  aedibus 
suis,  quod  S.  Andreae  dictum  est,  et 
nunc  ad  inclytam  congregationem 
monachorum  Camaldulensium  Ordi- 
nis  S.  Benedicti  pertinet.  In  ista  do- 
mo monasticam  vitam  egit  Grego- 
rius. Eum  autem  sequutum  esse  in- 
stitutum  S.  Benedicti  probat  prae- 
sertim  Dom.  Ioannes  Mabillonius  in 
praef.  saec.  I  Benedictini,  et  in  dis- 
sert.  singulari  de  monastica  vita 
S.  Gregorii  Magni  tom.  2.  Veterum 
analectorum.  Non  defuerunt  tamen, 
qui  Gregorium  S.  Equitii  institutum 
sequutum  esse  arbitrati  sint. 

Verum  Ecclesiae  publicum  bonum 
ex  monasterio  ad  gravissimas  res 
gerendas  Gregorium  revocavit.  Nam 

a  Pelagio  II  Diaconus  Ecclesiae  Ro- 
manae factus,  Constantinopolim  cum 
Apocrisiarii  munere  missus  est,  eo- 
que  officio  functus  egregie  fuit  apud 
Tiberium  II  et  Mauritium  Impera- 
tore?.; quo  tempore  inter  cetera,quae 
praeclare  fecit,  Eutjchio  Patriar- 
chae  circa  carnis  resurrectionis  dog- 
ma graviter  erranti,  catholicam  do- 
ctrinam  de  eo  dogmate  persuasit,  in 
cuius  rei  manifesta  confessione  Eu- 
tychius  deinde  mortuus  est.Cum  duos 
circiter  annos  sub  Tiberio,  et  ferme 
tres  sub  Mauritio  moratus  esset  Co- 
stantinopoli Gregorius,  anno  585  Ro- 
mani reversus,  Pelagio  II  in  Eccle- 
siae negotiis  pertractandis  adiutor 
fuit,  atque  in  posterum  ad  monasti- 
cam vitam  agendam  iterum  se  con- 
tulit. 

Pelagio  II  die  8  feb.  anno  590  in 
pestilentiae  calamitate  demortuo*, 
qua  Roma  eo  tempore  amicta  est, 
Gregorius  communi  Cleri  Romani 
suffragio  electus  Pontifex  fuit ,  et 
Senatus  Populique  Romani  acclama- 
tionibus  eius  electio  celebrata  est. 
Gonatus  ille  quidem  fuerat  Mauri- 
tium inducore  ut  electionis  suae  con- 
fìrmationem,  prout  ea  tempora  fere- 
bant,  non  faceret ,  ac  deinde  se  oc- 
cultare etiam  voluit ,  ne  collatura 
pontificatum  susciperet.  Sedspes  eius 
inanes  fuerunt.  Nam  Mauritius,  cui 
cognita  erat  Gregorii  virtus,  ei  li- 
benter  dignitatem  Pontifìciam  con- 
firmavit,  frustra  vero  Gregorius  stu- 
duit  abscondere  se.  Nam  divinis  in- 
diciis  repertus ,  plaudentibus  omni- 
bus die  3  septembris  anno  590  con- 
secratus  est.  Dum  ista  eveniebant, 
Gregorius  voluit  in  urbe,  quam  pe- 
stilenza depopulabatur,  supplicatio- 
nem,  seu  litaniam  septiformem,  aut 
septenariam  fieri  ad  Dei  misericor- 
diam  implorandam ,  de  qua  re  Gre- 
gorius Turonensis  loquitur  hist.1.10, 
cap.  1,  qua  supplicatione  durante  , 
octoginta  homines  pestifero  morbo 
correpti  obierunt.  Refert  autem  me- 
moratus  scriptor,  Gregorium  his  non 
esse  perterritum,  sed  in  proposito 
perseverasse,  donec  populi  poeniten- 

tia,  ac  piis  operibus  Beo  placuisset 
angelum  extermi natorem  ab  ista  ca- 
lamitate inferenda  prohibere. 

In  Pontifìcatu  qualem  se  Grego- 
rius  ostenderit  difficile  est  iis  hono- 
rificentiae  sententiis  referre ,  quas 
veritas ,  et  summae  virtutis  prae- 
stantia  postularet.  Nihil  fuit  in  gra- 
vissimo Pontificis  Maximi  munere, 
quod  ille  sanctissime,  sapientissime- 
que  non  impleverit.  Breviter  per- 
censebo  eius  singularem  erga  quatuor 
concilia  oecumenica,  atque  erga  quin- 
tana Synodum  observantiam  ,  cuius 
rei  praeclarum  testimonium  dixit  in 
Synodica,  ad  omnes  Orientis  Episco- 
pos ,  quam  Pontificatus  sui  initio 
scripsit.  Plura  sapienter  gessit,  prout 
superius  signitìcavimus ,  in  causa 
trium  capitulorum,  et  eins  studio, 
ac  laboribus  tribuendum  est,  multos, 
sdhismate  relieto ,  ad  Ecclesiae  Ca- 
tholicae  unitatem  reversos  esse.  Quid 
ad  religionem  catholicam  propagan- 
dam  gesserit;  quanta  constantia  quae 
munus  suum  in  totius  Ecclesiae  regi- 
mine requirebat,  effecerit,  ostendunt 
praesertim  ,  quae  circa  Anglo-Saxo- 
nes,  et  Ioannem  Ieiunatorem  Constan- 
tinopolitanum  Episcopum,  videbimus 
postea  Gregorium  Magnum  fecisse. 
Si  ligulari  fuit  erga  pauperes  beni- 
gnitate,  viduarum,  pupillorum ,  et 
auxilio  indigentium  ,  perpetuo  pa- 
tronus  ,  et  consolator  fuit.  Quanta 
scripserit,  quanta  doctrina  excellue- 
rit,  ostendit  perspicue  operum  eius 
editio  praeclara  a  Dom.  de  Sainte 
Marthe  Ab.  Generali  PP.  Benedicti- 
norum  Congregationis  S.  Mauri  Pa- 
risiis  facta  anno  1705  4  tom.  in  fol. 
et  vita  Pontificis  ab  eodem  P.  de 
Sainte  Marthe  scripta,  quae  tomo  4 
continetur,  quaeque  praecipue  ex 
Gregorii  scriptis  deducta  est.  Haec 
ad  Pontificis  sanctissimi  virtù tem, 
sapientiamque  commendandam  po- 
tius  ,  quam  ostendendam  ,  attigisse 
sufficiat.  Nunc  nonnulla  pertracte- 
mus,  quae  partim  pertinent  ad  re- 
fellendas  accusationes  ,  quibus  Gre- 
gorius  per  calumniam  impetitus  est, 
partim  ad  eius  illustriora  quaedam 


facta  clarius  exponenda  inservire 
possunt. 

S.  Gregorium  Magnum  fuisse  sa- 
pientissimum,prudentissimumque  vi- 
rum,  satis  ea  demonstrant,  quae  mox 
cursim  de  eius  vita  retulimus.  In- 
venti tamen  recenti  memoria  sunt 
homines,  qui  eum  veluti  acerbissi- 
mum  litterarum  omnium,  eorumque 
qui  eas  exeolunt ,  hostem  traduce- 
rent.  Ut  Oudinum,  et  Barbeyracum 
praeteream,  qui  cum  veteres  Eccle- 
siae Patres  in  invidiam  vocari  ag- 
gressi  sint,  nihilque  in  suis  operibus 
omittendum  putaverint,  quod  oppor- 
tunum  esse  iudicarunt  ad  id  conse- 
quendum  ,  quod  maxime  contende- 
bant,  hoc,  quod  diximus,  de  D.  Gre- 
gorio commenti  sunt;  de  iis  loquar 
tantum,  quae  Iacobus  Bruckerus  ha- 
bet  t.  3  Historiae  Criticae  Philoso- 
phiae,  et  in  appendice  ei  operi  sub- 
iecta.  Illis  in  locis ,  iniuriis  Grego- 
rium lacessit,  ac  de  Mathematicis  ab 
eo  eiectis ,  de  Palatina  Bibliotheca 
incensa,  de  humaniorum  litterarum 
studio  impedito ,  vehementer  ira- 
scitur. 

Verum  si  res  non  animo  praeiu- 
dicato,  sed  prout  veritas  ipsa  requi- 
rit,  consideretur,  apparebit  nihil  his 
accusationibus  levius,  nihil  homine 
erudito  indignius  esse  posse. 

De  Mathematicis  eiectis,  et  de  Bi- 
bliotheca Palatina  incensa,  primum 
dicamus.  Haec  accusationum  capita 
innituntur  omnia  Ioannis  Sarisbe- 
riensis  testimonio.  Is  enim  lib.  2 
e.  26  Operis,  quod  inscribitur  Po* 
lycraticon,  seu  de  nugis  curialium, 
haec  habet:  «  Ad  haec  Doctor  SSmus 
ille  Gregorius,  qui  melleo  praedi- 
cationis  imbre  totam  rigavit,  et  ine- 
briavit  Ecclesiam  ;  non  modo  ma- 
thesim  iussit  ab  aula  recedere,  sed 
ut  traditur  a  maioribus  ,  incendio 
dedit  probatae  lectionis-  Scripta  Pa- 
latinus  quaecumque  tenebat  Apollo-, 
in  quibus  erant  praecipua,  quae  cae- 
lestium  mentem,  et  superiorum  ora- 
cula  videbantur  hominibus  revela- 
re. »  Lib.  autem  8  e.  9,  postquam 
narrasse  t ,    Coni  modo    Imperatore  , 


Tempi nm  Capitolinum  tactum  esse 
de  cacio,  atque  eam  aedem  ideirco , 
eique  adiunctam  Bibliothecam  con- 
flagrasse, ait:  «  Fertur  tamen  B.Gre- 
gorius  Bibliothecam  combussisse  gen- 
ti lem,  quo  divinae  paginae  gratior 
esset  locus,  et  maior  auctoritas,  et 
diligentia  studiosior.  Sed  haec  sibi 
nequaquam  obviant ,  cum  diversis 
temporibus  potuerint  accidisse.  »  His 
Bruckerus,  ceterique  Gregorii  accu- 
sato res  valde  abutuntur.  Ioannem 
enim  perspicue  testari  aiunt,  et  Ma- 
thematicos  eiectos,  et  Palalinam  Bi- 
bliothecam igne  vastatam  a  Grego- 
rio fuisse;  Ioannis  auctoritatem  ita 
gravemsesse,  ut  eius  narrationi  as- 
sentiri  debeamus.  At  licet  haec  ad- 
versarii  conentur  ita  ornare,  ut  hae 
accusatione;  non  modo  verisimiles, 
sed  omnino  certae  possi nt  haberi  , 
numquam  tamen  id  poterunt  impe- 
trare. 

Non  agam  continuo  de  Ioannis 
Sarisberiensis  auctoritate,omnemque 
de  ca  re  disputationem  opportuniori 
loco  reservabo.  Illud  potius  conten- 
dam,  Ioannem  minime  testari,  eos, 
qui  mathematicas  disciplinas  cole- 
rent,  a  Gregorio  eiectos  fuisse.  Ne- 
que  id  pugnat  cum  verbis  superius 
recitatisi  Doctor  Sanctissìmus  ille 
Gregorìus  mathesìm  iussìt  ab  aula 
incedere.  Nam  matheseos  nomine  lo- 
annes,  non  mathematicas  disciplinas 
praestantissimas  prorsus,  et  utilissi- 
mas  signi ficavit,  sed  vanissimam  eam 
artem,  quae  cum  siderum  influxum 
spectet,  et  ex  astris  futura  contin- 
gentia  praedicat,  circa  vitam  fortu- 
namque  hominum ,  Astrologia  iudi- 
ciaria  vocatur.  Quare  cum  Ioannes 
ait ,  Mathematicos  a  Gregorii  aula 
pulsos  esse,  non  philosophos  Mathe- 
maticos, sed  stultissimos  astrologos 
iudiciarios  pulsos  esse  dicit. 

Neque  aliud  quidpiam  certe  eo  in 
loco  Ioannes  mathesis  nomine  signi- 
ficava ,  quam  ineptos  homines  ,  de 
quibus  loquuti  sumus.  Etenim  Gre- 
gorii Magni  auctoritatem  adhibet  ad 
astrologiam  iudiciariam  refellendam. 
Frustra    vero  ea  auctoritate  utere- 

tur,  nisi  matheseos  nomine  iudicia- 
riam astrologiam  intelligeret.  Deinde 
eam  artem  matheseos  nomine  indi- 
cat,  cuius  scripta,  caelestium  rnen- 
tem,  et  superiorum  or  acida  videban- 
tur  hominibus  revelare.  Id  autem  de 
astrologia  iudiciaria  dici  quidem  pot- 
est ,  in  mathematicas  vero  discipli- 
nas cadere  omnino  nequit,  quae  in 
nulla  futurorum  contingentium  prae- 
sensione  versantur.  Perspicuum  est 
igitur ,  Ioannem  matheseos  nomine 
astrologiam  iudiciariam  omnino  in- 
dicasse. 

Neque  hoc  in  Ioanne  Sarisberiensi 
est  singulare,  sed  eorum  omnium 
scriptorum  est  commune,  qui  ea  ae- 
tate  scripserunt,  qua  Sarisberiensis 
vivebat  ,  ut  eo  nomine  astrologiam 
iudiciariam  intelligerent.  Quo  loco 
luculentior  est,  et  gravior  Bruckeri 
in  Gregorium  Magnum  iniquità^,  qui 
cum  veluti  certum  et  ipse  habeat, 
liane  illi  nomini  ea  aetate  accommo- 
dari  consuevisse  significationem, Ioan- 
nis tamen  Sarisberiensis  verbis  a'mti- 
tur,  ut  Gregorium  Magnum  de  eieetis 
ex  aula  veris  Mathematicis  accinet. 

Loquamur  nunc  de  Bibliotheca  Pa- 
latina. Bruckerus,  ceterique,  quos 
commemoravimus,  scriptores ,  Gre- 
gorii Magni  iussu  incensam  esse  con- 
tendunt  Bibliothecam  in  Apollinis 
Palatini  aede  ab  Augusto  constru- 
ctam,  idque  aperte  demonstrare  quan- 
to odio  ad  versus  bonas  artes  ille  (la- 
graret.  Hoc  quidem  a  Ioanne  Sari- 
sberiensi ita  perspicue  traditum  est, 
ut  probari  omnino  non  possit  re- 
sponsio,  quae  aliata  quandoque  est, 
Ioannis  verba  non  de  universa  Bi- 
bliotheca Palatina,  sed  de  libris  tan- 
tum ,  quibus  astrologiae  iudiciariae 
praecepta  continentur,  intelligi  pos- 
se. Pugnat  enim  haec  interpretatio 
omnino  cum  Ioannis  verbis  ,  quibus 
non  aliquos  tantum  libros,  sed -Scri- 
pta Palatinus  quaecumque  tenebat 
Apollo-,  et  Bibliothecam  Gentilem  a 
Gregorio  incensam  affirmat.  Quam- 
quam vero  haec  ita  sint,  numquam 
tamen  concedi  poterit  a  Gregorio 
Palatinam  Bibliothecam  igne  va^ta- 

tam  esse.  Nam  neque  Toannes  Dia- 
conus  ,  qui  Gregorii  Magni  vitam  , 
resque  ab  eo  gestas  litteris  prodidit, 
neque  quisquam  eorum,  qui  ante  Sa- 
risberiensem  eius  opera  retulerunt , 
id  umquam  memorarunt.  Est  autem 
omnino  incredibile  eos  omnes  hoc 
fuisse  praetermissuros,  si  vere  a  Gre- 
gorio factum  esset,  et  Italos,  Gallos 
Hispanos  id  ignorasse  ,  uni  tamen 
Sarisberiensi  notum  perspectumque 
fuisse,  praesertim  cum  ii  aetate,  ge- 
nere et  ingenio  valde  diversi,  de  ea 
re  praetereunda  convenire  non  po- 
tuerint.  Reliquum  est  igitur,  ut  fa- 
teamur  praetermissam  a  scriptoribus 
Sarisberiensi  antiquioribus  hanc  in- 
censae  Bibliothecae  Palati nae  nar- 
rationem  fuisse,  quod  eorum  aetate 
nondum  excogitata  ,  et  conficta  ea 
narratio  esset,  vel  falsam  omnino 
esse  illi  certo  scirent. 

Praeterea  neque  causam  quidem 
afFerre  adversarii  possunt,  quae  ve- 
risimilis  aliqua  ratione  sit,  quaque 
adductus  fuerit  Gregorius  ab  Biblio- 
thecam  illara  incendendam.  Affir- 
mant  quidem  exloannis  Sarisberien- 
sis  testimonio  patere,  id  a  Gregorio 
factum  esse,  ut  neglectis  ceterarum 
disciplinar um  studiis,  ad  solas  sacras 
litteras  Christiani  converterentur. 
Verum  haec  nullius  prorsus  momenti 
responsio  est.  Nam  Gregorius,  si  Bi- 
bliothecam  Palatinam  innammandam 
arbitratus  est,  ut  id  consequeretur, 
quod  adversarii  contendunt,  egisset 
id  ,  quod  omnino  impar  erat  ei  rei 
efficiendae ,  quam  sibi  proposuisset. 
Etenim  Palatina  Bibliotheca  crema- 
ta ,  reliquae  in  Urbe  aliae  plures  Bi- 
bliothecae supererant,  a  quibus  eerte 
Gregorius  incendendis  abstinuit.  Ita- 
lia ,  et  Gallia  refertae  libris  erant, 
quibus  bonarum  artium  studia  illu- 
strabantur.  Quamobrem  Christiani 
profanarum  disciplinarum  studiosi, 
vel  domi,  vel  in  reliquis  Bibliothe- 
cis  ,  uti  poterant  libris  ad  eas  per- 
tinentibus.  Nullo  pacto  igitur  pote- 
rat  sperare  Gregorius,  ut  Bibliotheca 
Palatina  incensa,  Christiani  relictis 
profanis  studiis,  ad  sacras  discipli- 


nas  dumtaxat  coiendas  se  conferrcat. 
Existimandum  ergo  esset,  Gregoriani 
virum  prudentissimum  non  intelle- 
xisse  quid  ageret,  neque  vidisse,  se 
nulla  de  causa  facturum  esse  id,  quod 
in  summam  invidiam  eum  fuisset  vo- 
caturum.  Id  vero,  nisi  omnem  iure 
conceptam,  confirmatamque  de  Gre- 
gorii prudentia,  sapientiaque  opinio- 
nem  falsam  esse  dicamus  ,  concedi 
nulla  ratione  potest. 

Atque  affertur  hic  opportunitas 
de  Ioannis  Sarisberierisis  auctoritate 
nonnulla  dicendi.  Plurimi  enim  fa- 
ciendum  esse  eius  testimonium  ad- 
versarii contendunt,  et  eiusdem  per- 
spicuam  narrationem  coniecturis,  ar- 
gumentisque  nostris  anteferendam 
esse.  Verum  etsi  ii  plura  dicant,  ut 
suaderepossint,  Ioanni  haec  narranti 
fìdem  omnino  haberi  oportere,  illud 
tamen  veluti  certum  existimandum 
erit ,  nullam  Ioannis  hac  in  re  es- 
se posse  auctoritatem.  Nam  Ioannes 
fere  sex  post  Gregorium  saeculis  vi- 
xit.  Gregorius  enim  anno  post  Chri- 
stum  natum  604  vita  functus  est , 
quemadmodum  Monachi Maurini  eius 
Operunf  editores  argumentis  minime 
dubiis  docent.  Ioannes  vero  Sari- 
sberiensis  anno  1182  diem  supremum 
obiit,  prout  Guillelmi  Cavei,  et  I.  Al- 
berti Fabricii  sententia  fert.  Nulla 
praeterea  vetera  monumenta  Ioannes 
affert,  quibus  narrationem  suam  mu- 
nire possi  t.  Uti  tur  verbis  fertur,  tra- 
ditur  a  maìoribus,  quibus,  prout  ex 
eiusdem  operis  lectione  apparet,  non 
vetera  certa  monumenta,  sed  tradi- 
tiones  populares,  nulloque  fultas  gra- 
vi monumento  Ioannes  indicat,  quas 
traditiones  nullo  fundamento  innixas 
nihili  faciendas  in  historia  esse  re- 
centiores  critici  ostenderunt.  Sequi- 
tur  igitur  nullam  Ioannis  Sarisbe- 
riensis  auctoritatem  in  hoc  negotio 
esse,  cum  sexcentos  ferme  post  an- 
nos,  ex  quo  res  gesta  dicitur,  omnium 
princeps,  nullis  adductis  vetustiori- 
bus  monumentis,  rem  antea  inaudi- 
tam  de  Gregorio  narret. 

Hoc  autem  in  loco  requirendum 
prorsus  est  a  Bruckero  ,  ceterisque 

Gregorii  inimicis,  ut  videant  ne  in- 
constantiae  in  disptftando  iure  repre- 
hendi  possint.  Nam  cum  veluti  pri- 
mam  artis  criticae  legem  statuerint, 
ut  scriptoribus  fìdes  minime  habea- 
tur,  qui  longius  ab  ea  aetate  absunt, 
qua  res  evenisse  dicitur,  si  omnium 
primi,  nulliusque  adductis  monumen- 
tis  rem  aliquam  narrent,  est  certe 
levissimum  ad  evincendum  id,de  quo' 
Gregorium  accusant ,  Sarisberiensis 
testimonium  adhibere.  Neque  est  du- 
bium  ,  si  ille  quidquam  retulisset , 
quod  Gregorio  gloriosum  adversarii 
putarent ,  eos  Sarisberiensis  aucto- 
ritatem  contemnendam  pronuncia- 
turos  fuisse;  nunc  autem  ea  tantum 
de  causa,  iniquum  iis  videri  memo- 
rati scriptoris  auctoritatem  reiicere 
quod  eiusdem  narratione  declarari 
posse  arbitrantur,  Gregorium  rudem 
hominem  et  fanaticum  fuisse  iniusti- 
tia  est. 

His  quae  hactenus  diximus,  id  de- 
nique  accedit,  quod  huius  scriptoris 
auctoritatem    omnino    evertit.  Etsi 
enim   ei   ingenium,  et  eruditio  ,  ut 
tum  erant    tempora ,   non    defuerit, 
compertum    est  taraen  ,   eum    artis 
criticae  piane  expertem  ,  et   in    di- 
iudicandis   veteribus  historiis  mini- 
me prudentem  fuisse.  Id  apparet  ex 
eius  operum  lectione,  in  quibus  sae- 
penumero  utitur  popularibus  ineptis- 
que    traditionibus ,  easdemque    pro- 
bat.  Exempli  loco  adcìucam  id  quod 
ille  1.  5  e.  8  Polycraticon   scribit  de 
Traiano  Imperatore,  Gregorio  Magno 
Deum  deprecante,  ab  lnferis  liberato. 
«  Ut  vero,  inquit,  in  laude  Traiani 
facilius  acquiescant,  qui  alios  ei  prae- 
ferendos  opinantur,  virtutes  eius  le- 
gitur  commendasse  Bmns  Papa  Gre- 
gorius,  et  fusis  prò  eo  lacrimis  infe- 
rorum  compescuisse  incendia...  Fer- 
tur  autem  Bmus  Gregorius  Papa  tam- 
diu  prò  eo  fudisse  lacrimas,  dónec  ei 
revelatione  nuntiatum  sit,  Traianum 
a  poenis   Inferni  liberatum ,  sub  ea 
tamen    conditione  ,  ne    ulterius  prò 
aliquo  infìdeli  Deum  sollicitare  prae- 
sumeret.»  Nihil  vero  esse  potest  tam 
fabulosum ,  quam  id ,  quod  mox  in- 


dicata narratione  continetur.  Perspi- 
cuum  est  igitur  Ioannem  Sarisbe- 
riensem  ,  qui  ea  de  Traiano  refert, 
quae  vidimus,  hominem  fuisse  rerum 
veritatis  diiudicandae  prorsus  exper- 
tem ,  et  fidem  non  mereri  cum  de 
rebus  ab  aetate  sua  remotis,  et  gra- 
vibus  monumentis  destitutis  verba 
facit. 

Praeter  ea  quae  exposuimus  accu- 
sationum  capita,  quaeque  falsa  esse 
demonstravimus,  illud  etiam  Grego- 
rio Magno  obiicitur ,  humaniorum 
scilicet  litterarum  studia  generatim 
vetuisse.  Longe  rìiversam  de  Grego- 
rio Magno  opinionem  ex  iis  conci- 
pere  necesse  est,  quae  Ioannes  Dia- 
conus  1.  2  e.  12  eiusdem  Pontificis 
vitae  refert  :  «  Videbantur  passim 
cum  eruditissimis  clericis  adhaerere 

Pontifici   religiosissimi   Monachi 

Tunc  rerum  sapientia  Romae  sibi 
templum  visibiliter  quodammodo  fa- 
bricarat,  et  septemplicibus  artibus 
veluti  columnis  nobilissimorum  to- 
tidem  lapidum  Apostoliche  Sedis  a- 
trium  fulciebat.  Nullus  Pontifici  fa- 
mulantium  a  minimo  usque  ad  ma- 
ximum, barbarum  quodlibet  in  ser- 
mone, vel  habitu  praeseferebat ,  sed 
togata  Quiritum  more,  seu  trabeata 
Latinitas,  suum  Latium  in  ipso  la- 
tiali  palatio,  singulariter  obtinebat. 
^efloruerant  ibi  diversarum  artium 
studia  etc.  »  Haec  profecto  Pontifì- 
cem  ostendunt,  non  modo  animo  ab 
humaniorum  litterarum  studiis  non 
alieno,  veruni  etiam  bonis  artibus 
prorsus  amico  cum  eius  aula  memo- 
rato in  loco  fuisse  tradatur,  quan- 
tum ea  tempora  patiebantur  bona- 
rum  artium  domicilium ,  et  Grego- 
rius describatur  ita  fuisse  compa- 
ratus ,  ut  litteratis  dumtaxat ,  et 
humanitatis  deditis  hominibus  fami- 
liariter  uteretur.  Est  vero  omnino 
ridiculum  ,  ab  eo  humaniores -artes 
odio  fuisse  habitas ,  qui  litteratos 
homines  ceteroquin  diligeret,  et  di- 
gnos  existimaret,  quibuscum  vivendi 
consuetudine  coniungeretur. 

Ad  rem  vero  ipsam  quod  attinet, 
facile  est  etiam  hoc  accusationis  gè- 

nere  Gregorìum  purgare.  Nihil  di- 
cara, quam  sit  leve,  qùamque  absur- 
dum, contendere,  Gregorium  Magnum 
Marci  Tullii  Ciceronis  libros  ab  ho- 
minum  manibus ,  et  usu  auferendos 
conatum  vehementer  esse,  Titi  Livii 
historiam  flammis  tradidisse.  Hoc 
enim  refertur  tantummodo  a  scri- 
ptoribus  nonnullis  ,  qui  saeculo  15 
vixerunt  ,  quique  hac  in  re  nullius 
sunt  auctoritatis.  Deinde  quemadmo- 
dum  certuni  est  Gregorium  Magnum 
neque  Palatinam,  neque  ceteras  alias 
Bibliothecas  vastasse  ;  ita  est  per- 
spicuum,  eum  neque  contra  M.  Tullii 
et  Titi  Livii  libros,  quidquam  moliri 
potuisse  ,  praesertim  cura  nihil  ille 
conatus  esse  tradatur  adversus  alio- 
runi  auctorura  veterum  libros ,  qui 
licentia  scribendi  ,  et  superstitiosis 
fabulis  ,  quas  continent ,  legentibus 
graviori  periculo  esse  potuissent. 

Illud  dicam  dumtaxat  ,  duo  illa 
loca,  quae  ex  Gregorii  epistolis  af- 
feruntur  ,  ut  eum  humaniorum  lit- 
terarum  hostem  fuisse  evincatur,  huic 
rei  demon?traadae  omnino  inservire 
non  posse.  Nam  quae  ille  ait  ,  in 
epistola  ad  S.  Leandrum  de  nulla 
cura,  quam  adhibuerit,  ut  libri  mo- 
rales  sui  in  Iob,  eleganti  stilo  com- 
mendarentur,  non  ideo  a  Gregorio 
dicuntur,  quod  humanitatem  odisset, 
sed  quod  in  eiusmodi  expositione  , 
magis  de  dogmatibus  explicandis,  et 
doctrinae  puritate  tradenda  ,  quam 
de  stili  ornamento  sollicitus  esse  de- 
buerit.  «Neque  enim,  inquit,  haec  ab 
ullis  interpretibus  in  Scripturae  Sa- 
crae  auctoritate  servata  sunt.»  Quae 
vero  Gregorius  1.  9  ep.  54  ad  Deside- 
rium  Episcopum  Viennensem  in  Gallia 
scripsit,  ut  eum  reprehenderet,  quod 
nonnullos  in  grammaticae  praeceptis 
instituendos  suscepisset ,  id  non  de 
Pontificiserga  humanaslitteras  odio, 
sed  de  s*us  iudieandi  ratione  acci- 
piendum  est,  qua  censebat  ab  Epi- 
scopi gradu  ,  et  gravitate  alien  um 
esse,  grammaticam  docere.  Illud  cer- 
tuni denique  est  nullum  afferri  mo- 
numentum  posse,  ex  quo  pateat,  Gre- 
gorium litterarura  studia  prohibuis- 


se,  eum  praetoris  urbani,  seu  prae- 
fecti  munere  functus  sit,  et  publica 
negotia  prò  Pelagio  II  praeclare  ges- 
serit,  id,  quod  in  nomine  litterarum 
inimico  non  contigisset;  atque  exeius 
etiam  operum  lectione  pateat,  eum 
non  modo  in  sacris,  verum  etiam  in 
profanis  studiis  fuisse  versatum. 

Postquam  ostendimus,  nonnisi  per 
calumniam  pronuntiari  de  Gregorio 
Magno  posse,  eum  Mathematicos  ab 
aula  eiecisse  ,  Bibliothecam  Palati- 
nam infiammasse,  litterarum  huma- 
niorum cursum  prohibere  conatum 
esse,  nunc  illud  est  demonstrandum  , 
falsum  omnino  esse ,  ab  eodem  Pon- 
tifico eversa ,  fractaque  fuisse  tum 
magnifica  Romae  vetera  aedificia , 
tum  signa,  aliaque  Urbis  ornamen- 
ta. Est  enim  hoc  omnino  iniquis- 
simum  de  Gregorio  anirmare.  Nam 
si  haec  vera  essent  existimanda , 
Gregorius  non  in  sapientissimis  Ro- 
manis  Pontificibus  ponendus ,  sed 
eum  Vandalis  ,  Gothis  ,  Longobar- 
dis,  aliisque  huius  generis  hominibus 
esset  conferendus,  a  quibus  extrema 
pernicies ,  tum  litterarum  studiis, 
tum  Italiae  .  Urbique  nostrae  illa- 
ta est. 

Ad  huius  rei  falsitatem  ostenden- 
dam,  undique  possentargumenta  gra- 
vissima adduci.  Primo  enim  facile 
est  ostendere,  omnino  apparere  Gre- 
gorium Magnum  de  aedificiis,  signis- 
que  evertendis  numquam  prorsus  co- 
gitasse. Ortus  ille  Romae  erat  ex 
illustri  Senatorio  genere,  libéralis- 
sime fuerat  insti tutus  ,  et  praetoris 
urbani  ,  sive  praefecti  urbis  munus 
gesserai.  Amasse  ergo  eum  Patriam 
suam,  et  illius  splendoris,  ac  orna- 
mentorum  diligentissimum  fuisse  pu- 
tandum  est  ,  ut  omnino  incredibile 
per  se  esse  dici  debeat  eundem  de 
Patria  ipsa  spolianda,  evertendaque 
cogitasse. 

Gregorius  vero  ipse  ostendit,  quam 
esset  ab  hoc  Consilio  suscipiendo  a- 
lienus.  Extat  eius  Homilia  18  in  Eze- 
chielem,  ab  eo  habita  quando  Agi- 
lulphus  Longobardorum  Rex  ,  cura 
exercitu  ad  Urbem  obsidendam  ap- 

propinquaret.  Est  ea  querelarum,  et 
iusti  doloris  piena,  tum  propter  ce- 
teras  calamitates,  quibus  haec  urbs 
afficiebatur,  tum  propter  erebras  ve- 
terum  aedificiorum  ruinas.  «  Ipsa 
autem,  inquit,  quae  aliquando  mundi 
domina  esse  videbatur,  qualis  reman- 
serit  Roma  conspicimus,  immensis 
doloribus  multipliciter  attrita  ,  de- 
solatone   civium  ,   impressione    ho-* 

stium,   frequentia  ruinarum Ubi 

enim  Senatus?Ubi  populus?Et  tamen 
ipsos  nos  paucos  ,  qui  remansimus  , 
adhuc  quotidie  gladii,  adhuc  quotidie 
innumeràe  tribulationes  premunt... 
et  tamen  in  paucis  qui  sunt,  do- 
lores,  et  gemitus  quotidie  multipli- 
cantur;  iam  vacua  ardet  Roma.  Quid 
autem  ista  de  hominibus  dicimus, 
cum  ruinis  crebrescentibus,  ipsa  quo- 
que aedifìcia  destrui  videmus?  » 

Tarn  vero  est  exploratum ,  hunc 
Ponti ficem  ,  qui  in  praecipuis  Urbis 
calamitatibus ,  atque  casibus,  vete- 
rum  aedificiorum  eversionem  pone- 
bat  ,  de  iisdem  aedificiis  e/ertendis 
consilium  inire  non  potuisse.  Quae 
vero  probabilis  afferri  causa  potest, 
ut  ita  de  sapientissimo  Pontifice  su- 
spicandi  rationem  aliquam  habea- 
mus?  Nulla  profecto.  Nam  quod  non- 
nulli aiunt  ,  id  gestum  a  Gregorio 
fuisse,  ut  a  Romanis  omne  idolorum 
Religionis  amplectendae  periculum 
depelleret.  levissimum  omnino  esse 
manifestum  est.  Etenim  ea  aetate 
nemo  Romae  erat,  qui  ab  idololatrica 
superstitione  vehementer  non  abhor- 
reret.  Timere  igitur  Gregorius  non 
poterat,  ne  ex  Deorum  simulacris  , 
aut  delubris,  Romani  in  Idololatriam 
iterum  inducerentur.  Intelligebat 
Gregorius,  Romanos  iampridem  as- 
suevisse  ea  intueri,  non  veluti  Re- 
ligione aliqua  digna  ,  secl  tamquam 
praeclara  artificum  praéstantissimo- 
rum  opera,  et  urbis  suae  ornamenta; 
itaque  iis  conservatis,  minime  eorum 
in  Christiana  Religione  constantiam 
periclitari.  Habebat  autem  superio- 
rum  Pontificum  sanctissimorum  ex- 
en.pla,  qui  licet  periculosioribus  tem- 
poribi  s  vixissent,  numquam  tamen 

quidquam  detrimenti  a  statuis,  de- 
lubrisque  metuerant.  Incredibile  est 
prorsus ,  eum,  cum  nulla  metuendi 
causa  esset,  ea  metuisse,  quae  supe- 
riores  Pontifices  non  timuerant,  qui 
in  difficiliora  religioni  tempora  in- 
ciderant. 

Quod  si  fingere  etiam  id  velimus, 
Gregorium  de  aedificiis  simulacrisque 
evertendis  et  confringendis  cogitasse, 
certum  est  eum  id  eificere  non  po- 
tuisse.  Obstitissent  enim  Romani  ci- 
ves  Pontificis  conatibus  ,  eumque 
a  tanta  clade  Urbi  inferenda  prohi- 
buissent.  Solebant  Romani  haec  ar- 
tium  monumenta  summo  in  ìionore 
habere  ,  et  suum  erga  haec  Urbis 
ornamenta  Romani  amorem  conser- 
varunt,  etiam  per  ea  tempora,  qui- 
bus Roma  a  barbaris  direpta  fuit. 
Quare  Procopius  ,  qui  Belisarium, 
Urbem  Italiamque  a  Gothorum  do- 
minatu  liberantem  proscquutus  est, 
de  suae  aetatis  Romanis  scribit  lib.  2 
belli  Gothici:  «  Supra  omnes,  quos 
equidem  novimus,  urbis  studiosi  suae 
Romani,  res  omnes  patrias  retinere, 
et  conservare  satagunt,  ne  quid  an- 
tiqui decoris  Romae  depereat.  Et 
quamvis  diu  dominationem  barbari- 
cam  passi  sint,  Urbis  tamen  aedifìcia 
servarunt;  et  quam  plurima,  quoad 
eius  fieri  potuit,  ornamenta.» Ex  his 
vero  quisqueintelligit,passuros  num- 
quam fuisse  Romanos,  ut  Gregorius 
vetera  monumenta  ,  ac  signa  ever- 
tere^. Cum  enim  ii  perpetuo,  et  sub 
ipso  Gothorum  dominatu  studiosis- 
simi fuerint  de  urbis  suae  ornamen- 
tis  conservandis,  incredibile  prorsus 
est,  ita  desides,  et  rerum  urbanarum 
negligentes  illos  evasisse  Gregorii 
aetate,  ut  impune  Gregorio  esse  po- 
tuerit,  Urbem  non  modo  exspoliare, 
verum  etiam  ruderibus  aedificiorum 
prolapsorum  compiere,  quin  quis- 
quam  ex  civibus  eum  prohibuerit , 
quisquam  contra  Pontificis  conatus 
Imperatoris  opem  imploraverit. 

Atque  haec  quidem,  considerato 
dumtaxat  Populi  Romani  erga  pa- 
triam  suam  studio,  ostendunt  quarn 
falsum  sit,  Gregorium,  si  consilium 

illud  suscepisset  de  aedificiis,  signis- 
que  evertendis,  illud  facto  implere 
potuisse.  Est  vero  hoc  omnino  cer- 
tuni ,  etsi  existimare  velimus  ,  Ro- 
manos  iis  temporibus  ita  compara- 
tos  fuisse ,  ut  Gregorii  in  Urbis  ae- 
dificia, ac  ornamenta  conatibus,  vel 
assentiri,  vel  connivere  vellent,  num- 
quam  tamen  per  Imperatorum  leges 
ei  licere  potuisse  ,  quod  ab  eo  per- 
fectum  esse  aiunt  adversarii.  Nam 
ut  de  Ethnicis  taceam  ,  omnes  fere 
Christiani  Imperatores  legibus  suis 
prospexerant,  ut  vetera  Urbis  aedi- 
ficia, signa,  aliaque  huius  civitatis 
monumenta  diligenter  servarentur, 
utque  publica  etiam  pecunia  provi- 
deretur  ,  ne  ea  ulla  ratione  interi- 
rent.  Eiusmodi  leges  tum  in  Theo- 
dosiano  ,  tum  in  Iustinianeo  codice 
extant.  Iam  vero  cum  Imperatorum 
legibus  cautum  esset,  ne  quod  de- 
trimentum  publicis  aedificiis,  simu- 
lacris,  aliisque  Urbis  ornamentis  in- 
ferretur,  quis  sibi  persuadeat  potuis- 
se Gregorium  ea  penitus  vastare  ? 
Nam  est  incredibile,  in  urbe,  quae 
Graecorum  Imperatorum  potestati 
adirne  suberat ,  licuisse  impune  im- 
peratorias  has  leges  violare.  Quis 
vero  sibi  in  animum  inducat  Mau- 
ritium  ,  et  Phocam  praesertim  id 
fuisse  passuros,  si  contentiones  cum 
Mauritio  habitas  a  Gregorio,  et  Pho- 
cae  indolem  perpendat,  qui  ultimo 
Gregorii  Pontificatus  anno  impe- 
ravit? 

Verum  eiusmodi  causa  est,  quam 
pertractamus,  ut  coniecturis  prorsus 
ad  illam  evincendam  non  indigeamus. 
Etenim  ea  suspicio,  de  qua  hactenus 
egimus,a  Gregorio  erit  certe  amoven- 
da,  si  perspicuum  sit,  multo  post  eius 
aetatem,  plurima  tum  simulacra,  tum 
vetera  aedificia  in  Urbe  superfuisse. 
Quomodo  enim  accusari  amplius  Gre- 
gorius  poterit  de  eversis  aedificiis, 
fractisque  signis,  monumentisque  ve- 
teribus  huius  urbis,  si  constet,  Gre- 
gorio vita  functo,  horum  monumen- 
torum  magnam  copiam  in  Urbe  fuis- 
se ?  At  id  omnino  extra  controver- 
siam  esse  ma.nifestum  est,  Nam  ad 


signa,  et  simulacra  quod  spectat, 
certe  a  gravibus  accepimus  auetori- 
bus,  ingentem  eorum  numerum  Con- 
stantem  Impera torem  anno  663  ad 
Urbem  venientem  in  ea  invenisse , 
et  plurima  ex  iis  abstulisse,  ac  Sy- 
racusas  deportanda  curasse.  Praeter- 
ea  ad  gra  vissi  mas,  quas,  aetate  no- 
stra, Italia,  et  Roma  passa  est  ca- 
lamitates,  plurima  supererant  prae- 
clarissima  signa  in  Urbe,  et  magna 
copia  eorundem  etiam  nunc  in  hac 
urbe  superest.  Praeclara  ex  his  non 
pauca  excellentissima  artium  monu- 
menta, Pii  VII  auctoritate  ,  et  am- 
plissimi Cardinalis  Herculis  Consal- 
vii  de  Pontificia  Ditione  tota  egre- 
gie meriti  virtute,  reversa  ex  Gal- 
liis  in  Urbem  esse ,  Romani  omnes 
gratulati  sumus.  Magno  numero  de- 
nique,  et  ea  quidem  persaepe  integra 
effossa  sunt  signa  ,  quemadmodum 
ex  Ficoronii,  et  Winkelmanni  ope- 
ribus  intelligitur.  Quod  pertinet  ve- 
ro ad  vetera  aedificia,  diuturno  post 
Gregorium  tempore  stetisse  ,  eaque 
tandem  vel  temporis  iniuria ,  vel 
bellis  civilibus,  intestinis  discordi is, 
vel  hostium  incursìonibus  interiisse, 
tum  universa  eorum  temporum  hi- 
storia  declarat,quae  Gregorium  con- 
sequuta  sunt,  tum  Carolus  Fea  os- 
tendit  in  dissertatione  de  ruinis  Ur- 
bis, quam  historiae  artium  Winkel- 
manni ab  eo  editae  coniunxit.  Facto 
igitur  ipso  constat,  Gregorium  Ma- 
gnum,  neque  aedificia,  neque  signa, 
ac  simulacra  Urbis  evertenda,  ac 
frangenda  curasse. 

Reliquum  est,  ut  antequam  dispu- 
tationem  hanc  relinquamus,  illud  et- 
iam breviter  indicemus  ,  scilicet  has 
accusationes  nullo  gravium  Scripto- 
rum  testimonio  inniti.  Quae  enim 
potest  esse  ad  id  persuadendum,  de 
quo  Gregorius  accusatur,  Amalrici, 
Leonis  Urbevetani,  Raphaelis  Vol- 
terrani auctoritas  ?  Nam  Amalricus, 
et  Leo  saeculo  14  ,  Raphael  vero 
saeculo  15  exeunte  ,  et  16  ineunte 
vixit.  Sunt  praeterea  eius  generis 
scriptores,  qui  nullo  in  historiis  re- 
ferendis  delectu  utuntur,   ac  veluti 

certum,  atque  exploratum  saepe  re- 
ferunt  iti  ,  quod  omnino  fabulosum 
iudicandum  est.  Id  de  Volaterrano 
Tiraboschius  ,  de  Leone  Lamius , 
de  Amalrico  Muratorius  animadver- 
terunt.  Est  igitur  perspicuum,  ind- 
iani horum  Scriptorum  esse  pos- 
se ad  id  de  Gregorio  docendum  au- 
ctoritatem  ,  cum  credulis  scriptori- 
bus,  et  qui  octingentis,  vel  non- 
gentis  post  Gregorium  annis  scri- 
pserunt,  fìdem  habere  non  debeamus. 
His  accedit,in  magno  veterum  scri- 
ptorum numero  ,  qui  de  Gregorio 
Magno  exposuerunt,  neminem  inven- 
timi esse,  qui  narret,  hunc  Pontifi- 
cem  Urbis  aedifìcia  evertenda,  ac 
signa  confringenda  curasse.  Non  id, 
inquam,  Gregorius  Turnonensis,  non 
Isidorus  Hispalensis,  BSda,  Luitpran- 
dus,  Paullus,  et  Ioannes  Diaconi,  non 
Anastasius  Bibliothecarius.  Sequitur 
igitur  has  accusationes  ,  quas  iam 
pluribus  ex  capitibus  ,  incredibiles 
omnino  esse  demonstravimus,  ea  et- 
iam  de  causa  contemni  debere,  quod 
ab  iis  scriptoribus  sint  profectae  , 
qui  ad  ndem  in  iis  rebus  faciendam 
idonei  omnino  non  sunt. 

Multo  iniquior,  et  Gregorio  Magno 
iniuriosior  est  alia  accusatio ,  quae 
ex  agendi  ratione  desumitur  ,  qua 
Pontifex  erga  Phocam  Imperatorem 
usus  est  imperii  eius  initio  ,  cum  , 
Mauritio  sublato,  ipse  imperatoriam 
potestatem  adeptus  est.  Nam  accu- 
satio ,  seu  potius  calumnia  ista  eo 
spectat,  ut  Gregorium  ,  quem  inte- 
gerrimae,  honestissimaeque  vitae  lau- 
de praestitisse  certum  est,  veluti  im- 
becillenti assentatorem,  atque  etiam 
animo  adeo  pravo  comparatum  tra- 
ducat,  quo  temporibus,  et  fortunae 
inserviens,  neque  honestatis,  neque 
veritatis  rationem  habuerit. 

Mauritius  anno  582  imperium  ob- 
tinuerat,  in  cuius  tamen  administra- 
tione,  oeconomia  ,  quam  adhibebat, 
et  quae  ad  avaritiam  prorsus  acce- 
dere videbatur ,  ei  vehementer  de- 
trimento fuit.  Non  defuerunt  ,  qui 
affirmaverint  ,  Mauritium  avaritiae 
causa  eo  pervenisse,  ut  in  Avarica 


expeditione  ,  cum  duodecim  Roma- 
norum  militum  millia  capta  fuissent, 
passus  sit  a  Duce  Avarum  omnes 
trucidari  potius,  quam  ut  modicam 
pecuniae  summam  solveret  ab  eo 
petitam  ad  eorundem  restitutionem. 
Veruni  haec  nimis  malevole  de  Mau- 
ritio pronuntiata  sunt.  Milites  enim 
isti  turbulenti  erant,  qui  Imperato- 
rem  vehementer  seditionibus  offen- 
derant,  ut  princeps  acriter  indigna- 
ta eisdem  opem  afferre  noluerit  cum 
in  hostium  manus  venissent,  neque 
animo  tamen  reputans ,  hostes  tam 
atrocem  cladem  de  iis  esse  facturos. 
Certum  enim  est,  Mauritium  ,  cum 
comperit  milites  illos  fuisse  truci- 
datos  ,  incredibili  dolore  perculsum 
esse,  ac  Deurii  exorasse  ,  ut  in  hac 
vita  potius  quam  in  altera  de  se 
ultionem  sumeret  ,  eo  quod  auxilio 
non  allato,  milites  sui  interfecti  fuis- 
sent. Iam  vero  Mauritius  anno  602 
cum  statuisset  exercitum  suum  ultra 
Dan  ubi  um  debere  hiemare,  quo  ho- 
stium impensis  eo  tempore  viveret, 
milites  ab  eo  defecerunt,  et,  Exar- 
cha  Centurionum  Phoca  duce,  Con- 
stantinopolim  venerunt.  Mauritius 
una  cum  coniuge,  et  quinque  liberis 
captus  a  Phoca  est,  et  deinde  omnes 
eo  iubente,  trucidati  sunt. 

Cum  Phocas  die  23  Novembris  an- 
no 602  Imperatoria  corona  donatus 
esset,  die  25  Aprilis  anno  603  eius 
et  Leontiae  Augustae  imagines  Ro- 
mani delatae  sunt,  quas,  postquam 
Clerus,  et  Senatus  Romanus  accla- 
mationibus  fieri  solitis  excepisset, 
Gregorius  iussit  in  Lateranensi  pa- 
latio  poni.  «  Septimo  calendarum 
maiarum  (ait  Ioannes  Diaconus  in 
S.  Gregorii  Magni  vita  lib.4cap.4) 
indictione  sexta  ,  imago  Phocae,  et 
Leontiae  Augustorum  cum  eorundem 
favcrabilibus  litteris  Romam  delata 
est;  et  postquam  a  Clero,  et  Senatu 
acclamatum  est  eis  in  Basilica  Iulii, 
iussu  Gregorii,  in  oratorio  S.  Cae- 
sarii,  Lateranensi  palatio,  constituta 
reponitur.»  Gregorius  Phocae  litte- 
ras  scripsit  ,  quae  lib.  13  n.  31,  38 
et  39  continentur,  In  iis  litteris  Pho- 

cae,  et  Leontiae  Augustae  gratula- 
ti^, ita  de  Imperatore  loquitur,  ut 
ab  eo  se  multa  bene  sperare  prò 
Ecclesiae  ,  et  Reipublicae  utilitate 
demonstret.  Ex  his  ìitteris  aceu>atio 
ista  tota  deducitur,  atque  eae  affe- 
runtur,  ut  inde  concludatur,  Grego- 
rium  Magnum  imbecillem  assenta- 
torem  fuisse,  qui  non  erubuerit  ter- 
ranno atrocissimo  gratulari. 

Àrbitror  non  esse  inopportunum, 
hic  epistolae  ad  Phocam  scriptae  te- 
stimonium  recitare  ut  appareat,  quid 
revera  Pontifex  affirmaverit.  Itaque 
Gregorius  primo  loco  ait,  Deum,  qui 
potestate  sua  eventus  omnes  mode- 
ratur,  et  cui  homines  omnes  inser- 
viunt,  quandoque  principem  aliquem 
ad  populi  punitionem  excitare  ,  et 
aliquando  ad  imperium  afferre  prin- 
cipem, qui  afflictos  consoletur,  atque 
ex  calamitatibus,  quas  patiebantur, 
eripiat.  Hoc  nunc  subdit  Gregorius 
sperare  se  a  Deo  esse  factum.  Quare 
ait:  «Laetentur  caeli  et  exultet  ter- 
ra, et  benignis  vestris  actibus  uni- 
versae  Reipublicae  populus  nunc 
usque  vehementer  afflictus  hilarescat. 
Comprimantur  iugo  vestrae  domina- 
tionis  superbae  mentes  hostium,  re- 
lè ventur  vestra  misericordia  contriti, 
ac  depressi  animi  subiectorum.  Vir- 
tus  caelestis  gratiae  inimicis  vos 
terribiles  faciat,  pietas  subditis  be- 
nignos.  Quiescat  felicissimis  tempo- 
ribus vestris  in  universa  Republica, 
prolata  sub  causarum  imagine,  prae- 
da  pacis.  Cessent  testamentorum  in- 
sidiae ,  dònationum  gratiae  violen- 
ter  exactae ,  redeat  cunctis  in  rebus 
propriis  secura  possessio...Hoc  nam- 
que  inter  Reges  gentium  ,  et  Rei- 
publicae Imperatores  distat ,  quod 
Reges  gentium ,  domini  servorum 
sunt,  Imperatores  vero  Reipublicae, 
domini  liberorum.» 

Quid  locus  iste  continet,  quod  ho- 
minem pavidum  ,  imbecillem  assen- 
tatorem  ,  hominem  temporibus ,  et 
fortunae  inservientem  ostendat?Quid 
potius  non  continet,  quod  ab  nomi- 
ne prudentissimo  ,  et  Ecclesiae  ,  ac 
Reipublicae   utilitatis   studiosissimo 


proficisci  in  tanto  periculo  debebat? 
Nonne  Gregorius  ìitteris  favor  ahi- 
libus  respondet,  quas,  Ioanne  Dia- 
cono teste,  Phocas  miserat?  Àn  non 
debebat  Gregorius  prò  sua  erga  Ec- 
clesiam  ,  et  Rempublicam  sollicitu- 
dine,  hanc  favorabilium  litterarum 
a  Phoca  missarum  occasionem  linea- 
ti animo  amplecti,  atque  ea  scribere, 
quae  atroci  illius  ingenio  leniendo 
videri  potuissent  opportuna  ?  Num 
Phocae  tyranno  favorabilibus  Ìitteris 
scribenti  Gregorius  superbe  respon- 
dere  debuisset?  An  potius  hominibus 
Sanctissimi  viri  virtutum  obtrecta- 
toribus  displicet,  Gregorium  ea  ra- 
tione  respondentem,  non  suppeditasse 
ipsis  occasionem,  copiosas  molestis- 
simasque  querelas  de  Pontifice  exag- 
gerandi,  deperditae  ab  eo  reipublicae 
et  Ecclesiae  calamitatis  illatae ,  si 
Gregorius  Mauritii  caedem  exprobras- 
set  ,  vel  Phocae  litteras  non  adeo 
humaniter  accepisset? 

Est  praeterea  perspicuum  verba 
Gregorii  in  eo  versari,  ut  bona  multa 
Ecclesiae,  et  Reipublicae  adprecetur, 
non  vero  ut  signifìcet ,  haec  certe 
Phocam  esse  facturum.  Quid  vero 
hoc  habet  cum  imbecilli  assentatio- 
ne  commune?  «His  Gregorius  lau- 
dibus,  ait  Ioannes  Diaconus,  memo- 
rato superius  loco  ,  aut  ideo  novos 
principes  demulcebat,  ut  audientes, 
quales  esse  deberent,  fìerent  mitio- 
res  ,  quam  Mauritius  fuerat,  cuius 
tot  criminibus  involuta  tempora  co- 
gnoscebant ,  aut  quia  sibi ,  suaeque 
Ecclesiae  devotissimos  cernens,  non 
eos  ad  tyrannidem  ruituros  esse  pu- 
tabat.  Qui  sicut  quorumlibet  vitia 
liberis  vocibus  arguebat,  et  contra 
canones  priscasve  consuetudines  ve- 
nire neminem  permittebat,  ita  quae 
consuetudinis  fuerant,  nulli  penitus 
denegabat.  » 

Neque  negari  certe  potest,  Gre- 
gorium multa  passum  a  Mauritio 
fuisse,  licet  non  tyrannus  Mauritius 
esset.  Constat  id  ex  tota  imperii 
Mauritii  hi  storia.  Etenim  numquam 
Mauritius  adductus  est  ad  opem  Ita- 
liae  contra  Longobardos  afferendam, 

etsi  Gregorius  ìd  maxime  in  votis 
haberet;  numquam  Imperator  ita egit, 
ut  Episcopus  Constanthiopolitanus  a 
superba  Oecumenici  appellatone  de- 
sisteret,  licet  Gregorius  omni  gravi- 
tate id  peteret.  Phocas  tamen  in  po- 
sterum  appellationem  illam  ab  Epi- 
scopo Constantinopolitano  adhiberi 
vetuit.  Nota  est  praeterea  Mauritii 
lex  de  impediendis  militibus  a  mo- 
nastica professione,  quam  legem  Gre- 
gorius ,  Imperatore  iubente ,  debuit 
undique  mittere,  etsi  Gregorii  hor- 
tationibus  ac  sapientissimis  monitis 
deinde  mitiori  ratione Imperator  eam 
legem  sit  exsequutus.  Nota  Mauritii 
agendi  ratio  erga  Episcopos  Istriae, 
quos  Gregorius  Romam  venire  ius- 
serat ,  quos  tamen  deinde  obtempe- 
rare  recusantes,  Imperatore  volente, 
inobedientia  relinquere  coactus  est. 
Notum  denique  patrocinium,  quod  ab 
Imperatoris  aula  consequutus  est  Ma- 
ximus,  qui  in  Dalmatia,  Gregorio  ob 
gravia  eius  crimina  repugnante,  Epi- 
scopus Salonensis  electus  erat,  quique 
impune  potuit  Pontificem  ,  eiusque 
auctoritatem  non  modo  contemnere, 
sed  ludibrio  prorsus  habere.  Eo  res 
denique  pervenerant,  ut  neque  tuto 
possent  Pontificis  Apocrisiarii  Con- 
stantinopoli  manere.  Quoniam  ergo 
talia  erant  rerum  adiunctacum  Pho- 
cas summa  rerum  potitus  est  ,  non 
potest  sine  iniuria  Gregorio  Pontifici 
crimini  verti ,  si  meliora  tempora 
speraret. 

Neque  minus  perspicue  constat , 
nihil  esse  in  litteris ,  quas  Gregorius 
Màgnus  scripsit  ad  Phocam,  curri  no- 
vum  Sedis  Apostolicae  Apocrisiarium 
Constantinopolim  misit,quod  possit 
i ustam  Pontificis  accusandi  rationem 
alferre  ,  veluti  hominis  ,  qui  assen- 
tandi  studio  ea  faceret ,  quae  cum 
honesti  viri  officio  pugnare  vide- 
rentur.  Nam  Ioannes  Diaconus  in  Gre- 
gorii vita  ,  loco  superius  significato 
refert,  Phocam  ipsum  miratum  esse  , 
Apocrisiarium  Apostolicae  Sedis  Con- 
stantinopoli  non  esse,  et  a  Gregorio 
petiisse  ,  ut  mitteretur  prout  antea 
consueverat.  Phocae  petenti ,  atque 

id  ea  ,  qua  par  est  observantia,  a 
Gregorio  postulanti,  Pontifex  respon- 
dit  :  non  enim  alia  ratione  res  con- 
ti git.  «  Cumque  Phocas,  ait  Ioannes 
Diaconus,  mandari  sibi  Romanae  Se- 
dis Diaconum,  cum  magna  humilita- 
tis  reverentia  postularet.» 

Iam  vero  Gregorius  gratissimum, 
ea  de  causa ,  Phocae  animum  suum 
testatus  est,  atque  in  litteris  ad  eum 
^criptis  tribuendum  esse  affirmavit 
molestiis,  quas  per  ea  tempora  Sedes 
Apostolica  passa  est  ab  aula  Impe- 
ratoria, Apocrisiarium  Constantino- 
poli  non  reperiri  :  nam  ait:  «  Quia 
dura  ministri  òmnes  huius  Ecclesiae 
tam  contrita,  asperaque  tempora,  cum 
formidine  declinarent,  atque  refuge- 
rent,  nulli  eorum  poterat  imponi,  ut 
ad  Urbem  Regiam  in  palatio  per- 
mansurus  accederet.  »  Intelligebant 
enim  omnes  se  iniuriis  obiectum  iri 
in  palatio,  praesertim,  quod  cum  nota 
esset  inimicitia  inter  Gregorium,  et 
Mauritium  excitata,  ii  liberius  inso- 
lescerent ,  qui  Oecum,enìci  Episco- 
pi Constantinopolitani  appellationem 
propugnabant. 

Verum  considerari  debet,  quid 
Gregorius  a Phocaob  Apocrisiarii  sui 
missionem  speraret,  ac  precaretur. 
Inquitautem  litteris  memoratis  Gre- 
gorius: «Cui  rogo,  et  serenitas  vestra 
piasaures  inclinare  dignetur, ut  tanto 
nobis  celeri us  valeat  misereri,  quanto 
afflictionem  nostram  verius  ex  eius 
relatione  cognoverit.  Qualiter  enim 
quótidianis  gladiis  ,  et  quantis  Lon- 
gobardorum  incursionibus  ecce  iam 
per  triginta  ,  et  quinque  annorum 
longitudinem  premimur  ,  nullis  ex- 
plere  suggestionis  vocibus  valemus.  » 
Quis  vero  haec  assentationi  tribuat? 
Quis  non  intelligat  Gregorium  licet 
integerrimum  ,  gratulari  tamen  de- 
buisse  ob  petitum  a  Phoca  Apocri- 
siarium? Quis  non  videat  auxilium 
in  publicis  calamitatibus  postulare , 
non  assentationi,  sed  necessitati  tri- 
bui  debere?  Quae  de  litteris  a  Gre- 
gorio Magno  ad  Phocam  scriptis  di- 
ximus,  ea  sunt  etiam  intelligenda  de 
litteris  ad  Leontiam  Augustam  tem- 

pore  ilio  missis.  Nani  in  eandem  sen- 
tentiam  quod  ad  rei  summam  perti- 
net,  et  eadem  de  causa  scriptae  sunt. 
Non  modo  autem  humanitas  ,  sed 
etiam  necessitas  ipsa  postulabat,  ut 
qui  hominis  certe  non  benigni  ani- 
mum  sibi  conciliare  volebat,  Augu- 
stae  quoque  benevolentiara  impetrare 
studeret. 

Ceterum  omitti  non  debet ,  haec 
evenisse  in  ipso  Phocae  imperii  ini- 
tio;  Gregorius  autem  non  multos  post 
menses  mortuus  est.  Nam  Phocae,  et 
Leontiae  imagines  Romani  die  25  A- 
prilis  anno  603  sunt  allatae;  reliqua, 
quae  de  hoc  facto  recensuimus,  sunt 
eo  die  posteriora  :  Gregorius  vero 
die  12  Martii  anno  604  vita  functus 
est,  ita  ut  mensium  tantummodo  non- 
nuliorum  spatio  post  litteras  istas  a 
se  scriptas  ,  post  spes  suas  Impera- 
tori signifìcatas  superstes  t'uerit.  Iure 
autem  possumus  contendere,  si  Gre- 
gorii  vitadiuturnior  fuisset,  eum  prò 
animi  sui  fortitudine,  qua  praestabat, 
non  omissurum  Phocae  succensere  in 
iis ,  quae  reprehendenda  reperisset. 
Aetate  ipsa  nostra  vidimus  Pontifì- 
cem  ingenio  mitissimum,  vita,  mori- 
busque  integerrimum  Pium  VII,  qui 
in  Pontifìcatus  sui  exordio,  viro  ar- 
mis  potentissimo  ,  victoriarum  cele- 
britate  exultanti  gratulatus  valde  est, 
cum  post  gravissimos  motus,  Eccle- 
siae  negotia  in  Gallia  composita  sunt, 
curaque  ad  eum  Legatum  suum  a  la- 
tore misit.  Vidimus,  inquam ,  in  po- 
sterum,  Pontifìcem  memoratum,  ei- 
dem vero  Ecclesiam  perturbanti,  et 
Sedis  Apostolicae  iura  despicienti 
fortissime  restitisse  ,  atque  ob  liane 
causarci  ad  anathematis  etiam  sen- 
te ntiam  ferendam,  impavidum  de  ve- 
nisse. 

Dicenda  nunc  nonnulla  sunt  de 
celebri  illa  controversia,  quae  re- 
spicit  Oecumenici  appellationem  a 
Constai! tinopolitanis  Episcopis  susce- 
ptam.  Nam  de  ea  re  Pelagio  lì  Pon- 
ti fìce  primum  ,  tum  praecipue  Gre- 
gorio Magno  Pontificatimi  gerente 
pertractatum  est;  et  quemadmodum 
Pelagius  lacere  coeperat,  ita  Grego- 


rius Episcopo  illi  restitit ,  se  Oectt- 
menicum,  vel  Universalem  Episco- 
pum  appellanti.  Qui  censorium  iùdi- 
cium  in  quaelibet  Gregorii  acta  exer- 
cere  se  posse  putaverunt ,  ii  ita  de 
hac  controversia  loquuti  sunt,  voluti 
si  ex  mala  intellecta  huius  vocis  si-, 
gnificatione  tantushic  factus  fuerit  in 
Ecclesia  motus  ,  cum  ceteroquin  res 
ipsa,  de  qua  agebatur,  tanti  momenti 
denique  non  esset.  Verum  diversa  ra- 
tione  de  hoc  negotio  statuendum  esse 
ex  iis,  quae  indicabimus,  ostendetur. 

Cuilibet  facile  occurrit ,  appella- 
tionis  huius  suscipiendae  conatus  ab 
ea  Episcoporum  Constantinopolitano- 
rum  agendi  ratione  profectos  esse, 
qua  ob  imperii  Sedem  Byzantium 
translatam,  et  novam  Romam  in  Con- 
stali tini  civitate  constitutam  ,  Epi- 
scopi Romani  privilegia  petere  stu- 
duerunt.  Iam  vero ,  cum  viderent , 
Universalis  titulum  quandoque  Ro- 
mano Pontifici  esse  tributum,  prout 
praesertim  in  Chalcedonensi  Synodo 
contigit ,  hanc  appellationem  et  ipsi 
sumere  non  dubitaverunt.  Accessit 
lustiniani  Imperatoris  rescriptum  ad 
Epiphanium  Episcopum  Cpolitanum, 
quod  habetur  in  eius  codice  Ut.  de 
Sanctissima  Trinitate.  Eo  enim  re- 
scripto  Universalis  appellatio  Epi- 
scopo illi  tribù itur.  Im,perator  Iusti- 
nianus  Augustus  Epiphanio  San- 
dissimo ,  et  Beatissimo  Archiepi- 
scopo Regiae  huius  Urbis,  et  Uni- 
versali Patriarchae.  Hoc  autem  re- 
scripto  adeo  elatus  Epiphanius  est  , 
ut  cum  Ioannes  I  Pontifex  Constan- 
tinopolim ,  Theodorico  Italiae  Rege 
id  requirente,  venisset,  ei  priorem  in 
sedendo  locum  denegaverit,  quod  ta- 
men  deinde  fecit,  Imperatoris,  ut  iure 
coniici  potest,  auctoritate  permotus. 

Neque  Episcopi  Constantinopoli- 
tani  in  Oecumenici  appellatone  sus- 
cipienda ,  honorificum  tantummodo 
titulum  suscipere  videbantur.  Epi- 
phanii  factum  mox  commemora  tum 
rem  diversam  ostendit.  Et  vere  voci 
huic  Universalis  rem  ipsam  gravis- 
simam  adiungebant  ;  volebant  e  ni  ni 
in  omnes  Orientis  Ecclesias,  praeci- 

piis  etiam  sedibus  minime  exceptis, 
potestatem  exercere,  existimantes,se 
in  Orientales  provincias  ea  posse 
quae  Romanus  Pontiiex,  sive  senio- 
ri s  Romae  Episcopus,  faceret  in  Oc- 
cidentalibus. 

Exemplum  huius  rei  perspicuum 
continent ,  quae  Ioannes  Ieiunator  , 
Episcopus  Constantinopolitanus  Eu- 
tychii  successor  anno  589  fecit.  Nam 
Concilium  generale,  totius  praeser- 
tim  Orientis,  Constantinopoli  haben- 
dum  indixit,  in  quo  de  criminibus 
Gregorio  Episcopo  ,  seu  Patriarchae 
Antiocheno^obiectis  iudicium  ferret; 
id  quod  confirmat  eum  putasse,  Orien- 
tales Ecclesias,  praecipuis  sedibus  non 
exceptis,  potestatisuaeobnoxias  esse: 
Ioannes  Ieiunator  praeterea,  litteris, 
quas  ad  Synodi  convocationem  scri- 
psit,  subscriptionem  suam  adiecit  ti- 
tulo  Oecumenici  Patriarchae  adhi- 
bito. 

Sedes  Apostolica  minime  passa 
est ,  haec  ab  Episcopo  Constantino- 
politano  impune  fieri,  et  quemadmo- 
dum  decretis  restiterat,  quibus  By- 
zantinus  Episcopus  secundum  locum 
post  Roman  um  ,  et  provincias  non- 
ri  alias  assequebatur,  in  quas  potesta- 
tem patriarchalem  exerceret ,  ita 
multo  gravius  Ioannis  Ieiunatoris 
facto  commota  est,  qui  videbatur 
omnino  universam  Orientalem  Eccle- 
siam  sibi  velie  subiicere.  Itaque  cum 
Pelagius  II  ab  Episcopis  Illyrici  ,  ad 
quos  [oannes  Ieiunator  tractorias  lit- 
teras  de  Synodi  convocatione  mi- 
serai ,  certior  factus  de  his  rebus 
fuisset,  epistolam  ad  Synodum  illam 
misit,  quae  ita  inscripta  est:  «  Diie- 
ctissimis  fratribus  unlversis  Episco- 
pis ,  qui  illicita  vocatione  Ioannis 
Constanti nopolitani  convenerunt,  Pe- 
lagius. »  In  ea  autem  epistola  non 
solum  de  Concilii  indictacelebratione, 
sed  etiam  de  Oecumenici  appellatione 
suscepta  Pelagius  conquestus  est. 
«  Relatum  est  ergo,  inquit,  ad  Apo- 
»  stolicam  Sedem ,  Ioannem  Constan- 
»  tinopolitanum  Episcopum  ,  se  uni- 
»  versalem  subscribere  ,  vosque  ex 
»  hac  sua  praesumptione  ad  Synodum 

»  convocare  generalem,  cum  genera- 
»  lium  Synodorum  convocandi  aucto- 
»  ritas  Apostolicae  Sedi  B.  Petri  pri- 
»  vilegio  sit  tradita.  »  Conquestus 
est  praeterea  Pelagius  haec  tunc  fieri, 
cum ,  pluribus  litteris  Episcoporum 
Constantinopolitanorum,  quae  in  Ro- 
manae  Ecclesiae  tabularlo  serva- 
bantur  ,  constaret,  eos  saepenumero 
testatos  esse  se  nihil  umquam  esse 
facturos,  quod  Apostolicae  Sedisiura, 
ac  privilegia  violaret.  Pelagius  de- 
nique  Concilii  illius  acta  rescidit , 
exceptis  iis,  quae  Patriarchae  Antio- 
cheni Gregorii  absolutionem  respi- 
ciebant. 

Gregorius  Magnus ,  qui  anno  590 
Pelagio  II  suffectus  fuerat ,  testis 
huius  rei  est  in  epistola  ad  Ioannem 
leiunatorem  li-b  5  ep.  18.  Nam  ait: 
«  Et  quidem  hac  de  re,  sanctae  me- 
moriae  decessoris  mei  Pelagii  adSan- 
ctitatem  vestram  scripta  transmissa 
sunt ,  in  quibus,  Synodi,  quae  apud 
vos  de  fratris  quondam,  et  coepiscopi 
nostri  Gregorii  causa  congregata  est, 
propter  nefandum  elationis  vocabu- 
lum  acta  dissolvit,  atque  Archidia- 
coni  (Laurentii),  quem  ad  vestigia 
Dominorum  transmiserat,  missarum 
vobiscum  solemnia  celebrare  prohi- 
btrit.  »  Quid  vero  post  Pelagii  mor- 
tem  in  ea  causa  Gregorius  fecerit, 
eadem  epistola  refert.  Videlicet  se 
scire  narrat ,  Ioannem  in  proposito 
perseverare  adhibendae  Oecumenici 
Episcopi  appellationis  ;  se  id  pati 
nullo  modo  posse,  et  prout  Pelagius 
Apocrisiario  suo  praescripserat,  ita  se 
Apocrisiariis  suis  ,  et  Sabiniano  qui 
tunc  eo  munerefungebatur,  praescri- 
psisse,  ut  una  cum  Ioanne  in  missa- 
rum solemniis  non  communicaret. 
«Post  eius  vero  (Pelagii)  obitum, 
quum  indignus  ego  ad  Ecclesiae  re- 
gimen  adiunctus  sum ,  et  ante  per 
alios  Responsales  meos,  et  nunc  per 
communem  fìlium  Sabinianum  diaco- 
num  alloqui  fraternitatem  tuam,  ut 
se  a  tali  praesumptione  compesceret, 
non  equidem  scripto,  sed  nudo  ser- 
mone curavi  ;  et  si  emendari  nol- 
let ,   eum    missarum  solemnia  cum 


276  CAPUT   LXVI. 

fraternitate   vestra    celebrare    pro- 
li ibui.  » 

Conatus  est  deinde  Gregorius  più- 
ribus  argumentis  adductis,  ostendere 
Ioanni,quam  esset  absonum  eiusmodi 
appellatione  uti  quae  ceterorùm  Epi- 
scoporum  dignitatem  laedere  vide- 
retur,  quam  neque  Pontifices  Romani 
adhibendam  putarunt,etiamsi  et  pri- 
matus  sui  iure ,  et  Concili!  Chalce- 
donensis  exemplo,  eam  possent  adhi- 
bere.  Affirmavit  etiam  Ecclesiae  pe- 
riculosum  esse  ea  appellatione  uti  , 
cum  si  Episcopus,  qui  universalis  ap- 
pellaretur  ,  in  haeresim  incidisset , 
prout  de  Nestorio,  et  de  Macedonio 
evenerat ,  ignominiosum  non  posset 
non  videri ,  Ùniversalem  Episcopum 
a  Fide  Catholica  defecisse.  Haec  col- 
liguntur,  tum  ex  memorata  ad  Ioan- 
nem  Ieiunatorem  Gregorii  epistola , 
tum  ex  ea,  quam  ad  Mauritium  Im- 
peratorem  scripsit ,  ut  eius  saltem 
auctoritate  adduceretur  Episcopus  ad 
appellationem  illam  derelinquendam; 
verum  nihil  Gregorius  impetravit. 
Quare  Eulogium  Àlexandrinum  Epi- 
scopum ,  et  Anastasium  Episcopum 
Antiochenum  Gregorius  hortatus  est 
ut  sedium  suarum  iura  contra  novos 
Episcopi  Gonstantinopolitani  conatus 
tuerentur. Quamquam  vero  Anastasius 
Mauritii  metu,  et  Eulogius  necessi- 
tate Imperatoris  non  offendendo  cuius 
ope  plurimum  indigebat  contra  Hae- 
reticos  Aegyptum  perturbantes, haud 
ita  fortiter  in  eo  negotio  se  gesse- 
rint,  Gregorius  tamen  in  sententia 
permansit,  et  non  tolerandam  hanc 
Universalis  appellationem  constanter 
affirmavit. 

Mortuusestinterealoannes,  eique 
Cyriacus  in  Episcopati!  Constantino- 
politano  suffectus  fuit.  Is  in  synodi- 
cis  de  ordinatione  sua  litteris  ad 
Pontifìcem  Gregorium  missis  ,  non 
dubitavit,  se  Oecumenicum  Patriar- 
cham  scribere.  Venerunt  Romam  Cy- 
riaci  Legati,  seu  Responsales,  quibus 
Imperator  Epistolam  Gregorio  tra- 
riendam  dederat,  qua  epistola,  ut  Cy- 
riaci  legatos  benevole  acciperet,  Pon- 
tifici   commendabat  ,   controversiam 


vero  de  Oecumenici  appellatione  de- 
relinquenda ,  imprudentem ,  vel  in- 
discretam,  aut  parvi  momenti  esse  si- 
gni ficabat.  Gregorius  Cyriaco  respon- 
dit ,  et  in  suscepta  sententia  perse- 
verans  de  ea  voce  non  adhibenda , 
hortatus  est  Episcopum  ,  ne  vel  ab 
ipso  Episcopatus  sui  initio  Ecclesiae 
pacem  turbaret.  Apocrisiarios  autem, 
seu  Responsales  Cyriaci  humanissime 
excepit.  Id  vero  libenter  Gregorius 
fecit,  tum  quod  prò  ea  qua  praesta- 
bat  sapientia,  et  charitate,  cuperet, 
obortam  istam  inter  Episcopos  dis- 
sensionem  populo  non  innotescere  , 
tum  etiam  quod  Cyriaci  factum ,  le- 
gatis  eiusdem  tribui  non  deberet. 
Intellexit  vero  Gregorius  ,  non  esse 
silentio  praetereundum,  quod  Impe- 
rator obiecerat,  controversiam  levis 
momenti  esse,  et  Pontifìcem  indiscre- 
te facere,  qui  ob  vocabulum  nullius 
momenti  cum  Episcopo  quaestionem 
haberet. 

Iam  vero  Gregorius  de  ea  re  re- 
spondens  habet:  «  Nam  quidnam ,  si 
ex  superbo  ,  et  profano  vocabulo , 
meus  non  in  modico  est  animus  ve- 
hementer  vulneratus ,  tantae  indis- 
cretionis  esse  potili ,  ut  nescirem , 
quid  unitati  Fidei,  quid  concordiae 
Ecclesiasticae  deberem,  et  fratris  mei 
Responsales,  et  Synodicam  epistolam 
suscipere  cuiuslibet  causae  amaritu- 
dine recusarem?  Aliud  est,  quod  con- 
servandae  unitati  Fidei,  et  aliud 
quod  debemus  compescendae  'elatio- 
ni.  Unde  Responsales  eius  cum  ma- 
gno affectu  suscepi,  quidquid  debui 
charitatis  exhibui,  meliusque  eos  , 
quam  consuetudo  prisca  fuerat,  ho- 
noravi ,  et  mecum  feci  eos  sacra  mis- 
sarum  solemnia  celebrare.  Quia  sicut 
meus  Diaconus  ad  exhibenda  sacra 
mysteria  ei  non  debet  ministrare  , 
qui  elationis  culpam  aut  commisit 
aut  commissam  ab  aliis  ipse  non  cor- 
rigit,  ita  ministri  illius  in  eelebra- 
tione  Missarum  mihi  adesse  debue- 
runt,  qui,  custodiente  Deo,  in  super- 
biae  errorem  non  cecidi.  Eundem 
vero  fratrem,  et  coepiscopum  meum 
studiose  admonere  curavi,  ut  si  ha- 

berrf-  pacem,  et  concordiam  omnium 
desiderat,  a  talis  vocabuli  se  appella- 
tione  compescat.  De  qua  re  mihi  in 
suis  iussionibus  Dominorum  pietas 
praecepit  dicens,  ut  prò  appellatione 
frivoli  nominis  inter  nos  scandalum 
generari  non  debeat.  Sed  rogo,  ut 
imperialis  pietas  penset,  quia  alia 
sunt  frivola  valde  innoxia,  atque  alia 
vehementer  nociva.  » 

Esset  vero  calumniosa  illa  accu- 
salo, de  hac  re  tantopere  sollicitum 
fuisse  Gregorium,  quod  supremum  in 
omnes  affec^are  dominatum  ipse  vel- 
let,  atque  idcirco  timeret,  ne  appei- 
latione  illa  Oecumenici  ab  Episcopo 
Constantinopolitano  suscepta,  aliquid 
detrimenti  potestas  sua  pateretur. 
Nam  quomodo  scripserit  de  hac  con- 
troversia in  2.  ad  Cyriacum  epistola 
considerandum  est.  «  Ego  enim,  in- 
quit,  Iesum  testem  invoco  in  anima 
mea,  qui  a  summo  usque  ad  ultimum 
nulli  hominum  dare  scandali  occa- 
sionem  volo.  Omnes  esse  magnos,  et 
honorabiles  cupio  ,  quorum  tamen 
honor  honori  Omnipotentis  non  de- 
trahat.  » 

Atque  hoc  etiam  disertius  osten- 
dit  ep.  29  lib.  7  cum  Eulogio  Ale- 
xandrino  Episcopo  respondit ,  qui 
tandem  aliquando  Pontifìcem  certio- 
rem  fecerat,  se  numquam  in  poste  - 
rum  esse  facturum  ut  Constantinopo- 
litanum  Oecumenicum  Patriarcham 
haberet,  aut  salutaret.  Eulogius  enim 
in  litteris  suis  scripserat,  se  obtem- 
peraturum  Gregorii  mandato  de  hac 
re,  et  praeterea  litteris,  quas  ad  Pon- 
tifìcem misit,  Universalem  Papam 
Gregorium  appellaverat.  Iam  vero 
Pontifex  haec  Eulogio  significava  : 
«  Quod  verbum  iussionis,  peto,  a  meo 
auditu  removete;  quia  scio  quis  sum, 
et  qui  estis.  Loco  enim  mihi  fratres 
estis,  moribus  patres.  Non  ergo  iussi 
sed  quae  utilia  visa  sunt ,  indicare 
volui . . .  Non  tamen  invenio  vestram 
Beatitudinem,  hoc  ipsum,  quod  me- 
moriae  vestrae  intuli,  perfecte  re- 
tinere  voluisse.  Nam  dixi,  nec  mihi 
vos,  nec  cuiquam  alteri  tale  aliquid 
scribere  debcre.  Et  ecce   in   praefa- 


tione  epistolae,  quam  ad  meipsum  , 
qui  prohibui,  direxistis,  superbae  ap- 
pellationis  verbum,  Universalem  me 
Papam  dicentes  imprimere  curastis. 
Quod  peto  dulcissima  mihi  sanctitas 
vestra  ultra  non  faciat;  quia  vobis 
subtrahitur  ,  quod  alteri  plusquam 
ratio  exigit  praebetur.  Ego  enim 
non  verbis  quaero  prosperari ,  sed 
moribus;  nec  honorem  esse  deputo, 
in  quo  fratres  meos  honorem  suum 
perdere  agnosco.  Meus  namque  ho- 
nor est  fratrum  meorum  solidus  vi- 
gor. Tunc  ego  vere  honoratus  sum, 
cum  singulis  quibusque  honor  debi- 
tus  non  negatur.  Si  enim  Universa- 
lem me  Papam  vestra  sanctitas  di- 
cit,  negat  se  hoc  esse,  quod  me  fa- 
tetur  Universum.  » 

Perspicue  ista  demonstrant,quam 
modeste  de  se  Gregorius  Magnus 
sentiret,  et  quantopere  abhorreret 
ab  affectando  in  ceteros  dominatu  , 
cum  adeo  constanter  Oecumenìci 
Episcopi  appellationi  a  Constantino- 
politanis  praesulibus  susceptae  re- 
stitit.  Nam,  si  res  penitius  conside- 
retur,  Eulogius  ob  Universalis  Pa- 
pae  titulum  Gregorio  tributum  re- 
prehendi  vix  poterat.  Ea  enim  ra- 
tione  Leonem  Magnum  in  Concilio 
Chalcedonensi  appellatum  esse  me- 
moravimus.  Ratio  autem  primatus 
iurisdictionis  in  universam  Ecclesiam 
qui  Romani  Pontificis  proprius  est, 
legitimam  causam  afferebat,  ut  Eulo- 
gius universalem  Papam  Gregorium 
appellare  posset.  Sed  haec,  prout  su- 
perius  significatimi  est,  ostendunt 
quanta  humilitate  animi  Gregorius 
praestaret,  et  quam  alienus  esset  a 
clominandi  cupiditate.Id  autem  multo 
clarius  apparet  consideranti,  eo  ipso 
tempore,  quo  Episcopi  Constantino- 
politani  tanto  studio  laborabant,  ut 
Oecumenìci  Episcopi  nomen  sibi  as- 
sererent ,  Gregorium  magnum ,  si- 
bi appellationem  tantummodo  tri- 
buendam  censuisse  Servi  Servoram 
Dei. 

Sed  haec  non  impediebant ,  quo- 
minus  Pontifex  ea  omnia  impleret, 
quae  apostolicum  munus  ei  commis- 

sum  requirebant.  Immo  ita  Grego- 
rius  erat  comparatus,  ut  licet  de  se 
tanta  demissione  sentiret,  auctorita- 
tis  tamen  suae  ,  quae  ex  primatus 
natura  profìciseebatur,  sollicitus  o- 
mnino  esset,  et  quae  prò  Ecclesiae 
bono  , .  prò  Religionis  incolumitate 
facienda  esse  intelligebat ,  accurate 
et  constanter  exsequeretur.  Cum  ergo 
videret  ob  hanc  susceptam  ab  Epi- 
scopis  Constantinopolitanis  appella- 
tionem  ,  Ecclesiae  tranquilli tatem 
perturbari,  disciplinae  Ecclesiasticae 
detrimentum  inferri,  et  dissidio  gra- 
vissimo viam  parari,  factum  est  irì- 
circo,  ut  tantopere  de  ea  voce  reii- 
cienda  laborarit,  et  praeter  ea  quae 
iam  significavimus,  encyclica  etiam 
ad  totius  Ecclesiae Episcopos  scripta, 
adhortatus  sit  omnes  ,  ut  communi 
sententia  in  ea  re  Episcoporum  C011- 
stantinopolitanorum  conatibus  resi- 
sterent,  et  nemo  quidquam  faceret, 
quod  superbae  eorundem  agendi  ra- 
tioni  consentaneum  esse  posset.  Ad- 
dere  possumus  his  ,  quae  diximus  , 
iure  videri  posse,  Gregorium  prae- 
sensisse  hanc  suscipiendae  appella- 
tionis  Oecumenici  arrogantiam,inter 
praecipuas  causas  perniciosi  schisma- 
tis ,  quod  deinde  Orientalem  Eccle- 
siam a  Latina  separavit ,  numerari 
oportere.  Nam  ut  omittam  quae 
Photius  in  epistola  nomine  Michae- 
lis  ,  et  Basilii  Imperatoris  adversus 
Nicolaum  I  Pontificem  scripta,  co- 
natus  est  persuadere  de  potestate 
Episcopi  Senioris  Romae  ,  quae  ob 
translatam  Constantinopolim  Imperii 
Sedem,  Episcopi  novae  Romae  pro- 
pria evaserit;  satis  est  ea  perpendere 
monumenta,  quae,  inter  ceteros  do- 
ctissimos  scriptores,  qui  de  hac  con- 
troversia pertractaverunt,  affert  Le 
Quienius  Orientis  Christiani  tomo  I 
cap.  13.  Ex  iis  enim  manifeste  con- 
cluditur,  cum  saeculo  undecimo  Mi- 
chael Caerularius,  eo  tempore  quo 
Leo  IX  Ecclesiae  praeerat,  schisma 
teterrimum  inter  Ecclesiam  Graecam 
et  Sedem  Apostolicam  renovavit,  prò 
Univeì'salìs  Episcopi  potestate  ge- 
renda  contendisse,  et  cum  Romano 


Pontifici  id  deneganti  parere  nollet, 
dissidium  instaurasse. 

Quae  hactenus  commemoravimus, 
praecipua  respiciunt  a  Gregorio  Ma- 
gno praesertim  gesta  ,  in  causa  de 
qua  sermonem  habemus.  Gregorius 
tamen  non  potuit  umquam  obtinere, 
quod  sibi  proposuerat,  et  quoad  ilie 
vixit ,  Episcopi  Constantinopolitani, 
Oecumenici  nomen,  Pontifice  invito, 
adhibere  non  dubitarunt.Verum  quod 
Gregorius  consequi  non  potuerat,  id 
Bonifacius  III  impetravit.  Etenim 
cum  Mauritius  Imperator  Gregorio 
semper  in  hoc  restiterit,  ac  succen- 
suerit  etiam  ,  eo  quod  peteret  hanc 
appellationem  ab  Episcopis  Constan- 
tinopolitanis derelinqui,  Phocas  de- 
inde Imperator  id  omnino  iussit. 
Nam  ,  teste  Paulo  Diacono  lib.  4. 
Historiae  Longolardorum  ,  rescri- 
ptum dedit,  quod  inter  cetera  Phocae 
acta  ab  Heraclio  in  posterum  rescis- 
sum  est,  rescriptum,  inquam,  dedit, 
quo  Episcopi  Constantinopolitani  pro- 
hibebantur  nomine  Universali^  uti, 
quae  appellationis  ratio  ad  Romanam 
tantum  Ecclesiam  spectare  posset. 

Negari  non  potest,  Phoca  mortuo, 
illum  titulum  ab  Episcopis  Constan- 
tinopolitanis iterum  susceptum  esse. 
Sed  certum  tamen  est,  quaestionem 
ea  re  sub  Pelagio  II ,  et  Gregorio 
Magno  pertractatam,  Phocae  rescri- 
pto  extinctam  esse,  eo  quod  Epi- 
scopi Constantinopolitani,  qui  legi- 
timae  Romanorum  Pontificum  aucto- 
ritati  obtemperare  noluerant,  Pho- 
cae metu  statim  couticuerint.  Neque 
etiam  concedi  potest ,  quod  a  non- 
nullis  relatum  esse  constat,  Phocam 
rescriptum  hoc  dedisse,  eo  quod  Cy- 
riaco  Patriarchae  indignatus  esset , 
et  rescripto  isto  dato,  vellet  Cyriaco 
molestiam  afferre.  Nam  consideranti 
praesertim  illorum  temporum  chro- 
nologiam  ,  prout  a  Pagio  in  critica 
Baronii  explicatur  ,  apparebit ,  eo 
tempore  quo  Bonifacius,  III  Pontifex 
factus  est,  Cyriacum  iam  fuisse  de- 
mortuum,  et  ei  in  Constantinopoli- 
tana  Sede  iam  suflectum  fuisse  Tho- 
mam,  virum  integerrimum,  et  com- 

munì  suffragio  commendatum.  Nam 
Cyriacus  mortuus  est  die  29  Octo- 
bris  anno  606,  Bonifacius  Sabiniano 
successit,  die  25  Februarii  anno  607, 
Thomas  vero  Episcopus  Constant 
nopolitanns  factus  fuit  die  25  Ianua- 
rii  607.  Illud  igitur  verius  est,  Pho- 
cham,  etsi  tyrannum,  gravitate  ta- 
men  rationum  adductum  esse ,  ut 
Bonifacio  III  assentiretur,  non  autem 
inimicitiae  causa  ,  quam  erga  Tho- 
mam  Episcopum  exerceret  :  prout 
deinde  Bonifacio  IV  petenti  conces- 
rit,  ut  celeberriraum  in  Urbe  delu- 
brum  a  M.  Agrippa  conditum,  quod 
Pantheon  appellatur,  veteri  super- 
stitione  expiatum  ,  Deo  in  honorem 
Bmae  Virginis,  et  Sanctorum  Mar- 
tyrum  dicaretur. 

Est  nunc  breviter  commemoran- 
dum id,  quod  valde  gloriosum  Gre- 
gorio Magno  fuit ,  et  quod  respicit 
factam, eius  virtute,  Anglo-Saxonum 
ad  Ecclesiam  conversionem.  Multo 
antequam  Gregorius  Pontificatum 
consequeretur  ,  studio  singulari  fe- 
rebatur,  ut  eam  gentem  christianae 
fìdei  compararet.  Rem  ita  narrat 
Ioannes  Diaconus  in  Gregorii  vita 
lib.  1  cap.  3,  cui  narra tioni  ceteri 
conveniunt,  qui  de  rebus  a  Gregorio 
Magno  gestis.  egerunt,  prout  constat 
consulenti  toni.  2  mensis  Martii  Bol- 
landiani  ad  cìiem  12  illius  mensis. 
Itaque  rem  hac  ratione  narrat  Ioan- 
nes Diaconus  loco  citato:  «  Quadam 
»  die,  cum,  advenientibus  nuper  ne- 
»  gotiatoribus,  multa  venalia  in  foro 
»  Romanae  urbis  fuissent  proposita, 
»  multique  ad  emendum  undique  con- 
»  fluxissent ,  contigit  et  Gregorium 
»  virumDeo  dignissimum  praeterire, 
»  qui  cernens  inter  alia  pueros  cor- 
»  pore  candidos,  forma  pulcherrimos, 
»  vultu  venustos,  capillorum  quoque 
»  nitore  perspicuos  ,  esse  venales  , 
»  interrogavit  mercatorem  ,  de  qua 
»  patria  illos  attulisset.  Ille  respon- 
»  clit:  De  Britannia  insula,  cuius  in- 
»  colarum  omnium  facies  simili  can- 
»  clore  fulgescit.  Gregorius  dixit  : 
»  Christiani  sunt  iidem  insulani,  an 
»  adliuc  pagania  tenentur  erroribus 


»  implicati?  Mercator  respondit: Non 
»  sunt  Christiani,  sed  paganis  tenen- 
»  tur  laqueis  irretiti.  Tunc  Grego- 
»  ri  us  gravi  ter  ingemiscens  ,  Heu  ! 
»  proli  dolor  !  inquit,  quam  splendi- 
»  das  facies  princeps  tenebrarum 
»  nunc  possidet,  tantaque  frontis 
»  species  vacuam  ab  interna  Dei  gra- 
fia mentem  gestrat!  Rursus  inter- 
»  rogavi t,  quod  esset  vocabulum  gen- 
»  tis  illius.  Mercator  respondit:  An- 
»  gli  vocantur.  At  ille:  Bene,  inquit, 
»  Angli  quasi  Angeli ,  quia  Ange- 
»  licos  vultus  habent ,  et  tales  in 
»  caelis  Angelorum  decet  esse  con- 
»  cives.  » 

Post  haec  Ioannes  Diaconus  refert 
Gregorium  si  ne  mora  statuisse  mit- 
tendos  esse,  qui  apud  eam  gentem, 
Fidem  Catholicam  propagarent,  at- 
que  ipsum  Gregorium  Benedicti  I 
Pontificis  impetrata  facultate  ,  pro- 
fectum  esse  ab  Urbe,  ut  ad  praedi- 
candam  Anglo-Saxonibus  fidem  se 
conferret  ;  sed  coactum  esse  Ponti- 
fìcem  Gregorium  Romam  revocare , 
eo  quod  Papa  perterritus  esset  po- 
puli  clamoribus,  et  ferme  tumultu, 
qui  ob  Gregorii  discessum  excitatus 
fuerat.  «  De  cuius  absentia,  ait  Ioan- 
»  nes  Diaconus ,  Romani  plurimum 
»  perturbati,  deliberato  Consilio,  tri- 
»  t'arie  per  loca  viae  contiguae  ,  un- 
»  de  Pontifex  ad  Beati  Petri  pro- 
»  fecturus  erat  Basilicam ,  partimi™ 
»  tur,  eumque  turmatim  taliter  allo- 
»quuntur:  Petrum  offendisti :  Ro- 
»  mani  destruxisti,  quia  Gregorium 
»  dimisisòi.  » 

Adolescentes  istos  quorum  aspectu 
Gregorium  Magnum  commotum  esse 
vidimus  ,  ut  de  eorundem  patria 
quaesierit ,  et  de  eorum  patria  ab 
Ethnica  superstitione  ad  Christi  Re- 
ligionem  convertenda  consilium  sus- 
ceperit,  de  Britannia  insula  fuisse 
mercator  ille  respondit,  cuius  verba 
Ioannes  Diaconus  refert.  Verum  in 
Britanniam  a  primis  Ecclesiae  sae- 
culis  Christianam  Religionem  inve- 
ctam  esse,  atque  in  ea  maxime  flo- 
ruisse  certuni  est.  Satis  est  ad  hoc 
ostendendum  ea  legere,  quae  doctis- 

simus  Mamachius  lib.  2  Originum  et 
Antiquitatum  Christianarum  cap.  24 
pertractat,  ubi  scriptores  praecipuos 
recenset ,  qui  fuse  de  rebus  ad  Ec- 
clesiam  in  Britannia ,  vetustis  illis 
temporibus  ,  spectantibus  egerunt , 
Bedam  ,  Baronium ,  Pagium  ,  Tille- 
montium,  Usserium,  aliosque,  quibus 
Lingardius  addi  pptest  tom.  1  histo- 
riae  Angliae,  et  in  historia  Eccle- 
sìae  Anglo-Saxonum.  In  Britannia 
tamen  Religio  prostrata  fuerat  po- 
sterioribus  temporibus,  quando  An- 
gli, et  Saxones  e  Germania  ad  Bri- 
tannorum  auxilium  contra  Sotos , 
Pictosque  vocati  ,  cum  his  potius 
amicitiam  iniverunt ,  et  non  modo 
Rempublicam,  sed  etiam  Religionem 
penitus  labefactarunt.  Nam  ,  ut  ait 
Glastionensis  Chronographus  ad  an- 
num  449  apud  Usserium  Antiquit. 
Brìtannic.  e.  13,  «Angli,  et  Saxones 
in  Britanniam  venerunt.  Hi  pagani 
fuerunt,  et  Christianam  fìdem,  quam 
Britones,  per  duocentum  quadragin- 
ta  tres  annos  fìdeli  devotione  con- 
servaverant,  isti  postea  totam  fere 
Britanniam  perverterunt  ,  et  usque 
ad  tempus  S.  Augustini  ,  videlicet 
centum  quadraginta  septem  annos, 
maximam  huius  regionis  partem  pa- 
ganismo repleverunt.  » 

Longum  oporteret  habere  sermo- 
nem ,  si  quando  Angli ,  et  Saxones 
in  Britanniam  venerint,  quando  ista 
rerum  conversio  facta  fuerit  in  ea 
insula,  et  quae  gubernii  forma  fue- 
rit constituta  explicandum  esset , 
tractandumque  singillatim.  Itaque , 
ut  arbitror  ,  ad  brevitatem  oratio- 
nis,  et  ad  accuratam  temporum,  re- 
rumque  signifìcationem  opportunum 
erit,  locum  ipsum  referre,  quo  eru- 
ditissimi scriptores  Operis  L'art  de 
vérifier  les  dates  totius  facti  sum- 
mam  retulerunt  tom.  1  pag.  788  edit. 
Parisiensis  an.  1783. 

«  La  méme  année  (447)  Vortigerne 
Roi  des  Bretons  appelle  à  son  se- 
cours  les  Angles ,  et  les  Saxons  pour 
arrèter  les  incursions  des  peuples 
septentrionaux.  Le  P.  Pagi  rémar- 
que,  que  la  plupart  des  Historiens, 


et  des  Critiques  se  méprennent  sur 
l'epoque  de  l'arrivée  des  Anglois,  et 
des  Saxons  dans  la  Grande  Breta- 
gne,  et  qu'ils  accusent  mal  à  propos 
Bede  de  se  tromper  à  ce  sujet ,  et 
de  n'étre  pas  d'accord  avec  lui-mé- 
me.  L'erreur  de  ces  Historiens  vient 
de  ce  qu'ils  ne  distinguent  point , 
comme  fait  Bede  ,  l'année  ,  que  les 
Angles,  ou  Anglois,  les  Saxons,  et 
les  Jutes,  tous  peuples  des  cótés  de 
Danémarck  ,  ou  d'Allemagne  furent 
invités  à  venir  en  Angleterre  ,  et 
l'année  qu'ils  s'j  rendirent.  Ce  fut 
l'an  447  qu'ils  y  furent  appellés  par 
Vertirgerne  chef  des  Bretons,  et  ce 
fut  l'an  449  qu'ils  y  arrivérent  sous 
la  conduite  des  Généraux  Hengist, 
et  Horst.  Ces  auxiliaires  vengérent 
ceux  qui  les  avoient  fait  venir,  des 
ennemis ,  qui  les  attaquoient.  Mais 
dès  l'an  455  ils  font  un  Traité  avec 
les  Pictes,  tournent  leurs  armes  con- 
tre  les  Bretons ,  et  mettent  tout  à 
feu,  et  à  sang  depuis  une  mer  jusqu'a 
l'autre  dans  toute  la  largueur  de 
l'Ile.  Les  Bretons  réprenant  courage 
sous  la  sage  conduite  d'Ambroise 
Aurelien  ,  le  seul  Romain  ,  qui  fùt 
reste  dans  l'Ile  ,  et  ajant  implorò 
le  secours  du  Ciel,  attaquent  les  vic- 
torieux  ,  et  les  defont  :  ils  continuent 
de  fair  la  guerre  avec  differents  suc- 
cès  jusqu'à  l'an  491,  ou  494,  ou  en- 
fin  520  selon  Ussérius.  Les  Bretons 
gagnent  contre  les  Barbares  la  cé- 
lèbre bataille  de  Bath.  Les  Histo- 
riens varient  beaucoup  sur  l'année 
de  cet  évenement,  qui  procura  aux 
Bretons  la  libertà,  et  le  répos  dont 
ils  jouirent  environ  44  ans.  Depuis 
la  bataille  de  Bath,  jusqu'à  la  con- 
version  des  Anglois  sous  S.  Grégoire 
le  Grand,  on  ne  sait  rien  de  certain 
sur  ce,  qui  se  passa  dans  la  Grande 
Bretagne  ,  puisque  Bede  mieux  in- 
struit ,  et  plus  habile  que  tous  les 
autres  Historiens  de  ce  pays  ,  n'en 
dit  rien.  11  est  seulement  certain  , 
que  les  Saxons  ,  et  leurs  alliés  se 
rendirent  enfin  maìtres  de  toute  la 
longueur  de  l'Isle ,  jusqu'à  l'Ecosse, 
sans  qu'on  sache  comment ,  et  par- 

tagérent  entre  eux  leurs  conquètes, 
dont  ils  formérent  sept  Royaumes  , 
qui  cornmencérent  les  uns  plutót,  les 
autres  plus  tard.  Les  Saxons  ,  en 
eurent  trois,  savoir  1  la  Saxe  Orien- 
tale, c'est  qu'on  a  appellò  depuis  le 
Royame  d'Essex,  où  sont  Londres , 
et  Colchester:  2  la  Saxe  meridiona- 
le, qui  fait  le  Royaume  de  Sussex, 
dont  la  capitale  est  Chichester:  3  la 
Saxe  occidentale,  c'est  le  Royaume 
d'Ousse,  ou  est  Salisburf.  Les  An- 
glois  eurent  aussi  trois  Royaumes 
dans  leur  partage;  savoir  1  l'Angle- 
terre  orientale  ;  c'est  le  Royaume 
d'Estanglie,  qui  comprenoit  les  pro- 
vinces  de  Cambridge,  de  Suffolk,  et 
de  Norfolk;  2  le  Royaume  de  Mer- 
de compose  de  tous  les  Comités  de 
l'interieur  de  l'Angleterre;  3  celui 
de  Northumberland  ,  qui  est  l'An- 
gleterre septentrionale.  Les  Anglois 
furent  les  mieux  partagés,  et  peut- 
étre  est-ce  pour  cela,  que  tous  les 
autres  ont  été  compris  sous  leur  nom. 
Rapin  de  Thoiras  prétend  ,  que  de 
Fan  585  la  partie  de  la  Grande-Bre- 
tagne  conquise  par  les  Anglo-Saxons 
commenca  d'ètre  appellce  Angleterre, 
et  que  c'est  à  tort  que  quelques  uns 
en  fixent  l'epoque  au  regne  d'Egbert. 
Les  Jutes  eurent  l'isle  de  Vight, 
et  le  Royaume  de  Kent,  où  regnoit 
néamoins  la  postérité  d'Hengist,  qui 
étoit  Saxon.  Les  naturels  du  pays 
restérent  maitres  du  pays  de  Galles, 
cornme  tous  les  auteurs  en  convien- 
nent ,  et  peut-étre  encore  du  pays 
de  Cornouaille.  Tel  fut  le  partage 
de  l'Angleterre  après  l'invasion  des 
Saxons,  et  des  Angles.  O'est  là  ce 
qu'on  appelle  V Eptarchie ,  qui  a 
été  éteinte  par  le  Roi  Egbert  vers 
l'an  827.  » 

Haec  erat  insulae  Britanniae  con- 
ditio  cum  Gregorius  Pontifex  factus 
est.  Apparet  autem  ex  iis  quae  modo 
commemorata  snnt  quianam  Anglia 
ea  insula  appellari  coeperit,  ex  re- 
censita videlicet  possessione,  quam 
Angli  consequuti  sunt.  Angli  vero, 
ut  ex  veteribus  scriptoribus  deriva- 
runt  eruditi  viri ,  gens   Svevorum 


erat  ad  mare  Svevicum  in  Germania 
constituta  in  circulo  inferioris  Saxo- 
niae  ad  septenptrionem ,  et  Occiden- 
tem,  quae  nunc  regio  maiorem  Du- 
catus  Meckleburgici  partem  efficit. 
Illi  in  Britanniam  profecti,  cum  de- 
scriptam  superi us  possessionem  ade- 
pti essent,  toti  Insulae  Angliae  no- 
men  attulerunt. 

Itaque  Gregorius,  qui  iamdiu  An- 
glo-Saxonum  conversicnem  medita- 
batur  ,  quique  tanto  ante  voluerat 
se  in  Britanniam  conferre ,  ut  eam 
gentem  Christianae  Ecclesiae  com- 
pararet,  Pontifex  factus  initum  hoc 
a  se  consilium  feliciter  absolvit. 
Antea  Candido ,  S.  Petri  patrimo- 
ni in  Galliis  Rectori  commiserat , 
quamplures  adolescentes  in  monaste- 
riis  instituendos  curare  ,  ut  deinde 
possent  in  suscipiendo  eorum  gentis 
conversionis  negotio  utiliter  inser- 
vire. Tum  Augustinum  Mona^terii 
sui  S.  Andreae  in  Urbe  Abbatem  se- 
legit,  eumque  ducerci  missionis  An- 
glicanae  constituit,  atque  ei  et  plu- 
ribus  aliis  monachis,  quos  secum  affe- 
rebat,  propagandam  inter  illam  gen- 
tem Christianam  Religionem  com- 
mendavi t.  Cum  omnia  fecisset  Gre- 
gorius,quae  ad  faustum  missionis  exi- 
tum  videbantur  opportuna,  Augusti- 
nus  curn  sociis  quadraginta  videlicet 
ad  tantum  negotium  gerendum  desti- 
natis  viris,  prope  oras  Regni  Canliae 
iter  facientes,  primum  ad  Thanensem 
insulam  appulsi,  tum  in  toto  ilio  re- 
gno Fidem  Christianam  spargere  ag- 
gressi  sunt,  et  permagno  quidem  ce- 
lerique  fructu.  Rex  ipse  Ethelbertus 
in  testo  Pentecostes  anno  597  bapti- 
zatus  est,  et  tantum  fuit  hominum 
studium  religionis  amplectendae,  ut 
Augustinus  eodem  anno  reversus  ex 
Gallia,  ubi  a  Virgilio  Arelatensi  Ar- 
chiepiscopo ,  Pontiflcis  auctoritate 
consecratus  fuerat  Episcopus,  in  te- 
sto Nativitatis  Domini  decem  mille 
et  plures  Anglos  baptismate  dona- 
verit.  Tum  tempia  iterum  in  Dei 
honorem  sunt  conversa ,  quae  post 
Britannorum  fugam  Christianae  Re- 
ligioni fuerant  erepta.   Non    multo 

post  in  Essexiae  regno  Religio  pro- 
pagata est ,  et  Scabertus  ,  seu  Sa- 
beretus  S.Ethelberti  Nepos,  operam 
dante  Mellito  Abbate ,  qui  deinde 
Episcopus  consecratus  est,  baptisma 
suscepit.  Tum  denique  per  Britan- 
niam,  seu  Angliam,  Catholica  iterum 
amplificata  est,  floruitque  Religio. 

Gregorius  interea  opus  tanta  feli- 
citate coeptum  auctoritate  sua  iu- 
vabat,  sacerdotibus  maiori  numero 
missis,  Episeopis  ad  ea  loca  destina- 
tis,  sacra  supellectili,  hortationibus, 
omnibusque  benevolentiae ,  ac  beni- 
gnitatis  officiis  erga  eos,  qui  de  Re- 
ligionis  propagatone  bene  meriti 
fuissent.  Quam  uberes  fructus  Gre- 
gorius collegerit  ex  hoc  studio  suo, 
atque  ex  praestantissimorum  homi- 
num  laboribus,  quos  ad  illud  opus 
destinavit,  satis  aperte  significat  te- 
stimonium  hoc  ex  ep.  65  lib.  11  ad 
Augustinum ,  ex  quo  apparet ,  quot 
Episcopos  creari  oportere  iudica- 
verit.  «Et  quia,  inquit,  nova  An- 
»  glorum  Ecclesia  ad  omnipotentis 
»  Dei  grati  rrn  ,  eodem  Domino  lar- 
»  giente,  et  te  laborante  ,  perducta 
»  est,  usum  tibi  pallii  ad  sola  mis- 
»  sarum  solemnia  concedimus  ,  ita 
»  ut  per  loca  singula  duodecim  epi- 
»  scopos  ordines  ,  qui  tuae  ditioni 
»  subiaceant ....  Ad  Eboracam  vero 
»  civitatem  te  volumus  Episcopum 
»  mittare,  quem  ipse  iudicaveris  or- 
»  dinandum,  ita  ut  si  eadem  civitas 
»  cum  finitimis  locis  verbum  Dei  re- 
»  ceperit,  ipse  quoque  duodecim  Epi- 
»  scopos  ordinet ,  ut  Metropolitani 
»  honore  perfruatur,  quia  et  ei  quo- 
»  que,  si  vita  comes  fuerit,  pallium 
»  tribuere,  Domino  favente,  propo- 
»nimus....  Tua  fraternitas  habeat 
»  omnes  subiectos.»Augustinus  prae- 
terea,  Gregorio  volente,  prò  religio- 
nis  utilitate,  etiam  apud  Britannos 
laboravit,  et  quoniam  ii  in  antiqua 
fide  permanserant  ,  neque  ulla  erat 
inter  eorum  et  Augustini  fìdem  dis- 
crepantia,  Augustinus  praesertim  in 
illud  incubuit,  ut  Ecclesiae  Romanae 
disciplinam  accurate  servandam  cu- 
rarent  praesertim  in  Baptismi  admi- 


nistratione,in  diei  Paschatis  celebra- 
tione,  atque  ut  denique  operam  quo- 
que suam  ad  Anglorum  conversionem 
procurandam  conferrent.  Cum  tanta 
fuerit  Gregorii  Magni  sollicitudo  , 
ut  Anglo-Saxones  Christianam  Re- 
ligionem  amplecterentur,  factum  iu- 
re est  ut  Angliae  Apostolus  fuerit 
appellatus. 

Valde  cliversum  tamen  de  ista  re 
ferendum  esset  iudicium  ,  si  vera 
essent,  quae  Moshemius  in  Inst.  Hist. 
Eccl.  saec.  6  parte  1  cap.  1  §  1  n.  2 
affirmat.  Loquens  enim  de  hac  ad 
Anglos  Augustini  missione,  deque 
aliis  huius  generis  ea  aetate  factis 
conversionibus  ,  aifc ,  de  his  sacris 
expeditionibus  neminem  praeclare 
existimare  debere,  qui  ex  huius,  se- 
quentiumque  aetatum  scriptoribus 
intellexerit ,  populos  istos  magnam 
partem  antiquae  impietatis  suae  reti- 
nuisse,  Christumque  ita  coluisse,  ut 
vita,  factis,  et  institutis,  disciplinam 
eius  repudiarent.  Atque  ut  hoc  pro- 
bet  de  Anglia  ipsa,  Gregorium  Ma- 
gnum  testem  appellat  per  summam 
impudentiam.  «  De  Anglo-Saxonibus 
»  (ait  in  adnotatione  ei  paragrapho 
»  subiecta)  vide,  quae  ipse  Gregorius 
»  Magnus  epistola  76  lib.  XI  statuit. 
»  Victimas  inter  alia  permittit  ipsis 
»  festis  diebusSanctis  immolare,  quas 
»  antea  Diis  suis  iramolaverant.  » 

Haec  tamen,  quae  Moshemius  ait, 
apertam  prorsus  calumniam  conti- 
nent.  De  Anglia  tantum  hic  est  lo- 
quendi  locus.  Iam  vero  nimis  nota 
est  Anglicanae  Ecclesiae  historia  a 
temporibus  illis  vetustis ,  usque  ad 
vicissitudines,  quas  sub  Henrico  Vili 
pati  coepit,  quam  ut  ostendere  de- 
beamus  ,  Anglos  veram  catholicam 
fìdem  Gregorii  Magni  tempore  susce- 
pisse  ,  atque  in  ea  fide  perseveras- 
se. Ea  praeterea ,  quae  evenerunt 
sub  Eadobaldo  S.  Etheberti  fìlio  , 
ac  successore  ,  ostendunt  ,  vel  ab 
iis  temporibus  ,  morum  severita- 
tem  necessariam  Sacerdotes  in  An- 
glia praedicasse.  Nam  cum  ob  im- 
purum  suum  amorem  erga  novercam 
patris  sui  viduam  ,  a  Religione  ciu- 

ficeret ,  quae  talia  vetabat ,  deinde 
Laurentii  Cantuariensis  Archiepisco- 
pi hortatione,  noverca  dimissa,  mo- 
ribusque  immutatis,  cum  Religione 
ipsa  reconciliatus  est.  Quod  vero 
spectat  ad  Gregorium  Magnum,  quem 
veluti  testem  commemorat  Moshe- 
mius de  Anglorura  in  veteri  super- 
stitione  permanentia ,  et  de  iisdem 
institutis,  quae  ante  susceptam  Chri- 
stianam  Religionem  retinebant,  ser- 
vatis,  id  inquam  adeo  abhftrret  a  rei 
ventate,  ut  neque  responsionem  me- 
reatur.  Satis  est  Gregorii  litteras 
de  ea  re  legere,  ut  constet,  Ponti- 
fìcem  non  de  nomine  Religionis  ab 
Anglis  suscepto,  sed  de  religione  ipsa 
in  Anglia  feliciter  propagata,  ac  de 
Ethnica  superstitione  deleta  gratu- 
latum  esse. 

Et  quoniam  eo  usque  impudentiae 
in  ista  causa  pervenit  Moshemius,  ut 
ad  epistolam  Gregorii  Magni  lib.  XI 
n.  76  provocaverit  ,  in  qua  diebus 
festis  Sanctorum  memoriae  dicatis, 
victimas  immolari  statuerit  ab  An- 
glo-Saxonibus,  quas  antea  Diis  su- 
perstitionis  suae  offerebant ,  neces- 
sario cogimur  illius  epistolae  testi- 
monium  afferre,  ut  pateat,  qua  fide 
loquutus  fuerit  Moshemius  in  ea  re, 
et  quantopere  abusus  sit  lectorum 
eius  patientia.  Ttaque  lib.  XI  ind.  14 
ep.  76  haec  scripsit  Mellito  Abbati 
Gregorius:  «  Cum  vero  vos  Deus 
»  omnipotens  ad  revmum  virimi  fra- 
»  trem  nostrum  Augustinum  Episco- 
»  pum  perduxerit,  dicite  ei  quid  diu 
»  mecum  de  causa  Anglorum  cogi- 
»  tans  tracta^i ,  videlicet  quia  fana 
»  idolorum  destrui  in  eadem  gente 
»  minime  debeant,  sed  ipsa,  quae  in 
»  eis  sunt  idola  destruantur.  Aqua 
»  benedicta  fiat,  in  eisdem  fanisasper- 
»  gatur ,  altaria  construantur,  reli- 
»  quiae  ponantur:  quia  si  fana  eadem 
»  bene  constructa  sunt,  necesse  est, 
»  ut  a  cultu  daemonum  in  obsequium 
»  veri  Dei  debeant  commutari  ,  ut 
»'dum  gens  ipsa  eadem  fana  non  vi- 
»  det  destrui,  de  corde  errorem  de- 
»  ponat,  et  Deum  verum  agnoscens, 
»  ac  adorans,  ad  loca,  quae  consuevit, 


»  familiarius  concurrat.  Et  quia  bo- 
»  ves  solent  in  sacrificio  daemonum 
»  multos  occidere  ,  debet  his  etiam 
»  hac  de  re,  aliqua  solemnitas  im- 
»  mutari  :  ut  die  dedicationis  ,  vel 
»  natalitiis  Sanctorum  Martyrum  , 
»  quorum  illic  reliquiae  ponuntur  , 
»  tabernacula  sibi  circa  easdem  Ec- 
>;>  clesias,  quae  ex  fanis  commutatae 
»  sunt ,  de  ramis  arborum  faciant , 
»  et  religiosis  conviviissolemnitatem 
»  celebrent.  Nec  diabolo  iam  ani- 
»  malia  fmmolent ,  sed  ad  laudem 
»  Dei,  in  esum  suum,  animalia  occi- 
»  dant,  et  donatori  omnium,  de  sa- 
»  tietate  sua  gratias  referant,  ut  cum 
»  eis  aliqua  exterius  gaudia  reser- 
»  vantur,  ad  interiora  gaudia  consen- 
»  tire  facilius  valeant.  Nam  duris 
»  mentibus  simul  omnia  abscindere, 
»  impossibile  esse  non  dubium  est.  » 

Quid,  quaeso,.est  in  hac  epistola, 
ut  concludatur  ,  Sanctis  victimas  , 
diebus  eorum  festis  offerri  Gregorium 
passum  esse,  quas  antea  Diis  Ethni- 
cae  superstitionis  immolabant?  Haec 
manifesta  falsitas ,  et  calumnia  est. 
Iramo  quid  non  continetur  potius  in 
hac  epistola  ,  quod  contrarium  sit 
buie  improbandae  sententiae  ?  Quid 
denique  locus  iste  Gregorii  epistolae 
demonstrat  aliud  ,  quam  Pontificem 
sapientissimum,  de  animkrum  salute 
procuranda  sollicitum,  qui  Religionis 
nostrae  caeremoniis  lustranda,  atque 
ad  pietatem  convertenda  praescri- 
psit,  quae  sine  Religionis  detrimento 
retineri  poterant?  Profecto  tantum 
abest  ,  ut  in  ea  epistola  ,  ad  quam 
Moshemius  provocat,  Gregorius  vi- 
ctimas antea  Diis  offerri  solitas,  San- 
ctis deinde  immolari  posse  conces- 
serit,  quantum  ea  distant,  quae  pro- 
hibentur,  ab  iis  quàe  concedi  posse 
dicuntur.  Omnes  intelligunt ,  quam 
sit  Moshemio  commoda,  sed  etiam 
quam  sit  ignobilis  haec  de  Sede  Apo- 
stolica, et  Sanctissimo  Pontifice  de- 
trahendi  suscepta  facultas. 

Quae  de  Religione  Christiana  apud 
Anglo-Saxones  propagata  significavi- 
mus,  certe  evincunt,  Gregorium  sol- 
licitudinem    singularem ,  Religionis 

boni  in  Britannia  promovendi  pror- 
sus  habuisse.  Veruni  eo  ipso  tempore, 
quo  de  illa  gente  adeo  sollicitusPon- 
tifex  erat,  etiam  cetera  Ecclesiae  ne- 
gotia  ubique  procurabat ,  et  nulla 
gens  fuit,  in  qua  Religionis  studium 
non  demonstraverit,  et  quam  virtu- 
tis  suae  exemplis  non  illustraverit. 
Hinc  inter  cetera  factum  est ,  ut  post 
eius  mortem,  ubique  a  vetustis  tem- 
poribus ,  praeclarae  venerationis,  et 
cultus  significationes  ei  exhibitae 
fuerint  ,  prout  apud  Bollandianos 
tom.  2  mensis  Martii  videri  potest. 
Etenim  Beda  Gregorii  nomen  in  Mar- 
tyrologium  suum  intulit,  Cuthbertus 
Cantuariensis  Episcopus  in  Synodo 
anno  747  habita  ,  statuit,  Gregorii 
festum  veluti  praecipui  Anglo-Saxo- 
num  patroni  esse  celebrandum,atque 
hoc  in  posterum  usque  ad  vicissitu- 
dines  superius  memoratas  semper 
servatum  fuit.  Quod  in  Anglia  ,  id 
etiam  in  Hibernia  contigit.  In  Gallia 
quoque  erga  Gregorium  veneratio- 
nis significalo  singularis  fuit ,  ubi 
plures  civita tea  ,  diu  festum  huius 
Pontifìcis  ex  lege  servaverunt.  Nihil 
de  Italia  dico,  in  qua  perpetuo  ce- 
lebratissimus  Gregorii  Magni  cultus 
fuit,  nihil  de  adiacenti  Italiae  Sici- 
lia, in  qua  insula,  eo  quod  prò  Re- 
ligione multa  ibi  Gregorius  fecisset, 
cultus  erga  eum  demonstratus  valde 
conspicuus  fuit.  Graecos  potius  com- 
memorabo.  li  enim  licet  raro  Eccle- 
siae Latinae  Sanctos  in  liturgiam 
suam  admiserint,  Gregorio  tamen  id 
tribuerunt ,  et  vehementer  eundem 
laudaverunt. 

Sed  ad  facta  quod  pertinet  ,  iis , 
quae  iam  recensuimus,  haec  adiungi 
possunt.  Gregorius  curavit ,  ut  pa- 
ganismi vestigia  delerentur ,  quae 
adhuc  in  Christianorum  principum 
regionibus  superesse  comperit.  Iu- 
daeorum  ad  Christum  conversionem 
obtinere  magnopere  conatus  est , 
illud  imprimis  statuendo,  ut  ad  hoc 
consequendum  persuasionis  ratio  , 
non  vis  adhiberetur.  Ad  Simoniae 
labem  tollendam  ,  quae  praesertim 
in  Gallia  obtinuerat,  Gregorius  stu- 


diose se  gessit.  Magnani  institutio- 
num  sacrarum  copiam  comparavi t , 
quibusEcclesiasticam  disciplinam  vel 
confirmaret ,  vel  instauraret.  Haec 
Gregorii  praecepta  continent  id  o- 
mne  ,  quod  in  sacris  canonibus  ad 
vitae  sanctitatem  informandam  prae- 
cipue  perducit.  Epistolae,  quas  tanto 
numero  Gregorius  scripsit,  ea  prae- 
cepta afferunt  ,  quibus  epistolis  eo 
tempore  nihil  pulchrius  aut  prae- 
stantius  boni  omnes  viderunt.  Earum 
vero  epistolarum  lectio  satis  manife- 
ste impudentiam  demonstrat  illorum, 
qui  de  Gregorii  sapientia,  et  doctri- 
na  detraxerunt,  prout  Io.  Georg.  Ro- 
senmullerius  facit  in  Hist.  Interp. 
lib.  Sacrorum  parte  5  pag.  77  Lipsiae 
edita  an.  1814. 

Quale  vero  studium  Gregorius  os- 
tenderit  in  Fide  Catholica  propu- 
gnarla, testimonium  perspicuum  af- 
ferunt eius  curae,  ut  Nestoriani  er- 
rores  refellerentur ,  Manichaei ,  A- 
gnoetae  comprimerentur.  De  Arianis 
etiam  impugnandis  sollicitus  impri- 
mis Gregorius  fuit,  et  quanto  labore 
potuit  non  omisit,  ut  errores  ab  iis 
traditi,  atque  adeo  Ecclesiae  perni- 
ciosi profìigarentur.  In  Urbe  prae- 
sertim Gregorius  religiosae  huius 
curae  suae  argumenta  plura  dedit. 
Commemorabimus  ex.  gr.  expiatio- 
nem  ,  ac  novam  ab  eo  factam  Deo 
Opt.  Max.  dedicationem  vetustissimi 
urbani  templi  in  honorem  B.Agathae 
martyris  aedifìeati,quod  iamdiu inter 
Cardinalitias  diaconias  numeratur. 
Hoc  ,  inquam  ,  templum  Gregorius 
Magnus  ab  Arianorum  caeremoniis 
expiatum  Deo  optimo  maximo  anno 
circiter  591  dicavit.  Illud  enim  tem- 
plum anno  ferme  470  Ariani  invase- 
rant,  cum  Dux  Ricimerius  Patritius 
Exconsul,  Regis  Gothorum  Walliae 
nepos,  summum  dominatum  in  urbem, 
et  in  imperium  exercebat.  Eo  tempo- 
re Ariani  templum  memoratum  nefa- 
riis  caeremoniis  suis  infecerant.  Cum 
vero  Urbs  ab  Gothorum  potestate 
liberata  fuisset,  Gregorius  ipse  vo- 
luit  illam  aedem  expiare  ,  ac  Deo 
offerre.  Id  autem   non    sine   divinis 

portentis  evenisse  Pontifex  retulit 
dialogorum  lib.  3  cap.  30.  Ut  cetera 
omittam  haec  Gregorius  eo  loco  ha- 
bet:  «  Sed  neque  hoc  sileam ,  quod 
»  ad  eiusdem  Arianae  haeresis  da- 
»  mnationem  in  hac  Urbe  ante  bien- 
»  nium  pietas  superna  monstravit... 
»  Arianorum  Ecclesia  in  regione  Ur- 
»  bis  illa,  quae  Suburra  dicitur,  cum 
»  clausa  usque  ante  biennium  re- 
»  mansisset,  placuit  ut  in  fide  catho- 
»  lica  ,  introductis  illuc  B.  Stepha- 
»  ni,  et  S.  Marthae  martyrum  reli- 
»  quiis  dicari  debuisset.  Nani  cum 
»  magna  populi  multitudine  venien- 
»  tes  ,  atque  omnipotentis  Domini 
»  laudes  canentes,  eandemEcclesiam 
»  ingressi  sumus,  cumque  in  ea  iam 
»  Missarum  solemnia  celebrarentur, 
»  et  prae  eiusdem  loci  angustia,  po- 
»  pulì  se  turba  comprimeret,  quidam 
»  ex  iis,  qui  extra  sacrarium  stabant, 
»  porcum  subito  intra  suos  pedes  bue, 
»  illucque  discurrere  senserunt.Quem 
»  dum  unusquisque  sentiret,  etiuxta 
»  se  stantibus  indicaret,  idem  porcus 
»  Ecclesiae  ianuas  petiit ,  et  omnes 
»  per  quos  transiit  in  admirationem 
»commovit,  sed  videri  a  nullo  po- 
»  tuit  quamvis  sentiri  potuisset.Quod 
»  ideirco  divina  pietas  ostendit ,  ut 
»  cunctis  patesceret ,  quia  de  loco 
»  eodem  immundus  habitator  exi- 
»  ret.  »  Haec,  aliaque  mira  portenta 
evenisse  in  illius  templi  dednatione 
Gregorius  narrat.  Tanta  vero  erat 
Gregorii  gravitas  ,  talis  erat  aetas, 
qua  ista  scribebat,  ut  inficiari  haec 
evenisse  ,  nonnisi  manifestae  impu- 
dentiae  tribui  posset. 

Et  quoniam  rerum  a  Gregorio  Ma- 
gno gestarum  narratio  huc  nos  per- 
duxit,  ut  de  iis,  quae  circa  templum 
illud  Gregorius  gessit,  loqueremur, 
nolumus  occasionem  elabi  mentionis 
honorifìcae  faciendae  eorum  ,  quae 
SSmus  Dominus  Noster  Gregorius 
Papa  XVI,  Pontificis  Sanctissimi  no- 
minis,  dignitatisque  heres,  ac  virtu- 
tum  religiosissimus  imitator,  duobus 
abbine  annis,  de  tempio  eodem,  et  de 
domiciliis  ad  illud  spectantibus  sa- 
pientissime decrevit.  Scilicet  Bmus 


Pater  cupiebat,  Hibernorum  colle- 
gium,  quod  a  Leone  XII  in  domo  illa 
fuerat  statutum,  quae  antea  Ginna- 
sianum  Monialium  coenobium  fuit,  ad 
alias  aedes  transferre ,  quibus  tem- 
plum esset  additum,  quod  Ecclesia- 
sticorum  in  collegio  commorantium 
curae  committeretur,  et  in  quo  sacris 
éaeremoniis  exercendis  Alumni  pos- 
sent  operam  dare.  Convertit  igitur  se 
Pontifex  ad  memoratum  S.  Agathae 
templum'  quod  Gothorum,  et  in  Su- 
bura  appellare  solet.  Nam  Sanctitas 
Sua  iamdiu  optabat  illud  templum, 
vetustate,  et  populi  veneratione  com- 
mendatum,  ac  Gregorii  Magni  dedi- 
catone illustratum ,  assiduae  Sacer- 
dotum  curae  tribuere,  qui  quotidiana 
praesentia  sua,  ibi  sacra  ministeria 
peragerent.  Etenim  constabat,  ex  quo 
inde  abierant  Monachi  Ordinis  S.Be- 
nedicti  Congregationis  Montis  Vir- 
ginio, quibus  Gregorius  XIII  aposto- 
licis  litteris  diei  24  Martii  anno  1579 
illud  templum,  adiectaque  domicilia 
tradiderat ,  defìcientibus  Sacerdoti- 
bus  ,  qui  quotidianam  ibi  operam 
suam  adhiberent,  multum  de  veteri 
erga  mar ty rem  illam  ,  in  cuius  ho- 
norem aedifìcatum  est,  observantia 
remissum  fuisse. 

Quare,  ut  una  simul  Collegii  Hi- 
bernorum  utilitati,  et  templi,  de  quo 
loquimur,  venerationi. Pontifex  Ma- 
ximus  consuleret,  templum  illud  cum 
adiectis  domiciliis  collegio  memorato 
tribuendum  iudicavit.  Hoc  autem 
sapientissimo  Sanctitatis  Suae  facto, 
refloruit  iam  divini  cultus  splendor 
in  tempio  ilio,  quod  ab  antiqua  qui- 
dem  aetate  conditimi  ,  sed  in  prae- 
sentem  ornatissimam  formam  ab  An- 
tonio Barberinio  S.  R.  E.  Cardinali 
Diacono  ,  Urbani  Vili  Nepote  ,  an- 
no 1635  perductum  est.  (Legi  potest 
Ioannis  Laurentii  Ab.  Monachorum 
Congregationis  Montis  Virginis  Hi- 
storia  Diaconiae,  et  Monasterii  S.A- 
gathae  ad  Suburam  ,  edita  Romae 
anno  1797.)  Hiberna  autem  gens  , 
quae  singulari  in  Catholica Religione 
constantia,  et  praecipua  erga  Sedem 
Apostolicam    observantia    commen- 


286 

rìatur,  amplissimum,  et  amoenitate, 
atque  aeris  salubrità  te  pulcherrimum 
collegium  in  Urbe  consequuta  est. 
Qnamobrem  ad  grati  animi  monu- 
mentum,  Pontificis  Maximi  marmo- 
rea imago  egregie  elaborata ,  cum 
hac  inscriptione  in  aedibus  illis  a 
coliegii    praeside    posita   est.    Eam 

autem  inscriptionem  iure  hoc  loco 
referimus:  nam  cum  de  Gregorio  Ma- 
gno Pontifìce  agamus,  inscriptionem 
istam  possumus  referre ,  quae  non 
solum  Gregorii  XVI  sapientissimum 
consilium  commemorat ,  sed  etiam 
cum  rebus  a  Gregorio  Magno  prae- 
clare  gestis  in  historia  coniungitur. 


GREGORIO  .  XVI  .  PONTIFICI  .  MAXIMO 

QVOD  .  COLLEGIVM  .  HIBERNORVM  .  EX  .  GINNASIANO  .  DOMICILIO 

IN  .  HAS  .  AMPLIORES  .  ET  .  AMOENIORES  .  AEDES  .  TRANSTVLERIT 

ET  .  D  .  GREGORIVM  .  MAGNVM  .  IMITATVS 

TEMPLVM  .  B  .  AGATHAE  .  VIRG  .  ET  .  MART  .  SACRVM 

A  .  DIVTVRNO  .  NEGLECTV  .  ASSERENDVM 

ET  .  POPVLVM  .  ROMANVM 

AD  .  VETEREM  .  ERGA  .  MARTYREM  .  PIETATEM 

EXCITANDVM  .  CVRAVERIT 

COLLEGII  .  PRAESES 

ANNO  .  MDCCCXXXVII. 


Plura  alia  possent  referri  ad 
Gregorii  Magni  vitam,  resque  gestas 
spectantia,  quae  fusiorem  eiusdem 
laudandi  copiam  suppeditarent.  Sed 
satis  sunt  ea,  quae  hactenus  exposui- 
nius.  Reliqua    trac  tata    reperientur 


apud  eruditissimos  scriptores,  Baro- 
nium  ,  Pagium  ,  Mabillonium  ,  Tille- 
montium ,  De  S.  Marthe,  Ceillerium 
tom.  17  Hist.  Auct.  Sacr.  et  Eccl.  , 
Natalem  Alexandrum  in  saec.  6  Hi- 
storia, aliosque. 


EX  SAECULO  SEPTIMO 

CAPUT   LXVII. 

DE  SABWIANO  PONTIFÌCE,  ET  RR.  PONTIFICIA!  ELECTIONE  US  TEMPORIBUS. 


Cum  de  Gregorio  Magno  multa 
exposuerimus,  quae  ad  eius  laudes 
maxime  pertinent,  non  erit  inoppor- 
tunum ,  aliqua  de  Sabiniano  eius 
proximo  successore  referre.  Is  igttur 
anno  604,  mortuo  Gregorio,  die  13 
septembris  successit,  et  Pontificatum 
gessi t  usque  ad  diem  22Feb.  an.  606, 
ita  ut  annum  unum,menses  quinque, 
et  dies  novem  Pontifex  fuerit.  La- 
bitur  circa  pontificatus  huius  tem- 
pus  statuendum  Baronius ,  cum  ad 
annum  605,  eo  ipso  anno  mortuum 
esse  Sabinianum  dicit,  quo  Pontifex 


factus  fuit;  in  qua  re  Anastasii  exem- 
plaria  omnia,  et  accuratam  chrono- 
logiam  Pontificum  illorum  temporum 
adversariam  habet.  Laudat  Sabinia- 
num  Anastasius,  ob  Cleri  numerum 
auctum,  ób  divini  cultus  curam  ex- 
hibitam  ,  atque  etiam  ,  ut  meliora 
passim  habent  eiusdem  Anastasii 
exemplaria,  laudat  eius  liberalita- 
tem.  Nam  referunt  ea  exemplaria  , 
Sabinianum,  post  initam  cum  Lon- 
gobardis  pacem,quoniam  tunc  Roma 
annonae  inopia  laborabat ,  iussisse 
Ecclesiae  horrea  aperiri,  et  prò  uno 


DE    SAEINIANO   PONTIFICE,  ET   ETC. 


287 


solido  (vel  13,  ut  est  in  aliquibus 
exemplaribus)  triginta  modios  tri- 
tici populo  dari.  Affert  etiam  argu- 
mentum  eie  benignitatis  opinione  , 
qua  Sabinianus  gauderet  in  Urbe  , 
id,  quod  Arringus  habet  in  Roma 
subterranea  lib.  2.  cap.  8.  ex  Manlio 
in  Epitajphiis  Vaticanis. 

Hic  liominum  vitia  blando  sermone  removit; 
Nec  culpis   iudex,  sed  medicina  fuit. 

Veruni    cum   in   ali  quo   Anastasii 
exemplari,  locus  ille  corruptus  sit. 
et  dicatur,  triginta  solidos  prò  mo- 
dio  Sabinianum  exegisse,  hinc  de  eo 
Pontifice  detrahendi  occasio  desumpta 
est.  Nam  spargi  coepit  narratio  illa, 
Sabinianum  de  Gregorio  Magno  iniu- 
riose  loquutum  esse,  quando  populus 
conquestus  est  de  annonae  caritate, 
et  amissam   Gregorii    benignitatem 
in    pauperes    deploravit.-  Sigebertus 
Gemblacensis    in    Chronico   refert  , 
Gregorium    noctu   apparuisse   Sabi- 
niano,  eum  acriter  reprehendis-se,  ac 
percussisse ,    ob  quam  percussionem 
ille  non  multo  post  obierit.  Iure  liane 
narrationem  fabulosam  esse,  et  Ba- 
ronium  nimis  facile  illam   ex  Sige- 
berto  retulisse   animaci vertit   Pape- 
brochius  in  propylaeo  mensis  maii. 
Nemo  enim  veterum  de  hac  re  quid- 
quam  attulit,  neque   Ioannes  Diaco- 
nus  in  Gregorii  Magni  vita  aliquid 
de  eo  facto  habet,  licet  ultionem  de 
Gregorii  virtutum  detractoribus  sus- 
ceptam ,    saepenumero  in  ultimo  li- 
bro vitae  eius  traclat.  Quis  vero  Si- 
geberto  hoc  affirmanti  credere  pot- 
est,  qui  post  annum  1113    mortuus 
est,  quique  in  dissidio  inter  Sedem 
Apostolicam,  et  Germaniae  Reges  eo 
tempore  pertractato,  Principibus  il- 
lis,  non  Pontifici  Maximo  studebat? 
Addi  potest,  hoc  ex  ipsa  facti  natura 
incredibile  existimari   debere,  Sabi- 
nianum videlicet,  infensum  Gregorio 
fuisse,  in    quem  Gregorius    animum 
suum    benevolum    semper    ostendit. 
Nam  illuni  Apocrisiarium  suum  apud 
Imperatorem  constituit ,  et  amorem 
suum  erga  eum,  semper  demonstra- 
vit,  Est  etiam  incredibile,  Clerum 


Roman um  ,  qui  tanto  ferebatur  in 
Gregorium  studio  ac  veneratione  , 
adduci  potuisse  ,  ut  ei  successorem, 
hominem  animo  infensum  designaret. 
Est  quoque  absonum  a  recta  rei  con- 
sicleratione  ,  Clerum  Romanum  ,  qui 
in  tanta  virtutum  Gregorii  admira- 
tione  quatuordecim  fere  annos  ver- 
satus  erat ,  statuisse  repente  ,  Gre- 
gorii locum  nomini  virtute  carenti 
tribuere. 

Videtur  hic  opportunum  aliqua  di- 
cere de  iis,  qui  passim,  cum  Diaconi 
essent,his  temporibus  Pontifices  Ma- 
ximi  eligebantur.  Plures  enim  horum 
temporum  Romani  Pontifices,  prout 
apparet   eorundem   seriem    conside- 
ranti,  electi   sunt   ad   amplissimum 
illucl  munus,  cum  in  Diaconatus  gra- 
du  versarentur.  Id  vero  omnino  eve- 
nisse dicendum  est,  ob  inductam,ser- 
vatamque  ea  aetate  consuetudinem  , 
non  Romanae  tantum,  sed  universae 
Ecclesiae   prorsus  incommodam  ,   ut 
qui    Pontifices    Maximi   electi   fuis- 
sent,non  possent  pontificium  munus 
suum  obire,  nisi  postquam  ab  Impe- 
ratore confìrmationem  electionis  con- 
sequuti  essent.  Iam  vero  inter  prae- 
cipuas  rationes,  quamobrem  evenit, 
ut  tot  Diaconi   ad  Pontificatum  eli- 
gerentur,  illa  certe  est  numeranda, 
quod  ita  Clerus  Romanus  conaretur 
impetrare,   ut  interpontificium,   seu 
vacationis  Apostolicae  Sedis  tempus, 
minus  diuturnum  esset.  Etenim  cum 
Apocrisiarii ,   qui    Constantinopolim 
mittebantur  ad  aulam  Imperatoris  , 
Diaconi  passim   essent ,   existimavit 
Clerus  Romanus,  facilins,et  breviori 
tempore    ab    Imperatore    electionis 
confirmationem    obtineri   posse  ,    si 
Diaconi  isti  eligerentur,  qui  Princi- 
pi, et  aulae  Imperatoriae   notissimi 
esse  debebant.  Interea  vero  dum  le- 
gati Constantinopolim  missi  ad  con- 
firmationis  decretum   impetrandum, 
illud  non  retulissent,  et  Romam  ap- 
portassent,  vacare   Sedes  Apostolica 
clicebatur,  licet  post  superioris  Pon- 
tificis  mortem,  novus  Pontifex,  tri- 
duo, vel   quatriduo  electus   fuisset. 
Eo  autem  tempore,  quo  ista  ratione 

Sedes  Apostolica  vacabat,  et  vacabat 
quidem  diu,  eo  quod  longum  tempus 
requirebatur  ad  iter  Constantinopo- 
lim  usque ,  et  ad  reditum  Romam, 
atque  ad  ea  omnia  peragenda,  quae 
confirmationis  decretum  comitaban- 
tur,  eo,  inquam,  tempore,  Ecclesiae 
Romanae  negotia  gerebaatur  ab  Ar- 
chi presbjtero,  ab  Archidiacono,  et  a 
Primicerio  Notariorum,  ut  praeser- 
tim  constat  ex  cap.  2.  Libri  Diurni 
Romanorum  Pontificum  a  P.  Ioanne 
Garnerio  S.  I.  editi  atque  illustrati. 
Iustinianum  I  Imperatorem  hanc 
legem  tulisse  perspicuum  adeo  est 
ex  universa  huius  facti  historia,  ut 
id  demonstratione  non  indigeat.  Sa- 
tis  est  perpendere  interpontifìciorum 
rationem,  quae  a  Vigilii  morte,  quo 
tempore  Gothicum  Regnum  a  Iusti- 
niano  deletum  est,  usque  ad  Con- 
stantini  Pogonati  imperium  evene- 
runt.  Apparebit  omnino,  cum  antea 
Apostolica  Sedes  aliquorum  dierum 
brevi  spatio  vacare  soleret  post  Pon- 
tificum mortem ,  apparebit  inquam, 
a  Vigilio  mortuo  ad  memoratum  Con- 
stantini  Pogonati  imperium,  diutur- 
na interpontificia  fuisse. Constat  prae- 
terea  ex  monumentis  indubiis,  istud 
vacationis  Apostolicae  Sedis  discri- 
men ,  necessitati  impositae  a  Iusti- 
niano  postulandae  confirmationis  tri- 
bui  oportere.  Quod  si  aliquando,  et- 
iam  temporis  istius  decursu,  videli- 
cet,  a  Iustiniano  I  ad  Constantinum 
Pogonatum,  breviora  fuere  interpon- 
tifìcia, id  evenisse  concedendum  est, 
quod  quandoque  Imperator  ad  mala 
vitanda,  quae  ex  diuturna  Sedis  Apo- 
stolicae vacatione  profìciscebantur, 
Exarchae  Ravennae  commoranti,  qui 
eius  nomine  Italiae  praeerat ,  facul- 
tatem  largitus  sit  confirmationis  tri- 
buendae.  Ex  memorato  autem  supe- 
rius  libro  diurno  constat ,  vere  ali- 
quando  eo  tempore,  Pontifìcis  electi 
confirmationem  ab  Exarcha  Ravenna- 
tensi  fuisse  petitam,  ad  illum  ista  de 
causa  legatos  missos  esse,  et  Archie- 
piscopo, ludicibus,  Apocrisiariis  com- 
mendatam  fuisse  negotii  huius  expe- 
ditiorem  absolutionem.  Accessit  prae- 

terea  incommodo  gravissimo ,  quod 
ex  petendae  confirmationis  necessi- 
tate oriebatur,  accessit,  inquam  ,  ut 
qui  electi  Pontifìces  erant,  ad  impe- 
trandam  pontificiae  dignitatis  confir- 
mationem ,  magnam  pecuniae  sum- 
mam  numerare  deberent. 

Quemadmodum  negari  non  potest, 
Iustinianum  I  Imperatorem  induxisse 
primum  hanc  requirendae  confirma- 
tionis necessitatem,ita  etiam  certum 
est,  Constantino  Pogonato  Impera- 
tori acceptum  referri  debere,  Roma- 
nam  Ecclesiam  ab  hac  imposita  ne- 
cessitate liberatam  esse.  Etenim  con- 
stat primum  ex  Anastasii  Bibliothe- 
carii  testimonio  in  Agathonis  vita, 
qui  Pontifex  factus  est  anno  678, 
Imperatorem  Constantinum  Pogona- 
tum litteras  scripsisse,  quibus  electi 
Pontifìces  liberabantur  ab  onere  sol- 
vendae  pecuniae  ad  confirmationem 
impetrandam.  «Hic  suscepitDivalem 
»  (hoc  est  Principis  decretum) ,  ait 
»  Anastasius  ,  iussionem  secundum 
»  suam  postulationem,  ut  suggessit, 
»  per  quam  relevata  est  quantitas, 
»  quae  solita  erat  dari  prò  ordina- 
»  tione  Pontifìcis  facienda:  sic  tamen 
»  ut ,  si  contigerit  post  eius  trans- 
»  itum  electionem  fìeri ,  non  debeat 
»  ordinari  qui  electus  fuerit,  nisi 
»  prius  decretum  generale  introdu- 
»  catur  in  Regiam  Urbemx  secundum 
»  antiquam  consuetudinem  ,  et  cum 
»  eius,  scilicet  Imperatoris,  conscien- 
»  tia ,  et  iussione  debeat  ordinatio 
»  prosperare.  » 

Post  haec  Constantinus  Pogonatus 
ampliori  ratione  de  Ecclesia  Romana 
meritus  est.  Nam  edicto  ad  Benedi- 
ctum  II  anno  684  misso  necessita- 
temi penitus  substulit,  ut  Pontifìces 
electi  confirmationem  ab  Imperatore 
exspectare  deberent ,  antequam  pon- 
tificatum  susciperent.  Etenim  Ana- 
stasius haec  habet  in  Benedicti  II 
vita:  «Hicsuscepit  Divalem  iussio- 
»  nem  olementissimi  Principis  Con- 
»  stantini...  per  quam  concessit,  ut 
»  qui  electus  fuerit  in  Sede  Aposto- 
»  lica,  e  vestigio,  absque  tarditate, 
»  Pontifex  ordinetur.  »  Hanc  Sacrari* 

Divalem  Constantini  Pogonati ,  seu 
edictum  ad  Benedictum  II  missum, 
continuisse  prorsus  necessitatis  illius 
petendae  confirmationis  abrogatio- 
nem,  si  celerà  deessent,  satis  lucu- 
lenter  evincunt  verba  Auctoris  vitae 
Ioannis  V  qui  Benedicto  successit. 
«Hic,  inquit,  post  multorum  Ponti- 
»  ficura  tempora,  vel  annorum,iuxta 
»  priscam  consuetudinem,  a  genera- 
»  litate  in  Ecclesia  Sancti  Salvato- 
»  ris,  quae  appellatur  Constantinia- 
»  na ,  electus  est,  atque  exinde  in 
»  Episcopium  ductus.»  Videlicet  scri- 
ptor  ille  narrat,  tura  primum  acci- 
disse  aliquando,  ut  post  factam  legi- 
timi  Pontificis  electionem,  non  opor- 
teret  immorari  ,  antequam  electus 
Pontifex  munus  sibi  collatum  gerere 
inciperet,  sed  statim  ab  electione  ab- 
soluta,  prout  ante  fiebat ,  quando 
impedimentum  non  aderat ,  pontifi- 
ciam  dignitatem  suscipere  Ioannem  V 
potuisse.  Haec  autem  aliud  signifi- 
care non  possunt,  nisi  Benedicti  II 
proximum  successorem  Ioannem  V 
fuisse  primum  illum  Pontificem,  qui 
utens  libertatis  beneficio,  a  Constan- 
tini Pogonati  lege  concesso,  statim 
post  comitia  habita  Pontificatum 
exercuerit.  Non  est  hic  locus  loquen- 
di  de  iis,  quae  posteriori  tempore 
circa  Pontificum  electionem  Princi- 
pes  sibi  sumpserint.  Satis  est  haec 
commemorasse,  quae  in  materia  ista, 
aetatis  ,  de  qua  agimus,  historiam 
respiciunt. 

De  Pontificibus  Romanis ,  qui  iis 
temporibus  electi  sunt  cum  in  Dia- 
conatus  gradu  versarentur,  nota  est 
Mabillonii  sententia  tomo  2  Musei 
italici  in  commentario  praevio  ad 
ordinem  Romanum  §.  18,  qui  inscri- 
bi tur  Ritus  in  consecratione  Ponti- 
ficis olim  servati.  Eos  sci  1  ice t  arbi- 
tratur  ,  praetermisso  presbyteratu, 
Episcopos  consecratos  esse,  licet  di- 
versa ratione  res  deinde  se  haberet 
Gregorii  VII  tempore,  de  quo  diser- 
tis  verbis  constat,  primum  presby- 
terum  ordinatum ,  tirm  Episcopum 
Romanum  consecratum  esse. 

Haec  autem  sunt  praecipua  quae 
Tom.  I. 


ad  sententiam  suara  probandara  Ma- 
billonius  affert  argumenta,  quaeque 
etiam  Pagius  commemorat  de  Sabi- 
niani  electione  agens.  Adducit  vide- 
licet testimonia  Anastasii  Bibliothe- 
carii  ex  Valentini  vita,  qui  anno  827, 
et  ex  vita  Nicolai  I,  qui  anno  858 
Pontifex  factus    est.  Nam  iis  testi- 
moniis   ostendi  putat ,  praetermissa 
P<resbyteratus  ordinatione,  utrosque 
Episcopos    consecratos    fuisse.  Haec 
narrat  de  Valentini,  qui  tunc  Archi- 
diaconus  erat,  electione  Anastasius: 
«  Quem   illieo,  multum  ,  ac  diutius 
»  renitentem,  seque  tanti  regiminis 
»  fore  incongruum  voce  strenua  pro- 
»  ferentem ,  almae  plebis,  et  laetis 
»  utriusque  militiae  Romanorum  ele- 
»  ctus  est   vocibus   in  Sede  Pontifi- 
»  cum ,  ac  deinde  condignis  gloriae 
»  laudibus ,   et  honoris   amplitudine 
»  ad    Lateranense   Patriarchium   ab 
»  ipsis  deductus,  et  in  Pontificali  est 
»  positus  throno...  eiusque  consecra- 
»  tionis  die,  sereno  iam  illucescente 
»  cum    lumine  ,    iam    dictum   Anti- 
»  stitem   ad    B.  Petri   Apostolorura 
»  Principis  Ecclesiam  omnes  pariter 
»  Romani  a  palatio  deducentes,  eum, 
»  Maiestate    Divina    adiuvante  ,    in 
»  altithrono    summum    consecravere 
»  Pontificem,  qui  mox  culmina  scan- 
»  dens    Beati    Petri ,    sacrificiis    pie 
»  oblatis  ,   ad    palatium   remeavit.  » 
Quae  de  Nicolai  I  electione,  qui  Dia- 
conus  erat,  refert  Anastasius,  conso- 
nant  iis,  quae  de  Valentino  recita- 
vi mus. 

Nam  de  Nicolai  electione  haec  in 
eius  vita  Anastasius  narravit:  «Per 
»  aliquod  spatium  confabulantes  ho- 
»  rarum  (electores)  sidereo  accensi 
»  fulgore  unanimes  illum  Apostoli- 
»  caeSedis  praesulem  essesanxerunt, 
»  et  celeri  gressu  Principis  Aposto- 
»  lorum  Petri  aulae  properaverunt, 
»  in  qua  confugiens  (Nicolaus)  la- 
»  titabat.  Dicebat  enim  indignum  sa 
»  esse  tanti  regiminis  gubernacule 
»  suscepturum.  Impetum  vero  qui 
»  aderant  facientes,  et  virtutibus  il- 
»  lum  de  eadem  Basilica  extrahen- 
»  tes,  sacris  acclamationibus  ad  Pa- 

»  triarchium  Lateranense  introdu- 
»  xerunt.  Postmodum  vero  a  nobi- 
»  lissimorum  coetibus,  cunctoque  et- 
»  iam  popuio,  in  Basilicam  B.  Petri 
»  Apostoli  deductus,  praesente  Cae- 
»  sare,  consecratus  est,  apostolicaque 
»  sublimatus  in  sede  factus  est  Pon- 
»  tifex,  et  Missarum  solemnia  supra 
»  sacratissimum  corpus  Apostoli  bea- 
»  tifìce  celebravit.  » 

Praeter  haec  Mabillonius  affert 
Ordinis  Romani  VITI  et  IX  testi- 
monium,  ex  quibus  patere  existimat 
Diaconos  electos  Pontifìces  ,  immo 
generatim  Diaconos  omnes  ad  Epi- 
scopatum  electos  in  Romana  Eccle- 
sia, praetermisso  presbyteratu,  Epi- 
scopos  esse  consecratos.  Adducit  et- 
iam  Photii  argumentandi  rationem, 
qui  inter  ceteras  contra  Romanam 
Ecclesiam  accusationes,  illud  etiam 
affirmabat,  «quod  plerumque  Diaco- 
»  nus,  quodam  saltu ,  non  percepta 
»  presbyterali  benedizione,  Episco- 
»  pus  subito  consecraretur. » 

Haec  sunt,  quae  praecipue  Mabil- 
lonius adducit ,  ut  non  presbyteros 
illos  antea  factos  esse  demonstret,  qui 
Diaconi  erant ,  cum  memoratis  su- 
perius  temporibus  Romani  Pontifìces 
electi  sunt.  Sed  non  intelligo  utrum 
his  argumentis  probare  sententiam 
suam  Mabillonius  potuerit.  Nihil  dico 
de  Photii  testimonio.  Sciunt  omnes 
illum  minime  pacato  erga  Roma- 
nam Ecclesiam  animo  loquutum  esse. 
Sciunt  etiam  omnes  Ratramnum  Mo- 
nachum  Gorbeiensem,  qui  saeculo  IX 
vixit,  liane  Photii  affirmationemfal- 
sam ,  et  calumniosam  esse  respon- 
disse ,  ita  ut  «  in  ceteris  sibi  de- 
»  mant  auctoritatem,  quandoquidem 
»  in  ististam  evidentermentiuntur.» 
Nihil,  inquam,  de  Photii  auctoritate 
hoc  in  loco  dicam. 

Animadvertam  potius,  in  Ecclesia 
Romana,  Siricii,  Innocentii,  Zosimi, 
Caelestini ,  Gelasii  decretis  manife- 
stum  omnibus,  etiam  iis  temporibus 
fuisse,  de  quibus  loquimur,  non  li- 
cere Diaconos  ,  statim  Episcopos  , 
praetermissa  presbyteratus  ordina- 
tione,   consecrare.  Adiungam  etiam 


CAPUT   LXVII. 


incredibile  iure  videri,  presbyteratus 
ordinationem  ante  Episcopatum  sus- 
ceptum  fuisse  praetermissam,  quan- 
do statuatur  Episcopatus  ordinem  a 
presbyteratu  distingui ,  et  praere- 
quirere  realis  Christi  corporis  confì- 
ciendi  potestatem,  aut  Episcopatum 
presbyteratus  characteris  incremen- 
tum,  vel  extensionem  esse. 

Testimonia  vero  ex  Valentini,  et 
Nicolai  I  Pontifìcis  vitae  historia  al- 
iata, contrariam  sententiam  non  va- 
lent  persuadere,  cum  negativa  pos- 
sint  existimari,  cumque  aliunde  con- 
stet  in  iis  testimoniis  aliud  non  con- 
tineri  ,  nisi  festivos  populi  plausus, 
ut  novus  Pontifex  consecraretur,  et 
nihil  referri  singillatim  de  iis,  quae 
erant  servanda,  si  Diaconus  electus 
Pontifex  fuisset.  Potuit  etiam  scri- 
ptor,qui  res  ab  iis  Pontificibus  gestas 
retulit,  commemorare  tantum  Episco- 
palem  consecrationem  tributam,  cum 
ea  res  potissima  esset,  et  in  eiusmodi 
adiunctis  ordinationes  inferiores  eo 
ipso  die  fierent,quin  peculiarem  men- 
tionem  ea  ordinatio  mereri  videretur. 

Argumentum  illud  praeterea  ex 
Ordine  Romano  desumptum,  in  quo 
nullum  legitur  discrimen  circa  Dia- 
conum  et  Presbyterum,qui  Pontifex 
electus,  Episcopus  consecrari  debeat, 
etsi  speciem  gravis  difRcultatis  videa- 
tur  afferre,  for tasse  tamen  non  tan- 
tam  habet  revera.  Nam  Ordinis  Ro- 
mani IX  in  eo  loco  institutum  est, 
ea  praescribere,  quae  ad  Episcopatum 
conierendum  Pontifici  electo,  requi- 
rebantur,  sed  non  refertur  ita  esse 
omnia  similia  debere,  ut  quemadmo- 
dum  Presbyter,  nullo  alio  ordine  sus- 
cepto,  Episcopus  consecrabatur ,  ita 
etiam  id  fìeret  in  Diacono.  Signifl- 
catur  deinde  eo  loco  ritus  consecran- 
di  Episcopi,  quod  ad  summam  rei  tan- 
tum, non  vero  singillatim  omnia  re- 
feruntur,  etiam  ea,  quae  in  casu  ser- 
vari  ante  consecrationem  debuissent, 
quando  Diaconus  ad  pontificatum  e- 
lectus  esset  ;  praesertim  cum  iam 
aliunde  constare  posset ,  Presbyte- 
ratus ordinationem  esse  antea  fa- 
ciendam.  Nullam  vero  difficultatem 

eontinet  animadversio  illa,  ex  Ilde- 
brandi  facto  petita ,  qui  Diaconus 
erat  quando  electus  Pontifex  est,  et 
de  quo,  disertis  verbis,  et  peculiari 
mentione  facta,  memoriae  proditum 
est,  eum  antea  Presbjterum,  deinde 
Episcopum  esse  ordinatura.  Non,  in- 
quam,  exemplum  hoc  potest  ullam 
diffioultatem  tacere,  ut  concludatur 
alios  Diaconos  non  esse  presbjteros 
ordinatos,  antequam  Episcopi  conse- 
crarentur  ,  eo  quod  de  iisdera,  Pre- 
sbjteratus  ordinationis  mentio  aperta 
non  fiat.  In  facto  enim  Ildebrandi,  a- 
gi  tur  de  Diacono,  qui  die  Pentecostes 
ora  hiatus  fuerit  Presbjter,  et  in  fe- 
sto  SS.  Apostolorum  consecratus  fue- 
rit Episcopus,  suscepto  Gregorii  VII 
nomine.  In  ordine  autem  Romano  agt- 
tur  tantum  de  consecratione  facien- 
da  Pontificis  electi,  vel  is  Presbjter 
esset,  vel  Diaconus;  et  sola  res,  de 
qua  ibi  agitur,  est  Episcopalis  con- 
secratio, de  qua  veluti  de  re  prin- 
cipali et  praecipua,  sermo  est,  non 
vero  de  iis  quae  requiruntur  ad  rite 
disponendum  hominem,  qui  Episco- 
patum  suscepturus  sit. 

Ut  locum  hunc  concludam,  et  intel- 
ligatur,  in  Ordine  Romano,  de  quo 
Mabillonius  loquitur,  non  agi  de  iis, 
quae  consecrationem  Episcopalem  Ro- 
mani Pontificis  electi  praecedere  de- 
bent,  sed  tantum  de  ipsa  consecra- 
tione; et  de  Diacono,  vel  Presbjtero 
sermonem  esse ,  non  quod  dicatur 
utrumque  n ullam  novam  ordinatio- 
nem  suscipere  ante  consecrationem, 
sed  tantummodo  ,  ut  liane  eo  tem- 
pore legem  fuisse  constet,  Diaconum 
quidem,  et  Presbjterum  eligi  posse 
ad  Pontifìcatum  ,  non  autem  eum  , 
qui  iam  Episcopus  esset;  afferam  te- 
stimonium  ipsum  ordinis  IX  Romani 
De  gradibus  Romanae  Ecclesiae , 
num.  5  ex  quo  Mabillonius  argumen- 
tum  desumit.  «Summus  namque  Pon- 
»  tifex  quando  benedicitur,  eligitur 
»  unus  ex  Cardinalibus  de  qualicum- 
»  que  titulo  fuerit ,  tantum  ,  ut  a 
»  Praecessore  sit  Pontifice  ordinatus 
»  aut  Presbjter,  aut  Diaconus,  nam 
»  Episcopus  esse  non  poterit.»  Haec 

in  ordine  ilio  XI  Romano  statuuntur 
circa  eos,  qui  eligi  possunt.  Deinde 
statim  describitur  ratio  ,  qua  novi 
Pontificis  fiebat  consecratio  ,  neque 
amplius  mentio  fit,  utrum  Presbjter, 
an  pctius  Diaconus  esset  is,  qui  con- 
secrari  debebat ,  sed  generatim  de 
ratione  Pontificis  consecrandi  agitur. 
Ita  legitur  in  eo  ordine: 

«  Ingreditur  eum  eo  universusCie- 
»  rus,  vel  populus  ad  Basilicam  San- 
»  cti  Petri.*  Ingrediens  vero  sacra- 
»  rium,  induitur  indumenta  pontifi- 
»  calia,  et  veniens  ad  confessionem 
»  Sancti  Petri,  prosterni t  se  in  ora- 
»  tionem  ,  schola  canente  introitum 
»  Elegit  te  Dominus.  Surgens  vero 
»  asce  a  di  t  ad  altare  ,  et  prosterait 
»  se  in  orationem  ,  et  omnis  clerus 
»  eum  eo.  Postea  erigitur  ab  Episco- 
»  pis,  et  statuitur  inter  Sedem  ,  et 
»  altare,  et  tenent  Evangelium  super 
»  caput  vel  verticem  ipsius,et  accedit 
»  unus  Episcopus  et  dat  orationem  su- 
»  per  eum,  et  recedit;  et  alter  simili- 
»  ter.  Accedit  tertius,  et  consecrat  il- 
»  lum.  Archidiaconus  autem  imponit 
»  ei  pallium,  et  tunc  inter  Archidia- 
»  conum  ,  et  Diaconum  elevatur  in 
»  Sede.  Stans  vero  in  gradibus  ipsius 
»  Sedis,  elevata  voce  dicit:  Gloria  in 
»  excelsis  Beo.  Post  haec  data  pace 
»  schola  cantorum  canit  ei  laudem,  et 
»  patroni  regionum  similiter.  Cele- 
»  brat  igitur  ipse  Missam  etc.  » 

Quae  de  Ordine  XI  diximus,  ea  af- 
firmari  quoque  possunt  deOrdine  Vili 
in  quo,  paragrapho  2,  agitur  gene- 
ratim de  Episcoporum  ordinatione  : 
et  licet  dicatur  Episcopum  electum 
vel  ex  ordine  Diaconatus  ,  vel  ex 
Presbjteratus  gradu  assumptum  es- 
se, disertis  verbis  tamen,  de  prae- 
mittenda  in  Diacono  ordinatione  pre- 
sbjterali  sermo  non  est,  sed  statim 
describitur  quomodo  consecratio  Epi- 
scopalis peragatur.  Restat  igitur  ut 
statuamus,  probari  certo  non  posse 
Mabillonii,  Pagii ,  Martenii  senten- 
tiam,  qui  praetermissara  iis  tempo- 
ribus arbitrati  sunt  presbyteralem 
ordinationem  in  Diaconis  iis  ,  qui 
Episcopi  electi  fuissent. 

DE   MOHAMMEDANA    SUPERST1TIONE. 


Luctuosissimum ,  gravissimumque 
malum  septimo  saeculo  primum  ex- 
titit,  Mohammedanae  scilicet  super- 
stitionis  institutio,  ex  qua  non  mo- 
do in  Ecclesiam  ,  sed  in  societatem 
etiara  civilem  infìnitae  prorsus  ,  et 
usque  ad  tempora  nostra  perduran- 
tes  calamitates  derivarunt.  Auctor 
huius  teterriraae  superstitionis  fuit 
Mohammedes  Meccae  in  Arabia  an- 
no 570  natus,  homo  ille  illitteratus 
quidem,  sed  nobili  genere,  ut  ferunt, 
natura  facundus,  disertus,  et  ingenio 
acerrimo,  vaferrimoque  donatus.  Is  a 
Deo  sese  ad  evertendum  plurium 
Numinum  cultum,  purgandamque  et 
emendandam  Arabum  primum,  dein- 
de ludaeorum  ac  Christian orum  reli- 
gionem  missum  esse  anno  circiter  612 
iactare  coepit,  novamque  legem  con- 
didit,  quae  Corano  continetur,  idest 
libro,  qui  latine  lectio  inscriberetur, 
quique  variis  constat  eius  scholiis , 
et  sermonibus  post  eiusdem  mortem 
repertis,  et  simul  collectis ,  quem 
librumveluti  divinum  Mohammedani 
suscipiunt.  Affirmans  se  divinitus  in- 
spiraturn,  et  a  Gabriele  Archangelo 
ad  novara  religionem  informandam 
edoctum  esse,  postquam  Mecca  fuis- 
set,  ut  saluti  suae  consuleret,  ex  qua 
fuga,  quae  die  6  Iulii  anno  612  con- 
tigit,  aeram  suam  Mohammedani  du- 
cunt,  aucto  vehementer  sectatorum 
suorum  numero  Medinae  quo  se  re- 
ceperat ,  et  ubi  tamquam  propheta 
habebatur,  Meccam  reversus,  iniu- 
rias  ultus  est,  quas  passus  fuerat,  et 
victis  sublatisque  hostibus  suis,  Ara- 
biam  totam  potestati  suae  subiecit , 
et  cum  praeterea  Abyssiniam,  et  tra- 
chini prope  sinum  Persicum,  sectae 
suae  comparasset,  mortuus  est  Medi- 
nae, anno  aerae  vulgaris  632,  aetatis 
suae  63,  et  ibi  in  suo  conclavi  sepul- 
tus  fuit,  in  quo  mortuus  fuerat. 

Hoc  eodem  autem  saeculo  fluente 
turpis  haec  superstitio  post  Moham- 


raedis  mortem,  in  Syriam,Aegyptum, 
Africam,  Mesopotamiam,  aliasque  re- 
giones  invasit,  in  iisque  summo  detri- 
mento christianae  religioni  fuit,  ho- 
mines  vero  ibi  viventes,  ad  servitutis 
potius,  quam  ad  societatis  conditio- 
nem  redegit.  Latius  etiam  Moham- 
medanorum  secta  propagata  fuisset, 
nisi  gravia  dissidia  ,  Mohammede 
raortuo,  inter  Mohammedanos  ipsos 
excitata  essent.  Nam  Abubeker  Mo- 
hammedis  socer,  et  Aly  eiusdem  ge- 
ner,  de  iure  imperii  inter  se  dimi- 
care  coeperunt.  Hoc  autem  bellum 
ad  posteros  protractum,  totius  gen- 
tis  in  factiones  maiores  duas  divisio- 
nem  effecit,  quae  non  modo  opinio- 
nibus,  et  institutis,  sed  etiam  capi- 
tali odio  dissidentes,  bellorum  inter 
Mohammedanos  gravissimorum  sae- 
penumero  causa  fuerunt. 

Atque,  ut  indicem  brevi ,  quemad- 
modum  Moshemius  facit  in  institu- 
tionibus  historiae  ecclesiasticae  sae- 
culi  Vili  part.  I  cap.  2  §.  6,  quid  sibi 
velit  haec  Moharamedanorum  divisio, 
dicam,  utramque  factionem  Coranum 
prò  religionis  norma,  divinaque  lege 
habere,  sed  sectam  Schiitarum,  quae 
Aly  tamquam  verum  Califum,  seu  Mo- 
hammedis  successorem  fuisse  pugnat, 
a  Sonnitarum  secta,  quae  Abubeke- 
rum  primum  post  Mohamraedem  Ca- 
lifum fuisse  contendit,  differre,  quod 
in  hac  postrema,  Sonna  adiungatur 
Corano,  seu  lex  quaedam  ex  ore  Mo- 
hammedis  excepta,  et  traditione  pro- 
pagata: hancTurcae  Tartari,  Arabes, 
Afri,  Indorum  plerique;  illam  Persae, 
et  Mogores  sequuntur,  si  tamen  Mo- 
gores  revera  ad  alterutram  illam  fa- 
ctionem pertinent.Praeter  duas  hasce 
factiones,  quatuor  aliae  maiores,  et 
plurimae  minores  ortae  deinde  sunt, 
quae  de  variis  religionis  capitibus 
graviter  certarunt  inter  se. 

Religio,  quam  Mohammedes  tradi- 
dit,  ut  Moshemius  loco  citato  §.  3 

apposite  notat,  nm  talis  est  qualis 
fuisset,  ai  nihil  cojatibus  suisrestitis- 
set.  Arabum  enim  in  tuendis  maio- 
rum  opinionibus,  et  institutis  perti- 
nacia ,  spesque  Iudaeos ,  aeque  ac 
Christianos  sibi  conciliandi ,  multa 
eum  si  ne  controversia  ferre,  ac  pro- 
bare iusserunt ,  quae  si  quod  vole- 
bat,  idem  tacere  licuisset,  reiecisset, 
et  abrogasset. 

Haec  vero  suntMohammedanae  su- 
perstitionis  praecipua  capita.  Unam, 
eandemque  ab  orbe  condito  fuisse , 
et  perpetuo  futuram  esse  veram  ac 
divinam  religionem;  illam  praeser- 
tim  in  eo  versari  ,  ut  homines  do- 
ciles  se  praebeant ,  et  obtemperent 
illis  legatis,  qui  saepenumero  a  Deo 
missi  sunt,  ut  eorum  ministerio  in- 
telligerent,  quae  eius  voluntas  sit. 
Hanc  exhibendam  ab  hominibus  do- 
cilitatem  Islamismi  appellatone  ex- 
plicatam  a  Mohammede  fuisse  cre- 
ditur,  qua  voce  obedientiam  intelligi 
existimatur.  Plures  legatos  ea  de 
causa  a  Deo  missos  Mohammedes 
aiiìrmabat ,  et  inter  eos  praecipue 
Iesum  Christum,  de  quo  summa  cum 
laude  loquebatur,  etsi  doctrinam  ab 
eo  traditam  ,  et  libros  ,  quibus  illa 
continetur,  corruptos  esse  contende- 
ret.  De  se  autem  Mohammedes  ita 
testimonium  dicebat ,  ut  se  divino- 
rum  legatorum  postremum  ,  excel- 
lentissimumque  esse  iactaret;  atque 
ideo  a  Deo  missum  ,  ut  opera  sua 
Idolorum  cultores  a  superstitione 
revocarentur  ,  et  vera  ipsa  religio 
ab  iis  sordibus,  erroribusque  purga- 
retur,  quibus  Ohristianorum,  et  Iu- 
daeorum  culpa  depravata  fuisset. 
Docebat  praeterea,  Deum  unum  esse, 
universa  eum  creasse,  et  perfectio- 
nibus  omnibus  praestare,  nullam  esse 
in  Deo  personarum  distinctionem , 
Christum  vero  ,  summum  quidem 
fuisse  prophetam,  Deum  autem  mi- 
nime esse;  sive  mala,  sive  bona  o- 
mnia,  quae  eventura  sint,  a  Deo  esse 
decreta  ,  et  omnia  quae  eveniunt , 
indeclinabili  necessitate  contingere: 
post  mortem,  a  Deo  gravissimis  poe- 
nis    illos    afficiendos  esse  ,  qui   cum 


viverent ,  criminibus  se  inquinave- 
rint,  eos  autem  ,  qui  recte  se  ges- 
serint,  praemiis  post  mortem  a  Deo 
donandos  esse,  inter  quae  libidinum 
etiam  explendarum,  et  illecebrarum 
satietas  contineatur. 

Praeter  haec  ,  quae  indicavimus , 
quaeque  respiciunt  praecipua  a  Mo- 
hammede sectatoribus  suis  credenda 
proposita  ,  commemorabimus  ,  quae 
praesertim  agenda  Mohammedes  iis— 
dem  praeceperit;  scilicet  a  vini  potu, 
et  sanguinis ,  atque  carnis  porcinae 
esu  abstinendum  esse,  quinquies  qua- 
libet  die  Deum  orandum;  semel  sal- 
tem  dum  viverent,  Meccani  usque, 
religiosam  peregrinationem  facien- 
dam ,  modo  rei  familiaris  angustiae 
huic  praecepto  implendo  impedimen- 
to non  essent.  Post  haec  a  Moham- 
mede praescripta,  quae  in  nulla  ani- 
mi vera  virtute  praecipienda  ver- 
santur,  nimis  longum  esset  persequi 
turpitudines,  et  scelera ,  quae  haec 
vivendi  praécepta  continebant.  In 
his  certe  illud  praetereundum  non 
est,  quod  polygamiam  respicit.  Non 
modo  enim  diserte  docuit  sectatores 
suos,  tot  uxores  simul  habere  posse, 
quot  alendis  pares  essent ,  verum 
etiam  exemplo  suo  nequissimo,  prae- 
ceptum  a  se  traditum  commendavit, 
cum  homo  impurissimus  ,  et  vitae 
licentiae  imprimis  addictus ,  quin- 
decim  uxores,  et  concubinas  perma- 
gno  numero  domi  habere  non  dubi- 
taverit.  Est  etiam  perspicuum  ar- 
gumentum  ad  dernonstrandum,  quam 
improba  sit  a  Mohammede  tradita 
morum  doctrina,  nefarium  hunc  im- 
postorem ,  hominibus  singulis  ulci- 
scendi  sui  facultatem  fecisse,  et  iis  qui 
superstitionem  a  se  conditam  amplexi 
essent ,  imperasse,  ut  perpetuum  cum 
illis  bellum  gererent,  qui  a  secta  sua 
dissiderent,eos  vero,  qui  superstitio- 
nem suam  recusarent ,  vel  interfice- 
rent,  vel  tributum  solvere  compelle- 
rent;  martyres  denique  eos  futuros, 
a  Deo  in  beatissima  sede  recipiendos, 
ut  omni  deliciarum  genere  fruantur, 
qui  prò  Mohammedana  religione  di- 
micantes  interfecti  fuissent. 

Ex  his,  quae  hactenus  retulimus, 
facile  est  intelligere,  quam  impia  sii 
Mohammedis  doctrina,  et  quam  stul- 
te  ,  impudenterque  iactaverit ,  se  a 
Deo  missum  esse  ad  religionem  no- 
vis  institutis  informandam.  Patet 
etiam  eius  superstitionis  progressus 
dolo,  fraudibus,  et  vi  adhibitae  tri- 
buendos  imprimis  esse.  Veruni  ut 
religionis  Christianae  inimicos  re- 
fellamus,  qui  ex  tanta,  et  tam  celeri 
Mohamrnedanae  superstitionis  pro- 
pagatione  extenuari  posse  contende- 
runt  argumenti  summam  gravitatene, 
quod  a  Christianae  religionis  propa- 
gatone desumitur,  ad  ipsius  divini- 
tatem  demonstrandam,  quoque  uten- 
tes  Apologistae  ,  ipsius  divinitatem 
revera  evincunt,  coraparationem  in- 
stituemus  religionis  nostrae  propa- 
gationem  inter,  et  superstitionis  il- 
lius  progressus,  et  absque  ulla  du- 
bitatione  apparebit ,  quemadmodum 
religionisChristianae  propagatio  non- 
nisi  eiusdem  divinitati  tribui  potest, 
ita  Mohamrnedanae  sectae  incremen- 
ta nihil  singulare,  aut  mirum  in  se 
continere,  sed  modo  corrupta  homi- 
num  natura,  et  adiuncta  consideren- 
tur,  quibus  ea  evenerunt,  facile  eve- 
nire potuisse. 

Itaque  Christianae  doctrinae  pro- 
pagandae  gravissima  erant  impedi- 
menta,  nulla  vero  erant,  quae  effi- 
cerent,  ut  Mohamrnedanae  doctrinae 
praecepta  non  propagarentur.  Nam 
sive  theoreticam  ,  sive  practicam 
christiauae  religionis  doctrinam  per- 
pendamus,  eaque  adiuncta  prae  ocu- 
lis  habeamus ,  quibus  haec  ipsa  do- 
ctrina praedicari  coepta  est ,  lucu- 
lenter  constabit,  nonnisi  divina  po- 
testate  fieri  potuisse,  ut  felices  exi- 
tus  ea  propagatio  haberet.  Theore- 
tica  enim  dogmata,  quae  ab  Aposto- 
lis  ceterisque  christianis  praedica- 
bantur,  ea  erant,  ut  humanam  ra- 
tionem  superarent ,  quemadmodum 
ceteris  omissis,  facile  occurrit,  con- 
sideratis  de  Trinitate,  Incarnatione, 
ot  peccato  Originali  dogmatibus,  qui- 
bus dogmatibus  erat  persuadendum 
omnibus,  Deum  unum  esse  in  tribus 

personis  distinctis,  quae  sit  unaquae- 
que  Deus,  Yerburn  divinum  ita  hu- 
manam naturam  suscepisse  ,  ut  in 
una  divina  persona  duae  distinctae 
naturaehypostaticae  coniunctae  sint; 
omnes  denique  homines  peccati  reos 
nasci,  cuius  primus  generis  humani 
parens  reus  evaserat.  Practica  vero 
praecepta  erant  eiusmodi,  ut  infìni- 
tam  prorsus  in  hominum  natura  cor- 
rupta repugnantiam  experiri  debe- 
rent,  cum  cupiditatibus  omnibus  per- 
petuum,  apertumque  bellum  indice- 
rent.  Necesse  non  est  id  longa  dis- 
putatione  demonstrare ,  cum  pieni 
huius  rei  sint  Novi  Testamenti  libri, 
cumque  expioratum  omnibus  sit , 
quidquid  depravationis  aloanne  Apo- 
stolo verbis  illis  explicatum  est,con- 
cupiscentiae  carnis,  concupiscentiae 
oculorum  ,  superbiae  vitae  ,  Christi 
praeceptis  explicatis ,  emendandum 
Apostolos  suscepisse.  Nihil  vero  adeo 
perspicuum  esse  potest,  animi  virtu- 
tem  imprimis ,  evangelica  lege  com- 
mendari,  ac  praecipi  ad  beatitudinem 
consequendam,  paupertatem  spiritus, 
mansuetudinis  necessitatem,  et  mun- 
ditiae  cordis  custodiendae,  persequu- 
tionis  tolerantiam  propter  iustitiam, 
et  a  cupiditatibus  explendis  conti- 
nentiam.  Omitto  quae  de  matrimo- 
nii  unitate  evangelica  lege  praescri- 
buntur,  quaeque  omnem  impediunt 
privatae  ultionis  facultatem,  omitto 
cetera,  ex  quibus  omnibus,  quemad- 
modum perspicue  ostenditur  Chri- 
stianae Religionis  praecepta  illud 
omnino  continere,  ut  humanam  ge- 
nus  universum  a  depravatione  ,  ac 
vitiis,  ad  sanctitatem ,  virtutemque 
revocaretur;  ita  etiam  cuique  mani- 
feste demonstratur ,  summam  pror- 
sus resistentiam  in  hominum  corru- 
pta natura ,  horum  praeceptorum 
propagationem  invenire  debuisse. 

Sunt  etiam  ea  adiuncta  conside- 
randa,  quibus  Christiana  religio  prae- 
dicata  primum,  et  propagata  est.  Ea 
res  iam  a  nobis  pertractata  est  in 
saec.  I  cap.  3  cum  de  argumento  ex 
instituto  egimus,  quod  ad  divinita- 
tem Christianae  Religionis   demon- 

strandam  ex  eius  propagationis  fa- 
cto desumitur.  Scilicet ,  ut  aliqùa 
commemorem  ,  erat  illud  tempus  , 
quo  eruditissimorum  hominum  nu- 
mero imperium  Romanum  abunda- 
bat,  quoque  maxime  ferebantur  ho- 
mines  inanis  gloriae  cupidi  tate.  Ro- 
ma vero  ,  ut  eam  dumtaxat ,  quae 
totius  orbis  terrarum  domicilium 
erat,  appellem,  S.  Leone  M.  sapien- 
tissime affirmante,  magnarci  videba- 
tur  suscepisse  religionem,  quia  nul- 
lam  respuebat  falsitatem.  Repugna- 
bat  fìdei  propagandae  Principum  po- 
testas,  qui  exquisitissimis  suppliciis 
eos  mulctabant,  qui  Christianam  Re- 
ligionem amplexi  fuissent,  eorumque 
sanguine  imperium  Romanum  diu 
reciundavit.  Obstabat  tum  omnium 
iam  propria  ad  cupiditates  explendas 
proclivitas,  tum  deorum  cultus  ab- 
rogandus  :  id  vero ,  nescio  an  diffi- 
cilius  esset  doctis  hominibus,  quam 
ignorantibus  persuadere.  Gravissi- 
mum  erat  impedimentum  ,  quod  ex 
sacerdotum  odio  proficiscebatur.  Ipsi 
enim  cum  aperte  cognoscerent,  po- 
tentiam ,  divitiasque  suas  cum  deo- 
rum superstitionis  conservatione  es- 
se coiiiunctas,  nihil  umquam  omise- 
runt,  ut  fìdei  Christianae  propaga- 
tioni  resisterent.  Denique  impossibile 
videbatur ,  hoc  opus  tam  magnum , 
tam  novum,  tantopere  cum  adiunctis 
omnibus  pugnans,  perfici  ab  homini- 
bus posse,  nulla  neque  generis,  ne- 
que  doctrinae  laude  commendatis  , 
praesertim  cum  auctorem  ipsum  re- 
ligionis  extremo  crucis  supplicio  af- 
fectum  esse  praedicarent.  Atqui  res 
ea  ratione  perfecta  est:  religio,  cuius 
dogmata  partim  rationi  minime  ob- 
noxia  erant ,  partim  cum  humanae 
naturae  cupiditatibus  aperte  pugna- 
bant,  brevi  suscepta  ab  omnibus  est; 
sanguis  martyrum  propagando  inser- 
vivit  numero  Christianorum,  Idolo- 
rum  tempia  deleta,  et  miranda  illa 
totius  orbis  est  absoluta  conversio. 
Praeter  ceteros  Christianae  religio- 
nis  defensores  Bergerium,  tum  alibi, 
tum  in  dict.  Theol.  tom.  5  Paris, 
an.  1832,  Houttevilium,  Valsechium, 


Spedalierium  in  Gibbonii  confutatio- 
ne,  legi  etiam  potest  De  la  Mennais 
tom.  4  cap.  36  operis  Essai  sur  l'In' 
différence  e  te. 

Non  video  autem  quomodo  Chri- 
stianae religionis  inimici  argumen- 
tari  possint ,  ut  Mohammedanismi 
propa^ationem  cum  religionis  Chri- 
stianae propagatione  comparent.  Et- 
enim  modo  §tatuatur ,  Christianae 
Religionis  propagationem  ea  ratione 
evenisse,  qua  exposuimus  ,  Moham- 
medanismum  vero  ita  esse  receptum 
ut  vis  adhibita,  ignorantes  homines 
decepti  ,  et  doctrina  fovendis  cupi- 
ditatibus imprimis  accommodata,fue- 
rit  praedicata,  gravissimum  perpe- 
tuo erit  quod  ex  Religionis  nostrae 
propagatione  ad  eiusdem  divinitatem 
evincendam  desumitur  argumentum. 
Profecto  de  vi,  deque  fraudibus  ad- 
hibitis  ,  ut  Mohammedis  superstitio 
obtineret,  non  est  disputandum,  id 
enim  ex  universa  huius  facti  histo- 
ria  manifeste  demonstratur.  Ad  do- 
ctrinam  vero  quod  spectat,  haec  bre- 
vi indicasse  sufficiat. 

Consulatur  scilicet,  in  ter  ceteros, 
Maraccius  in  prodromo  Alcorani  et 
in  refutationibus  singulis  Alcorani 
capitibus  subiectis.Apparebit  ad  dog- 
mata quidem  quod  pertinet ,  quae 
theoretica  appellantur.  Mohammedis 
superstitionem  nihil  habuisse ,  quod 
eorundem  recipiendorum  difficolta* 
tem  afferret.  Facile  enim  erat,  cer- 
tam  quandam  de  DeoUno  fìdem  prae- 
dicare  ,  praesertim  cum  fìdes  ista  , 
vivendi  licentiam  non  impediret:  fa- 
cile erat  hominibus  persuadere,  eos, 
qui  se  non  recte  gessissent,  gravis- 
simis  suppliciis  a  Deo  mulctatum  iri, 
cum  alioquin  ita  res  explicaretur , 
ut  qui  in  Deum  credidissent,  perpe- 
tuo in  iis  suppliciis  manere  non  de- 
berent,  difficillimumque  esset  harum 
poenarum  eos  evadere  reos  posse  , 
quibus  ex  lege  tanta  relinquebatur 
vivendi  libertas. 

Omitto  praecepta,  quae  mores  re- 
spiciunt.  Nam  patet,  ea  excitandis, 
fovendis,  explendis  cupiditatibus  es- 
se vehementer  opportuna;  id  autem 

luculenter  ostenditur  ,  modo  consi- 
deretur  ,  quae  de  cultu  praescribe- 
bantur,  exterioribus  dumtaxat  ope- 
ribus,  non  autem  spiritu,  et  ventate 
contineri,  nihil  esse  in  tota  Monarci-, 
medana  superstitione,  quod  internas 
animi  virtutes  iubeat.  Ut  cetera  vero 
scelera  praeteream,  quae  nocte  ieiu- 
nii  permissa  sunt,  et  impurissimam 
remunerationem  post  mortem  pro- 
positam  ,  illis  qui.  bene  vixissent  ; 
privatae  ultionis  cuique  concessam 
facultatem,  et  poljgamiam  simulta- 
neam  commemorabo,  quae  duo  esse 
Bajlius  ipse  in  dictionario  historico 
critico  fatetur,  in  quibus  Mohamme- 
des  praedicatam  in  Evangelio  morum 


severitatem  evertit.  Haec  verae  cau- 
sae  fuerunt,  cur  tam  facile  potuerit 
Mohammedis  superstitio  propagari  , 
non  autem  excitatae  in  Ecclesia  de 
Christianis  dogmatibus  controver- 
siae,  prout  contendit  Potterius  torci. 2 
cap.  18  operis  de  Ecclesiae  spiritu , 
ex  conciliorum,  et  Romanorum  Pon- 
tificum  historia  demonstrato.  Ille 
quidem  cum  sibi  proposuerit  in  eo 
opere ,  de  Ecclesia  perpetuo  detra- 
here  ,  hanc  propagationis  huius  ra- 
tionem  affert;  veruni  praeiudicatis 
opinionibus  omissis  ,  apparet ,  eam 
vi  adhibitae  imprimis  ,  ac  licentiae 
a  Mohammede  praedicatae  tribui 
oportere. 

DE   HONORII   I   PONTIFICATO   ET    CAUSA. 


Temporum  ratio,  quam  hactenus 
sequuti  sumus,  requirit,  ut  hoc  loco 
de  Honorii  Pontifìcatu  loquamur. 
Praecipuum  quidem  negotium  ,  quod 
est  necessario  tractandum  cum  de 
Honorii  Pontifìcatu  agitur,  eius  de- 
fensionem  respicit  ab  accusatione , 
qua  affirmatur  eum  in  Monotheliti- 
cam  haeresim  incidisse.  Id  autem 
postulare  posset,  ut  de  ista  re  age- 
retur  post  ea  pertractata  quae  ad 
Monotheliticam  haeresim,  et  ad  con- 
cini Sexti  generalis  celebrationem 
pertinent.  Cum  possit  tamen  ea  res 
veluti  peculiare, et  proprium  Honorii 
Pontifìcatus  factum  existimari,  non 
erit  incongruum  post  recensitas  prae- 
cipuas  res  ab  Honorio  gestas  ,  eum 
statini  a  gravissima  illa  accusatione 
vindicare. 

Itaque  Honorius  Campanus,  Patre 
Petronio,  consecratus  est  Pontifex 
die  27  Octobris  anno  625,  et  Pon- 
tifìcatum  gessit  usque  ad  diem  10 
Octobris  638,  quo  mortuus  est,  cum 
annos  duodecim  ,  menses  undecim  , 
dies  13  Pontifex  fuisset.  Haec  omnia 
erudite  Pagius  ostendit  in  critica 
Baronii. 

Honorius  multa  praeclare  gessit, 


eaque  facile  est  cognoscere  ex  epi- 
stolis  eius  a  Beda  recensitis.  Eius 
iustitia  enituit,  cum  anno  625  eie- 
ctus  est  Regno  Adawaldus  Rex  Lon- 
gobardorum,  et  in  eius  locum  suf- 
fectus  est  Arioaldus.  Scripsit  enim 
Honorius  eo  anno  graves  litteras  ad 
Isaacum  Ravennatensem  Exarchum, 
illumque  hortatus  est  non  modo  , 
ut  prò  Adawaldo  restituendo  labo- 
raret,  verum  etiam,  ut  Romani  mit- 
terentur  Episcopi  Transpadani,  qui 
Regi  eiiciendo  opem  tulerant ,  ut 
huius  facti  rationem  redderent.  Quid 
evenerit  revera  de  Episcopis  illis 
Transpadanis  prorsus  ignoramus.Mu- 
ratorius  quidem  ad  annum  Cnristi 
625,  cum  videat  scriptores  illorum 
temporum  non  commemorare  A<ia- 
waldum  umquam  restitutum  fuisse, 
putat  falli  Pagium,  cui  videtur  con- 
tigisse  ut  restitutus  sit,  ac  existimat 
Atlawaldum  veneno  mortuum,omnem 
de  regno  contentionem  abstulisse , 
Arioaldum  vero  regnare  prosequutum 
esse. 

Exstant  epistolae  Papae  Honorii  , 
quas  PJagius  demonstrat  datas  esse 
anno  634  ad  Eduinum  Regem  Nor- 
thumbriae  ,  quibus  ei   gratulabatur 

ob  sttseeptum  una  cum  gente  sua 
baptisraum  eumque  ad  fidem  confir- 
mandam,  propagandamque  hortaba- 
tur.  Misit  et  litteras  ad  Archiepisco- 
pum  Cantuariensem  eadem  de  re. 
Refert  etiam  Beda  in  historia  An- 
glorum,  quantopere  laboraverit  Ho- 
norius  Gregorium  M.  imitatus  ,  ut 
Anglos  orientales  fidei  conciliaret. 
Narrat  idem  scriptor  quanto  studio 
vacaverit,  ut  apud  occidentales  Sa- 
xones  bono  religionis  Catholicae  con- 
suleret. 

Commemorat  etiam  Beda  Hono- 
rium  epistolas  scripsisse  ad  Scotos 
de  festo  Pascli atis  celebrando  iuxta 
decretum  concilii  Nicaeni;  Honorium 
vero  obtinuisse  hac  in  re,  quod  pe- 
tierat,  ostendit  Usserius  in  antiquit. 
Britannicae  Ecclesiae. 

Honorio  etiam  magna  laus  est  tri- 
buenda,  quod  Istrianum  schisma  sai- 
tem  ad  aliquod  tempus  extinxerit. 
Hoc  schisma  conflatum  erat  vel  a  Pe- 
lagii  II  Pontificatus  tempore  ,  cum 
Episcopi  Istriani  ,  qui  bus  praeerat 
Episcopus  Aquileiae,  Synodum  Quin- 
tam  non  reciperent,  ac  abhorrerent 
omnino  a  damnandis  iis ,  quae  in 
tribus  capitulis  damnata  sunt.  Quan- 
topere laborarint  Romani  Pontifices, 
ut  schisma  istud  sedaretur,  non  est 
huius  loci  ,  ac  temporis  commemo- 
rare. Tantummodo  significano  tres 
gravissimas  scriptas  fuisse  ea  de  re 
a  Pelagio  II  ad  Episcopos  illos  lit- 
teras; S.  Gregorium  Magnum  anno 
590  synodum  Romae  ea  de  causa  Im- 
buisse. Nihil  tamen  profecerunt  ii- 
dem  Romani  Pontifices:  Honorius 
tamen,  si  non  perpetuo,  saltem  ad 
tempus  schisma  illud  sustulit.  Con- 
stat  id  ex  monumentis  publicis  il- 
lorum  temporura.  Renovatum  tamen 
hoc  schisma  est,  et  illud  perdurasse 
constat  usque  ad  annum  698,  quo 
sub  Sergio  I  penitus  extinctum  est. 
Multa  alia  Anastasius  de  Honorio 
rel'ert  ,  de  Ecclesiis  ab  eo  vel  ae- 
dificatis,  vel  refectis,  de  donis  qui- 
bus  tempia  ornavit ,  de  eius  cura 
in  disciplina  custodienda,  de  libera- 
litate  aiiisque. 


Haec  sunt  certe  omni  laude  digna. 
Nunc  tamen  ea  est  refellenda  accu- 
satio,  qua  nulla  posset  esse  Honorii 
Porttifìcis  famae  iniuriosior,  eum  vi- 
delicet,  aliquando  a  Catholica  fide 
defecisse. 

Itaque  gravissima  hoc  in  loco  est 
pefytractanda  controversia,  atque  Ho- 
norius ita  vindicandus,  ut  appareat 
quantopere» ii  cum  Honorio  ipso  non 
benevole  egerint  ,  qui  eundem  in 
haeresim  Monotheliticam  lapsumesse 
contendermi  t.  Ori  tur  tota  haec  causa 
ex  epistolis,  quibus  Honorius  a  Ser- 
gio Constantinopolitano  Episcopo  con- 
sultus  respondit,  atque  ex  iis  syn- 
odi  Sextae  locis,  quibus  eiusdem 
Honorii  damnatio  continetur.  Nam 
cum  subdola  Sergii  epistola  addu- 
ctus  sit  Honorius  ad  morem  Sergio 
gerendum,  ut  eae  voces  non  adhibe* 
rentur,  quae  ad  dogma  catholicum 
contra  Monothelitas  asserendum  , 
erant  valde  perspicuae;  inde  enim 
Sergius  intelligebat,  quanta  commo- 
ditas  erroribus  suis  disseminandis  ac- 
cedere posset;  factum  est,  ut  Hono- 
rium synodus  sexta  inter  eos  nume- 
raverit,  quos  in  Monothelitica  causa 
damnavit. 

Cardinalis  de  la  Luzerne  in  opere 
Parisiis  an.  1821  edito  sur  la  dé~ 
claratìon  de  l'assemblée  du  clergé 
de  France  an.  1082,  de  quo  pluries 
nos  iam  loquuti  sumus,  parte  3  cap.  17 
fuse  agit  de  Honorio  I  et  de  conci- 
lio VI  generali.  Fatetur  ille  quidem 
se  aliquando  censuisse  ,  atque  etiam 
scripsisse  ,  Honorii  causam  nonnisi 
in  facti  errore  versari,  veruni  rebus 
omnibus  ad  totam  spectantibus  con- 
troversiam  diligentius  consideratis , 
ac  perpensis,  se  intellexisse  omnino, 
se  deceptum  esse  ,  veterem  igitur 
suam  de  Honorii  causa  sententiam 
revocare ,  et  prorsus  se  iudicare  , 
Honorium  in  veram  haeresim  lapsum 
fuisse.  Tria  adducit  sententiae  huius 
suae,  ut  ipse  putat,  demonstrationis 
argumenta,  quorum  primum  ex  Ho- 
norii ipsius  epistolis  ad  Sergium  , 
aiterum  ex  Concilii  sexti  generalis 
decretis,  postremum  denique  ex  ra- 

tionum,  ut  ipse  contendit,  levitate 
desumptum,  quibus  Honorii  defensio 
continetur. 

Ad  Honorii  epistolas  quod  perti- 
net ,  adducit  primo  loco  hoc  testi- 
monium  ,  quod  ex  prima  Pontificis 
ad  Episcopum  illum  Constantinopo- 
litanum  epistola  depromptum  est  , 
quae  actione  duodecima  concilii  sex- 
ti  fuit  recitata.  «  Scripta  fraterni- 
»  tatis  vestrae  suscepimus,  per  quae 
»  contentiones  quasdam  ,  et  novas 
»  vocum  quaestiones  cognovimus  in— 
»  troductas  per  Sophronium  quen- 
»  dam,  tunc  monachum,nunc  vero, ut 
»  auditur,  Episcopum  Hierosolymi- 
»  tanae  urbis  constitutum,  adversus 
»  fratrem  nostrum  Cyrum  Àlexan- 
»  driae  antistitem  ,  unam  operatio- 
»  nem  D.  N.  I.  C.  conversis  ex  hae- 
»  resi  praedicantem  ,  quarum  litte- 
»  rarum  ad  eundem  Sophronium  di- 
»  rectarum  suscipientes  exemplar,  et 
»intuentes,  satis  provide,  circum- 
»  specteque  fraterni  tatem  vestram 
»  scripsisse  laudamus  novitatem  vo- 
»  cabuli  anforentem  ,  quod  posset 
»  scandalum  simplicibus   generare.» 

Postquam  universum  hunc  locum 
memorati  operis  auctor ,  continere 
prorsus  Honorii  haeresis  demonstra- 
tionem  ostendere  conatus  est,  prae- 
sertim  ob  rationis  diversitatem,  qua 
de  Cyro  Alexandrino  Episcopo  Mo- 
nothelita  loquitur,  et  de  Sophronio 
Episcopo  Hierosolymitano,  quem  cer- 
tuni est  dogma  catholicum  contraMo- 
nothelitas  asseruisse,  et  de  quo  tan- 
tum Honorius  ait,  in  ea  re  vocum 
quaestiones  induxisse;  alio  ex  memo- 
rata prima  Honorii  epistola  testimo- 
nio utitur,  ut  novum  inde  ex  iis,  quae 
Pontifex  ille  scripsit,  eiusdem  hae- 
resis argumentum  afferat.  «  Non 
»  oportet,  ait,  ad  dogmata  haec  ec- 
»  clesiastica  retorquere,  quae  neque 
»  synodales  apices  super  hoc  exami- 
»  nantes,  neque  auctoritates  canoni- 
»  cae  visae  sunt  explanasse;  ut  unam, 
»  vel  duas  energias  aliquis  praesu- 
»  mat  Christi  Dei  praedicare  ,  quas 
»  neque  Evangelicae,  vel  Apostolicae 
»  litterae,  neque  synodalis  examina- 


»  tio  super  his  habita  visae  sunt  ter- 
»  minasse.  Nisi  fortassis,  sicuti  prae- 
»  fati  sumus,  quidam  aliqua  balbu- 
»  tiendo  docuerunt  condescendentes 
»  ad  informandas  mentes ,  atque  ad 
»  intelligentias  parvulorum,  quae  ad 
»  ecclesiastica  dogmata  trahi  non 
»  debent ....  utrum  autem  propter 
»  opera  divinitatis  et  humanitatis  , 
»  una,  aut  geminae  operationes  de- 
»  beant  derivatae  dici,  vel  intelligi, 
»  ad  nos  ista  pertinere  non  debeirt, 
»  relinquentes  ea  grammaticis,  qui 
»  solent  parvulisexquisita  derivando 
»  nomina  venditare.  » 

Recitato  autem  hoc  testimonio , 
Scriptor  ille  arbitratur  haec  se  posse 
ab  adversariis  suis  quaerere,  an  non 
haereticum  in  Romano  praesertim 
Pontifice  ,  cuius  officium  est  catholi- 
cam  doctrinam  asserere,  debeat  exis- 
timari ,  ita  loqui ,  ut  quodammodo 
perinde  sit  dogma-  catholicum  pro- 
fiteri,  ac  doctrinas  contrarias  pro- 
pugnare. Utitur  denique  ex  eadem 
prima  Honorii  epistola  iis  verbis  , 
quibus  Pontifex  Sergium  hortatur  : 
«  ut  haec  nobiscum  fraternitas  vestra 
»  praedicet,  sicut  et  nos  ea  vobiscum 
»  unanimiter  praedicamus  ,  hortan- 
»  tes  vos ,  ut  unius  ,  aut  geminae 
»  vocis  inductum  operationis  voca- 
»  bulum  aufugientes  ,  unum  nobis- 
»  cum  D.  N.  I.  C.  Filium  Dei  vivi , 
»  Deum  verissimum  in  duabus  na- 
»  turis  operatum  divinitus  ,  et  hu- 
»  manitus,  fide  orthodoxa,  et  unitate 
»  catholica  praedicetis.  » 

Neque  vero  testimoniis  ex  priori 
tantum  Honorii  epistola  act.  12  con- 
cilii VI  recitata  desumptis  utitur 
Cardinalis  ,  ut  efficiat  hunc  Pontifì- 
cem  revera  haereticum  evasisse,  sed 
alterius  etiam  epistolae  Honorii  lo- 
cum actione  13  lectum  commemo- 
rat,  in  quo  eandem  sententiam  ex- 
plicaverit.  Contendit  autem ,  id  ex 
eo  patere  ,  quod  Honorius  iusserit , 
unius,  vel  duarum  operationum  no- 
vas voces  a  fìdei  praedicatione  ar- 
ceri,  affirmaverit,  unius,  aut  duarum 
operationum  vocabula  adhibere,  idem 
esse,  ac  imperviis  difficultatibus  se 


CE   HONORII  I    PONTtFtCAT U   ET    CAUSA. 


299 


obiicere  ,  iterum  denique  docuerit 
unara  operationem  unius  operatoris 
Iesu  Christi  in  duabus  naturis  con- 
fiteli oportere  ,  et  fìdem  suam  cum 
Sergii  fide  omnino  convenire.  Atquft 
ut  ea  Honorio  non  relinquatur  ex- 
cusatio,  scilicet  illum  ita  respondisse 
Sergio,  quod  eius  fraudem  non  intel- 
lexerit,  et  ostendatur  ,  eum  videre 
omnino  debuisse  ,  haeretico  prorsus 
sensu  Sergium  in  epistola  sua  lo- 
quutum  esse,  contendit  Honorium  de- 
cipi  certe  non  potuisse  in  Sergii  do- 
ctrina  intelligenda  ,  quae  in  Oriente 
nota  omnibus  erat.  Et  praeter  quam 
quod  Sergii  epistola  ad  Pontificem 
Honorium,  Monothelitieum  errorem 
omnino  continebat,  ex  Sophronii  epi- 
stola perspicue  Honorius  habebat , 
quaenam  doctrina  illa  esset ,  quam 
Sergius,  ceterique  Monothelitae  tra- 
debant.  Legati  tandem  Sophronii  ad 
Honorium  ,  quos  in  2  sua  epistola 
Honorius  ipse  commemorat ,  Ponti- 
fici diserte  explicasse  censendi  sunt 
veram  haereticorum  sententiam,  ad 
quam  impugnandam  Romani  se  con- 
tulerant.  Cum  igitur  Honorius  signi- 
ficaverit  fidem  suam  Sergii  fìdei  con- 
sentaneam  esse,  sequitur  eundem  po- 
sitive, ut  aiunt ,  se  haereticum  de- 
clarasse. 

Iam  ut  ad  secundum  iliaci  argu- 
menti  genus  veniamus,  in  quo  aite- 
rum  Honorii  haeresis  demonstratio- 
nis  caput  contineri  contendit auctor 
memoratus,  arbitratur  ille  ex  oecu- 
menici  Sexti  concilii  actis  omnino 
evinci,  Honorium  haereticum  Mono- 
thelitam  vere  fuisse.  Mitto  quae  ille 
exponit,  concilium  hoc  anno  680  ha- 
bitum  esse,  atque  in  tam  recenti  rei 
memoria,  Episcopos,  ex  quibus  iliaci 
constabat,  intelligere  melius  ,  quam 
homines  posteriori  aetate  viventes 
potuisse,  utrum  Pontificis  huius  lit- 
terae  errorem  Monothelitieum  con- 
tinerent,  atque  utrum  Honorius  hae- 
reticus  fuisset.  Non  est  quaestio,  an 
id  quod  a  generali  concilio  definitum 
est,  in  controversiam  vocari  queat. 
Insistam  iis,  quae  ex  concilii  ipsius 
actis  desumit,  pluribus  locis   addu- 


ctis,  ex  quibus  constare  censet,  non 
indirecte  quidem,  sed  quanto  magis 
poterat  formaliter  ,  haereticum  de- 
claratum  Honorium  esse,  eadem  ra- 
tione,  iisdem  loquendi  modis,  quibus 
anathema  in  Sergium  ,  et  Cyrum 
pronuntiatum  ab  illis  Episcopis  fuit. 
Id  pstendi  putat,  testimonio  ,  quod 
act.  13  legitur,  et  quo  patres  affir- 
mant:  «  re^ractantes  dogrnaticas  epi- 
»  stolas,  quae  tam  a  Sergio  quondam 
»  patriarcha  huius  a  Deo  conservan- 
»  dae  regiae  urbis  scriptae  sunt,  tam 
»  ad  Cyrum  ,  qui  tunc  fuerat  Epi- 
»  scopus  Phasidis  ,  quam  ad  Hono- 
»  rium  quondam  Papam  antiquae 
»  Romae  ;  similiter  autem  et  episto- 
»  lam  ab  ilio,  idest  Honorio,  rescri- 
»  ptam  ad  eundem  Sergium,  nacque 
»  invenientes  omnino  alienas  existere 
»  ab  Àpostolicis  dogmatibus,  et  a  de- 
»  fìnitionibus  SS.  Conciliorum  ,  et 
»  cunctorum  probabilium  patrum  , 
»  sequi  vero  falsas  doctrinas  hacre- 
»  ticorum,  eas  omnino  abiicimus  et 
»  tamquam  animae  npxias  exsecra- 
»  mur.  »  Eadem  vero  actione  cum 
S.  Synodus  aifirmasset  se  intelligere 
a  S.  Dei  Ecclesia  eiici  Sergium,  Cy- 
rum Alexandriae,Pyrrhum,  Petrum, 
Paulum  Constantinopolitanae  Ecole- 
siae  Episcopos ,  Theodorum  Episco- 
pum  Pharanitanum:  «  cum  his  vero, 
»  ait,  simul  proiici  a  sancta  Dei  ca- 
»  tholiea  Ecclesia,  simulque  anathe- 
»  matizari  praevidimuset  Honorium, 
»  qui  fuit  Papa  antiquae  Romae,  eo 
»  quod  invenimus,  per  scripta,  quae 
»  i'acta  sunt  ab  eo  ad  Sergium,  quia 
»  in  omnibus  mentem  eius  sequutus 
»  est,  impia  dogmata  confirmavit.  » 
Actione  vero  16  Episcopi  cum  ro- 
gati essent,  ut  a  condemnando  no- 
minatim  Sergio  abstinerent  ,  ita 
«  exclamaverunt  universi  ,  Sergio 
»  haeretico  anathema;  Cyro  haeretico 
»  anathema;  Honorio  haeretico  ana- 
»  thema;  Theodoro  Pharanitano  hae- 
»  retico  anathema.  »  Actione  au- 
tem 18  Episcopi  affirmarunt  daemo- 
nem  invenisse ,  per  quos  ea  quae 
cupiebat,  efficeret,  Theodorum  Pha- 
ranitanum  scilicet ,  Sergium  ,  Pyr- 

rhum,  Paullum,  Petrum  Constanti- 
nopolitanum  ,  Honorium  Romanae 
Ecclesiae  Pontificem,  Cy  rum  Alexan- 
clriae,  Macarium  Antiochiae,  et  Ste- 
phanum  eius  discipulum.  Quare  ea- 
clem  actione  Patres  clamaverunt  : 
«  Nestorio,  et  Eutychi ,  et  Dioscoro 
»  anathema  :  Apollinari,  et  Severo 
»  anathema:  consentaneis  eorum  ana- 
»  thema:  Theodoro  Pharanitano  ana- 
»  thema  :   Sergio ,  et  Honorio   ana- 

»  thema omnibus  haereticis 

»  anathema.  Qui  praedicarunt ,  et 
»  praedicant,  docent,  et  docturi  sunt 
»  unam  voluntatem,  et  unam  opera- 
»  tionem  in  dispensatone  D.  N.  I.  C. 
»  anathema.  »  In  epistola  denique 
synodali  ad  Agathonem  Pontificem 
eadem  actione  Patres  affirmant,  se  se- 
cundum  sententiam  eiusdem  litteris 
proditam,  anathema  tulisse  in  Theo- 
dorum,  Sergium,  Honorium,  Cyrum, 
Paullum,  Pyrrhum  et  Petrum. 

Haec  memorato  Scriptori  inelu- 
ctabile  argumentum  continere  viden- 
tur,  ex  quo  constet  Pontificem,  cuius 
causam  pcrtractandam  suscepimus, 
omnino  haereticum  fuisse.  Verum  ut 
etiam  alia  testimonia  cum  conci- 
ni VI  auctoritate  coniungat,  ex  qui- 
bus  hoc  idem  evincatur  ;  Macarium 
appellat  Antiochenae  Ecclesiae  Epi- 
scopum  ,  qui  Monothelita  imprimis 
erat,  quique  actione  1  una  cum  iis, 
qui  partibus  eius  studebant ,  aifir- 
maverit,  se  nihil  novi,  et  antea  inau- 
ditum  praedicasse  ,  sed  de  volunta- 
te  ,  atque  operatione  D.  N.  I.  0.  se 
ea  credere,  et  peragere,  ac  docere, 
quae  a  conciliis  generalibus  antea 
habitis  accepisset,  ab  Ecclesiae  Epi- 
scopis  Sergio  ,  Paullo  ,  Pyrrho ,  et 
Petro  ,  atque  ab  Honorio  Roma- 
nae Ecclesiae  Pontiflce.  Quare  Ca- 
tholicos  una  cum  haereticis  in  eo 
convenire  Adversarius  contendit  , 
ut  omnes  Honorium  Monothelitam 
fuisse  intelligant ,  et  inter  illius 
sectae  principes  numerent,  eos  qui- 
dem,  ut,  Pontificem  illurn  damnent, 
hos  autem  ,  ut  eius  auctoritatem  in 
causae  suae  defensionem  adducant. 
Quid  plura  ?  Leo   II  in   epistola  ad 


Constantinum  Pogonatum  Imperato- 
rem,  qua  VI  concilii  acta  confirma- 
vit,  «  Anathematizamus  ,  ait ,  novi 
»  erroris  inventores,  idest  Theòdo- 
>*  rum  Pharanitanum  Episcopum,Cy- 
»  rum  Aiexandrinum,  Sergium,  Pyr- 
»  rhum,  Petrum  Constantinopolita- 
»  nae  Ecclesiae  successores  magis  , 
»  quam  praesules:  nec  non  et  Ho- 
»  norium  ,  qui  Apostolicam  Eccle- 
»  siam  hanc  non  Apostolicae  tra- 
»  ditionis  doctrina  illustrava  ,  sed 
»  profana  proditione  immaculatam 
»  maculari  permisit.  »  Constanti- 
nus  autem  ipse  in  edicto  ,  quo 
imperavit  ut  synodi  sextae  decre- 
ta servarentur  ,  haec  de  homini- 
bus  habet  in  ea  synodo  damnatis: 
«  Anathematizamus  eos ,  qui  novo- 
»  rum  dogmatum  auctores  et  fauto- 
»  res  fuere,  Theodorum  dicimus,  qui 
»  Pharanitanus  Episcopus  fuit ,  et 
»  Sergium,  qui  fuit  huius  urbis  an- 
»  tistes,  moribus  Theodoro  ,  et  im- 
»  pie  tate  parem,  atque  etiam  Hono- 
»  rium,  qui  fuit  antiquae  Romae  Pa- 
»  pa ,  horum  fautorem  ,  adiutorem 
»  et  confirmatorem.  » 

Neque  vero  illud  omittit  scriptor 
memoratus  animadvertere,  Sedis  A- 
postolicae  Legatos,  qui  concilio  VI 
interfuerunt,  numquam  intercessisse 
memoratis  superius  decretis,  quibus 
Honorius  condemnatus  est,  atque  il- 
lam  epistolam  signasse  ad  Agatho- 
nem ,  qua  toties  repetita  Honorii 
condemnatio  continebatur.  Haec  ar- 
gumenti  huius  summam  afFerunt,  quo 
alterum  Honorii  haeresis  demonstra- 
tionis  caput  explicari  adversarius 
contendit.  Restat  nunc  tertium  illud 
caput,  scilicet  hoc  ipsum  ex  argu- 
mentorum  levitate  demonstrari,  qui- 
bus ii  utuntur  ,  qui  Honorium  ab 
haeresis  crimine  excusandum  omni- 
no arbitrantur.  Verum  ea,  quae  hoc 
in  loco  disputat  adversarius  ,  refe- 
renda  non  esse  videntur  ;  cum  de- 
monstraturi  enim  simus  omnino  gra- 
vissimas  esse  rationes,  quibus  evin- 
citur  Honorium  in  Monotheliticum 
errorem  numquam  incidisse,  et  ar- 
gumenta  quae  hactenus  attulimus  ? 

minime  id,  quod  Luzernius  contendit 
evincere  posse  ;  falsum  etiam  illud 
esse  efficiemus,  ex  rationum,  ut  ad- 
adversario  videtur  ,  levitate  ,  quas 
adducunt,  qui  Honorium  defendunt, 
dèmonstrari,  revera  haereticum  Mo- 
nothelitam  illum  evasisse. 

Legendus  erudi  tissimusMamacbius 
tom.  6  Orig.  et  Antiq.  Christianc- 
rum  pag.  92,  ut  habeatur  in  promptu, 
qui  liane  in  Honorium  accusationem 
propugnarunt ,  et  qui  iilam  refuta- 
runt.  Nos  ex  accusatoribus  comme- 
morabimus  tantum  auctorem  Deferì- 
sìonis  Declarationìs  Cleri  Gallicani 
anni  1682,  et  opus  Cardinalis  Luzer- 
nii ,  cuius  sententiam  de  hac  re  iam 
tradidimus.  Eundem  autem  Pontifi- 
cem  ab  omni  Monothelismi  macula 
purgarunt  egregie  plures  doctissimi 
viri,  ac  praecipue  Ludovicus  Tho- 
masinius  dissert.  12  in  concilia , 
Ioan.  Garnerius  in  dissert.  de  Hono- 
rii  et  concilii  VI  causa,  quae  disser- 
tatio  quodammodo  alteram  appendi- 
cem  affert  Libri  Diurni  Romanorum 
Pontificum,  quem  ipse  ediderat.  Na- 
talis  Alexander  dissert.  2  in  histo- 
riam  ecclesiasticam  saec.  VII,  atque 
is,  quem  maxime  refellendum  sibi 
sumpsit  Card,  de  la  Luzerne  ,  Iose- 
phus  Augustinus  Orsius  Card.  tom.  1 
part.  I  lib.  1  operis  de  Romani  Pon- 
tifìcis  auctoritate.  Atque  ego  quidem 
ignoro,  quomodo  contingere  potuerit, 
ut  argumenta  gravissima  ab  his 
aliisque  sapientisàmis  viris  adducta, 
atque  explicata,  et  manifestarli  Ho- 
norii  defensionem  continentia ,  tam 
levia  adversario  nostro  videri  po- 
tuerint,  ut  inde  tertium  demonstra- 
tionis  suae  caput  derivari  arbitratus 
sit,  qua  Pontilicem  haereticum  fuisse 
ostendatur. 

Quaero  enim  primo  loco  ,  utrum 
in  ter  ea,  quae  ad  Honorium  deferi- 
dendum  afFeruntur ,  quaeque  adeo 
levia  adversario  videntur,  ut  ad  il- 
lum accusandum  argumentum  sup- 
peditare  putet,  recensendum  sit  ar- 
gumentum, quod  ex  RR.  Pontificum 
agendi  ratione  desumitur,  qui  ante 
Concilium  Sextum  ,  post  Honorium 


mortuum,Ecclesiae  praefuerunt,  qui- 
que  de  decessoribus  suis  verba  la- 
cientes  ,  ita  loquuti  sunt ,  ut  uni- 
versim,  et  nemine  excepto,  pronun- 
tiaverint  eos  a  Monothelitica  haeresi 
abhorruisse?  Profecto  incredibile  o- 
mnino  est,  si  Honorius  in  eam  hae- 
resim incidisset,  eos,  nemine  repu- 
gnante ,  potuisse  diserte  affirmare , 
ex  Romanis  Pontifìcibus  neminem  , 
qui  post  ortam  Monotheliticam  se- 
ctam,  Ecclesiam  gubernarunt,  illam 
haeresim  detestatum  non  fuisse  , 
quando  in  re  adeo  recenti,  quaeque 
omnibus  explorata  esse  debuisset,  Ho- 
norius eam  amplexus  esset. 

Atqui  Martinus  I  secretano  I  Syn- 
odi  Lateranensis  in  oratione  ea,quam 
ad  Patres  habuit,  apertissime  prae- 
dicavit,  praedecessores  suos  omnes, 
constantissime  Monotheliticos  errores 
fuisse  aversatos.  «  Apostolicae  me- 
»  moriae ,  inquit ,  nostri  decessores 
»  non  destiterunt ,  praedictis  viris  , 
»  diversis  temporibus  constantissime 
»  scribentes,  et  tam  rogantes,  quam 
»  regulariter  increpantes  ,  nec  non 
»  per  Apocrisiarios  suos  prò  hoc  ma- 
»  xime  destinatos  ,  quatenus  pro- 
»  prium  emendarent  novitatis  com- 
»  mentum.  »  Agatho  autem  Pontifex 
in  epistola  sua  ad  Constantinum  Po- 
gonatum  Imperatorem,  Martino  cer- 
te minus  luculentum  non  dixit  de 
praeclecessorum  omnium  suorum  con- 
tra  Monotheliticam  haeresim  con- 
stantia, testimonium.  «  Unde,  ait,  et 
»  Apostolicae  memoriae ,  meae  par- 
»  vitatis  praedecessores  ,  Dominicis 
»  doctrinis  instructi  ,  ex  quo  novi- 
»  tatem  haereticam  in  Chris  ti  im- 
»  maculatam  Ecclesiam  Constantino- 
»  politanae  Ecclesiae  praesules  in- 
»  troclucere  conabantur  ,  numquam 
»  neglexerunt  hortari  atque  obse- 
»  crando  commonere  ,  ut  a  pravi 
»  dogmatis  errore  ,  saltem  tacendo 
»  desisterent.  » 

Adeo  ne  etiam  leve  adversario  vi- 
detur argumentum,  quod  ex  Maximi 
Martyris  testimonio  desumitur ,  ho- 
minis  ,  scilicet ,  Monotheliticae  hi- 
storiae  peritissimi,  et  qui  acerrimus 

fui t  catholid  dogmatis  contra  illarn 
haeresim  propugnator?  Is  autem  in 
epistola  ad  Petrum  Illustrem  ,  ait  : 
«Quid  autem  et  rìivinus  Honorius? 
»  Quid  vero,  et  post  illuni  Serinus 
»  senex  ?  Quid  vero  et  is  ,  qui  post 
»  lume  extitit  sacer  Ioannes?  Porro 
»  is,  qui  nunc  praesidet  Beatissimus 
»  Papa  (Theodorus)  omisit  quidpiam 
»  supplicationi  conveniens?  Sed  Deus 
»  quidem  perfecte  beatorum  virorum 
»  fidem  admisit,  et  prò  ea  vicissitu- 
»  dinem  in  saecula  observavit.  »  Ne- 
scio  autem  utrum  luculentius  affir- 
mare  Maxim us  Martyr  in  adducto 
testimonio  potuerit,  Honorium  Mo- 
notheliticam  haeresim  numquam  sus- 
cepisse.  Numerat  Maximus  eo  in 
loco  Pontiflces  ,  qui  strenue  contra 
Monothelitismum  certarunt,  quique 
praeclarum  deinde  ideirco  a  Deo 
praemium  consequuti  sunt.  Inter  eos 
autem  non  modo  Honorium  recenset, 
verum  etiam  illum  divinum  appellat. 
Maximus  vero  ,  qui  Monothelitas 
refellebat,  si  suspicari  dumtaxatpo- 
tuisset,  Honorium  in  eam  haeresim 
lapsum  esse  ,  intellexisset  profecto 
causae  suae  opportunum  non  esse 
Honorii  mentionem  eo  in  loco  fa- 
cere  ,  et  abstinuisset  ab  ea  honori- 
flca  loquendi  ratione  ,  qua  usus  est, 
cum  Honorium  appellavit. 

Praeter  haec,  quae  non  modo  non 
levìaiudicanda  sunt  ad  Honorium  ab 
omni  Monothelitica  labe  purgandum, 
verum  etiam  gravissima  debent  exis- 
timari ,  habemus  perspicuum  ,  et 
ineluctabile  prorsus  argumentum , 
quo  Honorium  defendamus  ,  desum- 
ptum  ex  eiusdem  ad  Sergium  epi- 
stolis.  Nam  si  hic  Pontifex  Mono- 
thelitismi  accusandus  videtur,  ideo 
accusandus  erit,  quod  in  suis  ad  Epi- 
scopum  illum  Constantinopolitanum 
litteris  in  Monotheliticam  haeresim 
incidisse  se  ostenderit. 

Atqui  nihil  est  in  iis  litteris,  quod 
ullam  de  Honorii  Monothelitismo  su- 
spicionem  afferre  iure  possit  ;  sequi- 
tur  ergo,  ut  Honorius  ab  eo  crimi- 
ne omnino  purgetur.  Nemo  negat , 
Honorium  Sergio  scripsisse  ita ,  ut 


de  unius  ,  voi  de  duarum  operatio- 
nura  vocibus  sileri  posset,  at  qua 
ratione  id  scripserit  considerami  um> 
est.  Sunt  in  omnium  manibus  con- 
cilii  6  acta.  Tom.  7  conc.  Labbei  ed. 
an.  1729  col.  1003  affertur  epistolae 
Honorii  ad  Sergium  locus,  quo  Pon- 
tifex ait:  «  Scribentes  etiam  com- 
»  munibus  fratribus  Cyro,  et  Sophro- 
»  nio  Antistitibus,  ne  novae  vocis,  id 
»  est  unius  ,  vel  geminae  operatio- 
»  nis  vocabulo  insistere  ,  vel  immo- 
»  rari  videantur:  sed  abrasa  huius- 
»  modi  novae  vocis  appellatane  ,  u- 
»  num  Christum  Dominum,  nobi>cum 
»  in  utrisque  naturis,  divina ,  vel 
»  humana  praedicent  operantem. 
»  Quamquam  hos,  quos  ad  nos  prae- 
»  dictus  frater ,  et  Goepiscopus  no- 
»  ster  Sophronius  misit ,  instruxi- 
»  mus,  ne  duarum  operationum  vo- 
»  cabulum  deinceps  praedicare  inni- 
»  tantur,  quod  instantissime  promi- 
»  serunt  praedictum  virum  esse  fa- 
»  cturum,  si  etiam  Cyrus  frater,  et 
»  Coepiscopus  noster  ab  unius  ope- 
»  rationis  vocabulo  discesserit.  » 

Verum  cum  haec  Honorius  Sergio 
scripsit  ,  minime  ita  scripsit ,  quod 
ad  dogma  catholicum  pèrtinere  non 
existimaverit  duas  operationes  in 
Christo  credere.  Nam  paulo  ante  re- 
latum Honorii  epistolae  testimonium, 
haec  Pontifex  Sergio  signifìcavit  : 
«  Utrasque  naturas  in  uno  Christo 
»  unitate  naturali  copulatas  cum  al- 
»  terius  communione  operante*  atque 
»  operatrices  confiteri  debemus  ,  et 
»  divinam  quidem  ,  quae  Dei  sunt , 
»  operanTem  ,  et  humanam  ,  quae 
»  carnis  sunt,  exsequentem,  non  di- 
»  vise,  neque  confuse,  aut  converti- 
»  biliter  Dei  naturam  in  hominem , 
»  et  humanam  in  Deum  conversarli 
»  edocentes,  sed  naturarum  differen- 
»  tias  integras  confìtentes.  » 

Explicat  autem  dogma  catholicum 
de  duabus  operationibus  in  Christo, 
atque  adductis  S.  Scripturae  testi- 
moniis,  et  I.  C.  D.  N.  vitae  exemplis 
commemoratis ,  demonstrat  duas  o- 
mnino  operationes  in  Servatore  no- 
stro credendas  esse.  Est    autem  ex- 

ploratis3Ìmum  ,  Honorium  ,  eo  ipso 
loco,  quo  unius,  vel  duarum  opera- 
tionurn  voces  omitti  posse  Sergio  re- 
spondit ,  necessarium  tanaen  existi- 
masse  dogma  catholicum  de  duabus 
operationibus  diserte  credere  atque 
ea  ratione  explicare  ,  quae  nullum 
prorsus  dubitando  locum  relinqueret. 
Nana  antequam  de  omittendis  unius 
vel  duarum  operationum  vocibus  lo- 
queretur ,  haec  scripsit  memorata 
superius  epistola:  «  Non  nos  oportet 
»  unam  ,  vel  duas  operation.es  defì- 
»  nientes  praedicare  ,  sed  prò  una  , 
»  quam  quidem  dicunt,  operatione  o- 
»  portet  nos  unum  Operatorem  Chri- 
»  stum  Dominum  in  utrisque  natu- 
»  ris  veridice  confi. teri,  et  prò  dua- 
»  bus  operationibus,  ablato  geminae 
»  operationis  vocabulo,  ipsas  potius 
»  duas  naturas,  id  est ,  Divinitatis, 
»  et  Carnis  assumptae,  in  una  per- 
»  sona  Unigeniti  Dei  Patris,  incon- 
»  fuse  ,  indivise,  atque  inconvertibi- 
»  liter  nobiscum  praedicare  propria 
»  operantes.  » 

Quis  vero  est  adeo  Monothelitici 
erroris  ignarus  ,  ut  non  intelligat , 
hoc  Honorii  epistolae  loco  universum 
eorum  hominum  commentum  fundi- 
tus  everti?  Quis  nesciat  dogma  ca- 
tholicum errori  illi  contrarium  hoc 
continere,  ut  in  una  persona  divina, 
duas  utriusque  naturae  operationes, 
haeretica  qualibet  explicatione  da- 
mnata,  credere  debeamus?  Quid  vero 
continet  aliud  modo  relatum  ex  Ho- 
norii epistola  testimonium?  Quid  ce- 
tera ,  quae  ex  Honorii  eiusdem  lit- 
teris  recitari  loca  possent?  Conclu- 
di tur  ergo,  falsum  omnino  esse,  eum 
in  Monotheliticam  haeresim  umquam 
incidisse. 

Neque  ullum  profecto  afferri  ar- 
gumenturn  potest  ad  ostendendum  , 
liunc  Pontificem  Monotheliticos  er- 
rores  aliquando  suscepisse,  eo  quod 
in  eius  priori  epistola  affirmetur  ver- 
bis  iis:  «  Unde  et  unam  voluntatem 
»  fatemur  D.  N.  I.  C.  »  Quid  enim 
potest  esse  tana  certum  ,  quain  Ho- 
norium tmius  voluntatis  vocabulo 
unam  in  Christo  Deo,  et  nomine  vo- 

luntatem  non  intellexisse  ,  sed  na- 
turam  quidem  in  Christo  divinam  , 
divina  voluntate  praeditam  esse,  hu- 
manam  autem  non  humanis  duabus, 
quarum  altera  alteri  resistat ,  sed 
una  tantum  pollere,  quae  consenta- 
nea concorsque  divinae  sit?  Etenim 
Honorium  de  una  humanae  naturae 
humana  voluntate  ag3re,  ac  reiicere 
voluntates  human  s  duas  ,  quarum 
altera  alteri  repugnet,  ipsa  eius  lo- 
qucndi  ratio  demonstrat.  «  Quia,  in- 
»  quit  ,  a  Divinitate  assumpta  est 
»  nostra  natura,  non  culpa;  illa  pro- 
»  fecto,  quae  ante  peceatum  creata 
»  est ,  non  quae  est  post  praevari- 
»  cationem  vitiata.  Non  est  itaque 
»  assumpta  a  Salvatore  vitiata  na- 
»  tura,  quae  repugnaret  legi  mentis 
»  eius.  Nam  lex  alia  in  membris.  aut 
»  voluntas  diversa  non  fuit  contra- 
»  ria  Servatori.  » 

Quis  vero  Honorium  haec  affir- 
mantem  ,  non  dico  in  suspicionem 
Monothelitismi  vocet,  sed  catholicam 
prorsus  doctrinam  explicasse  non 
concedat?  An  obloqui  Honorius  de- 
buisset  de  ea  re,  et  net'arie  pronun- 
tiare  ,  Christum  expertum  esse  in 
membris  suis  aliam  legem  repugnan- 
tem  legi  mentis,  quemadmodum  de 
hominum  natura  corrupta  affirmare 
iure  Apostolus  potuit?  Quis  Chri- 
stianorum  haec  audere  umquam  po- 
tuisset? 

Monothelitismi  tota  labes  ineo  ver- 
sata videtur,  ut  Eutychianoserrores 
circa  duas  voluntates,  atque  opera- 
tiones in  Christo  assereret ,  atque 
explicaret;  Eutychiana  enim  haere- 
sis  explicata  de  iis.  quae  respiciunt 
in  Christo  velie  ,  et  operari ,  hoc 
omnino  afferebat,  ut  una  dumtaxat 
in  Servatore  nostro  voluntas  ,  una 
operatio  intelligi  deberet.  Iam  vero, 
si  Leoni  Magno  licuit  in  epistola  ad 
lulianum  Episcopum  Coensem  affir- 
mare apud  Ballerinios  t.  2.  «  Non 
»  alterius  naturae  erat  eius  caro  , 
»  quam  nostra  ,  nec  alio  illi  quam 
»  ceteris  hominibus  anima  est  in- 
»  spirata  principio,  quae  excelleret 
»  non  diversitate  generis,  sed  subii- 

»  mitate  virtutis.  Nihil  enim  carnis 
»  suae  habebat  adversum  ,  nec  dis- 
»  cordia  desideriorum  gignebat  com- 
»  pugnantiam  voluntalum.  Sensus 
»  corporei  vigebant  sine  lege  pee- 
»  cati  ,  et  veritas  affectionum  sub 
»  moderamine  Deitatis  ,  et  mentis  , 
»  nec  tentabatur  illecebris  ,  nec  ce- 
»  debat  ini  uri is,  »  In  epistola  au- 
tem  25  eodem  tom.  cap.  4  ad  Fla- 
vianum  Episcopum  Constantinopoli- 
tanum,  «  In  integra  ,  ait ,  veri  ho- 
»  minis,  perfectaque  natura  verus  na- 
»  tus  est  Deus,  totus  in  suis,  totus 
»  in  nostris.  Nostra  autem  dicimus, 
»  quae  in  nobis  ab  initio  creator  con- 
»  didit,  et  quae  reparanda  suscepit. 
»  Nam  illa,  quae  deceptor  intulit  , 
»  et  homo  deceptus  admisit,  nullum 
»  habuere  in  Salvatore  vestigium. 
»  Nec  quia  communionem  humana- 
»  rum  subiit  infìrmitatum,  ideo  no- 
»  strorum  fuit  particeps  delictorum: 
»  assumpsit  formam  servi  sine  sorde 
»  peccati.  »Si  Leoni  Magno,  inquam, 
licuit  contra  Eutychianos  disputanti, 
haec  de  Christi  voluntate  propugna- 
re, quid  est  quod  Honorio  crimini 
vertatur  ,  in  eadem  ferme  contro- 
versia, ea,  quae  diximus,  de  una 
Christi  humana  voluntate  praedi- 
care  ? 

Scio  adversarium  contendere  de 
una  humanitatis  voluntate  Honorii 
verba  intelligi  non  debere,  quod  vere 
dici  non  possit  duas  in  nomine  esse 
voluntates,  quarum  utraque  inter  se 
pugnet  ,  sed  una  ,  etiam  in  homine 
corrupto  voluntas  sit ,  quae  bonis  , 
depravatisque  affectionibus  excitetur. 
Verum  scio  etiam  hanc  duarum  vo- 
luntatum  in  homine  corrupto  distin- 
ctionem  iure  rieri ,  et  perpetuo  far 
ctam  esse  ,  ut  fateri  depravati  ho- 
mines  debeant ,  sentire  se  in  mem- 
bris  suis  aliam  legem  repugnantem 
legi  mentis  suae,  quin  inde  sequatur 
novam  quandam  in  anima  humana 
facultatem  induci  oportere. 

Scio  eundem  adversarium  conari 
ostendere  nullam  esse  Ioannis  Ab- 
batis  auctoritatem  ,  quo  Honorius 
usus  erat  tamquam  scriba  in  epistola 


sua  ad  Sergium  facienda  ;  quique 
apud  Maximum  M.  in  ep.  ad  Mari- 
nimi presbyterum,  et  in  disput.  cum 
Pyrrho,  ita  Honorii  locum  superius 
adductum  explicat:  «  Unam  volunta- 
»  tem  diximus  in  Domino  ,  non  Di- 
»  vinitatis  eius,  et  humanitatis,  sed 
»  humanitatis  solius.  Cum  Sergius 
»  scripsisset,  quod  quidam  duas  vo- 
»  luntates  in  Christo  contrarias  di- 
»  cerent ,  rescripsimus  :  Christum 
»  non  duas  voluntates  contrarias  ha- 
»  buisse,  carnis,  inquam,  et  spiritus, 
»  sicut  nos  habemus  post  peccatimi, 
»  sed  unam  tantum ,  quae  naturali- 
»  ter  eius  humanitatem  signabat.  » 
Quid  est  tam  leve  ,  quam  affirmare 
huius  hominis  testimonium  hac  in 
re  grave  non  esse  ,  quod  sui  ipsius 
apologiam  pertractasse  eo  in  loco 
censendus  sit?  An  quoties  homines 
licet  fide  digni,  et  auctoritate  prae- 
stantes ,  sui  ipsius  defensionem  sus- 
cipiunt,  continuo  eorum  contemnen- 
da  est  auctoritas?  An  ex  eo  quod 
homines  ita  comparati ,  sui  ipsius 
defensionem  pertractant,ad  fldem  fa- 
ciendam  non  valebunt,  licet  ea,  quae 
dicunt,  cum  rei  ipsius,  de  qua  agunt, 
natura  perspicue  conveniant?  Atqui 
nihil  esse  manifesti us  potest ,  quam 
ea,  quae  Ioannes  Abbas  affirmavit  , 
non  causae  suae  defendendae  gratia 
fuisse  conflcta ,  sed  cum  universa 
Honorii  epistola  convenire  ,  ut  in- 
utile prorsus  videatur ,  post  illud  , 
quod  iam  attulimus,  aliud  quodlibet 
ex  eadem  epistola  testimonium  af- 
ferre,  quo  vera  esse  evincantur  ea, 
quae  Ioannes  Abbas  affirmavit. 

Haec  eadem  Ioannis  IV  testimonio 
confìrmantur,  qui  de  memorato  Ho- 
norii epistolae  loco  scribens  ad  Con- 
stantinum  Imperatorem,  inquit:  «0- 
»  mnes  occidentales  partes  scandali- 
»  zantur,  turbantur,  fratre  nostro 
»  Pyrrho  Patriarcha  per  litteras 
»  suas ,  huc,  atque  illuc  transmis- 
»  sas,  nova  quaedam,  et  praeter  re- 
»  gulam  fidei  praedicante ,  et  ad 
»  proprium  sensum  quasi  sanctae 
»  memoriae  Honorium  Papam  deces- 
»  sorem  nostrum  attrahere  festinan- 

»  te,  quod  a  mente  catholici  Patris 
»  erat  penitus  alienura...  Decenter 
»  dicimus ,  et  veraciter  confitemur 
»  unam  voluntatem  in  sanctae  ipsius 
»  dispensationis  humanitate,  et  non 
»  duas  contrarias  mentis,  et  carnis 
»  praedicamus...  Secundum  hunc  igi- 
»  tur  modum  iam  decessor  noster 
»  praenominato  Sergio  Patriarchae 
»  scripsisse  dignoscitur...  Praedictus 
»  ergo  decessor  meus  docens  de  my- 
»  sterio  Incarnationis  Christi,  dice- 
»  bat  non  fuisse  in  eo,  sicut  in  nobis 
»  peccatoribus  ,  mentis ,  et  carnis 
»  contrarias  voluntates.  Quod  qui- 
»  dam  ad  proprium  sensum  conver- 
»  tentes,  et  divinitatis  eius,  et  hu- 
»  manitatis  ,  unam  voluntatem  do- 
»  cuisse  suspicati  sunt,  quod  ventati 
»  omnimodis  est  contrarium.  »  Haec 
ipsa  confirmat  Maximus  Martyr  in 
ep.  ad  Marinum  Presbyterum,  et  in 
disp.  cum  Pyrrho. 

Nihil  proficit  vero  adversarius, 
cum  ait,  haec  testimonia  omnia  ad 
unius  Ioannis  Abbatis  testimonium 
redigi ,  eo  quod  Maximus  Martyr 
haec  de  Honorii  sententia  disputet 
adductus  testimonio  Abbatis  Ana- 
stasii  ,  qui  Romae  rogans  Ioannem 
Abbatem  de  memorato  Honorii  epi- 
stolae  loco ,  quo  de  una  Christi  vo- 
luntate  sermonem  habet,  ab  ilio  ac- 
ceperit,  Pontiflcis  sententiam  de  hu- 
manitatis  voluntate  tantum  in  Chri- 
sto  intelligendam  esse;  epistola  vero 
Ioannis  IV  ad  Constantinum  Impe- 
ratorem,  cum  ab  eodem  Ioanne  Ab- 
bate, Pontificis  huius  nomine  scripta 
fuerit,  nihil  aliud  habeat,  quam  to- 
ties  memorati  Ioannis  Abbatis  testi- 
monium. 

Nihil ,  inquam  ,  adversarius  pro- 
ficit cum  ad  declinandam  horum  te- 
stium  summam  gravitatemi,  ea,  quam 
diximus ,  utitur  argumentandi  ra- 
tione.  Neque  enim  agebatur  de  re, 
quae  unius  Ioannis  Abbatis  responso 
absolvi  posset,  quod  is  ad  seipsum 
excusandum  adhibere  voluisset.  De 
re  agebatur,  cuius  veritatem  inve- 
stigare, et  assequi,  cuilibet  erat  in 
promptu.  De  epistola    agebatur  ,  a 

Tom.  I. 


Pontifice  Maximo  scripta  quae  non 
inciderat  in  hominum  manus,  qui 
de  Honorio  excusanclo  laborabant, 
sed  in  eorum  potestatem  venerat, 
qui  cordi  habuissent,  illam  in  cau- 
sae  Monotheliticae  defensionem  ad- 
hibere. De  epistola  denique  ageba- 
tur, quae  nota  Constantinopoli  erat, 
et  quftm  consulentes,  poterant  omnes 
intelligere  utrum  Ioannis  Abbatis 
responsio  ,  Anastasio  Abbati  facta, 
et  Ioannis  IV  explicatio  cum  eadem 
conveniret.  Nego  tandem  Maximi 
Mart.  et  Ioannis  IV  testimonium  ni- 
hil aliud  esse,  quam  Ioannis  Abbatis 
auctoritatem.  Maximus  Mart.  rerum 
Monotheliticarum  peritissimus  erat, 
neque  ita  comparatus ,  ut  Ioannis 
Abbatis  responsioni  confìdere  vellet, 
si  illam  gravem  non  esse  per  se  non 
intellexisset.  Ioannes  IV  vero,  etsi 
in  epistola  sua  ad  Constantinum  Im- 
peratorem  conscribenda,  usus  sit  Io- 
annis Abbatis  opera ,  non  idcirco 
eiusdem  epistolae  auctor  non  fuit, 
cum  nomine  suo  illa  ad  Imperatorem 
missa  sit ,  cumque  et  ipse  potuerit 
Honorii  epistolam  legere,  neque  dif- 
ficile ei  fuerit  intelligere  ,  utrum 
decessor  hic  suus  ,  de  humanitatis 
voluntate  in  Ghristo,  an  de  huma- 
nitatis simul  et  Divinitatis  volun- 
tate pronuntiaverit. 

Non  video  autem ,  quomodo  ad- 
versarius hanc  adhibendam  putaverit 
argumentandi  rationem  ,  ut  Ioan- 
nis IV  auctoritatem  declinaret.  Si 
enim  ille  hanc  Ioannis  IV  epistolam, 
potius  apologiam  a  Ioanne  Abbate 
ad  se  ipsum  excusandum  litteris  pro- 
ditam,  quam  Ioannis  IV  Pont.  Max. 
epistolam  esse  iudicat,  quid  est  quod 
prima  epistola,  quae  Honorii  nomi- 
ne scripta,  et  in  Synodo  6  recitata 
est,  tantopere  abutitur,  ut  inde  effi- 
ciat  Honorium  ipsum  Monotheliticos 
errores  amplexum  esse  ?  Quis  enim 
fuit  is  ,  cuius  opera  Honorius  usus 
est  in  sua  illa  epistola  ad  Sergium 
Constantinopolitanum  conscribenda? 
Nonne  idem  Abbas  Ioannes?  Id  omni- 
no  est  exploratissimum ,  et  diserte 
traditur  a  Maximo  Martyre  in  epist, 

ad  Marinum  Presbyterum,ubirefert 
sermonem  ab  Anastasio  Abbate  cum 
Ioanne  Abbate  Romae  habitum  de 
explicando  eo  loco,  quo  Honorius  de 
una  loquutus  est  Christi  voluntate. 
«  Anastasitis  Abbas,  ait  Maximus,  e 
»  seniore  Roma  reversus...  qui  asse- 
»  rens,  quod  multura  sermonem  mo- 
»  verit  ad  sacratissimos  illius  Eccle- 
»  siae  viros  propter  epistolam,  quae 
»  ab  eo  (Honorio)  fuerat  ad  Sergium 
»  scripta,  percontans  cuius  rei  gra- 
»  tia,  vel  qualiter  inserta  in  ea  fue- 
»  rit  una  voluntas ,  et  invenit  hae- 
»  sitantes  in  hoc ,  et  rationem  red- 
»  dentes,  insuper  et  eum,  qui  hanc 
»  per  iussionem  eius ,  latinis  dicta- 
»  verat  dictionibus,  dominum,  vide- 
»  licet,  Abbatem  Ioannem  sanctissi- 
»  mum  Symponum.  » 

Iam  vero  quae  adversarii  nostri 
constantia  est?  Si  epistolam  a  Ioan- 
ne IV  scriptam  nihili  ducendam  ar- 
bitrati^, quod  a  Ioanne  Abbate  pro- 
fecta  sit,  sique  illam  non  Ioannis  IV 
Pontifìcis,  sed  Ioannis  Abbatis  testi- 
monium  continere  putat,  cur  nihil 
de  Ioanne  Abbate  loquitur  cum  de 
Honorii  epistola  disputat?  Cur  illam 
non  Ioannis  Abbatis  testimonium, 
sed  prorsus  Honorii  Pontifìcis  sen- 
tentiam  referre  contendit?  Cur  nos 
non  possumus ,  eandem  adhibentes 
agendi  rationem ,  qua  adversarius 
utitur  cum  de  Honorii  epistola  per- 
tractat,  non  quaerere  ,  quis  Ioan- 
nis IV  epistolam  composuerit,  sed 
cuius  nomine,  et  auctoritate  scripta 
sit?  Quianam,  si  Ioannis  IV  epistola 
aliud  afferre  non  est  existimanda, 
nisi  Ioannis  Abbatis  sententiam ,  et 
testimonium,  quianam,  inquam,  si 
quid  in  Honorii  epistola  reprehen- 
dendum  est,  id  Honorio  quidem,  et 
non  Ioanni  Abbati,  qui  et  illam  exa- 
ravit,  tribuendum  est?  Sed  haec  omit- 
tamus,  et  adversarium  ad  haec  tam 
levia  devenientem  ,  ut  causam  non 
bonam  tam  inepta  argumentatione 
peiorem  faciat,  relinquamus.  Necesse 
enim  non  esse  putamus  ostendere, 
nihil  esse  tam  notum ,  tamque  apud 
omnes  exploratum  ,   quam  in  litte- 


rarum  auctoritate,  et  gravitate  de- 
fìnienda,  non  quaeri  debere  quis  epi- 
stolam digesserit,  sed  cuius  decreto, 
ac  nomine  tantum  epistola  confir- 
metur. 

Illud  adiungam  dumtaxat ,  quod 
ad  Honorium  defendendum  omnino 
facere  in  hoc  negotio  manifestum 
est.  Adversarius  enim,  quem  toties 
memoravimus,  ut  omnino  concludat, 
hunc  Pontifìcem  haeretico  sensu  Ser- 
gio scripsisse  ea,  quae  nuper  indica- 
vimus,  contendit,  hoc  ex  eo  patere, 
quod  Honorius  secundum  propositam 
a  Sergio  quaestionem  responderit. 
Cum  vero  manifestum  sit,  Sergio  hae- 
retico sensu  de  una  Christi  volun- 
tate loquutum  fuisse,  eadem  igitur 
sententia  Honorium  de  una  Christi 
voluntate  disputasse  adversarius  con- 
cludit. 

Verum  non  intelligo  ,  quomodo 
haec  affirmari  ,  et  demonstrari  ab 
adversario  possint.  Quae  sententia 
Honorii  fuerit,  ex  eiusdem  epistola 
explicandum  est.  Eam  epistolam,  ca- 
tholicam  doctrinam  tradere  non  mo- 
do ex  eiusdem  contextu  perspicuum 
est ,  verum  etiam  ex  Maximi  M., 
Ioannis  Abbatis  et  Ioannis  IV  testi- 
moniis  superius  adductis.  Ad  Sergii 
epistolam  quod  pertinet,  non  est  du- 
bium  ,  eam  Monotheliticos  errores 
tradere,  etiamsi  summa  calliditate, 
et  imprimis  subdole  scripta  sit.  At- 
que  ut  de  iis  tantum  loquamur,  quae 
Sergius  scripsit  de  una  Christi  vo- 
luntate ,  nonne  ita  callide  de  ea  re 
Sergius  pertractat,  ut  sollicitus  tan- 
tum videatur  de  excludenda  in  Chri- 
sto  pugna  voluntatum?  Nonne  inde 
iure  causam  desumere  Honorius  po- 
tuit  de  una  quidem  Christi  huma- 
nitatis  voluntate  disputandi,  ut  per- 
spicuum esse  ostenderet,  nullam  in 
humanitate  Christi  pugnam  fuisse  , 
neque  esse  potuisse? 

Profecto  Sergius  cum  in  sua  epi- 
stola conatus  esset  demonstrare  dua- 
rum  operationum  voces  reiiciendas 
esse  ,  consilium  suum  explicare  ita 
prosequitur,  quod  «  insuper,  ait,  et 
»  consequens  sit  praedicare  duas  vo- 

»  luntates  ,  contrarietates  circa  in- 
»  vicem  habentes,  tamquara  Deo,  qui- 
»  dem  Verbo  salutarem  volente  adim- 
».pleri  passionerei,  humanitate  vero 
»  eius  obsistente  eius  voluntati  ,  et 
»  resistente,  et  perinde  duo  contra- 
»  ria  volentes  introducantur ,  quod 
»  irapium  est.  Impossibile  quippe  est 
»  in  uno,  eodemque  subiacenti  duas 
»  simui,  et  erga  hoc  ipsum  contrarias 
»  subsistere  voluntates.  Nana  saluta- 
»  ris  Deum  gerentium  Patrum  doetri- 
»  na  manifeste  instruit ,  quod  num- 
»  quam  intellectualiter  animata  Do- 
»  mini  caro,separatim,et  ex  appetitu 
»  proprio,  contrario  nutui  uniti  sibi 
»  secundum  subsistentiam  Dei  Verbi 
»  naturalem  motum  effecit.»  Apparet 
igitur  ex  ipsa  Sergii  epistola,  obla- 
tam  Honorio  occasionem  esse  de  una 
Christi  voluntate  disserendi,  verum 
de  una  voluntate  humanitatis  solius. 
Post  ea,  quae  hactenus  disputavi- 
mus,  non  oportet  nos  immorari  in 
iis  refellendis  adversarii  animadver- 
sionibus,  quas  exponit,  ut  Honorium 
Pontificem  in  errores  monotheliticos 
lapsum  esse  demonstret.  Patet  enim 
ex  iis  quae  exposuimus  quantopere 
a  veri  tate  abhorreat,  ex  ipsisHonoiùi 
epistolis  argumentum  desumi  iure 
posse,  quo  illum  haereticum  mono- 
thelitam  fuisse  ostendatur.  Explica- 
vimus  enim  ,  quae  ille  scripsit  de 
una  Christi  voluntate  intelligi  de 
humanitatis  simul,  et  Divinitatis  vo- 
luntate non  posse;  sed  de  unius  tan- 
tum humanitatis  voluntate  accipien- 
da  esse.  Monothelitae  autem  unam 
dumtaxat  in  Dei  Verbo  incarnato 
voluntatem  asserebant.  Ostendimus, 
Honorium  concessisse  quidem  Sergio 
ab  unius  vel  duarum  operationum 
vocibus  abstineri  posse,  sed  diserte 
ostendisse  ac  praedicasse ,  in  una 
Divina  persona  in  Christo,  duas  ope- 
rationes  humanitatis,  et  divinitatis 
credi  omnino  oportere.  Eam  autem 
sententiam  perpetuo  tradit  Honorius 
in  omnibus  iis  locis  ,  quae  appellat 
adversarius ,  prout  Pontifìcis  eius- 
dem  epistolas  legenti  perspicue  oc- 
currit,  quae  loca  omittimus,  ne  lon- 

gior  quam  necesse  sit  evadat  nostra 
disputatio. 

Monothelitae  vero  non  modo  dua- 
rum operationum  voces  reiiciebant, 
verum  etiam  impudenter  denegabant 
duas  in  Christo  operationes  intelli- 
gendas  esse.  De  vocis  autem  silentio 
dumta&at,  non  autem  de  re  ipsa,  ac- 
cipi  Honorii  epistolas  debere,  prae- 
ter  ea  quae  i£m  adduximus  ,  id  lu- 
culenter  evincit ,  quod  non  modo 
duarum,  sed  etiam  unius  operationis 
voces  relinquendas  Grammaticis  Ho- 
norius affirmaverit.  Si  enim  non  de 
voce  tantum  non  adhibenda,  sed  de 
re  ipsa  intelligendus  Pontifex  esset, 
sequeretur,  non  solum  duas,  sed  et- 
iam unam  in  Christo  operationem 
denegasse.  Id  vero  non  modo  non  Ca- 
tholicum,  non  Monotheliticum  erat, 
sed  nec  cum  alio  quolibet  systemate 
componi  potuisset,  atque  absurdum 
dumtaxat,  et  incredibile  fuisset  ab 
omnibus  iudicandum. 

Venio  igitur  ad  alterum  argumenti 
genus,  quo  ad  Pontificem  hunc  hae- 
reticum fuisse  evincendum  Adversa- 
rius abutitur,  ad  ea,  scilicet,  quae  in 
Concilio  sexto  generali  decreta  con- 
tra  Honorium  fuerunt.  Atque  hoc 
loco  quaerere  primum  ab  adversario 
possem ,  u*t  aliquod  nobis  Concilii 
sexti  testimonium  afferret,  quo  di- 
serte dicatur,  Pontificem  vel  Mono- 
theliticos errores  tradidisse,  vel  ob 
eam  prorsus  causam  damnatum  esse. 
Neque  enim  qu'aerimus  dumtaxat , 
utrum  Honorii  epistolae  ab  Conci- 
lii VI  Patribus  reiectae  fuerint,  at- 
que utrum  Honorius  demortuus,  sit 
ibi  revera  damnatus,  sed  causa  haec 
nostra  in  eo  tota  versatur ,  ut  quo- 
niam  adversarius  ex  Synodo  sexta 
demonstrari  contendit,  eum  haereti- 
cum Monothelitam  fuisse,  docere  de- 
beat eius  epistolas  improbatas,  et 
Pontificem  damnatum  in  ea  Synodo 
ob  Monotheliticos  errores  esse.  At- 
qui  nullum  eiusmodi  adduci  ex  Con- 
cilii sexti  actis  testimonium  potest. 

Nonne  vero  afferri  perspicua  cau- 
sa potest,  cur  Honorius  damnatus  sit, 
quin  eum  ob  haeresis  crimen  damna- 

tum  fuisse  statuamus?  Concesserat 
Honorius  Sergio  id,  quod  ad  Mono- 
theliticas  res  iuvandas  Sergius  ipse 
maxime  opportunum  esse  intellexe- 
rat.  Homo  enim  imprimis  callidus 
praeclare  sentiebat,  si  R.  Pontifìcis 
iussu  indictum  silentium  esset  circa 
unius,  vel  duarum  operationum  vo- 
ces  adhibendas,  facile  sibi  esse  futu- 
rum  errores  sectae  suae  propagare. 
R.  autem  Pontifìcis  fuisset,  Sergium 
diserte  atligere  ad  duarum  operatio- 
num vocabulum  omnino  usurpandum, 
praesertim  cum  Sophronius  ostendis- 
set,  qnam  iniqua  essent  Sergii  Con- 
silia. Id  si  Honorius  fecisset,  non 
tradidisset  quidem  luculentius,  quam 
revera  in  epistolis  suis  exposuit , 
dogma  de  duabus  operationibus,  sed 
Episcopum  Constantinopolitanum  ce- 
terosque  Monothelitas  repressisset , 
qui  impetrato  ilio,  de  unius,  vel  dua- 
rum operationum  vocibus  omittendis, 
decreto  ,  sibi  proposuerant  demon- 
strare,  Pontifìcem  Maximum  eorum 
sententiae  favere. 

Fuissent  Honorio  ea  prae  oculis 
habenda,  quae  Caelestinus  I  in  epi- 
stola ad  Ep.iscopos  Galliae  scripserat. 
«  Timeo  ne  connivere  sit,  hoc  tacere; 
timeo,  ne  magis  ipsi  loquantur,  qui 
permittunt  taliter  loqui.  In  talibus 
rebus  non  caret  suspicione  tacitur- 
nitas....  Mento  namque causa  nos  re- 
spicit,  si  siientio  faveamus  errori.  » 
Haec,  inquam,  agendi  ratio  habenda 
prae  oculis  Honorio  fuisset,  non  quod 
aperte,  dilucideque  non  demonstrave- 
rit  catholicam  doctrinam  de  duabus 
operationibus ,  sed  ut  in  iis  rerum 
adiunctis ,  abstinendum  sibi  omnino 
esse  intelligeret  a  siientio  ilio  im- 
perando ,  de  quo  tantopere  Sergius 
laborabat.  Haec  cum  Honorius  non 
fecisset,  habitus  est  a  Patribus  Con- 
cilii  sexti  tamquam  Pontifex  ,  qui 
muneris  sui  partes  non  expleverit , 
et  dignus  est  iudicatus,  qui  damna- 
retur,  quod  catholicae  Ecclesiae  cau- 
sam ,  qua  necesse  fuisset  diligentia , 
non  egisset ,  quodque  haereticorum 
Consilia  conniventia  sua  iuvisse  vi- 
sus sit. 


Haec,  quae  per  se  manifesta  sunt, 
eorum  testium  etiam  auctoritate  con- 
firmari perspicue  possunt  ,  quibus 
certa  profecto,  et  explorata  causa 
fuit,  cur  Honorius  in  Synodo  sexta 
condemnatus  sit.  Etenim  ii  non  ob 
haeresis  crimen  damnatum  esse  hunc 
Pontifìcem  memoriae  prodiderunt , 
sed  quod  negligentia,  et  conniventia 
in  Monothelitica  causa  usus  fuisset. 
Tale  est  testimonium  ab  ipso  adver- 
sario  nostro  adductum,  ex  Constan- 
tini  Pogonati  edicto  depromptum , 
quo  decreta  Concilii  sexti  servanda 
esse  iussit.  Eo  enim  in  loco  Impera- 
tor,  cui  res  in  concilio  sexto  gestae 
notissimae  erant,  eo  quod  plerisque 
eiusdem  Concilii  actionibus  interfue- 
rat,  et  nihil,  eo  inconsulto,  actum  in 
ilio  Concilio  ab  Episcopis  erat ,  eo , 
inquam,  in  loco  Imperator  Monothe- 
liticae  sectae  principes ,  tamquam 
haeresis  auctores  a  Concilio  sexto 
anathematizatos  damnat ,  Honorium 
autem  post  eos  damnatos  numerat, 
tamquam  Monothelitarum  fautorem, 
adiutorem ,  et  confirmatorem. 

Leo  II  vero,  qui  sexti  Concilii 
acta  confìrmavit,  qui  a  Legatis  suis 
iam  acceperat,  et  diserte  cognoverat, 
quae  in  eo  Concilio  gesta  fuissent , 
aperte  declarat  in  epistola  ad  Hispa- 
niae  Episcopos,  Honorium,  ideo  fuisse 
in  eo  Concilio  condemnatum,quod  ob 
suam  in  Monothelitica  causa  negli- 
gentiam,  haeresira  fovere  visus  fuis- 
set. «Condemnatione,  inquit,  fundati 
»  sunt  Theodorus  Pharanitanus,  Cy- 
»  rus  Alexandrinus ,  Sergius,  Pyr- 
»  rhus ,  Paullus,  Petrus  Constantino- 
»  politanus  cum  Honorio  ,  qui  flam- 
»  mam  haeretici  dogmatis,  non  ut  de- 
»  cuit  apostolicam  auctoritatem  ,  in- 
»  cipientem  extinxit,  sed  negligentia 
»  confovit.  » 

Exsistit  ex  his  responsio,  qua  ex- 
plicari  ea  loca  debeant,  quae  ab  av- 
versario ex  memorati  Concilii  actis 
afferuntur,  ut  evincat,  Honorium  ab 
ea  Synodo  damnatum  omnino  tam- 
quam haereticum  Monothelitam  fu- 
isse. Verum  ut  ad  singula  adducta 
loca  nonnulla  dicamus  ,  non  est  ne- 

cesse  longa  disputatone  efficere,  ver- 
ba  illa,  quae  ex  act.  13  aliata  sunt, 
accipi  debere ,  non  de  errore  aliquo 
Monothelitico  ab  Honorio  probato , 
sed  dumtaxat  de  negligenza  illa,  et 
connivenza,  qua  ad  morem  Sergio 
gerendum  permotus  est,  de  unius  vel 
duarum  operationum  vocibus  prae- 
tereundis.  Affirmant  enim  Patres  ea  in 
actione,  Sergii,  et  Honorii  epistolas 
continere  doctrinas  falsas ,  et  tradi- 
tioni  contrarias.  At  certum  omnino 
est,  diversa  ratione  id  pronuntiatum 
fuisse  dealterutrius  epistolis.  Etenim 
Sergii  litterae  ab  Apostolorum  tra- 
ditone abhorrebant,  et  falsas  doctri- 
nas omnino  praedicabant,  cum  nefa- 
ria  haeresis  Monotheliticae  dogmata 
in  iis  traderentur.  Honorii  vero  epi- 
stolae  catholicam  prorsus,  et  haeresi 
Monotheliticae  contrariam  doctrinam 
tradebant,  quemadmodum  aliquando 
superius  est  demonstratum.  In  eo  au- 
tem  tantum  huius  Pontificis  epistolae 
videri  poterant  ab  Apostolica  tradi- 
tone ,  et  disciplina  alienae ,  quod , 
cum  ea  traditione  et  disciplina  rece- 
ptum  sit,  ut  fortiter  fìdem  defenda- 
mus ,  omniaque  timida ,  et  ignavia 
Consilia  in  eius  negotio  pertractando 
declinemus,  ibi  Honorium  reperiatur 
Episcopi  Constantinopolitani  callidis- 
simo Consilio  assensum  esse,  et  inop- 
portunum  ,  praeposterumque  silen- 
tium,  de  duarum  operationum  voci- 
bus  adhibendis  decrevisse. 

Atque  haec  quidem  eadem  sen- 
tentia  est  eorum  verborum ,  quibus 
memorata  actione,  latine  reddita,  re- 
fertur,  Patres  Concilii  sexti  invenis- 
se ,  Honorium  in  omnibus  mentem 
Sergii  sequutum  esse.  Eius  scilicet 
consilium  sequutus  est ,  de  silentio 
ilio  indicendo,  quemadmodum  diser- 
tius  habetur  eadem  actione  ,  graece 
scripta,  qua  lingua  actorum  originale 
exemplum  compositum  est.  Etenim 
secundum  actionis  131ocum  graecum, 
Patres  affirmarunt  tantummodo  se 
invenisse  Honorium  Sergii  Consilio 
fuisse  famulatum.  Hoc  autem  et  nos 
concedimus ,  et  ex  Honorii  epistolis 
perspicuum  est ,  Sergii  Consilio  Pon- 

tifìcem  obsecundasse  de  memoratis 
vocibus  praetereundis,  quin  inde  se- 
quatur  haereticae  Sergii  doctrinae 
aliquando  illum  assensum  esse,  a  qua 
perpetuo  eum  abhorruisse,ipsae  eius- 
dem  litterae  ad  Sergium  manifeste 
demonstrant. 

Neque  quod  Honorius  haereticus 
act.  T6  appellatus  sit ,  id  ostendit , 
eum  revera  Monotheliticos  errores 
amplexum  eshe.  Primo  enim,  id  cum 
facto  ipso  pugnat ,  de  quo.  disputa- 
rne; cum  epistolis  scilicet  Honorii, 
ex  quibus  tota  in  eum  accusatio  de- 
sumpta  est,  quaeque  non  modo  Mo- 
notheliticos errores  non  probant,  ve- 
runi etiam  eos  omnino  refellunt.  De- 
inde constat  invidiosam  huius  appel- 
lationis  signifìcationem ,  eo  in  loco, 
illam  dumtaxat  esse,  ut  hominem  in- 
dicet ,  qui  licet  haereticas  sententias 
non  tueatur  ,  tamen  iis  faveat ,  qui 
eas  retinent ,  earumque  propagatio- 
nem  aliqua  ratione  iuvet.  Ita  locum 
ilium  accipiendum  esse,  pluribus  ex- 
emplis  ex  veteri  historia  Ecclesia- 
stica depromptis ,  docere  possemus, 
et  manifestum  esse  contendimus  ex 
superius  adductis  ad  Honorium  de- 
fendendum  argumentis. 

Quod  denique  spectat  ad  actionis 
18  locum,  quo  post  Monothelitas  a- 
nathematizatos ,  Honorio  anathema 
dictum  est ,  et  deinde  iis  genera- 
tine omnibus,  qui  unam  volunta- 
tem  ,  et  operationem  in  Christo  do- 
cuerunt,  id  aliud  non  demonstrat, 
nisi  nominatim  fuisse  ibi  damnatos, 
tum  eos,  qui  vere  haereticos  errores 
Monotheliticos  praedicabant,  tum  eos, 
qui  illis  aliqua  ratione  favere  visi 
sint,  inter  quos  Honorius  appella- 
tus est,  denique  omnem  Monotheli- 
tarum  turbam  ea  poena  mulctatam 
fuisse.  Patet  autem  ea  ratione  illum 
locum  intelligendum  esse,  ex  eo , 
quod  ibi  non  una,  eademque  oratio- 
ne  numerentur  ii,  quibus  anathema 
dicitur,  ut  solum  condemnentur  illi 
omnes ,  qui  vere  Monotheliticos  er- 
rores tuerentur,  sed  post  damnatos 
nominatim  eos,  qui  ibi  recensentur, 
peculiari   sententia  anathema  in  o- 

mnes  haereticos,  et  in  Monotheliti- 
cum  vulgus  omne  sexti  Concilii  Pa- 
tres  eo  loco  tulerint. 

Scio  tandem  in  epistola  Synodali 
ad  Agathonem  ,  Patres  de  Honorio 
damnato  mentionem  fecisse,  eum  et- 
iam  inter  damnatos  in  Monotheli- 
tica  causa  Leonem  II,  Constantinum 
Pogonatum  Imperatorem  appellasse. 
At  ea  quae  hactenus  exposuimus  , 
luculenter  efficiunt,  illos  existimasse 
Honorium  damnatum  esse,  non  quod 
haereticus  Monothelita  fuisset ,  sed 
quod  eorum  causa  ,  indicto  de  me- 
moratis  superi us  vocibus  silentio  , 
iuvisse  censebatur.  Eorum  igitur 
testimonia  argumentum,  quod  adver- 
sarius  ex  Concilii  VI  actis  desumit, 
non  modo  gravius  non  efficiunt,  sed 
potius  afferri  posse  videntur,  ut  cla- 
rius  appareat  Concilii  mentem  non 
fuisse,  Honorium  tamquam  haereti- 
cum  damnare. 

Sed  satis  haec  sint  de  ista  causa. 
Eaenim,  quaeattulimus  demonstrant 
universam  Emi  de  La  Luzerne  ar- 
gumentationis  rationem  facile  everti. 
Falsum  enim  est ,  ex  epistolis  Ho- 
norii  ad  Sergium  ostendi  aliqua  ra- 
tione,  eum  haereticum  Monothelitam 
evasisse  :  falsum  praeterea  Concilii  6 
Generalis  acta  id  umquam  ostendere: 
argumenta  vero  quae  ad  Honorium 
vindicandum  afferuntur  ,  sunt  eius- 
modi  ,  ut  non  modo  non  levia  de- 
beant  iudicari,  sed  omnino  ita  sint 


gravia,  ut  extra  omnem  controver- 
siam  prorsus  constitnant,  eum  per- 
petuo ab  erroribus  Monothelitarum 
alienissimum  fuisse,  suisque  episto- 
lis, doctrinam  catholicam  Monothe- 
liticae  haeresi  repugnantem  diserte 
tradidisse.  Deceptus  igitur  est  ad- 
versarius,  eum  veterem  suam  de  Ho- 
norio sententiam  mutandam  arbitra- 
tus  est  ,  et  existimavit  gravissima 
argumenta  illa  esse,  quae  hunc  Pon- 
tifìcem  in  haeresim  Monotheliticam 
lapsum  fuisse  doceant. 

Deceptus  denique  vehementer  est, 
ut  ceteros  praeteream  ,  Potterius  , 
qui  cupiditate  inflammatus  de  Ro- 
manis  Pontificibus  detrahendi,  tom.2 
cap.  18  pag.  310  operis  l'Esprit  de 
VÈglìse  etc.  Bellarminum  ,  Baro- 
nium ,  Pagium ,  ceterosque  irridet, 
qui  Honorium  ab  omni  susceptae  hae- 
resis  suspicione  purgarunt,  eosque, 
ait,  sententiam  hanc  propugnantes, 
testimoniis  bominum,  Honorii  aetati 
proximorum,  adversatos  esse  ,  quae 
testimonia  omnia  Pontificem  hunc 
tamquam  verum  Monothelitam  de- 
scribant,  temperantiorem  quidem, sed 
non  minus,  quam  fuit  Sergius,  Cy- 
rus,  reliquique  illius  generis  haere- 
tici,  erroribus  eiusdem  sectae  addi- 
ctum.  Haec  quam  sint  a  ventate 
aliena ,  quam  contraria  testimoniis 
scriptorum,  qui  ea  aetate  vivebant, 
qua  res  gesta  est,  satis  abunde  est 
demonstratum. 


CAPUT  LXX. 

DE   HAERESI   MONOTHELITARUM, 


Permagnam  calamitatem  Ecclesia 
passa  est  saeculo  septimo  ob  exci- 
tatam  eo  tempore,  et  acriter  propu- 
gnatam  haeresim  Monotheletarum , 
seu  ut  communiori  modo  dici  solent, 
Monothelitarum.  Cum  enim  Mono- 
thelitae  plurimum  Constantinopoli 
gratia  et  auctoritate  valerent,  plu- 
rimum etiam  ad  Ecclesiam  pertur- 
bandam  valuerunt.  Nam  cum  Sedes 
imperii  quodammodo  a  Monothelitis 


teneretur,  clarum  est,  Catholicos 
omnes ,  ac  praesertim  Ecclesiam  Ro- 
manam  eorundem  opera  valde  ve- 
xari  potuisse. 

Disputarunt  quidem  inter  se  eru- 
diti viri,  in  qua  prorsus  re,  Mono- 
thelitarum haeresis  proprius  error 
constitui  debeat,  seu  quid  illi  revera 
contenderint ,  quando,  denegatis  in 
D.  N.  I.  C.  duabus  naturalibus  volun- 
tatibus,  et  operationibus,  unam  tan-« 

tummodo  voluntatem ,  unam  opera- 
tionem  credendam  esse  affirmabant. 
Verum  apposite  inter  ceteros  doctis- 
simus  Petavius  Theologìcorum  Dog- 
matum  de  Incarnatione  lib.  1  cap.20 
affirmavit  ,  ut  ex  Eutjchianorum  , 
Severi  tarum,  ac  universe  ex  Mono- 
physitarum  stirpe ,  velut  propago 
quaedam,  Monothelitarum  secta  pul- 
lulavi^ ita  horum  dogma  illius  ap- 
pendiculam  esse,  ac  sobolem  haere- 
sis,  et  ex  eodem  doctrinae  fonte  pro- 
fluxisse. 

Plura  Petavius  affert    testimonia 
eorum,    qui    principes   in    ea    secta 
fuerunt ,  quique  in  haeresi  sua  ex- 
plicanda,  quod  ad  rei  summam  per- 
tinet,  Eutychianum  errorem  ipsum, 
circa  voluntatem,  et  operationem  in 
Christo   exposuerunt ,  et    confìrma- 
runt.  Ad  hoc  ostendendum  satis  erit 
haec   retulisse   verba  Cyri  Episcopi 
Alexandrini ,    et    Macarii    Episcopi 
Antiocheni ,  qui  duo    certe   fuerunt 
ex  fortioribus  Monothelitarum  duci- 
bus.  Ille  in  anathematismo  septimo 
ex    illis    novem  ,    quos  Alexandriae 
proposuit  ad  haereticos  conciliandos, 
ille ,  inquam  ,  eo  loco ,   ait:  «  Hunc 
»  ipsum  Christum,  unum,  et  fìlium, 
»  tam    illa  ,  quae  Deo    conveniunt , 
»  quam  humana  operari   unica  ope- 
»  ratione  theandrìca.  »  Macarius  ve- 
ro   obstinatissimus    Monothelita    in 
perlonga  professione  fìdei,  quam  at- 
tulit  act.  8  Concilii  sexti  «  Non  il- 
»  lum  (Christum),  inquit,  divina  se- 
»  cundum  Deum,  nec  humana  secun- 
»  dum  hominem  egisse,  verum,  Deum 
»  hominem  factum,  novam  quandam 
»  Deivirilem   operationem ,  eandem- 
»  que  totam    vivificami   ostendere.  » 
Eadem  Macarius  affirmat  de  Christi 
voluntate.  Haec  Monothelitarum  sen- 
tentia  Ecclesiae  Catholicae  doctrinae 
erat  penitus  contraria.  In  Ecclesiae 
enim  fide  continetur,  credendas  esse 
in  Christo  duas   naturales    volunta- 
tes  ,  et  duas   naturales   operationes 
indivise,  inconvertibiliter,  insepara- 
biliter,  inconfuse,  prout  ex  Sancto- 
rum  Patrum  doctrina  Concilium  sex- 
tum  affirmavit. 


Post  haec  breviter  significata,  quae 
pertinent  ad  ostendendum  de  qua  re 
quaestio  illa  tanto  animorum  motu 
pertractata  sit,  nunc  praecipua,  quae 
ad  eiusdem  haeresis  historiam   spe- 
ctant,  afferemus.  Itaque  omnibus  no- 
ta sunt,  quae  Heraclii  anno  decimo 
nono ,  seu  anno   Christi  629  evene- 
runt ,  ut  haeresi  isti   veluti  fonda- 
menta ponerentur.  Ab  Athanasio  e- 
nim  Patriarcna  lacobitarum,  quocum 
Imperator  loquutus  erat,  post  con- 
fectum   bellum  Persicum  ,  et    quem 
hortatus  fuerat  ad  Concilium  Chal- 
cedonense  recipiendum,  ab  Athana- 
sio, inquam,  Imperator  deceptus  est 
et  in  Monotheliticum  dogma   factus 
est  proclivis.Tum  accesserunt  Sergii 
Constantinopolitani  Patriarchae  lit- 
terae  ,  quae  Imperatorem  in  eodem 
errore     confirmabant.     Accesserunt 
praeterea  fraudes  Cyri  antea  Phasi- 
dis  ,  tum   Alexandrini  Episcopi ,  ac 
Theodori  Episcopi  Pharanitani,  qu 
in  idem  opus  incubuerunt.  Accessit 
denique  Pseudo-Synodus  Alexandri- 
na  ab  Cyro  ipso  celebrata  anno  633, 
in  qua    ad  Theodosianos    haereticos 
Acephalos  conciliandos,  quorum  ma- 
gna copia  erat  in  ea  regione ,  ana- 
thematismos  illos  protulit,  unam  in 
Christo    operationem     affirmantes  , 
quorum  superius  meminimus. 

Sophronius  eo  tempore  aderat  Ale- 
xandriae, Monachus  doctrina,  et  san- 
ctitate  praestans.  Is  quanto  studio 
potuit,  Cyrum  rogavit,  et  precatus 
est  ,  ut  a  tali  decreto  ,  et  ab  his 
praescribendis  abstineret.  Cum  nihil 
a  Cyro  impetraret,  ad  Sergium  se 
convertit ,  existimans  Sergii  aucto- 
ritate  ,  Cyrum  in  officio  contineri 
posse,  sed  nihil  a  Sergio  consequu- 
tus  est,  qui  et  ipse  acerrimus  erat 
Monothelita.  Interea,  Modesto  Epi- 
scopo Hierosolymitano  circa  finem 
anni  633  mortuo  ,  Sophronius  suffe- 
ctus  est,  qui  Concilium  Episcoporum 
Palaestinae  continuo  habuit ,  ex  quo 
Synodicam  ad  Patriarchas  de  sua  ele- 
ctione  pulcherrimam  epistolam  misit, 
in  qua  duas  operationes  diserte  de- 
monstravit ,  quae  epistola  in  Con-* 

cilio  sexto  act.  2  probata  est.  Misit 
praeterea  ad  Honorium  I  Pontificem 
litteras  de  ea  causa  per  Stephanum 
Dorensem  Episcopum  perferendas. 
Tum  vero  evenerunt  quae  de  Hono- 
rio  agentes  demonstravimus,  ut  Ser- 
gio deprecanti  Honorius  assensus  sit, 
circa  praetereundas  duarum,  vel  u- 
nius  operationis  voces,  licet  Ponti- 
fex  dogma  catholicum  manifeste  tra- 
diderit. 

Mortuus  interea  est  Honorius  die 
12  Octobris  anno  638.  Successor  est 
ei  desti natus  Severinus,  sed  is  non 
ante  diem  28  Maii  640  Pontifex  con- 
secrari  potuit,  eo  quod  ob  Monothe- 
litarum  artes,tamdiu  debuerit  exspe- 
ctari  Imperatoris  confirmatio.  Con- 
tigerat  enim  anno  638  exeunte,  vel 
potius  639  ineunte,  ut  Heraclii  no- 
mine, sed  Sergii  opera,  et  scriptione 
Ecthesìs  fìdei  edita  sit,  seu  Expo- 
sitio ,  in  qua  una  voluntas  ,  et  una 
operatio  in  Christo  ,  quasi  aliud  a- 
gendo  affirmabatur,  sed  diserte,  et 
tamquam  ex  edicti  instituto ,  iube- 
bantur  omnes,  ab  una,  vel  duabus  vo- 
luntatibus,  atque  operationibus  abs- 
tinere. 

Legati  Constantinopolim  missi  ad 
impetrandam  Severini  electi  confìr- 
mationem,illam  diu  exspectare  coacti 
sunt.  Monothelitae  enim  ,  qui  mul- 
tum  apud  Imperatorem  valebant , 
conati  sunt  Imperatorem  ab  ea  con- 
cedenda  retardare,  antequam  novus 
Pontifex  se  Ecthesim  probaturum 
esse  spopondisset.  Id  habetur  ex 
epistola  Cjri  Alexandrini  Episcopi 
ad  Sergium  Episcopum  Constantino- 
politanum  scripta  ,  quae  affertur  in 
Conc.  Lateranensi  sub  Martino  I  Pa- 
pa, secretano  3.  Missa  scilicet  Ecthe- 
sis  est  ad  Isaacum  Ravennae  Exar- 
chum,  quam  profìteri  debere t  com- 
munis  frater  noster  Severinus  San-' 
ctissimus ,  Deo  ìuvante,  qui  crea- 
tur  Romae.  Non  dicitur  enim  qui 
creatus  est.  là  etiam  habemus  in  epi- 
stola S.  Maximi  ad  Abbatem  Thala- 
sium,  edita  a  Sirmondo  in  collecta- 
nea  Anastasii.  «  Protulerunt  eis  dog- 
»  maticam  chartam,  nunc  ab  eis  ex- 


»  positam  asserentes  non  aliter  vo- 
»  bis  in  capitulo  ,  prò  quo  tantum 
»  transigentes  navigium  huc  veni- 
»  stis  ,  favorem  praestabimus  ,  ni  si 
»  prius  vos  suasuros  ei ,  qui  sacro- 
»  sanctus  est,  profiteamini,buic  char- 
»  tae  subscribere  ,  et  dogmatibus  , 
»  quae  in  ea  continentur  ,  exceptis 
»  dilationibus  consentire.  »  S.  Ma- 
ximus  ait  ,  Graecos  ista  petentes  a 
Legatis,  in  errorem  incidisse.  Cum 
enim  Legati  respondissent,  se  Ecthe- 
sim Pontifici  ob  oculos  delaturos  , 
illi  putarunt  eos  effecturos,  ut  sub- 
scriberet. 

Frustra  quidem  Sedis  Apostolicae 
inimici  hoc  facto  abutuntur  ,  quasi 
Severinus  consenserit  haereticis.  Ha- 
bemus enim  ex  Concilio  celebrato 
sub  Martino  I,  Pontifice  isto  faten- 
te,  eos  e  sua  spe  cecidisse.  Habemus 
etiam  ex  libro  diurno  Rom.  Ponti- 
ficum  professionem  fìdei  emitti  so- 
litam  a  novo  Rom.  Pontifice  ante 
Sextam  Synodum  generalem.  «Pro- 
»>  fìtemur  etiam  (ita  in  ea  legitur) 
»  cuncta  decreta  Pontificum  Aposto- 
»  licae  Sedis,  idest  s.  ree.  Severini , 
»  Ioannis  ,  Theodori ,  atque  Marti- 
»  ni  custodire  ,  qui  adversus  novas 
»  quaestiones  in  urbe  Regia  exortas, 
»  profitentes,  iuxta  duarum  natura- 
»  rum  motum,  ita  et  duas  naturales 
»  operationes,  etquaecumque  damna- 
»  verunt  ,  damnamus  sub  anathe- 
»  mate.  » 

Ex  hac  autem  professione  Pagius 
ad  an.  640  concludit,  non  modo  Se- 
verinum  haeresim  Monotheliticam 
damnasse  ,  verum  etiam  Synodum 
habuisse,  in  qua  illam  damnaverit. 
Cum  enim  in  professione  fìdei  dica- 
tur  decreta  custodiri,  decreta  vero 
nonnisi  synodice  tunc  temporis  a 
R.  Pontifice  fieri  consuevisse  Pagius 
contendat,  ex  hoc  sequi  arbitratur, 
a  Severino  Concilium  contra  Mono- 
thelitas  habitum  esse.  Neque  obstat, 
Severini  Pontifìcatum  duorum  men 
sium ,  et  dierum  quatuor  dumtaxat 
fuisse.  Nam  Ioannes  IV,  qui  die  24 
Decembris  anno  640  creatus  est, 
confodit  certe  synodice  Monothelitas 

ante  mortem  Heraclii  ,  qui  11  die 
Februarii  an.  641  mortuus  est.  De- 
nique  in  professione  illa  fidei,  eadem 
prorsus  ratione  sermo  est  de  decre- 
tis  contra  Monothelitas  a  Severino 
latis,  qua  de  Ioannis  IV,  Theodori, 
et  Martini  I  decretis. 

Sergius  hanc  Ecthesim  confìrmavit 
in  Conciliabulo  Constantinopoli  ha- 
bito  anno  638,  quo  mortuus  est.  Ei- 
dem suffectus  est  Pyrrhus  Constan- 
tinopolitanus  Monachus,  et  Presby- 
ter  anno  639.  Hic  deinde  Concilia- 
bulum  Constantinopoli  quoque  ha- 
buit  ad  Ecthesim  confirmandam.Con- 
stat  id  ex  disputatione  cum  Maximo, 
qui  cum  eum  monuisset ,  ut  Mono- 
thelitica  dogmata  damnaret,  respon- 
dit,  si  id  fieret,  damnatum  iri  etiam 
Synodum,  se  Patriarcha,  habitam. 

Eodem  anno,  quo  creatus  est  Epi- 
scopio Pjrrhus  ,  creatus  est  etiam 
Papa  Ioannes  IV.  Hic  ubi  Pontifìca- 
tum  iniit,  Synodum  Romae  habuit  , 
et  Monotheliticam  haeresim  una  cum 
Heraclii  Ecthesi  damnavit.  De  hoc 
Concilio  Romae  habito  auctor  est 
Theophanes  ad  annum  Heraclii  20, 
et  S.  Maximus  in  actis.  Probatur 
etiam  id  perspicue  ex  professione 
fidei  ,  quam  iam  commemoravimus. 
Usus  vero  Ioannes  est  singulari  pru- 
denza in  ea  Synodo.  Abstinuit  enim 
a  quoquam  nominatim  damnando.  Id 
ostenditur  ex  epistola  ad  Constanti- 
num  fìlium  Heraclii ,  qua  Sergium 
appellat  reverendae  memoriae  Epi- 
scopum,  et  ex  dialogo  S.Maximi  cum 
Pyrrho  ,  ubi  modum  hunc  tantum 
reconciliationis  esse  ait:  «  alius  non 
est  modus,  quam  taceri  personas,  et 
anathemate  affici  talia  dogmata.  » 

De  hac  Synodo  habita  certior  fa- 
ctus  est  Pyrrhus,  et  Heraclius  per 
eum.  Heraclius  scripsit  de  ea  re  epi- 
stolam  ad  Ioannem  Pontifìcem  ,  in 
qua  affirmavit:  «  Ecthesis  non  est 
»  mea,  neque  enim  ego  vel  dictavi, 
»  vel  iussi,  ut  fieret.  Sed  cum  hanc 
»  Sergius  Patriarcha  composuisset 
»  ante  quinque  annos,  priusquam  ab 
»  Oriente  repedassem  ,  deprecatus 
»  est  me,  cum  ad  hanc  felicem  per- 


»  venissem  urbem  ,  ut  nomine  meo 
»  proponeretur  cum  subscriptione  , 
»  et  suscepi  deprecationem  illius. 
»  Nunc  vero  cognoscens,  quod  qui- 
»  dam  super  ea  altercarentur,  cunctis 
»  facio  manifestum,quia  non  est  mea. 
»  Hanc  feci  iussionem  ad  B.  Ioannem 
»  Papam  condemnantem  Ecthesim  in 
»  hig,  quae  scripserat  tunc  ad  Pyr- 
»  rhum.  »  Hoc  autem  testimonium 
ostendit,  Ecthesim  Heraclio  confì- 
ctam  esse  ,  et  Rom.  Pontifìcem  de 
ea  damnanda  ad  Pyrrhum  ipsum 
scripsisse.  Ecthesim  vero  penitus 
abrogatam  fuisse  constat  ex  epistola 
Constantis  ad  Ioannem  IV,  ubi  eam 
igni,  traditam  fuisse  docet. 

Pyrrho  non  licuit  diutius  Constan- 
tinopoli inter  fraudes  immorari.Mor- 
tuo  enim  anno  641  Heraclio,  eiusque 
successore  filio  post  quatuor  menses 
Martinae  novercae  insidiis  sublato , 
Pyrrhus  vocatus  est  in  suspicionem 
conspirationis  cum  Martina  Augusta, 
et  novo  Imperatore  renunciato ,  in 
eum  populus  impetum  fecit.  Fuga 
in  templum  salutem  petiit,  hinc  Chal- 
cedonem  se  contulit,  mox  in  Africam 
transiecit.  Pyrrho  autem  suffectus 
est  Paullus  maioris  Ecclesiae  Oeco- 
nomus,  Patriarcha  Constantinopoli- 
tanus  Monothelita. 

Eo  tempore  cum  Pyrrhus  in  Afri- 
ca versaretur,  ibique  adesset  Maxi- 
mus Constantinopolitanus  Abbas  Or- 
thodoxus,  auctore  praefecto  provin- 
ciae  Gregorio  Patricio,  et  Episcopis, 
disputatio  inter  eosdem  habita  fuit. 
Felix  prima  fronte  visus  est  exitus 
disputationis,  poenitens  enim  Pyr- 
rhus errorem  retractavit;  et  Romam 
veniens,  oblato  libello,  a  Theodoro 
Pontifice  pacem  obtinuit.  At  deinde 
mendacis  ingenii  homo  ,  eo  rediit , 
unde  regredì  visus  erat.  Theodorus 
vero  Pontifex  ,  prout  refert  Theo- 
phanes ,  Paulus  Diaconus  ,  aliique  , 
«  hoc  comperto  Papa  Theodorus  , 
»  convocato  Ecclesiastico  coetu  ,  ad 
»  sepulcrum  Principis  Apostolorum 
»  accessit,  et  divino  calice  expostu- 
»  lato,  ac  vivifico  sanguine  in  atra- 
»  mentum  stillavit ,  ac   ita  propria 

»  manu  depositionem  Pyrrhi,  et  ex- 
»  communicationem  fecit.  » 

Paullus  initioEpiscopatus  sui  sub- 
dole ita  se  gessit ,  ut  ab  Theodoro 
laudes  in  responsionis  epistola  rae- 
ruerit.  Quaesivit  tamen  ab  eo  Theo- 
dorus  cur  Ecthesim  e  valvis  templi 
non  abstulerit.  Questus  est  etiam 
de  eius  facta  ordinatone,  cum  adhuc 
non  legitime  Pyrrhus  depositus  fuis- 
set.  Brevi  tamen  eius  fraus  comperta 
est:  Africani  enim  Episcopi  apud 
Theodorum  ,  eum  Monothelismi  ac- 
cusarunt,  rogaruntque,  ut  nisi  resi- 
pisceret,  illum  damnaret.  Misit  igi- 
tur  Theodorus  ad  Paullum  Apocri- 
siarios  cum  gravissimis  litteris.  His 
Paullus  ita  respondit,  prout  Sergius 
loquutus  in  Ecthesi  fuerat.  Verum 
deinde  sibi  timens  etiam  ab  Orien- 
talibus,  pacem  simulavit,  Ecthesim 
deposuit,  at  Typum  composuit,  adiu- 
tus  a  Constante  Imperatore.  In  Tjpo 
erat  eadem  fraudis  ratio,  ac  in  epi- 
stola Sergii  ad  Honorium  :  sed  de 
Typo  conti  git  id,  quod  evenerat  de 
Zenonis  Henotico.  Displicuit  enim 
Catholicis  ,  neque  placuit  Monothe- 
litis.  Typus  etsi  a  Paullo  compositus, 
solet  tamen  Constantis  appellari ,  eo 
quod  Paullus  Constantis  patrocinio  in 
eo  edendo  se  muniisset.Eo  edicto,seu 
Typo  ad  faciendam  concordiam  prohi- 
bebatur,  ne  quis  unam,  aut  duas  in 
Christo  voluntates  et  actiones  usur- 
paret. 

Visum  est  nonnullis,  et  inter  ce- 
teros  Baronio  ,  Theodorum  Pontifì- 
cem  damnasse  Typum  in  ea  Synodo, 
in  qua  Pyrrhum  damnavit.  At  in 
eius  Synodi  actis,  nec  de  Typo,  nec 
de  Paullo  est  quidquam.  Fortasse  eo 
tempore  ignorabatur  Romae ,  cum 
critici  constituan't  anno  648  celebra- 
tam  hanc  Synodum,  quo  Constanti- 
nopoli  promulgatus  est  Typus.  Prae- 
terea  si  Theodorus  Typum  damnas- 
set ,  certe  Imperator  ,  cum  creatus 
Pontifex  est  Martinus  I,  non  ut  is 
probare t  Typum,  sed  ut  eius  damna- 
tionem  revocaret,  postulasset. 

Theodorus  tamen  quando  Paullum 
excommunicavit,  et  deposuit,  id  ex- 


tra Synodum  fecisse  videtur.  Depo- 
suisse  illum  constat  ex  testimonio 
Monach.  et  abb.  Graec.  recit.  secr.  2 
Synodi  Later.  sub  Martino  I,  qui 
mentionem  fecerunt,  «  Paulli  depo- 
se siti  a  praedecessore  Vestrae  San- 
»  ctitatis  Theodoro  ss.  ree.  Papa  ve- 
»  strae  Apostolicae  Sedis.  »  Anasta- 
sius  vero  in  Theodori  vita,  postquam 
sermonem  de  Synodo  habuisset ,  et 
res  alias  a  Theodoro  gestas  comme- 
morasset  ,  loquitur  de  depositionis 
Paulli  rationibus.  Paullus  autem,  ubi 
de  Theodori  decreto  certi  or  factus 
fuit,  ultionem  sumpsit  de  Apocrisia- 
riis  Pontificis.  Diripuit  altare  ,  et 
oratorium  ubi  ipsi  habitabant:  Apo- 
crisiarios  eorumque  amicos  ,  ver- 
beribus  ,  exilio  ,  carceribus  affecit. 
Haec  vero  non  possunt  intelligi  de 
Apocrisiariis  Martini  Pontificis.  Nam 
Pontifex  hic  loquens  de  rebus,  quae, 
Pontifìcatus  sui  tempore  ,  Costan- 
tinopoli evenerunt  Monothelitarum 
causa  ,  conquestus  est  Apocrisiarios 
suos  corruptos  fuisse. 

Theodoro  mortuo  suffectus  est 
Martinus  I  anno  649,  atque  ab  ini- 
tio  Pontifìcatus  sui,  omnes  promis- 
sionum  ,  ac  minarum  rationes  con- 
tempsit sibi  propositas,ut  Typum  pro- 
baret. Immoquatuor  post  menses  Con- 
cilium  in  Laterano  habuit,  quod  quin- 
que  secretariis,  seu  consultationibus 
constat,  et  habitum  est  a  5  usque  ad 
31  Octobris  649,  non  obstantibus  lit- 
teris Imperatoris ,  Exarchi  Romae 
>praesentia,ac  seditione  ab  eo  excitata. 
Condemnati  in  ea  Synodo  fuerunt 
Theodorus,  Cyrus,  Sergius,  Pyrrhus, 
Paullus  cum  eorum  scriptis,  Ecthesis 
Heraclii,  et  Typus  Constantis.  Absti- 
nuit  tamen  Martinus  a  condemnandis 
Imperatoribus.  Decreta  autem  Syn- 
odi subscripta  sunt  a  105  Episcopis. 
Ab  eadem  Synodo  gravissima  Syno- 
dica  epistola  ad  omnes  ubique  fideles 
scripta  est  prò  fide  catholica  contra 
errorem  Monothelitarum.  Magnam 
vero  fuisse  huius Synodi auctoritatem 
vetera  omnia  monumenta  probant. 
Ex.  gr.  in  libro  Diurno,  in  tertia  for- 
mula professionis  fìdei  prò  novi  Pon- 

tificis  ordinatione  legitur,Pontificem 
servaturum  «praesertim  quae  a  s.me. 
»  Martino  universali  Papa  definita 
»  sunt,  et  decreta.» 

Ut  Imperatorem  sibi  conciliaret , 
ita  inscripsit  epistolam  ad  eundem 
Martinus  de  sua  Synodo:  «  Domino 
»  piissimo  ,  et  serenissimo ,  victori, 
»  triumphatori,  filio  diligenti  Deum 
»  Constanti  Augusto.  »  Verum  Impe- 
rator  graviter  Martino  offensus,  su- 
mendam  de  Pontifice  ultionem,  Mo- 
nothelitis  instigantibus,  omnino  de- 
crevit.  Itaque  Constantis  iussu  Roma 
per  vim  abductus,  in  Insulam  Naxos 
deportatus  est,  ex  qua  deinde  Con- 
stantinopolim  perlatus,  in  carcerem 
coniectus,  omne  calamitatum  genus 
crudelissimum  prò  fide  catholica  per- 
pessus  ,  in  capitis  discrimen  addu- 
ctus,  atque  in  exilium  denique  mis- 
sus,  miseria  aerumnisque  confectus, 
in  Cherroneso  Taurica  die  16  Se- 
ptembris  anno  655  Ecclesiae  Catho- 
ìieae  Martyr  contra  haeresim  Mono- 
theliticam  obiit.  Eodem  ferme  tem- 
pore Maximus  etiam,  cuius  superius 
mentionem  fecimus,  martyrio  prò  Ec- 
clesia Catholica  contra  Haeresim  Mo- 
notheliticam  functus  est.  Is  nobilis- 
simo genere  Constantinopoli  ortus , 
deinde  Monasterii  Chrysopolitani 
Abbas,  doctrina,  et  vitae  sanctitate 
praestitit.  Acerrimus  vero  fuit  Mo- 
nothelitarum  impugnator,  et  Marti- 
no Pontifici  in  illa  haeresi  conde- 
mnanda  studiosus  adiutor.  Constanti- 
nopoiim  perductus,  postquam  plura 
passus  esset,  deinde  linguae,  et  dex- 
teri  brachii  amputatione  mulctatus 
est,  tum  in  miserrimam  Lazicorum 
regionem  deportatus,  anno  661  mor- 
tuus  est  idibus  Augusti,  cum  natus 
esset  anno  circiter  580.  Opera  istius 
celeberrimi  contra  Monothelitas  A- 
thanasii,  doctissimus  P.  Combefisius 
Ord.  Praedicatorum,  Cleri  Gallicani 
iussu,  ex  Graeco  Latine  vertit,  edi- 
ditque  anno  1675  Parisiis  ,  atque 
eruditissimis  dissertationibus  ,  com- 
mentariisque  ornavit  ad  illorum  tem- 
porum  Historiam  Ecclesiae  illustran- 
dam  utilissimis. 


Ita  res  Monotheliticae  gestae  sunt, 
usque  ad  Constantini  Pogonati  im- 
perium  ,  cuius  opera  ,  Monothelita- 
rum  fortuna  non  conversa  tantum  , 
sed  eversa  est,  prout  agentes  de  Con- 
cilio sexto  generali  videbimus.  Ce- 
terum  ad  plenam  huius  haeresis  no- 
titiam  habendam  ,  praeter  Baronii 
ann&les,  et  Pagii  adnotationes,  prae- 
ter mox  recensitam  P.-Combefisii  o- 
perum  S.  Maximi  editionem,  et  scri- 
ptam  ab  eo  Historiam  Monothelita- 
rum ,  adeundus  Petavius  ipse  me- 
morato lib.  6  Theol.  Dogm.  de  In- 
canì, cap.  19  et  seqq.;  Natalis  Ale- 
xander in  Hist.  saec.  septimi,  ac  diss. 
illud  respicientibus;  Ioannis  Bapti- 
stae  Bartoli,  quondam  Episcopi  Fel- 
triensis,  deinde  Archiepisc.  Nazian- 
zeni,  Apologia  prò  Honorio  I  alii- 
que. 

Antequam  tamen  hoc  praecipuum 
saeculi  septimi  Historiae  Ecclesiasti- 
cae  caput  concludam  ,  arbitror  non 
futurum  esse  inopportunum  ,  de  ea 
accusatione  aliqua  dicere,  quae  con- 
tra gentem  Maroniticam  aliata  est  a 
pluribus,  et  aetate  ipsa  nostra,  ina- 
ino hoc  eodem,  quo  scribimus  anno, 
renovata  est,  Monothelitas  scilicet, 
post  Concilium  sextum  ,  Constanti- 
nopoli profligatos,  in  Montem  Liba- 
num  ,  et  Anti-Libanum  confugisse , 
atque  haeresi  sua  Maronitas,  qui  ea 
loca  incolebant,  infecisse.  Ita  quidem 
Ioan.  Laurentius  Moshemius,  in  Inst. 
H.  E.  saec.  7  part.  2  cap.  5  parag.  9, 
aliique  contenderunt,  atque  ex  ista 
accusatione  evenit ,  ut  temporibus 
recentioribus,  atque  hoc  ipso  anno, 
per  errorem  facti  fortasse,  non  de- 
fuerit  qui  de  Maronitarum  fide  de- 
traxerit. 

Fallitur  enim  non  modo  Moshe- 
mius, sed  omnes  prorsus  ,  qui  con- 
tenderunt Monothelitas  iis  tempo- 
ribus Maronitas  evasisse.  Nam  pu- 
tavit  Moshemius  ,  atque  inde  ista 
tota  accusatio  deducitur,  Maronitas 
ob  hanc  a  Fide  catholica  defectionem, 
Mardaitas  fuisse  appellatos.  Atqui 
certuni  omnino  est  non  hanc  Mardai- 
tarum  nominis    derivationem   esse. 

Hoc  enim  nomen  inductum  est  ex  ea 
causa,  quod  a  Constantino  Pogonato 
Imperatore  defecerint  Maronitae,  èo, 
quod  aegre  ferrent  Imperatoris  igna- 
viam,  qui  eorum  regiones  non  tueba- 
tur,  licet  videret  occupatam  a  Sara- 
cenis  Damascum  ,  Phoeniciam  incur- 
sionibus  vexatam,  Libani  loca  vasta- 
ri.  Igitur  arma,  Imperatore  inconsul- 
to, Maronitae  ceperunt,  Damascum 
occuparunt,  et  ingentem  circum  cla- 
dem ,  ac  depopulationem  fecerunt. 
Hinc  Mar daitae  dicti  ex  Syriaco  ver- 
bo Mrad,  'òìy>  debellava ,  vel  ex  Ara- 
bico Marada  »♦-*>  Rebellìs  factus. 
Docet  id  luculenter  Faustus  Nairo- 
nus  in  Diss.  De  origine,  nomine,  ac 
religione  Maronitarum  Romae  an- 
no 1679. 

In  Chronico  autem  Maronitarum 
referuntur  ea,  quae  hanc  defectio- 
nem  sequuta  sunt;  scilicet,Principem 
Maronitarum,  Imperatoris  insidiis  in- 
teremptum  fuisse ,  ei  suffectum  a 
Natione  ,  et  Episcopis  alinm  Prin- 
ciperà ,  decretum  deinde  ab  iis,  ut 
nullus  vel  haereticus,  vel  Sarace- 
nus,  in  Monte  Libano  habitaret;  id 
factum  esse  praecipue  Religionis  Ca- 
tholicae  défendendae  studio  ;  voca- 
tam  ad  arma  totam  Phoeniciam  ; 
30000  mille  militum  copias  compa- 
ratas;  Saracenos  victos,  et  e  Libano 
pulsos  ,  itemque  omnes  haereticos, 
qui  ibi  constiterant. 

Haec  causa  fuit,  prout  Pagius  no- 
tat  ad  annum  676  Baronii,  cur  Ma- 
ronitas  Haeretici  Mardaitas  vocave- 
rint ,  ob  singulare  videlicet  illud 
odium ,  quo  propter  haec  omnia  in 
eos  infiammati  sunt.  Est  etiam  op- 
[  portunum  hic  commemorare  ,  quae 
Naironus  animadvertit,  huius  gentis 
Mardaitarum ,  ante  Constantinum 
Pogonatum  nullibi  mentionem  in  hi- 
storia  esse,  neque  illius  deinde  men- 
tionem reperiri ,  postquam  Impera- 
tori iterum  Maronitae  paruerunt.  Id, 
videlicet,  ostendit,  hoc  nomen  Ma- 
roniticae  gentis  proprium  non  esse, 
seu  non  idem  esse  Maronitas  ,  ac 
Mardaitas  appellare. 

Sunt  etiam  ea  non  dicam  confu-  | 


tanda,  sed  contennenda,  quae  affe- 
runtur,  ut  ipsum  S.  Maronem  ,  ex 
quo  gens  Maronitica  nomen  suscepit, 
Monothelitismi  reum  fuisse  ostenda- 
tur.  Aetas  ipsa ,  qua  S.  Maro  iste 
vixit,  et  aetas,  qua  haeresis  Mono- 
thelitica  orta  est,  quam  hoc  faisum 
sit  demonstrant.  Sunt  vero  hic  re- 
ferenda  ad  manifestam  rei  confìrma- 
tionem  ,  quae  Benedictus  XIV  in 
epist.  scripta  die  28  Septembris  1753 
ad  Nicolaum  Lercarium  tunc  Sum- 
mum  Scribam  ab  Actis  S.  Consilii 
Christiano  Nomini  Propagando,  de- 
inde S.  R.  E.  Cardinalem  ,  tom.  4, 
Bull,  eius  n.  24  ,  de  ea  re  pertra- 
ctavit. 

Cum  enim ,  amplissimo  ilio  viro 
referente ,  Pontifex  sapientissimus 
accepisset ,  Cyrillum  Patriarcham 
Greco-Melchitam  fregisse  S.  Maronis 
imagines,  eundemque,  excitatis  gra- 
vibus  Graecos  inter  et  Maronitas 
controversiis,  declarasse,  inter  San- 
ctos  haberi  non  debere,  quod  haeresi 
adhaesisset ,  et  in  ea  haeresi  mor- 
tuus  esset,  vehementer  commotus  est 
ea  narratione  Benedictus  XIV,  quod 
de  nomine  ageretur,  cui,  pluribus  a 
saeculis,  probante  Sede  Apostolica, 
Sanctorum  honores  tribui  corisue- 
verant. 

Eo  autem  loco  Pontifex  eruditis- 
simus  commemorat  Theodoreti  te- 
stimonium,  qui,  cum  medio  circiter 
saeculo  quinto  iloruerit,  omnem  certe 
auctoritatem  facit  loquens  de  Ma- 
rone,  qui  saeculo  quarto  desinente, 
et  quinto  ineunte  vixit.  Labeum  de- 
inde .  Garnerium  ,  Bollandistas  ad 
diem  13  Februarii  testes  adhibet, 
qui  Theodoreto  fìdem  omnino  haben- 
dam  esse  docent  in  iis,  quae  refert 
in  libro  de  vitis  Patrum ,  Romae 
autem  sub  Clemente  Vili  Pontifìce 
concessum  fuisse  Missale  Maronita- 
rum edi,  sed  ea  conditione,  ut  Mis- 
sali  S.  Maronis  vita  praemittere- 
tur  ex  Theodoreti  historia  deprom- 
pta.  Commemorat  praeterea  Ponti- 
fex, a  S.  Ioanne  Chrysostomo  episto- 
lam  n.  36  Maroni  scriptam  esse,  in 
eaque    praeclaras     Maronis    laudes 

commendari,  et  receptam  hanc,  tum 
apud  Sedem  Apostolicam,  tum  apud 
eruditos  omnes  viros  sententiam , 
Maronem  veluti  Sanctum  coli  opor- 
tere. 

Neque  vero  ex  eo  quod  Maronitae, 
aliquando  unionem  cum  Apostolica 
Sede  renovarint,  inde  sequitur,  eos 
antea  ab  ea  unione  defecisse.  Affir- 
mat  enim  Pontifex,  hanc  renovatio- 
nem  unionis  ,  non  defectionis  quae 
antea  obtinuerit,  sed  devotionis  tan- 
tum, adhaesionis,  atque  observantiae 
argumentum  suppeditare.  Haec  satis 
omnino  esse  debent  ad  memoratami 
accusationem  refellendam. 

Ad  maiorem  tamen  rei  demonstra- 
tionem  legenda  sunt,  quae  doctissi- 
mus  Lequienius  habet  tom.  3  Orien- 
tis  Christiani  in  Ecclesia  Maroni- 
tarum  de  Monte  Libano.  Nam  eo 
loco  a  col.  4  ad  40  de  ea  re  erudi- 
tissime pertractat,  ac  calumniam  re- 
fellit  de  haeresi  Monothelitica,  quam 
gens  Maronitica  susceperit. 

Ostendit  autem  inter  cetera  Le- 
quienius, nihili  facienda  esse  ad  hanc 
accusationem  probandam,  testimonia 
Eutychii  Patriarchae  Alexandrini, 
saeculi  decimi  scriptoris  lib.  2  An- 
noi., vel  Guillelmi  Tyrii  Scriptoris 
saeculi  decimi  secundi  lib.  22  Belli 


Sacri  cap.  8.  Nam  Eutychii  opus 
mendaciis  abundat,  et  circa  factum 
hoc,  de  quo  sermo  est,  totam  peni- 
tus  trium  saeculorum  historiam  ille 
pervertit.  Quod  vero  spectat  ad  Guil- 
lelmum  Tyrium,  narratio  eius  non 
est  intelligenda,  nisi  de  quodam  Ma- 
ronitarum  numero ,  qui  recentiori 
tempore,  sed  brevi,  in  Monotheliti- 
cum  errorem  inciderit,  et  Guillelmi 
aetate  illum*-detestatus  sit. 

Yalde  gravis  est  etiam  ad  accusa- 
tionem hanc  reiiciendam  ,  eruditis- 
simi viri,  et  rerum  Orientalium  peri- 
tissimi Scriptoris,  Iosephi  Simonii 
Assemanii  tom.  2  Bìblioth.  Orienta- 
lis  pag.  293  animadversio.  Scilicet 
ille  animadvertit,  vetustissima  Ma- 
ronitarum  Calendaria  continere  per- 
spicua testimonia,  quibus  ostendatur, 
Maronitas  a  Monothelitica  secta  sem- 
per  abhorruisse.  Nam  in  iis  Calenda- 
riis,  memoria  celebratur  sextae  Syn- 
odi ,  et  ferme  Sanctorum  omnium, 
qui  Monothelitis  vehementius  resti- 
terunt ,  Sophronii  Hierosolymitani 
13  Martii,  Andreae  Canonographi  4 
Iulii,  Maximi  13  Augusti,  Martini 
3  Aprilis.  In  iisdem  tamen  Calenda- 
riis  notat  apposite  Assemanius,  nul- 
lum  Monothelitarum  Patronum  re- 
censeri. 


CAPUT  LXXI. 


DE    CONCILIO    VI    GENERALI, 


Quae  fuerit  Ecclesiae  Catholicae 
conditio,  quandiu  Constantinopoli  in 
urbe  Regia ,  apud  Principem  ,  qui 
Imperio  praeerat,  Monothelitae  o- 
mnia  arbitratu  ferme  suo  gesserunt, 
satis  constat  ex  iis,  quae  mox  signi- 
ficavimus ,  haeresis  Monotheliticae 
historiam  referentes.  Verum  Eccle- 
sia, et  Catholici  omnes  recreati,  ac 
refecti  sunt,  cum  post  Constantem 
mortuum ,  Constantinus  Pogonatus 
imperium  suscepit.  Nam  statim  ab 
imperii  sui  initio,  signum  quodam- 
modo  ad  bene  sperandum  elatum  Ca- 


tholicis  esse  visum  est,  eo  quod  hae- 
reticis  se  infensum,  et  erga  Eccle- 
siam  Romanam  benevolum  se  Con- 
stantinus demonstraret. 

Verum  etsi  in  ea  re  quodcumque 
bonum  Ecclesia  posset  a  Constantino 
Pogonato  exspectare  ,  bellum  tamen 
gravissimum,  quod  ab  ilio  cum  Sa- 
racenis  gerebatur,  impediebat,  quo- 
minus  totus  in  Ecclesiae  causam  in- 
cumberet.  At  factum  tandem  est,  ut 
bello  ìsto  summa  felicitate  confecto, 
non  modo  Respublica,  verum  etiam 
Ecclesia  respirare ,  ac  gratulari  pò- 

tuerifc.  De  rebus  enim  Ecclesiasticis 
componendis  continuo  cogitavit  Im- 
perato. 

Itaque  scripsit  ad  Donum  Ponti- 
ficem  Romanum  epistolam,  quae  re- 
fertur  ante  actaConcilii  VI,  in  eaque 
Donum  precatus  est,  ut  ad  compo- 
nenda  Ecclesiastica  negotia  ,  et  ad 
fìdem  catholicam  contra  Monotheli- 
tas  asserendam  ,  universalem  Syno- 
dum  Constantinopoli  habendam  in- 
diceret.  Ea  epistola  tamen,  quam  an- 
no 678  Imperator  scripserat,  Donus 
tunc  demortuus  recipere  non  potuit: 
eam  vero  accepit  Agatho  Pontifex, 
qui  Dono  anno  678  suffectus  fuit.  Id 
autem,  quod  rei  natura  ipsa  demon- 
strat,  Constantinus  Pogonatus  etiam 
testatus  est  in  litteris  ad  Georgium 
Cpolitanum  Episcopum.  «Iam  enim, 
»  ait, super  hoc  hortati  sumus  per  pios 
»  nostros  apices  adhuc  inter  vivos 
»  exsistentem  et  Donum  Apostolicae 
»  Sedis  antiquae  Romae  praesulem. 
»  Et  ilio  ex  hoc  saeculo  migrante 
»  Agatho  SSmus  nuper  ordinatus 
»  Papa  in  Apostolica  Sede  praedi- 
»  ctae  antiquae  Romae ,  huiusmodi 
»  nostros  pios  apices  suscipiens,  de- 
»  stinavit  in  praesenti,  propriam  eius 
»  indutos  personam  Theodorum  ,  et 
»  Georgium  Deo  amabiles  presbyte- 
»  ros,  et  Ioannem  Deo  amabilem  dia- 
»  conum.  » 

Agatho  Pontifex  alacri  studio  rem 
ad  exitum  perducendam  curavit.  Est 
autem  illud  praecipue  commemoran- 
dum ,  scilicet  Agathonem  Episco- 
pis  Occidentalibus  undique  auctorem 
fuisse ,  ut  una  secum  in  tam  gravi 
negotio  prò  fide,  et  Ecclesia  labora- 
rent.  Quare  ad  Italiae ,  ad  Galliae, 
ad  Angliae  Episcopos  scripsit  episto- 
las,  eosque  hortatus  est  ad  habenda 
particularia  concilia  ,  in  quibus  de 
Monothelitico  errore  damnando  tra- 
ctaretur. 

Itaque  a.  679  habita  est  Synodus 
Gallicana  ea  de  re.  Actum  est  in  illa 
de  Monothelitis  condemnandis,  et  de 
mittendis  ad  Synodum  Romanam  le- 
gatis  Felice  Arelatensi  Episcopo,  et 
Adeodato  Tullensi,ac  Taurino  Diaco- 


no. Id  patet  ex  subscriptionibus  Epi- 
scoporum ,  qui  interfuerunt  Synodo 
Romanae.  «Felix  humilis  Episcopus 
»  S.  Arelatensis  Ecclesiae  Legatus 
»  venerabilis  Synodi  per  Galliarum 
»  provincias  constitutae,  in  hanc  sug- 
»  gestionem  subscripsi  etc.  » 

Eodem  anno  679  habita  est ,  eo- 
demque  fere  tempore  Synodus  Me- 
diolanensis.  In  ea  Synodo  Mansuetus 
Archiepiscopus  delegatusest  ad  Syn- 
odum Romanam  paullo  post  eadem 
de  re  habendam.  Missus  est  etiam 
Anastasius  Ticinensis  Ecclesiae  Epi- 
scopus ad  Synodum  Romanam.  Hic 
vero  notanda  sunt  Paulli  Diaconi 
1.  6,  e.  4,  haec  verba,  qui  postquam 
loquutus  est  de  Synodo  ista  Roma- 
na, ait:  «  Eo  tempore  Damianus  Ti- 
»  cinensis  Ecclesiae  Episcopus ,  sub 
»  nomine  Mansueti  MediolanensisAr- 
»  chiepiscopi  hac  de  causa  satis  uti- 
»  lem,  rectaeque  fìdei  epistolam  com- 
»  posuit ,  quae  in  praefata  Synodo 
»  non  mediocre  suffragium  tulit.  » 
Quomodo  vero  Damianus  Ticinensis 
Episcopus  scribere  epistolam  potuit, 
quae  lecta  sit  in  Concilio  Romano, 
cum  Anastasius  ei  adfuerit,  subscri- 
pseritque  tamquam  Ticinensis  Eccle- 
siae Antistes?  De  ea  re  tenenda  est 
senioris  Pagii,  et  Muratorii  senten- 
za ,  qui  putant  Paullum  Diaconum 
commemorasse  hanc  epistolam,  vel- 
uti  a  Damiano  iam  Episcopo  scri- 
ptam,  cum  scripta  ab  eodem  fuerit, 
quando  Presbyter  adhuc  esset,  sci- 
licet ante  mortem  Anastasii  ,  cui 
Damianus  in  Ticinensi  Episcopatu 
successit. 

Oonciliis  istis  ante  Synodi  sextae 
celebrationem  habitis  adiungi  debet 
Synodus  Anglicana  ob  eandem  cau- 
sam  celebrata,  de  qua  Beda  in  reca- 
pitulatione  ait:  «  Anno  680  facta  est 
»  Synodus  in  campo  Hedfelda  de  fide 
»  orthodoxa  ,  praesidente  Archiepi- 
»  scopo  Theodoro,  in  qua  adfuit  Io- 
»  annes  Abbas  Romanus.  » 

Feria  tertia  Paschatis,  quae  an- 
no 679  cadebat  in  diem  5  Aprilis, 
habita  est  Synodus  Romana  125  Epi- 
scoporum.  Beda  1.  5,  e.  20.  «  Quo  in 

»  tempore  idem  Papa  Agatho  cum 
»  Synodum  congregaret  Romae  125 
»  Episcoporum  adversus  eos  ,  qui 
»  unam  in  Domino  Salvatore  volun- 
»  tatem  atque  operationem  dogmati- 
»  zabant.»Eddius  vero  in  vitaS.Wil- 
fridi  :  «  In  sancto  Pascha,  tertia 
»  die  ter  Beatissimi  Agathonis  Syn- 
»  odus  adversus  pravitates  Haereti- 
»  corum  cum  125  orthodoxis  Episco- 
»  pis  constituta  est.  »  Non  est  ne- 
cesse  ostendere,  quid  actum  in  ista 
Synodo  Romana  fuerit.  Manifestum 
est  enim  ,  ibi  concordem  Episcopo- 
rum  Occidentalium  in  Monothelitica 
haeresi  condemnanda  sententiam  fuis- 
se  demonstratam ,  et  ea  fuisse  ge- 
sta, quae  ad  universalis  Synodi  ce- 
lebrationem  erant  statuenda,  atque 
inter  cetera,  Legatos  Apostolicae 
Sedis,  et  Concilii  Italici  ad  Conci- 
lium  Generale  fuisse  destinatos. 

Post  haec,  quae  diximus,  ut  operi 
manus  omnino  imponerentur,  Agatho 
Pontifex  ad  Constantinum  Pogona- 
tum  Imperatorem,  ad  Heraclium,et 
Tiberium  Augustos  epistolam  scri- 
psit ,  qua  Synodum  Generalem  con- 
vocavit.  Agatho  amplissimas  in  ea 
facit  Imperatoris  ipsius  laudes.  Com- 
memorat  habita  ea  de  re  concilia 
particularia,  ac  Romanum  praecipue. 
Exponit  Catholicae  Ecclesiae  fìdem 
de  duabus  in  Christo  operationibus, 
et  voluntatibus  ;  agit  de  legatis  qui 
Synodo,  suo  nomine,  praesint ,  eos 
autem  haud  ita  doctos  homines  esse 
ingenue  fatetur,  id  enim  temporum, 
et  provinciae  servilis  conditio  non 
patiebatur.  Eos  vero  vehementer  Im- 
peratori commendat:  «Ut  iuxta  be- 
»  nignissimam,  atque  augustissimam 
»  imperialis  sacrae  promissionem,ac- 
»  ceptione  eos  dignos  efficiat  Christi 
»  imitabilis  Vestra  tranquillitas,  at- 
»  que  placabiles  auditus,  eorum  hu- 
»  millimis  suggestionibus  accommo- 
»  dare  dignemini.  » 

Imperator  humanissime  Legatos 
accepit,  qui  Constantinopolim  perve- 
nerunt  die  10  Septembris  680.  Anasta- 
sius  in  vita  Agathonis  haec  habet  de 
ratione,  qua  ab  Imperatore  legati  ex- 


cepti  sunt  :  «  Et  dans  inducias  ad  re- 
»  tractanda  scripta,  tribuiteis  omnia, 
»  quae  ad  sustentationem  sufficiebant 
»  in  eorum  expensas,  in  domo,  quae 
»  appellatur  Placidia,  die  18  mensis 
»  suprascripti,  die  Dominico  advocati 
»  sunt  in  processione  ad  S.  Dei  Ge- 
»  nitricem  in  Blachernas,  in  tanta 
»  horforificentia,  ufc  etiam  in  Palatio 
»  caballos  stratos  dirigeret  cum  ob- 
»  sequio  pietas  imperialis,  et  sic  eos 
»  dirigeret.  » 

Dies,  quo  legati  ingressi  sunt  Con- 
stantinopolim statuendus  est  omnino 
decimus  mensis  Septembris  680.  Id 
patet  contra  Anastasii  locum,  in  vita 
Agathonis,  ubi  legitur,  eos  ingressos 
esse  die  10  mensis  Novembris.  Hunc 
Anastasii  locum  depravatimi  esse  ap- 
paret,  tum  quod  die  7  Novembris 
inceperit  Synodus  sexta  Generalis, 
atque  ex  ipso  Anastasio  constet,  post 
eorum  adventum  in  Urbem,  diu  illic 
commoratos  esse  antequam  synodus 
inciperetur.  Ex  testimonio  autem, 
quod  mox  retulimus,  patet  eos  ho- 
norifice  deductos,  id  autem,  synodo 
iam  incepta,  factum  non  est.  Dein- 
de habemus  Sacram  Divalem  missam 
a  Constantino  ad  Georgium  Patriar- 
cham  Constantinopolitanum,  in  qua 
refertur,  Legatos  iam  in  Urbem  ad- 
venisse  ;  verba  Divalis  Sacrae  sunt: 
«  Qui  et  nunc  ad  nostra  pervene- 
»  runt  vestigia  porrigentes  nobis  et- 
»  iam  duas  suggestiones,  unam  qui- 
»  dem  eiusdem  S.  Agathonis  Papae, 
»  aiteram  vero  Concilii  eius.  »  Et 
commonet  Georgium  Imperator,  ut 
Episcopos  Constantinopolitano  thro- 
no  subiectos  ad  Synodum  vocet.  Ea 
vero  Sacra  Divalis  data  est  4  idus 
Septembris,  legati  igitur  eo  die  iam 
Constantinopolim  pervenerant. 

Sexta  Synodus  habita  est  in  Trul- 
lo. Ducangius  in  Constant inopoli 
Christiana  lib.  3,  pag.  32,  explicat 
quid  sit  Trullus ,  seu  Trullon.  Ait 
igitur  esse  ingens  Hemisphaerium 
quatuor  maioribus  arcubus  incum- 
bens,  quod  Trullum  vocant,  seu  ae- 
dificium  rotundum  ,  ac  teres,  quod 
in  immensam  altitudinem  educitur. 


320  CAPUT  LXXI. 

Huius  paries  in  orbem  ferebatur, 
sustinebatque  testudinem  orbicula- 
tam.  Ita,  inquam,  erat  efformatum, 
ut  nempe  latior  inferior  in  sphae- 
ram  desineret.  Hic  locus,  ubi  habita 
est  Synodus  sexta,  in  vita  Agatho- 
nis  dicitur  Basilica,  apud  Anasta- 
sium  vero  Palatium  in  vitaLeonisII. 

Incepta  est  igitur  Synodus  sexta 
eo ,  quo  diximus  die  ,  scilicet  duos 
post  menses,  ex  quo  sacra  Divalis 
ad  Georgium  missa  est.  Tantum  enim 
temporis  exspectandum  iure  fuit,cum 
postquam  recepisset  Sacram  Diva- 
lem,  Georgius  Episcopos  Patriarcha- 
tui  suo  subiectos  vocare  debuerit,  ii 
vero  Constantinopolim  pervenire. 

Itaque  convenere  Episcopi  circi- 
ter  170.Primum  locum  Legati  R.Pon- 
tificis  obtinuerunt.  Constantinus  ipse 
interfuit  undecim  primisActionibus, 
et  postremae.  Ceteris  adfuere  Pro- 
ceres,  et  Magistratus,  ordinis  custo- 
diendi  causa.  Ex  universis  autem 
Concilii  actis  constat,  Agathonem 
vere  per  Legatos  suos  Concilio  prae- 
fuisse  ,  et  secundum  sententiam  ab 
Agathone  explicatam  ,  fldei  dogma 
contra  Monothelitas  definitum  esse, 
duas  videlicet  in  Christo  voluntates 
naturales ,  duas  operationes  credi 
oportere.  Legi  potest  Natalis  Ale- 
xandri  diss.Zte  convocatane,  et  prae~ 
sidentia  VI  Concilii  Oecumenici. 

In  prima  actione  primi  omnium 
loquuti  sunt  Legati  R.  Pon tifici s,  ac 
congregatam  fuisse  Synodum  prae- 
dicarunt,  refellendae  novitatis  gra- 
tia,  quam  Patriarchae  Constantino- 
politani  in  Ecclesiam  inducere  conati 
sunt.  Iussit  Imperator  Legatis  ab 
adversa  parte  responderi,  ac  Maca- 
rius  Patriarcha  Antiochenus  ,  cum 
ceteris  Monothelitis  clamavit ,  id 
Constantinopolitanos  praesules  pre- 
dicasse, quod  non  novum  esset,  sed 
depromptum  ex  Patrum ,  et  Conci- 
liorum  definitionibus.  Imperator  ait 
non  passurum  se  residere  in  concilio 
Macarium,  nisi  quae  dixerat  aperte 
probasset.  Petiit  ergo  Macarius  af- 
ferri codices  ex  Patriarchio,  in  qui- 
bus  quinque  Synodi  descriptae  erant. 


Lecta  est  in  1  actione  Sjnodus  Ephe- 
sina,  ac  confutatus  Macarius,  qui  de 
una  tantum  voluntate  interpretaba- 
tur  quae  ex  ea  Synodo  legebantur, 
et  minime  probabant  unam  volunta- 
tem  ab  Ephesina  Synodo  fuisse  prae- 
dicatam.  In  2  actione  lecta  sunt  acta 
SynodiChalcedonensis,etvehementer 
ex  Epistola  S.  Leonis  reprehensa  est 
Macarii  impudentia. 

In  3  actione  aliata  sunt  acta  Syn- 
odi V,  in  cuius  exordio  cum  legere- 
tur  epistola  Mennae  Constantinopo- 
litani  ad  Vigilium,  in  qua  una  as- 
serebatur  Christi  voluntas  ,  Legati 
intercesserunt,  ac  clamaverunt,  eam 
a  Menna  Vigilio  Pontifici  scriptam 
non  fuisse.  Rem  cognoscere  voluit 
Imperator,  et  inventi  sunt  tres  qua- 
temiones  in  principio  libri  non  ha- 
bentes  subnotationem  numeri,  et 
dissimiles  esse  litteras.  Imperator 
hanc  epistolam  omitti  iussit,  ac  ce- 
tera  legi  ex  V  Synodo.  Ubi  perven- 
tum  est  ad  lectionem  septimae  actio- 
nis  quintae  Synodi  et  recitatae  sunt 
litterae  Vigilii  ad  Iustinianum ,  et 
Theodoram  Augustam,  clamaverunt 
Legati  :  Non  faciat  Deus ,  Domi- 
ne. Non  dixit  Vigilius  unam  ope- 
rationem.  Non  sunt  libelli  Vigilii: 
falsatus  est  hic  liberi  et  Patres  sta- 
tuerunt  codicem  cassari  in  locis,  in 
quibus  depravatus  est,  et  anathema 
dixerunt  libellis,  qui  dicuntur  .scri- 
pti a  Vigilio  ad  Theodoram  Augu- 
stam, et  Iustinianum. 

Observat  Pagius  ex  illa  Legato- 
rum  intercessione,  atque  ex  anathe- 
mate  dicto  a  Patribus  libellis  Vigi- 
lii, non  sequi  eorum  imminui  aucto- 
ritatem.  Ex  editione  quintae  Synodi 
Balutiana  Conciliorum  tom.  1,  atque 
ex  controversia  agitata  tres  ante 
Concilium  sextum  annos,inter  Theo- 
dorum  Patr.  Const.  et  Macarium, 
atque  ex  codice  graeco,  re  vera  con- 
stat eos  libellos  Vigilium  scripsisse, 
et  Constantinopoli  asservatos  esse. 
Legatos  igitur  dicendum  est ,  aut 
usos  fuisse  codice,  in  quibus  libelli 
illi  non  exstabant,  aut  non  satis  ex- 
plicate    eam    rem  illos    cognovisse. 


DE   CONCILIO   VI  GENERALI. 


321 


Praeterea  constat  ex  actis,  quanam 
de  causa  Legati  lectioni  intercesse- 
rint.  Ubi  contigit,  ait  Baronius,  per- 
duri scripta  Vigilii  in  anathema- 
tismo  adversus  Theodorum  Mopsue- 
stenum,  quod  non  confìteretur  unara 
in  Christo  personam,  lectum  fuit  ex 
additamento  Monothelitarum  et  u- 
nam  operationem.  Legati  igitur  cla- 
maverunt  falsatum  esse  librum ,  ac 
Patres  conclamarunt,  ex  Monotheli- 
tarum vocabulis  adversus  recta  dog~ 
mata  haec  interiecta  esse. 

Tunc  reprehensus  est  Macarius, 
ac  rogatus,  ut  saltem  ex  Patribus 
ea,  quae  promiserat ,  probaret.  Pe- 
tiit  vero  Georgius,  eiusque  Episcopi 
legi  primum  epistolam  Agathonis, 
et  Synodi  Romanae.  Actione  4  epi- 
stolae  lectae  sunt.  Actione  5  prò  tuli  t 
Macarius  duos  libellos,  quos  contine- 
re  aiebat  Patrum  prò  sua  sententia 
testimonia.  Unus  illorum  lectus  est. 

Eadem  actione  6  lectus  est  alter 
Macarii  codicillus,  ac  iussu  Impera- 
toris  decretum  est  conferri  testimo- 
nia, clamantibus  Legatisi  «  Quae  ad 
»  divinitatem  pertinent  prò  dispen- 
»  sationeD.N.I.  C.  protulerunt,  quae 
»  posita  sunt  prò  dispensatione,  tam 
»  verba ,  quam  sensum  detruncave- 
»  runt.  Petimus  Vestram  piissimam 
»  fortitudinem  afferri  coclices  ,  et 
»  demonstramus  quae  ab  eis  in  his 
»  facta  est  celatio.  » 

In  6  actione,  quae  habita  est  die 
12,  13  Februarii  ut  satisfìeret  Lega- 
torum  Romani  Pontificis  voluntati, 
et  Imperatori,  lecta  sunt  testimonia 
Patrum:  Legati  protulerunt  codicem 
inscriptum,  testimonia  Sanctissimo- 
rum  Patrum  demonstrantia  duas 
voluntates,  et  duas  operatìones. 

Actione  7  Georgius  collatione  fa- 
cta testimoniorum,  se  haeresim  Mo- 
notheliticam  detestari  professus  est. 
Lecta  vero,ac  considerata  testimonia 
a  Macario  producta,  cum  inveniren- 
tur  falsata,  compulsus  est  haeresim 
abiurare.  Ille  vero  respondit:  «Non 
»  dico  duas  naturales  voluntates,  aut 
»  duas  naturales  in  I.  C.  incarnatio- 
>  nis  dispensatione  operationes,  nec 

Tom.  I. 


»  si  membratim  incidar  ,  et  mittar 
»  in  mare.  »  Episcopi  igitur  clama- 
verunt:  Haereticum  se  ipsum  mani- 
feste demonstravit.  Novo  Dioscoro 
anathema.  Huiusmodi  deponatur. 
Novum  Dioscorum  foras  mitte.  Novo 
Apollinari  malos  annos.  Merito  ab 
Episcppatu  alienetur.  Nudetur  tir- 
cumposito  pallio.  Ei  sic  deposito 
suffectus  est  Theophanes  Abbas  Si- 
culus.  Act.  8  Stephanum  discipulum 
Macarii  cervicibus  a  s. Synodo  cleri- 
ci Romani  eiicìentes  expulerunt.  Ea 
ratione  vero,  condemnati  sunt  per- 
tinaces  haeretici,  ii  contra,  qui  re- 
sipiscere  visi  sunt,  fuerunt  absoluti. 
Deinde  actum  est  de  condemnandis 
iis,  qui  vel  haeretici  mortui  erant, 
vel  fautores  haeresis  fuerant. 

In  ceteris  actionibus,  fidei  profes- 
sio  edita  est  contra  Monothelitas. 
Tum  scripta  est  epistola  ad  Aga- 
thonem  more  maiorum  confirmatio- 
nis  petendae  causa,  ac  rogatus  Im- 
perator,  ut  edicto  suo  Ooncilium  ser- 
vandum  iuberet.Absoluta  vero  actio- 
ne 18,  Synodo  finis  die  16  Septem- 
bris  anno  681  ,  impositus  est.  Non 
multo  post  mortuus  est  Agatho  Pon- 
tifex,  et  cum  ei  successisset  Leo  II, 
is  accepta  epistola,  quae  ad  praede- 
cessorem  suum  scripta  fuerat,  atque 
ea,  quae  ad  ipsum  missa  est  una  cum 
Concilii  actis ,  quae  Legati  Romam 
attulerant,  Ooncilium  confirmavit.  Id 
vero  ille  fecit  litteris  ad  Constanti- 
num  Pogonatum  ,  ad  Ervigium  Hi- 
spaniae  Regem,  atque  ad  Hispaniae 
Episcopos.  Accessit  his  Imperatoris 
edictum,  quo  Concilii  decreta  servari 
iussit. 

Quod  ad  summam  rerum  spectat 
in  Synodo  sexta  gestarum,  ea,  quae 
hactenus  exposuimus,  satis  esse  pos- 
sunt,  ut  inde,  quid  Synodus  illa  con- 
tineat,  intelligatur.  Volumus  tamen 
hic  animadvertere,  sententiam  illam 
non  posse  probari  ,  quam  ad  Hono- 
rium  I  Pontifìcem  defendendum  , 
scriptores  aliqui  propugnarunt,  vi- 
delicet  sexti  Concilii  acta  in  iis  lo- 
cis  esse  vitiata,  in  quibus  de  Hono- 
rii  ip>iu<  rondemnatione  sermo  est. 

Doctissimus  Mamachius  tomo  6 
Orig.  et  Antiq.  Ckrìstianarum  §.  5, 
in  quo  de  Honorii  causa  fuse  per- 
tractat,  scriptores  commemorat,  qui- 
bus  visum  est  opportunum  eam  sen- 
tentiam  amplecti  ad  Pontifìcis  de- 
fensionem.  Sed  eodem  loco  vir  eru- 
ditissimus  argumenta  perstringit , 
quibus  sententia  ista  refellitur.  Nam 
est  incredibile  prorsus,  Legatos  Ro- 
mani Pontifìcis  passos  esse,  sibi  acta 
Synodi  vitiata  tradì  ,  quae  Romam 
afferrent,  ut  confirmarentur.  Incre- 
dibile, immo  nulla  ratione  contingere 
potuit ,  ut  si  acta  illa  vitiata  non 
erant  quando  a  legatis  accepta  sunt, 
vitiarentur  deinde ,  et  actorum  de- 
pravata accideret  in  ipsis  Romanae 
Ecclesiae  tabulariis.  Concedi  prae- 
terea  nullo  modo  potest,  Monotheli- 
tas  adeo  fuisse  felices,  ut  codices  ii 
solum  remanerent,  in  quibus  depra- 
vatio  actorum  Concilii  sexti  conti- 
neretur;  reliqui  vero,  qui  in  catho- 
licorura  erant  potestate,  omnes  in- 
terierint. 

His  addendum  est,litterasLeonisTI 
ad  Constantinum  Pogonatum,  ad  Er- 
vigium  Hispaniae  Regem,  ad  Episco- 
pos  Hispaniae  de  Concilii  sexti  con- 
firmatione,  testimonia  perspicua  af- 
ferre  ,  Pontifici  Leoni  persuasum 
fuisse ,  a  Concilio  sexto  revera  Ho- 
norium  esse  condemnatum.  Idem  de 
septima,  idem  de  octava  Synodo  di- 
cendum  est ,  in  qua  postrema  Ha- 
driani  II  Romani  Pontifìcis  alloquu- 
tio  tertia  ad  Romanam  Synodum  le- 
da fuit;  qua  in  alloquutione  is  affir- 
maverat,  accessisse  Sedis  Apostolicae 
consensum  circa  ea,  quae  contra  Ho- 
norium  in  sexta  Synodo  evenerant. 
Haec  omnia  testimonia  essent  in  du- 
bium  revocanda,  si  memorata  supe- 
rius  sententia  teneret,  vel  potius  de 
celeberrimo  facto ,  historiae  totius 
contextus  esset  evertendus.  Quare 
acta  Synodi  etiam  in  memoratis  su- 
perius  locis  integra  servata  esse  cre- 


dendum  est.Consulendus  est  inter  ce- 
teros  Grarnerius  append.  ad  not.  cap.  2 
Libri  Diurni. 

Cum  causa  non  factae  depravatio- 
nis  Actorum  sextae  Synodi  Genera- 
lis,  coniungi  oportet  id  ,  quod  statui 
debeat  de  litteris  Honorii  I  Ponti- 
fìcis ad  Sergium  Episcopum  Cpoli- 
tanum.  Existimandum  enim  omnino 
est,  vere  Honorium  scripsisse  duas 
illas  epistolas  ad  Sergium,  de  quibus 
egimus  in  Pontifìcis  eiusdem  causa 
pertractanda ,  neque  concedi  potest 
eas  fuisse  vitiata.  Bartolus  quidem, 
ut  ceteros  omittam,  in  recensita  su- 
perius  Apologiapro Honorio,  ex  dua- 
bus  illis  epistolis  alteram  vitiatam, 
alteram  confìctam  fuisse  iudicavit. 
Sed  sententia  ista  probari  non  potest. 

Nam  Honorii  litterae  in  concilio 
sexto  coram  Legatis  Sedis  Apostoli- 
cae, et  Concilii  Italici  sunt  recita- 
tae,  accurata  compara tione  facta  cum 
exemplo  litterarum  ,  quod  in  Con- 
stantinopolitanae  Ecclesiae  tabulano 
exstabat.  Legati  vero  diligentissime 
functi  sunt  munere  suo  in  ea  synodo; 
neque  passi  certe  fuissent ,  aliquid 
Pontifici  tribui,  quod  Pontifici  non 
esset  tribuendum.  Praeterea  certuni 
est,  neminem  inter  Romanos  Ponti- 
fìces,  qui  post  Concilium  sextum  Ec- 
clesiae praefuerunt,  conquestum  um- 
quam  fuisse,  id  in  Honorii  litteris, 
fraude  Haereticorum  accidisse,  licei 
in  promptu  haberent  Romanae  Ec- 
clesiae tabularium,  ex  quo  facile  Mo- 
nothelitarum  fraudem  refellere  po- 
tuissent,  et  licet  prò  sua  erga  prae- 
decessorem  Pontificem  voluntate,  et 
prò  ilio,  quo  animabantur  Catholicae 
causae  contra  Monothelitas  illustran- 
dae  studio,  id  omittere  certe  non  vo- 
luissent.  Ostendimus  vero  e.  LXIX, 
concessa  etiam  litterarum  Pontifìcis 
veritate  atque  integritate  ,  eum  gra- 
vissimis  argumentis  defendi  ab  ac- 
cttsatione,  qua  propter  litteras  istas 
impetitus  est. 

Dicenda  nunc  nonnulla  sunt  de 
Synodo ,  quae  Trullana  appellatur, 
quod  et  ipsa  in  Trullo  celebrata  sit, 
et  Quinisexta  etiam  vocatur,  et  a 
nonnullis  etiam  Erratica  dieta  est. 
Etenim  Graeci  ,  qui  hanc  Synodum 
habendam  eurarunt,  illam  Quinisex- 
tam  appellarunt,  veluti  quintae  et 
sextae  Sjnodi  Generalis  appendi- 
cem.  Illius  enim  celebrandae  hanc 
causam  attulerunt,  quod  cum  neque 
in  quinta,  neque  in  sexta  Synodo  di- 
sciplinae  canones  ulli  conditi  essent, 
occurrendum  esse  statuerinthuic  rei, 
conditis  in  hac  Synodo  disciplinae 
canonibus ,  qui  ita  quintam  et  sex- 
tam  Synodum  quodammodo  absol- 
verent.  Veruni,  ut  Pagii  verbis  utar 
in  critica  Baronii  ad  an.  692  n.  8, 
unde  habuere  Graeci,  non  posse  ce- 
lebrari  Synodum  Oecumenicam,  abs- 
que  canonum  editione,  cum  eae,  ut 
Leo  M.  docet,  ad  extinguendam  hae- 
resim  ,  et  fìdem  catholicam  confir- 
mandam  indicantur?  Quae  vero  esse 
causa,  aut  occasio  poterat,  ut  de  mo- 
rum  disciplina,  vel  in  quinta,  vel  in 
sexta  Synodo  canones  conderentur , 
cum  quinta  Synodus  nonnisi  ad  con- 
demnanda  tria  capitula  celebrata  sit, 
sextae  autem  habendae  Synodi  ratio 
esset  dumtaxat  Monothelitica  haere- 
sis  condemnanda?  Apparet  igitur , 
Synodum  Trullanam  ea  ratione  a 
Graecis  fuisse  appellatam,  ut  eidem 
Synodo,  de  qua  habenda  solliciti  ve- 
hementer  fuerant,  auctoritatem  con- 
ciliarent. 

Habita  ea  Synodus  est  Iustiniani  II 
Imperatoris  iussu  anno  692.  Haec 
Cardinalis  Baronii  sententia  est  , 
quam  veram  esse  lib.  1  Historiae 
Polemicae  caelìòatus  sacri  ostendit 
eruditissimus  Franciscus  Antonius 
Zaccaria  cap.  9  n.  1,  praesertim  in 
adnotatione  1  ei  capiti  subiecta,  ubi 
doctissimos  etiam  scriptores  recen- 
eet,  qui  eandem  sententiam  propu- 


gnarunt.  Interfuerunt  Episcopi  211, 
ut  ex  subscriptionibus  colligitur. 
Paullus  Episcopus  Cpolitanus  ei  Syn- 
odo praefuit.  Baronius  quidem  Cal- 
linicum  Paulli  successorem  Concilio 
praefuisse  arbitratur  ,  eamque  sen- 
tentiam Christ.  Lupus  diss.  de  Syn- 
odi  Trullanae  causa ,  et  tempore 
amplectitur  ,  aitque  existimare  se 
«  eius,  ut  viri  infamis,  nomen  erasum 
»  a  posterioribus  Synodi  patronis  , 
»  etintrusum  nomen  Paulli. »At  vero 
Callinicum  nullum  antiquorum  ali- 
cuius  criminis  reum  fecisse  notat  Pa- 
gius  in  critica  Baronii  loc.  cit.  n.  8, 
et  gratis  affirmari,  nomen  Paulli  in 
locum  nominis  Callinici  subrogatum 
fuisse.  Constat  autem, Paullum  ,  eo 
tempore,  quo  Synodus  Trullana  ha- 
blta  est,  adhuc  Episcopum  Constan- 
tinopolitanum  fuisse.  Etenim  Paullus 
Constantinopolitanum  Episcopatum 
susceperat  anno  686,  eumque  annos 
sex.  et  menses  quatuor  retinuit,  ite 
ut  aliquot  anni  693  mensibus  Sedem 
illam  adhuc  occuparet.  Quare  eum, 
non  autem  Callinicum  Synodo  prae- 
fuisse manifestum  est. 

Quaerendum  est  utrum  ei  Synodo 
Rom.  Pontiflcis  Legati  interfuerint. 
Etenim  Balsamon  in  comm.  Noma- 
canonis  Photii ,  ait  :  «Synodo,  quae 
in  magni  palatii  Trullo  congregata 
est,  aderant  Basilius  Gortynae  Cre- 
tae  insulae  Metropolis  Episcopus , 
et  quidam  Ravennae  Episcopus,  to- 
tius  Synodi  Romanae  vicem  gerens. 
Et  non  solum  ipsi,  sed  et  qui  tunc 
erant  Papae  Legati,  Thessalonicen- 
sis,Sardiniensis,HeracleanusinThra- 
cia,  et  Corinthius  Episcopi.  »  Verum 
facile  est  intelligere,  quidnam  iudi- 
candum  sit  de  hoc  Balsamonis  testi- 
monio :  haec  scilicet  falso  a  Baia- 
mone narrari.  Certum  est  enim  He- 
racleensem  Episcopum  numquam  A- 
postolica  legatione  functum  esse. 
Certum  praeterea  est,  neque  Thes- 

salonicensem,  neque  Corinthium,  Or- 
dinarios  Sedis  Apostolicae  Legatos, 
neque  Ravennatensem  ,  aut  Sardi- 
niensem  Episcopos  Synodo  Trullanae 
interferisse.  Manifesto  id  colligitur 
ex  catalogo  Episcoporum,  qui  Syn- 
odo subscripserunt.  Ut  enim  intelli- 
gatur,  eos  Episcopos  a  Concilio  ab- 
fuisse,  et  eius  decretis  non  potuisse 
subscribere,  inter  ceteras  Episcopo- 
rum  subscriptiones  non  invenitur , 
memoratos  Episcopos  subscriptiones 
suas  decretis  adiecisse,  sed  prò  sub- 
scriptione  cuiuscumque  ex  iis  Epi- 
scopis,  legitur:  Locus  Thessalonicen- 
sis,  locus  Heracleensis,  locus  Sardi- 
nìensis,  locus  Ravennatis ,  hoc  est 
missa  esse  ad  eos  Episcopos  Concilii 
decreta,  ut,  quo  debebant  ordine, 
nomina  sua  signarent.  De  uno  Ba- 
silio Gortynensi  Episcopo  veruni 
est ,  eum  Synodo  interferisse,  eius- 
demque  decreta  subscripsisse.  Etenim 
inter  Episcoporum  nomina  Synodi 
decretis  adiecta  legitur  Basilius  Goe- 
tynae  Cretae  Insulae  Metropolis  E- 
piscepus  locum  tenens  totius  Syn- 
odi Sanctae  Ecclesiae  Romanae.  Ve- 
runi expheandum  est, qua  legatione 
tunc  Basilius  functus  sit. 

Post  habitum  Concilium  sextum 
Generale,  extinctis  iis,  quae  Mono- 
thelismi  occasione  excitatae  fuerant, 
contro versiis,  Constantinus  Pogona- 
tus  Responsalem,  vel  Apocrisiarium 
iteruma  Sede  Apostolica  postulavit, 
sed  a  Pontifice  Leone  II petiit,  ut  libe- 
re, et  nullis  mandatis  restricta  le- 
gatio  Apocrisiario  concederetur;  ita 
ut  Legatus  in  omnibus  quae  occur- 
rerent,  negotiis,  seu  fìdem,  seu  di- 
sciplinam  illa  respicerent,  Pontificis 
perso riam  referret.  Haec  habemus  ex 
Imperatoris  ad  Leonem  II  epist.«Hor- 
»  tamur,  inquit,  vestram  sanctissi- 
»  mam  summitatem,  ut  quamprimum 
»  mittat  designatum  ab  eo  Apocri- 
»  siarium;  ut  is  in  Regia,etaDeo  con- 
»  servanda  nostra  urbe  degat,  et  e- 
»  mergentibus,  sive  dogmaticis  sive 
»  canonicis  ,  ac  prorsus  in  omnibus 
»  Ecclesiasticis  negotiis  Vestrae  San- 
»  ctitatis  exprimat,  ac  gerat  perso- 


»  nam.  »  Leo  II  non  eam  amplam  , 
quam  prò  Apocrisiariis  Imperator 
poscebat  auctoritatem,  sed  eam,  qua 
antea  ii  donari  consueverant ,  Con- 
stantino  Subdiacono  concessit.  «  Exi- 
»  guum  peccatorem  Constantinum 
»  Subdiaconum,Leo  IIrespondit,Re- 
»  gionarium  huius  sanctae  Apostoli- 
»'  cae  Sedis ,  qui  cum  Legatis  Apo- 
»  stolicae  memoriae  Praedecessoris 
»  mei  interfuit  Sanctae  Synodo  inibi 
»  celebratae,  clementia  consueta  di- 
»  gnum  exceptione  censeat  Vestra 
»  Regalis  magnanimitas,eiusque  sug- 
»  gestionibus  a^urem  pietatis  accom- 
»  modet,  ut  autem  ministrum  dignan- 
»  ter  suscipiat.  » 

Ex  hoc  autem  Pontificis  responso 
apparet,  Apocrisiarios,  et  Responsa- 
les  Sedis  Apostolicae  post  Synodum 
sextam  mitti  consuevisse  iisdem  fa- 
cultatibus  ornatos,  quibus  antea  do- 
nari consueverant.  Nitrii  etiam  est 
immutatum  circa  rationem,  qua  an- 
tea Synodi  Romanae  Apocrisiarii  , 
vel  Responsales  Constantinopolim 
mittebantur.  Facultates  vero,  quas 
indicavimus  ,  in  eo  versabantur  ,  ut 
causas  Ecclesiae  Romanae  proprias 
apud  Imperatorem  Apocrisiarii  pro- 
sequerentur,  et  prò  negotiis  fidei,  ac 
disciplinae  excubarent.  Iurisdictio- 
nis  vero  nullam  partem  attingebant, 
nisi  ex  speciali  delegatione,quae  aut 
a  Principe  aliquando,  aut  a  Summo 
Pontifice  ipsis  fìebat.  Legati  ergo  , 
qui  eo  tempore  quo  Synodus  Trul- 
lana  habita  est,  Constantinopoli  mo- 
rabantur,  iis  facultatibus  potieban- 
tur,  quibus  praediti  fuerant  Apocri- 
siarii ante  Synodum  sextam  Gene- 
ralem,  scilicet  munere  tantum  sug- 
gestionis  fungebantur. 

Etenim  Sergius  I  Romanus  Pon- 
tifex,  qui  tunc  Ecclesiae  universae 
praeerat,  legationem  specialem,  ut 
Synodo  illi  adessent ,  Apocrisiariis 
non  concessit:  neque  proprios,  ut  illi 
Concilio  interessent,  Legatos  desti- 
navit.  Nam  extra  controversiam  esse 
debet ,  Sergium  huic  Synodo  repu- 
gnasse, eam  reiecisse;  et  quamquam 
Iustinianus  eum  flagitaret,  ut  Synodi 

decreta  probaret ,  id  illum  fortiter 
recusasse,  quemadmodum  praeter  ce- 
teros  luculenter  ostendit  Baronius 
ad  annum  692  n.  34  et  seqq.  Pro- 
prie igitur  appellati  Sedis  Aposto- 
licae Legati,  Synodo  Trullanae  non 
interfuerunt. 

Quid  est  tamen,  quod  Anastasius 
Bibliothecarius  in  Sergii  I  vita  re- 
fert:  «  Iustinianus  Imperator  Conci- 
»  lium  in  Regia  Urbe  iussit  fieri,  in 
»  quo  Legati  Sedis  Apostolicae  con- 
»  venerunt ,  et  decepti  subscripse- 
»runt»?  Scilicet  haec  intelligenda 
sunt  de  Ordinario  apud  Imperatorem 
Sjnodi  Romanae  Ecclesiae  Apocri- 
siario ,  vel  Responsali  Basiliq  Gor- 
tynensi  Episcopo ,  qui  cum  aliquo 
fortasse  Romani  Pontifìcis  Apocri- 
siario,  vel  Responsali,  Synodo  Trul- 
lanae interfuit ,  quique  ob  ordina- 
rium  suum  Legati  munus,  tamquam 
Sjnodi  Romanae  vel  Romani  Ponti- 
fìcis Legatus  Constantinopoli  habe- 
batur  ,  eaque  de  causa  in  subscri- 
ptione  sua,  non  quod  specialem  ul- 
lam  ad  Synodum  Trullanam  delega- 
tionem  consequutus  esset,  sed  quod 
Apocrisiarii  munere  fungere  tur,  ea 
formula  uti  se  posse  arbitratus  est: 
Locum  tenens  totius  Synodi  Sanctae 
Romanae  Ecclesiae. 

Praetereo  id,quod  perspicuum  est, 
si  Basilius  propriam,  atque  ut  Con- 
cilio Trullano  adesset  a  R.  Ponti- 
fìce  delegationem  consequutus  esset, 
illum,  non  vero  Paullum  Constanti- 
nopolitanum,  ei  Synodo  praefuturum 
fuisse.  Dicam  tantum  ea,  quae  appo- 
site Pagius  notat  memorato  supe- 
rius  loco  n.12,  scilicet,  Legati  titulo 
Basilium  ornatum  quoque  fuisse  tem- 
pore sextae  Synodi,  ut  patet  ex  eius 
subscriptione  quae  act.  18  habetur, 
eo  tamen  titulo  auctum  tunc  non 
esse,  ut  una  cum  ceteris  tribus  Le- 
gatis  vices  Concilii  Occidentalis  in 
ea  Synodo  impleret,  cum  nec  in  lit- 
teris  Agatbonis,  nec  in  epistola  Con- 
stantini  Pogonati  inter  eos  recensea- 
tur.  Sed  legatio  quaedam  ordinaria 
illi  concessa  fuit ,  ut  Responsalem 
ageret  ordinarium  Synodi  Romanae 


nomine,  quemadmodum  Diaconus  a 
Papa  mittendus,  responsa  Ecclesia- 
stica nomine  Pontifìcis  facere  debe- 
bat.  Contigit  autem,  ut  Basilius  le- 
gationem  illam  ordinariam  post  so- 
lutam  sextam  Synodum  retinuerit , 
qua  defunctus  est  in  Trullano  Con- 
cilio^ Ex  iis  autem  intelligitur,  quo- 
modo  Anastasius  Sedis  Apostolicae 
legatos  huic  Synodo  interfuisse  re- 
ferre  potuerft. 

Nunc  est  agendum  de  canonibus 
a  Synodo  Trullana  conditis.  Etenim 
102  canones  illam  Synodum  edidisse 
explorata  res  est  apud  omnes  vete- 
res  eruditos,  recentioresque  scripto- 
res.  Inter  hos  canones  reperiri  plu- 
res  laude  omnino  dignos,  vocari  in 
controversiam  non  potest;  verum  in- 
ter eos  sunt  nonnulli,  qui  Ecclesia- 
sticam  disciplinam  perturbant,  Ca- 
tholicam  doctrinam  offendunt,  et  Se- 
dis Apostolicae  sacra  iura  laedunt. 
Id  cum  Sergius  I  Romanus  Pontifex 
intelligeret,  cum  ad  eum  Trullanae 
Synodi  canones  ab  Iustiniano  II  missi 
essent,  ut  auctoritate  sua  firmaren- 
tur ,  singulari  animi  fortitudine  id 
effìcere  recusavit. 

Quanta  constantia  S.  Sergius  I  Im- 
peratori obstiterit,  qui  hos  canones 
ab  eo  probari  omnino  contendebat, 
quid  vero  conatus  sit  Imperator  con- 
traPontifìcem,quaqueratione  ille  in- 
columis  fuerit,audiemus,  omissis  ce- 
teris, ab  Anastasio  Bibliothecario  in 
Sergii  vita:  «  Qui  Beatissimus  Pon- 
»  tifex  penitus  eidem  Augusto  non 
»  acquievit,  nec  eosdem  tomos  (qui- 
»  bus  decreta  Concilii  continebantur) 
»  suscipere,  vel  lectioni  pandere  pas- 
»  sus  est.  Porro  eos  ut  invalidos  re- 
»  spuit,  atque  abiecit,  eligens  ante 
»  mori  ,  quam  novitatum  erroribus 
»  consentire.  Qui  Imperator,  Sergium 
»  Magistrianum  in  spretum  prae- 
»  nominati  Pontifìcis  Romam  mit- 
»  tens,  Ioannem  Deo  amabilem  Por- 
»  tuensem  Episcopum ,  si  ve  Bonifa- 
»  cium  consiliarium  Apostolicae  Sedis 
»  in  Regiam  abstulit  Urbem.  Deinde 
»  Zaccariam  immanem  suum  Proto- 
»  spatarium  cum  iussione  direxit,  ut 

»  praedictum  Pontifìcem  similiter  in 
»  Regiam  deportaret  Urbem.  Sed, 
»  misericordia  Dei  praeveniente,  Bea- 

>  toque  Petro  Apostolorum  Principe 
»  suffragante,  excitatum  est  cor  mi- 
»  litiae  Ravennatis,  Ducatus  quoque 
»  Pentapolitani qui  non  permisere, 

>  Pontifìcem  in  Regiam  adscendere 
»  Urbem.  Cumque  exomni  parte  mul- 
»  titudo  militiae  conveniret,  Zacca- 
»  rias  Protospatarius  perterritus,  et 
»  trepidans  ne  a  turba  militiae  oc- 
»  cideretur,  portas  quidem  civitatis 
»  claudi,  et  teneri  Pontifìcem  postu- 
»  lavit;  ipse  vero  in  cubiculum  Pon- 
»  tificis  ingressus  tremebundus  refu- 
»  git  deprecans  lacrimabiliter,  ut  sui 
»  Pontile*  misereretur  ...  Exercitus 
»  autem  Ravennatis  Urbem  ingres- 
»  sus  est  per  portam  B.  Petri  Apo- 
»  stoli  cum  armis  ,  et  turba  in  La- 
»  teranense  Episcopium  venit  aestu- 
»  ans  videre  Pontifìcem. ...Fores  Pa- 
»  triarchii  nisi  velocius  aperirentur, 
»  in  terrammittereminabantur.Prae 
»  nimia  timoris  angustia  ,  et  vitae 
»  desperatione  Zaccarias  Protospata- 
»  rius,'sub  lectum  Pontifìcis  ingres- 
»  sus,  se  abscondit;  ita  ut  mente  ex- 
»  cideret,  et  perderet  sensum.  Quem 
»  Beatissimus  Papa  est  confortatus 
»  dicens,  ut  nullo  modo  timeret,  etc.» 
Narrat  deinde  Anastasius  S.  Sergium 
ad  populi  tumultum  sedandum  ,  in 
Lateranense  templum  descendisse  , 
ibi  summa  benevolentia  populum,  et 
milites  amplexum  eum  esse,  et  prae- 
sentia  sua  suspicionem  illam  dissi- 
passe ,  quàe  vulgi  sermone  percre- 
buerat,  eum  noctu  per  vim  ab  Urbe 
fuisse  avulsum;  populum  vero  ac  mi- 
lites a  Patriarchio  non  discessisse  , 
nisi  post  Protospatarium  incredibi- 
libus  iniuriis  affectum,  ac  Roma  pul- 
sum;  Iustinianum  denique,  iniqui  con- 
silii  sui  poenam  dedisse,  cum  impe- 
rio tunc  privatus,  et  calamitate  per- 
culsus  sit. 

Quid  Iustinianus  II  gesserit,  cum 
imperio  iam  recuperato  ,  et  Ioan- 
ne  VII  Pontificatum  gerente  de  ca- 
nonibus  Trullanis  a  Sede  Apostolica 
probandis  iterum  laboravit,  quae  ve- 

ro  Ioannis  VII  agendi  ratio  fuerit 
in  ea  re  habemus  ex  Anastasii  ver- 
bis,  quae  sequuntur:  «  Imperator  to- 
»  mos,  quos  antea  sub  Domno  Ser- 
»  gio  Apostolicae  memoriae  Pontifìce 
»  Romani  direxerat,  in  quibus  altera 
»  capitula  RomanaeEcclesiae  contra- 
»  ria  scripta  erant,  per  duos  Metro- 
»  politanos  Episcopos  demandavit  ; 
»  dirigens  per  eos  et  Sacram  ,  per 
»  quam  Pontifìcem  coniuravit  ,  ac 
»  adhortatus  est,  ut  Apostolicae  Ec- 
»  clesiae  Concili'um  congregaret,  et 
»  quaeque  ei  visa  essent,  stabiliret, 
»  et  quae  adversa,  renuendo  exclu- 
»  deret.  Sed  hic  humana  fragilitate 
»  timidus  hos  nequaquam  tomos  e- 
»  mendans,  per  suprascriptos  Metro- 
»  politas  direxit  ad  Principem.»  Hoc 
autem  testimonium  ostendit ,  imbe- 
cillitatis  Ioannem  Vllaccusatum  fuis- 
se, non  quod  Trullanos  canones  pro- 
baverit,  et  auctoritate  sua  fìrmave- 
rit,  sed  quod  eosdem  ad  Imperato- 
rem  iterum  mitti  passus  sit,  quin  di- 
serte se  eos  improbare  declaraverit. 

Nihil  de  Sisinnio  dicam  Ioannis  VII 
successore  ,  qui  20  diebus  Pontifex 
fuit.  Neque  enim  Imperator  tempo- 
ris  angustiis  impeditus  afferre  mo- 
lestias  ullas  Pontifici  memoratam  ob 
causam  potuit.  Ex  his  vero  manife- 
stum  est,  usque  ad  Constantini,  qui 
Sisinnio  successit,  Pontificatum,  nul- 
los  omnino  canones  Trullanos  a  Sede 
Apostolica  probatos  fuisse. 

Constantinus  Romanus  Pontifex 
videtur  prorsus  fuisse  is,  qui  ex  ca- 
nonibus  Trullanis  eos  tantum  non 
reiecerit,  vel  etiam  probaverit,  qui 
neque  catholicae  fìdei,  neque  rectae 
morum  doctrinae  ,  neque  Romanae 
Ecclesiae  disciplinae,  neque  vetustio- 
ribus  ,  probatisque  canonibus  adver- 
sarentur.  Etenim  de  Constantino  Pon- 
tifìce ab  Anastasio  Bibliothecario  ac- 
cepimus,  eum  ab  Imperatore  Iustinia- 
no  vocatum  Constantinopolim  fuisse, 
et  non  modo  perhonorifice  pertra- 
ctatum  tum  in  itinere,  tum  in  Oriente 
esse,  sed  etiam  argumenta  ab  eodem 
Imperatore  accepisse  amicissimae  er- 
ga  Sedem    Apostolicam  voluntatis. 


DE   SYNODO   TRULLANA,  SEU   QUINISEXTA. 

Nam  postquam  Anastasius  narras- 
set,  eum  Roma  profectum,Hydrunti 
hiemare  debuisse,  ait:  «  Dum  vero 
»  Hydrunti  raoras  faceret,  eo  quod 
»  hiems  erat ,  illic  suscepit  sigil- 
»  lum  imperiale,  continens  ,  ut  ubi 
»  denominatus  contingeret  Pontifex, 
»  omnes  iudices  ita  eum  honorifice 
»  susciperent,  quasi  ipsum  praesen- 
»  tialiter  lmperatorem  viderent.  » 
De  ratione  vero  ,  qua  suam  erga 
Pontificem  observantiam  Iustinianus 
ostendit,  ita  Anastasius  prosequitur: 
«  Domnus  Iustinianus  Imperator  au- 
»  diens  eius  adventum  ,  magno  re- 
»  pletus  gaudio,  misit  Sacrarci  gra- 
»  tiarum  actione  plenam...In  die  au- 
»tem,qua  se  vicissim  viderunt,  Au- 
»  gustus  Christianissimus  eum  regno 
»  in  capite  ,  sese  prostravit  pedes 
»  osculans  Pontificis.  Deinde  in  am- 
»  plexum  mutuum  corruerunt ,  et 
»  facta  est  laetitia  magna  in  populo 
»  omnibus  aspicientibus  tantam  hu- 
»  manitatem  boni  Principis.  Die  vero 
»  Dominico  Missas  Imperatori  fecit... 
»  omnia  privilegia  (Imperator)  Ec- 
»  clesiae  renovavit,  atque  Sanctissi- 
»  mum  Papam  ad  propria  reverti 
»  absolvit.  » 

Vocatum  fuisse  Pontificem  Con- 
stantinopolim  ab  Imperatore,  ut  quod 
ab  Ioanne  VII  non  impetraverat,  tan- 
dem aliquando  ab  eo  consequeretur, 
non  est  dubitandum.  Eam  controver- 
siam  pertractatam  coram  Constantino 
Constantinopoli  a  Iustiniano  esse , 
luculenter  apparet  ex  iis,  quae  ha- 
bet  Anastasius  in  Gregorii  II  vita, 
qui  eum  adhuc  diaconus  Ecclesiae 
Romanae  esset ,  una  eum  Pontifice 
Constantino  contulerat  se  Constan- 
tinopolim.  Inquit  enim  eo  in  loco 
Anastasius  :  «  G-regorius  eum  viro 
»  Sancto  Constantino  Pontifice  ad 
»  Regiam  profectus  est  urbem,  atque 
»  a  Iustiniano  Principe  inquisì  tus 
»  de  quibusdam  capitulis  ,  optima 
»  responsione  unamquamque  solvit 
»  quaestionem.  »  Haec  autem  argu- 
mento  sunt,  Constantinum,  cui  Gre- 
gorii doctrina  nota  erat ,  eundem 
adhibuisse,  eum  controversia  coram 


Imperatore  ea  de  re  pertractaretur. 
Hac  narratione  etiam  ostenditur,  ista 
Gregorii  responsione,  quae  Pontifice 
auctore  data  sit,  id  contineri  debuis- 
se ,  ut  canones  ii  Trullani  tantum 
vei  non  reiicerentur,  vel  etiam  pro- 
barentur  ,  qui  memoratis  superius 
vitii?  non  peccarent.^Etenim  est  in- 
credibile ,  si  Constantinus  omnes 
omnino  canones  Trullanos  reiecisset, 
Iustinianum  ,  qui  tantopere  labora- 
bat  de  eorundem  canonum  confirma- 
tione  ,  tanta  benignitate  Pontificem 
prosequuturum  fuisse  ,  et  tam  per- 
spicua fuisse  daturum  suae  in  Sedem 
Apostolicam  observantiae  testimo- 
nia. Neque  vero  minus  incredibile 
est,  si  Constantinus  omnes  indiscri- 
minatim  canones  Trullanos  probas- 
set,  Graecos  perpetuum  de  hac  im- 
petrata ab  eo  Pontifice  confirmatione 
silentium  fuisse  servaturos.  Est  igi- 
tur  prorsus  existimandum  Constan- 
tinum vel  non  reiecisse ,  vel  etiam 
probasse  inter  Trullanos  canones  , 
eos  tantum  ,  qui  neque  catholicae 
doctrinae,  neque  Ecclesiae  universae 
disciplinae  bonisque  moribus,  neque 
Sedis  Apostolicae  iuribus  repugna- 
rent,  quemadmodum  praecipue2, 13, 
16,  30,  36, 55,  67,  82  canones  iis  ad- 
versabantur. 

Hanc  ipsam  Ioannis  Vili  Romani 
Pontificis  de  canonibus  Trullanae 
Synodi  fuisse  sententiam  coìligitur 
a  Pagio  ad  an.  692,  aliisque  ex  ver- 
bis  Anastasii  Bibliothecarii  in  prae- 
fatione,  qua  eidem  Pontifici,  VII  Syn- 
odi versionem  latinam  dicavit:  «Apo- 
»  stolatu  Vestro  decernente... Eccle- 
»  sia  recipit  Sanctorum  Conciliorum 
»  regulasdumtaxat,quae  nec  rectae  fi- 
»  dei,  nec  probis  moribus  obviant,  sed 
»  nec SedisRomanae  decretis  ad  modi- 
»  eum  quid  resultant,  quin  potius  ad- 
»  versarios  id  est  haereticospotenter 
»  impugnai) t.Ergo  regulas,quasGrae- 
»  ci  a  sextaSynodo  perhibent  editas, 
»  ita  in  hac  Synodo  principalis  Se- 
»  des  admittit,  ut  nullatenus  ex  his 
»  recipiantur,  quae  prioribuscanoni- 
»  bus,  vel  decretis  Sanctorum  huius 
»  Sedis  Pontifìcum,  aut  certe  bonig 

»  moribus  inveniuntur  adversae.  » 
Ex  his  facile  ostenditur,  quae  Sedis 
Apostolicae  de  Oanonibus  Trullanis 
sententia  fuerit.  Illud  vero  certum 
est,  licet  concedatur  Sedem  Aposto- 
licam,  ea  ratione,  qua  diximus,  Ca- 
nones  Trullanos  probasse  ,  inde  ta- 
men  non  sequi,  eos  canones  a  Sede 

Apostolica  receptos,  universam  Ec- 
elesiam  respicere.  Etenim  Synodus 
Trullana,  particularis  Synodus  fuit; 
neque  Romanorum  Pontificum  aliquis 
iussit  umquam,  canones  de  disciplina 
ab  eo  latos  ,  obtinere  debere  etiam 
extra  eas  regiones,  quibus  praeerant 
Episcopi,  qui  illos  condiderunt. 


CAPUT  LXXIII. 


DE    HAERESI    ICONOCLÀSTÀRUM. 


Est  hoc  communiter  receptum  in- 
ter  homines  ab  Ecclesia  Catholica 
alienos,  ut  vel  excitatas  gravissimas 
de  religione  controversias,  levitatis 
accusent,  vel  dissidia  quae  ob  nego- 
tia  magni  momenti  in  Ecclesia  sunt 
commota,  imprudentiàe,  ac  dominan- 
di  cupiditati  praecipue  tribuant,  qua 
RR.  Pontifices  in  iis  rebus  pertra- 
ctandis  animatos  fuisse  contendunt. 
Perspicuum  huius  rei  continent  te- 
stimonium,  quae  Protestante^  passim 
affirmarunt  de  oborta  saeculo  octavo 
controversia  inter  sacrarum  imagi- 
num hostes ,  et  catholicos ,  qui  ve- 
tustissimum,  piumque  imaginum  sa- 
crarum cultum  propugnabant.  Su- 
perstitioni  enim  deberi  cultum  hunc 
acatholici  affirmant,  de  superstitione 
tollenda  adversarios  imaginum  labo- 
rasse,  quaestionem  de  ea  re  non  ta- 
lem  esse  potuisse,  ut  Ecclesiae  tran- 
quillitas  perturbaretur,  RR.  Ponti- 
fices praesertim  imprudenter  se,  ac 
intoleranter  in  ea  re  gessisse. 

Ad  hoc  confìrmandum  satis  est  ea 
legere,  quae  in  Historia  Scriptorum 
Ecclesiasticorum  litteraria  Guillel- 
mus  Caveus  perstringit  in  conspectu 
saeculi  Eìconoclastici.  Contemnit  e- 
nim  ibi  memoratum  superius  Ima- 
ginum cultum  ,  per  superstitionem 
illum  invectum  ait,  leges  contra  ima- 
gines  latas  commemorat  veluti  sa- 
pienter  promulgatas  ab  hominibus 
boni  Reipublicae  ,  et  Ecclesiae  stu- 
diosis,  conventus  ab  Episcopis  Ico- 
noclasticis  per  vim  ,  metumque  ha- 
bitos  ,  veluti  leguimos  traducit,  et 


tamquam  auctoritato  pivu,  i'>).  Ec- 
clesiae conventus ;  catholicos  vero 
vituperat,  Romanos  Pontifices  cultus 
imaginum  assertores  aspernatur,  at- 
que  oecumenicum  Ecclesiae  habitum 
in  ea  causa  Concilium  septimum  ir- 
ridet ,  cuius  participes  praesertim 
fuerint  «  Miselli  utique  Monachi  pa- 
triarcharum  nomina ,  ac  personas 
splendide  ementiti.  »  In  eandem  sen- 
tentiam  loquutus  est  de  memorata 
controversia  Moshemius  inlnst.  H.E. 
peculi  8  parte  2  cap.  2  et  3.  Totam 
denique,  ut  ceteros  praeteream,  to- 
tam, inquam,  huius  facti  historiam 
Potterius  perturbat  tom.  2  de  l'es- 
prit de  Véglise  etc.  cap.  19  illamque 
in  catholicorum  dedecus  convertere 
conatur. 

Est  vero  hic  opportunum  brevi 
referre  ,  quae  haeresis  huius  histo- 
riae  summam  continent.  Inde  enim 
facile  cuique  apparebit  de  gravis 
momenti  negotio  ,  in  quo  iniuriam 
permagnam  religio  catholica  patie- 
batur,  in  ea  controversia  pertracta- 
tum  esse,  Iconoclastas  inique  egisse, 
quae  egerunt ,  Romanos  Pontifices 
vero  ea  fortiter  sapienterque  gessis- 
se, quae  ad  religionis  defensionem , 
muneris  amplissimi  a  Christo  illis 
collati  partes  requirebant. 

Licet  sit  omnibus  facile  cognitum, 
quae  sit  Ecclesiae  catholicae  doctri- 
na  de  sacrarum  imaginum  cultu, 
erit  tamen  opportunum  hic  eam  re- 
censere  prout  a  Concilio  Tridentino 
sess.  25  decreto  de  invocatìone,  vene- 
ratione  et  reliquiis  sanctorum,  et  sa- 

cris  imaginibus  tradita  fuit.  Itaque 
Conjilium  Tridentinum  postquam  in 
eo  decreto  doctrinam  catholicam  de 
vereratione  sanctis  adhibenda,  de  eo- 
rundem  invocatone,  atque  interces- 
sione traclidisset,  eos  praeterea  da- 
mnandos  esse  docuisset,  qui  affirmant, 
sanctorum  reliquiis  venerationem , 
atque  honorem  non  deberi,  vel  eas, 
aliaque  sacra  monumenta  a  fidelibus 
inutiliter  honorari,  atque  eorum  opis 
impetrandae  causa,  sanctorum  me- 
morias  frustra  frequentari,  haec  de 
Irnaginum  sacrarum  cultu  docuit: 
«  Imagines  porro  Christi  ,  Deiparae 
»  Virginis,  et  aliorum  Sanctorum  in 
»  templis  praesertim  habendas  ,  et 
»  retinendas ,  eisque  debitum  hono- 
»  rem  et  venerationem  impertiendam. 
»  Non  quod  credatur  inesse  aliqua  in 
»  iis  divinitas  ,  vel  virtus  ,  propter 
»  quam  sint  colendae;  vel  quod  ab 
»  iis  sit  aliquid  petendum,  vel  quod 
»  fiducia  in  imaginibus  sit  Agenda, 
»  veluti  olim  fiebat  a  gentibus,  quae 
»  in  idolis  spem  suam  collocabant  ; 
»  sed  quoniam  honos,  qui  eis  exhi- 
»  betur,  refertur  ad  prototipa,  quae 
»  illae  repraesentant:  ita  ut  per  ima- 
»  gines ,  quas  osculamur ,  et  coram 
»  quibus  caput  aperimus,  et  procum- 
»  bimus,  Christum  adoremus,  et  San- 
»  ctos  ,  quorum  illae  similitudinem 
»  gerunt,  veneremur;  id  quod  Con- 
»  ciliorum,  praesertim  vero  secundae 
»  Nicaenae  Synodi  decretis  contra 
»  irnaginum  oppugnatores  est  sanci- 
»  tum.  » 

Haec  vera  Ecclesiae  catholicae  de 
sanctorum  imaginibus  doctrina  est. 
Hanc  qui  superstitionis  accusaverit, 
nullarn  aliam  ,  quam  aut  inscitiae  , 
aut  iniqui  in  Ecclesiam  animi  ratio - 
nem  afferre  poterit.  Erat  id  animad- 
vertendum  ,  ut  luculentius  constet, 
nonnisi  inimico  in  Ecclesiam  catholi- 
cam Consilio  evenire  potuisse,  ut  aut 
veteres,  aut  recentiores  huius  cultus 
adversarii  de  Ecclesia  ipsa  detraxe- 
rint,  veluti  si,  irnaginum  sanctorum 
cultu  recepto  ,  ac  probato  ,  aliquid 
commiserit,  quod  superstitionis  ac- 
cusationem  pati  pos.^et. 

Neque  nobis  contra  saeculi  octavi 
Iconoclastas  cultum  Irnaginum  sacra-- 
rum  asserentibus,ac  veram  Ecclesiae 
doctrinam  de  ea  re  propugnantibus 
obiici  posset,  illorum  temporum  Ec- 
clesiae mentem  ex  Concilii  Triden- 
tini tanto  post  tempore  habiti  testi- 
monm,  et  decretis,  non  apposite  de- 
monstrari.  Columna  enim  veritatis 
Ecclesia  testimonium  de  sententia 
qualibet  sua,  Obncilii  Tridentini  tem- 
pore explicare  potuit,  etiam  ita,  ut 
quolibet  vetustiori  tempore  talem 
fuisse  de  eadem  re  Ecclesiae  senten- 
tiam  certissime  confirmet.  Concilium 
autem  ipsum  Tridentinum  dum  haec 
Ecclesiae  doctrinae  capita  superius 
memorata  sess.  25  credenda  propo- 
suit,  iuxta  catholicae  et  apostolicae 
Ecclesiae  usum,  a  primaevis  chri- 
stianae  religionis  temporibus  rece- 
ptum ,  sanctorumque  patrum  con- 
sensionem,  et  sacrorum  Conciliorum 
decreta  doctrinam  de  his  rebus  tra- 
dendam  curavit. 

Haec  perpetuo  de  sacris  Imagini- 
bus Ecclesiae  catholicae  sententia 
fuit.  Ubi  vero  de  sacrarum  Irnagi- 
num usu  sermo  sit,  manifestum  est 
magnum  interesse  discrimen  inter 
prima  a  religionis  christianae  ortu 
tempora  ,  et  posteriorem  Ecclesiae 
aetatem.  Iis  enim  temporibus,  qui- 
bus tanta  erat  Ethnieorum  in  chri- 
stianos  crudelitas,  et  continua  per- 
sequutio,  non  adeo  frequens  irnagi- 
num sacrarum  usus  fuit,  prout  tem- 
poribus posterioribus  factum  est.  Et- 
enim  cum  tandem  aliquando  ,  post 
ferme  tria  vexationum  ac  periculo- 
rum  saecula,  pacem  Ecclesia  conse- 
quuta  esset,  contigit,  ut  frequentius, 
ac  deinde,  prò  locorum  gentiumque 
diversarum  ratione,  ubique  usus  irna- 
ginum obtineret ,  qui  ad  propagan- 
dam ,  et  augendam  erga  Christum 
Servatorem,  Beatissimam  Virginem, 
Martyres,  ceterosque  Sanctos  vene- 
rationem ,  ac  religiosam  observan- 
tiam  ,  atque  ad  excitandos  animan- 
dosque  eorundem  exemplo  christia- 
nos  ad  pietatis  constantiam,  impri- 
mis  conferebat.  In  ea  antera  re  Con- 

stantino  Magno  amplissima  laus  est 
tribuenda,  qui  teste  Eusebio  de  vita 
eius  lib.  3  cap.  35  novam  urbem  a  se 
conditam  Constantinopolim  ,  atque 
loca  urbis  illius  illustriora,  et  pala- 
tium  praecipue  imperatorium  sacris 
imaginibus  ornandum  curavit. 

Cum  diu  ob  imaginum  sacrarum 
cultum,  atque  usum  ,  nullam  vexa- 
tionem  passi  essent  Christiani  ,  re- 
pente saeculo  octavo  ob  eam  rem  , 
gravissimam  ,  diuturnamque  perse- 
quutionem  perferre  coacti  sunt.  Non 
immorabor  in  iis  ,  quae  Iudaei ,  ac 
Mohammedani  contra  imagines  pri- 
mum  hac  aetate  moliti  sunt.  Itaque 
omittam  ea  singillatim  referre,  quae 
Iudaei  cuiusdam  hominis  in  christia- 
nos  odio  inflammatus  Yesidus  Mo- 
hammedanorum  Califus  concessit  ad 
evertendas  ,  deiiciendasque  sacras 
Christianorum  imagines  iis  in  regio- 
nibus,  quae  eius  potestati  suberant; 
qua  tempestate  durante  christiani, 
fortunarum  ,  ac  patriae  iacturam  , 
atque  exilii  poenam  pati  debuerunt, 
eo  quod  huic  nefario  Calili  decreto 
non  obtemperarent.  Certum  est  vero 
hanc  vexationem  haud  ita  diuturnam 
fuisse  prout  Iudaeus  ille  speraverat. 
Yesidus  enim,  vix  exactis  duobus 
annis  ac  dimidio  ,  ex  quo  imagines 
evertendas  iusserat ,  mortuus  est. 
Perfìdus  vero  ille  Iudaeus,  qui  Ye- 
sido  diuturnum  felicissimumque  re- 
gnum  dolo  malo  fuerat  vaticinatus, 
si  imagines  christianorum  delendas 
imperasset,  iussu  Walidi  Califi,  qui 
Yesidi  fìlius  erat,  capite  damnatus 
est ,  eo  quod  cum  diu  regnaturum 
patrem  suum  spopondisset,  ille  brevi 
mortuus  esset.  In  his  inquam  non 
immorabor  ,  quae  velut  teterrimi 
belli  contra  imagines  sacras  commoti 
prolusionem  attulerunt. 

Veniam  igitur  ad  provincias,  quae 
Imperio  Romano  suberant.  Leonis  III 
Isaurici  Imperatoris  iussione  perma- 
gna  vexatio  contra  christianos  ima- 
gines sacras  colentes  decreta  fuit  , 
easque  imagines  evertendas  ac  con- 
fringendas  esse,  statutum  est.  Leo 
natus  fuerat  obscuro  genere  in  Isau- 

ria ,  et  multos  vitae  suae  annos  in 
ignobili  fortuna  ac  conditione  ver- 
satus  erat.  Nequissimi  tamen  duo 
Iudaei  imperium  illi  fuerant  vatici- 
nati, quibus  cum  Leo  promisisset  se, 
si  imperium  consequeretur,  quidquid 
in  eorum  gratiam  esse  facturum,  ii 
petierunt,  ut  post  imperium  impe- 
tratum  imagines  delendas  esse  iube- 
ret,  quarum  cultus  perspicuam  ido- 
lolatriam  contineret,  et  gravem  id- 
circo  Deo  iniuriam  irrogaret.  Isti 
Iudaei  dum  haec  Imperatori  suade- 
bant,  odium  illud  acerbissimum  ex- 
plebant,  quo  eorundem  natio  semper 
fuit  contra  christianos  infiammata. 
Intelligebant  enim  imaginum  ever- 
sione magnam  iniuriam  christiano- 
rum religioni  afferri,  christianos  ve- 
ro luctuosam  valde,  et  calamitosam 
tempestatem  esse  toleraturos  ,  quos 
sciebant  quidquid  pati  paratos  esse, 
quam  Imperatori  ista  iubenti  obse- 
cundare.  Praeter  Iudaeos  vero ,  ad 
Imperatoris  animum  contra  imagi- 
nes commovendum  accesserunt  etiam 
alii  scelesti  homines ,  atque  in  his 
praecipue  Constantinus  Nacoliae  in 
Phrygia  Salutari  Episcopus,  qui  cum 
Yesidi  decreto  imagines  essent  ever- 
tendae  ,  easdem  deiiciendas  ,  conte- 
mnendasque  curaverat.His  hominibus 
auctoribus  Leo  imperii  sui  anno  un- 
decimo,  Christi  726  edictum  tulit, 
quo  imaginum  cultus  in  provinciis 
sibi  subiectis  prohibebatur. 

Eo  edicto  ab  Imperatore  lato  Po- 
pulus  Catholicus  vehementer  offensus 
est ,  et  non  modo  Costantinopoli , 
sed  etiam  alibi,  ad  suam  Imperatori 
resistentiam  ostendendam  ,  seditio- 
nem  excitavit.  Leo ,  qui  in  magno 
versabatur  metu  ,  ac  discrimine  , 
eo  quod  Mohammedani  Costantino- 
poli imminerent,  ad  populum  lenien- 
dum  ,  subdola  ratione  edictum  a  se 
promulgatum  interpretandum  atque 
explicandum  curavit,  illud  affirmans 
praesertim,  mentem  suam  fuisse  dum- 
taxat ,  ut  imagines  editioribus  in 
locis  ponerentur  ,  ne  populus  eas 
posset  osculari,  quod  ignominiosum, 
atque  sanctis   iniuriosum  esse    con- 

tendebat.  Haec  tamen  ille  ad  peri- 
culura  declinandum  falso  affirmabat, 
re  autem  vera,  prout  in  edicto  sta- 
tuerat ,  imagines  deiici ,  earumque 
cultum  tolli  volebat. 

Huius  cultus  interea  defensionem 
prò  muneris  sui  ratione  Germanus 
Patriarcha  Constantinopolitanus  sus- 
cepit,  qui  penitus  Imperatoris  nefa- 
rium  consilium  intelligebat ,  et  ex- 
plicationem  edicti  ab  eo  datam,  ti- 
mori ,  ac  periculo ,  in  quod  is  inci- 
derà^ tribuendam  esse  videbat.  Ger- 
manum  vero  in  ea  re  deceptum  mi- 
nime esse,  factum  ipsum  ostendit. 
Postquam  enim  Constantinopolis  ob- 
sidione  Mohammedanorum  liberata 
est ,  et  Imperator  metum  deposuit , 
facile  intellectum  fuit ,  num  is  in 
edicto  suo  promulgando  mentem  ha- 
buisset  tantummodo  imagines  editio- 
ri  in  loco  collocandi ,  atque  impe- 
diendi  ,  n$  populus  illas  osculare- 
tur.  Itaque  ,  prout  superius  signifi- 
catum  est,  Germanus  Imaginum  de- 
fensionem peragendam  suscepit,  Epi- 
scopos  quos  Imperatori  favere  intel- 
ligebat,  ad  rectam  sententiam,  atque 
ad  officium  revocare  conatus  est, 
scriptis  idcirco  litteris  studiosissi- 
mis  ,  ad  Constantinum  praesertim  , 
de  quo  antea  loquuti  sumus  ,  et  ad 
Thomam  Claudiopolitanum  Episco- 
pum  ,  quos  errori  studere  sciebat. 
Tum  ad  Sedem  Apostoli cam  se  eon- 
vertit,  et  Gregorii  II,  qui  tunc  Ec- 
clesiae  praeerat,  auctoritatem  atque 
sententiam  imploravit.  Gregorius 
autem,  re  cognita,  gravissimis  litte- 
ris ad  Germanum  missis ,  de  eius 
virtute ,  constantiaque  cum  eodem 
gratulatus,  doctrinam  Ecclesiae  ca- 
tholicae  de  Imaginibus ,  quemadmo- 
dum  dignitatis  eius  partes  require- 
bant,  fuse  docteque  tradidit,  et  con- 
fìrmavit. 

Ad  ista  tempora  referuntur  motus 
illi  Italiae  ,  quibus  factum  est ,  ut 
Imperatoris  Graeci  dominatus  in  his 
provinciis  extingueretur.  Nani  cum 
non  solum  a  Germano,  sed  etiam  a 
Leone  ipso  Isaurico  Gregorius  II  cer- 
tior  factus  esset  de  iis,  quae  Imagi- 

num  sacrarum  causam  respiciebant, 
Pontifex  ob  apostolicae  sollicitudinis 
rationem  teneri  se  existimavit ,  ut 
Imperatorem  ab  errore  revocaret  ; 
atque  etiam  apud  illum,  Imaginum 
cultum,  quem  Ecclesiae  doctrina  con- 
tinebat,  defendere  conaretur.  Plures 
igitur#ad  Leonem  litteras  de  ea  re 
scripsit ,  et  Romae  Concilium  prae- 
terea  habuit,  yi  quo  sacrarum  Ima- 
ginum oppugnatores  damnati,  et  ca- 
tholicum  dogma  de  earundem  Ima- 
ginum cultu  confìrmatum  est.  His 
Leo  graviter  indignatus  ,  uitionem 
de  Pontifìce  sumere  statuit ,  eum 
iniquissime  afflixit,  insidias  in  illum 
molitus  est,  atque  eius  caedem  ten- 
tavit.  Quamobrem  Populus  Romanus 
universus,  et  incolae  Pentapolis,  at- 
que Exarchatus,  de  Pontifice  defen- 
dendo unanimi  proposito  studiosi , 
Leonis  conatus  impediverunt,  Pon- 
tifìcem  incolumem,  et  Imaginum  cul- 
tum in  pristino  honore  servarunt  , 
atque  interea  Romanorum  Pontifìcum 
in  has  Italiae  provincias  dominatio- 
nem  initium  habuisse  historia  illius 
aetatis  ostendit. 

Summam  vero  in  errore  suo  pro- 
pugnando pertinaciam  Imperator  af- 
ferebat.  Nam  his  malis  minime  fra- 
ctus,  crudeliorem  se  et  scelestiorem 
erga  Imaginum  cultum  earumque 
veneratores  exhibuit.  Itaque  Germa- 
num Patriarcham  ,  quem  memorati 
cultus  assertorem  fortissimum  no- 
verat,  patriarchatu  spoliavit,  atque 
exilii  poena  mulctavit ,  eique  Ana- 
stasium  virum  nefarium,  Imaginum 
sacrarum  acerbissimum  hostem  suf- 
ficit ,  ut  expeditius  posset  cultum 
illum  evertere,  et  catholicos  ei  cul- 
tui  addictos  crudelius  vexare. 

Praeter  cetera  scelera,  quae  tunc 
ille  commisit,  peculiarem  mentionem 
meretur  imperata  ab  eo  Imaginis 
Christi  Crucifixi  eversio,  quae  anti- 
quissima  erat  atque  in  aedis  Impe- 
ratoriae  vestibulo  posita  ,  et  quam 
Populus  Constantinopolitanus  magna 
religione  colebat.  Patefacto  Impera- 
toris Consilio,  ac  mandato  de  huius 
Imaginis  eversione, precibus  primum, 

deinde  minis  populus  conatus  est  hoc 
scelus  avertere.  Oum  nitrii  tamen 
minis  suis  ,  precibusque  proficeret , 
ad  facinus  impediendum  e  scalis  de- 
iecit  atque  interfecit  hominem,  qui 
illas  ad  Imaginem  evertendam  ascen- 
derai Tunc  vero  Imperator  in  Ima- 
ginum  cultores  furiosius  desaeviit, 
pluresque  interfecit  ex  iis,  qui  huius 
facti,  quod  mox  recensuimus,  parti- 
cipes  fuerant,  vel  ab  Imaginum  cultu 
desistere  nolebant. 

Addidit  praeterea  Leo  crudelitati 
suae  incredibile  paene  barbarici  ex- 
emplum,  cum  publicam  Constan tino- 
polis  bibliothecam  combussit.  In  ea 
duodeeim  docti  viri ,  Praefecto  bi- 
bliothecae  ipsius  moderatore,  ad  lit- 
teras  et  religionem  cives  Constanti- 
nopolitanos  informabant.  Hi  omnes, 
quod  assentiri  Imperatori  noluissent 
in  Imaginum  cultu  despiciendo  ,  in 
bibliotheca  inclusi,  una  cum  biblio- 
theca ,  eo  iubente  ,  combusti  sunt. 
Hoc  autem  tam  atroci ,  scelestoque 
facto,  ingens  rarissimorum  codicum 
copia  deperdita  est.  Tanta  Impera- 
toris  facinora  omnes  ad  indignationem 
contra  illum  commoverunt.  Cum 
nuntius  Romam  allatus  esset  de  de- 
iecta  Gonstantinopoli  Servatoris  ima- 
gine,  Romani  laureatas  Leonis  ima- 
gines,  quae  in  urbe  erant,  ludibrio 
habitas  everterunt.  Pontifex  vero 
suis  ad  Leonem ,  atque  ad  Anasta- 
sium  invasorem  Patriarcham  litte- 
ris ,  Imaginum  cultum  ab  omni  su- 
perstitionis  atque  idololatriae  accu- 
satione  defendit,  et  Leonem  ineptum 
vanumque  hominem  esse  declaravit, 
qui  iterum  caedis  ipsius  Pontificis 
inanes  minas  fecisset,  de  cuius  inco- 
lumitate  omnes  Italiae  populi  solli- 
citi  erant,  et  nihil  idcirco  sibi  pot- 
erat  ab  Imperatore  timere. 

Gregorio  II  anno  731  mortuo  Gre- 
gorius  III  suffectus  est;  atque  is  non 
minorem,  quam  eius  decessor  curam 
in  Imaginum  sacrarum  cultu  propu- 
gnando demonstravit.  Itaque  statim 
ab  initio  pontifìcatus  sui,  missis  le- 
gatis ,  scriptisque  pluribus  litteris , 
studuit  Leonem  ad  sententiam  ca- 

tholicam  perducere ,  et  eundem  ab 
Ecclesia  diutius  vexanda  deterrere. 
Nihil  tamen  se  profìcere  intelligens, 
nullamque  spem  superesse  sentiens 
fore,  ut  Imperator  mentem  mutaret, 
Concilium  Romae  habuit,  cui  nona- 
ginta  tres  Episcopi  interfuerunt.  In 
eQ  autem  ,  Ecclesiae  communione 
privati  sunt  quicumque  aut  Imagi- 
nes  evertere ,  aut  aliquam  iisdem 
iniuriam  inferre  ausi  fuissent;  quod 
Concilii  decretum  frustra  quidem  , 
sed  tamen  studiose  ad  Imperatorem, 
et  ad  Pseudo-Patriarcham  deferen- 
dum  curavit. 

Leo  interea,  eiusque  asseclae  gra- 
vius  catholicos  insectari ,  et  perti- 
nacia Consilio  suscepto  adhaerere 
visi  sunt.  Inflammatus  indignatione 
contra  Pontifìcem  atque  Italos  Im- 
perator plura  molitus  fuit ,  ut  eos 
vexaret,  et  poenas  darent,  eo  quod 
tanta  constantia  illi  restitissent.  Ita- 
que comparata  classe  sperabat  se 
Pontifìcem  capturum,  et  urbem  prae- 
cipue ,  fìnitìmasque  regiones  vasta- 
turum  se  esse.  Contigit  vero  ,  Deo 
Ecclesiae  opem  ferente,  ut  classis  in 
Hadriatico  mari,  oborta  saeva  tem- 
pestate naufragium  fecerit.  Cum  ini- 
quae  spes  Imperatoris  fallaces  ita 
fuissent,  alia  ratione  Pontifìcem  af- 
fligendum  constituit.  Epirum ,  Illy- 
ricum  ,  Macedoniam  e  Patriarchatu 
Romano  subtrahendam,  et  Constanti- 
nopolitani  Patriarchae  potestati  sub- 
iicendas  eas  provincias  iussit  ;  quo 
facto  schismati  illi  gravissimo  viam 
stravit,  quod  saeculo  nono  Latinam 
Ecclesiam  inter  et  Graecam  confla- 
tum  est.  Prohibuit  denique  quominus 
Pontifici  in  posterum  quotannis  sol- 
veretur  magna  auri  summa,  quam 
veteres  scriptores  veluti  praestatio- 
nern  Pontifici  quotannis  numerandam 
significaverunt. 

Quanta  fuerit  calamitas,  quam  Ec- 
clesia perferre  debuit  ob  Leonis 
Isaurici  scelus,  satis  aperte  demon- 
strant,  quae  de  eiusdem  regni  histo- 
ria  perstrinximus.  Nunc  quae  fuerit 
catholicorum  conditio  post  Leonis 
mortem,  referendum   est.    Successit 


d::  ha  e  re  si  iconoclastarum. 


Leoni  Constantinus  eius  filius  ,  qui 
Copronymus  est  appellatus,  eo  quod 
cnm  baptizaretur  adhibito  Immersio- 
nis  ritu  ,  sacrum  fontem  stercore 
foedavisset.  Cum  primum  Constan- 
tinus patri  suffectus  est,  catholicos 
sibi  valde  iratos  offendit,  qui  ex 
eiusdem  moribus  consiliisque  intel- 
ligebant,  quam  adverso  erga  catho- 
licam  religionem  esset  animo.  Hinc 
facile  Artabasdo  cognato  suo  fuit , 
qui  a  Constantino  defecerat ,  Con- 
stantinopoli  potiri,  et  ad  Imperium 
quoque  obrepere.  Sed  post  biennium 
Constantinus,  capto  Artabasdo  una 
cum  liberis  ,  et  una  simul  omnibus 
obcaecatis,  imperium  recuperavit , 
cum  magno  catholicorum  metu.  Ve- 
runi ille  comprimere  quodammodo 
virus  animi  sui  compulsus  est,  quan- 
diu  teterrimum  bellum  cum  Sarace- 
nis  perduravit.  Etenim  missos  a  Zac- 
caria Pontifìce  legatos  honorifice  ex- 
cepit,  duos  fundos  Ecclesiae  Romanae 
donavit,  atque  ita  demum  se  gerere 
visus  est ,  ut  consilium  mentemque 
mutasse  censeri  posset. 

Sed  haec  a  Constantino  non  pro- 
positi  mutatio ,   verum   formido  ex 
belli  periculis  concepta  extorquebant; 
etenim    devicit    ille  tandem,  ac  fu- 
gavit  Saracenos.  Ea  Victoria  parta, 
ut  se  metu  liberatum    sensit,  expe- 
ditum  etiam  se  existimavit  ad  reno- 
vandam   Imaginum    cultorum    vexa- 
tionem.    Quo    autem    posset    videri 
iuris  ordine  servato  agere,statuit  an- 
no 754  Concilium  oecumenicum  Con- 
stantinopoli  esse  habendum.  Quam- 
quam vero  ad  legitimam  oecumenicam 
Synodum  celebrandam    notum  esset 
requiri  generalem  Episcoporum  con- 
vocationem  Romani  Pontificis  aucto- 
ritate  faciendam,  Pontificis  Synodo 
praesidentiam ,  eiusque  confìrmatio- 
nera:  suam    tamen  Synodurn  Copro- 
nymus oecumenicam  esse  anirmavit, 
et  septimae  Synodi  oecumenicae  no- 
mine ab  eo  atque  ab  Iconoclastis  pas- 
sim illa  appellata  est,  licet  ad  Syn- 
odum, Orientis  tantum  Episcopi  ico- 
nodasticis  rebus  studentes,  non  con- 
sulto  Romano   Pontifìce,   atque   ab 

Imperatore  ipso  vocati  sint,  qui  Syn- 
odalibus  actionibus  interfuit. 

Iconoclastarum  haec  Synodus,  cui 
338  quidem  Episcopi,  quorum  nullus 
catholicus  erat,  interfuerunt,  habita 
est  partim  in  aede  Imperatoria,  quae 
erat  in  Asiae  litore  in  Constantino- 
polis  conspectu,  partim  in  ipsa  urbe, 
in  Basilica ,    quae  Blachernensis  di- 
cebatur  ,   et   cum    die  10  Februarii 
coepisset  ,    die  6  Augusti   anno  754 
absoluta  est.  Satis  apparet   ex  Con- 
silio ab  Imperatore  eiusque  asseclis 
suscepto  Synodum  istam  celebrandi, 
quid  in  ea  esset  decernendnm.  Quare 
etsi  Synodi  acta  interierint,  tum  ex 
scelestorum  hominum  proposito,  qui 
eam  habuerunt,  tum  ex  monumentis 
veteribus  ad  factum  istud  pertinen- 
tibus  colligitur,  in  ea  Synodo  haec 
gesta  fuisse.  Scilicet   in    definitione 
fìdei   Imaginum   cultum    delendum  , 
easque  evertendas  esse  decretum  est, 
et  gravissimae  poenae  sunt  iis  impo- 
sitae,  qui  non  obtemperassent.  Ana- 
thema   praeterea    contra   Imaginum 
cultores  omnes  pronuntiatum  est,  et 
singillatim    in   anathemate    ferendo 
nominati  sunt  Germanus  Patriarcha 
Constantinopolitanus,  Georgius  Cy- 
prius,  Ioannes  Damascenus  monachus 
presbyter ,  qui    in  Imaginum  sacra- 
rum  cultu  defendendo  constantiores 
se  ,    fortioresque    demonstraverant. 
Denique  Anastasio   Pseudo-Patriar- 
cha  Constantinopolitano  mortuo,  ab 
Imperatore  in  Synodo  suffectus    est 
Constantinus  monachus,  et  Sylaei  in 
Pamphylia  Episcopus,  homo  nequis- 
simus  et  Imaginum   sacrarum  aper- 
tissimus  hostis.  Synodo  absoluta  Im- 
perator  bellum  contra  catholicos  quo- 
dammodo instauravit.  Coram  se,  in 
media  urbeConstantinopolitana,  cum 
magno  apparatu  auctoritatis,  decre- 
tum Synodi  recitari  iussit,  illudque 
ad  omnes  Imperii  provincias  mitten- 
dum  curavit.  Tum  Imagines  sacrae 
generatim    confractae  ,    combustae  , 
contemptaeque  sunt,  praesertim  ope- 
ram  dante    nefario  Constantinopolis 
Pseudo-Patriarcha  Constantino.  Ve- 
rum magno  numero  catholici  resti- 

terunt,  et  quodvis  poenarum  genus 
pati  potius  voluerunt ,  quam  impio 
isti  decreto  morem  gerere.  In  ea 
autem  constantia  confirmati  sunt 
praecipue  Paulli  I  Romani  Pontificis 
auctoritate,  et  Patriarcharum  Orien- 
talium  exemplo,  qui  Copronymi  Syn- 
odo  numquamassentiri  voluerant.Im- 
perator  in  catholicos  crudelissimam 
egit  persequutionem,  praecipue  vero 
monachos  vexavit ,  quos  graviores 
existimabat  conatibus  suis  adversa- 
rios.  Eos,  quibus  copia  non  fuit  vel 
Romam,  vel  in  alia  tuta  loca  se  re- 
cipiendi,non  modo  contumeliis  atque 
aliis  poenis ,  sed  etiam  morte  mul- 
ctavit ,  interdicto  simul  monastico 
instituto ,  monasteriis ,  templis  mo- 
nachorum,  sacra  supellectili  incensis, 
aut  direptis,  aut  vastatis. 

Peculiarem  vero  laudis  mentionem 
meretur  inter  eos  Stephanus  mona- 
sterii  S.  Auxentii  praefectus ,  cuius 
constantiam  ,  atque  in  defendendo 
Imaginum  cultu  fortitudinem,  nullo 
artificio,  nullis  Episcoporum  Icono- 
clastarum  hortationibus ,  exilii  car- 
cerisque  squalore  frangere  Impera- 
tor  potuit  ,  atque  idcirco  ab  eo  die 
28  Novembris  767  extremo  supplicio 
mulctatus  fuit. 

Dici  vix  potest,  quanta  saevitia 
deinde  Constantinus  contra  sacrarum 
Imaginum  cultores  furere  progres- 
sus  sit,  praesertim,  quod  nonnullos 
ex  administris  suis  huic  cultui  clam 
devotos  compererit ,  quos  suppliciis 
exquisitis  ,  et  morte  affecit.  Invehi 
etiam  tunc  incepit  contra  Sanctos , 
eorumque  reliquias,  contra  Beatissi- 
mam  Virginem  ,  quam  homo  scele- 
ratissimus  palam  offendit.Per  eadem 
tempora  conatus  est  Pipinum  Fran- 
corum  Regem  in  erroneam  senten- 
tiam  suam  perducere.  Sed  legati  Co- 
pronymi coram  Romani  Pontificis 
legatis  confutati,  et  erroris  convicti 
sunt.  His  conatibus  reiiciendis  ac- 
eesserunt  Episcopi  Gallicani,  qui  con- 
ventui  Gentiliaco  praesentes  eandem 
sententiam  propugnarunt.  Accessit 
Stephanus  III  Rom.  Pontifex,  qui  in 
Concilio  Romae  habito  anno  769,  Co- 

pronymi  nefaria  Synodi  acta  resci- 
dit.  Dedit  tandem  scelerum  suorum 
poenas  iustissimas  Constantinus,  qui 
postquamEcclesiam  tantopere  vexas- 
set,  et  imperii  sui  provincias  catho- 
licorum  sanguine  replevisset,  ex  te- 
terrimo morbo ,  cuius  incredibilis 
acerbitas  explicari  vix  poterat,  tan- 
dem die  14  Septembris  anno  775  mor- 
tuus  est. 

Eo  sublato,  videbatur  Ecclesia  re- 
spirare, quod  Leo  IV  Copronymi  fì- 
lius  benevolum  se  ab  initio  catholi- 
cis  ,  et  in  Imaginum  sacrarum  cul- 
tum  propensum  ostenderet.  Verum 
non  multo  post  intellectum  est,  il- 
luni haec  ficte  agere.  Cum  enim  sub 
Irenis  uxoris  suae  pulvinari  duas 
imagines  sacras  fortuito  reperisset, 
vehementer  excanduit,  illam  consor- 
tio  ,  et  consuetudine  sua  privavit , 
atque  in  eos  graviter  animadvertit, 
quos  imagines  illas  Ireni  tradidisse 
intellexit.  Parabat  etiam  patris  sui 
facinora  renovare ,  sed  pestilentia 
correptus  an.  780  obiit,  atque  ita  no- 
vis  calamitatibusEcclesiam  liberavit. 

Quae  hactenus  perstrinximus  prae- 
cipua  continent  eorum  ,  quae  post 
ortam  haeresim  iconoclasticam  usque 
ad  Concilii  VII  Generalis  tempora 
evenerunt,  in  quo  Concilio  sacrarum 
Imaginum  cultus  vindicatus  est.  Hoc 
autem  fuse,  doctissimeque  inter  ce- 
teros  ,  a  Cardinali  Baronio  ,  Pagio, 
Natali  Alexandro  ,  Cardinali  Orsio 
pertractatur. 

Iam  vero  harum  rerum  expositio 
satis  per  se  demonstrat,  num  de  re 
parvi  momenti  ageretur,  et  num  tan- 
tus  iste  motus  imprudentiae  catho- 
licorum  ,  an  potius  Iconoclastarum 
nequitiae  tribui  debuerit.  Facile  in- 
telligitur  legitimum  Imaginum  sa- 
crarum cultum  ,  quem  Ecclesia  ca- 
ttolica profitetur,  nihil  superstitio- 
sum,  aut  quod  idololatriae  suspicio- 
nem  afferat ,  continere.  Is  cultus  ad 
observantiam  sanctis  exhibendam  , 
ad  pietatem  fovendam,  ad  virtutum 
exempla  fidelium  imitationi  propo- 
nenda,  est  opportunissimus.  Ageba- 
tur  de  cultu  ubique  in  Ecclesia  re- 

cepto,  cuius  eversionem  Iudaei  pri- 
mum,  tum  homines  improbi  machi- 
nabantur.  Romanorum  praesertim 
Pontificum  proprium  erat,  fìdeles  in 
Ecclesiae  doctrina  de  ea  re  confìr- 
mare  ,  eos  ab  errore  arcere ,  tradi- 
ta;)! iis  a  Domino  potestatem    coer- 


cendi  errorum  disseminatores  ,  ubi 
Ecclesiae  causa  id  postulat ,  exer- 
cere.  Haec  omnia  ex  adducta  su- 
perius  historia  exsistunt.  Reliquum 
est ,  ut  concedatur  ,  ipsam  factorum 
narrationem  ,  manifestar»  adversa- 
riorum  confutatio^em  suppeditare. 


CAPUT  LXXIV. 

DE  CONCILI!  Vi:  CEÀ^IIALIS   AD  SACRAS  IMAGINES  RESTITUENDAS  CELEBRAT10NE. 


Synodum  Episcoporum  Iconocla- 
starum  illegitimam,  sed  valde  nu- 
mero copiosam  ,  Constantini  Copro- 
nymi  iussu  habitam  esse,  superius 
tradidimus,  atque  illam  ab  Iconocla- 
stis  honorifico  Concilii  septimi  Ge- 
neralis  nomine  appellari  consuevis- 
se.  Loquamur  nunc  de  vero,  ac  le- 
gitimo  Concilio  septimo  Generali, 
quod  anno  787  habitum  fuit  ad  sa- 
crarum  Imaginum  restitutionem. 

Leo  IV  Imperatore  mortuo,  im- 
perialis  potestas  ad  eius  filium  Con- 
stantinum  devenerat.  Sed  cum  is  de- 
cennis  esset,  Irenes  illius  mater,  suo 
et  filii  nomine  imperio  praeesse  coe- 
pit.  Irenes  quidem  imaginum  sacra- 
rum  cultus  fuerat  perpetuo  studio- 
sa; ab  initio  tamen  suae  administra- 
tionis  reipublicae,  minime  pctuit  id 
omne  statim  efficere,  quod  eius  erga 
imagines  observantia  postulasse!. 
Piane  sentiens,  quam  difficilia  essent 
tempora,  eo  se  aliquandiu  continere 
debuit ,  ut  libertatem  omnibus  im- 
pertiretur  de  eo  cultu  loquendi  ac 
iudicandi  prò  arbitrio,  et  monacho- 
rum  etiam  insti tutum   amplectendi. 

Cum  vero  anno  784  Paullus,  qui 
Nicetae  Constantini  successori  in  pa- 
triarchatu  Constantinopolitano  suffe- 
ctus  fuerat,  in  morbum  incidisset, 
et  abdicans  patriarchatu  Constanti- 
nopolitano ,  ad  monasterium  confu- 
gisset ,  ac  praeterea  coram  Impera- 
tile et  Senatu  deplorans,  se  ali- 
quando  Iconoclastis  adhaesisse,  atque 
affbmans  necesse  esse  Synodum  oe- 
cumenicam  celebrari,  inter  istas  que- 
relas  suas  mortuus  esset,  Irenes  his 


excitata,  die  29  Augusti  ad  Hadria- 
num  I  Romanum  Pontificem  ,  qui 
tunc  Ecclesiae  praeerat,  se  conver- 
tit.  Exposito  in  suis  litteris  Consi- 
lio suo  de  Concilii  oecumenici  cele- 
bratione,  a  Pontifìce  petiit ,  ut  hoc 
fieret  ex  eius  auctoritate,  et  Conci- 
lio sive  per  seipsum,  sive  per  lega- 
tos  praeesset.  Praeter  istas  Irenis 
litteras  accepit  etiam  Hadrianus  epi- 
stolam  a  Tarasio,  qui  intimus  Im- 
peratoris  administer  fuerat,  quique 
invitus,  sed  ea  conditione,  ut  oecu- 
menica  Synodus  haberetur,  patriar- 
chalis  dignitatis  sibi  collatae  acce- 
ptationi  consenserat.  Is  igitur  missa 
ad  Hadrianum  fidei  suae  professio- 
ne, eundem  precabatur,  ut  Synodum 
habendam  indiceret. 

Hadrianus  his  litteris  respondens, 
in  ea  praesertim  epistola,  quae  die 
26  Octobris  anno  785  ad  Constanti- 
num,  et  Irenem  scripta  est,  senten- 
tiam  suam  patefecit,  assentiri  se  af- 
firmans,  ut  oecumenica  Synodus  ad 
restituendas  Imagines  sacras  cele- 
braretur  ,  de  qua  re  catholicae  Ec- 
clesiae doctrinam  explicavit ,  illud 
inter  cetera  animadvertens,  cultus 
istius  sanctitatem  argumento  gra- 
vissimo ex  traditione  Successorum 
D.  Petri  desumpto  confirmari.  Prae- 
terea concedens,  ut  oecumenica  Syn- 
odus haberi  posset,  conditionem  ad- 
iecit,  ut  antea  Synodi  adversus  sa- 
cras Imagines  habitae  abrogarentur, 
atque  ut  Imperator,  eius  Mater,  Pa- 
triarcha,  ac  Senatus  iuramento  pro- 
mitterent ,  se  Episcopis ,  et  Legatis 
Sedis  Apostolicae  libertatem  omnem 

tribù turos  esse  ad  dogma  catholicum 
aperte  propugnandum. 

Post  haec  Hadrianus  Legatos  suos 
Constantinopolim  misit  Petrum  Ar- 
chipresbyterum  S.  Petri,  et  Petrum 
Romani  monasterii  S.  Sabbae  Abba- 
tem,  qui  nomine  et  auctoritate  sua 
concilio  praeesse  debebant.  Eo  au- 
tem  tempore,  quo  Legati  Constanti- 
nopolim pervenerunt,  Episcopi  ma- 
gno numero ,  et  Legati  reliquorum 
Patriarcharum  eo  profecti  fuerant. 
Quare  cum  omnia  rite  peracta  esse 
viderentur,  quae  spectare  poterant 
ad  incipiendam  Concilii  celebratio- 
nem,  statutum  est,  ut  calendis  sex- 
tilibus  anni  786  illud  inchoari  debe- 
ret,  prout  revera  Constantinopoli  in 
Basilica  SS.Apostolorum  fieri  coepit. 

Verum  cum  haec  evenirent,  Epi- 
scopi Iconoclastae,  qui  intelligebant, 
eorum  factioni  ex  istius  concilii  ce- 
lebratione  extremam  perniciem  im- 
minere,  milites  praesidiarios  in  urbe 
Regia  commorantes,  qui  Constantini 
Copronymi  erroribus  erant  infecti, 
facile  excitaverunt.  Hi  autem  ad  Ba- 
silicam,  in  quam  Episcopi  convene- 
rant,  se  contulerunt,  et  gladiis  in- 
tentatis,  summa  audacia  minati  sunt, 
eos  saluti  suae  non  consulturos ,  si 
decreta  contra  Imagines  antea  lata 
obrogare  voluissent.  Timuit  Irenes, 
ne  si  eo  tempore  his  militibus  acrior 
resistentia  opponeretur,  gravius  ali- 
quod  malum  oboriri  posset.  Pruden- 
tissimum  ergo  esse  iudicavit  ,  ut 
concilium  tunc  dimitteretur;  quam- 
obrem  Episcopi  plerique  Constantino- 
poli discesserunt,Legati  vero  Romani 
Pontifìcis  in  Siciliam  se  contulerunt. 

Brevis  tamen  fuit  Iconoclastarum 
ob  Concilii  dimissionem  gratulatio. 
Illi  quidem  sibi  in  animum  induxe- 
rant  fore,  ut  diu  iste  rerum  status 
perduraret,  eo  quod  scirent,  milites 
praesidiarios  Iconoclasticae  factioni 
addictos  ,  et  tumultuosos  esse  ;  ac 
simul  animo  reputarent,  militari  hoc 
praesidio  se  consequuturos  esse ,  ut 
Episcopi  iterum  ad  concilium  haben- 
dum  convenire  non  possent.  Sed  eo- 
rum  ppem    frustrata    est  singularis 


in  ilio  negotio  gerendo  Irenis  pru- 
dentia.  Nam  primum  misso  Staura- 
cio  Patricio ,  et  publici  cursus  Lo- 
gotheta  in  Thraciam  ad  legiones  ibi 
considentes,  duces  omnes  sibi  devin- 
xit  ,  atque  in  consilium  suum  con- 
iunxit,  ut  curarent  milites  Iconocla- 
sticos  ab  urbe  Regia  pelli  ;  deinde 
simulata  contra  Saracenos  expedi- 
tione,  effecit,  ut  milites  praesidiarii 
Constantinopoli  educerentur ,  dum 
legiones  illae  mox  memoratae ,  Im- 
peratrici obtemperaturae  urbem  oc- 
cuparunt.  Hoc  autem  facto,  cum  mi- 
lites tumultui  dediti  ad  certuni  lo- 
cum  pervenissent ,  ignominiose  ab 
exercitu  dimissi ,  et  domum  redire 
coacti  sunt. 

His  rebus  feliciter  gestis,  et  re- 
liqu/:s  omnibus  recte  comparatis, 
quae  felicem  negotii  exitum  certo 
sponderent  ,  Episcopi  undique  Ni- 
caeam  Bjthiniae  convocati  fuerunt , 
quo  etiam  Pontifìcis  Romani  Legati 
ex  Sicilia  profecti  sunt  ,  et  ceteri 
Patriarcharum  Orientalium  Legati 
se  contulerunt.  Concilio  autem  prae- 
ter  Legatos ,  ac  Tarasium  Patriar- 
cham  Constantinopolitanum ,  plures- 
que  monachos,  interfuerunt  Episcopi 
tercenti  quinquaginta,  vel  tercenti 
septuaginta  septem.  Venerunt  etiam 
ad  Sjnodum  duo  Imperatoris  admi- 
nistri,  qui  eo  missi  fuerunt,  ut  tran- 
quillitati  et  quieti  consulerent.  Ha- 
beri  Synodus  coepit  die  24  septem- 
bris  anno  787  ,  et  post  septem  ses- 
siones  Nicaeae  habitas ,  octava  et 
postrema  sessio,  ut  Irenes ,  eiusque 
fìlius  Constantinus  adesse  possent, 
die  23  Octobris  Constantinopoli  ha- 
bita  est.  Praefuerunt  perpetuo  Ro- 
mani Pontifìcis  Legati;  omnia  rite, 
et  secundum  canones  gesta  sunt;  re- 
ligionis  causa  propugnata,  et  Eccle- 
siae  doctrina  de  lmaginibus  confìr- 
mata  est.  Petita  fuit  a  Romano  Pon- 
tifice ,  eorum  ,  quae  decreta  sunt, 
confìrmatio  per  epistolam,  quam  Ha- 
driano  Concilii  nomine  Tarasius  scri- 
psit.  Sedem  Apostolicam  vero  aucto- 
ritate sua  Concilium  probasse  in  po- 
sterum  videbimus. 


DE   CONCILII  VII  GENERALIS    AD    SAORAS   IMAGINES  ETC. 


337 


Reoensebimus  .tamen  breviter  re- 
rum in  Synodo  gestarum  summam. 
In  prima  actione  Tarasius  linguae 
graecae  peritissimus  orationem  ha- 
buit  de  Concilii  celebrandi  causa,  et 
opportunitate.  Hac  recitata  oratione 
post  lectas  Augustorum  litteras  ad 
Concilium  datas ,  causa  lapsorum 
Episcoporum  ,  qui  conciliabulo  Co- 
pronymi  subscripserant ,  in  utram- 
que  partem  est  perpensa.  Restitutis 
quibusdam,  eiurata  haeresi,  in  sedes 
suas  ,  causa  eorum ,  qui  diutius  ac 
pertinacius  haeresi  adhaeserant ,  in 
aliam  sessionem  dilata  est.  In  secun- 
da,  tamquam  reus  adducitur  in  Con- 
cilium G-regorius  Neocaesareensis 
Episcopus,  Iconoclastarum  coryphae- 
us ,  et  conciliabuli  praedicti  veluti 
praeses.  Rogat  veniam  et  gratiam, 
sed  reiicitur  in  sequentem  actionem. 
Leguntur  Hadriani  Papae  epistolae 
ad  Augustos,  et  ad  Tarasi um ,  qui- 
bus  honorifìce  a  Concilio  acclamatur, 
et  subscribitur. 

In  tertia  actione  Gregorius  Neo- 
caesareensis, et  alii  Episcopi  de  cri- 
minibus  suis  dolentes  ,  sedibus  suis 
restituuntur.  Tarasii  litterae  legun- 
tur ad  Patriarchas  scriptae,  quibus 
eos  ad  Synodum  invitaverat,  et  pa- 
triarcharum  ad  Tarasium  responsio- 
nes,  quibus  ob  barbarorum  tyranni- 
dem  ,  se  ad  Synodum  venire  non 
potuisse  testabantur ,  neque  absen- 
tiam  suam  obfuturam  asserebant,  ne 
Synodus  oecumenica  esset,  quod  pro- 
barunt  sextae  Synodi  exemplo  ,  a 
qua  Alexandrinus,  et  Hierosolymita- 
nus  Patriarcha  aberant;  cetera  enim 
suppleri  potuisse  Romani  Pontificis 
auctoritate.  In  quarta  Sacrae  Scri- 
pturae,  et  Patrum  testimoniis  osten- 
ditur  usus  et  veneratio  sacrarum 
Imaginum  iam  inde  a  primaeva  Ec- 
clesiae  aetate  recepta,  et  traditione 
continua  propagata.  Tum  lectis  Gre- 
gorii  Pont,  ad  S.  Germanum,  atque 
huius  ad  plures  Episcopos  litteris, 
in  Iconoclastas  a  Concilio  pronun- 
tiatum  est  anathema ,  atque  edita 
fìdei  professio,  cui  primo  loco  ante 
Tarasium  ipsum,  subscripserunt  Ro- 

Tom.  I. 


mani  Pontificis  Legati.  In  quinta 
demonstratum  est,  impium  de  abo- 
lendis  sacris  Imaginibus  dogma,  ab 
Haereticis,  Iudaeis,  etSaracenis  hau- 
stum  fuisse.  Concilium  defìnivit  et- 
iam  ,  angelos  quoque  depingi  posse. 
Dum  hoc  afflrmavit  Concilium,  mi- 
nime probavit  Ioannis  Thessaloni- 
censis  sententiam,  qui  Angelos  cor- 
poreos  esse  dixerat;  immo  actione  4 
Concilium  expresse  dixit  angelos 
incorporales.  Quare  rursus  praeeun- 
tibus  Legatis  Apostolicae  Sedis  edi- 
tum  est  decretum  de  restituendis  sa- 
cris Imaginibus  ,  renovatumque  in 
Iconoclastas  anathema. 

In  actione  6  perlecta  pseudo-Syn- 
odus  Constantinopolitana  sub  Con- 
stantino  Copronymo  coacta  ,  eaque 
per  singula  capita  confutata  est.  Ad 
Synodum  illam  reiiciendam  ostensum 
est,  nullum  Episcoporum  conventum 
mereri  nomen  oecumenicae  Synodi, 
si  defuerit  R.  Pontificis  confirmatio- 
nis  auctoritas.  Praeterea  confutatum 
est  in  ter  alia  ,  quod  Iconoclastae 
SS.  Eucharistiae  sacramentum  ima- 
ginem  vocassent  in  sua  pseudo-syn- 
odo,  cum  alioquin  veritatem  Corpo- 
ris  et  Sanguinis  Christi  in  sacra- 
mento confiterentur,  ut  dissertatione 
si  ligulari  probat  Natalis  Alexander. 
Actione  7  tertio  idus  octobris  habita, 
condita  est  fìdei  defìnitio,  qua  6  Con- 
cilia oecumenica  recepta  sunt  et  con- 
firmata.  Deinde  statutum  sacras  Ima- 
gines  in  templis  esse  còllocandas. 
Tandem  conclusum  per  haec  verba: 
«  Quanto  enim  frequentius  per  imagi- 
»  nalem  formationein  videntur,  tan- 
»  to  qui  has  contemplantur  alacrius 
»  eriguntur  ad  prototyporum  memo- 
»  riam,  et  desiderium,  et  ad  honora- 
»  riam  bis  adorationem  tribuendam, 
»  non  tamen  ad  veram  latriam,  quae 
»  solam  divinam  naturam  decet,  im- 
»  pertiendam;  ita  ut  istis  sicut  figu- 
»  rae  pretiosae  ,  ac  vivifìcae  cruci, 
»  et  sanctis  evangeliis  et  reliquiis,  sa- 
»  cris  monumentis  ,  incensorum  et 
»  luminum  oblatio  exhibeatur,  quem- 
»  admodum  et  antiquis  piae  consue- 
»  tudi nis  erat.  » 

Oum  Coiicilium  Vllhabendum  erat, 
Hadrianum  I  R.  P.  ad  Imperatores, 
et  ad  Tarasium  Constantinopolita- 
num  Episcopum  litteras  scripsisse 
vidimus,  iisque  veram  de  sacra  rum 
Iraaginum  cultu  doctrinam  Pontifi- 
cem  exposuisse.  Eas  litteras  ante- 
quam  a  Concilio  reciperentur,  synodi- 
ce  examinatas  esse  contenderat  Au- 
ctor  defensionis  declarationis  Cleri 
Gallicani  anni  1682  part.  3  lib.  7 
e.  30  et  seq.  eique  responderat  Car- 
dinalis  Iosephus  Augustinus  Orsius 
tom.  1  part.  2  cap.  3  lib.  1  art.  1 
operis  de  ìrreformabìlì  Romani  Pon- 
tifìcis  iudicio  in  definiendis  fidei 
controversiis.  Cardinali  Orsio  re- 
spondendum  existimavit  Cardinalis 
de  la  Luzerne  in  opere  Parisiis  edi- 
to anno  1821,  de  eadem  Cleri  Gal- 
licani declaratione  parte  3  cap.  18, 
quo  loco,  quemadmodum  fecerat  cum 
de  litteris  Catlestini  I  ad  Synodum 
Ephesinam  primara,  et  de  Leonis  Ma- 
gni epistola  ad  Flavianum  Constanti- 
nopolitanum  Episcopum  actum  est, 
in  quas  iuridicum  examen  institutum 
esse  a  Conciliis  contenderat ,  ita  et- 
iam  actum  fuisse  ait  erga  Hadriani  I 
litteras  in  Concilio  VII  Generali. 

Memoratus  auctor  ut  vere  scri- 
ptum esse  demonstret  ab  Defensore 
declarationis  Cleri  Gallicani,  litteras 
Hadriani  in  septima  Synodo  fuisse 
examini  subiectas ,  adducit  verba, 
qui  bus  usi  sunt  Legati  Sedis  Apo- 
stolicae  act.  2  cum  Patriarcham  Ta- 
rasium rogaverunt  post  lectas  eas 
litteras,  utrum  iisdem  assentiretur. 
«  Dicat  nobis  sanctissimus  Patriar- 
»  cha  Tarasius  Constantinopolitanae 
»  urbis  Episcopus,  si  consentiat  lit- 
»  teris  Ssmi  Papae  Senioris  Romae.» 
Contendit  deinde  ex  Tarasii  respon- 
so patere,  eum  non  existimasse  Ha- 
driani litteras  in  se  ipsis  habere  vim 
cogendi  absolutapr^  quae  profìcisce- 


retur  exPontificis  ipsius  personae  au- 
ctoritate,  sed  quae  manaret  ex  aucto- 
ritate  Romanae  Ecclesiae,  neque  eum 
loqui  de  Pontificis  infallibilitate  in 
controversiis  fidei  dirimendis,  sed  de 
fidei  indefectibilitate,  quae  in  D.  Petri 
Successorum  serie  semper  futura  est. 
«  SS.  Paulus  Apostolùs  (inquit  Ta- 
»rasius),  qui  illustratus  est  lumine 
»  Christi,  et  genuit  nos  per  evange- 
»  lium,  cum  Romanis  scriberet  appro- 
»  bans  studium  sincerae  fidei  eorum, 
»  quam  in  Christum  verum  Deum  ha- 
»  bebant,  sic  ait:  Fides  vestra  annun- 
»  tiatur  in  universo  mundo.  Hoc  te- 
»  stimonium  sequi  necessariumest,  et 
»  inconsulte  agit,  qui  huic  conatur 
»  resistere.  Unde  Hadrianus  Praesul 
»  Senioris  Romae  cum  esset  parti- 
»  ceps  eorum,  qui  praedicto  testimo- 
»  nio  muniri  meruerunt,  scripsit  ex- 
»  presse,  et  veraciter  piis  Imperato- 
»  ribusnostris,  atque  ad  humilitatem 
»  nostrana,  affirmans,  bene  ac  optime 
»  se  habere  antiquam  traditionem 
»  Ecclesiae  Catholicae.  Nam  et  ipsi 
»  nos  scrutantes  Scripturas,  et  syl- 
»  logistice  approbando  rimati  sumus, 
»  sic  quod  confessi  sumus ,  confìte- 
»  mur  et  confitebimur,  consonamus, 
»  et  vim  litterarum  confirmamus,  at- 
»  que  permanebimus  in  significatione 
»  litterarum  quae  lectae  sunt,  imagi- 
»  natas  descriptiones  suscipientes  se- 
»  cundum  antiquam  patrum  nostro- 
»  rum  traditionem.» Praeterea  idem 
scriptor  ait,  Legatos  qui  concilio  ad- 
erant,  atque  ipsam  Sedem  Apostoli- 
cam  per  ea  tempora  existimasse  Con- 
cilium  ius  habere  examinandi  Ro- 
manorum  Pontificum  dogmaticas  lit- 
teras. Etenim  postquam  statutum  es- 
set Hadriani  litteris  assentiri,  Le- 
gati act.  2  ita  loquuti  sunt:  «  Dicat 
»  nobis  Sancta  Synodus  si  admittat 
»  litteras  Papae  Senioris  Romae,  an 
»  non.  Sancta  Synodus  dixit:  Seaui- 

»  mur,  et  suscipimus,  et admittimus.» 
Per  ea  autem  verba  an  non,  signi- 
ficar! putat  scriptor,  de  quo  loqui- 
mur,  Concilium  non  existimasse  epi- 
stolas  Hadriani  irreformabile  decre- 
timi continere. 

Haec  sunt  praecipua  quae  memo- 
ratus  auctor  adducit,  ut  sententiam 
suam  propugnet.  Verum  est  facile  ei- 
dem respondere,  atque  ostendere  fal- 
sum  esse,istas  Hadriani  litteras  ante- 
quam  reciperentur,  a  Sy nodo  VII  exa- 
mini  subiectas  fuisse.  Ut  brevi  tamen 
rem  efficiamus,  testis  est  primo  loco 
ipse  Tarasius,  quid  egerit  VII  Syn- 
odus  cum  allatae  sunt  Hadriani  lit- 
terae.  In  epistola  enim  ad  Hadria- 
num  habet:  «Quum  omnes  sedissemus, 
»  caput  fecimus  Ohristum.  Iacebat 
»  enim  in  Sancta  Sede  Evangelium 
»  sanctum  etc.  Et  cum  perlatae  pri- 
»  mitus  Vestrae  Fraternae  Sanctita- 
»  tis  litterae  legerentur,  communi 
»  considebamus  corona,  spiritualibus 
»  eduliis  tamquam  in  regalibus  coenis 
»  fruentes,  quae  Christus  per  litteras 
»  tuas  epulantibus  praeparabat,  et  sic- 
»  ut  oculus,  totum  corpus  rectitudi- 
»  nisetveritatis  semitam  ostendebas. 
»  Sic  ergo  dirupta  membra  in  unum 
»  conveniebant ,  sic  vera  constantia 
»  confìrmabatur ,  sic  catholica  Ee- 
»  desia  unitatem  recipiebat.  »  Haec 
autem  Tarasii  verba,  ut  apparet,  sunt 
eiusmodi ,  ut  nihil  aliud  ostendant, 
nisi  cum  summo  observantiae  testi- 
monio a  Synodi  Patribus  Hadriani 
litteras  acceptas  esse,  et  Hadrianum 
ipsum  ibi  habitum  fuisse  tamquam 
omnium  Christianorum  magistrum. 

Praeterea  agendi  ratio,  qua  Syn- 
odus  VII  usa  est,  perspicue  demon- 
strat,  Patribus  illius  Synodi,  ne  in 
mentem  quidem  venisse  ,  antequam 
litterae  Hadriani  probarentur,  in  eas- 
dem  examen  instituere.  Etenim  Syn- 
odi Patres,  quae  Hadrianus  iusserat, 
servanda  omnino  esse  statuerunt  vel 
ab  ipso  Concilii  initio.  Nam  Hadriani 
litterae  continebant  doctrinam  de  sa- 
crarum  Imaginum  cultu  certissimam 
esse,  et  Ecclesiae  propriam.  Eodem 
autem  modo  Episcopi  ,  qui  Concilio 


interfuerunt,  sentire  se  de  eo  cultu 
semper  ostenderunt.  Nulla  praeterea 
in  Hadriani  litteras  instituta  quae- 
stione,  quae  Pontifex  iusserat  in  lit- 
teris  suis,  implenda  curarunt. 

Etenim  Hadrianus  ipse  in  litteris 
ad  Tarasium  iussit ,  ut  antequam 
Concilium  celebraretur,  pseudo-Syn- 
odus  Copronymi  damnaretur.  «  Pseu- 
»  do-Synodus  illa  quae  sine  Aposto- 
»  lica  Sede,  inordinate,  et  insyllogi- 
»  stice  facta  est  adversus  venerabi- 
»  lium  patrum  traditionem  ,  contra 
»  divinas  imagines ,  anathematize- 
»  tur.  »  Aperte  quoque  declaravit  ne- 
minem  fruì  posse  Sedis  Apostolicae 
communione,  nisi  fìdem  ab  ea  pro- 
positam  amplecteretur:  Iconoclasta- 
rum  denique  sententiam  maligno- 
rurn,  et  haereticorum  errorem  vo- 
'cavit.  Haec  Hadrianus.  Patres  autem 
Synodi  in  omnibus  Hadriani  iussa  se- 
quuti  sunt.  Nam  prima  actione  quae- 
situm  est,  qua  ratione  Episcopi  Ico- 
noclastae  recipiendi  essent ,  et  sta- 
tutum  est,  ut  non  aliter  reciperen- 
tur, quam  ut  haeretici,  aut  ab  hae- 
resi  revertentes;  iussiquesunt  plnres 
anathematismos  in  suos  errores ,  et 
pseudo-Synodum  Copronymi  profer- 
re.  lei  patet  ex  confessione  fidei  Ba- 
sini Ancyrani ,  quae  prima  actione 
lecta  est,  ubi  sic  ait:  «  Proiicio,  et 
»  anathematizo  ex  tota  anima  ,  et 
»  mente  Synodum,  quae  ex  stolidi— 
»  tate,  et  dementia  congregata  est, 
»  et  septima  Synodus  nominata.  »  Et 
postea:  «  Christianorum  calumniato- 
»  ribus,  idest  Imaginum  confractori- 
»  bus  anathema.  »  Similis  est  profes- 
sio  fidei ,  quae  in  eaclem  actione  a 
Theodosio  Ammorii  Episcopo  oblata 
est:  «  His,  qui  non  adorant  venera- 
»  biles  icones  ,  anathema  ....  His, 
»  qui  ambigui  sunt,  et  non  ex  ani- 
»  tuo  fatentur  se  sacras  Imagines  ve- 
»  nerari,  anathema.  »  Haec  ostendunt 
Iconoclastas  prò  haereticis  habitos,  et 
coactos  fuisse  proprios  errores  veluti 
haereticos  abiicere  ,  et  detestari , 
Ecclesiaeque  dogma  de  culto  sacra- 
rum  Imaginum  suscipere  velut  ad 
fìdem    pertinens  ,    et    illis    omnibus 

anathema  dicere,  qui  aliquando  ab 
hac  fide  discederent.  At  gesta  sunt 
haec  antequam  ullum  a  Synodo  hac 
de  re  insti tueretur  examen.  Itaque 
Patres  non  solum  examini  subiicien- 
dam  esse  Hadriani  epistolam  non 
existimarunt,  veruni  etiam  in  omni- 
bus eius  iussa  sequuti  sunt,  et  hae- 
reticos  eos  habuerunt,  qui  doctri- 
nam  ab  eo  expositam  non  amplecte- 
rentur. 

Itaque  cum  haec  ita  se  habeant , 
quis  est,  qui  non  videat  levia  esse, 
quae  opposita  sunt?  Nam  si  Legati 
Pontificii  primum  Tarasium,  deinde 
Patres  reliquos  interrogaverunt,  an 
susciperent  epistolam  Hadriani  ,  id 
eo  tantum  fine  fecerunt ,  ut  omnes 
qui  Synodo  aderant  ,  veram  hanc 
esse  fìdem  faterentur  ,  atque  etiam 
ut  solemni  Synodi  iudicio  ea  con- 
fìrmarentur  ,  quae  antea  certa  ,  ac 
rata  erant,  ut  vel  ex  ipsius  Synodi 
agendi  ratione  constat.  Nec  vero  ma- 
ioris  est  momenti,  quod  Tarasius,  et 
postea  Synodus  Legatis  Pontifìciis 
respondit,  se,  nempe,  accipere,  et 
probare  quae  a  Romano  Pontifìce 
scripta  erant.  Tarasius  enim  in  ver- 
bis  ipsis,  quae  superius  aliata  sunt, 
duplicem  affert  rationem ,  ob  quam 
Hadriani  epistolae  adhaerere  neces- 
sari um  esse  ait;  quarum  prior  ex 
auctoritate  Romanae  Ecclesiae  pete- 
batur,  cuius  fìdem  Paullus  Apostolus 
commendaverat ,  cuius  et  testimo- 
nium  necessario  sequendum  Tarasius 
pronuntiat.  Itaque  ne  Paullo  contra- 
fìicat,  et  illius  testimonio  resistat , 
Ecclesiae  Romanae  fìdem  abHadriano 
expositam  se  amplecti  profìtetur , 
quae  verba  eum  ostendunt  a  mente 
ad  versariorum  longe  abhorruisse.  Al- 
teranti rationem  ex  eo  Tarasius  de- 
sumpsit ,  quod  ipse  Scripturas  ,  et 
Patrum  dieta  scrutatus  esset,  quam 
addit  rationem  non  quod  de  aucto- 
ritate Pontificis  dubitaret ,  sed  ut 
ostenderet  fìdem  suam  rationabilem 
esse,  et  ut  omnem  ansam  Iconocla- 
stis  detraheret  querendi ,  se  nullo 
praemisso  examine  damnatos  fuisse. 

Quod  si  valeretillud  argumentum, 


CAPUT    LXXY. 


quod  ex  Tarasii  responsione  desu- 
mitur  ad  Romanorum  Pontificum 
infallibilitatem  denegandam,  eadem 
prorsus  ratione  ostendi  posset,  Ta- 
rasium licere  putavisse  de  re  defi- 
nita a  Concilio  oecumenico  dubitare. 
Etenim  act.  2  epistolae  Hadriani  sub- 
scriptum est,  et  anathema  in  hae- 
reticos  dictum  ;  et  tamen  actione  4 
Tarasius  Synodo  persuasit,  ut  sacro- 
rum  librorum,  et  veterum  patrum 
testimonia  in  medium  proferrentur, 
quibus  errores  iam  damnatos  repu- 
gnare ostenderetur,  quod  alio  spe- 
ctare  non  poterat,  quam  ad  amplio- 
rem  veritatis  iam  cognitae  declara- 
tionem,  ut  ex  ipsis  Tarasii  verbis 
patet.  «  Per  antecedentes  proximas 
»  actiones,  ait,  flatu  Domini  nos  do- 
»  cente....  quia  veritatem  meditatum 
»  est  guttur  nostrum,  qui  litteris  , 
»  quae  lectae  sunt,  ss.  virorum  Oc- 
»  cidentis,  et  Orientis  concordes  af- 
»  fecti  sumus.  »  Itaque  non  dubita- 
bat  de  veritate  eorum  dogmatum , 
quae  antea  exposita  fuerant.  Quid 
ergo  sibi  voluit  cum  petiit,  ut  Sa- 
crarum  Scripturarum ,  et  Patrum 
loca  in  medium  proferrentur  ?  Se- 
ipsum  Tarasius  explicavit:  «:  Ut  ex 
»  ipsis  haurientes  potemus  singuli 
»  gregem  nobis  commissum.  Taliter 
»  in  omnem  terram  exibit  sonus  no- 
»  ster  ,  et  in  fines  terrae  verborum 
»  virtus  nostrorum.  » 

Praeter  ista  ,  quae  hactenus  ani- 
madvertimus ,  illud  etiam  adiungi 
iure  potest  ,  nullo  modo  apparere  , 
quanam  ratione  memoratus  scriptor 
sententiam  suam  probare  possit  ex 
Tarasii  testimonio  a  se  adducto.  Et- 
enim quaestio  ,  quam  ipse  scriptor 
pertractat,  in  eo  versatur,  ut  osten- 
dat,  Hadriani  litteras,  antequam  iis 
Episcopi  Nicaenae  II  Synodi  adhae- 
rerent,  examini  iuridico  fuisse  sub- 
iectas,  adhaesionem  vero  istam,  Epi- 
scoporum  examine  peracto,  habitam 
fuisse.  Iam  vero  etiamsi  concedi  vel- 
let,  id  quod  ex  Tarasii  verbis  mi- 
nime colligitur,  Tarasium  affìrmasse, 
assentiri  oportere  litteris  Hadriani, 
tantummodo   eo   quod   indefectibilis 

Christi  fides  sit  in  Romanorum  Pon- 
tifìcum  successione,  non  autem  quod 
infallibilia  sint  quocumque  tempore 
cuiuslibet  Romani  Pontifìcis  iudicia 
in  controversiis  fìdei  morumque  di- 
rimendis;  ex  hoc  tamen  numquam 
sequeretur,  adductum  Tarasii  testi- 
monium  ostendere,  in  Hadriani  lit- 
teras  de  Iconoclastica  causa,  examen 
in  Concilio  institutum  esse.  Etenim 
si  testimonium  illud  accurate  perpen- 
datur,  hoc  unum  perstringit,  scili— 
cet ,  litteris  illis  assentiri  necesse 
esse  ,  eo  quod  talia  responsa  sint 
eiusmodi,  ut  r;ii*u  (.ubio  veram  Chri- 


sti fìdem  contineant.  Quod  si  vero 
testimonium  illud  Tarasii  in  ora- 
tione  ad  Synodum  consideretur  una 
cum  alio  eiusdem  Episcopi  testimo- 
nio a  nobis  allato  ex  epistola  ab 
eo  scripta  ad  Hadrianum,  luce  cla- 
rius  omnibus  erit,  Tarasii  mentem 
sempef  fuisse,  litteras  Hadriani  per 
se  ipsas  continere  irretractabile,  et 
errori  minime«.obnoxium  in  ea  causa 
iudicium.  Restat  igitur,  ut  conclu- 
damus,  scriptorem  ,  quem  memini- 
mus  ,  ex  Concilii  septimi  Generalis 
facto  sententiam  suam  de  ista  re 
probare  prorsus  non  posse. 


CAPUT  LXXVI. 


DE   US,   QUAE   POST   ABSOLUTAM   SEPTIMAM   SYNODUM    GENERALE», 
CIRCA   CONTROVERSIAM   DE   SACRIS   IMAGFNIBUS    EVENERUiNT. 


Cum  Synodicam  iam  superius  me- 
moratami Tarasius  ad  Hadrianum 
Pontificem  epistolam  scripsisset,  ac- 
cepit  Pontifex  etiam  ab  Imperatore 
litteras  per  legatos  suos ,  et  acta 
Synodi  septimae,  quorum  confìrma- 
tio  petebatur.  Hadrianus  ea  acta  la- 
tine reddi,  et  in  bibliotheca  Ponti- 
ficia condì  iussit.  Contigit  vero ,  ut 
qui  faciendam  actorum  versionem  la- 
tinam  suscepit,  sententiam  actorum 
non  accurata,  sed  prorsus  depravata 
ratione  reddiderit  :  ex  quo  factum 
est,  ut  Anastasius  Bibliothecarius  in 
posterum  novam  eorundem  latinam 
versionem  emendatiorem  faciendam 
curaverit.  Responsum  interea  de  pe- 
tita  Concilii  septimi  confìrmatione 
Hadrianus  distulit ,  quod  aliquanto 
posterius  datum  est. 

Existimavitenim  opportunum  esse 
versionem  illam  actorum  latinam  an- 
tea  in  Galliam  praesertim  mitti , 
atque  ab  Episcopis  Gallkanis  con- 
siderar! quae  Nicaeae  decreta  fue- 
rant.  Nam  sciebat,  Caroli  Magni  pa- 
trocinio, in  Gallia  praesertim  homi- 
nes  peritos  reperirà,  atque  ibi  quan- 
tum tempera  patiebantur,  studia  flo- 
rere.  Verr,m  consili um  hoc  ab  Ha- 
driano  initum  non  levis   deinde  ne- 


gotii  pertractandi  causa  fuit.  Etenim 
Episcopi  Gallicani  cum  erroneam  il- 
lam versionem  accepissent  ,  valde 
commoti  sunt.  Existimantes  enim  , 
id  actum  esse  Nicaeae,  quod  versio 
actorum  Synodi  Nicaenae  in  Galliam 
missa  continebant,  arbitrati  fuerunt 
Episcopos,  qui  Concilio  interfuerant, 
in  decretis  suis  errasse  ,  et  circa 
cultum  Imaginibus  sacris  tribuen- 
dum  absonam  adoctrina  EcclesiaeCa- 
tholicae  sententiam  tradidisse.  Quare 
circa  annum  790  opus  editum  est , 
quod  cum  Caroli  Magni  nomine  in- 
scriptum esset,  et  quatuor  libros  con- 
tineret,  librorum  Carolinorum  ap- 
pellatione  usurpatur.  Illorum  autem 
librorum  auctor  vehementer  indi- 
gnatus  ob  ea,  quae  in  versione  la- 
tina actorum  septimae  Synodi  lege- 
rat,  de  ipsa  Nicaena  Synodo  detra- 
xit.  Praeter  haec  cum  anno  794  con- 
cilium  Francofordiense  haberetur , 
atque  ad  illud  magno  numero  Epi- 
scopi ex  Gallia  Germaniaque  venis- 
sent,  in  eo  decretum  a  Nicaena  Syn- 
odo conditum  de  Imaginum  sacra- 
rum  cultu,  prout  in  versione  latina 
habetur,  condemnaverunt. 

Ex  his,  quae  contra  septimam  Syn- 
odum in  libris  Carolinis  aut  a  Concilio 

Francofordiensi  scripta ,  et  decreta 
sunt,  occasio  sponte  sua  nascitur  il- 
lius  Synodi  auctoritatem  defendendi. 
Id  autem  agendo  demonstrabitur  , 
neque  librorum  Carolinorum  aucto- 
rem,  neque  Episcopos,  qui  tanto  nu- 
mero Concilio  Francofordiensi  inter- 
fuerunt,  ab  Ecclesiae  sententia  circa 
Imaginum  sacrarum  cultum  discre- 
passe. 

Non  est  necesse  immorari  in  ar- 
gumentis  afferendis,  quibus  efficitur 
libros  Carolinos  Caroli  Magni  aetate 
scriptos  esse,  et  nullo  modo  tribui 
eos  posse  vel  Iconoclastae  illorum 
temporum,  vel  alicui  homini  haere- 
tico  temporum  recentiorum,  qui  Ca- 
rolo Magno  illos  adscripserit ,  quo 
suos  contra  Imagines  sacras  errores, 
illius  nominis,  et  aetatis  auctoritate 
tueretur.  Ut  enim  ceteros  praeter- 
eam,  Petavium,  Pagium  ,  Trombel- 
lium ,  aliosque ,  satis  est  consulere 
Natalis  Alexandri  dissertationem  sex- 
tam  in  histqriam  Ecclesiasticam 
saeculi  octavi ,  quae  est  de  sacris 
Imaginibus  contra  veteres  et  recen- 
tiores  Iconomachos ,  ac  praesertim 
contra  Ioannem  Dallaeum  Calvini- 
stam.  In  ea  dissertatione  §.5  et  seq. 
Natalis  Alexander  omnia  erudite  per- 
stringit  argumenta  ,  quae  id  ,  quod 
dicimus,  prorsus  evincunt.  Certum 
est  enim  plura  in  iis  libris  esse  , 
quae  cum  sententiis  veterum  Icono- 
clastarum,  aut  haereticorum  saeculi 
decimi  sexti ,  ac  posteriorum  tem- 
porum componi  non  possunt,  immo  iis 
manifeste  repugnant.  Certum  est  ae- 
tatis ipsius  Caroli  Magni  scriptores 
gravissimos  illud  opus  commemo- 
rasse, ipsiusque  Hadriani  I  Pontificia 
testimonio  demonstrari,  illos  libros 
ad  Pontificem  Caroli  Magni  iussu 
missos  esse. 

Loquamur  potius  de  librorum  isto- 
rum  sententia,  et  rationes  explice- 
mus,  quamobrem  factum  sit,  ut  Epi- 
scopi, qui  Concilii  Francofordiensis 
participes  fuerunt,  de  decreto  a  Ni- 
caena  secunda  Synodo  circa  sacras 
Imagines  promulgato  detrahere  po- 
tuerint. 


CAPUT    LXXVI. 


Itaque  non  est  dubium  Episcopos 
Francofordienses  canone  2  ita  pro- 
nuntiasse:  «  Aliata  est  in  medium 
»  quaestio  de  nova  Graecorum  Syn- 
»  odo,  quam  de  adorandis  Imagini- 
»  bus  Costantinopoli  fecerunt  ;  in 
»  qua  scriptum  habebatur,  ut  qui 
»  Imaginibus  Sanctorum,  ita,  ut  Dei- 
»  ficae  Trinitati  servi tium,  aut  ado- 
»  rationem  non  impenderent ,  ana- 
»  thema  iudicarentur.Qui  supra  San- 
»  ctissimi  Patres  nostri  omnimodis 
»  adorationem  et  servitutem  renuen- 
»  tes  contempserunt ,  atque  consen- 
»  tientescondemnaverunt.  »  Apparet 
ex  his  perspicue ,  quid  existimave- 
rint  Episcopi  Francofordienses  a  Syn- 
odo septima  circa  Imagines  esse  de- 
cretum,  et  qua  de  causa  Synodi  il- 
lius decretum  improbaverint. 

Quod  spectat  vero  ad  Carolinos 
libros  ,  certum  est  eos  contra  Syn- 
odum  septimam  memorata  de  causa 
fuisse  scriptos.  Testis  huius  rei  est 
inscriptio  operis  ipsa,  quae  ita  ha- 
bet:  «  In  nomine  Domini,  et  Salva- 
»  toris  Nostri  Iesu  Christi,  opus  il- 
»  lustrissimi,  et  excellentissimi,  seu 
»  spectabilis  viri  Caroli ,  nutu  Do- 
»  mini,  Regis  Francorum,  Gailias  , 
»  Germaniam  ,  Italiamque ,  si  ve  ha- 
»  rum  finitimas  provi ncias,  Domino 
»  opitulante,  regentis,  contra  Syn- 
»  odum  ,  quae  in  partibus  Graeciae 
»  prò  adorandis  Imaginibus  stolide, 
»  sive  arroganter  gesta  est.  »  Expo- 
nit  vero  in  operis  praefatione  auctor 
operis  illius,  quid  sibi  in  scribendo 
proposuerit.  Agit  enim  de  Concilio 
sub  Constantino  Copronymo  contra 
Imagines  celebrato  ,  et  de  eo  his 
verbis  loquitur:  «  Gesta  sane  est  ante 
»  hos  annos  in  Bithyniae  (Constan- 
»  tinopolis)  partibus  quaedam  Syn- 
»  odus  tam  incautae,  tamque  indiscre- 
»  tae  procacitatis  ,  ut  Imagines  in 
»  ornamentis  Ecclesiae,  et  memorias 
»  rerum  gestarum  ab  antiquis  posi- 
»  tas  abolerent  abdicatione;  quodque 
»  Dominus  de  idolis  praecepit ,  hoc 
»  illi  de  cunctis  Imaginibus  perpetra- 
»  rent.  »  Errorem  contrarium  aliam 
Synodum,  quae  septima  oecumenica 

est ,  amplexam  esse  memoratus  au- 
ctor  illius  operis  veluti  certuni  po- 
nit.  Inquit  enim  eodem  loco:  «  Gesta 
»  praeterea  est  ferme  ante  triennium 
»  et  altera  Synodus  illis  in  partibus, 
»  ab  eorum,  qui  priorem  gesserant , 
»  successoribus,  vel  a  plerisque,  qui 
»  in  priore  fuisse  narrantur;  quaeque 
»  tamen  quamquam  a  priore  distet 
»  voto,  non  tamen  distat  errore;  et 
»  si  dispar  est  negotio  ,  est  tamen 
»  compar  flagitio  ;  et  cum  sit  po- 
»  sterior  tempore ,    non    tamen    est 

»  posterior  crimine haec  enim, 

»  anathematizata,  et  abominata  cum 
»  suis  auctoribus  priore,  Imagines  , 
»  quas  prior  nec  etiam  cernere  per- 
»  miserat,  adorare  compellit;  et  ubi- 
»  cumque,  sive  in  Divinae  Scripturae 
»  locis  ,  sive  in  Sanctorum  Patrum 
»  commentariis,  quamcumque  repe- 
»  rerunt  Imaginum  mentionem,  erga 
»  suae  voluntatis  arbitrium  vertunt 
»  in  adorationem.  Nec  minoris  ab- 
»  surdìtatis  spiris  hi  connectuntur 
»  in  habere,  et  adorare  ,  quam  illi 
»  connexi  sunt  in  Imagine,  et  idolo; 
»  cum  illi  imaginem,  et  idolum,  isti 
»  habere,  et  adorare,  unum  esse  pu- 
»  tarint.  »  Concludit  denique  prae- 
fationis  auctor  affirmans  se  hanc 
«  Sjnodum  veluti  purgamentum  sus- 
»  cipere.»  Ineptissimam  denique  eam 
Sjnodum  appellat,  in  qua  cum  Co- 
pronjmus  in  sua  decrevisset  Imagi- 
nes frangi,  statutum  ex  contrario  er- 
rore fuerit,  adorationis  cultum  Ima- 
ginibus  exhiberi. 

Haec,  quae  mox  retulimus,  in  Ca- 
rolinis  libris,  et  in  Concilii  Francofor- 
diensis  canonibus  continentur.  Hinc 
est  factum ,  ut  Catholici  sacrarum 
Imaginum  propugnatores  contra Pro- 
testantes,illos  libros  non  Carolo  Ma- 
gno, sed  haeretico  alicui,  vel  anti- 
quiorum,  vel  recentiorum  temporum 
adscribendos  putaverint,  ne  Carolo 
Magno  tribuentes,  viderentur  conce- 
dere ,  Carolum  ab  Imaginum  cultu 
abhorruisse.  Contra  vero  Protestan- 
tes  multum  causae  suae  prodesse  ia- 
ctantes ,  si  ad  impugnandum  hunc 
cultum ,  afferre  possent  Caroli  Ma- 


gni, et  Concilii  Francofordiensis  au- 
ctoritatem,  quasi  Carolus,  et  Fran- 
cofordienses  Episcopi,  eandem,  quam 
ipsi  tenent,  contrariam  Imaginibus 
sententiam  defendissent,  laetati  sunt 
vehementer  haec  in  libris  illis,  quos 
Carolo  ipsi  adiudicant,  et  in  Franco- 
fordiensis Concilii  canonibus  reperiri. 
Testis  omnium  loco  adduci  potest 
Dallaeus  lib.  4  cap.  2  memorati  ope- 
ris de  Irnaginfbus. 

Sed  ostendi  potest  perspicue  libro- 
rum  illorum  auctorem  minime  re- 
iecisse  doctrinam  Ecclesiae  catholi- 
cae  de  Imaginibus ,  aut  ob  veram 
doctrinam  istam  ab  eo  Nicaenam  se- 
cundam  Synodum  improbatam  esse. 
Certe  si  auctor  librorum  ab  Imagi^ 
num  cultu  non  erat  alienus,  quomodo 
concedi  Protestantibus  poterit,  ab  eo 
ob  hunc  cultum  Nicaenam  Sjnodum 
reiectam  esse  ?  Atqui  lib.  4  cap.  21 
haec  ille  habet  :  «  Esto,  Imago  Dei 
»  Sanctae  Genitricis  adoranda  est. 
»  Unde  scire  possumus,  quae  sit  eius 
»  imago,  aut  quibus  indiciis  a  ceteris 
»  imaginibus  dirimatur?»  Ita  etiam 
lib.  3  cap.  46  concedit,  relativum 
Imaginum  cultum  non  esse  impro- 
bandum,  quando  omne  absit  super- 
stitionis  periculum.  Denique  in  te- 
stimonio, quod  tamquam  ab  iis  libris 
petitum  Hadrianus  Pontifex  Carolo 
Magno  respondens  adduxit,  haec  le- 
guntur:  «Ultimum  capituium  est,  ut 
»  sciat  Domnus  Apostolicus,  et  Pater 
»  Noster,  et  cuncta  simul  Romano- 
»  rum  Ecclesia  ,  ut  secundum  quod 
»  continetur  in  epistola  Beatissimi 
»  Gregorii,  quam  ad  Serenum  Mas- 
»  siliensem  direxit,permittimusima- 
»  gines  Sanctorum  quicumque  eas 
»  formare  voluerint  tam  in  Ecclesia, 
»  quamque  extra  Ecclesiam  propter 
»  amorem  Dei,  et  Sanctorum;  ado- 
»  rare  vero  eas  nequaquam  cogimus, 
»  qui  noluerint.  » 

Haec  autem  cum  ita  sint,  apparet 
quomodo  evenire  potuerit,  ut  libro- 
rum,  de  quibus  agimus,  Auctor  Ni- 
caenam Sjnodum  vehementer  repre- 
hendat  ?  Idcirco  accidit ,  videlicet, 
quod  versio  illa  latina  Sjnodi  Ni- 

caenae  secundae  in  Galliam  periata, 
in  errorem  adduxisset  scriptorem 
memoratum,  ab  ea  Synodo  non  ve- 
ram  Ecclesiae  doctrinam  de  Imagi- 
nibus,  sed  sententiam  de  ea  re  valde 
diversam,  atque  Ecclesiae  doctrinae 
contrariam  expositam  fuisse.  Colle- 
gerat  enim  scriptor  ille  ex  depra- 
vata versione  latina,  non  relativum 
tantum,  sed  absolutum  etiam  Ima- 
ginibus  cultum  tribuendum  esse,  ea- 
demque  ratione  Imaginibus  sacris 
cultum  exhiberi  debere,  qua  SSmae 
Trinitati  tribuitur.  Id  praesertim 
sibi  persuaserat  ex  corrupta  versione 
verborum  concionis  habitae  a  Con- 
stantino  Constantiae  Episcopo ,  cui 
concilium  adhaeserat.  Ut  vero  absti- 
neam  ab  afferendis  testimoniis  in  re 
per  se  darà  non  necessari is  ,  satis 
ostenditur,  ob  hanc  causam  de  Ni- 
caena  Synodo  scriptorem  illum  de- 
traesse, ex  locis  illis,  quae  superius 
aliata  sunt,  pluribusque  aliis,  quae 
in  dissert.  Natalis  Alexandri  iam 
memorata  referuntur.  Nihil  igitur 
Carolinorum  librorum  Scriptor  iuvat 
causam,  quam  con  tra  Ecclesiae  ca- 
tholicae  doctrinam  de  Imaginibus 
Protestali fes  propugnane 

Eadem  responsio  ,  quam  de  Scri- 
ptoris  librorum  Carolinorum  senten- 
tia  attulimus ,  eadem  ,  inquam  ,  de 
Francofordiensis  Concilii  decreto  af- 
ferenda  est.  Primo  loco  responderi 
tacile  potest  iis ,  quae  a  pluribus 
adducta  sunt,  ut  universa  difflcultas 
ex  Francofordiensium  Episcoporum 
facto  evanesceret.  Scilicet,  etsi  pa- 
teat  Francofordiense  Concilium  Ima- 
ginum sacrarum  cultum  legitimum 
non  improbasse  ,  dubitatum  est  ta- 
men,  num  Franeofordienses  Episcopi 
in  canone  superius  adducto,  oecume- 
nicam  septimam  Synodum,  an  potius 
pseudo-Synodum  Constantini  Copro- 
nymi  reiecerint.  Etenim  in  eo  ca- 
none Franeofordienses  Episcopi  im- 
probant Synodum Constantinopoli  ha- 
bitam  ad  Imaginum  sacrarum  causam 
pertractandam.Iam  vero  Copronymi 
quidem  Synodus  Constantinopoli  ha- 
bita erat,  Oecumenica  vero  septima 


Synodus  Nicaeae  fuerat  celebrata, 
Praeterea  incredibile  videtur  Fran- 
cofordiensem  Synodum  peculiarem, 
de  Generali  Synodo  septima  indicare 
voluisse;  erat  vero  obvium  Franeo- 
fordienses de  Synodo  Copronymi  vo- 
luisse, et  potuisse  iudicare  ,  quam 
illegitimam  fuisse  sciebant,  et  nul- 
lius  auctoritatis. 

Verum  his  responderi  ita  potest, 
ut  appareat  Episcopos  Franeofordien- 
ses in  suo  secundo  canone  non  de 
Synodo  Constantini  Copronymi,  sed 
prorsus  de  Synodo  Nicaena  secunda 
loquutos  fuisse.  Etenim  ipsa  canonis 
Francofordiensis  verba  hoc  aperte 
demonstrant.  Nam  affirmant  in  eo 
canone  Episcopi,  qui  aderant  Fran- 
cofordiensi  Concilio,  «  allatam  esse 
»  in  medium  quaestionem  de  nova 
»  Synodo  Graecorum,  quam  de  ado- 
»  randis  Imaginibus  Constantinopoli 
»  fecerunt,  et  hanc  Synodum  se  con- 
»  demnare.»  Iam  vero  Synodus  Fran- 
cofordiensis habebatur  anno  794. Non 
poterat  ergo  eo  anno  Novae  Synodi 
nomine  intelligi  Synodus  Constantini 
Copronymi,  quae  anno  754  celebrata 
fuerat ,  recte  autem  nova  poterat 
intelligi  Synodus  Nicaena  secunda, 
quae  anno  787  habita  erat.  Praeter- 
ea Franeofordienses  Episcopi  Syn- 
odum damnar.unt,  quae  de  adorandis 
Imaginibus  habita  a  Graecis  fuerat, 
atque  ita  adorandis,  ut  per  errorem 
crederent  eundem  cultum  tributum 
Imaginibus  ab  ea  Synodo  fuisse,  qui 
soli  SSmae  Trinitati  exhiberi  pot- 
est. Haec  vero  de  Synodo  Constan- 
tini Copronymi  dici  nullo  modo  pot- 
erant,  sed  de  Nicaena  secunda  ma- 
nifeste explicantur.  Nam  Copronymi 
Synodus  habita  est  non  de  adoran- 
dis, sed  de  evertendis  omnino  sacris 
Imaginibus;  in  Nicaena  autem  Syn- 
odo ,  Episcopi  Franeofordienses  de- 
pravata versione  decepti  putabant, 
decretum  esse  conditura  de  vera  sa- 
crarum Imaginum  adoratione. 

Praeterea  etiarnsi  Franeofordien- 
ses Episcopi  in  suo  secundo  canone 
mentionem  faciant  Synodi  Constan- 
tinopoli  a  Graecis    celebratae ,    et 

hanc  Synodum  condemnent,  inde  ta- 
men  non  sequitur  eos  loquutos  esse 
de  Synodo  Copronymi  Episcoporum 
Iconoclastarum.  Primum  enim  sem- 
per  idem  est  animadvertendum,  eos 
anno  794  loqui  de  nova  Graecorum 
Synodo  ;  deinde  poterat  etiam  de 
septima  oecumenica  Synodo  dici,  ha- 
bitam  Constantinopoli  esse.  Etenim 
haec  Synodus  primum  in  ea  urbe 
celebrari  coeperat,  et  nisi  Iconocla- 
starum tumultus  intercessissent,  ibi 
tota  Synodus  illa  oecumenica  cele- 
brata esset.  Deinde  ultima  sessio 
Synodi  Constantinopoli  habita  est, 
ut  Constantinus  et  Irenes  ei  possent 
interesse.  Cum  igitur  Synodus  se- 
ptima Generalis  Constantinopoli  ha- 
beri  coepisset,  atque  in  ea  urbe  es- 
set absoluta ,  satis  probabilem  Epi- 
scopi Francofordienses  habebant  ra- 
tionem,  ut  de  ea  loquentes,  se  loqui 
dicerent  de  Synodo ,  quae  Constan- 
tinopoli a  Graecis  habita  est. 

Profecto  Aeginardus  in  annalibus 
diserte  loquens  de  Nicaena  secunda 
Synodo  habita  sub  Irene,  et  Constan- 
tino  fìlio,  dici  non  potest  eo  loco  lo- 
quutos de  Copronymi  Synodo.  Atqui 
hanc  Synodum  sub  Constantino  et 
Irene  habitam,  Constantinopoli  con- 
gregatam  esse  affirmat.  «Synodus 
»  etiam,  ait,  quae  ante  paucos  annos 
»  in  Constantinopoli  sub  Irene  ,  et 
»  Constantino  fìlio  eius  congregata 
»  est,  et  ab  ipsis  non  solum  septima, 
»  veruna  etiam  universalis  appellata, 
»  ab  omnibus  abdicata  est.  »  Scriptor 
quoque  Saxonicus  a  Petavio  de  In- 
carn.  1.  15  e.  12,  Natali  Alexandro, 
aliisque  citatus  ,  eodem  urbis  Con- 
stantinopolitanae  nomine  Synodum 
septimam  generalem  commemorat. 
Inquit  enim:  «  Constantinopoli  ce- 
»  lebrari  fecit  in  urbe  Graecorum 
»  Princeps  ,  qui  Constantinus  habe- 
»  bat  nomen ,  et  eiusdem  Genitrix 
»  Irene  vocata.  »  Qua  ratione  igitur 
hi  potuerunt  septimam  Synodum 
Constantinopoli  celebratam  dicere, 
quin  ideirco  eorum  testimonia  intel- 
lecta  a  quolibet  sint  de  Copronymi 
Concilio;  ita  quoque  Francofordien- 

ses  Episcopi,  cum  in  suo  canone  Syn- 
odum Constantinopoli  a  Graecis  ce- 
lebratam condemnaverunt  ,  non  de 
Copronymi,  sed  de  Nicaena  secunda 
Synodo  loquuti  esse  dicendi  sunt. 

Aliam  Petavius  de  Incarn.  lib.  15 
cap.  13  adducit  responsionem  ,  vi- 
delicefc  Episcopos  Francofordienses 
non  proprie  Synodum  Nicaenam,  aut 
decretum  ab  §a  latum  de  Imagini- 
bus,  sed  Constantini  Episcopi  Con- 
stantiae Cypri  peculiarem  senten- 
tiam  improbasse,  quem  ita  de  cultu 
Imaginibus  tribuendo  loquutum  esse, 
depravata  latina  actorum  versio  fe- 
rebat,  ut  videretur  cultum  eundem 
Imaginibus  tribuere,  qui  SSmae  Tri- 
nitati  exhibendus  est.  Verum  his 
alii  respondent,  hanc  quidem  de- 
pravataci versionem  illorum  prae- 
sertim  verborum  Constantini  Epi- 
scopi Constantiae  fuisse  causam,  cur 
Episcopi  Francofordienses  per  erro- 
rem  putaverint  talem  cultum  Ima- 
ginibus fuisse  ibi  decretum,  sed  ex 
altera  simul  parte  constare,  Episcopi 
Constantiae  sententiae,  quae  deinde 
depravate  reddita  latine  est ,  Epi- 
scopos Nicaenos  adhaesisse ,  et  ap- 
parere  ex  canonis  secundi  Franco- 
fordiensis  loquendi  ratione,  Episco- 
pos Francofordienses  non  de  pecu- 
liari alicuius  Episcopi  sententia,  sed 
de  ipsa  Synodo  improbanda  loquu- 
tos fuisse.  Restat  igitur,  ut  ita  ca- 
non Francofordiensis  ille  explicari 
debeat. 

Afferri  etiam  facile  potest  respon- 
sio  alteri  illi  difficultati  ,  quae  su- 
perius  commemorata  est,  ut  osten- 
deretur,  Francofordiensium  Episco- 
porum mentem  esse  non  potuisse 
Synodum  Nicaenam  improbandi,cum 
incredibile  sit,  eos  hoc  audere  vo- 
luisse  contra  Synodi  Generalis  au- 
ctoritatem.  Nam  constat  pluribus  ex 
testimoniis  librorum  Carolinorum  , 
qui  libri,  probantibus  Episcopis  Gal- 
licanis,  quatuor  ante  annos  editi  fue- 
rant ,  Episcopos  illos  ,  qui  Conci- 
lio Francofordiensi  interfuerunt,  eo 
tempore  non  existimasse  Nicaenam 
Synodum   oecumenicam    fuisse.  Hoc 

autem  maxime  eveniebat  ob  actorum 
versionem    latinam  ,  quae  Nicaenae 
Synodi  sententiam    erronea  prorsus 
ratione    reddiderat.   Praeterea ,    ut 
omittam  cetera,  scilicet ,  Episcopis 
illis  Gallicanis  satis  innotuisse,  Ha- 
drianum  acta  Synodi  latine  reddita 
in  Galliam  misisse  ea  mente,  ut  ibi 
perpenderentur;  eundemque   Ponti- 
fìcem  respondentem  Carolinis  libris, 
oecumenici   Goncilii   nomen  Synodo 
Nicaenae  non  tribuisse;  ut  ista,  in- 
quam ,  omittam  ,  illud  tantummodo 
dicam,  quod  gravissimum  est.  Vide- 
licet,  eo  tempore,  quo  ista  evenie- 
bant,  nondum  a  Sede  Apostolica,  so- 
lemni ,  publicoque   decreto  Synodus 
Nicaena  fuerat  con  firmata,  sine  quo 
decreto ,    nulla  Synodus  licet  iuste 
riteque  habita,  oecumenicae  Synodi 
auctoritatem   sibi   vindicare  potest. 
Nondum  vero  hoc  confirmationis  de- 
cretimi a  Sede  Apostolica  datum  tunc 
esse,  testis  est  ipse  Hadrianus  I  Pon- 
tifex    in   epistola   ad   Carolum  Ma- 
gnum,  qua  Carolinis  libris  respon- 
dit.    «  Nam  ,  inquit   in  ea  epistola , 
»  Synodum  istam,  secundum  nostram 
»  ordinationem  fecerunt  (Graeci),  et 
»  in  pristino  statu  sacras,  et  vene- 
»  randas  Imagines  susceperunt...  et 
»  ad  fìdem  catholicam  sanctae  catho- 
»  licae,  et  apostolicae  re  versi  Eccle- 
»  siae,  per  libellos    eorum  fecerunt 
»  rectae  fìdei  confessionem ,  et  ideo 
»  ipsam  suscepimus  Synodum...  Nos 
»  vero  adhuc  prò  eadem  Synodo  nul- 
»  lum  responsum  hactenus  eidem  Im- 
»  peratori  reddidimus,  metuentes,ne 
»  ad  eorum  reverteretur  errorem.» 
Patet  igitur  ex  his,  Episcopos  Fran- 
cofordienses  non  existimasse  eo  tem- 
pore Synodum  Nicaenam  oecumenici 
Concilii  auctoritate  potiri,  et  patet 
ob  non  tributam  eousque  ab  Aposto- 
lica Sede  confirmationem,  eam  Syn- 
odum non  potuisse  tunc  sibi  vindi- 
care Concilii    oecumenici  auctorita- 
tem. Haec  autem  eijìciunt,  ut  mira- 
ri  non  debeamus,  Francofordiensem 
Synodum   ea    ratione    se    gessisse , 
quam  commemoravimus.  Haec  con- 
firmatio  perspicue  ab  Apostolica  Sede, 


deinde  et  a  Concilio  Vili  Generali 
facta  est. 

Etsi  ista  vera  sint,  constat  tamen 
Synodum  Francofordiensem  canonem 
illum  secundum  minime  edidisse, 
quod  ipsa  ab  Imaginum  sacrarum 
cultu  abhorreret.  Primo  enim  cer- 
tuni est,  Synodum  Francofordiensem 
compositam  maxime  fuisse  ab  Epi- 
scopis, qui  regno  Caroli  Magni  sub- 
diti erant.  Hos  Episcopos  ab  Imagi- 
num sacrarum  cultu  alienos  fuisse 
nullo  modo  dici  posset.  Praeter  alia 
plura,  quae  hoc  ostendunt,  satis  erit 
animadvertere  ,  Episcopis  illis  pro- 
bantibus,  libros  editos  esse,  qui  Ca- 
roli Magni  nomine ,  quatuor  ante 
annos  missi  ad  Pontificem  Hadrianum 
fuerant,  prout  praefatio  ipsa  decla- 
rat  his  libris  praeposita:  «Quod  opus 
»  aggressi  sumus  cum  conniventia 
»  Sacerdotum  in  Regno  a  Deo  nobis 
»  concesso  catholicis  gregibus  prae- 
»  latorum  ,  non  arrogantiae  super- 
»  cilio.  »  Cum  vero  ex  librorum  Ca- 
rolinorum  lectione  appareat  in  iis- 
dem  Imaginum  cultum  non  reiici, 
sed  potius  connrmari  ;  sequitur,  Epi- 
scopos ,  quorum  sententia  hi  libri 
probati  sunt,  ab  eo  cultu  certe  alie- 
nos minime  fuisse. 

Est  autem  perspicua  ratio  cur  Epi- 
scopi Francofordienses  canonem  il- 
lum secundum  tulerint.  Videlicet  et 
ipsi  a  depravata  actorum  Nicaenae 
secundae  Synodi  latina  versione  in 
errorem  inducti  fuerant,  ut  putarent 
ab  ea  Synodo  absolutum  latriae  cul- 
tum Imaginibus  sacris  esse  tributum, 
qui  SSmae  Trinitati  tantum  exhiberi 
potest.  Id  ex  verbis  ipsis  canonis  me- 
morati aperte  demonstratur;  in  quo 
canone  scribendo,  Episcopos  Franco- 
fordienses prae  oculis  habuisse  per- 
spicuum  est  verba  Constantini  Con- 
stantiae  Episcopi ,  quae  in  vitiata 
illa  versione  latina  ita  reddita  fue- 
rant, ut  Constantinus  professus  esse 
videri  omnino  posset,  latriae  cultum 
memoratum  Imaginibus  tribui  de- 
bere. Hac  enim  ratione  latinus  in- 
terpres  verba  Constantini  Episcopi 
vi'io.c    reddiderat:    «  Suscipio ,    et 

»  amplector  honorabiliter  sacras,et 
»  venerandas  Imagines  ,  secundum 
»  servitium  adorationis ,  quod  con- 
»  substantiali,  et  vivificatrici  Trini- 
»  tati  emitto.  »  Ut  appareat  vero 
quantopere  verba  ista  latine  reddi- 
ta,  discreparent  a  germana  INicae- 
nae  secundae  Synodi  sententia,  op- 
portunum  erit  eundem  locum  ex  ac- 
curata latina  versione  hic  afferre. 
«  Ego  etiam  indignus  his  consentio. 
»  et  eiusdem  sum  sententiae,  susci- 
»  piens  et  honorare  amplectens  sa- 
»  cras,  et  venerabiles  Imagines  ;  et 
»  adorationem,  quae  fit  secundum  la- 
»  triam,  supersubstantiali,  et  vivi- 
»  ficae  Trinitati  emitto.  »  His  autem 
ita  explicatis,  constat,  ex  facto  Fran- 
cofordiensis  Concilii  nullum  argu- 
mentum  contra  legitimum,  atque  ab 
Ecclesia  Catholica  probatum  Imagi- 
num  sacrarum  cultum  desumi  posse. 

Haec  saeculo  octavo  post  secun- 
dam  Nicaenam  Synodum  absolutam, 
in  controversia  de  Imaginibus  sacris 
evenerunt.Quae  nunc  perstringemus, 
saeculo  quidem  nono  contigerunt  ; 
sed  hic  commemoranda  videntur,  eo 
quod  ad  unam  ,  eandemque  causam 
pertineant. 

Itaque  post  Synodum  Nicaenam 
habitam ,  dici  iure  pò  test  usque  ad 
annum  814,  quo  Leo  Armenus  im- 
perare coepit,  vix  quidquam  catho- 
licos ob  Imaginum  sacrarum  cultum 
passos  esse.  Sed  Leone  isto  Armeno 
imperante,  qui  Leonem  Isauricum, 
et  Constantinum  Copronymum  in  ea 
causa  imitandos  sibi  proposuisse  vi- 
debatur,  ea  fere  omnia  catholici  to- 
lerarunt,  quae  sub  duobus  illis  prin- 
cipibus  pati  debuerant.  Inter  ceteros 
vero  catholicos,  qui  Imaginum  cul- 
tum contra  huius  Imperatoris  cona- 
tus  propugnarunt ,  praecipuam  lau- 
dem  certe  merentur  Theodorus  Stu- 
dita,  et  Nicephorus  Patriarcha  Con- 
stantinopolitanus,  qui  Tarasio  suffe- 
ctus  erat.  Leoni  Armeno  anno  820 
interfecto,  Michael  Balbus  successit. 
Is  autem  ab  initio  se  benevolum  erga 
catholicos  simulavit,  prout  Constan- 
tinus  Gopronymus  fecerat  ;  sed  de- 


inde  cum  liberatum  se  intellexit  ab 
eo  metu,  quem  illi  incusserat  Thoma 
Dux,  qui  seditionem,  ac  bellum  ci- 
vile contra  eum  commoverat,  tunc 
demum  ostendit  confictam  penitus 
fuisse  eam  benevolentiam,quam  erga 
catholicos  significaverat,  quos  acri  ter 
vexavit  ob  iconoclasticum  errorem, 
cui  impense  studebat.  Exilio  enim, 
spoliatione  bQnorum  ,  capitis  etiam 
poena  Michael  Balbus  ob  Imaginum 
cultum  in  catholicos  animadvertit. 

Imperator  hic  Michael  Balbus  co- 
natus  est  etiam  Ludovicum  Pium 
Imperatorem,  et  Eugenium  II  Pon- 
tificem  Romanum,qui  tunc  Ecclesiae 
praeerat,  decipere.  Etenim  cum  Im- 
perator optaret,  sibi  praesidium  Lu- 
dovici Pii,  et  Romani  Pontih'cis  Eu- 
genii  comparare,  opportunum  existi- 
mavit  Legationem  ad  eos  destinare, 
vota  sua  iis  signi ficandi  gratia ,  ut 
inter  utrumque  imperium  concordia 
instauraretur,  atque  omnis  prorsus 
de  religione  controversia  extingue- 
retur.  Itaque  litteras  ad  Ludovicum 
Imperatorem ,  atque  ad  Pontificem 
Eugenium  afferendas  Legatis  suis 
dedit;  in  quibus  scribendis  magnam 
calliditatemadhibuerat. Etenim, quod 
spectat  ad  cetera  doctrinae  catholi- 
cae  capita,  de  quibus  tunc  quaestio 
non  erat,  ita  Michael  Balbus  in  lit- 
teris  ad  Ludovicum  loquebatur,  ut 
penitus  in  iis  cum  Ecclesia  catholica 
se  consentire  signilìcaret.  Quod  vero 
pertinet  ad  controversiam  de  sacris 
Imaginibus,  nihil  ille  omnino  de  ico- 
noclastico errore  suoaffirmabat,  nihil 
de  iis,  quae  gesserat  in  illa  causa,  sed 
in  recensendis  potius  nonnullis  riti- 
bus  immorabatur,  quos  superstitiosos 
esse  dicebat,  atque  ad  periculum  su- 
perstitionis  avcrtendum,affirmabat  a 
se  decretum  esse,  ut  Imagines  in  edi- 
tioribus  tantummodo  locis  haberen- 
tur  ,  et  idcirco  illae,  quae  in  infe- 
rioribus  locis  erant  positae ,  remo- 
verentur.  Ita  enim  fieri  posse  con- 
tendebat,  ut  populus  a  superstitiosis 
ritibus  circa  Imaginum  cultum  abs- 
tineret.  Certiorem  denique  Ludovi- 
cum Pium  faciebat,  se  Legatis  suis 

mandasse,  ut  Romam  se  conferrent, 
ac  ad  Pontifìcem  Maximum  Euge- 
nium  litteras  suas  et  munera  affer- 
rent.  Precabatur  vero  Ludovicum, 
ut  apud  Pontifìcem  prò  se  ipso  hu* 
maniter  ageret,  quo  finis  imponi  pos- 
set  tandem  aliquando  discordiae,  et 
excitatae  circa  fìdem  controversiàe. 
Ludovicus  facilem  se  erga  Michae- 
lem  Balbum  ostendit,  et  benevole  se 
in  illius  gratiam  apud  Pontifìcem 
acturum  promisit.  Misit  ergo  ad  Pon- 
tifìcem legatos,  et  per  istos  ab  Euge- 
nio petiit,  ut  concederet  conventum 
haberiEpiscoporum,in  quo  veterum 
testimonia  circa  Imaginum  sacrarum 
cultum  seligerentur,quae  deinde  Ro- 
mam ad  Pontifìcem  mitti  deberent. 

Huic  Ludovici  Pii  petitioni  cum 
Pontifex  Eugenius  II  assensus  esset, 
habitus  est  anno  825'Parisiis,  Epi- 
scoporum ,  atque  aliorum  doctorum 
hominum  conventus,  qui  solet  etiam 
Concilii  nomine  appellar!.  In  eo  con- 
gressu,  Nicaenae  Synodi  auctorita- 
tem  se  non  accipere  illi  ostenderunt, 
Imaginum  cultum  absolutum  reiece- 
runt,  relativum  vero  ita  licitum  esse 
pronunciarunt,  ut  periculosum  dice- 
rent,  et  nonnullos  ritus  erga  Ima- 
gines  adhibitos  improbarunt ,  qui 
superstitiosi  ipsis  videbantur.  Non 
desunt  certe  gravia  argumenta,  ut 
credi  omnino  debeat  ìUum  Episco- 
porum  conventum  vere  habitum  esse, 
atque  ista  ,  quae  diximus,  ibi  acta 
fuisse.  Sed  haec  Ecclesiae  sententiae 
de  cultu  Imaginum  minime  officiunt. 

Afferam  praecipua,  quae  ostendunt 
de  huius  congressus  ventate  non 
posse  dubitari.  Editus  est  libellus 
Francoforti  anno  1546  hac  inserì - 
ptione:  «Synodus  Parisiensis  de  Ima- 
ginibus  anno  Christi  824  ex  vetu- 
stissimo codice  descripta  ,  ac  nunc 
primum  in  lucem  edita.»  Petrus  De- 
lalande  Thesaurarius  Ecclesiasticus 
S.  Frambaldi  Silvanectensis  eandem 
edidit  ex  codice  Bibliothecae  Thua- 
nae  n.  270.  Si  de  huius  praeterea 
congressus  Episcoporum  ventate  du- 
bitandum  esset,  quamplurium  etiam 
monumcntorum  ad  ea  tempora  per 

tinentium  veritas  in  discrimen  vo- 
cari  deberet,  quae  superius  indica- 
vimus,  quae  tamen  conveniunt  cum 
universa  Gallorum  illorum  tempo- 
rum  historia  ,  quae  depromitur  ex 
Aeginardo  ,  Agobardo  ,  annalibus 
Francorum  Bertinianis,  Fuldensibus, 
Hincmaro,  aliisque.  Legendus  est 
Mabillonius  in  praef.  ad  priorem 
parte m  saec.  IV  Bened.,  Pagius  ad 
ann.  825,  n.  2  et  seq.;  Trombellius 
diss.  10  de  cultu  sanctorum  e.  22  et 
seq.;  Nat.  Alex.  diss.  6  in  saec.  8, 
§.  9  et  10.  Ostendit  perspicue  Pagius 
Episcopos  congressus  Parisiensis  par- 
ticipes,  ex  veteri  errore  ob  depra- 
vatalo, versionem  superius  memora- 
talo existimasse  Nicaenos  Patres  de- 
ceptos  esse  :  credidisse  autem  Mi- 
chaeli  Balbo  iactanti  abusus  in  Ima- 
ginum cultum  invectos  ;  relativum 
cultum  non  improbasse,  sed  pericu- 
losum putasse,  latriam  soli  Deo  re- 
servasse; offensos  esse  maxime  voce 
adorationis,  qua  Graeci   utebantur. 

Fallitur  vero  graviter  Dallaeus 
cum  de  Imaginibus  agens,  vehemen- 
ter  hac  Svnodo  Parisiensi  laetatur, 
eamque  obiicit  tum  Nicaenae  Synodi 
secundae,  tum  Romanorum  Pontifì- 
cum  Hadriani  I,  Leonis  III,  Stepha- 
ni  IV,  Paschalis  I,  Eugenii  II  aucto- 
ritati. 

Primum  enim  conventus  hic  Pa- 
risiensis ,  Synodus  proprie  dici  non 
potest.  Constat  id  ex  ep.  Ludovici 
Pii  ad  Eugenium,  et  huius  ad  Im- 
peratorem  responsione,  qua  ostendi- 
tur  tantummodo  fuisse  datam  facul- 
tatem,  ut  de  Imaginum  causa  age- 
retur  in  Episcoporum  conventu ,  et 
de  ea  re,  veterum  testimonia  colli- 
gerentur.  Ludovicus  ipse  in  epistola 
ad  Eugenium  II  haec  loquitur:  «Nos 
»  tamen  non  Synodum  congregando, 
»  sed  quemadmodum  a  vobis  postu- 
»  lavimus,  licentiamque  agendi  per- 
»  cepimus,  una  cum  familiaribus  no- 
»  stris,  filli s  vestris  stuciuimus,  quid 
»  Aimitati  vestrae  de  tanta  neces- 
»  sitate  significaremus.  » 

Deinde  ea,  quae  in  conventu  acta 
sunt,  Eugénii  II  iudicio  fuerc   reser- 

vata.  Patet  ex  epistola  Ludovici,  et 
Lotharii  Imperatoris,  praesulum  Con- 
silio scripta  ad  Eugenium:  quaaiunt, 
se  collegisse  testimonia  de  Imagi- 
num  causa,  ut  Pontifici  ea  subiice- 
rent,  et  concordia  tandem  iniretur. 
«  Quibus  perlectis,  ea  vestrae  San- 
»  ctitati  legenda,  atque  examinanda 
»  per  legatos  nostros  Ieremiam ,  et 
»  Ionam  Episcopos  mittere  curavi- 
»  mus...  Quos  non  ob  hoc  ad  vestrae 
»  Almitatis  praesentiam  misimus,  ut 
»  aliquo  velut  magisterii  officio  fun- 
»  gerentur  ,  aut  docendi  gratia  di- 
»  recti  putarentur  ,  quia  sicut  iam 
»  commemorati  sumus,  nos  debitores 
»  exsistere,  ut  huic  S.  Sedi  in  qui- 
»  buscumque  negotiis  auxilium  ferre 
»  debeamus.  » 

Tandem  ex  pluribus  eiusdem  con- 
ventus  locis  apparet  Episcopos  non 
fuisse  hostes  legitimi  Imaginum  cul- 
tus.  Etenim  in  ep.  ad  Ludovicum,et 
Lotharium  liane  esse  summam  do- 
ctrinae  suae  dicunt ,  ut  «  Imagines 
»  Sanctorum  stulta  praesumptione 
»  non  sint  confringendae ,  et  ad  in- 
»  iuriam  Sanctorum  abolendae  ,  et 
»  penitus  despiciendae  ,  nec  asser- 
»  tione  superstitiosa  colendae  ,  aut 
»  adorandae  ,  sed  superstitione  re- 
»  mota,  iuxta  veram  religionem  Ima- 
»  gines  habendae ,  sicut  a  B.  Gre- 
»  gorio  satis  catholice  declaratur.  » 
Haec  habentur  etiam  in  epistola, 
quam  ii  composuerant  a  R.  Ponti- 
fice  ad  Michaelem  ,  et  Theophilum 
mittendam  ,  quod  consequuti  non 
sunt. 

Cum  congressus  iste  absolutus  es- 
set ,  Ludovicus  Pius  acta  eiusdem 
Romam  misit,  et  Legatis  suis,  quos 
ad  urbem  destinavit ,  socios  addidit 
etiam  Michaelis  Balbi  Legatos.  Nihil 
tamen  in  urbe  apud  Pontificem  pro- 
fìcientes,  re  infecta  discesserunt.  Co- 
nati quidem  illi  sunt  Pontificem  fle- 
ctere ,  atque  ad  assentiendum  per- 
ducere.  Eugenius  tamen  singulari  sa- 
pienza praeditus  declaravit,  se  intel- 
ligere  Gallicanos  in  veteri  concepto 
errore  adhuc  versari  ,  Michaelem 
Balbum    autem    dolo    malo    egisse, 


quae  gesserat.  Itaqueconstanter  bis 
restitit,  et  affìrmavit,  sé  nihil  um- 
quam  facturum,  quod  aut  Concilii  II 
Nicaeni  auctoritati  iniuriosum  esset, 
aut  Ecclesiae  catholicae  disciplinae 
de  Imaginibus  adversaretur.  His  po- 
si tis,  manifeste  apparet,  neque  Dal- 
laeum^neque  alium  quemlibet  Ima- 
ginum cultus  adversarium ,  de  Pa- 
risiensi  isto  qongressu  posse  glo- 
riari. 

Post  Michaelis  Balbi  mortem,  in- 
felicior  sub  eius  filio  Theophilo  ca- 
tholicorum  conditio  fuit.  Is  enim  sibi 
proposuerat  omnino  catholicam  re- 
ligionem delere,  atque  eius  conatus 
contra  catholicos,  quod  Imagines  aut 
colerent,  aut  retinerent,  aut  pinge- 
rent,  vel  etiam  quod  contumeliis  eas 
non  afficerent,  eo  spectabant,  ut  re- 
ligionem catholicam  in  provinciis 
illis  everteret,  in  quibus  imperabat. 
Acerbissimum  se  praesertim  contra 
Monachos  exhibuit ,  quos  ob  eam 
causam  omni  malorum  et  poenarum 
genere  vexavit.  Praeclara  tamen 
fuerunt  exempla  constantiae  et  for- 
titudinis,  quae  prò  religione  defen- 
denda  catholici  praebuerunt.  Inter 
eos  autem,  qui  praecipuam  laudem 
merentur  ,  Lazarus  ille  monachus 
fuit,  quem  eo  crudelius  Imperator 
insectatus  est ,  quod  pingendi  arte 
plurimum  praestans,  non  modo  nollet 
Imagines  sacras  a  se  antea  depictas 
iniuriis  afficere,  sed  in  proposito  eas 
pingendi  perseveraret.  Illum  igitur 
exquisitissimis  cruciatibus  vexatum 
ac  paene  interfectum,  atrocissimo  et- 
iam supplicii  genere  affecit,  cuip  la- 
minis  ferreis  candentibus  eiusdem 
manus  combussit.  Lazarus  his  cru- 
ciatibus singulari  virtute  toleratis, 
superstes  fuit  Theophilo  ;  alias ,  et 
multum  commeudatas  sacras  Imagi- 
nes pinxit,  quas  inter  laudata  prae- 
sertim fuit  illa  Praecursoris  Domini, 
atque  ea  SSmi  Salvatoris  imago, 
quae  in  aedis  Imperatoriae  vestibulo 
posita  est,  unde  Leonis  Isaurici  ae- 
tate,  alia  similis  Imago  eversa  fue- 
rat.  Theophilus  denique  ,  scelerum, 
et    crudelitatis    suae    poenas  dedit, 

cum  anno  841  confectus  torminibus, 
mortuus  est. 

Extincta  tunc  inOrientalis  imperii 
provinciis  est  haeresis  Iconoclastica. 
Nani  mortuo  Theophilo,  Constanti- 
nus  Porphyrogenitus  eius  filius  in 
imperio  succedebat.  Is  autem  cum 
quadriennis  tantummodo  esset,  Theo- 
dora  illius  mater  Augusta  declarata, 
Reipublicae  praefuit.  Huius  vero  Au- 
gustae  feminae  virtute  factum  est, 
ut  calamitas  Iconoclastica,  quae  fer- 
me annos  120  Ecclesiam  tantopere 
turbaverat,  finem  haberet.  Nam  Io- 
anni  pseudo-Patriarchae  haeretico, 
Theodora  curante  ,  Methodius  ,  qui 
prò  sacrarum  Imaginum  defensione, 
acerbe  sub  Michaele  Balbo  et  Theo- 
philo vexatus  erat,  Patriarcha  Con- 
stantinopolitanus  electus  est.  Uni- 
versis  deinde  Reip.  Ordinibus ,  Se- 
natu,  Populoque  sibi  conciliatis,  ha- 
bitaque  anno  842  Synodo  ,  in  anti- 
quum  honorem  Imagines  sacrae  sunt 
restitutae,  solemni  pompa,  comrnu- 
nique  plausu  per  urbem  delatae,  at- 
que  iis  in  locis  iterum  erectae ,  ac 
statutae,  unde  ablatae  antea  fuerant. 
Ad  huius  facti  perpetuum  monumen- 
tum,  anniversaria  est  in-stituta  so- 
lemnitas  ,  quae  Orthodoxia  appel- 
lata est. 

Ex  harum   rerum  narratione  ap- 

paret,  in  hac  quoque  controversia 
contigisse  id,  quod  Vincentius  Liri- 
nensis  de  baptismo  ab  haereticis  col- 
lato loquens  affirmavit:  retenta  est 
antiquìtas,  eccplosa  novitas.  Etenim, 
etiamsi  omnes  adhibiti  sint  conatus 
ad  Imaginum  cultum  evertendum, 
atque  ad  persuadendum  in  eo  cultu 
superstitionem  contineri,  vicit  tamen 
veritas,  et  Ecclesiae  doctrinae  san- 
ctitas  de  errore  et  calumnia  trium- 
phavit.  Immo  Imaginum  sacrarum 
causae  non  parum  honoris  accessit 
ex  hominum ,  qui  de  eo  cultu  inter 
se  pugnarunt ,  quali  tate.  Nam  cum 
cattolici,  qui  cultum  Imaginum  de- 
fendebant,  magna  religionis,  pietatis, 
fortitudinis  exempla  praeberent;  O- 
rientales  interea  Iconoclastae ,  cru- 
deles  se,  Religionis  inimicos,  super- 
bos,  vitiisque  aliis  deditos  passim  de- 
monstrabant.  Meretur  inter  cetera, 
ut  legatur  epistola  14,  tom.  2  operis 
inscripti  Discussion  amicale  sur  Veta- 
bUssement,  et  la  doctrine  de  VEglìse 
Anglicane,  et  en  general  sur  la  Ré- 
formation  Londini  editi  anno  1817 
a  Ioanne  Francisco  Maria  Lepappe 
Trevernio,  nunc  Episcopo  Argenti- 
nensi,  in  qua  epistola  controversiam 
totam  de  Imaginum  cultu  contra  re- 
centiores  Heterodoxos  fuse  atque  e- 
rudite  pervolvit. 

DE   RELIGIONIS   PROPAGATANE   IN   GERMANIA, 


Inter  ea,  quae  saeculo  octavo  fe- 
lici ter  Religioni  christianae  evene- 
runt ,  numerari  certe  debent  pro- 
gressus,  quos  illa  fecit  in  Germaniae 
regionibus.  Multo  quidem  vetustius 
Religio  Christiana  in  iis  regionibus 
propagata  fuerat,  prout  inter  cetera 
constat  legenti  caput  20,  lib.  2  Ori- 
ginum  et  antiquitatum  Christiana- 
rum,  eruditissimi  viri  Thomae  Ma- 
riae  Mamachii,  qui  eo  loco,  a  primis 
Ecclesiae  temporibus  ad  posteriora, 
recenset  progressus,  quos  in  Germa- 
nia Religio  fecerat,  eiusque  vicissi- 


tudines.  Commemorat  etiam  Vir  do- 
ctissimus  in  adnotationibus  ei  capiti 
subiectis  scriptores ,  qui  de  ea  re 
pertractaverunt.  Verum  cum  detri- 
mentum  gravissimum  Religio  in  Ger- 
mania temporum  vicissitudine,  et 
pravorum  hominum  scelere  accepis- 
set ,  saeculo  tandem  octavo  amplis- 
sime propagata  est.  Hi  autem  pro- 
gressus laboribus  praecipue  S.  Boni- 
facii  Martyris  Archiepiscopi  Mogun- 
tini  ,  eiusque  singulari  Religionis 
amplifìcandae  studio  debentur.  Eum 
vero  in    gravissima  ista  re   pertra„ 

ctanda  Romani  Pontifices  Grego- 
rius  II  ac  III,  et  Zacharias  plurimum 
auctoritate  sua,  doctrina,  ac  bene- 
volentiae  significationibus  iuverunt; 
adeo  autem  de  Religione  in  iis  regio- 
nibus  Bonifacius  meritus  est,  ut  Ger- 
maniae  Apostolus  iure  fuerit  appel- 
latus. 

Dum  hoc  Moshemius  concedit  in 
Inst.  H.  Etici,  saec.  8,  parte  I,  cap.  1, 
ita  tamen  de  Bonifacio  loquitur,  ut 
eo  ipso  loco,  quo  videtur  illum  lau- 
dare, vehementer  potius  eiusdem  res 
gestas,  virtutemque  vituperet.  «Me- 
»  ruit  Bonifacius  ,  ait ,  propter  tot 
»  labores  prò  Christo  in  Germania 
»  susceptos  nomen  Apostoli  Germa- 
»  norum,  neque  prorsus  eum  hoc  vo- 
»  cabulo  indignum  pronuntiabunt, 
»  qui  res  ab  eo  gestas  aequo  animo 
»  consideraverint.  At  ab  ilio  exem- 
»  pio,  quod  primi  et  veri  nobis  Apo- 
»  stoli  reliquerunt,  multis  modis  di- 
»  stat.  Nam  ut  taceam,  dignitatem, 
»  et  maiestatem  Romani  Pontificis, 
»  cuius  minister  ,  et  legatus  erat, 
»  aeque,  immo  plus  etiam,  curae  ipsi 
»  fuisse,  atque  gloriam  Iesu  Christi, 
»  ac  Religionis;  non  illis  semper 
»  armis  superstitionem  oppugnabat, 
»  quibus  veteres  usi  sunt  Apostoli, 
»  sed  vi  saepe  ac  metu  populorum 
»  mentes  terrebat ,  saepe  arte  ,  ac 
»  insidiis  quasi  capiebat.  Epistolae 
»  eius  deinde  animum  passim  produnt 
»  dominandi  cupidum,et  superbum, 
»  vafrum,  subdolum,  immodicum  ho- 
»  noris,  et  iurium  sacerdotalium  di- 
»  latandorum  studium,  magnam  de- 
»  nique,  cum  multarum  rerum  Apo- 
»  stolo  necessariarum,  tum  verae  Re- 
»  ligionis  christianae  ignorantiam.  » 
Possuntne  plures  et  graviores  iniu- 
riae  simul,  tam  brevi  oratione  per- 
stringi?  Potestne  magis  inimice  de 
aliquo  homine,  nulla  virtute  ac  me- 
ntis praestante  iudicium  pronuncia- 
ri?  Potestne  magis  confidenter  ac- 
cusationibus  calumniosis  alicuius  fa- 
ma vituperari?  Certum  est  tamen, 
hoc,  quod  Moshemius  affert  de  S. Bo- 
nifacio tantopereinfensum  iudicium, 
curii    factorum    ventate ,    et    cum 


eiusdem  vitae  ratione  penitus   pu- 
gnare. 

Primo  loco  non  poterat  certe  Mo- 
shemio  vel  cuiquam  afferre  legitimam 
sanctissimi  viri  accusandi  rationem 
singularis  illa  observantia ,  quam 
perpetuo  Bonifacius  erga  Apostoli- 
cam  Sedem  demonstravit,  cui  in  toto 
propagandae  Religionis  negotio  ad- 
dictum  se  semper  ostendit.  Hoc  enim 
agens  Bonifacius,  faciebat  id  ,  quod 
ceteri  omnes  praeclari  viri  fecerunt, 
qui  vel  antiqua,  vel  recenti  memo- 
ria, propagandam  apud  exteras  gen- 
tes  Christianam  Religionem  suscepe- 
runt.  Etenim  quanam  ratione  gessit 
se  Patritius,  cum  Christianae  Reli- 
gionis propagandae  causa,  in  Hiber- 
niam  se  contulit,  atque  universam  il- 
lam  gentem  catholicae  fìdei  compara- 
va? Nonne  a  Caelestino  I  Pontifice 
missus  in  eam  insulam,  observantissi- 
mum  se  semper  in  tota  procuratione 
sua  Apostolicae  Sedi  comprobavit, 
atque  in  ista  erga  D.  Petri  Sedem 
observantia,  gentem  illam  constan- 
tissiraam  esse  docuit?  Quae  alia  fuit 
Augustini  Anglorum  Apostoli  agendi 
ratio,  cum  ad  Anglo-Saxones  Chri- 
stianae Religioni  conciliandos,  in  in- 
sulam Britanniam  peragravit?  Non- 
ne Augustinus  una  cum  sociis  suis  a 
S.  Gregorio  Magno  ad  insulam  illam 
missus ,  ut  ibi  propagandam  Christi 
fìdem  curaret,  constanter  se  Grego- 
rii ,  et  Apostolicae  Sedis  observan- 
tissimum  praebuit,  et  tam  grave 
illud  opus  ex  Sedis  Apostolicae  au- 
ctoritate gessit?  Idem  de  S.  Stepha- 
no  I  Hungariae  Rege  dici  debet,  ac 
de  iis  ,  qui  Regis  huius  studio ,  et 
cura,  in  Hungaria  tota  ad  Ecclesiam 
catholicam  convertenda  laborarunt. 
Constat  enim  ex  universa  illius  facti 
historia,  totum  istud  negotium,  tum 
aliorum  Pontiflcum  Romanorum,  tum 
praesertim  Silvestri  II  auctoritate 
gestum  esse.  Quod  si  de  iis  sermo 
sit,  qui  recentiori  aetate,  in  quasli- 
bet  remotissimas  orbis  partes  missi 
sunt  Christiani  nominis  propagandi 
causa,  eos  oculis  ipsis  nostris  dicera 
possumus  nos  perpetuo    vidisse  ,  in 

tam  difficili  rerum  agendarum  per- 
functione,  ex  Apostolicae  Sedis  au- 
ctoritate,  cuncta  gessisse. 

Neque  vero  res  poterat  alia  ra- 
tione  legitime  evenire.  Quem  enira 
alium  veluti  dueem,  quem  alium  au- 
ctoritatis  fontem  sequi  praeclari  isti 
viri  potuerunt,  cum  apud  gentes 
adeo  longinquas  fldem  catholicam 
intulerunt ,  atque  in  regionibus  iis 
ecclesiastica  negotia  pertractarunt, 
nisi  eum  ,  qui  in  universam  Eccle- 
siam  iurisdicfionis  obtinet  a  Christo 
traditam  potestatem?  Quem  ii  con- 
sulerein  rebus  arduis,cuius  responsis 
obtemperare  debuissent,  nisi  illius, 
quem  fìdes  catholica  docet  omnium 
Christianorum  patrem  et  doctorem 
coesisterei  Haec  autem  cum  ita  sint, 
non  modo  Bonifacius  Germanorum 
Apostolus  accusari  non  potest,  eo 
quod  in  expeditione  sua,  numquam 
intermissa  erga  Romanos  Pontifices 
exhibuerit  observantiae  testimonia, 
sed  hoc  imprimis  eius  laudi,  atque 
honori  tribuendum  est. 

Esset  vero  hic  referenda  universa 
Bonifacii  vitae  historia,  ut  perspicue 
pateret  quam  aliena  fuerint  ab  eius 
ingenio,  ac  moribus,  ea  vitia,  quae 
propria  Bonifacii  fuisse  Moshemius 
affirmat,  prout  ex  monumentis  patet, 
quae  sive  Baronius  in  annalibus,  sive 
Mabillonius  in  saeculi  tertii  Benedi- 
ctini  historia  ,  sive  Henschenius  in 
actis  Bollandianis  de  Bonifacio  Ger- 
manorum Apostolo  commemorarunt. 
Patet  autem  ex  iis  Bonifacium  in 
Anglia  anno  circiter  680  natimi,  qui 
antea  Vinfridus,  seu  Winfrethus  ap- 
pellabatur ,  a  primis  aetatis  suae 
annis  singulari  pietatis  studio  fuisse 
animatum,  monasticum  institutum  a 
prima  aetate  amplexum  esse,  inno- 
centissime  gessisse  adolescentiam  , 
^Religionis  operibus  ,  et  litterarum 
ac  scientiarum  studiis  semper  inten- 
tam,  reliquis  etiam  monachis  insti- 
tuendis  permagna  cum  utilitate  il- 
luni operam  dedisse.  Constat  eum 
sacerdotio  insignitum  in  id  maxime 
curas  suas  convertisse,  ut  Ecclesiae 
incrementum  procuraret ,  et  proxi- 

morum  saluti  prodesset.  Certum  est 
praeterea  eum ,  quando  primum  ab 
Episcopis  Angliae  adhiberi  coepit  ad 
publicum  aliquod  negotium  pertra- 
ctandum,  tantam  virtutis,  peritiae- 
que  suae  opinionem  omnibus  attu- 
lisse,  ut  deinde  rerum  omnium  gra- 
vium  gerendarum  ille  particeps  sem- 
per fuerit. 

Id  vero,  quod  maxime  Bonifacium 
illustravi^  ,  continetur  in  Consilio, 
quod  suscepit,  et  quod  tam  feliciter 
ad  exitum  perduxit,  totum  se  fìdei 
catholicae  propagationi  in  Germa- 
niae  regionibus  devovendi.  Primum 
suscepti  huius  consilii  experimentum 
fecit  Bonifacius,  cum  anno  715  in 
Frisiam  ex  Anglia  venit,  ut  ibi  sta- 
tini operi  manus  imponeret.  Sed  in 
iis  rerum  adiunctis  ad  Frisiam  ille 
pervenit,  ut  impossibile  ei  prorsus 
fuerit  tunc  aliquid  ad  Religionem 
propagandam  ibi  agere.  Omnis  enim 
illa  provincia  bello  flagrabat,  quod 
Carolus  Martellus  Maior  Domus  Re- 
gni Francorum  cum  Radbodo  Frisiae 
duce  gerebat.  Itaque  cum  in  ter  belli 
motus  non  posset  id  Bonifacius  tunc 
agere,  quod  sibi  proposuerat,  neque 
quidquam  ad  hoc  agendum  a  Radbodo 
ipso,  quem  Ultraiecti  commorantem 
adivit,  assequi  potuisset,  in  Angliam 
ad  suum  monasterium  reversus  est. 

Sed  haec  minime  Bonifacii  vota 
retardarunt  fìdei  catholicae  propa- 
gationis  apud  exteras  gentes  procu- 
randae.  Ubi  ergo  primum  potuit,  ad 
Gregorium  II  Pontifìcem  anno  719 
Romam  se  contulit,  ut  eo  praecipue 
auctore,  consilium  susceptum  imple- 
ret.  Ab  ilio  autem  Pontitìce  summa 
benevolentia  exceptus  ,  cum  Sedis 
Apostolicae  Legati  munere  ,  atque 
amplissima  potestate  in  Germaniam 
missus,  singulari  studio,  quod  iamdiu 
cupiebat ,  in  iis  regionibus  curare 
coepit.  Primo  igitur,  Gregorio  II  ita 
iubente,  Thuringiam  petiit,  in  qua, 
antiquiori  tempore  praedicatam  fì- 
dem  catholicam ,  sed  in  posterum 
ferme  extinctam,  excitandam  atque 
iterum  ampliflcandam  curavit.  Dein- 
de   cum   mortuum    esse    Radbodupi 

accepit,  et  eo  mortuo  impedimentum 
sublatum  esse  intellexit  in  Frisia 
religionem  christianam  stabiliendi, 
in  Frisiam  iterum  venit  et  labores 
suos  ac  sollicitudinem  cum  S.  Wil- 
lebrordi  Ultraiectensis  Episcopatus 
fundatoris  virtute  coniungens,  brevi 
tempore  eam  regionem  ad  christia- 
nam religionem  amplectendam  per- 
duxit,  tanta  felicitate,  ut  nisi  ipse 
restitisset,  Willebrordus  eiEpisco- 
patum  resignasset.  Post  haec  in  Has- 
siam  se  contulit,  atque  in  ea  regione 
non  minori  cum  fructu  catholicam 
fidenti  praedicavit. 

Tum  Gregorio  II  volente,  anno  723 
Romam  reversus,  rerum  a  se  gesta- 
rum  Sedi  Apostolicae  relatione  fa- 
cta,  atque  Episcopali  dignitate  au- 
ctus,  in  Germaniam  denuo  reversus 
est.  Hoc  autem  tempore ,  cum  Epi- 
scopus  a  Gregorio  consecraretur,  Bo- 
nifacii  nomen  susceptum  ab  eo  fuisse 
memoriae  proditum  est,  ita  suadente 
Pontifice.  Tunc  Caroli  Martelli  pa- 
trocinio etiam  adiutus ,  inceptum 
apud  Hassos  religionis  amplificandae 
opus  prosequutus  est,  incredibilibus 
laboribus  toleratis,  et  magnis  exhi- 
bitis  patientiae  ac  charitatis  exem- 
plis,  ut  Ethnicos,  atque  Religionis 
Christianae  inimicos ,  vel  ad  fidem 
perduceret,  vel  ab  impediendo  eius- 
dem  incremento  coerceret.  Post  haec 
a  Gregorio  III,  qui  anno  731  Gre- 
gorio II  successerat  ,  pallium  de 
D.  Petri  corpore  sumptum  accepit, 
atque  in  Bavariam  pergens,  fructus 
permagnos  ex  laboribus  suis  ibi  col- 
legit;  deinde  tertio  Romam  anno  738 
se  contulit,  linde  in  Germaniam  re- 
dux,  in  eodem  studio  impense  per- 
severava Religionis  propagandae,ita 
ut  ArchiepiscopusMoguntinus  factus, 
plures  Episcopatus  auctoritate  Gre- 
gorii  III ,  et  Zachariae  Pontificis, 
Herbipolensem ,  ex.  gr.,  Burabur- 
gensem,  Erfordiensem,  Eichstadien- 
sem  ,  aliosque  ibi  instituerit  ;  Ab- 
batiam  Fuldensem  erexerit,  aliaque 
plura  perfecerit,  quae  ad  Religio- 
nis propagationem  ampliorem ,  sta- 
òilicremque    posteriori    tempore    in 

Germania  efficiendam,  inservire  pos- 
sent. 

Omitto  Concilia  a  Bonifacio  cele- 
brata. Ornitto  quae  Caroli  Martelli 
fìliorum,  id  est,  Carolomanni  ac  Pi- 
pini,  qui  Francorum  Rex  anno  751 
factus  est,  patrocinio  Bonifacius  ges- 
sit  in  jTegionibus  ,  in  quibus  ii  do- 
minabantur;  commemorabo  demum, 
Boniracium  aetatis  gravitate  licet, 
ac  laboribus  fractum,  anno  754  in 
Frisiam  reversum,in  ea  regione  ite- 
rum  magnam  utilitatem  Ecclesiae 
attulisse ,  quod  opus  dum  feliciter 
prosequebatur  ,  a  Christianae  fidei 
hostibus  circumventus,  martyrio  fun- 
ctus  fuit.  Interfectus  enim  est  Re- 
ligionis causa  eo  anno,  die  5  Iunii, 
una  cum  quinquaginta  duobus,  par- 
tirli ecclesiasticis,  partim  laicis  ca- 
tholicis,  qui  cum  eo  ab  impia  sce- 
leratorum  manu  comprehensi,  lapi- 
dibus  obruti,  et  armorum  ictibus  tru- 
cidati sunt. 

Dum  tantis  laboribus  distineretur 
Bonifacius,  mirum  est  quantam  si- 
mul  sollicitudinem  exhiberet  in  ii» 
procurandis  ,  quae  ad  rectam  regi- 
minis  ecclesiastici  formam  pertinere 
poterant.  Hinc  factum  est,  ut  sae- 
penumero  Romanos  Pontifìces  per 
litteras  consuluerit,  et  in  negotiis, 
quae  aliquamdifficultatemaiTerebant, 
eorundem  sententiam  postulaverit, 
praesertim  inillud  intentus,utomnes 
Sedis  Apostolicae  responsa ,  veluti 
certissimam  agendi  ac  credendi  nor- 
mam  amplecterentur. 

Haec  brevi  a  nobis  ex  historia 
tantarum  rerum  a  Bonifacio  gesta- 
rum  deprompta  sunt.  Sed  haec,  li- 
cet cur^im  significata,  seu  potius 
numerata,  satis  per  se  sunt  ad  osten- 
dendum,  num  veritas,  aut  humani- 
tas  ipsa  patiatur,  iudicium  tale  de 
Bonifacio  ferri,  quale  verba  Moshe- 
mii*SLiperius  aliata  continent.  Multo 
autem  luculeutius  demonstraretur  , 
nonnisi  per  iniuriam  ea  vitia  Ger- 
manorum  Apostolo  tribui,  quae  ad- 
scribit  illi  memoratus  scriptor  ,  si 
fuse  rerum  quae  Bonifacius  gessit  et 
totins  eiusdem  vitae  rationis  histo- 

ria  hic  posset  afferri.  Habent  id  acta 
Bollandiana  ad  diem  5  lunii ,  ubi  in 
Anacletis  Bonifacianis,  atque  in  vita 
S.Bonifacii  scripta  tiim  a  "Willibaldo 
Presbytero,  tum  a  S.  Martino  Ultra- 
iecti  Presbytero,  tum  denique  ab  hi- 
storico  Monasteriensi,  atque  a  S.  Lud- 
gero  Monasteriensi  Episcopo,  osten- 
duntur  praeclara  sancti  Martyris 
ornamenta.  Illustrantur  ea  etiam  ex 
actis  saeculi  Tertii  Ordinis  S.  Be- 
nedicti  a  Mabillonio  scriptis. 

Antequam  vero  omittamus  de  Bo- 
nifacio loqui,  opportunum  erit,  ali- 
quod  exemplum  afferre  ex  iis,  quae 
adducuntur ,  ut  probetur  ,  eum  vel 
assentatorem  Romanorum  Pontifi- 
cum  fuisse,  vel  magnam,  prout  Mo- 
shemius  affirmat  ,  in  suis  litteris 
ignorantiam  illum  demonstrasse.  Ita 
enim  facto  ipso  apparebit,  haec  de 
Germanorum  Apostolo  per  iniuriam 
pronuntiari.  Itaque  dicam  aliquid  de 
iurisiurandi  religione,  qua  se  Romae, 
eum  a  Gregorio  II  Episcopus  conse- 
craretur,  erga  Romanum  Pontifìcem 
et  Apostolicam  Sedem  Bonifaeius  de- 
vinxit.  Formulam  iuramenti  ,  quam 
Bonifaeius  pronunciavit,  refert  Liber 
Biurnus  Romanorum  Pontificum  a 
Garnerio  editus  cap.3  tit.  2.  Si  vero 
formula  illa  legatur,  constabit,  quod 
ad  summam  rei  pertinet,  nihil  aliud 
Bonifacium  Gregorio  spopondisse,  nisi 
id,  quod  pertinere  poterat  ad  expli- 
candam  suam  erga  Apostolicam  Se- 
dem observantiam,  atque  ad  affirman- 
dum,  se  in  unitate  fìdei  ac  commu- 
nionis  eum  Pontifice  Maximo  sem- 
per  permansurum,  eaque  omnia  prò 
viribus  impediturum  esse,  quae  de- 
bitae  ab  omnibus  erga  Apostolicam 
Sedem  venerationi  obessent,  vel  Ro- 
mani Pontifìcis  primatus  iuribus  re- 
sistentiam  afferrent. 

Iam  vero  si  haec,  praeiudicatis 
opinionibus  depositis,  perpendantur, 
apparebit  nihil  in  iis  esse,  ex  quo  Bo- 
nifaeius assentationis  accusari  queat. 
Certe  per  iniuriam  Episcopi  omnes 
assentationis  accusarentur,  qui  eum 
Episcopalem  consecrationem  susci- 
piunt,  a  tot  saeculis,  eiusmodi  iura- 


mentum  Romano  Pontifici  faciunt. 
Eadem  ergo  ratione  non  poterit  Bo- 
nifaeius accusari,  veluti  si  assentandi 
studio,  memoratum  iuramentum  in 
consecratione  recipienda  pronuntia- 
verit.  Neque  vero  Bonifacii  tempore 
induci  primum  coeptum  est,  ut  Epi- 
scopi in  consecratione  sua,  iurisiu- 
randi religióne,  se  Romano  Pontifici 
devincant.  Legi  potest,  ut  id  perspi- 
cue constet,  eruditissimi  Prancisci 
Antonii  Zaccaria  dissertatio  De  iure- 
iurando,  quo  Archiepiscopi  pallio 
donati,  et  Episcopi  in  sacra  ipsorum 
ordinatone ,  obedientiam  Romano 
Pontifici  pollicentur,  quae  disserta- 
tio n.  13  est  inter  latinas  eiusdem 
dissertationes  de  rebus  ad  historiam, 
atque  antiquitates  Ecclesiae  perti- 
nentibus.  Commemorantur  autem  in 
ea  dissertatone  exempla  iuramenti 
eiusmodi,  quae  sunt  certe  Bonifacii 
aetate  antiquiora,  et  quae  ostendunt 
consuetudinem  iam  tunc  in  Ecclesia 
vigentem,  ut  tale  iuramentum  Epi- 
scopi facerent,  eum  consecrarentur. 

Haec  ad  Bonifacium  ab  omni  ac- 
cusatone vindicandum  in  ista  re  sa- 
tis  sunt.  Si  esset  vero  hic  locus  de 
instituto  ipso  pertractandi,  ut  tale 
iuramentum  ab  Episcopis  fìat,  eum 
consecratione  Episcopali  donantur, 
demonstrari  facile  posset,  Romanos 
Pontifìces  in  eo  accipiendo ,  nihil 
aliud  sibi  proposuisse,  nisi  Religio- 
nis  catholicae  bonum,  et  eo  tantum 
spectare  ut  quo  devinctiores  sedi  Apo- 
stolicae  sunt  Episcopi,  eo  tutior  sit 
Ecclesiae  Catholicae  status,  atque  ex- 
peditius  incrementum.  Ostenderetur 
etiam,  falsum  omnino  esse,  hoc  in- 
stitutum  Ecclesiae  canonibus  repu- 
gnare. De  his  vero  rebus  memora- 
tus  superius  doctissimus  scriptor  agit 
in  recensita  13  dissertatione  cap.  6. 

Nunc  breviter  alterum  afferamus, 
ut  ab  hoc  exemplo,  ceteris  omissis, 
ostendatur,  quam  falso  aflìrmetur, 
Bonifacium  in  epistolis  suis,  sum- 
mam rerum  ignorantiam  demonstra- 
re.  Recensebo  igitur  id,  quod  ex  Bo- 
nifacii epistola  ad  Zachariam  Pon- 
tificem  desumitur,  videlicet  Bonifa- 

cium  adeo  ignorantem  hominem  fuis- 
se,  ut  veluti  haereticum  accusaverit 
Virgilium  quendam  apud  Pontificem, 
eo  quod  diceret  esse  Antipodas,  sci- 
licet,  prout  certissimum  est  ,  homi- 
nes, qui  in  terrae  parte  nobis  subie- 
cta,  et  opposita  habitent,  et  adver- 
sis  vestigiis  contra  nastra  vestigia 
stare  vicleatitur.  Licet  Bonifacii  epi- 
stola de.  hac  re  interierit,  eam  ta- 
men  ab  ilio  scriptam  esse  constat 
ex  Zachariae  ad  Bonifacium  respon- 
sione; cum  autem  hic  Pontifex  con- 
demnandam  iudicaverit  nane  Virgi- 
lii sententiam,  hinc  in  accusatione 
ista,  ut  apparet,  etiam  Zacharias  ac- 
cusatur,  veluti  si  sententiam  certis- 
simam,  tamquam  haereticam  impro- 
baver.it.  Verum  facile  ostenditur  fru- 
stra ex  hoc  facto  argumentum  de- 
sumi, vel  ad  Bonifacium,  vel  ad  Za- 
chariam  Pontificem  accusandum,  pro- 
ut  iniuria  fecit  inter  ceteros  Dalam- 
bertius  tom.  1  Dictionarii  Encyciope- 
dici  verbo  Antipodes.  Refellit  pe- 
nitus  hanc  accusationem  praeter  Ba- 
ronium  ad  an.  744  eruditissimus 
P.  Eduardus  De  Vitry  Societatis  Iesu 
in  dissertatione  de  Antipodibus  edita 
in  Mphemeridibus  Trivultiensibus 
mense  Ianuario  acFebruario  an.1708. 
Ceterum  est  enim,  Zachariae  ae~ 
tate,  ideirco  denegatam   esse  Anti- 

podum  exsistentiam,quod  Antipodes 
existimarentur  homines,  qui  ab  Ada- 
mo originem  non  habuerint,  neque 
peccati  originalis  participes  sint. 
Cum  vero  fidei  dogma  sit  id,  quod 
Actorum  Apostolicorum  cap.  17  le- 
gitur:  «  Fecitque  ex  uno  omne  genus 
»  hominum  inhabitare  super  univer- 
»  sam  iaciem  terrae,  »  mirum  esse 
non  debet,  haereticam  sententiam 
de  Antipodum  e\sistentia  fuisse  iu- 
dicatam,  cum  ea  aetate,  hoc  nomine 
intelligerentur  homines  diverso  ab 
Adami  genere  orti.  Ut  autem  appa- 
reat  tali  ratione  fuisse  adductum 
Bonifacium  ad  accusandum  Virgilium 
apud  Zachariam  ,  argumento  esse 
possunt  verba,  quibus  Virgilii  sen- 
tentiam de  hac  re  exposuit  Boni- 
facius,  prout  Pontifex  habet  in  sua 
epistola  :  «  quod  alius  mundus  ,  et 
»  alii  homines  sub  terra  sint  ,  seu 
»  sol ,  et  luna.»  Etenim  viri  ,  quos 
intelligimus,  Antipodes,  hunc  ipsum 
quem  nos  incolunt ,  et  incolere  de- 
bent  mundum,  eodem  quo  nos  sole, 
eadem  luna  illuminantur,  eodem  quo 
nos  ex  Adami  genere  orti,  eiusdem 
peccati  originalis  participes,  reique 
nascuntur.  Virgilii  autem  opinionem 
de  Antipodibus  diversam  esse  a  no- 
stra sententia  circa  Antipodas,  verba 
mox  aliata  significant. 

CumCarolusMagnus  in  Galliis  re- 
gnare t,  Ecclesiae  vero  praeesset  Ha- 
drianus  I,  Felix  Episcopus  Urgel- 
litanus,  et  Elipandus  Archiepiscopus 
Toletanus  errorem  gravissimum  spar- 
gere coeperunt.  Videlicet  D.  N.  I. 
Chrìstum,  Deum,  hominemque  con- 
fessi ,  totidem  ,  quot  naturae  sunt , 
in  eo  filios  Dei  inesse  docebant:  al- 
terum  naturalem,  qui  Deus  est ,  et 
Verbum  ;  alterum  Adoptivum  ,  qui 
homo  est. 

Quae  occasio  fuerit  huius  erroris 


spargendi,  refert  Eginhardus  in  an- 
nalibus  ad  annum  Christi  792.  «Or- 
»  gellis ,  inquit ,  est  civitas  in  Py- 
»  renaei  montis  iugo  sita,  cuius  Epi- 
»  scopus  nomine  Felix,  natione  Hi- 
»  spanus,  ab  Elipando  Toleti  Episcopo 
»  per  litteras  consultus,  quid  de  hu- 
»  manitate  Salvatoris  Dei,  et  Domini 
»  Nostri  Iesu  Christi  sentire  debe- 
»  ret,  utrum,  secundum  quod  homo 
»  est,proprius,an  adoptivusDei  Filius 
»  credendus  esset  ac  dicendus;  valde 
»  incaute  ,    atque   inconsiderate,  et 

»  contra  antiquam  Catholicao  Eccle- 
»  siae  doctrinam,  adoptivum  non  so- 
»  lum  pronuntiavit,  sed  etiam  scri- 
»  ptis  ad  memoratimi  Episcopum  li- 
»  bris,  pertinacissime  pravitatem  o- 
»  pinionis  suae  defendere    curavit.» 

Felici  Urgellitano  facile  assensus 
est  Elipandus  Toletanus,  de  quo  ap- 
posite animadvertit  Petavius  Theol. 
dogm.  de  Incarn.  1. 1  cap.22  eandem 
Elipandi  fuisse  opinionem,  quae  Fe- 
licis  Urgellitani  erat,  colligi  ex  eius- 
dem  symbolo,  quocl  ex  Elipandi  di- 
ctis  Etherius  Examensis  Episcopus 
redegit.  Colligitur  etiam  ex  episto- 
la, quam  Albinus  Flaccus  ,  seu  Al- 
cuinus  ad  Elipandum  humanissime 
scripserat,  et  qua  conatus  est  illuni 
ad  sincerae  fidei  confessionem  revo- 
care, cui  tamen  summa  superbia  at- 
que  arrogantia  Elipandus  respondit. 
.  Haec  autem  cum  ita  sint  ,  tum 
Felix,  tum  Elipandus  duos  in  Chri- 
sto  filios  discernebant.  Ex  quo  ,  ut 
eiusdem  Petavii  verbis  utar,  Nesto- 
rii  consequens  est  haeresis,  qui  na- 
turas  duas  ita  quidem  in  Christo 
profitebatur  esse  consociatas,  ut  re- 
ipsa  totidem,  quot  naturae  sunt,  per- 
sonas  inesse  crederet.  Agobardus  cer- 
te Lagdunensis  Episcopus,  cui  notus 
apprime  Felix  Urgellitanus  fuit,  af- 
firmat,  in  libro  contra  eundem  scri- 
pto, hunc  Nestorii  dogma  sequutum 
fuisse:  «et  dum  timet  permixtio- 
»  nem  Eutychetis  incurrere,  corruis- 
»  se  in  divisionem  Nestorii.»  Et  iure 
ista  quidem.  Nam  testimonia  scri- 
ptorum  omnium,  Felici  et  Elipan- 
do  aetate  parium,  in  id  conveniunt, 
ut  ostendant,  eos  dum  Proprium  ab 
Adoptivo  Filio  Dei  in  Christo  distin- 
guebant  ,  loquutos  esse  de  Christo 
prout  hic  homo  est ,  in  concreto. 
Terminus  autem  Filiationis,  prout 
Theologi  animadvertunt,  per  sónam 
afficit.  Dum  ergo  duo  in  Christo  dis- 
tinguebantur  fìlii,  duo  simul  distin- 
guebantur  personae,  id  quod  est  Ne- 
storianum. 

Multo  luculentius  haec  ita  intelli- 
genda  esse  demonstratur,  si  erroneas 
reliquas    sententias    consideremus  , 

quas  de  Christo  homine  In  concreto, 
Felicem  atque  Elipandum  docuisse, 
scriptores  illius  aetatis  retulerunt. 
Alcuinus  ex.gr.  init.  1.  4  operis,quod 
adversus  Felicem  scripsit,haec  Felicis 
ipsius  verba  retulit:  «Secundo  mo- 
»  do  nuncupative  Deus  dicitur  (Iesus 
»  Christus),sicut  superius  dictum  est 
»  de  sanctis  praeclicatoribus,  de  qui- 
»  bus  Salvator  Iudaeis  ait:  Si  enim 
»  illos  dixit  Deos,  ad  quos  Dei  ser- 
»  mo  factus  est,  qui  tamen  non  na- 
»  tura,  ut  Deus,  sed  per  Dei  gra- 
»  tiam  ab  eo  ,  qui  verus  est  Deus , 
»  deificati,  Dii  sunt  sub  ilio  vocati; 
»  in  hoc  quippe  ordine  Dei  Filius 
»  Dominus,  et  Redemptor  Noster  iux- 
»  ta  humanitatem ,  sicut  in  natura 
»  ita  et  in  nomine,  quam  vis  excellen- 
»  tius  cunctis,  electus,  verissime  ta- 
»  men  cum  illis  communicat ,  sicut 
»  et  in  cetera  omnia  (hoc  est)  ,  in 
»  praedestinatione,  in  electione  ,  in 
»  gratia ,  in  susceptione  ,  in  assum- 
»  ptione  nominis  servi,  ut  idem,  qui 
»  essentialiter  cum  Patre,  et  Spiritu 
»  sancto  in  unitate  Deitatis  verus 
»  est  Deus,  ipse  in  forma  humanita- 
»  tis  cum  electis  suis,  per  adoptio- 
»  nis  gratiam  deificatus  ,  fìeret  et 
»  nuncupative  Deus.  » 

Haec  sunt  certe  perspicua,  sed  his 
adiungi  quoque  possunt  quae  Hadria- 
nus  I  Pontifex  in  epistola  ad  Epi- 
scopos  Hispaniae  contra  Elipandum 
scripta  recensuit,  quae  epistola  t.  7 
coli.  Conciliorum  Labbei  pag.  1117 
legitur.  «  Tanta  vos,  inquit  Hadria- 
»  nus,  temeritatis  dementia  deludit, 
»  ut  aequari  cum  nubibus  et  legisla- 
»  toribus  non  erubescatis:  adoptivum 
»  eum  filium,  quasi  purum  hominem 
»  calamitati  humanae  subiectum,  et, 
»  quod  pudet  dicere  ,  servum  eum  , 
»  impii  ,  et  ingrati  tantis  beneficiis 
»  liberatorem  nostrum  non  pertime- 
»  sci  tis  venenosa  fauce  susurrare.» 
Egobardus  praeterea  in  memorato 
superius  libro  contra  Felicem  n.  6 
et  7,  ait:  «Quibusdam  adhuc  vivens 
»  aliqua  improbanda  conatus  est  per- 
»  suadere  (Felix).... post  mortem  ve- 
»  ro  huius  cognovi  per  quosdam  fi- 

»  deles  fratres,  qui  ab  ilio  audierant, 
»  quod  dixerit,  Deum  Dei  Patris  Fi- 
»  lium,  nullatenus  dici  debere  pas- 
»  sum  ,  aut  crucifixum  ,  sed  ab  eo 
»  hominem  assumptum.  Haec  autem 
»  laciebat  saepedictus  Felix  quia  nul- 
»  latenus  acquiescebat  sentire,  nec 
»  suadere  sibi  ita  volebat,  ut  cre- 
»  .deret  in  uno  D.  N.  I.  Ohristo  dua- 
»  rum  naturarum  unitionem  substan- 
»  tialiter  factam,  et  Deum  Verbum 
»  secundum  subsistentiam  carni  uni- 
»  tum.  » 

In  his  referendis  et  confutandis 
coaevi  scriptores  conveniunt,  prout, 
si  necesse  esset,  aliorum  illius  ae- 
tatis  scriptorum  testimoniis  ostendi 
facile  posset.  Haec  autem  talia  sunt, 
ut  non  possit  intelligi  quomoclo  ho- 
mines  ista  scribentes,  aut  affirman- 
tes,  haeresim  Nestorianam  non  re- 
novarent. 

Haec  autem  continent  confutatio- 
nem  prorsus  illius  sententiae,  quam 
Gabriel  Vasquesius  ,  vir  ceteroquin 
doctissimus,  et  magni  ingenii  defen- 
dit,  et  propugnare  conatus  est ,  in 
3  part.  D.  Thomae  tom.  1  qu.  23 
disp.  89  cap.  8,  videlicet  Felicem  et 
Elipandum  Nestorianis  non  esse  ad- 
numerandos.  Haec  enim  sententia 
primum  repugnat  communi  scripto- 
rum  auctoritati  ,  qui  tempore  ipso 
vixerunt,  quo  memorati  duo  Episco- 
pi, eosque  accurate  confutarunt;  de- 
inde non  potest  ullo  modo  componi 
cum  Felicis  et  Elipandi  assumpto , 
qui  de  divina  et  humana  Christi  na- 
tura in  concreto  loquentes,  duas  per- 
sonas  in  Christo  inducebant. 

Intelligitur  autem, quam  longe  di- 
verso a  Vasquesii  mente,  Walchius 
in  sua  Adoptianorum  Historia,  et 
Iacobus  Basnagius  egerit  animo,  cum 
tom.  2  veterum  lectionum  Canisii 
pag.  284  Adoptianorum  defensionem 
suscepit,  et  Felicianam  haeresim  in 
mera  logomachia  versatam  fuisse 
contendit.  Hoc  enim  ii ,  ceterique 
eiusdem  generis  scriptores,  ideo  fe- 
cerunt,  ut  de  Ecclesia  detraherent, 
eamque  de  inscitia  reprehenderent, 
quae  tanto  studio,  tot  conciliis  ha- 


bitis,  de  re  gravissima  quaestionem 
esse  arbitrata  sit,  cum  controversia 
esset  tantummodo  de  diversa  verbo- 
rum  acceptione  et  explicatione.  Ita 
ii  agunt  per  arrogantiam  ,  et  calu- 
mniam,  sed  argumentis  gravissimis 
refelluntur,  prout  de  Felicis  et  Eli- 
pandi  errore  demonstratur,  et  prout 
ostenditur  de  ipsa  Nestoriana  causa 
et  controversi^,  quam  etiam  Prote- 
stantes  in  logomachia  versatam  esse 
affirmarunt ,  ut  iniuriam  Ecclesiae 
irrogarent.  Legi  potest  Natalis  Ale- 
xandri  dissertatio  de  haeresi  Felì- 
ciana,  et  Elipandiana,  in  qua  §.  4 
ostendit  Felicem  atque  Elipandum 
haeresim  Nestorianam  propugnasse. 
Legi  praeterea  potest  eruditissima 
Ioannis  Francisci  Madrisii  Utinensis 
Congregationis  Oratorii  Presbyteri 
de  Felicis,  et  Elipandi  haeresi  dog- 
matica dissertatio,  quam  Fr.  Ant. 
Zaccaria  tom.  9  Thesauri  Theologici 
sui  pag.  353  etiam  retulit.  In  ea  au- 
tem dissertatone  n.  II  et  seqq.  ea- 
dem  de  Felicis  et  Elipandi  errori- 
bus  sententia  demonstratur. 

Refert  vero  Ionas  Aurelianensis 
Episcopus  lib.  1  de  cultu  Imaginum, 
duos  hos  Episcopos ,  facta  quodam- 
modo  provinciarum  partitione,  erro- 
rem  suum  per  Hispaniam ,  G-allias , 
et  Germaniam  clisseminandum  cu- 
rasse. Sed  Carolus  Magnus  minime 
passus  est  haec  ab  illis  impune  fieri. 
Eginhardus  enim  in  annalibus,  loco 
superi us  citato,  de  Felice  haec  ha- 
bet:  «  Huius  rei  causa  ductus  ad  pa- 
»  latium  Regis ,  qui  tunc  apud  Re- 
»  ginum  Baioariae  civitatem,  in  qua 
»  et  hiemaverat,  residebat.  Ubi  et 
»  congregato  Episcoporum  concilio 
»  auditus  est,  et  errasse  convictus  , 
»  ad  praesentiam  Hadriani  Pontifìcis 
»  Romam  missus ,  ubi  etiam  corani 
»  ipso  in  Basilica  S.  Petri  Apostoli 
»  haeresim  confessus  est,  atque  ab- 
»  dicavit.  Quo  facto,  ad  civitatem 
»  suam  reversus  est.  » 

Verum  non  Caroli  Magni  cura  tan- 
tummodo factum  est ,  ut  Felix  et 
Elipandus  non  possent  impune  er- 
rorem  hunc  spargere,  sed  quod  ma- 

xirae  erroris  propagatici em  repres- 
si t,  fuit  Ecclesiae  Catholicae  aucto- 
ritas.  Etenim  ubi  primum  percrebuit 
duos  istos  Episcopos  hunc  errorem 
docere,  non  solum  gravissimi,  et  il- 
lorum  temporum  doctissimi  viri  sen- 
tenti am  ab  iis  praedicatam  impugna- 
verunt,  sed  Ecclesia  ipsa  erroris  pra- 
vitati  se  opposuit,  et  catholicam  de 
Verbi  Incarnatione  doctrinam  con- 
tra  eos  asserendam  curavit.  Ut  id 
perspicuum  sit ,  recensebo  concilia, 
in  ea  causa,  pluribus  in  locis  habita, 
atque  apparebit,  Episcopos  undique, 
Sede  Apo?tolica  probante,  errorem, 
eiusque  propagatores  condemnasse. 

Itaque  de  Adoptianorum  haeresi 
primum  anno  791  in  Concilio  Nar- 
bonensi  die  27  Iunii  habito,  cui  vi- 
ginti  sex  Episcopi  aliique  duo  Epi- 
scoporum  Legati  adfuerunt ,  actum 
est,  et  haeresis  ibi  reiecta,  licet  non 
appareat,  Felicem,  qui  praesens  ad- 
erat,  damnatum  in  eo  Concilio  fuisse. 

Post  haec  anno  792  mense  augusto 
exeunte,  Synodus  Ratisbonensis  ha- 
bita est.  Hanc  synodum  ab  Eginhardo 
in  annalibus  commemoratam  esse  su- 
perius  vidimus.  Certum  est  vero,  in 
ea  synodo  Felicem  erroris  convi- 
ctum,  damnatum,  atque  ad  Hadria- 
num  Pontifìcem  missum  fuisse ,  co- 
rani quo  in  Basilica  S.  Petri  haere- 
sim  confessus  est,  et  abiuravit.  De 
ea  re  Alcuinus  scribens  lib.  1  contra 
Elipandum  ait:  «  Vestri  erroris  se- 
»  età....  ventilata  est  in  celeberrimo 
»  loco,  qui  dicitur  Raiginisburg,  et 
»  synodali  auctoritate  Sacerdotum 
»  Christi,  qui  ex  diversis  christiani 
»  imperii  partibus  convenerant,  ana- 
»  themate  damnata.  Immo  et  a  bea- 
»  tae  memoriae  Hadriano  Papa,  qui 
»  tunc  temporis  Sanctae  Romanae 
»  Ecclesiae  ,  Apostolica  auctoritate 
»  rexerat  Sedem,  funditus  extermi- 
»  nata;  donec  idem  Felix,  infeliciter 
»  ad  vestras  refugiens  partes,  sopi- 
»  tos  infìdelitatis  errores,  vobis  ex- 
»  hortantibus,  resuscitare  intendit.» 
Idem  refert  Poeta  Saxonicus  lib.  3 
de  gestis  Caroli  Magni  ad  annum  792: 
«  Praesul   nomine  Felix  -  A  multis 

»  ibi  praesulibus ,  synodoque  i're- 
»  quenti  -  Est  auditus  ,  et  errorem 
»  clocuisse  nefandum-Convictus;post 
»  haec  Hadriano  mittitur  almo,  -  Se- 
»  dis  Apostolicae  fuit  hoc  qui  tem- 
»  pore  praesul, -Quo  praesente,Pe- 
»  tri  correctus  in  aede  Beati,  -  Pon- 
»  tificum  coram  sancto  ,  celebrique 
»  senatu,  -Damnavit  Felix  prius  in- 
»  felici  ter  a  se  -  Ortam  perfìdiae  se- 
»  ctam.  » 

Cum  vero  Felix  in  patriam  rever- 
sus errorem  suum  iterum  spargere 
coepisset,  et  librum  contra  Alcninum 
de  ea  re  scripsisset;  Elipandus  vero 
litteris  ad  Caro?am  Magnum  missis, 
se  suumque  co.legam  excusandum 
suscepisset  petita  novae  synodi  ce- 
lebratione  ,  in  qua  coram  Principe 
disertius  eorum  causa  pertractare- 
tur  ,  habita  est  anno  794  Synodus 
Francofordiensis,  ad  quam  Episcopi 
Galliae,  Aquitaniae,  Germaniae.  Ca- 
roli Magni  Regno  subditi,  convene- 
runt.  Misit  etiam  ad  eam  synodum 
legatos  suos  Hadrianus  Episcopos 
Stephanum  et  Theophylactum. 

In  ea  autem  Synodo  «  haeresis 
»  Elipandi  et  Felicis  Urgellitani  im- 
»  pia  ac  nefanda  »  damnata  est,  ut 
constat  ex  primo  Synodi  canone. 
Sunt  praeterea  anathemate  mulctati 
Felix  et  Elipandus,  una  cum  eorum 
asseclis,  nisi  ab  errore  destitissent, 
ut  apparet  ex  libello  sacrosyllabo. 
Verum  Episcopi,  qui  Synodo  inter- 
erant,  debitam  Apostolicae  Sedis  iu- 
dicio  observantiam,  publico  testimo- 
nio professi  sunt.  Sententiam  enim 
de  his  latam  supremo  Hadriani  Pon- 
tifìcis  iudicio,  atque  >  auctori tati  re- 
servare se  affirmaverunt:  «  Reservato 
»  per  omnia  iuris  privilegio  Summi 
»  Pontifìcis,  Domini,  et  Patris  No- 
»  stri  Hadriani,  Primae  Sedis  Bea- 
»  tissimi  Papae.»  Haec  quoque  Poeta 
Saxonicus  memorato  libro  ad  an- 
num 794  descripsit  :  «  Catholicus 
»  Princeps  Synodum  celebrare  vo- 
»  catos  -  Undique  Pontifìces  iam  di- 
»  ctam  fecit  ad  aulam  ;  -  Nec  non 
»  affuerat  Stephanus  cum  Theophy- 
»  lacto  :  -  Nam   fuit   Antistes  Sedis 

»  Legatus  uterque  -  Romanae,  quos 
»  Papa  Sacer  mittens  Hadrianus ,  - 
»  Rite  suam  servare  vicem  manda- 
»  verat  illic.  -  Tunc  igitur  cuncti 
»  cum  decreto  generali  -  Hanc  con- 
»  demnarunt  heresim  ,  scriptusque 
»  libellus  -  Est  illam  contra.  »  Post 
absolutam  vero  Synodum  ,  Carolo 
Magno  iubente ,  ad  Felicem  atque 
Elipandum,  eiusdem  Synodi  decre- 
timi, una  cum  Episcoporum,  et  Ha- 
driani  Pontificis  litteris  missum  est. 

Licet  haec  satis  esse  debuissent 
ad  cuiusvishominis  pertinaciam  fran- 
gendam,  appare t  tamen  ex  totius  fa- 
cti  decursu,  duos  illos  Episcopos  in 
proposito  erroris  sui  retinendi  per- 
severasse. Hinc  videmus  esse  factum, 
ut  Paulinus  Aquileiensis  Patriarcha, 
vir  ea  aetate  doctissimus,  qui  Feli- 
cis  opus  confutavit,  quod  ille  contra 
Alcuinum  celeberrimum  etiam  ve- 
ritatis  huius  catholicae  defensorem 
scripserat,  hinc,  inquam  ,  videmus 
esse  factum,  ut  anno  796  Foroiulien- 
sem  Sjnodum  Paulinus  habuerit,  in 
qua  iterum  Adoptianorum  haeresis 
condemnata  est. 

Interea  Felix  libellum  ediderat 
contra  Alcuini  epistolam,in  quo  hae- 
resim  omnem  suam  antea  eiuratam 
arrogali  ter  confìrmabat.  Hadriano  I 
autem  Leo  III  successerat ,  qui  ad 
hominis  petulantiam  coercendam,et 
ad  catholicum  dogma  iterum  apo- 
stolica auctoritate  vindicandum,Con~ 
cilium  anno  799  Romae  habuit ,  in 
quo  Felix  denuo,  et  liber  eius  con- 
tra Alcuinum  condemnatus  ,  atque 
Ecclesiae  fìdes  asserta  est. 

Habita  est  etiam  non  multo  post 
SrnodusUrgellitana  aLaidrado  Lug- 


dunensi  Archiepiscopo,  qui  eo  missus 
fuerat  una  cum  delectis  viris  a  Leo- 
ne III  et  Carolo  Magno,  in  qua  Syn- 
odo  Adoptianismus  est  iterum   con- 
demnatus. Cum  vero  Felix  spem  ali- 
quam  praeseferret,  consilii,  senten- 
tiaeque  mutandae  ,  illum  Laidradus 
invitavit  Aquisgranum,  ut  ibi  corani 
Carola  Magno,  in  concilio,  libere  pos- 
set  mentem  suam  explicare.  Contulit 
se  Aquisgranuta  Felix,  atque  in  Syn- 
odo  Aquisgranensi  eodem  anno  cele- 
brata, ab  Alcuino  pienissime  confu- 
tatus  ,  et  erroris  convictus  ,   novam 
haeresis   abiurationem   fecit ,   quam 
manu  sua  scripsit ,  quae   deinde  ad 
Clerum ,  et  Populum  Urgellitanum 
missa  est.  Verum  etsi  mentem  mu- 
tasse Felix  videretur,  Episcopati  ta- 
men spoliatus  est,  et  Lugdunum  re- 
legatus ,  cuius  rei  ratio   fuit ,  quod 
neque   Leo ,  neque    Carolus  ,   neque 
Episcopi,   experientia    edocti ,  mul- 
tam  Felicis  abiurationi  fldem  prae- 
berent. 

Obiit  autem  Felix  in  relegatione 
sua,  anno  circiter  815,  sed  Agobar- 
dus  Archiepiscopi  Lugdunensis,  in 
libro  contra  Felicem  ,  satis  gravia 
attulit  argumenta,  ut  valde  dubium 
sit,  num  ille  in  sententia  catholica 
mortuus  fuerit.  Dubium  est  etiam 
num  Elipandus,  qui  anno  circiter  809 
vita  functus  est,  in  fìdei  catholicae 
professione  obierit.  Post  haec ,  in 
docenda  de  hac  re  fìdei  suae  sancti- 
tate,  ac  veritate,  Ecclesia  tranquilla 
fuit ,  qua  profìtetur,  Christum  esse 
Unicum  Dei  Filium  ^aturalem  in 
cluabus  naturis,  divina  atque  huma- 
na,  quae  simul  hypostatice  iunctae , 
non  sunt  nisi  Unus  Christus. 

Cum  de  persequutione  contra  Ca- 
tholicos  a  Jjeone  Isaurico  excitata 
egimus,  de  eius  etiam  conatibus  lo- 
quuti  sumus,  quibus  curavit  in  Ita- 
liani  quoque   Iconoclasticam   haere- 


sim  inducere.  Vidimus  etiam  quanto- 
pere  cuperet ,  de  Romano  Pontiu'ce 
Gregorio  II  et  III  ultionem  sumere, 
quos  sciebat  errori  Iconoclastico  re- 
pugnare, et  maritimae  classis  expe- 

ditione  eum  molitum  esse ,  urbem  , 
et  finitimas  regiones  vastare.  Iis  tem- 
poribus evenisse  significavimus  ,  ut 
Imperatoris  Graeci  potestas  in  his 
regionibus,  quas  ille  minime  defen- 
debat,  immo  et  vexabat,  extincta  sitj 
atque  initium  habuerit  Romanorum 
Pontiflcum  potestas  in  urbem,  fìni- 
timasque  provincias,  de  qua  re  prae- 
sertim  legi  merentur,  quae  eruditis- 
sime pertractavit  Oardinalis  Iose- 
phus  Augustinus  Orsius  in  suo  opere 
italico  de  Origine  Dominationis  Ro- 
manorum Pontiflcum  e  te. 

Non  modo  autem  Orsius ,  sed  et 
Natalis  Alexander,  aliique  ostende- 
runt  ,  nonnisi  per  calumniam  affir- 
mari  posse  ,  Gregorium  II  aliquid 
commisisse,  quo  populum  contra  Im- 
peratorem  commoveret ,  atque  ita 
potestatem  politicam  in  has  regio- 
nes consequeretur.  Immo  vero  ,  si 
Paullus  Diaconus  lib.  6  de  gestisLon- 
gobardorum  cap.  49,  et  Anastasius 
Bibliothecarius,  seu  eiusdem  Ponti- 
fìcis  vitae  scriptor  consulatur,  vel 
epistolae  legantur  ad  Imperatorem 
a  Pontifice  scriptae,  constabit  omni- 
no,  eum  fortissimum  quidem  in  Re- 
ligionis  causa  defendenda  fuisse,  sed 
perpetuo  populum  ad  tranquillitatem 
servandam  hortatum  esse,  et  ea  tan- 
tum egisse,  quae  prò  Religionis  bono 
eius  supremi  muneris  partes  requi- 
rebant. 

Itaque  ut  omittam  cetera  ,  haec 
Paullus  Diaconus  loco  citato  habet  : 
«  Omnes  Ravennae  exercitus,vel  Ve- 
»  netiarum  ,  talibus  iussis  (Leonis 
»  Isaurici)  ,  uno  animo,  restiterunt, 
»  et  nisi  eos  prohibuisset  Pontifex , 
»  Imperatorem  super  se  constituere 
»  fuissent  aggressi.  »  Anastasius  ve- 
ro, seu  scriptor  vitae  illius  Pontifi- 
cis  refert:  «  Gumque  (Leo)  mitteret 
»  hominem  proprium  Romam  eum 
»  scriptis  suis,  in  quibus  contineba- 
»  tur ,  ut  Pontifex  occideretur  eum 
p  Optimatibus;  Romae  cognita  cru- 
»  delitatis  insania  ,  protinus  ipsum 
»  Patricium  (  Spatarium  Marinum) 
»  occidere  voluerunt ,  nisi  defensio 
»  Pontificis  nimiapraepediisset...His 

»  ita  se  habentibus  elegit  maius  prae- 
»  sidium  Pater  ille,  distribuere  pau- 
»  peribus  largissima  manu,  quae  re- 
»periebat,  incumbens  orationibus  , 
»  et  ieiuniis,  et  litaniis  Deum  quo-^ 
»  tidie  deprecabatur,  et  spe  ista  ma- 
»  nebat  semper  fultus  plusquam  ho- 
»  minum ,  gratias  tamen  voluntati 
»  populi  referens  prò  mentis  propo- 
»  sito,  blando  omnes  sermone,  ut  bo- 
»  nis  in  Deum  profìcerent  actibus,  et 
»  in  fide  persisterent  rogabat.  Sed 
»  ne  desisterent  ab  amore  ,  et  fide 
»  Romani  Imperii  admonebat ,  sic 
•»  cunctorum  corda  molliebat,  et  do- 
»  lores  continuos  mitigabat.  » 

Gregorius  denique  II  ad  Leonem 
Imperatorem  scribens,  ait,  se  optare 
Martinum  I  imitari.  qui  prò  catho- 
lica  fide  contra  Monotheliticam  hae- 
resim  martyrio  functus  erat,  sed  se 
debere  simul  populi  curam  gerere  , 
qui  tantam  in  fide  constantiam  ,  et 
erga  Pontificem  ipsum  observantiam 
praeseferebat.  «  Atque  utinam  ,  in- 
»  quit,  Dei  munere  nobis  contingat, 
»  ut  per  Martini  viam  incedamus  , 
»  tametsi  ob  plebis  utilitatem  vi- 
»  vere  volumus  ,  et  supervivere  , 
»  quandoquidem  Occidens  universus 
»  ad  humilitatem  nostram  convertit 
»  oculos.  » 

Cum  res  ita  essent,  libera  dedi- 
tione  hominum  has  provincias  inco- 
lentium  ,  qui  non  modo  se  desertos 
videbant  ab  Imperatore  ,  sed  etiam 
has  provincias  vexari  ab  eo  conspi- 
ciebant ,  dum  quotidie  Longobardi 
eorum  cervicibus  imminerent ,  Ro- 
mani Pontifices ,  in  quos  omnium 
spes  erant  conversae,  et  quos  veluti 
perfugium  in  tantis  calamitatibus 
Itali  respiciebant ,  originem  habue- 
runt  dominationis  suae  in  urbe ,  et 
regionibus  quaeDucatu  Romano  com- 
prehendebantur.  Haec  autem  pote- 
stas ob  easdem  causas,  sensim  quo- 
tidie ita  aucta  est,  ut  ab  anno  cir- 
ci ter  754  Romani  Pontifices  veluti 
Supremi  Urbis,  et  Ducatus  Romani 
Domini  habiti  sint,  eandemque  do- 
minationem  obtinuerint  in  Exarcha^ 
tu  Ravennatensi,  et  Pentapoli,  qui- 

bus  provinciis  Bononia  ,  Ferraria  , 
Aei.  ilia,  Ducatus  Urbinas,  et  magna 
Pìc?ni  pars  continebatur.  His  acces- 
serunt  Pipini  et  Caroli  Magni  in 
Ecclesiam  Romanam  merita,  quorum 
primus  ,  pulso  Aistulpho  Longobar- 
di orum  Rege  ab  Exarchatu,  alter  rìe- 
victo  Desiderio  eiusdem  gentis  po- 
stremo Rege,  et  Longobardorum  Re- 
gno deleto ,  civitates  Ecclesiae  Ro- 
manae  ereptas  reddidef  unt,  et  dona- 
tione  quoque  sua  Carolus  Sedis  Apo- 
stolicae  ditionem  politicam  auxit. 
Haec  autem  fuse  a  Pagio  in  notis  ad 
Baronium,  a  Cardinali  Orsio  in  me- 
morato superius  opere,  a  Cardinali 
Stephano  Borgia  in  historia  Bene- 
ventana pertractantur. 

Dum  ista  rerum  conversio  in  Ita- 
lia eveniret,  Carolus  Martellus  pri- 
mum,  tum  Pipinus,  deinde  Carolus 
Magnus  hoc  saeculo,  Romanis  Pon- 
tificibus  opem  contra  Longobardos 
non  solum,  sed  generatim  ad  defen- 
denda  Sedis  Apostolicae  iura  Utiliter 
attulerunt.  Eos  autem  Romani  Pon- 
tifìces  Patriciatu  Romano  donarunt, 
quo  munere,  Ecclesiae  Romanae  De- 
fensores  ii  constituti  sunt.  Per  istam 
vero  Patriciatus  Romani  collatio- 
nem  ,  propriam  in  has  regiones  po- 
testatem  ii  minime  consequuti  sunt. 
Nimis  longum  esset  de  singulis  iis 
Principibus  disputationem  institue- 
re.  Agemus  igitur  tantummodo  de 
Patriciatu  Romano,  qui  Carolo  Ma- 
gno collatus  est.  Ostendemus  vero 
ob  hoc  munus  Carolo  tributum,  po- 
testatem  veram  in  has  regiones  ei 
non  fuisse  communicatam  ,  et  licet 
Carolus  Patricius  Romanorum  esset, 
et  magna  auctoritate  idcirco  prae- 
staret,  supremam  tamen  potestatem 
Romanos  Pontifices  retinuisse. 

Non  est  necesse  hic  longa  dispu- 
tatione  ostendere,  Carolum  Magnum 
dici  non  posse  hanc  potestatem  con- 
sequutum  esse ,  eo  quod  non  solum 
Patricius,  sed  etiam  Consul  appella- 
retur,  veluti  si  Imperator  factus  an- 
no 800,  Consulis  nomine,  potestatem 
intelligeret  propriam  Imperatoris. 
Constat  enim  Patricios  fuisse  appel- 


latos  Consules,  etiam  cum  Imperato- 
res  non  essent,  et  Carolum  Magnum 
fuisse  Consulem  appellatum  multo 
ante^uam  Imperatoriam  dignitatem 
consequeretur.  Annalista  enim  Me- 
tensis  agens  de  patriciatu ,  qui  Ca- 
rolo Martello  a  Gregorio  III  colla- 
tus est.Consulatum  nominat.  Caro- 
lum  etiam  Magnum ,  qui  a  Stepha- 
no III,  et  Hadriano  I  Patricius  factus 
fuerat,  scimus  appellatum  esse  Con- 
sulem vel  ab  anno  780.  Ita  habent 
carmina  inscripta  libri  evangeliorum 
anno  780  exarati,  ut  videre  est  apud 
Duchesnium  tom.  1  pag.  187.  -  Tem- 
pore vernali  transcensis  alpibus  ipse 
-  Urbem  Romuleam  voluit  quo  vi- 
sere  Consul.  -  Profecto  cum  Carolus 
nonnisi  anno  800  Imperator  accla- 
matus  fuerit,  auctor  illorum  carmi- 
num  anno  780  Consulatus  Caroli  Ma- 
gni nomine,  Patriciatum  intelìigere 
solum  debebat. 

Eundem  vero  Consulatus,  seu  Pa- 
triciatus honorem  Carolo  Martello , 
ac  Carolo  Magno  collatum  fuisse  pro- 
batur  etiam  ab  effectibus.  Idem  dicit 
Carolus  Magnus  in  divisione  Regni 
sui  inter  fìlios  anno  806  facta  ,  de 
sua,  ac  de  Caroli  Martelli  dignitate: 
«  Super  omnia  autem  iubemus ,  ut 
»  ipsi  tres  fratres,  curam  et  defen- 
»  sionem  Ecclesiae  S.  Petri  simul 
»  suscipiant,  sicut  quondam  ab  Avo 
»  Nostro  Carolo,  et  b.  mem.  Genitore 
»  Pipino  Rege  ,  et  a  nobis  suscepta 
»  est,  et  ut  eam  cum  Dei  adiutorio  ab 
»  hostibus  defendere  nitantur,  et  iu- 
»  stitiam  suam  ,  quantum  ad  ipsos 
»  pertinet  et  ratio  postulaverit ,  ha- 
»  bere  faciant.  » 

Ostendamus  vero,  per  patriciatum 
hunc  nullam  in  Urbem ,  ceterasque 
provincias  Carolo  Magno  proprie  di- 
ctam  supremam  potestatem  esse  colla- 
tam.  Est  grave  quidem  argumentum 
quod  nascitur  ex  ipsa  generatim  pa- 
triciatus natura.  Mabillonius  1.23  n.2 
ann.  Bened.  affert  formulam  ,  qua 
Principes  creabant  Patricios.  «Hunc 
»  honorem  tibi  concedimus  ,  habet 
»  formula,  ut  Ecclesiis  Dei,  et  pau- 
»  peribus  legem  facias,  et  inde  apud 

»  altissimum  iudicem  rationem  red- 
»  das.  Tunc  induat  euni  Imperator 
»  mantum  ,  et  ponat  ei  in  dextero 
»  indice  annulura,  et  det  ei  boinba- 
»  cinum  propria  manu  scriptum.  Esto 
»  Patricius  misericors  ,  et  iustus. 
»  Tunc  ponat  ei  in  caput  aureum 
»  circulum,  et  dimittat.  »  Ex  hac  Pa- 
trioti creandi  forma  patet  supremam 
in  eo  contineri  potestatem,  qui  Pa- 
tricium  instituit,  munus  autem  Pa- 
trioti in  defensoris  officio  versari. 

Ex  iis  vero  quae  scripsit  Stepha- 
nus  III  Pipino,  oum  Aistulphus  mo- 
ras  traheret  in  Exarchatus  occupa- 
tione ,  constat  etiam  ,  hoc  unum  in 
Patriciatus  dignitate  contineri.  Ita 
habet  ep.  9  cod.  Carolini:  «  Duna  ve- 
»  stris  mellifluis  obtutibus  praesen- 
»  tati  sumus,  omnes  causas  Principis 
»  Apostolorum  in  vestris  manibus 
»  commendavimus;  quoniam  quidem 
»  inspirati  a  Deo  aurem  petitionibus 
»  nostris  accommodare  dignati  estis, 
»  et  vos  B.  Petro  polliciti  estis  eius 
»  iustitiam  exigere,  et  defensionem 
»  S.  Dei  Ecclesiae  procurare.  »  Item 
ep.  6:  «  Quoniam  nulli  alii  nisi  tan- 
»  tummodo  tuae  amantissimae  Apo- 
»  stolicae  ,  vel  dulcissimis  fìliis  ,  et 
»  cunctae  genti  Francorum  per  Dei 
»  pèrceptionem,  et  B.  Petri,  sanctam 
»  Dei  Ecclesiam,  et  nostrum  Romano- 
»  rum  Reipublicae  populum  commi- 
»  simus  protegendum.  » 

Hoc  idem  vero  confirmatur  ex 
ep.  55  Cod.  Carol.  ab  Hadriano  I  ad 
Caroium  Magnum  scripta.  «  Ut  ho- 
»  nor,  inquit,  a  Patriciatus  vestri  a 
»  nohis  irrefregabiliter  conservatur, 
»  simili  modo  ipse  Patriciatus  B.  Pe- 
»  tri  fautoris  vestri  tum  a  s.  mem. 
»  D.  Pipino,  Magno  Rege,  Genitore 
«  vestro  in  scriptis,  in  integro  con- 
»  cessus,  et  a  vobis  amplius  confir- 
»  matus  ,  irrefragabili  iure  perma- 
»  neat....  Sed  sieut  nostri  homines, 
»  qui  apud  vos  venire  cupiunt,  cum 
»  nostra  absolutione,  et  epistola  ve- 
»  niant.  »  Mutua  inde  eruitur  pro- 
missa  defensio,  ac  summum  in  Ro- 
mano Pontifico  imperium  demon- 
stratur. 

Hadriano  mortuo  Carolus  Magnus 
Angilbertum  misit  ad  Leonem  III , 
ac  in  epistola  ad  eum  Pontificem 
missa  ait ,  se  Angilberto  communi- 
casse  «  omnia,  quae  vel  vobis  neces- 
»  saria  esse  videbuntur ,  vel  nobis 
»  necessaria,  ut  ex  collatione  mutua 
»  conferatis,  quidquid  ad  exalta  tio- 
»  nem  S.  Dei  Ecclesiae,  vel  ad  sta- 
»  bilitatem  honoris  vestri,  vel  patri- 
»  ciatus  nostri  fìrmitatem  necessa- 
»  riunì  intelligeretis.  Sicut  enim  cum 
»  Bmo  Praedecessore  Vestrae  Pater- 
»  nitatis  pactum  inii,  sic  cum  Bea- 
titudine Vestra,  eiusdem  fidei,  et 
»  caritatis  inviolabile  foedus  statue- 
»  re  desidero,  quatenus  Apostolicae 
»  Sanctitatis  Vestrae,  divina  donante 
»  gratia,  SS.  Advocatorum  me  ubi- 
»  que  Apostolica  Benedictio  conse- 
»  quatur,  et  SS.  Romanae  Ecclesiae 
»  Sedes,  Deo  donante,  nostra  semper 
»  devotione  defendatur.  Nostrum  est 
»  secundum  auxilium  divinae  pieta- 
»  tis,  Sanctam  ubique  Christi  Eccle- 
»  siam  ab  incursu  paganorum,  et  ab 
»  infìdelium  devastatione  armis  de- 
»  fendere;  foris,  et  intus  catholicae 
»  fidei  agnitioné  muniri.  » 

Haec  ostendunt ,  quid  Carolus  a 
Leone  III  postulaverit.  Quid  vero 
egerit  Leo,  habent  annales  Bertinia- 
ni,  et  Metenses  ad  an.  796.  Afferam 
quod  Eginhardus  in  annalibus  habet: 
«  Leo  per  Legatos  suos  claves  con- 
»  fessionis  S.  Petri,  ac  vexillum  Ro- 
»  manae  Urbis  cum  aliis  muneribus 
»  Regi  misit,  rogavitque,  ut  aliquem 
»  de  suis  optimatibus  Romam  mit- 
»  teret ,  qui  populum  Romanum  ad 
»  suam  fidem ,  atque  subiectionem  , 
»  per  sacramenta  firmaret  ;  missus 
»  est  ad  hoc  Angilbertus  Abbas  Mo- 
»  nasterii  S.  Richarii.  »  Iure  autem 
Pagius  ad  an.  796  n.  5  haec  animad- 
vertit:  «  Obtinuit  Carolus  a  Pontifìce 
»  quod  petebat,  confìrmationem  nem- 
»  pe  sui  Patriciatus,  ac  tituli  Prote- 
»  ctoris  Ecclesiae  Romanae,  non  vero 
»  dominium  urbis,  quod  non  petebat, 
»  et  de  quo  in  ultimis  foederibus  cum 
»  Hadriano  sancitis  actum  non  fue- 
»  rat.  » 

Nihil  ergo  in  Patriciatus  natura 
immutatum  esse  Leo  III  declaravit. 
Neque  enim  ex  eo ,  quod  Romanus 
ipse  Pontifex  Carolum  rogavit ,  ut 
a  Roraanis  iuramentum  obedientiae 
exigeret,  inde  sequitur,  eum  idcirco 
Romanorum  Principem  evasisse.  Hoc 
enim  refertur  ad  auctoritatera,quam 
Patricii,  Romano  Pontifìce  probante, 
consequuti  sunt.  Est  vero  Carolus 
ipse  auctor  huius  rei ,  qui  sibi  hos 
titulos  in  posterum  retinuit:  Carolus 
Bei  gratta,  Rex  et  Defensor  S.  Ec- 
clesiae  Dei.  Ego  Carolus  Devotus 
S.  Dei  Ecclesiae,  Humillimus  Adiu- 
tor  filius,  S.  Dei  Ecclesiae  Defensor 
Devotus. 

Petrus  De  Marca  ,  ut  ostenderet 
1.  3  de  Conc.  e.  II  n.  9  Carolum  una 
cum  Leone  dominii  potestatem  in 
urbem  exercuisse  ,  ait ,  ante  Leo- 
nem  III  nullum  Pontiflcem  Bomi- 
num  Nostrum  acclamatum  fuisse , 
numisma  cusum  fuisse  in  cuius  al- 
tera facie  imago  S.  Petri  erat  cum 
clavibus  numero  impositis  ,  in  ad- 
versa  D.  N.  Leoni  Papae,  etiam  Ca- 
rolum appellatum  esse  in  ea  inscri- 
ptione  Dominum,  et  in  Breviatione 
testi  Carolo  dicata,  Paullum  Diaeo- 
num  appellasse  Romani,  vestram  Ro- 
muleam  Civitatem.  At  Pagius  re- 
spondet  haec  non  esse  talia  ut  ma- 
gnani afferant  difficultatem.  Carolum 
vocatum  Dominum  uti  Patritium , 
non  ut  Urbis  principem.  Patriciatus 
enim  etiam  erat  amplissima  digni- 
tas.  Verba  vero  Paulli  Diaconi  latiori 
sensu  sunt  intelligenda,  secus  rei  ab 
anno  774  aut  saltem  ante  annum  791 
Romae  Dominus  Carolus  fuisse t , 
quod  nec  ipse  De  Marca  contendit , 
qui  hoc  refert  ad  tempus  susceptae 
a  Carolo  Imperatoriae  potestatis. 
Constat  vero  ex  factis,  etiam  Prae- 
decessores  Leonis  III  Dominos  No- 
stros  appellatos  fuisse  ,  ut  patet  ex 
ep.  S.  P.  Q.  R.  ad  Pipinum  Cod.  Ca- 
rol.  36  de  Paullo  I:  «a  Deo  decretus 
»  Dominus  Noster  Paullus  Summus 
»  Pontifex  »  «  Coangelicus  Pater  Do- 
»  minus  Noster  Paullus  Summus  Pon- 
»  tifex  »  dicitur.  Patet  etiam  ex  di- 


plomate a.  786  privi  log.  concessi  ab 
Hadriano  I  Monasterio  S.  Dionysii  , 
quod  inscribitur  auno  Pontificatus 
Domini  Nostri  XV. 

Neque  ex  opere  Musivo  in  Tricli- 
nio Lateranensi  a  Leone  III  aedifi- 
cato,  grave  argumentum  desumi  pot- 
est  adffprobandum  memoratam  pote- 
statem Carolum  Magnum  consequu- 
tum  esse.  Duae  sunt  tabulae  in  eo 
opere,  a  dextns ,  et  a  sinistris.  In 
dextera  Christus  sedet,  cui  genufle- 
ctit  Silvester  ,  et  Constantinus.  In 
sinistra  Petrus  sedet ,  genurlectunt 
vero  Leo,  et  Carolus.  A  Christo  Sil- 
vester claves,  Constantinus  vexillum 
accipit.  A  Petro  Leo  orarium,  Caro- 
lus vexillum  excipit.  In  dextera  haec 
una  est  inserì ptio:  R.  Constantinus. 
In  sinistra  haec  suo  loco:  Sanctissi- 
mus  D.  N.  Leo  PP:  D.  N.  Carulo 
Regi.  In  fronte  autem:  Beate  Petre 
dona  bitam  Leoni  PP;  et  bictoriam 
Carulo  Regi  dona. 

De  Marca,  et  Cointius  putant  hanc 
tabulam  demonstrare  innovationem, 
quae  post  colloquium  Angilberti  cum 
Leone,  in  Romanae  Civitatis  imperio 
acciderit;  Alemannus  de  lateranen- 
sibus  parietinis  e.  3  et  seqq.  plura 
de  eo  Triclinio  habet,  quod  et  Ba- 
silica Leonina,  Aula  Leonina  au- 
clit,  ac  contendit  hoc  monumentimi 
esse  positura  a  Leone  postquam  an- 
no 800  Carolum  Imperatorem  appel- 
lavi t,  ac  id  eum  fecisse  ,  ut  Caroli 
imperium  denotaret. 

Haec ,  quae  Alemannus  disputat  , 
confutantur  a  Pagio  ad  ann.  796  n.  7, 
8,  9,  10;  et  ad  ann.  801  n.  3:  quibus 
locis  ostendit  errare  eundem ,  cum 
putat  imagines  has  cum  inscriptio- 
nibus  positas  esse  anno  800  postquam 
Carolus  imperii  coronam  adeptus  es- 
set.  Anastasius  enim  Bibliothec'arius, 
ut  est  in  exemplari  editionisRegiae, 
primum  enumerat  opera  publica  a 
Leone  III  absoluta  ante  suum  ab 
Urbe  discessum  ,  tum  toleratam  ab 
eo  persequutionem,  discessum  ab  Ur- 
be ,  et  reditum  ,  denique  praeclara 
munera  pluribus  templis  donata.  Ita- 
que  anno  799  abiit  Roma,  et  rediit 

Leo  III.  Antequam  vero  haec  de- 
scriberet  Anastasius  ,  iam  loquutus 
fuerat  de  Triclinio  Lateranensi  iussu 
Leonis  aedificato.  «  Fecit  et  in  Pa- 
»  triarchio  Lateranensi  Triclinium 
»  maius  super  omnia  triclinia,  nomi- 
»  nis  sui  magnitudine  decoratum  , 
»  ponens  in  eo  fondamenta  fìrmissi- 
»  ma...  Oameram  cum  absida  de  mu- 
»  sivo,  et  alias  duas  absidas,  diver- 
»  sas  historias  pingens.»  Ibi  ait  Ana- 
stasius Leonem  IV  epulari  solitum 
die  Natali  Christi. 

Alemannus  arbitratur  memoratas 
imagines  pietas  esse  postquam  Leo, 
Caroli  virtute,  urbi  restitutus  esset, 
et  Carolus  Imperator  factus  fuisset; 
vexillum  autem  illud  significare  irn- 
perium  Carolo  collatura.  Ut  probet 
Regem  appellatum  etiam  postquam 
Imperator  factus  esset,  utitur  Ale- 
mannus dextera  tabula  triclinii ,  in 
qua  legitur,  R.  Constantinus ,  pu- 
tans  iis  verbis  Constantino  Regis  ti- 
tulum  tributino  esse.  At  haec  inter- 
pretatio  cum  iis ,  quae  habet  Ana- 
stasius stare  nullo  modo  potest.  Lit- 
tera  R.  Constantinus,  ioscripta  non 
Regem,  sed  Romam  indicat.  Id  au- 
tem respondet  Romanorum  obser- 
vantiae  erga  Constantinum.  Exstant 
vero  nummi  Ludovici  Pii  Romae 
cusi,  in  quibus  legitur  Roma  Ludo- 
vicus. 

Neque  vero  in  aliquo  nummo,  in- 
scriptione,  aut  scriptore  latino  quo- 
quam,  Constantinus  Rex  appellatus 
est.  Graeci  quidem ,  Imperatores  et- 
iam Reges  appellant ,  Latini  num- 
quam.  Videt  autem  Alemannus  diffì- 
cile esse  ostendere  in  inscriptione  , 
quae  posita  sit  Carolo  M.  post  sus- 
ceptam  imperii  coronam  ,  eum  Re- 
gem appellari  potuisse.  Primum  er- 
go, idem  sonare  contendit  Regem  , 
ac  Imperatorem,  deinde  e.  13  ait , 
Caroli  modestiae  causa,  quae  Leoni 
nota  erat,  Regem  potius,  quam  Im- 
peratorem Carolum  in  Triclinio  ap- 
pellatum fuisse.  At  ex  Anastasio  con- 
stat,  falsum  omnino  esse  ,  post  an- 
num  799  monumentum  hoc  positum 
fuisse.  Deinde  in  inscriptionibus  ver- 


CAPUT    LXXIX* 


ba  adhiberi  tantummodo  solent  se- 
cundum  obvium,  planum,  ac  genui- 
num  sensum;  quare,  etsi  quandoque 
scriptores  promiscue  nomen  Regis  , 
cum  Imperatoris  nomine  usurpent , 
certum  est  tamen  hoc  in  inscriptio- 
nibus non  fieri.  Tandem  incredibile 
est,  Leonem,  eo  ipso  anno  coronatio- 
nis,  in  publico  monumento  in  hono- 
rem Caroli  posito,  atque  ut  ei  magis 
placeret,  Carolum  Regem  inscripsis- 
se,  cum  in  omnibus  suis  litteris  eum 
semper  Imperatorem  dicat. 

Quid  igitur  eo  anno  fecit,  eo  po- 
sito monumento,  Leo?Notum  poste- 
ris  voluit  esse,  confirmatum  Carolo 
ius  defensionis  a  se  fuisse.  Vexillum 
vero  illud  S.  Petri,  illa  acclamatio 
Bictoriam  Carulo  Regi  dona,  nihil 
ostendunt  aliud  nisi  patriciatum  Ca- 
rolo confirmatum  ;  Vexillum  etiam 
commemorat  Carolo  concessum  an- 
no 772,  ut  Pagius  docet  ad  an.  774, 
vetus  inscriptio,  quae  habetur  in  ap- 
pendice Ant.  Lectionum  pag.  1163. 
-  Quin  et  Romanum  largitur  in  urbe 
fìdeli  -  Vexillum  ,  famulis,  qui  pla- 
cuere  sibi.  -Quod  Carolus  mire  prao 
cellentissimus  hic  Rex  -  Suscipiet 
dextra  glorificante  Petri.  - 

Difflcultas  denique  ,  quae  affertur 
ex  iuramenti  religione ,  qua  se  Ro- 
mani erga  Carolum  obligarunt ,  fa- 
cile solvitur,  modo  haec  perpendan- 
tùr.  Certum  est  hoc  factum  quan- 
doque fuisse  postulantibus  omnino 
rerum  adiunctis  ,  et  ita  volentibus 
Pontificibus.  Leo  III  autem  voluit 
hoc  Romanos  Carolo  Magno  prae- 
stare  anno  796 ,  cum  tumultus  in 
urbe  frequentes  efesent,  et  Zachariae, 
seu  Hadriani  necessarii  dominatum 
affectarent.  Stephanus  V  ut  est  apud 
Theganum  ,  in  vita  Ludovici  Pii 
cap.  16  voluit  illud  Ludovico  prae- 
stari  durantibus  adhuc  seditionibus 
contra  gratiosos  Leonis  III.  Hoc  vero 
Pontifìces  Patriciis  tantummodo  con- 
cesserunt.  Constat  denique  hoc  iu- 
ramentum  quod  Patriciis  exhibeba- 
tur ,  diversum  ab  eo  fuisse,  quod 
Pontifici  tamquam  Principi  fìebat- 
Haec  vero  fuse   tractantur   a  Baro. 

nio,  a  Pagio,  loco  citato,  Octaviano 
Gentil  io  de  Patriciorum  origine  etc. 
lib.  3,  Toanne  Antonio  Bianchio  Orci. 
Min.S.Francisci  Observantium  tom.2 


operis  de  Ecclesiae  potestate,  et  po- 
litici lib.  5  §.  3,  quo  loco  scriptores 
etiam  recenset,  qui  de  ista  re  ex  in- 
stituto  pertractaverunt. 


CAPUT  LXXX. 


DE     CAROLO     MAGNO, 


Cuin  tanta  fuerint  Caroli  Magni 
in  Ecclesiam  merita,  quae  iam  satis 
abunde  signifìcavimus  in  pertractan- 
dis  praecipuis  saeculi  octavi  Histo- 
riae  Ecclesiasticae  capitibus,  videtur 
iure  requiri  posse ,  ut  de  rebus  ab 
eo  gestis  singillatim  agatur.  Id  vero 
eo  magis  faciendum  esse  videtur , 
quod  Historiae  Ecclesiasticae  Scri- 
ptores ,  soleant  epocam  quandam 
eiusdem  historiae,  peculiari  mentio- 
ne  dignam,  in  Caroli  Magni  regno, 
imperioque  defigere.  Itaque  hoc  age- 
mus;  sed  omittemus  res  ab  eo  in  re- 
publica  recte  feliciterque  proeuran- 
da,  et  in  bello  praeclare  gestas.Nam 
ab  anno  768  quo  Pipino  Patri  suo, 
una  cum  Fratre  Carolomanno  suc- 
cessi t,  vel  triennio  post,  cum,  mor- 
tuo  Carolomanno ,  solus  in  Galliis 
regnare  coepit,  usque  ad  annum  814, 
quo  mortuus  est;  tot  tantisque  recte 
factis  eius  vita  illustrata  fuit ,  ut 
eorundem  narratio  cum  brevitatis  a 
nobis  servandae  necessitate  non  pos- 
sit  convenire.  Dicam  tantum  ,  cum 
iure  potentissimum  aetatis  suae  prin- 
cipem  habitum  fuisse  ,  et  in  tanta 
regionum  amplitudine ,  qua  in  Qal- 
lia,  in  Hispania,  in  Germania,  et  in 
Italia  dominatus  est,  praeclara  for~ 
titudinis,  et  Reipublicae  bene  gestae 
monumenta  ubique  reliquisse. 

Commemoranda  potius  a  nobis  sunt 
quae  ille  gessit  ad  utilitatem  Reli- 
gionis  ,  cuius  studiosissimus  erat. 
Huius  autem  rei  testimonia  iam  sae- 
pissime  vidimus  in  rerum  Ecclesiam 
respicientium  pertractatione.  Adiun- 
gam  ergo  nonnulla  ex  Hadriani  I  et 
Leonis  III  pontificato  deprompta  , 
quorum  Pontifìcum  res  gestae,  cum 


Caroli  Magni  vitae  historia  inagtio- 
pere  coniunctae  sunt.  Hoc  autem  lu- 
culentius  ostendet,  quantam  Carolus 
Magnus  erga  Sedem  Apostolicam  ob- 
servantiam  perpetuo  demonstraverit. 

Itaque  cum  Desiderius  Longobar- 
dorum  Rex  plures  Urbes  Ecclesiae 
Romanae  Imperio  subiectas  invasis- 
set,  neque  Hadrianus  I  posset  Regem 
aclducere  ad  eas  Sedi  Apostolicae 
restituendas  ;  Caroli  Magni  virtute 
easdem  Pontifex  recuperavit.  Nam 
Carolus  Pontifici  obsequutus  ,  pri- 
mum  legatione  ad  Regem  missa,  tum 
exercitu  in  Italiam  perducto ,  anno 
773  Ticinum  obsedit,  quo  Desiderius 
se  receperat,  ac  deinde  anno  774  cum 
Desiderius  se  dedisset,  ac  regno  spo- 
liatus  et  relegatus  esset  in  Galliam, 
ipse  Hadriano  I  restituii,  regiones  , 
quas  Desiderius  abstulerat,  et  Lon- 
gobardico regno  deletc  ,  non  solum 
Francorum,  sed  Longobardorum  quo- 
que Rex  appellatus  est.  Tanta  vero 
fuit  Carolurn  Magnimi  in  ter  et  Ha- 
drianum  I  Pontificem  animorum  con- 
iunctio ,  ut  ille  pluries  Romam  ve- 
nerit,  hoc  est,  primum  anno  774  cum 
Ticinum  aclhuc  obsideret,  ac  in  po- 
sterurn  anno  781  atque  786,  quibus 
annis,  quae  Pipinus  prò  Sedis  Apo- 
stolicae iuribus  assèrendis  fecerat , 
ipse  confìrmavit,  atque  alias  Ponti- 
fici benevolentiae  ac  devotionis  suae 
erga  Apostolicam  Sedem  significa- 
tiones  Carolus  exhibuit. 

Non  minorem  erga  Sedem  Aposto- 
licam animi  sui  devotionem  Carolus 
Magnus  ostendit,  cum,  Hadriano  I, 
exeunte  anno  795,  mortuo  Leo  III 
suffectus  est.  Plura  de  ea  re  com- 
memoravimus  agentes  de  Romano  Ca- 

roli  Magni  patriciatu;  singulari  au- 
tem  constantia  Carolus  se  Romanae 
Ecclesiae  clefensorem,  Leonis  Ponti- 
ficata durante,  demonstravit,  qui  ut 
Oarolum  in  eo  munere,  quod  hacte- 
nus  gesserat,  a  se  confìrmari  signi- 
lìcaret,  Claves  Confessionis  S.  Petri 
et  vexillum  ad  eum  misit. 

Quanta  vero  prudentia  Leo  egis- 
set  eum  Caroli  Magni  benevolentiam 
sibi  conciliandam  curavit ,  factum 
ipsum  ostendit.  Nam  Caroli  virtute, 
ea  factio  compressa  est,  quae  duci- 
bus  Paschali  Primicerio,  et  Campirlo 
Sacellario  ,  in  Pontifìcem  conspira- 
verat ,  et  die  25  Aprilis  anno  799 
eum  solemnem  supplicationem  per- 
ageret,  Leonem  aggressa  est,  et  iu 
summum  vitae  discrimen  adduxit. 
Leo  ad  Carolum  se  contulit ,  atque 
ab  eo  honorificentissime  exceptus  , 
ac  deinde  a  nobilissimis  viris  Ro- 
mani, Carolo  iubente,  deductus ,  in 
Pontifìcia  cathedra  restituiti?  est. 
Tum  Pasclialis  et  Campulus  in  Gal- 
liam  relegati,  et  Carolus  die  24  No- 
vembri» anno  800  Romam  veniens 
effecit,  ut  civitas  pristinam  tranquil- 
litatem  penitus  recuperaret. 

In  ea  autem  re  quanta  simul  esset 
Leonis  gravitas,  atque  apud  omnes 
auctoritas,  demonstratum  est ,  eum 
accusationes  contra  eum  allatae,  ab 
omnibus  veluti  falsae  reiectae  ,  ac 
contemptae  sunt ,  eo  quod  Leo  ,  in 
frequenti  Episcoporum  conventu,  qui 
de  Pontifìcis  causa  cognoscere  eis 
fas  non  esse  professi  sunt,  se  ab  iis 
criminibus  innocentem  esse  iurave- 
rit,  de  quibus  aecusabatur.  Eo  ipso 
anno  800  die  Natali  Christi  Domini, 
Occidentale  Imperium  ,  quod  iamdiu 
cessaverat,  in  Carolo  Magno  instau- 
ratum  est.  Nam  eo  die  Leo  III  Ca- 
rolum ad  sepulcrum  D.  Petri  in  ge- 
nua  provolutum ,  Clero  ,  Populoque 
Romano  plaudente,  et  sacram  caere- 
moniam  pie  comitante,  imposito  dia- 
demate Imperatorem  appellavit ,  et 
adhibito  chrismate  consecravit. 

Antequam  caput  istud  concluda- 
mus  ,  videtur  omnino  opportunum 
aliqua   notare   de   agendi   ratione  a 


Carolo  Magno  erga  Saxones  adhibita. 
Vetus  enim  est  illa  querela  ,- Caro- 
lum crudelissime  eum  Saxonibus 
egisse,  et  ab  eo  per  vim,  et  metum, 
Religionem  Christianam  in  Saxoniam 
inlatam  esse.  Itaque  haec  breviter 
afferam,  quae  ad  rem  explicandam, 
et  ad  accusationem  refellendam  pos- 
sunt  inservire. 

Ioannes  Albertus  Fabricius  iu  ope- 
re inscripto  Salutaris  lux  Ev ange- 
la etc.  e.  19  de  Saxonibus  ait:  «  Cer- 
tuni est,  longe  ante  tempora  Carolina 
Religionem  Christianam  Saxonibus, 
Anglis  ,  et  Frisiis  esse  commenda- 
tami, ut  patet  ex  Marcellino  de  vita 
S.  Suiberti ,  item  ex  vita  Lugderi, 
Beda  Venerabili,  aliisque,  quos  citai 
Schatenius  in  historia  Westphaliae. 
Quid  quod  ipse  Conringius  non  dif- 
fìtetur,  ab  Anglo-Saxonibus,  et  suis 
Frisiis  fiderà  Christianam  in  West- 
phalia  aliquatenus  fuisse  propaga- 
tami ?  Quod  quoque  constai  ex  vita 
D.  Bonifacii,  et  litteris  PP.  Grego- 
rii  I  sive  Zachariae  Pontifìcis  ad 
Primores  Saxoniae  datas,  apud  Se- 
rarium  rerum  Moguntinarum  lib.3.» 

Haec,  quae  iacta  iam  fuerant  Re- 
ligionis  fondamenta  apud  Saxones , 
Caroli  Magni  opera  confìrmata  sunt, 
et  aucta.  At  haeretici  ut  Religionis 
in  Saxonia  propagationem  irrideant, 
aiunt,id  obtinuisse  Carolum  Magnum 
apud  Nobiles  praemiis  et  opibus  , 
apud  Populum  vero  vi  et  armis.  Ita 
Moshemius,  ita  Iacobus  Basnagius  in 
historia  Iudaeorum.  Voltairius  vero  id 
omne  tribuit  minis  et  suppliciis,quae 
Carolus  Magnus  adhibuerit.At  hi  ho- 
mines ,  ac  praesertim  Voltairius  fa- 
cile refelluntur.  Profecto  Voltairius 
Caroli  Magni  conatus  in  specimine 
historiae  universae  ita  refert,  ut  vel- 
uti is  primus  existimandus  sit,  qui 
de  Saxonibus  Christo  adiungendis 
cogitarit.  Id  vero  ex  expositis  refel- 
litur.  Deinde  Carolum  Magnum  ita 
pingit,  ut  hominem  crudelissimum 
faciat,  quod  eum  eius  historia  pu- 
gnat ,  prout  doctissime  refertur  a 
Schatenio  in  Historia  Westphaliae,  a 
Serario  in  rebus  Moguntinis,  a  Gruil- 

Iclfiio  Goedelio  in  notis  ad  Conrin- 
gium,  Annalista  Metensis  praeterea 
ad  an.  745  haec  habet  de  prima  Ca- 
roli Magni  in  Saxoniam  expeditione. 
«  Adunata,  inquit,  manu  valida  ,  in 
»  Saxoniam  ingressus  est:  captisque 
»  habitatoribus,  qui  suo  Regno  affi- 
»  nes  videbantur,  absque  ullius  belli 
»  discrimine  feliciter  conquisi  vi  t.Plu- 
»  rimi  eorum,  Christo  duce  illustra- 
»  ti ,  sacramenta  baptismatis  conse- 
»  quuti  sunt.  » 

Ea,  quae  Carolus  Magnus  fecit  ad 
Saxones  in  officio  continendos,  Vol- 
tairius  retorquet  veluti  ab  eo  facta 
ad  Religionem  Christianam  persua- 
dendam.  Etenim  iamdiu  Saxones  ir- 
ruptionibus  in  fìnitimas  gentes,  va- 
statione,  depopulatione  regionum  in- 
notuerant.  Romani  autem  Impera- 
tores  ab  Augusto  adHonorium,  coacti 
sunt  in  eorum  fìnibus  copiosos  exer- 
citus  habere.  Caroli  Magni  tempo- 
ribus Saxones  idem  saepe  tentarunt 
in  terris  Francorum  ,  atque  omni 
vastationis  genere  eas  vexarunt.  Ca- 
rolus arma  in  eos  tulit ,  custodias 
Eresburgi  interfecit,  ceteris  pepercit, 
in  Italiani  venit.  Eo  digresso,  Saxo- 
nes iterum  arma  susceperunt:  Caro- 
lus reversus  eos  fudit,  iisque  peper- 
cit. Quinto  tamen  perfìdos  gravissi- 
ma poena  mulctavit,  praesertim  quod 
iuramenta  violassent ,  et  magnum 
eorum  n timer um  interfecit.  Eo  sup- 


plicio  terrorem  inferre  se  posse  pu- 
tavit.  Post  haec  consilium  mutavit: 
severitatem  seposuit  ,  verba  pacis 
conciliandae  cara  Saxonibus  habuit, 
et  eos  ad  tractatus  vocavit,  obsides 
dedit,  plurimos  Christo  comparavit, 
in  his  Witikindum  celebrem  eorum 
ducem;#lures  deinde  Episcopos  apud 
eos  constituendos  curavit,  et  quietos 
Saxones  esse  voluit.  Haec  ex  iis  de- 
ducuntur,  qui  de  Carolo  Magno  scri- 
pserunt.  Nihil  apud  eos  de  poenis  quas 
Saxones  passi  fuerint,  qui  christiani 
esse  noluerint. 

Opponi  tantum  potest  haec  Caroli 
lex  an.  780  lata:  «  Si  quis  deinceps 
»  in  gente  Saxonura  inter  eos  latens 
»  non  baptizatus,  se  abscondere  vo- 
»  luerit ,  et  ad  baptismum  venire 
»  contempserit,  paganusque  perman- 
»  serit,  morte  moriatur.  »  Verum  de 
hac  lege  ,  iure  responsum  affertur  > 
probari  non  posse  eam  ad  effectum 
esse  perductam.  Condita  vero  est, 
cum  post  bellum,  ut  veniam  impe- 
trarent,  plurimi  ex  Saxonibus  bapti- 
smum susceperant,  et  omnes  se  chri- 
stianos  fore  promiserant.  Existima- 
bat  autem  sapientissime  Carolus , 
spem  nullam-firmam  esse  posse,  fore 
ut  Saxones  mitescerent ,  et  mores 
mansuetiores  inirent ,  nisi  si  Chri- 
stianam Religionem  suscepissent. 
Eventus  autem  rei  veritatem  pro- 
bavit. 


EX    SAECULO    NONO 

CAPUT  LXXXI. 

DE     IMMEDIATA     BENED1CTI     III     POST     LEONEM     IV 
IN  SERIE  RR.  PONTIFICUM  SUCCESSIONE. 


Si  vetera  monumenta  consulan tur, 
quae  ad  alicuius  facti  veritatem  evin- 
cendam  idonea  sunt ,  summa  repe- 
rietur  eorundem  consonantia  ad  de- 
monstrandum,  immediate  post  Leo- 
nem  IV  Pontifìcem,  die  16  Iulii  an- 
no 855  mortuum ,  in  Romanorum 
Pontifìcum  serie  Benedictum  III  suc- 
cessisse.  Scriptores  enim ,  qui  sive 
Romae  tunc    morabantur,  sive  cum 


Sede  Apostolica  eo  ipso  tempore  de 
negotiis  ecclesiasticis  agebant ,  pu- 
blica  denique  facta  in  eo  conveniunt, 
ut  certum  esse  omnino  debeat,  ea 
aetate  extra  omne  dubium  fuisse 
positum,  vere  Leoni  IV  mortuo  sta- 
tini Benedictum  III  esse  suiFectum. 
Haec  autem  cum  ita  sint,  vix  cre- 
dibile esse  videtur,  potuisse  narra- 
tionem  quandam  obtinere,  qua  con- 

tineretur ,  post  Leonis  IV  mortem, 
Feminam  quandam,  quae  Ioanna  di- 
ci tur,  annos  duos,  menses  quinque, 
et  dies  quatuor,  ante  Benedictum  III 
Pontificatum  gessisse.  Et  sane  doctis- 
simus  Le-Quienius  Ord.  PP.  Praed. 
t.  3  Orientis  Chrìstiani,  ubi  de  re- 
bus a  Ioanne  Vili  Pontifice  in  Photii 
causa  pertractatis  sermonem  habet, 
a  coli.  380  ad  460  de  hac  re  erudi- 
tissime agit,  Le-Quienius  ,  inquam, 
excogitatae  huius  narrationis  causam 
afferre  probabilem  nuliam  se  posse 
affirmavit.  Pagius  vero  ad  an.  879 
n.  9  aliud  non  coniicit,  nisi  Valden- 
sium  fortasse  in  Romanam  Ecclesiam 
haereticorum  odium,  quod  in  poste- 
rum  imitati  alii  Sedis  Apostolicae 
inimici ,  libenter  hac  tabella  abusi 
sint  ad  iniuriam  eidem  irrogandam. 
Reliquae  enim  eoniecturae,  quae  ad- 
ductae  sunt ,  cum  respiciant  facta  , 
aut  ad  initium,  aut  ad  finem  saeculi 
noni  pertinentia  ,  non  possunt ,  ut 
Pagius  animadvertit,  adhiberi  ad  ex- 
pi  i  e  and  am  originem  fabulosae  huius 
narrationis,  quae  ad  annum  855  re- 
fertur. 

Edidit  Romae  anno  1749,  et  Bene- 
dicto  XIV  Pont.  Max.  dicavit  vir 
singulari  eruditione  praeclarus  Car- 
dinalis  Iosephus  Garampius  disserta- 
tionem  inscriptamlte  nummo  argen- 
teo Benedicti  III  Pont,  Max.,  atque 
ex  eo  nummo  perspicuum  ,  novum , 
et  eius  doctrina  dignum  addidit  ro- 
bur  argumentis,  quibus  narratio  illa 
falsitatis  revincitur.  Demonstrationis 
autem,  quae  a  Garampio  ex  eo  num- 
mo desumpta  fuit  ad  fabulosam  nar- 
rationem  istam  refellendam  ,  haec 
summa  est. 

Nummi  illius  argentei,  cuius  sin- 
ceritas  extra  controversiam  posita 
est,  haec  forma  habetur.  Videlicet  in 
anterioris  partis  gyro,  verba  inscri- 
pta  sunt  ScS.  Petrus;  in  medio  eius- 
dem  partis  monogramma  insculptum 
est ,  cuius  coniunctae  litterae  sunt 
Be.Pa,  In  adversae  autem  partis  %y- 
ro  verba  sunt  Hlotharius  Imp.,  in 
medio  demum  monogramma  est,  quod 
cóntinet  vocem  Pius.  Est  vero  per- 


spicua ratio,  cur  in  nummo,  Ponti- 
fìcis  et  Lotharii  Imperatoris  nomen 
inscriptum  reperiatur  :  scilicet,  quod 
Pontifex  supremam  in  Urbem  pote- 
statem  obtineret,  Lotharius  vero  es- 
set  eo  tempore  Romanae  Ecclesiae 
Defensor. 

Iste  autem  nummus  ineluctabile  af- 
fert  argumentum,  quo  fabulosa  nar- 
ratio de  Ioanna,  quae  postLeonem  IV 
et  ante  Benedictum  III  pontificatum, 
annos  duos,  menses  quinque,  et  dies 
quatuor  gesserit,  luculentissime  re- 
futatur.  Non  est  necesse  demonstra- 
re,  nomina  Benedicti ,  et  Lotharii , 
quae  in  nummo  leguntur  ,  Benedi- 
ctum III  et  Lotharium  I  significare. 
Agitur  enim  de  Pontifice,  qui  Bene- 
d ictus  appellatur  ,  et  Lothario  Im- 
peratore Pontificatum  gesserit ,  id 
quod ,  si  Benedictum  III,  et  Lotha- 
rium I  Ludovici  Pii  fìlium  excipia- 
mus  ,  de  nullo  alio  Pontifice  repe- 
riemus. 

Iam  vero,  ut  ostendatur  num  Ioan- 
nae  Papissae ,  Leonem  IV  inter  et 
Benedictum  III  inveniri  locus  possit, 
quae  memorato  superius  temporis 
spatio  pontificatum  gesserit,  quae- 
rendum  est ,  quo  tempore  ob  Leo- 
nis IV  mortem  Sedes  Apostolica  va- 
caverit,  et  quando  nummus  ille  Ro- 
mae cusus  sit.  Itaque  apud  accuratum 
quemque  chronographum  est  explo- 
ratum  ,  quo  die  et  anno  Leo  IV 
obierit,  scilicet  17  die  Iulii  anno  855 
illuni  mortuunt  esse.  Satis  est  autem 
ea  verba  referre  ,  quae  Anastasius 
Bibliothecarius  in  eiusPòntifìcis  vita 
habet.  «  Ssmus  Dominus  Leo  IV  Papa 
»  non  post  multos  dies  obdormivit 
»  in  Domino  16  calendas  Augusti.  » 
Scriptor  vero  Annalium  Bertiniano- 
rum,  qui  ea  ipsa  aetate  vixit ,  haec 
refert:  «  Anno  octingentesimo  quin- 
»  quagesimo  quinto,  mense  Augusto 
»  (16  Cai.  Augusti)  Leo  Apostolicae 
»  Sedis  Antistes  defunctus  est,  eique 
»  Benedictus  successit.  » 

Ex  his  patet  quo  tempore  Sedes 
Apostolica  ob  Leonis  IV  obitum  va- 
caverit.  Cum  nummus  vero  ille  ar- 
genteus,  de  quo  Garampius  in  dis- 

sertatione  sua  agit,  sincerus  omnino 
sit  existimandus,  de  qua  re  controver- 
siae  locus  non  est,  illud  quoque  debet 
esse  certissimum  ,  cusum  illum  esse 
cum  Benedictus  III  iam  Pontificatum 
ii::visset,  et  cum  Lotharius  Im pera- 
ter  hactenus  viveret,  vel  saltem  cum 
de  eius  morte  nuncius  Romam  non 
advenisset.Est  enim  etiam  illud  extra 
controversiam,  in  Romanorum  Ponti- 
ficum  veteribus  nummis  ,  in  quibus 
Imperatorum  Romanae  Ecclesiae  De- 
fensorum  nomina  simul  saepenumero 
inscribebantur  ,  nomina  certe  ilio- 
rum  principum  non  fuisse  inscripta, 
quos  mortuos  esse  Romae  constaret. 
Iam  vero  legatur  Baronius  ,  ceteri- 
que,  qui  de  Lotharii  morte  scripse- 
runt:  apparebit  ex  illorum  temporum 
monumentis,  3  vel  4  calendas  Octo- 
bres  anno  855  in  Monasterio  Pru- 
miensi,  quinque  circiter  millibus  pas- 
suum  ab  urbe  Trevirensi ,  in  quo 
Monasterio  paullo  ante  Monachorum 
vitam  in  iverat ,  illum  mortuum  fu- 
isse. 

His  autem  ita  declaratis,  facile  est 
intelligere  num  post  Leonem  IV,  at- 
que  ante  Benedictum  III  fabulosa 
Ioanna  illa  pontificatum  ,  non  dico 
duos  annos  mensesque ,  et  dies  ali- 
quot,  sed  etiam  num  aliquo  die  Pon- 
tificatum gesserit.  Certum  est  enim, 
ante  mensem  Octobrem,  vel  ineunte 
saltem  mense  Octobri  anni  855  iam 
cusos  nummos  esse,  pontificatum  ge- 
rente Benedicto  III,  qui  ante  diem 
17  Iulii  eius  anni,  quo  Leo  IV  mor- 
tuus  est,  inire  Pontificatum  non  po- 
tuerat.  Non  est  deinde  verosimile , 
nummos  illos  cusos  esse  statim  post 
absolutam  electionem  Benedicti  III, 
et  peractam  eiusdem  consecrationis 
caeremoniam;  nemo  autem  tradidit, 
eum  expedire  se  debuisse  ab  Ioanna 
ista ,  antequam  libere  posset  etiam 
nummos  suo  nomine  cudere.  Certum 
est  igitur,  ex  eo  nummo  excludi  pe- 
nitus  Ioannae  istius  Pontificatum. 

Haec  autem   multo  clarius  intelli- 

guntur,  si  consideretur,  initio  Pon- 

tificatus  Benedicti  III  excitatum  esse 

schisma  ab  Anastasio  presbytero,  qui 

Tom.  I. 

Pontificatum  invadere  studebat;  hu- 
ius  conatus  ab  illius  aetatis  scripto- 
ribus  fuisse  commemoratos;  ac  me- 
moriae  prodita  quae  Benedictus  Pon- 
tifex,  Clerus ,  ac  Populus  Romanus 
gesserunt  ad  schisma  illud  extinguen- 
duna  :  nihil  vero  ab  iis  scriptoribus 
affirmari  de  Ioanna  quauam,  quae  eo 
tempore  se  veluti  Pon  tifìcem  gesserit. 

Huic  argumento  ,  quod  gravissi- 
mum  certe  est  ad  narrationis  istius 
falsitatem  ostendendam,  adiungi  de- 
bent  praeter  alia  rationum  momenta, 
quae,  inter  ceteros  ,  Le-Quienius  , 
memorato  superius  loco  ,  exponit , 
tot  illa  scriptorum  ,  qui  ea  aetate 
vivebant,  testimonia,  quique  in  re- 
ferenda  Romanorum  Pontificum  il- 
lorum temporum  successione,  statim 
post  Leonem  IV  Benedicti  III  men- 
tionem  faciunt,  veluti  Pontificis,  qui 
proxime  illi,  ac  nullo  prorsus  inter- 
posito,  suffectus  fuerit.  Neque  vero 
horum  testimoniorum  ea  vis  est,  ut 
argumentum  tantummodo  negativum 
constituant.  Nam  cum  ii  in  nume- 
randis  illius  aetatis  Pontificibus  , 
Leoni  Benedictum  statim  successisse 
dicant,  non  negative  tantum,  et  si- 
lentii  ratione  habita,  sed  positive, 
et  recta  prorsus  Ioannam  Papissam 
excludunt. 

Certe  talis  est  sententia  testimonii 
Adonis  Viennensis,  qui  iis  tempori- 
bus Romae  fuerat ,  et  in  chronico  , 
quod  ad  annum  usque  875  perducit, 
haec  habet*  «Pontifex  Romanus  Gre- 
»  gorius  moritur,  atque  ipsius  loco 
»  Sergius  ordinatur  ;  ilio  defuncto 
»  Leo  succedit,  quo  obeunte ,  Bene- 
»  dictus  in  Sede  Apostolica  substi- 
»  tuitur.»  Anastasius  Bibliothecarius 
praeterea  ,  sive  Benedicti  III  vitae 
scriptor,  qui  Romae  eo  tempore  ade- 
rat,  et  totius  rei  gestae  testis  cer- 
tissimus  erat,  fuse  et  perspicue  nar- 
rat  ,  Leoni  IV  Benedictum  III  suf- 
fectum  esse.  Constat  vero  nunc ,  et 
communiter  apud  eruditos  veluti  ex- 
ploratum  habetur,  corruptos  esse  eos 
Anastasii  codices,  in  quibus  Ioannae 
Papissae  fabula  legitur,  et  adeo  ma- 
nifesta sunt  depravationis  istius  ar- 

gumenta,  ut  supervacaneum  prorsus 
sit  in  ea  re  demonstranda  immorari. 

Itaque  Anastasius  seu  vitae  Bene- 
dica III  scriptor,  haec  refert:  «  Leo 
»  quidem  ubi  hac  luce  subtractus 
»  praesul  occubuit,  mox  omnis  Cle- 
»  rus  istius  Romanae  a  Deo  protectae 
»  Sedis,  universique  Proeeres,  cun- 
»  ctusque  Senatus ,  ac  populus  con- 
»  gregati  sunt  Domini  clementiam 
»  exorantes,  utBeatificum  illis  omni- 
»  bus  demonstrare  dignaretur  pasto- 
»  rem  ,  qui  culmen  Apostolatus  re- 
»  gere  valuisset  tranquille.  Divini- 
»  tus  igitur  aethereo  tunc  lumine 
»  infiammati,  uno  consensu,  unoque 
»  cum  conamine  Benedictum  prò  tan- 
»  tis  ,  quibus  pollebat,  sacris  operi- 
»  bus  ,  Pontitìcem  promulgaverunt 
»  eligere.  Illico  vero  alacri  universa 
»  studio  plebs  ,  et  populi  coetus  ad 
»  Callisti  titulum  properantes ,  Deo 
»  illum  Omnipotenti,  ut  solitus  fue- 
»  rat,  invenerunt  fundentem  oratio- 
»  nem.  Surgens  autem  ,  et  populi 
»  densissima  cernens  agmina,  rem 
»  cognovit ,  et  mente  concepii.  In- 
»  terea  multis  cum  lacrimis  genufle- 
»  ctens  omnes  deprecabatur  taliter 
»  clicens:  Non  me  a  mea  deducatis 
»  Ecclesia,  rogo,  quia  tanti  culminis 
»  non  sufficio  sustinere,  nec  baiulare 
»  gravamen.  UH  vero  nullatenus  ac- 
»  quieverunt,  sed  . . . .  cum  hymnis, 
»  et  canticis  spiritualibus  ,  ampia 
»  exsultatione,  et  ineffabili  gaudio  in 
»  Patriarchium  Lateranense  perdu- 
»  centes,  pontificali  solio,  ut  mos  est 
»  Pontificum  ,  canaque  consuetudo 
»  demonstrat,  posuerunt  etc.  His  ita 
»  peractis,  Clerus,  et  cuncti  Proce- 
»  res  decretum  componentes,propriis 
»  manibus  roboraverunt,  et  consue- 
»  tudo  prisca  ut  poscit,  invictissimis 
»Lothario,  ac  Ludovico  destinave- 
»  runt  Augustis.  » 

Sìmilia  sunt  quae  Nicolaus  I  ad 
Michaelem  Imperatorem  Constanti- 
nopolitanum  scripsit  epist.  2  tom.  8 
Conc.  Labbei  col.  273,  et  ep.  8  ac  9 
ad  eundem  de  causa  Photii  et  Igna- 
tii.  Ita  enim  de  Benedicto  pluries  in 
ijs  Nicolaus  loquitur,  ut  proximum 

Leonis  successorem  illum  fuisse  ma- 
nifeste declaret.  Praeter  haec,  idem 
Nicolaus  in  epist.  46  cum  deHincma- 
ro  Rhemensi  Archiepiscopo  conque- 
ritur  ,  affirmat ,  eum  ,  cum  frustra 
conatus  esset  in  sententiam  suam 
pertrahere  Leonem  IV,  idem  moli- 
tum  esse  apud  Benedictum  III,  qui 
Leoni  successerat  in  ordine  Ponti- 
ficatus.  Confìrmat  hoc  ipsum  Hinc- 
mari  Rhemensis  epistola  26,  qua  se 
ad  Leonem  IV  Legatos  misisse  nar- 
rat ,  qui  in  itinere  Romam  versus  , 
mortuum  esse  Leonem  audierunt,  et 
ad  Urbem  cum  pervenissent ,  Bene- 
dictum III  ei  suffectum  fuisse  com- 
pererunt. 

Denique  Photius,  ut  omittam  ce- 
tera  plura,  quae  possent  afferri,  in 
libro  de  Spiritus  sancii  Processione 
ad  versus  Latinos  ,  Benedictum  III 
appellat  Secundum  post  Leonem  in 
Archieratico  throno.  «  Heri,  inquit, 
»  et  nondum  secunda  generatio  prae- 
»  teriit,  nobilis  ille  Leo,  qui  et  mira- 
»  culis  editis  potest  gloriari,  omnem 
»  omnium  excidens  praetextum  homi- 

»  num sed  et  mitis  et  mansuetus, 

»  et  asceticis  certaminibus  illustris  ; 
»  inclytus  Benedictus ,  post  eum  in 
»  Archieratico  throno  Successor,  hoc 
»  idem  ,  et  amplectendo  ,  et  confìr- 
»  mando  haucl  secundus  esse  niteba- 
»  tur,  licet  tempore  secundus  esset.  » 

His ,  aliisque  argumentis  facile 
hanc  narrationem  veluti  fabulosam 
demonstraverunt  Baronius  ad  an- 
num  853,  Pagius  ad  eundem  annum, 
Onuphurius  Panvinius  in  not.  ad  Pla- 
tinami, Leo  Allatius  in  confutatione 
fabulae  de  IoannaPapissa,  Lambecius 
Bibl.  Vindob.  lib.  2  e.  8,  Labbeus  in 
Cenotaphio  Ioannae  Papissae  t.  8  coli. 
Concil.,  Natalis  Alexander  diss.  3  in 
saec.  9,  Io.  Georgius  Eckardus  tom.  2 
Hist,  Frane.  Orient.  1.  30  pag.  119 
aliique  plures.  Inter  Protestantes 
quoque  David  Blondellus  singulari 
libro,  Petrus  Baylius  in  Dictionario 
voce  Papesse,  Chr.  Aug.  Heuman- 
nus  in  sylloge  diss.  sacr.  t.  I  p.  2, 
Guillelmus  Godefridus  Leibnitius 
apud  Eckardum  in  op.  manuscripto 


DE   IMMEDIATA   BENEDICITI   III  POST    LEONEM    IV  ETC. 


aliique.  Indignati  tamen  hanc  suo- 
rum  sinceritatem  plures  ex  Hetero- 
doxis  fuere  ,  qui  dolebant  ita  sibi 
eripi  occasionem  de  Romana  Ecclesia 
detrahendi.  Hos  inter  commemorari 
possunt  Fridericus  Spanhemius  in 
dissert.  primum  1691  LugduniBata- 
vorum  edita  de  papa  femina  etc.  , 
quae  deinde  pluries  Amstelodami,  et 
Hagae  Comitum  ,  Gallice  reddita  a 
Iacobo  Lenfantio,  una  cum  eiusdera, 
et  Vignolii  Ministri  Brandemburgici 
accessionibus  edita  est;  Ioannes  Chri- 
stophorus  Wangenseilius  Diss.  prò 
Ioanna  Papissa  t.  I  amoenitatum 
litterar.,  Io.  Georg.  Scelhornii.  Mo- 
shemius  denique  in  Inst.  H.  Eccl. 
saec.  9  parte  2  cap.  2  etsi  narratio- 
nis  istius  defensionem  non  suscipiat, 
et  doctissimos  viros  existimare  affir- 
met  litem  non  terminatam  esse , 
Wangenseilii  tamen  dissertationem 
laudat,  cum  ait,  eum  concinne  utri- 
usque  partis  argumenta  exhibuisse, 
id  quod  cum  indigesta  dissertationis 
illius  scriptione  prorsus  non  conve- 
nit.  Wangenseilius  autem  disserta- 
tionem scripsit,  ut  narrationis  istius 
veritatem  omnino  probaret. 

Sunt  autem  levissima,  quae  ad  sen- 
tentiam  istam  confìrmandam  ab  iis 
afferuntur  argumenta.  Etenim  quod 
de  Anastasii  Bibliothecarii  testimo- 
nio commemorant  ,  id  nullam  vim 
habet  ,  cum  apud  eruditos  omnes 
constet,  codices  Anastasii,  in  quibus 
ea  narratio  continetur,  fuisse  depra- 
vatos.  Quae  autem  de  temporis  spa- 
tio afferunt  ad  ostendendum  inter 
Leonis  IV  mortem  et  Benedicti  III 
electionem,  locum  Ioannae  pontifìca- 
tui  posse  reperiri ,  id  certuni  est 
esse  factum,  chronologiam  Romano- 
rum  Pontifìcum  illius  aetatis  peni- 
tus  perturbando.  Quae  denique  de 
pluribus  scriptoribus  adducunt,  qui 
Ioannam  Papissam  fuisse  retulerunt, 
ea  ad  id  probandum.  non  sunt  ido- 
nea, quando  ii  scriptores  comparari 
certe  non  possunt  cum  gravissima 
hominum ,  aetate  aequalium  aucto- 
ritate,  ac  publicis  monumentis,  quae 
histcriae  huius  falsitatem  evincunt. 

Constili  praeterea  potest  inter  ce- 
tera  caput  10  n.  3  et  4,1.  3  operis 
d  eclissi  mi  De  Servorum  Dei  Beati- 
ficatione  etc.  Benedicti  XIV,  quo  lo- 
co Pontifex,  breviter,  sed  singulari 
eruditione  affert  argumenta,  quibus 
ostenditur,  Martini  Poloni,  qui  sae- 
culo  13,  et  Mariani  Scoti,  qui  sae- 
culo  11  vixit ,  opera  fuisse  vitiata 
«  ab  haereticis  fabulam  Ioannae  Pa- 
»  pissae  obtrttdere  volentium.  »  Hoc 
autem  opportune  est  animadverten- 
dum  ,  ut  etiam  illorum  Scriptorum 
auferatur  auctoritas  iis,  qui  narra- 
tionem  de  Ioanna  Papissa  confirmare 
voluerunt.  Cum  vero  fabulosae  huius 
historiae  origo  codicibus  per  fraudem 
depravatis  debeatur,  apparet,  non- 
nisi  per  iniuriam ,  Moshemium  loco 
superius  citato  §.  4  affirmare  potuis- 
se:  «  Sexcentos  esse  per  quinque  sae- 
»  cula  insoliti  eventus  huius  testes, 
»  nec  quemquam  ante  sacrorum  in- 
»  staurationem  a  Luthero  susceptam, 
»  rem  vel  incredibilem,  vel  Ecclesiae 
»  ignominiosam  credidisse.  »  Profe- 
cto  cum  narratio  ista  scriptoribus 
auctoritate  praestantibus  repugnet, 
et  dolo  malo  in  posteriorum  scripto- 
rum  opera  illata  sit;  satis  apparet,  si 
apud  plures  scriptores  ea  historia  re- 
peritur,  id  minime  evenisse,  quod  ne- 
mo  illam  ignominiosam  existimaret. 

Et  quoniam  adversarii  confidenter 
Martini  Poloni  praesertim  testimonio 
gloriantur,  veluti  si  is  vere  in  Chro- 
nico  Ioannae  mentionem  iecerit,  non 
erit  inopportunum  praeter  ea,  quae 
Benedictus  XIV  loco  citato,  et  Pa- 
gi us  ad  annum  853  n.  14  attulerunt 
ad  hoc  refellendum,  non  erit,  inquam, 
inopportunum  ea  etiam.  commemora- 
re ,  quae  Le-Quienius  t.  3  Orìentis 
Chrìstianì  pag.  788  refert,  ut  ipse 
quoque  ostendat,  in  Chronicon  Mar- 
tini esse  per  fraudem  illata  ea  omnia, 
quae  Ioannam  Papissam  respiciunt. 
Itaque  Le-Quienius,  qui  colum.  381  et 
seqq. pluribus  argumentis  hoc  demon- 
straverat,  in  appendice  p.788  affirma- 
vit,  se  in  posterum  reperisse  in  Biblio- 
theca  Parisiensis  conventus  SS.  An- 
nuntiatae  PP.Praedicatorum,  in  col- 


372 

lectione  Scriptor.  German.  t.9  Rerum 
Germanicarum  Argent orati  a.  1685, 
editionem  Chronici  Martini  Poloni, 
in  quo  Romani  Pontifices,  et  Impe- 
ratores  recensentur  usque  ad  Cle- 
mentis  IV  mortem,  atque  in  ea  edi- 
tione  nihil  omnino  esse  de  Ioanna 
Papissa.  Addit  praetereaLe-Quienius 
ad  latus  Chronici  memorati,  eo  loco, 
ubi  Leonis  IV,  et  Benedicti  III  eius- 
dem   Successoris  Pontifìcatus  nume- 

ratur,  addit,  inquam  ,  reperiri  mo- 
nitum  Ioannis  Caesaris ,  qui  proba- 
bili ter  volumen  ediderat.  Haecautem 
Ioannes  Caesar  monebat:  «Candide 
»  lector,  ne  mireris  hoc  loco  praeter- 
»  mitti  Ioannem,  quem  vocant  Vili 
»  feminam  ,  ortam  ,  ut  fabulantur  , 
»  Moguntiae.  Non  erasimus  e  codice 
»  nostro  ,  ut  fortassis  criminaberis, 
»  veruni  candide  ea,  quae  inveni- 
»  mus,  edimus.  » 

DE     PHOTIANO     SCHISMATE, 


Gravissimum  illud  dissidium  nunc 
est  commemorandum  ,  quod  Eccle- 
siam  Catholicani  vehementer  saecu- 
1q  nono  perturbavit,  Photianum  vi- 
delicet ,  quod  Photii  praesertìm  ope- 
ra excitatum  illud,  amplifìcatumque 
fuerit.  Equidem  arbitror  non  pari 
ratione  dici  dissidium  istud  Latinam 
inter  et  Graecam  Ecclesiam  excita- 
tum esse.  Nihil  enim  Latini  com- 
miserunt,  quo  iure  possent  Graeci 
irasci,  atque  inde  occasionem  susci- 
pere  ad  schisma  conflandum.  Neque 
Graeci,  quando  sub  Photio  duce,  Sedi 
Apostolicae  repugnarunt,  quidquam 
aliud  egerunt,  quod  diversum  sit  ab 
eo  tam  gravi  crimine  ,  cuius  gens 
quaelibet  rea  evaderet,  quae  Romano 
Pontifici  I).  Petri  Successori,  iuris- 
dictionis  primatum  in  Ecclesiam  uni- 
versam  a  Christo  traditum  obtinenti 
subesse  recusaret.  Schismatis  scili- 
cet  gravissimi  rei  facti  sunt  Graeci: 
in  ea  tamen  re  nihil  habent ,  ut 
iure  possint  de  Ecclesia  Romana  con- 
queri.  Graecorum  enim  erat  Sedi  Apo- 
stolicae obtemperare  ;  atque  ii  resi- 
stenza sua  schisma  commoverunt, 
non  autem  Latina  Ecclesia  quae  Ro- 
mani Pontificis  primatum  iurisdictio- 
nis  aspernantes  homines,  veluti  seni- 
smaticos  habere  necessario  debuit. 

Est  hic  breviter  tanti  huius  dis- 
sidii  historia  referenda.  Neque  gra- 
vis  quidem  causa  deest,  ut  hoc  agere 
imprimis  opportunum  esse  videatur. 


Nam  licet  ex  iis,  quae  paullo  post 
sumus  narraturi ,  facile  appareat, 
Romanum  Pontificem,  illud,  habita 
supremi  muneris  sui  ratione,  agere 
in  ea  re  debuisse,  quod  egit,  ad  Sedis 
Apostolicae  iura  propugnanda ,  ad 
disciplinam  Ecclesiasticam  asseren- 
dam  ,  ad  canonum  instituta ,  iusti- 
tiamque  defendendam  ;  certum  est 
tamen  Pontifìcii  Primatus  inimicos, 
de  negotio  isto  tantae  celebri tatis, 
ita  loquutos  esse,  ut,  si  eorundem 
narrationi  fìdes  habeatur ,  minime 
tam  iustis  de  causis  Sedem  Aposto- 
licam  ea  egisse  credi  debeat ,  quae 
agenda  esse  iudicavit. 

Etenim  ut  significem  quantopere 
diversa,  et  a  ventate  prorsus  alie- 
na ratione  de  rebus  a  Sede  Aposto- 
lica" in  hac  causa  gestis  scriptores 
isti  loquantur,  satis  est  unum  ,  al- 
terumve  ex  iis  commemorare.  Mo- 
shemius,  ex  gr.  in  Inst.  H.  E.  saec.  9 
part.  2  cap.  3  ita  rem  describit,  tam- 
quam  si  aequo  iure  Nicolaus  I  Pon- 
tifex,  qui  Ignatium  Constantinopoli- 
tanum  Patriarcham,  per  vim  digni- 
tate  spoliatum  tuebatur,  et  Photius 
con  tra  Nicolaum  ageret.  Narrans 
enim,  a  Nicolao  Photium  anathemate 
mulctatum  esse,  subdit  continuo: 
«  Fulmen  hoc  tantum  abest,  ut  Pho- 
»  tium  terreret,  ut  is  potius  quod 
»  acceperat,  redderet ,  et  Nicolaum 
»  vicissim  in  Concilio  Constantino- 
»  politano    anno  866  exsecraretur.  » 

Veluti  si  eiusmodi  scelus  a  Photio 
aptratum  quod  nullam  poterat  con- 
tra  Pontificem  Maximum  vira  habe- 
re,  possit  opponi  sententiae ,  quam 
cum  summa  potestate  coatra  illum 
tulerat  Nicolaus.  Pontificem  prae- 
terea  Moshemius  in  ea  re  aperte  ca- 
lumniatur,  cum  illum  non  iniuriam, 
quam  passus  erat  Tgnatius,  sed  pro- 
prias  acceptas  iniurias  ulcisci  voluis- 
se  contendit.  Tnquit  enim:  «  Obten- 
»  tus  belli  a  Nicolao  I  moti,  iustitia 
»  erat  causae  Ignatii .  .  .  Verum  ae- 
»  quo  animo  tulisset  iniuriam  Igna- 
»  tio  illatam  Nicolaus  ,  si  a  Graeco 
» 'Imperatore,  ac  Photio  ereptas  Ro- 
»»manis  Pontifìcibus  a  Graecìs  pro- 
»  vincias  recuperare  potuisset,  fllv- 
»  ricum  ,  puta  ,  Macedoniam  ,  F,pi- 
»  rum  etc.  »  Haec  vero  cum  Mo- 
shemius ait,  non  modo  chronologiam 
facti  pervertit ,  sed  etiam  affirmat 
id,  quod  cum  tota  schismatis  istius 
excitati  historia  manifeste  pugnat,  in 
qua  nihil  clarius  esse  potest,  quam 
Nicolaum  Pontificem,  Ignatii  veram 
defensionem  ,  atque  eiusdem  iuris 
vindicationem  constanter  gessisse. 

In  eandem  ferme  sententiam  Guil- 
lelmus  Caveus  loquitur  in  conspectu 
saeculi  Phot ì ani  historiae  litterariae 
suae,  et  Carolus  Villersius  3  parte 
historiae  ecclesiasticae  speciminis, 
quod  adiectum  ab  eo  est  operi  Pa- 
risiis  anno  1808  a  se  tertium  edito, 
quod  inscribitur:  Essai  sur  l'esprit, 
et  l'influence  de  la  reformation  de 
Luther,  quod  historiae  specimen,  nul- 
la veritatis  habita  ratione  scriptum, 
omnino  spectare  dici  potest  ad  per- 
stringendam  contra  catholicam  Ec- 
clesiam ,  ac  Romanos  Pontifices  con- 
geriem  iniuriarum.  li  quidem  scri- 
ptores  ita  huius  schismatis  originem 
derivant,  tamquam  si  tunc  primum 
Ecclesia  Graeca  audierit,  Romanum 
Pontificem  in  universam  Ecclesiam 
iurisdictionis  habere  primatum  ,  et 
Photius  ideo  restiterit  Nicolao,  per- 
inde  si  tunc  primum  Romani  Pon- 
tificis  potestas  iurisdictionis  ,  etiam 
in  Ecclesia  Graeca  inciperet  exerceri. 
Potterius  denique,  ut  ceteros  prae- 


teream,  tom.  2  cap.20  operis  l'Esprit 
de  VEglise  etc.  veram  schismatis  hu- 
ius causam  sitam  esse  contendit  in 
Orientalis  imperii  ab  Occidentali  fa- 
cta  separatione. 

His ,  aliisque  ut  respondeamus, 
praecipua  referemus,  quae  excitatis 
istius*  schismatis  originem,  causam- 
que  respiciunt,  quaeque  fuse  a  Ba- 
ronio  ,  et  Pa#io  ad  857  et  seqq.  a 
Le-Quienio  tom.  I  Orientis  Christia- 
ni,  col.  245  et  seqq.  tom.  3  col.  377, 
et  seqq.,  a  Natali  Alexandro  in  Diss. 
de  Schismate  Photiano,  aliisque  per- 
tractantur  ,  et  allatis  monumentis 
demonstrantur. 

Methodio  Patriarchae  Constantino- 
politano  die  14  Iunii  anno  846  mor- 
tuo,  Ignatius  filius  Michaelis  I,  qui 
Rhangabe,  et  Curopalata  dictus  est, 
die  4  Iulii  eiusdem  anni  suffectus 
est,  suffragantibus  Episcopis,  et  Cle- 
ro Constantinopolitano  ,  ac  populo 
gratulante.  Narrat  Nicetas  in  eius 
vita,  Ignatium,  cum  esset  consecran- 
dus,  prohibuisse  quominus  Gregorius 
Asbesta  Syracusanus  praesul  caere- 
moniae  interesset,  ac  deinde  habita 
synodo ,  Gregorium  plurium  crimi- 
num  reum  ab  ilio  depositum  fuis- 
se.  Post  haec  Ignatius  undecim  an- 
nos,  et  nonnullos  menses  Ecclesiae 
Constaritinopolitanae,  singulari  cum 
religionis,  et  disciplinae  ecclesiasti- 
cae studio  praefuit.  Eo  autem  anno 
gravissimam  vexationem  pati  coepit. 

Theophilo  Imperatori  Michael  III 
eius  filius  sexennis  successerat.  Pri- 
mis vero  annis  Theodora  Augusta 
eius  mater  imperium  sapienter  ad- 
ministraverat;  sed  deinde  Michaelis 
Bardae  Caesaris,  qui  ipsius  Theodo- 
rae  Augustae  frater  erat,  artibus 
et  potentia ,  ea  remota  fuerat  ;  et 
summa  rerum  in  Bardae  ipsius  po- 
testatem  devenerat ,  cuius  arbitrio 
omnia  gerebantur.  Erat  Bardas  Igna- 
tio  Patriarchae  imprimis  infensus, 
eo  quod  illum  Praesul  ob  perditos 
mores  reprehendisset,  et  tandem  eum 
communione,  atque  ad  altaria  acce- 
dentem  Eucharistia  privasset,ob  tur- 
pem  cura  nuru    publicam    consuetu- 

dinem.  Alia  etiam  inimicitiae  causa 
fuerat,  quod  cum  Bardas  optaret  ex- 
pedire  se  a  Theodorae  metu,  et  id- 
circo  vellet  eam  monasticam  vitam 
profìteri  ,  suaserat  Imperatori ,  ut 
Patriarcham  ad  illara  velandam  co- 
geret.  Ignatius  autem  eam  invitam 
velare  recusaverat ,  licet  Imperato- 
ris,  seu  potius  Bardae  iussu  in  mo- 
nasterium  esset  relegata. 

Itaque  Bardas  Ignatium  Maiestatis 
accusavit,  veluti  si  G-ebonem  quen- 
dam  hominem  obscurum,  qui  Theo- 
dorae se  filium  iactabat ,  ille  moli- 
retur  ad  imperium  provehere.  Fuit 
ergo  die  23  Novembris  anno  857  de- 
portatus  in  insulam  Terebyntum,  et 
monasterio  inelusus.  Triduo  post 
rnissi  sunt  ad  eum  Episcopi,  qui  il- 
luni adducerent  ad  Episcopatum  di- 
mittendum,  nisi  vellet  extrcmo  dis- 
crimini se  obiicere.  Fortiter  vero, 
Ignatius  obstitit,  piane  sentiens  gra- 
vissima mala  Ecclesiae  Constantino- 
politanae  imminere,  si  morem  Bar- 
dae gessisset.  Bardas  autem  effecit, 
ut  convocato  episcoporum ,  quibus 
metus  incussus  erat,  conventu,  con- 
tra  omnes  Ecclesiae  leges  ,  Ignatio 
dignitas  abrogaretur ,  et  ei  in  Epi- 
scopatu  Constantinopolitano  suffice- 
retur  Photius,  cui  ipse  addictissimus 
erat.  Iuvat  hic  Metrophanis  Smyr- 
naei  verba  referre  ex  epistola  ad 
Manuelem  Patricium ,  quae  osten- 
dunt,  per  vim  et  metum,  Episeo- 
pos,  derelicto  Ignatio  ,  in  posterum 
Photio  adhaesisse.  Ait  enim,  statim 
ac  Ignatius  a  Barda  eiectus  est,  ei- 
que  Photius  subrogatus,  «  Episcopos 
»  omnes  Constantinopolitanae  ditio- 
»  nis  convenisse,  et  Photium  anathe- 
»  mate  perculisse,  depositum  dicen- 
»  tes  in  nomine  Patris,  et  Filii  ,  et 
»  Spiritus  sancti.  Quin  et  Episco- 
»  pos  omnes  una  conspirantes  ,  se- 
»  ipsos  diris  devovisse  ,  si  quis  ipso- 
»  rum  Photium  Patriarcham  profìte- 
»  retur.» 

Photius  vero  erat  quidem  vir  no- 
bili genere,  et  ingenio  ac  singulari 
eruditione  praestans,  rerum  civilium 
et  politicarum  usu,  ac  peritia  insi- 

gnis,  sed  vehementer  ambitiosus.  Is 
igitur,  qui  Protospatarius  erat,  et 
primus  Imperatori  a  secretis",  sex  die- 
rum  spatio  ex  Laico  Episcopus  factus 
est.  Nam  eo  anno,  mense  Decembri, 
prima  die  Monachus,  altera  Lector, 
tertia  Subdiaconus,  quarta  Diaconus, 
quinta  Presbyter,  sexta  denique,  hoc 
est,  ipso  die  lesto  Natali  Christi  Do- 
mini, a  memorato  superius  Gregorio 
Asbesta  Syracusano,  Episcopus  con- 
secratus  est.  Interea  Ignatius  pri- 
mum  in  Hieriam  insulam  deportatus 
est ,  et  vinctus  in  stabulo  agrario 
fuit  inelusus;  tum,  in  Mitylenem  in- 
sulam est  perductus.  Habita  est  vero 
a  Photio  an.  859  pseudo-synodus  in 
Blachernis,  in  qua  Ignatium  patriar- 
chatu  depositum  declaravit,  et  prae- 
ter  inceptam  Ignatii  ipsius  vexatio- 
nera,  eos  etiam -acerbe  insectari,  ac 
malis  omnibus  afficere  coepit ,  quos 
ab  Ignatio  non  deflcere,  et  sibi  non 
adhaerere  intelligebat. 

Cum  sentiret  autem  Photius  non 
posse  se  dignitatem  tuto  retinere, 
nisi  Nicolai  Pontifìcis  auctoritate  se 
munitum  esse  doceret ,  conatus  est 
Pontiiìcem  decipere  ,  ut  litteras  ab 
eo  consequeretur  ,  quae  ipsius  con- 
firmationem  in  Patriarchali  digni- 
tate  continerent.  Legatis  igitur,  lit- 
terisque  Romam  missis  affirmabat, 
Ignatium  senio ,  et  infirma  valetu- 
dine confectum  sponte  patriarchatu 
abdicasse,  se  autem  invitum,  et  fru- 
stra obnitentem  ,  communi  omnium 
suffragio  coactum  fuisse  ad  patriar- 
chalem  dignitatem  suscipiendam.  Pe- 
tebat  praeterea,  ut  Oonstantinopolim 
Legatos  Pontifex  mitteret,  qui  Ico- 
noclasticam  haeresim  penitus  pro- 
fligarent,  ac  disciplinae  ecclesiasticae 
consulerent. 

Minime  deceptus  a  Photio  est  Ni- 
colaus,  sed  Oonstantinopolim  Lega- 
tos misit  Rhodoaldum  Portuensem  et 
Zachariain  Anagninum  Episcopum, 
quibus  commiserat,  ut  «  Ignatii  Pa- 
»  triarchae  causam  diligenter  inve- 
»  stigarent,  et  Sedi  Apostolicae  ple- 
»  nis  ,  ac  veracibus  referrent  indi- 
»  ciis.  »  Legati  cum  Constantinopo* 

lim  venissent ,  fracti  partirci  metu, 
partirci  muneribus,  praevaricatisunt. 
Photius  vero  latrocinalem  Synodura 
in  tempio  SS.  Apostolorum  anno  861 
habuit,  cui  adesse  coactus  est  Igna- 
tius, et  in  qua  introductis  hominibus 
ex  infimo  genere  ,  qui  testimonium 
falsum  dixerunt ,  Ignatius  ipse  de- 
positus  est,  consentientibus  turpiter 
Nicolai  Pontificis  Legatis,  dignitate 
sua  spoliatus  ,  verberibus  ,  aliisque 
cruciatibus  vexatus,  et  cum  fere  exa- 
nimis  esset,  compulsus  est  in  charta 
crucem  signare,  cui  Photius  verba 
adiecit ,  quae  illuni  abdicare  se,  et 
Sjnodi  decreto  assentiri  significa^ 
rent.  Nisi  vero  servili ,  sordidaque 
veste  indutus  deinde  fugisset,  salu- 
ti suae  non  consuluisset.  Itaque  re- 
cepit  se  in  Propontidis  regionem, 
aliaque  deserta  loca  ,  ubi  ignotam, 
pauperemque  vitam  diu  toleravit. 

Sed  potuit  interea  Ignatius  Nico- 
lai opem  implorare  ,  atque  in  eius 
suprema  auctoritate  perfugium  con- 
tra  tantam  calamitatem  requirere. 
Itaque  una  cum  decem  Metropolitis, 
et  quindecim  Episcopis  epistolam  ad 
Nicplaum  scripsit,  in  qua  de  tota  re 
gesta  ,  deque  turpi  agendi  ratione, 
quam  Legati  ab  eo  missi,  Costan- 
tinopoli adhibuerant,  eum  certiorem 
fecit,  et  Sedis  Apostolicae  auxilium 
postulavit.  Nicolaus  in  Legatos  ani- 
madvertit ,  et  convocatis  Episcopis 
qui  Romae  aderant,  ac  praecipuis  ex 
Clero  Romano,  rescidit  omnia,  quae 
Constantinopoli  contra  Ignatium  fa- 
cta  fuerant.  In  Concilio  autem  an- 
no 863  Romae  habito,  acta  pseudo- 
Synodi  Constantinopolitanae  irrita 
esse  decrevit,  Photium  tamquam  se- 
dis alienae  invasorem  damnavit,  et 
Ignatium  in  pristinam  dignitatem 
restituit.  Haec  Photius  audiens  sum- 
mopere  indignatus ,  duas  Synodos 
Constantinopoli  habuit ,  in  quibus, 
prout  superius  significavimus,  eo  us- 
que  audaciae  insolentiaeque  progres- 
sus  est,  ut  contra  Nicolaum  Ponti- 
fìcem  sententiam  tulerit  excommu- 
nicationis. 

Haec  cum  Photius  agebat,  errorem 

etiam  contra  Fidem  propugnabat. 
Nam  Latinos  accusabat,  veluti  si  a 
fide  defecissent ,  eo  quod  Spiritual 
?anctum  non  a  Patre  solum  ,  sed 
etiam  a  Filio  procedere  crederent. 
Scripta  simul  ad  Patriarchas  Orien- 
tales  epistola  Encyclica,  conatus  est 
eos  contra  Latinam  Ecclesiam  com- 
movere. Sed  rationes,  quas  ad  dissidii 
sui  defensionem  in  illa  afferebat,  ta- 
les  erant,  ut  *manifeste  omnibus  os- 
tenderent,  se  nonnisi  iniuria  de  Ro- 
mano Pontifìce,  ac  de  Latinis  con- 
queri,  et  nullam  se  legitimam  con- 
silii  a  se  inique  suscepti  rationem 
afferre  posse.  Cum  enim  de  Latina 
Ecclesia  conquereretur,  eo  quod  Spi- 
ritual sanctum  a  Filio  quoque  pro- 
cedere Latini  crederent,  ostendebat, 
in  schismate  suo  etiam  evenisse, 
quod  schismatis  cuiusque  proprium 
esse  solet,  ut  cum  haeresi  coniunge- 
retur.  Quando  autem  propter  Sab- 
bati ieiunium,  propter  vetitum  Sa- 
cerdotibus  coniugium ,  Latinam  Ec- 
clesiam reprehendebat ,  profecto  se 
inique  agere  palam  demonstrabat , 
cum  sanctissima  instituta  improba- 
ret.  Haec  vero  omnia,  quomodo  pot- 
erant  Photium  excusare  ab  eo  cri- 
mine, quod  patraverat,  per  vim  ma- 
nifestamque  vexationem  ,  alienam 
Cathedrara  usurpando?  Quomodo  pot- 
erant  ista  probare ,  Nicolaum  Pon- 
tifìcem  potestatem  non  habuisse,  ut 
Ignatium  restitueret  ,  Photiumque 
cogeret  ad  Constantinopolitanam  se- 
derci dimittendam? 

Sed  rerum  facies  repente  immutata 
est.  Anno  enim  867  Bardas  Prodi- 
tionis  accusatus ,  morte  mulctatus 
fuit,  ac  deinde  Imperatore  Michaele 
interfecto  Basilius  Macedo  imperio 
potitus  est.  Hic  autem  cum  semper 
Ignatii  studiosus  fuisset ,  statim  in 
irciperii  sui  initio  ,  eundem  revoca- 
vit,  et  Photio  deiecto,  atque  in  mo- 
nasterium  Scopen  relegato  ,  efiecit, 
ut,  habito  Constantinopoli  concilio, 
pristinam  suam  cathedram  ille  recu- 
peraret.  Post  haec  de  tota  re  ad  Ro- 
manum  Pontificem  scripsit,  et  missa 
|  etiam  Romam  legatione,  ab  eo  pe- 

tiit  Concilii  Greneralis  convocationem. 
Hadrianus  II,  qui  Nicolao  I  interea 
successerat,  Imperatori  libenter  as~ 
sensus  est.  Itaque  Rom'ae  anno  868 
concilium  habuit  ,  in  quo  Nicolai  I 
decreta,  circa  Photii  eausam  confir- 
mavit:  Photio  tamen  communionem 
laicam  permisit,  si  facti  eum  poeni- 
tuisset,  et  voce  ac  scripto  profitere- 
tur,  se  Nicolai  decretis  obtempera- 
turum  esse.  Ea  omnia  vero  Hadria- 
nus iussit,  quae  ad  Concilii  Genera- 
lis  celebrationem  erant  necessaria, 
de  qua  re  paullo  post  agemus. 

Haec  autem,  quae  hactenus  com- 
memoravimus,  satis  ostendunt,  quam 
longe  a  veritate  sint  ea,  quae  Mo- 
shemius,  Caveus ,  Villersius,  Potte- 
rius  de  isto    schismate  affirmarunt. 


lxxxih. 

i  Est    enim    perspicuum ,    universum 
istud  dissidium    commotum   esse  ob 

1  vim  Tgnatio  illatam  ,  et  ob  eundem 
miuste  spoliatum  Episcopatu;  mini- 
me vero  ob  politicas  utriusque  Im- 
pera controversias  ,  vel  quod    tune 
pnmum  Romanus  Pontifex  potestà- 
tem  suam  in  Orientalem   Ecclesiam 
vellet    exercere.  Praeter    historiam 
vero    superiorum    temporum,    quae 
contranum    evincit ,   ipsum   Ignatii 
factum  una  cum  Metropolitis  et  Epi- 
scopi Nicolai  Pontificis  auctoritatem 
implorantis,  atque  ipse  Photius,  qui 
ad  gradum,  quem  occupaverat,  reti- 
nendum,  arbitratus  est,  necessarium 
esse,  se  Pontificis  auctoritate  tegere, 
demonstrat  quanto  in  errore    Scri- 
ptores  illi  versentur. 


CAPUT  LXXXIII. 


DE   SYNODO    Vili    GENERALI    CONTRA   PHOTIANUM   SCHISMA, 
HADRIANI   II   R.  P.  AUCTORITATE   CELEBRATA. 


Hadriani  II  Pontificis  auctoritate 
Synodum  Vili  Generalem  con  tra  Pho- 
tianum  schisma  habitam  esse,  in  hi- 
storia  saeculi  Ecclesiae  noni  res  ex- 
plorata est.  Si  praecipua  vero  com- 
memorentur,    quae    in    eo   concilio 
gesta  et  decreta  sunt,  facile  est  in- 
telligere,  quamobrem  homines  schi- 
smatici  de  eius  auctoritate  detrahere 
conati  semper  fuerint.  Actum   enim 
de  causa,  quam  defendunt ,  omnino 
esse  sentiunt,  modo  Synodum  illam 
vere    oecumenicam    habendam   esse 
fateantur.  Quae  enim  causa  fuit,  cur 
Concilium  hoc  convocaretur?  Profe- 
cto  ut  remedium  afferretur  gravis- 
simis  malis,  quae  ex  Photiano  schi- 
smate in  Ecclesiam  manaverant.  Et- 
enim  erat  Photii  audacia  comprimen- 
da,  et  potestas  illa  firmanda,  quam 
non  ita  pridem  Ignatius  recuperave- 
rat.  Atqui  haec  quidem,  sapientissi- 
ma gravissimaque  ratione  gesta  sunt 
in  ea  Synodo.  Erant  cetera  statuen- 
da,  quae  eiusmodi  malum  impedirent 
in  posterum,  quaeque  Ecclesiae  ca- 
thohcae    incolumitati    prospicerent,  ' 


atque  ea  etiam  in  memorata  Synodo 
decreta  sunt.  Cum  nos  eius  auctori- 
tatem simus  propugnaturi ,  videtur 
esse  opportunum,  ea  primum  referre, 
quae  rerum  in  Synodo  gestarum  vel- 
uti  summam  continent. 

Itaque  Constantinopóli   in  tempio 
S.  Sophiae  celebrata  ea  Synodus  est, 
ac  incepta  die  5  Octobris  anno  869, 
habitis  decem  actionibus,  die  postre- 
mo mensis  Februarii,  anno  proximo 
absoluta  fuit.  Confirmata  est  autem 
in  ea  Hadriani  II  sententia,  qua  de- 
cernebatur,  ut  Ignatius  in  pristinum 
dignitatis  grad  um  restitueretur,  quo 
iniuria  fuerat  exspoliatus,utque  Pho- 
tius iniustus  Sedis  Constantinopoli- 
tanae  invasor,  in  omne  tempus ,  in 
ordinem  redigeretur,  eique  ad  com- 
munionem laicam  aditus  tantum  pa- 
teret,  modo   ea  verbis  ac  chirogra- 
pho  improbaret,  quae  gesserat.  Ve- 
teribus  Episcopis,  qui  nempe  non  a 
Photio,  sed  ab  Ignatio,  vel  eius  de- 
cessore  Methodio  defecerant,  Eccle- 
siastica communio    concessa,  et  fa- 
cultas  etiam  facta  est,  ut  suos  Epi- 

scopatus  retinerent,  dummodo  libello 
subscripsissent  ex  Urbe  a  Pontificiis 
Legatis  allato,  in  quo  omnes  haere- 
ses  reiiciebantur  ,  Photii  gesta  cia- 
ni nabantur ,  et  in  ipsum  Photium 
anathema  dicebatur ,  donec  ad  sa- 
niorem  mentem  reversus  resipisce- 
ret.  Quocirca,  qui  liane  conditionem 
repudiarunt,  reiecti  quidem  sunt, 
suisque  Episcopatibus  exciderunt.  Ad 
Episcopos  vero  ceterosque  Olericos 
quod  attinet,  qui  a  Photio  fuerant 
ordinati,  imperatum  est,  ut  exaucto- 
rati  in  laica  communione  manerent. 
Illius  tandem  concilii  Patres  doctri- 
nae  etiara  Christianae,  et  universae 
Ecclesiae  disciplinae  consulere  cu- 
pientes,  utrumque  ut  efficerent,  da- 
mnatis  haereticis  omnibus,  et  prae- 
cipue  Iconoclastis,  fidei  definitionem, 
et  27  canones  ediderunt. 

Haec  profecto  Haereticis  et  Schi- 
smaticis  piacere  certe  non  poterant, 
qui  ideirco,  nisi  causa  cadere  voluis- 
sent,  Oecumenicam  illam  Synodurn 
fuisse  denegaverunt.  Nihil  vero  pot- 
est  esse  tara  certuni  ,  quam  liane 
Synodurn  Oecumenicara  fuisse.  Quid 
est,  quod  buie  concilio  desit,  ut  iure 
eidem  possit  Oecumenici  auctoritas 
denegari?  Commemoretur  enim  eius 
habendi  decretum.  Recolantur  illa, 
quae  eius  respiciunt  celebrationem, 
quaeque  post  celebratam  Synodurn 
contigerunt.  Ea  omnia  profecto  qui 
recenseat,  intelliget  sane  esse  eius- 
modi,  ut  certissimum  iudicari  debeat 
Synodurn  istara  vere  Oecumenicam 
fuisse. 

Est  hoc  in  Oecumenica  Synodo 
praecipuum,  ut  illam  habendam  Ro- 
mani Pontifìcis  indixerit  auctoritas. 
At  nemini  dubiura  esse  potest  octa- 
vam  Synodurn  Hadrianum  II  haben- 
dam decrevisse.  Continet  convocan- 
dae  Synodi  decretum  Hadriani  ad 
Basilium  Imperatorem  epistola,  quae 
in  primam  Synodi  actionem  relata 
est.  «Voluraus,  inquit,  per  vestrae 
»  pietatis  industriamConstantinopoli 
»  numerosum  celebrari  Concilium, 
»  cui  nostri  quoque  Legati  praesi- 
)>dentes,  delictorum  ,  hominumque 


»  discrimine  perspecto,statim  cuncta 
»  irapii  conciliabuli  exemplaria  ab 
»  iis,  qui  illa  retinent,  ablata,  igni- 
»  bus  cremanda  tradant.»  Consonant 
bis  Anastasii  Bibliothecarii  verba  in 
praefatione  octavae  Synodi  ita  Ha- 
drianum alloquentis.  «Missisque  cum 
»  auctoritate  Apostolica  Vicariis,  et 
»  epistolis  decretalibus,  iussisti  fieri 
»  Con  stanti  nonoli  Synodurn.  »  Nihil 
bis  certe  magis  perspicuum  atferri 
posse  videtur  ad  ostendendura,  Rom. 
Pontifìcis  auctoritate  concilium  hoc 
indictum  fuisse. 

Summa  quidem  laus  Imperatori 
est  tribuenda,  quod  acceptis  Ponti- 
fìcis Maximi  litteris,  omnem  operam 
suam  ad  Episcopos  Constantinopoli 
colligendos  adhibuerit:  «  Non  modi- 
»  cum  certamen  certavimus  (quem- 
»  admodum  ipse  de  se  fatetur  in  al- 
»  loquutione  ad  Synodurn)  ,  neque 
»  labori  cuilibet  cessimus,  ut  et  ipsi 
»  nobiscum  nostis,  ad  congregandum 
»  eos,  qui  a  Romana,  et  ab  Òrienta- 
»  libus  Patriarchalibus  sedibus  con- 
»  venerunt.  »  Ea  autem  de  causa 
amplissimis  verbis  act.  praesertim  1 
a  Patribus ,  6  a  Metrophane  ,  8  ab 
Ignatio  in  acclamatione  ad  Synodurn 
Imperator  laudatus  est.  Nemo  tamen 
dubitabit,  licet  praeclare  se  gesserit 
in  ea  re  ad  exitura  perducenda  Im- 
perator, ac  magnopere  laborarit,  ut 
Synodus  haberi  posse t,  illum  tamen, 
nonnisi  auctore  Rom.  Pontifice  Ha- 
driano  ,  Episcopos  Constanti nopolim 
vocasse,  quare  oporteat  omnino  con- 
cludere, Synodurn  Romani  Pontifìcis 
auctoritate  convocatam  fuisse. 

Neque  vero  minus  esse  certum 
debet,  Concilio  VIII  Hadrianum  II 
per  Legatos  suos  praefuisse.  Fuere 
ilìi  Donatus  Episcopus  Ostiensis,  Ste- 
phanus  Episcopus  Nepesinus,  et  Ma- 
rinus  E.  R.  Diaconus.  Omnes  autem 
litterae,  quae  de  Synodo  illa  loquun- 
tur,  tres  ilios  viros  Synodo  prae- 
fuisse testan tur.  Cetera  ego  relin- 
quens  ,  commemorabo  primum  Ha- 
driani ad  Imperatorem  epistolam, 
quam  anno  809  scripsit,  quaque  Le- 
gatos indicat,  qui  Synodo  erant  prae- 

futuri.  Recensebo  ea  ,  quae  in  Ha- 
driani  II  vita  refert  Anastasius  Bi- 
bliothecarius.  Basilius  enim  Augu- 
stus  postridie,  quam  Legati  Constan- 
tinopolim  pervenissent,  haec  curri  iis 
verba  fecit:  «  Nos  cum  omnibus  O- 
»  rien  tali  bus  Patriarchis  ,  Metropo- 
»  litis  ,  atque  Episcopis  censuram 
»  S.  matris  nostrae  Romanae  Eccle- 
»  siae ,  per  biennium  praestolantes, 
»  propter  Deum  petimus,  ut  Dei  ne- 
»  gotium  utiliter  peragatur,  et  tan- 
»  dem  aliquando  auctoritate  vestri 
»  S.  Collegi i  tam  pestifera  Photianae 
»  tergiversationis  scandala  propel- 
»  lantur,  quatenus  unitas  et  tran- 
»  quillitas  optatae  diutius,  iuxta  de- 
»  cretum  SSmi  PP.  Nicolai  restau- 
»  rentur.  »  Haec  autem  Imperatori 
roganti  Legati  responderunt  :  «  Et 
»  nos  ideo  venimus,  ideo  missi  su- 
»  mus:  secl  neminem  Orientalium  ve- 
»  strorum  umquam  in  nostrani  Syn- 
»  odum  suscipere  possumus ,  nisi , 
»  oblato  libello  ,  cuius  formam  de 
»  scrinio  S.  Sedis  Apostolicae  sum- 
»  psimus,  nobis  fuerit  satisfactum.» 

Non  possunt  vero  fingi  clariora 
testimonia,  ut  cuique  pateat  per  Le- 
gatos  suos  Rom.  Pontiflcem  Synodo 
praefuisse.  Neque  enim  Imperator  ea 
ratione,qua  retulimus,  cum  Legatis 
loquutus  esset,  nisi  in  iisdem  prae- 
sidendi  auctoritatem  agnovisset.  Ne- 
que Legati  adeo  erant  inepti,  ut  di- 
cerent  posse  se  probibere  Synodi  in- 
gressu  eos  ,  qui  Pontifìciis  decretis 
non  paruissent ,  nisi  suam  in  Syn- 
odum  auctoritatem  exploratam,  pla- 
neque  cognitam  habuissent. 

Atque  eorum  quidem  auctoritatem 
in  Synodum ,  Patres  ,  qui  interfue- 
runt ,  professi  fuerunt.  Sunt  in  o- 
mnium  manibus  eius  concilii  acta, 
ac  perspicua  sunt ,  quae  passim  in 
iisdem  testimonia  occurrunt,  quae 
docent  Legatos  Synodo  praefuisse. 
Tale  est  quod  actione  3  habetur.  His 
enim  constat  verbis  eius  actionis 
exordium:  «  Convenientibus  Donato, 
»  Stephano  Episcopis,  et  Marino  Dia- 
»  cono  ,  locum  tenentibus  Hadriani 
»  Archiepiscopi   senioris   Romae,  et 


»  Ignatio  etc.  »  Ea  autem  verba  in- 
dicali t  omnino,  Concilii  Patres  ha- 
buisse  Rom.Pontifìcis  Legatos  veluti 
sacri  Conventus  duces.  Tale  est  et- 
iam  quod  eadem  actione  deinde  re- 
fertur,  ita  scilicet  Legatos  fuisse  lo- 
quutos,  ut  oratione  sua  argumentum 
afferant  se  Concilio  praesidere.  «Vi- 
»  carii  senioris  Romae  dixerunt:Ergo 
»  et  omnem  dubitationem  amittamus 
»  e  cordibus  vestris ,  et  verbis ,  et 
»  operibus  certifìcemus  vos,  quia  se- 
»  cundum  ea,  quae  mandata  et  iussa 
»  sunt  nobis,  ita  di^ponemus.  Ergo 
»  habemus  epistolas  etc.  »  Praetereo 
actionem  septimam  ,  et  nonam.  Ea- 
dem enim  ratione ,  ac  in  tertia  vi- 
dimus ,  res  gesta  in  his  actionibus 
est.  Decimam  potius  commemorabo, 
in  qua  Hadriani  Legati  Concilii  de- 
cretis ,  Episcoporum  omnium  primi 
subscripserunt.  Haec  enim  omnia, 
quae  diximus,  manifeste  confìrmant, 
Legatis  vere  proprieque  praesiden- 
tibus.  Synodum  istam  octavam  ba- 
bitam  esse. 

Restat  nunc  illud  quaerendum , 
fueritne  octava  Synodus  Rom.  Pon- 
tifìcis  sententia  confirmata.  Hic  vero 
locus  brevi  explicatur.  Docet  enim 
id  Hadrianus  in  sua  post  confectam 
Synodum,  ad  Basilium  Impera torem 
scripta  epistola.  «  Ab  illis ,  inquit, 
»  sacra tissimis  constitutis,  quae  vel 
»  Apostolicae  memoriae  praedecessor 
»  noster  Nicolaus  antea  salubri  ter 
»  sanxit,  vel  nos  postea  dispensato- 
»  rie  protulimus,  nulla  motione,  vel 
»  mutatione  discedemus,  aut  ad  dex- 
»  teram ,  aut  ad  sinistram  quoquo 
»  modo  declinabimus.  Quae  videli- 
»  cet  iamdudum  probavit  Ecclesia, 
»  et  immutilata  servanola  nuper  ge- 
»  stum  generale  statuit  Concilium.» 
Docet  professio  Fidei  ,  quam  facie- 
bant  saeculo  nono  Rom.  Pontiflces 
cum  Pontificatuin  inibant,  quamque 
ediditGarnerius  in  libro  diurno  Rom. 
Pontifìcum  tit.  9.  Praeter  cetera  e- 
nim,  quae  Rom.  Pontiflces  mox  ele- 
cti  iurabant ,  haec  quoque  in  ea, 
quam  diximus  formula  profttebantur: 
«  Sanetaque  octo  universalia  Conci- 

»  lia,  icl  est,  Nicaenum ,  Constanti- 
»  nopolitanum  ,  et  Ephesinum  pri- 
»  raum,  Chalcedonense,  quintum  quo- 
»  que  et  sextum,  item  Constantino- 
»  politanum,  et  septimum  item  Ni- 
»  caenum,  octavum  quoque  Constan- 
»  linopolitanum,usque  ad  unum  api- 
»  cem  immutilata  servare ,  et  pari 
»  ho n ore,  et  veneratione  digna  ha- 
»  bere ,  et  quae  praedicaverunt ,  et 
»  statuerunt ,  omnimode  sequi ,  et 
»  praedicare;  quaeque  condemnave- 
»runt,  condemnare  ore,  et  corde.» 
Necesse  vero  non  est,  post  ista  adeo 
perspicua,  rei  longius  insistere,  ut 
confirmatam  a  Rom.  Pontifìce  eam 
Synodum  fuisse  efficiatur. 

Post  haec  tana  gravia  testimonia, 
ex  quibus  luculenter  cuique  constai 
Synodum  liane  ,  quae  R.  Pontifìcis 
auctoritate  convocata,  habita  et  con- 
firmata est,  vere  Oecumenicam  fuis- 
se, facile  est  schismaticorum  clamo- 
ribus  occurrere,  eaque  praecipua  re- 
fellere,  quae  iisdem  plaudens  in  ap- 
pendice ad  Delicias  Eruditorum  Io- 
annis  Lami  t.  2  obiicit  Fontanius. 
Neque  enim  ego  puto  necesse  esse 
illa  loca  explicare,  atque  argumen- 
ta,  quae  inde  nascuntur,  refellere,  ex 
quibus  concludere  fortasse  quisquam 
posset ,  Imperatorem  ipsum  Synodo 
praefuisse.  Sunt  enimvero  nonnulla 
actorum  Sjnodi  loca,  in  quibus  habi- 
tas  actiones  fuisse  dicitur  Imperatore 
praesidente.  Certum  est  deinde,  pri- 
mum  acclamatum  Imperatori ,  quam 
Legatis  fuisse  ;  certum  denique  est,  a 
Legatis  Imperatorem  fuisse  rogatum, 
ut  primus  omnium  ipse  subscriberet. 
Haec  vero  omnia  argumenfo  esse 
tantummodo  possunt  honoris  a  Lega- 
tis ,  et  Synodo  Imperatori  habiti, 
non  autem  Principis  in  Synodum 
praesidentiae  auctoritatis.  Possunt 
vero  haec  cum  Imperatore  agi,  tam- 
quam  cum  Principe,  qui  de  Ecclesia 
ob  huius  Synodi  celebrationem  opti- 
me  merebatur  ,  non  possunt  tamen 
umquam  illius  in  Synodum  ostendere 
auctoritatem. 

Ipse  vero  Imperator   nobis   huius 
rei  est  auctor.  In  alloquutione  enim 

ad  Synodum  profitetur  ,  se,  utpote 
laicum,  de  Ecclesiasticis  causis  iudi- 
candi  auctoritatem  non  habere.  «Hoc, 
»  inquit ,  investigare  et  quaerere, 
»  Patriarcharum,  Pontifìcum  et  Sa- 
»  cerdotum  est  ;  non  nostrum  ,  qui 
»  pasci  jlebemus,  qui  sanctificari,  qui 
»  ligari  ,  vel  a  ligamento  solvi  de- 
»  bemus...  Quantaecumque  enim  re- 
»  ligionis,  et  s^pientiae  Laicus  exsi- 
»  stat,  vel  etiamsi  universa  virtute 
»  interius  polleat,  donec  laicus  est, 
»  ovis  vocari  non  desinet.  »  Eadem 
prorsus  de  causa  Imperator  intelle- 
xit,  honoris  gratia  tantum  se  ro- 
gatum a  Legatis  fuisse ,  ut  primus 
omnium  subscriberet;  respondit  ta- 
men, se  id  non  esse  facturum.  Act. 
enim  10  haec  referuntur:  «  SSmi  Vi- 
»  carii  senioris  Roraae  dixerunt... 
»  volumus  ut  subscribant  primitus 
»  Christi  amatores  Imperatores  ,  et 
»  deinde  secundum  ordinem  S.  hae'c 
»  Synodus.  Basilius  piissimus  ,  et 
»  Christi  amicus  Imperator  dixit: 
»  Tranquillissimum  Imperi um  No- 
»  strum  ,  secutum  praecedentes  iu- 
»  stissimos  Imperatores,  Gonstanti- 
»  num  videlicet  Magnum,  et  Theo- 
»  dosium,  et  Marcianum,  et  ceteros, 
»  vuìt  subscribere  post  subscriptio- 
»  nes  omnium  SSrum  Vicariorum.» 

Neque  minus  est  obvium,  honoris 
causa  tantum,  non  vero  auctoritatis, 
Basilio  ante  Legatos  fuisse  acclama- 
tum ,  idque  minime  ostendere  eum 
Synodo  praefuisse.  Ante  Legatos  e- 
nim  etiam  Eudoxiae  Augustae  accla- 
matum est,  Eudoxiae  piissimae  Au- 
gustae multos  annos.  Nemo  tamen 
inde  concluderet  Eudoxiam  quoque 
Synodo  praefuisse.  Sequitur  igitur, 
iudicandum  omnino  esse,  R.  Pontifì- 
ces  tantum  per  Legatos  suos  Concilio 
praefuisse.  Sed  haec  omittamus:  Fon- 
tanium  potius  refellamus,  schisma- 
ticorum causam  in  praefatione  ope- 
ris,  quod  indicavimus,  defendentem, 
et  Concilii  octavi  auctoritati  omni 
studio  detrahere  conantem. 

Mitto  dicere  de  iis,  quae  ille  dis- 
putat  ut  suadeat,  Nicolaum  I  non 
ea  prudentia  usum  fuisse  cum  Pho- 

tianum  dissidium  excitatum  est,  quae 
in  R.  Pontifice,  cum  ceteris  tempo- 
ribus omnibus,  tum  maxime  ubi  con- 
tentiones  eiusmodi  commoventur,re- 
quiritur.  Ea  enim  ille  praedicat,  ut 
Photii  scelus  imminuat,  ac  Pontifi- 
cem  Nicolaum  in  invidiam  vocet  ma- 
lorum  illorum  gravissimorum,  quae 
ex  Photiano  schismate  in  Ecclesiam 
manarunt.  Consideranti  vero  cui- 
quam  illorum  temporum  historiam 
Ècclesiasticam,  ac  calamita tis  illius 
adiuncta  omnia  perpendenti,  patebit 
omnino,  haec  a  Fontanio  per  ealu- 
mniam  dici  ;  Photii  iniquitati,  cete- 
rorumque  eius  rebus  studentium  ma- 
la illa  omnia  adscribenda  esse;  Nico- 
laum vero  Pontificem  sapientissime 
se  gessisse;  ac  si  animadvertere  in 
Photium,  illiusque  sectatores  decre- 
vit,  id  ab  eo,  constantiam  Pontifìce 
Maximo  dignam,  ac  officium  defen- 
dendae  iustitiae,  Ecclesiasticae  disci- 
plinae  servandae  ,  fidei  sanctitatis 
custodiendae,  Ignatii  Patriarchae.  a 
Photio  violati  dignitatis  restituen- 
dae  necessitate  m  ab  eo  postulasse. 

Dicamus  de  iis,  quae  causam,  quam 
in  manibus  habemus  proximius  at- 
tingunt,  et  efficiamus  ea,  quae  ille 
scribit  Synodi  octavae  auctoritatis 
extenuandae  gratia,  concilii  huius 
oecumenici  auctoritatem  non  infir- 
mare. Quid  est  enim  quod  Fontanius 
tantopere  irascitur  octavae  Synodo 
Oecumenicae?  Ablatam  primum  ve- 
hementer  dolet  Patribus  omnibus 
Sy nodum  ingrediendi  libertatem, eos- 
que  solum  Concilii  ingressu  non  fuis- 
se  prohibitos  ,  qui  primum  spopon- 
dissent  se  omnia  in  Nicolai  I  senten- 
tiam  ,  et  Hadriani  II  arbitratu  esse 
facturos.  Hoc  cum  ait,  reprehendit 
R.  Pontificis  Legatos,  qui  neminem 
Synodo  interesse  passi  sunt,  nisi  an- 
tea  libello  illi  subscripsisset,  quem 
Nicolaus  confecerat,  Hadrianus  vero 
Constantinopolim  miserat,  et  in  quo 
Ignatii  restitutio ,  Photii  depositio, 
eius  schismatisque  damnatio  conti- 
nebatur.  Commotum  quidem  ea  re 
fuisse  Imperatorem  narrat,  ac  obie- 
cissc  Legati.?  rei  novitatem,  et  con- 

ditionem  a  conciliorum  consuetudine 
prorsus  alienanti.  Legatorum  deinde 
verbis  honorificentiae,  assentationis- 
que  plenis  adductum  illum  fuisse  ut 
libellum  Legati  in  ipso  Concilii  exor- 
dio  omnibus  offerrent. 

Factum  ita  fuisse  ait ,  ut  omnia 
in  Concilio  nutu  Rom.  Pontificis,  ac 
Legatorum  gererentur,  Photius  in- 
dicta  causa  damnaretur  ab  Patribus, 
qui,  nisi  se  illum  damnaturos  iuras- 
sent,  in  Synodo  locum  non  habuis- 
sent.  Atque  ea  quidem  in  re  indigna- 
tur  Synodi.  huius  Censor  subscribendi 
rationem,  quam  Patres  in  Photii  de- 
positione  adhibuerunt.  «Subscripsere 
»  enim,  narrat  Nicetas,  depositioni, 
»  calamis  non  nudo  atramento,  sed, 
»  in  quo  penitus  contremiscas,  ipso 
»  Salvatoris  Sanguine  tinctis.  »  Mi- 
ratur  deinde  Fontanius,  ac  contemnit 
Episcoporum  qui  Synodo  interfuerint 
parvum  numerum,  cum  certum  sit, 
non  umquam  frequentiores ,  quam 
centum  et  octo  Concilio  illi  adfuisse. 
Numerum  autem  Episcoporum ,  qui 
centum  et  octo  non  praetergredia- 
tur,  diffìcile  videtur  probari  posse 
Fontanio  ,  universae  Ecclesiae  con- 
ventum  constituere. 

Quid  vero,  quod  plures  etiam  ex 
iis,  qui  Concilio  adfuerant,  eiusque 
actis  subscripserant,  poenituit  deinde 
subscriptionis  suae,  atque  ita  poeni- 
tuit ,  ut  cum  nullum  afferre  reme- 
dium aliud  rei  gestae  possent ,  Im- 
peratorem vehementer  precati  sint, 
ut  exemplum  actorum  Concilii ,  in 
quo  subscriptiones  continebantur  Le- 
gatis  tollendos  curaret?Flecti  se  pas- 
sum  esse  his  precibus  Imperatorem 
putat  Fontanius,  ac  vix  dubitare  se 
posse  ait,  eius,  sive  iussu,  sive  con- 
sensu,  ereptum  fuisse  codicem,  cum 
ea  Legatis  contigerunt ,  quae  de 
eorum  ad  urbem  reditu  narrat  Con- 
tinuator  Anastasii  Bibliothecarii  in 
vita  Hadriani  IL  «  Post  dies  aliquot 
»  legati  navigantes,  in  Slavorum  de- 
»  ducti  manus ,  proh  dolor  !  incide- 
»  runt,  bonisque  omnibus,  ac  authen- 
»  tico,  in  quo  subscriptiones  omnium 
»  fuerant,  exemplari  denudati  sunt.» 

His,  quae  adduximus,  robur  ac- 
cedere putat  adversarius  ex  iis,  quae 
Nilus  Metropolita  Rhodiorum  ,  et 
Marcus  Eugenicus  Metropolita  Ephe- 
sinus  contrahancSynodum  dixerunt. 
Alter  enim  octavam,  non  hanc  ,  de 
qua  quaerimus  ,  sed  illam  ,  in  qua 
cieinde  Photius  restitutus  est,  octa- 
vam Oecumenicam  appellavit.  Alter 
vero  in  Concilio  Fiorentino,  Cardi- 
nali Iuliano  ad  acta  Concilii  huius 
provocanti  respondit,  eam  Synodum 
abroga tam  fuisse  ,  neque  tamen  ea 
de  causa  a  Cardinali  ilio  reprehen- 
sus  confutatusque  est.Addit  tandem, 
et  Latinos  de  Synodo  octava  non  ho- 
noriflce  sentire,  ac  commemorat  in 
annalibusBertinianis  ad  an.  Ch.  872, 
et  lib.  5  de  gestis  Francie,  e.  28  plu- 
res  de  eadem  Synodo  res  haud  ita 
commendati one  dignas  narrari. 

Haec  sunt  praecipua,  quibus  Fon- 
tanius  conatur  Synodi  octavae  aucto- 
ritati  detrahere.  At  mirari  possumus 
scriptorem  ,  qui  tanta  confidentia, 
tantaque  inconsideratione  de  re  gra- 
vissima agens  utatur.  Etenim  potest- 
ne  aliquid  ita  esse  tam  falsum,  quam 
Episcopis,  qui  Concilio  interfuerunt, 
libelli  oblatione  libertatem  adem- 
ptam  fuisse?  Longum  esset  libellum 
ipsum  hic  referre ,  ac  legi  potest 
tom.  8  coli.  conc.  ed.Labbei  ed.  Pa- 
ris 1671  col.  988,  et  989.  Si  refer- 
retur  autem,  appareret,  in  eo  aliud 
Episcopos  profiteri  non  debuisse  nisi 
quod  removendae  omni  schismatis  et 
haeresis  suspicioni  inserviret.  pQst- 
quam  enim  in  ilio  assertus  est  R.Pon- 
tificis  in  universam  Ecclesiam  pri- 
matus  ,  necessitas  cum  R.  Pontifìce 
in  Ade,  et  communione  conveniendi; 
post  damnatas  haereses  omnes,  Pho- 
tii  damnatio  repetitur,  ac  Ignatii  re- 
stitutio.  Lì  vero  in  controversia  non 
erat,  merereturne  damnari  Photius, 
ac  Ignatius  restituì.  Erat  enim  ex- 
ploratissima  iniuria  aPhotio  Ignatio 
illata,  erat  omnibus  cognita  sententia 
a  Nicolao  et  Hadriano  in  Romanis 
Conciliis  lata,  de  altero  exauctoran- 
do,  altero  restituendo.  Neque  minus 
erat   necesse  certo  cognoscere  ,  ad- 

haererentne  schismaticis  i Ili  Episco- 
pi, qui  Concilio  interesse  volebant, 
cum  notum  omnibus  esset,  quanta 
audacia  res  gesta  a  Photio  suisque 
fuisset,  quantaque  temeritate  ipsum 
R.  Pontifìcem  exeommunicassent. 

lam  vero  libellus  eiusmodi,  cuius 
subscriptione  revera  aliud  R.  Pon- 
tifex  non  requirebat  intelligere,nisi 
utrum  Episcopi ,  qui  Synodo  adesse 
debebant,  ab  omni  haeresis  et  schi- 
smatis labe  essent  alieni  ,  libellus, 
inquam,  eiusmodi  poteratne  Episco- 
pos ,  qui  subscripsissent ,  libertate 
privare?Neque  vero  in  Synodo  actum 
est  tantum  de  Photii  depositionis,  ac 
Ignatii  restitutionis  sententia  iam 
pluries  lata,  in  publico  totius  Eccle- 
siae  conventu  recipienda.  Canones 
enim  27  conditi  sunt ,  iisque  fìdes 
cathólica  universa  praedicata  est, 
haereses  omnes,  ac  diserte  Iconocla- 
stica damnatae,  actum  de  disciplina 
ih  ordinibus  conferendis,  de  Eccle- 
siae  bonis  conservandis,  de  Clerico- 
rum  honestate,  deque  aliis  pluribus 
ad  Ecclesiam  bene  gerendam  magno- 
pere  opportunis.  Est  vero  prorsas  a 
ratione  absonum  contendere,  liber- 
tate spoliatos  fuisse  Episcopos  ad 
haec  sapientissima  decreta  costi- 
tuenda, eo  quod  in  ipso  Concilii  exor- 
dio,  se  neque  haereticos,  neque  schi- 
smaticos  esse  professi  fuissent.  Quae 
recta  disputandi  ratio  id  patitur? 

Quamquam  non  video,  cur  nos  ar- 
gumentanuo  efficere  debeamas,  libelli 
illius  oblatione  imminutam  Synodi 
Patribus  non  fuisse  libertatem,  per- 
inde  quasi  nobis  ex  Concilii  ipsius 
historia  non  constet,  libellum  illum 
a  Synodo  ipsa  probatum  fuisse.  Le- 
gatur  enim  actio  I  Concilii  VHIapud 
Labbeum  tom.  cit.  colum.  991.  Haec 
enim  in  rem  nostram  occurrent.  Le- 
cto  siquidem  libello,  «  SSmi  Vicarii 
»  senioris  Romae  dixerunt:  Placet 
»  omnibus  vobis  libellus  a  Romano- 
»  rum  Ecclesia  missus?  Tata  Sancta 
»  Synodus  exclamavit:  Iuste,  et  con- 
»  venienter  lectus  nobis  libellus  ex- 
»  positus  est  a  Romanorum  Ecclesia; 
»  et    propterea  placet   omnibus  .  .  . 

»  cum  Ecclesia  Romanorum  concor- 
»  damus.  »  Fuere  quidem  nonnulli, 
ut  refertur  col.  990,  qui  post  libelli 
subscriptionem  apud  Ignatium  ,  et 
Imperatorem ,  ea  de  re  conquesti 
sunt;  at  ii  non  de  libertate  violata 
conquesti  sunt ,  sed  quod  nimis  su- 
perbe de  Ecclesia  Constantinopoli- 
tana  sentirent ,  et  fortasse  etiam, 
quod  schismaticorum  querela  com- 
moti, asserebant,  Episcopos  Graenos 
pati  non  debuisse,  ut  libellus  ab  iis 
subscribendus  Roma  Constantinopo- 
lim  mitteretur.  Impositum  igitur 
subscribendi  onus  non  libertati>  sed 
dignitati  Episcoporum  quodammodo 
detraxisse  lamentabantur. 

At  enim  adversarius  obiicit  libelli 
oblationem  Imperatorem  arguisse  no- 
vitatis,  eaque  de  causa  illi  obstitis- 
se.  Haec  vero  quid  efficiant,  non  vi- 
deo. Aestimaverit  enimlicetBasilius, 
novum  esse,  Episcopis  ad  Synodum 
convenientibus  libellum  proponi;  pot- 
est  tamen  ostendi,  Ecclesiam,  etiam 
vetustioribus  temporibus  consuevisse 
ab  bominibus  lapsis  in.  haeresim  aut 
schisma  ,  sive  Episcopi  illi  essent, 
sive  Clerici  ,  sive  Laici ,  scriptum 
poenitentiae  libellum,  ac  orthodoxae 
fìdei,  communionisque  professionem 
exigere.  Scio  ,  quid  his  respondere 
adversarius  possit ,  libellum ,  vide- 
licet ,  consuevisse  in  Synodo  ipsa 
confici  ,  non  vero  Roma  mitti  ad 
Episcopos,  qui  Synodo  interesse  vo- 
luissent.  At  sulScient  omni  hac  de 
re  dubitationi  tollendae,  demonstran- 
daeque  consuetudini,  ut  a  Rom. Pon- 
tefice ipso  etiam  vetustiori  aetate, 
libelli  componerentur ,  et  subscri- 
bendi ab  iis  mitterentur  ,  qui  hae- 
resis,  vel  schismatis  rei  evaserant, 
vel  in  gravem  baeresis  ,  aut  schi- 
smatis venerant  suspicionem  ;  illa 
commemorare,  quae  de  Pontifìcibus 
Hormisda  et  Damaso,  memoriae  pro- 
dita sunt. 

Sane  certuni  est,  atque  ex  Acacia^ 
ni  schismatis  historia  constat,  Hor- 
misdam  Pontiiìcem  composuisse  li- 
bellum, eiusdem  schismatis  eiurato- 
rium,  eum  inOrientem  missum  Roma 


CAPUT    LXXXIII. 


esse,  eundemque  ab  Episcopis  omni- 
bus ad  unionem  revertentibus  fuisse 
receptum.  In  quinto  aatem  I  Con- 
stantinopolitani  Concilii  canone  lau- 
datur  libellus  Occidentalium.  Hic 
vero  Occidentalium  libellus,  ut  plu- 
ribus  adductis  gravissimis  argumen- 
tis  ostendit  Christianus  Lupus  in 
adnot.  ad  memoratum  canonem  Con- 
cilii Constantinopolitani  tom.  1  ope- 
rimi ed.  Venetae  an.  1724  part.  I 
pag.  336  et  seq.  hic,  inquam,  libel- 
lus, aliud  non  est,  nisi  solemnis  illa 
professio  fidei,  Romae  a  S.  Pontifice 
Damaso  composita,  atque  in  Orien- 
tem,  ad  Paulinum  Patriarcham  An- 
tiochenum  missa,  de  qua  inter  cete- 
ros  Rufinus  in  epistola  2  ad  Maca- 
rium,  «  Damasus,  inquit,  Episcopus, 
»  cum  de  recipiendis  Apollinarianis 
»  Jeliberatio  haberetur  ,  editionem 
»  Ecclesiasticae  fìdei,  cui  subscribere 
»  deberent  ,  conscribendam  manda- 
»  vit.»Non  indigebant  igitur Hadria- 
ni  Legati  verba  assentationis  piena 
aùhibere,ut  Imperatori  persuaderent, 
libellum  offerre,  novum  non  esse; 
ac  Hadrianus  Pontifex  non  minorem 
certe  causam  habuit  subscriptionem 
ab  Orientalibus  exigendi,  ac  Hormi- 
sdas  et  Damasus  habuerant  iis  tem- 
poribus, quae  mox  indicavimus. 

Post  haec  non  moror  adversarium, 
Photii  conditionis  miserentem  ,  qui 
indicta  causa  fuerit  condemnatus. 
Esse  enim  arbitror  ex  iis,  quae  dixi- 
mus,  cuique  cognitum,  de  eius  causa 
in  Concilio  quaestionem  institui  non 
debuisse.  Nam  erat  absoluta  Romae, 
ac  tum  Nicolai ,  tum  Hadriani  sen- 
tenza ,  in  Conciliis  Romae  habitis 
lata  ,  Photius  fuerat  condemnatus. 
Neque  aliud  in  Octava  Synodo  agen- 
dum  supererat ,  nisi  Rom.  Pontifi- 
cum  de  ea  re  sententiam  in  univer- 
sae  Ecclesiae  publico  Conventu  re- 
cipere.  Neque  etiam  est ,  cur  Fon- 
tanius  indignetur  quodammodo,  Epi- 
scopos calamis  iipsoChristì  Sanguine 
tinctis  Photii  depositioni  subscripsis- 
se.  Primum  dicam,  adhibitam  nane 
subscribendi  rationem  ,  nihil  cum 
Synodi  auctoritate  vel  augenda,  vel 

mil.uenda,  haberc  commune.  Deinde 
hoc ,  quod  in  actis  ceteroquin  non 
legitur,  non  novum  in  illorum  tem- 
porum  historia  esse,  ut,  cum  de  gra- 
vissimis  criminibus  puniendis  agere- 
tur,  praesertira  ad  ceteros  in  officio 
continendos  ,  timoremquc  omnibus  , 
ne  malo  exemplo  deciperentur  ,  in- 
cutiendum,  ea  ratione  damnationis 
sententia  in  aliquem  haereticum  lata 
subscriberetur.  Sufficiat  hanc  in  rem 
commemorare  Theodorum  Pontifì- 
cem  ita  an.  648  in  Concilio  Romae 
habito,  Pyrrhi  damnationi  subscri- 
psisse  ,  qui  postquam  a  S.  Maximo 
erroris  convictus  fuerat  ,  ac  Mono- 
thelismum  eiurarat,  iterum  Mono- 
theliticam  haeresim  professus  est. 

Illud  vero  inconsiderate  cornme- 
moravit  adversarius ,  quod  ait  de 
parvo  numero  Episcoporum.,  qui  Syn- 
odo  interfuerint.  Utitur  enim  Ana- 
stasia continuatoris  testimonio, quo  et 
causa  parvi  huius  numeri  Photio  cri- 
mini refertur,et  Synodum  tamen  Oe- 
cumenicam  fuisse  demonstratur.  Sa- 
ne Anastasius  in  praefatione  ad  Syn- 
odum ostendit,  eam  generalem  esse 
appellandam ,  tum  pluribus  àliis  de 
causis,  tum  praecipue,  quod  omnium 
patriarchalium  Sedium  Legati  ci  ad- 
fuissent.  Addit  autem  eius  continua- 
tor  in  Hadriani  II  vita,  loco  ab  ad- 
versario  adducto:  «  Non  te  scanda- 
»  lizet  subscribentium  paucitas,  quia 
»  cum  Photius  diu  tyrannidem  exer- 
»  cuisset,  et  paene  omnes  a  piis  De- 
»  cessoribus  suis  sacratos  deposuis- 
»  set  ,  et  in  loca  eorum  ,  fautores 
»  suos  tantummodo  provexisset,  quo- 
»  rum  nullus  in  hac  Synodo  est  re- 
»  ceptus,  isti  soli  ex  priorum  Patri- 
»  archarum  consecratione  supersti- 
»  tes  sunt  inventi.  »  Certum  igitur 
est,  si  parvus  numerus  Episcoporum 
i'uit ,  hoc  ostendere  tantum ,  plures 
Episcopos  ei  non  interfuisse  ,  quod 
schismati  addicti  ita  essent,  ut  no- 
luerint  libelli  subscriptione  ad  uni- 
tatem  Ecclesiae  redire.  Deinde  ex- 
ploratum  omnibus  est,  modo  constet 
Concilium  generale  convocatum  esse 

ratione,  qua  habitum  dicimus  Octa- 
vum  ,  confìrmatum  tandem  a  Rom. 
Pontifìce  fuisse,  illud  omnino  veluti 
universale  habendum  esse. 

Ncque  gravius  est  illud,  quod  obii- 
citur  de  Actis  Synodi  a  Legatis  Ro- 
mani redeuntibus  amissis  ,  cum  in 
Slavorufm  manus  inciderunt.  Non 
quaeram  ego  huius  depraedationis 
crimen  si  tue  Basilio  tribuendum.  Scio 
eum  in  magnani  huius  rei  suspicio- 
nem  iure  venisse  ,  praesertim  quod 
Legatis  valde  erat  iratus  ob  defen- 
sionem  ,  quam  ii  susceperant  Ludo- 
vici Augusti.  Neque  etiam  morabor, 
utrum  Episcopi  Imperatorem  ad  id 
consilii  adduxerint,  subtrahendoruin 
libellorum  causa.  Quidquid  id  fuerit, 
numquam  nocebit  Synodi  ipsius  au- 
ctoritati.  Synodus  enim  iam  erat  ab- 
soluta,  neque  Episcoporum  ad  frau- 
des  reditus  post  Synodum  habitam, 
officere  potest  iis  ,  quae  in  Concilio 
gesta  sunt  ;  quemadmodum  ex  eo  , 
quod  Graeci  post  habitam  Synodum 
Florentinam,  fìdei  et  promissis  non 
steterint,  Synodus  illa  non  desiit  esse 
Synodus  Unionis,  vereque  Generalis. 

Restat ,  ut  ostendamus  Fontanio 
nihil  probare,  quod  ille  argumenta- 
tur  ex  eorum  auctoritate,  qui  Syn- 
odum hanc  inter  Generales  non  nu- 
merali! ,  voi  qui  illam  contemnant. 
Id  vero  est  facillimum.  Quis  enim 
existimaret  Tridentini  Concilii  au- 
ctoritatem  imminui,  si  homines  Pro- 
testantibus  studentes,  eam  Synodum 
contemnere  affirmarem  ?  Quomodo 
igitur  detrimento  octavae  Synodi 
auctoritatis  esse  poterit,Nilum  Me- 
tropolitam  Rhodiornm  ,  et  Marcum 
Archiepiscopum  Ephesinum  in  Con- 
cilio Fiorentino  asseruisse,  non  eam,  - 
de  qua  quaerimus,  sed  illam,  in  qua 
Photius  restitutus  est,  Octavam  ap- 
pellandam esse  ?  Hoc  omnium  schi- 
smaticorum  est  proprium,  idque  iis 
quae  dìximus  facile  confutatur.  Quid 
vero  erat  necesse  cum  Marco  Ephe- 
sino  etiam  de  illare  in  Concilio  Fio- 
rentino contendere,  quae  licet  notis- 
sima esset,  tamen  ab  nomine  adeo  in 

Vix  tandem  est,  ut  ad  versano  re- 
sponderi  debeat,  cura  Auctorem  An- 
nalium  Bertinianorum  ad  ann.  872, 
vel  Aimonim  de  gestis  Franco-rum 
1.  5  e.  28  contra  Sjnodum  nostrani 
appellat.  Uterque  enim  errat ,  cum 
ait,  Sjnodum  octavam  proprie  de 
adorandis  sacris  Imaginibus  decre- 
visse  ;  nonnisi  enim  relativum  cul- 
tum  Sanctorum  Imaginibus  tribuen- 
dum  esse  censuit.  Quemadmodum  ve- 
ro Gallorum  opinio  existimantium  a 
Patribus  secundi  Nicaeni  Concilii  , 
latriae  cultum  Imaginibus  fuisse  de- 
cretum,  non  effecit  umquam,  ut  re- 
vera crederetur ,  Concilii  septimi 
Patres  errasse;  ita  ex  eo,  quod  duo- 
bus  illis  in  locis  ab  adversario  cita- 
tis ,  vel  etiam  in   aliis  ,  asseratur  , 


Patres  ootavae  Sjnodi  adorandas 
Imagines  iudicasse,  non  exsistet  um- 
quam, re  ipsa  hanc  Sjnodum  in  il- 
lum  errorem  lapsam  esse.  Legenti 
enim  Sjnodi  octavae  canonem  de 
Imaginum  cultu,  occurrit  continuo, 
Patrum  eam  sententiam  fuisse  de 
cultu  illis  adhibendo,quae  semperCa- 
tholicae  Ecclesiae  sententia  fuit.  Est 
vero  iam  alio  loco  explicatum,  unde 
erronea  ista  opinio  de  Concilii  septimi 
sententia  circa  Imaginum  cultum  in 
Galliis  orta  fuerit.  Cum  denique  nos 
agamus  de  demonstranda  Concilii 
octavi  Oecumenici  auctoritate,  idque 
perspicuis  argumentis  effectum  sit, 
non  potest  ea  auctoritas  in  dubium 
vocari,  eo  quod  scriptores  aliqui  non 
accurate  de  ilio  Concilio  loqunti  sint. 

Quemadmodum  ex  Graeci  schisma- 
tis  historia  constat,  plures  querelas 
Graeci  attulerunt,  quibus  conati  sunt 
dissidi i  sui  rationem  aliquam  affer- 
re  ,  et  gravibus  de  causis  adduetos 
se  esse  demonstrare  ,  ut  a  Latina 
Ecclesia  separarentur.  Non  est  hic 
locus  omnes  eorundem  accusationes 
persequi.  De  eo  tantum  dicemus , 
quod  in  praecipua  illorum  querela 
continetur,  iniuria  Latinos  Sjmbolo 
Constantinopolitana  vocem  Filioque 
addidisse;  atque  ostendemus  ex  agen- 
di  ratione,  qua  Sedes  Apostolica  hae 
in  re  usa  est ,  quam  iniuste  ii ,  ob 
additam  il lam  vocem,  Latinam  Ec- 
clesiam  reprehendant.  Opportunum 
autem  esse  visum  est  hoc  loco ,  de 
ista  re  agere,  cum  de  iis  pertracte- 
mus  quae  schisma  excitatum  a  Pho- 
tio  respiciunt.  Photius  enim  dogma 
ipsum  denegavit  de  Spiritus  sancti 
a  Filio  quoque  processione  ,  deque 
consuetudine  conquestus  est ,  quae  , 
licet  non  eatenus  ,  prout  Baronius 
animadvertit,  obtineret  in  Urbe,  apud 
Latinos  tamen  iam  induci  coeperat, 


ut  Sjmbolum  cum  voce  Filioque  re» 
citaretur. 

Indicemus  primum  ea,  quae  ad  me- 
moratae  vocis'  additionis  historiam 
pertinent.  Legebantur  antiquitus  in 
Sjmbolo  Constantinopolitano  de  Pro- 
cessione Spiritus  sancti  haec  verba: 
Qui  ex  Patre  procedit.  Sensim  in 
posterum  in  Occidentali  Ecclesia  re*< 
ceptum  est,  ut  legatur:  Qui  ex  Pa- 
tre Filioque  procedit.  Doctissimus 
Petavius  Theologicorum  dogmatum 
de  Trinitate  1.  7  cap.  2  Manuelis 
Calecae  opinionem  refellit,  qui  libro 
contra  Graecos ,  Damasum  eius  ad- 
ditionis auctorem  facit.  Ut  cetera 
omittantur  quae  ad  huius  opinion  is 
falsitatem  ostendendam  conferrent, 
illud  satis  est  commemorare  ,  Ro- 
manum  Pontificem,  cum  post  aliquot 
saecula  hac  de  re  consultus  esset  , 
huic  additioni  aliquando  non  assen- 
sum  esse. 

Neque  vero  ,  uti  idem  eruditissi- 
ma scriptor  Petavius  docet,  iutel- 
ligi  debent  de  voce  Filioque  primum 
addita,  verba  S.    Maximi  Martjris 

in  epistola  ad  Marinimi,  aut,  quae 
a  Synodis  nonnullis  mox  indicandis, 
in  fìdei  professione,  de  Spiritus  san- 
eti a  Filio  processione  posila  sunt. 
«  De  Sjmbolo,  et  additione  Maximus 
verbum  nullum  ,  inquit  Petavius  , 
±ed  de  solo  dogmate,  cuius  apud  La- 
tinos  antiquissima  est  professio.  Qua- 
le nihil  ad  rem.  Maximi  locus  ille 
spectat.  Est  illud  quidem  satis  ex- 
ploratum,  non  solum  veteres  Patres 
privatim  ,  ac  singulos  in  Occidente, 
longe  ante  docuisse,  Spiritum  san- 
ctum  ex  ambobus  procedere,  sed  et- 
iam  Synodos  integras  ,  id  in  fìdei 
professione  posuisse  ,  ut  in  ter  alias 
Toletana  prima  fecit  an.  Christi  400, 
vel  potius  (ut  recte  Petrus  Pithaeus 
vir  eruditissimus  in  opusculo  de  Pro- 
cessione sancti  Spiritus  auimadvertit 
ex  Bracarensis  primi  praefatione) 
Calleciensis  anno  Christi  447,  Tole- 
tana tertia  ReccaredoRege  regnante 
anno  Christi  589,  et  quarta  anno  633 
Maximi  Martyris  tempore,  et  unde- 
cima anno  675.  Veruni  in  Symbolo 
ipso  nihil  adiecerunt,  neque  publice 
in  Ecclesia  cani  praeceperunt.  » 

Incertum  est  quidem,  quo  revera 
tempore  hoc  primum  institutum  sit; 
sed  constat  prius  hoc  in  aliis  Occi- 
dentis  Ecclesiis  ,  quam  in  Romana 
obtinuisse.  Ineunte  saeculo  IX  in 
Gallicana  Ecclesia  iam  facta  erat  ad- 
di tio,  de  qua  loquimur.  Habemus  id 
ex  actis  legationis  a  Synodo  Aquis- 
granensi  ad  Leonem  III  missae  Ca- 
rolo M.  imperante  anno  809.  Post 
longum  enim  rei  tractatum,  Ponti- 
fex  de  ea  re  ita  loquutus  est,  ut  in- 
ductum  in  Gallicana  Ecclesia  ita 
sjmbolum  cantandi  morem  sibi  ex- 
ploratum  esse  ostenderit,  euin  tamen 
morem  in  Ecclesia  Romana  non  esse, 
ac  curandum,  ut  in  Gallia,  prudenti 
aliqua  adhibita  ratione  tolleretur. 
«  Si  prius,  quam  ita  cantaretur,  in- 
>  quit  Pontiiex,  rogatus  essem ,  ne 
»  insereretur ,  utique  respondissem. 
»  At  nunc,  quod  tamen  non  affirman- 
»  do,  sed  vobiscum  pari  ter  iractaudo 
»  dico  quantum  menti  occurrit,  ita 
»  mihi  videtur  posse  utrumque  fieri, 

Tom.  I. 

»  ut  paullatim  in  palatio,  quìa  in  no- 
»  atra  sancta  Ecclesia  non  cantatur, 
»  cantandi  consuetudo  eiusdem  sym- 
»  boli  intermittatur.  » 

Per  eadem  tempora  vox  Filioque 
abHispanis  iam  frequentata  videtur, 
et  aetate  Photii  in  Germania,  et  ab 
Episcopis  Regni  Longobardici  adhi- 
bita fuisse.  Ut  enim  apposite  notat 
ad  memoratum  caput  2  lib.  7  Peta- 
vii  de  Trinitate  Franciscus  Antoniu» 
Zaccaria  citans  etiam  P.  Io.  Bernard. 
De  Rubeis  dissertationem,  de  addita 
iis  in  regio nibus  voce  Filioque ,  in- 
telligenda  sunt  liaec ,  quae  Photius 
aiebat  in  Encyclica  epistola  ad  Ar- 
chieraticos  Thronos.  «  Praeter  illa, 
»  ait,  quae  commemoravimus,  absur- 
»  da,  sacrum  etiam  et  sanctum  sym- 
»  bolum,  cui  Synodica  omnia,  et  oe- 
»  cumenica  suffragia  inexpugnabile 
»  robur  addiderunt  ,  adulterinis  ra- 
»  tionibus,  et  non  sinceris  sermoni- 
»  bus  ,  non  sine  incredibili  audacia 
»  falsare  aggressi  sunt.  0  mali  dae- 
»  monis  machinamenta  !  Spiritum 
»  sanctum  non  ex  Patre  solum,  sed 
»  etiam  a  Filio  procedere  vanissime 
»  praedicantes.  » 

Iure  autem  Barouius  ad  ann.  883 
n.  35  et  seqq.  ubi  de  additione,  de 
qua  loquimur ,  fuse  et  erudite  per- 
tractat,  negat,  vel  ab  ipso  Nicolao  I 
Pontifìce  adiunctam  illam  vocem 
Symbolo  fuisse  ,  ac  ideirco  iam  ab 
eius  Pontifìcatus  tempore,  Ecclesiae 
Roma.iae  auctoritate  vocem  eam  sym- 
bolo adiectam  esse.  «  Si  id  fuisset , 
»  ait  Baronius,  certe  Photius,  altius 
»  in  ipsum  Nicolaum  Poiitificem  de- 
»  clamasset ,  qui  ea  in  Symbol um 
»  intulisset.  Sed  cum  duabus  episto- 
»  lis  acerbissime  in  Romanam  Ec- 
»  clesiam  invehatur,  numquam  eam 
»  eo  nomine  sugillat,  quod  ea  in  Ni- 
»  caenum  Symboium  intulisset.  >>  Il- 
lud potius  asseri  omnino  posse  vi- 
detur, de  quo  memoratus  P.  Zacca- 
ria incitata  adnotatione  se  minime 
dubitare  affirmat,  serius  prorsus  Ni- 
colai I  aetate,  ac  fortasse  XI  tantum 
saeculo  a  Roni.  Ecclesia  factam  Sym- 
bolo adiectionem  illam  fuisse.  Certe 

Michael  Ceruìarius  inde  etiatn  prae- 
textum  arripuit  schismatis  renovan- 
di,  prout  constat  ex  actis  Synodi  ab 
ipso  anno  1054  celebratae  apud  Leo- 
nem  Allatium  Diss.  2  de  libris  Ec- 
clesiae  Graecae ,  atque  ex  epistola 
ad  Petrum  Patriarcham  Antioche- 
num  apud  Coteierium  t.  2  monum. 
Ecclesiae  Graecae. 

Haec,  quae  diximus,  eo  pertinent, 
ut  ostendant,  qua  ratione  ,  et  quo 
tempore  facta  fuerit  Sjmbolo  illa 
additio,de  qua  disputamus.Videamus 
nunc  quam  iniuste  Graeci  schioma- 
tici agant ,  cum  ea  de  causa,  tam 
graviter  Ecclesiae  Latinae  succen- 
sent.  Nihil  dico  de  re,  quam  Latini 
explicandam  addita  illa  voce  lucu- 
ientius  susceperunt.  Cum  enim  Ca- 
tholicum  dogma  sit,  Spiritum  san- 
ctum  non  a  Patre  solum,  sed  a  Filio 
etiam  procedere,  quis  non  videt,  iure 
optimo  Ecclesiam  potuisse  eam  vo- 
ce m  adiungere  ,  quae  ipsum  dogma 
expressius  demonstraret  ?  Cum  vero 
tanta  esset  Schismaticorum  impuden- 
tia,  ut  Spiritus  sancti  a  Filio  pro- 
cessionem  denegarent,  nonne  sapien- 
tissimum  fuit  illam  vocem  addere  , 
quae  Catholicae  Ecclesiae  sententiam 
aperte  doceret ,  et  Schismaticorum 
audaciam  refutaret? 

Est  vero  levissimum  quod  Graeci 
schismatici  contendunt,  Synodi  ter- 
tiae  Oecumenicae,  hoc  est  Ephesinae 
decreto  prohibitum  fuisse,  quidquam 
novi  Symbolo  addere.  Scio  hoc  ab 
Schismaticis  stimma  confidenza  ia- 
ctari ,  eosque  inniti  his  Ephesinae 
Synodi  verbis  part.  2  act.  6:  «  Al- 
»  teram  fìdem  nemini  licere  profer- 
»  re,  vel  conscribere,  aut  componere 
»  praeter  eam ,  quae  definita  est  a 
»  SS.  Patribus  Nicaeae  congregatis 
»  cum  sancto  Spiritu.  Qui  autern 
»  ausi  fuerint  vel  componere  fìdem 
»  alteram,  aut  proferre,  vel  offerre 
»  converti  volentibus  ad  agnitionem 
»  veritatis,  sive  ex  gentilitate,  sive 
»  ex  Iudaismo ,  sive  ex  qualicumque 
»  haeresi;  hos  quidem,  si  sunt  Episco- 
»  pi,  aut  Clerici,  alienos  esseEpisco- 
»  pos  ab  Episcopatu,  et  Clericos  a  Cle- 


»  ricatu  decrevit;  si  vero  Laici  fue- 
»  rint ,  anathemati  subiici.  »  Posse- 
mus  nos  cum  D.  Thoma  Quaest.  X 
de  pot.  art.  4  ad  15  cumque  iis  qui 
act.  6  Synodi  Florentinae  Latino- 
rum causam  privatim  egerunt,  pos- 
semus,  inquam,  contendere  vocis  Fi- 
lioque  adiunctionem  factam  Symbolo, 
non  additionem  ,  sed  declarationem 
potius  ,  et  explicationem  vocandam 
esse,  atque  ita  defendere,  non  quid- 
quam novi  in  eatenus  usitatam  fidei 
professionem  inductum  esse,  sed  prio- 
rem  tantummodo,  ac  veterem  expli- 
catam  fuisse.  Ostenderetur  hac  re- 
sponsione, Ephesini  Concilii  decreto 
nihil  contrarium  Latinos  egisse. 

Sed  videamus  potius  quid  Synodi  III 
decreto  superius  allato  statutum  sit. 
Apparebit  profecto,  eiusdem  Synodi 
decreto  non  esse  vetitum,  Ecclesiae 
auctoritate  ad  fidei  professionem  ali- 
quid  addere,  sed  prohiberi  tantum- 
modo, ne  professio  nova,  et  a  veteri 
dissidens  ,  eique  contraria  cudatur  ; 
quod  tunc  fit ,  cum  dogma  aliquod 
ab  Ecclesiae  doctrina  aiienum  in  fi- 
dei  formulam  inducitur.  Ita  prorsus 
intelligenda  esse  verba  decreti  su- 
perius adducti,  patet  ex  iis,  quae  in 
Synodi  Ephesinae  actis  continentur, 
quaeque  causam  praebuerunt  decreti 
ipsius  edendi.  Nestorius  quandam  fi- 
dei  expositionem  condiderat,  cui  ab 
haeresi  ad  Catholicam  fìdem  rever- 
tentes  subscribere  deberent,  eamque 
Charisius  Philadelphiensis  presbyter 
Ephesinae  Synodi  Patribus  obtulerat. 
Expositionem  liane  Patres,  postquam 
veluti  haereticam  reiecissent,  decre- 
tum  illud  ediderunt ,  cuius  verba 
paullo  ante  recitavimus.  Synodi  igi- 
tur  sententia  fuit ,  non  quamlibet 
novam  fìdei  professiqnem,  sed  eam, 
quae  Nicaenae  doctrinae  opposita 
esset,  omnino  vetare,  cuiusmodi  illa 
erat,  quam  Charisius  obtulerat,  quae- 
que Catholicae  doctrinae  erat  adver- 
sa.  Si  rei  gestae  igitur  narrationi 
pressius  insistere  velimus,  intellige- 
mus,  Ephesinos  Patres,  non  de  Sym- 
bolo praecise,  sed  de  quacumque  fi- 
dei  professione  verba  fecisse. 

Iam  vero  quis  inde  non  intelligat, 
mentem  Ephesinorum  Patrum  eo  in 
loco  fuisse  ,  non  quamlibet  additio- 
nem  in  fidei  professione  prohibere, 
sed  iliam  tantummodo,  quae  cum  Ec- 
clesiae Catholicae  doctrina  pugnaret? 
Nam  certuni  est  in  Ecclesia  consue- 
visse  exigi  ab  iis  ,  qui  a  secta,  et 
haeresi  aliqua  ad  Catholicam  fìdem 
redire  cuperent  ,  non  ut  veterem 
tantum ,  et  ante  hortam  haeresim  , 
a  qua  recedebant,  editam  fidei  for- 
mulam  acciperent ,  sed  ampliorem 
etiam  aliam,in  qua  nominatim  nova 
haeresis  anathemate  dam  naretur.  Hoc 
autem  adeo  est  certuni,  et  adeo  no- 
tis  constat  Historiae  Ecclesiasticae 
nionumentis  ,  ut  necesse  non  sit  in 
re  demonstranda  immorari.  Dubium 
igitur  esse  non  potest  ,  Ephesinos 
Patres,  cum  prohibuerunt  ne  altera 
fides  a  quoquam  proferretur,  loquu- 
tos  esse  de  professione ,  quae  cum 
Ecclesiae  doctrina  repugnaret ,  non 
vero  de  illa,  quae  etsi  aliquid  novi 
ad  explicandum  exhibet,  nihil  tamen 
affert,  quod  priori,  ac  veteri  expo- 
sitioni  non  sit  consentaneum. 

Haec  adducta  ostendunt,  quam  in- 
iuste  agant,  qui  asserunt ,  additio- 
nem  vocis  Filioque,  con  tra  Ephesi- 
num  decretum  factam  fuisse  ,  cum 
Imi us  vocis  additio  non  modo  nihil 
contrarium  Ecclesiae  doctrinae  con- 
tineret,  sed  etiam  Catholicum  dog- 
ma luculentius  explicaret.  Illud  vero 
praeteriri  silentio  non  debet ,  adie- 
ctionem  vocis,  de  qua  loquimur,  non 
privati  alicuius  hominis  decreto,  sed 
primum  Hispaniae,  Galliae,  Germa- 
niae  Episcoporum,  tum  Romani  Pon- 
tifìcis  auctoritate  factam  esse.  Non 
modo  igitur  nullum  Ecclesiae  prae- 
ceptum  ,  illius  vocis  additione  vio- 
latum  est,  sed  etiam  publica  Eccle- 
siae auctoritate  additio  illa  facta 
fuit,  quod  luculentius  ostendit  nihil 
centra  Ephesini  decretum  fuisse  in- 
novata m. 

Quamquam  nihil  arbitror  tam  a- 
perte  demonstrare,quantopere  iniu- 
ste  Graeci  schismatici,  ob  nane  cau- 
santi ,  Ecclesiam  Latinam   reprehen- 

dant  ,  quam  si  ratio "consideretur , 
qua  se  in  praesenti  negotio  Sedes 
Apostolica  gessit.  Nihil  ea  ratione 
sapientius,  nihil  humanius  exeogita- 
ri  potest.  Ne  longior  sim,  quam  par 
est  ,  perstringam  ea  ,  quae  Benedi- 
ctus  XIV  habet  hac  de  re  in  Con- 
stit.  Allatae  sunt  tom.  4  Bull,  sui 
Constit.  47  n.  30.  Quoties  de  Graecis 
reconciliandis  Ecclesiae  Latinae  a- 
ctum  est,  praecipue  de  processione 
Spiritus  sancti  a  Patre  ,  et  Filio 
actum  fuisse,  doctissimus  ille  Pon- 
tifex  auctor  est;  huius  vero  rei  tra- 
ctationem  ad  tria  capita  referri  pos- 
se: «  Primum  an  processio  Spiritus 
»  sancti  a  Patre,  et  Filio  esset  fi- 
»  dei  dogma — Alterum,  an  posito  , 
»  hoc  esse  unum  ex  fidei  dogmati- 
»  bus  ,  licuerit  Symbolo  Missae  su- 
»  peraddere  verbum  Filioque,  quam- 
»  vis  ,  neque  in  Nicaena  ,  neque  in 
»  Constantinopolitana  Synodo  illud 
»  reperiretur ....  Tertium  denique  , 
»  utrum  posita  prò  indubio  F'idei 
»  dogmate  de  processione  Spiritus 
»  sancti  a  Patre,  et  Filio  ,  agnita- 
»  que  insuper  in  Ecclesiae  potestate 
»  addendi  Symbolo  vocem  Filioque, 
»  permitti  posset,  ut  Orientales,  et 
»  Graeci  in  sacrificio  Missae  Sym- 
»  bolum  recitarent  ad  eum  modum, 
»  quo  prius  ,  et  ante  schisma  con- 
»  sueverant,  quod  perinde  est,  ac  di- 
»  cere,  praetermissa  voce  Filioque.» 
Ad  primum  quod  spectat,  respon- 
sum  constanter,  perpetuoque  ab  Apo- 
stolica Sede  fuisse  docet  Pontifex , 
Spiritus  sancti  a  Patre,  et  Filio  pro- 
cessionem,  unum  ex  Catholicae  fidei 
dogmatibus  constituere,  neque  Catho- 
licum revera  iudicari  posse,  qui  illud 
non  reciperet,  et  profiteretur.  Aite- 
rum  vero  caput  quod  respicit,  non  mo- 
do licuisse,  sed  et  valde  conveniens 
fuisse,  ut  huiusmodi  additio  fìeretNi- 
caeno  Symbolo,  eamque  additionem 
cimi  Ephesini  Concilii  decreto,  quod 
superius  a  nobis  allatum  est,  minime 
pugnare.  Ad  tertium  denique  quod 
attiuet ,  ostendit  Pontifex  pluribus 
ex  historia  ecclesiastica  adductis  mo- 
numentis,  non  idem  semper  mandas- 

se  Sederti  Àpostolicam  in  ista  re  , 
sed  Roraanos  Pontiflces  unionis  stabi- 
liendae  studiosos,  prudentissime  sal- 
va fidei  veritate  ,  agendi  norniam 
moderatos  esse.  «Quandoque  Sedes 
»  Apostolica  Orientalibus,et  Graecis, 
»  Symbol um  absque  voce  Filioque 
»  recitare  permisit  ;  tunc  nimirum 
»  cura  certo  constiterat,  priora  duo 
»  capita,  seu  articulos  ab  illis  recipi, 
»  noveratque  omnino  fore,  ut  si  iis- 
»  dem  denegaretur  id  ,  quod  tanto 
»  studio  depòscebant,  exoptatae  unio- 
»  ni  aditus  intercluderetur.  Nonnum- 
»  quam  vero  Symbolum  cum  addi- 
»  tamento  recitare,  quod  adhaererent 
»  errori  opinantium,  ac  asserentium, 
»  Spiritum  sanctum  a  Patre,  et  Fi* 
»  lio  non  procedere,  vel  ab  Ecclesia 
»  additionem  illam  Filioque  Sym- 
»  bolo  fieri  non  potuisse.  »  Pernii-' 
sere  quidem  Graecis,  ut  ab  adhiben- 
da  in  Symbolo  voce  illa  abstinerent, 
adducti  causis,  quas  indicavimus,  Gre- 
gorius  X,  et  Eugenius  IV,  alter  in 
Concilio  Lugdunensi,  alter  in  Fioren- 
tino, prout  constat  ex  tom.  VII  Col- 
lect.  Conc.  Harduini  pag.  698,  et  t.  9 
eiusdem  collect.  p.  395.Clemens  Vili 
vero  in  constit.  34  veteris  Rom.  Bul- 
larii  tom.  3  §.  6,  atque  ipse  Benedi- 
ctus  XIV  in  Constit.  Etsi  Pastora- 
lis  1. 1  Bull,  sui  §.  1,  quarum  utraque 
prò  Latinis  Episcopis  edita  est ,  in 
quorum  Dioecesibus  versantur  Grae- 
ci,  aut  Albanenses  Graecum  ritum 
servaates,  minime  iusserunt  hos  ho- 
mi nes  Symbolum  cum  memorata  ad- 
ditione  recitare,  modo  faterentur 
Spiri  tus  sancii  a  Filio  etiam  pro- 
cessionis  dogma,  et  agnoscerent  Ec- 
clesiae  potestatem  fuisse,  vocem  il- 
lam Symbolo  adiungendi.  Haec  vero 
licet  ii  Pontiflces  minime  iusserint, 
excipiendum  tamen  iudicarunt  a  per- 
missione sua,  si  forte  ex  vocis  prae- 
termissione  scandalum  oriturum  es- 
set:  «aut  certo  aliquo  in  loco,  pe- 
»  culiaris  consuetudo  iam  invaluis- 
»  set  recitandi  Symbolum  cum  addi- 
»  tione  Filioque,  aut  deinde  neces- 
»  sarium  putaretur  ,  ut  Symbolum 
»  cum  ea   additione    recitaretur    ad 


»  eliciendam  indubiam  rè'ctao  ipso- 
»  rum  fldei  probationem.  » 

Eadem  ratione  ,  qua  in  Constitu- 
tionibus,  Romani  Pontiflces  Grego- 
rius  XIII,  et  Urbanus  Vili  se  ges- 
serunt  in  formulis  professionis  fldei, 
quarum  altera  Graecis,  altera  Orien- 
talibus  praescripta  est  :  nihil  enim 
aliud  in  iis  continetur  ,  quam  quod 
in  Fiorentino  Concilio  fuerat  con- 
stitutum.  Atque  haec  quidem  osten- 
dunt,  Sedem  Àpostolicam  aliquando 
voluisse  cum  Graecis  benignius  agere, 
atque  ubi  salva  fide,  ceterisque,quae 
diximus  ,  vel  erroris  vel  scandali 
periculis  remotis,  potuerunt,  Graecis 
indulgere,  opportunum  Rom.  Ponti- 
flces iudicasse,  ut  ab  adhibenda  illa 
voce  abstinerent ,  ne  unionis  sta- 
biliendae  spes  elaberetur.  Id  vero 
Sedes  Apostolica  non  concessit  ubi 
vel  de  Orientalibus  non  adeo  ab  re- 
cipienda  illa  voce  alienis  actum  est, 
vel  iure  timendi  ratio  fuit  ne  idcir- 
co  illi  Graeci  a  voce  Filioque  abhor- 
rerent,  quod  errores  Schismaticorum 
sequerentur.  Profecto  Eugenius  IV 
qui  in  Fiorentino  Concilio  Orienta- 
libus veniam  fecerat,  ut  sine  voce 
Filioque  Symbolum  recitarent;  cum 
actum  est  vero  de  Armenis  ad  uni- 
tatem  Ecclesiae  recipiendis  ,  prout 
videre  est  in  Coli.  Conc.  Harduini 
tom.  9  p.  435,  iussit  eos  illam  vocem 
in  Symbolo  adhibere,  quod  Armenos 
non  aeque  ac  Graecos  additioni  illi 
adversos  comperisset. 

Habemus  autem  apud  Raynaldum 
ad  ann.  1278  §.  7,Nicolaum  III  ubi  in- 
tellexit  Michaelem  Imperatorem  bo- 
na fide  non  agere ,  neque  iis  stare  , 
quae  promiserat  cum  de  unione  tra- 
ctavit,  Gregorio  X  Pontificatum  ge- 
rente ,  omnino  coegisse  Graecos  vo- 
cem Filioque  recitare.  Habemus  Mar- 
tinum  IV  et  Nicolaum  IV  dubitantes 
an  Orientales  de  quibus  agebatur,  or- 
thodoxam  de  Spiritus  sancti  proces- 
sione doctrinam  sequerentur,  vocis 
de  qua  loquimur  recitationem  exegis- 
se.  Habemus  denique  ex  memorata 
Benedicti  XIV  Constitutione,  «  Cal- 
»  listum    III   Romanum    Pontifìcem 

»  cum  fratrem  Simon  e  ni  ex  Ordine 
»  Praedicatorum  munere  Inquisito- 
»  ris  decoratum  in  Cretam  ablegaret, 
»  quam  in  insulam  se  receperant  plu- 
»  res  Graeci  aufugientes  ex  urbeCon- 
»  stantinopolitana,  cuius  ante  bien- 
»  nium  Turcae  mox  potiti  fuerant, 
»  iussisse  eum  vigilerai  adhibere  cu- 
»  rana,  ut  iidem  Graeci  Symbolum 
»  cam  additione  Filioque  recitarent; 
»  fortasse  enim  Pontifex  suspicaba- 
»  tur,  ne  praedicti  Graeci,  quippe  ex 
»  urbe  Constantipolitana  advenerant, 
»  in  eo  fìdei  dogmate  minus  firmi 
»  essent.  » 

Praeter  haec  quae  attulimus,  alia 
plura  adduci  quoque  possent,  exqui- 
bus  appareret  quanta  sapientia  6e- 
des  Apostolica  in  hoc  negotio  tra- 
ctando  se  gesserit.  Veruni  nobis  ea, 
quae  commemoravimus  ,  satis  esse 
videntur  ad  id  demonstrandum,  quod 
proposuimus.  Principio  enim  ,  cum 
processio  Spiritus  sancti  a  Filio , 
dogma  catholicum  sit,  non  video, 
quomodo  Ecclesia  Latina  reprehendi 
iure  posset  ,  etiamsi  generatim  ab 
omnibus  Graecis,  doginatis  huius  di- 
sertarli professionem  ,  per  vocis  Fi- 
lìoque  recitationem  postulasset.  Dein- 
de  quoniam  ob  erroris  suspicionem, 
scandali  metum,  aliaqueeiusmodi  vo- 

cem  illam  Ecclesia  Latina  recitan- 
dam  Graecis  esse  iussit,  minime  ve- 
ro hoc  ab  iis  Graecis,  et  Orientali- 
bqa  quandoque  postulavit,  qui  catho- 
lice  de  Spiritus  sancti  a  Patre  ,  et 
a  Filio  processione  sentirent,  a  cete- 
ris  erroribus  abhorrerent,  et  iis  in 
adiunétis  non  essent,  ut  silentio  suo 
seandalum  afferrent;  facile  est  inde 
demonstrare,Romanos  Pontifìces  pru- 
dentiam  hac  etiam  in  re,  gradu  suo 
dignam  adhibuisse. 

Nonne  enim  sapientissimum  fuit, 
cum  nulla  esset,  vel  haereticae  sen- 
tentiae  suspicio  ,  vel  alicuius  peri- 
culi  metus,  permittere  vocis,  de  qua 
loquimur,  silentium,  ne  pacis  conci- 
liandae  spes  defìceret?  Nonne  vero 
offieiurn  doctrinae  catholicae  omni 
studio  custodiendae,  a  Romano  Pon- 
tifico omnium  Christianorum  Patre, 
ac  Doctore  requirebat ,  ut  cum,  vel 
de  erroris  suspicione  tollenda  ,  vel 
de  scandalo  vitando  ageretur,  diser- 
tam  a  Graecis,  dogmatis,  de  quo  ser- 
monem  facimus,  professionem  postu- 
larent?  Atqui  haec,  ut  vidimus,  fuit 
Sedis  Apostolicae  agendi  ratip.  Con- 
cluditur  ergo  Graecos  iniuste  facere, 
cum  ob  vocis  memoratae  additionem, 
de  Ecclesia  Latina,  et  de  Romanis 
Pontificibus  conqueruntur. 


CAPUT  LXXXV. 

DE    PHOT1I    KESIITUTIONE,    ET    DE    CETER1S,  QUAE    UEINDE 
IN    EICJSDEM    CAUSA    EVENERUNT. 


Quam  esset  vafro  Photius  ingenio, 
tum  maxime  is  ostendit,  cum  se  a 
Concilio  Vili  daninatum  esse  sensit. 
Itaque  omne  artifìcii ,  et  assentan- 
tionis  genus  adhibendum  existima- 
vit ,  ut  Basilii  Imperatoris  sibi  be- 
nevolentiam  compararet.  Erat  is  ob- 
scuro  loco  natus,  et  vehementer  do- 
lebat ,  illustris  generis  sui  nullum 
argumentum  se  posse  afferre.  Pho- 
tius igitur,  cui  nota  erant  haec  Im- 
peratoris inepta  vota,  adiutus  iis  ar- 
tibus,  quas  in  erudita  calliditate  sua 
potuit  exeogitare,  effecit,  ut  genea- 


logia quaedam,  dolo  malo  a  se  confi- 
cta,  Basilio  offerretur,  in  qua  eius- 
dem  genus  a  Tiridate  Arsacidum  Re- 
ge,  recta  deri vabatur.  Hoc  autem  ar- 
tificio captus  Imperator,  non  modo  fa- 
cultatem  Photio  tribuit  Constanti- 
nopolim  redeundi,  sed  eum  etiam  in 
negotiis  consulendum,  atque  ei  filio- 
rum  suorum  institutionem  commit- 
tendam  iudicavit.  Quare  in  Impera- 
torio palatio  degens,  Ignatio  insidias 
iterum  moliri,  et  ordinationes  etiam, 
eo  invito,  facere  non  dubitavit.  Tan- 
dem mortuo  die  23  Octobris  an.  877 

Ignatio  ,  Photius  Sedem  Constanti- 
nopolitanam,  triduo  post,  Basilio  fa- 
vente,  iterum  occupavit. 

Cuna  vero  Basilii  benevolentiam 
sibi  Photius  plurimam  comparasset, 
eum  facile  adduxit  ad  IoannemVIII 
Pontificem  precandum  ,  ut  auctori- 
tate  sua  Photii  resti  tu  tionem  in  ca- 
thedra Constantinopolitana  eonfir- 
maret.  Itaque  missis  Legatis,  et  scri- 
ptis  litteris,  Imperator  Pontificem  , 
ut  hoc  efficeret ,  vehementer  preca- 
tus  est.  Affirraabat  autem  Basilius 
Photium  emendatum  ,  eius  restitu- 
tionem  pacem  Ecclesiae  allaturam 
esse,  id  omnes  petere,  etiam  eos,qui 
ab  Ignatio  ,  et  a  Methodio  fuerant 
ordinati,  ita  denique  pacem  esse  in- 
eundam,  ut  etiam  Bulgariae  dioece- 
ses  ad  Romanum  Patriarchatum  in 
posterum  deberent  pertinere. 

Valde  recens  erat  memoria  eo- 
rum  ,  quae  Basilius  in  imperii  sui 
initio  gesserat,  tum  ut  schisma  tol- 
leretur,  tum  ut  Concilium  Genera- 
le Vili  posset  celebrari  ;  atque  his 
de  causis  Imperator,  veluti  de  Ec- 
clesia optime  meritus  habebatur. 
Haec  igitur  cogitatio  primum  Ioanni 
Pontifici  ultro  occurrit,  curandum 
esse,  ut  cum  Imperatore  ,  quantum 
Ecclesiae  bonum  pati  poterat,  bene- 
vole ageretur.  Itaque  respondit  Im- 
peratori assensum  suum  significans 
de  Photii  restitutione ,  sed  ita  re- 
spondit, ut  adiectis  nonnullis  condi- 
tionibus,  suam  in  agendo  gravitatem, 
et  in  Praedecessorum  suorum  decre- 
tis  servandis  constantiam  demon- 
straret. 
Nam  primum  adductis  Leonis  Ma- 
#  gni,  Felicis,  et  Gelasii  Pontificum  , 
ac  Concilii  Africani  testimoniis  con- 
firmavit,  ob  gravia  temporum  adiun- 
cta,  quandoque  ea  concedi  oportere, 
quae  non  fierent  ,  si  adiunctorum 
eiusmodi  gravitas  non  exstaret.  Hac 
ratione  permotum  se,  Basilio  Photii 
restitutionem  flagitanti  assentiri,  ita 
tamen  ut,  quae  Nicolaus  I  et  Hadria- 
nus  II  de  Photii  causa  decreverant, 
rata  haberentur,  ac  iuste  sancita  ; 
itemque  servarentur  ea,  quae  Con- 


cilium Generale  Vili  statuerat.  lus- 
sit  praeterea  Synodum  haberi  debe- 
re, in  qua  Photius  Apostolicis  istis 
decretis  adhaerere  se  fateretur  ,  ut 
post  petitam  coram  Sjnodo  veniam 
eorum,  quae  contra  leges  patrave- 
rat ,  anathemate  solveretur,  et  ca- 
tholicae  communionis  particeps  effe- 
ctus,  Haberi  posset  veluti  Episcopus 
Gonstantinopolitanus. 

Versabantur  Constantinopoli  duo 
Episcopi,  Apostolicae  Sedis  Legati  , 
Paullus  Anconitanus,  et  Eugenius 
Ostiensis.  His  Ioannes  Vili  alium 
Legatum  Apostolicum  adiunxit  Pe- 
trum  S.  Chrysogoni  Rom.  Ecc.  Car- 
dinalem  Presbyterurn.  Cui  litteras 
ad  Imperatorem  ,  et  Photium  Con- 
stantinopolim  perferendas,  et  com- 
monito rium  Legatis  communicandum 
commisit.  Cum  Petrus  Constantino- 
polim  venisset,  litterae  illae  cum 
commonitorio  Photio  traditae*sunt , 
qui  Graece  illa  scripta  redditurum 
se  affirmabat,  revera  tamen  ideo  a 
Legatis  ea  petiit,  ut  commode  pos- 
set illa  depravare.  Cardinalis  Baro- 
nius  ad  annum  879  accurate  ,  eru- 
diteque,  comparatone  factaversionis 
a  Photio  elaboratae  cum  germanis 
litteris  et  commonitorio  Ioannis  Vili, 
ostendit,  quam  foede  ea  monumenta 
Photius  vitiaverit,  ut  quae  sibi  non 
arridebant,  auferret,  quae  ambitioni 
autem,  et  iniquitati  suae  magis  pia- 
cebant,  in  eadem  fraudulenter  indu- 
ceret. 

Ut  nonnulla  ex.  gr.  commemorem, 
quae  Photius  ab  iis  litteris,  et  com- 
monitorio abstulit,  recensebo  in  illis 
fuisse  suppressa  quae  continebant  , 
Sedis  Apostolicae  decreta  de  Pho- 
tiana  causa,  rata  haberi  debere,  item- 
que ea,  quae  Concilium  octavum  Ge- 
nerale statuerat  de  eo  negotio.  Illud 
etiam  deletum  est  in  iis  litteris , 
quod  spectabat  ad  Ioannis  Vili  ius- 
sionem,  qua  Photio  mandabatur  co- 
ram Sjnodo  veniam  petere  illum  de- 
bere earum  rerum,  quas  contra  le- 
ges gesserat.  Talia  praeterea,  de  re- 
bus a  Nicolao  I,  et  Hadriano  II  ge- 
stis  ea  versio  ferebat,  ut  Pontifices 

illi  iniuste  cum  Photio  egisse  videri 
possent.  Quae  denique  Apostolicae 
Seclis  iura  Patriarchica  in  Bulgariam 
respiciebant,  ita  erant  Graece  red- 
diti, ut  Romani  Pontificis  auctori- 
tas,  in  eam  regionera  diverso  piane 
modo  referretur,  ac  Ioannes  Vili  sta- 
tuerat ,  qui  Sedis  Apostolicae  iura 
servanola  esse  iusserat. 

Cum  Apostolicae  Sedis  Legatos 
Photius  suis  artibus  corrupisset,  eo 
usque  progressus  est ,  ut  Synodum 
habuerit  anno  879,  cui  ipse  praefuit, 
assidentibus  Pontificiis  Legatis,  Im- 
peratore praesente  cum  filiis,  et  per- 
magna  Episcoporum  copia,  quos  380 
fuisse  ferunt ,  quosque  sibi  Photius 
compax'averat.  «  Graecahuius  Synodi 
»  gesta,  aite  L-Quienius  t.  1  col.  249, 
»  prae  manibus  habeo  ,  ad  scenicae 
»  fabulae  normam  composita  ,  prae- 
»  ter  epistolarum  Ioannis  Papae  , 
»  quae  in.  ea  lectae  sunt,  apertissi- 
»  mas  corruptelas.  »  Itaque  in  ea 
Synodo  Ioannis  Pontificis  litterae, 
eo  modo,  quo  Photius  illas  vitiave- 
rat,  sunt  recitatae,  Legatis  minime 
intercedentibus,  immo  Patriarchalia 
insignia  Photio  afferentibus.  Ponti- 
ficis nomine  in  cathedra  Constanti- 
nopolitana  Photius  restitutus  est , 
veluti  si  quae  Pontifex  statuerat , 
impleta  fuissent.  Concilium  Genera- 
le VIII  abrogatum  est,  et  quae  Ni- 
colaus  I  atque  Hadrianus  II  gesse- 
rant,  improbata.  Consulatur  Leonis 
Allatii  opus  De  Octava  Photiana 
Synodo. 

Reversi  ad  Urbem  Legati  omnia 
rite  Constantinopoli  acta  esse  retu- 
lerunt ,  pacem  Ecclesiae  Constanti- 
nopolitanae  redditam  ob  Photii  re- 
stitutionem  ,  Bulgariam  Sedi  Apo- 
stolicae restitutam  ,  Imperatorem 
comparatam  classem  ad  Italiana  a 
Saracenis  defendendam  mittere.  His 
consonabantBasilii  litterae;  sed  Pho- 
tii epistola  in  suspicionem  falsitatis 
Legatos  apud  Pontificem  adduxit. 
Affirmabat  enim  arroganter  Photius, 
minime  se  veniam  in  Synodo  petiis- 
se,  cum  hoc  ii  facere  debeant ,  qui 
antea    deliquissent.   Intellexit    ergo 


Pontifex  minime  servata  ea  fuisse, 
quae  ad  concedendam  Photii  resti- 
tutionem  praescripserat.  Itaque  alium 
Apostolicae  Sedis  Legatum  Constan- 
tinopolim  misit,  Marinum  illum,  qui 
Concilio  Vili  Generali  cum  duobus 
aliis  legatis  praefuerat.  Ei  litteras 
ad  Photium,  atque  ad  Imperatorem 
perferendas  tradidit ,  in  quibus  de 
iis,  quae  contra  mentem  suam  Con- 
stantinopoli acta  fuerant,  conquere- 
batur.  Commisit  etiam  Marino  ut 
omnia  rescinderet,  quae,  non  serva- 
tis  Apostolicae  Sedis  mandatis  ,  in 
causa  Photiana  a  Legatis  Eugenio, 
Paullo,  ac  Petro  acta  reperisset.  Di- 
sertis  enim  verbis  Pontifex  in  lit- 
teris  suis  affirmavit:  «  Si  fortasse 
»  nostri  Legati  in  eadem  Synodo 
»  contra  Apostolicam  praeceptionem 
»  egerunt ,  nos  nec  recipimus  ,  nec 
»  iudicamus  alicuius  exsistere  fir- 
»  mitatis.  » 

Singulari  fortitudine  commissum 
sibi  munus  Marinus  implevit.  Nam 
ubi  Constantinopolim  venit,  et  ea  vi- 
dit  omnia,  quae  in  Photii  causa,  Le- 
gatis Pontificiis  probantibus,  contra 
Ioannis  Vili  mentem  facta  fuerant, 
universa  rescidit ,  et  sententiam  a 
Concilio  Vili  Generali ,  et  ab  Apo- 
stolica Sede  contra  Photium  latam 
confìrmavit.  Eo  autem  facto  Basilius 
indignatus,  cum  manifesta  iuris  Gen- 
tium  violatione,  Legatum  Marinum 
comprehendit  et  in  carcerem  conie- 
cit,  quod  tamen  scelus  triginta  die- 
rum  spatio  toleratum ,  minime  fre- 
git  Marini  constantiam:a  quo  Ioan- 
nes accepta  totius  facti  relatione,  in 
Legatos  secundum  canones  anima  i- 
vertit,  et  solemnem  contra  Photium 
sententiam  tulit,  vel  potius  antea  ab 
Apostolica  Sede,  et  a  Synodo  VIII 
latam  confìrmavit. 

Praeter  cetera  monumenta,  quae 
id  ostendunt,  habetur  hoc  perspicue 
in  epistola  Formosi  Pontificis  ad 
Stylianum  Neocaesareae  Metropoli- 
tani, cui  adiecta  est  Series  Synodi- 
carum  sententiarum ,  quae  contra 
Photium  latae  sunt.  «  Hanc  senten- 
»  tiam  (ita  in  eo  antiquo  monumento 

»  legitur)  promulgavit  Papa  Ha«'ria- 
»  nus,  et  Archidiaconus  eius  Ioannes, 
»  qui  illi  successor  fuit,  atque  alta 
»  voce  coram  ipso  ita  proclainavit: 
»  In  Photio  completimi  videmus,  Do- 
»  mine  sanctissime  ,  et  oecumenice 
»  Papa,  illud  Psalmi  35:  Dixit  pec- 
»  cator  ut  delinquat  in  semetipso: 
»  non  est  timor  Dei  ante  oculos 
»  eius...  accendatur  itaque  ut  ignis 
»  zelus  tuus...  anathematis  vinculo 
»  constringe...  Qui  haec  dixit  Ioan- 
»  nes  Hadriano  in  Sede  successit,et 
»  anathemate  Photium  damnavit  , 
»  quando  ille  seduxit  Eugenium,  et 
»  eius  socios,  qui  prò  rebus  Èulga- 
»  riae  veneraut.  Quura  enina  acce- 
»  pisset  evangelium  ,  et  ambonem 
»  conscendisset,  omnibus  audientibus 
»  ita  dixit:  Quicumque  non  habet 
»  damnatum  Photium  divina  senten- 
»  tia,  sjcut  ipsum  reliquit  Nicolaus, 
»  et  Hadrianus  sanctissimi  Papae 
»  praedecessores  mei,  sit  anathema.» 
In  hac  vero  sententia  Ioannem  Vili 
permansisse  ,  ut  quoad  vixit  in  po- 
sterum  ,  excommunicatum  semper 
Photium  existimaverit,  iure  animad- 
vertit  Baronius  ai  an.  880  num.  13 
colligi  ex  eo,  quod  ab  hoc  tempore, 
videlicet  ex  quo  ista  evenerunt,  quae 
mox  commemoravimus,  nulla  occur- 
rat  amplius  mentio  de  Photio  in 
Ioannis  litteris,  eo  quod  sublata  pror- 
sus  esset  cum  eo  ,  Pontifici*  quae- 
cumque  communicatio. 

Si  haec  vero,  quae  recensuimus , 
accurate  perpendantur,  non  ita  certe 
facile  intelligetur,  quomodo  Ioannes 
passim  imbecillitatis  accusari  po- 
tuerit.  Etenim  historia  huius  facti 
ostendit,  eum  ad  annuendum Basilio 
circa  Photii  restitutionem,  adductum 
fuisse  ob  gravia  prorsus  rerum  ad- 
iuncta  ,  cum  Ignatius  iam  mortuus 
esset,  cum  Imperator  id  vehementer 
peteret,  cum  petitio  ista  reliquorum 
etiam  Patriarcharum  consensu  fìe- 
ret,  prout  in  germana  Ioannis  Vili 
epistola  a  Photio  non  vitiata  conti- 
netur,  id  quod  Petrus  de  Marca  prae- 
cipue  notat  lib.  3  de  concordia  e.  14 
n.  4,  ubi  Pontificem    defendit.  Per- 

motum  autem  his    rerum   adiunctis 
Pontificem,  et  ad  restituendam  Ec- 
clesiae  pacem    id   fieri   opportunum 
esse  iudicasse  ,   demonstrat    diversa 
penitus  eiusdem  sententia,  cum  di- 
versa essent  adiuncta;  in  quo  animi 
proposito  plures  annos  post  Pontifi- 
catum  susceptum  perseveravit.  An- 
tequam    vero  Imperatori    assentire- 
tur,  in  sua  ad  eundem  epistola  Pon- 
tifex  satis  indicat,  se  rem  cum  Clero 
Romano  communicasse.   Conditiones 
denique,  quas  adiecit  ut  Photius  re- 
stitutus  apostolica  auctoritate  habe- 
retur,  omnino  opportunas,  et  ad  ser- 
vandum  S.  Sedis  honorem,  atque  ad 
disciplinae  Ecclesiasticae  tutelam  i- 
doneas  fuisse  Photius  ipse  ostendit, 
qui  eas  implere    recusavit.  Denique 
fortis  Illa  agendi  ratio,  quam  Pon- 
tifex  adhibuit  cum   servatas  condi- 
tiones non  esse  intellexit,  et  Legatos 
suos  fuisse  praevaricatos  vidit,  Pon- 
tificem certe  demonstrat,  qui  non  in- 
considerate, aut  imbecilliter  ageret. 
Haec  autem  cum  ita  sint,  iure  dici 
pò  test,  non  facile  intelligi  quomodo 
evenerit,  ut  Pontiféx  iste  imbecilli- 
tatis passim   accusaretur.  Est   vero 
iniqua    in   Pontificem   illa   loquendi 
ratio  qua  Potterius  tom.  2  cap.  20 
utitur.  Agens  enim  de  Photiana  pseu- 
do-synodo  habita  anno  879 ,  in  qua 
Concilium  Vili  Generale  abrogatum 
est,affirmat:«mirum  magnopere  est, 
»  Pontificem  Ioannem  Vili  sine  ullo 
»  scrupulo  minime  dubitasse,  in  com- 
»  munionem  suam   in  ista  Photiana 
»  synodo  Photium  accipere  per  Le- 
»  gatos,  quos  hac  de  causa  miserat 
»  Constantinopolim.  »  Immo  vero  re- 
spondeo, mirum  maxime  est  scripto- 
res  eiusmodi  reperiri  posse,  qui  tan- 
to pere  veritatem  aspernentur,  et  le- 
ctorum  patientia  abutantur.  Profecto 
ea,  quae  breviter  retulimus  de  de- 
pravatis  a  Photio  Ioannis  VIII  lit- 
teris,  de  Legatorum  Pontificis  turpi 
praevaricatione ,  de  conditionibus  a 
Pontifice  impositis,  sed  minime  ser- 
vatis,  de  rescissis  vero  a  Pontifice, 
eiusque  Legato  Marino  Synodi  Pho- 
tianae  Actis,  de  confirmata  a  Ioanne 

in  Photium  gentcntia  excommuni- 
cationis,  de  Legatorum,  qui  pràeva- 
ricati  fuerant,  punitione,  deque  sub- 
lata penitus  qualibet  cum  Photio  pon- 
tificia communicatione  ,  manifeste 
ostendunt,  num  sine  scrupulo  mini- 
me dubitaverit  Ioannes,  in  pseudo- 
synodo,  per  Legatos  suos,  Photio  fa- 
vero,  atque  assenti  ri. 

Neque  minus  a  vero  abhorret  Pot- 
terius  cum  loco  citato  ait,  Cardina- 
lem  lulianum  Caesarinium  in  Conci- 
lio Fiorentino,  adductum  rationibus, 
quas  Marcus  Ephesinus  afferebat,  de- 
reliquisse  ,  et  condemna^e  Conci- 
lium  VII!  sub  Hadriano  II  habitum. 
Nam  Iulianus  minime  condemnavit 
cani  Synodum,  sed  tantummodo,  pro- 
ut  debuisset,  eius  anctoritatem  non 
propugnavit,  neque  Marcum  refellit, 
quo!  fuisset  facillirnum.  Baronius  ad 
an.  689  num.  63  ideo  reprehendit 
lulianum  ,  quod  oa  negligenza  Ec- 
clesiae causam  ,  prout  oportuisset , 
non  defendi t  ,  et  quod  «  quasi  per 
»  transitimi  (ut  dici  solet)rem  agens, 
»  euneta  ,  quae  obHeienda  erant  in 
»  Marcum,  omittens,  ad  praecipnara 
»  quaestionem,  cuius  causa  Synod.us 
»  il  la  fuerat  convocata,  se  contulii.» 
Responso  tamen  Iuliani,  quam  Ba- 
ronius affert,  nihil  habet  quod  con- 
demnatam  ab  eo  fuisse  oc ta vani  Sjn- 
odum ostendat.  Subdit  denique  (Jar- 
iHnalis  eruditissimus  memorato  loco: 
«  At  in  sequenti  sessione  quod  Iu- 
»  lianus  inconsiderate  prodegerat , 
»  Andreas  Colossensis  Episcopus,  vir 
»  doctissimus  aeque  ac  maxime  pius 
»  restituit,  qui  omnino  negavit  per 
»  Ioannem  Vili  abolitati)  esse  octa- 
»  vam  oecumenicarn  Synodum  sub 
»  Hadriano  II  Romano  Pontifìce  ha- 
»  bitam.  »  Neque  Potterius  vero  , 
neque  Fontanius,  neque  alius  quisli- 
bet  poterit  umquam  persuadere,  o- 
ctavam  Synodum  non  fuisse  vere  oe- 
cumenicarn ,  quia  Iulianus  ,  id  quod 
iam  erat  notissimum  ,  non  confir- 
raavit. 

Quam  Ioannes  VIII  renovaverat  in 
Photium  condemnationis  sententiam, 
eam  Ioannis  successores  confìrmave- 

runt,  prout  facile  patebit  consulenti 
Baronii  annales  ,  ubi  agit  de  Ioan- 
nis Vili  proximis  successoribus,  Le- 
Quienium  locis   superius   citatis,   et 


Natalem  Alexandrum  in  diss.  de 
Photiano  schismate  §.  28,  Leonem 
Allatium  de  Ecclesiae  Oecidentalis , 
et  Oriéntalis  perpetua  consensione 
lib.  2  cap.  6.  Talis  fuit  Marinus  qui 
anno  882  Ioanni  suffectus  est.  Talis 
Hadrianus  III  Marini  successor  an- 
no 884,  tales  denique  Stephanus  VI 
qui  Hadriano  an.  885,  et  Formosus 
qui  Stephano  mortuo  an.  891  Pontifex 
factus  est.  Haec  vero  perspicue  refel- 
lunt  Graecos  illos  Schismaticos  ,  qui 
in  Sedis  Apostolicae  communione 
mortuum  Photium  esse  iactarunt. 
Certe,  ut  reliqua  omittantur  ,  Bre- 
viarium  Synodi  Vili  ad  valvas  Ma- 
gnae  Ecclesiae  Oonstan  tino  poli  tanae 
appensum, cuius  auctor  una  cum  Pho- 
tio vixit,  annos  40  numerabat,  perve- 
niendo  ad  tempus  quo  illud  scriptum 
est,  quo  temporis  spatio  a  Leone  IV 
usquc  ad  Formosum,  RomanosPonti- 
fices  sempér  Photium  anathemate 
mulctasse  referebat.  Apposite  vero 
Schismaticos  istos  irridet  Allatius, 
qui  profccto,  si  Photius  in  Romanae 
Ecclesiae  communione  vita  functus 
esset,  eius  etiam  exempio  condemna- 
rentur. 

Narrandum  mine  restat  quomodo 
Ecclesia  Oatholica  liberata  tandem 
sit  importuna  ,  ac  nimis  molesta 
Photii  pertinacia.  Itaque  Basilius 
lmperator  contumeliosas  Hadriano  III 
litteras  scripserat,  in  quibus  Mari- 
nimi quoque  maledictis  lacessiverat. 
Hae  litterae  Stephano  VI  redditae 
sunt,qui  Hadriano  mortuo  suffectus 
fuerat.  Stephanus  autem  apologeti- 
Cam  responsionem  ,  praesertim  prò 
Marino  ad  Imperatorem  misit.  Leo 
Sapiens  Basilio  patri  suo  die  1  Mar- 
tii  anno  886  mortuo  in  imperio  suc- 
cesserat.  Ad  eum  Stephani  Pontifì- 
cis  litterae  sunt  allatae.  lmperator 
vero,  re  tota  considerata,  lectis,  ut 
Le-Quienius  habet,  in  Magnae  Eccle- 
siae Ambone  per  An  dream  Domesti- 
ca m  Seholarem,  et  Ioannem  Acropo^ 

litam  publici  cursus  Logothetam  cri- 
minibus,  quorum  Photius  reus  erat, 
euri  eleni  Photium,  qui  post  mortuum 
Ignatium,  alios  annos  octo,  et  men- 
ses  undecim,  Sedera  Constantinopo- 
litanam  occupaverat,eiecit,et  in  Mo- 
nasterium  Armeniacorum  quor]  Bar- 
di dicebatur,  relegavit.  Anno  deni- 
que  891  circiter  Photius  obiit. 

Photio  eiecto  Leo  Sapiens  Stepha- 
num  Principerà  fratrem  suum  Epi- 
scopum  Constantinopolitanum  de- 
signavit.  Petiit  autem  Imperator  ab 
Episcopis  ,  et  Monasteriorum  Prae- 
positis,.  quos  Photius  vexaverat,  ut 
in  Stephani  clectionem  prò  Ecclesiae 
bono  con  ve  ni  reni.  Quoniam  vero  Pho- 
tius, postquara  in  Basili!  benevolen- 
tiam  obrepserat,  Stephanum  Princi- 
pem  Diaconum,  et  Syncellum  suum 
iecerat,  ordinationes  autem  a  Photio 
factae,  a  Concilio  Vili,  et  ab  Apo- 
stolica Sede  fuerant  improbatae,  pe- 
tita  est  ab  Stephano  VI  in  ea  re 
dispensatio.  Legati  ob  eam  causam 
Romam  missi ,  cum  Formoso  Ponti- 
fice  egerunt.  Rie  autem  Pontifex  per 
Legatos  suos  cum  Styliano  Neocae- 
sareae,  et  Theophylacto  Ancyrae  Me- 
tropolita, salva  Photii  condemnatio- 
ne,  rem  componendam  decrevit.  Ita 
schisma  sublatum  est ,  quod  tamen 
saeculo  XI  a  Michaele  Cerulario 
fuit  renovatum. 

Concludemus  hoc  caput  aliqua  bre- 
viter  recensendo  de  controversia , 
quae  iis  temporibus  petractata  est, 
ad  quem  Patriarchalum  Bulgariae 
dioeceses  pertinere  deberent,  ad  Oc- 
cidentalemne,  an  potius  ad  Constan- 
tinopolitanum.  Certe  Illyricum  to- 
tum  in  Occidentali Patriarchatu  con- 
tineri,  usque  al  Leonis  Isauri  tem- 
pora extra  controversiam  fuit.Valde 
opportunuin  est  ad  rei  istius  noti- 
tiam  accuratam  habendam  ,  consu- 
lere  eruditissimi  viri  Caroli  aS.  Pau- 
lo Congregationis  Fuliensium  quon- 
dam Superioris  G-eneralis ,  deinde 
Episcopi  Abricensis  opus  inscriptum 
Geographia  sacra,  sìve  Notitia  an- 
tiqua dioecesium  omnium  Patriar- 
clwMvm,  Metropolìticarum,  et  Epi- 

|  scopàliv.m  veteris  Ecclesiae,  cum  no- 
tis  Lucae  Holstenii:  Amstelodami 
ann.  1708  lib.  3  et  8.  Leonis  autem 
Isauri  iussu,  cum  Apostolicam  Sedem 
ob  sacrarum  Imaginum  cultum  is 
persequeretur,  Illyrici  provinciae  a 
Romano  Patriarchatu  per  iniuriam 
avulsae  sunt.  Demonstrat  suis  locis 
Baronius  in  annalibus  saec.  8  et  Pa- 
gius,  Bulgaros,  qui  origine  Scythae 
erant,  atque  a  civitatis  Bulgaris  no- 
mine, quam  aedificaverant,  Bulgaros 
appellatos,  posterioribus  temporibus 
provincias  Daciam,  Praevaliam,  Dar- 
daniam,  et  Moesiam  superiorem  oc- 
cupasse, atque  iisfìem  Bulgariae  no- 
men  indidisse,  Regem  Bogorim  an- 
no 864,  Michaelis  nomine  assumpto, 
baptizatum  esse,  coque  tempore  cir- 
citer, Bulgaricam  gentem  Christia- 
nam  Religionem  suscepisse,  Nico- 
laum  I  Pontifìcem  eo  mnisse  Sacer- 
dote*, et  Episcopos  Paullum  Populo- 
niensem,  et  Formosum  Portuensem, 
qui  illius  gentis  conversionis  nego- 
tium  feliciter  absolverunt ,  et  eas 
provincias  ,  tamquam  Patriarchatu 
suo  comprehensaS;  habuisse,  raulta- 
que  sapienter  prospexisse  per  re- 
sponsa  sua ,  quae  ad  Ecclesiasticam 
disciplinam  ibi  recte  instituendam 
spectabant. 

Photius  cum  schisma  ad  versus  Ni- 
colaum  contlavit,  Bulgariae  dioeceses 
tamquam  ad  Constantinopolitani  Epi- 
scopi iurisdictionem  pertinentes  in- 
vasit;  apud  illas  gentes,  accusatio- 
nes  a  se  excogitatas  sparsi  t  con  tra 
Ecclesiam  Romanam,  ut  Bulgari  mul- 
to facilius  adducerentur  ad  obedien- 
tiam  Episcopo  Constantinopolitano 
tribuendam.  Haec  Constant  ex  epi- 
stola, quam  ad  Hincmarum  Rhemen- 
sem  scripsit  Nicolaus  I,  cui  Bulga- 
rorum  Rex  litteras  miserat  ,  quas 
Photius  ,  Imperatorum  nomine  ,  in 
Bulgariam  intulerat.  Itaque  Nicolaus 
primum,  deinde  Hadrianus  proximus 
eius  successor  Photii  conatibus  re- 
sti terunt. 

Ob  sparsas  a  Photio  contra  Roma- 
nam Ecclesiam  querelas,  et  ob  ea, 
quae  scripserat,  ut  Bulgariam  Con- 

stactinopolitano  Episcopo  subesse  per- 
suaderei ,  exorta  est  ea  dubitatio  , 
quae  Regem  Bulgarorura  adduxit , 
ut  Legatos  Constanti nopolim  mit- 
teret,  cura  Concilium  Vili  Genera- 
le haberetur,  ac  peteret  sibi  re- 
sponderi ,  cui  Patriarchatui  dioece- 
ses  illae  subesse  deberent.  Triduo 
post  absolutam  Synodum ,  de  ea  re 
pertractatum  est  coram  Apostolicae 
Sedis  Legatis  ,  et  Episcopio  Orien- 
talibus. 

Legati  Pontifìcii  fortiter  respori- 
derunt  iis,  quae  Graeci  obiiciebant, 
et  gravibus  argumentis  depromptis 
ex  antiquitate  potestatis  ,  quarn  in 
eas  regiones  Apostolica  Sedes  exer- 
cuit;  ex  Bulgarorura  facto,  qui  Ro- 
mano Patriarchatui  se  subditos  de- 
raonstraverant;  ex  conversionis  ne- 
gotio  per  Presbyteros,  et  Episcopos 
Latinos  in  Bulgaria  peracto,  osten- 
derunt  dioeceses  illas  ad  Patriarcha- 


tum  Roraanum  pertinere.  Huic  au- 
tern  Legatorum  sententiae  Ignatius, 
qui  aderat,  assensus  est.  Apostolicae 
Sedis  iura  deinde  Hadriani  II  Suc- 
cessores  defendenda  curarunt  con- 
tra  Graecorum  conatus,  quemadmo- 
dum,  ceteris  omissis,  apparet  ex  iis, 
quae  Ioannes  VIII  gessit  vivente  ad- 
huc  Ignatio,  et  in  posterum,  eo  mor- 
tuo,  cum  Photii  restitutio  ab  eo  Pon- 
tifice  petita  est.  Missis  enim  Lega- 
tis, scriptisque  gravissimis  litteris  , 
Patriarchatus  Romani  iura  in  eas 
regiones  constanter  asseruit.  Haec 
vero  praeter  Baronium  et  Pagium 
superius  memoratos,  fuse  pertractant 
Le-Quienius  t.  1  Orientis  Christiani 
praef.  ad  Patriarchatum  Constanti- 
nopolitanum  cap.  14,Natalis  Alexan- 
der diss.  de  Photiano  schismate  §.23, 
Thomas  Maria  Mamachius  lib.  2. 
Originum  et  Antiquitatum  Christia- 
narum  cap.  17. 

DE    CULLICI  IONI:    EPISTOLARIO!    DECRETALIUM    VETERUM    RR.  PONTIFICIA! 

ISIDORI    MERCATORIS. 


Catholicnm  dogma  est,  Romanum 
Pontifìcem  in  universum  orbem  te- 
nere primatum,  et  ipsum  Pontifìcem 
Romanum  Successorem  esse  B.  Petri 
Principis  Apostolorum  .  et  verum 
Christi  Vicarium,  totiusque  Ecclesiae 
caput,  et  omnium  Christianorum  Pa- 
trem,  et  Doctorem  exsistere;  et  ipsi 
in  B.Petro,  pascendi,  regendi,  et  gu- 
bernandi  universalem  Ecclesiam  ,  a 
Domino  Nostro  lesu  Christo  plenam 
potestatem  tradì tam  esse.  Ita  Con- 
cilium Generale  Florentinum  defini- 
vit,  atque  ea  semper  Catholicae  Ec- 
clesiae  fidcs  de  Romani  Pontificis 
potestate,  iuribusque  fuit. 

Hinc  factum  esse  videmus  ,  ut  a 
primis  Ecclesiae  temporibus,  summa 
semper  fuerit  habita  Romani  Ponti- 
ficis auctoritas.  Hinc  ob  amplissimum 
munus  Romano  Pontifici  B.  Petri 
Successori  a  Christo  tradì tum  ,  fa- 
ctum est,  ut  vel  a  prima  Ecclesiae 


aetate,  si  quae  de  fide,  deque  disci- 
plina, Ecclesiae  regimen  respiciente, 
excitatae  sunt  controversiae,  eae  ad 
Sedem  Apostolicara  fuerint  allatae. 
Haec  ratio  fuit,  ut  in  ecclesiasticis 
iudiciis,  appellationes  ad  Rom.  Pon- 
tifìcem, ex  quali bet  Orbis  parte  fue- 
rint interpositae.  Haec  denique,  ut 
cetera  omittam,  ratio  fuit,  ut  vel  ab 
antiquis  Ecclesiae  temporibus  ,  ma- 
iora  negotia  Sedis  Apostolicae  iudi- 
cio  fuerint  reservata,  atque  ad  eam 
de  Religionis  statu  mitterentur  un- 
dique  relationes.  Quae  hic  breviter 
attigimus,  certissima  sunt,  et  vere 
facta  esse  ,  Historiae  Ecclesiasticae 
perspicua  monumenta  demonstran^t. 
Haec  qui  consideret,  facile  intelli- 
get,  quam  falso  Scriptores  in  Apo- 
stolicam  Sedem  male  animati  affir- 
maverint  per  editam  ab  Isidoro  Mer- 
catore collecti onera  epistolarum  ve- 
teribus  Pontifmbus  ,  a  Clemente  I 

ad  Silvestrum  tributarum  ,  factum 
esse,  ut  Romano-rum  Pontificum  au- 
geretur  plurimum  potestas,  cum  ve- 
teris  de  Ecclesiastica  pò  testate  di- 
sciplinae  maximo  detrimento.  Ut  o- 
mittam  Febrónium,  Tamburinium  , 
Villersium,  Potterium,  aliosque  ita 
dictitantes,  unum  commemorabo  Mo- 
shemium  in  Inst.  H.  E.  saec.  9  part.  2 
cap.  2  §.  7  et  seqq.  Is  igitur  con- 
tendit  auctam  iis  temporibus  vehe- 
menter  Romani  Pontificis  potestatem 
fuisse,  atque  ad  eum  gradum  deve- 
nisse, quem  videmus.  Subdit  tamen: 
«  Quo  iaciliores  autem  aures,  etani- 
»  mos  novum  istud  Ecclesiae.  ius  a 
»  priori  valde  diversum  reperiret , 
»  antiquis  opus  erat  documentis,  et 
»  tabulis,  quibus  stabiliri,  et  contra 
»  hostium  insultus  muniri  posset. 
»  Hinc  Romani  Pontificis  foedera  , 
»  concilia  ,  epistolas  ,  et  alia  docu- 
»  menta  per  homines  fideles  confingi 
»  curabant,  ex  quibus  intelligi  pos- 
»  set ,  primis  rerum  Christianarum 
»  temporibus  eadem  iam  maiestate, 
»  ac  potentia  Romanos  Pontifìces 
»  fuisse,  quam  sibi  hoc  tempore  ar- 
»  rogabant.  Haec  inter  dolosa  Ro- 
»  manae  Potentiae  fulcra ,  Decreta- 
»  les,  uti  vocantur  Epistolae,  primo- 
»  rum  saeculorum  Pontificum,  prae- 
»  cipuo  fere  loco  sunt,  quas  quidem 
»  obscurus  quidam  homo  (  Isidorus 
»  Mercator,  seu  Peccator)  suo  ex  in- 
»  genio  conscripsit.  » 

Haec  legenti  cuilibet  statim  occur- 
rit,  non  posse  confìdentiori  modo  gra- 
vissimam  calumniam  spargi.  Inde 
enim  exsisteret  Isidori  Mercatoris 
collectionem  Romanis  Pontificibus 
deberi,  qui,  ea  edita,  conati  essent 
potestatem  adipisci,  quam  iure  non 
habebant.  Nihil  vero  est  adeo  cer- 
tuni, quam  Romanis  Pontificibus  eius- 
modi  consilium,  nonnisi  per  apertam 
calumniam  tribui  posse.  De  qua  re 
legendus  Baronius  ad  annum  865  , 
Ballerinii  Fratres  De  antiquis  col- 
lectionibus,  et  collectoribus  canonum 
parte  3  cap.  6,  Blasci  commentarius 
de  collectione  canonum  Isidori  Mer- 
catoris, Diss.  21  in  Hist.  Ec.  saec.  1 


Natalis  Alexandri,Francisci  Antonii 
Zaccaria  Antifebronium  Dissertato- 
ne 3  cap.  Ili,  Ioannis  Marchetti  Ar- 
chiepiscopi Myrensis  Commentar ium 
Criticum  in  H.  E.  Claudii  Fleury; 
ac  demura  Petri  Ballerinii  Vindiciae 
auctoritatis  Pontificiae  contra  opus 
fustini  Febronii  cap.  5  §.  1,  2,  et  3. 
Augustae  Vindelicorum  amo  1770. 
Consulentibus  doctissima  haec  opera 
omnino  erit  exploratissima  haec  Mo- 
shemii,  Febronii,  aliorumque  ealu- 
mnia,asserentium  collectionem  istam, 
quae  post  annum  829,  et  ante  an- 
num 845  auctore  homine  Germano- 
Franco  edita  est,  Consilio  a  Romanis 
Pontificibus  suscepto  tribui  posse  , 
qui  hac  ratione  conati  sint  potesta- 
tem suam  amplificare.  Falsum  etiam 
esse  ibidem  demonstratur,Nicolaum  I 
eas  Decretales  authenticas  declarasse. 

Nos  hic  illud  tantummodo  evin- 
cendum  suscipiemus,  exploratis  Hi- 
storiae  monumentis  constare,  aper- 
tissimam  esse  calumniam ,  per  eam 
Deere talium  collectionem,  fuisse  im- 
mutatam  veterem  de  Ecclesiastica 
potestate  disciplinam,  atque  auctam 
RR.  Pontificum  potestatem.  Apposite 
Cardinalis  Baronius  ad  annum  865 
num.  8  ait  :  «  Multis  epistolas  eas 
»  reddi  suspectas  ,  quae  dieta  sunt 
»  secundo  Annalium  tomo ,  dum  de 
»  illis  singulis  mentio  facta  est,  sa- 
»  tis  est  demonstratum  ,  simulque 
»  ostensum  illis  non  indigere  S.  Ro- 
»  manam  Ecclesiam,  ut,  si  falsitatis 
»  arguantur ,  suis  ipsa  destituatur 
»  iuribus  et  privilegiis,  cum  etsi  illis 
»  careat,  ex  legitimis,  germanisque 
»  aliorum  Pontificum  Romanorum 
»  epistolis  Decretalibus,  satis  super- 
»  que  corroborata  consistat.  » 

Est  quidem  ad  excludendam  accu- 
sationem  memoratam  opportuna  illa 
animadversio,quae  etiam  Davidi  Bion- 
dello in  Isidoro,  et  Turriano  vapu- 
lantibus  non  displicet  ,  Decretales 
istas  quodammodo  coalescere  ex  ver- 
bis,  atque  sententiis,  quae  in  cano- 
nibus,  legibus  ,  et  scriptoribus  IV, 
et  V  praesertim  saeculi  reperiuntur. 
Hoc  enim    ostendit  Decretale*    istas 

ea  tradere,  quae  in  Ecclesiae  disci- 
plina iam  antiquitus  erant  recepta. 
Illud  etiam  plurimum  valet  ad  ex- 
cludendum,  Rom.  Ponti  fices  potesta- 
tem  suam  ita  amplificasse  cum  iu- 
rium  ad  alios  spectantium  detrimen- 
to, quod  nemo  interea  de  hac  inno- 
vatione  ,  iis  temporibus  conquestus 
sit.  Denique  illud  quoque  grave  est, 
quod  ex  manifesto  Isidori  proposito 
desumitur  argumentum  ,  ut  haec  a 
Rom.  Pontifìcibus  reiiciatur  accusa- 
tio:Tsidorum  videlicet  aperte  demon- 
strare,  operis  sui  hunc  esse  tantum- 
modo  finem  ,  ut  Episcoporum  tran- 
quillitati  consuleretur,  atque  ii  ab 
importunis  hominibus  liberarentur , 
qui  eos  saepe  in  iudicium  vocabant. 
Haec,  inquam,sunt  imprimis  gravia, 
atque  ad  illud  ostendendum  ,  quod 
proposuimus  ,  valde  opportuna,  Sed 
graviora,  et  luculentiora  etiam  pos- 
sumus  afferre.  Scilicet  argumentis 
ex  Historia  Ecclesiastica  petitis  evin- 
citur  omnino ,  ea  potestatis  capita  , 
quae  per  decretales  Isidorianas  in 
Romanis  Pontifìcibus  aucta  fuisse 
contendunt  adversarii,  vetustissimis 
Ecclesiae  monumentis  inniti. 

Itaque  nemo  potest  iure  conten- 
dere ,  Isidorianae  collectioni  acce- 
ptum  referri  debere,  causas  maiores 
in  Ecclesia,  Romani  Pontificis  iudi- 
cio  esse  reservatas;  cum  vetusta  mo- 
numenta ,  id  in  Ecclesia  iam  rece- 
ptum  fuisse  demonstrent.  Nam  Tn- 
nocentius  I  in  epistola  anno  404  ad 
Victricium  Rothomagensem  scripta 
haec  habet:  «  Si  maiores  causae  in 
»  medium  fuerint  devolutae,  sicut 
»  Synodus  statuit,  et  vetus(seu  beata) 
»  consuetudo  exigit,  ad  Sedem  Apo- 
»  stolicam,  post  episcopale  iudicium, 
»  referantur.  »  Concors  autem  Scri- 
ptorum  sententia  est,  Synodum  Sar- 
rlicensem  intelligendam  esse  eam , 
cuius  mentionem  Innocentius  facifc. 
-Quemadmodum  ad  Victricium  In- 
nocentius de  maioribus  causis  scri- 
psit ,  ita  idem  Pontifex  fecit  in  lit- 
teris  ad  Concilium  Carthaginiense, 
et  Milevitanum.  Ita  Zosimus  ad  Fìpi- 
scopos  Galliae ,  Sixtus   III    ad  Ana- 


stasium  Episcopum  Thcssalonicen- 
sem,  Leo  Màgnus  ad  Episcopos  Illy- 
rici,  et  ad  eundem  Anastasium  scri- 
pserunt.  Causae  ergo  maiores,  seu 
graviora  Ecclesiae  nogotia  Rom.  Pon- 
tificis iudicio  reservari  ,  cognitum 
antiqua  Ecclesiae  aetate ,  explora- 
tumqu^  erat. 

Neque  haec  reservatio  causas  ma- 
iores tantummodo  in  provinciis  Ro- 
mano Patriarchatui  subieetas  respi- 
ciebat.  Febronium  autem  haec  cap.  4 
affirmantem  eruditissimus  Zaccaria 
accurate  refutavit,  cum  Tnnocentius 
Victricium  Rothomagensem  de  ea 
reservatione  monens,  de  omnibus  ge- 
neratimi hniusmodi  causis  loquatur, 
et  Concilii  Generali*  praeterea  au- 
ctoritatem ,  et  veterem  consuetudi- 
nem  commemoret,  cumque  Romani 
Pontifices,  quos  mox  recensuimus, 
causas  maiores  Sedi  Apostolicae  re- 
servatas esse  dicant  ob  primatus 
D.  Petro  collati  rationem. 

Quod  si  his  adductis  perspicue  os- 
tenditur  causarum  maiorum  reser- 
vationem  ex  Isidoriana  Collectione 
non  esse  profectam ,  id  etiam  facile 
evincitur  de  querela  illa,  qua  dicitur, 
per  Decretales  istas  induci  primum 
coepisse,  ut  ad  concilia  quoque  pro- 
vincialia  habenda,  rogari  oporteat 
R.  Pontificis  auctoritates.  Nam ,  ut 
cetera  praetcreantur  argumenta  , 
quae  docent  hanc  vel  ab  antiquis- 
sima  aetate  sententiam  in  Ecclesia 
fuisse,  afFeram  id,  quod  est  omnibus 
notissimum  in  Arianorum  Historia. 
Videlicet  Iulius  I  Pontifex  in  epi- 
stola ,  qua  Eusebianos  graviter  re- 
prehendit,  agens  de  synodo  ab  iisdem 
ad  iudicandum  Athanasium  habita  , 
ita  eos  alloquitur:  «  An  ignoratis , 
»  hanc  esse  consuetudinem ,  ut  pri- 
»  mum  nobis  scribatur,  et  liinc  quod 
»  iustum  est,  decernatur?  »  De  hac 
re  Sozomenus  scribens  lib.  3  Hist. 
Eccl.  cap.  10  habet,  ideo  a  Iulio  Eu- 
sebianos fuisse  reprehensos,  quod  con- 
tra  lagena  egissent  in  Athanasio  iudi- 
cando.  «  Esse  enim,  ait,legem  sacer- 
»  dotalem,  ut  irrita  habean tur,  quae 
»  praeter   sententiam    Episcopi   Ro- 

»  mani  fuerint  gesta.» Eadem  ratione 
de  hoc  Eusebianorum  facto ,  et  de 
facta  a  Iulio  Pontifice  eorundem 
reprehensione  Socrates  scribit  Hist. 
Eccl.  lib.  2  cap.  17,  et  auctor  Histo- 
riae  Tripartitele  lib.  4  cap.  9.  His 
vero  luculentis  scriptorum  veterum 
testimoniis  non  est  necesse  quidquam 
addere,  ut  in  isto  accusationis  capite 
adversarii  falsitatis  revincantur. 

Post  haec  vix  est  aliquid  dicen- 
dum  de  criminalibus  Episcoporum 
causis  R.  Pontifici*  definitivo  iudi- 
cio  reservatis.  Oonqueruntur  quidem 
adversarii  per  Isidorianam  collectio- 
nem  esse  factum  ,  ut  sine  R.  Ponti- 
ficis  sententia ,  eae  causae  non  pos- 
sint  definitive  absolvi.  Sed  querela 
ista  veritati  prorsus  repugnat.  Et- 
enim  primo  certum  est,  Episcoporum 
criminales  causas  constituere  unam 
ex  iis,  quae  Maiores  vocantur.  Cum 
vero  sit  indubium  ,  idque  superius 
ostenderimus,  Maiores  causas  R.  Pon- 
tificis  iudicio  ab"  antiquissimis  Eccle- 
siae  temporibus  reservatas  esse;  raa- 
nifestum  etiam  est,  causas  Episco- 
porum criminales  quoque  ,  a  vetusta 
illa  aetate  sine  R.  Pontifìcis  senten- 
tia absolvi  non  potuisse.  Deinde  ut 
exemplum  aliquod  ex  vetustate  com- 
memorem,  brevitatis  gratia  referam 
tantummodo  id,  quod  respicitEpisco- 
pos  Catholicos  Athanasium  Alexan- 
dre um,  Marcellum  Ancyranum,  Lu« 
cium  Hadrianopoli tari  uni  aliosque  ab 
Arianis  in  eorum  Synodis  damnatos. 
Iis  Iulius  pristinas  Sedes  Episcopa- 
les  restituit,  atque  Eusebianos,  prout 
Sozomenus  narrat  Hist.  Eccl.  lib.  3 
cap.  8,  reprehendit,  «quod  se  incon- 
»  sulto  de  hisce  viris  iudicassent.  » 
Hoc  idem  habetur  in  epistola  Iulii 
superius  recensita.  Quod  ergo  spe- 
ctat  ad  Episcoporum  causas  crimina- 
les Sedi  Apostolicae  reservatas,  hanc 
reservationem- ex  Isidorianis  decre- 
talibus  profectam  esse  perspicue  fal- 
sum  est. 

Restat  ut  de  Appellationibus  ad 
Sedem  Apostolicarn  loquamur.  Nam 
si  non  primum  ex  Isidorianis  Decre- 
talibus  invectum  ,  saltem  nimis  au- 


ctum  illarum  a  Rom.  Pontifice  acci- 
piendarum  ius  esse  adversarii  con- 
tendunt.  Est  autem  facillimum  his 
respondere.  Nam  primum  ostendunt 
Theologi,  et  iuris  Pontificii  Tracta- 
tores,in  iurisdictionis  Primatu  di- 
vinitus  instituto,  qui  RR.  Pontificum 
proprius  est,  hoc  contineri,  ut  ex 
quolibet  ecclesiastico  iudicio  appel- 
lationes  recipiant,  et  definitive  iudi- 
cent  de  causis,  in  quibus  ad  eos  ap- 
pellationes  fuerint  interpositae.  Si 
hoc  autem  Primatui  ipsi  est  inge- 
nitum,  ineptum  est  prorsus ,  ex*  De- 
cretalibus  Isidori  hoc  ius  vel  deri- 
vare, vel  amplificatum  esse  conten- 
dere. 

Deinde  sunt  omnibus  in  promptu 
ex  qualibet  Ecclesiae  aetate  ,  quae 
Isidorum  praecessit,  exempla  appel- 
lationum  ad  Apostolicarn  Sedem  de- 
latarum,  in  quibus  vere  RR.  Ponti- 
fices  iudicaverunt.  Sunt  omnibus  noti 
Sardicensis  Concilii  Canones  de  ap- 
pellationibus ad  Sedem  Apostolicarn 
deferendis,  quibus  canonibus  non  no- 
vum  ius  inductum  est ,  prout  suo 
loco  demonstravimus  ,  sed  Concilii 
etiam  Oecumenici  auctoritate ,  hoc 
ius  in  Romano  Pontifice  praedicatum 
est,  et  nonnulla  sunt  decreta,  quae 
ad  iudicium  in  appellationis  negotio 
exercendum  spectabant.  Quid  est  ve- 
;  ro,  quod  post  commemoratos  Sardi- 
]  censes  canones,  ego  immorer  ut  os- 
tendarn,  hoc  ius  Isidoriana  collectio- 
ne  antiquius  esse?  Nihil  dico  de  iure 
mittendi  Legatos  ad  Synodum.  Pri- 
mum enim  hoc  ius  coniunctum  est 
cum  Romani  Pontifìcis  potestate  vel 
iudicandi  in  causa  appellationis,  vel 
de  reliquis  Ecclesiae  negotiis  decer- 
nendi.  Deinde  hoc  ius  etiam  in  con- 
cilio Sardicensi  canone  7  Romani 
Pontifìcis  proprium  esse  demonstra- 
tum  est. 

Haec  vero  cum  ita  sint,  possumus 
Adversarios  derelinquere ,  et  simul 
affirmare ,  falsum  apertissime  esse , 
Isidorianae  collectionis  auxilio  RR. 
Pontificum  potestatem  auctam  esse; 
atque  inter  praecipuas  calumnias  il- 
lud  numerari    oportere,  hanc  colle- 

ctionem  Decretalium  fuisse  compo- 
sitam  ut  augendae  Pontificiae  pote- 
statis  argumenta  tamquam  ex  anti- 
quitate  deprompta  suppeditaret.  Con- 


sulantur  vero  dottissimi  scriptores 
superius  memorati  apud  quos  rei  fu- 
sior  pertractatio,  causae  veritatem 
magis  perspicuam  ostendet. 


EX    SAECULO    DECIMO 

Etsi  negari  non  potest  infelicem 
fuisse  saeculi  decimi,  et  proximorum 
temporum  conditionem  ,  non  est  ta- 
men  existimancìum  nihil  prorsus  boni 
aetatem  illam  continere ,  sed  malis 
tantummodo,  et  summa  rerum  igno- 
ranza redundasse.Certum  est  inimi- 
eos  Catholicae  Religionis  abusos  esse 
hac  opinione  generatim  recepta  de 
summa  saeculi  X  et  proximorum 
temporum  ignorantia ,  ut  inde  con- 
cluderent  in  tam  gravi  rerum  insci- 
tia  evenire  potuisse,  ut  nova  dogma- 
ta  inducerentur.  Verum  hi  homines 
invictis  confutati  sunt  argumentis , 
et  ex  omnium  temporum  historia 
contra  illos  est  demonstratum,  nul- 
lum  doctrinae  caput  tu  ne  primum 
invectum  esse ,  sed  quae  a  Christo , 
et  ab  Apostolis  Ecclesia  accepit,  ea 
in  Ecclesia  fide  perpetua  perseveras- 
se. Legendus  praesertim  est  liber 
octavus  operis  inscripti:  La  perpe- 
tuile de  la  foi  de  l'Eglise  Catholìque 
touchant  VEucharistie ,  deferitine 
contre  le  livre  du  Sieur  Claude  Mi- 
nistre de  Charenton,  quo  libro  omnia 
eruditissime  pertractantur  quae  per- 
tinent  ad  ostendendum  contra  Clau- 
dium  Ministrum,  aliosque  eiusdem 
generis  haereticos ,  traditam  in  Pa- 
schasii  Radberti  Corbeiensis  Abbatis 
libro  De  Sacramento  Corporis,  et 
Sanguinis  Christi  an.  831  edito  do- 
ctrinam  de  praesentia  reali  corporis 
et  sanguinis  Christi  in  Eucharistia, 
et  de  Transubstantiatione,  eam  ipsam 
esse,  quam  Ecclesia  cattolica  qua- 
cumque  aetate  professa  est  ,  et  vel- 
uti  talem  ab  omnibus  fuisse  agni- 
tam.  Legi  quoque  potest   hac  de  re 


Bercastellii  dissertatio  Ecclesiae  Hi- 
storiae  saeculi  IX  subiecta.  Patebit 
ex  ea,  aliisque  eruditorum  hominum 
operibus ,  qui  de  hac  haereticorum 
querela  praeclare  scripserunt,  quan- 
topere  ii,  qui  haec  affirmarunt,  a  ve- 
ritate  abhorreant. 

Certum  est  praeterea  recentiori- 
bus  temporibus,  et  praesertim  eru- 
ditissimi Muratorii  studio ,  ac  labo- 
ribus,  plura  vetera  scripta  in  lucem 
edita  fuisse ,  quibus  ostenditur  non 
adeo  miseram  Urbis  Romae  fuisse 
conditionem  saeculo  X,  ut  omnia  ar- 
bitratu  potenti  uni  mulierum  gere- 
rentur.  Profecto  Annalium  Italiae 
tomum  5  legenti,  ubi  Muratorius  de 
Sergii  III,  Ioannis  X,  Ioannis  XI 
pontifìcatu  agit,  apparet ,  praesto 
nunc  esse  indubia  testimonia ,  quae 
anteanon  erant  in  promptu,  et  ex 
quibus  generatim  sparsae  querelae 
de  his  ,  aliisque  Pontifìcibus  refel- 
luntur. 

Certe  lugubrem  Cardinalis  Baro- 
nius  ad  an.  900  num.  1  descriptio- 
nem  saeculi  X  facit,  cum  illud  ap- 
pellat  «  sui  asperitate ,  ac  boni  ste- 
y>  rilitate  ferreum ,  mali  exundantis 
»  deformitateplumbeum,  inopia  scri- 
»  ptorum  obscurum.  »  Neque  docti.s- 
simo  viro,  ac  Religionis  amantissimo 
deerant  rationes,  ut  ita  illam  aeta- 
tem deploraret  ;  praesertim  si  infe- 
lix  ille  status,  in  quem  litterae,  et 
bonae  artes  inciderant ,  ac  morum 
depravatio,  quae  obtinuerat,  consi- 
deretur.  Sed  non  desunt  quae  osten- 
dunt,  non  adeo  rigoroso  sensu  ea  Ba- 
ronii  verba  esse  intelligenda. 

Sane   Pagius  ad    an.   900  num.  2 

non  modo  Baronio,  qui  ea  quao  at- 
tulimus  de  saeculi  decimi  inscitia 
habet,  sed  etiam  Bellarmino  respon- 
dens  qui  lib.  4.  de  Rom.  Pont,  affir- 
mat  cap.  12  nullum  eo  saeculo  indo- 
ctins  fuisse,  aperte  dicit:  «  Hoc  sae- 
»  culum  subsequentibus  doctrina  non 
»  cessit.  Neque  saeculum  inscitiae  et 
»  ignorantiae  vocari  potest  nisi  ob 
»  scriptorum  paucitatem,  si  eius  cum 
»  praecedentibus,  aut  subsequentibus 
»  comparatio  fiat;  complures  enim  in 
»  eo  floruisse  longe  hodie  notius  , 
»  quam  Bellarmini  aetate,  ut  catalo- 
»  gos  scriptorum  Ecclesiastieorum 
»  percurrentibus  planum  n*t.  »  Quae 
Pagius  pertractat,  universam  respi- 
ciunt  illius  temporis  Ecclesiasticam 
historiam.  Nos  ut  afferamus  in  hanc 
rem  nonnulla,  de  Italia  tantummodo 
aliquid  dicemus,  de  illa  seilicet  orbis 
terrae  regione,  quae  omnium  fortas- 
$e  molestius,  et  gravius  illorum  tem- 
porum  perturbatione,  et  vicissitudi- 
uibus  afflicta,  et  iactata  est. 

fam  vero  si  legantur  non  modo 
Muratorius  tomo  superi  us  a  nobis 
indicato,  ex  quo  deduci  passim  pos- 
sunt  monumenta  plura  ad  hanc  rem 
conflrmandam  opportuna;  verum  et- 
iam eruditissimi  Tiraboschii  Histo- 
ria  Litteraturae  Ttalicae  toni.  3  lib.  3 
cap.  1  num.  26  et  seq..  intelligetur 
ea  etiam  aetate  reperto*  in  Italia 
viro?  esse,  qui  bonas  artes,  et  Imma- 
ni ores  disciplinas  colerent ,  et  doce- 
rent.  Auctor  huius  rei  nobis  gravis- 
sima esse  potest  Raterius  Verouen- 
sis  Episcopus  qui,  ut  tum  erant  tem- 
pora, magnani  doctrinae  suae  laudem 
us  operibus  reliquit,  quae  accuratis- 
sime anno  1765  Balierinii  Veronae 
ediderunt.  Ex  Raterii  autem  Syno- 
dica  num.  13  constat,  aetate  sua  plu- 
res  Veronae  scholas  fuisse,  quae  lit- 
'.erarum  addiscendarum  causa  fre- 
quentarentur.  In  itinerario  autem 
ostendit  sibi  persuasum  esse,  Romae 
potissimum  in  saerarum  litterarum 
studiis  profici  posse.  Huic  adiungen- 
dus  Atto  Vercellensis  Episcopus,  qui 
non  modo  summara  eo  saeculo  de 
quo  dicimus,  sapientiae  laudem  ade- 


ptus  est,  verum  etiam,  ut  ad  bonas 
artes  informarentur  ii ,  qui  in  sua 
dioecesi  versabantur ,  in  capitulare 
suum  cap.  61,  scholas  in  civitatibus, 
et  in  oppidis  a  sacerdotibus  instituen- 
das,  et  omnium  commoditati  aperien- 
das  praecepit.  Mitto,  ex  Bulla  Benc- 
dicti  IV  anno  903  promulgata  con- 
stare, Pisis  ,  etiam  ineunte  decimo 
saeculo,  canonicos  nonnullos  Theolo- 
giae,  et  iuris  canonum  prudentiae 
tradendae  operam  dedisse.  Mitto  lit- 
terarum studia  praeceptore  quodam 
Vilgardo,  exeunte  saeculo  decimo  , 
Ravennae  fuisse.  Illud  dicam  ,  quod 
fortasse  honorabilius  Italiae  est,  Ot- 
tonem  I  cum  studeret  bonas  artes 
in  Germania  excitari,  atque-  augeri, 
eo  primum  invitasse  Gunzonem  No- 
variensem  Diaconum  ,  tum  secum 
eundem  ex  Italia  in  Germaniam  Gun- 
zonem ipsum  perduxisse.  Dicam  tan- 
dem ex  actis  SS.  Ord.  S.  Benedicti 
saec.  5  p.  813  a  Mabillonio  scriptis , 
constare ,  Italum  quoque  fuisse  Ste- 
phanum  illuni,  qui  anno  circiter994 
Herbipoli  publice  disciplinas  trade- 
bat. 

Haec  profecto,  quae  illustrari  pos- 
sent  eorum  scriptorum  enumeratione, 
quos  Tiraboschius,  aliique  docti  viri 
commemorant,  ostendunt,  nisi  fallor, 
obscurum  quidem  saeculum  fuisse,  de 
quo  loquimur,  non  adeo  densam  ta- 
men  eidem  offusam  esse  ignorantiae 
caliginem  ,  ut  iacuerint  in  tenebris 
omnia,  et  nulla  doctrinae  lux,  ne  lan- 
guida quidem  affulgeret.  Quid  si  his 
addatur  praeclarum  illud  studium  , 
quo  in  Italia  praesertim ,  Monachi 
tantopere  de  Christiana  ,  et  Civili 
Republica  meriti  sunt,  ut  libros,  at- 
que opera  a  maioribus  accepta  con- 
servarentur,  et  in  tana  misera  litte- 
rarum calamitate  non  amitterentur? 
Singularis  huius  studii  ac  Monacho- 
rum  laboris  monumentum  est,  quo! 
Muratorius  edidit  Antiq.  Ital.  tom.  3 
p.  840,  Catalogus,  seilicet ,  librorum 
Monasterii  Bobiensis,  decimo  prorsu -s 
saeculo,  ut  ipse  putat,  exaratus,  ex 
quo  constat,  Monachorum  certe  opera 
et  industria,  non  solum  sacros ,  sod 

et  profanos  Historicorum  ,  Orato- 
rum  ,  et  Poetarum  libros  servatos 
fuisse. 

Docent  autem  Monasteri]  Novali- 
ciensis  tabularli  litterae  a  Bingonio 
citatae,  quanta  cura  permagnus  li- 
brorum  numerus  Taurini  collectus, 
et  servatus  fuerit  a  Monachis ,  qui 
Saracenorum  metu,  Novalicia  Tauri- 
num  fugerant.  Docet  praeterea  Ger- 
berti,  qui  deinde  Silvester  II  fuit, 
epistola  47,  omni  studio,  ac  diligen- 
za, in  Italia  quodammodo  domici- 
lium  constituiaim  fuisse,  quo  libri 
undique  in  tanto  naufragio  dispersi, 
collecti  servarentur.  Manifestum  de- 
nique  est  ex  serie  Praefectorum  Bi- 
bliothecae  Pontificiae  Vaticanae  , 
quae  in  praef.  ad  catalog.  e.  4  eius- 
dem  Bibliothecae  ab  eruoUtissimis 
viris  Stephano  Evodio  ,  et  Iosepho 
Assemanio  confecta  est,  ab  anno  815 
ad  annum  993  saltem  viginti  tres 
numerari  viros ,  qui  Bibliothecarii 
munere  functi  sunt.  Servata  igitur 
per  ea  tempora  Vaticana  $ibliotheca 
est ,  neque  certe  defuisse  putandi 
sunt,  qui  ex  ilio  celeberrimo,  ac  ve- 
tustissimo litterarum  domicilio,  per 
illud  tempus  sibi  proficiendum  cura- 
verint. 

Reliquum  est  nunc ,  ut  nonnulla 
breviter  dicamus  de  boni  sterilitate, 
ob  quam  ferreum  saeculum  decimum 
appellatum  est.  Cui  rei,  quae  miser- 
rimam  afferret  de  saeculo  decimo 
opinionem,  explicatio  quaedam  subii- 
cienda  omnino  est.  Neque  enim  exis- 
timari  debet,  putasse  Baronium  ita 
sterile,  et  improbum  saeculum  illud 
fuisse  ,  ut  nullum  omnino  bonum  , 
vel  Ecclesiae  vel  Reipublicae  parue- 
rit.  Profecto,  si  iis  tantum  verbis 
insistere  velimus,  quibus  Hugo  An- 
tisiodorensis   in   Chronico  usus   est, 

vel  iis,  quae  in  Malmesbun'ensi  Lib.4 
de  Reg.  cap.  2  scripta  sunt,  nihil  ni- 
si  pravum,  nisi  a  bonis  moribus  ab- 
horrens,  eo  saeculo  contigisse  iudi- 
candum  esset.  At  res,  ut  Pagius,  ani- 
madvertit  ad  annum  900  n.  3,  non 
ex  iis  loquendi  modis  definienda  est, 
quityus  Historici  utuntur ,  qui  ali- 
quando  cum  vitia  aetatis  alicuius 
commemorant ,  ita  generatim  illa 
describunt ,  et  veluti  propria  prae- 
teritorum  temporum  fuisse  affir- 
mant  ,  ut  neminem  excipere  vi- 
deantur. 

Etsi  enim  negari  minime  possit, 
depravatos  illorum  temporum  homi- 
num  mores  fuisse,  certum  tamen  ha- 
beri  debet,  non  paucos  etiam  tum  , 
insigni  pietatis,  et  sanctitatis  laude 
floruisse.  Non  est  huius  temporis  , 
eos  percensere  numerando.  Ex  iis 
autem,  quae  de  toto  saeculo  decimo 
habet  suis  locis  ipse  Pagius,  aliisque, 
colligi  facile  potest,  non  parvo  nu- 
mero Episcopos ,  Glericos  ,  Abbates  , 
Monachos,  et  laicos  magna  virtutum 
laude  dignos  vixisse.  Neque  vero 
iudicandum  est  ita  comparatos  ho- 
mines  ea  aetate  fuisse,  ut,  licet  non 
pauci  privatis  virtutibus  suis  flore- 
rent,  publico  tamen  bono  amplifican- 
do non  studerent.  Constat  enim  his 
temporibus  Normannos,  Moschovitas, 
Svevos,  Polonos,  Hungaros,  Christia- 
na sacra  amplexos  esse.  Has  autem 
gentes  Christianas  factas  fuisse,  non- 
ne praecipuo  et  Religiosae,  et  Civi- 
li Reipublicae  commodo,  atque  uti- 
litati  fuit?  Res tat  igitur,  ut  conce- 
damus ,  quantumvis  misera  illorum 
temporum  Ecclesiae  conditio  fuerit, 
ilio  tamen  quoque  tempore,  sanctita- 
te  vitae  commendatos  viros,  et  per- 
magnum  Religionisincrementum  non 
defuisse. 


Tom.  I. 

CAPUT  LXXXVIIL 


DE    IOANNIS    XII    PONTIFICIS    CAUSA. 


Etsi  explorata  res  sit,  Synoduni  , 
quae  Ottone  I  imperante  anno  963 
Romae  habita  est,  auctoritate  desti- 
tutam  penitus  fuisse  de  Ioannis  XII 
Pontificis  causa  iudicandi  ,  atque  ei 
per  irritum  decretum  deposito  novum 
Pontificem  sufficiendi,  qui  Leo  Vili 
appellatus  est;  quonjam  tamen  prae- 
teriri  a  nobis  non  potest  de  hoc  tam 
gravi  facto  agere,  eiusdem  historiam 
breviter  referemus,  quae  ipsa  per  se 
satis  esse  potest,  ad  hoc,  quod  dixi- 
mus,  demonstrandum. 

Itaque  post  mortuum ,  primis  an- 
ni 956,  ut  Pagius  putat ,  mensibus 
Agapetum  II  Octavianus  Alberici 
Patricii  fìlius  ad  Pontificiam  digni- 
tatem  ascendit.  Eum  legitimum  Pon- 
tificem ,  prout  Baronius  ad  an.  955 
num.  4  recte  animadvertit,  Ecclesiae 
consensus  effecit,  quae  schisma  vi- 
tandum  curavit.  Octaviani  nomine 
relieto,  Ioannis  XII  nomen  suscepit, 
et  iure  creditur,  eum  vere  primum 
fuisse,  qui  morem  induxerit,  ut  Pon- 
tificis Maximi ,  eum  ineunt  Pontifì- 
catum,  nomen  immutent. 

Ut  se  a  Berengario  Italiae  Re  gè 
Ioannes  XII  expediret,  a  quo  multa 
tolerare  cogebatur,  et  graviora  etiam 
perm.ulta  metuebat  ,  Ottonis  I  Ger- 
maniae  Regis  auxilium  postulandum 
putavit.  Eum  igitur  Romam  invita- 
tum  Imperatoria  dignitate  ornavit, 
quo  Pontificis  facto,  Imperatoria  di- 
ga itas  a  Leone  III  in  Carolo  magno 
excitata  a  Gallis  ad  G-ermaniae  Re- 
ges  translata  est.  Licet  concordia 
in  ter  Pontificem  ,  et  Imperatorem 
tanta  esset ,  ut  servanda  perpetuo 
videretur,  ortum  tamen  est  inter  eos 
tale  dissidium,  ut  inde  grave  schi- 
sma conflatum  sit.  Ac  prima  quidem 
inter  eos  simultatis  origo  fuit  con- 
silium  ab  Ottone  initum  de  Pontifì- 
ce  hortando  ad  vitam  meliorem,  eum 
relatum  Imperatori  esset,  Ioannem 
vitam  gradu  suo  minime  dignam  a- 
gere.  Cum  nimis  molestae  Ioanni  Im- 


peratoria hortationes  essent,  focilus 
cum  A(]alberto  Berengarii  filio  ini- 
vit,  eaque  ratione  se  ab  Ottonis  im- 
portunitate  facile  liberatum  iri  spe- 
ravit.  Otto  hac  Ioannis  agendi  ra- 
tione offensus,  ac  piane  sentiens,  quae 
mala  sibi  ex  hac  Pontificis  cum  Ad- 
alberto coniunctione  possent  immi- 
nere,  venit  Romam  anno  963,  ex  qua 
urbe,  eo  accedente,  tum  Ioannes,  tum 
Adalbertus  fugerant  ,  et  postquam 
omnes  urbis  ordines  iurare  coegit , 
se  deinceps  nullum  Pontificem  ele- 
cturos,  nisi  ex  eius ,  et  Ottonis  fìlii 
auctoritate,  Goncilium  mense  No- 
vembri habuit,  in  quo  pluribus  cri- 
minibus  Ioanni  obieetis ,  Pontificatus 
ei  abrogatus  est,  novusque  Pontifex 
electus  Leo  Lateranensis  tabularli 
praefectus ,  éed  nondum  in  Clerico- 
rum  numerum  relatus,  qui  proximo 
die  consecratus  est,  et  Leo  VIII  ap- 
pellari  solet. 

Haec,  quae  in  Ioannem  acta,  et  de- 
creta fuerant,  omnes  intelligebant , 
irrita  esse,  et  Leonem  iustum  Pon- 
tificem non  posse  iudicari.  Ea  pro- 
fecto  sententia  Romani  fuere  ,  qui 
cum  Otto  ab  urbe  recessisset,  ubi  se 
eius  metu  liberatos  esse  intellexe- 
runt,  Ioannem  revocarunt  et  ei  ob- 
temperandum  esse  signiflcaverunt. 
Reversus  igitur  Ioannes  Romam  an- 
no 964,  eo  ferme  tempore,  quo  Leo 
fugerat,  die  26  Februarii  Concilium 
habuit,  in  quo  Leo  ipse  non  legiti- 
mus  Pontifex  declaratus,  ii,  qui  il- 
luni consecraverant,  de  gradu  deie- 
cti  sunt,  ac  in  ordinem  redacti  qui 
a  Leone  Ecclesiastica  munera ,  et 
gradus  impetra verant.  In  eos  etiam 
graviter  animadvertere  coeperat  Io- 
annes quos  sibi  infensos  esse  cogno- 
verat,  sed  die  14  Maii  mortuus  est. 

Cum  mortuus  Ioannes  esset  ,  Ro- 
mani Leonem  velutiillegitimum  Pon- 
tificem habere  prosequuti  sunt ,  et 
Clerus  Benedictum  V  elegit  antea 
Romanae   Ecclesiae  Diaconum  ,  qui 

non  multo  post  consecratus  (est.  Iu- 
ramentum  autem,  quod  Otto  I  exe- 
gerat,  tamquam  iniustum  et  sine  li- 
bertate  factum,  haec  minime  impe- 
dire posse  Romani  persuasum  ha- 
buerunt.  Otto  indignatus  Romam 
obsedit,  ac  non  multo  post  cepit , 
Leonem  revocavit;  habitoque  conci- 
liabulo,  Benedictum  exauctoravit  , 
eUmque  coegit  palam  se  accusare 
quasi  in  Pontifìcatu  ineundo  gravi- 
ter  peccasset.  Illum  deinde  éxulare 
iussum,  in  Germaniam  duxit,  tradi- 
ditque  Amburgensi  Episcopo,  ut  in 
honesta  custodia  illum  detineret.  Leo 
interea,  vel  die  17  Martii  ,  vei  in- 
eunte Aprili  anno  965  mortuus  est. 
Tum  vero  partim»  quod  Ottonem  ea 
animi  ornamenta,  quibus  Benedictus 
praestabat,  flectere  coepissént,  par- 
timi quod  Romanorum  Legati  Impera- 
torem ,  ut  hoc  faceret  precati  essent, 
res  de  eo  restituendo  feliciter  absolu- 
ta  fuisset,  nisi  Benedictus  ipse  die 
5  Iulii,  eodem  anno  mortuus  esset. 

Haec  quae  perstrinximus,  ut  quo- 
modo  res  gesta  sit  exponeremus , 
ostendunt  Synodum  illegitime  con- 
vocatam,  particularem,  videlicet  il- 
legitimam  quandam  Synodum  sibi 
arrogasse  auctòritatem,  ut  de  Pon- 
tifìce  maximo ,  quem  universalem 
Papam  esse  in  epistola  sua  Synodus 
ipsa  fatebatur,  iudicium  institueret, 
eum  Pontifìcatu  exspolìàre,et  illi  in- 
vito novum  Pontifìcem  sufficere  au- 
sam  esse.  Demónstrant  igitur  ista  , 
omnia  ,  quae  ab  ea  Synodo  contra 
Ioannem  XII  acta  sunt,  prorsus  ir- 
rita esse  existimanda.  Omnibus  enim 
cognitum  est ,  tàlem  èsse  Pontificis 
Ronfani  primatus  iurisdictionis  na- 
turam ,  talem  amplitudinèm  pote- 
statis,  ut  haec ,  quae  recensuìmus  , 
irrita  esse,  sola  rei  ipsius  éonside- 
ratio  perspicue  evincat.  Éssent  vero 
hic,  ut  céterà  omittam,  exscribenda 
ea  omnia,  quae  Baronius  ad  an.  963 
a  num.  31  ad  40  graviter  erudite- 
que  pertract&t,  ut  rem  extra  omne 
dubium  positam  esse  luce  clarius 
confìrmetur.  Verissime  autem  pro- 
nuntiavit ,  ut  Synodi  ipsius   veluti 


summam  Baronius  referret:  «  Unum 
»  loco  omnium  hoc  satis  habeto , 
»  numquam  me  legisse  orthodoxo- 
»  rum  conventum  Synodalem  ali- 
»  quando  habitum,  in  quo  magis  Ec- 
»  clesiasticum  ius  sit  offensum,  magis 
»  canones  violati,  vulnerata  tradi- 
»  ti®,  conculcata,  oppressa,  atq uè  ma- 
»  iore  dedecore  prostrata  iustitia.» 

Quod  si  ex  Ecclesiae  historia  es- 
sent argumenta  afferenda,  quae  con- 
fìrment  id,  quod  hactenus  diximus, 
possemus,  inter  cetera,  ad  Symma- 
chi  Pontificis  tempora  provocare  , 
atque  ex  monumentis  ad  Synodum 
Palmarem ,  quae  anno  502  habita 
est,  pertinentibus  ostendere,  semper 
id  Ecclesiae  Catholicae  Episcopos  cer- 
tissimum  habuisse,  ob  Primatus  iu- 
risdictionis potestà tem,  qua  Romani 
Pontifìces  praediti  sunt ,  non  posse 
Episcopos  de  illis  iudicium  institue- 
re ,  et  irrita  esse  eiusmodi  face  re  , 
quae  deinde  ab  Ottonis  I  Synodo 
contra  Ioannem  XII  gesta  sunt.  Hoc 
idem  evincit  agendi  ratio,  observan- 
tiae  piena ,  quàm  Episcopi  in  Leo- 
nis  III  causa  anno  800  adhibuerunt, 
cum  sibi  fas  non  esse  de  Romani 
Pontificis  causa  cognoscere  declara- 
verunt.  Hoc  idem  alia  evincerent 
monumenta,  quae  afferri  possent,  si 
supervacaneùm  non  esset  in  re  per- 
spicua ,  argumentis  uti  non  neces- 
sariis. 

Post  haec  non  moror  quae  Ioan- 
nes  Christophorus  Neller  in  Univer- 
sitate  Trevirensi  Iuris  Ecclesiastici 
Professor  anno  1766  thesibus,  et  scri- 
ptis  suis  conatus  est  persuadere,  vel- 
uti si  Synodus  istà  legitima,  et  san- 
ctitate  ptfaedita  fuisset.  Graviter 
eundem  Nellerium  P.  Martinus  Ben- 
der  Societatis  Iesu  in  memorata  Ùni- 
versitate  S.  Theólogiae  Professor 
thesi  et  scriptis  suis  eodem  anno  re- 
futavit.  f^ertractatam  inter  Nelle- 
rium, ac  Benderium  controversiam, 
ac  scripta  ab  utróque  in  ea  re,  con- 
cinne refert  in  memorato  superius 
commentario  critico  ad  JÉfist.  Eccl. 
Fleury  eruditissimus  Marchetti  art. 2 
cap.  3  num.  99. 


CAPUT  LXXXIX. 

DE    SACRO    RITU    SANCTOS    CANONIZANDI. 


Inter  eruditos  pertractata  est  non 
le  vis  controversia  in  qua  quaesitum 
fuit,  quaenam  prima  censenda  sit  so- 
lemnis Sanctorum  Canonizatio  a  Ro- 
mano Pontifice  decreta.  Exponuntnr 
eruditissime  ea,  quae  controversiam 
istam  respiciunt  a  Benedicto  XIV 
Pont.  Max.  lib.  I  cap.  7  operis  De 
Servorum  Dei  beati  ficatione,  et  Bea- 
torum  Canoni zatione.  Nihil  vero 
utilius  fieri  posse  puto  ad  ostenden- 
dum ,  quid  statuere  de  hac  contro- 
versia debeamus  ,  quam  verba  ipsa 
afferre  ,  quibus  sapientissimi!*  ille 
Pontifex  sermonem  de  hac  re  cap. 8 
n.  2  concludit. 

Itaqne  inquit  :  «  Porro  cum  S.  U- 
»  dairici  Episcopi  Augustae  Vindeli- 
»  corum  vita,  et  miracula,  eius  in- 
»  tercassione  a  Deo  patrata  essent 
»  celeberrima,  Luitolphus  Augustae 
»  Episcopus  in  Concilio  Lateranensi 
»  (anno  993)  Ioanni  XV,  et  Patribus 
»  in  Synodo  congregatis  supplicavit, 
»  ut  eum  in  Sanctorum  numerum 
»  referrent ,  omnibusque  bene  pon- 
»  deratis  memoratus  Udalricus  San- 
»  ctorum  catalogo  a  praedicto  Pon- 
»  tifìce,  Synodo  laudante,  adscriptus 
»  est;  et  integer  actus  exstat  in  Bui- 
»  lario  Romano ,  in  novo  cod.  ca- 
»  nonizat.  et  tom.  2  Iulii  apud  Con- 
»  tinuatoresBollandianos,etin  saec.5 
»  Act.  SS.  Ord.  S.  Benedicti,  Idcirco 
»  solemnis  est  hic,  qui  nunc  exponi- 
»  tur  Primus  Actus  ,  adeo  ut  reda- 
»  età  celebri  quaestione  de  prima  ca- 
»  nonizatione  a  Summo  Pontifice  so- 
»  lemniter  acta,  ad  punctum,  an  fue- 
»  rit  ea  S.  Suiberti ,  quae  facta  di- 
»  citur  a  Leone  III  ,  et  de  qua  in 
»  superiori  capite  sermo  habitus  est, 
»  an  vero  S.  Udalrici  facta  a  Ioan- 
»  ne  XV,  uti  adnotavit  vir  licet  he- 
»  terodoxus  Ioannes  Albertus  Fabri- 
»  cius  in  sua  Bibltographia  anti- 
»  quarta  cap.  8  num.  25,  eruditiores 
»  putent  priraam  esse  illam  S.  Udal- 


»  rici:  Mabillonius  in  praef.  ad  acta 

»  SS.  Ord.  S. Benedicti  saec.  5  pag.O 

»  n.  99,  Pagius  ad  a.  993  n.l,  FÌeu- 

I  »  ryus  t.  12  H.  E.  Uh.  5  pag.  377, 

!  »  continuatores  Bollandiani   in  pro- 

!   »  pylaeo  diss.  20  p.  172,  ubi  post  re- 

S  »  citatam  Bullam  Ioannis  XV  ita  sub- 

»  dunt  n.  2:  Si  quis  attulerit  anti- 

;   »  quius  exemplum,  et  aeque  certum 

»  postulatae  per    extraneos  Pontifi- 

!   »  ciae  ditionis  Episcopos  ab  Aposto- 

;  »  lica  Sede  canonizationis  alicuius  , 

I   »  libenter    suscipiam.    Neque    enim 

»  existimo  nullum  exstitisse;puto  ta- 

»  men  huius  rei  initium  non  esse  a 

»  saeculo  ,  de  quo  agimus ,  decimo  , 

I  »  valde  removendum.» 

Haec  satis  omnino  surit  ut  osten- 
datur,  quo  praecipue  argumento  in- 
nitatur  sententia,  quae  continet  re- 
vera, saecuJo  X,  et  Ioanne  XV  Pon- 
tificatum  gerente  ,  ha  beri  gravissi- 
mam  probationem  primae  solemnis 
canonizationis  Pontificis  Maximi  ius- 
su  decretae.  Nos  vero  hac  suscepta 
occasione,  opportunum  et  utile  futu- 
rum  pntamus,  praecipua  refellere  . 
quibus  Protestantes  ,  ritum  canoni- 
zandi  Sanctos  oppugnarunt.  Videli- 
cet,  prout  Dallaeus  facit  lib.  3  ad- 
versus  traditionem  de  Religiosi  Cul- 
tus  obiecto  e.  21,  Walckius  in  Hist. 
Canonizationis  Caroli  Magni  pag.  16, 
Moshemius  in  Inst.  Hist.  Eccl.  saec.  9 
parte  2  cap.  3  num.  4,  Canonizatio- 
nem  ii  traducunt  veluti  recens  Ca- 
tholicorum  commentum  antiquitati 
incognitum:  alii  vero,  ex.  gr.  Rodul- 
phus  Hospinianus  in  tract.  De  ori- 
gine, progressi,  caeremoniis,  et  riti- 
bus  Festorum  cap. 6,  Ioannes  Albertus 
Fabricius  in  Bibltographia  antiqua- 
ria cap.  8 ,  Middletonius  in  opere 
in  scripto  Conformités  des  céremonies 
modernes  avec  les  anciennes  e.  7, 
et  in  praefatione  ad  alium  eius  li- 
brum  de  eadem  re,  inscriptum  Let- 
tre écrite  de  Rome,  aliique  conten- 

(krunt ,  ritum  hunc  superstitiosum 
esse,  atque  ex  Apotheosi  Ethnicorura 
derivasse. 

Facile  est  autem  has  accusationes 
refellere.  Atque  ad  primum  quod  per- 
tinet,  quid  potest  magis  esse  cuique 
notum  ,  quam  neminem  umquam  in 
Sanctorum  numero  a  Christianis  cul- 
tum  esse  ,  de  cuius  sanctitate  ,  ac 
praestantia  Ecclesia  non  iudicasset? 
Perspicuum  huius  rei  argumentum 
nobis  suppeditat  Mensurii  Carthagi- 
niensis  Episcopi  factum.  Nonnulli  in 
Africa  Ohristiani  sponte  se  per  ea 
tempora  (scilicet  circa  saeculi  quarti 
initia)  Christiani  nominis  insectato- 
ribus  obtulerant,  atque  cum  libere 
professi  fuissent  se  quidem  Sacras 
Scripturas  habere ,  quas  Ethnici  ut 
comburerent  sumrao  studio  require- 
bant ,  nolle  autem  eas  Ethnicis  tra- 
dere,  crudelissime  fuerant  interfecti. 
Accepit  id  Mensurius  ,  et  valde  ei 
displicuit  inconsiderata  haec  agendi 
ratio,  qua  Christiani  il  lì  usi  erant; 
quare  vetuit  ne  ii  tara  quam  marty- 
res  honorarentur. 

Testimonium  huius  rei  dicit  Augu- 
stinus  in  Breviculo  collationis,  col- 
lat.  3  e.  13  num.  25  p.  386 1. 9  operura 
editionis  Antuerpiensis.  «  In  iisdem 
»  etiam  litteris  lectum  est,  eos,  qui 
»  se  offerrent  persequutoribus  non 
»  comprehensi,  et  ultro  dicerent  se 
»  habere  scripturas  ,  quas  non  tra- 
»derent,  a  quibus  hoc  nemo  quae- 
»  sierat,  displicuisse  Mensurio,  et  ab 
»  eis  honorandis  eum  prohibuisse 
»  Christianos.  »  Iam  vero  numquam 
Mensurius  iussisset  debere  ab  iis  ho- 
norandis Christianos  abstìnere,  nisi 
in  more  positum  fuisset,  ut  nemo  in 
Martyrum  numero  haberetur ,  qui 
canonizatus  non  fuisset,  hoc  est,  cu- 
ius martyrium  publico  Ecclesiae  iu- 
dicio  comprobatum  non  esset. 

Hoc  idem  confirmatur  testimonio 
Optati  Milevitani,  qui  num.  16  lib.  1 
adversus  Parmenianum  narrat,  gra- 
viter  a  Caeciliano  Mensurii  Archi- 
diacono  reprehensam  esse  Lucillam 
opulentissimam  feminam,  quod  ossa 
Martyris  cuiusdam  veneraretur,  qui 


non  fuerat  Ecclesiae  sententia  Mar- 
tyr  declaratus.  «  Cum  correptionem 
»  Arcidiaconi  Caeciliani  ferre  non 
»  posset  (Lucilla),  quae  ante  spiritua- 
»  lem  cibum,  et  potum,  os  nescio  cu- 
»  ius  Martyris,  si  tamen  Martyris,  li- 
»  bare  dicebatur,et  cum  praepararet 
»  calici  salutari,  os  nescio  cuius  ho- 
»  minis  mortui,  etsi  Martyris,  sed  nec 
»  dum  vi  ridicati,  correpta,  confusione 
»  irata  secessit.  »  Veruna  si  liberum 
cuique  fuisset,  quos  maxime  voluis- 
set,  tamquam  sanctos  venerari,  pro- 
fecto  Caecilianus  vir  certe  gravissi- 
mus  non  commisisset  ut  tam  acriter 
Lucillam  reprehenderet,  quod  Marty- 
ris non  vindicati  (hoc  est  non  de- 
clarati)  ossa  oscularetur,  et  coleret. 
Neque  vero  aliata  superius  monu- 
menta persuadent  tantum  circa  ini- 
tium  saeculi  IV,  quo  tempore  illa, 
quae  narrata  sunt,  contigerunt,  di- 
sciplinam  canonizandi  Sanctos  obti- 
nere  coepisse.  Ita  enim  Mensurius, 
et  Caecilianus  rem  gessissé  narran- 
tur,  ut  iuxta  vetus  Ecclesiae  insti- 
tutum,  alter  Christianos  illos  San- 
ctorum honoribus  excluserit ,  qui 
sponte  se  et  temere  ethnicis  iudici- 
bus  tradideraut,  alter  feminam  illam 
reprehenderit,  quod  non  vindicato 
martyri  religionem  adhibuerit.  Con- 
stat  ergo,  in  antiqua  Ecclesiae  ae- 
tate  hoc  exploratum  fuisse,  ut  nemo 
veduti  Sanctus  coleretur,  cui  publi- 
ca  Ecclesiae  auctoritate  Sanctorum 
honores  decreti  non  essent. 

Deraonstrat  praeterea  quod  asse- 
rimus  ipsius  rei  intima  consideratio. 
Nam  haec  res  natura  sua  ex  dog- 
mate  de  cultu,  et  invocatone  San- 
ctorum sponte  fluebat,  et  ideo  opor- 
tebat  omnino,  ut  Ecclesia  edoceret 
quinam  in  Sanctorum  numero  haben- 
di  essent.  Incredibile  est  enim  rem 
hanc  tam  gravem  vulgi  iudicio  per- 
missam  esse  ,  ut  sine  delectu  ,  aut 
sapientia  iudicaretur.  Accedit  facil- 
limura  fuisse  in  huiusmodi  negotio 
errare ,  nam  plures  ex  haereticis 
suos  Martyres  venditabant.  Deinde 
neque  omnes  ex  Catholicis,  qui  cru- 
ciatibus  ,  et  morte  ab  ethnicis  pie- 

ctebantur,  digni  Martyrum  honori- 
bus  erant,  et  sapienti  Episcoporum 
iuclicip  erat  necesse  stalliere  ,  qui- 
nam  vere  religionis  cau,sa  martyrio 
functi  essent,  et  inter  in,dubios  Mar- 
tyrescoli  merereutur.  Apparet  ergo, 
rem  hanc  tantam,  sine  Ecclesiae  iu- 
dicio,  recte  peragi  non  potuisse.  Hoc 
autem  omnino  ostendit,  in  vetusta 
Ecclesiae  aetate  id  receptum  esse 
debuisse,  ut  de  hominibus  inter  San- 
ctos  habendis  Ecclesia  ipsa  decer- 
neret. 

Ex  his  ,  quae  diximus,  facile  de- 
scendit  alter  um,  scilicet,  raorem  ca- 
nonizandi  Sanctos  superstitiosum  non 
esse,  eumque  ab  Idololatricis  ritibus, 
atque  ab  ethnicorum  Apotheosi  pror- 
sus  abhorrere,  id  quod  sapientissime, 
ceteris  omissis,  demonstravit  in  ope- 
re superius  memorato  Li^  1  cap.  1 
Benedictus  XIY.  Sane  alienum  erat 
a  veteribus  Christianis  innocentissi- 
mis,  ac  sanctissimis ,  prioribus  Ec- 
clesiae saeculis,  superstitiosum  ali- 
quod  institutum  sequi.  Est  etiarn 
per  se  incredibile  primos  illos  Chri- 
stianos,  tantopere  ab  ethnicis  ritibus 
abhorrentes,  bac  in  re  Idololatriccs 
ritus  sectari  voluisse.  Quis  denique 
sibi  persuadeat ,  Christianos  ethni- 
corum Apotheosim  sibi  imitandam 
proposuisse,  quam  contemnebant,  et 
passim  irridebant?  Nota  sunt  omni- 
bus, ut  cetera  praeteream,  Tertullia- 
no verba  cap.  13  Apologetici  Ethni- 
cos  refellentis,  apud  quos  lege  cau- 
tum  erat,  ne  quis  in  Deorum  nume- 
ro haberetur,  quem  Senatus  consul- 
tus  non  probasset.  «  Status,  Dei  cu- 
»  iusque,  inquit  pag.  14  ed.  Rigaltii, 
»  in  Senatus  aestimatione  pendebat. 
»  Deus  non  erat  quem  homo  con- 
»  sultus  noluisset,  et  nolendo  dar 
»  mnasset.  » 

Quamquam  nijiil  fortasse  melius 
ostendit,  quantoperé  Canonizatio , 
quam  Ecclesia  Catholipa  facit,  aliena 
sit  ab  ethnicorum  Apotheosi,  quam 
si  causa  consideretur(,  qua  Ecclesia 
ad  eam  decernendam  adducit^ur.  Et- 
enim  ethnici  Apotheosi  sua,  Impe- 
ratores,  ve!   alios   consecrabant,  ut 

Deorum  numero  eos  accenserent;  at 
cuna  Ecclesia  aliquem  inter  sanctos 
refert,  illud  tantum  pronuntiat,  eum 
in  Bei  O.  M.  servis  ,  et  amicis  ha- 
bendum  esse  ,  et  eidem  cultum  id- 
circo  exhiberi  debere.  Praeclare  id 
explicat  Augustinus  lib.  22  de  Civit. 
Dei  cap.  10  tom.  7  col.  558  e  lit.  ci- 
tatae  ,  inquiens  :  «  Nobis  Martyres 
»  non  sunt  dii,  quia  unum  eundem- 
»  que  Deum,  et  nostrum  scimus,  et 
»  Martyrum.  »  Sunt  haec  adeo  per- 
spicua, ut  etiamsi  cetera  argumenta 
deessent,  ex  sola  causae  diversitate 
appareat  quantum  discrimen  intersit 
Apotheosim  inter  et  frequentatum 
ab  Ecclesia  Canonizationis  ritum. 

His  tamen  adiungi  debet,  summam 
esse  severitatem  qua  Ecclesia  iudi- 
cium  instituit  de  praeclaris  homi- 
nuna  virtutibus ,  de  quibus  canoni- 
zandis  agitur,  et  nemini  Sanctorum 
honores  decerni ,  de  cuius  summa 
virtutis  praestantia,  post  omnem  di- 
ligentissimam  inquisitionem  non  con- 
stet,  et  de  quo  non  fuerit  probatum, 
Deum  Opt.  Max.  eius  intercessione, 
singularia  aliqua  prodigia  facere  di- 
gnatum  esse.  Possumus  vero  ab  ad- 
versariis  iure  requirere  ,  num  ali- 
quid  tale  ad  Apotheosim  decernen- 
dam Ethnici  postularent. 

Haec,  quae  attigimus,  praecipuas 
calumnias  refellunt ,  quibus  Prote- 
stantes  Canonizationis  ritum  affece- 
runt.  Non  erit  vero  inopportunum 
antequam  disputationem  hanc  omit- 
tamus  illud  etiam  commemorare,  sa- 
pientissime fecisse  Romanos  Ponti- 
fìces,  cum  decretum  de  Sanctis  ca- 
nonizandis  Sedi  Apostolicae  reser- 
varunt.  Cum  enim  ea  res  gravissima, 
et  imprimis  difficilis  sit,  constituat- 
que  unam  ex  iis  causis,  quae  Maiores 
appellantur ,  sapientissime  Romani 
Pontifices  voluerunt  Sedem  Aposto- 
licam  decernere  debere  in  eo  negotio, 
quod  Gatholicorum  omnium  cultum 
respicit.  Est  vero  id  in  Ecclesia  anti- 
quissimum.  Ut  cetera  omittam,quae 
id  ostendunt,  utar  Mabillonii  testi- 
monio ,  qui  in  Praefat-.  ad  Saec.  5 
SS.  Ordinis    S.   Benedicti    n.  94  de 

S.  Vigilio  Episcopo  Tridentino  ait, 
legisse  se  in  veteri  codice  «  gesta 
»  Bini  Martyris,  ut  moris  erat,  Urbis 
»  Romae  Episcopo  transmissa  fuisse, 
»  ut  sacris  martyrum  memorialibus 
»  inferrentur.  »  Afferam  vero  quod 
imprimis  grave  est,  Benedicti  XIV 
verba  lib.  1  de  can.  Sanctorum  e.  6. 
«  A  remotioribus  saeculis,  inquit,  eos 
»  qui  cultura  obtinent  in  tota  Ecele- 


»  sia  universalem  ,  Sanctorum  albo 
»  esse  adseriptos  per  eam  speciem 
»  Canonizationis  ,  quae  tunc  adesse 
»  intelligebatur,cura  cultus  in  aliqua 
»  dioecesi  institutus ,  ex  ea  in  aliam 
»  dioecesira,et  ita  subinde  in  univer- 
»  sam  Ecclesiam  protendebatur,  qua 
»  qu4dem  in  re,  ecclesiastica  semper 
»  accedebat  auctoritas,  Episcoporum 
»  nimirum,  et  Romani  Pontificia.» 


CAPUT  XC. 

Di,    K. .LIGIO.Nfò    CHRISTIANAE    PROPAGATICI    UN    HUiNGÀRIA, 
ET    DE    US,    QUAE    FACTUM    HOC    RESPICIUNT. 


Inter  praecipua  quae  Ecclesiae  fe- 
liciter  saeculo  X  evenerunt,ponenda 
certe  est  religionis  Christianae  per 
universam  Hungariara  amplissima 
propagatio.  De  ea  re,  et  de  ceteris, 
quae  celeberrimum  hoc  factum  re- 
spiciunt,  pertractaturi,  priraum  rei 
ipsiusgestae  summam  referemus,tum 
quorum  virtuti  illius  Gentis  conver- 
sionis  laus  debeatur,  ostenderaus. 

Itaque  in  Pannoniam  ab  antiquio- 
ribus  temporibus  Christiana  Religio 
illata  est;  sed  Hungari,  qui  eam  re- 
gionem  saeculo  nono  invaserant,quae 
ex  eorum  nomine  tìungaria  dieta 
est,  Religione  ethnici  cum  essent, 
Christiana  sacra  piane  deleverunt,  a 
quibus  alienissimi  fuerunt  usque  ad 
saeculum  decimum  valde  provectum. 
Sed  eo  tandem  tempore  Geysas  Hun- 
garorum  dux  ,  baptismo  suscepto  , 
Christianam  Religionem  amplexus 
est,  et  opera  Piligrini  Laureacensis, 
sive  Pataviensis  Episcopi,  Wolfangi 
Monachi  Svevi,et  Adalberti  Episcopi 
Pragensis,  probante  Romano  Pon- 
tifice,  de  constituendis  nonnullis  in 
Hungaria  Episcopis  ,  statutura.  est. 
Hoc  consilium  initum  sapientissime 
fuit.  Agebatur  enim  ita,  non  modo 
de  iis  in  Ecclesia  regendis,  et  con- 
fìrmandis,  qui  iam  Christianam  Re- 
ligionem profitebantur,  verum  etiam 
de  Religione  ipsa  per  Episcopos  la- 
tius  propaganda.  Obiit  sub  saeculi 
tir.  m  Geysas',  eoque    mortuo ,  Stc- 


phanus  eius  filius  opus  iam  coeptum 
perficiendum  curavit.  Et  praeclare 
quidem  rem  tantam  gessit.  Hungaros 
enim  universos  ad  Catholieam  Eccle- 
siam adduxit,  et  Romano  Pontifice 
auctore,  conditis  pluribus  Episcopa- 
tibus  ,  ac  Monasteriis,  eorum  Reli- 
gionis incolumi  tati  et  firmitati  pro- 
spexit. 

Tanta  erant  Stephani  erga  Reli- 
gionem merita,  ut  Romanus  Ponti- 
fex  honorifieentissime  cum  ilio  agen- 
dum  putaverit.  Effecit  id  SilvesterlI; 
Regera  enira  Stephanum  appellavit, 
et  corona  Regia  donavit,  quae  deinde 
tanto  in  honore  apud  illam  gen- 
tem  fuit,  quaque  adhuc  Hungariae 
Reges  uti  solent.  Qui  consulat  ea, 
quae  habentur  ex  fide  dignis  monu- 
mentis,  Hungariae  ad  Christum  con- 
versionera  respicientibus ,  intelliget 
profecto,  summam  eius  rei  laudem 
Stephano  esse  tribuendam,  at  fateri 
cogetur  etiam,  Stephanum  Latino- 
rum opera  adiutum  tantam  rem  ges- 
sisse. 

Verum  hoc  non  placuit  Toanni 
Schwartzio,  qui  anno  1740  opuscu- 
lum  edidit  inscriptum,  Tnitia  Chri- 
stianae Religionis  inter  Hungaros 
Ecclesiae  Orientali  adserta,  in  quo 
contendit  Hungaros  a  Graecis  Reli- 
gionem, eorum  vero  Regera  Stepha* 
nura  a  Graecorum  Imperatore  coro- 
nanti, et  appellationem  Regiam  ac- 
ceptese.  Hominem  heterodotum  hoc 

tantum  Ecclesiae  Latinae  meritum 
eripere  conantem  refutavit  P.  Ioan- 
nes  Stiltingus  Bollandianus  tom.  1 
Septembris  in  commentario  eruditis- 
simo ad  vitara  S.  Stephani ,  cuius 
festum  agitur  die  eius  mensis  se- 
cunda.  Eum  etiam  impugnavit  Adam 
Franciscus  Kollarius  Bibliothecae 
Gaesareae  Vindobonensis  Praefectus 
in  historia  Diplomatica  iuris  diplo- 
matimi Apostolicorum  Hungariae 
Regum  lib.  1  cap.  2  et  sequentibus. 
Nunc  ostendendum  curabimus  quanto 
iure  doctissimi  isti  viri  contenderint, 
Latinorum  laboribus  Christianae  Re- 
ligionis  in  Hungaria  propagationem 
deberi. 

Hungari  post  ingentem  cladem, 
quam  anno  955  a  Germanorum  copiis 
passi  sunt ,  de  pace  cum  Ottone  I 
ineunda  tractaverunt.  Res  quidem 
pace  compositae  ab  Ottone  fuere. 
Latini  vero  ea  occasione  arrepta,  de 
Religione  Christiana  Hungaris  per- 
suadenda  consilium  ceperunt.  Quid 
enim  aliud  demonstrant  testimonia 
ea,  quae  ex  gravissimis  illorum  tem- 
porura  monumentis  depromi  possunt, 
nisi  revera,  inita  Ottonem  inter  et 
Hungaros  pace  ,  Latinos  continuo 
apertam  sibi  esse  viam  iudicasse,  ut 
Hungariam  peterent,eamqueChristo 
compararent?  Mabillonius  in  actis 
SanctorumOrdinis  S.Benedicti  saec.6 
part.  1  pag.  81  ex  cod.  Tegernsensi 
ipsius  Ottonis  epistolam  edidit  ad 
Piligrinum  Pataviensem,  seu  Passa- 
viensem  Episcopum,  qua  illi  Bruno- 
nem  Verdensem  Episcopum  commen- 
dat,  quem  Imperator  ad  Hungaros, 
rerum  componendarum  causa  lega- 
verat.  Legatio  haec  Brunonis  ad  Hun- 
garos non  ante  annum  certe  conti- 
git  972,  quo  Piligrinus  factus  est  Pa- 
taviensis  Episcopus,  neque  post  973, 
quo  Otto  Magnus  vita  functus  est. 
Tarn  vero  huius  legationis,  et  concor- 
diae  initae  hic,  inter'  ceteros,  certe 
fructus  fuit,  ut  in  Hungaria  Religio 
reciperetur,  eaque  gens  Latinorum 
opera  Christiana  fieret. 

Hoc  ostendunt  verba  Garthuitii  in 
vita  Stephani  num.  2,  quibus  descri- 


bitGeysamHungarorum  ducem  Chri- 
stianis  amicum  esse  factum ,  eisque 
copiam  praebuisse  Hungariam  ad- 
eundi,  et  in  ea  commorandi.  «  Sta- 
»  tuit  insuper  (Geysas)  praeceptura 
»  cunctis  Christianis  ducatum  suum 
»  intrare  volentibus,  hospitalitatis, 
»  et  securitatis  gratiam  exhiberi. 
»  Clericis,  et  monachis  gratiam  con- 
»  cessit  suam  praesentiam  ade  lindi, 
»  quibus  voluntarium  libenter  adi- 
»  tum  praebens,  orthodoxae  fldei  se- 
»  men  ,  pectoris  in  horto  sartum, 
»  delectabatur  germen  emittere.  » 
Haec  cum  in  Hungaria  a  Geysa  ge- 
runtur,  Piligrinus  in  Hungariam  in- 
vitatur  religionis  ibi  statuendae  , 
amplifìcandaeque  causa. 

Huius  rei  testis  locupletissimus  est 
Piligrinus  in  epistola  a  se  anno  cir- 
citer  974  ad  Benedictum  VI  scripta, 
quam  Lambecius  edidit  in  commen- 
tariis  de  Bibliotheca  Caesarea  lib.  2 
cap.  8.  «  A  qua  ego,  ait  Piligrinus, 
»  praefata  Ungrorum  gente  rnultis 
»  precibus  ipse  invitabar  venire,  aut 
»  missos  meos  in  opus  Evangelii  il- 
»  lue  dirigere.  Ad  hos  dum  transmit- 
»  terem  satis  idoneos  viros  ex  mo- 
»  nachis,  canonicisque  presbyteros... 
>  statim  divina  gratia  tantum  suis 
»  institutionibus  fructum  ministra- 
»  vit,  ut  ex  iisdem  nobilioribus  Un- 
»  gris  utriusque  sexus ,  Catholica 
»  fide  imbutos,  atque  sacro  lavacro 
»  ablutos  circiter  quinque  millia  lu- 
»  crarentur.  »  Narrat  deinde  quam 
facile  iam  esset  totam  Hungariam 
ad  Christianam  Religionem  adduce- 
re. «Factum  est  ergo  ut  pae  ne  cun- 
»  età  Ungrorum  natio  sit  prona  ad 
»  percipiendum  fidem  sanctam.  » 

Precatur  ergo  Pontificem,  ut  de 
Episcópatibus  ibi  statuendis  omnino 
decernat,  eumque  rogat,  ut  Pallium 
ad  se  mittat;  impediri  enim  se  tam 
gravi  negotio,  quominus  Hungariam 
relinquat,  et  Romani  ad  Pallii  ho- 
norem impetrandum  petat.  Haec  , 
quae  ex  Piligrini  epistola  indicavi- 
mus,  quaeque  confirmari  possent  iis, 
quae  Benedictus  VI  de  ea  re  scripsit 
ad  Archiepiscopos  Germaniae,  ad  Ot- 

tonem  Imperatorem ,  et  ad  Henri- 
cuiri  Bavariae  ducem,  manifeste  os- 
tendunt,  revera  Piligrinum ,  Lati- 
num  Episcopura,  unum  ex  iis  fuisse, 
qui  de  Hungaria  Ghristo  adiungenda 
primum  laborarunt.  Ex  epistola  vero 
Benedicti  ,  quam  Lambecius  edidit 
loco  paullo  ante  citato,  apparet,  ita 
a  Romano  Pontifìce  gestum  esse  mo- 
rena Piligrino  in  iis  omnibus,  quae 
postulaverat ,  ut  facile  sit  inde  de- 
monstrare,  persuasum  omnino  Pon- 
tifici Maximo  fuisse, Latinorum  pror- 
sus,  non  vero  Graecorum  operae,  ac 
laboribus  primos  illos  in  Hungaria 
Religionis  progressus  deberi.  Neque 
enim  Benedictus  adhibitam  a  Latinis 
in  tanta  re  diligentem  operam  com- 
mendasset,  Graecorum  autem  merita 
silentio  praeteriisset;  neque  de  con- 
stituendis  Episcopatibus  agens,  La- 
tinos  tantum  Archiepiscopos  comme- 
morasset,  quibus  ii  iure  Metropoli- 
tico subiici  deberent. 

Nostra  longior,  quam  par  sit,  eva- 
derei disputatio  ,  si  de  iis  quae  a 
S.  Wolfango,  et  a  S.  Adalberto  per 
ea  tempora  gesta  in  Hungaria  sunt, 
vellemus  singillatim  hic  pertractare. 
Agit  de  Wolfangi,  et  Adalberti  in 
eam  rem  laboribus  fuse  eruditeque 
Stiltingus  in  vita  S.Stephani  §8  et  9. 
Illud  nobis  commemorasse  sufnciat , 
ex  rebus  quoque  ab  iisdem  gestis, 
argumentum  oriri  posse  Schwartzio 
confutando  opportunum  ,  et  grave. 
Alter  enim  ex  iis  duobus,  primum 
monachus ,  et  presbyter  in  Svevia, 
tum  Episcopus  Ratisbonensis  fuit. 
Alter  Pragensem  Episcopatum  ges- 
sit.  Uterque  tamen  inter  primos  il- 
los viros  recensetur,  qui  de  Reli- 
gione Christiana  in  Hungariam  in- 
ducenda  summo  studio  solliciti  fue- 
runt. 

Sed  haec  satis  sunt  de  iis  ,  quae 
sub  Geysaduce  evenerunt.  Veniamus 
potius  ad  illa,  quae  sub  S.  Stephano 
eius  fìlio  ,  qui  Hungarorum  postea 
Rex  fuit,  felici  ter  contigerunt.  Etsi 
enim  fateamur  Geysae  quoque  lau- 
dem  tribuendam  esse,  quod  Ohristia- 
nae  Religionis  in  Hungaria  statuen- 


dae  opus,  eo  vivo  coeptum  fuerifc, 
negari  tamen  non  potest,  rem  ipsam 
totam  sub  Stephano  Rege  absolutam 
fuisse.  Affirmari  autem  iure  posse 
videtur,  nisi  post  inceptum  a  Pili- 
grino ,  Hungariae  ad  Ohristum  con- 
ver^endae  opus  ,  bellum  illud  non 
multo  post,  Henricum  Bavariae  du- 
cem, eiusque  socios  inter  et  Otto- 
nem  II  excitatum  fuisset,  vivo  adhuc 
Geysa,  Religionem  ampliores,  et  fir- 
miores  in  Hungaria  fructus  fuisse 
habituram.  Cum  enim  Hungari  in  eo 
bello  Henrico  Bavaro  studerent,  Pi- 
ligrinus  vero ,  ac  homines  ab  eo  in 
Hungariam  missi  Ottoni  II  essent 
addicti,  Hungariam  relinquere  coacti 
sunt,  nisi  voluissent  hostes  iudicari. 
His  ex  Hungaria  abeuntibus  ,  non 
potuit,  quin  inceptum  opus  inter- 
mitteretur  ,  et  propagandae  ,  stabi- 
liendaeque  ibi  Religionis  ,  induciae 
quodammodo  fìerent. 

At  haec  tam  gravia,  quae  indica- 
vimus  impedimenta,  sublata  tandem 
aliquando  cum  essent,  exploratum 
ita  est  Stephanum  omnino  potuisse 
totam  Hungariam  revera  Ghristo 
adiunctam  videre,  ut  abstinere  iure 
possimus  a  testimoniis  quamplurimis 
id  comprobantibus  in  medium  addu- 
cendis.  Patet  vero  ex  scriptoribus, 
qui  res  a  S.  Stephano  gestas  narra- 
runt,  eum  Latinorum  Sacerdotum,  et 
t^ontincum  opera  adiutum,  Hunga- 
riam Ecclesiae  comparasse. 

Multa  sunt,  quae  in  hanc  rem  de- 
monstrandam  ex  Actis  a  Carthuitio 
confectis,  ex  Ditmaro,  ex  Hermanno 
Contracto,  Mariano  Scoto,  Ademaro 
Chabannensi,aliisque  saeculiXI  scri- 
ptoribus testimonia  proferri  possent. 
Ex  decade  2  vero  rerum  Hungarica- 
rum  ab  Antonio  Bonfinio  exarata, 
multa  possent  commemorari  ,  quae 
id  quod  pertractamus  efficerent. Ve- 
runi, ut  brevius  rem  absolvam,  in- 
dicabo  quantus  Monachorum  Bene- 
dictinorum  concursus  in  Hungariam 
factus  per  ea  tempora  fuerit.  Sane 
monasterium  S.  Martini,  quod  Géy- 
sas  in  monte  stipra  Pannoniam  ae- 
dificandum    susceperat  ,   Stephanus 

perfecit,  eiqne,  ut  constat  ex  eius- 
dem  litteris,  privilegia  omnia  con- 
cessa sunt,  quibus  fruebatur  mona- 
sterium  S.  Benedicti  in  monte  Ca- 
sino. Conditura  est  etiam  ad  radices 
Montis  Ferrei  monasterium  SSmae 
Mariae  Virginis,  et  S.  Benedicti  ap- 
pellatione  cognitum,  ac  per  ea  quo- 
que tempora  ,  constituta  etiam  alia 
Abbatia  fuit,  quae  S.  Hippolyti  ap- 
pellata est.  Legendus  de  his  Stiltin- 
gus  praecipue ,  in  vita  S.  Stephani 
§.  15. 

Iam  vero  demonstrari  omnino  pot- 
este hos  homines,  qui  tanto*  numero, 
ea  aetate  Hungariam  petierunt ,  eo 
se  contulisse  a  Stephano  invitatos, 
ut  Gentis  illius  conversionis  opus 
iuvarent.  Nani  auctor  est  Bonfinius 
decade  2:  «Quotidie  humi  prostratus 
»  Deo  supplicabat ,  ut  sibi  salutare 
»  consilium  divina  ope  perficeret, 
»  totamque  Hungariam  ,  antequam 
»  rebus  humanis  excedat,  ad  veram 
»  fìdem  revocare  liceat.  Quod  ut  a 
»  Deo  assequeretur,  saepe  in  cinere 
»  et  cilicio  supplicabat,  et  in  tempio 
»  assidue  exorabat.  Laudabile  pro- 
»  positum  suis  diplomatibus  longe, 
»  lateque  declaravit.  Quare  plerique 
»  Sacerdotes  publica  utilitate  com- 
»  moti,  ad  praedicandum  Dei  verbum 
»  in  Hungariam  ultro  confluunt,  et 
»  prò  catholica  fide  peregrinai^  ge- 
»  stiunt.  Alliciebantur  quoque  san- 
»  ctitate  Principis ,  cuius  nomine 
»  multi  e  remotissimis  in  Pannoniam 
»  partibus  evocabantur.  In  primis 
»  Astricus  vir  sanctitate  conspicuus 
»  cum  suis  discipulis  advenit...  Ho- 
»  rum  consuetudine  ,  quando  viros 
»  optimos  esse  intelligebat,  mirifìce 
»  delectabatur.  Quorum  auxilio  ,  ac 
»  opera  Hungaros...  in  lucem  veri- 
»  tatis  asseruit ,  mandata  sacrae  le- 
»  gis ,  et  orthodoxae  fldei  axiomata 
»  omnes  scire  coegit ,  profanis  dira 
»  supplicia  indixit.  » 

Nec  vero  Bonfinii  tantum  testimo- 
nio docere  possumus  ,  Monachos,  et 
Sacerdotes, de  quibus  agimus,  ad  Re- 
ligionem  Hungaris  persuadendam  ad 
Stephanum  venisse.  Adhibebimus  e- 


nim  aequalem  scriptorem  Maurum 
Quinqueecclestensem  Episcopum,  qui 
in  vita  SS.  Zoerardi,  et  Benedicti, 
«  Tempore  ilio,  ait,  quo  sub  Chri- 
»  stianissimi  Stephani  regis  nutu  , 
»  nomen,  et  Religio  Deitatis  in  Pan- 
»  nonia  rudis  adhuc  pullulabat,  au- 
»  dita  fama  boni  Rectoris ,  multi  ex 
»  terris  aliis  Canonici,  et  Monachi 
»  ad  ipsum,  quasi  ad  patrem  conflue- 
»  bant ,  non  quidem  causa  alicuius 
»  necessitatis  coacti ,  sed  ut  novum 
»  sanctae  conversati onis  gaudium  , 
»  ex  eorum  adventu  adimpleretur.» 
Adducemus  denique  Carthuitium,qui 
septuaginta  tantum  lapsis  post  Ste- 
phani mortem  annis,  res  ab  eo  ge- 
stas  memoriae  prodidit.  Is  vero  haec 
num.8  in  rem  nostram  habet:  «Ad 
»  hoc  vero  incipiendum,  et  consum- 
»  mandum  (opus  scilicet  Hungariae 
»  conversionis  )  ,  quoniam  fìdelium 
»  Christi  consultum  habebat  neces- 
»  sarium,  nuntiis  et  litteris  in  omnes 
»  partes  suumdivulgavitdesidepium. 
»  Inde  multi  presbjteri,  et  Clerici, 
»  Spiri tus  Paracliti  compuncti  visi- 
»  tatione ,  relictis  sedibus  propriis  , 
»  elegerunt  prò  Domino  peregrinari. 
»  Abbates  et  Monachi  nil  proprium 
»  habere  cupientes  ,  sed  tam  Reli- 
»  giosi  Principis  moderamine  regu- 
»  lari  ter  vivere  delibera  ver  un  t.  » 

Haec,  quae  diximus,  sunt  ad  rem 
probandam  perspicua,  ac  facile  osten- 
dunt  quantopere  a  veri  tate  sit  alie- 
na sententia,  Orientalium  hominum 
laboribus  Religionis  in  Hungariam 
inductae  laudem  meritumque  deberi. 
Sed  iam  ea  sunt  commemoranda  , 
quibus  maxime  Schwartzius  confu- 
tatur,  quibusque  veluti  depictum  in 
tabula  videre  cogitur,  tantum  #hoc 
negotium  ,  Occidentalium  hominum 
opera  susceptum,  gestumque  fuisse. 

Loquor  ego  de  summa  ,  quam  in 
tota  re  gerenda  Stephanus  ostendit 
in  Sedem  Apostolicam  observantia, 
atque  ex  certissimis  monumentis  pa- 
tere affirmo,  Rom.  Pontifìcis  aucto- 
ritate  res  Ecclesiasticas  in  tota  Hun- 
garia  constitutas  ,  conflrmatasque 
fuisse.    Atque  ,   ut  de  Stephani  pri- 

munì  dicam  erga  Sedem  Apostoli- 
cara  observantia  ,,  omissis  ceteris  , 
quae  ad  eam  rem  comprobandam  ex 
Ditmaro,  ex  Carthuitio  adduei  loca 
posse nt,  legationem  ab  ipso  ad  Sii— 
vestrum  TI  decretata,  et  Legati  mit- 
tendi  causam,  Jtonfinii  verbis  deca- 
de 2  pag.174  explicabo.«Hunc(Astri- 
»  cum  videycetAseu  alio  nomine  Ana- 
»  stasiqm,  quem  superius  cura  sociis 
»  Monachisi'  in  Hungariam  venisse 
»  indicavimus),  hunc,  inquit,  quarto 
»  post  obitum  Patris  anno*  Romana 
»  ad  Summum  Pontificem  ,  raitten- 
»  dum  esse  censuit.  Mandata  d#ta  , 
»  nt  a  Chris  ti  Vicario  in  Hungaros, 
»  qui  eius  fìdem  nuper  iniverint  , 
»  ApostolicamBenedictionem  implo1 
»  ret,  et  in  ter  oyes  Petri  aclnwmeret. 
»  Post  haec,  ut  Strigoaiensem  Basi- 
»  licam  Metropolitanam  esse  iu^eat. 
»  Item  ceteros  Episeopatus  in,  Hun- 
»  garia  nuper  erectos  ,  sacrosancta, 
»  auctoritate  conftrraet.Dem.um  quan* 
»  do  potestas  omnis  a  Deo,  est,,  et 
»  maxima  coepta,  sin  e  divina,  ope 
»  confìrmari  nequeunt,  regalia  iasi- 
»  gnia  cum  Pontificia  b,eaedictione 
»  piis  preeibus  assequatur.  » 

Necesse  non  est?  quidqjU&m  Boafi- 
nii  verbis  addire,  ut  ostendatur,  ex 
iisdem  apparere,  Stephano  negoiium 
totum  fuisse  cum,  Latina,  et  Occi- 
dentalis  Ecclesiae  homiaibus  h  eum- 
que  ne  cogitasse  quidem  initia  Re.li- 
gionis  Christianae  apud,  suo&Orien- 
talibus  deberi..  Ut  vero  ostendatur, 
Silvestrum  H  ,.  humanissime  exce- 
pta  Stephani  legatione ,  non,  modo  , 
quae  ille  postulaverat  concessisse  , 
verum  etiam  Stephanum  ipsura  sin- 
gularibus  ornamentis  cumulasse,  sa- 
tis  erit  legere,  quae  in  ipsias  Sil- 
vestri, II  litteris  continentur,  quas 
Pontifex  anno  1000  Stephano  scri- 
psit;  quasque  a  Verantio  anno  1550 
repertas  Michael  Inchofer  S.  L  in 
annalibus  ad  annum  1000t  edidit. 

Itaque  Pontifex  ait:  «  Quare,,Gl,o- 
»  riose  Fili,  cuncta  a,  nobis,  et  Sede 
»  Apostolica  expostulata,  diadema., 
»  nomènque  Regiura»  Str.igoniensem 
»  Metropolim,  et  reliquos  Episcopa- 


»  tus,  de  Qmnipotentis  Dei,  ac  Bea- 
»  torum  Petri  ,  et  Paulli  Apostolo- 
»  rum  eius  auctoritate,  praemonente 
»  atque  ita  iubente  eodem  Omnipo- 
»  tenti  Deo  (  respiciunt  haec  verba 
»  monitum  ,  quod  Silvester  ,  de  re 
»  ita  cum  Stephano  gerenda,  divini- 
»  tu»  acceperat  pridie  eius  diei,  qua 
»  Astricus  ad  Urbem  pervenirci), 
»  cum  Apostolica  nostra  benedictione 
»  libenter  concessimus,  concedimus  , 
»  et  impertimur.  »  Loquitur  deinde 
Pontifex  de  regno  Stephani  rnimi- 
ficentia  5.  Petro  oblato,  deque  prae- 
claro  ilio,  quod  ipsi  Stephano,  eius- 
que  Suecessoribus  impertitus  est , 
ornamento,  ut  coronati  cum  fuerint, 
erucem  ante  se,  Apostolatus  insigne 
gestare-  facere  possint,  et  valeant , 
deque  ceteris  illis  beneflciis,  quibus 
et  Stephanum,  et  Successores  hone- 
stavit. 

Haec,  quae  a  Silvestro  II  Stepha- 
nus  impetravit,  quaeque  illi  a  Ro- 
mano, Poatifìce  concessa  fuisse  Car- 
thuitius  ,  et  Bonfìniu$<  fatentury  et- 
iam a  compluribus  aliis  gravissimis 
auctoribns  narraatur.Talis  est  certe 
Ditmarus  Merseburgensis  Episcopus, 
qui  licet  de  Hungaricis  rebus  ea  tan- 
tum scripserit,  quae  cara  Imperato- 
rum  historia,  coaiungebantur,  breve 
tameni,  et.  concinnumi,,sed  absqiue  ulla 
controversia  perspicu<um  huius  rei 
testimoniura  dicit.  Lib,  enim  IVchro- 
nici  sui  habet:  «  Irciiperatoris  autem 
»  praedicti  (Ottonis  III  scilicet)  gra- 
»  tia,  et  hortatu,  gener  Henrici  Du- 
»  cis  Bavarorum  Waic  in  Regno  suo 
»  Episcopales  cathedras  faciens,  co- 
»  ronam,et  benedictionem  accepit.  » 

Haec  Ditmari  narratio,  quae  bre- 
vitate  sua  videri  potest  obscurior  , 
confìrmabit  revera  quod  de  Stephano 
superius  diximus,  modo  intelligatur, 
per  vocem  illam  Waic  nihil  aliud 
signifìcari,nisi  vernacula  lingua  Ste- 
phanum. Eum  enim  Henrici  Rixosi 
Bavariae  ducis  gener um  fuisse  ma- 
nifestum  est.  Constat  vero  anno  cir- 
citer  999,  vel  1000''  Episcopatuum  in 
Hungaria  constituendorum  opus  in- 
ceptum  fuisse,  quo  tempore  Otto  III 

vivebat  adhuc.  Verba  tandem  coro- 
nava, et  benedictio?iem  accepisse  ge- 
nerimi Henrici  ob  Episcopales  cathe- 
dras  factas,  Romanum  Pontificem 
prorsus  indicant,  qui  ob  praeclara  in 
Ecclesiam  merita,  Stephanum  coro- 
na, ceterisque,  quae  diximus  ,  orna- 
mentis  cumulavit. 

Quid  vero,  quod  Stephanus  Regni 
sui  annos  numerare  coepit  ab  an- 
no, quo  Silvestrum  II  vidimus  illum 
Regis  appellatone,  et  corona  regia 
donasse?  Sane  Ioannes  Sambucus  in- 
ter  decreta  Regum  Hungariae  edi- 
dit  superius  indicatas  Stephani  lit- 
teras,  quibus  plura,  et  praeclara  be- 
neficia monasterio  S.  Martini  contu- 
lit.  Eae  litterae  scriptae  sunt ,  vel 
mense  Septembri  vel  aliquanto  post, 
anno  1001  ,  nam  ita  inscribuntur: 
Anno  Dominicae  Incarnatìonis  MI, 
Indictione  XV ',  Anno  Stephani  Re- 
gis Secundo.  Iam  vero  Stephanus , 
qui  anno  997  Geysae  successerat , 
dici  non  potest  alia  qualibet  ratione 
annum  MI  regni  sui  secundum  ap- 
pellasse, nisi  a  die,  quo  Silvester  II 
eum  Regem  vocaverat,  et  Regio  dia- 
demate donaverat,  scilicet  a  die  25 
Martii  anni  1000  numerandi  ratio- 
nem  instituisset.  Goncluditur  ergo  , 
Stephanum  facto  quoque  suo  osten- 
disse,  revera  sibi  a  Romano  Ponti- 
fìce  Regiam  coronarci,  et  dignitatem 
collatam  fuisse. 

Estne  deinde  quidquam  in  tota  Hun- 
garorum  historia  tam  certum,  quam 
ea,  quae  diximus,  a  Silvestro  II  Ste- 
phanum accepisse?  Quid  enim  demon- 
strant  aliud  ea  Andreae  II  Hunga- 
riae Regis  ad  Iacobum  Episcopum 
Praenestinum  Apostolicae  Sedis  Le- 
gatura verba  apud  Raynaldum  ad 
an.  1233  num.  5?  «  Et  ideo  (Stepha- 
»  nus)  non  a  quolibet,  sed  a  Vicario 
»  Iesu  Christi  ,  et  Petri  Beatissimi 
»  successore,  per  revelationem  divi- 
»  nam  Summo  Pontifici  factam,  as- 
»  sumpsit  Regni  diadema....  sed  et 
»  auctoritate  Summi  Pontificis,  qui 
»  ipsum  vocavit  Regem,  et  Aposto- 
»  lum  gentis  nostrae  provincias  per 
»  episcopatus  distinxit.  »  Illa  vero  , 


quae  Ladislaus  III,  vel,  ut  alii  nu- 
merant,  IV  in  epistola  sua  scribit , 
quae  apud  Raynaldum  habetur  ad 
an.  1279  num.  31,  nonne  haec  ipsa 
confirmant?  «  Stephanus,  inquit,  ut 
»  principatum  fìdei ,  in  Sacrosancta 
»  Romana  Ecclesia  consistere  ,  ean- 
»  dem  Christi  thalamum,  et  Trini- 
»  tatis  hospitium  luculentius  demon- 
»  straret,  non  a  se,  vel  ab  alio,  sed 
»  ab  eadem  Romana  Ecclesia  Matre 
»  omnium,  et  Magistra,  regni  diade- 
»  ma  revelatione  divina  meruit  ob- 
»  tinere.» 

Longum  esset  persequi  cetera,  quae 
adduci  possent  ex  Hungariae  Regum 
historia ,  ad  hanc  rem  còmproban- 
dam  praeclara  testimonia.  Concludam 
potius  locum  hunc  allatis  iis  Boni- 
facii  Vili  verbis  ,  qui,  ut  est  apud 
Raynaldum  iam  pluries  memoratum 
anno  1301  ita  scripsit  in  suis  ad  Ni- 
colaum  Ostiensem  Apostolicae  Sedis 
in  Hungaria  Legatum  :  «  Ad  haec 
»  nolumus  te  latere,  aut  in  dubium 
»  revocare  ,  quod  memoratum  Hun- 
»  gariae  Regnum  sacrosanctae  Ro- 
»  manae  Ecclesiae  a  B.  Stephano 
»  Primo  Rege  Hungariae  Ghristiano, 
»  cum  omni  eius  iure ,  ac  potestate 
»  devote  oblatum  fuit ,  et  traditum 
»  reverenter  ;  qui  etiam  ad  ipsius 
»  Regni  solium  noluit  auctoritate 
»  propria  sublimari,  sciens  quod  ne- 
»  mo  sibi  sumere  debet  honorem  nisi 
»  qui  vocatur  a  Deo.  Et  ideo  non  a 
»  quolibet,  sed  a  Vicario  Iesu  Chri- 
»  sti,  et  Successore  Petri  assumpsit 
»  Regium  diadema.  Fuerat  quidem 
»  divinitus  revelatum  ,  quod  ei  pri- 
»  mum  in  gente  Hungarica  corona 
»  debebatur  et  regnum,  sicut  haec 
»  plenius  documenta,  quae  servantur 
»  in  Archiviis  memoratae  Ecclesiae 
»  Romanae  testantur,  et  ad  ipsius 
»  Archiepiscopi  potuerunt  notitiam 
»  pervenire.  » 

Intelligitur  vero  qua  de  causa  de- 
monstrare  voluerim  haec  vere  Sil- 
vestrum II  inter  et  Stephanum  ge- 
sta fuisse.  Profecto ,  quod  animus 
non  est,  ea  omnia,  quae  Schwartzius 
affert ,  ut  Hungariae   ad    Christuia 

conversionis  laudem  Occidentali  Ec- 
clesiae  eripiat,  refellere  ,  atque  iis 
tantum  respondendum  esse  censea- 
mus,  quae  ille  contendit,  ut  littera- 
rum  a  Silvestro  scriptarum  verita- 
tem  infirmet,  ac  coronam  non  a  Ro- 
mano Pontifìce,  sed  a  Graeco  Impe- 
ratore Stephanum  accepisse  demon- 
stret.  Gravissima  enim  sunt  ad  os- 
tendendum,  Occidentalium  hominum 
opera    tantum    Ecclesiae  incremen- 


»  nas  proprias  sibi  vindicabant.  Ce- 
»  teri  vero  Reges  diadematibus  ex 
»  aureo  circulo  conflatis,  ex  quo  pin- 
»  nae  quaedam  ornamentorum,  ver- 
»  tice  tamen  aperto  ,  efflorescebant, 
»  usi  sunt.  Graecorum  praecipue  rao- 
»  rem  referunt  catenulae  aureae  octo 
»  in  ^totidem  gemmas  desinentes,  et 
»  ad  utrumque  iuxta  aures  latus  , 
»  hinc  quatuor,  illinc  quatuor  de- 
»  pendentes,  nona  insuper  in  tergum 


tumhabitum  esse,  quantum  Hungaria     »  defluente.  Maximo  autem  argumen 


tota  constituit,  singularis  illa  Ste- 
phani  erga  Latinos  voluntas,  quam 
indicavimus,  et  praeclara  illa  bene- 
ficia, quae  Occidentalibus  Sacerdoti- 
bus  contulit,  Orientalibus  semper 
silentio  praeteritis,  qui  prò  eo,  quo 
flagrabant,  amplifìcandi  ritus,  et  ho- 
nores  Gentis  suae  studio,  negligi  se, 
et  contemni  prorsus  passi  numquam 
fuissent,  si  eorum  laboribus  Hunga- 
r*  i  Christianam  Religionem  susce- 
pisset.  At  quod  ex  toto  Stephanum 
inter  et  Silvestrum  facto  nascitur 
argumentum,  est  eiusmodi ,  ut  nisi 
res  ipsa  denegetur,  invito  etiam  cui- 
quam  et  repugnanti  persuadere  de- 
beat ,  Stephanum  rem  illam  totam 
cum  Occidentalis  Ecclesiae  homini- 
bus  gessisse. 

Quid  enim  affert  Schwartzius,  ut 
efficiat  coronam,  de  qua  loquimur  , 
non  a  Romano  Pontifìce,  sed  a  Grae- 
co Imperatore  missam  ad  Hungariae 
Regem  fuisse?  Ad  ipsam  coronam 
videlicet  considerandam  provocat. 
Ex  eius  enim  diligenti  consideratione 
apparere  putat,  Graecum  opus  illam 
esse,  et  omnia  praeseferre,  quae  do- 
ceant  a  Graeco  Imperatore  acceptam, 
nihil  quod  indicet  a  Romano  Ponti- 
fìce Hungariae  Regi  concessam  fuis- 
se. Schwartzii  verbis  utar  num.  44 
ita  in  eam  rem  loquentis:  «  Coronam 
»  Graecae  esse  consuetudinis  afjìr- 
»  mare  nulli  dubitamus.  Formam 
»  namque  eius  si  spectes  ,  ex  clau- 
»  sarum,  ut  vocant,  coronarum  nu- 
»  mero  est,  quales  ante  tria  abhinc 
»  saecula  Europae  Regibus  coronae 
»  in  usu  non  fuerunt.  Soli  Impera- 
la tores  clausas  huius  generis   coro- 


»  to,  ad  Graecos  coronae  Hungariae 
»  natales  attribuendos  nobis  est  , 
»  quod  illustrissimus  comes  Petrus 
»  de  Rewa  sacri  illius  cimelii  con- 
»  servator,  quondam  Duumvir ,  qui 
»  eam  intentis  oculis  aspexit,  solli- 
»  citeque  descripsit,  praeter  Salva- 
»  toris  Mundi,  Beatissimae  Virginis 
»  Mariae,  et  SS.  Apostolorum,  Con- 
»  stantini  praeterea  Magni,  aliorum- 
»  que  praeterea  Graecorum  Impera- 
»  torum  imagines  in  ea  exstare ,  et 
»  quod  caput  est  rei,  litteris  Graecis 
»  notatas  esse  prodidit.  »  Haec  tota 
Schwartii  argumentationis  summa , 
et  ratio  est.  Nihil  dico,  quam  inepte 
Petrum  de  Rewa  in  hac  tota  argumen- 
tatione  nominet;  cum  ipse  Schwart- 
zius fateatur,  eius  viri  sententiam 
fuisse,  operis  quidem  Graeci  coronam 
esse,  sed  Roma  tamen  a  Pontifìce  Ma- 
ximo ad  S.  Stephanum  dono  missam. 
Illud  etiam  praeteribo,  nimis  incon- 
siderate Schwartzium  scripsisse,cum 
eo  ipso  loco,  quo  de  corona  Hunga- 
rica  a  Graeco  Imperatore  profecta 
disputat,  verba  Constantini  Porphy- 
rogeniti  recitat  lib.  de  administrando 
imperio  cap.  135,  ex  quibus  constat, 
per  ea  tempora,  Imperatores  Grae- 
cos, iurisiurandi  religione  prohibitos 
esse,  ne  donum  eiusmodi  facere  cui- 
quam  possent.  Illud  quaero  ab  ad- 
versario  potius ,  quomodo  certe  do- 
cere  possit,  coronam  illam  Graeci 
operis  esse.  Tota  eius  argumentandi 
ratio  est  in  Impera  torum  Graecorum 
imaginibus,  in  Graecis  litteris  ea  co- 
rona expressis,  in  vittis  denique  ex 
coronae  circulo  profluentibus  ,  per- 
inde  quasi  a  Graecis  litteris  in  ope- 

ribus  suis  exprimendis,  ab  Impera- 
toribus  pietatis  laude  praeclaris  re- 
ferendis  Romani  abhorruerint ,  aut 
vittae  non  modo  in  Orientalium,  ve- 
rum  etiam  in  Occidentalium  Impe- 
ratorum  coronis  non  reperiantur. 

Quid  vero  si  certum  omnino  sit, 
Occidentales  Reges,  et  Principes  co- 
rona superius  clausa  usos  esse,prout 
dissert.  24  ad  vitam  S.  Ludovici  Re- 
gis,  pluribus  confirmatCangius?Quae 
deinde  argumentandi  ratio  est  ex  co- 
ronae  forma  ,  certam  eius  originem 
derivare ,  cum  maxima  fuerit  non 
modo  apud  Graecos  ,  verum  etiam 
apud  Latinos  in  diadematibus  con- 
struendis  varietas?  Quid ,  deinde  si 
concedatur  etiam  tanti  sper  ad  versa- 
rio  certum  esse  coronam  illam  grae- 
cum  opus  esse?  Num  inde  sequetur 
a  Graeco  Imperatore  Hungariae  Re- 
ges illam  accepisse?  Tanta  videlicet, 
quam  nos  indicavimus  monumento- 
rum  gravissimorum  auctoritas  id  a- 
perte  denegantium,  et  Romani  Pon- 
tifìcis  munificentiae  illam  adscriben- 
tium,erit  repudianda,  quod  Schwart- 
zius  arbitretur  coronam  illam  Grae- 
co artificio  conditam  fuisse  ?  Quae 
ars  critica  id  patitur  ? 

Venio  iam  ad  illa,  quae  Schwart- 
zius  obiicit,  ut  litterarum  a  Silve- 
stro II  ad  S.  Stephanum  scriptarum 
veritatem  impugne t.  Quo  loco  ta- 
men  ea  breviter  refutabo  tantum  , 
quae  difficultatis  alicuius  re  vera  spe- 
ciemaiferunt.  Cetera  enim,quae  sunt 
leviora,  et  vix  speciem  difficultatis 
habent,  non  est  mirum,  si  prò  ser- 
vanda  brevitate  omittantur. 

Schwartzii  tota  disputationis  ra- 
tio est,  ut  Inchoferum  in  malae  fìdei 
suspicionem  adducat,  eo  quod  litte- 
ras,  quas  Inchofer  asseruerat  in  Tra- 
guriensis  Ecclesiae  tabulano  an.1550 
ab  Antonio  Verantio  repertas  fuisse, 
eas  ibi  inventas  non  esse  contendat. 
Profecto  Inchofer  in  annalibus  ad 
an.  1000  ait:  «  Antonius  Verantius 
»  Dalmata  superiori  saeculo  (id  est 
»  decimo  sexto)magnae  tum  doctri- 
»  nae,  tum  prudentiae  laude  clarusr 
»  eoque  vigiliti  plus  legationibus  ad 


»  MaximosPrincf pes  perfunctus;  apud 
»  Ferdinandum  demum*  et  Maximi- 
»  lianum  Romanorum  Imperatores 
»  ea  gratia  valens,  qua  suae  digni- 
»  tati  Strigoniensem  Archièpiscopa- 
»  tum  adderet.  Hic  enimvero  cum 
»  in  archivio  Traguriensis  Ecclesiae, 
»  cognoscendis,  colligendisque  anti- 
»  quitatum  monumentis  intenderet , 
»  has  quoque  litte^s  i  forte  >  anno 
»  saeculi  quinquagesimo(scilicetl550) 
»  offendit;  et  dignum  studii  sui  prae- 
»  mium  in  avversaria  parte»  qua  ti- 
»  tulum  memoriali»  praefixerat,  ma- 
»  nu  sua  descripsit»  » 

^Jaec,  quae  ab  Inchofero,  et  a  cete- 
ris  eruditis  viris  certissima  haben- 
tur,  quodammodo  ridicula  S3hwart- 
zio  videntur  ,  et  sibi  gravissimum 
praesto  esse  arbitratur  argumentum, 
quo  falsitatis  Inchoferum  arguat,  ac 
se  a  Silvestri  II  litteris-  facili  nego- 
tio  expediat.  «  Neque  illud  ,  inquit 
»  Schwartzius,  quod  in  Traguriensi 
»  archivio  inventum  adseritur,  ali— 
»  quo  numero  habendum  est»  La- 
»  queum  sibi  ipse  Inchofer  induit 
»  affìrmans  a  Verantio  descriptum  , 
»  non  ex  tabularlo  ablatum  esse.... 
»  E  tabulari©  autem  quoniam  abla- 
»  tum  non  est,  Dicani  diplomatis  pa- 
»  troni  eludere  nequeunt,  quam  do- 
»  ctissimus,  solertissimusque  monu- 
»  mentorum  veterum  indagator  Io- 
»  annes Lucius  non  sine  acerbo  acu- 
»  leo  Inchofero  impegit.  Ita  vero  Lu- 
»  ci us.  .  .  Compertum  mihi  ,  et  no- 
»  tissimum  est ,  illam  quam  ipse 
»  refert,  Silvestri  PP.  epistolam  an- 
»  no  1000  Stephano  duci  Hungaro- 
»  rum  scriptam,in  Archivio  Tragu- 
»  riensis  Ecclesiae  non  reperiri,  cum 
»  diligentissime  a  me  rec^nsitum  fue- 
»  rit,  neque  in  eo  ttllam  antiquiorem 
»  scripturam  anno  1185repererim.  » 

Rem  se  effecisse  Schwartzius  pu- 
tat  Lucii  verbis  ccmtra  Inchoferum 
adductis,  et  quod  Lucius  dicat  sae- 
culo ferme  post,  se  in  Traguriensi 
tabularlo  non  invenisse  litteras,  qttas 
Verantius  tanta  auctoritate  vi?  sae- 
culo ante  invenerat ,  idcirco  falso 
dici  putat  ilias  anno   1550  repertas 

fuisse.  Sed  haec  nfrnis  confìdenter  a 
Schwartzio  pronunciali  tur.  Primum 
enim  nescio,  qua  de  causa  verum 
utrumque  esse  non  possit;  et  a  Ve- 
rantio  anno  1550  illas  litteras  in 
Traguriensi  Tabularlo  repertas  esse, 
et  illas  saeculo  fere  post  a  Lucio  , 
eodem  in  tabularlo  reperiri  non  po- 
tuisse.  Quis  ignorat,  cuius  laboris  , 
cuiusque  felicitatis  sit,  monumentum 
aliquod  vetustum  in  tabulariis  repe- 
rire? Neque  constat  Lucium  eadem 
felicitate,  qua  Verantius  fuit,  in  re, 
de  qua  loquimur,  esse  debuisse. 

Neque  Adversarius  cuiquam  per- 
sila debit  umquam,  nomini  adeo  gra- 
vi *e  litteras  Silvestri  li  reperisse, 
et  exscripsisse  affirmanti  fiderai  de- 
negandam  esse,  eo  quod  tanto  post 
Lucius  illas  non  invenerit,  praeser- 
tim  cum  auferri  deinde  ex  tabulano 
ilio  potuerint,  ad  cuius  Ecclesiae  ra- 
tiones  et  dignitatem  nulla  ratione 
referebantur.  Quamquam  in  hac 
Schwartzii  animad versione  certuni 
est  nihil  esse  gravitatis  ,  qui  litte- 
rarum  Silvestri  II  veritatem  ,  ea  , 
quam  diximus  ,  Lucii  et  Inchoferi 
testimoniorum  non  consonantia  ,  in 
discrimen  adduci  posse  putat.  Sunt 
enim  eiusmodi  Silvestri  litterae,  ut 
legenti  illas ,  ac  consideranti  ultro 
demonstrent  perspicue  ab  eo  Ponti- 
lìce  prorsus  scriptas  esse. 

Praetereo  summam  ,  quae  in  iis 
apparet,  cum  ceteris  non  modo  Sil- 
vestri II  ,  verum  etiam  reliquorum 
illius  aetatis  RR.  Pontifìcum  scri- 
ptionis  sententiarumque  concordiam. 
Dicam  illud,  quod  gravissimum  est, 
liane  epistolam  cum  omnibus  huius 
rei  historiae  certissimis  monumentis 
convenire.  Itaque  ea  dicitur  Romae 
scripta  VI  Kal.  Apriles  Indictio- 
ne  XIII ,  hoc  est  anno  Millesimo. 
Iam  vero  Carthuitius  narrat  num.10, 
Legatum  ,  quo  Romam  adveniente , 
ea  epistola  scripta  est ,  a  Stephano 


ad  R.  Pontiflcem  missum  fuisse  queir- 
to  post  Patris  obitum  anno,  scilicet 
Millesimo  ,  cum  Geysam  anno  997 
obiisse  Carthuitius  ipse  retulerit. 
Praeterea  Carthuitius  ita  de  Le- 
gatone illa  loquitur,  iisque  verbis 
rem  gestam  narrat,  ut  appareat,  Car- 
thuijium  ipsum  Silvestri  litteras 
legisse. 

Deinde   scriptae   epistolae   tempus 
cum  iis  convenit,quae  Ditmarus  ait, 
illas  scilicet  exaratas  esse  Ottone  III 
Imperatore.    Convenit    tandem   cum 
Stephani  ipsius  diplomati*  litteris  , 
quibus,  licet  scriptae  sint  mense  ad 
minus  Septembri  anno  1001,  inscri- 
bitur  tamen  secundus  Stephani  Re- 
gni annus,  ratione  nunaerandi  ducta 
videlicet  a  die  25  Martii  an.   1000, 
qua  ili I    a  Silvestro  Regia  dignitas 
collata  est.  Tanta  rerum  convenien- 
tia  fìngi  certe  ab  Inchofero  non  po- 
tuit,  qui  plura  in  annalibus  liabet  , 
quae  non  in  omnibus  his  litteris  re- 
spondent.  Neque  ii,  qui  ante  Veran- 
tium,  vel  Inchoferum,  Silvestri  epi- 
stolam   habuerunt ,   eam  anno  1000 
scriptani  fuisse  de  industria  confìn- 
gere potuerunt ,   ut  cum  memoratis 
monumentis  conveniret.  Ea  enim  mo- 
numenta, ut  apposite  Stiltingus  ad- 
vertit  §.  23  num.  248,  «  non  ita  eo 
»  tempore  erant   cognita ,  magisque 
»  tunc  vigebant  errores   scriptorum 
»  illorum,  qui  Benedictum   VII   Sil- 
»  vestro  II  substituerant.  »Reliquum 
est  igitur,  ut  toties  memoratae  Sil- 
vestri   litterae ,    prorsus    Silvestro 
sint  adscribendae,  ac  tanta,  quae  in 
iis  apparet,  cum  Stephani  ipsius  ae- 
tatis monumentis  concordia,  gravis- 
simum earundem  veritatis  argumen- 
tum  constituat.   Haec   autem  omnia 
ostendunt ,   Hungaricae  Gentis  con- 
versionis    laudem  Ecclesiae  Latinae 
deberi,  et  R. Pontiflcem  Silvestrum  II 
regia  appellatione,  et  corona  S.  Ste- 
phanum  donasse. 

Obtinuit  passim  apud  Ecclesiae  Ca- 
tholieae  inimicos  ,  qui  de  rebus  ad 
eiusdem  historiam  pertinentibus  scri- 
pserunt ,  ut  saeculum  Ecclesiae  un- 
decimum  Ilìldebrandìnum  appella- 
rent.  Atque  ista  quidem  appellatio 
non  ad  Pontificis  celeberrimi  prae- 
claras  res  gestas  ,  quae  eo  saeculo 
continentur,  significandas  ,  huic  ae- 
tati  tributa  est  ;  sed  ut  invidiam 
S.  Gregorio  VII  conflarent,  qui  ante- 
quam  Pontificatum  susciperet ,  Hil- 
debrandus  appellabatur.  Eo  scilicet 
Consilio,  veluti  si  a  sanctissima  ce- 
teroquin  viro,  et  de  Ecclesia?  ac  ci- 
vili Republica  optime  merito,  infau- 
stum  aliquid,  atque  ita  miserum  fue- 
rit  gestum,  ut  ab  ea  calamitate,  no- 
men  suum  peculiare  ,  ac  proprium 
aetas  illa  derivare  debuerit.  Quis 
vero  id  non  intelligat,  quando  vi- 
deat  eiusmodi  scriptores,  Guillelmum 
ex.  gr.  Caveum  in  Historia  Eccle- 
siasticorun  Scriptorum  Lìtteraria 
eodem  modo  Hìldebrandinum  sae- 
culum undecimum  appellare ,  quo 
modo  Gnosticum,Novatianurn,Aria- 
num,  Nestorianum }  Eutychianum, 
Monotheliticum,  Pho» iianum  etc.  re- 
liqua  Ecclesiae  saecula  nominarunt? 
Perinde  quasi  res  ab  Hildebrando 
gestae,  ea  ratione  debeant,  aut  pos- 
sint  computari,  qua  factum  est,  ut 
ad  signiticandas  calanjitates,a  Gno- 
sticis,  a  Novatiano,  ab  Ario,  Nesto- 
rio,  Photio,  ceterisque  huius  generis 
hominibus  Ecclesiae  allatas,  possent 


vetera  illa  saecula  ab  eorum  nomi- 
nibus  appellari. 

Atqui  testis  temporum,  nuntia  ve- 
ritatis  historia  est.  Quare,  facta  bre- 
viter  illius  aetatis,  qua  Gregorius  VII 
vixit,  recordatione,  facile  ostenditur, 
universa  temporum  illorum  monu- 
menta, ad  ornandam,  ac  celebran- 
dam  Pontificis  memoriam  pertinere 
omnino  debere. 

Nihil  fortasse  clarius  in  historia 
continetur,  quam  luctuosum  impri- 
mis,  ac  lugendum  eo  tempore  fuisse 
Ecclesiae ,  ac  Reipublicae  statum. 
Nam  in  grave  discrimen  adducta 
erat  ea  libertas,  quae  Ecclesiae  pro- 
pria est,  cum  illa  vehementer  inve- 
stituris,  quas  Principes  saeculares  in 
Episcopis,  Abbatibus,  aliisque  Eccle- 
siae sacerdotibus  eligendis  confere- 
bant,  manifeste  violaretur.  Gravissi- 
me praeterea  vexabatur  Ecclesia  labe 
simoniaca ,  cum  ad  dignitates  sibi 
comparandas,  praesertim  ob  imposi- 
tum  onus  investituras  impetrandi  , 
omnis  simoniaca  pravitas  impune 
adhiberetur.  In  communi  deinde  mo- 
rum  depravatione,  Ecclesiasticusipse 
ordo  magnum  detrimentum  accepe- 
rat,  cum  veteris  disciplinae  sancti- 
tate  dimissa,  a  vitae  licentia  clerus 
non  abhorreret.  Eo  ipso  tempore 
evenerat,  ut  haeresis  nefaria  ,  quae 
traditam  a  Christo,  et  perpetuo  in 
Ecclesia  servatam  de  Eucharistiae 
sacramento  doctrinam  impugnaret. 
Imminebant    denique    toti    Europae 

Saraceni  ,  ac  Turcae,  atque  ii  cru- 
delitate,  et  impietate  sua  non  civili 
Reipublicae  modo,  sed  Ecclesiae  et- 
iam  perniciem  minitabantur. 

In  tantis  bisce  periculis ,  in  gra- 
vissirnis  istis  Ecclesiae  perturbatio- 
nibus,  Hildebrandus  antea,  tum  Gre- 
gorius  VII  summa  semper  virtute 
versatus  est.  Ita  vero  res  ab  eo  ge- 
sta fuit,  ut  Ecclesiae  libertas  fuerit 
asserta,  simoniaca  labes  penitus  pro- 
digata, Disciplinae  Ecclesiasticae  san- 
ctitas  antiquae  severitati  restituta , 
atque  ea  primum  iniri  coeperint  Con- 
silia, quae  ad  Europam  a  vastitate, 
et  servitute  barbarorum  liberandam 
deinde  ab  Urbano  II  absoluta  sunt. 

Haec  plurimum  Gregorio  VII  sunt 
gloriosa.  Sed  illud  etiam  pensandum 
est,  quantis  laboribus,  quibus  aeru- 
mnis  toleratis,  potuerit  Pontifex  ista 
nego  ti  a  feliciter  gerere  ;  ac  de  mo- 
rum  depravatone,  de  hominum  ara- 
bitiosorum  scelere  ,  ac  de  potestate 
adversariorum  triumphare.  Testimo- 
nium  huius  rei  perspicuum  afferunt 
litterae  a  Gregorio  scriptae;  Concilia 
toties  eius  auctoritate  celebrata;  tur- 
bulenta  Schismaticorum  audacia,  qui 
conati  sunt  Gregorium  Pontiflcatu 
spoliare,eique  alium  Pontifìcem  suf- 
fìcere;  itinera  religionis  causa  a  Gre- 
gorio suscepta;  exilium  denique ,  in 
quo,  ut  graviora  pericula  declinaret, 
aliquandiu  fuit,  et  sanctissime  mor- 
tuus  est.  Sunt  haec  certe  notiora  , 
quam  ut  necesse  sit  adductis  monu- 
mentis  illa  confìrmare.  In  his  vero 
omnibus  Pontifex  ,  fortitudinis  sin- 
gularis,  atque  eximiae  constantiae 
exemplo  tantopere  resplenduit ,  ut 
statui  iure  possit ,  aetatis ,  de  qua 
loquimur ,  historiam  ,  plenam  argu- 
mentis  esse,  quae  ad  Pontificis  me- 
moriam  magna  laudis  celebratione 
prosequendam  prorsus  pertineant. 

Neque  potestatis  suae  limites  prae- 
tergressum  esse  Gregorium  VII  af- 
fìrmari  sine  calumnia  potest.  Ille 
quidem  tamquam  legitimus  D.  Petri 
Successor,  pascendi,  regendi,  et  gu- 
bernandi  universalem  Ecclesiam  ,  a 
Domino  Nostro  Iesu   Christo   tradi- 


tam  potestatem  obtinebat.  Vidit  vero 
vir  propositi  fortissimus,  talia  esse 
Ecclesiae  tempora,  ut  nisi  summam 
animi  virtutem,ac  fìrmitatem  in  re- 
bus gerendis  adhibuisset,  tantae  ma- 
lorum  copiae  mederi  ipse  non  posT 
set.  Ideo  factum  est,  ut  in  implendo 
Apostolicae  sollicitudinis  munere  , 
remittendum  a  proposito  numquam 
esse  iudicaverit,  nisi  illa  de  medio 
sustulisset ,  quae  summum  Eccle- 
siasticae libertati ,  ac  disciplinae  , 
morumque  sanctitati  impedimentum 
afferebant.  Talem  denique  se  Ponti- 
fìcem Gregorius  VII  perpetuo  exhi- 
buit  ,  qualem  difficillima  Ecclesiae 
tempora ,  ac  pergravia  Religionis 
pericula  requirebant. 

Haec  quae  recensuimus  ,  Religio- 
nem  ipsam  intimius  respiciunt,  sed 
sunt  ea  quoque  in  Gregorii  laudibus 
ponenda,  quae  ille  prò  civilis  etiam 
Reipublicae  bono  agere  meditabatur, 
quae  tamen ,  una  simul ,  Religionis 
incolumitati  prospiciebant.  Tale  est, 
ut  cetera  omittam ,  id ,  quod  supe- 
rius  commemoravi  de  Consilio,  quod 
iniverat,  ad  expeditionem  contra  Sa- 
racenos ,  et  Turcas  comparandam. 
Exstant  eius  litterae  de  hac  re  scri- 
ptae ad  Christianos  omnes  an.  1074 
lib.  I  ep.  49,  in  quibus,  post  relatam 
imperii  Constantinopolitani  immi- 
nentem  ruinam  ,  ac  Christianorum 
magnam  cladem  factam  a  Saracenis, 
«  Scitote,  inquit,  nos  in  misericordia 
»  Dei ,  et  in  potentia  virtutis  eius 
»  confìsos,  omnibus  modis,  id  agere, 
»  atque  parare,  ut  adiutorium  chri- 
»  stiano  imperio  ,  quam  citius  Deo 
»  iuvante  faciamus.  Unde  vos  per  fì- 
»  dem,  in  qua  per  Christum  in  ado- 
»  ptionem  filiorum  Dei  uniti  estis  , 
»  obsecramus,  et  auctoritate  B.  Pe- 
ltri Apostolorum  Principis  admo- 
»  nemus,  ut  et  vos  vulnera,  et  san- 
»  guis  fratrum,  et  periculum  prae- 
»  fati  imperii  digna  compassione  , 
»  moveat  ,  et  vestra  virtute  prò 
»  christiano  nomine  ,  non  invitarli 
»  fatigationem  ad  ferenda  fratribus 
»  auxilia  subeat.  »  Tanta  vero  erat 
animi  fortitudine  Gregorius,  ut  ipse 

quoque  Constantinopolim  ad  opem 
Christianis  ferendam  proficisci  vo- 
luisse  videatur.  Ita  ex  verbis  epi- 
stolae  Gregorii  ad  Guillelmum  Bor- 
gundiae  Comitem  colligitur  in  ad- 
notatione  pag.  385  cap.  6  tom.  1  ope- 
.ris  inscripti  Histoire  du  Pape  Gre- 
goire  VII ,  et  de  son  siede  par 
/.  Voigt ,  quod  opus  Gallice  reddi- 
tum  anno  1838  ci.  Iagerius  Parisiis 
edidit,  et  valde  erudita  introductione 
atque  adnotationibus  illustravit.  In- 
quit  enim  in  ea  epistola  Gregorius: 
«  Speramus  etiam,  ut  pacatis  Nor- 
»mannis,  transeamus  Constantino- 
»  polim  in  adiutorium  Christiano- 
»  rum.  » 

Omitto,  quae  Moshemius  in  Insti- 
tutionibus  Hist.  Ecclesiasticae  sae- 
culi  XI  parte  2  cap.  2,  in  perlonga 
ei  loco  subiecta  adnotatione  conges- 
sit  testimonia,  ut  persuaderet,  Gre- 
gorium  VII  sibi  in  universa  Chri- 
stianorum  Principum  Regna  domi- 
natum  acquirere  conatum  esse.  Prae- 
tereo ,  quae  de  rebus  ab  eo  gestis  , 
durante  dissidio  Pontificem  inter  et 
Henricum  IV  Germaniae  Regem  ex- 
citato ,  deque  Henrico  ipso  Regno 
spoliato,  conquesti  sunt  toties  Gre- 
gorii inimici.  Nam  ,  quae  Baronius 
antea  in  Annalibus  ,  Ioannes  Anto- 
nius  Bianchius  Ord.  Min.  Obs.  tom.I 
lib.  2  De  Ecclesìae  potestate,  et  pò- 
Mia,  aliique  posterioribus  tempo- 
ribus de  his  rebus  scripserunt,  satis 
aperte  ab  omni  ambitionis,superbiae, 
et  dominandi  cupiditate  Pontificem 
defenderunt.  Recentiori  autem  me- 
moria fuse  ,  ac  manifeste  Pontificis 
memoriam  ,  ac  virtutem  ab  his  ac- 
cusationibus  propugnarunt,  tum  me- 
morata superius  Voigtii  historiam.,  tu 


Iagerii  ad  eam  historiam  introdu- 
ctio,  tum  denique  opus  Parisiis  an- 
no 1839  editum  a  CI.  Gosselinio  Se- 
minarli S.  Sulpicii  Moderatore,  quod 
inscribi  tur  :  Pouvòir  du  Pape  sur 
les  Souverains  au  Moyen  A  gè ,  ou 
Recherches  Historiques  sur  le  Droit 
Pubftc  de  cette  Epoque  relativement 
a  la  Déposìtion  des  Princes. 

Nos  interea  dum  de  investitura- 
rum  collatione  a  Q-regorio  VII  pro- 
hibita,de  Ecclesiastici  caelibatus  pro- 
pugnatone ab  eq  constanter  peracta, 
deque  haeresi  Berengarii  sermonem 
instituimus,propositam  nobis  deprae- 
cipuis  Historiae  Ecclesiasticae  capi- 
tibus  pertractationem  prosequemur, 
atque  eodem  tempore,  quanta  Pon- 
tifìcis  in  Ecclesiam  merita  fuerint, 
referemus. 

Ex  iis  vero  illud  etiam  inter  es- 
tera apparebit,  quam  inique,  et  in- 
sipienterPotterius  tom.5Zte  V Esprit 
de  VEglise  etc.  parte  2  lib.  II  pag.372 
in  adnotatione  eidem  paginae  subie- 
cta affirmaverit,  Gregorium  consul- 
turum  multo  melius  fuisse  aestima- 
tioni  sanctitatis  suae  apud  posteros, 
si  eo  tantum  spectasset,  ut  doctus, 
et  virtute  praeditus  monachus  esset. 
Hoc  enim  nonnisi  a  Pontificis  illius 
inimicis  et  vere  iniuste  pronuntiari 
potest.Nam  certum  estGregoriumVII 
non  modo  ob  privatas  virtutes,  qui- 
bus  praestabat,  sanctitatis  laudem 
consequutum  esse,  ac  meritum  fuisse, 
ut  inter  Sanctos  illum  Ecclesia  ve- 
neretur,  sed  etiam  rebus  prò  Reli- 
gione gestis,  et  ob  publica  Ecclesiae 
negotia,  summa  virtute,  ac  fortitu- 
dine administrata  singularem  nomi- 
nis  celebritatem ,  ac  summum  illum 
honorem  sibi  comparasse. 


CAPUT  IL 


DE   CONTROVERSIA   OB   1NVESTITURAS   EXCITATA. 


Gravissimam  saeculo  XI  pertra- 
ctatam  esse  controversiam  ,  Sedem 
Apostolicam  inter  ,  et  Germaniae 
praesertim  Principes,  quae  de  Inve- 


stituris  appellari  solet,  notìssimum 
omnibus  est.  Praecipua  referenda 
e -se  arbitror,  quae  ad  eiusdem  con- 
troversiae    historiam    pertinent.   Id 


CAPUT   II. 


enim  plurimum  confert,  ut  quale  hoc 
negotium  fuerit,  et  quantae  gravita- 
tis  esset,  intelligatur. 

Primum  breviter  est  commemo- 
randum, qua  ex  re  Investituras  con- 
ferendi  consuetudo  deducenda  sit. 
Videlicet  cum  Episcopi,  et  Abbates, 
in  Germania  praesertim,  non  modo 
praedia,  et  silvas,  sed  castella  etiam, 
et  urbes  possiderent ,  quae  imperii 
partem  constituebant,  aequum  erat, 
ut  cum  illi  in  iis  locis  dominari  in- 
cipiebant,  Imperatorem  adirent,  qui 
Imperii  caput  erat,  atque  ab  eo  do- 
minium  In  illas  regiones  impetra- 
rent.  Hoc,  quod  ab  initio  videbatur 
prorsus  aequitati  consentaneum,  ita 
deinde  immutatum  est,  ut  Ecclesiae 
valde  noxium  evaserit. 

Nam  Principes  ii  praeceperunt,  ut 
mortui  cuiusque  Episcopi,  et  Abbatis 
baculus  pastoralis,  et  annulus  ad  eos 
deferrentur.  Haec  vero  sacrae  pote- 
statis  insignia  illis  in  posterum  tra- 
debant ,  qui  Principi  magis  place- 
bant,  atque  ii  continuo  Episcopi,  et 
Abbates  creati  existimabantur.  Haec 
autem  Principum  agendi  ratio  effi- 
ciebat,  ut  sublata  Cleri,  et  Monacho- 
rum  legitima  electione,  tota  eligen- 
dorum  Abbatum,  et  Episcoporum  po- 
testas  ad  Imperatorem  delata  cense- 
retur;  ut  Episcopatus,  atque  Abba- 
tiae  turpissimo  quaesti!  vendi  quo- 
dammodo  solerent;  ut,quemadmodum 
maxime  positum  erat  in  eorum  tem- 
porum  communi  opinione,  per  sacrae 
potestatis  insignia  ,  quae  Principes 
tradebant ,  ipsa  sacra  auctoritas  a 
Principibus  tradì  existimaretur.  Haec 
curri  diu  perferri  non  possent  sine 
Ecclesiasticae  libertatis,  et  Religio- 
nis  permagno  detrimento  ,  Romani 
Pontifices  auctoritate  sua ,  impe- 
dienda ,  ac  penitus  tollenda  iudica- 
verunt. 

Huius  controversiae  hanc  originem 
iustissimam  fuisse  illorurn  temporum 
monumenta  ostendunt.  Ista  refert 
Guillelmus  Metropolita  Tyrionum  in 
Sac.  belli  historia  1.  I  e.  13,  qui  ita 
rem  narrat:  «  Inoleverat  consuetudo 
»  praesertim  in  Imperio,  quod  ,  de- 


»  fungentibus  Ecclesiarum  Praelatis, 
»  annulus,  et  virga  pastoralis  ad  Do- 
»  minum  Imperatorem  dirigebantur. 
»  Unde  postmodum  unum  quemlibet 
»  de  familiaribus,  et  capellanis  suis 
»  investiens,  ad  Ecclesiam  vacantem 
»  dirigebat,  ut  ibi  Pastoris  fungere- 
»  tur  officio,  non  exspectata  cleri  ele- 
»  ctione.  »  Gonsonat  in  vita  S.  Otho- 
nis  Bambergensis  Episcopi  Ebbo,  qui 
in  Henrici  IV  aula  vixit,  1.  I  §§.  8, 
et  9  in  actis  Sanctorum  mensis  Iulii 
tom.  1  p.  426  qui  ait:  «  Hoc  tempore 
»  Ecclesia  liberam  electionem  non 
»  habebat;  sed  cum  quilibet  Antistes 
»  viam  universae  carnis  ingressus 
»  fuisset,  mox  Capitanei  civitatis  il- 
»  lius  annulum,  et  virgam  pastora- 
»  lem  ad  palatium  transmittebant  ; 
»  sicque  Regia  auctoritas,  communi- 
»  cato  cum  aulicis  Consilio,  orbatae 
»  plebi  idoneum  constituebat  prae- 
»  sulem.  » 

Cum  res  igitur  eo  essent  adductae, 
Gregorius  VII,  «  contra  omnem  ,  ait 
»  idem  Guillelmus  Tyrius,  fieri  ho- 
»  nestatem  considerans  ,  et  iura  in 
»  eo  facto  conculcari  Ecclesiastica 
»  perpendens.  semel,  ac  tertio  eun- 
»  dem  Imperatorem  (  Henricum  ni- 
»  mirum  Germaniae  Regem  IV)  com- 
»  monuit,  ut  a  tam  detestabili  desi- 
»  steret  praesumptione,  quem  prae- 
»  ceptis  salutaribus  commonitum  , 
»  cum  revocare  non  posset,  vinculo 
»  anathematis  innodavit.  » 

Gregorii  VII  decretum  refert  Hugo 
Laviniacensis  Abbas  in  chronico  Vir- 
dunensi  tom.  1  Bibliothecae  Novae 
manuscriptorum  P.  Labbei,  quod  de- 
cretum in  secunda  Romana  Synodo 
editum  est.  «  Siquis  deinceps  Epi- 
»  scopatum ,  vel  Abbatiam  de  manu 
»  alicuius  laicae  personae  susceperit, 
»  nullatenus  inter  Episcopos,  vel  Ab- 
»  bates  habeatur;  nec  ulla  ei,  ut  Epi- 
»  scopo,  vel  Abbati  audientia  conce- 
»  datur.  Insuper  ei  gratiam  B.  Pe- 
»  tri,  et  introitum  Ecclesiae  inter- 
»  dicimus  quoad  usque  locum,  quem 
»  sub  crimine  tam  ambitionis,  quam 
»  inobedientiae,  quod  est  scelus  ido- 
»  lolatriao,  cepit,  deseruerit  ...  Item 


DE  CONTROVERSIA.  OB  INVESTITURA^  EXCITA.TA. 


»  si  quis  Imperatomi!!,  Ducum,  Mar- 
»  ehionum  ,  Comitum  investituram 
»  Episcopatus,  vel  alicuius  Ecclesiae 
»  digaitatisdare  praesumpserit,  eius- 
»  dem  sententiae  vinculo  se  adstri- 
»  ctum  sciat.  » 

Hanc  vero  sententiam  in  Synodo 
Romana  V  sub  excommunicationis 
poena  ,  et  in  Synodo  Romana  VII 
iisdem  paene  verbis,  ac  super  ab  Hu- 
gone  relatis,  confirmavit  Gregorius. 

Victor  III  in  Synodo  Beneventana 
anni  1087  investituras  condemnavit 
usus  verbis  primi  decreti  Grego- 
rii  VII,  quod  Victoris  decretum  his 
verbis  absolvitur:  «  Cum  huiusmodi 
»  igitur  Episcopis,  Abbatibus  ,  aut 
»  Clericis  reliquis  qui  communicat, 
»  vel  orat,  vel  ipsorum  audit  missas, 
»  una  excommunicationis  sententia 
»  plectitur;  quia  nec  Sacerdotes  qui- 
»  dem  recte  putari  possunt.  »  Urba- 
nus  II  tam  in  Concilio  Melphitano, 
quam  in  0.  Claromontano,  Decesso- 
rum  suorum  Gregorii ,  et  Victoris 
decreta  confirmavit. 

Tot  ista  Sedis  Apostolicae,  et  Con- 
ciliorum  decreta  Principes  minime 
flectebant.Tunc  Pontifex  Paschalis  II 
cum  Henrici  V  Imperatoris  Legatis 
convenerat,  ut  Imperator  Investitu- 
ram omnem  dimitteret  ,  Episcopi 
vero,  et  Abbates  Regalia  omnia  Im- 
peratori restituerent.  Sed  ea  con- 
ventio  ad  effectum  perducta  non  est. 
In  posterum  vero  illa  evenerunt, 
quae  in  Paschalis  II  Pontificatus  hi- 
storia  Constant,  molestiis  scilicetad- 
ductum  Pontificem,  cum  statuisset, 
ut  omnis  simoniaca  labes  tolleretur, 
et  electio  Episcoporum ,  atque  Ab- 
batum ,  a  Clero  ,  et  Monachis  legi- 
time  fìeret,  concessisse  Imperatori, 
ut. per  annulum  ,  et  baculum  inve- 
stituram conferret.  Hoc  Pontificis 
decretum,  in  quo  tamen  Ecclesiae  li- 
bertati  prospiciebatur,  magnam  at- 
tulerat  offensionem,  qua  Paschalis  II 
ipse  commotus,  inConciliis  anno  1112 
et  1116  habitis,  illud  revocavit. 

Gravissimae  turbae  ob  hauc  revo- 
cationem  sunt  excitatae.  Quare  in 
convcntu    Vormatiensi   Callistum  II 


Romanum  Pontificem  inter  et  Henri- 
cum  V  Germaniae  Regem  Imperato- 
rem,  celeberrima  edita  est  conven- 
go ,  quae  his  verbis  constati  «  Ego 
»  Henricus  Dei  gratia  Romanorum 
»  Imperator  Augustus  ,  prò  amore 
»  Dei,  et  S.  R.  Ecclesiae,  et  D.  Pa- 
»  pa#  Callisti ,  et  prò  remedio  ani- 
»  mae  meae,  dimitto  Deo,  et  Sanctis 
»  eius  Apostolis  Petro  et  Paullo,  ac 
»  S.  Catholicae  Ecclesiae  omnem  in- 
»  vesti turam  per  annulum  et  bacu- 
»  lum,  et  concedo  in  omnibus  Eccle- 
»  siis  fieri  electionem  ,  et  liberam 
»  consecrationem  :  possessiones  ,  et 
»  regalia  B.  Petri  quae  a  principio 
»  huius  discordiae  usque  ad  hodier- 
»  nam  diem  ablata  sunt,  quae  habeo, 
»  eidem  S.R.  Ecclesiae  restituo;quae 
»  autem  non  habeo,  ut  restituantur 
»  fideliter  iuvabo.  »  Haec  Imperator 
spondebat,  quae  certe  Ecclesiae  cau- 
santi, libertatem  electionum,  et  iura 
Sedis  Apostolicae  in  pristinum  resti- 
tuebant.  Pontifex  vero  in  eadem  con- 
ventione  ista  affirmabat:  «  Ego  Cal- 
»  listus  Servus  Servorum  Dei  tibi 
»  dilecto  Filio  Henrico  Dei  gratia 
»  Romanorum  Imperatori  concedo, 
»  electiones  Episcoporum  et  Abba- 
»  tum  Teutonici  Regni,  quae  ad  Re- 
»  gnum  pertinent,  in  praesentia  tua 
»  fieri  absque  simonia,  et  aliqua  vio- 
»  lentia ,  ut  si  qua  inter  partes  dis- 
»  cordia  emerserit ,  Metropolitani , 
»  et  Provincialium  Consilio,  vel  iu- 
»  dicio ,  saniori  parti  assensum  ,  et 
»  auxilium  praebeas.  Electus  autem, 
>  regalia  per  Sceptrum  a  te  recipiat, 
»  exceptis  omnibus,  quae  ad  Roma- 
»  nam  Ecclesiam  pertinere  noscun- 
»  tur,  et  quae  ex  his  iure  tibi  debet, 
»  faciat.  Ex  aliis  vero  partibus  Im- 
»  perii  consecratus,  infra  sex  menses 
»  regalia  per  sceptrum  a  te  recipiat.» 
Quae  Callistus  in  memorata  con- 
Ventione  statuii,  ea  deinde  in  Conci- 
lio etiam  I  Lateranensi  Generali  san- 
cita sunt.  Plura  alia  possent  hanc 
historiam  respicientia  referri.  Ea  ta- 
men, quae  hactenus  significavimus, 
ad  percipiendarn  controversiae  natu- 
rami satis  abunde  suffìciunt. 

CAPUT    ìli. 


Illud  tamen  omitti  non  potest, 
haec ,  quae  breviter  relata  sunt , 
aperte  demonstrare,de  Romanis  Pon- 
tificibus,  ac  praecipue  de  Callisto  II 
detraxisse  Auctores  operis  inscripti 
L'Art  de  vérifier  les  dates,  cum  in 
Henrici  V  Imperatoris  vita,  irrisoria, 
ut  ita  dicara,  ratione ,  affirmarunt, 
tantae  huius,  et  tanto  animorum  mo- 
tu  pertractatae  controversiae  hunc 
exitum  soluramodo  fuisse,  ut  Impera- 
tor  non  obtorto  superius ,  sed  recto 
penitus  baculoinvestituras  conferret, 
investituras  taraen,  quod  ad  rei  sum- 
mam  spectat,  in  posterum  etiani  fuis- 
se collatas,  et  Pontifìcem  ex  memora- 
ta conventione  nihil  boni  consequu- 
tum  esse.  Quae  enim  retulimus,  et 
quae  continentur  in  pactis  Calli- 
stum  II  inter  ac  Henricum  V  initis, 
ostendunt  non  de  baculi  forma  tan- 
tum, sed  de  Ecclesiae  libertate  de- 
fendenda,  ac  de  simonia  propulsanda, 
in  conventione  actum  fuisse.  Si  vero 
promissis  in  posterum  principes  non 
steterunt,  hoc  non  Pontifìcem  male 
negotium  gessisse,  sed  fidem  datam 
non  servatam  esse,  tantummodo  e- 
vincit. 

Non  est  denique  hic  penitus  prae- 
tereundum,  quod  Leopoldus  Rankius 
habet  in  Histoire  de  la  Papauté  pen- 
dant U  seiocieme ,  et  dix  septieme 
siede  etc.  lib.  I  cap.  I  §.  3  pag.  50 
Paris  1838.  Is  de  Gregorio  VII  lo- 
quens  affirmat ,  Pontifìcem  investi- 
turas votando  ,  totius  imperii  for- 
matti, vel,  ut  aiunt,  constitutionem 
evertere  molitum  esse.  Nam  in- 
quit ,  imperii  formam  in  tempora- 
lium,  ac  spiritualium  institutionum 


coniunctione  tunc  positam  fuisse , 
qua  coniunctione  per  investi turae 
prohibitionem  sublata,  ipsum  impe- 
rium  turbari,  atque  everti  necesse 
erat. 

Nescio  autem,  an  aliquid  hac  as- 
sertione  magis  absurdum  affirmari 
possit.  Controversia  enim  de  investi- 
turis  inter  Henricum  IV  et  Grego- 
rium  VII  excitata  est  non  ob  eam 
rationem,  qua  primitus  conferri  in- 
vestiturae  solebant,  qua  ratione  ae- 
quum  erat  con  ferri  investituras;  sed 
excitata  eo  tempore  controversia  est, 
quia  ob  investiturae  collationem,  Ec- 
clesiae libertas  violaretur,  beneficia 
venderentur,  homines  indigni  eacon- 
sequerentur,  potestas  sacra  a  lai- 
cis  principibus  tribui  existimaretur, 
Princeps  denique  nollet  meliora  inire 
Consilia ,  et  Pontifici  obtemperare 
recusaret.  Palsum  est  vero  im perii 
formam  cum  eiusmodi  investiturae 
conferendae  ratione  fuisse  necessario 
coniunctam.  Hanc  imperii  formam 
sine  libertatis  Ecclesiae  violatione, 
sine  simoniacae  pravitatis  tutela, 
sine  hominum  indignorum  ad  am- 
plissimos  Ecclesiae  gradus  promotio- 
ne  non  potuisse  consistere,  adeo  ab- 
surdum est,  ut  confutatione  id  pror- 
sus  non  indigeat.  Praeter  superius 
memoratos  scriptores  legi  possunt  de 
hac  investituras  respiciente  contro- 
versia Thomassinius  tom.  II  lib.  II  de 
disciplina  Ecclesiae  circa  beneficia, 
doctissimus  Cardinalis  Norisius  in 
historia  Investiturarum,  Christ.  Lu- 
pus in  scholiis,  et  dissert.  ad  Conc. 
tom.  6,  Natalis  Alexander  dissert.  4 
in  saec.  XI. 


caput  ni. 


DE  ROMANORUM   PONTIFICIA  AGENDI   RATIONE 
IN   CONTROVERSIA   DE   INVESTITURA. 


Cum  ea  retulerimus  ,  quae  satis 
sunt  ad  controversiae  de  Investituris 
naturam  gravitatemque  demonstran- 
dam,  rei  nunc  ipsius  ratio  requirit,  ut 
de  Romanorum  Pontificum  in  eo  ne- 


gotio  decretorum  iustitia,  sapientia- 
que  breviter  pertractemus.  Id  autem 
eo  spectabit ,  ut  ostendatur  etiam  in 
ea  re  Sedem  Apostolicam,  iure  lejjiti- 
meque  Religionis  causam  defendisse. 


DE   RR.  PONTIFIOUM   AGENDI   RATIONE    ETC. 


Itaque  contendimus  Romanos  Pon- 
tifices  Investituris  ea  ratione  colla- 
tis ,  qua  solebant  iis  temporibus  a 
Principibus  conferri,  iure,  sapien- 
terque  resti tisse.  Profecto  quae  su- 
perius  ex  huius  controversiae  histo- 
ria  retulimus,  manifeste  ostendunt, 
iure  hoc  actum  a  Romanis  Pontifi- 
cibus  fuisse.  Etenim  ad  Pontifìcem 
Maximum  pertinebat  consulere  ,  ne 
Ecclesia  detrimentum  illud  diutius 
perferret,  quod  harum  investitura- 
rum  causa  iamdiu  tolerabat. 

Nam  primo  Romani  Pontificis  pro- 
prium  erat  Ecclesiasticam  liberta- 
tem  vindicare.  Ea  vero  libertas  vio- 
labatur  omnino  in  gravissimo  nego- 
tio,  quale  erat  Episcoporum  et  Ab- 
batum  electio,  cum  illa  Principum 
saecularium  arbitratu  fìeret.  Prae- 
terea  Sedis  Apostolicae  imprimis 
erat  videre  ,  ne  diutius  Simoniaca 
labes  impune  Ecclesiam  vexaret.Con- 
suetudo  autem,  quae  obtinuerat,  ut 
saeculares  Principes,  memorata  ra- 
tione investituras  conferrent,  talis 
erat,  ut  simoniaco  prorsus  modo,Epi- 
scopatus,  Abbatiae,  et  maiora  Eecle- 
siae  beneficia  tribuerentur.  Ad  Ro- 
manum  denique  Pontifìcem  imprimis 
spectabat,  ut  prospiceret,  ne  Episco- 
pati ,  aliaque  praecipua  Ecclesiae 
munera  ,  vel  officia  ,  hominibus  ge- 
renda  committerentur,  qui  non  modo 
non  idonei  erant  ad  eiusmocìi  munia 
obeunda  ,  sed  indigni  penitus  appa- 
rebant,  qui  gradus  amplissimos,  cum 
publica  ntilitate  omnino  coniunctos 
consequerentur.  Consuetudo  vero  , 
quae  inducta  erat,  investituras  ra- 
tione iam  significata  conferendi,  talis 
erat,  ut  vel  minime  idonei,  vel  in- 
digni penitus  homines,  Episcopatus, 
Abbatias,  aliaque  officia  publica  ob- 
tinerent.  Etenim  in  investituris  con- 
ferendis,  non  quis  virtute,  doctrina, 
rerum  gerendarum  peritia  praesta- 
ret,  quaerebatur,  sed  quis  maiorem 
argenti  copiam  ad  beneficia  conse- 
quenda  protulisset.  Manifestum  est 
ergo,  Romanos  Pontifices  iure  egisse, 
cum  his  investituris  restiterunt. 

His  addendum  est,  insignia,  qui- 

bus  Principes  utebantur  in  investi- 
tura tribuenda,  talia  fuisse,  ut  ha- 
bita  ratione  communis  illorum  tem- 
porum  aestimationis,  sacra  ipsa,  et 
spiritualis  potestas  a  Principibus  con- 
ferri existimaretur.  Quis  vero  non 
intelligat,  Romanos  Pontifices,  prò 
sua,  fyuam,  gerunt  totius  Ecclesiae 
procurandae  sollicitudine ,  operam 
adhibere  debuisse  ,  ut  indecora  ,  et 
Ecclesiasticae  potestatis  originis  of- 
fensiva agendi  ratio  tolleretur? 

Haec,  quae  cursim  attigimus,  mo- 
numentis  illorum  temporum  possunt 
confirmari.  Nam  quod  pertinet  ad 
canonicas  electiones  ,  eas  reiectas 
fuisse  docent  Guillelmus  Tyrius  et 
Ebbo,idque  pluribus  aliis  coaevorum 
documentis  ostendi  posset.  Refere- 
mus  tantum  verba  S.  Anselmi  Lu- 
censis  Episcopi,  qui  ea  aetate  vive- 
bat,  quique  lib.  ì  sic  Antipapam  Gui- 
bertum  alloquitur  :  «  Vos  Ecclesiae 
»  Catholicae,quam  invasistis,  perto- 
»  tum  regnum  membra  distrahitis, 
»  et  in  servitutem  redacta  quasi  vile 
»  mancipium  in  dominium  vestrum 
»  redigitis,  et  divini  iuris  libertatem 
»  vestro  obsequio  mancipatis  dicen- 
»  tes,  omnia  Imperatoris  iuri  esse 
»  subiecta  Episcopatus  ,  Abbatias  , 
»  omnes  omnino  Dei  Ecclesias;  cum 
»  Dominus  dicat  Ecclesiam  meam, 
»  columbam  meam,  oves  meas.  » 

Ad  Simoniam  vero  quod  attinet, 
qua  labe  infectas  eiusmodi  investi- 
turas fuisse  signifìcavimus,  id  in  ter 
ceteros  ,  docet  idem  Anselmus  loco 
mox  citato.  «  Rex  tuus,  ait,  sine  in- 
»  termissione  vendit  Episcopatus,  e- 
»  dieta  proponens,  ut  nullus  habea- 
»  tur  Episcopus,  qui  a  Clero  electus, 
»  vel  a  populo  fuerit  expetitus  , 
»  nisi  praecesserit  honor  regius,  quasi 
»  ipse  sit  huius  ostii  ostiarius.  » 
Et  infra:  «In  parte  tua  quis  prae- 
»  fìcitur,  nisi  quem,  aut  gratia  ex- 
»  hausto  fenore,  vel  munus  a  manu, 
»  vel  munus  a  lingua,  vel  munus  ab 
»  obsequio  attraxerit?»  Plura  alia 
id  comprobantia  monumenta  doctis- 
simus  Oardinalis  Norisius  affert  in 
opere  superius  laur'ato  cap.  III. 

Quod  vero  per  Canonicarum  ele- 
ctionum contemptum,  et  per  sacrae 
dignitatis  insignia,  viderentur  Prin- 
cipes  sacram  ipsam  tradere  auctori- 
tatem,  animadvertit  Humbertus,  qui 
ante  controversiam  Gregorii  cum 
Henrico  scripsit,  1.  3  contra  Simo- 
niaco^ e.  6.  «  Quid  ad  laicas,  inquit, 
»  pertinet  personas,  Sacramenta  Ec- 
»  clesiastica  ,  et  Pontilìcalem ,  seu 
»  Pastoralem  gratiam  distribuere, 
»  camyros  scilicet  baculos,  et  annu- 
»  los  ,  quibus  praecipue  perfìcitur, 
»  militali,  et  innititur  tota  Episco- 
»  palis  consecratio?  Equidem  in  ca- 
»  myris  (id  estincurvis,  et  leviter  a 
»  summo  inflexis)  baculis...  designa- 
»  tur  ,  quae  eis  committitur  cura 
»  pastoralis...  Porro  annulus  signa- 
»  culum  Secretorum  caelestium  in- 
»  dicat ,  monens  praedicatores  ,  ut 
»  secretam  Dei  sapientiam  cum  Apo- 
»  stolo  designent.  Quicumque  ergo 
»  his  duobus  aliquem  initiant,  pro- 
»  culdubio  omnem  pastoralem  aucto- 
»  ritatem  hoc  praesumendo  sibi  vin- 
»  dicant.  » 

Et  apposite  quidem  de  ea  re  Mo- 
shemius  animadvertit  in  Inst.  Hist. 
Eccl.  saec.  XI  parte  2  cap.  II  in  ad- 
notatione  ad  pag.  14  de  Investituris, 
in  qua  post  allatum  Humberti  testi- 
monium  haec  subdit  :  «  Neque  stulta 
»  haec  est  ratio,  si  non  ex  nostris, 
»  sed  ex  saeculi  opinionibus  aesti- 
»  metur;  quo  quidem  baculus,  et  an- 
»  nulus  notae  rerum  sacrarum  erant, 
»  et  is  qui  has  notas  tradebat,  ipsam 
»  cum  illis  sacram  potestatem  tra- 
».dere  putabatur.  » 

Estautem  perspicuum,  haec  pror- 
sus  vere  ab  iis  Scriptoribus  fuisse 
pronuntiata.  Id  enim  confìrmat  Pon- 
tificis  Paschalis  II  factum. Nam  cum 
hic  Pontifex  reiecta  omni  simonia,  e^ 
canonicarum  electionum  reddita  li- 
bertate,  solummodo  investituras  per 
annulum,  et  baculum  concedere  vi- 
deretur  ,  gravissima  tamen  ideirco 
commota  fuit  contra  Pontificem  que- 
rela, veluti  si  causam  Ecclesiae  male 
gessisset.  At  vero  certum  est,  uni- 
versae    huius     accusationis    causam 


fuisse  tantummodo,  quod  per  sacrae 
potestatis  insignia  Principes  Laicos 
investituras  tradere  posse  is  paté- 
retur. 

Erat  ergo  illorum  temporum  opi- 
nio,  per  annuii,  et  baculi  traditio- 
nem,  sacrae  potestatis  concessionem 
designari.  Iam  vero  si  eiusmodi  opi- 
nio  ea  aetate  vigebat  in  investituris, 
quae  nulla  simoniaca  labe  erant  in- 
fectae ,  quaeque  electionum  sacra- 
rum libertatem  relinquebant  ;  per- 
spicue id  evincit,  impugnari  eas  in- 
vestituras debuisse,  quae  per  sacri 
ordinis  vestigia  conferebantur,  quae- 
que simoniaco  vitio  foedata  omnem 
clero  libertatem  in  sacris  ministris 
eligendis  auferebant. 

Concludam  huius  rei  demonstra- 
tionem  illud  etiam  animadvertendo, 
investituras  hac  ratione  collatas  sa- 
cris canonibus  contrarias  fuisse.  In 
promptu  enim  erant  Ecclesiae  anti- 
qua decreta,  quae  ista  fieri  in  sacer- 
dotiis  conferendis  vetabant.  Ea  au- 
tem  decreta  inter  ceteros  Natalis 
Alexander  refert  memoratae  disser- 
tationis  articulo  IL  Quare  Grego- 
rius  VII  lib.  5  ep.  5  aiebat:  «Anti- 
»  qua  et  nota  Sacrae  Institutionìs 
»  est  regula,  non  ab  hominibus,  sed 
»  a  Iesu  Ohristo  Deo,  et  Domino  no- 
»  stro  pienissima  suae  sapientiae  con- 
»  sideratione,  et  veritatis  definitip- 
»  ne  sancita,  ipso  dicente  Evangelio: 
»  Qui  intrat  per  ostium,  pastor  est 
»  ovium  ;  qui  autem  non  intrat  per 
»  ostium ,  sed  ascendit  aliunde ,  tur 
»  est ,  et  latro.  »  Haec  vero  omnia 
satis  abunde  demonstrant,  Romanos 
Pontifìces  iure  investituris  eiusmodi 
restitisse. 

Sunt  vero  levissima,  quae  afferri 
solent,  ut  statuatur,  Romanos  Pon- 
tifìces non  iuste,  neque  sapienter  has 
investituras  prohibuisse.  Haec  enim 
Seclis  Apostolicae  facto  obiici  solent, 
scilicet,  supremos  Principes  aliquod 
investiendi  ius  habuisse  ;  hoc  iure 
ante  Gregorium  VII  usos  illos  esse, 
annuente  ,  vel  non  improbante  Ec- 
clesia: si  in  investiturarum  collatio- 
nem  abusus  plures  irrep>erant,  istos 

tollendos,  non  vero  prorsus  investi- 
turas  auferendas  fuisse  :  Romanos 
Pontifices  praevidere  debuisse  tu- 
multus,  qui  ex  investiturarum  con- 
demnatione  excitari  debebant  ;  his 
autem  accurate  perpensis,  cum  de  re 
ad  disciplinam  Ecclesiasticam  tan- 
tum spoetante  ageretur ,  connivere 
potius,  et  tolerare  patienter,  sapien- 
tius  omnino  fuisse,  quam  acerrimum 
bellum  inter  Ecclesiasticam  et  ci- 
vilem  potestatem  commovere.  Ex  his 
Maimburgus,  aliique  in  ista  re  Sedis 
Apostolicae  ad  versarli,  putant  osten- 
ti, Romanos  Pontifices  non  iuste  ne- 
que  sapienter  investituras  reiecisse. 

Ista  tamen  facilem  habent  respon- 
sionem,  modo  prae  oculis  habeantur 
ea,  quae  superius  a  nobis  disputata 
sunt.  Concedimus  enim  ,  supremos 
Principes  habuisse  potestatem  con- 
ferendi  investituras  eorum  feudo- 
rum,  quae  Episcopis ,  et  Abbatibus 
concedebantur.  Concedimus ,  Eccle- 
siam  aliquando  ad  pacis  et  tranquil- 
litatis  conservationtm  ,  quoad  Reli- 
gionis  incoi  umitas  id  patiebatur,  non 
repugnasse  investituris.  Verum  ae- 
tate ,  de  qua  loquimur,  rerum  facies 
immutata  erat ,  et  ob  investitura- 
rum  causam  in  magnum  discrimen 
Ecclesia  adducta  fuerat.Constat  enim 
supremos  Principes,  reiectaomni  ca- 
nonica electione  ,  per  Sacrae  Pote- 
statis  insignia  beneficia  contulisse 
iis,  qui  maiori  soluto  pretio,  ea  sibi 
comparanda  curassent.  Hic,  ut  dixi- 
mus,  non  de  re  mere  ad  disciplinam 
spectante,  sed  de  re  ad  Divinam  in- 
stitutionem  pertinente  agebatur.  Igi- 
tur  etiam  spectatis  tumultibus ,  ex 
investiturarum  condemnatione  exci- 
tandis,  non  poterant  abstineri  Ro- 
mani Pontifices  ab  earundem  conde- 
mnatione. 

Plures  Gregorii  VII  Praedecesso- 
res  omnem  posuerant  operam,  ut  si- 
moniam  averterent,  et  canonicarum 
electionum  libertatem  vindicarent, 
quin  penitus  investituras  proscribe- 


rent.  Talis  fuit  Leo  IX,  qui  primo 
sui  Pontifìcatus  anno  m  Rhemensi 
Concilio  decrevit  «  ne  quis  sine  ele- 
»  ctione  cleri,  et  populi  ad  regimen 
»  Ecclesiarum  provehatur.  »  Talis 
Alexander  II,  qui  in  Concilio  Romano 
anni  1063,  cui  intererant  110  et  ara- 
pliusl3piscopi,  canonem  edidit  VI  his 
verbis  expressum:«Ut  per  laicos  nullo 
»  modo  quilibet  clericus  aut  Presby- 
»  ter  obtineat  Ecclesiam,  nec  gratis, 
»  nec  pretio,  »  exclusis  nimirum  ca- 
nonicis  electionibus.  Talis  denique 
Nicolaus  II  fuerat,  qui  Rhemensi  Ar- 
chiepiscopo Gervasio  scribebat:  «ve- 
»  strum  Regem  gloriosum  castiga , 
»  precare,  admone;»  quia  Rex  Henri- 
cus,  nempe  III,  absque  cleri,  populi- 
que  consensu  Episcopum  Matisconen- 
sem  elegerat. 

Gregorius  VII  ipse  ab  Henrico  IV 
postulaverat,  ut  Ecclesiae  canonica- 
rum  electionum  libertatem  relinque- 
ret.  In  epistola  enim,  quae  est  tertia 
libri  4,  quam  ad  universam  Germa- 
nicam  scripsit  gentem,  haec  aflìrma- 
vit:  «Adhibeantur  illi  consiliarii,qui 
»  non  sua  tantum  ,  sed  Deum  dili- 
»  gant,  et  saeculari  lucro  per  omnia 
»  Deum  praeponant.  Non  ultra  putet 
»  Ecclesiam  sibi  subiectam,  ut  ancil- 
»  lam;  sed  praelatam,  ut  dominam.» 
Cum  vero  Gregorius  videret  Henri- 
cum  IV  minime  monitis  suis  com- 
moveri,  sed  in  eadem  Ecclesiae  per- 
niciosa investituras  confe rendi  ra- 
tione  perseverare,  ad  Ecclesiae  liber- 
tatem vindicandam  coactus  prorsus 
fuit,  omnem  investituram  Ecclesia- 
sticam proscribere.  Haec  vero  cum 
ita  sint,  patet  omnino  Romanos  Pon- 
tifices ,  Gregorii  VII  etiam  aetate, 
patientiam  adhibuisse  quandiu  po- 
tuerunt  sine  Religionis  detrimento: 
ad  Ecclesiam  deinde  a  gravissimis 
malis  asserendam,  adductos  ess  e, ut 
investituras  conciemnarent  ;  et  ve- 
rum omnino  esse,  eos  in  isto  negotio 
pertractando ,    iure  ,    ac    sapienter 


egisse. 


12 


CAPUT  IV. 


DE   LEGE    CAELIBATUS   ECCLESIASTICI,    QUAM 
S.    GREGORIUS   Vii   PROPUGNAVI!1. 


Magnani  morura  depravationem  in 
ea  tempora  incubuisse  significavi- 
mus,  de  quibus  pertractationem  nunc 
agimus.  Evenerat  in  ea  temporum 
calamitate,  ut  lex  in  Ecclesia  vetu- 
stissima, saluberrima,  et  cum  Eccle- 
siastici Ordinis  dignitate  maxime-pe- 
re coniuncta,  Gaelibatum  dico,  a  Cle- 
ricis  in  maioribus  gradibus  constitu- 
tis  servandum,  lex inquamilla passim 
violaretur.  Sollicitudinem  suam  Ro- 
mani Pontifices  S.  G-regorii  VII  De- 
cessores  non  omiserant  studiose  ad- 
hibere,  ut  huic  malo  occurrerent,  et 
ad  vitam  caelibem  agendam ,  prout 
veteraEcclesiae  statuta  requirebant, 
maiorem  Clerum  adigerent.Cum  vero 
Gregorius  VII  videret,  his  decretis 
hominum  ab  officio  aberranti um  pra- 
vam  consuetudinem  non  frangi,  for- 
ti tudinem  auimi  sui  opponendam  con- 
stituit  huic  dedecori,  quo  Ecclesia- 
stici Ordinis  splendor  tantum  detri- 
mentum  patiebatur.  Quare  Conciliis 
pluries  habitis,  gravitate  plenis  lit- 
teris  saepenumero  scriptis,  adhibita 
demum  iustissima  severitate,  ad  vi- 
tae  sanctimoniam  gradu  suo  dignam 
Ecclesiasticos  revocandos  curavit,  et 
fructum  denique  laborum  suorum, 
Ecclesiasticae,  ac  civili  Reipublicae 
salutarem  tulit.  Pontifici  vero  fuit 
cum  horainibus  vitae  licentiae  as- 
suetis  acriter  dimicandum.  Ea  tamen 
erat  constantia  praeditus  Gregorius, 
qua  excitatae  contra  illum  hac  et- 
iam  de  causa  repugnantiae  invictus 
resisteret,  quoad  sibi  propositam  il- 
lorum  hominum  emendationem  con- 
sequeretur. 

Instituti  nostri  proprie  non  est 
sapientissimae  huius  legis  polemicam 
pertractationem  peragere  ,  et  eius- 
dem  sanctitatem,  convenientiam,  uti- 
.litatem  vinci icare.  Id  cloctissimi  viri 
summa  cum  laude  peregerunt,  inter 
quos  commemorabo  tantum  Franci- 


sci  Antonii  Zaccaria  Historiam  Po- 
lemìcam  caelibatus  sacri,  atque  hu- 
ius historiae  apologiam  ;  et  P.  Ioan- 
nis  Perronii  S.  I.  praeclaras  Theo- 
logiae  praelectiones  in  Tractatu  De 
Ordine  cap.  5,  quo  loco  scriptores 
etiam  erudite  recenset,  qui  de  isto 
disciplinae  Ecclesiasticae  capite  per- 
tractaverunt.  Illud  potius  attinge- 
mus,  quod  proposito  nostro  est  ma- 
gis  consentaneum,  ut  historice  tan- 
tum de  ea  re  agamus.    , 

Scilicet,  nihil  potest  in  historia 
magis  esse  manifestum,  quam  legem 
illam  a  Gregorio  VII  propugnatam 
de  caelibatu  ab  Ecclesiasticis  in  ma- 
ioribus Ordinibus  consti tutis  custo- 
diendo,  non  novam,  et  tunc  primum 
latam  legem  fuisse,  sed  talem,  ut  a 
vetustissima  quoque  aetate  ,  Eccle- 
siasticos quosque  maiores  saeculares 
respiceret.  Haec  vero  sententia,  quae 
perspicua  est,  Moshemio  non  placuit, 
qui  in  institutionibus  Historiae  Ec- 
clesiasticae saeculi  XI  parte  2  cap.  2 
§.  14  ita  de  Gregorio  loquitur  ,  ut 
eum  reprehendat ,  quod  pari  modo 
voluerit  cum  Monachis,  et  cum  ma- 
iorum  Ordinum  Ecclesiasticis  in  ea 
re  agere,  et  illos  omnes  ad  caelibem 
vitam  gerendam  cogere,  cum  antea 
ea  lex  monachos  tantum  sine  uxore 
esse  iuberet.  «  Honestissimi,  inquit, 
»  quos  inter  Mediolanenses  princi- 
»  pem  locum  tenebant,  Belgici  item, 
»  et  alii  quidam  Graecorum  tantum 
»  lege  vivere  volebant,  atque  unam 
»  uxorem,  virginem,  non  plires,  Sa- 
»  cerdotem  ante  consecratic  nem  du- 
»  cere  posse  contendebant...  Cum  hoc 
»  genere  ,  quod  ipsi  non  diffitentur 
»  Pontificum  patroni,  Gregorius,  et 
»  reliqui  Antistites  Romani,  mitius 
»  agere  debuissent,  quam  cum  illis  , 
»  qui  aut  Sacerdotibus  plenam  facul- 
»  tatemadserebant,pluressibi  uxores 
»  iungendi,  aut  concubinatui  patro- 

»  cinabantur.  Alia  porro  erat  ratio 
»  Monachorum,  quibus  coniugia  per- 
»  mitti  nullo  modo  poterant ,  alia 
»  Sacerdotum,  qui  ab  uxoribus,quas 
»  legitime,  ac  honeste  duxerant,  et 
»  liberis  divelli  nolebant.»  Eadem, 
quod  ad  rei  summam  pertinet,  Pot- 
terii  sententia  est  in  opere  toties 
citato  L'Esprit  de  VEglise  tom.  V 
parte  2  lib.  2  pag.  372  et  seqq.  Idem 
denique  in  histoire  de  la  papauté 
superius  memorata  tom.  I  lib.  1  §.  3 
pag.  52  pronuntiat  Rankius,  quo  loco 
affirmat,  propter  inductam  his  tem- 
poribus legem  caelibatus,  Pontifices 
ex  ordine  Sancti  Benedicti  effecisse, 
ut  Clerus  saecularis  in  quandam 
monasticae  familiae  speciem  immu- 
taretur. 

Quantopere  haec  sint  a  veritate 
aliena,  nulla  ratione  potest  luculen- 
tius  ostendi,  quam  adductis  certis- 
simis  ex  historia  monumentis,  quae 
evincunt  omnino,  legem  hanc  caeli- 
batus servandi  ab  Ecclesiasticis  in 
Sacris  Ordinibus  constitutis,  in  Ec- 
clesia Latina  vetustissimam  prorsus 
esse,  Gregorium  autem  VII,  et  re- 
liquos  illius  aetatis  Romanos  Pon- 
tifices, qui  huius  legis  propugnato- 
res  fuerunt,  non  de  nova  lege  con- 
denda,  et  Clero  saeculari  tum  pri- 
mum  persuadenda  laborasse,  sed  Cle- 
rum  eundem  saecularem  ad  antiquae 
legis  custodiam  revocare  studuisse. 

Facile  quidem  est  pronuntiare , 
quae  Gregorius  gessit  prò  legis  hu- 
ius custodia,  inter  conatus  referri 
oportere,  quos  Pontifex  adhibuerit, 
ut  potestatem  suam  amplificaret. 
Haec  tamen  assertio  nihil  aliud,  nisi 
apertam  calumniam  continet ,  cuna 
historica  monumenta  doceant,  de  le- 
gis huius  custodia ,  veteres  etiam 
Pontifices  sollicitos  imprimis  fuisse, 
de  quibus  eam  ,  quam  indicavimus 
accusationem  Moshemius  non  affert. 
Itaque  adducam  ex  monumentis  illis 
nonnulla ,  atque  eorum  auctoritate 
istam  Moshemii,  ceterorumque  sen- 
tentiam  refelli  facile  demonstrabo. 

Est  celeberrima  S.  Siricii  Romani 
'um  Episcopum 

Tarraconensem  anno  385  scripta  epi- 
stola, qua  Pontifex  S.  Damaso  mox 
demortuo  suffectus  litteris  respondet 
ab  Himerio  ad  Damasum  prope  eius 
vitae  finem  missis,  ut  Sedem  Apo- 
stolicam  de  nonnullis  Ecclesiasticae 
disciplinae  capitibus  consuleret.Inter 
ceter'a  Himerius  a  Pontifìce  petierat 
quid  agendum  cum  Clericis  iis  esset 
in  maioribus  ordinibus  constitutis, 
qui  a  caelibatu  servando  defecerant, 
quorum  nonnulli  ignorationem  prae- 
cepti  afferebant,  nonnulli  vero  ve- 
teris  legis  Sacerdotum  more  se  vi- 
vere posse  iactabant.  Siricius  autem 
ita  respondet,  ut  omnes  caelibatus 
lege  teneri,  sine  ulla  prorsus  dubi- 
tatione  affirmet.  Et  licet  hac  Siricii 
epistola  vetustius  monumentum  aliud 
inveniri  certo  non  possit ,  in  quo 
aperte  dicatur  universali  lege  Cle- 
ricos  maiores  ad  caelibatum  servan- 
dum  teneri,  ita  loquitur  tamen  Si- 
ricius, ut  perspicue  demonstret,  le- 
gem istam  vetustissimam  in  Ecclesia 
esse,  et  eos,  qui  a  caelibatu  defece- 
rant, gravis  criminis  reos  evasisse. 
Perlongum  est  Pontifìcis  testimo- 
nium  de  hac  re.  Quae  tamen  potis- 
simum  id  efficiunt,  quod  diximus, 
ista  sunt. 

Postquam  Pontifex  argumenta  ex 
Evangelio,  et  ex  Paulli  Apostoli  ver- 
bis  attulisset,  ut  hanc  legem  osten- 
deret  his  consentaneam  esse,  ita  pro- 
sequitur:«Quarum  sanctionum  omnes 
»Sacerdotes,  atque  Levitae  insolu- 
»  bili  lege  constringimur ,  ut  a  die 
»  ordinationis  nostrae,  sobrietati,  ac 
»  pudicitiae  corda  nostra  mancipe- 
»  mus,  et  corpora...  Et  quia  aliquanti 
»  de  quibus  loquimur  ,  ut  tua  San- 
»  ctitas  retulit,  ignoratione  lapsos  se 
»  esse  deflent,  his  hac  conditione  mi- 
»  sericordiam  dicimus  non  negan- 
»  dam,  ut  sine  ullo  honoris  augmen- 
»  to,  in  hoc,  quo  detecti  sunt,  quan- 
»  diu  vixerint,  officio  perseverent, 
»  si  tamen  postea  continentes  se  stu- 
»  duerint  exhibere.  li  vero,  qui  illi- 
»  citi  privilegii  excusatione  nitun- 
»  tur,  ut  sibi  asserant  veteri  hoc  lego 
»  concessum  ,   noverint  se  ab  omni 

»  Ecclesiastico  honore,  quo  indigne 
»  usi  sunt,  Apostolicae  Sedis  aucto- 
»  ritate  deiectos,  nec  umquam  posse 
»  veneranda  attrectare  mysteria ', 
»  quibus  se  ipsi,  dum  obscenis  cu- 
»  piditatibus  inhiant,privaverunt.Et 
»  quia  exempla  praesentia  cavere  nos 
»  praemonent  in  futurum  ;  quilibet 
»  Episcopus ,  Presbjter,  atque  Dia- 
»  conus,  quod  non  optamus,  deinceps 
»  fuerit  talis  inventus ,  iam  nunc 
»  sibi  omnem  per  nos  indulgentiae 
»  aditum  intelligat  obseratum;  quia 
»  ferro  necesse  est  excidantur  vul- 
»  nera,  quae  fomentorum  non  sense- 
»  rint  medicinam.  »  Haec,  aliaque  a 
se  praescripta  in  epistola ,  de  qua 
loquimur,  Siricius  ait,  Himerio  glo- 
riosum  esse  futurum,  si  ab  eo  Car- 
thaginiensibus ,  Boeticis,  Lusitanis, 
Gallicis  ,  et  ceteris,  quantum  ipse 
poterat,  Episcopis  communicarentur. 
In  collectione  epistolarum  Roma- 
norum  Pontificum  Petrus  Coustan- 
tius  col.  623  et  seqq.  hanc  Siricii 
epistolam  retulit,  et  adnotationibus 
eruditissimis  illustravit.  Animadver- 
tit  vero  col.  630  et  seq.  non  recte 
affirmasse  Petrum  De  Marca,  huius 
universalis  legis  initium  aSiricii  con- 
stitutione  deduci,  et  Africani  Conci- 
lii  decreto,  quod  mox  illam  excepit, 
licet  ceteroquin ,  universalis  Eccle- 
siae  consuetudine,  longe  antea,  ma- 
iores  Clerici  ad  eontinentiam  adstrin- 
gerentur.  Plura  Coustantius  in  eam 
rem  recte,  apposi teque  disputat,  ut 
concludat ,  non  posse  a  De  Marca 
cuiquam  persuaderi,  consuetudinem 
hanc,  ni-si  vel  sancita  lege,  vel  aposto- 
lica traditione  firmatam  ita  valere 
potuisse,  ut  nullum  in  Occidente  sup- 
petatexemplumEpiscoporum,Presby- 
terorum,  Diaconorum,  quibus  ab  ea 
recedere  impune  licuerit.  Adiungit 
etiam  sapienter  Coustantius ,  ipsum 
Sirici  uni  ostendere,  sibi  esse  persua- 
sum,  Clericos  illos,  qui  incontinen- 
tiae  rei  evaserant,  contra  legem  pec- 
casse. In  illos  enim  ipsos ,  quos  ex 
ignoratone  a  caelibatu  defecisse  Hi- 
merius  retulerat  ,  licet  remissius 
Pontifex  agat ,  tamen  ex  lege  agit, 


cum  poena  mulctandos  eos  esse  de- 
cernit ,  ut  in  ordine  maneant  sine 
ulto  honoris  angmento.  «  Immo  nec 
»  suo  se  iure  uti  Pontifex  significat 
»  (subdit  Coustantius),  sed  severiori 
»  poena  eos  mulctare  sibi  licuisse  , 
»  cum  non  quod  ius  exigit,  sed  quod 
»  misericordia,  et  indulgenza  suadet, 
»  ad  versus  eos  decernere  se  declarat. 
»  Quocirca  et  adversus  eos  qui  se 
»  sacerdotum ,  ac  levitarum  veteris 
»  legis  exemplo  fultos  praetexentes, 
»  parere  detrectabant,  iam  iure  suo 
»  utens,  gradibus  illos  privat.  » 

Post  recensitam  hanc  Siricii  epi- 
stolam ,  quae  manifestum  continet 
testimonium  antiquissimae  in  Latina 
Ecclesia  legis,  quae  Clericos  omn^s 
in  maioribus  gradibus  consti tutos*, 
ad  eontinentiam  servandam  cogit; 
possumus  aliud  non  minus  grave  mo- 
numentimi afferre,  quo  eadem  sen- 
tenza confirmatur.  Desumitur  illud 
ex  S.  Innocentii  I  epistola  ad  Exu- 
perium  Episcopum  Tolosanum,  quae 
anno  405  scripta  est,  et  quam  Cou- 
stantius refert  col.  789  et  seqq.  Exu- 
perius  ad  Innocentium  scripserat,  ut 
de  propositis  nonnullis  gravissimis 
quaestionibus  ,  quid  Pontifex  Maxi- 
mus  sentiret,  ipse  edoceretur.  Quae- 
sierat  inter  cetera  ab  InnocentioExu- 
perius,  qua  ratione  se  gerere  debe- 
ret  erga  eos,  qui  in  maioribus  ordi- 
nibus  constituti,  continentiae  legem 
violaverant. 

Iam  vero  Innocentius,  quae  a  Si- 
ricio  fuerant  sancita,  servanda  pe- 
nitus  esse  respondit.  «  De  his,  inquit, 
»  et  divinarum  legum  manifesta  est 
»disciplina,  et  beatae  recordationis 
»  Siricii  Episcopi  monita  evidentia 
»  commearunt ,  ut  inconti  nentes,  in 
»  officiis  talibus  positi,  omni  honore 
»  Ecclesiastico  privarentur,  nec  ad- 
»  mittantur  accedere  ad  tale  ministe- 
»  rium,  quod  sola  continentia  oportet 
»impleri....  Sed  ea  piane  dispar, 
»  et  divisa  sententia  est.  Nani  si  ad 
»  aliquos  forma  illa  Ecclesiasticae 
»  vitae  pariter,  et  disciplinae,  quae 
»  ab  Episcopo  Siricio  ad  provineias 
»  commeavit,  non  probabitur  perve- 

»  iiisse;  his  ignorationis  venia,  remit- 
»  tetur,  ita  ut  de  cetero  penitus  coe- 
»  perint  abstinere,  et  ita  gradus  suos, 
»  in  quibus  inventi  fuerint,  sic  re- 
»  tentent ,  ut  eis  non  liceat  ad  po- 
»  tiora  conscendere.  Quibus  in  bene- 
»  ficio  esse  debet,  quod  hunc  ipsum 
»locum,  quem  retinent,  non  amit- 
»  tunt.  Si  qui  autem  scisse  formam 
»  vivendi  missam  a  Sirici o  detegen- 
»  tur,  neque  statini  cupiditates  libi- 
»  dinis  abiecisse,illi  sunt  modisomni- 
»  bus  submovendi,  qui  post  admoni- 
»  tionem  cognitam  ,  praeponendam 
»  arbitrati  sunt  voluptatem.  »  His 
Innocentii  verbis  nihil  esse  clarius 
potest  ad  ostendendum  ,  persuasum 
ei  fuisse  non  minus  quam  Siricio  , 
legis  huius  clerum  omnem  superio- 
rem  respicientis  antiquitatem,  et  eos 
qui  caelibatum  violaverant,  tamquam 
gravi ssimae  legis  violatae  reos  ab  eo 
habitos  fuisse. 

F5ost  haec  adducta  vix  necesse  est 
alia  commemorare  monumenta  ex 
historia  Ecclesiastica  petita,  ut  po- 
sterioribus  temporibus,  eandem  fuis- 
se sententiam  appareat  in  Occiden- 
tali Ecclesia  receptam,  eos  ,  qui  in 
maioribus  ordinibus  sunt  constituti, 
caelibem  vitam  agere  debere.  Refert 
ea  magno  numero  in  apologia  pole- 
mica superius  citata  doctissimus  Zac- 
caria praesertim  cap.  4,5  et  6,  inter 
quae  Leonis,  et  Gregorii  Magni,  ac 
Zaccariae  Pontifìcia  adducit  testimo- 
nia, et  concilia  commemorat  sive  in 
Africa,  sive  in  Italia,  sive  in  Gallia 
pluries  habita,  in  quibus  eadern  lex, 
vetustis  iis  temporibus  continuata 
est. 

Ut  vero  ad  aetatem  Gregorii  VII 
veniamus,  haec  breviter  referemus. 
Primo  loco  potest  mentio  fieri  decreti 
de  eadem  re  a  Benedicto  Vili  editi 
in  Concilio  Romae  anno  1020  cele- 
brato ,  quod  decretum  ,  caelibatum 
Presbyterorum,  Diaconorum  et  Sub- 
diaconorum  respiciens,  deinde  a  Pon- 
tifìce ad  Henricum  II  Imperatorem 
missum,  eiusdem  etiam  Principis  au- 
ctoritate  promulgatum  est ,  qui  in 
cdicto   suo  carceris   poenam   contra 


ECCLESIASTICI,  ETC.  15 

concubinarium  quemqueClericum  mi- 
nitatus  est  ut  «  servata  Iustiniani 
»  Augusti  aequitate,  curiae  civitatis 
»  tradatur,  cuius  est  Clericus.  Iure 
»  etenim  miser  manebit  in  curia  , 
»  quem  Ecclesiae  regula  deposi  tum 
»  eiecjt  Ecclesia.  »  Omitti  praeterea 
non  possuntRhemense,Moguntinum, 
Romanum  a  Leone  IX  celebrata  Con- 
cilia, in  quibus  lex  caelibatus  ab  eo 
Pontifìce  pluries  asserta  fuit.  Idem 
de  Victore  II,  et  Stephano  IX  Pon- 
tifìcibus  dicendum  est,  qui  in  Syn- 
odis  ob  eandem  causam  habitis,  com- 
primere concubinariorum  audaciam 
graviter  conati  sunt. 

Inter  decreta  vero  contra  legis, 
de  qua  loquimur,  violatores  a  Nico- 
lao  II  Pontifìce  lata,  canon  ille  me- 
morandus  est ,  quem  is  in  Synodo 
Romae  anno  1059  celebrata  proni ul- 
gavit.  «  Ut  nullus  missam  audiat 
»  Presbyteri,  quem  scit  concubinam 
»  indubitanter  habere,  aut  subintro- 
»  ductam  mulierem.  Unde  etiam  ipsa 
»  Sancta  Synodus  hoc  capitulum  sub 
»  excommunicatione  statuit  dicens: 
»  Quicumque  Sacerdotum  ,  diacono- 
»  rum,  subdiaconorum  post  constitu- 
»  tum  beatae  memoriae  Praedecesso- 
»  ris  Nostri  SSmi  Papae  Leonis  de  ca- 
»  stitateClericorum,  concubinam  pa- 
»  lam  duxerit,  vel  ductam  non  reli- 
»  querit,  ex  parte  Omnipotentis  Dei, 
»  auctoritate  Beatorum  Apostolorum 
»  PetrietPaulli  praecipimuset  omni- 
»  no  contradicimus,  ut  missam  non 
»  cantet,  neque  Evangelium,  vel  Epi- 
»  stolam ,  aut  missam  legat  ,  neque 
»  in  Presbyterio  ad  divina  officia  , 
»  cum  iis,  qui  praefataeConstitutioni 
»  obedientes  fuerint,  maneat,  neque 
»  partem  ab  Ecclesia  suscipiat,  quo- 
»  usque  a  nobis  sententia  super  hu- 
»  iusmodi  procedat.  »  Hoc  Nicolai  II 
decretum ,  ab  Alexandro  II,  qui  il- 
li  mortuo  anno  1061  sufiectus  fue- 
rat,  in  Lateranensi  Synodo  renova- 
tum,eademque  gravitate  confirmatum 
est.  Haec  autem  omnia  satis  aperte 
demonstrant,  nihil  magis  a  veritate 
alienum  posse  pronuntiari,  quam  le- 
gem    de    caelibatu   servando ,    quae 

antea  monachos  tantummodo  cogeret, 
la  Gregorio  VII  primum  latam  ita 
fuisse  ,  ut  Olericos  etiam  Maiores 
saeculares  ad  eiusdem  observantiam 
adigeret.  Nam  ea  omnia,  quae  sunt 
aliata  monumenta,  et  tot  alia,  quae 
possent  adduci  ,  de  Clero  prorsus 
saeculari  loquuntur,  et  Clerum  hunc 
in  maioribus  gradibus  constitutum  , 
vetustissima  lege  teneri  ad  vitam 
caelibem  agendam  ,  luce  clarius  e- 
vincunt. 

Successit  'Alexandro  II  anno  1073 
Gregorius  VII.  Plurimum  ad  pristi- 
nam  vitae  sanctitatem  in  Clero  re- 
novandam  ille  laboravit.  In  diffidi- 
lima  tempora  eius  pontifìcatus  inci- 
diti magna  erat  morum  depravatio, 
et  magnus  Clericorum  numerus,  qui 
ab  officio  defecerant,  quique  tot  me- 
moratis  Pontificum,  et  Conciliorum 
decretis  minime  movebantur  ad  me- 
liorem,  efc  gradu  suo  dignam  ineun- 
dam  vitae  rationem.  Hos  coercendos 
esse  Gregorius  constituit,  non  qui- 
dem  tum  primum  lege  lata,  ut  con- 
tinentes  viverent ,  sed  omni  gravi- 
tate adhibita,  ut  vetustissima  toties 
renovata  de  ea  re  Ecclesiae  lex  ab 
iis  servaretur.  Itaque,  ut  testimonio 
utar  Lamberti  Schafnaburgensis  in 
chronico  ad  annum  1074,  Gregorius  j 
statuit  in  Concilio  Romano,  «utse- 
»  cundum  instituta  antiquorum  ca- 
»  nonum,  presbyteri  uxores  non  ha- 
»  beant;  habentes  aut  dimittant,  aut 
»  deponantur,  nec  quisquam  omnino 
»  ad  Sacerdotium  admittatur  ,  qui 
»  non  in  perpetuum  continentiam , 
»  vitamque  caelibem  proflteatur.  Hoc 
»  decreto  per  totam  Italiani  promul- 
»  gato,  crebras  epistolas  ad  Episco- 
»  pos  Galliarum  transmittebat  prae- 
»  cipiens,  ut  ipsi  quoque  in  suis  Ec- 
»  clesiis  similiter  facerent,  atque  a 
»  contubernio  Sacerdotum  feminas 
»  perpetuo  anathemate  resecarent.» 
In  hoc  quidem  Lamberti  Schafnabur- 
gensis loco ,  mentio  fit  litterarum 
a  Gregorio  ad  Episcopos  Gallicanos 
scriptarum,  ut  eos  excitaret  ad  con- 
cubinarios  coercendos.  Est  vero  au- 
ctor  Marianus  Scotus   in   chronico, 


aliique  scriptores,  et  tota  illius  tem- 
poris  historia  docet,  Gregorium,  Le- 
gatis,  litterisque  missis  in  Germa- 
niam,  omnem  auctoritatem  suam  ad- 
hibuisse,  ut  caelibatum  in  iis  etiam 
regionibus  vindicaret. 

Quid  vero  attulit  Gregorius  sive  in 
decretis  in  Conciliis  Romae  promul- 
gatis  ,  sive  in  suis  litteris  tum  ad 
ce  ter  os,  tum  praesertim  ad  Clericos, 
et  Laicos  in  Regno  Teutonicorum 
constitutos  missis  ,  sive  in  legatio- 
nibus  a  se  destinatis,  nisi  se  ex  ve- 
teri  instituto  agere  cum  caelibatum 
inculcabat,  et  poenìs  mulctandos  eos 
esse  iubebat,  qui  legem  illam  viola- 
runt?  Nonne,  ut  vetustiora  recorder 
monumenta,  Siricius  quoque  ,  Inno- 
centius ,  aliique  veteres  Pontiflces 
gravi  poenarum  severitate  usi  sunt 
in  eos,  qui  a  memoratae  legis  obser- 
vantia,  eorundem  aetate  defecerant? 
Nonne  hanc  ipsam  severitatem  adhi- 
bendo  Gregorius  de  Ecclesiasticis  ad 
bonam  frugem  revocandis  curam,  ac 
sollicitudinem  gerebat?  Id  vero  ma- 
xime sibi  Gregorium  proposuisse  de- 
monstrant  litterae  ab  eo  ob  hanc 
causam  scriptae.  Ita  profecto  habet 
eius  epistola  ad  Ottonem  Constantien- 
sem  tom.  3  Conc.  German.  pag.  185: 
«  Sed  nec  illi,  inquit,  qui  in  crimine 
»  fornicationis  iacent,  missas  cele- 
»  brare,  aut  secundum  inferiores  or- 
»  dines  ministrare  Altari  debeant. 
»  Statuimus  etiam  ,  ut  si  ipsi  con- 
»  temptores  fuerint  nostrarum ,  im- 
»  mo  Sanctórum  Patrum  constitutio- 
»  num  ,  populi  nullo  modo  illorum 
»  officia  recipiant,  ut  qui  prò  amore 
»  Dei,  et  officii  dignitate  non  corri- 
»  guntur,  verecundia  saeculi,  et  ob- 
»  iurgatione  populi  resipiscant.»Haec 
igitur  cum  ita  sint,  debemus  certo 
concludere,  nihil  magis  falsum  esse 
posse,  quam  continentiam  Ecclesia- 
sticorum  a  Gregorio  VII  propugna- 
tali!, tum  primum  lege  lata  Saecu- 
larem  Clerum  obligare  coepisse. 

Nihil  vero  video  adduci  posse , 
quod  sententiae  a  nobis  propugratae 
aliquo  modo  veritatem  in  dmium 
perducat.  Nam  minime  ostendunt  ob 

legem  tum  primum  a  Gregorio  VII 
latam  evenisse  ,  ut  tanti  excitaren- 
tur  motus,  tanta  fieret  reipublicae 
perturbatio  ab  iis,  qui  in  Ordine  Ec- 
clesiastico constituti,  nolebant  omni- 
no  caelibem  vitam  agere. 

Negari  quidem  non  potest  eo  toni-' 
pore,  quo  Gregorius  VII  pontifìcatum 
gerebat,  motus  vere  gravissimos  con- 
tra Pontificem,  atque  eos,  qui  Pon- 
tifici obtemperabant,  excitatos  esse. 
Isti  vero  tumultus  non  ob  decreta 
tantum  contra  concubinarios  lata  , 
sed  ob  adhibitam  etiam  contra  simo- 
niacos  severitatem  ,  ut  Lambertus 
Schafnaburgensis,  et  Marianus  Sco- 
tus  narrant,  commoti  sunt.  Quis  ve- 
ro ex  repugnantia  quam  simoniaci 
decretis  Pontificis  opposuerunt,  con- 
cludere iure  posset,  legem,  ad  Simo- 
ri  iam  profligandam  a  Gregorio  pro- 
mulga tam,  eo  quod  nova  esset,  cau- 
santi tumultus  fuisse  ,  cum  constet , 
ab  ipsa  Apostolorum  aetate  ad  quae- 
libet  posteriora  saecula  ,  Ecclesiam 
Catholicam  legibus  suis  simoniacae 
pravitati  restitisse?  Qua  ratione  igi- 
tur  motus  isti  a  simoniacis  excitati 
non  ostendunt  novam  contra  simo- 
niam  legem  a  Gregorio  latam  exis- 
timari  posse  ;  ita  ob  tumultus  istos 
a  concubinariis  etiam  iis  temporibus 
conflato,  sequi  nullo  modo  potest, 
id  demonstrare,  novam  legem  fuisse, 
quam  Pontifex  contra  concubinarios 
tulit. 

Neque  turbae,  de  quibus  loquimur, 
primum  commotae  sunt ,  postquam 
Gregorius  VII  Pontifìcatum  inivit. 
Habentur  ,  ut  cetera  omittam ,  in 
apologia  'polemica  caelibatus  iam  ci- 
tata, habentur,  inquam,  lib.  2  cap.  6 
perspicua  monumenta,  quae  docent, 
etiam  sub  Nicolao  II,  et  sub  Ale- 
xandro  II  Pontifice  concubinarios 
hos  motus  excitasse.  Quod  si  gravio- 
res  etiam  Gregorio  VII  Pontifice  ii 
motus  fuere,  id  non  legis  latae  no- 
vitati ,  sed  concubinariorum  potius 
iniquitati,  ac  sceleri  tribuendum  est, 
qui  Pontifici  severe  ,  ac  constanter 
concubinatum  vetanti,  et  Clerum  ad 
vitae  sanctitatem   revocare   conanti 

Tom.  il. 

vim  opponendam  esse  censuerunt, 
quemadmodum  non  in  Germania  so- 
lum,  sed  in  Italia  etiam,  et  Medio- 
^lani  praesertim  factum  est,  quando 
concubinarii,  et  simoniaci  non  modo 
aliis  iniuriis  ,  sed  armis  etiam  ,  et 
vi  illata  Pontificis  decretis  restite- 
runtv  Mediolani  ad  caedem  a  concu- 
binariis contra  caelibatus  propugna- 
tores  ventum  esse ,  tota  demonstrat 
S.  Arialdi  Diaconi  historia ,  qui  id- 
circo  interfectus  fuit;  idem  confìr- 
mat  mors  S.  Herlembaldo  illata. 

Acri  ter  vero  concubinarios  Grego- 
rio restitisse  docent,  ut  duos  tantum 
scriptores  id  affirmantes  commemo- 
rem  ,  Lambertus  Schafnaburgensis  , 
et  Marianus  Scotus.  Aperte  tamen 
illi  ostendunt,  eos  non  ob  rei  novi- 
tatem  ,  sed  quod  nollent  meliorem 
vivendi  rationem  inire  ,  Gregorio 
repugnasse.  «  Adversus  hoc  decretum 
»  (Lambertus  ait)  protinus  vehemen- 

»  ter  infremuit  tota  factio  Cleri 

»  clamitans...  malie  se  Sacerdotium, 
»  quam  coniugium  deserere.  »  Maria- 
nus Scotus  vero  ad  an.  1075  inquit: 
«  Plures  Clerici  sub  sententia  inter- 
»  dicti  Apostolici  esse  libentius  vo- 
»  luerunt  ,  quam  uxoribus  carere.  » 
Constat  vero  ex  Conciliis  a  Gregorio 
celebratis ,  ex  litteris,  et  legationi- 
bus  ab  eo  missis,  his  motibus  Pon- 
tificem om'nem  animi  fortitudinem 
obiecisse  ,  et  Episcopos  ad  decreta 
sua  implenda  vehementer  hortatum 
esse.  Quare  accidit,  ut  factiosi  viri 
acrius  repugnaverint,  facile  intelli- 
gentes  eo  rem  devenisse,  ut  sperare 
non  possent  Pontificem  decreta  sua 
esse  revocaturum. 

Satis  erit  ad  Gregorii  constantiam 
demonstrandam  in  inito  Consilio  con- 
cubinarios coercendi  duo  ista  monu- 
menta hic  referre  ,  epistolam  vide- 
licet  ad  Theoduinum  Episcopum  Leo- 
diensem,  et  litteras  ad  omnes  Cleri- 
cos,  et  Laicos  in  Regno  Teutonico- 
rum  constitutos  ex  Concilio  quinto 
Romano  anno  1078  scriptas.  In  illa 
enim  epistola  haec  Leodiensi  Episco- 
po Gregorius  significati  «  Praecipi- 
»  mus  etiam,  ut  admoneas,  et  eoer- 

»  ceas  quoscumqne  Sacri  Ordinis  mi- 
»  nistros  caste  vivere,  et  concubinas 
»  omnino  derelinquere.  Et  extermina 
»  nefas  secundum  Patrum  traditio- 
»  nem  ;  quod  temporibus  raodernis 
»  inoievit  ex  taciturnitatePastorum, 
»  ne  curri  male  operantibus  propter 
»  silentium  damneris,  et  ipsi  aeter- 
»  nae  mortis  incurrant  periculum.» 
In  litteris  autem  ad  Laicos,  et  Cle- 
ricos  Regni  Teutonici  Pontifex  ait: 
«  Nec  illi  ,  qui  in  crimine  fornica- 
»  tionis  iacent ,  missas  celebrare  , 
»  aut  secundum  inferiores  ordines 
»  ministrare  Altari  debeant.  Qua- 
»  propter  ad  omnes,  de  quorum  fide, 
»  et  devotione  <3onfìdimus,  nunc  con- 
»  vertimur,  rogantes  vos,  et  aucto- 
»  ritate  Apostolica  commonentes,  ut 
»  quidquid  Episcopi  dehinc  loquan- 
»  tur,  aut  taceant,  vos  officium  eo- 
»  rum,  quos  aut  simoniace  promotos 
»  et  ordinatos,  aut  in  crimine  forni- 
»  cationis  iacentes  cognoveritis,  nul- 
»  latenus  recipiatis.  »  Haec  quae  di- 
ximus  apertissime  demonstrant,con- 
cubinariorum  repugnantiam  nullum 
suppeditare  argumentum  posse  ,  ut 
ostendatur  a  Gregorio  VII  latam  le- 
gem  de  caelibatu  servando  novam 
eo  tempore  fuisse. 

Si  vero  argumentum  ex  iis  moti- 
bus  desumptum  non  valet  ad  legis, 
de  qua  sermonem  habuimus,  novita- 
tem  ostendendam,  cetera,  quae  Mo- 
shemius  habet  adducto  superius  loco, 
ex  conflcto  penitus  supposito  ab  eo- 
dem  affirmari  manifestum  est.  Nam 
si  universalis  a  vetustissima  aetate 
erat  Ecclesiae  lex  ,  clericos  omnes 
in  maioribus  ordinibus  constitutos 
obligans  ad  caelibem  vitam  agendam, 
quis  non  intelligit,  gratis  a  Moshe- 
mio  affirmari ,  aliam  Monaehorum  , 
aliam  Presbyterorum  saecularium 
in  ea  re  rationem  fuisse?  Quomodo 
praeterea  legitima  poterant  existi- 
mari  Presbyterorum  ,  Diaconorum  , 
Subdiaconorum  coniugia,  quae  con- 
tra  manifestam,  ac  toties  confirma- 
tam  generalem  Ecclesiae  legem  fue- 
rant  inita?  Denique  quomodo  pot- 
erant Clerici  illi  maiorum  ordinum 


in  Ecclesia  Latina  contendere  ,  sibi 
licere  secundum  Graecae  Ecclesiae 
consuetudinem  vivere,  cum  solemni- 
bus,  et  exploratis  Romanorum  Pon- 
tiflcum  constitutionibus,  et  Ecclesiae 
Latinae  Conciliorum  decretis  statu- 
tum  esset,  ac  receptum,  severiorem 
esse  debere  in  ista  re  Ecclesiae  La- 
tinae universalem  disciplinam?  Iliud 
etiam  animadverto,  in  Ecclesia  Grae- 
ca,  prout  habet  canon  sextus  Concilii 
Trullani,  praescriptum  esse  ne  Pre- 
sbyteri,  Diaconi,  Hypodiaconi,  post 
susceptos  eos  ordines  matrimonium 
contrahant.  Quis  vero  negare  posset, 
plures  ex  concubinariis  Clericis  La- 
tinis,  de  quibus  loquimur,  nefarium 
coniugium  suum  inivisse,  postquam 
maiores  ordines  accepissent?  Hoc 
tamen  ad  abundantiam,  ut  dici  solet, 
animadverto.  Clericos  enim  Latinos 
non  potuisse  contendere,  ut  sibi  li- 
ceret  contra  Ecclesiae  Latinae  uni- 
versale institutum  vivere  ,  res  ex- 
ploratissima  est. 

Piena  etiam  falsitatis  sunt ,  quae 
Potterius  de  hac  ipsa  controversia  re- 
fert  in  citato  superius  loco. Ut  reliqua 
praeteream ,  quibus  Gregorium  VII 
in  invidiam  vocare  conatur  ob  ini- 
tum  consilium  incontinentes  clericos 
coercendi,  et  ob  constantiam  adhibi- 
tam  in  toto  isto  negotio  pertractan- 
do;  duo  ista  referam,  quae  satis  os- 
tendent,  num  fìdem  aliquam  in  ha- 
rum  rerum  narratione  scriptor  ille 
mereatur. 

Itaque  t.  5  part.  2  lib.  2  in  adnota- 
tione  paginae  374  subiecta  Potterius 
ait,  opportunum  esse  animadvertere, 
Gregorium  VII  quando  decretis  suis 
prohibuit,  quominus  Laici  missae 
adessent,  quam  concubinarii  Presby- 
teri  celebrarent,  errorem  ab  Eccle- 
sia condemnatum  confirmasse,  vide- 
licet,  sacramentum  non  valere,  quod 
Minister  in  peccato  mortali  exsistens 
confecerit.  Potestne  vero  apertior  ca- 
lumnia  pronuntiari?  Penitus  num- 
quam  id  docuit  ullo  modo,  aut  affir- 
mavit  Gregorius.  Quemadmodum  au- 
tem reliquas,ita  etiam  istam  veterum 
schismaticorum  Gregorio  VII  infen- 

sorum  calumniam  renovavit  Potte- 
rius ,  cuius  calumniae  praecipuum 
auctorem  ,  doctissimus  Zaccaria  in 
apologia  polemica  caelibatus,  lib.  2 
cap.  6  pag.  329  fuisse  animadvertit 
Sigebertum  Gemblacensem  in.chro- 
nico  ad  annum  1074.  Apparet  vero 
ex  decretis  Concilii  Romani  pluries 
in  ista  causa  a  Gregorio  VII  cele- 
brati ,  atque  ex  litteris  a  Gregorio 
scriptis  ,  id  unum  mandatum  laicis 
in  ea  re  fuisse,  ne  Concubinarii  Pre- 
sbyteri,  videlicet,  missae  interessent, 
quo  fìeret,  ut  ii  dedecore  et  infamia 
excitati,  mentem  mutarent,  eia  ne- 
faria  consuetudine  desisterent.  Id 
Gregorii  ipsius  verbis  confìrmare 
possumus.  Ait  enim  in  epistolae  lo- 
co a  nobis   iam    allato  ad    Ottonem 

Constantiensem:   «  Statuimus ut 

»  populi  nullo  modo  illorum  officia 
»  recipiant:  ut  qui  prò  amore  Dei, 
»  et  officii  dignitate  non  corriguntur, 
»  verecundia  saeculi,  et  obiurgatione 
»  populi  resipiscant.  »  Ceterum  pro- 
hibitionem  hanc  non  primus  Grego- 
rius  promulgavit,  sed  in  Leonis  IX 
et  Alexandri  II  decretis  vetitum  liac 
de  causa  laicis  fuisse  ne  adessent  mis- 
sae concubinariorum,  clara  res  est. 
Alterum,  quod  ex  citato  Potterii 
libri  loco  pag.  407  et  seqq.  animad- 
vertendum  esse  arbitror ,  illud  est, 

quod  scriptor  ille  habet  de  pertra- 
ctatione  in  Concilio  Tridentino  insti- 
ti! ta  circa  servandam  legem  caeliba- 
tus Clericorum  maiorum.  Ita  rem 
narrat  Potterius  ,  veluti  si  graves 
Tridentinis  Patribus  visae  sint  ra- 
tiones  legis  huius  abrogandae  ;  et 
canoni  IX  Sess.  24  de  Matrimonio, 
in  quo  eiusdem  legis  confìrmatio  con- 
tinetur,  ita  conditus  sit  praesertim, 
quod  ista  lege  servata,  multum  iu- 
vetur  Pontificis  Romani  dominatus 
et  auctoritas. 

Est  perspicua  calumniae  istius  ini- 
quitas.  Neque  necesse  est  argumen- 
tis  adductis  persuadere  ,  nurnquam 
Tridentinos  Patres  existimasse,  gra- 
ves adesse  rationes  abrogandae  legis, 
quae  cum  Ecclesiastici  Ordinis  di- 
gnitate ,  atque  ornamento  ,  et  cum 
magna  Ecclesiae  ac  Reipublicae  uti- 
litate  coniuncta  est.  Legatur  vero 
eruditissima  historia  Concilii  Triden- 
tini a  Cardinali  Pallavicino  scripta, 
cum  aliis  in  locis,  tum  praesertim 
lib.  24  cap.  12  num.  8  et  seq.,  atque 
apparebit,  falso  prorsus  affirmari,  ad 
ilium  canonem  statuendum  ,  quid- 
quam  valuisse  Pontifìciae  potestatis 
amplificandae  studium,  sed  confìrma- 
tam  potius  legem  caelibatus  fuisse, 
quod  Ecclesiae  bonum  id  maxime  po- 
stularet. 


CAPUT    V. 

DE   HAERESIS   BERENGÀRII    CONDEMNATIONE. 


Quanta  virtute  Gregorius  VII  Ec- 
clesiae libertatem  vindicaverit ,  si- 
moniacos  compresserit,  Ecclesiastici 
Ordinis  dignitati,  et  disciplinae  pro- 
spexerit ,  satis  aperte  colligitur  ex 
iis,  quae  hactenus  a  nobis  pertracta- 
ta  sunt.  Nunc  est  illud  agendum  , 
quod  respicit  sollicitudinem  a  Pon- 
tifi.ce  adhibitam,  et  sedulam  diligen- 
tiam,  qua  usus  est,  ut  error  gravis- 
simus  ,  fìdei  catholicae  contrarius  , 
circa  doctrinam  de  SSmo  Euchari- 
stiae  sacramento  profligaretur. 

Loquimur  videlicet  de  haeresi  Be- 


rengariana,  in  qua  evertenda  cum 
alii  huius  aetatis  Romani  Pontifices, 
tum  Gregorius  VII  plurimum  labo- 
ravit.  Opportunum  est  breviter  si- 
gnificare quid  vere  haeresis  illa  con- 
tineret,  et  quae  in  eiusdem  haeresis 
historia  sunt  praecipua.  Haec  enim 
brevis  narratio  rerum,  quae  in  ilio 
negotio  pertractando  gestae  sunt , 
obvium,  et  indubitatum  suppeditabit 
argumentum  ad  ea  refellenda,  quae 
veteres,  et  recentiores  Gregorii  Pon- 
tificis adversarii ,  ad  magnam  infa- 
miae  notam  ei  inurendam,  falso,  et 

per  ealumniam  in  ista  re  obiece- 
runt. 

Itaque  anno  eirciter  1045  Beren- 
garius  quondam  Canonicns,  et  scho- 
lae  Turonensis  Praefectus,  tum  Ar- 
chidiaconus  Andegavensis,  vir  inge- 
nio subtilis,  qui  etiam  doctrinae  et 
sanctitatis  laude  commendabatur  , 
haereticam  de  Eucharistiae  sacra- 
mento sententiam  propugnare  coepit. 
Scilicet  denegare  coepit  veram,  rea- 
lem,  ac  substantialem  Corporis,  ac 
Sanguinis  Christi  praesentiam  in  Eu- 
charistia,  illam  prorsus  iactans  sen- 
tentiam, quam  Ioannes  Calvinus  in 
posterum  professus  fuit.  Hanc  vere 
Berengarii  sententiam  fuisse  vetera 
monumenta  docent,  quae  huius  facti 
historiam  continent,  ex  quorum  au- 
ctoritate  res  ista  diiudicanda  est. 
Quod  si  nonnulli  circa  verum  Beren- 
garii sensum  explicandum  dubitave- 
runt ,  ut  non  certum  putaverint  , 
num  transubstantiationem  tantum  , 
an  ipsam  potius  Corporis,  et  Sangui- 
nis Christi  praesentiam  infìciatus  sit, 
id  ambiguae  solum,  et  obscurae  lo- 
quendi  rationi  tribuendum  est,  qua 
ille  saepenumero  ad  decipiendos  ca- 
tholicos  usus  fuit.  Quod  spectat  enim 
ad  monumenta  de  re  dare  pertra- 
ctantia  ,  ex  iis  omnino  deducitur  , 
haereticam,  quam  superius  diximus 
doctrinam,  ab  eo  praedicatam  fuisse. 

Cum  haec  Berengarii  sententia  a 
doctrina  Ecclesiae  abhorreret ,  et 
contraria  esset  Scripturae  sacrae,  et 
toti  Patrum  traditioni,  non  est  mi- 
rum  Catholicos  undique  Berengario 
restitisse,  quos  inter  praestitit  Lan- 
francius  in  Italia  natus,  sed  qui  tunc 
Monasterii  Beccensis  in  Normannia 
praefecturam  gerebat,  ac  deinde  Ar- 
chiepiscopus  Cantuariensis  fuit.  Ec- 
clesiae autem  ipsius  auctoritate  Be- 
rengarii error  condemnatus  est.  Nara 
a  Leone  IX  Pontifice  Maximo  habita 
sunt  anno  1050  duo  Concilia  ,  quo- 
rum alterum  Romae,  alterum  Ver- 
cellis  celebratum  fuit,  in  quibus  Be- 
rengarius condemnatus,  et  Scoti  He- 
riganae  libri  ,  qui  eundem  errorem 
docuerant ,  qui  libri   a  Berengario 


valde  laudabantur ,  in  Vercellensi 
memorato  Concilio  combusti  fuerunt. 
Nihil  his  Berengarius  commotus  est, 
et  Leoni  IX  parere  recusavit ,  qui 
illum  Vercellensi  Synodo  adesse  ius- 
serat;  nihil  etiam  sententia  turbatus 
est  Parisiensis  Concilii  anno  eodem 
celebrati ,  neque  Regis  Prancorum 
minas  pluris  fecit,  in  cuius  indigna- 
tionem  ob  errorem,  quem  iactabat, 
inciderat. 

Alia  praeterea  ad  Berengarii  perti- 
naciam  frangendam  habita  sunt  Con- 
cilia post  Leonem  IX  vita  functum. 
Nam  anno  1055  Victor  II  Florentiae 
habendum  Concilium*  iussit,  quo  ha- 
bito  Turonis  alterum  celebratum  est, 
cui  Pontificis  Legati  praefuerunt , 
inter  quos  erat  Hildebrandus,  et  in 
quo  Berengarii  haeresis  damnata  fuit; 
quae  sententia  in  duobus  etiam  aliis 
Rotomagensibus  Conciliis  eo  ipso  1055 
anno  celebratis  lata  est. 

Nicolaus  II  quoque  in  frequentis- 
simo, quod  anno  1059  Romae  habuit 
Concilio,  et  cui  Berengarius  Ponti- 
ficis iussu  interfuit,  de  eadem  hae- 
resi  iterum  condemnanda  agi  voluit. 
Berengarius  vero  in  ea  Synodo  ita 
se  gessit,  ut  resipuisse ,  et  errorem 
detestari  visus  sit.  Nam  cum  a  Pon- 
tifice petiisset,  ut  sibi  credendi  for- 
mula praescriberetur  ,  eamque  ab 
Humberto  Silvae  Candidae  Episcopo, 
et  Romanae  Ecclesiae  Cardinali,  Pon- 
tifice iubente  scriptam,  Berengarius 
manu  sua,  ac  iuramento  fìrmasset, 
existimandi  rationem  afferebat  ad 
catholicam  fìdem  se  reversum  esse. 
Ficte  tamen  ista  gessit  in  Concilio 
Romano  Berengarius,  et  ad  simulate 
agendum  adductus  videtur,  eo  quod 
pericula,  quae  sibi  imminere  sentie- 
bat ,  vellet  declinare.  Etenim  post- 
quam  ab  Urbe  digressus  est,  formu- 
lam  iurisiurandi  religione  fìrmatam 
retractavit,  et  libellum  edidit,  quo 
Humbertum  praecipue  innnmeris  in- 
iuriis  affecit.  Conatus  est  quidem 
Alexander  II,  qui  Nicolao  successe- 
rat,  benignitatem  adhibendo,  Beren- 
garium  flectere,  atque  idcirco  litteras 
humanissimas  anno  1061  illi  scripsit, 

quibus  eum  hortatus  est,  ut  catho- 
licam  sententiam  reciperet,  et  Ec- 
clesiae  perturbandae  fìnem  impone- 
ret.  Haec  tamen  Alexandri  benigni- 
tas  nihil  a  Berengario  impetravit. 

Suffectus  deinde  fuerat  Alexandro 
Gregorius  VII  anno  1073.  Is  quemad- 
modum  erat  natura  comparatus,  ut 
secum  non  posset  simulationibus  agi, 
habendum  iussit  primum  Pictaviis 
anno  1074  mense  Ianuarii  Concilium, 
cui  eius  nomine  praefuit  Gerardus 
Cardinalis ,  et  Episcopus  Ostiensis 
Gregorii  Legatus.  Coepit  autem  de 
Berengarii  haeresi  in  eo  Concilia  de- 
liberari,  sed  statim  adeo  res  pertur- 
batae  sunt,utin  maximum  vitae  dis- 
crimen  Berengarius  adductus  fuerit. 
Quamobrem  id,  quod  in  ilio  Concilio 
actum  est ,  non  satis  ex  dignitate 
gestum  videbatur.  Berengarius  ta- 
men in  veteri  obstinatione  perseve- 
rabat.  Itaque  Gregorius  anno  1078 
aliud  Concilium  Romae  habuit  ca- 
lendis  Novembribus,  cui  Berengarius 
adfuit,  qui  novam  formulam  propo- 
suit,  ut  quid  de  Eucharistiae  Sacra- 
mento sentiret,  proflteretur.  Affir- 
mabat  autem  in  ea  formula  Beren^ 
garius:  «  Profìteor  panem  Altaris , 
»  post  consecrationem  esse  verum 
»  Corpus  Christi,  quod  natum  est  de 
»  Virgine,  quod  passum  est  in  Cruce, 
»  quod  sedet  ad  dexteram  Patris;  et 
»  vinum  Altaris,  postquam  consecra- 
»  tum  est,  eius  verum  Sanguinerà,  qui 
»  manavit  de  Cruce  Christi.  Et  sic  ore 
»  pronuncio. »Haec  vero  formula,  pro- 
ut  apparet,  ambigua,  non  est  iudicata 
sufficere,  et  ideo  causae  defìnitio  ad 
eam  Synodum  dilata  fuit,  quae  in 
quadragesima  anno  1079  Romae  cele- 
brata est.  In  ea  autem  Synodo  omnes 
fallendi  artes  a  Berengario  adhibi- 
tae  ,  sunt  declaratae ,  ac  refutatae , 
ac  deinde  palam  in  Episcoporum  con- 
ventu,  postquam  legisset,  et  subscri- 
psisset,  iuramenti  religione  fìrmavit 
formulam  a  Pontifice  propositara,  in 
qua  luculenta,  ac  perspicua  contine- 
batur  professio  praesentiae  Christi 
realis  in  Eucharistia,  et  panis  ac  vini 
in  Corpus  et  Sanguinem  Christi  con- 


versio,  seu  traasubstantiatw  mani- 
feste explicabatur. 

Cum  haec  vidisset  Gregorius,  eon- 
stituit  benignitatem  suam  ergaBe- 
rengarium  demonstrare.  Quare  illum 
valde  benevole  ab  Urbe  dimissnm  , 
litt^ris  suis  omnibus  Beato  Petro  fi- 
delibus ,  prosequutus  est.  His  vero 
litteris  ii  condemnabantur ,  qui  Be- 
rengarium  vexassent,  vel  haereticum 
appella vissent.  Rodulphum  praeterea 
Archiepiscopum  Turonensem,  atque 
Eusebium  Andegavensem  Episcopum 
rogavit  Pontifex,  ut  Fulconem  An- 
degavensem comitem  a  Berengario 
vexando  absterrerent  ,  atque  eos  in 
officio  ille  contineret,  qui  se  impri- 
mis  infensos  Berengario  ostenderant, 
et  inimice  cum  eodem  antea  ege- 
rant.  Ingratum  tamen  se  erga  Gre- 
gorium  Berengarius  exhibuit.  Nam 
reversus  in  Gallias,  fidei  datae  mi- 
nime stetit,  erroremque  suum  ite- 
rum  asseruit.  Commentario  praeter- 
ea edito  ,  subdole  ,  ac  fallaci  ter  in 
erroneum  haereticum  sensum  vete- 
rem  suum ,  illam  formulam  inter- 
pretatus  est,  quam  in  postremo  Ro- 
mano Concilio  iuraverat,  et  simul 
poenitere  se  professus  est,  quod  ea 
formula  firmata  veterem  suam  sen- 
tentiam se  dereliquisse  simulasset. 

Cum  haec  Gregorius  aceepisset , 
novum  habendwm  esse  decrevit  Con- 
cilium ,  quod  Burdigalae  anno  1080 
celebratum  est,  in  quo  Berengarius 
reddidit  fìdei  suae  rationem,  quem- 
admodum  habetur  in  chronico  mo- 
nasterii  S.  Maxentii  apud  Labbewm 
tom.  2  Bibliothecae  mss.  pag.  252, 
hoc  est  formulam  Romae  mox  sub- 
scriptam  confirmavi t,  et  memoratum 
commentarium  revocavit,  prout  ob- 
vius  videtur  esse  illorum  verborum 
chronici  sensus.  In  posterum  autem 
Berengarius  ad  errores  suos  iterum 
praedicandos  numquam  reversus  est. 
Id  enim  nerao  scriptorum  illorum 
temporum  refert,  cum  plurimi  con- 
tra  narrentBerengarium  errores  suos 
penitus  abiecisse,  et  in  insula  Co- 
smae  Turonis  proxima,  vitam  poeni- 
tentem  egisse,  usque  ad  annum  1088, 

-  quo  mortùus  est.Haec  praecipua  sunt, 
quae  Berengarianae   haeresis  histo- 
.  riam  respiciunt.  Ceterum,  ut  apparet 
.  praesertim  ex  libro  2  GuitmundiEpi- 
i  scopi  Àversani,  etS.R.E.Cardinalis  in 
opere  de  Còrporis,  et  Sanguinis  Chri- 
..  sti  veritate  in  Eucharistia,  Berenga- 
,  rii  sectatores  neque  magno  numero, 
.  neque   .ulla  auctoritate   praestantes 
fuerunt.  Discordia  quoque  inter  eos 
fuit  circa  sententiam  suam  explican- 
dam:  ,cum  vero  ab  errore  isto  gravis- 
simo sectae  suae  proprio  spargendo 
ii  non  desisterent,  haeresis  Berenga- 
riana,  Concilii  Piacentini  decreto  an- 
no 1095  sub  Urbano  II  celebrati  ite- 
.  rum  condemnata  fuit. 

Quae  hactenus  exposuimus  ,  con- 
tinent  quidem  ea,  quae  satis  sunt  ad 
.  intelligendum,  qua  de  re  proprie  in 
haeresi  Berengariana  ageretur,  et* 
quae  in  haeresis  istfus  condemnatio- 
nis  historia  praecipua  sunt.  Nihil 
.vero  ex  iis  magis perspicue  resultat, 
quam  Gregorii  VII  magnas  partes 
in  illius  haeresis  condemnatione  fuis- 
se. Hoc  autem  incredibile  prorsus 
esse  demonstrat,  cum  Berengario  in 
errore,  quem  praedicabat,  Gregorium 
convenisse ,  vel  in  eiusdem  haereti- 
cam  sententiam  illum  fuisse  procli- 
vem.  Equidem  non  miror  Berenga- 
rium  aliquando,  in  commentario  post 
Concilium  postremum  Romanum  id 
affirmavisse.  Hominem,  enim,  qui  eo 
ipso  tempore  ,  iurisiurandi  religio- 
nem  adeo  turpiter  violabat,  etiam  in 
hoc  mentitum  esse  ,  mirandi  ratio- 
nem  non  affert.  Neque  etiam  est  mi- 
rum,  Bennonem  Cardinalem  schisma- 
ticum ,  Gregorio  infensissimum  ,  in 
commentario  de  eius  vita ,  hoc  ad 
Gregorium  accusandum  calumniose 
attulisse,  aut  hanc  ipsam  calumniam 
in  pseudo-Synodo  Brixiniensi  a  tri- 
ginta  Schismaticis  Episcopis  ad  Gre- 
gorium exauctorandum  habita,  fuis- 
se pronuntiatam,  Pontifìcem  de  Sa- 
cramento Eucharistiae  non  recte  sen- 
tire, sed  Berengario  in  ea  re  favere. 
Haec  enim  ab  hominibus  iratis  pro- 
fecta  sunt,  qui  nullam  veritatis  ac 
iustitiae,  nullam  Religionis  rationem 


habebant,  sed  unum  tantummodo  mo- 
liebantur,  ut  hac  iniquitate  adhibita, 
aliquam  dissidii  sui  speciosam  cau- 
sami afferrent,  ac  praesertim  ut  ad 
Antipapam,  quem  Clementem  III  no- 
minarunt ,  eligendum  ,  se  iusta  de 
causa  adductos  esse  significarent. 

Potius  illud  mirandum  videtur, 
tanto  post  tempore,  inveniri  scripto- 
rem  aliquem  potuisse,  qui  licet  hu- 
ius  historiae  exploratam  notiti am 
haberet,  tamen  ad  detrahendum  de 
Pontifice  celeberrimo,  absurdam  hanc 
accusationem  renovaret ,  atque  ita 
referret,  Gregorium  in  erroneam  sen- 
tentiam Berengarii  de  Eucharistia 
fuisse  propensum  ,  veluti  si  gravia 
adessent  argumenta  ad  hoc  persua* 
dendum.  Talis  vero  Moshemius  fuit 
in  institutionibus  Hist.  Eccl.  sae- 
culi  XI  parte  2  cap.  3  §.  17,  et  in 
adnotatione  ad  illum  locum  spectan- 
te.  Talis  tom.  7part.  2  lib.  6  pag.  173 
Potterius,  sedulus  in  his  rebus  Mo- 
shemii  exscriptor,  licet  fateatur  hanc 
narrationem  Bennoni  praecipue  de- 
beri. 

Nolim  ego  multum  in  hac  accusa- 
tione  calumniae  piena  refellenda  im- 
morari.  Argumenta,  quae  afferuntur 
(refert  vero  ea  diligenter  omnia  Mo- 
shemius in  memorata  adnotatione), 
quoniam  sunt  omnia,  vel  Berengarii 
ipsius,  vel  Bennonis  Cardinalis ,  vel 
Brixiniensis  Pseudo-Concilii  Episco- 
porum  narrationi  tribuenda,  et  cum 
certissima  vitae,  ac  rerum  a  Grego- 
rio VII  gestarum  historia  pugnant, 
sunt  penitus  contemnenda.  Quid  enim 
valet  homihum  prò  se  testimonium 
dicentium,  et  adversarium  vituperare 
conantium  testimonium?  Praesertim 
cum  homines  istos  fallendo  assuetos 
fuisse  constet,  Pontifex  vero,  contra 
quem  hanc  accusationem  iactarunt, 
innocentissimum,integerrimum,fìdei 
catholicae  manifestum  propugnato- 
rem  fuisse  explorata  ressit.  Quid  vero 
opus  est  alio  argumento  uti  ad  demon- 
strandum,  Pontifìcem  numquam  Be- 
rengario in  sententia  de  Eucharistia 
assensum  esse,  quam  illo,quod  ex  hae- 
resis ipsius  Berengarianae  historia 

depromitur?Niliil  autem  historia  ili  a 
luculentius  continet ,  quam  Grego- 
rium,  antequam  Pontifex  Maximus 
eligeretur,  ac  deinde,  cum  Ecclesiae 
universae  praeesset,  auctoritate,  con- 
stantia, sapientiaque  sua,  semper  Be- 
rengarii  errorem  impugnandum  cu- 
rasse ,  ac  tandem  id  consequutum 
esse,  quod  sibi  in  eo  negotio  geren- 
do proposuerat. 

Adducam  tantummodo  ex  Concilii 
anno  1079  actis  nonnulla,  quae  luce 
clarius  persuadebunt,  hancaccusatio- 
nem,  quae  a  Moshemio ,  ac  Potterio 
ren ovata  est,  tribui  dumtaxat  posse 
studio  ,  atque  animi  proposito  ,  de 
Pontifice,  quacumque  ratione  posset, 
omnino  cletrahendi.  Itaque  ex  illius 
Concilii  historia  constat ,  Berenga- 
rium,  ut  veniam  a  Gregorio  VII  er- 
rati sui ,  ac  simulationis  ,  et  perfi- 
diae  consequeretur,formulam  iurare 
ac  subscribere  debuisse ,  qua  nulla 
magis  perspicua,  aut  gravior  ad  Ca- 
tholicae  Ecclesiae  doctrinam  de  Eu- 
charistia  exponendam  excogitari  pot- 
est. 

Hac  enim  ratione  ea  formula  dige- 
sta est:  «  Denique  Berengarius  hu- 
»  ius  erroris  magister,  post  longo 
»  tempore  dogmatizatam  impietatem, 
»  errasse  se  coram  Concilio  frequen- 
»  ti  confessus,  veniamque  postulans, 
»  et  orans ,  ex  Apostolica  clementia 
»  meruit,  iuravitque  sicut  in  conse- 
»  quentibus  continetur ....  Ego  Be- 
»  rengarius  corde  credo,  et  confiteor, 
»  panem  et  vinum,  quae  ponuntur  in 
»  Altari,  per  mysterium  sacrae  ora- 
»  tionis,et  verba  Nostri  Redemptoris, 
»  substantialiter  converti  in  veram, 
»  et  propriam,  et  vivifìcatricem  Car- 
»  nem ,  et  Sanguinem  Iesu  Christi 
»  Domini  Nostri  ,  et  post  consecra- 
»  tionem  esse  verum  Christi  Corpus, 


»  quod  natum  est  de  Virgine,  et  quod 
»  prò  salute  mundi  oblatum ,  in  Cru- 
»  ce  pependit,  et  quod  sedet  ad  dex- 
»  teram  Patris  :  et  verum  Sangui- 
»  nem  Christi,  qui  de  eius  latere  ef- 
»  fusus  est,  non  tantum  per  signum, 
»  et  virtutem  sacramenti,  sed  in  pro- 
»  prietate  naturae,  et  ventate  sub- 
»  stantiae,  sicut  in  hoc  brevi  conti- 
»  netur,  et  ego  legi,  et  vos  intelli- 
»  gitis.  Sic  credo  ,  nec  contra  hanc 
»  fidem  ulterius  docebo.  Sic  me  Deus 
»  adiuvet,  et  haec  sancta  Dei  Evan- 
»  geli  a.  »  Certe  ista  formula,  proban- 
te ac  iubente  Gregorio  VII,  subscri- 
benda  proposita  est  Berengario.  Hanc 
autem  formulam,  Catholicam  ipsam 
doctrinam  continere,  quam  de  Tran- 
substantiatione,  ac  praesentia  Cor- 
poris,  et  Sanguinis  Christi  vera,  rea- 
li, ac  substantiali  Tridentinum  Con- 
cilium  tradidit,  perspicuum  est.  Haec 
ergo  formula  satis  est  ad  veteres, 
ac  recentiores  Gregorii  inimicos  in 
ista  re  calumniae  revincendos. 

Concludam  vero  istam  pertracta- 
tionem,  ea  quoque  referendo,  quae 
deinde  Pontifìcem  iussisse,  Concilii 
memorati  historia  narrat.  «  Tunc  , 
»  videlicet ,  Dominus  Papa  praecepit 
»  Berengario  ex  auctoritate  Dei  o- 
»  mnipotentis,  et  Sanctorum  Aposto- 
»  lorum  Petri  et  Paulli,  ut  de  Cor- 
»  pore  et  Sanguine  Domini  numquam 
»  ulterius  cum  aliquo  disputare,  vel 
»  aliquem  docere  praesumeret,  exce- 
»  pta  causa  reducendi  ad  fidem  hanc 
»  eos,  qui  per  eius  doctrinam  ab  ea 
»  recesserant.  »  Haec  vero  nisi  de- 
monstrent  ,  Pontifìcem  Gregorium 
perpetuo  ab  errore,  quem  Berenga- 
rius attulerat,  ac  docuerat ,  abhor- 
ruisse,  nihil  puto  posse  ex  luculen- 
tissimis  testimoniis  umquam  demon- 
strari. 

CAPUT  VI. 


DE   BELLORCJM   SACRORUM  AD   RECUPERANDAM  PALAESTINAM 
SUSCEPTORUM  IUSTITIA. 


Inter  celebriora  aetatis  ,  de   qua 
loquimur,  facta  numerari  certe  illud 
debet ,  quod   sacrae   expeditionis  ad 
recuperandam  Palaestinam  susceptae 
nomine  intelligitur.  Illud  enim  quod 
saeculo  decimo  exeunte  Silvester  II 
fuerat  conatus,  et  ad  quod  exsequen- 
dum  Gregorius  VII,  prout  superius 
vidimus,  ita  se  converterat,  ut  vere 
tunc  iniri  coeperint  Consilia  de  bello 
contra  barbaros  Palaestinam  occupan- 
tes  gerendo  ,  id  exeunte   hoc  saecu- 
lo XI,  ab  Urbano  II  Pont.  Max.  ad 
exitum  perductum  est. 

Fuit  Urbano  II  incitamento  ad  hoc 
opus  perfìciendum  Petrus  Ambianen- 
sis  professione  Eremita ,  qui  magna 
sanctitatis  laude  praestabat.  Hic  cum 
in  Palaestinam  Religionis  causa  ve- 
nisset,  vidit  quantis  aerumnis  et  ca- 
lamitatibus  Mohammedanorum  cru- 
delitate  obruerentur  Christiani  Pa- 
laestinam incolentes,  et  quantas  in- 

ìurias  Mohammedani  tumChristianis, 
qui  Hierosolymitanam  peregrinatio- 
nem  suscipiebant,  tum  locis  Palaesti- 
nae  sacris  inferrent.  Ea  re  commo- 
tus  in  Europam  rediens  ad  Urbanum 
se  contulit ,  eique  persuasit ,  nulla 
alia  ratione  fìnem  tantis  malis  im- 
poni posse ,  quam  suscepta  ab  Occi- 
dentalibus    Principibus    Christianis 
expeditione    adversus   Mohammeda- 
nos,  qui  in  Palaestina ,  iìnitimisque 
regionibus  dominabantur.  Urbanus 
Consilio  probato  ,  Petrum  in  varias 
Europae  provinciasmisit,  ut  populos, 
eosque,  qui  rerum   potiebantur,  ad 
eam    expeditionem    hortaretur.  Eo 
munere  Petrus  feliciter  perfunctus, 
omnes  incendit  cupiditate  Palaesti- 
nae  de  infìdelium   manibus  liberan- 
dae. 

Haec  cum  ita  essent,  Urbanus  Con- 
cihum  primum  habuit  Placentiae 
anno  1095,  cui  interfuerunt  Alexii 
Comneni  Graeci  Imperatoris  legati, 


I  opem  petentes  adversus  Turcas  ex- 
I  tremum  exitium  Imperio  Constanti- 
nopohtano  minitantes  ,  tum  'Claro- 
montii  in  Gallia.  Atque  in  hoc  al- 
tero frequentissimo  Concilio,  Urba- 
nus oratione  habita,  promissaque  iis, 
qui  arma  sumerent, remissione  omnis 
canonicae  poenae,  quam  quisque  prò 
suis  criminibus  pendere  deberet;  ma- 
gnani hominum  multitudinem ,'plu- 
resque  Principes  adduxit,  ut  bellum 
adversus  Turcas  decernerent,  seque 
promptos  paratosque  expeditioni  de- 
clararent.  Qui  inter  hos  milites  no- 
men  profìtebantur,  Cruciati;  expedi- 
tio  veroipsa  ab  iis  suscepta,  Cru- 
ciata est  appellata.  Huius  appella- 
tionis  ea  praecipue   ratio  est,  quod 
Crucem,  ex  alba,  rubra,  et  viridi  la- 
na dextero  numero  affixam,  et  sole- 
mni  ritu  consecratam  ii  gererent. 

Non    est    quidem    narra  tio    insti- 
tuenda  de  iis,  qui  Petrum  Eremitani, 
vel    alios    huius    generis  imperitos 
duces  sequuti  sunt.    Nam  haec  pri- 
mae  huius  generis  expeditionis  pro- 
pria calamitas  fuit,  ut  plura  homi- 
num   millia   miserrime    interirent 
quod  ducibus  rei  militaris  imperitis 
confìderent,  et  quidquid   sibi  licere 
existimantes  ,   neque   se  in  formam 
ìusti  exercitus  componerent ,  neque 
eorum   populorum   insidias  declina- 
rent,  quorum  regiones  peragrabant. 
Potius  sunt  commemorandi  illi,  qui 
Duces  habebant  illustri   loco  natos, 
et  rei  militaris  peritos.  Hi  diversis 
itineribus    Constantinopolim   conve- 
nerunt,  et  iubente  Godofrido  Buglio- 
naeo  inferioris   Lotharingiae  Duce, 
apud  quem  summa  belli  erat,  Galli- 
politano  freto  transiecto,  ÌNicaenam 
Bithjniae  urbem  principem  anno  1097 
expugnarunt.  Inde  per  Asiani  Mino- 
rem    in    Syriam   proiìciscentes    an- 
no   1098    Antiochiam     receperunt , 
quam   cum   tractu    suo   Boharaundo 

Àpuliae  Duci  possidendam  tradide- 
runt:  £um  Eclessam  occuparunt,  cu- 
ius  Dominum  Balduinum  Godofridi 
fratrem  germanum  crearunt,  et  tan- 
dem anno  1099  urbem  Hierosolymam 
in  ditionem  suam  redegerunt,  qua 
in  urbe  novi  regni  Hierosolymitani 
sedem  collocarunt ,  et  Godofridum 
Regem  constituerunt. 

Haec,  quae  brevi  retulimus,  rerum 
in  prima  sacra  expeditione  gestarum 
veluti  summam  continent.  Nunc  hu- 
ius belli,  quod  reliquorum,  quae  dein- 
de gesta  sunt ,  veluti  exemplar  et 
ratio  fuit ,  suscipienda.  breviter  de- 
l'ensio  est.  Etenim  iam  a  saeculo  Ec- 
clesiae  XI  et  XII  Cathari,  si  ve  Al- 
bingenses,  et  Waldenses  negare  coe- 
perant  haec  bella  iusta  esse.  Hos 
conatus  renovarunt  in  posterum  a- 
crius  Protestantes,  quorum  multi  de 
sacris  expeditionibus  obloquuti  sunt, 
et  eas  iniustas  fuisse  afllrmaverunt , 
vel  de  earundem  iustitia  grave  du- 
bium  esse  contenderunt.  De  his  et- 
iam  sacris  expeditionibus  conquesti 
sunt  nostrae  aetatis  increduli,  et  Ro- 
manos  Pontifices ,  quorum  opera  et 
suasionibus  susceptae  fuerunt,  vehe- 
menter  sunt  insectati,  perinde  quasi 
iniusti  belli  suasores  debeant  existi- 
mari.  De  his  sacris  expeditionibus 
etiam  alii  scriptores  non  benevole 
loquuti  sunt. 

Veruni  non  id  tantum  expeditio- 
nibus his  sacris  exprobratum  est, quod 
iniustac  fuerint,  sed  etiam  quod  in- 
numeras  calamitates  universae  Euro- 
pae  et  ipsi  Ecclesiae  attulerint.  La- 
mentantur  vero  haec  malatum  eorum 
plerique,  quos  hactenus  indicavimus, 
tum  praesertim  ad  Europae  mala  quod 
attinet,  ii  qui  de  ratione  gubernandae 
Reipublicae,  deque  commercio,  recen- 
ti tempore  scripserunt;  quod  vero  ad 
Ecclesiae  mala  spectat ,  ii  de  istis 
bellis  conquesti  sunt,  qui  veteris  se- 
veri tatis  in  Ecclesiae  disciplina  ama- 
tores ,  et  restitutores  videri  volunt. 
Non  est  necesse  eos  omnes  nomina- 
tim  appellare,  qui,  vel  de  Cruciata- 
rum  iniustitia  sunt  obloquuti,  vel  de 
malis  ex  iisdem  rcdundantibus  haec 


scripserunt.  Recensebimus  tantum 
inter  earum  inimicos  et  insectato- 
res ,  Centuriatores  Magdeburgenses, 
Ioannem  Franciscum  Budaeum,  Ioan- 
nem  Laurentium  Moshemium  ,  Clau- 
dium  Fleuryum,  auctorem  libri  Quid 
est  Pjfipa?  scriptores  veteris  Ency- 
clopediae  Parisiensis  ,  et  praecipue 
acerbissimum  Christianae  Religionis 
hostem  Voltairium.  Itaque  ad  hos 
refellendos  primum  de  sacrarum  ex- 
peditionum  iustitia  ,  tum  de  malis, 
quae  ab  iis  profecta  esse  dicuntur, 
pertractationem  instituemus. 

Id  ut  faciamus  ,  opportunum  est 
antea  recolere  causas,  quibus  addu- 
ctus  Urbanus  II  primam  contra  Mo- 
hammedanos  expeditionem  suasit , 
Principes  vero  Christiani  suscepe- 
runt.  Inter  eas  certe  illa  fuit  impri- 
mis  gravis,  quod  Alexius  Comnenus 
Graecus  Imperator  illos  oravit ,  et 
rogavit,  ut  sibi  opem  ferrent.  Immi- 
nebant  enim  eius  cervicibus  Moham- 
medani ,  qui  imperio  iam  labefacta- 
to  ,  ac  propemodum  everso  ,  extre- 
mum  exitium  minabantur,  et  aftere- 
bant.  Ea  causa  fuit  cur  in  has  an- 
gustias  coniectus,  piane  sentiens  pa- 
rem  se  non  esse  hostium  conatibus 
repellendis,  ad  Pon tificelo  Urbanum 
et  occidentales  Principes  coniuge rit, 
scriptisque  litteris,  et  missis  ad  Pìa- 
centinum  Concilium  legatis,  eos  pre- 
catus  sit,  ut  imperii  iam  corruentis 
ruinas,  copiis,  ac  virtute  sua  fulci- 
rent.  Urbanus  II  et  Principes  Chri- 
stiani turpe  esse  iudicantes,  ut  Chri- 
stiani nominis  hostes  imperium  ve- 
tustissimum  impune  everterent,  fa- 
cile exorari  ab  Alexio  Comneno  po- 
tuerunt;  foedere  igitur  cum  eodem 
inito,  arma  sumpta  fuere ,  ut  omne 
ab  eo  periculum  depelleretur. 

Haec  quidem  ex  primi  illius  susce- 
pti  belli  certissima  historia  Constant. 
Nescio  autem  utrum  aliquid  afferri 
ad  primae  huius  expeditionis  iusti- 
tiam  demonstrandam  gravius  pos- 
sit.  Neque  enim  in  controversiam  vo- 
cari  ulla  ratione  potest,  Alexiurn  iu- 
re poti  tum  esse,  foedus  cum  Occiden- 
talibus   Principibus   ineundi   adver- 

sus  teterrinios  hostes,  ut  exitium  ab 
imperio  suo  depelleret ,  quod  immi- 
nebat.  Non  modo  deinde  licebat,  ve- 
runi etiam  Occidentalibus  Principi- 
bus  erat  omnino  honorificum,  impe- 
rium  omnium  celeberrimum  conser- 
vandum  curare.  Quod  si  foedus  in- 
vicem  inire  adversus  Saracenos,  A- 
lexio,  et  Principibus  Occidentalibus 
licuit,  cur  prima  illa  expeditio  in- 
iusta  habenda  erit ,  quae  etiam  foe- 
deris  illius  causa,  et  ad  Alexium  li- 
berandum  suscepta  est? 

Est  facile  intelligere,  quid  valeat, 
iustam  primam  illam  expeditionem 
demonstrasse:  scilicet  inde  sequitur, 
ut  non  modo  prima  illa,  verum  et- 
iam ceterae  expeditiones  iustissimae 
debeant  iudicari.  Nam  in  primo  ilio 
bello,  victis  fugatisque  Mohammeda- 
nis ,  eorum  exercitibus  saepe  fusis 
et  deletis,  Palaestinam,  aliasque  plu- 
res  provincias  Principes  Occidenta- 
les  obtinuerunt,  quae  a  Mohamme- 
danis  antea  occupabantur.  Cum  ve- 
ro illae  fuerint  iusto  bello  Moham- 
medanis  eroptae,  iustum  etiam  im- 
perium  illud  dicendum  est,  quod  in 
iis  Latini  Prineipes  condiderunt.  Ex- 
ploratum  igitur  esse  debet  eosdem 
iura  omnia  in  Orientalibus  illis  pro- 
vinciis  adeptos  esse,  quae  eorum  pro- 
pria sunt ,  qui  iuste  ,  legitimeque 
rebus  publicis  praesunt.  Poterant  igi- 
tur provincias  armis  defendere;  pot- 
erant Saracenos  eas  iterum  inva- 
dere conantes  repellere  ;  poterant 
denique  exercitus  comparare ,  cete- 
rorum  Principum  opem  implorare, 
atque  his  ad  auxilium  ferendum  vo- 
catis  licuit  novas  expeditiones  sus- 
cipere ,  ut  eos  defenderent ,  eorum- 
que  imperium  conservarent. 

Iam  vero  si  veteres  omnes  de  po- 
sterioribus  expeditionibus  scriptores 
adversarii  consulant,  comperient  o- 
mnino  eas  susceptas  fuisse  ad  novum 
Regnum  Hierosolymitanum,  et  reli- 
quum  omne  Latinorum  in  Orienta- 
libus provinciis  imperium  defenden- 
dum,  restituendum,  et  adversus  im- 
manissimum  ,  ac  potentissimum  ho- 
stem,  si  fieri  poterat,  propugnandum. 


Quod  si  haec  sunt  ex  illarum  expe- 
ditionum  historia  certissima,  non  ex 
veritate  loquuntur  adversarii  cum 
sacra  haec  bella  velut  iniusta  tra- 
ducunt,  eosque  homines  de  iniustitia 
accusant,  quorum  opera  suscepta,  et 
virtute  gesta  sunt. 

Quid  vero  dicemus  si  quantum  a 
Saracenis,  Christianis  omnibus  Prin- 
cipibus periculum  eo  tempore  immi- 
neret,  consideremus?  Nemo  adeo  in 
illorum  temporum  historia  peregri- 
nus  est,  qui  ignoret  Mohammedanos 
extremam  perniciem  Christianis  o- 
mnibus  Principibus  inferre,  ac  Ohri- 
stianorum  regiones  vastare  ,  et  in 
suam  potestatem  redigere  conatos 
esse.  Ex  desertis  Arabiae  regionibus 
digressi,  Sjriam  imperio  Populi  Ro- 
mani obtemperantem  occuparunt  , 
inde  vero  Asiam  fere  universam  , 
Africam  ,  et  Hispaniam  invaserunt. 
Immo  in  (^alliam  penetrarunt,  Sici- 
liani ,  et  Cretam  Imperio  Romano 
eripuerunt ,  in  Italiani  appulerunt , 
atque  huic  urbi  Religionis  Christia- 
nae  Sedi,  ita  minati  sunt,  ut  eius 
incolae  vix  moenibus  se  defendere 
possent.  Incredibilis  vero  fuit  illa 
crudelitas,  qua  iis  in  regionibus  usi 
sunt,  quas  vi,  et  armis  invaserunt. 
Illud  enim  constat,  regiones  vastas- 
se,  urbes  et  oppida  incendisse  ,  ho- 
mines cuiuscumque  generis  Moham- 
medanam  superstitionemamplecti  re- 
cusantes ,  vel  iugulasse ,  vel  in  tur- 
pissimam  servitutem  redegisse. 

Certum  vero  est,  de  veteri  maio- 
rum  suorum  in  Christianos  odio,  ac 
crudelitate  Saracenos  nihil  remisisse 
iis  temporibus,  quibus  sacrae  expe- 
ditiones susceptae  sunt.  Hoc  constat 
si  consideretur,  eam  in  Christianos 
crudelitatem  ex  praeceptis  manasse 
iniquissimis  eorum  ducis  ,  ac  magi- 
stri  Mohammedis,  qui  et  armis  pro- 
ferendos  superstitionis  suae  fìnes  im- 
peraverat ,  et  vel  delendos  ,  vel  in 
servitutem  redigendos  iusserat,  qui 
a  sua  superstitione  amplectenda  ab- 
horrerent.  His  praeceptis  iniquissi- 
mis servandis  operam  vehementer 
dabant  ea  aetate  Turcae ,  ac  Sara«* 

ceni.  Itaque  his  temporibus  eo  spe- 
ctabant  barbari  homines  ,  ut  Impe- 
rium  Graecum  funditus  delerent.  Ita 
enim  futurum  sperabant ,  ut,  Con- 
stantinopoli  expugnata ,  viam  sibi 
sternerent  expeditissimam  ad  Euro- 
pam  universam  occupandam. 

Constat  ergo  expeditiones  illas  iu- 
stissimas  fuisse,  et  Europae  ì^rinci- 
pes  iure  suo  usos  esse  cum  non  so- 
lum  ad  alienam ,  sed  etiam  ad  pro- 
priam  causam  propugnandam,  atque 
ad  periculum,  quod  sibi,  regionibus- 
que  suis  impendebat ,  depellendum, 
bellum  in  hostis  ipsius  provincias 
detulerunt.  Post  haec  contra  per-* 
spicua  iuris  Naturae  ,  et  Gentium 
principia  peccaret,  qui  has  expedi- 
tiones iniustas  appellet,  et  Christia- 
nis  Principibus  non  licuisse  arbitre- 
tur,  vini  vi  repellere ,  atque  in  eo- 
rum  regiones  irruptionem  tacere , 
qui  imperii  Graeci,  et  omnium  Chri- 
stianorum  Principum  eversionem  , 
non  simulate ,  et  clam  ,  sed  aperte  , 
manitesteque  moliebantur. 

Est  praeterea  indubium  hanc  re- 
vera cavendi  periculi,quod  Moham- 
medanis  imminebat,  sollicitudinem, 
inter  praecipuas  causas  fuisse,  quae 
ad  expeditiones  suscipiendas  Euro- 
pae Principes  adduxerit.Docent  enim 
id  vetera  monumenta  ;  eaque  prae- 
cipue,  quae  ad  primam  spectant  ex- 
pedition^m,  quae  ceterarum  omnium 
exemplum  fuit.  Hoc  profecto  argu- 
menti  genus  copiose,  graviterque  ex- 
posuit  Urbanus  II,  cum  in  Concilio 
Claromontano  ad  bellum  sacrumChri- 
stianos  Principes  excitaret ,  quem- 
admodum  ex  Urbani  ipsius  oratione 
constat,  quae  a  Nicolao  Reusnero 
tom.  2  orat.  de  bello  Turcico  edita 
est,  et  ex  qua  haec  omnino  sunt  re- 
ferenda. 

«  Subiectas,  inquit,  quondam  Ro- 
»  mano  Imperio  civitates  et  Terram 
»  Sanctam  a  Turcis  ,  Saracenisque 
»  nostris  hostibuspossideri,  neminem 
»  esse  vestrum,  qui  ignoret,  certum 
»  habemus.  Quas  vero  Europae  pro- 
»  vincias,  quas  urbes  iidem  premant, 
»  occupent,  lacerentque  Infìdeles,  si 


»  omnes  simul  ignoratis,  unusquisque 
»  in  sua  provincia  novit,  nisi  forte 
»  Galli  remotiores  haec  non  sentitisi 
»  qui  Hispanorum  ,  Aquitanorumque 
»  ab  ea  gente  oppressorum  dum  in 
»  servitutem  rapiuntur,  in  Africam 
»  abducuntur,  clamores,  eiulatusque, 
»  singulos  per  dies  audire  debetis. 
»  Sed  numquid  vos  Germani,  Saxo- 
»  nes,  Poloni,  Bohemi,  Hungari,etsi 
»  Turcas,  et  Saracenos  intra  viscera 
»  saevire  vostra  nondum  sentitis  ; 
»  quam  a  vobis  distent ,  vel  fretis , 
»  vel  fluminibus  ignoratis  ?  Italiani 
»  nunc  alloquor,  quam  multos  annos 
»  Saraceni  dimidiam  paene  occupa- 
»  runt,  in  eamque  adeo  penetrarunt, 
»  ut  Christianorum  caput  Petri  Se- 
»  dem,  Romam,  martyrum  sanguine 
»  adhuc  madentem  invasam  obsede- 
»  rint ,  captasque  Apostolorum  Pe- 
»  tri  et  Paulli  Basilicas  inquinave- 
»  rint.  Venetos  hic  video,  Dalmatas, 
»  et  alios  sinus  Adriatici  accolas  , 
»  qui  dum  perpetua  cum  Saracenis 
»  praelia  ut  se  tueantur,  exercent , 
»  quod  est  Italiae  reliquum,  defen- 
»  sant.  Quid  multis?  Fuit  hactenus 
»  in  extremis  ad  Septentrionem  par- 
»  tibus ,  Europae  Constantinopolita- 
»  num  imperium  obex,  et  tamquam 
»  murus,  qui  Turcas,  atque  Sarace- 
»  nos  continuit,  et  prohibuit,  ne  Hun- 
»  garos,  Polonos,  Bohemos,  ipsosque 
»  Alemannos  primo  ,  deinde  ceteros 
»  obruerent  Christianos.  Pulsus  vero 
»  ante  paucos  annos  Asia  Imperator, 
»  de  retinendis  Gonstantinopolis  Eu- 
»  ropae  regionibus  laborat.  Si  nunc 
»  ea  inspicitis,  consideratisque  sola, 
»  quae  ante  oculos  sunt,  si  irruituro 
»  brevi  Turcae,  et  Saraceno  obsiste- 
»  re  non  pergitis. . .  in  vestrum  ca- 
»  put  illum  ruere  brevi  sentietis , 
»  matronas  a  complexu  vestro,  vir- 
»  gines  vestras  ab  earum  sinu,  pue- 
»  ros,  et  adolescentes  vestros  in  ser- 
»  vitutem  vobiscum  rapi,  dolentes, 
»  moestique  videbitis.  » 

Hisce  argumentis  ,  quae  hactenus 
attulimus,quaeque  apud  cuiusvis  ge- 
neris homines  valere  clebent ,  illud 
etiam  adiungemus,  quod  etsi  Incre-» 

duli  iactent  se  non  curare  ,  eos  ta- 
men  vehementer  urget ,  qui  Catho- 
licos  se  esse  profìtentur.  Quaero  enim 
ab  iisdem  num  in  nomine  in  catho- 
lica  Religione  instituto  esse  proba- 
bilis  sententia  possit,  ut  prò  fortu- 
nis,  prò  capite,  prò  imperio,  bellum 
gerere  arbitretur  licere ,  cum  haec 
in  discrimen  vocantur;  prò  divina 
vero  Religione ,  qua  nullum  fingi 
potest  maius  hnmanae  societatis  bo- 
num,  non  licere,  cum  haec  impugne- 
tur  ?  Profecto ,  modo  sibi  constare 
velint,  fateri  cogentur,  si  Religio  a 
quopiam,  bello  et  armis  impugnetur; 
si  vexentur  a  quopiam  principe,  qui 
eandem  colunt  ;  posse  Catholicos 
Principes,  et  saepe  etiam  teneri,  vi 
et  armis  Religionem  defendere,  eius- 
dem  insectatores  eohibere.  Hoc  ab 
iisdem  postulat  Patroni  munus  quod 
erga  Religionem  gerunt.  Id  si  ipsis 
non  liceat,ut  adversus  impiorum  ho- 
minum  conatus  eos  tueantur  qui  Re- 
ligionem colunt,  atque  omnem  ab 
eorum  capite  pestem,  omne  pericu- 
lum  armis  etiam  susceptis  depellant, 
quomodo  padroni  munus  revera  ge- 
rere possint,  non  intelligitur. 

Apposite  D.  Thomas  iis  tempori- 
bus scribens,  quibus  hae  expeditiones 
gerebantur ,  hanc  fuisse  unam  ex 
causis  indicat,  quibus  illae  susceptae 
sunt,  et  eam  omnino  probat  2,  2 
quaest.  10  art.  8  in  corp.  inquiens: 
«Sunt  (Infideles)  compellendi  a  fi- 
»  delibus,  si  adsit  facultas,  ut  fidem 
»  non  impediant ,  vel  blasphemiis  , 
»  vel  malis  persuasionibus  ,  vel  et- 
»  iam  apertis  persecutionibus.  Et 
»  propter  hoc  fideles  Christiani  fre- 
»  quenter  contra  Infideles  bellum 
»  movent ,  non  quidem  ,  ut  eos  ad 
»  credendum  cogant ,  quia  si  etiam 
»  eos  vicissent,  et  captivos  haberent, 
»  in  eorum  libertate  relinquerent , 
»  an  credere  vellent ,  sed  propter 
»  hoc,  ut  eos  compellant ,  ne  fidem 
»  Christiani  impediant.  » 

Iam  vero  negari  ab  adversariis 
non  potest  Mohammedanos  Religio- 
nem nostrani  evertere  conatosesse, 
perpetuumquo  bellum   vel  gessisse , 


vel  molitos  esse  adversus  Christia- 
nos  ,  ut  Religione  nostra  sublata  , 
suam  latius  proferrent  superstitio- 
nem  ;  in  regionibus  tandem,  quibus 
il  imperabant,  incredibili  crudelitate 
ad  Christianorum  constantiam  fran- 
gendam  usos  fuisse.  Fateantur  igitur 
illud  quoque  necesse  est ,  periculi 
depellendi,  quod  populorum  suorum 
Religioni  imminebat,  et  Mohamme- 
danorum  adversus  Christianos  cru- 
delitatis  comprimendae  causa,  Chri- 
stianis  Principibus  expeditiones  illas 
suscipere  licuisse. 

Scio  his  opponi  quandoque  solere 
exemplum  veterum  Christianorum , 
qui  licet  a  crudelissimis  Imperato- 
ribus  Religionis  causa  vexati ,  raa- 
luerunt  gravissimos  cruciatus  tole- 
rare  ,  et  mortem  ipsam  oppetere  , 
quam  armis  se  tueri.  Verum  ut  ce- 
tera  praeteream,  in  maxima  rerum 
omnium  ignoratione  versentur  opor- 
tet  ii,  qui  non  intelligunt  quantum 
veteres  illos  Christianos  inter  et 
Catholicos  principes,  qui  bella  sacra 
gesserunt,  discrimen  intersit.  Quid 
enim?  Si  primorum  temporum  Chri- 
stiani homines  privati  cum  essent, 
et  Imperatorum  potestati  subiecti , 
non  poterant  seditiones  excitare  Re- 
ligionis causa  adversus  eos,  qui  licet 
crudeliter  eos  vexarent,  iuste  tamen 
imperium  obtinebant,  inde  sequi  ali- 
qua  ratione  poterit,  Christianos  Prin- 
cipes bella  Religionis  causa  gerere 
non  potuisse?  An  eadem  in  republica 
privatorum  hominum,  et  summorum 
Principimi  ratio  est?  Hi  profecto, 
quoniam  supremam  in  provincia^ 
sibi  subiectas  potestatem  obtinent, 
cumque  Catholici  Principes  ,  neque 
dignitate,  neque  imperio  Principibus 
inferiores  sint  a  Religione  nostra 
alienis,  possunt,  quemadmodum  osten- 
dimus  ,  populos  sibi  creditos  armis 
defendere  adversus  eos,  qui  Religio- 
nem delere  conantur,  et  cum  sint 
nativi  Religionis  patroni,  eos  etiam 
defendendi  ius  habent,  qui  ipsius  Re- 
ligionis nomine  iniuste  vexantur. 

Neque  his  opponi  potest,  eos,  qui 
haec  bella  suaserunt,  vel  gesserunt, 

saepe  causas  attulisse  leves ,  atque 
ex  quibus  ea  evadere  iusta  non  pot- 
erant.  Posset  quidem  ostendi  etiam 
eas  causas  ,  non  leves  ,  iniustasque 
fuisse.  Sed  etiamsi  tantisper  permitti 
adversariis  velit,  aliquando  non  ido- 
neas  causas  adductas  esse,  non  pro- 
pterea  sequeretur  ea  bella  fuisse  in- 
iusta.  Etenim  num  bellum  esse  iu- 
stum  non  potest ,  quod  ab  nomine 
»uscipiaturt^cuius  animus  non  gra- 
vibus  dumtàxat  quibusdam  causis, 
sed  levibus  etiam  nonnullis  movea- 
tur?  Hoc  vero  nemo  sapiens  affir- 
mare  poterit,  cum  certum  sit  unam 
tantum  gravem  ,   iustamque  causam 

satis  esse,  ut  bellum  iustum  et  sit, 
et  habeatur.  Exoritur  enim  ex  ea 
ius,  quod  armis  etiam  vindicare  pos- 
sine qui  summae  Reipublicae  prae- 
sunt,  quodque  neque  debilitari  neque 
frangi  potest  levium,  et  ineptarum 
causarum  accessione.  Itaque  cum  duae 
illae  beHi  sacri  suscipiendi  iustissi- 
mae  causae  praesto  fuerint,  quas  su- 
perius  explicavimus,  cumque  eas  sibi 
certo  proposuerint  qui  sacras  illas 
expeditiones  susceperunt ,  restat  ut 
has  iustissimas  dicamus,  licet  gravi- 
bus  illis  causis  aliae  nonnumquam 
leves  for tasso  ,  et  non  omnino  pro- 
babiles  ade!  i  tao  si  ut. 


CAPUT  VII. 

UE    !UL:0:Ui^    SACRORUM    AD    RECUPERAGLI    P LU^TINAM 
SUSCEPIORUM   EFFECTIBUS. 


Quae  causae  Romanos  Pontifìces , 
et  Principes  Europaeos  permoverint, 
ut  bellum   cum    Mohammedanis    ad 
Palaestinam  recuperandam  gererent, 
satis  est  expositum.  Ex  his  causis  , 
non  secundum  praeiudicatas  opinio- 
nes,  sed  prò  rei  ventate  considera- 
tis,  bellorum  sacrorum  iustitiam  cla- 
rissime  apparere,  est  luculenter  de- 
monstratum.  Nunc  quos  ea  bella  ef- 
fectus  habuerint,  perpendendum  est. 
Ea  est  enim  huius  facti  conditio,  ut 
quando  de  sacrae  expeditionis  iusti- 
tia  quaestio  diiudicanda  proponitur, 
causarum   gravitatem  extenuandam 
curent  adversarii ,  quo  illorum  bel- 
lorum iustitia  non  statim  occurrat; 
quando  vero  quid  per  illa  bella  ef- 
fectum  sit  requiritur,  tum  mala  ma- 
xima inde  profecta  esse,  et  commoda 
levissima  ex  iis  manasse  affirmetur, 
quo   appareat    imprudentis    consilii 
fuisse,  ea  bella  curare.  Quae  duo  Ro- 
manis  Pontificibus   praesertim   sunt 
iniuriosa.  Nam  si  primum  illud  ve- 
runi esset,  illis  crimini  verteretur 
non  dubitasse  iniusta  bella  suadere; 
si  autern   secundum   constaret,  im- 
prudentiae,  atque  inconsiderati  con- 
silii accusarentur,  velati   si  in  ha- 


rum  rerum  insci tia,  et  in  tantorum 
periculorum  ignoratione,  tam  grave 
negotium  peregerint. 

Cum  vero  nos  manifeste  ostende- 
rimus  iustissimis  de  causis  ea  bella 
fuisse  suscepta,  nunc  alterum  aga- 
mus.  Evinceinus  autem  ,  Romanos 
Pontifìces,  et  Principes  Europaeos, 
quorum  auctoritate  illa  bella  gesta 
sunt,  sapienti  Consilio  usos  esse,  ple- 
nam  rerum,  quae  erant  pertractan- 
dae,  notitiam  habuisse,  et  hunc  exi- 
tum  haec  bella  obtinuisse,  ut  omnino 
exaggerata  ea  debeant  existimari , 
quae  de  damnis  inde  profectis  adver- 
sarii conquesti  sunt.  Itaque  appare- 
bit  falsum  esse  ,  innumera  mala  in 
Europam,  atque  in  Ecclesiam  quoque 
ex  his  bellis  derivasse;  adversarios 
vero  ad  sente ntiam  suam  propugnan- 
dam,  commoda  dissimulasse,  quae  ex 
sacris  expeditionibus  extiterunt,  ma- 
la autem,  amplifìcationibus  suis,  fuis- 
se gravissima  ostendere  conatos  es- 
se ,  quae  tamen  valde  leviora  his 
bellis  accepta  referri  debeant.  Itaque 
possumus  evincere  magna  fuisse  com- 
moda, quae  ex  his  bellis  orta  sunt, 
mala  vero  ,  quae  inde  manarunt  , 
tanta  non  esse ,  quanta  iactant  ad- 

versarli.  Id  autem  ut  efficiamus,  pri- 
mo loco  recensebimus  praecipua  bo- 
na, quae  ex  bellis  sacris  comparata 
sunt.  Quo  tamen  brevitati  consula- 
mus,  illa  veluti  cursim  numeremus. 

Videlicet  deleturi  iam  erant  Mo- 
hammedani  Imperium  Constantino- 
politanum ,  vastitatem  ,  et  exitium 
universae  Europae  minabantur.  Utri- 
que  huic  gravissimo  malo  sacrae  ex- 
peditiones  remedi  um  attulerunt.  Nam 
bello  in  eorum  regiones  delato,  co- 
acti  sunt  Mohammedani  sibi  consu- 
lere,  ac  omne  consilium  abiicere  alios 
aggrediendi.  Itaque  si  Imperium 
Graecum,  licet  fractum  et  debilita- 
tum,  ad  300  circiter  alios  annos  post 
primam  expeditionem  stetit ,  si  ce- 
teras  Europae  provincias  obtinere 
numquam  deinceps  Mahommedanis 
licuit,  immo  si  coacti  sunt  plures  ex 
iis  deserere  regionibus  ,  quas  occu- 
paverant,  haec  commoda  piane  ma- 
xima, sacris  his  expeditionibus  sunt 
tribuenda. 

His  addendum  est ,  intestina  dis- 
sidia,  et  bella  civilia  per  sacras  ex- 
peditiones  penitus  extincta  esse.  Est 
omnino  in  illarum  aetatum  historia 
exploratum,  tanta  ea  dissidia  fuisse, 
ut  universas  Occidentales  urbes  cae- 
de  compleverint ,  et  extremum  in 
discrimen  adduxerint.  Sapientissimi 
quidem  Ecclesiae  Antistites  huic  Ocr 
cidentalium  calamitati  obiecerunt 
treguam  Dei ,  ut  aiebant ,  morem 
nempe  ,  ut  quibusdam  hebdomadae 
diebus  essent  veluti  quaedam  horum 
dissicliorum  induciae,  atque  iis  die- 
bus nemini  liceret  inimicos  suos  lae- 
dere ,  aut  lacessere.  At  hoc  reme- 
dium extenuaverat  quidem  aliquan- 
tulum,  verum  non  extinxerat  homi- 
num  furorem,  qui  tunc  tandem  pe- 
nitus sublatus  est,  cum  sacris  expe- 
ditionibus susceptis  ,  turbulenti  illi 
homines ,  et  iniuriarum  impatientes 
in  Asiam  se  contulerunt,  et  adver- 
sus  Christiani  nominis  hostes  arma 
ceperunt,  quibus  hactenus  in  Chri- 
stianos,  civesque  suos  usi  fuerant. 

Nemo  vero  negabit  per  haec  sacra 
bella  restitutam  in  G-ailia  praeser- 


tim,  et  in  Britannia,  Regiae  pote- 
statis  amplitudinem  fuisse,  quae  su- 
periorum  Regum  imbecillitate  ,  in 
eorum  manus,  magna  ex  parte  col- 
lapsa  erat,  qui  feudi  nomine  provin- 
cias aliquas,  vel  tractus,  aut  urbes 
obtinebant.  Nam  his  ,  aut  in  bello 
mortuis,  aut  feuda  Regibus  venden- 
tibus ,  quo  pecuniam  bello  necessa- 
riam  compararent ,  Reges  veterem 
in  eas  ditiones  potestatem  recupe- 
rarunt,  everso  prorsus  hominum  do- 
minatu  ,  qui  Regibus  molestus  ,  et 
Reipublicae  perniciosus  maxime  erat. 

Effici  quidem  posset,  si  res  postu- 
laret,  haec  commoda,  quae  hactenus 
memoravimus,  ita  percepta  ex  sacris 
expeditionibus  esse,  ut  qui  illas  sua- 
serunt,  vel  susceperunt,  eadem  sibi 
animo  certe  proposuerint.  At  non- 
nulla bona  inde  extiterunt  piane  in- 
opinata, quae  tamen  non  valent  mi- 
nus ,  id  quod  contendimus ,  demon- 
strare.  Huius  generis  est  omnino , 
ars,  qua  ad  navigandum  erudimur, 
quae  magnos  progressus  in  sacris  ex- 
peditionibus habuit,  eo  quod  ad.co- 
pias,  et  commeatus  in  Asiam  tirans- 
ferendos  ,  multo  opportunius  ,  mi- 
nusque  periculosum  maritimum  iter, 
quam  terrestre  iudicatum  sit.  Hinc 
Itali,  Veneti,  Ligures,  Pisani,  et  Fio- 
rentini, navigandi  peritissimi  evase- 
runt,  atque  ab  iis  Occidentales  ceteri 
eam  artem  hauserunt,  quae  nostris 
temporibus  ita  est  exculta,  ut  ad 
summum  prorsus  pervenisse  videa- 
tur. 

Facile  est  sentire,  cuius  utilitatis, 
ac  publici  commodi  haec,  quae  dixi- 
mus,  causa  fuerint.  Etenim  peritiam 
in  navigando,  negotiationis,  commer- 
cii,  et  divitiarum  amplifìcatio  conse- 
quuta  est.  Hactenus  Constantinopo- 
lis,  veluti  universi  orbis  Emporium 
habitum  fuerat,  ubi  Indicae  praeser- 
tim  merces  venales  exponebantur. 
Aucta  vero  Italorum  navigatione  , 
merces  ex  India  illi  sibi  compara- 
runt ,  et  navigationem  instituerunt 
ita  lautam  ,  et  fructuosam ,  ut  non 
modo  populi,  quos  memoravimus  di- 
tissimi  evaserint,  sed  et  multo  cum 


DE   BELLORUM   SACRORUM  AD   RECUPERANDAM   ETC. 


31 


fenore  pecunia  recuperata  sit,  quae 
in  iis  bellis  fuerat  impensa. 

Postremo  ut  omittam  cetera,  bo- 
nae  artes,  litterarum  studia,  et  hu- 
manitas  omnis ,  his  expeditionibus 
iterum  in  Occidentalibus  provinciis 
oriri  coeperunt.  Neque  enim  fieri 
potuit,  ut  homines  nostri,  licet  ru- 
des  illi  quidem  et  inculti,  per  200 
annos  in  ter  Graecos  versarentur,quin 
eorum  exemplo ,  qui  multum  adhuc 
de  veteri  eruditione  retinebant,  aliis- 
que  rebus  omnibus  ,  ad  artium  ,  et 
litterarum  studia,  et  ad  omnem  hu- 
manitatem  inflammarentur.  Illud  igi- 
tur  affirmari  iure  potest,  ex XII  prae- 
sertim  saeculo  repetenda  esse  illius 
inter  nostros  in  studiis  industriae , 
et  alacritatis  initia,  quae  tam  felices 
progressus  posterioribus  aetatibus 
habuerunt,  ita  ut  Graecia  capta,  et- 
iam  tum  artes  agresti  Latio  intulis- 
se,  dicenda  quodammodo  videatur. 

Ostendimus,  nisi  fallor,quae,  quan- 
taque  bona  ex  sacris  his  bellis  pro- 
fecta   sint.  Ea  profecto   fuere   eius- 
mqdi,  ut  Carolus  Villersius  ipse,  Ec- 
clesiae   Catholicae  valde    inimicus , 
eadem  dissimulare  non  potuerit.  Le- 
gatur  enim  Historiae  Ecclesiasticae 
compendium  periodo  IV  iuxta  prae- 
iudicatas   opiniones  suas   ab  eo  ho- 
mine  scriptum ,  et  adiectum  operi , 
quod  Parisiis  tertium  editum  est  an- 
no 1808   quodque   alio   loco  a  nobis 
commemoratum  fuit,  atque  inscribi- 
tur,  Essai  sur  V esprit,  et  Vinfluence 
de  la  réformation   de  Luther,  Fa- 
tetur  ibi  Villersius,  ea  bella  ad  Eu- 
ropam  erudiendam  vehementer  con- 
tulisse  ,  eiusque   populos    docuisse  , 
communem  causam  simul  agere,  at- 
que   unam   veluti   societatem   effor- 
mare,in  constitutionem  denique,  cul- 
tumque    Europae    socialem  ,    sacras 
expeditiones  magnam  vim  habuisse. 
Quod  si  Voltairius,  ceterique  horum 
bellorum    accusatores ,  cum    gravia 
mala  exaggerant  ab  iis  orta,  magna 
commoda,  quae  inde  manarunt,  ta- 
citi praetereunt,  ostendunt  ii  certe, 
se  non  fide  bona,  sed  animo  maledi- 
cendi  rem  agere;  ac  silentio  suo  in- 


dicant ,  se  persuasum  habere,  bona 
ex  his  bellis  orta  cum  malis  compa- 
rata ,  quae  amplificant ,  multo  illis 
graviora,  et  numero  plura  comperiri. 
Longum  esset  omnes  hac  in  re  ad- 
versariorum    querelas    persequi  ,  et 
ea  omnia  refellere ,  quae  de  malis , 
sacroru/n    bellorum   causa  profectis 
lamentantur.  Ut  modum  igitur  adhi- 
beamus  ,  duobus    praecipue  comme- 
moratis  incommodis,  cetera  praeter- 
mittamus.  Incredibile  dictu  est,quan- 
topere   illorum    temporum   Europae 
conditionem  adversarii  lamententur. 
Tantam  enim   factam  putant  ob  ea 
bella  hominum  iacturam,  ut  univer- 
sae  Europae  vastitatem,solitudinem- 
que  ea  attulisse   contendant.  Huius 
vero  rei  demonstrandae  causa ,  ini- 
tis,  subductisque  rationibus  ,   osten- 
dere  se  aiunt  posse  ,  ad  vicies  cen- 
tena  hominum  Latinorum  millia  in 
iis  periisse.  Haec   vero  argumen  ta- 
tionis  ratio  est  eiusmodi,  ut  qui  illa 
utuntur,  vel  nihil  sapere,  si  rem  se- 
rio obiiciant,  vel  fucum  facere,  le- 
ctoresque  suos  decipere  velie  videan- 
tur.  Tantus  enim  hic  labor,  ineundi, 
subducendique    rationes   mortuorum 
hominum,  esset  fortasse  adversariis 
non  redarguendo,*  modo  constaret , 
neminem   eorum ,  qui  iter  Hieroso- 
lymitanum  iis  in  expeditionibus  ag- 
gressi  sunt,  domum  reversum  esse. 
Atqui,  etsi  fateamur,  rerum  inopia, 
peste,  Graecorum  fraude,  Mohamme- 
danorum  crudelitate,  aliisque  causis 
plures  ex  iis  obiisse,  universa  t&men 
eorum  bellorum   historia   docemur , 
plures   etiam  domum   rediisse    post 
absolutam,  si  ve  feliciter,  si  ve  int'eli-- 
citer  expeditionem  ,   quam  suscepe- 
rant.  Quae  igitur  argumentandi  ra- 
tio est,  eo  quod  concedi  adversatiis 
possit,  vicies  centena  hominum  mil- 
lia iis    in    expeditionibus   arma   ce- 
pisse  ,  eundem  illum    hominum  nu- 
merum  ,   caesum  ,   deletumque  affir- 
mare,  cum  constet  plures  incolumes 
e   bello    reversos    esse?  Quamquam 
neque  illud  posset   adversariis   con- 
cedi ,  etsi  universi  prorsus  interiis- 
sent,  tantam  illam  caedem  iudican- 

dam  esse,  ut  inde  Europae  vastitas, 
ac  solitudo  consequeretur.  Studium 
enim  illarum  expeditionum  susci- 
piendarum  ad  200  annorum  tempus 
sane  diuturnum  perduravit.  Iam  vero 
si  huius  temporis  ratio  habeatur  , 
patebit,  vix  decem  hominum  millia 
singulis  annis  periisse.  Haec  vero 
iactura  poteritne  talis  existimari , 
ut  tanto  fuerit  Europae  detrimento, 
quantum  conqueruntur  adversarii , 
modo  animo  reputemus  non  ex  una 
solum,  vel  duabus,  sed  ex  universis 
Occidentalibus  provinciis  eos  profe- 
ctos  esse,  qui  sacras  àlias  expeditio- 
nes susceperunt?  Iure  ergo  affirma- 
vimus  ,  exaggerata  per  adversario- 
rum  narrationem  ea  mala  fuisse , 
quae  ex  his  bellis  profecta  esse  iidem 
contenderunt. 

Nunc  breviter  est  quoque  respon- 
dendum  veteris  Ecclesiasticae  disci- 
plinae  severitatis  amatoribus,  atque, 
ut  volunt  haberi,  eiusdem  restituto- 
ribus,  eisque  ostendendum,  non  esse, 
quod  tantopere  conquerantur  mala 
plurima  in  Ecclesiam  universam  ex 
sacris  expeditionibus  manasse.  Lo- 
quar  ego  tantum  de  veteri  poeniten- 
tiae  canonicae  disciplina,  quam  ho- 
rum  bellorum  occasione  penitus  de- 
letam  fuisse  illi  deflent.  Proposita 
enim  iis,  qui  arma  susciperent ,  ab 
Urbano  II,  alìisque  Pontifìcibus  In- 
dulgentia  Plenaria,  cuiusantea  nul- 
lum  forte  editum  fuerat  exemplnm, 
inductus  paullatim  mos  est,  ut  haec 
facili tas  erga  alios  etiam  adhibere- 
tur,  qui  res  multo  leviores  perage- 
rent,  atque  ita  vetus  illa  poeniten- 
tiae  canonicae  severitas,  non  remissa 
tantum,  sed  penitus  intermissa  sit. 
Hinc  si  adversarios  audias,  morum 
et  omnis  sanctitatis  pernicies  exorta 
est.  Hinc  coercendae  licentiae  frena 
dimissa,  hinc  vivendi  ratio  mutata, 
hinc  Ecclesiae  facies  quodammodo 
eversa  est. 

Atqui  nimis  inique  de  rebus  omni- 
bus, quae  expeditiones  sacras  respi- 
ciunt ,  adversarii  iudicant.  Concedi 
enim  potest  has  expeditiones  contu- 
lisse  aliquid   ad   poenitentiae   cano- 


nicae disciplinam  abrogandam ,  o- 
mnem  vero  eius  abrogationem  ab  iis 
repetendam  esse  concedi  nulla  ra- 
tione  potest.  Neque  hoc  ab  ipsius 
poenitentiae  canonicae  disciplinae  hi- 
storia  abhorret.  Constat  enim  iam 
superioribus  temporibus,  eam  disci- 
plinam multum  fuisse  debilitatam  7 
ac  de  veteri  eiusdem  observatione 
iam  multum  fuisse  remissum.  Mos 
enim,  antequam  bella  sacra  suscipe- 
rentur,  iam  obtinuerat,  ut  pluribus 
rationibus  redimi  canonica  poeniten- 
tia-posset. 

Erat  profecto  poenitentiae  canoni- 
cae redimendae  ratio  ,  iam  a  supe- 
riori aetate  ,  missarum  celebratio. 
Erant  eleemosynae  pauperibus  iu- 
vandis  tributae.  Erant  sacrae  pere- 
grinationes  eaeque  tum  temporis , 
frequenti  fìdelium  usu  celebratae. 
Sumptus  denique,vel  in  sacra,  vel 
in  publica  opera ,  canonicam  poeni- 
tentiam  compensabant.  Haec,  aliaque, 
cum  iam  in  more  esset  ideo  perage- 
re,  ut  poena  canonibus  statuta  redi- 
meretur,  nemo  denegabit,  antequam 
sacra  bella  susciperentur,  poeniten- 
tiae canonicae  disciplinam  multum 
de  veteri  severitate  remisisse,  ac  in- 
iuste  idcirco  omnem  eius  abrogatio- 
nem ab  iisdem  bellis  derivari. 

Neque  vero  ,  si  aliqua  expeditio- 
num sacrarum  pars  fuit  in  ea  disci- 
plina abroganda,  id  sine  magna  uti- 
litate  contigisse  putandum  est.  Non 
retardavit  enim  id,  sed  excitavit  o- 
mnino  plures  homines  ad  sanctiorem 
vitam  ineundam.  Etenim  cum  talis 
esset  hominum  eius  aetatis  imbecil- 
litas ,  ut  vitae  in  melius  mutandae 
difficile  consilium  inivissent,  si  ca- 
nonica poenitentia  iis  fuisset  omni- 
no  subeunda,  proposita  indulgentia 
plenaria  factum  est,  ut,  eo  timore 
sublato  ,  ad  capessendam  sanctioris 
vitae  rationem,  facile  adducerentur. 

Neque  id  a  nobis ,  causae  ,  quam 
suscepimus,  defendendae  gratia  affir- 
matur.  Possumus  enim  hoc  gravis- 
simis  testimoniis  ostendere.  Testis 
huius  rei  S.  Bernardus  Claravallensis 
est ,  qui  epistola  365  affirmat ,  hoc 

omnino  bonum  sacrarum  expeditio- 
num  occasione,  ex  indulgentia  ple- 
naria ortum  esse.  Testis  Innocen- 
tius  ITI,  qui  epistola  16  et  28  hanc 
etiam  utilitatem  sacra  bella  attùlisse 
iudicavit,  ut  memorata  indulgentia 
proposita,  plures,  de  quorum  salute 
desperandum  videbatur  ,  ad  sanio- 
rem  mentem  revocati  sint ,  et  cum 
Ecclesia  reconciliati,  vitam  Christia- 
ne nomine  dignam  iniverint. 

Post  haec  tam  clara  rationum  ad- 
ducta  momenta,  quae  probant,  ma- 
gna quidem,  ac  perennia  commoda 
fuisse  ea,  quae  ex  bellis  sacris  pro- 
fecta  sunt,  omnes  per  se  intelligent, 
ut  opinor  ,  iniuste  eos  fecisse  ,  qui 
tantopere  de  malis  conquesti  ,  quae 
ex  his  bellis  manarunt,  vel  omise- 
runt.  vel  extenuarunt  certe  amplis- 
sima illa  commoda,  quae  ex  iisdem 
profluxerurft. 

Satis  ista  sunt,  ut  pateat,  commo- 
da, quae  ex  bellis  istis  sacris  pro- 
fluxerunt ,  amplissima,  et  perennia 
fuisse ,  mala  vero  quae  inde  mana- 
visse  dicuntur,  cum  iisdem  commo- 
dis  comparata,  levia  omnino,  et  sae- 
penumero  ad  detrahendum  confida. 
Itaque  non  morabor  in  reliquis  re- 
fellendis,  quae  in  ista  causa  obiecta 
sunt ,  ut  plura  prorsus  alia  mala, 
praesertim  erga  Religionem  oborta 
ex  bellorum  sacrorum  occasione  fuis- 
se ostendatur.  Ea  recenset,  et  veluti 
certa  mala  numerat ,  inter  ceteros, 
Moshemius  in  Inst.  saec.  XI  part.  1 
cap.  1  §.  10:  scilicet  auctam  idcirco 
plurimum  Romanorum  Pontificum 
potestatem,  divitias  Ecclesiae  etOr- 
dinis  Ecclesiastici,  ac  monachorum 
praecipue  multum  fuisse  amplifica- 
tas  ;  liberiorem  factam  esse  Ecclesia- 
sticorum  vitam  ,  confìctas  denique 
Sanctorum  reliquias  in  Europam  in- 
ductas,  aliaque  eiusmodi. 

Equidem  arbitror  ,  omnium  hanc 
esse  sententiam,  quae  eo  loco  dicit 
Moshemius  non  esse  talia,  ut  respon- 
sionem  mereantur.  Nam  primum  il- 
lud  de  aucta  per  sacras  expeditiones 
Romanorum  Pontificum  potestate  , 
est  omnino  falsum,  cum  bellorum  sa- 

Tom.  II. 


crorum  effectus  omnino  distincti  sint 
ab  earum  rerum  [natura,  quae  cum 
potestate  spirituali,  vel  amplifican- 
da,  vel  minuenda  quidquam  commu- 
ne  habere  possunt.  Praeterea  Ponti- 
fìcia potestas  ,  natura  sua  suprema 
erat,  neque  bellorum  sacrorum  ope 
indigene  poterat,  ut  augeretur.  De- 
nique haec  methodus  a  Moshemio 
usurpata ,  ut  in  singulis  quibusque 
rebus,  inter  se,  toto  genere  dispa- 
ribus,  obiiciat  semper  Pontifìciae  po- 
testatis  incrementum,adeo  estinepta, 
ut  per  se  ipsam  declaret  accusationis 
falsità tem.  Nam  ex.  gr.  si  de  decre- 
talibus  quaeras  ,  earum  opera  hanc 
potestatem  auctam  fuisse  dicit;  si  de 
Maiorum  Ordinum  Clericorum  cae- 
libatu  disseras,  id  Rotaanorum  Pon- 
tificum potentiam  amplificasse  con- 
tendit;  si  de  libertate  Ecclesiae  lo- 
quaris  ,  hoc  Romanos  Pontifices  po- 
tentiores  fecisse  ait;  si  de  Graecorum 
schismate  agas,excitatum  illud  prae- 
cipue dicit,  ob  istam  dominandi  cu- 
pi di  nem  ;  si  de  armis  con  tra  Sara- 
cenos ,  et  Turcas  susceptis  ,  et  de 
sacro  bello  gesto  sermo  instituatur, 
per  id  Romanorum  Pontificum  poten- 
tiam crevisse  affirmat.  Cum  vero  ex 
rebus  tantopere  invicem  disparibus 
ille  idem  semper  manavisse  confìden- 
ter  commemoret ,  hoc  satis  demon- 
strat,  in  querela  eiusmodi  toties  re- 
petita,  falsitatem  omnino  contineri. 

Reliqua ,  quae  indicavimus,  sunt 
etiam  leviora.  Non  intelligitur  enim 
quale  damnum  in  Ecclesiam  per  cru- 
ciata bella  profectum  sit,  quando  di- 
eatur  ,  per  ea  bella  eiusdem  Eccle- 
siae, et  Ecclesiastici  Ordinis  divitias 
auotas  esse.  Nolo  autem  immorari  in 
facti  huins  veritatis  inquisitione. 

Quae  de  depravatis  Ecclesiastico- 
rum  moribus  Moshemius  ait ,  supe- 
rius  vidimus  hanc  calamitatem  fuisse 
sacri  belli  susceptione  vetustiorem. 
Iramo  vero  ,  cum  hoc  bellum  geri 
coeperit  post  Leonis  IX,  Nicolai  et 
Alexandri  II ,  ac  Gregorii  praeser- 
tim VII  pontificatimi,  potest  sine  du- 
bitatione  affirmari,  eo  tempore,  quo 
sacra  bella  gesta  sunt,  multujn  re- 

me  (Hi  li  uic  malo,  sollicitudinem  Ro- 


manorum  Pontificum  ,  et  canonicam 
severi  tatom  ad'hibitam  iam  attu- 
lisse. 

Ea  deinde  quae  cxaggerate  Moshe- 
mius  reeenset  de  conftctis  Sancto- 
rum  reliquiis  in  Europam  allatis, 
non  pr  o  bau t  eerte,  quod  ipse  conten- 
di t.  Nani  ex  hoc  nullum  detrimen- 
tum  Ecclesia  accepit,  quae  circa  le- 
gitimum  cultura  veris  Sanctorum 
reliquiis  exhibendum  ,  veterem  do- 
ctrinam  suam  accurate  retinuit,  et 
semper  propugnava.  Praeterea  data 
opera  est,  ut  huic  rei,  quara  Moshe- 
miusobiicit,  opportune  consuleretur. 


Vellem  denique  considerasse^  Moshe- 
rnius  quisnam  fuisset  futurus  Eccle- 
siae  status  etiam  in  Europa,  si  Cru- 
ciatorum  armis  non  fuissent  prohi- 
bi ti  Mohammedani,  quominus  illam 
si  hi  subìgerent.  Etenira  quae  in  ce- 
teris  provinciis  ii  fecerunt,  quas  oc- 
cuparunt,  ostendunt  perspicue,  quam 
misera  tunc  in  Europa  quoque  futura 
fuisset  Ecclesiae  conditio.Restat  igi- 
tur,  quod  ab  initio  proposuimus,  com- 
moda quamplura,  eaque  perennia  ex 
bellis  sacris  manavisse ,  incommoda 
vero,  et  mala  inde  profecta,  si  cum 
illis  comparentur,  levissima  debere 
iu  dicari. 


CAPUT  Vili. 


DE    SCHISMATK   GRAECORUM    AB    ECCLESIA    LATINA   PER    MICHAELEM  CERULARIUM 
PATRIARCHAM    COISSTANTWOPOLITANUM    RENOVATO. 


Cum  institutum  huic  operi  propo- 
situm  in  eo  versetur,  ut  de  praeci- 
puis  Historiae  Ecclesiasticae  capiti- 
bus  in  ilio  agatur,  ipsa  rei  considera- 
tio  ostendit,  omitti  non  posse  aliqua 
dicere  de  schismate  quod  acriter  sae- 
culo XI  a  Graecis  contra  Latinam 
Ecclesiam  renovatum  est.  Hoc  enim 
pertinet  ad  facta,  quae  in  huius  ae- 
tatis  historia  possunt  praecipua  exis- 
timari,  et  quae  peculiarem  idcirco 
a  nobis  pertractationem  requirunt. 
Hoc  vero  multo  magis  demonstrat, 
hie  illud  factum  omittendum  non  es- 
se ,  quia  post  fuse  pertractata  ea, 
quae  saeculo  IX  in  ista  causa  eve- 
nerunt,  ex  quo  Photius  hoc  schisma 
primitus  commovit  usque  ad  eius- 
(iem  Photii  mortem,  nunc  schismatis 
Graeci  saeculo  XI  factae  instaura- 
tionis  expositio  necessario  recensen- 
da  videatur,  veluti  illarum  rerum, 
quae  in  tam  gravi  hoc  negotio  iam 
a  ìducta  sunt ,  chronologica  prose- 
quutio. 

Si  ratio  temporum  tantummodo 
habeatur,  haec  schismatis  renovatio 
contigitantequamGregorius  VII  Pon- 
ti tìcatum  susciperet.  Sed  Pontificis 
celeberrimi,  qui  constituit  quodam- 


modo  huius  saeculi  historiam  Eccle- 
siasticam,  res  gestae  postulabant,  ut 
de  singularibus  eius  in  Ecclesiam 
meritis  primum  ageretur.  Nunc  igi- 
tur  de  schismatis  Graeci  renovatione 
agemus.  Et  quoniam  illud  potissimum 
evenit  Michaelis  Cerularii  Constan- 
tinopolitani  Patriarchae  superbia  ac 
scelere  ,  primum  brevi  ter  de  huius 
hominis  vita,  et  de  iis,  quae  in  ipso 
schismate  renovando  contigerunt , 
nonnulla  referemus ,  in  qua  re  ut 
bre vitati,  et  narrationis  simul  veri- 
tati  consulamus,  recensebimus,  quae 
exponit  doctissimus  Le-Quienius  Or- 
dinis  PP.  Praedicatoruin  in  Orientis 
Christiani  tomo  I  pag.  260  et  seqq.,. 
ubi  de  Àlexio  ,  et  eius  successore 
Michaele  Cerulario  agit,et  quae  sunt 
ad  huius  facti  historiam  imprimis 
opportuna,  erudite  perstringit. 

Eustathio  II  Patriarchae  mortuo 
anno  1025  Alexius  successerat ,  ita 
volente  Basilio  Bulgaricida  Impera- 
tore ,  qui  postquam  ,  operam  dante 
Ioanne  Protonotario,  praecipuo  eius 
in  publicis  negotiis  gerendis  admi- 
nistro,  Alexium  in  Patriarchali  Sede 
statuisset,  vespere  eiusdem  diei  mor- 
tuus  est.  Itaque  Alexius  Patriarcha 

fuit  Constantino  Basilii  fratre,  Ro- 
mano Argyropulo,  Michaele  Paphla- 
gone,  Michaele  Calafata,  et  Constan- 
tino Monomacho  Imperatoribus  usque 
ad  annum  1043. 

De  hoc  Patriarcha  illud  memoriae 
proditum  est  inter  cetera  ,  eum  ad 
Palatium  vocatum  esse  nocte  diei  5 
Aprilis  anni  1034  ,  in  quera  diem 
Feria  quinta  in  Coena  Domini  inci- 
debat;  hora  ,  qua  Passionis  Domini 
oilìcium  canebatur  ,  et  accitum  eo 
fuisse  tamquam  ex  Imperatoris  Ro- 
mani Argyropuli  mandato;  eum  ta- 
men  mortuum  ,  seu  potius  veneno 
■sublatum  reperisse;  Zoen  vero  Au- 
gustana  in  aureo  triclinio  ornato  se- 
dentem  in  suggesto  protulisse  Mi- 
chaelem  Paphlagonem,  atque  a  Pa- 
triarcha petiisse,  ut  hunc  sibi  con- 
iugem  sacris  precibus  adstringeret; 
Patriarcham  attonitum  haesisse,  et 
dubitasse  vehementer  num  assenti- 
retur  ,  sed  Ioannem  Eunuchum,  or- 
phanorum  curalorem,  Michaelis  ger- 
manum  ,  auri  libris  quinquaginta 
Alexio,  et  Clero  itidem  oblatis,  ef- 
fecisse  ,  ut  petitioni  Patriarcha  as- 
sentiretur  ,  ac  nuptiis  benediceret. 
Conatus  est  deinde  Ioannes  iste  Ale- 
xium  e  Patriarchali  dignitate  deii- 
cere  ,  atque  ipse  illam  occupare, 
obiecitque  Alexio,  eum  illegitimum 
Patriarcham  esse,  quia  non  communi 
suffragio  a  canonibus  requisito,  sed 
Imperatoris  iussu  ,  ac  decreto  ,  ad 
eam  dignitatem  obrepsisset.  Veruna 
Alexius  e  periculo  evasit  incolumis 
responsione  praeter  exspectationem 
data  ,  videlicet  oportere  simul  Me- 
tropolitas,  aliosque  a  se  ordinatos, 
et  Ioannis  studiosos,  exauctorari,  et 
anathema  in  Imperatores  pronuntiari 
quos  ipse  coronaverat. 

Alexio  huic  ,  scilicet  homini  im- 
primis  avaro,  die  20  Februarii  an- 
no 1043  demortuo,  Michael  Cerula- 
rius  successit ,  qui  antea  a  Ioanne 
ilio  Eunucho  ,  eum  in  Michaele  m 
Paphlagonem  rebellaret,  in  monaste- 
rium  relegatus  erat.  Cerularius  Mi- 
chael igitur  die  lesto  Dominicae  Àa- 
■aunciationis,  Patriarcha  constitutus, 


brevi  ostendit ,  atque  effudit  palam 
virus  iniquitatis  suae ,  instaurato, 
auctoque  schismate  Graecorum  erga 
Ecclesiam  Latinam,  una  eum  Leone 
Acridano  Archiepiscopo ,  et  Niceta 
kìtethato,  pervicacissimi  ingenii  schi- 
smaticis  sociis  suis. 

Sui  ab  Ecclesia  Romana  dissidi  i 
Michael  Cerularius  Petrum  Antio- 
chenum  litteris  certiorem  fecit,  qui- 
bus  litteris  tamen  talis  data  respon- 
sio  est,  ut  Cerularius  intelligere  de- 
buerit,  eius  factum  ab  eo  vehemen- 
ter improbari.  Leo  IX  Pontifex  Ma- 
ximus  tunc  Ecclesiae  praeerat.  Is 
omnem  statim  sollicitudinem  suam 
eo  convertit,  ut  schismatis  malo  oc- 
curreret.  Misit  ergo  Legatos  Con- 
stanti nopolim  ad  Constantinum  Mo- 
nomachum  Imperatorem  eo  animo, 
ut  Michaelem  Cerularium  ad  meliora 
Consilia  revocaret.  Verum  eum  is 
Legatorum  praesentiam,  atque  col- 
loquiuna  constanter,  et  de  industria 
vitaret ,  illi  in  tempio  S.  Sophiae 
inter  missarum  solemnia ,  eum  Pa- 
triarchae  pervicacia  omnibus  esset 
cognita ,  exeommunicationis  decre- 
tum  in  Altari  coram  omnibus,  con- 
tra  Patriarcham  ipsum  deposuerunt, 
et  pedurn  suorum  excusso  pulvere 
abituros  se  esse  declaraverunt. 

His  Michael  Cerularius  commotus 
minime  est,  sed  in  Consilio  nefarie 
suscepto  perseveravit, schismatis  pro- 
pugnandi.  Luculenter  igitur  statuit 
demonstrare,  se  prorsus  contemnere 
Romani  Pontificis  auctoritatem ,  et 
nihili  ea  facere,  quae  ille  in  hoc  ne- 
gotio  statuerat. 

Itaque  habuit  eum  Episcopis,  qui 
apud  ipsum  erant,  synodum ,  atque 
in  ea  contra  Legatos  a  Leone  IX 
missos  anathematis  sententiam  tulit. 
Quo  facto  ostendit  quana  acerbo  iam 
esset ,  et  quam  elato  erga  Sedena 
Apostolicain  animo.  Voluit  quidem 
homo  subdolus,  id  quod  sceleste  pa- 
trabat,  quodammodo  tegere,  ac  spar- 
gere ideirco  ,  eos  ,  qui  se  Legatos 
Pontificis  esse  affirmabant ,  non  a 
Leone,  sed  ab  Argyro  Italici  exer- 
citusduce,quem  vehementissime  ipse 

oderai,  missos  esse.  Haec  autem  Ce- 
rularii    Synodus    anno    1054    habi- 

"  Sunt  qui  a  Cerulario,  eo  tempore, 
Pontifìcis  Romani  noraen  e  sacris 
tabulis  expunctum  esse  putaverint. 
Veruni  id  ab  eo  Patriarcha  factum 
tunc  esse  non  videtur.  Nam  in  me- 
morata ad  Petrum  Antiochenum  epi- 
stola, id  a  Decessoribus  suis  patra- 
tum  esse  Michael  referebat.  Vide- 
licet  id  audacter  ab  Eustathio  II 
Patriarcha  anno  1022  factum  esse 
existimari  iure  potest ,  quando  ille 
veterem  de  suscipienda  Patriarchae 
Oecumenici  appellatone  petulantiam 
renovavit  :  de  qua  re  fuse  egimus 
cum  de  rebus  a  Gregorio  Magno  ge- 
stis ,  et  de  controversia  Sanctum 
illuni  Pontificem  inter  et  Ioannem 
Ieiunatorem  habita  pertractavimus. 
Itaque  petierat  Eustathius  Basilii 
Imperatorie  potentia  fretus  ,  ab  Io- 
aune  XIX  Pontifice,  ut  sibi  liceret 
Oecumenici  appellatione  uti.  Id  cum 
Pontifex  recusasset ,  ea  evenerunt, 
quae  ab  indignato  Eustathii  animo, 
inique  Pontifìcis  inimici  obtinuerunt, 
ut  Ioannis  nomen  a  tabulis  Ecclesia- 
sticis  tolleretur.  Id  vero  tunc  factum 
esse  ,  Leo  IX  ipse  ad  Cerularium, 
atque  ad  Constantinum  Imperatorem 
scribens,  satis  manifeste  significavi!;. 

Haec  fuere  schismatis  a  Cerulario 
factae  renovationis  initia.  Certum 
est  praeterea  Cerularium  hominem 
ambitiosum  imprimis  fuisse,  quo  fìe- 
bat,  ut  non  in  Ecclesiasticis  tantum, 
sed  et  in  civilibus  quoque  negotiis 
primas  partes  a  se  agendas  esse, 
putare  se  non  dissimularet.Hinc  Con- 
stantino  Monomacho  mortuo,  Ceru- 
larius  auctor  fuit,  ut  Michaeli  Stra<- 
tiotico  imperium  adimeretur.  Isaca- 
cio  praeterea  Comneno  visus  est  fa- 
vere  ,  licet  ipse  vere  ,  non  Patriar- 
chalis  tantum  dignitatis  retinendae, 
sed  imperatoriae  quoque  potestatis 
obtinendae  cupidissimus  esset. 

Verum  haec  tanta  animi  ambitiosi 
contentio  Cerularium  tandem  perdi- 
ciit.Etenim  non  dubitaverat  aliquan- 
do  Imperatori    Isacacio  palam  men- 


tem  suam  de  pò  testa  te  illa  sibi  arro- 
ganda  aperire;  sed  haec  eius  summa 
temeritas  Imperatorem  commovit,  ut 
se  penitus  ab  eius  conatibus,  et  am- 
bitiosis   consiliis  expediret.  Ita  rem 
narrat  Ioannes  Scylitzes,  Curopalata 
dictus  ,   Maior  Domus   Imperatoris, 
qui  Graeci  Imperii  historiam  ab  in- 
eunte saeculo  IX  usque  ad  an.  1081 
scripsit.  Ita,  inquam,  Scylitzes  ait: 
«  Patriarchi  inexplebili  Imperatoris 
»  benevolentia  fretus,  adversus  illum 
»  elatus  est,  non  petitionibus  modo, 
»  atque  hortationibus  utens,  si  quan- 
»  do  alicuius,  aut  prò  aliquo  indige- 
»  ret,  sed   et  quum  identidem   voti 
»  compos  non  fìeret,  praeter  frequen- 
»  tiores  ,    odiosasque    postulationes, 
»  minas,  et  inconsultas  increpationes 
»  adhibebat,  ac  nisi  pareret,  Imperii 
»  amissionem    minitabatur  ,    tritum 
»  illud,  ac  vulgare  dictum  intentans: 
»  Fumé  te  condidi,  Ego  et  te  deii- 
»  ciam.  Aggressus    etiam  est  cocco 
»  tinctos  calceos  induere,  antiqui  Sa- 
»  cerdotii    hunc  fuisse  morem  asse- 
»  rens,  et  his  novum  quoque  Archie- 
»  piscopum  uti  oportere:  nihil  quip- 
»  pe  Sacerdotium  inter  et  regnum, 
»  aut  prope  nihil  interesse.  Quae  Im- 
»  perator  audiens,  agere  potius  stu- 
»  duit,  quam  pati.» 

Scilicet  ultionem  sumendam  ,  et 
Patriarcham  deiriciendum  esse  con- 
stituit  Imperator,  ut  suae  tranquil- 
litati  consuleret.  Quamobrem  quo- 
dam  die  festo  Angelorum,  quod  fe- 
stum  Graeci  die  octava  Iulii,  et  sexta 
Septembris  agunt ,  anno  1059  cum 
Cerularius  ad  suburbana  loca,  sole- 
mnitatis  causa  se  contulisset;  Impe- 
rator e  throno  illum  deiiciendura,  et 
mulo  impositum  ad  Blachernarum 
littus,  atque  inde  in  Praeconesum  de- 
portandum  esse  decrevit.  Conatus  eo- 
dem  tempore  est,  ei  per  Metropolitas 
persuadere,  ut  Patriarchatu  sponte 
abdicaret,  nisi  vellet  ignominiose  ea 
dignitate  spoliari.  Cerularius  tamen 
restitit,  et  indignatione  percitus,  ac 
dolore  confectus  non  multo  post 
mortuus  est.  Quae  ex  Le-Quienio  hic 
cursim  retulimus,  qualis  homo  Ceru- 

larius  fuerit  satis  dare  demonstrant. 
Crimina  vero  ab  eo  plura  patrata 
explicavit  fuse  in  Oratione  ,  quam 
contra  illum  ad  Synodum  ,  in  qua 
Episcopatu  indignus  is  iuclicatus  est, 
habuit  Michael  Psellus  vir  doctissi- 
mus  ,  Michaelis  Ducae  Imperatoria 
Praeceptor,  qui  ab  anno  1050  claruit, 
publicis  muneribus,  atque  honoribus 
deinde  perfunctus. 

Opportunum  profecto  arbitrati  su- 
mus  ista  referre  ,  ut  quem  dissidii 
sui  instauratorem  habuerint  Graeci 
appareat:  videlicet  hominem  arnbi- 
tionis  vitio  abreptura  ,  et  superbia 
tantopére  elatum,  ut  neque  sibi  ipsi 
parceret.  Nam  si  a  superbielido  ali- 
qua  ratione  temperasset,  vel  si  a  do- 
minandi  cupiditate  aliquando  desti- 
tisset,  non  ad  Consilia  illa  Impera- 
torem  antea  ipsi  benevolum  commo- 
visset,  quae  illi  extremam  perniciem 
attulerunt.  Exsistit  etiam  ex  his,  in 
schismate  renovando  accidisse  apud 
Graecos,  quod  saeculo  nono  in  ilio 
primum  commovendo  contigerat.  Àm- 
bitione  enim,  ac  superbia  inflamma- 
tum  fuisse  Photium  suo  loco  vidimus, 
ut  gravissimum  illud  dissidium  con- 
tra Sedem  Apostolicam,  et  Ecclesiam 
Latinam  primo  excitaret.  Iisdem  ve- 
ro crimiuibus  nunc  factum  esse  nar- 
ravimus,  ut  Michael  Gerularius  tan- 
tum in  Ecclesia  malum  renovaret. 

Quis  vero  considerata  duorum  no- 
li) inum  istorum  indole  ,  non  statim 
intelligat  ,  etiam  habita  auctorum 
suorum  ratione .  poenitere  Graecos 
debuisse,  ab  Unitatis  Cai  holicae  cen- 
tro avelli  se  passos  esse?  Quis  pò  test 
enim  sibi  in  animum  inducere,  duos 
hosce  homines,  ob  gravem  aliquam 
rationem,  non  autem  ut  vitiis,-qui* 
bus  tantopére  laborabant,  indulge- 
rent,  ea  patrasse,  quae  commiserunt? 
Homines  enim  superbos,  atque  supra 
modum  ambitiosos  ,  audacter  egisse 
ut  ambitioni,  superbiaeque  suae  sa- 
tisfacerent,  quis  mirari  potest?  Est 
praeterea  illud  quoque  consideratione 
dignum,  duos  istos  homines,  quorum 
alterum  principem,  alterum  renova- 
torem  schisiTìatis  sui  Graeci  sequun- 


tur,  duos  Pontifìces  Maximos,  quibus 
gerentibus  pontificatimi  memorata 
crimina  ii  patraverunt,  impugnare, 
atque  aspernari  ausos  esse,  qui  do- 
ctrina,  ecclesiasticae  unitatis  conser- 
vandae,  disciplinaeque  tuendae  stu- 
dio, atque  una  simul  singulari  vitae 
sanctita^e  praestantes  ita  erant,  ut 
utrique  Sanctorum  honores  adhiben- 
dos  esse  Ecclesia  decreverit.  Hoc  mul- 
to magis  demonstrare  Graecis  debuit, 
qui  duces  illos  duos  in  schismate 
amplectendo,  ac  retinendo  sequi  vo- 
luerunt,  iniustitiam,  ac  scelus  ilio- 
rum,  qui  tantum  eorundem  patriae 
malum  attulerunt. 

Atque  hoc  quidem  loco  illud  prae- 
termitti  non  posse  videtur ,  talem 
esse  Apostolicae  Sedis  inimicorum 
animum,  ut  non  dubitent  ita  narra- 
tionem  suam  redigere,  veluti  si  histo- 
ria  huius  facti  ferat,  Michaelis  Ce- 
rularii  arrogantiae  similem  LeonisIX 
agendi  rationem  fuisse.  Videlicet  in 
Cerularii  facto  referendo  ,  ita  rem 
exponunt,  tamquam  si  aequo  iure, 
et  auctoritate,  Cerularium  inter  et 
Leonem  IX  certatum  sit,  prout  de 
Photio,  et  Nicolao  I  agentem  Moshe- 
mium  loquutum  fuisse  in  saeculi  IX 
praelectionibus  cap.  82  ostendimus. 

Itaque  de  hac  re  loquens,  «  Obten- 
»  tus  belli,  Moshemius  ait  in  Instit. 
»  Hist.  Eccl.  saec.  XI  parte  2  cap.  3 
»  §.  9,  obtentus  belli  cura  veritatis, 
»  et  religionis  erat,  vera  autem  causa 
»  tam  Graeci,  quam  Latini  Pontificis 
»  superbia,  et  dominandi  libido.  La- 
»  tinus  variis  artibus  ,  et  consiliis 
»  Graecum  imperio  suo  subiicere, 
»  atque  Alexandrinum  Antistitem,  et 
»  Antiochenum  ab  eius  auctoritate 
»  abducere,secumqueconiungere  ten- 
»  tabat;  quam  machinationem,  status 
»  parum  felix  et  quietus  Reipubli- 
»  cae  Graecae  iuvabat.  Romani  enim 
»  Pontificis  amicitia  Graecis  contra 
»  Normannos  in  Italia,  et  contra  Sa- 
»  racenos  valde  utilis  videbatur.Grae-J 
»  cus  e  contrario  potestatis  suae  fines 
»  dilatare  ,  Latino  nulla  re  cedere, 
»  denique  Orientales  Patriarchas  sub 
»  leges  suas  cogere  cupiebat.  Igitur 

»  Cerularius  suo,  Leonisque  Acridani 
»  Praesulis ,  quo  imprimis  consilio- 
»  rum  socio  utebatur,  nomine,  epi- 
»  stola  ad  Ioannem  Tranensem  in 
»  Apulia  Episcopum  data  ,  Latinos 
>  variorum  errorum  publice  accusa- 
»  bat.  Respondebat  Leo  IX  Romanus 
»  Pontifex  alia  epistola  valde  impe- 
»  dose  scripta,  et  praeterea  in  Con- 
»  cilio  Romano  Graecos  sacrorum 
»  communione  excludebat.  »  Post 
haec  Moshemius,  cum  de  Legationis 
causa,  Legatisque  ipsis,  a  Leone  Con- 
stali tinopolim  missis,  ac  de  Pontificis 
epistola  obloquutus  esset,  atque  ea, 
quae  Costantinopoli  tunc  evenerunt, 
imprudentiae  tantum  ,  atque  incon- 
siderato Consilio  Legatorum  Aposto- 
licae  Sedis  ,  minime  vero  insolenti 
ergaeos  a  Cerulario  adhibitae  agendi 
rationi  tribnisset  ;  sententiae  a  Le- 
gatis  in  Cerularium,  Leonem  Acri- 
danum,  eorumque  socios  pronuntiatae 
opponit  ea,  quae  Cerularius  contra 
Legatos  patravit.  «Graecus  Antistes, 
»  inquit ,  Latini  Legatos  omnesque 
»  eorum  amicos,  et  fautores  vicissim 
»  in  concilio  detestabatur,  sacrorum- 
»  que  communione  indignos  pronun- 
»  tiabat.  » 

Hanc  narrationem  qui  bona  fide 
legat ,  et  qui  simul  nesciret  quanto 
Leo  IX  Cerularium  potestate  supe- 
raret ,  ac  Pontificem  legitime  resti- 
tisse  ignoraret  Cerulario  contra  iu- 
sti tiara  ,  et  veritatem  ,  ambitionem 
suam  explere  cenanti  ,  existimare 
posset,  prout  superius  significavimus , 
aequo  iure,  ac  pari  potestate  a  Leo- 
ne IX  et  Michaele  Cerulario  quae- 
stionem  agitatam  esse.  Sed  ista  Mo- 
shemius ideo  falsa  ea  ratione  narra- 
vit,  ut  in  renovati  schismatis  invi- 
diam  communem,  Pontificem  et  Ce- 
rularium vocaret.  Diversam  vero 
utriusque  rationem  fuisse,  explorata 
res  est. 

Etenim  prout  constat,  Leonem  IX 
suprema  iurisdictionis  potestate  in 
Ecclesiam  praeditum,  iure  potuisse, 
ac  debuisse  Cerularium  iniuste  ,  ac 
superbe  agentem  graviter  coercere; 
ita  simul    perspicuum  est ,  Cerula- 


rium iure  non  potuisse  Romano  Pon- 
tifici, cui  et  ipse  omnino  subesse  de- 
bebat ,  repugnare.  Colligitur  vero 
manifeste  ex  facti  historia,  atque  ex 
Cerularii  ingenio,  obtentum  belli  ab 
eo  renovati  superbiam,  ac  dominan- 
di  libidinem  fuisse.  Nihil  autem  tale 
de  Leone  IX  viro  sanctissimo  dici,  nisi 
per  calumniam  potest,  qui  ut  supre- 
mam  in  Episcopos  omnes  potesta- 
tem  exerceret,  primatum  ipsum  iu- 
risdictionis a  Christo  institutum  , 
potestatis  liuius  fontem  certissimum 
habebat.  Neque  opus  erat  Leonem 
variis  artibus  ,  et  consiliis  tentare, 
Alexandrinum ,  atque  Antiochenum 
Antisti%em  a  Cerulario  adducere,  ac 
sibi  coniungere.  Explorata  enim  erat 
universa  Ecclesiae  disciplina,  in  qua 
continebatur,  duos  illos  Patriarchas 
Constantinopolitano  non  esse  subie- 
ctos,  vetitumque  graviter  esse  ne  is 
illorum  iura  violaret.  Leoni  vero 
tamquam  D.  Petri  successori,  ac  Iesu 
Christi  D.  IN.  Vicario  ,  Patriarchae 
omnes ,  et  ceteri  quotquot  erant  in 
orbe  terrarum  Episcopi ,  qui  ab  Ec- 
clesia deficere  noluissent,penitus  sub- 
erant. 

Quae  vero  in  adducto  loco,  de  Leo- 
nis  IX  litteris ,  deque  legatione  a 
Pontifice  Constantinopolim  missa,  ac 
de  iis,  quae  tunc  evenerunt,  Moshe- 
mius recenset ,  ea  etiam  non  secun- 
dum  facti  veritatem  ab  ilio  relata 
esse  apparet.  Etenim  Pontificii  Le- 
gati Humbertus  Cardinalis  ,  Petrus 
Amalphitanus  Archiepiscopus ,  et  Fri- 
dericus  Archidiaconus,  ac  Cancella- 
rius  Ecclesiae  Romanae,  viri  gravi- 
tate ,  et  rerum  gerenclarum  peritia 
praestantes  erant,  iique  vere  ad  ex- 
tinguendum  schisma,  quod  tunc  ite- 
rum  conflatum  erat,  Constantinopo- 
lim fuerant  destinati.  Cerularius  au- 
tem fuit  is,  cuius  culpa  factum  est, 
ut  ad  ea  extrema  res  pervenerint, 
de  quibus  Moshemius  conqueritur. 
Is  Legatorum  praesentiam,  prout  su- 
perius diximus,  constanter,  et  de  in- 
dustria vitavit,  interea  dum  in  de- 
trahendo  de  Ecclesia  Romana,  atque 
in  reliquis   conatibus  suis  obstinate 

persisterei  ,  is  eo  res  compulit,  ut 
Legati  ,  ad  suum  ,  et  quod  maximi 
faciendum  erat ,  ad  tuendum  Sedis 
Apostolicae  honorem,  memoratam  su- 
perbis condemnationis  sententiam 
pronuntiaverint.  Non  ergo  importu- 
num  aliquid,  insolens,  atque  irapru- 
dens,  quemadmodum  Moshemius  se- 
rio affirmat,  in  his  peragendis  Le- 
gati commiserunt. 

Fuerunt  certe  Leonis  IX  litterae 
ad  coercendum  Gerularium  scriptae 
gravitatis  plenae,  prout  eiusdem  di- 
gnitas  postulabat.  Falsum  est  vero, 
quod  idem  scriptor  conndenter  pro- 
nunciat ,  eas  magnam  arrogantiam 
continuisse.  Neque  eniin  arrogantia, 
sed  auctoritatis  possessio  certissima 
est,  quae  efficiebat,  ut  Leo  graviter 
scriberet,  et  Sedi  Apostolicae  obtem- 
perandum  esse  iuberet. 

Denique,  quod  adiungit  Moshemius 
factae  a  Legatis  Apostolicis  conde- 
mnationi  Cerularium  obiecisse  id, 
quod  in  Concilio  suo  gessit ,  videli- 
cet,  Legatos,  eorumque  socios  ac  fau- 
tores,  corara unione  sua  indignos  esse 
ab  eo  iudicatos,  id  est  prorsus  con- 
temnendum.  Nullam  enim  ,  et  irri- 
tai» liane  Cerularii  sententiam  fuis- 
se,  atque  aliudnondemonstrare,  nisi 
pervicaciae,  ac  superbiae  perspicuum 
argumentum,  adeo  cognita  omnibus 
res  est,  ut  explicatione  non  indigeat. 
Faeillime  ergo  potest  ostendi,  Mo- 
shemium,  quando  Leonem  IX  ac  Mi- 
chaelem  Cerularium  ita  traducit,  vel- 
uti  si  ae^uo  iure  in  ter  se  dimica- 
rent ,  l'alsam  prorsus  narrationem 
attulisse. 

Post  tot  iila  ,  quae  hactenus  re- 
censuimus,etquae  schismatis  renovati 
iniustitiam  ,  scriptorum  vero,  qui  il- 
lud  defendere  visi  sunt,  non  incon- 
sideratum  modo  ,  sed  etiam  ad  ver- 
simi animum  ostendunt,  nunc  sunt 
aliqua  dicenda  de  iis,  quae  ad  schi- 
smatis istius  renovati  excusationem 
Michael  Cerularius  protulit,  et  dein- 
de eius  asseclae   propugnaverunt. 

Itaque  primo  loco  hoc  certum  est, 
Michaelis  Cerularii  ,  et  Leonis  IX 
Pontiiìcio    tempore   ilfud    evenisse, 

quod  praecipue  occasionem  attule- 
rat  controversiae  Pelagium  II  ac 
Gregorium  Magnum  inter ,  et  Ioan- 
nem  leiunatorem  Episcopum  Constan- 
tinopolitanum  primitus  excitandae. 
Scilicet  non  solum  Cerularius  Oecu- 
menici  Patriarchae  nomen  suscipere 
superbe  volebat,  sed  etiam  ea  appel- 
latione  suscepta,  iurisdictionem  in 
Alexandrinum,  et  Antiochenum  Pa- 
triarcham  volebat  exercere. 

Constat  id  ex  Leonis  IX  praeser- 
tim  litteris.  Nam  ep.  6  Leo  se  acce- 
pisse  grato  animo  affirmat  quae  Ce- 
rularius referebat  de  studio  suo  con- 
cordiam  inter  Graecam  ac  Latinam 
Ecclesiam  confirmandi  ,  sed  una  si- 
mul  conquestus  est,  illud  «  intolera- 
»  bile  esse ,  quod  nova  ambitione, 
»  Alexandrinum  et  Antiochenum  Pa- 
»  triarchas  antiquis  suae  dignitatis 
»  privilegiis  privare  conténdens,  con- 
»  tra  fas,  et  ius  suo  dominio  subiu- 
»  gare  conaretur.  » 

Similia  prorsus  sunt,  quae  Leo  IX 
Petro  Antiocheno  Episcopo  respon- 
dit.  In  suis  enim  aliis  litteris  Leo 
postquam  Antiocheni  Petri  fìdem  lau- 
davisset ,  haec  prosequutus  est  de 
Ecclesia  Antiochena,  in  quam  Ceru- 
larius potestatem  conabatur  exerce- 
re: «  Pro  cuius  fìdei  excellentia,  ter- 
»  tiam  a  Romana  Ecclesia  dignitatem 
»  retinet  Antiochena  ,  quam  te  de- 
»  fendere  summopere  monemus  ,  non 
»  tuae  gloriae  causa,  sed  prò  Sedis, 
»  cui  ad  tempus  praesides ,  antiqua 
»  honorificentia.  Necrevoceris  ab  hac 
»intentione,  cuiuslibet  pompa  ,  vel 
»  arrogantia,  quin  constanter  defen- 
»  das  honorem  ,  quem  Antiochenae 
»  Ecclesiae  reliquerunt  omnia  Pa- 
»  trum  Concilia.  Ad  quod  utique,  si 
»  oportuerit ,  maxima  mater ,  Roma- 
»  na  scilicet,  atque  prima  Sedes  tam 
»  dilectae  sibi  fìliae  ,  et  consociae  , 
»  nusquam,et  numquam  deerit.  Quod 
»  totum  ideo  dicimus ,  quia  quosdam 
»  conari  minuere  antiquaria  dignita- 
»  tem  Antiochenae  Ecclesiae  audivi- 
»  mus.  »  Eadem  Leo  Pontifex  habet 
in  epistola  ad  Constantinum  Mono- 
machum  Imperatorem,  quo  loco  con- 

queritur,  Michaelem  Cerularium  con- 
tendere, Alexandrinum,  et  Antioche- 
num  Episcopos  «  antiqua  dignitate 
»  sua  spoliare,  et  contra  fas,  et  ius 
»  sibi  subdere  nova  ambitione.» 
.  Itaque  erat  perspicuum,  quo  Ceru- 
larius  tenderet,  et  qualem  sibi  inde- 
bitam  affectare  vellet  auctoritatem, 
scilicet,  idcirco  illuni  curare  appel- 
lationem  Universalis  Patriarchae  si- 
bi tribuere  ,  ut  reliquis  Episcopis  , 
Alexandrino  etiam,  atque  Antioche- 
no se  superiorem  esse  demonstraret. 
Id  diserte  Leo  IX  ostendit  in  sua 
ad  Michaelem  ipsum  Cerularium  e- 
pistola,  in  qua  ei  exprobrat  per  su- 
perbam  illam  Universalis  Patriar- 
chae appellationem,  eum  conari  ce- 
terorum  Episcoporum  potestatem  im- 
minuere.  Nani  inquit:  «  Qualis  vero, 
»  et  quam  detestabilis,  atque  laraen- 
»  tabilis  est  illa  sacrilega  usurpatio, 
»  qua  te  universalem  Patriarcham 
»  iactas  ubique ,  qnum  omnis  Dei  a- 
»  micus  huiusmodi  hactenus  horrue- 
»  rit  honorari  vocabulo  !  Quis  post 
»  Christum  convenientius  posset  in- 
»  signiri  hoc  vocabulo,  quam  cui  dici- 
»  tur  divina  voce:  Tu  es  Petrus,  et 
»  super  hancPe  tram  aedificaboEccle- 
»  siam  meam?  Verumtamen,  quia  ille 
»  non  invenitur  Universalis  Aposto- 
»  lus  dictus,  quamvis  Princeps  Apo- 
»  lorum  sit  constitutus,  nullus  suc- 
»  cessorum  eius  tam  prodigioso  prae- 
»  nomine  consensit  appellari  penitus, 
»  licet  Magno  Leoni  praedecessori 
»  Nostro,  et  successoribus  ipsius,  hoc 
»  sancta  decreverit  Synodus  Chalce- 
»  donensis.» 

Conati  sunt  quidem  nonnulli  ex- 
tenuare  appellationis  huius  toties 
memoratae  invidiam  ,  eo  quod  Epi- 
scopi Constantinopolitani,  nomea  Pa- 
triarchae universalis  suscipientes  , 
voluerint  tantum  in  suo  orbe  univer- 
sale* appellari ,  ut  Romanus  Epi- 
scopus  in  universo.  Ad  imminuen- 
dam  quoque  vocis  istius  superbam 
signiflcationem  ,  aliata  sunt  etiam 
Anastasii  Bibliothecarii  verba  in 
praefatione  ad  latinam  versionem 
Actorum    septimi  Concilii  Genera- 


lis  Ioanni  Vili  Pontifici  dicatam. 
Scribit  enim  in  ea  praefatione  A- 
nastasius,  se,  cum  esset  Constanti- 
nopoli,  pluries  Graecos  reprehendis- 
se,  quod  illam  appellationem  Bizan- 
tini Episcopi  tribuere  sibi  studerent, 
Graecos  vero  respondisse  «  quod  non 
»  ideoOecumenicum,  quem  multi  uni- 
»  versalem  interpretati  sunt,  dice- 
»  rent  Patriarcham ,  quod  totius  Or- 
»  bis  teneret  praesulatum,  sed  quod 
»  cuidam  parti  Orbis ,  quae  a  Chri- 
»  stianis  inhabitatur,  praesit.  » 

Sed  ista  prorsus  ad  vocis  illius 
extenuandam  iniustitiam  ,  prout  iis 
temporibus  accipiebatur  ,  non  sunt 
idonea.  Primum  enim ,  quod  Graeci 
dicerent  velie  se  Constantinopolita- 
num  Episcopum  in  suq,  dumtaxat 
orbe  universalem  dici,  prout  Roma- 
nus in  universo  est  universalis,  hoc 
ad  rectum  sensum  illi  appellationi 
tribuendum  non  poterat  afferri.  Nam 
Romanus  Pontifex,  licet  iure  posset 
nane  appellationem  suscipere  ,  ab  ea 
tamen  assumenda  perpetuo  abstinue- 
rat;  Romani  igitur  Pontifìcis  exem- 
plum  ,  tamquam  idem  in  universo 
orbe  facientis  ,  adduci  non  poterat. 
Deinde  ex  iis,  quae  mox  attulimus, 
atque  ex  earum  rerum  narratione, 
quam  fecimus,  cum  de  Ioanne  Ieiu- 
natore  loquuti  sumus,  satis  aperte 
constat  ,  in  voce  ista  suscipienda  , 
auctoritatem  quoque  sibi  indebitam, 
cum  aliorum  Episcoporum  potesta- 
tis  violatione  Episcopos  Constanti- 
nopolitanos  sibi  arrogasse.  <Ad  exte- 
nuandam igitur  appellationis  istius 
invidiam  futilis  erat  Graecorum  re- 
sponsio  ,  Constantinopolitanum  Epi- 
scopum eo  sensu  tantum  velie  uni- 
versalem se  appellari  quod  eius  au- 
ctoritas  de  Oriente  solo  esset  in- 
telligenda,  prout  Romanus  Pontifex, 
Universalis  Episcopus  dici  iure  pot- 
est ,  de  toto  prorsus  Orbe  vocem  i- 
stam  explicando.  Praeterea  si  Roma- 
ni Pontifìcis  appellationem  hanc  ad- 
hibendam  existimavissent,  quemad- 
modum ,  et  Primatus  iurisdictionis 
ratio,  et  Concilii  quoque  Chalcedo- 
nensis  sententia  ferebat,  id  illi  cer- 

te  sine  iniuria  cuiuslibet  Episcopi  in 
quaiibet  Orbis  regione  constituti,  fa- 
cere  potuissent.  Contra  vero  Episco- 
pus  Byzantinus  hanc  Universalis  ap- 
pellationem  suscipiens ,  ut  potesta- 
tem  sibi  non  debitam  per  omnes 
Orientis  regiones  ,  et  in  Episcopos 
ipsos  Alexandrinum  atque  Antioche- 
num  exercendam  affectaret,  iura  si- 
bi, cum  aliorum  iusta  offensione  ar- 
rogasset ,  quae  Constantinopolitanae 
Sedis  propria  non  erant.  Est  ergo 
perspicuum ,  adductam  a  Graecis  il- 
lam  responsionem,  penitus  nihil  im- 
minuere  invidiam  memoratae  supe- 
rius  appellationis. 

Multo  levior,  immo  penitus  inepta 
est  illa,  quae  ex  allato  Anastasii  Bi- 
bliothecarii  loco  adducta  est  alia 
Graecorum  responsio,  Constantinopo- 
litanum  videlicet  Antistitem,  Oecu- 
menici  appellationem  suscepisse  eo 
sensu ,  quod  praeesset  cuidam  Orbis 
parti,  quae  a  Christianis  habitare- 
tur.  «  Quasi  vero  (inquit  Le-Quie- 
»  nius  de  patriarchatu  Constantino- 
»  politano  agens  ,  tomo  1  Orientis 
»  Chrìstiani  cap.  14  ubi  haec  ,  quae 
»  mox  diximus  ,  erudite  pertractat) 
»  quasi  vero  quivis  alter  Patriarchi, 
»  quivis  Exarchus,  quivis  Metropoli- 
»  ta,  aut  simplex  Episcopus  non  per- 
»  inde  sese  tamquam  Oecumenicum 
»  potuisset  ,  vel  posset  ostentare , 
»  et  appellare,  quippe  cum  cuidam 
»  habitabilis  Orbis  parti  praesideat.» 
Haec  ergo  responsio  inepta ,  atque 
ad  inhaerentem  nomini  invidiam  de- 
clinandam  ex  industria  conficta,  con- 
temnenda  omnino  est. 

In  re  autem  perspicua  necesse  non 
esse  apparet  testimonia  afferre,  quae 
prorsùs  evincunt  ea  de  causa  susce- 
pisse hanc  appellationem  Episcopos 
Constantinopolitanos,  ac  retinendam 
omni  studio  curasse,  ut  auctoritatem 
etiam  superbae  appellationi  confor- 
mem  affectarent.  Adducit  breviter 
monumenta  id  confìrmantia  inter  ce- 
teros  Le-Quienius  loco  paullo  ante 
citato.  Ex  iis  autem  colligitur  hanc 
veterum  Episcoporum  Constantino- 
politanorum  fuisse  mentem,  cum  Pe- 


lagio II ,  Gregorio  Magno  ,  aliisque 
Romanis  Ponti ficibus  restiterunt,  ve- 
tantibus  ne  eam  appellationem  ili i 
susciperent,  vel  retinere  conarentur; 
eorum  pertinaciam ,  ili L  errori  gra- 
vissimo fuisse  semper  innixam,  quod 
Nova  Roma,  Antiquae  Romae  privi- 
legia, sfc  iura  consequuta  sit;  id  facto 
suo  Photium  confìrmavisse ,  atque  id 
etiam  ex  agendi  ratione  a  Michaele 
Cerulario  adhibita  patere. 

Post  hanc  praecipuam ,  quam  ex- 
plicavimus  renovati  a  Cerulario  schi- 
smatis  causam ,  si  quaeratur  ,  quas 
attulerit  defendendi  dissidii  sui ,  et 
Romanae  praesertim  ,  universaeque 
Ecclesiae  Latinae  accusandae  ratio- 
nes  Cerularius,  eas  ille  commentus 
est  in  suis  ad  Ioannem  Tranensem 
in  Abulia  Episcopum ,  atque  ad  Pe- 
trum  Episcopum  Antiochenum.  Haec 
crimina  vero  Latinis  obiecta  adeo 
erant  futilia,  ut  Moshemius  citato 
loco,  ubi  de  Michaele  Cerulario  agit, 
iure  affirmaverit,  rixosum  potius  ani- 
mum  eius,  et  verae  religionis  igno- 
rantiam,  quam  veritatis  amorem  ea 
aperire.  Satis  erit  nonnullas  ex  iis 
recensere  ,  ut  ita  de  ea  re  iudicari 
debere  appareat.  Scilicet  inter  cete- 
ra,  moleste  se  ferre  dicebat  Cerula- 
rius vocem  Filioque  Symbolo  Con- 
stali tinopolitano,  Ecclesiae  etiam  Ro- 
manae auctoritate  additam  fuisse  ; 
Latinos  a  sufFocato,  et  sanguine  non 
abstinere  ;  in  azymo  Encliaristiam 
eos  consecrare;  Monachos  adipe  suil- 
lo  uti  ;  Sacerdotes  barbas  tondere  ; 
Episcopos  veiuti  sponsos ,  annulos 
ferre;  die  Sabbato  ieiunium  fieri;  Al- 
leluia in  Quadragesima  non  cani. 
Ipsa  vero  harum  accusationum  pro- 
nuntiatio  facit,  ut  intelligatur,  nul- 
lam  legitimam  consilii  a  se  suscepti 
rationem  Michaelem  Cerularìum  af- 
ferre potuisse ,  quin  oporteat  in  his 
refellendis  immorari.  i 

Multa  tamen  ad  eum  confutandum 
Leo  IX  scripsit  in  epistolis  suis  ad 
Michaelem  ipsum,  ad  Petrum  Antio- 
chenum, et  ad  Constantinum  Mono- 
machum.  In  iis  enim  litteris  Roma- 
na'1 Ecclesiae  primatum.  fuse  vindi- 

cat,  dogma  de  Spiritus  sancti  a  Fi- 
lio  etiam  processione  defendit;  quam 
iniuria  azymi  usum  in  Ecclesia  La- 
tina vituperaret,  et  quam  petulanter 
a  Cerulario  ageretur,  ostendit,  cum 
alia  memorata  disciplinae  -Ecclesia- 
sticae  capita  reprehenderet.  Illud 
autem  certum  est,  lias  accusationes 
a  Michaele  Cerulario  adductas  de 
talibus  rebus  esse  ,  ut  nullo  modo 
inde  is  posset  argumentum  derivare, 
Constantinopolitanis  Episcopis  licere, 
D.  Petri  primatum  a  Christo  insti- 
tutum  reiicere  ,  et  hunc  primatum 
iurisdictionis  in  Romanis  Pontifici- 
bus  D.  Petri  successoribus  perpetuo 
CQnsistentem  aspernari. 

Nam  primatum  hunc  iurisdictio- 
nis in  D.  Petri  Successore  venerari 
oportere ,  ad  Catholicae  Ecclesiae 
fìdem  pertinet,  ita  ut,  qui  dogmati 
isti  repugnet,  ab  Ecclesia  Catholica 
defectionem  omnino  facere  intelliga- 
tur.  Nulla  igitur  excogitari  legitima 
ratio  potest,  qua  liceat  hunc  prima- 
tum non  revereri.  Quod  si  haec  obli- 
gatio  ad  Catholicum   hominem  con- 


stituendum  ita  est  immutabilis ,  ut 
ne  gravissima  quaelibet  excitata  con- 
troversia contrarium  patiatur;  per- 
spicuum  est ,  quam  inique  faceret 
Cerularius,  qui  neque  excusandi  sui 
levissimam  causam  aliquam  afferro 
poterat.Sed  finis  tandem  aliquando  sit 
de  hoc  infelici  facto  loquendi. Certum 
enim  omnino  est  Schisma  Graecorum 
a  Cerulario  fuisse  instauratum,  licet 
Alexandri  II,  Gregorii  VII ,  et  Pa- 
schalis  II  temporis  monumenta  do- 
ceant,  illud  adhuc  consummatum  pe- 
nitus  non  fuisse.  Qui  fusiorem  de  toto 
isto  facto  pertractationem  quaerit, 
is  Baronium  adeat  necesse  est  ad 
annum  1053  et  seqq.,  Leonem  Alia- 
ti um  de  lib.  Graecor.  Ecclesiast. 
dits.  2,  et  de  perpetua  Ecclesiae  0- 
rientalis,  et  Occidentalis  cons.  lib.  2 
cap.  9,  Ioan.  Baptistam  Cotelerium 
monum.  Ecclesiae  Graecae  tom.  2 
pag.  108,  Martenium  Thesaur.  Anec- 
dotorum  tom.  5,  Collectionem  Con- 
dì. Labbei  curante  Mansio  tom.  19, 
Nat.  Alex.  saec.  XI  Historiam  Ec~ 
clesiasticam. 

Quotquot  a  primo  Nicaeno  Gene- 
rali Concilio ,  usque  ad  aetatem  ,  de 
qua  loquuturi  sumus  ,  celebrata  tue- 
runt  Oecumenica  Concilia ,  ea  vel 
Constantinopoli ,  vel  aliis  in  règio* 
nibus  Orientali  Imperio  subiectis  ha- 
bita  sunt  omnia.  Quamobr.em  accidit, 
ut  praefuerit  quidem  iis  semper  Pon- 
tifex  Romanus,  non  ipse  tamen  per 
se,  sed  per  Legatos  suos.  Verum  sae- 
culo  Ecclesiae  XII  fieri  primum  coe- 
pit,  ut  v<?l  in  Urbe  Roma  ipsa,  vel 
in  Occidentalibus  aliis  civitatibus, 
Generalia  Concilia  celebrarentur , 
quibus  Romani  Pontifices  per  se  ipsos 
praeesse  potuerunt.  Inter  praecipua 
huius  saeculi  Historiae  Ecclesiasti- 
cac    capita    numerari    certe    primo 


loco  debet  celebratum  nonum  Con- 
cilium  Generale,  seu  Lateranense 
primum  Oecumenicum,  de  quo  idcir- 
co  nunc  sumus  acturi.  Et  quoniam 
illius  Concilii  celebrationis  historia 
coniuncta  est  cum  iis,  quac  non  modo 
Callisti  II  Pontificatum  respiciunt, 
quo  Ecclesiam  gubernante  Concilium 
illud  habitum  est,  sed  etiam  aliorum 
Pontificum  tempora ,  qui  proxime 
Callistum  II  praecesserant,  hinc  non- 
nulla de  iis  antea  breviter  perstrin- 
gemus. 

Agentes  de  controversia  ob  inve- 
stiturarum  collationem  excitata,  at- 
tigimus  ea,  quae  Paschali  II  Ponti- 
ficatum gerente  contigerunt.  Videli- 
cet,  etsi  iam  plura  lata  essent  a  Ro- 

manis  Pontificibus  ,  et  a  Conciliis 
decreta,  quibus  ad  simoniam  repel- 
lendam,  atque  ad  libertatem  Eccle- 
siae  vindicandam  prohibita  fuerat 
investiturae  collatio,  tamen  quod  ad 
factum  pertinet,  quaestio  finita  ha- 
ctenus  de  illa  re  non  erat,  eo  quod 
Principes  saeculares  persisterent  in 
proposito  investituras  conferendi. 
Tunc  inter  cetera  illud  evenisse  re- 
tulimus  ,  ut  Paschalis  II  Pontifex 
molestiis  affectus  ob  eam  causam  , 
postquam  prospexisset,  ut  simoniaca 
labes  ab  Episcoporum,  Abbatum,  etc. 
electione  penitus  propulsaretur,  et 
eorundem  electio  a  Clero  et  Mona- 
chis,  legitime,  libereque  fìeret,  Im- 
peratori Henrico  V  conccsserit  in- 
vestituras per  aanulum,  et  baculum 
tribuere.  Memoravimus  vero  eundem 
Pontificem  sentientem  id  querelas 
graves  excitavisse,  concessionem  il- 
lam  revocasse. 

Non  est  vero  existimandum ,  Pa- 
sclialem  II  ideo  morem  gessisse  Hen- 
rico V,  quia  natura  imbecillis  esset. 
Nam  eius  Pontificatus  historia  ,  si 
non  ex  praeiudicatis  opinionibus,  sed 
prout  veritas  requirit,  perpendatur, 
diversam  affert  omnino  Pontificis  no- 
titiam.  Etenim  docet  ea  historia, 
Pontificem  hunc,  quantum  potuit , 
decreta  de  investituris  vetandis  ser- 
vane"! a  curasse  ,  ob  eam  rem  magna 
iti  nera  suscepisse,  labores  plures  ac 
molestias  ab  initio  Pontificatus  per- 
tulisse  ;  in  eo  proposito  constantem 
Pontificem  perstitisse  ab  anno  1099 
usque  ad  annum  1111,  quo  illa  ève- 
nerunt,  quae  superius  commemorata 
sunt.Verum  quando  adductus  Pascha- 
lis est,  ut  morem  Henrico  V  gereret, 
iam  duos  circiter  menses  captivita- 
tem  passus  erat,  ideo  quod  Impera- 
tori nollet  assentiri.  Vis  autem  Pon- 
tifici illata  est,  et  per  fraudem  qui- 
dem  ab  Henrici  sectatoribus,  ac  mi- 
litibus  circumventus  est  in  Basilica 
Vaticana,  cum  nihil  tale  timere  de- 
buisset.  Atque  ei  illata  vis  est ,  et 
captivus  ideirco  factus  fuit ,  quod 
Imperatori  investituras  conferendi 
potestatem   iteruni   petenti   restitis- 

set.  Est  ergo  tribuendum  fraudi,  ac 
vi  adhibitae,  si  ilie  concessit  Impe- 
ratori quod  optabat,  sed  in  eo  etiam 
concedendo,  quod  Princeps  petebat, 
non  omisit  Paschalis  iis  consulere  , 
quae  ad  causam  Ecclesiae  defenden- 
dam  praecipue  requirebantur.  Non 
mirum*  autem  est,  neque  novum,  vi- 
ros  etiam  non  imbecilles,  quandoque 
aerumnis  fraetos  ad  ea  facienda  per- 
ductos  esse,  quae  facere  iamdiu  re- 
cusaverant. 

Successerat  anno  1118  Paschali  II 
mortuo  Gelasius  II  ex  Caietana  fa- 
milia.  Is  quoque  in  brevi  unius  anni, 
et  quatuordecim  circiter  dierum  pon- 
tificatus sui  perduratione ,  praeter 
ea,  quae  Romae  a  Cencio  Frangipa- 
nio,  eiusque  factione  passus  est  ,  ut 
ad  prospiciendum  saluti  suae  debue- 
rit  ab  urbe  fugere  ,  et  Capuani  se 
conferre,  et  alio  peregrinari,  praeter, 
inquam ,  urbanas  istas  molestias  , 
multa  perferre  debuit  ab  Henrico  V 
ob  memoratam  causam  investitura- 
rum.  Fuit  etiam  Henrici  V  poten- 
tia  suffectus  Maginulfo  ,  seu  Sil- 
vestro III  ita  appellari  solito ,  An- 
tipapa Mauritius  Burdinus  Archie- 
piscopus  Bracarensis,  qui  se  Grego- 
rium  Vili  appellavit.  Haec  autem 
electio  ideo  facta  praesertim  ,  quod 
Gelasius  Imperatori  repugnare t  in 
negotio,  quod  ei  tantopere  cordi  erat, 
graves  molestias  Pontifici  attulit. 
Itaque  constat  omnino,  quantumvis 
controversia  de  investituris  ,  quas 
Principes  ea  aetate  conferre  consue- 
verant,  Pontitìcum  Romanorum  de- 
cretis ,  et  Conciliorum  auctoritate, 
fuisset  iure  dirempta,  ad  factum  ta- 
men quod  pertinet ,  etiam  tempori- 
bus, quibus  Callistus  II  Pontifex  Ma- 
ximus  factus  est,  hactenus  non  de- 
siisse. 

Successit  Gelasio  Callistus  II  filius 
Guillelmi  Magni  Burgundiae  Comi- 
tis,  qui  Caput  audax  appellari  so- 
lebat.  Fuerat  Callistus  Archiepisco- 
pus  Viennensis,ac  virtutis,  et  doctri- 
nae  laude  praestabat.  Praeter  ista 
tamen  ,  eo  plurimum  spectarunt  in 
ilio  eligendo   S.  R.  E,  Cardinale»  , 

quod  cum  esset  cum  Rege  Galliae 
Ludovico,  et  cum  Imperatore  cogna- 
tine coniunctus,  sperandi  ratio  erat, 
futurum  ,  ut  tandem  aliquando  pu- 
blica  Ecclesiae  negotia  ob  Investitu- 
rarum  causam  perturbata  ,  feliciter 
componerentur. 

Plura  a  Callisto  habita  sunt  Con- 
cilia primo  Pontificatus  sui  anno  in 
Gallia.  Cum  vero  anno  proximo  1120 
Romam  venisset,  schisma,  cui  prae- 
erat  Antipapa  Burdinus,  seu  Grego- 
rius  Vili  extinxit.  Is  enim,  qui  Pon- 
tifico legitimo  ad  Urbem  veniente, 
Sutrium  fugerat,  ibi  captus,  Romam 
reductus,  et  a  Populo  Romano  pu- 
blice  ludibrio,  et  conviciis  exceptus, 
ad  Cavense  monasterium  relegatus 
est.  Tum  Callistus  penitus  se  con- 
vertit  ad  Ecclesiae  pacem  stabiiien- 
dam,  quae  diu  ob  toties  memoratam 
Investiturarum  causam  desiderata 
fuerat.  Itaque  habitus  est  Worma- 
tiae  conventus,  cui  Callisti  Legati  , 
et  Imperator  interfuerunt.  Ea  vero, 
quae  ibi  sunt  statina,  Callistus  rata 
habuit. 

Quomodo  autem  res  gestae  fuerint 
in  conventu  Wormatiensi ,  qui  an- 
no 1122  habitus  est,  tradit  Abbas 
Urspergensis  in  chronico.  «  Facto 
»  igitur,  inquit,  universali  conventu 
»  apud  Urbem  Vangionum,  quae  nunc 
»  Wormacia  dicitur,  sicut  longum , 
»  ita  et  incredibile  memoratu  est , 
»  quam  prudenti  ,  quam  instanti  , 
»  quamque  per  omnia  sollicito  cun- 
»  ctorum  procerum  Consilio  ,  prò 
»  pace  et  concordia,  per  unam  vel 
»  amplius  hebdomadam  certatum  sit, 
»  donec  ipse  in  cuius  manu  cor  Re- 
»  gis  est,  omnem  animositatem  Au- 
»  gusti,  sub  Apostolicae  reverentiae 
»  obedientiam  causa  Matris  Eccle- 
»  siae,  etiam  ultra  spem  plurimorum, 
»  inflexit.  »  Statutum  vero  in  ilio 
conventu  est,  ut  dimissa  investitu- 
rae  collatione  per  annulum ,  et  ba- 
culum,  ubique  électionem,  et  conse- 
crationcm  Clerus  faceret.  Pontifex 
autem  Callistus  litteris  die  23  Se- 
ptembris  eo  anno  scriptis  concessit, 
ut  electiones  Episcoporum,  atque  Ab- 


batum  in  Teutonico  Regno  ,  fierent 
Imperatore  praesente  ,  et  Regalia 
per  sceptrum,  electus  Episcopus,  aut 
Abbas  ab  Imperatore  sùsciperet. 

Post  haec,  ut  inita  ista  concordia 
solemniori  ratione  constaret,et  publi- 
co  Ecclesiae  consensu  confirmaretur, 
Concilium  Oecumenicum  Lateranen- 
se  primum ,  seu  Generale  nonum 
Callistus  II  habuit.  Illud  Pontifex 
indixit  litteris  undique  scriptis ,  ut 
Episcopos  invitaret.  Etenim  hoc  ha- 
bent  illorum  temporum  perspicua 
monumenta.  Tale  est  testimonium 
Simeonis  Dunelmensis  in  hist.  de 
Gest.  Regum  Angliae  ad  annum  1122. 
«  Hac  concordia,  ait,  per  gentes  et 
»  populos,  ubique  divulgata,  mittun- 
»  tur  etiam  litterae  ab  Apostolico 
»  omnibus  Archiepiscopis,  et  Episco- 
»  pis  per  regiones,  et  provincias,  ut 
»  omni  excusatione  postposita,  festi- 
»  nent  occurrere  ad  Concilium,  quod 
»  Domnus  Apostolicus  Romae  cele- 
»  braturus  erat  XV  cai.  Aprilis.  » 
Gravissimum  est  praeterea  ,  ut  ce- 
tera  omittam  ,  Callisti  ipsius  testi- 
monium de  ea  re.  Etenim  in  epistola, 
quam  ad  Imperatorem  Pontifex  scri- 
psit ,  ut  ei  ob  concordiam  initam 
gratularetur,  et  simul  doceret  quan- 
ta Ecclesiae,  et  Reipublicae  utilitas 
inde  esset  obventura ,  affirmat  a  se 
indictum  esse  Concilium,  et  Impe- 
ratori idcirco  commendat ,  ut  una 
cum  Legatis  Pontificiis,  qui  ad  Ur- 
bem erant  redituri,  mitteret  etiam 
Romam  Oratores  suos,  qui  Concilio 
interessent,  in  quo  conventio  Wor- 
matiae  inita  confìrmari  debebat.  Haec 
autem  ,  aliaque  de  ista  re  agentia 
monumenta ,  non  ostendunt  modo 
Synodum  nane  Generalem  a  Ponti- 
fice  convocatam  esse,  sed  etiam  pro- 
pria solius  Pontificis  auctoritate  in- 
dictam  illam  fuisse. 

Non  est  praeterea  dubium  Conci- 
lio Pontifìcem  ipsum  per  se  prae- 
fuisse.  Id  aperte  testatur  Concilii 
illius  historia,  et  omnia,  quae  de  eo 
agunt,  monumenta,  ita  ut  necesse 
non  sit  in  hac  re  probanda  consi- 
stere. Tercenti  autem,  et  plures  et- 

iam  Episcopi  Concilio  interfucrunt. 
«A  Donino  Papa  Callisto  (ait,  in 
»  Ludovici  VI  Francorum  Regis  vita, 
»  Sugerius  Abbas  S.  Dionysii  ,  qui 
»  Concilio  interfuit)  et  tota  Curia 
»  honorifice  valde  recepti ,  per  sex 
»  menses,cum  apud  eum  demorando, 
»  magno  Concilio  tercentorum  ,  aut 
»  amplius  Episcoporum  Laterani  , 
»  compositioni  pacis  de  querela  In- 
»  vesti turarum  adstitissemus.»Idem 
habet  memoratus  superius  Simeon 
Dunelmensis,  aliique.  Praeter  Epi- 
scopos,  sexcenti  quoque  Abbates  in- 
terfuerunt.  Habita  vero  est  Synodus 
in  Aede  Lateranensi,  ex  quo  nomen 
suum  consequuta  est.  Duabus  vero 
sessionibus  habitis  a  XIV  cai.  Apr. 
usque  ad  XII  cai.  eiusdem  mensis  , 
Synodus  absoluta  est.  Id  inter  ce- 
teros  luculenter  tradidit  Landulphus 
a  Sancto  Paullo,  cuius  longum  testi- 
monium  refert  Pagius  in  critica  Ba- 
ronii  ad  an.  1123  nura.  2.  Is  com- 
memoraverat  sessionem  feria  secun- 
da  habitam  ,  et  deinde  aliam  feria 
quarta  eiusdem  hebdomadis  celebra- 
tam;  post  haec  subdit  Landulphus: 
«  Ego  exspectavi  alterum  diem  con- 
»  venientem  meae  causae ,  meaeque 
»  querelae;  ex  improviso  vidi,  et  au- 
»  divi  ,  quod  Domnus  Papa  ,  gratia 
»  consecrandi  altare  dissolvit  Syn- 
»  odum  in  ipsa  die  mercurii,  nec  ul- 
»  tra  ab  eo  Synodum  celebrari  au- 
»  divi,  nec  vidi.  » 

Concilium  hoc  Lateranense  I  plura 
decrevit,  quae  ad  Ecclesiae  discipli- 
nam  fìrmandam  erant  imprimis  op- 
portuna. Non  enim  de  Investitura- 
rum  negotio  tantum  finiendo  Calli- 
stus  II  sollicitus  fuit  cum  Synodum 
illam  indixit,  sed  etiam  de  gravibus 
aliis  Ecclesiae  rebus  sapientcr  sta- 
tuendis,  in  eo  generali  conventu  agi 
voluit.  Itaque  iam  a  nobis  alio  loco 
sunt  aliata  monumenta ,  quibus  a 
Pontifìce,  et  Imperatore  declaratum 
est,  quae  ab  utraque  parte  circa  Epi- 
scoporum ,  et  Abbatum  electionem 
servanda  esse  decernebantur.  Haec 
autem  cum  in  Concilio  isto  generali 
fuerint  Pontifìce  volente  confìrmata, 

manifestum  est,  ea  ratione,  quam  to- 
ties  diximus ,  a  Callisto  sapienter 
tantam  controversiam  diremptam  es- 
se. Afflrmat  quidem  Potterius  toni.  3 
pag.  103  de  Ecclesiae  Spiritu  etc. 
rationem  hanc  fìniendae  controver- 
siae  puerìlem  fuisse  ,  sed  facta  su- 
perius rei  narratio  oppositum  os- 
tendit. 

Canones  viginti  tres  a  Concilio  I 
Lateranensi  conditos  fuisse  perhibent 
certa  monumenta.  Ex  iis  autem  ce- 
lebriores  sunt  primus,  qui  simonia- 
cas  electiones  proscribit  ea  poena 
lata,  ut  irrita  sit,  ob  simoniae  cri- 
men,  benefìcii  facta  collatio.  Secun- 
dus  vero  ,  qui  Presbyteros  ,  etc.  a 
mulierum  consortio  prohibet.  Unde- 
cimus  praeterea,  qui  de  sacris  expe- 
ditionibus  agit,  iisque  indulgentiam 
tribuit,  qui  harum  expeditionum  prò 
locis  Palaestinae,  aut  Hispanicis  dioe- 
cesibus  ab  Infidelium  servitute  libe- 
randis  exercitus  participes  evasis- 
sent ,  vel  cruce  signatis  ,  ac  sacrae 
expeditioni  quacumque  ratione  opem 
attulissent.  Promittit  autem  Canon 
ille  profìciscentibus  ad  ea  bella  pa- 
trocinium  D.  Petri  ,  quod  familias 
eorum  etiam  iuvare  decernitur.  Sex- 
tus  Canon  ordinationes  a  Burdino 
factas  vituperat,  et  irritas,  seu  con- 
tra  legem  omnem  factas  esse  decla- 
rat.  Agit  quintus  de  consanguinita- 
tis  impedimento,  quod  nuptias  irri- 
tas facere  possit. 

Septimo  praeterea  Canone  cautum 
est  legitìmae  illorumPresbyterorum 
iurisdictioni,  quibus  animarum  cura 
committitur.  Id  enim  sine  Episcopi 
auctoritate  fieri  non  posse  statuitur. 
Octavo  civitati  Bencventanae  pro- 
spicitur,  ca  B.  Petri  esse  dicitur,  et 
ab  omni  militari  invasione  defendi- 
tur.  Nono  canone  abusili  consulitur 
ne  ab  Episcopis  propriis  exeommu- 
nicati  ab  aliis  Episcopis  in  commu- 
nionem  accipiantur.  Prospicitur  de- 
cimo Canone  legitimao  Episcoporum 
electioni,  cum  vetetur  eos  consecra- 
ri ,  de  quibus  non  constet  canonice 
electos  esse.  Duodecimo  Canone  Por- 
ticanorum     hereditati     consulitur. 

Hoc  autem  Porticanorum  nomine , 
quid  proprie  intelligendum  sit,  dis- 
putaverunt  eruditi  viri.  Illa  vero  vi- 
detur  omnino  ei  nomini  signifìcatio 
subiecta,  ut  Leoninae  civitatis  prope 
Basilicam  Yaticanam  a  Leone  IVcon- 
ditae  habitatores,  et  in  porticibus 
illi  Basilicae  proximis  degentes,  sive 
peregrini ,  sive  advenae,  sive  nego- 
tiatores,  possent  de  bonis  suis  libere 
testari.  Invaluerat  enim  consuetudo, 
ut  Praefectus  Urbis  bona  ab  iis  re- 
lieta occuparet.  Ob  hanc  autem  mo- 
lestam  consuetudinem  factum  erat , 
ut  hominum  ea  loca  incolentium 
pristina  frequentia  Callisti  II  aetate 
desideraretur. 

Coercetur  decimo  tertio  Canone 
eorum  effrenis  audacia,  qui  treguam 
violassent.  Oblationibus  Ecclesiae  fa- 
ctis  a  laicorum  avaritia  defendendis, 
et  Ecclesiarum  libertatis  tuendae  cau- 
sa Canon  decimus  quartus  conditus 
est.  Condemnantur  decimo  quinto  Ca- 
none monetae  falsae  cusores.  Decimo 
sexto  Canone  peregrinorum  Romana 
tempia  visitantium  incolumitati  pro- 
videtur.  Posterioribus  denique  sex 
Canonibus ,  Episcoporum  auctoritas 
in  Parochis  constituendis  asseritur;. 
quid  monasteria  Episcopis  debeant 
confirmatur;  honorum  Ecclesiastico- 
rum  custodia,  iura  Apostolicae  Sedis 


in  Exarchatu  Ravennatensi  defen- 
duntur;  et  Clericorum  in  sacris  Or- 
dinibus  constitutorum  coniugia  pro- 
hibentur. 

Quae  hactenus  cursim  perstrinxi- 
mus,  decreta  continent  a  Concilio  I 
Lateranensi  edita,  quae  Pontifice  Cal- 
listo auctore  ad  disciplinam  praeser- 
tim  Ecclesiae  fìrmandam,  et  ad  Cleri 
obtinendam  vitae  sanctimoniam  sta- 
tuenda  visa  sunt.  Praeter  ista  vero 
non  est  praetereundum  in  ipso  Con- 
cilio Callistum  II  Pontificem  Conrado 
Episcopo  Constantiensi  Sanctorum 
honores  adhibendos  esse  publicis  lit- 
teris  suis  statuisse.  De  hac  autem 
Romanorum  Pontificum  auctoritate, 
ut  solemniter  aliquem  inter  Sanctos 
colendum  esse  decernant,  egimus  in 
praelect.  saec.  X  cap.  89. 

Haec  sunt  praecipua,  quae  Conci- 
lii  Lateranensis  Generalis  primi , 
seu  inter  Oecumenica  noni,  celebra- 
tionem  respiciunt.  Post  haec  vero 
praeclare  facta,  Callistus  II  non  din 
superstes  fnit.  sed  is  Pontifex,  quem 
Moshemius  ipse  virum  excelso  loco 
natum,  et  Ecclesiae,  ac  Reipublicae 
bono  electum  fuisse  dicit,  die  13  De- 
cembris  anno  1124  mortuus  est,  cum 
annos  quinque,menses  decem,  et  dies 
duodecim  pontificatum  sapienter  ges- 
sisset. 

DE   SCHISMATE   PETRI    LEONIS. 


Cum  Callistus  II  Pontifex  an.  1124 
exeunte  mortuus  esset,  Pontifex  ele- 
ctus  est  Honorius  II  Bononiensis,  qui 
Lambertus  appellabatur,  et  Episco- 
pio Ostiensis  tunc  erat.  Ille  quidem 
ab  initio  non  legitime  electus  cen- 
seri  poterat.NamCardinales  de  Theo- 
baldo  Presbytero  Cardinali  S.  Ana- 
stasiae  ad  pontiflcatum  maximum 
promovendo  iam  consenserant.  Theo- 
baldus  autem  ad  schisma  vitandum, 
sponte  Pontificata  abdicavit.  Hono- 
rius vero  ita  se  gessit,  ut  libera  de- 
inde Cardinalium  voluntate  et  con- 


sensu  ,  Pontifex   legitimus   declara- 
tus  sit. 

Ita  rem  narrat  Pandulphus  Sub- 
diaconus,  qui  rei  ipsi  interfuit,  a  Ba- 
ronio  ad  an.  1124  num.  7  relatus  : 
«  Tandem  in  crastinum  ita  illecti 
»  Cardinales  Papam  facturi  conve- 
»  niunt  ad  Beati  Ioannis  Basilicam, 
»  et  in  Ecclesiae  Oratorium  ,  quod 
»  Sancti  Pancratii  dicitur,intrarunt. 
»  Ubi  post  aliquot  verba  ,  Ionathas 
»  Sanctorum  Cosmae  ,  et  Damiani 
»  Diaconus  Cardinalis  ,  collaudai!  ti - 
»  bus  omnibus,  ipso  etiam  Domino 

»  Lamberto  Episcopo  ,  Tkeobaldum 
»  Card  inaienti  Presbyterum  Sanctae 
»  Anastasiae  cappa  rubra  induit,  et 
»  Caelestinum  appellat,  ut  caelitus 
»  missum.  Non  patitur  Caelestinus 
»  (ego  nescio  cur  aliquandiu  nolue- 
»  rit):  inceptum  est  Te  Deum  lau- 
»  damus  cani  gaudenter,  Lamberto 
»  Episcopo  Ostiensi  pariter  nobiscum 
»  canente.  Non  tamen  dimediato  ad- 
»  h.uc,  Robertus  impius  Fràngipanis 
»  verti  fecit  in  luctum  citharam.Et- 
»  enim  ipse  cum  quibusdam  consen- 
»  taneis  suis,  et  aliquibus  de  curia, 
»  Lambertum  Ostiensem  Episcopum 
»  acclamaverunt.  Deinde  in  Simiis, 
»  quae  ante  Oratorium  Beati  Silve- 
»  strisitae  sunt,  sine  mora  eum  com- 
»  posuerunt.  Unde  licet  maxima  dis- 
»  cordia,  et  tumultus  emergeret,  ta- 
»  meri  postea  pacificatis  omnibus ,  et 
»  ad  concordiam  reductis ,  Lamber- 
»  tus  Cardinalis  Ostiensis  in  Hono- 
»  rium  Papam  sublimatur.  » 

Quoraodo  vero  Honorius  II  ipse 
deinde  effecerit,  ut  eius  electio  legi- 
time  facta  existimari  iure  posset,  ex 
codice  Vaticano  in  memorati  Ponti- 
ficis  vita,  ad  eundem  annum,  Baro- 
nius,  et  Pagius  referunt.  Nam  in  eo 
codice  haec  memoriae  prodita  legun- 
tur:  «  Quìa  electio  Honorii  minus  ca- 
»  nonice  processerat ,  post  septem 
»  dies,  vigesima  prima  Decembris,  in 
»  conspectu  fratrum,  sponte  mitram, 
»  et  mantum  refutavit,  atque  depo- 
»  suit.  Fratres,  tam  Episcopi,  quam 
»  Presbyteri,  et  Diaconi  Cardinales 
»  videntes  ipsius  humilitatem  ,  et 
»  prospicientes  in  posterum,  ne  in 
»  Romanam  Ecclesiam  aliquarn  in- 
»  ducerent  novitatem  ,  quod  perpe- 
»  ram  factum  fuerat ,  in  melius  re- 
»  formarunt,  et  eundem  denuo  advo- 
»  cantes  ad  eius  vestigia  prociderunt, 
»  et  tamquam  Pastori  suo,  et  Uni- 
»  versali  Papae  consuetam  obedien- 
»  tiam  exhibuerunt.  » 

Honorio  II  mense  Februario  an- 
no 1130  mortuo,  Gregcrius  Cardina- 
lis Diaconus  S.  Angeli  statim  se- 
quenti  die  suffectus  fuit ,  qui  Inno- 
centius  II  appellatus  est.  Eum  Ca- 

nonicum  Regularem  Lateranensem 
Ordinis  S.  Augustini  fuisse  ostendit 
inter  ceteros  Pagius  ad  annum  Ba- 
ronii  1130  num.  3.  Cum  Innocentius  II 
electus  Pontifex  est  ,  gravissimum 
illud  schisma  in  Ecclesia  Romana 
excitatum  fuit,  quod  Schisma  Petri 
Leonis  Met  appellari.  Illud  autem 
conflatum  est  ambitione  Petri  Leonia 
Filii,  seu  Nepotis,  qui  Prcsbyter  Car- 
dinalis crat  titilli  S.  Maria©  Trans- 
tiberina. 

Quanto  citius  fieri  potuisset  ,  ab- 
solvendam  esse    novi  Pontificis  ele- 
ctionem  Cardinales  iudicaverant,  ut 
ita  Petri  ipsius  Leonis  conatus  im- 
pedirent  ,   quem    cupiditate    omnino 
inflammari  i.itelligebant  Pontificatus 
consequendi.  Recte   autem  de  Petri 
Leonis    ambitione    Cardinales    iudi- 
cavisse,  factum  ipsum  lucuientissime 
ostendit.  Hac  autem  prorsus  de  causa 
a  Cardinalibus  Innocentium  II  cele- 
riter  electum  esse,  inter  vetera  mo- 
numenta, refert  Clironographus  Mau- 
riniacensis.  «  Id,  inquit,  illius  gratia 
»  dispensationis    factum    dicunt  ,  ut 
»  Petrum  quendam,  qui  ^aeculariter 
»  ad   Papatum    videbatur   aspirare  , 
»  spe  sua  frustrarentur.  »  Sed  haec 
Petrus  Leonis  sprevi t  omnino.  «Pon- 
»  tificatus ,  ait   éodem  loco  Chrono- 
»  graphus,  culmen  arripit,  Cleri,  Po- 
»  pulique  non  parva  multitudine  sibi 
»  consentente.  Id  in  Ecclesia  Dei  se- 
»  minarium  maximi  schismatis  erat.> 
Suscepit  vero  Petrus  Leonis  nomen 
Anacleti  II.   Neque   legitima  aliqua 
ratio   afferri   potest ,  ut   Cardinales 
reprehendantur,  quod  adeo  celeriter 
Pontifìcem    elegerint.    Nam    primo 
non  tenebantur  ea  aetate  ,  iis  legi- 
bus,  quae  de  Pontifìcis  Romani  ele- 
ctione  posterioribus    temporibus  la- 
tae  sunt.  Deinde,  nisi  Pontificem  le- 
gitimum    continuo    elegissent   petu- 
lantius  Petrus  Leonis  conatus  esset 
quae  meditabatur,  et  difficiliora  et- 
iam  fuissent  tumultus  eius  adiuncta. 

Est  autem  in  promptu  ex  iis,  quae 
Baronius ,  et  Pagius  ad  memoratum 
annum  1130  num.  7  affernnt,  quanta 
virtute  Innocentius  II  praestaret,  et 

iure  conceptam  de  eius  virtute  opi- 
nionem  fuisse  causam,  cur  Cardina- 
les  consilium  studiose  susceperint  ut 
Honorio  II  ille  sufficeretur.  Narrat 
vero  Arnulphus,  cuius  longum  testi- 
monium  Pagius  refert ,  quantopere 
conatus  sit  Innocentius  ,  initum  de 
Pontifìcatu  ei  designando  a  Cardi- 
nalibus  consilium  reiicere,  et  quanta 
constantia,  ob  molestiam  ,  qua  ani- 
matus  erat,  et  ob  illam,  quam  reti- 
nebat ,  demisse  de  se  iudicandi  ra- 
tionem,  laboraverit,  ut  electionem , 
et  Pontifìciam  dignitatem  declina- 
ret ,  et  ostendit  eum  penitus  invi- 
tum,  ac  repugnantem  fuisse  tandem 
adductum  ,  ut  Pontifìcatum  susci- 
peret. 

Yalde  diversa  vero  sunt,  quae  Ba- 
ronius  et  Pagius  de  Anacleti  II  seu 
Petri  Leonis  moribus ,  et  vitae  ge- 
stae  ratione  narrarunt.  Est  autem 
inter  cetera  opportunum  ad  osten- 
dendum,  ex  quo  genere  hic  Antipapa 
fuerit,  et  quomodo  vixerit  ante  pon- 
tificatus  invasionem  ,  adductis  non- 
nullis  ex  Arnulphi  testimonio  ,  hic 
explicarc.  «  Eius  avus  cum  inaesti- 
»  mabilem  pecuniam  multiplici  ar- 
»  rogasset  usura,  susceptam  circum- 
»  cisionem  (Iudaeus  enim  erat)  ba- 
»  ptismatis  unda  damnavit.  Pudebat 
»  eum  impotentiae  suae,  potius  quam 
»  erroris,  ne  genus  eius,  infidelitatis 
»  opprobrio  confusum,  perpetua  da- 
»  mnaret  obscuritas.  Susceptis  ita- 
»  quo  fìdei  sacramentis  ,  ubi  novus 
»  civis  insitus  est,  factus  dignitatc 
»  Romanus. . .  dum  genus,  et  formam 
»  regina  pecunia  donat,  alternis  ma- 
»  trirnoniis  omnes  sibi  nobiles  civi- 
»  tatis  adscivit.  . .  Ex  hac  igitur  di- 
»  versorum  generum  mixtura  ,.  Pe- 
»  trus  iste  exortus  est ,  qui  et  iu- 
:»  daicam  facie  referens  imaginem,  et 
»  perfidiam  voto  reierat,  et  affectu. 
»  Porro  ipsum  a  cunabulis  ab  ipsius 
»  nutricis  uberibus,  Apostolatuiprae- 
»  saga  parentum  destinavit  ambi- 
»  tio...  At  vero  postquam  adolescen- 
»  tia,  et  peccandi  facultatem,  et  li- 
»  centiam  fecit  liberius  evagandi,  si 
»  qua  superbia  ,  si  qua  petulantia , 


»  tum  vere  ipse  superbus ,  et  petu- 
»  lans,  omni  intemperantiae  sese  sa- 
»  tis  impudenter  addixit.  Profecto 
»  cum  in  his  operibus,  nec  Deum  di- 
»  gnatur  revereri  ,  nec  hominem  ; 
»  tantam  sibi  suscitavit  infamiam  , 
»  ut  eius  ortu  ,  ambitione  ,  vitaque 
»  praecognitis,  ipsum  esse  Antichri- 
»  stum  universi tas  gentium  passim 
»  crederet,  et  publice  testaretur.  » 

Post  ista,  quae  satis  demonstrant, 
quam  inhonestis  moribus  Petrus  Leo- 
nis semper  laboraverit,  ostendit  Ar- 
nulphus, quibus  artibus  ad  Ecclesia- 
sticas  dignitates,  sibi  ille  viam  ape- 
ruerit.  Videlicet,  simulata  vitae  mu- 
tatione  ,  et  Monasticae  Professionis 
praetextu,  ita  se  homo  subdolus  ge- 
rere  coepit,  veluti  si  severiora ,  et 
sanctiora  Consilia  inivisset.  «  Habi- 
»  tum  Monachatus  excepit,  ut  vitia 
»  mentis  ovino  velaret  amictu ,  op- 
»  probria  vitae  praeteritae  Clunia- 
»  cense  nomen  obnuberet,  et  virtutis 
»  aestimationem  ,  honorum  societas 
»  quaesita  referret.  »  Contulit  vero 
se  ad  Urbem  in  posterum  Petrus  Leo- 
nis ,  cum  adeo  diversa  de  eius  vita 
apud  Pontificem  Paschalem  II  obti- 
neret  opinio,  et,  cum  «  nullus  for— 
»  tasse,  ut  Arnulphus  ait,  ad  aures 
»  Summi  Pontificis  infamiae  Petri 
»  t'umus  ascenderat  ;  »  atque  in  his 
rerum  adiunctis ,  ad  amplissimam 
Cardinalis  dignitatem  obrepsit. 

Postquam  Cardinalis  factus  esset 
Petrus  Leonis,  inter  cetera,  cum  Le- 
gati Pontificii  munere,  ac  potestate, 
sub  Paschali,  et  Callisto  II  Pontifìce 
ab  Urbe  profectus  est.  Talia  autem 
sunt  crimina,  quae  Arnulphus  a  Pe- 
tro  Leonis  patrata  esse  describit  cum 
Legati  munere  potitus  esset,  ut  illa 
narratio  hominem  omni  flagitiorum 
genere  turpissimum  ostendat.  Quid- 
quid  enim,  sive  avaritiae,  sive  luxu- 
riae,  sive  superbiae,  et  vitae  quan- 
tumvis  impurae  exeogitari  potest,  id 
a  Petro  Leonis  patratum  esse  Ar- 
nulphus confìdenter  exposuit,  ac  ve- 
hementer  indignatus  Giraldo  Epi- 
scopo Engolismensi ,  quem  praeci- 
puum  sceleris  sui  socium,  ac  propu- 

gnatorem  Petrus  Leonis  habebat , 
haec  scelera,  eiusdem  accusandi  cau- 
sa comraemoravit. 

Apparet  ex  his,  quae  recensuimus, 
vere  scelestum  hominem  fuisse  eum, 
qui  schismate  contra  Innocentium  II 
conflato,  per  octo  circiter  annos  Ec- 
clesiam  graviter  perturbavit.  Is  , 
postquam  Innocentius  legitime  ele- 
cius  fuisset,  in  Ecclesia  S.  Marci  a 
factione  sua  illi  est  opposi tus,  et  se 
Anacletum  II ,  prout  iam  diximus  , 
appellavit.  Vim  inferendam  Innocen- 
tio  statini  constituit  Anacletus,  adhi- 
bitis  nefariis  hominibus,  quibus  con- 
siliorum  suorum  audacib,us  admini- 
stris  utebatur.  Evasit  tamen  ab  hoc 
periculo  Innocentius  ,  sed  ut  saluti 
suae  consuleret,  coactus  est  quam 
primum  ab  Urbe  cum  suis  fugere  , 
et  in  Galliam  se  conferre. 

Qua  ratione  Petrus  Leonis  se  ges- 
serit  statim  postquam  Pontificatum 
invasit,  docent  perspicue  verba  Scri- 
ptoris  Anonymi,  cuius  testimonio  ex 
Codice  Vaticano  Baronius  utitur,  ex 
quo  testimonio  ista  referemus:  «  Pe- 
»  trus  Leonis  hostiliter  fecit  aggredì 
»  domos  Frangipanum,  in  quibus  In- 
»  nocentius  se  receperat  cum  suis 
»  fratribus.  Sed  contra  spem  sibi  ac- 
»  cidit ,  quia  et  Innocentii  partem 
»  modicum  laesit,  et  eius  satellites, 
»  non  sine  gravi  damno  ad  eum  re- 
»  versi  sunt.  Unde  in  indignationem, 
»  et  iram  commotus ,  ad  Sanctum 
»  Petrum  cum  indignatione,  maxima 
»  cum  multitudine  aequitavit ,  et 
»  ipsam,  quam  cepit  Ecclesiam,  per 
»  violentiam  introivit,  et  per  San- 
»  ctuarium  ,  et  aureum  Crucifìxum 
»  pendentes  coronas,  cum  toto  the- 
»  sauro  argenti  et  auri  et  pretiosis 
»  lapidibus,  sive  gemmis  ,  quas  Ro- 
»  mani  Pontifices,  orthodoxique  Im- 
»  peratores  in  Ecclesia  ipsa  cum  de- 
»  votione  obtulerant,  tamquam  sa- 
»  crilegus  auferre,  et  ciborium,  quod 
»  super  Altare  B.  Leo  construxerat, 
»  detruncare  praesumpsit.  Sublatis 
»  autem  et  abreptis  omnibus,  ad  Pa- 
»  triarchium  B.  Mariae  accessit,  et 
»  Ecclesiam  ipsam  multo  maiori  the- 

»  sauro  dotatam  exspoliare  nihilomi- 
»  nus  attentavit.  Ad  alias  praeterea 
»  Urbis  Ecclesias  manus  extendens, 
»  quidquid  in  eis  pretiosum  invenit, 
»  similiter  rapuit  et  asportavit.  Ta- 
»  libus  ergo,  tantisque  mercibus  ini- 
»  que  dotatus,  maiorem  venalis*Ur- 
»  bis  partem  emere  studuit,  corrum- 
»  pens  vulgus  etiam  ita  sibi  adstrin- 
»  xit,  ut  praeter  Frangipanum,  et 
»  Corsorum  munitiones,  Papa  Inno- 
»  centius  nullum  in  Urbe  subsidium 
»  haberet.  Cum  igitur  Pontifex  ipse 
»  undique  ita  esset  obsessus,  ut  nemo 
»  ad  eius  praesentiam  sine  periculo 
»  vitae  posset  accedere  ;  consilium 
»  habuit  exeundi  Urbem  ,  et  trans- 
»  eundi  in  partes  Galliarum.  Ascen- 
»  dit  ergo  duas  galeas  cum  omnibus 
»  fratribus  ,  qui  secum  steterant , 
»  praeter  Conradum  SabinensemEpi- 
»  scopum  ,  quem  Vicarium  in  Urbe 
»  reliquit ,  et  faucibus  Tiberis  cum 
»  difficultate  transcensis,  ad  comita- 
»  tum  Pisanum  ,  cum  prosperitate  , 
»  Deo  auctore,  pervenit.  » 

Cumuìavit  deinde  Petrus  Leonis 
tanta  haec  scelera  eo  iniquo  Consi- 
lio, ut  in  legitimum  Pontifìcem  ana- 
thematis  sententiam  ferret ,  et  Ca- 
tholicos  ubique  commorantes,  ad  mo- 
relli sibi  gerendum  pertraheret ,  le- 
gationibus  idcirco  ad  Principes  de- 
cretis,  et  eiusmodi  litteris  scriptis , 
quibus  per  falsam  gestarum  rerum 
expositionem  ,  se  legitime  electum 
Pontifìcem ,  reiiciendum  vero  Inno- 
centium esse  suaderet.  Ostendunt  id 
litterae  plures  a  Baronio  allatae  , 
quas  Petrus  Leonis  ad  Lotharium  II 
eiusque  coniugem,  itemque  ad  Reges 
Grermaniae,  et  Angliae  scripsit;  Le- 
gationes  praeterea  ab  eo  commissae 
Girardo  Engolismensi,  et  Ottoni  Tri- 
dentino Episcopis,  ac  Cardinali  de 
Comitibus  ad  Rogerium  missis  ,  ut 
eum  ,  quem  sibi  studere  sciebat  Si- 
ciliae  Regem  coronaret.  Certum  ta- 
men est,  exceptis  Scotiae  ac  Siciliae 
Regibus,  Innocentio  Lotharium  Im~ 
peratorem,  Angliae  et  Hispaniae  Re- 
ges, aliosque  Principes  perpetuo  ad- 
haesisse.  Praeterea,  quo  clarioraAna- 

cleti  evaserunt  scelera,  eo  severius 
co  atra  ipsum,  eiusque  socios  actum 
est.  Id  inter  cetera  confirmat  Stam- 
pense  Concil'ium  ,  in  quo  a  Gallis 
Anacletus  reiectus  est;  Aniciènse  et 
Rhemense  ,  in  quibus  anathemate 
mulctatus  fuit,  et  Lotharii  II  deni- 
que  deeretum,  quo  Petri  Leonis  se- 
ctatores  i  Rei  Maiestatis  declarati 
sunt.  Haec  tamen  non  excludunt , 
gravissima  calamitate  Ecclesiam  Ca- 
tholicam,  ob  Petri  Leonis  schisma, 
et  diuturno  molestissimoque  tot  an- 
norum  incommodo  affectam  esse.  Id 
schismatis  cuiuslibet  huius  generis 
natura  ipsa  demonstrat ,  atquè  id 
quotquotsunt  illius  aetatis  Ecclesia- 
stica monumenta  diserte  conflrmant. 

Huic  tamen  malo  finis  impositus 
fuit  anno  1138,  quo  Petrus  Leonis 
mortuus  est.  Fuit  autem  omnino'  mi- 
ser  huius  hominis  obitus.  Utar  tot 
inter  monumenta  id  demonstrantia, 
utar  testimonio  Bernardi  Abbatis  Bo- 
naevallis  in  vita  D.  Bernardi.  «  Ad  ve- 
»  nerat  tempus,  ait,  in  quo  completa 
»  Amorrhaei  malitia,  Angelus  percu- 
»  tiens  gladium  iam  vibrabat,  et  per- 
»  transiens  domos,  quarum  superlimi» 
»  naria  sanguis  agni  imbuerat.  Sed 
»  domum  Petri  Leoni  veniens,  saluta- 
»  re  in  ea  non  reperit  signum.Percus- 
»  sit  igitur  miserum;  nec  tamen  il- 
»  lieo  defungitur,  sed  datur  per  tri- 
»  duum  poenitentiae  locus.  Ille  pa- 
»  tientia  Dei  abutitur,  et  in  peccato 
»  suo  moritur  desperatus.  Miserabili 
»  pompa  corpus  eius  effertur,  cada- 
»  ver  eius  in  latebris  sepelitur  ,  et 
»  usque  hodie  fovea  illa  a  Catholicis 
»  ignoratur.  » 

Praecipua  tamen  schismatis  extin- 
cti  laus  debetur  D.Bernardo  Clara- 
vallensi,  quem  Pius  VIII  sapientis- 
sime Ecclesiae  Doctorem  declaravit, 
eique  illum  decrevit  honorem  ,  qui 
Doctoribus  Ecclesiae  debet  exhiberi. 
Ninil  profécto  est  in  tota  huius  schi- 
smatis historia  adeo  cognitum,  quam 
D.  Bernardi  praesertim  virtute  tan- 
tum Ecclesiae  ,  ac  Reipublicae  ma- 
lum  esse  deletum.  Ille  Innocentium  II 
semper  veluti  legitimum  Pontificem 


sequutus  est;  ille  Ludovico  VI  Gal- 
liae  Regi  hanc  veram  sententiam 
esse  persuasit  ;  ille  alios  Principes 
in  ista  sententia  confirmavit;  is  de- 
nique  auctoritate  sua,  ac  nominis  ce- 
lebritate,  schismatis  auctorem  quo- 
dammodo  profligavit.  Si  cetera  vero 
argnmenta  hoc  evincentia  deessent, 
Concilium  certe  Stampense,  inter 
Lutetiam  ,  videlicet ,  et  Aureliam 
habitum  ,  hoc  aperte  demonstraret. 
In  eo  enim  Concilio  universa  quae- 
stio illa  dirempta  fuit ,  et  Innocen- 
tius  II  legitimus  Pontifex  est  decla- 
ratus  communi  suffragio,  id  praeser- 
tim D.  Bernardi  auctoritate  corani 
omnibus  evincente.  Hoc  Bernardus 
Abbas  Bonaevallis,  in  vita  S.  Bernar- 
di Claravallensis;  id  Arnulphus  con- 
tra  Gerard um  Engolismensem  seri- 
bens  ostendit.  «  Cui  Concilio,  inquit 
»  Arnulphus,  quoniam  interesse,  Gi- 
»  rarde  ,  non  poteras  ,  eum  litteris 
»  tuae  deformitatis  imagine  consi- 
»  gnatis,  nuncium  destinasti.  Utram- 
»  que  te  novisse  personam  et  ele- 
»  ctionis  ordinem  plenius  exquisi- 
»  visse,  proculdubio  cum  Innocentio 
?>>  Papa  stare  iustitiam,  eo  quod  pla- 
»  ne  vir  esset  honestatis  ègregiae, 
»  et  ipsius  electio  prima  tempore,  et 
»  a  praecipuis  Romanàe  Ectolesiae 
»  fuerat  celebrata  personis.  Porro 
»  Petrum  per  opulentam  manum  , 
»  eathedram  posteri us  usurpasse,  vi- 
»  rum  adeo  vita  roprobatum,  et  no- 
»  mine,  ut  si  ipsum  etiam  quaelibet 
»  electionis  forma  defenderet,  pro- 
»  movere  tamen    vitae   qualitas  ,  et 

»  infamia  minime    sustineret 

»  Tandem  ergo  .....  inventus  est 
»  Petrus  indignior  adeo,  ut  ex  ipsius 
»  comparatone  alteri  personae  irro- 
»  gari  gravis  iniuria  videretur  .... 
»  Sumpta  igitur  ex  Magni  Leonis 
»  Papae  sententia,  ubi  se  partium 
»  vota  diviserant,  visus  est  illis  iure 
»  canonico  praeferendus  is,  qui  ma- 
»  ioribus  studiis  iuvàbatur  ,  et  me- 
»  ritis.  »  Haec  autem  omnia  sapien- 
ter,  et  cum  summa  eìoquentiae  laude 
S.  Bernardus  pertractens  de  schisma- 
te  triumphavit. 

Anacleto,  seu  Petro  Leonis  mar- 
tuo,  conati  sunt  eius  sectatores,  li- 
cet  valde  debilitati  ac  fracti,  schi- 
sma regere.  Etenim  Gregórium,quem 
AnacletusCardinalem  creaverat,  ele- 
gerunt,  qui  Victoris  III  nomine  sus- 
cepto,  se  veluti  novum  Pseudo-Pon- 
tificem  gerere  coepit.  Verum  ista 
brevi  tempore  perdurarunt;  nam  hic 
a  D.Bernardo  monitus,  prout  in  eius- 
dem  S.  Doctoris  vita  refert  Bernar- 
dus  Bonaevallis,  Pontifìcia  deposuit 
insignia,  ac  ad  Innocentium  a  D.Ber- 
nardo deductus,  veniam  impetravit, 
et  cum  Pontifice  legitimo  reconcilia- 
tus  est;  quo  facto  schismati  finis  im- 
positus  fuit. 

Dum  ista  evenerunt ,  Innocentius 
primis  pontifìcatus  sui  annis  in  Gal- 
lia  moratus  est ,  ubi  plura  Concilia 
celebravit.  Anno  autem  1133  Romani 
rediit,  atque  una  cum  Pontifice  Lo- 
thariusll  ad  Urbem  se  contulit,  quem 


Innocentius  Imperatorem  coronavit. 
Postquam  vero  Roma  Lotharius  dis- 
cessit ,  intelligens  Innocentius  ,  se 
Anacleto  adversario  suo  in  Urbe  plu- 
rimum  potenti  non  posse  resistere  , 
et  tutum  se  ac  tranquillum  cum  suis 
Romae  manere  non  posse;  Pisas  mi- 
gravit,  ubi  moratus  est  usque  ad  Lo- 
tharii  in  Italiam  reditum.  Quandiu 
vero  in  ea  civitate  Innocentius  man- 
sit,  etsi  gravissimis  molestiis  ob  Pe- 
tri  Leonis  schisma  afficeretur ,  non 
omisit  tamen  Ecclesiae  rebus  geren- 
dis  diligentem  operam  dare ,  prout 
inter  cetera  colligi  potest  ex  iis, 
quae  Baronius,  et  Pagius  de  Inno- 
centii  II  vita  agentes  narraverunt. 
Post  Petri  Leonis  mortem  Catholici 
respirare  prorsus  visi  sunt  ;  Ponti- 
fex  vero  multo  liberius,  atque  expe- 
ditius  ea  paragere  potuit ,  quae  Ec- 
clesiae, ac  Religionis  bonum  postu- 
labant. 


CAPUT  XI. 

DE   CONCILIO    GENERALI    DECIMO,    SEU 
LATERANENSI    OECUMENICO   II. 


Cum  turbae  in  Ecclesia    ob  Petri 
Leonis,  seu  Anacleti  II,  schisma  ex- 
citatae  desiissent,  et  Ecclesiae  nego- 
tia  tandem  aliquando  pristinum  suum 
cursum  recuperassent,  Innocentius -II 
iudicavit,  rem  utilissimam  se  eidem 
Ecclesiae  in  iis  adiunctis  esse  factu- 
rum,  si  Concilium  Generale  convo- 
casset.  Illud  igitur  indixit  Innocen- 
tius, et  media  quadragesima  an.  1139 
in  Aede  Lateranensi  celebravit,  quod 
Concilium   Generale   decimum  ,    seu 
Lateranense    II   Oecumenicum    fuit. 
Illud  vero  Concilium  celebratimi  fuit 
in  tanta  Episcoporum  frequentia,  ut 
mille  circiter  Episcopi  ei  interfuisse 
tradantur.  Cardinalis  Baronius,  qui 
ad  memoratum  annum  num.  4  affir- 
mat ,  se  non  sine   magno   labore  ea 
colligere  studuisse  ,  quae   ad  Conci- 
lium adeo  celebre  spectant,  haec  te- 
stimonia hu.iiis  rei  affert.  VidelicetOt- 
tonis  Fri-?iiigeusis  Episcopi  in  chron. 


lib.  7  cap.  23  verba  recenset,  quibus 
testatur,  eo  anno,  «  proxima  media 
»  quadragesima  ,  Synodus  maxima 
»  circiter  mille  Episcoporum  Romae, 
»  praesidente  Summo  Pontifice  Inno- 
»  centio  celebratur,  ibique  post  mul- 
»  ta  salutifera  decreta  promulgata, 
»  schismatici,  qui  parti  Petri  Leonis 
»  faverant,  damnantur.  »  Praeterea 
adducit  Baronius  ex  Chronico  Bene- 
ventano hoc  testimonium:  «Hoc  anno 
»  praefatus  Apostolicus  Innocentius, 
»  octavo  die  intrante  mensis  Aprilis, 
»  Romae  Synodum  celebravit.  Ad 
»  cuius  sacri  conventus  praesentiam, 
»  Archiepiscopi,  Episcopi,  et  Abba- 
»  tes  innumeri  convenerunt.  » 

Haec  tamen,  quae  in  Concilio  La- 
teranensi II,  Otto  Frisingensis  statuta 
esse  commemorat,  et  quibus  serva- 
tis,  Pontifex  Innocentius  'Ecclesiae 
borio  se  consulturum  esse  putaverat, 
non  eum  fructum   consequuta  sunt, 

quem  Innocentius  sperabat  inde  pro- 
fecturum  esse.  Sed  hoc  hominum  ini- 
quitate  contigit.  Ita  enim  rem  nar- 
rat  Ordericus  lib.  13  pag.  919  in  eo 
testimonio  ,  quod  Pagius  affert  in 
critica  Baronii  ad  annum  1139  n.  12. 
«  Innocentius  Papa  TI,  inquit  eo  loco 
»  Ordericus ,  Romae  in  medio  qua- 
»  dragesimae  ingens  Concilium  te- 
»  nuit  ,  et  multitudini  Praelatorum 
»  statuta  Sanctorum  Patrum  invio- 
»  labiliter  teneri  praecepit.  De  mul- 
»  tis  regionibus  exciti  ad  Synodum 
»  convenerant,  et  hac  de  causa  bru- 
»  mali  tempore  periculosum  iter  inie- 
»  rant  ;  sicque  cum  multis  suarum 
»  dispendiis  rerum,  Romana  moenia 
»  viderant.  Multa  illis  Papa  de  pri- 
»  scis  codicibus  propalavit,  insignem- 
»  que  sacrorum  decretorum  textum 
»  congessit.  Sed  nimis  abundans  per 
»  universum  Orbem  nequitia,  terri- 
»  genarum  corda  contra  Ecclesiastica 
»  scita  obduravit,  unde  remeantibus 
»  ad  sua  Magistris,  Apostolica  decre- 
»  ta  passim  divulgata  sunt.  Sed  ni- 
»  hil,  ut  manifeste  patet,  oppressis, 
»  et  opem  desideranti  bus  profuerunt; 
»  quoniam  a  Principibus  et  Optima- 
»  tibus  regnorum,  cum  subiectis  ple- 
»  bibus  parvipensa  sunt.  »  Haec  ce- 
teroquin  evincunt  omnino,  Innocen- 
tium  certe,  et  Concilium  Generale 
Lateranense  II  ea  statuisse,  quae  ad 
bonum  Ecclesiae  consequendum  erant 
opportunissima ,  sed  hominum  vitio 
factum  fuisse,  ut  salutarem  effectum 
suum  ea  decreta  non  obtinuerint. 

Unam  ex  praecipuis  causis,  quam- 
obrem  Concilium  Lateranense  II  ha- 
bitum  est,  in  eo  sita  fuit,  ut  malis 
a  schismate  Petri  Leonis  allatis  con- 
suleretur.  Agit  de  ista  re Pagius  inter 
ceteros  in  Critica  Baronii  ad  an.  1139 
num.  7.  Commemorat  videlicet  ibi 
Pagius  in  Concilio  isto  Lateranensi 
Acta  omnia  Petri  Leonis,  atque  or- 
di  nationes  fuisse  rescissas  Canone  tri- 
gesimo. «  Ad  haec  Ordinationes  fa- 
»  ctas  a  Petro  Leonis,  et  aliis  schi- 
»  smaticis,  et  haereticis  evacuamus, 
»  et  irritas  esse  censemus.  »  Haec 
autem  Canonis  verba,  quomodo  sint 


intelligenda,  Pagius  animadvertit,  a 
Chronographo  Mauriniacensi  p.  385, 
et  seq.  accipi  oportere.  Is  autem  post 
recitatam  orationem,  quam  Innocen- 
tius II  ad  Concilium  habuit ,  haec 
addii:  «  His,  et  huiusmodi  assertio- 
»  nibus  Domnus  Apostolicus  ceteris 
»  Praelatis  divini  sermonis  favos  im- 
»  pertiens,  omnibus  propatula  ratio- 
»  ne  ostendit ,  quod  Petrus  Leonis, 
»  non  aliorum  assentatione  ,  immo 
»  rapina ,  se  Apostoli  Petri  Vicario 
»  fecisset  aequalem.  Cunctisque  reli- 
»  giosis  viris,  quibus  illud  detestabile 
»  schisma  displicuerat,  verbis  eius 
»  cum  magna  laude  unanimiter  accia- 
»  mantibus,  respondit.  Unde  quia  in- 
»  ordinatae  personae  inordinata  sunt 
»  decreta,  quodcumque  ille  statuerat, 
»  destruimus;  quoscumque  exaltave- 
»  rat,  degradamus;  et  quotquot  con- 
»  secraverat,  exordinamus,  et  depo- 
»  nimus.  Et  quicumque  per  Girar- 
»  dum  Engolismenem  ad  altaris  of- 
»  fìcium  accesserunt,  Apostolica  au- 
»  ctoritate  interdicimus  ,  ne  ipsum 
»  impleant,  et  in  ilio  Ordinis  gradu 
»  perenniter  demorantes,  ad  superio- 
»  rem  non  adscendant.  »  Post  hoc 
autem,  absoluta  est  illorum  homi- 
num, qui  Anacleto  paruerant,  ex  Ec- 
clesiasticis  muneribus  depositio,  at- 
que ita  schismaticorum  audacia  com- 
pressa est.  Praeter  ordinatos  vero  a 
Petro  Leonis,  qui  in  Concilio  Late- 
ranensi his  poenis  sunt  affecti,  narrat 
etiam  ex  chronico  Falconis  Pagius, 
Innocentium  coram  Synodo  universa 
contra  Rogerium,  quem  Siciliae  Re- 
gem  Petrus  Leonis  declaraverat,  et 
adversus  eius  socios  excommunica- 
tionis  poenam  tulisse. 

Illud  etiam  causam  attulit,  ut  Con- 
cilium haberetur,  quod  in  Generali 
totius  Ecclesiae  conventu  ,  iterum 
faciendam  esse  Pontifex  iudicaret 
Petri  de  Bruis,  et  Arnaldi  Brixiensis, 
atque  errorum,  quos  praedicaverant, 
condemnationem.  Id  autem  continet 
Canon  vigesimus  tertius  Concilii  Oe- 
cumenici  II  Lateranensis,  videlicet: 
«  Eos,  qui  religiositatis  speciem  si- 
»  mulantes,  Domini  Corporis  et  San- 

»  guinis  sacramentum,Baptisma  pue- 
»  rorum,  Sacerdotium,et  ceteros  Ec- 
»  clesiasticos  Ordines  ,  et  legitima 
»  damnant  foedera  nuptiarum,  tam- 
»  quam  haereticos  pellimus  ,  et  da- 
»  mnamus,  et  per  potestates  exteras 
»  coerceri  praecipimus.  Defensores 
»  quoque  ipsorurn ,  eiusdem  damna- 
»  tionis  vinculo  innodamus.» 

Canonem  huncPagius  iure  animad- 
vertit,  illuni  ipsum  esse,  qui  in  Con- 
cilio Tolosano  anno  1119  Callisto  II 
praesidente  celebrato,  contra  Petro- 
bruisianos  conditus  est.  Quare  affir- 
mari  optime  potest,  renovatam  fuis- 
se  in  Concilio  Lateranensi  II  horum 
errorum  condemnationém,  et  Petro- 
bruisianos  tunc  una  curo  Arnaldi- 
stis  condemnatione  iterum  fuisse  per- 
culsos. 

Gravissimos  errores,  quos  Petrus 
deBruis,  et  eius  sectatores  docerent, 
ostendit  quidem  Canon  mox  addu- 
ctus,  sed  praeter  istos,  alii  etiam  a 
veteribus  sunt  memorati,  qui  ab  iis 
hominibus  praedicabantur.  Inter  ce- 
teros, recenset  eos  Natalis  Alexan- 
der diligenter  in  Synopsi  Hist.  Eccl. 
saec.  XI  et  XII  cap.  4  art.  7.  Affert 
enim  ibi  Petri  Venerabilis  Abbatis 
Cluniacensis  testimonium,  ex  episto- 
la, quam  ille  scripsit  ad  Archiepi- 
scopos  Arelatensem ,  et  Ebredunen- 
sem  etc.  hac  de  re,  in  qua  epistola 
Petri  de  Bruis  errores  singillatim 
persequitur.  Nam  praeter  memoratos 
in  relato  canone  errores,  quibus  af- 
fertur  errorum  ab  Calvino,  aliisque 
recentioris  aetatis  disseminatorum 
praelusio;  traditur  in  eo  testimonio, 
Petrum  de  Bruis  tempia  in  honorem 
Dei  aedificari  non  debere,  aedificata 
vero  evertenda  esse  praedicasse;  Cru- 
cis signa  cultui  non  esse  proponen- 
da;  vita  functos  vivorum  bonis  ope- 
ribus,  et  sacrifìcio  prò  iis  oblato  non 
posse  iuvari;  Traditionis  denique  au- 
ctoritatem  ab  eo  fuisse  repudiatam. 

Una  cum  Arnaldistis  in  memora- 
to 23  Canone  Concilii  Lateranensis 
Oecumenici  II  iterum  damnatos  Pe- 
trobruisianos  diximus.  Id  autem  iure 
affirmavimus.  Nam  praeter  cetera  , 


in  quibus  Arnaldus  Brixiensis  pec- 
cavit,  ea  etiam  erant,  quae  de  Pe- 
trobruisianis  commemoravimus.  Otto 
Frisingensis  lib.  12  de  rebus  gestis 
Friderici  Imperatoria  ait:  «  Praeter 
»  haec  (videlicet  praeter  cetera  er- 
»  rorum  capita ,  quae  Arnaldus  do- 
»  cebat),  praeter  haec  de  Sacramento 
»  Altaris ,  et  baptismo  parvulorum 
»  non  recte  dicitur  sensisse.  »  Tum 
Otto  subdit ,  idcirco  condemnatum 
illum  fuisse  in  Lateranensi  iste  Con- 
cilio sub  Innocentio  II  Pontifice  ce- 
lebrato. Nam  inquit:  «  His,  aliisque 
»  modis,  quos  longum  esset  enume- 
»  rare  ,  dum  Brixiensem  Ecclesiam 
»  perturbaret ,  Laicisque  terrae  il- 
»  lius  prurientes  erga  Clerum  aures 
»  habentibus,  ecclesiasticas  malitiose 
»  exponeret  paginas;  in  magno  Con- 
»  cilio  Romae  sub  Innocentio  habito, 
»  ab  Episcopo  civitatis  illius,  viris- 
»  que  Religionis  accusatur.  Roma- 
»  nus  ergo  Pontifex,  ne  perniciosum 
»  dogma  ad  plures  serperet ,  impo- 
»  nendum  viro  silenti um  decerni t , 
»  sicque  factum  est.  »  Erant  autem 
ceteri  errores  Arnaldi  Brixiensis  pro- 
prii  ,  Ottone  Frisingensi  auctore  , 
«  nec  Clericos  proprietatem,  nec  Epi- 
»  scopos  Regalia,  nec  Monachos  pos- 
»  sessiones  habentes  posse  sai  vari  , 
»  cunctaque  haec  principis  esse ,  ab 
»  eiusque  beneficentia  in  usum  tan- 
»  tum  laicum,  cedere  oportere.  » 

Alia  denique  ratio  ,  quare  Conci- 
li um  Lateranense  II  habitum  est,  illa 
fuit ,  quod  oportere  Innocenti us  II 
viderit  plura  statuere ,  quae  ad  di- 
sciplinam  Ecclesiae ,  vel  instauran- 
dam  ,  vel  ex  abusibus  asserendam 
pertinebant.  In  tanta  enim  schisma- 
tis  gravissimi  diuturnitate,  pertur- 
bato Ecclesiae  regimine,  et  potesta- 
tis  legitimae  auctoritate  despecta,  in 
omni  hominum  ordine  ,  morum  ac 
vitae  severitas  magnum  detriinentum 
passa  erat.  Conditi  idcirco  sunt,  et 
promulgati  a  Concilio  Lateranensi  II 
viginti  octo  Canones,  quibus  his  re- 
rum capitibus  prospiciebatur  ;  duo 
enim  reliqui,  quos  recensuimus,  et 
qui  cum  his  duobus  eoniuncti  numero 


54  CAPUT    XI. 

triginta  òanones  effìciunt,  ad  haere- 
ticorum  et  schismaticorum  damna- 
tionem  spectabant. 

Inter  Canones  istos  notabilis  est 
duodecimus  (Pagius  ait  ad  cit.  an. 
num.  11),  qui  est  tte  tregua,  et  pace, 
seu  de  induciis  a  bellis  privatis,  quae 
pax  ratione  Clericorum  omnium,  per- 
egrinorum  ,  mercatorum  ,  agricola- 
rum  cum  bobus  aratoriis  ,  domina- 
rum  cum  sociis  suis  inermibus,  mu- 
lierum  omnium,  rerum  ad  Cìericos, 
Monachosque  pertinentium  ,  et  mo- 
lendinorum  ,  omni  tempore  indulta 
esset,  ratione  tamen  ceterorum  tre- 
gua tantum,  id  est  induciae  aliquot 
dierum  ab  omnibus  servandae  erant, 
et  excommunicatione  mulctabantur 
pacis ,  ac  treguae  violatores ,  atque 
ad  damna  sarcienda  hominibus  a  se 
offensis  cogebantur.  De  materia  hoc 
Canone  duodecimo  comprehensa,  agit 
etiam  Canon  eiusdem  Concilii  unde- 
cimus.  In  Concilio  etiam  Lateranen- 
si  I  Generali  Canonem  decimum  ter- 
tium  latum  esse  significavimus,  ut 
treguae  ,  et  paci  servandae  consu- 
leretur  ,  sed  in  Lateranensi  isto  II 
Generali  Concilio  ,  res  disertius  est 
inculcata,  et  treguae  durationis  fìnes 
praescripti  quoque  sunt.  De  huius 
autem  Treguae  Bei,  seu  pacis  ori" 
g:'ne,  idem  Pagius  plura  habet  ad 
an.  Baronii  1034,  et  1041,  quo  po- 
stremo anno  istam  treguam  praecipi 
coepisse  ex  Hugone  Flaviniacensi  in 
chronico  Virdunensi  a  Labbeo  edito 
tom.  I  Bibliothecae  demonstrat. 

Sunt  vero  memoratu  digna,  quae 
ex  eodem  chronico  Pagius  affert  ad 
eum  annum  1041  num.  7.  Hugo  enim 
Flaviniacensis  de  rebus  agens,  quae 
hoc  anno  evenerunt,  ista  refert:  «An- 
»  no  ipso  Treva  Dei  primum  statuta 
»  est,  et  firmata;  et  pax  ipsa,  Treva 
»  Dei  appellata.  Quae  non  solum  hu- 
»  manis  praesidiis,  sed  et  divinis  con- 
»  firmata  est  terroribus.  Quam  cum 
»  noluisset  recipere  gens  Neustria 
»  viro  Dei  Riccardo  (Abbate  Verdu- 
»  nensi)  praedicante ,  ut  eam  susci- 
»  peret,  quia  voluntas  Domini  erat, 
V  et  a  Deo,  non  ab  homine  decretimi 


»  hoc  processerai  admonente,  divino 
»  iudicio  coepit  in  eos  desaevire  ignis, 
»  qui  eos  torquebat,  et  eo  anno  fere 
»  totus  Orbis  penuriam  passus  est 
»  prò  raritate  vini  et  tritici.  Secuta 
»  est  vestigio  mortalitas  hominum 
»  permaxima  anno  ab  Incarnatione 
»  Domini  MXLII.Multi  autem  eorum, 
»  qui  torquebantur  ab  igne,  venien- 
»  tes  ad  virum  Dei,  meritis  eius,  et 
»  precibus  curabantur  medica  vìrtu- 
»  te  Dei.  Superest  adhuc  Domnus  Ae- 
»  duensis  Episcopus  (Helmonius)  vir 
»  vitae  longaevitate  grandaevus,  qui 
»  et  referre  solitus  est,  quia  cum  a 
»  Sancto  Odilone  ,  et  ceteris  ,  ipsa 
»  pax  divinis  revelationibus  institu- 
»  ta,  Treva  Dei  appellata,  et  ab  Au- 
»  strasiis  suscepta  fuisset,  et  voluntas 
»  omnium  in  hoc  esset  una,  ut  ubi- 
»  que  servaretur,  negotium  hoc  stre- 
»  nuitati  huius  Patris  Nostri  Gratia 
»  Dei  (hoc  est  Riccardi  Virdunensis) 
»  ab  omnibus  impositum  est,  ut  eius 
»  studio,  et  industria,  pax  eadem  in 
»  Neustria  servaretur,  eo  quod  certi 
»  essent  de  eo,  quod  tanta  esset  erga 
»  omnes,  et  omnium  erga  eum  gra- 
»  tia,  ut  quidquid  servandum  doce- 
»  ret,  servaretur  a  cunctis,  quidquid 
»  vitandum  monstraret ,  id  cuncti 
»  vitarent.  Quamobrem  sategit  Pa- 
»  ter  venerabilis,  ut  tantum  bonum 
»  gratanter  ab  omnibus  susciperetur, 
»  sed  perversa  quorundam  voluntas, 
»  et  mens  indomita,  quasi  inauditum 
»  hoc  respuit,  quasi  qui  nollent  in- 
»  stituta  paterna  violare,  et  nova  , 
»  atque  inaudita  suscipere.  Unde  et 
»  subsequuta  est  divina  ultio,  ignis 
»  scilicet  in  rebelles,  et  contumaces 
»  desaeviens  a  Domino;  quo  torque- 
»  bantur,  qui  viro  Dei  resistere,  et 
»  mandata  eius  contemnere  non  ve- 
»  rebantur,  » 

Hoc  autem  licet  longum  testimo- 
nium,  ideo  retulimus,  ut  aliqua  non 
deesset  de  tam  celebri  institutione 
in  his  praelectionibus  narratio.  De- 
monstrat vero  celebritas  ipsa  ,  qua 
primum  decerni  coepit  tregua  Dei , 
quantopere  salutaris  in  ea  morum 
acerbitate  existimaretur  susceptuin 

consilium  induciarum  decernenda- 
rum  ,  quibus  ,  privatis  bellis  ,  quae 
quotidie  gerebantur ,  et  intestinae 
secum  invicem  decertandi  cupiditati 
modus  aliquis  imponeretur,  atque  ita 
caedis  ,  et  sanguinis  adversariorum 
quotidie  fundendi  finis  fieret.  Osten- 
dunt  praeterea  plura  saeculo  2£I,  ac 
XII  edita  a  Conciliis,  et  a  Romanis 
Pontificibus  decreta  liane  treguam 
confirmantia,  valde  utilem  illam  in 
iis  temporum  adiunctis  fuisse  iudi- 
catam.  Sed  cuna  satis  ista  non  es- 
sent  ad  hominum  crudelitatem  com- 
primendam  ,  eo  etiam  res  perducta 
est,  ut  necessarium  esse  existimatum 
sit  ,  Concilia  quoque  Generalia  de 
pace  et  tregua  servanda  agere,  dies 
illius  custodiendae  praescribere  ,  et 
gravissimas  poenas  coutra  illos  indi- 
cere,  qui  treguam  violare  ausi  fuis- 
sent. 

Nunc ,  ut  breviter  cetera  rerum 
capita  a  Concilio  II  Lateranensi  Ge- 
nerali decreta  signifìcemus,  breviter 
haec  veluti  numerando  percensebi- 
mus.  Itaque  Canon  primus  in  simo- 
niace  ordinatos  animadvertit.  De  ea- 
dem  re  est  Canon  secundus  conditus 
in  eos  ,  qui  beneficia  ,  et  dignitates 
Ecclesiasticas  vendere  ,  aut  emere 
audereut ,  aut  sacra  quaelibet  pecu- 
nia acquirere  non  dubitarent.  Canon 
tertius  eos  coercet,  qui  excomrauni- 
catos  ab  Episcopis,  antequam  absol- 
vantur ,  recipere  in  communionem 
sibi  licere  putaverint.  Quartus  Ca- 
non de  Clericorum  pietate  in  Deum, 
et  de  vestium  ab  iis  adhibendarum 
honestate  pertractat.  Quinto  Canone 
anathematis  poena  bonorum  Eccle- 
siae  usurpatores  plectuntur.  Canoni- 
bus  sexto,  septimo,  et  octavo,  con- 
fìrmatis  Pontificum  Romanorum  de- 
cretis  antea  latis ,  caelibatus  in  sa- 
cris  Ordinibus,  atque  in  Monachorum 
et  Sanctimonialium  professione  cu- 
stodiendus  edicitur.  Nonus  Canon 
animadvertit  in  eos  Monachos  ,  et 
Regulares  Canonicos,  et  Clericos,  qui 
pecuniae  comparandae  causa  medici- 
nam  profìteantur,  aut  forensibus  iu- 
diciìs  cum  Ecclesiastici  muneris  de- 

trimento  se  dedant.  De  Decimi»  Ec- 
clesiae  debitis,  de  templis,  quae  Epi- 
scopis restituì  debeant,  deque  eorum 
qualitatibus  Canon  decimus  agit,  qui- 
bus Ecclesiastica  dignitas  aliqua  sit 
tribuenda.  Contra  Usurarios  severis- 
simus  Canon  decimus  tertius  est  con- 
stitutus.  De  nundinis,  seu  feriis  Ca- 
non decimus  quartus  agit,  in  quibus 
ad  virium  suarum  ostentationem,  cer- 
tamina  miiitum   committi  solebant, 
et  in  caede  illa  mortuì,  Ecclesiastica 
sepultura  privandi  decernuntur.  Ca- 
none decimo  quinto  anathematis  poe- 
na Clericorum  percussores  mulctan- 
tur;  et  immunitas  praeterea  lonalis 
in  Templis,  et  Coemeteriis  servanda 
declaratur ,  anathematis  poena  con- 
tra violatores   indicta.  Canon  deci- 
mus sextus  contra  eos  est ,  qui  he- 
reditario  iure  Ecclesiastica  beneficia, 
vel  officia  postularent.  Contra  ince- 
stas  consanguineorum  nuptias  Canon 
decimus  septimus  agit.  Canones  de- 
cimus octavus   et  nonus  ,  ac  vigesi- 
mus  contra  Incendiarios  agunt  seve- 
rissime. Canon  vigesimus  primus  de 
Presbyterorum  filiis  agit,  eosque  ar- 
cet  ab  Ecclesiastico  ministerio,  nisi 
in  Coenobio  vixerint,  aut  inter  Ca- 
nonicos vitam  antea  egerint.  Contra 
talsos  poenitentes  agit  Canon  vigesi- 
mus   secundus.  Contra    investituras 
ad  Ecclesiastica  beneficia  est  Canon 
vigesimus  quintus  constitutus. 

Tollendam  prorsus  esse  inductam 
consuetudinem  Canon  vigesimus  sex- 
tus statuit,  qua  fiebat,.ut  mulie- 
res,  nullam  Vel  S.  Benedicti  ,  aut 
Basilii,  vel  Augustini  regulam  pro- 
fìtentes,  in  privatis  domibus  una  si- 
mul  morarentur,  et  cum  honestafi^ 
suspicione,  quamplures  hospitio  Tu 
iis  reciperent.Vetat  praeterea  Canon 
vigesimus  septimus  ne  Moniales  cum 
Canonicis  ,  aut  Monachis  choro  ad 
psalmos  canendos  intersint.  Iubet 
Canon  vigesimus  octavus,  Monachos 
quoque  in  electione  Episcoporum  per- 
agenda,  esse  participes  debere  tanti 
negotii  legitime  absolvendi.  Denique 
Canone  vigesimo  nono  consultum  est, 
ne  in  Ghrìstiariorum  et  Catholicorum 

perniciem,  Ballistariorum,  et  Sagit- 
tariorum  ars  exerceatur.  His  capi- 
tibus  comprehenduntur  res  omnes  a 
Concilio  Lateranensi  Generali  II  ad 
mores  informandos,  et  ad  disciplinam 
praesertim  Ecclesiasticam  iuvandam 


xli. 

decretae.  Ipsa  vero  illorum  decreto- 
rum  cursim  facta  signifìcatio  ,  per 
se  satis  ostendit,  quanta  sapientia 
in  ea  Sjnodo,  auctore  praesertim 
Innocentio  II,  communi  Ecclesiae  bo- 
no  consultum  sit. 


CAPUT  XII. 

DE   DISSIDIO   INTER   FR1DERICUM    I    GERMANIAE   IMPERATOREM  ÀENOBARBUM, 
ET    ALEXANDRIA!    III    PONTIFICEM    MAXIMUM    EXCITATO. 


In  praecipuis  Historiae  Ecclesia- 
sticae  capitibus,  quae  saeculum  XII 
respiciunt,  numerari  certe  debet  dis- 
sidium  illud ,  quod  Alexandrum  III 
Pontificem  interetFridericum  I  Ger- 
maniae  Imperatorem  Aenobarbum 
excitatum  est.  Factum  vero  hoc,  tan- 
topere  involutum  est  cum  Pontificia 
et  Imperatoris  illius  vitae  historia, 
ut  ad  brevem  exhibendam  illius  rei 
notitiam  ,  necessarium  omnino  sit, 
et  sufflciat  simul ,  ex  utriusque  vi- 
tae monumentis  praecipua  comme- 
morare. 

Itaque  Alexander  Senensis  erat, 
et  cum  Hadrianus  IV  anno  1159  mor- 
tuus  est,  Cardinalis  tituli  S.  Marci, 
Ecclesiae  Romanae  Cancellami  mu- 
nere  fungebatur.  Rolandus  autem  an- 
tequam  Pontifex  fieret,  is  appellaba- 
tur.  Communi  suffragio  a  Cardinali- 
bus  Collegis  suis  Hadriano  successor 
Rolandus,  seu  Alexander  III  desti- 
nato est.  Sed  eodem  tempore,  tres 
(ut  probabilior  sententiafert)  tantum 
ex  Cardinalium  numero,  tum  Colle- 
ga totius  voluntati,  tum  Alexandri 
virtuti  repugnarunt.  li  erant  Ioan- 
nes  tituli  SS.  Silvestri  et  Martini, 
Guido  Cremensis  tit.  S.  Callisti ,  et 
Octavianus  tit.  S.  Caeciliae.  Ab  his 
autem,  qui  potenti  factione  iuvaban- 
tur,  Antipapa  electus  est  Octavianus 
ipse,  qui  se  Victorem  III  appellavit. 
Atque  is  statim,  eo  audaciae  atque 
insolentiae  pervenit,  ut  pontifìciam 
vestem  ,  qua  Alexander  III  indutus 
erat,  per  vim  eidem  detraxerit,  et 
eatn  petulanter  ipse  induerit. 

Fridericus  dominandi  in  Urbe  Ro- 


ma cupiditate  inflammatus,  cum  in- 
telligeret,  Alexandro  III  pontifica- 
timi gerente,  se  id  consequi  minime 
posse,  inimicitias  palam  erga  Pontifi- 
cem legitimum  exercere  coepit.  Erat 
praeterea  Fridericus,  vel  ab  Hadria- 
ni  IV  tempore  ,  Rolando  infensus, 
cui  ,  cum  pontifìcia  legatione  apud 
ipsum  fungeretur ,  graviter  fuerat 
indignatus  ,  eo  quod  virum  videret 
pontifìciae  potestatis  acerrimum  de- 
fensorem.  Friderico  igitur  auctore 
anno  1160  Ticini  Pseudo-Synodus 
habita  est,  in  qua  ita  res  sunt  per- 
tractatae,  ut  Victori  III,  non  autem 
Alexandro  obtemperari  oportere,  ibi 
statutum  sit. 

Pontifex  quidem  Alexander  his  mi- 
nime perterritus,  cum  Ananiae  mo- 
raretur,  Imperatorem,  cuius  potissi- 
mum  opera  haec  Ticini  evenerant, 
excommunicavit;  deinde  vero,  ut  sa- 
luti suae  consuleret,  in  Galliam  se 
contulit,  Friderico  frustra  obnitente. 
In  Gallia  autem  a  Rege  Ludovico  VII 
Iuniori  singularibus  observantiae  ac 
benevolentiae  signifìcationibus  Pon- 
tifex exceptus  est.  Cum  vero  anno 
1164  Victor  mortuus  esset,  Impera- 
tor  a  schismate  confirmando  non  de- 
stitit,  sed  alium  Antipapam  eligen- 
dum  curavit,  Guidonem  Cremonen- 
sem,  qui  se  Paschalem  III  appellavit, 
quique,  ut  Friderico  morem  gereret, 
Carolum  Magnum  canonizavit.  Dis- 
cedens  deinde  ex  Gallia,  reversus 
est  in  Italiam  Alexander,  eo  praeci- 
pue  Consilio,  ut  Venetorum  auxilio 
se  ab  Friderici  conatibus,  et  mole- 
stiis    facilius   expediret.  Tum   vero 

Imperator  ipse  partim  turbis  et  vi- 
cissitudinibus  fractus  ,  partim  quod 
fugere  coaetus  esset,  consilium  inivit 
in  concordiam  cum  Pontifìce  redeun- 
di.  Venit  idcirco  Venetias  ,  et  cum 
Pontifìce  se  reconciliandi  propositum 
ita  ostendit ,  ut  palam  eius  pedes 
osculatus  sit. 

Ea  autem  narratio  ,  qua  contine- 
tur,  Fridericum  superbe  ab  Alexan- 
dro  III  fuisse  exceptum  ,  atque  in 
ipsa  reconciliatione  facienda ,  fuisse 
illum  non  bumaniter  pertractatum, 
adeo  falsa  atque  absurda  est,  ut  ipsi 
scriptores  in  Sedem  Apostolicam  ma- 
le animati,  commentitiam,  ac  peni- 
tus  contemnendam  narrationem  illam 
esse  confessi  sint.  Satis  est  Moshe- 
mium  consulere  in  Inst.  Hist.  Eccl. 
saeculi  XII,  parte  2  cap.  2  §.  11,  ubi 
auctoritate  destitutam  liane  narra- 
tionem haberi  afflrmat,  et  scripto- 
res nonnullos,  quos  indicavimus,  re- 
censet.  Àbhorrebat  vero  ab  Alexan- 
dri  III  ingenio  ,  ut  superbe  ageret 
cum  Imperatore,  veniam  pacemque 
petente.  Narratio  praeterea  illa  ta- 
libus  cum  adiunctis  est  digesta,  ut 
si  vere  ea  evenissent,  quae  referun- 
tur  ,  ista  caeremonia  non  ad  pacem 
ineundam,  sed  ad  ,bellum  renovan- 
dum  idonea  futura  fuisset. 

Neque  vero  Alexander  humaniter 
cum  Friderico  tantum  egit,  sed  be- 
nignitatem  suam  adhibuit  etiam  erga 
Ioannem  Abbatem  Strumiensem,  qui 
Paschali  III  Antipapae  mortuo  a 
schismaticis  suffectus  fuerat ,  et  se 
Callistum  III  appellaverat.  Illi  enim 
pacem,  atque  facti  sui  veniam  peten- 
ti, continuo  Pontifex  assensus  est,  et 
eundem  benevole  admissum ,  men- 
sae  quoque  suae  participem  esse  vo- 
luit  eo  die  ,  quo  reconciliatio  facta 
est. 

Longum  quidem  esset  ex  Friderici 
vitae  historia,  ea  omnia  referre,  de 
quibus  ille  iure  reprehensus  est.  Cer- 


te ex  ea  historia  constat,  multa  co- 
natum  Fridericum  fuisse,  ut  Aposto- 
licae  Sedis  iuribus  spretis,  in  Urbe, 
atque  in  provinciis  Romani  Pontifìcis 
temporali  potentati  subiectis  domina- 
retur.  Illud  praeterea  inter  gravis- 
sima crimina  Friderici  recensendum 
est,  quod  repudiata  Adelaide  uxore, 
Beatricem  Burgundiae  Comitis  filiam 
ducere  non  dubitaverit,  quae  res  po- 
puli  animum  con  tra  Imperatorem, 
atque  indignationem  generatim  ex- 
citavit.  Summum  vero  crudelitatis, 
et  insolentis  ulciscendi  sui  cupidita- 
tis  exemplum  Fridericus  exhibuit  in 
atrocissima  Mediolanensium  caede, 
et  Mediolanensis  civitatis  devasta- 
tane, atque  in  iis  calamitatibus,  qui- 
bus Placentiam  et  Brixiam  civitates 
affecit.  Quamobrem  gentes  istae  Ita- 
liani superiorem  incolentes,  societate 
simul  inita,  contra  Imperatorem exer- 
citu  comparato,  illum  prope  Novo- 
comum  anno  1176  devicerunt.  Qui- 
bus rebus  perculsus,  ea  deinde  Fri- 
dericus gessit,  quae  superius  comme- 
moravimus,  ut  reconciliari  cum  Pon- 
tifìce Alexandro  III  voluerit.  Ista 
vero  pax  anno  1177  Venetiis  inita, 
duodecim  Imperii  Principum  testi- 
monio ibi  confìrmata  est.  In  concor- 
dia autem  is-ta  ineunda  ,  ea  omnia 
sunt  statuta,  quae  ad  Sedis  Aposto- 
licae  iura  violata  in  integrum  resti- 
tuenda  poterant  pertinere. 

Anno  quidem  1178  ii,  qui  ex 
schismaticorum  factione  supererant, 
cum  Antipapam  Callistum  III  venmm 
facti  sui  a  Pontifìce  impetrasse  vi- 
derunt,  conati  sunt  schisma  reno- 
vare  ,  atque  idcirco  exeunte  mense 
Septembri  eius  anni,  Landonem,  seu 
Landum  Sitinium  elegerunt,  qui  In- 
nocentii  III  nomen  suscepit,  sed  his 
conatibus  anno  1180  finis  impositus 
omnino  fuit,  cum  postremus  etiam 
hic  Antipapa  comprehensus  ,  et  ad 
Cavense  monasterium  relegatus  est. 

CAPUT  XIII. 

DE  SÀCRORUM  BELLORUM  RENOVÀTIONE  ET  PROSEQUUT IONE. 


Quae  mox  retulimus  de  dissidio 
Romanum  Pontifieem  Alexandrum  III 
inter  et  P>idericum  Aenobarbum  diu 
habito,  multum  conferunt  ad  osten- 
dendum,  quisnam  iis  temporibus  in 
Europa,  et  in  ipsa  Italiae  luce,  Ec- 
clesiae  status  esset.  Verum,  quae  ea- 
dem  aetate  ab  Europaeis  gesta  sunt 
ut  Christianorum  statui  in  Asiae  re- 
gionibus  periclitanti  succurrerent , 
demonstrant  etiam  ,  quae  Ecclesiae 
esset  in  iis  regìonibus  conditio.  Ser- 
mo,  quem  instituimus  de  Friderico 
Aenobarbo,  requireret ,  ut  de  eius 
bello  contra  Salahedinum,  seu  Sala- 
di  num  Aegypti ,  Syriaeque  Pro-Re- 
gem,  aut  Regenr  potentissimum  age- 
remus.  Fridericus  enim  post  memo- 
rati superius  dissidii  extinctionem , 
praesertim  hortationibus  Romani 
Pontifìcis  ,  adductus  est  ad  sacrum 
illud  bel  Iti  in  Gontra  Turcas  geren- 
dum.  Verum  ne  in  eandem  rerum 
materiam  iterum  pertractandam  plu- 
ries  revertamus  ,  non  illam  tantum 
expeditionem  commemorabimus,  sed 
breviter,  una  simul,  bellorum  sacro- 
rum  renovationera ,  et  prosequutio- 
nem  omnem  perstringemus,  ut  ita, 
quid  tanti  huius  negotii  exitus  sum- 
ma  contineat,  explicetur. 

Agentes  de  bellorum  sacrorum  iu- 
stitia,  narravimus,  feliciter  quidem 
primum  sacrum  beilurn  gestum  fuis- 
se,  ita  ut  anno  1097  Nicaea  Bithy- 
niae  urbs  expugnata,  Antiochia  an- 
no 1098  reeepta  ,  Edessa  capta  ,  et 
Hierosolyma  ipsa  anno  1099  occur 
pata,  atque  ibi  Hierosolymitani  Re- 
gni sedes  a  Christianis  constituta 
sit.  Verum  haec  gerendi  belli  feli- 
citas  non  diu  perdurayit,  immo  se- 
cundis  rebus  infelices.  eventus  suc- 
cesserunt.  Plures  vero  fuerunt  cau- 
sae  cur  ista  contigerint. 

Nam  primo  multi  ex  Christianis, 
qui  ad  sacram  expeditionem  se  con- 
tulcrant,  et  qui  Mohammedanos  su- 


peraverant,  ex  Asia  in  Europam  re- 
vertentes,  fructus,  quos  primum  bei- 
lurn susceperat,  debilitarunt.  Mortuo 
autem  Godofrido  Buglionaeo ,  qui 
strenuus  illius  belli  dux  fuerat,  per- 
diderunt  Ohristiani  permagnum  re- 
rum in  iis  regionibus  comparatarum 
propugnaculum.  Accessere  demum 
perniciosae  admodum  inter  Christia- 
nos  ipsos  dissensiones,  et  inconside- 
ratum  illud  consilium,  ut  qui  rerum 
inter  Christianos  potiebantur,  pri- 
vata potius,  quam  publica  commoda 
speetaverint;  quo  fiebat,  ut  de  com- 
muni hoste  delendo,  ac  profligando 
non  idem  omnium  esset  studium,  et 
conatus.  Haec  vero  cum  eveniebant, 
Mohammedani,  qui  primum  vix  con- 
sulere  rebus  suis  posse  videbantur , 
quodammodo  excitati,  et  alacriores 
ìaeti ,  rerum  faciem  penitus  immu- 
taverunt,  et  per  diuturnum  tempus, 
armis  contra  Christianos  cum  eorun- 
dem  detrimento  decertarunt.  Tum 
vero  Christiani  iterum  implorandam 
Romani  Pontifìcis  opem,  et  Christia- 
norum Principum  auxilium  existi- 
maverunt,  cum  Atabech  Zenghi  An- 
tiochiae  immineret ,  atque  eo  tem- 
pore bellum  sacrum  renovatum  re- 
vera est. 

Nam  Christianorum  votis,  et  pre- 
cibus  Eugenius  III  motus,  novam  sa- 
cram expeditionem  anno  1146  in- 
dixit ,  in  qua  re  usus  S.  Bernardi 
Abbatis  Claravallensis  eloquenza , 
et  opera,  facile  quod  Ohristiani  pe- 
tebant,  consequutus  est.  Itaque  Con- 
radus  III  Germanorum  Imperator , 
et  Ludovicus  VII  Galliae  Rex  cru- 
cem  susceperunt ,  et  exercitus  con- 
scripserunt ,  ut  deinde  in  Palaesti- 
nam  se  conferrent.  ProfeGti  autem 
sunt  cum  exercitu  Ludovicus  an- 
no 1047,  Conradus  anno  posteriori , 
et  mense  Novembri  eiusdem  anni 
exercitus  utriusque  Nicaeae  castra 
coniuncta  fuerunt.  Verum  magnum 

detrimentum  exercitus  ,  tum  Impe- 
ratoria, tum  Regis  passus  est,  par- 
tirli fame,  qua  laboravdt,  partim  in- 
sidiis,  qaas  iis  Graeci  moliti  sunt. 
Non  dubitarunt  tamen  Hierosoly  tnam 
pergere  cum  exercitibus  suis,  quan- 
tumvis  ii  fracti  essent  magnopere  ac 
debilitati ,  quo  ibi  posseut  contra  Sa- 
racenos  pugnare.  Sed  anno  1049  co- 
acti  illi  fuere  in  Europam  redire  cum 
militibus,  qui  supererant;  atque  ita 
quidem,  ut  hoc  novo  bello  nulla  ra- 
tione  felicior  evaserit  Hierosolymi- 
tani  Regni  status  ,  aut  Christiano- 
rum  conditio  ,  qui  in  Orientalibus 
regionibus  morabantur.  Hactenus  ve- 
ro res  non  eo  erant  adductae,  ut  de- 
sperari  de  Victoria  debuisset,  si  Cbri- 
stiani  Proceres  in  Oriente  degentes, 
de  Reipublicae  bono  tantummodo  sol- 
liciti  ,  a  privatis  inimicitiis  absti- 
nuissent. 

Nihil  hac  discordia  opportunius 
offerri  Saladino  poterat,  ut  Christia- 
nos  subigeret  :  et  vere  contra  eos 
exercitu  comparato  ,  de  illis  victo- 
riam  reportavit.  Guidonem  Lusigna- 
num  Hierosolymitanum  Regem  an- 
no 1187  prope  Tiberiadem  devicit , 
ac  cepit ,  atque  ipsa  Hierosolymi- 
tana  urbe  potitus  est.  Quae  cum  eve-r 
nissent,  Christiani  reliqui  Principes, 
Europaeos  Reges  orarunt,  ut  auxilia 
afferrent  prostratis  eorum  rebus. 
Clemens  autem  III  hortationibus  suis 
illos  permovit,  ut  tertii  sacri  belli 
gè  rendi  initium  facerent. 

Fridericus  Aenobarbus  omnium  pri- 
mus  anno  1189  iter  ad  eas  regiones 
cum  exercitu  suscepit.  Multa  per- 
ferre  in  itinere  debuit ,  sed  deinde 
in  Asiam  Minorem  ingressus,  Regis 
Mohammedani  Iconii  commorantis 
copias  profligavit,  et  in  Syriam  se 
contulit.  Christiani  quidem  in  spem 
venerant ,  Friderici  copias  esse  re- 
medium allaturas  calamitatibus,quas 
a  Saladino  toleraverant,  atque  etiam 
esse  consequuturas,  ut  pericula  novi 
mali  vitarentur.  Sed  Friderici  feli- 
citas  brevis  fuit.  Etenim  anno  pro- 
xirao  Imperator  mortuus  est  cum  in 
aqua-s  li u  uiiis  Saleph  Saleuciam  al- 


luentis  se  iniecisset.  Cum  Aenobar- 
bus obiisset,  magno  numero  milites, 
qui  eum  in  Asiam  pergentem  se- 
quuti  fuerant,  redierunt  in  Europam. 
Non  pauci  vero  ibi  perstiterunt,  eo 
quod  nollent  Fridericum  Aenobarbi 
filiurn  doserere.  Sed  ii  magnam  par- 
tem  anno  1191  obierunt  pestilentia 
correpti,  quo  morbo  Fridericus  et- 
iam ipse  sublatus  est. 

Diximus,  in  hac  expeditione  absol- 
venda  ,  Fridericum  Aenobarbum  o- 
mnium  primum  ex  Priucipìbus  Eu- 
ropaeis  anno  1189  cum  exercitu  in 
Asiam  migrasse.  Eum  vero  ad  idem 
opus  anno  1190  sequuti  fuerunt  Phi- 
lippus  Augustus  Galliae  Rex,  et  Ri- 
chardus  Angliae  Rex  cognomine  Cor 
Leonìs.  Uterque  autem  in  Palaesti- 
nam  cum  exercitu  anno  1191  per- 
venit  ;  et  eorundem  adventus  ma- 
gnam victoriae  spem  attulit ,  quia 
feliciter  ab  initio  cum  hoste  manus 
conseruerunt.  Verum  brevi ,  Regem 
Angliae  Ludovicus  Augustus  reli- 
quia ,  et  post  expugnationem  urbis 
Acrae  in  Europam  rediit,  ita  tamen 
ut  eius  reditus  detrimento  communi 
causae  non  esset;  magna  enim  suo- 
runi  militum  copia  in  Asia  perstitit. 
Talis  autem  Angliae  Regis  agendi 
ratio  fuit,  ut  Saladinum  prorsus  fu- 
surus  esse  videretur.  Itaque  Richar- 
dus  pluries  in  proelio  Saladinum  de- 
vicit, Iaffam,  et  Caesaream  Palaesti- 
nae  cepit,  ac  nisi  a  militum  suorum 
magno  numero  derelictus  fuisset , 
ampliores  fructus  in  bello  gerendo 
retulisset.  Yerum  ista  militum  de- 
sertione  adductus ,  aliasque  ob  cau- 
sas  permotus ,  inducias  trium  anno- 
rum,  mensium,  ac  dierum  cum  Sa- 
ladino inivit,illisque  initis  ipse  brevi 
e  Palaestina  reversus  est. 

Quartae  expeditioni  suscipiendae 
Innocentius  III  operam  dedit,  com- 
motus  periculis,  in  quibus  quotidie 
gravioribus  Christiani  in  Oriente 
versabantur.  Sed  antequam  Innocen- 
tius eo  pervenire  posset,  ut  novam 
hanc  expeditionem  revera  fieri  vi- 
deret ,  multum  laborare  debuit ,  et 
tandem  aliquaruìo  pluries  Gallicanos 

Principes  adduxit,  ut  inito  cum  Ve- 
netis  foedere  ad  bellum  gerendum 
se  conferrent.  li  tamen  non  Palae- 
stinam,  sed  potius  Constali tinopolim 
versus  iter  susceperunt,  quam  Ur- 
bem  anno  1203  expugnarunt.  Cru- 
ciati ,  ut  ita  agerent,  adducti  sunt 
precibus  Imperatoris  Isaaci  Angeli  , 
qui  eorum  opem  contra  Alexium  fra- 
trem  suum  imploraverat.  Itaque  id- 
circo  Constantinopolim  ceperunt , 
ut  memoratum  Isaacum  Angelum 
contra  vini,  et  iniurias  ab  Alexio  ei 
illatas  tuerentur,  et  in  pristinum 
dignitatis  gradum  restituerent. 

Haec  quidem  Innocentio  III  dis- 
plicuerant,  quod  aegre  ferret,  arma, 
quae  contra  Saracenos  fuerant  sus- 
cepta,  ad  Christianorum  potius  Prin- 
cipum  discordias  dirimendas  conver- 
sa esse.  Sed  deinde  haec  spes  Ponti- 
fìcis  animum  subiit ,  inde  hoc  bo- 
num  fortasse  esse  profecturum  ,  ut 
facilius  de  Ecclesia  Graeca  cum  La- 
tinis  reconcilianda  agi  posset,  atque 
una  simul  existimavit,  hoc  Crucia- 
torum  factum  ad  iuvandam  Christia- 
norum Palaestinae  causam  conferre 
posse.  Posterius  iterum  Cruce  si- 
gnati  Constantinopolim  reversi  sunt, 
et  eam  occuparunt  anno  1204,  cum 
.  antea  magna  seditio  ibi  orta  fuisset, 
in  qua  seditione  Alexius  Imperato- 
ris Isaaci  mox  demortui  fìlius  in- 
teriit ,  laqueo  suffocatus  ab  Alexio 
Duca,  qui  praecipuus  auctor  seditio- 
nis  commovendae  fuit.  Eo  autem  an- 
no Balduinum  Flandriae  Comitem 
Imperatorem  Constantinopolitanum 
constituerunt ,  et  Iiatini  Constanti- 
nopolitani  Imperii  initium  fecerunt, 
quod  deinde  a.  Michaele  Palaeologo 
Graeco  Imperatore  Nicaeae  commo- 
rante  anno  1261  deletum  est. 

Vel  ab  anno  1213  Innocentius  III 
aliam  expeditionem  faciendam  pro- 
posuerat,  et  Concilium  Lateranense 
Generale  quarturn  eodem  Pontifìce 
anno  1215  celebratum,  hoc  idem  sta- 
tuerat.  Veruna  haec  expeditio,  quae 
quinta  appellari  debet ,  anno  1217 
cum  Honorius  III  Innocentio  succes- 
sisset ,  suscepta   est.  Et   videbatur 


quidem  felicem  exitum  habitura  esse. 
Nani  anno  1220  Cruciati  Daraiatam, 
quae  munitissima  tunc  erat  Aegypti 
inferioris  civitas,  ceperunt:  sed  for- 
tuna facile  inversa  est.  Etenim  Sa- 
racenorum  classis  commeatu  priva- 
vi t  classem  Latinorum,  eoque  facto 
tum  Cruciati  gravissime  prostrati  , 
tum  Damiata  amissa,  tum  omnis  fer- 
me melioris  exitus  spes  deperdita  est. 

Gregorius  IX  anno  1227  Honorio  III 
successerat.  Is,  ut  Christianis  in  Pa- 
lestina succurreret,  novum  compa- 
rami una  statuit  Europaeorum  exer- 
citum.  Fridericus  II  ad  hanc  ,  quae 
sexta  dici  debet,  expeditionem  prò- 
fectus  est.  Bellum  tamen  ille  non 
gessit,  sed  componendum  potius  cu- 
ravit,  ut  commodis  suis  inserviret. 
Nana,  nihil  tale  scientibus  iis  ,  qui 
una  cum  eo  ad  bellum  profecti  erant, 
induci as  annorum  decem  cum  Melic- 
Camelo  Mohammedanorum  Impera- 
tore anno  1229  inivit  ,  quod  causa 
fuit,  ut  a  Pontifìce  Gregorio  excom- 
municationis  poena  Imperator  mul- 
ctaretur.  Crimini  enim  Imperatori 
tributum  iure  est  factum  hoc  ,  quo 
continebatur,  nihili  illum  aestimasse 
Christianorum  gravissima  pericula, 
quibus  obiecti  relinquebantur ,  ac 
praeterea  iurisiurandi  religionem  ab 
eodem  fuisse  violatam,  cura  non  ad 
inducias  ineundas  ,  sed  ad  bellum 
vere  gerendum  se  profecturum  iu- 
rasset. 

Non  istam  modo  ,  quam  nunc  si- 
gnifìcavimus ,  sed  aliam  quoque  ex- 
peditionem in  Palaestinam  Grego- 
rius IX  decrevit ,  quae  anno  1239 
suscepta  est,  et  cuius  participes  fue- 
runt  Theobaldus  V  Campaniae  Co- 
mes, plures  Franciae  Principes  ,  et 
anno  1240  Richardus  quoque  Cornu- 
biae  Comes,  qui  erat  Henrici  III  Re- 
gis  Angliae  frater.  Huius  autem  ex- 
peditionis  exitus  minime  felix  fuit, 
et  nullum  ex  ea  commodum  Chri- 
stianis in  Palaestina  degentibus  ob- 
venit.  Illud  fortasse  solum  potest 
non  adeo  infelix  haberi,  quod  indu- 
ciae  a  Friderici  Imperatoris  Lega, 
tis ,  et  a  Richardo  impetratae  fue. 

<rint,quibus  Christianorum  saluti  ali- 
quam  partem  consultum  est.  Nam 
Christiani  apud  Gazam  oppressi  a 
barbaris  ,  Palaestina  derelicta  ,  re- 
versi  sunt  in  Europam.  Richardus 
vero  induciis  cum  Aegypti  Rege  , 
consentiente  magna  foederatorum 
parte  initis,  rediit  anno  1241  in  Eu- 
ropam. 

Apparet  ex  his  quae  cursim  signi- 
fìcavimus,  quo  res  Christianorum  es-  * 
sent  adductae  ,  et  quam  modica  iis 
reparandae  salutis  spes  superesset. 
Sed  Innocentius  IV  animo  non  deie- 
ctus  est,  et  in  Concilio  Lugdunensi 
Generali ,  quod  anno  1245  habitum 
fuit,  decretum  edidit  de  nova  expe- 
di tione  sacra  comparanda. 

Ludovicus  IX  Galliarum  Rex,  qui 
deinde  ob  praeclaram  vitae  morum- 
que  innocentiam ,  et  ob  singularem 
in  Deum  pietatem,  et  Religionis  stu- 
dium,  Sanctorum  honores  in  Eccle- 
sia consequutus  est,  huius  octavi  sa- 
cri belli  praecipuus  auctor,  duxque 
fuit.  Voverat  ille  Deo ,  se  bello  sa- 
cro gerendo  esse  operam  daturum  , 
si  ex  gravi  morbo  incolumis  evasis- 
set,  quo  anno  1244  laboravit.  Bona 
igitur  valetudine  recuperata,  exer- 
citum,  et  classem  comparavit:  atque 
anno  1248  in  Aegyptum  se  contulit 
animo  reputans,  se  ita  posse  Syriae 
et  Palaestinae  expeditius  contra  Mo- 
hammedanos  opem  ferre.  Atque  eius 
adventus  Christianorum  animos  ad 
spem  victoriae  primum  erexit.  Et- 
enim  cum  apud  Damiatam  castra  po- 
suisset,  primum  postero  die  Sarace- 
nos  fudit,  tum  ea  urbe  potitus  est. 
Consili um  Ludovicus  sapientissime 
susceperat ,  nullas  moras  trahendi  , 
sed  in  hostes  perterritos  adventu , 
victoriaque  sua  ,  impetum  faciendi. 
Id  autem  si  statim  exsequutus  esset, 
Christiani  facile  Cairo  ,  et  Aegypto 
potiti  fuissent. 

Verum  haec  Regis  sententia  de 
nulla  mora  interiicienda  ,  quam  sa- 
pientissimam  esse  rerum  adiuncta  , 
et  metu  perculsi  hostis  status  mon- 
strabant ,  superata  est  illorum  ho- 
minum  consiliis,  qui  differendam  ali- 


quantum  putaverunt  hostium  ag- 
gressionem,  quoad  Alphonsus  Picta- 
viensis  Comes  advenisset ,  qui  cum 
novis  copiis  quamprimum  perventu- 
rus  esse  afiìrmabatur.  Haec  autem 
mora  magno  detrimento  exercitui  , 
et  hostibus  adiumento  fuit.  Etenim 
Damiatae  commorantes  milites  otio, 
vitae  licentiae,  aliisque  eiusmodi  vi- 
tiis  indulgente*,  pristinum  robur  et 
bellandi  alacritatetn  amiserunt  ita  , 
ut  brevi  imparcs  evaserint  negotio 
felici  ter  prosequendo. 

Cum  tamen  novae  copiae  vene- 
runt  ,  nonnulla  qùidem  opportune 
exercitus  gessit  ;  sed  infelix  fuit  rei 
exitus.  Etenim  partim,  quod  viribus 
fracti ,  et  virtute  destituti  milites 
hostium  vim  continere  non  possent, 
partim  quod  Robertus  Ludovici  fra- 
ter  imprudenter  Saracenos  aggres- 
sus  esset,  maximam  calamitatene 
Cruciati  pertulerunt.  Nam  Robertus 
necatus  ,  Ludovicus  ipse  Rex  cum 
duobus  fratribus,  et  magna  exercitus 
reliqui  parte  captus  est  die  5  Apri- 
lis  anno  1250,  qua  de  causa  magnos 
sumptus  fieri  oportuit,  ut  redimere- 
tur,  ac  tandem  Rex  ipse,  postquam 
quatuor  ferme  annos  in  Palaestina 
versatus  esset,  anno  1254  in  Galliam 
re  versus  fuit.  Cum  vero  Rex  San- 
ctissimus  ,  se  voti  religione  adhuc 
teneri  existimaret,  minime  perterri- 
tus  calamitate  prioris  belli,  an.1270 
ingenti  classe  comparata,  a  pluribus 
principibus  ac  proceribus  comitatus, 
in  Africani  se  contulit,  Castrum  Car- 
thaginis  expugnavit,  sed  non  multo 
post ,  cum  in  portu  Tunetano  lues 
pestifera  exercitum  infecisset,  magna 
militum  copia  consumpta,  eo  malo  et 
Rex  ipse  die  25  Augusti  anno  1270 
ad  virtutum  suarum  praemium  ae- 
ternum  migravit. 

Post  nonam  liane  expeditionem  , 
bellum  nullum  aliud  Europaei  Prin- 
cipes  ad  Palaestinam  liberandam,  et 
ad  opem  ei  ferendam,  coniunctis  vi- 
ribus gesserunt.  Ac  deinde  regnum, 
quod  in  Oriente  Cruce  signati  con- 
diderant ,  iam  valde  prostratum  ac 
debilitatum,  tandem  capta  anno  1291 

a  Mohammedanis  Ptolemaide  ,  fun- 
ditus  eversum  est.  Continent  haec, 
quae  exposuimus,  brevissimam  bel- 
lorum  sacrorum  notitiam.  Sed  ea 
etsi  cursim  praccipua  tantum  at- 
tingati ,  quae  in  iis  bellis  gerendis 
evenerunt;  luculenter  tamen  confìr- 
mant,  quae  alio  loco  tradidimus,  sei- 
licet ,  nonnisi  per  calumniam  affir- 
mari  posse,  Romanos  Pontiiìees  po- 
testatis  suae  amplifìcandae  causa , 
horum  bellorum  hortatores  fuisse. 
Etenim  ex  modo  facta  expeditionum 
istarum  recensione  apparet,  Pontifi- 


ces  nulla  alia  de  causa,  hortationi- 
bus  suis,  ea  bella  prosequutos  esse, 
nisi  quod  preces  ad  eos  afferrentur 
a  Christianis  in  iis  regionibus  com- 
morantibus  ,  ut  pericula,  in  quibus 
versabantur,  arcerent,  et  Mohamme- 
danos  maiora  mala  quotidie  mini- 
tantes  ab  bis  inferendis  continerent. 
Fusius  ista  omnia  apud  Scriptores 
tractata  reperiuntur,  qui  ex  insti- 
tuto  de  his  bellis  egerunt,  quosque 
Moshemius  in  ter  ceteros  inlnst.Hist. 
Eccl.  saec.  XII  ac  XIII  part.  1  cap.  1 
recenset. 

Postquam  gravissimum  illud  dis- 
sidium  extinctum  est,  quod  de  Fri- 
derico  Aenobarbo  agentes  superius 
commemoravimus  ,  Alexander  III 
Pontifex  Maximus  Concilium  an- 
no 1179  habuit  in  Aede  Lateranensi, 
quod  Generale  nomini ,  et  Latera- 
nense  Oecumenicum  tertium  fuit. 
Causae  praecipuae,  quamobrem  Ale- 
xander Concilium  hoc  habendum  esse 
censuit,  ad  istas  referuntur.  Primo 
Alexander  senserat  quanta  pati  mala 
Ecclesia  debuisset  ob  illorum  homi- 
num  impudentiam,  qui  Pontifìcaturn 
illegitime  usurpaverant.  Existimavit 
igitur  Ecclesiae  bonum  imprimis  re- 
quirere,  ut  praeter  edita  de  Romani 
Pontifìcis  electione  decreta,  salutare 
novum  aliquod  consilium  caperetur, 
quod  -eius  generis  factiosos  ,  et  au- 
daces  homines  posset  arcere  ab  eius- 
modi  calamitate  renovanda.  Multa 
practerea  erant  circa  disciplinam 
statuenda,  quae  ad  morum  vitaeque 
sanctitatem  cemsequendam,  atque  ad 
Ecclesiae  utilitatem  in  ea  re  promo- 
vendam,  necessaria  esse  apparebant. 
Denique  cum  magno  Religionis  de- 
trimento, illorum  temporum  haere- 
tici  errores  suos  spargebant.  Hoc 
etiain  gravissimum  malum  averten- 
dum  summa  animi  sui  sollicitudine 
Alexander  curabat.  Haec  animo  re- 


putans  ,  Concilium  superius  memo- 
ratum  Pontifex  Maximus  Romae  ha- 
bendum indixit. 

Exstant  Alexandri  III  litterae  ad 
Concilium  indicendum  ,  quocumque 
per  Subdiaconos  missae,  quibus  Epi- 
scopos,  ut  ad  Urbem  habendi  Conci- 
ni causa  venirent,  invitabat.  «  Quia, 
»  inquit,  in  Ecclesia  Dei,  correctione 
»  videmus  quamplurima  indigere  , 
»  tam  ad  emendanda ,  quae  digna 
»  emendatione  videntur,  quam  ad 
»  promulganda,  quae  saluti  Fidelium 
»  visa  fuerint  expedire;  de  diversis 
»  partibus  personasEcclesiasticas  de- 
»  crevimus  evocandas,  quarum  prae- 
»  sentia  et  Consilio,  quae  fuerint  sa- 
»  lubria  statuantur;  et  quod  bonum, 
»  secundum  consuetudinem  antiquo- 
»  rum  Patrum ,  provideatur,  et  flr- 
»  metur  a  multis,  quod  si  particula- 
»  riter  fìeret,  non  facile  posset  ple- 
»  num  robur  habere.  Quocirca  per 
»  Apostolica  scripta  mandamus,qua- 
»  liter  huic  nostrae  dispositioni  ple- 
»  nis  desideriis  cooperari  curetis,  et 
»  prima  Dominica  advenientis  Qua- 
»  dragesimae  ,  ad  Urbem  Romani  , 
»  ducente  Domino,  veniatis,  et  eoo- 
»  perante  Spiritus  sancti  gratia  tum 
»  in  corrigendis  enormitatibus,  tum 
»  in  statuendis,  quae  Deo  grata  fue- 
»  rint,  communi  studio,  quod  fuerit 

»  agendum  agatur  ;  et  uno  numero 
»  sublevemus  Arcani  Domini  atque 
»  uno  ore  honorificémus  Deum  ,  et 
»  Patrem  Domini  Nostri  Iesu  Chri- 
»  sti.  » 

Habitam  vereSynodum  istam  esse 
anno  1179,  monumenta  aetatis  ipsius 
docent ,  qua  res  gesta  est ,  quaeque 
Baronius  et  Pagius  ad  eum  annum, 
et  Natalis  Alexander  in  'dissertatione 
de  Synodo  Lateranensi  tertia  attil- 
lerà nt.  Haec  ex.  gr.  sunt  perspicua, 
quae  Pagius  affert  :  videlicet  Chro- 
nographus  Reicherspergensis  ait  de 
hoc  anno  loquens:  «  Alexander  Papa 
»  celebra vit  Synodum  Episcoporum 
»  generalem  ,  et  vai  de  celebrem  in 
»  urbe  Roma,  media  Quadragesima, 
»  id  est  quarto  idus  (nonas)  Marti i. 
»  Haec  Synodus  congregata  est  toto 
»  fere  anno  superiori,  per  totum  Ro- 
»  manum  Imperium,  cui  interfuerunt 
»  sexcenti  (tercenti,  scilicet  Libra- 
»  rius  locum  corrupit),  vel  amplius 
»  Episcopi.  »  Continuator  vero  Chro- 
nici  Sancti  Petri  vivi  inquit:  «  An- 
»  no  1179  Domnus  Alexander  Pa- 
»  pa  III  celebravit  Concilium  Romae 
»  quarto  idus  (nonas)  Martii ,  feria 
»  scilicet  secunda  post  medium  Qua- 
»  dragesimae.  »  Quamplura  autem 
sunt  veterum  Scriptorum  testimo- 
nia ,  quae  ostendunt ,  huic  Synodo 
non  Occidentales  modo,  sed  Orienta- 
les  etiam  Episcopos  interfuisse,  eo- 
rumque  numerum  ad  302  perductum 
esse.  Legi  potest  Guillelmus  Tyrius 
Archiepiseopus  lib.  21  de  bello  sacro 
cap.  26,  qui  acta  Synodi,  cui  inter- 
erat,  exponend-a  curavit. 

Tribus  sessiònibus  habitis  absolu- 
tam  Synodum  fuisse  ostendit  inter 
cetera  monumenta,  Rogerii  Hovedeni 
testimonium  in  Historia  Anglicana 
a  Baronio  et  Pagio  commemoratum. 
«  Congregatis,  inquH,  universis  Ro- 
»  mae  in  praesentia  Domini  Papae 
»  Alexandri,ipse  Papa  in  Lateranensi 
»  Ecclesia  in  eminentiori  loco  cum 
»  Cardinalibus  suis,  et  Praefectis,  et 
»  Senatoribus ,  et  Consulibus  Urbis 
»  constitutus  ,  feria  secunda  tertiae 
»  hebdomadae  Quadragesimae,  quae 


»  tertio  nonas  Martii  evenit,  primum 
»  Concilii  sui  cìie-m  (sessionem)  cele- 
»  bravit.  Simili  ter  secundam  Conci- 
»  lii  sui  diem  celebravit  quarta  fe- 
»  ria  sequentis  hebdomadae,  quae  se- 
»  cundo  idus  Martii  evenit,  in  quo 
»  Concilio  Willelmus  Remensis  Ar- 
»  chiepiscopus  factus  est  Presbyter 
»  Cardinalis  Sanctae  Sabinae,et  Hen- 
»  ricus  Abbas  Claravallonsis,  factus 
»  est  Episcopus  Cardinalis  Albanen- 
»  sis.  Et  Dominus  Papa  tertium  Con- 
»  cilii  sui  diem  celebravit  secunda 
»  feria  ante  Domiaicani  in  ramis  Pal- 
»  marum,  quae  decimo  quarto  calen- 
»  das  Aprilis  evenit.  » 

Postquam  ostendimus  ,  quibus  de 
causis,  quo  tempore,  et  quanta  Epi- 
scoporum frequentia  Alexander  III 
Concilium  tertium  Lateranense  Oe- 
cumenicum  habuerit;  nunc  breviter 
recensenda  esse  videntur  ,  quae  vi- 
^inti  septem  decretis,  seu  Canonibus 
ab  eo  Concilio  latis  statuta  sunt. 

Primo  loco  peculiari  mentione  di- 
gna  sunt,  quae  Canone  primo  huius 
Concilii  decreta  fuerunt.  Pertinet 
enim  i Ile  Canon  ad  statuendum  quid 
in  Romani  Pontifìcis  electione  ser- 
vari  oporteat,  ut  schismatis,  quo  to- 
ties  Ecclesia  afflicta  erat ,  occasio 
tolleretur.  Non  est  necesse  hic  lo- 
qui  de  iis  omnibus,  quae  temporibus 
superioribus  in  Romani  Pontifìcis 
electione  obtinuerant.  Satis  erit  id 
recordari,  quod  anno  1059  cum  Ni- 
colaus  II  Pontifex  Maximus  esset, 
de  ea  re  decretum  est.  Scilicet  eo 
tempore  evenit,  ut  electionis  istius 
faciendae  ius  fere  proprium  Cardi- 
nalium  Romanae  Ecclesiae  evaserit, 
cum  antea  Clerus  etiam  Romanus 
eiusdem  electionis  particeps  esset. 

Itaque  adductus  Nicolaus  II  sedi- 
tionibus  ,  et  turbis ,  quae  post  Ste- 
phani  IX  mortem  excitatae  fuerant, 
in  Concilio  Romae  anno  1059  habito 
edixit,  ut  in  eligendo  Pontiiìce  Ma- 
ximo, praecipuae  Cardinalium  in  po- 
sterum  partes  essent;  atque  ut  re- 
liqui  Romani  Clerici  eo  tantum  con- 
tenti esse  deberent,  quod  de  suo  con- 
sensu  rogarentur.  «  Decernimus  (Ni- 

»  colai  decretum  habet),  Decernimus, 
»  atque  statuimus,  ut  obeunte  huius 
»  RomanaeUniversalisEcclesiaePon- 
»  tifìce,  imprimis  Carclinales Episcopi 
»  diligentissime  simul  de  electione 
»  tractantes,  mox  ipsi  Clericos  Car- 
»  dinales  adhibeant,  sicque  reliquus 
»  Clerus ,  et  Populus  ad  consensum 
»  electionis  accedat. . .  et  ideo  reli- 
»  giosissimi  viri  praeduces  sint  in 
»  promovenda  Pontificis  electione  , 
»  reliqui  autem  sequaces.  » 

Post  latum  hoc  decretum,  electos 
Pontifìces  ea  ratione  fuisse,  ut  Car- 
dinalium  omnino  praecipue  eorun- 
dem  eligendorum  partes  fuerint,  os- 
tendunt  monumenta  electiones  pon- 
tifìcias  respicientia,  quae  post  Nico- 
lai II  mortem  evenerunt.  Hac  ra- 
tione Alexandrum  II  Nicolai  II  pro- 
ximum  successorem  electum  an.1061 
fuisse ,  epist.  20  lib.  1  Petrus  Da- 
miani testis  est,  qui  electionis  par- 
ticeps  fuit.  Ita  etiam  Gregorium  VII 
Pontificem  designatum  esse,  Acta  Va- 
ticana docent,  quae  de  eiusdem  ele- 
ctione ab  nomine  scripta  sunt  ,  qui 
eo  tempore  vivebat.  Eandem  ele- 
ctionis formam  in  posterum  serva- 
tam  fuisse  certuni  est. 

Neque  concedi  potest,  diversa  ra- 
tione rem  absolutam  esse,  cum  In- 
nocenzo II  mortuo  ,  Caelestinus  II 
anno  1143  electus  est ,  ita  ut  soli 
Cardìnales  negotium  electionis  tunc 
peregerint,  quin  reliqui  Clerici  Ro- 
mani interesse  comitiis  ullo  modo 
potuerint.  Exclusos  quidem  reliquos 
Clericos  in  Caelestini  II  electione 
existimavere  nonnulli ,  eo  quod  ob 
schisma  conflatum,  quando  Innocen- 
ti ns  II  electus  fuerat ,  ea  facultate 
privandos  Clericos  iudicatum  sit.  Sed 
haec  vera  non  esse  Caelestinus  ipse 
in  epistola  ad  Cluniacenses  Monachos 
de  ea  re  scripta  perspicue  ostendit. 
Inquit  enim:  «  Notum  facimus  dile- 
»  ctioni  vestrae,  quod. . .  Cardinales 
»  Presbjteri  ,  et  Diaconi  una  cum 
»  fratribus  nostris  Episcopis,  et  Sub- 
»  diaconis,  Clero,  et  Populo  Romano 
»  acclamante  partim,  et  expetente , 
»  tertia  die  post  Innocentii  mortem, 


»  in  ipsa  Ecclesia,  unanimi  voto,  et 
»  pari  consensu  ,  me  indignum  ,  et 
»  prorsus  tanti  offlcii  imparem,  ne- 
»  scio  quo  Dei  iudicio,  in  Romanum 
»  Pontificem  concorditer  elegerunt.» 
Idem  in  Lucii  II,  Eugenii  III,  Ana- 
stasii  IV,  Hadriani  IV,  Alexandri  III 
electione  servatum  esse,  vetera  mo- 
numenta certissime  ostendunt. 

Verum  Alexander  III  in  Concilio 
Lateranensi  Generali  III  ita  decre- 
vit,  ut  ablata  reliquis  Clericis  omni 
in  Romani  Pontificis  electionem  po- 
testate  ,  ius  Romani  Pontificis  eli- 
gendi solis  reservaverit  Sacrae  Ro- 
manae  Ecclesiae  Cardinalibus.  De  ea 
re  est  conditus  huius  Concilii  Canon 
primus.  Etenim,  prout  cap.  6  De  ele- 
ctione statuerat,  «  Quod  nulla  cen- 
»  seatur  Romani  Pontificis  electio, 
»  in  quam  duae  partes  Cardinalium 
»  non  conspirarunt;  »  ita  in  Canone 
memorato  decretum  est,  ut  «  ille  Ro- 
»  manus  Pontifex  habeatur ,  qui  a 
»  duabus  partibus  Cardinalium  fue- 
»  rit  electus  et  receptus.  Si  quis  au- 
»  tem  de  tertiae  partis  nominatione 
»  confisus  ,  quia  rem  non  potest,  sibi 
»  nomen  Episcopi  usurpaverit,  tam 
»  ipse,  quam  qui  eum  receperint,  ex- 
»  communicationi  subiaceant,  et  to- 
si» ti us  sacri  ordinis  privatione  mul- 
»  ctentur.  »  Ab  Alexandri  vero  III 
decreto  in  posterum,  hoc  iure  sem- 
per  Romani  Pontificis  electio  abso- 
luta  est,  et  adhuc  absolvitur. 

Ut  vero  Alexander  III  tranquilli- 
tati  in  Urbe  prospiceret,  cum  vide- 
ret  reliquum  Clerum  hoc  decreto 
contentum  esse  non  posse  ,  animad- 
vertit  tom.  2  Musei  Italici  Mabillo- 
nius  in  commentario  ad  Ordinem 
Romanum  de  hac  re  ,  hoc  prudens 
illum  consilium  cepisse ,  ut  videli- 
cet  «  assumptis  in  ordinem  Cardina- 
»lium,  qui  inter  Clericos  praecipui 
»  erant ,  vel  eorum  officiis  penitus 
»  extinctis..,  sublatis  igitur,  vel  au- 
»  ctis  Cleri  capitibus,  facile  fuit,  ut 
»  vulgus  Clericorum  hoc  electionis 
»  iure  privaretur.  » 

Est  hic  opportunus  locus,  ut  ali- 
quid  de  custodia,  seu  Conclavi  dica- 

ttus,  in  quo  necesse  est  S.  R.  E.  Car- 
dinales includi  cum  de  Romani  Pon- 
tifici* electione  acturi  sunt.  De  hac 
autem  lege  ista  referri  certe  possunt. 
Priscis,  videlicet,  temporibus  nullus 
erat  locus  certus,  et  lege  designatus, 
in  quem  Clerici  Romani  ad  Pontifì- 
cem  eligendum  convenire  deberent; 
sed  electio  ista  plerumque  in  aliqua 
Romana  Basilica  peragebatur.  Con- 
stat  praeterea,  etiamante  GregoriiX 
electionem,  nonnumquam  Cardinales 
se  in  locum  aliquem  ad  Pontifìcem  eli- 
gendum inclusisse.  Hoc  autem  ab  iis, 
non  lege,  sed  spontaneo  Consilio  fìe- 
bat,  prout  habetur  in  glossa  in  cap. 
Licet  de  electione.  Constat  etiam  in 
diuturno  ilio  duorum  annorum  et 
novem  fere  mensium  interpontificio, 
quod  fuit  post  Clementis  IV  mortem, 
Viterbii  Cardinales  commorantes,  et 
comitia  habentes ,  D.  Bonaventura 
auctore,  in  Aede  Episcopali  inclusos 
Gregorium  X  die  1  Septembris  an- 
no 1271  elegisse.  Gregorius  vero,  hu- 
ius  Custodiae,  seu  Conclavis ,  ad  co- 
mitiorum  moras  tollendas  utilitatem 
considerans ,  eam  in  Concilio  Gene- 
rali Lugdunensi  II  lege  lata  sanci- 
vit.  Sed  in  posterum  ea  lex  a  Pon- 
tificibus  Hadriano  V  et  Ioanne  XXI 
suspensa  est;  verumdiuturnitate  mo- 
raè  in  Pontifìcum  electione  iterum 
obtinente,  Caelestinus  V  electus  post 
longum  duorum  annorum  et  trium 
mensium  interpontificium ,  legem  a 
Gregorio  X  latam  renovavit,  quam 
deinde  Bonifacius  Vili,  Clemens  V  in 
Concilio  Viennensi,  Pius  IV,  Grego- 
rius XV,  Urbanus  Vili,  et  Cle- 
mens XII  confìrmarunt,  et  sapienter 
explicaverunt. 

Ut  reliquorum  Canonum  a  Conci- 
lio Lateranensi  III  editorum  sum- 
rnam  nunc  afferamus,  id  quanta  pot- 
erimus  brevitate  efficiemus.  Itaque 
Canone  secundo  plura  statuuntur  con- 
tra  eos  qui  ab  Schismaticis  fuerant 
ordinati  :  improbatis  videlicet  ordi- 
nationibus,  quas  Victor  III,  Pascha- 
lis  III  et  Callistus  III,  Pseudo-Pon- 
tifices  peregerant.  Beneficia  praeter- 
ea ,  atque   dignitates  irrita    ratione 

Tom.  il. 

ab  iis  collatas  esse  decernitur,  bona 
Ecclesiastica  non  potuisse  ab  iisdem 
ad  alienos  usus  converti,  et  conver- 
sa, Ecclesiae  restituì  libere  oportere. 

Poena  autem  excommunicationis 
in  eos  Synodus  animadvertit  ,  qui 
contra  haec  agere  conati  essent ,  et 
interdictum  etiam  est,  ne  illi  Eccle- 
siastica munia  obire  possent  in  po- 
sterum, qui  se  in  schismate  perman- 
suros  esse  ahtea  iuravissent. 

Canon  tertius  de  aetate  ad  Epi- 
scopum  eligendum  requisita  ,  deque 
aliis  ornamentis  agit,  quibus  prae- 
stare  Episcopum  oportet.  Statuit  et- 
iam ea,  quae  animarum  curam  sus- 
cipientium  aetatem  et  munera  re- 
spiciunt.  Canon  quartus  plura  sapien- 
teT  constituit  de  modo  servando  in  im- 
pensis  ad  visitationes  Ecclesiasticas 
peragendas.  Canone  quinto  praescri- 
buntur  ea,  quae  respiciunt  Clericos  ad 
maiores  Ordines  promovendos,  ut  vel 
Ecclesiasticis  reditibus  tributis,  vel 
ex  paterna  hereditate ,  honestae  vi- 
tae  sustentationi  consulere  certo  pos- 
sint. 

Canon  sextus  de  canonica  moni- 
tione  agit  praemittenda  suspensioni, 
aut  excommunicationi  decernendae, 
nisi  forte  talis  sit  culpa,  quae  ipso 
genere  suo,  suspensionis,  vel  excom- 
municationis poenam  inducat.  Agit 
praeterea  de  appellationibus ,  atque 
iìlum  abusum  improbat,  ut  appella- 
tione  interposita,  conentur  nonnulli 
ad  defensionem  iniquitatis  usurpare, 
quod  ad  innocentium  subsidium  in- 
stitutum  est.  Inter  cetera ,  quae  de 
hac  appellationum  materia  in  hoc 
canone  statuuntur,  illud  etiam  de- 
cernitur, ut  appellanti  competens  ter- 
minus  ad  appellationem  prosequen- 
dam  praefìgatw,  intra  quem,  si  for- 
te prosequi  eam  neglexerit ,  libere 
tunc  Episcopus  sua  auctoritate  uta- 
tur.  Haec  vero  non  de  sententiis  ad 
correctionem  latis  sunt  intelligenda, 
prout  satis  constat  ex  sacri  Concilii 
Tridentini  decretis  sess.  22  cap.  1 
et  24  de  Ref.  cap.  10.  In  his  enim 
causis  appellatio,  sententiae  exsequu- 
tionem  minime  suspendit. 

De  hoc  Canone  agentes,  non  erit 
inopportunum,  nos  breviter,  adductis 
nonnullis  iuris  canonici  peritorum 
testimoniis,  referre  quae  prae  oculis 
haberi  debeant,  praesertim  circa  ea 
verba ,  quibus  affirmatur  in  canone, 
ad  appellationemprosequendam  ter- 
minum  praeflgi  debere,  et  eo  elapso, 
Episcopum  auctoritate  sua  uti  posse. 
Sunt  quidem  Scriptores  ,  quos  com- 
memorabimus ,  Concilio  Lateranen- 
si  III  multo  recentiores,  atque  ii  ra- 
tionem  etiam  habent  canonicarum 
constitutionum  in  ista  re,  memorato 
Concilio  multo  posteriorum.  Sed  de 
re  eadem  Scriptores  isti  agunt,  et 
Canones  posteriores  quidem  comme- 
morant,  sed  eos  ,  qui  eandem  mate- 
riam  in  Concilio  Lateranensi  tertio 
pertractatam  de  hoc  negotio  illu- 
strarunt. 

Itaque  in  ista  re  appellationum 
formam  respiciente ,  haec  sunt  ani- 
madvertenda.  Videlicet  eos,  qui  ap- 
pellationem  interponendam  susci- 
piunt,  ApQstolos  petere  oportere,  hoc 
est  ,  a  Iudice ,  a  quo  appellant,  ad 
quem  provocant«  libellos  dimissorios 
»  (Zallingerius  ait  lib.  2  decret. 
»  tit.  28.  De  appellationibus  etc. 
»  num.  434),  seu  litteras,  quibus  Iu- 
»  dex  inferior  de  interposita  appel- 
»  latione  testatur,  ac  de  eius  iusti- 
»  tia,  vel  iniustitia  mentem  suam  de- 
»  clarat.  » 

De  hac  petendorum  Apostolorum 
necessitate,  quae  unum  constituit  ex 
fatalibus,  ut  aiunt ,  appellationum, 
utar  testimonio  Iuris  Canonici  peri- 
tissimi Reiffenstuelii,  memorato  1.  2 
tit.  28quocumCanonistarum  omnium 
sententia  concors  est.  «  De  facto ,  in- 
>quit,  et  spectato  iure  communi, 
»  Apostoli  intra  triginta  dies  a  tem- 
»  pore  interpositae  adversus  ludicem 
»  appellationis  sunt  petendi.  Ita  ha- 
»  betur  1.  Iudicibus  e.  de  Appellat.; 
»  estque  clarius  expressum  e.  Ab  eo 
»  h.  t.  in  6,  ubi  dicitur:  Ab  eo ,  qui 
»  appellat ,  infra  triginta  dies ,  in- 
»  stanter  Apostoli  peti  debent,  et  ei- 
»  dem  infra  dictum  tempus  a  Iudi- 
»  ce  exhiberi.  Alias  praesumitur  ap- 


»  pellationi  suae  renunciare  appel- 
»  lans,  si  eos  infra  idem  tempus  pe- 
»  tere  praetermittat,  etiamsi  vadat, 
»  aut  mittat  ad  appellationem  hu- 
»  iusmodi  prosequendam.  Concordat 
»  Clem.  Quamvis  h.  t.,  ubi  istud  am- 
»  plius  declaratur.  » 

Quod  vero  spectat  ad  tempus  ApQ- 
stolos exhibendi  ludici,  ad  quem  ap- 
pellalo interponitur ,  haec  celebra- 
tissimus  Iuris  Canonici  doctor  P.  Pi- 
rhingius  S.  I.  eod.  tit.  habet  sect.  6 
§.  2  n.  145:  «  Iudex  a  quo  appella- 
»  tur,  potest  appellanti  determinare, 
»  seu  praefìgere  certum  tempus  ad 
»  introducendam  suam  appellatio- 
»  nem,  si  ve  ad  Apostolos  ipsi  datos 
»  praesentandos  ludici,  ad  quem;  ita, 
»  ut,  si  intra  tale  tempus  (quod  in- 
»  troducendae  appellationis  vocatur) 
»  eos  non  praesentaverit,  appellatio 
»  deserta  censeatur  LPraesesÒ iunct. 
»  Gì.  V.  Praescrìptum  est ,  et  Gì. 
»  marg.  toc.  cit.  A.  Cod.  h.  t.  Porro 
»  tempus  a  iure  defìnitum  ad  Apo- 
»  stolos  praesentandos,  et  appellatio- 
»  nem  insinuandam  ludici,  ad. quem, 
»  est  sex  mensium  l.  2  cit,  de  tem- 
»  pore  appellat.,  quod  currere  inci- 
»  pit  non  a  die  latae  sententiae,  sed 
»  a  tempore  interpositae  appellatio- 
»  nis.  » 

His  addendum  est  Benedicti  Pa- 
pae  XIV  testimonium  in  Encyclica 
epistola  Cum  illud  semper  14  De- 
cemb.  1742.  «  Praeterea,  inquit,  si 
»  quis  in  casibus  a  iure  permissis  ap- 
»  pellaverit,  aut  de  aliquo  gravami- 
»  ne  conquestus  fuerit ,  seu  alias  ob 
»  lapsum  biennii ,  de  quo  supra ,  ad 
»  alium  ludicem  recurrerit,  tenea- 
»  tur  acta  omnia  coram  Episcopo  ge- 
»  sta  ad  ludicem  appellationis  ,  ex- 
»  pensis  suis  transferre ,  eodem  ta- 
»  men  Episcopo  antea  admonito,  ut 
»  si  quid  ei  prG  causae  instructione 
»  videbitur,  possit  ludici  appellatio- 
»  nis  significare.  »  Haec- omnia  prò- 
fecto  explicant  satis,  quid  intelligen- 
dum  sit  iis  verbis,  quibus  Canon 
sextus  Conciiii  tertii  Lateranensis 
statuit,  ludicem  a  cuius  sententia  ap- 
pellatio interponitur,  debere  compe- 

tentem  terminum  ad  appellatìonem 
prosequendam  praefigere. 

Post  ista,  quae  aliquando  fusius  de 
Canone  sexto  recensuimus,nunc  sunt 
breviter  ea  commemoranda ,  quae  re- 
liquia Concilii  tertii  Lateranensis 
Oecumenici  canonibus  sancita  sunt. 
Itaque  Canon  septimus  simoniacas 
omnes  damnat  exactiones  prò  Sacra- 
mentorum  administratione,  sepultu- 
ris  et  dignitatibus  Ecclesiasticis  adi- 
piscendis.  Haec  tamen  damnatio  non 
respicit  pias  oblationes  Ecclesiae  fie- 
ri solitas.  Ad  intelligendam  vero  hu- 
ius  Canonis  sententiam  ,  oportet  ea 
prae  oculis  habere  ,  quae  Canone  66 
Concilii  IV  Lateranensis  Oecumeni- 
ci decreta  sunt.  «Quapropter,  inquit, 
»  et  pravas  exactiones  super  his  fìe- 
»  ri  prohibemus,  et  pias  consuetudi- 
»  nes  praecipimus  observari  :  sta- 
»  tuentes,  ut  libere  conferantur  Ec- 
»  clesiastica  Sacramenta  ;  sed  per 
»  Episcopum  loci  ,  veritate  cognita, 
»  compescantur,  qui  malitiose  nitun- 
»  tur  laudabilem  consuetudinem  im- 
»  mutare.  » 

Benefìciorum  Ecclesiasticorum  Ex- 
spectativaSfiit  dici  solet,  Canon  octa- 
vus  prohibet,  et  eo  Canone  brevi- 
tati  vacationis  benefìciorum  quoque 
consulitur,  atque  id  quod  circa  tem- 
pus  ad  beneficia  conferenda  servan- 
dum  sit  ,  explicatur.  Canone  nono 
plura  statuta  sunt,  quae  pertinebant 
ad  Templariorum  ,  Hospitaliorum 
S.  Ioannis  Hierosoljmitani,  aliosque 
Religiosos  viros  docendos  de  iis,  quae 
agere  illos  oportebat ,  ut  Episcopo- 
rum  auctoritatis  debitam  rationem 
haberent.  De  Monachis  Canon  deci- 
mus  agit,  ac  praecipue  de  iis ,  quae 
in  eorundem  ingressi!,  et  officiorum 
collatione  simoniacam  omnem  suspi- 
cionem  averterent.  Item  statuit,  ne 
sine  iuxta  causa  auferantur  collata 
inter  Monachos  officia.  Canon  unde- 
cimus  latam  de  Clericorum  Maiorum 
continenza  legem  severe  confìrmat, 
itemque  de  omnibus  sive  clericis,  si- 
ve  laicis  ea  statuit  ,  quae  ad  nefa- 
rium  vitium  proscribendum  oppor- 
tuna sunt.  Cavet  praeterea,  ut  Mo- 

nasteria  sanctimonialium  impedian- 
tur  a  frequenti  exterorum  ,  etiara 
Ecclesiasticorum  commu nicatione. 

Duodecimo  Canone  vetantur  Cle- 
rici apud  Laicorum  tribunal  causas 
agere,  nisi  proprias  ,  vel  Ecclesiae, 
aut  hominum  miserorum.  Item  ve- 
tat  Canon  ne  saecularibus  aliis  mu- 
neribus  ii  fungantur.  Canone  decimo- 
tertio  vetatur,  plura  simul  beneficia 
Parochialia-,  aut  diversas  simul  Ec- 
clesiasticas  dignitates  haberi ,  et  de 
beneficiis ,  quae  residentiam  requi- 
runt,  statuitur,  ut  ei  tribuantur,  qui 
«  residere  in  loco,  et  curam  per  se 
»  ipsum  valeat  exercere.  »  Plura  ca- 
none decimoquarto  decernuntur,  tum 
ut  beneficia  Ecclesiastica  iuste  dis- 
tribuantur,  tum  ut  institutiones  ad 
Ecclesiastica  beneficia  suscipienda  a 
Laicis  factae  prohibeantur,  tum  de- 
nique  ut  Ecclesiastici  privilegio  Fo- 
ri gaudeant ,  et  Decimae  Ecclesiae 
debitae  non  alio  distrahantur. 

Canone  decimoquinto  ea  sanciun- 
tur,  quae  in  hominum  beneficia  Ec- 
clesiastica obtinentium  héreditaria 
successione  sunt  servanda,  ut  Eccle- 
siae indemnitati  consulatur.  De  De- 
canatus  autem  officio  sine  pretio  tri- 
buendo  idem  Canon  decernit.  Canone 
decimosexto,  illorum  decretorum  fìr- 
mitas  asseritur,  quae  fìunt  a  maiori, 
et  saniori  parte  Capituli.  Decimose- 
ptimo  canone  prospicitur,  ut  in  pa- 
tronorum  discordia  circa  praesen- 
tandos  ad  Ecclesiastica  beneficia,  ille 
praeponatur ,  qui  maioribus  iuvatur 
meritis,  et  plurimorum  eligitur ,  et 
probatur  assensu.  De  ista  re  autem 
multa  quoque  sapientissime  a  Conci- 
lio Tridentino  decreta  sunt.  De  ma- 
gistris  in  Ecclesiis  Cathedralibus  ha- 
bendis,  et  de  beneficio  iis  tribuendo, 
de  aliis  etiam  scholis  in  Monasteriis, 
et  alibi  restituendis  agit  Canon  de- 
cimus  octavus. 

Quae  Canone  decimonono  praeci- 
piuntur,  eo  spectant,  ut  publici  Ma- 
gistratus,  et  Consules  civitatum  im- 
pediantur,  quominus  Ecclesiis  onera 
imponant,  aut  Ecclesiasticam  iuris- 
dictionem  imminuant.  De   istis  one- 


68  CAPUT   XIV. 

ribus  Ecclesiis  non  imponendis,  indi- 
ota  poena  anathematis,  ita  statuitili*, 
ut  nisi  absque  ulla  coactione,  ad  re- 
levandas  communes  necessitate^,  ubi 
Laìcorum  non  suppetunt  facultates, 
subsidia  per  Ecclesias  existimentur 
conferenda.  Canone  vigesimo  statutum 
est  torneamenta  prohiberi,  in  quibus 
milites  inter  se  congredi,  et  caedem 
etiam  agere  solebant.  Moriuos  in  iis 
conflictibus  Ecclesiastica  sepultura 
privandos  esse  Canon  decernit,  licet 
veniam  petentibus  poenitentia  ,  seu 
Ecclesiae  subsidium  dencgari  -non 
deberet.  In  lib.  5  Decretalium  tit.  13 
de  torneamentis  hoc  decretimi  Cap. 
Felicìs  relatum  est.  Canone  vigesi- 
mo primo  de  Tregua  servanda  agi- 
tur,  et  poenae  in  eos,  qui  Treguam, 
seu  inducias  ab  adversario  perse- 
quendo  datas  violassent,statuuntur, 
de  qua  re  ad  Canonem  undecimum, 
ac  duodecimum  Concilii  II  Latera- 
nensis  Generalis  actum  quoque  a  no- 
bis  est. 

Canone  vigesimo  secundo  de  Tre- 
gua, et  'pace  Presbyteris  ,  Clericis  , 
Monachis,  aliisque  id  generis  perpe- 
tuo servanda  agitur,  de  qua  re  est 
quoque  pertractatum  in  Canonibus 
Concilii  II  Lateranensis  recensendis. 
Est  autem  statutum  Canone  vigesi- 
mo tertio,  ut  Leprosis  simul  viven- 
tibus  Ecclesia,  et  Coemeterium  con- 
cedatur,  propriumque  Presbyterum 
ii  possìnt  habere  si  ne  iurium  Paro- 
chialium  detrimento.  Eosdem  vero  a 
decimis  solvendis  memoratus  Canon 
eximit.  Canon  vigesimus  quartus  ex- 
communicationis  poenam  in  eos  de- 
cernit, qui  Saracenis  arma,  atque 
aliaadChristianos  impugnandos  sup- 
peditassent ,  vel  eorum  navium  Re- 
ctores  esse  non  dubitassent.  Eadem 
poena  afficiuntur  eo  Canone  ii ,  qui 
Piraticam  contra  Christianos  exer- 
cere,  aut  naufragantium  bona  inva- 
dere ausi  fuissent. 

Canon  vigesimus  quintus  contra 
usurarios  manifestos  latus  fuit.  Usu- 
rae  vitium,  Veteris  ac  Novi  Testa- 
menti auctoritate  condemnatum  esse 
Canon  declarat;  et  de  usurariis  id- 


circo  severe  decernit,  ut  «  ad  Com- 
»  munionem  Altaris  non  admittan- 
»  tur,  nec  Christianam,  si  in  hoc  pec- 
»  cato  decesserint  ,  accipiant  sepul- 
»  tu  raro,  sed  nec  eorum  oblationem 
»  quisquam  accipiat.  »  Quod  si  Ec- 
clesiasticus  aliquis  contra  haec  ca- 
nonis  statuta,  oblationem  eiusmodi 
acceperit ,  aut  Usurario  Ecclesiasti- 
cam  sepulturam  dederit,  eodem  ca- 
none praescriptum  est,  «  ut  ea,  quae 
»  acceperit,  reddere  compellatur  ,  et 
»  donec  ad  arbitrium  sui  Episcopi 
»  satisfaciat ,  ab  officii  sui  maneat 
»  exsequutione  suspensus.  »  Hic  La- 
teranensis tertii  Concilii  Canon,  una 
cuna  aliis  Alexandri  III  de  re  ista 
decretis,  relatus  est  in  lib.  5  Decret. 
t.  de  Usuris.  Vigesimo  sexto  canone 
Christianos  servos  habere  Iudaei  et 
Saracèni  vetantur.  Excommunicatio 
in  Christianos  fertur  ,  qui  cum  eis 
habitaverint.  Testes  Christiani ,  Iu- 
daeis  testibus  in  iudicio  praeferri 
iubentur,  statuta  anathematis  poena 
in  eos,  qui  non  praetulerint.  Iudaeos 
ad  fìdem  Christianam  conversos  in 
bon  or  uni  suorum  possessione  serva- 
ri  decernitur  hoc  Canone,  et  poena 
excommunicationis  contra  eos  Ma- 
gistratus  in  eodem  statuta  est,  qui 
Iudaeis  ad  fìdem  conversis  proprias 
fortunas  servandas  non  curaverint. 
In  ius  canonicum  lib.  2  tit.  20  de  Te- 
stibus,  et  Clem.  1  de  Testibus,  haec, 
quae  de  Christianis  testftms  supe- 
rius  significata  sunt,  qui  Iudaeis 
testibus  praeferri  debeant,  relata  fue- 
runt.  Perplura  vero  continent  Ro- 
manorum  Pontifìcum  Constitutiones, 
quibus  sapientissime  Iudaei  ad  fìdem 
conversi  proteguntur,  ac  beneficiis 
iuvantur. 

Denique  Canon  vigesimus  septimus 
severissimus  est  contra  Haereticos , 
qui  tunc  Ecclesiam  non  erroribus 
modo  suis,  sed  nefariis  tumultibus  , 
et  perturbatioiiibus  vastabant.  Hos 
Canon  memoratus  ait  ,  praesertim 
esse  in  Albigesio,  et  partibus  Tolo^ 
sanis,  et  aliis  locìs,  eos  etiam  com- 
prehendit,  qui  Cathari ,  Patarenì , 
Publicani ,   Brabancinnes,   Arago- 

nenses,  Navarrii,  Bascoli,  seu  Ba- 
schi, Coterelli,  Triaverdinì  diceban- 
tur.  Hos  homines  anathemate  percel- 
lit  canon ,  sepultura  Ecclesiastica 
privandos  iubet;  eos  etiam  damnat, 
qui  haereticos  istos  foverent,  retìne- 
rent;  ad  arma  denique  excitat  Chri- 
stianos, ut  scelesti  hi  homines  per- 
niciem  Reipublicae  afferentes  com- 
primerentur.  Generatim  vero  obti- 
nuit ,  ut  haeretici  huius  aetatis  ad 
has  sectas  pertinentes  Albigenses , 
et  Valdenses  appellarentur;  licct  hi 
extremi  in  hoc  a  ceteris  differrent, 
quod  Manichaeorum  proprios  erro- 
res  non  admitterent. 

Praeter  eruditissimarn  Petri  La- 
zeri  dissertationem  De  Albigensibus, 
horum  hominum  errores  accurate 
inter  ceteros  recenset  Natalis  Ale- 
xander in  Synopsi  Historiae  Eccle- 
siasticae  saec.XI  et  XII  cap.  4  art.  13. 
Hi  vero  homines,  qui  praeter  scele- 
stae  vitae  licentiam,cui  indulgebant, 
quandam  veluti  sectarum  seriem  aut 
copiam  constituentes  ,  praecipue  eo 
spectabant,  ut  Ecclesiae  legitimam 
potestatem  omnem  everterent ,  di- 
sciplinam  Ecclesiasticam  profliga- 
rent,  Catholicam  de  Sacramentis  do- 
ctrinam  reiicerent  ,  matrimonium 
•prohibitum  esse  praedicarent ,  vel 
saltem  filios  procreare  crimen  esse 
contenderent ,  Ecclesiae  Catholicae 
Sacros  Ministros  detestarentur,  Re- 
ligionis  cultum  ab  Ecclesia  probatum 
improbarent;  duo  principia  malum , 
et  bonum  admitterent;  carnis  resur- 
rectionem  etiam  ,  et  poenarum  im- 
probos  manentium  aeternitatem  quo- 
que denegarent. 

'Magnami  querelarum  occasionem , 
vel  praetexturn  desumpsere  quidem 
Protestantes  saepenumero,  et  Incre- 
duli, ut  de  Ecclesia  detraherent,  eo 
quod  Christiani  contra  Albigenses 
ad  arma  vocati  fuerint.  Id  barba- 
rum  et  absurdum  fuisse  pluries  ob- 
iecerunt,  in  Religionis  negotio  armis 
agere,  et  armorum  vi  ad  veram  Re- 
ligionem  homines  add Licere.  Sed  haec 
factorum  historiae  veritatem  per- 
vertendo ii  affirmaverunt.  Nam  Al- 

bigenses  non  eo  se  continebant  tan- 
tum ,  ut  erroneam  doctrinam,  suam 
spargerent ,  sed  Reipublicae  tran- 
quillitatem  quoque  vehementer  op- 
pugnabant,  et  Catholicos  in  grave 
periculum  passim  adducebant. 

Ipsa  vero  errorum  natura  ,  quos 
Albigenses  insolenter  iactabant,  ta- 
lis  erat,  ut  publicam  tranquillitatem 
istam  in  sum'mum  discrimen  voca- 
ret.  Tale  profecto  erat,  quod  de  ma- 
trimonio improbando  ,  de  fìliorum 
procreatione  detestanda,  de  cultu  ab 
Ecclesia  probato  evertendo,  de  Sa- 
cris  Ministris  vexandis ,  atque  odio 
habendis,ii  petulanter  contendebant. 
Quis  vero  sibi  persuadebit,  haec  o- 
mnia  Albigensibus  licuisse  cum  gra- 
vissimo ,  non  Religionis  modo ,  sed 
Reipublicae  etiam  detrimento  ;  Ca- 
tholicis  vero  non  licuisse  contra  te- 
terrimbs  istos  conatus,  legifcima  au- 
ctoritate  interveniente,  se,  ac  Reli- 
gionem  suam  tueri? 

Albigenses  autem,  statini  ac  viri- 
bus  pares  ad  hoc  agendum  fuerunt, 
coepisse  contra  Catholicos  saevire, 
adeo  certuni  est  in  illorum  tempo- 
rum  monumentis,  ut  necesse  non  sit 
in  hoc  demonstrando  immorari.  Ca- 
tholicos vero,  antequam  ad  arma  ve- 
nirent,  conatos  esse  diu ,  patientia  , 
aliisque  omnibus  charitatis  officiis 
eosdem  flectere,  item  historia  docet. 

Sunt  praeterea  perspicua  Canonis 
vigesimi  septimi  Lateranensis  Con- 
cilii,  de  quo  agimus,  verba,  ut  appa- 
reat ,  non  vocatos  fuisse  ad  arma 
Christianos  ,  quo  Albigenses  ad  Ca- 
tholicam Religionem  perducerentur; 
sed  quo  eorundem  crudelitati  finis 
imponeretur.  «  De  Brabancionibus  , 
»  ait,  et  Aragonensibus,  Navarriis , 
»  Bascòlis,  seu  Baschàs ,  Coterellis , 
»  et  Triaverdinis  ,  qui  tantam  in 
»  Christianos  immanitatem  exercent, 
»  ut  nec  Ecclesiis ,  nec  Monasteriis 
»  deferant,  non  viduis  et  pupillis  , 
»  non  senibus  et  pueris ,  nec  cuili- 
»  bet  parcant  aetati  aut  sexui,  sed 
»  more  Paganorum,  omnia  perdant 
»  et  vastent,similiter  constituimus... 
»  cunctisqne  Fidelibus  in  remissio- 

»  nem  peccatorum  iniungimus ,  ut 
»  tantis  cladibus  se  viriliter  oppo- 
»  nant,  et  contra  eos  ,  armis  Popu- 
»  lum  Christianum  tueantur.  »  Haec 
per  se  sufficiunt  ad  accusationis  fal- 
sitatem  ,  seu  ad  manifestam  potius 
calumniam  demonstrandam. 

Ista  quoque  satis  sunt  ad  osten- 
dendum,  quam  falso  dicat  Moshemius 
in  Inst.  Hist.  Eccl.  saec.  13  parte  2 
cap.  5  §.  2,  per  ea  tempora  Romanos 
Pontifices  gessisse  «  acerrimum  ,  et 
»  crudelissimum  bellum  cura  haere- 
»  ticis  ,  id  est  cum  illis  ,  qui  secus 
»  docebant ,  quam  Ecclesia  Romana 
»  doceri  volebat,  et  potestatem  ,  iu- 
»  raque  Pontificum  in  disputationem 
»  vocabant.  Sectae  enim  Catharo- 
»  rum,  Valdensium  ,  Petrobrusiano- 
»  rum  ,  et  multorum  aliorum  ,  per 
»  universam  fere  Europarn,  maxime 
»  per  Italiam,  Galliam,  Germaniam, 
»  Hispaniam  serpebant,  coetus  colli- 
»  gebant,  et  magna  dominationi  Ro- 
»  mae  pericula  minabantur.  Antiquis 
»  sectis  novae  accedebant,  opinioni- 
»  bus  quidem  valde  discrepantes , 
»  veruni  omnes  in  hoc  consentien- 
»  tes ,  religionem  vulgarem  falsam 
»  esse,  Romanosque  Pontifices  iniu- 
»  stissime  sibi  imperium  in  Chri- 
»  stianos ,  et  sacra  Christiana  arro- 
»  gare.  » 

Etenim  ,  prout  signifìcavimus  ,  et 
canon  Lateranensis  aperte  ostendit, 
bellum  istud  proprie  non  est  gestum, 
quod  Albigenses  docerent  secus, quam 
Ecclesia  Romana  doceri  volebat.  Nam 
6Ì  eo  se  continuissent  Albigenses,  quo 
non  pauci  antiquorum  temporumhae- 
retici  se  continuerant,  ut  in  doctrina 
tantum  tradenda  dissiderent ,  bello 
gerendo  necessitatem  non  attulis- 
sent.  Sed  vi  ab  iisdem  contra  Ca- 
tholicos  illata,  atque  ea  quidem  saeva 
ratione ,  quam   canon  Lateranensis 


describit,  aliud  Catholicorum  Reipu- 
blicae  reliquum  non  erat ,  nisi  ut 
armis  quoque  eorum  furori  resiste- 
rent,  et  se  contra  illorum  audaciam 
tuerentur.  Tales  praeterea  erant , 
generatim,  homines  nefarii  iis  sectis 
addicti,  ut  in  summa  rerum  ignora- 
tione  versarentur,  et  non  valerent 
cum  Catholicis  praesulibus  de  Reli- 
gione disputare.  Neque,  si  abusus  ali- 
qui  tunc  inter  Catholicos  irrepsis- 
sent,  id  legitimam  hominibus  aucto- 
ritate  carentibus  potestatem  affere- 
bat,  ut  ipsi  per  se  possent  de  ratione 
statuere,  quae  hos  abusus  impediret. 
Denique  error  perspicuus  erat,  reli- 
gionem vulgarem  falsam  esse ,  cum 
ea,  quod  ad  summam  rei  pertinet, 
Ecclesiae  Catholicae  doctrinae  esset 
consentanea.  Quod  vero  dicit  Moshe- 
mius, iis  sectis  non  placuisse  ,  Ro- 
manos Pontifìces  potestatem  in  Chri- 
stianos,  et  sacra  Christiana  sibi  tri- 
buisse;  id  ex  ipsa  vi,  ac  ratione  di- 
vinitus  instituti  primatus  iurisdi- 
ctionis,  qui  Romanorum  Pontificum 
proprius  est,  ultro  descendit,  et  le- 
gitimam querelae  causam  hominibus 
repugnantibus  suppeditare  non  pot- 
erat. 

Sed  haec,  quae  pertractavimus,  sa- 
tis sunt,  de  rebus  a  Concilio  III  La- 
teranensi  Oecumenico  ,  seu  ab  Con- 
cilio Generali  undecimo  decretis. 
Alexander  III  vero  post  gesta  alia 
plura  ad  Religionis  bonum  procu- 
randum  opportuna,  die  30  Augusti 
anno  1181,  quo  Sanctorum  Felicis  , 
et  Adaucti  festum  celebratur,  mor- 
tuus  est;  quare  vetus  inscriptio  ha- 
bet:  Hunc  festis  auocere  suis  Felice 
et  Adauctus,  Cum  quibus  est  Felix 
facttcs ,  et  Adauctus  eis,  postquam 
Pontificatum  gessisset  annos  viginti 
unum,  menses  undecim,  dies  viginti 
tres. 


lì 

DE  S.  THOMAE  ARCHIEPISCOPI   CANTUARIENSIS   MARTYRIS    CAUSA, 


Praeclara  fortitudinis  exempla,  et 
summam  in  Ecclesiae  Catholicae  iu- 
ribus  defendendis  constantiam  S.Tho- 
mas Archiepiscopus  Cantuariensis 
exhibuit.  Eius  causa  ob  gravitatem, 
et  celebritatem  suam,  unum  consti- 
tuit  ex  praecipuis  huius  aetatis  histo- 
riae  Ecclesiasticae  capitibus.  Nego- 
tium  enim  tale  fuit,  ut  eiusdem  par- 
ticipes  evaserint  huius  tempon's  sum- 
mi  viri.  Res  autem  eo  deducta  est, 
ut  Archiepiscopus  Cantuariensis,  in 
propugnanda  Ecclesiae  libertate,  iu- 
ribusque  tuendis,  Martyrio  functus 
sit,  et  honorem  Martyribus  debitum 
ab  Ecclesia  brevi  fuerit  consequutus. 
Referenda  esset  tota  S.  Thomae  Can- 
tuariensis vitae  historia,  ut  de  eius- 
dem causa  piena  notitia  haberi  pos- 
set.  Sed  nonnulla  tantum  nos  gra- 
viora  perstringemus,  quae  satis  ta- 
men  esse  poterunt  ad  verum  eius 
causae  statum  intelligendum. 

Itaque  Thomas  Becketus  appella- 
tus  anno  1117  die  21  Decembris  Lon- 
dini  natus  erat  ex  Gilberto  et  Ma- 
tilde, et  ad  omnem  pietatem  ab  ineun- 
te aetate  a  parentibus  fuerat  insti- 
tutus.  Litterarum  deinde  etiurispru- 
dentiae  studiis  operam  praesertim 
Parisiis  dedit;  Londinum  in  poste- 
rum  venit,  ac  singulari  Dei  beneficio 
e  gravissimo  vitae  periculo  ereptus, 
severiorem  vivendi  rationem  inivit, 
ac  saecularium  rerum  cura  relieta, 
ad  Theobaldum  Archiepiscopum  Can- 
tuariensem  se  contulit  ,  qui  illum 
benevole  admissum  ad  gravia  nego- 
tia  adhibuit.  Fuit  vero  ab  Henrico  II 
Angliae  Rege  anno  circiter  1157  Can- 
cellarli munere  clecoratus ,  cui  Rex 
praeterea  fìlium  Henricum  insti- 
tuendum  tradidit.  Haec  autem  Theo- 
baldo  plurimum  Thomas  debuit,  cuius 
opera  Henricus  II  ad  Thomae  virtu- 
tem  ac  sapientiam  tanti  faciendam 
adductus  fuerat.  In  hac  prospera  ta- 
men  fortuna,  tales  Thomae  molestias 


adversariorum  invidia  attulit ,  ut 
poenituerit  eum  quandoque  status 
sui ,  et  ad  privatam  vitam  reverti 
concupierit.  Sed  inimicorum  artes, 
etsi  eo  maxime  spectarent,  ut  Regis 
animum  Thomae  infensum  efficerent, 
id  impetrare  diu  non  potuerunt,  cum 
Princeps  in  eodem  erga  illum  bene- 
volentiae  proposito  iure  conceptoper- 
maneret. 

Immo  cum  Theobaldus  mortuus  es- 
set, Rex  qui  in  Normannia  tunc  mo- 
rabatur,  voluit  in  Angliam  Thomam 
reverti ,  ea  causa  primum  adducta, 
ut  turbis  nonnullis  in  Walliae  Prin- 
cipatu  commotis  occurreret,  sed  re- 
vera deinde  affirmans,  eum  ad  Can- 
tuariensem  Archiepiscopatum  susci- 
piendum  destinari.  Londini  igitur  ab 
Episcopis  Thomas  electus  fuit  Ar- 
chiepiscopus Cantuariensis,  sed  invi- 
tus  omnino,  ac  manifeste  ostendens, 
licet  Rex  conaretur  Ecclesiae  iùra 
violare,  illa  tamen  se  constanter  esse 
defensurum.  Consecratus  deinde  Can- 
tuariae  est.  «  Convenerunt  (inquit 
»  Gervasius  Dorobernensis  in  chro- 
»  nico  ad  annum  1162)  Cantuariae 
»  Praesules,  et  Principes  Regni,  ut 
»  tantae  assisterent  consecrationi. 
»  Sabbato  igitur  octavarum  Pente- 
»  costes  in  Presbyterii  gradum  ordi- 
»  natus,  in  crastino  Archiepiscopus 
»  consecrandus.  » 

Continet  autem  Thomae  vitae  hi- 
storia,  iussu  Gregorii  XI  scripta, 
atque  a  Christiano  Lupo,  ex  Codice 
Vaticano  in  lucem  edita,  hac  ratione 
Thomam  Regi  Henrico  Archiepisco- 
patum proponendi  verba  ferisse. 
«  Quam  Religiosum  virum  ,  inquit, 
»  quam  Sanctum,  in  tam  sancta  sede, 
»  et  super  tam  celebrem  ,  et  tam 
»  sanctum  Conventum  Monachorum 
»  constituidesideras?Scio  certissime, 
»  quia  si  Domino  disponente  accide- 
»  rit,  sic  citissime  a  me  auferes  ani- 
»  mum,  et  gratia  ,  quae  nunc  inter 

»  nos  tanta  est ,  in  atrocissimum 
»  odium  convertetur.  Novi  quippe  te 
»  nonnulla  exacturum,  et  in  Eccle- 
»  siasticis  te  tam  multa  praesumere, 
»  quae  ego  sustinere  non  possum.  Et 
»  ita,  occasione  nacta  ,  interponent 
»  se  invidi,  qui  extincta  gratia,  per- 
»  petuum  inter  nos  odium  suscita- 
»  bunt.  »  Haec  autem  vere  a  Thoma 
affirmabantur.  Sciebat  enim  e  Theo- 
baldi  tempore  eiusmodi  Consilia  Re- 
gem  meditari,  adductum  Aulicorum 
instigationibus.  Immo  Theobaldus, 
Thomam  aestimatione  virtutis  prae- 
stantém  op],onendum  ideo  putaverat 
Aulicorum  impotentiae. 

Archiepiscopus  consecratus  Tho- 
mas, Cancellarli  munus  dimittendum 
vehementer  curavit ,  ut  Ecclesiam 
liberius  tueri ,  atque  officia  Eccle- 
siastici Praesulis  propria  posset  san- 
ctius  obire.  In  ea  autem  re  ,  quae 
Aulicis  multimi  displicebat,  adiuto- 
rem  praecipue  habuit  Henricum  Re- 
gis  fìlium  ,  cuius  institutio  ei  com- 
missa  fuerat.  Is  ita  egit,  ut  a  red- 
denda  Cancellarii  muneris  admini- 
strandi  ratione,  Regis  ipsius  nomine 
Thomas  tunc  eximeretur.  Postquam 
ad  Archiepiscopalem  dignitatem  Tho- 
mas evectus  est,  atque  ab  Alexan- 
dro  III  Pallii  honore  donatus  fue- 
rat, nullum  fuit  pietatis,  aut  Reli- 
gionis  officium,  quod  ille  diligenter 
non  exsequeretur,  nullum  charitatis 
opus,  quod  ille  impense  non  imple- 
ret.  Id  autem  benevolentia  singula- 
ris  erga  pauperes  demonstrata  ,  et 
omne  benignitatis  genus  ab  eo  adhi- 
bitum  estendit,  de  quo  testimonium 
perspicuum  omnia  illius  temporis  mo- 
numenta continent.  Quoniam  vero  ad 
haec  charitatis  officia,  redituum  Ec- 
clesiasticorum  copia  erat  omnino  ne- 
cessaria, eo  Thomas  curas  suas  con- 
vertit ,  ut  Ecclesiastica  bona  Sedis 
suae  propria  servaret ,  et  quae  pro- 
pter  nimiam  Decessorum  suorum  fa- 
cili tatem  in  Laicorum  potestatem  ve- 
nerant,  restituerentur.  Id  vero  ho< 
minibus  potentibus  quidem,  ea  bona 
possidentibus  imprimis  displicuit.  Et 
ìicet  ii  apud  Regem  de  hac  re  agen- 


tes,  gravissime  conquesti  sint,  nihil 
tamen  eo  tempore  ab  Henrico  II  con- 
tra  Archiepiscopum  obtinere  potue- 
runt. 

Oontulerat  se  deinde  in  Galliam  Ar- 
chiepiscopus Cantuariensis,  ut  Con- 
cilio Turonensi  interesset,  cui  Ale- 
xander III  ipse  anno  1163  praefuit. 
Non  solum  in  Concilio,  sed  ab  uni- 
versa Turonensi  civitate,  summo  in 
honore  Thomas  habitus  est,  atque  eo 
praesertim  operam  dante,  decretum 
anathematis  con  tra  bonorum  Eccle- 
siasticorum  usurpatores,  et  libertatis 
Ecclesiae  violatores  in  ilio  Concilio 
editum  fuit. 

Reversus  in  Angliam,  singularibus 
amoris  significationibus  a  Rege  ex- 
ceptus,  non  multo  post  eiusdem  be- 
ne volentiam  amisit.  Hae  vero  fue- 
runt  praecipuae  offensionis  causae. 
Aegro  animo,  videlicet,  Rex  accepit, 
Thomam  Cancellarii  munere  abdi- 
casse. Non  solum  enim  Princeps  pu- 
tabat  utile  Reipublicae  esse,  hoc  am- 
plissimum  Regni  munus  ab  eo  geri, 
qui  Primatis  Ecclesiastici  dignitate 
in  eodem  Regno  praeditus  erat;  sed 
etiam  id  opportunum  imprimis  esse 
intelligebat,  ut  Archiepiscopus  eius 
commodis ,  et  voluntati  deserviret. 
Verum  Thomas  ista  Regis  offensione 
commotus  non  est ,  sed  existimans 
Ecclesiae  bonum  requirere,  ut  a  sae- 
culari  Magistratu  gerendo  desisteret, 
hoc  munus  omnino  dimisit.  Alia  in- 
dignationis  ratio  inde  profecta  est, 
quod  decretum  in  Concilio  Turonen- 
si contra  bonorum  Ecclesiasticorum 
usurpatores  latum  ,  Archiepiscopus 
Cantuariensis  exsequendum  curaret. 

Plurimum  praeterea  Regem  offen- 
dit  Thomae  Cantuariensis  constantia, 
qua  studuit,  Episcopatus  non  diu  va- 
care, sed  Regem  adigere  ,  ut  novos 
Episcopos  sine  mora  eligi  pateretur. 
Id  autem  maxime  contigit,  cum  de 
Yigorniensis,  et  Herefordiensis  Epi- 
scopi electione  facienda  Archiepisco- 
pus tantopere  laboravit ,  et  Regem 
compulit,  ut  Episcopatus  illi  diutius 
non  vacarent,  qua  vacatione  duran- 
te ,   reditibus  ,   qui  Sedis   utriusque 

Episcopalis  proprii  erant,  Rex  ipse 
potiebatur.  De  hac  offensionis  causa, 
ita  loquuntur  Historiae  Quadriparti- 
tae  scriptores,  seu  ita  habet  S.  Tho- 
mae   vitae    historia    lib.  1    cap  15: 
«  Has  duas  Sedes  vacantes  cum  Rex 
»  aliquando  tenuisset,  a  novo  Metro- 
»  politano  suo  saepius  est  conventus, 
»  nunc  rogatus,  nunc  monitus,  inter- 
»  dum  et  acriter  ,  sed  amice  corre- 
»  ptus,  quod  in  Sedibus  vacantibus, 
»  Clero  de   substituendis  Pastoribus 
»  non  consentirei  Mos  enirn  profa- 
»  nus  in  pluribus  iam  Regnis  inole- 
»  vit ,  quod  Episcopatus  vacantes  et 
»  Monasteria,  Reges  prò  voto  per  an- 
»  nos  tenentes  et  quasi  Christo  pro- 
»  scripto ,  applicantur  Fisco  dos  vi- 
»  duae  ,  et   Crucifixi  Patrimonium  , 
»  calamitosorum  refrigeria,  et  ege- 
»  norura  subsidia.  Haec  Archipraesul 
»  recolens,  et  attendens  sui  esse  of- 
»  ficii,  talia  non  sustinere,  Regem  , 
»  quem  super  hominem  diiigebat,nunc 
»rogabat,  nunc  monebat,  ut  Sedes 
»  diu  vacantes  ordinari   permitteret 
»  in  temporalibus ,  et  spiritualibus , 
»  quae  inde  constabant  mala  non  ta- 
»  cens.  »  Cum  haec  Henricus  videret, 
sibi  in  animum  induxit,  difficile  pror- 
sus  esse  futurum  in  ea  dominandi  ra- 
tione  perseverare,  qua  hactenus  circa 
Ecclesiae  negotia  ipse  usus  erat;  im- 
mo  vero  sibi  timere  coepit  Rex  Hen- 
ricus, Archiepiscopi  constantiam  ad- 
miratus,  qui  nullo  metu  deduci  pot- 
erat  a  suscepto  Consilio  Ecclesiae  cau- 
sam  atque  utilitatem  propugnandi. 

Fuit  vero  gravioris  indignationis 
causa  ,  Thomae  Archiepiscopi  forti- 
ludo  in  tuenda  Ecclesiastici  Ordinis 
immunitate.  Scilicet  Archiepiscopus 
acriter  propugnabat,  ea  immunitate 
Ordinem  Ecclesiasticum  pò  tiri,  quam 
nunc  Fori,  et  Canonis  privilegii  no- 
mine signifìcamus.  Negabat  Archie- 
piscopus, Ecclesiasticorum  causas  ad 
Laicos  Iudices  spectare,  sed  in  Ec- 
clesiae foro  illas  tractandas  esse  for- 
titer  contendebat.  Praeterea  ex  ca- 
nonibus  Ecclesiae,  hoc  privilegio  Ec- 
clesiasticos  frui  debere  Archiepisco- 
pus asserebat,  ut  poenae  diminutio- 


nem  in  criminali  quolibet  iudicio  illi 
consequerentur.  Facto  ipso  deinde 
Thomas  confirmabat  ,  his  privile- 
giis  Clericos  praeditos  esse.  Etenim. 
Episcopum  Sarisberiensem  prohi- 
buit,  quominus  Presbyterum  homi- 
cidii  reum  a  Regio  Iudice  pateretur 
iudicari,  sed  iussit  potius  illum  Epi- 
scopi sententia  de  gradu  depositum, 
et  officio  Ecclesiastico  privatum,  in 
monasterio  detineri. 

Alios  praeterea  Clericos  criminum 
reos  vetuit  Magistratui  iudicandos  , 
et  puniendos  tradì  ;  et  cum  ex  Ca- 
nonicis  suis  quidam  Philippus  nomine 
vocatus,  Regio  Magistratui  iniuriam 
intulisset ,  ipse  per  se  poenis  cano- 
nicis  in  illum  animadvertit,  et  pas- 
sus  non  est  regio  ludici  eum  com- 
mitti,  licet  Rex  id  non  optaret  tan- 
tummodo,  sed  etiam  aperte  iussisset. 
Cum  ista  Cantuariensis  Archiepisco- 
pus agebat ,  non  modo  generali  Ec- 
clesiae in  ea  re  privilegio,  sed  etiam 
Stephani  Regis  anno  1136  decreto 
innitebatur,  in  generali  Clericorum 
et  nobilium  Virorum  conventi!  edito, 
quo  iudicia  personam  et  fortunas  Ec- 
clesiasticorum respicientia  ,  Episco- 
porum  auctoritati  reservabantur. 

Henricus  II  tamen  aperte  conabatur 
privilegium  eiusmodi  delere  ,  quod 
Regiaepotestati  iniuriosum  illud  esse 
contenderet.  ltaque  iussit,  Archie- 
piscopum,  et  Episcopos  apud  West- 
monasterium  convenire.  In  eo  autem 
conventi!  cum  de  Archiepiscopo  pri- 
mura  conquestus  esset  ,  Rex  palam 
affirmavit,  mentem  suam  esse,  ut  Ec- 
clesiasticorum causae  ad  Regios  Ma~ 
gistratus  spectare  deberent.  Rispon- 
denti Archiepiscopo  totius  conventus 
nomine,  Ecclesiae  privilegiis  id  im- 
pediri  ,  Rex  acriter  indignatus  est , 
et  contra  se  Praesules  conspirasse 
affirmavit.  ltaque  num  regias  con- 
suetudine.? servare  vellent  Episcopos 
rogavit,  quae  Praedecessoribus  suis 
regnantibus  fuerant  inductae.  Cum 
Archiepiscopus  vero  respondisset,  se, 
fratresque  suos  illas  servaturos  esse 
salvo  suo  ordine  (nam  Hilarius  tan- 
tum  Chichestriensis   Episcopus  ,    ut 

Regem  deliniret,  respondit  se  serva- 
turum  consuetudines  bona  fide);  Rex 
indignatione  commotus  subdidit,  con- 
tra  se  consilium  Episcopos  inivisse,  et 
cum  nox  iam  advenisset ,  nemine  sa- 
lutato ,  e  conventu  discessit. 

Praecipue  vero  in  Archiepiscopum 
Regis  ira  conversa  erat.  Quare  po- 
stero die  iussit ,  Thomam  muneris 
Cancellarli  a  se  gesti  rationem  red- 
dere,  licet  cum  Archiepiscopus  con- 
secraretur  ,  ab  ea  reddenda  ,  Regis 
ipsius  nomine,  ab  Henrico  fìlio  exem- 
ptus  palam  fuisset.  Egressus  praeter- 
ea  est  Rex  statim  Londino,  disces- 
sus  sui  notitia  minime  Episcopis  com- 
mtmicata,  id  quod  tamquam  gravis- 
simae  indignationis  significationem 
Episcopi  acceperunt.  Quamobrem  me- 
tu  perculsi  sententiam  mutarunt,  et 
Cantuariensem  Archiepiscopum  fle- 
ctere  conati  sunt,  ut  Regi  satisface- 
ret ,  qui  primum  eadem  animi  gra- 
vitate resti tit,  qua  Regi  resti terat, 
sed  deinde  precibus  et  lacrimis  Epi- 
scoporum  fractus,  iisdem  se  morem 
gesturum  esse  respondit,  et  ad  Re- 
gem Oxforuiae  commorantem  venit 
affirmans ,  se  verba  illa  ablaturum 
esse,  quae  Principi  displicuerant. 

Rex,  quo  solemnior  esset,  et  pu- 
blica  auctoritate  celebrior  evaderet 
Archiepiscopi  assensus,  voluit  hanc 
promissionem,  iurisiurandi  religionet 
interposita,  fieri  in  conventu  Claren- 
donensi  coram  Regni  proceribus.  Huic 
quidem  conventui  Archiepiscopus,  qui 
insidias  senserat ,  postquam  frustra 
conatus  esset  non  adesse,  tandem  ad- 
fuit ,  sed  rem  penitius  considerans  , 
promissis  se  stare  non  posse  primum 
recusavit,  quae  res  Henricum  in  fu- 
rorem  adegit ,  ut  minitatus  acriter 
ultionem,  e  conventu  abierit,  Episco- 
pos in  summo  metu  relinquens,  qui 
tara  vehementer  deinde  Archiepisco- 
pum obsecraverunt ,  ut  is  ad  aver- 
tenda  Ecclesiae  impendentia  mala,  se 
consuetudines  Regni  bona  fide  ser- 
vaturum  ,  verbo  veritatis ,  reliquis 
Episcopis  idem  probantibus ,  atque 
afirmantibus,  iuraverit.  His  vero  au- 
ditis,  iussu  Regis  ad  sexdecim  capita 


seu  articulos,  consuetudines  servan- 
dae ,  fuerunt  redactae,  quibus  capi- 
tibus  Ecclesiae  libertas,  et  immuni- 
tas  aperte  violabatur.  Exhibet  inter 
ceteros  ea  capita  ex  historia  Quadri- 
partita Natalis  Alexander  in  dissert. 
de  S.  Thomae  Cantuariensis  causa 
art.  3.  Optabat  Archiepiscopus  ho- 
rum  articulorum  sponsionem  differ- 
ri,  sed  eorundem  exemplum  accipere 
compulsus  est. 

Verum  paullo  post  Thomam  poeni- 
tuit  vehementissime  facti  sui,  ut  sta- 
tim a  sacro  sacrificio  celebrando  abs- 
tinendum  putaverit ,  severissimas 
poenas  sibi  irrogaverit ,  et  ab  Ale- 
xandro  III  Senonibus  tunc  comrao- 
rante,  veniam,  et  canonicam  absolu- 
tionem  petierit ,  ac  reportarit.  Qua 
re  tantopere  Rex  fuit  indignatus,  ut 
Thomae  fuerit  persuasum  ,  necesse 
esse  fugere ,  quo  saluti  suae  consu- 
leret,  id  quod  facere  bis,  sed  re  in- 
fecta,  conatus  est.  Quamobrem  Can- 
tuariam  reversus,  cum  Regis  animum 
sibi  benevolum  efficere  tentasset,  at- 
que id  etiam  Eboracensis  Episcopus 
obtinere  studuisset,  consilium  serio 
confìrmavit,  se,  etiam  cum  extremo 
vitae  discrimine,  prò  Ecclesiae  liber- 
tate  esse  dimicaturum.  Rex  autem 
nullo  alio  pacto  de  concordia  restau- 
randa  agi  volebat ,  nisi  oblata  pri- 
mum Clarendonensium  articulorum 
subscriptione. 

Nihil  interea  Princeps  omittendum 
ratus  ,  quo  Archiepiscopum  penitus 
perderet  ,  habuit  Northamptoniae 
conventum  ,  in  quo  plura  crimina 
S.  Thomae  sunt  obiecta,  de  eo  exau- 
ctorando  pertractatum  est,  ac  gra- 
vissimis  iniuriis  fuit  affectus,  contra 
quae  omnia  Archiepiscopus  appella- 
tionem  ad  Alexandrum  III  interpo- 
suit ,  et  Episcopos  a  iudicio  contra 
se  ferendo  auctoritate  penitus  desti- 
tutos  esse  declaravit. 

Fugit  deinde  in  Galliam  Archie- 
piscopus, et  singulari  humanitate  a 
Ludovico  VII  Galliae  Rege,  atque  ab 
Alexandro  III  exceptus  est.  Cum  vero 
Clarendonenses  articulos  Pontifex  ab 
eodem   accepisset ,   «  Dominus  Papa 

>  (ita  legitur  de  ea  re  in  historia 
»  Quadripartita)  lectis,et  releetis,  et 
»  diligenter  auditis  et  cognitis  sin- 
»  gulis  consuetudinibus...  inquit:  In- 
»  ter  abominabilia  liaec  ,  nulla  qui- 
»  dem  bona,  sed  quaedam  tolerabilia 
»  sunt ,  quae  Ecclesia  utcumque  to- 
»  lerare  potest,  sed  korum  maior  pars 
»  reprobata,  et  ab  antiquis  quidem, 
»  et  authenticis  damnata  est  Conci- 
»  liis,  utpote  directe^  sacris  sanctio- 
»  nibus  adversa.  Et  haec  quidem  Do- 
»  minusPontifex in audientia omnium 
»  reprobavit,  et  ab  Ecclesia  in  poste- 
»  rum  damnanda  censuit.  »  Decem 
vero  fuere  ex  liis  capitibus,  quae  di- 
serte Alexander  III  damnavit.  His 
autem  peractis ,  in  eadem  historia 
haec  referuntur:  «  Qui  ante  videban- 
»  tur  super  hac  causa  varie  disce- 
»  ptare,  iam  in  unam  convenere  sen- 
»  tentiam,  in  persona  Oantuariensis 
»  Archiepiscopi,  universali  Ecclesiae 
»  esse  succurrendum.  » 

Obtulit  praeterea  Thomas  Ponti- 
fici Alexandro  Archiepiscopatus  sui 
dimissionem  ,  sed  eam  accipiendam 
non  esse  Alexander  iudicavit,  et  re 
coram  Cardinalibus  perpensa,  illum 
in  gradu  suo,  atquein  Ecclesiae  causa 
defendenda  perseverare  debere  signi- 
ficavi t.  Vixit  postea  Praesul  in  Mo- 
nasterio  Pontiniacensi,  et  magnopere 
gavisus  est,  se  poenitentem  vitam  ibi 
agere,  cum  interea  ea  omnia  facere 
non  omitteret,  quae  muneris  sui  esse 
intelligebat,  tum  ad  eos  in  officium 
revocandos,  qui  in  Anglia  defecerant, 
tum  ad  audaciam  coercendam  eorum, 
qui  Ecclesiastica  iura  violaverant , 
tum  denique  ad  regis  Henrici  ani- 
mum  deliniendum.  Tanta  tamen  erat 
regis  ,  et  Archiepiscopi  inimicorum 
indignatio  ,  ut  eius  bona  publicave- 
rint,  propinquos  eius  omnes  fortunis 
spoliatos,  e  Regno  pulsos  ad  extre- 
mam  miseriam  redegerint,  et  nulla 
fuerit  iniuriarum  ,  ac  molestiarum 
species  ,  qua  illum  affiigendum  non 
curaverint.  Archiepiscopus  vero  his 
omnibus  minime  potuit  adduci ,  ut 
susceptam  Ecclesiae  causam  derelin- 
queret. 


Longum  nimis  esset  ea  omnia  per- 
sequi  ,  quae  ,  durante  Thomae  Oan- 
tuariensis exilio ,  in  eiusdem  causa 
evenerunt.  Itaque  nos  percensebimus 
potius,  quam  narrabimus,  quae  de  iis 
rebus  in  memorata  superius  Quadri- 
partita historia  continentur.  Nihil 
profecerat  Henricus  II  indignatione 
sua,  ut  perdere  Thomam  posset.  Be- 
nignos  se  erga  illum  Alexander  III, 
et  Ludovicus  VII  demonstrabant.  Bo- 
norum  omnium  undique  per  Europam 
in  se  benevolentiam  Archiepiscopus 
excitaverat.  Propinqui  eius  vexati  , 
amplissimis  subsidiis  passim  iuvaban- 
tur.  Nova  igitur  Henricus  decreta 
dedit  Clarendonensibusetiam  fortasse 
nequiora ,  ubique  in  Angliae  regno 
iuranda.  Severissime  vetuit,  no  Ar- 
chiepiscopi, aut  Pontificis  Alexandri 
litterae  in  Angliae  portus  inferrentur. 
Timebat  enim  vehementer  ne  Angliae 
Regnum  interdicto  subiiceretur.  Spre- 
vit  Archiepiscopi  litteras  ad  eum  com- 
movendum  a  Praesule  scriptas,  et  il- 
las  quoque  ,  quas  Pontifex  miserat 
eadem  de  causa.  Minatus  est  praeter- 
ea, se  Paschali  III  Antipapae  adhae- 
surum,  nisi  Alexander  Pontifex  Tho- 
mae causam  dereliquisset.  Sed  gra- 
vibus  Alexandri  III  litteris  ab  ea  re 
Henricus  II  deterritus  est. 

Pontifex  interea  Thomam  in  Apo- 
stolici per  Angliam  Legati  munere 
confirmavit,  et  ei  Episcopos  Angliae 
parere  iussit.  Thomas  plures  in  An- 
glia gravium  criminum  reos  excom- 
municatione  mulctavit.  Rex  ,  ut  se 
a  metu  Interdicti,  quo  plurimum  ur- 
gebatur  ,  expediret ,  ad  Pontifìcem 
contra  Archiepiscopum  appellavit  , 
cum  antea  appellationem  ad  Aposto- 
licam  Sedem  vetuisset.  Et  Thomas 
fortasse  excommunicationem  contra 
Regem  ob  tot  crimina  tulisset,  nisi 
eum  gravi  morbo  correptum  esse  ac- 
cipiens,  temperandum  ab  eo  Consilio 
existimasset. 

Ob  magnani  calamitatem  deinde 
quam  Henricus  Monachis  Cistercien- 
sibus  in  Anglia  minabatur,  eo  quod 
in  Pontiniacensi  eorum  Ordinis  mo- 
nasterio  Thomas  moraretur;  Archie- 


76  CAPUT    XV. 

piscopus  Cantuariensis.  Pontiniacum 
relinquendum  censuit  ,  et  apurì  Ar- 
chiepiscopum  Senonensem  vixit  Lu- 
dovici VII  auxiliis  ,  et  auctoritate 
fretus.  Londinensem  Episcopum  in 
posterum  Archiepiscopus  excommu- 
nicavit  ob  praecipua  crimina  ,  quo- 
rum particeps  in  hac  causa  fuerat. 
Henricus,  ut  sibi,  ceterisque  fauto- 
ribus  suis  ,  ab  eiusmodi  poena  con- 
suleret,  eorum  sententiae  adhaesit , 
qui  totius  Angliae  Cleri  nomine,  con- 
tra  Primatem  suum  ad  Sedem  Apo- 
stolicam  appellandum  esse  suaserunt; 
quam  appellationem  primi  omnium 
Episcopi  Londinensis  et  Sarisberien- 
sis  fìrmarunt,  deinde  ceteri  post  Ar- 
chiepiscopum  Eboracensem. 

Postea  Romam ,  quo  Pontifex  re- 
versus erat ,  missus  ab  Henrico  Io- 
annes  Oxfordiensis ,  qui  antea  Herbi- 
poli  Paschali  III  Antipapae  adhaese- 
rat,  quascumque  potuit  artes  adhi- 
buit,  ut  Thomam  affiigeret,  et  tandem 
de  gradu  deiiceret.  Ludovicus  VII 
haec  inteiligens  acrius  defendendam 
apud  Alexandrum  III  Thomae  cau- 
sam  existimavit  ;  et  ex  eo  quod  ob 
Legationem  tunc  Apostolicam  extra- 
ordinariam  decretam,  Thomas  Legati 
munere  in  Anglia  suspensus  fuerat, 
de  ea  re  conquestus  Princeps  est  ve- 
hementer.  Thomas  ipse  nihil  remit- 
tens  de  observantia  Apostolicae  Sedi 
debita,  de  ea  re  ad  Pontificem  scri- 
psit.  Atque  inter  ceteros,  qui  Archie- 
piscopi Cantuariensis  causam  eo  tem- 
pore fortiter  gessit,  subdiaconus  qui- 
dam Ecclesiae  Romanae  fuit  ,  qui 
Lombardus  appellabatur  ,  qui  lucu- 
lentius  ostendit,  quam  inique  ab  Ar- 
chiepiscopi inimicis  ageretur. 

li ,  quibus  Legatio  ista  commissa 
est,  egerunt  de  concordia  instaurane 
da,  sed  officio  suo  illi  non  bene  fun- 
cti  sunt,  ita  ut  Pontifex  eosdem  re- 
vocandos  iudicaverit.  Illud  vero  plu- 
rimum  favorabile  inimicis  Archiepi- 
scopi Cantuariensis  fecerunt  Legati, 
quod  publice  declaraverint  impediri 
Archiepiscopum  ab  interdicto  pronun- 
tiando.  Praeterea  copiam  fecerunt 
piures   absolvendi  ab  excommunica- 


tione,  quam  Thomas  in  eos  tulerat. 
Id  autem  agendi  fàcultatem  Legati 
non  acceperant.  Thomas  interea  in 
tota  ista  pertractatione  de  pace  in- 
eunda  ,  semper  eandem  animi  con- 
stantiam  in  Ecclesiae  causa  defen- 
denda  servavit,  atque  in  isto  propo- 
sito licet  ei  insidiae  paratae  fuissent, 
perstitit  tum  ob  animi  fortitudinem, 
qua  praeditus  erat,  tum  adiutus  con- 
siliis  Ioannis  Sarisberiensis  eius  ami- 
cissimi ,  qui  in  posterum  Episcopus 
Carnotensis  fuit,  quique  Thomam  in 
tanta  calamitate  perpetuo  consola- 
tus  est. 

Tum  Rex  Galliae  Ludovicus  VII 
conatus  est  ipse  concordiam  inter  Ar- 
chiepiscopum et  Regem  Angliae  re- 
no vare.  Sed  res  ad  exitum  perei uci 
neque  tunc  potuit,  eo  quod  licet  Tho- 
mas omnem  observantiam  Henrico  si- 
gnifìcasset,  atque  ex  animo  se  illum 
revereri  ostendisset,  affirmaverit  si- 
mili, in  iis,  quae  controversiae  cau- 
sam attulerant ,  morem  se  Principi 
esse  gesturum  salvo  tamen  Bei  ho- 
nore,  vel  salva  Ecclesiae  liberiate, 
prout  novi  Legati  deinde  a  Pontifice 
missi  proposuerunt;  Rex  autem  omnia 
lubitu  suo  fieri  debere  intendens,  vel 
nullam  ,  vel  eam  tantum  clausulam 
apponi  volebat,  salva  regni  sui  di- 
gnitate. 

Ita  tamen  Henricus  se  gessit  in 
his  pertractandis,  ut  Ludovicus  ipse 
Rex  G-alliae  putaverit  Archiepisco- 
pum nimis  severe  agere  ,  et  pacem 
componi  non  posse,  eo  quod  ille  ni- 
miam  erga  Regem  animi  difficulta- 
tem  adhibuisset.  Visus  est  igitur  ad 
aliquot  dies  Ludovicus,  non  amplius 
benevolam  habere  erga  Archiepisco- 
pum voluntatem.  Sed  non  multo  post, 
re  penitius  considerata,  Rex  Galliae 
magna  celebri  tate  veniam  ab  Archie- 
piscopo' petiit  ;  eundem  pristina  be- 
nevolenza, et  beneficiis  prosequutus 
est ,  licet  Angliae  Rex  vehementer 
ea  de  re  conquestus  fuisset. 

Tunc  illa  evenerunt,  ut  Henricus  II 
voluerit  Henricum  filium  coronari  ab 
Archiepiscopo  Eboracensi,  quantum- 
vis  Principiscoronandi  munus  adCan- 

tuariensem  Angliae  Primatem  spe- 
ctaret.  Pontifex  Alexander  id  pro- 
hibuit,  et  Thomas  auctoritate  quoque 
sua  id  fieri  vetuit;  sed  Henricus  Pon- 
tifìcem,  atque  Archiepiscopum  sper- 
nens,  et  palam  edito  mandato  de  obe- 
dientia  in  posterum  Pontifici,  atque 
Archiepiscopo  non  exhibenda,  eftecit, 
ut  die  14  mensis  Iunii  an.  1170  Hen- 
ricus fìlius  in  Ecclesia  S.  Petri  West- 
monasteriensi  coronatus  sit  ab  Ar- 
chiepiscopo Eboracensi,  adstantibus, 
et  caeremioniaeparticipibus  Episcopis 
Londinensi,  Sarisberiensi  et  Roffen- 
si.  Hoc  autem  facto,  Alexander  III 
Eboracensem  Archiepiscopum ,  eius- 
que  criminis  socios  ab  omni  officio 
Episcopali  suspendit;  ac  praeterea  in 
Episcopos  Londinensem  ac  Sarisbe- 
riensem  excommunicationis  senten- 
tiam  tulit. 

Post  haec,  Rotrodus  Archiepisco- 
pus  Rothomagensis  ,  et  Bernardus 
Episcopus  Nivernensis  ab  Alexan- 
dro  III  ad  Regem  Anglorum  Henri- 
cum  II  Legati  sunt  missi,  ut  is  in- 
telligeret  mentem  Pontifìcis  esse  Ec- 
clesiae  pacem  restituendi.  Itaque  ii 
in  mandatis  habuerunt  ,  Henricum 
graviter  monere,  ut  in  concordiam 
cura  Archiepiscopo  Cantuariensi  re- 
verteretur,  et  nisi  id  fecisset,  inter- 
dicto  Regnum  Angliae  subiicere.  Scri- 
psit  etiam  ad  Regem  ipsum  Henri- 
cum Alexander  Pontifex,  eique  ma- 
nifeste signifìcavit,  nisi  pacem  cum 
Archiepiscopo  Cantuariensi  compone- 
ret,  eodem  modo  a  Sede  Apostolica 
erga  eum  actum  iri,  quo  in  Fride- 
ricum  Imperatorem  animadverterat. 

His  Pontifìcis  litteris,  et  gravitate 
minarum  Henricus  permotus ,  para- 
tura se  protinus  ostendit  ad  pacem 
ineundam.  Venit  igitur  die  dieta  ad 
amoenissimum  pratum,  quem  Prodi- 
torum  appellabat  in  fìnibus  Carno- 
tensis  et  Caenomanensis  agrorum. 
Thomas  etiam  cum  Guillelmo  Archie- 
piscopo Senonensi,  quem  Legatis  suis 
Pontifex  addiderat,  ad  eum  campum 
venit.  Omni  benevolentiae  significa- 
tione  ibi  a  Rege  habitus  est  Thomas. 
Amicitiae  piena  inter  utrumque  facta 


est  colloquutio.  Non  Archiepiscopo 
tantum,  sed  iis  etiam  omnibus  pax 
restituta  a  Rege  est,  qui  huius  con- 
troversiae  causa,  fuerant  exilii  poena 
mulctati,  restitutio  rerum  ad  Archie- 
piscopum ,  eiusque  Sedem  Archiepi- 
scopalem  pertinentium  promissa  est; 
iustum  esse  affi rmat uni  est,  senten- 
tiam  con  tra  Archiepiscopum  Ebora- 
censem ,  et  Episcopos  Londinensem 
ac  Sarisberienscm  latam  ad  elTecturn 
perduci;  et  quod  spectat  ad  Henrici 
filii  coronationem ,  se  daturum  esse 
operam  Rex  spopondit  ,  ut  violata 
Archiepiscopi  Cantuariensis  iura  sar- 
cirentur.  Nulla  denique  mentio  in 
pace  ineunda  facta  est  illarurn  circa 
res  Ecclesiaslicas  Regni  consuetudi- 
num,  propter  quas  tantum  dissidium 
fuerat  excitatum.  Haec  concordia  die 
Sacra  S.  Mariae  Magdalenae  an.  1170 
sancita  est.  Haec  omnia  ex  historia 
Quadripartita  vitae  S.  Thomae,  atque 
ex  ipsius  S.  Thomae  ad  Alexan- 
drum  III  relatione,  ex  Gervasii  Do- 
robernensis  chronico,  aliisque  vete- 
ribus  monumentis  Constant.  De  his 
omnibus  Henricum  filium  Rex  cer- 
tiorem  fecit ,  et  inlata  Cantuariensi 
Archiepiscopo,  eiusque  sociis  damna 
compensari  iussit. 

Post  confirmatam  vero  animi  grati 
sui  significationem  Ludovico  VII  Gal- 
liae  Regi,  ceterisque,  qui,  vel  de  se 
vel  de  suis,  durante  calamitate,  opti- 
me  meriti  erant,  e  portuV/itsandiensi 
solvit  ,  atque  in  Angliam  reversus 
est ,  missis  eo  litteris ,  quae  Ebora- 
censis  ,  Londinensis  ,  Sarisberiensis 
condemnationem  a  Pontifico  latam 
continebant.  Id  vero  factum  ideirco 
est,  quod  innotuisset  Archiepiscopo, 
insidias  esse  paratas  in  Angliae  por- 
tibus  ad  litteras  auferendas,  quas  ipse 
secum  attulisset.  Quamobrem  litte- 
rae  illae  de  Eboracensi,  Londinensi, 
et  Sarisberiensi  Episcopis  agentes  , 
eo  minime  iubente ,  ad  populi  noti- 
tiam  pervenerunt. 

Incolumis  Cantuariam  venit  Ar- 
chiepiscopus  in  summa  Cleri,  ac  Po- 
puli gaudio  gestientis  gratulatione. 
Verum  ista   brevissima  fuit   gratu- 

latio,  et  Thomae  non  licuit  diu  pace 
recuperata  gaudere.  Ita  rem  ipse  nar- 
ravit  Alexandro  III  in  postrema  ad 
eundem  epistola,  quam  Baronius  re- 
fert  ad  annum  1170  nura.  42  et  seq. 
«  Postquam  ad  Ecclesiam  nostram 
»  venimus,  in  continenti  nos  adie- 
»  runt  Officiales  Regis  denunciantes 
»  ex  parte  ipsius  (sicut  eos  Dominus 
»  Eboracensis,  et  Londinensis,  et  Sa- 
»  risberiensis  Episcopi  informave- 
»runt),  ut  suspensos  Episcopos , 
»  et  excommunicatos  absolveremus, 
»  quia  quod  contra  eos  factum  fue- 
»  rat,  in  Regis  iniuriam  redundabat, 
»  et  in  eversionem  consuetudinum 
»  Regni,  promittentes Episcopos  pro- 
»  vinciae  nostrae  post  absolutionem 
»  venturos  esse  ad  nos,  et  iuri,  salvo 
»  honore  Regis,  libenter  parituros. 
»  Nos  autem  respondimus  non  esse 
»  iudicis  inferioris,  ut  superioris'sen- 
»  tentiam  solvat,  et  quod  nulli  ho- 
»  minum  licet  infirmare,  quod  Apo- 
»  stolica  Sedes  decrevit.  Quia  tamen 
»  illi  instantius  perurgebant,  et  mi- 
»  nabantur  ,  Dominum  Regem ,  nisi 
»  eis  acquievissemus,  mira,  et  stu- 
»  penda  facturum  ;  diximus  eis ,  si 
»  Londinensis,  et  Sarisberiensis  Epi- 
»  scopi  iurarent  corani  nobis  in  forma 
»  Ecclesiae,  se  vestro  mandato  pa- 
»  rituros,  nos  prò  pace  Ecclesiae,  et 
»  reverentia  Regis  ,  cum  Consilio 
»  ipsius,  et  Domini  Wintoniensis,  et 
»  aliorum  fratrum  nostrorum ,  sub- 
»  iiceremus  periculo ,  et  faceremus 
»  inde,  quidquid  possemus,  salva  re- 
»  verentia  vestra,  et  eos,  tamquam 
»  fratres  carissimos  diligeremus  ,  et 
»  omni  mansuetudine  et  humanitate 
»  tractaremus.  Quod  cum  Episcopis 
»  ab  itinerantibus  referretur,  respon- 
si dit  Eboracensis,  quaerens  seditio- 
»  nis  occasiones  ,  et  schismatis  in- 
»  censores,  iuramentum  huiusmodi , 
»  nisi  de  voluntate  Regis  non  de- 
»  bere  praestari,  praesertim  ab  Epi- 
»  scopis,  quia  erat  contra  dignitatem 
»  Principis,  et  consuetudines  Regni. 
»  Ei  vero  ex  parte  nostra  respon- 
»  sani  est,  quod  iidem  Episcopi  an- 
»  tea  a  nobis  excommunicati  fuerant, 


»  et  nonnisi  praestit?  iuramento  , 
»  cum  nos  multis  sollicitationibus 
»  interpellassent,  absolvi  meruerunt. 
»  Et  si  nostra  sententia  sine  iura- 
»  mento  ipsorum  solvi  non  debuit  t 
»  multo  magis  vestra  ,  quae  longe 
»  fortior  est,  et  incomparabilis  nobis, 
»  et- mortalibus  cunctis  auctoritate 
»  subnixa.» 

Continet  praeter  haec  memorata 
superius  historia ,  nisi  Archiepisco- 
pi Eboracensis  intercessisset,  quem 
Ioannes  Sarisberiensis  in  epistola 
post  Thomae  mortem  ad  Archiepi- 
scopum  Senonensem  scripta,  novum 
Caipham,  et  Archidiabolum  vocat , 
tranquillitatem  restituì  potuisse.  Is 
vero  reliquis  auctor  fuit,  ut  Archie- 
piscopo Cantuariensi  repugnarent. 
Praeterea  una  cum  Episcopis  Lon- 
dinensi  et  Sarisberiensi  in  Norman- 
niam,  ubi  Henricus  II  tunc  moraba- 
tur,  se  contulit,  et  gravissimis  con- 
tra Cantuariensem  Primatem  que- 
relis,  Regem  inflammavit ,  ut  ille 
ira  percitus  «  in  funestam  vocem 
»  erumpens  (Historia  Quadripartita 
»  refert),  omnes  quos  nutrierat,  qui 
»  familiaritatis  gratia,  et  beneficio- 
»  rum  collatione  sibi  obnoxii  fuerant, 
»  maledixerit,  quod  ipsum  de  uno  sa- 
»  cerdote  non  vindicarent,  qui  ipsum 
»  et  regnum  suum  sic  turbabat ,  et 
»  suis  dignitatibus  exauctorare ,  et 
»  exheredare  quaerebat.  » 

Haec,  et  alia  id  genus,prout  Ba- 
ronius subdit  ad  an.  1170  n.  45,  re- 
petens  et  inculcans  commovit  in  eum 
piane  suos  omnes ,  quorum  quatuor 
ex  militibus  audaciores,  iunctis  dex- 
teris  in  necem  Archiepiscopi  conspi- 
rarunt,  moxque  in  Angliam  profecti 
Archiepiscopum  convenerunt,miscen- 
tesque  iurgia,  atque  rixam  excitan- 
tes  captarunt,  quam  optabant,  occa- 
sionem  ex  libertate  Archiepiscopi  in 
dicendo.  Cum  ad  postremum  post  diem 
Sanctorum  Innocentium  ,  eum  per- 
solventem  vespertinum  officium  gla- 
diis  in  Ecclesia  appeterent,  primum 
Sanctus  Aedituos  arguit ,  eos  velie 
obice  portarum  illos  excludere,  cum 
Ecclesia  more  castrorum  custodienda 

non  esset.  Tum  vero  crudelissimam 
caedem  describit ,  ex  historia  Qua- 
dripartita, atque  ex  Rogerii  anna- 
libus  Anglicanis  rationem  narrat , 
qua  eo  die  strenuus  Ecclesiae  liber- 
tatis  Athleta  martyrio  functus  est. 

Dici  iure  potest ,  necis  Archiepi- 
scopo Cantuariensi  illatae  nuncium, 
non  Cantuariam  solum  ,  omnemque 
Angliara,sed  universam  penitus  Eu- 
ropam  dolore  complevisse#Rex  Hen- 
ricus,  qui  frustra  quidem ,  sed  tamen 
vere  illos  ab  itinere  prosequendo 
impedire  studuerat ,  qui  ob  verba 
illa  a  se  indignationis  aestu  pronun- 
tiata  ad  Thomam  interficiendum  pro- 
fectos  esse  intellexerat,  Rex,  inquara , 
Henricus  incredibili  dolore  peroulsus 
est.  Rem  ita  narrant  historiae  Qua- 
dripartitae  Scriptores:  «  Divulgato 
»  tam  letali  facto ,  undique  mox,  ut 
»  ad  Angliae  Regem  pervenit,  affli- 
»  ctus  est  afflictione  magna,  et  per 
»  quadraginta  dies  sedit;  moerensque 
»  toto  ilio  poenitentialium  dierum 
»  numero  ,  acerbiorem  multo  plus- 
»  quam  mortuorum  luctum  fecit;  lu- 
»  gentium  cibos  comedit,  equum  non 
»  ascendit,  nulla  iurgantium  causa  , 
»  nulla  agendorum  consultalo,  nulla 
»  pulsantium  querela  ingredicbatur 
»  ad  eum,  nulla  totterrarum  regen- 
»  darum  sibi  causa  proponebatur  , 
»  omnia  tunc  quasi  postponenti  prae 
»  dolore  ;  sedebat  quippe  solitarius 
»  super  hoc  quod  acciderat  ingemi- 
»  scens  semper,  et  dolens,  et  saepe 
»  saepius  iterans:  Heu!  Heu!  accidisse 
»  sic.  » 

Itaque  missis  ad  Alexandrum  III 
Legatis,  se  purgandum  curavit  a  pa- 
trati  sceleris  accusatione,  quod  sine 
mandato,  aut  voluntatc  sua  commis-. 
sum  esse  protestabatur.  Se  paratum 
vero  affirmabat  illi  poenitentiae  sub- 
eundae,  quam  Pontifex  indicendam 
esse  statuisset,  eo  quod  negare  ipse 
non  posset,  ex  verbis  suis  in  indi- 
gnatione  pronuntiatis  occasionem  ne- 
farios  homines  suscepisse  Archiepi- 
scopi interficiendi.  Eodem  tempore 
ad  urbem  venerant  Legati  a  Ludo- 
vico VII  Galliae  Rege    missi    cum 


eiusdem  litteris,  et  simui  Archiepi- 
scopi Senonensis,  et  Episcopi  Lexo- 
viensis  litterae  Romam  venerunt  , 
quae  omnes  Pontificem  de  morte 
Sancissimo  Viro  illata,  et  de  mira- 
culis  ,  quae  ad  eius  sepulcrum  fieri 
coeperant,  certiorem  faciebant  ,  et 
ei  suadebant,  ut  in  eiusmodi  scelus 
graviter  animadverteret. 

Pontifex  vero  Alexander  novos  ad 
Henricutn  II  Legatos  destinavit  Al- 
bertumetTheowinum.  li  autemPrin- 
cipem  repererunt  in  summo  animi 
dolore  constitutum,  ad  omnia  se  pa- 
ratum aperte  profìtentem,  articulos 
Clarendoniae  propositos  detestantem, 
Ecclesiae  Cantuariensi  omnia  se  red- 
diturum,  danmaque  illata  reparatu- 
rum  promittentem.  Itaque  palam  ad 
Ecclesiae  valvas  poenitentiam  agenti 
Legati  Pontificii  absolutionem  im- 
pertiti  sunt.  Deinde  cum  miraculo- 
rum  fama,  quae  Martyris  ope  implo- 
rata fiebant,  celebrior  quotidie  eva- 
cleret,  prout  communi  virorum  ad 
illud  ipsum  tempus  spectantium,  et 
qui  calamitatum  etiam  a  S.  Thoma 
toleratarum  participes  fuerant ,  te- 
stimonio comprobatur,  Alexander  III 
soiemni  caeremonia  adhibita,  illum 
canonizavit ,  atque  inter  Ecclesiae 
Catholicae  Martyres  colendum  esse 
declaravit  Feria  Quarta  Cinerum 
anno  1173  scriptis  litteris  Aposto- 
licis  de  ea  re  ex  Signina  civitate  die 
13  Martii  ad  Cierum  Cantuariensem, 
ad  omnes  Ecclesiae  Episcopos,  et  sin- 
gillatim  ad  Episcopum  Antuerpien- 
sem. 

Post  haec  visus  est  omnino  S.Mar- 
tyr  Henrici  II  poenitentiam  ope  sua 
manifeste  compensare.  Etenim  undi- 
que gravissimis  calamitatibus  Rex 
premebatur ,  et  in  grave  discrimen 
erat  adductus.  Nam  eius  fìlius  Hen- 
ricus a  Patre  suo  defecerat,  Scotiae 
Regem  in  partes  suas  pertraxerat  , 
Proceres  vero  Normanniae,  aliorum- 
que  locorum,  quae  in  Galliis  in  Hen- 
rici potestate  erant,  in  eum  arma 
sumpserant.  Suscepit  ergo  Rex  con- 
silium  S.  Thomae  martyris  opem 
implorando  Itaque  habitu  poeniten* 

tium  proprio  contulit  se  Henricus  ad 
S.  Martvris  sepulcrum,  ibique  ve- 
teris  agendi  rationis  suae  palam  ve- 
niam  petiit  ;  singulare  poenitentiae 
exemplum  coram  Episcopis,  et  Mo- 
nachis  exhibuit.  Eo  autem  ipso  die 
Rex  Scotiae  devictus,  captusque  est 
cum  pluribus  Proceribus  Henrieo  ini- 
micis  a  parva  Regis  Angliae  mili- 
tum  copia:  fìlius  Henricus  deinde  , 
eiusque  fratres  compulsi  sunt  patris 
clementiam  implorare:  ita  ut  pax 
Angliae  Regno  parta  fuerit,  et  qui 
contra  Angliae  Regem  in  G-allia  con- 
spiraverant,  pacem  conditionibus  ab 
eo  impositis  accipere  coacti  sint. 
Poenitentiam  quoque  egerunt  com- 
missi  sceleris  ii,  qui  Martyrem  ne- 
caverant.  Etenim  Romani  venientes, 
ut  a  Pontifìce  absolutionem  impe- 
trarent,  cum  deinde  in  Palaestinam 
pergerent  ad  poenitentiam  peragen- 
dam,  unus  eorum  Cosentia  in  poeni- 
tentis  animi  sensibus  mortuus  est  ; 
alii  tres  vero  cum  eodem  animi  pro- 
posito in  Palaestina  demortui  ,  ad 
valvas  Templi  Hierosolymitani  se- 
pulti  sunt.  Haec  omnia  vero  fusius 
in  Historia  Quadripartita ,  in  Ba- 
ronii  Annalibus,  et  Pagii  Adnota- 
tionibus,  ih  memorata  superius  Na- 
talis  Alexandri  Dissertatione ,  et 
tom.  2  Historiae  Angliae  a  ci.  Io- 
arine  Lingardio  scriptae  cap.  5per- 
tractantur. 

Quae  hactenus  exposuimus,  osten- 
dunt  perspicue  ,  quam  grave  nego- 
tium  istud  fuerit ,  ex  quo  universa 
Gantuariensem  Archiepiscopum  in- 
ter  et  Angliae  Regem  commota  con- 
troversia causam  habuit.  Scilicet  gra- 
vissimum  omnino  erat  officium,  quo 
Archiepiscopus  fungebatur,  omnem 
operam  impendens,  ut  Ecclesiae  li- 
berta? in  summum  discrimen  addu- 
cta  defenderetur.  Qaod  si  conniven- 
dum  Regi  Archiepiscopus  putasset , 
libertatem  Ecclesiae  evertere  collan- 
ti, gravis  culpae  reus  evasisset.  Plu- 
rimum  etiam  Archiepiscopi,  officium 
suum  sancte  ,  religioseque  implere 
volentis,  interesse  debebat  ea  iura 
propugnare ,  quibus   iustissime   Ec- 


clesia potitur,  quaeque  immunitatis 
Ecclesiasticae  nomine  intelliguntur. 
Haec  iura  tueri  Praesul  debebat , 
nisi  ab  officio  suo  deficere  voluisset. 
Principi  vero  ista  iura  violandi  nulla 
legitima  facultas  esse  poterat;  cer- 
tumque  est,  Henricum,  ut  illa  iura 
perfringeret ,  vi,  atque  impotentia 
sua,  contra  iustitiam  agere  debuisse. 
Cum  vero  haec  ita  sint,  apparet  pro- 
fecto,  non  imprudentia  ,  aut  animi 
elatione  quadam,  sed  officii  sui  ne- 
cessitate, S.  Thomam  Cantuariensem 
ad  controversiam  cum  Henrieo  II 
pertractandam  adductum  fuisse. 

Demonstrat  etiam  totius  facti  ex>- 
positio,  quam  attulimus,  iniuria  egis- 
se cum  Archiepiscopo  Gantuariensi 
eos  scriptores,  qui  in  isto  tanto  dis- 
sidio ita  de  Praesule  sanctissimo  lo- 
quuti  sunt,  ut  non  Religionis  Athle- 
tam,  sed  virum  potius  Regiae  pote- 
stati  repugnantem  descripserint. 

Certe  non  respondent  verae  huius 
facti  historiae  Moshemii  verba  in 
Inst.Hist.Eccl.  saec.XIIpart.  2 cap.  2 
§.  13  ita  dissidii  causam  et  exitum 
referentis:  «  Latae  erant  anno  1164 
»  in  Concilio  Clarendonensi  leges 
»  quaedam,  quibus  potestas  Regis  in. 
»  sacrum  ordinem  accuratius  expli- 
»  cabatur,  iuraque  Episcoporum  ,  et 
»  Sacerdotum  arctioribus  limitibus 
»  circumscribebantur....  Restituebat 
»  Pontifex,  Rexque  Galliae  quodam- 
»  modo  pacem  ,  Thomasque  in  An- 
»  gliam  redibat.  Quum  vero  nullo 
»  is  modo  adduci  posset,  ut  manda- 
»  tis  Regis  morém  gereret,  a  qua- 
»  tuor  eius  satellitibus,  conscio  sine 
»  dubio  Rege  ,  in  tempio  coram  al- 
»  tari  anno  ]  170  trucidabatur.  »  Non, 
inquam,  ista  verae  facti  huius  hi- 
storiae respondent.  Nam  Clarendo- 
nensia  capitula  non  eiusmodi  erant 
tantum  ,  ut  accuratius  explicarent 
Regis  potestatem,  sed  Alexandro  III 
Pontifìce  auctore  ,  decreta  contine- 
bant  ab  Ecclesia  pluries  condemnata. 
Neque  Thomas  interfectus  est,  quia 
nullo  modo  adduci  poterat,  ut  Regis 
mandatis  morena  gereret. Veruni  post 
pacem  initam,  iniquis  Eboracensis  , 

Londinensis,  et  Sarisberiensis  Epi- 
scoporum  instigationibus ,  Rex  ite- 
rum  est  in  Archiepiscopum  Cantua- 
riensem  acriter  commotus.  «Sed  quid 
»  egerint  apud  Regem  ,  adversus 
»  S.  Thomam  ipsa  vasa  bellantia  ini- 
»  quitatis  (Baronius  ait  ad  ari.  1170 
»  num.  45),  in  Quadripartita  descri- 
»  bit  Herbertus,  nimirura  adeo  com- 
»  motum,  et  contristatimi  fuisse  Re- 
»  geni  accusationibus  Episcoporum 
»  contra  S.  Thomam,  quem  turbato- 
»  rem  Regni ,  persequutorem  Episco- 
»  porum,  omnium  bonorum  destru- 
»  ctorem  ,  Regis  inimicurn  inclama- 
»  bant.» 

Quod  si  ista  possunt  de  Moshemio 
iure  notari,  multo  magis  reprehendi 
debet  ea  loquendi  ratio  ,  qua  de 
S.  Thoma  Cantuariensi  agens,  usus 
est  memorato  loco,  qui  Anglice  Mo- 
shemii  opus  reddidit.  Etenim ,  quae 
ilie  de  Sancto  Archiepiscopo  habet, 
talia  sunt,  ut  virum  prodant  ambi- 
tiosum  ,  animo  elatum  ,  opinionum 
suarum  illegitimum  defensorem,  Re- 
gis et  Benefactoris  sui  iniustum  im- 
pugnatorem.  Quae  tamen  superius  ex 
S.  Thomae  vitae  historia  aliata  sunt, 
per  calumniam  haec  affirmari,  mani- 
feste docent. 

Nani  quod  ad  hoc  postremum  spe- 
ctat ,  primo  loco  potest  responderi, 
monumenta  vetera,  quae  de  S.  Tho- 
ma agunt ,  hoc  omnino  continere, 
eum  Regis  sui  amantissimum  fuisse; 
ita  tamen,  ut  non  idcirco  officia  sua 
obliteranda  esse  putaret.  Immo  ex 
allatis  superius  Thomae  verbis,  qui- 
bus  Regem  est  alloquutus,  cum,  licet 
invitus,  ad  Archiepiscopatum  susci- 
piendum  adductus  fuit,  aperte  con- 
stat .  eum,  vel  ante  susceptum  Ar- 
chiepiscopatum, Regi  animum  suum 
signifìcavisse ,  se  ita  esse  compara- 
timi, ut  mirum  esse  ei  non  deberet, 
si  illi  Ecclesiae  iura  despicienti  se 
constanter  opponeret,  atque  in  eius- 
dem  indignationem  incideret. 

Erat  veroHenricusIInon  modopo- 
testatis  suae  tenacissimus,  sed  ita  et- 
iam  irascendo  assuetus,  ut  nesciret  se 
continere  quando  indignatus  fuisset. 

Tom.  II. 


Praeterea  decreta  illa,  quae  Regni 
consuetudinum  nomine  appellaban- 
tur,  maiorem  partem  alio  non  specta- 
bant,nisi  ut  Ecclesiae  manifestam  ser- 
vitutem  inferrent,  et  explorata  eius- 
dem  iura  violarent.Facto  autem  ipso 
Rex  volebat  ea  decreta  confirmari, 
cum  per  diuturnum  tempus,  Episco- 
porum electiones  impediret,  quo  lon- 
gius  posset  reditibus  potiri,  qui  Epi- 
scopalis  cuiuslibet  sedis  proprii  e- 
rant ,  cumque  delenda  esse  Eccle- 
siastici Ordinis  privilegia  iussisset 
tamquam  si  Regiae  potestati  essent 
iniuriosa  ;  neque  pateretur  in  iuris- 
iurandi  religione  iuranda  iis  verbis 
uti  Episcopos,  quae  divini  honoris, 
et  debita  in  Ecclesiam  observantia 
requirebat.  Neque  poterat  Henricus 
Archiepiscopum,  vel  alium  quemlibet 
officii  sui  non  immemorem  ad  decreta 
illa  rata  habenda  idcirco  iure  com- 
pellere,  quod  in  iis,  de  consuetudini- 
bus  Regni  agi  affirmaret.  Rerum  e- 
«im  naturam  hac  loquendi  ratione  sua 
ille  immutare  non  poterat;  nec  cer- 
tissima Ecclesiae  iura  ex  abusu  quo- 
clam  illegitimam  consuetudinem  in- 
ducente, robur  suum  amittebant. 

Quod  vero  Thomae  Cantuariensis 
inimici  contenderunt,  aliquando  Lu- 
dovicum  YII  Galliae  Regem,  non  ob 
causae  iustitiam,quam  Cantuariensis 
detendebat,  sed  ob  odium,  quo  erga 
Henricum  Ilanimabatur,  Archiepi- 
scopi patrocini um  suscepisse;  id  cum 
exploratis  de  hac  re  agentibus  mo- 
numentis  aperte  pugnat.  Ceteris  o- 
missis ,  quae  id  perspicue  evincunt, 
afferam  ego  hic  iilud  tantummodo 
Ludovici  VII  responsum ,  quod  ille 
exhibuit  Henrici  II  Legatis,  qui  Re- 
gis nomine  conquerebantur  Ludovi- 
cum  cum  Thoma  benigne  agere  post- 
quam  ille  denegasset ,  se  Regi  ob- 
temperaturum,  nisi  clausula  adhibita 
salvo  Domini  honore.  Ita  enim  hi- 
storia Quadripartita ,  et  Gervasius 
Dorobernensis  in  chronico  Ludovi- 
cum  respondisse  testantur:  «Si  Rex 
»  Angliae  consuetudines  non  sustinet 
»  abrogari ,  multo  minus  mihi  licet 
»  ius  illius  liberali tatis  subvertere, 

»  quod  cum  corona  regia,  iure  mihi 
»  eompetit  hereditario.  Consuevit  si- 
»  quidem  Francia  ab  antiquis  tera- 
»  poribus  ,  omnes  miseros  ,  et  affli- 
»  ctos,  et  maxime  prò  iustitia  exu- 
»  ìantes  recipere ,  et  donec  pacem 
»  habuerint,  fovere ,  tueri  et  clefen- 
»  dere.  Cuius  honoris ,  et  excellen- 
»  tiae  gratia ,  Deo  propitio ,  me  vi- 
»  vente,  ad  nullius  personae  sugge- 
»  stionem  Cantuariensi  exuli  dero- 
»  gabitur.  » 

Concludam  tandem  hunc  locum 
illud  etiam  animadvertendo,  non  ea, 
qua  debebant ,  aequitate  usos  esse 
Scriptores  operis  L'art  de  vérifier 
les  dates ,  cum  in  Henrici  II  vita, 
testimonium  Guillelmi  Neuburgensis 
Episcopi  lib.  II  de  Rebus  Anglicis 
laudaverunt ,  qui  videtur  S.  Tho- 
mam  reprehendere ,  veluti  si  fervi- 
diori,  quam  par  fuisset,  zelo  motus, 
atque  ut  in  Eboracensem  ,  aliosque 
Episcopos  ,  qui  Henrici  Iunioris  co- 
ronatonis  participesfuerant,  animad- 
verteret,  in  Angliam,  antequam  ipse 
veniret,  litteras  niiserit,  quibus  cen- 
surae  in  eos  ab  Alexandro  III  latae 
continebantur.  Hac  agendi  ratione 
dissidium  renovatum  esse  Scriptor 
ille  arbitratur  ,  et  post  pacem  mox 
cum  Rege  Henrico  initam,  id  agere, 


non  mitioris  ingenii  fuisse  ,  ncque 
rem  talem,  ut  Gregorii  Magni  man- 
suetudinem  tunc  Thomas  imitatus 
esse  videri  possit;  licet  deinde  in- 
signi martyrio  errorem  omnem  pur- 
gaverit. 

Non,  inquam,  memorati  superius 
Scriptores  debitam  in  hoc  testimonio 
afle rendo  erga  S.  Mar ty rem  aequi- 
tatem  ostenderunt.  Nana  primo  in 
pace  ineunda,  Rex  Henricus  ipse  as- 
sensus  erat,  ut  sententia  in  Epi- 
scopos illos  lata  ad  effectum  perdu- 
ceretur.  Deinde  eae  litterae,  in  qui- 
bus  Pontifìcis  contra  Episcopos  illos 
sententia  signifìcabatur,  missae  sunt 
a  S.  Thoma  in  Angliam,  antequam 
ipse  veniret,  eo  quod  intelligens  esse 
liomines  in  insidiis  ,  qui  litteras  o» 
mnes  ab  eo  afferendas  auferrent,  de- 
buerit  per  aliorum  manus  in  An- 
gliam eas  cum  reliquis  transferendas 
tradere  ,  atque  ita ,  ilio  etiam  non 
iubente,  rei  notitia  manifestata  est. 
Denique  apposite  Natalis  Alexander 
dissert.  cit.  art.  8  ,  adducto  etiam 
D.  Gregorii  Magni  testimonio  ex  re- 
gulis  in  libris  Moralium  in  Iob,  ab 
eo  statutis,  animadvertit,  id  S.Tho- 
mae  facere  licuisse  etiam  secundum 
Pontifìcis  Gregorii  Magni  iudicandi 
rationem. 


CAPUT  XVI. 


DE   MILITARIUM    SACRORUM    ORDINUM    INSTITUTIONE. 


Celebris  fuit  aetate,  de  qua  loqui- 
mur,  Militarium  Sacrorum  Ordinum 
institutio.  Cum  ii  vero  Ordines  non 
ad  civilem  tantum  rerum  statum 
pertineant,  sed  sacram  etiam  formam 
susceperint,  iure  horum  Ordinum 
institutio  inter  Ecclesiastica  huius 
aetatis  celebria  facta  recensori  pot- 
est,  de  quibus  breviter  aliqua  dicere 
huius  operis  ratio  requirit.  Fuse  de 
his  agit  Renatus  Aubertus  Vertotius 
in  historia  Ordinis  S.  Ioannis  Hiero- 
solymitani,  et  inter  ceteros  accurate 
et  erudite  de  iisdem  Ordinibus  agunt 
Scriptores  operis  iam  citati  L'art  de 


vérifier  les  dates  tom.  1  pag.  512, 
et  seqq.  edit.  Parisiensis  an.1783.Lo- 
quitur  etiam  de  iisdem  diligenter 
Moshemius  in  Inst.  Hist.  Eccl.  sae- 
culo  XII  parte  lei  §.  13  et  seqq. 
Generatim  de  his  Ordinibus  affir- 
mari  hoc  potest,  eos  in  Palaestina, 
iis  temporibus  ,  de  quibus  agimus, 
institutos  esse.  Videlicet  ibi  origi- 
nem  habuerunt  Ordines  isti  Milita- 
res,  seu  Equestres,  vel  hominum  Re- 
ligiosorum  sodalitia,  quorum  praeci- 
pua  cura  erat,  pauperibus  ad  sacra 
loca  iter  peragentibus,  et  aegrotis 
inservire,  itinera  Palaestinae  tueri, 

Mohammedanos  bello  a  Christianis 
vexandis  continere,  ac  subigere,  alia- 
que  plura  munera  obire  ,  quae  ea 
praesertim  aetate,  non  utilia  modo, 
sed  maxime  salutarla  etiam  Chri- 
stianorum  Reipublicae  erant. 

Ordo  Hospitalariorum,  seu  Equi- 
tnm  S.  Ioannis  Hierosoljmitani,  pri- 
mo loco  Inter  eos  commemorandus 
èst,  quod  nomen  inde  derivatum  fuit, 
quia  in  domo  Hospitali  S.  Ioarini  Ba- 
ptistae  Hierosolymis  dicata,  pìi  ho- 
mines  recipere  ,  ac  fovere  solerent 
inopes ,  atque  aegrotos  Hierosoly- 
mam  advenientes.  Cum  Latini  Re- 
gnum  Hierosolymitanum  condidis- 
sent',  regulam  S.  Augustini  praeclarus 
ille  Orcio  professus  est.  Tria  solemnia 
vota  nuncupavit  ,  et  a  Paschali  II 
Pontifìce  comprobatus  fuit.  Ut  brevi 
perstringam  cetera,  quae  ad  sacrum 
Ordinem  hunc  pertinent,  qui  scemi- 
ci um  statuta  a  II  Magno  Magistro 
Raymundo  De  Puy  ,anno  circiter  1121 
electo  composita ,  bellum  perpetuo 
contra  Mohammedanos  gessit,  ut, 
inquam,breviter  perstringam  cetera, 
illud  apud  memoratos,  aliosque  Scri- 
ptores  constare  dicam,  maxima  hunc 
Ordinem  fortitudinis  suae  specimina 
dedisse  ;  immensas  per  eam  opes  sibi 
comparasse.  Amissa  autem  Palesti- 
na ,  transiere  Equites  in  insulam 
Cyprum,  deinde  Rhodum  tenuerunt, 
denique  sub  Carolo  V  Imperatore, 
anno  1530  praeter  alia  loca  ,  Meli- 
tam  insulam  proprio  iure  consequuti 
sunt ,  ubi  Magnus  Magister  Sedem 
constituit.  Ex  historia  Chronologica 
Magnorum  huius  Ordinis  Magistro- 
rum,  diiudicari  possunt,  quae  dispu- 
tava de  eiusdem  origine,  in  disser- 
tatione  Romae  anno  1781  edita, 
P.  Paulus  Antonius  Pauli  Congrega- 
tionis  Matris  Dei. 

Alius  Ordo  Militarla  ille  est,  qui 
Templariorum  appellatus  fuit ,  et 
cuius  institutio  ad  annum  1118  refe- 
renda  est.  Sacrorum  locorum  con- 
servatio  ,  quae  Latini  obtinuerant, 
et  necessitas,  tantam  illam  advena- 
rum,  seu  peregrinorum  copiam,  qui 
in  Terram  Sanctam    confluebant,  a 


Turcarum  scelere  defendendi ,  ratio 
fuit ,  ut  hic  Ordo  Sacer  Militaris 
institueretur.  Nobiles  nonnulli  viri, 
qui  Godofridum  Bullionaeum  ad  sa- 
cra bella  pergentem  sequuti  fuerant, 
huius  Ordinis  instituendi  Principes 
fuerunt. Numero  novem  ii  erant,  quo- 
rum praecipui  fuerunt  Hugo  De  Pa- 
ganìs,  et  Godofridus  De  S.  Amore, 
Assuetis  tribus  solemnibus  votis  , 
quae  coram  Patriarcha  Hierosolymi- 
tano  nuncuparunt,  quartum  addide- 
runt  de  bello  cum  Turcis  perpetuo 
gerendo,  ita  ut  sine  controversia, 
ab  initio,  hic  Ordo  sacer  Militaris 
fuerit. 

Nomen  Templariorum  ideirco  illì 
Orcrftii  haesit,quia  Balduini  II  Regi3 
Hierosolymitani  voluntate ,  domum 
ad  tempus  incoluerunt  huius  Ordinis 
Institutores,  quae  Tempio  Salomonis 
erat  proxima.  Hic  Ordo  autem,  qui 
ab  initio  liber  fuerat,  anno  tandem 
1128  Religiosus  ,  seu  Sacer  evasit, 
cum  a  Concilio  Trecensi  in  Gallia 
(prout  est  in  Mabillonii  Annal.  Be- 
ned.  tom.  6),  et  ab  Honorio  II  Pon- 
tifìce Maximo  comprobatus  fuerit. 
S.  Bernarclus  vero  regulam  digessit, 
quam  huius  Ordinis  Alumni  servare 
deberent.  Tribus  praeterea  Religio- 
sis  votis  quartum  addiderunt ,  qui 
huic  Ordini  nomen  dabant,  debello 
cum  Turcis  perpetuo  gerendo.  De 
huius  autem  Ordinis  extinctione,quae 
a  Concilio  Viennensi  Generali  an- 
no 1311  factaest,  suo  loco  loquemur. 

Tertius  Equester  Ordo  a  nobis 
commemorandus,  est  Ordo  Equitum 
Teutonicorum.  In  hoc  autem  Ordine, 
praeter  pauperum  atque  aegrotorum 
curam,  militia  quoque,  prout  in  Ho- 
spitalariorum Ordine,  requirebatur. 
Hunc  Ordinem  in  obsidione  Urbis 
Acrae  ,  seu  Ptolemaidis  ,  excitatum 
esse  anno  1190,  ex  historia  constat, 
etsi  non  desint ,  qui  huius  Ordinis 
Militaris  originem  censeant  esse  ve- 
tustiorem.  Praestat  breviter  ad  ex- 
plicandam  huius  Ordinis  notitiam, 
illud  testimonium  Moshemii  referre 
memorato  loco  §.  15,  in  quo  sum- 
mam  quodammoclo  rerum  ad  eundem 

pertinentium  affert.  Scilicet  Moshe- 
mius  ait:  in  hac  Ptolemaidis  obsi- 
dione,  quum  boni  quidam,  piique  Ger- 
mani, militimi  aegrotorum,  et  vul- 
neratorum  curam  susci perent,  Insti- 
tutum  hoc  ita  Germanis ,  qui  prae- 
sentes  erant  ,  Principibus  placebat, 
ut  sodalitatem  ex  Equitibus  Germa- 
nis ,  eius  causa  instituendam  esse 
duxerint.  Illam  Caelestinus  III  Pon- 
tifex  Maximus  confirmavit.  Praeter 
memorata  autem  erga  pauperes  et 
aegrotos  officia,  Terrae  Sanctae,  ac 
Religionis  defensio  propria  huius  Or- 
dinis  Àlumnorum  esse  debebat.Valde 
est  praeterea  amplificatus  hic  Ordo, 
cum  ex  Palaestina  in  Prussiam,  Li- 
voniam,  Curlandiam,  et  alias  r^gio- 
nes  deductus  sit. 

Paucaquidem  de  Sacrorum  Ordi- 
num  Militarium  institutione  retuli- 
mus,  sed  ea  sufficiunt  \  ut  arbitror, 
ad  ostendendum,  quam  bene  meriti 
ii  Ordines  de  Religione  et  civili  so- 
cietate  fuerint.  Nam  commemorata 
saperius  officia,  Equestrium  illorum 
Ordinum  propria  ,  non  modo  talis 
sunt  naturae,  ut  Religioni  tuendae 
plurimum  ,  illis  temporibus  profue- 
rint  sed  etiam  magna,  et  perennia 
beneficia  Christiauus  Populus  inde 
reportaverit. 

Non  miror  autem,  iis,  qui  de  sus- 


cepto  Consilio  bellorum  sacrorum 
gerendorum  conquesti  sunt ,  Eque- 
stres  istos  Ordines  quoque  non  pla- 
cuisse.  Certum  tamen  est,  non  minus 
iniustas  esse  eorum  querelas  de  ho- 
rum  Ordinum  institutione,  quam  in- 
iuste  de  sacris  expeditionibus  oblo- 
quuti  sunt.  Nam  si  hoc  erat  horum 
Ordinum  propositum,  ut  Christianos, 
eorumque  provincias  a  Mohamme- 
danorum  vexatione  ,  et  incursione 
defenderent,  atque  ut  populum  Chri- 
stianum  charitatis  officiis  foverent, 
et  Religioni  tuendae  consulerent, 
profecto  eorundem  institutio  laude 
digna  prorsus  erat  existimanda. 

Vix  autem  responsionem  meren- 
tur,  qui  affirmarunt,  idcirco  hos  Or- 
dines eis  displicuisse  ,  quia  non  ar- 
mis ,  sed  persuasione  Religio  erat 
vel  propaganda,  vel  in  hominibus 
conservanda.  Etenim  non  est  armis 
certatum  iis  temporibus,  ut  Religio 
propagaretur,  sed  vis  illata  Religio- 
ni vi  repulsa  est  publica  auctoritate. 
Officium  vero  Religionis  ,  si  ve  am- 
plifìcandae,  sive  inter  Christianos 
confìrmandae,  iis  semper  est  reser- 
vatum,  qui  sacro  munere  fungeban- 
tur.  Reliqua  praetereo ,  quae  iam 
piene  pertractata  dici  possunt  in  de- 
i'endenda  sacrarum  expeditionum  iu- 
stitia,  et  utilitate. 


CAPUT   XVII. 

DE   PETRO   ABAELARDO,  EIUSQUE   CAUSA# 


Adeo  celebrata  est  vitae,  ac  cau- 
sae  Petri  Abaelardi  historia,  ut  il- 
lam, praecipua  XII  saeculi  Historiae 
Ecclesiasticae  capita-  recensentes,  pe- 
nitus  praeterire  non  debeamus.  Id 
autem  hoc  loco  faciendum  putavi- 
mus,  quod  antea  de  iis,  quae  ad  Uni- 
versae  Ecclesiae  Historiam  magis 
referuntur,  pertractandum  esse  cen- 
suerirnus.  Itaque  ad  opportunam  , 
quantum  huius  operis  ratio  patitur, 
facti  istius  notitiam  tradendam,  haec 
de  Petro  Abaelardo  ipso,  et  de  ex- 
citata circa   eius  doctrinam  contro- 


versia attingemus.  Res  fuse  in  Ba- 
ronii  Annalibus,  Pagii  Critica,  Ma- 
billonii  Annalibus  Benedictinis,et  in 
VII  Natalis  Alexandri  Dissertatione 
ad  saec.  XI  et  XII  pertractata  re- 
peri tur. 

Itaque  primum  de  Petri  Abaelardi 
vita  haec  referemus.  Ortus  ille  erat 
anno  1080  prope  Ligerim  in  Nanne- 
tensi  dioecesi,  in  Gallia,  ex  Beren- 
gario, et  Lucia  nobili  genere  nata. 
Ad  litterariam  disciplinam  con  ver- 
sus ,  quam  acri  ingenio  praeditus 
ambiebat,  tum  Dialecticam  praeser- 

tim  amplexus  est,  et  eius  cliscenclae 
cupidus  Parisios  se  contulit,  ut  Guil- 
lelmum  Carapetensem  ,  Parisiensem 
Archidiaconum  ,  Peripateticae  cele- 
brem  Professorem  audiret.  Is  Petrum 
Abaelardum,  primum  adamavit  plu- 
rimum  ,  deinde  eidem  offensus  est, 
eo  quod  nonnullas  eius  sententias 
ille  improbaret,  et  scholam  non  longe 
Lutetia  aperuisset.  Adeo  vero  in 
Theologia  Abaelardus  profecit ,  ut 
Petro  Lombardo  Sententiarum  Ma- 
gistro  eius  opera  usui  plurimum 
fuerint. 

Rogatus  ab  Fulberto  Canonico  Ca- 
thedralis  Ecclesiae  Parisiensis  Abae- 
lardus, ut  horis  subsecivis  Heloisam 
nobilem  vìrginem  neptem  suam,  quae 
in  tota  Gallia  ob  virtutem,  doctri- 
nam,  aliaque  ornamenta  Celebris  e- 
rat,  philosophicis  et  liberalibus  di- 
sciplinis  erudiret,  id  ille  libenti  ani- 
mo facere  aggressus  est.  Sed  mise- 
rum  in  modum  excitata  in  utrisque 
cupiditate  ,  eo  usque  res  progressa 
est,  ut  filium  habuerint,  quem  Astro- 
labium  appellarunt.  Deinde  legitimo 
matrimonio  matrem  et  filium  Abae- 
lardus, Fulberto  tandem  consenten- 
te, honestavit.  Sed  cum  ipse  interea 
Magistri  officio  in  scholis  suis  fun- 
geretur,  inteliigens  Domesticos  sibi 
maxime  offensos  esse,  non  multo  post 
Heloisae  suasit,  ut  in  Coenobio  prope 
Parisios  ,  quod  Argenteolense  dice- 
batur  ,  se  includeret;  sed  illam  in- 
terea monuit,  ne  velum  susciperet. 
Fulbertus  vero,  et  Heloisae  consan- 
guinei Abaelardum  sibi  illudere  vo- 
luisse  suspicantes ,  gravissimam  in- 
iuriam  illi  intulerunt.  Quo  facto 
Abaelardus  afflictione  perculsus,  mo- 
nasticum  habitum  prope  Parisios  in- 
duit  in  monasterio  S.  Dionysii.  He- 
loisa  vero  ab  Episcopo  in  monaste- 
rio Argenteolensi  velum  accepit,  cui 
deinde  in  Priorissae ,  et  Abbatissae 
gradu  praefuit. 

Conatus  quidem  Abaelardus  erat 
hominum  conspectu ,  et  frequentia 
carere.  Sed  talis  erat  doctrinae  fama, 
qua  claruerat,  ut,  cum  undique,  eius- 
dem  audiendi  causa ,  studiosi  prae- 


sertim  adolescentes  convenirent,  A- 
damus  monasterii  S.  Dionysii  Abbas, 
copiam  ei  fecerit  scholam  aperiendi. 
Gum  vero  Monachos  liberius  viven- 
tes  carperet,  et  una  simul,  ingenio 
suo,  cuius  vim  sentiebat,  plurimum 
confìdensalios  contemnere  videretur, 
in  magnam  incidit  calamitatem. 

Nam  anno  1121,  ut  Pagius  putat, 
ut  alii  vero  eruditi  Chronologi  cen- 
sent,  1122,  in  Concilio  Suessionensi 
de  pluribus  accusatus  ,  et  sententia 
condemnationis  mulctatus,  librum  de 
Trinitate  a  se  scriptum  igni  trade- 
re  ,  et  ut  se  purgaret ,  symbolum 
S.  Athanasii  recitare  debuit.  Iudica- 
tum  enim  est  non  recte  de  Dei  omni- 
potentia  eura  sentire.  Deinde  custo- 
diendus  in  monasterio  Sues-ionensi 
S.  Medardi,  Guillelmo  eiusdem  mo- 
nasterii Abbati  traditus  est ,  a  qua 
tamen  custodia  Cononis  Episcopi 
Praenestini  S.  R.  E.  Cardinalis  Le- 
gati iussu  liberatus ,  ad  S.  Dionysii 
monasteri  um  re  versus  est. 

In  eo  tamen  Abaelardus  brevi  cum 
Abbate  Adamo  plurimum  oiFendit, 
quod  sententiam  illam  probari  sibi 
contenderet  continentem,  Dionysium 
Areopagitam,  non  Atheniensium,sed 
Corintbiorum  Episcopum  fuisse.  Ut 
sibi  vero  consuleret,  ad  Theobaldura 
Magn um  Tricassinae  civitatis  Domi- 
num  Abaelardus  confugit,  et  postea, 
dum  de  eo  cum  Abbate  reconciliando 
ageretur,  Adamus  ipse  mortuus  est. 
In  ista  vero  de  Dionysii  Episcopatu 
acri  disputatione,  Ludovico  VI  Gal- 
liae  Regi  quoque  Abaelardus  displi- 
cuerat;  sed  Stephanus  Regis  dapifer, 
post  Adami  mortem  a  Rege  ipso  et 
Sugerio,  qui  Adamo  successerat,  im- 
petravit  copiam  Abaelardo,  in  quam 
veliet  solitudinem  migrandi  ;  atque 
is  in  agro  Trecensi  ,  in  solitudine 
quadam  delituit.  In  ea  vero  solitu- 
dine ,  Episcopo  probante  ,  in  fundo 
sibi  donato  Oratorium  Sanctae  Tri- 
nitati  dedicatum  construxit ,  quod 
Paraclettcm  in  posterum  vocavit,  eo 
quod  in  saeva  calamitatum  tempe- 
state ,  ibi  respirare  ,  et  Divini  Nu- 
minis  auxilio  consolari  potuerit. 

Inde  digrediens,  Paracletense  mo- 
nasterium  Heloisae  habitandum  con- 
cessit.  Ipse  vero  ad  Gildense  mona- 
sterium  in  Britannia  minori,  ut  Mo- 
nachis  praeesset  vocatus,  in  tantum 
Monachorum  odium  incurrit ,  ut  in 
vitae  manifestum  discrimen  incide- 
rit.  Compulsus  est  igitur  Abaelar- 
dus, ex  eo  monasterio  discedere,  et 
tunc  acriores  in  eum  turbae  sunt 
excitatae,  cum  Suessionensis  Concilii 
decretum  ccntemnere,  et  non  modo 
eosdem,  quos  antea,  sed  alios  etiam 
errores  spargere  Abaelardus  accu- 
saretur. 

Cum  Abaelardus  videret  S.  Ber- 
nardum  ipsum  sibi  adversari,  et  tan- 
tam  sanctissimi  viri  famam,  doctri- 
namque  esse  sentiret,  ut  ipse  eausam 
suam  nemini  verae  doctrinae  defen- 
sionem  amanti  probare  posset,  petiit 
ab  Henrico  Senonensi  Archiepiscopo, 
ut  sibi  publice  cum  Bernardo  con- 
gredi  liceret.  Id  vero  cum  impetras- 
set,  Senonense  Concilium  anno  1140 
habitum  fuit ,  cui  praeter  Senonen- 
sem  Archiepiscopum,  plures  Episco- 
pi, Ludovicus  VII  Galliae  Rex  cum 
Proceribus  multis,  et  magno  numero 
Abbates  interfuerunt. 

S.  Bernardus  quidem  repugnave- 
rat  ab  initio,  huius  cum  Abaelardo 
congressus  particeps  esse  ,  quod  de 
erroribus  antea  damnatis  quaestio- 
nem  institui  non  debere  existimaret, 
sed  venit  tamen  ad  Concilium,  post- 
quam  epistolam,  quae  num.  187  nunc 
est,  scripserat ,  ut  Episcopos  Seno- 
nas  ,  ea  de  causa  invitaret.  Repu- 
gnasse  ab  initio  Bernardum  eo  ve- 
nire, potest  iure  colligi  ex  memora- 
tae  epistolae  verbis.  Inquit  enim: 
«  Apud  Senonas  in  octava  Penteco- 
»  stes  vocamur,  et  provocamur  ad 
»  litem  prò  defensione  fidei,  cum  Dei 
»  servum  non  oporteat  litigare.» 

Ea,  quae  in  Senonensi  Concilio  ge- 
sta sunt ,  colligi  dare  possunt  ex 
S.  Bernardi  vita  a  Gauffrido  Clarae- 
vallensi  Monacho ,  olim  Abaelardi 
discipulo  scripta.  «  Adfuit  dies,  ait, 
»  et  Ecclesia  copiosa  convenit ,  ubi 
»  a  Deo    famulo  (Bernardo   scilicet) 


»  Petri  illius  Abaelardi  scripta  in 
»  medium  prolata  sunt ,  et  erroris 
»  capitula  designata.  Demum  illi  o- 
»  ptio  data  est,  aut  sua  esse  negandi, 
»  aut  errorem  humiliter  corrigendi, 
»  aut  respondendi,  si  posset,  obiicien- 
»  dis,  atque  obiectandis  sibi  rationi- 
»  bus,  et  argumentis  pariter,  et  San- 
»  ctorum  testimoniis  Patrum.  At  ille 
»  nec  valens  resipiscere,  nec  valens 
»  resistere  sapientiae  et  Spiritui  , 
»  qui  loquebatur,  ut  tempus  redime- 
»  ret ,  Sedem  Apostolicam  appella- 
»  vit.  » 

Haec  ipsa  S.  Bernardus  fusi us  ex- 
plicat  in  epistola  ad  Innocentium  II 
Pontificem.  De  erroribus  autem  Abae- 
lardi generatimi  in  ea  epistola  affir- 
mat,  «  capitula  (ex  eius  scriptis  de- 
»  prompta)  iudicio  omnium  exami- 
»  nata,  inventa  sunt  fidei  adversaria, 
»  contraria  ventati.  »  Scripsit  prae- 
terea  de  eadem  re  ,  Archiepiscopi 
Remensis  nomine  ad  Pontificem  aliam 
epistolam  S.  Bernardus,  qua  Concilii 
Senonensis  gesta  narravit,  atque  il- 
lud  inter  cetera,  personae,  videlicet, 
Concilium  pepercisse ,  capitula  vero 
damnasse;  id  quod  Gaufridus  quoque 
in  S.  Bernardi  vita  narravit.  Nam 
inquit:  «Ecclesia,  quae  convenerat, 
»  dimisit  hominem ,  mulctavit  abo- 
»  minationem,  a  persona  abstinens, 
»  sed  dogmata  prava  condemnans.  » 
Denique  concinne  hanc  S.  Bernardus 
de  Abaelardi  erroribus  in  epistola  192 
ad  Guidonem  de  Castello  Cardina- 
lem,  qui  postea  Caelestinus  II  Pon- 
tifex  fuit,sententiam  protulit:  «Cum 
»  de  Trinitate  loquitur,  sapitArium, 
»  cum  de  gratia,  Pelagium,  cum  de 
»  persona  Christi,  sapit  Nestorium.» 

Innocentius  II  de  universa  re  a 
S.  Bernardo  certior  factus  epistola 
vai d e  fusa  ab  eo  scripta,  quam  Ma- 
billonius  inter  tractatus  recensuit, 
sententiam  a  Synodo  latam  confir- 
mavit.  Etenim  OttoFrisingensis  lib.l 
de  gestis  Friderici,  postquam  appel- 
lationem  ab  Abaelardo  ad  Pontificem 
interpositam  narravit,  et  Episcopos, 
qui  Concilio  interfuerant,  ad  Inno- 
centium  II    capitula   ex   Abaelardi 


DE   PETRO   ABAELARDO,  EIUSQUE   CAUSA, 


87 


scriptis  excerpta  retulisse  ;  hoc  In- 
nocenti! rescriptum  attulit  :  «  Per 
»  praesentia  scripta  Fraternitati  Ve- 
»  strae  mandamus,  quatenus  Petrum 
»  Àbaelardum,  et  Arnaldum  de  Bri- 
»  xia  perversi  dogmatis  fabricatores, 
»  et  Catholici  impugnatore?,  in  re- 
»  ligiosis  locis,  ubi  vobis  melius  vi- 
»  sum  fuerit,  separatim  faciatis  in- 
»  ciudi,  et  libros  erroris  iilorum,  ubi 
»  reperti  fuerint,  igne  comburi.» 

Haec  vero  cum  evenissent,  Petrus* 
Abaelardus  ita  se  gessit,  ut  de  er- 
roribus  omnibus  prorsus  abiiciendis, 
et  de  poenitentis  vitae  exemplo  exhi- 
bendo  constanter  laboraverit,  in  eo- 
que  proposito  mortuus  sit.  Brevi  qui- 
dem  Otto  Frisingensis,  quid  consilii 
ceperit  Abaelardus  post  latam  ab 
Innocentio  II  sententiam,  his  verbis 
recenset.  «Ipse,  inquit,  (Abaelardus) 
»  non  multis  post  diebus,  coram  fra- 
»  tribus  suis  fidem  suam  humiliter 
»  exponens ,  in  eodem  vitam  fìnivit 
»  coenobio.  »  Scilicet  ,  prout  ceteri 
fuse  narrant,  eaque  Baronius ,  et 
Pagius  ad  an.  1140  monumentis  al- 
latis  commemorant,  scilicet,  inquam, 
cum  Abaelardus  iter  Romam  versus 
appellationis  prosequendae  causa  sus- 
cepisset  ,  et  ad  Cluniaci  monaste- 
ri um  pervenisset,  a  Petro  Mauritio, 
seu  Abbate  Venerabili  humanissime 
exceptus,  ibidem  substitit,  et  Abba- 
tis  eiusdem  opera ,  S.  Bernardo  re- 
conciliatus,  a  Pontifice  absolutionem 
obtinuit. 

Postea  valetudinis  causa  ab  eo- 
dem Petro  Venerabili  missus  Cabil- 
lonem,  in  S.  Marcelli  monasterio  Or- 
dinis  Cluniacensis  anno  1142  deces- 
sit,  prout  in  Chronico  S.  Petri  Vivi 
tom.  2  Spicilegii  Dacheriani  osten- 
ditur.  Denique  eius  corpus  sepultum 
est,  prout  ipse  statuerat,  in  mona- 
sterio Paracletensi ,  imposito  epita- 
phio,  quod  Baronius  ad  annum  me- 
moratum,  Natalis  Alexander  in  cit. 
dissertatione,  aliique  retulerunt.  A- 
baelardum  tandem  in  perspicuis  pie- 
tatis  et  poenitentiae  sensibus  mor- 
tuum  esse,  inter  cetera  demonstrat 
epistola  a  Petro  Venerabili  de  eius- 


dem obitu  ad  Heloisam  scripta,  at- 
que  a  Baronio  n.  10  et  seq.  recitata. 
Cum  errores  vero  retractaverit ,  et 
adeo  piani  in  posterum  vitam  ego- 
rit ,  ac  singularibus  fidei  exemplis 
exhibitis  mortuus  sit ,  Natalis  Ale- 
xander haereticum  appellari  illum 
posse  negat,  cui  Mabillonius  assen- 
titur.  Nam  animadvertit,  ad  tempus 
quidem  illum  haereticum  fuisse,  at- 
que  in  erroribus  pertinacem;  catho- 
licum  vero  mortuum  omnino  esse. 
Baronius  quoque  Abaelardi  in  sus- 
cepto  proposito  constantiam  ad  an- 
num 1140  laudat.  Heloisam  etiam 
piissime  mortuam  esse  Pagius  ad  an- 
num 1042  post  San-Marthanos  ,  in 
Abbati  a  Paracletensi  animadvertit. 
Opera  Abaelardi  Duchesnius  an.  1616 
Parisiis  edidit,  et  notis  illustravit. 

Quae  sunt  hactenus  exposita  ,  ad 
vitam  potius  Abaelardi  significan- 
dam  pertinent,  quam  ad  diserte  tra- 
dendas  rationes  ,  cur  eius  doctrina 
in  Concilio  Senonensi,  ac  deinde  una 
cum  erroribus,  quos  sparserat  Abae- 
lardus, ab  Innocentio  11  damnatus  sit. 
Referendum  igitur  mine  brevi  est  , 
qui  nam  fuerint  Abaelardi  errores. 
Otto  Frisingensis  quidem,  qui  in  me- 
morato superius  opere,  quantum  pot- 
est,  Abelardum  excusat,  hos  tantum 
eiusdem  errores  recenset  :  «  Quod 
»  Pater  sit  .piena  potentia,  Filius 
»  quaedam  potentia.  Spiritus  sanctus 
»  nulla  potentia;  quod  Spiritus  san- 
»  ctus  non  sit  de  substantia  Patris; 
»  quod  Spiritus  sanctus  sit  anima 
»  mundi;  quod  Christus  non  cameni, 
»  ut  nos  a  iugo  Diaboli  liberare t  , 
»  susceperit;  quod  non  peccaverint, 
»  qui  Dominum  Christum  ignoranter 
»  crucifixerunt.  » 

Verum  fusius  Petri  Abaelardi  er- 
rores colliguntur  ex  epistola  190  , 
sive  tractatu  S.  Bernardi  ad  Inno- 
centium:  ex.  gr.  ratione  posse  omnia, 
etiam  Trinitatcm  comprehendi;  esse 
in  Triuitate  gradus,  in  maiestate 
moclum  ,  numerum  in  aeternitate  ; 
hoc  esse  Filium  ad  Patrem  ,  quod 
species  ad  genus  ;  Spiritum  timoris 
Domini  non  fuisse  in  Domino;  timo- 

rem  Domini  castum  in  futuro  saeculo 
non  futurum  ;  post  consecrationem 
panis,  et  calicis ,  priora  accidentia 
remanere,  et  pendere  in  aere;  Dae- 
monum  suggestiones  in  nobis  fieri 
contactu  lapidum  et  herbarum. 

Mabillonius  huic  epistolae  praefì- 
xit  capitula  14  titulo  haeresum  Pe- 
tri  Abaelardi,  quae  ipse  putat  a  Ber- 
nardo excerpta  ex  eius  libris,  et  in 
Concilio  proposita.  Primum  est  de 
ratione  qua  Trinitatem  explicabat  , 
et  potentiam  in  Deo  tacere -videba- 
tur  antiquiorem  sapientia.  Secundum 
de  Spiri  tu  sancto  non  ex  substantia 
Patris.  (Superius  indicavimus,  Ber- 
nardo Abaelardum  ,  cum  de  Trini- 
tate  loqueretur,  Arium  visum  esse.) 
Tertium  ,  quod  ea  Deus  solummodo 
possit  facere,  vel  dimittere ,  vel  eo 
modo,  et  tempore  solum  ,  quo  nunc 
facit.  Quartum  de  Fine  Incarnatio- 
nis ,  quem  negat  fuisse  ,  ut  nos  a 
iugo  Diaboli  liberaret.  Quintum,  quo 
statuitur,  personam  ,  quae  Christus 
est,  non  esse  personam  in  Trinitate. 
Sextum,  Deum  non  plus  tacere  ei , 
qui  salvatur ,  antequam  cohaereat 
gratiae,  quam  ei,  qui  non  salvatur. 
Septimum  ,  Deum  non  debere  ,  nec 
posse  mala  impedire.  Octavum  non 
contraxisse  nos  ex  Adamo  culpam  , 
sed  poenam.  Nonum,  species  in  Eu- 
caristia exsistere  in  aere.  Decimum, 
propter  opera,  nec  meliorem,  nec  pe- 
iorem  effici  hominem.  Undecimum  , 
non  peccasse,  qui  Christum  crucifi- 
xerunt  ignoranter.  Duodecimum,  po- 
testatem  ligandi,  et  solvendi  super 
terram  intelligi  datam  Apostolis , 
non  Successoribus  eorum.  Decimum 
tertium,  peccatum  non  esse  delecta- 
tionem  consequentem  suggestionem. 
Decimum  quartum,  ad  proprietatem 
personae  Patris  proprie,  vel  specia- 
liter  omnipotentiam  attinere. 

Nolo  ego  hic  Berengarii  Picta- 
viensis  quondam  Abaelardi  discipuli 
apologiam  prò  eodem  editam  confu- 
tare. Eam  Natalis  Alexander  inter 
ceteros  in  recensita  superius  disser- 
tatione  art.  9  graviter  ,  eruditeque 
refellit,  et  quanta  iniustitia  Beren- 


gario in  S.  Bernardum  invectus  sit, 
manifeste  declarat.  Dicam  autem  bre- 
vi, Pagii  verba  usurpans  ad  an.  1140 
num.  4,  eum  ipsum  reprehensum  a 
multis,  quod  tam  gravem,  sanctum- 
que  virum,  lascivientis  stili  acumine 
pupugisset,seipsum  excusasse,  idque 
ioco  potius,  quam  serio  a  se  factum 
esse  affirmavisse. 

Moshemium  potius  commemora- 
bo,  qui  in  In&t.  Hist.  Eccl.  saeculiXII 
parte  2  cap.  3  §.  10  de  S.  Bernardo  in 
Petri  Abaelardi  causa  ,  tam  inique 
detraxit.  Non  dico  quanta  doctrina, 
ingenio,  pietate  Bernard us  praesti- 
terit,  quantumque  virum  Moshemius 
offendat,  cum  tam  demisse  loquatur. 
Nani  omni  virtutum  genere  illuni 
praestitisse,  doctrina  ingenioque  ce- 
leberrimum  fuisse,  Ecclesiae  Catho- 
licae  summa  auctoritas  evincit,  quae 
illum  ab  Alexandri  III  aetate  in- 
ter Sanctos  iure  veneratur,  et  cui 
Pius  Vili  Doctoris  Ecclesiae  proprios 
honores  tribuendos  esse  decrevit.  II- 
lud  dico  tantum,  abhorruisse  a  Ber- 
nardi sanctitate,  ut  inimicitias  cum 
Abaelardo,  ne  is  doctior  videretur, 
exerceret;  eum  invitum  ad  Concilium 
Senonense  venisse,  ut  cum  Abaelardo 
disputaret;  Abaelardum  non  potuisse 
Bernardi  doctrinae ,  et  argumentis, 
omni  gravitate  ab  eo  probatis  resi- 
stere. Id  in  frequentissimo  Episco- 
porum,Abbatum,  Regni  Gaìliae  Pro- 
cerum  conventi!,  et  Ludovico  ipso  VII 
Galliae  Rege  praesente  evenisse,  qui 
omnes  licet  plurimi  Bernardum,  eius- 
que  doctrinam ,  vitaeque  sanctimo- 
niam  facerent ,  videre  facile  potue- 
runt,  iure  ne,  an  iniuria  Abaelardus 
accusaretur;denique  ubi  primum  Pe- 
trus Venerabilis  operam  dedit  effi- 
ciendae  Bernardum  inter  et  Abae- 
lardum reconciliationi,  id  liberiti  ani- 
mo sanctissimum  virum  accepisse  , 
et  alacri  studio  Abaelardum  beni- 
gnissime  complex  um  esse.  Haec  omnia 
probant  testimonia  gravitate  prae- 
stantia  illud  factum  respicientia,  et 
ineluctabilem  afferunt  Moshemii,alio- 
rumque  de  ea  re  accusationi  respon- 
sionem. 

DE  PlCLLIARIBUS  romanae  urbis  adiunctis  circa  finem  SAECULI  XII  . 


Post  exposita  praecipua  saeculi  XII 
Historiae  Ecclesiasticae  capita,  non 
erit  inopportunum  ad  pleniorem  re- 
rum Ecclesiasticarum  eiusdem  sae- 
culi notitiam  tradendam,  aliqua  at- 
tingere de  peculiaribus  Romanae  Ur- 
bis adiunctis  cum  ea  aetas  ad  exi- 
tum  properaret.  Id  autem  ut  efficia- 
mus  quanta  possumus  brevitate,  non 
nulla  tantum  ex  Henrici  VI  Impera- 
toris  historia,  atque  ex  Romanorum 
Pontificum  vita  recensebimus ,  qui 
saeculo  XII  post  Alexandrum  III 
Ecclesiae  praefuerunt. 

Itaque  de  Henrico  VI  Friderici 
Aenobarbi  fìlio  haec  commemorabi- 
mus.  Scilicet  Henricus  Friderici  fi- 
lius  ,  patre  mortuo  ,  imperium  ab 
initio  inquietum  habuit,  cum  populi 
rerum  novandarum  studio  anima- 
rentur.  Igitur  praemisso  Germano- 
rum  exercitu  contra  Tancredum  Sici- 
liaeRegem,inItaliam  venit  an.  1191. 
Romani  autem  eo  tempore  cum  Tu- 
sculanis  bellum  gerebant.  Cum  vero 
Henrico  Tusculani  se  tradidissent , 
Populus  Romanus  Principi  denun- 
ciavi^ se  illum  Basilicae  Vaticanae 
ingressu  esse  prohibiturum ,  et  in- 
terdicturum ,  ne  imperatoriam  coro- 
nani  acciperet,  nisi  Tusculum  ei  de- 
didisset.  Tusculum  in  Caelestini  III 
Pontifìcis  manu  Henricus  volili t  tra- 
dì, ut  a  se  clevastationis,  si  potuisset, 
accusationem  averterei.  Haec  vero 
cum  fìerent,  Romani  Tusculanorum 
magnum  numerum  trucidare,  et  Tu- 
sculum ipsum  evertere  non  dubita- 
verunt.  Henricus  in  G-ermaniam  re- 
versus cum  uxore,  postquam  impe- 
ratoriam coronam  acceperat,  iterum 
triennio  post  in  Italiam  venit ,  et 
Àpuliam,  Calabriam,  ac  Siciliam  ob- 
tinuit,  et  deinde  Panormo  expugnato, 
Rex  Siciliae  in  maxima  totius  Re- 
gni frequentia  coronatus  est.  Quam- 
quam vero  Pagius  ad  annum  1194 
multa  de  eius   crudelitate   a  recen- 


sioribus  conficta  esse  tradat,  osten- 
dit  tamen  Richardus  a  S.  Germano 
et  Chronicon  Fossae  Novae,  ac  Otto 
a  S.  Biasio,  multos  incendio,  multos 
suspendio,  atque  exilio  mulctatos  ab 
eo  esse. 

Ad  Romanos  vero  Pontiflces  quod 
pertinet,  haec  perstringemus.  Vide- 
licet,  Alexandro  III  anno  1181  Lu- 
cius III  antea  Umbaldus  Ostiensis 
Episcopus,  natione  Lucensis  succes- 
serat,  isque,  cum  sub  Alexandro  III 
primum,  et  deinde  Pontifex  factus  , 
Sedis  Apostolicae  in  Urbe  Roma  iura 
potjstatis  temporalis  vindicasset,  fa- 
ctiosorum  hominum  motus  declinandi 
causa,  Veronam  se  contulit ,  et  ibi 
anno  1185  mortuus  est. 

Suffectus  Lucio  III  Urbanus  III 
antea  Lambertus  Crivellius  appel- 
latus,  et  Archiepiscopus  Mediolanen- 
sis  Cardinalis  titulo  S.  Laurentii  , 
Veronae  et  ipse  substiterat,  ut  me- 
moratas  Romanas  turbas  vitaret. 
Fridericum  vero  Imperatorem  ade- 
gerat  ad  ea  Romanae  Ecclesiae  re- 
stituenda,  quae  Princeps  Mathildis 
donaverat.  Obiit  autem  anno  1187 
Ferrariae ,  cum  infaustum  nuntium 
accepisset,  a  Saladino  Babylonis  Rege 
Hierosolymam  captam  fuisse.  Bre- 
vissimus  post  hunc  fuit  Gregorii  Vili 
Pontifìcatus  Ferrariae  electi  ,  cum 
vix  duos  menses  illum  gesserit ,  et 
eo  ipso  anno  1187  obierit  Pisis,  quo 
se  contulerat,  tum  ad  bellum  sacrum 
contra  Saladinum  renovandum,  tum 
ad  concordiam  inter  Pisanos  ac  Ge- 
nuenses  conciliandam. 

Clemens  III  Romanus,  antea  Pau- 
linus  Scholarius  appellatus,  tres  an- 
nos,  et  aliquot  menses  pontificatimi 
gessit,  vir  litterarum  scientia  clarus, 
morum  et  vitae  integritate  praestan- 
tissimus.  Is  vero  turbas  illas  com- 
ponere  gravissimas  potuit,  quae  ab 
Innocentii  II  tempore  Urbem  affece- 
rant ,  de    qua   re  Baronius   ad   an- 

nura  1188  inter  ceteros  agit,  addu- 
ctis  monumentis,  quae  tranquillita- 
tis  istius  restitutionem  rcspiciunt. 

Denique  Caelestinus  III  Orsinius 
Romanus  annum  licet  ageret  aeta- 
tis  85,  Pontifex  electus  est  an.  1191, 
et  sexennium  ,  ac  novem  menses  , 
cìiesque  nonnullos  illum  gessit.  Hic 
ille  Pontifex  est ,  de  cuius  pontifi- 
cata agens  Baroni us  celeberrimus 
Historiae  Ecclesiasticae  parens,  an- 
nales  suos  absolvit.  Is  Henricum  VI 
Imperatorem  die  Paschatis  eo  anno 
coronavit;  et  cuna  plura  prò  Reli- 
gionis  bono  gessisset,anno  1198  mor- 
tuus  est.  Inter  cetera  illud  est  in 
huius  Pontificatus  historia  mentione 
peculiari  dignum  ,  a  Caelestino,  vi- 
delicet  ,  anno  1196  ad  Galliae  Epi- 
scopos  contra  divortium  ab  Philippo 
Augusto  cum  Ingeburge  factum,  lit- 
teras  scriptas  esse,  et  Episcoporum 
sententiam  ab  eodem  irritam  esse 
declaratam,  qui  anno  1193  divortium 
illud  probaverant. 

Quae  mox  attigimus  de  Pontificum 
Romanorum  historia,  et  quibus  alia 
plura  idem  confirmantia  adiungi  fa- 
cile possent,  eo  inter  cetera  spectant, 
ut  commemorent ,  quo  pervenerint 
factiones  iisdem  temporibus,  ab  In- 
nocentii  II  tempore ,  usque  ad  Cle- 
mentem  III  Romae  excitatae,  de  qui- 
bus Onuphrius  Panvinius  in  adno- 
tationibus  ad  eiusdem  Clementis  III 
vitam  breviter  quidem,  sed  erudite 
praecipua  recenset.  Hae  autem  tur- 
bae  potissimum  debebantur  Arnaldo 
Brixiensi  ,  quem  ab  Innocentio  II 
ipso,  in  Concilio  Lateranensi  II  com- 
pressum,  et  condemnatum  esse,  suo 
loco  retulimus.  Eius  enim  potissi- 
mum instigationibus  Urbanae  turbae 
commotae  sunt,  et  diu  perdurarunt 
contra  legitimam  Romani  Pontifìcis 
potestatem.  Pudere  autem  deberet 
Pontificiae  potestatis  huius  detra- 
ctores ,  memoria  repetentes ,  quem 
virum  inter  antesignanos  suos,  etiam 
vetustiori  aetate  habuerint. 

De  ea  potestate  nos  egimus,  cum 
de  praecipuis  historiae  Ecclesiasti- 
cae saeculi  octavi  capitibus   pertra- 


ctavimus.  Quanta  vero  cum  Ecclesiae 
utilitate  evenerit,  ut  Pontifex  Ma- 
ximus  ,  Supremum  totius  Ecclesiae 
Caput ,  praeter  summam  a  Christo 
ei  traditam  in  Ecclesiam  universam 
potestatem  ,  Regio  quoque  Princi- 
patu  praestaret ,  diuturnum  ipsum 
tot  saeculorum  factum  confirmavit. 
Etenim  ,  inter  cetera  ,  manifestum 
omnibus  est,  id  ad  Apostolici  Mini- 
sterii,  et  Primatus  a  Christo  accepti 
munera  libere  exercenda  plurimum 
conducere.  Sapienter  vero  Bossue- 
tius,  singulari  Dei  Optimi  Maximi  , 
erga  Ecclesiae  bonum  providentiae 
tribuit,  hac  potestate  Pontifìcem  Ro- 
man um  praeditum  esse;  tantumque 
est  veritatis  per  se  ipsam  loquen- 
tis  pondus,  ut  Fleuryus  ipse  in  quar- 
to suo  de  Historia  Ecclesiastica  ser- 
mone ,  eo  ipso  in  loco ,  quo  gene- 
rati m  de  temporali  potestate  aliorum 
Episcoporum  propria  conqueritur,  de 
Romana  tamen  Ecclesia  loquens,  Bos- 
suetii  sententiam  laudet,  et  penitus 
amplectatur. 

Nimis  longa  vero  evaderet  pertra- 
ctatio  nostra  ,  si  singillatim  bona  , 
non  in  Ecclesiam  solum,  sed  in  Rem* 
publicam  etiam  Civilem  ex  hac  tem- 
porali Romanorum  Pontificum  po- 
testate profecta,  essent  exponenda. 
Haec  autem,  inter  ceteros,  recentiori 
memoria  concinne ,  et  ingeniose  re- 
censuerunt ,  De  Maistrius  in  opere, 
quod  inscribitur  Du  Pape,  et  in  to- 
mo 1  part.  2  theor.  6,  Scriptor  do- 
ctrina  clarissimus  Theorematum  Po- 
UticaeChristìanae  Auctor,quod  opus 
anno  1831  Romae  editum  est.  Histo- 
ria vero  Ecclesiastica  suppeditat  per- 
spicua argumenta,  quibus  evincitur 
quam  faustum  Ecclesiae  fuerit,  Pon- 
tifìcem Maximum,  ea  potestate  quo- 
que praestare,  Id  autem  facile  osten- 
ditur,  si  tempora,  quae  huius  pote- 
statis acquisitionem  praecesserunt , 
cum  iis  comparentur,  quae  eandem 
subsequuta  sunt.  Quo  loco  ut  unum 
tantum  ex  ea  historia  commemore- 
mus,  quod  plurimum  cum  Religionis 
utilitate  coniunctum  est;  sciunt  omnes 
quanto  liberius,  ac  facilius,  memo- 

rata  posteriori  aetate  Romani  Pon- 
tifices  potuerint  Catholicam  doctri- 
nam  contra  obortas  haereses  vindi- 
care,  disciplinae  Ecclesiasticae  con- 
sulere,  fìciem  Christianam  apud  ex- 
teras  gentes  propagare.  De  civili  au- 


tem  Republica,  reliquis  omissis,  di- 
cemus  solummodo,  bonarum  artium, 
et  litterarum ,  ac  scientiarum  pro- 
gressum  ,  splendoremque  ,  ad  quem 
pervenerunt,  plurimum  buie  Ponti- 
fìciae  potestati  tribui  oportere. 


EX  SAECULO  DECIMO  SEXTO 

CAPUT  XIX. 

DE    ECCLESIAE    STATU    SAECULO    DECIMO    TERTIO. 


Praecipua  historiae  Ecclesiasticae  | 
capita  explicanda  nunc  suscipimus  , 
quae  saeculum  decimum  tertium  re- 
spiciunt.  Quo  loco  omitti  illud  non 
posse  videtur,  hcc  saeculum,  nomine 
quodam  veluti  proprio  ,  Waldense 
aliquando  appellatum  fuisse ,  prout 
inter  ceteros  Guillelmus  Caveus  fe- 
cit  in  Historia  Ecclesiasticorum  Scri- 
ptorum  litteraria.  Veruni  id  ini  uria. 
Consideranti  enim  huius  aetatis  Ec- 
clesiasticam  historiam  facile  occur- 
rit,  quae,  quantaque  fuerint  in  Ec- 
clesia gesta,  quae  tamen  ab  Walden- 
sium,  vel  Albigensium  negotiis  erant 
distincta,  quaeque  ostendunt  ideirco, 
hanc  aetatem  eo  nomine,  veluti  pe- 
culiari suo  ,  significari  non  posse. 
Perturbata  quidem  vehementer  Wal- 
densium  atque  Albigensium  causa  eo 
tempore  Ecclesia  est.  Id  vero  non 
efficit  huius  temporis  Ecclesiae  hi- 
storiam, Waldensium  rerum  tantum- 
modo  historiam  esse  existimandam. 
Patet  id  perspicue,  si  praecipua  illa 
perpendantur,  quae  ad  Romanorum 
Pontificum  vicini  pertinent,  qui  his 
temporibus  Ecclesiae  praefuerunt. 
Ostendunt  praeterea  id  Concilia  hac 
aetate  celebrata ,  et  sapientissima 
decreta,  quae  ad  fìdem  propugnan- 
dam ,  ad  disciplinam  regendam  ,  ad 
commune  denique  societatis  univer- 
sae  bonum  procurandum  sancita  sunt. 

Satis  profecto  est  celeberrima  Con- 
cilia Generalia  commemorare,  de  qui- 
bus  singillatim  deinde  loquemur,quae 
aetate  ista  habita  fuerunt.  Nam  ex 
eórundera  historia,  rebusque  in  iis- 


dem  pertractatis  apparet,  quanta  gra- 
vitate ,  quantoque  simul  cum  Reli- 
gionis  bono ,  de  negotiis  Ecclesiam 
universam  respicientibus  decreta  ma- 
gno numero  in  illis  edita  sint.  Tale 
fuit  Lateranense  IV  Generale  Con- 
cilium  anno  1215  celebratum  ,  cui 
Innocentius  III  Pontifex  Maximus 
praefuit.  Videbimus  autem  suo  loco, 
praeter  Albigensium,  aliosque  erro- 
res  in  eo  damnatos  ,  sapientissimos 
canones  tunc  promulgatos  esse  ad 
Ecclesiae  disciplinam  tuendam  impri- 
mis  opportunos;  et  quod  iis  tempo- 
ribus, plurimis  laboribus  atque  im- 
pensis ,  Christiani  Principes  efficere 
iamdiu  coeperant,  studiose  fuisse  ite- 
rum  ibi  constitutum  ;  scilicet  dico 
id  ,  quod  ad  Terram  Sanctam  recu- 
perandam  pertinebat.  Neque  minori 
Ecclesiae  utilitatis  procurandae  stu- 
dio Concilium  aliud  Generale  an- 
no 1245  Lugduni  in  Gallia,  praeside 
Innocentio  IV  habitum  est,  quo  per- 
turbatae  Reipublicae  occurreretur , 
et  expeditio  contra  Turcas  decerne- 
retur,  eaque  statuerentur ,  quae  ad 
rectam  Cleri ,  ac  Populi  institutio- 
nem  opportunissima  esse  iudicata 
sunt.  Denique  ut  de  Conciliis  hic  alia 
non  recenseam,  sciunt  omnes  an.1274 
in  eadem  Lugdunensi  civitate  novum 
celebratum  esse  Oecumenicum  Con- 
cilium ,  cui  Gregorius  X  Pontifex 
Maximus  praefuit.  In  eo  autem, quid- 
quid  poterat  opportunum  videri  ad 
Graecos  cum  Apostolica  Sede  recon- 
ciliandos  ,  atque  ad  renovatum  sub 
Michaele   Cerulario   schisma   tollen- 

dum,  communi  studio  ,  ac  laboribus 
effectum  est.  Erant  etiam  ea  ibi  per- 
tractanda,  quae  ad  morum  sanctita- 
tem  in  populo  christiano  fovendam 
conducere  poterant;  erant  tandem  ea 
providenda,  quibus  statutis,  celeriori 
atque  opportuniori  ratione  Romano- 
rum  Pontificum  electio  fieret.  Id 
vero  in  ea  synodo  gestum ,  decre- 
tumque  est. 

Quod  si  ad  Romanos  Pontifices  nos 
convertamus,  qui  hac  aetate  Eccle- 
siam  universam  gubernarunt  ,  in 
promptu  habebimus  ex  eorundem  hi- 
storia  ;  quanto  numero  sint  res  ab 
iis  gestae  ,  quae  ad  Ecclesiam  non 
modo  tuendam  sed  etiam  amplifìcan- 
dam,  atque  ad  Religionis  incremen- 
tum  impense  obtinendum  spectare 
poterant.  Facile  est  Romanorum  hu- 
ius  aetatis  Pontificum  seriem  paul- 
lisper  percurrere.  Ostendit  autem 
series,  plurimis  gravissimisque  ne- 
gotiis  impensam  operam  eos  dare 
debuisse  ,  atque  eos  praeter  Eccle- 
siae  totius  administrationem  ,  de 
Reipublicao  etiam  praecipuis  rebus 
pertractare ,  et  obortas  in  politi- 
cis  rebus  controversias  dirimere  de- 
buisse. 

Mentionem  fecimus  alio  loco  ope- 
ris  primum  Parisiìs  anno  1839  editi 
a  viro  clarissimo  Seminarii  S.  Sul- 
picii  moderatore  A.  Gosselinio,  quod 
inscribitur:  Pouvoir  du  Pape  sur  les 
souverains  au  moyen  age ,  ou  Re- 
cherches  Historìques  sur  le  droit 
'public  de  cette  epoque,  relativement 
à  la  deposi tion  des  princes.  Monu- 
menta profecto,  quae  in  eo  opere  ad 
hanc  materiam  illustrandam  etferun- 
tur,  sunt  perspicua  ut  evincant,  sum- 
mam  in  bis  rebus  Romanorum  Pon- 
tificum auctoritatem  habitam  esse  , 
atque  eorum  praesertim  iudicio  dif- 
fìcillimas  de  politicis  negotiis  con- 
troversias reservatas,  diremptasque 
fuisse.  Id  autem  tale  est,  ut  multo 
clarius  demonstret ,  nimis  alienum 
esse  ab  huius  saeculi  prospectu ,  ac 
consideratione,  proprio  quodam  no- 
mine, illud  Waldense  appellari  pos- 
se. Tot  enim  ,  tantaque  fuere  nego- 


tia,  a  Waldensium  rebus  penitus  di- 
versa, quae  his  temporibus  in  Eccle- 
sia ,  atque  a  Pontifìcibus  Maximis 
gesta  sunt,  ut  ineptum  prorsus  esse 
appareat ,  ab  illorum  haereticorum 
nomine  huius  aetatis  appellationem 
derivare. 

Quoniam  vero  meminimus  aucto- 
ritatis,  quam  in  politicis  quoque  re- 
bus gerendis  Romani  Pontifices  iis 
praesertim  temporibus  adhibuerunt, 
opportunum  erit  aliqua  singillatim 
de  ea  re  hic  commemorare/Hoc  au- 
tem non  modo  ad  aetatis  huius  no- 
ti tiam  habendam  requiritur,  sed  per- 
ducet  etiam  ad  ea  faciiius  intelli- 
genda,  quae  in  Praelectionum  ista- 
rum  decursu  exponenda  sunt.  Ne 
vero  longiores  simus,  ea  tantum  at- 
tingemus  quae  res  in  Europa  gestas 
respiciunt. 

Tanta  autem  fuit  utilitas  ,  quae 
societati  universae  ex  adhibita  aRo- 
manis  Pontifìcibus  in  politicis  Euro- 
pae  rebus  auctoritate  obvenerunt , 
ut  Protestantes  ipsi,  licet  Romanae 
Ecclesiae  adversarii,  id  aperte  fateri 
debuerint.  Hoc  autem  quod  pluribus 
posset  testimoniis  confìrmari,  mani- 
feste tradit  inter  ceteros  Ioannes 
Von-Miillerius  in  opere  quod  dePon- 
tificum  itineribus  anno  1787  scripsit 
cum  Pius  VI  Roma  Vindobonam  pró- 
fectus  esset.  Is,  praeter  alia  plura , 
quae  recenset  de  morali  ac  politica 
utilitate,  a  Pontificum  Romanorum 
auctoritate  in  societatem  profecta  , 
Alexandro  III  tribuit  bona  illa  quam- 
plurima,  quorum  participes  fuerunt 
civitates  Guelphicae  in  Italia ,  ex 
quibus  deinde  ad  alias  gentes  com- 
moda ista  manarunt.  Tum  Grego- 
rium  VII,  Alexandrum  III,  atque  In- 
nocentium  III  Pontifices  laudat,  qui 
auctoritate,  virtuteque  sua  con  tra 
imminentem  toti  Europae  perniciem 
propugnaculum  constituerunt,et  hie- 
rarchicae  potestatis  defen sione,  sta- 
tuum,  ut  dici  solet,  libertatem  vindi- 
carunt.Hinc  Religionis  in  Europa  cu- 
stodiam  derivat,  hinc  despotismi  pe- 
ricula  sublata,  hinc  societatem  uni- 
versam in  Europa  tota  servatam  esse} 

et  gè  neratim  Ponti fices  iis  tempori- 
bus talia  gessisse  affirmat,  qualia  in 
exercitu  gerit  supremus  Dux,  cuius 
auctoritatis ,    virtutisque  praestan- 


tiam  milites  perspectam,  eognitam- 
que  habeant,  qui  Dux  si  deficeret,  ad 
graves  res  gerendas  exercitus  non 
valeret. 


CAPUT  XX. 

Prout  mox  signifìeavimus,  Romani 
Pontifices  magnani  in  politicis  rebus 
auctoritatem  his  temporibus  exer- 
centes,  Societati  plurimum  profue- 
runt.  Constat  id  ex  horum  tempo- 
rum  historia.  Ex  ea  autem  ,  quae 
Europam  respicit,  nonnulla  bic  at- 
tingere opportunum  putamus.  Id  ve- 
ro non  modo  confirmabit  quod  dixi- 
mus,  sed  etiam  prout  affirmavimus, 
opportunum  erit  ad  earum  rerum 
inteiligentiam,  quae  in  huius  aetatis 
praelectionibus  dicenda  sunt.  Narra- 
tionis  autem  modo  rem  hic  absol- 
vemus. 

Itaque  magni  ob  Henrici  VI  mor- 
tem  tumultus  orti  sunt  in  imperio, 
cum  alii  Philippum  Henrici  fratrem 
successorem  vellent ,  alii  Ottonem 
Saxoniae  Ducem  peterent.  Cum  ergo 
Philippus,  quod  penes  se  baberet  in- 
signia  imperii, imperium  arripuissct, 
Otto  paullo  post  cum  exercitu  ad 
eum  venit,  et  in  Alsatiam  progressi 
prope  Mosellam  decertarunt.  Phi- 
lippus Victor  in  Saxoniam  pergens 
Brunopolim  obsedit  currento  an- 
no 1199.  Narrat  haec  diligenter  Ar- 
noldus  Lubecensis  lib.  6.  Secuta  est 
a  bellis  quies,  quae  tamen  bella  post- 
ea  recruduerunt,  praesertim  an.1206, 
quo  Philippus  Coloniam  obsedit.  Ob- 
sistentibus  civibus,  expugnare  urbe  in 
non  potuit ,  sed  proelio  congressus 
postea  cum  Ottone,  eum  fugavit;  ipse 
vero  proditione  Ducis  Limburgensis 
circumclusus ,  evadere  vix  potuit, 
ut  narrat  Gotefridus  monachus.  Anno 
sequenti  Germani  tot  bellis  fatigati 
Oratores  Romam  miserunt,  quorum 
Princeps  fuit  Volcherus  Patriarcha 
Aquileiensis,  ut  Innocentius  III  Pon- 
titex  Principes  dissidentes  concilia- 


ret.  Innocentius  Ugolinum  Episco- 
pum  Ostiensera,  et  Leonem  Presby- 
terum  S.  Crucis  misit,  qui  conventu 
habito  in  Saxonia  cum  Germaniae 
Principibus  rem  itacomposuerunt,  ut 
Otto  Philippi  fìliam  in  matrimonium 
acciperet,  et  Philippus  dum  viveret, 
Regis  titulo  abstineret.  Narrat  id 
Urspergensis.  Pactis  initis  fìdes  prae- 
stita  non  est ,  ut  eruitur  ex  pro- 
cessu  Legatorum  in  registro  Inno- 
cente III ,  et  signifìcant  Arnoldus 
Lubecensis,  et  Albertus  Stadensis  , 
qui  haec  tradunt,  licet  anno  seq.  1208 
Philippus  ex  Saxonia  in  Sveviam  se 
recipiens  cum  lapsus  ex  itinere ,  et 
aegritudine  correptus  Bambergae 
substitisset;  dum  misso  sanguine  in 
cubiculo  quietus  ,  paucos  familiares 
admittens,  quodam  die  sedebat,  eum 
Otto  comes  Palatinus  ingressus,  ac 
Cubiculario  frustra  caput  Domini 
protegente,  saucia-to,  obtruncavit. 

Pliilippo  mortuo  Otto  IV  omnium 
consensu  Imperator  salutatur,  et  an- 
no insequenti  1209.  praemisso  Vol- 
chero  Patriarcha  Aquileiensi,  ut  po- 
pulos  sibi  obsequentes  redderet,  in 
Italiani  venit.  Mediolani  ab  Uberto 
Archiepiscopo  in  Basilica  Sancti  Am- 
brosii  coronatum  Scriptores  plures 
narrant.  Viterbium  veniens  benigne 
exceptus  est  a  Pontitìce,  et  Romam 
invitatus  ,  ibi  in  Basilica  S.  Petri 
coronatur  5  Cai.  Octobris,  prout  nar- 
rat Otto  a  S.  Biasio.  «  Crastina  die 
»  Dominica  ante  festum  S.  Michae- 
»  lis,  quae  eo  anno  5  Cai.  Octobris 
»  evenit,  a  Donino  Papa  Innocentio, 
»  et  a  Romanis  honorifìce  suscipi- 
»  tur  ,  datoque  Sacramento  coram. 
»  Ecclesia  se  iustum  Iudicem,  ac  Vi- 
»  duarum  et  Orphanorum  tutorem  , 


94  CAPUT    XX. 

»  nec  non  Ecclesiarum,  et  praecipue 
»  Patrimonii  S.  Petri  defensorem  prò 
»  posse,  exsistere,  ab  Apostolico  con- 
»  secratus  coronatur.  »  Ottoni  c'on- 
sentit  Chronicon  Fossae  Novae.  Ar- 
nold us  Lubecensis,  Albericus,  Mat- 
thaeus  Parisius  die-  sequenti  corona- 
timi tradunt. 

Hinc  bellum  intulit  Friderico  , 
utriusque  Siciliae  Regi.  Ab  hoc  bello 
absterrere  eum  conatus  est  Innocen- 
tius ,  et  cum  ille  in  incepto  perse- 
veraret,  excommunicavit  mense  No- 
vembris  anno  1210,  ut  testatur  Cliro- 
nicon  Fossae  Novae;  cum  vero  nullo 
modo  resipisceret ,  nane  ipsam  ex- 
comniunicationem  contraipsum,eius- 
que  asseclas  confirmavit,  ut  legitur 
in  Chronico  Richardi  de  S.  Germano; 
eundem  etiam  ex  imperio  decidisse 
solemniter  edixit,etGermaniae  Prin- 
cipes  monuit,  ut  Fridericum  ipsum 
sufficerent  in  eius  locum,  misso  Le- 
gato Siffrido  Archiepiscopo  Mogun- 
tino,  ut  narrat  Gotefridus  ad  eun- 
dem an.  1211  ,  licet  diversis  annis 
acciderit,  ut  monuit  Raynaldus.  Otto 
relieta  Apulia  in  Germaniam  ad  po- 
pulos  sibi  confìrmandos  perrexit,  et 
Conventum  Francofordiensem  cele- 
bravit.  Italia  egrediens  asperrima 
hieme  ,  ducem  itineris  sibi  adscivit 
Comitem  S.  Florae.  Ferunt  vero 
hunc,Padum  glacie  constrictum  stra- 
mentis  ita  operuisse,  ut  Fridericus 
flurnen  esse  non  animadverieret  : 
cum  vero  id  postea  rescivisset ,  in- 
sidias  suspicatus,  Comitem  mergi  il- 
lis  aquis  iussit. 

Pontifex  Fridericum  Romam  ve- 
nientem  humaniter  accepit.  Is  vero 
deinde  in  Germaniam  iter  intendit, 
et  licet  occurrere  illi  Otto  festina- 
ret,  desertus  tamen  a  suis  Frideri- 
cum itinere  impedire  non  potuit. 

Cum  nonnullae  Italiae  Urbes  Ot- 
tonis  partes  tuerentur,  eas  Hono- 
rius  III,  qui  Innocentio  successerat , 
excommunicavit.  Otto  nulla  re  gesta 
insig.ii,  decessit  anno  circiter  1218. 
Sigonius  nihil  de  eius  poenitentia 
se  comperisse  apud  veteres  scripsit. 
Yerum  «  cum  gemitu  ,  et  lacrimis 


»  quid  sibi  agendum  foret,  vel  qua- 
»  liter  a  nodo  exeommunicationis  ab- 
»  solvi  posset,  postulasse  ab  adstan- 
»  tibus  »  refert  Gotefridus;  subdens 
etiam  :  «  ad  quorum  consilium  cum 
»  mandato  Apostolici  stare  iurasset, 
»  absolvitur.»  Albericus  quoque  mor- 
tuum  illum  ait ,  festitutis  omnibus, 
quae  occupaverat  de  Ecclesiae  ,  et 
Imperii  rebus,  absolutione  nihilomi- 
nus  exeommunicationis  postulata  cum 
contritione. 

Fridericus  aemulo  sublato,  rebus 
Germaniae  componendis  statini  ope- 
ram  dedit  meditans  Romanum  iter: 
et  primo  quidem  collecto  Franco- 
furti Principum  conventu,  Henricum 
fìlium  Romanorum  Regem  eligen- 
dum  curavit;  cumque  Honorius  Pon- 
tifex questus  esset,  id  factum  esse , 
se  inscio  ,  litteras  ei  dedit  fraudis 
plenas  ,  quas  Raynaldus  recitat  ad 
annum  1220.  Hoc  autem  anno  Alpes 
traiecit  exeunte  Augusto,  et  Romam 
venit.  Honorius  scribens  ad  Albanen- 
sem  Episcopum  narrat,  se  «  Domi- 
»  nica  ante  adventum  Domini  pro- 
»  xima,  carissimum  in  Christo  filium 
»  Fridericum  Romanorum  Imperato- 
»  rem  semper  Augustum  Regem  Si- 
»  ciliae  ,  et  illustrem  Imperatricem 
»  Consortem  eius,  in  Principis  Apo- 
»  stolorum  Basilica  cum  inaestima- 
»  bili  alacri  tate,  ac  pace  Civium  Ro- 
»  manorum  solemnissime  coronasse.» 
Fuit  haec  dies  S.  Ceciliae  sacer,  ut 
plerique  veteres  affirmant. 

Ea  conditione  Fridericus  imperiali 
corona  a  Pontifice  donatus  est ,  ut 
statim  expeditionem  susciperet  in 
Syriam.  Sed  ille  primo  moras  neces- 
sarias  praetendens  ,  inducias  impe- 
trava ,  deinde  aliis  excusationibus 
uti  coepit,  quas  fuse  refert  Raynal- 
dus. In  Apuliam  se  contulit,  ut  se- 
ditiosos  compesceret ,  quorum  reli- 
q«uiis  Luceriam  in  Apulia  habitan- 
dam  assignavit.  Eodem  anno  Henri- 
cum fìlium  Regem  Germaniae  Aquis- 
grani  coronandum  curavit,  quin  ta- 
men discederet  ex  Italia.  Rebus  in 
Syria  male  vertentibus,  Fridericus 
cum  Honorio  colloquium  habuit  Ve- 

rolis;  et  alterum  in  Campania  cum 
Ioanne  Briennio,  in  quo  pactae  nu- 
ptiae  Friderici  cum  Yolanda  Ioan- 
nis  fìlia  ;  quae  nuptiae  celebratae 
sunt  anno  1225. 

Honorio  Pontifice  mortuo,  Grego- 
rius  IX  eiusdem  succcssor,  de  susci- 
pienda  sacra  expeilitione  monuitFri- 
dericum ,  qui  spondens  id  se  factu- 
rum,edixit,  ut  Cruce  signati  Brundu- 
sium  convenirent  ad  diem  Assum- 
ptionis.  Frequentissimos  convenisse, 
et  ex  soia  Anglia  amplius  60  millibus 
scribit  Parisius,  qui  et  ostentum  nar- 
rat.  «  In  nocte  nativitatis  B.Ioannis, 
»  ostendit  se  Dominus  in  firmamento 
»  crucifìxum  ;  quod  perspicue  appa- 
»  ruit  in  Cruce  lucidissima  corpus 
»  Dominicum  clavis  et  lancea  per- 
»  foratum,nec  non  cruore  respersum 
»  ut  fìdelibus  suis  patenter  osten- 
»  deret  Salvator  mundi,  ex  hac  po- 
»  pulorum  devotione  se  fuisse  pro- 
»  pitiatum.»Saevientibus  aestatc  ca- 
loribus,  multi  ex  Cruce  signatis  in 
Calabria  morbo,  multi  siti,  aliisque 
incommodis  perierunt  ;  pars  etiam 
cum  redire  vellet,  decessit.  Reliqui 
in  Festo  Assumptionis  solverunt , 
st)lvitque  modico  comitatu  Impera- 
tor.  Sed  triduum  in  mare  progres- 
sus,cursum  converti  iussit,  asserens, 
se  maris  iactationem  ferre  non  pos- 
se; milites  eum  imitati  Italiani  re- 
petiverunt. 

Hoc  audito  Pontifex  «  motus  con- 
»  tra  eum,  ait  Richardus  de  S.  Ger- 
»mano,  apud  Anagniam  penultimo 
»  mensis  Septembris,  denunciavit  , 
»  Imperatorem,  in  sententiam  latam 
»  excommunicationis  contra  ipsum 
»  incidisse.  »  Hinc  dissidia,  quae  ma- 
gis  etiam  exarserunt ,  cum  postea 
nullo  insigni  apparatu  Fridericus 
rursus  in  Syriam  contendit.  Aegre 
enim  tulit  Pontifex  hoc  a  Friderico 
factum  esse,  non  petita  prius  catho- 
licae  communionis  restituitone  ;  et 
manifesta  discordiae  signaevaserunt. 

Proximo  anno  pactis  induciis  ad 
decennium,  Fridericus  Hierosolymam 
recepit;  sed  specie  tenus,  cum  eam 
iam  Sultanus  omniho  vastasset;  ni- 

hiiominus  quasi  re  omni  confecta,  in 
festo  Inventionis  S.  Crucis,  ut  Pari- 
sius  scribit ,  Imperator  naves  con- 
scendit,  et  in  Siciliam  rediit;  deinde 
in  Apuliam  pergens  oppidis  recupe- 
ratis,  quae  amiserat,  de  reconcilia- 
tione  cum  Pontifice  agere  coepit. 
Itaque  ipsum  pedes  Anagniam  con- 
venit,  ubi  non  solum  a  Pontifice  ab- 
solutus  est,  sed  ad  convivium  etiam 
adhibitus,  prima  die  Septembris,  ut 
Richardus  narrat. 

Anno  1237  dissidium  inter  Fride- 
ricum  et  Henricum  filium  fuit,  cum 
is  adiutusanonnullis  principibusGer- 
maniae  ad  versus  Patrem  coniuras- 
set,  et  Civitates  aliquas  occupasset. 
Ergo  urbem  ubi  Henricus  erat,  Fri- 
dericus obsedit.  Ad  Patris  pedes  se 
filius  abiecit,  et  clementiam  implo- 
ravi^ sed,  sive,  iudicio  de  ipso  ha- 
bito,  paratum  sibi  venenum  combi- 
berit,  ut  scribit  Parisius,  sive  ea  non 
persolverit,  quae  promiserat,  ut  Go- 
tefridus,  eum  Fidericus  in  custodia 
tcnuit,  et  anno  sequenti  in  Apuliam 
captivum  duxit  ,  ubi  quinquennium 
eum  detinuit.  Anno  autem  1236  Fri- 
dericus Italicorum  rebellione  com- 
motus  Pontifici  scripsit,  ut  Italos  ad 
se  revocaret,  nisi  bellum  vellent  ex- 
periri;  vetuit  id  eum  tacere  Ponti- 
fex, quod  adhuc  induciae  prò  Terrae 
Sanctae  subsidio  perdurarent:  veruni 
Imperator  nihili  ista  faciens  in  Ita- 
liani venit,  sed  audiens  Ducem  Au- 
striaepopulos  concitasse  adversum  se 
«regrediens,  inquit  Gotefridus,  ad 
»  Austriam  inclinat,  et  apud  Vien- 
»  niam  nobilem  Austriae  civitatem 
»  hiemando,  de  statu  eiusdem  terrae 
»  sibi  subiugatae  ordinat ,  et  suis 
»  munit.  » 

Post  haec  vero  in  Italiani  progres- 
si est ,  ubi  Mediolanum  ,  aliasque 
urbes  oppugnavit.  Questus  est  Gre- 
gorius  iura  Ecclesiae  ab  eo  violari: 
sed  missis  ultro  citroque  legatis  ni- 
hil  actum  est.  Veruni  manifesta  eva- 
sit  discordia  cum  anno  1239  Fride- 
ricus insulae  Sardiniae  Regem  filium 
suum  nothum  Henricum,  quem  Itali 
Entium  appellabant,  constituit,  licet 

Pontifex  Fridericum  admonuisset , 
eam  insulam  iuris  Ecclesiae  esse. 
Itaque  Gregorius,  ut  plures  referunt 
veteres  Scriptores,  Imperatorem  ite- 
rum  excommunicavit.  Ncque  tamen 
litteris  admonere  eundem  destitit , 
quarum  partem  Raynaldus  recitat  ; 
sed  cum  vidisset,  spreto  anathemate 
in  contumacia  illum  persistere,  aspe- 
re  de  se  loqui  ,  et  scribere ,  foedus 
contra  eum  cum  Italis  urbibus  ini- 
vit.  Fridericus  adversas  sibi  civita- 
tes  oppugnare  coepit,  atque  Entium 
ad  occupandam  Marchiani  Anconita- 
nam  misit.  Quare  uterque  rursus  a 
Pontifìce  anathemate  plexus  est.  Vi- 
terbium  .  et  vicina  Urbis  loca  Fri- 
dericus obsedit.  Gregorius  obiecit 
Cruce  signatos  Romanos  ;  quorum 
turmas  aliquas  cum  Fridericus  in- 
tervertisset ,  erga  eos  atrocissimum 
se  praebuit ,  nam  in  crucis  signum 
quatuor  in  partes  hominum  caput 
diffidit,  vel  ferro  candenti  in  fronte 
impressit  crucis  signum,  aut  crucle- 
lius  etiam  eos  habuit,  ut  narrat  Scri- 
ptor  vitae  Gregorii.  Cum  vero  vide- 
ret  frustra  se  sperare  Urbem  se  esse 
expugnaturum,  mense  martio  adNea- 
politanum  Regnum  iter  suscepit. 

Interea  anno  1240  indictum  est 
Concilium  Romae  in  annum  sequen- 
tem.  Fridericus  vero  inducias  pepi- 
git  cum  Pontifìce,  nec  tamen  serva- 
vit.  Nam  Faventinis  ,  aliisque  bel- 
lum  intulit ,  instructis  exercitibus 
sex  ,  quos  Parisius  recenset  :  prae- 
terea  Episcopos  et  Abbates,  qui  ad 
Concilium  veniebant ,  per  Entium 
captivos  fecit,  et  aliquos  mari  mer- 
sit.  Mortuo  Gregorio ,  et  brevi  post 
tempore  etiam  Caelestino  IV  vita 
functo  ,  Pontificia  comitia  diuturna 
fuerunt.  Interea  decurrente  an.  1243 
Fridericus  exercitum  ad  Urbem  ad- 
movit  «  ubi  turres  nonnullas  fundi- 
»  tus  fecit  everti ,  faciens  etiam  in 
»  aliis  ,  quam  potuit  vastitatem ,  » 
prout  habet  Richardus  a  S.  Ger- 
mano. 

Electus  tandem  est  InnocentiusIV, 
atque  is  legatos  ad  Fridericum  mi- 
sit: quos  alii  superbe,  alii  humaniter 


ab  eo  exceptos  fuisse  narrant.  Sed 
certuni  est,  fraude  Fridericum  usum 
fuisse.  Itaque  cum  Viterbienses  ob 
eius  crudelitatem  defecissent,  Viter- 
bium  obsedit.  Verum  cives  erumpen- 
tes  tanto  impetu  eius  copias  aggressi 
sunt,  ut  Fridericum  ipsum  in  eo  proe- 
lio mortuum  esse  tum  existimatum 
sit.  Sed  anno  1244  de  pace  ineunda 
cogitavi t,  et  per  procuratores  iura- 
vit,  se,  quae  Ecclesiae  erant,  resti- 
tuturum ,  et  rem  omnem  Pontifìcis 
arbitrio  permissurum.  Parfsius  ,  et 
alii  ,  quos  Raynaldus  affert ,  pacis 
conditiones  exponunt.  Verum  tunc 
quoque  fìdem  fefellit.  Innocentius , 
ut  ad  promissa  implenda  vehemen- 
tius  eum  incitaret,  Sutrium  se  con- 
tulit,  sed  nihil  protìciens,  consilium 
etiam  Friderici  de  se  capiendo  piane 
sentiens,ad  Genuenses  scripsit,  quo- 
rum opibus  et  navibus  adiutus,  Ge- 
li uam  venit ,  ubi  magnificentissime 
exceptus  est  :  inde  Lugdunum  per- 
rexit,  ut  Concilio  in  ea  civitate  ha- 
b  ndo  praeesset. 

Vehementer  Concilii  metu  perei- 
tus  Fridericus ,  Legatos  iterum  ad 
pacem  ineundam  misit;  sed  cum  co- 
rani adesse  recusaret,  in  eodem  Con- 
cilio innocentius  illum  exeommuni- 
catum  regno  et  imperio  privavit. 
Scripsit  praeterea  electoribus  ,  ut 
alium  substituerent.  Suffectus  autem 
est,  quem  Pontifex  volebat,  in  ipsa 
die  Ascensionis  Henricus  Hassiae 
Landgravius,  qui  electioni  primo  re- 
pugnans,  tandem  Innocentii  auctori- 
tate  victus  consensit,  ut  scribit  Sta- 
densis.  Is  autem  non  multo  post  an- 
no scilicet  1247  obiit ,  cum  a  Con- 
rado Friderici  fìlio  aggressus  proelio 
apud  Ulmam  fuisset.  Innocentius  hoc 
n lincio  accepto  legatos  ad  principes 
misit;  atque  in  epistola  ad  Rectorem 
S.  Mariae  in  Cosmedin  5  nonas  Octo- 
bris  ista  significavit:  «  In  curia  iuxta 
»  Coloniam  solemniter  congregata  , 
»  Willelmum  Comitem  Hollandiae 
»  communi  yoto  principum  ,  qui  in 
»  electione  Caesaris  ius  habere  no- 
»  scuntur,  in  Romanorum  Regem  ce- 
»  teris    principibus    applaudentibus 


DE  POLITICIS  EUROPAE    VICISSITUDINIBUS. 


»  esse  electum.»  Haec  vero  probant, 
vivo  adhuc  Friderico,  praeter  Hen- 
ricum  ,  alium  etiam  Imperatorem  , 
Guillelmum  scilicet ,  ei  suffectum 
fuisse. 

Fridericus  ira  commotus,  praeter 
alias  urbes  ,  Parmam  oppugnavit  : 
quod  ut  facilius  exsequeretur,  proxi- 
mam  ei  urbem  construxit,  et  Victo- 
riam  nominavit ,  quam  Chronicon 
Parmense  fuse  describit.  Hanc  ur- 
bem ,  cum  venationi  daret  operam 
Fridericus  ,  anno  1248  Parmenses 
incenderunt ,  opesque  diripuerunt. 
Anno  autem  sequenti  cum  Frideri- 
cus in  morbum  incidisset ,  Pé*trum 
De  Vineis,  quod  conspirasse  cum  me- 
dico, et  venenato  poculo  eum  interi- 
mere  tentasse  accusaretur ,  iussit 
excaecari ,  et  Pisanis  eius  hostibus 
in  manus  dari  ;  quare  vir  sui  tem- 
poris  doctissimus  ,  capite  ad  colu- 
mnam  alliso  se  ipse  interemit.  Ae- 
mulorum  invidia  Petrum  id  passum 
esse  tradit  Ioannes  Villanus  lib.  6 
Cap.  23. 

Hoc  ipso  anno  Bononienses,  com- 
misso  proelio  Entium  ceperunt,  et 
in  carcerem  coniecerunt,  sancita  le- 
ge,  ne  umquam  dimitteretur.  Fride- 
ricus, ut  eum  liberaret,  omnia  ten- 
tavit:  pollicitus  etiam  tantum  auri, 
quantum  ad  cingenda  circulo  Bono- 
niae  moenia  satis  esset;  tandem  bel- 
lum  apparavit,  sed  in  ipso  apparatu 
idibus  Decembris  est  mortuus. 

De  causa  et  modo  Friderici  mor- 
tis  non  constat.  Matthaeus  Parisius 
ad  annum  1250  haec  habet:  «  Obiit 
»  circa  haec  tempora  princeps  mundi 
»  maximus  Fridericus  ,  absolutus  a 
»  sententia ,  qua  innodabatur,  ad- 
»  sumpto,  ut  dicitur,  habitu  Cistér- 
»  ciensium,  et  mirifìce  compunctus, 
»  atque  humiliatus,  obiit  etiam  die 
»  S.  Luciae.  »  Poenitentiam  eiusdem 
testatur  etiam  Albertus  Stadensis, 
qui  ait:  «  Fridericus  Imperator  mor- 
»  tuus  est,  ab  Archiepiscopo  Paler- 
»  mitano  absolutus.  »  Balutius  quo- 
que lib.  1  Misceli,  de  Friderici  poe- 
nitentia  testimonia  affert.  Contra 
vero  Ioannes  Villanus  lib.  6  cap.  42 

contumacem  eum  obiisse  refert:  quod 
vel  mortis  genus  inexspectatae  nimi- 
rum  indicare  videtur.  Nam  idem,  et 
Richordanus  Malaspina  cap. 143  mor- 
tuum  narrant  suffocatum  a  Manfrido 
fìlio  notho,  cum  morbo  conflictare- 
tur,  pulvino  in  os  iniecto.  Chronicon 
Parmense  tom.  9  scriptorum  Mura- 
torii,  «  Fridericus,  inquit,  quondam 
»  Imperator  exsistens,  Apuliae  obiit, 
»  et  quidam  dicebant  de  quodam 
»  fluxu  ventris,  et  quidam  quod  Rex 
»  Manfredus  fìlius  de  quodam  veneno 
»  mortifero  toxicavit.  »  Sed  non  de- 
sunt  scriptores,  qui  mortem  Fride- 
rico per  Manfridum  allatam  esse  ma- 
nifeste negant.  Mortuus  est  vero  Flo- 
rentiolae  in  Apulia. 

Hactenus  vivo  Friderico  postHen- 
rici  Hassiae  Landgravii  obitum,ele- 
ctum  diximus  Imperatorem  Guillel- 
mum Hollandiae  Comitem.  Is  vero 
non  plus  decennio  eam  dignitatem 
obtinuit.  Eius  imperii  vix  ullum  nar- 
ratur  celebre  factum. Anno  1249  com- 
missa  pugna  cum  Conrado  Friderici 
fìlio  victus  est,  ut  Rolandinus  nar- 
rat  lib.  6.  Anno  1256  infelici  exitu 
vita  functus  fuit.  Rem  fuse  narrat 
Matthaeus  Parisius.  Cum  enim  in 
bello  cum  Frisiis  victor  discederet, 
atque  ad  paludem  quandam  in  Hol- 
landiae finibus  venisset,  fracta  gla- 
cie ,  in  aquas  cum  equo  lapsus  ,  su- 
pervenientibus  hostibus  ,  iaculis  ab 
illis  confossus  periit  sub  Februarii 
initium,  vel,  ut  habet  Chronicon  ma- 
gnum  Belgicum,  die  28  Ianuarii. 

Secutae  sunt  in  successore  eligen- 
do acerrimae  contentiones.  Nonnul- 
los  Germaniae  Proceres  voluisse  Im- 
peratorem pronunciari  filium  Con- 
radi, Conradinum  ab  Italis  vocatum, 
sed  ab  Alexandro  IV  prohibitos  do- 
cet  huius  epistola  apud  Raynaldum 
ad  annum  1256.  Anno  autem  se- 
quenti Comitiis  Francofurti  habitis 
in  octava  Epiphaniae  electorum  quo- 
rundam  suffragiis  creatus  est  Richar- 
dus  Cornubiae  Comes,  frater  Regis 
Angliae.  Alii  tameu  postea  ab  his 
dissidentes  elegerunt  Alphonsum  re- 
gem  Castellae  media  quadragesima, 

prout  fuse  videri   apud  Raynaldùm 
potest. 

Cum  ab  Archiepiscopo  Coloniensi 
Richardus  coronatus  esset,  ob  id  Al- 
phonsus  iratus,  eodem  anno  iunctis 
sibi  Aragoniae  et  Navarrae  viribus, 
iter  in  Italiani  suscepit.  Id  Alphon- 
sura  fecisse  coronationis  consequen- 
dae  causa,  sunt  qui  arbitrantur.  Sed 
audita  Saracenorum  irruptione,  qui 
Cordubam  occupare  conabantur,  ad 
regnum  suum  defendendum  curas 
convertit.  Richardus  non  multo  post, 
cum  ,  effusis  sumptibus,  opes  omnes 
exhausisset,  et  tune  se  contemni  vi- 
deret,  anno  1261  in  Angliam  rediit, 
ubi  decennio  post ,  4  nonas  Aprilis 
obiit.  Hinc  totum  hoc  tempus  impe- 
rium  occidentale  vacasse  passim  au- 
ctores  scribunt,  etsi  alii  aliter  illucl 
definiant ,  vel  ab  anno  1245  quo  in 
Lugdunensi  concilio  ,  regno  eiectus 
est  Fridericus,  ad  electionem  Rodul- 
phi  anno  1273  annis  28,  vel  a  morte 
Friderici  anno  1250  annos  23  vel 
annos  12  tantum  ab  anno  1261,  quo 
Richardus  Germaniam  derelinquens 
in  Angliam  perrexit:  Germanici  scri- 
ptores  passim  annos  19  a  morte  Con- 
radi fìlli  Friderici  anno  1254  hoc 
tempus  defìniunt. 

Diuturna  tunc  fuerunt  comitia , 
quae  ad  novi  Regis  electionem  ha- 
bita  sunt;nam  inter  Germaniae  Prin- 
cipes ,  alii  Alphonsum  retinendum  , 
alii  regem  nonnisi  ex  Germania  eli- 
gendum  contendebant.  Anno  1273 
cum  Gregorius  Pontifex  denuncias- 
set  se  creaturum  Regem  ,  nisi  ipsi 
aliquem  communi  concordia  delegis* 
sent,  tandem  omnes  in  Rodulphum 
Comitem  Hapsburgi  consenserunt  pri- 
die  cai.  Octobris,  ut  scripsit  Albertus 
Argentinensis ,  vel  4  nonas  Novem- 
bris,  ut  alii.  Plurimum  laudant  hunc 
principem  scriptores  superius  memo- 
rati. Illud  memorabile  quod  an.  1261 
in  venatione  tempore  pluvio  eques 
incidens  in  sacerdotem  ,  qui  pedes 
Eucharistiam  ad  aegrotum  defere- 
bat,  equum  suum  ascendere  illum  vo- 
luit,  ipse  vero  pedes  ad  aegrotum  eura 
secutus  est,  et  reduxit  in  Ecclesiam: 


quare  ab  eodem  sacerdote  imperium 
illi  praenunciatum  narrant.  Ferunt 
etiam  cum  in  eius  inauguratione  sce- 
ptrum  imperii  insigne  non  adesset , 
Rodulphum  accepta  Cruce  usum  fuis- 
se  prò  sceptro  ,  eaque  deosculata , 
omnes  ut  idem  facerent  invitasse  , 
quod  uno  consensu  omnes  praestite- 
runt.  Richordanus  Malaspina  et  Vil- 
lania eius  electionem  a  Gregorio  con- 
firmatam  in  Concilio  II  Lugdunensi 
dicunt:  sed  id  factum,  Concilio  iam 
absolutorefertloannes  Mariana  lib.  13 
cap.  22  narrans  missum  de  hac  re 
legatum  a  Gregorio  ad  Alphonsum 
Castellae  Regem,  qui  statim  contro- 
versiam  omnem  Pontificis  arbitrio 
permisit;  eoque  responso  Gregorius 
accepto,  Regem  pronunciavit  Rodul- 
phum 8  idus  Septembris,  scriptis  et- 
iam ad  illos  principes  litteris.  An- 
no 1275  cum  Gregorius  Pontifex 
Lugduno  profectus  Viennam  ,  mox 
Lausannam  venisset,Rodulphus,  pro- 
ut  narrat  Anonymus  scriptor  vitae 
Gregorii,  «  tam  ipse,  quam  comites  , 
»  et  milites,  qui  cum  eo  venerant  , 
»  de  ipsius  Pontificis  manu  ultrama- 
»  rinae  crucis  insignia  recepere ,  et 
»  inter  eius  fìliam  et  Siciliae  regis 
»  nepotem,  prò  mundi  quiete  affini- 
»  tate  tractata,  eidem  Regi  Aleman- 
»  niae  praefìxus  est  terminus,  et  ac- 
»  ceptatus  ab  eo  ,  quo  ad  coronam 
»  veniat  per  manus  Summi  Pontifi- 
»  cis  suo  vertici  apponendam.  »  Ber- 
narclus  Guidonis  addit  Romandiolam 
cum  Exarchatu  a  Rodulpho  Pontifici 
restitutam,  et  chartam  profert  Ray- 
naldus  ad  hunc  annum. 

Anno  1276  ,  dum  iter  in  Italiani 
ad  coronam  suseipiendam  parat  Ro- 
dulphus,  Bohemico  bello  impeditur. 
Regnabat  in  Bohemia  Ottocarus,  alio 
nomine  Premislaus,  qui,  sacra  expe- 
ditione  in  barbaros  iampridem  sus- 
cepta,  eos  vicerat;  Belam  etiam  Un- 
gariae  regem  domuerat;  regnum  prae- 
terea  suum  ita  amplificaverat,  ut  a 
mari  Hadriatico  ad  Oceanum  pertin- 
geret.  In  litteris  Ottocari  haec  ha- 
betur  inscriptio:  «  Ottocarus  Dei  gra- 
»  tia  rex  Bohemiae,  dux  Austriae  , 

»  Styriae,Corinthiae,Moraviae  Mar- 
»  chio  ,  Dominus  Carniolae  ,  Mar- 
»  chiae,  etc.  »  Eberhardus  ad  an.  1277 
ait  Ottocarum  has  omnes  provincias 
tenuisse  tempore  vacantis  imperii;  at- 
que  eas  deinde,  imperatore  creato  , 
resignare  noluisse,  hoc  titulo,  quod 
labores  ,  et  impensas  maximas  in 
bello  contra  barbaros  sustinuisset. 
Hinc  bellum  cum  Rodulpho  exstitit, 
quod  hic  suas  regiones  repeteret  ut 
imperii  fiduciarius.  Additur  alia  cau- 
sa  ab  aliquibus,  quod  negasset  iura- 
mentum  fidelitatis  novo  Imperatori 
exhibere. 

Eberhardus  praeterea  tradit  ad 
annum  memoratum,  Rodulphum  va- 
lido exercitu  congregato,  cum  Mo- 
guntino  et  Coloniensi  Archiepisco- 
pis  ,  aliisque  proceribus  ingressum 
terram  Austriae,  eique  civitates,  et 
castra  se  subdidisse,  excepta  civitate 
Viennensi,  «  quam  etiam,  inquit,  ob- 
»  sidione  cinxit,  nec  tamen  per  vio- 
»  lentiam  cepit ,  sed  per  quoddam 
»  arbitrium  ,  quod  ipsi  ambo  reges 
»  inierunt.  »  Addit  cepisse  totam 
terram  Austriae  trans  Danubium  ad 
Meridiem;  alteram  partem,  Aquilo- 
n em  versus,  sive  Bohemiam  ,  eidem 
regi  Bohemiae  remansisse.  Triennio, 
vel  biennio  post,  Rex  Bohemiae,  eo 
arbitrio  discisso  ,  arma  intulit  Ro- 
dulpho, atque,  ut  idem  auctor  habet, 
castrametatus  est  super  flumine  Mar- 
chiae.  Cum  summo  mane  proelium 
committere  cogitaret,  prohibitus  est 
Ottocarus  a  suis  ,  quasi  proditione 
venturus  esset  in  hostium  manus. 
Tu  ne  Ottocarus  proceribus  in  taber- 
naculum  evocatis  inermis  se  illis 
occidendum  obtulit,  qui  fìdem  ei  ite- 
rum  iterumque  iurarunt.  Cum  ta- 
men maximo  odio  in  Rodulphum  fer- 
retur,  ingentia  regna  proposuit  ei, 
qui  Rodulphum, vel  sai tem  eius  equum 
in  congressu  occideret.  Et  miles  qui- 
dam, hac  promissione  accepta,  «  Cu- 
»  neum  fortissimorum  militum,  ait 
»  Eberhardus,  penetrans,  ipsum  re- 
»  gem  Romanorum  vehementi  ictu 
»  ad  terram  prostravit ,  vel  equum 
»  eius  occidit.  Sed  nobiles,  qui  latus 


»  regis  stipaverunt,  eundem  captiva- 
»  verunt  militem,  et  regem  in  alio 
»  equo  locaverunt.  »  Idem  Scriptor, 
narrata  deinde  clementia  Rodulphi, 
nullam  de  eo  exigentis  vindictam  , 
subdit:  «  Ipso  etiam  Rege  Roman o- 
»  rum  devinctis  sibi  Hungarorum  , 
»  et  Comanorum  regibus,  et  nobili- 
»  bus,  et  Rheno,  Franconia,  et  Sve- 
»  via,  conflictum  habente  cum  prae- 
»  dicto  rege  Bohemiae,  ipse  Rex  Bo- 
»  hemiae  est  occisus,  et  inter  cada- 
»  vera  mortuorum  nudus  omnimodis 
»  est  inventus  anno  Domini  1278 
»  7  Calendas  Septembris.  »  Post  Ot- 
tocari  mortem  Venceslaus  eius  fi- 
li us  pacem  petiit ,  atque  impetra- 
vit. 

Post  magnam  hanc  a  Rodulpho 
partam  victoriam  ,  Albertus  Argen- 
tinensis  mortuum  Rodulphum  nar- 
rat,  et  Spirae  sepultum.  Muratorius 
in  annalibus  ita  de  Rodulpho  loqui- 
tur,  veluti  si  non  observanti  fuerit 
in  Pontificem  animo.  Sed  Raynal- 
dus  legendus  ,  ubi  de  Nicolao  III 
Pontifice  loquitur  :  is  vero  falsum 
hoc  esse   ostendit. 

Post  haec  dicendum  aliquid  esset 
de  Adulphi  Nassaviae  comitis  ele- 
ctione,  deque  auctoritate,  qua  Boni- 
facius  VII!  Pontifex  cum  isto  novo 
principe  egit,  praesertim  cum,  Pon- 
tifice volente,  a  bello  destiterit,  quod 
inter  Reges  Oalliae  atque  Angliae 
commotum  fuerat,  yel  cum  electores 
Germaniae  sufficere  Austriae  comi- 
tem  Adulpho  voluerunt,  antequam 
id  Pontifex  probaret.  Sed  ab  hac 
narratione  abstinendum  putamus: 
satis  enim,  quae  diximus,  ostendunt, 
quantam  Romani  Pontifices  auctori- 
tatem  iis  temporibus  in  politicis  Eu- 
ropae  negotiis  gerendis  exercuerint. 
Ostendit  quidem  Gosselinius  in  ope- 
re superius  memorato,  peculiari  qua- 
dam  ratione  in  Imperium  Germani- 
cura  Romanos  Pontifices  auctorita- 
tem  suam  exercuisse.  Id  quoque  ani- 
madvertit  Clarus  Iagerius  in  intro- 
ductione  ad  vitam  Innocentii  III  a 
ci.  Hurterio  scriptam ,  et  a  se  Gal- 
li ce  editam  Pari  si  is  anno  1840.  Ve- 

rum  hi  scriptores  ostendunt,  in  re- 
liqua  etiam  Christianorum  Princi- 
pum  regna,  Romanos  Pontifices  ma- 
gnani auctoritatem  demonstrasse  , 
cum  ii  Principes,  praesertim  Reli- 
gionis  atque  Unitatis  Catholicae  de- 


fendendae  ratione,  iis  regnis  praees- 
se  deberent;  ad  Pontificem  Maximum 
vero  spectet  praecipue,  prò  munere 
suo,  iis  omnibus  consulere,  quae  ad 
Religionem ,  Unitatemque  tuendam 
pertinere  possunt. 

Quam  iniuria  XIII  Ecclesiae  sae- 
culum  Waldense  saeculum  sit  ap- 
pellatum  ,  superius  vidimus  :  nunc 
nonnulla  tamen  de  hac  Waldensium 
secta  dicenda  sunt  singillatim.  Est 
autem  ex  temporum  historia  notis- 
simum,  auetorem  huius  sectae  fuisse 
Petrum  Waldum  aut  Validium , 
Valdensem ,  aut  Validisiim  virum 
Lugduni  mercatorem  divitem  ,  qui 
anno  circiter  1180  bona  sua  inter 
pauperes  distribuenda,  pauperem  vi- 
tam  cum  sociis,  quos  sibi  compara- 
verat,  agendam,  de  Religione  prae- 
dicandum  apud  populum ,  et  ad  se- 
veriorem  vitam  homines  secundum 
placita  sua  instruendos  curavit. 

Ecclesiam  vero,  aetate  de  qua  lo- 
quimur,  graviter  a  Waldensibus  per- 
turbatam  esse  superius  diximus.  E- 
rìt  opportunum  nunc  de  eorum  ori- 
gine et  erroribus  aliqua  recensere, 
et  contra  homines,  qui  huius  sectae 
antiquitatem  exaggerant,  ut  deinde 
coneludant,  sententias  suaserroneas, 
quas  doctrinae  Waldensium  prose- 
quutionem  esse  contendunt,  vetustas 
esse,  ostendere,  quidnam  de  ista  re 
iudicandum  sit. 

Plures  profecto  scriptores  totas 
vires  in  id  impenderunt ,  ut  effice- 
reìit,  Waldensium  sectam  antiquis- 
simam  esse.  Inter  hos  eminent  Le- 
gerius  in  Waldensium  historia,  quem 
sequuti  sunt  Peyranius,  Considera- 
tìons  sur  les  Vaudoìs  ;  Mustonius  , 
Risto  ire  des  Vaudoìs  des  vallées  du 
Piémont,  Paris  1835;  et  Fiathius  in 
libro, cui  titulus:  Geschichteder  Vor- 
laujerder  Reformation,  seu,  Histo- 
ria Praecursorum  reformationis , 
Lipsiae  1835.Has  omnes  recentiusre- 


futavit  eruditissimus  Andreas  Char- 
vazius  Episcopus  Pinaroliensis  in  li- 
bro ,  qui  inscriptus  est  :  Recherches 
historiques  sur  la  vèritable  orìgine 
des  Vaudoìs ,  et  sur  le  caractère  de 
leurs  doctrines  primitives ,  Pa- 
ris 1836.  Dabimus  nos  huius  operis 
summam,  ut  probemus  Waldenses 
saeculo  XII  antiquiores  non  esse;  et 
ad  hanc  thesim  demonstrandam  ute- 
mur  testimoniis  gravi um  auctorum 
origini  huius  sectae  coaevorum,  quo- 
rum loca  ex  Bibliotheca  Patrum  de- 
sumpta  exhibet  Charvazius ,  qui  o- 
mnes  simul  affirmant,  anno  circi- 
ter  1180  eam  ortam  fuisse. 

Itaque  Scriptores,  quorum  testi- 
monia Charvazius  affert,  sunt  Ber- 
nardus  Abbas  Fontis  Calidi,  qui  sub 
finenti  saeculi  XII  vixit;  Alanus  de 
Insulis,  doctoruniversalis  dictus,  qui 
mortuus  est  initio  saeculi  XIII;  Ebe- 
rardus  Bethunensis  ;  Petrus  Yallis 
Cernensis  ,  qui  eodem  tempore  flo- 
ruerunt  prout  in  Bibl.  PP.  tom.  24 
pag.  1572;  Stephanus  de  Bellavilla, 
ex  Ordine  Praedicatorum,  et  per  ea 
tempora  haereticae  pravitatis  Inqui- 
sitor;  Moneta  ex  eodem  Ordine,  qui 
floruit  ineunte  saeculo  XIII;  Conra- 
dus  Abbas  Urspergensis,  cuius  liber 
contra  Waldenses  scriptus  est  an- 
no 1212;  Rainerius  Sachonius,  colle- 
ga Patris  Monetae  ,  qui  postquam 
per  17  annos  presbyter  et  Episco- 
pus fuisset  inter  Catharos,  ad  fidem 
reversus  est,  et  Inquisitoris  munus 
suscepit  contra  Waldenses,  et  Catha- 
ros de  quo  Martenius  Thesaur.  Nov. 
Auecd.  t.  V  p.  1759;  Petrus  Polich- 
dorfius ,  medio  circiter  saec.  XIII 
prout  in  Biblioth.  PP.  t.  26;Scriptor 

denique  anonymus,  qui  Ivonetus  fuis- 
se  creditur  ,  cuius  librum  exhibet 
Martenius,  tom.  citato  p.  1778,  qui- 
que  sub  finem  saeculiXIII  vixisse  pu- 
tatur.  Sunt  etiam  alii  Scriptores,  qui 
omnes  idem  testimonium  proferunt. 

Satis  erit  ex  his  verba  praeser- 
tim  facere  de  testimonio  Stephani 
de  Bellavilla,  cuius  locum  integrum 
exhibet  Charvazius  pag.  455,  qui  lo- 
cus  ista  continet.  1.  Testatur  hae- 
reticos,  de  quibusloquimur,  Walden- 
ses fuisse  vocatos  propter  nomen  au- 
ctoris  ,  qui  Waldensis  seu  Waldus 
appellatus  est ,  sed  insuper  nomina- 
tos  fuisse  Pauperes  Lugdimenses, 
propter  professionem  paupertatis.  2. 
Dicit  se  accepisse  quae  narrat  a  Ber- 
nardo Ydras,  Presbytero  Lugdunen- 
si.  Hic  vero,  cum  iuvenis  esset,  tran- 
scripserat  sua  manu  primos  libros 
Waldensium,  quos  habuerunt  lingua 
Romanensi,  id  est  Gallicana.  3.  Wal- 
densis vir  dives  in  Urbe  Lugdunen- 
si  pactus  est  cum  Ydras  et  alio  sa- 
cerdote ,  cui  nomen  Stephanus  de 
Ansa,  seu  de  Emisa  ut  libros  S.  Scri- 
pturae  in  linguam  vulgarem  verte- 
rent.  Quo  facto  ,  sibi  proposuit  Apo- 
stolos  imitari,  et  vendidit  omnia, 
fructum  dans  pauperibus.  Tunc  sibi 
assumpsit  munus  praedicationis ,  et 
secum  collegit  plures  viros  et  mu- 
lieres,  quibus  idem  praedicationis  mu- 
nus commisit.  Illos  reprehendit  Ioan- 
nes  Archiepiscopus  Lugdunensis,  sed 
cum  contumaces  essent,  citati  sunt 
coram  Patribus  Concilii  Lateranen- 
sis ,  et  eandem  semper  pertinaciam 
praeseferentes  ,  schismatici  sunt  de- 
clarati.  4.  Post  haec,  sese  cum  hae- 
reticis  Provinciae,  et  Longobardiae 
coniunxerunt,  et  tunc  tandem  hae- 
retici  iudicati  sunt,  ubique  vagabun- 
di,  et  eo  magis  formidolosi,  quo  ma- 
gis  fucum  faciebant,et  artibuspravis 
utebantur.  5.  Haec  igitur  secta  orta 
est  anno  circiter  1170  (in  aliis  co- 
dicibus  1180)  sub  Ioanne,  cui  nomen 
Bolesmanes,  Archiepiscopo  Lugdu- 
nensi. 

Haec  quidem  de  Waldensium  ori- 
gine certa  sunt.  Est  vero  animadver- 


tendum,  Waldenses  cum  aliis  haere- 
ticis  in  posterum  se  coniunxisse.  De 
his  inter  ceteros  loquitur  Guillelmus 
de  Podio  Laurentii ,  qui  historiam 
Albigensium  conscripsit,  atque  is  nos 
docet  quinam  fuerint  haeretici  illi 
Provinciae  ,  et  Longobardiae  ,  cum 
quibus  sese  coniunxerunt  Waldenses 
post  Concilium  Lateranense.  Dicit 
enim:  Inter  pessimos  illos,  qui  ubi- 
que vi  grassabantur,  et  omnia  vasta- 
bant;  alii  fuerunt  Ariani  (ego  suspi- 
cor  hos  non  fuisse  Arianos  propter 
errorem,  sed  fuisse  appellatos  non- 
nullos  Albigenses  propter  Castrum 
Arriiy  quod  sub  ipsorum  ditione  erat, 
prout  constat  ex  libro  brevi  De  hae- 
resi  Albigensium  exposito  ab  Aloi- 
sio Brenna),  alii  Manichaei,  alii  Wal- 
denses seu  Lugdunenses.  Legendus 
autem  Charvazius  p.  473.  Waldenses 
pluribus  nominibus  insigniti  fuerunt: 
Leonistae  enim  ab  Urbe  Leone,  seu 
Lugduno,  ubi  orti  sunt,  vocabantur: 
Sabbatatì,  vel  Insabbatati ,  propter 
sandalum  quoddam ,  quod  apostoli- 
cum  esse  censebant.  Tantum  a  vero 
abest,  ut  ostendere  possint  Walden- 
ses ,  se  Waldensi  ipso  antiquiores 
esse,  ut  Moneta,  qui  eodem  saeculo 
floruit,  ita  loquatur:  «  Si  dicant  se 
»  Waldensi  esse  anteriores,  aflferant 
»  aliquam  probationem ,  quod  num- 
»  quam  praestare  potuerunt.  »  Deni- 
que ipsi  Waldenses  saepius  declara- 
runt  se  non  potuisse  sibi  asserere 
durationem  sectae  longiorem  quam 
nonnullorum  saeculorum.  Ita  in  li- 
bellissupplicibus  missis  a.  1585, 1599 
et  1573  aperte  affirmarunt.  IUud 
vero  est  exploratum,  Scriptores  quos 
recensuimus,  et  quibus  adiungi  plu- 
res alii  possent,  in  origine  huius  se- 
ctae Petro  Waldo  tribuenda  conve- 
nire: Scriptores  autem  istos  ad  rem 
manifeste  evincendam  opportunissi- 
mos  esse,  perspicuum  est. 

Sunt  tamen  nunc  ea  breviter  re- 
fellenda,  quae  ad  Waldensium  ma- 
gnani antiquitatem  probandam  ad- 
duci solent.  Obiicit  Pejranius  p.  27. 
Habemus,  inquit,  plures  codices  au- 
thenticos  ,  qui    continent  doctrinam 

Waldensium  ,  quique  ipsius  Petri 
Waldi  aetatem  superant;  in  ilio  au-? 
tem  cui  inscribitur  annus  1120,  qui 
appellatur  Tractatus  de  Antichri- 
sto,  legimus  causas  separationis  Wal- 
dehsium  ab  Ecclesia  Romana.  Wal- 
dus  igitur,  qui  anno  1170  floruit, 
huius  sectae  auctor  dici  non  potest. 
In  altero  autem  codice  anni  1100, 
cui  titulus  La  Nobla  Léizon,  inve- 
nimus  vocem  Waldensis  usurpatam 
ad  designandumchristianum  probum, 
et  virtuti  deditum. 

Veruna  facile  est  his  respondere. 
Nani  primo  ipse  Mustonius  docet 
non  habere  nos  argumenta  certa , 
quibus  demonstrari  possit  hunc  li- 
brum  esse  genuinum:  et  Perrinius  , 
qui  historiam  Waldensium  compo- 
suit ,  asserit  auctorem  illius  fuisse 
Petrum  de  Bruis,  patrem  Petrobru- 
sianorum;  Charvazius  vero  docet  li- 
brum  hunc  non  Waldensium  ,  sed 
Catharorum  continere  errores.  Se- 
cundo.  Quicumque  tandem  fuerit  au- 
ctor libri,  ruit  omnino  eius  antiqui- 
tas  ex  eo  quod  citetur  in  eo  liber  Mil- 
leloquium  nuncupatus,  quem  adscri- 
bit  S.  Augustino ,  cum  tamen  auctor 
fuerit  quidam  Augustinus  Trium- 
phus ,  qui  natus  est  anno  1243 ,  et  j 
mortuus  est  anno  1328. 

Post  haec,  argumentum  desumitur 
ex  libro  inscripto  Nobla  Léizon,  de 
quo  supra.  Sed  argumentum  hoc  le- 
vissimum  est.  Nam  primo  viri  artis 
diplomaticae  periti  testantur,  hunc 
codicem  nonnisi  saeculo  XII  ad  sum- 
mum  fuisse  exaratum,  vel  potius  sae- 
culo XIII;  ex  quo  patet  falsam  esse 
assertionem  Peyrani  contendentis, 
hunc  librumpraeseferreannum  1100. 
Deinde  videamus  quonam  modo  haec 
Peyrani  assertio  probetur.  Affert  hos 
versus  :  Ben  ha  mil  e  cent  ans  com- 
»  pli  entierament,  que  fo  scripta  lora 
»  car  seu  al  dernier  temp.  Scilicet, 
»  mille  et  centum  anni  completi  sunt 
»  ex  eo,  quo  scriptum  est  tempore , 
»  quod  ad  ultima  tempora  perveni- 
»  mus.  »  Quae  tamen  verba  minime 
probant  1100  annos,  neque  plus,  ne- 
que  minus  elapsos  fuisse  ab  eo  tem- 


pore ,  quo  hoc  scriptum  est  vatici- 
nium.  Denique  alii  Scriptores  fru- 
stra proferunt  libros  Almanaccum 
Spirituale ,  et  Confessionem  /idei 
anni  1120,  cum  Mustonius  ostenderit 
utrumque  librum  esse  spurium. 

Neque  gravius  est ,  quod  affertur 
ex     testimonio    Reinerii    Ord.   PP. 
Praedicatorum    (centra  Waldenses  , 
cap.  4  Bibl.  PP.  24),  veluti  si  is  te- 
stetur  Waldenses,  prout  putant  non- 
nulli,  tempore  S.  Silvestri,  et  prout 
alii  censent ,   tempore   Apostolorum 
exstitisse.  Nam    ut  huic  argumento 
respondeatur,  sufficit  integrum  Rei- 
nerii   locum   inspicere.  Illum    enim 
legenti  constat,  ipsum  afferre  argu- 
menta   Waldensium.    Etenim    ait  : 
«  Primo  enim,  asserunt  ipsi ,  Eccle- 
»  siam  Romanam  ,  non    esse  Eccle- 
»  siam  Iesu   Christi ,  sed  Ecclesiam 
»  malignantium ,   eamque   excidìsse 
»  tempore  S.  Silvestri,  quando  vene- 
»  num  rerum  temporalium  in  Eccle- 
»  siam  fuit  infusum;  dicunt  autem  se 
»  esse  Ecclesiam  Christi,  cum  obser- 
»  vent  doctrinam  Christi  Evangelii, 
»  et  Apostolorum,  verbo  et  facto.  » 
Eadem  fere  habet  Polichdorflus,  cu- 
ius  verba  corrupta  refert  Legerius. 
Non  moror  praeterea  quae  afferunt 
exReinerio,AeneaSilvio(PioII.RP.), 
Seysselio,  Cassinio,  aliisque.  Etenim 
hi  omnes  vel  de  Waldensibus  pror- 
sus  tacent ,   vel  numquam   asserunt 
Waldensium  antiquitatem  ,  vel  eam 
prorsus  evertunt,  prout  apparet  le- 
genti quae  Charvazius  p.  236  habet 
de  hac  re.  Levius  praeterea  est  quod 
Peyrani us  ait,  virum  qui  tot  nomi- 
na habuit,  vel  numquam  exstitisse, 
vel  numquam  fuisse  auctorem  Wal- 
densium ,  prout  de  Waldo  dici  pot- 
est, qui  Waldius  ,  Waldensis ,  Wal- 
densius,  et  Baldo  vocatus  est.  Haec 
enim  diversa  nomina  eundem  perpe- 
tuo sensum  continent. 

Ineptum  est  etiam  quod  dicit  Fla- 
thius,  concedi  non  posse,  Petrum 
Waldensem  exstitisse ,  cum  saecu- 
lo XII  cognomina  numquam  fuerint 
usurpata.  Quare  ait  :  is  haberi  non 
potest   auctor    sectae   Waldensium. 

Sunt  enim  haec  levissima.  Etenim 
ea  aetate  habemus  S.  Franciscum 
Assissium  cui  cognomen  Bernardone, 
et  S.  Claram  ex  familia  Sciffi.  Ha- 
bemus insuper  nomina,  et  cognomi- 
na omnium  scriptorum  ,  qui  contra 
Waldenses  scripserunt,  de  quibus  su- 
pra  loquuti  sumus.  Eodem  aevo  Pe- 
trus de  Bruis  i  sectae  suae  cogno- 
men dedit. 

Recensebo  denique  cetera  breviter, 
quae  habent  huius  sectae  antiquita- 
tis  defensores.  Originem,  scilicet,  il- 
lius  a  Claudio  Episcopo  Taurinensi 
deducunt ,  qui  saeculo  nono  floruit. 
Atqui  Claudius  omnia  admittebat  sa- 
cramenta, et  privatam  S.  Scripturae 
interpretationem  reiiciens,  affirmabat 
se  adhaerere  traditioni,  et  doctrinae 
Patrum.  Utrumque  respuebant  Wal- 
denses. Praeterea  Claudius  nullos 
alios  errores  habuit ,  praeter  eos  , 
quos  a  Felice  Urgellitano  didicerat, 
vel  quos  de  invocatione  Sanctorum, 
et  honore  reliquiis  tribuendo  profes- 
sus  est. 

Addunt  praeterea,  Waldenses  ori- 
ginem habere  a  quodam  Leone,  qui 
S.  Silvestro  bona  temporalia  a  Con- 
stantino  accipienti ,  restitit ,  unde 
nomen  Leonistarum  adepti  sint.  Ve- 
runi de  hoc  Leone  silet  omnis  histo- 
ria.  Secundo  Legerius  qui  hanc  fa- 
bulam  protrudit,  docet  Leonem  flo- 
ruisse  saeculo  Vili.  Qui  autem  resi- 
stere is  potuit  S.  Silvestro  ?  Prae- 
tereo  tandem  quae  afferuntur ,  ut 
S.  Paullum  in  regione  Waldensium 
ostendatur  praedicasse.  Abutuntur 
enim  Apostoli  verbis:  «  Cum  in  Hi- 
»  spaniam  profìcisci  coepero,  spero, 
»  quod  praeteriens  videam  vos  .... 
»  Nunc  igitur  profìciscar  in  lerusa- 
»  lem  ministrare  Sanctis...  Hoc  igi- 


»  tur  cum  consummavero,  et  assigna- 
»  vero  eis  fructum  hunc  ,  per  vos 
»  profìciscar  in  Hispaniam.»  Ad  Ro- 
manos  XV,  24,  28.  Ex  quibus  ver- 
bis concludunt,  Apostolum  Roma  pro- 
fectum  iter  facere  debuisse  per  prò- 
vincias  Pedemontanas,  et  proinde  in- 
ter  Waldenses  praedicavisse.  Quis 
vero  affirmavit  umquam  Apostolum 
hoc  itinere  in  Hispaniam  ivisse?  Me- 
moratum  autem  iter  certe  facilius  na- 
vigando confecisset.  Haec  autem  cum 
ita  sint,  manifestum  est,  testimonia, 
quae  fidem  mereri  possunt,  omnino 
probare  hanc  sectam  saeculo  deci- 
mosecundo  antiquiorem  non  esse;  at- 
que  id  efiicere  non  posse  argumen- 
ta,  quae  ad  antiquiorem  eiusdem  ori- 
ginem asserendam  afferuntur. 

Est  denique,  ut  arbitror,  antequam 
hunc  locum  deseramus,  veri  tati  con- 
flrmandae  opportunum,  Ioannis  Lau- 
rentii  Moshemii  in  Inst.  Hist.  Eccl. 
saec.  XII  part.  2  cap.  5  n.  11  verba 
afferre.  Utile  enim  est  Scriptoris  Ec- 
clesiae  Catholicae  inimici  sententiam 
hac  in  re  ventati  consentaneam  com- 
memorare. «  Qui  alias,  inquit  Moshe- 
»  mi us,  Waldensium  origines  profe- 
»  runt,  et  imprimis  a  vallibus ,  in 
»  quibus  a  multis  saeculis  ante  Ps- 
»  trum  Waldum  habitaverint,  eosdi- 
-x>  ctos  esse  statuunt ,  et  ipsi  carent 
»  auctoribus  sententiarum  suarum  , 
»  et  ab  omnibus  Historicis  refellun- 
»  tur.  »  Loquens  deinde  de  aliis  hae- 
reticis  ,  qui  aliis  temporibus  in  Pe- 
demontanis  vallibus  vixerint  ,  sub- 
dit  Moshemius  :  «  At  hi  Vallenses 
»  distingui  tamen  a  Waldensìbus,  seu 
»  Petri  Waldì  assedi s  debent,  quos 
»  omnes  Scriptores  Lugduni  ortos 
»  esse  ,  atque  ab  hoc  Petro  nomen 
»  accepisse  perhibent.  » 


CAPUT  XXII. 

DE   WALDENSIUM    ERRORIBUS. 


Debemus  nunc  alterum  illud  evin- 
cere, errores,  videlicet,  saeculi  XVI 
Novatorum  proprios ,  Waldensium 
doctrinae  prosequutionem  existimari 


non  posse.  Id  autem  facile   est  de- 
monstrare,  atque  hanc  iactatam  fai- 
sitatem  evertere. 
Insistemus  in  iis,  quae  memoratus 


04  CAPUT 

superius  illustra  Pinaroliensis  Epi- 
scopus  habet.  Itaque  Charvazius  ad- 
ductis  monumentis  ex  libris  supra 
citatis  docet,  hos  fuisse  Waldensium 
errores.  Cum  Innocentius  III  noluis- 
set  approbare  vota  Waldensium,  et 
ipsorum  mstitutum  religiosum  con- 
hrmare;   et  cum   eos  antea  conde- 
mnasset  Lucius  III  Rom.  Pont,  et  Ar- 
chiepiscopi Narbonensis,  primo  schi- 
smaticus  evasit  Petrus  Waldo.  Quare 
nis  mdignatus  1  Episcopalem  reiecit 
auctontatem,  sibique  munus  praedi- 
cationis  vindicavit.  2.  Eius  deinde  di- 
scipuh  asseruerunt ,  omnibus  licere 
confessiones  excipere,  et  consecrare 
Euchanstiara,  modo  si  sandala  Wal- 
densia  gererent ,  et  in  gratia  repe- 
nrentur.  3.  luramenta  et  poenam  ca- 
pnis   ìllicita   declararunt.  4.  Eccle- 
siam  Romanam  veram  non  esse,  sed 
hoc  de  secta  Waldensium  praedicari 
debere.  Tandem  post  censuram  edi- 
tam  a  Concilio  IV  Lateranensi,  alios 
errores  ab  Albigensibus  mutuati  sunt. 
Nam  ad  instar  Albigensium,  in  duas 
classes  divisi  postea  sunt,  perfecto- 
rum  et  imperfectorum,  et  morum  re- 
gulam  proutraque  fecerunt.  Itaque  5 
putabant  imperfeetos  mentiri  posse 
vel  ialsum  praestare  iuramentum  vii 
tae  causa.  6.  Purgatorium,  et  oratio- 
nes  prò  mortuis  denegabant.  7  Prae- 
terea  asserebant,  potestatem  presbv- 
teralem  yiris  non  modo,  sed  et  mu- 
lienbus  in  statu  gratiae  constitutis 
competere  posse.  8.  Sacramentum  a 
Sacerdote  peccatore  administratum 
nullum  esse.  9.  Omnes  Cruce  signatos 
nomicidas  esse  reputandos.  10.  Omnes 
clencos  bona  habentes  filios  esse  dae- 
monis;  et  eos  qui  illis  solverent  de- 
cimas,peccatoresesse.  11.  Cantum  ec~ 
clesiasticum,  ritus  et  caeremonias  im- 
probatione  dignas  reputabant.  12.  Gul- 
tum  Sanctorum,  venerationem  eorun- 
dem  reliquiarum,  et  dies  festos  re- 
pudiabant,  obedientiam  Ecclesiae  Ro- 
manae  exhibendam  negabant.  13  Di- 
vortia  sine  ulJa  omnino  causa  licita 
esse    affirmabant.    14.    Animadverti 
praeterea  debet,  Waldenses  Ordinem 
tamquam  sacramentum  reiecisse    eo 


Xxif. 

sensu  ,  ni  illud  cum  statu   gratiae 
coniunctum  m  omnibus  esse  arbitra- 
rentur;    Confessionem    auricularem 
non  denegasse;  extremam  Unctionem 
divitibus  reservatam  esse  eos  puta- 
Jisse;  Confirmationem  etiam  a  laicis 
dari  posse.  In  Eucharistia  vero,  Tran- 
substantiationem    momento   tantum 
receptionis  a  commynicante  in  statu 
gratiae  fieri  censuisse.  15.  Usum  deni- 
que  Ecclesiarum,  Ooemeteriorum  etc 
penitus  n  reiiciebant. 

Haec  omnia  in  Waldensium  doctri- 
na  comprehensa  esse,  ostendit  Char- 
vazius pag.  413,  437.  Sed  tamen  con- 
stat,  Calvimanos,  aliosque ,  hos  er- 
rores a  Waldensibus  non  fuisse  mu- 
tuatosi hoc  autem  ex  eo  patet,  quod 
praecipua  horum  dogmatum  capita 
lam  antea  professi  fuerintDonatistae, 
Vigilantes,  Iconoclastae,  Marsilius 
Patavmus ,  et  Arnaldus  Brixiensis , 
alnque  ab  Ecclesiae   doctrina  aber- 
rantes  homines.  Deinde  id  evincitur 
eo  quod  instrumentum  Waldensium 
haoeamus,  quo  petierunt  ab  Oeco- 
lampadio ,  ut  inter  Calvinianos  ad- 
mitterentur.  Hoc  monumentum  pro- 
stat  apud  Reichatium,  Histoire  de 
la  Reformation  en  Suisse  tom.  Ili 
tib.  VII.  In  eo  autem  asserunt  Wal- 
denses, se  plura  dogmata  habere  cum 
Oalvmianis  communia,  sed  velie  se 
scire,  quid  de  aliis  sit  sentiendum , 
circa  quae  dubitabant,  scilicet  ex.  gr 
utrum  bona  sit  distinctio  peccati  in 
originale,  veniale,  et  mortale;  et  pa- 
riter  distinctio  ignorantiae  in  invin- 
cibilem  ,  negligentem  ,  et  crassam  ; 
quomodo  praecepta  politica  a  caere- 
moniahbus  sint  discernenda,  et  utrum 
admitti  possit  allegorica  Scriptura- 
rum  Sacrarum  interpretatio,  et  qui- 
nam  sint  libri  canonici  Novi  et  Ve- 
teris  Testamenti. 

Neque  minorem  ignorantiam  prae 
se  ferunt  circa  praecepta  morum. 
Quaerunt  enim,  utrum  liceat  inter- 
hcere  fratres  falsos,  qui  ipsorum  mi- 
mstros  aliquando  catholicis  prodide- 
rant. 


Praeter  has  quaestiones,  idem  mo- 
numentum continet  relationem  opi- 

nionum,  et  praxis  Waldensium,  quae 
in  praecipuis  consentanea  est  iis,  quae 
supra  significavimus  ex  libris  Wal- 
densium vetustiorum.  Ultimo  huius 
relationis  loco,  dicunt  se  propter  ti- 
morem,  vel  metum  persequutórum, 
aiiquando  pueros  presbyteris  bapti- 
zandos  obtulisse,  et  aiiquando  in  Missa 
communionem  se  accepisse  fatentur. 

Hoc  instrumento  accepto,  unio  per- 
fecta,  et  pax  in  eadem  perfidiae  pro- 
fessione cum  Calvinianis  inita  est,  et 
postea  a  doctrina  fundatorum  suorum 
Waldenses  recesserunt,  ut  Geneven- 
sem  amplecterentur. 

Consulendus  est  hic,  inter  ceteros, 
Natalis  Alexander  in  Historia  Eccl. 
Saec.  XI  et  XII  cap.  4  art.  13  §.  8. 
Ibi  enim  habentur  quae  possunt  esse 
opportuna  ad  ostendendum  ,  Calvi- 
nianos  a  Waldensibus  doctrinae  suae 
prosequutionem  non  derivasse. 

Ut  vero  erudite  possit  breviter 
explicari  ,  quae  primorum  "Walden- 
sium doctrina  fuerit ,  et  quomodo 
Waldenses  in  posterum  errores  Al- 
bigensium,  et  horum  quidem  ab  initio 
mitiorum ,  errores  susceperint ,  ad- 
ducane hunc  doctissimi  viri  Petri 
Lazzeri  locum  ex  eruditissima  eius- 
dem  dissertatione  Romae  anno  1756 
edita  de  haeresi  Albìgensium  cap.  1 
n.  4. 

Verum  ,  inquit  ,  hoc  loco  exami- 
nanda  est  quorundam  opinio,  qui  cum 
haecAlbigensiurnindogmatibusfuisse 
legant,  Waldenses  atque  Albigenses 
confundunt  ;  atque  eadem  de  causa 
Petrobrusianis  eosdem  accensent,sive 
Petrobrusianos  novis  Manichaeis.Pri- 
mum  illud  ,  id  est ,  Albigenses  non 
distinxisse  ab  Waldensibus,  multos 
fecisse,  immo  plerosque,  qui  de  Al- 
bigensibus  scripsere,  questus  iampri- 
dem  est  in  sua  Albigensium  Historia 
Ioannes  Benedictus  ;  postea  vero  in 
dissertatione  de  Waldensibus  Tho- 
mas Augustinus  Ricchinius,  vir  do- 
ctissimus,  a  quo  multum  nos  profe- 
risse lubentes  agnoscimus,  atque  et- 
iam  praeferimus,  et  gloriamur.  Sed 
omnino  esse  distinguendos  Historici 
nostri  docent,  Caesarium  dico,  qui 


alios  ab  aliis  diserte  secernit,  et  Pe- 
trum  Vallicernensem  ,  qui  pariter 
hos  ,  nimirum  Waldenses  ,  appellat 
nominatim ,  postquam  de  Haereticis 
suis  idest  Albigensibus  disseruerat; 
quin  etiam  diserte  affirmat,  hos  longe 
minus  fuisse,  quam  alios  perversos; 
et  quatuor  capitibus  errores  eorum 
praecipuos  circumscribit  ;  portandis 
scilicet  sandaliis  more  Apostolorum, 
et  in  eo,  quod  dicebant,  nulla  ra- 
tione  iurandum,  vel  occidendum;  in 
hoc  insuper,  quod  asserebant,  quem- 
libet  eorx^i  in  necessitate,  dummodo 
haberet  sandalia,  absque  ordinibus 
ab  Episcopo  acceptis,  posse  conficere 
Corpus  Christi, 

Alia  et  multo  graviora  Waldensi- 
bus tribuuntur  ab  iis,  qui  adversus 
eosdem  Tractatus  scripsisse  putan- 
tur  ;  editi  autem  sunt  a  Gretsero  , 
Ebrardus,  Bernardus,  Ermengardus, 
ex  quibus  Bernardus  (Fontis  Calidi 
Praemonstratensis),  quem  erudì tio- 
rem  aliis  Gretserus  praedicat  (est 
fortasse  etiam  antiquior,  si,  ut  ap- 
paret,  interfuit  disputationi,  seu  iu- 
dicio  habito  contra  Waldenses  a  Ber- 
nardo Narbonensi  Episcopo,  qui  eam 
Sedem  tenuit  ab  anno  1181  ad  1191), 
haec  ipsis  dogmata  attribuit  :  non 
esse  obediendum  Summo  Pontifici, 
aliisque  Praelatis  ;  spedare  etiam 
ad  Laicos  et  mulieres  praedicare , 
defunctis  fidelibus  nonprodesse  elee* 
mosynas  ,  ieiunia  ,  missarum  sole- 
mnia,  alias  orationes;  non  esse  Pur- 
gatorium,  sed  spiritus  a  carne  so- 
lutos  continuo  ire  ad  caelum ,  vel 
infernum;  non  esse  orandum  in  Ec- 
clesia ,  nec  Ecclesiam  esse  nuncu- 
pandam. 

Atqui  haec  erant  ipsa,  quaeque  Al- 
bigensibus tribuebat  Caesarius.  E- 
brardus  quoque,  haereticorum,  quos 
refutat,  hos  esse  errores  significat, 
quos  nos  tribuimus  Albigensibus  : 
idemque  affirmare  possumus  de  Er- 
mengardo.  Atque  hoc  nimirum  fuit, 
quod  viris  ceteroquin  doctis  imposuit, 
fecitque  ut  Albigenses  confunderen- 
tur  cum  Waldensibus,  inscriptiones 
illae  contraWaldenses.  Sed  illas  essa 

ab  alia  quam  Auctoris  manu ,  bene 
CI.  Ricchinius  animadvertit:  itaque 
hi,  qui  a  Gretsero,  ac  si  con  tra  Wal- 
denses  seripserint,  producuntur,  vere 
adversus  Albigenses  propugnarunt  : 
nisi  vero  hoc  malumus  ,  Waldenses 
eos  oppugnasse,  qui  iam  Albigensium 
errores  imbiberant,  et  totam  eorum 
labem  contraxerant. 

Veruna  hoc  fuisse,  testis  est  inter 
ceteros  Stephanus  de  Borbone,  seu 
de  Bellavilla  in  libro  de  septem  donis 
Spirìtus  sancti  ,  cuius  libri  manu- 
scripti  particulam  CI.  Ara^ntre  no- 
bis  repraesentavit.  Is  enim  ubi  Wal- 
denses ita  descripsit,  ut  praecipuum 
eorum  errorem  in  eo  statueret,  quod 
Apostolorum  vitam  praepostere  omni- 
bus praescriberent,  damnantes  ,  0- 
mnes  terrena  possidentes ,  subdit  : 
li  ergo  primo  ex  praesumptione,  et 
officii  Apostolici  usurpatione  ceci- 
derunt  in  inobedientiam,  demum  in 
contumaciam,  demum  in  excommM- 
nicationis  sententiam.  Post  espulsi 
ab  illa  terra ,  ad  Concilium  quod 
fuit  Roman,  ante  Lateranense,  vo- 
cati,  et  pertinaces  fuerunt,  Schisma-' 
tici  postea  iudicati.  Postea  in  Pro- 
vinciae  terra,  et  Lombardiae  cum 
aliis  Haereticis  se  admiscentes  ,  et 
errorem  eorum  bibentes,  et  serentes, 
Haeretici  sunt  iudicati,  Ecclesiae 
infestissimi,  et  periculosìssimi. 

Haec  ergo  (  concludit  clarissimus 
Lazzerus)  nostra  sententia  est,  quam 
video  esse  etiam  virorum  eruditissi- 
morum.  Petrus  Claudius  Fontenai 
"Waldenses  non  continuo  a  Catholica 
fìdie  descivisse  putat  ;  sed  postquam 
vitae  eorum  approbationem,  quam  a 
Romano  Pontifìce  postulabant  (ut  Ab- 
bas  Urspergensis  narrat),  obtinere 
non  potuerunt.  Eadem  ferme  est  opi- 


nio  CI.  Ricchinii,  principio  a  Wal- 
densibus  erratum  in  paucis,  errasse 
vero  enormiter  post  Lateranense  IV. 
Sive,  inquit,  quod  Albigensibus  in- 
termixti ,  ex  eorum* prava  consue- 
tudine multas  etiam  ebiborint  ipso- 
rum  opinationes,  sive  quod  a  veri" 
tate  fidei,  atque  unitate  semel  de- 
clinantibus,  facilis  est  perpraerupta 
adnovos  semper  errores  casus.  Quan- 
tum vero  erraverint,  bene  idem  de- 
monstrat  ex  antiquo  Scriptore  Rei- 
nero  Sacchono.  Haec  apposite  ad  rem 
explicandam  memoratus  vir  doctri- 
nae  laude  praestantissimus ,  quem 
etiam  in  narrandis  politicis  huius 
aetatis  Europae  vicissitudinibus  se- 
quuti  sumus. 

Atque  haec  quidem  ad  Waldensium 
haereticorum  originem ,  eorundem- 
que  doctrinam  explicandam  satis  hic 
esse  possunt.  Ad  rem  autem  fusius 
pertractandam  ,  praeter  memoratos 
superius  doctissimos  scriptores  ,  le- 
genda praesertim  sunt,  quae  erudi- 
tissimus  Bossuetius  Episcopus  Mel- 
densis  habet  in  Histoires  des  varia- 
tions  des  protest ans  lib.  11  §.  71  et 
seqq.  Consuli  etiam  possunt ,  quae 
tom.  5  Dictionarii  Theologici  editio- 
nis  Bisuntinae  anni  1831  disputat  in 
articulo  de  ista  re  valde  erudite  Ber- 
gerius.  Apud  istos  vero  mox  memo- 
ratos Scriptores  reperiuntur  etiam 
accurate  pertractata  ea ,  quae  spe- 
ctant  ad  Basnagium  confutandum , 
cum  in  sua  Ecclesiae  historia ,  agens 
de  rebus  ad  Waldenses  pertinentibus 
multa  perturbat.  Illud  autem  certuni 
est,  Waldenses  Petro  Waldo  non  esse 
antiquiores  ,  et  recentiorum  saeculi 
decimi  sexti  Novatorum  errores  ha- 
beri  non  posse  veluti  Waldensium 
doctrinae  prosequutionem. 


CAPUT  XXIIL 


DE   1M0CENTI0   III   ROMANO   PONTIFÌCE, 


Tanta  est  Pontificatus  Innocen- 
tii  III  celebritas  ,  ut  qui  praecipua 
Historiae  Ecclesiasticae  capita  evol- 
verla susceperit,  is  certe  non  possit 


peculiarem  de  ea  re  pertractationem 
non  instituere.  Nemo  enim  ignorat 
talem  fuisse  eam,  quam  rebus  prae- 
clare  gestis  Innocentius  sibi  gloriam 

eomparavit ,  et  adeo  magna  fuisse 
eius,  non  erga  Ecclesiam  tantummo- 
do,  sed  in  civilem  etiam  rempubli- 
cam  merita,  ut  aetati,  qua  ille  Pon- 
tificatum  gessit,  nomen  proprium  in- 
diderit ,  et  saeculum  XIII  idcirco  In- 
nocente III  saeculum,  honoris  causa 
possit  appellari.  Piena  sunt  Eccle- 
siastica illorum  temporum  monumen- 
ta Innocentii  recte  factorum:  exstant 
apud  singulas  gentes  exempla  per- 
spicua sollicitudinis  apostolicae,  et  sa- 
pientiae  singularis,  qua  Pontifex  Ec- 
clesiam gubernavit,  atque  ad  difficil- 
limas  quasque  res  peragendas  se  pe- 
ritissimum  ostendit.  Ius  canonicum 
praeterea  praeceptis ,  institutisque 
redundat ,  quibus  Innocentius  disci- 
plinam  praesertim  Ecclesiasticam  mo- 
deratus  est,  et  ei  regendae  in  poste- 
rum  ,  accurate  docteque  consuluit. 

Non  patiuntur  quidem  limites  huic 
operi  necessario  praescripti,  ut  fusam 
de  toto  Innocentii  III  pontificata  per- 
tractationemsuscipiamus.  Satis  enim 
est  eruditissimam  a  Rajnaldo   con- 
scriptam  annalium  CardinalisBaronii 
continuationem  aspicere,  ut  appareat 
quanta  rerum  exponendarum  mate- 
ries  eiusmodi  proposito  deberet  esse 
subiecta.  Satis  praeterea  est ,  cele- 
bratissimam,  atque  in  eruditorum  o- 
mnium  aestimatione  positam  a  claris- 
simo  viro  Fr.  Hurterio  huius  Pontifì- 
cis  historiam  legere  in  opere  inscri- 
pto  Histoire  du  Pape  Innocent  IH 
et  de  son  siede,  Parisiis  primum  an- 
no 1838,  tum  Bruxellis,  a  ci.  Saint 
Cheronio  vulgatam,  demum  Parisiis 
iterum  anno  1840  acl.Iagerio  ex  Ger- 
manico  sermone    Gallice    redditam. 
Hoc  autem  opus  ad  vindicandam  Pon- 
tificis  celeberrimi  memoriam,  eamque 
ab  accusationibus  asserendam  accidit 
opportunissimum.  Sed  istud  quoque 
opus  ostendit,  quam  longa  rerum  se- 
ries  esset  explicanda,  si  ea  singilla- 
tim  referenda  susciperentur,  quae  ad 
Innocentii  III  Pontiflcatum  pertinere 
reperiuntur.  Itaque  nonnulla  tantum 
attingemus,  atque  ea  praecipue,  quae 
ad  tanti  Pontificis  virtutem   propu- 
gnandam  spectare  possunt. 


Brevi  autem  perstringemus  pri- 
mum ,  quae  ad  Pontiflcatum  ab  eo 
susceptum  ,  eiusque  perdurationem  , 
atque  rationem  agendi ,  qua  in  eo 
summo  dignitatis  gradu  usus  est,  re- 
feruntur,  et  sunt  omnibus  explora- 
tissima.  Tum  ut  modum  aliquem  ad- 
hibeamus  in  iis  quae  essent  pertra- 
ctanda,  quo  de  Innocentii  virtute  ve- 
ra notitia  comparari  possit ,  ex  ci. 
Iagerii  introductione  ,  qua  Hurterii 
historiam  in  Parisiensi  anni  1840 
editione  locupletavi^  nonnulla  signi- 
fìcabimus.  Denique  celebriora  aliqua 
factaexponemus,  ex  quorum  germana 
narratione  ad  Innocentium  defenden- 
dum  magnum  robur  profìciscitur. 

Itaque  mortuo  die  9  Ianuarii  an- 
no 1198  Caelestino  III  Pontifice,  sta- 
tini proxima  die  communi  Cardina- 
lium  consensu  Lotharius  ex  nobilis- 
sima Signiae  Comitum  domo  ,  cum 
adhuc  Diaconus  esset,  et  trigesimum 
septimum  tantum  aetatis  suae  an- 
num  ageret ,  Pontifex  electus  est , 
atque  Innocentii  III  nomen  suscepit. 
Praecìara  autem,  quibus  praestabat 
doctrinae,  pietatis,  generis  nobilita- 
tis,  Religionis  studii  singularis ,  ac 
rerum  gerendarum  peritiae  ornamen- 
ta effecerunt,  ut  Gardinales  tarn  cito 
in  eius  electionem  concordi  studio 
convenerint.  Is  vero,  qui  plurimum 
electionem  declinare  conatus  erat  , 
ubi  primum  prò  Ecclesiae  bono  Pon- 
tificiam  dignitatem  accepit ,  omnes 
Urbis  ordines  incredibili  laetitia  af- 
fecit.  Voluit  tamen  sabbatum  proxi- 
mum  quatuor  temporum  exspectare, 
ut  eo  die  presbyteratus  ordinem  sus- 
ciperet,  die  autem  posterà  22  Fe- 
bruarii,  in  quam  festum  Antiochenae 
Cathedrae  S.Petri  Apostolorum  Prin- 
cipis  incidebat,  Episcopus  consecra- 
tus  ,  et  coronatus  est.  Pontiflcatum 
vero  gessit  annos  decem  et  octo , 
menses  sex,  et  dies  novem,  cum  die 
16  vel  17  lulii  anno  1216  vita  fun- 
ctus  sit. 

Si  virtutes  eas  vellemus  omnes  nu- 
merando percensere,  quae  ad  virum 
praeclarum  constituendum  requirun- 
tur  ,   eas  in   Innocentio   luculenter 

possemus  admirari.  Inter  cetera,  ani- 
mi fortitudinem   eius  vitae  historia 
aperte  demonstrat  :  cura  Religionis 
tuendae  atque  agendae  praecipue  in 
ns   eluxit ,   quae   contra  Albigenses 
Occitaniam  infestali tes  decrevit.  Fuit 
vero  praecipua  illa,  qua  ceteros  su- 
perabat  omnes  in  iure  dicundo  peri- 
tia.  Hinc  singulis  hebdomadibus  ter 
consistorium  palam  habebat;  in  quo 
de  difficillimis  causis,  quae  ad  eum 
deferebantur,  iudicabat,  in  permagna 
hominum   frequenta,  qui   magis  se 
proncere  in  iuris  scientia  ex  eius  in 
ìudicando    sapientia   arbitrabantur , 
quam  si  peritissimum  quemlibet  iu- 
risconsultum  audissent,  cum  Ponti- 
fìcem   ipsum  veluti  totius  iurispru- 
dentiae  restauratorem  venerarentur. 
Quantopere  vero  in  sacrar um  disci- 
plmarum  scientia  Innocentius  prae- 
staret,  docent  eius  epistolae,  aliaque 
opera,  a  Balutio,  aliisque  edita. 

Summa  praeterea  vitae  abstinen- 
tia,  ac  hberalitate  ornatus  erat,  quo 
factum  est,  ut  magnam  argenteae  su- 
pellectilis   copiam   vendiderit  ,    quo 
paupenbus  opem  afferre  posset.  Mat- 
thaeus  vero  Parisi us  iure  a  veritatis 
aestimatoribus  omnibus  scriptoribus 
veluti   apertae   calumniae  reus  con- 
vincitur,  cum  in  historia  Anglicana 
sua,  Innocentium  avaritiae  accusat, 
atque   ita  eum  vituperat,  veluti  si , 
ob  auri  argentique.  cupiditatem,  pe- 
cumosum  hominem  quantumvis  uo- 
centem  numquam  condemnaverit.  Sa- 
tis  est  testimone  partem  afferre,  quod 
longius  Natalis  Alexander  in  Inno- 
centii  III  vita,  ex  Scriptore  coaevo 
gestorum  eiusdem  Pontiiìcis,  ad  Pa- 
risium  in  ea  re  maledicum  calumnia- 
torem  refellendum  adducit.  «Domnus 
»  Innocentius  (ait  scriptor  memora- 
»  tus  cap.  43)  suum  iactans  in  Domino 
»  cogitatum  ,   operibus  pietatis  ple- 
»  mas  instabat.  Nam  valida  cum  fa- 
»  mis  mvaluisset  inedia,  et  tunc  ipse 
»  moraretur  Anagniae,  protinus  re- 
»  meavit  ad  urbem,  et  coepit  neces- 
»  sanas  eleemosjnas  indigenti  populo 
»  liberaliter  erogare.  Sic  autem  fe- 
»  cit  illas  distribuì,  ut  qui  verecun- 

»  dabantur.publice  mendicare,  pecu- 
»  mam  occulte  reciperent,de  qua  sus- 
»  tentarentur  per  singulas  septima- 
»  nas  ;  ìlli  vero  qui  publice  mendi- 
»  cabant,  singulis  diebus  panem  ac- 
»  ciperent  ad  sufficientiam  universi 
»  (quorum  tanta  erat  multitudo,  ut 
»  excederet  numerimi  octo  millium 
»  personarum),  alii  autem  in  eleemo- 
>>  sjnaria  domo  reciperent  alimenta.» 
I  rosequitur  vero  Scriptor  ille  talem 
de  Innocentii  bènignitate  ac  Hbera- 
litate, toto  Pontificata  sui  tempore 
adhibita  narrationem,  ut  in  eo  vir- 
tutis  genere  virum  principem  prae- 
stantissimum  omnino  describat. 

Sunt  etiam  acerbiora,  neque  mi- 
nus  tamen  contennenda,  quae  de  In- 
nocentio  III  in  Institutìonibus  sae- 
cidi  XIII  parte  2  cap.  2  §.  6  affir- 
mat  Moshemius.  Qui  illum  vero  lo- 
cum  accurate  perpenderit,  intelliget 
profecto  facillime,  Moshemium  aliud 
ibi  non  continere  ,  nisi   manifestum 
sui  de  celebrioribus  Romanis  Ponti- 
ncibus  vituperandis  iniqui  consilii  ar- 
gumentum.   Nam  ea  dicit  de  Inno- 
centio  ,  atque   iis  prorsus  in  rerum 
generibus  Pontifìcem  vitiis  laborasse 
confidenter  affirmat,  in  quibus  vetera 
omnia,  quae  fide  digna  sunt  monu- 
menta, Innocentium  virtute  praesti- 
tisse  ,  hominum  memoriae  prodide- 
runt.  Quis  vero  tam  docili  esse  pot- 
est  erga  eiusmodi  scriptorem  animo, 
ut  relieta  totius  illorum  temporum 
historiae  auctoritate,  conceptam  de 
Innocentii  III  praestantia  sententiam 
derelinquat,  eo  quod  Moshemius   icl 
iubeat  ? 

Neque  sunt  etiam  penitus  hic  prae- 
tereunda  quae  Potterius  tom.  3  ope- 
ris  toties  a  nobis   commemorati  De 
l'esprit  del'JEglise  etc.  Depuis  Char* 
lemagne  jusquà  nosjours,  pari.  1 
Ub.  4  pag.  416  et  seqq.  contendit, 
ut  de  Innocenzo  III  detrahat.  Am- 
bitioni  enim,  dominandi  cupiditati , 
superbiaeque  tribuit  id  omne,  quod 
Pontifex  auctoritate  sua  fretus  egit, 
ut  potestatem,  quae  in  urbe  Roma, 
iìnitimisque  provinciis  propria  sedis 
ApostoJicae  erat,  vindicaret,  atque 

ab  iis  impedimentis  expediret,  quae 
temporum  iniuria,  et  politicarum  re- 
rum perturbatione  abusi  Magistratus 
induxerant.  Sed  haec  non  anibitioni, 
aut  superbiae,  verum  legitimae  po- 
testatis  officio,  quo  se  teneri Innocen- 
tius  sentiebat,  tribuendum  est.  Sedis 
autem  Apostolicae  iura  in  urbem  Ro- 
mani, reliquasque  provincias  in  Italia 
eiusdem  potestati  subditas,  adeo  certa 
sunt ,  atque  erant  etiam  Innocen- 
tii  ITI  aetate,  ut  non  superbum,  aut 
ambitiosum,  sed  legitimum  omnino, 
atque  officio  consentaneum  fuisse  ap- 
pareat,  ea  iura  vindicare.  Pluries  , 
aliis  in  locis  de  ista  re  loquuti  su- 
mus ,  ut  nunc  possimus  a  longa  dis- 
puta tione  ad  Potterium  refutandum 
in  his  instituenda  abstinere. 

Praeter  ista ,  quae  nunc  breviter 
attigimus,  et  quae  inservire  oppor- 
tune possuntad  intelligeridum,  quan- 
tus  vir,  quantaeque  apud  omnes  au- 
ctoritatis  Innocentius  III  esset;  nunc 
aliqua  recenseamus,  quae  eo  spectare 
possunt,  ut  ostendatur,  sapientissi- 
mam  fuisse  semper  agendi  rationem, 
qua  in  pontifìcatu  gerendo  Innocen- 
tius usus  est,  et  iniuria  Pontifìcem 
tantum  in  his  rebus  fuisse  quandoque 
reprehensum.  Significavi  superius  , 
Iagerium  in  introductione  ad  Hurte- 
rii  Historiam  huius  Pontificis  a  se 
Gallice  redditam,et  Parisiis  an.  1840 
editam  Pontificis  defensionem  fecisse. 
Atque  ea  quidemdefensiolicet  concin- 
na, erudita  tamen  imprimis  est,  et  ad 
rei  gravitatem  evincendam  prorsus 
opportuna.  Quare  perstringemus  quae 
habet  in  introductione  sua,  eaque  hic 
satis  erunt,  cum  instituti  nostri  ratio 
requirat  ,  rerum  pertractactionem, 
quanta  magis  potest  brevitate,  com- 
plecti. 

Itaque  primo  Iagerius  demonstrat 
iniustam  esse  existimandam  illam 
querelam,  qua  continetur,  Innocen- 
tini III  immoderatum  fecisse  Eccle- 
siasticarum  censurarum  usum,  ita  ut 
eae  idcirco  fuerint  despectae.  Étenim 
ad  evertendam  accusationem  hanc  , 
necesse  est  illius  aetatis  indolem,  ut 
ita  dicam,  atque  adiuncta  prae  ocu- 


lis  habere.  Omitto  enim  id,  quod  cer- 
tissimum  esse  ex  factorum  historia 
constat,  iustis,  gravibusque  de  causis 
Pontifìcem,  iuris  canonici  praesertim 
sapientissimum  Doctorem  ,  censuras 
adhibuisse;  atque  ea  humanitate,  ac 
prudentia  Innocentium  fuisse  praedi- 
tum,  ut  ab  omni  penitus  immoderato 
Consilio  semper  abstinuerit.  Dicam 
potius  ex  illius  aetatis  historia  uni- 
versa patere,  censurarum  praecipue 
usum  fuisse  salutarem,  non  modo  ad 
hominum  mores  regendos,  sed  etiam 
ad  societatis  officia  in  tanta  rerum, 
ac  vitae  depravatione  tuenda. 

Legenda  profecto  essent  quae  Gos- 
selinius  in  opere  superius  memorato 
disputat,  ut  evincat  ,  in  iis  vicissi- 
tudinibus,  atque  in  ea  morum  licen- 
tia,  unum  fortasse  omnibus  relictum 
fuisse  frenum,  quo  licentiaipsa  coer- 
ceretur,  ad  eas  ,  videlicet ,  poenas 
confugere ,  quas  Religio  adversus 
sontes  indicendas  esse  statuisset.  Ea 
demum  erat  aetatis  conditio,  ut  quid- 
quid  Principes  contra  homines  gra- 
vium  criminum  reos  decrevissent, 
non  posset  id  cum  ea  auctoritate 
comparari ,  quae  ad  comprimenda 
scelera  ab  Ecclesiae  decretis,  censu- 
risque  proficiscebatur.Nam  quod  Gre- 
gorii  VII  aetate  eveniebat,  id  etiam 
Innocentio  III  Pontifìcatum  gerente 
obtinebat ,  ut  Principes  ad  subdito- 
rum  hominum  audaciam  compescen- 
dam,  Ecclesiae  potissimum  auctori- 
tate indigerent.  «Imperatoribus,  et 
»  Regibus  ,  ceterisque  principibus 
»  (prout  Gregorius  VII  epist.  lib.  1 
»  affirmavit),  ut  elationes  maris,  et 
»  superbiae  fluctus  comprimere  va- 
»  leant,  arma  humilitatis  ,  Deo  au- 
»  ctore,  providere  curamus.  »  Prae- 
tereo  quae  apposite  in  significata  su- 
perius introductione  Iagerius  affert, 
ut  testimoniis  ex  Galliae,  Angliae, 
et  Imperii  Germanici  historia  de- 
sumptis  efficiat ,  Principum  etiam 
statutis  receptum  fuisse,  ut  ad  rem- 
publicam  a  scelestorum ,  ac  turbu- 
lentorum  hominum  conatibus  tuen- 
darn,  Ecclesiasticis  praecipue  censu- 
ris  agi  oporteret. 


no 

Haec  vero  cum  ita  sint,  facile  est 
intelligere,  quam  iniuria  Innocentius 
ob  memoratam  hanc  censurarum  ad- 
hibitarum  causam  accusetur.  Etenim 
historia  rerum  ab  eo  gestarum  omni- 
no  ostendit,  licet  talia  essent  aeta- 
tis,  qua  vivebat,  adiuncta,  eum  ta- 
men  ad  censuras  adhibendas  non  de- 
venisse ,  nisi,  si  extraordinaria  re- 
rum ,  de  quibus  agebatur ,  ratio  id 
flagitaret,  vel  cum  iustitia  hoc  pe- 
nitus  postularet ,  vel  sua  monita, 
Consilia  aut  minas  contemni  facto 
ipso  comperisset.  Est  etiam  certissi- 
mum ,  Pontifìcem  Innocentium  ita 
fuisse  natura  comparatum ,  ut  pati 
non  posset,  adhibitam  a  se  censura- 
rum  severitatem  despici ,  cum  con- 
stet ,  numquam  inane  fuisse  consi- 
lium  ,  quod  quandoque  susceperat, 
censuras  ferendi  ,  vel  saltem  a  ne- 
mine  censuras,  quas  Innocentius  tu- 
lerat,  impune  fuisse  violatas. 

Neque  minus  iniuria  Innocentius 
accusatus  est,  quod  nimis  severe  erga 
Haereticos  se  gesserit.  Profecto  nihil 
potest  esse,  civili  etiam  societati,  ac 
reipublicae  tam  salutare,  quam  ubi- 
que  summam  erga  Religionem  Ca- 
tholicam  observantiam  custodir! .  Ni- 
hil adeo  cum  salute ,  atque  incolu- 
mitate  publica  coniunctum  est,  quam 
fìdei  unitatem,  sacramentorum  san- 
ctitatem,  morum,  ac  disciplinae  in- 
tegritatem  tueri.Id  perpetuo  verum 
fuit,  idque  nulla  umquam  aetate  im- 
mutari  poterit.  Nemo  tamen  ignorat, 
si  de  facto  tantummodo  sermo  esse 
debeat,  aetate,  de  qua  loquimur,hoc 
communiter  fuisse  cautum ,  ut  qui 
inox  memorata Religionis  capita  vio- 
lassent,  ii  in  societatem  quoque  ipsam 
graviter  peccasse  reputarentur  ,  in 
quos  idcirco  non  Ecclesiastica  tan- 
tum ,  secl  civilis  etiam  potestas  se- 
vere animadverteret.  Quare  manife- 
stum  est,  eos  qui  in  ista  re  severi- 
tatem a  Pontifìce  adhibitam  repre- 
hendunt,  universam  ,  ut  ita  dicam, 
societatis  iurisprudentiam  accusare. 

Atque  hic  quidem  erudite ,  loco 
superius  significato  Iagerius  plura 
profert,  quae  ad  eam  rem  confìrman- 

dam  sunt  imprimis  idonea.  Videlicet, 
in  Theodosiano  ,  ac  Iustinianeo  co- 
dice leges  severissimas  contra  eius- 
modi  homines  Religionis  violatae 
reos  contineri,  et  poenas  fuisse  de- 
cretas  graves,  ac  leges,  quibus  ista 
praescribebantur  ,  semper  viguisse, 
et  prò  periculi  ratione,  quod  errores 
contra  Religionem  propugnati  affe- 
rebant,  severe  fuisse  usurpatas.  At- 
que ut  proximius  ad  Innocentii  ae- 
tatem  ista  referantur  ,  in  Concilio 
Turonensi  anno  1163,  atque  in  La- 
teranensi  III  Generali  anno  1179  ha- 
bito ,  contra  Albigenses,  erroribus, 
ac  nefaria  agendi  ratione  sua  Ec- 
clesiam  ,  et  civilem  Rempublicam 
perturbantes  non  Ecclesiasticis  poe- 
nis  cìumtaxat ,  sed  publica  etiam 
animadversione  fuisse  repressos. 
Idem  «  Friderici  illustris  Romano- 
rum  Imperatoris  praesentia  pariter, 
ac  vigore  suffultum»  Lucium  III 
Pontifìcem  in  decreto  anno  1183 
edito  fecisse.  Idem  a  Lateranensi  IV 
Generali  Concilio  anno  1215  cele- 
brato severe  factum  esse.  Idem  de- 
nique  a  Fri  clerico  II,  et  a  S.  Lu- 
dovico IX  fuisse  renovatum,  quorum 
primus  cum  anno  1220  ab  Honorio  III 
Pontifìce  Imperator  coronaretur,  leg- 
gerci tulit,  quae  inter  Constitutiones 
Friderici  II  ad  cai  ceni  libri  feudo- 
rum  edit.  Galissetii  pag.  1259  con- 
tinetur,  qua  lege  Concilii  III,  ac  IV 
GeneralisLateranensis  decreta  deea- 
dem  re  ad  verbum  refert;  alter  vero 
anno  1228  contra  Albigenses  Narbo- 
nensem  dioecesim  vastantes,  similem 
legem  tulit.  His  autem  factis  plura 
eiusdem  generis  decreta  idem  con- 
fìrmantia  possent  adiungi. 

Quae  commemoravimus  autem  , 
evincunt  omnino  ,  quanam  ratione, 
communiter  recepta,  aetate,  de  qua 
loquimur,  in  his  rebus  ageretur.  Iam 
vero  quid  Innocentius  III  in  tali  re 
commiserit,  inquiramus,  vel  potius 
ex  iis ,  quae  Hurterius  in  eiusdem 
Pontifìcis  historia  pertractat,  consi- 
deremus.  Innocentius  quidem  cum 
Pontifìcatum  Maximum  suscepit,  in 
talia  incidit  tempora,  quibus  ut  Ec- 

clesiae,  ac  Reipublicae  saluti  prospi- 
ceretur,  necessarium  evaserat,  con- 
tra  eiusmodi  homines  severitatem 
afferre.  Nam  quidquid  ad  mitiorem 
agendi  rationem  pertinere  poterat, 
id  omne  frustra  fuerat  tentatum. 
Diuturnum  tempus  fluxerat,  ex  quo 
missiones,  aliaque  omnia  christianae 
charitatis  officia,  quae  opportuna  esse 
poterant  ad  homines  istos  emendan- 
dosi fuerant  usurpata. Frustra  D.Ber- 
nardus  eloquentiae  suae  gravitate  id 
consequi  conatus  erat,  aliique  prae- 
stantes  viri  in  idem  opus  laborave- 
rant.  Ad  ea  igitur  Innocentius  de- 
venerat ,  ut  aut  officio  suo  deesse, 
aut  legum  severitate  agere  deberet. 

Verum  testis  est  historia  eius  vi- 
tae,  et  perspicue  id  demonstrant  li t— 
terae  ab  eo  scriptae,  quanta  molitus 
ille  fuerit  antequam  ad  haec  extre- 
ma  deveniret.  Itaque  studiose  Epi- 
scopis,  aliisque  sacro  ministerio  fun- 
gentibus  commendavit,  ut  hortatio- 
ne,  ac  persuasione  conarentur  homi- 
nes Ecclesiae  inimicos  flectere,  atque 
ad  saniora  Consilia  revocare.  Legatis 
praeterea  suis  commisit ,  ut  omni, 
qua  possent,  moderatione  uterentur. 
Statuit  denique,  ut  nonnisi  post  ac- 
curate peractam  inquisitionem  re- 
rum, poenae  contra  reos  decerneren- 
tur;  illud  simul  ostendens  sibi  nihil 
iucundius  contingere  posse,  quam  ab 
haeresi  emendatos  complecti,  atque 
eos  deinde  in  proposito  perseveran- 
tes ,  patrocinio  ,  et  auctoritate  sua 
tueri. 

Consulantur  vero  ea,  quae  Inno- 
centius III  lib.  10  ep.  149  habet,  ut 
declaret  quomodo  consilium  tandem 
aliquando  declinare  non  potuerit,  ut 
cum  haereticis,  secundum  legum  se- 
veritatem statueretur.  Apparebit  , 
eum  necessitate  compulsum  ab  ea  se- 
veritate abstinere  non  potuisse.  Nam 
affirmat ,  conatus  ,  laboresquo  suos 
inanes  fuisse  ,  spes  fallaces  ,  minas 
spretas  esse,  humanitate  verborum 
eos  frangi  non  posse,  poenas  spiri- 
tuales  in  illos  indictas  ludibrio  ha- 
bitas  fuisse;  nihil  ergo  restare  aliud, 
quam  ut  Princeps  erga  eos  officium 

suum  impleret.  Haec  vero  si  Ponti- 
ficem  demonstrent ,  qui  nimiae  in 
Haereticos  severitatis  possit  iure  ac- 
cusari,  non  spectat  ad  eos  decerne- 
re, qui  intemperantes  sunt  in  iudi- 
cando,  vel  iudiciorum  suorum  nor- 
mam  ex  praeiudicatis  opinionibus  de- 
rivant,  sed  ad  eos  pertinet,  qui  ve- 
ritatis  rationem  habendam  esse  in- 
telligunt. 

De  Concilio  Lateranensi  III  Gene- 
rali agentes,attulimus  suo  loco,  quae 
satis  esse  possunt  ad  gravitatem  ra- 
tionum  evincendam,  ut  iure  potuerit 
severe  cum  Albigensibus  agi.  Itaque 
cum  ii,  aliique  huius  generis  homi- 
nes, ob  nefarios  errores,  ac  scelera 
sua,  non  solum  Ecclesiae,  sed  socie- 
tatis  quoque  civilis  veluti  hostes  iure 
haberentur;  quaenam  aequitas  pati- 
tur,  ut  Pontifex  sapientissimus  in- 
temperantis  severitatis  in  eos  adhi- 
bitae  accusetur,  qui  erga  eosdem,  si 
iurisprudentiam  communi  sententia 
receptam  contemnere  non  volebat, 
ad  poenas  ferendas  converti  neces- 
sario debuerit?  Non  est  vero  hic  lo- 
cus,  de  abusibus  loquendi,  qui  in  re- 
rum exsequutionem  irrepserint.  Hoc 
enim  extra  rei  ipsius  iussionem  po- 
situm  est,  de  qua  disputamus.  Con- 
stat  praeterea  ab  Innocentio  hos  abu- 
sus  vehementer  fuisse  improbatos. 

Post  ista,  quae  diximus,  essent  ea 
commemoranda,  quae  Iagerius  ad  de- 
fendendum  Innocentium  III  pertra- 
ctat,  cum  de  agendi  ratione  disputat, 
quam  Pontifex  aliquando  erga  Prin- 
cipes  adhibuit.  De  ea  autem  re  me- 
moratus  scriptor  non  agit  tantum- 
modo  loco  superius  significato  ,  sed 
etiam  in  praeclara  sua  ad  S.  Grego- 
rii  VII  vitam  a  Voigtio  scriptam  in- 
troductione.  Eandem  materiam  fuse 
ac  sapienter  in  opere  suo  pluries 
laudato  Pouvoir  du  Pape  etc.  expli- 
cavit,  et  evicit  ci.  Gosselinius.  Exsi- 
stit  autem  ex  iis,  quae  duo  isti  prae- 
sertim  scriptores  attulerunt  ,  nihil 
umquam  Innocentium  in  ea  re  gessis- 
se,quod  non  iuste  fuerit  actum;  nihil 
quod  publico  etiam  iure  non  esset 
ubique  receptum;  nihil  denique  quod 

cura  Ecclesiae  legibus,  ac  cum  Prin- 
cipimi quoque  declarationibus  non 
conveniret.  Praetereo  autem  monu- 
menta, quae  ad  hoc  demonstrandum 
iis  in  locis  afferuntur ,  ne  longior, 
quam  par  est,  nostra  evadat  tracta- 
tio;  praecipue  cum  ea  opera  in  o- 
mnium  manibus  nunc  habeantur. 

Facta  duo  potius  ad  hoc  genus 
pertinentia  recensebo,  et  explicanda 
singillatim  suscipiam,  quae  in  Inno- 
centii  III  Pontificatu  valde  celebria, 
et  de  quibus  agens  inter  ceteros  Mo- 
shemius  loco  paullo  ante  citato  §.  7 
et  8  Pontificem  reprehendit.  Post- 
quam  enira  is  affirmasset,  Innocen- 
tium  plura  molitum  esse,  ut  potesta- 
tera  suam  amplifìcaret,  subdit,  Pon- 
tificem Principes  Europae  maximos 
«  maiestatem  et  potentiam  Romanae 
»  Ecclesiae  timere,  ac  revereri  coe- 
»  gisse...  Philippum  Augustum  Gal- 
»  liae  Regem  ob  dimissam  coniugem 
»  Isemburgem  Daniae  Regis  fìliam, 
»  aliamque  ductam,  Ecclesia  eiicie- 
»  bat,  nec  diris  insectari  desinebat, 
»  donec  uxorem  recepisset.  Nullum 
»  vero  turpius  et  acrius  vexavit  In- 
»  nocentius,  quam  Ioannem  Angliae 
»  etHiberniae  Regem,  cui  cognomen 
»  sine  terra.  Resistebat  is  animose 
»  Pontifici,  qui  Stephanum  Langxto- 
»  num  Cantuariensem  Antistitem  de- 
»  signaverat.  Quare  Pontifex  ,  eum 
»  primum  anno  1208,  sacrorum  com- 
»  munione  privabat,  deinde  an.  1211 
»  Anglos  ,  et  Hibernos  sacramenti 
»  religione,  quod  Regi  dixerant,  sol- 
»  vebat;  denique  anno  1212  Regem 
»  imperio  exuebat.  Angliae  et  Hi- 
»  berniae  regna  Galliarum  Regi  Phi- 
»  lippo  Augusto  donabat.  Territus 
»  his  decretis  Ioannes  ,  bellumque 
»  formidans  ,  anno  1212  regna  sua 
»  Pontifici  tributaria  faciebat.  Quae 
»  imprudenza,  et  summum  dedecus, 
»  et  magnam  malorum  vim  regno 
»  parabat.  » 

Itaque  de  Philippi  Augusti  causa 
primum  loquamur,  atque  arbitror 
solam  facti  narrationem  suflìcere,ut 
intelligatur,  Innocentium  III  officio 
suo  in  ea  re  functum  esse,  et  iniuria 

a  Moshemio,  aliisque  eiusraodi  scri- 
ptoribus  ob  eam  rem  accusari.  Et 
iuvat  quidem  in  antecessum  animad- 
vertere,  quam  iustam  de  facto  ipso, 
ac  de  Innocentii  III  virtute  in  eo 
negotio  pertractando  Hurterius  lib.2 
ad  annum  1198  pag.  199  sententiam 
afferat. 

Inter  graviora  negotia,  Hurterius 
ait,  quae  Caelestinus  III  Pontifex 
Innocentio  successori  suo  pertractan- 
da  reliquit,  illud  profecto  erat,quod 
divortium  respiciebat  a  Philippo  Au- 
gusto factum  cum  Ingelburge.  Quae- 
stio hic  quidem  certe  non  erat  de 
iure  quoquam  aut  dubio,  aut  in  con- 
troversiamvocato.Sed  quaestio  dum- 
taxat  versata  dici  potest  in  eo,  num 
Princeps  Christianus  legibus  Chri- 
stianae  Religionis  subiectus  esse  exis* 
timari  debeat  in  iis,  quae  moralem 
tantum ,  humanamque  vitam  respi- 
ciunt.  Cum  his  legibus  Princeps  Chri- 
stianus teneatur,  nulla  potest  ex  hu- 
ius  facti  pertractatione  Pontifìcis  ac- 
cusandi  ratio  derivari.  Etenim  affir- 
mari  potest,  Pontifìcis  negotium  tu  ne 
non  tam  cum  Principe ,  quam  cum 
Christianae  Religionis  legibus  obli- 
gato  viro  fuisse.  Innocentius  cum 
Philippo  agebat  tamquam  cum  eo, 
qui  praecipuam  praeceptorum  Dei 
custodiam  praeseferre  debebat.  Sta- 
tuendum  erat  ,  an  pluris  voluntas 
Principis,  quam  Unitatis  catholicae 
ratio  facienda  esset  ;  an  vero  tem- 
poralis  potestas  iuribus  a  Deo  con- 
ditis  esset  inferior.  Itaque  tota  res 
ab  Innocentio  III  gesta  demonstrat, 
eum  agendi  normam  in  onicio  suo 
semper  posuisse,  et  humanam  pote- 
statem  cum  officio  suo  comparatam, 
sibi  timori  minime  umquam  fuisse. 
Noluit  profecto  dignitatis  suae  prae- 
stantiam  auctoritatemque  imminue- 
re,  ea  spe,  ut  sibi  fortem  ac  poten- 
tera  patronum  contra  Italicas  turbas, 
vel  socium  sibi  valde  opportunum 
in  Germaniae  dissensionibus  com- 
pararet,  vel,  ut  silentio,  patientia- 
que  sua  auxilium  ad  bella  sacra  ge- 
renda  necessarium  obtineret.  Neque 
timuit  Innocentius  copiosiorem  con- 

stantia  sua  hostium  suorum  nume- 
rum  efficere  ,  aut  difficilia  negotia 
augere  ,  quae  ab  Apostolica  Sede 
erant  pertractanda.  Si  diversa  ratio- 
ne  se  cumPhilippo  Augusto  gessisset, 
si  conniventiam  potius,  quam  animi 
firmitatem  adhibuisset,debuisset  cum 
virtute  ipsa,  atque  ingenio  suo  pu- 
gnare, ac  sibi  illum  animi  moerorem 
afferre,  quo  afficiantur  honesti  viri 
necesse  est,  si  contra  mentis  propo- 
situm  ob  humanasrationes  illosquan- 
doque  agere  contingat.  Qui  vero  ob 
resistentiam  erga  Philippum  Augu- 
stum  demonstratam,Innocentium  re- 
prehenderet,  Ì3  ita  animatum  se  ex- 
hiberet ,  ut  si  fieri  posset  ,  sacros, 
atque  ab  omnibus  custodiendos,  po- 
tentiam  inter  atque  officia  statutos 
limites  evertat  ,  omnisque  moralis 
honestatis  iura  parvi  pendat.  Conti- 
nent  ista,  quae  ex  Hurterii  historia 
latine  reddidimus,continent,  inquam, 
germanam  controversiae  Innocen- 
tium  inter  ac  Philippum  pertracta- 
tae  naturam.  Sed  haec  simul  evin- 
cunt,  nonnisi  per  iniuriam  Innocen- 
tini reprehendi  ob  praedictam  ra- 
tionem  posse.  Atque  ego  prorsus  exis- 
timo  ,  si  libere  loqui  Moshemius 
voluisset,  et  non  in  ista  quoque  re 
praeiudicatis  opinionibus  suis  inser- 
vire ,  illum  etiam  non  diversa  ab 
Hurterio  ratione  ,  de  tota  re  fuisse 
iudicaturum. 

Sed  ut  ad  controversiae  ipsius  ex- 
positionem  faciendam  venjamus,  haec 
ab  historia  illorum  temporum  sunt 
deducenda.  Post  mortem  Isabellae 
Balduini  IV  Hainautii  Comitis  fìliae, 
Philippus  Augustus  Galliae  Rex,  qui 
tunc  vicesimum  quartum  aetatis  suae 
annum  agebat,  novae  ducendae  uxo- 
ris  consilium  susceperat.  Verum  sua 
in  Palaestinam  expeditione  primum 
ab  eo  studio  implendo  est  impeditus. 
E  Palaestina  reversus,  et  de  Richar- 
di  I  Angliae  Regis  captivitate  cer- 
tior  factus,  cum  quo  perpetuas  ini- 
micitias  gesserai ,  existimavit  ido- 
neam  sibi  occasionem  oblatam  esse, 
qua  facile  posset  se  ab  huius  adver- 
sarii  importunitate  expedire.  Magna 

tunc  erat  inter  Galliae,  Daniaequo 
regnum  amicitiae  coniunctio.  Itaque 
optimum  factu  futurum  esse  putavit, 
talem  cum  Daniae  Jfcege  cognatio- 
nem  inire,ut  contra  Angliae  conatus 
se  posset  ipse  tueri,  et  Daniae  simul 
Rex  iura,  quae  ad  Angliae  coronam 
habere  se  contendebat,  posset  pro- 
pugnare. 

Canutus  VI  Daniae  Rex  plures  so- 
rores  habebat,  quarum  secunda  In- 
gelburges  appellabatur ,  et  in  cuius 
egregias  dotes  commendandas  laudi- 
bus  scriptores  omnes  conveniunt.  Sa- 
tis  est  apud  Mansium  edit.  conc. 
toni.  22  §.  625  haec  Cadesti  ni  III 
verba  de  Ingelburge  audire.  Nam 
«  generositatis  egregiae,  ac  multae 
»  decus  honestatis  adornatam  puel- 
»  lam  »  Pontifex  eam  dicit  ;  eaque 
decimum  octavum  aetatis  suae  an- 
num tunc  attigerat.  Anno  igitur  1195 
Philippus  Augustus  legationem  ho- 
nestissimam  ad  hoc  coniugium  pe- 
tendum  in  Daniam  misit,  cui  lega- 
tioni  Gualterius  Novoduni  Episcopus 
praeerat.  Post  aliquam  ad  rem  ab- 
solvendam  pertractationem  habitam, 
10000  marchiae  promissae  fuerunta 
Rege  Daniae.  Legati  vero  ,  iurisiu- 
randi  religione  promiserunt,  Ingel- 
burgem ,  statim  ac  in  Galliam  ve- 
nisset,  vere  a  Rege  uxorem  ducen- 
dam,  et  coronandam  esse. 

Ingelburges  igitur  proxima  aestate 
cum  honesto  comitatu  ex  Dania  pro- 
fecta  est,  atque  eam  Philippus  Au- 
gustus singulari  studio  ,  et  laetitia 
exceptam  ,  ad  Ambianensem  civita- 
tem,  magno  Episcoporum  ac  Baro- 
num  numero  comitante  deduxit.  Ma- 
trimonium  praeterea  in  summa  o- 
mnium  Ordinum  gratulatione  ,  die 
pervigilio  Assumptionis  B.  M.  Vir- 
ginis  celebratum  est,  et  postero  die 
ab  Archiepiscopo  Rhemensi  Regis  Pa- 
truo  coram  universi  regni  Proceri- 
bus,  et  Principum  apud  aulam  Re- 
giam  Oratoribus,  atque  in  permagna 
populi  frequentia  Ingeburges  coro- 
nata fuit. 

Etsi  inter  coaevos  scriptores  non 
constet,  qua  prorsus  de  causa  factum 

sit,  ut  Rex  repente  ipsa  prima  nocte 
sponsae  consortium  pertaesus  sit,  at- 
que  aversari  coeperit  (id  quod  ho- 
mines  rerum  ignari  magicis  artibus 
et  praestigio  tribuerunt),  licet,  in- 
quam,  id  certo  non  constet,  est  ta- 
men  indubium,  Regem  continuo  eam 
tìimittere  voluisse,  atque  optasse  in 
patriam  Ingeburgem  reverti.  Legati 
autem  cum  eam  secum  in  Daniam 
ducere  recusassent,  statini  in  patriam 
redierunt. 

Itaque  Pbilippus  Augustus  consti- 
tuit,  ab  Ingelburge  omnino  se  disiun- 
gere.  Verum  ut  divortium  legitime 
tacere  se  ostenderet,  rationem  affe- 
rendam  curavit,  qua  divortii  causam 
corani  Ecclesia  posset  probare.  Pu- 
tavit  igitur  divortii  sui,  ac  sponsae 
dimittendae  rationem  in  medium  ad- 
ducere,  illam  scilicet  cognationis  eo 
gradu  secum  contineri,  quo  non  li- 
cebat  matrimonium  inire.  Ad  aliquod 
tempus  cum  Ingelburge  manendum 
Principi  suadebant  ii,  quorum  con- 
siliis  solebat  ipse  uti  ,  ac  divortii 
causam  non  praecipitanter  agendam 
esse.  Ingelburges  vero  affirmabat  ma- 
trimonium cum  Philippo  Augusto 
fuisse  consummatum.  Episcoporum 
conventus  primis  Novembris  diebus 
habitus  est,  quorum  plures  Philippi 
cognati  erant.  Adducta  est  in  me- 
dium Genealogica  demonstratio  ,  ac 
generationum  ordo,  quo  probaretur, 
Regem  vere  cum  muliere  secum  co- 
gnatione  coniuncta  matrimonium  in- 
ivisse;  et  plures  testes  sunt  expostu- 
lati, qui  iuramento  affirmarunt,  co- 
g^iationem  Ingelburgis  cum  Philippo 
revera  in  prohibitis  gradibus  com- 
prehendi,  ratione  habita  coniunctio- 
nis,  quae  eam  inter  atque  Isabellam 
Flandriae,  Philippi  Augusti  primam 
uxorem  intercederet.  Seriem  genea- 
logicatn  I.  M.  Schulz  anno  1804  eden- 
dam  curavit. 

Habita  huius  Genealogicae  demon- 
strationis  ratione,  Episcoporum  con- 
ventus, cui  Archiepiscopus  Rhemen- 
sis  praeerat,  sente ntiam  de  divorti 
tulit.  Missus  est  Interpres,  qui  Re- 
ginae  sententiam   ipsam  declararet. 


Ea  vero,  cum  Gallicani  linguam  vix 
intelligeret ,  aliud  non  respondisse 
dicitur ,  nisi  cum  fletu  haec  verba: 
France  !  Fr ance  !  mal!  mal  !  Rex 
illam  in  monasterium  quoddam  in- 
cludendam  iussit,  in  quo  patientiae, 
humilitatis  ,  ac  pietatis  singularis 
exempla  Ingelburges  exhibuit.  Circa 
sententiam  tamen  ipsam  de  divortio 
pronuntiatam  Regina  appellationem 
interposuit,  et  legati  ex  Dania  ad 
Caelestinum  III  Pontificem  appella- 
tionis  probationes  attulerunt  ,  qui 
Legatum  Cardinalem  Melior  appel- 
latum  ad  Philippum  Augustum  mi- 
sit.Postquam  adhibita  omnia  Consilia 
inania  evasissent,  Pontifex  declara- 
vit  ,  divortium  nullum  ,  ac  nullius 
effectus  esse:  sententiam  illegitimam, 
et  iniuriosam ,  eo  quod  lata  con  tra 
mulierem  fuisset ,  quae  defensione 
caruerat,  quaeque  ne  linguam  qui- 
dem  regionis ,  in  qua  iudicium  in 
eiiis  causa  habitum  est,  intelligebat; 
sententiae  denique  auctores ,  neque 
matrimonii  sanctitatem,  neque  Sedis 
Apostolicae  iura  curasse  ,  cum  de 
causa  Reginam  corona  donatam,  et 
a  Rege  cognitam  respiciente  decer- 
nere, ad  Sedis  Apostolicae  auctori- 
tatem  pertineret. 

Cum  haec  evenissent ,  Philippus 
Augustus  vehementer  excanduit,  at- 
que eo  pervenit ,  ut  Gentium  iure 
violato ,  Nuntios ,  qui  litteras  Apo- 
stolicas  ad  se,  atque  ad  Pontifìcium 
Legatum  attulerant,  comprehenden- 
dos  ,  atque  captivos  retinendos  ius- 
serit.  Reddita  tandem  iis  libertate, 
Parisios  venerunt  ineunte  an.  1196, 
ut  ibi  aliorum  Episcoporum  ,  et 
Abbatum  conventus  celebrationem 
exspectarent,  qui  de  negotio  iterum 
cognoscere  debebant  tamquam  Apo- 
stolicae Sedis  Delegati.  Erat  autem 
statutum  primo  loco,  ut  Regis  cum 
Ingelburge  reconciliatio  fìeret,  dein- 
de nisi  id  consequuti  essent,  Cardi- 
nalem Legatum  cum  tribus  Archie- 
piscopis,  eorumque  suffraganeis  dare 
operam  debere,  ut  Regis  animus  fle- 
cteretur;  eoque  ipso  tempore  Archie- 
piscopum  Senonensem  videre  debere, 

ne  Philippus  Augustus  cum  alia  mu- 
liere  coniungeretur. 

Verum  ista  omnia  incassum  fue- 
runt.  Nam  Philippus  pravis  consiliis 
abductus,  de  aliis  ineundis  nuptiis 
cogitavit.  Feminae  plures  nobilissi- 
mae  hominis  consortium  dedignatae, 
qui  coniugii  iura  manifeste  violave- 
rat,  petitum  cum  eo  matrimonium 
recusarunt.  Sed  ubi  Daniae  legati  ex 
Gallia  discesserant,  statim  Rex,  men- 
Fe  iunio  anno  1196  ,  uxorem  duxit 
Agnetem  Bertholdi  Meraniae  ducis 
filiam,  pulcherrimam  feminam.  Tunc 
Pontifex  Caelestinus  maiorem  adhi- 
buit  severitatem,  et  missis  aliis  Le- 
gatis^uis,  non  toleravit  ut  rex  post 
interdictum  ipsius,  filiam  ducis  Me- 
raniae teneret.  Galliae  Praesules 
Legati  rogarunt  ut  ad  matrimonium 
legitimum  restituendum  incumbe- 
rent  ,  sed  ab  iis  nihil  impetrarunt. 
Daniae  Rex  novam  ad  Pontifìcem 
querelam  detulit,  Cardinales  quoque 
precatus,  atque  ut  Philippus  Augu- 
stus anathemate  plecteretur  postu- 
lavit.  Ingelburges  etiam,  cui  Philip- 
pus necessaria  quoque  ad  vitam  to- 
lerandam  deesse  non  erubescebat, 
uovas  ad  Pontifìcem  litteras  scripsit, 
eius  auctoritatem ,  atque  opem  im- 
plorans  ,  quae  apud  Balutium  Mi- 
sceli. I.  422  reperiuntur. 

Successerat  interea  Caelestino  In- 
nocentius  III  anno  1198  ,  isque  ab 
ipso  Pontifìcatus  sui  initio,  scandalo 
isti  fìnem  imponendum  curavit.  Ha- 
bemus  enim  7,  42  statim  ab  eo  scri- 
ptam  epistolam  qua  affirmavit ,  Se- 
derci Apostolicam  silentio  praeterire 
non  posse  querelas ,  quas  femina  in 
oppressione  posita  faciebat.  Deum 
Pontifici  commisisse,  utquemcumque 
gravi s  peccati  reum  ad  salutis  viam 
revocandum  curet,  eumque  poenarum 
Ecclesiae  severitate  ad  hoc  facien- 
dum  perducat  :  Regiam  dignitatem 
non  esse  cuiuslibet  Christiani  pro- 
prio officio  superiorem,  neque  pote- 
statem,  qua  Princeps  praeditus  est, 
eum  a  servandis  Christianis  officiis 
exim^re.  Aliam  quoque  eodem  tem- 
pore Pontifex   epistolam  dedit,  qua 

professus  est ,  se ,  quamquam  nollet 
Regiae  potestati  detrimentum  affer- 
re,  animo  tamen  comparatum  ita  es- 
se, ut  ad  divortium  probandum  ad- 
duci numquam  posset,  quod  illegiti- 
me  fuerat  pronuntiatum. 

Primo  autem  loco  in  iis,  quae  In- 
nocentius  gessit  circa  negotium  hoc, 
commemoranda  est  epistola  ab  eo  ad 
Parisiensem  Archiepiscopum  scripta, 
qua  eidem  commisit,  ut  omni  studio 
conaretur  Regem  perducere  ad  uxo- 
rem Ingelburgem  pacifice  recipien- 
dam  ,  quo  facto  ,  exceptiones,  quag 
Princeps  adducturus  esset  ,  audiri 
possent.  Deinde  Pontifex,  cum  vidis- 
set,  Archiepiscopi  monita,  precesque 
infructuosas  fuisse  ,  ad  Philippum 
ipsum  paternam,  sed  gravem  episto- 
lam scripsit,  qua  nihil  omisit  eorum, 
quae  Principem  movere ,  et  ad  iu- 
stam  ac  necessariam  erga  Ingelbur- 
gem agendi  rationem  eidem  persua- 
dendam  idonea  esse  poterant.  Tan- 
dem Legatum  misit  Petrum  Capua- 
num,  qui  dum  de  sacra  expeditione 
erat  acturus,  in  mandatis  etiam  ha- 
bebat  quid  circa  divortii  causam  ge- 
rere  deberet. 

Scilicet  fuerat  ei  commissum  ,  ut 
post  renovatas  de  ea  re  toties  factas 
hortationes,  interdictum  minitare- 
tur,  nisi  post  mensem  elapsum  Rex 
Ingelburgem  in  sua  iura  restituisset. 
Novas  ipse  ad  Regem  litteras  dedit, 
sed  interdicti  ferendi  dilationem  con- 
cessit,  animo  simul  meditans,  ut  in- 
duciae  inter  Galliae  et  Angliae  Re- 
ges  decernerentur ,  quo  sacra  expe- 
ditio  ad  exitum  perduceretur ,  quae 
induciae  anno  1199  ,  ad  quinquen- 
nium  statutae  fuerunt.  Verum  inter- 
ea videtur,  non  valde  studiose  Le- 
gatos  de  Ingelburge  restituenda  la- 
boravisse,  prout  colligitur  ex  Chro- 
nico  Imperii  tom.  3,  682  Thesauri 
Martenii,  ubi  Legatus  dicitur  nego- 
tium decem  mensibus  nimis  tepide 
exsequens. 

Itaque  Innocentius  circa  eiusdem 
anni  fìnem  ad  negotium  absolven- 
dum  iterum  se  convertit.  Mense  sci- 
licet Octobri  anno  1199  Pontifex  ad 


116  CAPUT    XXIII. 

universum  Galliae  Clerum  scripsit, 
eundemque  certiorem  fecit ,  Lega- 
timi suum  ,  si  post  monita  iterum 
Regi  facienda,  nihil  in  divortii  cau- 
sa impetrasset,  interdictum  pronun- 
tiare  debere.  Quamobrem  cum  Le- 
gatus  nihil  profecisset ,  Concilium 
die  6  Decembris  sacra  S.  Nicolao, 
anno  superius  memorato,  Divione  ce- 
lebrandum  indixit,  cui  quatuor  Ar- 
chiepiscopi,  Lugdunensis  ,  Rhemen- 
sis,  Bisuntinus,  et  Viennensis  ,  una 
cum  decem  et  octo  Episcopis,  et  ma- 
gno Abbatum  numero  interfuerunt. 
Armata  manu  Rex  e  palatio  suo 
duos  Abbates  eiiciendos  imperavit, 
qui  ad  illum  invitandum  venerant. 
Duo  tamen  legati,  Regis  nomine,  in 
Concilium  venerunt,  et  contra  decre- 
ta ferenda  protestati,  Romam  appel- 
larunt,  et  legatio  quoque,  Regis  no- 
mine Romam  missa  est. 

Pontifex  vero  qui  rem  gerendam 
accurate  statuerat,  Legato  faculta- 
tem  tribuerat,  exsequendi  quod  ius- 
sum  erat,  non  obstante  appellationis 
cuiuslibet  interpositione.  Postquam 
igitur  septem  dies  iam  lapsi  essent, 
servatis  iis  omnibus,  quae  in  inter- 
dicto  promulgando  servari  debent, 
Legatus  contra  universum  Galliae 
Regnum  interdictum  pronuntiavit, 
quoad  Rex  Philippus  Augustus  Agne- 
tem  Meraniae  reiecisset.  Iussit  ta- 
men interdictum  consequi  effectum 
non  debere  nisi  elapsis  viginti  post 
festum  Nativitatis  Domini  diebus, 
quo  saltem  ita  Regis  animus,  discri- 
minis  imminentis  gravitate  percul- 
sus,  ad  id  perduceretur,  quod  publi- 
ca  yota  postulabant. 

Omnium  spes  Philippus  Augustus 
fefellit.  Quare  cum  lapsum  esset  tem- 
poris  spati um,  quod  fuerat  statutum, 
Cardinalis  Legatus  novum  Ecclesia- 
sticorum  concilium  indixit  haben- 
dum  Viennae ,  quae  tunc  Imperato- 
ri Germaniae  suberat.  In  eo  autem 
interdictum  promulgavit,  simul  man- 
dans  ut  contra  interdicti  observa- 
tionem  contumaces ,  rationem  facti 
sui  coram  Pontifice  reddere  debe- 
rent    Ascensioni^    Domini   festo    die 


adveniente.  Legendus  hoc  loco  Hur- 
terius  est  ad  annum  1200.  Nihil  e- 
nim  est,  quod  in  interdicti  promul- 
gatione  servandum  praescribitur,  ni- 
hil quod  ad  interdicti  vim,  effectus- 
que  explicandos  pertinere  potest,  ni- 
hil denique  quod  ad  gravitatem  Ec- 
clesiasticae  huius  severitatis  possit 
spectare,  in  quo  exponendo  ille  di- 
ligentiam ,  et  observantiam  quoque 
Ecclesiae  debitam  non  praeseferat, 
et  contestetur. 

Interdictum  die  tertia,  post  festum 
Purifìcationis  ad  effectum  suum  per- 
ductum  est.  Eoque  facto  plures  et- 
iam  ex  Regia  domo  ad  regione^  An- 
gliae  Regi  subditas  se  contulerunt, 
quo  possent  interea  Religionis  be- 
neficiis  fruì.  Episcopi  praeterea  plu- 
res Pontificem  precati  sunt,  ut  po- 
pulum  fidelem,  huius  poenae  gravi- 
tati non  subiiceret.  Verum  Pontifex 
respondit,  nimium  diu  Ecclesiam  con- 
temptui  habitam  esse,  et  Regem  post 
toties  factas  hortationes  ,  monita  , 
precesque  adhibitas,  effecisse ,  ut  ad 
medendum  tam  gravi  malo  gravis 
Ecclesiasticae  severitatis  medicina 
adhiberi  necessario  debuisset. 

Quae  cum  eveniebant,  et  magna 
simul  esset  omnium  ordinum  et  po- 
puli  moestitia,  Rex  non  potuit  vehe- 
menter  non  perturbari,  et  gravia  si- 
bi  impendentia  mala  non  sentire. 
Consilium  ergo  suscepit  Sacerdotes 
aliquos,  et  Equites  suos  ad  Pontifi- 
cem mittendi,  qui  nomine  suo  affir- 
marent  se  paratum  esse,  ad  seipsum 
Pontifici  subiiciendum,  modo  Arbitri 
ad  causam  absolvendam  ab  Innocen- 
te ipso  eligendi  destinarentur.  Nar- 
rant  vero  Innocentii  Gesta,  quanta 
gravitate  Pontifex  responderit,  scili- 
cet  iudicium  antea  latum  Philippo 
Augusto  notum  esse;  hoc  est,  dimit- 
tendam  Agnetem,  et  Ingelburgem 
restituendam  ;  Episcopos  pulsos  re- 
vocandosi si  novum  vero  iudicium 
peteret,  cautionem  dari  oportere, 
interea  dum,  quae  erant  statuta, 
Philippus  impleret.  Hac  responsio- 
ne accepta  Rex  furere  coepit,  atque 
insanientis  ,  et  impie  loquentis  mo- 

do  clamare.  Deinde  Praesulum  ,  ac 
Baronum  conventum  habuit  ,  ad 
quem  Agnes  ipsa  venit.  Philippus 
rogavit,  quid  sibiin  his  rerum  adiun- 
ctis  agendum  superesset.  Cum  vero 
communi  suffragio  responsum  acce- 
pisset,  Pontifici  obtemperandum,  A- 
gnetem  dimittendam  ,  Ingelburgem 
restituì  oportere,  Rex  novam  ad  In- 
nocentium  legationem  mittendam 
censuit.  Pontifex  tamen  in  eadem 
sententia,  ac  respondendirationeper- 
mansit.  Si  hic  vero  perpendantur, 
quae  Hurterius  de  tanta  Innocentii 
constantia  animadvertit  ,  quislibet 
iure  quaerere  posset ,  utrum  catho- 
licus  scriptor  verius ,  atque  honori- 
ficentius  loqui  de  ista  re  potuisset. 

Cum  tantam  Philippus  Augustus 
Innocentii  constantiam  videret ,  et 
publica  rerum  adiuncta  intelligeret, 
consilium  suscipiendum  esse  putavit, 
Pontifici  tandem  aliquando  obtem- 
perandi.  Pontifex  de  his  certior  fa- 
ctus,  Octavianum  Episcopum  Ostien- 
sem  patruum  suum,  et  Ioannem  Car- 
dinalem  S.  Priscae  misit,  qui  de  ap- 
pellatane iudicaret,  concessa  simul 
iisdem  facultate  interdictum  revo- 
candi  cum  conditiones  impletae  fuis- 
sent.  Petierunt  ii  ut  Rex  Ingelbur- 
gem Sponsam  ,  ac  Reginam  debita 
cum  observantia  reciperet ,  id  quod 
per  Equitem  a  se  deputatum  Philip- 
pus iuramento  promisit.  Tunc  vero 
post  septem  menses,  ex  quo  promul- 
gatimi fuerat, interdictum  revocatum 
est.  Secl  cum  Ingelburges  non  impe- 
trasset  libertatis  amissae  resti  tu  tio- 
nem,  iterum  Pontifìcis  auctoritatem 
imploravit.  Quare  cum  Innocentius 
intellexisset,  Legatos  commisso  mu- 
nere  non  adeo  diligenter  functosesse, 
et  satis  habuisse  ad  interdictum  re- 
vocandum  promissionem ,  quam  Rex 
fecerat ,  de  Ingelburge  restituenda, 
conquestus  ,  de  ca  re  Legatos  mo- 
nuit,  ut  in  posterum  accuratius  of- 
ficium  suum  implerent,  et  in  eos  et- 
iam  convenienter  animadvertit,  qui 
interdictum   antea  violaverant. 

Anno  autera  1201  Suessionense 
concilium  habitum  est,  ut  de  impe- 


dimento ,  quod  Philippum  inter  et 
Ingelburgem  interesse  affirmabatur, 
decerni  posset;  atque  illud  concilium 
haberi  coepit  antequam  novus  Lega- 
tus  Cardinalis  S.  Paulli  pervenisset. 
Post  longam  de  ea  re  inquisitionem 
habitam,  et  cum  res  eo  fuisset  ad- 
ducta,  ut  sententia  paullo  post  esset 
pronuncianda ,  Rex  ad  illam  decli- 
nandam  repente  declaravit,  se  Ingel- 
burgem recepturum,  et  palam  cum 
eadem  equitavit,  ac  nemine  salutato 
ab  ea  civitate  discessit.  Concilium 
idcirco  dimissum  fuit;  Ioannes  Le- 
gatus  egressus  est,  et  Philippus,  sibi 
gratulans,  quod  iudicium  revera  de- 
clinasset  ,  Ingelburgem  in  arcem 
quandam  inclusit.  Mortua  est  non 
multo  post  Agnes  Meraniae,  et  Pon- 
tifex litteris  Anania  mense  Novem- 
bri anno  1201  datis,  omnibus  accu- 
rate perpensis,  legitimos  filios  eius 
declarandos  esse  existimavit. 

Quae  mox  retulimus,  effecerunt  ut 
sententia  a  concilio  Snessionensi  non 
pronunciaretur.  Secl  Philippus  inter- 
ea  ad  Pontificem  iterum  se  conver- 
tit,  afflrmans  se  conquerendi  causam 
afferre  posse,  eo  quod  Sedes  Aposto- 
lica non  eam  ipsius  rationem  habuis- 
set,  qua  erga  alios  aetatis  suae  Prin- 
cipes  usa  esset.  Respondit  Pontifex 
benevole  et  gravi  ter,  se  non  potuis- 
se  abstinere  ab  Ingelburge  audienda, 
atque  eadem  secundum  leges  tuen- 
da:  paratum  tamen  se  esse,  duos  a- 
lios  legatos  destinare  qui  de  contro- 
verso cognationis  impedimento ,  In- 
gelburge praesente,  iudicarent:  vel- 
ie se  impensas  Legatorum  suorum 
causa  faciendas  solvere  :  optare,  a 
Rege  ipso  aliquos  destinari,  qui  ra- 
tionibus  a  legatis,  quos  Ingelburgis 
frater  misisset,  responderent;  cupere 
denique  se  causam  totam  ad  se  ipsum 
referri.  Archiepiscopo  autem  Rhe- 
mensi  commissum  est  ea  facere,  quae 
ad  haec  omnia  exsequenda  require- 
bantur. 

In  isto  rerum  statu  Innocentius 
Ingelburgem  pluries  litteris ,  et  qua- 
cumque  ratione  potuit,  est  consola- 
tus.  Ea  vera,  summa  religione  tem- 

porameliora  exspectans,exemplo  vir- 
tutis  inter  aerumnas  perpetuo  fuit. 
Sed  tandem  aliquando  anno  _  1213 
Philippus  Augustus  Ingelburgem  re- 
cepit ,  eamque  in  consortium  suum 
restituit;  a  quo  Consilio  in  posterum 
numquam  resiliisse  videtur.  Sunt  qui 
quaerant,  num  Philippus  ex  animi 
sententia,  an  aliis  potius  de  causis, 
ex.  gr.  belli  cum  Angliae  Rege  gè- 
rendi,  populi  sibi  conciliandi  studio, 
qui  vehementer  Ingelburgis  calami- 
tate affligebatur ,  et  praecìpue  Pon- 
tificis  Maximi  benevolentiae  sibi 
comparandae  impulsu,  id  consilii  sus- 
ceperit.  Quidquid  vero  fuerit ,  quod 
maxime  tunc  Regem  permoverit  ad 
Ingelburgem  restituendam ,  certuni 
illud  est,  feminam  istam  genere  cla- 
ram  ,  virtute  conspicuam  ,  neminem 
in  infortunio  suo  Innocentio  constan- 
tiorem  patronum  habuisse.  Certum 
est  etiam  Ingelburgem  postquam  se- 
ptemdecim  annos  in  captivitate  vi- 
xisset,  et  Philippi  Augusti  consortio 
viginti  annos  caruisset,  tandem  hoc 
anno,  libertate  et  consortio  recupe- 
rato, semper  quoad  Philippus  vixit, 
in  eiusdem  coniunctione  permansis- 
se.  Si  vero  tum  Philippi,  tum  Ingel- 
burgis testamento  factae  iussiones 
perpendantur ,  videtur  omnino  affir- 
mari  posse,  eos  vere,  et  animo  vi- 
cissim  benevolo  his  annis  vitam  e- 
gisse. 

Haec  sunt  quae  ex  Raynaldo,  Lin- 
gardio  tom.  3  Historiae  Angliae , 
Hurterio,  aliisque  de  tam  diuturna 
negotii  istius  pertractatione  colli- 
guntur.  Non  immorabor  autem  post 
haec  narrata  in  Moshemio  confutan- 
do, qui  Innocentii  factum  in  ista  re 
ita  commemorat ,  veluti  si  se  aspe- 
rum  et  superbum  Pontifex  ostende- 
rit,  et  ea,  quae  gessit,  probare  pos- 
sint,  illum  dominandi,  ac  potestatis 
amplifìcandae  cupiditate  fecisse,  quae 
agenda  esse  iudicavit.  Sola  enim  fa- 
cti  ipsius  expositio ,  quae  tota  ilio- 
rum  temporum  monumentis  inniti- 
tur  ,  et  Scriptorum  gravitate  prae- 
stantium  conflrmatur  testimoniis  , 
evincit,  Pontifìcem  fecisse,  quae  mu- 


neris  sui  ratio  postulabat ,  longani- 
mitatem  etiam  in  agendo  adhibuis- 
se,alegum  severitate  abstinere  cona- 
tum  esse,  iustitiae  defensorem  se  de- 
monstrasse,  et  compulsimi,  ut  ita  di- 
cam,  necessario  fuisse  ad  id  statuen- 
dum,  quod  legum  severitasflagitabat. 
De  alio  nunc  facto  loquamur,  quod 
etiam  in  Innocentii  III  Pontifica- 
tus  historia  celeberrimum  fuit,  et  ex 
quo  Moshemius  inter  ceteros  ,  de 
Pontiflce  obloquendi,  prout  superius 
vidimus  ,  occasionem  suscepit.  Dica- 
mus  scilicet  de  controversia ,  quae 
i  Innocentium  III  inter  et  Ioannem 
Angliae  Regem,  sine  terra  appella- 
ri  solitum,  pertractata  est.  Sunt  au- 
tem ista  ad  controversiae  huius  na- 
turarli explicandam  in  antecessum  a- 
nimadvertenda. 

Hoc  erat  in  more  positum  ,  cum 
Angliae  Reges  coronabantur,  ut  iu- 
ramento  promitterent ,  se  Ecclesiae 
immunitatem  servaturos  esse,  in  qua 
continebatur  auctoritas,qua  Capitula 
potiebantur  ,  ut  praesules  ab  ipsis 
eligerentur.  Hoc  autem  immunitatis 
caput  Princeps  vehementer  ambie- 
bat,  atque  illud  facile  sibi  arroga- 
bat,  cum  Episcopatus  valde  commo- 
dani  et  opulentam  rationem  suppe- 
ditarent,  in  eos  benefìcentiam  exhi- 
bendi,  qui  se  erga  Principem  studio- 
sos  ostendissent.  Cum  vero  Episco- 
patibus  Baroniae  adnexae ,  magnam 
earundem  possessoribus  in  rempu- 
blicam  auctoritatem  tribuerent,  Prin- 
cipis  idcirco  plurimum  intererat,  ad. 
Episcopatus  nonnisi  sibiaddictos  pro- 
moveri.Quare  eveniebat  passim  ,  ut 
dum  Princeps  patiebatur  electionis 
a  Capitulo  faciendae  formam  serva- 
ri,  is  interea  omnem  operam  daret, 
ut  revera  Episcoporum  electio  ab 
eius  nutu  ac  voluntate  quodammo- 
do  penderet.  Requisitum  igitur  est 
ut  electionem  a  Capitulo  faciendam, 
facultas  ad  id  agendum,  a  Principe 
impetrata  praecederet;  id  quod  Prin- 
cipi opportunitatem  praebebat,  quem 
maxime  Episcopum  cuperet,  ad  eam 
dignitatem  commendare  ;  quo  facto 
sequi  debebat  petitio  ,   ut  Rex  eie- 

etionem  Episcopi  approbaret,  ex  qui- 
bus  omnibus  reipsa  in  Principem  ta- 
lis  potestas  profluebat,  ut  quem  vel- 
let,  ab  Episcopatus consequutione  pos- 
set  impedire.  Neque  haec  libertatis 
Ecclesiasticae  perturbandae  ratio  in 
Anglia  solum  obtinuerat.  In  aliis  et- 
iam  regionibus  eiusmodi  abusus  in- 
ducti  erant,  quemadmodum  ex  iis, 
quae  de  controversia  ob  investitu- 
rarum  collationem  pertractata  dixi- 
mus,  colligi  facile  potest. 

Quod  vero  in  Anglia  diversum  in 
electionum  negotio  erat  ab  iis,  quae 
in  aliis  regionibus  eveniebant,  inde 
proficiscebatur,  quod  in  Anglia  Ga- 
thedrales    Ecclesiae    institutae   fue- 
rant  ab  initio  ad  monasticum  usum, 
atque  erant  revera   monasteria  ,  *in 
quibus  monastica  officia  perageban- 
tur;  Monachi  vero  in  iisdem  omnia 
Capitulorum  iura  exercebant.  Sed  si 
in  reliquis  Monasticis  istis  Ecclesiis 
haec  a  Monachis  fieri  passim  tran- 
quille contingebat ,  non    ita  tamen 
de   Ecclesia   Cantuariensi   est   iudi- 
candum.  Archiepiscopus   enim  Can- 
tuariensis  amplissimum  non  in  Ec- 
clesia Anglicana  tantum,  sed  in  ipso 
etiam  Angliae  Regno  dignitatis  gra- 
dum  obtinebat.  Id  autem  causae  erat, 
ut  cum   novus  Archiepiscopus  Can- 
tuariensis  eligi  deberet ,   tum  Rex, 
tum  Regni  Praesules,  in  negotio  per- 
agendo    auctoritatem     suscipiendam 
curarent,  àffirmantes  hoc  esse  rece- 
ptum  antiqua  disciplina,  ut  electio 
ista ,  vel  ad  se  spectaret  ,  vel  pari 
iure  a  se  cum  Monachis  absolvi  de- 
beret. Sed  his  Monachi  Cantuarien- 
ses    acriter    repugnabant  ,    quorum 
praesides   saepenumero  ,  Monasterii 
nomine  protestati  sunt,  se  quidquid 
esse  passuros,  et  vitae  discrimen  po- 
tius  se  toleraturos  esse,  quam  con- 
eederent ,  ut  tale,  tantumque  privi- 
legium  violaretur. 

Itaque  quoties  Archiepiscopus  Gan- 
tuariensis  moriebatur,  toties  contro- 
versia renovabatur;  atque  ex  utra- 
que  parte  ea  adhibebantur  omnia  , 
quae  ad  iura,  vel  privilegia  sua  ser- 
vanda  vicissim  opportuna  existima- 

bantur.  Rex  cum  Regni  Praesulibus 
semper  in  controversia  socius  quo- 
dammodo  erat.  Monachi  autem  nullo 
metu  perculsi  in  controversia  vehe- 
menter   prosequebantur   ea  tacere  , 
quae  ad  privilegium  tutandum  con- 
ducere poterant.  Ad  tantam  constan- 
tiam  frangendam,  neque  minis,  ne- 
que promissionibus  quidquam  se  pro- 
ficere  adversarii  sentiebant,  ac  per- 
saepe  idcirco  hoc  consilium  initum 
est,  ut  saltem   remotiori  a  Cantua- 
riensi monasterio   loco  ,  electionem 
fieri  oporteret,  quo  Monachi  minori 
numero  participes  electionis  essent, 
ac  nonnulli  tantum  reliquorum  no- 
mine, negotium  absolvere  deberent, 
atque  ita  passim  ,  ut   si   electio    in 
hominem  incidisset,  quem  Rex  non 
commendasset,  Episcopi  electum  re- 
pudiarent.    Quod    si   vero   Monachi 
adiunctorum  gravitate  commoti,  ce- 
dere quandoque    cogebantur ,  accu- 
rate tamen  isti  cavebant,  ne  idcirco 
se  in    Praesulibus    ius   illud    inesse 
concedere  viderentur.  Legi  possunt 
de  ea  re  praesertim  Gervasii  Mona- 
chi Cantuariensis ,  qui  ineunte  sae- 
culo  decimo  tertio  claruit,  Actasive 
vitae  Pontificum  Ecclesiae  Cantica* 
riensis  ab  Angustino  usque  adHum* 
bertum.  Reperietur  profecto,  ibi  hac 
ratione  rem  gestam  esse  in  electione 
Theobaldi,  S.  Thomae  Martyris,  Ri- 
chardi  ,  Balduini  ,  atque   Humberti 
Gantuariensium    A rchiepiscoporum. 
Haec  erant,  prout  superius  dixi,  si- 
gnificanda,  quo  plenius  rerum  nunc 
dicendarum  ,  et  cóntroversiae  nunc 
explicandae  natura  intelligatur. 

Statini  ac  die  13  Iulii  anno  1205 
Humbertus  Archiepiscopus  mortuus 
erat,  iuniores  Monachi  secreto  con- 
venientes,  Reginaldum  Archiepisco- 
pumCantuariensem  designarunt.  Fa- 
cile autem  viderunt  ob  hanc  electio- 
nem, magnam  quaestionem  obortu- 
ram  esse,  quod  neque  Regis  aucto- 
ritatem, seu  licentiam  postulassent, 
neque  Episcoporum  interventum  ex- 
spectavissent.  Quare  spem  omnem 
suam  ad  impetrandam  ab  Apostolica 
Sede  confìrmationem  converterunt. 

ItaqueReginaldum  ipsum  ea  de  causa 
Romam  miserunt,  sed  itineris  a  Re- 
ginaldo  suscepti  rationem  occulta- 
runt,  immo  Reginaldum  ipsum  ad- 
duxerunt  ad  promissionem  iuramento 
faciendam  ,  electionem  se  non  esse 
manifestaturum  nisi  postquam  con- 
firmationem  consequutus  fuisset.  Ve- 
runi Reginaldus  imprudenti  vanitate 
illectus ,  vix  ubi  ex  Anglia  digres- 
sus  erat,  se  Archiepiscopum  electum 
appellare  coepit.  Tunc  sanior  Mona- 
chorum  pars  intelligens  ,  quantas 
turbas  haec  improvida  agendi  ratio 
esset  excitatura ,  opportunius  esse 
statuit,  Reginaldi  electionem  veluti 
non  ratam,  ac  validitate  destitutam 
derelinquere ,  et  copiam  postulare  , 
ut  palam  electionem  Archiepiscopi 
Cantuariensis  legitimam  absolverent; 
eaque  concessa,  Monachi  Ioannem 
Grayum  Episcopum  Norwicensem  a 
Rege  commendatum  elegerunt.  De- 
inde coram  Rege  in  Archiepiscopali 
throno  electus  Archiepiscopus  posi- 
tus  est,  cui  Rex  Ioannes  sine  mora 
Archiepiscopatus  tribuit  possessio- 
nem.  Duodecim  Monachi  sunt  inter- 
ea  Romam  missi ,  qui  apud  Aposto- 
licam  Sedem  huius  electionis  cau- 
sam  tuerentur. 

Cum  isti  Romam  venissent,  prima 
Innocentii  III  cura  fuit,  ut  de  con- 
troversia statueret,  quae  Monachos 
inter  et  Episcopos  circa  electionis 
Archiepiscopi  Cantuariensis  facien- 
dae  ius  peragebatur.  Atque  Episcopi 
quidem  affirmabant,  secundum  vete- 
rem  disciplinam,  Primatem  ab  Epi- 
scopis  eligi  oportere  ,  atque  Episco- 
pos, ex  quo  Henricus  I  libertatem 
canonicam  restituerat  ,  suffragiis 
suis  ,  electionis  Primatis  participes 
semper  fuisse.  His  vero  Monachi  re- 
spondebant,  novitatem,  quae  in  ista 
re  sub  Normannorum  dominatu  ac- 
ciderat,  non  iure,  sed  per  vim  eve- 
nisse; Archiepiscopi  electionem  qua- 
tuor  ferme  saeculorum  spatio  ,  ad 
eos  absoiuto  privilegio  spectasse , 
atque  hoc  privilegium  reiicere,  idem 
esse,  ac  Patres  ipsos  Ecclesiae  An- 
glicanae  improbare^  ac  Pontificum 


praedecessorum  responsiones.  His  in 
medium  adductis,  ac  diu  pertracta- 
tis,  Consistorii  sententia  fuit,  pri- 
vilegium praescriptione  saeculorum 
observatum,  observari  debere,  Inno- 
centius  vero  prò  Monachis  definitive 
iudicavit. 

Cum  haec  de  controversiae  iure 
statuta  fuissent,  inquisitio  instituta 
est  circa  rationes,  quae  ad  utriusque 
mox  electi  Archiepiscopi  causam  re- 
ferebantur.  Ita  vero  res  absoluta 
est.  Sed  huius  inquisitionis  exitus 
utrique  parti  displicuit.  Nam  quod 
ad  Reginaldum  pertinet ,  eius  ele- 
ctionem eontra  canonicam  formam 
fuisse  pronuntiatum  est ,  atque  ita 
quoque  de  Episcopi  Norwicensis  ele- 
ctione  statutum  fuit,  eo  quod  facta 
fuisset  antequam  de  Reginaldi  ele- 
ctionis nullitate  definitiva  sententia 
Romae  lata  esset. 

Hanc   causae    totius   definitionem 
in  Anglia  Praelati   praesenserant  , 
atque  idcirco  Ioannes  Rex  antequam 
Legati  ex  Anglia  proficiscerentur  , 
eisdem  copiam  fecerat  -ad  novam  ele- 
ctionem eundi,  sed  ita  tamen  ut  iu- 
ramento promitterent  j  se  Ioannem 
Grayum    esse    electuros.    Iam  vero 
Pontifex  huius  Episcopi  electioni  gra- 
viter  resistebat.  Nam   cum  Ioannes 
Grayus  is  esset,  quo  praesertim  in 
negotiis  publicis  gerendis  Rex  ute- 
batur,  iudicis  officio  fungeretur  ,  et 
rebus  Regni  civilibus    administran- 
dis  addictus  ,    nonnisi   brevissimum 
temporis  spatium,  ei  superesse  po- 
tuisset  ad  Ecclesiae  negotia  gerenda. 
Hic  vero  in  Anglicana  Ecclesia  abu- 
sus  diu  obtinuerat,  et  Romani  Pon- 
tifices  illum   vehementer  improba- 
verant.  Innocentius  autem  ipse  Hum- 
bertum  Archiepiscopum  Cantuarien- 
sem  paullo  ante  demortuum  adduxe- 
rat  ad  Regni  negotia  publica  derelin- 
quenda,  ut  se  Ecclesiae  regimini  pos- 
set  impense  devovere.  Quare  si  sibi 
constare  Pontifex  volebat,  non  pot- 
erat   is  alterius    eiusmodi   Episcopi 
electioni  non  repugnare.  Magnum  in- 
terea  pecuniae  pondus  oblatum  est, 
quo  petitam   Ioannis  Gravi    electio- 

nem  ratam  Pontifex  haberet  ;  sed 
Pontifex  iniuriosam  istam  agendi  ra- 
tionem  prò  dignitate  sua  ac  gravi- 
tate sprevit,etin  suscepto  Consilio 
constans  perstitit. 

Dum  haec  controversia  Romam  to- 
tani et  Angliam  universam  sollici- 
tam  haberet,  et  studiose  pertracta- 
retur ,  in  urbe  versabatur  Anglus 
nomine  Stephanus  Langtonius  vir 
ornamentis  suis  praeclarus.  Inter  ce- 
tera  is  in  Universitate  Parisiensi 
summa  cum  laude  Lectoris  publici 
munus  obierat,  et  meritis  suis  effe- 
cerat,  ut  Universitatis  illius  Caneel- 
larius  evaderet,  in  Anglia  Ecclesia- 
sticam  dignitatem  consequeretur,  ab 
Innocentio  III  autem,  qui  viri  fama 
permotus  ,  eum  Romam  vocaverat , 
Cardinalis  Ecclesiae  Romanae  titulo 
S.  Chrysogoni  crearetur. 

Itaque  ad  Stephanum  Langtonium 
Innocentius  se  convertit,  atque  eum 
ad  Archiepiscopalem  Cathedram  Can- 
tuariensem  suscipiendam  imprimis 
idoneum  esse  iudicavit.  Certum  vero 
est  Pontiflcem  ,  dum  de  Stephano 
Langtonio  ad  Archiepiscopatum  eli- 
gendo cogitavit ,  iustissimo  ,  ac  sa- 
pientissimo Consilio  adductum  esse, 
quod  intelligeret,  scilicet,  eo  electo, 
Ecclesiam  Cantuariensem  ab  tali 
Praesule  gubernatum  iri,  qui  doctri- 
nae  ,  ac  virtutis  laude  singulari  , 
apud  omnes  commendabatur.  Habuit 
praetera  Innocentius  omnem  iure  spe- 
randi  rationem  ,  futurum  esse  ,  ut 
Langtonii  electio  Ioanni  Regi  grata 
contingeret,  quod  pluries  ad  eundem 
Cardinalem  Langtonium  imprimis  be- 
nevole ,  et  cum  magna  aestimatio- 
nis  suae  signifìcatione  Rex  scri- 
pserat. 

Licet  ista  vera  essent,  voluit  ta- 
men  Innocentius  ea  omnia  cavere  , 
et  avertere  ,  quae  difficilem  negotii 
istius  exsequutionem  facere  potuis- 
sent.  Quare  Pontifex  non  modo  Re- 
gem  rogari  voluit ,  ut  assentiretur 
Monachos  Romae  novam  Archiepi- 
scopi Cantuariensis  electionem  as- 
solvere ;  sed  etiam  cum  Stephanus 
Laigtonius  electus  Romae  esset,  ad 

Regem  eundem  legatos  mittendos 
curavit,  ut  electionem  factam  pro- 
baret.  Verum  litterae  ad  Regem  scri- 
ptae  de  ea  reDoveriae  servatae  sunt, 
neque  ad  urbem  ulla  his  litteris  re- 
sponsio  periata  fuit.  Quare  Cardi- 
nalis Langtonius,  postquam  congruo 
temporis  decursu  exspectata  respon- 
sio  fuisset,  ab  ipso  Innocentio  Viter- 
bii  tunc  morante  Episcopus  conse- 
cratus  est.  Cum  res  ,  de  qua  loqui- 
mur,  eo  modo  prorsus  evenerit,  quo 
nunc  significavimus,  apparet  iniuria 
tantummodo  a  quocumque  ,  et  con- 
tra  facti  veritatem  oblici  posse,  non 
fuisse  secundum  prudentiam,  ut  sine 
Regis  responso  accepto,  quo  consen- 
sum  suum  significaret ,  novus  Ar- 
chiepiscopus  consecraretur.  Nam  ne- 
mo  potest  non  fateri,  universam  ne- 
gotii peragendi  rationem  canonicam 
omnino  fuisse,  et  erga  Ioannem  Re- 
gem ea  observantiae  argumenta  ex- 
hibita  esse,  quae  ipse  quacumque  ra- 
tione  potuisset  postulare.  Sed  haec, 
quae  for tasse  potuissent  facile  com- 
poni, si  is,  cuius  intererat  Archie- 
piscopatum impetrare,  Ecclesiae  bono 
pri  vatam  omnem  rationem  suam  post- 
posuisset,  felicem  exitum  non  habue- 
runt,  eo  quocl  Episcopus  Norwicen- 
sis  nollet  omnino  Archiepiscopatum 
amittere,  ad  quem  fuerat  electus.  Is 
ergo  Regem  in  contro versiam  induxit 
eiusmodi  ,  in  qua  ob  depressane  re- 
rum suarum  rationem  ,  nullam  pot- 
erat  spem  habere,  futurum,  ut  quod 
optabat ,  consequeretur.  Quare  ubi 
primum  nuntius  in  Angliam  perve- 
nit,  Stephanum  Langtonium  Romae 
Archiepiscopum  Cantuariensem  esse 
consecratum  ,  acriter  Ioannes  Rex 
indignatus  est,  et  de  Monachis  ul- 
tionem  sumendam  esse  constituit. 

Affirmabat  enim  haec  omnia  Mo- 
nachorum  causa  evenisse,  illos  pri- 
mum Reginaldi  occulta  electione  fa- 
cta,  ac  deinde  Langtonio  consecrato, 
efFecisse ,  ut  Rex  quodammodo  in 
praerogativa  praecipua  sua  despice- 
retur.  Itaque  missa  ad  Monasterium 
armatorum  hominum  manu ,  Mona- 
chos  inde   eiecit ,  cos   transfretare 


122 


CAPUT   XX1IÌ. 


coegit ,  atque  iis  fundis  ipse  potitus 
est,  quae  ad  Monachos  pertinebant. 

Verum  Innocentius  interea  nihil 
omisit ,  quo  posset  Regis  animum 
lenire.  Litteris  suis  humanitate  ple- 
nis,  Regi  prae  oculis  posuit,  quanta 
virtute,quibusque  ornamentis  Lang- 
tonius  praestaret.  Se  erga  Regem 
omnia  exhibuisse  observantiae  testi- 
monia affirmabat ,  cum  neque  iuris 
sui  ratione  habita,  ad  novi  Archie- 
piscopi electionem,  confirmationem- 
que  ,  Regis  consensum  rogavisset. 
Spondebat  denique,  si  Princeps,  se- 
cundum  officii  sui  rationem  agere 
vellet,  se  esse  effecturum  ut  nullum 
posset  ex  Langtonii  electionis  facto 
Regis  auetoritas  detrimentum  pati. 
Sed  tantis  istis  humanitatis  argu- 
mentis  nihil  Innocentius  profecit , 
cum  Ioannes  in  suscepto  Consilio  per- 
se veraverit ,  et  superba  ratione  re-, 
sponderit,  se  esse  effecturum,  ut 
Langtonius  cum  Primatis  Cantua- 
riensis  dignitate ,  numquam  in  An- 
gliam  ingrederetur. 

Itaque  rcscrat  prò  auctori tate  per- 
agenda.  Sed  antequam  ad  hoc  Inno- 
centius deveniret ,  voluit  tres  Epi- 
scoposGruillelmumLondinensem,  Eu- 
stachium  Elisensem  ,  et  Malgerum 
Wigorniensem,  ad  Regem  se  confer- 
re  ,  quo  illi  signifìcarent   omni  ob- 
servantissima    ratione    censurarum 
gravitatem,  cui  se   resistendo   obii- 
ciebat,  eumque  exorarent,  ut  Lang* 
tonium   novum  Archiepiscopum  ac- 
ciperet.  Verum  Ioannes ,  etsi  vide- 
ret  alium  Principem  se  ipso  poten- 
tiorem,  Galliae  Regem,  scilicet,  in- 
terdicto  promulgato,  Pontifici  morem 
gerere  debuisse,  voluit  tamen  in  sus- 
cepto Consilio  obstinate  perseverare. 
Quamobrem    iurisiurandi    religione 
interposita ,  et  insultans  praeterea, 
Episcoporum    hortationes    excepit  , 
Pontificis  indignationem  sprevit,  ad 
acerbissimas  minas  adversus  Clerum 
pronunciandas  devenit,  et  Episcopos 
e  conspectu  suo  ignominiose  reiecit. 
Ad  mediam  Quadragesimam  res  pro- 
tracta  est.  Sed  Ioannes   in  suo  ve- 
teri  Consilio  perseverabat.  Cum  vero 


Dominicae  Passionis  dies  vigesima 
tertia  Martii  anno  1208  advenisset, 
et  Rex  in  proposito  pertinaciter  per- 
sisteret ,  posterà  die  tres  Praesules 
superius  memorati ,  Interdicti  sen- 
tentiam  adversus  regiones  omnes 
Ioannis  potestati  subditas  tulerunt, 
ac  deinde,  quo  ii  possent  saluti  suae 
consulere  ,  extra  Angliam  constite- 
runt. 

Hoc  cum  Episcopi  fecissent,  statim 
in  Anglia  ea  omnia  evenerunt,  quae 
ex  Interdicto  pronunciato  natura  sua 
profìciscuntur.  Videlicet  cuncta  sunt 
intermissa,  quae  caeremoniis  religio- 
sis  antea  peragi  consueverunt ,  ita, 
ut  magnus  in  Angliae  omnibus  Or- 
dinibus  moeror  subsequutus  sii ,  et 
nihil  cives  omnes  tantopere  lamen- 
tarentur,  quam  Regis  causa,  omnia, 
quae  Religionem  respicerent,  impe- 
dita remanere. 

Ioannes  Rex  interea,  dum  tantus 
esset  civium  omnium  dolor,  ac  lu- 
ctus,  se  tranquillum  simulabat;  sed 
animo  volvebat  ,  quanam  severiori 
ratione  posset  seipsum  ulcisci.  Ita- 
que iniustissime  voluit  cognatos  trium 
Episcoporum,  quorum  superius  men- 
tionem  fecimus,  comprehendi,  atque 
in  carcerem  coniici,  eorumque  bona 
publicari.  Officialibus  suis  commisit 
praeterea,  Ecclesiasticos  reditus  o- 
mnes  invadere  ,  atque  eos  voluit  e 
Regno  discedere  ,  qui  his  reditibus 
fuerant  spoliaii,  ut  aPontifice,  prout 
ipse  calamitatem  irridens  affirmabat, 
damnorum  quae  passi  fuerant,  com- 
pensationem  sibi  compararent. 

Sed  haec  licet  tam  imprudenter 
Ioannes  ageret ,  intimam  tamen  is 
animi  tranquillitatem  non  habebat: 
immo  secum  ipse  sollicitus  cogita- 
bat,  quis  tanti  huius  dissidii  finis  es- 
set futurus,  et  infortunium  declinare 
satagebat ,  quod  sibi  imminere  prae- 
senserat.  Quare  pluries  cum  Lang- 
tonio  ipso,  et  cum  Pontificis  Legatis 
pertractationem  benevolam  inire  op- 
portunum  putavit,  sed  pluries  etiam 
ea  intervertere,  ac  subterfugere  non 
omisit,  ad  quae  facienda  se  paratum 
antea   demonstraverat  ;    quod   vero 

difficiliorem  videbatur  negotii  exi- 
tum  efficere,  in  repugnantia  positum 
erat  ea  restituendo  quae  Clero  fue- 
rant  ablata. 

*  Innocentius  sibi  proposuerat  ani- 
mo pacato  in  tanta  re  semper  agere, 
neque  ab  hoc  Consilio  remisit,  cum 
dissidium  ad  haec  extrema  perve- 
nisset.  Quare  antequam  ad  severio- 
rem  agendi  rationem  procederet,  ni- 
hil  omisit  quod  idoneum  esse  posse 
iudicavit  ad  Regis  animum  emollien- 
dum,  atque  ad  persuadendum  simul 
eidera  Principi,  debere  illuni  videre, 
ne  consiliis  praeiudicatis  abreptus  , 
graviori  discrimini  se  obiiceret.  Cum 
vero  intellexisset  Pontifex,  Ioannem 
interdicto  non  commoveri,  et  lapsum 
iam  esse  annum,  ex  quo  Angliae  Re- 
gnum  interdicto  fuerat  subiectum  , 
quin  Rex  ullam  melioris  consilii 
spem  afferret  ,  excommunicationis 
sententia  adversus  Ioannem  lata  est. 
Sed  Rex  tam  severe  portus  Regni 
custodiri ,  tanta  vigilantia  scripta 
omnia ,  quae  Roma  in  Angliam  de- 
ferrentur,  investigari  iusserat  ,  ut 
excommunicationis  decretum .,  seu 
Bulla,  non  potuerit  solemni  ratione 
in  Anglia  promulgari.  Hoc  autem 
abusi  facto  ii,  quos  tamquam  Tbeo- 
logos  suos  Ioannes  audiebat ,  Regi 
in  animum  induxerunt,  decretum  il- 
lud  eifectum  consequi  non  posse  nisi 
officiali,  ut  dici  solet,  ratione,  iilis, 
quorum  intererat ,  communicatum 
et  in  publicam  notitiam  deductum 
fuisset. 

Sed  ista  tamen  ad  Ioannis  tran- 
quillitatem  satis  esse  non  poterant, 
qui  rei  naturam  penitus  exploratam 
habebat.  Nani  excommunicationis  sen- 
ten  tiara  haberi  debere ,  veluti  gra- 
vioris  calamitatis  suae  praesagium 
sciebat;  Philippum  Augustum  prae- 
terea  non  ignorabat,  sui  perpetuum 
adversarium  infensum,  facile  susce- 
pturum  esse  liane  opportunitatem  , 
ut  provincias  sibi  subiectas  invade- 
rei Cum  videret  autem  ipsos  Regni 
sui  Barones  quotidie  ab  observantia 
sibi  debita  deficere,  intelligebat  fa- 
cillime ,  in  quas  angustias  ,  impru- 


denti agendi  ratione  sua,  se  ipsum, 
et  Regnum  coniecisset.  Quamobrem 
ut  Galliae  Regem  abduceret  a  qua- 
cumque  in  Regnum  suum  aggressio- 
ne ,  apud  se  retinuit  Principes  più- 
res,  quorum  dominatus  regiones  com- 
prehendebat  ad  Septentrionem  ,  ac 
Meridiem  Regni  sui  positas.  Quo  ve- 
ro posset  Pontifici  Innocentio  vel 
metum  iniicere  ,  vel  eidem  suadere 
abstinendum  esse  a  severiori  quoli- 
bet  alio  contra  se  Consilio  ineundo, 
auxilium  petiit  a  Mohammede  Ma- 
xiro,  scilicet,  Emiro  el  Moumenim , 
qui  ob  suas  in  Hispaniis  victorias  , 
minitari  videbatur,  Cbristianam  Re- 
ligionem  in  meridionalibas  Europae 
regionibus  se  esse  eversurum. 

In  tanto  rerum  publicarum  motu 
quadriennium  ferme  lapsum  erat. 
Quamobrem  ut  his  malis  Episcopi 
finem  imponerent ,  Pontifici  Inno- 
centio totius  calamitatis  descriptio- 
nem  faciendam  statuerunt ,  qua  in- 
iurias  eorum  ordini,  Clero,  et  Mo- 
nachorum  institutis  illatas  refere- 
bant,  crudelitatem  a  Reg*  adhibitam 
commemorabant ,  et  eius  in  eodem 
proposito  persistentiam.  Praeterea 
petebant  ut  Pontifex  severius  cum 
Rege  ageret ,  quo  eorum  incolumi- 
tati,  et  Ecclesiae  libertati  prospice- 
retur.  Innocentius  autem,  re  univer- 
sa iterum  perpensa,quantumvis  aper- 
te demonstrasset,se  nonnisi  cum  ani- 
mi sui  dolore  id  agere  ,  extremum 
tamen  illud  acihibendum  esse  vidit, 
ut  obedientiae  obligatione  Ioannis 
subditi  solverentur,  et  de  novo  Rege 
constituendo  decerneretur.  Philippus 
Augustus  Galliae  Rex  hanc  occasio- 
nem  facile  suscepit ,  et  cum  se  vo- 
cari  videret  ad  dominationem  in  An- 
gliae Regnum  obtinendam  ,  classem 
copiosam  comparavit,  qua,  adiutus 
etiam  nonnullorum  Angliae  Baro- 
num  opera,  potestatem  in  illud  re- 
gnum consequeretur. 

Ioannes  Doveriae  morabatur ,  et 
animo  volvebat  sibi  funestum  futu- 
rum  esse  huius  negotii  exitum,  ne- 
que in  exercitu  suo  ,  qui  sexaginta 
millia  militum  continebat,  magnam 

ullam  spem  ponendani  esse  sentie- 
bat,  cum  milites  ferme  omnes  animo 
erga  se  minime  benevolo  esse  sciret. 
Pandulphus  interea  Innocenti  III  Le- 
gatus  Regem  alloquutus  ,  perieuli 
gravitatem  ei  persuadendam  cura- 
vit.  Post  longam  vero  pertractatio- 
nem,  Rex  chirographum,  seu  instru- 
mentum subscripsit,  quo  ista  signifì- 
cabantur  :  Langtonium  ad  Cantua- 
riensem  Archiepiscopatum  recipi  o- 
portere;  exilio  mulctatos ,  si  ve  cle- 
rieos,  sive  laicos,  revocandos,  atque 
iisdem  pristina  officia  restituenda  ; 
in  carcerem  ob  controversiam  istam 
coniectos,  libertate  donari  debere; 
proscriptos,  eorumque  bona,  ac  iura 
restituenda  ;  tales  adversus  Clerum 
sententias  in  posterum  numquam  es- 
se ferendas;  pecuniam  ablatam  red- 
di,  illata  damna  sarciri  debere;  his 
rebus ,  quae  promittebantur  ,  imple- 
tis,  interdictum  revocandum,excom- 
municationis  sententiam  tollendam, 
Episcopos  exilio  affectos  veram  Regi 
fidem,  atque  obedientiam  iuraturos. 
Quatuor  denique  ex  potentioribus 
Regni  Baronibus  Ioannis  nomine  in- 
strumenti ipsius  exsequutionem  spo- 
ponderunt. 

Haec  die  13  Maii  anno  1213  eve- 
nerunt.  Posterà  autem  dies  in  secreta 
consultatione ,  Regem  eiusque  inti- 
mi consilii  participes  inter  et  Pon- 
tiiìcium  Legatum  insumpta  est.  Die 
autem  sequenti  in  aede  Templario- 
rum  Rex  a  Praesulibus,  Baronibus, 
et  Equitibus  circumdatus  Pandulpho 
instrumentum,  seu  chartam  tradidit, 
quo  Regnum  Angliae  Innocentio,  et 
Apostolicae  Sedi  obtulit  ,  itemque  , 
fidei,  seu  obedientiae  erga  Romanum 
Pontificem  formam  iuravit.  Haec  ve- 
ro monumenta  Raynaldus  refert  ad 
annum  1213  n.  75  et  seqq.,  ubi  hanc 
factam  Regni  oblationem ,  et  fidem 
a  Rege  iuratam  exponit.  Referuntur 
etiam  tomo  I  illius  permagnae  col- 
lectionis  monumentorum ,  quae  sae- 
culi  18  initio,  iussu  Annae  Angliae 
Reginae  primum  a  Thoma  Rymerio, 
et  quae  deinde  anno  1816,  sub  Gre- 
gorio III  Rege  Angliae  iterum  edita 


est ,  quae  collectio  inscribitur:  Foe- 
clero, ,  et  acta  publica  inter  Reges 
Angliae,  et  alios  quosvis  Imperato- 
res  etc.  ex  autographis ,  aliisque 
instrumentis  fideliter  exscript  a.  Ex- 
hibetur  etiam  eodem  tom.  1  Rymer 
foedera  etc.  edit.  an.  1816  aliud  mo- 
numentum,  quo  Pandulphus  declara- 
vit  Ioannem  excommunicatione  so- 
lutum;  omnes  Angliae  Regni  subdi- 
tos  ad  obedientiam  ,  et  fidem  erga 
eundem  teneri ,  ac  Regem  Galliae 
prohiberi  omnino  ,  ne  prout  conari 
inceperat,  potestatem  Ioannis  pro- 
priam  consequeretur. 

Displicuerunt  ista  quidem  vehe- 
menter  Regi  Philippo  Augusto,  sed 
consilium  initum  in  eodem  statu  per- 
mansit.  Visus  estloannes  in  posterum 
non  aequo  animo  passurus ,  ut  qui 
fuerant  in  exilium  pulsi,  revera  re- 
stituerentur ,  et  res  contra  Gallos 
feliciter  gestae  videbantur  ei  per- 
suadere ,  ut  quod  animo  versabat , 
efficere  posset.  Veruni  vigiliti  qua- 
tuor Barones  proscriptorum  causam 
defenderunt.  Cum  vero  videret,  nisi 
restituisset  antea  proscriptos,  nihil 
se  cum  Baronibus  in  expeditione  con- 
tra Gallos  profecturum;  Langtonius 
ipso  Rege  invitante  ,  cum  quinque 
Episcopis,  et  pluribus  Monachis  re- 
versi sunt.Wintoniae  cum  Rege  con- 
venerunt;  Ioannes  et  Langtonius  in 
complexum  mutuum  abierunt,  palam 
excommunicationis  sententia  sublata 
fuit  ;  cum  interim  Rex  ipse  quae 
Pontifici  spoponderat,  iterum  iuras- 
set,  et  praeterea  promisisset  illegi- 
timas  consuetudines  se  esse  ablatu- 
rum,  quibuslibet  propria  iura  reddi- 
turum,  et  Regis  Eduardi  leges  con- 
firmaturum.  Cardinalis  Nicolaus  Epi- 
scopus  Tusculanus  deinde  cum  Le- 
gati Apostolici  munere  ab  Innocentio 
missus  die  29  Septembris  ad  Regem 
pervenit,  qui  postquam  statutum  es- 
set  de  pecuniae  summa  a  Rege  nu- 
meranda  in  controversiae  vicissitu- 
dinibus  percepta,  in  mandatis  habe- 
bat  interdictum  revocare.  De  re  ista 
aliquandiu  pertractatum  est;  sed  de- 
inde Innocentius  definitive  quaestio* 

nem  omnem  diremit,  et  interdictum 
continuo  tollendum  esse  iussit,  quod 
die  29  Iunii  anno  1214  factum  est. 
Haec  aliquanto  fusius  de  contro- 
versia ista  inter  Pontifìcem  Innocen- 
tium  et  Ioannem  sine  terra  diu  per- 
tractata,  a  nobis  exposita  sunt.  Sed 
penitius  multo  apud  Lingardium  to- 
mo 3  Historiae  Angliae,  Raynaldum 
in  Innocentii  III  Pontificatus  hì- 
storia,  atque  in  memorata  superius 
monumentorum  collectìone ,  expli- 
cata  reperiuntur.  Hanc  vero  aliquan- 
to longiorem  huius  facti  expositio- 
nem  exhibendam  putavimus ,  tum 
quod  ad  rerum  illius  aetatis  noti- 
tiam  multum  conferat,  tum  praeser- 
tim  quod  facti  totius  consideratio 
apertissimam  contineat  responsionem 
iis  ,  quae  Moshemius  loco  antea  ci- 
tato, per  calumniam  affirmat,  Ioan- 
nem Regem  imprimis  turpiter,  et 
acriter  ab  Innocentio  vexatum  fuis- 
se.  Etenim  res  superius  narrata  per- 
spicue ostendit  nihil  esse  in  toto  con- 
troversiae  decursu,  quod  argumen- 
tum  suppeditare  iure  possit  ad  Pon- 
tifìcem sapientissimum  traducendum 
veluti  Regis  Ioannis  aliqua  in  re  ve- 
xatorem  ;  sed  libertatis  ac  iurium 
Ecclesiae  defendendorum  necessitate 
adactum  Pontifìcem  ad  eam  severi- 
tatem  adhibendam  devenire  debuisse, 
quae  deinde  ab  eo,  licet  invito  adhi- 
bita  est.  Perpendenda  denique  est 
aetatis  qua  ista  evenerunt,  indoles, 
ut  ita  dicam  ,  atque  illius  adiuncta 
omnia  prae  oculis  habenda  sunt.  Ea 
autem  consideratio  multo  clarius 
evincet,  nonnisi  per  calumniam  vel 
a  Moshemio,  vel  ab  aliis  quibuslibet, 
ex  relato  superius  facto  occasionem 
susceptam  fuisse  de  Pontifice  Inno- 
centio III  detrahendi.  Valde  oppor- 


tuna quoque  sunt  ad  Pontifìcem  de- 
fendendum  in  ista  re,  quae  pluribus 
in  locis  in  eiusdem  vitae  historia 
Hurterius  recenset. 

Sed  fìnem  tandem  faciamus  de  hoc 
praeclarissimo  Pontifice  scribendi. 
Ille  quidem  cum  Pontifìcatum  ges- 
sisset  annos  decem  et  octo ,  menses 
sex,  dies  novem,  prout  superius  rìi- 
ximus,  die  16  vel  17  Iulii  anno  1216 
Perusii  obiit ,  atque  in  Cattedrali 
S.  Laurentii  tempio  sepultus  est. 
Indignum  vero  arbitror  Potterium 
inter  ceteros  confutare,  qui  tomo  6 
'parte  2  lib.  4  pag.  65  de  misero  In- 
nocentii III  post  mortem  animae  sta- 
tu  veterem  falsam  narrationem,  vel- 
uti notitiam  a  se  erudite  digestam 
tradit.  Eam  narrationem  primum 
commemoravit  in  vita  S.  Lutgardìs 
Thomas  Cantipratensis.  Sed  eam  fa- 
bulosam  narrationem  Raynaldus  ad 
annum  1216  n.  12  et  seq.  reiecerat, 
et  communi  Scriptorum  omnium  In- 
nocentio coaevorum  suffragio  confu- 
taverat,  qui  summam  semper  Ponti- 
fìcis  illius  virtutum  laudem,  et  com- 
munem  singularem  aestimationem  at- 
tulerunt.  Quae  denique  Hurterius 
fuse  disputat  tom.  2  ad  eundem  an- 
num, ubi,  post  narratam  Innocentii 
mortem,  orationem  quodammodo  de 
Pontifìcis  laudibus  habet ,  Potterio 
refellendo ,  ac  viso,  quod  Cantipra- 
tensis retulit,  contemnendo,  penitus 
suffìciunt.  Mirum  vero  esse  non  de- 
bet,  Potterium,  aliosque  huius  gene- 
ris scriptores  in  his  ineptis  narra- 
tionibus,  veluti  si  graves  essent,  im- 
morari ,  cum  in  more  positum  ha- 
beant,  ubi  agitur  de  affìciendis  iniuria 
Pontifìcibus  Maximis,  qui  aetatis  pro- 
priae  suae  lumina  fuerunt,  nullam  iu- 
dicii,aut  honestatis  rationemhabere. 


CAPUT  XXIV. 


DE    CONCILIO   LATERANENSI    GENERALI    IV   SEU   OECUMENICO   XII. 


Agendum  nunc  est  de  Concilio  La- 
teranensi  Generali  IV  seu  Oecume- 
nico  XII.  Illius  vero  Concilii  Ge- 
neralis    celebratio    ponenda    est   in 


praecipuis  ab  Innocentio  III  rebus 
praeclare  gestis.  Etenim  eius  virtu- 
te  ac  sapientia  factum  est,  ut  Con- 
cilium  hoc  ite  temporibus  opportu~ 

Caput  xxiiì. 


ullam  spem  ponendani  esse  sentie- 
bat,  cum  milites  ferme  omnes  animo 
erga  se  minime  benevolo  esse  seiret. 
Pandulphus  interea  Innocenti  III  Le- 
gatus  Regem  alloquutus  ,  periculi 
gravitatem  ei  persuadendam  cura- 
vit.  Post  longam  vero  pertractatio- 
nem,  Rex  chirographum,  seu  instru- 
mentum subscripsit,  quo  ista  signifi- 
eabantur  :  Langtonium  ad  Cantua- 
riensem  Archiepiscopatum  recipi  o- 
portere;  exilio  mulctatos ,  sive  cle- 
rieos,  sive  laicos,  revocandos,  atque 
iisdem  pristina  officia  restituenda  ; 
in  carcerem  ob  controversiam  istam 
coniectos ,  libertate  donari  debere  ; 
proscriptos,  eorumque  bona,  ac  iura 
restituenda  ;  tales  adversus  Clerum 
sententias  in  posterum  numquam  es- 
se ferendas;  pecuniam  ablatam  red- 
oli, illata  damna  sarciri  debere;  his 
rebus ,  quae  promittebantur  ,  imple- 
tis,  interdictum  revocandum,  excom- 
municationis  sententiam  tollendam, 
Episcopos  exilio  affectos  veram  Regi 
fidem,  atque  obedientiam  iuraturos. 
Quatuor  denique  ex  potentioribus 
Regni  Baronibus  Ioannis  nomine  in- 
strumenti ipsius  exsequutionem  spo- 
ponderunt. 

Haec  die  13  Maii  anno  1213  eve- 
nerunt.  Posterà  autem  dies  in  secreta 
consultatione ,  Regem  eiusque  inti- 
mi consilii  participes  inter  et  Pon- 
tiiìcium  Legatum  insumpta  est.  Die 
autem  sequenti  in  aede  Templario- 
rum  Rex  a  Praesulibus,  Baronibus, 
et  Equitibus  circumdatus  Pandulpho 
instrumentum,  seu  chartam  tradidit, 
quo  Regnum  Angliae  Innocentio,  et 
Apostolicae  Sedi  obtulit  ,  itemque  , 
fidei,  seu  obedientiae  erga  Romanum 
Pontificem  formam  iuravit.  Haec  ve- 
ro monumenta  Raynaldus  refert  ad 
annum  1213  n.  75  et  seqq.,  ubi  hanc 
factam  Regni  oblationem ,  et  fidem 
a  Rege  iuratam  exponit.  Referuntur 
etiam  tomo  I  illius  permagnae  col- 
lectionis  monumentorum ,  quae  sae- 
culi  18  initio,  iussu  Annae  Angliae 
Reginae  primum  a  Thoma  Rymerio, 
et  quae  deinde  anno  1816,  sub  Gre- 
gorio III  Rege  Angliae  iterum  edita 


est ,  quae  collectio  inscribitur:  Foe- 
dera ,  et  acta  publica  inter  Reges 
Angliae,  et  alìos  quosvis  Imperato- 
res  etc.  ex  autographis ,  aliisque 
instrumentis  fideliter  exscript  a.  Ex- 
hibetur  etiam  eodem  tom.  1  Rymer 
foedera  etc.  edit.  an.  1816  aliud  mo- 
numentum,  quo  Pandulphus  declara- 
vit  Ioannem  excommunicatione  so- 
lutum;  omnes  Angliae  Regni  subdi- 
tos  ad  obedientiam  ,  et  fidem  erga 
eundem  teneri  ,  ac  Regem  Galliae 
prohiberi  omnino  ,  ne  prout  conari 
inceperat,  potestatem  Ioannis  pro- 
priam  consequeretur. 

Displicuerunt  ista  quidem  vehe- 
menter  Regi  Philippo  Augusto,  sed 
consilium  initum  in  eodem  statu  per- 
mansit.  Visus  estloannes  in  posterum 
non  aequo  animo  passurus ,  ut  qui 
fuerant  in  exilium  pulsi,  revera  re- 
stituerentur ,  et  res  contra  Gallos 
feliciter  gestae  videbantur  ei  per- 
suadere ,  ut  quod  animo  versabat , 
efficere  posset.  Verum  viginti  qua- 
tuor Barones  proscriptorum  causam 
defenderunt.  Cum  vero  videret,  nisi 
restituisset  antea  proscriptos,  nihil 
se  cum  Baronibus  in  expeditione  con- 
tra Gallos  profecturum;  Langtonius 
ipso  Rege  invitante  ,  cum  quinque 
Episcopis,  et  pluribus  Monachis  re- 
versi sunt.Wintoniae  cum  Rege  con- 
venerunt;  Ioannes  et  Langtonius  in 
complexum  mutuum  abierunt,  palam 
excommunicationis  sententia  sublata 
fuit  ;  cum  interim  Rex  ipse  quae 
Pontifici  spoponderat,  iterum  iuras- 
set,  et  praeterea  promisisset  illegi- 
timas  con?uetudines  se  esse  ablatu- 
rum,  quibuslibet  propria  iura  reddi- 
turum,  et  Regis  Eduardi  leges  con- 
firmaturum.  Oardinalis  Nicolaus  Epi- 
scopus  Tusculanus  deinde  cum  Le- 
gati Apostolici  munere  ab  Innocentio 
missus  die  29  Septembris  ad  Regem 
pervenit,  qui  postquam  statutum  es- 
set  de  pecuniae  summa  a  Rege  nu- 
meranda  in  controversiae  vicissitu- 
dinibus  percepta,  in  mandatis  habe- 
bat  interdictum  revocare.  De  re  ista 
aliquandiu  pertractatum  est;  sed  de- 
inde Innocentius  definitive  quaestio- 

nem  omnem  diremit,  et  interdictum 
continuo  tollendum  esse  iussit,  quod 
die  29  Iunii  anno  1214  factum  est. 
Haec  aliquanto  fusius  de  contro- 
versia ista  inter  Pontifìcem  Innocen- 
tium  et  Ioannem  sine  terra  diu  per- 
tractata,  a  nobis  exposita  sunt.  Sed 
penitius  multo  apud  Lingardium  to- 
mo 3  Historiae  Angliae,  Raynaldum 
in  Innocentìì  III  Pontificatus  hi- 
storia,  atque  in  memorata  superius 
monumentorum  collectione ,  expli- 
cata  reperiuntur.  Hanc  vero  aliquan- 
to longiorem  huius  facti  expositio- 
nem  exhibendam  putavimus ,  tum 
quod  ad  rerum  illius  aetatis  noti- 
tiam  multum  conferat,  tum  praeser- 
tim  quod  facti  totius  consideratio 
apertissimam  contineat  responsionem 
iis  ,  quae  Moshemius  loco  antea  ci- 
tato, per  calumniam  affìrmat,  Ioan- 
nem Regem  imprimis  turpiter,  et 
acri  ter  ab  Innocentio  vexatum  fuis- 
se.  Etenim  res  superius  narrata  per- 
spicue ostendit  nihil  esse  in  toto  con- 
troversiae  decursu,  quod  argumen- 
tum  suppeditare  iure  possit  ad  Pon- 
tifìcem sapientissimum  traducendum 
veluti  Regis  Ioannis  aliqua  in  re  ve- 
xatorem  ;  sed  libertatis  ac  iurium 
Ecclesiae  defendendorum  necessitate 
adactum  Pontifìcem  ad  eam  severi- 
tatem  adhibendam  devenire  debuisse, 
quae  deinde  ab  eo,  licet  invito  adhi- 
bita  est.  Perpendenda  denique  est 
aetatis  qua  ista  evenerunt,  indoles, 
ut  ita  dicam  ,  atque  illius  adiuncta 
omnia  prae  oculis  habenda  sunt.  Ea 
autem  consideratio  multo  clarius 
evincet,  nonnisi  per  calumniam  vel 
a  Moshemio,  vel  ab  aliis  quibuslibet, 
ex  relato  superius  facto  occasionem 
susceptam  fuisse  de  Pontifìce  Inno- 
centio III  detrahendi.  Valde  oppor- 

tuna  quoque  sunt  ad  Pontifìcem  de- 
fendendum  in  ista  re,  quae  pluribus 
in  locis  in  eiusdem  vitae  historia 
Hurterius  recenset. 

Sed  finem  tandem  faciamus  de  hoc 
praeclarissimo    Pontifìce    scribendi. 
Ille  quidem   cum  Pontifìcatum   ges- 
sisset  annos  decem  et  octo ,  menses 
sex,  dies  novem,  prout  superius  di- 
ximus,  die  16  vel  17  Iulii  anno  1216 
Perusii    obiit ,   atque   in  Cathedrali 
S.  Laurentii    tempio    sepultus   est. 
Indignum   vero   arbitror  Potterium 
inter  ceteros  confutare,  qui  tomo  6 
parte  2  lib.  4  pag.  65  de  misero  In- 
nocenti III  post  mortem  animae  sta- 
tu  veterem  falsam  narrationem,  vel- 
uti notitiam  a  se  erudite   digestam 
tradit.    Eam    narrationem    primum 
commemoravit  in  vita  S.  Lutgardis 
Thomas  Cantipratensis.  Sed  eam  fa- 
bulosam  narrationem  Ravnaldus  ad 
anmcm  1216  n.  12  et  seq.  reiecerat, 
et  communi  Scriptorum  omnium  In- 
nocentio coaevorum  suffragio  confu- 
taverat,  qui  summam  semper  Ponti- 
fìcis  illius  virtutum  laudem,  et  com- 
munem  singularem  aestimationem  at- 
tulerunt.   Quae    denique    Hurterius 
fuse  disputat  tom.  2  ad  eundem  an- 
num,  ubi,  post  narratam  Innocentii 
mortem,  orationem  quodammodo  de 
Pontificis   laudibus  habet ,  Potterio 
refellendo ,  ac  viso,  quod  Cantipra- 
tensis retulit.  contemnendo,  penitus 
suffìciunt.  Mirum  vero  esse  non  de- 
bet,  Potterium,  aliosque  huius  gene- 
ris scriptores  in  his  ineptis   narra- 
tionibus,  veluti  si  graves  essent,  im- 
morari ,   cum   in   more  positum  ha- 
beant,  ubi  agiturde  afficiendis  iniuria 
Pontifìcibus  Maximis,  qui  aetatis  pro- 
priae  suae  lumina  fuerunt,  nullam  iu- 
dicii,aut  honestatis  rationemhabere. 


CAPUT  XXIV. 


DE    CONCILIO    LATERANENSI    GENERALI    IV   SEU   OECUMENICO   XII. 


Agendum  nunc  est  de  Concilio  La- 
teranensi  Generali  IV  seu  Oecume- 
nico  XII.  Illius  vero  Concilii  Ge- 
neralis    celebratio    ponenda    est    in 


praecipuis  ab  Innocentio  III  rebus 
praeclare  gestis.  Etenim  eius  virtu- 
te  ac  sapientia  factum  est,  ut  Con- 
cilium  hoc  iis   temporibus  opportu- 

prudentiae  parte   disputationem  in- 
stituere. 

Itaque  Concilii  Lateranensis  IV 
canon  primus  in  librum  1  decreta- 
lium  relatus  est  capite  firmiter  tit. 
de  siimw,a  Trinitate,  et  fìdem  catho- 
licam  exponit  praecipue  quod  spe- 
ctat  ad  mysterium  SS.  Trinitatis  , 
Incarnationis  ,  Sacramenti  Euchari- 
stiae,  Baptismi,  et  Poenitentiae.  Ca- 
non 2  damnat  libellum,  quem  Abbas 
Ioachimus  edidit  con  tra  Magistrum 
Petrum  Lombardum  de  imitate  seu 
essentia  Trinitatis,  appellans  ipsum 
haereticum,  et  insanum,  prò  eo  quod 
in  suis  dixit  sententiis  ,  quoniam 
quaedam  summa  res  est  Pater ,  et 
Filius  et  Spiritus  sanctus  ,  et  illa 
nec  generans  est,  neque  genita,  nec 
procedens,  quasi  scilicet  Quaternita- 
tem  asserat  in  Deo,  et  praeter  tres 
Personas,quartam  faceret  illam  com- 
munem  essentiam.  Concilium  ergo 
hanc  quaternitatem  inde  consequi 
negat,  atque  illam  Lombardi  senten- 
tiam  probat.  «Nos  autem,  aiunt  PP., 
»  sacro  et  universali  Concilio  appro- 
»  bante  credimus,  et  confitemur  cum 
»  Petro ,  quod  una  quaedam  summa 
»  res  est  incomprehensibilis  quidem, 
»  et  ineffabilis  ,  quae  veraciter  est 
»  Pater,  et  Filius  et  Spiritus  san- 
»  ctus ,  tres  simul  Personae,  ac  sin- 
»  gillatim  quaelibet  earundem.  Et 
»  ideo  in  Deo  Trinitas  est  solummo- 
»  do,  non  Quaternitas,  quia  quaeli- 
»  bet  trium  personarum  est  illa  res, 
»  videlicet  substantia,  essentia,  sive 
»  natura  divina ,  quae  sola  est  uni- 
»  versarum  principium,  praeter  quod 
»  alibi  inveniri  non  potest.  Et  illa 
»  res  non  est  genitans,  nec  genita  , 
»  et  procedens. » 

Non  est  vero  hic  penitus  praeter- 
eundum  id ,  quod  de  pluribus  quae- 
stionibus  pertractari  posset,  quae  ad 
canoni  huic  subiectam  materiam  re- 
vertuntur.Nam  quaestio  instituta  est, 
num  in  Lombardo  ea  verba  reperian- 
tur,  quae  Ioachimus  opponebat.  Et- 
enim  cum  deprompta  credantur  ex 
1  lib.  sent.  dist.  5,  ibi  solum  haec 
sententia  exstat  «  unam,  etsummam 

»  quandam  rem  esse  divinam  essen- 
»  tiam  ;  »  ideoque  non  dici  divinam 
essentiam  genuisse  essentiam,  ne  ea- 
dem  res  se  ipsam  genuerit. 

Petavius  de  his  agens  lib.  6  de 
Trinit.  e.  12  respondet  non  fuisse 
illa  verba  Lombardi,  sed  consequen- 
tiam,  quam  ex  Lombardi  doctrina 
depromebat  Ioachimus.  Praeter  ista 
vero  legi  quoque  possunt  quae  habet 
eo  loco  Petavius,  ut  mentem  et  sen- 
tentiam  concilii  explicet  circa  verba 
Concilii  doctrinam  de  Trinitatis  my- 
sterio  respicientia.  Nimis  longa  eva- 
deret  haec  nostra  tractatio ,  si  sin- 
gillatim  in  his  exponendis  immorari 
vellemus. 

Illud  etiam  quaeri  consuevit  in 
ista  causa,  num  in  errorem  revera 
Ioachimus  Abbas  lapsus  sit ,  et  an 
veluti  haereticus  haberi  possit.  Non 
fuisse  autem  eum  haereticum,  quod 
non  fuerit  in  eo  pertinacia,  et  omnia 
scripta  sua  iudicio  Ecclesiae  submi- 
serit,  ut  initio  eius  operum  legitur, 
tradit  S.  Thomas  opusc.  14,  cui  alii 
passim  consentiunt.  An  vero  ab  omni 
errore  immunis  fuerit  eius  doctrina, 
de  hac  re  duplex  debet  esse  anim- 
adversio.  Videlicet  an  sit  immunis 
in  eo  ipso  libello,  quem  contra  Lom- 
bardum seripsit.  De  qua  re  Natalis 
Alexandri  dissertatio  2  in  saec.  XIII 
inter  cetera  consuli  potest ,  in  qua 
ex  Concilii  Lateranensis  auctoritate 
id  probat ,  et  quae  adducuntur  ad 
sententiam  contrariam  propugnane 
dam  refellit.  Quod  vero  spectat  ad 
vetera  eius  scripta  alia,  praesertim 
Psalterium,  catholice  in  iis  scripsisse 
Ioachimum  de  mysterio  Trinitatis 
ostendit  fuse  Papebrochius  ad  diem 
29  Maii.  Sed  non  defuerunt  qui  con- 
traria ratione  etiam  de  his  existi- 
maverint.  Denique  est  quaestio  in- 
stituta de  prophetico  eius  spiritu. 
Nam  omissis  prophetiis  ,  quae  cir- 
cumferuntur  de  Romanis  Pontifìci- 
bus  ,  quas  esse  Ioachimo  suppositas 
viri  docti  consentiunt;  multa  is  va- 
ticinatus  est  in  suis  etiam  libris. 
Ex  frustraneo  tamen  harum  praedi- 
ctionum  eventu,  spiritum  propheti- 

cum  denegandum  ei  esse  docti  viri 
intellexerunt.  Verum  contraria  hic 
quoque  placuit  aliis  sententia  Ioa- 
chimo  favorabilis,  ut  videri  praeser- 
tim  apud  Papebrochium  potest. 

Quod  tandem  pertinet  ad  aliquam 
de  Ioachimi  vitae  notitiam  traden- 
dam,haec  breviter  indicabimus.  Fuit 
scilicet  Ioachimus  Abbas  Florensis 
Ordinis  Cisterciensis  quondam  in  Ca- 
labria celeberrimi  fundator  ;  post 
peregrinationem  in  Terram  Sanctam 
Monachus  Cisterciensis  Ordinis  fue- 
rat  eiusdem  Abbas  ,  sed  eremo  ad 
Nethum  inventa,  monasterium  Flo- 
rense  condidit  prope  Cosentiam  ur- 
bem.  Obiit  senex  anno  1202.  Fuse  de 
eo  Heliotius  tom.  5  cap.  37  et  de 
Floriacensi  Ordine.  Ceterum  Ordo 
ille  a  Cisterciensi  progrediens  cum 
eo  iterum  coaluit.  De  Ioachimo  et- 
iam  Raynaldus,ad  1215,  aliique  ege- 
runt. 

Canone  mox  commemorato,  prae- 
ter  ea,  quae  respiciunt  Abbatem  Ioa- 
chimum  ,  etiam  ista  decernuntur  : 
«  Reprobamus,  et  damnamus  perver- 
»  sissimum  dogma  impii  Amalrici , 
»  cuius  mentem  sic  pater  mendacii 
»  excaecavit,  ut  eius  doctrina  non 
»  tam  haeretica  censenda  sit,  quam 
»  insana.  »  Ut  opportunam  vero  ha- 
beamus  de  Amalrico  isto  notitiam  , 
satis  erit ,  inter  cetera,  recensere  , 
quae  Rigordus  de  eo  retulit.  Itaque 
postquam  Rigordus  narravit,  Pari- 
siensem  Academiam  eo  tempore  plu- 
rimum  floruisse,  ut  nec  Athenis,  nec 
in  Aegypto  tanta  umquam  fuerit  di- 
scipulorum  frequentia,  sublimiorum 
etiam  disciplinarum  cursum  conficien- 
tium;  non  modo  de  trivio,  et  quadri- 
vio, hoc  est  trium  artium  liberalium 
grammaticae,  rhetoricae,  et  dialecti- 
cae  ,  quod  erat  trivium ,  sed  etiam 
astronomicae ,  geometricae,  aritme- 
ticae,  et  musicae;  quod  quadrivium 
constituebat ,  haec  addidit  :  «  P'uit 
»  igitur  in  eadem  sacra  facultate 
»  (sacrae  paginae)  studens  quidam 
»  Clericus  Amalricus  nomine,  de Ter- 
»  ritorio  Carnotensi,  qui  cum  in  arte 
>  logica  peritus  esset,  ^anstulit  se 

Tom.  II. 


»  ad  sacram  paginam  excolendam... 
»  ausus  est  constanter  asseverare 
»  quod  quilibet  christianus  teneatur 
»  credere,  se  esse  membrum  Christi, 
»  nec  aliquem  posse  sai  vari,  qui  hoc 
»  non  crederet  :  cum  igitur  in  hoc 
»  ei  ab  omnibus  catholicis  contradi- 
»  ceretur,  accessit  ad  Summum  Pon- 
»  tifìcem ,  qui ,  audita  eius  proposi- 
»  tione  ,  et  universitatis  scholarum 
»  contradictione,  sententiavit  contra 
»  ipsum.  Rediit  ergo  Parisios ,  et 
»  compellitur  ab  universitate  confi- 
»  teri ,  quod  in  contrarium  praedi- 
»  ctae  opinionis  suae  sentiret.Taedio 
»  ergo,  et  indignatione  affectus  ,  ut 
»  dicitur,  aegrotavit,  et  lecto  incum- 
»  bens  decessit  in  brevi,  et  sepultus 
»  est  iuxta  monasterium  S.  Martini 
»  de  Campis.  » 

Habuit  vero  Amalricus  erroris  sui 
asseclas,  qui  illi  errori  post  eius  mor- 
tem  etiam  alios  addiderunt,  ut  idem 
Rigordus  narrat.  Videlicet  affirma- 
bant  potestatem  Patris  durasse  quan- 
diu  viguit  lex  Mosaica  ;  inde  ince- 
pisse  potestatem  Christi  ;  suo  vero 
ipsorum  tempore  incepisse  Spiritus 
sancti  potestatem,  cuius  per  gratiam 
interiorem,  si  ne  actu  aliquo  exterio- 
ri ,  homines  salutem  consequantur. 
Impugnabant  praeterea  de  Baptismo, 
confessione  sacramentali,  et  Eucha- 
ristia,  Ecclesiae  doctrinam.  Eo  etiam 
deveniebant,  ut  effutirent,  quodcum- 
que  peccatum,  si  in  virtute  charita- 
tis  fìeret,  vere  peccatum  non  esse. 
Quare  nefanda  flagitia  charitatis  no- 
mine committebant ,  Deum  bonum 
dumtaxat,  et  non  iustum  praedican- 
tes.  Verum  Rigordus  ipse  narrat , 
nefariis  istis  hominibus  impune  esse 
non  licuisse.  Nam  refert  multos  ex 
iis  captos  esse,  et  Philippi  Regis  ius- 
su  combustos  fuisse;  itemque  Amal- 
rici ossa  exhumata,  et  a  coemeterio 
eiecta  esse. 

Cum  non  possimus  vero  longius  in 
his  rebus  pertractandis  immorari , 
nequimus  etiam,  vel  de  libro  inscri- 
pto  Evangelium  aeternum  cum  in" 
troductorio  suo,  qui  ab  Alexandro  IV 
damnatus  est,  quique  circa  an.1254 

Parisiis  explicari  publice  coepit,  clis- 
putationem  instituere;  vel  de  libro 
Guillelmi  de  Sancto  Amore,  de  pe- 
riculis  novissimorum  temporum  pe- 
culiarem  tractationem  instituere. Le- 
gi  vero  potest  Natalis  Alexancìri  dis- 
sertalo superius  citata. Ea  vero,  quae 
Moshemius  habet  in  adnotationibus 
ad  §.  33  et  34  et  seq.  cap.  2  part.  2 
Inst.  Hist.  Eccl.  saec.  XIII,  inservire 
opportune  possunt  ad  eos  Scriptores 
cònsulendos  ,  qui  fuse  de  his  rebus 
pertractaverunt. 

Praeter  ista  quae  de  Lateranensi 
Canone  secundo  diximus,  mentio  et- 
iam  facienda  est  Canon is  tertii,  quo 
excommunieatur,  et  damnatur  omnis 
haeresis,  ac  iubetur,  haereticos  da- 
mnatos  ,  saecularibus  potestatibus  , 
aut  eorum  Ballivis  tradi,animaclver- 
sione  debita  puniendos,  clericis  prius 
a  suis  ordinibus  degradatis.  De  hac 
haereticorum  punitione  adhibita  et- 
iam  saeculari  potestate,  Bellarminus 
libro  tertio  de  laicis  capit.  2,  Sua- 
resius  doctor  eximius  inter  ceteros 
legi  potest  tract.  de  Fide  cap.  2.  Est 
praeterea  consulenda  Natalis  Alexan- 
dri  dissertatio  in  Canonem  3  Con- 
cila IV Lateranensis,  in  qua  fuse  de 
materia  huic  canoni  subiecta  agit. 

Aliqua  nunc  sunt  de  quinto  Late- 
ranensis IV  Concilii  canone  signifl- 
canda  ,  qui  Patriarchalium  Sedium 
ordinem,  ac  praerogativas  respicit. 
De  Patriarchalium  vero  Sedium  or- 
dine, ac  iuribus  pluries  loquuti  su- 
mus,  praesertim  in  praelectionibus 
Saeculi  IV  et  V  cum  de  Concilio  Con- 
stantinopolitano  I,  et  Chalcedonensi 
Generali  egimus.  Videlicet  in  Conci- 
lio Constantinopolitano  ilio  decretum 
esse,  secundum  locum  post  Romanum 
ante  Alexandrinum,  atque  Antioche- 
num  Episcopum  Constantinopolitano 
Episcopo  esse  tribuendum.  In  Chal- 
cedonensi vero  provincias  esse  sta- 
tutas  ,  in  quas  Novae  Romae  ,  seu 
Constantinopolitanus  Episcopus,  Pa- 
triarchica  iura  exercere  deberet.  Vi- 
dimus  praeterea  his  canonibus  Apo- 
stolicam  Sedem,  ac  Leonem  Magnum 
potissimum  Chalcedonensi  decreto  isti 


restitisse,  et  illum  constanter  impu- 
gnasse. 

Iam  vero  de  hac  re  canon  quintus 
Lateranensis  Concilii  IV  Generalis 
agit,  atque  ita  ordinem  Patriarcha- 
lium Sedium  constituit,  ut  secundus 
locus  post  Romanum  Episcopo  Con- 
stantinopolitano, tertius  Alexandri- 
no  ,  quartus  Antiocheno  tribuatur. 
Canonis  enim  illius  haec  verba  sunt: 
«  Constantinopolitana  primum  (post 
»  Romanum), Alexandrina  secundum, 
»  Antiochena  tertium,  Hierosolymi- 
»  tana  quartum  locum  obtineat.  » 
Statuitur  quoque  in  eo  canone  ,  ut 
«  postquam  illarum  Sedium  Antisti- 
»  tes  a  Romano  Pontifice  acceperint 
»  Pallium,  quod  est  plenitudinis  of- 
»  ficii  pastoralis  insigne  ,  »  reliqua 
munia  ibi  recensita  obeant  Patriar- 
chae,  Crucis  signum  ante  se  ferant, 
exceptis  locis,  in  quibus  Pontifex  Ro- 
manus  praesens  adsit  ,  vel  Legatus 
eius  utens  insigniis  Apostolicae  di- 
gnitatis.  Statuitur  etiam  ut  ex  pro- 
vinciis  omnibus  singulorum  patriar- 
chali  potestati  subditis,  appellatio  ad 
Patriarcham  interiici  possit,  qua  ta- 
men  appellandi  ad  Patriarcham  fa- 
cultate ,  nulla  ratione  Apostolicae 
Sedis  supremae  potestati  derogari , 
aut  detrimentum  afferri  potest  circa 
recipiendas  ex  quolibet  Ecclesiastico 
iudicio  appellationes,  et  circa  ius  de- 
fìnitivam  de  eiusmodi  iudiciis,  qua- 
cumque  ex  orbis  terrarum  parte  pro- 
fectis,  sententiam  pronunciando 

Agi  tur  etiam  in  eo  canone  de  Pallio 
his  Antistitibus  ab  Apostolica  Sede 
tribuendo.  De  ea  re  autem  sunt  haec 
breviter  notanda  ,  ut  intelligatur  , 
quae  ante  Fallii  consequutionem  ii 
agere  nequeant,  quibus  Pallium  tri- 
buendum esse  ius  Canonicum  prae- 
scribit. 

Itaque  de  ista  re  haec  perpendenda 
sunt.  Certe  illorum  probari  senten- 
tia  non  potest,  qui  existimaverunt, 
quod  ad  Patriarchas  spectat,  cano- 
nem hunc  quintum  Lateranensem  , 
ubi  commemorat  Patriarchas,  quibus 
Pallium  tribuendum  esse  dicit ,  in- 
telligendos  essetantummodo  Patriar- 


DE   CONCILIO   LATERANENSI   GENERALI  IV,  SEU   OECUMENICO   XII.  131 


chas  Latinos,  qui  bellorum  sacrorum 
occasione  in  patriarchalibus  vetustis 
sedibus  fuerantconstituti.  Nam  prae- 
ter  cetera  ,  obstant  huic  sententiae 
quae  Benedictus   XIV   de  Syn. 


ea 


clioec.  Uh.  13  cap.  15  n.  9  de  ea  re 
pertractat ,  et  Sacri  Consilii  Chri- 
stiane nomini  propagando  responsis, 
ac  Sedis  Apostolicae  agendi  ratione 
confirmat,  quae  Patriarchis  Orien- 
talibus  etiam  Pallium  largitili'  ad 
normam  cap.  Antiqua  de  privilegiis. 

His  vero  statutis,  quae  de  Patriar- 
chis quoque  Orientalibus  canonem 
quintum  Lateranensem  intelligi  de- 
bere demonstrant,  illud  etiam  quaeri 
hoc  loco  potest,  videlicet,  quid  ve- 
tetur  exerceri  ab  iis  Archiepiscopis 
ex.  gr.  aliisque,  qui  nondum  Pallio 
donati  fuerint.  Huic  autem  quaestio- 
ni  haec  subiici  possunt. 

Profecto  in  cap.  Quod  sicut  de  ele- 
ctione,  taxative,  et  non  demonstra- 
tive  tantum,  ut  Berardius  explicat 
comment.  in  ius  canon,  univ.  tom.  1 
pag.  125,  significantur,  quae  Metro- 
politani facere  non  possunt ,  Pallio 
nondum  accepto:  «  Convocare,  scili- 
»  cet,  concilium,  conficere  chrisma, 
»  dedicare  Basilicas,  ordinare  cleri- 
»*  cos,  et  Episcopos  consecrare.»  Rous- 
selius  item  hist.  iurisdict.  pontificiae 
lib.  2  cap.  2  n.  17,  habet:  «  Canonico 
»  iure  cautum  est,  ut  Archiepiscopo 
»  non  liceat  sine  Pallio  convocare 
»  concilia  ,  conficere  chrisma,  dedi- 
»  care  basilicas,  ordinare  clericos,  et 
»  quaecumque  sunt  Ordinis  exercere, 
»  sed  ea  tantum,  quae  in  iurisdictio- 
»  ne  consistunt.  »  Ex  quibus  conclu- 
di iure  potest,  Archiepiscopos  ex.  gr. 
non  hactenus  Pallio  donatos,  ea,  quae 
Ordinis  sunt,  gerere  prohiberi'. 

Potest  autem  hoc  ea  etiam  ratione 
confirmari,  quod  in  cap.  Suffraga- 
neis  de  electione  tribuitur  his  Ar- 
chiepiscopis delegare  alteri  Episcopo 
Suffraganei  sui  consecrationem  ;  et 
cap.  1  de  Translat.  Episcoporum 
tribuitur,  ut  possint  Suffraganeorum 
electionem  confirmare.  Haec  enim 
ostendunt,  Praesules,  de  quibus  agi- 
mus  ,  Pallio  nondum  accepto  ,  quae 


inrisdictionis  sunt,  exercere  posse, 
non  autem  ea,  quae  Ordinis  esse  in- 
telliguntur.  Velim  autem  illud  hic 
animadverti,  etsi  Archiepiscopi  Pal- 
lio hactenus  non  donati,  inter  cetera, 
non  possint  iure  communi  convocare 
concilia,  concessum  id  tamen  iisquan- 
doque  fuisse  Apostolicae  Sedis  aucto- 
ritate.  Huius  autem  rei  ,  ut  cetera 
praeteream ,  exemplum  affert  Con- 
cini Provincialis  Baltimorensis  fa- 
ctum ,  anno  1829  habiti ,  quod  Ar- 
chiepiscopi^ IacobusWhitfieldius  non- 
dum Pallio  insignitus  indixit,  et  ha- 
buit  ex  Apostolicae  Sedis  concessione. 
Ut  vero  de  hoc  celeberrimo  Conci- 
la IV  Lateranensis  canone  loquendi 
fìnem  faciamus;  statui  omnino  debet, 
in  eo  perspicuum  et  solemne  Eccle- 
siae  decretum,  Sede  Apostolica  pro- 
bante, editum  contineri,  quo,  memo- 
rato superius  ordine,  Patriarchales 
Sedes  sunt  numeratae,  de  qua  re  diu 
antea  ,  et  graves  ob  causas  magna 
fuerat  pertractata  controversia. 

Quae  nunc  attulimus  ,  ostendunt 
etiam,  ut  opinor,  quae  sit,  et  quan- 
ta, quam  iure  canonico  Pallium  con- 
tinet,  auctoritas.  Possemus  vero  ex- 
emplis  pluribus  demonstrare  quanto 
semper  in  honore  Episcopi  habue- 
rint  Pallii  de  corpore  D.  Petri  sumpti 
consequutionem.  Sed  ut  omittamus 
reliqua  ,  commemorabimus  tantum- 
modo  hoc  loco  S.  Malachiae  quondam 
Armacani  in  Hibernia  Archiepiscopi 
exemplum.  Ostendit  profecto  eius  vita 
a  D.  Bernardo  scripta  quanto  studio 
ille  voluerit  ab  Innocentio  II  Romano 
Pontifìcepro  se,  prò  Tuamensi,  aliis- 
que Hiberniae  Archiepiscopis  Pallium 
impetrare;  id,  quod  eius  in  Galliam 
ad  Innocentium  II  ob  eam  rem  po- 
stulandam  anno  1137  iter,  et  acce- 
pta  a  Pontifìce  Pallium  concedendi 
promissio  declarat ,  quem  honorem 
Hibernis  istis  Archiepiscopis  Euge- 
nius  III  Romanus  Pontifex  imperti- 
tus  est. 

Sed  non  est  hic  impune  praeter- 
eunda  illa  agendi,  ac  scribendi  ratio 
Palmerii  in  opere  de  Christi  Eccle- 
sia, quod  anno  1839  Anglice  edidit. 

* 

Affirmat  enim  ex  hoc  facto  patere  , 
tum  primum  in  Hiberniam  Romanos 
Pontifices  supremam  potestatem  suam 
exercere  coepisse.  Verum  hoc,  quod 
scriptor  ille  confidenter  affirmat  , 
prorsus  cum  Ecclesiastica  Hiberniae 
historia  pugnat. 

Nam  ut  brevi  res  persuadeatur  , 
atque  ex  certissimis  historiae  monu- 
mentis  confìrmetur,  Hiberniae  Cle- 
rum,  ac  Populum,  ab  ea  aetate,  qua 
S.  Patritius  ad  illam  gentem  Chri- 
sto  comparandam  a  S.  Caelestino  I 
Romano  Pontifice  in  Hiberniam  sae- 
culo  quinto  missus  est,  semper  Apo- 
stolicae  Sedis  auctoritati  devinctam 
omnino  fuisse,  haec  primum  genera- 
tim  commemorabo,  quae  Ven.  Beda 
habet  lib.  2  cap.  3  hist.  Angl.  ad  an- 
num  635.  «  Porro  ,  inquit ,  gentes 
»  Scottorum,  quae  in  Australibus  Hi- 
»  berniae  insulae  partibus  moraban- 
»  tur,  iamdudum  ad  admonitionem 
»  Apostolicae  Sedis  Antistitis,  Pascha 
»  canonico  ritu  observare  didicerunt.» 
Refert  praeterea  Beda  lib.  2  cap.  19 
Episcopos  Hiberniae  anno  640  ad  Pon- 
tificem Severinum  de  eadem  re  scri- 
psisse;  et  Hibernorum  epistolae  Io- 
annem  IV  electum  Pontificem  Seve- 
rini  successorem  respondisse  ,  quod 
responsum  eo  loco  affert,  cuius  ini- 
tium  est:  «  Dilectissimis,  et  Sanctis- 
»  simis  Tomiano  ,  Columbano ,  Cro- 
»  mano  etc.  » 

Neque  vero  ostendi  tantummodo 
poteste  a  vetusta  illa  aetate,  in  eo 
solum  capite  universalis  disciplinae, 
Hibernos  secundum  Romani  Pontifi- 
cis  mentem  se  gessisse.  Nam  de  aliis 
etiam  Ecclesiasticis  institutis  omni- 
bus eam  semper  fuisse  apparet  illius 
gentis  agendi  rationem,  quae  catho- 
licorum  in  ceteris  regionibus  erat , 
atque  esse  debet,  ut  omnem,  scilicet, 
erga  Apostolicam  Sedem  observan- 
tiam  exhiberet.  Etenim  in  canonibus, 
qui  ab  Auxilio,  Patricio,  Secundino, 
et  Benigno  Episcopis  conditi  fuerunt, 
quique  prout  videri  potest  apud  Wa- 
raeum,  sunt  antiquissimi  ,  haec  ha- 
bentur:  «  Si  quae  quaestiones  in  hac 
»  insula  oriantur,  ad  Sedem  Apostoli- 


»  cam  referantur.»  In  canonibus  vero 
S.  Cummiani,  qui  Scriptor  Hibernus 
saeculo  septimo  floruit,  apud  Dache- 
rium  haec  statuuntur:  «  Ut  si,  scili- 
»  cet,  fuerint  causae  maiores,  iuxta 
»  decretum  Sjnodicum,  ad  Caput  ur- 
»  bium  sint  referendae.  »  Haec  ,  ut 
apparet,  ad  Synodicum  Sardicense 
decretum,  atque  ad  Innocentii  I  Ro- 
mani Pontih'cis  de  ea  re  Vietrico  Ro- 
thomagensi  anno  404  scriptaslitteras 
pertinent,  prout  in  praelectionibus 
Saeculi  IX  cap.  86  ostendimus. 

His  denique  haec  alia  duo  perspi- 
cua ,  et  gravia  testimonia  adiunge- 
mus,  quae  rem,  de  qua  agimus,  lu- 
culentius  confirmare  possunt.  Scili- 
cet in  epistola  S.  Columbani  de  tri- 
bus  Capitulìs  ad  Bonifacium  IV  Ro- 
manum  Pontificem  ,  qui  anno  608 
pontificatimi  suscepit,  haec  leguntur: 
«  Nos  enim  ,  ut  ante  dixi ,  devicti 
»  sumus  cathedrae  S.  Petri.  Licet 
»  enim  Roma  magna  est,  et  vulga- 
»  ta,  per  istam  cathedram  tantum , 
»  apud  nos  est  magna,  et  clara;  pro- 
»  pter  Christi  geminos  Apostolos  vos 
»  praecellentes  estis;  et  Roma  orbis 
»  terrarum  caput  est  ,  et  Ecclesia- 
»  rum.  »  Nescio  profecto  utrum  cla- 
rius  de  singulari  Hiberniae  gentis 
erga  Sedem  Apostolicam  devotione 
dici  testimonium  potuerit.  Huius  tan- 
dem, ut  reliqua  omittantur,  unionis 
observantiae,  ac  devotionis  est  etiam 
manifestum  testimonium  in  actisSyn- 
odi  anno  680  a  S.  Agathone  Romae 
habitae  contra  Monothelitas.  Etenim 
haec  in  iis  habentur:  «  Placuit  haec 
»  inferenda  iubere.  Wilfridus  Epi- 
»  scopus  Eboracensis  prò  omni  aqui- 
»  lonari  parte  Britanniae,  et  Hiber- 
»  niae  insulis,  veram  et  catholicam 
»  fidem  confessus  est,  et  subscriptio- 
»  ne  sua  corroboravit.  »  Haec  vero 
omnia  nisi  gravissima  sint  ad  de- 
monstrandum,  perpetuo  ex  tempore, 
qjjp  S.  Patricius  Hiberniam  catholi- 
cam reddidit ,  Episcopos  ,  totumque 
Clerum  Hiberniae ,  ac  omnem  illam 
gentem  Sedi  Apostolicae,  et  Roma- 
nis  Pontifìcibus  addictissimam ,  de- 
vinctamque  fuisse;  nihil  erit,  ut  ar- 

bitror,  in  Historia,  quod  monumen- 
torum  auctoritate  evinci  possit. 

Est  celeberrimus  praeterea  canon 
vicesimus  primus  Concilii  IV  Late- 
ranensis  Generalis,  in  quo  de  sacra- 
mentali confessione  quolibet  saltem 
anno  facienda,  et  de  Eucharistiae  sa- 
cramento in  Paschate  saltem  susci- 
piendo  statuitur.  Sunt  autem  haec 
Canonis  istius  verba:  «Omnis  utrius- 
»  que  sexus  fìdelis,  postquam  ad  an- 
»  nos  discretionis  pervenerit,  omnia 
»  sua  solus  peccata  confìteatur  sal- 
»  tem  semel  in  anno,  proprio  Sacer- 
»  doti ,  et  iniunctam  sibi  poeniten- 
»  tiam  studeat  prò  viribus  adimple- 
»  re,  suscipiens  reverenter,  ad  mi- 
»  nus  in  Pascha,  Eucharistiae  Sacra- 
»  mentum;  nisi  forte  de  Consilio  pro- 
»  prii  sacerdotis,  ob  aliquam  ratio- 
»  nabilem  causam  ad  tempus  ab  eius 
»  perceptione  duxerit  abstinendum  : 
»  alioquin,  et  vivens  ab  ingressu  Ec- 
»  clesiae  arceatur,  et  moriens  chri- 
»  stiana  careat  sepultura ....  Siquis 
»  autem  alieno  sacerdoti  voluerit 
»  iusta  de  causa  sua  confiteri  pec- 
»  cata,  licentiam  prius  postulet,  et 
»  obtineat  a  proprio  sacerdote,  cum 
»  aliter  ille  ipse  non  possit  solvere, 
»  vel  ligare.  » 

Animadvertendum  est  etiam  hoc 
loco,  idem  Concilium  Lateranense  IV 
Generale  canone  I  qui  incipit  Fir- 
miter,  et  quo  Fidei  Catholicae  expo- 
sitio  continetur  ,  definivisse  de  Eu- 
charistiae Sacramento,  in  eo  Christi 
«  Corpus,  et  Sanguinem  sub  specie- 
»  bus  panis  ,  et  vini  veraciter  con- 
»  tineri ,  transubstantiatìs  pane  in 
»  Corpus,  et  vino  in  Sanguinem  po- 
»  testate  divina.  » 

Àudiendum  est  nunc  ex  Moshemii 
ore,  ac  verbis  in  Inst.  Hist.  Eccl. 
Saecidi  XIII part.  2  cap.  3  §.2,  loco, 
scilicet,  superius  citato,  quanam  ra- 
tione  de  decretis  istis  Lateranensis 
Concilii,  haec  Ecclesiae  dogmata  se- 
spicientibus  ,  haeretici  obloquantur. 
«  Religionem  (Moshemius  ait)  Inno- 
»  centius  in  Concilio  Lateranensi , 
»  novis  quibusdam  dogmatibus,  seu, 
»  ut  vulgo  loquimur,  fidei  articulis 


»  augebat.  Nempe  cum  nondum  una 
»  omnium,  et  eadem  esset  sententia 
»  de  modo  praesentiae  Corporis  ,  et 
»  Sanguinis  Christi  in  sacra  coena  , 
»  nullaque  clara,  et  evidenti  lege  de- 
»  finitum  esset  quemadmodum  cre- 
»  dendum  esset ,  Innocentius  illam 
»  opinionem  ,  quae  communis  hodie 
»  est  totius  Ecclesiae  Romanae,  uni- 
»  ce  veram  esse  pronuntiabat,  atque 
»  ipsum  Transubstantìationis  voca- 
»  bulum  antea  ignotum  consecrabat. 
»  Deinde  credere  iubebat,  iure  divino 
»  praeceptum  esse ,  ut  quilibet  pec- 
»  cata  sua  Sacerdoti  confìteatur,  et 
»  enumeret;  quod  quidem  antea  non- 
»  nullorum  doctorum,  non  vero  pu- 
»  Mica  Ecclesiae  fuerat  opinio.  Ad 
»  hoc  enim  tempus,  etsi  peccatorum 
»  confessio  necessaria  putabatur,  li- 
»  berum  tamen  erat  utrum  Deo  ali- 
»  quis  soli,  et  animo,  an  vero  Sacer- 
»  doti,  et  ore,  peccata  confiteri  vel- 
»  let.  Utrumque  vero  hoc  dogma,  prò 
»  divino,  iubente  Innocentio  ,  rece- 
»  ptum,  multa  peperit  instituta,  ac 
»  scita  tam  sacris  libris,  quam  pri- 
»  mae  christianae  rei  aetati  piane 
»  ignota,  et  ad  mentes  magis  super- 
»  stitione  imbuendas,  quam  sanandas 
»  apta.  » 

Est  perspicuum  haec  a  Moshemio 
iactari  ad  haereticas  ,  quibus  àddi- 
ctus  erat  ,  sententias  defendendas  , 
minime  vero  ignotum  ei  fuisse,  dog- 
mata ista  non  a  Concilio  Lateranen- 
si IV  primum  inducta,  sed  perpetuo 
catholicae  Ecclesiae  dogmata  fuisse. 
Secus  enim  praeter  damnatae  doctri- 
naedefensionem,  summae  etiam  igno- 
rantiae  Moshemius  ista  confìdenter 
effundens  redarguì  posset.  Non  est 
vero  instituti  nostri ,  adductis  ex 
S.  Scriptura,  atque  ex  perpetua  Ec- 
clesiae traditione,  et  decretis,  utrum- 
que dogma  catholicum  propugnare. 
Id  autem  sapientissimi  Theologi  in- 
victe  fecerunt,  in  quorum  libris  re- 
periuntur  demonstrata  ea  omnia , 
quae  ad  catholicam  de  his  dogmati- 
bus Religionis  nostrae  doctrinamvin- 
dicandam  spectare  possunt. 

Illud  potius  his  haereticorum  di- 

cteriis  refellendis  erit  hic  opportu- 
num,  ut  obiiciatur  ,  videlicet,  huic 
iactantiae  ,  Écclesiae  universae  au- 
ctoritas,  qua  demonstretur,  quae  fue- 
rit  quacumque  Catholicae  Religio- 
ni.? aetate  ,  de  his  doctrinae  capiti- 
bus  eiusdem  Écclesiae  sententia.  Sa- 
tis  autem  erit  ad  hoc  efficiendum  ad 
Concilii  Tridentini  decreta  provoca- 
re, quae  quidem  praeter  infallibilem, 
qua  praedita  sunt  ,  auctoritatem  , 
ostendunt  etiam  quid  sapientissimi 
Patres  exploratum  habuerint  in  his 
rebus,  ex  universa  depromptum  vc- 
terum  monumentorum  inquisitione. 
Nani  quanta  sapientia,  quantaque  se- 
dulitate  ea  omnia  perpensa  in  synodo 
fuerint ,  quae  decretorum  materiam 
constituere  poterant  ,  satis  aperte 
demonstrat  Concilii  eiusdem  Triden- 
tini ab  Cardinali  Pallavicinio  prae- 
clara  litteris   commendata  historia. 

Itaque  ad  dogma  quod  pertinet  de 
Transubstantìatione  panis  in  Corpus, 
et  vini  in  Sanguinem  D.  N.  I.  C.  in 
Eucharistia,  ita  docet  Concilium  Tri- 
dentinum  sess.  13  de  Eucharistia 
cap.  4:  «  Quoniam  autem  Christus 
»  Redemptor  noster ,  Corpus  suum  , 
»  id,  quod  sub  specie  panis  offerebat, 
»  vere  esse  dixit  ;  ideo  persuasum 
»  semper  in  Ecclesia  Dei  fuit,  idque 
»  nunc  denuo  sancta  haec  Synodus 
»  declarat,  per  consecrationem  panis, 
»  et  vini ,  conversionem  fieri  totius 
»  substantiae  panis  in  substantiam 
»  Gorporis  Christi  Domini  Nostri,  et 
»  totius  substantiae  vini  in  substan- 
»  tiam  Sanguinis  eius;  quae  conver- 
»  sio  convenienter,  et  proprie,  a  san- 
»  età  Catholica  Ecclesia  transubstan- 
»  tiatio  est  appellata.  » 

Atque  haec  quidem  de  dogmate 
Transubstantiationis.  Nunc  de  sacra- 
mentalis  confessionis  doctrina,  quae 
Concilium  Tridentinum  defìnierit  re- 
jeramus.  Videlicet  sess.  14  de  Poe- 
nitentìa  cap.  5  Synodus  Tridentina 
haec  habet:  «  Ex  institutione  Sacra- 
»  menti  Poenitentiae  iam  explicata, 
»  universa  Ecclesia  semper  intellexit, 
»  institutam  etiam  a  Domino  inte- 
»  gram  peccatorum  confessionem,  et 


»  omnibus  post  baptismum  lapsis  , 
»  iure  divino  necessariam  exsistere.» 
Haec  vero  probant  non  aliquorurn 
Écclesiae  doctorum  privatam  liane, 
sed  universae  prorsus  Écclesiae  sen- 
tentiam  fuisse;  neque  in  Ecclesia  du- 
bium,  aut  liberum  umquam  esse  exis- 
timatum,  num  ad  peccatorum  post 
baptismum  patratorum  veniam  conse- 
quendam  satis  esset  Deo  soli  peccata 
ista  confiteri. 

Declarat  praeterea  Concilium  Tri- 
dentinum eodem  loco,  quae  recta,  ut 
ita  dicam  ,  sive  Moshemii  ,  sive  o- 
mnium  quorumeumque  huius  gene- 
ris scriptorumeonfutandis  huiusmodi 
commentis  gravissima  sunt.  Aitenim: 
«  Cum  a  sanctissimis,  et  antiquissi- 
»  mis  Patribus,  magno,  unanimique 
»  consensu,  secreta  confessio  sacra- 
»  mentalis  ,  qua  ab  initio  Ecclesia 
»  Sancta  usa  est,  et  modo  etiam  uti- 
»  tur ,  fuerit  semper  commendata  , 
»  manifeste  refellitur  inanis  eorum 
»  calumnia  ,  qui  eam  a  iure  divino 
»  alienam  ,  et  inventimi  humanum 
»  esse,  atque  a  Patribus  in  Concilio 
»  Lateranensi  congregatis  initium  ha- 
»  buisse,  docere  non  verentur.  Ne- 
»  que  enim  per  Lateranense  Conci- 
»  lium  Ecclesia  statuit ,  ut  Christi- 
»  fìdeles  confìterentur,  quod  iure  di- 
»  vino  necessarium  ,  et  institutum 
»  esse  intellexerat  ,  sed  ut  praece- 
»  ptum  confessionis  saltem  semel  in 
»  anno  ab  omnibus,  et  singulis,  cum 
>>  ad  annos  discretionis  pervenissent, 
»  impleretur.  Unde  iam  in  universa 
»  Ecclesia  cum  ingenti  animarum  fi- 
»  delium  fructu  observatur  mos  ille 
»  salutaris,  confìtendi  sacro  ilio,  et 
»  maxime  acceptabili  tempore  qua- 
»  dragesimae.  » 

Est  quidem  hominis  proprium  Lu- 
theranae  sectae  addicti ,  ea  ratione 
loqui ,  qua  Moshemius  loquitur  de 
dogmate  Transubstantiationis,  veluti 
si,  usque  ad  Concilii  Lateranensis  IV 
tempora,  non  constaret  in  Ecclesia 
de  huius  dogmatis  certitudine.  Sed 
apud  catholicum  quemque  gravissi- 
mum  theologum,  qui  de  Eucharistiae 
Sacramento  scripserit,  apertissimaHi 

ille  reperiet  huius  placiti  sui  confu- 
tationem.  Ex  iis  vero  intelliget,  hanc 
fuisse  perpetuo  Ecclesiae  fidem,  quam 
deinde  Concilium  Trident.  sess.  13 
de  Eucharistia  canone  2  sub  anathe- 
matis  poena  propugnavit;  in  sacro- 
santo, scilicet,  Eucharistiae  Sacra- 
mento non  remanere  substantiam 
panis,  et  vini,  una  cuna  Corpore  et 
Sanguine  Domini  nostri  Iesu  Chri- 
sti,  sed  fieri  mirabilem  illam,  et  sin- 
gularem  conversionem  totius  sub- 
stantiae  panis  in  Corpus  ,  et  totius 
substantiae  vini  in  Sanguinem,  ma- 
nentibus  dumtaxat  speciebus  panis, 
et  vini  ;  quam  quidem  conversionem 
Catholica  Ecclesia  aptissime  Tran- 
substantiationem  appellavit.  Utile 
est  inter  cetera  consulere  opus  eru- 
ditissimum,  alio  loco  a  nobis  comme- 
moratum,  atque  inscriptum:  Laper- 
petuité  de  la  foi  de  VEglise  Catho- 
lique,  touchant  V ' Eucharistie  contre 
le  livre  du  Sieur  Claude  ministre 
de  Charenton.  In  eo  enim  opere,  dum 
constans,  et  perpetua  Ecclesiae  fìdes 
propugnatur  de  vera,  reali,  ac  sub- 
stantiali  Corporis  et  Sanguinis  Chri- 
sti  praesentia  in  Eucharistia,  osten- 
ditur  etiam  ,  hanc  ,  quam  diximus, 
perpetuam  de  Transubstantiationis 
mysterio  fìdem  Ecclesiae  fuisse.  Legi 
quoque  potest  epistola  7  et  seqq.  Io- 
annisFrancisci  Mariae  Lepappe  Tre- 
vernii  Episcopi  Argentinensis  tom.  1 
operis  inscripti  :  Discussìon  amicale 
sur  l'établissement ,  et  la  doctrine 
de  VEglise  Anglicane,  et  en  gene- 
ral sur  la  Réformation,  ubi  id,  quod 
dicimus, etiam  ipsemanifeste.evincit. 
Ad  alteram  vero  calumniae  par- 
tem,  quae  respicit  Confessionem  sa- 
cramentalem,quam  usque  ad  Concilii 
Lateranensis  IV  Generalis  decretum, 
liberam  fuisse  Moshemius  affirmat, 
«  utrum  Deo  aliquis  soli,  et  animo, 
»  an  vero  sacerdoti,  et  ore  fieri  vel- 
»  let  ;  »  in  hoc  etiam  Theologi  osten- 
dunt  perpetuam  Ecclesiae  doctrinam 
fuisse,  quam  Concilium  Tridentinum 
sess.  14  de  Poenitentia  canone  6  ana- 
themate  inflicto  asseruit,  confessio- 
nem, videlicet,  sacramentalem  insti- 


tutam  ,  et  ad   salutem   necessariam 
esse  iure  divino. 

Habet  autem  Natalis  Alexander 
dissertationem  14  in  saec.  EccL  13  de 
Sacramentali  Confessione,  qua  dis- 
sertatone fuse,  graviter,  atque  eru- 
dite, quatuor  libros  Ioannis  Dallaei 
Calviniani  contra  catholicam  hanc 
veritatem  refellit.  Illa  possunt  etiara 
consuli  ,  quae  pluribus  in  locis  nos 
ipsi  pertractavimus  de  ista  re,  scili- 
cet tom.  1  cap.  27  praelect.  ex  saec. 
tertio,  cura  de  controversia  egimus 
Christianos  in  persequutione  lapsos 
respiciente  ;  vel  eodem  tom.  cap.32 
cum  de  poenitentia  canonica  disputa- 
vimus,  ac  Ioannem  Georgium  Wal- 
chium  ret'utavimus  contendentem,  se- 
cretae  sacramentalis  confessionis  ori- 
ginem  ex  publicae  confessionis  immu- 
tatione,  vel  abrogatione  deducendam 
esse;  et  simul  significavimus  quanta 
sapientia  Pius  VI  Pontifex  Maximus 
anno  1784  condemnaverit  librum  a 
Ioanne  Valentino  Eybelio  Vindobo- 
nae  editum,  atque  inscriptum:  Quid 
continent  documenta  antiquitatis 
christianae  de  àuriculari  confes- 
sione;quo  libro  ille  effutiebat, confes- 
sionem hanc  antiquitati  incognitam 
fuisse,  et  posterius  hurnanum  inven- 
tum  existimari  oportere  ;  vel  deni- 
que  cum  eiusdem  t.l  e.  49  de  Nectarii 
Episcopi  Constantinopolitani  facto 
Poenitentiarium  Presbyterum  abro- 
gali tis  loquuti  sumus,  et  nullum  gra- 
ve ex  eo  facto  argumentum  derivare 
posse  evici mus  ad  denegandam  Sa- 
cramentalis Confessionis  divino  iure 
institutam  obligationem.  Potest  de- 
nique,  ut  cetera  praeteream,  consuli 
opus  I.  A.  Moehlerii  ex  germanico 
idiomate  galliceredditum  a  F.Lacha- 
tio,cui  inscriptio  est:LaSymbolique, 
ou  exposition  des  contrarietés  dog- 
matiques  entre  les  Catholiques ,  et 
les  Protestante, a" 'après  leurs  confes- 
sions  de  foi  publiques  tom.  1  lib.  1 
cap.  4,  quo  loco  de  symbolis  istis 
sacramenta  respicientibus  pertra- 
ctavit. 

Quae  mox  tradidimus,  perspicuam 
continent  memoratae  calumniae  con- 

futationem.  Quod  spectat  vero  ad  ea 
canonis  memorati  verba,  Confessio- 
nem  sacramentalem  ,  saltem  semel 
in  anno,  faciendam  esse  proprio  sa- 
cerdoti 9  quo  sensu  ea  sint  intelli- 
genda,  digna  est  inter  cetera,  quae 
consulatur  Natalis  Alexandre  disser- 
tano 4  in  saec.  13  de  sensu  canonis 
Omnis  tttriusque  sexus;  qua  disser- 
tatane ostendit ,  ac  propugnat  eam 
sententiarn ,  iis  scilicet  verbis  desi* 
gnari  Parochum,  salva  semper  Stim- 
mi Pontificis  in  toto  orbe ,  et  Epi- 
scoporum  in  suis  dioecesibus  aucto- 
ritate,  ita  ut,  qui  rite  peccata  sua, 
semel  in  anno  ipsis,  aut  Presbjteris 
ad  confessiones  sacramentales  exci- 
piendas  approbatis  confessi  fuerint, 
canoni  utriusque  sexus  satisfecisse 
censendi  sint. 

Praecipitur  etiam  in  canone  ilio, 
ut  ad  minus  in  Pascha  Euchari- 
stiae  sacramentum  reverenter  sus- 
cipiatur.  Audiendus  autem  est  hoc 
loco  Petrus  Blesensis  sermone  16, 
qui  plures  quasi  gradus  Eucharistiae 
suscipiendae  frequentiae  describit. 
«  Nam  in  prima ,  inquit  ,  Ecclesia 
»  quotquot  intererant  consecrationi 
»  Eucharistiae  ,  cornmunicabant  ei- 
»  dem  :  postquam  autem  crevit  nu- 
»  merus  fidelium  ,  nec  omnes  acee- 
»  dere  ad  Eucharistiam  visuni  est, 
»  statu  tum  est,  ut  saltem  diebus  do- 
»  minicis  fideles  communicarent.Cum 
»  vero  paleae  subcrescentes  coepe- 
»  runt  cooperire  granum,  et  multo- 


»  rum  refriguit  charitas  ,  deeretum 
»  est,  ut  saltem  per  tres  solemnita- 
»  tes  in  anno  fideles  communicarent 
»  in  Paschate,  Pentecoste,  et  Natali. 
»  Nunc  autem  quia  dies  mali  sunt, 
»  et  omnes  fere  declinaverunt,  non 
»  audeo  dicere  ex  praecepto  Eccle- 
»  siae,  sed  ex  tacita  permissione  in- 
»  troductum  est  ,  ut  semel  in  anno 
»  congregentur  in  Ecclesia  ad  com- 
»municandum;  quod  praeterire  fas 
»  non  est.  » 

Hoc  autem  Petrus  Blesensis  id- 
circo  ait,  non  audere  se  dicere  ex 
praecepto  Ecclesiae ,  sed  ex  tacita 
permissione  introductum  esse,  quia 
cum  ille  scriberet,  celebratum  adhuc 
non  fuerat  Concilium  IV  Lateranense 
Generale,  quod  anno  1215  habitum 
est.  Nam  floruit  hic  scriptor  ab  an- 
no 1160,  ad  1200  ,  ac  fuit  primum 
canonicus  Bituricensis ,  tum  Batho- 
niensis  in  Anglia,  deinde  Londinen- 
sis  Archidiaconus,  et  Archiepiscopi 
Cantuariensis  Cancellarius,  ac  Regis 
ipsius  Angliae  Procancellarius.  De- 
bemus  vero ,  ut  arbitror  ,  nobis  in 
hac  re  multum  gratulari,  qui,  licet 
magnum  videamus  ac  teterrimum 
Religioni  Catholicae  bellum  recenti 
memoria  indictum  fuisse,  sacramen- 
torum  tamen  frequentiam  perma- 
gnani  esse  conspicimus,  et  hoc  esse 
in  more  positum  apud  benemoratos 
quosque  catholicos,  ut  sacramentum 
poenitentiae  atque  Eucharistiae  ma- 
gna frequentia  suscipiant. 

Cum  alia  praecipua ,  quae  huius 
saeculi  historiam  Ecclesiasticam  re- 
spiciunt,  peculiari  loco  simul  expone- 
re  statuerimus,  ut  quae  ad  rerum  hac 
aetate  gestarum  notitiam  imprimis 
opportuna  sunt,  in  his  praelectioni- 
bus  non  desint;  nunc  de  duobus  aliis 
Conciliis  generalibus  ,  quae  hoc  eo- 
dem  saeculo  celebrata  fuerunt,  agen- 
dum  putamus.  Itaque  Innocentius  IV, 
ijui  antea  Sinibaldus  Fliscius  prae- 


claro  genere  Genuae  natus,  an.  1243 
Pontifex  Maximus  creatus  fuerat, 
anno  1245  Concilium  Generale  Lug- 
duni  habuit,  quod  Oecumenicum  XIII 
dici  solet. 

Hoc  Concilium  ab  Innocentio  IV 
Pontifìce  indictum  ita  fuerat,  ut  il- 
lius  celebrandi  praefinita  esset  festa 
dies  S.  Ioannis  Baptistae,  prout  con- 
stat  ex  epistola  eiusdem.  In  brevi 
autem  notitia   huius  Concilii ,  quae 

legitur  in  collectione  Harduini,  ha- 
betur:  «  Cum  Dominus  Innocentius 
»  Papa  IV  ad  partes  Galliae  propter 
»  multa  pericula ,  quae  imminebant 
»  Generali  Ecclesiae,  se  transtulis- 
»  set,  Concilium  ad  vocavit  apud  Lug- 
»  dunum ,  et  in  Vigilia  Petri  Apo- 
»  stoli,  Concilio  convocato,  in  maiori 
»  Ecclesia,  Dominus  Papa,  missa  ce- 
»  lebrata,  locum  eminentiorem  ascen- 
»  dit.Imperator  vero  Constantinopo- 
»  litanus  sedit  ad  dexteram,  et  qui- 
»  dam  alii  principes  Graeci  sederunt 
»  ad  sinistram,  et  Diaconus  Cardina- 
»  lis  Vicecancellarius  magister  Mar- 
»  tinus  Neapolitanus  cum  Notariis, 
»  Auditore,  et  Gorrectore,  Capella- 
»  nis  ,  Subdiaconis  ,  et  quibusdam 
»  aliis.  Inferius  vero  sic  Praelati  se- 
»  derunt.  Ex  opposito  tres  Patriar- 
»  chae,  Constantinopolitanus  ad  dex- 
»  teram,  Antiochenus,  Aqnileiensis  ; 
»  licet  de  Aquileiensi  contentio  orta 
»  sit,  tamen  illum  locum  obtinuit. 
»  Imperator  Constantinopolitanus  , 
»  qui  aderat  ,  Balduinus  erat,  cum 
»  quo  etiam  interfuit  Raymundus 
»  Comes  Tolosanus.  »  Ex  eadem  no- 
titia  habemus ,  numerum  Praelato- 
rum  fuisse  140,  etsi  nullus  ex  Ger- 
mania ob  Friderici  causarci  adfuerit. 
Constat  vero  ex  eadem  notitia 
quid  in  eo  Concilio  sit  gestum.  Nam 
ibi  refertur  :  «  Tunc  Dominus  Papa 
»  incepit  Veni  Creator  Spiritus,  et 
»  ilio  hymno  communiter  ab  omnibus 
»  decantato  ,  dixit  Dominus  vobis- 
»  cum ,  et  responderunt  omnes  :  et 
»  cum  spiritu  tuo.  Oremus.  Aegidius 
»  Cardinalis  dixit  flectamus  genua; 
»  Octavianus  respondit  levate:  et  sic 
»  dixit  Dominus  Papa  propriam  ora- 
»  tionem ,  qua  dieta,  Galeatius  Ca- 
»  pellanus  incepit  Litanias  ;  iis  ex- 
»  pletis  et  dieta  a  Pontifice  oratio- 
»  ne,  idem  Innocentius  sermonera  in- 
»  stituit ,  desumpto  argurnento  ex 
»  verbi s  illis  :  secundum  multitu- 
»  dinem  dolorum  meorum  in  corde 
»  meo  consolationes;  explicavit  au- 
»  tem  dolores  quinque.  Primum  de 
»  deformitate  Praelatorum,  et  Sub- 
>  ditorum.  Secundum    de   insolentia 


»  Saracenorum,  qui  dicebantur  Hie- 
»  rusalem  occupasse,  et  evertisse  se- 
»  pulcrum  Domini.  Tertium  de  schi- 
»  smate  Graecorum,  praesertim  cum 
»  Graeci  schismatici  regiones  circa 
»  Constantinopolim  vastarent,et  urbi 
»  ipsi  imminerent.  Quartum  de  sae- 
»  vitia  Tartarorum,  qui  Hungariam 
»  occupaverant ,  nec  Christianorum 
»  ulli  pepercerant.  Quintum  de  per- 
»  secutione  Friderici  Imperatoris.  » 

Post  haec  autem  adducta  apparet, 
quae  huius  Concilii  celebrandi  causae 
fuerint.  Ut  memoratis  enim  dolendi 
rationibus  Pontifex  mederetur,  Con- 
cilium haberi  debere  declaravit.  Ita- 
que  Pontifex  sermone  finito  iussit 
legi  litteras,  quibus  multa  Frideri- 
cus  Ecclesiae  promiserat ,  sed  non 
servaverat.  Thaddaeus  de  Suessa  Im- 
perialis  Curiae  iudex  Imperatoris 
partes  patrocinatus  studuit  illum  ex- 
cusare.  Sed  Pontifex  ipse  Thaddae- 
um  refutavit.  Atque  ita  primae  ses- 
sioni finis  impositus  est. 

Quae  in  secunda  sessione  gesta 
sunt,  ea  ferme  omnia  referuntur  ad 
accusatìones  contra  Fridericum  ab 
Episcopis  allatas.  Deinde  ut  proro- 
garetur  tertia  sessio,  vehementer  la- 
bora  vit  Thaddaeus ,  asserens  Impe- 
ratorem  ipsum  Concilio  adfuturum. 
Itaque  Pontifex  eam  prorogavit.  Sed 
ubi  constiti t  Imperatorem  non  veni- 
re, sessionem  habuit,  «in  qua  ordi- 
»  navit  octavam  Nativi  tatis  Beatae 
»  Mariae  Virginis  Sacro  Concilio  ap- 
»  probante;»  quod  scilicet  celebran- 
dae  eius  octavae  votum  emiserant 
Cardinales  post  Caelestini  IV  mor- 
tem,  cum  Pontificis  electio  a  Fride- 
rico  impediretur  ;  «  deinde  Dominus 
»  Papa,  prout  in  eadem  notitia  con- 
»  tinetur  ,  quasdam  constitutiones , 
»  quae  prò  recuperatone  Terrae  San- 
»  ctae  ,  ac  alias,  quae  prò  subsidiis 
»  Romani  Imperii ,  et  etiam  alias, 
»  quae  contra  Tartaros  factae  fue- 
»  rant,  fecit  legi.  »  Quibus  verbis  ca- 
nones  intelliguntur,  seu  capitula  17 
quae  exstant,  et  isti  narrationi  subii- 
ciuntur. 

Sunt  autem  haec  ,  quae  materia 

his  canonibus  subiecta  comprehen- 
duntur.  Videlicet  primus,  secundus, 
et  octavus  canones  agunt  de  rescri- 
ptis.  Tertius  de  electione  et  electi 
potestate.  Quartus  de  officii  potesta- 
te  iudicis  delegati.  Quintus  de  iudi- 
ciis.  Sextus  de  litis  contestatione. 
Septimus  de  dolo  ,  et  contumacia. 
Nonus  de  eo,  qui  mittitur  in  pos- 
sessionem  causa  rei  servandae.  Deci- 
mus de  confessis.  Undecimus  de  ap- 
pellationibus,  et  recusationibus.  Duo- 
decimus  de  sententia  excommunica- 
tionis.  Decimus  tertius  de  usuris.De- 
cimusquartus  de  subsidio  Imperii 
Constantinopolitani.Decimusquintus, 
ut  Praelati  suos  subditos  excitent 
ad  sacrum  bellum  iuvandum.  Deci- 
mus sextus  contra  Tartaros  ,  ut  qui 
Poloniam  ,  Russiam  ,  et  Hungariam 
infestabant ,  coercerentur.  Ultimus 
de  Cruciata.  Non  defuerunt  qui  ar- 
bitrati sint,  non  omnia  haec  in  ea- 
dem  sessione  confecta  esse,  sed  quod 
in  illa  essent  lecta,  et  Patrum  ap- 
probatione  firmata,  ideo  eo  loco  po- 
sita  fuisse.  Praeter  haec  in  eadem 
notitia  refertur,  omnia  Ecclesiae  Ro- 
manae  privilegia  Pontificem  expli- 
care  fecisse,  idest  authentica  forma 
conscribi,  et  Praesulum  omnium,  qui 
aderant,  sigillo  obsignari. 

Haec  quidem,  quae  cursim  signi- 
ficavimus  ,  ostendunt  luculenter  ex 
ipsa  inscriptione  sua,  quantae  sint 
gravi tatis  ea  rerum  capita,  de  qui- 
bus  Concilium  hoc  Generale  Lugdu- 
nense  I  decreta  sua  condidit;  et  quot 
fuerint  in  eodem  Concilio  statuta, 
quae  ad  ecclesiasticam  praescrtim 
iurisprudentiam  illustrandarn  spe- 
ctant.  Commentaria  vero  quae  a  do- 
ctissimis  viris  de  his  decretis  scripta 
sunt,  demonstrant  quanta  sapientia 
ea  fuerint  a  Concilio  constituta.  Non 
est  autem  necesse  hic  iterum  referre, 
quae  alio  loco  de  sacris  expeditioni- 
bus  agentes  ostendimus,  ut  appareat 
quam  iusta  de  causa  Concilium  Lug- 
dunense  decreta  fecerit  de  imperio 
Constantinopolitano  iuvando  ,  et  de 
Palaestina  a  Paganorum  potestate 
liberan  da.  E  te  nini  quae  tunc  pertra- 


ctavimus,  evincunt,  quantum  Reli- 
gionis,  et  civilis  etiam  Reipublicae 
interesset ,  eam  urbem  ,  et  Terram 
Sanctam  tueri.  Neque  minoris  erat 
momenti,  regiones  alias,  de  quibus 
Concilium  egit,  ab  iis  periculis  ar- 
cere ,  in  quae  incursiones  Barbaro- 
rum,  illas,  ac  Religionem  in  iisdem 
obtinentem  adduxerant.  Itaque  ista 
tantummodo  significasse  satis  erit, 
ut  debita  propter  decreta  superius 
memorata  Concilio  laus  tribuatur. 

Quod  spectat  vero -ad  Friderici  Im- 
peratoris  causam,qui  in  Concilio  ite- 
rum  anathemate  mulctatus  est,  et  ab 
imperio  depositus;  superius  cap.  20 
iam  significavimus,quam  mala  fuerit 
Friderici  agendi  ratio;  quamobrem  a 
Gregorio  IX  Pontifìce  iam  excommu- 
nicatione  perculsus,  et  ab  omnibus 
veluti  publici  boni,  atque  Ecclesiae 
perseqnutor  habitus  est.  Legendus 
vero  inter  ceteros  Raynaldus  ad  an- 
num  1245,  quo  loco  fuse  de  tota  hac 
re  in  Concilio  gesta  pertractat,  at- 
que inde  apparebit  quanto  numero, 
et  quam  gravia  Fridericus  patrave- 
rit,  ut  ad  memoratam  sententiam 
contra  eum  ferendam  deventum  sit, 
quae  ubique  deinde  iustissima  repu- 
tata est. 

Est  vero  audiendum  ab  Innocen- 
tio  ipso  in  epistola  ad  Monachos  Ci- 
stercienses  quomodo  res  in  Concilio 
discussa,  ac  pertractata  fuerit;  eam 
autem  epistolam,  quam  Parisius  ha- 
bet  in  .  ist.  Angl.,  refert  Raynaldus 
1.  cit.  n.  69.  «  Non  vos  rnoveant,  In- 
»  nocentius  ait,  imperitorum,  et  ve- 
»  ritatis  ignarorum,  precamur,  oblo- 
»  quia  ,  ut  a  nobis  ,  qua^i  praecipi- 
»  tanter  putetis,  et  absque  deliberato 
»  Fratrum  Nostrorum,  et  multorum 
»  peritorum  moroso  Consilio  contra 
»  ipsum  Fridericum  fuerit  sententia- 
»  tum.Non  enimmeminimusumquam 
»  causam  cum  tanta  deliberatione  , 
»  et  diligenti  examinatione  fuisse 
»  excussam,  et  peritorum  atque  san- 
»  ctorum  mentibus  libratami  exstitis- 
»  se  ;  adeo ,  quod  in  secretis  aliqui 
»  fratrum  nostrorum  induerunt  per- 
»  sonara  Advocati   prò  ipso  ,  aliqui 

»  autem  personam  adversantis  ;  ut 
»  ex  obiectionibus,  et  responsionibus 
»  inquirentium,  et  disputantium,  ut 
»  solet  in  scholis,  causae  veritas  ra- 
»  dicitus,  hinc,  indeque  discuteretur. 
»  Nec  aliquam  viam  invenimus  sine 
»  Dei  iniuria,  et  gravi  eius  offensa, 
»  et  Ecclesiae  eiusdem  laesione  ,  et 
»  nostrarum  conscientiarumvulnere, 
»  aliter  procedendi,  quam  ut  proces- 
»  simus,  licet  inviti;  et  eiusdem  lae- 
»  soris  miseriae  condolentes.  Parati 
»  igitur  sumus  in  hac  causa,  et  prò 
»  illa  usque  ad  mortem  stare,  et  prò 
»  ea,  et  in  ea  tam  omnes  fratres  no- 
»  stri,  quam  nos  mori  immutabiliter 
»  prò  causa  Dei,  et  eius  Ecclesiae  di- 
»  micantes.  »  Haec,  et  alia,  quae  ad 
hanc  ipsam  rem  confirmandam  af- 
ferri possent  testimonia ,  ostendunt 
luculenter,  negotium  totum  post  per- 
magnam  in  Concilio  peractam  deli- 
berationem  absolutum  fuisse.  Legi 
vero  potest  Natalis  Alexandri  dis- 
sertatio  5  in  Hist.  Eccl.  saec.  13  de 
hac  re;  legenda  praeterea  sunt  hoc 
loco,  quae  in  opere  suo  pluries  ci- 
tato scripsit  de  materia  ista  tota 
eruditissime  ci.  Gosselinius. 

Animadverti  hic  illud  quoque  pot- 
est, in  sententia  ista  contra  Fride- 
ricum  pronuntiata,  quam  Raynaldus 
totam  affert,  licet  gravissima  omnia, 
quorum  reus  Fridericus  evaserat , 
crimina,  ac  scelera  recenseantur,  ni- 
hil  tamen  ibi  dici ,  ex  quo  colligi 
possit ,  Fridericum  scelestissimi  il- 
lius,  atque  impii  consilii  reum  iudi- 
catum  fuisse,  ut  illi  libro  assentiri 
potuerit ,  qui  scriptus  dicitur  De 
tribus  Barattatoribus,  seu  de  tribus 
impostoribus ,  qui  totum  mundum 
deceperint,  inter  quos  D.  N.  I.  C.  per 
summum  nefas  numerari  debeat.  Hanc 
accusationem  ipse  Fridericus  antea 
a  se  reiecerat.  Consulendus  vero  est 
eruditissimus  Hieronymus  Tirabo- 
schius  TomA.Historiae  Litteraturae 
Italicae,  loco  ubi  de  Petra  de  Vi- 
neis pertractat.  Refert  memoratus 
hic  praeclarus  vir  scriptores  ,  qui 
hanc  rem  illustrarunt.  Ostenditur 
autem  ex   iis ,  neque  Fridericum  , 


neque  Pefcrum  de  Vineis  gente  Ca- 
puanum,  qui  ingenio,  ac  doctrina  ex 
infimi  generis conditione  ad  illustrem 
in  Friderici  aula  gradum  perductus 
est,  et  summa  apud  Principem  gra- 
tia,  atque  auctoritate  valuit,  huius 
libri,  cuius  exsistentia  quoque  dubia 
plurimum  est,  scriptorem  fuisse.  Hoc 
autem  opportunum  est  notare,  quia, 
si  Petrus  de  Vineis  posset  existimari 
istius  libri  scriptor ,  haec  accusatio 
posset  fortasse  quoque  in  ipsum  Fri- 
dericum reverti.  Adiungi  etiam  de- 
bet,  Petrum  de  Vineis  prò  Friderico 
ad  Concilium  Lugdunense  venisse. 

Antequam  de  Concilio  Generali 
Lugdunensi  I  finem  loquendi  facia- 
mus,  restat  illud  quoque  commemo- 
randum, quod  respicit  Innocentii  IV 
factum  ,  qui  in  eodem  concilio  sta- 
tuit,  ut  rubro  galero,  seu  rubeo  pi- 
leo  S.  R.  E.  Cardinales  ornarentur. 
Id,  inter  ceteros,  memoriae  prodidit 
Nicolaus  de  Curbio,  qui  praesens 
adfuit,  in  memorati  Pontificis  Inno- 
centii IV  vita  cap.  21.  «Interim,  in- 
»  quit,  Pontifex  post  Concilium  (Lug- 
»  dunense  scilicet  Generale) ,  anno 
»  secundo  (hoc  est  proximo  ,  nam 
»  mense  Novembri  an.  1246  Innocen- 
»  tiuscum  S.Ludovico  IX  Francorum 
»  Rege  colloquium  Cluniaci  habuit), 
»  Cluniacum  ivit  cum  RegeFranciae, 
»  et  ipsius  fratribus  loquuturus  ,  ubi 
»  Domini  Cardinales  capellos  rubeos 
»  receperunt ,  sicut  in  ipso  concilio 
»  fuerat  ordinatum.»Agit  vero  erudi- 
te de  insigniis  istis  purpureis,  quibus 
S.  R.  E.  Cardinales  ornati  sunt,  prae- 
ter  ceteros  scriptores ,  Ludovicus 
Thomassinius  De  veteri,  et  nova  Ec- 
clesiae disciplina  tom.  lpart.  1  lib.  2 
cap.  113,  ubi  ostendit  quanto  iure  , 
his  illustribus  ornamentis  Cardina- 
latus  amplissima  dignitas  praedita 
sit ,  ac  refert  etiam  quae  ad  alias 
purpureas,  sacrasque  vestes,  quibus 
induuntur  Cardinales,  spectant.  At- 
que ut  ostendat,  nonnisi  per  iniuriam 
de  hoc  ornamentorum  splendore  de- 
traili posse,  inter  cetera,  quae  profert, 
exemplum  etiam  affert  ex  S.  Caroli 
Borromaei  vita  desumptum,qui  «pur- 

»  puram  suam  spectabat  veluti  inci- 
»  tamentum  ad  martyrium.  Immo 
»  Cardinalibus  ipse  aliis  inusitatos 
»  illos  honores  exhibebat ,  sibique  ab 
»  aliis  exhiberi  volebat  ,  qui  vulgo 
»  eis  impenduntur  ab  Optimatibus 
»  etiam,  Principibusque,  ut  vel  Prin- 
»  cipes  ,  et  Reges  ipsi  ,  Christum  , 
»  Christique  Ecclesiam  in  suis  mini- 
»  stris  tanto  religiosius  veneraren- 
»  tur.  »  Vir  autem  sanctissiraus,  et 
tum  alio  quolibet  virtutum  genere, 
tum  humilitate  cordis  ,  ac  demisse 
de  se  sentiendi  spiritu  praeclarus  , 
intelligebat  profecto,  ornamentorum 
istorum  splendorem  cum  christianae 
perfectionis,  qua  ipse  excellebat,  in- 
stitutis  componi  posse. 

Fuse  Thomassinius  praeterea  me- 
morato libro,  cap.  113,  114,  115, 116 
de  Cardinalatus  eminentissima  di- 
gnitate  per  trac  tat,  et  quae  ille  dis- 
putat,  tum  ad  alia  plura  de  ea  re, 
tum  ad  id  praesertim  sunt  oppor- 
tuna, ut  intelligatur ,  iure  Cardina- 
les  Romanae  Ecclesiae,  non  modo 
Episcopos  ,  sed  Presbyteros  etiam  , 
atque  Diaconos,  superiorem  in  Con- 
ciliis  quoque  Greneralibus  locum,  et 
gradum  obtinere  ante  ceteros  quos- 
que  Episcopos  ,  proni  in  Concilio  I 
Lugdunensi  Oecumenico ,  atque  in 
posterioribus  factum  esse  videmus. 
Ad  hanc  autem  rem  evincendam,  di- 
gnus  est,  praeter  ceteros,  ut  legatur 
eruditissimus  Franciscus  Antonius 
Zaccaria  in  Antìfebronio  parte  2 
lib.  5  cap.  2,  quo  loco  docte,  gravi- 
terque  Febronium  ipsum  refellit,  qui 
non  solum  improprie,  atque  imperite 
de  Cardinalatus  origine,  et  Cardi- 
nalitiae  dignitatis  amplitudine  scri- 
pserat  cap.  2  operis  sui  de  statu 
Ecclesiae  etc,  sed  etiam  conquestus 
erat  de  hac,  quam  Cardinales  obti- 
nent  super  Episcopos  praeeminentia. 
Ostendit  videlicet  Zaccaria  quam  iu- 
ste  id  Cardinalibus  competat ,  qui 
prout  Card.  Bellarminus  animadver- 
tit  lib.  1  de  Clericis  cap.  16,  soli 
sunt  atque  exclusivi  Romani  Ponti- 
ficis  Electores,  quique  sub  Pontificis 
Maximi  auctoritate,  sacrum  Ecclesiae 


Senatum  constituunt ,  atque  ad  de- 
cernendum  de  praecipuis  Ecclesiae 
negotiis ,  et  ad  ipsas  Episcoporum 
causas  iudicandas  a  Summo  totius 
Ecclesiae  capite  adsciscuntur. 

Haec ,  quae  breviter  signifìcavi- 
mus,  confìrmantur  perspicue  Benedi- 
cti  PP.  XIV  auctoritate  ac  testimo- 
nio lib.  3  de  Syn.  Dioecesana  cap.  10 
n.  1.  Nam  postquam  de  gradus  prae- 
cedentia  Episcopis  ubique  generatim 
tribuenda  loquutus  esset  Pontifex  , 
hac  ratione  de  Cardinalibus  sermo- 
nem  suum  prosequutus  est:  «  Aliud 
»  est  de  Synodis,  inquit,  sive  Gene- 
»  ralibus,  sive  Nationalibus ,  quibus 
»  una  cum  Episcopis  simul  intersint 
»  S.  R.  E.  Cardinales.  Hi  siquidem  , 
»  etsi  Episcopali  careant  charactere, 
»  ob  eorum  tamen  officii,  ac  dignì- 
»  tatis  praestantiam,  Episcopis  prae- 
»  feruntur,  supra  quos  sedisse  legì- 
»  mus  in  Concilio  Lugdunensi  I  sub 
»  Innocentio  IV,  in  cuius  actis  ha- 
»  betur  tom.  7  Collectionis  Harduini 
»  col.  378:  Ad  dexteram,  et  in  erni- 
»  nentioribus  locis  sederunt  Episco- 
»  pi  Cardinales,  ex  altera  vero  Pre- 
»  sby ter i  Cardinales,  Archiepiscopi, 
»  et  Episcopi  post  eos.  In  Concilio 
»  quoque  Lugdunensi  II  anni  1274 
»  sub  Gregorio  X  omnibus  antelatos 
»  Episcopis  ,  et  Metropolitis  legitur 
»  apud  Raynaldum  ad  eundem  an- 
»  num  n.  3,  Eandemque  loci  praero- 
»  gativam  Cardinalibus  delatam  in 
»>  Concilio  Fiorentino  ex  eiusdem 
»  actis  liquet....  Nec  mirum  est,  Car- 
»  dinalibus  ,  qui  supremi  Ecclesiae 
»  Moderatoris  Consiliarii  sunt,  eique 
»  tamquam  membra  suo  capiti  adhae- 
»  rent,  hanc  tribui  praeeminentiam, 
»  quum  in  Ecclesia  Constantinopo- 
»  litana  eandem  obtinuerint  septem 
»  Diaconi  Cruciferi;  quin  immo  etiam 
»  Syncelli,  hoc  est,  simplices  Clerici, 
»  aut  Monachi,  familiares  ,  et  com- 
»  mensales  Patriarchae,  qui  loco  su- 
»  periori  in  Synodis  sedebant,  quem- 
»  admodum  ad  rem  observat  Chri- 
»  stianus  Lupus  in  schol.  et  not.  ad 
»  can.  Condì,  tom.  2  pag.  1474,  et 
»  tom.  3  pag.  441.  Durum  nihilomi- 


DE   CONCILIO   LUGDUNENSI  I   GENERALI,  SEU   OECUXIENICO    XIII.  141 

»  iius  visum  est  Henrico   Archiepi-  T  »  din  ali  Iacobatio  De  Concili is  lib.  1 


»  scopo  Cantuariensi,  sibi  regni  pri- 
»  mati,  atque  Apostolicae  Sedis  Le- 
>  gato  nato  iuxta  text.  in  cap.  1  de 
»  offtc.  Legat.  anteponi  Ioannem 
»  Kemp  Archiepiscopum  Eboracen- 
»  sem  ab  Eugenio  IV  purpura  de- 
»  coratum,  cui  propterea  cedere  re- 
»  cusavit.  Veruni  quum  excitatam  ab 
»  Henrico  de  praecedentia  quaestio- 
»  nem  resciveritPontifex,  litteris  ad 
»  eundem  datis,  primum  in  sedendo 
»  locum  honoremque  supra  quosvis 
»  Episcapos  et  Archiepiscopos  Cardi- 
»  nali  adiudicavit;  quae  quidem  Eu- 
»  genii  litterae,  in  quibus  Cardina- 
»  litiae  dignitatis  eminentia  summo- 
»  pere  celebratur,  referuntur  a  Ray- 
»  naldo  ad  an.  1439  n.  40,  a  Car- 


»  pag.  35,  exstantque  Bullar.  Rom. 
»  pag.  21  tom.  3  parte  3.  Latae  ta- 
»  men  ab  Eugenio  sententiae  non 
»  acquievit  Archiepiscopus  Gnesnen- 
»  sis  Regni  Poloniae  Primas  ,  qui 
»  paucis  post  annis,  idest  anno  1449 
»  incomitiis  Petricoviensibus,de  loci 
»  praerogativa  contendit  cum  Cardi- 
»  nali  Sbigneo  Episcopo  Cracoviensi, 
»  quam  tamen  Nicolaus  V  iterimi 
»  Cardinali  asseruit,  ut  narrat  cita- 
»  tus  Rar/naUhis  ad  an.  1449  n.  8; 
»  quumque  Archiepiscopus  ad  Regem 
»  provocasset,  negavit  Rex,  se  posse 
»  causam  pertractare,  quam  Summus 
»  Pontifex  sua  sapientia  terminave- 
»  rat,sicut  prosequuntur  Spondanus 
»  ad  eund.  an.n.  14, et  Cromerus  1.22. 

Cum  Pontifex  Maximus  B.  Grego- 
rius  X  esset,  habitum  est,  an.  1274 
Lugduni  li  Generale  Concilium,  quod 
Oecumenicum  XIV  fuit.  Indictum  est 
ab  eodem  Pontifice  ,  prout  probant 
litterae  plures  ab  eo  ad  illud  con- 
-vocandum  scriptae. 

Constituerat  vero  Pontifex  die 
prima  Maii  anno  1274  Concilii  ini- 
tium  fieri  debere  ;  sed  prima  sessio 
die  7  eiusdem  mensis  habita  est. 
Gregorius  autem  tres  attulit  causas 
Concilii  huius  convocandi  in  allo- 
quutione,  quam  coram  Patribus  ha- 
buit.  «  Pro  subsidio  scilicet  Terrae 
»  Sanctae,  et  super  unione  Graeco- 
»  rum ,  et  super  reformatione  mo- 
rum,  »  prout  dicitur  in  notitia,  seu 
actis  eiusdem  Concilii.  Ptolemaeus 
Lucensis  in  Hist.  Eccl.  lib.  23  e.  3 
narrat:  «  Numerus  Praelatorum,  qui 
»  interfuerunt  concilio,  fuit  quingen- 
»  torum  Episcoporum ,  Abbatum  se- 
»ptuaginta,  aliorum  Praelatorum 
»  mille.  » 

.  Ad  concilium  illud  veniebat  etiam 
praeclarum  aetatis  suae,  sanctitatis 
et  sapientiae  lumen  D.  Thomas  Aqui- 


nas, de  quo  Ptolemaeus  idem  cap.  8, 
«  Recedens  ,  inquit,  de  Neapoli ,  ubi 
»  degebat,  et  veniens  in  Campaniam, 
»  ibidem  graviter  infìrmatur,  et  quia 
»  prope  locum  illius,  nullos  conven- 
»  tusOrdinisPraedicatorum  habebat, 
»  declinavit  ad  unam  solemnem  Ab- 
»  batiam,  quae  dicitur  Fossam  No- 
»  vam,  et  quae  Ordinis  erat  Cister- 
»  ciensis,  in  qua  sui  consanguinei  , 
»  Domini  de  Ceccanio  erant  Patroni, 
»  ibique  sua  aggravata  est  aegritudo, 
»  unde  cum  multa  devotione,  et  men- 
»  tis  puntate,  et  corporis,  qua  sem- 
»  per  floruit,  quaraque  ego  probavi, 
»  quamque  novi,  qui  suam  saepe  con- 
»  fessionem  audivi,  ac  ipsius  auditor 
».fui,  ex  hac  luce  transiit  ad  Chri- 
»  stum.  »  Ait  etiam,  monachos  tra- 
dere,  illum  ante  mortem  «  recitasse 
»  symbolum,  et  doctrinam  suam  ex- 
»  posuisse  in  manus  Romanae  Eccle- 
»  siae.  » 

Summus  vir  alius,  doctrina  simul 
et  sanctitate  praeclarus  ad  Conci- 
lium vocatus  est  D.  Bonaventura, 
atque  is,  vel  a  prima  Concilii  ses- 
sione iam  Cardinalis  erat ,  et  inter 

Cardinales  sedebat.  Nam  in  memo- 
rata superius  notitia  refertur:  «  In 
»  sedibus  aliis  a  latere  dexteroPon- 
»  tificis  sederunt  Domini  Ioannes 
»  Portuensis,  et  S.  Rufinae,  Petrus 
»  Tusculanus ,  Vicedominus  Praene- 
»  stinus,  Fr.  Bonaventura  Albanen- 
»  sis,  Episcopi  Cardinales.  »  Verum 
cum  gravissimo  Reipublicae  Chri- 
stianae  detrimento ,  atque  in  ma- 
gno bonorum  omnium  dolore ,  idem 
S.  Bonaventura  ad  quintana  Concilii 
sessionem  decessit.  De  qua  re  in  ea- 
dem  notitia  post  narratam  quartam 
sessionem  haec  leguntur  :  «  Eodem 
«anno  et  mense,  die  dominico  15 
«  eiusdem  ,  hora  matutinali  obiit 
«  clarae  memoriae  Fr.  Bonaventura 
»  AlbanensisEpiscopus,  qui  fuit  homo 
»  eminentis  scientiae  et  eloquentiae, 
»  vir  sanctitate  quidem  praeeipuus, 
»  qui  sepultus  est  ipso  die  dominico, 
»  in  locoFratrum  Minorum  Lugduni, 
»  cuius  exequiis  interfuit  Dominus 
»  Papa  cum  omnibus  Praelatis,  qui 
»  erant  in  Concilio  ,  et  tota  Curia  , 
»  et  Fr.  Petrus  Ostiensis  Episcopus 
»  celebravit  Missam,  etc.  » 

Quae  vero  SixtusIVet  V  affirma- 
runt  ,  S.  Bonaventuram  praefuisse 
Concilio,  ea  de  privatis,  non  de  pu- 
blicis  sessionibus  ,  et  conciliaribus 
intelligendum  esse,  bene  admonuit 
Wadingus ,  cum  his  Gregorius  ipse 
Papa  praefuerit. 

Prout  significata  superius  notitia, 
seu  Acta  Concilii  continent,  Syno- 
dus  habita  est  «  in  maiori  Ecclesia 
»  S.  Ioannis,  iniunctoprius  quinta  die 
»  ante  sessionem  ,  scilicet  secunda 
»  eiusdem  mensis  omnibus  Praelatis, 
»  et  Capellanis  ieiunio  triduano.  » 
Absolutum  vero  fuit  sessionibus  sex. 
In  prima  sessione  praemissis  preci- 
bus  allocutus  est  Patres  Gregorius, 
et  sequentem  sessionem  indixit.  In 
secunda  sessione  habita  die  18  Maii, 
«  Lectae  sunt  constitutiones  (ait  no- 
»  ti  ti  a)  prò  zelo  fìdei  ,  et  licentiati 
»  sunt  omnes  Procuratores  Capitu- 
»  lorum,  ac  Abbates,  et  Priores  non 
»  mitrati,  exceptis  illis  qui  fuerunt 
»  nominatimi  ad  Concilium  evocati.» 


Inter  primam  etsecundam  sessionem, 
Gregorius  Praelatis  divisim  apud  se 
congregatis,  proposuit,  et  obtinuit , 
decimas  redituum  Ecclesiasticorum 
ad  sex  annos.  Haec  autem,  quae  acta 
Concilii  memorant,  subsidia,  praeser- 
tim  tributa  sunt  ad  Terrae  Sanctae 
causam ,  defensionemque  prosequen- 
dam.  Ante  diem  vero  sequentis  ses- 
sionis  acta  subdunt:  «  Hieronymus, 
»  et  Bonagratia  Ordinis  Minorum  , 
»  qui  Nuncii  missi  fuerant  prò  Ro- 
»mana  Ecclesia  ad  Graecos,  mise- 
»  runt  quasdam  litteras  Domino  Pa- 
»  pae  de  quibus  multum  gavisus  est.» 
Hae  vero  litterae  eo  praesertim  re- 
ferebantur,  quod  legati  isti  nuntia- 
rent,  se  quamprimum  esse  Lugdunum 
adventuros,  atque  una  secum  adesse 
Graecorum  Nuncios  ,  qui  verbo,  ac 
litteris  suam  erga  Romanam  Eccle- 
siam  observantiam  contestarentur  , 
et  concordiam  cum  Ecclesia  Latina, 
MichaelisPalaeologi  Imperatoris,  at- 
que Graecorum  Praesulum  nomine 
instaurarent.  Habuit  vero  D.  Bona- 
ventura orationem  ad  Synodum  de 
ea  re.  Wadingus  ad  annum  1274  fuse 
de  his,  inter  ceteros,  pertractavit. 

Die  septima  Iunii  anno  1274  tertia 
sessio  celebrata  est.  in  qua  Consti- 
tutiones aliquae  lectae.  et  Pontifex 
«  dedit  licentiam  omnibus  Praelatis, 
»  quod  possent  exire  Lugdunum,  et 
»  elongare  se  usque  ad  sex  leucas  ; 
»  diem  alterius  sessionis  non  prae- 
»  fìxit  propter  dubium  adventum 
»  Graecorum.  »  Etenim  prope  diem 
adventuri  erant  Imperatoris  Grae- 
corum Legati  ;  qui  tandem  die  24 
eiusdem  mensis  Lugdunum  ingressi 
sunt.  Iis  vero  «  Praelati  omnes  ob- 
»  viam  facti,  deduxerunt  eos  ad  Pa- 
»  latiumPapae;  ab  eodem  Papa  stante 
»  in  aula  cum  omnibus  Cardinalibus, 
»  et  multis  Praelatis  ad  pacis  oscu- 
»  lum  honorifìce  sunt  recepti,  et  iis 
»  repraesentarunt  litteras  Impera- 
»  toris  Graecorum  bullatas  bulla  au- 
»  rea,  et  alias  litteras  Praelatorum; 
»  et  dixerunt  ,  quod  veniebant  ad 
»  omnimodam  obedientiam  Sanctae 
»  Romanae  Ecclesiae,  et  ad  recogni- 

»  tionem  fìdei ,  quam  ipsa  Ecclesia 
»  tenet,  et  primatum  ipsius.  »  Quae 
omnia  in  recensitis  Concilii  actis  le- 
guntur. 

Quid  vero  deinde  gestum  in  Con- 
cilio sii,  ex  iisdem  actis  referemus. 
Die  scilicet  28  «  In  festo  Sanctorum 
»  Apostolorum,  Dominus  Papa  cele- 
»  bravit  in  maiori  Ecclesia  S.  Ioan- 
»  nis  Lugdunensis  coram  omnibus 
»  Cardinalibus  et  Praelatis  Concilii. 
»  Lecta  est  epistola,  in  Latino,  et 
»  Graeco,  et  cantatum  Evangelium 
»  per  Dominum  Ottobonum  in  lati- 
»  no,  et  quendam  Diaconum  Grae- 
»  corum  ,  in  habitu,  in  quo  Graeci 
»  solent  cantare  in  Graeco.  Postea 
»  vero  cantatum  est  symbolum  in 
»  Latino  incipientibus  Cardinalibus, 
»  et  Episcopis  ,  qui  sicut  Cantores  , 
»  seu  Primicerii,  tenuerunt  chorum 
»  in  cantu,  et  prosequentibus  Cano- 
»  nicis  eiusdem  Ecclesiae.  Post  hoc 
»  vero  praedictus  Patriarcha ,  cum 
»  omnibus  Graecis  Archiepiscopis  de 
»  Calabria,  et  Poenitentiariis  Domini 
»  Papae ,  qui  linguam  Graecam  no- 
»  verant,  cantaverunt  solemniter  in 
»  alta  voce  praedictum  symbolum  , 
»  et  quando  ventum  est  ad  articulum 
»  illum,  qui  a  Patre  Filioque  proce- 
»  dit,  solemniter,  et  devote  ter  can- 
»  taverunt.»  Praeterea  subdunt  acta, 
Patriarcham,  Archiepiscopos ,  et  Lo- 
gothetam  cum  aliis  cantasse  graece 
laudes  solemnes  Papae;  Missam  vero 
per  Papam  fuisse  completam  stanti- 
bus  Graecis  iuxta  altare.  Haec  vero 
omnia  erat  opportunum  adnotare,  ut 
ritus  in  solemni  Pontifìcis  Maximi 
Missa  servari  solitus ,  legendi,  vide- 
licet,  epistolam  ,  et  evangelium  la- 
tine, et  graece  ,  intelligatur  luculen- 
tius  quantae  sit  gravitatis,  et  vere 
Graecos  ad  unitatem  catholicam  re- 
vertentes,  hunc  ritum  grato  animo 
sequutos  esse ,  quo  suam  cum  Ec- 
clesia Latina  concordiam  ,  et  erga 
Pontificem  Maximum  observantiam 
solemni  ratione  contestarentur.  His 
vero  gestis,  cum  die  3  Iulii  absoluta 
fuisset  causa  Henrici  Geldrensis  Epi- 
scopi Leodiensis,  qui,  Pontifìcis  de- 

creto,  ob  gravissimas  causas  Episco- 
patu  secundum  canones  privatus  est; 
id  quod  etiam  de  Friderico  Abbate 
S.  Paulli  in  Urbe  statutum  fuit;  die 
5  Iulii  «  Nuncii  Tartarorum  Regis 
»  repraesentaverunt  se  Domino  Pa- 
»  pae  in  camera  sua,  exsistentibus  ibi 
»  omnibus  Cardinalibus  ,  et  multis 
»  Praelatis,  quibus  etiam  familiaCar- 
»  dinalium ,  et  Praelatorum  de  man- 
»  dato  Domini  Papae  obviam  exie- 
»  runt.  » 

Cum  dies  octava  esset  Sanctorum 
Apostolorum  ,  quarta  sessio  habita 
est,  «  sedentibus  Legatis  Imperato- 
»  risGraecorum  a  latere  dextero  post 
»  Cardinales.  Papa  narravit,  Graecos 
»  libere  venire  ad  obedientiam  Ro- 
»  manae  Ecclesiae  nihil  temporale 
»  petendo,  de  quo  multum  dubitaba- 
»  tur.  » 

Quae  gesta  sunt  in  hac  sessione 
post  Legatorum  adventum  ,  ea  spe- 
ctant  praecipue  ad  rationem  expli- 
candam,  qua,  solemni  decreto,  unio 
Graecorum  cum  Romana  Ecclesia 
restituta  est.  Constabat  vero  ,  tum 
ex  rebus  antea  a  Latinis  ,  praeser- 
tim  sub  Gregorio  IX ,  de  isto  tam 
gravi  nego  ti  o  cum  Graecis  pertra- 
ctatis;  tum  ex  litteris  Michaelis  Pa- 
laeologi  Imperatoris ,  et  Graecorum 
Antistitum  ;  tum  denique  iuramento 
a  Legatis  iurato,  Graecos  veram  Ro- 
manae  Ecclesiae  fìdem  de  Spiritus 
sancti  processione  etiam  a  Filio , 
Primatum  iurisdictionis  Romani  Pon- 
tifìcis, ac  reliqua  omnia  doctrinae 
catholicae  capita  credere,  et  accipe- 
re,  et  schisma  ,  quo  usque  ad  illud 
tempus  Ecclesia  afflicta  fuerat ,  de- 
testare Itaque  tunc  solemniter  unio- 
nis  resti tutio  proclamata,  ac  sancita 
est,  et  in  permagna  Concilii  totius 
gratulatione,  a  Pontifìce  oratione  ha- 
bita ,  Deo  Optimo  Maximo  gratiae 
actae  sunt.  Abstineo  ab  his  confir- 
mandis  facta  testimoniorum  recita- 
tione.  Essent  enim  ferme  tota  huius 
sessionis  acta  referenda,  si  haec  quae 
significavi,  testimoniissingillatim  al- 
latis  demonstrari  oporteret. 

Scilicet    cum   Graecis   B.  Grego-» 

rius  X,  et  Concilium  Lugdunense  II 
ita  egit ,  quemadmodum  Ecclesiam 
Latinam  semper  id  egisse  docet  Be- 
nedictus  XIV  in  celeberrima  Ency- 
clica  ,  seu  Constitutione  sua  ,  cuius 
initium  est  Allatae  sunt  diei  26  lu- 
lii  1755  toni.  4  Bullarii  eiusd.  n,  48. 
Inquit  autem  Pontifex:  «  Ecclesiasti- 
»  cae  historiae  ignarura  se  proderet, 
»  qui  nesciret,  ita  cum  Orientalibus 
»  unionem  peractam  ,  fìrmatamque 
»  fuisse,  ut  dogma  processionis  Spi- 
»  ritus  sancti  a  Patre  et  Filio  re- 
»  ciperent,  atque  adeo  licitam  fuisse 
»  admitterent  additionem  vocis  Fi- 
»  lioque  factam  symbolo,  ut  panem 
»  non  minus  fermentatum,  quam  azy- 
»  mum,  Sacramenti  Eucharistiae  ma- 
»  teriam  esse  faterentur;  ut  dogma 
»  Purgatorii,  visionis  beatificae  ,  ac 
»  Primatus  Romani  Pontifìcis  ample- 
»  cterentur  ;  uno  verbo  omnem  cu- 
»  ram  collatam  fuisse,  ut  errores  ca- 
»  tholicae  fìdei  adversi  evelleren- 
»  tur,  numquam  vero  id  actum  esse, 
»  ut  venerabili  Orientalium  ritui  de- 
»  trimentum  ullum  inferretur.  » 

Consideranti  vero  ea  omnia,  quae 
ante  Concilii  Lugdunensis  II  cele- 
brationem  gesta  sunt  in  ista  causa, 
et  quae  cum  Concilium  haberetur, 
circa  negotium  istud  evenerunt;  ap- 
paret  facillime,  quam  sint  a  venta- 
te facti  aliena,  quae  Potterius  affir- 
mat  tomo  2  de  Ecclesiae  spiritu  etc. 
cap.  20;  quo  loco  universam  istam 
resti tutam  cum  Ecclesia  Latina  con- 
cordiam  tribuit  timori,  quo  Michael 
Palaeologus  perculsus  fuerit  ob  cru- 
ciatas  expeditiones,  quo  metu  addu- 
ctus,  id  omne  sibi  faciendum  esse  iu- 
dicaverit,  quod  Gregorio  X  Pontifi- 
ci Maximo  piacere  posse  intellexis- 
set.  Bella  enim  cruciata  non  pote- 
rant  timoris  eiusmodi  causam  ullam 
Imperatori  Graeco  afferre.  Deinde  ad 
concordiam  ineundam ,  de  qua  diu 
antea  disputatum  fuerat,  ventum  tan- 
dem est  post  diuturnas  Pontifìcis 
Maximi  curas  ,  ac  labores.  Quod  si 
deinde  Graeci  promissis  non  stete- 
runt,  id  non  probat,  eo  tempore,  quo 
concordiae    restitutio    decreta  est , 


sine  metu,  et  cum  omni,  quae  requi- 
rebatur,  libertate,  negotium  pertra- 
ctatum  non  fuisse.  Praetereo  quae 
memorato  loco  Potterius  dieit  de 
Spiritus  sancti  processione.  Ita  enim 
Potterius  loquitnr  in  re  perspicua, 
ut  nisi  dici  debeat,  eum  Catholicae 
Ecclesiae  fìdem  de  hoc  dogmate  im- 
pugnare; necessario  prorsus  sequere- 
tur  ,  eundem  scriptorem  in  summa 
rei,  de  qua  confìdenter  loquitur,  igno- 
ratione  versari. 

Quid  praeter  negotium  de  Grae- 
corum  unione  cum  Ecclesia  Latina 
restituenda  peractum  sit  in  memo- 
rata quarta  Concilii  Lugdunensis  II 
sessione,  continetur  in  actis,  de  qui- 
bus  supra  mentionem  fecimus.  Hoc 
est,  de  Legatorum  adventu  Abaghae 
Regis  Tartarorum  Gregorius  Syn- 
odum  certiorem  fecit:  «  Dominus  Pa- 
»  pa  alloquutus  est  Concilium  pau- 
»  cis  verbis,  et  dixit  inter  alia,  qua- 
»  liter  Rex  Tartarorum  misit  Nun- 
»  cios  cum  litteris  ad  eum,  et  Con- 
»  cilium,  qui  Nuncii  stabant  ad  op- 
»  positurn  Domini  Papae  ad  pedes 
»  Patriarcharum  ;  et  mandavit  legi 
»  litteras  ipsius  Regis  Tartarorum 
»  per  quendam  Capellanum.  »  Non 
est  necesse ,  adductis  monumentis 
ostendere,  Legatos  istos  a  Rege  A- 
bagha  missos  non  fuisse  fidei  causa; 
sed  quod  optaret  Rex  foedus  cum 
Christianis  inire.  Hoc  enim  manife- 
ste continent  litterae  ipsae  ab  Rege 
scriptae,  et  Gregorii  X  ad  Àbagham 
epistola  post  Concilium  absolutum 
missa,  quae  apud  Labbeum,  et  Har- 
duinum  legi  possunt.  Quae  vero  apud 
Tartaros,  iis,  de  quibus  nunc  loqui- 
mur,  proximisque  temporibus  circa 
Religionem  evenerint,  Raynaldus,  et 
Spondanus ,  aliique  Scriptores  refe- 
runt.  Ex  his  autem  Regis  Tartaro- 
rum  Legatis  unus,  et  eiusdem  socii 
duo,  a  Petro  de  Tarantasia  Ordinis 
Praedicatorum  ,  tunc  Episcopo  0- 
stiensi ,  qui  deinde  Innocentius  V 
Pontifex  Maximus  fuit,  die  16  lulii, 
antequam  quintae  Sessionis  initium 
fìeret,  solemniter  baptizatus  est,  qui- 
bus Pontifex,  prout  in  acti»  ^egitur, 

4  fecit  fieri  vestes  de  scarlato,  seu 
»  quisquiliatas  more  Latinorum.» 

Gum  vero  in  quarta  Sessione  le- 
ctae  fuissent  Regis  Tartarorum  lit- 
terae,  «  Dominus  Papa  iterum  allo- 
»  quutus  est  Concilium  paucis  ver- 
»  bis  ,  et  indixit  aliam  Sessionem 
»  (quintam  videlicet)  ad  diem  Lu- 
»  nae  undecimam  (nonam  legi  debet) 
»  eiusdem  mensis,  et  aliam  ad  diem 
»  Martis  sequentis,  non  tamen  prae- 
»  cise,  quia  dixit,  si  commode  posset, 
»  in  quo  dixit  se  debere  finire  Con- 
»  cilium,  et  sic  dissoluta  est  quarta 
»  Sossio.  »  Verum  quintae  Sessionis 
initium  ad  diem  decimam  sextam 
mensis  Iulii  dilatum  est.  Proposita 
enim  est  a  pontifìee  sub  fìnem  quar- 
tae  Sessionis  Constitutio  de  electione 
Romani  Pontifìcis,  in  qua  de  Corni- 
ti is  Pontifìciis  in  Conclavi  a  Cardi- 
nalibus  habendis  lex  lata  est;  de  qua 
lege  nonnulla  diximus  cum  de  Con- 
cilio III  Lateranensi  Generali  egi- 
mus,  in  quo  Pontifìcis  electionis  ne- 
gotium  totum  S.  R.  E.  Cardinalibus 
reservatum  fuit.  Iam  vero  constitu- 
tionis  istius  facta  propositio  occasio- 
nem  attulit,  ut  quintae  Sessionis  ini- 
tium ad  octo  alios  dies  differretur. 
Res  enim  tantae  gravitatis  non  bre- 
vem  postulavi t  tractationem.  Haec 
vero  constitutio,  cuius  exordium  est 
Ubi  periculum,  ab  omnibus  probata, 
in  Sessione  quarta  cum  pluribus  a- 
liis  edita  est,  et  habetur  n.  2  inter 
canones  Concilii  II  Lugdunensis  Ge- 
neralis. 

Itaque  die  16  Iulii  habita  est  quin- 
ta Sessio  Concilii ,  postquam  proxi- 
ma  die  solemnia  parentalia  1).  Bo- 
naventurae  nuper  demortui  absoluta 
fuissent,  in  qua  sacra  caeremonia  per- 
agenda  memoratus  Episcopus  Ostien- 
sis  de  eiusdem  D.  Bonaventurae  lau- 
dibus  orationem  habuit  «  et  praedi- 
»  cavit  proposito  themate:  Doleo  su- 
»  per  te  Frater  mi  Ionatha:  multae 
»  lacrimae,  et  gemitus  ibi  fuerunt.» 
Antequam  vero  quintae  huius  Ses- 
sionis initium  fìeret,  Nuncius  Tarta- 
rorum, prout  superius  retulimus,  ba- 
ptismate    donatus    est   cum  duobus 

Tom.  IL 


sociis  suis.  Turn  impletis  ,  quae  de 
more  erant  peragenda  ,  quatuorde- 
cim  constitutiones ,  seu  canones  re- 
citati sunt.  Iis  autem  lectis  Pontifex 
ipse  de  D.  Bonaventurae  virtutibus, 
et  funere  alloquutus  est  Synodum, 
«  et  mandavit  omnibus  Praelatis  et 
»  omnibus  Presbyteris  per  totnm 
»  mundum,  ut  quilibet  eorum  unam 
»  Missam  deb  ere  t  cantare  prò  anima 
»  ipsius,  et  aliam  prò  animabus  o- 
»  mnium  aliorum ,  qui  mortui  sunt 
»  adveniendo,  stando  ,  seu  redeundo 
»  ad  Concilia,  sive  ad  Concilium.  Et 
»  quia  propter  baptismum  Tartaro- 
»  rum ,  et  lectionem  constitutionum 
»  hora  tarda  videbatur,  continuava 
»  aliam  Sessionem  in  crastinum,  sci- 
»  licet  decimam  octavam  eiusdem 
»  mensis  Iulii ,  et  sic  dissoluta  est 
»  quinta  Sessio.  » 

Postrema  igitur  Concilii  Lugdu- 
nensis II  Generalis  Sessio  die  16  Iu- 
lii celebrata  est ,  in  qua  prout  Acta 
referunt  ,«  Th  continenti  Dominus 
»  Papa  intravit  Ecclesiam  indutus 
»  omnibus  Pontificalibus  vestimen- 
»  tis;  ascendit  pulpitum,  et  nonnulli 
»  alii  Praelati  :  lectae  sunt  consti- 
»  tutiones.  »  Orationem  postea  Pon- 
tifex habuit,  qua  graviter  de  neces- 
sitate emendandae  ecclesiasticorum 
vitae  verba  fecit,  qua  facta  emenda- 
tione,  neque  necessarium  esse  affir- 
mavit,  decreta  de  moribus  reforman- 
dis  promulgare.  Multa  se  animo  vol- 
vere  ad  consequendam  liane  emen- 
dationem ,  et  multa  statuturum  se 
esse  in  posterum  ,  quibus  id  conse- 
queretur:  rerum  enim  copiam  in  Con- 
cilio tractatarum  impedivisse ,  quo- 
minus  id  in  Concilio  effici  posset. 
Tum  illa  sunt  omnia  absoluta,  quae 
ad  Conciliorum  rite  celebrandorum 
normam  statuta  iamdiu  fuerant.  Le- 
gi vero  possunt  in  Raynaldi  anna- 
libus  quae  legationem  a  Rodulpho 
Romanorum  Imperatore  electo  mis- 
sam respiciunt ,  de  qua  re  non  in 
Concilio,  sed  in  Cardinalium  Consi- 
stono pertractatum  est. 

Quod  spectat  vero  ad  Graecos, 
scimus,  illos  a  Gregorio  X  donis  dein- 

146  CAPUT    XXVI. 

de   cumulatos    in  Patri am   reraissos 
fuisse.  Quo  vero  diligentius,  et  stu- 
diosius  prospiceret   unionis,  et  con- 
cordiae  initae  conservationi ,  ac  se- 
curitati ,  gratulatorias  litteras  scri- 
psitad  MichaelemPalaeologum  Grae- 
corum  Imperatorem,  eiusque  filium 
primogenitura    Andronicum  ,   et   ad 
Graecos   Antistites  ,  quibus  litteris, 
quam  feliciter  negotium  illud  abso- 
lutum  esset  commemorabat,  ac  prae- 
terea  vehementer  eos  hortabatur,  ut 
a  schismate  iti  posterum  vehementer 
abhorrerent,  et  Catholicae  Ecclesiae 
fidem  perpetuo  constanter  tuerentur. 
Imperator  vero  Michael,  atque  eius 
fìlius  Andronicus  Gregorio  Pontifici 
litteras  scripserunt,  quibus  de  unio- 
ne restituta  gratulabantur,  et  de  sua 
ob  hanc  rem  perfectam  laetitia  per- 
spicuum  testimonium  dicebant.  Prae- 
ter  istas  vero  laetitiae  significatio- 
nes,  dedit  operam  Imperator  ut  pax 
inita  effectum  suum   consequeretur; 
atque  ea  removenda  curavi t,  quae 
unioni  servandae  videbantur  impri- 
mis  esse  periculosa.  Inter  quae  illud 
praecipuum  fuit ,  ut  a  Iosepho  Pa- 
triarcha  unionis  hoste  infensissimo, 
se  expediret.  Itaque  illum  ad  dignita- 
tem  patriarchalem  derelinquendam, 
atque  ad  vitam  in  monasterio  agen- 
dam    compulit  ;  eidem  vero    in  pa- 
triarcali Sede   Constantinopolitana 
sufficiendum  providit  Ioannem  Vec- 
cum,  magnae  Ecclesiae  Chartophyla- 
cem   (hoc  est,  prout  Dufresnius  ha- 
bet  t.  1   parte  2  in  Glossario  etc, 
Monumentorum     custodiae    Praefe- 
ctum  ,  quae  dignitas    erat  Ecclesia- 
stica ,  et  Palatina)  ,  qui  cum  antea 
errori,  ac  schismati  deditus  fuisset, 
deinde  post  controversiam  materiam- 
que  totam  diligenter  perpensam,  ca- 
tholicae unionis  studiosissimus  eva- 
serat.  Tum  in  eos  omnes,  si  ve  Cle- 
ricos,  sive  Laicos   etiam  Optimates 
viros    graviter   animadvertit  ,  quos 
unioni  adversari,et  illam  perturbare 
conari  intellexit.  De  his  autem  vide- 
ri  possunt  quae,  tum  Raynaldus,  ac 
Spondanus,  tum  Natalis  Alexander 
diss.  7  in  saec.  13  et  14  exposuerunt. 


Satis  ista  sunt  de  ratione,  qua  de 
rebus  Graecorum  schisma  respicien- 
tibus  actum  est  in  Concilio  Lugdu- 
nensi  II  Generali.  Cum  vero  certum 
omnino  sit,  hanc  Synodum  vere  oe- 
cumenicam  fuisse  ,  apparet ,  publico 
totius  Ecclesiae  iudicio  schisma  sub- 
latum  eo  tempore  fuisse.  Oecumeni- 
cam  vero  prorsus  fuisse  hanc  syno- 
dum, prout  Natalis  Alexander  in  me- 
morata dissertatione  7  art.  2  inter  ce- 
teros  animadvertit,  perspicua,  atque 
omnibus  explanata  res  est,  cum  Pon- 
tificis  Maximi  iussu,  ac  litteris,  un- 
dique  fuerint  ad  Synodum  haben- 
dam  convocati  Episcopi  ;  cum  tanto 
praeterea  numero  ii  ad  Synodum  ve- 
nerint;  cum  Synodo  Pontifex  perpe- 
tuo praefuerit;  cum  omnia  rite  ,  et 
secundum  canones,  atque  in  perma- 
gna  tranquillitate  ibi  gesta  sint;  cum 
denique  illam  Sedes  Apostolica  pro- 
baverit ,  atque  eam  Ecclesia  catho- 
lica  inter  oecumenicas  Synodos  sem- 
per  habuerit.  Quae  res,  inter  cetera, 
constat  ex  professionibus  fìdei  ,  in 
quibus  ad  ostendendam  fìdei  catho- 
licae protestationem,  concilia  Oecu- 
menica  commemorata  sunt,  quorum 
fìdem  tenendam  esse  in  iis  affirma- 
tur,  et  Lugdunense  istud  concilium 
in  serie  conciliorum  de  fide  agentium 
numeranda,  recensitum  est. 

Quomodo  vero  in  posterum,  mor- 
tuo  Michaele  Palaeologo,  et  in  An- 
dronici  II  eius  fìlii  imperii  initio, 
contra  unionem  initam  vis  illata 
sit,  longum  esset  hic  diserte  refer- 
re.  Sed  ne  rem  praeteriisse  penitus 
videamur,  Leonis  Allatii  eruditissi- 
mi viri  tantummodo  locum  quondam 
afferam  ex  opere  eius  inscripto:  loan- 
nes  Henricus  Hottingerus  fraudìs, 
et  imposturae  mani f estete  convictus, 
cap.  20,  quo  de  vocis  Filioque  addi- 
none facta  symbolo,  plura  recenset 
ad  hanc  rem  illustrandam  opportu- 
na, scilicet:  «  Georgius  Cyprius  Pa- 
»  triarcha  Vecco  suffectus,  cum  suae 
»  factionis  hominibus  concordiam  ini- 
»  tara,  alio ,  atque  alio  modo  dissol- 
»  vit.  Rem  prolixe  narrat  Georgius 
»  Metochita,  etPachymeres.  Insepul- 

>  tus  iacuit  Michael  Imperator.  Vec- 
»  cus  de  throno  eiectus  custodibus 
»  traditur.  Metochita,  et  Meliteniota 
»  carceribus  includuntur,  in  quibus 
»  et  vitam  prò  unitate  dogmatis  ob- 
»  ierunt,  ob  hanc  solam  causam  de- 
»  positi,  quod  Michaelis  tempore  Mis- 
»  sae  Latinorum  interfuerint.  »  Tum 
de  tumultu  ipso  ad  rem  gerendam 
excitato  Allatius  subdit:  «  Georgius 
»  Cyprius  Latinis  parentibus  ortus, 
»  ob  ambitionem,  et  affectatum  Pa- 
»  triarchatus  honorem  ,  concordiam, 
»  quam  antea  enixe  procuraverat,  et 
»  dogma ,  quod  impense  defenderat, 
»  veri,  piique  dogmatis  desertor,  foe- 
»  difragus  manifestus  oppressit ,  et 
»  nomen  hostium  professus,  scripto, 
»  factoque,  quam  antea  profìtebatur, 
»  Ecclesiam  Oatholicam  conculcavit. 
»  Imperator  ipse  Andronicus  (vir  im- 
»  becillitate ,  crudelitate  nimia  ,  et 
»  timiditate  notus)  officiis  Pontificio- 
»  rum  coniunctus,  eorum  sententiam 
»  non  improbat:  vi  tamen,  et  neces- 
»  sitate  infimae,  ac  sordidissimaeple- 
»  beculae  coactus ,  quae  atrocissima 
»  illi  minabatur,  et  fasces  ac  coro- 
»  nam  imperii  denegabat,  ni  prius  in 
»  ambone  magnae  Ecclesiae  adversus 
»  Michaelem  Patrem  anathema  dice- 
»  ret,  minis,  et  tyrannidi  concutien- 
»  tium  omnia  tumultu  cessit,  et  im- 
»  minenti  tempestati  obsecundavit.  » 
Essent  nunc  referenda  quae  per- 
tinent  ad  canones  in  Concilio  Lug- 
dunensi  II  editos,  quique  in  ius  ca- 
nonicum,  in  Sextum  decretalium  li- 
brum  relati  fuerunt.  Canones  autem 
isti  numero  31  promulgati  sunt;  quo- 
rum primus  de  Summa  Trinitate  et 


Fide  Catholica  decernit  ;  alter  de 
Romani  Pontifìcis  electione,  tertius 
usque  ad  octavum  de  electione  ,  et 
de  iis  agit,  quae  electionem  respi- 
ciunt  ad  dignitates,  vel  gradus  alios, 
et  ad  causas  spectant,  quae  pertra- 
ctari  possunt  circa  electionum  eius- 
modi  materiam.  Tum  canonibus  no- 
no, decimo  ,  undecime,  ac  duodecimo 
plura  alia  statuuntur  ,  quae  oppor- 
tuna sunt  ad  abusus  in  iis  causis  per- 
tractandis  amovendos,  et  animadver- 
titur  in  eos,  qui  contra  fecerint.  Ca- 
none decimotertio,  et  decimoquarto 
legitimae  ,  atque  ad  anirnarum  cu- 
ram  utili  ter  faciendae  Parochialium 
Ecclesiarum  collationi  consulitur. 
Decimusquintus  est  de  temporibus 
ordinationum,  et  ordinandorum  qua- 
litate.  Decimus  sextus  de  Bigamis. 
Decimus  septimus,  et  octavus  de  of- 
ficio iudicis  ordinarli.  Decimus  no- 
nus  de  postulando.  Vicesimus  de  his, 
quae  vi,  metusque  causa  fiunt.  Vi- 
cesimus primus  de  praebendis,  et  di- 
gnitatibus.  Vicesimus  secundus  de 
rebus  Ecclesiae  non  alienandis.  Vi- 
cesimus tertius  de  religiosis  domi- 
bus  Episcopo  subigendis.  Vicesimus 
quartus  de  censibus  et  procuratione. 
Vicesimus  quintus  de  immunitateEc- 
clesiarum.  Vicesimus  sextus,  et  se- 
ptimus ,  de  usuris.  Vicesimus  octa- 
vus de  iniuriis  et  damno  illato.  Vi- 
cesimus non  us  de  sententia  exeom- 
municationis.  Tricesimus  ,  ut  rela- 
tionis  benefìcium  ad  cautelam  in  ge- 
nerali interdicto  locum  non  habeat. 
Tricesimus  primus  securitati  consu- 
lit  eorum  ,  quibus  censurae  exercen- 
dae  committuntur. 


CAPUT  XXVII. 


DE   GUELPHIS    ET    GIBELLWIS, 


Facta  praecipua  recensentes,  quae 
saeculo  XIII  evénerunt,  non  possu- 
mus  ea  penitus  praeterire  ,  quae  ad 
notissimas  Guelphorum ,  et  Gìbel- 
linorum  factiones  pertinent  ,  quae 
non-mD'Io  cum  civili,  sed  etiarn  cum 


Ecclesiastica  huius  aetatis,  ac  postè- 
riorum  temporum  historia  sunt  con- 
iuncta.  Quoniam  vero  Martini  IV 
praesertim  Pontifìcatus  tempore  eae 
factiones  acrius  agere  ,  et  dimicare 
coeperunt,  signiticabimus  primum  , 

quae  susceptum  a  Martino  IV  Pon- 
ti (ìcatum  respiciunt. 

Ttaque  cum  Nicolaus  III  Pontifex 
Maximus  die  22  Angusti  anno  1280 
mortuus  esset ,  diuturnum  fuit  ,  et 
valde  turbulentum  ,  quocl  consequu- 
tum  est,  interpoli tifìcium  usque  ad 
diem  22  Februarii  anni  1281  ,  quo 
tandem  aliquando  Viterbii  Simon  de 
Brion  Gallus,  Presbyter  titulo  Cae- 
cilia,  Pontifex  electus  est,  qui  no- 
men  suscepit  Martini  IV.  Tanti  au- 
tem  erant  motus,  quibus  ob  factio- 
nes  varias  Urbs  Roma  perturbaba- 
tur,  ut  is  debuerit  non  Romae,  sed 
Urbi  venti  die  23  Martii  consecrari. 
Legendus  Raynaldus  ad  annum  1281 
ri.  3  et  seqq. ,  quo  loco  plura  de  Mar- 
tini IV  virtute  continentur.  Inter 
cetera,  refert  Raynaldus  S.  Antonini 
testimonium  3  part.  tit.  20  e.  4  , 
ubi  haec  habentur:  «  Post  vacatio- 
»  nem  Sedis  quimestrem  electus  fuit 
»  in  Papam  is,  qui  d ictus  fuit  Mar- 
»  tinus  IV  natione  Gallus  ,  Patria 
»  Turonensis  (Bria  oriundus  in  agro 
»  Turonensi),  etsi  non  nobili  genere 
»  secundum  carnem,  tamen  moribus 
»  generosus  et  magnanimus,  et  a  cu- 
»  piditate  prò  se,  vel  suis,  alienus, 
»  Ecclesiasticique  iuris  zelator...cum 
»  germanus  eius  ad  ipsum  accessis- 
»  set  gratia  visitationis,  et  congra- 
»  tulationis  ,  sperans  aliquid  ab  eo 
»  forte  magnum  obtinere,  quam  ci- 
»  tissime  eum  remisitad  propria  cum 
»  modicis  muneribus  ,  et  moderatis 
»  expensis.  »  Haec  autem  virum  os- 
tendunt  veteris  abstinentiae  aman- 
tem  ;  atque  alia  simul  possent  ad- 
duci, quae  illum  ab  orani  Pontifìca- 
tus  adipiscendi  ambitione  immunem, 
prout  nonnulli  insinuare  visi  sunt , 
in  quorum  opinionem  Scriptores  ope- 
ris  de  ratione  temporum  epochas 
recte  computandi,  proclives  esse  vi- 
dentur. 

In  praedecessorum  Martini  IV  Pon- 
tifìcatus  historia,  atque  inter  cete- 
ros  in  Nicolai  III  vita,  argumenta 
habentur,  quibus  demonstrari  potest, 
Romanos  Pontifices,  factiones  supe- 
rius  memoratas  extinguere  conatos 


CAPUT   XXVII. 


esse  ;  sed  quod  ii  sibi  proposuerant, 
consequi  non  potuerunt,  et  afflrmari 
iure  potest  sub  Martini  IV  praeser- 
tim,  atque  eius  successorum  pontifi- 
cati! ,  Guelphorum  ,  et  Gibellinorum 
factiones  gravius  saeviisse;  atque  Ita- 
liana praecipue  ,  caede,  et  sanguine, 
diu  eorum  opera  redundasse.  Sunt 
vero  significanda  ea,  quae  in  harum 
factionum  historia  praecipua  esse  vi- 
dentur.  Legenda  autem  est  CI.  Mu- 
ratorii  dissertatio  51  in  Antiquita- 
tes  Italicas  ,  in  qua  ,  opportuna  ad 
hanc  rem  assequendam  notitia  prae- 
sto  est. 

Haec  vero  ex  memorata  Muratorii 
dissertatone  referam,  quae  ad  rem 
explicandam  ,  satis  esse  possunt. 
«  Originem,  inquit,  ex  Germania  tra- 
»  xere  factiones  istae...  a  diutinis 
»  fere  simultatibus,  quae  intercessero 
»  inter  Conradum  Salicum  Impera- 
»  torem  in  Villa  Guebelinga  ,  aut 
»  progenitum,  aut  dominum,  eiusque 
»  posteros  masculos  Henricos  Impe- 
»  ratores  ,  et  Fridericum  I  eiusque 
»  liberos  per  feminam  ab  ipso  Con- 
»  rado  descendentem  ex  una  parte; 
»  et  ex  altera  lineam  illam  Estensis 
»  familiae,  quae  saeculo  Christi  XI 
»  in  Germaniam  per  Guelphonem 
»  Azonis  Magni  Marchionis  Atestini 
»  filium  translata,  Guelphae  inclytae 
»  olim  familiae  facta  heres,  Ducati- 
»  bus  Bavariae,  etSaxoniae  diu  prae- 
»  fuit.  Haec  autem  familia...  Guel- 
»  phonum  nomine  olim  propagato  , 
»  occasionem  praebuit  adhaerentibus 
»  sibi ,  ut  Guelphos  se  appellarent , 
»  aut  ab  aliis  appellarentur  ,  quum 
»  contra  Friderico  I  eiusque  descen- 
»  dentibus  faventes  Gibellinorum  no- 
»  menclatura  distinguerentur...Dixi 
»  inter  Principes  Guelphicae,  et  Wi- 
»  belingicae  stirpis  aemulationem  a 
»  maioribus  acceptam  viguisse.  Et 
»  sane  quot  irae  ,  quot  bella  inter 
»  ambas  hasce  nobilissimas  familias 
i  »  per  duo  ferme  saecula  continuata 
'  »  fuerint,  non  Germania  solum,  sed 
»  et  Italia  persaepe  sensit,  quum  in 
»  hac  etiam  provincia  tum  Gibellini 
»  sanguinis  Imperatores,  tum  Wel- 

»  jhhae  Estenses  duces  saepe  fuerint 
»  versati ,  multisque  etiam  ditioni- 
»  bus  potirentur.  Saeculo  tamen  XII 
»  quamquam  in  Italia  forent  ,  qui 
»  Friderico  I  Imperatori  studerent, 
»  eiusque  fìliis,  et  contra  qui  adver- 
»sarentur,  nondum  tamen  erupere 
»  Guelphorum  et  Gibellinorum  infe- 
»  sta  nomina.  Factiones,  inquam,  in^ 
»  valuerunt  saeculo  ipso  XII  ;  sed 
»  subsequenti  dumtaxat  invidiosas 
»  illas  appellationes  assumpsisse  vi- 
»  dentur.  » 

Atque  haec  quidem  Muratori us  de 
penitus  ipsa  prima  Guelphorum  ac 
Gibellinorum  origine  erudite  refert. 
Quod  vero  ad  ea,  quae  res  a  factio- 
nibus  istis  patratas  proximius  respi- 
ciunt,  ita  idem  eruditissimus  Scri- 
ptor  prosequitur  :  «  Ego  primum  au- 
»  dita  haec  nomina  opinor,  et  sensim 
»  propagata  postquam  Otto  IV  an- 
»  no  1209,  Imperatoria  corona  Ro- 
»  mae  ab  Innocentio  III  Papa  dona- 
»  tus,  brevi  in  Pontificis  odium  (iu- 
»  stam  indignationem  scilicet)  incur- 
»  rens,  anathemate  percussus,  decli- 
»  nare  coepit,  eique  Pontificia  sen- 
»  tentia  abrogatum  imperium  fuit. 
»  Ottoni  deiecto ,  sed  suam  dignita- 
»  tem  viriliter  tuenti,  continuo  In- 
»  nocentius  Fridericum  II  Siciliae 
»  Regem ,  Friderici  I  nepotem  oppo- 
»  suit...  Italicorum  animos  discordia 
»  tantorum  principum  mirum  in  mo- 
»  dum  scidit,  stantibus  bis  prò  Ot- 
»  tone  ,  illis  prò  Friderico.  Exinde 
»  ergo  deducta  omnino  videtur  Guel- 
»  phorum,  et  Gibellinorum  appella- 
»  tio.  Otto  enim  IV  Henrici  Leonis 
»  olim  Saxoniae,  et  Bavariae  ducis 
»  inclyti  filius  ex  Guelphis  principi- 
»  bus  sanguinem  suum  trahebat,  Fri- 
»  dericus  vero  II  per  feminam  ex 
»  Augusta  familia  de  Gueibeiinga  , 
'*  si  ve  de  Weibelingen  prodierat.  » 

Tum  refert  Muratorius,acrius  fa- 
ctiones istas  invaluisse,  cum  ea  eve- 
nerunt,  quae  Friderici  II  contentio- 
nes  cum  Romanis  Pontifìcibus  respi- 
ciunt,  scilicet  statini  in  vulgus  piene 
erupisse  odiosa  illarum  nomina. 
«  Tunc  populorum  ,  inquit,  illorum 


»  portio,  quae  in  Lombardia,  Tuscia, 
»  Ducatu  Spoletano,  aliisque  Italiae 
»  regionibus,  Friderico,  eiusque  fìliis 
»  patrocinium  praebuere,  Pars  Im- 
»  perii,  et  Gibellini  appellati  sunt; 
»  et  contra  Pars  Ecclesiae,  et  Guel- 
»  phi  qui  adversabantur.  »  Quae  vero 
Muratorius  dicit  de  hoc  factionum 
incremento  iis  temporibus  habito  , 
eamonumentisaetatisipsius,  ad  quae 
ista  referuntur ,  confirmari  possent. 

Accidisse  praeterea  quandoque,  ut 
Guelphi  prò  Pontifìce  ,  et  Ecclesia 
non  dimicaverint  ,  Muratorius  ani- 
madvertit,  sed  prò  eventuum  mutata 
fortuna  eos  stetisse.  Verum  genera- 
tim  id  obtinuit,  ut  Guelphi  prò  Ec- 
clesia, et  Romanis  Pontifìcibus  di- 
micare  censerentur.  Post  haec  Mura- 
torius prosequitur:  «Ita  enatis,et  in 
»  perniciem  Italiae  confirmatis  dua- 
>  bus  bisce  factionibus...  in  sinum 
»  ipsarum  urbium  eadem  discordia 
»  penetravit  ,  sciditque  Nobilium 
»  praesertim  familias  ,  ita,  ut  vix 
»  ulla  esset  quae  huiusmodi  morbo 
»  non  laboraret...  Eodem  viro  affla- 
»  tae  vel  ipsae  familiae  in  eam  de- 
»  venere  dementiam.utnonnumquam 
»  parentes  unam,  liberi  vero  alteram 
»  factionem,  tempore  ipso  eodem  pro- 
»fìterentur:  et  fratres,  nedum  re- 
»  liqui  sanguine,  aut  affinitate  iun- 
»cti,  inter  se  dissiderent,  atque  in 
»  perniciosissima  non  raro  odia  ra- 
»  perentur.  Quid  ergo  aliud  exspe- 
»  ctandum  fuit  ex  tanto  animorum, 
»  consiliorumque  dissidio,  nisi  inte- 
»  stinae  simultates,  exilia,  et  mutuae 
»  caedes  ,  atque  ingens  perturbalo 
»  urbium,  iramo  et  nonnullarum  su- 
»  prema  paene  ruina?» 

Quam  diuturna  vero  fuerit  infelix 
ista ,  Italiae  potissimum  ,  conditio  , 
facile  produnt  illorum  temporum  hi- 
storiae  monumenta ,  quae  saecu- 
lum  XIII  ac  XIV  ea  calamitate  af- 
flictum  praeseferunt ,  neque  saecu- 
lum  XV  ab  his  dissidiis  penitus  ere- 
ptum  fuisse  ostendunt.  «  Et  haec 
»  quidem  dissidentium  populorumra- 
»  bies,  Muratorius  ait,  potiorem  sae- 
»  culi  XIII   partem  ,  et   per    totum 

»  saeculum  XIV  Italiani  fere  univer- 
»  sam  afflixit.  Neque  ab  ea  immune 
»  fuit  saeculi  XV  exordium...  Verum 
»  post  illos  annos  funestissima  haec 
»  pestilenza  decrescere  coepit...  Fa- 
»  ctionibus  profecto,  et  ingenti  bel- 
»  lorum  tumultu  ne  illud  quidem  sae- 
»  culum  caruit;  attamen  aperto  no- 
»  mine  Guelphorum  et  Gibellinorum 
»  vix  quidquam  actum  est...  Tum  de- 
»  nique  ita  exolevere,  ut  ex  merao- 
»  ria  hominum  obliterata,  in  historia 
»  tantum  a  multo  tempore  vivant.  » 
Quae  ex  Muratorio  hic  attulimus  , 
originem  ,  et  etymologiam  ,  progres- 
sus ,  et  finem  factionis  Guelphicae 
ac  Gibellinae  significant.  Quanta  ve- 
ro doctrina  ,  et  eruditione  Murato- 
rius,  tum  in  aliis  rebus  praestiterit, 
tum  praesertim  in  iis,  quae  ad  Ita- 
liae  historiam  pertinent ,  omnibus 
est  exploratum.  Itaque  tale  est  in 
his  rebus  memorati  scriptoris  testi- 
monium,  ac  talis  auctoritas,  ut  fidem 
facere  prorsus  debeat.  Quare  haec 
illi  de  hoc  historiae  capite  referenti 
video  eruditos  gravissimos  viros  as- 
sentiri. 

Commemorabo  tantummodo  Caro- 
lum  Dufresnium,  qui  similia  tradit, 
et  confirmat  in  Glossario  tom.  2  p.  1 
pag.  482  et  seq. ,  a  Conrado  scilicet  de 
Wilbelingen  Gibellingos,seu  Gibelli- 
nos,  a  Welphone  vero  familiae  Bava- 
riae  principe  Guelphos  appellatos. 
Adducit  veroOttonis  Frisingensis  hoc 
testimonium  lib.  2  de  gestis  Friderici 
e.  2:  «  Duae  in  Romano  orbe  apud  Gal- 
»  liae  ,  Germaniaeque  fìnes  famosae 
»  familiae  fuere.  Una  Henricorum 
»  de  Gueibelinga  ,  alia  Guelphorum 
»  de  Altdorffio.  Altera  Imperatores, 
»  altera  magnos  Duces  producere  so- 
»lita.  Istae,  ut  inter  viros  magnos, 
»  gloriaeque  avidos  assolet  fieri,  fre- 
»  quenter  sese  invicem  aemulantes, 
»  reipublicae  quietem  multoties  per- 
»  turbarunt.  »  Deinde  ex  Albertino 
Mussatio  in  Ludovico  Bavaro  p.  5 
haec  subdit  :  «  In  duas  partes  secta 
»  Ohristianitas  erat  nostra,  ut  paucos 
»  invenisse  contingensfuerit  per  hanc 
»  praecipue  nostram  Italiani ,  quos 


»  una  ex  duabus  optio  non  inquina- 
»  verit,  aut  illa,  quam  aiunt,  Gibo- 
»  lengo,vel  Gelfa.  Haec  enim  a  tem- 
»  pore  Friderici  II  vocabula  ,  duo 
»  inseparabilia  germina  ,  seu  potius 
»  pestifera  schismata  pullularunt  , 
»  atque  invaluerunt ,  quae  semper 
>>  tenuerunt  Italiani  inquietam.»Tum 
adducit  Chronici  Parmensis  verba  ad 
an.  1307  apud  Muratorium  tom.  9 
col.  860  ;  quibus  confirmatur,  Guel- 
phos fuisse  «  partis  Ecclesiae;  Gibel- 
»  linos  vero  dictos  ab  antiquo  par- 
»  tis  de  Grisulphis,  fuisse  partis  im- 
»  perii.  »  Ooncludit  denique  Dufre- 
snius  a  vero  abesse  procul,  qui  secus 
scripserunt  de  harum  factionum  no- 
mine, et  origine;  id,  quod  Berthol- 
dus  in  tractatu  de  hac  re,  Ricorda- 
nus  Malaspina  ,  Villanius  ,  aliique 
ostenderunt. 

Quemadmodum  superius  significa- 
vimus  ,  praecipue  cum  Martinus  IV 
Pontifex  esset ,  factiones  istae,  de 
quibus  hactenus  loquuti  sumus,  acer- 
rime inter  se  certare  coeperunt,  et 
Italiani  magna  intestini  atrocissi- 
mi belli  calamitate  affecerunt.  Hoc 
autem  ex  tota  illius  temporis  Italiae 
historia  certum  est,  atque  inter  ce- 
tera,  ex  annalibus  Italiae  Muratorii 
ad  annum  1281,  et  seqq.  id  colligi 
potest. 

Est  vero  communis  scriptorum  o- 
mnium  veterum  sententia  de  orna- 
mentis  singularibus,  ac  vitae  sancti- 
tate,  qua  Martinus  excelluit.  Neque 
sunt  (ut  cetera  omittam)  ventati 
consona  ,  quae  de  inurbana  ratione 
relata  sunt  a  nonnullis,  qua  Marti- 
nus IV  exceperit  Panormitanos  Nun- 
tios  ad  eum  missos  ,  post  acerbam 
Gallorum  cladem ,  quae  Vesperi  Si- 
culi nomine  usurpari  solet.  Legi 
vero  potest  Dominici  Mansi  erudi- 
tissimi viri  adnotatio  secunda  ad  an- 
num 1282  Raynaldi  n.  13  ,  qua  ra- 
tiones  affert ,  cur  inverosimile  sit 
existimandum,  cladem  istam  ex  con- 
dicto  factam  esse  feria  secunda,  vel 
tertia  Paschatis  Resurrectionis  die 
30  Martii  1282.  Abhorrebat  vero 
prorsus   a   Pontifìcis   virtute  ,  cum 

Nuntiis  ad  se  missis  inhumaniter 
agere.  Obiit  denique  Martinus  Peru- 
siae  die  28  Martii  anno  1285  cum 
Pontificatimi  gessisset  annos  qua- 
tuor,  et  dies  quinque.  Ad  eius  tu- 
mulum  patrata  fuisse  miracula  est 
etiam  memoriae  proditum  ,  de  qua 
re  Raynaldus  ad  eundem  annum  n.12 
constili  potest.  Pro  sua  autem  erga 
S.  Francisci  Ordinem  benevolenza, 
voluit  corpus  suum  ea  religiosa  ve- 
ste indutum  tumulari,  quae  Franci- 
scanorum  sodalium  propria  e^t. 

Sed  illud  certe  est  imprimis  ani- 
raadvertendum ,  quam  aperte  Deus 
Optimus  Maximus,  in  tantis  etiam  il- 
lis  vicissitudinibus  suam  erga  Apo- 
stolicam  Sedem  providentiam  demon- 
straverit.  In  permagna  enim  tempo- 
rum  difficultate  providit  manifeste 
Ecclesiae  suae.  Nam  Pontifices  sa- 
pientissimi ,  ac  virtutis  laude  apud 
omnes  commendati,  aestimatione  ipsa 


sua,  temporum  improbitatem  supe- 
rarunt.  Incolumes  ii  sunt  in  mediis 
periculorum  fluctibus  servati.  In  ca- 
thedra autem  ista  ,  in  qua  omnium 
Christianorum  Pater,  et  Doctor  con- 
stitutus  est,  omnia  turbulentis  etiam 
iis  temporibus  ita  pertractata ,  ac 
gesta  fuerunt,  ut  Ecclesiae  regimini 
semper  ii  sapientissime  praefuerint. 
Nam  potest  iure  affirmari,  ex  Pon- 
tificum  Romanorum  illorum  tempo- 
rum  historia  patere,  eos  in  his  quo- 
que vicissitudinibus,  ita  tranquille  , 
et  prò  rei  gravitate  res  Ecclesiae 
peregisse,  atque  ea  omnia,  quae  ad 
lìdem  tuendam  ,  ad  mores  ,  discipli- 
namque  regendam  opportuna  ac  ne- 
cessaria erant,  ita  gubernasse,  veluti 
si  tranquillitatem  publicam  nemo 
turbavisset,  atque  omnia  peragerent 
tamquam  toto  orbe  pacato,  quae  ad 
Ecclesiae  bonum  procurandum  per- 
ducere  posse  viderentur. 

QUAE    PRO    ECCLESIAE    BONO    PONTIFICES    ROMANI 

SAECULO    XIII    GESSERUNT. 


Affirmavimus  cap.  7,  nonnulla  alia 
praecipua  historiaeEcclesiasticae  ca- 
pita, aetatem,  de  qua  loquimur,  re- 
spicientia,  peculiari  loco  simul  nos 
esse  exposituros.  Id  autem  faciemus 
nunc  quanta  poterimus  brevitate.  Ac 
primum  dicemus  aliquid  de  Consilio 
a  Gregorio  IX  Pontifìce  Maximo  sus- 
cepto  ,  ut  Praedecessorum  suorum 
decreta  in  unum  corpus  colligeren- 
tur,  atque  ita  ad  commodiorem  in 
Ecclesia  usum  proponerentur.  Hoc 
vero  consilium,  quanta  laude  dignum 
fuerit,  non  est  necesse  explicare.  Pa- 
tet  enim  perspicue,  eo  Consilio  inito, 
Canonicae  Iurisprudentiae  addiscen- 
dae,  et  rebus  Ecclesiasticis  accurate 
sapienterque  administrandis  ,  expe- 
ditiori  ratione  consultum  fuisse. 

Itaque  Honorio  III  die  19  Martii 
anno  1227  Gregorius  IX  successerat, 


qui  antea  Ugolinus  appellabatur,  et 
Episcopus  Ostiensis  erat,  cum  Pon- 
tifex  electus  est.  Innocentii  III  con- 
sanguineus  Signiae  in  Campania  na- 
tus,  Pontifex  fuit  usque  ad  diem  21 
Augusti  1241  quo  mortuus  est,  cum 
fere  centenarium  annum  aetatis  ifaae 
ageret.  Laudant  plurimum  eiusdem 
praeclara  ornamenta  scriptores  ilio- 
rum  temporum.  Huius  rei  veluti 
exemplum  quoddam  satis  erit  afrer- 
re,  quae  ad  caicem  perantiqui  codi- 
cis  Vaticani  a  Raynaldo  ad  an.  1227 
n.  13  relati  scripta  leguntur:  «  In- 
»  nocentium  Papam  III  consanguini- 
»  tatis  tertio  gradu  attingens,  matre 
»  vero  de  potentioribus  Anagninis 
»  exortus,  forma  decorus,  et  perve- 
»  nustus  aspectu,  perspicacis  ingenii, 
»  et  fidelis  memoriae  praerogativa , 
»  liberalium  àrtium,  atque  utriusque 

»  iuris  peritia  eminenter  instructus, 
»  fluvius  eloquentiae  Tullianae,  sa- 
>  crae  paginae  diligens  observator 
»  et  doctor,  zelator  fidei,  disciplina 
»  virtutis,  rectitudo  iustitiae,  sola- 
»  tium  miserorum  ,  religionis  plan- 
»  tator  et  cultor,  casti tatis  amator, 
»  et  totius  sanctitatis  exemplar.  » 

Hic  Pontifex  tantis  ornamentis 
praeditus  ,  iuris  utriusque  peritia 
eminenter  instructus,  collectionem 
decretalium  efficiendam,  edendamque 
curavit,in  qua  re  diligentem,doctam- 
que  suam  operam  impendit  S.  Ray- 
mundus  de  Pennafort,  quem  Ioannes 
Sabinensis  Episcopus  ex  Hispanica 
legatione  redux,  anno  circiter  1230 
Romam  deduxerat. 

Iara  ab   anno  circiter  1140  edita 
fuerat  collectio   canonum  Gratiani  , 
scilicet  praeclari  viri,  qui  natus  Clu- 
sii  in  Etruria  existimatur,  et  Mona- 
chi Benedictini  vitam  egisse  in  Bo- 
noniensi  S.  Felicis  monasterio.  In  ea 
collectione,  quae  Decretum  appellari 
solet,  Gratianus  methodum  sequutus 
est  ab  ea  diversam,  qua  antiquiores 
canonum  collectores  usi  fuerant.  Nani 
cum  istae  sola  canonum  recitatione 
constarent,  Gratianus  in  opere,  seu 
decre'to  suo,  ius  canonicum  in  disci- 
plinae  accuratae  formamredigendum 
curavit.  Quare  opus  suum  in  tres  par- 
tes  divisit,  ac  singulas  partes  in  ali— 
qua  capita,  quae  ipse  distinctionum, 
causarum ,  et   quaestionum    nomine 
distinguenda  iudicavit.  Studuit  etiam 
Gratianus  in  opere  suo  elaborando, 
canones  ipsos  inter  se,  ubi  opportu- 
num  esset ,   conciliare  ;  quamobrem 
hoc  opus  concordantiam  discordan- 
tium  canonum  etiam  vocavit.  Gra- 
tianum    aetate  sua  doctissimum  vi- 
rum  fuisse,  opus  ipsum  suum  osten- 
dit ,  quantumvis   errores   plures   in 
illud  obrepserint ,  praesertim   quod 
ars  critica  iis  temporibus,  etiam  apud 
eruditissimos  viros  aliquanto  defice- 
ret.  Gregorii  autem  XIII  Pontificis 
Maximi  iussu  plures  docti  viri ,  et 
Sacrae  Theologiae,  ac  iuris  canonici 
peritia  imprimis  praestantes,  de  il- 
iius  operis  emendatone  laborarunt. 


CAPUT   XXVIII. 


Consuli  vero  potest  ,  inter  ceteros 
Caroli  Sebastiani  Berardi  hominis 
eruditissimi  opus  de  hac  canonum 
Gratiani  emendatione  scriptum,  quo 
significatur  diligenter,  quibus  in  re- 
bus Gratianus  erraverit.  Magno  plau- 
su  opus  Gratiani  exceptum  iure  est, 
et  in  scholis  ad  illud  explicandum 
institutis,  plurimum  est  commenda- 
timi ,  licet  ceteroquin  Romanorum 
Pontifìcum  publica  auctoritate  con- 
firmatum  idem  opus  non  fuerit. 

Praeter  istam,  quam  mine  signifi* 
cavimus,  Gratiani  collectionem,  aliae 
plures  editae  fuerant.  Scilicet  Ber- 
nardus  Praepositus  Ticinensis ,  tum 
Episcopus  Faventinus  ,  et  denique 
Ticinensis  annoi  190 Breviarium  ex* 
travagantium  ediderat,  in  quod  opus 
intuii t  Romanorum  Pontifìcum  epi- 
stolas,  ac  decreta  a  Gratiano  prae- 
terita ,  et  cetera  complexus  est  de- 
creta ,  litterasque  pontifìcias  ,  quae 
post  vulgatum  Gratiani  decretum  , 
usque  ad  Clementem  II  scriptae  fue- 
rant. Neque  haec  tamen  collectio  , 
licet  valde  laudata,  Romanorum  Pon- 
tifìcum publica  auctoritate  confìr- 
mata  est. 

Tunc  sequuta  est  circa  saeculi  XII 
fìnem  alia  canonum  collectio,  quam 
Ioannes  Gallensis  in  Wallia  natus 
elaborandam  curavit,  et  in  qua  de- 
cretales  epistolas  omnes  comprehen- 
dit  Alexandri  III,  Lucii  III,  Urba- 
ni III,  Gregorii  Vili,  et  Clementis  III, 
quae  in  prima  ,  seu  Bernardi  Tici- 
nensis collectione,  fuerant  omissae  , 
ac  praeterea  illa  etiam  decreta  com- 
plexus est,  quae  post  collectionem  a 
Bernardo  compositam  Oaelestinus  III 
ediderat,  aut  edidisse  iudicabatur. 

Alia  deinde  collectio  Innocentii  III 
Pontificis  Maximi  auctoritate  confir- 
mata exstabat,  cuius  Innocentius  ipse 
auctor  habendus  est.  Hanc  collectio- 
nem Pontifex  anno  1212  per  Petrum 
Beneventanumideocomponendam  vo- 
luit ,  ut  ita  in  unum  corpus  decre- 
tales  suae  omnes  collectae  haberen- 
tur,  atque  hoc  opus  ad  Academiam 
Bononiensem  misit.  Cui  collectioni 
alteram  Innocentius  addidit,  qua  de- 

cretales  omnes  complexus  est  post 
collectionem  nunc  memoratam  edi- 
tas,  ac  praeterea  Concilii  Generalis 
Lateranensis  IV  constitutiones  au- 
ctoritate  sua ,  ac  praesentia  confìr- 
matas.  His  denique  quatuor  post  Gra- 
tiani  decretum  recensitis  collectio- 
nibus,  quinta  adiungenda  est,  quam 
Honorius  III ,  Innocentii  III  proxi- 
mus  successor  comparandam ,  et  in 
qua  constitutiones  omnes  a  se  editas 
referendas  curavit ,  quamque  a  se 
probatam,  ad  Academiam  Bononien- 
sem  mitti  voluit. 

Haec  erant  commemoranda,  ut  ap- 
pareret  quo  in  statu  Iuris  canonici 
textus  esset,  cum  Gregorius  IX  Pon- 
tifìcatum  suscepit.  Perpensis  rebus 
omnibus  ad  hanc  materiam  spectan- 
tibus  ,  Gregorius  IX  constituit ,  ac 
iudicavit,  se  plurimum  Ecclesiae  bo- 
no  consulturum  esse,  si  codicem  Iu- 
ris Canonici  ederet,  qui  uno  corpo- 
re,  ordinate,  et  accurate  ,  suas  ,  et 
plurium  Romanorum  Pontificum  de- 
cretales  litteras  complecteretur,  ac 
Conciliorum  Generalium ,  praecipue 
posteriorum  decreta.  Operis  absol- 
vendi  ,  prout  superius  significatum 
est,  S.  Raymundo  de  Pennafort  Or- 
dinis  Praedicatorum  curam  Grego- 
rius commisit,  qui  cum  summa  vitae 
sanctitate  praeclaram  doctrinae,  ac 
praesertim  iuris  canonici  universi 
peritiam  coniungebat.  Itaque  Ray- 
mundi  cura  hoc  opus  digestum  est 
Ecclesiae  utilissimum.  In  eo  opere  , 
Decretales  in  quinque  libros  distri- 
butae  sunt,  quorum  quisque  pluribus 
capitibus  constat.  Eam  collectionem 
vero  anno  1234  editam  Gregorius  IX 
ipse  con  firmavi  t,  ad  Academiam  Bo- 
noniensem  misit,  atque  in  scholis,  et 
in  ecclesiasticis  iudiciis  adhibendam 
mandavit.  Non  est  necesse  in  huius 
operis  laudibus  exponendis  immora- 
ri.  Nam  ipsa  tanta  rerum  varietas, 
aptissime,  sapientissimeque  disposi ta 
ostendit,  cuius  doctrinae,  ac  laboris 
illud  esse  debuerit.  Singulare  autem 
illud  studium,  quod  viri  peritissimi 
demonstrarunt,  ut  amplissima  com- 
mentarla in   eos   libros  scriberent , 


confirmat,  quantae  illud  opus  exis- 
timandum  sit  esse  gravitatis. 

Illud  praeterea  Gregorius  IX  hac 
edita  nova  decretalium  collectione 
effecit,  ut  si  quae  antea  obscura  in 
memoratis  aliis  decretalibus  repe- 
riebantur,  si  quae  non  amplius  in 
usu,  si  quae  non  perfecta,  aut  alicui 
controversiae  obnoxia  in  iisdem  de- 
prehondebantur,  huic  rei  apposite  et 
accurate  providerit.  Haec  autem  Gre- 
gorii  IX  collectio  auctoritatem  ob- 
tinet,  et  veluti  praecipuam  Iuris  ca- 
nonici partem  constituit.  Confirma- 
tam  hanc  collectionem  a  Gregorio 
ipso  IX  fuisse  significavi.  Id  vero 
hanc  sequelam  obtinet,  ut,  quoniam 
Pontificis  confirmatio  comprehendit 
singula  ,  quae  in  collectione  conti- 
nentur,  hinc  sequatur ,  ea  etiam  , 
quae  fortasse  origine  sua  minus  certa 
videri  possent,  omnem  tamen  conse- 
quuta  esse ,  et  habere  auctoritatem 
ob  Gregorii  IX  Pontifìcis  confirma- 
tionem. 

Quinque  libris  decretalium  ,  qui 
Gregorii IX  collectionem  constituunt, 
accessit  postea  alius  liber  qui  sextus 
decretalium  appeìlatur.  Hìc  vero  li- 
ber ob  rationem  >  quam  nunc  refe- 
ram  ,  compositus  est.  Scilicet,  cum 
Gregorius  IX  iussisset  neminem  pri- 
vatorum  in  posterum  ,  aliquam  no- 
vani  decretalium  collectionem  edere 
debere;  nerao  per  plures  annos  tale 
aliquid  effecerat  ,  quantumvis  post 
Gregorium  IX  multae  a  Romanis 
Pontificibus  eius  successoribus  de  re- 
bus Ecclesiasticis  leges  latae  fuis- 
sent.  Verum  Bonifacius  VIII  adhibi- 
tis  aetatis  suae  doctissimis  viris , 
anno  1298  eas  in  unum  corpus  col- 
legit  in  quinque  libros  distributum, 
quod  opus  ,  prout  dixi ,  sexti  libri 
decretalium  nomen  habet ,  atque  a 
Bonifacio  confirmatum,  ad  Bononien- 
sem  Academiam  pariter  ab  eo  mis- 
sum  est.  Praeter  istam  vero  a  Bo- 
nifacio Vili  factam  collectionem  , 
editae  sunt  etiam  Clementinae,  Ex- 
travagantes  Ioannis  XXII,  Extrava- 
gantes  communes ,  quae  sunt  etiam 
Iuris  canonici  partes.   Atque    haec  , 

quae  cursim  attigimus  ,  satis  sunt , 
tum  ut  signifìcaretur  quomodo  a 
Gregorio  IX  in  posterum,  Iuris  ca- 
nonici corpus  dispositum  sit,  et  quan- 
topere  Pontifìces  Romani  in  ea  quo- 
que re  canonicam  iurisprudentiam 
iuverint. 

Romani  Pontifìces  hac  aetate  in 
eo  etiam  non  de  Ecclesia  solum,  sed 
de  civili  pariter  republica  optime 
meriti  sunt,  quod  Mendicantium  Re- 
ligiosorum  Ordines  confirmaverint. 
In  qua  re ,  ut  brevitati  consulam  , 
praeclarissimos  duos  tantum  com- 
memorabo  Ordines  PP.  Praedicato- 
rum  ,  et  Franciscanorum  ,  quorum 
primum  D.  Dominicus  Hispanus,  Ca- 
larogitanus,  ex  illustri  Guzmanorum 
gente,  alterum  D.  Franciscus  Assisii 
in  Umbria  natus  instituit.  De  ceteris 
enim  Ordinibus  ,  in  Institutionibus 
singillatim  sumus  acturi.  Duos  san- 
ctissimos  istos  nuper  memoratos  vi- 
ros  Innocentius  III,  et  Honorius  III 
Pontifìces  peramanter  complexi,  at- 
que  intelligentes  piane,  quanta  Ec- 
clesiae  utilitas,  quantumque  subsi- 
dium  ex  eorundem  Ordinibus  esset 
profecturum,  utrumque  Ordinem  pro- 
baverunt.  Itaque  Honorius  III  die  22 
Decembris  1216  praestantissimum 
PP.  Praedicatorum  Ordinem  ,  quod 
Innocentius  III  iam  facturus  erat , 
solemniter  confirmavit  ;  Francisca- 
norum vero  item  praestantissimum 
Ordinem,  quem  Innocentius  III  pro- 
baverat,  Honorius  quoque  solemniter 
anno  1223  probavit.  Consuli  potest 
de  hac  re,  inter  cetera,  caput  7  ope- 
ris  Parisiis  anno  1841  editi  atque 
inscripti  :  Vie  de  Saint  Dominique 
par  le  R.  Pére  Frère  Henri-Domi- 
nique Lacordaire  de  Vordre  desFrè- 
res  Précheurs. 

Nimis  longa  evaderet  nostra  tra- 
ctatio,  si  quanta  bona  ex  his  Ordi- 
nibus in  Ecclesiam  ,  et  civilem  so- 
cietatem  manaverint,  vellemus  fuse 
persequi.  Ostendunt  vero  id  tot  stim- 
mi viri,  non  doctrina  solum,  sed  vi- 
tae  etiam  sanctitate  praeclari,  qui 
horum  Ordinum  participes  ,  et  vir- 
tutnm  ac  sapientiae  lumina  fuerunt. 


CAPUT   XX Vili. 


Inter  eos,  de  Concilio  Lugdunensi  II 
Generali  agentes,  Doctorem  Angeli- 
cum  D.  Thomam  Aquinatem,  et  Do- 
ctorem Seraphicum  D.  Bonaventu- 
ram  laudibus  prosequuti  sumus.  Os- 
tendunt ii  praeterea,  qui  his  Ordini- 
bus  addicti,  praeci^uis  Ecclesiae  di- 
gnitatibus  ornati  ,  aut  gravissimis 
legationibus  perfuncti  ,  vel  sacras 
litteras,  vel  theologicas,  philosophi- 
casque  disciplinas  tanta  sapientia 
professi  sunt,  et  tradiderunt.  Osten- 
dit  denique  fructus  ille  singularis  , 
qui  ex  his  Ordinibus  ad  populi  mo- 
res  informandos,  ad  pietatem,  ac  re- 
ligionem  ubique  propagandam  uber- 
rime profectus  est.  Haec  autem  sunt 
in  historia  universa  prorsus  explo- 
rata, ut  necesse  non  sit  eorum  di- 
cteria  refellere  ,  qui  in  Religionem 
male  animati,  de  his  Ordinibus,  aut 
ceteris  omnibus  inclytis  Religiosis 
Institutis  detraxerunt. 

Sed  nolo  hic  penitus  illud  omit- 
tere,  quod  Moshemius  in  Inst.  His^t. 
Eccl.  saec.  XIII  p.  2  e.  2  §.  22  de 
Ordinibus  Mendicantium  obloquitur, 
veluti  si  Ecclesiae  non  placuerint,  aut 
videantur  incommodi;  quibus  similia 
sunt,  quae  Eybelius  de  ea  re  habet 
in  opere  Quid  est  Papa?  aliique  hu- 
ius  generis  scriptores.  Abutuntur 
enim  canone  13  Concilii  IV  Latera- 
nensis  Generalis,  quo  statuitur  «  ne 
»  quis  de  cetero  novam  Religionem 
»  inveniat;  »  itemque  Lugdunensis  ti 
Generalis  Concilii  canone  23  ,  quo 
post  probatum  Lateranensem  illum 
canonem,  de  novis  Mendicantium  Or- 
dinibus post  Lateranense  IV  Conci- 
lium  institutis  nonnulla  statuuntur. 

Verum  si  uterque  Canon  ille  per- 
pendatur,  profecto  intelligetur,  nihil 
in  iis  esse,  ex  quo  haec,  quae  ab  iis- 
dem  Scriptoribus  affirmantur,ostendi 
possint.  Nam  Canonis  IV  Lateranen- 
sis  ille  tantummodo  scopus  est ,  ut 
qui  inter  Mendicantes  adscribi  velit, 
is  unam  ex  approbatis  Religionem 
assumat.  Hoc  autem  nullo  modo  pro- 
bare potest,  Ecclesiae  non  piacere  , 
aut  incommodam  videri  Mendican- 
tium OrtMnum  institutionom.  Quaa* 


DE   GREÓ0RJI  IX   DECRETALlUM   COLLECTIONE    DEOUE   ETC\ 


155 


tumvis  enim  Ecclesiae  placeant,  aut 
utiles  iure  vicleantur  Ordines  eius- 
modi;  potuit  tamen  Ecclesia  sapien- 
ter  iubere,  eos,  qui  propositum  ha- 
beant  amplectenrìi  tale  vivendi  ge- 
nus,  in  illos  Ordines  dumtaxat  coo- 
ptari  debere  ,  qui  probatione  digni 
fuissent  iudicati. 

Neque  Canon  23  Concilii  II  Lug- 
dunensis  Generalis  memoratam  nu- 
per  adversariam  opinionem  iuvare 
potest.  Etenim  apparet  ex  Canonis 
illius  contextu  ,  id  praesertim  ius- 
sum  esse  a  Concilio,  ut  sine  Aposto- 
licae  Sedis  auctoritate,  novi  Mendi- 
cantium  Ordines  condì  non  deberent. 
Id  vero  erat  opportunissimum  sta- 
tuere,quin  idcirco  sequatur,  Ordines 
Mendicantium  Ecclesiae  incommodos 
vis  os  esse.  Immo  vero  si  res  ipsa , 
non  praeiudicata  ratione,  sed  prout 
veritas  requirit,  accurate  perpenda- 
tur;  id  ostendit ,  Ecclesiam  potius 
existimare  ,  Mendicantium  Ordines 
in  magna  apud  se  aestimatione  esse, 
ad  quos  ri  te  statuendos,  ipsius  Se- 
dis Apostolicae  necessaria  sit  aucto- 
ritas.  Factum  praeterea  ipsum  evin- 
cit  ,  hanc  unam  illius  Canonis  esse 
sententiam,  cum,  Ecclesia  plaudente, 
plures  post  Concilium  IV  Lateranen- 
se  memorati  generis  Ordines  fuerint 
ab  Apostolica  Sede  confirmati.  Esset 
etiam  totus  Canon  ille  hic  referen- 
dus,  ut  quae  in  eo  statuta  sunt,  liane 
signifìcationem  habere,  demonstrari 
luculentius  posset ,  atque  eos  Ordi- 
nes Synodo  Lugdunensi  tunc  non 
placuisse  qui«  nondum  approbationis 
»  meruere  principium.  »  Denique  ita 
Canon  ille  23  Lugdunensis  digestus 
est,  ut  piena,  circa  hos  Ordines,  at- 
que ea,  quae  hos  Ordines  respiciunt, 
Apostolicae  Sedis  auctoritas  asse- 
ratur. 

Inter  illustria  facta,  quibus  Roma- 
norum  Pontificum  ,  qui  hac  aetate 
Ecclesiae  praefuerunt,  historia  nobi- 
litata est ,  illud  etiam  praeclarum 
studium  est  recensendum,  quo,  tum 
de  fide  Christiana  propaganda,  tum 
de  Graecorum  schismate  tollendo  la- 
in  Raynaldi  anna- 


libus  prostant,  atque  in  peculiaribus 
Religiosorum  Ordinum  litterarum 
Apostolicarum  collectionibus  conti- 
nentur  quae  probant,  Pontifices  Ma- 
ximos  summopere  studuisse  ut  fides 
Christiana  amplificaretur,  et  sollici- 
tudinis  suae  fructus  in  ea  re  conse- 
quutos  esse.  Quod  pertinet  vero  ad 
schisma  Graecorum  extinguendum , 
atque  ad  Graecam  Ecclesiam  cum 
Latina  reconciliandam,  possumus  af- 
firmare  ,  id  impensa  cura  Romanos 
Pontifices  ista  aetate  efììcere  cona- 
tos  esse.  Piena  sunt  huius  rei  mo- 
numenta ,  quae  ad  res  ab  Innocen- 
zo III,  Gregorio  IX,  Innocentio  IV 
gestas  referuntur.  Vidimus  vero  de 
Concilio  II  Generali  Lugdunensi  agen- 
tes,  eo  res  adductas  tunc  fuisse,  ut 
sub  Gregorio  X  schisma  deletum,  et 
Ecclesia  Graeca  Latinae  reconciliata 
penitus  existimari  debuerit. 

Dum  ista  vero  attingimus,  mere- 
tur ,  ut  singillatim  commemoretur 
id.  quod  Innocentius  IV  prò  eo,  quo 
ferebatur  de  Ecclesiae  Graecae  ne- 
gotiis  rite  componendis  studio,  ges- 
sit  in  Insula  Cypro.  Pluribus  in  lo- 
cis  de  hac  re  Raynaldus  pertractat, 
ac  praesertim  ad  an.  1250  et  1254, 
atque  ea  adducit  monumenta  ,  quae 
hoc,  quod  dicimus,  aperte  confirmant. 

Constat  vero  ,  Innocentium  IV  in 
Insula  Cypro  Episcopos  ritus  Graeci 
vel  ab  anno  1250  constituisse  ,  et 
eundem  Pontificem  anno  1254  de  plu- 
ribus controversiis  Graecos  inter  et 
Latinos  eam  insulam  incolentes  ex- 
ortis  respondisse,  et  plura  doctrinae, 
atque  Ecclesiasticae  disciplinae  ca- 
pita explicasse.  Quod  ad  Episcopos 
ritus  Graeci  in  ea  insula  constitutos 
spectat,  haec  Innocentius  anno  1250 
scripsit  in  epistola  ad  Ottonem  Epi- 
scopum  Tusculanum,  quem  suum  ad 
eandem  insulam  Apostolicum  Lega- 
tum  destinaverat:  «  Petierunt  iidem 
»  nuntii  (ad  Apostolicam  Sedem  ex 
»  Cypri  insula  missi)  eidem  Archie- 
»  piscopo  Graecorum,  et  suis  succes- 
»  soribus ,  ordinandi ,  et  statuendi 
»  canonico  in  insula  Cypri  quatuor- 
»  decina  suae  nationis  Episcopos,  cum 

»  totidem  ibi  Episcopales  Graecorum 
»  sedes  esse  consueverint  ab  anti- 
»  quo  ,  permitti  de  nostra  licentia 
»  plenam  et  liberam  potestatem,  et 
»  concedi  tam  sibi,  quam  eisdem  Epi- 
»  scopis ,  eorumque  successoribus  in 
»  Ecclesiae  Romanae  obedientia  per- 
»  manentibus,  ne  Praelatorum  Lati- 
»  norum  iurisdictioni  subiaceant,  sed 
»  in  subiectione  Sedis  Apostolicae , 
»  pari  cum  illis  gaudeant  privilegio 
»  libertatis.  »  Huic  vero  Graecorum 
petitioni  Pontificem  assensum  esse 
Raynaldus  eodem  loco  narrat. 

Quod  vero  pertinet  ad  Innocentii 
litteras,  quibus  propositas  superius 
memoratas  quaestiones  anno  1254 
diremit,  eae  a  Raynaldo  ad  eundem 
annum  referuntur,  atque  ostendunt, 
singulari  sapientia  de  bis  rebus  con- 
sultum  Pontificem  respondisse.  Me- 
retur  autem  inter  ista  ,  ut  aliquid 
referamus  de  ratione,  qua  Pontifex 
circa  Sacramenti  Confìrmationis  Mi- 
nistrum  mentem  suam  explicavit. 

Quae  sit  Catholicae  Ecclesiae  sen- 
tenti» de  Sacramenti  Confìrmationis 
Ordinario  ministro,  patet,  ut  verbis 
utar  Benedicti  Papae  XIV  De  Sin- 
odo Dioecesana  lib.  7  cap.  7  n.  2,  ex 
his,  quae  sequuntur  :  scilicet,  «  Or- 
»  dinarium  Ministrum  huius  Sacra- 
»  menti  esse  solum  Episcopum  defì- 
»  nitum  est  a  Concilio  Constantiensi 
»  in  damnatione  errorum  Wicleffi  , 
»  ab  Eugenio  IVin  decréto  instructio- 
»  nis  ad  Armenos,  atque  a  Concilio 
»  Tridentino Sess. 7 deConfirmatione 
»  cari.  3.  Si  quis  dixerit ,  Sanctae 
»  Confìrmationis  Ordinarium  Mini- 
»  strum  non  esse  solum  Episcopum, 
»  sed  quemvis  simplicem  sacerdotem, 
»  anathema  sit.» 

Constat  tamen,  Graecos  Presbyte- 
ros  Confìrmationis Sacramentum  con- 
ferre.  Id  vero ,  prout  idem  Benedi- 
ctus  XIV  ait  cit.  lib.  7  cap.  9  n.  3, 
«  fìt  ob  tacitum  saltem  privilegi um 
»  ab  Apostolica  Sede  illis  concessum, 
»  cuius  quidem  privilegii  praesum- 
»  ptionem  inducit  ipsamet  conniven- 
»  tia  et  tolerantia  Romanorum  Pon- 
»  tifìcum,  qui  praedictum  Graecorum 


»  morem  scientes  non  contradixe- 
»  runt  ,  nec  umquam  illum  damna- 
»  runt;  sicuti  post  Goarium,  et  alios, 
»  recte  ratiocinatur  Arcudius  deCon- 
»  cord.  Eccles.  Occident.  et  Orient. 
»  lib.  2  de  Confirm.  cap.  14  pag.  26 
»  inquiens  :  Tutissimum  est  dicere  , 
»  Graecorum  Presbyteros,  per  suos 
»  Patriarchas  ,  et  Antistites  ,  eius- 
»  modi  facultatem  a  Summo  Ponti- 
»  fice  obtinuisse,  a  quo  omnis  iuris- 
»  dictio,  quasi  a  capite  in  alios  vel- 
»  uti  membra  ,  immediate ,  vel  me- 
»  diate  derivatur ,  et  diffunditur.  » 
Quod  ergo  apud  Graecos  obtinuit,  ut 
Presbiteri  quoque  passim  Confìrma- 
tionis Sacramentum  conferant ,  id 
nulla  ratione  potest  ostendere  Mini- 
strum Ordinarium  huius  Sacramenti 
solum  Episcopum  non  esse.  Cum  enim 
ex  his  appareat,  Graecos  Presbyte- 
ros ad  Sacramentum  illud  ministran- 
dum,  ab  Apostolica  Sede  fcacitam  sal- 
tem auctoritatem  habere;  factum  hoc 
Graecorum  Presbyterorum  ,  quan- 
tumvis  passim  Confirmationem  con- 
ferentium,  demonstrat  tantum  ,  ex- 
traordinarios  huius  sacramenti  mi- 
nistro3  presbyteros  esse  posse  quando 
a  Romanis  Pontifìcibus  hoc  agendi 
acceperint  potestatem. 

Certum  vero  est,  ob  concessam  a 
Romano  Pontifìce  potestatem,  Pre- 
sbyteros, Sacramenti  Confìrmationis 
extraordinarios  ministros  evadere  ; 
hoc  enim  inter  ceteros  D.  Thomas 
3  part.  quaest.  72  art.  11  ad  1  osten- 
dit.  Atque  adeo  id  est  exploratum , 
ut  Clemens  VI  Pontifex,  priusquam 
ad  catholicam  communionem  recipe- 
ret  Consolatorem  Arraenorum  Pa- 
triarcham  ,  certior  fieri  voluerit , 
quemadmodum  Benedictus  XIV  loc. 
cit.  n.  7  animadvertit ,  an  cum  Ec- 
clesia Romana  sentiret  etiam  in  his- 
ce  articulis ,  qui  continebantur  in 
litteris  apostolicis  ad  eundem  Pa- 
triarchani  scriptis ,  quas  Raynaldus 
refert  ad  annum  1351  n.  12,  scilicet: 
«  Primo  de  consecratione  chrisma- 
»  tis,  si  credis,  quod  per  nullum  sa- 
»  cerdotem ,  qui  non  est  Episcopus  , 
»  chrisma  potest  rite  et  debite  con- 

»  secrari.  Secundo  si  credis  ,  quod 
»  Sacramentum  Confìrmationis,  per 
»  alium,  quam  per  Episcopum ,  non 
»  potest  ex  officio  ordinarie  mini- 
»  strari.  Tertio  si  credis,  quod  solum 
»  per  Romanum  Pontificem  ,  pleni- 
»  tudinem  potestatis  habentem,  pos- 
»  sit  dispensatio  Sacramenti  Confìr- 
»  mationis  presbyteris,  qui  non  sunt 
»  Episcopi,  committi.  Quarto  si  cre- 
»  dis,  quod  Chrismati  per  quoscum- 
»  que  Sacerdotes,  qui  non  sunt  Epi- 
»  scopi ,  neque  a  Romano  Pontifìce 
»  super  hoc  commissionem,  seu  con- 
»  cessionem  aliquam  receperunt,  ite- 
»  rum  per  Episcopum,  vel  Episcopos 
»  sint  chrismandi.  » 

Est  vero  audiendum  praecipue  a 
D.  Thoma  in  4  Dist.  7  quaest.  3  ad  3, 
quanta  doctrinae  profunditate,  quan- 
toque  ingenio  explicaverit  hanc  unius 
Romani  Pontificis  propriam  potesta- 
tem,  ut  is  possi t  presbyteris  Confir- 
mationis  Sacramenti  administrandi 
facultatem  conferre.  Itaque  ibi  An- 
gelicus  Doctor  primo  loco  affirmat, 
vere  a  D.  Gregorio  Magno  hanc  fa- 
cultatem Sardiniae  Presbyteris  quon- 
dam traditam  fuisse.  Deinde  hac  ra- 
tione  prosequitur  :  «  Sciendum  est , 
»  quod  cum  Episcopatus  non  addai 
»  aliquid  supra  sacerdotium  per  re- 
»  lationem  ad  Corpus  Domini  verum, 
»  sed  solum  per  relationem  ad  cor- 
»  pus  mysticum;  Papa  per  hoc,  quod 
»  est  Episcoporum  Summus,  non  di- 
»  citur  habere  plenitudinem  potesta- 
»  tis  per  relationem  ad  Corpus  Do- 
»  mini  verum  ,  sed  per  relationem 
»  ad  corpus  mysticum.  Et  quia  gra- 
»  tia  Sacramentalis  descendit  in  cor- 
»  pus  mysticum  a  capite,  ideo  omnis 
»  operatio  in  corpus  mysticum  sa- 
»  cramentalis,  per  quam  gratia  da- 
»  tur,  dependet  ab  operatione  sacra- 
»  mentali  super  Corpus  Domini  ve- 
»  rum;  et  ideo  solus  Sacerdos  potest 
»  absolvere  in  foro  poenitentiae,  et 
»  baptizare  ex  officio.  Et  ideo  dicen^ 
»  dum,  quod  promovere  ad  illas  per- 
»  fectiones,  quae  non  respiciunt  Cor- 
»  pus  Domini  verum,  sed  solum  cor- 
»  pus  mysticum,  potest  a  Papa,  qui 


»  habet  plenitudinem  pontificalis  po- 
»  testatis  ,  committi  sacerdoti  ,  qui 
»  habet  actum  summum  supra  Corpus 
»  Domini  verum,  non  autem  Diaco- 
»  no  ,  vel  alicui  inferiori  ,  qui  non 
»  habet  perfìcere  Corpus  Domini  ve- 
»  rum  ,  sicut  nec  absolvere  in  foro 
»  poenitentiali.  Non  autem  potest 
»  simplici  Sacerdoti  committere  pro- 
»  movere  ad  perfectionem,  quae  re- 
»  spicit  aliquo  modo  Corpus  Domini 
»  verum  ;  et  ideo  simplex  Sacerdos 
»  ex  mandato  Papae  non  potest  con- 
»  ferre  ordinem  sacerdotii,  quia  Or- 
»  dines  Sacri  habent  actum  supra 
»  Corpus  Domini  verum  ,  vel  supra 
»  materiam  eius.  Potest  autem  con- 
cedere simplici  Sacerdoti,  quod 
»  conferat  minores  ordines,  quia  isti 
»  nullum  actum  habent  supra  Cor- 
»  pus  Domini  verum  ,  vel  materiam 
»  eius.  .  .  Et  similiter  potest  conce- 
»  dere  alicui  Sacerdoti  quod  confir- 
»  met,  quia  Confirmatio  perficit  eum 
»  in  actu  corporis  mystici,  non  au- 
»  tem  habet  aliquam  relationem  ad 
»  Corpus  Domini  verum.  » 

Haec  generatim  de  Ordinario  sa- 
cramenti Confirmationis  Ministro, 
quod  ordinarium  munus  Episcopi 
dumtaxat  est;  et  de  extraordinaria 
eiusdem  sacramenti  conferendi  fa- 
cultate,  quae  tantummodo  a  Roma- 
no Pontifìce  Presbyteris  tribui  pot- 
est, adnotasse  opportunum  erat,  ad 
significandum,  quid  Innocentius  IV 
de  hac  re  statuerit  in  litteris  suis 
ad  Ottonem  Episcopum  Tusculanum 
Legatum  Apostolicum  in  Insula  Cy- 
pri  anno  1254  scriptis,  quas  Raynal- 
dus  refert  ad  eundem  annum  n.  6 
et  7,  quibus  litteris  excitatas  Latinos 
inter  et  Graecos  controversias  dir- 
emit.  Scilicet,  de  Sacramenti  Con- 
firmationis administratione  Innocen- 
tius haec  statuit:  «  Soli  autem  Epi- 
»  scopi  signent  chrismate  in  fronti- 
»  bus  baptizatos  ,  quia  huiusmodi 
»  unctio  non  debet  nisi  per  Episcopos 
»  exhiberi  ,  quoniam  soli  Apostoli, 
»  quorum  vicem  gerunt  Episcopi,  per 
»  manus  impositionem,  quam  Confir- 
»  matio ,  vel  frontis  chrismatio  rg- 

»  praesentat,  Spiritum  sane  tuffi  tri- 
»  buisse  leguntur.» 

Continentur  vero  in  S.  Congrega- 
tionis  de  Propaganda  Fide  tabulario 
monumenta,  quibns  constat  quanta 
diligentia  ,  et.  gravitate  res  pertra- 
ctata  fuerit  antequam  Clemens  Vili 
Pontifex  Maximus  decreto  diei  31 
Augusti  1595  prohibuit  ne  Italo- 
Graeci  Presbyteri  hapzizatos  chri- 
smate  consignent.  Eo  quidem  tem- 
pore, prout  ista  monumenta  confìr- 
mant ,  atque  ex  actis  apparet  con- 
gcegationis  habitae  de  ea  re  ,  cui 
praeerat  Cardinalis  Sanctorius,  seu 
S.  Severinae,  quam  congregationem 
Pontifex  ad  rem  penitus  pervolven- 
dam  destinaverat,  eo,  inquam,  tem- 
pore, valde  dubia  existimabatur  sen- 
tenza, num  generatim  Graeci  Pre- 
sbyteri Confìrmationis  Sacramentum 
possent  rite  conferre.  Anno  autem 
1600  de  eadem  re  est  iterum  per- 
tractata  controversia,  atque  in  con- 
ventu  ad  negotium  perpendendum 
habito,  Cardinalis  Bellarminus,  qui 
intererat,  et  cui  Pontifex  rem  pen- 
sandam  commiserat,  una  cum  Cardi- 
nali S.  Severinae  affirmavit,  sibi  du- 
bium  videri,  num  generatim  consue- 
tudo  Graecorum ,  ut  Presbyteri  ba- 
ptizatos  valide  confirment ,  num  , 
inquam  ,  ea  consuetudo  non  fuerit 
abrogata  per  Innocentii  IV  constitu- 
tionem.  Et  cum  Clemens  XI  Ponti- 
fex esset,  eo  res  pervenit,  ut  feria  V 
9  Iulii  1718  ad  quaestionem  proposi- 
tam  ab  Euthymio  Episcopo  Tyri  et 
Sidonis  Graeco-Melcbita,  responsum 
fuerit,  confìrmatos  a  simplici  Sacer- 
dote, debere  iterum  ab  Episcopo  con- 
fìrmari  ad  cautelam,  secundum  Cle- 
mentis  Vili  decretum  prò  Graecis 
editum,  nisi  docuissent  de  aliquo  pri- 
vilegio ab  Apostolica  Sede  obtento, 
ita  vero,  ut  a  presby  teris  confìrmati, 
cogi  non  deberent  ad  Sacramentum 
Confìrmationis  denuo  accipiendum, 
maxime  si  ex  ea  re  scandala  potuis- 
sent  oriri ,  eo  quod  Sacramentum 
Confìrmationis  non  sit  Sacramentum 
necessitati*. 

Verun»  non  superest  mine  de  In- 

nocentii  IV  decreti  sententia,  neque 
potest  superesse  dubitatio.  Nam  Be- 
nedictus  XIV  cum  aliis  in  locis,  tum 
perspicue  lìb.  7  de  Synodo  Dioec. 
caj).  9  n.  3  ostendit,  quid  de  memo- 
rato Praedecessoris  sui  decreto  sen- 
tiendum  sit.  «Innocentius  IV,  inquit, 
»  viribus  carere  voluit  Confirmatio- 
»  nem  administratam  a  simplici  Sa- 
»cerdote,  sed  unice  quoad  regnum 
»  Cypri,  in  quo  praevalere  incepe- 
»  rat  ritus  latinus,  ob  multitudinem 
»  Latinorum  Antistitum  ibidem  de- 
»  gentium  :  ut  enim  idem  ritus  per 
»  totum  Regnum  propagaretur  ,  et 
»  foret  perpetuus,  necessarium  duxit 
»  Innocentius  IV  revocare  delegatio- 
»  nem  a  Romanis  Pontificibus  tacite 
»  saltem  factam  Sacerdotibus  Grae- 
»  eh,  conferendi  Sacramentum  Chri- 
»  smatis.  Ceterum  in  aliis  locis,  in 
»  quibus  Chrismatio  data  a  Sacerdo- 
»  tibus  Graecis,  non  est  a  Sede  Apo- 
»  stolica  expresse  improbata,ea  prò 
»  valida  est  h abenda  ob  tacitum  sal- 
»  tem  privilegium  a  Sede  Apostolica 
»  concessum,  cuius  quidem  privilegii 
»  praesumptionem  inducit  ipsamet 
»  conniventia ,  et  tolerantia  Roma- 
»  norum  Pontifìcum,  qui  praedictum 
»  Graecorum  morem  scientes  non 
»  contradixerunt,  nec  umquam  illum 
»  damnarunt.  » 

Post  haec  vero  Pontifex  Benedi- 
ctus  XIV  hanc  normam  certo  tenen- 
dam  esse  rìeclaravit  ab  Episcopis,  in 
quorum  Synodo  contigerit  de  robore 
Confìrmationis  a  simplici  Sacerdote 
Graeci ritus  administratae  disputar]. 
Scilicet,  inquiri  antea  diligenter  o- 
portere ,  num  in  regione  ,  de  qua 
sermo  est,  hic  Graecorum  mos  fuerit 
umquam  ab  Apostolica  Sede  expresse 
improbatus,  an  potius  eiusdem  Sedis 
Apostolicae  conniventia,  et  lenitate 
toleratus.  Nam  si  primum  illud  ve- 
runi esse  Episcopus  repererit,  «Con- 
»  fìrmationem  irritam  pronuntiabit, 
»  atque  a  Sacerdote  Graeco  inaniter 
»  confìrmatos  ,  absque  scrupulo  ite- 
»  randi  Sacramentum,  iterum  sacro 
»  chrismate  inunget  :  si  alterum , 
»  confìrmationem  ratam  habebit.»  In 

dubiis  denique  casibus ,  rem  Ponti- 
fici Maximo  refere ndam  esse,  atque 
eius  iudicium  exspectandum  Benedi- 
ctus  Papa  constituit. 

Hinc,  inter  cetera,  est  exploratis- 
simum,  circa  Catholicos  Graecos,qui 
Italiam,  atque  adiacentes  insulas  in- 
colunt,  qui  Italo-Graeci,  et  Graeci- 
Albanenses  vocantur  ,  eo,  quod  ex 
Peloponneso,  atque  Epiro,  Mohamme- 
danorum  crudelitatem  declinantes, 
in  Italia  perfugium,  atque  hospitium 
repererunt;  est,  inquam  ,  circa  co- 
lonias  istas  Graecas  (quae  Latino- 
rum|Episcoporum  subsunt  iurisdictio- 
ni,  in  quorum  dioecesibus  commoran- 
tur)  exploratissimum  ,  Presbyteros 
Graeci  ritus  non  posse  Confirmationis 
sacramentum  baptizatis  conferre.Hoc 
enim  diserte  prohibitum  est ,  prout 
superius  commemoravimus,  a  Cle- 
mente Vili  anno  1595  atque  in  ce- 
leberrima Benedicti  XIV  constitu- 
tione,  cuius  initium  est  Etsi  Pasto- 
ralis,  quae  edita  est  die  26  Maii  1742, 
quaeque,  ut  ita  dicam,  veluti  eodi- 
cem  continet,quo  Ecclesiastica  Grae- 
corum  ,  in  Italia  ,  atque  in  insulis 
Italiae  adiacentibus  negotia  regun- 
tur.  Legendus  huius  Constitutionis 
paragraphus  tertius  ,  qui  totus  de 
Confirmationis  sacramento  a  Ponti- 
fìce  scriptus  est. 

Aliquid  est  etiam  nunc  comme- 
morandum de  cura  singulari  ,  qua, 
cum  ceteris  quibusque  temporibus 
Romani  Pontifices,  tum  aetate  ista, 
de  qua  loquimur,  operam  dederunt  ut 
liturgicis  sacris  caeremoniis,  foven- 
dae  apud  Populum  Christianum  pie- 
tati,  et  Religionis  splendori,  ac  di- 
gnitati  impense  prospicerent.  Ex  his 
vero  seligam  id  ,  quod  praecipuum 
est,  institutam  scilicet  sanctissimi 
Corporis  Christi  festam  solemnita- 
tem,  quae  ab  Urbano  IV  die  11  Au- 
gusti anno  1264  litteris  Apostolicis 
Urbiventi  scriptis  decreta  est. 

Hac  solemni  4ecre^a  celebritate 
Urbanus  IV,  quem  Moshemius,  vel- 
uti illusorio  loquendi  modo ,  notio- 
rem  potius  ob  institutum  festum 
istud,  quam  ob  res  gestas,  esse  di- 


cit,  hac,  inquam,  solemni  celebritate 
decreta,  Urbanus  IV  effecit  id,  quod 
Concilium  Tridentinum  deinde  tan- 
topere  probandum  ,  et  commendan- 
dum  esse  iudicavit.  Nam  sess.  13  de 
Eucharìstia  cap.  5  haec  San  età  Syn- 
odus  declaranda  censuit:  «  Decla- 
»  rat  Sancta  Synodus,  pie,  et  reli- 
»  giose  admodum  in  Dei  Ecclesia  in- 
»  ductum  fuisse  hunc  morem,  ut  sin- 
»  gulis  annis,  peculiari  quodam  ,  et 
»  testo  die ,  praecelsum  hoc ,  et  ve- 
»  nerabile  Sacramentum  ,  singulari 
»  veneratione  ,  ac  solemnitate  cele- 
»  braretur  ,  utque  in  processionibus 
»  reverenter,  et  honorifice,  illud  per 
»  vias,  et  loca  publica  circumferre- 
»  tur.  Aequissimum  est  enim,  sacros 
»  aliquos  statutos  esse  dies,  ut  Chri- 
»  stiani  omnes  ,  singulari ,  ac  rara 
»  quadam  significatone  ,  gratos,  et 
»  memores  testentur  animos  erga 
»  communem  Dominum ,  et  Redem- 
»  ptorem,pro  tam  ineffabili,  et  piane 
»  divino  beneficio ,  quo  mortis  eius 
»  Victoria,  et  triumphus  repraesen- 
»  tatur.  Ac  sic  quidem  oportuit,  vi- 
»  ctricem  veritatem  de  mendacio,  et 
»  haeresi  triumphum  agere,  ut  eius 
»  adversarii  in  conspectu  tanti  splen- 
»  doris,  et  in  tanta  universae  Eccle- 
»  siae  laetitia  positi,  vel  debilitati, 
»  et  frac  ti  tabescant,  vel  pudore  af- 
»  fecti,  et  confusi  aliquando  resipi- 
»  scant.»  Addidit  praeterea  canonem 
Sancta  Synodus,  qui  eadem  sessione 
n.  6  est,  quo,  anathemate  indicto, 
hunc  laudabilem,  et  universalem  Ec- 
clesiae  Sanctae  ri  tum,  et  consuetu- 
dinem  tueretur.  Itaque  tum  ipsa  rei 
natura,  tum  Ecclesiae  de  huius  testi 
institutione  sententia  ostendit,  quan- 
ta laude  dignum  sit  consilium  ab  Ur- 
bano IV  initum  ,  ut  illud  decerne- 
retur. 

Prostant  vero  in  eruditissimo  libro 
Benedicti  XIV  de  festis  D.N.T.Chri- 
stì  cap.  13  ea  omnia,  quae  ad  huius 
festi  institutionis  historiae  notitiam 
pertinere  possunt.  Inter  quae  haec 
sunt  referenda,  quae  Pontifex  n.  7 
subdit:  «  Clementem  V  in  Concilio 
»  Vieri nensi,  anno  1311  habito,  Ur- 

»  bani  constitutionem  confirmavisse, 
»  quam  demisso  animo,  ut  par  erat, 
»  Patres  acceperunt ,  ut  videre  est 
»  in  Clementina  unica  de  reliquiis, 
»  et  venera',  ione  Sanctornm.  Guius 
»  exsequutionem  Ioannes  XXTI,  qui 
»  anno  1316  Clementi  V  successit, 
»  omni  studio  curavit  (huic  autem 
»  praecipue  tribuitur  passim  sole- 
»  mnis  processionis,  hac  die  fieri  so- 
»  litae  in  universa  Ecclesia  peragen- 
»  dae  institutio)  ,  ad  eamque  rem 
»  Martinus  V  et  Eugenius  IV  novis 
».indulgentiis  tribuendis  plurimum 
»  contulerunt,  ut  tandem  in  tota  Ec- 
>  desia  festivitascelebraretur.»Quod 
vero  studium  memorati  Ponti fices  ad 
huius  festi  solemnitatem  fovendam 
adhibuerunt ,  illud  etiam  eorundem 
Successores  perpetuo  confirmarunt. 

Omitti  tandem  hoc  loco  non  pot- 
est ,  quod  Pontifex  Benedictus  XIV 
loc.  cit.  n.  11  animadvertit ,  revera 
D.  Thomam  Aquinatem  officii  aucto- 
rem  fuisse ,  quod  hoc  solemni  testo 
die  recitano us.  Commemorat  vero  in- 
ter  cetera,  Natalis  Alexandri  de  ea 
re  dissertationem  ,  qua  lecta  Pape- 
brochius  in  propvlaeo  mensis  Maii 
parte  2  pag.  53  affirmav'it,  se  omnem 
dubitationem  abiecisse,  qua  antea  is 
fuerat  affectus,  num  vere  D.  Thomas 
illius  officii  auctor  esset  existiman- 
dus.  Post  haec  autem  recensita,  con- 
cludit  Pontifex  :  «  Quae  numquam 
»  orta  esset  controversia,  si  iis  dis- 
»  ceptatoribus  (de  officii  istius  au- 
»  ctore)  innotuisset  edita  a  Xisto  IV 
»  constitutio,quam  reperias  in  tom.3 
»  Bullarii  Fratrum  Praedieatorum 
»  pag.  555.  In  ea  declarat  Pontifex, 
»  eam  solemnitatem  ab  Urbano  IV 
»  institutam  ;  deinde  subiicit  :  pro- 
»  priumque  eiusdem  solemnitatis  Of- 
»  ficiurn  per  B.  Thomam  de  Aquino, 
»  tunc  in  ipsa  curia  exsistentem  com- 
»  positum  edidit.  » 

Necesse  vero  non  est ,  post  ea, 
quae  ex  Concilio  Tridentino  retuli- 
mus,  quidquam  addere  ,  quo  osten- 
datur,  quam  fuerit,  non  opportunum 
tantummodo,  sed  etiam  quanto  iure 
debitum,  ut  solemne  istud  Corporis 

Domini  festum  institueretur,  et  tanta 
laetitia,  tantoque  religionis  obsequio 
perageretur.  Nam  continet  allatus 
Concilii  Tridentini  locus  rationum 
omnium  gravitatem ,  quibus  ad  ob- 
sequentissimum  erga  Dominum  no- 
strum cultum  latriae  demonstran- 
dum,  et  ad  animi  nostri  sensum  gra- 
tuiti testandum,  hac  pompa  illud  fe- 
stum celebrari  debeat.Apposite  prae- 
terea  ex  eo  testimonio  colligitur, 
quam  fuerit  opportuna  ista  celebri- 
tas,  et  festi  diei  solemnis  institutio, 
ad  obiiciendum  universae  Ecclesiae 
sensum  nefariis  haereticorum  erro- 
ribus,  qui,  sive  veram ,  realem,  ac 
substantialem  Corporis  et  Sanguinis 
Qhristi,  una  cum  anima,  et  divini- 
tate  praesentiam  in  Eucharistia  de- 
negaverunt;  sive  latriae  cultu,  etiam 
externo  in  Sacramento  Eucharistiae, 
Christum  Unigenitum  Dei  Filium 
non  esse  adorandum  ausi  sunt  affir- 
mare;  sive  tandem  contra  Catholicae 
Ecclesiae  fìdem  contenderunt ,  per- 
acta  consecratione,  in  admirabili  Eu- 
charistiae Sacramento  non  esse  Cor- 
pus et  Sanguinem  Domini,  sed  tan- 
tum in  usu  dum  sumitur,  non  autem 
ante,  vel  post,  atque  in  hostiis  con- 
secratis,  quae  post  communionem  re- 
servantur,  vel  supersunt,  veruni  Do- 
mini Corpus  non  remanere;  in  quos 
errores  omnes  eadem  Sancta  Oecu- 
menica  Tridentina  Synodus,  signifi- 
cata superius  sessione  13  canonibus 
suis ,  anathematis  sententiam  pro- 
nuntiavit. 

Haec,  quae  diximus,  satis  multa 
sunt,  ut  evincant,  exemplis  tantum- 
modoquibusdam  adductis,  quanta  prò 
Ecclesiae  bono  Pontifìces  Romani  hac 
aetate  peragenda,  ac  statuenda  cu- 
raverint. 

Sed  dum  haec,  aliaque  plura  age- 
bantur,  quae  tantopere  erant  Eccle- 
siae utilia,  atque  ostendebant,  quam 
studiose  Romani  Pontifìces  Religio- 
nis bono,  in  postertim  quoque  ,  im- 
pense  prospicerent;  magnani  Ecclesia 
ipsa  molestiam  ab  Haereticis  patie- 
batur,  quos  etiam  alio  loco  vidimusci- 
vilem  Rempublicam  vehementer  per- 

turbavisse.  Ut  tanto  malo  occurre- 
rent,  Pontifìces  Maximi  plurimum 
solliciti  fuerunt ,  ac  viri  sanctitate 
praestantes  omnem  operarci  impen- 
derunt  ;  inter  quos  D.  Dominicus  Or- 
dinis  Patrum  Praedicatorum  Insti- 
tutor  excelluit ,  qui  prò  eo ,  quo 
.praestabat,  charitatis  spiritu,  et  sin- 
gulari  Religionis  amore  ,  praedica- 
tione,  orandi  studio,  patientiae  vir- 
tute,  ac  laborum  sedulitate,  de  Al- 
bigensibus  ad  fìdem  catholicam  con- 
vertendis  summopere  laboravit.  Ad 
ea  etiam  tempora  Inquisitionis  tri- 
bunalis  initia  referuntur,  quod  tri- 
bunal ,  non  ea  tantum  de  caus*a  insti- 
tutum  est,  ut  haereticorum  audacia 
coerceretur ,  sed  ut  fìdei  catholicae 
ubique  tuendae,  ac  morum  in  Chri- 
stiane populo  integritati  conservan- 
dae  consuleretur.  De  qua  re  non  est 
mirum  scriptores  in  Catholicam  Ec- 
clesiam  male  animatos  acerbe  detra- 
xisse,  prout  apud  Moshemium  inter 
ceteros  videri  potest  in  Inst.  Hìst. 
Eccl.  saec.  13  parte  2  cap.5,  ubi 
quoque  de  Innocentio  III  ac  Grego- 
rio IX  conqueritur. 

Non  potuit  enim  eiusmodi  scripto- 
ribus  non  valde  displicere,  tale  insti- 
tutum  esse  tribunal,  cui  commissum 
sit  religiosum  munus ,  diligenter, 
gravi terque  videndi,  ne  quid  Religio 
Catholica  detrimenti  capiat ,  et  ne 


Haereticis  liceret  errores  suos  im- 
pune propagare,  aut  sanctissimam 
Ecclesiae  disciplinam  contemnere. 
Non  potuerunt  etiam  ob  institutum 
hoc  tribunal  non  indignari,  qui  Chri- 
stianae  Religionis  divinitatem  impu- 
gnare, atque  una  simul  bonis  mori- 
bus,  ac  legitimi  societatis  regiminis 
conservationi,  nefariis,  clandestinis- 
que  consiliis  suis,  extremam  perni- 
ciem  afterre  conati  sunt.  Meretur  ut 
legatur  de  hac  re,  inter  ceteros  scri- 
ptores, Pisti  Alethini,  Epistolarum 
ad  auctorem  anonymum  opusculi 
inscriviti:  Quid  est  Papa  ?  toni.  1  is 
locus,  quo  §.  22  pag.  304  et  seqq.  de 
Inquisitionis  tribunali  pertractat,  et 
pronuntiatas  ab  Eybelio  contra  illud 
calumnias  refellit.  Valde  est  prae- 
terea  opportunum,  opus  illud,  adeo 
ingeniose  ab  Iosepho  Maistrio  scri- 
ptum legere,  cuius  titulus  est:  Let- 
tres  a  un  Gentilhomme  Russe,  sur 
Vinquisition  Espagnole;  quibus  lit- 
teris  clarus  scriptor  ostendit,  quan- 
topere  a  vero  sint  aliena  ,  quae  ad 
detrahendum  de  ipso  sacro  tribunali, 
summaconfidentia  saepenumero  scri- 
ptores aliqui  affirmaverunt.  Sed  haec 
de  rebus  ad  saeculi  XIII  historiam 
pertinentibus  exposuisse  tandem  ali- 
quando  sufficiat.  Ad  ea  potius  nos 
convertamus,  quae  saeculi  XIV  hi- 
storiam ecclesiasticam  respiciunt. 


EX  SAECULO  DECIMOQUARTO 

CAPUT  XXIX. 

DE   BONIFACIO    Vili    ROMANO   PONTIFICE. 


Acturi  de  iis,  quae  praecipua  sae- 
culi XIV  Historiae  Ecclesiasticae  ca- 
pita continent,  debemus  primo  loco 
de  Bonifacii  Vili  Pontifìcis  Maximi 
rebus  gestis  peculiarem  pertracta- 
tionem  aliquam  instituere.  Id  autem 
non  modo  temporis  ratio  requirit, 
quod  in  ipso  huius  saeculi  exordio 
Bonifacius  universae  Ecclesiae  prae- 
esset,  sed  etiam  quod  magna  fuerit 
huius  Pontincatus  celebritas,  atque 
eae    sint    accusationes    refellendae , 

Tom.  II. 


quae  ad  detrahendum  de  tanti  viri, 
ac  Pontifìcis  memoria  confìdenter  a 
pluribus  in  medium  allatae  sunt. 

Antea  vero  perstringemus  quae  ad 
proximi  Bonifacii  ipsius  Praedeces- 
soris  Pontificatum  pertinent.  Nam 
sunt  nonnulla  contra  Bonifacii  vir- 
tutem  aliata  ,  ad  quae  intelligenda 
necessarium  est,  proximi  Praedeces- 
soris  illius  notitiam  habere.  Itaque, 
ut  qua  ratione  ad  Pontificatum  Ma- 
ximum Bonifacius  Vili   pervenerit, 

ìntelligatur,  aliqua  de  eius  Praecìe- 
cessore  referemus. 

Scilicet  Nicolao  IV  die  4  Aprilis 
anno  1292  mortuo  Caelestinus  V  In- 
serninus  die  5  Iulii  1294  suffectus 
est,  qui  Aeserniae  in  Samnio  natus 
erat ,  et  Petrus  de  Murrone  appel- 
labatur.  Condidit  autem  illud  soda- 
litium,  quod  ex  Pontificio  eius  no- 
mine, Caelestinorum  dicitur.  Flore- 
bat  vero  magna  sanctitatis  laude, 
quam  iure  sibi  comparaverat  ;  atque 
idcirco  ad  summum  Pontifìcatus  gra- 
dum  est  perductus.  Valde  diuturnum 
tempus  lapsum  erat,  ex  quo  post  Ni- 
colai IV  mortem  Sedes  Apostolica 
vacabat ,  cum  post  viginti  septem 
fere  mensium  spatium  ,  non  adhuc 
Cardinales  de  Pontifice,  qui  Nicolao 
esset  suffìciendus,  convenissent.  Ve- 
runi tandem  eum  licet  absentem  die 
5  Iulii  1294,  prout  superius  dixi,Pe- 
rusiae  elegerunt.  Nuntio  autem  ele- 
ctionis  suae  accepto,  primum  fugam 
Petrus  molitus  est  ,  sed  ab  ea  pro- 
hibitus,  etsi  invitus,  delatum  tamen 
sibi  pontificium  munus  suscepit.  Qua- 
re  ex  Monte  Murrone  secedens ,  in 
quo  eremiticam  vitam  agebat,  Aqui- 
lani se  contulit,  ubi,  convocatis  Pe- 
rusia  Cardinalibus  die  29  Augusti 
anno  1294  consecratus  fuit. 

Plura  deinde,  brevi  quidem  Pon- 
tifìcatus sui  tempore  ,  Caelestinus 
decrevit.  Inter  quae  illud  est  prae- 
cipue  commemorandum,  quod  Grego- 
rii  X  legem  confirmans  ,  aut  reno- 
vans,  iussit,  Pontifico  Romano  mor- 
tuo,  vel  abdicante,  Cardinales  in  cu- 
stodia, seu  conclavi  concludi  debere, 
ex  quo  egredi  non  possent,  nisi  post- 
quam  novum  Pontificem  elegissent, 
id  quod  in  posterum  in  faciendaPon- 
tifìcìs  electione  perpetuo  servatum 
est.  Haec  vero  Caelestinus  decrevit, 
quod  vehementer  doleret,  tam  diu- 
turnam  Nicolao  IV  mortuo  fuisse 
Apostolicae  Sedis  vacationem. 

Post  breve  tamen  temporis  spa- 
tium, videlicet  die  13  Decembris  an- 
no 1294  Caelestinus  Po.ntificatu  Nea- 
poli  abdicavit.  Nani  vir,  meditationi 
praesertim  ,  aliisque   monastico   in- 

stituto  consentaneis  religiosis  operi- 
bus  assidue  deditus,  quique  in  geren- 
dis  Ecclesiae,  aut  Reipublicae  rebus 
vix  ullam  partem  videbatur  posse 
suscipere,  postquam  constitutionem 
edidisset,  qua  declaravit,  Pontifices 
Maximos  posse  dignitatem  suam  de* 
ponere,  quod  vel  ab  initio  recusare 
voluerat,  collatum  sibi  munus  sponte 
dimisit.  Vixit  autem  postea  Caele- 
stinus usque  ad  diem  19  Maii  an- 
ni 1296,  quo  die  in  Castro  Fumonis 
mortuus  est,  ubi  in  honesta  custodia 
morabatur.  Habebat  enim  Bonifa- 
cius  Vili  timendi  causam  ,  ne  quis 
hominis  humilitate ,  aut  mansuetu- 
dine abuteretur  ad  Ecclesiam  per- 
turbandam,  licet  Caelestinus  ipse,  ab 
omni,  non  modo  schismate,  sed  qua- 
cumque  alia  re  committenza  esset 
ceteroquin  alienus ,  quam  Ecclesiae 
bono  oflScere  posse  intellexisset.  Il- 
luni vero  inter  Sanctos  suos  Ecclesia 
colit  ,  in  quorum  album  a  Clemen- 
te V  relatus  est. 

Cum  Caelestinus  Pontifìcatum 
sponte  dimisisset  ,  habita  statim 
sunt  comitia  ad  novum  Pontificem 
eligendum.  In  his  vero  comitiis  die 
24  Decembris  anni  1294Neapoli  Pon- 
tifex  electus  est  Benedictus  Caieta- 
nus  Ananiae  natus,  Cardinalis  tituli 
SS.  Silvestri  et  Martini,  qui  Boni- 
facii  Vili  nomen  suscepit.  Vir  erat 
utriusque  iuris  peritissimus.  Conse- 
cratus autem  Romae  est  die  2  Ia- 
nuarii  anni  1295:  Pontifex  fuit  usque 
ad  diem  11  Octobris  anni  1303,  quo 
die  in  Urbe  obiit.  Iacobus  De  Ste- 
phaneschiis  Cardinalis  S.  Georgii  ad 
Velum  Aureum  in  praefatione  operis 
de  huius  Pontificis  consecratione , 
haec  de  Bonifacii  electione  habet: 
«  Post  Caelestini  cessionem  die  un- 
»  decima,  vigilia  scilicet  natalis  Do- 
»  mini  quae  labentis  tunc  millesimi 
»  ducentesimi  nonagesimi  quarti  an- 
»  ni,  ultimo  decurrebat  die,  Bonifa- 
»  eius  Vili  tunc  Benedictus  Caietanus 
»  nomine,  Anagnia  ortus,  profundae 
»  iuris  utriusque  scientiae,  longique 
»  in  illis  exercitii,  doctaeque  expe- 
»  rientiae,  in  Romanae  Ecclesiae  mo- 

»  ribus  veteranus,  cardine  etiam  in- 
»  signis  ,  in  summum  Pontifìcem, 
»  scrutinio,  accessioneque  eligitur.  » 
Rajnaldus  autem ,  ad  eundem  an- 
nuirci 1294  n.  1  perstringens  res  prae- 
cipuas  a  Bonifacio  gestas  ,  eiusque 
laudes,  atque  ornamenta  significans, 
affirmat,  Pontifìcem  statini  post  sus- 
cepta  Ecclesiae  gubernacula  «  ani- 
»  mo  orbem  universum  complexum 
»  fuisse  ;  .  .  .  et  ob  egregia  Consilia 
»  (  quae  ibi  cursim  recenset  )  cum 
»  praestantissimis  quibusque  Ponti- 
»  fìcibus  iure  esse  conferendum.» 

Enumerat  vero  ista  praecipua  , 
quae  Bonifacius  ad  Ecclesiae  et  Rei- 
publicae  bonum  consequendum  inivit 
Consilia,  eodem  loco  Raynaldus:  hoc 
est,  Pontifìcem  meditatum  esse,  pa- 
care Italiani  ,  Siciliam  revocare  ad 
officium,  Hispanias  foedere  cum  Gal- 
lis  coniungere,Philippum,  et  Eduar- 
dum  Regem  ad  pacem  adducere, 
Adolphum  Romanorum  Regem  ab  in- 
vadendis  Galliis  deterrere  ,  ceteros 
christianos  ,  qui  in  mutua  coniura- 
rant  funera,  tamquam  fìdelibus  per- 
clendis  Saraceni  non  suffìcerent,  fir- 
missima  connectere  concordia,  ini— 
taque  armorum  societate,  Schismati- 
cos  Graecos  ad  obsequium  Ecclesiae 
Romanae  adigere,  et  Terram  San- 
ctam  recuperare  ob  dissensiones  Oc- 
cidentalium  amissam.  Atque  haec 
satis  omnino  sunt  ad  singula.rem  ani- 
mi magnitudinem  intelligendam,  qua 
Bonifacius  praeditus  erat.  De  disci- 
plina autem  Ecclesiae  regenda  vi- 
dimus  alio  loco  Pontifìcem  optime 
meritum  esse,  tum  rebus,  quas  in 
decretalibus  suis  constituit,  tum  ob 
Senati  iuris  canonici  libri  decretalium 
factam  editionem.Professionem  fìdei, 
quae  in  libro  Diurno  Romanorum 
Pontificum  continetur  ,  cum  conse- 
craretur, summa  religione  fecit.Prae- 
terea  prò  sua  in  Apostolos,  aliosque 
illustres  Ecclesiae  Sanctos  pietate, 
atque ,  ut  populum  christianum  ad 
pecnliarem  erga  eos  venerationem 
excitaret  ipso  primo  Pontificatus 
sui  anno,  voluit  solemniter  celebra- 
ri   festa   SS.   Apostolorum  ,    Evan-  | 

gelistarum,   atque  Ecclesiae  Docto- 
rum. 

Illud  vero  est  inter  celeberrima 
Bonifacii  Vili  facta  recensendum  , 
quod  Iubilaeum  in  urbe  ,  centesimo 
quoque  anno  celebrandum  (prout  Be- 
nedictus  XIV  ait  in  alloquutione  die 
3  Martii  anno  1749  ad  S.  R.  E.  Car- 
dinales  in  consistono  secreto  habita, 
qua  de  facienda  anno  1750  Iubilaei 
celebratione  egit),  quod,  inquam,  Bo- 
nifacius «  vel  primus  instituerit,  vel 
saltem  restituerit.  »  Atque  id  iure 
Benedictus  XIV  affirmavit.  Etenim, 
ut  cetera  omittam,  Guillelmus  Ven- 
turaEstensis  illorum  temporum  Chro- 
nographus  ,  quem  Muratorius  inter 
rerum  Italicarum  Scriptores  tom.  2 
commemorat  ,  quique  anno  circi- 
ter  1250  natus  erat ,  haec  cap.  26 
memoriae  prodidit:  «  Notum  facio  o- 
>>  mnibus  fìdelibus  christianis,  quod 
»  de  anno  millesimo  tercentesimo  , 
»  ab  Oriente ,  et  ab  Occidente,  tam 
»  viri  ,  quam  mulieres  ex  omni  ge- 
»  nere  christiano,  innumerabili  quan- 
»  titate  veloces  Romam  pergentes  , 
»  dixerunt  Bonifacio:  Da  nobis  be- 
»  nedictionem  tuam  antequam  mo- 
»  riamur.  Audivimus  ab  antiquis  , 
»  quod  quisquis  christianus  omni  an- 
»  no  centesimo  visita verit  corpora 
»  Beatorum  Apostolorum  Petri ,  et 
»  Paulli,  liber  sit,  tam  a  culpa,  quam 
»  a  poena.  »  Quae  verba  certe  argu- 
mento  sunt,  apud  populum  christia- 
num hanc  servatam  esse  sententiam, 
eius  anni  Iubilaei  antiquiori  tempore 
factae  celebrationis.  Bonifacius  vero 
ipse  in  constitutione,  qua  Iubilaeum 
indixit,  et  quae  inter  Extravagantes 
Communes  legi  potest  ,  hac  ratione 
scripsit:  «  Antiquorum  habet  fida  re- 
»  latio,  quod  accedentibus  ad  hono- 
»  rabilem  Basilicam  Principis  Apo- 
»  stolorum  de  Urbe,  concessae  sunt 
»  magnae  remissiones,  et  indulgen- 
»  tiae  peccatorum.  » 

Quae  autem,  et  quanta  fuerit  ho- 
minum  copia  ,  qui  post  indictum  a 
Bonifacio  Vili  Iubilaeum  Romam  se 
contulerunt ,  ad  Indulgentiae  bene- 
fìcium  salutare  suscipiendum  ,  satis 

erit  a  memorato  superius  Guillelmo 
Ventura  accipere.  «  Mirandum  est , 
»  inquit,  quot  passim  ibant  viri,  et 
»  mulieres,  qui  anno  ilio  Romae  fue- 
»  runt,  quia  ego  ibi  fui,  et  per  dies 
»  quindecim  ibi  steti,  fenum  caris- 
»  simum  ibi  fuit,  hospitia  carissima. 
»  Exiens  de  Roma  in  vigilia  Nativi- 
»  tatis  Christi,  vidi  turbam  magnam, 
»  quam.  dinumerare  nemo  poterat,  et 
»  fama  est  in  ter  Romanos,  quod  ibi 
»  fuerunt  plusquam  ducenta  millia 
»  virorum  et  mulierum.  Pluries  ego 
»  vidi,  tamviros,  quam  mulieres  con- 
»  culeatos  sub  pedibus  aliorum  ,  et 
»  egomet  in  eodem  periculo  plures 
»  vices  evasi.  » 

Allatum  mox  testimonium  clare  si- 
gnifìcat,quam  grata  fueritChristiano 
Populo  universo  Iubilaei  institutio, 
sive  restitutio  a  Bonifacio  VHI  fa- 
cta.  Atque  liane  piam  populi  christia- 
ni  sententiam  perseverasse  tempo- 
ribus posterioribus  usque  ad  aetatem 
nostrani  ,  monumenta  testantur  o- 
mnia,  quae  ad  Iubilaei  celebrationem 
spectant  (de  qua  re,  inter  cetera,  legi 
potest  istorum  annorum  celebratio- 
nis  tractatus  ab  eruditissimo  Zacca- 
ria conscriptus);  qui  salutaris  annus 
numero  vieesimus  a  Leone  XII  Pon- 
tifico Maximo  anno  1825  celebratus 
est.  Quo  anno  testes  ipsi  fuimus  , 
quanta  celebritate  ,  ac  religione  , 
quantaque  hominum,  ex  remotissimis 
quibusque  regionibus  Romani  adve- 
nientium  frequentia,  tempus  hoc  ac- 
ceptabile  persolutum  fuerit.  Quae  res 
eo  anno,  Religioni  nostrae,  atqueÀpo- 
stolicae  Sedi  gloriosior  evasit.  Nam 
cuoi  ineunte  saeculo  decimo  nono  ea 
esset  publica,  non  Ecclesiae  tantum 
sed  civilis  etiam  Reipublicae  cala- 
mitas ,  ut  necesse  fuerit  a  lubilaeo 
celebrando  abstinere,  gratulabantur 
insipienter  qui  adversus  Dominum 
meditabantur  inania,  religiosam  hanc 
solemnitatem  abrogatam  fuisse.  Quo- 
niam  vero,  qui  habitat  in  caelis  ir- 
ridebat  eos  ,  eadem  celebritate,  eo- 
demque  Populi  christiani  plausu,  ac 
fructu,  a  Leone  XII  salutaris  annus 
celebratus  est  ,  quo  eius  Praedeces- 


sores  Iubilaei  annum  peregerant,  vel- 
uti  si  atrox  illa  tempestas  in  Ec- 
clesiam  commota  non  fuisset. 

Est  vero  imprimis  Religioni  utile, 
atque  honorificum  ,  Iubilaei  annum 
Romae  celebrare.  Hoc  enim  ad  ho- 
norandam  Divi  Petri  memoriam,  ad 
obsequium  erga  Pontificis  Romani 
primatum  in  universam  Ecclesiam 
iurisdictionis  ostendendum ,  ad  uni- 
tatem  Ecclesiae  Oatholicae,  atque  ad 
eiusdem  uni  tatis  centrum  facto  ipso 
omnibus  signifìcandum,  ad  Dei  Opti- 
mi Maxi  mi  misericordiam  fructuo- 
sius,  atque  uberius  implorandam,  ad 
sanctiorem  denique  vitae  rationem 
ineundam,  hoc,  inquam,  salutare  plu- 
rimum  est,  atque  opportunum.  Haec 
prae  oculis  Romanos  Pontiflces  Im- 
buisse semper  in  Iubilaei  celebratio- 
ne  res  adeo  perspicua  est,  ut  Scri- 
ptorum  in  Ecclesiam  male  animato- 
rum  dicteria  ,  qui  de  sacra  ista  so- 
lemnitate  detraxerunt ,  peculiarem 
confutationem  non  mereantur. 

Bonifacius  quidem  VIII  cum  Iubi- 
laeum  anno  1300  indixit,  centesimo 
quolibet  anno  celebrari  illud  debere 
statuerat,  sed  frequentior  deinde  anni 
Iubilaei  celebratio  facta  est.  De  qua 
re  Benedictus  XIV  in  constitutione 
cuiusinitium  est  Pere grìnantes  diei  5 
Maii  anni  1749 ,  qua  Iubilaeum  an- 
no 1750  celebrandum  indixit ,  his 
verbis  loquutus  est:  «  Bene ,  ac  sa- 
»  pienter  Praedecessores  Nostri  Ro- 
»  mani  Pontiflces,  quaedam  tempora 
»  in  saeculorum  evolutione  delege- 
»  runt,  quibus  universos  per  orbem 
»  terrarum  Christi  fideles,  de  ingru- 
»  ente  mundi  fine  commonefactos  , 
»  maiori  studio  excitarent  ad  redi- 
»  menda  peccata,  ad  salvandas  ani- 
»  mas.  Quumque  id  olim  centesimo 
»  quoque  anno  fieri  consuevisset,  ha- 
»  bita  deinde  ratione  illius  ternporis 
»  intra  quod  generationes  hominum 
»  passim  renovariconspiciuntur,post 
»  singulos  vigintiquinque  annos  hoc 
»  idem  provide  praestandum  esse  de- 
»  creverunt,  ut  novis  subinde  fami- 
»  liis  super  faciem  terrae  succrescen- 
»  tibus ,  generalia  propitiationis,  et 

»  indulgentiae  consequendae  media , 
»  non  sine  apta  poenitentialium  ope- 
»  rum  praefinitione  suppeditarent.  » 

Haec  vero  immutatio  circa  Iubi- 
laei celebrationisfrequentiorem  usum 
ita  con  tigit.  Videlicet  cum  Clemens  VI 
anno  1342  Pontificatum  suscepisset, 
non  multo  post  Legatos  a  Romanis 
accepit ,  primum  ,  ut  Avenione  Ro- 
mam  reverteretur,  deinde,  ut  decer- 
neret  annum  Iubilaei  non  centesimo, 
sed  quinquagesimo  quolibet  anno  ce- 
lebrar]; haec  autem  in  litteris  suis 
latinis  Petrarcha  testatur.  Huic  po- 
stremae  petitioni  Pontifex  assensus 
fuit,  prout  apparet  ex  eiusdem  con- 
stitutione,  quae  inter  Extravagantes 
relata  est  post  eam,  quam  de  Iubi- 
laeo  anno  1300  celebrando  Bonifa- 
cius  Vili  ediderat.  Statuit  igitur  Iu- 
bilaeum  esse  peragendum  inter  fe- 
stum  Nativitatis  Domini  utriusque 
anni  1349,  ac  1350,  et  cum  amplis- 
sima potestate  ad  negotia  Iubilaeum 
respicientia  Hannibalem  de  Ceccanio 
Cardinalem  Episcopum  Tusculanum 
Legatum  Apostolicum  destinavit.  Ma- 
gna fuit  etiam  eo  anno  hominum  mul- 
titudo,  qui  ad  Urbem  se  Religionis 
causa  contulerunt,  prout  Matthaeus 
Villanius  aliique  veteres  Scriptores 
memoriae  prodiderunt.  Atque  ea  tan- 
ta hominum  multitudo,  quam  Villa- 
nius praesertim  describit ,  summam 
omnino  fuisse,  eo  magis  est  miranda 
quod  eo  anno  teterrima  esset  in  plu- 
ribus  Europae  regionibus  pestilentia, 
et  magno  numero  homines  pestilenti 
morbo  correpti  interirent. 

Brevius  deinde  annorum  spatium 
stàtutum  est  ad  Iubilaei  celebratio- 
nem  faciendam.  Nam  cum  Grego- 
rius  XI  Avenione  Romani  tandem 
aliquando  reversus  fuisset,  atque  in 
hac  urbe,  quae  Successorum  D.  Pe- 
tri  Apostolorum  Principis  propria 
sedes,  ac  domicilium  est,  permanendi 
mentem  ostendisset,  Romani  studiose 
a  Pontifice  petierunt,  ut  ad  triginta 
tres  annos  tantummodo  tempus  redi- 
gere^ quod  ab  uno  ad  alterum  Iu- 
bilaeum fluere  debet ,  quae  petitio 
tum  ad  venerandam  D.  N.  I.  C.  an- 

norum  vitae  memoriam  facta  est  ; 
tum  ut  in  communi  hominum  vitae 
brevitate,  multi  beneficio  Iubilaei  non 
privarentur.  Verum  Gregorius  XI , 
quod  sibi  proposuerat,  morte  impe- 
ditus  efficere  non  potuit ,  etsi  eius 
constitutio  exstet  de  hac  re,  quae  in- 
cipit Salvator  Noster,  in  qua  statuit, 
ut  praeter  Basilicas  SS.  Apostolorum 
Petri  et  Paulli ,  ac  Lateranensem , 
cuius  visitationem  Clemens  VI  addi- 
derat,  Basilica  etiam  S.  Mariae  Ma- 
ioris,  anno  Iubilaei  vertente ,  cele- 
brari  debeat.  Urbanus  VI,  qui 'Gre- 
gorio XI  anno  1378  successerat,  quod 
eius  Praedecessor  faciendum  decre- 
verat,  neque  ipse  exsequi  potuit,  quan- 
tumvis  adeo  notum  esset,  Urbanum 
id  fuisse  effecturnm,  ut  nummus  cu- 
sus  in  eius  honorem  fuerit,  quo  haec 
verba  expressa  sunt:  Iubilaeo  ex 
quinquagesimo,  ad  trigesimum  ter- 
tium  annum  reducto. 

Bonifacius  IX  tamen  anno  1390  Iu- 
bilaeum istud  celebravit,  et  licet  ob 
schisma  iam  exortum  nonnullae  na- 
tiones  Clementi  VII  in  Galliis  com- 
moranti  obtemperarent ,  ex  quibus 
Romani  peregrini  non  venerunt,  re- 
fert  tamen  Theodoricus  De  Ni  ernia 
in  Hist.  schism.  Oec.  lib.  V  cap.  68: 
«  Innumerabiles  peregrini  toto  ilio 
»  anno,  postquam  incepit  Iubilaeum, 
»  praesertim  de  Alemannia,  Hunga- 
»  ria,  Polonia,  Bohemia,  Anglia,  et 
»  aliis  Regnis  ,  et  Provinciis  ,  quae 
»  fuerunt  de  obedientia  Urbani  ,  ad 
»  Urbem  venerunt,  »  Denique  Paul- 
lus  II  anno  1470,  quo  facilius  cuius- 
libet  aetatis  Cattolici  ,  amplissimi 
benefìcii  Iubilaei  participes  esse  pos- 
sent,  statuit  vigesimo  quinto  quoli- 
bet anno  Iubilaeum  celebrandum  es- 
se, id,  quod  ab  anno  1475,  quo  Xi- 
stus  IV  hoc  effecit,  posterioribus  qui- 
busque  temporibus  servatum  est. 

Bonifacius  VIII  denique  prout  su- 
perius  indicavi,  die  11  Octobris  an- 
no 1303  Romae  mortuus  est.  De  eius 
morte  autem  Cardinalis  de  Stepha- 
neschiis  haec  scripsit:  «  Lecto  pro- 
»  stratus  anhelus  Procubuit,  fassus- 
»  que  fìdem,  veramque  professus  Ro- 

»  manae  Ecclesiae,  Christo  tunc  red- 
»  ditur  almus  Spiritus.  »  Corpus  vero 
Bonifacii  Vili  repertum  est  incor- 
ruptum  in  Vaticano  eiusdem  sepul- 
cro  die  11  Octobris  anno  1605.  Ita 
rem  narrat  Benedictus  XIV  lib.  4  de 
Servorum  Dei  Beatif.  et  Beatorum 
Canoni zatione  part.  1  cap.  30  n.  7: 
«  Inclinatis  parietibus  antiquae  Ba- 
»  silicae  Vaticanae  ,  ab  Imperatore 
»  Oonstantino  exstructae  ,  cum  prò 
»  magnifìcentia  novi  operis  sacellum 
»  S.  Bonifacio  sacrum  everteretur 
»  iussù  Summi  Pontificis  Paulli  V, 
»  in  eo  inventum  est  sepulcrum  Bo- 
»  nifacii  Vili,  in  quo  visum  est  cor- 
»  pus  eiusincorruptumpost  trecentos 
»  et  duos  annosa  die  obitus,corruptis 
»  tantum  naso,  et  labiis,  magna  ad- 
»  stantium  admiratione  ,  ut  ex  pu- 
»  blicis  tabulis  constat  editis  apud 
»  Raynaldum  ad  an.  1303  n.  44,  ex 
»  quo  corruit  putida  illa  fabula,  Bo- 
»  nifacium,  videlicet,  Pontificem  sese 
»  rabiose  dentibus  dilaniasse,  et  hoc 
»  modo  mortuum  esse,  veluti  obser- 
»  vat  Pagi us  in  Brev.  Rom.  Pont. 
»  £.  3  in  eius  vita  n.  74 ,  et  ante 
»  eura  adnotavit  Michael  Mauclerus 
»  in  opere  :  de  Monarchia  Divina 
»  Ecclesiastica ,  et  Saeculari ,  ubi 
»  parte  4  lib.  7  col.  2390  haec  de 
»  Bonifacii  morte  scripta  reliquit:  In 
»  Vaticano  palatio  spiritum  Deo  red- 
»  didit,  nec  furenti  similis,  ut  qui- 
»  dam  falso  calumniatorum,  Haereti- 
»  corum,  Schismaticorumque  deliria 
»  sequuti  scripsere  ,  sed  pieno  iu- 
»  dicio  integroque  rationis  sensu  , 
»  vera  commissorum  peccatorum  ta- 
»  ctus  contritione  cordis ,  excessit  e 
»  vita.  » 

Plura  alia  possent  de  rebus  a  Bo- 
nifacio gestis  recenseri,  sed  quae  re- 
tulimus,  ad  ornamenta,  quibus  Pon- 
tifex  praeditus  erat,  et  ad  virtutem, 
qua  idem  praestabat,  signifìcandam, 
satis  esse  possunt.  Nunc  nonnulla  de 
iis  dicemus  accusationibus,  quae  ad 
obscurandam  tanti  Pontiflcis  memo- 
riam  ,  in  medium  afferri  consueve- 
runt.  Id  autem  occasionem  quoque 
suppeditabit,  ut  celebriora  alia  quae- 


dam  facta,  quae  ad  huius  Pontifica- 
tus  historiam  pertinent ,  explicare 
débeamus. 

Primo  quidem  vix  ea  videntur  con- 
futationem  mereri,  quae  de  Bonifa- 
cio nonnulli  affirmarunt ,  veluti  si 
eius  instigatione  Caelestinus  V  ad- 
ductus  fuerit  ad  consilium  ineundum 
de  Pontificatu  abdicando;  et  fraudem 
etiam  aliquam  ille  adhibuerit,  ut  vir 
Sanctus  sibi  persuaderet ,  non  com- 
muni hominum  tantum  opinione,  sed 
supernis  etiam  signiiìcationibus  os- 
tendi  ,  eum  ad  Pontificatimi  dimit- 
tendum  teneri. 

Nam  haec  aperte  falsa  sunt.  Plu- 
res  fuerunt  Caelestini  ipsius  aetate 
scriptores  ,  qui  de  abdicatione  Pon- 
tiflcatus,  quam  ille  fecerat,  in  ope- 
ribus  suis  loquuti  sunt.  Inter  hos 
nonnulli  universam  huius  abdicatio- 
nis  causam  ex  eo  deduxerunt,  quod 
Caelestinus  ,  pietatis  ,  ac  monastici 
religiosi  instituti  propriis  operibus 
intentus  esse  vellet  tantummodo,  so- 
litudinis  amore  animatus  cetera  de- 
spiceret,  atque  intime  sibi  conscius 
esset,  se  pertractandis,  ac  regendis 
auctoritate  sua  gravissimis  Ecclesiae 
rebus  imparem  esse.  Talis  sententia 
est  Cardinalis  de  Stephaneschiis  lib. 3 
de  vita  Caelestini  e.  3 ,  Guillel- 
mi  de  Nangiis  in  annalibus,  Cardi- 
nalis Iacobi  de  Alliaco  in  Caele- 
stini vita  lib.  2  e.  2,  qui  licet  Boni- 
facio infensus  esset ,  de  Caelestino 
tamen  affirmavit,  eum  «  libere  ces- 
»  sisse I3apatus  oneri  ethonori;»Ebe- 
rhardi  ad  an.  1290,  ac  Francisci 
Petrarcha  de  vita  solitaria  1.2  e.  18. 
Sunt  praeterea  inter  illius  temporis 
scriptores,  qui  abdicationis  a  Caele- 
stino factae  rationem  afferunt,  quod 
Cardinales  intelligentes,  vere  Caele- 
stinum  idoneum  non  esse  ad  Ponti- 
ficatum  gerendum,  rogati  ab  eo,  men- 
tem  suam  aperuerint,  qua  significa- 
verint,  expedire,  ut  si  vellet,  Pon- 
tifìcatum  dimitteret ,  qua  re  Caele- 
stinus in  sententia  confirmatus  sit , 
atque  in  Consilio  iam  ex  intima  per- 
suasione suscepto  de  Pontificatu  de- 
relinquendo.  Talis  ex.  gr.  sententia 

est  Ptolemaei  Lucensis  in  Hist.  Eccl. 
lib.  24. 

Denique  sunt  scriptores  illius  ae- 
tatis  quorum  testimonio  diserte  de- 
claratur  ,  hanc  factam  a  Caelestino 
abdicationem,  Bonifacii  Vili,  vel  Be- 
nedicti  Cardinalis  Caietani  consiliis 
tribui  non  posse.  Atque  id  aperte  col- 
ligi potest  ex  verbis  Aegidii  Colu- 
mnae,  qui  S.  Thomae  discipulus  fuit, 
qui  in  libro  de  Renunciatione  Pa- 
pae,  ait:  «Comprobare  se  potuisseex 
»  pluribus  tunc  viventibus,  D.  Boni- 
»  facium  Papam  Vili  tunc  in  minori- 
»  bus  agentem ,  et  Cardinalem  tunc 
»  exsistentem,  persuasisse  S.  Caele- 
»  stino,  quod  non  renunciaret,  quia 
»  sufficiebat  Collegio  ,  quod  nomen 
»  Suae  Sanctitatis  invocaret  super 
»  se.  »  Cardinalis  vero  Stephaneschius 
in  poemate,  quod  scripsit  de  Renun- 
ciatione Caelestinì,  hac  ratione  Bo- 
nifacium  cum  Caelestino  verba  fa- 
cientem  inducit:  «  Quid  pater  his 
opus  est?  quaenam  cunctatio  curam 
Ingerit?  Oh!  tantis  absiste  gravare 
quietem.»  Adducit  praeterea  claris- 
simus  scriptor  Nicolaus  Wisemanius 
nunc  Episcopus  Melipotamensis  ,  et 
centralis  Angliae  districtus  Vicarii 
Apostolici  Coadiutor,  in  dissertatio- 
ne  ,  quam  recitavit  die  4  Iunii  an- 
no 1840  in.  Romana  Catholicae  Re- 
ligionis  Academia  ad  Bonifacium  de- 
fendendum  ;  adducit,  inquam,  testi- 
monium  scriptoris  anonymi  libri  , 
qui  exstat  in  secretiori  Vaticano  ta- 
bulano ,  qui  scriptor  S.  Caelestini 
discipulus  fuit,  et  se  Bonifacio  ini- 
micum  aperte  demonstrat.  Eo  autem 
testimonio  continetur  ,  Caelestinum 
per  se  ipsum  suscepisse  consilium  de 
Pontificatu  abdicando.  «Adveniente, 
»  inquit,  quadragesima  S.  Martini  , 
»  Papa  ille  Sanctus  decrevit  solus 
»  manere ,  et  orationi  vacare  ,  fe- 
»  ceratque  sibi  cellam  ligneam  in- 
»  tra  cameram  fieri ,  et  coepit  in 
»  eadem  solus  manere  ,  sicut  an- 
»  te  facere  consueverat.  Et  in  ea- 
»  dem  ibi  permanens,  coepit "cogita- 
»  re  de  onere  ,  quod  portabat  et 
>  quomodo  posset  illud  abiicere  abs- 


»  que  periculo,  et  discrimine  animae 
»  suae  e  te.  » 

Quod  si  deinde  Cardinalis  Benedi- 
ctus  Caietanus  a  Pontifice  consultus, 
num  Pontifex  posset  umquam  Pon- 
tificatum  dimittere,  ei  respondit,  id 
a  Pontifice  fieri  posse;  hoc  nullo  modo 
argumento  esse  potest,  Bonifacii  Vili 
instigatione  Caelestinum  adductum 
fuisse  ad  Pontificatum  derelinquen- 
dum.  Nam  primo  loco  constat  ex  iis 
quae  superius  aliata  sunt,  Cardinalis 
Caietani  sententiam  omnino  fuisse  , 
ut  Caelestinus  in  pontificatu  retinen- 
do  perseveraret;  deinde  idem  Cardi- 
nalis ,  qui  adeo  peritus  in  iure  ca- 
nonico erat,  ignorare  certe  non  pot- 
erat,  neque  huic  rei  omnibus  notae 
contrariam  responsionem  afferre,  sci- 
licet  Pontifici  licere,  Pontificiam  di- 
gnitatem  sponte  ac  libere  dimittere, 
si  ea  adsint,  quae  consilii  istius  sus- 
cipiendi  rationem  gravissimam,  et 
Ecclesiae  necessitati  consentaneam 
probare  possint.  Haec  autem  cum  ita 
sint,  facile  evincitur,  nonnisi  per  ca- 
lumniam  affirmari  potuisse,  Bonifa- 
cii instigatione  factum  esse,  ut  Cae- 
lestinus abdicaret. 

Illud  praeterea  ad  detrahendum  in- 
iuria  de  Bonifacii  virtute  exeogita- 
tum  dici  omnino  debet ,  ita  acerbe 
cum  Caelestino,  Bonifacii  iussu  ,  in 
arcta  Castri  Fumonis  custodia  actum 
fuisse,  ut  ille  tot  molestiis  affectus, 
diu  vivere  non  potuerit.  Nam  Pto- 
lemaeus  Lucensis  in  Hist.  Eccl.  loc. 
cit.  ait:  «  Tentus  igitur  (Caelestinus) 
»  in  custodia  non  quidem  libera,  ho- 
»  nesta  tamen,  in  castro,  ut  dicunt, 
»  Fumonis  moritur.  »  Guillelmus  ve- 
ro de  Nangiis  loco  superius  memo- 
rato inquit:  «  Hic  (Bonifacius)  Cae- 
»  lestinum  Papam  depositum,  volen- 
»  tem  ad  locum  unde  fuerat  assum- 
»  ptus  redire,  minime  permisit,  sed 
»  honorifice  fecit  eum  diligenti  cu- 
»  stodia  in  loco  tutissimo  custodiri.  » 
Atque  in  eam  custodiam  Caelestinum 
includere  Bonifacio  necessarium  vi- 
sum  est,  eo  quod  non  deessent,  qui 
contenderent,  illum  Pontificatu  ab- 
dicare non  potuisse,  atque  idcircoBo- 

nifacium  legitimum  Pontifìcem  exis- 
timari  non  posse.  Factum  hoc  fuisse, 
ait  Ptolemaeus  citato  loco,  ut  con- 
suleretur  «  praecavendo  scandalo  Ro- 
»  manae  Ecclesiae,  quia  apud  aliquos 
»  mussitabatur,  an  cedere  potuisset, 
»  et  sic  poterat  schisma  in  Ecclesia 
»  gen erari.  » 

Idem  alii  scriptores  de  hac  custo- 
diendi  Oaelestini  causa  tradunt.  Ex 
quorum  testimonio  ,  ac  praesertim 
Cardinalis  S.  Georgii  ad  Velum  Au- 
reum  Raynaldus  refert  ad  an.  1295 
n.  13,  post  fugam,  quam  solitudinis 
amore  Caelestinus  arripuerat ,  eun- 
dem  receptum,  perhumane  habitum 
a  Bonifacio,  persuasumque,  ut  in  Fu- 
monis  arce  in  Campania  sita  consi- 
steret ,  concessosque  illi  ex  suo  or- 
dine aliquos  religiosos  viros  ,  cum 
quibus  divinis  rebus  vacaret,  atque 
omnia  illi  opipare  subministrata:  sed 
virum  Sanctum  sacri  propositi  tena- 
cem,  a  deliciis  alienum  ,  parce  ad- 
modum  cum  suis  oblatis  usum ,  to- 
tum  se  rerum  caelestium  contempla- 
tioni  addixisse.  Quod  si  eo  usque  ca- 
lumniati  sunt  inimici  Bonifacium,  ut 
Caelestinum  mortuum  esse  affirma- 
verint  ob  vulnus,  quod  in  capite,  eo 
sic  iubente,  acceperit;  id  est  penitus 
contemnendum ,  atque  ostendit,  quo 
studium  inique  maledicendi  perve- 
nire aliquando  potuerit.  Generatim 
enim  scriptores  illius  aetatis  ,  Oae- 
lestini mortem  febri  vehementi  tri- 
buunt,  qua  correptus  obierit.  Etenim 
Cardinalis  de  Stephaneschiis  lib.  de 
Canonizat.  Caelestini  ait:  «  Siccis 
»  humoribus  ardens  Febris  adest,  sti- 
»  mulatque  senem;  sacrisque  potitum, 
»  Exhalare  piamcogit  ad  sidera  men- 
»  tem.  »  Cardinalis  vero  de  Alliaco, 
qui  acriter  in  Bonifacium  invehitur, 
atque  ei  nullo  prorsus  in  loco  par- 
cit,  nihil  habet  de  tali  vulnere  Cae- 
lestino  inlato,  quo  perculsus  mortuus 
sit.  Hoc  vero  huius  scriptoris  silen- 
tium  satis  est  ad  calumniam,  quam 
mox  signifìcavimus,  demonstrandam. 

Ad  Bonifacii  Vili  electionem  quod 
spectat ,  eam  praecipue  tribuendam 
Caroli  II  Regis  Neapolis  potentiae , 


Pontificis  eiusdem  inimici  affirmave- 
runt;  qui  Carolo  promiserit,  se,  modo 
Pontifìcatum  consequutus  esset ,  ef- 
fecturum,  ut  ille  Siciliam  recupera- 
ret.  Verum  falsum  hoc  quoque  esse 
manifestum  est.  Ptolemaeus  quidem 
Lucensis  de  Caelestini  electione  agens 
narrat,  Benedictum  Cardinalem  Ca- 
ietanum,  morantem  Perusiae  inimi- 
citiam  cum  Carolo  Rege  inivisse;  sed 
Aquilae ,  cum  Caelestinus  coronare- 
tur,  Carolo  fuisse  reconciliatum.  Ve- 
rum ista  probare  nullo  modo  possunt, 
Regis  Caroli  potentia,  et  ob  gratiam, 
qua  apud  illum  Cardinalis  Caietanus 
valeret,  accidisse,  ut  hic  Pontifìca- 
tum consequeretur.  Etenim  idem  Pto- 
lemaeus, agens  de  iis,  quae  Neapoli 
evenerunt  cum  in  vulgus  spargi  coe- 
perat ,  Caelestinum  velie  Pontifìca- 
tum dimittere,  haec  narrat:  «  Quod 
»  cum  Rex  perpendisset,  et  Clerus, 
»  mandat  fieri  processionem  a  maiori 
»  Ecclesia,  usque  ad  Castrum  Regis, 
»  cui  processioni  ego  interfui.  Cum- 
»  que  pervenissetprocessioad  dictum 
»  castrum ,  ubi  dictus  Pontifex  mo- 
»  rabatur,  exclamavimus  more  solito 
»  prò  benedictione...  Data  igitur  be- 
»  nedictione,  unus  Episcopus  proces- 
»  sionis  praedictae,  a  Sancto  Ponti- 
»  fice  audientiam  petit ,  loquens  in 
»  persona  Regis,  et  totius  Regni... 
»  me  praesente  ,  supplicans  eidem  , 
»  quod  cum  ipse  esset  gloria  Regni, 
»  nulla  persuasione  ad  resignandum 
»  consentiret.  »Hoctestimonium  pro- 
fecto  evincit ,  nisi  fallor  ,  Carolum 
Regem  minime  tunc  curasse,  ut  Car- 
dinalis Benedictus  Caietanus  Bonifa- 
cio sufficeretur. 

Verum  praeter  ista  afferre  possu- 
mus  Cardinalis  de  Stephaneschiis  te- 
stimonium  ,  quo  aperte  continetur  , 
Bonifacii  electionem  contra  Caroli 
Regis  mentem  evenisse.  Primum  qui- 
dem memoratus  scriptor  lib,  de  Coron. 
Bonif.  e.  2  refert ,  a  Cardinalibus 
eum  electum  esse  «  digna  concordia 
vocum:  »  tum  subdit:  «  At  populus 
»  festinat  :  currere  miles  Tentat  in 
»  auditum  ,  Caroli  spes  coepta  pre- 
»  cando  Defecit  miserante  Deo.  Sunt 

»  ista  relatu  Digna,  quod  et  Patri, 
»  nec  non  sibi  praestita  noscens  Mu- 
»nera,  ab  Ecclesia  vultus  avertit , 
»  et  ora.  Nec  raatrem  violare  licet, 
»  quin  libera  possit  Desponsare  vi- 
»  rum.  »  Haec  vero  satis  sunt  ut  hu- 
ius  etiam  accusationis  falsitas  de- 
monstretur.  Legenda  Papebrcchii  ad 
hunc  scriptoris  memorati  locum  ad- 
notatio. 

Sunt  nunc  nonnulla  dicenda  de  con- 
troversia illa  gravissima,  quae  Bo- 
nifacium  VII!  Pontificem  inter  ac 
Philippum  IV  seu  Pulchrum  Galliae 
Regem  pertractata  est.  Eam  contro- 
versiam  inde  profectam  esse  conten- 
derunt,  et  veluti  certum  anirmave- 
runt  quamplures  scriptores,  quod  Bo- 
nifacius  in  politicis  Principum  nego- 
tiis  conaretur  dominari;  quamobrem 
evenisse  dicunt,  ut,  vel  a  sui  Pon- 
tificatus  exordio ,  dirimendas  susce- 
perit  quaestiones  inter  Philippum 
Regem  Galliae  ,  atque  Eduardum  I 
Angliae  Regem  commotas ,  eosque 
compulerit  ad  inducias  statuendas  ; 
qua  de  causa  Philippus  indignatus, 
Pontifici  morem  gerere  recusaverit, 
veluti  ci,  qui  se  in  iis  rebus  immi- 
sceret ,  quae  nulla  ratione  eiusdem 
subessent  auctoritati. 

Sed  ista,  curn  rerum,  quae  tunc 
gestae  sunt,  veri  tate  minime  conve- 
nire, ex  perspicuis  monumentisosten- 
ditur ,  quae  continent,  Bonifacium 
quidem  ad  pacem  atque  concordiam 
ineundam  Christianos  Principes  hor- 
tatum  esse,  sed  Principes  ipsos  opta- 
visse,  Pontificem  in  his  controversiis 
tamquam  arbitrum  sententi am  ferre. 

Alio  loco  mentionem  fecimus  ope- 
ris ,  quod  Anglicani  Gubernii  ipsius 
iussu  digestum  est ,  quodque  citari 
solet  Rymerfoedera,actapublicaetc. 
Iam  vero  in  eo  opere,  seu  monumen- 
torum  collectione  tom.  2  pag.  682 
Bonifacii  Vili  constitutio  refertur 
die  21  Iulii  seu  8  cai.  Augusti  an- 
no 1295  Ananiae  scripta,  in  qua  ista 
Pontifex  declarat. 

«  Dudum  inter  carissimos  fìlios 
»  nostros  Philippum  Franciae  Regem 
»  ex  una  parte,  et  Eduardum  ex  al- 


»  tera  Reges  illustres,  super  diversis 
»  articulis  materia  dissensionis  exor- 
»  ta,  iidem  Reges  per  speciales  ipso- 
»  rum  procuratores  ,  et  nuncios  ad 
»  nos  propterea  destinatos,  et  ab  eis 
»  super  his  specialem  potestatem  ha- 
»  bentes  ....  in  nos. .  . .  tamquam  in 
»  arbitrum. . . .  amicabilem  composi- 
»  torem,  depositorem,  et  pronuncia- 
»  torem  super  reformanda  pace ,  et 
»  concordia  inter  ipsos  Reges,  et  su- 
»  per  omnibus,  et  singulis  discordiis, 
»  guerris,  litibus,  controversiis,  quae- 
»  stionibus....  quae  fuerant  ,  et  esse 
»  poterant  inter  eosdem  Reges ,  oc- 
»  casione  quacumque,  alte,  et  basse, 
»  absolute,  et  libere,  sub  certa  for- 
»  ma  compromittere  curaverunt,  vo- 
»  lentes ,  promittentes,  et  expresse 
»  consentientes  tamdiu  compromissa 
»  huiusmodi  perdurent,  quandiu  tre- 
»  guarum  voluntarie  initarum  antea 
»  inter  dictos  Reges,  tempus,  et  ter- 
»  minus  perduraret.  Quod  quidem 
»  esse  dixerunt ,  unius  anni  a  festo 
»  Epiphaniae  nunc  futuro  proximo  , 
»  usque  ad  aliud  festum  Epiphaniae 
»  nunc  futurum  proximum;  et  quod 
»  nos  interim,  si  placeret  nobis,  et 
»  videremus  expediens,  possemus  in 
»  antea  huiusmodi  compromissorum, 
»  ac  ferendi  arbitrii,  seu  arbitraggi, et 
»  aliorum  in  compromissis  huiusmodi 
»  contentorum,  necnon  et  praedicta- 
»  rum  treguarum  tempus,  et  termi- 
»  num,  simul,  et  non  aliter,  semel, 
»  et  pluries  ad  nostrum  beneplaci- 
»  tum  prorogare.  Nos  vero  praedictis 
»  compromissis  receptis,quandam  or- 
»  dinationem  super  huiusmodi  nego- 
»  tio  duximus  laciendam,  prout  tunc 
»  conditio  temporis,  et  negotii  sta- 
»  tus,  et  qualitas  suadebant.  » 

Tale  esse  intelligunt  facile  omnes 
testimonium,  quod  attulimus,  ut  ap- 
pareat  a  Bonifacio  Vili  inducias,  seu 
treguae  pactiones  istas  fuisse  defini- 
tas  ipsis  Galliae,  atque  Angliae  Re- 
gibus postulantibus  ,  ut  eius  aucto- 
ritate  componerentur.  Id  igitur  atfer- 
re  causam  non  potuit,  ut  dissidium  , 
de  quo  loquimur ,  ex  hoc  Bonifacii 
facto  profectum  esse  dici  queat.  Con- 

suli  quoque  potest  Lingardiusin  Hist. 
Angliae  tom.  3  e.  3  pag.  376  ed.Rom. 

Neque  ad  ostendendum,  Principi- 
bus  illis  ita  petentibus,  Bonifacium 
arbitri  partes  non  gessisse,  illa  va- 
let  animadversio  ,  pacera  ,  seu  tre- 
guam ,  in  adducto  monumento  dici 
initam  fuisse  ante  festum  Epipha- 
niae,  cum  ceteroquin  Pontifex  die  19 
Februarii  anno  1295  ad  Eduardum 
scripserit,  commendans,  ut  foederis 
pactiones  susciperet ,  quas  Episcopi 
Praenestinus,  et  Tusculanus  Ponti- 
ficii Legati  ei  erant  exposituri.  Nam 
quod  spectat  ad  pacem ,  quae  inita 
dicitur  ante  festum  Epiphaniae  ,  id 
respicit  compromissa  treguarum,  vo- 
luntarie  inter  dictos  Reges  antea 
initarum.  Quod  vero  actum  est  in 
posterum,  ita,  ut  Pontifex  die  19  Fe- 
bruarii potueritEduardo  Regi  treguae 
pactiones  commendare,  id  spectat  ad 
Pontificis  arbitratum  super  eodem  in- 
duciarum  compromisso,  quae  res  con- 
ti git  posteriori  mense  ,  quo  praedi- 
ctis  compromissis  receptis,  ordina- 
tionem  quandam  (Pontifex)  saper 
huiusmodi  negotio  duxit  faciendam, 
prout  conditio  temporis,  et  negotii 
status,  et  qualitas  suadebant. 

Certum  est  vero  ,  iis  praesertim 
temporibus,  hoc  passim  modo,  veluti 
ad  rem  componendam  prorsus  gra- 
viori,  ae  tutiori,  Principes  Catholi- 
cos  optasse  controversias  dirimi,  pro- 
ut  in  ipsius  Bonifacii  Vili  Pontifica- 
tus  historia  habemus,  ab  eo  inter  Bo- 
nonienses,  et  Estensem  Marchionenij 
controversiam  aliam  fuisse  direm- 
ptam.  Denique  dicere  iure  possumus, 
monumentimi,  quod  ex  Rymerii  col- 
lectione  depromptum  attulimus,  ma- 
gnum  lumen  afferre  ad  rei,  de  qua 
agjmus,  explicationem;  atque  eam  , 
ut  arbitror,  opinionem  prorsus  ever- 
tere, has  inducias,  scilicet,  Bonifa- 
cii Vili  auctoritate  statutas ,  dissi- 
dii,  de  quo  disputamus,  causam  esse 
potuisse. 

Alia  quoque  affertur  huius  dissi- 
dii  causa,  prout  apud  Natalem  Ale- 
xandrum  Di  ss.  IX  in  saec.  13  et  14 
art.  I  n.  1   videri  potest ,  hoc  est , 


Bonifacium  iudicare  voluisse  de  con- 
troversa, quae  obortae  fuerant  Phi- 
lippum  Pulchrum  inter  et  Guidonem 
Flandriae  Gomitem;  quamobrem  mis- 
sum  ad  Philippum  a  Pontifico  Epi- 
scopum  Meldensem,  quo  illum  vel  ad 
Guidoni  satisfaciendum  ,  vel  ad  Se- 
dem  Apostolicam  adeundam  adduce- 
ret.  Qua  re  offensum  Philippum  , 
Pontifici  se  morem  gerere  in  his  re- 
bus debere  denegavisse. 

Quodnam  tamen  huius  rei  ,  quae 
ad  significandam  dissidii  originem 
adducitur,  afferri  grave  argumentum 
possit,  non  facile  intelligitur.  Certe 
neque  Raynaldus,  neque  Spondanus, 
neque  scriptores  historiae  Ecclesiae 
Gallicanae,  neque  alii  a  me  consulti 
scriptores  hoc  habent.  Raynaldus 
praeterea  innixus  testimonio  Villa- 
nii,  S.  Antonini,  Meyeri ,  Iordani  , 
discordiae  inter  Philippum  et  Flan- 
driae comitem  hanc  causam  fuisse  re- 
fert,  Guidonem  ,  scilicet,  promisisse 
fìliam  suam  Regis  Angliae  filio  se 
nuptui  esse  daturum,  quin  Philippus 
huic  matrimonio  inter  principes  illos 
ineundo  assensum  suum  praebuisset. 
Philippus  vero  timens,  ne  ex  matri- 
monio isto  aliquod  detrimentum  sibi 
inferretur,  Comitem,  eiusque  filiam 
in  carcerem  coniecit,  quae  non  multo 
post  mortua  est.  Guido  autem  in  Flan- 
driam  reversus  populum  contra  Phi- 
lippum commovit ,  quae  res  gravi 
bello  Galliam  inter  et  Flandriam  cau- 
sae  fuit.  Legendus  Raynaldus  ad  an- 
num  1296  n.  17.  Iam  vero  apparet 
in  tota  hac  Raynaldi  narratione  nihii 
esse,  quod  ad  Bonifacium  Pontificem 
pertineat.  Annalista  autem  doctissi- 
mus  ,  atque  in  rebus  narrandis  co- 
piosissimus,  non  omisisset  id  referre, 
si  argumenta  hoc  pro*bantia  in  prom- 
ptu  habuisset. 

Verum  praeter  memoratos  a  Ray- 
naldo  scriptores  ,  possumus  etiam 
aliorum  testimonia  referre,  quae  idem 
de  discordia,  inter  Galliae  Regem  , 
et  Flandriae  Comitem  excitata  nar- 
rant.  Talis  ex.  gr.  Cornelius  Zanflie- 
tius  est ,  quem  Martenius  fìdelissi- 
mum,  et  diligentissimum  scriptorem 


DE   BONIFACIO    Vili   ROMÀNO   PONTIFICA. 


171 


appellai  Is  autem  in  chronico  ait: 
«  Comes  Flandriae  contra  Dominum 
»  suum  Regem  Franciae ,  Regi  An- 
»  glorum  se  confoederavit  mediante 
»  futuro  matrimonio,  quod  inter  fi- 
»  lium  Regis,  et  fìliam  Comitis  fieri 
»  proponebatur.  Sed  Rege  Franciae 
»  praemonito,  ubi  sponsa  ad  sponsum 
»  ducebatur,  insidiis  positis  captiva- 
»  tur,  quae  post  modicum  tempus  in 
»  captivitate  decessit.  »  Post  haec 
refert  bellum  ob  istam  causam  com- 
motum,  quin  aliquid  de  Bonifacio  re- 
censeat.  Consulenda  hoc  loco  Marte- 
nii  Veterum  monumentorum,  et  Seri- 
ptorum  collectio  tom.  5  col,  136. 

Rei  praeterea ,  de  qua  loquimur, 
aliud  in  eadem  Martenii  collectione 
tom.  4  col.  363  in  opere,  quod  in- 
scriptum est  Gesta  Trevìrensìum.  Ar- 
chiepiscoporum,  aliud,  inquam,  eius- 
dem  generis  testimonium  reperitur. 
Nam  ibi  legitur:  «  Origo  dissensio- 
»  nis  (inter  Philippum  et  Flandriae 
»  Comitem),  et  causa  praecipua  haec 
»  fuit.  Comes  Flandriae  fìliam  suam 
»  desponsavit  primogenito  fìlio  Regis 
»  Angliae.  »  Nihil  vero  neque  in  isto 
etiam  loco  est,  ex  quo  argumentum 
desumi  possit,  dissidium  inter  Boni- 
facium  Vili  Pontificem  ,  et  Philip- 
pum IV  Galliae  Regem  ,  profectum 
esse  ex  eo,  quod  de  controversia  in- 
ter Philippum  ,  et  Flandriae  Comi- 
tem iudicare  Pontifex  voluerit. 

His  adiungi  potest,  neque  Bonifa- 
cium  ipsum  in  tot,quas  scripsit,  litte- 
ris  ,  et  constitutionibus  suis  umquam 
de  eventu  isto  loquutum  esse,  aut  si- 
gnificasse, inde  dissidium  cum  Galliae 
Rege  originem  derivasse.  Hoc  autem 
Pontificis  silentium  magni  ponderis 
esse  perspicuum  est.  Gravissimi  etiam 
momenti  censendum  est,  non  modo 
Pontificem  ,  ac  memoratos  sùperius 
scriptores  factum  istud  silentio  prae- 
teriisse,  sed  neque  Philippum  Regem, 
neque  eius  administros  ,  licet  quas- 
cumque  poterant  accusationes  attu- 
lerint  ad  evincendum,  conatum  esse 
Bonifacium  ius  circa  potestatem  poli- 
ticarli Christian  orum  Principimi  exer- 
cere,  neque  istos,  inquam,  factum, 


de  quo  hic  sermo  est,  commemorasse. 
Est  vero  incredibile,  rem  tam  gra- 
vem,  et  quae  in  Bonifacii  Pontificis, 
ac  Philippi  Regis  historia  fuisset  no- 
tissima, omitti  penitus,  prout  signi- 
fìcavimus,  potuisse. 

Alia  prorsus  vera  occasio  fuit  dis- 
sidi], de  quo  sermonem  habemus,  in- 
ter Philippum  IV  et  Bonifacium  Vili 
Pontificem  excitati;  sed  talis,  ut  Pon- 
tifex nulla  ratione  ideirco  reprehendi 
possit;  secus  toties  essent  reprehen- 
dendi  Pontifices  atque  Episcopi,  quo- 
ties  ad  tuendamEcclesiaelibertatem, 
atque  ad  eiusdem  iura  propugnanda, 
aliquid  iustissime  decernunt,  propter 
quod  indignantur,  aut  offenduntur 
ii,  quibus  decreta  eiusmodi  non  ar- 
rident.  Ediderat,  videlicet,  Bonifa- 
cius  Vili  celeberrimam  Constitutio- 
nem,  cuius  initium  est  Clericis  Lai' 
cos,  quam  Raynaldus  Ananiae  datam 
esse  ponit  die  18  Augusti  anno  1396 
seu  15  cai.  Septembris  ;  scriptores 
vero  Historiae  Ecclesiae  Gallicanae 
illam  scriptam  Ananiae  esse  existi- 
mant  eo  anno,  die  21  Septembris. 

De  hac  constitutione  Raynaldus  ad 
annum  1396  n.  22  ita  refert:  ob  gra- 
vissimos  sumptus,  scilicet,  quos  bel- 
lorum  causa  Principes  facere  debe- 
bant,  Ecclesiasticos  reditusad  se  con- 
vertendos,  atque  ad  bellicas  impen- 
sas  erogandos  iussisse;  quamobrem 
magnopere  Ecclesiam,  et  Ecclesiasti- 
cos vexatos  esse  :  ob  haec  decreta 
Principum,  «  Ministrorum  avaritiae, 
»  exactorum  crudelitati,  ac  praedae 
»  eos  expositos  fuisse.  Quare  Boni- 
»  faci us  quem  tuendarum  Ecclesia- 
»  rum  onus  premebat  ,  ex  Cardina- 
»  lium  Consilio  constitutionemedidit, 
»  qua  vetuit  Praesulibus  ,  Clericis  , 
»  ac  Religiosis  viris, ...  sine  facultate 
»  Sedis  Apostolicae  ista  solvere:  sol- 
»  ventibus  vero ,  atque  exigentibus, 
»  aut  in  locis  sacris  deposita  occu- 
»  pantibus  ,  anathematis  religionem 
»  incussit,  ac  Legatis  Apostolicis  Al- 
»  banensi ,  et  Praenestino  Episcopis 
»  partes  iniunxit ,  ut  eam  constitu- 
»  tionem  in  Galliis  ,  et  Anglia  pro- 
»  mulgarent  ?  et  Praesules  ad  eam 

»  servandam  adigerent.  Litterarum 
»  porro  initium  huiusmodi  est:  Con- 
»  stitutionem  de  Fratrum  nostrorum 
»  Consilio  nuper  edidimus  prò  Eccle- 
»  siarum  relevatione  ,  ac  libertate 
»  ipsarum,  quae  incipit  Clericis  Lai- 
»  cos  e te.  » 

Quae  post  editam  Constitutionem 
istam  evenerint  ,  nunc  breviter  est 
referendum.  Apparebit  autem,  licet 
inde  dissidii,  de  quo  loquimur,  ini- 
tium, seu  origo  deduci  debeat,  non 
posse  tamen  ex  Constitutione  ista  ra- 
tionem  aliquam  depromi,  ut  Bonifa- 
cius  Pontifex  iure  accusetur. 

Constitutionis  enim  istius  Clericis 
Laicos  a  Bonifacio  promulgatae  ,  si 
natura  consideretur,  apparebit  lucu- 
lenter  ,  Philippum  Pulchrum  ,  vel 
alios  quoslibet,  ob  eam  iniuste  fuisse 
indignatos  ,  et  dissidii,  de  quo  agi- 
mus,  ex  ea  Bulla  causam  oriri  non 
potuisse,  si  Philippus  secundum  re- 
ctam  rerum  rationem  agere  voluis- 
set.  Nam  quae  in  Bulla  memorata 
Bonifacius  decrevit ,  ea  ad  discipli- 
nano, ac  libertatem  ,  seu  immunita- 
tem  Ecclesiae  pertinebant.Talia  prae- 
terea  temporis  adiuncta  erant ,  in 
quibus  Bulla  promulgabatur,  ut  Pon- 
tifex, ob  muneris  sui  rationem  ,  ad 
eam  edendam  se  teneri,  debuerit  exis- 
timare. 

Etenim  ,  prout  apud  Raynaldum 
ad  an.  1296  n.  28  videri  potest,  Bo- 
nifacius ipse  in  posterum  Philippo 
scripsit:  «Constitutio  nostra  (Cleri ci s 
»  Laicos)  si  ad  rivalem  sensum  non 
»  trahatur,  postposito  coniuge  ,  id  , 
»  si  bene  perpenditur,  statuit,  quod 
»  alias  per  sanctiones  canonicas  est 
»  statutum.  » 

Atque  id  iuste  Bonifacius  affirma- 
bat.  Nam  ,  ex.  gr.  Concilium  Late- 
ranense  Generale  III  canone  19  haec 
statuerat:  «  Isti  onera  sua  imponunt 
»  Ecclesiis,  et  tot  angariis  eas  affli- 
»  gunt,  ut  illud  eis ,  quod  Ieremias 
»  deplorat,  competere  videatunPrm- 
»  ceps  Provinciarum  facta  est  sub 
»  tributo....  Quocirca  sub  anathema- 
»  tis  districtione  severius  prohibe- 
»mus,  ne  de  cetero  ,  talia  praesu- 


»  mant  attentare,  nisi  Episcopus,  et 
»  Clerus  tantam  necessitatem  ,  vel 
»  utilitatem  aspexerint  ,  ut  absque 
»  ulla  coactione  ad  relevandas  com- 
»  munes  necessitates,  ubi  Laicorum 
»  non  suppetunt  facultates,  subsidia 
»  per  Ecclesias  existiment  conferen- 
»  da.  Si  autem  Consules,  aut  alii  de 
»  cetero  id  praesumpserint,  et  coni- 
»  moniti  desistere  noluerint;  tam  ipsi, 
»  quam  eorum  fautores  exeommuni- 
»  cationi  se  noverint  subiacere;  nec 
»  communioni  Fidelium  reddantur  , 
»  nisi  satisfactionem  fecerint  compe- 
»  tentem.  » 

In  Concilio  autem  Lateranensi  Ge- 
nerali IV  hoc  canone  44  decretum 
est:  «  Cum  Laicis,  quamvis  Religio- 
»  sis,  disponendi  de  rebus  Ecclesia- 
»  sticis  nulla  sit  attributa  potestas, 
»  quos  subsequendi  manet  necessitas, 
»  non  auctoritas  imperandi;  cTolemus 
»  sic  in  quibusdam  ex  illis  refrige- 
»  scere  charitatem,  quod  immuni ta- 
»  tem  Ecciesiasticae  libertatis,  quam 
»  nedum  Sancti  Patres,  sed  etiam  . 
»  Principes  saeculares  multis  privi- 
»  legiis  munierunt ,  non  formidant 
»  suis  constitutionibus  ,  seu  potius 
»  destitutionibus  impugnare.  »  Post 
haec  eodem  canone  Concilium  de- 
clarat,  has  principum  constitutiones, 
quas  destitutiones,  aut  destructiones 
potius  vel  iurisdictionum  usurpatio- 
nes  appellari  posse  dicit,  hasinquam 
constitutiones  laicae  potestatis,  quae 
flunt  sine  «legitimo  Ecclesiasticarum 
»  personarum  assensu...  Sacri  appro- 
»  batione  Concilii  non  tenere;  prae- 
»  sumptoribus  per  censuranti  Eccle- 
»  siasticam  compescendis.  » 

Praeter  ista,  quae  ad  rem,  de  qua 
agimus,  evincendam  sunt  gravissima 
Conciliorum  Generalium  decreta  ; 
constat  etiam,  Alexandrurn  IV,  qui 
anno  1254  Pontifex  factus  est,  pecu- 
liari sua  epistola  his  decretis  con- 
sentanea statuisse,  ne  Laica  potestas 
onera  eiusmodi  Ecclesiasticis  posset 
imponere ,  atque  id  de  regiorìibus 
ipsis  decrevisse ,  in  quibus  deinde 
Philippus  Pulcher  dominatus  est  , 
prout  ex   Seooto  Decretalium  lib.  3 


DE   BONIFACIO   Vili  ROMANO   PONTIFICA. 


Ut.  23  e.  1  apparet.  Quae  res,  quemad- 
roodum  apposite  animadvertit  P.An- 
tonius  Bianchi  Ord.Min.Obs.  in  opere 
de  indiretta  Ecclesìae  potestate  etc. 
lib.  6  §.  5  non  Barones  tantum  ,  et 
Principes  Regi  Feudatarios  respi- 
ciebat,  cum  talis  prohibitio  genera- 
tim  oinnem  Laicam  potestatem  at- 
tingere^ et  ideirco  supremura  etiam 
Principem,  ex  quo  Barones  iura  sua 
derivabant.  Legendus  denique  Tho- 
massinius  de  vet.  et  nov.  Eccl.  disci- 
plina part. 3  lib.  1  cap.  43  n.9. Osten- 
dit  enim,  allatis  exemplis  pluribus , 
quid  in  Galliae  Ecclesia  circa  ma- 
teriam  istam  obtineret  ,  scilicet  : 
«  nusquam  Reges  abrupto  imperio  , 
»  quidquam  a  Clero  extorserant,  nisi 
»  interveniente  Pontifìcis  auctorita- 
»  te,  vel  summa  quadam  arctante  ne- 
»  cessi  tate.  » 

Haec  satis  esse  intelliguntur  ad 
ostendendum,  quam  iniuria  Philippus 
Pulcher  ob  Constitutionem  a  Boni- 
facio Vili  editam  Clericis  Laicos , 
indignari  ita  potuerit,  veluti  si  Pon- 
tifex  contra  potestatem  Regis  pro- 
priam  quidquam  molitus  esset  aut 
eius  iura  violasset.  Talis  praeterea 
Constitutio  ista  erat,  ut  neque  rei , 
quae  decernebatur,  novitate  quem- 
quam  offendere  iure  posset,  cum  id 
quod  Bonifacius  iubebat,  esset  Con- 
ciiiorum  Generalium,  aliisque  publi- 
cismonumentisidem  vetantibus  aper- 
te conforme. 

Quod  spectat  vero  ad  rerum  ad- 
iuncta  ,  in  quibus  haec  Constitutio 
edita  est,  ea  erant  certe  eiusmodi  , 
ut  Pontifex  prorsus  munerissui  esse 
iudicare  debuerit,  prò  Ecclesiae  bono 
illam  promulgare.  Signifìcavimus  su- 
perius  quae  generatim  tunc  essent 
tempora,  ut  propter  bellorum,  quae 
ubique  gerebantur,  impensas,  ubique 
in  suis  bonis,  ac  reditibus  vexaretur 
Ecclesia.  Quod  pertinet  quidem  ad 
Galliam,  de  eo  Regno  haec  Iordanus 
scripsit,  prout  legi  potest  apud  Ray- 
naldum  ad  an.  1296  n.  23:  «  Rex 
»  Franciac  propter  guerras ,  graves 
»  exactiones  pecuniarum  posuit,  quae 
»  inalai  oli  a    vocabantur.  Et    primo 

»  super  mercatores  tantum  centesi- 
»  mam,  postea  quinquagesimam  tam  a 
»  Saecularibus  quam  a  Clericis  ac- 
»  cepit:  propter  quod  Bonifacius,  Re- 
»  ges  et  Principes,  a  Clericis  et  Ec- 
»  clesiis  talia  auferentes  absque  Pa- 
»  pae  licentia  sententiam  exeommu- 
»  nicationis  tulit.  »  De  Angliae  Rege 
praeterea  Raynaldus  loco  citato  Po- 
lydori  testimonium  hoc  adducit:  «Bo- 
»  nifacius  VIII  Romanus  Pontifex, 
»  animadvertens  Christianos  Princi- 
»  pes  avare ,  et  percrebro  sine  iusta 
»  causa,  nova  quotidie  Sacerdotiorum 
»  fructibus  imponere  vectigalia,  at- 
»  que  sine  fine  ,  arbitratu  suo ,  de- 
»  cimam,  vigesimamque  eorum  par- 
»  tem  tributi  nomine  imperare;  im- 
»  munitati  Ordinis  sibi  consulendum 
»  statuit.  » 

Duobus  hisce  modo  adductis  ilio- 
rum  temporum  scriptorum  testimo- 
niis  alia  possent  adiungi,  si  res  per- 
spicua non  esset,  quae  testimonia  id, 
quod  dicimus,  confirmant,  revera  tam 
gravem  fuisse  in  re,  de  qua  agimus, 
Ecclesiae  vexationem  ,  ut  necesse 
omnino  esset  huic  abusui  graviter 
occurrere.  Eiusdem  vero  rei  demon- 
stratio  alia,  est  cura  a  Conciliis  adhi- 
bita,  quae  histemporibushabitasunt. 
Etenim  possunt  plura  Concilia  ea 
aetate  celebrata  commemorari,  quae 
decretis  suis  operam  dederunt ,  ut 
Laicam  potestatem  ab  oneribus  eius- 
modi Clero,  et  Ecclesiae  imponendis 
deterrerent. 

Tale  fuit  ex.  gr.  Goncilium  a,  1290 
ab  Episcopìs  Oxitanae  provinciae  ce- 
lebratum,  cuius  canon  n.  10 est  «con- 
»  tra  infringentes  libertatem  Eccle- 
»  siae ,  »  quo  canone  exeommunica- 
tìone  mulctantur  ii,  qui  «  Ecclesiis, 
»  et  personis  ecclesiasticis  onera  prae- 
»  sertim  gravia  imponunt.  »  Tale 
Cicestrienseanno  1292,  quod  canones 
duos  de  eadem  re  tulit,  ac  tale  Sal- 
muriense  anno  1295  habitum ,  cuius 
canon  num.  quintus  ad  hoc  idem  ob- 
tinendum  conditus  est.  His  denique 
Conciliorum  decretis  affine  est ,  fa- 
ctum Roberti  Cantuariensis  Archie- 
piscopi, qui  exeommunicationem  tu- 

lit  «  contra  honorum  Ecclesiastico- 
»  rum  occupatores.»  Matthaeusenim 
Westmonasteriensis  liane  refert  la- 
tae  huius  excommunicationis  ratio- 
nem.  Scilicet  Regis  iussione,  decreta 
fuerant  magna  tributa  ,  tum  a  Po- 
pulo ,  tum  a  Clero  solvenda  :  Cleri 
pars  huic  decreto  non  obtemperave- 
rat;  sed  alia  pars,  minis  et  molestiis 
fracta,  decreto  morem  gesserat.  Ea 
re  commotus  Robertus  memoratam 
excommunicationis  póenam  tulit. 

Quod  si  talia  erant  rerum  adiuncta, 
et  tam  aperta  Ecclesiasticae  liberta- 
tis,  atque  immunitatis  violatio,  pro- 
fecto  mirum  esse  non  potest,  Roma- 
num  Pontilicem  ipsum  ,  cui  praeci- 
pua  totius  Ecclesiae  sollicitudo  com- 
missa  est,  ad  Ecclesiae  ipsius  bonum, 
fecisse  id  ,  quod  Concilia  plura  ,  et 
Episcopi  quoque  in  dioecesibus  suis 
faciendum  esse  iudicabant,  ne  tantum 
detrimentum  Ecclesia  pateretur. 

Haec  perspicuo  argumento  cuilibet 
rei  naturam,  et  totius  facti  adiuncta 
accurate  perpendenti,  haec,  inquam, 
perspicuo  argumento  esse  possunt, 
num  Philippus  Pulcher  ob  hanc  edi- 
tam  Clericis  Laicos  a  Bonifacio  Vili 
constitutionem  ,  iustam  offensionis 
causam  habere  potuerit,  praesertim 
si  animadvertatur  ,  quemadmodum 
scriptores  de  VHistoire  de  l'Eglise 
Gallicane  lib.  35  notarunt ,  hanc 
Bullam  ,  licet  generatim  ad  omnes 
datam,  ad  facti  tamen  ipsius  ratio- 
nem  quod  spectat,  magis  ad  Angliae, 
quam  ad  Galliae  Regem  recta  per- 
tinuisse,  cuius  milites  in  tributis  a 
Clero  exigendis  saevire  quodammodo 
visi  fuerant.  Et  refert  quidem  ad 
ari.  f/296n.23Raynaldus  quantopere 
Eduardus  statim  post  editam  Con- 
stitutionem commotus  sit,  piane  sen- 
tiens  eam  conatibus  suis  plurimum 
adversari.  Sed  ad  an.1297  n.42  eru- 
ditissimus  annalista  narrat,  Regem 
Eduardum  ,  mente  mutata  ,  coram 
Clero  veniam  facti  sui  sponte  postu- 
lavisse. 

Huius  tamen  editae  Constitutionis 
occasione  Philippus  se  itagessit,  vel- 
li ti  si  gravi  ter   offensus   fuisset.  Vi- 


detur  tamen  illud  verius  èsse,  eum 
huius  Constitutionis  praetextu  abu- 
sum  esse,  ut  angustiis  occurreret,  in 
quibus  versabatur  ob  bellum  triplex, 
quod  cum  Eduardo  I  Angliae  Rege, 
cum  Àdolpho,  et  cum  Flandriae  Co- 
mite  gerebat,  quorum  bellorum  cau- 
sa, gravissimis  impensis  quotidie  ob- 
iiciebatur.  Quare  edixit  primo  ,  ut 
sine  consensu  suo  in  scriptis  impe- 
trato, nemo  posset  ex  Regno  suo  pe- 
cuniam  ullam,  pretiosa  quaelibet  aut 
res  quascumque,  quae  bello  usui  esse 
possent,  educere.  Secundo  ut  extra- 
nei  ob  commercii  causam  non  pos- 
sent in  Gallia  morari. 

Affirmavimus  ,  Philippum  Pul- 
chrum,  postquam  Constitutio  Cleri- 
cis Laicos  edita  est,  ita  se  gessisse, 
veluti  si  gravi  ter  idcirco  offensus 
fuisset,  sed  verius  inde  occasionem 
suscepisse,  ut  pecuniae  comparandae 
urgenti  necessitati  consuleret.  Atque 
id  quidem  potuimus  iure  affirmare. 
Etenim  Constitutio,  de  qua  loquimur, 
edita  est  die  18  Augusti,  seu  15  Ca- 
lendas  Septembris  anno  1296.  Scie- 
bat  tamen  eo  ipso  tempore  Philippus 
quaenam  esset  Pontificis  mens  erga 
eiusdem  familiam.  Nam  eo  ipso  die 
18  Augusti  Bonifacius  Philippo  scri- 
pserat,  eidem  signifìcans,  optare  se 
ut  eius  frater  Carolus  de  Valois  Ro- 
mani veniret  ,  quocum  Pontifex  de 
gravibus,  et  secreto  communicandis 
negotiis  erat  acturus.  Iam  vero  Spen- 
dali us  ait  ad  an.  1296  n.  2,  Pontifl- 
cem  Bonifacium  animo  versasse,  ut 
Carolus,  Imperator  Romanorum  de- 
signaretur,  atque  ut  expeditionis  ad 
Orientem  supremus  dux  constitue- 
retur.  «  Philippo  Francorum  Regi 
»  scripsit  (Spondanus  ait),  ut  Caro- 
»  lum  fratrem  suum  Romana  mitte- 
»  ret,  quocum  de  magnis,  et  secre- 
»  tis  negotiis  conferret.  Quippe  co- 
»  gitasse  putatur  de  Carolo  ad  Im- 
»  perium  Romanum  evenendo ,  et 
»  expeditioni  orientali  praeficiendo.» 

Praeter  ista  tamen,  quae  sufficere 
omnino  debuissent  ad  ostendendum 
benevolum  Bonifacii  Pontificis  ani- 
mum  erga  Philippi  familiam,  voluit 

etiam  Pontifex  Regi  litteras  scribere 
ad  evertendum  illum  sensum,  quem 
Constitutioni  suae  inesse  homines 
Bonifacio  inimici,  Philippo  Pulchro 
persuasisse  videbantur.  Hae  litterae 
a  nobis  superius  citatae,  quarum  ini- 
tium  est  Ineffabili^ ,  scriptae  sunt 
Anania  die  25  Septembris  anno  1296, 
et  a  Raynaldo  referuntur  ad  eum 
annum  n.  25,  32.  Perspicue  vero  in 
iis  litteris  apparet  Bonifacii  in  Re- 
gem benevolenza  ;  conqueritur  ibi 
de  hominibus,  qui  in  Pegis  animum 
conati  fuerant  inducere  sensum  ab 
eo  diversum,  et  alienum  ,  qui  pro- 
prius  Constitutionis  sensus  erat;  hor- 
tatur  Regem  ne  patiatur,  se  ab  ho- 
minibus infensis  in  errorem  induci; 
dolorem  suum  signifìcat  ob  ea,  quae 
mox  diximus,  a  Rege  decreta  fuisse. 
Mentem  suam  denique  Bonifacius 
aperte  declarat,  atque  ita  Consti  tu- 
tionem  a  se  editam  explicat:  «Non 
»  enim  praecise  statuimus  ,  prò  de- 
»  fensione,  ac  necessitatibus  tuis,  vel 
»  Regni  tui ,  ab  eisdem  Praelatis  Ec- 
»  clesiasticisve  personis,  pecuniarum 
»  subsidium  non  praestari;  sed  adie- 
»  cimus,  id  non  fieri  sine  nostra  li- 
»  centia  speciali,  adductis  in  consi- 
»  derationem  nostram  exactionibus 
»  intolerabilibus  ,  Ecclesiis  ,  et  per- 
»  sonis  Ecclesiasticis  imposi  tis...  Ob- 
»  iicias,  si  quando  per  te,  vel  proge- 
»  nitores  tuos,  prò  necessitatibus  di- 
»  cti  regni  ad  eandem  Sedem  habi- 
»  tus  sit  recursus,  et  inanis  pertrans- 
»  ierit  petitio  aures  eius,  quin  fue- 
»  ritis  efficaciter  exauditi.  Ubi  Regni 
»  nempe  gravis,  quod  absit,  praedi- 
»  cti  necessitas  immineret,  nedum  ab 
»  ipsius  Praelatis,  et  personis  Eecle- 
»  siasticis,  tibi,  vel  ipsi,  Sedes  eadem 
»concederet,  et  faceret  subveniri  , 
»  verum  etiam,  si  exigeret  casus,  ad 
»  calices,cruces,  aliaque  propria  vasa 
»  sacra  manusextenderet,priusquam 
»  tantum,  et  tale  Regnum,  tam  ipsi 
»  Sedi  carum  ,  immo  carissimum  , 
»  et  ab  antiquo  devotum,  exponeret 
»  minoris  curae  defectui,  quo  minus 
»  ab  ea  efEcacis  defensionis  praesidia 
»  ?ortiretur.  » 


Esset  vero  referenza  integra  epi- 
stola ,  quam  Bonifacius  die  19  Fe- 
bruarii  anno  1297  ad  Galliae  Clerum 
scripsit,  quaeque  a  Raynaldo  addu- 
citur  eo  anno  n.  43,  45.  Ostendit,  vi- 
delicet,  illius  epistolae  contextus  to- 
tus  ,  hanc  vere  Pontificis  mentem 
fuisse,  quam  paullo  ante  vidimus  ab 
eo  in  litteris  ad  Regem  scriptis  ex- 
plicatam;  tribuitur  praeterea  in  ea- 
dem epistola  Clero  facultas  ,  ut  in 
gravibus  adiunctis  subsidia  Regi  pe- 
tenti conferat. 

Etenim  Bonifacius  ait:  «Licet  Con- 
»  stitutionem  illam  ediderimus  prò 
»  Ecclesiastica  liberiate,  non  tamen 
»  fuit  nostrae  mentis  intentio,  ipsi 
»  Regi,  aliisque  Principibus  saecula- 
»  ribus  in  tam  arctae  necessitatis  ar- 
»  ticulo...  viam  subventionis  excludi, 
»  quominus  ipsi  Praelati  Ecclesiae  , 
»  ac  Ecclesiasticae  personae ,  libero 
»  arbitrio  ,  atque  sponte  ,  de  nostra 
»  licentia,  prò  communis  defensionis 
»  auxilio,  in  qua  proprium  cuiuslibet 
»  interesse  conspicitur;  Principibus, 
»  ac  sibi  ipsis  provideant  iuxta  sua- 
»  rum  modulum  facultatum.  » 

In  haec  autem  verba  Pontifex 
facultatem,  de  qua  sermo  est,  Clero 
Gallicano  impertitus  fuit;  quo  rescri- 
pto  dato  Bonifacius  manifeste  do- 
cuit,  Ecclesiae  quidem  libertatem  sibi 
cordi  esse ,  eamque  se  velie  tueri  ; 
mentem  tamen  suam  esse,  ut  Regi, 
ac  Regno  subsidium  a  Clero  tribui 
posset.  «  Vestris  itaque  in  hac  parte, 
»  inquit,  supplicationibus  annuentes, 
»  praesentium  auctoritate  concedi- 
»  mus,  ut  si  casus  communis,  et  evi- 
»  dentis  necessitatis  immineat  ,  ut 
»  scripsistis;  ac  idem  Rex  vestram  , 
»  et  aliorum  Praelatorum,  Ecclesia- 
»  rum,  et  personarnm,  atque  bono- 
»  rum  Ecclesiasticorum,  sicute^ce- 
»  terarum  personarum,  locorum,  et 
»  bonorum  dicti  sui  regni  voluerit 
»  defensionem  assumere,  ac  assumat, 
»  et  efficaciter  prosequatur,  et  id  ex- 
»  pediri  videritis  ;  liceat  vobis  ,  et 
»  eisdem  Praelatis,  Ecclesiis  et  per- 
»  sonis  Ecclesiasticis,  absque  metu 
»  constitutionis  nostrae  praedictae  , 

»  ipsi  Regi,  prò  huiusmodi  vestrae, 
»  ac  ipsorurn  Regis,  et  Regni  intrin- 
»  secae  defensionis  subsidio,  subven- 
»  tionem  congruam  ,  prout  vobis  et 
»  ceteris  Praelatis  Regni  praefati, 
»  seu  maiori  parti  vestrum,  et  ipso- 
»  rum  videbitur,  voluntariam,  libe- 
»  ralem,  et  liberam ,  non  coactam  , 
»  absque  omni  concussione,  exactione 
»  ac  exsequutione  temporali,  vel  lai- 
»  cali  exigenda  ,  hac  vice  praesenti 
»  nostra  freti  licentia  impertiri,  eam- 
»  que  similiter  Regi  liceat  recipere 
»  memorato.  »  His  consona  sunt , 
quae  Bonifacius  Vili  aliis  litteris 
anno  1207  datis  mense  Februario 
Regi  Philippo  scripserat,  ut  omnem 
de  Gonstitutione  sua  Clericis  Lai- 
cos querelae  praetextum  auferret, 
et  alienum  ab  inimicis  ei  Constitu- 
tioni  sensum  adscriptum  repudiaret. 
Post  haec  exposita,  quae  Consti- 
tutioni  Clericis  Laicos  promulgan- 
dae  causam  attulerunt,  quaeque  evin- 
eunt  quanta  aequitate  Constitutionis 
eiusdem  sensum  Pontifex  explicave- 
rit,  facile  possunt  omnes  intelligere 
nura  veritatis  ratio  patiatur  Boni- 
facium  reprehendere  ,  veluti  si  ad 
eam  Constitutionem  promulgandam 
adductus  fuerit  cupiditate  dominan- 
di  ,  et  in  Christianorum  Principum 
Regnis  politicam  potestatem  suam 
exercendi.  Etenim  universae  rei  tunc 
pertractatae  contextusostendit,  quae 
in  Gonstitutione  memorata  Bonifa- 
cius decrevit,  ea  esse  canonicis  san- 
ctionibus  antiquioribus  consentanea; 
temporum  adiuncta  postulasse,  has 
sanctiones  confìrmari;  Ecclesiasticae 
libertatis  defensionem,  huius  Bullae 
scopum  fuisse;  Pontificem  denique  , 
quanta  potuit  humanitate,  ac  bene- 
volentia  cum  Philippo  Pulchro  ,  a 
quo  offensus  fuerat,  constan ter  egis- 
se; ac  talem  Constitutioni  suae  sen- 
sum inesse  declaravisse  ,  ut  neque 
subsidia,  quae  Rex  Philippus  tanto- 
pere  ambiebat,  defutura  sibi  in  po- 
sterum  esse  is  existimare  potuerit. 
Itaque  si  Philippus  Pulcher  post 
Constitutionem  Clericis  Laicos  a  Bo- 
nifacio  editam   indignatus  est ,  vel 


hominum  Bonifacio  infensorum  ope- 
ra, et  instigatione  commotus  ita  se 
gessit ,  veluti  si  vehementer  esset 
indignatus,  id  legitimam  ad  Boni- 
facium  aecusandum  rationem  suppe- 
ditare  non  potest. 

Verum  haec  licet  ita  essent ,  vi- 
detur  tamen  omnino  Philippus  ad 
apertas  cum  Bonifacio  inimicitias 
transire  voluisse.  Nam  litteris  huma- 
nitate plenis  a  Pontifìce  scriptis  re- 
spondit,  se  q\>antumvis  Apostolicus 
consensus  non  \dfuisset,  tamen  iure 
potuisse  prohibeie,  ne  ea  quoque  ex- 
tra Regnum  asportarentur,  quae  ad 
Ecclesiam  spectabant;  sed  animo  pa- 
ratum  se  esse,  ut  ista  e  Regno  suo 
possent  profìcisci  ,  modo  ea  in  ini- 
micorum  suorum  utilità tem,  etcom- 
modum  non  converterentur.  Quod  ad 
tributa  vero  Ecclesiasticis  imposita, 
eos  in  eadem  cum  Laicis  conditione 
ponebat,  atque  ad  tributa,  seu  cen- 
sus  istos  probandos,  eaOhristi  verba 
commemorabat  :  «  Reddite  quae  sunt 
»  Caesaris,  Caesari;  quae  sunt  Dei, 
»  Deo.  »  Denique  superbe  responsum 
suum  absolvens  ,  aperte  affirmavit, 
Ecclesiam  Catholicam  eiusque  mini- 
stros  apud  se  in  honore  esse  ;  sed 
minas  ratione  destitutas  sibi  timo- 
rem  non  afferre.  Bonifacius  Philippo 
respondit ,  atque  inter  cetera  eum 
plurimum  precatus  est,  ut  sive  ta- 
cita, sive  expressa  decreti  sui.expli- 
catione  efflceret ,  ne  quae  de  non 
educendis  e  regno  pecuniis,  aliisque 
id  generis  indixerat,  ea  de  Ecclesiis, 
atque  de  Ecclesiasticis  ministris  in- 
telligerentur. 

De  hac  a  Bonifacio  adhibita  sol- 
licitudine  ,  ut  Regem  adduceret  ad 
decretum  illud  revocandum ,  notum 
est  quomodo  obloquuti  fuerint  eius- 
dem Pontifìcis  inimici:  scilicet,  hoc 
ideo  tantopere  fuisse  a  Bonifacio  ex- 
petitum,  quod  doleret ,  magnam  pe- 
cuniae  copiam,  quae  ex  Galliae  Jle- 
gno  Romam  profìciscebatur,  se  non 
posse  in  posterum  obtinere  ;  huius 
veropecuniae  amissionem,  non  autem 
aliam  causam  fuisse,  quamobrem  stu- 
dium  omne  conferendum  putaverit, 

ut   Regi    abrogationem   legis   illius 
persuaderei;. 

Verum  haec  falso  prorsus  con  tra 
Bonifacium  excogitata  sunt.  Nam,  ut 
cetera  omittam  ex  Pontificis  episto- 
la, quam  ad  Legatos  suos  Berardum 
Albanensem,  et  Simonem  Praenesti- 
num  Episcopum  scripsit  de  ea  re  , 
prout  videri  potest  apud  Raynaldum 
ad  an.  1297  n.  48,  ex  Pontiflcis  epi- 
stola, inquam  ,  constat ,  Bonifacium 
idcirco  decretum  a  Philippo  editum 
improbavisse,  quod  Ecclesiasticae  li- 
bertati  illud  officeret,  et  sacrae  ex- 
peditioni  grave  impedimentnm  af- 
ferret.  Itaque  Bonifacius  in  suis  istis 
ad  Legatos  Apostolicos  litteris,  latas 
a  Philippo  Rege  «  superi us  memo- 
»  ratas  leges,  habendas  esse  affirmat, 
»  tamquam  impingentes  aperte  in 
»  Ecclesiasticam  libertatem ,  et  de- 
»  struentes  tam  pium,  tam  utile,  tam 
»  arduum  Dei,  et  Terrae  Sanctae  ne- 
»  gotium.  »  Hae  igitur  verae  causae 
erant,  cur  Pontifex  tam  studiose  co- 
naretur  Philippum  adducere  ad  de- 
creta illa  revocanda,  non  autem  quod 
doleret ,  magnam  pecuniae  copiam 
ex  Galliae  Regno  profìciscentem  , 
ademptam  sibi  fuisse. 

Iure  autem  potuisse  Bonifacium 
leges  illas  a  Philippo  Pulchro  edi- 
tas  appellare  impingentes  aperte  in 
Ecclesiasticam  libertatem ,  manife- 
stum  est,  cum  constet,  sine  liberta- 
tis-  atque  immunitatis  Ecclesiasticae 
violatione  fieri  non  posse,  ut  laica 
potestas  de  bonis  Ecclesiae,  eiusque 
reditibus  ,  prò  lubitu  suo  disponat. 
Praeter  rei  naturam  ipsam  ,  quae 
luculenter  id,  quod  dicimus,  evincit, 
ex  Ecclesiae  historia  quoque  monu- 
menta possent  afferri,  quae  idem  dare 
demonstrant.  Omnium  loco  satis  erit 
in  Harduini  Conciliorum  collectione 
tom.2  ea  consulere,  quae  in  Synodo 
Romana  anno  511  sub  Papa  Sym- 
macho  celebrata,  circa  quandam  0- 
doacris  legem  in  eadem  Synodo  a 
Basilio  Praefecto  Praetorio  recita- 
tami decreta  sunt.  Episcopi,  scilicet, 
quantumvis  ea  lex  aequa  ,  et  favo- 
rabilis  esse  videretur,  nullius  tamen 

Tom.  II. 


auctoritatis  esse  declaraverunt,  quod 
de  Ecclesiae  bonis  sancita  fuisset: 
«  ne  in  exemplum  remaneret  prae- 
»  sumendi  quibuslibet  laicis  quamvis 
»  religiosis,  vel  potentibus,  quolibet 
»  modo  aliquid  Secernere  de  Eccle- 
»  siasticis  facultatibus,  quarum  solis 
»  Sacerdotibus  disponendi,  indiscusse 
»  a  Deo  cura  commissa  docetur.» 

Neque  minus  verum  est ,  Bonifa- 
cium conatum  esse  Regem  Philip- 
pum permovere  ad  decreta  illa  ab- 
roganda,  ob  aliam  causarci,  ne  impe- 
diretur  «  tam  utile,  tam  pium,  tam 
»  arduum  Dei,  et  Terrae  Sanctae  ne- 
»  gotium.  »  Muratori  us  quidem  in 
annalibus  ad  an.  1297  ita  loquitur  de 
hac  causa  ,  quae  a  Bonifacio  aliata 
est  ad  Philippum  movendum,  veluti 
si  Pontifex  id  diceret,  quia  in  more 
positum  tunc  esset,  hanc  a  Pontifì- 
cibus  causam  afferri,  non  autem  quod 
studiose  de  expeditione  illa  facienda 
Bonifacius  sollicitus  esset.  Et  non 
de  Bonifacio  tantum,  sed  generatim 
de  studio  isto  a  Pontiflcibus  ad  de- 
fensionem  Terrae  Sanctae,  iis  tempo- 
ribus demonstrato  Muratorius  verba 
facit,  tamquam  de  usitato  ad  alias 
tamen  res  consequendas  praetextu. 
Quam  falso  autem  id  Muratorius  di- 
xerit,  monumenta  publica  generatim 
docent. 

Sed  ut  de  Bonifacio  tantum  aga- 
mus,  sola  eius  Pontificatus  historia 
evincit,  id  quod  Muratorius  ait,  cum 
veritate  pugnare.  Etenim  universae 
essent  Bonifacii  epistolae  ad  Princi- 
pes  scriptae  referendae  ,  quas  Ray- 
naldus  adducit,  quaeque  omnes  con- 
tinent  testimonia  perspicua  studii , 
quo  Pontifex  animabatur,  ut  expedi- 
tio  sacra  renovaretur.  Atque  ea  prae- 
cipua  causa  fuit,  cur  Bonifacius,  ab 
ipso  Pontificatus  initio  tantopere  ope- 
rarci dederit  ut  Principes  Christiani 
bellum  inter  se  gerentes  ad  concor- 
diam  revocarentur.Intelligebat  enim, 
nisi  instauraretur  prius  inter  Prin- 
cipes Ohristianos  concordia,  fieri  non 
posse,  ut  expeditio  ista  cum  felicis 
effectus  exspectatione  susciperetur, 
ac  gereretur. 

Studio  isti,  quod  litteris  suis  Bo- 
nifacius  ostenderat,  et  curae,  quam 
demonstraverat ,  ut  expecìitio  nova 
suscipi  posset,  facta  quoque  respon- 
dent,  quae  item  in  eiusdem  Pontifì- 
catus  historia  continentur.  Ex  anna- 
libus  Raynaldi  huius  rei  probationes 
desumi  possunt. 

Itaque  narrat   ad   an.  1298  n.  16 
Raynaldus  Regem   Armenum   Sem- 
bat ,  renovandi  sacri  belli   rationes 
proposuisse,  qui  missis  ad  Bonifacium 
oratoribus,  et  exposita  sua  erga  Apo- 
stolicam   Sedem   observantia,  urge- 
bat,  ut  sibi  undique  a  Saracenis  cir- 
cumsesso  ,  ac  in   periculis    versanti 
opem  ferret,  inde  nimirum  amissam 
Terram  Sanctam   posse   recuperari. 
Bonifacius  vero  litteris  ad  eum  Re- 
gem 3  nonas  Octobris  eo  anno,  Reate 
datis,  inter  cetera,  respondit':  «  In- 
»  tellectis  itaque  per  nuntios  ipsos, 
»  tuis,  ac  regni  tui  vexationibus  et 
»  angustiis,  intimo  compatientes  af- 
»  fectu,  nostra  studia  praeparamus, 
»  ut  ipsius  vexati  regni  tui,  et  de- 
»  solatae   Terrae   Sanctae  ,  funiculi 
»  quidem  hereditatisdominicae,adiu- 
»  torium  impendere   valeamus...  Et 
»  ecce  prò  maiori ,  et  praestantiori 
»  commodo  tuo,  carissimos  in  Ohri- 
»  sto  fìlios  nostros  Philippum  Fran- 
»  ciae,  et  Eduardum  Angliae  Reges 
»  illustres ,  quos  invicem  hactenus  , 
»  instigante  inimico  homine  ,   dissi- 
»  dentes  pacificasse,  Domino  favente, 
»  confidimus,  ad  tuum  subsidium  ef- 
»  ficaciter  per  nostras  litteras  exci- 
»  tamus.  » 

De  eadem  re  scripta  est  epistola, 
quam  n.  17  idem  vir  doctissimus  re- 
fert,  scilicet  ad  Gregorium  Patriar- 
cham  Armenorum  die  26  Octobris 
anno  1298  Reate  missa,  qua  ad  eri- 
gendum  Patriarchae  animum,  et  eum 
consolandum,  narrat  Pontifex,  An- 
gliae, et  Galliae  Reges  reconciliatos 
fuisse,  res  Siciliae  per  Iacobum  Ara- 
goniae  Regem  brevi  componendas 
esse,  et  Occidentalium  vires  ad  opem 
Orientalibus  regionibus  tribuendam 
conrerti  debere.  «  Super  quibus  (Bo- 
»  nifacius  ait)  respondemus,quod  nos 


»  de  tua  devotione  gaudentes,  prae- 
»  dicti  Armeniae  regni  vexationes  , 
»  angustias  ,  et  aerumnas  paternae 
»  compassionis  charitate  partimur  , 
»  et  relevationem  ipsarum  eo  am- 
»  plius  cupimus,  quo  magis  necessa- 
»  riam,  et  promotioni  negotii  Terrae 
»  Sanctae  plus  utilem  existimamus. 
»Nos  enim  ab  ipsis  nostrae  promo- 
»  tioms  ad  apicem  Apostolicae  di- 
»  gnitatis  auspiciis,  inter  alias  solli- 
»  citudines,  quae  ex  cura  nobis  im- 
»  minent  pastorali,  vigilias  nostras, 
»  studia,  Deo  teste,  convertimus  ad 
»  pacificandos  Occidentales  Reges,  et 
»  Principes,  illos  praesertim  qui  con- 
»  sueverunt  in  ipsius  Terrae  prae- 
»  sidia  promptius  ,  et  utilius  mili- 
»  tare;..  Nos  quidem  in  favorem  ne- 
»  gotii ,  et  succursum  pridem  prae- 
»  fatum.  .  .  illud,  quod  Domino  prae- 
»  stante  poterimus  ,  consilium  ,  et 
»  auxilium  intendimus  exhibere. 

Haec,  quae  de  Bonifacii  studio  di- 
cimus,  expeditionis  ad  Terram  San- 
ctam renovandae,  confìrmantur  quo- 
que Consilio,  quod  Pontifex  primum 
susceperat ,  de  Carolo  Valesio  Phi- 
lippi  Pulchri  fratre,  duce  praecipuo 
huius  belli  constituendo,quod  munus 
deinde  anno  Pontificatus  sui  quarto, 
Iacobo  Aragoniae  Regi    tribuendum 
esse  iudicavit.  Confirmatur  praeterea 
iis,  quae  gesta  fuisse  Historici  ilio- 
rum    temporum    testantur,   Bonifa- 
cium inter  et  Casanum,  sive  Cassia- 
num  Argonis  Tartarorum  Regis  fì- 
lium,  cuius    ad   Christianam   fidem 
miram  conversionem  Raynaldus  ad 
an.  1301  n.  37  describit. 
f  Iam  vero  de  Casano  isto,  seu  Cas- 
siano  Tartarorum  Rege  Paullus  Ae- 
milius   refert  ,  missos  ab   eo  fuisse 
anno  1301  ad  Bonifacium  Pontificem 
legatos,  «  ut  communi  animo,  consi- 
»  lioque,  Sacrum  Regnum  recupera- 
»  retur,  età  barbarae  religionis  (Mo- 
»  hammedanae  superstitionis  scilicet) 
>>  vi  tegeretur.  »  Prosequitur  deinde 
idem  scriptor:   «  Bonifacius  rursus  , 
»  amplum,  magni ficumque  sibi  exis- 
»  timabat,  se  Pontifice  recipi,  quae 
»  superioribus    Pontifìcibus    amissa 

»  fuissent ,  in  Franciam  litteras  ad 
»  Pulchrum  Regem  de  bello  sacro 
»  redintegrando  scripsit  etc.  »  Pro- 
fecto  monumenta  ista  sunt  eiusmodi, 
ut  nisi  demonstrent,  re  vera  Boni- 
facium  operam  studiose  dedisse,  ut 
bellum  sacrum  ad  Palaestinam  re- 
cuperandam  renovaretur,  existimari 
debeat,  nihil  certi  ex  veteribus  hi- 
storiae  facti  cuiuslibet  monumentis 
colligi  posse. 

Vidimus  hactenus  quanam  vere  de 
causa  Bonifacius  Vili  adductussit  ad 
Constitutionem  Clericis  Laìcos  pro- 
mulgandam ,  quomodo  se  veluti  ve- 
hementer  indignatum  idcirco  Philip- 
pus  Pulcher  gesserit ,  et  quae  de- 
creta dederit.  Nunc  breviter  reliqua 
attingamus  ,  quae  adhibitam  ab  eo- 
dem  Philippo  iniustam  agendi  ra- 
tionem  clarius  significabunt. 

Itaque  inter  cetera  haec  recensebo. 
Bonifacius  anno  1298  Gazonem  Lug- 
dunensem  Episcopum  Romam  voca- 
verat,  atque  eum  interea  iusserat  a 
spirituali,  et  temporali  eiusdem  Epi- 
scopati administratione  abstinere 
debere.  Philippus  Pulcher  «  praetex- 
»  tu  cuiusdam  consuetuclinis,  quam 
»  appellat  regalia  (prout  Bonifacius 
»  ait  in  epistola  ad  Regem  scripta 
»  de  ea  re  4  Idus  Octobris  eo  anno), 
»  administrationem  eandem  tempo- 
»  ralium,  ac  si  vacaret  Ecclesia,  per 
»  officiales,  et  ministros  suos  cepe- 
»  rat,  et  retinebat.  »  Bonifacius  igi- 
tur  ista  considerans  Philippo  scri- 
psit: «  Cognosce,  et  fìrmissime  tene, 
»  quod  per  interdictum  administra- 
»  tionis ,  vel  suspensionem  ,  seu  et- 
»  iam  excommunicationem  Praelati , 
»  non  vacat  Ecclesia;  et  ideo  cum 
»  de  iure  aperto,  et  ratione  proba- 
»  ta,  administratio  non  vacantis  Ec- 
»  clesiae  ad  te  nullatenus  pertinere 
»  noscatur  ,  consuetuclo  praedicta  , 
»  quam  habere  diceris  in  aliquibus , 
»  dum  vacant,  Ecclesiis;  ad  casus  hu- 
»  iusmodi ,  aut  similes,  per  quos  non 
»  vacant  Ecclesiae,  indubitanter . . . 
»  trahi  non  poterit,  nec  debebit  ex- 
»  tendi.  »  Huius  Bonifacii  ad  Phi- 
lippum   sententiae  veritas  adeo  ex- 


plorata est,  ut  non   indigeat  expli- 
catione. 

Contigerat  praeterea,  ut  Ioannes 
Cardinalis  Presbyter  tituli  S.  Caeci- 
liae,  in  pia  opera  collocanda,  atque 
ad  instituendum  Parisiis  pauperibus 
clericis  operam  Sacrae  Theologiae 
daturis  collegium,  bona  sua  legave- 
rit.  Sed  a  Fisco  Regio  ea  bona  oc- 
cupata sunt.  Bonifacius  Ioanni  Car- 
dinali tituli  SS.  Marcellini  et  Petri, 
ea  bona  repetendi  munus  commisit, 
et  de  eodem  negotio  ad  Archidiaco- 
num  Narbonensem  ,  et  Grimerium 
Placentinum  litteras  dedit.  Verum 
ista  quoque  Pontifìcis  cura  sine  ef- 
fectu  fuit.  Hoc  autem  inter  cetera 
constat,  quod  de  ea  re  Benedictus  XI 
Bonifacii  successor  ,  cum  Philippo 
Pulchro  conquestus  sit,  id  quod  Ray- 
naldus  ad  locum  superius  citatum 
animadvertit. 

Refert  etiam  Raynaldus  ad  an- 
num  1299  n.  22  Atrebatensem  Comi- 
tem  Ecclesiae  Cameracensis  bona  oc- 
cupavisse ,  et  iura  sprevisse  ;  ita  ut 
Ponti fex  Bonifacius  necesse  esse  pu- 
taverit  eundem  reprehendere  ,  et 
quaestionem  liane  ab  Apostolica  Sede 
definiendam  esse  monere. 

Eodem  anno  praeterea  Biterae  in 
Narbonensi  Provincia  Concilium  Pro- 
vinciale habitum  est,  in  quo  Episcopi 
querelas  suas  ad  Philippum  Regem 
detulerunt ,  eo  quod  iura  Ecclesiae 
Narbonensis  violarentur.  Cum  vero 
Episcopi  nihil  profìcerent,  a  Bonifa- 
cio petierunt,  ut  Regi  persuaderet, 
Episcopos  id  iuste  petere.  Pontifex 
anno  1300  hoc  egit,  prout  apud  Ray- 
naldum  legi  fuse  potest  n.  27,  29. 
Inter  cetera,  in  hac  re  pertractanda 
Bonifacius  conquestus  est  etiam  de 
Almarico  Narbonensi  Vice-comite  , 
qui  Episcopum  Magalonensem  sper- 
nebat,  et  eiusdem  dioecesis  iura  ser- 
vare recusabat.  Verum  ita  loquitur 
Bonifacius  in  suis  ad  Regem  litte- 
ris  ,  ut  aperte  signiflcet  se  intelli- 
gere,  infructuosas  suas  litteras  esse 
futuras.  «Litteras,  inquit,  nostras , 
»  quas  super  talibus  ,  et  similibu3 
»  tibi    dirigimus  ,  iam    ordinavimus 

»  regestari  ad  perpetuarci  rei  memo- 
»  riam.  Qui  autem  ex  his,  et  aliis... 
»  subsequentur  effectus,  novit  ille  , 
»  qui  secretorum  est  cognitor ,  et 
»  praescius  futurorum.  » 

Similia  sunt  quae  in  Ecclesia  Rhe- 
mensi,  memorato  anno  contigerant, 
cuius  bona  Philippus  occupabat  licet 
Robertus  CortiniaGus  Episcopus  iam 
electus  fuisset ,  quae  causa  fuit,  ut 
Bonifacius  debuerit  hortari  Regem 
ad  ea  bona  dimittenda.  Item  Phi- 
lippus, qui  durante  bello  cum  Flan- 
driae  Comite  ,  poterat  ex  Bonifacii 
concessione,  fructibus  uti  primi  anni 
dignitatum ,  quae  vacarent;  Philip- 
pus, inquam,  hoc  ad  alios  etiam  ca- 
sus extendebat  ,  quapropter  Olerus 
Gallicanus  Pontifìcis  auctoritatem 
imploravit,  qui  Philippo  scripsit  eum 
abhortatus  ,  ut  his  abusibus  finem 
imponeret. 

Notum  praeterea  est,  eo  anno  Ber- 
nardum  Episcopum  Apamiensem,  Re- 
gis  iussu,  in  vincula  coniectum  fuis- 
se  ;  et  celebratimi  eodem  anno  esse 
Concilium  Silvanectense  ab  Archie- 
piscopo Narbonensi,  in  quo  decretum 
est,  Episcopum  Apamiensem  in  cu- 
stodia Ecclesiastica  retineri  debere; 
atque  ut  Ecclesiastica  immunitas  ad- 
versus  laicae  potestatis  conatus  de- 
fenderetur,  septem  canones  ad  eam 
propugnandam  conditi  sunt ,  quem- 
admodum  Mansius  in  adnotatione  ad 
annum  Raynaldi  1301  n.  29  apposite 
notat. 

Neque  Philippus  haec  agere  pri- 
muni  coepit  Bonifacii  Vili  Pontifi- 
catus  tempore.  Etenim  Raynaldus  ad 
an.  1290  n.  29  refert  Nicolai  IV  ad 
eundem  Regem  litteras,  quibus  ma- 
nifeste continetur,  etiam  sub  eo  Pori- 
tifice,  Philippum,  vel  propria  sponte 
vel  hominum  in  Ecclesiam  male  ani- 
matorum  consiliis  adductum,  Eccle- 
siasticam  potestatem  graviter  offen- 
disse.  «  Probant  haec  quidem,Nico- 
»  laus  ait,  et  aperte  exprimunt  Ve- 
»  nerabilis  Fratris  Nostri  Episcopi 
»  Pictaviensis  ,  et  Carnotensis  ,  ac 
»  Lugdunensis  Ecclesiarum  profunda 
»  suspiria  ,    profluvia  lacrknarum... 


»  ob  afnictiones,  et  oppressiones  in- 
»  numeras  ,  atroces  iniurias,  auctas 
»  molestias,  et  non  facile  numeranda 
»  gravami n a.  » 

Quod  si  facta  ista  nuper  singilla- 
tim  relata  ostendunt ,  quam  aperte 
Philippus  Ecclesiae  iura  offenderit , 
non  minus  certe  idem  confirmatur 
scriptorum  illius  aetatis  testimoniis, 
qui  generatim  de  adhibita  a  Philippo 
in  his  rebus  agendi  ratione  conque- 
runtur.  Nam  Vecerius  in  vita  Impe- 
ratoris  Henrici  VII  inquit:  «  Ad  hoc 
»  Philippus  ne  quid  impotentiae  prae- 
»  termitteret ,  Sacerdotales  Gallia- 
»  rum  titulos,  a  Pontificibus  antea, 
»  prò  decretis,  et  prò  more  S.  Ma- 
»  tris  Ecclesiae  componi  solitos,  ipse 
»  ordinare  citra  consensum  Praesi- 
»  dis  Romani  statuit.  Quae  ubi  Sum- 
»  mus  Antistes  intellexit,  gravissime 
»  tulit  iniuriam,  pessimi  exempli  id, 
»  quod  erat  existimans,  si  vel  Ante- 
»  cessorum  recte  instituta  temere  re- 
»  scinderentur,vel  auctoritatem  Pon- 
»  tificiam  Laicus  Princeps  profanas- 
»  set.  » 

Eadem  Mutii  sententia  est  in  Chro~ 
nico  Germaniaelib.22.«Rex  ubi  in- 
»  tellexit  Pontifìcis  animum  a  se  a- 
»  lienatum,  qua  erat  parrhesia,  vel, 
»  ut  quidem  vocant,  arrogantia,  ius 
»  Ecclesiasticum,  quod  Papae  erat , 
»  sibi  vindicabat,  Sacerdotia,  et  Epi- 
»  scopatus  conferebat  quibus  placuit; 
»  qnos  Praelatos  cognoverat  Ponti- 
»  fici  patrocinari  ,  deposuit ,  eorum 
»  praelaturas  aliis  conferens,  diripuit 
»  etiam  opulentiores  Episcopatus.  » 
Denique  S.  Antoninus  3  p.  Ut.  20 
cap.  8  §.  25  ait:  «  Episcopatus  va- 
»  cantes  cum  essent,  bona  Episcopo- 
»  rum  diripiebat,  et  investituras  eo- 
»  rum  facere  volebat.  Quamobrem 
»  Bonifacius,  ut  magnanimus  nemi- 
»  nem  timens  etc.  »  Turn  commemo- 
rat  Pontificem  fortiter  Ecclesiae  iura 
adversus  conatus  istos  propugnasse. 

Haec  vero  omnia,  quae  recensui- 
mus  ,  a  Philippo  Pulchro  sive  eius 
auctoritate  ,  contra  Ecclesiae  iura  , 
ac  potestatem  patrata  fuisse ,  Boni  - 
facium  necessario    moverunt  ad  gè- 

rendam  constanter  Ecclesiae  defen- 
sionem;  atque  inter  tot  litteras,  quas 
ista  de  causa  scripsit ,  illa  Celebris 
valde  est,  quam  die  5  Decembris  an- 
no 1301  edidit ,  cuius  initium  est 
Ausculta  Fili,  et  cuius  scribendae  ea 
ratio  fuit ,  ut  Regem  tandem  ali- 
quando  ab  his  committendis  revoca- 
ret.  Celeberrima  quoque  fuit  Bonifa- 
cii  Vili  Constitutio  ,  quae  incipit 
Unam  sanctam,  die  18  Novembris 
1302  promulgata,  qua  etiam  Eccle- 
siasticam  potestatem  graviter  de- 
fendit. 

Cum  necesse  omnino  sit  huic  hi- 
storiae  capiti  iam  nimis  fuse  pertra- 
ctato,  quanto  citius  fieri  poterit,  fì- 
nem  imponere,  non  possumus  cetera 
omnia  singillatim  persequi,  quae  per 
ea  tempora ,  et  post  constitutiones 
istas  promulgatas  evenerunt.  Itaque 
simul  complectemur  haec,  quae  se- 
quuntur:  vocatos,  scilicet,  a  Bonifa- 
cio Romam  Episcopos,  ac  Praesules 
omnes  Gallicanos,  ut  Concilium  ad 
tantam  discordiam  excitatam  tollen- 
dam  haberetur,  Regis  auctoritate,  ac 
iussu  prohibitos  esse  Romam  venire: 
Parisiis  mense  Martio  ac  Iunio  an- 
no 1303  habitos  duos  esse  corani  Rege 
conventus  Procerum  Regni,  plurium 
Galliae  Praesulum,et  S.  Theologiae, 
ac Iuris  peritorum:  in  iis,  operam  dan- 
tibus  praècipue  Guillelmo  Nogaretio 
iuris  consulto,  et  Guillelmo  Duples- 
sio,  plura  in  Bonifacium  capita  ac- 
cusationum  esse  in  medium  adducta: 
iniuriose  de  Pontificis  legitima  po- 
testate,  ac  doctrina  obloquutos  eos 
esse:  ad  Concilium  Generale  de  iis, 
quae  Bonifacius  gesserat,  appellatum 
fuisse:  Pontificis  Constitutiones,  sen- 
su  qui  Bonifacii  menti  non  erat  con- 
sentaneus,  fuisse  explicatas:  Ecclesia- 
sticos,  qui  conventui  aderant,  cona- 
tos  esse  Regi  ostendere,  talern  ea- 
rundem  Constitutionum  sensum  non 
esse,  neque  Bonifacium  per  eas  sibi 
proposuisse  potestatem  politicam  in 
Galliae  Regnum  exercere,  nihil  ta- 
men  eos  profecisse.  Bonifacium  in 
Concilio  anno  1302  die  30  Octobris 
Hòmae  habito  de  controversia  tota, 


quae  vere  mens  sua  esset,  et  quanta 
pati  ab  Ecclesiae  potestatis  ac  liber- 
tatis  violatoribus  debuerat,  expos 
suisse:  Petro  Flotio,  quem  Philippu- 
Romam  miserat,  a  Bonifacio  ipso  Con- 
stitutionum suarum  legitimum  sen- 
sum, et  qui  Regi  displicere  non  pot- 
erat,  expositum  fuisse:  consti  tutio- 
nem  aliam  denique,  ut  cetera  omit- 
tam,  a  Bonifacio  editam  esse,  qua 
abstinens  quidem  a  mentione  de  Phi- 
lippo  Rege  facienda,  in  eos  tamen 
censuris  animadvertendum  iudicavit, 
qui  ad  Apostolicam  Sedem  profìciscen- 
tes,  molestiis,  aut  iniuriis  affìcerent, 
vel  iter  ad  Apostolicam  Sedem  im- 
pedirent. 

Neque  Bonifacius  interea  minori 
gravitate  reiecerat  accusationes  sibi 
obiectas  ,  quas  superius  significavi- 
mus.  Etenim  cum  totius  rei  certior 
factus  fuisset,  Anania  die  15  Augusti 
anno  1303  Constitutionem  aliam  de- 
dit,  cuius  initium  est  Nuper  ad  au- 
dientiam,  qua  omnia  ista  sibi  obie- 
cta  crimina  refutavit,  atque  appel 
lationem  ,  quam  arroganter  hostes 
sui  ad  Concilium  interposuerant , 
improbavit ,  ac  nullius  roboris  esse 
demonstravit.  Haec  autem  omnia,  a 
Raynaldo  ,  codicibus  Vaticanis  ,  et 
Yallicelliano,  aliisque  ab  eo  praeser- 
tim  allatis  scriptoribus  accurate  tra- 
duntur. 

Interea  tamen  scelestissimum  il- 
lud  facinus  commissum  est,  quod  sine 
hominum,  qui  illud  patraverunt,  in- 
famia commemorari  non  potest.  Hoc 
est  die  7  Septembris  anno  1303  Guil- 
lelmus  Nogaretius  Bonifacium  Ana- 
niae  commorantem  aggressus  est,  cui 
socius  aderat  Sciarra,  et  magna  ar- 
matorum  hominum  manus,  una  cum 
trecentis  equitibus  ,  ac  pedestribus 
aliis  copiis  Pontificis  domum  Noga- 
retius invasit,  eumque  triduo  veluti 
captivum  detinuit.  Verum  post  di- 
reptam  domum,  post  multas  iniurias 
fortissime,  et  magna  virtutis  laude 
a  Bonifacio  toleratas,  Ananiae  inco- 
lae  ad  arma  tandem  venerunt ,  ag- 
gressores  fugarunt,  et  Pontificem  in 
libertatem  asseruerunt. 

Postea  Bonifacius  Romam  dedu- 
ctus  est,  cum  permagna  populi  gaudio 
gestientis  laetitiae  significatione,  id- 
que  inter  ceteros  Cardinalis  S.  Geor- 
gii  ad  Velum  Aureum  horum  omnium 
spectator,  prout  Raynaldus  notat  ad 
eum  annum  n.  42,  versibus  suis  de- 
scripsit  in  libro  de  Canonizatione 
Caelestini:  «  Oh!  mira  potentia  tan* 
»  tis  Enodata  malis  !  Numquam  sic 
»  glorius  armis,  Sic  festus  susceptus 
»  in  urbe  cleroque  decorus,Insignisve 
»  fuit ,  cunctos  ubi  ferrea  texunt. 
»  Prima  Patrem  Sedes  Lateranensis 
»  suscipit,  inde  Aetherei  Petri,  cuius 
»  miracula  sedo  Clara  patent.».Post 
haec  autem  brevi ,  videlicet  die  11 
Octobris  Bonifacium  mortuum  idem 
Scriptor  commemorat,  id  autem  con- 
tigit  cum  Pontifex  octogesimum  sex- 
tum  aetatis  suae  annum  ageret.  Sce- 
lus  vero  istud,  quod  mox  commemo- 
ravimus ,  perspicue  ostendit  cuius 
generis  essent  ii,  quibuscum  Bonifa- 
cius in  tota  huius  controversiae  per- 
tractatione  agere  debuit  ;  et  quam 
clarum  tum  ab  ìis  additum  fuerit 
ceteris ,  quae  iam  manifesta  erant , 
argumentis,  se  iniustam  causam  pro- 
pugnare, et  in  Pontifìcem  irasci,  ed 
quod  iniustis  eorundem  conatibus , 
atque  Ecclesiae  immunitati  iniurio- 
sis  resistere,  prò  muneris  sui  ratione 
debuisset. 

Antequam  penitus  de  Bonifacio  Vili 
loquendi  fìnem  faciamus,  videtur  sal- 
tem  non  omnino  praetereunda  eius- 
dem  Pontifìcis  cum  Oolumnensìbus 
controversia.  Est  enim  omnibus  adeo 
nota  huius  controversiae  celebritas, 
ut,  si  ob  necessario  servandam  in  hoc 
opere  brevitatem  impedimur  de  ea 
fuse  agere,  aliqua  tamen  de  ea  attin- 
gere prorsus  necesse  sit.  Itaque  il- 
lud  omnino  dici  debet  a  ventate  ab- 
horrere  ,  ideo  Bonifacium  cum  Car- 
dinalibus  Columnensibus  severe  egis- 
se ,  quia  illi  suae  ad  Pontificatum 
electioni  repugnaverint,  prout  inter 
ceteros  Moshemius  ,  et  Sismondus 
fecerunt  a  ci.  etiam  Wisemanio  in 
memorata  superius  dissertatione  ci- 
tati ,  qui  hanc  controversiae   istius 


originem  esse  non  potuisse  ostendit; 
atque  ut  probet,  etiam  post  electio- 
nem  suam  Bonifacium  erga  Colu- 
mnenses  se  benevolum  demonstras- 
se,  rescriptum  quoque  affert ,  quod 
Pontifex  dedit ,  prout  colligitur  ex 
Regesto  Vaticano  RR.  PP.  voi.  2 
p.  442,  scilicet«  Iacobo  nato  viri  Pe- 
»  tri  de  Columna  Clerico  Romano  dis- 
»  pensatio  super  defectu  natalium.  » 
Est  praeterea  clarissimum  S.  An- 
tonini testimonium  in  ista  re,  p.  3 
tit.  20  cap.  8  §.  1.  «  Cum  igitur  es- 
»  sent  in  Conclavi,  inquit  S.  Anto- 
»  ninus,Neapo!i,  Dominus  Matthaeus 
»  de  Ursinis,  et  Dominus  Iacobus  de 
»  Columnensibus  ,  qui  erant  capita 
»  partium  Cardinalium  ,  perpenden- 
»  tes  factum,  primi  vocem  dederunt 
»  praefato  Domino  Benedicto  ,  quos 
»  alii  sequuti  sunt.  » 

His  vero  adiungi  potest,  Cardina- 
les  ipsos  Columnenses  in  libello  , 
quem  ediderunt,  et  quo  rationes  af- 
ferebant  ut  Bonifacium  veluti  legi- 
timum  Pontifìcem  non  haberent,  re- 
pugnantiae  suae  mentionem  non  fe- 
risse, quam  in  Conclavi  cum  Ponti- 
fex esset  eligendus  ,  demonstravis- 
sent.  Id  autem  videtur  omnino  Co- 
lumnenses Cardinales  in  eo  scripto 
non  fuisse  praetermissuros  ,  si  vere 
Bonifacii  electioni  restitissent.  Li- 
bellus  Cardinalium  Columnensium  ad 
an.  1297,  inter  ceteros,  a  Raynaldo 
refertur.  Est  etiam  opportunum  Bo- 
nifacii ipsius  verba  memorare  ex 
Bulla  ad  eundem  annum  ab  eo  scri- 
ptore  relata,  cuius  initium  est  Lapis 
abscissus,  qua  Cardinales  Columnen- 
ses excommunicatione  mulctavit,  et 
allatas  ab  iisdem  accusationes  con- 
futavi t. 

Bonifacii,  inquam, verba  ostendunt, 
se  electum  Pontifìcem  fuisse  de  com- 
muni etiam  Columnensium  Cardina- 
lium suffragio,  sed  eos  in  scripto  suo 
affìrmare,  ipsum  legitimum  Pontifì- 
cem non  esse.  Ait  enim  Pontifex  : 
«  Inter  cetera  continetur  (in  libello), 
»  nos  divina  providentia  ad  summum 
»  Apostolatus  apicem,  secundum  sci- 
»  ta  canonum  licet   immeritos  evo- 

»  catos  ,  et  non  solum  ab  omnibus 
»  fratribus,  et  ab  ipsis  praevia  ele- 
»  ctione  canonica,  immo  ab  Ecclesia 
»  universali  receptos  in  Papam,  con- 
»  secratos  eis  assistentibus  secundum 
»  approbatum  morem  Ecclesiae  Ro- 
»  manae,  et  etiam  coronatos,  Papam 
»  non  esse.Haec  et  alia  confingentes, 
»  quae  non  solum  sunt  blasphema,  etv 
»  schismatica,  secl  insana,  prout  eo- 
»  rum  scripta  indicant  manifeste.  » 
Est  ergo  perspicuum,  Bonifacii  erga 
Cardinales  Columnenses  indignatio- 
nis  causam  esse  non  potuisse ,  quod 
ii  electioni  suae  repugnaverint, quan- 
do appareat  eosdem  una  cum  ceteris 
Cardinali  bus  suffragi  um  prò  Bonifa- 
cio tulisse. 

Nihil  dicam  de  alia ,  quae  afferri 
solet  huius  discordiae  causa ,  quod 
Stephanus  Sciarra  ex  genere  Colu- 
mnensium,  Pontificis  thesaurum  fuis- 
set  depraedatus,  de  qua  re  Petrinii 
Monumenta  Praenestìna  anno  1795 
edita,  Wisemanii  dissertalo,  Rerum 
Italicarum  Scriptores  toni. 9  pag.744, 
et  Annales  Muratorii  consuli  pos- 
sunt. 

Commemorabo  potius  illam  cau- 
sam, quae  vere  ex  facto  deducitur  , 
videlicet  Pontificem  patrocinatum 
esse  Cardi nalis  Iacobi  Columnae  fra- 
tribus, Matthaeo,  Ottoni,  ac  Landul- 
pho,  qui  ad  impetrandam  in  propria 
iura  restitutionem,  Bonifacii  aucto- 
ritatem  imploraverant.  Adiungam 
praeterea  quae  Ravnaldus  habet  de 
liac  re  monumentis  confirmata  ad 
an.  1297  n.  26,  maxime  cum,  ceteris 
praetermissis,  liane  Bonifacius  mali 
causam  inde  fluxisse  promulgaverit, 
Fridericum  ,  videlicet,  Siciliae  Tv- 
rannum,  Iacobum  et  Petrum  Cardi- 
nales Columna  ad  rebellionis  Consi- 
lia pellexisse,  atque  ipsos  ad  novan- 
das  res  crebris  nuntiis  sollicitasse  ; 
quod  cum  illi,  magno  Ecclesiae  da- 
mno  susciperent,  atque  una  cum  eius- 
dem  Ecclesiae  hostibus  defectionem 
molirentur; Pontificem  ad  amputanda 
imminentia  mala  ,  ac  tuendam  Pa- 
triae  concordiam,  ab  iis  arces,  quas 
tenebant,  repetiisse  ;    quas   cum  illi 

tradere  respuerint,  et  Pontificis  im- 
perio fuerint  obtrectati,  anathematis 
nota  inustos,  atque  omnibus  honori- 
bus  deiectos  fuisse.  Tulit  idem  Pon- 
tifex  plures  alias  in  ipsos,  atque  eo- 
rum  studiosos  poenas,  quae  in  diplo- 
mate continentur  ,  cuius  exemplum 
Raynaldus  affert  ad  eum  annum 
n.  27,  33. 

Scilicet,  postquam  Cardinales  Co- 
lumnenses renuerunt  Pontificis  ius- 
sioni  parere  ,  neque  illis  ex  familia 
sua  satisfacere,  qui  ob  violata  pro- 
pria iura  a  Bonifacio  auxilium  ,  et 
perfugium  petierant,Pontifex  in  eos- 
dem animadvertit,  Cardinalatus  ho- 
nore,  ac  dignitate  eos  privavit  pro- 
mulgata Constitutione  ,  cuius  nunc 
mentionem  fecimus.  Refert  autem 
quae  sequuntur  Bernardus  Guido , 
seu  Guidonis  a  Raynaldo  relatus,  in 
Bonifacii  vita  ex  manuscripto  Val- 
licelliano,  loco  citato  n.34.  «  Domi- 
»  nus  Iacobus  ,  et  Petrus  de  Colu- 
»  mna,  Patruus  et  Nepos  Cardinales 
»  videntes  contra  se  motum  Papam, 
»  libellum  conficiunt  famosum  con- 
»  tra  ipsum,  quem  ad  multas  partes 
»  dirigunt, asserentes in  eodem, ipsum 
»  non  esse  Papam  ,  sed  solummodo 
»  Caelestinum  fuisse. Unde  citati  a  Bo- 
»  nifacio  Papa  ,  non  duxerunt  com- 
»  parendum,  et  facti  sunt  contuma- 
»  ces.  Ob  quam  causam  tandem  fue- 
»  runt  per  eum  in  consistono  tam- 
»  quam  schismatici  condemnati ,  et 
»  privati  capellis  rubeis  (  illos  de- 
»  capellavit ,  dicitur  alio  loco),  et 
»  omnibus  beneficiis  Ecclesiasticis  , 
»  et  omni  Cardinalatus  tituli  com- 
»  modo,  et  honore.  Insuper  bona  ipso- 
»  rum,  et  fìliorum  Ioannis  de  Colu- 
»  mna,  videlicet  Agapiti,  et  Stepha- 
»  ni,  et  Sciarrae  fuerunt  pariter  con- 
»  fiscata.  »  Haec  vero  extrema  Ber- 
nardi verba  spectant  ad  aliam  Bul- 
lam  superius  commemoratam ,  quae 
incipit  Lapis  abscissus,  quaPontifex, 
cum  graviores  evasissentColumnen- 
sium  in  ipsum  conatus,  et  crimina, 
poenas  in  priori  Constitutione  latas 
confìrmavit,  et  severiores  etiam  in 
eorundem  familiam  adiunxit. 

Quod  vero  nonnulli  contenderunt, 
Praenestinae  civitatis ,  in  quam  Co- 
lumnenses  se  receperant ,  et  quam 
ad  versus  Bonifacium  muniverant,  ex- 
pugnationem,  ac  vastationem  factam 
fuisse  violata  fide  a  Bonifacio  ipso 
data ,  qui  Guidoni  quondam  Corniti 
Montisferetri,  tunc  inter  Fratres  Mi- 
nores  vitam  religiosam  agenti  assen- 
sus  fuerit ,  affirmanti  promittenda 
multa  esse,sed  pauca  servanda;haec, 
inquam ,  narratio  veluti  fabulosa  et 
a  Bonifacii  inimicis  conficta  repu- 
dianda  est,  prout  eam  Wadingus  in 
Annalibus  Mìnorum,  Mansius  in  ad- 
notationibus  ad  Raynaldum,  Murato- 
rius  ad  annum  Italiae  1299  ,  Petri- 
nius  in  Monumentis  Praenestinis , 
Wisemanius  in  memorata  superius 
dissertatione  reiecerunt.  Et  animad- 
vertit  apposite  Muratorius  in  ista  re 
Danti  Alighierio  celeberrimo  Poetae 
non  esse  fidendum  ,  qui  Ghibellinae 
factioni  nimis  addictus,  de  Bonifacio 
ubique  vehementer  detrahit,  quique 
Guidonem  Montisferetri  ob  exhibi- 
tum  illud  Bonifacio  consilium  in  In- 
ferno constituit.  Idem  de  Ferretto 
Vincentino,  aliisque  statuendum  est, 
qui  de  Bonifacio  maledicere  non  du- 
bitarunt. 

Quod  pertinet  autem  ad  Guidonem 
ipsum  ,  illud  affirmari  iure  potest, 
scriptores  qui  de  eo  pertractarunt, 
hoc  factum  penitus  omittere:  immo 
vero,  cum  referant,  illuni  a  conver- 
sione sua  in  posterum  pie  ac  reli- 
giose semper  vixisse,  argumentum 
quoque  suppeditant,  quo  probetur, 
hanc  narrationem  ab  iis  excludi.  De- 
nique  ex  codice,  qui  in  Arce  S.  An- 
geli costodiebatur,  et  ex  pergamena 
quadam  in  secretiori  Vaticano  tabu- 
lano servata  Petrinius  evincit,  Car- 
dinalem  Caietanum ,  coram  Clemen- 
te V  Pont.  Maximo  ostendisse,  nulla 
pacta  penitus  intervenisse  antequam 
Praeneste  caperetur,  qua  deinde  va- 
stata,  alia  a  Bonifacio  civitas  con- 


structa  est,  quae  civitas  Papalis  fuit 
appellata.  Neque  inter  ista  vero  pa- 
cta, quae  falso  quidem  obiiciebantur, 
sed  inita  tamen  fuisse  dicebantur, 
ut  concluderetur  ,  Bonifacium  in  ea 
expugnatione  fidem  violasse  ;  neque 
inter  ista  ,  inquam  ,  obiecta  pacta  , 
mentio  fìebat  de  eo  Consilio ,  quod 
Guido  Montisferetri  Bonifacio  prae- 
buerit. 

Longiorem  certe,  quam  in  ceteris 
historiae  Ecclesiasticae  capitibus  per- 
tractandis  facere  consuevimus  ,  de 
rebus  ad  Bonifacii  Vili  fontificatum 
pertinentibus  disputationem  habui- 
mus.  Merebatur  vero  Pontificis  cele- 
berrimi memoria  ,  de  cuius  virtute 
tantopere  detractum  a  pluribus  scri- 
ptoribus  est,  ut  quodammodo  eius- 
dem  vindicias  ageremus.  Illud  quo- 
que possumus  iuste  animadvertere, 
quae  pertractavimus  de  rebus  a  Bo- 
nifacio Vili  gestis,  adeo  coniuncta 
esse  cum  universa  aetatis  huius,  non 
Ecclesiastica  tantum ,  sed  etiam  Ci- 
vili historia,  ut  de  Bonifacio  quidem 
recta  loquentes,  ea  etiam  exposuis- 
se  videamur,  quae  generatim  ad  tra- 
dendam  Ecclesiae,  et  Europae  status 
notitiam  cum  saeculum  decimum 
quartum  inciperet,  poterant  pertine- 
re.  Continent  praeterea,  quae  de  Pon- 
tifice  isto  diximus  ,  non  inopportu- 
nam  responsionem  iis,  quae  tum.a 
veteribus,  tum  a  recentioribus  Bo- 
nifacii Vili  memoriae  detractoribus 
confidenter  aliata  sunt;  a  Dante  Ali- 
ghierio ,  dico ,  in  poemate  suo  cele- 
bratissimo, Ferretto  Vincentino,  Mo- 
shemio  in  Institutionibus  Historiae 
Ecclesiasticae  saec.  XIV ,  Sismondio 
in  historia  de  Italiae  Rebus  publicis 
edìt.  2  tomo  4,  Potterio  in  histo- 
ria de  Ecclesiae  spiritu  etc.  tomo  3 
lib.  5  pag.  326  seqq,  et  auctore 
operis  inscripti  Rome,  et  ses  Pa- 
pes,  Parisiis  editi  anno  1829  lib.  1 
cap  13,  aliisque  huius  generis  scri- 
ptoribus. 

DE    CONCILIO   VIENNENSI    GENERALI    SEU   OECUMENICO    XV, 
ET    DE    TEMPLARIORUM    ORDINIS    EXTINCTIONE. 


Unum  certe  ex  praecipuis  Saecu- 
li  XIV  historiae  Ecclesiasticae  capi- 
tibus  constituit  Concilium  Viennae 
in  Delphinatu  in  Gallia  celebratum 
anno  1311  ,  cum  Pontifex  Maximus 
esset  Clemens  V  ,  quod  Oecumeni- 
cum  XV  fuit.  De  eo  nunc  acturi,  ra- 
tiones  prJmum  referemus ,  quam- 
obrem  Concilii  eiusdem  celebratio  in- 
dicta  est.  Eas  rationes  tres  fuisse 
Clemens  V  ipse  exposuit.  Videlicet 
primo  Ordinis  Militaris  Templar io- 
rum  causa,  de  cuius  institutione  in 
Praelectionibus  Saeculi  XII  cap.  16 
loquuti  sumus.  Hic  autem  Ordo  Mi- 
litaris de  pluribus  criminibus,  atque 
erroribus  fidem  quoque  respicienti- 
bus  accusatus  fuerat.  Altera  Conci- 
lii indicendi  ,  atque  habendi  ratio 
fuit ,  ut  de  auxilio  Terrae  Sanctae 
renovando  decerneretur.  Tertia  de- 
mum,  ut  disciplinae,  ac  moribus  con- 
suleretur.  Raynaldus  in  Annalibus, 
Pontificis  Clementis  V  ipsius  testi- 
monium  afFert ,  quo  istis  de  causis 
Concilium  celebratum  esse  clemon- 
stratur. 

Concilium  Clemens  V  celebrandum 
indixerat  calendis  Octobribus  an- 
no 1310,  sed  dilatum  est  Concilii  ini- 
tium  in  annum  sequentem,  quo  an- 
no ,  circa  medium  mensem  Septem- 
brem  Pontifex  cum  Cardinalibus 
Viennam  se  contulit.  Concilio  autem 
tercenti,  et  amplius  Episcopi  inter- 
fuerunt,  prout  S.  Antoninus  tit.  21 
cap.  3,  aliique  veteres  scriptores  te- 
stantur.  Memoratas  superius  Conci- 
lii celebrandi  causas  Clemens  V  ex- 
plicavit  in  oratione,  quam  ad  Patres 
in  prima  sessione  habuit ,  quae  17 
Cai.  Novembris,  seu  die  16  Octobris 
celebrata  est.  Afferuntur  a  Raynal- 
do  monumenta  ,  quae  ista  omnia  os- 
ter  dunt ,  et  legi  possunt  praeterea 
in  Harduini ,  et  Labbei  collectioni- 
bus  conciliorum.  Post  sessionem  au- 


tem primam  habitam,  per  totam  sub- 
sequentem  hiemem  tempus  consum- 
ptum  esse  narrat  continuator  Nan- 
gii  ad  annum  1311  in  tractatibus, 
et  colloquiis  ,  quae  Pontifex  ,  cum 
Cardinalibus  ,  Praesulibus  ,  Procura- 
toribus,  aliisque  habuit,  ad  ea  accu- 
rate perpendenda,  de  quibus  Conci- 
lium erat  decreturum.  «  Multaeque 
»  deliberationes,  ait,  habitae,  vel  fa- 
»  ctae  fuerunt  in  praemissis,  usque 
»  tamen  ad  adventum  Regis  Fran- 
»  ciae  ,  qui  habitorum  a  principio 
»  contra  Templariorum  Ordinem,  et 
»  personas  processuum  ,  specialiter 
»  promotor,  etzelator  piaecipuus  in 
»  favorem  idei  dicebatur.  »  Refert 
etiam  idem  scriptor,  circa  Quadra- 
gesimam  anni  1312  seu  ineunte  men- 
se Februario,  ipsum  Regem  Philip- 
pum  Pulchrum  cum  fìliis  suis,  aliis- 
que pluribus  Viennam   venisse. 

Haec  de  iis,  quae  in  prima  sessio- 
ne, et  antequam  secunda  sessio  ha- 
beretur,  gesta  fuerunt,  retulisse  sa- 
tis  est.  Narrat  vero  ista  Bernardus 
Guido,  seu  Guidonis  in  Chronico  Ro- 
manorum  Pontificum:  «  Feria  quarta 
»  in  hebdomada  sancta  ,  undecimo 
»  Cai.  Aprilis,  Summus  Pontifex  ìnul- 
»  tis  Praelatis  cum  Cardinalibus,  in 
»  privato  consistono  convocatis,  per 
»  provisionis  potius,  quam  condemna- 
»  tionis  viam  Ordinem  Templario- 
»  rum  cassavit,  et  penitus  annulla- 
»  vit.  » 

Postea  vero  refert  :  «  Die  tertia 
»  Aprilis  secunda  sessio  Concilii  fa- 
»  età  est ,  in  qua  praedicta  cassatio 
»  Ordinis  Templariorum  per  Sum- 
»  mum  Pontificem  in  Concilio  pu- 
»  blice  promulgata  fuit  ,  praesente 
»  Éhilippo  Galliae  Rege  ,  cui  nego- 
»  tium  erat  cordi,  et  Domino  Caro- 
»  lo  fratre  suo  ,  et  tribus  eiusdem 
»  Regis  fìliis.  »  Proximo  tandem 
mense  Maio  pridie  Nonas  ?  die  lesto 

S.  Ioannis  ante  Portam  Latinam  , 
tertia,  et  ultima  Concilii  sessio  ha- 
bita  est,  ac  finis  Concilio  impositus, 
post  septem  ferme  menses  ex  quo 
inceperat. 

Quid  de  Bonifacii  Vili  causa  scri- 
ptores  veteres  tradiderint ,  quam 
coram  Clemente  V  pertractatam  re- 
tulerunt,  postea  breviter  referemus. 
Eam  autem  causam  ita  peractam 
esse,  ut  Bonifacius  vindicatus,  et  le- 
gitimus  Pontifex  ab  omnibus  decla- 
ratus  sit ,  res  exploratissima  est, 
quantumvis  Pontificis  huius  inimici, 
alium,  ac  longe  diversum  postulatio- 
nis  suae  exitum  sibi  proposuissent. 

Ut  vero  quae  sunt  in  Concilio  ge- 
sta breviter  complectamur,  haec  com- 
memorabimus.  Damnatam  esse  Be- 
guardorum  haeresim  constitutione 
in  Concilio  promulgata  ,  Raynaldus 
ad  annum  1313  ostendit  ;  qui  ait , 
damnasse  praeterea  Concilium  erro- 
res  Petri  Ioannis  Olivi ,  qui  male  de 
Christi  generatione  senserat,  et  Chri- 
stum  Dominimi  vivum  lancea  per- 
fossum  dixerat ,  ac  Ioannem  Evan- 
gelistam  pervertisse  ordinem  histo- 
riae.  Aliud  etiam  ab  eo  decretum 
esse  constat  ad  fìdelium  pietatem 
excitandam  ,  confìrmatae  nimirum 
Urbani  IV  litterae  de  pompa  festi 
Corporis  Christi.  Indictam  expeditio- 
nem  in  terram  Sanctam,  aliud  Cle- 
mentis  diploma apud  Raynaldumpro- 
bat.  Denique  disciplinae  consultum 
est  Concilii  Viennensis  decretis,  et 
clericorum  vitae  honestati,  praeser- 
tim  ut  ab  indignis  eorundem  gradu 
muneribus,  et  ab  armis  abduceren- 
tur,  aliaque  sapienter  sancita  sunt, 
quae  decretalibus  Clementìnis  con- 
tinentur. 

Praecipuum  vero  negotium  in 
Viennensi  Concilio  pertractatum ,  pro- 
ut  superius  signifìcavimus ,  fuit  Or- 
dinis  Templariorum  extinctio.  Sen- 
tentìa  Clementis  in  coficiliorum  col- 
lectionibus  habetur  una  cum  diplo- 
matibus,quibus  eorum  bona  locis  piis 
addicuntur.  Accusati  autem  fueraut 
Templarii  de  haeresi,  criminibusque 
nefandi-;  atque  occasionem  aiunt  de- 


sumptam  ex  duobus  equitibus  ,  qui 
in  carcerem  coniecti  ea  omnia  con- 
fessi fuerant.  Instante  ergo  Philippo 
Galliae  Rege  commissa  est  omnibus 
Episcopis,  in  haec  crimina  diligens, 
et  accurata  inquisitio,  atque  exstat 
in  Conciliorum  collectionibus  episto- 
la, qua  id  Coloniensi  praesertim  Ar- 
chiepiscopo demandatur. 

Post  haec  cum  accusationum  gra- 
vitas  appareret,  milites  ferme  omnes 
capti  sunt,  et  bonorum  eorum  custo- 
dia demandata  est  Praesulibus  a 
Pontifice  Clemente.  Horum  vero  e- 
quitum  multi  ,  scelera  obiecta  con- 
fessi sunt,  atque  inter  eos  insignis 
Eques  coram  Pontifice,  nullo  metu 
obiecto  testatus  est,  solere  aggregan- 
dos  Ordini  ,  cogi  eiurare  Christi  fi- 
dem.  Magister  ipse  Ordinis,  et  plu- 
res  qui  magistrorum  gradum  obti- 
nebant,  horrendorum  criminum  con-, 
fessionem  emiserunt.  Eadem  confessi 
sunt  crimina  Templarii  septuaginta 
duo,  qui  iussu  Regis  ad  Pontifìcem 
missi  sunt;  iique  cum  a  Clemente  V 
ipso  fuissent  rogati,  ea  vera  esse  af- 
firmaverunt,  de  quibus  se,  et  Ordi- 
nem antea  accusaverant. 

Cum  tot  vero  essent,  et  tam  gra- 
via  crimina  ,  de  quibus  Templarii 
accusabantur ,  cumque  ea  crimina 
Templarii  copiosissimo  numero  te- 
starentur;  rebus  omnibus  cum  Con- 
cilio communicatis,  Clemens  V  Con- 
stitutionem  edidit  de  illius  Ordinis 
abolitione ,  quae  sexto  nonas  Maii 
anno  1312  edita  est,  cui  Constitutio- 
ni  Episcopi ,  qui  illi  Concilio  inter- 
erant,  rebus  mature  perpensis,  assen- 
si sunt.  Ista  autem  sunt  verba,  qui- 
bus Ordinis  extinctio  decreta  est: 
«  Ordinis  statum,  habitum,  atque  no- 
»  men ,  non  sine  cordis  amaritudine, 
»  et  dolore ,  Sacro  approbante  Con- 
»  cilio ,  non  per  modum  defìnitivae 
»  sententiae  ,  cum  eam  super  hoc, 
»  secundum  inquisitiones,  et  proces- 
»  sus  super  his  habitos ,  non  posse- 
»  mus  ferre  de  iure ,  sed  per  viam 
»  provisionis,  seu  ordinationis  Apo- 
>>  stolicae  ,  irrefragabili ,  et  perpe- 
»  tuo  valitura  sustulìmus  sanctione, 

»  ipsum  prohibitioni  perpetuae  sup- 
»ponentes...  universa  etiam  bona 
»  Ordinis  praelibati  Apostolicae  Se- 
»  dis  ordinationi  et  dispositioni,  apo- 
»  stolica  auctoritate  duximus  reser- 
»  vanda.  » 

Deinde  vero  ea  bona  Equitibus 
S.  Ioannis  Hierosolymitanis ,  seu 
Rhodiis  tributa  sunt,  quod  nomen 
susceperunt  postquam  Rhodum  Tur- 
cis  eripuerunt.  Excepta  tamen  fue- 
re  bona,  quae  in  Hispania  Templarii 
obtinebant ,  quae  bona  convertenda 
iudicata  sunt  ad  Hispaniae  ipsius  de- 
fensionem  contra  Mauros,qui  Grana- 
tense  Regnum  hactenus  invadebant. 

Quod  spectat  vero  ad  Templarios 
ipsos,  ista  statuta  sunt.  Scilicet  Pon- 
tifex  de  Magno  Ordinis  Magistro, 
nonnullisque  aliis  sibi  iudicium  re- 
ser  vavit,  ceterorum  autem  causa  com- 
missa  est  Concilio  Provinciali  eorum 
Episcoporum  ,  in  quorum  Provincia 
illi  morabantur. 

Eo  tamen  discrimine,  ut  qui  cri- 
minum  expertes  iudicati  essent,  de 
quibus  Templarii  accusabantur  ,  eo- 
rum honestae  vitae  sustentationi  de 
bonis  Ordinis  ipsius  consuieretur.  De 
illis  vero  Templariis,  qui  crimina  se 
commisisse  confessi  essent,  habita 
confessionis  iusta  ratione  ,  iustitia 
quidem  ,  sed  cum  misericordia  con- 
iuncta  adhiberetur.  De  impoeniten- 
tibus  autem,  vel  in  crimina  relapsis, 
iustitia,  ac  censura  canonica  serva- 
retur.  Circa  eos  praeterea  ,  in  quos 
quaestiones  iuridicae  fuissent  insti- 
tutae,  atque  in  quaestionibus  se  il- 
lorum  criminum  innoxios  esse  affir- 
mare  perseverassent ,  statutum  est, 
ut  vel  in  domibus  ad  Ordinem  spe- 
ctantibus,  vel  in  monasteriis  aliorum 
Ordinum  ,  impensis  tamen  Ordinis 
Templariorum,  custodirentur.  De  il- 
lis tandem  qui  fugam  arripuissent, 
statutum  fuit,  ut  intra  unius  anni 
spatium  ad  Ordinarios  suos  se  con- 
ferrent,  nisi  iustitiae  severitatem 
voluissent  experiri.  Haec  inter  cete- 
ros  Bernardus  Guidonis  refert  in 
Chronico  Romanorum  Pontificum  su- 
perius  memorato. 


Non  est  vero,  quod  illa  Constitu- 
tionis  verba,  quibus  Clemens  V  affir- 
mavit,  per  modum  provisionis  extin- 
ctionem  Ordinis  Templariorum  fuisse 
decretam,  quia  de  iure  definitiva  sen- 
tenza promulgari  non  potuisset,non 
est,  inquam,  quod  illa  verba  possint 
ita  explicari,  veluti  si,  habita  iuris, 
seu  iustitiae  ratione,  Ordinis  extin- 
ctio  decerni  non  potuerit.  Causarum 
enim  gravitas,  propter  quas  Clemens, 
Sacro  probante  Concilio  ,  ad  decre- 
tum  illud  edendum  adductus  fuit, 
erat  manifesta  ;  et  copiosissimo  nu- 
mero Templarii ,  crimina  illa  ,  ac 
permagna  scelera  ,  de  quibus  erant 
accusati,  confessi  fuerant.  Praeterea 
antequam  Concilium  Viennense  ha- 
beretur ,  et  cum  prima  sessio  cele- 
brata esset,  diu,  et  accurate  Clemens 
Pontifex  cum  Cardinalibus,  et  Epi- 
scopis,  de  toto  negotio,  et  causa  ipsa 
deliberaverat,  ita,  ut  decretum  de- 
inde in  Concilio  editum  ,  iam  antea 
in  consistono  fuerit  absolutum.  Ver- 
ba igitur  illa  legitimum  sensum  hunc 
habent ,  ut  de  forma  tantummodo 
decreti  sint  inteliigenda  ,  eo  quod, 
oeconomica,  quemadmodum  loqui  nos 
solemus  ,  sed  iustissima  tamen  ra- 
tione ,  rebusque  omnibus  perpensis 
decretum  editum  sit. 

Natalis  Alexander  di  ss.  10  in  sae- 
culo  XIII  et  XIV  De  Concilio  Vien- 
nensi  Oecumenico,  et  de  causa  Tem- 
plariorum  quaest .  2  art.  1  n.  13,  ex- 
plicans  verba  illa  a  Clemente  V  in 
Templariorum  Ordine  condemnando 
pronunciata,  duo  etiam  affert  testi- 
monia, Walsinghami,  scilicet,  et  Guil- 
lelmi  Nangii  Continuatoris  ,  quibus 
alia  causa  significatur,  quapropter 
ea  ratione  Ordo  condemnatus  fuisse 
dicatur,  quantumvis  certum  sit  Or- 
dinem illum  iuste  condemnatum  fuis- 
se. Itaque  Walsinghamus  in  historia 
Anglicana  ad  an.  1311  haec  ait:  «Cum 
»  in  Concilio  Viennensi  tractaretur, 
»  an  propter  vocationem  singularum 
»  personarum  Ordinis  Templario- 
»  rum,  vel  propter  acta  contra  eos- 
»  dem ,  posset  totus  Ordo  damnari 
»  propter  singularium  delinquentium 

»  vocationes;  cum  constaret  quod  di- 
»  ctus  Ordo  non  fuerat  vocatus,  de- 
»  fìnitum  fuit  per  dictum  Concilium, 
»  quod  non  de  iure.  Ideo  Papa  Cle- 
»  mens  in  Bulla  sua  condemnatoria 
»  Ordinis  adiecit  hanc  clausulam.  » 
Gontinuator  vero  GuillelmiNangii  ad 
annum  1310inquit:  «Papa  assumpto 
»  themate,  Non  resurgent  impii  in 
»  iudìcio,  neque  peccatores  in  Con- 
»  cilio  iustorum,  et  per  modum  prae- 
»  dicationis  ad  Templarios  applicato, 
»  Ordinem  damnavit  Templariorum, 
»  non  per  modum  defìnitivae  senten- 
»  tiae,  cum  Ordo,  ut  Ordo,  non  es- 
»  set  adhuc  convictus ,  sed  per  mo- 
»  dum  provisionis  ,  et  ordina tionis 
»  tantum.  Tamen  quia  modus  reci- 
»  piendi ,  quem  nec  ante  voluerant 
»  detegere,  fuerat  ab  antiquo  suspe- 
»  ctus,  et  per  infinitos  fratres  Ordi- 
»  nis  ,  et  maiores  fuerat  prolatus  ; 
»  Auctoritas  Apostolica ,  Sacro  ap- 
»  probante  Concilio,  delevit,  et  amo- 
»  vit ,  et  tam  ipsius  nomen  ,  quam 
»  habitum  penitus  annullavit  ;  tum 
»  quia  de  cetero  esset  inutilis  Ordo, 
»  cum  nullus  bonus  vellet  deinceps 
»  ipsum  intrare  ;  tum  propter  alia 
»  mala  removenda,  et  scandala  evi- 
»  tanda.  » 

Sed  ut  interea  appareat,  quorum 
criminum  rei  in  iuridicis  inquisitio- 
nibus  exstiterint  Templarii ,  id  au- 
diendum  praesertim  est  a  Clemente 
Pontifi.ee  ipso7qui  post  acceptos  pro- 
cessus  undique  accurate  institutos, 
postquam  ipse  septuaginta  duos  Tem- 
plarios examinasset ,  ae  rogavisset, 
de  tota  re  ad  Philippum  Pulchrum 
scripsit,  eumque  certiorem  fecit,  ex 
Templariorum  confessionibus  ilio- 
rum  crimina  constare.  «  Nos  (inquit 
»  in  diplomate  ad  Philippum  scripto, 
»  cuius  initium  est  Regnans  in  Cae- 
»  lis)  Nos  illius  ,  cuius  vices  ,  licet 
»  immeriti  in  terris  gerimus,  vesti- 
»  giis  inhaerentes,  ad  inquirendum 
»  de  praedictis,  ratione  praevia  du- 
»  ximus  inhaerendum;  multosque  de 
»  Praeceptoribus,  Presbyteris,  Mili- 
»  tibus  ,  et  Fratribus  dicti  Ordinis 
»  reputationis  non  modicae,  in   no- 


»  stra  praesentia  constitutos ,  prae- 
»  stito  iuramento,  quod  super  prae- 
»  missis,  meram,  et  plenam  nobis  di- 
»  cerent  veritatem,  super  praedictis 
»  interrogavimus ,  et  examinavimus 
»  usque  ad  numerum  sepòuaginta  duo- 
»  rum ,  multis  ex  Fratribus  nostris 
»  nobis  assistentibus  diligenter,  eo- 
»  rurnque  confessiones  per  publicas 
»  manus  in  authenticam  scripturam 
»  redactas,  illieo  in  nostra,  et  dicto- 
»  rum  Fratrum  Nostrorum  praesen- 
»  tia,  ac  deinde  interposito  aliquo- 
»  rum  dierum  spatio,  in  Consistorio 
»  legi  fecimus  coram  ipsis ,  et  illas 
»  in  suo  vulgari  cuilibet  eorum  ex- 
»  poni,  qui  perseverantes  in  eis,  eas 
»  expresse,  et  sponte,  prout  recita- 
»  tae  fuerant,  approbaverunt.  » 

Post  haec  Pontifex  Clemens  V 
summam  affert  eorum  criminum , 
quae  ex  Templariorum  confessione4 
in  eorum  Ordine  patrari  constabat. 
«  Praestito  iuramento,  inquit,  quod 
»  super  praemissis  omnibus,  meram, 
»  et  plenam  dicerent  veritatem,  co- 
»  ram  ipsis  singulariter,  libere ,  ac 
»  sponte,  absque  coactione  qualibet, 
»  et  timore  deposuerunt ,  et  con- 
»  fessi  sunt  inter  cetera,  Christi  ab- 
»  negationem ,  et  spuitionem  super 
»  Crucem,  cum  in  Ordinem  Templa- 
»  riorum  recepti  fuerunt,  et  quidam 
»  ex  iis  se  sub  eadem  forma,  scilicet 
»  cum  abnegatione  Christi,  et  spui- 
»  tione  super  Crucem  Fratres  multos 
»  recepisse.  Sunt  etiam  quidam  ex 
»  eis  quaedam  alia  horribilia,  et  in- 
»  honesta  confessi,  quae  ut  eorum  ad 
»  praesens  parcamus  verecundiae  , 
»  subticemus.  »  Deinde  narrat  Pon- 
tifex, post  elapsum  nonnullorum  die- 
rum spati um  ,  eos  qui  confessionem 
istam  fecerant,  illam  ratam  habuisse 
ac  libere  confirmasse,  veniam  palam 
petiisse ,  atque  impetrasse.  Subdit 
vero  ex  his  «  confessionibus,  et  de- 
»  positionibus,ac  relatione,  invenisse 
»  se,  saepefatos  Magistrum,  et  Fra- 
»  tres,  in  praemissis,  et  circa  prae- 
»  missa,  licet  quosdam  ex  eis  in  plu- 
»  ribus  et  alios  in  paucioribus,  gra- 
»  viter  deliquisse.  » 

Multa  praeterea  de  impuntate , 
nnrumque  licentia,  ex  quaestionibus 
in  Templarios  institutis  constabant; 
multa  etiam  superstitiosa  reperta 
esse  processus  habiti  demonstrabant, 
praesertim  illud  de  religioso  cultu 
Capiti  cuidam  veluti  colubro  exhi- 
bito,  et  alia,  quae  a  Religionis  in- 
stitutis abhorrent.  Quo  loco,  quo- 
niam  de  colubro  mentionem  fecimus, 
aliqua  de  hac  re  singillatim  comme- 
morare opportunum  putamus. 

Scilicet  Hammerius  opus  edidit 
inscriptum:  Mysterium  Bapliometi 
detectum,  seu  Templarii  eorum  mo- 
numentis  convicti,  fuisse  illos  Gnosti- 
cos  et  Ophitas,  et  veluti  tales  aposta- 
siae,  idololatriae  et  impuri tatis  reos 
fuisse.  Quod  opus  Hammerii  relatum 
esttom.6  i nscripto M inesde  VOrient. 
Narrant  scriptores  (Hammerius  re- 
fert),  qui  de  criminibus ,  quae  Tem- 
plariis  obiecta  sunt,'egerunt,  eos  ac- 
cusatos  inter  cetera  fuisse,  quod  capi- 
'ta  quaedam,  seu  Idola  venerarentur, 
quae  Capita  Baphometi  appellaban- 
tur;  quapropterFlorentiis,  cum  unus 
ex  Templariis  interrogaretur ,  alla- 
tum  fuisse  atque  illi  demonstratum 
caput  eiusmodi,  atque  eidem  esse  di- 
ctum,  uthunceorwm  Deum  Bachu- 
metum  inspiceret. 

Subdit  vero  Hammerius,  se  circi- 
ter  duodecim  talia  capita  in  Caesa- 
rea  Vindobonensi  custodia  reperisse, 
quibus  erantadiectae  Arabicae,  Grae- 
cae ,  ac  Latinae  inscriptiones,  quae 
titulum  afferunt  Metis,  seu  ratio nis 
ac  sapientiae.  Putat  vero  nomen  Ba- 
phometi efformatum  esse  ex  vocibus 
l'.a^v?  Mtjtìo;.  quae  Spiritus,  seu  Tgnis 
baptismum  significarent;  id  quod  erat 
veterum  Gnosticorum,  atque  Ophi ta- 
rulli proprium.  Animadvertit  prae- 
terea idem  scriptor,  eiusmodi  super- 
stitiosa signa  Templarios  accepisse 
ab  Ismaelitis,  quibuscum  plurimum 
in  Oriente  conversati  sunt;  hos  au- 
teni  a  veteribus  Ophitis,  et  Gnosti- 
cis  ista  fuisse  mutuatos.  Haec  vero 
idola  cum  superstitiosis  svmbolis, 
atque  inscriptionibus,  in  Templario- 
rum  templis,  castellis,  atque  etiam 


sepulcris  pluries  reperta  sunt#  Quae 
per  se  sufficiunt,  ut  confìrmetur  id, 
quod  superius  diximus,  et  quod  ope- 
ris  inscriptio  habet,  Templarios  con- 
vinci potuisse,  eos  Gnosticorum,  et 
Ophitarum  errores  habuisse. 

His  adiungi  possunt  alia,  quae  ab 
Hammerio  afferuntur  argumenta,  hoc 
ipsum,  quod  dicimus,  de  Templariis 
confirmantia.  Cuius  generis  est,  quod 
ille  ex  opere  desumit  inscripto:  Ar- 
chives  de  VHistoire ,  et  de  la  Geo- 
graphie  1818  n.  44  et  45  ;  in  quo 
opere  habetur  descriptio  Ecclesiae 
quae  SÓhoengrabeniae  ad  Templa- 
rios pertinebat,  et  in  qua  plures  re- 
periebantur  imagines  sculptura  ela- 
boratae,  quae  Metem  referebant,  at- 
que eiusdem  Antagonistam  Daemo- 
nem  Taldabaoth,  cum  praecipuo  gno- 
stico emblemate,  serpentis,  scilicet, 
puerum  vorantis  ,  quod  emblema 
S.  Epiphanius  haeresi  27  n.  IO  ex- 
plicavit.  Similia  his  signa  sunt  in 
Templari orum  Ecclesia  Alae  Novae, 
item  in  Pragensi,  et  Oegriensi  Bo- 
hemiae  Ecclesia  reperta;  in  quarum 
prima ,  hoc  est ,  Pragensi ,  vitreae 
inventae  sunt  huius  formae  picturae. 
Eiusmodi  signa  Hammerius  a  se  ipso 
reperta  esse  affirmat  in  Templario- 
rum  Stenfeldi  et  Wultendorfiae  Ec- 
clesiis.  Telekius  vero  in  suo  Voyage 
en  Hongrie  p.  216  se  illa  vidisse 
dicit  in  eius  Ordinis  Ecclesia  S. Mar- 
tini in  peninsula  Muran.  Atque  in 
oipipido Pottenstenii in  Bohemia  quon- 
dam ad  Templarios  spectanti  haec 
etiam  inscriptio  reperta  est:  Signata 
Metis  caritas  extirpat  hostes:  quae 
verba,  nisi  gnostico  sensu,  non  pos- 
sunt explicari. 

Quod  pertinet  autem  ad  impura 
crimina,  quae  Templariis  obiicieban- 
tur ,  ea  crimina  vere  a  Templariis 
patrata  esse,  Hammerius  probat  plu- 
ribus  obscenis  anaglypticis  operi- 
bus,  quae  ad  illum  Ordinem  perti- 
nebant ,  quaeque  Orgia  Ophitarum 
impudica  referunt  Serpentis  cul- 
torum.  Eadem  ratione  ex  obsce- 
nis multis  inscriptionibus  ,  atque 
inhonestis    signis    sculptura    confe- 

ctis  ad  hoc  confìrmandum  argumen- 
tatur. 

Huius  denique  operis  Hammerii  ea 
conclusio  est,  praecipuos  istius  Or- 
dinis  socios,  et  alios  magno  numero, 
apostasiae ,  superstitionis,  et  obsce- 
norum  scelerum  reos  fuisse  ;  atque 
idcirco  decretimi ,  quod  de  Ordine 
ipso  abrogando  in  Concilio  Viennensi 
a  Clemente  V  latum  est,  iustis,  gra- 
vibusque  de  causis  latum  esse;  seve- 
ritatem  in  Templarios  adhibitam, 
illius  aetatis  moribus  fuisse  consen- 
taneam  ;  quod  si  deinde  Templarii 
non  adeo  rei  a  nonnullis  sunt  iudi- 
cati,  id  tribui  praesertim  debere  se- 
creto, quod  in  inquisitione,  quanta 
potuit  diligentia,  servatimi  est ,  et 
criminum  generi ,  quae  celanda  cu- 
rarunt  ii,  quibus  totius  negotii  in- 
vestigandi  ,  ac  peragendi  officium 
commissum  fuit. 

In  eruditissima,  quam  superius  me- 
moravimus  ,  dissertatione  ,  Natalis 
Alexander  graviter  respondet  iis, 
quae  obiecta  sunt,  ad  evincendum, 
Templariorum  Ordinis  abrogationem 
iniuste  factam  fuisse.  Ut  de  his  ali- 
quid  etiam  hic  breviter  recenseatur, 
haec  primo  loco  animadvertemus. 
Scilicet,  eos,  qui  extinctionem  Or- 
dinis istius  iniuste  decretam  esse 
contenderunt,  manifestum  in  gene- 
rali ipsa  causae  consideratione  prae- 
iudicium  opinionis  suae  reperire  de- 
bere. Hanc  enim  causam  diuturna 
plurium  annorum  investigatione  per- 
actam  esse,  res  explorata  est.  Eius- 
dem  causae  cognoscendae ,  et  inve- 
stigationis  in  Templariorum  Ordi- 
nem  faciendae  participes  fuisse  con- 
stat  praecipuos  illius  aetatis  viros, 
Cardinales,  Episcopos  magno  nume- 
ro ,  Inquisitores ,  Regios  Officiales, 
publicos  Regnorum  Àdministros,  Do- 
ctores,  aliosque.  Hos  autem  omnes 
officii  sui  immemores  esse  voluisse, 
ac  iustitiam  contemnere,  ut  Philippi 
Pulchri  cupiditati  indulgerent,  pe- 
li itus  incredibile  est.  Quod  si  id  af- 
fìrmare  de  regionibus  ipsis  Philippo 
subiectis  incredibile  prorsus  apparet, 
multo  magis  falsum  hoc  esse  perspi- 


cuum  est  de  inquisitione,  ac  iudicio, 
de  Templariis,  quod  in  Germania,  in 
Hispania,  in  Sicilia  ,  atque  in  locis 
institutum  est,  in  quibus  Philippus 
Pulcher  minime  imperabat. 

Praeterea  cum  ex  huius  inquisi- 
tionis  historia  manifestum  omnino 
esse  videatur,  maiorem  Templario- 
rum numerum  ,  qui  criminum  rei 
evaserant,  de  quibus  superius  men- 
tio  facta  est,  repertum  fuisse  in  Gal- 
lia  ,  ac  Parisiis  praecipue  ;  mirum 
certe  esse  non  potest,  in  ea  regione 
potissimum  non  parvo  numero  Tem- 
plarios poenis  affectos  esse.  Evenire 
quoque  illud  potuit,  ut  multi  ex  su- 
periori Ordinis  gradu  Equites  par- 
ticipes illorum  criminum  non  fue- 
rint ,  vel  ignoraverint  quousque  de- 
pravalo, ac  scelus  perductum  fuis- 
set.  Hoc  autem  argumento  tantum 
esse  potest,  singulares  istos  Equites 
condemnari  non  debuisse,  prout  re- 
vera condemnati  non  sunt,  sed  hoc 
non  probat,  Ordinem  servari  debuis- 
se, qui  generatim  depravatus  repe- 
riebatur,  praesertim  quod  secundum 
superius  allatam  Continuatoris  Guil- 
lelmi  Nangii  animadversionem,  «  de 
»  cetero  esset  inutilis  Ordo  ,  cum 
»  nullus  bonus  vellet  deinceps  ipsum 
»  intrare,  tum  propter  alia  mala  re- 
»  movenda  ,  et  scandala  vitanda.  » 
Denique  Templariorum  Ordo  conti- 
nebat  quamplures  homines  ,  qui  ad 
praecipuam  Regni  conditionem  spe- 
ctabant.  Id  vero  non  potest  non  evin- 
cere, iustam  habitam  fuisse  Ordinis 
abrogationem;  secus  non  omisissent 
certe  nobiles  viri,  qui  in  magna  erant 
cum  eo  Ordine  coniunctione,  ob  de- 
cretam istam  abolitionem  reclamare. 

In  historiae  universae  specimine 
Voltairius  Templariorum  apologiam 
faciendam  suscepit,  in  qua  re  morem 
ubique  a  se  custoditum  servavit,  ut 
de  Religione,  videlicet,  ac  de  Eccle- 
sia detraheret,  quae  Ordinem  delen- 
dum  iudicavit.  Verum  quae  ille  obii- 
cit  ad  Templarios  defendendos,  sive 
potius  ad  abolitionis  iniustitiam  os- 
tendendam ,  sunt  omnino  levissima. 
Possumus  ea  brevi  complecti,  et  non 

longa  disputatione  refellere.  Falsum 
scilicet  est,  testium,  qui  tanto  nu- 
mero sunt  rogati,  maiorem  partem, 
nonnisi  genericas,  ac  rationibus  de- 
stitutas  accusationes  attulisse.  Id  au- 
tem  si  de  iis  fortasse  veruni  est,  qui- 
bus perspectus  minime  erat  verus 
Ordinis  status,  id,  inquam,  non  con- 
stituit  causam,  quamobrem  in  Ordi- 
nem  abolitionis  sententiapronuntiata 
est.  Satis  est,  inter  cetera,  illud  re- 
cordari,  quod  Parisiis ,  ac  Pictavii 
evenit.  Hoc  est,  Parisiis,  formalis, 
prout  appellari  solet,  centum  qua- 
draginta  Equitum  coram  Inquisitore, 
ac  pluribus  honestis  viris  investiga- 
tio  habita  est;  septuagintaduo  autem 
ex  iisdem  a  Pontifìce  Clemente  V 
Pictavii  rogati ,  quod  Parisiis  con- 
fessi fuerant,  aperte  confìrmaverunt. 

.Est  etiam  illud  nullius  momenti, 
quod  scriptor  memoratus  affirmat, 
non  potuisse  Ordinem  puniri  ,  quod 
plures  ,  ex  adolescentibus  praeser- 
tim,  ad  illum  pertinentibus,  de  Re- 
ligione obloquuti  sint.  Etenim  quera- 
admodum  ex  monumentis  omnibus 
constat  a  Raynaldo  ,  a  Natali  Aler 
xandro  commemoratis,  atque  in  col- 
lectionibus  Conciliorum  recensitis, 
Clemens  V,  sacro  approbante  Con- 
cilio Viennensi,  non  est  quidem  ad- 
ductus  ad  sententiam  abolitionis  fe- 
rendam  ob  prava,  atque  irreligiosa 
Templariorum  quorundam  colloquia, 
sed  ob  facta  scelesta  ,  ob  patrata 
gravissima  crimina,  de  quibus  tanto 
numero  confessiones  habebantur. 

Sequitur  quod  idem  scriptor  ani- 
madvertit  de  nefaria  ratione  ,  qua 
accusabantur  Templarii  candidatos 
suos  in  Ordinem  cooptare.  Incredibile 
enim  esse  dicit,  in  Ordinis  statuta 
induci  potuisse,  ut  adeo  sceleste  ii 
reciperentur,  Christi,  videlicet,  de- 
testatione  facta,  et  Crucis  signo  con- 
culcato. Verum  huic  animadversioni 
facilis  responsio  est  ;  aliam,  videli- 
cet, fuisse  publicam,  solemnem,  co- 
ram Magno  Magistro  faciendam  can- 
did atorum  cooptationem ,  aliam  il- 
lam  ,  quae  clandestino  modo  fìeret. 
Profecto  inter  ea,  quae  in  toto  in- 


quisitionis  decursu  confessione  con" 
firmata  sunt ,  nihil  adeo  commune 
fuit ,  quam  id ,  quod  respicit  istam 
impiam  cooptandi  methodum.  Affir- 
marunt  praeterea  Templarii  quam- 
plures,se  ad  istud  scelus  vi  accru- 
ciatibus  adductos  fuisse.  Compertum 
estetiam,nefario  quodam  iurisiuran- 
di  vinculo  socios  istos  se  clam  obli- 
gasse,  ut  mirum  esse  non  debeat,  per 
aliquod  temporis  spatium  hanc  tan- 
tam  impietatem  occultari  potuisse. 

Neque  testium  confessionis  vim 
imminuit  id,  quod  subditur,  multa 
esse  aliata  testimonia  durante  pro- 
cessi! ,  quae  Templariis  erant  favo- 
rabilia.  Nam  certum  est,  non  ubique 
tantam  fuisse  Templariorum  depra- 
vationem  ;  neque  si  in  Anglia  non 
adeo  rei  reperiebantur  Templarii,  id- 
circo  minus  rei  Templarii  erant,  qui 
crimina  tam  gravia  in  Gallia  confì- 
tebantur.  Multo  magis  falsum  est, 
confessiones  istas  contra  Templarios 
fuisse  metu  et  cruciatibus  extortas. 
Certe,  ut  reliqua  praetereantur,  non 
suntquaestionibus  ad  confitenda  haec 
crimina  adducti  centum  quadraginta 
ii  Templarii,  qui  Parisiis  coram  In- 
quisitore, aliisque  honestis  viris,  ea 
vere  commissaesse  pronunciaverunt; 
neque  ex  iisdem  septuaginta  duo, 
quos  Pictavii  Pontifex  Clemens  V 
ipse  rogavit,quique  confessionem  Pa- 
risiis factam  ratam  habuerunt. 

Falsum  est  etiam  quod  dicitur, 
septuaginta  quatuor  Templarios  in 
iudicium  non  vocatos,  Ordinis  defen- 
sionem  suscipere  voluisse,  atque  id 
agere  iisdem  esse  denegatum.  Nam 
auditos  illos  die  14  Martii  anno  1310 
ex  processus  historia  constat,  atque 
accepta  esse  scripta,  quae  ad  Ordi- 
nem defendendum  digesserant.Ii  vera 
esse  denegarunt ,  quae  alii  affirma- 
verant,  et  petierunt,  ut  res  tota  a 
Pontifìce,  et  Concilio  Viennensi,  quod 
iam  indictum  fuerat,  iudicaretur.Hoc 
vero  istorum  hominum  factum  osten- 
dere  ad  summum  potest,  eos  fuisse 
ex  Templariorum  numero  ,  qui  rei 
criminum  non  fuerant ,  de  quibus 
sermo  est,  quique  vel  ea  in  Ordine 

suo  committi  crimina  ignorabant, 
quae  alii  confessi  fuerant,  vel  incre- 
dibilia  illa  esse  censebant. 

De  Iacobo  Molavo  Magno  Ordinis 
Magistro  duo  acta  habentur:  primum, 
scilicet  inquisitionis  die  20  Augusti 
anno  1308  institutae  Chinonii  in  pro- 
vincia Turonensi,  quo  die  confessio- 
nes  antea  acceptas  coram  Commis- 
sariis,  falsitatis  minime  redarguit, 
et  quod  spectat  ad  Ohristi  detesta- 
tionem,  quam  candidati  facere  dice- 
bantur,id  expresse  illum  concessisse 
in  processu  relatum  est.  In  altero 
autem,  quod  Parisiis  habitum  ,  re- 
fertur  ad  diem  26  Decembris  an- 
no 1309,  continetur,  eum  hanc  con- 
fessionem  denegavisse  ,  et  falsitatis 
Commissarios  accusasse.  Certuni  est 
tamen,  in  prima  illa  interrogatione 
eidem  Molavo  confessiones  a  Tem- 
plariis  tanto  numero  factas,  singilla- 
tim  fuisse  manifestatas,  atque  iisdem 
commotum  Magnum  Magistrum  con- 
fessionem  admisisse.  Quod  vero  dein- 
de addidit  ad  Commissarios  accusan- 
dos,  et  ad  confessionem  factam  reii- 
ciendam ,  id  ille  quidem  affirmavit, 
sed  nullam  rei  probationem  afferre 
potuit.  Abstineo  ab  argumentis,  quae 
ex  Commissariorum  qualitate ,  ex 
Clementis  V  litteris,  qui  aequitatem 
in  processu ,  et  formam  iudicii  ser- 
vandam  iusserat,  aliisque  monumen- 
tis  desumi  possent,  quae  ostendunt, 
iniuria  haec  a  Molavo  fuisse  pronun- 
tiata.  Est  deinde  in  Magnum  Magi- 
strum ipsum  aliosque  animadver- 
sum. Veruni  id  contigit  postquam  co- 
ram Commissariis ,  quos  Pontifex, 
absoluto  iam  Concilio  Viennensi,  et 
cum  Templariorum  Ordo  iam  esset 
abrogatus ,  designaverat ,  confessio- 
nem antea  factam  ii  renovaverant; 
quamobrem  dumtaxat  perpetui  car- 
eeris  poena  decreta  in  eos  fuerat.  Sed 
eum  palam  deinde  Molayus ,  et  ce- 
teri,  coram  populo  confessionem  re- 
tractassent,  Rex  indignatus,  convo- 
cavi t  administros  suos,  et  re  ab  illis 
perpensa  ,  die  11  Martii  anno  1314 
ab  iisdem  poena  rogi  mulctati  sunt. 

Praetereo  quae  scriptor  apologiae 


superius  significatae  dicit  de  Philip- 
po  Pulchro,  qui  eo  ,  quod  superbus 
esset,  arrogans,  ultioni  deditus,  di- 
vitiarum  Ordinis  cupidus  ,  idcirco 
voluerit  Templariorum  eversionem. 
Haec  enim  ea  ipsa  sunt ,  quae  Mo- 
shemius  in  Institutionibus  Hist.Eccl. 
Saec.  XIV  parte  2  cap.5  §.  9,  IO,  ac 
Potterius  in  opere  toties  citato  tom. 4 
lib.  6  pag.  21  et  seqq.,  aliique  huius 
generis  scriptores  afflrmarunt  ,  ut 
praesertim  de  Rege  memorato,  Cle- 
mente V,  et  de  Concilio  Viennensi 
detraherent.  Quomodo  enim  ad  Tem- 
plariorum Ordinis  abrogationem  de- 
ventum  sit,  qui  iudicii  participes  fue- 
rint,  qua  ratione  bona  Ordinis  fue- 
rint  distributa,  iam  diximus,  idque 
ad  falsi tatem  huius  assertionis  osten- 
dendum  satis  esse  potest. 

Templariorum  ordinem  iustis,  gra- 
vibusque  de  causis  abrogatum  esse, 
satis  ,  ut  arbitror  ,  evincunt ,  quae 
hactenus  de  ea  re  expositasunt.  Nolo 
autem  de  abrogatione,  seu  abolitione 
ista  fìnem  loquendi  facere,  quin  ali- 
quid  recenseam,  de  opere  quod  Lon- 
dini  anno  1841  ci.  C.  G.  Addisonius 
edidit  in  scriptum  Equites  Templarii, 
seu  Templariorum  historia,  quod  o- 
pus  anno  1842  iterum  Londini  edi- 
tum  est. 

Plura  memoratus  scriptor  adducit 
ad  Ordinem  illum  defendendum.Ani- 
madverto  tamen  ,  antiquiora  quae- 
dam  ei  Ordini  honorifica,  non  posse 
Ordinem  excusare,  si  consideretur 
prout  eo  tempore  erat,  cum  inqui- 
sitiones  in  eundem  decretae ,  et  a 
Clemente  V,  Concilio  Viennensi  pro- 
bante ,  abolitus  est.  Nam  certe  non 
potest  ostendi,  tempore  isto  Templa- 
rios  excusari  potuisse ,  et  crimina 
non  probari ,  quae  de  iis  affereban- 
tur,  eo  quod  ab  initio  omnia  rite, 
ac  religiose  in  Ordine  fìerent;  S.Ber- 
nardus  regulam  digessisset;  cum  can- 
didati erant  cooptandi,  accurate,  ac 
severe  in  eorundem  mores,  vitamque 
integram  inquireretur;  in  expeditio- 
nibus  prò  Palaestina  recuperanda 
susceptis,  Templarii  valde  beneme- 
riti fuerint.  Nam  Ordo  Templario- 

rum,  qui  vel  ab  anno  1118  inceperat, 
atque  ab  Honorio  II  Pontifìce  Ma- 
ximo anno  1128  probatus  fuerat,  sal- 
terai centum  octoginta  quatuor  annos 
memorabat  a  confirmatione  sua,  cum 
in  Concilio  Viennensi  abrogatus  est. 
Quae  vero  ex  inquisitionum  decursu 
ab  anno  1307  institutarum  ,  et  in 
posterum,  atque  ex  tanta  confessio- 
n una  copia  constabant  a  Templariis 
committi  crimina,ea  generatim  ad  re- 
centiora  tempora  referebantur.Quare 
in  Ordinem  illum,  in  quo  antea  di- 
sciplina servabatur  ,  ceteraque  fìe- 
bant,  quae  nunc  significata  sunt;in 
Ordinem,  inquam,  illum  ea  deprava- 
ta tanta  induci  deinde  potuerat, 
propter  quam  anno  1312  abolitns 
i'uit.  Itaque  Ordo,  qui  antea  com- 
menclationedignus  erat,  rebus  postea 
moribusque  mutatis,  ac  depravatione 
inducta,  dignus  evaserat,  qui  abro- 
gationem  mereretur. 

Quod  si  dicendum  sit,  Addisonii 
defensionem  ,  peculiari  ratione  An- 
glos  Ternplarios  respexisse,  cui  scri- 
ptori  monumenta  certe  nota  erant, 
quae  in  Actis  Anglicanae  Templa- 
riorum  Inquisitionis  a  Wilkinsio  an- 
no 1721  Londini  editis,  de  ea  re  con- 
ti nentur  ,  neque  id  tamen  ad  Tern- 
plarios generatim  excusandos  suffìce- 
ret.  Etenim  doctissimus  Dominicus 
Mansius  ,  qui  in  adnotationibus  ad 
Raynaldum,  et  ad  Natalem  Alexan- 
drum  affirmat,  se  ea  acta  Britanni- 
cae  Templariorum  inquisitionis  per- 
pendisse,  animadvertit :  «Quantum 
»  ex  actis  illis  Anglicanae  Inquisi- 
»  tionis  deduco  ,  quamquam  de  fide 
»  totus  ordo  forte  non  male  sentie- 
»  bat ,  degeneraverat  tamen  a  san- 
»  ctissiraa  institutione  sua,  et  ex  illis 
»  piures  in  vitia  omnia  turpia,  fre- 
»  na  laxaverant.  » 

Quod  si  praeterea  constaret,  non 
adeo  reos,  neque  tanto  numero  tales 
repertos  esse  Ternplarios  in  Anglia, 
ita  ut,  quemadmodum  Mansius  idem 
ex  memoratis  actis  concludit,  «a 
»Conciliis  Londinensibus,  Eboracen- 
»  sibus,  aliisque  in  Hibernia,  et  Sco- 
»  tia  celebratis,  nihil  grave  in  Uni- 

»  versimi  Ordinem  ,  vel  in  singulos 
»  Ternplarios  statueretur  ,  sed  ad 
»  confessionem ,  et  a  censuris  abso- 
>  lutiones  admissi.  in  Ecclesiam  re- 
»  cepti  sint;»  quod  si,  inquam,  id 
de  Anglicanis  Templariis  dici  possit, 
non  inde  sequeretur,  generatim  ex 
processibus  in  Ternplarios  ubique  in- 
stitutis  ea  non  resultasse,  quae  iu- 
stissimas  causas  superius  recensitas 
afferebant,  quamobrem  Ordinis  abro- 
gatio  decreta  est. 

Meretur  etiam  responsionem  id, 
quod  in  opere  mox  citato  ed.  an- 
no 1842  Addisonius  pag.  544  affir- 
mat de  repugnantia,  quam  Episcopi 
in  Viennensi  Concilio,  quatuor  dum- 
taxat  exceptis  ,  circa  Ordinis  abro- 
gationem  demonstraverint;  quo  loco 
de  Clementis  V  Constitutione  illam 
abrogati onem  decernente  raemoratus 
scriptor  ita  loquitur,  veluti  si  Con- 
^ilii  Patres  interfuerint  quidem  cum 
ea  in  Synodo  recitaretur,  sed  Con- 
silio inito  de  Constitutione  ipsa  eden- 
da  assensi  minime  fuerint. 

Etenim  haec  minime  consona  sunt 
iis,  quae  de  Concilio  Viennensi  scri- 
ptores  eorum  temporum  memoriae 
prodiderunt.  Nam  praeter  ea,  quae 
certa  sunt  de  deliberationibus  habi- 
tis  antequam  Concilium  incipere- 
tur;  retuli mus  superius  Continuatoris 
Nangii  testimonium  ,  qui  post  ses- 
sionem  primam  Concilii  Viennensis, 
et  toto  ilio  tempore  ,  quod  lapsum 
est  priusquam  secunda  sessio  cele- 
braretur,  narrat  «  multas  delibera- 
»  tiones  habitas  et  factas  fuisse  in 
»  praemissis»  hoc  est,praecipue  circa 
Templariorum  causam.  Adduximus 
etiam  Bernardi  Guidonis  verba,  qui 
scripsit,Pontificem  multis  Praelatis 
cum  Cardinalìbus  convocatis ,  con- 
sistorium  de  ista  causa  habuisse,  at- 
que in  eo  decretum  abolitionis  per 
viam  provisionis  esse  factum,  prout 
deinde  Clemens  V  in  Constitutione 
sua  loquutus  est,  qua  Ordinem  abro- 
gava Sacro  approbante  Concilio. 

Est  vero  clarissimum  argumen- 
tum,  quod  ad  ostendendum,  Ordinis 
abrogationem  decretam  esse  post  de- 

13 


194  CAPUT    XXX. 

liberationem  cum  Patribus  habitam, 
et  postquam  ii  in  sententiam  convenis- 
sent  de  eodem  abolendo;  est,  inquam, 
clarissimum  argumentum  ,  quod  ex 
ClementisV  Constitutione  desumitur, 
quae  legi  potest  in  Collectione  Cono. 
Labbei  edit.  Dominici  Mansi  tom.  25 
col.  390,  qua  Constitutione  de  bonis 
ad  Templariorum  Ordinem  antea  spe- 
ctantibus  statutum  est.  Apertissime 
enim  in  ea  Constitutione  Pontifex 
declaravit,  se  de  tota  ista  re  delibe- 
rationem  accuratam ,  ac  diuturnam 
cum  Episcopis  ,  qui  Concilio  inter- 
erant  habuisse,  et  decretimi  de  bonis 
istis  factum  fuisse,  postquam  in  con- 
silium  ineundum  eorum  senfcentia 
concordasset. 

Quis  vero  posset  sibi  in  aniraum 
inducere,  sine  Episcoporum  delibera- 
tione,  et  sine  eorundem  in  consilium 
de  Ordine  Templariorum  abrogando 
convenientia,  hanc  abrogationem  io, 
Concilio  decretam  fuisse  ;  Episcopos 
ipsos  deinde  ,  post  diligentem,  diu- 
turnamque  deliberationem,  de  ratio- 
ne,  qua  Templariorum  bona  destina- 
ri  possent,  ac  deberent,  communi  suf- 
fragio statuisse  ?  Non  dico  autem 
quarti  esset  absurdum  existimare  Cle- 
mentem  V  haec  in  publica,  et  quibus- 
libet  Episcopis  communicanda  Con- 
stitutione sua,  de  Episcoporum  se- 
cum  convenientium  sententia  affir- 
mare  potuisse,  si  haec  veritati ,  et 
facto  ipsi  non  fuissent  consentanea. 
Id  enim  adeo  per  se  ipsum  clarum 
est,  ut  omnem  ita  suspicandi  ratio- 
nem  excludat. 

Iam  vero  Clemens  V  haec  in  Con- 
stitutione illa  sua  habet:  «  Cum  fra- 
»  tribus  nostris  S.  R.  E.  Cardinali- 
»  bus,  necnon  Patriarchis,  Archiepi- 
»  scopis ,  Episcopis  et  Praelatis,  ac 
»  etiam  cum  nonnullis  excellentibus, 
»  et  illustribus  personis  ,  cum  reli- 
»  quorum  quoque  absentium  Praela- 
»  torum  ,  et  etiam  Capitulorum  ,  et 
»  Conventuum,Ecclesiarum,et  Mona- 
»  steriorum  procuratoribus  in  dicto 
»  Concilio  constitutis,  habuimus  ar- 
»  dua,  morosa,  et  diversa  Consilia  et 
»  tractatus:  ut  per  huiusmodi  consi- 


»  liorum,  et  tractatuum  deliberatio- 
»  nem  praehabitam  diligentem ,  di- 
»  ctorum  honorum  ordinatio,  et  dis- 
»  positio,  ad  honorem  Dei,  augmen- 
»  tum  fìdei,  et  exaltationem ,  dictae 
»  terrae  subsidium  ,  salutem  quoque 
»  hMelium  ,  et  quietem  ,  salubris  et 
»  utilis  perveniret.  Postque  utique 
»  longa,  praemeditata,  provisa ,  et 
»  matura  Consilia,  suadentibus  pluri- 
»  bus  causis,  Nostra  et  dictorum  fra- 
»  trum,  nec  non  Patriarcharum,  Ar- 
»  chiepiscoporum,  et  aliorum  Praela- 
»  torum  ,  ac  excellentium  ,  et  illu- 
»  strium  personarum  praedictarum  , 
»  in  dicto  Concilio  tunc  praesentium 
»  deliberationes,  et  Consilia  in  hoc 
»  flnaliter  residerunt ,  ut  praedicto- 
»  rum  bona  Ordini  Hospitalis  S.  Io- 

»  annis  Hierosolymitani in  per- 

»  petuum  unirentur.» 

Refert  praeterea  Addisonius  me- 
morato superius  loco,  Episcopos,  qui 
Concilio  Viennensi  intererant  ,  et 
quos,  exceptis  quatuor  ,  Templario- 
rum abolitioni  obstitisse  dicit ,  po- 
stulasse ,  ut  antea  eorundem  Equi- 
tum  defensiones  acciperentur,  atque 
ad  hoc  conflrmandum,  ad  Raynaldi 
annales  provocat  ad  an.  1311  n.  55. 
Atqui  in  promptu  sunt  omnibus  An- 
nalistae  eruditissimi  seripta.  Non 
comperi  autem,  quomodo  ex  eo  Ray- 
naldi loco  ad  annum  1311  n.  55  haec 
quae  ille  dicit  comprobari  possint. 
Quid  enim  eo  loco  narrat  Raynaldus? 
Refera m  loci  summam  ;  atque  appa- 
rebit ,  num  ex  eo  loco  id,  quod  Ad- 
disonius contendit,  conflrmari  queat. 

Itaque  Raynaldus  ad  memoratimi 
annum  1311  n.  55  haec  habet  tan- 
tummodo.  Hoc  est ,  Episcopos  ,  qui 
Concilio  intererant ,  a  Clemente  V 
consultos  esse  de  tribus  rerum  ca- 
pitibus,  propter  quae  Synodum  ha- 
bendam  esse  Pontifex  in  prima  ses- 
sione exposuerat,  videlicet,  consultos 
illos  esse  de  Templariorum  causa, 
de  expeditione  sacra  renovanda,  et 
de  Ecclesiastica  disciplina. Tum  Ray- 
naldus eodem  n.  55  circa  causam 
Templariorum,  ut  ostendat,  quae  fue- 
rit  huius  consultationis  summa,  re- 

fert  ex  codice  Vaticano  lougum  te- 
stimonium  Praesulis  Religione,  et 
scìentia  conspicui,  cuius  nomen  ipse 
non  significat,  et  quem  Natalis  Ale- 
xander loco  citato  n.  12  ait,  Duran- 
dum  Episcopum  Mimatensem  fuisse 
a  nonnullis  perhiberi  ,  cui  praesnli 
inter  ceteros,  ante  Concilii  Viennen- 
sis  celebrationém,  Clemens  V  inqui- 
rendi  in  Templarios  munus  commi- 
serat. 

Hic  vero  Praesul  religione  ,  et 
scientia  conspicuus  exposuit ,  quae 
fuissent  in  processus  decursu  senten- 
tiae  de  ea  re,  alios  scilicet ,  dandam 
esse  Ordini  defensionem ,  et  absque 
iuris  rigore,  abrogari  illum  non  de- 
bere, alios  vero  putavisse  «  Ordinem 
»  destruendum  sine  aliqua  tardi  tate, 
»  tum  propter  grave  scandalum  con- 
»  tra  dictum  Ordinem  in  tota  chri- 
»  stianitate  exortum,  tum  quia  con- 
»  tra  ipsum  multi  errores,  et  haere- 
»  ses  per  dictos  processus,  et  inqui- 
»  sitiones,  plusquam  per  duo  millia 
»  testium  reperiebantur  esse  pro- 
»  bati.  » 

Episcopi  vero  illius  sententiam  re- 
fert  ex  eodem  codice  Vaticano  cit. 
loc.  Raynaldus,  prosequens  eiusdem 
verba  recitare.  «  Quantum  ad  Nego- 
»  tium  Templariorum ,  inquit,  et  or- 
»  dinem  Templi  attinet  ;  Ecclesiae 
»  Dei,  et  toti  fidei  christianae  mira- 
»  biliter  expediret ,  quod  idem  Do- 
»  minus  Noster,  sive  de  rigore  iuris, 
»  sive  de  plenitudine  potestatis",  i- 
»  stum  Ordinem  diffamatissimum, 
»  qui,  ut  ita  dicamus  ,  odorem  nomi- 
»  nis  christiani,  quantum  in  se  fuit, 
»  apud  incredulos,  et  infìdeles,  foete- 
»  re  iam  fecit ,  et  nonnullos  fideles 
»  in  stabilitate  fidei  titubare  ;  sine 
»  tarditate  aliqua  reiectis  frivolis, 
»  et  calumniosis  allegationibus  su- 
»  per  defensione  tollenda ,  ex  officio 
»  suo  omnino  tolleret,  bonis  eius  Or- 
»  dinis  disposi tioni  Sedis  Apostolicae 
»  reservatis;  et  sine  tarditate  dico, 
»  etiamsi  a  prima  sua  institutione 
»  fuerit  bonus  Ordo.  »  Reliqua,  quae 
Raynaldus  eo  num.  55  refert,  nihil 
aliud  habent,  nisi  testimonii  Episco- 

pi  illius  prosequutionem  ,  qui  ratio- 
nes  explicavit,  quamobrem,  nulla  in- 
terposita  mora,  Ordo  deieri  deberet, 
oeconomica,  ut  dici  solet,  dispositio- 
ne,  et  quemadmodum  in  Constitutio- 
ne  sua  Clemens  affirmavit ,  per  mo- 
dum  provisionìs,  sensu  superius  ex- 
plicato. 

Praeter  ista  ,  quae  nunc  relata  a 
me  sunt ,  nihil  prorsus  aliud  Ray- 
naldi  annales  continent  ad  an.  1311 
n.  55.  Quamobrem  perspicuum  omni- 
bus esse  puto  ,  ad  illum  Raynaldi 
locum  non  posse  provocari,  ut  appa- 
reat,  Viennense  Concilium  ,  quatuor 
dumtaxat  Episcopis  exceptis,  noluis- 
se  assentiri  Pontifici ,  qui  Ordinem 
Templariorum  delere  volebat  ,  et 
communi  suffragio  Episcopos  in  sen- 
tentia  perstitisse,  ut  Ordo  non  abro- 
garetur  ,  nisi  iuris  ordine  rigorose 
servato*.  De  hac  communi  Episcopo- 
rum  repugnantia  nihil  Raynaldus  , 
dicit  ;  et  cum  eo  loco  testimonium 
tantummodo  Praesulis  religione,  ac 
scientia  conspicui  referatur ,  tam- 
quam  illud,  quod  ostendat  quid  post 
Clementis  V  consultationem  gestum 
fuerit  in  Concilio  ;  iure  possemus 
inde  concludere,  locum  illum  Ray- 
naldi probare  ,  Episcopos  censuisse 
Templariorum  Ordinem  per  modum 
provisionis  esse  abrogandum,  eo  sen- 
su, qui  iam  a  nobis  significatus  est. 

Coram  Clemente  V  fuisse  pertra- 
ctatam  hoc  tempore  Bonifacii  Vili 
causam  superius  diximus,  et  Ponti- 
flcem  hunc  vindicatum  ,  atque  legi- 
timum  declaratum  fuisse.  De  hac  re 
quaestionem  inter  eruditos  institu- 
tam  esse  sciunt  omnes  ,  num  proprie 
haec  causa  peracta  fuerit  in  Conci- 
lio Viennensi,  an  coram  Clemente  V 
Avenione  morante,  qui  sibi  de  cau- 
sa ipsa  decernendi  ius  reservaverit, 
quod  probare  dicunt  inter  cetera, 
Bernardi  Guidonis  testimonium,  qui 
ad  annum  1309  retulerit,  mense  se- 
ptembri,  eo  anno  ,  in  publico  consi- 
sterlo Avenione  habito,  hanc  causam 
coram  Clemente  V  fuisse  pertracta- 
tam;  ad  quem  etiam  annum  specta- 
re  arbitrantur  confutationem  illam 

accusationum  contra  Bonifacium  al- 
latarum,  quae  a  Cardinali  Francisco 
Caietano  item  corani  Clemente  V  fa- 
cta  est  ,  et  quam  in  Monumenti^ 
Praenestinis  n.  35  Petrinius  retulit. 

Hanc  tamen  controversiam  prae- 
tereuntes,  de  qua  ,  inter  cetera  ,  vi- 
deri  potest  Pagius  ad  vitam  Clemen- 
tis  V  n.  32  ,  qui  a  Pontifice  Ave- 
nione  rem  iudicatam  esse  contendit; 
et  Dominicus  Mansius  in  adnot.  ad 
dissertationem  Natalis  Alexandri  de 
Concilio  Viennensì  quaest.  1  paullo 
ante  citatam,  qui  vere  in  Concilio  id 
factum  esse  censet,  atque  ibi  Boni- 
facii  causam  pertractatam:  hanc,  in- 
quam,  controversiam  praetereuntes, 
illud  certum  esse  affirmamus,  idque 
apparere  ex  omnibus  factum  hoc  re- 
spicientibus  monumentis,  calumnias 
omnes,  quibus  Bonifacii  fama  impe- 
ti ta  est,  in  media  totius  Orbis  luce 
reiectas  penitus  fuisse,  Bonifacii  ca- 
tholicam  fìdem ,  legitimum  Pontiiì- 
catum,  virtù tem  ,  et  Religionis  stu- 
dium  vindicatum  fuisse. 

Atque  ut  verbis  Maucleri  utar  in 
opere  de  Monarchia  p.  4  1.7.  e.  18 
a  Papebrochio  allatis  in  Conatti  Chro- 
nico  historico  etc.  ad  vitam  Bonifa- 
cii Vili  n.  15,  «  Omnes  malevolorum 
»  inimicorum  calumnias,  imposturas, 
»  opprobria  ,  mendaciaque  in  illius 
»  Pontificis  famam,  honoremque  con- 
»  torta,  qui  illum  atrocibus  crimini- 
»  bus  insimulaverant,  ut  Francorum 
»  Regi  Philippo  placerent,  piacendo 
»  illuderent,  illusum  blanditiis,  fal- 
»  lacibusque  fraudibus  deciperent , 
»  ipse  Pontifex  cum  toto  Concilio 
»  detestatus  ,  exsecrationi  subiecit. 
»  Omnes  sacrilegos  conspiratores,op- 
»  pressores ,  detentores,  captoresque 
»  Bonifacii  Vili,  qui  captum  atroci- 
»  bus  opprobriis,  iniuriisque  scelera- 
»  tissime  laeserant,  simili  exsecratio- 
»  nis  ,  anathematisque  fulmine  con- 
»  strinxit,  nisi  quos  gravissima  poe- 
»  nitentia  ,  cum  detestatione  tanto- 
»  rum  scelerum ,  piena  contritione  , 
»  satisfactioneque  convertisset.  Ipsi 
»  Philippo  Regi  agnoscenti  dissidio- 
p  rum  crimina  contra  Bonifacium  Vili 


»  patrata,  eaque  per  ignorantiam  se 
»  commisisse,  proditorie  sycophanta- 
»  rum  illusionibus,  calumniarumque 
»  falsinioniis  perfidis  illusum  ,  dece- 
»  ptumque  profitenti  Clemens  V  .  .  . 
»  quaecumqueBonifacius  contra  eum, 
»  eiusque  regnum ,  veluti  in  ultio- 
»  nem  Pontifìciae  potestatis,  sub  for- 
»  ma  anathematis,  et  interdicti  ful- 
»  minaverat...  (quae  tamen  iustis  de 
»  causis  facta. fuisse  demonstratum 
»  est,  quaeque  Bonifacius  ipse  revo- 
»  cavisset,  si,  eo  vivente ,  Philippus 
»  id  egisset,  quod  ad  praeteritarum 
»  rerum  correctionem  sub  Clemen- 
»  te  V  fecit)  ,  abroga vit  postquam 
»  omnes  famosos  libellos  calumnia- 
»  rum  ,  imposturarumque  codices 
»  contra  Bonifacii  memoriam  ausu 
»  sacrilego  conscriptos ,  ustulandos 
»  ardentibus  mandari  flammis  impe- 
ravisset.» 

Agit  vero  Raynaldus  ad  an.  1511 
n.  50  de  poenis  ecclesiasticis ,  quae 
iis  sunt  impositae  ,  qui  participes 
fuerant  vis  Bonifacio  Ananiae  illa- 
tae  ,  quos  facti  poenituisse  ,  et  ve- 
niam  petiisse  memoriae  proditum 
est.  Ac  de  Guillelmo  Nogaretio ,  qui 
dux  sceleris  fuerat,  haec  ex  Bernar- 
do Guidonis  ibi  refert  annalista  dot 
ctissimus:  «  Papa  Clemens  absolvi- 
»  Gtuillelmum  de  Nogaretio  praesen- 
»  tem,  et  petentem  absolvi  a  senten- 
»  tia  exeommunicationis  ,  qua  tene- 
»  batur  propter  Bonifacii  Papae  ca- 
»  ptionem,fueruntque  sibi  ibidem  im- 
»  positae  etiniunctaeinpoenitentiam 
»  peregrinationes  etc.  » 

Huius  nefarii  consilii  auctores,  ac 
participes,  nominatim  vero  G-uillel- 
mum  Nogaretium  anathemate  per- 
culerat,  statim  post  susceptum  Pon- 
tifìcatum  etiam  Benedictus  XI ,  qui 
«  captionem,  et  facinus,  tunc  Cardi- 
»  nalis  fide  viderat  oculata;  »  prout 
habent  acta  Pontifìcatus  Benedicti  XI 
a  Papebrochio  relata.  Absolverat  et- 
iam hic  Pontifex  a  censuris  Iacobum, 
et  Petrum  Cardinales  Columnenses 
a  Bonifacio  dignitate  Cardinalatus 
spoliatos,  quos  tamen  anno  1305  Cle- 
mens V  in  pristinam  dignitatem  re- 

stituit,  cum  rìecem  Cardinales  Lug- 
duni  creavit.  Erga  Philippum  Pul- 
chrum  quoque  Benedictus  XI  beni- 
gnius  agere  coeperat,  et  discordiae, 


quae  illum  inter  et  Praedecessorem 
suum  excitata  fuerat,  fìnem  impo- 
nere,  id  quod  Clemens  V  deinde  per- 
fecit. 

Clementem  V  Pontificem  Maxi- 
mum Concilio  Generali  Viennensi 
praefuisse  mox  vidimus.  Ille  vero, 
qui  antea  Bertrandus  de  Goth  ap- 
pellabatur,  et  gente  Gallus  in  dioe- 
cesi  Vasatensi  natus,  et  Archiepisco- 
pus  Burdigalensis  erat,  Pontifex  Ma- 
ximus  electus  fuerat  Perusiae  die  5 
Iunii  anno  1305. Accepto  autem  die  22 
Iulii  decreto  electionis  suae,  et  pro- 
mulgato, Burdigala  venit  Lugdunum, 
eoque  Cardinalibus  convocatis,  coro- 
natus  est  in  aede  S.  Iusti,  et  cum 
solemniter  procederet  ,  lapsu  muri 
cuiusdam,  in  rjrave  vitae  periculum 
adductus  est.  Cum  videret  autem 
factionibus  fervere  Italiam,  substitit 
in  Gallia,  et  Avenione  mansit  ab  an- 
no 1309  in  posterum,  quod  eius  Suc- 
cessores  quoque  fecerunt  usque  ad 
Gregorium  XI.   . 

\  Esset  omnino  incongruum  de  hac 
Romanorum  Pontifìcum  mora  in  Gal- 
lia ,  quae  septuaginta  ferme  annos 
perduravit,  nihil  dicere.  Quamobrem 
historico  saltem  modo  de  Pontifici- 
bus,  qui  Avenione  morati  sunt,  non- 
nulla attingemus  ;  praesertim  quod 
de  infelicissimo  ilio  schismate  dein- 
de loquuturi  simus,  quod  post  Gre- 
gorii  XI  mortem  ,  ac  Urbanum  VI 
iam  electum  ,  est  excitatum  ,  et  cu- 
ius  initii  historia  cum  hac  Avenio- 
nensi  mora  coniuncta  est. 

De  Clemente  V  iam  plura  dixi- 
mus  cum  de  Concilio  Viennensi  age- 
remus  ;  atque  inter  celerà  ,  ab  eo 
Philippum  Galliae  Regem  ,  excom- 
municatum  a  Bonifacio  Vili,  Eccle- 
siae  reconciliatum  fuisse  ,  et  Cardi- 
nalatum  restitutum  esse  lacobo,  et 
Petro  de  Columna  ;  Caelestinum  V 
canonizasse,  atque  alia  prò  Ecclesiae 


bono  ,  prò  fide  ab  erroribus  defen- 
denda,et  ad  disciplinam  instauran- 
dam  Clementem  V  decrevisse.  Obiit 
vero  anno  1314,  12  Cai.  Maias  ad 
Rupem  Mauram  Dioecesis  Nemau- 
sensis  dum  Burdigalam  pergeret. 

Clemente  V  mortuo  cum  Carpen* 
toractem  convenissent  Cardinales, 
ortis  dissidiis,  et  factionibus  duabus, 
quarum  una  Gallum  Pontifìcem,  al- 
tera Italum  petebat  ;  cum  conclave 
etiam  incensum  a  Vasconibus  fuis- 
set,  vacavit  Romana  Sedes  biennium, 
atque  etiam  aliquanto  amplius.  Tan- 
dem operam  dante  Philippo  Comite 
Pictaviensi  ,  postea  Franciae  Rege, 
Cardinales  in  conclave  reversi  sunt, 
et  Ioannem  XXII  die  7  Augusti  an- 
no 1316  elegerunt,  qui  olim  Iacobus 
de  Eusa  appellabatur  atque  in  dioe- 
cesi  Cadurcensi  natus  erat.  Inter  ini- 
micitias  ,  quas  contra  Pontifìcem  Lu- 
dovicus  Bavarus  exercebat  ,  Petrus 
de  Corbario  eiusdem  Imperatoris  in- 
stigatione  se  veluti  Antipapam  ges- 
sit,  suscepto  Nicolai  V  nomine.  Ve- 
runa hic  deinde  resipuit,  Avenionem 
ad  Ioannem  XXII  venit,  et  petitam 
ab  eo  veniam  cum  impetrasset,  Ave- 
nione mortuus  est.  Obiit  denique  A- 
venione  Ioannes  Pontifex  anno  1334 
die  4  Decembris  cum  aetatis  suae 
annum  nonagesimum  implesset ,  et 
Pontificatum  annos  18,  menses  3, 
dies  27  gessisset. 

De  Ioanne  XXII  nota  querela  est, 
scilicet  eum  sensisse ,  animas  iusto- 
rum  nonnisi  post  supremum  iudicii 
diem  esse  visuras  Deum.  Nolo  au- 
tem diu  in  hac  controversia  pertra- 
ctanda  immorari.  Satis  est  enim  in- 
ter cetera  legere  de  ista  re  ,  quae 
fuse  et  eruditissime  Thomas  Maria 

Mamachius  tom.  6  Orig.  et  Antiq. 
Christianarum  p.  2,  l.4%.6  dispu- 
tava,  ubi  etiam   soriptores   omnes 
recenset,  qui  de  hac  querela  con  tra 
Ioannem    XXII  aliata   disputarunt, 
quem  tomum  morte  correptus,  cum 
magno  eruditionis  Ecclesiasticae  de- 
trimento, absolvere  vir  doctissimus 
non  potuit.  Huius  autem  pertracta- 
tionis  summa  haec  est,  quam  Mama- 
chlus   P-    137    allato    Raynaldi    ad 
an.  1333  n.  35  testimonio  recenset. 
Itaque  Odoricus  Raynaldus,  Mama- 
chius ait,  qui  rnanuscriptos  eius  ae- 
tatis  codices  studiose  legit,  haec  ha- 
bet:  «  Cum  Ioannes   cuperet  dirimi 
»  controversiam    (de  visionis  beati- 
»  fìcae  fruitione)  in  suis  ad  Cardina- 
»  les  collationibus,  Scripturae  Sacrae. 
»  oracula,  et  Patrum  dieta  in  utram- 
»  que  partem  protulit,  iussique  sunt 
»  Cardinales,  Praesules,  aliique  con- 
»  troversiam  diligentissime  excutere, 
»  et  quae  a   Sanctis   Patribus   pro- 
»  nunciata  reperirent ,  conferre.  Li- 
»  bellum    etiam    scripsit    Pontifex, 
»  quem  Petro  Archiepiscopo  Rotho- 
»  magensi   transmisit ,  in  quo  nihil 
»  de  suo,  sed  dieta  tantummodo  Scri- 
»  pturae  Sacrae,  et  Patrum  deprom- 
»  psit.  » 

Tum  subdit  Mamachius:  «  Interea 
»  nihil  quidquam  Ioannes  affirmando, 
»  sed  disputando  ,  aut  summum  du- 
»  bitando  dixit.  Cum  enim  nondum 
»  finita  res  esset,  non  modo   passus 
»  est,  ut  ab  aliis   in   disputationem 
»  vocaretur,  sed  fas  sibi  etiam  esse, 
»  ut  privato,  existimavit  investigare 
»  disputando  verum.Quare  idemlpse 
»  in  ea,  quam  extrema  vitae  tem- 
»  pore  edidit,  fìdei  professione:  Quae 
»  dixerat  ea  de  re,praedicarat,  seri- 
»pserat,    recitando    dieta    Sacrae 
»  ùempturae,  etSanctorum  Patrum 
»  et  conferendo,  et  non  determinane 
»  do,  nec  etiam  tenendo,  sic,  et  non 
»  aliter  funse  a  se  dieta,  praedi- 
>>cata,   seu  scripta   testatus  est.» 
tìaec  autem   satis   sunt  p'rorsus   ad 
gravissimam     memoratae     querelae 

responsione"1   afferendam.  Nam  ista 
probant,  nullo  modo  con  tra  doctrinam 


catholicam  de  ista  re  Toannem  XXII 
sensisse ,  qua    deinde    luculenter    a 
Oonciho  Lugdunensi  II,  ac  Floren- 
(  tino  Generali  definita  est,  videlicet 
j  «  illorum  animas  ,  qui  post  sacrum 
t  »  oaptisma  susceptum,  nullam  omni- 
»no  peccati  maculam   incurrerunt^ 
»  illas  etiam  quae   post  contractam 
»  peccati  maculam,  vel  in  suis  ma- 
»  nentes  corporibus,  vel  eisdem  exu- 
»  tae,  sunt  purgatae,  mox   in    cae- 
»  lum  recipi,  et  intueri  dare  ipsum 
»  Deum  Trinimi  et  Unum  sicuti  est, 
»  prò  meritorum  tamen  diversitate, 
»  ahum  alio  perfectius.  »  Legi  quol 
que  possunt  Tourneljus  in  traci,  de 
Oeo  quaest.  XII,  Witassius  de  Beo 
quaest    XI  art.  2  sect.  8,   Natalia 
Alexander  diss.  XI  in  saec.   XIII 
et  XIV  art.  2. 

Ioanne  II   Pontifice   vita    functo, 
Benedictus  XII  Tolosanus,  antea  la' 
cobus  Furnierius ,  seu  Novellus  Ab- 
bas  Ordinis  Cisterciensis,  creatus  est 
Pontifex  die20Decembris  anno  1334 
et  die  8   Ianuarii    anno   1335  Ave- 
mone  coronatus  est.  Summam  vitae 
continentiam  eum  ostendisse,  histo- 
nci  illorum  temporum  referunt;  di- 
sciphnae  amantissimum,  atque   im- 
I  primis  studiosum  ,  ut  beneficia  ,  et 
dignitates  Ecclesiasticae,  secundum 
canonum  normam  conferrentur;  con- 
sulendum  etiam  curavit  Reipublicae 
tranquilhtati,  et  ne  quid  detrimenti 
pubhcus  ordo  pateretur.  Obiit  vero 
die  25  Aprilis   anno  1342  Avenione 
ni  Palatio,  quod  construxerat,  cum 
Pontifìcatum  gessisset  annos  septem, 
menses  quatuor  et  dies  quinque. 

Suffectus  est  die  7  Maii  an.  1342 
Benedicto  XII  mortuo  Clemens  VI 
antea  Petrus  Rogerius.  Et  die  19 
eiusdem  mensis  Avenione  coronatus 
est,  in  quam  diem  festum  Penteco- 
stes  ìnciderat.  Is  principibus  Chri- 
stiana conciliandis  inter  se  ,  Fran- 
cis praesertim  ,  et  Anglis  maxime 
studuit.  Legati  ex  Italia,  quorum 
unus  erat  Franciscus  Petrarcha  ad 
eum  venerunt,  ut  ad  redeundum  Ro- 
mani ìllum  adducerent.  Sed  memo- 
ratis  bis  gravibus  rebus,  ut  diximus, 

intentus,  id  exsequi  non  potuit.  Ana- 
thema  in  Ludovicum  Bavarum  con- 
fìrmavit.  Annum  Iubilaei,  prout  alio 
loco  diximus ,  singulis  50  annis  ce- 
lebrali statuit  Extravaganti  Unige- 
nitus,  Avenionem  a  Ioanna  Regina 
Sedi  Apostolicae  magna  numerata 
pecuniae  copia  anno  1348  acquisi- 
vi^ Conclavis  leges  mitiores  ali- 
quanto  reddidit.  Obiit  autem  sub  fi- 
nem  anni  1352,  cum  annos  decem , 
menses  septem  et  diem  unum  Pon- 
tifex  fuisset. 

Clementi  VI  Innocentius  VI  Lemo- 
vicensis  successit,  qui  antea  Stepha- 
nus  Alberti  dictus  erat,  die  18  De- 
cembris  1352,  et  coronatus  fuit  die  30 
eiusdem  mensis.  Is  residentiam  im- 
peravit  Praelatis,  et  aliis  beneficia- 
riis  in  curia,  ut  narrat  Ptolemaeus 
Lucensis.  Misit  in  Italiam  cum  exer- 
citu  Aegidium  Alvarum  Albornotium 
Cardinalem  et  Archiepiscopum  Tole- 
tanum,  qui  Romanae  Pontificiae  di- 
tionis  oppida  recuperavi7;.  Plurimum 
etiam  curavit  ut  in  beneficiorum,  et 
dignitatum  collatione  diligenter  ca- 
nones  servarentur.  Obiit  vero  die 
12  Septembris  anno  1362  cum  an- 
nos novem,  et  circi  ter  novem  men- 
ses Ecclesiae  praefuisset. 

Urbanus  V  antea  appellatus  Gu- 
lielmus  Grimoaldus,  Gallus,  Abbas 
S.  Victoris  Massiliensis ,  licet  Car- 
dinalis  non  esset,  et  abesset,  in  Ita- 
liam ab  Innocentio  missus ,  die  28 
Octobris  anno  1362  electus  est,  at- 
que  Avenionem  veniens,  ibidem  con- 
secratus.  Graecam  Ecclesiam  cura 
Romana  iterum  conciliare  conatus 
est,  et  de  ea  re  cum  Michaele  Pa- 
laeologo  egit ,  qui  Romam  veniens 
an.  1369  schisma  eiuravit,  et  fidem 
Romanam  professus  est.  Romam  et- 
iam venerat  a.  1367  Urbanus:  seclhinc 
Avenionem  rediit,ubi  mortuus  est  die 
19  Decembris  anno  1370.  Benevolum 
se  erga  viros  litteratos  UrbanumV 
exhibuisse  ,  constat  inter  cetera  ex 
litteris  Petrarchae  ad  eum  scriptis. 
Urbano  V  Gregorius  XI  antea 
Petrus  Rogerius  Lemovicensis,  fìlius 
Guillelmi  Comitis   de  Bellefort ,  et 


Clementis  VI  nepos,  de  qua  cogna- 
tione  consuli  possunt  Bollandiani  ad 
vitam  S.  Catharinae  Senensis,  summo 
consensu  suffectus  fuit  die  30  Decem- 
bris an.  1370.  Presbyteratus  ordine 
suscepto  die  4  Ianuarii  anni  1371  , 
postridie  consecratus  Episcopus  ,  et 
coronatus  est.  Hic  ille  Pontifex  est, 
qui  consilium  susceptum  ad  Urbem 
cum  suis  omnibus  redeundi,exsequu- 
tus  fuit,  et  constanter  servavit.  Ita- 
que  Romam  venit  anno  1377:  «  die 
»  17  Ianuarii  ingressus  est  Romam 
»  equitando  de  S.  Paullo,  ubi  ad  ter- 
»  ram  de  navigio  descenderat,  usque 
»  ad  S.  Petrum  ,  fuitque  ibidem  re- 
»  ceptus  cum  magna  solemnitate  et 
»  honore,  »  ut  dicitur  in  eius  vita. 
Itaque  tempora  recensendo,  fuit  Pon- 
tificia Sedes  extra  Romam  ab  obitu 
Benedicti  XI  annis  72,  mensibus  6, 
diebus  19;  a  coronatione  Clementis  V 
quando  Cardinales  accivit  Avenionem 
annis  septuaginta  uno ,  mensibus  2, 
diebus  5;  a  constitutione  Sedis  Ave- 
nione  postquam  in  diversis  Galliae 
locis  fuit,  annis  68,  ut  animadvertit 
Spondanus. 

S.  Catharinam  Senensem  optime 
meritam  ob  Gregorium  XI  in  Con- 
silio suscepto  ,  et  Deo  soli  cognito 
Romam  redeundi  connrmatum  ,  pu- 
blica  monumenta  testantur.  De  ea 
re  videri  quoque  possunt  Bollandiani 
ad  eiusdem  vitam  die  30  Àprilis. 
Roma  deinde  Gregorius  vitandi  ae- 
stus  causa  Ananiam  contendit  :  re- 
versus Romam  obiit  6  Calendas  Àpri- 
lis anno  1378.  Ad  pietatem  foven- 
dam,  ad  Sedis  Apostolicae  iura  tuen- 
da,  ad  Ecclesiae  bonum  impense  pro- 
curandum  .multa  Gregorius  gessit , 
quae  in  Institutionibus  sunt  recen- 
senda.  Satis  vero  sunt  ista,  quae  di- 
ximus, ad  seriem  referendam  Roma- 
norum  Pontificum,  quiAvenione  mo- 
rati sunt ,  atque  ad  significandum 
quandiu  ista  Pontificum  mora  in  illa 
civitate  perduraverit.  Stephanus  Ba- 
lutius  vitas  Paparum  Avenionen- 
sium  duobus  tomis  edidit,  cuius  ope- 
ris  legendi  qui  copiam  habeat ,  fa- 
cile intelliget,  quantopere  oporteat 

in  eiusmodi  rebus  a  partium  studiis 
abstinere.  Nunc  de  gravissimo  ilio 
schismate  agere  debemus,quod,  mor- 
tilo Gregorio  XI,  et  postquam   Ur- 


Caput  xxXi. 

banus  VI  electus  esset ,  excitatum 
fuit,  et  annos  ferme  quadraginta  us- 
que  ad  Martini  V  electionem  ,  Ec- 
clesiam  perturbavit. 


CAPUT  XXXII. 

DE   URBANI    VI    PONTI FICIS   MAXIMI    ELECTIONE, 
ET    DE   SCHISMATE    DEINDE    EXCITATO. 


Urbem  Romam  ob  Gregorii  XI 
Avenione  reditum,  consilinmque  ab 
eo  susceptum  Romae  manendi,  gau- 
dio gestiisse,  et  permagnam  laetitiae 
signifìcationem  exhibuisse  ,  monu- 
menta illorum  teraporum,  et  graves 
illius  aetatis  scriptores  testantur. 
Neque  vero  poterant  Romani  alia 
ratione  Pontifìcem  redeuntem  ample- 
cti,  qui  sciebant  huius  urbis  splen- 
dorem  in  D.  Petri  Sede  praecipue 
positum  esse ,  et  nullum  posse  ex- 
cellentius  ornamentum  Patriae  suae 
excogitari,  quam  ibi  domici] ium  ha- 
bere  illos,  per  quos  D.  Petrum  ipsum 
loqui,  antiqua,  et  commendata  pluri- 
mum  Patrum  Chalcedonensium  vox, 
ac  sententia  fuit. 

Verum  praeposteram  fuisse  dici 
quodammodo  potest  huius  Urbis  i- 
stam  gratulationem,  et  brevem  lae- 
titiam,  cum  infelicissimum  illud  tem- 
pusquamprimumfueritconsequutum, 
quo  gravi,  diuturnoque  schismate  Ec- 
clesia perturbata  est.  Contigit  id  post- 
quam Urbanus  VI  suifectus  fuerat 
anno  1378  Gregorio  XI  mortuo,  at-  j 
que  usque  ad  Martini  V  electionem, 
quae  anno  1417  Constantiae  facta 
fuit,  hoc  schisma  sublatum  non  est. 

De  hoc  tana  infelici  tempore  lo- 
quuturi  opportunum  putamus  affer- 
re  primum  Benedicti  XIV  testimo- 
ni um  desumptum  ab  opere  De  Ser- 
vorum  Dei  beatìficatione ,  et  Bea- 
forum  canoni zat ione  lib.  1  cap.  9 
n.  IO.  Ex  eo  enim  aperte  intelligi- 
tur,  legitimum  Pontifìcatus  ius  Ur- 
banum  VI,  Bonifacium  IX,  Innocen- 
tium  VII  etc.  habuisse.  Agens  enim 
eo  loco  Pontifex  de  S.  Birgittae  ca- 
nonizatione  anno  1391  a  Bonifacio  IX 


Romae  facta,  ac  deinde  a  Martino  V 
anno  1419  confìrmata  haec  habet: 
«  Supplicatimi  fuit  Martino  V  prò  no- 
»  va(S.Birgittae)  canonizatione.  Re- 
»  cens  autem  Martini constitutio edita 
»  est  Florentiae  post  ConciliumCon- 
»  stantiense  an.  1419,  et  est  impres- 
»  sa  ante  revelationes  S.  Birgittae, 
»  pluribusque  prosequuntur  Pagius 
»  t.  4  Brevìarii  Romanorum  Ponti- 
»  fìcum  in  vita Ioannis XXIII pag.387 
»  et  Spondanus  ad  an.  Christi  1415 
»  fi.  2.  Notanda  sunt  verba  Constitu- 
»  tionis  Martini  V  confìrmantis  ca- 
»  nonizationem  S.  Birgittae  ,  quae 
»  sunt  huiusmodi  ab  bonarum  men- 
»  tium,  et  conscientiarum  serena- 
»  tìonem  puriorem.  Depulsa  tempo- 
»  rum  caligine  ,  in  clara  luce  hodie 
»  positum  est,  legitimum  ius  Ponti- 
»  flcatus  penes  Urbanum  VI  eiusque 
»  successores  Bonifacium  IX,  Inno- 
»  centium  VII  etc.  stetisse  ;  sed  cum 
»  id  tunc  temporis  adhuc  eliquatum 
»  non  esset,  Martinus  V  necessari  um 
»  esse  existimavit  sua  indubia  au- 
»  ctoritate  eanonizationem  a  Boni- 
»  facio  IX  factam  confirmare.  » 

Agit  praeterea  eodem  loco  Bene- 
dictus  XIV  de  canonizatione  S.  Ca- 
tharinae  Senensis  a  Pio  II  Pontifìce 
facta,  quam  robur  suum  etiam  ha- 
bituram  fuisse  explicat,  si  ea  ab  Ur- 
bano VI,  Innocentio  VII  aut  Grego- 
rio Xllabsoluta  esset.  Verum  laudat, 
id  non  evenisse:  «  ne  esset  obnoxia, 
»  inquit,  obtrectationibus  eorum,  qui 
»  in  obedientia  ,  ut  appellabatur  , 
»  Pseudopontificum  Avenionensium 
»  erant;  praesertim  cumS.Oatharina 
»  Senensis  apertissime  ,  et  constan- 
»  tissime   prò   Urbani  VI  iure   ste- 

»  tissèt,  quod  Virginis  Sanctissimae, 
»  et  miraculis,  et  familiari  cura  Deo 
»  communicatione  elarissimae  testi- 
»  monium  ,  pondus  ingens  Urbani 
»  causae  addiderat.  »  His  vero  Pon- 
tifìcis  sapientissimi  sententiis  allatis, 
eo  tutius  possumus  affirmare  id,  quod 
ex  facti  etiam  ipsius  historia  depro- 
mitur ,  Urbanum  VI  legitime  ele- 
ctum  esse,  eiusque  Successores  legiti- 
me Pontificatum  consequutos  fuisse. 

Iuvat  vero  hornm  Pontificum  se- 
riein  brevi  ter  percensere.  Itaqae  Ur- 
banus  VT  qui  antea  Bartholomaeus 
Prignanus  ,  Neapolitanus  ,  Barii  in 
Àpulia  Archiepiscopus  erat  ,  die  9 
Aprili s  anno  1378  creatus  est  Ro- 
manus  Pontifex  ;  postquam  Romani, 
qui  verebantur,  ne  si  homo  Gallus 
Papa  eligeretur  ,  sedem  iterum  in 
Galliam  deferret,  clamoribus,  et  mi- 
his  a  Cardinalibus  Romanum  Ponti- 
fìcem depoposcissent.  Sed  Cardinales 
veriti  ne  vis  illata  ipsis  videretur, 
non  Romanum  ,  Italum  tamen  hunc 
elegerunt. 

Ex  isto  autem  facto  prima  schi- 
smatis  origo  sive  occasio  profecta  est; 
cui  accessit ,  quod  valde  severe  Ur- 
banus,  se  Pontificatum  gesturum  af- 
fìrmaret ,  et  ideo  aliorum  animos  a 
se  averteret.  Itaque  Cardinales  Galli 
numero  12  quasi  romanos  calorcs  vi- 
tare  vellent,  Ananiam  commigrarunt, 
ibi q uè  causati,  vim  sibi  a  populoRo- 
mano  illatam  esse, Urbanum  non  li- 
bere electum  fuissc  affirmare  coe- 
perunt.  Inde  Fundos  profecti,  perdu- 
ctis  ad  se  tribus  Cardinalibus  Italia, 
novum  Pontifìcem  croaverunt  die  20 
Septembris  anno  1378  Robertum  Car- 
di nnlem  Gebennensem,  seu  Geneven- 
sem  ,  Fratrem  Comitis  Genevensis 
36  annos  natum,  qui  Clementis  VII 
nomine  sumpto,  secessit  Avenionem. 

Significavimus  paullo  ante ,  quam 
tetrum  schisma  inde  conflatum  sit, 
et  quam  diu  gravi  damno,  atque  af- 
flictioni  Ecclesiae  fuerit.  Inter  ce- 
teros,  qui  de  ea  re  scripserunt,  au- 
ctor  fascienti  temporum  haec  habet: 
«  Schisma  secundum,  omnium  schi- 
»  ,smatum   quae  ante  fuerunt  pessi- 


»  muffi  et  subtilissimum.  Adeo  enim 
»  plenum  fuit,  ut  etiam  doctissimi, 
»  et  conscientiosi  viri  non  valerent 
»  discutere ,  cui  esset  magis  adhae- 
»  rendum.  Et  fuit  continuatum  per 
»  annos  quadraginta,..  et  ideo  ab  isto 
»  Urbano  Sexto  usque  ad  Martinum 
»  Quintum  nescio  quis  fuit  Papa.  » 

Sed  haec  de  schismatis  decursu  , 
non  autem  de  tempore ,  quo  Urba- 
nus  VI  electus  est,  intelligi  debent. 
Nam  monumenta  Urbani  electionem 
respicientia,  eum  legitime  electum 
fuisse,  facile  produnt.  Eiusmodi  vero 
in  schisma  ipsum  iam  commotum  ir- 
repserunt  adiuncta,  ut  ii  quibus  vera 
totius  facti  origo  erat  ignota,  aut  de 
industria  falso  descripta,  in  magnani 
obscuritatem  adducti  sint.  Tractatus 
in  utramque  partemideirco  conscripti 
fuerunt,  quorum  magnimi  numerum 
fuisse  Spondanus  inter  ceteros  ani- 
madvertit.  Sed  vel  ab  eo  tempore 
non  defuerunt  qui  rei  veritatem  in- 
tellexerint,  prout  S.  Antoninus  nar- 
rat  et  «  posteris  diebus,  cessante  iam 
»  metu,  venerari  ut  Pontifìcem  illum 
»  (Urbanum  VI)  perseverarmi  ,  et 
»  Principibus,  solemnibuslitterisele- 
»  ctionem  suam  nunciarunt.  »  Acces- 
sit celebriorum  hominuni  et  doctio- 
rum  prò  Urbani  electione  sententia, 
inter  quos  BaMus  Perusinus  fuit,  III- 
risconsultorum  eo  tempore  princeps. 
Ita  denique  res  est  considerata,  ut 
Urbanum  VI  legitime  electum  fuisse 
apparere  potuerit,  prout  Spondanus 
concludit.  Quod  si  vero  rem  accura- 
te perpendenti  facile  occurrere  po- 
tuit,  Urbanum  legitime  electum  fuis- 
se, apparere  etiam  facile  poterat,  et 
Robertum  Gebennensem,  et  Petrura 
de  Luna  Pontifices  esse  legitimos 
non  posse.  Memoranda  sunt  S.  Cy- 
priani  verba  de  hac  materia:  «  cum 
»  post  unum,  scilicet,  secundus  esse 
»  non  possit ,  qui  post  primuni  ele- 
»  ctus  est  ;  non  iaru  secundus  ille  , 
»  sed  nullus  est.  » 

Urbanus  vero  tempus  omne  Pon- 
tificatus  sollicitum  habuit  :  qui  pri- 
mo una  cum  Cardinalibus  Italis  Ti- 
burem   concessit ,  hinc   per   Italiani 

discurrit,  donec  Romae  decessit  an- 
no 1389  die  15  Octobris.  Etsi  in  adeo 
difficilia  Pontiflcatus  sui  tempora  in- 
ciderit  Urbanus  ;  non  omisit  taraen 
Ecclesiae  curam  inpense  agere,  pro- 
ut  vel  ab  initio  mentem  suam  esse 
significaverat.  Pietati  etiam  fidelium 
fovendae  operam  dedit ,  quemadmo- 
dum  illud  fuit,  quod  Iubilaeum  tri- 
gesimo tertio  quolibet  anno  celebran- 
dum  statuerit,  ad  religiosam  Chri- 
sti  vitae  annorum  memoriam  reco- 
lendam. 

Urbano  VI  Bonifacius  IX  succes- 
sit,  antea  Petrus  Tomacellus  nun- 
cupatus,  Neapòlitanus,  qui  die  2  No- 
vembris  anno  1389  electus  fuit  a 
Cardinalibus  14,  qui  Urbano  semper 
adhaeserant.  Hic  ut  Pontificiae  cli- 
tioni  consuleret,  urbes  quasdam  po- 
tentibus  viris  fiduciarias  concessit , 
imposito  tributo.  Consuluit  etiam  Ro- 
manae  Urbi ,  arce  in  Hadriani  mole 
constructa;  aditus  Tiberis  praeterea, 
et  pontes  communivit.  Alia  etiam 
plura  ad  di^ciplinam  Ecclesiasticam 
spectantia  constituit.  Obiit  ex  cal- 
culorum  dolore  die  1  Octobris  an- 
no 1404.  Antea  vero  eodem  anno  1404 
die  16  Septembris  obierat  Antipapa 
Clemens  VII  ex  apoplexia;  atque  il- 
li  die  28  eiusdem  mensis  substitu- 
tus  fuerat  Petrus  de  Luna  Hispanus, 
Cardinalis  Aragoniae,  qui  Benedi- 
cti  XIII  nomen  suscepit,  quique  in 
schismate  perstitit .,  et  a  Concilio 
Constantiensi  anno  1417  depositus,in 
schismate  pertinax  die  17  Novem- 
bris  anno  1424  obiit,  cum  per  annos 
triginta  se  veluti  Papam  gessisset, 
et  sex  Pontifìcibus,  hoc  est  Bonifa- 
cio IX,  Innocentio  VII,  Gregorio  XII, 
Alexandro  V,  Ioanni  XXIII,  Marti- 
no V,  et  Conciliis  Pisano,  ac  Con- 
stantiensi restitisset. 

Innocentius  VII  antea  Cosmus  Me- 
lioratus  Sulmonensis  die  17  Octobris 
anno  1404  Bonifacio  IX  suffectusfuit. 
Laudari t  eura  ob  multarum,  magna- 
rumque  rerum  ^xperientiam  veteres 
scriptores.  Die  6  Augusti  anno  1405 
propter  populi  tumultum  Roma  Vi- 
terbium  se  contulit;  sed  Romani  de- 

inde  cum  magna  civium  gratulato- 
ne re  versus  est  die  13  Martii  1406, 
atque  ibi  die  6  Novembris  eodem 
anno  vita  functus  est. 

Innocentio  VII  Gregorius  XII  suc- 
cessit,  olim  dictus  Angelus  Corarius, 
Venetus,  vir  patritius,  an.  1406  die 
30  Novembris,  postquam  cum  ceteris 
Cardinalibus  iureiurando  promise- 
rat,  se  ad  schisma  tollendum,  ces- 
surum  pontificatu,si  id  etiam  Petrus 
De  Luna  fecisset.  Verum  schisma  hoc 
modo  non  est  extinctum,  prout  de- 
inde videbimus.  Etenim  constat,  id 
tandem  vere  evenisse  cum  Concilium 
Constantiense  habitum  fuit.  Quod 
enim  ad  Gregorium  XII  pertinet , 
ille  in  eo  Concilio,  Sessione  14  die 
4  Iunii  anno  1415  celebrata,  per  Ca- 
rolum  Malatestam  Procuratorem  ad 
L  hoc  suum  «  omni  iure  suo,  quod  in 
»  papatu  haberet,  renuntiavit  sole- 
»  mniter,  »  uti  S.  Antonius  ait.  Ita- 
que  Patres  ut  eum  honorarent  «  Le- 
»  gatum  illum  instituerunt  in  Picen- 
»  ti  bus  consistentem  »  idest,  perpe- 
tuum  legatum  in  Piceno,  ubi  mora- 
batur.  Deinde  factus  est  etiam  Car- 
dinalis Episcopus  Portuensis.  Deces- 
sit autem  senex  Recineti  die  18  Octo- 
bris- anno  1417. 

Pontifices,  quos  hactenus  recensui- 
mus,  ii  sunt,  qui  post  Gregorium  XI 
mortuum  electi  fuerunt,  et  quibus 
Pontificatum  gerentibus,  duo  alii  su- 
perius  memorati,  quorum  alter  Cle- 
mens VII,  alter  Benedictus  XIII  ap- 
pellati^ est,  Avenione  se  veluti  Pon- 
tifices gesserunt.  Cum  Gregorius  XII 
autem  Pontifex  esset ,  habitum  est 
Concilium  Pisanum  anno  1409,  atque 
in  eo,  prout  notum  est,  Alexander  V 
Gregorio,  ac  Benedicto  suffectus  fue- 
rat. Sed  cum  Gregorius  XII  ac  Be- 
nedictus XIII  in  Pontificatu  retinen- 
do  perseverassent,  tunc  evenit ,  ut 
praeter  duos  illos,  etiam  alius  Pon- 
tifex exstiterit,  hoc  est,  quemadmo- 
dum  S.  Antoninus  ait,  «  non  sit  ab- 
»  latum  schisma,  sed  augmentatum, 
»  ex  duobus,  tribus  se  prò  Papa  gè- 
»  rentibus.  » 

Existimo  autem   hic   opportunum 

esse,  antequam  sive  de  Pisano  isto 
Concilio,  ac  de  Pontificibus  Alexan- 
dre V  in  eodem  electo,  et  de  Ioan- 
ne  XXIII,  qui  Alexandro  successit; 
sive  de  Constantiensialiqua  dicamus, 
praecipua  referre  de  ratio  ne  ,  qua 
Urbani  VI  electio  absoluta  est.  Ea 
enim,  quae  continentur  in  monumen- 
tis  hoc  factum  respicientibus  ,  sunt 
talia,  ut  evincant,  eundera  legitime 
electum  fuisse.  Quod  si  legitima  exis- 
timanda  est  Urbani  VI  electio,  per- 
spicuum  etiam  erit,  legitime  Ponti- 
ficatum  adeptos  esse  ceteros,  qui  ei- 
dem suffecti  sunt. 

Neque  arbitror  in    ista    re    aliud 
quaeri  debere,  nisi  ut  appareat,  num 
libera,  an  per  metum,  vel  per  vim 
illatam  facta  fuerit  Urbani  VI  ele- 
ctio. Nullo  enim  alio  vitio  liane  ele- 
ctionem    affectam    esse    adversarios 
Urbani  VI   affirmasse   constai  ,  nisi 
non  liberam,  non  vacuam  metu  ele- 
ctionem  fuisse.  Praeter  istas  vis  il- 
latae  ,  aut  metus  incussi  querimo- 
nias,  non  video  alias  causas  adductas 
ab  iis  esse  ,   qui  Robertum    Geben- 
nensem,  seu  Clementem  VII  elege- 
runt.  Certuni  est  etiam ,  eos  neque 
illud  umquam  ostendisse,  li  une  Pon- 
tificem,  nec  eo  quidem  tempore  vel- 
uti   talem   habitum   a    Cardinalibus 
fuisse  ,   aut  denuo   reputatum   tam- 
quam  verum  ,  legitimumque  Ponti- 
fìcem  non  esse,  postquam  tumultus 
omnis  sublatus  penitus  erat.  Atqui, 
inter  cetera  ,  referenda  esset  anna- 
lium  Raynaldi  magna  pars ,  si  mo- 
numenta omnia   essent   adducenda  , 
quae  evincunt  liberos  fuisse  Cardi- 
nales  cum  Urbani  VI  electionem  ab- 
solverunt  ,  aut  cum  pluries  deinde 
in  antea  factam  liane  electionem  con- 
venerunt.  Itaque  clariora  recensebi- 
mus  ex  facti  ipsius  historia  desum- 
pta ,  quae  ostendunt  legitìmam  Ur- 
bani VI  electionem  existimandam  es- 
se. Id  autem  satis  erit  ad  statuen- 
dum  quinam  legitimi  illius  temporis 
Pontifices  fuerint,  si  iuris  ratio  ha- 
beatur.   Quod  si   talia   in  posterum 
acciderunt,  quae  de  facto  obscuram 
quaestionem   reddiderint  ,   id   iuris 

rationem  immutare  prorsus  non  po- 
tuit. 

Seligam  ex  monumentis,  quae  ma- 
gno numero  possent  recitari,  ea  quae 
efficiunt,  quidquid  tandem  evenerit, 
cum  Cardinales  post  mortem  Grego- 
rii  XI  ingressi  sunt  conclave  ,  eos 
tamen  in  electione  Bartholomaei  Pri- 
gnanii  Archiepiscopi  Barensis  ,  qui 
Urbani  VI  nomen  suscepit ,  liberos 
fuisse,  et  aperte  liberos  se  esse  de- 
monstrasse,  cum  pluribus  rationibus 
in  posterum  ,  tranquillitate  penitus 
restituta  ,  eiusdem  Urbani  VI  ele- 
ctionem ratam  habuerunt ,  et  con- 
firmarunt. 

Ad  liane  rem  probandam  primum 
commemorabo,  populum  Romanum, 
cum  timeret ,  ne  si  Pontifex  elige- 
retur,  qui  Romanus  non  esset,  ite- 
rum  Roma  relieta,  Avenione  ponti- 
ficia residentia  constitueretur  ,  pe- 
tiisse  ut  Romanus  prorsus  Pontifex 
Maximus  fieret,  prout  apud  Raynal- 
dum,  et  Muratorium  ,  inter  ceteros, 
ad  an.  1378  legi  pò  test. 

Ita  profecto  colligitur  ex  epistola 
Abbatis  Sistriensis  ad  Regem  Ara- 
goniae,  in  qua  narrat,  Banderensem 
quendam,  seu  Praefectum  regionum 
Urbis  ad  Conclave  venisse,  atque  ista 
rationc  Cardinales  alloquutum  esse: 
«  Scitis  ,  Domini  mei,  quod  in  in- 
»  troitu  Conclavis  multi  clamaverunt 
»  rogati tes  ,  quod  eis  daretis  Itali- 
»  cum  ,  vel  Romanum.  Nunc  autem 
»  prò  parte  totius  populi  sum  missus 
»  ad  Paternitates  Vestras ,  et  vobis 
»  eorum  prò  parte  significo  ,  quod 
»  solum  volunt  eis  dari  Romanum  , 
»  nec  essent  contenti  de  Italico.  Ti- 
»  ment  enim,  ne  sub  aliqua  conven- 
»  tiohe,  secreto  inter  vos  et  aliquem 
»  Italicum  non  Romanum  inita,  ipse 
»  post  electionem,  reducere i  Curiam 
»  Avenionem.  »  Haec  magni  momenti 
certe  sunt  ut  concludatur ,  ex  facto 
apparere,  Cardinales  ,  in  electione, 
quam  fecerunt ,  libere  egisse.  Non 
enim  ,  ut  morem  populo  gererent , 
Romanum  elegerunt,  sed  virum  Nea- 
poli  natii m  Bartholomaeum  Prigna- 
nium.  Ncque  dici  potest ,  id  osten- 

dere,  ideo  dumtaxat  electura  Prigna- 
nium  fuisse,  quia  in  adeo  parvo  Car- 
dinalium   proprie   Romanorum    nu- 
mero, non  invenirent  inter  eos,  quem 
Pontificem  designarent.  Nam  virum 
eligendum  iudicarunt,  qui  Sacri  Col- 
tegli particeps  non  erat;  id  quod  ar- 
gomento esse  potest ,  Cardinales  si 
existimassent,  populo    morem    geri 
omnino   debere  ,  potuisse   etiam  ex 
Romanis  aliquem,  qui  Cardinalis  quo- 
que non  esset,  ad  Pontificatimi  de- 
stinare. Sed  electionis  negotium  ista 
ratione  absolutum  non  est;  id  autem 
manifeste  evincit,  Cardinales,  qui  si 
vere  metus  causa   electionem    liane 
fecissent,  Romanum  eligere  debuis- 
sent;  Neapolitanum  potius  eligendo, 
atque  eius  electionem  deinde  se  ra- 
tam  habere  pluries  significando,  ob 
metum  incussum  egisse,  dici  omnino 
non  posse. 

Metuisse  Romanos  ne  si  alio  modo 
Pontificis  novi  electio  absolveretur, 
pontificia  residentia  iterum  in  Gal- 
lia  constitucretur,  superius  signifi- 
cavimus.  In  Urbani  VI  autem  vita 
refert  Ioannes  Baptista  Platina  ra- 
tiones, quamobrem  Romani  adduce- 
ban tur  ad  petendum ,  ut  Romae  Pon ti- 
fa* marieret,  quae  rationes  ostendunt 
non  inconsiderate  ,  aut  ob  aliquam 
erga  Gallos  inimicitiam  ,  id  a  Ro- 
manis fuisse  postulatum.  Scilicet  Ro- 
manos dixisse    memoratus    scriptor 
ait,  absente  Pontifiee,  omnem  pro- 
vinciam  ,  urbemque  Romam  tyran- 
nicis  seditionibus   continuo  vexari  , 
Ecclesiasque  Romanas  neglectas,  et 
ìncultas  situ  ,  squalore   iam  magna 
ex  parte  prolabi  ,  tollique   ob   eam 
rem  populorum  pietatem  Romam  pro- 
ticiscentium,  cum  viderent  et  Sedem 
Pontificiam,  et  titulos  Cardinalium, 
et  monasteria,  et  sacratissima  Mar- 
tyrum  loca  sine  tecto,  corruentibus 
iam  parietibus,  pecoribus,  et  brutis 
arnmantibus  patere  :   aequum  esse  , 
ut  eo  loci  Pontifex  resideat,  ubi  Pe- 
trus Sedem  Pontificiam,  relieta  Pa- 
tria sua ,   relieta  natione  ,   volente 
Deo,  collocaverit  ;  auxeritque  Mar- 
tvrum,Confessorum,  sanctissimorum 

Pontificum   cineribus,  et  sanguine; 
unde  Pastores  Ecclesiae  undequaque 
circumspicientes,  mandatorum  Chri- 
sti   memores  ,  incitatique   maiorum 
exemphs,  quorum  martyria  ,  et  res 
gestas,  prae  oculis  haberent,  saluti 
hominum  consulerent,  patrimonium- 
que  B.  Petri  recuperarent,  quod  Pon- 
tificum absentia,  in  Hetruria,  in  Sa- 
bmis  ,  in  Hernicis  ,  in    Umbris  ,  in 
Piceno,  in  Flaminia,  a  tyrannis  qui- 
busdam  occupatum  fuerat  ;  reticere 
se  quam   imminuta   esset  hominum 
pietas,  et  peregrinatio  ad  Urbem  Ro- 
mam, immo  ad  Sanctorum  corpora 
et  rehquias  visendas  ob  Pontificum 
absentiam.  Haec  autem,  quae  ex  Pla- 
tmae  liistoria  retulimus,  non  modo 
ad  significandas  populi  Romani  pe- 
titionis  rationes  sunt  opportuna,  sed 
etiam  ad  intelligendum  quinam  es- 
set Romanae  Urbis  ,  et   Pontificiae 
ditionis  status  ,  cum    Gregorius  XI 
Avenione  Romam  reversus  est. 

Quomodo  Cardinales  alloquutiis  sit 
Praefectus  regionum   Urbis  ,  paullo 
ante  retulimus.  Est  vero  nunc  au- 
diendum  ab  eodem  Abbate  Sistriensi, 
quanta  constantia  Cardinales  Prae- 
fecto  isti  responderint.  «Cui  quidem 
»  Capiti  regionis,  inquit,  per  Reve- 
»  rendissimumPatremDominumCar- 
»  dinalem  Glandacensem   prò   parte 
»  omnium  aliorum  Cardinalium  re- 
•»  sponsum  exstitit  in  ista  forma:  Mul- 
»  tum  mirantur  Domini  mei,  et  ego, 
»  qualiter   nos   sic   infestatis  ,   quia 
»  tibi,  et  populo  Romano  satisfacere 
»  debent  responsiones  nostrae  vobis 
»  pluries  factae  super   isto  negotio. 
»  Recedatis  igitur ,  quia  sic  sernper 
»  diximus,  sicut  dicimus  nunc,  nec 
»  a  nobis  aliam  responsionem  pote- 
»  ritis  obtinere  (scilicet  electionem 
»  se  facturos  ,   habito  tantum   prae 
»  oculis  honore  Dei ,  Christiani  po- 
»  puh  salute,  atque  Ecclesiae  Catho- 
»  licae  utilitate).  Ille  autem  respon- 
»  dens  sic  dixit:  Placet  Deo  ,  quod 
»  nobis   detis   Romanum  ,  alias  prò 
»  certo,  aliud  quam  verba  sentietis.  » 
Intellexisse  Cardinales  servandam 
esse  in   electione  libertatem,  et  pò- 

pulo  Pontificem  prorsus  Romanum 
postulanti  morem  gerì  non  debere , 
apparet  ex  iis,  quae  in  conclavi,  in 
congressu  inter  Cardi nales  habito 
evenerunt,  idque  ostenditur  eiusdem 
Abbatis  Sistriensis  testimonio.  Nam 
subdit:  «  Facta  relatione  aliis  Do- 
»  minis  Cardinalibus  per  eundem 
»  Dominum  Glandacensem  de  verbis 
»  istius  Capitis  regionis  ,  Dominus 
»  Cardinalis  Lemovicensis  (Ioannes 
»  Crosius)  in  haec  verba  prorupit: 
»  Domini  mei,  vos  videtis,  quod  isti 
»  Romani  primo  petierunt  unum,  qui 
»  deberet  esse  acceptus  Deo,  et  mun- 
»  do  ,  nec  excipiebant  patrias  ,  vel 
»  personas;  demum  in  introitu  con- 
»  clavis  generalissimam  propositio- 
»  nem  restrinxerunt  ad  unam  natio- 
»  nem,  scilicet  Italicam;  nunc  autem 
»  nec  hac  contenti,  ad  specialissimam 
»  restringunt ,  scilicet  Romanam  ; 
»  quod  etiam  si  non  fecissent ,  sed 
»  starent  etiam  sub  ista  ultima  spe- 
»  ciali,  non  video  quod  de  Romano 
»  fieri  posset  electio ,  quia  Deo  ,  et 
»  m undo  diceretur  veraciter  im- 
»  pressi  va.  » 

Haec  loquendi  ratio  manifeste  de- 
monstrat,  prospexisse  diligenter  Car- 
tlinales,  ne  videri  ullo  modo  posset, 
electionem  a  se  fieri  per  metum.  Nam 
si  ad  opinionem  impressionis  tole- 
ratae  amovendam  ,  a  Romani  ele- 
ctione  abstinendum  putavissent,  et- 
iamsi  generatìm  Italum  Romani  po- 
stulassent;  multo  magis  Julius  impres- 
sionis declinandae  rationem  Cardina- 
les  ob  oculos  Imbuisse  dicendi  sunt, 
cum,  licet  gravi  ter  populus  Romanus 
flagitaret  Pontificem  prorsus  Roma- 
num, id  non  concesserunt,  sed  Nea- 
politanum  potius  eligendum  puta- 
runt.  Hac  vero  in  re  illud  est  etiam 
animadvertendum,  durantibus  adhuc 
No  vendialibus  Gregorii  XI, hoc  est,  iis 
diebus  adhuc  labentibus,  quibus  Gre- 
gorio XI demortuo  iusta  funebriaper- 
solvebantur  a  Cardinalibus  antequam 
conclave  ingrederentur;iam  Cardina- 
les  ip^os  de  Archiepiscopo  Barensi  e- 
gisso,quem  piene  noverant,  quemque 
Pontificati!  disrnum  esse  asserebant. 

Narrat  hoc  inter  ceteros  Marinus 
quondam  Episcopus  Cassanensis,  tunc 
ArchiepiscopusBrundusinus  in  opere 
quod  scripsit  de  Schismate  T.2et4 
pluribus  locis.  Loquens  enim  de  sen- 
tenza, quam  ipse  exquisierat  a  Ro- 
berto Cardinali  Gebennensi,  cui  Ma- 
rinus erat  valde  familiaris,  scilicet, 
quemexistimaret  Pontificem  electum 
iri,  et  num  putaret  Cardinales  Le- 
movicenses  in  proximo  conclavi  po- 
tentes  esse  futuros,  ita  ut  Pontifex 
aliquis,  qui  esset  eis  studiosus,  eligi 
eorundem  opera  fortasse  posset;  lo- 
quens, inquam,  de  hac  re  Marinus, 
ait  Robertum  Gebennensem  respon- 
disse  :  «  Habeo  plures  voces  Cardina- 
»  lium  concurrentium  mecum,  quam' 
»  habeant  Lemovicenses;  et  accipiens 
»  breviarium  suum  in  manibus  suis 
»  iuravit  :  Per  haec  sancta  Dei  Evan- 
»  gelia  numquam  habebimus  alium 
»  Papam  ,  nisi  Archiepiscopum  Ba- 
»  ren serti,  aut  al;am,  quem  ad  prae- 
»  sens  nolo  tibi  publicare';  et  plu- 
»  ribus  vicibus  infra  novenas  dicti 
»  Sanctae  Memoriae  Domini  Grego- 
»  rii  ,  quoties  equitabat  ad  visitan- 
»  duna  dictos  Cardinales,  confìrmabat 
»  idem  ut  praedicitur.  » 

Quae  scriptor  mox  citatus  retulit 
de  Roberto  Gebennensi ,  et  Cardi- 
nalibus, qui  ei  erant  addicti  ,  idem 
Robertus  e  Straton  causarum  Sacri 
Palatii  Apostolici  Auditor  narravit 
tomo  2  de  Schismate  pag.  67,  idem, 
dico,  is  narravit  de  Cardinalibus  Le- 
movicensibus  ,  scilicet ,  eos  etiam  , 
priusquam  conclave  ingrederentur  , 
egisse  de  Archiepiscopo  Barensi  Pon- 
tifico eligendo.  «Quia,  inquit,  Do- 
»  mini  Cardinales  tunc  exsistentes  in 
»  Urbe  non  potuerunt  concordare  ad 
»  invicem  de  aiiquo  eligendo  ex  se 
»  ipsis, antequam  ingrediebantur  con- 
»  clave  duae  partes  illorum,  ut  di- 
»  citur, decreverant eligere  Reveren- 
»  dissimum  Patrem  tunc  Archiepi- 
»  scopum  Barensem;  et  hoc  secrete 
»  aliqui  ex  ipsis  illi  intimarunt,  de 
»  quo,  ut  audivi  ,  satis  fuit  tristis, 
»  et  dolens.  »  Hoc  ipsum  Cardinalis 
S.  Petri  (Franciscus  Thebaldescus) 

morti  proximus  testatus  est ,  sibi, 
videlicet,  antequam  ingressus-  esset 
conclave  ,  Cardinales  Gallos  propo- 
suisse  Archiepiscopi  Barensis  ele- 
ctionem, atque  eiusdem  merita  valde 
commendasse  ,  ut  sibi  persuaderei;, 
ìllum  vere  dignum  Pontifìcatu  esse 
existimandum.  Legi  potest  Raynal- 
dus  ad  an.  1378  n.  2  et  3. 

Iam  vero   haec  animadversio  op- 
portuna omnino  videtur   ad   confìr- 
mandum,  Urbani  VI  electionem,  per 
metum,  atque  impressionem,  prout 
dici    solet ,   factam   existimari   non 
posse.  Non  modo  enim   ex  his  con- 
stat,  quod  superius  iam  notavimus, 
a  Cardinalibus  in  conclavi  electum 
esse  Pontificem  gente  Neapolitanum, 
cum   populus    Romanus   Pontificem 
omnino  Romanum  peteret;  sed  etiam 
inde  constat,  Cardinales  in  conclavi, 
cum  Archiepiscopum  Barensem  ele- 
gerunt,  excogitatam  antea,  et  cum 
nullus  metus   incussus  adhuc   esset 
dispositam,  Pontificis  electionem  ab- 
solvisse. 

Est  etiam  considerandum,  quanta 
animi  tranquillitate  deinde  in  con- 
clavi a  Cardinalibus  actum  fuerit  de 
Barensi  Archiepiscopo  ad  Pontifica- 
timi eligendo.  Exsistit  id  ex  alloquu- 
tióne,  quam  CardinalisLemovicensis 
ad    ceteros   Patres  Purpuratos  ha- 
buit  in  conclavi.  Postquam  enim  os- 
tendisset,  atque  explicasset  rationes, 
propter  quas  Romanus  eligi  Ponti- 
tex  non  deberet;  sex  ista  prae  ocu- 
hs  habenda  esse  tradidit,  ut  electio 
novi  Pontificis  opportuna  atque  uti- 
hs  evaderet,  hoc  est  aetatem  matu- 
rane ,   vitae    honestatem  ,   scientiae 
praestantiam,  peritiam  in  rebus  Se- 
dis  Apostolicae  pertractandis,  homi- 
nis  erga  Collegas  benevolentiam:  et 
«  quod  sit  saltem  Italicus  natione  , 
»  ut  per  eum  ,  patrimonium  Eccle- 
»  siae  recuperetur,  quod  per  extra- 
»  neum  fieri  posse  non  credo.  »  Uaec 
autem  mihi  videntur  esse  eiusmodi 
ut  ostendant,  Cardinales,   despecta 
qualibet,  prout  dicitur,  impressione, 
et    spretis   populi    postulationibus  , 
aliud  sibi  non  proposuisse  in  Urba- 

|  no  VI  eligendo ,  nisi  id,  quod  Eccle- 
sie ,  ac  Reipublicae  bonum  requi- 
i  e  Da  t. 

Ista  vero  omnia  in  Archiepiscopo 
Barensi  reperiri  Cardinalis  Lemovi- 
censis  affirmavit,  ut  concluderet  id- 
circo  eundem  Pontificem  eligi  opor- 
tere.  «  Quae  quidem  sex,  inquit,  Do- 
»  mini    Nostri ,   in  nullo  alio  video 
»  contineri,  nisi  in  uno  ,  scilicet  in 
»  Domino  Archiepiscopo  Barensi.  Iste 
»  namque    quinquagenarius    est ,  et 
»  ultra,  et  est  adeo  honestus  ,  quod 
»  a  quatuordecim  annis  citra  ,  qui- 
»  bus  conversati^  est  in   curia  Ro- 
»  mana  ,  numquam   auditum   est  de 
»  eo  aliquid  sinistri,  renibus,  vel  ma- 
»  nu,  ore,  vel  opere.  Quantum  autem 
»  ad  scientiam,  de  hoc  non  est  dubi- 
»  tandum,  nam  magnus  canonumDo- 
»  ctor,    sicut  in   suis   collectionibus 
»  notum  est.  De  stilo  nemo  haesitat , 
»  nam  gubernavit  a  multis  tempori- 
»  bus  citra  cancellariam  adeo,  quod 
»  ipse  solus  habet  in  stilo  cancella- 
»  nae    documenta.   Praeterea   nobis 
»  omnibus  familiarissimus;  nam  crea- 
»  tura  omnium  nostrum  est,  maxime 
»  Lemovicensium,  utpote  qui  a  San- 
»  ctae   Memoriae   Domino   Gregorio 
»  est   in  Barensem   Archiepiscopum 
»  orclinatus  ;    natione    Italicus  ,  qui 
»  Neapohtanus  ,  et    subditus  generi 
»  Francorum,  ex  quo  Rex  Franciae, 
»  et  fratres  sui  debebunt  merito  con- 
»  te n tari.  » 

Post  haec  in  eodem  opere  narran- 
tur  omnia,  quae  pertinent  ad  expli- 
candum  quomodo  Barensis  electio  ad 
exitum  perducta  sit.  Scilicet  formu- 
la, seu  schedula  refertur,  qua,  spon- 
te, ac  libere  testatus  est  Cardinalis 
Lemovicensis    se  Barensem  eligere , 
ac   deinde   ceteri   omnes  Cardinales 
nsdem  verbis   suffragium   ferentes  , 
quibus  usus  erat  in  sua  formula  Le- 
movicensis. Recensentur  autem  sin- 
gillatim    nomina   omnium  Cardina- 
lium,  qui   in  conclavi  morabantur  , 
quique  ^ omnes  ,  communi  consensu  , 
Barensis  electionem  peregerunt,  in- 
ter  quos   Roberti    Gebennensis  ,  et 
Petri  de  Luna  mentio  fi t  nominatim, 

qui  ante  ipsos  Italos  Cardinales  suf- 
fragium  prò  Barensi  tulerunt.  Haec 
porro  omnia  gesta  sunt,  antequam 
tumultus  excitaretur.  Subditur  enim 
memorato  superius  loco:  «  Haec  au- 
»  tem  electio  statim  post  recessum 
»  illius  capitis  regionis  sic  commu- 
»  niter  et  concorditer  facta  est  nullo 
»  medio  tempore,  nisi  quanto  Domi- 
»  nus  Lemovicensis  verba  protulit 
»  supradicta,  quae  quidem  electionis 
»  hora  fuit  ante  vesperam  de  dire- 
»  cto,  ante  omnem  rumorem  populi 
»  per  sex  horas.  » 

Testimonia  alia  plura  idem  de  li- 
bera ratione,  qua  Urbanus  VI  ele- 
ctus  est,  probantia,  Raynaldus  citato 
superius  loco  n.  5  et  Gadducit.  Quam- 
obrem  potest  iure  concludi ,  si  mo- 
numenta perpendantur  factum  ipsum 
electionis  istius  respicientia,  iisdem 
omnino  evinci,  non  metus  causa,  aut 
per  impressionem,  sed  ex  spontanea 
Cardinalium  deliberatione  electionem 
illam  absolutam  fuisse.  Quae  res  con- 
firmatur  luculenter  ex  eo,  quod  Car- 
dinales post  electionem  iam  perfe- 
ctam,  differendum  iudicarint  eam  po- 
pulo  notam  efficere.  Hoc  argumento 
vel  ab  ea  aetate  usus  est  Episcopus 
Faventinus,  qui  rei  veritatis  expli- 
candae  causa  ad  Regem  Castellae 
missus  est.  Adiuncta  autem  facti  to- 
tius  hic  Episcopus  exposuit,  ut  pa- 
teret ,  Cardinales  libere  egisse  ,  et 
populi  postulationem  esse  spernen- 
dam  iudicasse,  qui  Pontifìcem  pror- 
sus  Romanum  petierat.  Tum  agit  de 
dilatione,  quae  sequuta  est  antequam 
electionis  peractae  notitia  populo 
communicaretur. 

De  qua  re  ita  Episcopus  Faventi- 
nus loquutus  est:  «  Celebrata  dieta 
»electione,  dicti  Domini  consilium 
»  inter  se  tenuerunt,  an  esset  expe- 
»  diens  electionem  publicare,  et  con- 
»  cluserunt  quod  non.  Dicat  causi- 
»  dicus  partis  adversae,  quod,  quia 
»  populus  t'urebat,  ideo  non  fuerint 
»  ausi  eam  publicare.  Mirabile  dictu 
»  est  hoc,  si  impellente  populo,  et 
»  propter  hoc  furente,  et  ad  evitan- 
»  cium    mortis   periculum   elegerunt 

»  Dominum  Barensem,  quod  electio- 
»  nem  suam  non  audebant  publicare. 
»  Quis  umquam  audivit,  quod  exsi- 
»  stens  in  periculo  mortis  ,  noluit 
»  illud  evitare?  Ouis  umquam  audi- 
»  vit,  quod  volens  evitare  mortis  pe- 
»  riculum,  absconderit,  seu  celaverit 
»  causam  evitationis,  seu  suae  libe- 
»rationis?  Sed  revera  ratio  occul- 
»  tationis  fuit,  quia  non  imaginaban- 
»  tur  satisfecisse  populo,  et  per  con- 
»  sequens  metus  ,  quem  attentatum 
»  per  populum  praetendunt,  non  im- 
»  pressit  in  mentibus  eorum,  nec  eo- 
»  rum  absorbuit  arbitrium.  » 

Post  ista,  quae  testium  coaevorum 
magno  numero  Raynaldus  confirmat, 
quaeque  manifesto  produnt  non  so- 
lum  libere  electum  Urbanum  IV  fuis- 
se, sed  etiam  in  eiusdem  electione , 
Cardinales  se  fortitudine  atque  con- 
stantia praeditos  ostendisse;  annali- 
sta doctissimus  loco  citato  n.  8  ad  16 
ea  omnia  narrat,  quae  respiciunt  tu- 
multum  in  Urbe  Roma  excitatum 
post  Urbani  electionem,  periculum, 
in  quod  tunc  Cardinales  una  cum  Ar- 
chiepiscopo Barensi,  qui  ad  conclave 
accitus  erat,  sunt  adducti,  eorundem 
Cardinalium  fugam  ,  et  cetera,  quo- 
rum popularis  iste  motus  causa  fuit. 
Verum  haec  omnia  non  modo  effi- 
ciunt,  Urbanum  per  metum  electum 
non  fuisse,  sed  etiam  perspicua  facti 
evidentia  demónstrant,  in  eo  eligen- 
do Cardinales  libere  ,  ac  sine  ulla 
metus  ,  ac  populi  Romani  minarum 
impressione,  de  ilio  eligendo  consi- 
lium inivisse,  deliberasse,  electionem 
absolvisse,  eandemque  confirmasse. 

Nam  monumenta  ista  continent , 
tandem  aliquando  de  electione  abso- 
luta  populum  Romanum  certiorem 
fieri  debuisse;  Cardinales,  qui  peni- 
tus  sciebant  a  populo  Pontifìcem. 
prorsus  Romanum  exspectari,  passos 
esse  ut  Cardinalis  S.  Petri,  qui  Ro- 
manus  erat,  populo  afferretur,  veluti 
si  eidem  Pontificatus  collatus  esset; 
rem  ipsam  deinde  cognitam  fuisse  ; 
Romanos  conatos  esse  de  Cardinali- 
bus  veluti  ultionem  sumere,  eo  quod 
simulassent  Romanum  electum  esse, 

cum  Neapolitano  Pontifìcatus  Maxi- 
mus  esset  trib.utus;  Cardinales  ipsa 
tumultus  gravitate  adduci  non  po- 
tuisse  ad  mentem  mutandam  ,  secl 
sententiam  iam  susceptam  confìr- 
masse,  videlicet,  Archiepiscopum  Ba- 
rensem  legitime  Papam  electum  es- 
se. Haec  vero  omnia  aliud  non  de- 
monstrant,  nisi  Bartholomaeum  Pri- 
gnanium,  qui  Urbani  VI  nomen  sus- 
cepit,  libere,  ac  legitime  Pontifica- 
tum  adeptum  esse.Etenim  hae  turbae 
inde  tantum  exordium  derivarunt , 
quod  populo  morem  gestum  non  fuis- 
se  apparuerit  ;  non  Romanum  ,  sed 
Italum  Pontificem  Neapolitanum  de- 
claratum  esse  constiterit;  minas  spre- 
tas ,  et  non  quod  populus  petierat , 
sed  quod  ad  Ecclesiae  bonum  magis 
conferre  existimatum  fuerat,  Cardi- 
nales perfecisse. 

Quae  vero  gesta  sunt,  postquam 
opera  ,  et  hortationibus  praesertim 
Abbatis  Montis  Casini  ,  aliorumque 
auctoritate  praestantium  virorum  ,« 
sedato  tumultu ,  ac  palam  Cardina- 
lium  mente,  et  proposito  ab  omnibus 
intellecto,  eos  quidquid  passuros  es- 
se, quam  relieto  Urbano  ,  ad  alium 
Pontificem  eligendum  devenire; quae, 
inquam,  tunc  gesta  sunt,  confirmant 
quoque  perspicue  Urbanum  VI  legi- 
time Pontifìcatum  consequutum  esse. 
Etenim  Cardinales,  qui  se  subduxe- 
rant,  aut  in  arcem  S.  Angeli  confu- 
gerant  ,  eo  quod  noluissent  populo 
petenti  satisfacere,  deinde  sui  pala- 
tium  venerunt,electionem,  quam  an- 
tea  fecerant ,  confirmarunt,  et  per- 
magnam  laetitiae  significationem  ob 
tranquillitatem  restitutam,  et  Urba- 
num electum  exhibuerunt.  Monu- 
menta vero,  quae  Raynaldus  affert, 
Cardinalium  nomina  commemorant, 
qui  communi  consensu ,  facti  parti- 
cipes  fuerunt,  inter  quos  de  Geben- 
nensi,  et  Petro  de  Luna  etiam  sin- 
gillatim  mentio  continetur. 

Meretur  autem  ut  illud  praecipue 
referatur  Theodorici  de  Niemia  te- 
stimonium  ex  lib.  3  e.  1,  quo  narran- 
tur,  quae  Urbani  VI  coronationem  , 
atque  eius  ad  Lateranensem  Basili- 

cam  solemnem  deductionem  respi- 
ciunt.«In  ipsa  sacra,  inquit,  Paschali 
»  Domini  die,  mane  valde  solemniter 
»  per  ipsos  Dominos  Cardinales  ,  ut 
»  moris  est.  ipse  Urbanus  suae  coro- 
»  nationis  insignia  recepit  ante  por- 
»  tam  dictae  basilicae  (Vaticanae)  ; 
»  sicque  coronatum  dicti  Cardinales, 
»  ac  Praelati,  et  Officiales,  et  etiam 
»  multi  Nobiles  et  Curiales,  ac  paene 
»  universus  populus  Urbis,  ipsum  ad 
»  Ecclesiam  Lateranensem,  per  ean- 
»  dem  Urbem  ,  cum  papali  honore  , 
»  seu  pompa  transeuntem  associa- 
»  runt.  Fuerunt  etiam  tunc  in  Urbe 
»  valde  multi  Barones ,  et  alii  Ma- 
»  gnates,  per  plures  dies  praesentes, 
»  qui  universaliter,  singuìi  videlicet 
»  eorum,  eidem  Urbano  Pontifici  pu- 
»  blice,  ac  private,  honorem  et  re- 
»  verentiam  exhibuerunt.  » 

Haec  vero  acta  omnia  eius  gene- 
ris sunt,  ut  quando  etiam  de  prima 
Urbani  electione  dubium  aliquod  corn- 
ino veri  voluerit  (id,  quod  excluditur 
consideratione  rerum,  quae  hactenus 
expositae  sunt) ,  profecto  legitime  , 
et  libere  Pontifìcatum  ab  Urbano 
susceptum  fuisse  demonstrent.  Nam 
si  Cardinales,  postquam  tumultus  se- 
datus  est ,  electionem  antea  factam 
cum  manifesta  tranquillitate  confir- 
marunt, si  caeremoniarum  participes 
esse  voluerunt,  quae  in  Pontifìce  in- 
augurando servari  solent,  si  de  con- 
stantia sua  in  propugnanda  Urbani 
electione  sunt  gloriati,  ac  multa  bo- 
na ex  ea  electione  exspectari  debere 
testati  fuerunt;  perspicuum  est,  acta 
ista  talia  esse,  ut  de  Pontificatu  le- 
gitime ac  libere  ab  Urbano  suscepto 
dubium  nullum  relinquant. 

Sed  suppetunt  alia  plura  hoc  idem 
confirmantia,  quae  ostendunt,  vere 
Benedictum  XIV  inter  ceteros  aflir- 
mavisse,  «  in  clara  luce  positum  ho- 
»  die  esse,  legitimum  ius  Pontifìca- 
»  tus  penes  Urbanum  VI  eiusque  suc- 
»  cessores  fuisse.  »  Talis  est  Eney- 
clica  epistola  a  Raynaldo  n.  16  re- 
lata ,  quam  Urbanus  ad  Episcopos 
omnes,  et  Principes  Christianos  scri- 
psit  de  electione  sua,  quam  dicitCar- 

dinalium  «  communi  voto  ,  raraque 
»  concordia  »  factam  esse.  Tales  lit- 
terae  a  Cardinalibus  ad  Principes 
privatim  scriptae  de  eadem  re  ,  et 
n.  17  eodem  loco  recitatae;  quas  in- 
ter  Robertus  Gebennensis  suam  pro- 
priam  ad  Carolum  IV  Imperate-rem 
misit;  atque  eae,  quae  communi  Car- 
dinalium  Collegii  nomine  ad  Impe- 
ratorem  eundem  scriptae  fuerunt. 

Tales  denique  litterae,  quas  Car- 
dinales  omnes,  qui  Urbani  electionis 
participes  fuerant,  ad  Cardinales  re- 
liquos  Avenione  commorantes  die  30 
Aprili s   miserunt ,  quibus  Urbanum 
legitime,  ac  libere  electum  nuntia- 
runt;  eius  virtutem, atque  ornamenta 
laudarunt,  et  ut  secum  in  ea  re  con- 
cordarent,  auctores  illis  fuerunt. «  Ad 
»  personam,  inquiunt,  Reverendi  Do- 
»  mini   Bartholomaei    Archiepiscopi 
»  Barensis  ,   viri   utique  magnorum 
»  meritorum  claritate  conspicui ,  et 
»  multiplicium  virtutum  lampade  re- 
»  fulgentis,  libere  et  unanimiter  di- 
»  reximus  vota  nostra,  eum  ad  cel- 
»  situdinis  apostolicae  speculam  con- 
»  cord  iter    evocantes  ;  et    hanc    no- 
»  stram  evocationem,seu  electionem, 
»  in  conspectu  maximae  Christianae 
»  plebis  multitudinis  nunciantes.Ce- 
»  terum  die  IX  huius   mensis  idem 
»  Dominus  electus,  coram  turba  fìde- 
»  lium  copiosa,  super  thronum  di- 
»  gnitatis  Apostolicae    sublimatus  , 
»  sibi  Urbani  nomea  assumpsit  ,  ac 
»  die  ,  qua  Christus    Iesus  Summus 
»  Pontifex  vitam  nostrani  resurgen- 
»  do  reparavit,  sicut  in  Romana  Ec- 
»  desia  consuetudinis  est ,  in  Basi- 
»  lica  Principis  Apostolorum  de  Ur- 
»  be,  cum  ingenti  tripudio  et  laeti- 
»  tia  innumerabilis  populi  Christiani, 
»  pontificali  regno,  magnifìce  et  so* 
»  lemniter  exstitit  coronatus.  .  ,  In 
»  ilio,  cuius  vices  idem,  Dominus  No- 
»  ster  gerit  in  terris,  fìrmam  spem, 
»  fiduciamque  tenemus,  quod  sub  eius 
»  felici  regimine  ,  status  Romanae, 
»  ac  UniversalisEcclèsiae  reflorébit, 
»  et  orthodoxa  fides,  felix,  optatum- 
»  que  suscipiet  incrementum.  » 

Hanc  vero  epistolam  n.  19  a  Ray- 

naldo  adductam  Cardinales  omnes 
subscripserunt ,  qui  conclavi  inter- 
fuerant,  quos  inter  Robertus  Geben- 
nensis, et  Petrus  de  Luna.  Hos  au- 
tem  duos  se  Urbano  VI  deinde  obie- 
cisse,  atque  eiusdem  electionem  ir- 
ritam  fuisse  declarasse ,  eo  quod  ab- 
latà  Cardinalibus  libertas  fuisset,  et 
per  metum  Urbanus  electus  esset; 
hos,inquam,  hac  ratione  se  gessisse, 
nisi  schismatis  gravissimi  monumen- 
ta certissima  exstarent,  vix  credibile 
videretur.  Quemadmoclum  enim  su- 
perius  notavi  ,  ad  Pontificatus  Ur- 
bani ius  legitimum  impugnandum, 
non  aliunde  ,  sed  ex  metu  incusso, 
atque  ex  Electorum  libertate  viola- 
ta, ratio,  seu  praetextus  desumptus 
est;  neque  alia  sunt  obiecta  electio- 
nis istius  vitia,  ut  sibi  licere  iidem 
in  posterum  posse  putaverint  ab  Ur- 
bano defìcere,  et  schismate  molestis- 
simo Ecclesiam  perturbare.  Illum, 
scilicet,  praetextum  duo  hi  viri  at- 
tulerunt,  ad  cuius  incredibilitatem 
demonstrandam,  tam  clara,  ac  toties 
repetita  testimonia,  atque  argumen- 
ta ,  ipsi  in  antecessum  suppedita- 
runt. 

Illud  hic  addam  ,  Cardinales  ,  ad 
quos  Avenionem  memoratae  litterae 
missae  sunt,  qui  sex  numero  erant, 
se  cum  Cardinalibus  electoribus  con- 
iunxissè,et li tteris  Avenione  scriptis, 
Urbanum  tamquam  legitimum  Pon- 
tifìcem  veneratos  esse,  et  cum  colle- 
gis  electoribus  pienissime  se  concor- 
des  significavisse.  Praeter  istos  vero 
Cardinales  Avenione  degentes ,  alius 
Cardinalisloannestit.  S.Marcelli  Am- 
bianensis  appellari  solitus,  qui  Pisis 
versabatur  cum  Urbanus  electus  est, 
de.  eiusdem  electione  certior  factus 
Romam  vénit,  atque  Urbano,  prout 
legitimo  Pontifici  Maximo  honorem 
debitum  exhibuit.  Narrat  id  Thomas 
Petra  Canonicus  Patracensis  tom.  2 
de  Schismate  p.  80,  «  Vidi,  et  scio, 
»  quod  dictus  olim  Cardinalis  Am- 
»  bianensis  ,  qui  tempore  electionis 
»  erat  Pisis  in  loco  tutissimo  ,  et 
»  tunc,  scita  electione  Domini  nostri, 
»  et  omnibus  ,  quae  ,  et  prout  facta 

»  erant,  venit,  et  recognovit  Domi- 
»  num  Nostrum  in  Papam  ,  faciens 
»  sibi  in  publico  consistono  reveren- 
»  tiam  papalem  more  solito.  »  Haec 
vero  cum  ita  evenerint,  manifestum 
est.  omnes  quotquot  erant  eo  tem- 
pore Cardinales  in  Urbani  VI  electio- 
nem  libere  convenisse. 

Sequuti  sunt  ii  menses ,  qui  schi- 
smatis  exordium  praecesserunt,  quo 
tempore  Urbanus  ab  omnibus  veluti 
Pontifex  legitimus  habitus  est,  at- 
que  ea  gessit ,  quae  Pontifìces  Ma- 
ximi  in  publicis  Ecclesiae  rebus  ge- 
rendis  agunt,  quin  quisquam  dubitet 
de  legitima  eorundem  potestate. 
Tale  inter  cetera  fuit  id  omne,  quod 
respicit  Florentinos  cum  Sede  Apo- 
stolica ab  Urbano  VI  reconciliatos, 
in  quos  Gregorius  XI  poenis  Eccle- 
siasticis  graviter  animadverterat. 
His  est  etiam  addendum  ,  ex  testi- 
monio patere  Christophori  G-alina 
quod  Raynaldus  affert  n.  28,  litteras 
Sacrae  Poenitentiariae  iis  mensibus 
datas,  nomine,  atque  anno  Urbani  VI 
inscriptas  fuisse  ;  in  missa  celebran- 
da,  mentionem  Urbani  VI  fieri  ab 
omnibus  consuevisse;  denique  discor- 
diam  obortam  esse ,  praecipue  ob 
eam  ,  quam  Urbanus  praeseferebat 
decernendi,  ac  respondendi  severi ta- 
tem  ,  vitia  coercendi ,  atque  omnia 
ad  canonum  tramites  revocandi  ni- 
mis  apertum  studium;  cuius  tamen 
rei,  Urbanus,  vel  antequam  Pontifex 
fìeret,  argumenta  dederat;  et  exo- 
ptatam  hanc  disciplinae  restauratio- 
nem  Urbanum  curaturum  esse,  vel 
ab  ipso  Pontifìcatus  initio  notum  pas- 
sim fuisse  ,  testimonia  a  Raynaldo 
relata  evincunt. 

Ut  denique  ab  aliis  argumentis  af- 
ferendis  abstineam,  quae  confìrmare 
clarius  possent  id ,  de  quo  disputa- 
rne, concludam  quae  hactenus  per- 
tractavi  ,  illud  etiam  recensendo  , 
quod  Raynaldus  n.  29  ostendit,  vi- 
delicet  ab  Urbano  VI  petitum  esse, 
ut  Pontificatum  abdicaret,  tum  cum 
discordia  iam  erat  oborta.  Affert  au- 
tem  annalista  eo  loco  Alphonsi  viri 
Religiosi  ex  Ordine  Patrum  Praedi- 

catorum  ,  qui  olim  Episcopus  Gien- 
nensis  fuerat,  ac  deinde,  Episcopatu 
dimisso  ,  se  totum  sanctis  operibus 
devoverat,  affert,  inquam,  annalista 
testimonium  huius  Religiosi  viri , 
qui  his  verbis  hanc  rem  explicavit: 
«  Veni  ad  Dominum  Papam,  qui  erat 
»  in  Roma,  et  dieta  sibi  ambaxiata 
»  de  renuntiatione...  Ipse  vero  sicut 
»  miles,  qui  iam  certum  de  bello  fir- 
»  mato ,  et  desiderato  nuncium  au- 
»  divit,  laetatus  fuit,  et  cum  laeti- 
»  tia  mihi  respondit:  In  ventate  Dei, 
»  de  dimittendoPapatu  modicum  cu- 
»  rarem  :  sed  non  dimittam,  ne  dem 
»  locum  diabolo  ,  et  cornu  peccato- 
»  ribus  ;  sed  stabo  et  debellabo  eos 
»  in  nomine  Domini  Dei  Nostri.  » 

Satis  sunt  quae  hactenus  exposui- 
mus  ad  rerum  ,  quae  in  electione 
Urbani  VI  gestae  sunt,  notitiam  ha- 
bendam.  Adeo  fuse  vero  et  erudite 
de  eadem  electione  Raynaldus  in  an- 
nalibus  suis  pertractavit,  ut  praeter 
illa,  quae  in  iisdem  continentur,  am- 
pliora,  aut  clariora  reperiri  vix  pos- 
se videantur.  Sed  haec  ,  quae  mox 
retulimus,  sufficiunt  certe,  non  modo 
ad  demonstrandum,  quomodo  Ponti- 
fìcis  illius  electio  peracta  sit  ,  sed 
etiam  ad  facti  in  historia  saeculi  XIV 
i  celeberrimi  statum  explicandum.  Est 
vero  obvium,  ex  toto  relatarum  re- 
rum contextu  legitimum  Urbani  VI 
eiusque  Successorum  Pontificatum 
deducere.  Nam  si  excluditur  aper- 
tissime ab  Urbani  VI  electionis  fa- 
cto ,  Cardinales  per  impressionem  , 
eundem  Pontificem  elegisse  ;  quo- 
niam,  hac  exceptione  sublata,  nulla 
alia  ratio  afferri  potest,  quamobrem 
Urbanum  non  legitime  electum  fuis- 
se statuatur,  omnino  sequitur,  eius- 
dem  electionem  legitime  peractam 
esse  ;  et  cum  monumenta  respicien- 
tia  tempus  illud,  quod  dissidio  an- 
terius  fuit,  evincant  prorsus,  Urba- 
num indubitanter  ab  omnibus  veluti 
legitimum  Pontificem  tunc  habitum 
esse  ,  ac  munia  Pontifìcis  propria 
eundem  sine  ulla  controversia  obi- 
visse,  apparet  quoque  perspicue,  pu- 
blicam  omnium  persuasionem  illam 

fuisse,  de  eius  Pontificata  legitimo 
non  posse  dubitari. 

Ea  vero,  quae  ostendunt,  Urbanum 
Gregorio  XI  legitime  successisse ,  ac 
penes  eundem  legitimum  Pontifica- 
tus  ius  mansisse ,  eadem  evincunt, 
Bonifacium  IX,  Innocentium  VII,  ac 
Gregorium  XII,  qui  Urbano,  recto 
tramite  suffecti  sunt,  legitima  ra- 
tione  Pontificatimi  consequutos  esse. 
Nam  quae  legitimo  Successorum  Ur- 
bani VI  Pontifìcatui  obiecta  sunt,  ea 
non  alia  de  causa. sunt  obiecta,  nisi 
quod  legitima  Urbani  electio  fuerit 
in  controversiam  adducta.  Quoniam 
vero  legitime  electum  Urbanum  fuis- 
se evincitur,  et  legitime  Pontifica- 
tum  Maximum  ab  eo  gestum  esse  ; 
debet  exinde  patere  ,  prout  aliata 
Benedicti  XIV  verba  continent,  et- 
iam  penes  successores  Urbani  VI  le- 
gitimum Pontificatus  ius  reperiri. 

Ortum  tamen  est  mense  Septem- 
bri  anni  1378  schisma  illud  gravis- 
simum,  quod  diu  Ecclesiam  afflixit, 
quod  schisma  usque  ad  Martini  V 
electionem,  quae  anno  1417  facta  est 
Constantiae,  extinctum  non  est.  Et- 
enim  die  20  Septembris-  Robertus 
Gebennensis ,  quam  tantopere  Ur- 
bani VI  electionem  probasse  vidimus, 
Fundis  in  Campania  Pontifex  electus 
est  ab  iis ,  qui  ab  Urbano  VI  defe- 
cerant ,  quique  eiusdem  electionem 
veluti  per  metum  factam  ,  esse  ir- 
ritarci declararunt,  scriptis  ad  diver- 
sos  Europae  principes  taiibus  litte- 
ris,  ut  ex  illis  nonnulli  vera  ab  iis— 
dem  narrari  arbitrati  sint ,  et  Ro- 
berto Gebennensi  adhaeserint,  qui 
nomen  Clementis  VII  suscepit ,  et 
cum  se  contulisset  in  Galliam  ,  ibi 
mansit,  ac  die  16  Septembris  1394 
obiit.  Legenda  sunt,  quae  Raynaldus 
ac  Muratorius  habent  ad  toties  me- 
moratum  annum  1378.  Referuntur 
ibi  quae  pertinent ,  praesertim  ad 
agendi  rationem,  qua  ad  schisma  fo- 
vendum  usa  est  Ioanna  Neapolis  Re- 
gina ,  atque  ea  omnia  quae  evene- 
runt,  ut  tantum  malum  ad  exitum 
perduceretur.  Clementis  VII  partes 
sequuti  sunt  autem  Galliae,  et  Ca- 


stellae  Reges,  Sabaudiae  Rex,  Nea- 
polis Regina  Ioanna.  In  sua  vero 
erga  Urbanum  VI  observantia  per- 
stiterunt  reliqua  tota  Italiae  pars , 
Anglia,  Germania,  Hungaria,  Polo- 
nia, ac  Lusitania.  Pergraves  autem 
fuerunt  motus  ,  qui  istud  dissidium 
sequuti  sunt,  cum  ab  utraque  parte 
contentio  et  animorum  inimicitia 
pergrandis  evaserit,  cumque  Eccle- 
siasticae  poenae  vicissim  fuerint  pro- 
nunciatae.  Petrus  De  Luna  praeter- 
ea  die  28  Septembris  anno  1394 
Clementi  VII  suffectus  est,  qui  ac- 
cepto  Benedicti  XIII  nomine  in  schi- 
smate  usque  ad  vitae  fìnem  perman- 
sit,  quod  contigit  die  17  Novembris 
anno  1424  ,  postquam  die  16  Iulii 
anno  1417  a  Concilio  Constantiensi 
depositus  ,  et  schismaticus  declara- 
tus  fuisset. 

Etsi  de  Conciliis  Pisano  ac  Con- 
stantiensi, quorum  primum  anno  1409 
habitum  est,  alterum  vero  celebrari 
coeptum  die  16Novembris  anno  1414, 
die  tandem  22  Àprilis  anno  1418  ab- 
solutum  fuit;  etsi,  inquam,  de  duo- 
bus  istis  Conciliis,  in  proximis  sae- 
culi  XVpraelectionibus  agere  debea- 
mus,  opportunum  tamen  est,  hic  si- 
gnificare ex  iisdem  Conciliis  aliqua, 
quae  spectant  ad  ostendendum,  quo- 
modo  schisma,  de  quo  hactenusloquu- 
ti  sumus,  revera  extinctum  fuerit. 

Itaque  inter  eas  ,  quae  adhibitae 
sunt,  ad  schisma  tollendum  rationes, 
illud  praecipue  memorandum  est , 
consilium,  videlicet,  quod  Cardinales* 
ab  utraque  parte  susceperunt  de  Syn- 
odo  habenda,  quae  revera  Pisis  an- 
no 1409  habita  fuit.  In  illa  autem 
Synodo  eo  res  perducta  est,  ut,  tum 
Gregorio  XII,  tum  Benedicto  XIII 
Pontificatum  abrogandum  esse  fuerit 
iudicatum,  et  deinde  novum  Ponti- 
fìcem  eligendum  esse  ,  qui  fuit  Pe- 
trus Philargus  de  Candia  ,  Ordinis 
Fratrum  Minorum ,  quique  Alexan- 
dri  V  nomen  sumpsit.  Is  vero  ele- 
ctus Pisis  in  Concilio  die  26  Iunii 
anno  1409 ,  obiit  Bononiae  die  3 
Maii  1410.  Ei  autem  mortuo  Balthas- 
sar  Cossa   Neapolitanus  die  17  Maii 

eodem  anno  suffectus  fuifc ,  atque  is 
die  29  Maii  anno  1415  in  Concilio 
Constantiensi  Sess.  12  Pontifex  esse 
desiit. 

Apparet  ex  his  verum  esse,  quod 
'superius  adducio  S.  Antonini  testi- 
monio significavimus  ,  post  Concilii 
Pisani  celebrationem  non  deletum  , 
sed  aùctum  schisma  fuisse.  Etenim 
cum  GregoriusXII  et  BenedictusXIII 
in  retinendo  Pontificati!  persevera- 
verint,  factum  est,  ut  a  tempore  ce- 
lebrati huius  Concilii  in  posterum  , 
usque  ad  Concilii  Constantiensis  ce- 
lebrationem ,  non  duo  tantum,  sed 
tres  etiam  semper  fuerint,  qui  Pon- 
tifìcatum  gerebant.  Est  tamen  per- 
spicuum,  unam  ex  gravioribus,  quae 
ad  schisma  tollendum  adhibitae  sunt 
rationibus,  saltem  si  de  facto  loqua- 
mur  (nani  de  rei  ipsius  auctoritate 
loqnemur  in  saeculi  XV  praelectio- 
nibus),  Concilii  Pisani  celebrationem 
fuisse.  Cum  igitur  manifestum  esset, 
per  Concilium  Pisanum  non  esse  im- 
petratam  schismatis  extinctionem  , 
et  interea  Ecclesia  indigeret  omnino 
huic  tanto  malo  subveniri,  aiiud  Con- 
cilium Constantiae  habitum  est. 

Itaque  in  Concilio  Constantiae  habi- 
to,  quod  an.1414  coeptum,  et  an.  1418 
absolutum  fuisse  diximus,  schismati 
finis  impositus,  et  Ecclesiae  pax  re- 
stituta  est.  Multa  ad  liane  rem  tanti 
momenti  efficiendam,  in  eo  Concilio 
gesta  esse  suo  loco  videbimus.  Quod 
spectat  vero  ad  schismatis  extinctio- 
nem, consulendapraesertim  sunt quae 
Sessionibus  12,14,37  et  41  statuta  fue- 
runt,  quae  Sessiones  dici  possunt  re- 
rum ad  schisma  tollendum  gestarum 
exitum  continere.  Nam  Sessione  12 
die  29'Maii  anno  1415  celebrata,  ab- 
solutum est  id  omne  ,  quod  Ioan- 
nis  XXIII  causam  respiciebat,  isque 
die  31  Maii  instrumento  publico  Pa- 
patus  dimissionem  iuravit,  ac  nihil 
in  posterum  contra  susceptum  hoc 
consilium,  se  esse  umquam  acturum 
promisit.  Sessione  vero  14,  quae  ha- 
bita  fuit  die  4  Iunii  eodem  anno,  per 
Carolum  Malatestam,  cui  procurato- 
ris  sui  officium  commiserat,  Grego- 

rius  XII  omne  ad  Pontifìcatum  ius 
sponte  dimisit.  Sessione  tandem  3? 
die  26  Iu lii  an.  1417  celebrata,  cum 
ea  omnia  impleta  fuissent,  quae  per- 
tinere  poter'ant  ad  Petrum  De  Luna, 
seu  Benedictum  XIII  movendum,  ut 
sponte  schismatis  occasionem  aufer- 
ret,  et  cum  in  pertinaci  proposito  hoc 
non  agendi  is  perseveraret,  conde- 
mnatus,  et  omni  iure  ad  Pontifìcatum 
destitutus  a  Concilio,  solemni  decreto 
declaratus  est. 

Cum  haecvero  omnia acta  fuissent, 
habita  est  in  posterum  die  8  Novem- 
bris  anno  1417  Sessio  41,  in  qua  o- 
mnia  statuta  sunt ,  quae  novi  Pon- 
tifìcis  eligendi  gravissimum  negotium 
respiciebant.  Inter  cetera  vero  illud 
in  his  Pontificis  eligendi  comitiis  fuit 
singulare,  ut,  scilicet,  ad  fìrmiorem 
rei  certitudinem,  et  concordiae  ple- 
nissimae  testimonium,  consentienti- 
bus  Cardinalibus  ,  sex  ex  singulis 
quinque  nationibus,  quarum  Praelati 
in  Concilio  aderant,  designarentur  , 
qui  simul  cum  Cardinalibus,  Concla- 
ve ingredi,  et  electionem  absolvere 
deberent,  servata  norma,  quae  iam 
antea  de  Pontificis  Romani  electione 
erat  praescripta  ,  ut.  ille  legitime 
electus  Pontifex  haberetur,  in  quem 
duae  Electorum  in  Conclavi  manen- 
tium  partes  convenissent. 

Electus  vero  est  die  11  Novembri.* 
ante  meridiem  Otto  Columna  Cardi- 
nalis  Diaconus  S.  Georgii  ad  Velum 
Aureurn  ,  sive  in  Velabro  ,  qui  in 
B.  Martini  honorem,  cuius  festa  dies 
ea  die  agebatur  ,  Martini  V  nomen 
suscepit;  quique  postquam  die  20  No- 
vembris  Presbyter  ordinatus  esset, 
proximo  Dominico  die  consecratus 
Episcopus,  et  coronatus  est.  Ponti- 
fìcatum vero  gessit,  usque  ad  dièm 
20  Februarii  anni  1431,  qua  mortuus 
fuit.  Qui  electionis  istius  historiam 
litteris  prodiderunt,  quanta  laetitia, 
quantaque  totius  Ecclesiae  gratula- 
tione  eadem  absolata  sit,  descripse- 
runt.  Platina  ex.  gr.  dicit,  Martinum 
ceu  quoddam  salutare  sidus,  vel  uni- 
cum Patriae  Parentem  Romae  ex- 
ceptum  esse.  Certuni  vero  est,  per 

electionem  istara,  schisma,  quod  fer- 
me integros  quadraginta  annos  Ec- 
clesiam  tanto-pere  perturbaverat,  de- 
letnm  esse,  atque  in  ea  re  tantam  a 
Martino  V  virtutis  ,  ac  sapientiae 
praestantiam  demonstratam  fuisse  , 
ut  in  aeneo  eiusdem  sepulcro,  quod 
in  media  Lateranensi  Basilica  con- 
stitutiim  est,  hic  Pontifex,  in  hono- 
ris ei  debiti ,  ac  laudià  praecipuae 

testi  moni  um,  Temporum  stiorum  fe- 
licitas  fuerit  appellata*.  Nihil  mo- 
ror  in  Aegidio  Munionensi,  Canonico 
Barcinonensi  memorando  ,  qui  as- 
sumpto  Clementis  Vili  nomine,  Pe- 
tro  De  Luna  mortuo  suffectus  fuit. 
Hanc  enim  electionem  sapientes,  bo- 
nique  omnes  contempserunt,  atque 
ipse  Aegidius  deinde  se  Martino  V 
subiecit. 


CAPUT  XXXIIL 

DE  WICLEFFITÀRUM   ET   HUSSITARUM   ERRORIBUS. 


Quamquam  de  haeresibus,  quae  di- 
versisactatibusinEcclesiaortaesunt, 
sit  singillatim  in  historiae  Ecclesia- 
sticae  institutionibus  pertractandum, 
putamus  tamen  opportunum  in  ipso 
etiam  praelectionum  decursu,  de  er- 
roribus  a  Ioanne  Wicleffio,  ac  Ioanne 
Hussio  sparsis  aliqua  recensere.  Nam 
primum,  Wicleffitarum,  atque  Hussi- 
tarum  secta  tantae  perturbationis 
causa  fuit ,  ut  per  se  ipsam  grave 
negotium  peculiare  constituat.  Dein- 
de quoniam  in  Concilio  Constantiensi, 
de  quo  quam  primum  in  Saeculi  XV 
praelectionilpus  acturi  sumus,  de  Wi- 
cleffii,  atque  Hussii,  eorumque  erro- 
rum  condemnatione  fuit  pertracta- 
tum,  congruum  est  de  eorundem  se- 
cta  recensere  praecipua,  quae  deinde 
cum  rerum  in  memorato  Concilio  Con- 
stantiensi gestarum  historia  repe- 
rientur  esse  coniuncta. 

Itaque  primum  de  Ioannis  Wiclef- 
fìi  origine  brevi  dicamus.  Fuit  is  na- 
tione  Anglus,  Presbyter,  Parochus 
Luttervorthii  in  dioecesi  Licolniensi, 
Theologiae  Doctor  in  universi  tate 
Oxoniensi.  Sectae  a  proprio  nomine 
suo  circa  annum  1377  auctor  Wiclef- 
fius  fuit,  atque ,  ut  verbis  utar  eru- 
ditissimi Antonii  Zaccaria  tom.l  The- 
sauri  Theologicivenet.  edit.an.1762 
diss.  2  cap.  4  art.  2,  quo  loco  eius- 
dem sectae  errorum  summam  exhi- 
bet,ut,inquam,  huius  clarissimi  scri- 
ptoris  verbis  utar,  «  Wic'leffius  erat 
»  vir   ingenii  vehementis,   sermone 


»  disertus,  sed  superbia,  et  ambitione 
»  tumidus.  Cum  praefecturam  Col- 
»  legii  Cantuariensis  contra  ius,  fas- 
»  que  invadere  inolienti  ob<isteret 
»  Archiepiscopus,  etUrbanus  VPapa, 
»  concepto  in  Romanam  Ecclesiam 
»  odio,  nefaria  dogmata  tum  contra 
»  Deum,  et  Sanctos,  tum  contra  Or- 
»  dinem  Ecclesiasticum  spargere  coe- 
»  pit,  quibus  instillandis,  partim  vi- 
»  tae  severioris,  quam  exterius  pro- 
»  fìtebatur  ,  specie;  partim  Regiae , 
»  saecularisque  potestatis,  quam  su- 
»  pra  Ecclesiasticam  extollebat,  am- 
»  plificatione  ,  facile  apud  incautos 
»  viam  aperuit.  » 

Londini  quidem  anno  1376  quae- 
stio instituta  fuerat  de  Wicleffii  do- 
ctrina  ab  Archiepiscopo  Cantuariensi. 
Verum  cum  ibi  tumultus  esset  com- 
motus  a  quibusdam  Aulicis  Wicleffio 
faventibus,  ita  res'  peracta  est,  ut , 
nulla  in  Wicleffium  censura  pronun- 
tiata,  silentium  tantummodo  servali- 
dum  ei  impositum  fuerit.  Hcius  Con- 
cilii  exitu  audacior  factus  est  Wi- 
cleffius,  et  liberius  errores  suos  con- 
tra sacrasEcclesiae  caeremonias, con- 
tra Religiosos  Ordines  ,  contra  mo- 
nastica vota,  Sanctorum  cui  tum,  hu- 
mani  arbitrii  libertatem  ,  Concilio- 
rum ,  ac  Patrum  Ecclesiae  auctori- 
tatem  praedicavit. 

Verum  cum  res  ad  Sedem  Aposto- 
licam  periata  esset,  non  licuit  in  po- 
sterum  Wicleffio  errores  suos  impune 
spargere.  Etenim  Gregorius  XI  er- 

rores  numero  decem  et  novena  ex 
Wicleffii  libris  depromptos,  seu  po- 
tius  eo  numero  tot  errorum  capita, 
anno  1377  de  Cardinalium  S.  R.  E. 
Consilio  damnavit,  ac  die  22  Maii  eo 
anno  litteras  ad  plures  Angliae  Epi- 
scopos  scripsit,  quibus  de  censura  in 
eorundem  errorum  capita  lata,  eos 
certiores  fecit.  Ad  Eduardum  III  An- 
gliae Regem  quoque  Pontifex  litte- 
ras dedit,  ut  eum,  eiusque  fìlios  in 
tam  gravi  Ecclesiae  negotio  adiuto- 
rem  haberet.  Concilium  Lambethiae 
Episcopi  deinde  habuerunt ,  sed  in 
eo  ad  Wicleffii  audaciam  frangendam 
nihil  profecerunt,  qui  minime  com- 
motus  condemnatione  doctrinae  suae, 
quam  Gregorius  XI  fecerat,  ad  Ur- 
banum  VI  eius  successorem  propo- 
sitiones  damnatas  misit ,  et  ad  ea- 
rundem  sensum  catholicum  defen- 
dendum  se  paratum  exhibuit. 

Sed  Archiepiscopus  Cantuariensis 
Guillelmus  Curtenayus  anno  1382 
aliud  Concilium  Londini  habuit,  eon- 
tra  Wicleffium  ,  in  quo  viginti  tres, 
aut  viginti  quatuor  eius  propositiones 
perpensae  ac  damnataesunt.Hisautem 
propositionibus,  quae  partim  veluti 
haereticae,  partim  veluti  erroneae,  et 
Ecclesiae  decretis,  ac  praxi  contra- 
riae  proscriptae  sunt,  Wicleffius  im- 
pugnabat  catholicam  Ecclesiae  do- 
ctrinam,  de  praesentia  Geristi  reali 
in  Eucharistia,  de  TransiPDstantiatio- 
nis  dogmate,  de  Missae  Sacrifìcio,  de 
indulgentiis  ,  et  de  Confessionis  Sa- 
cramentalis  necessitate.  Praeterea 
contemnebat  excommunicationis  vini, 
verbi  Dei  praedicandi  potestatem,  de- 
cimas  Ecclesiae  solvendas,  preces  prò 
mortuis  fundendas,  monasticam  seu 
religiosam  vitam  ;  de  Ecelesiae ,  ac 
de  Romani  Pontificis  potestate  ,  de 
iure,  ut  possessiones,  atque  alia  tem- 
poralia  Ecclesia  habeat,  Wicleffius 
impudenter  obloquebatur,  ac  detra- 
hebat;  de  civili  denique  potestate,  ita 
mentem  suam  Wicleffius  explicabat, 
ut  eam  perverteret,  et  publicum  quo- 
que societatis  ordinem  perturbaret. 
Hi  autem  errores  a  Ioanne  XXIII 
etiam  in  Concilio  Romano  anno  1413 


iterum  proscripti,  deinde  a  Concilio 
Constantiensi,  prout  suo  loco  videbi- 
mus ,  condemnati  sunt. 

Ut  vero  ad  Wicleffii  personam  red- 
eamus ,  illi  in  memorato  superius 
Londini  Concilio  anno  1382  habito 
formula  proposita  est,  quam  ad  er- 
rorum suorum  eiurationem  subscri- 
bere  deberet.  Ac  ei  quidem  retracta- 
tioni  assensum  Wicleffium  fuisse  exis« 
timandum  est,  licet  graves  iudican- 
di  rationes  non  desint,  non  sincerala 
eiusdem  retractationem  fuisse.  Ete- 
nim  Richardus  II,  qui  consilium  sus- 
ceperat  Wicleffii  errores,  atque  au- 
daciam omnino  comprimendi,  quique 
ab  Universitate  Oxoniensi  eum  eius- 
que discipulos  excludi  iusserat,  non 
passus  esset ,  illum  in  paroecia  sua 
de  Lutterworthiae  manere  ,  in  qua 
anno  1384  paralysi ,  seu  apoplexia 
correptus  obiit ,  nisi  propositam  in 
Concilio  Londinensi  retractationem 
ille  ratam  habuisset,  quidquid  cete- 
roquin  sit  de  eiusdem  animi  since- 
ritate. 

De  memoratis  Wicleffii  erroribus 
Zaccaria  loco  superius  citato  appo- 
site dicit:  «  Haec  Wicleffii  dogmata, 
»  qui  eum  Novatorum,  altero  circi- 
»  ter  post  saeculo  exortorum  exacte 
»  contulerit,  haud  difficulter  animad- 
»  vertet,  quo  ex  fonte  isti  hauserint, 
»  ut  pridem  admonuit  Concilium  Se- 
»  nonense  anno  1528  celebratum,  in 
»  praefatione.  »  Non  est  mirum  vero 
Protestantes,  Wicleffii,  ac  eius  do- 
ctrinae apologiam  fecisse,  prout  Ba- 
snagius  lib.  24  eli  efficere  conatus 
est  contra  Bossuetum,  qui  docte,  at- 
que erudite  in  Hìstorìa  variatìbnum 
lib.  Un.  153  de  huius  Haeretici  do- 
ctrina  pertractaverat.  Illud  etiam 
male  a  Moshemio  in  Inst.  Hist.  Eccl. 
Saec.  XIV  parte  2  cap.  2  §.  19  de 
Wicleffio  pronuntiàtum  est:  «  Doceas 
»  facile,  neque  disciplinam,  quam  tra- 
»  didit,  neque  vitam,  omnis  erroris, 
»  et  vitii  expertem  fuisse.  Sed  cer- 
»  tissimum  tamen  est,  multa  sapien- 
»  ter,  vere  atque  utiliter  ab  eo  prae- 
»  cepta  esse.  » 

Hoc,  inquam,  male  pronuntiàtum 

èst.  Nam  primo  haec  loquendi  ratio 
ad  Reformatorum  prolusoris  memo- 
riam,  quacumqueratione  potest,  pur- 
gandam  excogitata,  valde  Ecclesiae, 
ac  legitimae  Principis  potestati  in- 
iuriosa  est,  quae  severitatem  suam 
contra  Wicleffium  adhibendam  esse 
iudicavit.  Nam  si  vera  essent,  quae 
Moshemius  eo  loco  dicit,  certe  non 
adeo  contraria  de  Wicleffio  esset  sen- 
tenza efformanda,  prout  Ecclesia  iu- 
stissime  de  eo,  eiusque  doctrina  exis- 
timavit.  Praeterea  ,  cum  Wicleffii 
doctrina  ,  hoc  veluti  proprium  ,  ac 
generale  principium  ,  ut  dici  solet, 
contineret ,  Ecclesiae  auctoritatem 
spernendam,  civilem  etiam  potesta- 
tem  despiciendam  esse,  et  praecipua 
religionis ,  ac  cultus  publici  capita 
aspernari  debere;  manifestum  est,  in 
eius  doctrina  reperiri  non  posse  ea, 
quae  multa  Moshemius  esse  dicit  sa- 
pienter,  vere,  atque  utiliter  a  Wi- 
cleffio praecepta.  Systema  enim  eius- 
modi,  seu  potius  erronea,  atque  hae- 
retica  talis  doctrina,  quae  ad  legiti- 
mum  Ecclesiae  regimen  evertendum, 
ad  publicam  societatis  administratio- 
nem  contemnendam,  et  ad  vitae  li- 
centiam  inducendam  manifeste  per- 
tinuit,  non  potest  in  se  sapientia  , 
vera  ,  atque  utilia  praecepta  conti- 
nere.  Denique  certum  est,  Wicleffium 
nulla  fuisse  auctoritate  donatum,  ut 
de  religionis,  ac  vitae  ratione  tenen- 
da,  vel  reformanda  praecepta  trade- 
ret.  Immo  vero  explorata  res  est , 
Wicleffium  errores  suos  ,  Ecclesia 
statim  repugnante,  ac  censuras  suas 
contra  illum  adhibente,  spargere  au- 
dacter  coepisse.  Itaque  concludi  de- 
bet,  etiam  id  male,  atque  iniuste  a 
Moshemio  fuisse  pronuntiatum,  quod 
ad  extenuandam  Wicleffii  infamiam 
excogitavit. 

Quoniam  de  Wicleffio,  et  eius  er- 
roribus  praecipua  diximus,  nunc  ali- 
qua  debemus  commemorare  de  Ioanne 
Hussio  ,  atque  erroribus ,  qui  ab  eo 
praedicati  sunt.  De  ista  autem  hae- 
resi,  haec,  quod  ad  summam  rei  per- 
tiiiet,  brevi  ter  commemorabimus:  sci- 
li coi,  eam,  quae  adeo  late  per  Ger- 


maniam  invasit ,  Pragae  originem 
suam  duxisse  ex  Ioanni  Wicleffii  li- 
bris  in  Bohemiam  ex  Anglia  allatis, 
quos  avide,  ac  studiose  Ioannes  Hus- 
sius  Bohemus  pervòlverat.  Fuit  vero 
Hussius  acri  ingenio,  sed  rerum  no- 
varum ,  et  opinionum  peregrinarum 
vehementer  cupidus,  sermone  diser- 
tus  ,  et  in  vitae  honestae  formam 
compositus,  quibus  rebus  factum  est, 
ut  Presbyter  ordinatus,  et  in  acade- 
mia  Pragensi  Professoris  S.  Theolo- 
giae,  ac  Rectoris  munus  consequutus 
sit.  Multa  ille  errorum  capita  docuit, 
et  spargenda  curavit,  atque  univer- 
sim  Wicleffii  errores  eum  probavisse 
perspicuum  est,  cum  inter  30  eius 
propositiones  in  Concilio  Constantien- 
si  damnatas  n.25  haec  habeatur:«Con- 
»  demnatio  quadraginta  quinque  ar- 
»  ticulorum  Ioannis  Wicleffii  per  Do- 
»  ctores,  facta  est  irrationabilis,  et 
»  iniqua,  et  male  facta,  et  fìcta  est 
»  causa  per  eos  allegata.  » 

Praeterea  Ecclesiam  solis  praede- 
stinatis  constare  affirmavit  ;  omnia 
quae  ad  impugnandum  Romani  Pon- 
tifìcis  Primatum  iurisdictionis ,  ad 
Ecclesiae  auctoritatem  denegandam, 
ad  Episcopatus  ,  et  sacrorum  Ordi- 
nimi naturam  contemnendam  perti- 
nere  posse  putavit,  audacter  effutie- 
bat;  quaecumque  opera  virtuosi  bona, 
omnia  vero  yitiosi  mala  esse;  Eccle- 
siae obedientiam ,  vim  censurarum, 
atque  excommunicationis  aspernaba- 
tur;  de  civili  etiam  potestate  detrahe- 
bat.  Haec  autem  videri  singillatim 
possunt,  in  ipso  triginta  Hussii  pro- 
positionum  contextu,  quas  Concilium 
Constantiense  proscripsit.Hussius  ve- 
ro ipse,  cuius  errores  etiam  ante  Con- 
cilium Constantiense,  ab  Universitate 
Pragensi ,  et  Parisiensi ,  atque  a  Io- 
anne XXIII  damnati  fuerant,  in  me- 
morato Constantiensi  Concilio  da- 
mnatus  iterum  est.  Cum  vero  age- 
mus  de  Concilio  Constantiensi ,  ex- 
ponemus  quae  spectant  ad  Ioannis 
Hussii,  ac  Hieronymi  Pragensis  eius- 
dem  discipuli  mortem,  seu  extremum 
supplicium ,  quo  brachio  saeculari 
traditus j  uterque  Constantiae  mul- 

ctatus  est.  Evincemus  autem  calu- 
mniosas  esse  accusationes,  quae  ex 
istorum  hominuni  causa  contra  Con- 
cilium  illud  allatae  sunt;  ac  nonnisi 
per  apertam  calumniam  esse  affirma- 
tum,  docuisse  ConciliumConstantien- 

se,  fidem  haereticis  datam  ,  impune 
violari  posse.  Nunc  ista  de  Wiclef- 
fitis,  atque  Hussitis  dixisse  satis  sit, 
praecipue  ad  significandoli  cuius  ge- 
neris errores  fuerint,  quos  Haeretici 
illi  spargendos  curaverunt. 


CAPUT  XXXIV. 

DE   ECCLESIAE   STATU   SAECULO    DECIMO  QUINTO    INEUNTE. 


Quis  esset  Catholicae  Ecclesiae 
status  ,  cum  Saeculum  XV  incepit, 
facile  potest  derivari  ex  iis,  quae  de 
publicis  Ecclesiae  negotiis  ad  prae- 
cipuam  saeculi  XIV  exeuntis  histo- 
riam  pertinentibus  eloquuti  sumus. 
Nam  si  de  eiusdem  Ecclesiae  regi- 
mine loquamur,  illud  statini  occur- 
rit,  quod  Ecclesiam  universam  tan- 
topere  perturbabat,  schisma  videli- 
cet  gravissimum  post  Urbani  VI  ele- 
ctionem  commotum,  cuius  o'riginem 
satis  abunde  descripsimus.  Et  monu- 
menta quidem  adeo  clara  attulimns 
suo  loco,  electionem  illam  respicien- 
tia,  ut  legitime  prorsus  Urbanum  VI 
pontificatimi  adeptum  esse  perspicua 
res  sit.  Sed  talia  deinde  fuerunt  hu- 
ius  acerbissimi  facti  adiuncta,  tanta 
in  utramque  partern  est  ingesta  con- 
fusio,  ut  neque  homines,  optime  licet 
animati,  certo  intelligerent  quid  sibi 
agendum  ,  et  quae  de  Pontificibus 
tunc  inter  se  dissidentibus,  circa  le- 
gitimitatem  verior  sentenzia  esset} 
id  quod  apparet  manifeste,  si  me- 
moria repetantur  viri  sanctitate  ce- 
teroquin  praestantes,  qui  aliquandiu 
Pontificis  in  Gallia  morantis  partes 
sequi  se  posse  putaverunt. 

Ad  Ecclesiam  ab  hac  tanta  cala- 
mitate liberandam  conversa  erant, 
ineunte  saeculo  decimo  quinto ,  ho- 
norum omnium  studia,  qui  dandam 
omnem  operam  esse  intelligebant,et 
hoc  veluti  omnium  praecipuum  ne- 
gotium  reputabant,  ut  schismate  sub- 
lato ,  legitimus  Pontifex ,  omnium 
christianorum  pater,  et  doctor,  ac 
yerus  Christi  Vicarius  ubique  inno- 
tesceret,  et  ab  universa  Ecclesia  co- 


gnosceretur.  Id  ,  habito  Pisis  an- 
no 1409Concilio,  tentatum  esse  signi- 
fìcavimus,  sed  infelici  prorsus  exitu, 
cum  post  Pisani  Concilii  celebratio- 
*nem,  praeter  pristinos  duos  de  pon- 
tifìcatu  inter  se  dissidentes  Pontifi- 
ces,  tertius  exstiterit,  et  idei  reo  Ec- 
clesia, quae  duarum  partium  dissidio 
antea  afflictabatur,  ob  tertiam  quo- 
que dissentientium.  accessionem,ma- 
gis  ingemiscere  debuerit.  Quod  vero 
in  Pisana  Synodo  non  est  impetra- 
tum,  id  tandem  feliciter  factum  est 
in  Constantiensi,  quae  ad  finem  tam 
gravi  malo  prorsus  imponendum  an^ 
no  1414  haberi  coepit,  et  in  qua  ob 
absolutam  Martini  V  Pontificis  Ma- 
ximi  electionem  ,  pacem  Ecclesia, 
quam  quadraginta  ferme  annos  de- 
sideraverat,  consequuta  est. 

Tranquillitatem  tunc  Ecclesiae  re- 
stitutam  Basileenses  motus  pertur- 
barunt,  sed  celebrato  Concilio  Gene- 
rali Fiorentino,  et  rescissis  iis,  quae 
contra  Pontificis  Maximi  auctorita- 
tem  in  Basìleensi  conventu  patrata 
fuerant,  ista  quieyerunt.  Eugenii  IV 
praeterea  studia  de  abolendo  penitus 
Graecorum  schismate,  et  de  Orien- 
tali Ecclesia  cum  Latina  reconcilian- 
da  in  eodem  Concilio  impleta  omnino 
esse  visa  sunt.  Quae  enim  ad  errores 
veteres  refellendos,  ad  doctrinam  ca- 
tholicam  coram  Graecis  propugnan- 
dam  ,  ad  Pontificis  Maximi  prima- 
tum  iurisdictionis,  et  summam  D.Pe- 
tri  successoris  auctoritatem  Graecis 
persuadendam  pertinere  poterant,ea 
ita  sunt  Florentiae  pertractata,  ut 
schisma,  quod  ibi  penitus  deletum 
fuerat,  perpetuo   extinctum  iacuis- 


DE   ECCLESIAE   STATU   SAECULO  DECIMO   QUINTO  INEUNTE. 


217 


set,  nisi  homines  infensi ,  in  Eecle- 
siam  male  animati ,  et  unitatem, 
quam  Christus  asseruit ,  inique  de- 
spicientes,commotum  primum  aPho- 
tio,  tum  a  Michaele  Cerulario  in- 
stauratimi malum  renovavissent. 

Quae  hactenus  significavimus  , 
praecipuum  certe  in  historia  Sae- 
culi  XV  locum  obtinent,  et  quantae 
molis  fuerint,  per  se  satis  ciare  de- 
monstrant.  Non  est  necesse  vero  po- 
liticas  huius  temporis  vicissitudines 
hic  singillatim  exponere.  Ad  intelli- 
gendum  enim  Ecclesiae  statum,  cum 
Saeculum  decimum  quintum  incipe- 
ret,  et  progrederetur  ,  haec,  quae 
recensuimus,  plurimum  possunt  in- 
servire. Multa  vero  ,  quae.  cum  po- 
liticis  rebus  sunt  coniuncta  ,  attin- 
gerne agentes  de  conciliorum,  quae 
mox  cominemoravimus  celebratione, 
aut  de  rebus  pertractantes,  quas  Ro- 
mani Pontiflces  prò  Ecclesiae,  ac  Rei- 
publicae  bono  hac  aetate  gesserunt. 
Illud  interea  non  omittam  ,  quod 
Caveus  ipse  in  historia  litteraria,  in 
Saeculi  XV  conspeetu  animadvertit, 
post  diuturnum  litterarum  squalo- 
rem  ,  advenisse  tandem  exoptatum 
illud  saeculum,  quo  doctrina,  et  bo- 
narum  artium  ,  linguarumque  stu- 
dium  orbi  christiano  postliminio  red- 
deretur.  Ille  quidem  summam  eam 
laudem  silentio  praeterit,  quae  in 
ista  re  Romanis  Pontificibus  debe- 
tur  ,  quorum  cura,  ac  munificenza 
ad  litterarum, scientiarum,  ac  bona-_ 
rum  artium  gloriam  tantopere  con- 
tulerunt;  et  duas  tantum  causas  hu- 
ius rei  Caveus  meminit ,  cSptam, 
scilicet,  a  Turcis  Constantinopolim, 
et  inventam  artem  typographicam. 
Expugnata  enim,  inquit,  anno  1453 
Graecorum  Metropoli,  doctissimi  qui- 
que  gentisistius  viri,  paupertate,  et 
barbarici  iugi  duritie  coacti,  in  oc- 
cidentales  partes,  praesertim  vero  in 
Italiani  se  contulerunt;  et  non  solum 
graecae  linguae ,  sed  et  omnis  fere 
melioris  litteraturae  scientiam  La- 
tio  secum   invexerunt.  Paucis  vero 


anteaannisrepertaars  typographica, 
seu  Batavis,  seu  Germani*  id  laudis 
debeatur,  antiqua  eruditorum  mo- 
numenta in  lucem  protraxit,  recen- 
tiora  vero  mira  celeritate  propa- 
lavit. 

Praetereo  hic  ea  commemorare, 
quae  ostenderent  certe,  Romanorum 
Pontificum  etiam  studio,  ac  munifi- 
centiae  plurimum  deberi  incremen- 
tum  ,  quod  litterae,  ac  bonae  artes 
his  temporibus  habuerunt.  Satis  vero 
est  laudare  Nicolaum  V,  quem  Mo- 
shemius  ipse  virum  litteratum,  et 
magnum  litterarum  patronunv  ap- 
peliat:  cuius  Pontifìcis  historia  mani- 
festa exhibet,  et  omnibus  nota,  huius 
erga  bonas  artes  studii  monumenta. 
Satis  praeterea  est  Sixtum  IV  re- 
censere ,  in  cuius  publicis,  ac  sum- 
ptuosis  ad  Urbem  ornandam  operibus 
referendis,  Platina  apposite  eum  al" 
terum  Romulum  appellandum  esse 
animadvertit.  Illud  dico  tantum,  me* 
moratam  superiusCavei,  aliorumque, 
quantumvis  ex  Protestanti  um  genere 
animadversionem,  doctrinam  scilicet, 
et  bonas  artes  hoc  saeculo  ad  splen- 
dorem  veterem  revocatas  fuisse,  op- 
portunam  imprimis  esse  ad  ostenden- 
dum,  quam  iniuste  Villersius  in  suo 
Essai  sur  l'esprit,  et  Vinfluence  de 
la  réformation  de  Luther,  anno  1808 
Parisiis  edito,  aliique  contenderint, 
universam  hanc  litterarum,  scientia- 
rum, ac  bonarum  artium  in  veterem 
splendorem  excitationem  ,  ac  resti- 
tutionem,  inductae,  quam  dicunt,  a 
Luthero  reformationi  tribui  oporte- 
re.  Nam  si  saeculo  ferme  ante  Lu- 
theranam  sectam  constitutam ,  tan- 
tum iam  litterae,  et  artes  ceperant 
incrementum,  ut  eruditi  viri  idcirco 
saeculum  decimum  quintum  laudibus, 
et  gratulatione  prosequantur;  appa- 
ret  profecto,  etiamsi  Lutherus,  cete- 
rique,  qui  novis  erroribus  adhaese- 
runt,  Ecclesiam  non  perturbassent, 
litteras,  bonasque  artes,  ampliores 
progressus,  nitro  per  se,  fuisse  in 
posterum  suscepturas. 

DE   CONCILN)    PISANO   AD   SCHISMA   TOLLENDUM   CELEBRATO. 


Pluries  iam  significavimus  ,  ad 
Schismatis  post  Urbani  VI  electio- 
nem  commoti  extinctionem,  Conci- 
lium  Pisis  celebratimi  anno  1409  fuis- 
se;  sed  eiusdem  Concilii  exitum  non 
respondisse  communibus  bonorum  o- 
mnium  votis,  ut  schisma  tolleretur. 
De  eo  Concilio  nunc  breviter  pecu- 
liarem  tractationem  habebimus.  Re- 
feremus  videlicet  facti  totius  ipsam 
summam.  Tum  rationes  praecipuas 
adducemus,  quibus  innituntur  ii,  qui 
Concilii  istius  auctoritati  adversan- 
tur;  atque  simul  eas,  quibus  potis- 
simum  usi  sunt,  qui  Concilii  aucto- 
ritatem  propugnarunt.  In  amplissi- 
mis  vero  Conciliorum  collectionibus 
fuse  reperiuntur  relata  omnia,  quae 
ad  huius  Concilii  celebrationem ,  et 
ad  res  in  eo  gestas  singillatim  di- 
gnoscendas  pertinent.  Illud  autem 
certum  est,  ex  toto  huius  gravissimi 
negotii  contextu  patere,  quanto  stu- 
dio tunc  conarentur  boni  omnes,  ut 
a  gravissima  schismatis  calamitate 
Ecclesia,  liberaretur. 

Itaque  coeptum  est  Pisanum  Con- 
cilium  anno  1409  die  25  Martii,  prout 
legitur  initio  primae  sessionis  ,  et 
sessibnibus  23  absolutum  est.  Eorum, 
qui  Concilio  adfuerunt ,  catalogum 
profert  Raynaldus ,  uberiorem  Har- 
duinus  ex  Cossartio.  Causa  huius 
Concilii  congregandi  ea  erat,  quem- 
admodum  iam  diximus,  ut  schisma 
tolleretur  ,  cum  praeter  Grego- 
rium  XII,  qui  Urbani  VI  successor 
erat ,  se  gereret  veluti  Pontifìcem 
Petrus  De  Luna  nomine  Benedi- 
cti XIII,  qui  Clementi  VII  suffectus 
fuerat.  Uterque  Cardinales  creave- 
rat,  multosque  sibi  adhaerentes  ha- 
bebat.  Quamobrem  utriusque  partis, 
.atque,  ut  dicebant,  obedientiae,  Car- 
dinales congregati  sunt. 

Leguntur  autem  litterae  convoca- 
tionis  Concilii  ad  Benedictum  XIII 
imissae:  «Sanctissimo  Domino  Nostro 


»  Benedicto  XIII  miseratione  divina 
»  summo  Pontifici,  humiles  et  de- 
»  voti  oratores  Episcopi,  Presbjteri, 
»  et  Diaconi  S.R.E.  Cardinales,  nunc 
»  in  Livurno  Pisanae  Dioecesis  exsi- 
»  stentes ,  prò  nobis ,  et  aliis  reve- 
»  rendissimis  Patribus  DD.  Cardina- 
»  libus  prò  nunc  absentibus  ,  nobis 
»  adhaerentibus,  et  adhaerere  volen- 
»  tibus  in  hac  par.te,  cum  supplici, 
»  et  devota  recommendatione  utrius- 
»  que  hominis  sospitatem.  »  Legun- 
tur, inquam,  huiusmodi  litterae,  at- 
que aliae  scriptae  a  Cardinalibus 
eiusdem  Benedicti  XIII  apud  Dache- 
rium  tomo  6,  Harduinum  in  additis 
huic  Concilio ,  praecipue  vero  apud 
Martenium  tom.  7  amplissimae  col- 
lectionis ,  ubi  monumenta  ad  Pisa- 
num Concilium  spectantia  plurima 
edidit,  et  in  praefatione  fuse,  atque 
erudite  de  eodem  Concilio  pertra- 
ctavit.  Praeterea  de  schismatibus  in 
Ecclesia  Romana  ortis  a  morte  Gre- 
gorii  XI  Raynaldus  edidit  ad  an- 
num  1408  litteras  Cardinalium  Gre- 
gorii  XII  «  ad  Episcopos ,  et  alios 
$>  de  eius  obedientia.»  Litterae  Bene- 
dicto exhibitae  dicuntur  per  magi- 
strum  Ioannem  Guiardi  archipresby- 
terum  Pictaviensem  ad  eum  missum, 
apud  Perpinianum;  quibus  etiam  re- 
sponsio  legitur  eiusdem  Benedicti 
elusoria. 

Concilio  praeerat  Cardinalis  Picta- 
viensis,  Cardinalium  utriusque  par- 
tis Decanus.  Cum  vero  neque  Gre- 
gorius,  neque  Benedictus  compare- 
rent,  ter  citati  sunt;  quod  autem 
nihilominus,  neque  per  se,  neque  per 
alium  Concilio  satisfacerent,  in  ter- 
tia  sessione  patrum  communi  suffra- 
gio in  eos  sententia  lata  est,  qua 
pontifìcatu  privati  sunt.  Ea  tamen 
sententia  lecta  non  est  nisi  sessio- 
ne 14. 

Post  haec  die  15  Iunii  post  Mis- 
sam ,  et  sermonem  habitum  ab  Epi- 

scopo  Novariensi,  Cardinales  nume- 
ro 24  conclave  ingressi  sunt,  et  die 
26  ab  iisdem  electus  est,  et  promul- 
gatus  Pontifex  Petrus  Philargus  de 
Candia,  Ordinis  Fratrum  Minorum, 
qui  Alexandri  V  nomen  suscepit, 
quique  sessione  18  post  promulga- 
tum  electionis  decretum  ,  concione 
habita  super  illis  verbis  «Érit  unum 
ovile,  et  unus  Pastor»  reliquis  ses- 
sionibus  praefuit  ;  quae  omnia  inter 
ceteros  apud  Raynaldum  legi  pos- 
sunt,  qui  ea  fuse  prosequitur  ad  an- 
num  1409,  quo  anno  Concilium  ce- 
lebratum  est,  cumque  inchoatum  es- 
set  die  25  JMartii,  sessio  23,  et  ul- 
tima, celebrata  est  die  7  Augusti. 

Quae  hactenus  commemoravimus, 
eo  pertinent,  ut  intelligatur,  quod- 
nam  fuerit  praecipuum  negotium,in 
Concilio  Pisano  pertractatum.  Absti- 
nemus  vero,  prout  superius  signifì- 
catum  est,  ab  iis  singillatim  referen- 
dis,  quae  in  unaquaque  Concilii  actio- 
ne,  seu  sessione  gesta  sunt.  Hoc  enim 
sane  longam  narrationem  requireret, 
quae  in  Collectionibus  Conciliorum 
reperitur.  Ad  institutum  vero  no- 
strum quod  spectat,  satis  est  in  ista 
re,  exposuisse  ea,  quae  ostendunt, 
quale  consilium  in  ea  synodo  susce- 
ptum  fuerit  ad  schisma  repellendum. 

Aliqua  nunc  sunt  attingenda  de 
Concilii  huius  auctoritate.  In  qua  re, 
ex  utraque  parte  praecipuas  rationes 
adducturos  nos  esse  diximus  ,  quae 
a  Concilii  ipsius  si  ve  defensoribus, 
sive  adversariis  allatae  sunt. 

Itaque  de  Concilii  Pisani  auctori- 
tate contrariam  habuit  sententiam 
S.  Antoninus,  Cardinalis  De  Turre- 
cremata  post  Bonifacium  Ferrerium 
in  defensione  Benedicti  XIII  tom.  2, 
Anectodorum  Martenii,Clemangium, 
aliosque,Caietanus  Sanderus,  et  Ray- 
naldus.  Legitimum,  et  oecumenicum 
volunt  Gersonius  in  tractatu  de  au- 
feribilitate  Papae  ab  Ecclesia,  Ae- 
gidius  Cardinalis  Viterbiensis,  Car- 
dinalis Iacobatius,  Azorius,  Sponda- 
nus ,  Hermantius  ,  Petrus  Annatus, 
et  praecipue  Natalis  Alexander  dis- 
sertatione  2  in  Saec.  XV,  Cardinalis 


Orsius  capite  duodecimo,  ut  Bossue- 
tum  refutet,  nec  haereseos,  nec  schi- 
smatis  ,  nec  temeritatis  arguendos 
esse  ostendit,  qui  Pisanam  Synodum 
veluti  legitimam ,  et  oecumenicam 
agnoscere  renuerunt,  vel  adhuc  re- 
nuunt. 

Atque  ii  quidem,  qui  Concilii  Pi- 
sani auctoritati  adversantur  ,  haec 
passim  animadverterunt:  scilicet  le- 
gitimam ,  atque  oecumenicam  dici 
Synodum  illam  ,  quae  ab  Episcopis 
ab  universo  orbe  catholico  convoca- 
tis  habetur,  vel  si  Episcopi  legitima 
auctoritate  ad  illam  habendam  vo- 
centur.  Iam  vero  exploratam  rem 
esse  subdunt,  ex  vastissimis  catho- 
lici  orbis  provinciis  ,  insignibusque 
Ecclesiis,  nuilos  Episcopos  ad  illud 
Concilium  venisse,  qui  gravibus  per- 
moti  rationibus  iudicabant,  ad  eam 
se  minus  legitima  auctoritate  vocari. 
Hi  autem  erant  Hispaniarum ,  et 
Scotiae  Episcopi  fere  omnes:  Germa- 
niae  autem,  atque  Italiae  haud  parva 
pars.  Tanta  vero  regionum  amplitu- 
do,  ex  quibus  tanto  numero  Episcopi 
se  synodi  istius  participes  esse  non 
posse  putaverunt  ;  ostendit,  non  re- 
cte  fecisse  Natalem  Alexandrum,  qui 
nimis  parvam  fuisse  Ecclesiae  par- 
tem  existimavit,  quae  Concilio  ce- 
lebrando adhaerere  noluerit. 

Erant  vero  catholici  Episcopi,  qui 
ex  his  regionibus  negabant  se  con- 
cilii participes  esse  posse.  Atque  ideo 
illi  interesse  synodo  noluerunt,  quod 
de  auctoritate  convocationis  dubita- 
rent.  INeque  gravibus  destituebantur 
ad  ita  iudicandum  rationibus,  cum 
certissimae  sententiae  adhaererent, 
eiusmodi  Concilia  absque  Romani 
Pontifìcis  consensione  celebrari  non 
posse,  neque  se  ulla  ratione  ius  ha- 
bere  posse  censerent  ,  ut  de  causa 
Sedem  Apostolicam  respiciente  iudi- 
carent.  Quod  si  tempus  schismatis 
tunc  fuisse  animadverti  velit,  et  du- 
bium  Pontifìcem,  qui  eo  tempore  ha- 
beretur;  hac  animadversione  minime 
movebantur,  quia  dubii  quoque  id- 
circo  fuissent  reputandi  Cardinales, 
adeoque     incerta     eorum     auctori- 

tas.  Praeterea  notum  erat,  hoc  esse 
canonico  iure  cautum,  ut  Episcopus 
exspoliatus  ,  nisi  esset  restitutus  , 
synodo  adesse  non  cogeretur.  Quare 
Gregorium,  et  Benedictum  postulas- 
se, ut  sibi  ante  synodum  obedientiae 
restitutio  fieret.His  rationibus,  quae 
fuerant  Cardinalibus  propositae,  non 
fuisse  satisfactum  in  Labbeana  Con- 
ciliorum  editioneadnotatur.Et  quam- 
quam Academiae  Parisiensis, Fioren- 
tina, et  Bononiensis  sententiam  suam 
protulissent,  nihilominus  suspecta  e- 
rant  ea  iudicia:  Gallorum,  scilicet, 
veluti  eorum,  qui  in  suam  regionem 
Romanum  Pontificem  reducere  stu- 
derent;  Florentinorum  etiam,  quod 
Gallis  essent  coniuncti  ;  Bononien- 
sium  denique,  quod  ea  ci  vi  tas  se  ad 
Balthassaris  Cossae,  qui  in  ea  domi- 
nabatur,  sententiam  accommodare 
velie  putaretur.  Consulti  praeterea 
sunt  de  toto  negotio  celebres  iurispe- 
riti.  Licet  vero  non  defuerint,  qui  his 
rationum  momentis  responderi ,  et 
argumenta  inde  desumpta  extenua- 
ri  posse  arbitrati  sunt  ;  dubitatio 
tamen  non  est  sublata,  atque  sen- 
tenza eorum  ,  qui  Concilii  Pisani 
auctoritatem  denegabant  ,  post  i- 
psam  Concilii  celebrationem  perse- 
veravi^ 

Sed  his,  quae  ad  infirmandam  Pi- 
sani Concilii  auctoritatem  aliata 
sunt,  opposuerunt  qui  hanc  auctori- 
tatem propugnarunt,  rationes  suas. 
Atque  illud  imprimis,  quod  ex  facti 
natura  proficiscebatur.  Videlicet,  cum 
Concilium  Pisanum  indictum  est,  gra- 
vissimi schismatis  tempus  fuisse,  quo 
iamdiu-  Ecclesia  infeliciter  affligeba- 
tur.  Extraordinaria  idcirco  existi- 
manda  esse  ea  adiuncta  ,  in  quibus 
consilium  de  Synodo  ad  schisma  tol- 
lendum  habenda  initum  est.  Eo  au- 
tem  tempore,  atque  iis  in  adidnctis, 
rem  geri  ilio  modo  non  potuisse,  quo 
nullo  schismate  Ecclesiam  pertur- 
bante ,  talia  negotia  geri  debent. 
Quamobrem,  quoniam  tempore  etiam 
schismatis,  provisum  esse  a  Deo  Ec- 
clesiae  suae  negari.non  potest  ;  fa- 
ctum esse  ad  Concilii  Pisani  celebra- 


tionem indieendam  id,  quod  eo  tem- 
pore ,  atque  ad  Ecclesiam  a  tanta 
calamitate  liberandam  fieri  poterat. 
Existimatum  vero  est,  controver- 
siam  totam  de  Pontifice  dubio  tunc 
exsistente,  nulla  alia  ratione  dirimi 
melius  posse,  qum  si  Concilium  id- 
circo haberetur. 

Haec  vero  cum  ita  sint ,  Synodi 
Pisanae  auctoritatis  defensores,  me- 
morata superius  eiusdem  adversa- 
riorum  argumenta  facile  solvi  pos- 
se 'contendunt.  Nam  convocationem 
Synodi  licet  inusitato  modo  factam, 
fuisse  tamen  legitimam  aiunt ,  eo 
quod  ab  iis  effecta  fuejit  ,  ad  quos 
tempore  schismatis  pertinere  poterat 
Ecclesiae  necessitati  subvenire.  Ne- 
que  cum  P^ntifex  incertus esset,  eum- 
que  tanta  obducta  fuisset  rerum  con- 
fusio,  Pontificis  legitimi  auctoritati 
detrahebatur,  cuius  potestatis  pro- 
prium  est  concilia  eiusmodi  convo- 
care. Neque  proprie  de  Sedis  Aposto- 
licae  causa  iudicium  instituebatur, 
sed  de  iis,  circa  quos  magna  quae- 
stio erat,  quisnam  legitimus  Pontifex 
existimari  deberet.  Quamobrem  con- 
tendunt, tot  Episcoporum,  qui  Syn- 
odo adesse  noluerunt,  repugnantìam 
eiusdem  auctoritati  non  officere;  ne- 
que mirum  esse  ,  adversantium  in- 
genio ,  et  sententiae  satisfactum  in 
tanto  dissidio  non  fuisse,  cum  con- 
tingat  saepenumero,  ut  ne  in  rebus 
quidem  certioribus,  satisfieri  adver- 
sariis  possit. 

His  accedere  subdunt ,  magnum 
pondus  ad  Concilii  Pisani  auctorita- 
tem evincendam  in  eo  reperiri,  quod 
Alexander  V  atque  eius  successor 
Ioannes  XXIII  inter  legitimos  Pon- 
tifices  recenseantur.  Pronuntiatum 
est  quidem  in  Concilio  Constantiensi, 
probabiliter  alios  contrariam  senten- 
tiam de  ista  re  habere.  Verum  hanc 
sententiae  contrariae  probabilitatem 
de  iis  tantummodo  regionibus  intel- 
ligi  debere  animadvertunt,  in  quibus 
ob  narrationes  veritati  minime  con- 
sentaneas ,  iudicium  de  facto  ipso 
contraria  ratione  efformatum,  argu- 
mentis  probabilitatis ,  et  veri  spe- 

ciem  praeseferentibus  innixum  o- 
ranino  viclebatur.  Quare  aiunt,  si  de 
re  directe  sermo  sit ,  videlicet  an 
Concilium  Pisanum  legitimum  fue- 
rit,  et  legitime  electus  Alexander; 
probari  posse  Synodum  legitiraam, 
et  veruni  Ponti  ficem  Alexandrum 
fuisse.  Si*  vero  reflexe  ,  prout  dici 
solet,  quaestio  instituatur,  num  certa 
sit  legitima  concilii  auctoritas  ,  et 
certus  Alexandri  pontificata;  conce- 
di posse  adversariisrespondent,  apud 
memoratas  superius  nationes ,  Con- 
cilii Pisani  convocationis,  et  cele- 
brationis  auctoritatem  certam  non 
fuisse  ;  id  tamen  ipsam  auctoritatis 
rationem  non  extenuare. 

Denique    quod  ex  S.  Antonini  te- 


stimonio concludunt  contra  Concilii 
Pisani  auctoritatem  eiusdem  impu- 
gnatores,  per  Concilium  illud  potius 
auctum  ,  quam  extinctum  schisma 
fuisse  ,  eo  quod  in  posterum  usque 
ad  Constantiensem  Synodum,  non 
duo  tantum,  ut  antea,  sed  tres  de 
pontifìcatu  dimicarent;  id  rem  de  qua 
quaestio  est,  non  evincere,  Concilii 
defensores  respondent,  quod  non  iure 
semper ,  ex  rei  exitu  liceat  de  rei 
ipsius  natura,  et  qualitate  iudicium 
ferre.  Subdit  vero  Spondanus,  videri 
quodammodo  ex  rebus  in  Pisano  Con- 
cilio gestis  schisma  in  radice  subla- 
tum,  cum  parata,  ac  demonstrata  via 
fuerit  Concilio  Constantiensi,  qua  id 
feliciter  consequeretur. 


CAPUT  XXXVI. 

DE    CONCILIO    CONSTANTIENSI. 


Eo  devenimus,  ut  de  celeberrimo 
Saeculi  XV  Historiae  Ecclesiasticae 
capite  loquamur ,  quo  continetur, 
quomodo  schisma  gravissimum  ,  ac 
tantopere  diuturnum,  sublatum  sit, 
cuius  causa  plurimum  Ecclesia  per- 
turbata fuit.  Acturi  enim  sumus  de 
Concilii  Constantiensis  celebratione, 
ac  de  rebus,  quae  ad  schisma  tollen- 
dum  in  eo  gestae,  ac  decretae  sunt. 
Nam,  prout  pluries  antea  diximus, 
licet  Concilium  Pisanum  habitum 
esset,  atque  in  ilio  Pontificatus  Gre- 
gorio XII,  et  Benedicto  XIII  seu  po- 
tius Petro  de  Luna  abrogatus  fuis- 
set;  atque,  habitis  Concilio  durante 
comitiis,  novus  Pontifex  Alexander  V 
electus ,  eique  deinde  mortuo  Ioan- 
nes  XXIII  suffectus  esset;  schisma 
tamen  deletum  non  erat,  immo  ob 
tertii  etiam  Pontificis  electionem, 
fuerat  amplificatum.Neque  enim  Gre- 
gorius  XII  pontificatum  dimittere, 
neque  Petrus  de  Luna,  seu  Benedi- 
ctus  XIII  a  pontificatus  retinendi 
Consilio  resilire  voluerat;  atque  in- 
terea  tum  Alexander  V  antea,  tum 
Ioannes  XXIII  in  posterum,  Ponti- 
£ces  electi  fuerunt. 


Itaque  operam  plurimam  dante  Si- 
gismundo  Imperatore, Concilium  Con- 
stantiae  celebrandum,a  Ioanne XXIII 
indictum  est;  qui  ceteroquin  illud, 
veluti  quandam  Concilii  Pisani  pro- 
sequutionem  habendumesse  credi  vo- 
luit;  cuius  acta,  ceteraque  illud  re- 
spicientia  vulgavit  anno  1700  sex 
tomis  Hermannus  Von-der-Hardtius, 
atque  historiam  duobus  tomis  scri- 
psitlacobus  Lenfantius  Heterodoxus. 
Cum  indictum  esset  inchoandum  die 
1  Novembris  anni  1414,  ad  diem  16 
eius  initium  dìlatum  est.  Quadragin- 
ta  quinque  sessiones  habitae,  earum- 
que  postrema  quadriennio  post,  quam 
prima  celebrata  fuerat,  hoc  est,  an- 
no 1418  die  22  Aprilis.  Ex  iis  vero, 
quae  magis  relatu  digna  videntur, 
hic  commemorabimus. 

Primae  sessioni  die  16  Novembris 
anno  1414  celebratae  praefuit  Ioan- 
nes XXIII;  atque  in  ea  monitus  est 
ipse  Ioannes  ad  resignandum,  et  di- 
mittendum  Pontificatum,  sicuti  se  id 
facturum  esse  antea  spoponderat.  Se- 
cunda  sessio  die  2  Martii  anno  1415 
habita  est,  in  qua  Ioannes  idem  iu- 
rato  promisit,  se  propter  bonum  pa- 

cis, Pontificati!  promptissime  esse^b- 
dicaturum,  si  id  quoque  faceret  An- 
gelus de  Corrario ,  qui  se  prò  Pon- 
tifìce  gerebat  nomine  Gregorii  XII, 
et.  Petrus  de  Luna  appellatus  Bene- 
dictus  XIII.  Sed  nocte  postquam  id 
fecerat,  suscepto  simulate  rustici  ha- 
bitu,  clam  Constantia  fugit,  recepit- 
que  se  Scaphusam,  quatuor  millibus 
passuum  Germanicis  Constantia  di- 
stantem.  Continent  vero  acta:  «Sta- 
»  tim  post  recessum  t)omini  Papae, 
»  omnes  Cardinales  in  palatio  apo- 
»  stolico  congregati,  dixerunt,  quod, 
»  Papa  stante  in  bono  proposito  dan- 
»  di  pacem  Ecclesiae,  per  suam  ces- 
»  sionem  papatus ,  videretur  iis  ho- 
»  nestum,et  ita  erant  dispositi,  ut 
»  illi  assisterent,  et  obedirent;  si  ve- 
»  ro  aliter  eveniret,  quod  Deus  aver- 
»  tat,  tunc  dispositi  sunt  huic  sacro 
»  Concilio;  et  credunt ,  quod  primo 
»  casu,  ipsum  etiam  Concilium  tenea- 
»  tur,  et  velit  eidem  Domino  Nostro 
»  assistere.  »  Praeterea  Cardinalium 
collegium  misit  tres  Cardinales,  Ior- 
danum  de  Ursinis,  Cardinalem  S. Mar- 
ci, et  Cardinalem  S.  Mariae  Novae 
«  ad  informandum  Suam  Sanctita- 
»  tem  de  gestis  hic  post  suum  re- 
»  cessum  ,  et  ad  sentiendum  de  sua 
»  intentione  super  agendis  in  futu- 
»  rum  per  ipsos  DD.  Cardinales.  » 
Idoneum  tamen  responsum  Cardina- 
les illi  a  Ioanne  XXIII  habere  non 
potuerunt. 

Referunt  vero  acta,  eos  voluisse 
proximam  sessionem  differri  quoad 
loannes  respondisset ,  sed  aliis  hoc 
fieri  oportere  visum  non  esse.  Ita- 
gue  ad  tertiam  sessionem  die  25 
Slartii  habendam  ventum  est ,  cui 
praefuit  Petrus  De  Àlliaco  Cardina- 
lis  Cameracensis;  ex  aliis  vero  Cardi- 
nalibus  solus  interfuit  Florentinus, 
videlicet  Franciscus  Zabarella  :  re- 
liqui  autem  per  cedulam  lectam  a 
Fiorentino,  protestati  sunt  super  eo- 
rum  absentia:  hoc  est,  quod  partim 
infirma  valetudine  impedirentur, par- 
tim quod  ante  acceptum  Ioannis  re- 
sponsum, iisdem  honestum  non  vi- 
deretur sessioni  interesse.  Quae  vero 

in  ista  sessione  gesta  sunt ,  his  con- 
tinentur,  scilicet,  per  Ioannis  XXIII 
discessum  non  esse  solutum  Conci- 
lium, nec  dissolvendum  usque  ad  per- 
fectam  exstirpationem  schismatis , 
neque  esse  tranferendum  in  alium  lo- 
cum,  nec  Patres  posse  recedere. 

Quae  post  istam  sessionem  habi- 
tam  evenerint ,  breviter  narrari  o- 
portet.  Redierunt  videlicet  die  27 
Martii  post  vesperas  tres  Cardina- 
les ad  Ioannem  a  Sacro  Collegio  an- 
tea  missi,  itemque  alii  duo,  Pisanus, 
et  S.  Ceciliae  ,  qui  testati  sunt  de 
sincera  voluntate  Ioannis  omnia  cu- 
randi,  quae  schisma  delere  pqssent. 
Tunc  accidisse  videtur  quod  Theo- 
doricus  Niemius  narrat  in  vita  Ioan- 
nis XXIII,  factam  scilicet  congrega- 
tionem,  cui  sex  Cardinales  interfue- 
runt ,  et  contra  Concilium  loquuti 
sunt:  id  est,  quod  dissolutum  esset 
propter  absentiam  Balthassaris.  Et 
eis  responsum  fuit  acriter  per  plu- 
res  de  ipso  Concilio  ,  viros  magnae 
auctoritatis,  et  scientifìcos,  Ioannem 
subesse  concilio  existimandum  esse; 
additque  magnam  controversiam,  et 
contentionem  excitatam  esse,  eaque 
ferventius  aucta ,  Cardinales  disces- 
sisse.  Cardinalis  Pisanus  vero  die  28 
Martii  nomine  aliorum  Cardinalium, 
et  prò  parte  Papae  rite  eius  respon- 
sum exposuit:  «  Qualiter  Papa  pa- 
»  ratus  erat  constituere  suos  procu- 
»  ratores  Cardinales  super  cessione, 
»  modo  daretur  bona  securitas  de 
»  sua  persona  non  offendenda,  et  de 
»  non  movendo  guerram  contra  Du- 
»  cem  Austriae.  »  Continetur  vero 
in  eadem  narratione,  haec  neque  Re- 
gi Romanorum,  neque  aliis  vera  esse, 
visum  fuisse  ,  et  unanimi  clamore 
pronuntiatum  esse,  sessionem  haberi 
debere;  quae  causa  fuit,  ut  non  modo 
ea  die,  sed  etiam  proxime  seqnuta, 
disputatio  acriter  perduraverit. 

Contigit  interea,  ut  cum  Nationes 
Germanica,  Gallica,  et  Anglicana  de- 
liberassent  sessionem  crastina  die 
celebrare,  et  idcirco  capitula  consti- 
tuissent  ;  die  29  ,  Cardinales  conve- 
nerint  in  Palatium  Episcopale ,  ubi 

Regi  Romanor.  m  obtulerunt  capi- 
tala Ioannis  de  renunciatione.  Cum 
Rex  promisisset,  iturum  se  ad  Natio- 
nes  congregatas  in  claustro  S.  Fran- 
cisco internunciatum  est,  Ioannem 
veritum ,  ne  a  Rege  Romanorum 
Scaphusae  obsideretur ,  inde  reces- 
sisse,  et  Friburgum  versus  se  con- 
tulisse;  quae  Ioannis  altera  fuga  die 
Veneris  Sancto  evenit ,  et  turbatis 
contra  ipsum  animis,  plures  ex  Na- 
tionibus  deliberarunt ,  die  crastina 
quartana  sessionem  celebrare,  et  in 
ea  statuere,  primo,  quod  Concilium 
potestatem  habet  immediate  a  Deo , 
cui  etiam  Ioannes  obedire  teneatur 
in  his  ,  quae  spectant  ad  fìdem ,  ex- 
stirpationem  schismatis ,  et  refor- 
mationem  Ecclesiae  in  capite,  et  in 
membris;  secundo  quod  cogi  possit,  si 
contumaciter  obedire  contempserit; 
item  alia  complura,  quae  nationi  Ita- 
licae  valde  displicuerunt,  et  Cardi- 
nalibus ,  atque  Oratoribus  Gallica- 
nae  praesertim  nationis. 

Cum  in  sessione  haec  declaranda 
proposita  sunt ,  iam  post  primum 
Ioannis  discessum,  Ioannes  G-ersonius 
Universitatis  Parisiensis  Cancella- 
rius,  iussus  orationem  habere  ad  con- 
cilium, haec  eadem  in  illa  posuerat, 
metu,  scilicet,  ne  Concilium  dissol- 
veretur.  Quoniam  vero  Ioannes  de 
hoc  conquestus  erat  cum  legatisOal- 
lis,  qui  ad  eum  venerant,  hi  se  cum 
Cardinalibus  coniunxerant.  Quae  pro- 
posita fuerant,  Cardinalibus  ad  de- 
liberandum  oblata  sunt;  quare  neque 
ipsi  ,  neque  legati  sessioni  interesse 
voluerunt,  nisi  ex  illis  capitulis  se- 
cundum  omitteretur,  et  in  primo  de- 
creto non  fìeret  mentio  reformatio- 
nis  Ecclesiae  in  capite,  et  in  mem- 
bris,  prout  probat  Schelestratius  ex 
gestis  Concilii,  quae  in  manuscriptis 
codicibus  continentur,ex  regesto  Con- 
cilii, ex  Eugenio  IV  in  sua  Apolo- 
gia, Turrecremata  lib.  2  de  Ecclesia, 
aliisque. 

De  iisdem  rebus  die  30  Martii  sab- 
bato  sancto  convenientibus  in  pala- 
tio  Episcopali ,  «  Rege  Romanorum, 
»  DD.  Cardinalibus  ,  et  Nationibus, 


»  fuit  plurimum  super  infrascriptis, 
»  et  aliis  capitulis  altercatum,  »  pro- 
ut  habent  Concilii  gesta  ;  quae  in 
quatuor  codicibus  manuscriptis  hu- 
ius  rei  causam  produnt,  scilicet,  quia 
«  Cardinalibus  adhuc  non  fuerat  ple- 
»  ne  aperta  materia  agendorum  in 
»  illa  sessione,  nec  etiam  Ambascia- 
»  toribus  Regis  Franciae  ;  praefati 
»  Cardinales,  et  Ambasciatores  erant 
»  deliberati  non  interesse  in  sessio- 
»  ne.  »  Licet  vero  Cardinales  in  his 
nollent  Nationibus  assentiri  ,  stude- 
bant  tamen  scandalum  vitari,  quod 
timebant  ne  ex  eorundem  absentia 
oriri  posset,  quemadmodum  vulgaria 
acta  testantur  ;  Rex  Romanorum 
praeterea  conciliandis  animis  operam 
dabat,  cum  mediatoris  officium  sus- 
cepisset.  Quapropter  adhibitum  est 
quoddam  moderamen  in  expedienda 
illa  sessione.  Itaque  Cardinales  in- 
terfuerunt,  inter  quos  Florentinus, 
ad  quem  tamquam  postremum  spe- 
ctabat  decreta  pronunciare.  Verum 
is,  cum  ad  decreta  publice  recitan- 
da  venisset,  «  substitit ,  eaque  fal- 
»  sa  esse,  et  praeter  communem  de- 
»  liberationem  addita  »  asseruit.  Cur 
Florentinus  vero  substiterit,  animad- 
vertit  Schelestratius,  causam  fuisse, 
quod  moderamen  illud  antea  statu- 
tum  non  servaretur;  ut  nimirum  o- 
mitteretur  decretum  secundum  de 
potestate  coactiva  Concilii,  et  in  pri- 
mo decreto  nulla  fìeret  mentio  re- 
formationis  Ecclesiae  in  capite  ,  et 
in  membris.  Monitae  etiam  erant 
nationes  «  quod  suspenderent  ad  tem- 
»  pus  materias  illas  ,  quae  habent 
»  magnas  difficultates,  et  maturam 
»  exigunt  delibera tionem.  »  Haec  ap- 
posite erant  notanda,  ut  ex  facto 
ipso  intelligatur,  quomodo  in  Conci- 
lio Constantiensi  res  gesta  fuerit, 
ante  quam  ad  promulganda,  tantope- 
re  a  nonnullis  celebrata  decreta,  de- 
ventum  sit. 

His  adiungi  praeterea  debet,  post 
quartam  sessionem  ,  non  fuisse  pu- 
blicum  coram  Nationibus  examen 
institutum,  nec  statutum  ut  coram 
Concilio  ipso    haberetur.  Sed   quasi 

de  re  parvi  momenti  ageretur,  de- 
lecti  sunt  nonnulli,  qui  cum  Cardi- 
nali Fiorentino  tractarent.  Cum  ve- 
ro aliquandiu  inter  illos  disputatum 
fuisset,  Deputati  quatuor  nationum 
die  2  Aprilis  inter  alia  multa,  sta- 
tuerunt,  «  quod  proxima  sessione  o- 
»  mnes  articuli,  et  clausulae  concor- 
»  datae  per  nationes,  in  ultima  ses- 
»  sione  praetermissaeexpedirentur.» 
Quae  ex  Regesto  Concilii  in  tribus 
codicibus ,  Schelestratius  ostendit. 
Cardinales  nolebant  nationibus  in  his 
assentiri.  Itaque  primo  statuerunt 
sessioni  quintae  celebrandae  non  in- 
teresse; deinde  animadvertentes,  si- 
ne  publico  scandalo,  et  periculo  dis- 
solutionis  Concilii,  id  fieri  non  posse, 
consilium  inierunt  de  sessione  ad- 
eunda  ,  sed  praemissa  tamen  prote- 
statone secreta,  facta  in  Camera  Pa- 
ramentorum,  «  quod  propter  scanda- 
»  lum  evitandum  ad  sessionem  ibant, 
»  non  animo  consentiendi  his,  quae 
»  audiverant  statui  debere.  »  Haec 
eadem  Regis  Gallorum  Legati  pro- 
testati sunt.  Yerum  quatuor  Cardi- 
nales in  suscepta  primum  sententia 
permanentes,  sessioni  adesse  recusa- 
runt. 

Sessio  quinta  die  6  Aprilis  cele- 
brata est,  cui  praesedit  Iordanus  Ur- 
sinus  Cardinalis  xUbanensis.  Cum  ve- 
ro decreta  legere  spectaret  ad  Flo- 
rentinum  Cardinalem ,  id  ille  effice- 
re  noluit ,  legitque  Andreas  electus 
Posnaniensis. 

Sunt  autem  hic  ea  referenda,  pro- 
ut  in  collectionibus  Conciliorum  ha- 
bentur:  «  Sancta  Synodus  Constan- 
»  tiensis,  Generale  Conciliumfaciens, 
»  prò  exstirpatione  ipsius  schismatis, 
»  et  unione  ,  et  reformatione  Eccle- 
»  siae  Dei  in  capite ,  et  in  membris: 
»  ad  laudem  Omnipotentis  Dei ,  in 
»  Spiritu  sancto  legitime  congrega- 
»  ta;  ad  consequendum  facilius  ,  se- 
»  curius,  liberins,  unionem,  et  refor- 
»  mationem  Ecclesiae  Dei,  primo  de- 
»  cìarat ,  quod  ipsa  in  Spiritu  san- 
»  cto  legitime  congregata,  Concilium 
»  generale  faciens,  et  Ecclesiam  Ca- 
»  tholicam   repraesentans  ,  potesta- 


»  tem  a  Christo  immediate  habet  , 
»  cui  quilibet ,  cuiuscumque  status 
»  vel  dignitatis,  etiamsi  Papalis  exsi- 
»  stat,  obedire  tenetur  in  his,  quae 
»  pertinent  ad  fidem,  ad  exstirpatio- 
»  nem  dicti  schismatis ,  et  reforma- 
»  tionem  dictae  Ecclesiae  in  capite, 
»  et  in  membris.  Item  declarat,  quod 
»  quicumque,  cuiuscumque  conditio- 
»  nis,  status,  dignitatis,  etiamsi  Pa- 
»  palis  ,  qui  mandatis ,  statutis ,  seu 
»  ordinationibus,  aut  praeceptis  hu- 
»  ius  Sanctae  Synodi,  et  cuiuscum- 
»  que  alterius  Concilii  Generalis,  le- 
»  gitime  congregati,  super  praemis- 
»  sis,  seu  ad  ea  pertinentibus,  factis, 
»  vel  faciendis,  obedire  contumaciter 
»  contempserit ,  nisi  resipuerit,  con- 
»  dignae  poenitentiae  subiiciatur,  et 
»  debite  puniatur,  etiam  ad  alia  iu- 
»  ris  subsidia,  si  opus  fuerit,  recur- 
»  rendo.  » 

Praeter  ista,  quae  Synodus  velu- 
ti  ad  praecipuum  scopum  suum  spe- 
ctare  putabat  ;  alia  quoque  in  hac 
sessione  gesta  sunt.  Hoc  est,  electus 
Episcopus  Posnaniensis  animadver- 
siones  nonnullas  legit,  quibus  ea  pro- 
ponebantur  ,  quae  ad  damnationem 
pertinebant  Ioannis  Hussii,  qua  via, 
quaque  ratione  hoc  esset  agendum, 
ita  ut  libri ,  eius  errores  continen- 
tes  ,  etiam  comburerentur  ,  et  Wi- 
cleffii  ossa  exhumarentur.  Has  véro 
animadversiones  omnes  Concilium 
probavit.  Est  etiam  statutum  Impe- 
ratorem  rogare,  ut  Ioannem  XXIII 
cogeret  ad  Concilium  redire.  Verum 
Imperator,  qui  aderat,  animum  suum 
quidem  paratum  esse  respondit ,  ea 
omnia  facere  ,  quae  Concilii  iudicio, 
Ecclesiae  prodesse  possent;  quod  re- 
spiciebat  vero  Ioannis  revocationem, 
metuere  se  atfirmavit,  ne  id  secun- 
dum  Concilii  vota  non  esset  even- 
turum;  ceterum  a  se  milites  quoque 
Scaphusam  missos  esse,  ubi  Cardi- 
nales adhuc  nonnulli  morabantur  : 
sibi  vero  esse  relatum  ,  Cardinales 
illos  dixisse,  in  mente  se  habere,  Con- 
cilium simul,  et  Papam  deserere,  ac 
Romam  pergere  velie,  quo  arbitra- 
bantur,  etiam  Cardinales ,  qui  Con- 

stantiae  manebant,  esse  profecturos. 
Sed  his  Cardinalis  Zabarella  subdi- 
dit ,  aliam  ,  quod  ipse  sciret,  esse 
suam,et  ceterorumCardinalium  sen- 
tentiam:  videlicet  Ioanni  adhaerere 
eos  velie,  donec  is  in  proposito  per- 
severare!, ad  pacern  Ecclesiae  red- 
dendam,Pontifìcatusdimitte  ridi, quod 
animi  propositum  ille  hactenus  non 
dereliquerat;  ceteroquin  si  id  eveni- 
ret,  Cardinales  Concilio  tunc  esse 
adhaesuros.  Petiit  tamen  Posnanien- 
sis,  ut  statueretur  Concilii  iussu,  et- 
iafn  poenis  impositis ,  ut  nemo  dis- 
cederet. 

Dum  haec  eveniebant,Ioannes  cum 
aliquibus  ,  qui  Concilio  intererant , 
communicare  prosequebatur ,  neque 
omittebat,promissionenianteafactam 
de  Pontiflcatu  dimittendo  renovare, 
adiectis  conditionibus  quibusdam.  De 
ea  re  vero  ,  in  peculiari  congrega- 
tone actum  est;  in  qua,  quae  Ioan- 
nes  scripserat,  ac  proposuerat ,  per- 
pensa  sunt ,  praesertim  quod  pete- 
bat,  ut  post  Pontifìcatus  cessionem, 
Legatus  perpetuus,  ac  Dominus  Co- 
mitatus  Venosini  ipse  statueretur, 
ac  4,rium  florenorum  millium  redi- 
tùs  ei  tribueretur;  itemque  ut  prò 
Austriae  Duce  armistitium  consti- 
tueretur.  Concilium  vero  nihil  tunc 
concedendum  censuit,  eo  quod  non  a 
Ioanne,  sed  a  se  conditiones  statuen- 
das  esse  censeret.  Consilium  autem 
susceptum  est,  alios  procuratores  de 
cessione  acturos  ad  loannem  mitten- 
ti ,  atque  litterarum  ad  Principes 
scribsndarum ,  quibus  ii ,  de  rebus, 
tum  a  Ioanne,  timi  a  Concilio  gestis 
certiores  fierent  ;  id,  quod  in  proxi- 
mae  sessionis  materia  fuit. 

His  peractis,  Sessio  sexta  die  17 
Apiilis  habita  est,  cui  praesedit  Ioan- 
nes Episcopus  Ostiensis ,  seu  Cardi- 
nalis dictus  Vivariensis  ,  a  prioris, 
quem  obtinuerat,  Episcopatus  nomi- 
ne. Interfuerunt  vero  praeter  cete- 
ros,  octo  Cardinales ,  atque  Impera- 
tor.  Lecta  est  forma  Procuratorii  , 
quod  ad  loannem  prò  Papatus  ces- 
sione mitti  debebat  et  sexdecim  pro- 
curatores nominati:  ad  loannem  vero 

Tom.  II. 


Legati  decem  missi  sunt ,  quorum 
duo  erant  Cardinales,  nempe  Fran- 
ciscus  Zabarella,  seu  Florentinus,et 
GuillelmusPhilastrius  tituli  S.  Mar- 
ci. Praeter  cessionem  autem ,  postu- 
lare ab  eo  debebant,  ut  Constantiam 
rediret,  sive  ad  Constantiae  vicinam 
aliquam  urbem  se  conferret;  secus  a 
Concilio  prohibitum  iri,  quominus  is 
veluti  Pontifex  haberetur  ,  ac  Con- 
cilium ipsum  contra  loannem  esse 
processurum.  Interea  dum  responsa 
exspectabantur,  litterae  scriptae  sunt 
Principibus,  in  quibus  quidem  plura 
contra  loannem  continebantur.  Is 
vero  sibi  metuens,  Friburgo  relieto, 
alio  iter  susceperat.  Recìiit  tamen  in 
posterum  Friburgum  ,  cum  Ludovi- 
cus  Bavarus  Duci  Austriae  persua- 
sisset ,  se  Imperatori  subiicere  ,  in 
qua  re  tractanda,  conditio  praecipua 
fuerat,  ut  Ioannes  revocaretur.  Cum 
eo  igitur  Legati  Friburgi  egerunt  , 
ac  Ioannes  invito  animo,  Procurato- 
rii formae  a  Concilio  missae  adhae- 
sit,  sed  ostendit  simul,  se  non  assen- 
tiri  iis  omnibus  ,  quae  a  Concilio 
praescribebantur  ;  Concilium  vero 
proclamationes,  seu  citationes  cano- 
nicas  contra  loannem  faciendas  esse 
statuit. 

Nolim  hic  ego  cetera  singillatim 
prosequi,  quae  in  Ioannis  XXIII  cau- 
sa pertractanda,  gesta  sunt.  Requi- 
reret  enim  id  perlongam  narratio- 
nem.  Nolim  etiam  ea  commemorare, 
quae,  non  servata,  prout  debebatur, 
Cardinalibus  reverentia,  in  ista  cau- 
sa quandoque  acciderunt;quamobrem 
evenit ,  ut  plures  ex  illis  ab  huius 
rei  pertractatione  abfuerint,  neque 
ipse  aliquando  Petrus  de  Alliaco  in- 
teresse voluerit,  licet  Concilii  Con- 
stantiensis  adversarius  appellari  is 
certe  non  possit.  Neque  hic  insti- 
tuere  disputationem  volo,  num  gra- 
via  crimina  omnia  Ioanni  obiecta  , 
ventati  inniterentur.  Ille  certe,  cum 
a  Concilio  accepit  accusationum  ca- 
pita, quae  sibi  obiiciebantur,  noluit 
ad  se  purgandum  optionem  datam 
amplecti,  sed  diserte  anìrmavit ,  se 
Concilii  sententiae  omnino  acquietu- 

rum  ,  id  ,  quod  animadvertit ,  inter 
cetcros,  ScTiptor  Historiae  Ecclesiae 
Gallicanae,  magnum  virtutis  speci- 
men continere,  neque  componi  facile 
posse  cum  hominis  indole  ,  qui,,  po- 
sita  eorundem  criminum  ventate , 
adeo  malus  existimari  deberet. 

Dicam  igitur  potius  id  generatim 
ac  brevi  ter,  quod  in  reliquis  sessio- 
nibus  circa  Ioannis  XXIII  causam 
gè  s  tu  in  fuit  usque  ad  duodecimam  , 
quae  die  29  Maii  anno-  1415  habita 
est.  Videlicet  in  crimina  Ioanni  ob- 
iecta  inquisitionem  iuridieam  insti- 
tuendam  esse  ,  Patres  Concilii  sta- 
tuisse ;  primum  eidem  signifìcatum 
fuisse,  ut  a  Pontifìcatu  gerendo  abs- 
tineret;  deinde  lata  sententia,  Pon- 
tificatum  ei  abrogatimi  esse  Conci- 
lium  declarasse.  Tulit  vero  moderate 
Ioannes  id,  quod  a  Concilio  statutum 
fuerat,  atque  assensu  suo  Synodi  sen- 
tentiam  fìrmavit.  Et  ne  qua  umquam 
dubitatio  de  re  ista  oboriri  posset, 
sponte  iuri  omni  suo  se  cedere  si- 
gnificavi^ et  Pontificata s  abdicatio- 
nem  publice  fecit. 

Non  est  vero  praetereundum,quod 
in    sessione  octava  die  4  Maii  habita 
actum  est,  circa  errores ,  quos  Wi- 
cleffius    docuerat.   Scilicet   Wicleffii 
quadraginta  quinque  articuli  ex  eius- 
dem    scriptis    deprompti  ,    damnati 
sunt.  Prohibuit  veroConcilium  omni- 
bus, praedicare,  approbare,  vel  alle- 
gare hanc  doctrinam  nisi   refutandi 
causa.    Praeterea    con  tra    personam 
ipsius  Wicleffii   exhumationem  eius 
ossiti m    decrevit.  Decretum    contra 
errores   conlìrmatum   est  postea   in 
sessione  15,  ubi  et  articuli  triginta 
Ioannis  Hussii  damnati  fuerunt.  Qua 
in  re  animadvertendum  accurate  est, 
hos  omnes,  sive  Wicleffii,  sive  Hus- 
sii articulos,  et  propositiones,ita  ge- 
nèraliter  damnari ,  atque  in  eosdem 
censuras,  ac  notas  ferri,  ut  nulla  sit 
notarum  ,   quae  non  conveniat  uni , 
vel  pluribus  articulis;  ac  nullus  sit 
articulus  cui  non  competat  una,  aut 
plures  earum  notarum  ;  quae    ratio 
ferendi   censuras ,  dici  solet   conde- 
mnatio   propositionum  in  globo;  de 

qua  re  passim  agunt  Scriptores,  qui 
de  Ecclesiae  infallibili  iudicio  ege- 
runt,  cum  de  doctrina  in  libris,  aut 
scriptis  contenta  definit. 

Postquam  praecipua  retulimus  , 
quae  Ioannis  XXIII  causam  respi- 
ciunt ,  nunc  sunt  etiam  praecipua 
commemoranda,  quae  in  Gregorii  XII 
et  Benedicti  XIII  seu  Petri  de  Luna 
causa,  Constantiae  gesta  sunt.  Itaque 
die  15  Iunii,  cum  Sessio  decimater- 
tia  haberetur,Constantiam  ingressus 
est  cum  magnifico  apparatu,  et  splen- 
dido comitatu  Carolus  de  Malatestis, 
qui  Arimini,  ubi  Gregorius  XII  ma- 
nebat,  tunc  dominabatur.  Venit  au- 
tem  tamquamLegatus  aGregorioXII 
missus,  quo,  facta  eius  nomine  Pon- 
tificatus  libera  dimissione,  pax  Ec- 
clesiae restitueretur.  Contulit  vero 
primum  se  ad  Sigismundum,  non  ad 
Concilium,  quod  ad  illum  ,  non  ad 
hoc,  missum  se  esse  diceret ,  atque 
ideo  missum,  ut  Ecclesiae  pacem  red- 
deret;  atque  Imperatori,  itineris,  ad- 
ventusque  sui  causam,  reddendae  vi- 
delicet Ecclesiae  pacis,  signifìcavit. 
Deinde  Patres  adiit,  qui  Concilii  par- 
ticipes  erant.  Ab  Imperatore  autem, 
atque  a  ceteris  omnibus,  honorifice, 
ac  peramanter  exceptus  est.  In  pro- 
xima  vero  sessione  ,  id ,  quod  tunc 
Carolus  de  Malatestis  nuntiaverat , 
ad  exitum  perductum  revera  fuit. 

Est  vero  hic  non  praetereundum, 
in  hac  sessione,  Concilium  Constan- 
tiense  decretum  fecisse  de  commu- 
nione  sub  una  tantum  specie  laicis, 
et  ieiunis  quidem,  ministranda.  Red- 
arguit  autem  Concilium  in  eo  de- 
creto socios  Hussii  ,  atque  asseclas 
Wicleffii,  qui  contrarium  tuebantur; 
atque  apposite  Synodus  animadver- 
tit, etsi  antiquiori  Ecclesiae  aetate, 
diversa  esset  praxis,  et  consuetudo; 
tamen  ad  plura  pericula  avertenda, 
ac  scandala  evitanda,  iure  id  statu- 
tum fuisse.  In  eadem  sessione  con- 
stituti  ad  examinandas  causas  hae- 
resum ,  et  errorum  ,  quarumcumque 
etiam  personarum  ,  quae  ad  Conci- 
lium deferrentur,  quatuor  Cardina- 
les,  et  quatuor  Praelati,  sive  Docto- 

res  ex  quatuor  nationibus.  Id  vero 
opportune  factum  est  ,  ut  expedi- 
tior  esset  rerum  gerendarum  per- 
tractatio. 

Habita  deinde  est  die  4  Iulii  ses- 
sio  decimaquarta,  in  qua  nomine  Gre- 
gorii  XII  iuris  cuiusque  in  Pontifi- 
catum  a  Carolo  de  Malatestis  cessio 
facta  est  in  manibus  Sigismundi.  Ita- 
que  initio  sessionis,  Imperator  ipse 
praesidis  partes  egit,  et  nulla  facta 
est  mentio  Concilii  iam  congregati", 
prout  ex  actis  colligitur.  Quod  vero 
Platina  refert,  Carolum  ipsum  indu- 
tum  pontifìcalibus  insignibus,  ea  de- 
inde abiecisse,  ut  cessionem,  seu  di- 
missionem  signitìcaret  ;  fabulis  ac- 
censendum  est.  Illud  potius  statui 
potest  accidisse,  quod  Niemius  nar- 
rat,  factum  hoc  esse  a  Gregorio  ipso, 
eo  in  loco,  ubi  manebat.  Post  dimis- 
sionem  vero  a  Gregorio  XII  factam, 
decretum  est  a  Concilio,  Petrum  De 
Luna  esse  monendum,  ut  eodem  mo- 
do cederet,  secus  tamquam  Schisma- 
ticum  damnandum  illum  esse. 

Cum  sessio  decimaquinta  die  6  Iu- 
lii haberetur ,  in  Concilium  est  in- 
troductus  Ioannes  Hussius,  et  subli- 
mi in  loco  positus  ,  ut  ab  omnibus 
videri  posset.  Praeterea  praemisso 
decreto,  ut  nemo  quovis  strepitu  ses- 
sionem  turbaret,  lecti  sunt  articuli 
multi  errorum  Ioannis  Wicleffii,  et 
eiusdem  Hussii.  Atque  hi  articuli  , 
theologicis  notis,  quemadmodum  su- 
perius  significavimus ,  affecti  sunt; 
de  qua  re  acta  consuli  possunt.  De- 
finitiva postea  sententia  pronuntiata 
est  contra  eundem  Hussium  ,  qua 
haereticus  verus,  et  manifestus  de- 
claratus  fuit,  et  cum  in  pertinacia 
pcrmaneret,  degradandus,  et  iudicio 
saeculari  tradendus.  Extremo  autem 
supplicio  affectum  Constantiae  Hus- 
sium certum  est,  atque  igni  combu- 
stum.  Nolo  tamen  praeterire ,  quod 
in  vulgus  sparsum  est ,  de  nummo 
ab  Hussitis  cuso,  cui  inscripta  fue- 
rint  verba,  quae  Hussius  paullo  ante 
mortem  pronuntiaverit  ,  scilicet  ': 
«  Hunc  quidem  anserem  (quae  est , 
»  videlicet,  Hussii  nominis  significa- 

»  tio)  comburitis  ,  sed  post  centum 
»  annos,  Cycnus  exsistet,  quem  non 
»  comburetis,»  veluti  si  Lutheri  ad- 
ventum,  et  excitatum  ab  eo  contra 
Ecclesiam  bellum,  quin  tali  extrema 
ab  hominibus  punitione  mulctatus 
obierit ,  Hussius  praedixerit.  Rem 
istam  fabellis  accensendam  esse,  ut 
cetera  omittam  ,  erudite  Gretzerus 
demonstravit. 

Neque  illud  etiam  praeteribo,  quod 
Haeretici  pluries  falso  afflrmarunt, 
hoc  est ,  Salvumconductum  Hussio 
datum  non  servatum,  immo  a  Con- 
cilio, nec  servari  illum  debere  sta- 
tutum  esse.  Etenim  quod  ad  hoc  po- 
stremum  pertinet,  manifeste  ex  Con- 
cilii actis  id  calumniosum  esse  evin- 
citur.  Nam  in  sessione  decimanona 
hoc  tantummodo  a  Concilio  decre- 
tum fuit ,  scilicet ,  Saecularem  po- 
testatem  Ecclesiasticae  potestatis  a- 
ctus  impedire  non  posse  ;  quapropter 
Salvumconductum  a  Principe  Saecu- 
lari  datum,  non  obstare ,  quominus 
Ecclesiasticus  iudex  suo  munere  fun- 
geretur.  Id  autem  longe  differt  a 
decreto  eiusmodi,  quo  Salvumcondu- 
ctum non  servandum  esse  statutum 
fuisset.  Et  poterat  quidem  iure  Con- 
cilium, id,  quod  diximus,  declarare. 
Est  enim  cuique  cognitum,  Salvum- 
conductum a  Principe  tributum,ef- 
ficere  minime  posse,  ut  Ecclesiastica 
potestas,  ab  iis  exercendis,  quae  iu- 
ris sui  sunt,  impediatur. 

Quod  vero  ad  primum  illud  spe- 
ctat ,  Salvumconductum  ,  videlicet, 
servatum  non  fuisse,id  etiam  falsum 
esse  ex  tota  re  gesta  intelligitur. 
Nam  Sigismundus  Salvumconductum 
Hussio  petenti  dederat  hac  conditio- 
ne,  ut  si,  acta  causa,  reus  iudicare- 
tur ,  poenae  subesse  deberet.  Prae- 
terea Salvumconductum  Hussius  vio- 
laverat  cum  iussus  fuisset  ita  veni- 
re, ut  a  concionibus,  et  disseminan- 
dis  erroribus  abstineret.  Ille  vero 
contraria  ratione  se  gesserat ,  cum 
publice  fuerit  concionatus.  Est  etiam 
perspicuum,  Hussium  Salvumcondu- 
ctum transgressum  esse  cum  e  Con- 
cilio ,  non  impetrata  facultate  ,  fu- 

gisset.  Vere  autem  Hussium  fugam 
arripuisse  seriptores  eiusdem  aetatis 
testantur.  Quando  autem  coaevorum 
scriptorum  auctoritate,  facti  alicuius 
veritas  confìrmatur;  nihili  valet  ob- 
iieere,  alios,  ac  praesertim  posterio- 
ris  aevi  seriptores  illud  non  retu- 
lisse.  Neque  ad  fugae  istius  factum 
ipsum  excludendum  ,  ullius  roboris 
est  opponere,  de  fugae  die  assignan- 
do  non  certam  esse  sententiam.  Id 
e  nini  faeti  ipsius  summam  non  at- 
tingit.  Videtur  autem  id  iis  diebus 
evenisse,  cum  ob  Ioannis  XXIII  fu- 
gam, magnus  esset  Constantiae,  at- 
que  in  finitimis  locis  motus,  et  fer- 
verent  omnia  ob  inopinatum  istum 
eventum.  Natalis  Alexander  inter 
ceteros  reni  istam  erudite  pertracta- 
vit,  atque  in  dissertatione  sua  de  hac 
re  ,  luculenter  evicit ,  calumniam 
omnino  esse,  Concilium  Constantien- 
se  docuisse,  datam  haereticis  fidem 
violari  licere. 

Sessio  decimasexta  die  11  Iulii 
habita  est,  in  qua  constituti  Procu- 
ratores  Concilii  Iacobus  Turonensis 
Archiepiscopus,  aliique  nonnulli  Ab- 
bates,  et  Doctores  numero  duodecim, 
qui  cum  Sigismundo  Imperatore  ad 
Regem  Aragoniae  convenirent ,  et 
Petrum  De  Luna  ad  cessionem  in- 
ducerent  exemplo  Ioannis,  et  Grego- 
rii  ,  qui  iam  omne  ad  Pontificatum 
ius  dimiserant.  Tempus  enim  adve- 
nerat,  quo,  prout  Gersonius  festive 
di^erat,  ad  pacem  Ecclesiae  redden- 
dam  ,  agi  debebat  ,  ut  auferretur 
luna.  Consultum  praeterea  est ,  ne 
quis  se  a  Concilio  subduceret,  ac  cen- 
surae  in  eos  sunt  pronuntiatae,  qui 
Caroli  Francorum  Regis  Oratores  , 
et  eos  ,  qui  a  Sigismundo  ad  Caro- 
lum  missi  fuerant  in  Lotharingia 
gravibus  iniuriis  affecerant.  In  ses- 
sione autem  decimaseptima  ,  quae 
die  17  Iulii  celebrata  est,  patres  fau- 
sta omnia  Sigismundo  adprecati  sunt, 
qui  in  Aragoniam  ,  ad  colloquium 
cum  Ferdinando  Rege,  et  Petro  de 
Luna  habendum  ,  erat  profecturus. 
Publice  etiam  supplicationes  indictae, 
et  Missarum  celebratio  decreta,  ad 


negotii  istius  exitum,  et  Imperato- 
ris  felicem  reditum  impetrandum. 
Atque  etiam  sanctio  est  promulgata, 
qua  anathematis  sententia  in  eos  lata 
est,  qui  Sigismundo  molestiam  ali- 
quam  attulissent. 

Discesserat  die  18  Iulii  Constantia 
Sigismundus  Imperator.  Interea  vero 
Petrus  De  Luna  scripserat  ad  eun- 
dem ,  non  posse  se  Niciam  ,  ubi  de 
colloquio  habendo  statutum  erat,  ve- 
nire, ob  viae  longitudinem;  sed  cum 
Ferdinando  Aragoniae  Rege  mense 
Iunio  se  esse  futurum  Perpiniani. 
Ferdinandus  postea  eundem  Impe- 
ratorem  monuit ,  ne  iter  propera- 
ret,  eo  quod  infirma  valetudine  ipse 
laboraret.  Ita  deinde  Petrus  De  Lu- 
na se  gessit,  ut  ostendere  vellet,  per 
se  non  stetisse,  quominus  colloquium, 
statuto  die,  Perpiniani  haberetur  ; 
et  media  nocte  postremae  diei  Iulii, 
Perpiniani,  per  Praeconem,  publice, 
se  adesse,  abesse  vero  Sigismundum 
denunciavit.  Nec  diu  postea  vocatus 
venire  voluit  ;  atque  eas  simul  de 
cessione  facienda  conditiones  propo- 
suit,  quae  concedi  nullo  modo  potè- 
rant.  Venit  tandem  Perpinianum  ; 
sed  tot,  ac  tanta  subterfugia  quae- 
sivit,  ut  nihil  effici  potuerit;  et  cum 
sibi  iratum  vereretur  Regem  Ara- 
goniae, fugit  Paniscolam,  quasi  pen- 
insulam  dictum  oppidum  regni  Va- 
lentini,  firmissimum  ,  rupi  imposi- 
tum,  ad  maris  oram,  ubi  vixit,  ob- 
iitque  in  schismate  pertinax  die  17 
Novembris  1424. 

Eo  tempore,  quod  post  Sigisrnundi 
discessum  fluxit ,  rariores  habitae 
sunt  sessiones,  cum  exitus  eius  tra- 
ctatus  ad  renunciationem  Petri  De 
Luna  obtinendam  exspectaretur,quod 
praecipue  Concilium  exoptabat.  Ita- 
que  die  17  Augusti  Sessio  decima 
octava  celebrata  est,  in  qua  delecti 
sunt  Iudices  ad  causas  delatas  ad 
Concilium  cognoscendas,  ac  dirimen- 
das,  et  decretae  simul  sunt  poenae 
in  falsarios  litterarum  Concilii.  Ses- 
sio decimanona  habita  est  die  23  Se- 
ptembris;  atque  in  ca  Hieronymus 
de  Praga  errores  Wicleffii,  et  Hussii, 

de  quibus  accusatus  fuerat,  anathe- 
matizavit.  Cum  vero  ob  hanc  eiura- 
tionem,  quam  etiam  manu  sua  scri- 
ptam  tradiderat,  clespiceretur  a  suis; 
facti  eum  poenituit,  fugiensque  Con- 
stantia, iam  ad  Bohemiae  fìnes  per- 
venerat  :  verum  a  Duce  Bavariae  ca- 
ptus  Constantiam  reductus  est.  In 
eadem  sessione  actum  quoque  est  de 
immunitate  personarum,  et  locorum 
ecclesiasticorum  ;  aliaque  negotia 
suntpertractata.  Sessio  vicesima  die 
21  Novembris  habita  fuit ,  in  qua, 
urgente  Gregorio  Episcopo  Triden- 
tino ,  decretum  factum  est  monito- 
rium  contra  Fridericum  Ducem  Au- 
striae,  propterea  quod  bona,  et  iura 
Ecclesiae  Tridentinae  invasisset;  at- 
que  haec  ultima  huius  anni  sessio 
Concilii  Constantiensis  fuit. 

Referenda  nunc  propius  sunt  , 
quae  Petri  De  Luna  causae  exitum 
respiciunt,  et  quae  praeterea  eo  per- 
tinent ,  ut  ostendatur  quomodo  re- 
vera pax  Ecclesiae  reddita  sit.  In 
Congregatione  habita  die  13  Ia- 
nuarii  anno  1416  iterum  ad  nego- 
tium  absolvendum  Patres  studiose 
se  converterant.  Interea  vero  Rex 
Ferdinandus  ex  morbo  sontico  aegro- 
tabat,  et  ipso  Epiphaniae  die  ,  pu- 
blico  edicto  Perpiniani  promulgato, 
cuius  auctor  fuerat  S.Vincentius  Fer- 
rerius,  qui  antea  Benedicto  obtem- 
perari  posse  ,  bona  fide  putaverat , 
subditis  suis  omnibus  ,  ne  eundem 
Benedictum,  veluti  Pontificem  seque- 
rentur,  imperavit;  ac  Reges  Castel- 
lae  ,  et  Navarrae  simul  oravi t,  ut 
una  simul  ,  trium  Magorum  imita- 
tione,  S.  Matri  Ecclesiae  ad  schisma 
penitus  delendum  se  offerrent.  Bene- 
dictus  interea  Paniscolae  suis  convo- 
catis,  Ferdinandum  excommunicavit, 
et  regno  deiectum  significavit.  Obiit 
Ferdinandus  die  2  Aprilis ,  eique 
successit  Alphonsus  filius,  qui  cum 
a  nonnullis  ad  Benedictum  protegen- 
dum  excitaretur,  negavit  quae  Pater 
considerate,  et  prudenter  egerat,  se 
esse  immutaturum;  et  Legatos  suos 
Constantiam  misit. 

Post  haec  die  30  Maii  sessio   vi- 

cesima  prima  habita  est,  in  qua  Hie- 
ronymus  de  Praga ,  qui  anno  supe- 
riori haeresim  suam  abiuraverat , 
atque  in  eandem  relapsus  fuerat  , 
auditus  est ,  sed  Patribus  minime 
satisfaciens,  damnatus,  atque  ut  per- 
tinax  potestati  saeculari  traditus , 
vivus  postea  combustus  fuit.  In  ses- 
sione vero  vicesima  secunda ,  quae 
die  15  Octobris  celebrata  est ,  de 
Oratorum  Regis  Castellae  proxirao 
adventu ,  et  de  loco,  quem  in  Con- 
cilio obtinere  deberent,  actum  fuit, 
de  eorundem  praeterea,  cum  adve- 
nissent ,  suffragiorunl  auctoritate  ; 
atque  eodem  tempore,  cum  de  Ora- 
toribus  etiam  Aragoniae,Lusitaniae, 
ac  Navarrae  actum  esset,  constitu- 
tae  sunt  voces,  seu  suffragia  quin- 
quc  Nationum  ,  cum  antea  fuissent 
quatuor,  addita  videlicet  Hispanica. 
In  sessione  vicesima  tertia  die  5  No- 
vembris constituti  sunt  iudices  duo- 
decim  Commissari  ad  dccernendum, 
qua  ratione  contra "Petrum  de  Luna 
procedi  oporteret.  Sessione  praeter- 
ea vicesima  quarta,  die  18  Novem- 
bris habita,  citationis  forma  lecta  , 
ac  decreta  est,  quae  Petrq  de  Luna 
erat  facienda,  In  sessione  vicesima 
quinta  die  14  Decembris  ,  Oratores 
Comitis  Fuxiensis  admissi  sunt,  mo- 
do ,  quo  antea  Aragonenses  ,  et  in 
sessione  vicesima  sexta  die  24  De- 
cembris, eadem  ratione  admissi  sunt 
Oratores  Caroli  Regis  Navarrae. 

Die  20  Februarii  anno  1417  cele- 
brata fuit  sessio  vicesima  septima  , 
in  qua  Fridericus  Dux  Austriae,  con- 
tumaciae  accusatus  est.  Sessioni  vero 
vicesimae  octavae,  quae  die  3  Martii 
est  habita  ,  Sigismundus  ab  itinere 
suo  redux  interfuit:  atque  in  ea  ex- 
communicatus  est  Fridericus  ,  cum 
complicibus,  et  fautoribus  suis,  quod 
bona  Tridentinae  Ecclesiae  invasis- 
set, et  periurus  Sigismundo  fuisset. 
In  sessione  vicesima  nona,  die  18  Mar- 
tii, quae  erat  centesima  a  citatione 
Petro  de  Luna  iam  facta,  accusata 
est  eius  contumacia  ,  atque  ulterio- 
res  citationes  decretae,  consentiente 
totius  concilii  nomine,  Ioanne  Car- 

dinali  Ostiensi  ,  qui  praeerat.  Nam 
ob  discordiam  nationum  Hispanicae, 
atque  Anglicanae  de  praerogativa , 
fuerat  per  Nationes  ,  et  Cardinales 
statutum,  ut  praesidens  solus,  Con- 
cini totius  nomine  responderet,  ha- 
bito  prius  in  scriptis,  tana  Cardina- 
lium  ,  quam  singularum  Nationum 
consensu,  et  sententia.  In  sessione  30 
dielOMartii,  Oratores  Concilii  missi 
ad  citandum  Petrum  de  Luna  ,  se 
eum  citasse  narrarunt ,  et  respon- 
sionem  attulerunt  al  singula  cita- 
tionis  capita  ,  quae  fuse  legitur  in 
actis  Concilii.  Nequaquam  tamen 
Concilium  eam  probavit  ;  sed  sub- 
tractionem  laudavi t  obedientiae  fa- 
ctam  a  Ferdinando,  et  Alphonso  eius 
Filio  Aragoniae  Regibus. 

In  proximis  quiuque  sessionibus, 
tricesima  prima  ,  secunda  ,  tertia  , 
quarta,  et  quinta,  praeter  alia  ne- 
gotia  ad  rem  ,  de  qua  agimus  ,  non 
pertinentia  ;  praesertim  de  Petri  de 
Luna  causa  fere  sernper  actum  est. 
Tandem  post  multiplices  factas  cita- 
tiones,  testes  auditos,  aliaque  huius- 
modi  gesta,  quae  ad  huius  rei  iudi- 
cium  spectabant,  in  sessione  trice- 
sima sexta,  quae  die  26  Iulii  habita 
est,  et  cui  praefuit  de  more  Ioannes 
Cardinalis  Ostiensis,  interfuitque  Si- 
gismundus,  lecta  est  a  Cardinali  san- 
cti  Marci  sententia  definitiva  depo- 
sitionis  adversus  Petrum  de  Luna , 
«  tamquam  periurum,  universalis  Ec- 
»  clesiae  scandalizatorem,  fautorem 
»  et  nutritorem  inveterati  schisma- 
»  tis,  schismaticum,  et  haereticum, 
>>  ac  a  fide  devium  ,  cum  scandalo 
»  Ecclesiae  Dei,  incorrigibilem,  no- 
»  torium ,  et  manifestum  ,  ac  omni 
»  titulo,  gradu,  honore  et  dignitate 
»  indignum,  et  omni  iure  eidem  in 
»  papatu,  quomodolibet  competente, 
»  ipso  iure  privatum,  et  ab  Ecclesia 
»  Catholica  tamquam  membrum  ari- 
»  dum  praecisum.  »  Biduo  post  die 
28  in  sessione  tricesima  octava  revo- 
cata est  facultas  antea  concessa  ora- 
toribus  Regis  Aragoniae,  decretum- 
que,  ut  repraesentarent  tantum  Prae- 
latos  regnorum  intra  Hispaniam,  sic- 


uti   Oratores  Castellae,  Lusitaniae, 
et  Navarrae. 

Ex  his,quae  hactenus  exposuimus, 
apparet,  quanam  ratione  a  Concilio 
Constantiensi  actum  sit ,  ut  se  ex- 
pediret  ab  iis  ,  qui  usque  ad  illud 
tempus,  se  tamquam  Pontifices  ges- 
serant.  Nunc  vero  restabat  praeci- 
puum  negotium,  quod  novi  lecitimi 
Ponti fìcis  electionem  respiciebat.  Sed 
Sigismundus  post  adventum  legato- 
rum  Hispaniae,  alium  rerum  in  Con- 
cilio-gerendarum  ordinem  proposue- 
rat,  scilicet,  ut  post  eiectionem  Pe- 
tri de  Luna,  ante  electionem  Papae, 
ageretur  in  Concilio  de  reformatio- 
ne.  Id  vero  cum  saepius  Nationibus 
inculcasset,  natio  Gallicana  die  17  Iu- 
nii  laesam  libertatem  questa  erat, 
et  die  28  datum  Sigismundo  fuerat 
scriptum,  quo  nomine  Nationum  Ita- 
liae,  Galliae,  Hispaniae,  ac  Collegii 
Cardinalium,  postulabatur  ante  alia 
decretum  Concilii  de  modo  electio- 
nis  novi  Pontificis,  atque  aperte  af- 
fìrmabatur  ,  ad  eum  non  spectare  , 
in  rebus  Ecclesiasticis,  quod  sequen- 
dum  erat  praescribere.  Itaque  Sigi- 
smundus die  11  Iunii  litteras  secu- 
ritatis  dederat,  quibus  libertas  Con- 
cilio asserebatur.  Cum  vero  post  eie- 
ctionem Petri  de  Luna,  nominati  es- 
sent  a  nationibus  Deputati,  prò  re- 
formatione  in  capite  ,  et  curia  Ro- 
mana ;  Cardinales  statini  materiam 
electionis  proposuerunt ,  et  contra 
decretum  sessione  14  ipsis  invitis 
editum  ,  de  non  eligendo  Pontifìce, 
sine  consensu  Concilii  ,  protestati- 
sunt.Insuper,quod  iterum  Sigismun- 
dus cum  Nationibus  Germanica  ,  et 
Anglicana  conclusisset,  non  agendum 
de  electione,  nisi  postquam  egissent 
de  reformatione;  tres  aliae  Nationes 
se  cum  collegio  Cardinalium  coniun- 
xerunt,  et  seditio  quaedam  orta  est; 
quae  in  actis  quibusdam  fuse  nar- 
rantur.  Cum  ergo  Natio  Germani- 
ca, saepius  a  tribus  nationibus,  et 
Collegio  Cardinalium  monita  de  dan- 
dis  deputatis  prò  decernendo  modo 
electionis  ,  Sigismundo  adhaereret  ; 
Cardinalis  Pisanus  die  9  Scotembris 

protestationem  interposuittrium  Na- 
tionum,  etCollegii  Cardinalium,  quae 
protestatiolicettunc  legi  integre  non 
potuerit  ob  strepitum  excitatum,  et 
Sigismundi  discessum  ,  lecta  tamen 
est  die  11  in  Ecclesia,  frustra  tumul- 
tuantibus  Germanis:  ex  qua  prote- 
statone, tanta  animorum  conturba- 
tio  in  natione  Germanica  orta  est , 
ut  Sigismundus  habito  cum  suis  Con- 
silio ,  egerit  de  capiendis  nonnullis 
Cardinalibus,  qui  de  ea  re  per  Con- 
stantienses  admoniti,  die  12Septem- 
bris  protestati  sunt,  «  quod  propter 
»  tales  minas,  et  timores  incussos , 
»  non  dimitterent  prosecutionem  u- 
»  nionisEcclesiae  usque  ad  mortem,» 
ut  in  quatuor  actorum  codicibus  ha- 
betur.  Tandem  cum  post  plures  tur- 
bas  Natio  Anglicana  adhaesisset  Col- 
legio Cardinalium  ,  et  tribus  aliis 
Nationibus,  Natio  quoque  Germanica 
flecti  coepit,  atque  agere  de  cautio- 
ne,  sive  assecuratione  «  per  decre- 
»  tum  irritans,  quod  post  electionem 
»  Papae ,  fìeret  reformatio  ante  co- 
»  ronationem  eius,  et  administratio- 
»  nera  aliquam.  »  In  ea  tamen  re  no- 
tanclum  est,  cum  plures  propositae 
essent  formae  decreti  ;  pronuntiatum 
tamen  aperte  fuisse,  quod  Papa  ele- 
ctus  non  potest  li g ari. 

Accidit  interea  die  29  Septembris 
mors  Francisci  Zabarella  Cardinalis, 
qui  Florentinus  appellari  solebat. 
Ac  deinde  die  9  Octobris  sessio  tri- 
cesima  nona  habita  fuit,  in  qua  na- 
tiones  omnes  de  legitimi  Pontifìcis 
electione  properanda  consenserunt , 
et  solum  ad  praecavenda  in  poste- 
rum  schismata,  sunt  statuta  nonnul- 
la, hoc  est,  ut  quinquennio  post  hoc 
concilium  elapso,  aliud  concilium  ce- 
lebraretur,  septennio  post  aliud,  ac 
deinde  singulis  decenniis,  in  locis  a 
Pontifìce  designandis  concilium  ha- 
beretur. 

Non  modo  autem  in  sessione  ipsa 
tricesima  nona ,  sed  etiam  diebus 
proximis,  plura  sunt  pertractata  in 
Congregationibus,  quae  praecipue  ad 
Pontifìcis  electionis  negotium  absol- 
vendum    referebantur.   Atque   illud 


praesertim  die  25  Octobris  disputa- 
tum  est,  quod  pertinebat  ad  Ponti- 
fìcis mox  eligendi  comitia  celebran- 
da.  Nam  notum  omnibus  erat,  Pon- 
tifìcis Maximi  electionis  negotium 
totum  S.  R.  E.  Cardinalibus  reserva- 
tum  esse,  et  eam  electionem  in  Con- 
clavi a  Cardinalibus  peragi  oporte- 
re,  de  quibus  rebus  in  Concilio  La- 
teranensi  Generali  III  sub  Alexan- 
dro  III  et  in  Concilio  Lugdunensi 
Generali  II  sub  Gregorio  X  Ponti- 
fice  decreta  edita  fuerant.  Videbatur 
tamen  in  praesentibus  adiunctis,  ut 
totus  orbis  quodammodo  in  Ponti- 
fìcis novi  electionem  convenisse  lu- 
culentius  appareret,  videbatur,  in- 
quam  ,  valde  opportunum  futurum 
esse,  si  eo  tantum  in  casu,  praeter 
Cardinales,  alii  etiam  ad  Pontifìcem 
eligendum  admitterentur  ,  id,  quod 
die  28  Octobris  statutum  est. 

Haec  cum  gesta  fuissent  ,  die  30 
Octobris  sessio  quadragesima  habita 
est,  cui  Ioannes  Cardinalis  Episco- 
pus  Ostiensis  praefuit.  Atque  in  ea 
primum  articuli  decern  et  octo  sUnt 
propositi  de  rebus,  in  quibus  Ponti- 
fex  tunc  eligendus,  una  cum  Conci- 
la deputatis  reformationem  esset  de- 
creturus.  li  autem  articuli  in  col- 
lectionibus  Conciliorum  descripti  legi 
possunt.  Deinde  quod  spectat  ad  ele- 
ctionem Pontifìcis  exsequendam,  sta- 
tutum fuit,  ut  licet  absentes  essent 
Cardinales  I^etri  de  Luna  ,  electio 
tamen  Pontifìcis  absolyeretur.  Quod 
si  vero  a  Ili  ante  electionem  advenis- 
sent  ,  eos  cum  ceteris  Cardinalibus 
admittendos  esse  declaratum  est. 

Praeterea  quod  ad  electionis  istius 
formam  pertinet ,  de  Cardinalium 
consensu  decretum  fuit,  ut  prò  hac 
vice  dumtaxat,  ad  fìrmiorem,  prout 
superius  significatum  est,  rei  certi- 
tudinem ,  et  plenissimae  concordiae 
testimonium,  admitterentur  praeter 
Cardinales  ad  eligendum  novum  Pon- 
tifìcem «  Sex  Praelati,  vel  aliae  ho- 
»  norabiles  personae  Ecclesiasticae  , 
»  in  sacris  ordinibus  constitutae,  de 
»  qualibet  natione  in  Synodo  exsi- 
»  stente,  »  quas,  nimirum,  quaelibet 

Natio  prò  se,  infra  decem  dies  ele- 
gisset;  «  atque  is,  absque  ulla  exce- 
»  ptione,  ab  universali  Ecclesia  Pon- 
»  tifex  haberetur,  qui  a  duabus  par- 
»  tibus  electorum  in  Conclavi  exsi<- 
»  stentium  electus  fuisset,  infra  vero 
»  decem  dies  Conclave  ingrederentur 
»  in  maiori  domo  communitatis  ad 
»  hoc  iam  ordinata.  » 

Pòstquam  vero  die  2  Novembris 
Electoribus  sortito  destinata  cubicula 
fuissent,  sessio  quadragesima  prima 
die  8  eiusdem  mensis  habita  est,  in 
qua  post  lectam  constitutionem  Cle- 
mentis  VI  ,  quae  incipit  Licet ,  de 
modo,  et  forma  Concia  vis,  post  prae- 
stita  iuramenta  in  eadem  praescri- 
pta,  statuti  sunt  Electores  quinque 
Nationum  ,  qui  Conclavis  participes 
esse  debebant,  et  promulgata  est  ex- 
communicatio  in  eos,  qui  praetextu, 
prout  acta  continent,  «  praetensae 
»  cuiusdam  abusivae  licentiae  ?  res 
»  et  bona  electi,  quasi  culmen  divi- 
»  tiarum  adepti,  invaderent.» Eadem 
die  Cardinales  quotquot  erant  Con- 
stantiae  ex  triplici  obedientia,  Ioan- 
nis,  Gregorii  et  Benedicti ,  qui  nu- 
mero viginti  in  actis  referuntur , 
alibi  vero  ii  viginti  tres  fuisse  di- 
cuntur  ,  simul  cuna  ceteris  triginta 
electoribus  ingressi  sunt  Conclave. 

Triduo  autem  post,  hoc  est  die  11 
Novembris  ante  meridiem  electus 
est  Pontifex  Maximus  Otto  Columna' 
Diaconus  Cardinalis  S.  Georgii  ad 
Velum  Aureum,  sive  in  Velabro,  qui 
in  D.  Martini  honorem  ,  cuius  festa 
dies  agebatur,  Martini  nomen  susce- 
pit,  ac  Martinus  V  dictus  est.  Ha- 
bent  vero  acta  :  «  Et  sic  per  invi- 
»  ctissimum  Dominum  Sigismundum 
»  Romanorum  Regem  ,  una  cum 
»  S.  Synodo  in  Ecclesia  maiori  ci- 
»  vitatis  Constantiensis  ,  maximis 
»  cum  solemnitatibus,  et  laetitia  fuit 
»  inthronizatus.  »  Incredibilem  ho- 
minum  multitudinem  laetitia  ge- 
stientium  in  eandem  Ecclesiam  con- 
iìuxisse ,  monumenta  omnia  conti- 
nent, quae  de  tam  felici  eventu  lo- 
quuntur.  Id  inter  ceteros  apud  Da- 
cherium  legi    potest ,  et  Platinam  , 


qui  de  electi  Pontiflcis  virtutibus 
agens  ait,  homines  tantopere  ob  eam 
rem  fuisse  laetatos,  «  ut  prae  gaudio 
»  vix  loqui  possent.  » 

Pontifex  electus  ,  cum  Diaconus 
adhuc  esset,  die  sabbato  20  Novem- 
bris a  Ioanne  Episcopo  Ostiensi  Pre- 
sbjter  ordinatus,  et  sequenti  domi- 
nica  die  Episcopus  consecratus  fuit, 
atque  a  Raynaldo  Cardinali  Bran- 
catio  Archidiacono ,  magna  pompa 
coronatus.  Deinde  processione  sole- 
mni  per  urbem  deductus,  regentibus 
hinc  inde  equi  eius  frenum  Sigi- 
smundo  Imperatore  ,  et  Friderico 
Marcinone  Brandeburgico  Imperii  Ar- 
chicamerario.  In  itinere  vero,  Iudaei, 
quemadmodum  apud  Dacherium  legi- 
tur,  obedientiam  ei  exhibentes  obtu- 
lerunt  volumen  legis;  Martinum  au- 
tem respondisse:  memoriae  proditum 
est ,  legem  eos  quidem  habere ,  sed 
non  intelligere,  vetera  recessisse,  et 
nova  facta  esse  omnia. 

Ita  schismati  gravissimo  finis  im- 
positus  est.  Veruni  illud  est  ad  no  tatù 
dignum,  ita  factam  hanc  Martini  V 
electionem  fuisse,  ut  quodammodo  , 
evidenti  certitudine  sua,  dubitationi 
de  Pontifìce  legitimo  ,  quae  tamdiu 
Ecclesiam  perturbaverat,  compensa- 
tio  data  videretur.  Tanta  enim  ani- 
morum  concordia ,  tantoque  totius 
orbis  plausu  Martinus  electus  est , 
ut  continuo  ad  peractae  electionis 
notitiam  ,  omnes  ubique  diuturnae 
dissensionis  moestitiam  obliterasse 
videri  possent. 

Die  28  Decembris  sessio  quadra- 
gesima secunda  celebrata  est ,  cui 
Martinus  V  praefuit,  quemadmodum 
et  ceteris  tribus,  quibus  habitis,Con- 
cilium  absolutum  fuit.  Eae  autem 
sessiones  celebratae  sunt ,  videlicet 
quadragesima  tertia  die  21  Martii 
anno  1418;  quadragesima  quarta  die 
19  Aprilis  ;  et  quadragesima  quinta 
die  22  Aprilis  habita  fuit ,  quae  o- 
mnium  Concilii  Constantiensis  ses- 
sionum  postrema  est. 

Cum  praecipua  retulerimus,  quae 
in  Concilio  Constantiensi  gesta  ,  ac 
decreta  sunt  ad  schisma  tollendum, 

atque  ad  certi,  legitimique  Pontifi- 
cis electionem  absolvendam,  omitti- 
mus  cetera  singillatim  prosequi,  quae 
in  Reformationis  negotio,  post  haec, 
quae  narravimus,  pertractata  sunt. 
Possunt  ea  in  collectionibus  Conci- 
liorum  fuse  exposita  videri.  Illud 
certuni  est,  rem  attente  consideranti 
facile  esse  intelligere,  ex  ipsa  acto- 
rum  lectione  apparere,  quantum  in- 
tersit  discriminis  inter  ea,  quae  an- 
tea  gesta  fuerant,  et  reliquam  per- 
tractationem  rerum,  quae  post  Pon- 
tificem  electum  habita  est.  Scilicet 
acta  perpendenti  apparet  ,  veruni 
Christi  Vicarium  praeesse  Concilio, 
atque  eum  tandem  aliquando  prae- 
esse Concilio,  cui  a  Christo  Domino 
pascendi,  regendi ,  gubernandi  Uni- 
versalera  Ecclesiam  potestas  tributa 
est.  Est  etiarn  perspicuum,  Constan- 
tienses  Patres,  erga  novum  Pontifi- 
cem  Maximum  omnem  semper  obser- 
vantiam  ac  venerationem  ostendisse. 
Neque  dimissum  Concilium  antea  est, 
nisi  postquam  de  Pontificis  mandato, 
prout  habent  acta,  Raynaldus  S.Viti 
in  Macello  Diacon us  Cardinalis  Bran- 
catius  haec  verba  pronuntiasset:Z)o- 
mini  ite  in  pace,  et  responsum  est 
per  adstantes:  Amen. 

De  ratione  vero,  qua  Martinus  V 
Concilium  Constantiense  probavit  , 
haec  denique  referenza,  et  animad- 
vertenda  putamus.  Scilicet  Martinus, 
qui  de  reformatione,  quae  statuenda 
erant,  prò  gravitate,  et  auctoritate 
sua  decreverat,  quique  appellationem 
a   Pontifice    ad    futurum   Concilium 


generale,  edita  constitutione  proscri- 
pserat,  quam  nullo  in  casu  licere  de- 
claravit,  nec  eius  iudicium  in  cau- 
sis /Idei declinare; ita  tandem, quem- 
admodum  acta  referunt,  Concilii  ge- 
sta probavit,  videlicet:  «  Quibus  sic 
»  propositis,  protestatis,  requisitis, 
»  et  oblatis  ,  Sanctissimus  Dominus 
»  Noster  Papa ,  cum  nonnulli  alii 
»  multum  dieerent,  et  tumultum  fa- 
»  cerent,  imposito  omnibus  silentio, 
»  dixit  respondendo  ad  praedicta: 
»  quod  omnia,  et  singula ,  determi- 
»  nata  ,  et  conclusa ,  et  decreta  in 
»  materiis  fidei,  per  praesens  Sacrum 
»  Concilium  Generale  Constantiense, 
»  conciliariter  tenere ,  et  inviolabi- 
»  liter  observare  volebat ,  et  num- 
»  quam  contravenire  quoquomodo  ; 
»  ipsa  sic  conciliariter  facta  appro- 
»  bat  Papa  omnia  gesta  in  Concilio 
»  conciliariter  in  materia  fidei  ,  et 
»  ratificat ,  et  non  aliter ,  nec  alio 
»  ullo  modo.  » 

Quibus  verbis  praecipue  ea  intel* 
liguntur,  quae  respiciunt  Wicleffii  , 
et  Hussii  errores  a  synodo  damna- 
tos.  Atque  liane  confirmationis  ra- 
tionem  a  Pontifice  iterato  factam 
acta  continent  per  Augustinum  de 
Pisis  Fiscalenij  et  Sacri  Consistorii 
Advocatum  ,  qui  de  hoc,  a  Protono- 
tariis,*  et  Notariis,  ut  publica  instru- 
menta fìerent  postulavit.  Satis  ista 
esse  arbitramur  ad  ostendendum  , 
quae  praecipuum  inter  res  a  Conci- 
lio Constantiensi  gestas  locum  obti- 
nent,  et  ad  totius  facti  historiam  bre- 
vi ter  referendam,  pertinere  possunt. 


CAPUT  XXXVII. 

Retulimus  superius  ea  ,.  quae  in 
Concilii  Constantiensis  celebrationis 
historia  praecipua  sunt,  saltem  in 
iis  ,  quae  schismatis  in  ilio  factam 
extinctionem  respiciunt.  Nunc  ali- 
quid  singillatim  dicendum  esse  vi- 
detur  de  decretis  sessione  quarta  , 
et  quinta  illius  Concilii  editis,  quae 


tantarn  adepta  sunt  celebritatem , 
praesertim  eorum  sermonibus,  et  ar- 
gumentatione,  qui  inde  probari  con- 
tenderunt,  Romani  Pontificis  pote- 
statem  Concilii  Generalis  potestate 
inferiorem  esse. 

Arbitror  ego  quidem  ,  ea  decreta 
tantam  colebritatem  non  fuisse  con- 

sequutura,  nisi,  qui  Pontifìcis  Maxi- 
mi  potestatem  Concilii  Generalis  au- 
ctoritate  inferiorem  esse  conati  sunt 
evincere,  argumentum  inde  grave  ad 
hoc  efficiendum  depromi  posse  tanto 
studio  contendissent.  Nisi  id  fuisset, 
profecto  decreta  illa  habita  essent , 
prout  reliquae  illius  Concilii  partes 
habitae  sunt  ,  quae  peculi  arem  ad 
earundem  sensum  explicandum  dis- 
putationem  non  requisiverunt.  Et- 
enim  si  per  se  ipsa  perpendantur 
memorata  decreta,  apparet  statim , 
illa  referri  ad  tempus,  atque  nego- 
tiura,  de  quo  tunc  agebatur  ;•  atque 
intelligi  debere  de  tempore  ilio,  ac 
negotio  ,  prout  in  iis  rerum  adiun- 
ctis  erat  pertractandum  ;  non  vero 
de  summa  Pontifìcis  Maximi  pote- 
state,  quae  Concilii  celebrationi,  ce- 
terisque,  quae  tunc  gesta  sunt,  oc- 
casi onem,  ac  materiam  minime  sup- 
peditaverunt. 

Nam ,  si  ratio  consideretur,  qua- 
propter  Pisana  Synodus  ante  Con- 
stantiensem  habita  fuerat,  si  ea  per- 
pendantur, quae  boni  omnes,  durante 
schismate,  excogitaverant,  atque  ad 
schisma  tollendum  fieri  posse  arbi- 
trati fuerant,  occurret  continuo  cui- 
libet,  de  Pontifìcis  Maximi  potestate 
quaestionem  numquam  esse  institu- 
tam  ,  sed  omnium  studia  eo  fuisse 
conversa,  ut  qui  de  Pontifìcatu  con- 
tendebant,  vel  per  se  ipsos  schisma 
tollendum  curarent,  vel,  cum  dubia 
essent  eorum  ad  Pontifìcatum  iura, 
Ecclesiae  necessitati  in  ista  re,  op- 
portune ,  ac  quanta  posset  expecli- 
tiori  ratione  consuleretur. 

Neque  decreta  illa  sessione  quar- 
ta, et  quinta  Concilii  Constantiensis 
edita,  si  secundum  sensum  ,  quem 
materia  subiecta  praeseferebat ,  in- 
tellecta  fuissent,  neque,  inquam,  eo 
sensu  intellecta  decreta  poterant  oc- 
casionem  afferre,  ut  modo,  quem  ad- 
versarii  obiecerunt,  deberent  expli- 
cari.  Nam  nullum  poterat  monumen- 
tum,  nullum  grave  testimonium  ad- 
duci, quo  posito,  coniici  posset,  id- 
circo  decreta  illa  edita  esse  ,  quocl 
Pontifìcis   Maximi  potestas  Concilii 


Generalis  potestate  inferior  existi- 
maretur.  Etenim  undique  ex  Eccle- 
siae historia ,  factisque  certissimis 
constare  poterat,  Pontificem  Maxi- 
mum non  fuisse  umquam  existima- 
tum  Concilio  Generali  potestate  in- 
feriorem, immo  vero  undique  ad  hanc 
opinionem  refellendam  ,  argumenta 
desumi  poterant  ;  cum  nullum  in- 
terea  praesto  esset  ad  diversam  sen- 
tentiam  deducendam  ópportunum  mo- 
numentum.  Id  vero  facile  esset  os- 
tendere,  si  anteriorum  temporum  hi- 
storia repeteretur.  Etenim  si  Conci- 
liorum  antea  habitorum  decreta,  vel 
res  gestae  perpendantur,  atque  una 
simul  quorumcumque  gravium  Ec- 
clesiae scriptorum  opera  pervolvan- 
tur,  apparebit,  quae  nos  dicimus,  ve- 
rissima esse. 

De  eo  denique  nihil  dicam  argu- 
mento,  quod  ad  rem  istam  evincen- 
dam  valet  plurimum,  quodque  omni- 
bus quacumque  aetate  exploratum 
esse  debuit ,  ad  Concilii  Generalis 
auctoritatem  constituendam  illud 
praecipue  requiri  ,  ut  Pontifici  Ma-^ 
ximo  adhaereat ,  atque  ab  eodem 
Concilii  decreta  confirmentur.  Id  ve- 
ro tale  est ,  ut  neque  intelligi  qui- 
dem  facile  possit,  quomodo  aliata  ab 
adversariis  sententia  valeat  expli- 
cari,  cum  nisi  Pontifici  Maximo  ad- 
haereat, ab  eoque  confirmetur,  legi- 
timum  nullum  intelligaturConcilium 
Generale. 

Quamquam*  vero  haec  ita  sint,  ne- 
gari  tamen  non  potest ,  memoratis 
superius  Concilii  Constantiensis  ses- 
sionis  quartae  ,  et  quintae  decretis 
abusos  esse,  qui  Pontificem  Maximum 
Concilio  Generali  potestate  inferio- 
rem esse  contenderunt.  Satis  est  de- 
fensionem  declarationis  Cleri  Galli- 
cani anni  1682  Uh.  5  cap.l  et  seqq. 
consulere  ,  et  Cardinalis  De  la  Lu- 
zerne  opus  Parisiis  anno  1821  edi- 
tuni  de  eadem  declaratione  part.  3 
cap.  20  y  ubi  de  Concilio  Constan- 
tiensi  fuse  pertractat.  Est  etiam  in 
omnium  manibus  Natalia  Alexandri 
de  eadem  re  dissertatio  4 in  saec.XV. 
Ex  his  enim,  aliisque  eiusmodi  seri- 

pus  perspicuum  est,  propugnandum 
suscepisse  Scriptores  illos  ,  decreta 
Constantiensia  sententiam  contine- 
re ,  de  qua  superius  loquuti  sumus. 
Praetereo  autem  scriptores  alios , 
qui  ad  detrahendum  de  Romani  Pon- 
tificis  auctoritate,  iniquo  Consilio  ex 
iisdem  decretis  argumentati  sunt. 
Moshemium,  dico,  Febronium,  Pot- 
terium,  aliosque  in  Apostolicam  Se- 
detti malevole  animatos  scriptores. 
Est  enim  exploratum  ,  idcirco  eos 
decretis  istis  Constantiensibus  glo- 
riatos  esse,  quod  ea  inservire  posse 
putaverint  ad  pontifìciae  potestatis 
detrimentum. 

In  iis  potius  scriptoribus  tantum 
insistamus,  qui,  quantumvis  debitam 
erga  Romani  Pontificia  primatum 
iurisdictionis  observantiam  profitean- 
tur,  et  in  Apostolicam  Sedem  reve- 
rentiam;  ad  suas  tamen  de  Concilii 
Generalis  auctoritate  opiniones  de- 
fendendas,  eo  modo,  quem  diximus  , 
Constantiensia  decreta  intelligenda 
esse  contenderunt ,  vcluti  si  in  iis 
statutum  sit,  Pontificem  Maximum 
Concilio  Generali  auctoritate  infe- 
ri orem  esse.  Auctorem  quidem  de- 
clarationis  Cleri  Gallicani  superius 
memoratae  ,  doctissimus  Cardinalis 
Orsius  in  opere  de  Romani  Ponti- 
ficis in  Synodos  Oecumenicas ,  et 
earwn  canones  potestate,  circa  prae- 
sentem  quoque  contro  verdiani  opti- 
me  confutaverat.  Sed  Cardinalis  Lu- 
zernius  in  eo  libro,  cuius  antea  men- 
tionem  fecimus,  pari.  2  cap.  20  fuse 
de  decretis  Constantiensibus  pertra- 
ctavit ,  et  Cardinalis  Orsii  respon- 
siones  contra  defensionem  declara- 
tionis  Cleri  Gallicani  allatas  infìr- 
mandas  suscepit.  Itaque,  ne  ea,  quae 
iam  toties  in  ista  re  sunt  disputata, 
repetere  potius,  quam  exponere  vi- 
deamur;  breviter  ostendemus,  novis 
Cardinalis  Luzernii  argumentatio- 
nibus,causam,  quam  Orsius  defendit, 
nullum  detrimentum  passam  esse. 

Constat  ex  iis,  quae  retulimus  suo 
loco,  quae  fuerint  decreta  a  Concilio 
Oonstantiensi,  quarta,  et  quinta  ses- 
sionibus  edita.  Videlicet  sessione  quar- 


ta :  «  Quod  ipsa  Synodus  in  Spiritu 
»  sancto  legitime  congregata,  gene- 
»  rale  Concilium  faciens ,  et  Eccle- 
»  siam  Catholicam  repraesentans  , 
»  potestatem  a  Christo  immediate 
»  habet,  cui  quilibet ,  cuiuscumque 
»  status,  vel  conditionis,  etiamsi  Pa- 
»  palis  exsistat ,  obedire  tenetur  in 
»  iis,  quae  pertinent  ad  fìdem,  et  ex- 
»  stirpationem  dicti  praesentis  schi- 
»  smatis ,  et  reformationem  genera- 
»  lem  Ecclesiae  Dei  in  capite,  et  in 
»  membris.  »  Sessione  autem  5  de- 
cretimi est,  «  Quod  quicumque,  cuius- 
»  cumque  conditionis,  status,  digni- 
»  tatis,  etiamsi  Papalis,  qui  manda- 
»  tis ,  statutis,  seu  ordinationibus  , 
»  aut  praeceptis  huius  sanctae  Syn- 
»  odi,  et  cuiuscumque  alterius  Con- 
»  cilii  Generalis  legitime  congregati, 
»  super  praemissis,  seu  ad  ea  perti- 
»  nentibus,  factis,  vel  faciendis,  obe- 
»  dire  contumaciter  contempserit , 
»  nisi  resipuerit,  condignae  poeniten- 
»  tiae  subiiciatur,  etc.  » 

Anno  1683  Emmanuel  Schelestra- 
tius  librum  ediderat  Antuerpiae,  in- 
scriptum: «  Acta  Constantiensis  Con- 
»  cilii  ad  expositionem  decretorum 
»  eius  sessionum  quartae,  et  quintae 
»  facientia,  mine  primum  ex  codici- 
»  bus  manuscriptis  in  lucem  edita.  » 
Anno  autem  1686  editus  est  ab  eo- 
dem  Scriptore  Romae  «  Tractatus  de 
»  sensu  ,  et  auctoritate  decretorum 
»  Constantiensis  Concilii  sessione 
»  quarta,  et  quinta,  circa  potestatem 
»  Ecclesiasticam  editorum.  »  Quibus 
in  operibus  Schelestratius  contendit, 
decreto  sessionis  quartae  addita  esse 
verba:  Reformationem  Ecclesiae  Dei 
in  capite,  et  in  membris,  atque  hu- 
ius additionis  Basileenses  auctores 
fuisse. 

Defensori  declarationis  Cleri  Gal- 
licani, qui  affirmaverat,  liane  decreti 
quartae  sessionis  depravationem  , 
Schelestratii  commentum  esse  exis- 
timandum  ,  Cardinalis  Orsius  re- 
sponderat ,  et  argumentis  adductis 
probaverat ,  certum  omnino  esse , 
verba,  quae  superius  signifìcavimus, 
et  quae  Schelestratius  addita  esse 

contenderai;,  in  pluribus,  et  gravis- 
simae  auctoritatis  codicibus  vere 
deesse  :  antequam  sessio  quarta  ha- 
beretur,  permagnam  de  ista  re  con- 
troversiam,ac  disceptationem  fuisse, 
et  de  verbis  quidern  ipsis  ,  quae  in 
codicibus  a  Schelestratio  allatis  re- 
perta  non  sunt  :  praeterea  a  Cardi- 
nali Fiorentino  in  publica  decreti 
recitatione  ea  verba  lecta  prorsus 
non  esse  :  denique  argumenta  in 
promptu  esse,  cur  Basileensibus  eo- 
rundem  verborum  additio  tribui  de- 
beat. His  adiungi  illud  quoque  pot- 
est,  eruditos  viros,et  inter  eos  prae- 
clarum  Franciscum  Àntonium  Zac- 
caria in  Antifebronio  part.  2  lib.  4 
cap.  3  num.  8  animadvertisse  ,  ne- 
que  illa  verba  in  antiquis  Goncilii 
Constantiensis  editionibus  reperiri , 
scilicet:  obedire  tenetur  in  iis,  quae 
pertinent  ad  /idem,  prout  in  supe- 
rius  adducto  sessionis  quartae  de- 
creto legitur.  Notant  enim  illa  verba 
ad  /idem,  deesse  in  editione,  quae 
anno  1500  Hagenowiae ,  1511  Me- 
diolani,  et  anno  1524  Parisiis  facta 
est ,  ac  Petrum  Grabium  primum 
fuisse,  qui  in  sua  Coloniensi  Conci- 
liorum  editione  ea  verba  retulerit. 

Non  est  necesse  explicare,  quam- 
obrem  Defensori  declarationis ,  de 
qua  loquimur,  displicuerit ,  Schele- 
stratium  probavisse,  in  Concilii  Con- 
stantiensis decreto  sessionis  quartae 
verba  deesse,  quae  significent  omnes 
obtemperare  Concilio  debere  in  iis, 
quae  pertinent  ad  reformationem 
Ècclesiae  Dei  in  capite,  et  in  mem- 
orisi scilicet  quod  is  arbitraretur, 
haec  verba  opportuna  valde  esse  ad 
ostendendum  Pontificem  Maximum 
Concilio  potestate  inferiorem  esse. 
Opportunum  etiam  esse  censere  de- 
bebat,  in  eo  decreto  verba  reperiri, 
quibus  dicatur,  omnem,  etiamsi  pa- 
pali dignitate  praeditum,  synodo  in 
iis,  quae  ad  fidem  pertinent,  obtem- 
perare debere  ,  videlicet  quod  ista 
verba  significare  videantur,  genera- 
tim  hanc  subiectionem  declaratam  a 
Concilio  Constantiensi  fuisse. 

Veruni  licet  ea   de  causa  Auctor 


caput  xxxvij. 


defensionis  declarationis  Cleri  Galli- 
cani memorata  superius  verba  in  de- 
creto sessionis  quartae  non  deesse 
contenderit ,  iure  tamen  poterat  ei 
ab  Cardinali  Orsio ,  aliisque  obiici , 
ea  verba  in  eodem  decreto  non  re- 
periri. Quod  spectat  quidern  ad  verba: 
obedire  tenetur  in  iis ,  quae  perti- 
nent ad  fidem,  antea  significavimus 
cur  ista  quoque  in  decretis  defuisse 
existimandum  sit.  Quod  vero  perti- 
net  ad  alia  verba  respicientia  refor- 
mationem Ècclesiae  Dei  in  capite, 
et  in  membris;  de  iis  omnino  demon- 
strari  cum  Schelestratio  ,  aliisque 
Scriptoribus  potest ,  ea  in  decreto 
sessionis  quartae  non  reperta  esse. 

Schelestratius  diss.  1  cap.  1  de 
sensa  etc.  tres  codices  attulit  con- 
tinentes  acta  a  Notariis  conscripta, 
ex  quibus  deinde  Basileenses  decreta 
sua  confecerunt,  in  quibus  actis  ea 
verba  desunt.  Attulit  praeterea  co- 
dices quatuor ,  quorum  duo  circa 
ipsius  Constantiensis  Concilii  tem- 
pus  conscripti  sunt ,  duo  alii  conti- 
nent  regestum  actorum  ,  quorum 
unus  circa  Concilii  tempus  scriptus 
est,  alter  antiquo  charactere  Italico. 
Iam  vero  Burnetius  ipse  Anglicanus 
Minister  in  suo  itineris  ad  Helve- 
tios,  et  Italiana  libro,  refert,  Schele- 
stratium  ostendisse  in  manuscriptis 
Vaticanis  a  se  editis  ea  verba  non 
esse;  atque  ipsi  Burnetio  aliqua  ex 
iis  manuscriptis  videnda  praebuisse, 
quorum  duo  perspicue  temporis  sunt, 
quo  Concilium  habitum  est,  in  qui- 
bus tamen  ea  verba  non  reperiuntur. 
Addidit  vero  Burnetius  se  iure  af- 
firmare ,  duo  illa  manuscripta  esse 
temporis  ipsius,  quo  Concilium  Con- 
stantiense  est  celebratum,  quia  pe- 
nitus  cognitam ,  atque  exploratam 
ipse  habebat  scribendi  rationem  il- 
lius  aetatis,  ut  circa  eam  rem,  in  er- 
rorem  is  induci  non  potuerit. 

His  adiungi  praeterea  debet,  Her- 
mannum  Von-der-Hardt  1. 1  part.  1 
pag.  80  seqq.  Scriptorem  certe,  ut- 
pote  ex  Protestantium  genere  mi- 
nime suspectum,  tradidisse,  memo- 
rata verba  abesse  ex  codicibus  Bruns- 

wiciensi,  Lipsiensi,  Gothano,  Vindo- 
bonensi,  et  Wolfenbuttelensi  ;  quos 
codices  in  prolegomenis  describit , 
atque  eorum  unum  bis  verbis:  «  Pri- 
»  munì  codicem  authenticum  pleno- 
»  rum  actorum  Concilii  Constantien- 
»  sis  inclyta  dedit  augusta  biblio- 
»  theca  Brunswiciensis,  quod  vastum 
»  volumen  in  ipso  Oonstantiensi  Con- 
»  cilio  exaratum  ,  neque  titulis ,  et 
»  argumentis  distinctum,  sed,  ut  pri- 
»  mi  illi  Notarii  consueverant,  una 
»  continua  serie  contextum.  »  Est 
etiam  Lenfantius  commemorandus , 
qui  codicem  quoque  Parisiensem  S.Vi- 
ctoris  recenset,  in  quo  ea  verba  de- 
sunt.  Harduinus  denique  praetereun- 
dus  non  est,  qui  nullum  a  se  visum 
scriptorem  admonet ,  qui  ex  probis 
manuscriptis  ea  verba  deprompserit; 
id,  quod  saltem  illud  probare  conce- 
dendum  est,  non  frequentes  codices 
reperiri,  in  quibus  ea  verba  legantur. 
Opponuntur  quidem  a  contrariae 
sententiae  patronis,  inter  ceteros,  a 
Natali  Alexandro,  Maimburgo,  aliis- 
que,  pìures  codices  ea  verba  referen- 
tes.  Sed  certum  est  tamen ,  codices 
paullo  ante  a  Schelestratio,  Von-der- 
Hardtio,  Lenfantio,  Harduino  com- 
memoratos,  melioris  notae  esse,  et 
praestantioris  auctoritatis.  Est  vero 
ineptum,  quod  auctor  defensionis  de- 
clarationis Cleri  Gallicani  miratur, 
tanto  post  tempore  haecadducta  esse 
ad  extenuandam  decretorumConstan- 
tiensium,in  re,  de  qua  agimus,  au- 
ctoritatem.  Ad  responsionis  enim  hu- 
ius  ex  codicibus  illis  desumptae  ro- 
bur  excludendum ,  haec  admiratio 
nih.il  valet.  Esset  enim  potius  evin- 
ccndum,  id,  quod  ostendi  ceteroquin 
nullo  modo  potest,  falsum  esse,  eos 
codices  repertos  esse,  vel  non  ea  au- 
ctoritate,  et  gravitate  illos  praesta- 
re,  quae  ex  aetate,  qua  scriptos  illos 
esse  constat ,  omnino  proficiscitur. 
Mirum  autem  Scriptoribus  eruditis 
esse  non  debet,  post  diuturnum  tem- 
pus,  doctos  viros  reperisse  codices, 
qui  dia  latuerant,  et  quibus  non  ap- 
parentibus,  impossibile  erat  de  facto 
probare,  verba,  de  quibus  loquimur, 


in  Oonstantiensi  decreto  minime  re- 
periri. Contigit  profecto  in  ista  re 
id,  quod  in  tot  aliis  evenit,  ut  post 
detecta  vetera  monumenta, quae  igno- 
rabantur,  veritas  rerum  ,  de  quibus 
agebatur,  luculenter ,  et  perspicue 
apparuerit. 

Post  haec,  quae  de  codicibus  dixi- 
mus  a  Schelestratio  allatis ,  et  de 
iis  ,  quos  ceteri  Scriptores  superius 
recensiti  attulerunt,  abstineo  brevi- 
tatis  causa  ab  iis  hic  iterum  refe- 
rendis,  quibus  Cardinalis  Orsius  usus 
est  argumentis  ,  ut  responsionem 
ipsam  ex  codicibus  istis  desumptam 
confirmaret.  Videlicet  ostendit  con- 
tra  defensorem  declarationis  Cleri 
Gallicani,  Cardinalem  Zabarella,  seu 
Florentinum,  ad  quem  spectabat  so- 
lemnem  decreti  lectionem  coram  Con- 
cilio facere,  verba,  de  quibus  dispu- 
tamus,  certe  non  legisse  ,  praeser- 
tim  quod  Cardinales ,  in  quaestione 
antea  commota  de  iis  verbis  in  de- 
creti contextum  referendis,  se  con- 
stanter  lectioni  opposuissent.  Osten- 
dit praeterea,  argumentis  evinci  pos- 
se liane  factam  illorum  verborum 
additionem  Basileensibus  esse  tri- 
buenclam. 

Haec  vero  cum  ita  sint,  apparere 
omnibus  debere  manifestum  est,quan- 
topere  extenuentur,  quae  ex  Con- 
stantiensibus  decretis,ad  ostenden- 
dum  Pontificem  Romanum  Concilio 
Generali  potestate  inferiorem  esse  , 
concludi  posse  adversarii  contende- 
runt.  Nam  si  de  ipsa  quoque  scri- 
pturae  authentica  forma  ,  atque  id 
in  decreti  parte ,  quae  magni  mo- 
menti est,  iure  dubitari  saltem  pot- 
est, intelligunt  omnes  quam  leve  sit, 
illi  argumento  insistere  quod  ex  de- 
cretorum  toto  contextu  desumitur. 
Constat  etiam  inde  ,  non  prudenter 
eos  fecisse  qui  ad  tuendas  suas  de 
Concilii  Generalis  auctoritate,  et  po- 
testate opiniones ,  ad  ea  decreta  se 
converterunt,  veluti  si  contextus  ipse 
nulli  dubitationi  esset  obnoxius. 

Haec  Defensori  Declarationis  Cleri 
Gallicani  Cardinalis  Orsius  obiece- 
rat,  quae  ad  demonstrandum  quidem 

in  decreto  Constantiensi  sessionis 
quartae  ,  memorata  verba  defuisse, 
sunt  aptissima.  Argumentis  istis  ab 
Orsio  allatis  non  video  ,  quomodo 
vim  auferant  quae  Cardinalis  Luzer- 
nius  animadvertit  eo  loco  ,  ubi  ex 
instituto  contendit  Orsii  de  hac  re 
responsionem  confutare. 

Dicit  primo  Luzernius  inutilem 
hanc  quaestionem  esse,atque  etiamsi 
permitti  velit,  quartae  sessionis  de- 
cretimi fuisse  vitiatum  ,  id  tamen 
nihil  valere  quando  decretum  quin- 
tae  sessionis  hac  vitiatione  infectum 
non  fuisse  còncedatur.  Etenim  ait , 
in  quinta  quoque  sessióne  *  declara- 
tum  fuisse,  Concilium  supra  Pontifi- 
cem  auctoritatem  habere.  Paullo  post 
videbimus,  minime  in  sessionis  quin- 
tae  decreto  haec  affirmari,  seu  non 
hunc  illius  decreti  sensum  esse.  Ne- 
gamus  vero,  inutilem  in  re,  de  qua 
agimus, quaestionem  istam  esse,quam 
exposuimus.  Nam  si  ex  codicibus  , 
quos  recensuimus,  constat,  in  decreto 
quartae  sessionis,  vere  non  fuisse  a 
Constantiensi  Concilio  scripta  ea  ver- 
ba,  omnes  etiamsi  papalis  dignitatis 
exsisterent,  obedire  teneri  Concilio 
Generali  in  iis  etiam,  quae  peftinent 
ad  reformationem  Ecclesiae  Dei  in 
capite,  et  in  membris;  multo  magis 
extenuatur  illud  argumentum,  quod 
si  ve  Defensor  declarationis  Cleri  Gal- 
licani, sive  alius  quislibet,  ex  decre- 
torum  contextu  desumunt  ad  con- 
cludendum  ,  Romanum  Pontifìcem 
Concilio  Generali  potestate  inferio- 
rem  esse.  Et  quoniam  Cardinali  Lu- 
zernio  videtur,  sufficere  sibi  posse 
decretum  quintae  sessionis  authen- 
ticum  esse  ;  certum  tamen  est,  hoc 
decretum  quintae  sessionis  multo  mi- 
nus  probare  ,  id  quod  Defensor  de- 
clarationis Cleri  Gallicani  obiiciebat, 
si  demonstretur  in  quartae  sessionis 
decreto  verba  illa  deesse,  de  quibus 
disputamus. 

Addit  Luzernius,  editiones  omnes 
Concilii  Constantiensis  decretorum , 
semper  eo  modo  esse  factas,ut  verba 
illa  retineant.Non  probat  tamen  idem 
Scriptor,  post  editos  codices  plures 

illos  a  Schelestratio,  ceterisque  su- 
perius  recensitis  doctis  viris  ,  edi- 
tiones isto  modo  factas,  veras  omni- 
bus esse  videri.  Immo  possumus  nos 
respondere,  editiones  isto  modo  fa- 
ctas, nunc  ad  minus  suspectas,  circa 
locum  illum  retinendum  ab  omnibus 
iudicari. 

Neque  contrarium  evincit,quod  Lu- 
zernius animadvertit,  vel  argumen- 
tatur,  ex  facto  Cardinalis  Zabarellae, 
qui  in  publica  lectione  decreti  ,  ea 
verba  omisit.  Dicit  quidem  Luzer- 
nius hanc  ipsam  omissionem  osten- 
dere  ,  verba  illa  revera  in  decreto 
quartae  sessionis  reperta  esse.  Sed 
nos,  cum  quaerimus  de  aliquo  Con- 
cilii cuiuslibet  decreto,  quanam  pror- 
sus  ratione,  et  qua  certa  forma  fue- 
rit  editum  ,  quaerimus  de  decreto 
prout  in  legitima,  ac  publica  coram 
Concilio  facta  decreti  lectione,  illud 
pronunciatum  ,  acceptumque  fuerit. 
Non  quaerimus  de  decreti  forma  , 
prout  fortasse  fuit,  quando  de  ilio 
exponendo  controversia  agitabatur. 
Ita  de  hoc  rerum  genere  statuen- 
dum  esse  ostendit,  inter  cetera,  hi- 
storia  Concilii  Tridentini  a  Cardi- 
nali Pallavicinio  conscripta.  Quoniam 
igitur  in  legitima,  ac  publica  decreti 
quartae  sessionis  Concilii  Constan- 
tiensis lectione,  ea  verba,  de  quibus 
agimus  ,  a  Cardinali  Zabarella  ,  ad 
quem  pertinebat  decreta  coram  Con- 
cilio recitare,  omissa  sunt  ;  conclu- 
dere iure  possumus,  hanc  omissio- 
nem argumento  esse ,  illa  verba  ad 
decretum  ,  prout  vere  prodiit ,  non 
spectare. 

Subdit  Luzernius  nonnulla  ad  in- 
fìrmandam  argumenti  ex  manuscri- 
ptis  a  Schelestratio  editis  deprompti 
gravitatem.  Addimus  vero  nos,  prae- 
ter  Schelestratium  ,  repertos  etiam 
esse  alios  doctos  viros  ,  qui  codices' 
plures  et  ipsi  attulerunt,  in  quibus 
memorata  verba  non  inventa  sunt  : 
Von-der-Hardtium  dico,Lenfantium, 
Harduinum  superius  citatos.  Prae- 
terea  diu  hos  codices  latuisse ,  non 
est  id  argumento,  codices  ipsos  non 
magnae  esse  auctoritatis ,  prout  ex 

diuturna  eorundem  codicum  ignorata 
exsistentia  ,  Luzernius  concludere 
vellet  hos  codices  non  valere.  Ha- 
bent  enim  antiqui  codices  qualitates 
suas  ,  quibus  consideratis  ,  eruditi 
viri  demonstrant,  ad  quara  aetatem 
iìdem  pertineant  ,  et  quantae  sint 
auctoritatis.  Nisi  id  veruni  esse  con- 
cedatur ,  actum  esset  de  codicibus 
omnibus,  qui  recentiori  aetate  a  la- 
tebris  in  lucem  prodierunt ,  quique 
ad  fìdem  faciendam  con  tra  receptas 
opiniones  ,  quae  antea  invaluerant , 
cum  iidem  laterent,  ab  eruditis  qui- 
busque  viris  optime  adhibentur.  Quo- 
niam  vero  dicimus  ,  hos  codices  a 
Schelestratio,  ceterisque,  post  diu- 
turnum  tempus  feliciter  repertos  es- 
se, cum  antea  penitus  ignorarentur; 
non  videmus  quomodo  possit  evinci, 
hos  codices  despiciendos  esse  eo  quod 
in  re,  de  qua  loquimur,  non  sint  con- 
sentanei iis  decretorum  editionibus, 
quae  iam  exstabant;  neque  intelligi- 
mus  quomodo  mirari  quisquam  possit 
argumento  ex  his  codicibus  desum- 
pto,  quantumvis  opportuno,  non  usos 
esse  per  diuturnum  tempus  eos,  qui 
ex  decretis  Constantiensibus  non  se- 
qui contendebant,  Romanos  Pontifì- 
ces  Concilio  Generali  inferiores  esse. 
Manifestum  enim  est ,  cum  codices 
isti  laterent,  argumenti  afferendi,  ut 
ita  dicam,  materiam  defuisse. 

Reliqua,  quae  Cardinalis  Luzernius 
Cardinali  Orsio  respondet,  videntur 
ornnino  futiliora.  Quemadmodum  e- 
nim  cuilibet  rem  attente  consideran- 
ti apparet  ,  Cardinalis  Orsii  argu- 
mentatio  in  eo  versabatur,  ut  osten- 
deret,  codices  a  Schelestratio  editos 
evincere,  verba  illa,  quae  in  decreto 
Constantiensi  magni  ponderis  sunt  in 
ista  causa,  revera  in  eo  decreto  non 
reperiri,  atque  idcirco  argumentum, 
quod  Defensor  Declarationis  Cleri 
Gallicani  ad  propriam  sententiam  de 
Concilii  potestate  probandam  ex  eo- 
dem  decreto  desumpserat,  magnum 
det.rimentum  pati.  Quid  ergo  valet 
ad  talem  Orsii  argumentationem  de- 
clinandam  respondere,  codices  istos 
nimium  diu  post  editos  esse;  eosque 


codices  non  esse  fide  dignos,  eo  quod 
non  conveniant  cum  editionibus  an- 
tea factis,  et  hanc  códicum  a  Sche- 
lestratio editorum  diversitatem  for- 
tasse  studio  partium  tribui  posse  , 
quo  animati  supponi  debeant  Notarii, 
qui  isto  modo,  et  sine  verbis,  de  qui- 
bus est  quaestio  ,  decretum  retuie- 
runt  ? 

Haec  responsio  profecto  in  multis 
falso  laborat  supposito.  Nam  ut  haec 
responsio  valeret,  necesse  esset  sup- 
ponere  ,  non  esse  idoneos  ad  fidem 
faciendam  codices,  quando  multo  tem- 
pore latuerint,  et  nimium  diu  post 
rei  gestae  aetatem  in  lucem  prod- 
eant.  Hoc  autem  nullo  modo  concedi 
potest.  Etenim  non  desunt  rationes, 
quae  demonstrent ,  quibus  praediti 
esse  debeant  qualitatibus  codices  mul- 
to post  tempore  editi,  ut  fìdem  fa- 
ciant.  Est  praeterea  omnibus  mani- 
festum ,  et  exemplis  perspicuis  id 
posset  confirmari,  secundum  codicum 
recenti  memoria  editorum  auctori- 
tatem  corrigi,  atque  emendari  iure 
posse,  ac  debere  ea,  quae  antea  di- 
verso modo  in  alicuius  operis  edi- 
tione  referebantur.  Deinde  Luzernii 
responsio  supponit,  quando  antiquus 
aliquis  codex  reperiatur ,  atque  in 
lucem  edatur,  hunc  codicem  non  me- 
reri  fìdem  nisi  singillatim  antiquio- 
ribus  editionibus  is  respondeat.  Sed 
neque  id  concedi  facile  potest.  Pos- 
sunt  enim  praesto  esse,  atque  in  re 
nostra  praesto  sunt  rationes  cur  id 
non  concedatur,  immo  vero,  ut  con- 
cedi potius  debeat,  non  esse  fidendum 
veteribus  editionibus,  quae  istis  co- 
dicibus recenti  memoria  repertis  non 
sint  consentaneae. 

Supponit  clenique  Luzernii  respon- 
sio, partium  studio  tribui  posse  omis- 
sionem  verborum  ,  quae  in  Schele- 
stratii  codicibus  apparet.  Sed,  omis- 
sis ceteris,  si  de  facto  loquamur,  non 
video  quomodo  partium  studio  tribui 
debeat,  in  codicibus  omitti  verba  quae- 
dam,  quando  codices,  in  quibus  haec 
omissio  est,  diu  latuerint ,  et  codi- 
ces potius  ,  qui  verba  controversa 
continent,  passim  edita  fuerint.  Quid 

valebat  eiusmodi  studium  partium  , 
si  codices  isti,  in  quibus  omissio  illa 
est  ,  destinabantur  ad  tabulami  te- 
nebras  diuturnas  ? 

Veniamus  nunc  ad  aliam  contro- 
versiae  partem.  Scilicet  de  decreto- 
rum  quartae  ,  et  quintae  sessionis 
Concilii  Constantiensis  sensu  loqua- 
mur.  Defensoris  quidem  declaratio- 
nis  Cleri  Gallicani,  et  Scriptorum  , 
qui  eiusdem  opinionem  in  ista  re  se- 
quuntur  ,  sententia  est,  per  ea  de- 
creta ,  generatim  fuisse  statutum  , 
Pontificem  Maximum  Concilii  Gene- 
ralis  potestate  inferiorem  esse,  atque 
eum  idcirco  Concilii  Generalis  decre- 
tis  subesse,  et  obtemperare  debere. 
Verum  nostra,  Cardinalis  Orsii,  ce- 
terorumque  de  ista  re  recte  iudican- 
tium  sententia,  seu  potius  ,  consen- 
tanea decretis  ipsis  Constantiensibus 
sententia  est ,  minime  prorsus  id 
iis  decretis  generatim  pronunciatum 
esse,  Romanum  Pontificem  Concilii 
Generalis  potestate  inferiorem  esse; 
aut  generatim  in  iis  statutum  fuisse, 
Pontificem  Romanum  Concilio  Gene- 
rali subesse,  et  obtemperare  debere  ; 
sed  decreta  illa  de  Pontifìce  dubiò 
tantum,  ac  de  tempore schismatis  od 
Pontificem  dubium  excitati  intelligi 
oportere. 

.Haec,  inquam,  nunc  memorata  sen- 
tentia decretis  consentanea  est.  Quod 
ut  ostendatur,  ad  ipsum  decretorum 
contextum  convertere  nos  debemus. 
Ista  vero  est  verborum  forma ,  qua 
in  decretis  suis  condendis  Synodus 
Constantiensis  usa  est:  «  In  nomine 
»  Sanctae  ,  et  individuae  Trinita- 
»  tis  etc.  Haec  Sancta  Synodus  Con- 
»  stantiensis  Generale  Concilium  fa- 
»  ciens  prò  exstirpatione  ipsius  schi- 
»  smatis,  et  unione,  et  reformatione 
»  Ecclesiae  Dei  in  capite,  et  in  mem- 
»  bris,  ad  laudem  Omnipotentis  Dei 
»  in  Spiritu  sancto  legitime  congre- 
»  gata,  ad  consequendam  facilius,  et 
»  securius,  liberius,  et  uberius  unio- 
»  nem  ,  et  reformationem  Ecclesiae 
»  Dei  ordinat,  definit,  decernit ,  et 
»  declarat  ut  sequitur.  » 

Apparet   ex   his   Concilii   verbis , 

quibus  pronunciatis  decreta  ipsa  sub- 
iiciuntur,  quae  mens  esset,  ac  sen- 
tentia Concilii.  Scilicet  affìrmat  Syn- 
odus Constantiensis,  se  Concilium 
Generale  facere  prò  exstirpatione 
schismatis,  et  unione  Ecclesiae  Dei. 
Addit  praeterea  se  decreta,  de  qui- 
bus loquimur,  condere  ad  consequen- 
dam facilius,  securius  ,  liberius  et 
uberius  nnionem,  ad  quam  obtinen- 
dam  Concilium  habebatur.  Explica- 
vit  igitur  aperte,  quo  spectarent  de- 
creta sua  ,  et  quae  ipsius  sententia 
in  illis   condendis   intelligi  deberet. 

Praeterea  non  continetur  in  decre- 
tis istis,  pronunciatum  esse,  Roma- 
num Pontificem  objbemperare  debere 
iis,  quae  in  decretis  significabantur. 
Sed  decreta  illa  habent  potius,  quem- 
cumque  ,  cuiuscumque  conditionis  , 
status,  dignitatis,  etiamsi  papalis 
exsisteret ,  obedire  teneri.  Iam  vero 
flicet  dubia  res  ,  et  gravis  quaestio 
iesset ,  quis  proprie  ,  ac  vere  in  ter 
ìllos  ,  qui  de  Pontificatu  contende- 
bant,  legitimus  Pontifex  esset  ;  ne- 
gari  tamen  non  potest,  omnes  eos  se 
gessisse  ,  veluti  si  dignitate  papali 
potirentur.  Concilium  igitur  his  ver- 
bis adhibitis  eos  significasse  putan- 
dum  est,  qui  tunc  de  Pontificatu  con- 
tendebant,  et  papalis  dignitatis  ex- 
sistebant. 

Iam  vero  prout  adductus  superius 
contextus  evincit,  homines  papali  di- 
gnitate praestantes,  de  quibus  in  de- 
creto ipso  sermo  est,  ii  erant,  gui- 
bus  papalem  dignitatem  retinere  vo- 
lentibus,  schisma  perdurabat.  De  iis 
ergo  tantummodo  Concilii  mentem 
fuisse  sequitur,  ut  illi  quoque  rebus 
a  Concilio  statutis  obtemperare  de- 
berent.  Neque  vero  aliqua  res  alia 
a  Concilio  intelligebatur  ,  quam  id 
omne ,  quod  respiciebat  schismatis 
extinctionem.  Etenim  affìrmat  per- 
spicue Synodus  in  decreto,  idcirco  ea 
se  statuere,  quae  decernit;  atque  ad 
consequendam  facilius,  uberius  liane 
schismatis  extinctionem,  se  declara- 
re,  omnes,  etiamsi  papalis  dignita- 
tis exsistant,  Concilio  obtemperare 
debere.   Haec  autem   cum  ita  sint, 

apparet,  ex  Concilii  verbis  superius 
allatis  demonstrari  prorsus  non  pos- 
se, a  Concilio  Constantiensi  definitimi 
fuisse,  Romanum  Pontificem  potesta- 
te  Concilio  inferiorem  esse. 

Contendunt  quidem  contrariae  sen- 
tentiae  patroni  ,  talem  esse  decreti 
sessionis  quintae  Concilii  Constan- 
tiensis  contextum,  ut  omnino  evin- 
cat,  non  de  solo  Pontifice  dubio,  ac 
tempore  schismatis ,  sed  etiam  de 
Pontifice  certo,  et  quocumque  tem- 
pore, Concilii  Generalis  potestati  sub- 
iiciendo  ,  mentem  Constantiensium 
Patrum  fuisse.  Nam  animadvertunt, 
in  sessionis  quintae  decreto  affirmari, 
omnem  quemlibet  ,  etiamsi  papalis 
dignitatis  exsisteret,  Concilio  Gene- 
rali subesse,  atque  ei  obtemperare 
debere,  non  modo,  videlicet,  ei  Con- 
cilio, quod  tunc  Constantiae  celebra- 
batur  ,  sed  etiam  cuilibet  Concilio 
Generali  in  posterum  habendo.  Ita- 
que  Concilii  Constantiensis  senten- 
tiam  fuisse  concludunt ,  quocumque 
tempore  Pontificem  Concilio  potesta- 
te  inferiorem  esse,  etiamsi  Ecclesia 
schismate  non  perturbaretur,  de  quo 
Constantienses  Patres  persuasum  ha- 
bebant,  illud  perpetuo  non  esse  du- 
raturum. 

Verum  huic  adversariorum  animad- 
versioni  facile  potest  responderi.  Et- 
enim  licet  negari  non  possit,  in  me- 
morato Concilii  Constantiensis  ses- 
sionis quintae  decreto  affirmatum  es- 
se ,  omnem  quantumvis  papalis  di- 
gnitatis exsistentem ,  Concilio  Con- 
stantiensi subiici,  et  cuilibet  Concilio 
generali  in  posterum  habendo;  id  ta- 
men  non  evincit ,  Constantiensium 
Patrum  mentem  fuisse,  ipsum  Pon- 
tificem Romanum ,  quocumque  tem- 
pore Ecclesiam  gubernantem  subesse 
Concilio  generali.  Modo  enim  decre- 
timi illud  sessionis  quintae  legatur, 
et  accurate  perpendatur  ,  constabit 
continuo ,  non  de  omni,  et  quolibet 
Concilio  generali  in  posterum  haben- 
do, neque  ob  aliam  quamlibet  cau- 
santi celebrando  ,  Constantienses  lo- 
quutos  esse;  sed  de  Concilio  tantum 
generali  etiam  in  posterum  habendo 

ob  schismatis  causam,  propter  quam 
Ecclesia  iamdiu  tantopere  affligeba- 
tur.  In  decreto  enim  memorato  di- 
citur,  omnem  etiamsi  papalis  digni- 
tatis exsistentem,  Conciliis  subiici 
etiam  in  posterum  celebrandis,  super 
praemissis  tamen,  seu  ad  ea  petti' 
nentibus ,  factìs  vel  faciendis.  Est 
vero  obvium  cuilibet  rem  ipsam  con- 
sideranti intelligere,  quaenam  essent 
ista  praemissa:  schismatis  causam, 
scilicet,  propter  quam  Concilium  Con- 
stantiense  indictum  fuerat,  et  cele- 
brabatur. 

Atque  id  quidem  Concilium  Con- 
stantiense  disertis  verbis  explicat, 
cum  affirmet,  omnem  quemlibet  ob- 
temperare Synodo  debere  ,  in  iis  , 
quae  pertinent  ad  exstirpationem  di- 
rti schismatis.  Neque  hoc  si  ne  gravi 
causa  Concilium  Constantiense  decla- 
randum  esse  putavit.  Nam  meminerat 
Concilium  Pisanum  nonnullos  ante  an- 
nos  ad  idem  schisma  tollendum  habi- 
tum  fuisse,  sed  schisma  revera  subla- 
tum  non  esse.  Poterat  vero  timere,  ne 
etiam  tunc,  optatus  iste  schismatis 
tollendi  exitus  non/)btineretur.  Quare 
evenire  posse  videbat,  ut  super  prae- 
missis, hoc  est,  super  schismatis  de- 
lendi  negotio,  synodus  alia  celebrari 
deberet;  atque  ideo  statuit,  omnem 
quemlibet,  etsi  papalis  dignitatis  exsi- 
steret, non  solum  Concilio  ipsi  Con- 
stantiensi, sed  etiam  cuicumque  alteri 
Concilio  super  praemissis  in  posterum 
habendo  debere  obtemperare,  scilicet, 
Concilio  ubi  dieta  unio,  et  reforma- 
tio  finaliter  eoncludatur ,  in  casu, 
quo  in  pr aesenti  non  fieret,  quemad- 
modum  Cardinalis  Cameracensis  af- 
firmaverat  in  suo  quodam  scripto  , 
quod  vel  ab  ipso  Concilii  initio  pro- 
posuerat.  Id  autem  valde  diversum 
est  ab  ea  sententia,  quam  adversarii 
huic  sessionis  quintae  decreto  subesse 
contendunt.  Etenim  non  generatim 
de  quolibet  generali  Concilio  in  po- 
sterum celebrando  ,  Constantienses 
Patres  statuerunt,  omnem  quemlibet 
papalis  dignitatis  exsistentem  ei  sub- 
iici debere;  sed  Conciliis  in  schisma- 
tis causa,  et  cum  Pontifex  incertus 

esset,  celebrandis.  Id  autem  non  iuvat 
ullo  modo  opinionem  illam  ,  quam 
adversarii  argumento  ex  Oonstan- 
tiensibus  decretis  desumpto  confìr- 
mare  conantur. 

Sunt  vero  in  promptu  Concilii  ipsius 
Constantiensis  acta,  ex  quibus  mox 
adductae  explicationis  veritas  clarius 
etiam  apparet.  Etenim  inde  ostendi- 
tur,  praecipuam  quidem  Concilii  cu- 
ram  fuisse  schisma  delere,  sed  etiam 
mentem  simul  non  fuisse  Pontitìcem 
certum  et  legitimum  decretis  suis 
comprehendere.  Afferri  potest  ex.  gr. 
ad  hoc  evincendum  sessionis  trice- 
simae  primae  decretum,  quod  his  ver- 
bis  constati  «  Sacrosancta  generalis 
»  Synodus . . .  attendens  ad  reforma- 
»  tionemet  redintegrationemuniver- 
»  salis  Ecclesiae  ,  ac  etiam  omnium 
»  cathedralium  Ecclesiarum  ,  quae, 
»  schismate  praesente  durante ,  ha- 
»  bebant ,  vel  habent  Episcopos  di- 
»  versarum  obedientiarum,  per  quos 
»  ipsae  cathedrales  Ecclesiae  mon- 
»  struose  in  capite  ,  et  in  membris 
»  videbuntur,  et  videntur  guberna- 
»  ri,  etc;  »id  quod  de  Baionensis  Ec- 
clesiae statu  evenisse  Concilium  si- 
gnifìcat.  Haec  autem  adhibita  a  Con- 
cilio Constantiensi  loquendi  ratio,  id 
confirmat,  quod  superius  significavi- 
mus,  Constantiensium  Patrum  men- 
tem non  eam  fuisse  ,  ut  sibi  legiti- 
mum Pontificem  subesse  declararet, 
sed  tantummodo  ut  de  Pontifìce  in- 
certo ageret,  et  schismatis,  quod  ob 
Pontifices  dubios  ortum  erat,  extin- 
ctionem  consequeretur. 

Nota  est  praeterea  controversia  , 
quam  alio  loco  commemoravimus  , 
quae  in  Concilio  Constantiensi  ante 
sessionem  quadragesimam  excitata 
est.  Videlicet ,  natio  Italica  ,  Galli- 
cana, et  Hispana  quaestionem  habuit 
cum  natione  Germanica,  utrum  de- 
creta de  reformatione  absolvenda  es- 
sent  ante  Pontiflcis  legitimi  electio- 
nem,  an  potius  antea  Pontiflcis  ele- 
ctio  peragi  deberet.  Tres  illae  na- 
tiones  Germanicam  in  ea  re  supera- 
runt,  atque  in  earundem  sententiam 
statutum  est ,  praecipuum  reforma- 

tionis  negotium  illud  esse,  ut  certi, 
ac  legitimi  Pontiflcis  electio  perfi- 
ceretur.  Postulabat  tamen  Germa- 
nica natio  ut  sponsio  daretur,  refor- 
mationem  peractum  iri  post  Ponti- 
flcis quidem  electionem ,  sed  antequam 
Pontifex  electus  coronaretur.  Habent 
autem  acta  a  nobis  iam  suo  loco  re- 
censita etiam  in  ista  petitione  Ger- 
manicam nationem  minime  consequu- 
tam  esse  quod  postulabat.  «  Postea 
»  fuerunt  factae  diversae  formae  de- 
»  ere  ti;  ac  tandem  fuit  dictum,  quod 
»  Papa  electus  li g ari  non  poter at.  » 
Ita  quaestioni  huic  flnem  impositum 
esse  acta  Concilii  perhibent.  Satis 
vero  ista  sunt,  ut  ex  facto  Concilii 
ipsius  appareat,  mentem  Concilii  eius- 
dem  in  condendis  sessionis  quartae, 
et  quintae  decretis  non  fuisse  ,  nisi 
ut  tempore  schismatis,  ac  de  Papa 
dubio  intelligi  deberent.  Nisi  enim 
ita  esset  concludendum  ,  affirmare 
Concilium  non  potuisset,  Papam  ele- 
ctum  non  posse  ligari.  Multo  minus 
vero  natio  Germanica  conquievisset, 
si  illa  ratione  decreta  sessionis  quar- 
tae et  quintae  potuissent  explicari. 
Etenim  affirmavisset,  id  quod  tamen 
minime  fecit,  decretis  illis  contineri, 
etiam  Papam  electum  Concilio  obtem- 
perare  debere. 

Cetera,  quae  in  decretis  earundem 
sessionum  continentur,  omnia  debent 
ad  schismatis  tempus  referri,  de  quo 
tempore,  si  Concilium  habeatur,  Con- 
stantienses  Patres  declaravisse  intel- 
ligendi  sunt,  teneri  omnes  quoslibet 
ad  obtemperandum  Concilio  in  rebus 
sive  indirecte  ad  fìdem,  si  ve  directe 
ad  reformationem  pertinentibus.  Ne- 
que  valet  quidquam  animadversio  ex 
eo  desumpta  ,  quod  Concilium  Con- 
stantiense  in  decretis  sessionis  quar- 
tae ,  et  quintae  auctoritatem  suam 
derivare  se  dicat,  ex  ipsa  Concilio- 
rum  Generalium  natura,  quae  ipsam 
Ecclesiae  Catholicae  potestatem  com- 
plectuntur,  et  cui  non  tempore  schi- 
smatis tantummodo ,  sed  semper  o- 
mnino  óbedientia  exhibenda  est.  Et- 
enim quae  in  decretis  illis  habentur 
de  propria  Concilii  auctoritate  ,  in- 

telligi  debent  de  Concilii  statu  quod 
tempore  schismatis  celebretur,  quo 
statu  durante,  cum  Pontifex  incertus 
sit,  Concilium  ipsum  ad  schisma  tol- 
lendum  statuere  potest  quae  requi- 
runt  etiam  in  his,  qui  de  Pontificato 
contendunt ,  observantiam  erga  de- 
creta sua.  Minime  vero  ista  intelli- 
guntur  de  Concilio,  quod  celebretur, 
cum  certus  ,  legitimusque  Pontifex 
adest ,  a  quo  Pontifìce  si  Concilium 
disiungatur,  G-eneralis  Synodi  aucto- 
ritatem  illud  retinere  non  potest. 

His  ,  quae  de  sensu  decretorum 
Constantiensium  hactenus  animad- 
vertimus,  Cardinalis  Luzernius  non- 
nulla subiicit,  quibus  respondere  se 
posse  arbitratus  est  Cardinali  Orsio, 
cum  Defensorem  declarationis  Cleri 
Gallicani  confutavit,  ubi  decreta  illa 
ostendere  contendit,  Pontificem  Ro- 
manum  Concilio  Generali  potestate 
inferiorem  esse.  Sed  quae  ille  obiicit, 
sunt  prorsus  levissima,  et  responsio- 
nes  a  Cardinali  Orsio  allatas  in  suo 
robore  relinquunt. 

Etenim  animadver tit  Cardinalis  Lu- 
zernius, negari  non  posse  ,  occasio- 
nem,  et  causam  celebrandi  Constan- 
tiensis  Concilii  fuisse  schisma ,  quo 
Ecclesia  iamdiu  perturbabatur  ,  et 
necessario  statuendam  rationem  ut 
ei  schismati  finis  impóneretur  :  ve- 
runi id  non  ostendere  subdit  memo- 
ratus  Scriptor ,  quaecumque  Conci- 
lium decrevit ,  ea  de  tempore  schi- 
smatis intelligi  debere,  prout  existi- 
mandum  esse  negat  de  iis,  quae  circa 
viros  papalis  dignitatis  exsistentes, 
statuta  sunt.Verum  quis  est,  qui  non 
intelligat  huius  animadversionis  le- 
vitatem?  Ex  contextu  enim  ipso  to- 
tius  facti,  ex  decretorum  forma,  ver- 
bisque  colligitur,  decreta  illa  condita 
esse,  et  explicari  debere  de  tempore 
schismatis  ,  et  de  Pontifìce  dubio. 
Quantumvis  ergo  in  Concilio  Constan- 
tiensi ,  praeter  ea ,  quae  schismatis 
extinctionem  respiciebant,  etiam  alia 
de  rebus,  quae  ad  tempus  schismatis 
non  referebantur,  statui  potuerint  ; 
non  sequitur  tamen,  decreta  sessio- 
ne quartae  ,  et  quintae  ,  de  quibus 


sermonem  habemus,  de  alio  tempore, 
vel  de  alia  re  intelligi  posse ,  quae 
ad  causam  schismatis  non  referatur. 

Nego  deinde  Ioannem  XXIII  vel- 
uti  legitimum  ,  certumque  Pontifi- 
cem eo  tempore  habitum  fuisse  ,  et 
Concilium  Constantiense  cum  Ioanne 
non  egisse,  tamquam  cum  eo,  cuius 
ad  Pontificatum  retinendum  iura  in 
controversiam  hactenus  vocabantur. 
Satis  est  ea  perpendere,  quae  de  schi- 
smatis origine  ,  suo  loco  pertracta- 
vimus.  Ex  iis  enim,  quae  tunc  attu- 
limus,  gravissima  desumuntur  argu- 
menta,  quae  probant,  in  Urbani  VI 
successoribus  legitimum  Pontificem 
reperiri.  Nisi  vero  ea  argumenta  con- 
cidissent,  dubius  semper  erat  Ioan- 
nis  XXIII ,  aliorumque  pontificatus. 

Praeter  ista  vero  ,  quae  ex  ipsa 
schismatis  huius  origine  profìcisce- 
bantur  ,  quaeque  saltem  valde  du- 
bium  esse  demonstrabant,  num  Ioan- 
nes  XXIII  legitimus  Pontifex  exis- 
timari  posset,  possumus  etiam  testi- 
monium  imprimis  opportunum  Petri 
Alliaci  Cardinalis  Cameracensis  af- 
ferre,  qui  quamquam  Ioannis  XXIII 
fuerit  omnino  studiosus,  ita  tamen 
in  appendice  Concilii  Constantiensis 
afiirmavit:  «  Licet  Concilium  Pisa- 
»  num  fuerit  legitime ,  ac  canonice 
»  celebratum,  et  duo  olim  contenden- 
»  tes  de  Papatu  iuste  ,  et  canonice 
»  condemnati,  et  electio  Alexandri  V 
»  fuerit  rite,  ac  canonice  facta,  prout 
»  haec  omnia  tenet  obedientia  Do- 
»  mini  Nostri  Papae  Ioannis  XXIII; 
»  tamen  duae  obedientiae  duorum 
»  contendentium  probabiliter  tenent 
»  contrarium,  in  qua  opinionum  di- 
»  versa  ,  et  adversa  varietate  ,  non 
»  sunt  minores  diffìcultates  iuris,  et 
»  facti ,  quam  ante  Concilium  Pisa- 
»  num  erant,  de  iustitia  duorum  con- 
»  tendentium.  Ex  quo  sequitur  se- 
»  cunda  conclusio ,  quod  sicut  ante 
»  Concilium  Pisanum  ad  evitandum 
»  diffìcultates  iuris,  et  facti,  et  pro- 
»  lixitatem,  et  dilationem  pacis  Ec- 
»  clesiae,  tunc  accepta  fuit  ab  omni- 
»  bus  Christifidelibus,  et  laudata  via 
»  cessionis  amborum  contendentium, 

»  et  sic  nunc  trium  contendentium 
»  de  papatu,  siquidem  maiori  ratione 
»  acceptanda  est,  et  laudanda.  »  Non 
arbitror  clariustestimonium  dici  po- 
tuisse  ad  probandum  valde  dubinm 
esse,  num  Ioannes  XXIII ,  qui  Ale- 
xandre V  in  Concilio  Pisano  electo 
successerat,  legitimus  Pontifex  exis- 
timari  oporteret. 

Eadem  Gersonis  sententia  fuit,qui 
1  p.  oper.  licet  et  ipse  Ioanni  XXIII 
faveret ,  affirmavit  :  «  In  sehismate 
»  praesenti  tam  dubio,  temerarium, 
»  iniuriosum,  scandalosum  est  asse- 
»  rere,  omnes  tenentes  istam  partem, 
»  vel  alteram,  esse  extra  statum  sa- 
»  lutis,  vel  excommunicatos,  vel  de 
»  sehismate  suspectos,»  Id  autem  eo 
recidit  ut  dicatur,  secundum  eius- 
dem  scriptoris  sententiam,  valde  du- 
bium  fuisse,  an  Ioannes  XXIII  legi- 
timus Pontifex  deberet  omnino  exis- 
timari.  His  denique  ,  ut  omittam 
cetera ,  his,  inquam ,  accedit  codex 
vetustissima ,  qui  ad  Cardinalem 
Dominicum  Capranica  pertinuerat, 
quique  a  Labbeo  tom.  16,  et  a  Fr. 
Antonio  Zaccaria  in  Antifebronio  loc. 
cit.  num.  12  commemoratus  est,  in 
quo  codice ,  ubi  est  sermo  de  Ioan- 
nis  XXIII  electione  ,  eam  vitiosam 
fuisse,  famam  esse  dicitur.  Satis  ista 
sunt  ad  evincendum,  quantopere  de- 
ceptus  sit  Cardinalis  Luzernius,  cum 
contendens  Cardinalis  Orsii  respon- 
siones  confutare  ,  confìdenter  scri- 
psit,  Ioannem  XXIII  a  Concilio  Con- 
stantiensi  habitum  fuisse  sine  ulla 
dubitatione  veluti  legitimum  D.Pe- 
tri  successorem. 

Nihil  dico  de  altero  ilio  Cardinalis 
Luzernii  argumento,  quod  ad  respon- 
dendum  Cardinali  Orsio  adduxit,de- 
sumptum  ex  verbis  decreti  sessionis 
quintae,  loco,  quo  dicitur,  omnem 
etsi  papalis  dignitatis  exsistentem 
obtemperare  debere  non  solum  Con- 
stantiensi ,  sed  etiam  cuicumque  al- 
teri Concilio  generali  legitime  con- 
gregato. Os tendi mus  enim  ea  verba 
significare  tantummodo  Concilium 
aliud,  quod  ob  schismatis  causam  ce- 
lebrari  debuisset ,  non   autem  aliud 

quodlibet  in  posterum  celebrandum 
generale  Concilium.  Id  igitur  ani- 
madvertens  Cardinalis  Luzernius,  ea 
quae  defensori  declarationis  Cleri 
Gallicani  Cardinalis  Orsius  opposue- 
rat,  minime  extenuavit. 

Argumentatur  praeterea  Luzer- 
nius ut  Orsio  respondeat,  ex  eo,  quod 
in  decretis  toties  memoratis  ,  Con- 
stantienses  Patres  affirmaverint,Con- 
cilium  illud  generale  esse,  Ecclesiam 
Catholicam  repraesentare  ,  ac  po- 
testatem  a  Christo  immediate  habe- 
re.  Incredibile  autem  esse  animad- 
vertit,  Patres  Constantienses  existi- 
mavisse ,  Conciliis  Generalibus  tem- 
pore schismatis  diversam  ab  ea,  quam 
quocumque  tempore  habeant  ,  po- 
testatem  collatam  fuisse.  Omitto  hic 
notare  quidquam  de  verbis,  seu  for- 
ma verborum,  qua  usi  sunt  in  con- 
dendis  decretis  suis  Patres  Gonstan- 
tienses.  Eam  inusitatam ,  ac  novam 
fuisse  apparet ,  modo  decreta  ista 
Constantiensia  cum  decretorum  for- 
ma comparentur ,  quae  in  Conciliis 
Oecumenicis  edita  sunt,  usque  ad  illa 
tempora  celebratis.  Habentur  vero 
plura  loca  in  historia  Concilii  Tri- 
dentini a  Cardinali  Pallavicinio  con- 
scripta,  ex  quibus  constat  Concilium 
Tridentinum  noluisse  verbis  illis  ses- 
siones  suas  inscribere,  quae  adhibita 
sunt  in  Concilio  Constantiensi ,  de 
Ecclesiae  Catholicae  repraesenta- 
tione. 

Sed ,  his  omissis,  certum  est,  me- 
moratam  Cardinalis  Luzernii  animad- 
versionem  minime  ostendere  posse, 
decreta  Concilii  Constantiensis  intel- 
ligi  debere  de  legitimo  Pontifice  et 
indubitato,  atque  extra  tempus,  quo 
Ecclesia  schismatis  calamitate  per- 
turbetur. 

Verba  quidem  ,  quibus  Concilium 
Constantiense  usum  est ,  et  quibus 
praesertim  Cardinalis  Luzernius  con- 
fìdit,  ut  sententiam  suam  confìrmet, 
ea  sunt,  quibus  Concilium  declara- 
vit,  se  a  Christo  immediate  potesta- 
tem  habere.  Verum  nihil  affert  Lu- 
zernius, quod  evincat,  haec  verba  de 
solo  schismatis  tempore  adhibita  non 

fuisse ,  ad  ostendendum  videlicet, 
quid  eo  tempore  Concilium  ipsum 
valeret.  Atqui  si  decreti  contextus 
legatur,  hanc  prorsus  Concilii  men- 
tem  fuisse  ostenditur.  Ita  enim  ex. 
gr.  sessione  quinta  Concilii  Constan- 
tiensis  decretum  habet:  «  In  nomine 
»  sanctae  ,  et  individuae  Trinita- 
»  tis,  etc.  Haec  sancta  Synodus  Con- 
»  stantiensis,  generale  Concilium  fa- 
»  ciens,  prò  exstirpatione  ipsius  schi- 
»  smatis,  et  unione,  et  reformatione 
»  Ecclesiae  Dei  in  capite,  et  in  mem- 
»  bris;  ad  laudem  Omnipotentis  Dei 
»  in  Spiritu  sancto  legitime  congre- 
»  gata  ad  consequendam  facilius,  se- 
»  curius,  liberius  (seu  uberius),  unio- 
»  nem  ,  et  reformationem  Ecclesiae 
»  Dei,  ordinat,  defìnit,  decernit,  et 
»  declarat  ut  sequitur.  Et  primo, 
»  quod  ipsa  in  Spiritu  sancto  legitime 
»  congregata,  Concilium  generale  fa- 
»  ciens,  et  Ecclesiam  Catholicam  re- 
»  praesentans,  potestatem  a  Christo 
»  immediate  habet,  etc.»  Iam  vero 
nihil  tam  aperte  in  isto  decreto  con- 
tinetur  ,  quam  Concilium  Constan- 
tiense  ,  schismatis  causa  atque  occa- 
sione indictum  fuisse,  de  schismate 
extinguendo  Concilium  impense  la- 
borare  debere,  et  a  Christo  potesta- 
tem Concilio  traditam  fuisse,  ut  schi- 
smatis gravissimo  malo  prospicere- 
tur.  Igitur  si  contextus  decreti  per- 
pendatur ,  occurret  statirn  cuilibet, 
universam  Cardinalis  Luzernii  ani- 
madversionem  labefactari ,  eo  quod 
Concilium  omnino  loquatur  de  po- 
testate  sua,  qua  tempore  schisma- 
tis a  Christo  se  donatum  esse  affir- 
mavit. 

Itaque  decreti  Concilii  Constan- 
tiensis  contextus  talis  est,  ut  de  schi- 
smatis tempore  tantum  ,  et  de  schi- 
smatis causa  intelligi  debeat,  qua 
posita,  Concilium  affirmavit,  se  po- 
testatem ad  ea  omnia  habere ,  quae 
schismatis  extinctionem  afferre  po- 
tuissent.  Non  possunt  igitur  ista  Con- 
cilii verba  de  quolibet  tempore  in- 
telligi, vel  de  quocumque  etiam  le- 
gitimo  Pontifice. 

Vix  est  praeterea,  quod  morer  in 


iis  refellendis ,  quae  de  eadem  re 
agens  Cardinalis  Luzernius  ad  sen- 
tentiam  suam  confirmandam  argu- 
mentatur  ex  rebus,  quae  in  Concilii 
decursu  evenerunt,  seu  ex  factis  ipsis 
Concilii,  quae  ostendere  putat,  Con- 
cilii mentem  fuisse,  legitimum  etiam 
Pontificem  sibi  subesse.  Contendit 
ille  profecto ,  decreta  quaedam  esse 
facta  in  Concilio  ,  quae  ad  tempus 
schismatis  non  referebantur.  Sed  ex 
ea  re  non  sequitur,  declaratum  fuisse 
a  Concilio,  Pontificem  potestate  Con- 
cilio esse  inferiorem.Nam  licet  Con- 
stantiensis  Synodus  ob  schismatis 
causam  habita  sit ,  et  decreta  ,  de 
quibus  quaerimus ,  de  tempore,  quo 
schisma  non  esset,  intelligi  non  de- 
beant;  poterant  tamen  aliqua  in  Con- 
cilio consti tui,  quae  ad  alia  tempora 
referantur.Etenim  si  in  Synodo  Con- 
stantiensi  statutum  est,  ad  vitandas' 
novas  schismatis  occasiones,  Concilia 
generalia  post  quinquennium,septen- 
nium,  decennium,  a  Romano  Ponti- 
fice indici  debere  ;  quomodo  id  rie- 
monstrare  potest,  Concilium  Constali- 
tiense  agendi  ratione  sua  declara- 
visse, Pontificem  legitimum  potestate 
inferiorem  esse  Concilio  Generali? 
Etenim  poterat  id  de  Conciliorum 
generalium  frequenti  celebratione  de- 
cerni, etiam  nulla  ratione  habita  hu- 
ius  opinionis.  Factum  vero  ipsum 
ostendit,  Romanos  Pontifices  ad  hu- 
ius  Concilii  Constantiensis  decreti 
exsequutionem  non  teneri ,  cum  no- 
tum  omnibus  sit,  post  ea  tempora, 
Concilium  Florentinum  tantummodo, 
Lateranense  quintum ,  ac  Tridenti- 
num  generale  Concilium  habitum 
fuisse. 

Praetereo  tandem ,  quod  iam  su- 
perius  significavi,  Concilium  ipsum 
Constantiense  declaravisse ,  Papam 
electum  lìgari  non  posse  ;  atque  il- 
lud  tantum  hic  notabo,  legenda  esse 
Concilii  Constantiensis  acta ,  et  ex 
iisdem  certe  patere,  ita  res  omnes, 
tum  a  Martino  V  ,  tum  a  Concilio 
ipso  post  Martini  electionem  gestas 
esse,  ut  de  facto  manifestum  sit,  le- 
gitimum Pontificem  Maximum  num* 


CAPUT 

quam  ab  eo   Concilio  habitum  esse, 
veluti  potestate  inferiorem. 

In  huiusrei  confìrmationem  com- 
memorar! potest  id,  quod  ex  Conci- 
lii ipsius    historia  constat ,  scilicet 
Martinum  V  statini  post  electionem 
suam  cum  potestate,  atque  auctori- 
tate  praefuisse  Concilio;  decreta  fa- 
cere  per  se  ipsum  coepisse  sacro  ap- 
prodante Concilio;  per  se  ipsum  de 
reformatione  cum  singulis  nationibus 
ìudicio    suo  decrevisse;  constitutio- 
nem  promulgasse,  qua  a  Pontifica  ad 
juturum  Concilium  generale   appel- 
lationes  proscripsìt;  inter  articulos 
de  reformatione  propositos,quod  spe- 
ctatad  Pontifìciam  dignitatem,  gra- 
viter  Pontificum    iura   servasse;  ut 
cetera  denique  praetereantur,  Con- 
cilini ipsum ,  quando  Pontifici  op- 
portunum  esse  visum  est,  dimissum 
eius  auctoritate  fuisse. 

Restat  illud  considerandum,  num 
videlicet  decreta  Constantiensia,  de 
quibus    agimus  ,  existimari  debeant 
ea  auctoritate  praedita  esse,  qua  Con- 
ciliorum Generalium   decreta  prae- 
dita sunt.  Inistoquidem  quaestionis 
capite  plurimum  insistunt  scriptores 
11,  qui  Concilii  generalis  potestatem 
pontificia  potestate  superiorem  esse 
contendunt.  Atque  id  Cardinalis  Lu- 
zernius  fuse  pertractat  parte  3  ca- 
pitisi art.  3 '  operis  superius  citati, 
quo  loco  Cardinalem   Orsium  refel- 
lere  conatus  est,  qui  respondens  de- 
fensori  declarationis  Cleri  Gallicani, 
denegaverat  illa  esse  praedita  aucto- 
ritate ,  quae  Concili!  Generalis   de- 
cretorum  propria  est. 

Veruni  primo  loco,  si  de  me  ipso 
fatear  quid  sentiam  ,  ego  certe  non 
intelligo,  cur  in  istopraesertim  quae- 
stionis capite  insistendum  sit,  cum 
de  decretis  istis  sessionis  quartae, 
et  qumtae  Concili!  Constantiensis  est 
pertractandum.  Quando  enim  gra- 
vissimis  adductis  rationibus  osten- 
ditur,  decreta  illa  non  de  Ponti- 
fice  legitimo  et  certo  extra  schisma, 
tis  tempora,  sed  de  Papa  dubio,  et 
schismatis  tempore  intelligi  oporte- 
re  ;  non  video  quid   profìcerent  ad- 


xxxvir. 


versarli  ad  suam  propugnami  de 
Concila  Generalis  potestate  opinio- 
nem,  etiamsi  evincerent  decreta  illa 
potiri  tanta  auctoritate,  quanta  pò- 
tiuntur  decreta,  quae  a  Concilio  ge- 
nerali proficiscuntur.  Nam  licet  lioc 
concederetur  adversariis  ,  aliud   ta- 
men  inde  non  sequeretur,  nisi  in  de- 
cretis istis  fuisse  declaratum,  quae- 
nam  esse  debeat  durante  schismate 
agendi  ratio  eorum,  quorum  ad  Pon- 
tineatum  iura  dubia  sunt,  propter 
quam  causam  schisma  in  Ecclesia  fue- 
nt  excitatum.  Arbitror  igitur  hanc 
quaestionis  partem,  quae  veluti  prae- 
cipua  in  ista  re  pertractanda  passim 
existimatur,  non  tanti  esse  momenti, 
quando  rationes  graves  allatae  fue- 
rint,  quibus  evincitur,  decretorum 
Oonstantiensium  sententiam  de  tem- 
pore   schismatis  ,  et  de  Papa  dubio 
esse  ìntelhgendam. 

Sed   hac    omissa  animadversione 
tacile  est  demonstrare  non  posse  qui- 
dem  probari  ea  decreta  praedita  esse 
auctoritate,  quae  decretorum  Conci- 
In  generalis  propria  est.  Profecto  ut 
statuatur,  decretum  aliquod  aucto- 
ritate praeditum  esse ,  quae  decre- 
torum Oecumenici   Concilii   propria 
est,  maxime  illud  prae  oculis  haberi 
debet,  quod  ex  Conciliorum  genera- 
lium historia  ad  talem  materiam  ex- 
plicandam  resultat,  atque  est  consi- 
derandum, quid  evenerit  circa  Conci- 
liorum generalium  decreta,  ut  deinde 
constitent  ea  decreta  hac  auctorita- 
te praestare.  Licet  enim  temporum 
adiuncta  ,  in  quibus  Concilium  Con- 
stantiense  habitum  est,  diversa  fue- 
rint  ab  ns,  in  quibus  cetera  Concilia 
generaha  celebrata   sunt,  quoniam 
tamen  ad  versarli  contendunt  decre- 
torum Constantiensium  auctoritatem 
eam  esse,  quae  decretorum  Concilii 
generalis  propria  est,  non  possunt  ii 
recusare,  rationem  haberi   oportere 
earum   rerum  ,  quae  ad  probandam 
aiiorum  decretorum  in  Conciliis  Gè- 
neralibus  editorum  veram  auctorita- 
tem ex    Conciliorum    historia  desu- 
muntur. 

Quid  vero  est  tam  notum  ,  quam 

ad  constituendam  generalis  Concilii 
qualitatem  tria  illa  requiri,  ut  Pon- 
tificis  Romani  auctoritate  indicatur, 
is  Concilio  vel  per  se,  vel  per  Le- 
gatos  suos  praesit,  ut  Apostolica  au- 
ctoritate sua,  quae  sunt  in  Concilio 
decreta  confìrmet?  Haec  tria  servata 
semper  in  Ecclesia  fuisse,  atque  utrum 
his  defìcientibus  Concilium  aliquod 
auctoritatem  illam  consequutum  es- 
se ,  quae  Concilii  generalis  propria 
est,  ex  historia  Conciliorum  demon- 
strari  debet.  Iam  vero  historica  mo- 
numenta ad  istam  rem  pertinentia 
extra  controversiam  esse  prorsus 
evincunt ,  tribus  illis  defìcientibus, 
Concilium  generale  nullum  intelligi 
posse. Quod  siumquam,  tribus  illis  de- 
fìcientibus, Concilia  tamen,  cum  tali 
defectu  celebrata,  Oecumenici  Con- 
cilii auctoritatem  consequuta  sunt, 
id  acceptae  praesertim  ab  Apostolica 
Sede  confirmationi  debetur,  quae  il- 
larum  rerum  deficientiam  auctoritate 
sua  supplevit,  ac  pienissime  sanavit, 
prout  de  Concilio  Constantinopoli- 
tano,  seu  generali  primo,  et  de  Con- 
cilio generali  quinto  contigit,  in  quo 
tria  capitula  sunt  condemnata. 

Haec  vero  cum  ita  sint,  manife- 
stum  est,  quam  difficile  sit  ostende- 
re,  decreta,  de  quibus  agimus ,  au- 
ctoritate potiri,  quae  Concilii  gene- 
ralis decretorum  propria  est.  Quo- 
modo  enim  ostendi  poterit  decreta 
ista  a  Concilio  edita  esse,  quod  vere, 
atque  indubitanter  a  Pontifìce  Ma- 
ximo indictum  fuerit,  cui  Pontifex 
praefuerit  eo  tempore,  quo  edita  illa 
sunt ,  et  ea  confirmationem  proprie 
ac  vere  ab  Apostolica  Sede  fuisse 
consequuta? 

Quod  si  habendam  esse  dicatur  ra- 
tionem  adiunctorum  temporis,  atque 
rerum,  in  quibus  Concilium  Constan- 
tiense  celebratum  est,  quaeque,  non 
ordinaria  methodo  servata  ,  Conci- 
lium haberi  necessario  cogebant;  id 
tamen  minime  potest  persuadere,  in 
decretis  illis  ferendis  Concilium  Con- 
stantiense  praeditum  ea  auctoritate 
fuisse,  quae  propria  est  Conciliorum 
Generalium,  Nam  quómodo  res  gesta 


fuerit  in  quarta,  et  quinta  sessione, 
suo  loco  retulimus  ;  et  facti  totius 
expositio  ostendit,  quantam  in  se  res 
gesta  contineat  difficultatem  ,  quo- 
minus  ea  decreta,  auctoritate  Con- 
cilii Generalis  praedita  esse  concedi 
possit.  Ut  abstineam  a  longiori  dis- 
putatione,  referam  ea,  quae  Petrus 
Ballerinius  sub  uno  veluti  aspectu, 
de  tota  re  notavit  in  libro  de  potè" 
state  ecclesiastica  Summorum  Pon- 
tificum,  et  Conciliorum  Generalium, 
una  cum  vindiciis  auctoritatis  Pon- 
ti ficiae  contra  opus  Just  ini  Febro- 
nii  cap.  7  n.  1. 

Itaque  apposite  eruditissimus  mox 
memoratus  scriptor  haec  eo  loco  ha- 
bet.  Multa  nimirum  hac  in  re,  multis 
circumstantiis  implicata  in  quaestio- 
nem  veniunt,  quae  nisi  apte  ab  ad- 
versariis  statuantur,  incerta  semper 
erit  earum  sessionum ,  ac  decreto- 
rum  auctoritas,  adeo  ut  ex  his  nihil 
certi  contra  nos,  et  contra  ea  explo- 
rata monumenta,  quae  in  praeceden- 
tibus  prò  Pontificia  auctoritate  at- 
tulimus,  elici  possit. 

Discutiendum  siquidem  esset,  in- 
quit,  et  constituendum ,  num  Ioan- 
nes  XXIII,  cuius  auctoritate  Conci- 
lium Constantiense  indictum  fuit, 
potiorf,  certiorique  iure  uteretur  ad 
ipsum  indicendum ,  quam  alii  duo 
competitores  Gregorius  XII  et  Be- 
nedictus  XIII  huic  indictioni  repu- 
gnantes;  et  num  de  illius  electiorie, 
ac  iure,  minores  diffìcultates  iuris, 
et  facti  vigerent  post  Pisanam  Syn- 
odum,  ac  erant  illae,  quae  obtine- 
bant  ante  eandem  Synodum  in  causa 
Benedicti  XIII  et  Gregorii  XII;  num 
Constantiense  Concilium,  quod  initio, 
ac  tempore  sessionum  quartae  ,  et 
quintae,  ex  sola  Ioannis  XXIII  obe- 
dientia  constabat,  fuerit,  et  haben- 
dum  sit  vere  oecumenicum,  univer- 
sam  Ecclesiam  repraesentans,duabus 
aliis  obedientiis  defìcientibus ,  quae 
tunc  nec  schismaticae,  neque  a  ca- 
tholica  Ecclesia  avulsae  probantur, 
nec  probari  queunt;  num  decreta 
earundem  sessionum  ,  quae  a  sola 
Ioannis XXIII  obedientia  prodierunt. 

Generalis  Concilii  vim ,  et  nomen 
iure  possint  obtinere  ,  cum  editio 
eorum  facta  fuerit ,  eodem  Ioanne, 
non  solum  nec  per  se,  nec  per  Le- 
gatos  praesidente ,  sed  palam  repu- 
gnante, ac  praeterea  in  iisdem  feren- 
dis  exclusum  fuerit  suffragium  Col- 
lega Cardinalium  ,  quod  ,  absente 
Pontifice  Romano,  Ecclesiam  Roma- 
nam  repraesentabat. 

Hoc  autem  loco  idem  Scriptor 
haec  animadvertit:  «Ob  defectum  dis- 
»  tincti  suffragii  Collegii  Cardina- 
»  lium  decreta  Sjnodi  conciliar  iter 
»  facta  non  credebantur  a  multis,  ut 
»  notavit  unus  e  patribus,  Cardinalis 
»  de  Àlliaco  in  tractatu  de  spotestate 
»  Ecclesiastica,  qui  in  Constantiensi 
»  editus,et  Cardinalium  nomine  Cae- 
»  sari,  ac  Synodo  oblatus  fuit.  Deli- 
»  beratìo,  eocclusa  deliberatane  dicti 
»  Collegii,  et  non  facta  in  communi 
»  sessione  collattone  votorum,  vide- 
»  tur  multis  non  esse  censenda  de- 
»  liberatio  conciliariter  facta.  Suf- 
»  fragium  Collegii  Cardinalium  fuis- 
»  se  exclusum,  questi  sunt  etiam 
»  Oratores  Regis  Galliae  in  prote- 
»  statione  exhibita  Concilio  die  3 
»  Martii  anni  1417  Sess.  28.» 

Tum  argumentationem  suam  loco- 
citato  Ballerinius  prosequitur ,  ani- 
madvertens  alia  quoque  adesse  re- 
rum capita,  quamobrem  de  decreto- 
rum  illorum  auctoritate  dubitari  plu- 
rimum  debeat.  Quaerendum  enim  et- 
iam esse  ait,  num  de  iisdem  decretis 
fuerit  prò  rei  gravitate,  ac  difficul- 
tate  mature  deliberatum,  an  potius 
temere,  et  praecipitanter ,  neglecto 
in  re  tam  nova  accurato  examine, 
neque  conciliari  facta  discussione, 
quam  Cardinales  petierant,  quaeque 
postea  causa  Wicleffii,  et  Hussii  ne- 
gata istis  non  fuit.  Quid,  si  praeter 
alia  multa  irregularia,considerentur 
ea,  quae  Ioannes  XXIII  iisdem  gestis 
obiecit  in  litteris  ad  Ducem  Aure- 
lianensem,  et  Academiam  Parisien- 
sem ,  ubi  queritur ,  Constantienses 
Patres  ad  suffragia  ferenda  fuisse 
distributos  in  quatuor  nationes,  eas- 
que  inaequales  ,  suffragia  vero  non 


singillatim,  et  per  capita,  sed  per  na- 
tiones in  publicis  sessionibus  ita  fuis- 
se computata  ,  ut  eadem  vis  esset 
suffragii  nationis  Anglicanae ,  quae 
ex  paucissimis,  et  Italicae  ac  Galli- 
canae  ,  quae  ex  plurimis  Episcopis 
constabat?  cumque  ex  sacris  canoni- 
bus  soli  Cardinales,  Patriarchae,  Ar- 
chiepiscopi et  Episcopi,  in  Generali- 
bus  Conciliis  gauderent  iure  suffra- 
gi! ;  in  hoc  ad  suffragium  nationum 
ferendum  omnes  indiscriminatim  es- 
sent  admissi  ,  et  Clerici ,  et  Laici 
etiam  matrimonio  iuncti,  nec  solum 
nobiles,  sed  et  infimae,  abiectaeque 
plebis  ? 

Haec  de  tot  illis,  gravibusque  ra- 
tionibus  Ballerinius  in  unum  per- 
strinxit,  ex  quibus  constat,  quot  ex 
capitibus  appareat,  decreta  illa  ses- 
sionis  quartae  ,  et  quintae  Concilii 
Constantiensis  ita  fuisse  condita,  et 
in  iis  adiunctis  promulgata,  ut  Con- 
cilii Generalis  auctoritate  destituta 
esse  concludendum  sit.  Quis  enim 
hanc  decretorum  condendorum  ratio- 
nem  eam  esse  sibi  in  animum  indu- 
cere potest ,  qua  posita ,  existiman- 
dum  sit ,  Ecclesiae  Christi  mentem 
declaratam  fuisse  ?  Yix  arbitror  ne- 
cesse  esse  posse ,  aliud  quidquam 
adiungere,  ut  adversarii  convincan- 
tur  erroris ,  quando  decreta  illa, 
Concilii  Generalis  indubia  decreta 
esse,  adeo  confìdenter  affirmaverunt. 

Quoniam  vero  dubiumesse  non  pot- 
est, tales  esse  rationes,  quae  contra 
decretorum  ,  de  quibus  sermo  est, 
auctoritatem  afferuntur,  ut  Concilii 
Oecumenici  decreta  illa  esse  concludi 
non  possit;  quaerendum  nunc  illud 
est,  num,  saltem  Apostolicae  Sedis 
confirmatione ,  auctoritatem  adepta 
decreta  illa  fuerint,  qua,  in  se  ipsis 
considerata,  destituebantur.  Tanta 
enim  est  Apostolicae  confìrmationis 
virtus,  ut  sanare  defectus  et  rerum 
eiusmodi  gestarum  vitia  possit. 

Sed  negandum  omnino  est,  decreta 
a  Constantiensi  Concilio  sessione  4 
et  5  promulgata,  Apostolica  aucto- 
ritate confìrmata  fuisse.  Attui imus 
superius  testimonium ,  quo  constat, 

quibus  in  rebus  MartinusV  Pontifex 
confirmationem  suam  cxhibuerit.Ta- 
lis  vero  est  factae  a  Martino  Ponti- 
fìce  confirmationis  contextus,  ut,  a- 
perte  manifestatis,  quae  inclusa  sunt, 
cetera  luculenter  excludat.  In  iis. 
autem,  quae  Martinus  inclusit,  certe 
decreta  illa  non  contineri  perspi- 
cuum  est. 

Nam  si  Martinus  V  disertis  verbis 
pronuntiavit,  a  se  non  omnia  quae- 
cumque,  vel  quolibet  modo  a  Concilio 
gesta,  ac  statuta  confirmari,  secl  ea 
tantum,  quae  in  materia  fidei  con- 
ciliar iter  determinata,  conclusa,  et 
decreta  fuissent ,  quis  non  videt, 
hanc  a  Martino  V  factam  confirma- 
tionem de  sessionis  quartae,  et  quin- 
tae decretis  intelligi  non  posse,  cum 
res  in  materia  fidei  defìnitas ,  Pon- 
tifex Wicleffìi ,  et  Hussii  errorum 
condemnationem  intellexerit,et  prae- 
terea  decreta,  de  quibus  agimus,  non 
conciliariter ,  sed  per  modum  con- 
stitutionum  synodalium  edita  fue- 
rint ,  prout  in  actis  Concilii  aperte 
signifìcatum  est? 

Neque  ex  Martini  V  constitutione, 
quae  incipit  Dudum  praesens  gene- 
rale Concilium ,  quaque  Sigismun- 
dum  Imperatorem  ab  onere  solvit 
Ioannem  XXIII  in  custodia  retinen- 
di,  neque,  inquam,  ex  hac  constitu- 
tione argumentum  desumi  iure  pot- 
est,  ut  ostendatur  factam  a  Pontifice 
confirmationem  ,  de  decretis  etiam 
quartae,  et  quintae  sessionis  intel- 
ligi  debere.  Primum  enim,  ipso  as- 
sentente Auctore  deiensionis  decla- 
rationis  Cleri  Gallicani  lib.  1  cap.28, 
constat,  depositionum  facta  ad  fidei 
materiam  non  pertinere.  Dei  nel  e  li- 
cet  Martinus  V  depositionem  Ioan- 
nis  XXIII  canonicam  in  ea  constitu- 
tione appellaverit,  id  tamen  non  e- 
vincit,  decreta,  de  quibus  est  sermo, 
ab  eodem  Pontifice  confirmata  fuisse, 
veluti  si  canonice  factam  depositio- 
nem dixerit  ea  de  causa  ,  quod  in 
decretis,  seu  canonibus  illis  declara- 
tum  fuisset ,  Concilium  potestatem 
habere,  qua  Ioannem  XXIII  deponere 
posset.  Canonicam  enim  Martinus  V 


depositionem  illam  obiter,  seu  nar- 
rationis  modo  appellavit,  et  serva- 
tane in  Ioannis  depositione  proce- 
dendiformam  potuit  intelligere.Cum 
denique  certum  sit,  Ioannem  XXIII 
sponte  Pontificatum  dimisisse  ,  et 
Concilii  decreto  de  ea  re  libenter 
assensum  esse  ;  factum  hoc  ad  de- 
monstrandam  coactivam  a  Concilio 
exercitam  potestatem  adduci  iure 
non  potest. 

Esset  vero  prorsus  ineptum,  cum 
non  possit  Martini  V  testimonio  de- 
monstrari,  decreta  illa  sessionis  quar- 
tae, et  quintae  Concilii  Constantien- 
sis  ab  Apostolica  Sede  confirmata 
fuisse,  esset,  inquam,  ineptum  con- 
tendere, hoc  Eugenii  IV  auctoritate 
evinci  posse. Concilium  Basileense  qui- 
dem  sessione  secunda,  Constantiensis 
Concilii  memorata  decreta  renovave- 
rat;  Eugenius  IV  vero,  qui  ob  exor- 
tos  in  Concilio  Basileensi  motns,  Con- 
cilium ipsum  dissolverat,  deinde  die 
18  Ianuarii  1433  constitutionem  de- 
dit,  quae  sessione  decimasexta  lecta 
est,  quaque,  non  obstante  dissolutio- 
ne  Concilii  a  se  antea  facta  ,  illud 
legitime  continuasse,  ac  prosequu- 
tum  esse  declaravit.  In  hac  autem 
legitimae  prosequutionis,  seu  conti- 
nuationis  declaratione,  argumentum 
positum  esse  adversarii  arbitrantur 
ad  conclucìendum,  Eugenium  IV  de- 
creta Constantiensia  confirmavisse, 
quae  sessione  secunda  Basileensis 
Concilii  fuerant  renovata. 

Veruni  hoc  ,  ut  facile  sentiunt 
omnes  ,  est  manifeste  levissimum. 
Etenim  Eugenius  IV  in  ea  consti- 
tutione minime  probavit  id,  aut  con- 
fìrmavit,  quod  Concilium  Basileense 
antea  fecerat ,  vel  decreverat ,  sed 
tantummodo  hac  constitutione  pro- 
mulgata effecit,  ut  abrogaretur  de- 
creti sui  vis  et  auctoritas,  quo  Con- 
cilium dissolverat,  quaque  non  ab- 
rogata ,  Concilii  Basileensis  conti- 
nualo, etprosequutio  illegitima  eva- 
serat,  et  manebat.  Apparebit  autem 
suo  loco,  Eugenium  IV  tunc ,  nulla 
facta  rerum  a  Concilio  Basileensi 
gestarum  confìrmatione  ,  aliud   sibi 

non  proposuisse ,  nisi  ut  cum  Basi- 
leensibus  benignius  ageret,  et  mala 
illa  graviora,  ac  scandala  conaretur 
vitare ,  quae  post  obortas  Basileae 
dissensiones  videbantur  imminere.  Id 
vero  consequi  se  posse  Eugenius  exis- 
timabat,  modo  Concilium  legitime 
prosequutum  esse  declaravisset,  quod 
dissolutionis  decreto  illegitime  per- 
duraverat.  Hoc  rei  ipsius  considera- 
tio  perspicue  ostendit.  Cardinalis  au- 
tem  De  Turrecremata  in  sum.  de 
Eccl.  e.  100  refert,  Eugenium  IV  in 
solemni  congressu  Florentiae  habito, 
Cardinali  Iuliano  Legato  suo  obii- 
cienti  memoratam  continuationis  con- 
stitutionem  ,  respondisse:  Nos  qui- 
dem  progressum  Concila  approba- 
viwius,  volentes  ,  ut  procederei  ut 
inceperat ,  non  tamen  approdavi- 
mus  eius  decreta.  Haec  vero  Euge- 
nii  IV  verba  satis  per  se  ipsa  sunt 
clara,  ut  necesse  non  sit  quidquam 
addere  ad  ostendendum  ,  Pontificis 
mentem ,  et  constitutionis  memora- 
tae  sensum  nullo  modo  fuisse  ,  ut 
decreta,  mi  t  gesta  Concilii  Basileen- 
sis  confirmaret. 

Quae  hactenus  disputavimus  lucu- 
lenter  evincunt,  ut  arbitror,  decreta 
Constantiensis  Concilii ,  de  quibus 
sermo  est ,  auctoritate  illa  prorsus 
esse  destituta,  quae  decretorum  Con- 
cilii cuiusquam  vere  generalis  pro- 
pria est.  Multa  Cardinalis  Luzernius 
etiam  hoc  loco  habet,  ut  Cardinali 
Orsio  respondeat,  qui  Auctorem  de- 
fensionis   declarationis  Cleri   Galli- 

cani  refutaverat  contendentem  ,  de- 
creta toties  significata,  propria  Con- 
cilii generalis  auctoritate  praedita 
esse.  Sed  quae  Luzernius  animad- 
vertit ,  partim  ea  ipsa  sunt ,  quae 
Orsius  confutavit ,  partim  ita  sunt 
levia,  ut  longiorem  de  hoc  Historiae 
Ecclesiasticae  capite  disputationem 
postulare  non  videantur.  Illud  enim 
certum  est,  Cardinalem  Luzernium 
numquam  evincere  posse,  decreta  illa 
ita  fuisse  condita  ,  et  promulgata , 
prout  Concilia  vere  Generalia  decre- 
ta sua  condere  ,  et  promulgare  sem- 
per  consueverunt.  Praeterea  illud 
quoque  non  poterit  umquam  Luzer- 
nius demonstrare,  confirmationem  a 
Martino  V  factam,  de  decretis  quar- 
tae,  et  quintae  sessionis  intelligi  de- 
bere,ea  decreta  conciliariter  omnino, 
non  autem  per  modum  synodalium 
constitutionum  esse  facta  ,  aut  Mar- 
tinum  V  denique ,  quando  voluit  con- 
versos  ab  haeresi  Wiclefììtarum,  vel 
Hussitarum  confiteri  debere,  se  Con- 
cilium Constantiense  generale  reve- 
reri,  id  petiisse  a  Wicleffitis,  et  Hus- 
sitis  de  toto  Concilio  Constantiensi, 
et  quacumque  eiusdem  parte,  non  au- 
tem de  Concilio  ipso  Constantiensi , 
secundum  eam  sententiam  ,  quam 
Pontifex  manifeste  declaravit,  cum 
de  confirmationis  a  se  factae  intelli- 
gentia  disertis  verbis  protestatus  est, 
se  ea  tantum  confìrmavisse,  quae  in 
materia  fidei ,  et  conciliariter  a 
Synodo  Constantiensi  decreta  fue- 
rant. 

Statutum  fuerat  in  Constantiensi 
Concilio,  ut  post  quinquennium,  aliud 
Concilium  generale  haberetur.  Ita- 
que  Martin us  V  Papa  habendam  syn- 
odum  indixit;  et  de  consensu  Cardi- 
nalium  anno  1423  misit  eo  Praesu- 
les,  qui  synodum  ipsam  inciperent , 
Petrum  Donatum  Archiepiscopum 
Cretensem,  Iacobum  Episcopum  Spo- 


letanum,  Petrum  Rosatium  Abbatem 
Ordinis  S.  Benedicti,  et  Leonardum 
Generalem  Ordinis  Praedicatorum  , 
qui  Concilium,  mense  Maio,  ut  apud 
Spondanum  habet  codex  Victorinus, 
inchoarunt,  quam  vis  nulli ,  aut  fere 
nulli  Transalpini  advenissent.  Ac- 
cessit paucitati  Patrum  pestilentia. 
Itaque    cum    duo    menses    transacti 

essent,  placuit  Concilium  transferri 
Senas.  Hic  Malavoltus  in  historia 
Senensi  die  22  Augusti  scribit  ha- 
bitam  priraam  sessionem,  atque  alias 
consequentes,  et  solum  ortis  discor- 
diis,  et  metu  turbarura  Alphonsi  Re- 
gis,  metu  etiam  pestilentiae,  Marti- 
ri um  permisisse  Praelatos  abire.  Rem 
aliquanto  diversa  ratione  narrat  co- 
dex  Victorinus,  sessionem  primam, 
videlicet,  celebratam  die  8  Novem- 
bris,  ubi  continuata  est  damnatio  hae- 
resum  Constantiae  faeta,  item  sen- 
tentia  contra  Petrum  de  Luna;  prae- 
terea  missi  nuncii  ad  Constantino- 
politanum  Imperatorem,  et  Patriar- 
cham  ad  procurandam  Graecae  Ec- 
clesiae  unionem  cum  Latina;  actum 
quoque  de  punitione,  et  inquisitione 
haereticorum.  Sed  mense  Februario 
sequentis  anni  1424  cum  pauci  adhuc 
Praelati  convenissent,  nec  spes  esset 
alios  venturos,  ingruentibus  per  uni- 
versum ferme  orbem  bellis,  et  ca- 
lamitatibus,  Concilium  hoc  dissolu- 
tum,  et  septennio  post  indictum  ce- 
lebrandum  in  urbe  Basileensi.  Ut- 
cumque  sit,  liquet,  nonnisi  anno  1431 
Concilium  hac  in  urbe  celebrari  coe- 
ptum  esse. 

Etenim  cum  Martinus  V  mortuus 
esset,  atque  ei  Eugenius  IV  succes- 
sissèt  ,  hic  indictionem  Concilii  a 
Martino  V  factam  confìrmavit  ,  et 
IulianumCardinalem  Caesarinium  le- 
gatum  suum  ad  iliaci  destinavit. 
Missi  ab  eodem  Nuntii  Basileam  per- 
venerunt  die  19  Iulii,  ubi  convoca- 
tis  paucis,  qui  hactenus  accesserant, 
una  cum  Clero  Basileensi  decreve- 
runt,  maiorem  numerum  Patrum  ad 
res  tractandas  exspectandum  esse. 
Interea  quod  Bohemi  quererentur, 
numquam  sibi  exhibitam  qualem  vo- 
luissent  audientiam,  scripta  est  no- 
mine Concilii  epistola,  qua  ad  syn- 
odum  invitabantur.  Miserat  Romam 
ad  Eugenium  Iulianus  Legatus  Ioan- 
nem  Pulchripanem  Canonicum  Bi- 
suntinum,  qui  significaret  (ut  Pon- 
tifex  suis  postea  litteris  narravit) 
Praelatorum  paucitatem  ;  atque  in- 
super Basileam,  et  vicina  loca,  armis 


Burgundiae,  et  Austriae  Ducum  in- 
festari,  multis  scandalis  ibidem  ena- 
scentibus.  Eugenius  autem  de  Con- 
silio decem  Cardinalium,  quos  penes 
se  habebat,  Iuliano  facultatem  dedit, 
Concilium  Basileense  dissolvendo  et 
novum  indicendi  Bononiae,  quod  ela- 
pso  anno  cum  dimidio  celebraretur. 
Sed  dum  litterae  ultro  citroque  mit- 
terentur,  admodum  crevit  Praelato- 
rum numerus,Oratorum  etiam  Prin- 
cipum,  et  Cardinalium.  Itaque  Iulia- 
nus, acceptis  Pontificiis  litteris,  cum 
consideraret,causam  praecipuam  dis- 
solutionis  Concilii  cessasse,  et  Con- 
cilium necessarium  videri  ad  res 
Bohemorum  componendas;  immo  si 
nunc  dissolveretur  ,  id  sine  turbis , 
et  Principum,  ac  Praelatorum  que- 
rimonia effici  non  posse,  habita  ge- 
nerali Congregatione  die  7  Decem- 
bris  statuit  continuandum  Concilium 
et  primam  sessionem  indixit  ad 
diem  14.  Scripsit  de  ea  re  litteras, 
et  certiorem  Sigismundum  Impera- 
torem fecit,  qui  Mediolanum  perve- 
nerat,  Romam  progressurus  ad  co- 
ronam  aecipiendam.  Atque  Imperator 
Iuliano  respondens,  utilem  Concilii 
celebrationem  ostendit. 

Die  ergo  14  I)ecembris  anni  1431 
prima  sessio  Basileensis  habita  est, 
in  qua  lectae  sunt  Martini,  et  Eu- 
genii  litterae  convocationis  Concilii; 
eiusdem  celebrandi  finis  expositus  , 
videlicet  exstirpationis  haeresum,  pa- 
cis  conciliandae  inter  Principes  ra- 
tio ,  et  reformationis  morum  neces- 
sitas.  Sunt  etiam  lecta  decreta  con- 
tra impedientes  Concilium,  aliaque, 
veluti  Concilii  praeludia,  gesta  sunt. 
Eugenius  de  tota  re  certior  factus, 
improbans  quod  Bohemi  iam  damna- 
ti ,  et  postea  ut  tenacissimi  armis 
impetiti,  ad  Concilium  invitati  es- 
sent, de  Consilio  pari  ter  decem  Cardi- 
nalium die  18  Decembris  publico  edi- 
cto  Concilium  dissolutum  esse  decla- 
ravit,  et  novum  celebrandum  Bono- 
niae post  annum  cum  dimidio,  rur- 
susque  aliud  in  decennium  Avenione 
habendum  indixit.  De  eadem  re  scri- 
psit ad  Principes,  et  ne  ipse  formi- 

dare  Concilium  videretur,  eius  neces- 
sitatem  asseruit  adEcclesiae  praeser- 
tim  Graecae  unionem  curandam.  His 
litteris  respondit  Sigismundus  Impe- 
rator,  Eugenii  consilium  improbans, 
et  scandala  recensens,  quae  exor- 
tura  erant  ex  eius  edicto.  Respondit 
in  eandem  sententiara  Rex  Angliae. 
Sed  longe  vehementius  prò  Concilii 
celebratione  scripsit  Iulianus  Cardi- 
nalis,  ut  non  desint  qui  huius  litte- 
ras  suppositas  esse  contendane  Alibi 
quoque  ,  atque  in  Gallia  praecipue 
turbae  sunt  exortae  ,  cum  Pontifex 
Bononiam,  Basileenses  Basileam  Epi- 
scopos  vocarent.  Itaque  Bituricensis 
conventus  habitus  est,  qui  sententiam 
suam  seu  avvisamenta  prò  concilio 
dedit. 

Celebrata  est  deinde  sessio  secunda 
Basileae  die  15  Februarii  anni  1432, 
in  qua  declaratum  est,  Synodum  Ba- 
sileensem ,  rite  ac  legitime  congre- 
gatane! fuisse;  Constantiensia  decreta 
innovata  sunt  de  Concilii  Oecume- 
nici  potestate  a  Christo  immediate 
accepta,  cinque  supra  omnes  aucto- 
ritate;  actumque  de  non  impediendo 
accessu  ad  Concilium ,  et  vetito  re- 
cessi! sine  Patrum  licentia;  quae  con- 
firmata sunt  sessióne  tertia  habita 
die  29  Aprilis  ,  ac  insuper  Oratores 
missi  a  Concilio  ,  qui  Eugenium ,  a 
quo  Concilii  dissolutio  decreta  fue- 
rat,  monerent  ut  desisteret,  et  intra 
tres  menses,  vel  ipse  veniret,  vel  le- 
gatos  cum  piena  potestate  mitteret: 
moniti  etiam  sunt ,  ut  interessent 
Cardinales.  Eodem  tempore  nuntia- 
tum  est ,  conventionem  cum  Bohe- 
mis  esse  factam:  Iulianus  Cardinalis 
vero  novam  ad  Pontificem  epistolam 
scripsit  eodem  acriori  stilo  ,  in  qua 
rationes  afferebat,  ob  quas  Concilium 
dissolvere  eum  non  posse  conten- 
debat. 

Die  20  Iunii  sessio  quarta  cele- 
brata est,  in  qua  Bohemis ,  aliisque 
vocatis  ad  Concilium  salvus  condu- 
ctus  datus  est.  Plura  in  eadem  sessio- 
ne Basileenses  arbitrati  sunt  se  posse 
stàtuerè  de  loco  ,  in  quo  ,  si  Sedes 
Apostolica,  Concilio  durante,  vacas- 


set,  electio  novi  Pontificis  fieri  de- 
beret,  atque  eo  etiam  pervenerunt, 
ut  Pontificem  se  impedire  posse  con- 
tenderent ,  quominus  Cardinales  a 
Concilio  avocaret,  aut  novos  Cardi- 
nales alibi,  quam  ubi  Concilium  ha- 
bebatur,  creare  posset. 

Cum  venissent  vero  Basileam  Nun- 
cii  Eugenii  Andreas  Archiepiscopus 
Colossensis ,  Ioannes  Archiepiscopus 
Tarentinus ,  Bertrandus  Episcopus 
Magalonensis,  et  Antonius  de  S.Vito 
causarum  Sacri  Palatii  Auditor,  ii- 
dem  in  publicum  conventum  admis- 
si,  luculentissimas  orationes  habue- 
runt,  exponentes  quantopere  Pontifex 
cuperet  synodum  fieri  ob  Hussita- 
rum,  et  Graecorum  causam;  libenter 
Pontificem  dare  ,  ut  Concilium  in 
quacumque  Italiae  civitate  Ecclesiae 
subdita celebraretur;  Concilii  initium 
sine  mora  fieret ,  in  quo  statim  de 
reformatione  peragenda  pertracta- 
retur.  His  vero  fuse  responderuut 
qui  Concilii  nomine  loquuti  sunt  : 
nihil  autem  omiserunt  quo  Concilii 
auctoritatem  extollerent,  atque  ei- 
dem Pontificem  quoque  subesse  con- 
tenderent.  Exaggerantes  autem  cau- 
sarum levitatem,  propter  quas  Con- 
cilium dissolvendum  esse  Pontifex. 
statuerat,  contrariam  Pontifici  sen- 
tentiam in  ea  re  propugnarunt. 

Post  haec  sessionibus  sexta,  se- 
ptima  et  octava  evenerunt  plura  , 
quae  ostendunt,  quibus  sententiis  es- 
sent  animati  Basileenses.  De  Euge- 
nio IV  enim  obloquuti,  eum  ad  re- 
vocandam  Concilii  dissolutionem  co- 
gendum  esse  statuerunt.His  quidem 
Archiepiscopus  Colossensis  ,  et  Ta- 
rentinus graviter  responderunt  et 
in  Concilii  potestate  non  esse  demon- 
strarunt,  hac  ratione  cum  Pontifìce 
agere.  Sed  praesulum  istorum  solli- 
citudinis  exitus  inanis  fuit,  cum  Ba- 
sileenses in  sententia  audacter  sus- 
cepta ,  perseveraverint.  Immo  de 
novo  Pontifìce  eligendo  agere  impu- 
denter  coeperunt.  Huius  vero  seni- 
smatici  consilii  exitum  distulerunt , 
tum  quod  abessent  Basilea  Cardina- 
les, tum  etiam  quod,  licet  Impela- 

tor  Sigismundus  Concilio  patrocina- 
retur,  tamen  optaret  ne  ad  schisma 
manifestum  res  evaderet.  Veruni  eo- 
dem tempore  Basileenses  declarare 
ausi  sunt,  irrita  es^e  ,  quae  [Euge- 
nius  IV  mandaret ,  et  promotiones 
quas  fecisset,  non  valere;  eos  deni- 
que  veluti  schismaticos  esse  repu- 
tandos  ,  qui  Concilio,  quod  Bononiae 
Pontifex  habendum  decreverat,  in- 
terfuissent. 

Proximo  anno  1433  die  4  Ianua- 
rii  Legati  Bohemorum  Basileam  in- 
gressi sunt  magna  pompa  cum  ter- 
centis  equitibus.  Eos  autem  magni- 
fìce  exceptos  benigne  est  alloquutus 
Iulianus  Cardinalis,  cui  tunc  brevi- 
ter  Bohemi  responderunt  :  deinde 
diem  postularunt ,  quo  audirentur 
super  aliquibus  articulis ,  quorum 
quatuor  praecipue  urgebant  :  com- 
munionem,  scilicet,  calicis  conceden- 
dam,  abrogandam  correctionem  pec* 
catorum  publicorum  ,  liberanti  prae- 
dicationem  clericis  dandam  ,  tollen- 
dum  dominium  clericorum.  His  vero 
de  rebus  diu  et  graviter  disputatum 
est.Exstant  autem  perlongae  oratio- 
nes  de  his  quaestionum  capitibus  ha- 
bitae,  ex  quibus ,  quae  Bohemorum 
sententia  fuerit,-  piene  intelligitur. 
Licet  vero  diu  fuisset  pertractatum, 
concordia  tamen  ad  exitum  non  per- 
ducebatur.  Itaque  a  Bavariae  Duce 
propositum  est,  ut  res  amice  pera- 
geretur.  Sed  cum  neque  isto  modo 
quidquam  proficeretur,  decretum  est, 
ut  in  Bohemiam  aliqui  mitterentur, 
qui  res  illic  tractarent. 

Verum  ut  ad  praecipuum  Concilii 
negotium  revertamur,  eodem  an.1433 
die  22  Ianuarii  habita  sessione  nona, 
in  Concilii  patrocinimi  recepti  sunt 
omnes  ,  qui  eidem  adhaerebant ,  et 
laudati  praecipue  Sigismundus  Im- 
perator,  etGuillelmus  Bavariae  Dux. 
Venerunt  postea  missi  ab  Eugenio 
legati,  qui  mensis  Maii  initio,  in  con- 
gregatione  auditi,  exposuerunt,  licet 
Pontifex  de  plenitudine  potestatis 
Concilium  dissolvere  ,  atque  alio 
transferre  posset,quin  Constantiensi- 
bus  sanctionibus  adversaretur,  pia- 


cere ei  tamen  prò  concordia,  de  iure 
suo,  quantum  fas  esset ,  cedere,  se 
contraBasileenses  acta  revocaturum, 
si  ipsi  quoque  sua  contra  eum  re- 
vocassent,  translationem  vero  Con- 
cilii Bononiam  aequo  animo  ferrent. 
Sed  his  acerbe  responsum  est ,  et 
die  19  Februarii  ,  sessione  decima  , 
et  sequenti,  plura  alia  peracta  sunt, 
quae  Pontifici  erant  graviter  iniu- 
riosa.  Nam  proxima  sessione  unde- 
cima die  27  Aprilis  habita,  decretum 
se  condere  posse  Basileenses  arbi- 
trati sunt,  quo  declarabant,  Pontifi- 
cem  Concilio  Generali ,  vel  per  se  , 
vel  per  legatos  interesse  debere  cum 
aliis,  ad  quos  hòc  spectat,  atque  id 
sub  poena  suspensionis  ,  et  deposi- 
tionis;  praeterea  statutum  est ,  ut 
non  obstante  quacumque  Rom.  Pon- 
tificis  prohibitione,  possent  Cardina- 
les  ad  Concilium  se  conferre,  Basi- 
leense  a  nemine  dissolvi  posse  ,  et 
Cardinales  ante  ingressum  in  Con- 
clave ,  iurare  debere,  si  quis  eorum 
electus  fuisset  Pontifex,  curaturum, 
ut  haec  decreta  servarentur. 

Cum  Sigismundus  interea  diu  Senis 
substitisset ,  tentata  frustra  Senen- 
sium  cum  Florentinis  pace,  nec  quid- 
quam profìciens ,  et  imparem  se  vi- 
dens  Florentinis  ad  obsequium  suum 
redigendis  ,  alio  vertit  cogitationes 
suas,  et  postulavit  a  Pontifice  ,  ut 
coronaretur.  Ne  Basileensibus  autem 
in  suspicionem  veniret,a  quibus  sol- 
licitabatur  ad  reditum  ,  scripserat 
15  Aprilis  se  Concilio  favere  ;  sed 
quoad  Pontifex  persuasione  ipsius  , 
et  Electorum  imperii,  Concilium con- 
firmaret,  noluisse  se  ex  Italia  exce- 
dere.  Scripsit  deinde  ad  eosdem  Vi- 
terbio  die  16  Maii  ,  delegisse  Pon- 
tificem  Legatos  ,  qui  eius  nomine 
praesiderent  Concilio;  sed  quod  im- 
pedimenta  aliqua  intervenissent,  a- 
lios  a  Pontifice  legatos  mitti  ;  ita- 
que hortabatur,  ut  hos  benigne  sus- 
ciperent.  Ipseimperator  Romani  con- 
tendens  ,  pridie  calendas  Iunias  so- 
lemni  Pentecostes  die,  coronatus  est 
Imperator. 

Interea  Basileenses  eodem  contra 

Eugenium  animo  se  gerere  perseve- 
raverunt ,  et  sessionibus  12,  13  et 
15  plura  iterum  constituerunt,  quae 
Pontifici  iniuriosa  vehementer  erant; 
immo  vero  de  eiusdem  depositione 
facienda  audacius  etiam  quam  antea, 
agere  non  dubitarunt. 

Ad  hoc  tamen  impediendum  valde 
opportunus  fuit  Sigismundi  Basileam 
adventus  :  eo  enim  operam  dante  , 
schismatici  conatus  istius  exsequu- 
tionem  Basileenses  differendam  cen- 
suerunt.  Interea  6  calendas  Decem- 
bris  sessione  15  condita  sunt  decreta  * 
de  habendis  synodis  provincialibus, 
singulis  trienniis,  et  dioecesanis  se- 
mel saltem  in  anno. 

Cum  res  Basileae  ita  procederent, 
Romani  advenerunt  Oratores  Sigi- 
smundi, aliique  Caroli  Francorum 
Regis,  et  Philippi  Ducis  Burgundiae, 
Eugenium  rogantes  ut  Basileensium 
postulatis  satisfaceret.  Multis  prae- 
terea  incommodis  affectus  erat  Pon- 
tifex  ,  quod  Philippus  Mediolanen- 
sium  Dux  Pontifici  iratus,  quia  con- 
ti itiones  pacis  a  Venetis  factas  ratas 
habuerat  ,  in  eum  conspirasset  >  et 
per  Franciscum  Sfortiam,  ac  Nico- 
laum  Fortebracium  Ecclesiae  urbes 
ab  eo  alienasset.  Insuper  ut  S.  Anto- 
ninus  scribit,inquietum  vulgus  Pon- 
tificem  vexabat,  quod  Pontifìcatum 
tranquillissimum  a  Martino  acce- 
ptum  ,  tot ,  tantisque  turbis  invol- 
veret;  etiam  Oardinales  nonnulli  ab 
eo ,  ad  Basileenses  defecerant.  In- 
commodis ergo  his,  suasionibus,  pre- 
cibusque  victus  Eugenius  tandem  po- 
stulatis Goncilii  consensit ,  ita  ut 
edita  bulla  18  Ianuarii,  Basileense 
Concilium  legitimum  esse,  et  hacte- 
nus  legitimum  fuisse  affirmaret ,  et 
se  revocare  contra  illud  ,  atque  ei 
adhaerentes  decreta  antea  lata.  Cum 
vero  vellet  Basileenses  quoque  con- 
tra ipsum,  et  suos  acta  revocare,  et 
suo  nomine  praesidentes  admittere, 
quatuor  novos  Legatos  ad  Synodum 
desti navit,  quibus  Oardinalem  Cae- 
sarinium  adiunxit,  ne  is  se  contem- 
ptum  esse  conqueri  posset. 

Itaque  anno  1434  nonis  Februarii 


sessione  decima  sexta  litterae  Eu- 
genii  de  approbatione,  seu  legitima 
prosequutioneConcilii  recitataesunt, 
quibus  auditis  ,  Synodus  Pontificem 
perfecte  satisfecisse  postulatis  decla- 
ravit,  cumque  die  24  Aprilis  in  Con- 
gregatione  generali  admissi  essent 
privato  nomine  Legati  Nicolaus  Al- 
bergatus,  Ioannes  Archiepiscopus  Ta- 
rentinus  ,  Petrus  Episcopus  Padua- 
nus,  Ludovicus  abbas  S.  Iustinae  iu- 
rantes  se  Concilii  decreta,  praeser- 
tim  de  eius  auctoritate,  defensuros, 
sessione  16  sexto  calendas  Maii, 
praesente  Imperatore  admissi  sunt 
hi,  uti  praesidentes  Concilio  una  cum 
Iuliano  Cardinali  ,  sed  absque  ulla 
iurisdictione  coactiva,  atque  ita,  ut 
omnia  Concilii  nomine  decreta  ef- 
ferrentur.  Sessione  18,  6  calendas  Iu- 
lii,  absente  Basilea  Imperatore,  re- 
novatum  est  decretum  de  Concilii 
auctoritate,  de  quo  argumento  tra- 
ctatum  a  se  scriptum  Concilio  ob- 
tulit  Ioannes  Antiochenus  Patriar- 
cha.  Interea  Eugenius  cum  vix  ex 
insidiis  Ducis  Philippi  Mediolanensis 
evasisset  monachi  habitu  simulate 
suscepto,  et  Florentiam  se  contulis- 
set,  hinc  benevolentiae  plenas  litte- 
ras  ad  Basileenses  scripsit.  Quare 
Concilium  duos  destinavit  Legatos 
Cardinales  S.  Crucis,  et  S.  Petri  ad 
Vincula,adcomponendas  nomine  Con- 
cilii bellorum  dissensiones,  et  civita- 
tes,  quae  defecerant,  revocandas  ad 
obsequium  Pontifìcis.  Cum  vero  Grae- 
ci  coeptam  Martino  Pontifico  de  eo- 
rum  unione  tractationem  urgerent, 
convenissetque  per  oratores  utrim- 
que  missos  ,  ut  Imperator  ,  et  Pa- 
triarchi Constantinopolis  cum  Pa- 
triarcha  Armenorum  ,  Imperatore 
Trapesuntino  ,  aliisque  ad  generale 
Concilium  in  Italia  celebrandum  se 
conferrent;  nunc  vero  Imperator  et 
Patriarcha  provocati  Basileensium 
suasionibus  suos  oratores  misissent, 
sessione  19  habita  7  idus  Septem- 
bris  actum  est  de  loco  Concilii,  ubi 
unio  fieret,  conventumque  est,  ut,  si 
Basileam  adduci  non  possent  Graeci, 
aliquis  alius  maritimus  locus  elige- 

retur,  ad  quem  post  mensem  unum 
a  Graecorum  adventu  ,  conferre  se 
Basileenses  Patres  tenerentur.  De- 
cretum  etiam  est,  ut  iudaei  et  in- 
fìdeles  ad  verbi  praedicationem  au- 
diendam  compellerentur  ,  et  obser- 
vareturViennensis  Concilii  statutum 
de  lingua  hebraica,  arabica,  chaldai- 
ca,  et  graeca  tradenda ,  addiscenda- 
que.  Renovata  tamen  prohibitio  com- 
municationis  cum  iudaeis  in  fide  , 
moribus  ,  victu,potu,  et  commercio; 
utque  habitationis  loco  ,  et  habitu 
secernantur  iudaei  a  christianis. 

Haec  referuntur  ad  sessiones  an- 
no 1434  celebratas.  Illud-  vero  non 
videtur  hic  penitus  omittendum,  quod 
respicit  habitam  Constantiae  de  re- 
velationibus  S.Birgittae  Sveviae  per- 
tractationem.  Fuit  autem  occasio  , 
ut  de  his  revelationibus  ageretur, 
inde  suscepta,  quod  Ericus  Daniae  , 
Sveviae,  et  Norvegiae  Rex  ad  Syn- 
odum  prò  defensione  regulae  Ordi- 
nis  S.  Salvatoris  a  S.  Birgitta  insti- 
tuti  scripsisset ,  eo  quod  ,  qui  eam 
profitebantur,  apud  Sjnodum  ipsam 
accusati  fuissent.  Petierat  vero  Eri- 
cus, ut  de  revelationibus  quoque  ei- 
dem S.  Birgittae  factis  Synodus  age- 
ret,  easque  confirmaret  ;  quae  qui- 
dem  revelationes  in  magna  erant 
apud  gentes  omnes  celebritate  ;  ne- 
que  tum  primum  de  earundem  S.Bir- 
gittae revelationum  auctoritate  age- 
batur. 

Cum  enim  S.  Birgittae  sanctitatis 
fama  celeberrima  esset ,  atque  eam 
supernis  istis  illustrationibus  a  Chri- 
sto  cumulatam  esse,  vel  a  tempore, 
quo  eadem  adhuc  vivebat,  communi 
sententia  divulgatum  fuisset,  statim 
ac  illa  mortua  est,  et  de  ea  in  San- 
ctorum  numerum  referenda  agi  coe- 
pit  ,  illud  etiam  statim  inquisitum 
est,  scilicet,  quidnam  existimandum 
esset  de  revelationum  eidem  facta- 
rum  auctoritate.  Quare  primis  post 
eius  mortem  annis  videmus  apud 
Sedem  Apostolicam  de  hac  re  per- 
tractatum  fuisse.  et  primum  a  Gre- 
gorio XI,  tum  ab  Urbano  VI  com- 
probatas  et  multo   etiam  clarius  in 


postremum  a  Bonifacio  TX  atque  a 
Martino  V  in  S.  Birgittae  canoni- 
zatione  confìrmatas,  et  commendatas 
eas  revelationes  esse.  De  qua  re  Car- 
dinalisDeTurrecremata,actaSS.Bol- 
landiana  tom.  4  mensis  Octobris,  et 
Benedictus  XIV  de  Serv.  Dei  Beatif. 
et  Canoniz.  lib.  2  cap.  32  num.  11 
videri  possunt. 

Nunc  vero  ut  ad  Concilii  histo- 
riam  revertamur,  anno  sequenti,  hoc 
est  1435  tres  sessiones  habitae  sunt, 
vicesima  11  calendas  Februarii,  vi- 
cesima  prima  die  9  Iunii,  vicesima 
secunda  idibus  Octobris.  In  harum 
prima  contra  clericos  concubinarios 
praecipue  actum;  in  altera  Annatae 
prohibitae  sunt;  cumque  Legati  Eu- 
genii  protestarentur  ,  iniquum  esse 
inaudito  Pontifìce,  tantum  eius  pro- 
ventibus  detrimentum  afferre  ,  Pa- 
tres asserentes  se  eius  necessitati 
aliunde  consulturos  ,  decretum  san- 
xerunt,  et  publicarunt.  Actum  etiam 
de  horis  canonicis,  quo  cultu,'  et  pie- 
tate  in  choro  recitari  debeant ,  et 
qua  ratione  ad  eas  clerici  beneficiati 
teneantur.  In  postrema  sessione  da- 
mnatus  est  libellus ,  de  Christo  et 
Ecclesia,  Augustini  de  Roma,  in  quo 
de  Christo  et  Ecclesiae  membris  do- 
ctrinam  pluribus  in  rebus  erroneam 
tradiderat. 

Anno  1436  celebratae  sunt  ses- 
siones duae,  vicesima  tertia,  8  ca- 
lendas Aprilis,  vicesima  quarta  18  ca- 
lendas Maii.  In  illa  condita,  sive  re- 
novata sunt  decreta  de  electione  Ro- 
mani Pontifìcis,  praescriptusque  Car- 
dinalibus  in  conclavi  vivendi  modus. 
In  postrema  sessione  confirmatae 
sunt  promissiones  Graecis  factae , 
salvus  conductus  iisdem  ad  Conci- 
lium  venientibus  concessus;  denique 
indulgenza  semel  in  vita,  et  in  mor- 
tis  articulo,  qualis  data  fuit  eunti- 
bus  Romam  tempore  Iubilaei ,  vel 
Crucesignatis  ad  sacram  expeditio- 
nem,  idest  plenaria,  tributa  est  iis, 
qui  tantum  subsidii  impertirentur 
Graecis  ad  Concilium  venturis,  quan- 
tum una  hebdomada  impensarum  in 
familiam  alendam  facerent.  Huic  ses- 

sioni  non  interfuere  nisi  decem  Epi- 
scopi, et  tresdecim  Abbates",  et  indul- 
gentiarum  illi  concessioni  reclama- 
runt  Legati;  immo  praeterita  decreta 
de  electionibus,  confìrmationibus,  at- 
que  annatis  iniuriosa  esse  Romano 
Pontifici,  et  minime  ferenda  demon- 
strarunt.  Sed  Basileenses  ,  ut  bene 
adnotavit  etiam  Martenius  in  prae- 
fatione  ad  tomum  Vili  collectionis 
suae,  accepta  Eugenii  illa  constitu- 
tione  de  continuatione  Concilii,  au- 
ctoritate  sua,  quasi  Papae  domina- 
rentur,  inflati ,  nullam  eum  depri- 
mendi,  et  vexandi  occasionem  prae- 
termiserunt:  quaeipsorum  agencli  ra- 
tio eo  est  improbanda  magis,  quod 
Eugenius ,  ut  idem  Martenius  ani- 
madvertit ,  pacifìce  cum  eis  agere 
omnia  consueverat,  atque  asseusum 
suum  libenter  eisdem  accommodare; 
sed  post  longa  patientiae  experimen- 
ta,  Pontifex  occurrendum  eorum  au- 
daciae  ratus,  Legatos,  suo,  et  Col- 
legii  Cardinalium  nomine  misit  ad 
Imperatores  ,  et  Principes  ,  cum  li- 
bello ,  seu  commonitorio  ,  quo  acta 
contra  eum  a  Basileensibus  signifi- 
cabantur.  Haec  vero  apud  Raynal- 
dum  ad  annum  1436  legi  fuse  pos- 
sunt. 

Praecipua  vero  discordiarum  causa 
fuit  controversia  de  loco  statuendo, 
in  quo  Concilium  ad  Graecorum  re- 
conciliationem  comparandam  cele- 
brari  deberet;  cuius  loci  designatio- 
nem  cum  postrema  sessione  Legati 
urgerent,  responderunt  Basileenses 
non  esse  tunc  illud  statuendi  tem- 
pus.  Anno  vero  1437  cum  ventum 
esset  ad  hoc  definiendum,  adeo  ii 
fuere  discordes,  ut  palam  novum  dis- 
sidium  eruperit.  Et  Basileenses  qui- 
dem  habita  nonis  Maii  sessione  vi- 
cesima  quinta,  constituerunt ,  illud 
celebrandum,  vel  Basileae,  vel,  si  non 
ibi  posset,  Avenione,  aut  in  Sabau- 
dia  illud  habendum  esse,  eoqueipsum 
Pontificem  accedere  teneri;  quidquid 
autem  contra  statueretur  ,  irritum 
esse,  ac  nullum:  praeterea  prò  sum- 
ptibus  alendorum  Graecorum,  omni- 
bus Ecclesiasticis,  etiam  exemptis  , 

vel  Cardinalati!,  vel  Pontificali  di- 
gnitate  ornatis,  decimam  beneficio- 
rum  ecclesiasticorum  imposuerunt. 
Avenionensibus,  qui  7000Florenorum 
auri  mutui  summam  ad  hoc  obtu- 
lerant,  prò  cautione  obligarunt  quid- 
que  ex  indulgentiis  a  synodo  pro- 
mulgatis ,  et  decimis  impositis  pro- 
veniret. 

Reclamarunt  praesidentes,etGrae- 
ci  ipsi  nimium  se  dure  tractari  con- 
questi sunt.  Contra  vero  Sedis  Apo- 
stolicae  Legati,  aliique  iis  consen- 
tientes,  Florentiam,  vel  Utinum  prò 
futuri  Concilii  loco,  ubi  Graecorum 
unio  efficeretur,  designarunt.  Quam- 
obrem  eodem  die,  et  eiusdem  Conci- 
lii Basileensis  nomine  decreta  duo 
signata  ,  et  condita  sunt ,  atque  ab 
utraque  parte  Legati  ad  Graecos,  ut 
ad  regionem  ab  ipsis  nominatam  ac- 
cederent,  electi,  et  missi.  Verum  Eu- 
genius locum  a  Legatis  suis  desi- 
gnatum  probavit,  eo  quod  electa  a 
Basileensibus  loca  essent  Graecis  in- 
commoda,  neque  ea  convenirentcum 
pactis,  quae  inita  fuerant.  Legati  qui 
Eugenii  voluntati  obsecundabant , 
Bononiam  primo  ad  ipsum  ,  deinde 
Venetias,  et  tandem  Constantinopo- 
lim  venientes,  eo  appulerunt  tertio 
nonas  Septembris;  cum  vero  Graeci 
ad  navigationem  se  accingerent  , 
quinto  Nonas  Octobris,  Constantino- 
polim  pari  ter  ad  venere  Visensis,  et 
Lausanensis  Episcopi  alteri us  partis 
legati  postulantes  ut  Graeci  Basi- 
leam ,  vel  in  Sabaudiam  ,  aut  Ave- 
nionem  se  conferrent.  Quod  cum 
Graeci  recusarent,  illi  indignati  ab- 
ierunt.  Graeci  ad  fìnem  Novembris 
cum  novem  triremibus  iter  aggressi, 
Venetias  pervenerunt  anni  proximi 
mense  Februario  ineunte. 

Cum  Basileenses  accepissent,  Eu- 
genium  alterius  partis  decretum  con- 
firmasse, adversus  eum  exarserunt, 
Quare  sessione  vicesima  sexta,  pridie 
calendas  Augusti  anno  1437nequic- 
quam  contra  reclamantibus  Iuliano 
Cardinali  S.  R.  E.  Concilii  Praeside, 
et  Cardinali  S.  Petri  ad  Vincula,  et 
plerisque  optimis  patribus,  ad  accu- 

sationes,  et  citationes  redierunt;  et 
cumPontifìcem  insimulassent  inertiae 
in  ecclesiasticis  rebus  pertractandis, 
simoniae,  aliorumque  criminum,  pu- 
blicum  monitorium  ut  intra  60  dies 
compareret,  ediderunt.  Sessione  vero 
vicesima  septima  6  cai.  Octobris  ha- 
bita, nullam  declararunt  promotio- 
nem  ab  Eugenio  Pontifice  factam 
Ioannis  Vitellii,  seu  Vitelleschi  Pa- 
triarchae  Alexandrini  ad  cardinala- 
ti! s  dignitatem  eidem  tributam.  Ir- 
ritum  quoque  decreverunt  quod  es- 
set  statutum  de  Concilio  Utini  vel 
Florentiae  habendo.  Cum  vero  ad 
sumptus  ob  Graecorum  adventum  fa- 
ciendos,  percrebuisset,  Pontifìcem  pe- 
cunia indigentem ,  ex  Avenionensi 
ci  vitate,  vel  Comitatu  Venaisino  velie 
profìcere;  haec  vendi  ,  oppignorari , 
aut  quocumque  modo  alienari  pro- 
hibuerunt. 

Licet  vero  tantae  audaciae,  et  te- 
meritatis,  a  Sigismundo  Imperatore, 
datis  litteris,  Basileenses  reprehensi 
fuissent,  in  ea  tamen  perstiterunt , 
et  sessione  28  Calendis  Octobris  ce- 
lebrata ,  praeside  Georgio  Episcopo 
Visensi  Hispano  ditionis  Aragoniae, 
Eugenium  quod  non  comparuisset , 
contumacem  declararunt,  et  ad  pro- 
cedendum  contra  eum,  Concilium  in- 
struxerunt.  Sed  Regis  Hispaniae  Le- 
gati intercessero  his  decretis,  et  Re- 
gis sui,  ac  Praelatorum,  et  nationis 
nomine,  se  minime  consentire  testati 
sunt.  Henricum  YI  etiam  Angliae 
Regem  ob  hanc  nefariam  agendi  ra- 
tionem  Basileenses  graviter  redar- 
guisse, narrat  Augustinus  Patricius 
in  sua  Concilii  Basileensis  historia. 

Haec  vero  cum  Basileae  evenie- 
bant,  Eugenius  IV  Constitutionem  , 
cuius  initium  est  Doctoris  Gentium 
Bononiae  dedit  calendis  Octobris,  qua 
twm  ad  coercendos  Basileensium  co- 
natus,  tum  etiam  quod  valde  de  fe- 
lici Graecae  Ecclesiae  successu  spe- 
raret,  Concilium  Ferrariam  transtu- 
lit.  Quare  multo  clarius  omnis  con- 
cilio Basileensi  sublata  est  Concilii 
auctoritas,  licet  luculenter  iam  ap- 
oareret ,  Basileae  omnia  illegitime, 

Tom.  il 

et  contra  iura  fieri,  atque  irrita  esse, 
quae  contra  pontificiam  dignitatem 
Basileenses  fuerant  aggressi. 

Basileenses  vero  tantum  abfuit, 
ut  decreto  Eugenii  parerent,  ut  in 
sessione  29  die  12  Octobris  habita , 
hanc  Concilii  Basileensis  dissolutio- 
nem  ,  et  translationem  Ferrariam  , 
irritam  declaraverint,  praeceperint- 
que  Eugenio  eam  revocare  ,  secus 
Pontifìcem  incursurum  poenas  olim 
contra  eum  intentatas,  ut  infra  qua- 
tuor  menses  a  Pontifìcatu  esset  ipso 
facto  suspensus  ,  et  nisi  intra  alios 
duos  menses  agendi  rationem  im- 
mutasset  ,  ad  privationem  quoque 
esse  deveniendum.  Epistolam  etiam 
scripserunt  14  cai.  Novembres  ad 
Christianos  omnes  ,  qua  editam  prò 
Eugenio  apologiam  refellere  Basile- 
enses conati  sunt.  Sessione  tricesima, 
quae  die  23  Decembris  habita  fuit, 
de  Eucharistica  communione  actum 
est,  et  a  synodo  declaratum,  laicos, 
et  clericos  non  sacerdotes  ad  com- 
munionem  sub  utraque  specie  non 
teneri.  Haec  vero  ultima  anni  1437 
Basileensis  Concilii  sessio  fuit. 

Sed  anno  posteriori ,  et  proximis 
aliis  ,  Basileenses  sessiones  habere 
prosequuti  sunt,  ac  schisma  compie- 
re, licet  Eugenii  IV  auctoritate  Con- 
cilium Ferrariae,  et  Florentiae  iam 
incepisset.  Breviter  vero  reliquae 
istae  Basileenses  sessiones ,  et  schi- 
smatica  gesta  nunc  recensenda  sunt. 
Itaque  anno  1438  die  24  Ianuarii 
Basileenses  tricesimam  primam  ses- 
sionem  habuerunt,  qua  de  causis  non- 
nullis  ad  Romanam  curiam  non  de- 
ferendis  actum  est ,  et  prohibitae 
gratiae  quae  dicuntur  exspectativae; 
Eugenius  autem  declaratus  suspen- 
sus, et  Pontificatus  administratio  ad 
Concilium  devoluta. 

Interea  vero  Iulianus  Cardinalis  a 
Concilio  discedens,  se  ad  Eugenium 
Ferrariam  contulit.  Viderat  enim 
omnia  ad  schisma  ruere  ,  et  Basi- 
leenses obfìrmatos  in  proposito  de- 
ponendi  Pontifìcem;  atque  huius  ini- 
qui consilii  particeps  nullo  modo)  sse 
voluerat.   Reliqui   etiam   Cardinales 

cìiscesserunt.  Eo  .autem  facto  Basi- 
leenses non  perterriti  Ludovicam 
Arelatensem  Cardinalem,  praesidem 
Concilii  crearunt.  Sessione  tricesima 
seeunda,  die  24  Martii  habita,  Ba- 
sileenses Cóncilium  Ferrariense  da- 
rnnarunt  ;  Eugenium  Concilii  Prae- 
sidem, et  quicumque  illi  interessent, 
excommunicarunt.  Ut  vero  Concilii 
auctoritatem  fuicirent ,  sessione  33 
habita  die  16-Maii  anno  1439  tam- 
quam  (idei  veritates  has  proposi- 
tiones  iniuria  definiverunt:  1  quod 
Cóncilium  generale,  universam  re- 
praesentans  Ecclesiam,  sit  supraPa- 
pam  ;  2  quod  Papa  non  possit  Cón- 
cilium legitime  congregatum  ,  sine 
eius  consensi!  dissolvere,  vel  suspen- 
dere,  vel  tran  sferre;  3  esse  haereti- 
cum  qui  has  propositiones  pertina- 
citer  impugnet.  Sessione  34,  die  25 
Iunii  1439  in  Eugenium  depositionis 
sententiamBasileensestulerunt.  Huic 
autem  sessioni,  Cardinalis  De  Tur- 
recremata  in  responsione  contra  Ba- 
sileenses diserte  tradit,  de  30  Epi- 
scopis,  qui  tunc  Basileae  esse  dice- 
bantur,  solos  octo,  vel  novem  inter- 
fuisse,  omnes  vero  istos  Eugenio  ma- 
xime privatis  rationibus  infensos,  et 
universos  catholicorum  principum  o- 
ratores  contradixisse. 

Sessione  tricesima  quinta ,  quae 
die  10  Iulii  anno  1439  habita  est , 
renovatum  fuit  decretum,  quo  con- 
tinebatur,  nisi  de  Patrum  consensu 
dissolvi  Cóncilium  non  posse,  et  sta- 
tatum  est,  electionem  Pontificis  post 
sexagesimum  a  depositione  diem , 
esse  peragendam.  Sessione  tricesima 
sexta  celebrata  die  17  Septembris 
1439  sententia  de  immaculata  Bea- 
tissimae  Virginis  conceptione  decla- 
rata  est  pia,  sancta,  cultui  ecclesia- 
stico ,  rectae  rationi ,  Sacrae  Scri- 
pturae  consona  ,  ideoque  tenenda  ; 
contrariam  praedicare  ,  vel  docere 
vetitum  est ,  iussumque  fuit ,  Con- 
ceptionis  festum  celebrari  die  8  De- 
cembris. 

Sessione  37  die  20  Octobris  1439 
de  futura  Pontificis  electione  actum 
est.  Sessione  38  die  30  Octobris  Ba- 


sileenses damnarunt  Eugeni!  decre- 
tum quod  incipit  Moyses  Vìr  Dei 
Florentiae  datum  4  Septembris  an- 
no 1439,  quo  decreto  Concilii  transla- 
tio  abeodem  factadefendebatur;  et  32 
diversarum  nationum  viros  Basileen- 
ses designarunt ,  qui  cum  Ludovico 
Cardinali  Archiepiscopo  Arelatensi, 
tit.  S.  Ceciliae,  Concilii  Praeside,  se- 
quenti  sessione  Pontificem  eligerent. 
Sessione  39,  habita  die  17  Novem- 
bris  promulgata  est  electio  Amadei 
Sabaudiae  Ducis  tunc  in  Ripaliae  ad 
lacum  Lemannum  récessu  solitariam 
vitam  agentis,  qui  pontificium  Feli- 
cis  V  nomen  suscepit.  Facta  est  ea 
electio  septimo  die  post  ingressum 
Beputatorum  in  conclave. 

Alberto  II  Imperatore  anno  1440 
mortuo,  cum  Francofurti  consessus 
Electorum  haberetur,  in  quo  Fride- 
ricus  Caesar  creatus  est,  Basileenses 
ad  eum  conventum  oratores  suos  mi- 
serunt,  ut  Felicem  Principes  veluti 
Pontificem  susciperent.  Responsum 
est,  nolle  se  schisma  fovere,  sed  cy- 
raturos  omni  ope  pacem  Ecclesiae. 
Iidem  Basileenses  sessione  quadrage- 
sima ,  die  26  Februarii  anno  1440 
habita,  promulgarunt  consensum  im- 
petratum  magnis  precibus  in  suam 
electionem  ab  Amadeo,  et  praecepe- 
runt,  ut  illi  fideles  omnes  obedirent, 
cassatis  quibuscumque,  quae  ab  Eu- 
genio contradicente  prodire  potuis- 
sent.  Sessione  quadragesima  prima 
die  23  Iulii  habita,  sententiam,  quam 
contra  Felicem  Eugenius  Papa  tu- 
lerat,  irritam  declaraverunt.  Postri- 
die  vero  Felix  ,  qui  mox  Basileam 
pervenerat ,  antea  Episcopus  a  Car- 
dinali Arelatensi  ordinatus,  tum  pre- 
tiosissimo  diademate  coronatus  est, 
quam  pompam  fuse  describit  Aeneas 
Silvius  Piccolomineus ,  qui  deinde 
Pius  II  fuit,  quique  aderat,  lib.  2  de 
Concilio  Basileensi.  Ut  vero  augu- 
stiori  cultu  Basileam  Felix  veniret, 
indulserant  Basileenses,  ut  is  novos 
Cardinales  etiam  ante  coronationem 
creare  posset.  Ille  autem  quatuor 
creatos  mense  Aprili  approbavit,  et 
confìrmavit.  Sessione  42  die  4  Au- 

gusti  ad  honorifìcam  Felicis  susten- 
tationem ,  assignarunt  ad  quinquen- 
nium ,  quintam  omnium  Ecclesiasti- 
corum  proventuum  partem,  quo  ela- 
pso  ad  aliud  quinquennium  decimam; 
vetitum  autem  collectoribus,  ne  quid 
-ulterius  prò  suis  laboribus  exigerent, 
sed  pensionem  tantum  ex  Camera 
Felicis  assignandam  acciperent. 

Anno  1441  sessione  quadragesima 
tertia,  die  1  Iulii  festum  Visitatio- 
nis  Beatissimae  Virginis ,  ad  impe- 
trandam  ,  uti  affirmarunt ,  eiusdem 
intercessione  ,  unionem  Ecclesiae  , 
quotannis,  die  2  Iulii  celebrandum 
decretum  est.  Sessione  autem  44 
die  9  Augusti  decreverunt,  ut  spo- 
liati  ab  Eugenio  benefìciis,  restitue- 
rentur  in  integrum,  et  deiicerentur 
qui  his  fuerant  ab  ilio  donati,  adhi- 
bito,  si  opus  fuisset ,  brachii  saecu- 
laris  auxilio.  Interea  cum  Franco- 
fordiensis  conventus  haberetur  ma- 
gna Principum  frequentia ,  cui  Fri- 
dericus  ipse  Caesar  praeerat,  ad  eum 
accesserunt  Legati  Basileensium,  sed 
iussi  sunt  antequam  acciperentur , 
legationis  insignia  dimittere.  Vene- 
runt  etiam  ab  Eugenio  Pontifìce 
missi  legati.  Auditi  sunt  Basileenses 
sine  arbitris  per  tres  dies,  ex  qui- 
bus  Panormitanus  iuris  consultus  sui 
temporis  excellentissimus,  causam 
Basileensium  ,  et  Felicis  fuse  egit  ; 
Eugenii  vero  partes  graviter  tuta- 
tus  est  Cardinalis  Cusanus.  Scripta 
etiam  argumenta  sua  unaquaeque 
pars  reliquit.  Deliberatum  est  in  con- 
ventu,  aliud  Concilium  indubitatum 
esse  celebrandum,  cui  deliberationi, 
etsi  aegre  id  facerent,  necesse  tamen 
fuit  Basileenses  acquiescere,  praeser- 
tim  cum  Fridericus  die  13  Septem- 
bris,  prope  Basileam  iter  agens,  ro- 
gatus  ut  urbem  ingrederetur,  nega- 
vit  id  se  facturum,  nisi  antea  cele- 
brationi  alterius  Concilii  Basileenses 
assentirentur. 

Post  multas  ergo  contentiones,  in 
congregatione  habita  die  8  Octobris 
consenserunt  sub  conditionibus,  quae 
in  synodalibus  epistolis  de  ista  re 
continentur.  Fridericus  die   11  No- 


'  vembris  Basileam  solemni  pompa  in- 
gressus,  altero  die  Felicem  visitatu- 
rus,  vespere  cum  paucis  domum  in- 
gressus,  numquam  eum  ut  Pontifìcem 
salutavit.  Anno  autem  1443  cum  pro- 
misissent  Basileenses  ad  locum  se 
transferre  Oaesari  gratum,die  16  Maii 
sessione  45,  quae  postrema  Basileen- 
sis  numeratur,  statuerunt,  ex  decre- 
tis  Constantiensis,  ipsiusque  Basileen- 
sis ,  aliud  Generale  Concilium  cele- 
brandum esse  post  triennium  in  ci- 
vitate  Lugdunensi,  quam  ad  id  Fe- 
lix delegisset,  qui  posset  illud  etiam 
citius  indicere;  nec  tamen  censendum 
Basileense  dissolutum,  sed  potius  se 
velie  illud  continuare,  et  prosequi  , 
dummodo  Basileensis  secura  ipsis 
civitas  esset:  quod  si  impedimentum 
aliquod  obveniret,  se  eligere  Lausa- 
nam.  Atque  in  ista  civitate  revera 
nonnullas  postea  habitas  sessiones 
constat,  sed  in  quibus  nihil  memo- 
rabile gestum  est,  praeter  abdicatio- 
nem  Felicis  ,  Imperatoris  Friderici 
hortatu  ad  pacem  Ecclesiae  resti- 
tuendam ,  qui  etiam  paullo  post  ad 
suum  Ripaliae  secessum  regressus 
est. 

Continent  ea,  quae  hactenus  expo- 
suimus,  summam  rerum  in  Concilio 
Basileensi  gestarum.  Atque  arbitra- 
mur  ipsam  solam  earundem  rerum 
expositionem  per  se  satis  esse  ut  ap- 
pareat,  quantopere  ii  decipiantur,  qui 
Concilii  Basileensis  historia,  rebus- 
que  gestis  proficere  se  posse  putant 
ad  suas  de  Concilii  potestate  sen- 
tentias  propugnandas:  id  quod  de  iis 
etiam  dici  debet,  qui  ex  Basileensi 
Concilio  argumentatur,  ut  evincant, 
decreta  a  Concilio  Constantiensi  la- 
ta, quae  de  tempore  schismatis ,  et 
Pontifìce  dubio  intelligenda  esse  tra- 
didimus,  etiam  de  Pontifìce  certo,  et 
tempore,  quo  schisma  non  adsit,  in- 
telligi  debere.  Quid  enim  valere  pot- 
est  Concilii  Basileensis  factum  in 
ista  re,  cum  ex  eiusdem  historia  ap- 
pareat ,  auctoritati  illius  confìdere 
hos  scriptores  non  posse?  Quis  vero 
non  intelligit  in  hac  causa ,  non 
quaeri  debere,  utrum  Concilium  Ba- 

sileense  ea  gesserit,  quae  pontifìciae 
auctoritati  sunt  iniuriosa,  sed  utrum 
iure  ea  facere  potuerit ,  quae  fe- 
cit?  Nullus  vero  afferri  poterit  scri- 
ptor,  qui  sine  praeiudicatis  opinioni- 
bus  disputans,  Basileensium  factum, 
et  arrogantiam  non  graviter  repre- 
hendat. 

Quare  non  morabor  in  iis  refel- 
lendis,  quae  sive  Auctor  defensionis 
declarationis  Cleri  Gallicani  toties 
memoratae,  de  hac  re  habet  libro  6 
operis  sui,  ubi  fuse  de  Concilio  Basi- 
leensi  pertractat,  sive  Cardinalis  Lu- 
zernius  part.  3  cap. 21,  quo  loco  Car- 
dinalis Orsii  responsiones  infirmare 
conatus  est ,  quas  vir  doctissimus 
contra  defensorem  declarationis  il- 
lius  attulerat.  Neque  movebor  iis, 
quae  Moshemius  in  Inst.  Hist.  Ec- 
clesiasticae  saec.  15  part.  2  cap.  2 
recenset  de  iis  quae  in  Basileensi 
Concilio  evenerunt ,  quod  magnum, 
et  aeternae  memoriae  dignìssìmum 
Concilium  appellat.  Sentiunt  enim 
facile  omnes  ,  nullam  aliam  ratio- 
nem  esse  ,  cur  tantopere  Moshemio 
Concilium  istud  placeat,  nisi  quod  in 
eo  Pontificis  auctoritas  adeo  inique 
iniuriis  affecta  fuerit.  Idem  de  Fe- 
bronio  dico,  quem  Concilii  Basileen- 
sis  auctoritatem  amplificantem  eru- 
ditissimus  Frane.  Antonius  Zaccaria 
part.  2  lib.  4  cap.  3  in  Antifebronio 
confutavit:  ad  quam  rem  illustran- 
dam  Cardinalis  Sfondratii  disserta- 

tio  3  contra  Maimburgum,  et  P.  Ron- 
calli ad  notati  ones  ad  8  dissertatio- 
nem  Natalis  Alexandri  in  Hist.  Eccl. 
saeculi  15  et  16  plurimum  conferunt. 
Potterium  denique  prorsus  praeter- 
eo,  qui  ut  opinionibus  suis  inserviat, 
tom.  4  operis  part.  1,  l.  7  historiam 
istius  facti  penitus  perturbat. 

Et  quoniam  Febronius  ex  Eugenii 
constitutione  prò  Concilii  Basileen- 
sis  prosequutione  promulgata  con- 
cludit ,  Pontifìcem  Concilii  eiusdem 
decretis  adhaesisse,  huic  capiti  fìnem 
imponam  illud  Inter  cetera  Euge- 
nii testimonium  ex  eius  epistola  ad 
Franciscum  Foscarinium  Ducem  Ve- 
netum  annerendo  ,  quo  id  omnino  fal- 
sum  esse  aperte  declaravit.  «  Potius 
»  hanc  apostolicam  dignitatem  (in- 
»  quit  Eugenius),  et  vitam  insuper 
»  posuissemus,  quam  voluissemus  es- 
»  se  causam  et  initium,  ut  pontifica- 
»  Iis  dignitas,  et  Sedis  Apostolicae 
»  auctoritas  submitteretur  Concilio 
»  contra  canonicas  omnes  sanctiones: 
»  quod  numquam  antea ,  neque  ali- 
»  quis  nostrorum  praedecessorum  fe- 
»  cit ,  neque  ab  ilio  exstitit  requisi- 
»  tum.  »  Ea  epistola  apud  Raynal- 
dum  videri  potest  ad  annum  1433 
num\  19.  Scilicet,  prout  alio  loco  tra- 
didimus,  Eugenius  IV  quando  Con- 
cilii Basileensis  prosequutionem  ra- 
tam  habuit,  id  unum  concedens  ,  ce- 
tera quae  in  Concilio  gesta  sunt , 
nulla  ratione  probavit. 

Ea  nunc  sumus  pertractaturi,  quae 
Fiorentini  Concilii  ,  seu  (ecumeni- 
ci XVI  historiam  respiciunt,  cuius 
habendi  praecipua  ratio  fuit,  ut  Grae- 
ca  Ecclesia  ,  quae  diuturno  dissidio 
ab  Ecclesia  Latina,  atque  ab  unita- 
tis  catholicae  centro  erat  divulsa, 
cum  Ecclesia  Latina  ipsa ,  et  cum 
Sede  Apostolica  reconciliaretur.  Hu- 
ius  autem  rei  ad  exitum  perducen- 
dae  rationes   iustissimae  affereban- 


tur,  quas  Eugenius  IV  Pontifex  Ma- 
ximus  libenter  excipiens,  nihil  omit- 
tendum  curavit,  ut  tantae  gravita- 
tis  negotium  feliciter  absolveretur. 
Vidimus  suo  loco,  schisma  istud,  pri- 
mum  Photii  scelere  saeculo  IX  ex- 
citatum ,  sed  Hadriani  II  Pontificis 
tempore,  et  Concilii  VIII  generaiis 
auctoritate  compressum,  deinde  sae- 
culo XI  Episcopi  Constantinopolitani 
Michaelis  Cerularii  opera,cum  Leo  IX 

Pontifex  Maximus  esset,iterum  fuis- 
se  conflatum;  et  sub  Gregorio  X  in 
Concilio  Lugdunensi  II  de  unione  re- 
stituenda  decretum  communi  suffra- 
gio esse  factum.  Illud  tamen  certum 
est,  schisma,  his  non  obstantibus,  non 
fuisse  deletum.  Cum  ergo  schismatis 
penitus  exstinguendi  spes  oblata  fu- 
isse omnino  videretur,  in  id  Pontifex 
Maximus  totus  incubuit ,  atque  ad 
unionem  instaurandam  ,  Concilium 
habendum  iussit. 

Prout  superius  significavimus,  il- 
lud vel  ab  anno  1438  haberi  coepe- 
rat  Ferrariae,  atque  idcirco  indicavi- 
mus  litteras  ab  Eugenio  IV  Bononia 
scriptas,  quibus  Basilea  Ferrariam 
Concilium  transtulerat.  Eo  se  contu- 
lerat  Nicolaus  Albergatus  Cardinalis 
tituli  S.  Crucis,  quem  Legatum  suum 
ad  Synodum  Eugenius  destinaverat. 
Is  vero  die  8  Ianuarii  in  tempio  ma- 
lori conventum  habuerat,  praesenti- 
bus  quinque  Archiepiscopis  ,  decem 
et  octo  Episcopis,  aliisque  Praelatis, 
in  quo  lectis  Eugenii  litteris  ,  syn- 
odum Basilea  Ferrariam  esse  trans- 
latam  declaraverat.  Hoc  ipsum  fa- 
ctum fuerat  sessione  prima,  celebrata 
die  10  eiusdem  mensis.  Advenitvero 
Ferrariam  die  27  Eugenius  Pontifex, 
et  die  8  Februarii  habita  Congrega- 
tione  Cardinalium  ,  Praelatorum,  et 
Doctorum,  modeste  de  Basileensibus 
conquestus,  suam  innocentiam  testa- 
tus  est;  atque  ad  omnia  se  paratum 
affirmavit,  quae  Basileense  dissidium 
delere  possent.  Factis  deinde  in  aliis 
congregationibus  statutis  nonnullis, 
si  ve,  ut  vocant  advìsamentis,  prae- 
sertim  de  ordine  sedendi  in  synodo, 
die  15  Februarii  celebrata  est  sessio 
secunda praesidente Eugenio,  et  prae- 
sentibus  Episcopis  72,  in  qua  irrita 
declarata  sunt  Basileensium  seditiosa 
decreta,  et  eos  qui  in  eo  coetu  per- 
severarent,  incidisse  in  excommuni- 
cationem  ,  et  privationem  quar  uni- 
cum }ue  dignitatum,  vel  benefìciorum 
afnrjiatum  est. 

Graeci  vero  hoc  eodem  anno  in 
Italiani  appulerunt.  Describitur  eo- 
rura  adventus  in   actis  Concilii.  Ex 


iis  autem  colligitur,  Ioannem  Palaeo- 
logum  Graecorum  Imperatorem  die  8 
Februarii  Venetum  litus  tenuisse 
cum  fratre  suo  Demetrio ,  Iosepho 
Patriarcha  Constantinopolitano,  plu- 
rimis  Antistitibus,  et  reliquo  comi- 
tatù  700  circiter  hominum  ,  prout 
erat  in  pactis  definitum.  Postridie 
vero  a  Duce,  et  Senatu  ingenti  pom- 
pa, navi  Bucentauro  magnifìce  or- 
nata exceptum  in  Urbem  ;  et  confe- 
stim  Imperatorem  ,  et  Patriarcham, 
oratores  ad  summum  Pontifìcem  de- 
stinasse, qui  ad  Eugenium  die  20  Fe- 
bruarii convenerunt.  Pontifex  etiam, 
audito  Graecorum  adventu,  Oardina- 
lem  S.  Crucis  ,  et  Marchionem  Fer- 
rariensem  ,  ad  eos  salutandos  desti- 
navit.  Die  28  Imperator  cum  Fra- 
tre, et  plerisque  ecclesiasticis  ,  exce- 
pto  Patriarcha,  Ferrariam  versus  na i 
vigavit;  quo  cum  pervenisset,  ei  oc- 
currerunt  Cardinales,  et  Marchio  E- 
stensis,  urbis  dominus,  qui  eum  die  4 
Martii,  sub  umbella  aurea  exceptum 
ad  Pontifieis  palatium  deduxit.  Pon- 
tifex paullo  procul  a  sede  sua  ob- 
viam  occurrens,  non  est  passus  eun- 
dem  genuflectere,  sed  benigne  ara- 
plexatus,  ac  data  dextera  ad  oscu- 
lami um,  ad  sinistram  suam  sedentem 
humanissime  alloquutas  est.  Triduo 
post,  idest  die  7  Martii,  Patriarcha 
inaurato  navigio  vectus  ,  et  postero 
die  a  quatuor  Cardinalibus ,  et  24 
Episcopis  Latinis,  et  Marchione  Fer- 
rariensi  exceptus  ad  portum ,  medius 
inter  duos  Cardinales  Diaconos  equi- 
tavit,  atque  ad  Pontifìcem  visitan- 
dum  se  contulit. 

Aliquot  diebus  elapsis,  Imperator 
contendere  coepit  apud  Pontifìcem, 
ut  iuxta  conventa,  non  solum  Epi- 
scopi ,  et  Antistites  ,  sed  Reges  ,  ac 
Principes  ,  per  se  ,  aut  per  legatos 
celebrandae  synodo  interessent.  Quod 
etsi  Pontifex  diffìcile  factu  esse  osten- 
deret  propter  ingruentia  bella,  alia- 
que  impedimenta  ,  nihilominus  ,  ur- 
gente Imperatore,  quatuor  mensium 
spatio  definito ,  nuncios ,  et  litteras 
misit  ad  eos  invitandos.  Visum  est 
interea  non  esse  differendam  synodi 

celebrationem;  et  statuta  sunt,  quae 
sedendi  ordinem  respiciebant,  et  pri- 
mus  consessus  Latinorum  et  Graeco- 
rum,  ad  indicendam  coramunibus  vo- 
tis  synodum,  habitus  est  in  Ecclesia 
maiori  S.  Georgii ,  cui  tamen  Patri- 
archa ,  eo  quod  esset  octogenarius , 
et  infirma  valetudine  laboraret,  in- 
teresse non  potuit.  Hunc  consessum 
alii  inter  sessiones  recensent,  et  ter- 
tiam  numerant,  duabus  praecedenti- 
bus  computatis,  plerique  tamen  con- 
sessum eundem  non  tam  synodi  ses- 
sionem  ,  quam  eius  indictionem  re- 
putane 

Postquam  Paschalia  festa  peracta 
fuissent,  Patres  Latini,  ne  vacuum 
tempus  exspectandis  aliis  praefìxum 
elaberetur,  postularunt,  ut  de  dog- 
matibus  pertractaretur,  quae  Grae- 
cos  inter  et  Latinos  in  controver- 
siam  vocabantur.  Erant  autem  prae- 
cipua  de  processione  Spiritus  sancti 
ex  Filio,  de  Purgatorio,  et  de  pri- 
matu  Romani  Pontificis.  Graeci  etsi 
primo  recusarent,  causantes  eorum, 
quiBasileae  erant,  absentiam;  postea 
consenserunt,  et  electi  sunt  ex  utra- 
que  parte  duodecim  ,  qui  bis  in 
hebdomada  convenientes  in  tempio 
S.  Francisci,  de  Purgatorio,  et  San- 
ctorum  beatitudine  disputarunt.Dum 
ista  Ferrariae  fiebant,  omnium  stu- 
dia eo  erant  conversa ,  ut  tandem 
aliquando,  sive  Basilea,  sive  aliunde 
ad  synodum  invitati  convenirent. 
Videbatur  enim,  id  conducere  mul- 
tum  posse  ad  unionem  fìrmius  con- 
stituendam. 

Verum  cum  apparuit  post  tempo- 
ris  praescriptum  intervallum  ,  nul- 
lum  Basilea  ,  aut  ex  aliis  locis  ad 
Concilium  advenire;  non  esse  diutius 
exspectandum  statutum  est.  Et  quod 
Graeci  ob  Latinorum  multitudinem, 
se  numero  suffragiorum  vinci  que- 
rerentur ,  rem  disputationibus  agi 
debere  visum  est;  atque  ex  utraque 
parte  sex  ad  id  viri  docti  electi  sunt. 
Et  ex  Latinis  quidem  Nicolaus  Al- 
bergatus,  et  lulianus  Caesarinus  Car- 
dinales,  Andreas  Archiepiscopus  Rho- 
dius  ,  sive  Colossensis  (ita  enim  ad 


Graeci  Metropolitae  -differentiam  La- 
tinus  dicebatur),  Ludovicus  Episco- 
pus  Foroiivensis  ,  et  duo  Monachi 
Theologiae  Magistri.  Ex  Graecis  Mar- 
cus Archiepiscopus  Ephesinus,  Isido- 
rus  Russiae,  Bessarion  Nicaenus  Epi- 
scopus,  Theodorus  Xanthopulus,  Mi- 
chael Balsamon ,  Gregorius  Gemistus. 
Die  ergo  8  Octobris,  convenientibus 
omnibus  in  amplum  palatii  sacellum, 
eo  quod  Eugenius  podagra  laboraret, 
et  ad  Ecclesiam  venire  non  posset, 
primae  sessioni  una  cum  Graecis  ha- 
bitae  factum  initium  est,  in  qua,  cum 
Latini  dicendi  praerogativam  Grae- 
cis concessissent,  primus  Bessarion 
luculentissimam  habuit  orationem  , 
quae  exstat  in  actis  Concili!,  rei  ma- 
gnitudinem  ,  quam  agebant,  decla- 
rans,  et  ad  constantiam  in  fìdei  ne- 
gotio  tractando  omnes  hortatus  est, 
et  praeter  id  in  ea  sessione  nihil 
aliucl  est  gestum.  Sessione  2  cele- 
brata die  11  nihil  pariter  actum  est, 
nisi  quod  Andreas  Rhodius,  sive  Co- 
lossensis ,  Bessarionem  aemulatus  , 
alteram  ex  parte  Latinorum  habuit 
orationem,  decretumque  est,  eas  dis- 
putationes  dialectico-  more,  brevibus 
argumentis  habendas  esse,  exordien- 
tibus  Graecis;  quibus  etiam  facta  co- 
pia est,  ut  in  disputando,  sive  pro- 
ponentium,  sive  respondentium  par- 
tes  agerent. 

Hae  vero  disputationes  sess.  3  die 
14  Octobris  habita  coeptae  sunt,  eae- 
que  protractae  quatuor  sessionibus 
sequentibus,  videlicet  quarta,  die  15, 
quinta,  die  16,  sexta,  die  20,  septima 
die  25  eiusdem  mensis  Octobris  ce- 
lebratis.  In  his,  et  privatis  aliis  dis- 
putationibus inter  Marcum  Ephe- 
sium,  et  Anclream  Colossensem  prae- 
cipue  certatum  est,  interloquentibus 
aliquando  aliis  etiam  deputatis,  po- 
tissimum  vero  Iuliano  Cardinali  prò 
Latinis  ,  Bessarione  prò  Graecis,  et 
interdum  Imperatore  ipso,  his  se  dis- 
ceptationibus  immiscente. 

De  Spiritus  sancti  processione  et- 
iam a  Filio  disputatio  effecit,  ut  de 
vocis  Filioqae  additione  facta  Sym- 
bolo   Constantinopolitano   ageretur, 

quam  additionem  Marcus  Ephesius , 
et  ceteri  Graeci ,  septem  priorum 
Conciliorum  decretis  adversari  con- 
tendebant,  a  quibus  Conciliis  nullam 
fieri  posse  symbolo  additionem  sta- 
tutum  esse  dicebant.  Verum  Andreas 
Colossensis  affirmabat ,  illara  vere  , 
et  proprie  additionem  non  fuisse  , 
sed  dumtaxat  expositionem  alterius 
vocis  ex  Patre,  secundum  Ecclesiae 
fìdem  de  processione  ex  utroque.  Esse 
autem  interdictas  proprias  additio- 
nes,  quae  aliquid  haberent  praeter 
id  ,  quod  Ecclesia  credit ,  non  vero 
fìdei  expositiones  catholicae  fìdei  con- 
sonas,  id  quod  ex  facto  ipso  Concilii 
Constantinopolitani  I  apparebat  ,  a 
quo  in  symbolum  Nicaenum  ad  cla- 
rius  asserendam  Spiritus  sancti  di- 
vinitatem  contra  Macedonium,  plura 
sunt  inlata,  quae  Nicaeae  scripta  non 
fuerant. 

De  vocis  Filioque  additione  facta 
symbolo  fuse  pertractavimus  nos  et- 
iam  harum  raelectionum  tomo  I, 
e.  LXXXIVpag.  384.  Et  eo  quidem 
loco  accurate  demonstravimus,  quam 
iniuste  Graeci,  ob  hanc  additionem 
symbolo  factam  conquesti  sint.  At- 
que  illud  etiam  adnotavimus,  add li- 
eta ad  id  probandum  D.  Thomae  au- 
ctoritate,  illam  non  tam  additionem, 
quam  explicationem  catholici  dogma- 
tis  clariorem  appellari  posse.  Etiam 
illud  luculenter  evicirnus  ,  falsum 
omnino  esse,  a  Concilio  Ephesino  Ge- 
nerali, vel  ab  alio  quolibet  vetitum 
fuisse,  quominus  symbolo  adderetur 
aliquid,  quod  sit  Catholicae  fìdei  con- 
sentaneum.  Itaque  ad  ea  melius  in- 
telligenda,  quae  hic  de  disputatione 
ista  Ferrariae  habita  recensemus  , 
opportunum  est ,  memoratum  supe- 
rius  praelectionum  nostrarum  locum 
consulere. 

Séssio  octava  die  1  Novembris  ha- 
bita est,  et  tum  in  ea,  turo  in  quatuor 
aliis  eiusdem  mensis,  nona  ,  die  4, 
decima,  die  8,  undecima,  die  11  prae- 
cipj  e  disputarunt  Bessarion,  et  Mar- 
cus Ephesius  prò  Graecis;  prò  Lati- 
nis  /ero  Iulianus  Cardinalis,  et  Ioan- 
nes  Provincialis  Ordinis  Praedicato- 


rum  Longobardiae.  Suraraa  vero  dis- 
ceptationum  ea  fuit ,  quod  Graeci 
concederent  quidem  fieri  posse  ex- 
positionem symboli,  aliis,  vel  clario- 
ribus  verbis;  minime  tamen  fieri  pos- 
se expositiones  ,  quae  plus  aliquid 
docerent ,  quam  antea  in  symbolo 
prostaret,  atque  has  additiones  de- 
creto Ephesinae  Synodi  Generalis 
adversari:  Latini  contra  affirmarent, 
hanc  factam  a  Concilio  Ephesino  pro- 
hibitionem  intelligi  solum  debere  de 
additionibus  ,  quae  fìdei  catholicae 
essent  adversae  ,  non  vero  de  iis  , 
quae  ad  necessariam  aliquam,  et  fì- 
dei catholicae  consentaneam  expli- 
cationem adhibitae  fuissent.  Quare 
animadvertebant  Latini,  ideirco  esse 
factum,  ut  in  Ephesina  Synodo  no- 
vum  Symbolum  a  diari sio  Presby- 
tero  allatum  reiiceretur  ;  in  Chal- 
cedonensi  vero  laudati  fuerint  Leo 
Magnus,et  Flavianus  Episcopus  Con- 
stantinopolitanus,quod  fìdei  dogmata 
explicatius  docuissent,  et  suis  expo- 
sitionibus,  sive  additamentis,  eadem 
distinctius  contra  haereses  propu- 
gnassent.  Verum  Iulianus  Cardina- 
lis, in  duodecima  sessione  ,  id  prae- 
cipue  petiit ,  ut  omissa  tunc  quae- 
stione  de  vocis  Filioque  additione 
facta,  cardo  potius  controversiae  per- 
tractaretur,  videlicet,  utrum  Spiri- 
tus sanctus  a  Patre  tantum  ,  an  a 
Patre  ,  et  Filio  simul  procederet  ; 
nam  hac  controversia  composita,  fu- 
turum  facile  affirmabat,  ut  de  pote- 
state  vocem  illam  addendi  contro- 
versia tota  extingueretur. 

Die  17  Novembris  sessio  decima 
tertia  habita  est.  Et  cum  Ducis  Bur- 
gundiae  oratores  introducti,  Pontifi- 
cem  quidem  venerati,  nullam  tamen 
Imperatori  Graeco  reverentiam  exhi- 
buissent;  hic  sessione  finita,  acerri- 
me ea  de  re  conquestus,  aperte  te- 
status  est,  nisi  sequenti  sessione  de- 
bitus  sibi  honor  adhiberetur,  se  cum 
suis  a  synodo  esse  abiturum.  Quare 
sessione  decima  quarta,  die  4  Decem- 
bris,  rursum  ingressi  oratores  obse- 
quium  ei  ,  etsi  non  quale  volebat , 
praestiterunt.  Quod  aequo  animo  fé- 

rens  Imperator  disputationes  non  im- 
pedivit.  In  his  Marcus  Ephesius,  cuna 
acriter  conquereretur,  propter  lon- 
gas  Latinorum  orationes ,  temporis 
magnani  partem  frustra  consumi,  po- 
stulavit ,  ut  in  posterum  ageretur 
per  simplices  affirmationes,  et  nega- 
tiones.  Sed  Iulianus  Cardinalis  obie- 
cta  diluens,  sermonem  adeo  protra- 
xit,  ut  dies  eum  defecerit.  Sessione 
decima  quinta,  die  18  Decembris  rur- 
sus  Marcus  Ephesius  institit ,  nefas 
esse  vocem  ullam  Symbolo  addì,  cu- 
ius  orationem  Iulianus  Cardinalis  ad- 
mirabili  memoria  in  28  capita  dis- 
tribuens ,  respondit  ad  singula ,  et 
tum  ex  philosophia  ,  tum  ex  Sacra 
Scriptura  adductis  argumentis,  vo- 
cem Filioque  licite  symbolo  apposi- 
tam  esse  contendit.  Marcus  contra 
orationem  Iuliani  in  octo  capita  par- 
titus,  fuse  loquutus  est;  nec  Iulianus 
responsum  ad  haec  distulit ,  atque 
addidit  in  extremo,  si  decem  Mar- 
cus argumenta  proponeret,  ei  se  de- 
cem millia  redditurum. 

Postquam  sessio  decima  quinta  ab- 
soluta  est,  Graeci  se  morae  diutur- 
nioris  pertaesos  esse  ostenderunt,  et 
iam  reditum  in  Graeciam  se  cogi- 
tare, quod  viderent,  nec  fieri  posse, 
ut  Latini  in  eorum  sententiam  ve- 
nirent,  et  ipsi  animo  defìxum  habe- 
rent,  Latinorum  sententiam  non  am- 
plecti.  Petebant  ergo  ut  finis  dispu- 
tationibus  imponeretur,  et  siquidem 
vox  illa  admittenda  foret ,  non  in 
Symbolo  ,  sed  in  definitione  aliqua 
seorsim  esse  apponendam.  Contra  ur- 
gebant  Latini ,  ut  quaestio  directa 
de  processione  Spiritus  sancti  a  Fi- 
lio  tractaretur.  Etenim  si  erroris 
ipsi  convicti  fuissent  in  ea  re,  tunc 
vocem  illam  nec  Symbolo,  nec  defi- 
nitioni  cuicumque  apponi  posse  ani- 
madvertebant.  Si  vero  Orthodoxum 
dogma  illa  vox  contineret ,  fuisset 
absurdum,  ut  vox  iamdiu  recepta 
sine  ratione  amoveretur.Quamobrem 
adnitente  Imperatore  cum  Patriar- 
cha  ,  qui  ad  unionem  conciliandam 
sedulam  operam  impendebant ,  sta- 
tutum  fuit,  ut  duodecim  Praesules 

Graeci  cum  totidem  Latinis,  de  hao 
quaestione  privatim  agerent. 

Verum  dum  ista  pertractabantur, 
ad  rem  turbandam  accessit  pestilen- 
tia,  quam  Ferrariae  non  modo  im- 
minere ,  sed  in  eadem  civitate  iam 
invalescere  compertum  est.  Quare 
Pontifex  decrevit,  ut  Synodus  Flo- 
rentiam  transferretur.  Restiterunt 
primo  Graeci  ;  sed  auctoritate  Im- 
peratoris,  et  Patriarchae  postea  com- 
moti, assenserunt  bis  conditionibuss 
l  ut  Pontifex  mensium  8  cibaria 
Constantinopolim  mitteret;2  ut  com- 
meatus,  ubicumque  essent,  ipsis  hoc 
tempore  suppeditarentur;  3  ut  Flo- 
rentiam,  non  alio,  ire  compelleren- 
tur;  4  ut  Synodus  quatuor  mensium 
spatio  fìniretur  ,  post  quos  Graecis 
abeundi  potestas  fìeret.  Est  ergo  ad 
translationem  liane  indicendam  po- 
stremo Ferrariae  habita  sessio  de- 
cima sexta,  quam  aliqui,  prout  supe- 
rius  signifìcavimus  ,  alio  modo  nu- 
merant,  quod  inter  sessiones  non  re- 
censeant  conventus,  in  quibus  nulla 
sunt  edita  decreta. 

Itaque  nunc  agendum  est  de  Con- 
cilio proprie  Florentiae  habito  ,  et 
de  iis,  quae  ad  unionem  cum  Eccle- 
sia Graeca  instaurandam  Florentiae 
gesta  sunt.  Scilicet  anno  1439  Fer- 
rarla egressi  Eugenius  Pontifex,  Im- 
perator, aliique,  suo  quisque  itinere, 
Florentiam  Februario  mense  perve- 
nerunt.  In  itinere  insidias  Pontifici 
positas  esse  memoriae  proditum  est, 
sed  insuetis  itineribus  Pontifìcem  in- 
sidias istas  declinavisse  ,  quas  num 
a  Philippo  Mediolanensium  Duce,  an 
ab  Alphonso  Aragoniae  Rege  stru- 
ctas  esse  censendum  sit,  non  oportet 
hic  inquirere.  Sessio  prima  Floren- 
tiae, quae  decima  septima  numerari 
debet,  celebrata  est  die  26  Februa- 
rii,  ubi  post  longum  inter  Impera- 
torem  et  Iulianum  Cardinalem  col- 
loquium,vel  altercationem,  statutum 
est,  ut  Graeci  inter  se  collatione  ha- 
bita de  ineundae  unionis  modo,  il- 
luni in  proxima  sessione  propone- 
rent.  Sed  huuc  concordiae  ineundae 
modum    non    invenientes  ,  volebant 

Graeci  non  agere  privatis  disputa  - 
tionibus.  Veruni  haec  privata  dispu- 
tane ratio  non  placuit  Pontifici  : 
quamobrem  die  2  Martii  habita  est 
sessio  decima  octava  ,  in  qua  inter 
Ioannem  Ordinis  Praedicatorum  Pro- 
vincialem  ,  ut  diximus  ,  Longobar- 
diae,  et  Marcum  Ephesium  disputari 
coepit  de  processione  Spiritus  san- 
cti.  Ac  primo  de  voce  Processio,  de- 
inde de  testimoniis  SS.  Epiphanii  , 
et  Basilii,  quibus  Ioannes  asserebat, 
Marcus  negabat ,  processionem  ex 
Filio  probari. 

Haec  eadem  proximis  quinque  ses- 
sionibus  pertractari  prosequuta  sunt, 
scilicet  decima  nona,  die  5  Martii, 
vicesima  die  7, vicesima  prima  die  10, 
vicesima  secunda  die  14,  et  vicesima 
tertia  die  17  eiusdem  mensis.  In 
his  actum  etiam  de  modo  processio- 
nis  ab  utroque  per  communem  Pa- 
tris  ,  et  Filii  spirationem  ;  item  de 
signifìcatione  vocum  naturae ,  es- 
sentiae ,  substantiae,  subsistentiae 
atque  hypostasìs;  an  propterea  quod 
a  Patre,  et  Filio  Spiritus  sanctus 
procederet,  duo  principia,  et  duae 
causae  Spiritus  sancti  admitti  de- 
berent,  quod  iure,  et  secundum  ca- 
tholicam  doctrinam  negabant  Lati- 
ni. Denique  ostensum  est,  omnes  fer- 
me Patres  Graecos  dicere  Spiritum 
sanctum  ex  Patre  per  Filium  ,  vel 
ex  utroque  procedere  ,  et  neminem 
unum  hoc  dogma  negare.  Iam  vero 
particulam  per,  idem  hic  valere  ac 
particulam  ex.  Neque  praetermissa 
est  de  codicibus  Graecorum  dispu- 
latio;  quos  codices  ostensum  est  ab 
iisdem  fuisse  corruptos  post  schisma, 
minime  vero  a  Latinis  ;  quod  prae- 
cipue  demonstratum  fuit,  in  codici- 
bus  S.  Basilii  in  libris  ad  Eunomium 
de  Spirita  sancto. 

Cum  disputationes  istae  nimis  diu- 
turnae  Imperatori  viderentur,  atque 
iisdem  interea  ob  infirmam  valetu- 
dinem  Patriarchi  adesse  non  posset, 
Imperator  convocatis  apud  ipsum 
Graecis  unionem  suadere  coepit,  at- 
que hortari,  ut  a  disputationibus  de- 
sisterent;  praecipue  cum  Latini,  in 


doctrina  de  unico  processionis  prin- 
cipio convenirent.  Itaque  sessio  vi- 
cesima quarta  ,  die  21  Martii  ,  et 
die  24  vicesima  quinta  ,  quibus  Impe- 
rator vetuit  interesse  Marcum  Ephe- 
sium ,  et  Heracleensem  Episcopum  , 
quod  nimis  essent  contentiosi,  trans- 
actae  sunt,  quin  Graeci  novas  dispu- 
tationes moverent ,  sed  Latinorum 
responsiones  accurate  iisdem  audien- 
tibus. 

Habiti  sunt  deinde  plures  conven- 
tus  privati  ,  tum  Graecorum  inter 
se,  tum  ipsorum  cum  Latinis.  Quod 
vero  Marcus  Ephesius  pertinaciter 
contenderet  Latinos  Schismaticos  es- 
se, nec  Schismaticos  solum,  sed  hae- 
reticos  etiam  ob  additionem  vocis 
Filioque  Symbolo  factam,  et  Grae- 
cam  Ecclesiam  ob  potentiam  dum- 
taxat  et  Latinorum  numerum  ,  eo- 
rundem  damnationem  distulisse,Bes- 
sarion  prò  Latinis  strenue  pugna- 
vit ,  atque  eandem  esse  Graecorum 
Patrum  doctrinam  probavit ,  quam 
Latini  praedicabant. 

Insuper  habuit  ad  Graecos  lucu- 
lentissimam  dogmaticam  orationem 
in  decem  capita  distributam  ,  quae 
exstat  in  actis  post  sessionem  25  prò 
unione;  in  qua  agens  de  causis  schi- 
smatis  ostendit,  si  aliqua  Graecis  de 
secessione  sua  a  Latinis  hactenus 
excusatio  fuisset,  nunc  certe,  Conci- 
lio Oecumenico  celebrato  ,  nullam 
esse  posse ,  nisi  manifeste  ii  proba- 
rent ,  Latinos  a  Catholica  veritate 
aberrare;  id  autem  nullo  modo  pro- 
bari posse.  Quod  si  veteres  aliqui  in 
speciem  contradicere  sibi  videren- 
tur, dandam  esse  operam,  ut  hi  con- 
ciliarentur,  non  vero  erroris  illos 
insimulandos  esse,  et  ad  explicandos 
eos,  qui  obscure  loquuti  sunt,  adhi- 
bendos  qui  clarius  rem  exposuissent. 
Orientales  concordare  cum  Occiden- 
talibus  erui  ex  particulis  per  et  ex, 
quibus  usi  sunt.  Accedente  ergo  Orien- 
talium  consensu  perspicue  affirman- 
tium  processionem  ex  Patre  et  Fi- 
lio, et  ita  ex  Filio  sicuti  ex  Patre, 
admitti  hanc  omnino  debere  ,  cum 
voces  Graecorum    mitti,  profluere, 

'prodire ,  manare ,  oriri,  non  aliud 
quam  procedere  signifìcent.  Nihil 
ergo  restare  aliud,  nisi  ut  concordi- 
bus  animis  unio  iniretur.  Addidit 
post  Cóncilium  Bessarion  appendi- . 
ceni  quandam,  ubi  eadem  pertracta- 
vit,  atque  alia  attulit  Patrum  loca, 
praesertim  Basilii,  quae  ad  proces- 
sionis  Spiritus  sancti  etiara  a  Filio 
veritatem  probandara  erant  impri- 
mis  opportuna. 

Alii  postea  habiti  congressus  sunt 
ad  negotium  absolvendura,  atque  eos 
habere  utile  visum  est ,  cum  nec 
Graeci  omnino  inter  se  ,  nec  cum 
Latinis  convenirent ,  ac  Pontifex 
optaret,  ambiguam,  quam  ii  obtule- 
rant  fìdei  professionem ,  clarius  ab 
iisclem  exponi.  Dum  ista  eveniebant, 
Patriarcha  aegrotus  Imperatori  aper- 
te significavit,  licet  is  contradixis- 
set,  se  tamen  velie  cum  Latinis  con- 
iungi.Quare  Imperator  acrius  prò  rei 
conclusione  agere  coepit,  et  tandem 
iteratis  congressibus,  die  3Iunii  con- 
venientes  in  aedem  Patriarchae  Grae- 
ci omnes  in  unam  sententiam  ive- 
runt  (  excepto  Marco  Ephesio  ,  qui 
obstinate  semper  processionem  Spi- 
ritus sancti  a  Filio  negavit),  Spiri- 
tum  sanctum  procedere  ex  Patre  et 
Filio  per  unicam  spirationem,  et  ab 
unico  principio.  Hanc  fìdei  professio- 
nem die  8  Eugenius  deinde  proba- 
vit,  atque  eodem  tempore  Pontifex 
postulavit ,  ut  aliae  quaestiones  de 
Purgatorio  ,  de  Romani  Pontifìcis 
primatu,  de  Fermentato,  et  Azymo, 
in  quibus  Graeci  cum  Latinis  con- 
troversiam  habebant,  absolverentur. 

Veruni,  quod  bonis  omnibus  dolori 
fuit,  interea  accidit  ut  die  9  vespere, 
cum  de  more  Patriarcha  a  coena  in 
suum  conclave  reverteretur,  repente 
extremum  diem  obierit.  Repertum 
vero  est  apud  illum  scriptum  eius- 
dem  manu  in  haec  verba  digestum: 
«  Ioseph  miseratione  divina  Archie- 
»  piscopusConstantinopolis  novaeRo- 
»  mae  ,  et  Oecumenicus  Patriarcha  , 
»  quoniam  ad  fìnem  vitae  meae  per- 
»  veni ,  soluturus  iam  commune  de- 
»  bitum  ,  Dei  gratia  scribo ,  et  sub- 


»  scribo  sententiam  meam  aperte  uni- 
»  versitati  meorum  Filiorum.  Omnia 
»  igitur  quae  sentit,  et  quae  dogma- 
»  tizat  Catholica ,  et  Apostolica  Ec- 
»  desia  Domini  Nostri  Iesu  Christi 
»  senioris  Romae,  Ipse  quoque  sen- 
»  tio,  et  iis  me  acquiescentem  do,ac 
»  dico.  Profìteor  quoque  Beatissimum 
»  Patrem  Patrum,  ac  Maximum  Pon- 
»  tifìcem ,  et  Vicarium  D.  N.  I.  0. 
»  antiquae  Romae  Papam  ad  certam 
»  omnium  fìdem,  nec  non  Purgato- 
»  rium  animarum.  In  horum  quippe 
»  fìdem  subscriptum  est  9  mensis  Iu- 
»  nii  1439  indictione  secunda.  » 

Ex  posterioribus  huius  scripti  ver- 
bis,  in  quibus  de  Romano  Pontifice 
Patriarcha  loquitur,  certe  intelligi- 
tur  quis  fuerit  Patriarchae  sensus  , 
cum  se  Oecumenicum  in  eo  scripto 
appellavit.  Scilicet  cum  ille  ipse  se 
Armenorum  ,  et  Georgianorum  Pa- 
triarcham  diceret  catholicum  ,  si  ne 
ulla  arrogantia  ,  atque  ex  simplici 
consuetudine  titulum  illum  usur- 
pans,  non  poterat  in  erroris  suspi- 
cionem  venire.  Id  vero  ostendit  vaU'e 
diverso  sensu  Patriarcham  tunc  eo 
titulo  usum  esse  ,  ac  fecerant  Epi- 
scopi antiquiores  Constati  tinopolita- 
ni,  quibus  ob  eam  causam  iure  Pon- 
tifìces  Romani  restiterant.  Ceterum 
magna  pompa  iusta  funebria  Patriar- 
chae illi  persoluta  sunt,  quibus  Car- 
dinales  etiam  omnes  interfuerunt. 

Quaestiones  reliquae  ,  de  quibus 
Latinos  inter  et  Graecos  erat  sta- 
tuendum  ,  quaeque  Purgatorii  exsi- 
stentiam,  et  visionem  Dei  beatiftcam 
ante  extremi  iudicii  diem  respicie- 
bant ,  non  multum  negotii  attule- 
runt,cumFerrariae  iam  fuissent  per- 
tractatae;  nisi  quod  de  ignis  Purga- 
torii specie  definienda  Graeci  con- 
troversiam  proposuerint.  Quod  spe- 
ctat  vero  ad  Eucharistiae  materiam, 
facile  Graeci  assensi  sunt,  sive  azy- 
mum,  sive  fermentatum  panem,  sa- 
cramenti materiam  validam,  legiti- 
mamque  esse.  Sed  de  primatu  Ro- 
mani Pontifìcis  quaestio  difficilior 
fuit ,  et  longius  pertractata  ,  atque 
illud  inter  cetera  difficultatem  attu* 

lit,  quod  Imperator,  licet  consenti- 
re^ primatum  generatim  esse  in  Ro- 
mano Pontifice  agnoscendum,  nollet 
tamen,  ut  eoncederetur  singillatim, 
appellationes  ad  Romanam  Sedem 
fieri  ab  aliis  sedibus  Patriarchalibus, 
aut  Roraanum  Pontiiìcem  Synodos 
Oecumenicas  celebrare  posse  sine  Im- 
peratore ,  et  Patriarchis  ,  quorum 
privilegia  intacta  in  omnibus  ser- 
vari  debere  contendebat.  Itaque  res 
eo  devenisse  videbatur,  ut  unionem 
instauratum  iri  desperaretur. 

Sed,  Deo  iuvante,  Graeci  paullatim 
in  Latinorum  sententiam  venerunt, 
excepto  tamen  Marco  Ephesiorum 
Episcopo,  qui  perpetuo  unioni  repu- 
gnavit.  Itaque  sex  viri  docti  ex  utra- 
que  parte  delecti  sunt,  qui  litteras 
unionis  scriberent  cum  expressione 
dogmatum  controversorum.  Ex  bis 
autem  litteris  composita  est  defini- 
tio  Fidei,  nomine  Pontifieis  Eugenii 
promulgata,  et  publice  die  4  Iunii ., 
post  Sacrum  solemni  ritu  a  Pontifice 
celebratum,  a  Iuliano  Cardinali  pri- 
iDiim  latine  ,  deinde  a  Bessarione 
Graece  lecta,  cunus  initium  e$t:«Eu- 
»  genius  Episcopus  servas  servonnn 
»  Dei  ad  perpetuam  rei  memori  am, 
»  consentiente  ad  infrascripta  caris- 
»  simo  in  Christo  Filio  nostro  Ioanne 
»  Palaeologo  Roman  or  um  Impera- 
»  tore  illustri,  et  loca  tenentibus  Ve- 
»  nerabiliumFratrum  nostrorumPa- 
»  triarcharum,  et  ceteris  Orientalem 
»  Ecclesiam  repraesentantibus.  Lae- 
»  tentar  caeli,  et  exsultet  terra,  sub- 
»  latus  est  enim  de  medio  pariea , 
»  qui  Occidentalem  ,  Orientalemque 
»  dividebat  Ecclesiam,  etc.  »  Exstat 
vero  haec  definitio  in  conciliorum 
collectionibus,  et  apud  Turrecrema- 
tam  post  Concilii  Fiorentini  sum- 
mam  ab  eo  luculento  commentario 
explicata.  Huius  defìnitionis  die  21 
Iulii  quinque  exempla  conscripta  La- 
tine, et  Graece,  subscripta  sunt  a 
Latinis,  et  Graecis,  ut  unum  eorum 
Latini  sumerent ,  Graeci  alterum  ; 
cetera  mitterentur  ad  Patriarchas. 
Eugenius  etiam  postridie  scripsit  de 
hac  ipsa  re  ad  universos  Christianos 


Principes  litteras,  quae  exstant.  At- 
que  ita  finem  accepit  negotium  unio- 
nis ,  sive  reconciliationis  Ecclesiae 
Graecae  cum  Latina. 

Atque  hoc  quidem  unionis  instau- 
ratae  ,  et  schismatis  sublati  decre- 
tum,  publica,  ac  solemni  tum  eccle- 
siastica ,  tum  civili  auctoritate  fa- 
ctum ,  promulgatumque  est ,  post- 
quam,  prout  vidimus,  ea  omnia  es- 
sent  pertractata,  quae  ad  dissidium 
excusandum  Graeci  afferebant.  Con- 
stat  quidem  in  posterum  Graecos  in 
unione  non  perseverasse.  Sed  hoc 
Graecorum  factum  nulla  ratione  pot- 
est  cum  tantae  auctoritatis  decreto 
comparari,  quo  post  solemnem  tra- 
ctationem,  a  schismate  se  resilire  , 
et  cum  Sede  Apostolica  se  reconci- 
liatam  esse  Ecclesia  Graeca  professa 
est.  Itaque  etsi  veteri  schismati  nunc 
quoque  Graeci  adhaereant,  non  pot- 
erit  tamen  ullo  gravi  argumento  ab 
iisdem  ostendi,decretum  unionis  Flo- 
rentiae  conditum ,  alio  eiusdem  au- 
ctoritatis decreto  abrogatum  fuisse. 

In  Actis  graece  scriptis  habetur, 
quaesivisse  postea  a  Graecis  Latinos 
rationem  aliquot  rituum ,  quos  in 
sancto  Missae  sacrificio  ii  servabant, 
item  unctionis  Chrismatis  ,  quam 
Presbiteri  facerent,  unctionis  mor- 
tuorum  ,  denique  diremptionis  ma- 
trimoni^ quibus  quaestionibus  elici- 
tur  satisfactum  esse  ab  Episcopo  My- 
tilenensi;  excepta  tamen  illa,  quae 
matrimonii  diremptionem  respicie- 
bat,  quod  nimirum  putarent  Graeci 
dirimi  fas  esse  matrimonium  adul- 
terii  causa  ,  et  aliud  deinde  matri- 
monium iniri;  Latini  vero  secundum 
Evangelicam,  et  Apostolicam  doctri- 
nam  solum  concederent,  circa  to- 
rum,  et  cohabitationem  fieri  separa- 
tionem  posse,  minime  vero  vinculum 
matrimonii  propter  adulterii  causam 
posse  dissolvi.  Sed  de  hoc,  aliisque, 
Petrus  Arcudius  in  libro  de  concor- 
dia, et  alii  passim  consulendi  sunt, 
qui  de  hoc  gravi  negotio  ex  insti- 
tuto  egerunt. 

Cum  haec  gesta  Florentiae  fuis- 
sent,  Imperator,  et  Episcopi  Graeci 

in  patriam  remearunt.  Atque  omnes 
pervenerunt  Constantinopolim  inco- 
lumes  mense  Februario  anno  1440, 
exeeptis  Iosepho  Patriarcha,  et  Me- 
tropolita Sardiensium,  qui  antea  de- 
cesserant.  Bessarion  praeterea,  qui 
ab  Imperatore  nominatus  Patriar- 
cha, propter  rerum  perturbationem, 
et  scandala,  redire  noluit,  ab  Euge- 
nio IV  Cardinalis  factus  ,  Romae 
moratus  est.  Patriarcha  autem  con- 
stitutus  est  Metrophanes  II  Metro- 
polita Cyzicenus,  qui  Fiorentino  Con- 
cilio interfuerat.  Praeter  Bessario- 
nem  vero,  alios  etiam  doctos  Grae- 
cos  viros  magno  litterarum  bono  in 
Italia  permansisse  constat. 

Quid  vero  Constanti nopoli  statim 
post  Synodum  Florentinam  absolu- 
tam  acciderit ,  non  erit  inopportu- 
num  hic  brevite*  significare.  Itaque 
Metrophanes  II  quem  mox  comme- 
moravimus  ,  die  4  Maii  anno  1440 
Patriarcha  electus  fuerat.Verum  po- 
stridie  ,  quo  die  festum  Ascensionis 
Domini  celebrabatur,  populus  et  cle- 
rus  a  Marco  Ephesio  excitatus,  no- 
luit cum  eodem  in  sacris  mysteriis 
communicare  ,  ob  propugnatami  ab 
ilio  cum  Latinis  unionem.  Metro- 
phanes quidem  a  sacris  ministris  de- 
relictus,  non  potuit  eo  die  sacra  so- 
lemnia  peragere;  sed  hac  insolentia 
et  iniuria  perterritus  non  est.  Immo 
vero  schismaticorum  conatus  com- 
primendos  curavit,  eiectis  praeser- 
tim  eorum  pluribus  a  sedibus  Epi- 
scopalibus,  quas  obtinebant,  aliisque 
eorundem  loco  suffeetis,  in  dioecesi- 
bus  etiam,  quae  Patriarchatui  Con- 
stantinopolitano  non  suberant.  Quare 
cum  anno  1443  anathema  in  eundem 
pronuntiassent  Patriarchae  reliqui , 
qui  ceteroquin  Concilio  Fiorentino 
per  deputatos  procuratores  suos  sub-  ( 
scripserant,  maximo  dolore  affectus  , 
quod  Imperator  illum  non  tueretur, 
neque  ipse  posset  schismaticos  coer- 
cere ,  gravi  morbo  perculsus  eodem 
anno  mortuus  est. 

Eo  res  erat  adducta,  ut  ad  evitan- 
dam  vexationem  neque  facile  posset 
inveniri,  qui  Patriarchalem  dignita- 


tem  susciperet.  Itaque  Theophani  l'I 
successor  datus  est  non  ante  men- 
sem  Iulium  anni  1446  cum  tres  an- 
nos  Patriarchatus  vacavisset.  Is  au- 
tem fuit  Gregorius  IV  Melissenus 
dictus  ex  patriae  suae  in  Calabria 
nomine,  et  Mamma  appellatus.  Fue- 
rat  Gregorius  antea  Protosyncellus, 
et  Magnus  Poenitentiarius.  Ob  suum 
erga  synodum  Florentinam,  et  unio- 
nem cum  Latinis  studium  ,  multa 
perpessus,  sedem  Constantinopolita- 
nam  anno  1452  dereliquit,  et  Romam 
confugiens,  ibi  mortuus  est  an.  1459, 
postquam  prò  Concilio  Fiorentino  , 
cui  interfuerat  ,  aliqua  scripta  edi- 
disset  sub  Gennadii  nomine,  id  quod 
effecit,  ut  cum  Gennadio  eius  suc- 
cessore aliquando  confunderetur. 

Sed  hic  Gennadius  a  Gregorio  IV 
prorsus  distinguendus,Georgius  Scho- 
larius ,  antequam  Monachus  fìeret , 
appellabatur,  et  Gregorio  IV  an.1453 
successit,  et  Patriarcha  electus  est, 
postquam  Turcae  Constantinopolim 
cepissent ,  atque  a  Mohammede  II 
ea  ipsa  pompa  ad  dignitatem  illam 
admissus  ,  qua  Imperatores  Graeci 
solebant  Patriarchis  investituram 
dare.  Interfuerat  adhuc  Laicus  Con- 
cilio Fiorentino,  atque  in  Graeciam 
reversus  eam  synodum  probaverat. 
Sed  deinde  a  Marco  Ephesio  in  ad- 
versariam  partem  perductus,  acerri- 
mus  unionis  impugnator  evasit. 

Eugenius  IV  Pontifex,  ubi  audivit 
quae  Constantinópoli  eveniebant,  do- 
ctos quosdam  viros  eo  misit,  ut  unio- 
nem tuerentur,  inter  quos  fuit  Car- 
dinalis  Ioannes  Franciscus  Condul- 
merius  Eugenii  Fratris  Filius  ,  qui 
secum  attulit  Episcopum  Coronen- 
sem ,  egregium  Theologum.  Inter 
hunc  vero  ,  et  Marcum  Ephesium  , 
eum  impellente  Imperatore  ,  facta 
fuit  publica  concertatio,  in  qua  Ephe- 
sius  superatus,  et  obmutescere  coa- 
ctus,  moerore  intra  paucos  dies  con- 
tabuit.  Haec  S.  Antoninus  tradit,  sed 
de  his  quoque ,  et  Graecorum  moli- 
tionibus  contra  Latinos  fuse  synodi 
Florentinae  defensores  agunt ,  hoc 
est,  praeter  Bessarionem ,  Iosephus 

Methonensis  Episcopus  ,  Gregorius 
Protosyncellus,  seu  Gennadius ,  qui 
praecipue  tantam  fuisse  Marci  Ephe- 
sii  superbiam  tradunt,  ut  licet  mor- 
bo comitiali  laboraret ,  voluerit  ad 
Synodum  venire,  ratus  Latinos  ces- 
suros  ,  et  copias  adversus  Turcas  , 
eloquentia  sua  permotos  ,  submissu- 
ros.  Sed  eum  postea  Latinorum  do- 
ctrina  victum,  ad  fraudes  confugisse, 
et  Graecos  codices  corrupisse  ;  ita 
vero  manifeste  superatum  a  Latinis, 
ut  Episcoporum  vocibus  ,  et  pedum 
strepitu  eloqui,  et  audiri  impeditus 
sit,  et  tunc  cessasse  disputare  simu- 
lato morbo.  De  misera  etiam  eius 
morte  loquuntur ,  quam  cum  Arii 
morte  comparant.  Denique  addunt  de 
Latinis,  Eugenium  cum  Ferraria  ab- 
eundum  esset ,  petiisse  a  Florenti- 
nis  quadraginta  numùm  aureorum 
millia,  oppignorata  etiam  mitra  sua, 
cum  aliunde  non  haberet  quomodo 
Graecis  alimenta  subministraret;non 
solum  vero  ad  alimenta  Graecis  da- 
tam  esse  pecuniam,  sed  ad  indumenta 
quoque,  atque  etiam  vasa  argentea, 
quibus  hi  locupletati,  in  patriam  re- 
versi sunt. 

Haec,aliaque  huiusmodi,  quae  pos- 
sent  commemorar]',  perspicuum  con- 
tinent  argumentum  ad  eos  falsitatis 
revincendos,qui  malevole  cum  Grae- 
cis a  Latinis  actum  esse  affirmarunt, 
et  Graecos  taedio,  atque  egestate  de- 
victos,  fecisse  id,  quod  Florentiae  fe- 
cerunt ,  scilicet  in  unione  ineunda 
morem  illos  gessisse  Latinis.  Profecto 
quae  mox  significavimus,  ostendunt 
mira  malevolos  se  Latini  erga  Grae- 
cos exhibuerint.  Totius  vero  Concilii 
historia  luculenter  evincit  ,  Graecos 
ad  unionem  instaurandam,  argumen- 
torum  gravitate  in  disputando  per- 
ei uctos  esse ,  non  autem  ad  morem 
Latinis  gerendum  eos  in  unionem 
consensisse. 

Continent  etiam  acta  Graeca,  dum 
adhuc  Imperator  Florentiae  esset, 
advenisse  Apocrisiarios  sive  Legatos 
Patriarchae  Armenorum,  ipsos  quo- 
que unionem  postulantes,  quos  Im- 
perator iam  discessurus  Pontifici  Eu- 


genio commendavit.  Discessit  autem 
Imperator  circa  mensis  Iulii  finem 
postquam  obtinuerat  ab  Eugenio  iis 
etiam  plura  quam  conventum  fuis- 
set.  Iam  vero  Pontifex  elegit  de  omni 
Concilio  viros  iuris  divini  et  humani 
peritissimos,  qui  de  rebus  fìdei  cum 
Armenis  agerent.  Post  accuratissi- 
mam  rerum  discussionem  ,  consen- 
tientibus  ipsis  oratoribus,  visum  est, 
brevi  quodam  compendio  orthodoxae 
fìdei  veritatem,  quam  Romana  pro- 
fìtetur  Ecclesia  ipsis  tradere;  traditi 
sunt  autem  Armenis  articuli  aliqui, 
qui  magis  visi  sunt  necessarii  ad  eo- 
rum  informationem.  Primo  scilicet 
symbolumConstantinopolitanum  cum 
additione  Filìoque;  deinde  defìnitio 
Ghalcedonensis  de  duabus  naturis  in 
una  Christi  Persona;  tertio  defìnitio 
synodi  sextae  de  duabus  in  Christo 
voluntatibus,  et  operationibus;  quar- 
to demonstratum  est  Chalcedonen- 
sem  synodum  praeter  tres  priores 
Synodos  esse  ab  eis  recipiendam  ; 
quinto  septem  omnium  sacramento- 
rum  doctrina  tradita,  et  quae  eorun- 
dem  materiam  ,  ac  formarci  respi- 
ciunt;  sexto  Symbolum ,  quod  elici- 
tur  Sancti  Athanasii;  septimo  Decre- 
tum  unionis  cum  Graecis;  postremo 
Armenis  dies  certi  assignati  sunt  ce- 
lebrandorum  festorum. 

Haec  omnia,  quae  nunc  recensui- 
mus,  Armenos  acceptasse,  et  profes- 
sos  praeterea  esse,  se  quidquid  tene- 
ret  S.  Sedes  Apostolica,  et  Romana 
Ecclesia  ,  tenere  velie,  et  quidquid 
damnaret  reprobare,  unionis  decreto 
continetur.  Hoc  decretum  promulga- 
tum  dicitur  10  Cai.  Decembris  «  in 
»  publica  sessione  synodali,  solemni- 
»  ter  in  Ecclesia  maiori  celebrata.  » 
In  actis  Latinis  ab  Horatio  Iustinia- 
nio  collectis,  post  unionem  Armeno- 
rum  subiiciuntur  litterae  ad  Euge- 
nium IV  Pontificem,  Ioannis  Iacobi- 
tarum  Patriarchae  ex  Vaticano  co- 
dice depromptae  ,  quibus  petit  ipse 
quoque  unionem.  Die  ergo  31  Augu- 
sti, hae  litterae  per  Andream  Abba- 
tem  exhibitae  sunt  Eugenio  coram 
Cardinalibus,  etDoctoribus  «  sacrum 

»  Coneilium  repraesentantibus,»  pro- 
ut  eo  loco  dicitur.  Datum  vero  est 
ipsis  quoque  Iacobitis  decretum  unio- 
nis,  cui  simul  additum  est  decretum 
unionis  Graecorum,  et  Armenorum 
Florentiae  in  publica  sessione  sy ri- 
odali  solemniter  in  Ecclesia  S.  Ma- 
riae  Novellae  anno  1441  priclie  No- 
nas  Februarii. 

Hoc  autera  loco  non  possumus  ce- 
leberrimam  quaestionem  omittere  , 
quae  datum  ad  Armenos  ,  atque  ad 
Iacobitas  decretum  respicit.  Etenim 
quaeri  hoc  loco  iure  potest,  qua  ra- 
tione  dici  possit  illud  datum  in  syn- 
odali  sessione,  et  an  vere  conciliare 
censendum  sit,  ac  Florentinae  synodo 
tribuendum.  Haec  vero  quaestio  Ce- 
lebris est  non  modo  apud  historicos, 
sed  apud  tbeologos  etiam  cum  de  ma- 
teria sacramento  rum,  et  praesertim 
sacrae  Confirmationis  agunt.  Negant 
conciliare  esse  decretum  Sirmondus, 
Herminierius,  Habertius  ,  Vitassius , 
atque  ex  Historicis  praecipue  Nata- 
lis  Alexander  diss.  IO  in  saec,  XIV 
et  XV  art.  3.  Hos  scriptores  etiam 
alii  vetustiores  in  hac  sententia  prae- 
cesserunt.  Est  vero  animadverten- 
dum  ,  Scriptores  istos  ,  et  Natalem 
Alexandrum  praesertim,  non  negare 
Coneilium  aliquod  mansisse  Floren- 
tiae post  Graecorum  discessum,  quod 
eodem  nomine,  ut  antea,  usurpare- 
tur  ,  sed  non  idem  censendum  esse 
coneilium  auctoritate,  prout  ipse  af- 
firmat. 

Sunt  vero  significandae  rationes 
praecipuae,  quibus  ista  sententia  in- 
nititur.  Hae  autem  ita  perstringun- 
tur.  Videlicet,  prima  ratio  est,  quod 
credibile  non  videatur,  tot  articulos 
de  materia,  et  forma  sacramentorum, 
in  quibus  Graeci,  et  Orientales  non 
conveniebant  cum  Latinis,  tunc  fuis- 
se  definitos,  cum  Graeci  discesserant, 
et  quid  Florentiae  fìeret  ignorabant. 
Accedit,  hoc  factum  esse  videri,  nulla 
speciali  discussione  praemissa,  adhi- 
bitis  Theologis  ,  et  Episcopis  ,  licet 
Pontifex  in  decreto  affirmet  esse  ha- 
bitas  plures  disputationes,  colloquu- 
tiones,  et  tractatus  de  bis  rebus  cum 

ipsis  oratoribus,  qui  unionem  pete- 
bant.  Secunda  ratio  est,  quod  aliqui  j 
Doctores  scholastici,  qui  Florentinum 
Coneilium  subsequuti  sunt ,  agendi  - 
ratione  sua  visi  sint  existimasse,  il- 
lud decretum  conciliare  non  esse. 
Huius  autem  agendi  rationis  adhibi- 
tae  a  scholasticis  nonnullis  Theolo- 
gis, qui  post  Florentinam  synodum 
fioruerunt ,  argumenta  proferuntur 
ex  eo,  quod  sententias  illi  exposue- 
rint ,  quae  non  sunt  memorato  de- 
creto consentaneae:  id  quod  non  fa- 
cturos  fuisse  illos  animadvertitur,  si 
decretum,  de  quo  sermo  est,  Conci- 
ni ipsius  Fiorentini  auctoritate  prae- 
ditum  esse  iudicavissent. 

Verum  inter  Concilii  Fiorentini 
ipsius  decreta  etiam  hoc  recensendum 
esse  graves  rationes  confirmant.  Et- 
enim decretum  illud  non  modo  di- 
citur ,  in  publica  sessione  synodali 
datum,  neque  solum  Concilii  mentilo 
in  eodem  pluries  habetur;  sed  etiam, 
quod  gravi us  est,  Sacro  Fiorentino 
Concilio  approdante,  traditum  dici- 
tur. Praeterea  ex  Concilii  Tridentini 
actis  ,  quae  in  Arce  S.  Angeli  ser- 
vabantur  ,  eadem  sententia  propu- 
gnai iuri  potest.  Etenim  in  iis  actis 
continetur:  «  Die  26  Februarii  an- 
»  no  1547  cum  Episcopus  Clodiensis, 
»  in  congregatone  generali  excitas- 
»  set  difficultatem  de  Bulla  unionis 
»  Iacobitarum,  quasi  ea  non  pertine- 
»  ret  ad  Coneilium  Florentinum,  et 
»  probaret  hoc  ipsum  ex  data  Bullae 
»  anni  1441,  cum  Coneilium  termi- 
»  natum  sit  an.  1439,  quo  anno  con- 
»  signata  est  Bulla  unionis  Graeco- 
»  rum;  Cardinalis  A  Monte  (  Concilii 
»  Praeses)  dixit  hallucinari  eos,  qui 
»  putant  finem  Concilii  Fiorentini 
»  fuisse  unionem  Graecorum,  cum 
»  longe  post,  post  tres  scilicet  fere 
»  annos  perduraverit,  usque,  vide- 
»  licet ,  ad  annum  Domini  1442 , 
»  quo  6  Cai.  Maii  celebrata  sessione, 
»  Romam  translatum  est;  patere  id 
»  ex  diversis  constitutionibus  medio 
»  ilio  tempore  editis  ,  quae  in  actis 
»  Concilii  habentur,  et  adnotantur  in 
»  summario  Concilii  Basileensis,  per 

»  Augustinum  Patricium  Canonicum 
»  Senensem.  »  Additur  etiam  ,  cum 
die  23  Martii  eandem  difficultatem 
proposuisset  Episcopus  Castellimaris, 
eadem  de  ista  re  Cardinalem  S.  Cru- 
cis respondisse. 

Haec  eadem  narrat  Cardinalis  Pal- 
lavicinius  lib.  6  cap.  11  num.  12. 
Etenim  Pallavicinius  ex  hoc  ipso  re- 
sponso ,  quod  certissime  Episcopo 
Clodiensi  a  Cardinali  Legato  datum 
esse  in  Concilio  Tridentino  refert  ; 
Petrum  Suavium  Polanum,seu  Paul- 
lum  Sarpium  Venetum,  vel  igiioran- 
tiae  ,  vel  malitiae  reprehendendum 
esse  concludit ,  qui  de  hac  ipsa  re 
agens,  responsum  memoratum  silen- 
tio  praeterierat.  Atque  animadvertit 
simul,  opportunam  fuisse  editionem, 
tempore  suo  factam  ab  Horatio  Iu- 
stiniano  Actorum  Concilii  Fiorentini, 
quae  acta  veram  ostendunt  Cardinalis 
Legati  responsionem  ,  de  qua  loqui- 
mur;  et  evincere  quoque  Legati  ipsius 
eruclitionem  ,  qui  adeo  gravem  ,  et 
certam  responsionem  Episcopo  Clo- 
diensi dederat  tempore ,  quo  horum 
factorum  notitia  obscura  esse  debuis- 
se  videbatur. 

Hoc  idem  habetur  apud  Sponda- 
num  ad  annum  1439  num.  18,  Ray- 
naldum  ad  eundem  annum,  aliosque 
Historicos.  Arcudius  vero  lib.  6  cap.  5 
de  concordia  Ecclesiae  Orientalis  , 
et  Occidentali^ ,  refert  Cardinalem 
Iulium  Antonium  Sanctorium  S.  Se- 
verinae  appellari  solitum  ,  in  fami- 
liari sermone  sententiam  erroris  re- 
prehendisse,quae  continet,  decretum, 
de  quo  loquimur,  Eugenio  Pontifici 
tantum  ,  sed  non  Concilio  ipsi  Fio- 
rentino esse  tribuendum.  Quamvis 
enim  Graeci  in  toto  ilio  Concilio  fue- 
rint  pars  Concilii,  illisque  non  prae- 
sentibus,  eius  aliqua  pars  defuerit  ; 
tamen  quiaipsis  consentientibus,  unio 
Armenorum  consequuta  est;  Graecis 
enim  placebat  ,  Armenos  a  Latinis 
edoceri,  ut  intelligere  licet  ex  collo- 
quio illorum  cum  Imperatore;  et  Con- 
cilium  censetur  unum ,  et  integrum 
ex  continuatione,  quando  praesertim 
caput,  quod  est  Summus  Pontifex  , 


cum  quibusdam  nobilissimis  membris 
perse verat,  negari  non  posse  sequi- 
tur,  Concilium  etiam  post  Graecorum 
discessum  perdurasse. 

His  argumentis  illud  etiam  adden- 
dum mihi  videtur,  quod  gravissimae 
est  auctoritatis,  quodque  ex  Benedi- 
cti  XIV  Constitutione  proficiscitur, 
edita  die  26  Iulii  anno  1755,  quaeque 
incipit  Allatae  sunt ,  et  continetur 
t.  4  Bullarii  eius  p.  286  et  seqq.  Nam 
eiusdem  Constitutionis  §.  5  dum  Pon- 
tifex  sapientissima  unionem  Grae- 
corum, Armenorum,  et  Iacobitarum 
sub  Eugenio  IV  factam  commemorat, 
omnium  harum  gentium  unionem  in 
Concilio  Fiorentino  factam  affirmat, 
et  quo  modo  Graecorum  unionem  Con- 
cilio Fiorentino  tribuit,  eodem  modo 
Armenorum,  et  Iacobitarum  illi  Con- 
cilio adscribit  unionem.  «  In  Concilio 
»  Fiorentino,  inquit,  sub  Eugenio  IV 
»  ad  quod  Ioannes  Palaeologus  ,  et 
»  Ioseph  Patriarcha  Constantinopolis 
»  cum  ceteris  Orientalibus  Episcopi s 
»  convenerant,  unio  statuta  fuit,  et 
»  uniuscuiusque  subscriptionibus  ac- 
»  ceptata;  eodcmque  in  Concilio  Ar- 
»  menorum,  et  Iacobitarum  Ecclesiae 
»  ad  obedientiam  Sedis  Apostolicae 
»  redierunt.  »  Haec  vero  Pontificis 
verba  demonstrant  eum  existimavis- 
se,  decretum  de  Armenorum  et  Iaco- 
bitarum unione  concilio  tribui  debere. 

Haec  satis  per  se  esse  debere  vi- 
dentur  ad  ostendendum  contrariarli 
sententiam  probari  non  posse.  Nam 
si,  non  obstante  Graecorum  discessu, 
Concilium  Florentinum  vere  perdu- 
rabat  ad  bue  quando  decreta,  de  qui- 
bus  agimus,  condita  sunt,  manifestum 
est,  ea  non  Eugenio  Pontifici  tantum, 
sed  Concilio  etiam  Fiorentino  tribui 
debere.  Sed  facile  est  etiam  iis  ani- 
rnadversionibus  respondere,  quas  ad 
contrariam  istam  sententiam  proban- 
dam  afferri  solere  superius  diximus. 

Etenim  cum  ex  tota  facti  istius 
historia  constet ,  praeter  illa,  quae 
ad  tldem  catholicam,  atque  ad  essen- 
tialia  sacramentorum  pertinent ,  in 
quibus  Armeni  ,  et  Graeci  catholici 
necessario  debent  convenire,  reliqua 

de  quibus  in  decretis  istis  agitur  , 
proprie  prò  Armenis  et  Iacobitis  esse 
statuta  ,  quid  mirum  est ,  hoc  esse 
factum  etiam  postquam  Graeci  dis- 
cessissent?  Atque  hoc  multo  magis 
valet,  quia  Graecis  erat  exploratis- 
simum,  probatos  eorundem  ritus,  at- 
que consuetudines  ab  erroribus  alie- 
nas,  Eugenium  IV  ac  Latinos  nulla 
ratione  voluisse  immutare.  In  ipso 
praeterea  Eugenii  decreto  ad  Arme- 
nos  statuebatur  ,  exemplum  decreti 
unionis  cum  Graecis  initae,  Armenis 
esse  tradendum,  id  quod  ostendebat 
Armenorum  unionis  tractatum  ,  ac 
decretum ,  a  tractatu  cum  Graecis 
habito  esse  distinctum. 

Certum  est  autem  decretum  ad  Ar- 
menos  et  Iacobitas,  post  accuratam 
rerum  pertractationem,  atque  inve- 
stigationem  diligenter  institutam  , 
fuisse  conditum.  Nam  in  decreto  con- 
tinetur,  «multis  adhibitis  disputatio- 
»  nibus,  colloquutionibus,  et  tracta- 
»  tibus;  postque  non  mediocrem  testi- 
»  moniorum  inspectionem ,  quae  ex 
»  sanctis*  Ecclesiae  Patribus,  et  Do- 
»  ctoribus  deducta  sunt,  et  earum , 
»  de  quibus  agebatur,  rerum  discus- 
»  sionem,  »  decretum  ipsum,  consen- 
tientibus  Armenorum  Legatis,  scri- 
ptum esse.  In  publica  vero  totius 
orbis  terrarum  luce,  haec  in  decreto 
ilio  affirrnari  potuisse ,  quin  perma- 
gna  ista  inquisitio  ante  fuisset  insti- 
tuta  ,  est  prorsus  absurdum.  Quare 
dubium  esse  non  potest,  ea  quae  in 
decreto  statuta  sunt,  post  accuratis- 
simam rerum  omnium,  quae  negotium 
respicerent,  pertractationem  sancita 
esse. 

Denique  quod  dicitur,  temporibus 
quoque  Concilio  Fiorentino  posterio- 
ribus  Scholasticos  Theologos  nonnul- 
los  sententias  tradidisse  decreto  isti 
minime  consentaneas;  id  non  evincit, 
decretum  ,  de  quo  loquimur ,  Euge- 
nio IV  tantum,  non  autem  Concilio 
Fiorentino  tribui  oportere.  Est  enim 
omnibus  notus  decreti  contextus,  ut 
sciant  omnes,  alia  ad  fìdei  doctrinam, 
atque  ad  sacramentorum  essentiam 
spectan tia  in  eodem  contineri,  a  qui- 


CAPUT    XXXIX. 


bus  nemini  liceat  discrepare  ,  alia 
vero  in  ilio  decreto  esse ,  quae  non 
sunt  eiusmodi,  quaeque  tradita  Ar- 
menis fuerunt,  ut  iisdem  explicare- 
tur  ,  ac  persuaderetur  praecipue  in 
sacramentorum  administratione,  Ro- 
manae  Ecclesiae  praxis,  et  gravissi- 
ma consuetudo.  Quid  ergo  mirum  , 
non  de  iis  quae  fìdem,  aut  sacramen- 
torum essentialia  respiciunt,  sed  de 
reliquis  Theologos  illos,  salva  decreti 
auctoritate  ,  speculative  sententiam 
aliqùam  exposuisse,  quae  decreto  non 
esset  consentanea?  Concludamus  ergo 
necesse  est,  animadversiones,  vel  ar- 
gnmenta,  quae  afferri  solent,  ut  de- 
cretum illud  Pontifici  tantum,  non 
etiam  Concilio  tribuendum  esse  evin- 
catur,  id  ,  quod  assumitur,  non  effi- 
cere,  et  argumenta,  quae  decretum 
conciliare  omnino  esse  confirmant , 
positivam  habere,  et  multo  gravio- 
rem  auctoritatem. 

Vix  illud  addendum  esse  arbitror, 
quod  spectat  ad  ostendendum,  Con- 
cilium  Florentinum  vere  Oecumeni- 
cum  fuisse.  Nihil  enim  esse  posse 
censeo  adeo  exploratum,  quam  vere 
Concilium  illud  Oecumenicum  haberi 
debere.  Etenim  nisi  praeiudicatis  opj- 
nionibus  potius,  quam  rei  ipsius  na- 
turae  insistendum  esse  dicatur,  per- 
spicuum  omnibus  erit,  Florentinum 
Concilium  vere  Oecumenicum  fuisse, 
quod  Pontifex  Maximus  Eugenius  IV 
indixit ,  cui  per  se  ipsum  perpetuo 
praefuit,  quod  Eugenius  ipse ,  eius- 
que  Successores,  et  Ecclesia  universa 
tamquam  verum,  legitimumque  Con- 
cilium Oecumenicum  semper  venerata 
est.  Praeter  ista  vero  ad  propugnan- 
dam  Concilii  cuiuslibet  Oecumenici 
auctoritatem  nihil  potest  gravius  af- 
ferri. Quare  indubiam  esse  concluda- 
mus oportet  Fiorentini  Concilii  au- 
ctoritatem illam,  quae  Concilii  cuius- 
cumque  vere  certeque  Generalis  pro- 
pria est. 

Haec  autem  quae  pertinent  ad  de- 
monstrandum  vere  Oecumenicum  Con- 
cilium Florentinum  fuisse  ,  possunt 
inter  cetera  fuse  videri  in  Natalis  Ale- 
xandri  disserta  IO  in  saec.  15  et  lQ 

art.  1,  quo  loco  refellit  etiam  ea  , 
quae  contra  Concilii  istius  auctori- 
tatem  praesertim  a  Marco  Ephesio 
Archiepiscopo  unionis  hoste  intensis- 
simo aliata  sunt. 

Nam  argumenturu  ex  Basileensium 
oppositione  desumptum  ,  quod  tanto 
studio  Natalis  Alexander  dissolven- 
dum  curavit,  ut  ostenderet,  non  co- 
stante illa  oppositione  ,  Concilium 
Basilea  Ferrariam  ,  ac  Florentiam 
legitime  translatum  fuisse;  argumen- 
tum ,  inquam ,  illud ,  non  video  cur 
tantae  gravitatis  existimari  possit. 
Etenim  si  Basileenses  ad  probandum, 
se  ius  habere  impediendi  quominus 
Eugeni us  IV  Ferrariam  Concilium 
transferret,  decretis Concilii  Constan- 
tiensis  oppositionem  suam  fulciri  pos- 
se contendebant  ;  id  erat  certe  nul- 
li us  roboris,  cum  ostenderimus,  Con- 
stantiensia  decreta  de  eo  tempore  , 
et  de  Papa  certo  intelligi  non  debere. 
Si  vero  impedimentum  a  se  opposi- 
tum  Basileenses  fulciebant  ea  ratione 
ducti,quod  Eugenius  IV  Concilii  sus- 
pensionem  sessione  16  revocasset , 
et  ab  initio  in  posterum  legitime  il- 
lud prosequutum  esse  declaravisset; 
id  etiam  non  poterat  oppositioni  ro- 
bur  afferre,  cum  manifestum  sit  Eu- 
genii  IV  constitutionem  de  Concilii 
continuatione  ,  nullam  decretorum  , 
aut  rerum  a  Basileensibus  gestarum 
confìrmationem  attulisse,  sed  effecisse 
tantum,  ut  Concilium,  quod  ob  fle- 
cretam  suspensionem  legitime  perdu- 
rare ,  ac  prosequi  non  potuerat ,  ea 
suspensione  sublata,  posset  legitime 
perseverare. 

Erat  praeterea  in  promptu  gravis- 
sima causa,  quamobrem  ad  Ecclesiae 
bonum  procurandum  Pontifex  Basi- 
lea posset  Concilium  transferre;  erat 
notissimurn  in  Pontificis  Maximi  au- 
ctoritate  esse  positum  ,  ut  legitima 
quoque  conciliorum  decreta  modere- 
tur,  atque  ad  Ecclesiae  utilitatem  in 
iisdem  dispenset:  apparebat  denique 
Basileensium  conatus  iniustos  esse , 
eorumque  agendi  rationem  iniurio- 
sam  Pontifìciae  potestati,  et  vel  ab 
eo  tempore  ad  schisma  renovandum 

dispositam,  non  posse  impedire  quae 
Ecclesiae  causa  Pontifex  Maximus 
requirebat. 

In  memorata  superius  dissertatione 
Natalis  Alexander,  prout  significa- 
vimus,  ea  etiam  refellenda  curavit, 
quae  Marcus  Ephesius  ad  vituperan- 
dam  Florentinam  Synodum ,  atque 
ad  unionem  Latinos  inter  et  Graecos 
in  ea  initam  evertendam  adduxe- 
rat.  Videlicet  Florentia  per  fraudem 
rem  totam  absolutam  esse  ,  Unionis 
decretum  partim  potentiae,  ac  minis 
Latinorum,  partim  praemiis  ab  iisdem 
tributis ,  taedio ,  quo  Graeci  afficie- 
bantur,  egestati,  in  qua  versabantur, 
tribui  debere;  veteres  denique  con- 
troversias  de  pluribus  doctrinae  ca- 
pitibus,  non  argumentis,  et  persua- 
sione, sed  assentatione,  aliisque  ar- 
tibus  fuisse  absolutas. 

Verum  legentibus  ipsam  solam  Con- 
cilii Fiorentini  historiae  summam  , 
quam  tradidimus  ,  et  multo  magis 
consulentibus  acta  Concilii  universa, 
ab  Harduino,  Labbeo,  Mansio,  Iusti- 
nianio  conscripta,apparet  statimhaec 
omnia  a  Marco  Ephesio  ob  acerrimum 
illud  odium  fuisse  pronuntiata  per 
calumniam,  quo  adversus  Latinos,  et 
unionem  initam  manifeste  flagrabat. 
De  facto  praeterea  constat  non  frau- 
des,  non  minas,  non  vim  adhibitam, 
sed  palam  Florentiae ,  atque  in  pa- 
cifica agendi  libertate  ,  rem  totam 
cum  Graecis  gestam  esse.  Eorundem 
commoditati  a  Pontifice  fuisse  im- 
pense  consultum.  Benevole  eos  esse 
pertractatos  ;  munificis  etiam  donis 
post  unionem  initam,  et  cum  essent 
in  patriam  reversuri  eos  fuisse  cu- 
mulatos,  minime  vero  id  factum  esse 
ut  a  repugnando  desisterent.  De  con- 
troversa denique  doctrinae  capita 
nonnulla  respicientibus ,  erudite,  et 
graviter,  et  modo  ad  persuadendum 
opportuno,  in  Concilio  fuisse  dispu- 
tatum;  neque  assentatione  ,  aliisque 
artibus,  sed  argumentorum  copia,  et 
pondere  Graecos  permotos  esse  ,  ut 
in  iisdem  doctrinae  capitibus  ,  cum 
Ecclesia  Latina  convenirent. 

Postquam  ea  brevi  ter  refutavimus, 

quae  a  Marco  Ephesio  praesertim  ex- 
cogitata sunt  ad  Florentinae  Synodi 
auctoritatem  extenuandam  ,  non  est 
hic  penitus  omittendum  quod  Graeci 
unionis  inimici  opposueruntargumen- 
tum  ex  cuiusdam  Concilii,  quod  Con- 
stantinopoli  anno  1450  habitum  esse 
dicunt,  celebratione  desumptum,  in 
quo  Concilio,  unionis  decretimi  Flo- 
rentiae  eonditum,  fuisse  abrogatum 
contendunt. 

Sed  primo  loco  potest,  ac  debet  de 
hoc  argumento  animaci  verti,  etiamsi 
concedi  vellet ,  illud  Concilium  an- 
no 1450  Constantinopoli  esse  habi- 
tum, id  tamen  minime  efficere  posse 
Concilium  Florentinum  vere  Oecu- 
menicum  non  fuisse.  Hoc  enim  aliud 
non  probaret,  nisi  Graecos  schisma- 
ticos  unionis  inimicos,  atque  ad  eam 
evertendam  acriter  inflammatos,  in 
schismaticam  synodum  convenientes, 
fecisse  id  ,  quod  antea  sine  Concilii 
forma  facere  tanta  insolentia  consue- 
verant.  Numquam  vero  hoc  Graeco- 
rum  Schismaticorum  factum  osten- 
dere  poterit ,  Concilium  Florentiae 
celebratum  non  iis  vere  qualitatibus 
fuisse  praeditum  ,  quibus  indubitata 
Oecumenica  concilia  praedita  esse 
debent;  et  numquam  id  posset  evin- 
cere, decretum  Florentiae  de  instau- 
randa  unione  promulgatum,  publica 
universae  Ecclesiae  auctoritate  pro- 
mulgatum non  esse. 

Verum,  his  omissis  ,  certum  est , 
istud  Concilium  quod  a  Graecis  Schi- 
smaticis  anno  1450  in  tempio  S.  So- 
phiae  Constantinopoli  habitum  dici- 
tur,  commentitium  existimandum  es- 
se. Praeter  ea,quae  Natalis  Alexander 
in  ter  ceteros  in  memorata  superius 
dissertatone  de  ista  re  habet ,  con- 
suli  possunt  Leo  Allatius  De  consen- 
sione  utriusque  Ecclesiae  col.  1381, 
et  Le-Quienius  in  Oriente  Christiane- 
toni.  1  col.  311,  quibus  locis  de  ista 
commentitia  synodo  in  tempio  S.  So- 
phiae  Constantinopoli  anno  1450  ha- 
bita  pertractarunt.  Iuvat  autem  ad 
concinnanti  ,  sed  eruditam  huius  rei 
notitiam  afferendam  Le-Quienii  lo- 
cum  recitare. 


Hanc  Synodum  animadvertit  Le- 
Quienius  dici  habitam  «intervallo  uni- 
»  us  anni  cum  dimidio  a  finita  Synodo 
»  Fiorentina  post  obitum  usque  Io- 
»  annis  Imperatoris  sub  eiusfilio  Con- 
»  stantino;  illi  porro  Synodo  inter- 
»  fuisse  tres  Patriarchas  Orientis  , 
»  Alexandrinum  ,  Antiochenum  ,  et 
»  Hierosolymitanum:  vocatum  tertio 
»  per  Oeconomum  Michaelem,  et  Ma- 
»  gnum  Rhetorem  Theodorum ,  Pa- 
»  triarcham  Gregorium,  qui  Oecono- 
»  mo,  et  Rhetori  dixerit,  se  rata  ha- 
»  bere  omnia,  quae  in  Concilio  in  Ita- 
»  lia  habito  gesta  erant,  quippe  quod 
»  aliis  Oecumenicis  Conciliis  ante  il- 
»  lud  celebratis  nihil  discordare!. 
t  »  Quamobrem  ab  illa  Synodo  statu- 
l  »  tum  fuisse  pellendum  Gregorium, 
»  eique  substituendum  Athanasium, 
»  qui  proinde  a  tribus  Metropolitis 
»  Macario Nicomediensi ,Neophy to Ni- 
»  caeno,  et  Metrophane  Cyziceno  sit 
»  orclinatus.  Tum  vero  a  fratre  Leo- 
»  nardo  Chiensi  Dominicano,et  Theo- 
»  doro  Magnae  Ecclesiae  Rhetore  dis- 
»  ceptari  coeptum  de  processione 
»  Spiritus  sancti  ;  Léonard um  autem 
»  victum  ipso  primo  congressu  fuisse. 
»  Alia  omitto  huius  Synodi  ,  quae 
»  proposito  meo  extranea  sunt. 

»  Hoc  unum  dicere  interest ,  earn 
»  a  Graeculo  quopiam  confictam  fuis- 
»  se.  Tot  enim  apertissimis  mencla- 
»  ciis  illius  acta  scatent  ,  ut  nulla 
»  ratione  fides  illis  haberi  queat. 
»  Enimvero  ,  anno  altero  a  celebrata 
»  synodo  Fiorentina,  Constantinopo- 
»  litana  Sedes  omnino  vacabat,  immo 
»  tres  annos  fere  integros  pastore 
»  caruit  post  obitum  Metrophanis  , 
»  qui  tres  annos,  ac  menses  tres  Pa- 
»  triarcha  fuerat;  quo  fit  ut  Grego- 
»  rius  nonnisi  sexto  anno  transacto 
»  Metrophani  suffectus  fuerit.  Prae- 
»  terea  Ioannes  Palaeologus  Impera- 
»  tor  non  post  annum  cum  dimidio, 
»  ex  quo  Graeci  e  Fiorentina  Synodo 
»redierunt,  supremum  diem  obiit  , 
»  hoc  est  anno  1440  vel  1441 ,  sed 
»  nono prorsus completo, Christi  1449. 
»  Ad  haec  in  illis  actis  Athana- 
»  sius,  ut  praedictum  est,  ordinatus 

»  legitur  a  Macario  Nicomediensi , 
»  Neophyto  Nicaeno,  et  Metrophane 
»  Cyziceno,  nulla  mentione  facta  An- 
»  tonii  Heracleensis  ,  ad  quem  prae 
»  aliis  ea  ordinatio  spectabat ,  qui 
»  tamen  inter  Synodi  Praesules  ibi— 
»  dem  censetur,  subscripsisseque  tum 
»  suo  nomine,  tum  Episcopi  quoque 
»  Caesareensis.  Decretum  insuper  ex- 
»  stat  ,  de  quo  superius  diximus  , 
»  trium  Patriarcharum  Orientis,  Ar- 
»  senio  Caesareensi  instigatore  latum 
»  anno  1443  adversus  Metrophanem 
»  Constantinopolitanum,  non  adver- 
»  sus  Gregorium.  Atqui  in  isto  de- 
»  creto  anni  1443  Philotheus  Ale- 
»  xandrinus,  Dorotheus  Antiochenus, 
»  et  Ioachim  Hierosolymitanus  no- 
»  minantur,  quemadmodum  etiam  in 
»  Synodi  Florentinae  gestis.  Actis 
»  vero  huius  spuriae  Synodi  subscri- 
»  bit  Theophanes  Beo  curante  Pa- 
»  triarcha  Hierosolymorum.  Plura 
»  non  addo,  quae  congessit  Allatius, 
»  quibus  magis  magisque  synodi  hu- 
»  ius  vanitas  ,  falsitasque  arguitur. 
»  Monere  satis  sit ,  neminem  alium 
»  scriptorem  illius  aevi,  Graecura, 
»  alteriusque  generis,  Athanasii  il- 
»  lius  Patriarchae  meminisse  ,  uti 
»  nec  illius  synodi,  qua  creatus  fer- 
»  tur.  » 

Ad  extenuandam  Concilii  Fioren- 
tini auctoritatem ,  nihil  etiam  illud 
valet,  atque  aperte  simul  iniuriosum 
est,  quod  Moshemius  inlnst.  H.  Eccl. 
saec.  15  parte  2  cap.  3  n.  15  ait, 
«  pacem  hanc  cum  Latinis  variis  ar- 
»  tibus  expressam  stabilitate  caruis- 
»  se;  et  Graecos  Constantinopolim  re- 
»  versos  civibus  suis  fraudulenter  o- 
»  mnia  Florentiae  gesta  esse,  renun- 
»  tiasse  ,  atque  ad  arma  rediisse.  » 
Primum  enim  ipsa  Moshemii  verba 
continent  Graecorum  calumniae  si- 
gnifìcationem.  Nam  si  post  reversos 
in  patriam  Graecos,  ad  arma  redi- 
tum  est,  eo  quod  Florentia  reduces 
ii  affirmarent  inter  populares  suos, 
omnia  ibi  fraudulenter  gesta  esse , 
quod  aperte  erat  calumniosum  ,  est 
etiam  id  perspicuo  argumento  ,  pa- 
cem stabilitate   caruisse  ,  non   quod 


variis  artibus  fuisset  expressa  ,  sed 
quod  dolo  malo  falsa  relata  sint,  et 
falsa  rerum  narratione  ab  unionis 
inimicis  excitati  fuerint  Graeci  ad 
schisma  renovandum.  Praeterea  cum 
de  Concilii  Fiorentini  auctoritate  dis- 
putamus,  atque  illùd  oecumenicum 
fuisse  contendimus,  argumenta  ad  id 
probandum  ,  ex  Concilii  ipsius  Flo- 
rentiae celebrati  natura  depromimus; 
illud  Florentiae  habitum,  absolutum- 
que  esse  propugnamus;  ita  ut  poste- 
rius  Graecorum  factum  ad  Concilii 
auctoritatem  infìrmandam  valere  non 
possit. 

Neque  mirum  videri  debet,  sive 
Moshemium,  sive  alios  quoslibet  ex 
Protestantium  genere  scriptores  , 
Concilii  Fiorentini  auctoritatem  ex- 
tenuare  conatos  esse,  atque  etiam  il- 
lud sprevisse.  Etenim  si  quae  in  eo- 
dem  Concilio  decreta  sunt,  tantisper 
considerentur,  continuo  intelligetur, 
fere  universam,  et  per  singula  capita 
factam  ibi  esse  illorum  errorum  so- 
lemnem  condemnationem  ,  quos  No- 
vatores  brevi  post  tempore  erant 
praedicaturi.  Itaque  quid  mirum  esse 
potest ,  huius  generis  scriptores  de 
illius  Concilii  auctoritate  detraxisse, 
in  quo  ,  veluti  in  antecessum,  facta 
continetur  proscriptio  ,  et  refutatio 
illarum  opinionum,  quas  contra  Ec- 
clesiae   doctrinam   erant  inducturi  ? 

Atque  in  ea  re  v^ltetur  mini  non 
inopportunum  animadvertere,  etiam 
tunc  appartasse  quam  sapienter  Ec- 
clesiae  suae  Christus  prospiciat.  Et- 
enim dogmata,  quae  in  Concilio  Fio- 
rentino sunt  definita  ,  in  constanti 
Ecclesiae  Catholicae  doctrina,  ac  fide 
perpetuo  praedicata  continebantur. 
Negari  tamen  non  potest,  in  Concilio 
Fiorentino  accidisse,  ut  in  praeclara 
totius  Ecclesiae  concordia,  in  summa 
Latinorum,  et  Graecorum  Antistitum 
frequentia ,  communi  Latinae  ,  et 
Graecae  Ecclesiae  suffragio,  ac  plau- 
su,  dogmata  illa  fere  omnia  solemni 
decreto  confirmarentur,  quae  Luthe- 
rus  non  multo  post,  et  Calvinus,  ac 
Novatores  post  illos  inducti  ,  erant 
impugnaturi,  et  veluti  si  a  vera  Chri- 


276  "  r 

sti  doctrina  aliena  essent ,  immine- 
bant  aspernaturi. 

Etenim  in.  unionis  decreto,  seu  fì- 
dei  definitione  Florentiae  condita,  et 
promulgata  affirmatum  est ,  Roma- 
num  Pontificem  in  universam  Eccle- 
siam  habere  primatum,  ipsum  Chri- 
sti  Vicarium,  totius  Ecclesiae  caput, 
Divi  Petri  Successorem  exsistere , 
omnium  Christianorum  Patrem  et 
Doctorem  esse,  eidemque  in  D.  Petro, 
pascendi,  regendi,  gubernandi  uni- 
versalem  Ecclesiam  a  Christo  Domi- 
no plenam  potestatem  traditam  esse. 
Praesentiae  realis  Corporis  et  San- 
guinis  Christi  in  Eucharistico  sacra- 
mento fides  asserta,  reliquorum  sa- 
cramentorum  Ecclesiae  doctrina  con- 
firmata, Purgatorii  fides,  Sacrosancti 
Missae  Sacrificii  virtus ,  animarum 
in  Purgatorio  degentium  fìdelium 
suffragiis  iuvandarum  fides  exposita 
est.  Haec  vero  magnam  partem  ex- 
hibent  eorum  dogmatum  ,  quae  Lu- 
therus,  Calvinus,  ac  Novatores  post 
illos  invecti  impugnarunt.  In  eo  igi- 
tur  frequentissimo  totius  Ecclesiae 
conventu,  Novatorum  errores  magno 
numero,  solemni  decreto  sunt  in  an- 
tecessum  proscripti,  ac  vere  totius 
Ecclesiae  doctrinam  a  Christo  tra- 
ditam hanc  esse  demonstratum  est, 
quam  illi  respuendam  esse  tanta  au- 
dacia deinde  contenderunt. 

Sed  antequam  de  iis  scribendi  fi- 
nenti faciam,  quae  demonstrant,  quam 
falsa ,  et  iniusta  sint  quae  ad  exte- 
nuandam  Concilii  Fiorentini  aucto- 
ritatem  excogitata  fuerunt,  arbitror 
non  esseincongruum  nonnulla  adiun- 
gere  ut  Potterio  respondeam,  qui  in 
Opere  toties  memorato  de  Spiritu 
Ecclesiae  ex  Concilio-rum,  et  Pon- 
ti ficum  historia  demonstrato  tom.  4 
lib.  7  pag.  122  de  Concilio  Fioren- 
tino loquens  haec  animadvertit. 

Itaque  eo  loco  Potterius  plura  ha- 
bet,  quae  ostendunt  eius  animum  Eu- 
genio IV  et  Concilio  Fiorentino  ad- 
versum,  quaeque  declarant  eiusdem 
propositum  animi  fuisse  ,  ea  omnia 
improbandi,  quae  sive  a  Pontifice, 
sive  a  Concilio  ilio  peracta  sunt.Ve- 

rum  ad  demonstraiidum,  in  ÌAo  et- 
iam  rerum  capite  ,  quae  fides  scri- 
ptori,  de  quo  loquimur,  haberi  pos- 
sit,  in  duobus  tantummodo,  quae  Pot- 
terius citato  loco  animadvertit,  bre- 
viter  immorabor. 

In  Concilio  Fiorentino  de  voce 
Filioque  symbolo  Constantinopolita- 
no  iuste  addita  actum  esse,  et  Grae- 
cos  huic  additioni  assentiri  debuisse 
Potterius  commemorat,  ac  de  ea  re 
pertractationem  habitam  irridet.  Ve- 
runi eodem  loco  subdit  statim  ex- 
stare  hactenus  quandam  epistolam 
anno  879  a  Ioanne  Vili  Pontifice  ad 
Photium  scriptam,  in  qua  Pontifex 
haec  Photio  signifìcaverit  :  «  quod 
»  non  solum  hoc  non  dicimus  (scilicet 
»  vocem  Filioque  in  symbolo  reci- 
»  tando)  sed  etiam ,  quod  eos  ,  qui 
»  principiò  haec  dicere  sua  insania 
»  ausi  sunt,  quasi  transgressores  di- 
»  vini  verbi  condemnamus  ,  sicut 
»  Theologiae  Christi  Domini  everso- 
»  res,  et  sanctorum  Pontifìcum ,  et 
»  reliquorum  sanctorum  Patrum  , 
»  qui  synodice  convenientes ,  san- 
»  ctum  Symbolum  nobis  tradiderunt, 
»  et  una  cum  Iuda  illos  collocar» us.» 
Facile  est  intelligere,  cur  epistolae 
istius,  veluti  a  Ioanne  Vili  scriptae 
mentionem  Potterius  fecerit.  Videli- 
cet,  ut  sive  Ioannem  errare  ostendat 
vocem  Filioque  reiiciendo,  sive  Con- 
cilium  Florentinum,  etEugenium  IV 
erravisse,  qui  a  Filio  etiam  Spiritum 
sanctum  procedere,  et  vocem  Filio* 
que  ad  id  significandum,  in  symbolo 
recitari  debere  docuerit. 

Verum  manifesta  est  simul  Pot- 
terii  calliditas.  Non  dissimulat  ille 
quidem  de  hac  epistola  responderi 
solere,  epistolam  confìctam  esse,  et 
dolo  malo  sive  a  Photio,  sive  verius 
ab  alio  Graeco  impostore,  atque  in 
doctrina  de  Spiritus  sancti  proces- 
sione a  fide  catholica  prorsus  alieno, 
fuisse  excogitatam.  Sed  una  simul 
Potterius,  utrum  haec  responsio  gra- 
vis,  et  iure  data  censenda  sit,  du- 
bium  esse  affirmat.  Atque  in  hoc  fal- 
laciam,  et  calliditatem  suam  aperte 
demonstrat.  Est  enim  positum  extra 

controversiam,  liane  epistolam  con- 
fictam  esse,  et  a  Photianarum  par- 
tium  sectatore  aliquo  Ioanni  Vili 
iniuria  adscriptam  fuisse.Legi  potest 
inter  ceteros  Baronius  ad  annum  879 
num.54  et  seqq.  quo  loco  falsitatis 
istius  argumenta  refert. 

Quod  speetat  vero  ad  IoannisVIII 
Pontificis  causam,  nos  tom.  I  prae- 
lectionum  nostrarum  cap.  LXXXV 
p.  389  evicimus,  hunc  Pontificem  in- 
iuste  fuisse  accusatum  imbecillitatis 
in  Photii  negotio  pertractando.  Os- 
tendimus  praeterea,  a  Photio  fuisse 
depravatas,  et  corruptas  Ioannis  VIII 
Pontificis  litteras ,  eas  etiarn ,  quas 
Pontifex  vere,  cum  ageretur  de  Pho- 
tio restituendo  ,  sive  ad  Imperato- 
rem,  si  ve  ad  eum,  sive  ad  Legatos 
suos  dederat. 

Alterum,  quod  ad  clarius  demon- 
strandam  Potterii  calliditatem  me 
hoc  loco  non  praeteriturum  esse  dixi, 
illud  est,  quod  respicit  decretum  a 
Clemente  VII  Pontifice  Maximo  edi- 
tum  de  Ludovico  Cardinali  Archie- 
piscopo Arelatensi  inter  Beatos  co- 
lendo. 

Agens  de  Concilio  Ferrariensi,  seu 
Fiorentino  Potterius  animadvertit, 
dura  Ferrariae  ,  vel  Florentiae  de 
Graecis  reconciliandis  ageretur,  mul- 
to graviora  negotia  Latinam  Eccle- 
siam  respicientia Basileae pertractata 
esse.Videlicet,  eo  quod,  non  obstante 
Basileensium  oppositione,  Concilium 
Ferrariam  ab  Eugenio  IV  transla- 
tum  fuisset,  eo  devenisse  Basileen- 
ses,  ut  Eugenium  Pontificata  priva- 
tum  declaraverint ,  eidemque  Ama- 
deum  Vili  quondam  Sabaudiae  Du- 
cerci suffecerint ,  qui  Felicis  V  no- 
mine suscepto  Pontificatum  gere- 
re  coeperit.  Hunc  Basileam  venien- 
tem  a  Cardinali  Arelatensi  consecra- 
tum  Episcopum  ,  et  coronatum  dein- 
de esse. 

His  narratis  Potterius  animadver- 
tit, Cardinalem  Arelatensem  in  po- 
sterum,  nullo  umquam  exhibito  resi- 
piscentiae  signo,  ac  nulla  prodita  do- 
loris  ob  hoc  schismaticum  factum  si- 
gnifìcatione,  in  permagna  sanctitatis 


fama  mortuum  esse,  multa  ad  eius 
sepulcrum  patrata  esse  miracula,  et 
Clementem  VII  Pontificem ,  edito 
Brevi  Apostolico  honores  illi  sacros, 
qui  Beatis  haberi  solent,  decrevisse. 
Haec  Potterius  refert,  tum  ut  osten- 
dat  non  fuisse  a  Clemente  VII  exis- 
timatum ,  schismaticum  factum  bea- 
tificationi  Cardinalis  Arelatensis  im- 
pedimentum  afferre  posse  ;  tum  ge- 
neratim  ut  Sedem  Apostolicam  ,  ac 
Concilium  Ferrariense,  seu  Floren- 
tinum  irrideat. 

Verum  quae  etiam  de  ista  re  Pot- 
terius recenset,  facile  possunt  ita 
explicari,  ut  appareat  nihil  ex  hoc 
facto,  sive  ad  schisma  commendan- 
dum,  sive  ad  Eugenium  IV,  Clemen- 
tem VII,  et  Concilium  Florentinum 
accusandum  desumi  posse. 

Henricus  Spondanus  ad  an.  1438 
num.  11  haec  de  Ludovico  Alemanno, 
siveAlemando  Cardinali  tituloS.Cae- 
ciliae ,  Archiepiscopo  Arelatensi  ha- 
bet:  «  Vir  quidem  ille  Arelatensis 
»  legationibus  Apostolicis,  aliisque 
»  rebus  praeclare  gestis  insignis,  ma- 
»  gnaque  pietate ,  doctrina,  et  reli- 
»  gione,  ac  vitae  integri  tate  conspi- 
»  cuus  (ut  sunt  plurimorum  Aucto- 
»  rum  elogia,  quae  in  unum  colle- 
»  gerunt  Auctores  Amadei  Pacifici, 
»  et  additamentorum  ad  vitas  Pon- 
»  tificum  Ciacconii) ,  sed  quem  sive 
»  simultas  aliqua(a  pluribus  adserta, 
»  licet  non  adeo  probata),  seu  zelus 
»  non  secundum-scientiam,  et  nimia 
»  credendi  calumniatoribus  facilitas, 
»  ab  Eugenio  retraxerat ,  et  in  de* 
»  fensione  Concilii  Basileensis,  quod 
»  legitimum  credebat,  obfirmaverat. 
»  Sed  schismatis  hinc  exorti  culpam 
»  poenitentia  ipsum  diluisse  intelligi 
»  datur  ex  sancto  eius  fine,  quippe 
»  quem  et  miraculis  ad  eius  sepul- 
»  crum  Arelatae  fieri  solitis,  ut  Ae- 
»  neas  Sylvius  testatur  ,  claruisse 
»  constat,  et  una  cum  Petro  Lucerci- 
»  burgio ,  quem  aeque  in  schismate 
»  sub  Clemente  dicto  VII  sancte  vi- 
»  xisse  ,  et  obiisse  vidimus  (ad  an- 
»  num  1387),postea  Clemens  vere  VII 
»  ad  annum  1517  ob  memoriam  egre- 

»  giarum  utriusque  virtutum,ac  pio- 
»  rum  operum ,  nec  non  miraculo- 
»  rum  coruscationem,  debito  Beatis 
»  cultu,  ac  veneratione  honorari  con- 
»  cessit ,  haud  tamen  propterea  in- 
»  tendens,  ut  ait(exstat  enim  eius  de 
»  his  Consti tutio),  eosdemin  catalogo 
»  Sanctorum  esse  relatos,  donec,  ser- 
»  vatis  debitis  solemnitatibus  in  ca- 
»  nonizatione  servari  solitis,  ad  il- 
»  lorum  canonizationem  deventum 
»  fuerit.  » 

Memoratum  autem  Clementis  VII 
Breve  Apostolicum  die  9  Aprilis  an- 
no 1527  datum,  reperitur  in  addita- 
mentis  ad  vitam  Cardinalis  Ludovici 
Arelatensis,  qui  a  Martino  V  Cardi- 
nalis factus  fuerat,  et  sexagenarius 
mortuus  est  die  17  Septembris  1450 
Salonae  ad  Cranum. 

Narrat  autem  Pontifex  in  eo  Bre- 
vi ,  quod  Sadoleti  calamo  scriptum 
dicunt,  narrat,  inquam,  Franciscum 
Episcopum  Tusculanum  Cardinalem 
Claromontium,  suum  in  Gallia  Le- 
gatum  a  latere,  ad  se  Arelatensium 
civium  nomine  preces  pertulisse,  ut 
quoniam  adeo  celebrata  erat  in  iis 
locis  sanctitatis  fama,  qua  Ludovicus 
Alemandus  Cardinalis  claruerat,  ce- 
lebria  et  saepissime  ad  eius  sepul- 
crum  Arelate  patrata  prodigia  ,  et 
iamcliu  obtinuisset  ut  ille  (quod  idem 
de  Petro  Lucemburgio  refert)  pro- 
pter  virtù  tes,  quibus  praestiterat,  in 
Caelitum  numero  existimaretur  re- 
latns,  posset  eiusdem  corpus  ex  hu- 
miliori  ad  commodiorem,  et  nobilio- 
rem  locum  transferri,  eius  imagines, 
prout  iamdiu  fiebat,  apud  fìdeles  ha- 
beri,  et  eum  una  cum  Petro  Lucem- 
burgio prò  beatis  coli.  His  vero  pre- 
cibus  Pontifex  annuendum  ratus  , 
quod  petebatur  concessit,  illud  ta- 
men aperte  declarans ,  non  idcircò 
eos  inter  Sanctos  censeri  posse  re- 
latos ,  sed  id  reservari  ad  tempus, 
quo  causa  canonizationis  peracta,  et 
absoluta  fuisset.  Si  res  ergo  conside- 
retur  ea  ratione,  qua  vere  gesta  est, 
Clemens  VII  cultum  Ludovico  Are- 
latensi  non  tunc  primum  veluti  Beato 
tribuendum   decrevit ,  sed   assensus 

est  tantummodo,  ut  Arelatenses  in 
eodem  cultu  Cardinali  Arelatensi  ex- 
hibendo  perseverarent,  quem  iamdiu 
ei ,  et  Petro  Lucemburgio  exhiberi 
gravissimis  testimoniis  ,  et  publica 
celebritate ,  ac  populi  veneratione 
constabat. 

Affirmat  quidem  Potterius  ,  Cle- 
mentem  VII  Beatorum  honores  Lu- 
dovico Cardinali  Arelatensi  decre- 
visse,  licet  ille  nullam  poenitentiae, 
nullam  displicentiae  suae  significa- 
tionem  exhibuisset  de  iis,  quae  Ba- 
sileae  gesserat,  praesertim  cum  Ama- 
deus a  Sabaudia  electus  est,  et  Fe- 
licis  V  nomine  suscepto,  Eugenio  IV 
Pontificatimi  abrogare  Basileenses 
ausi  sunt.  Sed  haec  quae  Potterius 
tanta  confidentia  pronuntiat,  omnino 
falsa  sunt  iudicanda. 

Etenim,  omissis  ceteris  ,  quae  ad 
hoc  evincendum  afferri  possent,  re- 
censebo  tantum  id,  quod  in  Marty- 
rologio  Ecclesiae  Gallicanae  ad  diem 
16  calendas  Octobres ,  de  Ludovico 
Alemando  Cardinali  Archiepiscopo 
Arelatensi  legitur.  Videlicet  eo  die 
habetur  eiusdem  Cardinalis  elogium. 
Itaque  praeter  cetera,  quae  de  eius- 
dem virtutibus,  vitae  sanctitate,  ac 
morte,  quam  cum  singulari  pietatis 
laude  obivit,  haec  de  Basileensi  facto 
in  Martyrologio  ilio  continentur.  Sci- 
licet  refertur  in  elogio  superius  me- 
morato, Ludovicum  Cardinalem  Are- 
latensem  poenituisse  vehementer  eo- 
rum,  quae  Basileae  fecerat;  ad  Ni- 
colai V,  qui  Eugenio  IV  successerat, 
obedientiam  eum  venisse;  illuni,  vel- 
uti pacis  amatorem,  Felicis  V  ab- 
dicationem  procurasse,  Ecclesiae  uni- 
tatem  resarci visse ,  et  a  Nicolao  V 
receptum  benevole,  inter  Cardinales 
S.R.E.  habitum,  eo  ipso  titulo  S.Cae- 
ciliae,  qui  illi  collatus  fuerat  a  Mar- 
tino V,  et  quem  retinebat  antequam 
ista  cum  Eugenio  IV  simultas  exer- 
ceretur.  Satis  ista  sunt  ad  ostenden- 
dum,  num  potuerit  Potterius  maiori 
confidentia  falsum  prò  veris  afiìrma- 
re  ;  atque  etiam  isto  in  loco  illum 
demonstravisse  ,  in  opere  ilio  suo 
scribendo,  id  vere  sibi  proposuisse, 


DE    CONCILIO    FIORENTINO 

ut  quamctimque  posset  occasionerà 
suscipiens,  de  Sede  Apostolica,  et  de 
Conciliis  detraheret. 

Haec  vero  cum  ita  sint ,  non  est 
necesse  aliud  ad  propugnandam  Con- 
cilii  Fiorentini  auctoritatem  adiun- 
gci'c.  Quae  enim  attulimus  ad  osten- 

dendum  ,  illud  vere  Oecumenicurn 
fuisse  ,  gravissima  sunt ,  atque  ad 
hanc  causam  demonstrandam  prorsus 
ineluctabilia.  Quae  vero  ad  eiusdem 
auctoritatem  extenuandam  afferun- 
tur,  levissima  sunt,  et  falsitati,  ac 
calumniis  innixa. 


CAPUT  XL. 


DE   NICOLAI    V    PONTIFICATO. 


Inter  Romanos  Pontifices,  de  quo- 
rum sapientiae  laudibus  piena  sunt 
vetera  monumenta,  et  quorum  vir- 
tutum  ornamenta  posterorum  me- 
moriae  singulari  plausu  sunt  com- 
mendata, Nicolaum  V  numerandum 
esse  explorata  res  est.  Nam  satis  est 
omnem  quemlibet  illius  aetatis  scri- 
ptorem  consulere ,  qua  Nicolaus  V 
Ecclesiae  praefuit,  ut  intelligatur  in- 
ter  praestantissimos  et  de  Ecclesia 
non  solum,  sed  de  civili  etiam  Re- 
publica  egregie  meritos  viros,  illum 
recenseri  oportere.  Ad  ostendendum 
vero  quanta  esset  Nicolai  V  in  omni 
rerum  genere  praestantia  illud  et- 
iam accessit,  quod  is  Pontificatimi 
inter  difficilia  temporum  adiuncta 
susceperit,  atque  in  difficillimis  bis 
rebus  pertractandis  summam  semper 
virtutem  Nicolaus  V  demonstraverit. 
Ttaque  meretur  tanta  virtutis  cele- 
britas  ut  peculiarem  de  Pontifice  hoc 
sermonem  habeamus,  id,quod  ad  ex- 
ponenda  etiam  plura,  quae  in  Sae- 
culi  XV  historia  scitu  digna  impri- 
rais  sunt,  exsistet  valde  opportunum. 

In  quam  difficilia  temporaNicolai  V 
Pontifìcatus  inciderit,  res  est  adeo 
manifesta  ,  ut  expositione  non  indi- 
geat.  Etenim  si  -de  Ecclesia  Latina 
loquamur,  ea  tunc  tolerabat  adhuc 
Basileensis  dissidii  ,  ac  schismatis 
reliquias;  atque  ii,  qui  Felicis  V  ele- 
ctione  Ecclesiam  vehementer  pertur- 
baverant,  ubi  Eugenium  IV  mortuum 
esse  acceperunt,  occasionem  se  na- 
ctos  esse  arbitrati  sunt,  ad  eiusdem 
electionem  constabiliendam,  atque  ad 
illius    auctoritatem    confìrmandam. 


Quare  inter  cetera  referunt  illius 
temporis  scriptores,  Felicem  V  ad- 
ductum  esse  a  suis  instigatoribus,  ut 
statim  plures  Oardinales  crearet,  le- 
gatos  suos  ad  Principes  Christianos 
mitteret,  qui  eum  legitime  electum 
esse  apud  illos  contenderent,  et  novi 
Pontificis  electionem  retardarent. 
Frustra  quidem  suscepti  sunt  isti  la- 
bores,  et  inanes  prorsus,  ac  ludibrio 
etiam  habiti  schismaticorum.  conatus 
fuerunt.  Negari  tamen  non  potest, 
haec  ad  temporum  calamitatem  ,  ac 
diificultatem  augendamplurimum  va- 
luisse. 

Si  vero  de  Ecclesia  Graeca  sermo- 
nem habeamus,  talia  tunc  erant  il- 
lius Ecclesiae  adiuncta,  ut  magnam 
Sedi  Apostolicae  molestiam  affer- 
rent.  Etenim  videbantur  quodammo- 
do  Graeci  schismatici  eo  acrius  ad- 
versus  Latinos  infiammati,  quo  ma- 
nifestior  eorundem  dissidii  iniustitia 
post  Concilii  Fiorentini  celebratio- 
nem  evaserat.  Immo  vero  videbantur 
multo  vehementius  schisma  renovare 
velie,  quo  solemnior,  et  concordior 
Ecclesiae  Graecae  cum  Latina  recon- 
ciliatio  ,  in  generali  Fiorentina  syn- 
odo  facta  demonstrabatur.  Sunt  ve- 
ro omnibus  nota  quae  Constantino- 
poli  tunc  evenerunt,  ut  ii  omnes  vel- 
uti  inter  proscriptos  relati  esse  exis- 
timarentur,  qui  unioni  cum-Ecclesia 
Latina  adhaerere  ,  et  Concilii  Fio- 
rentini auctoritatem  propugnare  iu- 
dicabantur.  Haec  vero  non  poterant 
Pontifici  Maximo  magnam  sollicitu- 
dinis  rationem  suppeditare,  tum  ut 
unionem   initam  ,  quacumque  posset 

ratione,  tueretur,  tum  ut  adversa- 
rios  coerceret,  daretque  operam  ne 
in  manifestum  schismatis  malum  fa- 
ctiosorum  hominum  conatus  perdu- 
cerentur. 

Haec  ad  Ecclesiae  publicum  regi- 
men  spectabant ,  et  temporum  ma- 
gnani difficultatem  praeseferebant. 
Quod  vero  pertinet  ad  civilis  reipu- 
blicae  statum,  hic  etiam  difficillimus 
erat.  Nihil  dico  de  Turcarum  ,  ac 
Mohammedanorum  potentia.  Illi  qui- 
dem  imperium  Constantinopolitanum 
penitus  delere  minitabantur,  sed  eo- 
rundem  impetus  universam  simulEu- 
ropam  in  permagnum  metum  induxe- 
rat.  Neque  enim  eo  tempore,  cum  de 
Turcarum  incursione  agebatur  ,  id 
unum  quaeri  solebat,  num,  scilicet, 
eorundem  dominatui  regiones  ali- 
quae  essent  subigendae  :  sed  illud 
etiam  maxime  percellebat  omnes , 
quod  Mohammedanorum  incursionis 
proprium  erat,  ut  Religionem  Chri- 
stianam  everterent,  Christianos  cru- 
delissime vexarent,  bonorum  spolia- 
tione,  deportatione,  aliisque  calami- 
tatibus  afficerent.  Quare  cum  Mo- 
hammedes  II  Constantinopoli  tunc 
immineret,  quam  urbem  Imperii  O- 
rientalis  principem,  cum  Nicolaus  V 
adhuc  Pontifex  esset,  deinde  ille  ex- 
pugnavit,  ac  cepit;  perspicuum  est , 
quantopere  hoc  ad  temporum  illorum 
calamitatem  graviorem  efficiendam 
conferret. 

Sed  si  Italiani,  et  eas  regiones  con- 
sideremus  ,  quae  Pontificia  ditione 
coni  prehendeban  tur,  ex  illorum  tem- 
porum historia  constat,eas  intestinis 
discordiis,  et  turbulentorum  homi- 
num conatibus  perturbatas  tunc  esse, 
et  magnam  molestiarum  segetem  Pon- 
tifici Maximo  attulisse.  Haec ,  quae 
cursim  attigimus,  satis  sunt  ad  os- 
tendendum  ,  quanta  esset  difficultas 
temporum  ,  in  quae  Nicolai  V  incidit 
pontificatus.  Cum  vero  is  sapientis-  ) 
simi  Pontificis  gloriam  singularem  \ 
sit  assequutus ,  intelligi  facile  pot- 
est,  praeclaris  virtutum  ornamentis 
illum  praeditum  esse  debuisse. 

Extremum  diem  Eugenius  IV  obie- 


rat  die  27  Februarii  anno  1447  cum 
ferme  sexdecim  annos  pontiflcatum 
gessisset.  Ad  novi  Pontificis  electio- 
nem  comitia  habita  sunt  Romae  in 
aedibusPP.Dominicanorum  ad  S. Ma- 
riani supra  Minervam,  et  die  6  Mar- 
tii  eiusdém  anni  Thomas  Parentun- 
cellius  de  Sarazana  Archiepiscopus 
Bononiensis  Cardinalis  tit.  S.  Susan- 
nae  Pontifex  electus  est,  qui  Nico- 
lai V  nomen  suscepit,  et  die  19  eo- 
dem  mense  in  Lateranensi  Basilica, 
solemni  pompa  coronatus.  Illum  ho- 
nesto  quidem,  sed  non  nobili  genere 
natum  esse  scriptores  tradunt ,  ac 
non  desunt  inter  eos .  qui  supernis 
significationibus  eidem  pontiflcatum 
praenuntiatum  esse  narrant.  Adeo 
concors  vero,  et  adeo  celeriter  facta 
est  a  Cardinalibus,  qui  in  Conclavi 
aderant,  Nicolai  V  electio ,  ut  Ur- 
bem, bonosque  omnes  singulari,  at- 
que  inopinato  gaudio  repleverit.  Le- 
gendus  Raynaldus  in  annalibus  loco, 
quo  de  rebus  ab  hoc  Pontifice  gestis 
narrationem  habet.Videtur  enim  illa 
historia  panegyricam  prorsus  huius 
Pontificis  rerum  gestarum  expositio- 
nem  suppeditare. 

Nos  ut  rem  perstringamus,  ad  os- 
tendendam  Nicolai  V  virtutem ,  in 
iis  tantummodo  pertractandis  iramo- 
rabimur,  quae  superius  ad  signifi- 
candam  breviter  temporum,  in  quae 
eiusdem  pontificatus  incidit,  difficul- 
tatem recensuimus.  Tanta  enim  sa- 
pientia  ea  Nicolaus  V  gessit,  quae 
ad  mala  ista  a  nobis  commemorata 
avertenda  pertinere  poterant,  ut  me- 
rito ex  his  ,  generatim ,  Pontificis 
istius  in  reliquis  etiam  rebus  pertra- 
ctandis  praestantia  intelligi  possit. 

Itaque  primo  loco  diximus,  cum 
Nicolaus  Y  Pontifex  factus  est,  hac- 
tenus  perdurasse  schismatis  a  Basi- 
leensibus  excitati  reliquias ,  atque 
inde  magnam  Pontifici  Maximo  mo- 
lestiam  allatam  esse.  Nicolaus  V  ipse 
in  epistola  anno  1447 ad  Carolum  VII 
Galliae  Regem  scripta,  qua  eius  opem 
ad  schismatis  istius  calamitatem  ex- 
tinguendam  postulavit,  quae  mala  ex 
Basileensium  facto  exstitissent  con- 

questus  est.  «Vides,  inquit,  quantum 
»  scandalum  excitaverunt  in  Dei  Ec- 
»  clesia  odia,  et  cupidi tates  eorum, 
»  qui  in  Basilea  sedem  suam  ab  Aqui- 
»  Ione  posuerunt.  Vides  quantam  la- 
»  beni  intulerint  nomini  Christiano, 
»  quantam  pestem  excitaverint  inter 
»  fideles,  quantam  divisionem  fabri- 
»  caverint  in  plebe  Christi,  quantam 
»  dubitationem  mentibus  hominum 
»  iniecerint,  ut  vere  omnium  malo- 
»  rum,  quae  dici,  aut  excogitari  pos- 
»  sint,  seminarium  videantur  in  Dei 
»  populo  exstitisse.  » 

Et  quidem  Nicolaus  cum  videret 
Basileenses  in  proposito  persistere, 
neque  mentemmutaturi  ullo  modo  vi- 
derentur,  existimaverat  severitatem 
adhiberi  oportere,  et  de  ea  re  ad  Ro- 
bertum  Aquensem  Archiepiscopum 
Oratorem  suum  eodem  anno  1447  lit- 
teras  dederat,  ut  apud  Carolum  VII 
Regem,  ad  schisma  coercendum  age- 
ret.  Verum  ubi  primum  Pontifex  ac- 
cepit,  Galliae  Regem  singulari  pru- 
dentiae  laude  laborare,  ut  Amadeum 
seu  Felicem  V  una  cum  ceteris,qui  in 
ea  factione  dignitate  eminebant,  ad 
Ecclesiae  universae  unitatem  ,  et  ad 
debitam  erga  Sedem  Apostolicam  ob- 
servantiam  perduceret  ;  omnem  po- 
tius  animi  benignitatem  usurpandam 
iudicavit.  Quare  litteris  ad  Regem, 
et  ad  Archiepiscopum  Aquensem  ite- 
rum  scriptis,  Regi  Carolo  VII  omnem 
potestatem  tribuit,  ut  cum  Amadeo, 
eiusque  sectatoribus  pacisceretur,  et 
ad  concordiam  cum  Sede  Apostolica 
instaurandam  eosdem  pertraheret. 

Concessit  etiam  facultates  oranes 
Archiepiscopo  Aquensi  ,  ut  si  vere 
Amadeus,  seu  Felix  V  a  pontificati! 
quem  affectabat,  destitisset,  et  vellet 
ex  animo  cum  Sede  Apostolica  re- 
conciliari ,  et  si  reliqui  etiam  ,  qui 
Felici  V  adhaerebant,  ad  unitatem 
catholicam  reverti  se  velie  demon- 
strassent,  omni  quacumque  Ecclesia- 
stica poena  in  eosdem  lata  illos  ab- 
solveret,  et  illis  plenam  Sedis  Apo- 
stolicae  benevolentiam  significaret. 
Ad  Felicem  vero  quod  spectat,  ut  se 
erga  eundem   magis   benevolum  os- 


tenderet,  Aquensi  Archiepiscopo  co- 
piam  largitus  est  Pontifex ,  eidem 
«  dignitatem  Cardinalatus,  ac  etiam 
»  Legationem  in  omnibus  civitatibus, 
»  terris,  et  locis  sui  Dominii  ,  cum 
»  facultatibus  consuetis  ,  Nostro  et 
»  Apostolicae  Sedis  nomine  pollicen- 
»  di,  et  promittendi  ,  ac  secum  au- 
»  ctoritate  nostra  omnia,  et  singula, 
»  Ecclesias,  beneficia,  et  officia,  quae 
»obtinet,  saecularia,  et  regularia, 
»quotcumque,  quaecumque,  et  cu- 
»  iuscumque  valoris  exsistant,  reti- 
»  nere  libere,  ac  licite  ad  vitam  pos- 
»  set,  dispensando» 

Eam  vero,  quam  erga  Amadeum 
ipsum,  et  praecipuos  eiusdem  asse- 
clas  Nicolaus  clementiam  adhiben- 
dam  iudicavit,  in  alios  etiam  quos- 
libet  demonstrandam  esse  decrevit, 
qui  ubicumque  commorantes  a  Basi- 
leensibus  decepti ,  schismatis  parti- 
cipes  evasissent.  Cuius  rei  inter  ce- 
tera  perspicuum  argumentum  conti- 
net  epistola  a  Nicolao  V  ad  Iacobum 
Episcopum  S.  Andreae  die  28  Iulii 
anno  1447  scripta,  qua  eundem  ad 
veniam  iis  omnibus  tribuendam  fa- 
cultate  donavit,  qui  in  Scotia  Basi- 
leensi  schismati  adhaesissent.  Sunt 
etiam  benevolentiae  plenae  litterae 
sexto  nonas  Octobris  eodem  anno  a 
Pontifico  missae  ad  Vincer) ti um  Ar- 
chiepiscopum Gnesnensem  in  Polonia, 
quibus  eundem  a  schismate  resilien- 
tem  complexus  est,  atque  omni  cen- 
sura ,  et  Ecclesiastica  poena  solvit, 
cui  eandem  ob  causam  obnoxius  fue- 
rat.  Una  cum  Archiepiscopo  autem 
etiam  omnes  ex  Clero  ,  et  Populo 
Gnesnensis  dioecesis  sunt  a  Nicolao 
Pontifice  recepti ,  qui  Praesulis  sui 
exemplo  adducti  schisma  Basileense 
amplexati  fuerant. 

Tulit  vero  benignitatis  ,  et  pru- 
dentiae  suae  uberrimum  fructum  Ni- 
colaus V  anno  1449  ,  cum  penitus 
schisma  deletum  est,  et  pacem,  quam 
Basileenses  motus  iamdiu  turbave- 
rant ,  Ecclesia  penitus  recuperavi^ 
Plenam  habet  huius  rei  historicam 
demonstrationem  Raynaldus  ad  eun- 
dem   annum  ,    quo    loco    Gobelinii, 

Monstreletii,  Aeneae  Sylvii,Stepha- 
ni  Infissurae,  Platinae,  Poggii  Fio- 
rentini adductis  testimoniis,  id  hoc 
anno  feliciter  evenisse  narrat.  Est 
etiam  valde  erudita,  ad  eundem  an- 
num  num.  1,  Dominici  Mansii  adno- 
tatio  ,  qua  totam  rem  gestam  per- 
stringit,  atque  accurate  pertractat. 

Itaque  tunc  Felix  V  ,  seu  Ama- 
deus Sabaudiae  omne  quodcumque  ad 
pontifìcatum  ius  sponte  dimisit  ;  ii 
qui  Felicem  sequebantur,  et  Lausa- 
nae  conventus  habere  prosequuti  fue- 
rant,  Nicolaum  V  veluti  verum,  legi- 
timumque  Pontificem  venerati  sunt, 
et  Lausanae  Concilium,  quod  ipsi  ap- 
pellare consueverant,  dissolutum  esse 
declaraverunt.  Amadeus  vero  licet 
post  schisma  reiectum,  a  Nicolao  V 
Cardinalis  Sabiniensis  factus,  et  per 
totam  Sabaudiam  legati  Apostolici 
munere  insignitus  esset,  «  abdicatio- 
»  ne  tamen  bene  usus  (ait  Raynal- 
»  dus  ad  an.  1449  num.  7)  Ripaliam 
»  reversus  ,  caelestium  rerum  con- 
»  templationiseaddixit,  et  pie  obiit.» 
Eius  vero  mors  Ianuario  mense  an- 
no quarto  pontificatus  Nicolai  V,  hoc 
est,  prout  Mansius  notat,  anno  1451 
contigisse  dicenda  est.  Et  de  Ama- 
deo  legendus  praecipue  est  liber  in- 
scriptus  Amadeus  Pacificus  a  P.  Mo- 
nodo  Societatis  Iesu  composito ,  qui 
de  eiusdem  laudibus  plura  habet.  Et 
quamquam  huius  libri  Auctor  est 
recentior  ;  opus  enim  hoc  primum 
Taurini  prodiit  anno  1642;  eius  ta- 
men de  Amadeo  sententiam  ,  recte 
Mansius  idem  animadvertit,  a  vete- 
ribus  pluribus,  egregiisque  scripto- 
ribus  con  finn  ari. 

Stephanus  autem  Infissura  inter 
ceteros  illorum  temporum  scripto- 
res,  in  chronico  ad  hunc  annum  re- 
fert,  quanta  laetitia  omnes  undique 
affecerit  schismatis  penitus  extincti 
notitia,  quantaque  ubique  consequuta 
sit  ob  eam  rem  bonorum  omnium 
gratulatio.  Et  Romae  quidem  cer- 
tum  est  singularem  fuisse  huius  lae- 
titiae  signitìoationem,  et  non  clerum 
dumtaxat,  sed  populum  etiam  Roma- 
num  magno  gaudio  exsultantem,  no- 


cte  sequenti  cum  facibus  per  urbem 
equitantem  ,  faustis  clamoribns  lon- 
gam  Nicolao  Pontifici  vitam  adpre- 
catum  esse,  equestres  ludos  esse  de- 
inde factos,  et  ipsum  Pontificem  ad 
gratias  Deo  agendas,  solemni  suppli- 
catione  instructa,  singulari  religio- 
nis,  ac  pietatis  exemplo ,  a  Basilica 
Vaticana  S.  Petri  ad  Molem  Hadria- 
nam  processisse;  id  a  reliquis  etiam 
Italiae  popnlis  factum  esse. 

Cum  vero  Nicolaus  Pontifex  opta- 
ret  omnem  dissidii  renovandi  occa- 
sionem  tolli ,  animadvertit  Raynal- 
dus  loco  citato  num.  7,  illum  omnia 
gesta,  et  concessa  ab  Amadeo  bomi- 
nibus,  ac  locis,  quae  ipsi,  ut  Pontifi- 
ci, concessionis  tempore  obtempera- 
bant ,  assentiente  S.  R.  E.  Cardina- 
lium  Collegio  ,  rata  ,  firmaque  esse 
iussisse,  tum  omnes  in  pristinum  gra- 
dum,  et  ius  restituisse,  qui  ob  sequu- 
tas  Amadei,  seu  conventus  Basileen- 
sis  partes,  sacerdotiis,  bonisve,  Euge- 
nii  sententia,  fuerant  eversi:  demum 
quaecumque  fuerant  in  Amadeum 
ipsum,  et  Basileae  congregatos  Prae- 
sules,  aliosque  eorum  sectatores  gra- 
vius  dieta,  vel  scripta,  Pontificis  ius- 
su  fuisse  revocata. 

Neque  minus  se  Nicolaus  V  bene* 
volum  erga  eos  ostendit ,  qui  prae- 
cipui  fuerant  inter  Felicis  V  studio- 
sos.  Id  nos  iam  superius  de  Ludo- 
vico Alemanno,  seu  Alemando,  Car- 
dinali Archiepiscopo  Arelatensi  ser- 
monem  habentes  signifìcavimus.  Eum 
enim  ,  qui  Felicem  ipsum  electum 
Pontificem  ,  Episcopum  consecrave- 
rat  et  coronaverat ,  deinde ,  errore 
detecto  ,  et  ex  animo  curantem  ,  ut 
Felix  pontificatu  abdicaret,  ac  pro- 
fìtentem,  a  se  Nicolaum  V  veluti  ve- 
rum, legitimumque  pontificem  habe- 
ri,  et  coli,  Nicolaus  benigne  comple- 
xus,  cardinalatu,  aliisque  honoribus, 
quibus  ab  Eugenio  IV  is  spoliatus 
erat ,  iterum  cumulavit.  De  ceteris 
vero  Felicis  V  seu  Amadei  Cardina- 
libus  haec  breviter  cum  Raynaldo 
ad  notasse  sufficiet. 

Scilicet  cum  illis  ad  pactionem  uU 
lam  Nicolaum  non  venisse  ex  Infis- 

surae  testimonio  Annalista  doctissi- 
mus  animadvertit  ;  sed  voluisse  eos 
Pontificis  arbitrio  se  permittere  de- 
bere :  neque  eos  exspectatione  sua 
frustratos  esse;  usum  Nicolaum  cle- 
mentia  in  omnes  fuisse ,  ac  die  20 
Decembris  anno  1449  nonnullos  ab 
Amadeo  quondam  Cardinales  sine  le- 
gitima  auctoritate  ereatos,  in  sacrum 
Cardinalium  S.  R.  E.  collegium  vere 
adscivisse  ;  videlicet  Ioannem  Ar- 
sium,  de  Artus,  Archiepiscopum  Ta- 
rantasiensem,  Ludovieum  e  Waram- 
bone  Episcopum  Maurianensem ,  et 
Guillelmum  Hugonis  e  Sagno  Archi- 
diaconum  Metensem,  Gallos,  quorum 
alteri  SS.  Nerei  et  Achillei ,  alteri 
S.  Anastasiae ,  tertio  S.  Sabinae  ti- 
tulos  tribuit ,  data  etiam  facultate, 
ut  sedes,  ae  sacerdotia  antea  parta 
retinerent:  reliquos  Antipapae  Car- 
dinales vel  demortuos  esse  subdit 
Raynaldus  ,  vel  sponte  cardinalatu 
abdicavisse. 

Haec,  quae  de  schismate  Basileen- 
si  deleto  recensuimus ,  non  possunt 
argumentum  non  afferre  Nicolai  V 
Pontificis  sapientiae.  Etenim  nego- 
tium  hoc  diffìcile  fuisse,  et  huius  clis- 
sidii  causa  Ecclesiam,  ac  Rempubli- 
cam  graviter  perturbatane  iamdiu 
esse  omnes  norunt.  Sed  Nicolaus  in- 
tegrum  ferme  biennium,  quod  ad  ne- 
gotium  istud  absolvendum  insumpsit, 
singularem  scraper  prudentiam  ac 
temperantiam  acihibuit,  qua  factum 
tandem  aliquando  est  ,  ut  adversa- 
riorum  animi  pacati,  atquc  ad  optan- 
dam  reconciliationem  perei ucti,  finem 
tanto  malo  imponendum  esse  et  ipsi 
intellexerint,  ac  dissidium  penitus 
sublatum  sit. 

Ut  liane  laudem  Nicolai  V  virtuti 
tribuendam  non  esse  Potterius  per- 
suadeat,  tom.  4  operis  toties  citati 
parte  1  Uh.  7  pag.  137  affirmat,  Con- 
cilium  Lausanense  ,  quod  constabat 
iis,  qui  hactenus  supererant  Concilii 
Basileensis  propugnatoribus  ,  per  se 
ipsum  schismati  finem  imposuisse 
no  vani  Nicolai  V  Pontificis  electio- 
nem  Lausanae  faciendo.  Ita  enim  e- 
venisse  ait ,  ut  Felix  V  patrocinio 

Concilii  illius  destitutus  potestatem 
suam  se  brevi  amissurum  esse  intel- 
ligens,  existimaverit,  se  satis  com- 
mode pontificatum  adeo  incertum 
dimissurum  esse,  si  inter  Nicolai  V 
Cardinales  primum  locum  consequi 
posset. 

Haec  tamen  ,  quae  Potterius  ait , 
sunt  de  industria  ad  obscurandam 
Nicolai  V  virtutem  excogitata.  Dum 
ista  commemorat  Potterius  ,  ad  fa- 
ctum illud  allud.it ,  quod  Lausanen- 
sium  litterae  continent,  ac  narranfc, 
videlicet  loco,  quo  referunt,  se  Ni- 
colaum V  eligere,  et  omnibus  se  man- 
dare, ut  illum  veluti  legitimum,  cer- 
tumque  Pontificem  venerarentur.  Sed 
consideranda  est  huius  rei  tota  ra- 
tio, ut  hoc  etiam  loco  appareat  Scri- 
ptoris,  de  quo  loquimur,  mala  fides. 

Etenim  negari  quidem  non  potest, 
Lausanenses,  seu  eos,  qui  Lausanae 
Concilium  se  celebrare  conte»debant, 
in  litteris  ,  quas  13  calendas  Maii 
anno  1449  Lausana  dederunt ,  affìr- 
mavisse,  ab  eo  Concilio  electum  esse 
in  Swnmum  Pontifice/n  dilectissi- 
mmn  Ecclesiae  filium  Thomam , 
nomine,  quo  nunc  appellatur ,  Ni- 
colaum V.  Sed  hoc  Lausanensis  con- 
ventus  factum  ,  omnino  spretum  ab 
omnibus  est,  neque  fuit  a  quolibet 
exi 3 ti ma'tum  eo  tempore  ,  ab  hac 
nova  Nicolai  V  Pontificis  electione 
Lausanae  facta,  schismatis  extinctio- 
nem  pendere  potuisse. 

Eo  modo,  inquam,  istud  factum  ab 
omnibus  spretum  est,  quo  modo  de- 
creti de  hac  electione  peracta  inscri- 
ptionem  contempserunt  omnes  ,  qui 
vel  minimam  rerum  ad  ea  tempora 
pertinentium  notitiam  habuerunt.In- 
scripserunt  enim  Lausanenses  decre- 
tum  illud  his  verbis ,  quae  ad  syn- 
odum  ipsam  irridendam  videbantur 
excogitata  :  Sancta  haec  Synodus, 
inquiunt,  in  Spiritu  sancto  legìti- 
me  congregata,  universalem  Eccle- 
siam repraesentans  eligit,  etc.  Quid 
vero  his  verbis  ineptius  fìngi  potuis- 
set  ad  synodum  irridendam?  Nani  ea 
synodus  ,  non  in  Spiritu  sancto  le- 
gitime  congregata,  sed  veluti  seni- 

smatica  generatim  habebatur  ,  'non 
universam  Ecclesiam  repraesentans, 
sed  miserandum  potius  Basileensium 
desperatae  causae  perfugium  existi- 
mabatur.  Atque  erat  interea  omni- 
bus exploratum ,  legitime  electum 
mense  Martio  anno  1447  Nicolaum  V 
Pontificem  fuisse,  isque  veiuti  legi- 
timus ,  certusque  Pontifex  Maximus 
universae  Ecclesiae,  vel  ab  integro 
biennio  iam  elapso  praeerat. 

Est  etiam  captiosa  illa  a  Potterio 
huius  rei  narrandae  ratio  usurpata. 
Refert  enim  schismati,  a  Lausanen- 
sibus  ultro  fìnem  impositum  fuisse 
novam  hanc  Nicolai  V  electionem 
faciendo ,  et  tunc  Felicem  V  Conci- 
ni istius  fulcimento  derelictum,  sibi 
commodum,  et  valde  opportunum  es- 
se intellexisse ,  nutantem  Pontifìca- 
tum  dimittere  idcirco,  ut  inter  Ni- 
colai V  Cardinales  primum  locum 
obtineret. 

Sunt  haec  omnia  piena  falsitatis. 
Etenim  prostant  adhuc  Felicis  V  lit- 
terae,  quibus  solemnem  pontifìcatus 
sui  abdica,  ti  onem  fecit,  eaeque  inter 
ceteros  a  Raynaldo  citato  loco  num.3 
et  4  recitantur.  Scriptae  autem  sunt 
Lausana  7  idus  apriles  anno  1449, 
hoc  est  die  7  eiusdem  mensis.  Lit- 
terae  etiam  Lausanensis  ,  quod  vo- 
cant ,  Concilii ,  quibus  novae  Nico- 
lai V  electionis  in  Concilio  factae 
decretum  continetur,  ab  eodem  An- 
nalista num.  5  et  6  referuntur.  Sunt 
vero  hae  Concilii  litterae  scriptae  13 
cai.  maii  anno  1449,  hoc  est,  die  19 
Aprilis  eius  anni.  Si  consideretur 
ergoutriusque  epistolae  scriptae  dies, 
apparebit  continuo,  dimissionem Pon- 
tifìcatus a  Felice  V  factam,  decreto 
Lausanensis  Concilii  de  Nicolao  V 
iterum  eligendo  esse  anteriorem,  ut 
falsum  etiam  esse  inde  sequatur,  Fe- 
licem V  pontificatum  dimittendi  con- 
silium,  ratione habita electionis  istius 
a  Concilio  factae,  ad  exitum  perdu- 
xisse. 

Praeterea  agendi  ratio,  ac  viven- 
di propositum,  quod  Felix  V  seu  A- 
madeus  Vili  retinendum  a  se  esse 
ostendit,  postquam  pontificatum  di- 


misit,  certe  demonstrat  falso  Potte- 
rium  affirmavisse ,  illuni  rebus  suis 
consulentem  iudicasse,  se  feliciter  ne- 
gotium  hoc  esse  compositurum,  pon- 
tificatum ita  abdicando,  ut  inter  Ni- 
colai V  Cardinales  locum  principem 
consequeretur.  Eum  enim  post  dimis- 
sum  Pontificatum  ad  veterem  suum 
Ripaliae  recessum  iterum  confugisse, 
atque  omni  rerum  humanarum  cura 
deposita,  et  divinarum  potius  rerum 
contemplationi  deditam  vitam  agen- 
tem  anno  1451  mortuum  deinde  esse 
monumenta  certissima    continent. 

Denique  constat  litteris  a  Nico- 
lao V  ad  Robertum  Archiepiscopum 
Rhemensem  anno  1447  scriptis,  Pon- 
tificem sponte  sua  statuisse  Felicis  V 
seu  Anjadei  benevolam  omnem  ra- 
tionem  habere,  et  cum  eodem,  si  Pon- 
tificatum dimisisset ,  honorifìcentis- 
sime  agere.  Quare  in  iis  litteris  Pon- 
tifex decreverat,  Felicem  ipsum,  pon- 
tificatu  dimisso,  retenturum  «  digni- 
»  tatem  cardinalatus,  ac  etiam  lega- 
»  tionem  in  omnibus  civitatibus,  ter- 
»  ris,  et  locis  sui  dominii  »  Ducatus 
Sabaudiae  esse  habiturum.  Non  ergo 
dubius  umquam  haerere  potuerat  an- 
tea  Felix  V  de  futurae  conditionis 
suae  prosperitate ,  si  pontificatum 
dimisisset,  neque  ob  hanc  spem  an- 
no 1449,  hoc  est  tanto  post  tempore, 
ex  quo  Nicolai  V  benevolam  mentem 
de  ea  re  sciebat,  et  constantem  esse 
videbat,  consilium  istud  ab  eo  susce- 
ptum  fuisse  dici  potest ,  cum  se  a 
Lausanensibus  derelictum  esse  sen- 
sit.  Concludamus  igitur  oportet,  quae 
Potterius  memorato  superius  loco 
dicit,  ut  hanc  a  Nicolai  V  schisma- 
tis  extincti  laudem  imminuat ,  esse 
prorsus  contemnenda. 

Neque  minus  Nicolai  V  sapientia 
demonstrata  est  in  iis  peragendis, 
quae  ad  coercendos  Graecos  Schisma- 
ticos,  qui  despecta  Concilii  Fioren- 
tini auctoritate  ,  unionem  in  eodem 
Concilio,  Graecam  inter  et  Latinam 
Ecclesiam  feliciter  instauratam ,  in- 
fingere conabantur.  Muneris  sui  es- 
se Pontifex  ratus  ut  ad  conatus  istos 
nefarios  comprimencìos  oecumenicam 

Florentiam  synodum  tueretur,  vel 
ab  ipso  Pontificatus  sui  initio  ad  hoc 
consequendum  sollicitudinem  suam 
convertit.  Itaque  die  3  Augusti  an- 
no 1447  litteras  ad  Andream  Archie- 
piscopum  Nicosiensem  scripsit ,  qui- 
bus eidem  commisit,  ut  vigili  cura, 
et  censurarum  etiam  severitate  ad- 
hibita  videret,  ne  unionis  instaura- 
tae  fìrmitas  ob  schismaticorum  fal- 
lacias,  atque  artifìcia  detrimentum 
aliquod  caperet  in  iis  locis,  ad  quae 
Archiepiscopus  idem  Nicosiensis  Le- 
gatus  a  Pontifice  fuerat  destinatus. 
Fuerat  autem  Andreae  Archiepiscopo 
Nicosiensi  Apostolici  Legati  munus 
commissum  gerendum  in  Regno  Cy- 
pri,  in  insula  Rhodio  ,  nonnullisque 
aliis  insulis,  et  fìnitimis  regionibus. 
Amplissimum  igitur  regionum  tra- 
ctum  Legato  suo  Nicolaus  comrnen- 
davit,in  quo  Religionis  catholicae 
bonum  ob  memoratam  causam  pro- 
curandum  ei  commendavit. 

Exstant  praeterea  Nicolai  V  litte- 
rae  die  6  Septembris  anno  1449 
scriptae  ad  haereticae  pravitatis  In- 
quisitores  in  Graecia  constitutos  , 
quibus  eorundem  sollicitudinem  ex- 
citavit  ut  prospicerent ,  ne  ritu ,  in 
quo  quis  natus  est,  derelicto,  ad  di- 
versum  ritum  aliquis  pertranseat, 
quae  res  Graecis ,  atque  Orientalibus 
etiam  semper  cordi  fuit.  Eadem  cura 
Nicolaus  Archiepiscopum  Nicosien- 
sem superius  memoratum  graviter 
hortatus  est,  ut  Chaldaeos  in  Cypro 
commorantes  a  schismatis  renovandi 
periculo  averteret.  Etenim  cum  Pon- 
tifex  accepisset,  nonnullos  ex  Chal- 
daeorum  natione,  qui  in  Cypro  erant, 
ad  vetus  schisma  deficere  ,  idcirco 
litteras  anno  1450  ad  Legatum  suum 
Apostolicum  dedit,  atque  ei  commen- 
davit ne  Chaldaei,  qui  post  transla- 
tum  Florentia  ad  Lateranensem  Ur- 
bis aedem  Concilium  generale ,  sub 
Eugenio  IV  fuerant  cum  Sede  Apo- 
stolica reconciliati ,  ab  unione  resi- 
lirent,  atque  in  schisma  iterum  la- 
berentur. 

Sed    in    ista   causa    celeberrimae 
prorsus  sunt  Nicolai  V  litterae  die  11 


Octobris  anno  1451  ad  Constantinum 
Palaeologum  Dragasem  appellatum, 
Graecorum  Imperatorem.  Etenim 
postquam  Amurathes  II  Turcarum 
Imperator  mortuus  est ,  Graeci  re- 
spirare visi  sunt,  et  metum  deponere, 
quo  vehementer  tenebantur  ne  bre- 
vi Amurathis  potentia  ,  Imperium 
Constantinopolitanum  funditus  ever- 
teretur.  Eiusmodi  autem  eventus , 
qui  excitare  Graecos  debuisset  ad 
promissa  implenda,  quae  de  unione 
cum  Ecclesia  catholica  retinenda  fe- 
cerant,  eosdem  superbiores  effecit. 

Nam  Amurathis  metu  deposito,  in 
schismatis  renovandi  improbo  Con- 
silio obduruerunt,  Patriarcham  cum 
Romana  Ecclesia  sentientem  abiece- 
runt ,  Imperatorem  Constantinum 
Dragasem  a  Patriarcha  tuendo ,  at- 
que ab  unione  propugnanda  perter- 
ruerunt.  Sed  haec  a  Graecis  non  mo- 
do inique ,  verum  etiam  insipienter 
fìebant,  veluti  si,  Amurathe  mortuo, 
Deus  Optimus  Maximus  non  haberet 
quomodo  praeposteram  ab  eis  con- 
ceptam  laetitiam  in  luctum  conver- 
teret,  et  Ecclesiae  causam  a  Grae- 
cis p'roditam  ulcisceretur.  Non  mul- 
to enim  post  Graeci  poenas  sceleris 
sui  dederunt,  cum  a  Mohammede  II 
Constantinopolis  capta,  et  imperium 
Constantinopolitanum  deletum  omni- 
no  est.  Tunc  Nicolaus  V  cum  insa- 
nam ,  et  iniquam  Graecorum  agendi 
rationem  videret ,  litteras  superius 
memoratas  ante  Constantinopolis  ex- 
pugnationem  Imperatori  scribendas 
iuclicavit. 

Itaque  Imperator  Legatum  suum 
Andronicum  Brienium  Leonardum 
nobilem  virum  una  cum  litteris  suis 
miserat  Legatum  ad  Pontifìcem,  quo 
eum  certiorem  faceret  de  suo  studio 
unionis  cum  Ecclesia  Latina  tuendae, 
eumque  ad  auxilium  Imperio  Con- 
stantinopolitano  in  tantum  discrimen 
adducto  opem  ferendam  moveret.  Re- 
spondens  Nicolaus  Imperatori  affir- 
mavit  primo  loco ,  se  impedimento- 
rum  gravitatem  intellexisse,  quibus 
factum  erat ,  ut  decreti  Florentiae 
conditi   de    unione    Graecorum  cum 

Ecclesia  Latina  promulgalo  retar- 
data fuisset  :  Ioannem  Palaeologum 
eius  fratrem  nimium  diu  rem  pro- 
traxisse ,  ac  morte  praeoccupatum 
non  potuisse  decreti  promulgationem 
ad  exitum  perducere.  Unam  vero  esse 
Ecclesiam  ,  unum  Ecclesiae  Caput  , 
cui  universa  Ecclesia  subsit  ;  extra 
veram  Ecclesiam  frustra  salutem  re- 
quiri. 

Tum  Imperatori  ob  oculos  ponen- 
dam  esse  causam  Pontifex  existi- 
mavit,  cur  adeo  infelix  evasisset  Im- 
perli Constantinopolitani  status,  sci- 
licet,  «  ut  ea  gens,  quae  sub  uno  Im- 
»  peratore  tam  effusum  habebat  im- 
»  perium  ,  quae  olim  abundavit  in- 
»  numerabilibus  sanctissimis,  et  do- 
»  ctissimis  viris  ,  in  praesentiarum 
»  ad  id  miseriae  devenerit ,  ut  o- 
»  mnium  gentium  miserrima  esset.» 
Atque,  omissis  ceteris,  quae  de  an- 
tiquioribus  tanti  mali  causis  Ponti- 
fex eo  loco  commemoravit,  de  schi- 
smate  per  Photium  invectó  cum  Ni- 
colaus  I  Pontifex  esset,  et  de  tem- 
poribus, quae  Photii  aetatem  conse- 
quuta  sunt,  Nicolaus  V  sermonem 
instituit. 

In  schismate  autem  contra  Eccle- 
siam Latinam  conflato,  causam  prae- 
cipuam  positam  esse  Pontifex  ani- 
madvertit ,  qua  Deus  iustas  ab  Im- 
perio Constantinopolitano  poenas  ex- 
egerit.  «  Subest  aliud  sacrilegii  ge- 
»  nus,  Pontifex  ait,  quod  divina  iu- 
»  stitia  impunitum  esse  non  sinit , 
»  diligenter  inquirentibus  ,  quantum 
»  cordis  humani  valeat  infìrmitas  in- 
»  tueri,  licet  intelligere;  liane  capti- 
»  vitatem  non  aliunde  profectam  , 
»  quam  ex  reatu  schismatis  ,  quod , 
»  auctore  Photio,  tempore  Nicolai 
»  Primi  sumpsit  exordium,  et  eo  us- 
»  que  inveteratum  est,  ut  usque  ad 
»  tempora  ista  pervenerit.  » 

Quid  autem  diuturno  post  Photium 
tempore  Graeci  egissent,  quanta  cura 
Romana  Ecclesia  operam  dedisset  in- 
terea,  ut  schisma  tolleretur  ,  Ponti- 
fex recenset,  sed  nihil  revera  potu- 
isse stabiliter  impetrari  ,  et  dissi- 
dium  ad  aetatem   suam   usque  per- 


severavisse.  «Ecce  iam  fere,  inquit, 
»  quingenti  anni  transiere  ,  ex  quo 
»  Satan  princeps,  et  auctor  omnium 
»  peccatorum,  et  maxime  schismatis, 
»  et  divisionis  inductor,  ab  obedien- 
»  tia  Romani  Pontificis  ,  qui  Petri 
»  Successor  est ,  et  Domini  Nostri 
»  Iesu  Christi  Vicarius  ,  Constanti- 
»  nopolitanam  seduxit  Ecclesiam.  In- 
»  finiti  tractatus  intervenere  ,  plu- 
»  rima  sunt  celebrata  concilia ,  in- 
»  numerabiles  legati  in  nane  rem 
»  destinati,  ut  tam  atrox  vulnus  in 
»  Dei  Ecclesia  sanaretur.  Novissime 
»  autem,  Deo  ita  providente,  in  Fer- 
»  rariensi,  et  Fiorentino  Concilio 
»  Ioannes  Palaeologus  Romanorum 
»  Imperator  cum  magna  Procerum, 
»  et  nobilium  comitiva,  et  losephus 
»  Constantinopolitanus  Patriarcha 
»  cum  multa  Metropoiitanorum,  Epi- 
»  scoporum,  Abbatum,  ceterorumque 
»  Praelatorum  numerositate  conve- 
»  nientes ,  cum  Eugenio  Papa  IV 
»  praedecessore  Nostro  ,  et  venera- 
»  bilibus  S.  R.  E.  Cardinalibus  ,  et 
»  Praelatorum  Occidentalis  Ecclesiae 
»  numerosissimo  comitatu,ad  exstir- 
»  pandum  inveteratum  schisma  ,  o- 
»  mnem  operam  ,  atque  diligentiam 
»  tribuere  ,  et  tandem  ,  Deo  inspi- 
rante, est  perventum ,  ut  difficul- 
»  tatibus  a  medio  sublatis  ,  decre- 
»  tum  huiusmodi  unionis  publicare- 
»  tur.  Facta  sunt  ista,  teste  toto  orbe 
»  terrarum,  et  decretum  unionis  hu- 
»  iusmodi  et  Graecis,  et  Latinis  lit- 
»  teris  editum ,  cum  scriptione  ma- 
»  nuali  eorum,  qui  interfuere  terra- 
»  rum  ubique  transmissum.  » 

Deinde  testes  huius  celeberrimi 
facti  appellat  gentes  omnes  ,  quae 
Florentinae  synodo  dici  poterant  per 
Episcopos,  et  Praesules  suos  parti- 
cipes  fuisse  :  Italiani ,  dico  ,  Hispa- 
niam,  Galliam,  Angliam,  Hiberniam, 
Scotiam,  Germaniam,  Daniam,  Nor- 
vegiam,  Sveciam,  Poloniam,  Hunga- 
riam,  Pannoniam:  veruni  quae  fue- 
rant  Florentiae  decreta,  inanibus 
quotidie  dilationibus  non  servari; 
facile  tamen  Romanum  Pontificem, 
et  Latinos  intelligere  ,  has  dilatio- 

nes  non  esse  factas  bona  fide  ,  seti 
idcirco  dilatam  esse  decreti  unionis 
exsequutionem,  quod  homines  anti- 
quo dissidio  addicti ,  in  iis  regioni- 
bus  potentes, rei  exitumimpediissent. 
«  Dantur,  inquit,quotidie  dilationes, 
»  et  eaedem  excusationes  penitus  in- 
»  ducuntur  :  ne  credant  Graeci  Ro- 
»  manum  Pontifìcem,  et  oranera  oc- 
»  cidentalem  Ecclesiam'lumine  esse 
»  privatos,quod  non  intelligant, quod 
»  in  hac  dilatione  responsionum  sua- 
»  rum,  verbapertendant.Intelligunt, 
»  sed  tolérant ,  intuentes  Dominum 
»  Iesum  Christum  aeternum  Ponti- 
»  ficem,  qui  fìculneam  infructuosam 
»  arborem,  usque  ad  tertium  annum 
»  servari  iussit ,  cum  cultor  illius 
»  propter  sterilitatem  Cuperet  am- 
»  putari.  »  His  autem  verbis  visus 
est  Pontifex  proximum  Oonstanti- 
nopolitani  imperii  extremum  exci- 
di um  praedixisse,  quod  die  29  Maii 
anno  1453  a  Mohammede  II  Con- 
stantinopolitanam  urbem  occupante 
absolutum  est. 

Pollicetur  quidem  Pontifex  Impe- 
ratori ,  se  quantum  posset  ,  auxilio 
suo  Imperii  periculis  occursurum, 
eum  tamen  operam  dare  debere,  ut 
schisma  tolleretur,  decretimi  unionis 
promulgaretur,  Patriarcha  protege- 
retur,  Pontificis  Maximi  nomen,  quod 
catholici  dogmatis  signi ficatio  est,  re- 
citaretur  in  diptjchis  ,  et  prò  ipso 
ab  universa  Graecorum  Ecclesia  pre- 
ces  fierent,  quemadmodum  antea,  et 
priusquam  schisma  excitaretur,  re- 
ligiose servatum  fuerat.  Haec  ali- 
quanto  copiosi us  ex  memorata  su- 
perius  Nicolai  V  epistola  recensenda 
esse  iudicavi,  tum  quod  ad  Pontifì- 
cis sapientiam  demonstrandam  in- 
servire possunt,  tum  etiam  quod  ad 
schismatis  Graecorum  iniustitiam  lu- 
culentius  evincendarn  sunt  oppor- 
tuna. 

Magnani  quidem  a  Nicolao  V  Pon- 
tifìce  adhibitam  esse  curam ,  ut  Graeci 
tandem  aliquando  quod  Florentiae 
promiserant,  vel  proficerent,  haec, 
quae  hactenus  retulimus,  aperte  de- 
inon>ti'ant.  Verum  tantae  isti  Ponti-  | 

ficis  sollicitudini  felix  exitus  non 
respondit.  Neque  enim  Nicolaus  Grae- 
cum  schisma  videre  extinctum  po- 
tuit,  prout  Basileensis  dissidii  finem 
eum  vidisse  demonstravimus.  Haec 
tamen,  quae  adducta  sunt,  Pontifì- 
cis providentissimi  in  rebus  Eccle- 
siae  gerendis  singularem  diligentiam 
evincunt.  Atque  illud  etiam  adiungi 
potest,  etsi  Nicolaus  schismatis  ex- 
tinctionem  impetrare  non  potuerit, 
effecisse  tamen  agendi  ratione  sua 
ut  multo  clarius  appareret  quam  in- 
iuste,  et  quam  manifesta  fidei  datae 
proditione  Graeci  ea  exsequi  non  vo- 
luerint ,  quae  ad  unionem  instau- 
randam  fuerant  Florentiae  decreta. 

Animadvertit  vero  Raynaldus  ap- 
posite ad  ann.um  1453  n.  3,  Nico- 
laum  Graecos  non  aspernatum  esse, 
sed  operam,  ac  studia  sua  ad  ipsos 
tum  a  schismate  revocandos,  tum  a 
Turcarum  tyrannide  vindicandos  in- 
terposuisse.  Miserat  enim  ,  inquit , 
iam  ante  Isidorum  Ruthenorum  Epi- 
scopum,  ac  S.  R.  E.  Cardinalem  Le- 
gatura, ut  renovato  Ecclèsiarum  foe- 
dere,  Latini  ad  Orientale  imperium 
auxilia  conferrent.  At  Graeci  illud 
confìrmare  tamdiu  recusarunt,  donec 
se  undique  Turcico  exercitu,  et  pe- 
riculis circumsessos  viderunt ,  ut 
scribit  Calchondylas,  cuius  testimo- 
nium  Annalista  refert,  qui  scriptor, 
de  postrema  Turcarum  in  Constan- 
tinopolim  impressione  ,  qua  urbem 
expugnarunt,  haec  memoriae  prodi- 
dit:  «  Cardinalis  Isidorus  Sarmata- 
»  rum  Antistes,  cuius  ante  memini- 
»  mus,  Graecis,  penes  quos  ea  tem- 
»  pestate  fuit ,  auxilio  fuit  :  aderat 
»  enim  ut  Synodum  congregarent , 
»  et  Romano  Pontifici  Graecos  re- 
»  conciliaret.  Haec  quidem  paullo 
»  ante  confecerat  :  at  Graecis  illa 
»  cum  Romanis  reconciliatio  nimis 
»  sera  exstitit.  »  Etenim  Mohamme- 
des  II  ante  Constantinopolim  cepit, 
quam  Latinorum  auxilia  pervenis- 
sent. 

Atque  hic  nobis  ultro  oflfertur  oc- 
casio,  aliqua  brevi  ter  com  memorandi, 
quae  Nicolaus  V  fecit,  cum  Constan- 

tinopolim  a  Mohammede  II  captanti, 
et  imperium  Constantinopolitanum 
funditus  eversum  esse  accepit.  Pon- 
tifex  quidem  tanto  dolore  ob  Con- 
stantinopolitanae  urbis  expugnatio- 
nem  perculsus  est,  ut  communis  sit 
Scriptorum  sententia ,  eum  ista  de 
causa,  gravissimo  raoerore  pressum 
reliquum  pontifìcatus  sui  tempus  du- 
xisse,  atque  in  ea  animi  moestitia 
morboscontraxisse,  qui  eiusdem  mor- 
tis  causam  attulerunt. 

Verum  etsi  ista  vera  sint,  omnem 
tamen  animi  magnitudinem  Nicolaus 
in  eo  eventu  demonstravit,  quo  uni- 
versa ferme  Europa  contremuit.  Re- 
novatae  sunt  enim  eo  tempore  omnes 
causae  timoris,  quem  iamdiu  Turca- 
rum  potentia  ubique  excitaverat,  et 
omnes  ubique  advenisse  tempestatem 
illam  intellexerunt,  qua  Europa  ipsa 
in  summum  periculum  adducta  cre- 
deretur. 

Cum  nos  in  saeculi  XI  praelectio- 
nibus  de  bellis  ad  recuperandam  Pa- 
laestinam  gestis  egimus  ,  et  causas 
exposuimus  ,  quare  iustissimam  sa- 
crarli expeditionem  fuisse  ab  Urba- 
no II  decretam  ,  ac  deinde  ab  eius 
Successoribus  renovatam  ostendimus; 
hanc  inter  cetera  attulimus ,  quod 
omnium  Christianorum  Principum 
interesse  plurimum  deberet,  ne  Con- 
stantinopolitano  imperio  a  Turcis  ex- 
cidium  inferretur  :  Constantinopoli 
enim  capta,  atque  eo  imperio  everso, 
iis  temporibus  magnum  periculum 
universae  Europae  imminebat ,  ac 
non  modo  Ghristianae  Religionis,  sed 
etiam  civilis  Reipublicae  incolumi- 
tas  nutari  videbatur.  Inter  felices 
autem  effectus,  quos  expeditiones  sa- 
cras  attulisse  vidimus,  ille  certe  fuit 
permagnus,  quod  Imperium  Constan- 
tinopolitanum, quantum  vis  valde  de- 
bilitatum,  ac  fractum,  tamen  ferme 
tercentum  annos  postea  fuerit  ser- 
vatum.  In  Nicolai  V  igitur  Pontifì- 
catus tempora  incidit,  ut  quod  iam- 
diu Europa  timuerat,  quodque  simul 
coniunctae  Europae  exercituum  vires 
impediverant,  id  infeliciter  eveniret. 
Itaque  omnem  dandam  esse  operam 


Nicolaus  V  intellexit ,  ne  in  isto 
casu  Europaei  terrore  perciti  animo 
defìcerent,  ac  Mohammedis  impetum 
non  retardarent. 

Id  vero  Pontifex  efficere  conatus 
continuo  est.  Referuntur  autem  a 
Raynaldo  in  annalibus  monumenta, 
quae  singillatim  Pontificis  curam  de- 
monstrant,  quo  Europaei  Principes 
coniunctis  consiliis  ,  et  armis  ,  Mo- 
hammedis insolentiae  resisterent,  et 
Europae  regiones  a  vastitate,  popu- 
lum  christianum  a  servitute  ,  Reli- 
gionem  ab  ingenti  discrimine  libera- 
rent.  Itaque  legenda  quae  ad  an.  1453 
num.  8  et  posterioribus  pluribus  lo- 
cis  ,  in  eo  opere  referuntur.  Huius 
vero  Pontificis  curae  veluti  summam 
continet  diploma  illud  n.  9  a  Ray- 
naldo relatum  ,  quo  Pontifex  expe- 
ditionem renovandam,  et  Principes, 
ac  populos  Christianos  ad  Turcas 
coercendos  excitavit.  Licet  vero  Ni- 
colaus certe  consequi  non  potuerit, 
ut  Constantinopolis  a  Mohammede 
relinqueretur ,  imperium  Constanti- 
nopolitanum restitueretur ,  eius  ta- 
men consilium  hunc  fructum  habuit, 
ut  Mohammedani  non  potuerint  ca- 
lamitatem  istam  graviorem  efficere. 
Ea  vero  ratione,  qua  Urbano  II,  ce- 
terisque  Pontifìcibus  Nicolao  V  an- 
tiquioribus  fuit  honorificum,  ad  Eu- 
ropae, et  Christianae  Religionis  de- 
fensionem,  sacras  expeditiones  pera- 
gere,  eo  modo  de  Nicolao  existimari 
debet,  qui  quanto  maius  periculum 
evaserat,  tanto  impensius  laboravit, 
ut  Europae,  et  Christianae  Religio- 
nis defensioni  consuleret. 

De  iis  rerum  adiunctis  aliquid  et- 
iam recensendum  est,  quae  Occiden- 
tales  regiones  respiciunt ,  quaeque 
magnam  etiam  temporum  difficulta- 
tem  ostendunt,  cui  prospicere  Nico- 
laus Pontifex  debuit,  ut  saluti  pu- 
blicae  provideret. 

Plura  possent  illorum  temporum 
monumenta  afferri,  quae  perspicue 
ostenderent,  Nicolaum  V  repressisse 
undique  exardentes  bellandi  cupidi- 
tate  discordias,  et  eas  ubique  sedare 
studuisse.  Omissis  vero  ceteris,  quae 

apud  Raynaldum  legi  fuse  possunt 
in  eiusdem  Pontifìcis  historiae  de- 
cursu,  ea  commemorabo  tantum,  quae 
Italiani  respiciunt.  Colligitur  vero  , 
inter  cetera,  quae  ab  illius  aetatis 
Scriptoribus  de  ea  re  memoriae  pro- 
dita sunt,  quanta  esset  discordia  in 
Italia  eo  tempore,  et  quanto  studio 
Nicolaus  illam  componendam  cura- 
verit,  colligitur,  inquam,  ex  iis,  quae 
in  Nicolai  V  vita  habet  Iannozius 
Manettius  ,  ubi  loquitur  de  bello  , 
quod  gerebat  Alphonsus  Aragoniae 
Rex  ,  qui  Mediolanensem  Principa- 
tunr  consequi  conabatur,  atque  etiam 
Ferdinandus  eius  Filius  Calabriae 
Dux  et  Veneti,  cura  Francisco  Sfor- 
tia,  ac  Florentinis. 

Itaque  narrat  Iannozius,  Nicolaum 
tam  prudenti  usum  esse  agendi  ra- 
tione,  ut  dum  belli  calamitatem  ar- 
cendam  curabat ,  et   Christianorum 
inter  se  pugnantium  vires  colligere, 
atque  ad  bellum  adversus  Turcas  ge- 
rendum  convertere  satagebat,  nullam 
tamen  sibiinvicemadversantium  par- 
tem  offenderit,  nec  Alphonso,  nec  Ve- 
r.etis,  nec  Florentinis,  nec  Francisco 
Sfortiae  displicuerit,  etditionem  Pon- 
tificiam  a  bellicis  tumultibus,  milita- 
ribusque  direptionibus  illaesam,  in- 
violatamque  custodierit.  «  Quemad- 
»  modum,  inquit,  et  primo,  etsecundo 
»  sui  pontifìcatus  anno  ante  pruden- 
»  tissime  fecerat,  quando  Alphonsus, 
»  priusquam  ipse   ad  pontificale   fa- 
»  stigium   assumeretur  ,   cum  copiis 
»  ingentibus  idcirco  Tibur  venerat, 
»  ut  exinde  adversus  Florentinos  ho- 
»  stilibus  exercitibus  moveret,ac  de- 
»  inde  ,  in  eodem  conservandae  ,  ac 
»  retinendae   pacis  proposito   conti- 
»  mie  perseverans,  cum  per  Philippi 
»  Mariae  (Mediolanensis  Ducis)  mor- 
»  tem,  tota  pene  Italia  bellicis  hinc 
»  inde  tumultibus  confunderetur,  so- 
»  iumipse  Alphonso,  Venetis,  Floren- 
»  tinis,Senensibus,ac  Francisco  Sfor- 
»  tia,  inter  sese  contendentibus  ,  in- 
»  vicemque  bellum  gerentibus,  quie- 
»  tem  novit,  quietem  adamavit,  quie- 
»  tem,  et  tranquillitatem  ceteris  o- 
»  rnnibus  humanis  praeposuit ,  lon- 

»  geque  praetulit,  tum  quia  suapte 
»  natura  a  bellis  abhorrebat,  tum  et- 
»  iam  ut  in  praeclara  illa  de  compo- 
»  nendis,  traducendisque  operibus,  et 
»  de  construendis ,  ordinandisque  et 
»  extra,  et  intra  urbem  aedificiis  li- 
»  beri us  vacare  ,  ac  studiosius  sub- 
»  ministrare  posset,  atque  omnes  in- 
»  super  subditos  suos  a  bellicis  fre- 
»  mitibus,  et  militaribus  direptioni- 
»  bus,  veluti  a  pestilentibus,  et  con- 
»  tagiosis  morbis  illaesos  servaret.  » 
Haec  ad  annum  1452  referuntur. 

Neque  vero  quae  Pontifex  ad  pa- 
cem  Italiae  componendam  meditaba- 
tur,  et  impense  cupiebat  ,  optatum 
ab  eo  fructum  consequuta  non  esse 
existimanda  sunt.  Immo  vero,  quod 
Pontifex  sibi  proposuerat ,  id  tan- 
dem aliquando  perfectum  feliciter  est. 
Postquam  enim  diu.de  isto  gravis- 
simo negotio  pertractatum  fuisset , 
pax  demum  inita  est ,  cuius  condi- 
tiones  ad  annum  1454  num.  7  An- 
nalista eruditissimus  refert.  Ita  vero 
res  est  statuta,  ut  Alphonsus,  Veneti, 
Fiorentini  ,  Senenses  ,  Genuenses  , 
Franciscus  Sfortia,  ceterique  omnes 
in  Italia  inter  se  dissidentes  ad  con- 
cord iam  mutuam  reverterentur. 

Florebat  tunc  inter  ceteros  pecu- 
liari laude  praestantes  Cardinales  , 
Dominicus  Capranica  tit.  SS.  Crucis 
in  lerusalem  Archiepiscopus  Firma- 
nus,  qui  a  Martino  V  circa  vitae  fì- 
nem  in  sacrum  Cardinalium  Colle- 
gium  fuerat  cooptatus.  Virum  hunc 
amplissimum  ,  cuius  laudibus  plenae 
sunt  illorum  temporum  litterae,  cu- 
iusque  sapientiae,  et  Religionis  am- 
plificandae  singularis  studii  perenne 
monumentimi  exstat  in  Urbe  Roma, 
in  eius  aedibus  conditura  collegium, 
ad  adolescentes  ad  bonas  artes ,  ac 
sacerdotium  informandos  ab  eodem 
insti  tu  tum,  ad  quod  me  ipsum  ado- 
lescentem  pertinuisse,  atque  ibi  plu- 
res  annos  in  adolescentia  mea,  phi- 
losophiae  ac  theologiae  operam  me 
dedisse  honoris  mei  causa  hic  recor- 
dor  hunc,  inquam,  virum  amplissi- 
mum Nicolaus  V  elegit,  cui  Legati 
Apostolici  a  latere   munus  commit- 

teret ,  ut  pacis  initae  negotium  so- 
lemniter  absolveret. 

Gravissimi  muneris  istius  a  Nico- 
lao  V  Dominico  Cardinali  Caprani- 
cae  tributi  testimonium  habemus  lit- 
teras  a  Pontifìce  Maximo  ad  eun- 
dem  Cardinalem  8  idus  Novembres 
anno  1454  scriptas,  quibus  ei  com- 
mendavit ,  ut  sese  Neapolim  cont'e- 
rens  ,  quae  de  ineunda  pace  statuta 
fuerant  ad  exitum  perduceret.  Illuni 
vero  tamquam  pacis  Angelum  ,  ad 
Italiae  pacem  comparandam  ,  a  se 
Neapolim  destinari  Pontifex  affir- 
mat,  et  se  omnem  sperandi  rationem 
habere,  ut  prò  «  singulari  pruden- 
»  tiae,  scientiae,  aliarumque  virtu- 
»  tum  magnitudine  ,  quibus  earum 
»  Dator  altissimus  illuni  insignive- 
»  rat ,  ad  effectum  optatum  perdu- 
»  cturum  esse  eum  quae  aliis  fortasse 
»  impossibilia  viderentur.  » 

Huius  vero  consilii  a  Nicolao  V 
suscepti  sapientiam  ,  ut  pacis  com- 
ponendae  negotium  Cardinali  Capra  - 
nicae  committeret,  huius,  inquam  , 
consilii  sapientiam  Iannozius  Manet- 
tius  in  Pontifìcis  vita  plurimum  lau- 
dat  loco,  quo  commemorat,  Venetos 
in  amicitiam  cum  Florentinis  ,  et 
Duce  Sfortia  reversos,  Alphonso  id 
penitus  ignorante,  sex  Oratores  per 
id  ferme  tempus  ad  Nicolaum  mi- 
sisse  ,  ut  ad  concordiam  ineundam 
Alphonsum  ipsum  auctoritate  sua 
pertraheret.  Narrat  enim  Oratores 
istos  vehementer  laetatos  fuisse,  cum 
a  Nicolao  audierunt,  eum  etiam  de 
pace  componenda  studiosissime  la- 
vorare ,  pacis  tractatum  iam  esse 
dispositum  ,  et  eum  ad  rem  absol- 
vendam  Cardinalem  Capranicam  Le- 
gatura suum  velie  Neapolim  rnit- 
tere.  «  Hoc  Nicolai  responsum,  Ian- 
»  nozius  ait,  quam  gratum,  atque 
»  acceptum  Oratoribus  fuerit ,  non 
»  satis  dici,  explicarique  potest,  prae- 
»  sertim  quando  Dominicum  ,  tit. 
»  S.Crucis,  Presbyterum  Cardinalem 
»  Dominum  Firmanum,  prudentissi- 
»  mum,  et  optimum  virum,  et  ma- 
»  gnae  apud  omnes  mundi  Principes 
»  auctoritatis,  et  ardentem  insuper 


»  pacis  amatorem ,  vivae  vocis  ora- 
»  culo  pronuntiatum  ,  atque  ad  id 
»  sanctum  opus  peragendum  designa- 
»  tum,  destinatumque  acceperunt.  » 

Quod  vero  Nicolaus  optaverat,  et 
quod  commìsso  praesertim  Cardinali 
Capranicae  Legationis munere  se  con- 
sequuturum  esse  speraverat,  id  vere 
perfectum  anno  1455  est.  Haec  au- 
tem  etsi  Cardinali  Legato  plurimum 
honori  fuerint ,  demonstrant  tamen 
Pontifìcis  sapientiam,  ac  virtù tem  , 
qui  difficilis  negotii  pertractatorem 
virum  adeo  idoneum  elegerit ,  qui- 
que  antea  omnia  ea  disposuerat,  quae 
ad  pacem  impetrandam  esse  pote- 
rant  opportuna.  Ad  res  ,  quas  Car- 
dinalis  Capranica  gessit  agnoscendas 
legi  praecipue  potest  Michaelis  Ca- 
talanii  De  vita,  et  scriptis  Domi-' 
nici  Capranica  Cardinalis  Autisti" 
tis  Firmarli  commentarius. 

Equidem  intelligo,  ea,  quae  hacte- 
nus  de  Nicolai  V  rebus  gestis  ad- 
ducta  sunt,  satis  esse  posse  ad  prae- 
claram  Pontifìcis  virtutem  osten- 
dendam.  Sed  ad  plenam  eiusdem  in 
omni  rerum  genere  praestantiae  no- 
titiam  comparandam  consuli  prae- 
sertim potest  opus  viri  doctissimi 
Dominici  Georgii,  Romae  anno  1742 
editum,  quod  inscriptum  est  :  Vita 
Nicolai  V  Pontifìcis  Max imi ,  ad 

fidem  veterum  monumentorum 

Accedit  Disquisitio ,  de  Nicolai  V 
erga  Litteras,  et  Litteratos  viros 
patrocinio.  Etenim  haec  historia  con- 
tinet  omnia  ,  quae  ad  illustrandam 
Pontifìcis  memoriam  pertinere  pos- 
sunt,  atque  una  simul  deraonstrat , 
quanta  essetPraesulis  clarissimi  eru- 
ditio,  qui  illam  litteris  commendavi t. 

Itaque  praeter  illa  ,  quae  attuli- 
mus  ad  significandam  Nicolai  V  sa- 
pientiam in  gravissimis  rebus  geren- 
dis,  de  reliquis  eiusdem  ornamentis 
aliqua  adiungemus.  Atque  illud  prae- 
cipue, quod  ostendit  quanta  fuerint 
Pontifìcis  circa  litteras ,  et  studia 
scientiarum  merita.  Ferebatur  enim 
natura  ipsa  ad  ea  studia  excitanda, 
et  tum  aliis  ornamentis  ,  tum  ista 
de  optimis   artibus  promerendi   vo- 

Imitate,  ad  amplissimos  honoris  gra- 
dus,  atque  ipsum  Pontifìcatum  Ma- 
ximum sibi  viam  munivit,  quantum- 
vis  generis  nobilitate  non  emineret. 

Vir  eruditissimus  Hieronymus  Ti- 
raboschius  in  sua  litteraturae  Itali- 
cae  historia,  tom.  6  cap.  2  num.  27 
nullum  Nicolai  V  praedecessorem  eo 
usque  pervenisse  animadvertit,  quo 
ille  pervenit  in  studiis  litterarum  , 
ac  scientiarum  promovendis ,  et  eo- 
rum  cultortbus  large  remunerandis. 
Huius  autem  suae  erga  litteras  ,  ac 
litteratos  voluntatis  Nicolaus  vel  ab 
ipso  Pontificatus  eius  exordio  per- 
spicuum  argumentum  dedit,  amici- 
tiae,  ac  benevolentiae  suae  consue- 
tudinem  tribuendo  doctissimis  viris, 
qui  ea  aetate  florebant ,  inter  quos 
commemorari  possunt  Poggius  Fio- 
rentina, Iannozius  Manettius,  An~ 
tonius  Loschius,  Leonardus  Brunius, 
Georgius  Trapesuntinus ,  Nicolaus 
Perrottius ,  Bartholomaeus  Montis 
Politiani  ,  Cincius  Romanus  ,  Fran- 
ciscus  Zilelphius ,  Ioannes  Tortel- 
lius,  Laurentius  Valla,  Georgius  Ci- 
vitatis  Castelli  ,  Ioannes  Aurispa  , 
Theodorus  Gaza,  aliique,  quos  Geor- 
gius recenset. 

Huic  Pontificis  litterarum  exci- 
tandarum  studio  debetur  ,  veterum 
scriptorum  Graecorum  plura  opera 
tunc  latine  reddita  fuisse  ,  qualia 
fuerunt  Dionysii  Areopagitae,  Basi- 
lii  ,  Gregorii  Nazianzeni ,  Ioannis 
Chrysostomi  praeclara  scripta.  Alias 
plures  Georgius  in  Nicolai  V  vita 
recenset  latine  factas  Graecorum 
scriptorum  versiónes  ,  ad  quas  ela- 
borandas  Pontifex  viros  doctissimos, 
quos  consortio  suo  dignabatur,  am- 
plisi rais  etiam  praemiis  propositis 
excitavit.  Merentur  vero,  ut  silen- 
tio  hic  non  praetereantur  inter  ce- 
teras  illae  Dionis  a  Gregorio  Tifer- 
nate,  Appiani  a  Demetrio  Decembrio, 
Aristotelis,  et  Theophrasiis  a  Theo- 
doro  Gaza  factae  versiónes,  de  qui- 
bus  Georgius  singillatim  agit ,  et 
argumentis  adductis  ostendit ,  eas 
Nicolai  V  hortatu  absolutas  fuisse. 
Testimonium  vero   Iannozii  a  Ray- 

naldo  relatum  ad  annum  1453  n.  24 
continet  versionum  istarum  veluti 
tabulam  ,  et  quanta  cura  Pontificis 
Nicolai  fuerit ,  ut  post  Urbis  Con- 
stantinopolitanae  excidium,  libri  ce- 
leberrimi e  naufragio  servati ,  in 
Urbe  Roma  perfugium  reperirent. 

Hinc  factum  est,  ut  coaevi,  poste- 
rioresque  scriptores,  ob  hoc  demon- 
stratum  erga  bonas  artes  patroci- 
nium  Nicolaum  V  magnopere  lau- 
daverint,  ii  etiam,  qui  ab  omniadu- 
landi  Pontificis  suspicione  sunt  pror- 
sus  alieni.  Ex  eorum  autem  numero 
possumus  inter  ceteros  Aeneam  Syl- 
vium  commemorare,  Iannozium  Ma- 
nettium,  et  Vespasianum  Florenti- 
num,  quos  duos  postremos  scriptores 
Muratorius,  tom.  3  part.  2  inter  re- 
rum Italicarum  scriptores  edidit. 

Ex  altero  autem  numero  scripto- 
rum ,  qui  Nicolaum  V  ob  eam  rem 
laudarunt ,  quantumvis  in  assenta- 
tionis  suspicionem  vocari  non  pos- 
sint,  recensebo  Isaacum  Causobonum, 
qui  in  sua  Polybii  ad  Regem  Hen- 
ricum  IV  dicatione,  ita  de  Pontifìce 
isto  loquitur:  «  Prima  terrarum  Ita- 
».  lia,  ad  liane  palmam  occupandam 
»  e  diuturno  tempore  tunc  primum 
»  expergefacta  sese  concitavit ,  et 
»  nationibus  aliis  perEuropam  exem- 
»  plum,  quod  imitarentur,  praebuit. 
»  In  ipsa  vero  Italia  ad  certamen 
»  adeo  gloriosum  Nicolaus  V  Ponti- 
»  fex  Maximus  ,  in  cuius  extrema 
»  tempora  Byzantini  imperii  eversio 
»  incidit ,  princeps  ,  quod  equidem 
»  sciam,  signum  sustulit.  Nam  et  lit- 
»  terarum  dicitur  fuisse  intelligen- 
»  tissimus  ,  et ,  quod  res  arguit,  ea- 
»  rum  amore  flagran tissimus.  Primus 
»  hic  illa  aetate  libros  antiquorum 
»  scriptorum  sedulo  conquirere  curae 
»  habuit,  magnamque  eorum  copiam 
»  in  Vaticanam  Bibliothecam  intulit. 
»  Primus  cum  assiduis  hortatibus, 
»  tum  ingentibus  etiam  propositis 
»  praemiis,  ad  meliorem  litterarum 
»  e  tenebris  oblivionis  in  lucem  re- 
»  vocandarum  amorem  homines  sti- 
»  mulavit.  »  Causobono  adiungam 
Simondum    Sismondium    in    Histo- 

ria  Italicarum  Rerumpublìcarum 
medìi  Aevi  tom.  10  cap.  75.  Ex  iis 
quae  deinde  dicentur ,  apparebit , 
haec  a  Sismondio  nonnisi  rei  mani- 
festarli evidentiam  extorquere  po- 
tuisse. 

Singularis  praeterea  ,  quo  Nico- 
laus  pra'estabat  erga  litterarum  et 
scientiarum  progressum  studii  mo- 
numentum  est  celeberrimum  Vati- 
cana Bibliotheca  ,  cuius  ad  tantum 
splendorem  perducendae  Nicolaus  V 
auctor  fuit,  prout  Tiraboschius  loco 
superius  citato  cap.  4  num.  17  os- 
tendit,  ac  Vespasianus  Nicolao  ipsi 
coaevus  scriptor  loc.  cit.  pag.  282. 
Narrat  praeterea  incredibilem  libro- 
rum  copiam  a  Pontifice  collectam  , 
atque  id  a  Nicolao  factum  idcirco 
fuisse  refert,  quod  sibi  proposuisset 
in  Vaticano  Bibliothecam  condere  , 
quae  ad  publicum  Urbis  usum  pate- 
ret,  id  quod  mirabile  plurimum  fuis- 
set ,  sed  Nicolaum  morte  praeoccu- 
patum  quod  optabat  efficere  non  po- 
tuisse. 

Quae  vero  Nicolaus  V  gessit  ad 
Romanum  Sapientiae  Archigymna- 
sium  amplificandum,  ornandumque  , 
id  etiam  imprimis  honorificum  Pon- 
tifici fuit ,  atque  aliud  perspicuum 
exhibet  argumentum  praeclari  stu- 
dii, quo  litteras,  ac  scientias  prose- 
quebatur,  et  quo  fiebat,  ut  praesen- 
tiens  etiam  in  posterum,  dum  erga 
Romanam  Universitatem  sollicitu- 
dinem  suam  ostendebat,  scientiarum 
incremento ,  posteriori  qualibet  ae- 
tate  etiam  prospiceret.  Exstat  a  Io- 
sepho  Caraffa  Historiae  Ecclesiasti- 
cae  in  eadem  Universitate  Profes- 
sore opus  scriptum  :  De  Gymnasio 
Romano,  et  de  etus  Professoribus 
ab  Urbe  condita,  usque  ad  haec  tem- 
pora. Romae  1751.  Iam  vero  in  eo 
opere  tom.  1  pag.  174  et  seq.  Caraffa 
recenset  Professores  doctissimos  a 
Nicolao  V  in  Romana  Universitate 
constitutos ,  et  Pontificis  eiusdem 
Bullam  commemorat,  qua  studiorum 
rationem  in  ea  Universitate  servan- 
dam  moderatus  est. 

Denique    licet   cetera    omittam  , 


quanta  fuerit  Nicolai  V  munificen- 
tia,  commemorandum  breviter  est. 
Id  demonstrant  Aedes  sacrae ,  quas 
non  Romae  solum,  sed  in  ceteris  et- 
iam pontiticiae  ditionis  locis  a  Pon- 
ti fice  conditas  Georgius  in  eiusdem 
vitae  historia  refert.  Ipse.  quoque  Ni- 
colaus sibi  proposuerat  Vaticanum 
S.  Petri  Apostolorum  Principis  tem- 
plum  ad  eam  amplitudinem,  ac  ma- 
iestatem  excitare,  quae  cetera  quae- 
que  aedificia  splendore ,  ac  celebri- 
tate  sua  superaret;  et  manus  operi 
celeberrimo  iam  impositae  fuerant , 
sed  Nicolaus  morte  praereptus  rem 
tantae  molis  Iulio  II  et  Successori- 
bus  suis  ceteris,  summa  cum  gloria 
perficiendam  reliquit.  Iannozius  Ma- 
nettius  propositam  Nicolao  aediticii 
tunc  construendi  rationem  fuse  nar- 
rat, ex  qua  intelligitur ,  Pontificem 
illum  magnifìcentissimam  omnino  ae- 
dem  construendam  curasse. 

Non  est  necesse  ut  aliquid  adiun- 
gam  de  summa  pietate  ,  qua  Nico- 
laus V  praeditus  erat,  cuius  rei  uni- 
versa eius  vitae  historia  exhibet  in- 
dubia  documenta,  prout  etiam  sin- 
gularis diligentiae  ,  qua  Apostolici 
muneris  sui  partes  semper  obivit. 
Raynaldus  inter  ceteros  suis  locis 
monumenta  refert,  quae  id  evincunt, 
inter  quae  Iubilaeum  Universale  an- 
no 1450  tanta  religione  ,  ac  tanta 
populi  Christiani  frequentia,  et  fru- 
ctu  celebratum,  peculiarem  laudem 
promere  tur. 

Hic  Pontifex,  quem  tanta  virtutis 
laude  praestitisse  hactenus  vidimus, 
non  poterat  Scriptoribus  piacere , 
qui  hoc  operum  suorum  propositum 
habent,  ut  de  Romanis  Pontifìcibus 
perpetuo  detrahant ,  et  quacumque 
occasione  suscepta,  historicas  narra- 
tiones  depravando  ,  eosdem  acriter 
calumnientur.  Quare  videmus  Potte- 
rium  ,  tom.  4  operis  citati  part.  1 
pag.  159  et  seqq.,  ex  iis,  quae  eve- 
nerunt  Romae  anno  1553  cum  con- 
iuratio  a  Stephano  Porcario,  Equite 
Romano,  conrlata  contra  Pontificem 
Nicolaum  V,  et  Cardinales  detecta, 
et  severe  compressa   est  ;  videmus , 

inquam,Potterium,Pontificem  ex  iis 
acerbe  reprehendere  ob  agendi  ra- 
tionem  contra  coniurationis  aucto- 
rera  ,  eiusque  complices  adhibitam. 
Àtque  in  facto  isto  referendo  Pot- 
terius  Simondi  Sismondii  auctori- 
tatem  sequitur,qui  loco  superius  me- 
morato, hoc  eodem  abutitur  ut  Ni- 
colaum  accuset. 

Verum  ut  desumptam  ex  isto  fa- 
cto accusationem  refellamus,  est  pri- 
mo loco  referendum,  quid  tunc  Ro- 
mae  acciderit ,  atque  adducam  Pla- 
tinae  testimonium  ex  Nicolai  V  vi- 
tae  historia  depromptum  ,  quod  ad 
rei  notitiam  habendam  opportunum 
esse  mihi  videtur. 

Iam  vero  refert  primo  loco  Plati- 
na ,  vel  a  tempore  quo  comitia  ad 
Nicolaum  eligendum  Romae  habe- 
bantur, conatum  esse  Stephanum  Por- 
carium  ad  seditionem  Populum  Ro- 
manum  excitare,  et  pontifìciam  po- 
liticam  dominationem  evertere.  «  Uno 
»  eodemque  anno  ,  inquit ,  Thomas 
»  Sarzanus  et  Episcopatum  Bononieiir 
»  sem,  et  Cardinalis  dignitatem,  et 
»  pontificatimi  adeptus  est  cum  ma- 
»  xima  Cleri,  et  Populi  Romani  lae- 
»  titia,  licet  cium  adhuc  in  conclavi 
»  Cardinales  essent  ,  tumultuatum 
»  aliquantulum  sit,  Stephano  Porca- 
»  rio  Equite  Romano,  viro  in  dicendo 
»  acerrimo ,  et  eleganti ,  cives  suos 
»  in  Ecclesìa  Araecaeli  congregatos 
»  ad  capessendam  libertatem  cohor- 
»  tante ,  qui  diceret,  parvum  quod- 
»  que  oppidum,  mortuo  loci  domino, 
»  de  libertate,  vel  saltem  de  mode- 
»  randa  regentium  cupiditate  verba 
»  face re. » 

Nihil  quidem  tum  Porcarium  im- 
petrare a  Romanis  potuisse  narrat 
Platina,  ea  etiam  de  causa,  quod  Al- 
phonsus  Rex  Aragonum  Tibure  sub- 
sisteret,  et  bellum  cum  Florentinis 
parare  videretur.  Sed  Pontifex  Ni- 
colaus  iussit  Porcarium  ab  Urbe  dis- 
cedere ,  atque  eum  Bononiam  rele- 
gatum,  in  illa  civitate  morari,  cuius 
gubernatio  a  Bessarione  Cardinali 
tunc  retinebatur.  Verum  Porcarius 
coniurationem  ,  quam  antea  molitus 


erat ,  acrius  renovandam,  atque  ad 
exitum  perducendam  anno  1453  omni- 
no  curavit. 

Itaque  Platina  subdit:  «  Sed  Nico- 
»  laus  Pontifex  ,  coniuratione  Ste- 
»  phani  Porcarii  Equitis  Romani  tum 
»  deprehensa ,  rem  inchoatam  omit- 
»  tens  (pacis,  videlicet,Italicae  com- 
»  ponendae  negotium),  ad  sedandum 
»  intestinum  bellum  animum  adiecit. 
»  Stephanus  enim  maioris  animi  , 
»  quam  potentiae,  vir  quidem  in  di- 
»  cendo  materna  lingua  eloquentis- 
»  simus,  multa  seditionis  indicia  prae 
»  se  ferens  (ut  in  principio  diximus), 
»  Bononiam  a  Pontifice  relegatur  hac 
»conditione,  ut  singulis  quibusque 
»  diebus,  Nicaeno  Gubernatori  Urbis 
»  (  Bessarioni  )  sese  offerret  ;  quem 
»  simulata  aegritudine  decipiens  , 
»  Romam,  admonentibus  coniuratis, 
»  propere  rediit  hac  mente,  ut  cum 
»  Urbem  attigisset ,  sumptis  armis 
»  populum  ad  libertatem  convocan- 
»  do,  Pontificem,  et  Cardinales  cape- 
»  rei.  Verum  dum  fessus  longitudine 
»  itineris,  et  diutina  vigilia  aliquan- 
»  tulum  quiesceret,  aliquot  enim  no- 
»  ctes  insomnes  duxerat ,  detegen- 
»  dae  rei  tempus,  et  occasionem  dat. 
»  Cognita  hominis  audacia,  Pontifex 
»  senatorem  Lavagnolum  Veronen- 
»  sem  civem,et  Vicecamerarium  cum 
»  armato  milite  domum  eius  statim 
»  mittit,  ut  captum  in  carcerem  per- 
»  ducerent.  Is  autem  ad  ventare  ar- 
»  matos  intelligens  ad  sororem  con- 
»  fugit,  relieto  domi  Baptista  Sciarra 
»  cum  aliquot  servis,  homine  quidem 
»  impigerrimo  ,  et  audacissimo,  qui 
»  cum  sociis  erumpens  ,  incolumis 
»  aufugit.  Cognita  deinde  Stephani 
»  per  indices  fuga  ,  hominem  apud 
»  sororem  in  capsa  delitescentem  ca- 
»  piunt,  et  seriem  coniurationis  fas- 
»  sum  ad  muros  Sancti  Angeli  sus- 
»  pendunt.  Eodem  quoque  supplicio 
»  afficitur  in  Capitolio  Angelus  Massa 
»  cum  fìlio,et  socio  Sauo,  lecta  prius 
»  audientibus  omnibus  coniurationis 
»  serie,  millesimo  quadringentesimo 
»  tertio,  quinto  idus  ianuarii.  Perse- 
»  quutus  deinde  reliquos  coniuratos, 

»  om ne?? oppressit, maxime  veroFran- 
»  ciscum  cognomento  Gabadeum,  et 
»  Petrum  Monterotundum,  etBapti- 
»  stam  Sciarram  a  Venetis  ad  suppli- 
»  cium  deditum.  Eo  enim  confugerat 
»  post   patefactam   coniurationem.  » 

Aeneas  Sylvius  vero  in  hist.  Eu- 
ropae  cap.  58  narrat  qua  prorsus  die 
Stephanus  Porcarius  Pontifìcem  cum 
Cardinalibus  comprehendendum  sta- 
tuisset,  quam  factiosam  ,  ac  turbu- 
lentam  ad  populum  comraovendum 
orationem  habuisset,  et  quomodo  a 
Pontifice  animadversumfueritin  con- 
iuratos.  «  Rem  factu  facilem,  si  viri 
»  fuerint,  Porcarium  dixisse  (Aeneas 
»  Sylvius  ait),  Nicolaum  Pontifìcem 
»  celebri  Epiphaniarum  die,  in  aede 
»  B.  Paulli  sacra  facturum,haud  ma- 
»  gno  negotio  comprehendi  posse  , 
»  populum  libertatis  amore  ,  quam 
»  proclamari  audierit,  mox  opem  au- 
»  dentibus  daturum.  Ad  colligandum 
»  autem  Praesulem  catenam  auream 
»  secum  attulit,  a  se  iampridem  pa- 
»  ratam,  quam  coniuratis  ostendit , 
»  neque  enim  mox  occidendum  Prae- 
»  sulem  ex  usu  esse  dicebat,  sed  ob- 
»  servandum  donec  arcem  S.  Angeli 
»  per  eum  recuperarent.  Atque  ut 
»  erat  homo  facundus,  facile  in  suam 
»  sententiam  congregatos  traxit,  at- 
»  que  eo  facilius,  quod  inopes,  aere 
»  alieno  gravatqs,  et  ob  patrata  sce- 
»  lera  iudicium  formidantes  ad  se 
»  vocaverat ,  quibus*  nihil  erat  in 
»  pace  sperandum.  » 

Huius  sceleris  auctoris,  et  horum 
hominum,  qui  pestis  patriae,  et  sen- 
tina Reipublicae  poterant  appella- 
re Potterius  Sismondium  sequutus, 
quodammodo  patrocinium  suscipit,  et 
ob  eorundem  miserum  exitum  eom- 
movetur.  Non  inquisitum  in  coniura- 
tionis  veritatem,  Sismondius  ait,  non 
inter  se  coniuratos  iuridice  vicissim 
comparatos ,  et  cognitos  fuisse,  non 
institutum  legalem,  quem  dicere  so- 
lemus,  circa  crimina  processum  af- 
firmat;  de  consiliis  coniurationis  ini- 
tae  tantummodo  genericam  notitiam 
esse  habitam,  eodemque  die  Stepha- 
num  Porcarium  ad  muros  molis  Ha- 


drianae  cum  sectatoribus,  extremo 
supplicio  mulctatum  esse;  negata  iis- 
dem  fuisse  Poenitentiae,  et  Èuchari- 
stiae  sacramenta,  licet  eadem  vehe- 
menter  illi  postulassent;  zelo  enim 
praeditos  Catholicos  istos  fuisse  ani- 
madvertit ,  licet  ea  moliti  essent, 
quae  perfìcere  non  potuerunt. 

Non  est  diffìcile  Potterio,  ac  Si- 
smondio  haec  obiicientibus  responde- 
re.  Et  satis  esse  arbitror  facti  histo- 
riam  ipsam  recordari,  ut  intelliga- 
tur,  Porcarium  eiusque  socios  ma- 
chinantes  tanta  scelera ,  quae  dixi- 
mus,  dignos  certe  non  esse  ut  Scri- 
ptores,  qui  bona  fide  loquantur,  ad 
miserationem  commoveant. 

Primum ,  nonne  cum  facti  ipsius 
historiae  ventate  pugnat,  iudicium 
sine  debita  criminum  cognitione  ab- 
solutum  fuisse?  Etenim  coniuratio- 
nis natura  consideranda  est,  et  cuius 
generis  essent  Consilia,  a  coniuratio- 
nis sociis  inita  ,  est  prae  oculis  ha- 
bendum.  Non  agebatur  enim  de  ne- 
gotio clandestine  pertractato  ,  sed 
de  crimine  in  ipsa  Urbis  luce  pa- 
trato,  ac  de  hominibus  simul  ageba- 
tur, qui  tale  crimen  nonnullos  etiam 
ante  annos  moliti  erant.  Ac  primum 
quidem  constabat  certe  omnibus, Por- 
carium illuni  ipsum  hominem  esse 
qui  Interpontificio  durante  ,  Urbem 
ad  seditionem  commovere  conatus 
fuerat,  qui  deinde  Bononiam  relega- 
tus,  cum  se  infirma  valetudine  labo- 
rare  simulasset,  Cardinalis  Bessario- 
nis  vigilantiam  vitaverat,  et  Romam 
properato  ut  nefaria  Consilia  sua  im- 
pleret,  reversus  erat.  Concionem  ille 
ad  populum  excitandum  habuerat  , 
atque  omni  occultandi  sceleris  timore 
deposito ,  ad  Pontificium  regimen 
evertendum  ,  atque  ad  scelestissima 
quaeque  idcirco  patranda  se  para- 
tum  esse  manifeste  dixerat,  ac  Ro- 
manos  ut  sceleris  sui  participes  eva- 
derent  ,  impudentissime  inflamman- 
dos  curaverat.  Haec  autem  erant 
eiusmodi  ut  rem  in  propatulo  posi- 
tam  ostenderent ,  et  inquisitionem 
ad  facti  veritatem  confìrmairdam  vix 
requirerent. 

Prae cerea  quis  est,  qui  contendat, 
ad  osiendendum  alicuius  criminis 
reos  post  causae  cognitionem  conde- 
mnatos  esse,  non  autem  crimine  mi- 
nime probato,  poena  mulctatos  esse, 
omnino  requiri,  Scriptores,  qui  facti 
historiam  narraverint,debuisse  prae- 
cisis  verbis  affirmare,  processum  esse 
institutum ,  non  autem  sufficere  ad 
hoc  probandum,  Scriptores  eos  toto 
orationis  contextu  id  significavisse? 
Iam  vero  hoc  aperte  colligitur  ex 
narrationis  contextu  eorum  Scripto- 
rum,  qui  Stephani  Porcarii  coniura- 
tionis  historiam  litteris  prodiderunt, 
eum  ,  illiusque  socios  post  causam 
cognitam,  extremo  supplicio  mulcta- 
tos fuisse. 

Etenim  si  de  narratione  huius  fa- 
cti loquamur,  quam  Platina  habet  in 
Nicolai  V  vita,  vidimus  superius  ab 
eo  scriptum  esse,  Porcarium  in  capsa 
apud  sororem  delitescentem  captimi, 
et  serìem  coniurationis  fassum,  ex- 
tremo supplicio  in  arce  S.  Angeli 
affectum  esse.  De  reliquis  autem  , 
qui  in  Capitolio  mortis  poena  mul- 
ctati  sunt,  Platinam  retulisse  vidi- 
mus, eos  interfectos  esse  lecta  prius 
audientibus  omnibus  coniurationis 
serie.  Est  vero  perspicuum  ,  haec 
Platinae  verba  ,  quibus  Porcarium 
crimen  suum  confessum,  et  tum  ex- 
tremo supplicio  affectum  esse  retu- 
lit,  atque  antequam  coniurati  ceteri 
in  Capitolio  necarentur,lectam  fuisse 
audientibus  omnibus  seriem  coniu- 
rationis, aliud  non  significare  ,  nisi 
totius  causae  cognitionem  factam 
esse  priusquam  capitis  poena  in  con- 
iuratos  decerneretur. 

Est  manifesta,  ut  arbitror,  Plati- 
nae narratio.  Sed  huic  etiam  reliqui 
illius  aetatis,qua  res  gesta  est,  Scri- 
ptores consonant.  Ac  primum  hoc 
idem  colligi  potest  ex  Stephani  In- 
fìssurae  narratione.  Omitto  animad- 
vertere,  si  res  eo  modo  absoluta  fuis- 
set ,  ut  iustitia  violata  censeri  pos- 
set  ,  id  certe  Infissuram  non  fuisse 
praeteriturum ,  qui  Scriptor  se  Ro- 
manis  Pontifìcibus  vehementer  in- 
fensum   luculenter  ostendit ,  ita  ut 

in  eius  Diario  Urbis  edendo  toni.  3 
pari.  2  pag.  1110  Rerum  Italico- 
rum  Scriptorum,  Muratorius  idcirco 
aliqua  expungenda  iudicaverit ,  et 
honestis  auribus  ,  atque  oculis  non 
offerenda.  Quod  si,  vel  in  laetitia  ob 
Basileense  schisma  sublatum  signifi- 
canda ,  vel  in  Nicolao  V  ob  studio- 
rum  excitatum  progressum  laudan- 
do ,  idem  Scriptor  publica  rei  cele- 
britate  permotus,  ista  diffiteri  non 
potuit,  ex  operis  tamen  eius  lectione 
constat ,  eum  infenso  in  Romanos 
Pontifìces  animo,  in  opere  scribendo 
fuisse. 

Sed  hac  animadversione  omissa  , 
videamus  quid  de  Porcarii  supplicio 
Infissura  habeat.  Itaque  refert,  Por- 
carium in  arce  S.  Angeli  morte  mul- 
ctatum,  atque  una  eum  eodem  alios 
complures,  sed  lectam  fuisse  senten- 
tiam ,  et  rationis  causam  ,  quare  ea 
poena  afficiebantur,  scilicet  tentatum 
ab  eo,  eiusque  sociis  fuisse,  Pontifi- 
cem  eum  Cardinalibus  comprehen- 
dere,  Urbis  domos  depopulari,  virgi- 
nes  multas  violare.  Nomina  quoque 
refert  nonnullorum  ,  qui  capti  fue- 
rant,  sed  eum  eiusdem  criminis  rei 
reperti  non  essent  ,  dimissi  sunt. 
Haec  vero,  si  rem  pacato  animo  con- 
siderare velimus,  ostendunt  prorsus 
inquisitionem  circa  patratam  coniu- 
rationem,  et  de  coniuratis  ipsis  esse 
factam,  cuius  exitus  esse  potuerit , 
ut  de  commissi  sceleris  ventate,  ac 
gravitate  constiterit,  ac  nonnulli  et- 
iam, qui  vel uti  coniurationis  parti- 
cipes  fuerant  comprehensi ,  innoxii 
deinde  iudicati,  et  in  libertatem  re- 
stituti  fuerint. 

His  consonant  quae  in  Bononiensi 
Chronico  tom.  18  pag.  700  eiusdem 
operis  Muratorii,  in  Annalibus  Bo- 
nincontrii  Miniai,  ad  annum  1452 
tom.  21  pag.  157  referuntur  ;  quos 
tamen  Seriptores,  et  Platinam  Pot- 
terius  loco  citato  ,  Sismondium  ex- 
scribens,  veluti  narrationis,  ac  sen- 
tentiae  suae  auctores  commemorat. 

Iuvat  etiam  his  adiungere  quae  in 
commentario  de  coniuratione  Pòr- 
caria  tom.  35  oper.  citai,  pag.  310 

et  seq.  Leo  Baptista  Albertus,  qui 
facto  ipsi  praesens  adfuit,  de  ista  re 
habet.  «  Nocte  proxima,  inquit,  in- 
»  clusus  (Porcarius)  a  sorore  scrinio 
»  repertus  est.  Eco  capto  quaeque  di- 
»  scenda  videbantur ,  didicere  ,  poe- 
»  nas  sumpsere  suspendio.  Quae  in- 
»  stituerat  haec  sunt,  etc.  »  Quibus 
consentanea  dicit  Vespasianus  affir- 
mans  ,  Porcari  uni  virum  scelestum 
captum  ,  ac  ludici  ordinario  tradi- 
tum ,  capite  damnatum  fuisse.  Haec 
autem  testimonia  etsi  expressis  ver- 
bis  non  dicant  processum  esse  fa- 
ctum, compendio  tamen  idem  conti- 
nent,  cum  ludici  Ordinario  aliquem 
tradi  ad  discendimi,  quod  in  iudicio 
discendum  est,  aliud  non  signifìcet, 
nisi  processum  ad  crimen  probandum 
esse  institutum. 

Denique  ut  appareat,  quam  facile 
simul  esset,  reos  istos  in  iudicio  cri- 
minis  patrati  convincere  ,  et  quam 
aperta  pateret  Iudicibus  ratio  ,  ut 
capitis  sententiam  in  eosdem  pro- 
nuntiarent,  colligere  id  quoque  pos- 
sumus  ex  Aeneae  Sylvii  testimonio 
loco  superius  citato.  «  Illi  eum  (Por- 
»  carium)  ,  inquit ,  iam  animo  fra- 
»  ctum,  et  apud  sororem  in  arca  la- 
»  tentem  invenerunt;  complices  eius 
»  in  domo,  qua  convenerant ,  expu- 
»  gnati ,  captique  sunt ,  ex  quibus 
»  unus  Baptista  Sciarra  manu  prom- 
»  ptus,  et  animo  intrepido,  per  me- 
»  dias  Pontificis  cohortes  viam  gla- 
»  dio  sibi  aperiens  effugit.»  Si  ergo 
eo  res  adducta  est,  ut  coniurati  cum 
militibus  Pontifìciis  palam  manus 
conserere  non  dubita verint,  sique  in 
ea  ipsa  domo  illi  capti  sunt,  quae  ad 
eosdem  capiendos  fuerat  expugnata , 
manifestum  est,  quam  facile  Iudices 
processum  absolvere  potuerint,  quo 
Porcarius,  eiusque  socii,  Maiestatis, 
et  publicae  proditionis  rei,  extremo 
supplicio  mulctandi  pronunciarentur. 

Ostendunt  hucusque  aliata  testi- 
monia quam  falso  memorati  Scripto- 
res  affirmaverint,Porcarium,  et  con- 
iurationis  socios ,  incognita  veluti 
causa,  condemnatos  fuisse.  Nunc  il- 
iud  quoque   considerandum  est,  ea- 


dem  falsitate  esse  ab  illis  pronun- 
ciatum,  Porcarium ,  et  sceleris  eius 
complices ,  eodem  die,  quo  compre- 
hensi  sunt,  capitis  poenam  dedisse. 
Etenim  Auctorum,  quos  superius  com- 
memoravimus  testimonia  hoc  habent, 
Stephanum  Porcarium  die  26  De- 
cembris  Bononia  fugisse,  die  autem 
quinta  Ianuarii,  Epiphaniae  pervigi- 
lio  ,  noctu  comprehensum  esse  ,  et 
quinto  idus  Ianuarias,  hoc  est  qua- 
triduo  postquarn  capti  fuerant,  capi- 
tis poenam  obi  visse.  Est  igitur  ma- 
nifeste falsum ,  eodem  die  supplicio 
mulctatos  illos  esse,  quo  comprehensi 
sunt.  In  re  autem  adeo  manifesta  , 
atque  in  tam  clara  sceleris  convi- 
ctione,  et  hominum  ipsorum,  qui  cri* 
men  patraverant,  confessione  ,  satis 
longum  fuit  temporis  spatium  quod 
fluxit  ad  plenam  causae  cognitionem 
absolvendam  ,  atque  ad  capitis  sen- 
tentiam iustissime  ferendam.  Possent 
profecto,  si  argumentum  id  require- 
ret,  exempla  afferri ,  ex  quibus  ap- 
pareret,  criminales  eiusmodi  causas, 
non  adeo  tamen  ab  initio  perspicuas, 
neque  crimina,  inspectante  universa 
civitate  ,  patrata  respicientes  ,  bre- 
viori,  aut  pari  quandoque  temporis 
spatio  fuisse  absolutas  ,  ut  mirum 
esse  non  possit,  Porcariam  coniura- 
tionem  quatriduo  iudicatam  esse. 

Prout  superius  retulimus,  Simon- 
dus  Sismondius  de  Porcarii ,  et  eo- 
rum ,  qui  cum  ilio  conspiraverant , 
morte  sermonem  habens  affirmavit , 
iisdem  Poenitentiae,  atque  Euchari- 
stiae  sacramenta  fuisse  denegata , 
licet  illa  vehementer  postulavissent. 
Potterius  autem  loco  citato  acerbius 
etiam ,  quam  Sismondius  facit,  de 
Nicolao  V  loquitur.  Inquit  enim  Pon- 
tificem  fecisse  ut  sine  confessione  sa- 
cramentali coniurati  illi  interfìce- 
rentur:  in  qua  re,  subdit,  licet  etiam 
fortasse  Pontifex  putavisset  nihil 
mali  se  coniuratis  irrogare;  erat  ta- 
men id  miseris  magno  dolori,  quod 
tamen  Pontifici  ad  pleniorem  ultio- 
nem  capiendam  satis  erat. 

Possuntne  atrociora  de  Pontifice 
excogitari ,  qui  aetatis  suae  delicias 

efformaverat?  Potestne  iniquius  de 
Pontifice  detrahi  ,  cuius  non  modo 
sapientia,  benignitas ,  sed  pietas  et- 
iam, et  Religionis  studium  ab  omni- 
bus commendatimi  est?  Ut  tantae  , 
ac  tam  acerbae  a  Potterio  pronun- 
ciatae  calumniae  isti  credi  posset , 
necesse  esset  omnino  statuere,  Nico- 
laum  V  id  fecisse  eo  tempore,  quod 
cum  omni  eiusdem  vitae  ratione,  in- 
genio, institutisque  pugnaret.  Utrum 
vero  id  concedi  liceat ,  intelligunt 
omnes,  qui  sine  praeiudicatis  opinio- 
nibus  ,  rerum  naturam  considerant. 
Non  moror  in  iniqua  illa  animi  sui 
insinuatione  refellenda,  quam  Potte- 
rius  inducit,  ut  confessionis  sacra- 
mentalis  necessitatem  contemnat. 
Non  enim  est  huius  loci,  divinitus 
institutam  sacramentalem  confessio- 
nem  esse,  docere  :  neque  dignus  est 
is  scriptor,  ut  catholicam  de  ea  re 
Nicolai  V  doctrinam,  ac  sententiam, 
de  qua  nemo  umquam  dubitavit,  ar- 
gumento  aliquo  demonstrare  debea- 
mus. 

Dicam  potius  id  ,  quod  accusatio- 
nem  ipsam  a  Sismondio  exceptam 
respicit.  Itaque  certuni  est ,  plures 
Scriptores  qui  de  coniuratione  Por- 
caria  egerunt,  cum  de  poena  loquun- 
tur,  qua  Coniurati  affecti  sunt,  non 
adiuncta  rei  si  n  gii  lati  m  cxponere, 
sed  compendio  extremum  supplicium 
commemorare,  quo  Porcari us  ad  Ar- 
cem  S.  Angeli,  ceteri  vero  in  Capi- 
tolio  affecti  sunt.  Et  cum  certuni 
praeterea  esse  debeat,  neque  Ponti- 
rìcis  iussu,  neque  eiusdem  Ministro- 
rum  opera  ,  coniuratis  sacramenta 
denegata  fuisse,  sequeretur,  si  iidem 
sine  sacramentis  mortui  sunt,  id  eo- 
runi  repugnantiae  tribui  debere,  qui 
gravissimum  hoc  scelus,  aliis  crimi- 
nibus,  quorum  poenas  luebant,  addi- 
dissent.  Verum  si  id  evenisset ,  in- 
credibile est ,  rem  tanti  momenti 
omissam  esse  a  tot  scriptoribus,  qui 
de  Porcario  ,  deque  eius  sociis  indi- 
gnati, nefaria  eorundem  Consilia  de- 
testati semper  sunt,  atque  ab  iisdem, 
tamquam  ab  hominibus  perditis,ab- 
borruerunt. 


Stephanus  quidem  Infissura  in  dia- 
rio Romano  ait,  sine  Confessione,  et 
Communione,  laqueo  suspensos  con- 
iuratos  esse.  Sed  notus  est,  ut  dixi- 
mus, huius  scriptoris  animus,  ut  su- 
spicari  etiam  liceat,  id  ab  eo  affir- 
mari  potuisse,  quod  fortasse  videret, 
eventum  eiusmodi  in  Pontificis  Ni- 
colai V  dedecus  converti  posse.  Omnes 
vero  istos  reos  numero  novem,  tanto 
cum  Urbis  totius  scandalo  ita  mor- 
tuos  esse  ,  et  solum  Infìssuram  id 
agnovisse ,  non  videtur  esse  conce- 
dendum. 

Quare  video  Muratorium  in  anna- 
libus  Italiae  ad  annum  1453  ,  quo 
loco  de  Porcarii  Equitis  coniuratione 
sermonem  habet,  etsi  in  huius  facti 
testimonium  Infìssuram  citaverit  , 
nihil  tamen  de  Poenitentiae,  et  Eu- 
charistiae  sacramentis  a  coniuratis, 
antequam  interficerentur,  non  susce- 
ptis  retulisse.  Id  autem  mini  videtur 
significare  ,  Muratorium  existima- 
visse ,  liane  sacramentorum  omissio- 
nem  ab  Infissura  commemoratam  vel- 
uti  narrationem  fide  minime  dignam, 
non  esse  attendendam.  Denique  illud 
etiam  praetermitti  non  potest,  quid- 
quid  tandem  sit  de  rei  ventate,  quam 
Infissura  commemorat,  valde  tamen 
diverso  modo  Infìssuram  de  eadem 
re  loquutum  esse,  quam  vel  Sismon- 
dius,  vel  Potterius  de  illa  loquitur. 
Ait  enim  Infissura,  «  die  9  Ianuarii 
»  laqueo  appensos  in  Capitolio  sine 
»  Confessione,  et  Communione  fuisse 
»  infrascriptos  etc.  »  Non  dicit  ergo 
Infissura,  prout  Sismondius  ait,  con- 
iuratis sacramenta  vehementer  pe- 
tentibus  fuisse  denegata.  Neque  dicit 
multo  minus,  quod  Potterius  inquit, 
a  Nicolao  sine  confessionis  sacra- 
mento ,  coniuratos  fuisse  extremo 
supplicio  mulctatos.  Haec  satis  sunt 
ad  demonstrandum  quot  sint  in  uno 
narrationis  capite,  ea,  quae  Scripto- 
res isti  referant  tamquam  certa,  cum 
constet,  illa  ipsa  esse  a  veritate  pror- 
sus  aliena. 

Post  haec  omitto  cetera,  quae  Si- 
smondius ,  et  Potterius  ex  hoc  eo- 
dem   Coniurationis  Porcariae    facto 

commenti  sunt  ad  Nicolai  V  memo- 
riam  vituperandam;  etenim  certum 
est,  inter  apertas  calumnias,  ea  re- 
censeri  posse. 

Nam  quod  refertur  ab  Sismondio, 
Nicolaum  post  eam  coniurationem 
detectam,  atrocem  agendi  rationem 
inivisse,  id  falsum  omnino  est.  Pla- 
tina enim  inquit:  «  Nicolaum  qui  ha- 
»  ctenus  Romanos  omni  genere  offl- 
»  cii,  et  liberalitatis  iuverat,  quique 
»  liberior,  quam  ullus  antea  Ponti- 
»  fex ,  incedere  per  Urbem  consueve- 
»  rat,  sibi  ipsi  deinceps  caventem  , 
»  morosiorem ,  cum  in  omnes  ,  tum 
»  vel  maxime  in  Romanos  factum 
»  esse.  Accedentes  enim  alloquendi  : 
»  causa,  non  ita  facile  admittebat.  »  i 
Quid  vero  baec  Piati nae  narratio 
commune  habet  cum  Sismondii  ac- 
cusatione?  Natura  siquidem  ipsa,  ho- 
minem quantumvis  benignum,  quan- 
taque  morum  humanitate  .praedi- 
tum  impellit,  ut  sibi  caveat  ab  iis , 
quorum  occulta  machinatione,  in  gra- 
ve vitae  discrimen  fuerit  adductus. 
Ac  iure  Muratorius  animadvertit , 
cum  ageretur  de  Pontifìce  ,  qui  de 
urbe  Roma,  et  de  Romanis  optime 
meritus  erat,  tentatam  eiusdem  Pon- 
tificis aggressionem  in  Urbe,  mul- 
to formidabiliorem  existimari  de- 
buisse. 

Quod  si  praeterea  Infissura  refert, 
post  supplicium  eorum ,  qui  Romae 
comprehensi  fuerant,  Nicolaum  acri 
studio  operam  dedisse,  propositis  et- 
iam  magnis  praemiis,  ut  ceteri,  qui 
fugerant,  ubique  caperentur,  et  poe- 
nas  darent,  superius  nos  indicavimus 
quantam  fidem  in  his  rebus  referen- 
dis  Infissura  mereatur.  Neque  vero 
haec  tanta  Pontificis  cura  ,  etiamsi 
vera  esset  existimanda ,  crimini  verti 
Pontifici  Nicolao  posset.  Leo  Bapti- 
sta  Albertius  in  commentario  de  con- 
iuratione  ista  a  nobis  citato  osten- 
dit,  quantus  esset  numerus  eorum  , 
qui  a  Porcario  decepti,  conspiratio- 
nis  participes  facti  fuerant,  sed  sub- 
dit,  magnum  fuisse  etiam  Urbis  me- 
tum  post  Porcarii,  eiusque  sociorum 
supplicium, eo  quod  «  ex  his,  qui  tan- 


»  tum  facinus  incoharint ,  vix  sex  , 
»  qui  poenas  luerint,  deessent.  »  Ad 
calamitatem  igitur  istam  penitus 
vitandam  ,  atque  ad  impediendum  , 
ne  conatus  coniuratorum  Urbem  ite- 
rum,  et  bonos  omnes,  in  grave  peri- 
culum  adducerent,  non  erat  id  ho- 
minis  indicium  ultionem  suam  cu- 
pientis  ,  sed  iustitiae  ,  et  Principis 
proprium  officium  ,  qui  Reipublicae 
prospicere  tenebatur. 

Est  etiam  fide  indigna  illa  Infis- 
surae  narratio,  cui  tamen  Scriptores 
duo  toties  memorati  confidunt,  Car- 
dinalem  Metensem  a  Pontitìce  impe- 
travisse  libertatem  cuiusdam  inter 
coniuratos  comprehensi,  eo  quod  in- 
nocens  ille  deinde  repertus  esset,  sed 
eum  a  Pontifico  postridie  capi  ite- 
rum,  et  capite  plecti  iussum  fuisse. 
Quare  ait ,  Cardinalem  Pontifici  ob 
id  vehementer  succensuisse,  et  gra- 
viter  indignatum  ,  -statini  ab  Urbe 
digressum,  in  Galliam  reversum  esse, 
et  Romam  in  posterum  numquam 
rediisse.  Animadvertit  apposite  ta- 
men Georgius  in  Nicolai  V  vita , 
Cardinalem  Metensem  reperiri  in 
Urbe  manentem  toto  ilio  anno  1453 
cum  die  5  Novembris  eius  anni,  mu- 
nere  fungeretur  adhuc  Camerarii  Sa- 
cri Senatus,  prout  in  diario  consti' 
tutionum  ad  eundem  annum  Rodul- 
phus  narrat.  Praeterea  mortuus  est 
Romae  anno  1455  Cardinalis  iste  Me- 
tensis,  atque  ad  S.Sabinam  sepultus. 
Quomodo  igitur  Infìssurae  credi  pot- 
est  affermanti  ,  eum  indignatum  ob 
Pontificis  factum  superius  recensi- 
tum,  ab  Urbe  statim  discessisse,  et 
Romam  in  posterum  numquam  re- 
versum esse  ? 

Illud  denique,quod  de  Angelo  Ron- 
cone Nicolai  V  iussu  interfecto,  licet 
salvumconductum  a  Pontifìce  is  an- 
tea consequutus  esset ,  Sismondius 
ex  Infìssurae  testimonio  narrat,  cu- 
ius  fidei  esse  potest,  cum  Infìssuram 
Nicolao  V  infensum  fuisse  sciamus, 
et  ex  coaevis  scriptoribus  nemo  prae- 
ter  Infìssuram  ,  salvumconductum 
istum  Ronconi  a  Pontifìce  datum  , 
ac  deinde  ab   eodem  non  servatum 

referat  ?  Ronconi  quidem  Nicolaus 
iuste  indignatus  erat,  eo  quod  mis- 
sus  is  a  Pontifice  ,  ut  Eversum  de 
Ursiniis  Comitem  Anguillariae,  qui 
bellum  Nursinis  intulerat,  ab  his  co- 
natibus  impediret,  et  eum,  si  potuis- 
set ,  comprehenderet  ;  Ronconis  po- 
tius  opera,  Comes  Eversus  adiutus, 
fugerat.  Sed  Nicolaum  fidei  datae 
Ronconi  non  stetisse  falsum  omnino 
censeri  debet.  Est  etiam  hoc  incre- 
dibilius,  quia  Infissura  mortem  Ron- 
conis die  12  Octobris  anno  1454  eve- 
nisse dicat ,  apud  Georgium  vero 
constet,  Nicolaum,  vel  a  die  5  Au- 
gusti eius  anni,  litteras  scripsisse  , 
quibus  Everso,  et  eius  complicibus 
veniam  tribuit.  Quomodo  ergo  cre- 
dibile videri  potest,  Ronconem,  duos 


post  menses 'ob  Eversum  adiutum 
tantummodo,a  Nicolao  Vcapitis  poe- 
na  mulctatum  esse? 

Nicolaus  V  vero  mortuus  est  die 
24  Martii  anno  1455  cum  Ponti fex 
fuisset  annos  octo,  et  dies  decem  ac 
novem.  Platina  Pontificis  mortem 
narrans  ait,  «  Nicolaum  Pontificem 
»  si  ve  taedio  animi,  quo  maxime  cru- 
»  ciabatur  post  captam  Constantino- 
»  polim,  sive  febri,  et  podagra,  qua 
»  potissimum  vexabatur  ,  mortuum 
»  esse.  »  Retulerat  vero  superius  , 
nulla  re  fuisse  umquam  magis  cru- 
ciatum  Pontificem,  quam  urbis  illius 
expugnatione,  et  casu;  ab  hoc  moe- 
rore  tunc  concepto  numquam  Pon- 
tificem fuisse  recreatum  dubitari  non 
potest. 


CAPUT  XLI. 

DE    CONVENTI!   MANTUAE   ANNO    1259   A   PONTIFICE   PIO    II 
CUM   CHRISTIANA   PR1NCIPIBUS    HABITO. 


Callisto  III  die  8  Augusti  Romae 
mortuo  Aeneas  Sylvius  Piccolomineus 
Cardinalis  tit.  S.  Sabinae  suffectus 
est,  et  Pii  II  nomen  suscepit.  Is  vero 
Senensis  natione  ,  et  Episcopus  erat, 
atque  in  Corsiniano  oppido  natus  fue- 
rat,  quod  deinde  Civitatis  titulo  au- 
xit,  atque  ex  nomine  suo  Pientìam 
appellavit.  Quo  prorsus  die  Pius  II 
electus  fuerit,  non  conveniunt  inter 
se  illorum  temporum  monumenta. 
Platina  enim  die  20  mensisv Augusti, 
Historia  Senensis  die  21,  Chronicum 
Bononiense  die  19,  atque  alii  Scri- 
ptores  die  23  vel  27  eiusdem  mensis 
electum  perhibent.  Illud  vero  cer- 
tuni est,  plurimum  gratam  omnibus 
fuisse  Pii  II  electionem,  viri,  scili- 
cet ,  litterarum  laude  praestantis  , 
quique  magnam  sibi  eloquentiae,  eru- 
ditionis,  atque  ingenii  celebritatem 
comparaverat.  Pontificatimi  autem 
gessit  annos  ferme  sex  ,  cum  mor- 
tuus fuerit  anno  1464  die  16  Augu- 
sti Anconae  ,  quo  se  contulerat ,  ut 
ipse  per  se  expeditionis,  quae  con- 


tra  Turcas  parabatur,   ad    efiectum 
perducendae  adesset. 

Inter  cetera,  quae  in  huius  Ponti- 
ficis historia  peculiarem  laudem  me- 
rentur,  commemorari  praecipue  pot- 
est singulare  illud  studium  ,  quod 
demonstravit ,  ut  Mohammedi  II , 
eiusque  armis  vires  suas  Christiani 
Principes  opponerent  ,  eaque  mala 
impedirent,  quae  ex  Mohammedano- 
rum  progressibus  erant  pertimescen- 
da.  Hoc  negotium  praecipuas  Pii  II 
sollicitudinis  partes  semper  occupa- 
vit.  Indixit  propterea,  atque  habuit 
ipse  Mantuae  anno  1459  et  seq.  con- 
gressum,  ad  quem  Christianos  Prin- 
cipes convocaverat,  ut  collatis  simul 
consiliis,  ex  universis  occidentalibus 
Regnis,  expeditio  contra  Turcas  de- 
cerneretur.  Igitur  post  rem  in  eo 
congressu  pertractatam,  Cónstitutio 
a  Pontifice  anno  1459  18  cai.  Fe- 
bruarìì  Mantuae  edita  est,  quae  in- 
cipit Ecclesìa  Christì ,  quaque  ea 
omnia  explicavit,  ac  iussit,  quae  ad 
expeditionem  feliciter   absolvendara 

opportuna  esse  ,  communi  suffragio 
reputatum  est. 

Cum  adhuc  Mantuanus  congressus 
perduraret,  Pius  II  celeberrimam  et- 
iam  edidit  aliam  Constitutionem  , 
IO  Calendas  Februarii  an.  1459, 
quae  incipit  Exsecrabilis,  qua  a  Ro- 
mani Pontiflcis  sententia  ad  futu- 
rum  Generale  Concilium  appellatio- 
nes  condemnavit,  prout  antea  a  Mar- 
tino V  in  Concilio  Constantiensi  fa- 
ctum esse,  suo  loco  significavimus. 
Nam  ,  ut  Gobelinii  verbis  utar ,  in 
comment.  lib.  3,  «  Irrepserat  iam 
»  pridem  in  Ecclesia  Dei  exitialis 
»  consuetudo  adversus  Romani  Pon- 
»  tifìcis  censuras. Vieti  enim,  damna- 
»  tique  Apostolica  sententia,  ad  fu- 
»  turum  Concilium  appellabant,  iu- 
»  dicem,  qui  non  erat ,  et  Superio- 
»  rem  Romano  Praesuli  dabant,  qui 
»  non  invenitur  in  terris.  Et  cum 
»  ipsi  a  suis  sententiis  appellari  non 
»  sinerent,  a  Christi  Vicario  appel- 
»  landum  esse  consentiebant.  Consu- 
»  luit  Pius  Patres  ,  qui  aderant  in 
»  conventu,  quid  censerent.  Hi  cora- 
»  munì  voto  responderunt,  appella- 
»  tiones  huìusmodi  cum  suis  aucto- 
»  ribus  damnandas  esse ,  atque  ita 
»  decretum  editum  est.  » 

Intelligi  facile  potest ,  quam  sa- 
pienter  a  Pio  II  Constitutio  ista  pro- 
mulgata fuerit.  Nihil  enim  erat  op- 
portunius,  quam  solemni  condemna- 
tione  coercere  improba  eorum  in- 
genia ,  qui  appellationis  eiusmodi 
praetextu,  frena  licentiae  dimittere, 
fìdei  Catholicae,  et  Ecclesiae  disci- 
plinae  detrimentum  afferre  potuis- 
sent,  qui  denique,  hac  ratione,  notis- 
simam  illam  sententiam  a  Patribus 
pronuntiatam,  et  Ecclesiae  doctrinae 
innixam,  eludere  conati  essent,  qua 
scilicet  continetur,  ut  Capite  consti- 
tuto,  schismatis  tollatur  occasio.  II- 
lud  etiam  verissime  a  Pontifice  fuit 
affirmatum  ,  hunc  appellationum  a 
Papa  ad  Concilium  futurum  Gene- 
rale interponendarum  abusum  ,  de- 
testabilem  existimari  oportere ,  ve- 
tustis  Ecclesiae  temporibus  inaudi- 
tum,  iuris  regulis,  et  sacris  canoni- 


bus  repugnantem.  Non  mirum  tamen 
•  esse  debet ,  Scriptores  Apostolicae 
Sedi  infensos ,  Moshemium  ex.  gr. 
et  Potterium,  hanc  Bullam  a  Pio  II 
editam  irridere  ;  neque  mirum  de 
ista  Bulla  conquestos  graviter  esse 
homines ,  qui  ut  Romani  Pontiflcis 
sententiis  resisterent,  et  praeconce- 
ptas  Ecclesiae  Catholicae  doctrinae 
contrarias  opiniones  suas  impune 
spargere  interea  conarentur,  hanc 
antea  pluries  condemnatam  ad  futu- 
rum Concilium  appellandi  audaciam 
renovaverunt. 

Atque  ut  hic  ea  tantum  breviter 
attingamus,  quae  argumento  ex  hi- 
storia  desumpto  ,  eiusmodi  appella- 
tionum iustissimam  factam  conde- 
mnationem  demonstrant,  animadver- 
tam  id  ,  quod  eruditissimus  Franci- 
scus  Antonius  Zaccaria  in  Antifebro- 
nio  parte  2  lib.  4  cap.  5  notavit , 
Pelagianos  quidem  primos,  atque  eo- 
rum exemplo  insistentem  Nestorium 
fuisse,  qui  tales  ad  Concilium  appel- 
lationes  interposuerint ,  sed  ab  iis 
temporibus,  usque  ad  Lutherum,  qui 
contra  Leonis  X  iudicium,  et  ad  eos, 
qui  postea  con  tra  Constitutionem  Tini- 
genitus  a  Clemente  XI  editam  ap- 
pellarunt,  hoc  ab  Ecclesia  improba- 
tum  factum,  circa  decreta  fidem  re- 
spicientia,  numquam  renovatum  esse. 
Verum  sunt  notissima  Patrum  te- 
stimonia ,  quibus  demonstratur,  vel 
ab  antiquissimis  iis  temporibus,  hunc 
ad  futurum  Concilium  provocandi  ab- 
usum, improbandum  omnino  existi- 
matum  fuisse.  Quare  inter  cetera  vi- 
demus  a  S.  Prospero  contra  Collat. 
cap.  41  S.  Caelestinum  I  Pontifìcem 
valde  laudatum  fuisse,  eo  quod  Pe- 
lagianis  novum  iudicium  petentibus, 
illud  recusavisset. 

Inquit  enim  eo  loco  S.  Prosperi 
«  Venerabilis  memoriae  Pontifex  Cae- 
»  lestinus,cui  ad  catholicae  Ecclesiae 
»  praesidium  multa  Dominus  gratiae 
»  suae  dona  largitus  est,  sciens  da- 
»  mnatis  non  examen  iudicii,  sed  so- 
»  lum  poenitentiae  remedium  esse 
»  praestandum  ,  Caelestium  ,  quasi 
»  non  discusso   negotio  ,  audientiam 

»  postulali tem,  totius  Italiae  finibus 
»  iussit  extrudi,  adeo  et  Praedeoes- 
»  sorum  suorum  statuta,  et  decreta 
»  synodalia  inviolabiliter  servanda 
»  censebat,  ut  quod  semel  meruerit 
»  abscindi,  nequaquam  admitteret  re- 
»  trattari.  » 

Atque  Augustinus  etiam,  fortasse 
acrius  Pelagianos  Concilii  sententiam 
post  Innocentii  I  iudiciura  postulan- 
tes,  insectatur  Uh.  4  ad  Bonifacium 
cap.  ult.  «  Aut  vero,  inquit,  congre- 
»  gatione  Synodi  opus  erat,  ut  aperta 
»  pernicies  damnaretur:  quasi  nulla 
»  haeresis  aliquando,  nisi  synodi  con- 
»  gregatione  damnata  sit;  cum  po- 
»  tius  rarissime  inveniantur,  propter 
»  quas  damnandas  necessitas  talis 
»  exstiterit:  multoque  sint,  atque  in- 
»  comparabiliter  plures ,  quae,  ubi 
»  exstiterunt,  illic  improbari  damna- 
»  rique  meruerint,  atque  inde  per  ce- 
»  teras  terras  devitandae  innotescere 
»  potuerunt.  Verum  istorum  super- 
»  bia  ,  quae  tantum  se  extollit  ad- 
»  versus  Deum,  ut  non  in  ilio  velit, 
»  sed  poti us  in  libero  arbitrio  glo- 
»  riari,  hanc  etiam  gloriam  captare 
»  intelligitur,ut  propter  illos,  Orien- 
»  tis,  et  Occidentis  synodus  congre- 
»  getur.  Orbem  quippe  catholicum, 
»  quoniam  Domino  eis  resistente,  per- 
»  vertere  nequeunt,  saltem  commo- 
»  vere  conantur,  cum  potius  vigilan- 
»  tia ,  et  diligentia  pastorali  ,  post 
»  factum  illis  competens,  sufficiens- 
»  que  iudicium,  ubicumque  isti  lupi 
»  apparuerint,  conterendi  sint,  sive 
»  ut  sanentur,  atque  mutentur,  sive 
»  ut  ab  aliorum  salute ,  atque  inte- 
»  gritate  vitentur.  » 

Haec  quidem  satis  sunt,  ut  evin- 
catur ,  appellationes  a  Romanorum 
Pontifìcum  iudicio  ad  Concilii  sen- 
tentiam, si  de  rebus  ad  fìdei  mate- 
riam  spectantibus  sermo  sit,  in  Ec- 
clesia perpetuo  fuisse  inauditas,  illos 
vero,  qui  has  faciendas  susceperunt, 
spretos  esse  ,  et  de  facto  tales  ho- 
mines  fuisse,  ut  dedecori  tantummodo 
esse  possit,  eorundem  exempla  imi- 
tari.  Sed  non  est  existimandum  , 
argumentis  ex  historia  Ecclesiastica 


depromptis,  demonstrari  non  posse, 
appellationes  quoque  in  rebus  ad  di- 
sciplinam  pertinentibus,  esse  eadem 
ratione  improbandas. 

Etenim  si  quaeratur  quae  Patrum 
sententia  fuerit  circa  quodcumque  ab 
Apostolica  Sede,  in  quacumque  cau- 
sa, latum  iudicium;  reperietur  liane 
ab  omni  antiquitate  constanter  ob- 
tinuisse  in  Ecclesia  sententiam,  Ro- 
manorum Pontifìcum  iudicia  irretra- 
ctabilia  esse.  Itaque  si  hoc  genera- 
tim  de  quacumque,  in  quolibet  ne- 
gotio  a  Romanis  Pontifìcibus  lata 
sententia  obtinuit,  manifestum  est , 
ex  historia  Ecclesiastica  patere,  non 
in  materia  tantummodo  fìdem  respi- 
ciente,  sed  in  negotiis  etiam  ad  di- 
sciplinam  spectantibus  ,  appellatio- 
nes, quae  interpositae  fuissent ,  im- 
probatas  esse. 

Profecto,  ut,  ceteris  omissis,  Ge- 
lasii  I  Romani  Pontifìcis  verbis  utar 
in  epistola  ad  episcopos  Dardaniae, 
«  Sedes  B.  Petri  Apostoli,  Pontifex 
»  ait ,  ius  habet  resolvendi ,  utpote 
»  quae  de  omni  Ecclesia  fas  habeat 
»  iudicandi,  neque  umquam  de  eius 
»  liceat  iudicare  iudicio,  siquidem  ad 
»  illam,  de  qualibet  mundi  parte  ca- 
»  nones  appellare  voluerint;  ab  illa 
»  autem  nemo  sit  appellare  permis- 
»  sus.  » 

Quibus  similia,  nisi  forte  clariora 
etiam  sunt ,  quae  in  Commonitorio 
ad  Faustum  idem  Pontifex  afflrma- 
vit.  «  Ipsi  sunt,  inquit,  canones,  qui 
»  appellationes  totius  Ecclesiae  ad 
»  huius  Sedis  examen  voluere  defer- 
»  ri.  Ab  ipsa  vero  numquam  prorsus 
»  appellari  sanxerunt  ;  ac  per  hoc 
»  illam  de  tota  Ecclesia  iudicare, 
»  ipsam  ad  nullius  commeare  iudi- 
»  cium  ,  nec  de  eius  umquam  prae- 
»  ceperunt  iudicio  iudicari ,  senten- 
»  tiamque  illius  constituerunt  non 
»  oportere  dissolvi,  cuius  potius  se- 
»  quenda  decreta  mandarunt.»  Haec 
vero,  quibus  alia  plura  Patrum  te- 
stimonia, idem  demonstrantia  possent 
adiungi,  haec,  inquam,  talia  sunt,  ut 
extra  controversiam  positum  esse 
evincant,  id  semper  in  Ecclesia  cer- 

tum  fuisse  iudicatum,  et  id  canonico 
etiara  iure  contineri,  a  nullo  quoli- 
bet  Sedis  Apostolicae  iudicio  posse 
appellationem  interponi. 

Quomodo  autem  factum  sit  ut  in 
Ecclesia  semper  haec  sententia  obti- 
nuerit,  facile  intelligitur,  si  consi- 
deretur  ,  Ecclesiae  Catliolicae  hanc 
de  Romano  Pontifico  fuisse  perpetuo 
doctrinam ,  ipsum  totius  Ecclesiae 
caput  esse,  in  universum  orbem  eum 
tenere  primatum  ,  eundem  Christi 
verum  Vicarium  esse,  D.  PetriApo- 
stolorum  Principis  Successorem ,  o- 
mnium  Christianorum  Patrem  ,  ac 
Doctorem  exsistere ,  atque  ipsi  in 
Beato  Petro,  pascendi,  regendi,  gu- 
bernandi  universalem  Ecclesiam  a 
Iesu  Christo  Domino  Nostro  plenam 
traditam  potestatem  fuisse.  Oum  haec 
semper  Ecclesiae  Catholicae  fides 
fuerit,  manifestum  est,  in  eadem  ab 
omni  antiquitate  institutos,inde  col- 
ligere  Christianos  omnes  debuisse, 
absurdum  esse,  et  cum  Ecclesiae  do- 
ctrina  non  posse  convenire,  ut  Ro- 
mani Pontificis  iudicia,  retractabilia 
possi nt  existimari. 

Accedit  his,  de  facto  ipso  consta- 
re ,  a  Conciliis  etiam  Generalibus, 
Romanorum  Pontifìcum  iudicia  sem- 
per habita  esse  irretractabilia;  ut  ex 
facto  etiam  intelligere  omnes  clebue- 
rint ,  quam  absurdum  esset ,  a  Ro- 
mani Pontificis  sententia  ad  Concilii 
Generalis  iudicium  provocare.  Non 
est  hic  necesse  ex  conciliorum  Ge- 
neralium  historia  singillatim  argu- 
menta  proferre,  ad  id,  quod  dicimus, 
demonstrandum.  Omnibus  tamen  eo- 
rundem  Acta  consulentibus  ultro  oc- 
currit,  irretractabilia  semper  ab  iis 
habita  esse  Pontifìcum  Romanorum 
iudicia. 

Quod  si  vero  quaeratur,  qua  pri- 
rauiii  aetate  fieri  mentio  coeperit  ap- 
pellationis  a  Pontificis  sententia  ad 
Concilium  ,  in  rebus  ad  disciplinae 
materiam  spectantibus,  opportunum 
erit,  ad  rem  explicandam,  memora- 
tum  eruditissimi  Zaccariae  opus  loco 
citato  num.  4  et  seqq.  consulere.  Eo 
enim  loco  apposite  ostendit,  primam 


huius,  verae,  proprieque  dictae  ap- 
pellationis  mentionem  referri  ad  tem- 
pora, quibus  Occidentale  gravissi- 
mum  schisma,  post  Urbani  VI  ele- 
ctionem,iam  fuerat  excitatum,  atque 
id  posterioribus  annis  increbuisse, 
cum,  schismate  durante  ,  ac  deinde 
ad  schisma  tollendum  ,  tot  ea  pro- 
nuntiata  sunt,  quae  ad  propugnan- 
dam  praesertim  conciliorum  aucto- 
ritatem,valde  expedire  iudicabantur. 

Primum  exemplum  mentionis  fa- 
ctae  huius  generis  appellationum, 
Zaccaria  putat  contineri  in  tractatu 
ilio  ,  quem  Petrus  De  Alliaco  Cle- 
menti VII,  seu  Roberto  Gebennensi 
anno  1387  obtulit.  Ostendit  tamen 
idem  eruditissimus  scriptor,  ex  con- 
textu  illius  tractatus  apparere,  ne- 
que  ipsi  Petro  de  Alliaco  sententiam 
istam  certam  visam  esse.  Haec  vero 
sufficiunt  ad  probandum,  appellatio- 
nes  etiam ,  quae  in  disciplinae  ma- 
teria a  Romani  Pontificis  iudicio  ad 
Concilii  sententiam  interpositae  fuis- 
sent,  in  Ecclesia  semper  improbatas 
ita  esse,  ut  diuturno  tresdecim  sae- 
culorum  spatio ,  nullum  eorundem 
exemplum  habeatur,  quando  vero  il- 
larum  mentio  fieri  coepit,  tempora 
acerbissimi  dissidii  fuisse ,  atque  in- 
ter  partium  studia  hanc  sententiam 
increbuisse. 

Neque  vero,  quod  dicimus  de  pri- 
mo eiusmodt  appellationis  exemplo 
ad  memorata  schismatis  Occidentalis 
tempora  referendo,  dubium  esse  exis- 
timari debet,  eo  quod  ex  tempori- 
bus etiam  superioribus  exempla  de- 
sumi posse  videantur  ,  quibus  conti- 
neatur,  iam  tunc  in  disciplinae  ma- 
teria, a  Pontificis  sententia  ad  Con- 
cilii iudicium  provocatum  esse. 

Nam  dum  ista  dicimus  ,  de  men- 
tione  loquimur  verae  ,  propriaeque 
appellationis,  quam  a  Pontificis  sen- 
tentia ad  Concilium  fieri  posse,  ante 
illa  tempora  memoriae  proditum  sit. 
Non  vero  loquimur  de  querela  qua- 
libet,  quae  facta  fuerit,  eo  quod  Pon- 
tifex  ,  sine  ulla  habita  in  Concilio 
discussione,  per  se  ipsum  sententiam 
tulisset  de  controversia,  quae  diri- 

menda  eidem  fuisset  allata.Cum  enim 
Pontifìces  saeculo  X,  XI  ac  XII,  prout 
Petrus  de  Marca  animadvertit  Uh  A 
de  concord.  Sac.  et  Imp.  e.  17,  hunc 
morem  usurpassero,  ut  de  contro- 
versis  ad  se  adductis,  in  Concilio 
quaestionem  instituerent,  ac  deinde 
sententiam  ferrent  ;  quandoque  eve- 
niebat,  ut  si,  more  isto  non  servato, 
per  se  ipsos  iudicavissent ,  querelae 
oborirentur,  et  de  re  in  Concilio  in- 
quiri  debere  nonnulli  contenderent. 
Veruna  hae  querelae  appellationem 
proprie  dictam  minime  constituebant, 
nos  autem  de  vera,  proprieque  dieta 
appellatone  disputamus. 

Quare,  ut  cetera  praeteream,  exis- 
timari  non  debet  vera ,  proprieque 
dieta  eiusmodi  appellatio,  ea,  quam 
Fridericus  II  Imperator  an.  1239  in- 
terposuit,  cum  se  a  Gregorio  IX  Pon- 
tifìce  Maximo  anathemate  mulctatum 
vidit.  Matthaeus  Parisius  in  Hist. 
Anglicana  ad  eum  annum  ait,  Gal- 
liae  Barones  contendisse,  Gregorium 
ab  hac  sententia  ferenda  abstinere 
debuisse  in  Fridericum,  «qui,  si  me- 
»  ritis  suis  deponendus  esset,  nonnisi 
»  per  generale  Concilium  cassandus 
»  videretur.  »  Cum  vero  Fridericus 
idem  II  ab  Ecclesia  Romana  ipsa  pe- 
teret,  ut  ad  causam  suam  iudican- 
dam  Concilium  celebraretur,  clarius 
etiam  apparet ,  hoc  Friderici  II  fa- 
ctum, cum  vera,  proprieque  dieta 
appellatione,  de  qua  loquimur,  non 
convenire.  Iam  vero  Matthaeus  Pa- 
risius haec  Imperatoris  verba  referti 
«  Ecce  quod  Sacrosanctae  Romanae 
»  EcclesiaeCardinales  per  sanguinem 
»  Iesu  Christi  ,  et  sub  attestatione 
»  divini  iudicii,  per  litteras  nostras, 
»  et  nuntios  attestamur,  ut  generale 
»  Concilium  Praelatorum,  et  aliorum 
»  Christi  fìdelium  debeant  evocare.» 

Fridericus  praeterea,  dum  ista  pe- 
tebat,  tempus  terere,  et  sententiam 


depositionis  ei  imminentem  declinare 
conabatur.  Quare  cum  auclivit  a  Gre- 
gorio IX  Concilium  Romae  haben- 
dum  indictum  fuisse,  omni  quacum- 
que  potuit  iniqua  ratione  Episcopos 
impedivit,  quominus  ad  Urbem  con- 
venirent;  cum  vero  se  in  Concilio  I 
Lugdunensi  Generali  anno  1245  con- 
gregato ,  depositum  esse  sensit ,  ad 
Concilium  magis  Generale  provo- 
cavi^ 

Egimus  praeterea  in  his  praele- 
ctionibus  saeculo  XIV  cap.  XXIX 
p.  161  seqq.  cum  pertractavimus  de 
Bonifacio  VIII,  egimus,  inquam,  de 
appellatione,  qua  Regis  Galliae  Phi- 
lippi  Pulchri  nomine  ,  a  Pontificis 
sententia  ad  Concilium  Generale  pro- 
vocatum  est.  Vidimus  vero  ibi  quae 
fuerit  totius  huius  controversiae  ra- 
"tio.  Quare  ut  appareat,  nihil  esse  in 
eo  facto  ,  quod  veram ,  proprieque 
dictam  appellationem,  de  qua  loqui- 
mur ,  constituat ,  vel  ex  quo  quid- 
quam  profìcere  adversarii  possint, 
locus  ille  consulendus  est ,  in  quo 
dissidii  Pontificem  inter  et  Galliae 
Regem  excitati  tota  narratio  conti- 
netur.  Concluditur  ergo,  sententiam, 
quam  toties  laudatus  Zaccaria,  de 
eiusmodi  appellationum  novitate  de- 
fendit,  iure  ab  eodem  fuisse  propu- 
gnatam;  atque  ex  historiae  Ecclesia- 
sticae  monumentis  patere ,  sive  de 
rebus  agatur  fìdem  respicientibus, 
sive  de  iis,  quae  in  disciplinae  ma- 
teria versantur,  appellationes  a  Ro- 
mani Pontificis  iudicio  ad  Concilii 
futuri  generalis  sententiam,  semper 
in  Ecclesia  fuisse  improbatas.  Agen- 
tes  autem  de  Sixto  IV  et  de  Iulio  II 
Romanis  Pontifìcibus  in  Institutio- 
nibus,  videbimus,  hanc  a  Pio  II  atque 
a  Martino  V  antea  factam  harum  ap- 
pellationum condemnationem,  confir- 
matam  etiam  ab  iis  Pontifìcibus  in 
posterum,  renovatamque  fuisse. 

Post  Pii  II  mortem ,  Pontificatus 
Maximus  coìlatus  est  die  30  Angu- 
sti anno  1464  Paullo  II,  qui  Venetiis 
natus  ,  et  Petrus  parbus  antea  vo- 
cabatur.  De  hoc  fontifìce  breviter 
agendum  putamus,  quem  videmus  a 
viro  eruditissimo  Angelo  Maria  Car- 
dinali Quirinio  doctissime  vindicatum 
in  edenda  eiusdem  Panili  II vita  ex 
codice  Angelicae  Bibliothecae  de- 
sumpta,  praemissis  ipsius  vindiciis 
adversus  Platinam,  alìosqiie  obtre- 
ctatores  Romae  1740.  De  hoc  Cardi- 
nalis  Quirinii  opere  Muratorius  ad 
annum  1471  ait,  illud  praecipue  con- 
sulendum  esse  ad  habendam  huius 
Pontifìcis  ornamentorum  veram  no- 
titiam.  Eo  enim  opere  Quirinius  edi- 
dit  vitam  Paulli  II  a  Cannesio  scri- 
ptam,  atque  eruditione  sua  effecit, 
ut  quibus  virtutibus  Pontifex  prae- 
staret,  et  quam  iniuste  pluribus  de 
rebus  accusatus  ille  fuerit,  appare- 
rei Huius  vero  defensionis  summam 
Quirinius  retulit  etiam  in  alio  ma- 
gnae  eruditionis  opere  inscripto  Tia- 
ra, et  Purpura  Veneta  ab  anno  1379 
ad  annum  1759.  Itaque  quem  vir 
doctissimus  adeo  illustri  defensione 
sua  dignum  existìmavit ,  debemus 
etiam  nos  breviter  commendare,  ne 
in  bis  praelectionibus  videatur  prae- 
termissum  id,  quod  in  RR.  Pontifi- 
cum  huius  aetatis  historia  adeo  ce- 
lebre evasit. 

Non  arbitror  multum  immoran- 
dum  in  iis  referendis,quae  PaullusII 
ad  Urbem  ornandam  gessit.  Huius 
rei  amplissimum  monumentum  est 
Palatium  S.  Marci,  quod  ipse  magnis 
SLimptibus  adhuc  Cardinalis  refece- 
rat,  et  aedificaverat,  et  in  quod  sta- 
tuas  veteres  tota  urbe  conquisitas 
congerere  studuit.  Mitto  etiam  quan- 
tae  pietatis  testimonium  Paullus  II 
exhibuerit,  et  quanti  studii  Christia- 
nam  Religionem  ,  ac  Rempublicam 
defendendi ,    cum    grave    discrimen 


eidem  quotidie  magis  imminere  sen- 
sit  ob  Mohammedanorum  progressus. 
«  Anno  1470  ,  inquit  in  Tiara  Ve- 
»  neta  Quirinius,  die  8  Iulii  suppli- 
»  cationem  PaullusII  adLateranum, 
»  quod  Turca  Chalcidem,  seu  Negro- 
»  pontem  oppugnaret,  indixit.  Turcas 
»  ferocissimos  hostes  Christianae  Re- 
»  ligionis,  capta  iam  fere  tota  Epiro, 
»  cum  in  Illyricum  irruere  Pontifex 
»  accepisset,  huius  rei  vicinos  Prin- 
»  cipes  procul  a  se  disiunctos  cer- 
»  tiores  fecit  :  rogavitque ,  ut  prò 
»  communi  salute  solliciti,  adversus 
»  eos  arma  sumerent.  Cui  quidem 
»  supplicationi  ipse  Pontifex  cum 
>>  Cardinalibus,  nudis  pedibus  inter- 
»  fuit.  Reliquiae  insigniores  Urbis 
»  circumlatae  ,  Salvator  ,  inquam  , 
»  Sancti  Ioannis  Lateranensis,  Ima- 
»  go  Dei  Genitricis  a  Populo,  caput 
»  S.  Ioannis  Baptistae.  » 

Praetereo  tempus  universalis  Iu- 
bilaei  ce! ebrandi  ad  viginti  quinque 
annos  ab  Paullo  II  redactum  ,  quod 
idcirco  anno  1475  singulari  religione 
ab  Sixto  IV  in  Urbe  peractum  est. 
Vestium  ornamenta  plura  ad  hono- 
rem Cardinalatus  amplissimae  digni- 
tatis  ab  eo  tributa;  easque  alias  a 
natura  acceptas  dotes ,  quas  Quiri- 
nius complexus  est,  affirmans,  Paul- 
lum  fuisse  natura  blandum,  mitem, 
humanum,  amicorum  studiosum ,  et 
eorum  praesertim,  quos  in  cliente- 
lam  acceperat. 

Illud  potius  non  omittam  penitus, 
quod  an.  1469  erga  Maronitas  egit. 
Yidelicet  a  Petro  electo  Antiocheno- 
rum  Maroniticae  Nationis  Patriar- 
cha  consultus,  de  doctrinae  Catho- 
licae  capitibus,  Mjsterium  SS.  Tri- 
nitatis,  et  Incarnationis  respicienti- 
bus,  breviter,  sed  sapientissime,  dfc 
utroque  mysterio  doctrinam  Eccle- 
siae  exposuit,  Concilio  Nicaeno,  Con- 
stantinopolitano  I,  Ephesino,  Chalce- 
donensi,  et  Oecumenico  VI,  seu  Con- 

stantinopolitano  III  consentaneam. 
Praeterea  eunclem  Petrum  electum 
Patriarcham  Antiochenum  Maroni- 
tarum,  in  ea  dignitate  confirmavit, 
illurì  etiam  adiungens,  se  in  ea  con- 
firmatione  facienda,  Innocentii  III  et 
Eugenii  IV  exempla  fuisse  imitatum. 
Multa  etiam  de  Paullo  II  referri  pos- 
sent,  quae  ostenderent,  quanta  cura 
ille  prosequutus  sit  quae  ad  disci- 
plinarn  Ecclesiasticam  tuendam,  aut 
ad  Pontificiam  ditionem  propugnan- 
dam  pertinere  poterant.  De  his  vero 
tum  Cannesius ,  et  Quirinius  in  hu- 
ius  Pontifìcis  vita,  tum  Raynaldus, 
ac  Spondanus  in  Annalibus,  ubi  de 
rebus  a  Paullo  II  gestis  agunt,  con- 
suli  possunt. 

Decessit  autem  morte  repentina 
PaullusIInoete  diei26  Iuliian.  1471, 
cura  pridie  bona  valetudine  fruì  o- 
mnibus  visus  esset.  Hine  de  Ponti- 
fìcis morte,  varia  per  Urbem  spargi 
coeperunt,  quae  erant  prorsus  a  ve- 
ntate aliena.  De  qua  re,  loco  citato 
Muratorius  agens  ,  ait ,  paucos  iis 
temporibus  Principes  numerari  posse 
repentina  morte  sublatos,  de  quibus 
non  divulgaretur  violentanti  mortem 
eos  obiisse.  Quare  ,  inquit,  non  de- 
fuere,  qui  suspicandi  rationem  esse 
dicerent .  Pontifìcem  veneno  extin- 
ctum ,  atque  etiam  iugulatimi  esse; 
vana  tamen  haec  omnia  erant,  atque 
ab  iis  excogitata,  qui  Pontifìcem  il- 
luni non  amabant.Recenset  denique 
Platinam,  Chronici  Bononiensis  Au- 
ctorem,  Corium  in  Historia  Medio- 
lanensi ,  et  Ammiratum  in  Historia 
Fiorentina,  qui  omnes  scriptis  suis 
de  Paullo  II  detraxerunt,  et  ex  quo- 
rum dicteriis,  has  aliasque  obloquu- 
tiones  excitari  potuisse  mirum  non 
est. 

Apposite  vero  de  hac  inopinata 
Paulli  II  morte  Raynaldus  ad  eun- 
dem  annum  num.  62  ait:  «  Quod  ad 
»  improvisam  ,  et  inopinam  illius 
»  mortem  attinet,  perspicua  erat  il- 
»  lius  causa,  nimirum  nimia  sangui- 
»  nis  plenitudo,  qua  nihil  exitialius 
»  esse  potest,  ut  divinorum  iudicio- 
»  rum    abyssos    ad    causam    mortis 

»  Paulli  inquirendas  scrutari  opus 
»  non  sit.  Humanum  enim  omnino 
»  est,  repente  hominem  mori.  Nonne 
»  enim  et  ipse  Cardinalis  Papiensis 
»  (qui  inter  Paulli  II  censores  nume- 
»  rari  debet)  repentina  morte ,  cura 
»  excutere  quartanam  pararet ,  ex- 
»  tinctus  est?  Oppressus  igitur  vi  re- 
»  pentina  Paullus,  nocte  ipsa ,  quae 
»  vicesimam  sextam  lulii  diem  ex- 
»  currebat  ,  ac  mane  in  lecto  exspi- 
»  rasse  compertus  est:  nimia,  scili- 
»  cet.  humorum  plenitudine  interce- 
»  ptÌA  venis,  cum  die  praevia  in  Car- 
»  dinalium  Senatu  laetior,  vegetior- 
»  que ,  quam  antea,  esset  visus.  Is 
»  porro  septem  annis  ,  mense  uno 
»  minus,  et  quatuor  diebus  pontifi- 
catimi tenuit,  cum  anno  1464  die 
»  tricesima  Augusti  Pontifex  renun- 
»  tiatus  fuerit.» 

Quae  contra  Paullumll  aliata  sunt 
ab  eiusderaaccusatoribus  crimina,  ea 
Cardinalis  Quirinius  in  illustranda 
Pontifìcis  vita,  quam  erat  editurus, 
in  sex  capita  redegit,  quibus  ea  cri- 
mina  gravissime  refutavit.  Id  vero 
vir  eruditissimus  in  Tiara  Veneta 
fatetur,  eo  ipso  tempore  se  fecisse, 
quo  post  Clementis  XII  mortem,  sa- 
cra comitia  habebantur  ad  novum 
Pontifìcem  eligendum,  quae  diutur- 
na certe  fuerunt,  et  in  quibus  Be- 
nedictus  XIV  electus  est. 

Eas  vero  accusationes  hoc  modo 
Cardinalis  Quirinius  complexus  fuit, 
scilicet  crimina  haec  Paullo  II  obiecta 
dissolvit:  1  a  Pontifice  male  habitos 
esse  litteratos  viros:  2  id,  de  quo 
Pontifex  reprehendebatur  ,  eo  quod 
leges  in  conclavi  iuratas  abrogasset: 

3  quod  avaritiae  vitio  laboravisset: 

4  quod  fastus  amans  plurimum,  et 
sumptuosus  esset:  5  quod  magnani- 
mitate  fuerit  destitutus:  6  denique 
ostendit  Quirinius  ,  per  calumniam 
esse  pronuntiata  quae  ad  vitam  Pon- 
tifìcis interiorem,  ac  familiarem  vi- 
tuperandam  in  medium  adducta  sunt. 

Non  est  certe  hic  Cardinalis  Qui- 
rinii  Apologia  eruditissima  exscri- 
benda;  eaque  vero  consuli  a  quolibet 
facile    potest.  Aliqua    tamen    etiam 

nos  perstringemus,  quae  Pontificis 
istius  defensionem  respiciunt,  prae- 
sertim  cum  accusationes  superius 
memoratae,  illum  in  omni  vitaera- 
tione  vituperent.Meretur  autem  Pon- 
tificis illius  memoria,  ut  per  calu- 
mniam  haec  de  ilio  pronuntiata  esse 
innotescat  apud  eos  ,  qui  Historiae 
Ecclesiasticae  studio  operam  impen- 
dunt. 

Itaque  primo  loco  Paullo  II  obie- 
ctum  est,  illum  male  animatimi  erga 
litterarum  studia  fuisse ,  atque  ex 
isto  erga  litteras  odio  factum  esse, 
ut  litteratos  viros  vexaverit.  Cardi- 
nalis Quirinius  autem  in  suis  Paulli  II 
vindiciis  ostendit,  non  infensum  lit- 
teris  Pontifìcem  fuisse.  sed  scelestae 
quorundam  Romanorum  Academico- 
rum  opinioni,  seu  dogmati  de  volu- 
ptatibus  sectandis  ,  in  qua  re  quanta 
esset  horum  hominum  impudica  pe- 
tulantia,  Fausti  Sabaei  carmina  de- 
clarant. 

Desumi  autem  possunt  ex  factis 
ipsis  argumenta,  quibus  ostendatur, 
Paullum  II  erga  litteras,  et  littera- 
tos, quos  pietas  probique  mores  ador- 
narent,  munificum  Principem  fuisse. 
Id  inter  cetera  a  Quirinio  aliata, 
evincit  testimonium  ,  quod  ipse  re- 
citat  ex  epistola  a  Philelpho,  Leo- 
nardo Gripho  epìst.  lib.  30  scripta. 
Philelphus  siquidem  prò  oblata  Pon- 
tifici Phaediae  Cyri  versione,  qua- 
dringentos  aureos  numos  ab  eodem 
dono  acceperat.  Itaque  ita  Gripho 
scripsit  :  «  Vix  dici  queat  quantum 
»  ista  res  voluptatem  mihi  attulerit, 
»  cum  animadvertam,  viris  eruditis 
»  magnani  spem  esse  repositam  in 
»  tanti  Pontificis  gravissimo  iudicio, 
»  ac  munificentia.  Iam  omnis  bona- 
»  rum  artium,  et  eloquentiae  digni- 
»  tas,  post  unius  Nicolai  Y  Pontificis 
»  Maximi  obitum  tamquam  obsoleta 
»interierat,  quae  nunc  felicioribus 
»  auspiciis  reviviscens  germinat,  ac 
»  floret,  et  in  uberrimam,  optimam- 
»  que  frugem  coalescit.  » 

Argumentum ,  quod  ex  isto  Phi- 
lelphi  testimonio  depromitur,  con- 
firmat  eruditissimus  Cardinalis,  ani- 


madvertens,  non  Philelphum  solum, 
sed  alios  plures  litteratos  viros,  Paul- 
lum II  beneficiis  suis  cumulasse  , 
Georgium,  videlicet,  Trapesuntinum, 
Flavium  Blondum,  Theodorum  Ga- 
zam ,  Andream  Episcopum  Alerien- 
sem  ,  Bartholomaeum  Siccum  ,  ac 
praecipue  Pontifìcem,  se  benevolum, 
ac  beneficimi  erga  Ioannem  Anto- 
nium  Campanum  demonstravisse,  vi- 
rum  ea  aetate  doctissimum  ,  atque 
eruditione  illustrem. 

Quod  si  vero  haec  factis  ipsis  con- 
fìrmantur  ,  apparet  profecto  quid 
inde  sequatur  :  scilicet  Pontifìcem 
Paullum  II  non  in  litteras,  et  homi- 
nes  litteris  deditos  male  animatum 
fuisse  ,  neque  litteratos  vexasse  eo 
nomine  ,  quod  essent  litterati ,  sed 
aliis  prorsus  de  causis,  quibus  fìebat, 
ut  in  viros,  licet  litteratos,  iure  is 
posset  animadvertere.  Sunt  enim  ma- 
gno in  honore  habendi  litterati  viri; 
sed  non  potest  esse  impune  litterà- 
tis,  pravitati  morum  indulgere, Rem- 
publicam  perturbare ,  aliaque  eius- 
modi  patrare.  Atque  ista  si  litterati 
commiserint ,  eo  modo  cum  iisdem 
agi  debet,  quem  continent  leges  sine 
exceptione  in  his  rebus  ad  bonum 
publicum  tuendum  latae. 

Si  Paulli  II  vita  legatur  a  Platina 
scripta,  intelligetur  continuo,  quam 
infenso,  quamque  acerbo  is  esset  in 
Pontifìcem  animo;  atque  illi  historiae 
si  fides  esset  habenda,  in  omni  certe 
rerum  genere ,  valde  obscura  esset 
concipienda  de  hoc  Pòntifìce  senten- 
tia.  Yideamus  tamen  quid  ex  eadem 
historia  exsistat  ad  probandum, Paul- 
lum II,  litteras,  atque  litteratos  vi- 
ros insectatum  esse. 

Notum  est,  immo  in  Paulli  II  Pon- 
tificatus  historia  valde  celebratum, 
ab  eo  Ponti  fi  ce  Abbreviatorum  offi- 
cium  abrogatimi  esse.  Cum  de  ista 
abrogatone  loquitur  Platina,  qui 
inter  Abbreviatores  fuerat  numera- 
tus  ,  de  Pontifice  acerrime  conque- 
ritur ,  et  satis  manifeste  ostendit, 
querelas,  ac  dicteria,  in  Urbe  palam 
de  ea  re,  contra  Pontifìcem  diu  per- 
duravisse.  Tandem  aliquando  Platina 

eo  pervenit,  ut  epistolam  ad  Ponti- 
flcem  scripserit,  atque  ei  aperte  de- 
nuntiaverit,  nisi  sibi,ac  Collegis  suis 
iustitiam  Paullus  II  fecisset,  se  apud 
Christianos  Principes  acturum  esse, 
eosque  rogaturum,  ut  Concilium  ha- 
beretur  ,  in  quo  Pontifex  ,  eorum, 
quae  gesserat,  rationem  reddere  co- 
geretur.  Itaque  Platina  comprehen- 
sus  est,  sed  postquam  quatuor  men- 
ses  in  Arce  S.  Angeli  moratus  esset, 
inde  dimissus  fuit. 

Nihil,  ut  arbitror,  in  isto  facto 
est,  quodargumento  esse  possit,Paul- 
lura  II  litteras,  ac  litteratos,  eo  no- 
mine quod  litterati  essent,  vexavis- 
se.  Erat  quidem  Platina  litterarum 
laude,  ea  aetate  praeclarus.  Sed  cau- 
sa ,  quamobrem  ille  comprehensus, 
atque  in  carcerem  tunc  coniectus 
est ,  ab  omni  litterarum  considera- 
tone fuit  distincta.  Videlioet,  Pon- 
tifex, qui  diu  passus  fuerat  hominis 
dicteria,  atque  quotidianas  obloquu- 
tiones,  existimavit  dignitatem  suam 
requirere,  ut  ille  coerceretur,  prae- 
sertim  cum  videret ,  tanta  audacia 
sibi  illum  minitari,  atque  intellige- 
ret,  facile  iis  temporibus  esse,  eius- 
modi  querimoniis  ad  Principes  alla- 
tis ,  motus  cieri.  Apparet  ergo ,  ex 
ista  prima  Platinae  captura,  nullum 
argumentum  posse  suppeditari  ,  ad 
memoratam  contra  Pontificem  accu- 
sationem  de  eius  malevolo  in  litte- 
ratos animo  fulciendam. 

Quibus  de  causis  Abbreviatorum 
officium  fuerit  a  Paullo  IT  abrogatum, 
referri  breviter  debet,  ut  intelliga- 
tur,  iniuste  ob  hanc  abrogationem  , 
Platinam,  eiusque  socios  de  Pontifice 
fuisse  obloquutos.  Profecto  si  Pla- 
tina audiatur  in  Paulli  II  vita,  nullos 
fuisse  censendum  esset  eo  tempore 
in  Urbe,  qui  magis  sapientiae,  vir- 
tutum,  atque  integritatis  laude  prae- 
starent,  quam  eos  homines,  qui  Ab- 
breviatorum collegiumconstituebant; 
quamobrem  a  Pontifice  nihil  peius 
fieri  potuisse  ,  quam  Abbreviatores 
dimittere,  eorumque  officium  delere. 

Sed  haec  ab  homine  vehementer 
irato   profìciscebantur.    Neque   enim 

haec  Scriptorum  illorum  temporum 
sententia  est,  qui  iustissimas  causas 
Paullum  II  habuisse  arbitrati  sunt , 
ut  munus  Abbreviatorum  tollendum 
esse  iudicaret. 

Ut  ceteros  omittam ,  testimonium 
adducam  Aegidii  CardinalisViterbien- 
sis  in  Paulli  II  vita,  qui  de  hac  Abbre- 
viatorum extinctione,  haec  memoriae 
prodidi-t:  «Paullus,  inquit,  Pontifex 
»  declaratus,  nihil  duxit  antiquius  , 
»  quam  ut  Sacerdotium  Summum  , 
»  suo  se  splendore  ornaret,  ab  alie- 
»  nis  rapiendis  abstineret.  Sustulit 
»,igitur  eorum  ordinem,  qui  Abbre- 
»  viatores  appellantur,  alios  omnes 
»  pecnniae  exactores  sublaturus,  rem 
»  esse  indignam  Summo  Sacerdote 
»  arbitratus,  si  nihil  sine  pretio  tra- 
»  deret;  et  quod  ipse  accepisset  gra- 
»  tis ,  non  gratis  ceteris  mortalibus 
»  condonaret:  exercuisse  se  praeterea 
»  mercaturam,  tum  omnia  vendidisse 
»  pretio,  posteaquam  vero  sacris  ini- 
»  tiatus  esset  ,  a  mercatorum  ,  vel 
»  potius  crassatorum  munere  reces- 
»  sisse.  Tota  via  aberrare,  qui  in  re 
»  sacra  exerceant  mercaturam,  et  qui 
»aris,  sacrisque  utantur  ad  quae- 
»  stum.  Decere  Principes  omnes  tueri 
»  populorum  suorum  res,  non  rapere 
»  aliena,  sed  largiri  sua.  Quae  res, 
»  omnes  illius  ordinis  homines  sibi 
»  infensissimos  fecit,  ut  omne  in  eum 
»  maledicentiae  genus,  loquendo,  cla- 
»  mitando  ,  scribendo  coniicerent.  » 
Haec  ratio  igitur  fuit  Abbreviatorum 
abrogandorum,  in  qua  certe  ratione 
nihil  est ,  quod  explicari  possit  de 
Pontifice,  qui  idcirco  Abbreviatores 
suppresserit,  eo  quod  viri  docti,  ac 
litterati  fuerint. 

Videamus  nunc  breviter,  quid  sit 
statuendum  de  altera  Platinae  ca- 
ptura, atque  aliorum,  qui  in  arcem 
S.  Angeli  inclusi,  ibi  diu  retenti,  et 
quaestionede  iisdempluries  instituta, 
passi  sunt  tormenta,  ut  crimina  fate- 
rentur,  de  quibus  accusabantur.  In 
Paulli  II  vita  fusam  Platina  totius 
isti us  facti  narrationem  habet  ;  qua 
nihil  potest  excogitari  atrocius  ad 
Pontificis,  eiusque  Ministrorum  me- 

moriam  vituperandam.  Si  quid  enim 
inservire  potest  ad  Paullum  II,  et 
Ministros  eius  ,  ineptos  quidem  ho- 
mines,  sed  crudelissime^  simul ,  et 
iniustissimos  describendos  r  id  omne 
in  ea  narratione  continetur.  Molem 
Hadriani  Bovem  Phalaridis  tunc  esse 
factam  dicit,  et  nihil  atroeius  eo  loco, 
iis  diebus  exeogitari  potuisse. 

Sed  Platinam  exa^erasse  ista  ma- 
nifestum  est,  si  ea  perpendantur,  quae 
de  Paulli  II  ingenio,  moribus,  insti- 
tutisque,  illorum  temporum  alii  Scri- 
ptores  retulerunt.  In  quaestionibus 
vero  exercendis,  prout  ea  aetate,  in 
quolibet  iudicio  obtinebat  ,  eos,  qui 
tormenta  patiebantur,  fuisse  crucia- 
tos,  et  graviter  etiam  doluisse,  mi- 
rum  esse  non  potest. 

Verum  ipsa  Platinae  narratio,  etsi 
Paullo  II  adeo  infensa,  nihil  habet , 
ex  quo  sequi  possit,  Platinam,  cete- 
rosque  cum  eo  comprehensos,  ideirco 
voxatos  esse  ,  quod  Pontifex  alieno 
esset  a  viris  doctis,  ac  litteratis  ani- 
mo. Universa  enim  Platinae  narra- 
tio continet,  eum,  et  reliquos,  veluti 
reos  coniurationis  in  Pontiflcem,  at- 
que  in  Rempublicam  comprehensos 
esse,  atque  ideirco  se,  sociosque  suos 
tormenta  pati  debuisse  ,  ut  crimen 
laesae  maiestatis  ,  quod  nullo  modo 
commiserant,  faterentur:  atque  ideo 
diu  in  arce  S.  Angeli  omnes  morari 
debuisse  ,  et  quaestionibus  subiici  , 
quia  timebat  Pontifex,  ne  levitatis, 
ac  saevitiae  argueretur,  si  illos,  quos 
tanto  metus  apparati!  ceperat  ,  ci- 
tius  veluti  innoxios  dimisisset.  Haec 
igitur  altera  Platinae,  eiusque  socio- 
rum  captura,  nulla  ratione  comme- 
morar! potest ,  tamquam  argumen- 
tum  ,  quod  ostendat ,  Pontiflcem  de 
malevolo  in  litteratos  animo  accusari 
posse. 

Verum  opportunum  maxime  hoc 
loco  esse  arbitror  testimonium  ex 
quadam  Platinae  epistola  afferre  , 
quam  ex  opere  inscripto  Cremonen- 
sium  monumenta  Romae  exstantia 
ab  eruditissimo  viro  Thoma  Angu- 
stino Vairanio  Ordinis  Praedicato- 
rum  an.  1778  edito,  ex  qua  constat 


Damianum  Tuscum ,  Callimachum 
Academico  nomine  appellari  solitimi, 
Platinae  socium,  et  valde  familiarem, 
non  una  tantum  vice  ,  sed  pluries 
etiam,  in  verba  prorupisse,  quae  con- 
spirationis  con  tra  Pontiflcem  argu- 
mentum  exhibebant.  Haec  epistola 
mini  consulenda  aliata  est  ab  ado- 
lescente imprimis  erudito ,  Ioanne 
Baptista  Scandella  Calpetensi ,  Alu- 
mno  Collegii  Urbani  Sacri  Consilii 
Christiano  Nomini  Propagando,  qui 
anno  praeterito,  publicam  de  prae- 
cipuis  historiae  Ecclesiasticae  capi- 
tibus  ,  ad  quamlibet  Ecclesiae  aeta- 
tem  pertinentibus  disputationem,  cui 
ego  ob  muneris  mei  rationem  prae- 
fui,  magna  cum  eruditorum  virorum 
commendatione  habuit. 

In  opere  mox  memorato,  seu  Cre- 
monensium  monumentorum  collectio- 
ne,  epistolae  omnes  referuntur  a  Pla- 
tina scriptae  cum  esset  in  carcere  , 
ad  Pontiflcem  praecipue  ,  atque  ad 
Cardinales,  ex  quibus  eiusmodi  ver- 
ba, conspirationem  sonantia,  Calli- 
macho  pluries  excidisse  colligitur , 
quae  a  nobis  audita,  subdit  Platina, 
illa  putavimus  a  stulto,  et  ebrio  pro- 
nuntiata,  atque  ideo  necesse  non  esse 
credidimus  Callimachum  denuntiare. 

Sed  inter  istas  epistolas  ,  quae  a 
me  commemorari  debet ,  est  ea  ad 
Lucidum  ,  qui  et  ipse  Academicus 
erat,  et  Platinae  infortunii  ,  ac  ca- 
lamitatis  socius,  op.  cit.  part.l  p.  37, 
ex  qua  constat,  haec  Callimachi  ver- 
ba coniurationem  spirantia ,  toties 
repetita,  aliis  etiam  audientibus,  tam 
gra via  Platinae  visa  esse,  ut  propter- 
ea  niagnum  sibi  imminere  pariculurn 
is  iudicaverit. 

Itaque  Platina  hac  ratione  in  ea 
epistola  loquitur:  «Oh  me  miserum  ! 
»  oh  me  infelicem  !  Qui  quod  iamdiu 
»  praevideram,  et  praedixeram,  evi- 
»  tare  nequiverim.  Incidi  in  hanc  ca- 
»  lamitatem  ,  Ciceronis  auctoritate 
»  deceptus,  qui  admonet  dissuendas, 
»  et  non  scindendas  amicitias  esse. 
»  Nolebam  videri  morosus,  difficilis, 
»  atque  levis,  quod  mi  hi  contigisset, 
»  si  eum,  quem  amare  coeperam,  con- 

*  tempsissem.  Ferebam  eius  stulti- 
»  tiam,  tolerabam  ineptias,  ut  nosti, 
»  eo  die,  quo  Pontifex  Capitolium... 
»  (desunt  hoc  loco  nonnulla,  quae  plu- 
»  rimum  ad  rem  illustrandam  essent 
»  opportuna)  ,  eius  perfìdiam  eulpa- 
»  verim,  ut  paullulum  a  rixa  abfue- 
»  rit.  Admonui  te  saepe,  Lucide,  ad- 
»  monui  Bernardum,  admonui  Cam- 
»  panum,  huius  nebulonis  consuetu- 
»  dinem  fugiendam  esse.  Sed  evitare, 
»  ut  video,  imminens  cervieibus  no- 
»  stris  fatum  non  potuimus.  »  Hoc 
testimonium  non  idcirco  attuli ,  ut 
Ponti ficeni  ab  accusatione  litteratos 
vexandi  defenderem,  id  quod,  ut  dixi, 
ex  ipsa  Platinae  narratione  apparet, 
sed  ut  evincerem  iure  potuisse  Pon- 
tifìcem  severitatem  adhibere. 

Atque  hoc  quidem  testimonium  e- 
vincit  aperte,  quam  levis  evadat  Pla- 
tinae narratio.  Etenim  si  totus  Pla- 
tinae contextus  perpendatur,  is  Scri- 
ptor  hoc  videtur  omnino  narrationis 
suae  propositum  habere  ,  videlicet , 
se,  suosque  socios,  ob  fatuum  omni- 
no a  Pontifice  conceptum  timorem, 
comprehensos  ,  ac  quaestioni  subie- 
ctos  esse,  et  ob  vanas  voces,  et  nulli 
argumento  innixas  relationes  ,  tan- 
tum motum  in  Urbe  esse  factum,  et 
se,  ac  suos  acerbissimam  calamita- 
tem  pati  debuisse.  Sed  alia  prorsus 
exsistere  debet  de  tota  re  iudicandi 
ratio,  si  testimonium  illud,  seu  po- 
tius  illa,  ut  ita  dicam,  Platinae  con- 
fessio  consideretur,  ad  ostendendum, 
Pontifìcem  gravi  de  causa  adductum 
esse  ad  capturam  illam  decernendam, 
et  iure  operam  dari  potuisse,  ut  con- 
iurationis  series  detegeretur. 

Etenim  ex  his  apparet  certe,  Pon- 
tifìcem accusari  non  posse  iniustitiae 
atque  impotentiae,  qui  homines  com- 
prehendi  iusserit,  qui  non  modo  se- 
clitiosum  virum  non  denuntiandum, 
sed  amicitiae  consuetudinem  cum  eo 
ineundam  existimarunt.  Nonne  id» 
argumentum  grave  suppeditare  pot- 
erat,  etiam  eos,  qui  capti  sunt,  eius- 
dem  criminis  reos  esse  ? 

Praeterea  Oallimachum  vere  reum 
fuisse,  concors  Scriptorum  sententia 


est ,  qui  de  hac  re  egerunt.  Atque 
ipsa  eius  agendi  ratio  id  confirmat. 
Ubi  enim  audivit ,  Paullum  in  con- 
spirationis  suspicionem,  atquein  eius- 
dem  comprimendae  consilium  deve- 
nisse, statim  ab  Urbe  fu-git,  ac  post- 
ea  per  Graeciam  ,  Aegyptum  pere- 
grinatus  est ,  in  Insulam  Cyprum , 
deinde  Rhodios,  ac  tandem  in  Polo- 
niam  se  contulit,  ubi  usque  ad  vitae 
finem  moratus  est.  His  adiungi  de- 
bet, non  honestis  moribus  hunc  Cal- 
limaclium  ,  atque  alios  eius  socios 
fuisse,  ac  morem  propria  nomina  im- 
mutandi ,  et  Ethnicorum  nominibus 
sese  appellandi,  novitate  sua  magnam 
suspicionem  ingerere  debuisse.  Omit- 
to  denique  nonnullos  ex  his,  qui  Cal- 
li-macho studebant  ,  ad  Abbreviato- 
rum  collegium  pertinuisse,  quae  res 
graviorem  efficere  poterat ,  de  ten- 
tata ab  iisdem  conspiratione ,  suspi- 
cionem. 

Haec,  quae  mox  animadvertimus, 
inservire  quoque  possunt  ad  ea  re- 
futanda,  quae  Potterius  tom.  4  part.  1 
lib.  7  pag.  158  et  segq.  de  Panilo  II 
habet.  Narrationem  suam  eo  loco  ita 
quidem  miscet  Potterius,  ut  Acade- 
miae  Romanae  suppressionem  ,  cum 
captura  ob  conspirationis  suspicionem 
confundat.  Sed  eodem  loco  Potterius 
dicit  Paullum  II  iti  litteratos  male 
animatum  ,  litteratorum  conventus 
pati  non  potuisse,  atque  ideo  Acade- 
miam  abrogasse. 

Verum  ista  falsa  omnino  sunt.  O-r 
mnes  enim,  qui  de  Academiae  abro- 
gatione  egerunt ,  illam  ob  scelestas 
opiniones,  ob  depravatas  de  agenda 
vita  sententias  praedicatas,  ob  con- 
spirationis crimen,  suppressam  esse 
retulerunt.  Ita  Cannesius  habet,  ita 
Faustus  Sabaeus,  inter  ceteros,  quo- 
rum magna  certe  est  auctoritas.  Non 
ergo  idcirco  suppressa  Academia  est, 
quod  Paullus  li  litteratorum  con- 
ventus pati  non  posset.  Ut  vero  ex 
factis  ipsis  appareat,  post  sublatam 
istam  conspirationis  suspicionem,  A- 
cademicos,  et  Litteratos,  de  quibus 
sermo  est ,  in  honore  habitos  esse  , 
haec  commemorasse  sufficiet,  videli- 

cet  Paullum  II  ipsum  promisisse  Pla- 
tinae  eum  iuvare,  ac  beneficentia  sua 
prosequi,  quod  tamen  repentina  mor- 
te correptus  efficere  non  potuit.  Six- 
tus  IV  vero  Paulli  II  Successor  id 
exsequutus  est,  praesertim  Bibliothe- 
eae  Vaticanae  praefecturam  Platinae 
tribuendo.  Pomponius  Laetus  autem 
Academiae  superi us  memoratae  fun- 
dator,  et  princeps  ,  scholam  Romae 
publice  agere  prosequutusfuit,  atque 
ea  schola  in  magno  honore  est  ha- 
bita.  Academia  denique  illa,  an.  1483 
fuit  restituta,  quo  anno  Fridericus  III 
Imperator  diploma  honorifìcum  prò 
ea  dedit.  Constili  potest  Rerum  Ita- 
licarum  Script,  tom.  23  pag.  185  ; 
atque  etiam  opus  Paulini  Comitis 
Mastai  de  Academiis  Europae,  Ro- 
mae 1792  pag.  43. 

Dicamus  nunc.  vel  perstringamus 
potius  breviter  ea,  quae  reliquas  con- 
tra  Paullum  II  allatas  accusationes 
complectuntur,  quaeque  adeo  erudite 
Cardinalis  Quirinius  pertractavit. 

Itaque  alia  contra  Paullum  II  ad- 
d ucta  accusatio  continebat,  eum,Pon- 
tificem  factum,  abrogasse  leges,  quas 
una  cuna  ceteris  Cardinalibus,  se  ser- 
vaturum  esse  in  Conclavi  iuraverat. 
Haec  accusatio  est  in  medium  addu- 
cta  a  Iacobo  Cardinali  Papiensi,  qui 
iis  temporibus  vivebat,  et  doctrinae, 
ac  virtutis  laude  praestabat.  Sed  hanc 
abrogationem,  non  proposito  suo,  ve- 
runi magis  aliena  instigatione  a 
Paullo  II  esse  factam,  idem  Cardina- 
lis Papiensis  refert.  «  Erant,  inquit, 
»  inter  ministros  eius  domesticos  , 
»  Stephanus  Ecclesiae  Mediolanensis 
»  Antistes,  et  Theodorus  Tarvisinae 
»  Episcopus,  qui  videntes,  desideria 
»  sua  his  legibus  impediri,  quod  nu- 
»  merus  Cardinalium  iusto  maior  , 
»  nonnisi  longa  exspectatione  reditu- 
»  rus  ad  legitimum  videretur,  simu- 
»  lato  in  Pontificem  affectu,  agere 
»  cum  eo  de  iis  abrogandiscoeperunt; 
»  indignum  aientes  Vicariam  Christi 
»  potestatem  humanis  conditionibus 
»  subdi,  ipsumque  non  sui  arbitrii  ^ 
»  quam  alienae  moderationis  mini- 
»  strum  videri,  quaerendam  liberta- 


»  tem  esse,  idque  agendum  ,  ut  au- 
»  ctoritatem  Ecclesiae  apud  se,  non 
»  Cardinales  esse  ,  omnes  agnosce- 
»  rent.  » 

Praeterea  Cardinalis  Papiensis  u- 
trumque  memoratum  Episcopum ,  Me- 
diolanensem  et  Tarvisinium  amplis- 
sime laudavit.  Illum  enim  integer- 
rimum ,  atque  eruditissimum  appel- 
lavit,  huius  vero,  in  epistola  ad  Car- 
dinalem  Bessarionem  scripta ,  qua 
Tarvisinii  mortem  deploravit,  omnis 
generis  laudem  Tarvisinio  tribuit , 
quera,  inter  cetera,  dicit,  a  se  plu- 
rimum  fuisse  exoptatum,  ut  is  ad  Car- 
dinalatus  dignitatem  promoveretur. 
«  Debitus  enim,  inquit,  hic  gradus, 
»  honorque  ei  fuerat  futurus  aliquan- 
»  do,  si  mors  eum  non  praevenisset. 
»  Magna  autem  Senatui  nostro  fuis- 
»  set  t'acta  accessio  ,  sive  actionem 
»  quaeras,  sive  consilium.  Praeteri- 
»  tae  ,  praesentesque  administratio- 
»  nes  suae  ,  hoc  de  ilio  nobis  spon- 
»  debant.  »  Haec  vero  cum  ita  sint, 
argumentum  inde  desumi  posse  vi- 
detur,  ipsum  Cardinalem  Papiensem, 
qui  hanc  accusationem  contra  Paul- 
lum II  attulerat,  intellexisse  deinde, 
eas  leges,  de  quibus  sermo  est,  Ec- 
clesiae utilitate  ita  requirente,  abro- 
gatas  esse.  Duo  enim  illi  Episcopi  , 
qui  huius  consilii  praecipui  auctores 
Pontifici  fuerunt,  cum  tanta  virtute 
praestarent,  non  poterant  ,  nisi  se- 
di ndum  Ecclesiae  utilitatem,  ista  sug- 
gerere.  Est  etiam  his  adiungendum, 
non  solum  audita  Mediolanensis,  ac 
Tarvisinii  Episcopi  sententia,  ad  eas 
leges  abrogandas  Paullum  II  addu- 
ctum  esse  ,  sed  habito  etiam  (  uno 
Cardinali  Carvagialio  Episcopo  Por- 
tuensi  excepto)  omnium  Cardinalium 
consensu  ;  quos  omnes  in  hanc  sen- 
tentiam  descendisse  dici  omnino  de- 
bet,  eo  quod  viderent ,  id  Ecclesiae 
utile  prorsus  esse  futurum. 

Prout  generatimi  de  harum  legum 
abrogatione  existimari  iure  potest , 
Iacobum  Cardinalem  Papiensem,  qui 
illam  Paullo  II  obiecerat, deinde  men- 
tem  mutavisse  ,  atque  intellexisse, 
cum  Ecclesiae  utilitate  eam  fieri  pò- 

tuisse,  ita  etiam  singillatira  hoc  dici 
potest  de  eo  Pauìli  II  facto,  qui  tres 
ex  nepotibus  suis  Cardinales  creave- 
rat.  Etenim  in  iisdem  legibus  affirma- 
tum  fuerat,  unum  tantum  ex  genere 
suo  hominem  ,  Cardinalem  a  Ponti- 
fìce  futuro  faciendum  esse.  Paullus 
vero  Cardinalatus  dignitatem  contu- 
li t  Barbo  patrueli,  seu  ex  fratre  ne- 
poti,  et  Zeno,  ac  Michaelio,  nepoti- 
bus ex  sororibus.  Id  vero' Cardinali 
Papiensi  plurimum  placuisse  osten- 
dunt  litterae  ab  eodem  Cardinali  ad 
Barbum,  et  ad  Zenum  atque  ad  Mi- 
chaelium  scriptae,  quae  litterae  non 
continent  tantum  laudes ,  quae  col- 
latae  dignitatis  occasione,  etiamsi  id 
Papiensi  non  arrisisset,  tamen  fieri 
debuissent,  sed  animi  laetitiae,  atque 
hominis  rem  serio  probantis  conti- 
nent signifìcationem. 

Denique  illam  ex  praecipuis  legi- 
bus in  Conclavi  conditis,  videlicet, 
de  adhibendo  ,  in  Ecclesiae  negotiis 
pertractandis,  Cardinalium  Consilio, 
quanta  diligentia  Paullus  II  servave- 
rit ,  ostendit  universa  eius  Pontifi- 
catus  historia,  et  colligitur  singilla- 
tim  ex  libello  Gasparis  Veronensis, 
quem  Cardinalis  Quirinius  ex  Vati- 
cana Bibliotheca  in  lucem  eduxit.  In 
eo  autem  libello  elogium  texitur  Car- 
dinalium amplissimorum,  qui  vitam 
apud  Paullum  II  agebant,  atque  ab 
eo  ad  res  Ecclesiae  gerendas  quotidie 
adhibebantur.  Id  vero  argumento  est, 
a  Paullo  II  numquam  in  iis  aliquid  re- 
mittendum  iudicatum  fuisse,quod  Ec- 
clesiae omnino  utile  esse  reperiel  a  ur. 

Circa  accusationem  avari  ti  ae,  qua 
Paullus  II  impetitus  fuerat,  eundem 
pluribus  etgravibus  argumentis  Car- 
dinalis Quirinius  vindicavit.  Benefì- 
centiam,  scilicet,  commemoravit  erga 
litteratos  demonstratam ,  liberalita- 
tis  significationes  plures,  centum  sex- 
decira  aureorum  millia,  ex  Cannesii 
testimonio  ,  ad  S.  Marci  Templum 
exornandum,  atque  ad  Palati um  pul- 
cherrimum  eidem  proximum  aedifi- 
candum,  a  Cardinali  Barbo  collata, 
magnam  quotannis  pecuniae  summam, 
centum  videlicet  aureorum  millium 


ab  eo  numeratam  ,  ut  bello  con tra 
Turcas  occurreret  ;  omnem  denique 
benignitatis  rationem  ,  non  modo  a 
Pontifice  non  omissam  ,  sed  ab  eo 
cordi  plurimum  habitam;  quod  Can- 
nesius  his  verbis  complexus  est: 
«  Fuit  insuper  erga  pauperes  beni- 
»  gnus,  et  munificus,  crebrioresque 
»  eleemosynas  tantum  elargiri,  sum- 
»  mo  astu  conatus  est:  professus  ali— 
»  quando  inter  suos  secretiores,  nulla 
»  magis  in  re  certius  sperare,  quam 
»  in  huiusmodi  misericordiae  opere, 
»  quoniam  hoc  tantum  suum  fore  con- 
»  fìdebat.  » 

Est  etiam  perspicua,  quam  Cardi- 
nalis Quirinius  facit,  accusationis  re- 
futatio,  ex  magnificentia  desumptae, 
quae  a  Paulli  II  inimicis,  ac  Platina 
praesertirn,  ita  descripta  est,  veluti 
si  Pontifex  is  esset  fastus  intempe- 
rantissimi, et  nihil,  nisi  pompam  ad- 
amaret.  Ostendit,  inquam,  Cardinalis 
eruditissimus,  hanc  accusationem  ex 
malevolo  tantum  detractorum  animo 
proficisci  potuisse.  Hanc  magnificen- 
tiam  ad  Pontificios  ornatus,  ad  tem- 
plorum  splendorem,  ad  Urbis  orna- 
mentimi,  ad  litteraturae,  bonarum- 
que  artium  progressum  tantummodo 
referri  posse.  Pro  dignitate  pontifi- 
cia factum  esse  ,  ut  Imperatorem  , 
aliosque  Principes  Romam  advenien- 
tes  honorificentissime  Paullus  II  ex- 
ceperit;  ac  summam  in  hac  magnifi- 
centia ipsa  integri tatem  ab  eo  fuisse 
demonstratam,  cum  nihil  intereaum- 
quam  dono  acciperet  ab  aliquo,  atque 
a  muneribus  accipiendis  esset  vehe- 
menter  alienus. 

Ita  quoque  magnanimum  fuisse 
Paullum  II,  contra  eiusdem  accusa- 
tores  ostendit  toties  memoratus  scri- 
ptor  Quirinius  ,  atque  hanc  magna- 
nimitatem  ita  omnibus  fuisse  cogni- 
tam,  antequam  Petrus  Barbus  Car- 
dinalis Pontifìcatum  Maximum  con- 
sequeretur,  ut  id  communi  Romanae 
Curiae  sermone  percrebuisse  Canne- 
sius  referat.  «Cuius  rei,  inquit,  opi- 
»  nio  ,  adeo  de  eo  apud  Pontificios 
»  Curiales  invaluit,  ut  inter  eosdem 
»  frequentissimum  illud   exstiterit , 

»  oportere  deferri  ad  Petrum  Cardi- 
»  nalem  Venetum,  si  quid  quispiarn 
»  optasset ,  illieo  ,  ac  rite  curatum 
»  obtinere.  » 

Atque  eo  loco  Quirinius  Platinae 
maledicentiam  graviter  refellit,  qui 
ad  vituperandum  Paullum  II  narra- 
verat,  Pontificem  sibi  arrogasse  per- 
magnas  divitiarum  copias,  quas  Car- 
dinalis  Ludovicus  Scarampius  here- 
dibus  duobus  fratribus  Scarampiis 
maxima  ex  parte  reliquerat.  Addu- 
cta  enim  ex  Gaspare  Veronensi  sin- 
cera huius  facti  relatione  ,  ostendit 
Quirinius  ,  tantam  illam  Cardinalis 
Ludovici  Scarampii  pecuniam  ,  ex 
Eugenii  IV  bonis  comparatam,  Paulli 
Pontifìcis  iudicio,  humaniter,  ac  li- 
beraliter,  Ecclesiis,  Ludovici  ipsius 
nepotibus,  eiusdemque  familiae,  ino- 
pibus  praesertim  virginibus  nuben- 
dis  ,  et  Pannoniis  in  bello  Turcico 
iuvandis  distributam  fuisse. 

Denique  Quirinius  ,  quae  contra 
Paulli  II  interiorem  ,  familiaremque 
vitam,  ab  eius  accusatoribus,  prae- 
sertim a  Platina  ,  adeo  confìdenter 
pronuntiata  sunt,  gravissime  refellit. 
Piena  est  Platinae  historia  his  di- 
cteriis  contra  Pontifìcis  mores,  quae 
eo  referuntur,  ut  signifìcent,  Paul- 
lum II  naturam  invertentem  ,  tota 
nocte  vigiliae  deditum,  cum  sol  ori- 
retur,  coenare,  ac  die  tota  dormire 
consuevisse;  cibum,  aevinum  largius, 
quam  par  esset,  adhibuisse;  corporis 
cultum  studiosissime  adamasse  ;  ac 
tandem  in  valetudine  sua  curanda 
tantopere  fuisse  studiosum,  ut  a  di- 
vinatione  quoque,  si  ea  ad  vitae  suae 
sortem  agnoscendam  opportuna  illi 
visa  esset ,  non  abstineret. 

Ut  defensionis  etiam  istius  sum- 
mam  referam,  ita  rem  complectar  , 
Cardinalem  Quirinium ,  allatis  Can- 
jiesii  testimoniis  demonstravisse  cau- 
sarli, quamobrem  Paullus  nocte  dor- 
mire non  posset.  «  Somni  namque 
»  parcissimum  fuisse,  ut  quiperraro, 
*  sextam  ,  septimamque  horam  ob- 


»  dormiverit,  solum  semper,  et  a  cu- 
»  biculariis  sequestratimi:  offendi  so- 
»  litum  matutina  vigilia,  noctemque 
»  ad  crepusculum  usque  diei  inso- 
»  mnem,  ut  plurimum,  protrahere  , 
»  atque  id  destinato,  nam  dormitione 
»  nocturna,  gravi us  catarro  vexaba- 
»  tur.  »  Refelluntur  etiam,  Cannesiì 
testimonio,  quae  de  difficili  ad  Paul- 
lum II  accessu  Platina  refert.  Nam 
Cannesius  ait,  a  Pontifice,  longiori- 
bus  praesertim  diebus  ,  sui  copiam 
omnibus  factam  esse,  eundemque  fuis- 

,  se  in  audiendo  patientem  ad  multa- 
rum  spatium  horarum,  sedulum,  at- 
que hilarem  ,  nullius  etiam  intimi 
generis  hominis  sermones  aspernan- 
tem.  Eiusdem  praeterea  scriptoris 
testimonio  Quirinius  ostendit  falsa 
esse  reliqua,  quae  superius  recensita 
suntaccusationum  capita.  Pontificem, 
videlicet,  Cannesius  narrat,  hominem 
imprimis  frugi  fuisse,  atque  omnem 
in  victu,  ac  potu  temperantiam  prae- 
seferentem;  Paullum  etiam  corporis 
habitu  ita  decorum,  ac  praestantem, 
ut  quin  fucis,  atque  ornatu  exquisito 
indigeret,  assidenti,  vel  stanti  Pon- 
tifici quaedam  auctoritas,  vel  maie- 
stas  inesse  videretur. 

Denique  ut  finem  de  his  rebus  lo- 
quendi  faciam  ,  adductis  Cardinalis 
Papiensis  ipsius  testimoniis,  a  Cardi- 

^  nali  Quirinio  demonstratur,  non  so- 
lum de  curanda  valetudine,  praeter 
modum  sollicitum  Pontificem  non 
fuisse,  sed  etiam  valetudinis,  ac  sa- 
ìutis  amittendae  pericula  non  esse  ab 
eo  vitata,  ita  ut  qui  Pontificem  ama- 
bant,  in  magna  saepenumero  animi 
anxietate,  ac  metu  ideirco  esse  de- 
buerint.  Ad  valetudinem  vero  ipsam 
tutius  curandam,  Paullum  II  a  divi- 
natione  quandoque  non  abhorruisse, 
adeo  calumniosum  est,  atque  ac'eo  a 
Pontifìcis  moribus  alienum  ,  ut  re- 
sponsione non  indigeat.  Haec  satis 
sunt  ad  significandum  breviter,  quam 
iniuria  de  huius  Pontifìcis  virtute 
detractum  sit. 

Retulimus  superius,  Paullum  II  die 
26  Iulii  anno  1471  mortuum  esse.  Ei 
vero  die  9  Augusti,  eodem  anno  suf- 
fectus  est  Franciscus  Roboreus,  seu 
a  Ruvere,  vir  in  theologicis,  et  sa- 
crorum  canonum  disciplinis  apprime 
eruditus,  Savonensis,  Cardinalis  tit. 
S.  Petri  ad  Yincula,  ex  PP.  Fran- 
ciscanorum  Ordine,  qui  Sixti  IV  no- 
men  suscepit;  et  Pontificatum  gessit 
annos  tresdecim,  et  diesquinque,  cum 
die  13  Augusti  anno  1484  mortuus  sit. 

Longum  esset  res  a  Pontifìce  isto 
gestas  singillatim  exponere  ,  atque 
id  proprium  in  Institutionibus  locum 
habere  debet.  Illud  vero  hic  ad  eius- 
dem  laudem  non  omittam,  quod  re- 
spicit  Urbis  ornandae  curam  ab  eo 
demonstratam  ,  ita,  ut,  quemadmo- 
ducu  alio  loco  diximus,  in  Platinae  ap- 
pendice de  eodem  memoriae  proditum 
sit,  non  iniuria  alterum  Romulum, 
eum  vocandum  fuisse.  «  Urbem  Ro- 
»  mani,  ibi  legitur,  coenosam,  et  strati 
»  pene  expertem  ,  cariosa  ve  tu  sta  te 
»  desolatami,  nec  non  debilioribus  Ili  1- 
»  cris  nutantem,  omni  ope  instaurare 
»  sategit,  nec  non  omnia  eius  com- 
»  pita  eultissime  stravit.  Pontem  su- 
»  per  Tiberim ,  quem  ab  ipso  Sixti 
»  pontem  vocant,  miro  artifìcio,  ma- 
»  xima  impensa  exstruxit  ,  aliisque 
»  beneficiis  Romani  sibi  adeo  adstrin- 
»  xit,  ut ,  non  iniuria  ,  ipsius  alter 
»  Romulus  vocandus  sit.  » 

In  iis  vero,  quae  ad  Urbis,  et  Ec- 
clesiae  Romanae  ornamentum  Six- 
tus  IV  praeclare  gessi t  ,  numerari 
certe  praecipuo  loco  debet  eius  cura, 
Éibliothecae  Vaticanae  magnifìcen- 
tius  instaurandae.  In  qua  re  illud 
etiam  singularis  sapientiae,  qua  Pon- 
tifex  praestabat,  argumentum  fuit  , 
quod  Bartholomaeo  Platinae,  cui  illius 
Bibliothecae  praefecturam  tribuerat, 
munus  commisit,  ut  insignia  quaequè 
vetera  monumenta  ex  autographis 
dea  cripta  in  libros  redigeret  ;  quod 


ille  egregie  perfecit  tribus  ingentì- 
bus  voluminibus  e.laboratis,  ex  qui- 
bus  plura  maximi  ponderis,  se  in  an- 
nales  suos  intulisse  Raynaldus  fa- 
te tur. 

Fuit  etiam  inter  praecipuas  Six- 
ti IV  Pontiflcatus  sollicitudinis  par- 
tes,  ut  Praedecessores  suos  imitatus, 
Turcarum  conatus  ,  qui  potentiores 
quotidie  fìebant,  coerceret,  atque  eo- 
rundem  impetum  ab  Europae  regioni- 
bus,  et  Italia  ipsa  propulsaret.  Quam- 
obrem  Catholicos  Principes,  ac  Cliri- 
stianum  populum  ad  bellum  Tur- 
cis  inierendum,  auctoritate,  copiis , 
impensis,  aliaque  quacumque  ratio- 
ne  potuit,  excitavit.  Atque  eo  usque 
ad  tantum  opus  feliciter  absolven- 
dum  Sixti  IV  studium  pervenit,  ut 
in  sua  ad  Anellum  Ferdinandi  Regis 
Oratorem  alioquutione,  Pontifex  di- 
serte affirmaverit ,  se  ad  pecuniam 
in  belli  Turcici  impensas  suppedi- 
tandam,  paratura  esse  ,  argenteam  , 
aurearaque  suam  supellectilem  con- 
flare,  et  tiaram  ipsam  suam  pretiosis 
gemmis  redimitam  oppignorare. 

Eximium  praeterea  Religionis  am- 
plificandae,  pietatis  fovendae,  disci- 
plinae  tuendae  studium  demonstra- 
vit,  quae  si  a  me  cursim  significan- 
tur,  in  annalibus  tamen  Rajnaldi  , 
ut  cetera  praeteream  ,  fuse  pertra- 
ctata  reperiuntur.  Inter  quae  illud 
penitus  silentio  praetereundum  non 
est,  quod  respicit  Iubilaeum  univer- 
sale anno  1475  ab  hoc  Pontifìce  re- 
ligiosissime celebratum;  et  solemnem 
pompam,  qua  anno  1482  die  14,Apri- 
lis  D.  Bonaventuram  Ordinis  PP.  Mi- 
norum  Conventualium  quondam  Mi- 
nistrum  Generalem  ,  ac  Cardinalem 
Episcopum  Albanensem  ,  summa  re- 
ligione canonizavit. 

Fuit  etiam  praecipua  in  Beatissi- 
mara  Virginem  Deiparam  Sixtus  IV 
pietate  animatus,  atque  ad  eius  opera 
prò  Ecclesiae,  et  Christianorum  de- 

tensione  imploranrìam  omnibus  ad- 
ii ortator  fuit.  Is  vero  die  27  Februa- 
rii  anno  1476  Constitutionem  dedit, 
qua  iis,  qui  officium ,  et  missam  ad 
celebrandum  Conceptionis  Beatissi- 
mae  Virginis  festum,  a  Leonardo  de 
Nogaroliis  Canonico  Veronensi  dispo- 
si tam.  adhibuissent,  in  eodem  die  fe- 
sto,  eiusque  octava,  indulgentias  eo 
modo  impertitus  est,  quo  Urbanus  IV, 
et  Martinus  V,  aliique  Pontifices  in- 
dulgentias festum  Corporis  Domini 
celebrantibus  fuerant  elargiti:  Quare 
aucta  vehementer  est  Sixti  IV  stu- 
dio, erga  Beatissimam  Virginem  sine 
labe  conceptam  populi  Christiani  pie- 
tas. Ab  eodem  autem  Pontiflce  ,  et 
deinde  ab  aliis  eiusdem  Successori- 
bus,  eorum  audacia  compressa  est, 
qui  contra  pientissimam  istam  Chri- 
stiani populi  devotionem  obloqueban- 
tur.  Et  Concilium  quidem  Tridenti- 
num  Sess.  5  in  decreto  de  peccato 
originali  ,  Sixti  IV  Constitutiones 
de  ea  re  observandas  iussit,  ac  re- 
novavit.  In  ea  autem  Sixti  IV  Con- 
stitutione,  quae  nonis  septembribus 
anno  1434  data  est,  anathematis  poe- 
na  indicta,  sapientissime  decernun- 
tur  ea  quae  ad  coercendos  Immacula- 
tae  Virginis  Conceptionis  detractores 
erant  opportunissima. 

Alia  plura  ,  prout  superius  signi- 
ficavi ,  de  rebus  a  Sixto  IV  gestis  , 
referri  possent.  Sed  praescriptus  his 
praelectionibus  modus  impedit,  quo- 
minus  ea  singillatim  prosequamur. 
Verum  antequam  de  hoc  Pontiflce 
finem  loquendi  faciam,  aliquid  dicen- 
dum  arbitror,  quod  respicit  coniura- 
tionem  contra  Mediceam  familiam 
anno  1478  Florentiis  excitatam,  quae 
Pazziorum  contra  Mediceos  coniura- 
tio  solet  appellari. 

Raynaldus  ad  eum  annum  num.  3 
perstringit  rationes  ,  quas  Pontifex 
habebat ,  cur  erga  Laurentium  Me- 
diceum,  praesertim,  Sixtus  IV  esset 
indignatus:  videlicet  Laurentium  in 
Tiferni  obsidione  ,  Nicolao  Vitellio 
auxilium  clandestinum  ferre  contra 
Pontifìcem  deprehensum  esse;  domi- 
natum  suum  in  Aemiliam,  non  sine 


Romanae  Ecclesiae  damno  propaga" 
visse  ;  obnixum  fuisse  decreto  Apo- 
stolico, quo  Francisco  Salviato  Pisa- 
nus  Archiepiscopatus  traditus  fuerat, 
ac  ne  in  agro  Florentinorum  vecti- 
gali  in  possessionem  veniret,  diu  re- 
stitisse.  Circa  Perusium,  aliaque  loca 
Ecclesiae  Romanae  subdita  ,  fecisse 
quae  iuribus  Sedis  Apostolicae  erant 
contraria. 

Haec  quidem  ostendunt,  Sixto  IV 
liane  Mediceorum  agendi  ratio nem 
piacere  certe  non  potuisse;  atque 
etiam  evincunt,  Pontifìcem  potuisse, 
ad  iura  sua  tuenda,  atque  ad  cano- 
nicas  etiam  sanctiones  defendendas 
demonstrare,  sibi  hanc  ipsam  agendi 
rationem  piacere  non  posse.  Immo 
potuit  etiam  Pontifex  significare,  se 
requirere,  ut  qui  hac  ratione  se  ge- 
rebant,  modum  agendi  immutarent, 
atque  Ecclesiae  Romanae  iura  ,  et 
canonicas  leges  intactas  relinquerent. 

Interea  tamen  anno  1478  die  do- 
minico  26  Aprilis  coniuratio  illa  Paz- 
ziorum contra  Mediceos  adeo  cele- 
brata erupit,  cuius  summam  inter 
ceteros  Raynaldus  refert  ad  eundem 
annum  n.  1,  recitato  Maffeii  Volate r- 
rani  testimonio  in  Geographia  lib.  5. 
Videlicet  eo  die  in  aede  Reparatae, 
cum  Franciscus  Salviatus  Archiepi- 
scopus  Pisanus  in  civili  Curia  mo- 
raretur ,  tamquam  de  aliis  negotiis 
cum  Vexillifero  tractaturus ,  eo,  in- 
quam,  die,  cum  Eucharistia  adoran- 
da  attolleretur  ,  Iulianus  Mediceus 
Laurentii  frater  confossos  est,  Lau- 
rentius  vero  ipse  post  tergum  ag- 
gressus ,  haud  ita  graviter  iugulo 
vulneratus,  ictum  repetitum  vitavit, 
atque  in  proximum  aedis  sacrarium 
confugit ,  ubi  a  suorum  multitudine 
exceptus,  ac  servatus  est. 

Tunc  vero,  subdit  Volaterranus, 
curn  fama  ,  Laurentium  vivum  esse 
pervulgasset ,  spiritus  Mediceorum 
studiosis  additus  est.  Coniurati,  alii 
alio  diffugerunt  praeter  Iacòbum 
Pazzi um  Equitem  ,  qui  equo  urbem 
percurrens  ad  libertatem  populum 
excitabat;  cumque  neminem  prose- 
quentem  videret ,  protinus  egressus 

porta  Faventina  fugam  arripuit.  Ra- 
phael Riarius  Cardinalis  Legatus  , 
qui  aderat,  e  tempio  a  eivibus  in 
curiam  ductus,  ac  custodiae  traditus, 
ibi  perdiu  retentus  est.  Interea  Sal- 
viate ,  qui  cum  vexillifero  sermo- 
nem  de  industria  protrahebat,  ut  fì- 
nem  exspectaret,  statini  comprehen- 
sus,  et  ipse  eodem  die  cum  omnibus 
suis,  sontibus,  et  insontibus,  simul  et 
Francisco  Pazzio,  Iacobo  Salviato,  ac 
Iacobo  historici  Poggii  filio,  qui  mor- 
tis  Iuliano  illatae  participes  fuerant, 
ad  Curiae  fenestras  suspensus  fuit. 
Denique  narrat  idem  Scriptor  ,  se- 
quenti  die,  Renatum  Pazzium  in  vil- 
lani abiisse;  sed  die  posteriori  Iaco- 
bum  Pazzium  ,  una  cum  Ioanne  Ba- 
ptista  Monteseccio  e  fuga  retractum, 
eodem  supplicii  genere  affectum  esse, 
atque  Antonium  Volaterranum  qui 
Laurent] um  vulneraverat,  repertum 
in  coenobio  prope  aedes  Potestatis, 
eundem  miserum  exitum  habuisse  , 
una  cum  Stephano ,  qui  erat  Iacobi 
Pazzii  scriba  ,  qui  Antonium  sequi, 
eumque  se  iuvaturum  receperat,  sed 
minime  praestiterat. 

Sciunt  omnes,  quanta  confidentia 
isto  facto  abusi  sint  Sixti  IV  inimici 
ad  eius  memoriam  vituperandam. 
Sunt  nota  praeterea  Italici  Poetae 
Tragici  mordacia  carmina  ,  quibus 
Pontificem  in  ea  re  per  calumniam 
lacessit.  Verum  sciunt  omnes  simul, 
apud  istos  scriptores  in  more  posi- 
tura esse  ,  ut  ad  praeoccupatas  opi- 
niones  suas  disseminandas ,  eos  non 
pudeat  etiam  con  tra  criticae  leges 
agere ,  quae  prohibent  quominus  in 
factis  referendis,  fìdes  habeatur  iis, 
quorum  hostilis  in  aliquem  animus 
iam  est  manifestus  (qualis,  ex.  gr. 
Infissura  est  cum  de  RR.  Pontifici- 
bus  agit),  et  quominus  id  verum  esse 
concedatur  ,  quod  ab  hominis  ,  cui 
tribuitur,  gravitate,  virtute,  ingenio, 
institutisque  penitus  alienum  est. 
Iam  vero,  ceteris  omissis,  quae  esset 
Sixti  IV  virtus,  describit  Platina  in 
sua  latina  Plutarchi  de  ira  sedartela 
versione  eidem  Pontifici  dicanda. 
Sixtum  enim  IValloquens  ait:«Quem 


»  doctrina  singularis,  et  optima  vi- 
»  vendi  consuetudo,  et  tua  ipsa  mi- 
»  tissima  natura  te  prope  Deum  in 
»  terris  fecit.  » 

Atque  ut  reliquos  scriptores  prae- 
teream,  qui  de  hoc  Pontifìce,  in  isto 
facto  referendo,  iniuste  detraxerunt, 
Potterium  tantummodo  commemora- 
bo  tom.  4  part.  1  Uh.  7  pag.  164  et 
seqq.  Universus  autem  ille  Potterii 
locus  plenus  est  in  Sixtum  IV  in- 
iuriae ,  atque  eo  etiam  is  Scriptor 
sermonem  suum  omnem  convertit, 
ut  veluti  certum  ponat,  Sixti  IV  lit- 
teras  die  1  Iunii  anno  1478  datas, 
quibus  censuras  in  Florentinos  tulit, 
iniuste  datas  esse ,  atque  eiusdem 
Pontifìcis  adversae  erga  Mediceos 
sententiae  tribui  debere. 

Certum  est  tamen,  haec  a  Potte- 
rio  per  iniuriam  de  Sixto  IV  dici  , 
quem  Pontificem  Raynaldus,  inter 
ceteros  ,  tamquam  de  explorata  re 
sermonem  habens,  ait,  coniurationis, 
ac  flagitii  rationem  contra  Mediceos 
patrati  latuisse.  Qua  in  re  ad  Pon- 
tificem eundem  fusius  vindicandum 
valde  erudita  dissertatio  legi  debe- 
ret,  quae  a  clarissimo  Praesule  Ste- 
phano Rossio  die  27  Maii  anno  1841 
in  Academia  Religionis  Catliolicae, 
Romae  recitata  est,  qua  praeter  ce- 
tera  aliata  ad  Sixtum  IV  defenden- 
dum  gravissima  argumenta,  ex  pro- 
cessus  actis  contra  coniuratos  quos- 
dam  instituti,  atque  ex  historiae  to- 
tius  adiunctis  ,  meiuoratus  Praesul 
effecit ,  quae  contra  Pontificem  ex 
facto  istius  coniurationis  relata  sunt, 
calumniosa  esse. 

Sed,  ut  de  Potterio  tantum  loquar, 
certum  est ,  quae  ille  de  Sixto  IV 
superius  citato  loco  dicit,  per  iniu- 
riam ab  eo  pronuntiata  esse.  Satis 
vero  est  recordari  quae  breviter  ex 
Maffeio  Volaterrano  retulimus  ,  ut 
intelligatur  ,  quae  commissa  sunt 
postquam  Laurentius  incolumis  eva- 
sit,  et  coniurati  repressi  sunt,  talia 
fuisse,  ut  Pontifex  omni  iure  posset 
Florentinos  Ecclesiasticis  poenis  mul- 
ctare. 

Litteras  illas  Sixti  IV  re  ferro  ni- 

mis  longum  esset.  Eae  vero  a  Ray- 
naldo  num.  4  recitantur.  Eiusdem  ta- 
men  Annalistae  verbis,  earum  litte- 
rarum  summam  adducam  ,  ut  appa- 
reat,  quam  iustae  causae  esseri t,  qui- 
bus  Pontifex  permotus  ,  eas  poenas 
in  Florentinos  tulit. 

Itaque,  Raynaldus  ait ,  ferendae 
sententiae  ,  et  incutiendi  anathema- 
tis  causa  ex  violata  dignitate  ordi- 
nis  Ecclesiastici  petita  est,  praefatus- 
que  Sixtus  de  censuris,  quibus  Ioan- 
nes  XXII  ditionis  Ecclesiasticae  in- 
vasores,eorumque  socios  perculisset, 
in  medium  attulit  facinora ,  quae 
Laurentius,  eiusque  sectatores  ,  et 
Fiorentini,  ad  Pontificium  Principa- 
tum  labefactandum  patraverant;  ut  ad 
Nicolaum  Vitellium  in  Tifernensi  Ty- 
rannide  confirmandum  suppetias ei  tu- 
lissent;  excitassent  Carolum  Monto- 
rium ,  ut  Perusium  Pontifici  eripere 
pertentaret,  ac  Senensem  agrum  po- 
pularetur  ;  Deiphebum  Aversi  olim 
AnguillariaecomitisiìliumaPaulloII 
proscriptum  excepissent ,  fovissent- 
que;  CitcìMain  ditioni  Pontificiae  ob- 
noxiam  oppugnassent;  Etruscum  ma- 
re, et  litus  Romanum  infestassent; 
venientes  ad  Sedem  Apostolicam  ce- 
pissent;  diu  adversati  essent,  ne  Ar- 
chiepiscopi Pisanus  Ecclesiam  suam 
adiret,  neve  postea  suam  auctoritatem 
exerceret;  demum  ob  privatas  dissen- 
siones,  immaniter  ad  Praetorii  fene- 
stras  eum  strangulassent  ;  cepissent 
Raphaelem  Cardinalem  Legatum , 
necdum  Episcopi  Modrusiensis  a  Sede 
Apostolica  missi  precibus  ad  illum 
dimittendum  adduci  potuissent.  Ob 
tot  igitur  ,  tantaque  facinora  ,  idem 
Annalista  subdit,  Laurentium,  eique 
adiunctos  Florentinos,  anathemate, 
interdicto,  et  aliis  poenis  eo  edicto 
contentis  Pontifex  perculit. 

Audiendum  vero  est  ab  ipso  Six- 
to  IV  quot  fuerint  Sacerdotes ,  eo 
tempore  Florentiae  interfecti.  Ait 
enim  Pontifex  in  iis  litteris:  «  Mul- 
»  tos  alios  Presbyteros  ,  ac  Ecclesia- 
»  sticos  viros  bonae  conditionis ,  et 
»  famae,  quorum  aliqui  erant  ex  di- 
»  iccti  filii  nostri  Raphaelis  S.  Geor- 


»  gii  ad  Velum  Aureum  Diaconi  Car- 
»  dinalis,  in  provincia  nostra  duca- 
»  tus  Spoletini,  et  nonnullis  aliis  ci- 
»  vitatibus,  terris,  et  locis  praedi- 
»  ctae  Romanae  Ecclesiae,  dictae  Se- 
»  dis  Legati,  et  aliqui  ex  dicti  Ar- 
»  chiepiscopi  familiaribus  ,  partem 
»  suspendi,  partim  gladiis  etfustibus 
»  confodi,  et  necari  palam,  et  publi- 
»  ce  in  Ecclesiasticae  dignitatis  op~ 
»  probrium  fecerunt;  et  deterrima 
»  prioribus  aggrediendo,  Raphaelem 
»  Cardinalem  ,  et  Legatum  praedi- 
»  ctum  in  dieta  civitate  Fiorentina, 
»  in  Ecclesia  Cathedrali ,  dum  ibi— 
»  dem  divinis  officiis ,  et  Missarum 
»  solemniis  eadem  die  Dominica  in- 
»  teresset ,  capere  et  capi  mandare, 
»  capturamque  ipsam  ratam  haben- 
»tes,  eundem  sub  fida  custodia  in 
»  praedicto  palatio  teneri  curarunt, 

»  et  curant in  clericalisordinis, 

»  et  pastoralis  officii    vituperium.  » 

Haec,quaediximus,seu  potiusRay- 
naldum  sequuti  retulimus,  ostendunt, 
iustas  habuisse  causas  Pontificem  , 
ut  contra  Florentinos  Ecclesiasticam 
severitatem  adhiberet.  Etiamsi  e- 
nim  omittatur  de  coniurationis  cau- 
sa quaerere ,  illud  tamen  ex  rebus 
narratis  evincitur,  Pontifici  gravis- 
simas,  iustissimasque  rationes  adfuis- 
se,  ut,  templum  tanto  scelere  viola- 
tum,  Archiepiscopum  indicta  causa, 
cum  presbyteris  pluribus  ,  infami 
supplicio  affectum  ,  Legatum  Ponti- 
ficium Cardinalatus  dignitate  prae- 
ditum  ,  quem  innoxium  fatentur  o- 
mnes  ,  et  Pisis  ,  ubi  iuri  Pontifìcio 
operam  dabat,  consilii  contra  Medi- 
ceos  suscepti  prorsus  ignarum,  Flo- 
rentias  perductum  ,  eomprehensum  , 
et  diu  in  custodia  retentum,  Eccle- 
siasticis  poenis  latis  ulcisceretur. 
Haec  vero  satis  aperte  demonstrant, 
quam  inique  Potterius  censuras  in 
Florentinos  latas ,  sine  iustis  causis 
indictas  esse  affìrmaverit. 

Bellum  deinde  grave  exarsit  cum 
Florentinis,  quibuscum  Veneti ,  Me- 
diolanenses  ,  Mantuae  praeterea  ,  et 
Ferrariae  Principes  coniuncti  sunt. 
Ac  Florentinae  res  cum  valde  in  eo 

bello  periclitarentur,Laurentius  ipse 
Mediceus ,  se  ad  Ferdinandum  Nea- 
polis  Regem  contulit ,  et  apud  eum 
ad  pacem  ineundarn  laboravit.  Lu- 
dovicus  quoque  XI  Galliae  Rex  in 
Florentinorum  partes  vocatus  ,  eo- 
rundempatrocinium  apud  Sixtum  IV 
suscepit,  missa  etiam  ad  Pontifìcem 
legatione,  qua  a  Florentinis  excita- 
tus  Pontifici  minitatus  est.  Sed  Six- 
tus  graviter  Galliarum  Regis  Le- 
gatis  respondit ,  et  quibus  vere  de 
causis  erga  Florentinos  severitatem 
adhibuisset,  demonstravit. 

Veruni  pax  tandem  aliquando  an- 
no 1480  restituta  est.  Curn  enirn 
Fer:linandus  Rex ,  cum  Laurentio 
Mediceo  iam  esset  reconciliatus,  Ve- 
neti de  Florentinis  quererentur,  quod 
haec  contra  pacta  conventa  gessis- 
sent  ;  Legati  ad  Venetos  ,  a4que  ad 
Pontifìcem  de  pace  acturi  missi  sunt. 
Denique  hoc  anno  pacis  restituendae 
negotium  absolutum  est.  «  Ad  missi 
»  Legati,  Spondanus  ait,  prò  foribus 


»  Basilicae  S.  Petri  prostrati,  de  mo- 
»  re  virga  converberati,  absoluti,  et 
»  in  Basilicam  intronassi,  Sacro  in- 
»  terfuerunt.  Inter  pacis  conditiones 
»  una  fuit,  ut  Turcico  bello,  Floren- 
»  tini  quindecim  longas  naves  Fer- 
»  dinando  Regi  mitterent  ad  propul- 
»  sandam  Turcarum  ferocitatem  , 
»  tamdiu  propriis  sumptibus  alendas, 
»  quamdiu  hostis  in  Italia  maneret, 
»  qui  iam  Italiam  aggressus  fuerat, 
»  unde  et  Sixtus  faciliorem  se  paci 
»  concedendae  praebuerat.  »  Huic  au- 
tem  bèllo  commemoratas  superius 
causas  occasionem  dedisse  certum 
est,  non  autem  quod  coniuratio  in 
Mediceos  conflata,  exspectatum  exi- 
tum  consequuta  non  esset,  quemad- 
modum  iniuria  Potterius  ,  aliique 
contenderunt. 

Atque  haec  de  Sixto  IV  dixisse 
satis  sit.  Reliqua  multa,  quae  de  eo 
essent  referenda  ,  apud  Raynaldum, 
ut  diximus,  Spondanum,  aliosque  vi- 
deri  possunt. 


EX  SAECULO  DECIMO   SEXTO 

CAPUT  XLIV. 

DE    CONCILIO    V    LATERANENS1    GENERALI,    SEU    OECUMENICO    XVII. 


Pervolventibus  praecipua  Histo- 
riae  Ecclesiasticae  capita  ad  saecu- 
lum  decimum  sextum  spectantia,  oc- 
currit  primo  loco  Concilium  Gene- 
rale Lateranense  V,  quod  anno  1512 
haberi  coepit,  et  anno  tandem  1517 
est  absolutum.  Huius  vero  Concilii 
Generalis  celebratio,  partim  sub  Iu- 
lio  II,  partim  sub  Leone  X  facta  est. 
Successerat  autem  post  brevissimum 
viginti  septem  dierum  Pontificatum, 
Pio  III  die  18  Octobris  anno  1503 
mortuo,  Iulius  II,  atque  hic  Ponti- 
fex  fuit  usque  ad  diem  20  Februa- 
rii  anni  1513,  quo  vita  functus  Leo- 
nem  X  Successorem  h abili t. 

Antequam  de  Concilio  V  Latera- 
nensi  Generali  loquamur,  necesse  est 
nonnulla  dicere  de  Pseudo-Concilio 
Pisano,  quod,  invito  Iulio  II  Pontifice 


Maximo,  anno  1511  congregatum  est. 
Cum  magna  esset  discordia  Iulium  II 
Pontifìcem  inter  ac  Maximilianum  I 
electum  Romanorum  Imperatorem, 
et  Ludovicum  XII  Galliae  Regem 
excitata,  tres  Cardinales,  qui  a  Pon- 
tifice defecerant,  Concilium  haben- 
dum  indixerant.  Praecipue  vero  il- 
lud  conquerebantur,  quod  Iulius  Pon- 
tifex,  licet  cum  eligeretur,  promisis- 
set,  se  Concilium  Generale  intra  bien- 
nium  esse  celebraturum  ,  id  tamen 
minime  faceret  :  necesse  vero  esse  , 
rem  diutius  non  differre  :  Ecclesiae 
disciplinae  reformationi  consuli  opor- 
tere:  fìnem  bellis  inter  Christianos, 
atque  intestìnis  discordiis  imponi  ne- 
cesse esse.  Maximilianus  vero,  et  Lu- 
dovicus  XII  affirmabant,  muneris  sui 
esse,  quo  Ecclesiam  protegere  tene- 

bantur,  his  rebus  occurrere,  et  satis 
ostendebant  sibi  minime  displicere, 
ut  quoniam  Pontifex  a  Concilio  in- 
dicendo abstinuerat ,  illud  per  Car- 
dinales  indictum  Pisis  celebrarctur. 
Ludovicus  vero  ipse  XII  eodem  an- 
no 1511,  Turonibus  in  Gallia,  con- 
ventum  Praesulum  habuerat  ,  quo 
indìgnationem  suam  erga  Pontificem 
aperte  signifìcaverat ,  et  se  ad  bel- 
lum  adversus  Iulium  II  gerendum 
paratum  declaraverat. 

Itaque  Concilium  istud  convoca- 
tum  fuerat  incipiendum  die  1  Se- 
ptembris  anno  1511  ,  sed  revera 
die  1  Novembris  eodem  anno  haberi 
coepit.  Memorati  tantum  Cardinales 
interfuerunt,  licet  trium  aliorum  qui 
adhaerebant,  procurationis  documen- 
tum  attulissent.  Plures  Galliae  Epi- 
scopi, et  Abbates  una  cum  Regis  Gal- 
lorum  Nuntiis  adfuerunt.  Octo  vero 
tantum  sessiones  habitas  esse ,  ex 
actis  apparet. 

Quam  parvo  semper  numero  Con- 
cilio interfuerint  Episcopi,  in  valde 
erudita  ad  annum  1511  Raynaldi 
adnotatione,  Mansius  animadvertit, 
videlicet  in  ipso  Concilii  exordio  , 
convenisse  Episcopos  quatuordecim, 
Archiepiscopos  autem  duos,  cum  Ab- 
batibus  S.  Dionysii ,  et  S.  Medardi, 
aliisque  nonnullis,  ac  deinde  Episco- 
pos ad  triginta  ere  visse,  atque  inter- 
fuisse  simul  nobiles  viros  ex  Gallia; 
onines  tamen  Episcopos,  qui  Concilii 
participes  fuerunt,  ex  Gallicana  na- 
tione  fuisse  ;  vocatos  quidem  a  Lu- 
dovico Rege  Galliae  etiam  Genuen- 
ses  ad  Concilium ,  sed  eos  opportu- 
nam  excusationem  afferentes ,  Rege 
ipso  non  improbante  ,  ad  Concilium 
non  ivisse. 

Neque  vero  Pseudo-Synodus  ista, 
Pisis  tota  habita  est.  Etenim  post 
tertiam  sessionem,actum  est  de  Syn- 
odo  Taurinum  transferenda,  sed  re- 
vera Mediolanum  deinde  Episcopi  illi 
ad  sessiones  prosequendas  se  contu- 
lerunt.  Itaque  Pisis  prima  Concilii 
sessio  die  1  Novembris  habita  est  : 
biduo  post  secunda ,  et  die  11  No- 
vembris tertia  sessio  celebrata  fuit. 


Tum  vero  ii  Mediolauum  pergentes, 
quartam  sessionem,  quam  die  13  De- 
cembris  habendam  statuerant,  die  4 
Ianuarii  anno  1512  celebrarunt,  de- 
inde ceteras  usque  ad  octavam,  quae 
extrema  fuit.  In  his  vero  sessionibus 
eandem  semper  Iulii  II  Pontificis  po- 
testatis  contemnendae  voluntatem 
Episcopi  illi  demonstraverunt,  atque 
ad  summam  contraauctoritatem  Pon- 
tificis arrogantiam  ostendendam  per- 
venerunt. 

«  Ex  Urbe  autem  Mediolano,  sub- 
»  dit  Mansius,  Vercellas  transiisse  il- 
»  los  ,  qui  conciliabulum  Pisanum 
»  constituebant,  quamquam  alibi  non 
»  legi,  ex  Bulla  tamen  Iulii,  qua  f*i- 
»  sanos  Patres  censuras  canonicas 
»  incurrisse  declarat,  edita  anno  1511 
»  3  non.  Decembris,  deduxisse  mihi 
»  videor.  Reprobat  enim  in  ea  Pon- 
»  tifex  translationem  concilìabuli 
»  ad  civitatem  Mediolanensem,  ssu 
»  Vercellensem,  Bullam  hanc  Iulii 
»  penes  me  habeo,  tunc  cum  promul- 
»  garetur,  quantum  arbitror ,  excu- 
»  sam  ,  cuius  est  exordium  :  Tanta 
»  est  Clavium  Ecclesiaepotestas.Ve- 
»  rum  si  res  ita  se  habuerit ,  opor- 
»  tet,  errantes  illos  ,  primo  Yercel- 
»  las,  dein  Mediolanum  se  contulisse, 
»  cum  Mediolani  agerent  die  pridie 
»  iduum  Decembris  ,  ubi  sessionem 
»  quartam  celebrarunt.  Nec  Medio- 
»  lani  diu  consistere  potuerunt,  cum 
»  Decembri  mense  sequentis  anni  1512 
»  ad  illos  Lugduni  agentes  Petrus 
»  Cordior  Parisiensis  litteras  dede- 
»  rit,  quarum  summam  exhibet  Spon- 
»  danus  ad  annum  1512  num.  17  , 
»  qui  et  numero  superiori  16  scri- 
»  pserat,  Patres  istos  Taurinum,  de- 
»  inde  Lugdunum  emigrasse.  At  si 
»  Leonis  X  diploma  relatum  ab  An- 
»  nalista,  sequenti  anno  1513  consu- 
»  lamus,  Taurinensem  stationem,  prò 
»  Astensi  positam  constabit.  Ita  e- 
»  nini  Leo  ibi  num.  50  habet  de  ea 
»  re:  appellat  videlicet,  concilìabuli 
»  congregationem  Pisis,  Mediolani, 
»  Astae,  et  Lugduni.  » 

Non  oportet  quidquam  immorari 
in  ostendenda  Concilii  istius  Pisani 

ludicra  forma,  et  auctoritatis  cuius- 
libet  deficientia.  Appellarunt  quidem 
ii ,  qui  Pisas  ad  illud  celebrandum 
convenerant,  Pi  San  uro  Generale  Con- 
ciliurn,  a  nemine,  nisi  ab  eodeni  Con- 
cilio ,  transferri  ,  ac  dissolvi  posse  , 
atque  ad  auctoritatem  suam  tuen- 
dam,  memorata  toties  superius  Con- 
cini Constantiensis  decreta  recordati 
sunt.  Sed  ista  sunt  penitus  inepta. 
Cum  enim  constet  Concilium  illud 
Pisis  habendum,  invito  Pontifice  Ma- 
ximo indictum  esse;  manifestum  est, 
illud  non  modo  non  generale ,  sed 
neque  particulare  legitimum  Conci- 
lium ,  ulla  ratione  existimari  potuis- 
se  :  neque  solum  ea  auctoritate  de- 
stituì ,  quae  generalis  ,  aut  plenarii 
Concilii  propria  est ,  sed  schismati- 
cam  etiam  sjnodum  existimandam 
esse.  Erat  vero  ridiculum,  Concilium 
istud  Pisanum,  generale  Concilium 
appellare  ,  cum  parvo  numero  Epi- 
scopi ex  una  tantum  Gallicana  Na- 
tione  eidem  interessent.  Absurdum 
denique  erat,  Constantiensia  decreta 
buie  conciliabulo  aptare,  quae  in  Con- 
cilio ex  omnibus  nationibus  Constan- 
tiam  convocato  fuerant  edita,  quae- 
que  de  Concilio  generali  ,  tempore 
schismatis,  et  cum  incertus  est  Pon- 
tifex  Maximus,  intelligi  tantummo- 
do  posse,  suo  loco  perspicue  demon- 
stravimus. 

Ceterum  tum  Cardinales,  tum  E- 
pi^copi ,  qui  Concilio  Pisano  adhae- 
terant,  errorem  deinde  emendarunt, 
et  schismatici  huius  facti  poeniten- 
tes,  ipso  Ludovico  XII  Galliae  Rege 
Pontificem  deprecante,  veniam  a  Leo- 
ne X  postularunt,  etconsequuti  sunt. 
Eos  omnes  exemplo  suo  praestiterunt 
Bernardinus  Cardinalis  Carvaialius 
tit.  S.  Crucis  in  Ierusalem,  qui  con- 
ciliabulo praefuerat ,  et  Friderieus 
Cardinalis  Sanseverinius  tit.  S.  An- 
geli ,  qui  inox ,  ubi  Leo  X  Ponti- 
fex  electus  est ,  ad  eundem  humili 
veste  induti  venerunt,  et  absolutio- 
nem  eorum  ,  quae  gesserant ,  implo- 
rarunt. 

Cum  haec  breviter  de  conciliabuli 
Pisani  celebra tione  retulerimus  ,  a- 


gendum  nunc  a  nobis  est  de  Conci- 
lio V  Lateranensi  Generali  ,  quod, 
edita  15  cai.  Augusti  anno  1511  con- 
stitutione  sua ,  quae  incipit  Non  sine 
gravi ,  Iulius  II  habendum  indixit. 
Refert,  inter  ceteros,  eam  constitu- 
tionem  Raynaldus  ,  ad  eundem  an- 
nunci num.  9  et  seqq.;  ex  qua  appa- 
ret  quam  sapienter,  ad  coercendam 
eorum,  qui  Pisas  convenerant,  au- 
daciam,  Pontifex  Maximus,  hoc  Ro- 
mae  habendae  universalis  synodi  con- 
silium  susceperit. 

Sunt  vero  eae  Iulii  II  litterae  gra- 
vissime scriptae,  atque  ad  retunden- 
dam  hominum ,  qui  Ecclesiam  per- 
turbare conati  fuerant,  arrogantiam, 
imprimis  opportunae.  Conquestus 
enim  Pontifex  de  eorundem  homi 
num  facto ,  ostendit ,  quanta  teme- 
ritate  ii  aggressi  essent  Pontificiam 
auctoritatem  sibi  assumere  ,  cuius 
proprium  est  Concilii  convocandi  ius. 
Falsas  esse  accusationes  illas  Iulius  II 
declarat,  quibus  ipse  fuerat  impe- 
titus  ,  atque  illud  praecipue  ,  quod 
Schismatici  affirmaverant ,  eundem 
Pontifìcem  a  Concilio  indicendo  ab- 
horrere  ,  cum  vel  ab  Alexandri  VI 
pontifìcatus  tempore,  Concilium  ha- 
bendum ipse  curasset,  atque  ideirco 
in  Pontifìcis  illius  invidiam  incidis- 
set.  Commemorat  graves  occurrisse 
rationes,  quamobrem  Concilii  cele- 
bratio  differri  debuerit:  Romae  ta- 
men,  non  in  locis,  quae  Schismatici 
exeogitaverant,  quaeque  ad  Concilium 
habendum  opportunam  non  erant , 
Concilium  celebrari  debuisse.  Diu  se 
exspectasse ,  ut  Schismatici  resipi- 
scerent.  Pro  muneris  sui  ratione,  se 
Concilium  Pisanum,  eiusque  acta  re- 
scindere, et  omnibus  se  mandare  ne 
illius  conciliabuli  participes  evade- 
rent.Episcopos  undique  ad  Concilium 
in  Aede  Lateranensi  anno  1512  die 
19  Aprilis,  secunda  feria  post  octa- 
vam  Paschae  incipiendum  ,  se  Ro- 
mani convocare:  Principes  Christia- 
nos,  ut  Nuntios  suos  ad  Urbem  mit- 
terent,  se  vehementer  hortari:  cer- 
tos  denique  omnes  esse  debere,  Con- 
cilium  istud  ,  communi   concordia  , 

et  libertate  cuiuslibet  diligenter  ser- 
vata, Romae  celebratimi  iri. 

Quae  hactenus  commemoravimus, 
signifìcant  praecipuam  occasionem  , 
et  causam  ,  quare  Concilium  Late- 
ranense  Generale  V  indictum  atque  , 
habitum  est.  Prout  vero  continet 
memorata  superi us  Iulii  II  de  Conci- 
ni indietione  constitutio,  debebat  il- 
lud  incipi  die  19  Aprilis  anno  1512 
in  Lateranensi  Basilica.  Veruni  Con- 
cini exordium  prorogatimi  est  ad  ca- 
lendas  Maii,  praesertim  ob  me'um  , 
quem  in  Urbe  excitaverat  gravis  con- 
flictus,  qui  apud  Ravennam  eo  tem- 
pore fuerat  inter  Pontifìcis  et  Regis 
Catholici  milites  ex  una  parte  ,  et 
milites  ex  alia  Ludovici  Galliarum 
Regis,  ac  conciliabulo  Pisano  homi- 
nes  adhaerentes.  In  eo  autem  confli- 
ctu  magna  clades  facta  est  ,  plura 
caesa  hominum  millia,  et  Ravenna  a 
Gallis  direpta  fuit. 

Revera  deinde  Concilium  die  3  Maii 
haberi  coepit,  quo  die,  Iulio  II  Pon- 
tifice  praesente,  in  Ecclesia  Latera- 
nensi, corani  Patribus,  qui  Concilio 
interesse  debebant,  Missa  celebrata 
fuit  a  Cardinali  Episcopo  Ostiensi  , 
et  sermone  habito  ab  Àegiclio  Vi- 
terbiensi,  Generali  Ordinis  S.  Augu- 
stine postea  S.  R.  E. Cardinali,  Bulla 
indictionis  Concilii  lecta  est,  ac  sta- 
tutum  ,  ut  prima  Concilii  sessio  die 
10  Maii  haberetur.  Praeter  Pontifi- 
cem,  qui  Concilio  praeerat,  Cardina- 
les  16,  et  Archiepiscopi,  atque  Epi- 
scopi 83  interfuerunt ,  Abbates  et- 
iam  nonnulli,  aliique.  Crevit  autem 
plurimum  in  posterum  Cardinalium 
et  Episcoporum  numerus  ,  qui  Con- 
cilio interfuerunt,  prout  acta  Con- 
cilii consulentibus  apparet.  Sessione 
octava,  ex.  gr.,  Cardinales  25,  Epi- 
scopi 112,  Generales  Ordinum  4,  0- 
ratores  Principum  plures  ,  aliique 
interfuerunt.  Vicleri  potest  collectio 
conciliorum  PP.  Philippi  Labbei  , 
et  Gabrielis  Cossartii  S.  I.  tom.  19 
col.  827  et  seqq. 

Itaque  die  10  Maii  in  prima  ses- 
sione,  peractae  sunt  caeremoniae  , 
et  cetera  omnia,  quae  in  Oecumenici 


Concilii  celebratione  peragi  solent. 
Secunda  sessio  autem  die  17  Maii 
li  abita  est  ,  qua  Thomas  de  Vio  Ca- 
ietanus,  Ordinis  PP.  Praedicatorum 
Generalis,  ac  deinde  S.  R.  E.  Cardi- 
nalis,  orationem  habuit,  in  qua  multa 
de  Ecclesia  graviter  dixit,  ac  prae- 
terea  Pontiflcem,  ut  clementiam  in 
Pisanos,  si  resipiscerent,  adhiberet, 
precatus  est,  atque  ut  tantisper  ex- 
spectarentur  Nationum  Legati,  an- 
tequam  Concilii  celebratio  prose- 
queretur,  sententiam  suam  esse,  prae- 
clarus  ille  vir  signifìcavit.  Se  enim 
existimare  affirmavit,  Nationes  ma- 
gno numero  quamprimum  Concilio 
esse  adhaesuras.Eventus  autem  sen- 
tentiae  illius  veritatem  confirmavit. 
Etenim  excurrente  medio  a  secunda 
ad  tertiam  sessionem  tempore,  Ray- 
naldus  ad  an.  1512  num.  53  animad- 
vertit,  Germaniam,  Castellani,  Ara- 
goniam,  Sardiniam,  utramque  Sici- 
liani ,  Angliam  ,  Daniam  ,  Norwer- 
giam,  Scotiam,  cum  Italia,  et  Hun- 
garia,  Lateranensi  Concilio  ,  missis 
oratoribus,  mandatisque  amplissimis 
adhaesisse.  Eadem  sessione  lecta  est 
Bulla  ,  qua  Pisanum  conciliabulum 
dam natimi,  actaque  eiusdem  irrita, 
ac  nulla  declarata  sunt. 

Tertia  sessio  igitur  post  sex  men- 
ses  iam  elapsos  habita  est  die  3  De- 
cembris  ,  in  qua  Episcopus  Gurcen- 
sis,  nomine  Maximiliani  Imperato- 
ria, Pisani  conciliabuli  acta  reiecit, 
atque  omnia,  quae  prò  conciliabulo 
ilio  a  Principe  gesta  fuerant,  revo- 
cavit.  Sessione  quarta,  quae  die  10  De- 
cembris  celebrata  fuit ,  lectae  sunt 
Ludovici  XI  Galliarum  Regis  lit- 
terae  ,  antea  ad  Pium  II  scriptae  , 
de  Pragmaticae  Sanctionis  revoca- 
tone, et  dies  quadraginta  ,  in  mo- 
nitorio ad  hanc  rem  dato,  sunt  con- 
cessi ,  quo  tempore  ratio  reddi  de- 
beret  ab  iis,  quorum  intererat,  cur 
Pragmatica  Sanctio,  secundum  istam 
Ludovici  Xliussionem,  abrogata  non 
fuisset. 

Die  16  Februarii  anno  1513  quinta 
sessio  habita  est,  cui  Raphael  Ria- 
rius  Cardinalis   Episcopus  Ostiensis 

praefuit ,  eo  quod  Iulius  II  infirma 
valetudine  impeditus,  Concilio  prae- 
esse  non  posset.Lectaest  autem  eius- 
dem  Iulii  II  constitutio,  lata  contra 
Simoniacos  in  Pontificis  Maximi  ele- 
ctione.  Item  lecta  est  alia  Bulla  de 
Pragmaticae  Sanctionis  discussione, 
ob  ipsius  tamen  Pontificis  infirmarci 
valetudinem,  ad  proximam  sessionem 
differenda.  Verum  die  21  Februarii 
Iulius  II  gravi  febri  consumptus  obiit. 
Successit  autem  die  11  Martii  Iulio  II 
Leo  X,  qui  Concilii  prosequutionem 
decrevit ,  et  die  27  Aprilis  sextam 
sessionem  babuit. 

In  sexta  vero  ista  sessione,  quae, 
Leone  X  praesidente,  celebrata  est, 
viginti  quatuor  Praelati,  graves,  do- 
ctique  viri  electi  sunt,  atque  in  -tres 
classes  una  cum  Cardinalibus  distri- 
buti ,  qui  de  rebus  in  Concilio  de- 
cernendis  agerent,  videlicet  de  pace 
inter  Christianos  Principes  compo- 
nenda,  de  generali  Curiae  Romanae 
reformatione ,  deque  Pragmaticae 
Sanctionis  abrogatione. 

Sessio  septima  die  17  Iunii  ha- 
bita  est ,  qua  libelli  supplices  lecti 
sunt  Cardinalium,  qui  schismati  ad- 
haeserant,  Bernardini  scilicet  Car- 
vaialii ,  et  Francisci  Sanseverinii  , 
quibus  facti  sui  veniam  postulabant. 
Atque  hi  quidem,postquam  dies  ali- 
quot,  simplici  Clericorum  veste  in- 
duti  apparuissent  ,  ad  pedes  deinde 
Leonis  X  provoluti ,  cum  Ecclesia 
Romana  demum  reconciliati ,  atque 
in  pristinum  Cardinalitiae  dignita- 
tis  gradum  restituti  sunt. 

Die  19  Decembris  sessio  octava 
habita  est,  in  qua  ab  Archiepiscopo 
Gnesnensi,  Poloniae  Primate,  lecta 
est  Leonis  X  constitutio  de  animae 
humanae  immortalitate.  In  ea  con- 
stitutione  errórem  invaluisse  refer- 
tur  ,  circa  animae  rationalis  natu- 
rarli, quo  continebatur,  animam  mor- 
talem  ,  atque  in  cunctis  hominibus 
eam  unicam  esse.  Constitutio  vero 
contra  errorem  hunc  lata,  ista  de- 
cernit:  «Sacro  approban te  Concilio, 
»  damnamus,  et  reprobamus  omnes 
»  asserentes ,  animam  intellectivam 

Tom.  IL 


»  mortalem  esse,  aut  unicam  in  cun- 
»  ctis  hominibus,  et  haec  in  dubiurn 
»  vertentes.  Cum  illa  non  solum  vere, 
»  et  per  se,  et  essentialiter,  humani 
»  corporis  forma  exsistat,  sicut  in 
»  canone  fel.  ree.  Clementis  Papae  V 
»  in  Generali  Viennensi  Concilio  edi- 
»  to  continetur,  verum  et  immorta- 
»  lis,  et  prò  corporum  ,  quibus  in- 
»  funditur,  multitudine,  singulariter 
»  multiplicabilis  ,  et  multiplicata  , 
»  et  multiplicanda  sit.  Quod  mani- 
»  feste  constat  ex  Evangelio  ,  cum 
»  Dominus  ait  :  Animam  autem  non 
»  possunt  occidere,  etc.  »  In  eadem 
sessione  octava  consultum  est  ,  ne 
Ecclesiastici,  in  sacris  ordinibus  con- 
stituti,  aliis  studiis  nimium  distra- 
ci, a  Theologiae,  ac  iuris  canonici 
studiis  accurate  peragendis  revoca- 
rentur.  Monitorium  denique  in  eos 
conditum  est,  qui  in  locis  Sedis  Apo- 
stolicae  dominio  subiectis,  iura  eius- 
dem  violavissent. 

Sessio  nona  die  5  Maii  anno  1514 
habita  fuit.  Atque  in  ea,  postquam 
de  nonnullis  cum  Sede  Apostolica 
reconciliandis  actum  fuisset,  qui  con- 
ciliabulo  Pisano  studuerant;  et  cum 
iterum  de  Pragmatica  Sanctione  ser- 
mo insti tutus  esset,  ac  de  responso 
nondum  accepto,  quod  de  ea,  moni- 
torium a  synodo  datum  requirebat, 
actum  quoque  est  de  Curiae  Roma- 
nae reformatione,  qua  in  re  Leo  X 
decrevit  servandum  esse  statutum 
Alexandri  III  Pont.  Max.  in  Conci- 
lio III  Lateranensi  Generali  editum 
canone  3.  Videri  autem  haec  fuse 
possunt  apud  conciliorum  collecto- 
res ,  ubi  de  rebus  in  eo  Alexan- 
dri III,  ac  Concilii  Lateranensis  III 
statuto  comprehensis  pertractant. 

Habita  est  die  4  Maii  anno  1515 
sessio  decima  ,  in  qua  de  Montibus 
Pietatis  actum  fuit.  Controversia 
enim  ea  aetate  gravis  erat  excitata, 
num  liceret  ad  Montes  pietatis  in- 
stituendos,  regendos,  ac  servandos , 
lucrum  aliquod  ultra  sortem  ,  seu 
quantitatem  pecuniae  mutuatae  ac- 
cipere.  Contendebant  autem  nonnulli, 
id  nulla  ratione  licere,  atque  aliquid 

lucri  ultra  sortem,  etiam  eo  nomine 
accipere,  ab  usurae  crimine  immune 
esse  non  posse.  Alii  vero  id  licere 
affirmabant,  et  praeter  cetera,  quae 
ad  hoc  comprobandum  afferebant  ar- 
gumenta  ,  Romanorum  Pontifìcum 
Paulli  TI,  Sixti  IV,  Innocentii  Vili, 
Alexandri  VI,  et  Iulii  II  auctorita- 
tem  adducebant;  ac  multos,  doctri- 
nae,  ac  sanctitatis  laude  praestantes 
viros  id  probavisse  contestabantur. 

Itaque  in  memorata  Concilii  Late- 
ranensis  V  sessione  decima,  ad  con- 
troversiam  hanc  definitive  dirimen- 
dam  ,  Leo  X  constitutionem  edidit 
4  Non.  Maii  anno  1515,  in  qua  alla- 
tis  in  utramque  partem  de  ea  re 
disputantium  argumentis,  excommu- 
nicationis  sententiae  poenam  ab  iis 
incurrendam  indixit,  qui  definitioni 
suae  de  hoc  negotio  sententiam  op- 
positam  propugnare  in  posterum  ausi 
fuissent. 

Haec  vero  est  a  Leone  X  in  ea 
constitutione  de  Montibus  pietatis 
promulgata  defìnitio.«Utriusquepar- 
»  tis,  inquit,  studium  commendantes, 
»  cum  haec  ad  pacem ,  et  tranquil- 
»  litatem  totius  Reip.  Christianae 
»  spectare  videantur  ,  Sacro  appro- 
»  bante  Concilio,  declaramus,  et  de- 
»  Animus, montes  pietatis  antedictos, 
»  per  Respublicas  institutos,  et  au- 
»  ctoritate  Sedis  Apostolicae  hacte- 
»  nus  probatos  ,  et  confirmatos  ,  in 
»  quibus  prò  eorum  impensis,  et  in- 
»  demnitate,  aliquid  moderatum  ad 
»  solas  ministrorum  impensas ,  et 
»  aliarum  rerum  ad  illorum  conser- 
»  vationem,  ut  praefertur,  pertinen- 
»  tium,  prò  eorum  indemnitate  dum- 
»  taxat,  ultra  sortem,  absque  lucro 
»  eorundem  montium  accipitur;  ne- 
»  que  speciem  mali  praeferre  ,  nec 
»  peccandi  incentivum  praestare,  ne- 
»  que  ullo  pacto  improbari  ,  quin 
»  immo  meritorium  esse,  ac  laudari, 
»  et  probari  debere  tale  mutuum,  et 
»  minime  usurarium  putari,  licere- 
»  que  illorum  pietatem ,  et  miseri- 
»  cordiam  populis  praedicare,  etiam 
»  cum  iriiìnlgeritiis  a  S.  Sede  Apo- 
»  stolica  eam  ob  cau^am  concessis... 


»  multo  tamen  perfectius,  multoque 
»  sanctius  fore,  si  omnino  talesmon- 
»  tes  gratuiti  constituerentur  ;  hoc 
»  est,  si  illos  erigentes,  aliquos  cen- 
»  sus  assignarent,  quibus  si  non  omni, 
»  saltem  vel  media  hac  parte  ,  hti- 
»  iusmodi  montium  ministrorum  sol- 
»  vantur  impensae,  ut  ad  leviorem 
»  aeris  solvendi  portionem  ,  medio 
»  hoc,pauperes  gravari  contingat,ad 
»  quos  cum  huiusmodi  census  assi- 
»  gnatione,  prò  impensarum  suppor- 
»  tatione  erigendos  ,  Christi  fideles 
»  maioribus  indulgentiis  invitandos 
»  esse  decernimus.  » 

Praeter  istam  de  montibus  pie- 
tatis ,  a  Leone  X  edita  est  in  hac 
Concilii  V  Lateranensis  sessione,  pe- 
culiari mentione  digna,  alia  consti- 
tutio  de  librorum  impressione.  De- 
crevit  autem  in  eadem  constitutione 
Pontifex  ista  ratione:  «  De  cetero  , 
»  perpetuis  futuris  temporibus,  nul- 
»  lus  librum  aliquem  ,  seu  aliam 
»  quamcumque  scripturam  ,  tam  in 
»  Urbe  nostra,  quam  aliis  quibusvis 
»  civitatibus,  et  dioecesibus,  impri- 
»mere,  seu  imprimi  facere  praesu- 
»  mat,  nisi  prius  in  Urbe,  per  Vica- 
»  rium  Nostrum  ,  et  Sacri  Paiatii 
»  Magistrum,  in  aliis  vero  dioecesi- 
»  bus,  et  civitatibus,  per  Episcopum 
»  vel  alium  habentem  peritiam  scien- 
»  tiae  libri...  ab  eodem  Episcopo  ad 
»  id  deputandum  ,  ac  Inquisitorem 
»  haereticae  pravitatis...  diligenter 
»  examinentur,  et  per  eorum  manu 
»  propria  subscriptionem,  sub  excom- 
»  municationis  sententia,  gratis,  et 
»  sine  dilatione  imponendam,  appro- 
»  bentur.  Qui  autem  secus  praesum- 
»  pserit ,  ultra  librorum  impresso- 
»  rum  amissionem,  et  illorum  publi- 
»  cam  combustionem,  ac  centum  du- 
»  catorum  Fabricae  S.  Petri  solu- 
»  tionem,  annui  exercitii  impressio- 
»  nis  suspensionem,excommunicatio- 
»  nis  sententia  innodatus  exsistat,  ac 
»  demum,  ingravescente  pertinacia... 
»  per  omnia  iuris  remedia  castige- 
»  tur.  » 

Haec  de  librorum  impressione  con- 
cilium   Lateranense  V  deci-evit.  De 

eadem  re  vero  Còncilium  Tridenti- 
num  deinde  pertractavit.  Scilicet 
sess.  4  in  decreto  de  editione,  et  usu 
sacrorum  librorum ,  postquam  Sa- 
crosancta  Synodus  de  impressione  li- 
brorum Sacrae  Scripturae  plura  sa- 
pientissime statuisset,  hoc  modopro- 
sequuta  est:  «  Nullique  liceat  im- 
»primere,vel  imprimi  facere  quos- 
»  vis  libros  de  rebus  sacris,  sine  no- 
»  mine  auctoris...  nisi  primum  exa- 
»  minati,  probatique  fuerint  ab  Or- 
»  dinario,  sub  poena  anathematis,  et 
»  pecuniae  in  canone  concilii  novis- 
»  simi  Lateranensis  apposita.  Qui  au- 
»  tem  scripto  eos  communicant,  vel 
»  evulgant ,  nisi  antea  examinati , 
»  probatique  fuerint,  eisdem  poenis 
»  subiaceant,  quibus  impressores.  » 

De  his  vero  rebus  a  concilio  sta- 
tutis  opportunum  esse  arbitror  ista 
breviter  animadvertere.  Videlicet 
Theologi,  ac  iuris  canonici  Tracta- 
tores  communiter  sentiunt ,  censu- 
rami, de  qua  in  concilii  decreto  agi- 
tur,  latae  sententiae  esse ,  sed  non 
reservatam.  Ita  eximius  Suaresius 
De  censuris  disp.  23  sect.  7.  Ita  La- 
Croixius,  Giraldius ,  S.  Alphonsus  de 
Ligorio,  aliique.  In  qua  re  tamen  in- 
telligitur,  censuram  ,  quae  incurri- 
tur,  cum  de  libris  haereticorum  ser- 
mo est ,  de  Religione  ex  professo 
tractantibus,  Pori  tifici  in  Bulla  Coe- 
nae  reservatam  reperiri. 

Memoratami  vero  in  decreto  cen- 
suram latae  sententiae  esse  ,  atque 
ipso  facto  incurrendam,  decreti  sco- 
pus  ostendit,  qui  est,  ut  impediatur 
quominus  sine  examinatione ,  atque 
approbatione  ,  eorum  librorum  im- 
pressio  fìat.  Ostendit  praeterea  id 
decreti  contextus,  ac  verborum  ra- 
tio, quibus  decretum  dispositum  est. 

Praeterea  est  Theologorum,  atque 
Canonistarum  sententia ,  censuram 
quidem  latae  sententiae  esse  ,  sed 
poenas  alias  ,  de  quibus  in  decreto 
agitur,  ante  declaratoriam  senten- 
tiam  non  obligare.  Ita  profecto,  in- 
ter  ceteros,  hoc  veluti  certum  ponit 
Giraldius,  ad  P.  Thesaurum,  de  poe- 
nis Ecclesiasticis  cap.  3  eo  loco,  quo 


de  poenis  pertractat ,  quae  ob  ili i— 
citam  librorum  editionem  incurrun- 
tur. 

Non  erit  denique  abs  re  hic  re- 
ferre  quae  sit  Theologorum,  ac  Ca- 
nonistarum sententia  de  iis  decreti 
Tridentini  verbis,  quibus  statuitur, 
«  iisdem  poenis  subiacere,  qui  libros 
»  (de  quibus  loquimur)  scripto  eos 
»  communicant , vel  evulgant .»  Haec, 
inquam,  decreti  verba,  hoc  sensu  com- 
muniter accipiuntur.  «  Intelligitur, 
»  ait  Giraldius  loc.  cit.  cap.  4,  intel- 
»  ligitur  ista  poenalis  prohibitio  de 
»  divulgatone,  quae  aequivaleat  im- 
»  pressioni,  non  autem  de  communi- 
»  catione  privata ,  seu  ad  privatum 
»  usum,  per  manus  ,  quomodo  com- 
»  municantur  passim  lectiones  theo- 
»  logicae.  »  Ac  Suaresius  praeterea, 
loco,  quem  memoravimus,  subdit  : 
«  Nomen  libri  ,  proprie  ,  et  stricte 
»  accipiendum  est  prò  opere  consum- 
»  mato,  et  integro,  quale  est  illud, 
»  quod  imprimi  solet...  Communica- 
»  tio  (scriptorum  ex.  gr.  de  theolo- 
»  già)  est  privata,  et  per  accidens, 
»  ideo  non  censentur  huiusmodi  scri- 
»  pta  sub  hac  clausula  comprehendi.» 

Tandem  adiungi  potest,  Latera- 
nensis concilii  decretum,  de  quo  dis- 
putarne, per  regulam  X  Indicis, 
renovatum  penitus  fuisse.  Incipit  e- 
nim  ea  regula:  «  In  librorum ,  alia- 
»  rumque  scripturarum  impressione, 
»  servetur  quod  in  Concilio  Latera- 
»  nensi  sub  Leone  X  statutum  est. 
»  Q aare  si  in  alma  Urbe,  etc.»  Pro- 
sequitur,  videlicet,  Lateranense  De- 
cretum referendo,  atque  alia  deinde 
statuendo,  quae  ad  rite  moderandam 
librorum  impressionem  opportuna 
sunt. 

Obloquitur  quidem  de  hoc  Late- 
ranensis V  Concilii  decreto  Potterius 
tom.  4part.  1  lib.  8  pag.  242  et  seq. 
ac  praeterea  tom.  7  part.  2  lib.  5 
pag.  134  et  seq.  ubi  agit  de  eiusdem 
decreti  renovatione  a  Concilio  Tri- 
dentino facta.  Et  conqueritur  in  ea 
re  de  Leone  X,  qui  licet  de  littera- 
rum  ,  ac  scientiarum  progressu  ex- 
citando ,  ac  fovendo  tantopere  stu- 

iliosus  esset ,  constitutionem  tamen 
ediderit,  quae  idonea  erat ,  ut  ipse 
ait,  ad  barbariem,  atque  obscurita- 
tem  circa  stucliorum  materiam,  ite- 
rum  inducendam. 

Veruni  is  scriptor  vix  meretur  , 
ut  in  his  affirmandis  refellatur.  Ipse 
enim  decreti  Lateranensis  contextus, 
et  res  eo  decreto  comprehensae  de- 
monstrant,  nullo  modo  ob  huius  de- 
creti observantiam,  scientiarum,  ac 
litterarum  progressum  retardari  po- 
tuisse.  De  facto  praeterea  constat  non 
obstante  decreti  istius  promulgatione 
atque  accurata  observatione ,  quae 
diu  ubique  obtinuerat,  scientias,  lit- 
teras  ,  bonasque  artes  ,  vel  ab  ea 
aetate  amplissimum  progressum  ha- 
buisse ,  atque  ad  summum  splendo- 
rem  pervenisse.  Absurdum  vero  est 
statuere,  ad  scientiarum  ac  littera- 
rum progressum  consequendum ,  ef- 
frenem  impressionis  librorum  licen- 
tiam  requiri.  Immo  vero  manifestimi 
est ,  istam  exlegem  imprimendi  f a  - 
cultatem ,  depravandae  praesertim 
iuventuti,  ac  societati  pervertendae 
infelicissime  opportunam  ,  perniciem 
societati  afferre  ,  atque  a  studiis  im- 
pense  peragendis ,  adolescentes  alio 
distractos  revocare. 

Nunc  ut  cetera  ,  quae  in  duabus 
Concilii  Lateranensis  V  posteriori- 
bus  sessionibus  acta  sunt,  perstrin- 
gamus,  die  19  Decembris  anno  1516 
undecima  sessio  concilii  celebrata  est, 
in  qua  lecta  est  schedula  circa  prae- 
dicandi  modum.  Lecta  praeterea  Bul- 
la ,  qua  continebantur  Concordata 
Leonem  X  inter  et  Franciscum  I 
Galliae  Regem  inita,  et  alia  simul 
Constitutio  lecta  est ,  qua  Sanctio 
Pragmatica  abrogata  fuit,  eaque  ab 
omnibus  probata  est;  de  qua  re  paul- 
lo  fusius  deinde  loquemur.  Alia  de- 
nique  constitutio  de  Religiosis,  eo- 
rumque  privilegiis  lecta  est.  Die 
tandem  16  Martii  anno  1517  sessio 
duodecima,  ac  postrema  habita  fuit, 
qua  finita,  concilium  absolutum,  di- 
missumque  est.  Promulgata  autem 
fuit  in  eadem  sessione  ,  constitutio 
contra  eos,  qui,  cum  Romanus  Pon- 


tifex  eligitur  ,  Cardinalium  domos 
invaderent.  Est  etiam  lecta  sche- 
dula, qua  Decimae  ad  triennium,  prò 
expeditione  contra  Turcas  impen- 
dendae,  decretae  sunt. 

Quae  recensuimus,  praecipua  sunt 
ex  iis,  quae  Concilium  Lateranense 
Generale  V  ad  Ecclesiae  doctrinam 
et  disciplinam  propugnandam,  atque 
ad  Reipublicae  bonum  procurandum 
decrevit.  Praecipua ,  inquam;  nam 
alia  plura  sunt,  quae,  habita  brevi- 
tatis  ratione,  praetermittimus;  sed 
ea  fuse  pertractata  in  conciliorum 
collectionibus  reperiuntur  ,  atque 
apud  eos,  qui  iuris  Pontificii  disci- 
plinam tradiderunt. 

Nunc  restat,  ut  singillatim  de  au- 
ctoritate  Concilii  Generalis  propria, 
Lateranensi  V  Concilio  indubitanter 
asserenda,  et  de  Pragmaticae  San- 
ctionis  abrogatione,  quae  in  eo  Conci- 
lio absoluta  est,  aliqua  dicam. 

Ac  primum  quidem  breviter  de-» 
monstrari  potest,  ea  omnia  quae  ad 
Concilii  generalis  auctoritatem  con- 
stituendam  requiruntur,  certissime 
Concilio  V  Lateranensi  convenire.  In- 
dictum  enim  illud  esse  Romani  Pon- 
tiflcis  Iulii  II ,  ac  deinde  Leonis  X 
auctoritate  prosequutum,  res  est  ex- 
ploratissima  ,  prout  eadem  ratione 
constat,  utrumque  Pontificem  Conci- 
lii Lateranensis  V  sessionibus  omni- 
bus praefuisse,  quae  eorundem  Pon- 
tificatus  tempore  habitae  fuerunt. 
Quae  autem  a  Concilio  Lateranensi 
statuta ,  ac  decreta  sunt  ,  ea  Sedis 
Apostolicae,  et  Ecclesiae  auctoritate 
confirmata  esse,  adeo  notum  est,  ut 
id  non  indigeat  ulla  demonstratione. 

Atque  hic  quidem  doctissimi  viri 
Cardi nalis  Iosephi  Orsii  Uh.  6  operis 
de  Romani  Pontificia  in  synodos 
Oecumenicas,  et  earum  canones  po- 
testate ,  caput  decimum  octavum 
meretur  praecipue  ,  ut  consulatur  , 
quo  loco  Lateranensis  V  concilii  Oe- 
cumenicam  auctoritatem  evincit.  Mi- 
ratur  autem  iure  ,  repertos  plures 
esse,  qui  Constantiense  Concilium  , 
omne  Oecumenicum  dixerint  ;  Basi- 
leense  Concilium  hac  auctoritate  de- 

stitutum,  etiam  post  illius  transla- 
tionem  ab  Eugenio  IV  factam,  aegre 
concesserint  ;  Lateranensi  autem  V 
Concilio,  Oecumenici  titulum,  atque 
auctoritatem  invideant.  «  Quum  et 
»  is  Episcoporum  numerus  ,  inquit 
»  Orsi us,  et  aliquot  ex  omnibus  fere 
»  Catholiei  Orbis  provinciis,  praesto 
»  fuerint,  cuiusmodi  profecto  num- 
»  quam  Basileensis  synodus  vidit. 
»  Omnium  quoque  catholicorumPrin- 
»  cipum,  atque  ipsius  etiam  Gallia- 
»  rum  Regis  Oratores  interfuerunt, 
»  et  quod  plurimum  ponderis  ,  ac 
»  momenti  habet,  illi  per  se  Roma- 
»  nus  Pontifex  praefuit ,  et  sacer 
»  Purpuratorum  Ecclesiae  Patrum 
»  Senatus  ornamento  fuit.  Quid  ergo 
»  Oecumenicam  potestatem  Basileen- 
»  si  Concilio  tam  liberaliter  largiun- 
»  tur,  Lateranensi  tam  pertinaciter 
»adimunt?  Nimirum  Episcoporum 
»  conventus,  prout  eorum  rationibus, 
»  aut  propitii,  aut  infensi  sunt  isti 
»  Theologi ,  vel  ad  sidera  tollunt , 
»  vel  in  ordinem  redigunt.  » 

Est  etiam  perspicua  ratio  ,  cur  , 
qui  tantopere  Constantiensium  de- 
cretorum ,  vel  Basileensis  Concilii 
auctoritatem  exaggerarunt ,  existi- 
maverint  Oecumenicam  auctoritatem 
Concilii  V  Lateranensis  se  fateri  non 
f.ebere.  Constitutio  enim  Leonis  X 
Pragmaticam  Sanctionem  abrogan- 
tis,  sacro  approbante  Concìlio  La- 
teranensi, edita,  gravissime  refellit 
quae  Constantienses ,  ac  Basileenses 
contenderant  de  suprema  Concilii  Oe- 
cumenici potestate  ,  quaeque  tanto- 
pere  conati  sunt  efficere,  ut  conclu- 
derent,  Generalia  Concilia,  ipsis  in- 
vitis  ,  a  Romano  Pontifice  dirimi  , 
atque  alio  transferri  non  posse.  Et- 
enim  in  ea  constitutione  continetur  : 
«  Romanum  Pontificem  supra  omnia 
»  Concilia  auctoritatem  habentem  , 
»  conciliorum  indicendorum,  trans- 
»  ferendorum,  ac dissolvendorum ple- 
»  num  ius,  et  potestatem  habere.  » 
Scio  quidem,CardinalemLuzernium, 
inter  ceteros,  affirmare,par#.  3  ope- 
ris  toties  citati  cap.  21  num.  20,  haec 
verba  veluti  per  transennam   pro- 


nunciata ,  in  ea  constitutione  repe- 
riri.  Sed  haec  futilia  sunt,  atque  ex 
causae  defendendae  necessitate  ,  ea 
derivare,  facile  est  intelligere.  Quae 
enim  in  memorato  constitutionis  loco 
de  Romani  Pontifìcis  potestate  pro- 
nuntiantur,  ea  gravitate  pronuntian- 
tur,  quae  in  reliquo  Constitutionis 
contextu  apparet.  Res  autem,  de  qua 
eo  loco  sermo  est ,  tanti  momenti 
erat ,  ut  ipsa  pronunciamone  sua , 
non  quid  per  transennam  dictum  , 
sed  sententiam  contineret. 

Debemus  nunc  alìqua  dicere  de 
Pragmatica  S aneti one,  quando  ea 
fuerit  in  Gallia  promulgata ,  quid 
contineret,  quomodo  abrogata  fuerit. 
Huius  autem  Pragmaticae  Sanctio- 
nisabrogatio,quae  statim  ac  in  Gallia 
edita  est ,  iustissime  ab  Apostolica 
Sede  fuerat  improbata,  unumexprae- 
cipuis  negotiis  fuit,  de  quibus  Con- 
cilium  Lateranense  V  pertractavit, 
in  quo  tandem   reiecta  penitus  est. 

Itaque  quod  ad  tempus  spectat , 
quo  Pragmatica  Sanctio  promulgata 
in  Gallia  est,  monumenta  quaecum- 
que  ad  hanc  rem  pertinentia  ,  cer- 
tuni constituunt ,  illam  Caroli  VII 
Regis  auctoritate  anno  1438  editam 
esse.  Gravissimum  tunc  Basileense 
dissidium  Ecclesiam  perturbabat,  et 
Basileenses  eo  tempore,  Eugenio  IV 
Pontifici  Maximo  acriter  resistebant, 
qui  Basilea  Ferrariam  Concilium 
transtulerat.  Iam  vero,  prout  Ray- 
naldus  ait,  descivit  tunc  temporis 
Carolus  VII  Rex  Galliae  a  pio,  quod 
praesetulerat,  studio,  ac  Basileensi 
conventiculo  favere  coepit,  et  Prae- 
sules  Gallicanos  vetuit  Ferrariam  se 
conferre.  Cumque  Basileensium  de- 
creta accepisset ,  convocato  Bituri- 
cum  conventu  Principum ,  et  Episco- 
porum, qui  Basileensi  factioni  erant 
addicti,  Pragmaticam  Sanctionem  die 
7  Iulii  eodem  anno  1438  edidit,  ma- 
gno regii  nominis  dedecore,  Anna- 
lista subdit,  et  maximo  Gallicae  rei 
damno,  dum  Pontificem  impulsu  Ai- 
phonsi  Aragonii,  Neapolitano  Regno 
inhiantis  ,  a  Basileensibus  oppugna- 
tum  deseruit.  Atque  illud  etiam  ap- 


326  CAPUT   XLIV, 

posite  animadvertit,  Praesules  illos, 
qui  Pragmaticae  Sanctionis  conden- 
dae  participes  fuerunt,  dum  eiusdem 
sanctionis  praetextu  Apostolicae  au- 
ctoritati  se  subducere  putabant,  ad 
laicorum  servitutem  se  adstrinxisse; 
Carolum  autem  VII  post  promulga- 
tam  sanctionem  ,  graves  aerumnas 
perpessum  esse. 

Ut  vero  hic  breviter  signifìcem 
quid  in  Pragmatica  Sanctione  conti- 
neretur,  opportunum  arbitror  ea  re- 
ferre,  quae  eruditissimus  Mansius  in 
sua  ad  annum  1538  Raynaldi  ad- 
notatione,  de  ea  re  habet.  Videlicet 
commemorat,P.Martenium  Monum. 
tom.  8  col.  940  brevem  summam  re- 
rum in  conventu  Bituricensi  consti- 
tutarum  exhibuisse,  gallice  scriptam 
ab  homine,  qui  conventui  interfue- 
rat.  Itaque  statutum  fuit ,  «  ut  ex 
»  decretis  Basileensibus  a  Patribus 
»  discussis,  ea  admitterentur ,  quae 
»  disciplinae  reformationi  conduce- 
»  rent,  salvis  tamen  alìquibiis  re- 
»  formationìbus ,etc.  Hac  discussione 
»  a  decem  delectis  a  Concilio  patri- 
»  bus  peracta,  definitimi  fuit,  quod 
»  vacantiae  nullo  iure  deberenturPa- 
»  pae  ;  Benefìciorum  collationes  ad 
»  eos  redirent,  ad  quos  de  iure  per- 
»  tinebant  ;  exemptiones  ,  quas  vo- 
»  cant ,  si  quae  impetratae  fuissent 
»  post  Concilium  Constantiense,  tol- 
»  lerentur;  lites  omnes,  et  causae  iu- 
»  diciales,  iudicibus  in  loco  consti** 
»  tutis  relinquerentur  iudicandae  ; 
»  Ecospectativae  abolerentur  ;  reli- 
>>  qua  etiam  Basileensia  decreta  pro- 
»  bata.»  Tum  nonnulla  etiam  de  mo- 
do, quo  Pontifìcis  impensis  consuli 
posset ,  statuta  fuerunt. 

Atque  haec  in  decretum  relata 
sunt,  quod  deinde  a  Rege  Carolo  VII 
confìrmatum  ,  atque  per  universam 
Galliam  servari  iussum,  Pragmatica 
Sanctio  appellatum  est.  Praeter  ista 
vero  Card.  Ludovicus  Ricardus  in 
Analys.  Concilior.  t.  2  pag.  755  alia 
plura  singillatim  recenset ,  quae  in 
decreto  ilio,  seu  Pragmatica  Sanctio- 
ne continebantur  :  scilicet  ,  Pontifi- 
cem,  decennio  quolibet  Concilium  Ge- 


nerale indicere  debere ,  ac  sine  ne- 
cessitate a  Concilio  probanda,  illud 
non  posse  transferre;  si  electio  Epi- 
scopi ,  aut  Abbatis  non  rite  facta 
fuerit,  atque  ad  Pontifìcem  delata  , 
aliam  indici  debere  ,  atque  Episco- 
pum,  vel  Abbatem  electum,  ab  im- 
mediato Superiore  suo  confirmandum 
esse;  Synodo  Generali  auctoritatem 
a  Christo  immediate  habenti,  omnes, 
etiam  Pontifìcem  ,  subesse.  Narrat 
vero  scriptor  a  Martenio  relatus  , 
cuius  mentionem  superius  fecimus  , 
conventui  iituricensi  interfuisse  Ar- 
chiepiscopos  Rhemensem ,  Turonen- 
sem  ,  Bituricensem  ,  Tolosanum,  et 
Cretensem  ,  qui  fuit  ex  parte  Pa- 
pae,  Episcopos  vero  yiginti  quinque 
cum  Abbatibus,  aliisque. 

EugeniusIVubi  hanc  editamPrag- 
maticam  Sanctionem  audivit,  gra- 
viter  de  ea  conquestus  est,  atque, 
inter  cetera,  habetur  epistola  eius- 
dem Pontifìcis  ad  Carolum  VII  ipsum 
Regem  Galliae  scripta  ,  qua  vehe- 
menter  redarguit  Canonicorum  An- 
degavensium  factum  ,  qui  Pragmati- 
cae Sanctioni  innixi,  Episcopum  sibi 
elegerant,  et  Ecclesiae  Andegavensi 
praeficiendum  statuerant,  licet  Eu- 
genius  Pontifex  alium  elegisset.  Hoc 
factum  Pontifex  reprehendit ,  ele- 
ctionem  a  se  decretam  tuetur,  atque 
Regem  hortatur,  ut  ab  eorum  con- 
siliis  caveat,  qui  privatis  potius  opi- 
nionibus,  ac  cupiditatibus  inservie- 
bant,  quam  honestatis,  ac  commu- 
nis  boni  rationem  habendam  esse  ar- 
bitrabantur. 

Eo  modo,quoEugeniusIVde  Prag- 
matica sanctione  conquestus  est , 
eo,  inquam  ,  modo  eius  Successores 
Nicolaus  V  et  Callistus  III  illam  im- 
probaverunt.  Verum  Pius  II ,  qui 
Callisto  III  successit ,  de  illius  ab- 
rogatane impetranda  impensius  la- 
boravit. 

Atque  eiusdem  Pii  II  litterae  a 
Raynaldo  ad  annum-,  1460  n.  46  et 
seqq.  referuntur  ad  Carolum  Regem 
de  eo  negotio  scriptae.  Harum  au- 
tem litterarum  a  Pontifìce  scriben- 
darum    occasio    fuit    controversia  , 

quae  Regem  Carolum  inter  et  Pon- 
ti fìcem  excitata  fuerat  ob  Episcopi 
Tornacensis  eleotionem.  Carolus  e- 
nim  Galliae  Rex,  cui  Tornaeum  sub- 
erat  ,  Cardinalem  Constantiensem 
expetierat Ecclesiae  Tornacensi  prae- 
fìciendum.  Pius  II  vero  precibus  per- 
motus  Philippi  Ducis  ,  cuius  ditioni 
maior  dioecesis  pars  erat  obnoxia,Tul- 
lensem  Episcopum,  natione  Burgun- 
dum  ad  Tornacensem  sedem  transtu- 
lerat.  Itaque  cum  multa  sapienter  ad 
Carolum  VII  leniendumPontifex  an- 
tea  conatus  esset,  tandem  his  litteris 
querelas,  quas  rex  afferebat,  gravi- 
ter  confutavit. 

Quod  spectat  vero  ad  Sanctionem 
Pragmaticam,  quam  Carolus  VII  in- 
duxerat,  et  tuebatur ,  ita  rem  per- 
tractatin  iis,  litteris  Pius  IL  «Diciste, 
»  inquit,  obsequentissimum  ,  et  obe- 
»  dientem  Sanctae Romanae Ecclesiae 
»  filium.  Haec  petimus  ,  ne  moleste 
»  feras  patris  verba  :    audies  verba 

»  charitatis,et  fidei Dicis  te  filium 

»  obedientem.  Parce,  fili,  si  hoc  pa- 
»  rumper  negamus.  Si  fìlius  obe- 
»  dientiae  es,  cur  Pragmaticam  San- 
»  ctionem  tenes,  atque  defendis?  Eu- 
»  genius  te  hortatus  est  ut  illam 
»  dimitteres,  quae  non  est  secundum 
»  Deum.  Idem  petiit  Nicolaus,  idem 
»  rogavitCallistus,  tres  Romani  Pon- 
»  titices,  sancti,et  venerandi  Patres, 
»  modo  nnntiis,  et  legatis,  modo  lit- 
»  teris  te  rogavere,  ut  Pragmaticam 
»  relinqueres  magni  in  Ecclesia  dis- 
»  sidii,  et  mali  causam.  Numquam  in 
»  hac  parte  audi visti  vocem  Roma- 
»  nae  Ecclesiae.  Ubi  ergo  tua  obe- 
»  dientia?  ubi  devotio?  ubi  Religio? 
»  Plus  Regni  tui  aliquibus  Praela- 
»  tis  ,  quam  Romanae  Sedi  auscul- 
»  tasti.  » 

Verum  quod  a  Carolo  VII  impe- 
tratum  non  fuit ,  feliciorem  apud 
Ludovicum  XI  Galliae  Regem  exi- 
tum  habuit,  qui  die  22  Iulii  an.  1461 
Carolo  Patri  suo  successit.  Aliaenim 
ratione  se  animo  comparatum  in  ea 
re  peragenda  Ludovicus  XI  signi- 
ficavi t,  atque  ab  ipsis  eiusdem  Re- 
gni exordiis  Pius  II  rem  totam  serio 


considerans,  spem  concepit  futurum 
esse  ,  ut  novus  hic  Rex  Pragmati- 
cam abrogaret.  Quid  revera  Ponti- 
fex  ab  eo  consequutus  sit ,  breviter 
signifìcandum  est. 

Itaque  haec  communis  de  novo 
Galliae  Rege,  statim  ab  eiusdem  re- 
gni initio  percrebuit  opinio,  ad  Re- 
ligionis,  ac  iustitiae  rationem,  Re- 
gnum  suum  eum  esse  moderaturum, 
et  honestatem  ,  atque  integritatem 
ubique  servari  eum  maxime  cupere. 
Quod  spectat  vero  ad  Pragmaticam 
sanctionem,  eam  prorsus  abolendi 
Ludovicus  XI  vel  ab  initio  regni 
sui,  propositum  habuit.  Etenim  Prag- 
matica sanctio  ei  displicebat  etiam 
antequam  Regnum  consequeretur , 
atque  eam  se  abrogaturum  esse  vo- 
verat,  quando  Patri  in  Regno  succes- 
sisset. 

De  hoc  abrogandae  Pragmaticac 
Sanctionis  inito  a  Ludovico  XI  Con- 
silio, ita  inter  ceteros  loquuti  sunt 
Auctores  operis  l'art  de  véri/ìer  Iss 
dates,  veluti  si  Ioannis  Iufridi  Epi- 
scopi Atrebatensis  artificio  id  to- 
tum  deberetur,  atque  Episcopus  Atre- 
batensis ipse  in  opera  danda,  ut  Rex 
Pragmaticam  aboleret ,  commiserit 
aliquid,  quod  reprehensione  dignum 
existimandum  sit.  Sed  Gobelinii  ver- 
ba lib.6  considerarla  sunt,  ubi  de 
Ludovici  XI  Sanctionis  abrogandae 
spontanea  voluntate  haec  habet  : 
«  Prima  eius  professio  exstitit,  Prag- 
»  maticam  Sanctionem,  quam  Pater 
»  induxerat ,  prorsus  eliminare,  et 
»  Apostolicae  Sedi  in  rebus  eccle- 
»  siasticis  summum  imperium  per- 
»  mittere.  Nec  opus  monitore  Atre- 
»  batensi  Episcopo  fuit.  Id  iampri- 
»  dem  facturum  se  B.  Petro  Aposto- 
»  lorum  Principi  voverat ,  si  pater- 
»  num  solium  aliquando  conscende- 
»  ret.  » 

Episcopus  quidemAtrebatensisPii  II 
nomine  apud  Ludovicum  XI  egit,  ut 
Pragmaticam  abrogaret;  sed  in  hoc 
exsequendo  Episcopus  ille  Regis  ani- 
mum  iam  optime  comparatum  inve- 
nit.  Id  vero  constat  eiusdem  Regis 
litteris  die  27  Novembris  an.  1461 

ad  Pium  II  scriptis.  Etenim  in  iis 
Ludovicus  XI  inquit  :  «  Ad  ea  per 
»  ipsum  (  Episcopum  Atrebatensem  ) 
»  tibi  nostro  nomine  pollicenda  (de 
»  Pragmaticae  videlicet  Sanctionis 
»  abrogatone),  vovenda,  et  promit- 
»  tenda  nos  antequam  regnum  sus- 
»  cepissemus  ,  religionis  instinctus 
»  quidam  deduxerat.  Nos  nostra  pro- 
»  missa  exsequi ,  accedente  modera- 
»  trice  rerum  Ecclesiasticarum  tua 
»  auctoritate,audemus,  et  volurnus.» 

Atque  illam  imprimis  rationem  in 
iisdem  ad  Pium  II  Iitteris  Ludovi- 
cus XI  adduxit,  cur  Pragmaticam 
Sanctionem  abrogandam  esse  statuis- 
set,  quod  sciret,  «ipsam  Pragmati- 
»  cam,  tibi,  tuaeque  sedi  esse  infen- 
»  sam,  utpote  quae  in  seditione  ,  et 
»  schismatis  tempore,  atque  per  se- 
»  ditionem,  seditionisque  a  tua  sede 
»  figuram  ,  nata  sit,  et  quae  ,  dum 
»  tibi,  a  quo  sacrae  leges  oriuntur, 
»  et  manant,  quantamlibet  eripit  au- 
»  ctoritatem  ,  omne  ius  ,  et  omnem 
»  legem  dissolvi t.  »  Praeter  istam 
vero  rationem,  etiam  eas  attulit  Lu- 
dovicus XI ,  quod  Pragmatica  san- 
ctio  ,  labefactata  Sedis  Apostolicae 
auctoritate,  licentiae  Praesulum  fre- 
na laxaret,  aliorum  Regnorum  erga 
Sedem  Apostolicam  observantiae  ad- 
versaretur,  atque  a  Praesulibus  con- 
dita esset,  qui  multo  minoris  aucto- 
ritatis  erant,  nec  de  Romani  Ponti- 
ficis  potestate  ,  quidquam  poterant 
statuere.  Daturum  denique  se  ope- 
ram  Rex  aifirmavit,  ut  qui  huic  abro- 
gationi  resisterent  ,  parere  coge- 
rentur. 

Ergo  memoratis  rationibus  addu- 
ctus  Ludovicus  XI  in  Iitteris  supe- 
rius  citatis  declaravit,  se  Pragmati- 
cam in  Regno  suo,  ac  Viennensi  Del- 
phinatu,  atque  omni  ditione  sua  «  pel- 
»  lere,  deiicere,  stirpitusque  abroga- 
»  re  ,  et  qualem  ante  Pragmaticae 
»  ipsiuseditionem, circa Ecclesiarum, 
»  benefìciorum  ,  aliarumque  rerum 
»  spiritualium  dispositionem,  censu- 
»  ram,  moderationem,  Pii  II  Praede- 
»  cessores  Romani  Pontifices  habe- 
pbant,  et  exercebant,  talem,  ean- 


»  demque  se  Pontifici  recidere,  prae- 
»  stare,  et  restituere  »  declaravit  : 
ac  iussit  praeterea  decretum  hoc 
suum  ad  effectum  in  Gallia  perduci, 
quantumvis  reclutarentur  qui  Prag- 
maticam retinendam  esse  contende- 
bant. 

Suscepto  quidem'in  posterum  Flo- 
rentinorum  patrocinio  Ludovicus  XI 
cum  apud  Sixtum  IV  prò  iisdem  age- 
ret ,  eo  res  etiam  devenerat,  ut  de 
Pragmatica  Sanctione  r  estituenda  in 
Praesulum  couventu ,  Aureliae  an- 
no 1478  habito,  actum  sit.  Sed  ad  eum 
annum  n.  14  apposite  Raynaldus  ani- 
madvertit,  cum  ea  magno  animorum 
ardore  agitarentur,  Regis  iussu  con- 
cionerà discussam  esse,  ac  rem  dila- 
tam  ad  alios  coetus  Lugduni  cogen- 
dos,  qui  tamen  habiti  non  fuerunt. 
Puduisse  enimLudovicum,  Annalista 
dicit, abroga tam  tanta  religionis  pom- 
pa Pragmaticam  instaurare. 

Post  haec  in  concilio  Lateranen- 
si  V  sub  lulio  II  et  Leone  X  ea  eve- 
nerunt  circa  Pragmaticam  Sanctio- 
nem ,  quae  nos,  recensentes  celebra- 
tas  concilii  sessiones,  attigimus.  Sci- 
licet  Iulius  II  hoc  negotium  inter 
praecipua  posuerat ,  quae  erant  in 
concilio  penitus  absolvenda,  et  cum, 
non  obstante  Pragmaticae  abrogatio- 
ne,  quae  a  Ludovico  XI  decreta  fue- 
rat,  videret  multa  in  Galliae  Regno 
fieri,  veluti  si  illa  abrogatio  non  in- 
tercessisset,  primum  concilii  aucto- 
ritate eos  iusserat,  qui  Pragmaticam 
tamquam  non  abolitam  servabant , 
ut  huius  rei  rationem  redderent.  Cum 
demortuus  vero  Iulius  II  esset,  at- 
que ista  de  causa  rem  ad  exitum  non 
perductam  reliquisset,  Leo  X,  qui  ei 
die  11  Martii  anno  1513  successerat, 
monitorii  dati  rationem  prosequen- 
dam,  et  negotium  de  Pragmatica  abo- 
lenda,  penitus  absolvendum  curavit. 

Itaque  in  constitutione  proroga- 
tionis  sextae  sessionis  a  lulio  II  indi- 
ctae  ,  quae  data  est  4  idus  Aprilis 
anno  1513,  Leo  X  de  Pragmatica  San- 
ctione conquestus  ,  quam  «  in  parti- 
»  bus  Gallicanis ,  quodam  abusu  in- 
»  troductam  ,  et  Apostolicae  Sedi , 

»  Ecclesiasticaeque  auctoritati  ,  et 
»  sacris  canonibus  derogantem  »  ap- 
pellat  ;  sextam  sessionem  indicens, 
monitorio  respondendum  significat  : 
atque  ut  reliqua  praeteream  ,  quae 
Pragmaticae  defìnitivam  abrogatio- 
nem  praecesserunt ,  dicam  tantum- 
modo,  sessione  decima  ,  quae  die  4 
Maii  anno  1515  habita  fuit,  eorum 
excusationes  auditas  esse,  qui  veluti 
Pragmaticae  Sanctionis  defensores 
comparere  debuissent ,  et  post  rem 
serio  discussam,  ad  hoc  idem  pera- 
gendum,  dilationis  terminum  proro- 
gatum  esse  usque  ad  calendas  Octo- 
bris  anni  1515. 

Interea  Franciscus  I  Galliae  Rex, 
qui  Ludovico  XII  die  1  Ianuarii  an- 
no 1515  mortuo  successerat ,  post 
acerrimam  pugnam  cum  Helvetiis 
copiis,  quae  Mediolanensem  Ducatum 
occupabant,  die  13  et  14  Septembris 
eo  anno  commissam,  ac  victoriam  de 
iis  reportatam,  qua  Ducatum  ipsum 
obtinuit,  et  Mediolanum  die  23  Octo- 
bris  ingressus  est,  Franciscus  I,  in- 
quam,  Bononiam  mense  Decembri  se 
contulit,  quo  etiam  Leo  X  ipse  venit. 

In  hoc  Pontificis  Leonis  X,  et  Re- 
gis  Galliae  Francisci  I  congressu,de 
Pragmatica  abolenda,  et  de  rebus  Ec- 
clesiae  Gallicanae  componendis  per- 
tractatum  est.  Atque  ea,  quae  Pon- 
tificem  inter  et  Galliarum  Regem 
sunt  statuta,  Concordatum  Gallica- 
nurn,  seu  Francisci  I  appellari  con- 
sueverunt.  Promulgata  est  vero  in 
sessione  undecima  Ooncilii  Latera- 
nensis,  Leonis  X  constitutio  14  cai. 
Ianuarii  anno  1516,  quo  die  ea  sessio 
celebrabatur,  eaque  constitutio  a  Pa- 
tribus  omnibus  est  approbata,  qua, 
sapienter  praescriptis  conditionibus, 
Regi  facultas  a  Pontifice  tributa  est, 
novos  Episcopos  Sedi  Apostolicae  de- 
signando quibus  Pontifex  Maximus 
canonicam  institutionem  impertire- 
tur.  Eadem  facultas  circa  Abbates  , 
et  Priores  monasteriorum  designan- 
dos,  praescriptis  pariter  opportunis 
conditionibus,  Regi  concessa  est,  at- 
que alia  plura  de  Beneficiis  confe- 
rendis  sunt  opportune  statuta.  Cleri 


praeterea,  populique  morum  integri- 
tà ti  servandae  consultum,  et  res  aliae 
decretae,quae  publicae  tranquillitati 
poterant  inservire.  Annatae  etiam 
Pontifici  reservatae  sunt. 

Eodem  die,  quo  ista  de  Concordato 
Gallicano  constitutio  edita  est,  alia 
a  Pontifice  Leone  X,  sacro  appro- 
dante Concilio  lata  fuit,  qua  Bitu- 
ricensis  conventus  acta rescidit,  Prae- 
decessorum  suorum ,  qui  Pragmati- 
cae restiterant,  et  Ludovici  XI  qui 
illam  abrogaverat,auctoritatem  com- 
memoravit,  ac  «  Pragmaticam  ipsam 
»  sanctionem,  seu  corruptelam,  eius- 
»  que  approbationem  quomodolibet 
»  emanatam  ,  omniaque  ,  et  singula 
»  decreta,  capitula,  statuta  in  eadem 
»  quomodolibet  contenta,inserta  etc.» 
indicta  excommunicationis  poena  da- 
mnavit. 

Parisius  de  Grassis,  in  referenda 
rerum  a  Concilio  Lateranensi  gesta- 
rum  historia,  ut  luculentius  osten- 
deret  quanta  concordia,  et  communi 
suffragio  haec  constitutio  probata 
fuerit  ab  Episcopis,  qui  Concilio  in- 
tererant,  ait:  «  Omnes  absolute  re- 
»  sponderunt  Placet.  Et  inter  alios 
»  Papa  dixit:  Non  solam  placet,  sed 
»  etiam  multum  placet ,  et  perpla- 
»  cet.  »  Quod  spectat  vero  ad  concor- 
datum initum,  Franciscus  I  illud  cum 
patentibus,  ut  dici  solet  ,  confirma- 
tionis  suae  litteris,  die  13  Maii  an- 
no 1517  scriptis,  ad  Parisiensem  Se- 
natum  misit;  atque  in  acta  Senatus 
ipsius,  solemni  forma,  die  22  Martii 
anno  1518  relatum  est.  Atque  haec 
quidem,  quae  hactenus  exposuimus , 
satis  sunt  ad  ostendendum  quod  ab 
initio  proposuimus,  quo  primum  tem- 
pore lata  Pragmatica  Sanctio  fuerit, 
quid  in  ea  contineretur,  et  quae  cir- 
ca eiusdem  abrogationem  acciderint. 

Ex  iis  ,  quae  pluries  de  Potterio 
diximus,  manifestum  iam  esse  arbi- 
tror,  nullam  ab  eo  praetermissam  in 
opere  toties  memorato,  occasionem 
esse  ,  ut  de  Romanis  Pontificibus  , 
eorumque  rebus  gestis  male  diceret. 
Quare  non  est  mirum,eundem  Scri- 
ptorem,  ex  Pragmaticae  Sanctionis, 

sive  promulgatone,  sive  abrogatorie 
praetextum  suscepisse  de  Romanis 
Pontificibus  obloquendi.  Itaque  de 
Pragmatica  Sanctione  Potterius  agit 
parte  1  lib.  7  pag.  127  cum  de  con- 
venti! Bituricensi  loquitur,  et  eius- 
dem  libri  pag.  146  et  seq.  cum  de 
Pio  II  et  Ludovico  XI  verba  facit, 
ac  lib.  8  pag.  243  et  seq.  cum  de 
Leone  X,  et  Francisco  I  sermonem 
habet.  Omnibus  vero  istis  in  locis  , 
quaecumque  de  Pragmatica  dicit  Pot- 
terius, a  verità  te  sunt  prorsus  aliena. 

Etenim  quid  magis  esse  potest  a 
veritate  dissonum,  et  cum  Pontifìcis 
Maximi  summa  potestate  pugnans  , 
quam  veluti  certum  ponere,  peculia- 
rem  quendamPraesulum  conventum, 
Regis  iussu  indictum,  habere  aucto- 
ritatem,  de  Pontifìcis  Maximi  prae- 
rogativis,  iuribusque  iudicandi?Àt- 
qui  si  perpendantur  ea,  quae  de  con- 
ventu  Bituricensi  anno  1438,  Caro- 
li VII  Regis  Galliae  iussione  habito, 
Potterius  narrat,  ex  eius  narratione 
hoc  exsistere  dicendum  est,  Bituri- 
censem  congressum  de  iis  iuribus , 
ac  praerogativis  iudicare,  ac  modum 
circa  Pontifìciam  potestatem  in  Gal- 
lia  exercendam,  Eugenio  IV  eiusque 
Successoribus  praescribere  potuisse. 
Pragmaticam  in  Bituricensi  conventu 
conflatam ,  veluti  canonicam  quan- 
dam  dispositionem  in  Gallia  servan- 
dam,  Potterius  eodem  loco  describit. 
Sciunt  omnes  vero,  unam  ex  causis, 
quamobrem,  qui  bene  de  Ecclesia  sen- 
tiebant  ,  Pragmaticam  Sanctionem 
reiiciendam,atque  improbandam  esse 
censuerunt,  illam  fuisse,  quod  ea  san- 
ctio,  tempore  seditionis  contra  Eu- 
genium  IV  excitatae  ,  et  cum  eius 
auctoritati  Concilium  Basileense  gra- 
vissimas  iniurias  inferebat,  condita 
fuisset. 

Neque  minus  cetera  sunt  falsa  , 
quae  de  Pio  II  et  de  Leone  X  circa 
eandem  materiam  Potterius  refert. 
Nani  Ludovicum  XI,  Pii  II  Pontifì- 
cis artificio,  ac  fraudibus  etiam,  ad 
Pragmaticam  Sanctionem  abrogan- 
dam  adductum  esse  affirmat ,  cum 
nos,  et  Ludovici  XI  ipsius,  et  Scri- 


ptorum  illius  aetatis  testimonio,  pa- 
tere'superius  ostenderimus ,  Regem 
istum,  vel  antequam  Regnum  adipi- 
sceretur,  Pragmaticam  a  Patre  suo 
editam,  se  regem  factum  revocatu- 
rum  esse  vovisse.  Significavimus  et- 
iam, quibus  rationibusLudovicus  XI 
Pragmaticam  reiiciendam  esse  ius- 
serit.  Eae  vero  rationes  ex  rei  na- 
tura desumptae,  satis  aperte  demon- 
strant,  Regem, eo  quod  talem  haberet 
animi  persuasionem,  ad  id  decernen- 
dum  permotum  esse.  Quod  denique 
de  Leone  X  Potterius  dicit ,  et  de 
conventione  ab  eodem  cum  Franci- 
sco I  Galliae  Rege  inita  ,  veluti  si 
ea  temporum  adiunctis  ,  et  Franci- 
sci  I  potentiae,  non  autem  gravissi- 
mis  rationum  momentis  accepta  re- 
ferri debeat ,  id  etiam  falsum  esse 
manifestum  est.  Atque  id  ,  praeter 
cetera ,  satis  abunde  evincit  haec 
animadversio  ,  liane  conventionem  , 
scilicet,  Bononiae  quidem  absolutam, 
sed  in  Concilio  deinde  Lateranensi 
Generali  V  accurate  perpensam,eius- 
demque  Concilii  auctoritate  confìr- 
matam,  promulgatamque  fuisse. 

Praeter  ea,  quae  hactenus  dePrag- 
maticae  Sanctionis  abrogatione  ex- 
posuimus,  essent  nunc  referenda  quae 
in  Gallia  evenerunt,  cum  concorda- 
tum,  Pontifìcem  Leonem  X  in  ter  ac 
Franciscum  I  Galliae  Regem  initum, 
et  in  Concilio  Lateranensi  confirmà- 
tum,  ad  effectum  perduci  debuit.  Non 
defuerunt  enim  qui  de  concordato 
ipso,  de  Pontifìce,  et  de  Rege  gravi- 
ter  conquererentur ,  veluti  si  con- 
cordatum  Ecclesiae  perniciosum  es- 
set,  et  in  ilio  ineundo  peculiaria  po- 
tius  Pontifìcis,  ac  Regis  commoda, 
quam  Ecclesiae  utilitas  prae  oculis 
habita  fuissent.  Verum  graviter  ista 
sunt  refutata  a  Saussaio  Episcopo 
Tullensi  in  Panoplia  Episcopali,  a 
Thomassinio  in  Veteri,  et  nova  EC' 
clesiae  disciplina  de  Beneficiis,  par- 
te 2  lib.  2  cap.  40,  quo  loco  Spon- 
dani  praesertim  animadversionibus 
de  ea  re,  eruditas  responsiones  suas 
obiecit;  a  Ludovico  Bailio  S.  Theo- 
logiae  Doctore,  et  Poenitentiario  Pa- 

ri  si  e  n  si  tom.  1  Corìciliorum  Sum- 
mae  etc.  in  adnotationibus  ad  Con- 
cilium  Lateranense  V,  capite  inscri- 
pto  de  constitutione  concordati  Gal- 
lici, atque,  ut  de  ceteris  sileam  ,  a 
Natali  Alexandro  D iss.  XI in  saecA5 
et  16  De  si/nodo  Lateranensi  V  de- 
que  Pragmatica  sanctione,  et  con- 
cordatis,  art.  6,  quo  loco  utilitatem 
Ecclesiae  per  concordatum  illud  al- 
la tam  propugnai.  Et  si  res  ipsa  ab 
iis,  qui  de  concordato  detrahebant , 
non  autem  praeoccupatae  opiniones, 
quibus  erant  addicti,  perpensa  fuis- 
set,  certe  statini  omnes  ob  Pragma- 
ticam  deletam,  et  concordati  obser- 
vationem,  laetari  debuissent. 
,  In  litteris  autem,  atque  edicto  , 
quo  concordatum  a  Concilio  Latera- 
nensi confìrmatum  Franciscus  I  pro- 
mulgavi^ et  servandum  iussit,  Rex 
ipse  descripsit,  quam  iustis  de  cau- 
sis,  pragmatica  sublata,  concordatum 
tale  iniri  debuisset ,  quo  Ecclesiae 
bono  in  Gallia  prospiceretur,  atque 
ea  incommoda  averterentur,  quibus 
iamdiu ,  praesertim  in  Episcoporum 
electione,  atque  in  beneficiis  confe- 
rendis,  illa  obiiciebatur.  Idcirco,  se 
ad  agendum  cum  Leone  X  iter  sus- 
cepisse,  res  apudPontificem  accurate 
fuisse  pertractatas,  ac  tandem  abso- 
lutas  ea  ratione  ,  quae  Ecclesiae  in 
Gallia  utilis  constanter  esse  deberet. 

Praecipua  tamen,  quae  affirmaban- 
tur  a  concordati  detractoribus  com- 
memorabo,  ut  appareat  quam  futili- 
bus  rationibus  ii  inniterentur ,  ut 
opus  tantae  gravitatis  everterent. 
Etenim  contendebant ,  concordatum 
tale  esse,  ut  veteribus  Ecclesiae  ca- 
nonibus,  et  conciliorum  decretis  op- 
positum  illud  existimari  oporteret, 
eo  quod  illi  canones,  et  decreta  ve- 
tarent,  ne  quis  per  Principes  ,  Epi- 
scopatum  consequeretur,  concorda- 
tum vero  statueret,  Episcopos,  atque 
Abbates  a  Rege  designandos  esse. 

Quid  vero  facilius  esse  poterat, 
quam  intelligere,  id  quod  a  veteri- 
bus illis  canonibus,  ac  decretis  pro- 
hibe'iatur,  differre  prorsus  ab  iis  , 
quas  in  ista  re  inter  concordati  ca- 


pita fuerant  statuta?  Nam  veteres 
illi  canones,  vel  de  Episcopatu  age- 
bant,  quem  aliquis  ob  Principum  po^ 
tentiam,  ac  vim  consequutus  esset , 
cum  Principibus  nulla  facultas  con- 
cessa ab  Ecclesia  fuisset,  ut  ad  Epi- 
scopatum  aliquos  designare  possent. 
In  concordato  autem,  Pontificis  Ma- 
ximi,  et  Concilii  Generalis  auctori- 
tate,  facultas  illa  Galliae  Regi  tri- 
buebatur,  ut  Episcopos  designaret , 
adiectis  conditionibus,  quibus,  ante- 
quam  Pontifex  institutionem  cano- 
nicam  tribueret ,  potestatem  suam 
libere  exerceret,  atque  Ecclesiae  bono 
prospiceret.  Quis  vero  negaverit  , 
Pontifici  Maximo  hanc  potestatem 
inesse,  ut  id  statueret ,  et  designa- 
tionem  a  Rege  faciendam,  electioni- 
bus  capitularibus  sufficeret  ?  Quis 
ignorat,  quot  abusus  in  eas  electio- 
nes  irrepsissent ,  quam  facile  simo- 
niaca labes  in  iisdem  electionibus  se 
immisceret,quam  ludicra  esset  Capi- 
tulorum  in  novis  Episcopis  ,  atque 
Abbatibus  eligendis  libertas?  Satis 
est  controversiae  de  Investi turis  hi- 
storiam  recordari,  ut  appareat,  non 
obstantibus  Capitulorum  electioni- 
bus, Principes,  in  electionum  nego- 
tio  ,  praecipuam  sibi  partem  arro- 
gasse, ac  diu  exercere  voluisse. 

Argumentum  vero  ,  quod  ad  de- 
trahendum  de  concordato  desumptum 
est  ex  oppositione,  quam  diu  in  Gal- 
lia illud  toleravit,  est  etiam  levis- 
simum,  ut  inde  concludatur,  concor- 
datum non  utile  Ecclesiae  fuisse. 
Nam  primum,  haec  oppositio  profe- 
cta  maxime  est  ex  abusibus,  qui  ante 
Pragmaticae  promulgationem,  et  post 
illam  abrogatam,  ita  obtinuerant,  ut 
difficile  esset  statim  illos  evellere. 
Deinde ,  nisi  ostendatur,  repugnan- 
tiam  legitime  profectam  ,  et  iustis 
causis  innixam  esse,  nemo  concedet, 
ex  repugnantia  vitium  ostendi  illa- 
rum  rerum,  quibus  resistitur.  Neque 
legitime  vero  hanc  repugnantiam 
concordato  fuisse  oppositam ,  neque 
iustas  rationes  adfuisse ,  ut  concor- 
dato resisteretur,  res  est  exploratis- 
sima.  Denique  factum  ipsum,  et  rei 


332  CAPUT   LXV. 

eventus  osténdit,  concordatum,  Ec- 
clesiae  in  Gallia  utilissimum  fuisse. 
Nam,  concordia  restituta,  disciplina 
diligenter  servata ,  Episcopalis  di- 
gnitas  in  summo  splendore  fuit ,  et 
Clerus  Gallicanus  plurimum  virtute, 
doctrina,  Religionis  studio  floruit. 

His  omnibus  denique  addenda  est 
ea  animadversio,  quae  ad  concordati 
utilitatem ,  ac  iustitiarn  confirman- 
dam,  ex  summorum  virorum  consi- 
deratione  dimanat,  quorum  auctori- 
tate   concordatum   absolutum    fuit: 


Leonis  X  Pontifìcis  Maximi,  dico,  et 
Francisci  I  Galliarum  Regis.  Ho  rum 
autem  alter,  tanta  fuit  in  omni  sa- 
pientiae  ,  ac  virtutis  genere  prae- 
stantia ,  ut  eius  aetas,  honoris  cau- 
sa ,  ab  ipsius  nomine  appollata  sit. 
Alter  vero,  rerum  gerendarum  peri- 
tia,  aliisque  ornamentis,  quae  valde 
a  scriptoribus  gravissimis  laudantur, 
excelluit.  Duos  istos  praeclarissimos, 
summos  viros,  tractatum  eorum  vir- 
tute dignum  absolvere  debuisse,  ma- 
nifestum  est. 

Iure  potest  inter  praecipua  ad  sae- 
culi  XVI  historiam  Ecclesiasticam 
spectantia  capita,  Leonis  X  Pontifì- 
catus  numerari.  Immo  tanta  fuit  sum- 
mi  huius  viri,  et  Pontifìcatus  eius- 
dem  celebritas ,  tanta  eius  in  omni 
virtutum  genere  claritas,  ut  ad  ae- 
tatem,  qua  Leo  X  floruit,  illustran- 
dam,  proprium  eiusdem  nomen  indi- 
tum  sit.  Requirit  ergo  instituti  no- 
stri ratio ,  ut  de  Leone  X  peculia- 
rem,  quantum  vis  brevem  pertracta- 
tionem  habeamus,  atque,  ista  occa- 
sione suscepta,  accusationes  praeci- 
puas  refellamus,  quae  ad  detrahen- 
dum  de  tanto  Pontifice  ,  a  pluribus 
allatae  sunt.  Sed  primum  nonnulla 
de  eiusdem  ad  Pontificatum  electione 
dicamus. 

Itaque  Iulius  II  die  21  Februarii 
anno  1513  mortuus  erat.  Post  iusta 
funebria  de  more  absoluta,  ad  sacra 
comitia  habenda  Cardinales  in  con- 
clave convenientes,  die  11  Martii  , 
Pontificem  elegerunt  Ioannem  Me- 
diceum,  Florentinum,  Laurentii  Me- 
dicei celeberrimi  fìlium,  qui  aetatis 
annum  tricesimum  septimum  absol- 
verat,  S.  Mariae  in  Domnica  Diaco- 
num  Cardinalem,  qui  Leonis  X  no- 
men suscepit.  Pontitìcatum  vero  ges- 
sit  Leo  X  annos  octo,  menses  octo, 
et  dies  20,  cum  die  1  Decembris  an- 
no 1521  mortuus  sit.  Quanta  laetitia 


urbs  tota  gestierit,  cum  Leonem  X 
electum  Pontificem  accepit ,  omnia 
demonstrant  illius  temporis  monu- 
menta. Parisius  de  Grassis  simpli- 
cibus  verbis  hoc  factum  aperte  si- 
gnifìcavit.  «  Cardinalis  ,  inquit ,  de 
»  Farnesio ,  novi  Pontifìcis  electio- 
»  nem  publicavit,  cum  tanto  plausu 
»  populi,  ut  credibile  vix  sit.  Omitto 
»  clamores  hilares  Cleri ,  et  tuba- 
»  rum,  et  campanarum ,  et  bombar- 
»  darum.  Et  omnia  sic  erant  prae 
»  laetitia  confusa,  prae  admiratione, 
»  quod  Cardinalis  de  Medicis  iuvenis 
»  aetate ,  annorum  triginta  septem 
»  cum  dimidio,  et  de  quo  nihil  um- 
»  quam  cogitatum  fuerat ,  ut  multi 
»  tam  extra  ,  quam  intra  palatium 
»  obstupuerint,  vix  credentes.  » 

De  hoc  communi  plausu,  quo  ele- 
ctionis  Leonis  X  notitia  excepta  est, 
Muratorius  agens  ad  annum  1513 , 
id  evenisse  dicit ,  eo  quod  omnibus 
nota  esset  Ioannis  Medicei  vitae,  mo- 
rumque  integritas,  et  is  esset  inge- 
nii  humanitate,  liberalitate,  ac  ma- 
gnifìcentia  commendatus  ,  litteratus 
praeterea,  et  litteraturae  imprimis 
amans,  cuius  rei  novum  perspicuum 
argumentum  tunc  exhibuit.  Ètenim 
nondum  e  conclavi  egressus  Leo  X, 
Petrum  Bembum,  et  Iacobum  Sado- 
letum,  duo  illius  aetatis  litterarum, 
ac    scientiarum    lumina ,  scriptores 

praeclarissiraos,  ac  deinde  insigties 
S.  R.  E.  Cardinales  ,  scribas  suos  a 
secretis  delegit.  Summa  vero  fuit 
magnificentia ,  qua  die  11  mensis 
Aprilis  ,  cum  Leo  X  iam  Episcopus 
consecratus  ,  et  coronatus  esset,  ad 
Lateranensem  Aedem  deductus  est. 
Atque  haec  solemnis  caeremonia,  die 
anniversaria  celebrata  est  cladis  Ra- 
vennatensis,quo  die  Ioannes  ipse  Me- 
diceus  captus  fuerat. 

Non  est  hic  praetereundum  ,  qua 
ratione  Simondus  Sismondius  in  hi- 
storia  Rerumpublicarum  Italìae  me- 
dii  aevi  de  Leonis  X  electione  lo- 
quatur.  Videlicet,  tom.  14  cap.  Ili 
pag.  325  eius  operis,  narrat  hoc  ideo 
contigisse,  quia  Iulius  II  senex  erat, 
atque  idcirco  Pontifìcem  iuveneni  eli- 
gore  placuisse;  et  cum  praeterea  Iu- 
lius, se  impatientis,  et  indignari  fa- 
cilis  ingenii  demonstravisset,  quae- 
situm  esse,  et  electum  Pontifìcem  , 
qui  litterarum  amore,  vitae  placidae 
studio  (omitto  iniuriosa  verba,  qui- 
bus  id  Sismondius  significat) ,  esset 
a  Iulio  toto  genere  prorsus  diversus. 

Verum  ad  haec  falsitatis  revincen- 
da ,  satis  est  coaevos  Leoni  X  scri- 
ptores  consulere  ;  a  quibus  certe  , 
valde  diversae  causae  afferuntur,cur 
Ioannes  Mediceus  Pontifex  electus 
sit.  Sane  Paullus  Iovius  in  Leonis  X 
vita  lib.  3  ait  :  «  Accessit  (ad  eius 
»  electionem)  et  ipse  Raphael  (Ria- 
»  rius)  ut  ceteri  demum  omnes  lae- 
»  tarentur,  quod  eum  Pontifìcem,  le- 
»  gitimis  longe,  et  simplicissimis  co- 
»  mitiis  creassent,  qui  nobilitate  fa- 
»  miliae,  morum  gravitate,  exquisi- 
»  tisque  litteris,  et  singulari  naturae 
»  lenitate,  non  Cardinales  modo,  sed 
»  cunctos  fere  mortales  anteiret.  » 
Facile  est  intelligere,  lovii  senten- 
tiam  fuisse,  Leonem  X  electum  esse, 
non  ut  diversus  a  lulii  II  qualitati- 
bus  Pontifex  inveniretur,  sed  quod 
praeclara,  quibus  Ioannes  Mediceus 
praestabat,  ornamenta,  eum  prae  ce- 
teris  Pontificata  dignum  exhiberent. 
Eadem  Guicciardinii  lib.  II  senten- 
za est.  Nam  adhibuit  ferme  lovii 
verba  mox  relata,  ac  deinde  ait,  Chri- 

stianos  omnes  speravisse  ,  Ioannem 
Mediceum,  Patris  exemplo  ,  littera- 
torum  ,  et  hominum  ingenio  excel- 
lentium  amatorem  futurum  ,  atque 
huic  exspectationi  confirmandae  ar- 
gumentum  novum  suppeditasse  id  , 
quod  omnibus  constabat,  electionem 
videlicet  Leonis  X  integerrime  fa- 
ctam  fuisse. 

Quod  si  Sismondius  non  modo  ele- 
ctum Ioannem  Mediceum  fuisse  di- 
cit,  eo  quod  litteris  deditus,  littera- 
rum patronus  esset,  ac  placidam  vi- 
tam  diligeret,  sed  etiam  quod  cupi- 
ditates,  et  vitam  eiusmodi  amaret , 
id  calumniosum  omnino  est ,  atque 
omnium  scriptorum  auctoritate  ever- 
titur.  Atque  ut  ceteros  praeteream, 
satis  erit  recordari ,  quod  superius 
ex  Muratorio  commemoravi ,  hunc 
Scriptorem,  cui  certe  nota  erant  il- 
lius  aetatis  monumenta,  hanc  afferre 
causam,  cur  tantae  laetitiae  signifì- 
catione  Leonis  X  electionis  notitia 
excepta  sit ,  quod  hic  summus  vir , 
vitae,  ac  morum  integritate  comraen- 
daretur.  Et  quoniam  universa  ista  ac- 
cusatio  praesertim  ex  aetate  adeo  iu- 
venili  deducitur  in  qua  Ioannes  Medi- 
ceus versabatur,  cum  Pontifex  Ma- 
ximus  electus  est,  velim  Sismondius 
memoria  repeteret ,  quanam  aetate 
Innocentius  III  esset,  cum  Pontifex 
saeculo  XIII  est  creatus.  Inveniret 
autem,  eum  electum  fuisse,  cum  an- 
num  aetatis  ageret  tricesimum  se- 
ptimum ,  atque  ideo  electum  ,  quod 
eius  ornamenta  ceteris  viderentur 
eminentiora.  Quis  vero,  non  obstante 
illius  aetatis  Scriptorum  auctorita- 
te, concederet  Sismondio,  Innocen- 
tium  III  triginta  septem  tantum  an- 
nos  natum,  cum  Pontifex  electus  est, 
non  ob  praeclara  merita»  quibus  prae- 
stabat, sed  aliis  de  causis  a  merito- 
rum  consideratione  alienis  electum 
fuisse?  Cum  habeamus  autem,  Ioan- 
nem Mediceum  ,  post  elapsum  tan- 
tummodo  tricesimum  septimum  ae- 
tatis suae  annum,  ob  generis  nobili- 
tatem,  ut  Iovius  ait,  morum  inte- 
gritatem,  exquisitas  litteras,  et  sin- 
gularem  naturae  lenitatem  eiectum 

Pontificem  esse  ,  quid  est  quod  ad 
afferendam  huius  electionis  ratio- 
nem,  alienas  ab  eius  meritis  causas 
adducere  debeamus? 

Haec  eadem  responsio  valet  ad  ex- 
cludendam  eorum  animadversionem, 
qui  affirmaverunt ,  ideo  Cardinales 
adductos  esse  ad  Ioannem  Mediceum 
eligendum,  licet  adolescenti  esset  ae- 
tate  ,  quia  abscessu  laboraret ,  quo 
disrupto  ,  pridie  quam  eligeretur , 
foetore  totum  comitium  impleverit, 
atque  ideo  coniiciendi  rationem  at- 
tulerit,  eum  brevi  esse  naoriturum. 
Iovius  quidem  ipse  libro  4  sparsum 
id  in  vulgus  fuisse  dicit.  Sed  is  si- 
mili et  Quicciardinius,  alias  prorsus, 
atque  a  meritis,  et  qualitatibus  pe- 
titas  rationes  serio  afferunt,  quibus 
permoti  Cardinales  Leonem  X  eli- 
gendum esse  iudicaverunt.  Neque 
vero,  si  non  percrebuisset  antea  Ioan- 
nis  Cardinalis  Medicei  virtutis  ,  ac 
praestantiae  ornamentorum ,  quibus 
praeditus  erat,  notitia,  neque  vero, 
inquam,  tanta  fuisset  Populi,  et  Cleri 
Romani  ob  eiusdem  electionem  lae- 
titia,  neque  tamdiu  ea  perduravisset, 
ut,  mense  iam  elapso,  postquam  ele- 
ctus  Leo  X  fuerat,  eiusdem  laetitiae 
signifìcatio  perseverarit ,  et  die  11 
Aprilis,  quo  Pontifex  ad  Lateranum 
deductus  est,  tota  urbs  convulsa  se- 
dibus  suis  esse  prorsus  visa  sit ,  et 
summo  gaudio  gestire.  Iovius  vero, 
inter  cetera  dicit  ad  hanc  tantam 
laetitiam  significandam  :  «  Fuit  is 
»  dies,  omnium,  qui  a  Gothicis  tem- 
»  poribus  Romanae  Urbi  feliciter  il- 
»  iuxerunt,  lpnge  clarissimus.  » 

Consideranda  praeterea  sunt  quae 
Iovius  ipse  narrat  de  proposito,  quo 
maior  Cardinalium  numerus  in  co- 
mitiis  ad  Successorem  Iulii  II  eli- 
gendum habitis,  semper  fuit  anima- 
tus,  ut  Ioannes  Mediceus  eligeretur. 
Videlicet ,  Cardinales,  quos  in  con- 
clavi ilio  numerosiores  fuisse,  ac  iu- 
niores  Iovius  dicit ,  id  sibi  omnino 
proposuerant ,  ut  Ioannem  Cardina- 
lem  eligerent ,  et  seniores  ,  quando 
intellexerunt  id  eorum  animis  esse 
omnino  defìxum ,  tum  eos  etiam  se 


iunioribus  adiunxisse ,  et  communi 
omnium  suffragio  Ioannem  Mediceum 
electum  esse.  Id  vero  ostendit  fal- 
sum  penitus  debere  iudicari,  de  eli- 
gendo Leone  X  deliberatum,  ac  sta- 
tutum  esse,  cum  ob  memoratam  su- 
perius  causam,  coniicere  Cardinales 
potuerunt  ,  Leonis  X  pontificatimi 
brevi  esse  perduraturum.  De  facto 
denique  constat,  Ioannem  Mediceum, 
cum  eiectus  Pontifex  est,  bona  va- 
letudine usum  fuisse.  Etenim  die  11 
Martii  eiectus,  novem  dierum  spatio 
ordinatus  Presbyter,  Episcopus  cón- 
secratus,  et  die  19  Martii  coronatus 
fuit,  id  quod  bonae  valetudinis  sta- 
tum  omnino  requirit. 

Agens  de  solemni  pompa,  qua  ad 
Lateranum  die  undecima  Aprilis  an- 
no 1513  Leo  X  deductus  est,  et  de 
j  singularibus  gratulationis  significa- 
tionibus,  quae  ubique  in  Urbe  eo  die 
exhibitae  fuerunt,  Muratorius  con- 
queritur  de  tanta  pecuniae  summa, 
centum,  scilicet,  aureorum  millium, 
in  eam  rem  consumpta.  Verum  piena 
est  Leonis  X  ipsius  vitae  historia 
huius  laudis,  eundem  Pontificem,  im- 
primis  liberalitate,  ac  magnificentia 
praestitisse.  «  Fuit  Leo  X,  inquit  in 
»  eius  vita  Onuphrius  Panvinius  , 
»  omnium,  qui  ad  eam  diem  fuerant, 
»  Romanorum  Pontifìcum  liberalis- 
»  simus.»  Quid  ergo  mirum,  in  tanta 
diei,  ac  festi  in  Urbe  peragendi  ce- 
lebritate,  permagnam  illam  pecuniae 
summam  consumptam  esse?  Continet 
vero  Iovii  narratio  ,  magnam  illius 
pecuniae  partem  in  eleemosynas,  et 
ad  populum  iuvandum  tributarci  esse. 
«  Sparsa  est  a  quaestoribus,  inquit, 
»  per  omnes  regiones,  larga  manu  , 
»  argentea  aureaque  pecunia,  tanta 
»  Leonis  liberalitate,  ut  ipsi  centum 
»  millibus  aureis  eam  pompam  Pon- 
»  tifici  constitisse  faterentur.  »  Est 
vero  animadversione  dignum  ,  hunc 
Pontificem,  cuius  liberalitas,  ac  mu- 
nificentia  hic  nimia  reprehenditur , 
ab  aliis  Heidggero  ex.  gr.  in  Histo- 
ria Papatus,  avaritiae  fuisse  accu- 
satum. 

Atque  haec  de  Leonis  X  electitme 

opportunum  esse  virlebatur  pertra- 
ctare,  ut  eae  accusationes  refelleren- 
tur ,  quae  circa  ipsura  Pontificatus 
ei'isdem  exordium  oppositae  sunt. 
Nunc  de  rebus  ab  eodem  Pontifìce 
praeclare  gestis  agendum  occurrit. 
Sed  nonnulla  tantumraodo  ex  iis , 
veluti  exempli  loco ,  commemorabi- 
mus.  Esset  enim  perlonga  narratio 
instituenda,  si  singillatim  eas  pro- 
sequi  susciperemus.  Continentur  au- 
tem  fuse  ista  exposita,  cum  in  aliis 
monumentis,  ac  litteris,  tum  in  qua- 
tuor  de  Leonis  vita  libris  a  Iovio 
scriptis  ;  et  annales  Raynaldi  ,  ac 
Spondani  seriem  harurn  rerum  tanta 
cum  laude  gestarum  complectuntur. 

Itaque,  quod  Leonis  X  proprium, 
ac  naturale  fuit  ,  id  Onuphrii  Pan- 
vinii  verbis  dicam,  de  summo  ,  quo 
erga  litteras,  ac  litteratos  viros  stu- 
dio Pontifex  ferebatur.  «  Doctos,  in- 
»quit,  et  eruditos  viros  coluit ,  et 
»  magnis  muneribus  prosequutus  est. 
»  Nihil  enim  antiquius  duxit,  quam 
»  bonarum  artium  studia,  Maiorum 
»  suorum,  maximeque  Laurentii  pa- 
»  tris  exemplo  provehere,  et  libera- 
»  lissime  exornare.»  Hoc  autem  Pon- 
tificis  amore,  ac  patrocinio,  bonarum 
artium,  scientiarum  ,  et  litterarum 
studia  ita  sunt  excitata,  ut  ad  tem- 
pus  significandum,  quo  praeclara  ista 
studia  ad  eum  splendorem  conse- 
quendum  revocata  sunt,  quem  certe 
obtinuerunt,  Leonis  X  Pontificatus 
memoria  sit  honoris  causa  repeten- 
da.  Inter  ceteros  scriptores,  qui  de 
hac  re  pertractaverunt,  totum  esset 
exscribendum  caput  16  tom.l  ci.  Au- 
di nii  in  historia  vitae,  et  scriptorum 
Martini  Luther i  Parisiis  edita  an- 
no 1841.  Eo  enim  loco  eruditissimus 
is  scriptor  brevi  atque  accurato  com- 
pendio, praecipua  perstrinxit,  quae 
ad  hanc  rem  illustrandam  possunt 
inservire. 

Praetereo  autem  illud  quoque,  quod 
eidem  Pontifici  ad  lenitatem  animi  a 
natura  comparato  peculiare  fuit,  ut 
quae  ad  universum  ,  ut  ita  dicam  , 
Chriììtianum  orbem  pacandum  perti- 
nere  poterant,  impensa  cura  prospi- 


ceret.  Hoc  vero  confirmari  facile  pos- 
set,  cursim  licet,  ea  consulendo,  quae 
in  reterendis  rebus  ad  Leonis  X  Pon- 
tificatus historiam  spectantibus  Ray- 
naldus  exponit.  Magnanti  enim  par- 
tem  monumentorum  ad  hunc  ponti- 
ficatum  pertinentium  complectuntur 
ea  quae  respiciunt  sollicitudinem  a 
Pontifìce  adhibitam,  ac  numquam  in- 
termissam,  ut  pax  ubique,  ac  tran- 
quillitas  inter  Christianas  gentes  ob- 
tineret.  Id  vero  non  impediebat,  quo- 
minus  Leo  X  ad  propulsanda  peri- 
cula,  quae  ex  Mohammedanorum  po- 
tentia,  et  incursionibus,  Europae  quo- 
tidie  graviora  imminebant,  Christia- 
nos  Principes  ad  bellum  contra  Tur- 
cas  gerenduin  vehementer  non  sit 
hortatus.  Immo  vero  inter  praecipuas 
Leonis  X  sollicitudinis  partes  ,  hoc 
omnino  positura  fuisse,  universa  eius- 
dem  Pontificatus  historia  manifeste 
ostendit. 

Concilii  V  vero  Lateranensis  acta, 
et  constitutiones  in  eo  latae  demon- 
strant,  quanta  fuerit  Leonis  X  cura, 
ut  errores  circa  doctrinam  profliga- 
rentur,  disciplina  Ecclesiastica  accu- 
rate custodiretur,  et  Populi  Christia- 
ni  mores  recte  informarentur.  Atque 
eo  Concilio  hactenus  durante,  multa 
Leo  X  sapienter,  ac  fortiter  gessit, 
quae  ad  Hussitaru^m  ,  seu  Fratrum 
Bohemorum  audaciam  frangendam  , 
atque  ad  ea  servanola,  quae  prò  Ec- 
clesiae  doctrinae  contra  eosdem  de- 
fensione  statuta  iam  fuerant,  impri- 
mis  opportuna  erant.  Videbimus  au- 
tem suo  loco  ,  quanta  sollicitudine , 
ac  gravitate,  Leo  X  Luthero  se  op- 
posuerit,  et  Ecclesiam  eiusque  fidem, 
in  ipso  belli  initio  ,  quod  ei  Haere- 
siarca  inferebat,  propugnare. 

Hic  vero  non  omittendum  arbitror, 
nostras  praelectiones,  in  amplissimo 
S.  Consilii  Ohristiano  Nomini  pro- 
pagando collegio  tradì.  In  eo,inquam, 
collegio,  quod  ad  efformandum  gen- 
tium  omnium  praeclarum  domici- 
lium,  institutione  sua  tantopere  ce- 
lebratum ,  excellit  etiam  adolescen- 
tium,  qui  in  eodem  ad  ecclesiasti^am 
eruditionem  ,  ac  sacerdoti um  infor- 

mantur,  singulari  in  scientiarum  stu- 
diis  recolendis  sedulitate  ,  ac  pro- 
gressu.  Non  omittendum,  scilicet,  ar- 
bitror,  quoniam,  inquam,  in  isto  col- 
legio sumus,  aliquid  commemorare 
de  Leonis  X  cura,  qua  nationes  S.Con- 
silio nunc  in  ecclesiasticis  rebus  per- 
tractandis   subiectas   prosequebatur. 

Quare  dicam  Leonem  X  anno  1514 
Religiosos  viros  ex  sacra  Franciscana 
familia  ad  Patriarcham  Antiochenum 
Maroniticae  Gentis  in  Monte  Libano 
commorantem  misisse,  qui  ei,  eiusque 
genti  ,  in  fìdei  orthodoxae  doctrina 
tuenda  adiumento  essent.  Missas  prae- 
terea  ad  Patriarcham  a  Leone  X  pro- 
prias  litteras  ,  quibus  ab  eo  rerum 
ad  religionem  in  ilio  patriarchatu 
pertinentium  relationem  requirebat, 
qua  relatione  accepta,  Pontifex,  quae 
erant  Ecclesiae  Romanae  disciplinae 
consentanea,  et  quae  ad  fìdem  Catho- 
licam  in  ea  regione  confìrmandam  in- 
servire viderentur,  deinde  eidem  Pa- 
triarchae  posset  opportuni us  expli- 
care. 

Permagna  fuit  Maronitarum  Pa- 
triarchae,  qui  Simon  VI,  et  deinde 
Petrus  appellatus  est,  laetitia,  atque 
observantia,  qua  Pontifìcis  Maximi 
litteras  accepit,  atque  ei  libenter  o- 
mnia  exposuit  ,  quae  ad  tradendam 
religionis  apud  gentem  suam  status 
notitiam  spectabant.  Atque  ista  oc- 
casione suscepta  ,  Leo  X  plura  Pa- 
triarchae  respondit ,  quae  circa  do- 
ctrinae  catholicae  capita,  in  iis  re- 
gionibus  controversa,  et  ad  statuen- 
dam  liturgiae  sacrae  observantiam, 
praesertim  in  sacramentorum  admi- 
nistratione,  Patriarchae,  et  eius  po- 
pulo  plurimum  erant  utilia.  Haec 
sapientissima  Leonis  X  responsa,  se 
reverenter  accepisse  Patriarcha  te- 
status  est  aliis  litteris,  quae  in  con- 
cilii  V  Lateranensis  actis  referuntur. 
Patriarcham  Pontifex  confìrmavit  et 
eundem  sacro  pallio  donavit. 

Quae  modo  dixi  de  cura  ,  quam 
Leo  X  in  rebus  Maronitarum  Eccle- 
siasticis ostendit,  ea  de  studio,  quo 
Pontifex  animabatur  de  Religionis 
bono,  atque  incremento,  in  remotis- 


simis  etiam  aliis  regionibus  ampli- 
ficando ,  monumentis  pluribus  os- 
tendi  possent.  Sed  brevitatis  gratia 
dicam  tantum  ,  in  Raynaldi  annali- 
bus  ad  annum  1514  n.  102  prostare 
litteras  die  10  Octobris ,  eo  anno  a 
Leone  X  ad  Davidem  Regem  Abys- 
sinorum  scriptas,  quibus  demonstra- 
tur  quanta  sollieitudine  conatus  fue- 
rit  is  Pontifex ,  apud  Abyssinos,  et 
Aethiopes  Religionem  Christianam 
propagare,  ac  tueri.  Denique  de  ea 
materia  adiungam,  eundem  Alnnali- 
stam  eruditissimum  num.  110  eo  anno 
referre  plura  monumenta,  quae  evin- 
cunt  quantam  operam  Leo  X  dede- 
rit,  ut  in  America  Religionem  Chri- 
stianam amplificaret. 

Haec  de  rebus  a  Leone  X  gestis 
hic  significasse  potius,  quam  pertra- 
ctasse  satis  erit.  Reliqua  magno  nu- 
mero praeter  Annalistas,  videri  fuse 
possunt  in  iis  scriptoribus,  ex.  gr. 
Paullo  Iovio,  aliisque,  qui  vitam  uni- 
versam  Leonis  X  litteris  tradiderunt. 

Nunc  nonnulla  videntur  hic  expo- 
nenda,  quae  ad  Pontifìcem  hunc  ab 
iis  accusationibus  vindicare  possunt, 
quibus  per  iniuriam  eius  memoria 
tantopere  impetita  est.  Hae  autem 
accusationes  eo  pertinent ,  ut  Leo- 
nem X  describant  veluti  hominem  a 
pietatis  operibus  alienum,  potestate 
sua  circa  res  sacras  abutentem,  res 
sacras  minime  curantem,  honestatis, 
ac  fìdei  datae  non  accuratum  custo- 
dem  ,  rebus  vero  humanis  potius  , 
quam  sacris  deditum. 

His  igitur  memoratis  accusationum 
capitibus  respondeamus,  sed  dum  hoc 
facimus,  nonnulla  tamen  iisdem  ac- 
cusationibus adnexa,  quae  incredibi- 
litate  ipsa  sua  contemnenda  esse  con- 
stat,  praetereunda  putamus.  Tale  il- 
lud  est,  ex.  gr. ,  quod  Baylius  ipse 
in  dictionarìo,  eo  loco,  quo  de  Leo- 
ne X  agit,  recensens,  aspernandum 
esse  demonstrat,  videlicet  eum  ani- 
mae  immortalitatem,  vel  Ecclesiam 
non  credidisse.  Quid  potest  enim  com- 
mento isto  absurdius  fingi  ?  Quid  est 
in  tota  Leonis  X  vita  ,  quod  illum 
Religionis  amantissimum  non  demon- 

stret?  Quod  spectat  vero  ad  aniraae 
immortalitatem,  non  Leo  X  ipse  fuit, 
qui  constitutionem  sapientissimam  , 
ac  gravissimam  in  Concilio  Latera- 
nensi  dedit,  qua  animae  immortali- 
tatem propugnavit ,  atque  eos  con- 
demnavit,  qui  hoc  dogma  non  crede- 
rent?  Exstat  ad  annum  1513  Ray- 
naldi  num.  92  valde  erudita  Mansii 
adnotatio,  qua  ipse  fatetur  ,  se  non 
ambigere,  constitutionem  hanc  latam 
esse  ea  occasione,  quod  Petrus  Pom- 
ponaccius,  clarus  ea  aetate  Philoso- 
phusPeripateticus,  librum  Bononiae, 
ubi  philosophiam  docebat,  ediderat, 
quo  error  iste  continebatur.  Atque 
haec  eadem  Felicis  Contelorii  in  epi- 
tome epistolarum  sententia  fuisse  vi- 
detur.  Nam  inquit:  «  Petrus  de  Man- 
»  tua  asseruit,  quod  anima  rationa- 
»  lis,  secundum  propria  philosophiae, 
»  et  mentem  Aristotelis,  sit,  seu  vi- 
»  deatur  mortalis  contra  determi  na- 
»  tionem  Concilii  Lateranensis.  Papa 
»  mandat  ut  dictus  Petrus  revocet , 
»  alias  contra  ipsum  procedatur.  » 
Itaque  his  omissis  ,  cetera  potius  , 
quibus  Leonis  X  fama  lacessita  ab 
eius  detractoribus  est,  videamus. 

Quod  ad  pietatem  igitur,  moresque 
Pontificis  pertinet ,  satis  esse  arbi- 
tror  de  his  rebus  Paulli  Iovii  testi- 
monium  audire.  Postquam  enim  li- 
bro 4  a$rmasset,  Leonem  in  magnis, 
salutaribusque  virtutibus  ,  optimi , 
atque  benefìci  cognomentum  facile 
meruisse  ,  ita  Iovius  prosequitur  : 
«  Constat  eum,  quod  a  prima  adole- 
»  scentia,  opinione  omnium  summam 
»  continentiaelaudemfuissetadeptus, 
»  non  importuna  quaedam  pudicitiae, 
»  castitatique  praesidia  quaesivisse, 
»  quando  nequaquam,  pristinae  vitae 
»  more,  tam  multis  delicatisque  ob- 
»  soniis  uteretur.  Itemque  animo  vere 
»  pudico  ,  die  Mercurii  carnes  non 
»  edere,  die  autem  Veneris  nihil  gu- 
»  stare  praeter  legumen,  et  olerà,  ac 
»  die  demum  Saturni,  coena  penitus 
»  abstinere  ,  incorrupta  lege  statu- 
»  isset.  » 

Quam  benigno  autem  animo  omnes 
complecteretur,  pauperibus,  reliquis- 

que  indigentibus  opem  ferret,  quan- 
ta demum  charitate  animatus  Leo  X 
esset,  idem  Iovius  perspicue  descri- 
bit.  «  Utpote  qui  (cum  deambularet) 
»  senibus ,  ac  pueris  puellisque  in 
»  viam  effusis  ,  ac  rustica  munera 
»  passim  offerentibus,  non  modo  pe- 
»  cuniam  largissima  manu  repende- 
»  ret ,  sed  etiam  appellando  huma- 
»  niter  ,  et  suscitando  quanam  ma- 
»  xime  in  parte  rei  domesticae  acrius 
»  a  fortuna  premerentur  ,  virgines 
»  dote  praebita  sublevaret ,  affectis 
»  autem  morbo  ,  ac  aetate ,  vel  nu- 
»  merosae  familiae  onere  praegrava- 
»  tis  aes  alienum  protinus  dissolve- 
»  ret.  Nihil  enim  in  Magno  Principe 
»  cìignius,  atque  praestantius  arbitra- 
»  batur,  quam  iuvare  mortales,  alie- 
»  nae  calamitati  obviam  ire,  laetos- 
»  que  omnes  abs  se  dimittere ,  et  in 
»  benefìcium  humani  generis,  se,  uti 
»  antea  in  minore  fortuna  concupi- 
»  visset,  supremae  potestatis  digni- 
»  tatem  appetivisse  testaretur.  »  Has 
vero  Leonis  X  virtutes  commemo- 
rans  Gardinalis  ^allavicinius  in  hi- 
storia  Concilii  Tridentini  Uh.  1 
cap.  2  num.  5 ,  has  inquam  virtu- 
tes, ac  praesertim  tantam  abstinen- 
tiam  recensens,  animadvertit,  illam 
sine  multae  pietatis  internae  consi- 
stentia,  frequentari  non  potuisse. 

Totus  vero  iste  Gardinalis  Palla- 
vicinii  locus  meretur  etiam  ut  lega- 
tur,  quo  Petri  Francisci  Le-Coura- 
yérii  qui  Fr.  Paulli  Sarpii,  seu  Petri 
Suavii  historiam  concilii  Tridentini 
gallice  reddidit ,  et  adnotationibus 
suis  commentatus  est,  ut  inquarn  hu- 
ius  Le-Courayérii  malignità^  histo- 
rica  appareat.  Is  enim  affirmavit  , 
Pallavicinium  Suavio  respondentem 
declaravisse,  se  non  repugnare  Leo- 
nem X  ,  neque  Religione!»  ,  neque 
pietatem  cordi  habuisse.  Pallavici- 
nius  autem  religionem,  ac  pietatem 
Leonis  X  propugnaverat,  ac  tanturn- 
modo  dixerat ,  se  non  resistere  ,  si 
dicatur  ,  Leonem  magis  in  litteris 
profanis,  quam  sacris  esse  versatum. 
Haec  est  vera  historica  malignitas, 
quam  tribus  sermonibus  P.  Bonafede 

confutavit.  Sed  hoc  mirum  esse  non 
debet  de  Courayério.  Etenim  de  eo 
ìoquens  BenedictusXIY  de  Syn.dioec. 
Uh,  7  e.  2  ait:  «Qui  Sarpii  historiam 
»  in  Gallicum  sermonem  vertit,  eo- 
»  dem,  quo  Sarpius  infectus  veneno, 
»  lividis  notis  aspersit.  » 

Post  haec  ex  Iovii  historia,  in  vita 
Leónis  adducta  testimonia,  vix  ne- 
cesse  esset  aliorum  Scriptorum  ad 
ea  tempora  pertinentium  auctoritar 
tem  afferre,  ut  appareat  quam  falsa 
sit  accusatio,  quam  confutamus.  Sed 
nonnulla  tamen  cursim  attingemus. 
Itaque  praeter  Matthaeum  Ercula- 
num,  qui  ab  omni  etiam  moribus  con- 
traria suspicione  Leonem  immunem 
fuisse  dicit,  Andreas  Fulvius  in  ma- 
nuscripto  ,  cui  titulus  Antiquaria, 
quodque  Florentiis  in  Bibliotheca 
Laurentiana  servatur,  «Quid  referam 
»  (<!e  Leone  inquit)  castos  vitae  si  ne 
»  crimine  mores?  »  Angelus  Politia- 
nus  vero  epist.  lib.  8  loco  quem  Car- 
dinalis  Pallavicinius  adducit ,  Inno- 
centio  Vili  Pontifici  Maximo  pluri- 
mum  gratias  agit  ob  collatam  Ioanni 
Mediceo  adhuc  adolescenti  Cardina- 
litiam  dignitatem  ,  quem  adolescen- 
tem  una  cum  lacte  nutricis,  cultum 
pietatis,  ac  religionis  hausisse  dicit, 
atque  ab  ipsis  incunabulis,  Ecclesiae, 
et  rebus  sacris  addictum,  eum  deni- 
que  singulari  cura  institutum  ,  im- 
primis  continentem,  et  sérmonis  pu- 
ntate praestantem  semper  perseve- 
ravisse. 

Refert  vero  Parisius  de  Grassis  , 
se  pluries  Pontificem  lacrimas  fun- 
dentem  vidisse,  cum  sacra  mysteria 
perageret;  et  nonnisi  multa  difficul- 
tate  impetrare  se  a  Leone  potuisse, 
ut  cum  a  tempio  S.  Mariae  supra  Mi- 
nervam  supplicatio  facta  est,  absti- 
neret  a  Consilio  ,  quod  susceperat  , 
nudis  pedibus  supplicatioriem  illam 
peragendi.Narrant  praeterea,  et  plu- 
rimum  laudant  Parisius  de  Grassis, 
Iovius  ,  Onuphrius  Panvinius  sum- 
mam  animi  devotionem,  ac  gravita- 
tene Pontifice  dignam  ,  qua  sacras 
quasque  caeremonias  Leo  X  absolve- 
bat,  et  si  volumus  etiam  recordari, 


quomodo  Lutherus  in  sua  ad  Leo- 
nem X  epistola,  de  hac  re  loquutus 
sit ,  nota  sunt  haec  eiusdem  verba: 
«  Celebratior  ,  inquit,  et  augustior 
»  est  in  omni  terrarum  orbe  ,  tot 
»  tantorum  virorum  litteris  cantata 
»  opinio,  et  vitae  tuaeinculpata  fama, 
»  quam  ut  a  quovis  vel  maximi  no- 
»  minis  impeti  possit.  Non  sum  tam 
»  stultus  ,  ut  eum  incessam  ,  quem 
»  nemo  non  laudat.  »  Satis  ista  esse 
arbitror  ad  demonstrandum,num  bona 
fide  egerint,  et  digni  sint,  ut  iis  cre- 
datur,  qui  de  Leonis  X  moribus  de- 
traxerunt ,  atque  eum  veluti  Reli- 
gioni, et  pietati  minime  deditum  Pon- 
tificem fuisse  retulerunt,  Seckendor- 
fium  dico,  inter  ceteros,  in  Historia 
Lutherana,  Baylium  in  Dictionario 
critico  historìco,  Morerium  in  dictio- 
nario ,  Sismondium  in  opere  citato 
cap.  113  pag.  503,  Potterium  locis 
citatis. 

Etquoniam  Potterii  mentionem  fe- 
ci ,  existimo  hic  non  omittendum  , 
quod  ille  tom.  4  pa?*te  1  l.  8  p.  248 
refert  de  Leone,  cum  Bononiae,  prae- 
sente  Francisco  I  Galliae  Rege,  Mis- 
sam  celebraret.  Potterius,  inquam  , 
refert,  ad  ostendendum  Leonem  X  pa- 
rum  sollicitum  fuisse  eorum  ,  quae 
veram  animi  religionem  respiciunt, 
absolvisse  ultro,  ac  veluti  re  minime 
curata,  Regem,  et  ceteros,  qui  bel- 
lum  libenti  animo  adversus  Iulium  II 
se  gessisse  ,  et  eiusdem  censuras  se 
sprevisse  fatebantur.  Verum  si  Ray- 
naldus  ad  an.  1515  n.  33  consulatur, 
ibi  reperietur,  testimonio  Parisii  de 
Grassis  adducto  demonstrari,  Baro- 
nes,  et  Regem,  palam  confessos  esse 
peccatum  se  commisisse  in  ea  re,  et 
ideo  se  peccati  commissi  veniam,  et 
absolutionem  petere;  id,  quod  a  Pon- 
tifice impetrarunt.  Quomodo  res  vere 
evenerit,  dare  significant  haec  Pa- 
risii verba:  «  Unus  Baro,  inquit,  ad 
»  Pontificem  exclamavit  in  suo  vul- 
»  gari  Gallico,  quod,  ex  quo  non  po- 
»  tuit  communicare  de  manu  Papae 
»  (quia  particulae  deerant),  et  desi- 
»  derabat,  saltem  volebat  Papae  con- 
»  fìteri ,  et  cum  non  posset  propius 

»  accedere,  sic,  ut  in  aure  Pontificis 
»  possetpeccatum  suumconfiteri,  alte 
»  dixit,  se  confìteri,  quod  contra  Pa- 
»  pam  Iulium  proeliatus  esset,  et  suas 
»  censuras  non  curasset.  »  Huius  Ba- 
ronis  exemplum  ceteri ,  et  Rex  ipse 
imitatus  fuit;  quos  deinde  Pontitex 
absolvit.  Sed  res  ista,  hoc  modo  nar- 
rata, valde  diversa  est  ab  ea  narra- 
tione,  quam  facti  istius  tradit  Potte- 
rius,  veluti  si  id  omne  ludicra  fere 
quadam  ratione  evenisset. 

Transeoadaliam.illam  centra  Leo- 
nem  X  allatam  accusationem  ,  qua 
continetur,  eundem  Pontifìcem,  sa- 
cra potestate  ,  qua  praeditus  erat , 
abutentem  ,  inter  cetera  id  fecisse  , 
ut  eleemosynarum  magnani  partem, 
quas  indulgentiisad  aedifìcandam  Va- 
ticanam  Basilicam  indictis  compara- 
verat ,  in  usum  converterit  Magda- 
lenae  de  Medicis  sororis  suae,  quae 
Franciscum  Cibo  coniugem  habebat. 
Inter  eos,  qui  hanc  de  Leone  X  ca- 
lumniam  sparserunt,  omissis  ceteris, 
Paullum  Sarpium,  seu  Petrum  Sua- 
vium  Polanum  in  historia  concila 
Tridentini ,  et  Potterium  pari.  2 
lib.  5  pag.  37  tantummodo  cornine- 
morabo.  Verum  quantam  fìdem  Pot- 
terius  mereatur,  cum  de  rebus  ad  Pon- 
tifìcum  Romanorum  historiam  spe- 
ctantibus  pertractat,  iam  pluries  vi- 
dimus.  Ut  vero  intelligatur  ,  quae 
fides  sit  habenda  huiusmodi  narra- 
tionibus  a  Paullo  Sarpio  Veneto  pro- 
fectis  qui  per  anagramma  in  histo- 
ria concilii  Tridentini  se  Petrum 
Suavium  Polanum  appellavit,  haec 
recensenda  esse  existimavi. 

Iam  vero  Benedictus  XIV  in  eru- 
ditissimo opere  de  Sacrosancto  Mis- 
sae  sacrificio  lib.  2  cap.  2  haec  ha- 
bet  :  «  Quaenam  esset  Suavii  con- 
»  ditio  ,  quodnam  institutum  ,  satis 
»  constat  ex  Bossuetii  Meldensis  Epi- 
»  scopi  historia  variationum  lib.  7.  » 
Eo  autem  loco  Bossuetius  rationes 
attulit,  cur  Burnetio  Anglicano  Mi- 
nistro ,  quem  ipse  refellebat  ,  credi 
non  debeat,  quando  per  fraudem  af- 
firmat,  Catholicos  in  historia  concilii 
Tridentini,  fìdem  habere  sine  contro- 

versia  debere  Paullo  Sarpio,  eo  quod 
hic  scriptor  catholicus  fuerit.  Itaque 
latine  reddam  Bossuetii  locum  de  ea 
re  in  historia  variationum  lib.  7 ' , 
editionis  tamen  Parisiensis  an.  1788. 

Debet  quisque  valde  cavere  (Bos- 
suetius ait)  ,  ne  credat  Burnetio  in 
iis,  quae  dicit  de  concilio  Tridentino, 
circa  fìdem,  quam  in  ea  re  Paullus 
Sarpius  mereatur,  qui  non  tam  con- 
cilii historicus,  quam  manifestus  ho- 
stis  existimari  debet.  Burnetius  qui- 
dem  simulat  se  putare  ,  scriptorem 
hunc  Sarpium,  apud  Catholicos  qua- 
cumque  exceptione  superiorem  esse 
debere,  eo  quod  ad  eorundem  partes 
is  pertineat.  Hoc  est  commune  (Bos- 
suetius prosequitur)  Protestantium 
artificium.  Sed  ii  conscientia  tenent, 
hunc  Fratrem  Paullum ,  qui  specie 
tenus  simulabat,  se  ad  catholicos  spe- 
ctare,  revera  alium  non  fuisse,  nisi 
hominem  ex  Protestantium  genere , 
monastica  veste  indutum. 

Nemo  Burnetio  melius  (Bossuetius 
subdit)  Sarpium  agnoscit ,  qui  eum 
veluti  Catholicum  iactare  non  dubi- 
tati. Burnetius  ,  inquam ,  qui  in  hi- 
storia reformationis,  eum  dicit  scri- 
ptorem partis  catholicae;  nobis  illum 
in  alio  libro  inox  Gallice  reddito  , 
describit  veluti  Protestantem  occul- 
tum,quiLiturgiamAnglicanam,  tam- 
quam  regulam,  ac  normam  suam  ha- 
bebat, qui  occasione  turbarum,  Paul- 
lum V  Pontifìcem  Maximum  inter  , 
et  Venetam  Rempublicam  excitata- 
rum,  laborabat  impense,  ut  Rempu- 
blicam  ipsam  ad  absolutam  separa- 
tionem  ab  Ecclesia  Romana  perdu- 
ceret;  qui  «anirinabat,  se  credere,  in 
Ecclesia  corrupta,  atque  in  idolola- 
trica  communione  se  morari,  in  qua 
tamen  manere  non  desistebat  ;  qui 
confessione  sacramentales  audiebat, 
missam  celebrdbat ,  et  conscientiae 
suae  reprehensionem  leniebat,  ma- 
gnani partem  Canonis  omittendo  , 
et  in  iis  officìi  Ecclesiastici  parti- 
bus,  quas  conscientiae  suae  contra- 
rias  existimàbat,  silentium  servan- 
do. En  quid  Burnetius  scripserit  in 
vita  G-uillelmi  Bedellii  Episcopi  An- 

glieani  Kilmoriensis  in  Hibernia,  qui 
tempore  controversiae  cum  Paullo  V 
Pontiflce ,  Venetiis  tamquam  Aulae 
Londinensis  Regius  administer  mo- 
rabatur;  cui  Bedellio  Frater  Paullus 
mentem  suam ,  seu  proprias  opinio- 
nes  aperuerat.  Necesse  non  est,  me 
(Bossuetius  inquit)  de  istius  scripto- 
ris  epistolis  heterodoxis  omnibus  lo- 
qui,  quae  in  Bibliothecis  repericban- 
tur,  et  quae  Genevae  tandem  editae 
sunt.  Nihil  aliud  ego  Burnetio  dico, 
nisi  id,  quod  ipsemet  scripserat,  cum 
tamen  inter  scriptores  catholicos  nu- 
merabat  Fratrem  Paullum  Protestant 
en  froc,  qui  missam  celebrabat  sine 
fide  de  missae  sacrifìcio  ,  et  qui  in 
Ecclesia  manebat ,  cuius  cultum  ei 
idololatria  videbatur. 

Haec  de  Paullo  Sarpio,  seu  Petro 
Suavio  Bossuetius  apposite ,  et  sa- 
pientissime animadvertit.  Quae  ego 
hic  referenda  censui  ,  non  modo  ut 
ostenderem  ,  accusationem  ,  de  qua 
loquimur,  huius  Scriptoris  testimo- 
nio confìrmatam  nihil  valere  ,  sed 
etiam  ut ,  occasione  ista  suscepta  , 
notitiam  ad  Paulli  Sarpii  ingenium 
significandum  opportunam  afferrerei. 
Pluries  enim  circa  eundem  Scripto- 
rem  redibit  sermo  ,  cum  de  Luthe- 
ranis  rebus ,  et  de  Concilio  Triden- 
tino praesertim  agemus.  Itaque  quod 
spectat  ad  rem,  de  qua  nunc  loqui- 
mur, ea  quae  attulimus  ,  satis  sunt 
ad  ostendendum ,  cuius  roboris  esse 
debeant  memorata  de  eleemosynis  ex 
Indulgentiarum  promulgatione  pro- 
i'ectis,  atque  a  Leone  X,  ut  dicitur, 
in  Magdalenae  sororis  suae  usum  con- 
versis,  etiamsi  ratio  tantum  haberi 
velit  duorum,  quos  antea  commemo- 
ravimus,  Scriptorum,  qui  hanc  ac- 
cusationem  ei  Pontifici   obiecerunt. 

Sed  illud  praeterea  animadverten- 
dum  hoc  loco  videtur  ,  hanc  ipsam 
accusationem,  seu  Suavium,  seu  Pot- 
terium,  seu  alios  quoslibet,  a  Guic- 
ciardinio  derivasse.  Verum  de  ista 
Guicciardinii  narratione  haec  oppor- 
tune, et  erudite  Mansius  ad  an.  1517 
Raynaldi  num.  109  notavit:  «  Non- 
»  nisi  ab  infenso    in  Leonem  animo 


»  provenire  possunt  ea,  quae  (Guic- 
»  ciardinius)  narrat  de  collectitia  pe- 
»  cunia  ,  propositis  indulgentiarum 
»  praemiis,  per  Germaniam  contra- 
»  età,  quam  prò  eo,  quod  in  sacros 
»  usus  expenderit,  Magdalenae  Me- 
»  diceae  sororis  suae  commodis  aPon- 
»  tifice  destinatam  affirmat.  Addit 
»  vero,  Magdalenam  ministrum  suum 
»  ad  pecuniam  illam  colligendam  mi- 
»  sisse  Archembóldum  Episcopum  , 
»  quae  res  gravissime  pios  Germanos 
»  offendit  ,  causamque  praebuit  Lu- 
»  thero  ut  in  indulgentias  declama- 
»  ret.  Narratiunculam  hanc  Guicciar- 
»  dinii  suspectam  efficit  silentium 
»  coaevorum  omnium  historicorum  , 
»  Lutheranorum  praesertim,  qui  cum 
»  praetextus  omnes  ad  honestandam 
»  Lutheri  defectionem  sedulo  conqui- 
»  sierint;  nihil  tamen  de  pecunia  ex 
»  indulgentiis  comparata,  et  in  usus 
»  Magdalenae  conversa  commemo- 
»  rant.  Id  quidem  recentiorum  Lu- 
»  theranorum  Scriptorum  diligen- 
»  tiarn  non  fugit,  qui  lectam  in  Guic- 
»  ciardinio  historiam  opportune  ob- 
»  trudunt.  Parem  sedulitatem  in  ve- 
»  tustioribus  eorum  Scriptoribuscon- 
»  cipere  pronum  esset,  si  vera  scri- 
»  beret  Guicciardinius  de  re,  tota 
»  passim  in  Germania  vulgi  sermo- 
»  nibus  dissipata.  » 

In  eo  quidem  libello,  qui  Hadria- 
ni  VI  pontifìcatus  tempore,  an.  1523 
digestum  est,  et  Centum  Gravami^ 
num  nomine  ad  versus  Sedem  Roma- 
nam  a  Lutheranis  inscriptum  fuit, 
num.  39  sermo  fìt  de  indulgentiis, 
per  Germaniam  saepe  promulgatis, 
et  de  pecunia,  quae  inde  collecta  est, 
et  eo  gravamine  ponitur,  pecuniam 
istam  saepe  «  in  propinquorum  lu- 
»  xum ,  ac  sublevandam  familiam 
»  ipsorum  (qui  indulgentias  praedica- 
»  bant)  esse  versam.  »  Sed  in  hoc  gra- 
vamine, prout  videre  possunt  omnes, 
qui  monumentum  illud  consuluerint, 
agitur  de  indulgentiis  indictis  ,  et 
de  pecunia,  qua  ex  iisdem  comparata 
«  fìdeles  contra  barbaros  essent  tu- 
»  tandi,  ac  defendendi,  »  quae  tamen 
pecunia  in  alios  usus  distracta  fuerit. 

Iam  vero  pecunia,  quae  Magdalenae 
Medieeae  ex  indulgentiis  tributa  di- 
citur,  pecunia  illa  fuisse  dicitur  ex 
indulgentiarum  promulgatone  pro- 
fecta,  quae  indictae  fuerant,  ut  pe- 
cunia inde  .collecta  ad  opem  feren- 
dam  in  Basilicae  Vaticanae  sum- 
ptus  faciendos  impenderetur.  Ilio  au- 
tem  in  scripto  ,  in  quod  gravamina 
memorata ,  tam  adverso  a  Romanis 
Pontificibus  animo  congesta  sunt,  at- 
que  eo  prorsus  loco,  quo  de  eleemo- 
synis  ex  indulgentiarum  promulga- 
tione  perceptis  sermo  fit,  incredibile 
est  omitti  voluisse  a  Lutheranis  id, 
quod  pecuniam  Magdalenae  Leonis  X 
sorori  tributam  respicit ,  si  in  tam 
recenti  memoria  ea  res  evenisset , 
quae,  quemadmodum  a  Guicciardinio, 
ceterisque  Pontifìcis  detractoribus , 
narrata  est,  debuisset  esse  notissima. 

Ceterum  ad  accusationis  huius  fal- 
sitatem  ex  rei  ipsius  consideratione 
evincendam,  iis  utar  argumentis, 
quibus  Cardinalis  Pallavicinius  in  hi- 
storia  Concilii  Tridentini  lib.  1  cap.  3 
PaullumSarpium  in  ea  re  confutavit. 
Itaque  primo  loco  Pallavicinius  ar- 
gumentatur  ex  nobilissimo,  a  Iovio 
praesertim  commendato,  Leonis  Xa- 
nimo  qui  omnem  arcet  ab  eo  suspicio- 
nem,  pecuniam  ad  Vaticani  templi  ae- 
difìcationem collectam,in  sororis  suae 
commoda  convertere  eum  voluisse. 
Tanta  praeterea  Leonem  X  integri- 
tate  praestitisse  Iovius,  aliique  re- 
tulerunt,  ut  vehementer  timeret,  ne 
quid  in  benefìcio  aliquo  tribuendo 
l'aceret,  cuius  poenitere  eum  in  po- 
sterum,  aut  pudere  potuisset. 

Constat  praeterea  Leonem  magnifì- 
centissirnum  fuisse,  et  de  aedifìciorum 
magnificentia  irnprimis  sollicitum. 
Quod  spectat  vero  ad  Vaticani  templi 
aedifìcationem ,  quantopere  Pontifex 
•  cordi  haberet ,  ut  illud  aedificium 
magnificentia  sua  cetera  omnia  su- 
peraret,  exploratissima  res  est.  At- 
que  id  Cardinalis  Pallavicinius  ap- 
posite confìrmat  argumentodesumpto 
ex  duobus  ad  Raphaelem  Urbinatem, 
summum  artis  pictoriae  atque  archi- 
tecturae  lumen,  Brevibus  a  Leone  X 


scriptis.  In  illorum  autem  Brevium 
primo  Pontifex  Raphaeli  committit, 
ut  ad  effectum  perducat ,  atque  ab- 
solvat  aedificandae  Basilicae  opus, 
prout  a  Bramante  morti  proximo 
commendatum  erat.  In  eo  Brevi 
Leo  X,  commemorata  sua  erga  D.  Pe- 
trum  devotione  ,  omni  quacumque 
potest  ratione,  Raphaelem  hortatur, 
ut  templum  Vaticanum  cito,  ac  sum- 
ma  omnium  magnificentia  aedificetur, 
atque  ei  idcirco  nominis  celebritatem 
ob  oculos  ponit,  quam  Raphael  ad- 
huc  adolescens  erat  inde  consequu- 
turus,  suam  et  patris  sui  erga  Ra- 
phaelem benevolentiam  recordatur, 
ut  illi  ad  id  eificiendum  incitamen- 
tum  exhiberet.  Quomodo  vero  exis- 
timari  potest,  Pontificem,  qui  tanto 
studio  ferebatur,  illius  templi  ma- 
gnificentissime  aedifìcandi,  in  Mag- 
dalenae sororis  suae  privata  commo- 
da, pecuniam  illam  convertere  non 
dubitasse,  quae  ex  Saxonia,  et  fìni- 
timis  Saxoniae  regionibus  fuerat  col- 
lecta. postquam,  indulgentiarum  con- 
sequutione  proposita  ,  Pontifex  ipse 
Christianos,  ad  opem  in  sumptus  ob 
eam  aedifìcationem  absolvendos  tanta 
celebritate  excitavisset? 

Deni-que  Cardinalis  Pallavicinius 
argumentum  adducit,  quo,  de  facto 
ipso,  ut  dici  solet,  certum  esse  decla- 
rat,  pecuniam,  de  qua  quaestio  est,  ex 
eleemosvnarum  iHarum  collectione, 
Magdalenae  Pontifìcis  sorori  tribu- 
tam non  fuisse.  Atque  ut  id  demon- 
stret,  eruditissimus  Cardinalis  refert, 
se  ex  Felicis  Contelorii  narratione 
id  accepisse,  qui  Praesul  in  his  re- 
bus expertissimus ,  eum  multos  an- 
nos  tabularli  Pontifìcii  custodiam  re- 
tineret,  accuratissimam,  et  indubiam 
in  iisdem  rebus  notitiam  sibi  com- 
paravi^ Iam  vero  Pallavicinius  sub- 
dit,  ex  scripto  a  Felice  Contelorio 
confecto  ,  atque  ad  hanc  rem  illu- 
strandam  composito,  se  de  facto  ac- 
cepisse ,  nullam  eiusmodi  pecuniae 
numerationem  Magdalenae  factam 
esse,  cuius  pecuniae  numeratae  ve- 
stigium  aliquod  reperiretur  in  iis 
libris  rationum ,  in   quos  certe   ad 

ostendendam  integritatem  suam  in 
negotio  gerendo,  Ministri  Pontificis 
pecuniae  numeratae  testimonium  in- 
ferre  debuissent.  Patet  igitur  accusa- 
tionem  istam ,  de  qua  hactenus  lo- 
quuti  sumus,  veluti  falsam  reiicien- 
dam  esse. 

Alia  accusatio  ea  est ,  qua  Leo  X 
veluti  parum  honestatis  sollicitus 
traducitur,  ita  ut  non  dubitaret  ali- 
quando  fìdem  in  re  gravissima  da- 
tam  violare.  Hac  ratione  Sisraondius 
op.  cit.  cap.  113  de  eo  loquitur,  cum 
de  Ioanne  Paullo  Ballionio  verba  fa- 
cit.  Etenim  refert  in  Pontificis  in- 
dignationem  Ballionium  incidisse,  et 
ab  eodem  Perusia  Romam  vocatum, 
cum  venire  is  detrectaret,  eo  quod 
sibi  timeret,  atque  idcirco  ad  se  ex- 
cusandum  fìlium  suum  Malatestam 
ad  Pontificem  misisset,  salvumcon- 
ductum  propria  manu  scriptum  Leo- 
nem  X  eidem  Ballionio  dedisse,  quo 
eundem  ab  omni  suspicione  exime- 
ret,  et  una  simul  Camillo  Ursinio  , 
aliisque  potentibus  Ballionii  amicis 
talia  dixisse,  ut  is  posset  credere,  se 
nulli  periculo  obviam  iturum  esse. 
Quare  deinde  venisse  Romam  narrat 
Ioannem  Paullum  Ballionium,  et  cito 
comprehensum,  ac  post  duos  menses 
capite  mulctatum  fuisse. 

Sed  videamus  quid  Paullus  Iovius 
lib.  4  vitae  Leonis  X  de  hac  re  ha- 
beat.  Is  igitur  scriptor,  qui  in  hi- 
storia  huius  Pontificis  referenda,  est 
magnae  auctoritatis,  eo  loco,  quo  me- 
morat,  plures,  in  quos  sub  Leonis  X 
pontifìcatu  fuit  animadversum  ,  eo 
quod,  licet  Pontifex  is  esset  natura 
lenissimus,  non  posset  tamen,  ob  pu- 
blicum  bonum  a  severitate  legum 
adhibendaabstinere,  is,  inquam,  haec 
de  Ioanne  Paullo  Ballionio  narrat: 
«  Dabat  item  operam  diligenter,  ut 
»  in  provinciis  omnia  pacata,  et  lae- 
>  ta,  praefectorum  vigilantia,  et  se- 
»  veri  tate  tenerentur.  Et  quum  es- 
»  set  natura  lenissimus,  saepissime 
»  patientiam  abrumpebat,  si,  renova- 
»  tis  improborum  iniuriis,  post  pri- 
»  mam  delieti  veniam,  contumeliose 
»  laederetur.  Paullum  ante  aliosBa- 


»  leonum  ,  claris  militiae  honoribus 
»  functum,  et  erga  Mediceam  domum 
»  studio,  ac  opéribus  insignem,  e  Pe- 
»  rusio  Romam  vocatum,  eiusque  le- 
»  nitati  impense  confidentem ,  quin 
»  capitali  supplicio  afficeret,  vel  de- 
»  precantibus  Ursiniis  ,  exorari  non 
»  potuit.  Vir  enim  impotens,  et  fa- 
»  ctiosus,  apud  Perusinos  cruentam 
»  maxime ,  et  rapinis  infamem ,  de- 
s»  spectis  Pontificis epistolis,  tyranni- 
•»  dem  exercebat.  » 

Nihil  profecto  in  ista  Iovii  narra- 
tone reperitur,  quod  salvumcondu- 
ctum ,  propria  manu  subscriptum  a 
Leone  datum  fuisse  Ballionio  osten- 
dat,  quo  ille  omnem  metum  dimit- 
teret ,  atque  omnem  periculi  suspi- 
cionem  deponeret,  prout  Sismondius 
confìdenter  narrat.  Nihil  de  sermo- 
nibus  eiusmodi,  quos  Leo  X  cum  Ur- 
siniis habuerit,  quibus  iidem,etce- 
teri  Ballionii  amici  intelligere  po- 
tuerint,  Ballionium  Romam  venien- 
tem,  in  nullum  discrimen  adductum 
iri:  immo  vero  aperte  narrat  Iovius, 
neque  deprecantibus  Ursiniis  ,  Pon- 
tificem exorari  potuisse  ut  a  legum 
severitate  erga  Ballionium  tempe- 
raret.  Atqui  praecipua  huius  accu- 
sationis  ratio  in  eo  posita  est,  quod 
Leo  X  salvumconductum  non  serva- 
verit,  et  clementiae  verbis  de  Bal- 
lionio, cum  Ursiniis  loquendo,  usur- 
patis  non  steterit.  Talis  ergo  est 
Paulli  Iovii  de  ista  re  narratio,  ut 
id,  quod  accusationis  huius  cardo  est, 
omnino  excludat.  His  vero  non  ob- 
stantibus,  praeter  ceteros  Scriptores, 
quos  Sismondius  in  hoc  facto  nar- 
rando commemorat ,  Iovium  etiam 
citare  non  dubitat. 

Appellat  praeterea  Sismondius 
Guicciardinium  lib.  13  ad  an.  1520. 
Sed  neque  hic  auctor  salvumcondu- 
ctum a  Leone  datum  dicit ,  immo 
vero  aperte  dicit ,  scripto  Leonem 
hanc  Ballionio  securitatem  non  de- 
disse. 

Commemorat  etiam  in  narrationis 
suae  confirmationem  Sismondius  0- 
nuphrium  Pan  vini  um:  sed  is  in  Leo- 
nis Xvita,  eo  modo,  quo  Paullus  Io- 

vius,de  Ballionio  ait  dumtaxat,  eum 
inipense,  seu  valde  nimis,  Pontificis 
benignitati  confidentem  fuisse ,  ve- 
runi, hoc  non  obstante,  extremo  ta- 
men  supplicio  affectum  esse. 

Nihil  pariter  Belcarii  testimonio 
profìcitSismondius.  Eum  quidem  cum 
ceteris  mox  memoratis  scriptoribus 
Sismondius  citat,  veluti  si  illereferat 
hoc  factum,  prout  ab  ipso  narratur. 
Sed  revera  Belcarius  Rerum  Galli- 
carum  comment.  Uh.  16  pag,  480 
de  Leone  dicit,  prout  Guicciardinium 
narrasse  superius  significavi,  Ponti- 
fìcem  «  nihil  scripto  mandasse.  »  0- 
mnes  igitur  isti  scriptores  ,  illud  , 
quod  in  accusatione  ista  praecipuum 
est,  et  quod  a  Sismondio  eosdem 
scriptores  commemorante,  veluti  cer- 
tuni traditur,  Leonem  X  salvumcon- 
ductum  manu  eius  subscriptum  Bal- 
lionio dedisse,  omnes,  inquam,  isti 
scriptores,  id  excludunt. 

Fuisse  vero  Ballionium  ea  poena 
dignum,  qua  mulctatus  fuit,  res  est 
extra  controversiam  posita ,  quan- 
tumvis  Sismondius  ad  Leonem  X  gra- 
vius  vituperandum,  loc.  cit.pag.517, 
ita  factum  hoc  referat,  tamquam  si 
Ballionius  iniuste  fuerit  extremo 
supplicio  affectus,  ac  Pontifex  prae- 
textus  aliquos ,  seu  rationes  oppor- 
tunas  ad  eum  capite  plectendum  ex- 
cogitandas  curavisset. 

Nam  quomodo  de  Ballionio  Iovius 
loquatur,  superius  vidimus  ,  quem 
virum  impotentem,  factiosum,  et  a- 
pud  Perusinos  cruentam  maxime , 
et  rapinis  infamem,  despectis  Ponti- 
ficis epistolis,  tyrannidem  exercuisse 
narravit.  Guicciardinius  quoque,  vim 
a  Ballionio  contra  Gentilem  cogna- 
tum  suum  adhibitam  fuisse  narrat, 
quem  Perusio  eiecit,  ut  sibi  univer- 
sum in  eam  civitatem  dominatum 
arrogaret.  Denique  Anonymus  Pa- 
duanus  in  historia  Veneta ,  quem 
Muratorius  ad  annum  1520  Ballio- 
nii  factum  narrans  commemorat , 
multa  de  criminibus  eiusdem  Ballio- 
nii  memoriae  prodidit. 

Nam  is  scriptor  retulit ,  Ballio- 
nium, non  solum  Perusii  patriae  suae 

tyrannum  fuisse  ,  sed  etiam  tyran- 
nidem in  fìnitimis  regionibus  illum 
exercuisse.  Praeterea  illum  impium, 
sine  fide,  atque,  ut  uno  verbo  rem 
complectar  ,  Muratorius  ait,  veluti 
teterrimum  naturae  portentum,  Bal- 
lionium Anonymus  ille  historicus 
descripsit.  Diu  Leonem  eius  crimina 
tolerasse  ait,  sed  tandem  aliquando 
in  eundem  animadvertere  defluisse: 
cum  Ballionius  Romam  venisset,  iu- 
dicium  de  eius  causa  institutum  esse, 
processum  de  eo  factum  ,  quaestio- 
nem  habitam,  et  Ballionium  tot  cri- 
mina,  tantaque  a  se  patrata  confes- 
sum  esse,  ut  pluribus  de  causis,  ex- 
tremo supplicio  dignus  apparuerit  ; 
quare  in  mole  Hadriana  capite  ple- 
xum  quadam  nocte  illum  fuisse.  Haec 
Anonymus  Paduanus  a  Muratorio  ci- 
tatus  habet ,  qui ,  dum  annales  Ita- 
liae  vir  ille  doctissimus  scribebat , 
prout  ad  an.  1509  is  significat,  scri- 
pto tantum  prostabat,  haec,  inquam, 
de  Ballionii  criminibus  Anonymus 
ille  scriptor  retulit.  Quae  quidem 
utrum  possint  ulla  ratione  Sismon- 
dium  excusare,  cum  Leonem  laces- 
sit,  veluti  si  iniuste  in  Ballionium 
animadverterit ,  omnes  facile  intel- 
ligunt.  Angelus  Fabronius  autem  A- 
cademiae  Pisanae  Curator  in  Leo- 
nis  X  vita  pag.  309  affert  praeterea 
testimonium  Titii,  quo  continetur  , 
Ballionium  etiam  contra  Pontifìcem 
conspirasse. 

Anonymum  Paduanum  quidem  Mu- 
ratorius refert  ad  an.  1520  conten- 
dere ,  Leonem  X  sectiritatis  fìdem 
Ballionio  dedisse  ,  ut  ad  Urbem  is 
veniret.  Verum  superius ,  aliorum 
scriptorum  nos  testimonia  comme- 
moravimus,  qui  nihil  de  hac  securi- 
tate  a  Leone  X  Ballionio  concessa 
tradiderunt ,  immo  vero  id  aperte 
negarunt.  Et  Muratorius  ipse ,  eo- 
dem  loco,  Guicciardinii  auctoritatem 
recenset,  qui  in  facto,  de  quo  loqui- 
mur,  narrando,  affirmavit  Leonem  X 
nihil  scripto  promisisse.  Quid  ergo 
valet  scriptoris  Anonymi  testimo- 
nium ,  cum  scriptorum ,  de  quorum 
auctoritate  certe  constai,  contrariam 

sententiam  manifestarci  in  hac  re  ha- 
beamus?  Confìrmat  vero  hoc  idem 
notitia  indubia,  quam  ex  monumen- 
tis  illius  aetatis  accepimus,  de  Leo- 
nis  X  integritate  singulari.  Neque 
is  certe  vir  tantus,  quantus  Leo  X 
erat ,  hoc  fuisset  commissurus ,  ut 
cum  in  animo  haberet,  de  Balìionio 
ultionem  secundum  leges  sumere, 
eodem  tempore  super  legum  severi- 
tate  ,  prò  Balìionio  per  salvumcon- 
ductum  dispensaret.  Restat  ergo  ut 
de  hac  accusatione  conciudamus,  in- 
iuria  fecisse  Sismondium  nominatim, 
atque  eum  a  vero  aberrasse,  qui  in 
ista  accusatione  afferenda  ,  Pontifi- 
cem  vel  iniustitiae,  vel  fidei  viola- 
tae  insimulavit. 

Antequam  de  Leone  X  fìnem  lo- 
quendi  faciamus,  aliquid  animadver- 
tendum  etiam  esse  arbitramur  de  ea 
re,  quae  pariter  contra  Pontificem, 
quandam  veluti  peculiarem  accusa- 
tionem  continere  videtur,  eum,  sci- 
licet,  scientias  potius  profanas ,  et 
artes  ,  quam  sacrarum  scientiarum 
studia,  et  viros  potius  profana  eru- 
ditione  ,  et  discipiinis  praestantes, 
quam  homines  in  sacris  studiis  ex- 
cellentes ,  patrocinio  suo  fovendos 
existimavisse. 

Nolo  hic  notare ,  diverso  prorsus 
modo  Carolum  Villersium  in  suo  hi- 
storiae  Ecclesiasticae  compendio  pe- 
riodo 4  pag.  376  edit.  Parisiensis 
an.  1808  Leonis  X  erga  litterarum 
studia,  et  artes  voluntatem  interpre- 
tatum  esse.  Is  scriptor  in  memorato 
historiae  compendio,  quod  non  aliud 
revera  continet,  nisi  falsarum  con- 
tra Ecclesiam  Catholicam,  et  Roma- 
nos  Pontifìces  criminationum  conge- 
riem,  is,  inquam,  scriptor,  eo  loco, 
talia  dicit  de  Leone  X,  ut  neget,  ab 
eodem  Pontifico,  litterarum,  et  ar- 
tium  quoque  studia,  vere  proprieque 
protecta  fuisse.  Eam  enim,  quam  in 
haec  studia  ostendit  Pontifex  pro- 
pensionem  ,  non  litterarum  ,  atque 
artium  patrocinium  fuisse  Villersius 
contendit,  sed  inde  tantummodo  pro- 
fectam  esse  hanc  Pontifìcis  volunta- 
tem affirmat,  uod  illa  studia  Leo- 


nem  oblectarent ,  atque  ei  solamen 
afferrent,  praesertim  quod  ad  eius- 
modi  consuetudinem  in  paterna  domo 
fuisset  institutus. 

Haec  tamen  falsa  sunt,  atque  a 
communi ,  et  apud  omnes  recepta 
sententia  abhorrent.  Nihil  enim  tan- 
topere  inter  omnes,  qui  de  Leone  X 
scripserunt,  nihil,  inquam  ,  tanto- 
pere  exploratum  est,  quam  Pontifi- 
cem illum  litterarum,  atque  artium 
patronum  fuisse  ,  ita,  ut  Cardinalis 
Pallavicinius  ipse  in  Jiist.  conc.Trid. 
lib.  1  cap.  2  nimium  erga  haec  stu- 
dia se  propensum  LeonemX  demon- 
stravisse,  non  obscure  conqueratur. 
Facile  est  autem  intelligere,  quanam 
de  causa  Villersius  eo  modo  de  Leo- 
nis X  in  litteras,  et  artes  voluntate 
loquutus  sit.  Videlicet,  ut  hanc  quo- 
que laudem  ab  eo  detrahat,  et  neque 
vere  litterarum,  ac  bonarum  artium 
patronum  Pontificem  illum  fuisse 
concludati 

Itaque  hac  Villersii  animadversio- 
ne  reiecta ,  certum  esse  puto,  Leo- 
nem  X,  non  solum  litteris,  et  arti- 
bus,  sed  sacris  etiam  studiis  patro- 
cinium suum  tribuisse,  neque  tantum 
homines  litteris  humanioribus,  et  ar- 
tibus  deditos,  sed  homines  quoque 
sacrarum  disciplinarum  laude  prae- 
stantes fovisse. 

Atque  ad  hoc  evincendum,  primo 
loco  opportunum  esse  censeo  illud 
Leonis  X  decretum  recordari,  quod 
in  Concilio  Lateranensi  Generali  V 
ab  eo  editum  est  sess.  8,  qua  consu- 
luit  diligenter  ,  ut  Ecclesiastici  or- 
dinis  homines  accurate  sacra  studia 
colerent.  Est  omnibus  in  promptu 
cohstitutio  Leonis  X  in  ea  sessione 
promulgata.  In  illa  autem  constitu- 
tione,  postquam  de  anirnae  humanae 
immortalitate  Pontifex  loquutus  es- 
set,  et  errorem  huic  dogmati  contra- 
rium  condemnavisset,  haec  decrevit: 
«  Ne  quis  de  cetero  in  sacris  ordi- 
»  nibus  constitutus,  in  studiis  gene- 
»  ralibus,  vel  alias,  publice  audiendo, 
»  Philosophiae  ,  aut  poesis  studiis, 
»  ultra  quinquennium ,  post  Gram- 
»  maticam,  et  Dialecticam,  sine  ali- 

»  quo  studio  Theologiae  ,  aut  Iuris 
»  Pontificii  incumbat.  Verum  exacto 
»  dicto  quinquennio  ,  si  illis  studiis 
»  insudare  voluerit ,  liberum  sitei, 
»  dum  tamen,  simul  seorsim  Theo- 
»  logiae  ,  aut  sacris  canonibus  ope- 
»  ram  navaverit,  ut  in  his  sanctis, 
»  et  utilibus  professionibus  Sacerdo- 
»  tes  Domini  inveniant,  unde  infe- 
»  ctas  Philosophiae,  et  Poesis  radices 
»  purgare,  et  sanare  valeant.  »  Haec 
quidem  non  ostendere  ,  Leonem  X 
profana  tantum  studia,  non  vero  sa- 
cras  disciplinas  fovisse,  ii  dumtaxat 
contendere  poterunt,  qui  secundum 
opiniones  praeconceptas  suas ,  non 
autem  secundum  manifestarci  monu- 
mentorum  veritatem  ,  aliquid  affir- 
mare  non  dubitant. 

Praeter  ista  vero,  quae  generatim 
evincunt,  Leonem  X  sacrorum  etiam 
studiorum  curam  habuisse ,  multa 
possent  singillatim  recenseri ,  quae 
hanc  curam ,  atque  istud  Leonis  X 
erga  homines  in  sacris  disciplinis 
praestantes  studium  demonstrarent. 
Yerum  ego  nonnulla  tantum  ,com- 
memorabo  :  cetera  enim ,  cum  aliis 
in  locis,  tum  in  Leonis  X  vita  a  Fa- 
bronio  scripta ,  et  in  eruditissimi 
Hieronymi  Tiraboschii  historìa  Ita-' 
licae  litteraturae  tom.  7  videri  pos- 
sunt. 

Itaque  huius  Pontifìcis  curae  ar- 
gumentum  afferri  potest  id  ,  quod 
Leo  X  erga  viros  sacrarum  scien- 
tiarum  laude  florentes  gessit,  atque 
incitamentum,  quod  iisdem  exhibuit, 
ut  sacra  studia  promoverent. 

Talis  ex.  gr.  fuit  Zenobius  Acciaio- 
lius  Florentinus ,  Ordinis  PP.  Prae- 
dicatorum ,  quem  virum  in  sacris 
studiis  doctissimum  ,  Florentiis  Ro- 
mani Leo  X  accivit,Bibliothecae  Va- 
ticanae  Praefectum  constituit,  et  ad 
transferenda  ex  ea  Bibliotheca  in 
Àrcem  S.  Angeli  vetustissima  per- 
gamena monumenta  destinavit,  quo- 
rum P.  Montfauconius  indicem  ela- 
boravit.  Hic  idem  vero  Zenobius  Ac- 
ciaiolius  Theodoreti  Cyrensis  Epi- 
scopi duodecim  sermones  latine  red- 
didit,  atque  alias  exGraeco  versiones 


fecit.  Cum  vero  Acciaiolius  redditos 
latine  Theodoreti  sermones  Leoni 
offerret,  beneficia  sibi  a  Leone  col- 
lata, oratione  sua  prosequutus  est. 
«  Ad  quae  patris,  inquit,  in  me  tui, 
»  maiorumque  tuorum  beneficia,  tu 
»  id  mihi  seorsim,  Beatissime  Pater, 
»  contulisti,  quod  ad  pedes  tuos  gra- 
»  tulandi  causa  provolutum,  in  Ur- 
»  bano  S.  Silvestri  Oratorio,  ad  ho- 
»  nestam  studiorum  quietem,  huma- 
»  nissime  collocasti,  nostraeque  ae- 
»  tati  iam  ad  senectutem  vergenti 
»  deesse  nihil  pateris,  quod  ad  Re- 
»  ligiosi  studiosique  hominis  neces- 
»  sarios  usus,  commodaque  pertineat. 
»  Cum  itaque  ob  ingentia  tua  in  me 
»  beneficia,  redundare  in  te  debeat 
»  quidquid  a  me,  per  hoc  abs  te  mihi 
»  concessum  otium  excudatur,  dedi- 
»  candos  tibi  putavi ,  quos  nuper 
»  Theodoreti  Cyrensis  Episcopi  grae- 
»  cos  libros  de  spirituali  affectionum 
»  medicina  latinos  feci.  » 

Neque  minus  apparuit  haec  Leo- 
nis X  cura,  cum  Octavianum  Pan- 
tagathum  patria  Brixianum,  Ordinis 
Servorum  Beatissimae  Mariae  Yir- 
ginis,  Parisiis  Romam  vocavit,  vi- 
rum doctissimum, cuius  magnum  elo- 
gium  Tiraboschius  fecit  cit.  tom. 
lib.  3  pag.  144  et  seqq.  edit.  Rom. 
an.  1784.  Hic  vero  Octavianus  Pan- 
tagathus  a  Leone  X  inter  familiares 
suos  adscitus,  beneficiis  auctus  est, 
diti,  scilicet,  sacerdotio  abbatiae  Ma- 
xarae,  et  Archigymnasio  Romano  ad- 
dictus.  Historiam  Ecclesiae  conscri- 
bendam  Leo  X  eidem  commiserat, 
quam,  ob  nimiam  operis  vasti tatem, 
is  non  absolvit. 

Praeterea  Leonis  auspiciis  Felix 
De  Prato,  Celebris  quondam  Raoinus, 
tum  suscepta  Religione  Christiana 
adeo  doctus  Augustinianus ,  qui  ex 
Hebraica  lingua  latine  reddidit  Psal- 
terium, quod  opus  inscribitur:  Psal- 
terium ex  Hebraeo,  diligentìssime 
ad  verbum  fere  translatum  a  Fr. 
Felice  a  Prato  Ordinis  Fremita- 
rum  S.  Augustini ,  per  summum 
Pontificem  Leonem  X  approbatum. 
Leo    autem  Pontifex  Venetiis   Ro«* 

mam  Felicem  vocavit ,  qui  alios 
S.  Scripturae  libros  vertendos  cura- 
vit,  et  Pontitìce  id  volente,  ad  Iu- 
daeorum  conversionem  plurimum  in- 
cubuit,  et  magnum  fructum  inde  re- 
portavit.  De  quibus  rebus  Wolphius 
in  Bìblìotheca  Hebraea  videndus  est. 

Valde  honorificam  vero  in  his  do- 
ctissimis  viris  recensendis  mentio- 
nem  merentur  Ambrosius  Cathari- 
nius ,  et  Thomas  de  Vio,  deinde  a 
patria  sua  dictus  Cardinalis  Caieta- 
nus.  Contra  Lutherum  ii  duo  viri 
ex  ordine  PP.  Praedicatorum  tanto- 
pere  illustres  ,  de  quibus  in  poste- 
rum  sermo  redibit,  scriptis  suis  Lu- 
therum confutarunt,  a  Leone  X  ad 
id  agendum  excitati.  Idem  porro 
Leo  X  Thomam  de  Vio  ob  praeclara, 
quibus  praestabat  merita,  ad  cardi- 
nalati amplissimam  dignitatem  e- 
vexit. 

Est  etiam  memorandus  Silvester 
Mazzolinius,  seu  de  Prierio,  a  patria 
sua  dictus ,  item  Ordinis  PP.  Prae- 
dicatorum ,  qui  Lutherum  graviter 
refellendum  suscepit,  quique  a  Leo- 
ne X  Magister  S.  Palatii  Apostolici 
adlectus  est,  Tiraboschius  huius  viri 
laudes  prosequens  tom.  sup.cit.  lìb.2 
cap.  1  ostendit,  munus  hoc  adeo  ho- 
norificum  ob  illustria  merita  Prierio 
a  Leone  tributum  fuisse. 

Quid  vero  ego  deHieronymoAlean- 
dro  dicam  ,  ob  legationem  suam  in 
Lutherana  causa  celeberrimo,  et  Phi- 
losophiae,  Theologiae ,  linguae  He- 
braicae,  Graecae,  et  Chaldaicae  pe- 
ritia,  atque  in  gravissimis  rebus  ge- 
rendis  sapientissimo?  Illuni  Leo  X 
ab  Episcopo  Leodiensi ,  ut  Romam 
veniret,  accepit,  consuetudinis  suae 
participem  illum  esse  voluit ,  Iulio 
Mediceo  Patrueli  suo,  qui  in  poste- 
rum  Clemens  VII  fuit,  illum  ab  epi- 
stolis  esse  voluit,  tum  Bibliotheca- 
rium  Vaticanum  fecit;  illum  denique, 
ut  cetera  omittam,  Legatum  in  Ger- 
maniam  misit. 

Non  est  denique  praetereundus  in 
hac  praeclarorum  virorum  numera- 
tione,  Laurentius  Campeggius,  Theo- 
logus  tantae  celebritatis,  et  in  iuris- 


prudentia  praesertim  Pontificia  prae- 
stantissimus.  Illum  iam  Episcopufn 
Feltrensem,  Leo  X  an.  1517  Cardi- 
nalem  creavit.  Inter  familiares  Sa- 
doleti  epistolas,  duae  exstant,quae 
ad  singulare  huius  viri  elogium , 
virtute,  ac  doctrlna  partum  audien- 
dum,  sunt  opportunissimae. 

Concludam  hunc  locum  testimonio 
Raphaelis  Brandolinii,  qui  in  magna 
cum  Leone  X  rerum  coniunctione 
fuit.  «  Cunctos,  inquit,  rationis,  na- 
»  turae ,  morum  ,  humani  divinique 
»  iuris,  ac  supremae  illius  scientiae, 
»  quam  theologiam  vocant,  peritis- 
»  sirnos  viros  accersit,  probat,  hone- 
»  stissimisque  stipendiis  refocillat.» 

His  vero  consideratis,  quibus  alia 
plura  eiusmodi  possent  adiungi,  fa- 
cile est  intelligere ,  quid  sequatur: 
scilicet,  in  his  perspicua  argumenta 
contineri,  quibus  demonstratur  Leo- 
nem  X  sacra  etiam  studia  fòvisse, 
et  viros  in  sacris  etiam  disciplinis 
praestantes ,  patrocinio  suo ,  ac  be- 
neficiis  cumulavisse.  Et  patet  simui 
ex  his,  cum  historia  Pontifìcis  istius, 
ac  rerum  ab  eo  gestarum  ,  minime 
convenire  opinionem  illam ,  de  qua 
nunc  loquuti  sumus,  Leonem  X  pro- 
fanis  quidem  studiis  deditum  fuisse, 
sed  sacras  disciplinas,  atque  eos,  qui 
illas  colerent ,  voluntate ,  et  bene- 
volenza sua  minime  prosequutum 
esse.  Haec  vero  possent  confirmari 
aliis  pluribus  exemplis  ,  de  quibus 
loquendi  opportunus locus  occurret, 
cum  de  reformatione,  quam  dicunt 
a  Luthero  inductam,  agernus,  et  de 
qua  falsum  esse  ostendemus,id,  quod 
iactatum  est,  litterarum ,  ac  scien- 
tiarum  incrementum,  quod  illae  con- 
sequutae  sunt,  ei  vicissitudini  peni- 
tus  deberi. 

Leo  quidem,  prout  in  huius  dis- 
putationis  initio  significavi,  die  1  De- 
cembris  anno  1521,  compendio  mor- 
tuus  est.  Potterius  vero  dicit,  illum, 
secundum  illorum  temporum  narra- 
tiones,  veneno  sublatum  esse.  Sed 
ista  dicens,  omittit  omnia,  quae  ad 
excludendum  veneno  Pontificem  sub- 
latum esse,  graves  scriptores  retu- 

lerunt;  qualis  est  Raynaldus  ad  eum 
annum  num.  110,  quo  loco,  adducto 
Parisii  de  Grassis  testimonio,  osten- 
*dit,  suspicionem  de  ea  re  obortam 
esse,  sed  deinde ,  post  factam  inqui- 
sitionen\,conclusum  esse,  veneno  Pon- 
tificis  mortem  tribui  non  debere. 
Muratorius  autem  habet,  vel  a  die  25 
Novembris,  cum  in  summa  laetitia 
Leo  X,  et  Urbs  tota  esset  ob  Medio- 
lanum  occupatimi ,  et  Gallos  inde 
pulsos  ,  infirma  valetudine  eum  la- 
vorare coepisse,et  die  1  Decembris 
inopinato  demortuum  esse:  de  vene- 
ni  suspicione  pertractatum  fuisse  , 
sed  abscessu  Leonem  X  semper  fuis- 
se vexatum  ,  atque  id  ad  vitam  ei 
celerius  auferendam  sufficere  potu- 
isse. 

Haec  vero  concordare  possunt  cum 
Iovii  narratione  in  Leonis  vita  lib.  4, 
ubi  de  Pontificis  morte  agit.  «  Non 
»  defuere  ,  inquit ,  tamen ,  qui  mini- 
»  stros  ,  et  principes  ,  ea  calumnia 
»  (de  veneno  exhibito)  omnino  libe- 
»  ratos  vellent,  quasi  Pontifex,  ob- 
»  structa  iam  piane  iìstula,  et  ob  id, 
»  saniosis  humoribus  ad  praecordia 
»  reiectis ,  letaiem  morbum  facile 
»  conceperit,  praesertim  cum  et  his 
»  diebus  ,  turbidus  auster  ,  nebulam 
»  pestilentem  e  palustribus  campis 
•p  ad  villani  (  Mallianam,scilicet,  un- 


»  de  tunc  ad  festa  peragenda  Leo 
»  Romani  reversus  erat)  importune 
»  detulisset.  »  Verum  haec  Potte- 
rius  silet,  ne  allatum  sibi  praetex- 
tum  imminuat,  persuadendi,  Ponti- 
ficem  tantum  odio  civium  suorum 
interemptum  fuisse. 

Denique  contemptu  potius ,  quam 
responsione  digna  sunt,  quae  Potte- 
rius  de  Leonis  X  morte  subdit.  Nam 
eidem  repente  mortuo  atrociter  in- 
sultans,  talia  habet ,  quasi  Pontifex 
inopinata  morte  sublatus,  idcirco  re- 
ligionis  auxiliis  iuvari  non  potuerit, 
ut  scilicet ,  poenam  daret  ,  quocl  is 
vivens,  sacra,  venalia  fecisset.  Haec 
enim  acerba  calumnia  manifeste  pu- 
gnat  cum  integri  tate  vitae,  qua  Leo  X 
excelluit,  cum  religionis  amore,  quo 
erat  animatus,  et  quo  in  sacerdotiis, 
beneficiisque  conferendis,  castissimus 
semper  fuit,  quemadmodum  Iovii  hi- 
storia  docet.  Denique  haec  calumnia 
pugnat  cum  iis  ,  quae  publicis  mo- 
numentis  tradita  sunt.  Exstat  enim 
Leonis  X  constitutio  3  Non.  Maii 
anno  1514  in  sessione  nona  Conci- 
la V  Lateranensis  Generalis  edita, 
qua  inter  alia  plura,  de  quibus  agit, 
omnia  simul  praescripsit  Pontifex  , 
quae  ad  electionum  sacrarum  reli- 
gionem.  integrità tem  gravi tatemque 
tuendam,  erant  opportunissima. 


EX  SAECULO  DECIMO  SEXTO. 

CAPUT  XLVL 

DE  ECCLESIAE  STATU  SAECULO  XVI  INEUNTE. 


Ecclesiae  Catholicae  statum ,  cum 
saeculum  decimum  sextum  inciperet, 
satis  aperte  declarant  quae  in  su- 
perioribus  tomi  huius  capitibus  expo- 
suimus.  Nam  Concilii  Lateranensis 
quinti  historia,  quam  tradidimus,  et 
ea  ,  quae  de  Leonis  X  pontifìcatu 
pertractavimus  ,  satis  esse  possunt 
ad  signifìcandam  publicam  rerum 
conditionem ,  cum  ea  aetas  initium 
haberet.  Illud  vero  certum  est ,  eo 
i?aeculo  ineunte,  antiquam  Ecclesiae 


fldem  publicos  hostes  generatim  non 
habuisse.  Immo  vero  quantumvis  de- 
pravati essent  non  paucorum  mores, 
ad  fìdei  tamen  catholicae  custodiam 
quod  spectat,  illam  ab  iis  fuisse  con- 
temptui  habitam  dici  certo  non  pò  test. 
Erat  ubique  receptum  ,  Ecclesiam 
a  D.  N.  I.  C.  ita  esse  institutam,  ut 
caput  iurisdictionis  potestate  prae- 
ditum  haberet;  Romanos  Pontifìces 
D.  Petri  Successores ,  ista  in  univer- 
sali Ecclesiam  potestate   praestare; 

cum  eo  ìiecesse  esse,  dependentia,  et 
communione  convenire;  extra  Eccle- 
siam  fieri  oportere,  qui  hoc  fìdei  dog- 
ma repudiaret.  Ubique  recepta  ser- 
vabatur  de  Sacramentis  catholica 
doctrina.  De  peccato  originali,  deque 
iustifìcatione  non  contemnebatur  Ca- 
tholicae  Ecclesiae  sententia.  Hierar- 
chia  Ecclesiastica,  divina  ordinatione 
instituta,  Indulgentiarum  usus,  San- 
ctorum  cultus  ,  servabatur  ubique. 
Atque  ad  morum  doctrinam  quod 
spectat,  arbitrii  libertas,  matrimonii 
perpetuum ,  indissolubileque  vincu- 
lum,  et  reliqua  ad  iustitiam  tuendam 
praecepta,  vera  esse  iudicabantur. 

Sed  his  omnibus  grave ,  et  scele- 
stum  bellum  indictum  est.  Atque  in 
eos ,  hac  aetate  ,  Ecclesia  Catholica 
infensissimos  hostes  incidit,  qui  nul- 
lum,  ut  ita  dicam,  doctrinae  a  Chri- 
sto  traditae,  et  ab  Apostolis  acceptae 
caput,  consistere  patiebantur  ;  immo 
universum  Religionis  fundamentum 
impune  evertendum  curarent.  De  his 
pertractationem  suscepturi ,  et  quo- 
modo  ea ,  quae  Reformatio  dici  so- 
let,  inducta  fuerit  exposituri,  ad  dif- 
ficiliorem  Ecclesiae  Epocham  expli- 
candam  pervenisse  videri  possumus. 
Atque  ista  quidem  pertractatio  ob 
rerum  gravitatem ,  varietatemque 
permagnam,  quae  huius  epochae  pro- 
pria est ,  perlongum  sane  volumen 
requireret,  si  omnia  fuse  essent  ex- 
ponenda ,  quae  ad  illam  referuntur. 
Servare  tamen  debemus  modum  his 
praelectionibus  praescriptum  ,  atque 
ea  saltem  non  praetermittemus,  quae 
ad  notitiam  de  praecipuis  rerum  ad 
tantam  tunc  factam  rerum  pertur- 
bationem  spectantium  comparandam, 
opportuna  esse  possunt. 

Quo  loco  vix  est  monendum  ,  ni- 
hil  omisisse  Scriptores ,  Sedis  Apo- 
stolicae,  et  Ecclesiae  Catholicae  ini- 
micos,  ut  reformationem  eo  tempore 
induetam  laudarent  plurimum,  atque 
eius  inducendae  necessitatem,  si  fieri 


posset ,  demonstrarent.  Id  vero  ea 
de  causa  ii  fecerunt,  quod  conaren- 
tur  incautos  decipere,  et  ubique,  a- 
pud  bonos  omnes  receptam  senten- 
tiam  ,  vanam  esse  contenderent  ,  de 
summa  calamitate,  Ecclesiae,  ac  Rei- 
publicae  propter  tantam  rerum  in- 
novationem  irrogata. 

Satis  est  Moshemium  consulere  in 
Institutìonibus  Historìae  Ecclesia- 
sticae  saeculi  XVI  Sectione  I  cap.  I. 
Nihil  est  in  toto  ilio  Institutionum 
capite  ,  quod  ad  vituperandum  Ec- 
clesiae statum  non  pertineat ,  ante- 
quam  Lutherus  errores  suos  praedi- 
care  inciperet,  ut  deinde  concludat, 
necessarium  prorsus  fuisse  ,  tanto 
malo  per  reformationem  occurrere, 
et  Luthero  praesertim  amplissimam 
laudem  esse  tribuendam,  qui  in  tan- 
to discrimine,  Ecclesiae  ,  ac  Reipu- 
blicae  emendationi ,  si  superis  pla- 
cet, consuluerit. 

Atque  ad  id  impetrandum  Moshe- 
mius  ,  nihil  aliud  in  memorato  Insti- 
tutionum loco  facit  ,  nisi  quod  ad 
detrahendum  de  illius  temporis  Ec- 
clesiae conditione  inservire  possit. 
Hinc  Iulium  II ,  ac  Leonem  X  pro- 
ximiores  perturbationis  initio  Pon- 
tifìces  omnibus  dicteriis  lacess.it.  De 
potestatis  Pontifìciae  abusu  praeter 
modum  omnia  exaggerat.  Ecclesiam 
ftomanam,  et  instituta  omnia  ad  eam 
pertinentia  ,  contemnit.  Ecclesiasti- 
cam  Hierarchiam  ubique  exsistentem 
iniuriis  afiìcit,  Ordines  Religiosos, 
cultus  formam  tunc  vigentem,  sacri 
ministerii  tunc  fieri  solitum  exerci- 
tium  ,  vehementer  despicit.  Omnia 
denique  ad  tana  miseram  conditio- 
nem  redacta  fuisse  pronuntiat ,  ut 
nisi  Lutherus  advenisset,  de  religio- 
ne ipsa  actum  esse  dici  posset.  Ve- 
runi haec  per  calumniam  pronuntia- 
ta  a  Moshemio  fuisse  ,  et  germana 
rerum  historia  evincit,  et  ex  iis  et- 
iam,  quorum  pertractationem  susci- 
pimus,  facile  colligetur. 

Di-    MARTINO   LUTHERO,  ET    HAERESI    AR   EODEM   INDUCTA. 


Bellu.ii  grave,  et  scelestum  Eccle- 
siae  Catholicae  saeculo  decimo  sexto 
indictum  fuisse,  paullo  superius  si- 
gniflcavimus.  Nunc  quomodo  tam  a- 
trox  tempestas  oborta  sit,  exponen- 
dum  a  nobis  est.  Id  quod  necessario 
requirit,  ut  de  Luthero,  et  tumultu 
ab  eo  cantra  Ecclesiam  commoto,  et 
de  hominibus,  qui  in  eius  iniquis  co- 
natibus  iuvandis  praecipui  fuerunt , 
verba  faciamus.  Sed  limites  his  prae- 
lectionibus  impositos  servare  com- 
pulsi, breviores  certe  in  re  narran- 
da  esse  debemus  ,  quam  gravissimi 
eventus  ratio  tota  postularet.  Innu- 
meri autem  sunt,  ut  ita  dicam,  qui 
de  Luthero  scripserunt,  apud  quos 
fusa  rerum  ad  eiusdem  vitam  spectan- 
tium  pertractatio  reperiri  potest. 
Atque ,  ut  omittam  ceteros  ,  prodiit 
anno  1841  Parisiis  iterum  opus  in- 
serì p  tu  m  Histoire  de  la  vie,  des  ecrits, 
et  des  doctrines  de  Martin  Luther 
a  ci.  I.  M.  V.  Aucli nio  compositum, 
quod  ad  plenam  comparandam  de 
Luthero,  rebusque  eius  haeresis  cau- 
sa gestis  notitiam,  imprimis  est  op- 
portunum. 

Itaque  Martinus  Lutherus  natus 
est  Islebii  in  Saxonia,  in  comitatu 
Mansfeldiensi,  ut  communius  credi- 
tur  die  10  Novembris,  S.  Martini 
pervigilio,  ex  quo  Martini  nomen  ei 
inditum  est,  anno  1483,  ut  narrat  in 
actis  Luther i  Choclaeus,  qui  Lu the- 
ri  liistoriam  diligenter  est  exsequu- 
tus,  et  Surius.  Plebeios  habuit  pa- 
rentes  Ioannem  Lotter,  vel  Luder, 
et  Margaritam  Lindemann.  Quare  eo 
cognomine  primum  dictus  est,  atque 
ita  se  ipse  in  litteris  ad  Ioannem 
Eckium  vocavit;  Eckius  vero  libros 
contra  Lutherum  edidit.  Verum  in 
posterum  maluit  se  Lutherum  ap- 
pelfari,  atque  id  fortasse  ea  de  causa 
fecit ,  quod  ,  ut  animadvertit  Cho- 
claeus, Luder,  seu  Lotter,  apud  Ger- 
manos ,  parum    honestum    videatur 


esse  vocabulum.  Primis  litterarum 
elementis  in  patriae  schola  institu- 
tus,  Magdeburgum  missus  est ,  ubi 
annum  unum  moratus ,  tum  Isenaci 
quadriennium  litteris  operam  dedit. 
Deinde  profeetus  Erfondiam ,  in  ea 
Academia,  annum  aetatis  agens  cir- 
citer  20  Philosophicum  Magisterii 
gradum  accepit ,  ac  postea  iuris  ci- 
vilis  studium  aggressus  est.  Anno» 
autem  1505  in  agrum ,  animi  exhi- 
larandi  causa,  cum  socio  digressus  , 
gravi  metu  perculsus  est.  Nam  coor- 
ta  aeris  tempestate,  socius  eius  Ale- 
xis  ,  ictu  fulminis  ad  ipsius  latera 
tactus  ,  continuo  mortuus  est.  Quo 
facto  Lutherus  perterritus,  Eremita- 
rum  S.  Augustini  Ordini  in  Erfor- 
diensi  coenobio  nomen  dedit,  in  quo 
anno  1507  sacerdotio  est  initiatus. 
Hanc  historiam  ipsemet  Lutherus 
narrat  in  libro  de  votis  monasticis, 
quem  patri  suo  nuncupavit. 

Post  haec  Lutherus  anno  1508 
Wittembergam  studiorum  causa  mis- 
sus, in  academia,  quam  ibi  Frideri- 
cus  Elector  Saxoniae  mox  statuerat, 
Logicam  et  Physicam  Aristotelis 
praelegit.  Tum  anno  1510  orta  dis- 
cordia inter  Vicarium  <Greneralem , 
et  septem  Conventus  Ordinis  sui,  Ro- 
mani huius  litis  causa  Procurator 
venit,  et  lite  per  transactionem  com- 
posita, reversus  Wittembergam, crea- 
tus  est  sacrae  Theologiae  doctor,  et 
sacram  doctrinam  aliquot  annos,  in- 
genii laude  tumidus  ibi  professus  est. 
Nec  Wittembergae  solum,  sed  alibi 
quoque,  acris  disputatoris  famam  ca- 
ptare studens,  auditorum  animos  in 
sui  aestimationem  infiammare  quo- 
tidie  satagebat. 

Leo  X  interea  anno  1517,  ut  coe- 
ptam  a  Iulio  II  Vaticani  Templi  ae- 
dificationem  prosequeretur ,  largien- 
tibus  in  illud  opus  pecunias,  indul- 
gentias  concessit ,  «  sicut ,  et  ante 
»  eum  saepius  factum  fuerat  »  inquit 

Choclaeus.  Cum  autem  Pontifex  huic 
negotio  indulgentiaruni  per  Germa- 
niam  indicendarum,  praefecisset  Àl- 
bertum  Archiepiscopum ,  et  Electo- 
rem  Moguntinum,  e  Brandeburgensi 
familia,  hic  indulgentias  promulgan- 
das  dedit  Ioanni  Tetzelio,  praeclaro 
Ordinis  PP.  Praedicatorum  Theolo- 
go,  qui  paullo  ante  idem  fecerat  prò 
Theutonicis  equitibus.  Haec  delega- 
tio  Augustinianos  offendit,  quod  eam 
sibi  deberi  arbitrarentur ,  qui  stre- 
nuam  operam  in  concionando,  et  scri- 
bendo  navaverant ,  quique  ad  tale 
munus  gerendum,antea  adhiberi  con- 
suevissent.  Et  Ioannes  quidem  Stau- 
pitius,  Vicarius  eorum  Generalis  per 
Germaniam,  querelam  suam  interpo- 
suit  apud  Saxoniae  Electorem  de  ea 
re  ;  Lutherus  vero  acriter  indigna- 
tus  ,  epistolara  scripsit  ad  eundem  , 
cuius  epistolae  sententias  Choclaeus 
refert ,  et  ex  eo  Raynaldus;  data  ve- 
ro erat  «  Ex  Wittemberga  in  vigi- 
»  lia  omnium  Sanctorum  anno  1517.» 

Hac  occasione  suscepta ,  Lutherus 
errorum  suorum  spargendorum  ini- 
tium  fecit.  Nam  primum  contra  abu- 
sus,  qui  in  Indulgentiarum  promul- 
gationem  irrepserant ,  atque  in  ea- 
rundem  promulgatores  invectus  est, 
tum  de  indulgentiis  ipsis ,  prò  con- 
clone, et  thesibus  95  ad  Wittember- 
gensis  templi  valvas  aflìxis  ,  detra- 
here,  atque  in  eas  declamare  coepit. 

Theses  autem  istae  continebant  : 
per  indulgentias  non  aliam  poenam 
remitti,  nisi  eam  quae  a  Sacerdoti- 
bus  imposita  fuisset.  Pontifici  nul- 
lam  esse  potestà tem  absol vendi,  sed 
solum  declarandi  aliquem  absolutum. 
Defunctorum  animas,  nisi  in  hac  vita 
summa  fuerint  charitate  praeditae, 
tolerare  in  purgatorio  timorem  de- 
sperationi  parum  dissimilem,  atque 
hinc  exiguum  discrimen  esse  inter 
Purgatorium  ,  et  Infernum  ;  et  his 
anirnis  posse  charitatem,  et  meritum 
augeri.  Quidquid  potest  circa  eas 
Pontifex  ,  posse  intra  suam  iurisdi- 
ctionem  Episcopum  ,  et  Parochum. 
Quemcumque  ex  animo  poeniteat , 
eum  plenam  consequi  poenae  remis- 

sionem  absque  indulgentiis.  Ecclesiae 
thesauros  ita  esse  prò  fìdelibus,  ut 
iisdem  nullum  ius  Pontifex  ad  illos 
tribuere  possit.  Ecclesiae  thesaurum 
non  constare  Christi  meritis  et  San- 
ctorum. 

His  Lutheri  thesibus  Tetzelius 
Francofordiae  ad  Oderam  oppo- 
suit  106  propositiones,  quibus  indul- 
gentias propugnabat.  Addit  Melan- 
cthon  ,  iussu  eiusdem  Tetzelii  qui 
erat  Fidei  inquisitor  ,  igni  traditas 
Lutheri  Theses;  nullam  tamen  huius 
rei  mentionem  fecit  Lutherus.  Tet- 
zelii quidem  propositiones  Wittem- 
bergae  combustae  sunt,  quod  factum, 
se  inscio ,  et  invito  ,  ait  Lutherus. 
Scripsit  continuo  etiam  contra.  Lu- 
therum  brevissimas  quasdam  notas 
Ioannes  Eckius  Incolstadii  Pro-Can- 
cellarius ,  et  Augustae  Concionator, 
acerbas  tamen  ,  ut  Cardinali  Palla- 
vicinio  etiam  videntur,  qui  suspica- 
tur  hanc  adversariorum  acerbitatem 
ad  Lutherum  flectendum  fuisse  inop- 
portunam.  Ceterum  ab  his  thesibus, 
anno  1517  palam  propositis,  Lute- 
ranismi historiam  passim  deducunt 
scriptores,  et  Choclaeus  commenta- 
rios  suos. 

Anno  sequenti  1518  Lutherus  li- 
brum  edidit  Resolutìones  disputa- 
tionum  de  Indulgentiarum  virtute, 
in  quo  easdem  opiniones  proponebat 
cum  praefatione  ad  Leonem  X  non 
ut  Pontificem  sibi  conciliaret,  quem- 
admodum  apposite  animadvertit Cho- 
claeus, sed  ut  iustitiae  ,  et  obe- 
dientiae  famam  aucuparetur.  Atque 
in  eo  quidem  libro  haec  Lutheri 
verba  sunt  valde  notatu  digna:  «  Qua- 
»  re,  Beatissime  Pater  ,  prostratimi 
»  me  pedibus  tuae  Beatitudinis,  of- 
»  fero,  cum  omnibus ,  quae  sum  ,  et 
»  habeo.  Vivifica,  occide,  voca,  revo- 
»  ca,  approba,  reproba,  ut  placuerit; 
»  vocem  tuam,  vocem  Christi  in  te 
»  Praesidentis  ,  et  loquentis  agno- 
»  scam  ;  »  et  alia  huiusmodi  ,  quae 
quidem  si  ex  animo  pronuntiasset 
Lutherus,  eum  Pontifìciam  auctori- 
tatem  adhuc  eo  tempore  professum 
esse  testarentur.  Addidit  etiam  ,  se 

non  modo  cleferre  sacris  litteris,  ve- 
runi canones  quoque  ,  et  Decretales 
Pontifìcum  revereri. 

Dum  haec  eveniebant ,  Silvester 
Prierias  Palatii  Apostolici  Magister, 
opusculo  Pontifici  dicato,  Lutheri  er- 
rores  refutavit,  qua  re  Lutherus  in- 
dignatus,  ita  respondit,  ut  non  men- 
tem  mutare,  sed  errores  suos  tueri 
se  velie  demonstraret.  Maximilianus 
Augustus  interea,  cum  solemnis  con- 
ventus  Augustae  haberetur  ,  de  Lu- 
thero  graviter  est  conquestus;  et  Leo- 
ni Xlitterasscripsit,quibusLutherum 
quptidie  magis  in  haeresi  obdurescere 
affirmabat,  et  Pohtifìcem  rogabat,  ut 
auctoritate  sua  illum  coercendum 
curaret.  Itaque  Leo  Pontifex  Luthe- 
rum  Romam  ,  ad  causam  dicendam 
venire  iussit ,  cui  iussioni  Lutherus 
minime  obtemperavit,  valetudinem 
minime  bonam  ,  et  itineris  pericula 
causatus.  Timens  vero  sibi  Lutherus, 
convertit  se  ad  Fridericum  Saxoniae 
Electorem ,  eiusque  opem  imploravit, 
illud  praesertim  petens,  ut  causa  sua, 
ad  quam  dicendam  a  Pontifice  Ro- 
mam fuerat  ipse  vocatus  ,  non  Ro- 
mae  ,  sed  in  Germania  ageretur,  ad 
quam  rem  consequendam  Academia 
quoque  Wittembergensis  litteras  prò 
Luthero  Leoni  X  scripsit. 

His  rebus  Pontifex  exoratus,  con- 
cessit  ut  de  Lutheri  causa  in  Ger- 
mania pertractaretur.  Quare  Thomas 
de  Vio  Cardinalis  Caietanus  Tit. 
S.  Sixti,  Ordinis  PP.  Praedicatorum, 
cum  Legati  munere  ad  tam  grave 
negotium  agendum  in  Germaniam 
missus  est.  Erat  autem  Cardinalis 
Caietanus  Theologus  praeclarus,  et 
antea  ad  Caesarem  Legatus  a  Late- 
re  venerat,  ut  bellum  contra  Turcas 
gerendum  compararetur.  Coram  Car- 
dinali Caietano  igitur  Augustae  Lu- 
therus comparuit  mense  Octobris, 
atque  ab  eo  benigne  exceptus,  eun- 
dem  Cardinalem  hortatorem  habuit, 
ut  tria  faceret:  1  scilicet,  ut  errores 
suos  revocaret:  2  ut  promitteret  se 
ab  iis  deinceps  alienum  futurum; 
3  ita  acturum  eum  esse  in  posterum, 
ut  ab  omnibus  abstineret,  quae  Ec- 


clesiam  perturbare  possent.  Haec 
Lutherus  ipse  narrat,  et  Choclaeus, 
et  Surius,  aliique. 

Minime  his  rebus  commotus  est 
Lutherus,  ac  renuit  fateri  se  errare, 
et  post  longum  colloquium  ,  petiit 
deliberarci  tempus.  Reversus  autem 
est  altero  die,  atque  haec  a  se  scri- 
pta legit:  «  Ego  Fr.  Martinus  Lu- 
»  ther  Augustinianus  protestor,  me 
»  colere  ,  et  sequi  Sanctam  Roma- 
»  nam  Ecclesiam  ,  in  omnibus  meis 
»  dictis,  et  factis,  praesentibus,  prae- 
»  teritis  ,  et  futuris  ;  quod  si  quid 
»  contra,  vel  aliter  dictum  a  me  fuit, 
»  vel  fuerit ,  prò  non  dicto  haberi, 
»  et  habere  volo.  »  Legatus  tamen 
fraudem  veritus,  institit,  ut  tria  illa 
praestaret.  Lutherus  impetravit,  ut 
scripto  responsionem  daret;  dedit  au- 
tem contra  Extravagantem  Clemen- 
'tis  VI  de  indulgentiis  ,  contumelio- 
sam.  Cum  vero  timeret  ,  ne  Legati 
iussu  comprehenderetur,  salvumcon- 
ductum  obtinuit  a  Caesare ,  et  tunc 
appellavit  a  Legato  ad  Papam,  Le- 
gato interim  multa  fraudulenter 
promittens,  dum  ad  alios  de  ilio  ali- 
ter  scribebat.  Anno  1519,  cum  mor- 
tuus  esset  Maximilianus  Imperator, 
Lutherus  metu  deposito,  insolentior 
esse  coepit,  praesertim  postquam  Ca- 
rolus  Miltitius  missus  a  Leone  Lega- 
tus ad  rosam  auream  ferendam  Fri- 
derico  Saxoniae  Electori,  quo  dono, 
operam  dabat  Pontifex,  ut  eius  ani- 
mum  sibi  conciliaret,  is  haud  ita  be- 
nevole acceptus  a  Friderico  fuisset, 
et  vix  impetrasset  ut  privatim  cum 
Luthero  colloqueretur.  Erat  eo  tem- 
pore Archidiaconus  Wittembergae 
Carolostadius  Lutheri  amicissimus. 
Hic  ,  cum  Ioannes  Eckius  ab  amico 
interrogatus  de  Lutheri  thesibus 
contra  indulgentias  ,  eas  theses  da- 
mnasset  ;  contra  Eckium  scripsit , 
multisque  ultro  citroque  editis  libel- 
lis,  tandem  publica  indictaest  inter 
eos  disputatio  Lipsiae  habenda,  re- 
fragantibus  tamen  Episcopo ,  ac  Li- 
psiensibus  Theologis,  et  ne  ea  dispu- 
tatio publica  fìeret ,  plurimum  sua- 
dentibus. 

Luther us  ipse  ad  eam  disputatio- 
nem  venit ,  et  Carolostadio  succur- 
rens,  disputavit  cum  Eckio  ;  ac  Lu- 
therum deinde  excipiens  iterum  Ca- 
rolostadius,  Eckium  aggredì  conatus 
est.  Eckius  autem  semper  restiterat, 
quominus  has  vicissitudines  dispu- 
tatio  haberet.  Statuerat  Lutherus  ut 
disputationis  istius  exitus,  Universi- 
tatis  Erfordiensis  ,  et  Parisiensis  iu- 
dicio  submitteretur  ,  cui  iudicio  se 
morem  gesturum  affirmabat.  Quod 
spectat  autem  ad  Erfordiensem  Uni- 
versitatem,  de  ea  Ghoclaeus  ait,  pa- 
larci non  constare  quid  illa  respon- 
derit.  Sed  praeter  Coloniensem ,  at- 
que  Lovaniensem  universitatem,  Pa- 
risiensis  quoque  propositiones  ultra 
centuno  ex  Lutheri  libris  excerptas, 
veluti  schismaticas ,  haereticas  ,  et 
blasphemas  damnavit;  quam  conde- 
mnationem  Lutherus  superbe  spre- 
vit,  et  conviciis,  atque  iniuriis  Sor- 
bonicos  theologos  cumulavit.  Fuse 
inter  ceteros  de  hac  Lipsiensi  dispu- 
tatione  cap.  15  agit  Cardi nalis  Pal- 
lavicinius,  in  qua  illud  valde  memo- 
rabile contigit ,  cuius  publicum  te- 
stimonium  scripto  perhibuit  Hiero- 
njmus  Emserus;  Lutherum,  scilicet, 
palam  dixisse:  «  non  propter  Deum 
»  haec  res  coepta  est,  neque  propter 
»  Deum  flnietur.  » 

Cum  Carolus  V  interea  electus 
Imperator  fuisset,  valde  cupiens  Lu- 
therus ut  illius  animum  sibi  bene- 
volum  efQceret,  litteras  ad  eum  seri- 
psit,  ac  deinde  librum  edidit  ad  No- 
biies  Viros  Germaniae,  de  Romanae 
Curiae  vitiis ,  in  quo  ,  ut  facere  de 
more  solebat ,  Romanam  Ecclesiam 
est  acriter  insectatus. 

Cum  Leo  X  eodem  tempore  sen- 
tiret ,  nullam  prorsus  spem  adesse, 
fore  ut  Lutherus  mentem  mutaret, 
et  Ecclesiae  perturbandae  fìnem  fa- 
ceret;  a  Legato  simul ,  et  ab  Eckio 
ad  auctoritatem  suam  exercendam 
rogatus  ,  habitis  multis  consultatio- 
nibus,  tandem  die  14  Iunii  anno  1520 
Bullam  contra  Lutherum  edidit, 
quae  incipit  Exsurge  Domine,  a  Car- 
dinali Petro  Accoltio  scriptam  ,  et  in 

frequenti  eoe  tu  corani  Pontifìee  ex- 
pensam  et  probatam.  Damnatae  sunt 
in  ea  41  Lutheri  propositiones,  sed 
magna  moderatone  illa,  quam  Cho- 
claeus  laudat ,  ut  libris  quidem  da- 
mnatio, auctor  ad  resipiscendum  in- 
vitaretur.  Concessum  est  etiam  op- 
portunum  temporis  spatium  Luthero 
ad  revocanda  errata  ;  ac  salvus  et- 
iam conductus  oblatus  ei  est,  ut  Ro- 
mani sine  itineris  impensis  venire 
posset. 

Propositiones  ,  quas  in  Leonis  X 
Bulla  damnatas  esse  diximus ,  etsi 
multa  alia  comprehendant,  pleraeque 
tamen  earum,  sacramenta,  indulgen- 
tias,  purgatorium  et  auctoritatem 
Romani  Pontificis  respiciunt.  Ex. 
gr.  1  est,  «  Haeresim  esse,  sacramen- 
»  ta  novae  legis  iustificantem  gra- 
»  tiam  illis  dare,  qui  non  ponunt  ob- 
»  icem.  »  5  «Non  esse  fundatum  in 
»  sacris  scripturis  ,  nec  in  antiquis 
»  Christianis  Doctòribus  ,  tres  esse 
»  partes  poenitentiae,  contritionem, 
»  confessionem,etsatisfactionem.»10 
«  Peccata  non  sunt  ulli  remissa,  ni- 
»  si  remissum  crederet  ;  non  enim 
»  sufficit  remissio,  et  gratiae  dona- 
»  tio,  sed  oportet  etiam  credere  esse 
»  remissum.  »  13  «  In  sacramento  poe- 
»  nitentiae,  ac  remissione  culpae  non 
»  plus  facit  Papa  ,  aut  Episcopus  , 
»  quam  infìmus  sacerdos,  immo  tibi 
»  non  est  sacerdos  :  aeque  tantum 
»  quilibet  Christianus,  etiam  mulier, 
»  aut  pueresset.  >>  17  «  Thesauri  Ee- 
»  clesiae,  unde  Papa  dat  indulgen- 
»  tias  ,  non  sunt  merita  Christi ,  et 
»  Sanctorum.  »  25  «  Romanus  Ponti- 
»  fex  Petri  successor,  non  est  Chri- 
»  sti  Vicarius  super  omnes  totius 
»  mundi  Ecclesias  ,  ab  ipso  Christo 
»  in  beato  Petro  institutus.  »37«Pur- 
»  gatorium  non  potest  probari  ex 
»  Sacra  Scriptura,  quae  sit  in  Ca- 
»  none.  »  38  «  Animae  in  Purgatorio 
»  non  sunt  securae  de  earum  salute, 
»  saltem  omnes  ,  nec  probatum  est 
»  ullis  rationibus,  aut  scripturis  ,  i- 
»  psas  esse  extra  statum  merendi  , 
»  vel  augendae  charitatis.  » 

Magnae  prorsus   laetitiae   signifi- 

catione  Leonis  X  Bulla  contra  Lu- 
therum  edita,  et  ab  Eckio  evulgata, 
in  Germania  excepta  est  a  Catholi- 
cis  tam  grave  Ecclesiae  damnum  a 
Luthero  illatum  ingemiscentibus,  et 
ab  illis  etiam  Academiis  magno  gau- 
dio ea  Bulla  excepta  est ,  quae  Lu- 
theri  errores  damnaverant.  Wittem- 
bergensis  tamen  Academia,  ad  quam 
singulares  litteras  Pontifex  miserat, 
rem  detulit  ad  Fridericum  Saxo- 
niae  Electorem  ,  qui  cum  Luthero 
patrocinaretur  ,  et  idcirco  ambigua 
responsa  reddidisset,  ausa  idcirco  illa 
non  est  Luthero  contradicere.  Lu- 
therus  autem  cum  Bullam  promul- 
gatam  audivit ,  vehementer  excan- 
duit,  ac  furore  percitus ,  totum  cor- 
pus iuris  canonici  ,  palam  Wittem- 
bergae  comburendum  flammis  tradi- 
dit,  et  cum  ante  acceptam  Bullam 
Leonis  edidisset  librum  contra  Sa- 
cramenta Ecclesiae,  multa  mutuatus, 
ut  Cochlaeus  animadvertit,  ex  libris 
Wiclephii,  et  Hussii,  accepta  Bulla, 
librum  contra  eam  in  modum  com- 
mentarli edidit.  Interea  cum  Ponti- 
fex ad  Carolum  V  electum  Impera- 
torem,  Nuntium  misisset,  Martinum 
Caracciolum  ,  addiderat  ei  comitem, 
ut  religionis  negotia  in  tanto  discri- 
mine procuraret ,  virum  amplissi- 
mum,  atque  omni  doctrinae  ,  ac  di- 
sciplinarum  laude  illustrem  ,  et  re- 
rum gerendarum  peritia  praestan- 
tem,  Hieronymum  Aleandrum.  Is  ob- 
tinuit  a  Caesare,  ut  in  eius  patrimo- 
nii  ditionibus,  libri  Lutheri  combu- 
rerentur,  consequutus  etiam  est  A- 
leander  edictum  contra  Lutheri,  at- 
que aliorum  eiusmodi  libros,  qui  de 
Romano  Pontifice  in  Caroii  V  ditio- 
nibus obloquerentur. 

Obstitit  his  Aleandri  conatibus 
Erasmus  Rotherodadamus  ita  a  pa- 
tria sua  appellatus.  Florebat  is  ma- 
gna doctrinae  fama,  et  velut  unus 
ex  litterarum  ,  praecipue  graeca- 
rum,  ac  latinarum  restitutoribus  ha- 
bebatur,  quarum  studio  maluerat  et- 
iam proprium  nomen  Desidera,  in 
graecum Erasmii  vertere,  sicuti  Phi- 
lippus  Schwartzerd,  quod  vocabulum 

terram  nigram  germanico  idiomate 
significat,  cognomen  suum  in  illud 
Melancthonis  immutavit.  Erasmus 
novera  annos  exegerat  inter  canoni- 
cos  Regulares,  atque  eos  reliquerat, 
sive  arbitrio  suo,  sive  Pontificis  con- 
cessione. Hic  numquam  Catholicae 
Religionis  professionem  deseruit;  ne- 
gari  tamen  non  potest,  non  parum 
tunc  temporis  eius  causae  obfuisse, 
priraum  licentia  scribendi  ;  quare  o- 
ptime  de  eo  iudicavit  Petrus  Cani- 
sius,  ita  illum  scripsisse,  ut  licet  non 
malo  animo,  ansam  tamen  quodam- 
modo  Luthero  dederit  ad  graviora. 
Praeterea  cum  Fridericus  Saxoniae 
Elector  ,  Aleandri  hortationum  vim 
sentiens  ,  ac  simul  Luthero  favens, 
Erasmi  sententiam  de  ea  re  postu- 
lasset,  Erasmus  ita  respondit,  ut  E- 
lector  certe  intelligere  non  potuerit, 
Lutherum  ab  eo  derelinqui  omnino 
oportere.  Nam  si  licentiam  morden- 
di ,  non  autem  praecipue  scelestam 
eius  doctrinam  ,  Erasmus  reprehen- 
dendam  putabat,  perspicuum  est,  hoc 
responsum  ad  Electorem  excitandum 
sufficere  non  potuisse.  Tamen  obti- 
nuit  Aleander,  ut  Coloniae,  Mogun- 
tiae,  Treveris,  atque  alibi  quòque  Lu- 
theri opera  comburerentur.  Sed  haec 
non  satis  esse  intelligens,  dabat  o- 
peram ,  ut  edictum  Caesareum  con- 
tra Lutherum  promulgaretur. 

Aliam  interea  Bullam  contra  Lu- 
therum die  3  Ianuarii  anno  1521, 
quae  incipit  Decet  Romanum  Pon- 
tificem,  Leo  tulit,  in  qua,  cum  nar- 
rasset ,  post  praecedentem  Bullam, 
Lutheri  multos  asseclas  ad  fidem  Ro- 
manam  reversos  esse,  sed  Lutherum 
magis  se  in  erroribus  obfirmasse , 
eum  iterum  eiusque  asseclas  damna- 
vit;  et  interdicto  subiecit  loca,  quae 
eos  reciperent  ;  iussit  denique  ,  stu- 
diosius,  et  gravius ,  ad  Lutheranam 
haeresim  profligandam  praedicari. 
Vernm  neque  his  Lutherus  fractus 
est  :  immo  audacior  quotidie  evade- 
bat  ,  et  ad  Religionis  Catholicae  e- 
versionem,  vehementius,  si  fieri  po- 
tuisset,  ad  exitum  perducendam  ad- 
nitebatur. 

Post  haec  cum  comitia  Imperii 
Wormatiae  haberentur,  Àleander  ibi 
graviter  peroravit  contra  Lutherum, 
sed  cum  vix  quidquam  efficeret,  pro- 
posuit  quadraginta  circiter  proposi- 
tiones  haereticas,  desumptas  ex  eius 
libro  De  eaptivitate  Babylonica,  et 
eas  conventui  considerandas  obtulit. 
Cum  vero  Lutheri  fautores  conten- 
"derent,  eas  Luthero  falso  tribui;  vi- 
sti m  est  concedere,  ut  Lutherus  ipse 
veniret,  ac  de  libris  eius  nomini  ad- 
scriptis,  ipse  quinam  sui  vere  essent 
aperte  pronuntiaret.  Ita  rem  narrat 
Choclaeus,  quamquam  Pallavicinius 
cap.  25  Aleandri  orationem  expo- 
nens  dicat ,  ea  vehementer  contra 
Lutherum  auditores  fuisse  commo- 
tos.  Sed,  hoc  omisso  ,  certum  est  , 
post  datum  a  Caesare  ,  aliisque  Prin- 
cipibus  salvumconductum  ,  Worma- 
tiam  venisse  Lutherum  die  16  Apri- 
lis,  et  ibi  usque  ad  26  eiusdem  men- 
sis  diem  moratum  esse. 

Iam  vero  postridie,  quàm  venerat, 
iussus  a  Carolo  V  comparere,  diu 
pressum  ,  ait  Maffeius  in  D.  Ignatii 
vitae  historia ,  diu  pressum  virus 
opinionum  suarum  effudit  in  ilio  con- 
ventu  palam ,  et  Apostolicae  Sedi,  ac 
Catliolicae  ventati,  impiurh ,  ac  ne- 
farium  bellum  temulentus  indixit. 
Itaque  ad  haec  duo  respondendum 
esse  Lutherus  audivit,  primum,  an 
libros  hactenus  eius  nomine  vulga- 
tos,  atque  ibi  positos  suos  esse  fate- 
retur:  alterum  vero,  num  habendo 
libros  veluti  suos,  vellet  quemquam 
iltorum  revocare.  Lutherus  autem 
primum  ex  his  confessus,  ad  alterum 
quod  spectabat,  tempus  deliberandi 
postulavit  ;  quo  concesso  ,  regressus 
ad  conventum  ,  negavit ,  quidquam 
eorum,  quae  scripserat,  se  esse  revo- 
caturum.  Itaque  Carolus  V  autogra- 
phum  scriptum  suum  lingua  Burgun- 
clica  contra  Lutherum  misit  ad  con- 
ventum. Refert  id  Choclaeus  ,  et  ex 
Ohoclaeo, aliisque  Raynaldus.Praeter 
hoc  scriptum,  Imperatoraliud  quoque 
edictum  tulit,  contra  Novatores  Or- 
tliodoxae,  et  Catholicae  Religionis,  ut 
eos  generatim  omnes  coerceret. 

Contra  Lutherum  anno  1522  ce- 
leberrimus  alius  pugnator  in  aciem 
descendit,  scilicet  Henricus  Vili  An- 
gliae  Rex  cuius  nomine  liber  editus 
est,  inscriptus  Assertio  septem  sa- 
cramentorum  contila  Martinum  Lu- 
therum, in  quo  ille,  ut  Choclaei  ver- 
bis  utar,  adeo  diserte,  erudite,  et  co- 
piose rem  pertractavit,  ut  eo  labore 
promeruerit,  ipsius  Papae,  omniuni- 
que  Cardinalium  iudicio,  perpetuae 
laudis  titulum ,  ut  publica  deinceps 
approbatione  diceretur  Fidei  Catho- 
licae Defensor.  Huic  libro  cum  suum 
quendam  opposuisset  Lutherus,  re- 
sponderunt  prò  Rege  suo  Ioannes 
Fischerus  Episcópus  Róffensis,  dein- 
de Cardinalis,  fleto  nomine  Guillel- 
mi  Rossei ,  et  Thomas  Morus  ,  An- 
gliae  Cancellarius,  uterque  strenuus 
fldoi  catholicae  athleta,  prò  qua  in 
Anglicana  persequutione  ,  extremo 
supplicio  mulctati  sunt.  Omitto  ce- 
teros,  quos  aliis  in  locis  habuit  sta- 
tini Lutherus,  gravissimos  impugna- 
tores. 

Habebat  tamen  ex  altera  parte  as- 
seclas  suos  Lutherus,  atque  ut  intel- 
ligatur  quibus  moribus,  et  quo  vitae 
genere  ii  uterentur,  unum,  aut  al- 
terum tantummodo  ex  illis  comme- 
morabo.  Videlicet,  inter  eos  emine- 
bat  Andreas  Carolostadius  ,  ita  di- 
ctus  quod  natus  esset  Carolostadii 
in  Franconia.  Is  inter  primos  Lu- 
theri doctrinam  amplexus,  eam,  pro- 
ut  superius  diximus,  Lipsiae  tutatus 
est,  et  de  eo  constare  (ait  Cardinalis 
Hosius  libro  I  de  Haeresibus  sui  tem- 
poris),  primum  fuisse  Carolostadium, 
qui,  sacerdos  cum  esset,  uxorem  du- 
xit.  Fecit  hoc  publice,  et  Wittem- 
bergenses,  eius  studiosi,  de*his  nu- 
ptiis  missam  propriam,  impiam,  scan- 
dalosam,  et  sacro  caelibatui  iniurio- 
sam,  in  lucem  edere  veriti  non  sunt, 
de  qua  Choclaeus  ad  annum  1725 
sermonem  habet.  Eundem  cum  Lu- 
thero quasi  fratrem  ad  aliquod  tem- 
pus ,  quam  arctissima  necessitudine 
devinctum  fuisse  idem  Hosius  refert, 
qui  postea  de  eoruncìem  dissidiis  haec 
narrat:  «  Is  non  totos  duos  annos  in 

»  eadem  cum  eo  sententia  perman- 
»  sit;  nam  cium  absens  Wittemberga 
»  fuisset  Lutherus,  in  Wartburgi  fce- 
»  cessu  manens,  quem  locum  Patii- 
»  mos  nomine  appeliavit,  praeter  vo- 
»  luntatem  illius,  missam  abrogavit, 
»  habitum  Religiosum  abiecit,  sacro- 
»  sanctam  Eucharistiam  profani s  ma- 
»  nibus  attrectari  fecit,  concitatae- 
»  que  plebi  fuit  auctor,  ut  quasi  por- 
»  tis  effusa  patentibus,  infesta  signa 
»  templis,  et  aris  inferret,  ut  ex  il- 
»  lis  imagines  eiiceret.  Quamvis  au- 
»  tem  Wittembergam  reversus  Lu- 
»  tlierus  rem  ipsam  non  improbaret; 
»  quoniam  tamen  alio ,  quam  seipso 
»  auctore,  factum  esset,  quasi  minus 
»  recte,  neque  ordine  factum  gravis- 
»  si  me  reprehendit.  Itaque  acerbae 
»  inter  eum  et  Carolostadium  in'mi- 
»  citiae  exarserunt,  et  sic  est  a*ier 
»  in  alterum  debacchatus  ,  ut  uter- 
»  que  sit  alteri  factus  plusquam  Hae- 
»  reticus.  »  Hactenus  Hosius.  Cete- 
rum  Carolostadius  cum  despiceretur 
ab  omnibus  ,  recessit  in  proximum 
oppidulum,  ubi,  narrante  Choclaeo  , 
«  aliquandiu  vitam  miserrime  susti- 
»  nuit,  factus  ex  Theologiae  Doctore, 
»  et  Arcidiacono  Wittembergensi  , 
»  miser  agricola ,  et  rusticus  indo- 
»  ctus,  qui  arare  nesciens,  per  ino- 
»  piam  arare  cogebatur,  et  equos  ha- 
»  bens  indociies,  quos  unus  hac,  al- 
»  ter  illac  ante  aratrum  pergebat, 
»  aut  procedente  uno,  stabat,  aut  re- 
»  trocedebat  alter,  ut  cunctis  risui, 
»  atque  etiam  commiserationi  esset 
»  arator  vicinis.  » 

Thomam  Muncerum  Carolostadio 
adiungemus,  qui  sacerdos  fuerat,  at- 
que ad  Lutherum  defìciens ,  multa 
nefaria  gessit.  Is  furens  quodammo- 
cìo,  tempia,  et  monasteria  evertere 
aggressus  est,  et  percurrens  provin- 
ciam  concitavit  plebem,  et  rustico- 
rum  praecipue  exercitum  collegit , 
cum  quo  crudelissima  facinora  ,  at- 
que impia  patrabat.  Mortuo  Fride- 
rico  Duce  Electore  Saxoniae,  Geor- 
gius  successor  exercitum  conscripsit, 
atque  adeo  Munceri  rusticanas  co- 
pias    terruit ,  ut   supplices    litteras 


Georgius  Elector  acceperit ,  quibus 
illuni  flectere  rebelles  conabantur. 
Sed  cum  responsum  esset,  ut  trade- 
rent  Muncerum,  idque  i Ili  tacere  re- 
cusassent ,  commissa  pugna,  multa 
eorum  millia  trucidata  sunt.  Atque 
haec  illa  rusticorum  clades  gravis- 
sima fuit,  in  qua  licet  scriptores  non 
conveniant  quantus  omnino  fuerit  oc- 
cisorum  numerus,  eorum  tamen  dis- 
crepantia,  non  de  cladis  summa  gra- 
vitate, quae  certissima  est,  sed  tan- 
tum de  eo  est,  num  revera  ad  cen- 
tum  quinquaginta  millium  occisorum 
numerum  clades  illa  pervenerit.  Cho- 
claeus  vero,  aliique,  alias  seditiones 
Francfordiae ,  et  Coloniae  excitatas 
narrant.  Ceterum  Muncerum  primum 
a  Lutheri  secta  desci visse  ,  atque 
aliam  efformasse  refert  Hosius. 

Verum  ut  ad  Lutherum,  et  eat 
quae  interea  ille  gessit,  revertamur, 
paullopost  rusticorum  caedem,prout 
Choclaeus  habet,  cum  tota  Germania 
in  luctu  ,  perturbatone  publica,  et 
moerore  confìceretur,  ille  veluti  haec 
omnia  dissimulans,  monialem  nomine 
Catharinam  Bere  duxit  uxorem,  ac 
laetas  celebravit  publice  cum  ea  nu- 
ptias;  incestu  tamen,  et  votorum, 
atque  ordinis  sacerdotalis  violatione 
sacrilegas ,  et  una  simul  tot  homi- 
num  occisorum  numero  funestatas. 
Tantum  hoc  scelus  non  modo  Cathó- 
lici  detestati  sunt ,  sed  Lutheranis 
ipsis  quoque  displicuit,  eo  quod  in- 
telligerent ,  Lutheri  auctoritatein  , 
magn um  detrimentum  ob  illud  fa- 
ctum esse  capturam,id  quod,  inter 
cetera,  testimoniis  confirmatur,  quae 
libro  2  historiae  variationum  num.  14 
doctissimus  Bossuetius  attulit.  At- 
que hoc  ipsum  Angliae  RexLuthero 
exprobravit.  In  his  rerum  adiunctis 
conveutus  Imperli  anno  1527,  et  rur- 
sus  1529,  atque  in  posterum  etiam, 
Spirae  habiti  sunt,  in  quibus  de  Re- 
ligione, et  tumultibusLutheranorum 
causa  commotis,deque  ratione  actum 
est,  qua  posset  tantis  malis  reme- 
dium afferri.  Sed  Lutherus  non  mo- 
do numquam  resipuit,  verum  etiam 
quotidie  magis  in    erroribus  ,  scele- 

stisque  consiliis  susceptis  est  confìr- 
matus.  | 

Et  quoniam  hoc  loco  de  conventi- 
bus  pluribus  Spirae  habitis  rnentio- 
nem  feeimus,  non  est  illud  praeter- 
eundum  ,  quod  contigit  in  Spirensi 
conventu  anno  1529  celebrato.  Sci- 
licet  in  eo  habuit  initium  Protestan- 
tium  nomen.  Atque  huius  rei  causa 
fuit,  quod  in  memorato  conventu, 
Lutheri  sectatores  contra  quoddam 
Imperatoris  Caroli  V  decretum  reli- 
gionis  negotia  respiciens  protestati 
sint,  et  ab  eo  ad  Concilium  generale 
appellaverint.  Illud  etiam  est  hic  re- 
censendum  ,  anno  1530  Augustae  , 
Ausbourg,  conventum  pariter  habi- 
tum  esse  ,  in  quo  Lutherani  ,  fìdei 
professionem  ,  erroribus  suis  refer- 
tam,  Imperatori  obtulerunt,  quae  di- 
ci tur  Professio,  seu  Confessio  fidei 
Augustana.  Ea  fidei  professio  a  Me- 
lancthone  quidem  composita  fuit,  sed 
ad  Lutheri  mentem  prorsus  digesta. 
Nam  etsi  Lutherus ,  eo  quod  nimis 
esset  acerbus  in  disputando,  conven- 
tus  particeps  esse  non  potuerit,  ma- 
nebat  tamen  Coburgi  prope  Augu- 
stam,  et  Protestantes  nihil,  nisi  eo 
volente,  et  auctore  fecerunt. 

Islebii  tandem  Lutherus  anno  1546 
miserrime  obiit.  Fuse  de  eius  morte 
multi ,  praesertim  Lutheri  sectato- 
res scripserunt,  qui  quacumque  ra- 
tione  potuerunt,  eam  honestare  co- 
nati sunt.  Contra  vero  Catholici  de 
ea  re  agentes,  divinae  ultionis  signa 
multa  narrant,  ut  praeter  Raynal- 
dum,  et  Spondanum  ad  hunc  annum, 
apud  Pallavicinium  lib.  6  cap.  10  vi- 
deri  potest.  Ac  de  Lutheri  obitu  haec 
habet  saepenumero  memoratus  Cho- 
claeus:  «  Wittemberga  Islebium  pro- 
»  fectus  ut  tractatui  saeculari  in  cau- 
»  sis  profanis  discordiae,  quae  inter 
»  Comites  a  Mantfelt  erat,  interes- 
»  set,  eo  quod  sub  illis  dominis  Isle- 
»  bii  natus  esset,  die  17  Februarii , 
»  peracta  in  publico  cum  aliis  coena, 
»  eaque  largiter  sumpta,  et  facetiis 
»  hilariter  extracta,  eadem  nocte  in- 
»  teriit.  »  Legendum  praesertim  vi- 
detur  caput  32  tom.  2  historiae  vi- 

tae  Lutheri  a  ci.  Audinio  scriptae, 
atque  a  nobis  superius  memoratae. 
Eo  enim  loco,  quid  egerit  Lutherus 
extremo  vitae  suae  tempore ,  quid 
afìirmaverit,quo  revera  luctuoso  mo- 
do obierit,  adstantibus  eius  amicis, 
atque  hominem  scelestum  ad  iusti- 
tiae  divinae  tribunal  misere  prope- 
rantem  videntibus,  concinne,  et  eru- 
dite describitur. 

Post  Lutheri  mortem  ,  eius  asse- 
clae,  et  haeresis  ab  eo  inducta  per- 
severava ,  verum  in  plures  sectas 
Lutherani  divisi  sunt,  prout  nomi- 
nimi erroneas  doctrinas  profitentium 
proprium  esse  solet.  Fuerunt  autem 
praecipue  sectae  duae  ,  Lutherano- 
rum,  qui  molles  elicti  sunt,  et  alio- 
rum,  qui  appellati  sunt  rigidi.  Pri- 
morum  pater  Philippus  Melancthon 
dici  potest.  Is  natus  est  in  Palati- 
natu  Electorali  anno  1497  ex  Sergio 
Schwartzertd,  Palatini  armamenta- 
rii  custode.  Anno  1518  cum  Wittem- 
bergam  venisset,  ab  Electore  ad  do- 
cendas  graecas  litteras  vocatus,  ibi 
est  a  Luthero  in  partes  suas  perdu- 
ctus.  Biennio  post,  ducta  uxore  Con- 
sulis  Wittembergensis  filia,  Theolo- 
gum  ex  Grammatico  agere  coepit , 
atque  Epistolam  S.  Pauli  ad  Roma- 
nos  privatim  explicare,  deinde  etiam 
commentarium  in  eam  scribere  non 
dubitavit,  quem  Lutherus  edidit  et 
praeterea  librum  de  locis.  Anno  1525 
a  Philippo  Hassiae  Lantgravio  con- 
sultus,  de  mutanda  Religione  consi- 
lium  dedit,  ita  tamen  ut  quaedam  ex 
Catholicis  retinerentur,  scilicet  sa- 
crae  vestes,  missa,  sed  unica  in  sin- 
gulis  paroeciis,  aliaque  eiusmodi,  at- 
que inde  mitiorum  seu  mollium  Lu- 
theranorum  origo  repetenda  videtur. 
Famosum  praecipue  Melancthonis 
opus  fuit  Confessio  Augustana,  cu- 
ius  superius  meminimus  ,  et  de  ea 
inter  ceteros  Bossuetius  lib.  3  varia- 
tionum,  et  Mohelerus  tom.  1  op.  La 
Symbolique  fuse  agit.  Cum  Melan- 
ethonius  deinde  ad  sacramentarios 
inclinasset ,  Lutheranorum  in  invi- 
diam  incidit.  Lutherum  tamen  in 
eius  funere  latina   oratione   public© 

iaudavit.  Ipse    vero    die  19  Aprilis 
anno  1559  infeliciter  obiit. 

Lutheranorum  rigidorum  antesi- 
gnanus  ,  ant  parens  Matthias  Flac- 
cus  Illyricus  fuit,  in  finibus  Illyrici 
anno  1520  natus.  Aliquando  S.  Fran- 
cisco Ordinerai,  ut  studia  prosequere- 
tur,  a  quibus  eum  paupertas  avoca- 
bat ,  ingredi  cogitaverat,  veruna  ad 
Lutheri  partes  tractus .  Wittember- 
gam  missus  est ,  ubi  magisterium 
adeptus,  hebraicam  linguam  docuit, 
uxore  ibidem  ducta.  Magdeburgi  do- 
micilium  deinde  statuit  suum  ,  ubi 
praecipuus  fuit,  qui  cum  tribus  aliis 
adiutoribus,  famosum  illud  opus  con- 
dere  inciperet,  quod  Centuriae  Macj- 
deburgenses  appellatur  ,  quod  opus 
cum  componeret  ,  direptae  pecu- 
niae  crimine  aecusatus  est.  Illud  au- 
tem opus  idcirco  scriptum  est,  ut 
historiam  ecclesiasticam,  quam  ad 
Ecclesiam  Catholicam  defendendam 
imprimis  gravissimam,  et  opportu- 
nissimam  esse  haeretici  piane  sen- 
tiebant,  depravarent,  et  ad  Ecclesiam 
potius  vituperandam,  omni  calumnia- 
rum,  ac  falsitatis  genere  excogitato, 
converterent.  Illi  operi  Cardinalis 
Caesar  Baronius  de  Ecclesia  prae- 
clare  meritus,  S.  Philippo  Nerio  au- 
ctore,  et  hortatore ,  Annales  Eccle- 
siasticos  suos  opposuit,  et  calumnias 
in  eo  comprehensas  alii  etiam  in  po- 
sterum  confutaverunt.  Cum  Melan- 
cthone  deinde  Matthias  Flaccus  cer- 
tamen  habuit,  et  a  suis  quoque  fuit 
ipse  exagitatus  :  praesertim  cum 
peccatum  originale,  ipsam  esse  ho- 
minis  naturam  diceret ,  ex  quo  fa- 
ctiones  eae  Substantiariorum,  et  Ac- 
cidentariorum  appellatae  sunt.  Obiit 
vero  Francofurti  ad  Moenum  Mat- 
thias Flaccus  anno  1575  die  12  Martii. 

Memoratis  hactenusLutheranorum 
sectae  praecipuis  propugnatoribus  , 
ut  ceteros  omittamus,  IoannemBren- 
tium  adiungemus,  qui  patria  Svevus 
fuit,  et  deinde  ex  Sacerdote,  ac  Ca- 
nonico Wittembergensi  factus  apo- 
stata, et  uxoratus  anno  circiter  1540. 
Atque  is,  inter  ceteros  errores,  quos 
propugnavit,  quibusque  Luthero  par- 


tirli assentiebatur ,  partim  adversa- 
batur,  pater  fuit  Ubiquistarum,  eo- 
rum  scilicet  haereticorum,  qui  con- 
tenderunt ,  corpus  Christi  ,  in  vim 
unionis  personalis  cum  Verbo  ,  ubi- 
que  esse  ,  atque  idcirco  etiam  ante 
consecrationem  corpus  Christi  in  pane 
esse.  Brentium  Petrus  a  Soto  Domi- 
nicanus  docte  refutavit,  cui  confuta- 
tami Brentius  conviciis,  ac  dicteriis 
respondit.  Errorem  autem  illum  Car- 
dinalis Bellarminius  etiam,  aliique 
doctissimi  theologi  refellendum  gra- 
viter  susceperunt. 

Cum  Lutherus,  eiusque  sectatores 
tantam  in  Ecclesia  perturbationem 
excitavissent,factam  esse  eo  tempore, 
ut  ita  dicam,  errorum  spargendorum 
liberam  facultatem  alii  simul  quo- 
dammodo  iudicaverunt.  Hinc  Antilu- 
therani  prodierunt,  id  est,  haeretici, 
qui  Lutheri  quidem  occasione  ab  Ec- 
clesiae  doctrina  defecerunt,quantum- 
vis  errores,  iis,  quos  Lutherus  docue- 
rat,  contrarios  praedicarent.  In  quo 
genere  praecipue  famosa  fuit  secta  Sa- 
cramentar iorum,eor\im  videlicet,qui 
realem  Christi  praesentiam  in  Eucha- 
ristia  negaverunt.  Huldricus  Zwin- 
glius  Helvetus,  huius  sectae  dux  fuit, 
qui  primum  Parochus  Zurichensis,vel 
ut  Florimundus  ^emundus  putavit, 
ex  milite  Canonicus  Constantiensis 
effectus,  tum  Lutheri  doctrinam  ara- 
plexus,  a  quo  demum,  retentis  licet 
pluribus  erroribus,  recessit,  praeser- 
tim sacramentali  Christi  reali  prae- 
sentia  denegata.  Eam  autem  haere- 
sim  ,  etsi  Carolostadius  antea  insi- 
nuaverat,  quoniam  tamen  Zwinglius 
praecipue  vehementer  propugnavit, 
idcirco  Sacramentariorum  dux  is  ap- 
pellatur. Magnos  ille  motus  in  Hel- 
vetia  excitavit,  ita  ut  grave  bellum 
inter  haereticos,  et  quinque  Tribus, 
seu  Cantones  catholicos  exarserit, 
in  quo  et  ipse  Zwinglius  anno  1050 
interfectus  est. 

Ioannes  Oecolampadius  Zwinglio 
se  foedere  errorum  adiunxit,  qui  an- 
no 1525  Basileae  memoratam  hae- 
resim  spargere  coepit  contra  prae- 
sentiam Christi  in  Eucharistia.  Cum 

esset  Monachus  ordinis  S.  Birgittae, 
uxorem  postea  duxit,  in  cuius  con- 
sortio  repertus,  morte  improvisa  cor- 
reptus  obiit,  ut  Lindanus  dialogo  3 
narrat.  Inter  Lutheranos,  et  Sacra- 
mentarios,  qui  Figuristae  etiam  di- 
cti  sunt,  mediatorem  se  interposuit 
Martinus  Bucerus;  quamquam  is  va- 
rius  fuit,  et  mortuo  Zwinglio  ,  ite- 
rum  se  Luthero  coniungere  studùit, 
ut  idem  Lindanus  tradit.  Eum  tamen 
affirmasse,  sacramentum  Eucharistiae 
esse  in  solo  usu,  Hosius  testatur.  Na- 
tus  auterri  Bucerus  erat  Argentorati, 
patre  Iudaeo.  S.  Dominici  Ordinem 
ingressus  ,  ab  eo  deinde  profugit , 
uxoremque  duxit  exemplo  Lutheri 
quandam  sanctimonialem.  Is  demum 
in  Angliam  Imperatoris  metu  fu- 
giens  ,  ibi  nondum  exacto  triennio 
obiìt  anno  1551. 

Post  hos  Ànabaptistae  sunt  recen- 
sendo qui  hoc  nomine  appellati  sunt 
ex  iterato  baptismi  sacramento,  cum 
baptizatos  in  pueritia  iterum  bapti- 
zandos  esse  contenderent.  De  ea  re 
arbitratum  Lutherum  esse  dicunt , 
«  quod  praestat  baptisma  in  parvu- 
»  lis  omitti,  quam  eos  baptizari  abs- 
»  que  fide  ipsorum.  »  Melancthon  in 
commentario  in  epist.  ad  Colossen- 
ses ,  Carolostadium  huius  sectae  au- 
ctorem  facit.  Sed  aliorum  diversa 
sententia  est,  ut  videri  potest  apud 
Wlembergium  in  vita  Lutheri.  Tho- 
mas Muntcerus  certe,  qui  a  Luthero 
defìciens,  et  Wittemberga  pulsus  san- 
ctitatern  valde  simulavit ,  hanc  se- 
ctam  late  propagavit,  et  apud  rusti- 
cos  praesertim  auctoritatem  nactus, 
iis  persuadebat,  ut  rebus  mundanis 
abdicatis,  mentibusque,  atque  oculis 
in  caelum  defìxis,  se  rebaptizari  si- 
nerent,  qui  vero  huic  errori  contra- 
dicerent ,  eos  ferro  delerent.  Poló- 
niam,  Bavariam,  aliasque  regiones  , 
haec  praedicando  circumivit.  Sed  tan- 
dem tumultus  a  se  pluribus  in  locis 
excitati  poenas  dedit,  cum  ob  hanc 
causam  captus,  capitis  poena  deinde 
mulctatus  sit. 

Verum   non   idcirco   Anabaptista- 
rum  factio  extincta  est.  Immo  vero 

caedibus  ,  et  tumultu  multas  urbes 
implevit;  praesertim  anno  1534  Mo- 
nasterium  urbem  celebrem  Westpha- 
liae,  unde  Ànabaptistae  ,  cives ,  qui 
eorum  errorem  amplecti  recusabant, 
fortunis  suis  exspoliatos  expulerunt. 
«  Propheta  eorum  praecipuus ,  scri- 
»  bit  Choclaeus  ,  Ioannes  a  Leidis  , 
»  oppido  Hollandiae  ,  artificio  sar- 
»  tor...  suis  persuasit  Deum  sibi  per 
»  spiritum  mandasse  ut  rex  fìeret 
»  Israel,  etiustitiae  sicut  David  fue- 
>>  rat,  ac  toti  dominaretur  orbi,  per- 
»  deretque  omnem  potestatem,  tum 
»  saecularem  ,  tum  ecclesiasticam. 
»  Oum  nemocontradicereauderet,con« 
»  stitutus  est  omnium  consensu  rex, 
►>  coronamque  sibi  imposuit  triplicem 
»  auream  ,pomumque  accepit  aureum , 
»  cui  parva  crux  aurea  superposita 
»  cum  inscriptione:  Ilex  iustitia  su- 
»  per  terram.  Novas  condidit  leges, 
»  quibus  polygamiam  permisit ,  prò 
»  Éucharistia  coenam  quandam  in- 
»  stituit,  cui  assiderunt  quatuor  mil- 
»  lia  hominum,  et  ducenti.  His  Rex, 
»  et  Regina  ministrarunt.  Cum  omnes 
»  paratos  se  rìixissent  ad  Patria  fa- 
»  ciendam  voluntatem  ,  Ioannes  vo- 
»  luntatem  suam  esse  dixit ,  ut  ad 
»  praedicandum  pergerent,  et  quos- 
»  dam  eorum  ipse  misit.  Hi  tamen 
»  omnes  ab  Episcopo  Monasteriensi 
»  capti,  et  supplicio  affecti.  » 

Verum  his  non  obstantibus  in  Hol- 
landia,  et  Frisia  haeresis  haec  pro- 
pagata est;  occupata  est  etiam  Mo- 
nasteriensis  urbs.  Sed  Germaniae 
principes  collecto  exercitu,  hanc  re- 
ceperunt.  Captus  est  inter  alios  Rex 
Ioannes,  qui  cum  sociis  aliquot,  igni- 
tis  forcipibus  laceratus  ,  de  medio 
sublatus  est.  Haec  licet  breviter  per- 
stricta,  satis  esse  posse  arbitramur 
ad  ostendendum,  quo  modo,  quo  prae- 
cipue  auctore,  et  quibus  maxime  de- 
fensoribus,  ea,  quam  reformationem 
vocant  ,  rerum  perturbalo  contra 
Ecclesiam  Catholicam  facta  saeculo 
decimo  sexto  est.  Aliata  autem  re- 
rum narratio  facit,  ut  ultro  intelli- 
gatur,  num  opus  eiusmodi ,  divina 
Consilio  tribui  debeat,  an  potius  ef- 

frenatae  licentiae.  Nam  si  cetera 
cùncta  deessent,  ipsa  hominum,  qui 
hanc  innovationem  faciendam  susce- 
perunt,  consideratio  demonstrat,  sce- 


leri tantum,  non  vero  honestae  cui- 
libet ,  et  boni  procurandi  studiosae 
voluntati ,  ea  tribui  oportere,  quae 
gesta  tunc  esse  significatum  est. 

DE    IOANiNE    CALVINO,  ET    HAERESI    CALVINIANA. 


Quantam  Lutherus  Ecclesiae  cala- 
mitatene attulerit,  tot  illis,  quos  me- 
moravimus,  erroribus  inductis,  iam 
satis  superiori  capite  demonstratum 
est.  Nunc  quantum  malum  ex  loan- 
nis  Calvini  erroribus  derivaverit , 
breviter  erit  significandum.  Quo  loco 
illud  animadverti  primum  potest , 
prout  Lutherus,  praesertim  G-erma- 
niam  doctrinis  suis  infecit,  et  civi- 
lem  etiam  reipublicae  statum  ibi  per- 
turbavi^, ita  Calvinum  Galliam  er- 
roribus suis  primum  infecisse  ,  ac 
turbarum  causam  in  iis  regionibus 
fuisse,  unde  eius  haeresis  in  plures 
alias  Europae  provincias  deinde  ma- 
navit. 

Et  Ioannem  quidem  Calvinum  Lu- 
theri  haeresi  suam  inaed in* casse,  ap- 
posite in  historia  variationum  cla- 
rissimus  Bossuetius  adnotavit.  Nam 
cum  inter  Novatorum  placita ,  duo 
praecipua  sint  errorum  capita,  quo- 
rum unum  circa  iustificationis,  aite- 
rum  circa  sacramentorum  doctrinam 
versatur,  amplexus  est  quidem  Cal- 
vinus,  quod  Lutherus  antea  excogi- 
caverat  de  iustitia  hominis  imputa- 
tiva, scilicet  non  esse  in  nobis  ullam 
inhaerentem  iustitiam  ,  sed  Christi 
iustitiam  nobis  imputari,  et  eius  vir- 
tute  condonari  peccata  per  fìdem  , 
idest  fìduciam  ,  qua  iustos  nos  esse 
credimus  ;  sed  tria  tamen  his  addi- 
dit.  Primo,  videlicet,  fìduciam  hanc, 
seu  certitudinem  habere  nos  debere 
non  solum  de  iustifìcatione,-sed  et- 
iam de  aeterna  salute.  Deinde  gra- 
tiam  semel  acceptam  amitti  non  pos- 
se. Denique  baptismum  ad  salutem 
non  esse  necessarium.  Quae  cum  Cal- 
vinus  ex  primo  ilio  errore  deduxit, 
xneliuseum  argumentatum  esse,quam 


Lutherum,  idem  Bossuetius  animad- 
vertit.  Quod  pertinet  vero  ad  Eu- 
charistiam  ,  cum  catholicum  dogma 
sit,  Corpus,  et  Sanguinem  Christi 
vere,  ac  realiter  in  eo  esse,  indepen- 
denter  a  fide  suscipientis  ,  et  fìdem 
reliquasque  dispositiones  requiri  so- 
lum ,  ut  sacramentum  percipiatur 
cum  fructu  ;  cumque  ex  haereticis 
alii  prout  Lutherani  faciebant,  non 
negarent  Christi  praesentiam  in  Eu- 
charistia  independenter  a  fide  ;  alii 
prout  Zwinglius  fuit,  et  Oecolampa- 
dius,  id  infìciarentur  ;  Calvinus  af- 
fìrmavit,  Eucharistiam  non  continere 
Corpus  et  Sanguinem  Domini  ,  sed 
veluti  rem  ineffabiiem,  et  mysterii 
propriam,  ac  singularem,  Corporis, 
ac  Sanguinis  Domini  figuram  ac  si- 
gnum  esse,  quae  Dominicae  passionis 
memoriam  in  nobis  valeat  salubri- 
ter  excitare  ,  atque  ,  ut  Cardinalis 
Hosius  de  Calvino  notavit,  mens  Cai- 
vini  fuit:  «  panem,et  vinum  in  mensa 
»proposita,  nihil  aliud  esse  quam 
»  arrhabonem  et  sigillum,  omnes  pro- 
»  missiones  a  Christo  nobis  factas 
»  confirmans,  et  stabilie"ns.  » 

Ut  vero  de  Calvino  ipso  loquamur, 
breviter  ea  perstringemus,  quae  ex 
eius  vitae  historia,  prò  consentanea 
praelectionum  limitibus  expositione, 
possunt  inservire.  Quod  spectat  au- 
tem  ad  plenam  de  eius  vita,  rebus- 
que,  quas  gessit,  notitiam  comparan- 
dam  ,  praeter  tot  alios  ,  qui  de  eo 
scripserunt,  doctos  viros,  consulen- 
dum  praesertim  est  opus  Parisiis  ite- 
rum  anno  1843  editum  a  ci.  Audi- 
nio,  quod  inscriptum  est  Hìstoire  de 
la  vie,  des  ouvrages,  et  des  doctri- 
nes  de  Calvin.  Natus  est  vero  Cal- 
vinus die  10  Iulii  anno  1509  Novo- 

duni  Noyon  in  Picardia,  Galliae  pro- 
vincia, ex  Gerardo  patre,  qui  ibi  ne- 
gotia  procurabat,  et  Chauvinus  quo- 
que dictus  est,  quod  ita  vere  pater 
appellaretur. 

Parisios  missus  est,  cum  12  aeta- 
tis  annum  ageret,  ut  sub  patrui  Ri- 
chardi  Chauvini  fabri  ferrarii  cura 
litteris  erudiretur,  ac  Rhetoricae  , 
et  Philosophiae  operam  dedit,  et  ad 
iurisprudentiam  quoque  addiscendam 
se  contulit.  Cum  Parisiis  esset,  er- 
roribus  dicunt  infectum  a  Roberto 
Olivetano,  eo  qui  primus  bibliorum 
ex  hebraeo  gallicani  versionem  in- 
stituit.Sed  virus  maxime  hausit  apud 
Biturices  a  Melchiore  Wolmaro  pes- 
simo Lutherano,  qui  eo  vocatus  fue- 
rat,  ut  graecas  litteras  doceret;  qui 
Calvino  etiam  persuasit ,  ut  ad  sa- 
cras  litteras  studium  converteret , 
et  hebraicam,  ac  syriacam  linguam 
discendam  susciperet. 

Gerardo  Calvino  mortuo,  Calvinus 
filius  rediit  Novodunum  ad  heredi- 
tatem  adeundam,  venditisque  etiam 
beneficiis  Ecclesiasticis  duobus,  quae 
habebat ,  Parisios  reversus  ,  annos 
natus  23,  commentarium  edidit  in 
Senecae  libros  de  clementia ,  pri- 
mumque  Calvini  cognomine  usus  est. 
Cum  hac  ratione  aliquam  hominum 
famam  sibi  comparasset,  pravas,  quas 
susceperat  opiniones  haereticasque 
sententias  spargere,  atque  una  cum 
aliis  amicis  suis  res  novas  moliri 
coepit.  Verum  cum  Franciscus  I  Gal- 
liae Rex,  et  instituti  ab  eo  iudices 
in  Novatores  solerter  inquirerent , 
et  gravibus  poenis  in  eos  animad- 
vertere  coepissent,  Calvinus,  eiusque 
socii,  ubi  se  accusatos,  et  in  discri- 
men  adductos  intellexerunt,  fuga  sa- 
luti suae  consulendum  curarunt.  Et 
de  Calvino  ipso  memoriae  proditum 
est  a  nonnullis,  eum  per  fenestram 
dilapsumesse,  lineis  pannis  in  funium 
formam  ad  terram  protractis.  Atque 
ex  hocquidem  tempore  solet  Calvinia- 
nae  haeresis  initium  deduci.  Raynal- 
dus  in  annalibushuic  rei  annum  1534 
assignat,  atque  idem  sensisse  Spon- 
danum  ex  eius  opere  intelligitur. 

Parisiis  Calvinus  venit  Engoli- 
smam,  ubi  triennium  substitit,  Lu- 
dovici Tillii  sumptibus  vivens,  dun- 
que graecam  linguam  doeens.  Hic  in- 
stitutiones  suas  scribere  aggressus 
est,  quod  opus,  Lutheri,  Oecolampa- 
dii,  Melancthonis,  aliorumque  secta- 
riorum  laciniis  consarcinatum  esse 
omnes  sciunt.  Opus  vero  illud  gal- 
lice  primum  scriptum,  deinde  in  la- 
tinum  idioma  redditum,  ac  prò  ani- 
mi levitate  pluries  immutatum,  nova 
tandem  methodo ,  et  nitidioris  lati- 
nitatis  elegantia,  ad  decipiendos  in- 
cautos  ,  prout  Novatorum  mos  est , 
adornatum,  ausus  est  ipsi  Francisco  I 
nuncupare.  Plures  interea  Calvinus 
pervertit  ,  atque  inter  ceteros  Til- 
lium,  qui  a  Calvino  videndi  Luthe- 
ranos  studio  inflammatus,  cum  eo  in 
Germaniam  se  contulit.  Sed  Tillii 
frater,  Curiae  Parisiensis  Protono- 
tarius  de  ea  re  certior  factus  ,  Lu- 
dovici fratris  in  Galliam  reditum 
impetravit,  ubi  pravas  opiniones  eiu 
ravit. 

Post  haec  ex  Germania  in  Galliam 
reversus ,  Pictaviis  mansit ,  in  qua 
urbe  audaci  us  errores  suos  propa- 
gandos  curavit,  praesertim  quod  non 
paucos  invenisset,  qui  eum  libenter 
audirent.  Atque  ibi  in  horto  quodam, 
primum  Calvinistarum  celebratum 
est  concilium,  et  in  vicinis  secretis 
locis,  primam  habitam  Calvinisticam 
coenam,  ut  illam  Eucharistico  sacra- 
mento opponerent,  quam  Manduca- 
tionem  postea  appellarunt  Calvini- 
stae,  tradit  Florimundus  Remundus. 
Persuasit  etiam  tribusdiscipulis  suis, 
ut  doctrinam,  quam  a  se  acceperant, 
disseminarent ,  id  quod  ii  fecerunt, 
suppresso  quandoque  proprio  nomi- 
ne ,  ne  in  grave  aliquod  periculum 
inciderent.  Quorum  unus ,  cum  ali- 
quando  in  Pictaviensi  Academia  ius 
civile  in  ministrarla  (sic  iuris  scho- 
lam  vocabant)  praelegisset,  hinc  Mi- 
nistri nomen  accepit,  atque  ita  post- 
ea, prout  ftemundus  coniicit,  factum 
est,  ut  Ministri  a  Calvinianis  dice- 
rentur ,  qui  Praedicantes  a  Luthe- 
ranis    appellabantur.  Sed    Calvinus 

sibi  metuens,  non  diu  Pictavii  sub- 
stitit ,  et  venit  Neracum  ut  ibi  se 
Margaritae  Navarrae  Reginae  prae- 
sidio  tueretur.  Deinde  se  contulit 
Parisios ,  indeque  animadversionis 
metu  Argentoratum  ,  ubi  biennium 
Bucero  operam  dedit;  cum  vero  au- 
diisset,Renatam  Herculis  Ducis  Fer- 
rariae  uxorem,  Ludovici  XII  Fran- 
corum  Regis  fìliam  ,  novis  rebus  a 
reformatione  inductis  studere  ,  ad 
eam  venit ,  atque  inde  tandem  Ge- 
nevam  se  contulit. 

Genevensis  urbs,  iam  ab  eo  tem- 
pore ,  sive  ab  Episcopo  suo  ,  sive  a 
Duce  Sabaudiae  defecerat.  et  an- 
no 1535Catholicam  Religionem  abie- 
cerat,  opera  potissìmum  Guillelmi 
Farelli,  qui  e  Gallia  pulsus,  in  Hel- 
vetiam  ad  Zwinglium  venerat,  atque 
in  posterum  Basilea  pulsus  Genevam 
petierat.  Verum  non  multo  post  Cal- 
vinus, ut  scribit  Remundus,formam 
a  Farello  introductam,  quae  illi  Ber- 
nae  receptae  erat  conformis  ,  sequi 
nolens,  omnia  prò  lubitu  suo  mutare 
instituit.  Ob  hanc  causam  Geneven- 
ses  Farellum,  Calvinum,  eiusque  as- 
seclas  proscripserunt.  Bernam  postea 
se  Calvinus  contulit,  atque  hinc  Ar- 
gentoratum ad  Bucerum,ubi  concio- 
nandi  munus  apud  Gallos  quosdam 
exules  suscepit.  «  Hic  ille  coetus 
»  est,  ait  Remundus,  quem  primam 
»  Gallicanam  vocant  Ecclesiam ,  eo 
»  imprimis  notabilis,  quod  ex  pro- 
»  scriptis  atque  fugitivis  constabat.» 
Atque  hic  pariter  Calvinus  Idelettam 
quandam,seu  Odellettam  Buriensem, 
De  Buresy  viduam  Anabaptistae  Sto- 
erderii,  uxorem  duxit. 

Contigit  post  haec  ut  anno  1541 
Ratisbonensis  conventus  haberetur, 
cui  Carolus  "f  interfuit,  et  Pontifìcis 
Legatus  Gaspar  Cardinalis  Contare- 
nus.  Eo  profectus  est  etiam  Calvinus, 
una  cum  Bucero  ;  atque  eodem  anno 
Fasellus  Genevam  revocatus,  Calvi- 
num ad  se  vocavit,  et  tertium  quen- 
dam  hic  sibi  adscivere  Petrum  Vi- 
retum  ;  quibus  postea  ad  Evangeli- 
starum  numerum  aequandum,  ut  Re- 
mundus ait,  additus  est  Theodorus 

Beza.  Quam  absurda,  atque  incredi- 
bilis  esset  haec  ministrorum  vocatio, 
non  est  necesse  animadvertere,  cum 
eam  omnes  perpetuo  contempserint. 
In  ea  urbe  tamen  Calvinus,  Episco- 
pali miniere  usurpato,  et  ministros 
a  se  ordinatos,  quo  collibuisset  able- 
gans,  ad  obitum  usque  tanta  stipatus 
potentia  vixit,  ut  esset  omnibus  for- 
midabilis.  Contigit  autem  eius  obitus 
die  27  Martii  anni  1564  cum  annum 
aetatis  55  nondum  absolvisset.  Obiit 
autem  in  haeresi  obduratus,  multis- 
que  vitiis  infamis.  Inter  quae  prae- 
cipue  vituperanda  superbia  est,  qua 
nullum  sibi  parem  ,  vel  secundum 
patiebatur,  atque  adeo  atrox  iracun- 
dia,  ut  dicere  soliti  vulgo  ferantur 
Genevenses  ,  malie  se  apud  inferos 
cum  Beza,  quam  apud  superos  cum 
Calvino  commorari. 

Calvino  mortuo,  malum  eius  causa 
Ecclesiae,etReipublicae  allatum  non 
desiit.  Ministerium,  seu,  ut  Sponda- 
nusappellat,  Genevense  caliphatum, 
obtinuit,  et  gessit  Theodorus  Beza, 
vir  iis  moribus  impuris  ,  quos  car- 
mina ab  eo  scripta  demonstrant.  Is 
ob  patrata  crimina  primum  ex  Gal- 
lia ,  deinde  etiam  Lausana  pulsus, 
venditis  praeterea  beneflciis,  quae  a 
patruo  suo  consequutus  fuerat  ,  ab- 
ducta  secum  muliere  ,  Claudia  no- 
mine, parisiensis  hominis  tunc  hac- 
tenus  viventis  uxore,  Genevam  ve- 
nerat, et  Calvino  adhaesit.  Missus  ab 
eodem  Lausanam,  ad  graecas  et  sa- 
cras  etiam  litteras  tradendas,  deinde 
motuum  in  Gallia  excitatorum  par- 
ticeps  praecipuus  ,  Genevae  tandem 
die  13  Octobris  anno  1605  obiit,  ae- 
tatis annum  agens  86  cum  a  biennio, 
debilitata  mente ,  cuiusquam  ferme 
rei  vix  memor  amplius  esset. 

Memorato  nuper  Theodoro  Bezae 
Petrus  Viretus,  et  Clemens  Marotus 
adiungendi  sunt.  Et  Petrus  quidem 
Viretus  Orbae  in  Bernarum  ditione 
natus  ,  cum  Farello  Genevam ,  ad 
Calvini  errores  praedicandos*  iverat, 
et  postquam  Calviniani  Ministri  of- 
ficio pluribus  in  urbibus  functus  erat, 
Lugdunum  vocatus,  inde  quoque  an- 

no  1565  pulsus  est.  Clemens  vero  Ma- 
rotus,  ob  Gallicani  psalmorum  ver- 
sionem,  qua  Calviniani  in  conventi- 
bus  suis  utuntur,  a  se  factam,  Cele- 
bris evasit.  Cadurcis  natus  est.  Et 
Francisco  I  Galliae  Regi  primum  ob 
litteras  in  quadam  commendatione 
fuit;  sed  deinde  Parisiensis  Senatus 
iussu  a  scribendo  prohibitus,  Gene- 
vam  profugit.Denique  Augustae  Tau- 
rinorum  anno  1544,  aetatis  suae  an- 
no 50  mortuus  est.  Genevae  cum 
moraretur,  ob  nefandum  facinus,  fla- 
gris  illum  fuisse  mulctatum,  gravia 
monumenta  continent. 

Haec  de  Calvini ,  et  aliorum  ex 
praecipuis,  qui  eiusdem  sectae  par- 
tici pes  fuerunt,  significasse  satis  sit. 
Sufficiunt  enim  ista  ad  ostendendum, 
quales  etiam  homines,  et  quantopere 
depravati  ii  essent,  qui  istam  quoque 
sectam  condiderunt,  prout  de  Luthe- 
ro  superius,  et  de  eius  sectatoribus 
demonstratum  est. 

Quod  spectat  vero  ad  errorum  ca- 
pita, quae  a  Calvino  et  in  eius  secta 
propugnati  aunt,  possunt  ea  ad  se- 
quenza revocari.  Cum  de  Calvino 
ipso  loqui  coepimus  ,  iam  quid  de 
Eucharistia ,  et  de  sacramentorum 
virtute,  ac  de  iusti^catione  ille  sen- 
tiret,  aliqua  recensuimus.  Sed  ut  hic 
in  unum  huius  sectae  errores  com- 
memorentur ,  haec  perstringemus. 
Scilicet  non  esse  realiter  Christum 
praesentem  in  Eucharistia,  sed  illum 
a  nobis  in  sacramento  accipi  per  fi- 
dem,  Calviniana  sententia  fuit:  prae- 
destinationem,  et  reprobationem  ho- 
minum  esse  absolutam,  atque  inde- 
pendentem  a  praescientia,  qtiam  Deus 
habuerit  bonorum,  sive  malorum  o- 
perum,  quae  homines  vel  ad  praede- 
stinationem,  vel  ad  reprobationem 
designati ,  fuerint  patraturi ,  atque 
utrumque,  sive  de  praedestinatione, 
sive  de  reprobatione  decretum  ab 
absolutaDei  voluntate  pendere,  nulla 
ratione  habita  hominis  m.rifcorum. 
Deum  praedestinatis  idem  ,  atque 
iustitiam,  quae  amitti  non  possit , 
tribuere,  et  peccata  illis  non  impu- 
tare Ob  originale  peccatum,  hominis 


voluntatem  itaimbecillem,  ac  viribus 
destitutam  evasisse,  ut  cuilibet  operi 
bono,  et  salutis  aeternae  meritorio 
efficiendo  impar  evaserit.  Impossibile 
nomini  esse,  concupiscentiae  depra- 
vatae  resistere,  et  liberum  hominis 
arbitrium  in  eo  positum  tantummodo 
esse,  ut  immunisquidem  a  coactione, 
hominis  voluntas  sit,  minime  vero  a 
necessitate.  Hominem  denique  fide 
sola  iustifìcari ,  atque  idei  reo  opera 
bona  ad  vitam  aeternam  consequen- 
dam  non  valere,  et  sacramenta,  quo- 
rum duo  tantum  Calvinus  agnovit, 
coenam  videlicet ,  et  baptismum  , 
prodesse  tantum,  et  efficere,  ut  homo 
ad  fìdem  excitetur. 

Omitto  dicere  a  Calvino  externum 
quemque  cultum  fuisse  reiectunl,  et 
Ecclesiae  Catholicae  disciplinam,  ab 
eo  fuisse  contemptui  habitam.  Hac 
vero  doctrina  utrum  alia  magis  Deo 
iniuriosa,  atque  ad  omnem  virtutem 
profligandam  magis  accommodata  fin- 
gi, aut  exeogitari  possit,  quislibet  fa- 
cile intelligit.  Doctrinam  vero  hanc 
tam  scelestam,  sanctissimis  Ecclesiae 
dogmatibus  fuisse  suffieiendam,  et 
haec  errorum  portenta  reformationis 
nomine  appellanda  esse,  omnino  ab- 
surdum  esse  manifestum  est. 

Postquam  de  haeresis  Calvinianae 
origine,  deque  erroribus  in  ea  prae- 
dicatis  loquuti  sumus ,  nunc  quid 
eiusdem  haeresis  causa  evenerit,  bre- 
viter  quidem  recenseamus.  Argentina 
haereticorum  coniugio,  ubi  Martinus 
Bucerus  dominabatur ,  in  Galliam 
haeresim  penetrasse  Remundus  lib.  7 
tradit.  Haereticis  autem  aditum  pa- 
tefecisse  ait ,  nihil  tale  cogitantem 
Franciscum  I  Galliae  Regem,  litte- 
rarum,  et  litteratorum  hominum  stu- 
dio, quo  earundem  litterarum  parens, 
et  instaurator  vulgo  habebatur.  Nam 
cum  eruditos  homines  undique  in 
Galliam  arcesseret,  multi  pravis  opi- 
nionibus  infecti,  eo  ingressi  sunt.Ac 
primo  quidem  haeresis  in  Meldensi 
civitate  se  demonstravit,  cum  Guil- 
lelmus  Brissonetus  eius  urbis  Anti- 
stes,  ipse  quoque  litteratorum  homi- 
num studiosus,  Farellum  ,  Iacobum 

Fabrum,  aliosque  eo  vocasset;  quam- 
quam re  deinde  comperta ,  impiis 
eorum  conatibus  se  opposuerit,  ha- 
bitaque  Svnodo  anno  1523  catholi- 
cam  doctrinam  fìrmaverit  con  tra  Be- 
zam,  prout  docent  Spondanus,  Sam- 
martani,  et  Maurini  tom.  8  Galliae 
Christianae.  Ipse  etiam  Franciscus 
Rex  anno  1535  cum  infames  libelli 
ad  versus  sacram  Eucharistiam  Pari- 
siis  ab  haereticis  sparsi  essent,  cele- 
berrimam  supplicationem  ,  in  qua 
Encharistia  deferretur,  fieri  iussit, 
cui  ipse  interfuit  facem  capite  dete- 
ctc  gerens.  Nonnullos  vero  ex  hae- 
reticis extremo  ignis  supplicio  mul- 
ctavit,  et  in  alios  quoque  animadver- 
tit.  Quare  Calvinus,  cum  eo  anno 
institutiones  suas  Francisco  Regi 
nuncupasset,  questus  est,  doctrinam, 
quam  ipse  proponebat,  exagitari. 

Cum  Franciscus  I  anno  1547  mor- 
tuus  esset,  atque  ei  filius  ex  Claudia 
Ludovici  XII  filia,  uxore  sua,  Hen- 
ricus  II  successisset,  hic  rei  catho- 
licae  studiosissimus  anno  1551  cele- 
bre edictum  tulit  contra  Haereticos 
apud  Castrum  Briandi,  in  Àrmorica 
compositum,  atque  ab  ea  regione  no- 
minatum.Ferociores  deinde  Haeretici 
facti  sunt ,  ac  praesertim  post  cla- 
dem  permagnam  ,  quam  anno  1557, 
ad  S.  Quentinum  in  Picardia,  Galli 
pertulerunt  a  Philiberto  Sabaudiae 
Duce  ,  qui  Hispanis  copiis  praccrat. 
Rex  tamen  ,  de  iisdem,  qui  noctu 
conventussuoshabebant,  poenas  sum- 
psit  eodem  anno.  Verum  hoc  non 
impedivit  quominus  non  pauci,  atque 
ex  viris  etiam  nobilibus,  calviniana 
haeresi  infìcerentur,  et  palam  se  ilii 
addictos  esse  significantes,  non  leve 
scandaluìn  afferrent,  ac  turbas  exci- 
tarent.  Anno  autem  1559  cum  ad  fte- 
gem  delatum  fuisset,  edictum  Cha- 
tobriandi  datum  non  servari,  et  de 
ea  re  cum  Praesidibus  Curiae  con- 
questus  esset,  hi  mercurialem  con- 
ventum ,  qui  ita  dicebatur,  eo  quod 
Mercurii  die  haberetur,  convocarunt, 
ubi,  re  proposita,  Calvinianis  se  fa- 
vere  aliqui  ex  iis  indicarunt ,  quos 
quidem   Rex  comprehendi   iusserat, 

sed  eo  ipso  anno  die  10  Iulii,  in  lu- 
drico  equitum  certamine,  letale  vul- 
nus Rex  in  capite  accepit,  ac  vita 
functus  est. 

Henrico  II  Franciscus  II,  eius,  et 
Catharinae  Mediceae  filius ,  aetatis 
annum  agens  16  successit,  sed  brevi 
unius  anni ,  et  sex  fere  mensium 
spatio  deinde  regnavit.  Illud  vero 
tempus  Calviniani  ,  seu  Hugonotti 
seditionibus  perpetuo  turbarunt,  li- 
ce^ de  iisdem  severa  instituta  sint 
iudicia,  et  habitae  quaestiones,  atcjue 
etiam  fuerit  animadversum  in  homi- 
nes  iis  addictos,  qui  erant  ex  Se- 
natorum  ordine.  Talis  fuit  Ànnas 
Burgius ,  qui  Henrici  iussu  fuerat 
in  vincula  coniectus,  quique  ('ein- 
de die  23  Decembris  anno  1559  in 
patibulum  actus  est,  eius  demortui 
corpore  igni  combusto.  Hac  tamen  se- 
veritate  Hugonotti  irritati ,  contra 
Regem  conspirarunt ,  et  Ambasia, 
Amboise,  ubi  tunc  is  morabatur,  eum 
conati  sunt  abducere.  Sed  cum  res 
per  certos  indices  fuisset  deteeta , 
Ludovicus  Burbonius  Princeps  Con- 
daeus,  in  suspicionem  voeatus,  cu- 
stodiae  traditus  est,  et  capi  talis  quae- 
stio in  eum  est  institula;  quae  dum 
exercebatur,  Rex  gravi  morbo  cor- 
reptus  die  5  Decembris  1500  Aure- 
liae  obiit. 

Tunc  regnare  coepit  Oarolus  IX. 
Francisei  IT  frater  natu  proximus. 
Eo  autem  regnante,  graviores  fue- 
runt  motus  in  Gallia,  Hugonottorum 
causa  excitati.  Atque  id  primum  eve- 
nisse praecipue  videtur,  quod  Catha- 
rina  Medicea  Regis  mater ,  apud 
quam  revera  summa  rerum  erat, 
haereticis  conniveret,  ea  spe  ducta, 
ut  ita  facilius  et  commodius  reipu- 
t  blicae  administrationem  retinerepos- 
set.  Itaque  eo  tempore  Hugonotti  au- 
daciores  effecti  in  apertam  rebellio- 
nem  abierunt.  Uthismalis  remedium 
afferretur,  et  concordia,  si  fieri  pos- 
set,  instauraretur ,  anno  1561  Pis- 
siaci  conventus  habitus  est ,  qui  le 
colloque  de  Poissi  appellari  solet,  in 
quo  de  fìdei  controversa  corani  Prin- 
cipibus  haeretici  cumcatholicis  theo- 


364 

logis  disputarunt.  Verum  cum  nihil 
effectum  esset ,  res  ad  arma  dedu- 
cta  est.  Plura  commissa  sunt  proe- 
lia,  in  quibus  tamen  vieti  quidem 
rebelles,  sed  domiti  non  sunt.  Ex  iis 
vero  proeliis  tria  praecipua  fuerunt. 
Eorum  autem  primum  commissum 
est  ad  oppidum  Drocnm,  Dreuoc,  in 
quo  proelio  Princeps  Condaeus  ab 
Francisco  Guisio  catholicorum  par- 
tium  duce  anno  1561  captus  est.  Al- 
terum  anno  1569  in  quo  sub  Henrico 
Caroli  IX  fratre,  cattolici  exercitus 
duce,  Condaeus  ipse  occubuit.  Ter- 
tium  denique  in  Pitonibus  ad  Mon- 
contorium,  in  quo,  anno  item  1569, 
atque  eodem  Henrico  exercitus  duce, 
rebelles  magno  numero  caesi,  ac  fu- 
gati sunt. 

Gravior  vero  fuit  post  biennium 
Parisiis  Hugonottorum  clades,  cum 
ad  eam  civitatem  frequentissimi  ii 
venissent,  ut  Henrici  Burbonii  Na- 
varraeRegis,  qui  tum  eorundem  par- 
tium  erat,  cum  Margarita  Caroli  so- 
rore  nuptias  celebrarent.  Tunc  enim 
die  9  calendas  Septembris  anno  1572 
die  festo  S.  Bartholomaei,  magna  Pa- 
risiis fuit  Hugonottorum  strages,  qui 
pari  caede,  iisdem  diebus  in  pluribus 
aliis  Galliae  urbibus  mactati  sunt. 
Atque  ea  dicitur  la  Sainte  Barthé- 
lemy ,  a  die  videlicet ,  quo  Parisiis 
incepta  est. 

Atque  ista  quidem  Hugonottis  il- 
lata clade  plurimum  abusi  sunt  qui 
nullam  omittere  consueverunt  occa- 
sionem,  ut  de  Apostolica  Sede,  vel 
de  Catholica  religione  detraherent. 
Satis  est  Camilli  Capilupii  Mantuani 
libellum  consulére  de  ea  re ,  quem 
anno  1572  edidit,  quique  anno  1574 
gallice  redditus  est.  Ille  enim  liber 
inscriptus  de  Caroli  IX  artificiis  ad' 
versus  Hugonottos,  plenus  calumnia- 
rum  est  ,  et  permagnam  cóntinet 
factorum  exaggerationem.  Eo  tamen 
libro  non  dubitarunt  catholicorum 
inimici  confidenter  abuti,  licet  eos 
pudere  ceteroquin  debuisset,  talis  li- 
bri auctoritatem  adhibere  ;  in  quo 
facta  depravantur,  testimonia  aetatis 
ipsius,  qua  res  evenit ,  contemnun- 

tur,  atque  illue  omnia  sunt  conver- 
sa, ut  Religio  Catholica  in  invidiam 
vocetur,  et  catholicis  maledicatur. 

Ut  cetera  vero  praeteream,  illud 
certum  est ,  supplicationem  a  Gre- 
gorio XIII  non  fuisse  decretam,  quia 
Pontifex  de  Calvi  nianorum  caede  fuis- 
set  laetatus  ,  sed  quia  ob  nuntios 
tunc  Romam  allatos,  turbis,  et  cala- 
mitatibus  in  Galliae  regno  fìnem  im- 
positum  esse  Pontifex  iudicaret.  Con- 
tinent  vero  monumenta  factum  ipsum 
respicientia,  minime  tantam  Calvi- 
nianorum  caedem  fuisse  ,  quantam 
adversarii  describunt,  atque  ab  ea, 
quaecumque  tandem  illa  fuerit,  Re- 
ligionem  fuisse  alienam.  Denique  cer- 
tum est,  Hugonottos,  talium  crimi- 
num  reos  fuisse,  ut  regiam  quamlibet 
ultionem  mererentur.  Nam  pluries 
contra  Regem  conspiraverant,  urbes 
regni  invaserant ,  contempta  regia 
potestate,  obsidioni  pluries  acriter 
restiterant  ;  exteras  copias  ad  pro- 
prium  auxilium,  in  Galliam  induxe- 
rant;  plura  proelia  commissa  ab  iis 
fuerant,  in  quibus  cum  Regis  copiis, 
veluti  cum  hostibus  dimicaverant. 
Nisi  vero  ista  satis  sint  ad  evincen- 
dum  ,  cum  Hugonottis  ,  veluti  cum 
rebellibus,  et  seditiosis  agi  potuisse, 
non  appareret  quo  tandem  modo,  ho- 
rum  scelerum  rei  umquam  possent 
designari. 

Post  memoratam  superius  cladem, 
conatus  est  Henricus  deinde,  Hugo- 
nottos omni  penitus  potentia  spolia- 
re,  atque  ideirco  Rupellam  in  San- 
tonibus  ab  Hugonottis  occupatam, 
validam  arcem  obsedit ,  sed  deinde 
abea  expugnanda  discessit.  Nam  ma- 
gnani nominis  famam  adeptus,  cum 
mortuus  est  Sigismundus  Augustus 
Poloniae  Rex  anno  1573  ,  Polono- 
rum  Procerum  suffragio ,  Henricus 
Poloniae  Rex  electus ,  in  Poloniam 
se  contulit,  ut  collatam  sibi  regiam 
illam  dignitatem  susciperet.  Rupella 
tandem  a  Ludovico  XIII  anno  1629 
capta  est,  quo  facto,  magnum  illud 
perfugium  Hugonotti  amiserunt.  Ubi 
vero  Henricus  accepit  Caroli  IX  fra- 
tris  sui  mortis  nuncium,  quae  die  30 

Maii  anno  1574  contigerat,  relieta 
Polonia  in  Galliam  rediit,  atque  ibi 
eidem  fratri  suo  in  regno  successit; 
sed  quoad  regnavit,  perpetuis  in  an- 
goribus,  et  periculis  fuit.  Revocata 
quidem  sunt  anno  1576  in  conventi! 
Blesiis  habito  edicta,  quae  antea  in 
Hugonottorum  gratiam  fuerant  lata; 
veruna  audaciores  iterum  Haeretici 
facti  sunt,cum  FranciscusDux  Alen- 
conius,  qui  unus  supereratHenrici  III 
frater  anno  1584  mortuus  est. 

Nam  eo  mortuo,  Valesiorum  fa- 
milia  post  Henrici  UT  obitum  desi- 
nebat,  et  Hcnricus  Burbonius,  Rex 
Navarrae ,  qui  Hugonottorum  dux 
erat,  quique  a  Roberto  Comite  Cla- 
romontis  ,  S.  Ludovici  quinto  fìlio 
descendebat,  Henricus,  inquam,  hic 
Burbonius  Galliae  Rex  erat  futurus. 
Tunc  atrox  bellum  in  Gallia  exarsit, 
quod  bellum  la  guerre  de  la  lìgue 
solet  appellari.  Coniunctis  enim  ar- 
mis  Catholici  contra  Hugonottos  cer- 
tarunt;  qui  ad  versus  Catholicos  con- 
iunctis viribus  dimicarunt ,  eo  ipso 
tempore,  quo  alia  civium  pars,  quae 
politicorum,  seu  Regalium  factio  ap- 
pellabatur,  prò  Rege  Henrico  IH  pu- 
gnaverunt.  In  tanto  autem  motu,  ac 

discrimine,  Henricus  ipse  III  die  1 
Augusti  anno  1589  venenati  cultri 
vulnere  ,  a  quodam  sicario  Iacobo 
Clemente  accepto,  proxima  die  obiit. 
Successit  vero  ei  Henricus  IV  Bur- 
bonius, qui  rerum  gèstarum  gloria, 
et  victoriis  illustris,  tandem  religio- 
nem  catholicam  amplexus  ,  et  cum 
Apostolica  Sede  reconciliatus,pacem 
regno  restituit,  sed  ipse  quoque  ab 
infami  sicario  Raveillacio  nomine, 
die  14  Maii  an.  1610  interfectus  est. 
Satis  ista  sunt  ad  demonstrandum, 
quanta  mala  ex  Calviniana  haeresi 
non  in  religionem  solum,  sed  etiam 
in  civilem  rempublicam  manaverint. 
Quae  enim  recensuimus  ostendunt, 
religionem  ipsam  funditus  everten- 
dam  Calvinianos,  seu  Hugonottos  in 
iis  regionibus ,  quas  invaserunt ,  o- 
mnino  curavisse;  ex  altera  vero  parte 
florentissimum  regnum  ,  eorundem 
scelere,  intestinis  discordiis,  civium 
cladibus,  atque  omnis  generis  tumul- 
tibus,  diuturno  tot  annorum  spatio 
obiectum  fuisse.  De  rebus  a  Calvi- 
nianis  gestis  legi  quoque  potest  opus 
Parisiis  anno  1844  editum,  atque  in- 
scriptum: Histoìre  de  Vetablìssement 
de  la  Ré  forme  a  Genève,par  Magnin. 

De  alia  nunc  gravissima  calami- 
tate agere  debemus,  quam  Ecclesia 
simul,  et  Respublica  saeculo  decimo 
sexto  passa  est.  Videlicet  postquara 
ostendimus,  quantum  malum  Luthe- 
rana  haeresis  praesertim  in  Germa- 
nia attulerit,  et  quam  funesta  fuerit 
in  Gallia  praecipue,  aliisque  finiti- 
mis  regionibus  haeresis  Calviniana; 
nunc  quantam  calamitatem  Angliae 
regnum  pertulerit  videndum  est,  ob 
schisma,  quod  ea  aetate  ibi  confla- 
tum  est. 

In  saeculi  sexti  praelectionibus,ac 
praesertim  cum  de  S.  Gregorio  Ma- 
gno egimus  ,  plura  memoravimus  , 
quae  ad  religionis   in  eo  regno  ori- 


gines  agnoscendas  opportuna  sunt. 
Recensuimus  enim  ea ,  quae  osten- 
dunt, vetustis  Ecclesiae  temporibus 
religionem  christianam  in  Britannia 
propagatam,  ac  late  statutam  esse; 
deinde  vero  barbarorum  incursioni- 
bus  religionem  in  ea  insula  in  grave 
discrimen  adductam  esse,  ac  tempus 
quoque  fuisse,  quo  religio  ibi  quo- 
dam modo  prodigata  fuerit. 

Videlicet  id  contigerat  cum  Angli, 
et  Saxones,  ex  Germania  in  Britan- 
niam,  ad  auxilium  contra  Sotos,  ac 
Pictos  Britannis  afferendum  primum 
vocati,  cum  barbaris  illis  amici tiam 
deinde  iniverunt,  et  non  solum  rem- 
publicam ,  sed  etiam   religionem  in 

ea  insula  labefactarunt.  Ea  autem 
res ,  anno  ferme  449  evenit ,  prout 
Usseri us  liabet  in  Antìquit.  Britan- 
nìc.  cap.  13  ,  atque  hic  calamitosus 
Ecclesiae  status  perciuravit  usque  ad 
S.  Gregorii  Magni  ponti  ficatus  tem- 
pora ,  cum  Pontifex  sanctissimus, 
misso  ad  memoratam  insulam  An- 
gustino monacho ,  aliisque  pluribus 
de  Ecclesia  optime  meritis,  et  fìdei 
propagandae  studiosissimis  viris,  An- 
glo-Saxones  ipsos,  ex  quibus  Angliae 
nomcn  insulae  illi  tributum  est,  ad 
religionem  convertendos  ,  et  Eccle- 
siali) catholicam  in  ea  insula  penitus 
instaurandam  curavit. 

Magna  tamen,  et  plurimum  perni- 
ciosa saeculo  decimo  sexto  in  An- 
glia  facta  est  rerum  conversio.  Et- 
enim  hac  aetate  evenit ,  ut  religio 
catholica  in  gravissimum  discrimen 
ibi  adducta  sit ,  et  schisma  contra 
Sedem  Apostolicam  fuerit  commo- 
tum.  In  huius  schismatis  historia  , 
quae  sunt  praecipua  referemus  ,  at- 
que ipsa  historica  facti  huius  consi- 
deratione  apparebit,  quam  falso  Bur- 
netius  Anglicanus  minister,  in  histo- 
ria reformationis  Anglicanae  affir- 
maverit,  historiam  facti,  reformatio- 
nis illius  apologiam    continere. 

Auctor  schismatis  Henricus  Vili 
fuit  Angliae  Rex ,  ille  videlicet  cu- 
ius  nomine  liber  nonnullos  ante  an- 
nos,  contra  Lutherum  editus  fuerat, 
et  quem  superius  diximus  a  Roma- 
no Pontifìce  plurimum  idcirco  lau- 
dati! m  et  Defensoris  fìdei  titulo  or- 
natimi fuisse.  Is  anno  1509  nxorem 
duxerat  Catharinam  Ferdinandi  Ara- 
goniae,  et  Isabellae  Hispaniae  Re- 
gum  fìliam,  Caroli  V  Imperatoris  ma- 
ter  teram,  quae  Arthuro  ipsius  Hen- 
rici  fratri  natu  maiori  antea  nu- 
pserat.  lllam  vero  Henricus  sibi  ma- 
trimonio iunxerat ,  dispensatione  a 
Iulio  II  Pont.  Maximo,  post  maturam 
deJiberationem  accepta,  atque  ex  ea 
susceperat  plures  liberos,  ex  quibus 
tamen  una  supererat  filia  Maria , 
quae,  uti  legitima,  ab  Henrico  ipso 
dieta  fuerat  Walliae  Princeps.  Post 
decem  et  octo  annos,  ex  quo  matri- 


monium  Henricus  cum  Catharina 
iniverat,  atque  una  cum  ea,  tamquam 
cum  legitima  uxore  ,  tam  diuturoe 
tempore  vixerat ,  eam  derelinquern 
statuit,  et  matrimonim  cum  ea  ini- 
tum,  irritum  esse  declarandum  con- 
tendere coepit.  Ad  aulam  Henrici 
venerat  famosa  femina  Anna  Boley- 
na  nomine.  Vicesimum  aetatis  an- 
num  tunc  ea  agebat,  atque  ex  Gal- 
lia  revertebatur  ,  ubi  biennium  mo- 
rata fuerat  in  regia  domo,  atque  a- 
pud  Alenconii  Ducissam,  Francisci  I 
Galliae  Regis  sororem.  In  aetatis 
flore,  pulchritudine  formae,  et  modis 
ad  amorem  excitandum  accommoda- 
tis  ,  Regis  animum  ita  mulier  accen- 
dit ,  ut  cupiditate  illius  ducendae 
abreptus  Princeps,  officii  sui  penitus 
immemor  ,  et  contemptor  evaserit , 
Catharinam  e  solio  eiecerit,  atque 
in  eo  locum  Annae  Boleynae  tribue- 
rit,  et  Angliae  Regnum  infausti  schi- 
smatis calamitate  affecerit. 

Res  erat  prorsus  manifesta,  Hen- 
ricum  nullo  modo  consequi  posse,  ut 
matrimonii  cum  Catharina  initi  vin- 
culo  rescisso  ,  coniugium  cum  Anna 
Boleyna,  vel  alia  qualibet  femina, 
iure  contraheret.  Agere  tamen  apud 
Clementem  VII  Romanum  Èontifì- 
cem  non  dubitavit,  atque  ab  eo  dis— 
pensationem  petere,  ineptam  causam 
afferendo,  tributaria,  scilicet,  a  Iulio  II 
facultatem  obreptionis  vitio  laboras- 
se,  ac  praeterea  illud  etiam  conten- 
dendo ,  impedimentum  Catharinam 
in  ter  atque  ipsum  Regem  tale  fuisse, 
ut  nulla  posset  dispensatione  deieri. 

Etsi  perspicua  omnibus  esset  pe- 
titionis  absurdae  natura,  res  tamen 
accurate  a  Pontifice,  et  Cardinalibus 
perpensa,  et  diiudicata  est,  ac  mis- 
sis  etiam  in  Angliam  legatis,  nihil 
omissum  fuit,  ut  Rex  posset  intelli- 
gere,  Pontiiicem  nulla  ratione  posse 
eius  petitioni  assentiri.  Sed  Henri- 
cus, qui  iura  omnia  despicienda,  at- 
que uni  cupiditatis  suae  vehementiae 
satisfaciendum  esse  statuerat,  ad  re- 
quirendum  apud  homines  nefarios 
auxilium  se  convertit  ,  et  a  T noma 
Cramnero,  qui  Warhamio  in  Episco- 

patu  Cantuariensi  suffectus  fuerat, 
sententiam  obtinuit,  qua  is  auctori- 
tate  sua,  matrimonium  Henrici  Re- 
gis  cum  Catharina  irritum  declara- 
vit ,  ut  ita  Rex  posset  cum  Anna 
Boleyna  nuptias  inire. 

Haec  ubi  Romae  cognita  sunt ,  in 
Consistorio  die  24  Martii  1533  re- 
scriptum datum  est,  quo  matrimonii 
ab  Henrico  cum  Catharina  con  trac  ti 
validitas,  seu  consistentia  confìrma- 
batur,  Rex  ipse  iubebatur  cum  Ca- 
tharina manere ,  quod  si  ille  facere 
recusasset,  excommunicationis  poena 
in  eundem  decernebatur.  Hanc  ta- 
men  sententiam  Henricus  sprevit , 
Catharinam  dimisit,  Annam  duxit , 
quae  ipsa  in  posterum  extremo  sup- 
plicio  mulctata  est;  ac  furore  perci- 
tus  erga  Sedem  Apostolicam,  statuit, 
se,  regnumque  suum  a  Romani  Pon- 
tificis  subiectione  segregare.  Longum 
esset  persequi  cetera ,  quae  post  il- 
lud  tempus  Henricus  gessit.  Nos  in 
iis  tantum  narrandis,  seu  potius  per- 
stringendisconsistemus,quaead  schi- 
sroatis  tunc  commoti  naturam  ex- 
plicandam  referuntur. 

Ad  rerum  novitatem  inducendam 
iam  omnia  fuerant  comparata.  Non 
omissae  fuerant  minae,  ut  Pontifex 
Regi  obsecundaret,  et  Pontifìciae  au- 
ctoritati  iam  pìures  iniuriae  fuerant 
irrogatae.  Atque  anno  1534  cum  Se- 
natus  iterum  haberi  coepisset,  iu- 
risdictionem Ecclesiasticam  Senatus 
ipse  sibi  tribuit ,  atque  eam  totani 
deinde  in  Rege  contineri  declaravit, 
decreto  ilio  promulgato  ,  quo  caput 
terrestre,  et  supremi! m  Ecclesiae  An- 
glicanae,  Principem  esse  pronuntia- 
vit.  Post  decreti  illius  promulgatio- 
nem,  Henricus  novam  hanc  potesta- 
tem  suam  ,  in  universo  regno  exer- 
cendam  sine  mora  curavit.  Quare 
buie  scelesto  Consilio  consentaneam 
iuramenti  formulam  conscribendam 
iussit,  quod  iuramentum  Episcopi,  et 
Clerus  omnis  iurare  coacti  sunt,  tanta 
severitate  adhibita,  ut  qui  in  illam 
sententiam  iurare  recusasset,  autpo- 
testatis  Pontitìciae  defensionem  sus- 
eepisset,  capitis  poena  mulctaretur. 


Cronwellius  interea  ab  Henrico  Vili 
Vicarius  Generalis  constitutus,  atque 
ad  exercendam  eius  nomine  supre- 
mam  ecclesiasticam  potestatem  de- 
legatus,  dioeceses  regni  peragravit, 
ac  visitatione  sua  durante  ,  Episco- 
porum  iurisdictionem  suspensam  de- 
claravit, qui,  fortissimo  viro  Ioanne 
Fischerò,  Episcopo  Roffensi  excepto, 
eo  usque,  vel  timoris,  vel  imbecilli- 
tatis  progressi  sunt ,  ut  patentes  lit- 
teras  acceperint,  quibus  omnem  iu- 
risdictionis  suae  originem  in  Rege 
positam  esse  ,  et  se  illam  ad  Regis 
beneplacitum  exercere  fatebantur. 
Atque  in  isto  exercendae  iurisdictio- 
nis  ecclesiasticae  proposito  Henricus 
quoad  vixit  cleinde  perseveravit.  Nam 
Abbatias  ,  et  Monasteria  suppressit, 
abrogavit,  dioecesium  plurium  limi- 
tes  immutavit,  sedes  novas  Episco- 
pales  instituit,  quarum  reditus  regio 
diplomate  statuti,  fìrmatique   sunt. 

Neque  vero  Henricus,  dum  suam 
in  Anglia  affectabat  ecclesiasticam 
iurisdictionem,  minis  tantummodo  se 
continebat  erga  eòs,  qui  scelestis  eius 
consiliis,  et  conatibus  adversabantur. 
Immo  vero  capitis  poena  in  illos  ani- 
madvertebat.  Et  summis  ,  atque  il- 
lustribus  quoque  viris  ,  sceleris  sui 
participes  esse  recusantibus  non  pe- 
percit.  Etenim  ut  ceteros  omittam, 
Thoinam  Morum  Regni  Cancellarium, 
probum,  et  eruditum  virum,  ac  Ioan- 
nem  Fischerum  Episcopum  RofFen-- 
sem,  a  Romano  Pontifice  ob  prae- 
clara  in  religionem  merita,  Cardina- 
lati^ dignitate  auctum,  extremo  sup- 
plicio  affeeit.  Atque  in  ista  crudeli- 
tate  erga  catholicos  fortissimos  vi- 
ros  adhibenda,  Henricus  furere  pror- 
sus  videbatur;  cum  eodem  tempore, 
igne  corfiburendos  iuberet  homines  ex 
Lutherana,  et  Calviniana  secta,  qui 
in  regno  suo  errores  eorundem  se- 
ctae  proprios  disseminandos  susce- 
pissent.  Verum  haec  in  Lutheranos, 
ac  Calvinianos  adhibita  ab  Henrico 
severi  tas  ,  nihil  profìciebat.  Etenim 
unitatis  catholicae  centro  derelicto, 
ac  schismate  conflato,  facile  fuit,  ut 
errores  qui  in  Germania,  aut  in  Gal- 

lia,  finitimisque  regionibus  invalue- 
rant,  Angliam  etiarn  occuparent. 

Mense  lanuario  anno  1547  Henri- 
cus  mortuus  est  in  schismate  perti- 
nax,  quod  primitus  induxerat.  Eo  au- 
tem  mortuo  ,  Eduardus  Seimerius 
Herfordiae  Comes  ,  deinde  Dux  So- 
mersetiae,  frater  Ioannae  Seimeriae, 
quam  post  Annae  Boleynae  extre- 
mum  supplicium ,  Henricus  uxorem 
duxerat,  Eduardi  VI  ex  eadem  Sei- 
meria  Henrici  Vili  filii,  qui  noven- 
nis  tunc  erat,  tutelam  suscepit,  at- 
que  una  simili  totius  regni  admini- 
strationem  ,  et  consilii  regii  praesi- 
dentiam,  assumpto  Protectoris  nomi- 
ne ,  gerere  coepit.  Erat  autem  Dux 
Somersetiae  Zwinglianus,  et  in  ma- 
gna erat  cum  Archiepiscopo  Cran- 
mero  amicitiae  coniunctione,  qui  a- 
perte  agere  ,  et  Somersetiae  Ducis 
sententias  penitus  amplecti  delibera- 
vit.  Cranmerus  cupiebat  vehemen- 
ter,  matrimonium  a  se  initum,  quod 
usque  tunc  occultare  debuerat,  ma- 
nifestar^ et  non  improbari  ;  Dux  So- 
mersetiae, Ecclesiae  divitias  invade- 
re, atque  una  cum  eo  Ecclesiasticis 
bonis  potiri  alii  plures  optabant.  Ad 
haec  assequenda  ,  reformationis  in- 
ducendae  consilium  opportunum,  at- 
que unicum  erat ,  atque  illam  pro- 
clamandam  esse  statutum  est. 

Tunc  Ducis  Somersetiae  cura  fuit, 
ut  eius  nepos  Eduardus  in  erroribus 
sectae  suae  institueretur.  Deinde  vo- 
luit,  eum  ab  omnibus,  in  Angliae  re- 
gno, veluti  summum  in  spiritualibus, 
ac  temporalibus  rebus  caput  haberi. 
Praeterea  iussit,  Episcopos  ,  munia 
ecclesiastica  ad  Regis  nutum  obeun- 
da  suscipere;  commissarios  ad  dioe- 
ceses  visitandas  destinavit,  atque  in- 
terea  auctoritatis  episcopalis  exer- 
citium  suspensum  esse  declaravite 
Ut  vero  scirent  omnes,  fidei  doctri- 
nam  esse  mutandam,  edicto  proposi- 
to significava ,  in  regio  Consilio  fi- 
dei  articulorum  collectionem  tunc 
componi ,  quae  quam  primum  esset 
in  lucem  edenda,  quamque  omnes  in 
antecessum  scirent,  ab  omnibus  sus- 
cipi   debere.  Statuit  autem    non  li- 


cere Ecclesiasticis  viris  ,  dum  haee 
perficerentur  ,  concionem  habere  , 
aut  in  quolibet  conventi!,  praedica- 
tionis  officio  fungi. 

Ad  implendum  reformationis  in 
Angliam  inducendae  opus  ,  duo  alii 
scelesti  viri  iam  fuerant  vocati,  Pe- 
trus Martyr,  et  Ochinus,  ambo  quon- 
dam religiosam  vitam  in  Italia  pro- 
fessi, qui ,  prout  in  Reformatorum 
more  positum  erat,  monasticam  vi- 
tam dereliquerant ,  ut  matrimonia- 
lem  statum  amplecterentur;  ac  tan- 
dem aliquando,  opus,  quod  Cranme- 
rus praenuntiaverat ,  promulgatum 
est.  Quo  loco  ,  ut  brevi  dicam  quid 
nova  ista  rerum  credendarum ,  seu 
fidei  professio  contineret;  illud  cer- 
tuni est,  hac  articulorum  collectione 
praescriptum  esse ,  cultui  antiquam 
formam,  caeremoniis  splendorem  esse 
auferendum,  confessionem  secretanti, 
doctrinam  de  operibus  satisfactoriis, 
de  purgatorio,  de  precibus  ad  mor- 
tuorum  suffragia  fundendis,  de  San- 
ctorum  invocatione,  de  honore  San- 
ctorum  reliquiis ,  imaginibus  sacris, 
et  Cruci  tribuendo,  esse  delendam. 
Rituale  praeterea  ,  sacra  liturgia , 
missae  sacrificium,  doctrina  de  reali 
Christi  praesentia  in  Eucharistia,  et 
dogma  transubstantiationis  abrogata 
sunt.  Et  tunc,  quemadmodum  appo- 
site Trevernius  adnotavit,  in  opere 
La  discussìon  amicale  sur  Vétablis- 
sement ,  et  la  doctrine  de  VEglise 
Anglicane ,  tunc  ,  inquam  ,  vere  de 
Anglicano  regno  dici  potuit,  quod  de 
Arianaehaeresisprogressibus  D.  Hie- 
ronymus  hyperbolice  aliquando  pro- 
nuntiaverat:  ingemuit  Anglia,  et  se 
Calvinianam  factam  repente  esse  mi- 
rata est. 

Sed  visa  est  interea  a  tantis  sce- 
leribus ,  et  calamitatibus  Anglia  re- 
spirare. Nam  anno  1553  Eduardus 
mortuus  est ,  cuius  Principis  adole- 
scentis  imbecillitate  homines  iniqui 
plurimum  abutebantur.  Successit  E- 
duardo  Maria,  quam  unam  ex  filiis 
suis  superstitem  Catharina  Aragonia 
habebat ,  cum  ab  Henrici  VIII  con- 
sortio  ob  Annae  Boleynae  illecebras 

divulsa  est.  Et  Maria  quitiem  eos 
sensus  religioni  catholicae  (ìevotos 
ad  regium  solium  iterum  invexit, 
quos  ei  Gatharina  mater  perpetuo 
commendaverat.  A  prudentibus  ,  re- 
cteque  animatis  Aulae  administris, 
quos  delegerat,  adiuta ,  ac  praeser- 
tim  Cardinalis  Reginaldi  Pooli,  pro- 
pinqui sui  consiliis  sustentata ,  Ma- 
ria consequuta  est  ,  ut  populum  ad 
debitam  erga  Apostoiicam  Sedem 
observantiam,  atque  obedientiam  re- 
vocarci 

Anglicanus  ipse  Senatus  reconci- 
liationem  cura  Sede  Apostolica  fla- 
gitaverat,  quae  deinde  a  memorato 
Cardinali  Poolo,  Iulii  IH  Romano 
Pontifìcis  Legato  absoluta  fuit.  Ec- 
clesiastica negotia  Legatum  ipsum 
inter  et  Senatura  Anglicanura  sin- 
golari prudentia ,  ac  sapientia  com- 
posita sunt.  Unitate  Catholica  resti- 
tuta,  fidei  doctrina,  ac  sacra  liturgia 
instaurata  est,  quae  in  eo  regno,  ab 
aetate,  qua  Christiana  religio  ibi  sta- 
tuta  fuerat ,  usque  ad  Eduardi  VI 
tempora  perseverarat.  Anglia  tota, 
post  tantas  recenti  tempore  tolera- 
tas  calamitates  ,  retici  omnino ,  ac 
recreari  visa  est.  Sed  perbrevis  fuit 
ista  laetitia,  atque  a  bonis  omnibus 
concepta  gratulatio.  Etenim  Maria, 
quae  cum  PhilippoHispaniarum  prin- 
cipe matriraonium  iniverat,  quamque 
diuturno  tempore,  ad  religionis  bo- 
num  stabiliendum  regnaturam  ,  ca- 
tholicorum  vota  postulabant  ,  an- 
no 1558  mortua  est.  Quam  atrox 
tempestas  post  Mariae  mortem  in 
Anglia  iterum  commota  sit,  et  quae 
tunc  advenerit  religionis ,  ac  bona- 
rura  rerum  omnium  ruina  ,  vix  est 
necesse  commemorare. 

Nam  Mariae  Elisabetha  successit, 
ac  regnare  coepit ,  quo  nullum  for- 
tasse  infaustius  Catholicis  in  Anglia 
regnum  fuit.  Elisabetha  vero  regiam 
dignitatem  suam  extremae  Henri- 
ci  VIII  voluntati  ,  non  autem  nati- 
vitati  suae  debebat.  Etenim  Elisa- 
betha nata  erat  ex  matrimonio  cum 
Anna  Boieyna  inito  a  Rege  Henrico, 
cura  adhuc    Catharina  Aragonia  le- 

giti  ma  eius  uxor  viveret,  ac  praeter- 
ea  matrimoniura  ipsum  cum  Boieyna 
contractum,  paullo  ante,  quam  Bo- 
ieyna capite  plecteretur,  Cranmeri 
sententia  nullum  fuerat  declaratum. 
Fertur  autem  Elisabetham  ,  non  sibi 
valde  laetantem  ad  Regni  thronum 
ascendisse.  Intelligens  enim  nativi- 
tatis  suae  originem  illegitimam ,  et 
reformationis  renovandae  pericula 
prospiciens ,  aliquanto  haesisse  visa 
est,  num  eara  instauraret ,  etsi  ipsa 
erga  reformationera  esset  animo  pro- 
clivis.  Verum  aiunt  regios  adrnini- 
stros  ei  persuasisse  ut  reformatio- 
nem  iterum  inferret.  Etenim  Regi- 
nae  valde  periculosum  esse  affirma- 
bant,  in  Romanae  Sedis  auctoritate, 
et  subiectione  manere,  cuius  decre- 
tis ,  illegitima  eius  nativitas  esset 
iudicata. 

Haec  inter  ceteros  in  historia  Re- 
formationis Heylinius  animadvertit, 
cum  ait,  Elisabetham  funditus  intel- 
lexisse  suum  legitimae  Regis  fìliae 
statum ,  cura  Romani  Pontifìcis  de- 
cretorum  auctoritate  non  posse  con- 
sistere. Quapropter  in  Aulicorum  re- 
gio Consilio  decretum  esse  memoriae 
proditum  est ,  a  Sedis  Apostolicae 
auctoritate  oportere  resilire.  Verum 
si  quid  in  toto  negotio  valde  peri- 
culosum esse  intelligebatur  ,  id  in 
diffìcultate  positum  erat,  ut  populus 
ad  reformationera  iterum  accipien- 
dara  adduceretur.  Regii  administri 
nationem  Anglicanam  ,  ad  novam  i- 
stam  religionis  ineundam  formam  , 
se  adducturos  esse  affirmarunt  ;  et 
in  ea  re  magnam  dexteritatis  lau- 
derà se  assequutos  esse  putaverunt. 
Itaque  primo  loco  Senatum  convo- 
candum  esse  existimatum  est,  et  le- 
ges  a  Regina  Maria  conditas,  abro- 
gandas  esse  declaratum  fuit.  Id  au- 
tem ea  de  causa  diligenter  curabant 
Regii  administri,  quo  deinde  liberius 
atque  expeditius  Elisabetha  posset 
imperare,  et  religioni  Catholicae  ex- 
tremam  perniciem  afferre. 

Cum  Reginae  Mariae  leges,  Catho- 
licae Religionis  restituendae  causa 
latas ,  homines   infensi    abrogandas 

curavissent ,  supremam  in  tempora- 
lia  etspiritualia  omnia  potestatem  in 
Elisabetha  positam  esse  decretum  est. 
Praeterea  iura  omnia  ,  quae  Henri- 
cus  Vili  et  Eduardus  VI  exercuerant, 
ad  eandem  Elisabettiani  pertinere 
declaratum  fuit.  Denique  Elisabethae 
persuasum  est,  ut  per  Commissarios 
suos  iurisdictionem  Ecclesiastieam 
exsequeretur  ,  atque  ut  supremam 
suara  in  regno  toto  spiritualem  po- 
testatem tueretur,  Episcopos,  et  Cle- 
rum  omnem  cogeret  iuramenti  for- 
mam  accipere,  et  facto  suo  firmare, 
quae  in  memoratam  iniquam,  haere- 
ticamque  sententiam  conscripta  est. 

Ubi  primum  in  superiori  Senatus 
aula  harum  rerum  lectio  facta  fuit, 
metus  ,  et  angor  Episcopos  invasit , 
qui  eidem  aulae  intererant.  Archie- 
piscopi quidem  Eboracensis,  et  Che- 
striensis  intercessio  despecta  est,  et 
nulla  ratio  habita,  quod  ii  dicerent, 
se  reliquorum  omniifrn  nomine  inter- 
cessisse:  huic  intercessioni  ne  respon- 
so quidem  dato,  quod  statutum  fue- 
rat,  probatum  est. 

Fertur  ,  maiorem  his  novitatibus 
oppositionem  in  altera,  seu  Commu- 
nium  Senatus  aulam  repertam  esse. 
Sed  deinde,  id  ,  quod  regio  concilio 
placuerat,  devicit  omnes,  atque  ista 
ratione  Ecclesiastica  auctoritas  in  An- 
glia,  Apostolicae  Sedi ,  et  Clero  Ca- 
tholico  erepta  fuit,  iurisdictio  spiri- 
tualis  omnis  Regiae  Potestati  tribu- 
ta ,  et  schisma  manifestum  in  legis 
publicae  formam  evectum  est. 

Post  haec  Elisabetha,  Senatu  di- 
misso,  nova  sibi  tributa  potestate  uti 
coepit.  Episcopos  coram  se  adesse 
iussit,  sed  eorum  querelis  impatien- 
ter  auditis,  affirmavit,  veluti  divi- 
nae  ,  et  regiae  potestatis  suae  ini- 
micos  in  posterum  habendos  esse  , 
qui  Pontifìcis  Romani  potestatem  de- 
fendere  non  dubitassent.  Destinatis 
autem  ad  dioeceses  regni  commis- 
sariis  suis  ,  Episcopos  sedibus  suis 
turbavit,  atque  exspoliavit  omnino  , 
qui  iuramentum  allatum  iurare  re- 
cusarunt;  atque  ita  factum  est ,  ut, 
excepto    Episcopo  Landaviensi ,    de 


Landaff,  ceteri  omnes  e  sedibus  Epi- 
scopalibus  suis  eiecti  sint. 

Epi*copis  hac  vi  illata  turbatis 
suifecti  sunt  in  posterum  Presbyteri, 
qui  regiae  potestati  se  devotos  osten- 
derant ,  et  se  novis  rebus  studere 
demonstraverant.  Matthaeus  Parcke- 
rius  ad  Archiepiscopalem  Cantua- 
riensem  sedem  electus,  litterarum  a 
Regina  acceptarum  auctoritate  ,  ad 
eam  dignitatem  perductus  existima- 
tus  est.  Parckerii  promotionis  na- 
turarli sequuti  sunt,  qui  deinde  Re- 
giae potestatis  iussu  eiecti  sunt  in 
Anglia  Episcopi. 

Non  est  necesse  per  reliquam  con- 
flati schismatis  historiam  decurrere. 
Neque  oportet  historicam  narratio- 
nem  illius  gravissimae  persequutio- 
nis  afferre,  quam  Catholicae  fìdei  ho- 
mines  devoti  diu,  crudeliterque  pati 
coacti  sunt,  ne  a  Catholica  ipsa  fide 
et  a  Pontifìcis  Romani  potestate  de- 
fìcerent.  Satis  sunt  ista,  quae  recen- 
suimus ,  ut  ostendatur  quanto  in  er- 
rore ii  versati  sint,  qui  Ecclesiae  in 
Anglia  post  schisma  istud  constitu- 
tae  adhaeserunt.  Primo  enim,  si  cer- 
tissimum  est  adagium  illud,  ubi  Pe- 
trus est ,  ibi  Ecclesiam  esse;  quae- 
nam  Ecclesia  illa  erit  existimanda, 
ad  quam  constituendam  ,  lato  prius 
per  virn  decreto  factum  est,  ut  Pe- 
tri  Successoris  auctoritas  proscri- 
beretur?  Quaenam  Ecclesia  illa  est, 
quae  ,  despecta  hierarchia  ,  divina 
ordinatione  instituta,  iurisdictionis 
suae  rationem  omnem  a  laica  pote- 
state deducit?  Quaenam  tandem  Ec- 
clesia illa  est,  cuius  praecipuum  sy- 
stema  continet,ut  iurisdictionis  pri- 
matum  divinitus  institutum,  et  Ro- 
manis  Pontificibus  in  D.  Petro,  cu- 
ius successores  ii  sunt ,  tributum  , 
reiiciat,  et  detestetur?  Patet  vero 
ex  iis,  quae  narrata  superius  sunt, 
quomodo  tanta  rerum  mutatio  facta 
in  Anglia  fuerit.  Omnia  probant,  sub 
Henrico  VIII  Catholicae  Religioni 
vim  illatam  esse;  praeterea  per  vim, 
novam  credendi  formam  sub  Eduar- 
do VI  impositam  esse;  denique  sub 
Elisabetha  schisma   violenter   reno- 

vatum  esse,  atque  in  posterum  per- 
severasse; Elisabethae  ipsi  a  Senatu 
potestatera  Ecclesiasticam  esse  de- 
cretam.  Num  vero  isto  modo  con- 
stituta  Ecclesia,  possit  talem  animi 
tranquillitatem  affere,  ut  salutis  ae- 
ternae  consequendae  periculum  non 
inducat,  ii  tantum  poteruntaffirmare, 
qui  totius  facti  naturam,  neque  agno- 
scendam,  neque  considerandam  esse, 
in  tanta  ceteroquin  negotii  gravitate 
iudicarunt. 

Àntequam  de  schismatis  Anglicani 
origine  fìnem  loquendi  faciamus,  non 
videtur  penitus  praetereundum  id  , 
quod  respicit  Anglicanas,  post  schi- 
sma commotum,  factas  ordinationes. 
Meminimus  enim ,  Mattliaeum  Par- 
ckerium  anno  1559  litterarum  Paten- 
tium  ab  Elisabetha  acceptarum  au- 
ctoritate ,  electum  Archiepiscòpum 
Cantuariensem  ,  eadem  auctoritate  , 
ad  eam  sedem  promotum  esse  ,  et 
Parckerii  promotionis  naturam  se- 
quutos  esse  deinde  ceteros  ,  qui  in 
Anglia  regiae  potestatis  iussu  ele- 
cti  sunt  Episcopi.  Quod  ad  Parckerii 
ordinationem  spectat  ,  a  quo  Par- 
ckerio  reliqui  Episcopi  Anglicani 
haeretici  originem  deducunt  ;  quod 
spectat ,  inquam  ,  ad  hunc  Parcke- 
rium,  memoriae  proditum  fuerat  a 
scriptoribus  facto  ipso  coaevis ,  et 
testibus  qui  quomodo  res  evenerit, 
ipsi  viderunt;  Parckerium  a  Ioanne 
Scoraeo  Episcopo  Roffensi ,  in  quo- 
dam  Londini  diversorio  inauguratum 
fui  ss  e  una  cum  tribus  aliis ,  sed  hanc 
inaugurationem  sine  legitima  mate- 
ria, et  forma  factam  esse.  Nam  ea 
narratio  continet,  Scoraeum,  sacros 
libros  eorundem  inaugurandorum  ca- 
piti impostasse,  atque  ea  verba  tan- 
tum pronuntiasse,  videlicet:  «  Acci- 
»  pite  potestatem  praedicandi  ver- 
»  bum  Dei  in  sua  puritate.  » 

Huic  narrationi  diuturnus  quin- 
quaginta  quatuor  ferme  annorum 
assensus,  etadversariorum  silentium, 
quorum  nullus  prò  Parckerii  ordi- 
natione  reclamavit,  fidem  omnino,  et 
auctoritatem  adiecisse  videri  iure 
potei  at.  Sed  anno  1613  huic  narra- 

tioni  fides  denegar!  coepit,  cum  primo 
acta  quaedam  Lambethiana  in  lucem 
prodita  sunt,  quibus  actis,  alio  pror- 
sus  modo  de  Parckerii  ordinatione 
iudicandum  esse  Protestantes  con- 
tenderunt.  Iam  vero  ex  memoratis 
Lambethianis  actis,  quae  anno  1613 
reperta  esse  feruntur  in  tabulario 
palatii  Archiepiscopalis  Lambethia- 
ni ,  contenderunt  Protestantes  de- 
monstrari,  Parckerium  die  17Decem- 
bris  anno  1559  in  sacello  illius  pa- 
latii a  Griiillelmo  Barlowio  electo  Epi- 
scopo Gestriensi  ordinatum  solemni- 
ter  fuisse.  Yerum  etsi  ci.  Doctor  Lin- 
gardius  ,  nonnullis  abhinc  annis , 
actorum  Lambethianorum  veritatem 
defenderit  .  affirmando  simul  ,  non 
propterea  se  Ordinationum  Anglica- 
narum  validitatem  propugnare,  etsi, 
inquam,  actorum  illorum  veritatem 
Lingardius  defenderit,  atque  ita  dis- 
ceptationem  de  horum  actorum  au- 
ctoritate, quae  finita  esse  videbatur, 
quodammodo  renovaverit,  certum  est 
tamen,  contra  illa  acta,  et  ordina- 
tionem Parckerii  gravissima  argu- 
menta  adesse,  a  P.  Hard u ino  prae- 
sertim,  atque  a  P.Le-Quienio  ad  Cou- 
rayerium  confutandum  aliata.  Atque 
ut  omittam  cetera,  nimis  praepostera 
haec  fuit  actorum  Lambethianorum 
editio  anno  1613  facta,  ac  nimis  ne- 
cessaria ad  respondendum  communi 
omnium  etiam  Presbyteranorum  per- 
suasioni ,  quinquaginta  quatuor  an- 
norum spatio  confìrmatae  ,  Episco- 
patum  in  Anglia  desiisse  ,  et  non 
modo  Parckerium,  sed  neque  ipsum 
Barlowium  valide  ordinatum  fuisse. 
Praeterea  certum  est,  sub  Eduar- 
do VI  cum  Rituale  Romanum  reie- 
ctum  esset,  formam  consecrandi  Epi- 
scopi ita  fuisse  redactam,  ut  ad  or- 
dinationis  validitatem  nulla,  et  in- 
sufficiens  evaserit.  Nam  non  modo 
in  ea  mentio  nulla  erat  consecrandi, 
offerendi  sacrifìcii  ,  et  ordinandi , 
quemadmodum  universa  traditio  sem- 
per  tenuit,  ac  docuit;  sed  verba  et- 
iam eiusmodi  in  ea  adhibebantur , 
quibus  Anglicani  doctrinam  calvi- 
nianam,  et  reformatam,  ac  fidei  ca- 

tholicae  de  Sacrificio,  ac  Sacerdotio 
contrariarli  signifìcabant.  Quae  qui- 
dem  omnia  manifeste  ostendunt,  ibr- 
mam  illam  natura  sua  vitiosam,  at- 
que  ad  Episcopum  ordinandum  im- 
parenti, ineptamque  fuisse.  His  vero 
si  adiungatur  ,  neque  Barlowium  , 
neque  Parckerium,  cum  ordinati  di- 
cuntur  Episcopi,  presbyteros  hacte- 
nus  fuisse,  multo  clarius  intelligetur, 
quanto  iure  affirmatum  sit,  eos  va- 
lide ordinatos  Episcopos  non  esse. 
Quod  si  de  Parckerii  ordinatione  ita 
est  iudicandum ,  quoniam  ab  eo  or- 
dinationes  suas  derivaverunt  Angli- 
cani, perspicuum  est,  quid  de  earun- 
dem  validitate  sit  statuendum. 

Tradidimus  hucusque  quae  Schi- 
smatis  Anglicani  origo  fuerit,  et  pro- 
pagatio.  Vidimus  etiam,  quanam  ra- 
tione  ordinati  primum  fuerint  in  eo 
regno,  post  schisma  illud  commo- 
tum,  Anglicanae  Ecclesiae  Episcopi, 
et  quomodo  novus  illius  Ecclesiae 
Clerus  ex  ea  ordinatione  manave- 
rit.  Ad  eos  taraen  Episcopos,  atque 
ad  Clerum  inde  derivatum  ,  Catho- 
licae  Ecclesiae  bona,  et  pergrandes 
divitiae,  regia  auctoritate  iubente , 
conversae  sunt.  Tempore  valde  diu- 
turno Catholicorum  res  ita  fuerunt 
in  eo  regno  profligatae,  ut  extrema 
prorsus  pernicies  iis  illata  videre- 
tur,  eo  quod  Catholica  Ecclesia,  et 
Catholici  omnes  proscripti  penitus 
possent  existimari. 

Verum  in  posterum  ad  meliorem 
rerum  conditionem  Catholica  religio 
revocari  coepit  in  Anglia.  Nam  ite- 
rum  aucto  pedetentim  in  eo  regno 
Catholicorum  numero,  Vicarii  Apo- 
stolici a  Romanis  Pontiflcibus  sunt 
ibi  constituti,  quibus  catholicae  re- 
ligionis  regimenin  ea  insula  commis- 
sum  est.  In  qua  re,  plurimum  ad  uti- 
litatem  publicam  contulit  Constitutio 
a  Benedicto  PP.  XIV  die  9  Iunii  an- 
no 1753  promulgata,  cuius  constitu- 
tionis  initium  est  Apostolicum  Mini- 
sterium  quae  tomo 4  Bullarii  eius  con- 
tinetur.Nam  quaecumque  eo  tempore 
poterant  esse  opportuna  ad  Vicario- 
rum  Apostolicorum,  qui  ibi  propri i 


ordinarli  locorum  appellantur,  au- 
ctoritatem  explicandam,  quaecumque 
ad  missionum  Anglicanarum  ordi- 
nem  recte  statuendum  poterant  per- 
tinere,  ea  a  Ponti fice  sapientissimo 
decreta,  et  sancita  sunt. 

His  vero  accessit  Sanctissimi  Do- 
mini Nostri  Gregorii  Papae  XVI  a- 
postolica  sollicitudo,  ac  praecipuum 
in  eo  regno  religionis  amplificandae 
studium ,  quo  factum  est ,  ut  Vica- 
riorum  Apostolicorum  numerum  au- 
gendum  in  Anglia  iudicaverit.  Et- 
enim  cum  quotidie  magis  ibi  cresce- 
ret  Catholicorum  copia,  ita  ut  qua- 
tuor  ii  tantum  Vicarii  Apostolici  , 
qui  hactenus  in  regno  ilio  fuerant, 
ad  tam  late  patentem  insulam ,  in 
spiritualibus  gubernandam  non  suf- 
ficerent,  novos  alios  quatuor  Vica- 
riatus  Apostolicos  instituendos  Pon- 
tifex  providentissime  decrevit. 

Exstant  de  ea  re  in  Bullario  Sacri 
Consilii  Christiano  Nomini  Propa- 
gando toni.  5,  eiusdem  PontiflcisMa- 
ximi  die  3  Iulii  anno  1840  scriptae 
Apostolicae  litterae,  quarum  initium 
est  Muneris  Apostolici,  quibus  lit- 
teris  nova  totius  insulae  ecclesia- 
stici regiminis  est  facta  partitio. 
Cum  enim  antea  spirituale  regimen 
in  Anglia  ita  esset  tributum,  ut  qua- 
tuor tantummodo  essent  districtus, 
seu  vicariatus  apostolici  in  ea  in- 
sula constituti,  videlicet,  Londinen- 
sis,  Occidentalis,  Medius,  et  Septen- 
trionaiis  ;  nunc  totam  insulam  octo 
vicariatus  apostolici ,  Londinensis  , 
Occidentalis,  Orientalis  ,  Centralis, 
seu  Medius,  Walliensis,  Lancastrien- 
sis,  Eboracensis ,  et  Septentrionalis 
complectantur. 

Sunt  autem  Deo  Optimo  Maximo 
gratiae  plurimum  agendae,  qui  bo- 
norum  omnium,  ubique  commoran- 
tium  precibus  exoratus ,  tantum  ad 
religionem  catholicam  in  florentis- 
simo  ilio  regno  restituendam,  auxi- 
lium  ab  alto  tribuit,  ut  copiosissimi 
evaserint,  et  quotidie  fìant  amplio- 
res  fructus,  quos  Ecclesia  in  ea  in- 
sula percipit.  Cuius  rei  testes  sunt 
tot  docti  viri,  praesertim  ex  Oxfor- 

diensi,  et  Cantabrigiensi  Universi- 
tate,  tot  illi  ex  honesto  coetu  ho- 
mines  ,  tot  ii  denique  ,  qui  curu  in 
Anglicana  Ecclesia  Ministrornm  of- 
ficio fangerentnr,  et  commodam,  ac 
locupletem  vitam  agerent,  nunc  di- 
vitias  ,  ac  commoda  despicientes  in 
Ecclesiae  Catholicae  gremium  libenti 

animo  redeuntes  ,  et  Maioram  sao- 
ram  fìdem  iterum  amplexi ,  ad  Se- 
dis  Apostolicae  obedientiam  reversi 
sant.  Speramas  fataram,  at  qai  coe- 
pit  opas  bonam  Deas,  ipse  perfìciat, 
et  Catholica  Religio  veterem  in  eo 
regno  splendorem  penitas  abiqae  con- 
seqaatar. 


CAPUT  L. 

Post  recensitos  errores  a  Lathero, 
et  Calvino  indactos,  post  enarratam 
tantam,  eorandem  caasa  commotam 
in  Ecclesia  perturbationem,  nane  il- 
lad  etiam  interesse  plarimum  vide- 
tar,  at  de  Socinianoram  secta  qao- 
qae  loqaamar.  De  illa,  scilicet  hae- 
reticoram  secta  interest  at  loqaa- 
mar, qai  mysteria  omnia  christia- 
nae  religionis  contempserant,  qaique 
circa  christianae  fidei  dogmata  ra- 
tiocinandi  praetextn  ,  sibi  sampse- 
rant  ea  vicissim  denegare  ,  atqae 
evertere,  in  deismam  propterea,  et 
in  Materialismam  qaandoqae,  atqae 
in  Pyrrhonismnm  qaoqae,  argumen- 
tandodecedentes.  Io.  Laarentias  Mo- 
shemiasin  Institutionibus  Hìstorìae 
Christianae  saec.  16  sect.  3  parte  2 
cap.  4  valde  erudite,  ac  dilacide  de 
Socinianoram  secta  pertractat,  prae- 
terea  I.  A.  Moehlerius  in  opere  in- 
scripto  La  Syrnbolique,  tom.  2  cap.  5 
de  eadem  secta  accurate  ,  et  inge- 
niose  disputat  ;  ac  praeter  ceteros 
scriptores  a  Moshemio  ipso  nurae- 
ratos ,  de  his  haereticis  ,  eorumque 
erroribus  agit  concinne,  et  accarate 
in  dictionario  theologico  sao  tom.  7 
Bergerias. 

In  Socinianismi  notione  daplex  vo- 
cabalam  poni  solere  Moshemias  ap- 
posite animadvertit.  Nam  et  illi  o- 
mnes,  inqait,  commani  sermone  So- 
ciniani  vocantar,  qai  Socinornm  Lae- 
lii,  videlicet,  et  Faasti  Socini  sen- 
tentiis  affinia  docaerant ,  maxime 
qui  Christianam  de  tribas  in  Deo 
personis  dogma,  et  divinam  Serva- 


toris  nostri  nataram,  aat  negarant 
prorsus,  aut  infirmarunt,  et  labefa- 
ctarunt,  Atque  illi  arctiori  sensu  hoc 
nomine  insigniuntur,  qui  eam  reli- 
gionis formam,  aut  totam,  aut  ma- 
xima parte  probaverunt,  quam  Fau- 
stus  Socinus,  sive  exeogitavit,  sive 
a  Laelio  patruo  suo  exeogitatam  or- 
navit,  et  fratribus  Unitariis  ut  ipsi 
maluerunt  appellari,  in  Polonia,  et 
Transvlvania  desrentibus  commen- 
davit. 

Est  vero  indubium,Socinianismurn 
ex  Lutherana  reformatione  ,  atque 
ab  eo  systemate,  seu  principiis  essa 
profectum,  in  quibus  reformatio  ipsa 
constituta  est.  Ac  praeterea  plures 
etiam  annos  ante  Faustum  Socinum, 
secta  Socinianorum ,  prout  superius 
a  Moshemio  significatum  vidimus  , 
originem  suam  habuerat.  Lutherus 
autem  ipse,  qui  anno  1517  defectro- 
nis  suae  prima  signa  dedit,  anno  1521 
cum  Anabaptistarum  sectae  ducibus 
ciebuit  concertare,  ex  quibus  aliqui 
in  Arianismumruere,D.N.IesuChri- 
sti  divinitatem  inficiari,  et  SS.  Tri- 
nitatis  mysterium  denegare  coepe- 
runt. 

Inter  eos  autem  praetereundi  non 
sant  Ladovicas  Hetzeras  ,  Constan- 
tiae  anno  1529  gladio  pereassas,  Io- 
annes  Oampanas  Wittembergae  in 
carcerem  coniectas,  ibiqae  demorr- 
taas.  Claadias  qaidam  AHobrox,  vel 
Sabaadas,  ob  hanc  errorem  praedi- 
catam  ,  improbas  Reipablicae  per- 
tarbator;  Valentinas  Gentilis  ,  Nea- 
poli  oriundas,  et  Bernae  anno  1566 

capitis  poena  mulctatus.  Atque  ut 
illum  praecipue  commemorem ,  in 
quem  Calvini  atrox  severitas,  Gene- 
vae  anno  1553  plurimum  efferbuit, 
talis  quoque  fuit  Michael  Servetus, 
Medicus  quondam  Hispanus  Villae- 
novae  in  Aragonia  natus,  qui  ob  de- 
negatum  Trinitatis  Mysterium,  Vien- 
nae  in  Gallia  coraprehensus ,  atque 
ex  Viennensi  carcere  fuga  elapsus  , 
cum  per  Helvetiara  in  Italiani  ten- 
deret  Calvini  iussu  captus,  et  a  fa- 
mulo, laesae  divinae  Maiestatis  cri- 
mine, Calvino  ipso  impellente,  accu- 
satus,  mortis  poena  damnatus,  vivus 
combustus  est.  Calvini  in  ea  re  in- 
flexibilem  atrociam  tom.  2  cap.  12 
historiae  vitae  eius  ,  describit  Au- 
dinius. 

Est  vero  hic  non  omittendum,  quod 
Moshemius  ipse  cit.  loc.  paragr.  3 
aperte  fatetur,  animadvertens  unde 
evenerit,  ut  sub  ipsis  Reformationis 
initiis,  religionis  nostrae  mysteria, 
et  Salvatoris  nostri  divinitas  fuerit 
denegata.  Scilicet,  inquit ,  «  vix  in- 
»  cunabulis  egressa  suis  erat  emen- 
»  data  religio,  quum  nonnulli  iam 
»  homines,  quibus  omne  id,  quod  Ro- 
»  mana  Ecclesia  professa  erat  adhuc, 
»  error  videbatur,  divinitati  Serva- 
»  toris  nostri ,  et  dogmatibus  illi 
»  connexis  insidias  struere  conaban- 
»  tur.  »  Quae  quidem  Moshemii  con- 
fessio  valde  opportuna  est,  ut  intel- 
ligatur,  num  ipse,  eiusdemque  gene- 
ris scriptoresfidem  mereantur,  quan- 
do necessita tem  Religionis  ,  et  Eccle- 
siae  emendandae,  seu  reformandae 
iactitarunt,  atque  ita  loquuti  sunt, 
ut  Lutherum  ad  tantum  opus  pera- 
gendum,missionem  quodammodo  non 
humanitus  habuisse  contenderent. 
Non  enim  tota  fraus  detegitur,  quan- 
do statuitur,  tum  temporis  id  omne 
erroris  loco  a  Novatoribus  habitum 
esse,  quod  in  Romanae  Ecclesiae  do- 
ctrina  continebatur  ?  Num  ministe- 
rium  Ecclesiae  emendandae  iis  ho- 
minibus  tributum  vere  fuisse  con- 
cedi potest,  qui  divinam  ipsam  Fi- 
lii  Dei  naturam  denegandam  susce- 
perunt,  qui  Ecclesiam  acquisivit  san- 


guine suo?  Potestne  aliquid  magis 
absurdum  excogitari,  quam  divinam 
Christi  naturam  inficiari  eos  ,  qui 
Christianam  Ecclesiam  erroribus pur- 
gare ,  atque  in  pulcherrimum  sta- 
tum,  in  quo  a  Divino  Fundatore  suo 
instituta  est,  se  restituere  velie  ia- 
ctaverunt? 

Diximus  superius ,  plures  etiam 
annos  ante  Socinum  ,  sectam  de  qua 
loquimur,  originem  suam  habuisse. 
Verum  ea  in  posterum  a  Laelio,  et 
a  Fausto  praesertim  Socino  nomen 
accepit.  Hoc  autem  cum  ita  sit,  quis 
Faustus  isteSocinus,  et  quis  patruus 
eius  Laelius  Socinus  fuerit,  traden- 
dum  breviter  est. 

Itaque  Laelius  Socinus  ,  qui  po- 
tius  quam  Socinianae  proprie  dictae 
sectae  auctor  ,  Arianae  haeresis  in- 
staurator  dici  potest ,  Senis  in  He- 
truria  anno  1525  natus  est,  ac  pri- 
mum  iurisprudentiae  a  Patre  desti- 
natus,  errorum  deinde  novitate,  qui 
tunc  plures  Europae  regiones  per- 
turbabant,  pertractus,  reformationi 
adhaesit.  Veruni  Protestantium  sy- 
stemate  commotus,  qui  omnia  in  re- 
ligionis negotio  ad  Scripturam  San- 
ctam  ,  privata  cuiuscumque  ratione 
explicandam  perstringebant  ,  ulte- 
rius,  quam  ii  statuissent,  progredì  se 
posse  non  dubitavit,  primo  SS.  Tri- 
nitatis, postea  Incarnationis  Myste- 
rium  denegando. 

Eum  consultationi  interfuisse  nar- 
rant,  quae  anno  1546  in  agro  Ve- 
neto, et  praesertim  Vicentiae  habita 
est,  cuius  praeter  ceteros,  Ioannes 
Paullus  Alciatus,  Bernardinus  Ochi- 
nus  ,  Valenti nus  Gentilis  ,  Paruta  , 
participes  fuisse  dicuntur.  In  ea  au- 
tem consultatione  ,  cuius  Socinus 
primas  partes  egisse  fertur,  Chri- 
stianam Religionem  esse  evertendam 
statutum  esse  traditur,  et  dogmata 
de  Incarnationis,  et  Trinitatis  my- 
steriis  ,  quae  palam  deinde  a  Soci- 
nianis  despecta  sunt,  esse  repudian- 
da.  Verum  horum  hominum  insolen- 
zà ,  atque  impietate  per  unius  ex 
compiicibus  indicia,  ad  Senatus  no- 
titiam  perducta  ,  duos   eorum  com- 

prehensos,  et  capitali  poena  affectos 
fuisse  memoriae  prodi tam  est,  reli- 
quos  vero  dilapsos  ,  in  Helvetiara  , 
Germaniam,  Moraviam,  aliasque  re- 
giones  aufugisse,  inter  quos  Socinum, 
post  plures  peragratas  regiones,  in 
Poloniam  ivisse  atque  ibi  semina  er- 
rorum  suorum  sparsisse,  quae  uber- 
rirnos  deinde  fructus  ei  sectae  attu- 
lerunt.  Sed  postremo  veniens  Tigu- 
rum  Helve.ticorum  Socinus,  ibi  sub- 
stitit,  atque  anno  1562  mortuus  est. 
Calvini  metu  ,  et  Serveti  praecipue 
supplicio  perterritus ,  Socinus  non 
est  ausus  palam  errores  suos  in  ista 
regione  docere,  sed  eos  separatimi  , 
cauteque  diffudit. 

De  consultatione  illa,  quam  mox 
commemoravimus  Vicentiae  an.  1546 
habitarn  esse  ,  et  cui  plures ,  quam 
quadraginta  haud  ignobiles  viros  in- 
terfuisse  dicitur,  Moshemius  loco  ci- 
tato paragr.  7  pertractat,  et  in  ad- 
notatione  ei  paragrapho  subiecta , 
quid  ipse  de  ea  sentiat,  erudite  ex- 
ponit.  Sententia  autemMoshemii  est, 
consultationem  habitarn  Vicentiae  ne- 
gari  quidem  non  posse  ,  sed  valde 
tamen  dubium  esse  ,  num  ii  omnes 
consultationis  participes  fuerint,  qui 
revera  ili i  interfuisse  traduntur.  Nam 
quod  ad  Ochinum  spectat,  illum  cer- 
tis  testimoniis  putat  Moshemius  con- 
stare, vel  ab  anno  1543  ab  Italia  cìis- 
cessisse,  et  Genevam  migrasse,  ita 
ut  conventui  Vicentino  adesse  non 
potuerit,  qui  anno  1546  habitus  fuit. 
Quod  vero  pertinet  ad  Laelium  So- 
cinum, de  eo,  eadem  ac  de  Ochino, 
Moshemii  sententia  est.  Etenim  in- 
credibile illi  videtur  ,  Socinum  vi- 
ginti  annos  natum,  patria  derelicta, 
Vicentiam  se  contulisse  ut  de  Reli* 
gione  disputaret,  et  in  ea  re ,  apud 
viros,  qui  humiles  certe,  ac  despe- 
cti,  et  ignari  rerum  minime  videri 
volebant,  praecipuum  locum  conse- 
queretur.  Praeterea  subdit  Moshe- 
mius, ex  ipsa  Laelii  Socini  vitae  hi- 
s  tori  a,  aliisque  testimoniis  posse  de- 
mone trari,  eum  minime  discessisse  ab 
Itali?-  poenarum  metu,  et  ob  capitis 
periculum,  in  quod  incidisset  ob  ea, 


quae  gesta  fuerant  in  memorata  con- 
sultatione. Certe  rediisse  Socinum  in 
patriam,  idem  Scriptor  animadvertit, 
et  Senis  diu  moratum  esse,  cum  pater 
eius  Bononiae  versaretur.  Quod  iter 
quis  hominem  suscepisse  credat,  Mo- 
shemius ait,  qui  paucos  ante  annos, 
aegre  Inquisitorum  manus  et  poenam 
capitalem  effugerat  ? 

Audivimus  paullo  ante,Moshemium 
existimavisse,  congressui,  seu  consul- 
tationi  ab  hominibus  erga  religio- 
nem  Christianam  male  animatis,  Vi- 
centiae anno  1546  habitae  non  in- 
terfuisse Bernardinum  Ochinum.  Quis 
tamen  fuerit  hic  Bernardin us  Ochi- 
nus,  quem  certe  tamen  Laeiio  Socino 
familiari  tate  ceteroquin  coniunctum 
fuisse  dubium  esse  non  potest,  non 
erit  inopportunum  referre  ,  ut  ista 
etiam  occasione  non  omissa  ,  lucu- 
lentius  appareat,  quam  vitae  ratio- 
nem  agerent  homines  ii,  qui  aetate, 
de  qua  loquimur,  Ecclesiae  reforma- 
tores  voluerunt  appellari. 

Itaque  Bernardinus  Ochinus  Se- 
nis natus  est  anno  1487.  Cum  adole- 
scens  esset,  Ordini  PP.  Minorum 
S.  Francisci  strictioris  olservantiae 
nomen  dederat,  secl  ab  eo  Ordine'  re- 
siliens,  medicinae  studiis  se  addixit; 
regressus  vero  est  in  antea  relictum 
religiosum  Ordinem;  ac  tantam  de- 
inde vitae  poenitentis,  ac  virtutis 
laudem,  obrigidam,  saltemexternam, 
vivendi  rationem,  est  adeptus,  ut  ma- 
gno in  honore  apud  populum,  atque 
apud  nobiles  viros  haberetur.  Cum 
vero  Patrum  Minorum  S.  Francisci 
Capuccinorum  Ordo  est  institutus, 
illi  Ordini  adscriptus  ,  Generalatus 
quoque  dignitatem  consequutus  est. 
Sed  Ochinus  conceptam  animo  acer- 
rimam  indignationem,  quod  Cardina- 
latus  honore,  cuius  spe  vehementer 
ardebat,  frustratus  fuisset,  et  pres- 
sura virus  opinionum  lutheranarum, 
quibus  adhaeserat ,  effudit  tandem, 
et  Apostata  factus,  sive  Vicentinae 
consultationi  adfuerit,  sive  non  ad- 
fuerit,  ob  errores  tamen  suos  a  Re- 
publica  Veneta  pulsus,  uxore  ducta, 
Genevam  primum,  tum  Angliam  pe- 

tiit,  et  ob  restitutam  in  eo  regno  a 
Regina  Maria  religio nemOatholicam, 
inde  postea  digressus,  inPóloniam  se 
contulit,  Llaucowiam  Moraviae,  ubi 
anno  circiter  1555,  aetatis  agens  77 
annum,  obiit. 

Sed  ut  ad  Socinianam  sectam,  at- 
que  ad  eius  errores  propius  expo- 
nendos  revertamur,  de  Fausto  Soci- 
no,  Laelii  nepote  dicendum  aliquid 
est.  lana  vero  Faustus  Socinus,  Lae- 
lii Socini,  de  quo  nuper  loquuti  su- 
mus,  nepos, Senis  natus  est  anno  1539. 
Cum  is  adhuc  iuvenis  esset,  patrui 
sui  litteris  depravatus,  ut  sibi  consu- 
leret  in  Galliam  fugit.  Et  cum  Lug- 
duni  moraretur  aetatis  annum  agens 
vicesimum,  Laelii  patrui  mortis  nun- 
tio  accepto,  Tigurum  Helvetiorum  se 
contulit,  ut  eius  scripta  colligeret, 
et  seoum  afferret.  Ex  his  autem  Lae- 
lii Patrui  scriptis,Faustum  iam  male 
de  religione  sentientem,  profecisse, 
extra  controversiam  positum  est. 

Post  haec  Faustus  Socinus,  duo- 
decim  ferme  annos  apud  Florentiae 
Ducem  vixit,  sed  postea  Basileae  sub- 
stitit,  ubi  opus  De  Iesu  Christo  Ser- 
vatore  edidit,  ac  deinde  in  Poloniam 
anno  1579  protectus,  ob  librum  ibi 
De  magistrata  editum  contra  Iaco- 
bum  Palaeologum,  coactus  est  Craco- 
viam  derelinquere,  et  domi  nobilis 
cuiusdam  Poloni  latere.  Uxore  ducta 
sed  ea  paullo  post  mortua ,  Craco- 
viam  reversus,  in  populari  motu  con- 
tra ipsum  excitato,  manuscriptis,  et 
supellectili  spoliatus  est ,  et  in  gra- 
ve vitae  discrimen  adductus  esset, 
nisi  fuga  salutem  petiisset.  Lucla- 
viam  praeterea  veniens  prope  Cra- 
coviam,  eo  loci  anno  1604  mortuus 
est.  Luclaviam  autem  fugerat,  quia 
ob  impios  errores  suos  praesertim 
contra  Christi  divinitatem  incredibili 
audacia  disseminatos,  coactus  fuerat, 
non  Catholicorum  modo,  sed  etiam 
Protestantium  indignationem  decli- 
nare. 

Pertractat  fuse,  et  accurate  Mo- 
shemius  memorato  superius  capite 
de  erroribus  Socinianorum,  et  tum 
Catechesim,  seu   confessionem  Cra- 


coviensem  Unìtariorum,  tum  Caie* 
chesim  Racoviensem  explicat.  Con- 
tinentur  autem  Socinianorum  erro- 
res longe  etiam  digesti  in  Bibliothe- 
ca  Fratrum  polonorum  X  voi.  in 
folio,  et  in  Sandii  Bibliotheca  Anti- 
Trìnitarìorum.  Haec  brevi  ter  refe- 
remus  ex  Racoviensi  praesertim  ca- 
techesi, in  quam  componendam  Fau- 
stus Socinus,  aliique  ex  eius  secta 
doctiores  viri  laborarunt. 

Itaque  secundum  Socinianorum  im- 
pia  placita  ,  non  libri  divinitus  in- 
spirati declarant  quemadmodum  de 
Deo,consiliisquedivinis  sentire  opor- 
teat,  sed  humana  intelligentia  ,  seu 
humana  recta  ratio  ostendit  qualem 
nos  in  sacris  libris  religionis  for- 
mam  investigare  debeamus.  Hoc  ni- 
xam  decreto,  apposite  Moshemius  a- 
nimadvertit,  familiam  Socinianam  , 
quaecumque  ,  vel  in  ipso  Deo  ,  vel 
in  Dei  Alio  Iesu  Christo,  vel  in  ho- 
minis  natura ,  vel  in  tota  salutis 
consequendae  regula ,  quam  divini 
scriptores  praescribunt,  vel  denique 
in  praemiis,  et  poenis  aeternis,  hu- 
manis  mentibus,  seu  intelligentiae, 
ac  rectae  rationi  nonnihil  difficul- 
tatis  obiiciunt ,  ea  omnia  reiicere  , 
et  ad  captum  suum  accommodare. 

Deum  longe  quidem  hominibusper- 
fectiorem,  sed  non  totum,  ac  piene 
dissimilem  Moshemius  subdit ,  po- 
tentia,  qua  naturam  rerum  modera- 
tur,  Sociniani  aiunt  effecisse,  ut  ex 
Virgine  Maria  extraordinarius  homo 
nasceretur,  scilicet,  Iesus  Ohristus. 
Hunc  in  caelum  assumptum,  virtu- 
tis  suae  portione,  quo  nomine  Spiri- 
tum  sanctum  intelligunt ,  plenaque 
voluntatis  suae  notitia  imbuit ,  de- 
inde in  orbem  reverti  iussit,  ut  hu- 
mano  generi  novam  vivendi  legem 
veteri  excellentiorem  promulgaret, 
veramque  eius  sententiam,  et  vita, 
et  morte  sua  declararet.  Divini  hu- 
ius  doctoris  voci  qui  obtemperave- 
rint,obtemperare  autem  possunt  qui- 
bus  modo  placet,  illi  aliis  corpori- 
bus  induti  beatum  illud  domicilium, 
in  quo  Deus  ipse  versatur,  aeternum 
aliquando   incolent ,  in  nihilum  de- 

mnm  toti  decident.  His  decretis,  ait 
memoratus  Scriptor,  qui  ex  Prote- 
stantium  quidem  genere  est,  sed  So- 
cinianis  infensus,  et  in  eorundem  hi- 
storia  valde  eruditus,  his,  inquam, 
decretis  universa  scholae  Socinianae 
institutio  continetur,  si  ornamentis 
suis,  et  magistrorum  argutis  dispu- 
tationibus  nudata  exhibeatur. 

Cum  Socini ,  et  eius  asseclarum 
ea  sit  praecipua  sententia,  illa  tan- 
tum in  religionis  negotio  non  esse 
respuenda,  quae  humanae  rationi,  at- 
que  intelligentiae  non  videanturad- 
versari,  mirum  esse  non  debet,  eos 
in  professione  fidei ,  seu  catechesi  , 
mjsteria  repudiasse  omnia,  quae  hu- 
mana  ratio  non  facile  comprehen- 
disset.  Id  autem  non  solumdeSS.Tri- 
nitatis,  et  Incarnationis  mysterio,  de 
Domini  Nostri  Iesu  Christi  divini- 
tate,  de  satisfactione  a  Christo  prò 
humano  genere  Deo  Patri  exhibita, 
de  peccati  originalis  in  omne  genus 
humanum  derivatione,  de  sacramen- 
torum  effectu,ac  virtute,  de  gratiae 
divinae  operatione,  de  iustificatione, 
sed  etiam  de  attributis  divinis  ac- 
cipiendum  est,  quae  humanae  ratio- 
nis  imbecillitas  non  facile  concipit, 
prout  aeternitatis,  infinitatis,  omni- 
potentiae  attributa  sunt,  atque  ea 
omnia,  quae  ad  una  simul,  et  inter 
se  concilianda  difficilia  videntur  : 
quemadmodum  immensitas  est  cum 
spiritualitate  coniuncta,  iustitia  cum 
misericordia,  aliaque  eiusmodi. 

Hi  ne  rerum  creationem  a  Deo  fa- 
ctam,  rigoroso  sensu  acceptam  infi- 
ciati Sociniani  sunt,  quod  rationi  non 
consentaneum  esse  putarent ,  Deum 
sola  voluntate  sua  posse  rerum  sub- 
stantiis  exsistentiam  tribuere;  quare 
eo  usque,  sive  petulantiae,  sive  de- 
mentiae  pervenerunt,  ut  dogma  hoc 
non  satis  dare  in  Scripturis  tradi- 
tura  esse  dicerent.  Eadem  ratione 
ducti  ,  seu  potius  eandem  errandi 
methodum  sequentes,futurorum  con- 
tingentium  praescientiam  in  Deo  esse 
denegar unt,  eo  quod  illam  cum  hu- 
raana  libertate  componi  non  posse 
cortenderent. 

quoniam  dogma  hoc  in  universa  sa- 
cra Scriptura  exploratissime  tradi- 
tur,  et  explicatur,  diffìcile  dictu  est, 
quam  stulte  ,  et  inique  conati   sint 
Sociniani   perspicua   Scripturae   te- 
stimonia in  sensum  eorundem  errori- 
bus  accommodatum  detorquere.  Qua- 
re cum  non  possent  Iesum  Christum, 
Verbum Dìvinum,  FiliumDei,  Deum 
in  carne  manifestatimi  non  appel- 
lare, prout  proprio  ,  veroque  sensu 
S.  Scriptura,  etEcclesiae  fìdes  illum 
semper   appellavit,  et  confessa  est; 
respuerunt  tamen  communem  hunc, 
et  perpetuum  fidei  Christianae  sen- 
sum, et  in  eo  convenerunt  Sociniani 
omnes  ut  Verbum,   seu  filium  Dei , 
Patri  coaeternum,  aequalem,  eonsub- 
stantialem  esse   inficiarentur.    Nam 
Verbum  Dei  appellatum   esse   Chri- 
stum dixerunt,  quod  Deus,  praeser- 
tim  summi   huius  Prophetae   voce  , 
et  praedicatione  cum.  hominibus  lo- 
quutus  est,  eosque  veritatem  docue- 
rit;  Filium  autem  Dei,  Christum  vo- 
cari  posse  concesserunt,  quod  mira- 
culoso  modo  in  Virginis  Mariae  sinu, 
per  Spiritum  sanctum,  hoc  est,  per 
Dei,  ut  ipsi  aiunt,  opera  tionem  con- 
ceptus  sit.  Quo  cetera  denique  eius- 
modi impia  deliria  praeteream,  ideo 
per  Verbum  ,  seu  Christum  facta  o- 
mnia  esse  Socinianis   videtur  ,  quia 
mundus   spirituali    sensu   acceptus , 
seu  novus  mundus,  propter  repara^ 
tionem  generis  humani,  Christi  vir- 
tuti,  exemplis,  passioni,  et  morti  de- 
beatur.  Et  quoniam  peccati  origina- 
lis dogma  ii  denegarunt,  ideirco  red- 
emptionis    virtù tem    in    eo  tantum 
positam   esse    pronuntiarunt ,    quod 
Iesus  Christus  sua  virtute,  exemplis, 
sanctitate,  et  per  doctrinam  sanctam 
morte  sua  confirmatam,  nos  ad  Deum 
revocaverit. 

Quod  ad  sacramenta  pertinet,  So- 
ciniani, eo  modo,  quo  Protestantes, 
duo  tantum  illa  esse  statuerunt,  ba- 
ptismum  videlicet ,  ac  coenam  ,  sed 
tum  baptismo,  tum  coenae  nullam 
aliam  ,  nisi  excitandae  fidei  virtu- 
tem   tribuerimt.   Quapropter  infan- 

tes  baptizandos  esse  negaverunt,  nisi 
cum  aetatem  attigerint,  qua  rationis 
compotes  sint,  et  res  credendas  mente 
concipere,  atque  in  Christianae  re- 
ligionis  ventate  potuerint  edoceri. 
Etiam  eos  aliquando,  qui  Socinianae 
sectae  nomen  dare  volebant ,  reba- 
ptizare  Socìniani  non  dubitarunt. 

Circa  morum  etiam  disciplinam 
plurimum  errarunt  Sociniani.  Nam, 
ut  omittam  cetera,  bellum  gerere  , 
iniurias  in  iudicio  persequi,  corani 
Magistratu  iurare  ,  iudicis  officio  , 
praesertim  in  criminali  processu  fun- 
gi ,  iniquum  aggressorem  ,  ob  pro- 
priaevitae  defensionem  occidere,  non 
licere  ii  generatim  contenderunt:  in 
quo  disciplinae  rigore  Ànabaptistas 
Sociniani  imitati  sunt. 

Satis  ista  sunt  ad  ostendendum 
quam  impia  sit  Socinianorum  do- 
ctrina,  et  quantopere  ad  religionem 
funditus  evertendam  accommodata. 
Ac  primo  quidem,  si  ea  quae  diximus, 
accurate  perpendantur,  facile  appa- 
rebit ,  Socinianismum  cum  Deismo 
prorsus  coafundi.  Nam  Deistarum  non 
una  omnium  sententia  est.  Etenim 
ex  Deistis  non  defuerunt,  qui  omnem 
penitus  revelationem  denegarunt,  af- 
fìrmantes,  hominem  prout  in  ceteris 
rebus  omnibus,  ita  etiam  in  religio- 
nis  negotio,  nullam  aliam  iudicandi 
regulam,nisi  rationem  humanam  se- 
qui debere.  Alii  inter  Deistas  non 
dubitarunt  fateri ,  Iesum  Christum  a 
Deo  missum  esse  tantum,  ut  homini- 
bus  consuleret,  humano  generi  tra- 
dendo doctrinas  valde  meliores,  quam 
veteres  omnes  sapientes  viri,  et  Phi- 
losophi  tradidissent.  Non  defuerunt 
praeterea  ex  Deistis,  qui  neque  con- 
tempserint,  neque  positive  ratam  ha- 
buerint  revelationem.  Arbitrati  enim 
isti  sunt,  si  probationes  non  desunt, 
quae  factam  revelationem  esse  evin- 
cant,  adesse  tamen  argumenta,  qui- 
bus  hoc  factum  possit  denegari;  quam- 
obrem  in  ista  re,  oportere  in  du- 
bio  manere  ,  et  necesse  esse  ratio- 
nem consulere,  ut  intelligatur  num 
dogma  aliquod  revelatum  certe  esse 
censendum  sit. 


Ac  de  libris  sacris,  in  quibus  re- 
velationem contineri  Ecclesia  docet, 
iidem  Deistae  statuerunt,  si  quaedam 
in  illis  sunt,  quae  revelata  esse  exis- 
timari  debeant,  esse  tamen  in  iis- 
dem  libris  alia,  quae  sine  hUmanae 
rationis  offènsione  admitti  non  pos- 
sint.  Et  quoniam,  secundum  istorum 
hominum  piaci ta,  libri  sacri,  paullo 
ante  memorati,  maiorem,  quam  alii 
quilibet  libri  auctoritatem  non  ha- 
bent;  manifestum  est,  eadem  placita 
continere,in  hominum  potestate  po- 
situra esse,  ex  rebus,  quae  in  iis  li- 
bris traduntur,  eas  sequi,  aut  reii- 
cere,  quae  sequendae,  vel  reiiciendae 
esse  ab  hominibus  iudicabuntur.  Hae 
quidem  Deistaruni  sententiae  ,  reli- 
gionis  omnis  sunt  subversivae.  Ve- 
runa si  Socinianorum  systema  supe- 
rius  signifìcatum  consideretur,  exsi- 
stet  continuo,  a  Deistis  in  argumen- 
tandi,  et  iudicandi  ratione  non  dif- 
ferre  Socìnianos. 

Praeterea  certuni  est,  Socinianos 
abunde  respondisse  nefariis  consiliis, 
quae  in  conventu  Vicentiae  anno  1546 
habito,inita  fuisse  superius  diximus. 
In  eo  enim  conventu,  seu  consulta- 
tione,  propositum,  statutumque  fu- 
isse retulimus,  ut  universa  funditus 
Christiana  Religio  everteretur.Quod- 
nam  vero  ad  hoc  efficiendum  poterat 
gravius  ,  et  opportunius  scelus  ex- 
cogitari,  quam  D.  N.  Iesu  Christi  di- 
vinitatis  denegatio  ?  Nam  si  Chri- 
sti denegari  posset  naturae  divini- 
tas,  tota  protinus  Christiana  religio 
corrueret.  Et  cetera  omnia,  quae  post 
denegatam  Christi  divinitatem  ,  ad 
eius  tamen  praestantiam  ,  excellen- 
tiam,  virtutemque  subiimem,  a  So- 
cinianis  sunt  amplificata,  nullo  modo 
ad  religionem  ipsam  regendam  suf- 
ficerent.  Nam  denegata  Christi  di- 
vinitate,  quid  iuvaret  ista  iactare  , 
quando  certum  sit,  Christianam  Re- 
ligionem hoc  habere  praecipuum  , 
certissimumque  fundamentum,  Chri- 
stum Deum  esse  ,  et  tamquam  ve- 
runi Deum  illum  credi ,  et  coli  opor- 
tere ? 

Ad  instituti  nostri  rationem  certe 

non  pertinet,  Socinianae  impietatis, 
et  Rationalistarum  religionis  ho- 
stium  confutationem  afferre.  Fece- 
runt  id  invicte  eruditissimi  Theo- 
logi  ,  ad  quos  proprie  spectat  ista 
disputatio.  Atque  inter  cetera  cele- 
berrimum  exstat  doctissimi  viri  Pru- 
dentii  Marani,  Monachi  Maurini,  in 
hac  sacrae  Theologiae  materia,  clas- 
sicum,  ut  ita  dicam,  opus  inscriptum 
Divinitas  Domini  Nostri  lesti  Chri- 
sti  manifesta  in  Scripturis,  et  Tra- 
ditione  Parisiis  anno  1746  editum, 
quod  consulentibus  occurrit  statim, 
num  res  umquam  ulla  magis  demon- 
strata  fingi  possit,  quam  Christi  Sal- 
vatoris  nostri  divinitas. 

Illam  enim  veteris  Testamenti  li- 
brorum  testimonia,  et  Prophetarum 
apertissima  oracula  evincunt.  Illam 
Novi  Testamenti  librorum  omnium 
auctoritas  tota  demonstrat.Nam  Chri- 
stus  ipse  divinità tem  suam  coram  Iu- 
daeis  aperte  praedicavit,  coram  di- 
scipulis  asseruit,  et  miraculorum  vir- 
tute  confìrmavit.  Christum  praeterea 
Apostoli,  ac  discipuli,  verum  Deum 
esse  perpetuo  praedicarunt,  atquc  a 
Christo,  huius  fidei  universo  terra- 
rum  orbi  praedicandae  munus  acce- 
perunt.  Haec  Catholicorum  omnium 
perpetua  fides  fuit,  et  sectae  quam- 
plures  a  Catholicis  dissidentes  ipsae, 
liane  fìdem  cum  Catholicis  commu- 
nera  habuerunt.  Tanta  illa  praeterea 
copia  Martyrum  ,  qui  tribus  ferme 
saeculis,  prò  religione  in  Imperio  Ro- 
mano interfecti,  et  crudelissimis  sup- 
pliciis  affecti  sunt  ob  liane  fìdem  as- 
serendam;  tanta,  inquam,  illa  copia 
Martyrum  ,  nihii  aliud  praecipue  , 
quam  Christi  divinitatis  praeclarum 
testimonium  continet.  Universa  de- 
nique  Ecclesiae  traditio ,  perpetua 
cuiuslibet  aetatis  Patrum  fides  ,  et 


d  oc  trina,  Christi  di  vinitatem  constan- 
tissime propugnavit. 

Itaque  haec  cum  ita  sint,  si  vera 
essent  Socinianorum,et  Rationalista- 
rum, qui  illos  sequuti  sunt,  impia 
placita,  ac  vera  non  esset  credenda 
in  Christo  divinitas,  actum  prorsus 
esset  de  Christiana  Religione,  quae 
innixa  huic  fidei  capiti  ,  praedicata 
primitus, propagata  deinde  post  Chri- 
sti mortem,  ac  resurrectionem,  at- 
que in  vastissimis  omnibus  orbis  ter- 
rarum  regionibus  constituta  est.  Quid 
enim  in  posterum  esset  de  ea  reli- 
gione iudicandum,  quae  in  falso  pe- 
nitus  fundamento  dici  posset  aedi- 
ficata ,  quaeque  divinos  honores  ei 
semper  exhibuerit,  cuius  tamen  na- 
tura, non  sit  divina  iudicanda?Quis 
ille  Mediator  Dei,  et  hominum?  Quae 
humani  generis  cum  summo  Deo,  per 
illum  impetrata  reconciliatio?  Quae 
ratio  spei  christianae?  Quae  virtus 
sensuum  religiosorum?  Àpparet  igi- 
tur  quam  scelesta  sit  Socinianorum 
doctrina,  et  quantum  hominibus  ma- 
lum  ii  errores  attulerint ,  quos  illi 
praedicaverunt.  Reliquum  est  igitur, 
ut  quoniam  his  adeo  nefariis  opinio- 
num  com mentis,  a  systemate  per  Lu- 
theranam  reformationem  inducto , 
pandita  via  est;  ex  hoc  etiam  conclu- 
datur ,  reformationem  ipsam,  quam 
ad  Ecclesiali!  emendandam  Prote- 
stantes  factam  esse  iactaverunt,  ad 
illam  potitis,  si  fieri  potuisset,  per- 
dendam,  aditum  aperuisse.  Ecclesia 
tamen  semper  in  ea  fide  usque  ad 
consummationem  saeculi  persevera- 
mi, quam  non  caro,  et  sanguis  Petro 
Apostoiorum  Principi  revelavit,  sed 
Pater  ipse  meus,  qui  in  caelis  est, 
proutChristusPetrorespondit,cum  is 
affirmavit:  Tu  es  Christus  Filius  Bei 
vivi,  qui  in  hunc  mundum  venisti. 

In  gravissimis  illis  ,  quibus,  post 
Reformationem  Lutheranam  inve- 
ctam,  Germania  obiecta  est  religio- 
sis,  politicisque  vicissitudinibus,  tra- 
ctatus  ille  celeberrimus  fuit ,  qui 
anno  1648  post  bellum  triginta  an- 
norum,  absolutus  est,  et  pax  West- 
phalica  solet  appellari.  De  rebus -ad 
tractatum  illuni  ,  pacemque  initam 
spectantibus ,  erit  a  nobis  suo  loco 
agendUm.  Quoniam  vero  idem  tra- 
ctatus  existimari  potest,  veluti  alio- 
rum ,  qui  antea  initi  fuerant ,  se- 
quela, et  complementum ,  et  ad  eos 
explicandos  plurimum  inservit  ;  op- 
portunum  idcirco  videtur,  ad  lueu- 
lentiorem  Westphalicae  pacis  intel- 
ligentiam,  de  transazione  Passavien- 
si  anno  1552,  et  de  pace,  quae  di- 
citur  Religlonis,  anno  1555  sancita, 
aliqua  dicere,  ac  bella  simul  com- 
memorare, quae  istis  tractatibus  oc- 
casionem  praebuerunt ,  quibus  bellis 
politicae  Principum  rationes  non  mi- 
nus,  quam  Religionis  studium  cau- 
sam  attulerunt. 

Visi  sunt  Carolus  V  Imperator  , 
et  Ferdinandus  II  eius  frater,  et  in 
Imperio  successor  ,  plenam  in  uni- 
versamGermaniam  potestatem  acqui- 
rere  velie.  Atque  ad  hoc  consilium 
capiendum,  observantiam  illam,  qua 
erga  eos,  animatos  catholicos  omnes 
imperii  Germanici  esse  sentiebant  , 
incitamentum  iis  Principibus  tribu- 
isse  iudicari  potest.  Huius  propositi 
a  Carolo  V  et  Ferdinando  II  susce- 
pti,  aliorum  Statuum  Principes  non 
ignari,  timentes  ne  propria  iura  de- 
trimentum  aliquod  acciperent,  et  ge- 
neralis  Imperii  constitutio  immuta- 
retur ,  vires  suas  cum  Protestanti- 
bus  Germaniae  Principibus  coniun- 
xerunt,  contra  utrumque  Imperato- 
rem  ,  et  Catholicos  ,  qui  eorundem 
partibus  studebant. 


In  conventu  Wormatiensi,  de  quo 
superius  cap.  XLVII  loquuti  sumus, 
quem  conventum  Carolus  V  paullo 
post,  quam  Imperator  fuerat  electus, 
habendum  decrevit,  edictum  Impe- 
rator condì  voluit,  quo  Lutherum  , 
eiusque  sectatores  proscripsit,  atque 
eos  extra  publicam  pacem  positos 
declarans  ,  iussit  tamquam  Imperii 
hostes  reputari,  et  omni  legum  se- 
veritate  in  eosdem  animadverti  prae- 
cepit.  Si  illud  edictum  vel  aban.  1521 
exsequutionem  veram  habuisset,  for- 
tasse  ab  eo  tempore  bellum  aliquod 
civile  excitatum  esset.  Verum  Im- 
perator urgentioribus  aliis  distentus 
curis,  et  in  bello  cum  exteris  Prin- 
cipibus gerendo  occupatus ,  ad  diu- 
turnum  tempus  edicti  memorati  ex- 
sequutionem distulit.  Fortasse  etiam 
Principes  Lutherani  ,  et  Moguntiae 
Electoris  agendi  ratio ,  qui  secreto 
Lutheranae  doctrinae  favere  diceba- 
tur,  impedimento  fuerunt,  quominus 
vel  ab  anno  1521  edicti  exsequutio 
revera  fieret. 

In  posterum  vero  summa  severi- 
tas,  qua  Principes  Catholici  contra 
Lutheranos  subditos  suos  edictum 
exsequebantur,  Principes  Lutheranos 
in  timorem  adduxit,  ne  quamprimum 
Status  Catholici  cum  Imperatore  con- 
tra  eos  coniungerentur.  Quare  ut 
sibi,  suisque  consulerent,  foedus  in- 
ter  se  ineundum  iudicarunt ,  quod 
la  Conféderation  de  Sm alcalde  ap- 
pellari solet ,  ita  ,  videlicet  ,  quod 
Smalcaldae,  quae  parva  est  Franco- 
niae  civitas,  ubi  Principes  Lutherani 
conventus  suos  habebant,  foedus  il- 
lud initum  fuerit.  Principes,  huius 
foederis  Ioannem  Fridericum  Saxo- 
niae  Electorem  ,  et  Philippum  Ma- 
gnanimum  Hessae  Landgravium  du- 
ces  elegerunt. 

Mirum    esse   videri   iure  potest  f 

adeo  potentem  principem,  qualis  Ca- 
rolus  V  erat ,  non  omnera  operam 
si  ne  mora  dedisse  ,  ut  Lutheranos 
Principes  foeclere  iunctos  statim  ag- 
grederetur,  icl  quod  consiliis  ambi- 
tionis  suae  satis  opportunum  fuis- 
set.  Vires  profecto  militares,  quibus 
ille  potiebatur  ,  dexteritate  ingenii 
sui  adiutae,  et  permagno  Catholico- 
rum  studio  sustentatae,  Principibus 
Protestantibus  profligandis,  et  pote- 
stati  suae  amplificandae  plurimum 
contulissent.  Veruni  potius  quam  id 
eonsilii  caperet  ,  quod  eo  tempore 
perfìcere  facile  potuisset ,  magnam 
virium  suarum  partem  deperdidit , 
inutilibus,  et  perniciosis  militaribus 
expeditionibus  intentus  ;  ac  Princi- 
pibus Lutheranis  tantum  temporis 
tribuit ,  quantum  ad  foedus  initum 
confirmandum,  atque  augendum,  et 
ad  exteros  Principes  in  illud  foedus 
adsciscendos  sufficere  potuisset.  Ca- 
rolus  V  autem  ,  nonnisi  cum  aetate 
iam  esset  provecta,  de  bello  Luthe- 
ranis fortiter  inferendo  cogitavit. 
Veruni  tunc,  infirma  valetudo,  redi- 
tuum  publicorum  deflcientia,  et  im- 
pedimenta,  quae  a  Principibus  eius 
potestatis  invidiosis  perpessus  est , 
imparcm  illum  effecerunt  gravissi- 
mae  rei  gerendae ,  quae  magnam 
virtutem  ,  magnam  in  agendo  con- 
stantiam,  et  copias  plurimas  postu- 
labat. 

Iam  vero  cum  Carolus  V  statuis- 
set ,  foederatos  Principes  aggredì, 
secretnm  cum  Mauritio  Saxoniae  Du- 
ce foedus  inivit,  qui  fuit  lineae  Al- 
bertinae  familiae  illius  caput  ;  et 
Mauritio  spem  ingessit  futurum,  ut 
ipse  Saxoniae  Elector  constitueretur, 
qua  Electoratus  dignitate ,  se  Ioan- 
nem  Fridericum  Mauricii  consobri- 
num  exspoliaturum  esse  coniiciebat. 

PrincipesLutherani  exercitum  cen- 
tum  millibus  militum  constantem  Im- 
peratoris  viribus  supra  Danubium 
opponebant,  et  ad  consistendum  co- 
gebant.  Verum  cum  Mauritius  in  re- 
giones  Electoratui  Saxonico  subditas 
invasionem  fecisset ,  Ioannes  Fride- 
ricus  Elector    compulsus    est  socios 


principes  Lutheranos  derelinquere, 
atque  ad  patriam  suam  defendendani 
se  conferre.  Haec  Ioannis  Friderici 
digressio  causa  fuit,  ut  totus  confoe- 
deratorum  Principum  exercitus,  nul- 
la pugna  commissa  ,  discederet,  et 
quodammodo  disperderetur.Tunc  Im- 
perator  copias  suas  adversus  unum 
Ioannem  Fridericum  Electorem  Sa- 
xonicum  convertens,  eum  fugavit  an- 
no 1547  in  proelio, quod  prope  Muhl- 
bergam  commissum  est.  Cum  Elector 
ipse  in  Caroli  V  potestatem  incidis- 
set,  Imperator  effecit,  ut  in  eum  ca- 
pitis  poena  decerneretur. Ioannes  Fri- 
dericus  vero  in  vitae  discrimen  ad- 
ductus,  ut  mortis  periculum  decli- 
naret,  tractatum  militarem  subscri- 
psit ,  quo  dignitatem  Electoralem  , 
suo,  et  descendentium  suorum  no- 
mine abdicavit,  et  perpetuo  se  ca- 
ptivum  apud  Imperatorem  mansurum 
esse  assensus  est.  HessaeLandgravius 
se  quoque  Imperatori  subiecit  gra- 
vissimis  acceptis  conditionibus,  et  eo 
ipso  die  libertate  privatus  est. 

Cum  ista  evenissent,  Caroli  V  sum- 
ma  in  universum  imperium  Germa- 
nicum  potestas  quodammodo  consti- 
tuta  videbatur.  Protestantismus,qui 
magnas  vires  antea  acquisiverat,  et 
ipsa  imperii  Germanici  antiqua  con- 
stitutio  in  gravissimum  discrimen 
adducta  credi  poterat,  atque  omnia 
prorsus  existimabantur  ex  Caroli  V 
arbitratu  pendere.  Non  multo  post, 
quam  ea,  quae  nuper  commemoravi- 
mus,  contigerunt,  conventum  Augu- 
stae  habendum  Imperator  indixit , 
atque,  eo  durante,  Dictatoriam  ,  ut 
ita  dicam,  potestatem,  ille  exercere 
visus  est.  Nam  Augustam  militari- 
bus  copiis  suis  repleverat ,  reliquus 
vero  eius  exercitus  in  fìnitimis  Au- 
gustae  locis  castra  habebat.  In  eo 
autem  conventu,  propria  auctoritate 
sua  Imperator,  Electoratus  Saxonici 
dignitatem  in  Mauritium  Ioannis  Fri- 
derici Electoris  consobrinum  trans- 
tuli t,  atque  eidem  Mauritio  Electo- 
ratus investituram  solemni  forma 
contulit. 

Neque  his  se  Carolus  V  continuit, 

serì  ad  decernendum  etiam  de  rebus 
religionem  respicientibus  praeterea 
se  convertit.  Ètenim  ostendit  sibi 
mentem  esse,  vigentia  inter  Catho- 
licos  ,  et  Protestantes  dissidia  de 
medio  tollere.  Formularium,  seu  de- 
cretum  quoddam  eius  iussu  tunc  pro- 
raulgatum  est,  quo  in  gratiam  Pro- 
testati tium,  communionem  sub  utra- 
que  specie  fieri  posse  concedebatur, 
et  presbyteros  ob  matrimonium  ini- 
tum  non  debere  vexari.  Decretum 
illud  seu  formuiarium,  Interim  Ca- 
roli V  appellatum  fuit,  eo  quod  Prin- 
ceps  illud  servare  deberet,quoad  Con- 
cilium  oecumenicum  de  controver- 
siis  ,  quae  Ecclesiam  perturbabant, 
definitive  statuisset.  Tale  decretum 
vero  Caroli  V,  Catholicis  aeque,  ac 
Protestantibus  displicuit.  Nam  Ca- 
tholici  affirmabant,  quae  edicto  con- 
cedebantur,  non  posse  concedi;  Pro- 
testantes vero  minime  pati  poterant 
vetari  ,  se  ulterius  progredì  posse, 
quam  Carolus  V  decrevisset,  aut  alia 
interea  consequi  ,  quae  eorundem 
causae  favorabilia  esse  ipsi  iudica- 
bant.  Scilicet  de  decreto  Interim 
Caroli  V  illud  fere  accidit,  quod  de 
Zenonis  Imperatoris  Uenotico,  quod 
neque  Catholicis  placuit,  neque  Eu- 
tichianis,  quantumvis  Zeno  voluerit 
edictum  suum  esse  unitivitm,  vide- 
licet  conciliationis.  Verurn  Impera- 
tor  has  querelas  sprevit,  et  ubique 
decretum  Interim  servari  iussit,  vi 
etiam  adhibita  contra  eos  ,  qui  re- 
stitissent.  Immo  Constantiam  ,  et 
Magdeburgum,  legum  Imperii  seve- 
ritati  subiecit,eo  quod  eae  civitates 
decreto  illi  recipiendo  fortiter  repu- 
gnassent. 

Incredibile  omnino  videtur,  Caro- 
lum  V  qui  tantopere  auctoritate  sua 
utebatur  ,  atque  omni  penitus  Ger- 
manici regiminis  formae  minitari  vi- 
debatur,  non  intellexisse ,  necesse 
esse  copias  suas  augere,  quae  si  im- 
minutae  fuissent,  non  poterat  is  spe- 
rare ut  ei  mos  ubique  gereretur.  Ve- 
rurn Carolo  V  prorsus  contrario  mo- 
do ,  sibi  agendum  esse  visum  est. 
Quare   militum    suorum    partem  in 

Hungariam,  partem  in  Italiani  per- 
gere  iussit  ,  reliquum  vero  exerci- 
tum  dimisit.  Ad  hoc  autem  consilium 
suscipiendum  ille  adductus  est,  eo 
quod  redituum  suorum  statum  immi- 
nutum,  et  tantam  illam  argenti,  auri- 
que  copiam,qua  antea  potiebatur  de- 
ficere  sentiret.  Nam  ex  America  di- 
vitiae  iam  non  tantae,  sicut  antea, 
manabant,  neque  Genuae,  aut  Vene- 
tiis  reperiebat  amplius,  qui  interea 
dum  ex  illa  orbis  parte  argentum, 
et  aurum  exspectabatur,  ei  pecuniis 
suis  opem  suppeditarent. 

Cum  hàec  Imperator  fecisset  ,  et 
idcirco  sui  timorem  apud  omnes  le- 
viorem  reddidisset,  Mauritius  Saxo- 
niae  recens  constitutusElector,  hanc 
opportunitatem  non  praetereundam 
existimavit,  ad  id  efficiendum,  quod 
sibi  commodum  ,  aut  utile  futurum 
esse  arbitrabatur.  Itaque  Mauritius 
piane  sentiens  exercitus  a  Carolo  V 
dimissi  effectus,  et  aerarii  angustias 
intelligens,  in  quibus  Imperator  ver- 
sabatur,  rem  non  differendam  iudi- 
cavit.  Erat  autem  Mauritius  vir  mi- 
nime timidus ,  doctrinae  Protestan- 
tium  vehementer  addictus ,  et  sibi 
gloriosum  futurum  esse  censebat , 
iura  constitutionis  Germanici  Impe- 
ri! tueri.  Quae  cum  ita  essent ,  no- 
luit  Mauritius  protestantium  causam, 
et  imperii,  ad  quod  ipse  pertinebat, 
formae  custodiam  ,  beneficii  ab  Im- 
peratore accepti  recordationi  post- 
ponere.  Praeterea  Carolus  V  occa- 
sionem  offensionis  Mauritio  praebue- 
rat.  Nam  licet  prò  soceri  sui  Hessae 
Landgravii  libertate  ille  plurimum 
precatus  esset  Imperatorem,  Caro- 
lus tamen  eam  severe  denegaverat. 
Itaque  Mauritius  Consilia  sua  cautus 
occultans,  et  ea  politicae  admini- 
strationis  specie  tegens ,  foedus  cum 
aliis  Principibus  inire,  bellum  com- 
parare ,  et  Imperatoris  cogitationes 
singulari  dexteritate  alio  convertere 
satagebat ,  qui  ceteroquin  ,  eo  tem- 
pore sibi  tranquillus  videbatur  ,  et 
Oniponti  de  rebus  ad  religionem  spe- 
ctantibus  cum  Concilio  Tridentino 
tractabat. 

Atque  in  ter  cetera  Mauritius,  pri- 
mo omnium  loco,  obtinendum  cura- 
vit  Henrici  II  Galliae  Regis  patro- 
cinium,  qui  consultius,  quam  Fran- 
cisco I  intellexit ,  cuius  utilitatis 
sibi  esse  posset,  cum  Imperii  Prin- 
cipibus  foedus  inire.  Henricus  igitur 
in  Germaniam  misit  Ioannem  Du 
Fressium  Episcopum  Baiocensem,  ut 
nomine»  suo,  cum  Mauritio,  et  Prin- 
cipibus  eius  sociis  de  foedere  stabi- 
liendo  ageret.  Illud  autem  die  1  Octo- 
bris  anno  1551  Friedwaldiae  in  Hes- 
sensi  regione  absolutum  est,  et  ab 
Henrico  II  Chambordiae  die  15  Ia- 
nuarii  anno  1552  confirmatum.  Quod 
vero  ad  rerum  in  eo  tractatu  statu- 
tarum  summam  pertinet,certum  est, 
ibi  esse  decretum,  ut  foederis  istius 
participes  coniunctis  simul  viribus 
suis  LandgraviiHessensis  libertatem 
consequendam, et  Imperii  Germanici 
veterem  formam  servandam  cura- 
rent.  Fuit  etiam  statutum  ,  neque 
pa^em  iniri,  neque  inducias  concedi 
posse  ,  sine  sociorum  omnium  con- 
sensu,  ac  nisi  eorum  quislibet  in  id 
convenisset. 

Mirum  profecto  videtur ,  foedus 
hoc,  ac  societatem  initam,  Impera- 
tori incognitam  penitus  diu  fuisse, 
atque  ita  harum  rerum  Carolum  V 
longo  temporis  spatio  ignarum  esse 
potuisse,  ut  ne  in  suspicionem  qui- 
dem  tractatus  istius  venerit.  Repente 
autem  Henricus  II  in  Germaniam 
iter  suscepit,  rei  gerendae  causam 
scriptis  ubique  promulgatis  annun- 
tians,  splendida  vìndicis  libertatis 
Germanìcae,  et  principum  captivo- 
rmn  appellati one  suscepta.  Per  Lo- 
tharingiam  transiens  Henricus,  Me- 
tensem,  Tutelensem  ,  ac  Verdunen- 
sem  civitates  occupavit ,  quae  per- 
petuo deinde  in  Galliae  dominatione 
manserunt. 

Mauritius  interea  ne  Imperatori 
tempus  suppeteret  copias  militum 
iterum  comparandi  ,  celeriori ,  quo 
potuit,  modo,  Augustara  versus  iter 
i'ecit ,,  eaque  urbe  potitus  est  die  4 
Aprilis  1552.  In  Tyrolensem  regio- 
nem  deinde  penetravit  atque  ad  eam 


armis  sibi  viam  aperuit,  et  Onipon- 
tem  recta  petens,  parum  abfuit,  quin 
Imperatorem  ipsum  comprehenderet, 
qui  podagra  laborans  difficile  potuit 
fuga   libertati    suae  consulere.  Hoc 
autem  cum  accidisset,  dici  vix  pot- 
est,  quanto  metu  Imperator  sit  per- 
culsus,  et  quanto  dolore  fueritaffe- 
ctus.  Eius    enim  potestas  videbatur 
ferme  deperdita,  ob  unum,  quemcom- 
miserat,  negligentiae  et  niraiae  cre- 
duli tatis  errorem.  Praeterea  talis  e- 
rat  rerum   status  ,  ut   in    publicum 
contemptum  incidisse  Carolus  V  cen- 
seri  posset,  atque  ab  iis  conditiones 
pacis  accipere  cogeretur,  quibus  palli- 
lo ante  iura  dederat.  Hoc  igitur  in- 
fortunio comrnotus,ad  fratrem  suum 
Ferdinandum   se  convertit ,  qui  re- 
missius  cum  Protestantibus  egerat, 
atque  ita  eorum  amicitiam  sibi  con- 
ciliaverat.  Ferdinandus  autem  die  12 
Augusti  anno  1552  cum  Principibus, 
qui  bellum  contra  Carolum  V  susce- 
perant,   pactum  iniit,   quod    Trans- 
actionìs  Passaviensis  nomine   solet 
appellar  i. 

Huius  transactionis  haec  summa 
fuit.  Imperator  Landgravium  Hes- 
sensem  in  libertatem  restituit,  et 
novum  imperii  conventum  inter  se- 
mestre tempus,  se  convocaturum  esse 
promisit,  in  quo  de  modo  statuere- 
tur  ut  controversiae  ad  religionem 
spectantes  possent  pacifice  componi. 
Illud  praeterea  cautum  est  diligen- 
ter,  ut  si  in  eo  conventu,  dissidium 
de  religione  non  potuisset  componi, 
pax  tamen  inter  Catholicos,  et  Pro- 
testantes  servari  deberet,  atque  ut 
eo  temporis  spatio ,  quod  usque  ad 
conventus  Imperii  celebrationem  labi 
debebat,  nihil  contra  Principes  Au- 
gustanae  confessioni  addictos  agere- 
tur.  Plurimum  etiam  curam  suam  in 
ea  transazione  Principes  Protestan- 
tes  ostenderunt,  ut  imperatoriam  au- 
lam  iudiciis  exercendis  destinatam, 
seu  Cameram  Imperialem  ,  partiali- 
tatis  insimularent  ;  quapropter  de- 
cretum est,  hanc  Aulam  debere  ae- 
qua ratione  iustitiam  administrare; 
eiusdem    aulae   in    posterum    etiam 

Protestante  parti  ci  pes  esse  debere, 
atque  in  religionis  negotio  ad  con- 
troversias  dirimendas,  maiorem  iu- 
dicum  numerum  non  sufficere. 

Profecto  qui  meminerit  eorum, 
quae  in  tractatu  Chambordiae  inito 
statuta  fuerant,  intelliget  continuo, 
Mauritium  illius  tractatus  pacta  fre- 
gisse,  cum  transactionem  Passavien- 
sem  sine  Henrici  II  Galliae  Regis 
consensione  fìrmaverit.  Verum  poste- 
ritas,  quae  solet  de  rebus  ex  eventu 
saepenumero  iudicare,  in  hac  re  Mau- 
ritio  pepercit,  eo  quod  per  Passa- 
viensia  statuta,  illa  Imperatoris  Con- 
silia everterit,  constitutioni  Imperli 
Germanici  prospexerit,  et  Imperato- 
rem  compulerit  ad  spem  dimitten- 
dam,  fore  ut  Imperatoria  auctoritas 
absoluta ,  et  in  familia  sua  heredi- 
taria  evaderet.  Denique  per  conven- 
tionem  Passaviensem  factum  est,  ut 
Mauritio  ii,  qui  erant  Protestantium 
studiosi  reconciliarentur ,  qui  Ca- 
roli V  metu  deposito,  tutiores  facti 
sunt. 

Non  multo  postquam  Passaviensis 
transactio  inita  fuerat,  Imperator, 
cum  se  a  Mauritio  expedisset,  arma 
sua  in  Galliam  convertit,  de  qua  ve- 
hementer  optabat  ultionem  sumere. 
Itaqueexeunte  circi  ter  mense  octobri 
anni  1552,  Metensem  civitatem  ob- 
sìdere  ipse  coepit ,  licet  peritiores 
exercitus  sui  duces  contrariam  huic 
Consilio  sententiam  ei  significassent, 
qui  quamtumvis  frustra,  ei  tamenpe- 
riculum  ostenderunt,  quod,  ex  pro- 
xima  hiemis  tempestate  imminebat, 
et  incepti  difficultates  exposuerunt. 
Coactus  est  deinde  Imperator  obsi- 
uionem  derelinquere  mense  Ianuario 
anno  1553,  et  in  Flandriam  se  reci- 
pere,  ubi  contra  Galliam  usque  ad 
annum  1556  bellum  gerere  prose- 
quutus  est. 

Cum  Imperator  in  bello  Gallico 
esset  occupatus,  Albertus  Alcibiades 
appellatus,  Brandeburgii  in  Franco- 
nia  Margravius,  ad  augendam  pote- 
statem  suam.  in  imperio  dimicabat. 
Is  Princeps,  qui  antea  Mauritii  Ele- 
ctoris  Saxonici  contra  Carolum  V  so- 


cius  fuerat,  cum  transactionem  Pas- 
saviensem improbavisset,  a  bello  de- 
sistere recusabat ,  incursiones  suas 
per  Germaniam  facere  prosequeba- 
tur  ,  et  Episcopos  Franconiae  ,  ac 
Rhenanos  vexare  non  omittebat.  Ina- 
nes  fuerant  conatus  adhibiti,  ut  men- 
tem  ille  mutaret  ;  quamobrem  aula 
Imperialis  eum  proscripsit,  ac  plures 
^rincipes  adversus  eum  ,  sub  Mau- 
ritii regimine  secum  invicem  con- 
iunxerunt.  Mauritius  anno  1553  ple- 
nam  de  eo  victoriam  reportavit,  ve- 
rum ipse  in  ea  pugna,  igneo  globulo 
in  ventre  vulneratus  ,  biduo  post 
mortuus  est,  cum  aetatis  annum  age- 
ret  tricesimum  secundum  ,  et  cum 
sextus  laberetur  annus,  ex  quo  a  Ca- 
rolo V  Electoratus  Saxonici  digni- 
tate  auctus  erat. 

Mauritius  sine  fìliis  vita  functus 
est;  quapropter  Electoratus  dignitas 
ad  Augustum  fratrem  eius  transivit, 
qui  eiusdem  dignitatis,  una  cum  Mau- 
ritio anno  1548  in  conventu  Augu- 
stae  habito,  investituram  acceperat. 
Tunc  Ioannes  Fridericus,  qui  antea 
Elector  Saxoniae  fuerat,  vehementer 
egit,  ut  Electoratus  dignitatem,  qua 
spoli atus  fuerat,  recuperare t.  Itaque 
Augustum  inter  et  Ioannem  Fride- 
ricum  tractatus  de  ea  re  haberi  coe- 
perunt.  Huius  vero  tractationis  exi- 
tus  fuit,  videlicet,  ut  anno  1554 Neo- 
burgi  decretum  sit,  Electoratum  in 
Augusto,  atque  eius  masculis  descen- 
dentibus  manere  debere,  quibus  de- 
flcientibus  ad  Ioannem  Fridericum, 
eiusdemque  descendentesmasculos  ea 
dignitas  reverteretur.  Quo  vero  Io- 
annis  Friderici  familiae  honorifìca 
esset,  et  dives  conditio ,  Augustus 
amplos  reditus,  et  titulos  eidem  fa- 
miliae attribuii,  praeter  eos,  qui  in 
capitulatione  Wittembergensi,Ioanni 
Friderico  servati  fuerant. Atque  haec 
Statuum  origo  est,  qui  in  praesen- 
tiarum  Magnus  Weimariae  Ducatus, 
et  Ducatus  Gothae ,  et  Coburgi  ap- 
pellantur. 

Bellum  Gallicum,  et  imperii,  inte- 
stinae  discordiae,  conventus  convo- 
cationem  retardarunt,  in  quo  de  paco 

religionis  inter  Catholicos,  et  Pro- 
testante^ ineunda,  secundum  Passa- 
viensem  transactionem,  erat  statuen- 
dum.  Carolus  V  quideni  sibi  primura 
proposuerat,  conventui  interesse,  sed 
infirmae  valetuclinis  ratio,  et  consi- 
lium  de  abdicando  imperio  ab  eo 
susceptum,  illum  deinde  adduxerunt, 
ut  pacis  in  imperio  ipso  instauran- 
dae  curam  fratri  suo  Ferdinando  re- 
linqueret. 

Itaque  Ferdinandus  anno  1555  Au- 
gustae  conventum  Imperii  habendum 
indixit ,  in  quo  conventu ,  post  dif- 
flcillimam  rerum  pertractationem , 
pervenit  tandem  ad  id  obtinendum, 
seu  ad  eam  conventionem  ineundam, 
quae  Pax  Religionis  appellata  est. 
Huius  autem  pacis  initae  haec  prae- 
cipua  capita  fuerunt. 

Videlicet  Status  Catholicos  relin- 
quere  debere  eos,  qui  ad  confessio- 
nem  Augustanam  pertinerent,  et  vi- 
cissira  Status  confessionis  Augusta- 
nae  relinquere  debere  Status  catho- 
licos in  libero  propriae  religionis 
exercitio,quin  adhibere  vim  aliquam 
possent,aut  curare  vicissim  quacum- 
que  ratione  ,  ut  gens  sibi  subiecta 
religionem  mutaret.  Bona  ecclesia- 
stica, quae  dicebantur  mediata,  usque 
ad  illud  tempus  occupata,  atque  ad 
alium  usum ,  quam  eorundem  origo 
tulisset ,  conversa  ,  in  possessorum 
potestate  relinqui  debere,  atque  in 
eo  statu ,  in  quo  tunc  reperta  fuis- 
sent.  Huius  autem  consilii  suscepti 
ratione,  monasteria,  ac  fundi ,  quos 
Principes  Protestantes  in  profanos 
usus  immutaverant,  Ecclesiae  Catho- 
licae  abrepti  sunt. 

Clerum  catholicum  in  Augustanae 
confessionis  asseclas  iurisdictionem 
exercere  non  posse  statutum  fuit, 
exceptis  Electoribus,  Principibus,  et 
OommunitatibusEcclesiasticis,earun- 
dem  reditibus,  pheudis,  aliisque  iu- 
ribus  in  regionibus,  quae  Principibus 
protestantibus  suberant.  Posse  sub- 
ditos ,  qui  diversam  a  Principe  suo 
religionem  profiterentur,  ab  eorun- 
dem ditione  discedere.  Praeterea  a- 
perte  statutum  fuit,  et  declaratum, 
Tom.  ii. 

eos  qui  neque  ad  Catholicam  Reli- 
gionem, neque  ad  confessionem  Au- 
gustanam pertinerent,  non  posse  pa- 
cis religionis  utilitate  fruì,  et  au- 
ctoritate  se  tueri.  Esse  quidem  cu- 
randam  utriusque  religionis  unionem, 
sed  licet  ea,  neque  auctoritate  Con- 
cini ,  neque  benevola  qualibet  alia 
ratione  posset  obtineri,  pacem  tamen 
incolumem  esse  et  manere  debere. 
Ecclesiasticum  quemlibet  religioni 
suae  renunciantem,  et  Augustanam 
confessionem  suscipientem  ,  benefl- 
cium  quidem  suum,  sed  honorem  ta- 
men non  esse  amissurum.  Hoc  autem 
statutum,  quod  acerrimae  difficultati 
occasione m  attulit ,  Reservatìonis 
Ecclesiasticae  nomine  appellatum 
est.  Denique  sancitum  fuit,  poenas 
omnes  centra  publicae  tranquillita- 
tis  perturbatores  decretas,  de  iis  et- 
iam,qui  pacem  religionis  turbassent, 
intelligi  oportere. 

Vix  credibile  est,  hunc  tractatum, 
pacis  religionis  nomen  consequi  po- 
tuisse  ;  cura  tractatus  idem  in  pluri- 
bus  aliis  conventibus  renovatus ,  ac 
confirmatus,  magnam  dissidii  mate- 
riam  praebuerit.Homines  enim  alter- 
utri  parti  adhaerentes,  sive  Catho- 
licorum  scilicet  sive  confessionis  Au- 
gustanae ,  in  propriam  sententiam, 
eiusdem  tractatus  statuta  interpre- 
tati sunt,  et  ad  eas  deinde  querelas 
res  perducta  est,  ut  exinde  bellum 
exarserit,  quod  dicitur  triginta  an~ 
norum.  His  vero  de  c&usis  haec  pax 
religiosa  gravissimum  dissidium  ex- 
citavit. 

Catholici  videlicet  contendebant, 
libertatem  in  religionis  negotio  per 
tractatum  illum  concessam,  nonnisi 
Imme di at os  Imperli  status  respicere, 
minime  vero  Protestantes  Catholico- 
rum  Principum  subditos,quibus  emi- 
grandi  facultatem  tantummodo  tri- 
butanti esse  dicebant.  Contra  vero 
Protestantes  affirmabant,  eam  liber- 
tatem subditis  quoque  catholicorum 
principum  concessam  esse ,  et  dice- 
bant emigrandi  facultatem,  favorenti 
esse  dumtaxat,  quem  praeter  liber- 
tatem, tractatus  ille  largitus  fuisset. 

Catholici  praeterea  negabant ,  il- 
lius  etiam  tractatus  ratione  licere 
Protestantibus  de  bonis  Ecclesiasti- 
nìs  mediatis  disponere,  quae  Eccle- 
siastici Catholici  in  eorum  statibus 
possederant  tempore  transactionis 
Passaviensis,  et  pacis  Religionis.  Pro- 
testati tes  vero  id  a  se  fieri  posse  pro- 
pugnabant  post  pacera  etiam  initam 
religionis,  atque  hanc  facultatem  ad 
se  spectare  dicebant  iure  ref ormart- 
eli, quod  sibi  tamquam  regionum  il- 
larum  Dominis  arrogabant.  Propter 
pacem  Religionis  iactabant  Prote- 
stantes  ,  Catholicorum  Episcoporum 
iurisdictionem  in  eos,  qui  confessio- 
ni Augustanae  adhaerebant,  suspen- 
sam  esse.  Catholici  contra  ,  iurisdi- 
ctionem istam  tueri  studebant  qua- 
cumque  meliori  ratione  potuissent  ; 
in  qua  re,  causas  matrirnoniales,  et 
Romani  Pontifìcis  iurium  exercitium 
comprehendebant. 

Catholici  de  rebus  in  tractatu  ilio 
decretis  affirmabant,  nonnisi  Catho- 
licos  ipsos,  et  confessionis  Augusta- 
nae seeta'tores,  utilitate  qualibet  inde 
proveniente,  frui  posse,  atque  ideir- 
co,  neque  Zwinglianos,  nequeCalvi- 
nianos  Reformatos  appellari  solitos, 
eo  tractatu  comprehendi  ,  eo  quod 
vere  ii  non  essent  Augustanae  con- 
fessionis sectatores ,  quippe  qui  non 
a doptarent  illam  non  immutatam , 
prout  Carolo  V  Imperatori  in  con- 
ventu  Augustano  anno  1530  habito, 
ex  bibita  fuerat.  In  hac  vero  senten- 
tia  asserenda  acrem  a  Zwinglianis, 
et  Calvinianis  repugnantiam  Catho- 
lici tolerare  debebant. 

Denique  omnium  gravior  dissidii 
ratio  in  reservatione  ecclesiastica 
posita  erat.  Etenim  Protestantes  con- 
tendebant  hanc  clausulam,  quam  su- 
perius  significavimus,  eorundem  ho- 
nori,  et  conscientiae  repugnare ,  eo 
quod  memorata  reservatio  Status 
ipsos,et  eorum  subditos,  in  exercitio 
facultatis,  Augustanae  confessionis 
suscipiendae,  turbaret,  tum  quod  Pro- 
testantes per  eam  clausulam  decla- 
rarentur  inhabiles  ad  bona  ecclesia- 
stica   possidenda  ,  tum   etiam   quod 


copia  fieret ,  per  vim  ex  honorum 
ecclesiasticorum  possessione  depelle- 
re  eos,  qui  Augustanam  confessionem. 
amplexi  fuissent.  Quamobrem  hanc 
clausulam  reiiciendam  esse  Prote- 
stantes affirmabant,  quia  si  ea  reser- 
vatio consisteret,  aequalitas  inter 
duas  religiosas  communiones  sublata 
intelligi  deberet,  quae  vera  concor- 
diae  basis  erat  iudicanda,  atque  inde 
perpetuam  dissidio  causam  esse  de- 
rivati! ram. 

Cum  sentirent  vero  Catholici,  re- 
servationem  Ecclesiasticam  magni 
ponderis  esse  ad  reformationis  pro- 
j  gressus  impediendos,  vehementer  de 
reservatione  ipsa  defendenda  labora- 
bant.  Itaque  manifeste  declarabant, 
nulla  ratione  sibi  licere,  Novatores 
ad  bonorum  Ecclesiasticorum  posses- 
sionem  ,  et  fructus  aclsciscere ,  cum 
illa  ex  natura  sua,  atque  ex  Funda- 
torum  voluntate ,  ad  cleri  catholici 
sustentationem,  et  usum  essent  de- 
stinata; atque  illud  interea  animad- 
vertebant,  quoniam  Protestantes  pre- 
sbyterorum  matrimonium  licere  con- 
te ndebant  ,  id  effecturum  esse  ,  ut 
Episcopatus  successive  in  saecularis, 
et  hereditarii  principatus  formam 
converteréntur.  Denique  catholici  ad- 
debant,  Ministros  Principum  Luthe- 
ranorum,  dum  paci  religionis  in  con- 
venti! Augustano  adhaeserunt,  reser- 
vationem  ecclesiasticam  sine  prote- 
statone signavisse,  et  nunc  non  li- 
cere amplius  ab  ea  clansula  resilire, 
quae  magni  momenti  integrantem 
conventionis  illius  parte m  consti- 
tuebat. 

Manifesta  res  est,  Catholicos  haec 
omnia  iure  Protestantibus  obiecisse. 
Verum  Catholicorum  querelae  ab  il- 
lis  spretae  sunt.  Nam  non  obstante 
reservationisEcclesiasticae  clausula, 
Protestantes  in  posterum,  clausulae 
ipsius  nulla  habita  ratione,  in  im- 
mediatis  statibus  imperii,  viginti  et 
amplius  Àrchiepiscopalibus,  et  Epi- 
scopalibus  sedibus ,  atque  Abbatiis 
potiti  sunt.  Hac  assidua  reservationis 
ecclesiasticae  violatione,et  tractatus 
de  pace  religionis  non  intermissa  lae- 

sione,  plurimum  indignati  sunt  Ca- 
tholici ,  qui  conati  sunt  aliquando, 
factis ,  ac  viribus  suis  Protestantes 
continere.  Ex  his  autem  perlonga 
turbarum  series  originerà  habuit , 
quae  regnante  Rodulpho  II  incepe- 
runt,  et  in  apertum  triginta  anno- 
rum  bellum  deinde  desierunt.  Non 
erit  hic  inopportunum'  aliquod  ad 
istam  rem  pertinens  factum  comme- 
morare. Etenim  multo  clariùs  ita  ap- 
parebit,  num  iniustius  Protestantes 
potuerint  contra  catholicos  agere. 

Cum  Guebhardus  Comes  de  Tru- 
chsessius,  Archiepiscopus  Colonien- 
sis,  Calvinianam  haeresim  amplexus 
esset,  ut  Comitissam  Mansfeldiensem 
uxorem  duceret,contendit  seArchie- 
piseopatum,  contempta  reservatione 
Ecclesiastica ,  retinere  posse.  Capi- 
tulum  Coloniense  Guebhardo  Erne- 
stum  Bavarum  suffecit.  Verum  hic 
non  potuit  tranquille  archiepiscopa- 
lemColoniensem  sedem  obtinere,nisi 
postquam  a  pluribus  Principibus  ca- 
tholicis  adiutus,  adversarium  suum 
Guebhardum  anno  1584  expulit. 

Post  haec,  cum  Ioannes  de  Man- 
derscheidius  Episcopus  Argentinensis 
anno  1592  mortuus  esset,  Cathedra- 
lis  Ecclesiae  Canonici,  de  novo  Epi- 
scopo eligendo,  primum  inter  se  dis- 
cordes  fuerant.  Itaque  Protestantes 
Ioannem  Georgium  Brandeburgen- 
sem  principem  elegerunt ,  qui  tunc 
Argentinae  studiis  operam  dabat. 
Verum  Canonici  Catholici,  ad  quos 
spectabat  electio,  et  Episcopum  Ca- 
tholicum  tenebantur  eligere,  Caro- 
lum  Lotharingiae  Cardinalem,  Epi- 
scopum Metensem  elegerunt.  Non  est 
tamen  existimandum,  Protestantes 
huic  electioni  acquievisse.  Immo  ve- 
ro bellum  idcirco  in  Alsatia  excita- 
tum  est,  quod  componi  non  potuit, 
nisi  transactione  Haguenauensi  an- 
no 1604  inita,  qua  transactione  Prin- 
cipi Brandeburgensi,  ut  Episcopatum 
Argentinensem  in  Cardinalis  Lotha- 
ringii  favorem  dimitteret,  magna  pe- 
cuniae  summa  debuit  numerari  ;  et 
octo  praeterea  ex  protestantium  ge- 
nere Canonici ,  ad  quindecim   annos 


in  Canonicalium  praebendarum  pos- 
sessione servati  sunt ,  quod  pactum 
deinde  ad  septem  alios  annos  proro- 
gatum  est. 

Has  Argentinenses  turbas  aliae 
subsequutae  sunt,  quae  Aquisgranae 
evenerunt.  In  Flandria  iis  tempori- 
bus Ferdinand us  Alvarus  Dux  Albae, 
magnam  exercebat  severitatem.  Id- 
circo evenerat,  ut  magnus  Flandro- 
rum  ,  et  Belgarum  numerus  Aquis- 
granam,  quae  libera,  et  Imperialis 
civitas  erat,  se  contulerit,  ubi  liber- 
tate  conscientiae,prout  ipsi  dicebant, 
minime  satisfacti ,  praecipua  Magi- 
stratuum  munera susceperunt.Catho- 
lici  Magistratus  querelae  de  ea  re, 
ad  Aulicum  consilium  delatae  fue- 
rant, quod  tribunal  res  in  veterem 
statum  restituendas  decreverat.  Cum 
vero  tribunalis  Aquisgranensis  sen- 
tentia  Archiepiscopis  Trevirensi,  et 
Coloniensi,acDuciCliviensiexsequen- 
da  commissa  fuisset ,  Principes  isti 
anno  1598  magistratus  catholicos  ibi 
restituerunt,  et  cum  ministros  pro- 
testantes e  civitate  discedere  coegis- 
sent,  Aquisgrani  quemlibet  alium, 
nisi  catholicum  cultum,  servari  posse 
vetuerunt. 

Verum  magis  calamitosa  fuit  civi- 
tatis  imperialis  Donawerthensis  con- 
ditio,  quae  civitas  ad  Sveviensem  re- 
gionem ,  seu  circulum  pertinebat. 
Quantumvis  enim  ea  Lutheri  doctri- 
nara  saeculo  decimo  sexto  amplexata 
fuisset ,  servaverat  tamen  interius 
catholicam  Sanctae  Crucis  Abbatiam. 
Cum  vero  consilium  suscepisset  Ab- 
bas  S.  Crucis,  quandam  publicam  sup- 
plicationem ,  quae  a  longo  tempore 
intermissa  fuerat,  renovare,  populus 
Abbatem  insultans  iniuriis  affecit,  et 
supplicationem  disperdere  non  dubi- 
tavit.  Huius  facti  nuntio  accepto , 
Imperator  civitatem  secundum  im- 
perii leges  proscripsit,  et  Bavariae 
Duci  commisit  huius  sententiae  exse- 
quutionem,  licet  imperii  leges  iube- 
rent  ad  Circulum  ipsum  et  ad  Ducem 
Wurtembergensem,  tamquam  circuii 
eiusdem  caput ,  exsequutiones  eius- 
modi  sententiarum,  legali  etiam  ser- 

vata  forma  latarum  ,  pertinere  de- 
cere. Itaque  Dux  Bavariae  cum  co- 
piis  suis  civitatem  aggressus  est,  ea- 
que  potitus,  Protestanticum  cultum 
in  ea  delevit,  ministros  expulit,  ac 
civitatem  ipsam  libertate  privatam, 
Bavariae  munieipalem  an.  1607  esse 
declaravit. 

Haec  tanta  Imperatoris,  et  Ducis 
Bavariae,  prò  arbitrio  suo,  adhibita 
con  tra  Dònawerthensem  civitatem  se- 
veritas,  Protestantes  graviter  offen- 
diti et  magnis  turbis  occasioni  fuit, 
quae  deinde  in  conventi!  Ratisbonensi 
anno  1608  habito,  palam  eruperunt. 
Nana  cum  Imperator  in  eo  conventu 
subsidia  contraTurcas  postulavisset, 
Protestantes  principes  affìrmaverunt, 
se  ad  ea  subsidia  tribuenda  suffra- 
gium  non  esse  laturos  ,  nisi  antea 
eorundem  querelis  satisfactum  fuis- 
set.  Conquesti  autem  sunt  acriter  de 
Consilio  Aulico,  et  praesertim  de  iis, 
quae  Aquisgrani,  etDonawerthiae  ge- 
sta fuerant.  Atque  declararunt  prae- 
terea,  in  religionis  negotio,  se  non 
obtemperaturos  esse  in  posterum, 
Statuum  in  publico  conventu  congre- 
gatorum  suffragiis,  in  quibus  conten- 
debant,  catholicos  dominari.  Hac  ra- 
tione  conventus  Ratisbonensis  dimis- 
sus  est. 

Tunc  principes  Protestantes  ne- 
cesse  esse  putarunt  unìonem  confir- 
mare, quae  anno  1594  renovata  ab 
iisdem  fuerat  in  congressu  Heibronii 
liabito.Henricus  IV  Galliae  Rex,  hu- 
ius 'foederis  seu  unionis  praecipuus 
auctor  fuerat.  Cum  enim  opponere  se 
vellet  Matritensis  Aulae  consiliis, 
quae  magnam  Vindobonae  habebant 
auctoritatem  ,  idcirco  Protestantes 
Principes  excitaverat,  ut  foedere  in- 
ter  se  inito,  propriae  securitati  con- 
sulerent;  ad  hoc  vero  negotium  Bon- 
gartius  praesertim  operam  suam  im- 
pendit. Protestantes  Principes  igitur, 
foedus,  prout  diximus,"  confirmarunt 
post  Ratisbonensem  coetum  an.  1608 
dimissum  ,  et  Electorem  Palatinum 
foederis  initi  ducem  constituerunt. 
Controversia  deinde  gravissima 
exarsit   de    hereditaria   successione 


familiae  Iuliacae  ,  seu  de  Iidiers , 
quae  controversia  foederi  Protestan- 
tiurn  Principum,  quod  commemora- 
vimus,  maiorem  gravitatem  tribuit. 
Huius  controversiae,  domus  Saxo- 
nica,  Brandeburgica,  et  Palatina  Neu- 
burgensis  participes  fnerunt ,  quae 
nobilissimae  familiae  in  hereditatem 
illam  se  iùs  habere  contendebant. 
Imperator  autem  ,  veluti  Dominus 
directus  pheudorum,  de  quibus  erat 
quaestio  ,  se  ius  habere  declaravit 
universam  Iuliacae  hereditatis  suc- 
cessionem  sequestrandi ,  quoad  de 
proprietatis  pertinentia  iudicatum 
fuisset.  Itaque  iussit  ,  Leopoldum 
Passaviensem  Archiepiscopum  cum 
copiis  militaribus  suis ,  omnibus  lo- 
cis  in  controversiam  vocatis  potiri, 
quo  facto ,  idem  Antistes  minitatus 
est ,  Principes  Brandeburgicum  ,  et 
Neuburgicum  ab  ea  regione  omni 
expellere,  quae  ad  successionem  con- 
troversam  spectabat ,  quamque  ipsi 
interea  possessionis  nomine  volue- 
rant  occupare. 

Tunc  Protestantes  simul  Halliae 
in  Svevia  coniuncti  an.  1610  Electori 
Brandeburgico,  et  Duci  Neuburgico 
opem  ferendam  esse  decreverunt.Hen- 
ricus  IV  ob  suum  erga  Vindobonen- 
sem  Aulam  non  benevolum  animum, 
exercitum  in  principum  foederato- 
rum  auxilium  se  missurum  esse  pro- 
misit.  Ex  Hollandia  quoque  milita- 
res  copiae  venerunt  ut  foederatos 
principes  iuvarent.  Hae  autem  mili- 
tares  copiae  sub  duce  Mauri tio  Arau- 
sicano  Principe,  controversam  here- 
ditariam  regionem  invaserunt ,  et 
bellum  atrox  certe  gestum  fuisset, 
nisi  mors  interea  Henrici  IV,  et  Ele- 
ctoris  Palatini  ,  qui  foederis  caput 
erat,  accidisset.  Quamobrem  foede- 
rati  principes,  tractatu  cum  principi- 
bus  catholicis  inito  ,  qui  sub  Maxi- 
miliani  Bavariae  Ducis  regimine  ad 
manus  contra  eosdem  conserendas  se 
contulerant,  a  bello  gerendo  desti- 
terunt,  quod  deinde  acrius  inflamma- 
tum  est ,  prout  suo  loco  dicemus, 
cum  de  triginta  annorum  bello  ,  et 
pace  Westphalica  loquemur. 

Quae  hactenus  de  rebus  in  Germa- 
nia circa  religionis  negotia  gestis. 
attigimus  ,  narrando  potius  ,  quam 
commentando  pertractavimus,  atque 
ea  praecipue  de  causa  eadem  refe- 
renda  esse  putavimus,  ne  cum  de  il- 
la  aetate  loqueremur,  qua  reforma- 
tio  initium  habuit,  publicos  illos  mo- 
tus,  et  eos  tractatus  penitus  silen- 
tio  in  his  praelectionibus  praeteriis- 
se  videremur,  qui  in  reformationis 
ipsius  historia  communi  eorum  tem- 
porum  sermone  percrebuerunt.  Quod 
si  de  rebus  ipsis ,  quae  in  ea  mate- 
ria gesta  sunt,  institui  quaestio  de- 
buisset,  qua  pateret,  quale  iudicium 
ferri  oporteret,  profecto  saepenume- 
ro  fuisset  a  narratione  desistendum, 
et  sermo  potius  ad  rerum  naturam 
ipsam  considerandam  fuisset  conver- 
tendus,  ut  cuius  gravitatis  ista  fue- 
rint,  posset  apparere.  Id  autem  ni- 
mis  longam  intulisset  pertractatio- 
nem. 

Nam  omitto  illam  ,  quae  sponte 
sua  occurrit,  considerationem,  ex  in- 
testinis  discordiis ,  bellisque  desum- 
ptam  ,  quibus  susceptum  religionis 
innovandae  consilium  occasionem  at- 
tulit.  Id  enim  per  se  satis  est  ad  per- 
suadendum  ,  quam  perniciosum  rei- 
publicae  fuerit  religionem  perturba- 
re. Neque  enim  Germania  ferme  tota 
bello  conflagrasset,  nisi  religionem 
catholicam,  usque  ad  illa  tempora 
in  ea  regione  ab  omnibus  in  nono- 
re  habitam  Novatores  evertere  co- 
nati fuissent.  Neque  imperium  Ger- 
manicum  in  summum  discrimen  tunc 
adductum  esset,  aut  imperii  Germa- 
nici Principes  inter  se  vicissim,  tam-  ( 
quam  cum  publicis  hostibus  dimicas-  ( 
sent,  nisi  catholicae  Ecclesiae  fidem 
Reformatores  impugnare ,  atque  ei- 
dem impudentissimos  errores  suos 
sufficere  contendissent.  Potuitne  vero  ( 
quidquam  magis  a  communi  salute 
alienum  excogitari,  quam  tantis  eius- 
modi  malis  patriam  suam  ,  et  adeo 
illustrem  Europae  regionem  tantis 
calamitatibus  obiecisse  ? 

Quod  vero  pertinet  ad  ea,  quae  in 
conventibus  Imperii,  tunc  in  Germa- 


nia pluries  habitis,  statuta  sunt,  quis 
non  intelligit  ea  sine  religionis  de- 
trimento concedi  non  potuisse?  Con- 
cessa illa  quidem  sunt,  vel  Carolo  Y 
potius  concedi  ea  posse  persuasum 
est,  ne  malum,  quod  tam  grave  iam 
erat  effectum,  gravius  ,  et  pernicio- 
sius  evaderet ,  sed  certum  est ,  iis 
conditionibus ,  quibus  Catholicos  in- 
ter et  Protestantes  pacem  sanciri 
posse  iudicatum  est,  concordiam  le- 
gitimam  non.  potuisse  componi. 

Ad  hoc  autem  intelligendum  il- 
lud  satis  esset  animad  vertere ,  cum 
de  rebus  ad  fidem  spectantibus  ne- 
mini  licere  possit,  alias  credendi,  a- 
lias  denegandi  ,  et  contemnendi  fa- 
cultas,  non  potuisse  hac  conditione, 
quae  in  conventibus  illis  tamquam 
negotiorum  omnium  componendorum 
veluti  basis,  ac  fundamentum  requi- 
sita est ,  pacem  ,  et  concordiam  sta- 
biliri.  Nonne  enim,  si  ea  conditione 
pacem  inire  licuisset,  dici  simul  iure 
potuisset,  eos  qui  in  bello  ab  hosti- 
bus, libertate,  fortunis,  vitaque  pri- 
vantur,  pacem  cum  ipsis  hostibus  de- 
inde inivisse,  quia  vita,  fortunis,  li- 
bertateque  privati,  nullam  in  poste- 
rum  ab  hostibus  perturbationem,  aut 
iniuriam  toleraverunt  ?  Quod  autem 
de  ista  dico  in  Religionis  negotio 
tenenda  libertate ,  id  etiam  de  aliis 
existimandum  est,  quae  in  conventi- 
bus  concessa  sunt,  quaeque  non  tam 
pacis  cum  adversariis  initae ,  quam 
victoriae  ab  hostibus  reportatae,  ar- 
gumenta  iudicari  potuissent. 

Pluribus  in  locis  Raynaldus  prae- 
sertim  ,  ac  Spondanus,  de.sollicitu- 
dine  sermonem  habuerunt,  quam  Pon- 
tifices  Romani  demonstrarunt ,  cum 
de  rebus  ,  in  conventibus  Imperii , 
circa  Religionis  negotia  decretis  cer- 
tiores  facti  sunt.  Ut  autem  brevita- 
ti  consulam  ,  commemorabo  tantum 
ea,  quae  Spondanus  ad  annum  1544 
num.  7  de  Paullo  III  Romano  Ponti- 
fico refert,  cum  decretorum  in  con- 
ventu  Spirensi  conditorum  nuntium 
accepit;  atque  etiam,  quae  idem  Pon- 
tifex  gessit ,  cum  de  decreto ,  quod 
dici  tur  Interim  a  Carolo  V  promul- 

gato  notitiam  habuit.  Licet  vero  nos 
in  hoc  praelectionum  capite,  de  con- 
ventu  Spirensi  proprie  non  egerimus, 
rerum  tamen  in  ilio  quoque  conventu 
pertractatarum  similis  ratio  est,  ut 
possimus  idcirco  etiam  ex  iis  hoc 
loco  argumentari. 

Nam  ad  decreta  Spirensia  quod 
spectat,  graves  litteras  mense  augu- 
sto, eo  anno  a  Pontifìce  ad  Carolum  V 
scriptas  fuisse  narrat  Spondanus  , 
quibus  Imperatorem  monuit,  «  decre- 
»  ta  Spirensia,  tam  ad  ipsius  animae 
»  periculum,  quam  ad  maximam  Ec- 
»  clesiae  perturbationem  tendere  , 
»  minime  esse  ab  Ecclesiae  ordine, 
»  et  institutis  discedendum,  quibus 
»  praecipitur,  ut  quoties  de  his,  quae 
»  ad  Religionem  pertinent,  discepta- 
»  tur,  ad  Sedem  Apostólicam  omne 
»  iudicium  semper  referatur  ,  nihil- 
»  queilla  inconsulta  statuatur.  Ipsum 
»  tamen  Imperatorem  ita  rem  Spi- 
»  rae  egisse,  ut  nulla  habita  ratione, 
»  aut  mentione  Pontiflcis  ,  cui  divi- 
»  na,  et  humana  iura  supremam  cum 
»  cogendi  concilia,  tum  statuendi  de 
»  iis  ,  quae  ad  Ecclesiae  unitatem  , 
»  utilitatemque  spectant,  auctorita- 
»  tem  dederunt;  de  concilio  Genera- 
»  li,  vel  Nationali,  seu  de  futuro  Im- 
»  perii  conventu,  in  quo  de  religio- 
»  ne  tractaretur,  statuerit,  idiotis, 
»  et  haereticis  iudicium  de  illa  per- 
»  miserit,  de  bonis  sacris  pronuntia- 
»  verit,  damnatos  ab  Ecclesia  pristi- 
»  nis  honoribus  restituerit ,  non  as^ 
»  sentientibus  iis,  qui  veterem  et  re- 
»  ligiosam  observantiam  praesta- 
»  rent...  Obtemperaret  ergo  Impera- 
»  tor  suis  monitis,  et  cum  esset  Pri- 
»  mogeniti  filii  loco,  parentem  salu- 
»  taria  consulentem  amplecteretur... 
»  postremo  quae  Romanae  Ecclesiae 
»  adversariis  nimia  quadam  lenitu- 
»  dine  concessisset ,  ea  penitus  re- 
»  scinderet.  » 

Quod  autem  respicit  Caroli  V  de- 
cretum  a  nobis  superius  recensitum, 
quodque  Interim  appellatum  esse 
pluries  diximus,  quae  etiam  de  de- 
creto ilio  Pontiflcis  Paulli  III  mens 
ac  sententia  fuerit ,  idem  Spondanus 


ad  annum  1548  num.  5  refert;  vide- 
licet,  illud  quoque  ab  Apostolica 
sede  reprobatum,  et  tamquam  Reli- 
gioni perniciosum  reputatum  fuisse. 
Itaque  Spondanus  memorato  loco 
haec  habet  de  Caroli  V  decreto  ilio, 
quod  ceteroquin,  ab  aliis  Interreli- 
gìonem,  ab  aliis  etiam  religionis  m- 
teritum  dictum  esse  refert,  quod  vi- 
delicet  animas  illud  recipientium  in- 
terimeret.  «  Cum  diu,  multumque  ia- 
»  ctatum  privatim  Inter  ordines  fuis- 
»  set  Àugustae,  missum  quoque  Ro- 
»  mam  ad  Pontiflcem  Paullum  III,  ait 
»  Spondanus,  et  ab  eo  universim  qui- 
»  dem  improbatum,  quod  temere,  se 
»  inscio,  res  peracta  fuisset  ;  ne  ta- 
»  men  Imperatorem  irritatiorem  red- 
»  deret,  levi  manu  censuram  appli- 
»  cans,  duobus  potissimum  capitibus 
»  institit,  quae  per  Cardinalem  Sfon- 
»  dratum,  qui  a  comitati!  Caroli  non 
»  abscesserat,  postquam  ad  eum  fue- 
»  rat  legatus  prò  gratulatione  victo- 
»  riae  Germanicae,  Carolo  significari 
»  curavit;nempe  de  concessa  presby- 
»  teris  iam  ordinatis  coniugii  facul- 
»  tate  ,  et  populo  communionis  Eu- 
»  charisticae  sub  utraque  specie  : 
»  primum  esse  ab  omni  aevo  inau- 
»  ditùm;  alterum  iampridem  in  Ec- 
»  desia  abrogatum,  nullo  modo  Ca- 
»  tholicis,  Protestantibus,  aut  qui  ad 
»  Ecclesiam  redirent,  indulgeri  posse; 
»  verum  hanc  indulgendi  potestatem 
»  soli  Romano  Pontifici  competere... 
»  Illud  tamen  suis  commistionibus, 
»  ac  palpationibus  ii  assequuti  sunt 
»  (qui  decreti  eiaborandi  participes 
»  fuerunt) ,  ut  nullis  probatum  fue- 
»  rit  ipsorum  opus  ,  et  Imperatori, 
»  qui,  ut  par  est  credere,  zelo  pacis  ] 
»  ad  haec  procuranda  descendit,  in-  ; 
»  gentem  invìdiam  conflaverit...  Mi- 
»  rabantur  plerique,  Principem  tanta 
»  prudentia  praeditum,  unius  victo- 
»  riaesuccessu  sicpotuisse  efferri,  ut 
»  se  omnium  rerum,  tam  sacrarum,  ] 
»  quam  profanarum  per  fas,  etnefas  j 
»  arbitrum  continuo  constitueret.  De- 
»  nique  sunt  qui  observant,  ab  eius 
»  promulgatione  ,  nihil  amplius  ei 
»  rerum   susceptarum    successisse,  » 

De  pace  denique  illa,  quae  dici  tur 
religionis  ,  cuius  tractatus  s-ummam 
superius  signifìcavimus,  nonne  eadem 
generatim  sententia  ferri  poterat  ? 
Etsi  enim  in  ipsis  de  religione  con- 
troversiis  ,  paeem  inter  dissidentes 
servare,  et  charitatera  non  offendere, 
optimum  factu  sit;  non  idcirco  tamen 
sequebatur,  ad  pacem  instaurandam 
ea  licere  posse  ,  quae  cum  religio- 
nis officiis  pugnabant.  Curaverant 
quidem  antiquisEcclesiae  temporibus 
Christiani ,  ut  in  controversiis  tunc 
excitatis,  cum  adversariae  sententiae 
patronis ,  veluti  cum  fratribus  age- 
retur  ,  sed  minime  iis  concedebant 
hanc  concordiam,  qui  errores  ab  Ec- 
clesia proscrìptos  effundendos,  et  po- 
pulum  christianum  depravandum  sus- 
cepissent.  Licere  putabant  cuilibet, 
iustis  de  eausis  quandoque  in  suo 
sensu  abundare.  Non  id  tamen  de  iis 
intelligebant  concedi  posse  ,  quae  a 
Christi  doctrina,  atque  ab  Ecclesiae 
catholicae  traditione  reperirentur  a- 
liena.  Quonam  igitur  pacto  vera  pax 
religionis  appellari  poterat  ea,  quae 
praescriptum  a  religione  ius  violabat, 
quaeque  libertina  esse  concedebat  ho- 
minibus,  contrarios  religioni  catholi- 
cae sensus   suscipere  ,  et  profiteri  ? 

Quaenam  vero  pax  religiosa  pot- 
erat illa  iudicari,  quae  honorum  Ec- 
clesiae usurpatoribus  bona  ipsa  ec- 
clesiastica possidenda  patiebatur  , 
modo  illi  bonorum  istorum  posses- 
sione in  eorundem  gratiam  confìr- 
mata  ,  aliis  etiam  bonis  Ecclesiam 
spoliare  non  aggrederentur?  Quanam 
auctoritate  poterant  Ecclesiae  catho- 
licae bona,  a  laicis  viris  in  catholi- 
cae religionis  hostium  usum  ,  com- 
moditatemque  converti?  Num  legiti- 
ma  de  ineunda  pace  conventio  ali- 
qua  pati  poterat,  ut  ad  adversario- 
rum  lubitum,  iura  proprietatis  prae- 
sertim  sacrae ,  et  religiosae  pessun- 
d are n tur  ? 

Quomodo  deinde  poterant  legitimi 
Ecclesiae  Catholicae  Antistites  ,  in 
homines,  qui  a  fide  catholica  defice- 
rent,  iurisdictione  privari?Num  le- 
gitimae  potestati  homines  subiecti, 


a  debita  erga  potestatem  ipsam  ob- 
servantia  immunitatem  consequì  pos- 
sunt  ea  ratione,  quia  transfugae  ,  et 
extorres  evaserunt  ? 

Denique  ut  omittam  cetera  ,  per- 
spicua res  est ,  sine  honoris  detri- 
mento ,  et  sine  manifesta  honestatis 
iniuria,  fieri  numquam  posse,  ut  qui 
sacra  aliqua  lege,  et  obligatione  te- 
nentur,  egem  ipsam  frangant,  et  ob- 
ligationem  contemptui  haheant,  ac 
parvipendant.  Multo  magis  id  fieri 
sine  honoris  detrimento  non  licet, 
quando  illius  legis  violatio,  ad  mo- 
rum  licentiam  fovendam,  ad  cupidi- 
tatum  explendarum  libertatem  tri- 
buendam  fiat.  Quanam  igitur  evenire 
ratione  poterat,  ut  Ecclesiastici  ho- 
mines a  fide  ,  et  Ecclesia  catholica 
deficientes,  etiamsi  status  sui  sancti- 
tatem  ,  et  sacra  iura  violarent  , 
beneficia  quidem  amitterent,  honoris 
tamen  sui  detrimentum  nullum  ac- 
ciperent  ?  Num  Ecclesiastici  caeliba- 
tus  lex  clericis  omnibus  in  Ecclesia 
occidentali  in  sacris  ordinibus  con- 
stitutis  praescripta,  talis  est,  ut  sine 
honoris  offensione,  quando  beneficia 
dimittantur,  contemni,ac  violaripos- 
sit?  Nonne  hoc  idem  esset,  ac  legem 
illam,  quae  tanto  Ecclesiae  catholi- 
cae ornamento  est,  legis  qualitate,  et 
praerogativa  praeditam  esse  inficiari? 

Praetereo  tandem  quae  superius 
recensuimus  de  iniqua  a  Protestan- 
tibus  adhibita  agendi  ratione  ,  qui 
neque  pactis  initis  sibi  stand um  esse 
iudicantes  ,  volebant ,  eos  beneficia 
ecclesiastica  ditissima  retinere ,  qui 
Augustanam  confessionem  amplexi , 
Ecclesiastici  ordinis  iura  ,  legesque 
violabant.  Satis  enim  sunt,quae  huc- 
usque  animadvertimus,  ut  ostenda- 
tur,  quae  ad  Protestantium  favorem 
in  memoratis  superius  Ordinimi  im- 
perii conventibus  statuta  sunt,  sine 
Religionis  detrimento  generatim  non 
accidisse.  Debuimus  tamen  de  con- 
ventibus illis  loqui,  qui  magnani  ae- 
tatis,  de  qua  agimus,  historiae  par- 
tem  continent,  ne  tam  gravem  ilio- 
rum  temporum  vicissitudinum  noti- 
tiam  omisisse  videremur. 

DE   ROMANIS  PONTIFICIBUS,  QUI   SAECULO   XVI 
USQUE  AD    CONCILII   TRIDENTINI   EXITUM 
ECCLESIAE   PRAEFUERUNT. 


Cum  de  Concilii  Tridentini  cele- 
bratione  proximo  capite  loquuturi 
simus,  opportunum  esse  nobis  visum 
est  in  antecessum  praecipua  refer- 
re,  quae  ad  eorum  Romanorum  Pon- 
tificum  historiara  p°.rtinent ,  quibus 
Pontificibus  Ecclesiam  gubernanti- 
bus,  de  eiusdem  concilii  celebratione 
facienda  'actum  est ,  et  quorum  au- 
ctoritate  deinde  illud  habitum  reve- 
ra fuit.  Cum  historia  enim  concilii 
ipsius  coniunctum  omnino  est ,  ut 
concinna  saltem  de  eorum  pontifì- 
catu  notitia  tradatur,  qui  non  modo 
participes,  sed  principes,  et  auctores 
rei  tantae  gerendae  sapientissimi 
fuerunt.  Nam  certum  est,  multo  an- 
tequam  concilium  indiceretur,  et  ha- 
beri  inciperet,  de  ilio  convocando,  et 
celebrando  agi  coepisse,  ac  prae- 
terea  constat,  post  concilium  ince- 
ptum  usque  ad  eiusdem  exitum,  plu- 
res  Pontifices  sibi  invicem  in  D.  Pe- 
tri  cathedra  successisse,  ita  ut  cum 
illud  sub  Paullo  III  initium  habuis- 
set ,  in  posterum  sub  Iulio  III  con- 
cilii prosequutio,  seu  nova  indictio 
fuerit  decreta,  atque  habita,  et  de- 
mum  sub  Pio  IV  concilii  aliae  omnes 
sessiones  celebratae  fuerint,  et  tan- 
dem aliquando  illud  fuerit  absolu- 
tum. 

Esset  incongruum  sine  ordine  ali- 
quo  chronologico  de  his  Pontificibus 
agere.  Quare  opportunius  esse  cre- 
didimus,  Pontificum  omnium  seriem 
recensere,  qui  ab  ineunte  saeculo  de- 
cimo sexto,  usque  ad  tempus,  quo 
Concilium  Tridentinum  absolutum 
est,  Ecclesiae  praefuerunt. 

De  Iulio  II  quidem,  in  huius  vo- 
luminis  cap.  XLIV  loquuti  sumus, 
cum  de  Concilio  V  Lateranensi  Ge- 
nerali ,  et  de  Leonis  X  electione 
pertractavimus.  De  Iulio  II,  inquam, 
qui  Ecclesiam  gubernavit  antequam 


Lutherana  reformatio  inciperet:  qua- 
propter  res  ab  eo  gestae  cum  con- 
cilii Tridentini  celebratione  nihil 
possunt  habere  commune.  Iulius  ta- 
men  II  is  Pontifex  fuit,  qui  summum 
Ecclesiae  regimen  gerebat,  cum  pri- 
mi huius  aetatis  anni  fluere  coepe- 
runt.  Nam  Pio  III  die  18  Octobris 
anno  1503  demortuo  Iulius  II  suc- 
cesserat,  qui  usque  ad  diem  23  Fe- 
bruarii  anni  1513,  Pontifex  fuit,  quo 
die  vita  functus  est.  Quid  ille  ges- 
serit ,  magna  quidem  ex  parte,  me- 
morati superius  concilii  Lateranen- 
sis  quinti  historia  docet.  Cetera  ad 
praesens  huius  loci  propositum  non 
pertinet  singillatim  hic  narrare. 
Ad  Pontificem  potius  Iulii  II  proxi- 
mum  successorem  veniamus,  quo  Ec- 
clesiam gubernante,  Lutherus,  prout 
pluries  diximus  ,  errores  suos  spar- 
gere ,  et  Ecclesiam  ipsam  graviter 
perturbare  coepit. 

Iulio  II  die  21  Februarii  anno  1513 
prout  retulimus  mortuo ,  Cardinales 
in  conclave  convenientes  successorem 
die  11  Martii  elegerunt  Ioannem  Me- 
diceum  Florentinum,  Laurentii  Me- 
dicei celeberrimi  fìlium,qui  aetatis 
annum  tricesimum  septimum  absol- 
verat,  S.  Mariae  in  Domnica  Diaco- 
num  Cardinalem,  qui  Leonis  X  no- 
men  suscepit.  Pontificatum  vero  is 
gessit  annos  octo,  menses  octo  ,  et 
dies  20 ,  cum  die  1  Decembris  an- 
no 1521  mortuus  sit.  Fuse  de  LeoneX 
superius  in  voluminis  istius  capi- 
te XLV  egimus,quo  loco  praeclara 
eiusdem  ornamenta  exposuimus  ,  et 
allatas  contra  eum  a  Paullo  Sarpio, 
seu  Petro  Suavio  Polano,  Le-Coura- 
yerio,  Villersio,  SismondoSismondio, 
Potterio,  aliisque  accusationes  refu- 
ta vimus. 

Quod  vero  praecipue  ad  rem  no- 
strana nunc  facit,  illud  est,  quod  ad 

Leonis  X  curam,  atque  sollicitudinem 
refertur,  quam  ille  demonstravit,  cum 
Lutherus  errores  suos  primum  spar- 
gere coepit.  Iniuria  autem  Pontificis 
istius  inimici  affirmaverunt,  eius  im- 
prudenza factum  fuisse  ut  Lutherus 
ad  detrahendum  de  Indulgentiis  ex- 
citaretur,  atque  itareformationi  suae 
initium  faceret.  Doctissimi  enim  vi- 
ri ,  quos  inter  Cardinalis  Pallavici- 
nius  in  historia  concilii  Tridentini, 
ostenderunt  hanc  accusationem  ca- 
lumniosam  esse.  Potuit  enim  Leo  X 
promulgandarum  per  Germaniam  in- 
dulgentiarum  munusPatribus  ex  Or- 
dine Praedicatorum  committere,  po- 
tius  quam  Augustinianis,  quin  iniu- 
stitiaaliquacontra  istosintercederet. 
Nihil  vero  commune  erat  inter  pro- 
mulgandarum indulgentiarum  munus 
Dominicanis  tributum,  et  ea  quae  in 
Indulgentiarum  causa  Lutherus  ges- 
sit.  Nam  de  ipsa  indulgentiarum  vir- 
tute  Lutherus  male  dixit ,  et  indul- 
gentias  concedendi  potestatem  ipsam 
sprevit,  atque  ut  ab  omnibus  'indul— 
gentiae  ipsae  contemnerentur  effice- 
re  conatus  est.  Talem  denique  agen- 
di  rationem  adhibuit  in  ea  re  Lu- 
therus, ut  iniusti  praetextus  tantum- 
modo  occasionem,  non  autem  iustam 
indignationis  causam  ex  eo  facto  de- 
sumere ille  potuerit.  Videlicet  homo 
nefarius,  contra  Oatholicae  Ecclesiae 
fìdem  iamdiu  virus  animo  concepe- 
rat  ,  quod  tunc  palam  effondenti  um 
esse  iudicavit. 

Quanta  vero  Leonis  X  sollicitudo 
fuerit  ,  ut  nascentem  Lutheranam 
haeresim  sine  mora  comprimeret,  iam 
significavimus,  cum  superius  cap.  47 
de  Martino  Luthero,  et  haeresi  ab 
eo  inducta  loquuti  sumus.  Vidimus 
enim,  Leonem  nihil  omisisse,  ut  Ec- 
clesiae, et  Reipublicae  in  tanta,  quae 
tunc  excitari  incipiebat ,  calamitate 
succurreret.  Nam  litteris  scriptis, 
Legatisque  missis,  atque  omni,  quan- 
ta potuit,  adhibita  cura  conatus  pri- 
mum est  Lutherum  humaniter  fiecte- 
re,  et  ad  meliora  Consilia  revocare; 
tum  edita  constitutione  anno  1520 
haereticam  Lutheri  doctrinam  ipsam 

damnavit ,  ac  Lutherum  praeterea, 
asseclasque  illius  omnes,  alia  consti- 
tutione anno  posteriori  promulgata, 
anathemate  mulctavit.  Atque  eo  qui- 
dem  tempore  Lutherus,  prout  Guil- 
lelmus  Roscoeius  in  opere  inscripto 
Vie,  et  Pontificat  de  Leon  X  ex 
anglicano  icliomate  Gallice  reddito, 
et  Parisiis  edito  anno  1808  tom.  3 
cap.  15  animadvertit  ;  atque  eo ,  in- 
quam,  tempore  Lutherus  in  Leonem 
excanduit,  et  ad  futurum  concilium 
Generale  appellans,  bellum  quodam- 
modo  Pontifici  indixit.  Etsi  vero  Lu- 
therus nullum  iniuriarum  genus  o- 
miserit,  quo  Leonem  afficeret ,  Pon- 
tifex  tamen  minime  his  perterritus, 
in  asserenda  fidei  doctrina,  et  Catho- 
licae  Ecclesiae  dogmatibus  strenue 
propugnandis  constante?  perseve- 
rans  ,  effecit ,  ut  incauti  decipi  non 
possent ,  omnesque  simul  intellige- 
rent,  quem  tramitem  tenere  necesse 
esset,  ne  novitatum  erroribus  capti, 
a  vera  Ecclesiae  doctrina  deficerent. 
Legi  possunt  de  his  rebus  permulta, 
quae  Raynaldus,  et  Sponclanus  ha- 
bent  in  annalibus,  Cardinalis  Palla- 
vicinius  in  hist.  Conc.  Trid.  l.ì.cap.2 
etseqq.  etAudinus  praeterea  in  plu- 
ries  a  nobis  memorata  Lutheri  vi- 
tae  historia,  atque  in  opere  inscri- 
pto Histoire  de  Leon  X  Parisiis  an- 
no 1844  edito. 

Successit  Leoni  X  die  9  Ianuarii 
anno  1521  Hadrianus  VI  qui  tamea 
brevem  anni  unius ,  mensium  octo 
et  dierum  sex  pontificatum  habuit, 
cum  die  14  teptembris  anno  1523 
mortuus  sit.  Hadrianus  autem  vere 
Batavus  Traiectinus  fuit  (Spondanus 
ait  ad  annum  1522  n.  2),  honesto 
quidem,  sed  pauperi  genere  natus, 
ita  ut  cum  optimae  indolis,  ac  spei 
adolescens  ipse  esset,  et  a  Florentio 
Patre  non  posset  ad  bonas  artes  pro- 
priis  sumptibus  institui  ,  Lovanium 
deductus,  in  collegio  Portiorum  gra- 
tuitum  ad  studiorum  curriculum  per- 
agendum  locum  impetravit.  Brevi 
litterarum,  Philosophiae,  et  Theolo- 
giae  cursu  singulari  cum  laude  con- 
fecto,  et  egregiis  moribus  conspicuus, 


394  CAPUT   LII. 

Margaritae  Caroli  Caesaris  amitae, 
quae  Belgium  procurabat  ,  patroci- 
nio aciiutus,  ob  virtutum  ornamenta, 
quibus  ad  eius  notitiam  pervenerat, 
primo  parochiale  quoddam  benefì- 
cium  ,  deinde  Decanatum  Ecclesiae 
Lovaniensis,  una  cum  Vicecancellie- 
ratu  academiae  obtinuit. 

Non  modo  autem  Hadrianus,  pro- 
pter  morum,  et  vitae  integritatem, 
sed  etiam  ob  lectiones  ,  scriptaque 
sua  celetrris  evaserat.  Quare  in  po- 
sterum  Carolo  ipsi  Augusto  Praece- 
ptor-  datus  ,  et  Episcopus  Detrusen- 
sis  in  Hispania  factus,  a  Leone  X  in 
sacrum  Cardinalium  collegium  ad- 
lectus  est  titulo  Pammachii,  Sancto- 
rum  Ioannis  et  Paulli,  ob  commen- 
dationem  Maximiliani  ,  qui  Caroli 
avus  erat  ;  denique  a  Carolo  ipso, 
cum  in  Germaniam  ad  imperium  adi- 
piscendum  iret,  Hispaniae  Guberna- 
tor  constitutus,  post  Leonem  X  mor- 
tuum  ,  Pontifex  ,  inopinato  ferme 
modo,  electus  est.  Is  autem  electio- 
nis  suae  nuntium  apud  Victoriam 
Cantabriac  oppidum  accepit,  et  no- 
mine, quo  antea  appellabatur,  mini- 
me mutato,  Hadrianus  VI  dici  voluit, 
cum  annum  tunc  agerct  aetatis  suae 
sexagesimum  tertium. 

Ubi  vero  primum  Hadrianus  de 
electione  sua  certior  factus  est,  di- 
tioni  Pontifìciae  gubernandae  ita 
pròvidit,  ut  per  Triumviros  Cardi- 
nales  ex  triplici  sacri  Collegii  ordi- 
ne desumptos,  negotiis  publicis  ge- 
rendis  consuleret.  Professionem  vero 
fidei  ita  pronuntiavit,  ut  se  omnem 
daturum  operarci  esse  promiserit,  quo 
sancta  Catholicae  Ecclesiae  fìdes  ubi- 
que  vigere  t,errores  haeretici  in  Ger- 
maniae  regionibus  recens  exorti  pro- 
fligarentur ,  Christiani  Principes  ad 
bellum  contra  Turcas  renovandum 
foedere  iungerentur ,  et  domicilium 
tandem  Roma  ipse  alio  non  esset  trans- 
laturus.  Romam  autem  maritimo 
itinere  veniens,  die  30  Augusti  an- 
no 1522  Hadrianus  ingressus  ,  sole- 
mni  pompa  postridie  in  Basilica  Va- 
ticana coronatus  est,  in  non  magna 
tauicn  populi  frequentia,  cum  pesti- 


litate  Urbs  eo  tempore  laboraret , 
quae  fera  pestilitas,  non  superstitio- 
so  quodam  ritu,  ut  falso  a  nonnullis 
memoriae  proditum  est,  sed  piis  prae- 
sertim  supplicationibus  ,  et  precibus 
ad  Deum  fusis,  tandem  aliquando  fa- 
cessere  visa  est. 

Etsi  vero  Hadrianus  Romam  ve- 
niens ,  et  ibi  solemniter  coronatus  , 
multa  incepisset  agere,  ut  Ecclesiae, 
et  Reipublicae  bono  consuleret ,  ob 
brevem  tamen  ,  quem  gessit ,  prout 
superius  diximus,  pontifìcatum,  quae 
sibi  proposuerat,  efficere  omnia  non 
potuit. 

Et  ad  civilem  rempublicam  quod 
pertinet,  satis  erit  commemorare  eius 
studium  ,  ut  Arimini  civitas  ,  quae 
ditionis  Pontifìciae  propria  iamdiu 
erat,  quamque  Sigismundus  Malate- 
sta  post  Leonis  X  obitum  occupa- 
verat,  recuperaretur,  atque  ut  auxi- 
lia  compararentur,  ad  insulam  Rho- 
dium,  et  ad  Hungariae  regnum  a  Tur- 
carum  invasione  liberandum.  Quod 
vero  spectat  ad  Ecclesiae  bonum  pro- 
curandum  ,  satis  est  recordari  quae 
ille  gessit,  et  scripsit,  ut  Lutherana 
haeresis  comprimeretur,  et  Lutherus, 
qui  e  recessu  Wartburgensi  egressus, 
atque  audacior,  et  petulantior  factus 
incendium  quotidie  gravius  infiam- 
mare conabatur ,  tandem  aliquando 
coerceretur  ,  et  ab  Ecclesia  pertur- 
banda  desisteret.  De  qua  postrema 
re  legi  praecipue  potest  Spondanus 
ad  an.  1521  n.  6  et  seqq.  et  ad 
an.  1522  n.  7  et  seqq,,  quibus  locis 
monumenta  omnia  ad  rem  illustran- 
dam  opportuna  eruditissimus  ille 
scriptor  adduxit. 

Erat  praeterea  Hadrianus  pluri- 
mum  studiosus,  ut  Ecclesiasticae  di- 
sciplinae  severitas  accurate  restitue- 
retur.  Huius  autem  rei  testes  prae- 
sertim  afferri  possent  litterae  ,  et 
monita  ,  a  Pontifice  communicata 
Francisco  Cheregato  Episcopo  The- 
ramensi ,  quem  suum  in  Germania 
Nuntium  Apostolicum  destinaverat, 
praesertim  ut  in  conventu  Imperii 
Ordinum  Norimbergensium,  qui  an- 
no 1522  baberi  coeperat,  de  gravi s- 

simis  Ecclesiae  negotiis  componendis 
ageret,  quas  litteras  Cardinalis  Pal- 
lavicinius  inter  ceteros,  in  Historia 
Concilii  Tridentini  lib.  2  receuset.  Ad 
haec  ipsa  autem  tempora  referuntur 
postulata  illa  omnibus  nota  ,  quae 
Centum  Grava/mina  Germaniae  so- 
lent  appellare  Ea  autem  postulata, 
ut  Spondani  eiusdem  verbis  utar  , 
proposita  sunt,  auctoribus  praecipue 
Lutheranis,  quo  nihil  intentatum  re- 
linquerent,  quod  faceret  ad  conflan- 
clam  invidiam  Pontifici,  et  Ecclesia- 
sticis;  quippe  quae  prò  maiori  parte 
eo  tendebant ,  ut  Pontificiam  maie- 
statem,  et  Apostolicae  sedis  auctori- 
tatem,  et  Ecclesiasticum  ordinem  de- 
primerent,  omnemque  disciplinam 
Ecclesiasticam,et  antiquas,  receptas- 
que  consuetudines  profligarent. 

Et  quoniam  de  postulatis  istis,  seu 
gravaminibus  sermo  hie  incidit,  erit 
opportunumbreviterea  referre,  quae 
doctissimus  Franciscus  Antonius  Zac- 
caria, in  aclnotatione  subiecta  capiti 
septimo  memorati  superius  libri  2 
historiae  Trid.  Concilii  Cardinalis 
Pallavicinii,  de  iisdem  gravaminibus 
loquens  animadvertit. 

Itaque  concedi  nullo  modo  posse 
iure  contendit  Zaccaria,  gravamina 
illa  omnia,  existimari  posse  a  con- 
ventu  Norimbergensi  profecta  ,  et 
Ordinibus  Imperii  Norimbergensibus 
tribuì  debere.  Ita  de  hac  re  scripto- 
res  idonei  iudicarunt.Nam  haecGret- 
seri  in  defens.  Bellarminii  de  trans- 
lat.  Imp.  sententia  fuit.  «  Libellus, 
»  incjuit,  centum  gravaminum,  quem 
»  Lutherani  etiamnumcudunt,  et  re- 
»cudunt,  et  numquam  non  in  ore 
»habent...  nec  ab  Imperio,  nec  ius- 
»  su  Imperii  compositus  est ,  sed  a 
»  Lutheranis  fabrefactus,  et  non  alio 
»  Consilio  dispersus,  nisi  ut,  quod  a 
»  paucis  tenebrionibus  fraudulenter 
»  factum  erat ,  id  augusto  Imperii 
»  nomine  gestum  censeretur,  sicque 
»  ad  id  ,  quod  Lutherani  volebant, 
»  obtinendum  accommodatius  esset.  » 
Eadem  Surii  quoque  in  comm.  ad 
an.  1523  sententia  fuit.  Etenim  ait: 
«  Prodiit  tunc  liber  centum  grava- 


»  minum,  auctoribus  Lutheranis,  ut 
»  nihil  intentatum  relinquerent,  quod 
»  faceretad  confìandam  invidiam  Pon- 
»  tifici,  et  Ecclesiasticis.  »  Ita  tan- 
dem Maimburgus  ipse  opinatus  est, 
scriptor  quidem  nimii  in  Romanam 
Sedem  studii  suspicione  carens.  Ma- 
imburgus enim  in  hist.  Lutherani- 
smi,  aperte  fatetur,  haec  gravamina, 
Lutheranorum  opus  aperte  fuisse,  ad 
Pontificiam  auctoritatem,  ad  Eccle- 
siasticam  disciplinam,  et  ad  vetustis- 
simas  quasque  Christianae  Religio- 
nis  consuetudines  funditus  everten- 
das  elaboratum. 

Sunt  vero  perspicuae  rationes  , 
quamobrem  ita  sit  iudicandum.  Nam 
in  scripto  ilio ,  quod  gravaminum 
nomen  habet,  de  Purgatorii,  et  San- 
ctorum  cultus  doctrina  detrahitur  ; 
Mendicantium  Ordines  contumeliis 
afficiuntur;  l'erias,  templorum,  coe- 
meteriorum,atqueaeris  campani  con- 
secrationes,  veluti  superstitiosas  de- 
lendas  ,  aliosque  sacros  ritus  abro- 
gandos,  et  Clericalem  statimi  tribu- 
nali laico  subiiciendum  esse  propo- 
nitur.  Verum  haec  ab  ipsis  Imperii 
Ordinibus,  ab  ipso,  ut  dici  solet,  Cor- 
pore  Germanico,  profecta,  ac  postu- 
lata esse,  credi  non  potest.  Nam  etsi 
negari  nequeat ,  inter  eos ,  qui  con- 
ventus  Norimbergensis  partici pes  e- 
rant,  multos  fuisse,  qui  haeresi  lu- 
therana  erant  infecti ,  erant  tameti 
in  Ordinibus  iliis  multi  catholici,  et 
ecclesiastici.  Atqui  horum  etiam  no- 
mine, et  consensu ,  ista  proponi,  et 
postulari  potuisse,  nulla  ratione  con- 
cedi posse  manifestum  est.  Quae  enim 
ex  gravaminibus  deprompta  signifì- 
cavimus,  cum  sententiis,  quae  Catho- 
lici cuiuslibet  propriae  esse  debent, 
penitus  pugnant. 

Quaenam  igitur  ex  gravaminibus, 
seu  postulationibus  ,  ad  Norimber- 
gensem  conventum  aliata  esse  dici 
possunt  ?  Ex  gravissimorum  scripto- 
rum  testimoniis  desumi  argumentum 
potest ,  decem  illa  tantum  mitiora 
gravamina,  ad  illum  conventum  de- 
ducta  esse,  quae  sub  Maximiliano  I 
edita  primum  fuerant ,  quibus   alia 

etiam  fortasse  addita  sunt.  His  gra- 
vaminibus sub  Maximiliano  I  allatis, 
aliisque  ,  quae  illis  addita  fortasse 
sunt  Lutheranorum  opera  ,  illorum 
numerus  adeo  percrevit,  ut  ad  een- 
tum  usque  pervenerit.  Scriptoribus, 
quos  paullo  ante  memoravimus,  et 
quos  gravamina  Lutheranis  tribuisse 
vidimus,  adiungendus  est  Cochlaeus, 
et  Thomas  Campegius  Episcopus  Fel- 
trensis,  qui  et  ipse  in  posterum  Nun- 
tii  Apostolici  munere  in  Germania 
functus  est.  Nam  uterque  iste  scri- 
ptor,  id  quod  dicimus,  aperte  tradi- 
dit ,  videlicet ,  ista  centum  grava- 
mina,  non  Ordinum  Norimbergen- 
sium,  sed  hominum  Lutheranorum 
opus  reputandum  esse. 

Itaque  Cochlaeus  in  hist.  de  actis 
Luther i  ad  annum  1523  haec  nar- 
rat  :  «  Absente  tunc    procul   in    Hi- 
»  spania  Carolo  Caesare,  celebrantur 
»  comitia  Imperialia  Norimbergae  a 
»  Vicario  imperii ,  fratre  eius  Fer- 
»  dinando  etc.  In  quibus  sane  mul- 
»  tus  ,    vari  usque   tractatus   fuit  in 
»  negotio  iìdei.  Nam  et  Hadrianus  VI 
»  Romanus  Pontifex  quendam  eo  mi- 
»  serat  Archiepiscopum  Franciscum 
»  Cheregatum,  virum  disertum,  cum 
»  pienissima  instructione,  et  paterna 
»  oblatione    ad    mitigandos    animos 
»  germanorum  etc.  At  quanto  beni- 
»  gnius  se  offerebat  Pontifex,  tanto 
»  feroci us  agebant  Lutherani...  raa- 
»  xime  quiritantes  contra  abusus  Ro- 
»  manae  curiae ,   de    quibus    taraen 
»  abolendis  Pontifex   ipse  benignis- 
»  sime  omnem   operam   suam    ultro 
»  pollicitus  fuerat.  Proposuerant  qui- 
»  dem  Imperii  Principes  gravamina 
»  quaedam  ,    quibus   inique   gravari 
»  videretur   natio   Germanica  ,    non 
»  solum  a  Curia  Romana,  sed  etiam 
»  ab  Episcopis,  et  Praelatis  Germa- 
»  niae.  Et  proposuerunt  ea,  non  modo 
»  Norimbergae   in   comitiis,  verum 
»  etiam    Wormatiae    prius ,    corani 
»  Caesare.  At  Lutherani   omnia  ad 
»  sinistrarti,  et  iniquam  intentionem 
»  detorquentes,  ac  depravantes,sum- 
»  pta  inde   occasione,  ediderunt  li- 
»  brum,  tum  Latine,  tum  Germani- 


»  ce,  cui  titulum  fecere  Centum  gra- 
»  vamina  Germaniae.  In  quibus  sanò 
»  recensendis ,  non  solum  ,  et  mali- 
»  gne  in  odium  Papae,  et  Cleri  omnia 
»  exaugebant,  et  in  peiorem  partem 
»  interpretabantur,  verum  etiam  im- 
»  pie  plerisque  antiquissimis  caere- 
»  moniis  Ecclesiae,  quibus  Episcopi, 
»  et  clerici  in  suis  functionibus  rite 
»  utuntur ,  derogabant.  Atque  ut  o- 
»  dium  in  Papam  adhuc  magis  adau- 
»  geretur  in  populo,  adiunxerunt  et- 
»  iam  summas  omnium  Annatarum, 
»  quas  totius  orbis  Episcopi,  loco  pri- 
»  mitiarum,  Summo  Pontifici,  in  con- 
»  firmatione  sui  adnumerare  solent, 
»  ut  longe  gravissima  exactio,  et  infi- 
»  nitaprorsus  pecunia  videatur  quot- 
»  annis  a  Papa  exigi  inique.  » 

Quid  vero  Thomas  Campegius  de 
totius  gravaminum  contextus  aucto- 
ribus  iudicaverit,  nunc  videndum  est, 
quid,  inquam,  de  hoc  senserit  Cam- 
pegius, qui  accuratam  gravaminibus 
ipsis  responsionem  scripsit,  quae  in 
Vaticanum  tabularium  relata  est.  Ita 
vero  de  gravaminibus  Campegius  lo- 
quutus  est,  ut  ostenderit,  se  existi- 
mare  illud  opus  Nationi  Germanicae 
falso  tribui.  Etenim  in  suo  ad  pri- 
mum  gravamen  responso  affirmavit, 
se  non  «  credere,  eos  qui  Germano- 
»  rum  nomine  haec  gravamina  edi- 
»  dere,  voluisse  in  universum  hu- 
»  manas  damnare  constitutiones.  » 
Agens  vero  de  nonagesimo  quarto 
gravamine,  ait:  «Tarn  indigne  in- 
»  vehuntur  qui  haec  protulere  gra- 
»  vamina,  in  viros  doctrina,  et  re- 
»  ligione  insignes  ,  et  in  Romanam 
»  Ecclesiam  omnium  Ecclesiarum  ma  • 
»  trem  devotos,  ut  indignos  se  rea- 
»  dant,  quibus  de  his  responsum  de- 
»  tur.  »  Haec  autem  Campegii  verba 
manifeste  signifìcant ,  eius  mentem 
fuisse  ,  auctores  gravaminum  ,  non 
quoslibet  proprie  dictos  Norimber- 
gensis  conventus  participes,  sed  ho- 
mines  Lutheranos  iudicari  oportere. 

Evincit  denique  in  sua  ad  trice- 
simum  gravamen  responsione  Cam- 
pegius, huius  scripti  auctores  ,  non 
ventate  iniuriarum,  quas  Germani 

paterentur,  adductos  esse  ad  quere- 
las  illas  congerendas,  sed  ut  de  Ec- 
clesia Catholica,  et  Romano  Ponti- 
fìce  detraherent.  Nisi  enira  ita  esset 
iudicandum  ,  profecto  gravaminum 
auctores  ,  minime  inter  gravamina 
posuissent  quandoque  id,  quod  antea 
fuerat  concessum,  quodque  ideo  tunc 
improbatum,  inipugnatumque  fuerat, 
quia  concessum  fuisset.  «Verum  ani- 
»  madvertimus,  ait,  admiratione  di- 
»  gnum,  quod  in  eomitiis  Norimber- 
»  gae  habitis,  quando  edita  sunt  gra- 
»  vamina,  prò  onere  habitum  est , 
»  quod  mundus,  et  pretiosior  supel- 
»  lex  Ecclesiarum  prò  communi  Chri- 
»  stianorum  utilitate  in  medium  non 
»  conferretur;  et  post  annos  septem 
»  in  conventu  Augustensi,  prò  gravi, 
»  et  intolerabili  onere  habitum  est, 
»  quod  a  fel.  ree.  Clemente  VII  Se- 
»  renissimo  Principi  ,  Ferdinando 
»  tuncHungariae,et  Bohemiae,  modo 
»  etiam  Romanorum  Regi  indultum 
»  t'uerit,  ut  prò  defensione  civitatis 
»  Viennensis,  et  bello  contra  Turcas 
»  sustinendo,  ab  Episcopis,  Archie- 
»  piscopis,  et  aliis  Praelatis,  mobi- 
»  lia  pretiosa  ,  et  quae  vocant  eie" 
»  nodia,  nec  non  immobilium  quota 
»  pars  venderetur;  sicque  utrumque, 
»  et  alienare,  et  non  alienare  huius- 
»  cemodi  bona ,  prò  onere  est  habi- 
»  tum.  Quo  edocemur,  multa  prò  one- 
»  re  haberi,  quae  si  tollerentur,  ma- 
»  iora  afferrent  detrimenta,  et  rerum 
»  perturbationem.  »  Hoc  vero  po- 
stremum  Campegii  testimonium,  non 
modo  ostendit,  Lutheranis  praecipue 
auctoribus  gravamina  centum  esse 
prolata;  sed  etiam,  nisi  fallor,  ex- 
plicat  luculenter,  quam  malo  animo 
ea  composita  fuerint. 

Haec,  quae  attulimus,  satis  aperte 
demonstrant,  quibus  praesertim  au- 
ctoribus memorata  gravamina  de- 
beantur.  Negari  tamen  non  potest , 
agendi  rationem,  qua  Cheregatus  in 
conventu  Norimbergensi  usus  est  t 
multum  inservire  potuisse,  ut  ad  que- 
relas  afferendas  commodior  viaster- 
neretur.  Nam  quae  Hadrianus  VlChe- 
regato    signifìcaverat  ,  et  in   quibus 


Pontifex  exposuerat  causas,  quamob- 
rem  ipse  arbitrabatur,  Romae  quo- 
que multa  emendari  oportere,  et  abu- 
sus  esse  auferendos,  qui  in  urbe  obti- 
nuerant;  ea  Cheregatus  Norimbergae 
palam  confessus  est,  atque.adeo  demis- 
sa  loquendi  ratione,  utiusta  querela- 
rum  causa  in  rebus  a  Romana  curia 
gestis  posita  esse  videri  posset.  Hanc 
Cheregati  expositionem  Lutherus  i- 
pse  sibi  gratulans  ,  cuius  pretii  ex 
ea  esset  existimanda  vehementer  ex- 
aggeravit,  et  inter  Cardinalis  Caie- 
tani,  ac  Cheregati  loquutiones  com- 
paratione  facta  ,  quantopere  Refor- 
mationis  a  se  exeogitatae  negotium 
profìceret,  amplificavit. 

Quamobrem  illud  certe  mirum  esse 
non  potest,  a  Norimbergensi  conven- 
tu Cheregatum  minime  humilem  re- 
sponsionem  retulisse.  Itaque  eo  se 
continuerunt  ii,  qui  Norimbergensis 
conventus  participes  fuerunt,  ut  edi- 
cti  contra  Lutherura  antea  Worma- 
tiae  lati  inexsequutionem,  iustis  que- 
relis,  quibus  Romana  Curia  occasio- 
nem  praebuerat ,  tribui  debere  di- 
cerent;  optimum  esse  pronuntiarent, 
Hadrianum  Pontifìcem  ipsum  roma- 
nos  abusus  fateri,  et  eorundem  cor- 
rigendorum  necessitatem  declarare, 
praesertim  ut  pecunia  ex  Annata- 
rum  proventibus  derivanda,  ad  le- 
gitimum  usum  converteretur.  Unam 
interea  pacis  Germaniae  restituen- 
dae  rationem  superesse  ,  videlicet-, 
concilii  celebrationem.  ;  dum  simul 
operam  daturos  se  esse  dicerent,  ut 
Lutherus  taceret,  et  Ordinarli  lcco- 
rum  ecclesiasticos,  et  monachos  sta- 
tus sui  desertores ,  in  officio  conti- 
nendos,  et  poenis  canonicis  coercen- 
dos  curarent.  Legendus  de  his  Car- 
dinalis Paìlavicinius  in  hist.  Cono. 
Trid.  lib.  2  cap.  8  et  Audinius  in 
hist.  vitae  Lutheri  tom.  2  cap.  6. 
Haec,  quae  Norimbergae  evenerunt, 
Pontifìcem  Hadrianum  magno  dolore 
affecerunt,  qui,  non  multo  postquam 
Cheregatus  Romam  reversus  fuerat, 
die  14  Septembris  an.  1523  mortuus 
est ,  cum  Ecclesiae  praefuisset  an- 
nuii! unum,  menses  6  et  dies  11  prout 

in  eia»  sepolcri  inscriptione  legitur, 
«  quod  post  temporariam  apad  S.  Pe- 
»  trum  deposi tionem,  ait  Spondanus, 
»  erectum  est  ei  araplissimum  in  Ec- 
»  elegia  S.  Mariae  Teutonicorum,  di- 
»  età  de  Anima,  a  Guillelmo  En- 
»  ckenvordio  Belga,  quem  ex  Episco- 
»  pò  Detrusiensi,  et  Datario  suo  in 
»  ip-a  aegritudine,  paueis  ante  obi- 
»  tum  diebus ,  vocatis  ad  se  Cardi- 
»  nalibus,  presbyterum  tituli  San- 
»  ctorum  Ioannis  et  Paulli  creavit, 
»  nullo  alio  ,.  toto  Pontificatu  ,  ad 
»  eam  dignitatem  evecto,  nemineque 
»  ex  suis  ad  altiores  dignitates,  aut 
»  maiora  beneficia  Ecclesiastica  pro- 
»  moto.» 

Hadriano  VI  die  19  Novembris 
anno  1523  suffectus  est  Iulius  Me- 
diceus  ,  postumus  fìlius  Iuliani  Me- 
dicei, qui  in  celeberrima  Pazziorum 
coniuratione  Fiorentiae  anno  1478 
excitata  interfectus  fuit,  Leonis  X 
consobrinus,  a  quo  deinde  Archiepi- 
scopus  Florentinus,  et  Cardinalis  fa- 
ctus  est,  qui  Clementis  VII  nomen 
suscepit,  quique  Ecclesiae  praefuit 
annos  decem,  menses  10,  et  6  dies, 
cum  anno  1534  die  26  Septembris 
mortuus  sit,  et  in  aede  S.  Mariae  su- 
pra  Minervam  sepultus. 

Anno  1526  conventione  facta  cum 
Regibus  Galliae  et  Angliae,  Venetis, 
aliisque  Italiae  Principibus,  contra 
Carolum  V  Imperatorem  se  coniun- 
xit.  Ex  eo  autem  foedere  magnani  si- 
bi,  et  toti  urbi  calamitatem,  ac  vasti- 
tatem  comparavit.  Comestabilis  Bur- 
bonius,  qui  Franciscum  I  Galliae  Re- 
gem  dereliquerat,  et  Carolo  V  adhae- 
serat,  petierat  a  Pontifice  ut  posset 
cum  exercitu  per  ditionis  Pontificiae 
regiones  transire,  atque  iter  Neapo- 
li-m  versus  tacere.  Cum  Clemens  VII 
Burbonio  transeundi  cum  copiis  suis 
facultatem  denega visset ,  ilìe  indi- 
gnatus,  impetu  facto,  cum  exercitu 
ad  urbem  venit,  et  die  5  Maii  1527, 
ad  urbis  moenia  castra  posuit,  eam- 
que  postridie  expugnatam  cepit  , 
quae  depopulata,  ac  vastata  duorum 
mensium  spatio,  horribilem  cladem, 
et  calamitatem  omnis   generis   tan- 


tali perpessa  est ,  quantam  ipsa  ab 
A  larici  copiis  antea  non  pertulerat; 
atque  in  ea  re  erudeliores,  et  atro- 
ciores  Germani  milites  fuerunt,  qui 
magnam  partem  erant  Lutherani. 

Burbonius  quidem  igneo  percussus 
globulo  interfectus  est,  dum  urbem 
aggredì  conaretur  qna  cum  suis,  ex 
ea  parte,  quae  prope  Vaticanum  , 
tempio  S.  Spiritusproxima  est.  Quare 
Burbonius  iniqui  consilii  sui ,  ante- 
quam  illud  ad  effectum  perducere- 
tur,  poenas  luit.  Non  erit  inoppor- 
tunum  Spondani  locum  ad  eum  an- 
num  n.  4  afferre,  in  quo  liane  illa- 
tam  teterrimam  urbi  cladem,  ac  va- 
stationem  describit. 

Interitu  Burbonii,  Spondanus  ait, 
Guicciardinii  narrationem  sequutus, 
Burbonii  interitu,  militum  ardor  non 
modo  non  deferbuit ,  sed  multo  est 
accensus  magis,  qui  cum  duas  horas 
magna  vi  pugnassent ,  tandem  sub- 
urbium  sunt  ingressi,  circiter  mille 
ex  suis  desìderatis;  ex  Romanis  vero, 
tam  in  certamine  quam  in  ipso  di- 
reptionis  furore,  quatuor  millibus  , 
seu,  ut  Iovius  habet,  septem ,  qui- 
busdam  aliis,  quinque  sexve  millia 
Italorum,  Caesarianorum  verum  ter- 
centos  tantummodo  occisos  enarran- 
tibus.  Pontifex  in  arcem  S.  Angeli 
se  recipiens  cum  multis  Cardinalibus, 
dum  ,  utrum  ibi  manendum  sibi  es- 
set ,  an  per  urbem  ,  cum  expeditis 
equitibus  custodiae  suae  ,  in  tutum 
aliquem  locum  confugiendum  (quod 
facile  erat,  nondum  hostibus  in  ur- 
bem irrumpentibus,  qui  nonnisi  sub 
solis  occasum  per  pontem  Sixti  in 
eam  ingressi  sunt)  quaereret;  a  Be- 
rardo Patavino  ,  qui  ab  hostibus 
transfugit ,  monitus ,  totum  exerci- 
tum  de  morte  Burbonii  consterna- 
tum  pacem  cupere,  infeliciter  abeun- 
di  consilium  neglexit. 

Ingressi  milites  urbem  ad  praedam 
discurrere  coeperunt ,  eaque  nocte 
nihil  umquam  lugubrius,  aut  fune- 
stius  Roma  vidit;  omnibus  in  locis 
ad  satietatem  usqùe  editae  homi- 
num  strages,  nobilissimi  quique  tor- 
mentis  excruciati,  virgines,  matro- 

nae  ,  sacrae  virgines  constupratae  ; 
Cardinalium  domus,  Principum,  Le- 
gatorum  ,  Antistitum  expugnatae  ; 
tempia,  multis  necatis,  aut  excrucia- 
tis  sacerdotibus,  direpta;  sacrae  re- 
liquiae  dispersae,  et  igne  combustae; 
sacratissiina  Eucharistia  conculcata; 
omne  genus  impietatis,  et  saevitiae 
commissura.  Id  ipsum  consequentibus 
diebus  factum  ;  adeo  ut  calamitates, 
quas  tunc  Roma  passa  est,  non  modo 
explicari,  sed  ne  cogitatione  quidem 
comprehendi  possint.  Prae  quibus 
Wandalicae,  ac  Gothicae  illae  anti- 
quae,  rosae  fuerunt,  et  fiores  opti- 
mi odoris  ,  comparatae  spinis  acu- 
leatissimis,  et  foetori  teterrimo  hu- 
ius  Germano-hispanicae  ,  quam  qui 
accuratissime  describere  studuerunt, 
longissime  a  facinorum  patratorum 
foeditate  superati  noscuntur. 

Praedae  vero  magnitudìnem  enar- 
rare quis  valeat?  Quam  ad  ducenties 
centena  millia,  hoc  est  viginti  mil- 
liones,  ut  vocant  ,  aureorum  ascen- 
desse volunt;  eamque  in  immensum 
auxit  ingens  captivorum  ,  qui  post 
maxima  se  pecunia  redemerunt ,  et 
dignitas,  et  numerus.  Quod  vero  ca- 
lamitatem  mirum  in  modum  cumu- 
lavit,  Bibliothecae  fuit  Vaticanae, 
aliarumque  locupletissimarum  vasta- 
tio,  librorumque  d ilace ratio  ,  atque 
regestorum  Pontificiorum  combustio, 
irreparabili  in  omne  aevum  damno. 
Post  liaec  describit  Spondanus,  mi- 
litum,praesertimLutheranorum  erga 
quoslibet  sacra  dignitate  praeditos 
viros  odium,  ac  crudelitatem  Hispa- 
norum  quoque  militum,  et  Italorum 
erga  Romanam  urbem  ferociam  re- 
censet.  Tarn  haec  subdit. 

De  quibus  tamen  militibus  agens 
lovius,  qui  aderat  cum  Pontifìce  arci 
inclusus,  hoc  i n ter  eos  discrimen  con- 
stituit  ,  quod  Germani  Lutherani , 
quamvis  feritate,  et  truculenta  ter- 
ribiles,  nihilominus  a  primo  impetu, 
quo  armatos  deleverant  ,  a  gladiis 
temperabant ,  usque  adeo  remissa 
animi  ferocia,  ut  exiguo  facile  pre- 
tio  libertatem  captivis  darent  ,  et 
praesentibus  tantum  spoliis,  etcom- 


potationibus  laetarentur,  verterent- 
que  demum  furorem  in  tempia  ,  et 
antiqui  operis  statuas;  Hspani  astuta 
et  implacabili  crudelitate  acerbiores, 
ut  abdita,  arcanaque  familiarum  e- 
ruerent,  tormentis,  atque  suppliciis 
in  nobilissima  corpora  grassarentur, 
tanta  auri  cupiditate,  ut  Iulii  Pon- 
tifìcis  cadaver  multa  exesum  carie 
eruere  ,  et  annulo  spoliare  non  du- 
bitaverint.  Itali,  Brutiique  praeser- 
tim,  Hispanorura  facinora,  decerptis 
vitiis,  nec  ullis  omnino  admistis  vir- 
tutibus,  facile  aequabant,  et  eo  gra- 
viore  cum  invidia,  quod  in  obsequium 
barbarorum  longe  promptissimi,  ae- 
mulatione  scelerum,  ab  amore,  cha- 
ritateque  communis  patriae  disces- 
sissent. 

Equidem  intelligo  neminem  talia 
fando  a  lacrimis  posse  temperare  , 
prout  Aeneas  de  Troiae  excidio  apud 
Yirgilium  lib.  2  Aeneidos  affirmavit. 
Sed  fuit  haec  usque  ad  illud  tempus 
Romanae  urbis  inaudita  calamitasi 
illius  scilicet  aetatis  infortunium  , 
ut  quidquid  Romanum  esset,  periculi 
nomine  censeretur.  Et  usque  ad  no- 
stra tempora  ,  quemadmodum  Mu- 
ratorius  animadvertit,  incussus  his 
sceleribus,  caedibusque  nefariis  hor- 
ror ,  ac  terror  populari  traditione 
ita  perseveravit ,  ut  corrupto  Bur- 
bonii  nomine,  pueris,  praesertim  in 
Urbe  Roma,  vanus  ceteroquin  timor 
iniici  soleat. 

Clemens  VII  in  arcem  S.  Angeli 
confugerat.  In  ea  arce,  militum  co- 
piis  circumseptus,  atque  omni  simul 
ope  destitutus,  eo  est  redactus  ,  ut 
Archiepiscopo  Capuano  intervenien- 
te, die  5  Iunii  eodem  anno  1527  de 
deditione  agere  debuerit  iniquis  his- 
ce  conditionibus;  1.  ut  tercentum 
millia  aureorum  ,  constituto  brevi 
temporis  spatio,  solveret;  2.  ut  ar- 
cem S.  Angeli  ipsam  Imperatoris  ex- 
ercitus  ducibusdederet;  3.  atque  ut 
ipse  Pontifex  obses,  vel  captivus  ma- 
neret,  quoad  pecuniae  impositae  di- 
midiam  summam  numerasset.  Eodem 
tempore  Pontifex  iubebatur  Impe- 
ratoris officialibus  urbes  Ostiae,  Cen- 

tumcellarum  ,  ac  Tifernum  cedere  , 
et  iisdem  restituendas  curare  Par- 
mae  ac  Placentiae  civitates.  Verum 
Pontifici  id  iubenti  nemo  ex  iis,  qui 
memoratis  civitatibus  praeerant,  ob- 
temperavit,  aut  conyentioni  per  vira 
initae  assensus  est.  Interea  tamen 
Clemens  VII  pecuniam  numerandam 
solvendo  non  erat,  atque  in  gravis- 
simis  rerum  angustiis  versabatur. 
Accessit  etiam,  ut  pestilenza,  quae 
in  tanta  calamitate  urbem  invaserat, 
in  arcem  quoque  S.  Angeli  penetra- 
re. Quare  tandem  aliquando  summis 
precibus,  Pontifex,  et  Cardinale*,  qui 
cum  eo  erant ,  die  11  Augusti  im- 
petrarunt,  ut  sub  Hispanorum  mili- 
tum  custodia,  ad  palatium  Vatica- 
num  transferrentur.  Inde  vero  ite- 
rum  ad  arcem  S.  Angeli  coacti  sunt 
reverti ,  ex  qua  arce  die  9  Decera- 
bris  Pontifex ,  simulatis  mercatoris 
vestibus  indutus  ,  egressus  est ,  et 
Urbiventum  deductus. 

Galliae  Rex  commotus  hac  iniqua 
agendi  ratione,  et  indignatus  hanc 
impiam  erga  Romanum  Pontifìcem 
adhibitam  crudelitatem,  iusserat  co- 
pias  sua^,  quae  in  Italia  erant,  Ro- 
mani petere,  et  Pontifici  opem  ferre. 
Tu  ne  exercitus  Caroli  V  duces  in- 
telligentes  periculum  ,  quod  immine- 
bat,  Róma  abeundum  esse  senserunt, 
et  Hugo  de  Moncada  debuit  cum 
Pontifìce  pacisci,  id  quod  die  26  Iu- 
nii  anno  1529  ad  exitum  perducturn 
fuit.  Clemens  VII  vero  cum  Carolo  V 
reconciliatus,  eundem  Bononiae  mo- 
rantem  die  24  Februarii  anno  1530 
Imperatorem  coronavit.  Per  ea  tem- 
pora, quibus  tam  grave  infortunium 
Clemens  VII  passus  est,  affligebatur 
etiam  Pontifex  con  troversia  cum  Hen- 
rico  VIII  Angliae  Rege,  ob  novum, 
quod  is  ineundum  curabat  cum  Anna 
Bolevna  matrimonium  ,  de  qua  re 
huius  voluminis  cap.  XLIX  loquuti 
sumus. 

Cum  Clemens  VII  pontifìcatum  ge- 
reret ,  pertractari  serio  coepit  de 
Concilii  Generalis  celebratione  fa- 
cienda,  ut  dissidia  propter  Luthera- 
nam  haeresim  excitata,  quaeque  Ger- 


maniam  ppaesertim  tantopere  per- 
turbabant ,  finem  haberent.  Luthe- 
rani  quoque  Concilii  celebrationem 
postularunt.  Legendus  taraen  Ray- 
naldus  ad  ari.  1530  n.  171  et  segq. 
et  Pallavicinius  in  Hist.  Conc.  Tri- 
dentini lib.  2  e.  8  et  seq.,  ubi  de  Cle- 
mente VII  agit.  Ex  iis  enim,  quae 
a  duobus  nunc  memoratis  scriptori  • 
bus  afferuntur,  facile  colligi  potest, 
non  restitis.se  Pontifìcem  Concilii  ce- 
lebrationi,  nisi  quod  timeret,  ne  Lu- 
therani  non  bona  fide  illud  peterent, 
neque  parati  essent,  iis,  quae  Conci- 
lium  decrevisset,  obtemperare.Prae- 
terea  timebat  ne  propter  bellorum 
impendentium  vicissitadines,  oppor- 
tuna tunc  non  es.e.it  ad  concilii  ce- 
lebrationem tempora.  Tandem  ,  ex 
litteris  die  1  Decembris  an.  1530  a 
Pontifice  ad  Ferdinand um  Regem 
scriptis,  quas  Raynaldus  n.  175  re- 
fert,  perspicue  apparet,  Clementem, 
quando  omnia  ri  te  servanda  servata 
fuissent ,  paratum  se  demonstrasse 
ad  Concilii  in  Italia  celebrandi  in- 
dictionem  sine  mora  faciendam. 

De    eadem    Concilii    celebratione 
anno  1533  actum  etiam  est,  sed  ma- 
gnas  difficultates   huic   negotio  tam 
gravi  absol vendo,  praesertim   quod 
Galliae,  et  Angliae  Reges   non   as- 
sentirentur,  Annales  Raynaldi  inter 
cetera,  quae  afferri  possent   monu- 
menta perspicue  evincunt.  Praecla- 
rum  denique,  ut  alia  omittam,  Cle- 
mentis  VII  voluntatis  testimonium,  • 
ferme  tota  anni   decimi  eius  fonti- 
fìcatus  ,  seu  1534  historia  continet. 
Illum  enim  annum   fere  universum 
in  ea  re  pertractanda  Pontifex  in- 
sumpsit.  Difficillima  tamen  etiam  eo 
tempore  erant  ad  concilium  haben- 
dum  adiuncta.  Plurimum  praeterea 
Pontifex,  legatis  missis ,  et  litteris 
scriptis  debuit  laborare,  ut  intelli- 
gerent  Lutherani,  si  Sedes  Aposto- 
lica ad  concilium  indicendum  addu- 
cta  fuisset,  non  alia  certe  conditione 
ad  hoc  eam   adductum   iri ,  nisi  ut 
Concilium  ,  more  in   Ecclesia   rece- 
pto,  ac  semper  religiose  servato  ce- 
lebraretur,  minime   vero  eorundem 

Lutheranorum  arbitratu  synodi  Ge- 
neralis  convocatio,  et  celebratio  fìe- 
ret. 

Ea  autem  res  Lutheranis  minime 
placebat.  Nam  non  talis  erat  Luthe- 
ranorum mens,  ut  Concilium  Gene- 
rale prò  Ecclesiae  bono  haberetur  : 
sed  ut  Concilii  praetextu ,  vel  diu- 
tius  liberiores  esse  possent  in  errorum 
et  causae  suae  defensione ,  vel  ut 
Concilium  tale  celebraretur,  in  quo 
ipsi  dominarentur  ,  et  de  catholicis 
impune  triumpharent.  Quare  si  tunc 
non  potuit  Concilii  Generalis  cele- 
bratio definitive  ,  ac  sine  dilatione 
decerni,  id  non  Clementis  VII  repu- 
gnantiae,  quasi  alieno  ab  ea  celebra- 
tione  facienda  fuerit  animo,  sed  gra- 
vissimis  rationibus,huius  rei  tantae 
gravitatis  exsequutionem  impedienti- 
bus,  tribuendum  est.  Verum  haec  de 
Clementis  VII  pontifìcatu  dixisse  satis 
sit.  Veniamus  potius  ad  referenda 
praecipua  facta,  Paulli  III  pontifica- 
tum  respicientia ,  a  quo  Pontifice  , 
prout  superius  signifìcavimus,  Con- 
cilium Generale  Tridentinum  haberi 
coeptum  est,  cuius  Concilii  celebra- 
tio, non  ad  iuvandam  Lutheranorum 
causam,  quemadmodum  ii  futurum 
esse  speraverant,  sed  ad  catholicam 
ildem  vindicandam  ,  atque  ad  erro- 
res  invicte  profligandos  opportunis- 
simum  evasit. 

Alexander  Farnesius  Romanus  die 
13  Octobris  anni  1534  in  comitiis 
eleotus  est  communi  Cardinalium  o- 
mnfum  suffragio,  qui  Paulli  III  no- 
men  suscepit.  Pontifex  autem  fuit 
usque  ad  diem  10  Novembris  1549, 
quo  die  ,  aetatem  agens  annorum 
ferme  82  mortuus  est,  cum  annos 
quindecim,  et  27  dies  Ecclesiae  prae- 
fuisset.  Post  alios  Episcopatus  ge- 
stos,  Alexander  Farnesius  Episcopus 
Ostiensis  erat,  et  sacri  Collegii  Car- 
dinalium Decanus,cum  Pontifex  Ma- 
ximus  electus  fuit.  Itaque,  Clemen- 
ti VII  die  26  Septembris  anno  1534 
mortuo  ,  non  multos  post  dies  suc- 
cessor  datus  est.  Illum  Clemens  VII 
Pontifex  Romae  Legatum  reliquerat, 
dum  in  Galliam  prot'ectus  est,  eum- 

que  Clemens  morti  proximus  Medi- 
ceo Cardinali  Patruelis  sui  filio,  tam- 
quam  meritis  supra  ceteros  insi- 
gnenti commendaverat,  quorum  meri- 
torum  ratione  factum  est ,  ut  is 
primo  Comitiorum  memorato  die  13 
Octobris  Pontifex  eligeretur.  Inter 
reliquas  autem  virtutes,  prudentia 
praestitit ,  qua  ductus  noluit  qua- 
cumque  specie,  ne  propria  equidem 
defensionis  ratione,  cum  Principibus 
foedus  inire.  Itaque  medius  inter 
Principes  perstitit ,  licet  id  aegre 
Carolus  V  toleraret. 

Cum  eo  tamen,  et  Venetis  foedere 
coniunctus  est  contra  Turcas.  Orta 
deinde  inter  eum,  et  Caesarem  dis- 
sensione, Lucam  ad  colloquium  cum 
ilio  habendum  se  contulit.  Prae- 
terea  cum  Francisco  I  Galliae  Regi 
conciliare  eundem  Caesarem  stude- 
ret  perlegatos,  et  nihil  profìceret; 
veniente  Caesare  in  Italiani  ut  hinc 
in  Germaniam,  ad  contrahendas  ar- 
morum  vires  pergeret,  Paullus  ipse 
per  se,  Caesarem  ad  pacem  hortari 
voluit ,  atque  idcirco  Niciam  ivit , 
quod  idem  deinde  per  Cardinales 
consequi  conatus  est ,  persuasitele 
Carolo,  ut  eorum  preces,  et  Consilia 
audiret.  Hortatus  est  eum  reiiquo- 
rum  nomine  ad  pacem  ineundam , 
gravi ,  ac  prudenti  oratione  Cardi- 
nalis  Grimanus. 

Praeter  istam  congressus  causam, 
alia  non  minus  gravis  illa  fuit,  quae 
Concilii  Oecumenici  celebrationem 
respiciebat.  Quod  vero  nonnulli,  in- 
ter quos  Paullus  Sarpius,  factum  id 
a  Pontifice  dixerunt,  ut  Mediolanum 
Octavio  impetraret,  oblata  vicissim 
magna  auri  copia,  et  promisso  con- 
tra Gallura  foedere,  confutat  Palla- 
vicini^ lib.  5  cap.  3.  Cum  tandem 
effectum  esset,  ut  inter  Carolum,  et 
Franciscum  decennales  induciae  fir- 
marentur,  his  nondum  absolutis,  res 
turbatae  sunt  ex  nece  Petri  Aloisii, 
cui  Paullus  Pater  anno  1545  Parraara 
et  Placentiam  iure  beneficiario  tri- 
buerat,  acceptis  permutationis  titulo, 
Caraertium  Principatu ,  et  Nepesis 
dominio,  ex  quibus  tunc  reditus  ma- 

iores  proveniebant ,  ut  probat  idem 
Pallavicinius  lib.  5  cap.  14.  Itaque 
cum  Carolus  contenderei,  urbes  il- 
las  ad  ditionem  suam  Mediolanen- 
sem  pertinere,  inter  eum  et  Ponti- 
fìcem  simultates  ortae  sunt. 

Cum  maxima  vero  esset  Paulli  III 
cura,  ut  Ooncilium  celebraretur,  de 
ea  re  colloquium  Romae  anno  1536 
cum  Carolo  V  habuit ,  in  quo  sta- 
tutum  est,  illud  Mantuae  celebran- 
dum,  et  mense  Maio  1537  incipien- 
dum  indicere.  Sed  Mantuae  Dux  re- 
stitit,  quominus  ea  civitas  ad  Conci- 
la celebrationem  designaretur.Qua- 
re  illud  Vicentiae  potius  habendum 
esse  placuerat,sed  postperlongam  tra- 
ctationem,  Constitutione  die  22  Maii 
anni  1542  a  Paullo  III  promulgata, 
indictum  est  Tridenti  celebrandum. 
Etsi  vero  statutum  esset,  ut  mense 
Novembri  eius  anni  concilium  inci- 
peret,  illud  tamen  initium  non  ha- 
buit nisi  die  13  Decembris  anno  1545, 
eiusque  primae  decem  sessiones  re- 
vera sub  Paullo  III  habitae  sunt. 

Multa  praeterea  Paullus  III  ad  Ec- 
clesiae  bonum  procurandurn  sapien- 
ter  gessit.  Inter  quae  commemorabo 
sacrae  Cardinalium  Congregationis 
supremae  universalis  inquisitionis 
formam  ab  eo  insti tutam,  religiosum 
Capuccinorum  Ordinem,  quem  Cle- 
mens  VII  probaverat,  ab  eo  sanctione 
donatum  ,  et  confìrmatam  inclytam 
Societatem  Iesu  litteris  Apostolicis 
5  cai.  Octobris  anni  1540  promulga- 
tis.  Petente  S.  Francisco  Borgia , 
tum  Gandiae  Duce,  librum  exerci- 
tiorum  spiritualium,  auctore  S.  Igna- 
tio  ,  litteris  ,  ut  vocant ,  Brevibus 
commendavit.  Ad  disciplinam  resti- 
tuendam  coetum  instituerat  quatuor 
gravissimorum,  et  doctrina  praestan- 
tium  Cardinalium,  Contareni,  vide- 
licet,  Carafae,  Sadoleti,  et  Poli.  Con- 
suevisse  etiam  Paullum  III  ferunt , 
praestantissimos  theologos ,  et  phi- 
losophos  inter  mensam  audire  dispu- 
tantes  de  quaestione  aliqua  ,  quam 
ipse  proposuisset. 

Cum  die  10  Novembris  anno  1549 
Paullus  III  mortuus  esset,  Iulius  III 


antea  Ioannes  Maria  de  Monte  Epi- 
scopus   Praenestinus   die  8  Februa- 
rii    anno    1550    praeter    communem 
ferme  exspectationem  Pontifex  cre- 
atus  est.  Artineum,    sive   verius,  a 
Monte  S.  Savini  eum  fuisse  tradunt, 
natum   tamen  ipsum   Romae   in   re- 
gione Parionis    Panvinius   testatur. 
Prout  inter  alios  Cardinales  in  con- 
clavi convenerat,  Parmam  restituit 
Octavio  Farnesio.  Multa  ab  eo  prae- 
clare  decreta  sunt,  quae  Panvinius 
tunc  vivens  commemorat,  atque  in- 
ter cetera,  quod  «  pulcherrimo  edito 
»  diplomate,  haereticos,  et  schisma- 
»  ticos  ad  Apostolicae  sedis  unitatem 
»  invitaverit ,   libros   Haereticorum 
»  damnaverit,  eosque  legi,  et  teneri 
»  gravi  poena  vetuerit,  idem  de  iu- 
»  daeorum  libro  Thalmud  sanxerit.» 
Romanae  praeterea  Sedis  Poeniten- 
tiarii  munus  confìrmavit  edita  con- 
stitutione ,  quae  in  Bullarium  rela- 
ta est. 

De  iis  qui  ad  catholicam  fìdem  , 
vel  a  iudaismo  ,  vel  ab  infidelitate 
converterentur,  utilia  multa,' et  op- 
portuna constituit.  Collegium,  sive 
seminarium  Germanicum  instituit , 
eiusque  curam  S.  Ignatio  demanda- 
vit ,  ut  refert  Pallavicinius  lib.  13 
cap.  8.  Societati  Iesu  multa  beneficia 
impertitus  est  ;  quare  de  eo  Maphae- 
ius  lib.  2  cap.  19  vitae  S.  Ignatii  ait 
«  quod  in  Synodo  Tridentina  Lega- 
»  tus,  Fabrum  Lainem,  et  Salmero- 
»  nem  Theologos  Apostolicos  tami- 
»  liariter  noverat,  multaque  tum  ex 
»  iis,  tum  ex  aliis  de  Societatis  Iesu 
»  instituto  didicerat,  Ignatio  suppli- 
»  canti  multa  in  Societatis  incremen- 
»  tum,  ac  rem,  admodum  liberaliter 
»  tribuit.  » 

Concilium  Tridentinum  post  Paul- 
li  III  mortem  intermissum,  nova  e- 
dita  constitutione  anno  1550  instau- 
rava ,  et  eo  pontiflcatum  gerente  , 
sex  aliae  post  decimam  eiusdem  con- 
cini sessiones  habitae  sunt.  Mortuo 
in  Anglia  Eduardo  VI  cum  regnum 
ad  Mariam,  filiam  Catharinae  Ara- 
goniae  ,  uxoris  Henrici  Vili  deve- 
nisset,  plurimam  operam   contulit  , 

ut  in  eo  regno  catholica  fides  resti- 
tueretur.  Mortuus  est  autem  Iulius  III 
die  23  Martii  anno  1555,  cum  pon- 
tificatimi gessisset  annos  quinque  , 
mensem  unum  et  14  dies.  Quae  Car- 
dinalis  Pallavicinius  lib.  13  cap.  IO 
hist.  Cono.  Trid.  de  Iulio  III  pertra- 
ctat  ,  atque  ea  simul ,  quae  fuse  in 
annalibus  Raynaldus,  ac  Spondanus 
de  eo  Pontifice  habent,  tum  ad  ple- 
nam  eius  pontificatus  historiae  no- 
titiam  comparandam  ,  tum  ad  eum 
ab  accusationibus  apposite  vindican- 
dum,  inservire  plurimum  possunt. 

Iulio  III  Pontifici  Marcellus  II  o- 
lim  Marcellus  Cervinius,  Cardinalis 
Roberti  Bellarmini  avunculus,  suf- 
fectus  fuit.  Is  in  oppido  Montis  Iani 
natus  est,  ut  Panvinius  tradit  ,  et 
Petrus  Polidorus  in  eius  vita  probat, 
etsi  Politianus  dicatur.  Electus  autem 
est  communi  omnium  Cardinalium 
suffragio,  cum  legatione  fungeretur 
ad  Concilium  Tridentinum,  die  9  A- 
prilis  anno  1555.  Vir  fuit ,  morum 
integritate,  prudentia  et  litterarum 
scientia  conspicuus  ,  cuius  rei  mo- 
numentano, inter  cetera,  suntS.  Cy- 
priani  opera,  cum  manuscriptis  co- 
dicibus,  praesertim  antiquissimo  Be- 
neventano ab  eo  collata  ,  atque  il- 
lustrata ,  et  in  bibliotheca  collegii 
Romani  servata.  Paullus  Sarpius  vi- 
tio  ei  vertit,  G-enethliacae  artis  cu- 
ram  ,  sed  hanc  calunmiam  refutat 
Pallavicinius  lib.  13  cap.  11,  Nata- 
lis  Alexander,  et  Petrus  Polidorus  , 
qui  postremus  ab  hac  eadem  labe 
vindicat  Patrem  Marcelli  Richardum. 
Insuscipiendo  Pontifìcatu  nomen  mu- 
tare Marcellus  noluit,  etsi  ceteri  ad 
hoc  eum  hortarentur  ,  qui  brevem 
eorum  pontifìcatum  fuisse  dieerent, 
qui  in  eo  ineundo  nomen  non  muta- 
vissent.  Erat  autem  Marcelli  no- 
men, antiquissimi  Martyris  Pontifi- 
cis  appellatione  religiosissimum.Non- 
nisi  maligne  autem  ex  norainis  im- 
mutatione,  quam  Pontifices  faciunt, 
poterat  a  Sarpio  argumentum  ambi- 
tionis  desumi,  a  Sarpio,  inquam,  qui 
inter  Regulares  Proiessus,  sciebat , 
nomen  in  religione  profitenda  soda- 


les  suos  mutare  solere.  Vir  praeter- 
ea  Marcellus  fuit  imprimis  mode- 
stus,  et  integer,  atque  ab  omni  fa- 
miliae  suae  nobilitandae  studio  pror- 
sus  alienus,  quód  eo  praesertim  tem- 
pore, quo  tam  acerba,  et  falsa  a  Lu- 
theranis  contra  Romanos  Pontifices 
spargebantur  ,  erat  laudatissimum. 
Videndus  de  ea  re  ad  annum  Mar- 
celli electionis  Spondanus.  In  medi- 
tatione  magnorum  operum  ex  apo- 
plexia  mortuus  est  calendis  Maii  1555, 
22  Pontificatus  die,  in  permagno  ur- 
bis totius  luctu. 

Paullus  IV  neapolitanus,  olim  Io- 
annes  Petrus  Garafa,  Tóannis  Anto- 
nii  Comitis  Matalunae  filius,  aetatis 
annum  agens  79  (natus  enim  erat  an- 
no 1476,  ut  Panvinius  habet,  non  1466 
ut  habet  Giacconius),  creatusest  Pon- 
tifex  anno  1555  die  23  Maii,  in  quem 
diem  inciderat  festum  Ascensionis. 
Fuerat  iam  Theatinorum  Archiepi- 
scopus,  et  cum  S.  Caietano  Thienaeo 
Ordinem  Clericorum  Regularium  fun- 
daverat,  ideo  dictum  Theatinorum. 
Erat  autem  tunc  Neapolitanus  Anti- 
stes,  nec  eum  archiepiscopatum  di- 
mittere  voluit.  Mirum  modum,  quo  is 
electus  est  Romanus  Pontifex,  fuse 
refert  Cardinalis  Pallavicinius  lib.  13 
cap.  11  testimonium  etiam  perhibens 
eius  pietatis,  relationem  Navagerii 
sequutus.  «  Princeps,  inquit  lib.  14 
»  cap.  9,  virtute  religionis  eximius, 
»  addictus  ad  eam  profitendam  in  sa- 
»  cris  claustris  vel  a  puero,  quare 
»  decimo  quinto  aetatis  anno,  coeno- 
»  bium  PP.  Praedicatorum  ingressus 
»  est ,  sed  a  consanguineis  per  vim 
»  abductus,  quoad  ille  vixit,  numquam 
»  visus  est  aut  in  pietate  tepescere, 
»  aut  apostolici  studii  libertatem  flu- 
»  xarum  rerum  rationibus  postha- 
»  bere.  Fatetur  tamen  idem  Palla- 
»  vicinius,  studium  pietatis  non  po- 
»  tuisseineo  extinguere  quosdam  spi- 
»  ritus,  vel  a  patria,  vel  a  familia, 
»  vel  a  temperamento  haustos.  » 

Alibi  Pallavicinius  summum  Paul- 
li  IV  Religionis  studium  non  fuisse 
cum  pari  prudentia  coniunctum  con- 
cedit  7  nimiumque  in  consanguineos 

amorem,  virtutem  enervasse,  atque 
eiusdem  Pontificatum  haud  ita  glo- 
riosum  reddidisse.  Cum  tres  habe- 
ret  Ioannis  Alphonsi  fratris  fìlios  , 
eorum  unum  Carolum,  Equitem  Hie- 
rosolymitanum  Cardinalem  creavit. 
Duos  alios  honoribus,  divitiis,  et  pos- 
sessionibus  auxit.,  quibus  rebus  fa- 
ctum est,  ut  in  Romanae  praesertim 
urbis  magnam  invidiam  Paullus  IV 
inciderit ,  eo  quoti  Nepotes  eius  in 
ditione  pontificia  nominari  quodam- 
modo  viderentur.  Sed  eorundem  su- 
perbia, atque  agendi  ratione  melius 
cognita,  in  eos  indignatus,  Pontifex 
a  se  illos  amovit,  et  expulit.  Cum  ab 
Hispania  Columnenses,  quibus  Paul- 
lus IV  infensus  gravibus  de  causis 
erat ,  protegerentur  ,  natae  sunt  in 
Pontificia  ditione  turbae  ,  quae  au- 
ctae  quoque  sunt,  quod  Pontifex  foe- 
dus  inivisset  cum  Galliae  Rege  Hen- 
rico  II,  et  Philippum  Hispaniae  Re- 
gem  decidisse  a  Regni  Neapolitani 
possessione  declarasset.  Quare  ab  Hi- 
spanis  militaribus  copiis  multae  re- 
giones,  Latii  praesertim  ,  vastatae 
sunt.  Verum  tandem  anno  1557  pax 
et  concordia  restituta  est. 

Multa  ceteroquin  Pontifex  Paul- 
lus IV  prò  religionis  bono  providit, 
in  ter  quae  ista  tantum  brevi  tatis 
ratione  commemorabo.  Videlicet  ut 
fìdei,  et  morum  detrimento  occur- 
reret ,  quod  ex  Christianorum  cum 
Iudaeis  commercio  manabat,  hos  se- 
gregatum  a  christianis  locum,  clau- 
sumque  habitare  coegit ,  et  notam  , 
qua  a  Christianis  distinguerentur  , 
babere,  ac  deferre  eos  iussit.  Indi- 
celi librorum  prohibitorum  primus 
edidit.  Primus  item  ,  prout  Sponda- 
nus  testatur ,  conciones  in  Palatio 
iiaberi  voluit;  Romanum  Breviarium 
correxit;  tribunali  Inquisitionis  ma- 
iorem  etiam  auctoritatem  addidit. 
Sed  eo  adhuc  vivo,  populus  aliquando 
tumultuatus  est ,  et  ipsius  mortui 
statuam  ,  quae  propter  beneficia  in 
Capitolio  ei  posita  fuerat ,  deiecit. 
Eam  postea  Clemens  XI  restituit , 
addita  epigraphe:  Panilo  IV Ponti- 
fici Maximo,  scelerum  vindici  in- 


tegerrimo, Catholicae  ficlei  acerrimo 
propugnatori.  Decessit  die  18  Au- 
gusti anno  1559,  cum  annum  aeta- 
tis  ageret  84  ,  et  postquam  Cardi- 
nales  ad  se  vocatos  praeclare  allo- 
quutus  esset,  atque  eos  ad  Ecclesiae 
causam  diligenter  iuvandam,  et  ad 
successoris  sui  electionem  religiose 
peragendam  hortatus  fuisset. 

Post  Paulli  IV  mortem  quid  eve- 
nerit  in  conclavi,  quod  ad  eius  suc- 
cessoris electionem  faciendam  habi- 
tum  est,  Cardinalis  Pallavicinius  ac- 
curate narrat  lib.  14  cap.  IO,  quae 
scitu  digna  sunt  ad  cognóscendam 
illius  temporis  Romanae  Urbis  hi- 
storiam.  Tandem  nocte  ,  quae  diem 
festum  Nativitatis  D.  N.  I.  C.  1559  se- 
quebatur ,  electus  est  Pontifex  Pius  IV 
antea  dictus  Ioannes  Angelus  Medi- 
ceus,  Mediolanensis  ,  Ioannis  Iacobi 
Marchionis  Maniliani ,  strenui,  et  ce- 
leberrimi Caroli  V  exercitus  Ducis 
frater.  De  eodem  Cardinali  Mediceo 
tunc  electo  Póntifice ,  Pallavicinius 
ait:  Vir  erat  multae  aetatis ,  multi 
iudicii,  ac  prudentiae  ,  multis  mu- 
neribus  functus.  Die  autem  solemni 
Epiphaniae  Domini  coronatus  est. 
Mortuus  autem  est  nocte  die  9  De- 
cembris  1565,  cum  Ecclesiae  praefu- 
isset  annos  quinque,  menses  undecim, 
et  dies  15. 

Paullo  post  quam  Pontifex  electus 
fuerat,  Ferdinando  I  Imperatoriam 
dignitatem ,  quod  eius  Praedecessor 
facere  negaverat,  ratam  habuit,  e- 
iusque  tamquam  legitimi  Imperato- 
ris  legatos  excepit.  Condonavit  et- 
iam Plebi  Romanae  crimina ,  sede 
vacante  patrata,  idque  ad  preces  Car- 
dinalis Carafae  ,  qui  in  Conclavi , 
statim  post  eius  electionem,  prò  ea 
supplicaverat.  Dum  istam  tamen  cle- 
mentiae  signifìcationem  praebuit  , 
poenas  interea  sanxit  in  eos,  qui  e- 
iusmodi  motus  in  posterum  renova- 
vissent.  Non  multo  post  magnam 
contra  Paulli  IV  ipsius  nepotes  se- 
veritatem  adhibuit  ,  quam  deinde 
S.  Pius  V  quodammodo  correxit  , 
cum  in  iudicem,  qui  sub  Pio  IV  pro- 
cessum  contra  Carafas   instituerat , 

oapitis  poena  animadvertit.  De  qua 
re  Muratorius  ad  annum  1559  con- 
stili potest.  Studuit  plurimum  ,  ut 
augerentur  publica Urbis  ornamenta, 
cuius  rei  testimonium  est  Flaminia, 
et  Capena  porta  magnifice  renova- 
ta  ,  cui  postremae  nomen  suum  in- 
didit. 

Duo  autem  sunt  prorsus  praeci- 
pua  ,  propter  quae  Pius  IV  de  Ec- 
clesia optime  meritus  est.  Horum 
primum  fuit  Seminarii  Clericorum 
in  qualibet  dioecesiinstituendi  exem- 
plum  Romano  clero  ipsi  praebitum, 
cum  in  urbe  Roma  Pius  IV  semi- 
narium  primus  instituerit ,  quod  tan- 
to Romanae  civitati  ornamento,  et 
Ecclesiae  utilitati  fuit.  De  semina- 
riis  autem  eiusmodi  in  qualibet  dioe- 
cesi  instituendis ,  Tridentina  Syno- 
dus  ipsa  vehementer  sollicita  fuit  , 
quae  sess.  23  de  Ref.  cap.  18  decre- 
tum  de  ea  re  dedit,  et  formam  eo- 
rundem  instituendorum ,  regendo- 
rumque  praescripsit.  Non  est  vero 
necesse  huius  consilii  a  Pio  IV  et  a 
Concilio  Tridentino  suscepti  laudes 
texere.  Est  enim  omnibus  explora- 
tum,  nihil  ea  re  opportunius,  ad  cle- 
ricos  rite  religioseque  informandos, 
nihil  ad  eorum  sacra  praesertim 
studia  promovenda  ,  pietatem  ,  mo- 
rumque  integritatem  probandam,  at- 
que  ad  idoneos  Ecclesiae  sacros  mi- 
nistros  comparandos,  sapientius,  ac 
securius  consti tui  potuisse. 

Alterum,  in  quo  peragendo  Pius  IV 
praecipuum  tulit  de  Ecclesia  meri- 


tum,  fuit  nova  ab  eo  facta  indictio 
Concilii  Tridentini,  quod  sub  Iulii  III 
vitae  fìnem  ,  post  16  sessiones  fue- 
rat  intermissum.  Itaque  de  eo  pro- 
sequendo,  atque  absolvendo  Pius  IV 
Constitutionem  edidit  die  29  Novem- 
bris  anno  1560,  quae  incipit  Ad  Ec- 
clesiae regimen.  Misit  autem  anno 
posteriori,  constitutionis  illius  exem- 
pla  ad  omnes  catholicos  ,  et  prote- 
stantes  principes  ,  eosque  per  lega- 
tos  etiam  suos  monuit,  de  tanti  hu- 
ius ad  exitum  perducendi  negotii 
gravitate,  atque  illos  idcirco,  ut  ad 
Concilii  prosequendi  celebrationem 
se  benevolos  demonstrarent,  hortatus 
est.  Die  autem  18  Ianuarii  anno  1562 
Concilium  revera  haberi  iterum  coe- 
pit,  et  sessio  prima  sub  eo  Ponti- 
fico, quae  inter  sessiones  omnes  de- 
cima septima  est,  celebrata  fuit.  De- 
nique  cum  die  3  et  4  Decembris  an- 
no 1563  ultima  Concilii  sessio  ha- 
bita  esset,  et  operam  dante  praeser- 
tim S.  Carolo  Borromaeo,  Pontifìcis 
ex  sorore  nepote  ,  absolutum  illud 
fuisset ,  die  26  Ianuarii  anno  1564 
constitutionem  Pius  IV  edidit,  cuius 
initium  est  Benedictus  Deus,  qua  Con- 
cilium ipsum,  eiusque  decreta ,  au- 
ctoritate  apostolica  confirmavit.  De 
eo  autem  Concilio  sermo  nunc  a  no- 
bis  instituendus  est.  De  reliquis  vero 
Romanis  Pontificibus  ,  qui  hoc  sae- 
culo,  post  Concilium  absolutum,  Ec- 
clesiae praefuerunt,  prout  in  huius 
capitis  initio  significavimus,  non  est 
huius  loci  per  trac  tare. 


CAPUT  LUI. 


DE    CCWCiLIO   TRIDENTINO,  SEU   OECUMENICO    XVIII. 


Quoties  de  Conciliorum  Genera- 
lium  celebratione  egimus ,  toties  in 
antecessum  morem  sequuti  sumus  , 
ut  de  causis,  quapropter  eorum  quod- 
libet  celebratum  est ,  sermonem  ha- 
beremus.  Verum  de  Concilii  Triden- 
tini celebratione  acturi,  non  est  ne- 
cesse, ut  de  earum  rerum,  quae  Con- 
cilio celebrando  causam  attuierunt, 
pertraetationem    instituamus.   JNam 


ex  iis,  quae  hactenus  in  superioribus 
capitibus  exposuimus,  satis  apparent 
causae,  quae  deinde  effecerunt,  ut  con- 
cilium hoc  haberi  debuerit.  Videlicet, 
turbae  gravissimae  a  Luthero,Cal vi- 
no, aliisque  Novatoribus,  in  Ecclesia, 
et  Republica  commotae,  errores  innu- 
meri ab  iisdem  undique  praedicati, 
quibus  universam  catholicae  Eccle- 
siae doctrinam  evertere ,  atque  Ec- 

clesiam  ipsam  convellere  ,  Ecclesia- 
sticam  potestatem  ,  Hierarchiam  di- 
vina ordinatone  institutam  de  me- 
dio tollere  conati  sunt,  praecipuam 
Concilio  celebrando  rationem,  et  cau- 
saci suppeditaverunt. 

Tantis  hisce  malis  Concilii  Tri- 
dentini celebratio  consuluit.  Nam  do- 
ctrina  Ecclesiae  Catholicae  con  tra 
memoratos  errores  explicata,  ac  pro- 
pugnata in  eo  est,  Ecclesiae  divini- 
tus  instituta  potestas ,  asserta  ,  et 
Patrum  fides  vindicata  fuit ,  at- 
que  illud  Concilii  huius  fuit  singu- 
lare,  ac  proprium,  quod  cuna  habi- 
tae  usque  ad  illud  tempus  aliae  Ge- 
nerales  Synodi,  peculiares  quosdam 
tunc  primum  invectos  errores  im- 
pugnavissent  ;  Tridentinum  Conci- 
lium, ferme  de  quolibet  fidei  catho- 
licae capite,  doctrinam  tradere  ,  et 
confirmare  debuerit  ;  quod  univer- 
sam  catholicam  fidem  aboìendam  No- 
vatores  suscepissent,  et  infinità  pro- 
pemodum  ab  iis  inducta  esset,  atque 
in  medium  fuisset  aliata  ,  errorum 
congeries. 

Fuit  ceteroquin  alia  etiam  cele- 
brandi  concilii  gravissima  ratio,  quae 
in  morum  populi  christiani  emenda- 
tione,  atque  in  Ecclesiasticae  disci- 
plinae  reformatione  posita  erat.  Qua- 
re  a  Concilio  Tridentino,  de  his  et- 
iam condita,  et  promulgata  sunt  sa- 
pientissima decreta,  prout  conside- 
rantibus  ea ,  quae  in  sessionibus  de 
reformatione  continentur,  id  perspi- 
cue apparet.  His  autem  decretis,  ab- 
usus  sublati,  expeditior  iudiciorum 
Ecclesiasticorum  forma  constituta  , 
pietati  fidelium,  matrimonii  sanci- 
tati, societatis  uberiori  bono,  splen- 
dori domus  Dei,  atque  Ecclesiae  uni- 
versae  ornamento,  summa  sapientia 
prospectum  est. 

Nihil  dico,  quibus  Pontificibus  Ec- 
clesiam  gubernantibus,  concilium  ha- 
bitum  sit,  cum  iam  pluries  signifi- 
caverimus  ,  Paullo  III,  Iulio  III,  et 
Pio  IV  Concilium  indicentibus  ,  et 
per  Legatos  suos  eidem  praesiden- 
tibus,  illud  celebratum  esse  ,  atque 
a  Pio  IV  confirmatum  fuisse.  Ses- 


siones  in  concilio  habitae  fuerunt  vi- 
ginti  quinque.  Canones  de  pluribus 
Ecclesiae   fidei   doctrinae  ,  ac  disci- 
plinae  capitibus,  numero  centum  vi- 
ginti  septem  sunt  promulgati.  A  Pa-  ] 
tribus  233  subscriptum  est,  quorum 
quidam,  maximo  numero  ,  Cardina- 
les,  Patriarchae,  Archiepiscopi  et  E-  \ 
piscopi    erant,  reliqui  autem  Gene-  j 
rales  Ordinum  regularium  ,    aliique  , 
dignitate  ecclesiastica  insigniti  viri; 
ei  cum  anno  1545  coepisset ,  prout  ! 
superius  commemoravimus,  anno  tan- 
dem  1563  absolutnm  fuit. 

Quae  hucusque  significavimus,  fa- 
cile  ostendunt,  quantae  utilitatis  Ec- 
clesiae fuerit,  ut  Concilium  Triden-  I 
tinum  celebraretur.  Rerum  vero  in 
Synodo  Illa  gestarum  ,  et  decreto- 
rum  ab  ea  editorum  consideratio 
evincit,  ad  coercendam  Novatorum 
petulantiam,  et  ad  errorum,  qui  ab 
iisdem  spargebantur,  solemnem  con- 
demnationem  roborandam,  nihil  me- 
morati Concilii  celebratione  gravi us 
evenire  potuisse.  Quid  enim,  ut  Ec- 
clesiae catholicae  fides  propugnare- 
tur  contra  Protestantes,  poterat  op- 
portunius  esse,  quam  ut  ab  ea  quo- 
que Synodo  ,  illi ,  eorundemque  er- 
rores condemnarentur ,  qui  Roma- 
norum  Pontifìcum,  eos  ipsos  errores 
damnantium  voce  perculsi ,  cum  a 
Sede  Apostolica  ad  Concilium  gene- 
rale provocavissent,  in  Concilio  ipso, 
condemnationemsuam  solemniori  ra- 
tione  factam  ,  erroresque  suos  to- 
tius  etiam  Ecclesiae  voce,  ac  decre- 
tis profligatos  esse  audiverunt?  Qua- 
re  non  est  mirum ,  haereticos,  eo- 
rumque  socios,  catholicae  Ecclesiae 
inimicos,  Concilio  Tridentino  infen- 
sos  quoque  fuisse.  Neque  mirum  est, 
eos  conatos  esse,  ut  Concilii  Triden- 
tini auctoritas  despiceretur. 

Talis  Frater  Paullus  Sarpius  fuit, 
vir  ex  ordine  PP.  Servorum  S.  Ma- 
riae  Virginis,  qui  nominis  sui  ana- 
grammate  excogitato ,  se  Petrum 
Suavium  Polanum  appellavit,  et  fl- 
eto isto  nomine  assumpto  ,  ad  scri- 
bendam  Concilii  Tridentini  historiara 
se   contulit.    Quae  quidem    historia 

mendaciis ,  calumniis  ,  dicteriis  in 
Romanos  Pontifìces  ,  in  Sedem  Apo- 
stolicam,  atque  in  Ecclesiam  omnem 
referta,  non  dico  ad  imminuendam, 
sed  omnino  ad  vituperandam  Eccle- 
siae  Catholicae  causam  conscripta 
est.  Talis  Petrus  Franciscus  Le  Cou- 
rayerius  ,  qui  Petri  Suavii  Polani 
historiam  Ooncilii  Tridentini,  Gallice 
reddendam,  et  adnotationibus  histo- 
ricis,  ac  theologicis  fulciendam  cu- 
ravit.  Talis  ,  ut  omittam  ceteros  , 
A.  Bianchius  Giovinius  fuit,  qui  opus 
anno  1836  Turgoviae  edidit  duobus 
voluminibus,  inscriptum:  Biografia 
di  Fra  Paolo  Sarpi,  Teologo  e  Con- 
sultore dtStato  della  RepubblicaVe- 
neta,  in  quo  opere,  inter  permulta, 
quae  de  Paulli  Sarpii  laudibus,  ma- 
gna falsitate  recenset,  historiam  ab 
eo  Concilii  Tridentini  scriptam  plu- 
rimum  commendat,  quod  opus  tamen 
Sacri  Consilii  Nefariis  Libris  Pro- 
scribendis  Praepositi  decreto  die  4 
Iulii  anno  1837  promulgato ,  in  in- 
dicem  librorum  prohibitorum  rela- 
tum  est. 

Hoc  loco  autem  non  erit  abs  re  , 
quis  Paullus  iste  Sarpius  Venetus  , 
seu  Petrus  Suavius  Polanus  fuerit, 
recordari,  ut  intelligatur  quae  fides 
eiusdem  narrationi,cum Concilii  Tri- 
dentini historiam  refert,  haberi  pos- 
sit.  Agentes  de  Leone  X  Pontifice 
Maximo  cap.  XLV  huius  voluminis  , 
de  Paullo  Sarpio  nonnulla  diximus, 
cum  calumnias  memorato  Pontifici 
obiectas  refutavimus,  inter  quas  eae 
sunt  numerandae,  quae  in  recensita 
sua  Concilii  Tridentini  historia  Paul- 
lus Sarpius  adducere  non  dubitavit. 

Scilicet  Benedictus  XIV  lib.  2 
cap.  11  de  Servorum  Dei  beati fica- 
tione,  et  canoni zat ione,  edit.  Bono- 
niensis  an.  1755  Paullum  Sarpium 
cucullatum  Lutheranum  iure  ap- 
pellatimi animadvertit.  Atque  in  ope- 
re de  sacrosancto  Missae  sacrificio 
Uh.  2  e.  2  idem  Pontifex  ait,  quaenam 
esset  huius  hominis  conditio,  quod- 
nam  institutum  ,  satis  constare  ex 
Bcssuetii  Meldeusis  Episcopi  histo- 
ria variationwn  Itb.  7  editionis  Pa- 

risiensis  anni  1788.  Nam  in  alia  po- 
steriori eiusdem  operis  Bossuetii  edi- 
ti one,  locum  illum,  qui  Paulli  Sar- 
pii vitae  historiam  continet,  edito- 
res  subtraxerunt.  Bossuetius  autem 
Burnetium  Anglicanum  Ministrum 
refelli t,  qui  in  historia  reformatio- 
nis  Anglicanae  affirmave'rat ,  Ca- 
tholicos,  circa  ea,  quae  Concilii  Tri- 
dentini historiam  respiciunt ,  fidem 
habere  debere  Paullo  Sarpio,  eo  quod 
hic  scriptor  catholicus  fuerit.  Haec 
per  fraudem  a  Burnetio  dieta  esse 
ad  incautos  decipiendos  ,  Bossuetius 
sapientissime  adnotavit.  Etenim  con- 
stabat  Burnetio,  hunc  Fratrem  Paul- 
lum, quem  is  catholicum  in  memo- 
rato opere  appellabat ,  specie  tenus 
simulavisse  se  ad  catholicos  specta- 
re,  cum  ipse  revera  homo  esset  ex 
protestantium  genere,  monastica  ve- 
ste indutum,  Protestant  en  froc. 

Constabat  id  ,  inquam ,  Burnetio, 
qui  sciebat ,  Paullum  Sarpium ,  li- 
turgiam  Anglicanam ,  tamquam  re- 
gulam  ,  ac  normam  suam  habuisse, 
atque  eum  praeterea,  occasione  tur- 
barum  Paullum  V  £ontificem  Maxi- 
mum inter  et  Venetam  Rempubli- 
cam  excitatarum;  impense  lavoras- 
se, ut  Rempublicam  ipsam  ad  abso- 
lutam  ab  Ecclesia  Romana  separa- 
tionem  perduceret  ,  eum  denique, 
communionem  cum  Ecclesia  Romana, 
corruptam,  et  idololatricam  commu- 
nionem reputavisse  ,  Missam  cele- 
brasse sine  fide  de  Missae  sacrificio, 
confessiones  sacramentales  audivisse, 
aliisque  catholici  sacerdotis  officiis 
functum  esse .  quantumvis  a  catho- 
licisistis  dogmatibus  ipse  abhorreret. 

Quod  vero  spectat  ad  Concilii  Tri- 
dentini historiam  a  Paullo  Sarpio, 
seu  Petro  Suavio  Polano  scriptam, 
manifestum  omnibus  est,  quo  animo 
ad  eam  historiam  scribendam  ille  se 
contulerit.  Videlicet  primum,  vehe- 
menter  indignatus ,  quod  Episcopa- 
lem  dignitatem  consequi  non  potuis- 
set,  tum  etiam  post  dissidium  inter 
Venetam  Rempublicam  ac  Paullum  V 
Pontificem,  acerbior  effectus,  ac  tan- 
dem ob  illud  opus  plurimum  offen- 

sus,  quod  anno  1612  Mirandulae  edi- 
timi est,  inscriptum  Inquisitio  de 
lìbertate  veneta,  seu  Lo  squitinio 
della  libertà  veneta,  memoratam  hi- 
storiam  «uam  scribendam  iudicavit, 
ut  de  Apostolica  Sede  praesertim  ul- 
tionem  sumeret,  atque  eidem  insul- 
taret. 

Quod  siconsulatur  dissertatio  prae- 
via  ad  historiam  Concilii  Tridentini, 
a  Cardinali  Sfortia  Pallavicinio  scri- 
ptam,  et  P.  Francisci  Antonii  Zac- 
cariae  adnotationibus  illustratane ,  re- 
perietur,  Paullum  Sarpium ,  ad  hi- 
storiam suam  tunc  edendam  addu- 
ctum  esse,  ut  Scipionem  Africanum 
imitaretur,  qui  ad  Annibalem  ab  Ita- 
lia removendum  ,  opportunum  ,  et 
utile  esse  existimavit,  bellum  contra 
Carthaginem  ipsam  convertere,  sci- 
licet  contra  propriam  Annibalis  pa- 
triarci, ut  ad  illam  defendendam,  at- 
que ab  inopinato  periculo  liberan- 
dam,  eo  arma  revocare  Annibal  co- 
geretur,  atque  a  ceteris  negotiis  pro- 
sequendis  abstinere.Haec  vero  a  Paul- 
Io  Sarpio  scripta  Concilii  Tridentini 
historia,  ab  Marco  Antonio  De  Do- 
minis  Apostata  Spalatensi ,  Londini 
primum  anno  1619  in  lucem  edita 
est.  Ea  autem  magna  laetitia,  Sedis 
Apostolicae,  et  catholicae  Ecclesiae 
inimicos  affecit,  prout  probant  plures 
eius  editiones,  et  apologetica  scripta 
a  Protestantibus  praesertim  elabo- 
rata. Non  est  ergo  mirum  ,  hanc 
Paulli  Sarpii  historiam,  gravissimis 
contra  Sedem  ipsam  Apostolicam,  et 
Ecclesiam  iniuriis  refertam  esse,  et 
falsissima  quaelibet  ad  eam  laces- 
sendam,  ac  vituperandam  in  eandem 
congesta  fuisse. 

Neque  diversum  ferri  iudicium  de- 
bet  de  Gallicana  versione  illius  hi- 
storiae,  a  Petro  Francisco  Le  Cou- 
rayerio  facta,  deque  adnotationibus, 
quas  idem  Le  Courayerius  ei  versioni 
adiecit.  Nam  Benedictus  XIV  in  ope- 
re de  Synodo  Dioecesana  lib.  7  cap.2 
de  Le  Courayerio  ait:  «  Qui  Sarpii 
»  historiam ,  in  Gallicum  sermonem 
»  vertit,  eodem ,  quo  Sarpius,  infe- 
»  ctus  veneno,  lividis  notis  aspersit.» 


Fuit  autem  Le  Courayerius  antea 
Canonicus  Regularis,  et  bibliothecae 
Sanctae  Genovefaé  Parisiensis  Prae- 
fectus,  tum  Apostata,  et  DoctorOx- 
fordiensis  in  Anglia.  Falsum  vero 
est  quod  Bianchius  in  recensita  su- 
perius  Paulli  Sarpii  biographia  ia- 
ctavit,  adnotationes  Le  Courayerii, 
neque  confutatashactenus  esse,  neque 
refelli  posse.  Satis  enim  est  ad  con- 
trarium  evincendum  ,  eruditissimos 
tres  sermones  legere,4  quos  in  opere 
pulcherrimo  De  historica  maligni- 
tate  scripsit  P.  Appianus  Bonafede 
S.  Iesu,  qui  sermones  plenam,  et  sa- 
pienter  elaborataci  continent  Le  Cou- 
rayerii adnotationum  confutationem. 
Altera  celeberrima  Concilii  Tri- 
dentini historia  illa  est,  quam  Car- 
dinalis  Sfortia  Pallavicinius  S.  Iesu, 
summa  eruditionis,  ac  doctrinae  lau- 
de ,  ex  germanis  eiusdem  Concilii 
actis,  in  Bibliotheca  Vaticana,  et  in 
Arce  S.  Angeli  tunc  servatis,  atque 
ex  certissimis  aliis  monumentis,  Ale- 
xandri  VII  Pontifìcis  Maximi  iussu, 
scribendam  ,  et  in  lucem  edendam 
curavit.  In  ea  autem  historia,  Sua- 
vii  Polani,  seu  Paulli  Sarpii  men- 
dacia, et  calumnias  Pallavicinius  in- 
victe  refutavit ,  et  veram  rerum  o- 
mnium  in  Concilio  pertractatarum, 
ac  decretar um  narrationem,  perele- 
ganti  italico  idiomate  exhibuit.  Hoc 
opus  autem,  in  genere  suo,  iure  di- 
xerim  vere  classicum ,  et  perma- 
gnam  eruditionis  vasti tatem,  ac  gra- 
vissimam  theologicam  Ecclesiae  ca- 
tholicae apologiam  complectens,  non 
est  mirandum  homines,  quibus  Sar- 
pii mendacia  placuerunt,  Bianchium, 
dico ,  Potterium  ,  Moshemium  ,  hoc 
opus,  inquam,  contempsisse,  vel  con- 
temnere  se  existimari  voluisse. Tanta 
ceteroquin  fuit  huius  Cardinalis  Pal- 
lavicinii  operis  celebritas,  ut  pluries 
non  modo  Romae,  sed  aliis  etiam  in 
locis ,  typis  editum  illud  fuerit,  et 
non  solum  italico,  prout  ab  auctore 
scriptum  fuerat,  idiomate,  sed  aliis 
etiam  litteris  fuerit  vulgatum.  P.Cal- 
listus  Puccinellius  vero,  valde  utile, 
et  accuratum  totius  operis  compen- 

dium  elaborandum  suscepit,  demptis 
perlongis  ,  quae  in  Concilio  factae 
fuerant,  theologicis  discussionibus. 
Illud  vero  Io.  Petrus  Catalonius  ab- 
solvit.  Vir  etiam  eruditus  P.Augu- 
stinus  Morellius,  Eremitanus  Camal- 
dulensis,  in  septem  libros,  uni  ver- 
sarci Cardinalis  Pallavicinii  historiam 
redegit,  et  magna  cuna  omnium  uti- 
litate  Neapoli  anno  1724  eos  libros 
in  lucem  edidit. 

Nunc  de  Concilio  ipso,  et  rebus  in 
eo  gestis  ,  decretisque  loquamur. 
Quod  ut  ex  ordine  fìat,  erit  oppor- 
tunum,  ea  etiam  non  interrupta  nar- 
ratone referre  ,  quae  circa  facien- 
dam  .Concilii  indictionem,  diversis 
locis,  separatim  superiori  capite  at- 
tigimus. 

Itaque  Concilii  oecumenici  celebra- 
tionem  ad  Lutheranas  turbas  com- 
primendas  postularunt  Haeretici  ipsi, 
ut  moram  aliquam  captarent,  et  non 
continuo  ex  Wormatiensi  edicto  in 
eos  animadverteretur.  Praeterea  edi- 
ctum  in  Norimbergensi  conventu,  no- 
mine Caroli  V  absentis  compositum, 
affert  Raynaldus  ad  annum  1524, 
quo  Concilii  indictio  fuit  postulata; 
Catholici  etiam  ,  ut  hoc  praeterea 
remedium  tentaretur,  illud  expete- 
bant,  quemadmodum  apposite  Palla- 
vicinius  lib.  3  cap.  5  aniraadvertit, 
qui  cap.  10  intróductionis  exponit 
causas ,  quamobrem  multa  fuerint 
statuenda  ,  antequam  Concilii  eius- 
dem  celebrationis  negotium  defini- 
tive absolveretur  ,  quae  res  longae 
dilationis  rationem  attulit. 

Iam  vero  Acta  Consistorii  in  Con- 
cilii celebrationis  causa  habiti,apud 
Raynaldum  haec  referunt:  «  Romae 
»  feria  sexta,  die  secunda  Iunii  fuit 
»  consistorium.  SS.  Dominus  Noster 
»  Paullus  III  prò  exstirpatione  hae- 
»  resum,  et  errorum,  et  correctione 
»  morum  christiani  populi,  et  uni- 
»  versali  pace  inter  fideles  compo- 
»  nenda  ,  indixit  oecumenicum ,  seu 
»  universale,  et  generale  Concilium, 
»  in  civitate  Mantuae  inchoandum 
»  die  23  mensis  Maii  1537.  »  Idem 
t^statur  Massarellus  Concilii  Secre- 

tarius  ,  qui  id  factum  narrat  edita 
Bulla,  quam  recitat  Raynaldus,  cum 
scriptis  aliis  ad  Concilium  pertinen- 
tibus,  et  habetur.  in  Bullario  novo 
tomo  4  parte  prima.  Pallavicinius 
tradit  id  factum  esse,  postquam  de 
eo  Pontifex,  et  Carolus  V  iam  Ro- 
mae colloquuti  fuerant  mense  Aprili. 
Anno  sequenti  1537  scripsit  Paul- 
lus III  Duci  Mantuae,  ut  ea  compa- 
raret,  quae  erant  Concilio  necessaria, 
atque  ad  eundem  misit  rosam  au- 
ream  ,  desti natis  etiam  Legatis  ad 
Principes  ,  eius  rei  causa.  Sed  cum 
Mantuae  Dux  petiisset,  ut  ad  urbis 
suae  securitatem  ,  militare  praesi- 
dium impensis  Pontificis  ibi  consti- 
tueretur  ,  adductus  est  Pontifex  ad 
Concilium  prorogandum,  et  illud  in- 
dixit calendis  Novembribus ,  quod 
fecit  die  20  Aprilis,  alia  edita  Bulla, 
item  ab  Raynaldo  relata,  atque  8 
idus  Octobris  illud  iterum  prorogavit 
ad  calendas  Maii  anni  sequentis,  sta- 
tuens  etiam  habendum  Vicentiae. 
Tunc  vero  Legatos  Concilii  destina- 
va Cardinalem  Campegium ,  Simo- 
nettam,  et  Brundusinum  Episcopum. 
Post  alia  multa,  quae  intervene- 
runt  quaeque  Concilium  diutius  dis- 
tulerunt,  tandem  anno  1542  Paul- 
lus III  Concilium  Tridenti  celebran- 
dum  cìecrevit,  et  Bulla  ista  indi- 
ctionis  initio  Concilii  exstat,  atque 
in  Bullario  novo,  et  apud  Raynal- 
dum ,  ubi  prioris  indictionis  mentio 
fit,  ac  prorogationis,  et  suspensionis, 
causis  explicatis,  pronunciatur  illud 
habendum  calendis  Novembris  eius- 
dem  anni.  Legati,  qui  Concilio  prae- 
siderent  a  Pontifìce  electi  fuerunt 
Cardinales  Moronus ,  Parisius  ,  Po- 
lus.  Tridentum  hi  pervenerunt  die 
22  Novembris.  Primam  congregatio- 
nem  Raynaldus  ait  factam  anno  1543 
die  9  Ianuarii,  ubi  Legati  Caroli  V 
comparuerunt ,  et  fusam  habuerunt 
orationem  ,  quam  is  ibidem  refert. 
Verum  congregatio  ea  fuit  a  Concilii 
sessione  diversa,  de  qua  etiam  Pal- 
lavicinius lib.  5  cap.  4.  Ceterum,  cum 
ferventibus  beliis ,  impeditisque  iti— 
neribus  a  militum  copiis,  Tridentum 


1 


4IO  CAPUT 

pauci  convenissent,  eos  denuo  Paul- 
lus  invitavit,  et  nihilominus  coactus 
est  Concilium  suspendere  :  litteras, 
quarum  partem  habet  Raynaldus , 
integras  novum  Bullarium  recenset. 

Bellorum  motibus  tandem  aliquan- 
do  sedatis,  qui  Concilium  impedive- 
rant  ,  Paullus,  habito  Cardinalium 
coetu ,  de  eo  instaurando  cogitavit, 
et  de  ea  re  Bullam  edidit  Laetare 
Ierusalem  Romae  die'  19  Novembris 
anni  1544;  preces  etiam  publicas  ad 
impetrandum  a  Deo  felicem  Concilii 
exitum,  prout  idem  Raynaldus  re- 
fert ,  fundendas  iussit.  Legatos  ite- 
rum  elegit  Oardinales  Ioannem  Ma- 
riani de  Monte,  Episcopum  Praene- 
stinum  ,  Marcellum  Cervinium  pre- 
sbyterum  tit.  S.  Crucis  (  qui  ambo 
postea  Pontifices  fuere  nomine  Iu- 
lii  III  et  Marcelli  II),  et  Reginaldum 
Poium  Diaconum  S.  Mariae  in  Cos- 
medin.  De  his  idem  Raynaldus  ad 
annum  1545,  et  Pallavicinius  lib.  5 
cap.  8.  Inchoandum  Concilium  Pon- 
tifex  edixit  die  7  Maii ,  quamquam 
novis  enascentibus  impedimentis,  ini- 
tium  tandem  non  habuerit  nisi  die 
13  Decembris  ,  quae  erat  Dominica 
tertia  Adventus,  ut  liquet  ex  Con- 
cilii ipsius  inspectione,  atque  ex  actis 
apud  Raynaldum,  et  Pallavicinium. 

Quae  antecesserunt  Concilii  pri- 
mara  sessionem  explicat  Pallavici- 
nius initio  lib.  6  cap.  1,  praesertim 
Officialium  electionem, ex  quibus  Con- 
cilii Secretarius  cum  primo  nominatus 
esset  Marcus  Antónius  Flaminius,  ea 
aetate  clarus  latinus  scriptor,  deinde 
Priulus  :  his  recusantibus  factus  est 
Angelus  Massarellus  postea  Episco- 
pus  Thelessinus  ;  cum  vero  contro- 
versia excitata  esset ,  an  Praelati 
Regulares  votum  decisivum  obtinere 
deberent,  fuit  eis  illud  collatum.  In 
prima  sessione  habita,  ut  diximus, 
die  13  Decembris  ,  festo  S.  Luciae, 
in  quem  incidebat  Dominica  3  Ad- 
ventus, orationem  habuit  Cornelius 
Mussus  Episcopus  Bitontinus,  quam 
contraSarpium  defendit  Pallavicinius 
lib.  5  cap.  18.  Sequuta  estadmonitio 
Legatorum  facta  Patribus,  atque  his 

praemissae  preces  dici  solitae  cum 
Concilia  aperiuntur.  Has ,  et  ritus 
servatos  in  inchoatione  Concilii  de- 
scribit  Massarellus  in  Diario  ,  tum 
etiam  Raynaldus ,  et  ex  aliis  actis 
Spondanus. 

Altera  sessio  habita  est  die  7  Ia- 
nuarii  anno  1546,  in  qua  Episcopus 
S.  Marci  Coriolanus  Martiranus  ha- 
buit orationem,  post  quam  Massarel- 
lus Legatorum  nomine  hortatorium 
sermonem  legit,  quem  Pallavicinius 
lib.  6  cap.  5  tradit  a  Cardinali  Polo 
esse  compositum,  de  vitae  honestate, 
ac  sanctitate  in  Concilio  maxime  ser- 
vanda.  Episcopus  Castri  Maris  Ioan- 
nes  Fonseca  primo  legit  Paulli  III 
constitutionem ,  quam  recitat  Ray- 
naldus, ne  Episcopi  per  Procurato- 
res  suffragia  in  Concilio  ferrent.  Le- 
git etiam  Concilii  decretum,  quo  pia 
quaedam  opera  ad  divinam  opem  ob- 
tinendam  praescribebantur ,  ac  sta- 
tuebatur  ne  in  sententiis  dicendis, 
immodestis  vocibus  strepi tus  fìeret, 
et  si  forte  contingeret,  aliquem  de- 
bito in  loco  non  sedere,  nulli  prae- 
iudicium  idcirco  afferretur,  nullique 
novum  ius  acquireretur,  quod  decre- 
tum legitur  etiam  in  omnibus  Corf- 
cilii  editionibus.  Addit  Pallavicinius, 
Gruillelmum  de  Prato  Episcopum  Cla* 
romontanum  postulasse,  ut  in  decre- 
to ,  quo  preces  prò  Imperatore  in- 
iungebantur,  nominaretur  etiam  Gal- 
liae  Rex.  Sed  hoc  denegatum  est 
exemplo  precum,  quae  habentur  fe- 
ria 6  maioris  hebdomadae.  Sarpius 
hoc  loco  Paullum  III  reprehendit, 
quod  ad  Concilium  miserit  Episcopos 
duos ,  Olaum  Magnum  ,  Upsalensis, 
primariae  in  Svecia  dioecesisArchie- 
piscopum ,  et  Robertum  Venantium 
Scotum,  Armacanum  Hiberniae  Pri- 
matem  Archiepiscopum ,  qui  Eccle- 
sias  suas  non  administrabant,  erant- 
que  tantum,  ut  ipse  iactat,  Episcopi 
Titulares.  Pontificem  in  ea  re  defen- 
derunt  Pallavicinius,  ac  Spondanus. 
Erant  enim  duo  illi  Antistites,  pro- 
prie, ac  vere  duarum  illarum  Sedium 
Archiepiscopi,  quorum  primum  Gu- 
stavus    Sveciae  ,    alterum    Henri- 

cus  Vili  Angliae,  et  Hiberniae  Rex 
a  sede,  et  patria  sua  eiecerat. 

Post  sessionem,  in  congregatone 
generali  diei  13  Ianuarii  habita,  dis- 
putatimi est  de  Concilii  titulo  ,  an 
esset  addendum  universalem  Eccle- 
siam  repraesentans ,  de  quo  etiam 
antea  disceptatum  fuerat.  Hunc  in- 
scribendi  modum  Braccius  Martellus 
FesuIanusEpiscopus  adeoacriter  tue- 
batur,  ut  negaret  se  assensurum  de- 
creto ulli,  cui  non  esset  ille  praefi- 
xus:  quare  a  Praeside  reprehensus, 
et  in  sententia  hac  a  ceteris  dereli- 
ctus  est.  Cardinalis  Pallavicinius  l.  6 
cap.  2  et  6  graves  rationes  signifi- 
cat  ,  quare  illa  inscribendi  Concilii 
ratio  non  fuerit  accepta,  sed  potius 
sit  statutum,  ut  Oecumenica,  et  Ge- 
neralis  Tridentina  Synodus  inscri- 
beretur.  In  aliis  congregationibus 
diei  18,  et  22  Ianuarii  multo  acrius 
patres  contenderunt ,  utrum  a  de- 
cretis  fidei  incipiendum  esset,  an  a 
decretis  reformationis.  Verum  sen- 
tentia Thomae  Campegii  placuit,  ut 
una  simul  ageretur  de  dogmatibus, 
et  de  morum  disciplina.  Videlicet  ne 
tota  de  reformatione  pertractatio  in 
tempus  illud  reiiceretur,  quo  res 
omnes  fìdem,ac  doctrinam  respicien- 
tes,  essent  absolutae,  ac  decretae; 
sed  ut,  durante  Concilio,  de  doctrina 
passim,  et  de  reformatione  statuere- 
tur.  De  qua  re  lib.  6  cap.  7  accurate 
agit  Pallavicinius.  Res  autem  pluri- 
mum  adnotatu  digna  intervenit,  in- 
stitutio  videlicet  trium  diversarum 
congregationum  in  domibus  Cardina- 
lium  praesidentium,  ita  ut  eae  rege- 
rentur  per  substitutos  a  Cardinalibus 
Legatis.  Consilium  hoc  susceptum 
est,  ut  facilius,  ac  citius  de  rebus 
defìniendis  peragi  posset,  et  ideo  in 
secunda  congregatione  generali  haec 
institutio  probata  est.  Hanc  aliasque 
ad  hoc  faciendum  causas  lib.  6  cap. 8 
Pallavicinius  exponit. 

Die  4  Februarii  eiusdem  anni  1546 
habita  est  sessio  tertia,  in  qua  post 
missam  ceiebratam  de  Spiritu  sancto 
a  Petro  Tagliavia  Archiepiscopo  Pa- 
nurmitano,  orationem  habuit  Ambro- 


sius  Politus,  qui  dici  voluit  Catha- 
rinus.  Lectum  est  decretum  ,  quo 
statuebatur,  praemittendam  esse  con- 
fessionem  fidei,  id  est  symbolum;  et 
additum  est  decretum  de  futura  ses- 
sione habenda  die  8  Aprilis.  Nec  ta- 
men  sessio  haec  vacavit  contradictio- 
ne  aliqua  ,  trium  scilicet  Episcopo- 
rum,  inter  quos  Fesulanus  quaestio- 
nem  iterum  de  titulo  Concilii  movit, 
et  de  connectenda  tractatione  rerum 
ad  mores,  atque  ad  fidem  spectan- 
tium.Interfuerunt  huic  sessioni  quin- 
que  Cardinales,  hoc  est,  praeter  tres 
Legatos,  Ludovicus  Mandrutius  Epi- 
scopus  Tridentinus ,  et  Petrus  Pa- 
ceccus  de  Villena  Hispanus,  Episco- 
pus  Giennensis,  qui  mense  Decembri 
praeterito  creatus  fuerat  Cardinalis. 
In  congregatione  post  hanc  sessionem 
die  8  Februarii,  Cardinalis  de  Monte 
causam  attulit,  cur  titulus  ille  omit- 
tendus  esset,  et  cum  Episcopi  non- 
nulli quererentur,  omissdm  esse  de- 
cretum de  tractanda  simul  doctrina 
fidei,  et  etiam  morum  reformatione, 
idem  Legatus  his  satisfecit ,  prout 
Pallavicinius  lib.  6  cap.  11  narrat. 
Tunc  actum  praecipue  est  de  ca- 
none sacrorum  librorum  ,  et  primo 
an  sacri  omnes  libri  utriusque  Te- 
stamenti probandi  essent  ut  canonici, 
etiamsi  scriptor  aliquis  catholicus  id 
denegaret;  secando,  an  probandi  es- 
sent praemissa  discussione  aliqua; 
tertio,  an  divisio  facienda  esset  in 
libros  ad  aedificationem  fìdelium,  at- 
que inter  hos  ponendi  essent  liber 
Sapientiae,  et  Proverbiorum;  atque 
in  libros  praeterea,  ex  quibus  fidei 
dogmata  sint  confirmanda.  Postre- 
mum  hoc  propositum  fuit  a  Seripan- 
do,  sed  repudiatum.  De  altero  etsi  in 
congregatione  privata  coram  Cardi- 
nali Cervinio  affirmativa  sententia 
placuisset,  tamen  argumentis,  quae 
cap.  11  Pallavicinius  innuit,  in  con- 
gregatione generali  die  12  Februarii 
habita,  nihil  statui  potuit.In  secunda 
vero  diei  15  Februarii,  res  acta  est 
tanta  discordia,  et  confusione,  ut 
necesse  fuerit  a  singulis  suffragia  ex- 
poscere,  eaque  numerare.  Sed  in  re- 

censendis  libris  divinis  ,  communis 
concordia  fuit;  quantumvis  non  con- 
cors  sententia  fuerit  quando  quaesi- 
tum  est,  utrum  anathema  in  eos  esset 
ferendum,  qui  librum  ex  iis  aliquem 
repudiarent  ,  inter  quos  Caietanum 
numerabant.  Veruni  ne  id  in  poste- 
rum  fìeret,  affirmativa  sententia  pro- 
bata  est. 

Post  haec  de  traditionibus  agicoe- 
pit ,  atque  in  congregatione  quidem 
diei  18Februarii  deliberatum  iuerat, 
ut  primo  ageretur  de  traditionibus 
excipiendis  ;  deinde  de  abusu  tam 
scripturarum  divinarum,  propter  ea- 
rum  in  aliaidiomata  versionem,  quam 
traditionum  in  his  docendis.  Sed  cum 
aliqui,  etiam  Ecclesiae  instituta  in 
decreto  nominanda  esse  contenderent, 
alii  concilia,  et  Decretales  Pontifì- 
cum  ;  summa  fuit  sententiarum  va- 
rietas.  Quare  in  congregatione  po- 
steriori, duo  Patres  electi  sunt  per 
singuias  tres  congregationes,  qui  de- 
cretum  componerent  de  scripturis 
sacris,  et  traditionibus.  Atque  ii  fue- 
runt  Salvator  Alepus  Archiepiscopus 
Turitanus,  Archiepiscopus  Materae, 
et  Armacanus  ;  Episcopi  Pacensis, 
Bellicastrensis,  et  Feltriensis.  In  con- 
gregatione generali  diei  26  Februarii 
rursus  orta  est  dissensio  ,  maxime 
quod  traditiones  solum  Apostolicae 
nominarentur.  Vehementer  etiam  con- 
querebantur  Fesulanus  Episcopus,  et 
Episcopus  Astoricensis,  cum  reliqui 
sernper  concordes  essent  ,  adeo  ut 
Brictinoriensis  Episcopus  commotus 
his  clamoribus  dixerit,  mirum  sibi 
videri ,  unum ,  aut  alterum  hoc  ar- 
rogasse sibi,  ut  Synodo  toti  contra- 
dicerent.  Eos  etiam  graviter  repre- 
hendit  Cardinalis  Polus. 

Cum  quaestio  pertractaretur  de 
sacris  libris,  et  traditionibus,  occur- 
rit  quoque  quaestio  de  tempore,  quo 
absoluta  dici  deberet  Synodus  Fio- 
rentina, quae  decretum  de  libris  ob- 
signavit  die  4  Februarii  anni  1441. 
Atque  usque  ad  illud  tempus  Syn- 
odum  Florentinam  revera  perdura- 
visse,  nos  in  e.  XXXIX  huius  volumi- 
nis  de  illa  Synodo  agentes  ostendimus. 


Ad  abusus  vero  tollendos,qui  ex  ver- 
sionum  varietate  oriebantur,  statu- 
tum  est,  iis  occurri  posse,  una,  ea- 
demque  constituta,  et  emendatissima 
vulgata.  Praeterea  decretum  est,  non 
licere  ut  suo  quisque  arbitrio  ,  ad 
rem,  quam  vellet,  sacras  litteras  de- 
torqueret, atque  ut  huic  rei  remedium 
afferretur  ,  propositum  est ,  nonnisi 
ex  Patrum  Ecclesiae  consensu  expli- 
care  sacras  litteras  oportere.  Tan- 
dem, prout  Pallavicinius  cap.  14  re- 
fert,  in  congregatione  generali  die 
27  Martii,  1,  3,  5  et  7  Aprilis  habita, 
decretum  propositum ,  et  firmatum 
est  de  sacris  scripturis,  et  traditio- 
nibus. Ac  disceptatio  in  eo  solum 
versata  est,  num  verba  essent  adhi- 
benda,  ut  scripturae  et  traditiones 
susciperentur  aequalì  pietalis,  et  re- 
verentiae  affectu ,  cum  aliqui  prò 
aequalì,  vocem  simili  scribendam 
esse  putarent. 

Post  factas  istas  ih  congregationi- 
bus  pertractationes,  celebrata  est  die 
8  Aprilis  anno  1546  quarta  sessio, 
cui  praeter  Legatos ,  et  duos  supe- 
rius  memoratos  Cardinales,  interfue- 
runt  55  Praesules  Mitrati,  Praepo- 
siti  Generales,  et  Franciscus  Toletus 
Caesaris  orator,  ut  traditur  in  nar- 
ratone'Concilii ,  quae  habetur  in 
collectionibus.  Post  missam  de  Spi- 
riti! sancto,  et  orationem  habitam  a 
Francisco  AugustinoBonnuccio  Ordi- 
nis  Servorum  B.  M.  Virginis  Gene- 
rali ,  promulgata  sunt  duo  decreta, 
ut  refert  Massarellus ,  in  quorum 
primo  recipiuntur  ,  et  numerantur 
libri  canonici;  ac  praeterea  Tradi- 
tiones, tum  ad  fìdem,  tum  ad  mores 
pertinentes  ,  tamquam  vel  oretenus 
a  Christo ,  vel  a  Spiriti!  sancto  di- 
eta tae,  pari  pietatis  affectu,  ac  re- 
verentia  suscipiendae  venerari  de- 
bere declarantur.  In  altero,  vetus  et 
vulgata  latina  sacrorum  liòrorum 
editio ,  quae  longo  tot  saeculorum 
usu  in  Ecclesia  probata  est,  in  pu- 
blicis  lectionibus  ,  disputationibus  , 
praedicationibus ,  et  expositionibus 
prò  authentica  habeuda  esse  decreta 
est.  Eodem  autem  decreto  corrigun- 

tur,  ait  Massarellus,  quidam  abusus 
circa  interpretationem  ipsius  Sacrae 
Scripturae,  et  opportuna  statuuntur 
de  libris,  qui  de  rebus  sacris  agant, 
non  imprimendis  sine  nomine  aucto- 
ris,  et  facultate;  item  de  non  usur- 
pandis  verbis  Sacrae  Scripturae  in 
rebus  scurrilibus,  fabulosis,  et  vanis. 
Quae  sapientissimis  hisce  decretis 
Sarpius  opposuit ,  ea  Pallavicinius 
memorato  Uh.  6  optime  confutavit. 

Sequutae  sunt  congregationes  de 
rebus  in  futura  sessione  decernendis. 
Cumque  eodem  tempore  de  dogmati- 
bus,  et  de  reformatione  agendum  es- 
ser, disceptari  coepit  de  peccato  ori- 
ginali, ac  de  Clericorum,  et  populi 
Christiani  institutione.  Sed  Caesa- 
reus  orator  nolebat  tunc  de  Dogma- 
tibus  agi,  ne  haeretici  offenderentur. 
Veruni  Legati  a  proposito  dimoti 
non  sunt.  Cum  vero  sermo  esset  de 
Praebendae  Theologalis  institutione, 
et  Quaestoribus  qui  Cruciatam  in  Hi- 
spania  promulgabant;  Braccius  Mar- 
tellus  Episcopus  Fesulanus  contra 
Regulares  declamavit,  qui  in  suis 
Ecclesiis ,  ab  Episcopis  non  vocati 
concionarentur ,  cui  respondit  Tho- 
mas Caselius  ordinis  Praedicatorum, 
Episcopus  Brictinoriensis.  Actum  est 
etiam  de  instituenda  in  monasteriis, 
seu  conventibus  lectione  Sacrae  Scri- 
pturae. Qua  occasione  Dominicus  Soto 
prò  Scholastica  Theologia  disseruit, 
et  de  residentia  Episcoporum. 

His  vero  praemissis,  die  17  Iunii 
anno  1546  sessio  quinta  celebrata  est, 
in  qua  post  missam,  sermonem  ha- 
buit  Marcus  Laureus  Episcopus  Cam- 
paniensis  Ordinis  PP. Praedicatorum. 
l)uo  autem  decretorum  genera  ibi- 
dem edita  sunt.  Primum,  videlicet, 
ad  dogmata  pertinens ,  de  peccato 
originali ,  constans  quinque  anathe- 
matismis ,  quos  in  ipso  Sjnodi  de- 
creto videre  licet,  et  apud  Raynal- 
dum.  Additum  vero  est  in  fine  De- 
creti, «  non  esse  Svnodi  intentionis 
»  comprehendere  in  hoc  decreto,  ubi 
»  de  peccato  originali  agitur ,  Bea- 
»  tam ,  et  Immaculatam  Virginem 
»  Mariam,  Dei  Genitricem ,  sed  ob- 


»  servandas  esse  constitutiones  fel. 
»  ree.  Sixti  Papae  IV  sub  poenis  in 
»  eius  constitutionibus contentis,quas 
»innovat.»  Alterum  decretum  fuit 
de  reformatione,  in  cuius  capite  pri- 
mo iussum  est,  Theologos,  et  scho- 
larum  Magistros  in  singulis  Ecclesiis 
institui;  capite  autem  secundo  statu- 
tum  fuit  ut  Episcopi,  aliique  Prae- 
lati ,  per  se  ipsos ,  aut  si  legitime 
fuerint  impediti,  per  alios  viros  ido- 
neos  praedicare  Evangelium  tenean- 
tur,  quod  idem  de  iis,  qui  parochia- 
les  Ecclesias,  vel  alias  curam  ani- 
marum  habentes  obtinent,  sancitum 
est.  Praeterea  decretum  fuit,  ut  Re- 
gulares, nisi  post  acceptam  Superio- 
rum  suorum  licentiam,  et  Episcopo- 
rum  benedictionem  ,  in  ipsis  etiam 
suorum  Ordinum  Ecclesiis  praedicare 
non  possint  ;  in  aliis  vero  id  ne- 
queant  nisi  de  licentia  Episcoporum. 
Si  quis  errores,  vel  scandala  disse- 
minaverit,  Episcopi  eis  praedicatio- 
nem  interdicant  ;  si  haereses  autem, 
contra  eos  de  iure  aut  consuetudine 
procedant.  Iussum  est  etiam  ut  quae- 
stores  Eleemosynarum  quicumque  , 
nec  per  se  nec  per  alios  praedicare 
praesumant,  aliter  ab  Episcopis  eos 
amoveri  debere.  Confutat  hic  Sar- 
pium  Pallavicinius  cap.  14  eo  quod 
is  de  hac  sessione  multa  falsa  nar- 
raverit,  ubi  etiam  de  Canonistarum 
sententiis  sermonem  habeteirca  Pon- 
tificis  Maximi  auctoritatem. 

Post  quintam  sessionem  in  Theo- 
logorum  coetibus  agi  coeptum  est  de 
materia  iustifìcationis:  et  Regis  Gal- 
liae  Oratóres  iam  advenerant,  cum 
terror  imminentium  bellorum  Pa- 
trum  animos  commovit.  Insuper  Car- 
dinalis  Polus  minus  valere  coepit,  et 
legationem  deserere  coactus  fuit. 
Hanc  fuisse  veram  eius  absentiae 
causam,non  quod  sententiam  teneret 
catholicae  de  iustifìcatione  doctrinae 
contrariam  ,  probat  Cardinalis  Qui- 
rinius  in  eius  vita  post  Raynaldum. 
Itaque  agi  quoque  coepit  de  Concilii 
translatione,  cui  tamen  rei  Impera- 
tor  adversabatur.  His  tamen  non  ob- 
stantibus  duae  ibidem  sessiones  ce- 

lebratae  sunt.  Sexta,  scilicet ,  anno 
sequenti  1547  die  12  Ianuarii,  in  qua 
Andreas  Cornelius  Episcopus  Caven- 
sis  orationem  habuit. 

In  ea  decretum  proni vlgatum  est 
de  fide,  idest  de  iustificatione  16  ca- 
pitibus,  et  contrarii  errores  33  ca-  ; 
nonibus  damnati  sunt.  Alterum  de- 
cretum de  reformatione  latum  fuit 
quinque  capitibus  comprehensum  , 
quorum  primum,  et  secundum  est  de 
residentia  Episcoporum  ,  de  qua  re 
saepius  actum  antea  fuerat  in  con- 
gregationibus,  cum  praecipue  disce- 
ptatum  esset,  divino  ne,  an  humano 
iure  ad  hoc  ii  teneantur;  de  quaquae- 
stione  opuscula edita  nunc  quoque  ex- 
stant.  Caput  tertium  de  Ciericorum, 
et  Regularium,  si  extra  monasteria 
degant,  criminibus  agit,  quae  Ordi- 
nami locorum  correctioni  subiiciun- 
tur.  Quarto  capite  decernitur  cathe- 
dralium  capitula  a  suis  Episcopis, 
aliisque  maioribus  Praelatis  visitari, 
et  corrigi  posse.  Quinto  statuitur, 
nulli  Episcopo  licere  pontificala  in 
aliena  Dioecesi,  nisi  de  licentia  Or- 
dinarli illius  loci  exercere.  Quae  huc 
spectant,  narrat  Pallavicinius  lib.  8 
cap.  9.  Paullus  III  autem  constitutio- 
nem  edidit  ,  qua  etiam  Cardinales 
Episcopos  teneri  residentiae  onere 
signifìcavit. 

Sessio  septima  habita  est  die  3 
Martii  ,  eodem  anno  ;  in  qua  sermo 
habitus  non  est  ob  raucedinem,  qua 
Coriolanus  Martiranus  Episcopus  San- 
cti  Marci  tunc  laborabat.  Decretum 
vero  in  illa  promulgatum  est  circa 
sacramenta,  illudque  continet  30  ca- 
nones ,  13  videlicet  de  Sacramentis 
in  genere,  11  de  Baptismo,  et  3  de 
conlìrmatione ,  quibus  damnati  sunt 
Haereticorum  errores:  alterum  de- 
cretum de  reformatione  in  ea  ses- 
sione latum,  continet  capita  15,  quae 
ferme  omnia  ad  Beneficia  spectant. 

Interea  Tridenti  pestilentia  ser- 
pere coepit.  Itaque,  prout  Cardinalis 
de  Monte  in  congregatione  conque- 
sti^ est ,  plures  ex  Patribus  post 
sessionem  celebratam  discesserunt , 
quorum  nonnulli ,  insciis  etiam  Le- 


gatis.  Et  cum  in  congregatione,  de 
Consilio  capiendo  Patres  sententiam 
rogati  fuissent,  plerique  eorum,Tri- 
dento  discedendum  esse  affirmarunt. 
Paullus  III  vero  Pontifex  Maximus 
constitutionem  dedit ,  quae  incipit 
Regimini  diei  22  Februarii  an.  1547, 
qua  de  Concilii  translatione  exse- 
quenda  potestatem  concessit. 

Itaque  in  sessione  octava  habita 
die  11  Martii  discedendum  ,  et  Bo- 
noniam  Concilium  transferendum  es- 
se constitutum  est:  licet  reclamarent 
nonnulli,  praecipue  Petrus  Paceccus 
Cardinalis  Gienensis ,  qui  morbum 
Tridenti  serpentem,  contagiosum  es- 
se negabat ,  etsi  talem  illum  esse 
asseruisset  Hieronymus  Fracastorius 
Celebris  Medicus  ,  et  plurimorum 
mors  id  testaretur.  Ergo  die  12  Mar- 
tii, ut  Massarelli  diaria  habent,  Le- 
gati discesserunt  Tridento,  et  die  20 
pervenerunt  Bononiam.  Hac  de  re 
Pallavicinius  lib.  9  cap.  13  pertra- 
ctat. 

Post  haec  sessio  nona  Bononiae  ce- 
lebrata est  die  21  Aprilis  in  Ecclesia 
Sancti  Petronii ,  in  qua  orationem 
habuit  vir  doctrina  Celebris  Ambro- 
sius  Catharinus  Episcopus  Minorita- 
nus,  quae  exstat  apud  Martenium,  et 
Raynaldum.  Congregatio  Generalis 
facta  fuerat  die  19  Aprilis;  cum  vero 
non  satis  magnus  Patrum  numerus 
convenisset,  nihil  statutum  est,  sed 
sessio  prorogata  fuit  ad  diem  Iovis 
infra  octavam  Pentecostes.  Habitae 
tamen  sunt  in  antecessum  congrega- 
tiones  minorum  Theologorum,  a  die 
29  Aprilis  ad  diem  7  Maii,  et  con- 
gregationes  aliae  a  die  9  Maii  ad 
diem  16  eiusdem  mensis ,  et  die  1 
Iunii  facta  est  congregatio  generalis, 
quarum  mentiofìt  apud  Raynaldum. 
Habita  est  autem  die  2  Iunii  1547 
decima  sessio  ;  sed  in  ea  nihil  aliud 
decretum  est,  nisi  ut  sessionis  vera 
celebratio  ad  diem  15  Septembris 
prorogaretur.  Interea  tamen  prose- 
quuti  sunt  Patres  et  Theologi  con- 
gregationes  habere  de  rebus,  tum  ad 
fìdem ,  tum  ad  disciplinam  spectan- 
tibus,  de  quibus  Concilium  in  poste- 

rum  erat  decreturum.  Die  14  Se- 
ptemlris  Congregalo  generalis  ha- 
bita fuit,  qua  sessio  indicta  ad  diem 
15  Septembris  ad  beneplacitum  Con- 
cini prorogata  est.  A  die  autem  22 
Septembris  ad  diem  5  Octobris  ha- 
bitae  sunt  congregationes  Theologe- 
rum  ,  itemque  aliae  diebus  10,  22, 
24,  25  eiusdem  mensis,  et  die  etiam 
18  Novembris.  In  causa  fuit  Oerma- 
norum ,  et  Gallorum  Episcoporum 
absentia,  eo  quod  Imperator,  et  Gal- 
liae  Rex  Henricus  II,  qui  Concilii 
translationem  improbaverant,  Bono- 
niam  eos  venire  non  paterentur. Tan- 
dem translationem  Henricus  proba- 
vit ,  atque  id  missis  etiam  ad  Con- 
cilium  Oratoribus  suis  aperte  signi- 
ficavi^ In  memorata  superius  con- 
gregatane die  14  Septembris  habita 
in  Legatorum  domo,  Cardinalis  de 
Monte  rationes  attulit,  quibus  sessio, 
quae  sequenti  die  habenda  indicta 
fuerat,  ad  alium  incertum  diem  pro- 
rogarla videretur.  Et  revera  eius- 
dem sessionis  prorogatio  ad  Concilii 
beneplacitum,  prout  diximus,  decreta 
est.  Interea  Paullus  III  Patres  ali- 
quot  Romana  venire  iusserat,  ut  il- 
lorum  sententiam  circa  discìplinam 
sanciendam  audiret.  Praeterea  Pon- 
tifex  ipse  Concilium  suspendit,  missis 
ad  Cardinalem  De  Monte  litteris, 
quas  ille  legit  Tridentinis  Patribus 
Bononiae  congregatis.  Pallavicinius 
lib.  IO  capite  12  eam  suspensionem 
a  Pontifice,  Legatorum  Consilio,  de- 
cretam  esse  narrat.  Non  multo  post, 
die  10  Novembris  mortuus  est  Paul- 
lus III,  cui  die  7  Februarii  anni  se- 
quentis,  suffectus  est  Cardinalis  de 
Monte,  Concilii  Legatus,  lulii  III  no- 
mine suscepto. 

lulius  III  Carolo  V  se  Tridentum 
Concilium  revocaturum  esse  affirma- 
vit ,  et  de  ea  re  cum  Cardinalibus 
egit ,  atque  ad  Principes  scripsit. 
Postea  Paulli  III  acta  confìrmavit, 
et  die  24  Novembris  1550  Concilium 
indixit  instaurandum  Tridenti  ca- 
lendis  Maiis  proximi  anni  et  Bullam 
de  Concilio  instaurando  dedit.  Anno 
sequenti  1551  cum  Carolus  V  decre- 


visset  ut  Germani ,  et  Protestantes 
se  Concilio  submitterent,  lulius  in 
consistono  diei  4  Martii  Legatum, 
et  Praésidem  Concilii  nominavit  Mar- 
cellum  Crescentium,  adiunctis  Seba- 
stiano Pighinio  Archiepiscopo  Sipon- 
tino,  atque  Aloisio  Lippomanio  ad 
praesidendum  Nuntiis,  ut  ait  in  lit- 
teris apud  Raynaldum.  Cur  unum 
tantum  Legatum  esse  voluerit,  nar- 
rat Pallavicinius  lib.  11  cap.  13.  Hi 
vero  cum  die  29  Aprilis  Tridentum 
venissent ,  congregationem  Patrum 
habuerunt  die  ultima  Aprilis,  decer- 
nentes  ut  die  sequenti  haberetur 
sessio  de  Concilii  renovatione.  Itaque 
sessio  undecima  celebrata  est  calen- 
dis  Maiis,  in  qua  Angelus  Massarel- 
lus  Concilii  Secretarius  Bullam  legit 
reassumptionis  Concilii,  statutumque 
fuit,  ut  proxima  sessio  haberetur 
calendis  Septembribus. 

Sessio  duodecima,  cui  adfuerunt 
Electores  duo,  Moguntinus,  et  Tre- 
virensis,  habita  est  memorata  1  Se- 
ptembris die.  Omissa  conclone,  lecta 
est  a  Massarello  admonitio  quaedam 
de  modo  agendi  in  Concilio.  E^einde 
cum  ratio  reddita  esset,  quare  tunc 
nihil  statui  posset,  indicta  sessio  fuit 
ad  diem  11  Octobris,  in  qua  de  Eu- 
caristia, et  impedimentis  residen- 
tiae  Episcoporum  agendum  esse  de- 
claratum  est.  Die  8  Septembris  ite- 
rum  haberi  coeptae  sunt  congrega- 
tiones theologorum,  «  in  quibus,  ait 
»Raynaldus,  sententias  dixere  pri- 
»  mum  missi  a  Pontifice  Iacòbus  Lay- 
»  nez  Societatis  Iesu,  Hispanus,  Al- 
»  phonsus  Salmeronius  eiusdem  So- 
»  cietatis  ,  deinde  missi  a  Caesare 
»  Ioannes  clericus  saecularis  ,  Mel- 
»  chior  Canus  Ordinis  Praedicato- 
»  rum,  Ioannes  Orthega  Ordinis  Mi- 
»  norum,  deinde  alii.» 

Sessio  decima  tertia  celebrata  est 
die  11  Octobris.  Orationem  in  ea  di- 
xit  Salvator  Archiepiscopus  Turita- 
nus,  et  adfuit  Orator  Ioachimi  Ele- 
ctoris  Brandeburgensis  Christopho- 
rus  Stratius  ,  qui  Marchionis  eius- 
dem erga  Concilium  observantiam 
longa  oratione  professus  est.  Respon- 

sum  autem  epistolae  Regis  Gallia- 
rum  ,  quae  antea  in  Synodo  fuerat 
recitata,  lectum  est  palam  in  ista 
sessione,  et  Praelatorum  nomine  Re- 
gis Oratori  traditimi  fuit.  Ita  etiam 
articuli  de  sacramento  poenitentiae, 
et  extremae  unctionis  Patribus  com- 
municati  sunt.  Lectae  praeterea  fue- 
runt  litterae  Ioachimi  Marchionis 
Brandeburgensis ,  ac  postea  decreta 
promulgata  sunt.Eorum  primum  erat 
de  Eucharistiae  sacramento,  de  quo 
octo  capitibus  explicata  est  catholica 
doctrina,  et  undecim  canonibus  hae- 
reticorum  errores  huic  doctrinae  con- 
trarii  damnati  sunt.  Alterum  decre- 
tum  fuit  de  reformatione ,  quo  octo 
pariter  capitibus  statuta  sunt  quae 
ad  Praelatorum  iurisdictionem  ,  et 
ad  appellationum  modum  spectant. 
Tertium  decretum  fuit  de  proroga- 
tone defìnitionis  quatuor  articulo- 
rum  de  Sacramento  Eucharistiae , 
et  de  Salvoconductu  Protestantibus 
dando.  Hi  enim  audiri  super  quatuor 
istis  articulis  postulabant:  videlicet 
an  necessarium  sit  ad  salutem ,  et 
divino  iure  praeceptum ,  ut  singuli 
ChristifidelesEucharistiam  sub  utra- 
que  specie  sumant  ;  praeterea  num 
minus  sumat  qui  sub  altera ,  quam 
qui  sub  utraque  specie  communicat: 
deinde  an  erraverit  Ecclesia,  laicos 
et  non  celebrantes  sacerdotes  sub 
panis  specie  dumtaxat  communican- 
do:  denique  an  etiam  parvuli  com- 
municandi  sint. 

Die  20  Octobris  habita  est  Theo- 
logorum  congregatio,  et  consequen- 
tibus  etiam  diebus  id  factum  est. 
«  Theologi  autem,  prout  Raynaldus 
»ait,  dixerunt  sententiam  ,  primo 
»  loco  missi  a  Pontifice  PP.  Laynez, 
»  ac  Salmeronius;  secundo  missi  a 
»  Caesare  ;  tertio  Lovanienses  missi 
»  a  Maria  Hungariae  Regina;  quarto 
»  missi  ab  Àugustano,  et  Tridentino 
»  Cardinalibus;  quinto  missi  ab  Im- 
»  perii  Electoribus;  sexto  Clerici  Sae- 
»  culares,  qui  erant  apud  Praesules, 
»  et  octo  Regulares.  »  Adnotationes 
autem  quaedam  factae  communi  con- 
sensu   circa  materiam,  de  qua  erat 


quaestio,  lectae  sunt  in  congregatio- 
nibus  Praelatorum  ,  quae  singulis 
septem  diebus,  bis  habitae  sunt.  Ap- 
pare t  autem  ex  his,  quam  accurate 
Coneilium  ageret  de  rebus  ab  eo  iu- 
dicandis,  cum  quaestiones  propositas 
primo  Theologi  expenderent,  deinde 
Praesules  antequam  sessio  celebra- 
retur,  praeter  quamplures  privatas 
congregationes  ,  quae  passim  habe- 
bantur. 

Sessio  decima  quarta  habita  est 
sub  Iulio  III  die  25  Novembris  an- 
no 1551.  Fuse  autem  in  ea  exposita 
est  catholica  doctrina  de  sacramentis 
poenitentiae,  et  extremae  unctionis, 
atque  errores  haereticorum  damnati, 
quae  res  de  poenitentia  novem  ca- 
pitibus, et  quindecim  canonibus  con- 
tinetur.  Tribus  vero  eapitibus ,  et 
quatuor  canonibus,  Ecclesiae  fìdes  de 
sacramento  extremae  unctionis  as- 
serta  est.  Editum  fuit  etiam  decre- 
tum de  reformatione  capitibus  13, 
quibus  quamplura  continèntur,  quae 
ad  Ecclesiae  Praelatos,  et  Benefìcia- 
rios ,  vel  ad  Clericos  pertinent  ;  de 
quibus  Raynaldus  ad  hunc  annum 
n.  59  et  Pallavicinius  lib.  12  cap.  14 
diserte  agunt. 

Sessio  decima  quinta  die  25  Ia- 
nuarii  anno  1552  celebrata  est,  in 
qua  sessionis  prorogatio  ad  diem  19 
Martii  decreta  fuit,  et  statutum  prae- 
terea est  valde  amplum  salvumcon- 
ductum  dandum  esse  Protestantibus, 
ut  ad  Synodum  tandem  aliquando 
venirent.  li  autem  non  omittebant 
interea  de  Concilio  detrahere,et  vel- 
uti  si  non  iuste  de  eorum  causa,  ac 
doctrina  in  ea  ageretur,  acerbe  con- 
queri.  Quamobrem  ad  eorundem  cla- 
mores  sedandos,  atque  ad  ostenden- 
dum,  eos  iniuste  de  rebus  in  Concilio 
gestis,  ac  decretis  obloqui,  libentius 
adducti  sunt  Patres  ad  salvumcon- 
ductum  ampliori  forma  conceden- 
dum.  Licet  vero  ista  conceu^rent 
Tridentini  Patres ,  minime  tamen 
passi  sunt  ea  Protestantes  consequi, 
quae  ad  imminuendam  Concilii  ipsius 
auctoritatem  ,  aut  ad  decretorum 
usque  ad  illud   tempus  in  eo  edito- 

Pum  robur  infirmandum,  iidem  Pro- 
testantes  postulabant.  Etenim  osten- 
debant  quidem  se  optare,  ut  Prote- 
stantes  ad  dicendam  libere  causam 
suam  Tridentum  venirent,  sed  nulla 
tamen  ratione  assentiebantur,  ob  eo- 
rum  querimonias  debilitari  ea,  quae 
in  Concilio  definita,  ac  statuta  fue- 
rant. 

Cum  autem  dies  19Martii  instaret, 
et  Lutherani  tamen  non  venissent, 
cumque  bellum  grave  ,  et  periculo- 
suni  Caesarem  inter,  ac  Germaniae 
Principes  excitatum  esset,  die  ipsa 
19  Martii  congregatio  habita  est,  in 
qua  sessionis  ad  calendas  Maias  pro- 
rogalo decreta  fuit  ;  verum  cum 
maior  quotidie  fìeret  belli  metus,  et 
plures  ex  Patribus  idcirco,  ne  venia 
quidem  petita,  Tridento  discederent, 
Pontifex  Concilium  suspendendum 
censuit,  atque  ita  de  Cardinalium 
Consilio,  et  assensu,  «Concilium  Tri- 
dentinum  inchoatum,  ad  Sanctitatis 
suae  beneplacitum  suspendit,  »  ut 
habent  acta  consistorialia  apud  Ray- 
naldum.  Editae  sunt  de  hac  re  pon- 
tificiae  litterae  ,  et  die  24  Aprilis, 
cum  Congregatio  Generalis  ob  gra- 
vem  morbum  Legati  in  aula  consueta 
haberi  non  potuisset,  habita  illa  est 
in  cathedrali,  et  in  ea  de  Concilii 
suspensione  actnm  fuit,  quam  maior 
Patrum  pars  ad  biennium  decernen- 
dam  esse  censuit. 

Die  28  Aprilis  1552  celebrata  est 
sessio  decima  sexta ,  in  qua  decre- 
tum  est  de  suspendendo  ad  biennium 
Concilio ,  ea  lege  ,  ut  si  pax  antea 
restituta  fuisset ,  restitutum  Conci- 
lium absque  nova  convocatione  exis- 
timari  deberet.  Huic  decreto  assensi 
sunt  Patres,  reclamantibus  dumtaxat 
duodecim  Hispanis.  Verum  novis  su- 
pervenientibus  impedimentis ,  haec 
Concilii  suspensio  ad  decennium  per- 
duravit,  quo  tempore  Iulius  III  mor- 
tuus  est,  eiusque  proximus  successor 
Marcellus  II,  qui  brevissimum  viginti 
duorum  dierum  pontificatum  habuit; 
atque  in  eo  etiam  rerum  statu,  Paul- 
il  IV  Pontificatus  tempus  totum  la- 
psum  est,  etsi  is  non  omiserit  operam 

dare,  ut  Concilium,  quanto  citius 
fieri  posset,  iterum  haberi  inciperet, 
prout  ad  annum  1557  apud  Raynal- 
dum  videri  potest. 

Panilo  IV  die  18  Augusti  an.  1559 
mortuo,  Pius  IV  die  26  Decembris 
eiusdem  anni  suffectus  est.  Sub  eo 
autem  Pontifice  Concilium  Triden- 
tinum  instauratum  denuo  est,  et  ab- 
solutum.  Atque  ab  ipso  Pontificatus 
sui  initio  PiusIV  studium  omne  suum 
ad  prosequendam,  ac  fìniendam  Con- 
cilii celebrationem  convertit.  Cuius 
rei  testimonia  perspicua  in  Raynaldi 
et  Spondani  annalibus,  atque  in  Car- 
dinalis  Pallavicinii  historia  continen- 
tur.  Itaque  cum  Ferdinando  I  Impe- 
ratore ,  cum  Francisco  II  Galliae 
Rege  ,  et  cum  aliis  Germaniae  ,  et 
Hispaniae  Principibus ,  ad  tantum 
opus  efficiendum  Pius  IV  egit ,  et 
Episcopos  undique  per  Ecclesiam,  ad. 
Concilii  prosequutionem  est  adhor- 
tatus.  Neque  omisit  Pontifex,  Luthe- 
ranos  etiam  Principes,  ac  liberarum 
Germaniae  civitatum  magistratus  in- 
vitare ,  ut  ad  Concilium  venientes 
Ecclesiae  pacem  restituerent,  et  cum 
Sede  Apostolica  reconciliarentur. 

Cum  haec  Pius  IV  egisset,  et  op- 
portunum  tempus  advenisse  existi- 
maret,  ut  Concilium  posset  iterum 
congregari ,  die  29  Novembris  an- 
no 1560  constitutionem  edidit,  cuius 
initium  est  Ad  Ecclesiae  regimen, 
qua  id  efficiendum  iussit,  et  novam 
Concilii  indictionem,  seu  prosequu- 
tionem sanxit.  Verum  ,  prout  suo 
loco  de  Pio  IV  agentes  significavi- 
mus,  licet  ea  constitutio,  mense  No- 
vembri anno  1560  edita  fuisset,  id 
tamen,  quoderat  eadem  constitutio- 
ne  statutum  ,  non  statim  effìci  po- 
tuit,  sed  gravibus  de  causis,  Conci- 
lium non  ante  aliud  quatuordecim 
ferme  mensium  spatium  renovatum 
est.  Cum  non  semel  de  Legatis  ad 
Concilium  destinandis  Pius  IV  ege- 
rit,  referendum  est,  quinam  vere  eo 
munere  functi  sint.  Illi.  autem  fue- 
runt  Hercules  Gonzaga  Mantuanus, 
Hieronymus  Seripandus ,  Stanislaus 
Hosius  Polonus,  Ludovicus  Simone- 

ta ,  et  Siticus  Altempsius  Pontificis 
Nepos,  oranes  Cardinales.  Mense  au- 
tem  Ianuario  anno  1562  cum  Legati 
venissent ,  et  magna  Tridenti  fieri 
coepisset  frequentia  Episcoporum  , 
congregationem  Generalem,  et  Ses-  j 
sionem  habendam  esse  statutum  est. 

Itaque  die  15  Ianuarii  congregatio 
generalis  est  habita,  in  qua,  praeter 
cetera,  Cardinalis  Mantuanus,  Lega- 
torum  primus,  multa  erudite  disse- 
ruit,  quibus  demonstravit ,  quanto- 
pere  cum  Ecclesiae  bono  coniunctum 
esset,  ut  ad  Concilii  celebrationem 
religiose  omnes  ineumberent,  quan- 
tumque  ad  rem  adeo  gravem"  feliciter 
absolvendam,  vitae  sanctitas,  elee- 
mosyna,  ieiunium,  et  frequens  mis- 
sae  celebratio  conferret.  Tum  ad 
amovendam  praesertim  Bartholomaei 
De  Martyribus,  Ordinis  Praedicato- 
rum,  Archiepiscopi  Bracarensis,  viri 
magna  pietate,  ac  doctrina  praediti 
anxietatem,renovatumestdecretum, 
quod  antea  quoque  factum  fuisse  me- 
minimus,  ut  ex  ordine  sedendi  in 
Concilio,  nullius  iura  oflfenderentur, 
neque  ius  cuiquam  acquisitum  esse 
censeri  posset.  Post  haec  ,  aliaque 
statuta  ,  quae  ad  Concilii  regimen 
pertinebant,  est  actum  de  non  diffe- 
renda  sessionis  celebratione,  ac  dies 
18  Ianuarii,  qui  dies  Cathedrae  Ro- 
manae  D.  Petri  Apostolorum  Prin- 
cipis  dicatus  est ,  ad  illam  revera 
habendam  designatus  fuit. 

Quare  die  18  Ianuarii  1562  prima 
sessio  sub  Pio  IV  celebrata  est,  cui 
praeter  Cardinales  Legatos,  alii  duo 
Cardinales  interfuerunt:  videlicetCa- 
rolus  Cardinalis  Lotharingius,  et  Lu- 
rlovicus  Madrutius;  praeterea  Patri- 
archae  tres,  Archiepiscopi  viginti- 
quinque,  Episcopi  centum  sex.  Dux 
etiam  Mantuae  interfuit,  prout  ha- 
betur  in  monumentis  apud  Raynal- 
dum,  et  refert  Pallavicinius  lib.  15 
cap.  16,  qui  etiam  ordinem  serva- 
tum  in  habendis  congregationibus, 
et  in  sessionibus  celebrandis  fuse  de- 
scribit.  Cum  missam  celebrasset  Car- 
dinalis Gonzaga,  et  concionem  ha- 
buisset    Gaspar  de  Fosso   Afchiepi- 


scopus  Rhegiensis  Qrdini'j  S.  Fran- 
cisci  de  Paula;  Massarellus  Secreta- 
rius  Buliam  recitavit  de  Concilio  ce- 
lebrando, et  diplomata,  quibus  Lega- 
ti constituebantur.  Editum  ergo  est 
decretum  de  concilio,  sublata  quali- 
bet  suspensione,  celebrando,  et  futu- 
ra sessio  indicta.  est  ad  diem  26 
Februarii,  quo  die  revera  illa  sessio 
celebrata  est,  quae  ordine  fuit  deci- 
ma octava.  Andreas  Cauchus  Archie- 
piscopus  Corcyrensis  orationem  ha- 
buit:  mandatum  Ferdinandi  Impera- 
toris  exhibitum  est,  atque  in  conci- 
lii acta  relatum,  exstatque  in  eius- 
dem  editione  Lovaniensi.  Duo  autem 
edita  sunt  decreta:  primum  de  libro- 
rum  interdicendorum  delectu,  atque 
ut  Patres  ad  hoc  deputati  diligenter 
in  libros  noxios  inquirerent,  et  de 
censuris  contra  eos  latis  agerent,  ac 
ad  concilium  deinde  de  re  tota  re- 
ferrent.  Aliud  decretum  fuit  de  salvo- 
conductu  haereticis  dando.  De  his 
Rayiialdus,  et  Pallavicinius  pertra- 
ctantj  quorum  postremus  Sarpium 
ole  censura  librorum  obloquentem  re- 
fellit,  quod  idem  fecit  in  posterum 
Franciscus  Antonius  Zaccaria.  Ac 
statutum  denique  est  ,  ut  proxima 
sessio,  feria  quinta  postfestum  Ascen- 
sionis  Domini,  hoc  est  die  14  men- 
sis  Maii,  celebraretur. 

Sessio  decima  nona  celebrata  est 
die  14  Maii,  in  qua  decreta  est  ses- 
sionis prorogatio  ad  feriam  quintam 
post  festum  Corporis  Christi,  id  est 
ad  diem  4  Iunii.  In  sessione  ista  de- 
cima nona  non  sunt  edita  decreta,  sed 
statutum  est  de  rebus  decernendis 
in  proxima  sessione  agi  debere.  Hoc 
autem  consilium  susceptum  est,  quia 
cum  Regis  Galliarum  Oratores  non- 
nullis  ante  sessionis  decimae  nonae  ce- 
lebrationem diebus  petiissent,  ut  ses- 
sio ipsa  ad  eorum  adventum  exspe- 
ctandum  prorogaretur,  Patres  Conci- 
lii putarunt,  Concilii  ipsius  dignita- 
tem  requirere  ut  sessio  quidem  ha- 
beretur,  sed  decreta  potius  in  aliam 
diem  differrentur.  Prorogare  autem 
sessionem  postulaverat  Catharina 
Galliae  Regina,  eo  quod  Elisabetham 

Reginam  Angliae  ad  catholicam  Ec- 
clesiam  reversuram  esse  speraret. 

Die  4  Iunii  habita  est  vicesima 
sessio,  in  qua  decretum  est,  ut  duna 
de  rebus  ad  fidem  pertinentibus  age- 
batur  ,  ea  etiam  pertractarentur  , 
quae  ad  reformationem  spectarent, 
decreta  vero,  in  proxima  sessione 
die  decima  sexta  Iunii  habenda,  pro- 
mulgarentur.  Factum  id  est,  ut  nar- 
rat  Raynaldus,  quod  Germani  catho- 
lici  conarentur  prò  viribus  ad  conci- 
lium  adeundum  Protestantes  adduce- 
re.  Caroli  IX  Regis  Galliae  litterae, 
quae  antea  exhibitae  in  congregatione 
fuerant,  tunccoram  patribusin  sessio- 
ne lectae  sunt.  Videndus  de  hac  ses- 
sione lib.  16  cap.  ^Pallavicinius,  ut 
deGallorum  petitionibus,  quid  actum 
Bit,  notitia  haberi  possit. 

Post  haec  congregationes  plures 
habitae  sunt,  in  quibus  de  iis  rebus 
est  actum,  quae  in  sessionibus  erant 
decernendae.  Ferdinand  us  autem  Im- 
perator  petitiones  quasdam  interpo- 
suerat  de  ieiuniis  tollendis,  de  uxo- 
ribus  Sacerdotibus  non  prohibendis, 
ac  de  usu  calicis  laicis  concedendo. 
Responsiones  referunt  Raynaldus , 
Pallavicinius,  aliique.  Nec  de  duabus 
primis  petitionibus  ullum  poterat 
esse  dubium,  illas  esse  reiiciendas. 
Quis  enim  non  intelligit,  concilium 
in  Spiritu  sancto  congregatum,  num- 
quam  fuisse  passurum,  ut  leges  san- 
ctissimae,  atque  in  Ecclesia  religio- 
sissime semper  custoditae  abrogaren- 
tur?  De  postrema  autem  petitione 
actum  est  in  sessione  vicesima  prima 
die  16  Iunii  habita,  in  qua  post  Mis- 
sam  a  Marco  Cornano  Archiepiscopo 
electo  Spala-tensi  celebratam ,  An- 
dreas Duditius  Sbardellatus,  Hunga- 
rus  Episcopus  Tiniensis,  cum  concio- 
nem  habuisset,  communionem  sub 
utraque  specie  Laicis  concedendam, 
clam  insinuare  conatus  est,  quasi  in 
eius  patria  id  esset  usitatum,  ut  ob- 
servat  Pallavicinius  pluribus  in  lo- 
cis  lib.  16  et  17  de  Sbardellati  ora- 
tione  loquens.  Verum  in  sessione  id 
reiectum  est,  ac  declaratum,  nullo 
divino  praecepto  laicos,  et  clericos 


non  conficientes,  obligari  ad  Eucha- 
ristiae  sacramentum  sub  utraque  spe- 
cie  sumendum  ,   neque  ullo  pacto  , 
salva  fide,  dubitari  posse,  quin  unius 
alterius   speciei   communio    sufficiat 
ad  salutem.  Exposita  est  praeterea 
doctrina   catholica    de    communione 
sub  una  tantum  specie,  deque  parvu- 
lis  ad  eam  sumendam  non  obligatis, 
atque  id  quatuor  capitibus,  totidem- 
que  canonibus  absolutum  est.Editum 
est  etiam  decretum  de  reformatione 
novem  capitibus   comprehensum,  de 
quibus  tum  Raynaldus,  tum  Palla- 
vicinius lib.  17  cap.  8  videri  potest. 
Sessio  vicesima  secunda  sub  Pio  IV 
celebrata  est  die  17  Septembris,  in 
qua  concionem    habuit  Ioannes    Ca- 
rolus  Vicecomes,   Episcopus   Venti- 
miliensis.  In  ea,   doctrina  catholica 
de  sacrificio   Missàe   octo  capitibus, 
sive  decretis  est  exposita.  Haeretico- 
rum  autem  errores   de  ea  re  cano- 
nibus novem  damnati  sunt.  Insuper 
tria  edita  fuerunt  decreta.  Primum 
de  observandis,  atque  vitandis  in  ce- 
lebratione  Missae;  secundum  de  re- 
formatione undecim   capita  comple- 
ctens;  tertium  super  petitione,  ut  lai- 
cis usus  calicis    concederetur.  Nam 
Caesar  instantissime  hoc  iterum  pe- 
tierat,  prout  Pallavicinius  in  histo- 
ria  sua  refert.  Decrevit  autem   inter- 
ea    concilium,  integrum   hoc   nego^- 
tium  ad   Pontificem  Maximum  esse 
referendum,   qui   prò  sua    singulari 
prudentia  id  efficiat,  quod  utile  Rei- 
pubiicae  Christianae,  et  salutare  pe- 
tentibus  usum  calicis  esse  iudicave- 
ri  t.  Praeter  quaestiones  plures  in  con- 
gregationibus  excitatas,  quas  lib.  18 
cap.  1    commemorat    Pallavicinius, 
illud   mentione    dignum  est,  in  hac 
sessione  lectam  esse  professionem  ca- 
tholicae   fidei   Patriarchae   Assyrii, 
qui   Romam  venerat,  et  suam  erga 
concilium   observantiam  testabatur. 
Post  sessionem  vero,  cum  haberen- 
tur  congregationes    de    sacramento 
Ordinis,   aliisque  in  futura  sessione 
definiendis,  quae  futura  sessio  dilata 
est  petentibus  maxime  Gallis,  Caro- 
lus  Lotharingius  Cardinalis  Triden- 

tum  venit,  cum  quatuordecim  eius 
Regni  Episcopis,  aliisque  Abbatibus, 
ac  Theologis,  ut  Pallavicinius  nar- 
rai illius  libri  capite  ultimo;  atque  ii 
deinde  in  consessum  solemnem  Pa- 
trum  adraissi  sunt. 

Sessio  vicesima  tertia  celebrata 
est  die  15  Iulii  anni  1563.  Nani  sae- 
pius  ea  prorogata  fuerat,  atque  in- 
terea  raortui  sunt  duo  Cardinales  Le- 
gati, Hercules  Gonzaga,  et  Seripan- 
dus  ;  subrogati  autem  iis  fuerant  a 
Pontifìce  Cardinales  Ioannes  Moro- 
nius,  et  Bernardus  Navagerius.  Car- 
dinalis  vero  Altempsius  ,  iam  venia 
impetrata,  Tridento  discesserat ,  et 
ad  Ecclesiam  suam  Constantiensem 
se  contulerat,  ut  refert  Pallavicinius 
lib.  18  cap.  16.  In  hac  ergo  sessione, 
in  qua  Missam  celebravit  Eustachius 
Bellaius  Parisiensis  Episcopus ,  et 
concionem  habuit  Noguerus  Hispa- 
nus  Aragonius,  Aliphanus  Episcopus; 
explicata  est  quatuor  capitibus  do- 
ctrina  catholica  de  sacramento  Or- 
dinis ,  et  oppositi  Haereticorum  er- 
rores  octo  canonibus  damnati  sunt. 
Editum  etiam  fuit  decretum  de  re- 
formatione  capitibus  decem  et  octo 
comprehensum,  quorum  primum  est 
de  residentia  Pastorum  animarum 
in  suis  Ecclesiis  ,  de  qua  residentia 
diu ,  acerrimeque  agitata  fuerat  in 
congregationibus  illa  quaestio,  quae 
etiam  moras  sessioni  interposuerat, 
an,  scilicet,  residendi  obligatio  esset 
iuris  divini,  vel  Ecclesiastici  tantum. 
Iuris  esse  divini  asserebant  Hispani, 
et  Galli ,  sed  ex  Italis  multi  iuris 
tantum  ecclesiastici  eam  esse  con- 
tendebant.  Petrus  de  Soto,  iuris  esse 
divini  constantissime  defenderat ,  et 
Tridenti  moriens ,  morti  proximus  , 
fusam  de  hac  re  epistolam  scripsit 
ad  Pium  IV.  Editae  sunt  etiam  de 
eodem  argumento  dissertationes  in 
unum  volumen  collectae.  Atque  ea 
quaestione  durante,  simultas  orta  est 
inter  Cardinales  Legatos,  Gonzagam, 
ac  Simonetam,  de  qua  re  Pallavici- 
nius agit  libro  16.  Visum  tamen  est 
concilio  abstinere  ab  huius  quaestio- 
nis  defìnitione. 


Sessio  vicesima  quarta  habita  est 
die  11  Novembris.  Indicta  ea  qui- 
dem  fuerat  ad  diem  16  Septembris, 
sed  prorogata  deinde  est  ob  difficul- 
tates  'excitatas  de  Matrimoniis  clan- 
destinis ,  prout  Pallavicinius  lib.  22 
capite  8  ostendit.  Raynaldus  quoque 
narrat  magnarci  Patrum  partem  exis- 
timasse ,  matrimonia  huiusmodi  re- 
scindi debere  ,  sed  alios  Patres  nu- 
mero sexaginta  negasse  iure  rescindi 
ea  jfàsse.  Verba  Nicosiensis  Episcopi 
de  ea  re  refert  Raynaldus,  et  sche- 
dulam  quoque  datam  a  Cardinali 
Lotharingio,  ac  sententiam  Cardina- 
lis  Hosii  Legati.  In  sessione  vero  ista 
definita  est  Catholicae  Ecclesiae  do- 
ctrina  de  sacramento  Matrimonii  ca- 
nonibus duodecim,  quibus  praefixum 
est  breve  de  eodem  sacramento  prooe- 
mium.  Edita  praeterea  fuerunt  de- 
creta duo  ,  quorum  primum  est  de 
reformatione  Matrimonii  comple- 
ctens  capita  decem,  quae  ad  idem  sa- 
cramentum  spectant;  alterum  vero 
de  alìis  reformationis  materiis  ,  vi- 
gniti et  uno  capitibus  pertractat. 
De  his  Pallavicinius  lib.  23  agit,  et 
Raynaldus. 

Postquam  sessio  vicesima  quarta 
celebrata  est,  cum  Legati  properan- 
dum  esse  statuissent ,  et  concilium. 
tandem  aliquando  finiendum  cura- 
rent,  habita  est  congregalo  in  domo 
Cardinalis  Moronii  Legati,  cui  reli- 
qui  Legati ,  ac  duo  alii  Cardinales  , 
Lotharingius,  ac  Madrutius  ,  Orato- 
re^ praeterea  Principum ,  et  viginti 
quinque  Episcopi  ex  diversis  natio- 
nibus  selecti  interfuerunt.  In  ea  a- 
ctum  est  de  catholicae  Ecclesiae  do- 
ctrina  Purgatorium  ,  indulgentias  , 
cultumque  Sanctorum  respiciente , 
deque  iis,  quae  circa  reformationem 
statuenda  supererant.  Tum  post  sub- 
lata ea,  quae  contra  concilii  exitum 
festinandum  ,  orta  erant  impedimen- 
ta  ,  praesertim  ,  cum  de  gravissimo 
Pontifìcis  morbo  nuntius  acceptus 
esset,  ad  vicesimam  quintam  sessio- 
nem,  eamque  ultimanti  celebrandam 
deventum  est. 

Itaque  cum  haec   sessio   vicesima 

quinta  indicta  antea  fuisset  celebran- 
da  die  9  Decembris  ,  habita  tamen 
est  die  3  eiusdem  mensis,  et  proxi- 
nio  die  4  absoluta.  In  ea  vero  plura 
decreta  edita  sunt ,  de  Purgatorio  , 
videlicet,  cultu,  invocatione,  venera- 
tone ,  reliquiis,  et  imaginibus  San- 
ctorum  ;  de  indulgentiis  praeterea  , 
delectu  ciborum,  ieiuniis ,  ac  diebus 
festis.  Iussum  est  etiam,  Indicem  li- 
brorum  et  catechismum  edendum 
esse  ,  ac  Breviarii ,  et  Missalis  Cor- 
rectionem  faciendam,  Pontificis  Ma- 
ximi  iudicio  subiici  debere.  Decre- 
tum  est  quoque  viginti  duobus  ca- 
pitibus  de  iis  omnibus  ,  quae  ad 
Regularium  ,  ac  Monialium  statum 
pertinent ,  et  aliud  decretuni  aliam 
reformationis  materiam  respiciens , 
viginti  et  uno  capitibus  comprehen- 
sum  ,  promulgatimi  est.  lussa  deni- 
que  est  decretorum  concilii  receptio, 
et  observatio ,  recitatis  iis  etiam  , 
quae  sub  Paullo  III  et  Iulio  III  edita 
fuerant. 

Tandem  de  fine  concilio  tunc  im- 
ponendo et  de  eiusdem  confirmatio- 
ne  a  Pio  PP.  IV  petenda  decretum 
fuit,  id  quod  promulgata  constitutio- 
ne ,  quae  incipit  Benedictus  Deus, 
die  26  Ianuarii  anno  1564  data,  Pon- 
tifex  effecit.  Hac  ratione  concilium 
Tridentinum  absolutum  est  post  an- 
nos  decem  et  octo,  ex  quo  sub  Paul- 
lo III  inceptum  fuerat.  Concilio  au- 
tem  subscripserunt   Patres  255  ,  id 

est,  quatuor  Legati,  Moronius  ,  Ho- 
sius,  Simoneta  ,  Navagerius  ,  et  alii 
duo  Cardinales  Lotharingius,  ac  Ma- 
drutius,  Patriarchae  tres,  Archiepi- 
scopi 25,  Episcopi  178,  Abbates  36, 
absentium  Praelatorum  Procurato- 
res ,  et  Religiosorum  Ordinum  Ge- 
nerales.  Antequam  concilio  finis  im- 
poneretur,  veteri  more  acclamatio- 
nes  factae  fuerunt  Pontifici  Maximo, 
Christianis  Principibus,  et  Patribus 
concilii  a  CardinaliLotharingio,  quae 
exstant  ad  finem  concilii  editae. 

Haec  de  concilii  Tridentini  cele- 
bratione ,  ac  de  rebus  in  eo  gestis, 
et  decretis  ,  prout  servanda  in  his 
praelectionibus  brevitas  requirebat, 
perstrinxissesatiserit.  Ceterum  Ray- 
naldi,  et  Spondani  Annales,  et  erudi- 
tissima eiusdem  concilii  a  Cardinali 
Pallavicinio  scripta  historia  osten- 
dit,  quam  longa  rerum  pertractatio 
instituenda  fuisset,  si  de  hoc  Histo- 
riae  Ecclesiasticae  celeberrimo,  ac 
gravissimo  capite  pressius,  ac  singil- 
latim  debuisset  disputari.  Illud  cer- 
tuni est,  ad  Catholicae  Ecclesiae  fì- 
dem  contra  haereticos  novatores  vin- 
dicandam,  ad  disciplinam  in  veterem 
splendorem  restituendam,  ad  abusus 
reiiciendos,  atque  ad  pietatem,  et  re- 
ligionis  amorem  in  populo  Christia- 
ne excitandum  ,  nihil  ,  eo  tempore, 
concilii  Tridentini  celebratione,  ac 
decretis  opportunius  ,  et  salubrius 
contingere  potuisse. 


CAPUT  LIV. 

Si  quid  ex  rerum  in  Concilio  Tri- 
dentino gestarum  historia  maxime 
resultat,  id  illud  est  profecto,  quod 
respicit  sapientiam ,  prudentiamque 
singularem ,  quam  Patres  perpetuo 
in  decretis,  canonibusque  condendis 
demonstraverunt.  Huius  rei  veritas 
ex  superiori  harum  praelectionum 
capite  luculenterapparet,sed  ea  mul- 
to clarius  ex  Pallavicinii,  Raynaldi, 
Spondani  ,  atque  ex  eorum  denique 


omnium  narratione  constat,  qui  non 
strictim ,  atque  ,  ut  dici  solet,  per 
summa  capita,  sed  fuse,  ac  copiose  , 
de  tota  concilii  Tridentini  celebra- 
tione pertractaverunt.  Nihil  enim 
a  memoratis  concilii  Patribus ,  nisi 
post  longam,  et  accuratam,  atque  ab 
omni  partium  studio  liberam  consi- 
derationem,  nihil,  nisi  post  pondera- 
tas  rei  cuiuslibet  decernendae  ra- 
tiones  ,  declaratum  umquam  ab  iis , 

vel  canonum  auctoritate  defìnitum 
est. 

Atqui  si  hominibus  fìdes  esset  ha- 
benda ,  de  re  tantopere  manifesta  , 
secundum  praeiudicatas  opiniones 
suas  disputantibus,  alia,  et  loage  di- 
versa deberet  esse  de  concilii  Tri- 
dentini decretis  ,  canonibusque  sen- 
tenza. Satis  est ,  Sarpium  ,  Moshe- 
mium,  Potterium,  Rankium  audire. 
Ita  enim  ii  de  adhibita  a  Patribus, 
qui  concilio  interfuerunt,  agendi  ra- 
tione  loquuntur  ,  veluti  si  non  prò 
rerum  natura,  et  gravitate,  non  post 
diligentissimam  veritatis  investiga- 
tionem,  ad  decreta  ferenda,  atque  ad 
canones  sanciendos  ii  devenerint,  sed 
omnia,  vel  ad  nutum  praecipue,  at- 
que arbitratum  Romani  Pontificis 
ii  gesserint,  vel  studio  partium  com- 
moti, gravissimas  controversias,  in- 
considerate, ac  sine  consilii  maturi- 
tate  dirimi  posse  putaverint. 

Nonnulla  hic  ego  pertractabo  bre- 
viter  de  iis,  quae  in  ista  re  Leopol- 
dus  Rankius  in  universitate  Beroli- 
nensi  Professor  habet  in  opere  in- 
scripto:  Histoire  de  la  Papa-ut é  pen- 
dant les  seixième,  et  dixsepttème 
siècles,  quod  opus  ex  Germanica  lin- 
gua ab  I.  B.  Haiberio  gallice  reddi- 
tum,  Parisiis  anno  1838  editum  est. 
Is  Scriptor,  praesertim  toni.  1  et  2 
Uh.  2  parag.  5  et  lib.  3  parag.  6  ita 
loquitur,  ut  de  concilii  gravitate,  et 
de  decretorum  ab  eo  editorum  au- 
ctoritate perspicue   detrahat. 

Itaque  Rankius  contendit ,  decre- 
tum  cum  canonibus  de  Iustificatio- 
ne,  quod  Sessione  6  editum  est ,  at- 
que in  cuius  decreti  materia,  caput 
praecipuum  controversiae  Catholicos 
inter,  et  Protestantes  versabatur, 
facile  tunc  componi ,  et  promulgari 
celeriter  potuisse,  quia  nihil  eo  tem- 
pore metuendum  Oatholicis  esset, 
cum  tam  acriter  Pontifex,  et  Impe- 
rator  arma  centra  Protestantes  ge- 
rerent.  Itaque  animadvertit,  in  con- 
cilio, quod  arbitratu  Pontificis  omnia 
peragebat,  sine  difficultate,  tunc  po- 
tuisse Lutheri  doctrinam  de  Iusti- 
lìcatione  condemnari.  Qtiare  ait,  in- 


utiles  proinde  fuisse  Cardinalis  Poli 
(quem  Rankius  tamquam  latentem 
Protestantium  in  ea  causa  fautorem 
iniuria  traci  ucit)  exhortationes  ad  No- 
vatorum  doctrinam  serius  perpen- 
dendam.  Haec  autem  si  vera  essent, 
illud-omnino  sequeretur  ,  huius  dog- 
matis  defìnitionem  tribui  debere  po- 
liticis  illius  temporis  rerum  adiun- 
ctis,  id  quod  manifeste  cohaeret  cum 
Rankii  scopo  in  memorata  Papatus 
hi  storia  scribénda. 

Veruni  difficile  non  est  calumniam 
detegere.  Etenim  bellum,  quod  tunc 
gerebatur,  non  modo  Catholicis  non 
favebat,  sed  potius  valde  a  Patribus, 
illius    belli    causa   timendum    erat. 
Narrat  Pallavicinius  in  Concilii  Tri- 
dentini historia,  adductis  argumen- 
tis,  voluisse  Patres  Tridento  disce- 
dere ,  eo   quod  a  Duce  Wittember- 
gensi  grave  periculum  instaret.   Et 
merito  quidem  timebant,  ne  in  eius 
potestà tem  perducerentur.  Legati  au- 
tem ,  rei  gravitate  perpensa ,  erant 
animo  parati  ad  concilium  alio  trans- 
ferendum.   Verum   cum  Paullus  III 
Rom.  Pontifex  rei  certior  factus  est, 
Legatos  reprehendit ,  et  affirmavit, 
concilii  translationem  faciendam  es- 
se, non  timoris  causa,  sed  prò  Reli- 
gionis  honore;  deinde  vero  illòs  ve- 
hementer   adhortatus  fuit ,  ut  con- 
stanti animo  concilium  prosequeren- 
tur.  Haec    vero   cum   evenerint   eo 
ipso  tempore,  quo  quaestio  de  iusti- 
fìcatione  agitabatur,  clara  res  est, 
Tridentinos   Patres  adduci  non  po- 
tuisse ad  dogma,  de  quo  sermo  est, 
stabiliendum,  humanis  rationibus,  at- 
que ea  praesertim  de  causa,  quod  tunc 
Protestantibus  ii  essent  potentiores, 
sed  in  eo  decreto  condendo  nihil  a- 
liud  gessisse,  aut  statuisse,  nisi  quod 
Christi  doctrina,  et  semper  custodita 
de  iustifìcatione  in  Ecclesia  senten- 
za  requirebat.  Praeterea   quomodo 
Patrum  Tridentinorum  decretum  il- 
lud  potest  assentationi  erga  Ponti- 
ficem,  et  Iraperatorem  tribui,  quan- 
do constat,  liberum  unicuique  fuisse 
sententiam  suanì  aperte  proferre,  et 
de  facto   nonnullas  excitatas  fuisse 

hae  de  re  controversias  ?  Ir]  vero 
concilii  Tridentini  historiam  consu- 
lentibus  patet. 

Rankius  quidem  controversias  istas 
commemorat,  verum  non  ita ,  ut  in 
iisdem  narrandis,  reprehensione  di- 
gnus  is  non  reperiatur.  Etenim  af- 
fìrmat ,  tantam  exstitisse  animorum 
concitationem,  ut  Episcopus  Caven- 
sis,etChironensis,singulisdiebusma- 
nus  ad  invicem  consererent.  Est  hoc 
ad  concilii  dignitatem  imminuendam 
valde  opportunum,  sed  falsum  etiam 
estprorsus,  hoc  saepe  evenisse.  Nam 
semel  hoc  accidisse  tantummodo  ,  at- 
que  id  congregatione  iam  absoluta  , 
et  cuna  magno  Patrum  scandalo ,  ac 
dolore,  qui  remedium  adhibuerunt , 
narrat  Pallavicinius. 

Praeterea  Rankius ,  cum  de  con- 
troversiis,quae  tunc  evenerunt,men- 
tionem  facit ,  referens  sententias  a 
Patribus  pronuntiatas,  ventati  con- 
sonanti non  affert  rei  narrationem. 
Nam  in  iis  Patrum  sententiis  circa 
iustificationem  recensendis,  quae  fa- 
vere  videbantur  Lutheri  doctrinae, 
narrationem  Rankius  exaggerat,  et 
conatur  ostendere,  doctrinam  catho- 
licam  de  eo  degniate,  cum  concilium 
habebatur,  exploratam  hactenus,  et 
cognitam  non  fuisse.  Hoc  autem  fal- 
sum omnino  est.  Nam  constat,  Epi- 
scoporum  oppositiones  paucas  fuisse, 
atque  a  toto  fere  concilio,  tamquam 
a  ventate  abhorrentes ,  et  prorsus 
reiiciendas  habitas  esse ,  prout  Pal- 
lavicini! historia  docet. 

Sermonem  quoque  de  Vulgata 
S.  Scripturae  versione  latina  insti- 
tuit  Rankius  ,  atque  eam  a  concilio 
illa  tantum  de  causa  probatam  esse 
dicit,  quia  Ecclesia  Romana  semper 
a  quocumque  errore ,  speciali  Dei 
providentia  fuerit  exempta.  Hoc  au- 
tem ineptum  prorsus  est.  Etenim  vix 
est  aliud  quidpiam  in  tota  concilii 
Tridentini  historia  adeo  notum,  quam 
rationura  gravitas,  et  ab  eo,  quod 
dicit  Rankius,  manifesta  diversitas, 
quibus  Patres  Tridentini  adducti  sunt 
ad  veterem  vulgatam  versionem  La- 
tinam  authenticamdeclarandam.  Fuit 


autem  illa  ratio  gravissima,  qupd  ab 
Ecclesia  universa,  a  tempore  S.  Gre- 
gorii  Magni  illa  adhibita  fuisset,  et 
summa  cum  veneratione  suscepta  ab 
Isidoro,  Beda,  Remigio,  Alcuino,  ce- 
terisque  doctissimis  Ecclesiae  patri- 
bus, ac  Theologis  ,  qui  longo  ilio  in- 
tervallo usque  ad  concilium  Triden- 
tinum  floruerunt. 

Quae  breviter  animadvertimus,  sa* 
tis  esse  posse  arbitramur  ad  osten- 
dendum,  num  Rankio,  et  Scriptori- 
bus  eiusmodi,  qui  de  concilii  Triden- 
tini canonibus  detrahendum  cura- 
runt,  fides  haberi  possit.  Nunc  vero 
non  erit  inopportunum,  aliqua  nota- 
re circa  ea,  quae  memorato  historiae 
Papatus  libro  tertio,  Rankius  dispu- 
tat  cum  de  postremis  concilii  ses- 
sionibus  sermonem  habet. 

Contendit  autem  is  primo  loco, 
concilium  non  ampli  us  per  trac  tasse 
de  unione  procuranda  Protestantium 
cum  Ecclesia  catholica  ,  atque  uni- 
versale eius  curam  de  catholicis  na- 
tionibus  iuvandis,  ac  docendis.  dum- 
taxat  fuisse.  Atque  ut  Èankius  hoc 
confìrmet,  animadvertit  fieri  non  po- 
tuisse  ,  ut  Protestantes  ,  decretis  in 
praecedentibus  sessionibus  editis  ad- 
haererent ,  eo  quod  in  ipsis  praeci- 
pua  Lutheranae  doctrinae  capita  pro- 
fligata  fuissent;  dum  concilium  inter- 
ea  accuratum  de  iis  rebus  examen 
instituere  denegasset.  Post  illud  tem- 
pus ,  quo  istud  accuratius  examen 
denegatum  est,  contendit  Rankius, 
concilium  de  unione  cum  frotèstan- 
tibusinstauranda  sollicitum  non  fuis- 
se ,  et  diem  15  Ianuarii  anni  1552 
epocham  huius  rei  statuendam  esse. 

Verum  Rankii  sententiae,  concilii 
Tridentini  historia  repugnat,  in  qua 
plurima  habentur  exempla  ,  quae 
ostendunt,  concilium  semper,  etiam 
post  significatimi  illud  a  Rankio 
tempus,  studiosissime  conatum  fuis- 
se ,  pacem  a  Catholicis  cum  Prote- 
stantibus  iniri,  id  quod  cum  concilii 
scopo  penitus  cohaerebat. 

Sane  perlongum  esset  exempla  ista 
singillatira  afferre,  atque  in  re  per- 
spicua id  minime  o«Fct  necessarium. 

Satis  autem  erit  librum  15 ,  cap.  2 
num.  3  et  4  historiae  Cardinalis  Pal- 
lavicini! consulere  ;  atque  id ,  quod 
dicimus,  aperte  evincetur.  Sunt  prae- 
terea  notissima  Cardinalis  Commen- 
donii  gesta  in  sua  Germanica  lega- 
tione,  quae  narrat  idem  Pallaviei- 
nius  lib.  15,  quibus  gestis  confìrma- 
tur,  id  quod  propugnamus.  Recolan- 
tur  denique  ea,  quae  circa  concilii 
finem  pertractata  fuerunt  de  contro- 
versia respiciente  communionem  sub 
utraque  specie  laicis  concedenda,  et 
studium  illud  ,  quod  Patres  demon- 
straverunt,  ut  Salvus  conductus  am- 
plissima forma  Protestantibus  dare- 
tur.  Nisi  haec  vero  demonstrent, 
concilium  revera  curavisse  semper, 
ut  Protestantes  reconciliarentur,  non 
erit  ut  arbitror  aliquid  in  posterum, 
quod  ex  factorum  veritate  certo  de- 
duci possit. 

Controversiae  de  Episcoporum  re- 
sidentia  adhuc  agitabantur  (prose- 
quitur  Rankius),  cum  Legati  Ferdi- 
nandi  Imperatoris  Tridentum  perve- 
nerunt,  et  concilio  haec  tria  refor- 
mationis  capita  proposuerunt.  I.  Ro- 
manum  Pontifìcem  reformari  debere 
in  .persona,  in  statu,  et  in  curia;  et 
concilii  Cdnstantiensis  notissima  de- 
creta restauranda  esse.  II.  Commu- 
nionem Laicis  sub  utraque  specie 
concedi  debere.  III.  Missalia,  Brevia- 
ria  expurganda  esse,  Religiosos  re- 
fòrmandos,  aliaque  huiusmodi.  Ran- 
kius gloriatur ,  se  primo  has  petitio- 
nes  secundumrei  veritatemretulisse, 
ac  Pallavicinium  accusat  quod  eas 
omiserit.  Sed  hac  ratione  se  ipsum 
prodit.  Etenim  prirnam  Imperatoris 
petitionem  narrat  Pallavicinius  lib.  17 
cap.  1  num.  6.  Secunda  saepe  legitur 
apud  eundem  scriptorem,  praesertim 
lib.  12  occasione  petitionum  a  Caro- 
lo V  factarum,  et  deinde  fuse  lib.  24 
cap.  12.  De  tertia  vero  petitione  non 
est  quod  immoremur.  Nam  constat, 
Concilium  Tridentinum  operam  de- 
disse memoratae  reformationi  conse- 
quendae,  quod  merito  cum  amplissi- 
ma eiusdem  concilii  laude  referfc  to- 
ties  citatus  Pallavicinius. 


Petitionibus  Germanorum  ,  subdit 
Rankius ,  ad  rei  summam  congrue- 
bant  illae,  quae  a  Cardinali  de  Lo- 
tharingia,  una  cum  Legatis  Galliae 
Regis,  propositae  fuerunt.  Sed  prae- 
terea  animadvertit  istos  postulasse 
ut  decreta  Concilii  Basileensis  con- 
fìrmarentur  ,  aperte  contendentes- 
Concilium  Romano  Pontifice  esse  pò, 
testate  superius. 

Equidem  etsi  Cardinalis  Pallavi- 
einii  historiam  diligenter  perlege- 
rim,  ea  tamen,  quae  Rankius  -de  pe- 
titionibus, a  Cardinali  Lotharingiae, 
et  Galliae  Legatis  in  concilio  pro- 
positis  commemorat,  non  inveni ,  eo 
praecipue  loco,  videlicet  tom.  4  lib.  19 
cap.  1,  quo  Pallavicinius  de  tota  ista 
re  fuse  pertractat.  Nihil  enim  ibi 
est,  quod  respiciat  petitionem  ab  iis 
factam ,  ut  decreta  Basileensia  con- 
firmarentur,  aut  eorundem  assertio- 
nem  de  statuenda  Concilii  supra 
Pontifìcem  potestate.    • 

Possumus  tamen  rem  explicare, 
testimonio  desumpto  ex  epistolis  Mu- 
tii  Calini  Archiepiscopi  Zarae ,  viri 
pietate,  et  ingenuitate  insignis,  quas 
primum  vulgavit  doctissimus  Ioannes 
Dominicus  Mansius ,  in  Miscellanea 
Stephani  Balutii  tomo  4.  Ex  his  au- 
tem apparet ,  memoratum  Cardina- 
lem,  ceterosque  Gallos  Legatos  sese 
opposuisse,  quominus  decreta  de  Ro- 
mano Pontifice  ederentur,  quae  sta- 
tuta  Concilii  Basileensis,  recta  ever- 
terent.  Verebantur  enim  Galli,  ne, 
si  id  fteret,  Sorbonistarum  Collegium 
perturbaretur,  et  inde  Calvinistarum 
secta  oceasionem  arriperet  gravio- 
res  in  Gallia  tumultus  excitandi.  Hoc 
autem  valde  diversum  est  ab  iis  , 
quae  dicit  Rankius  de  petita,  scilicet, 
a  Cardinali  Lotharingio  decretorum 
Basileensium  confirmatione,  aut  de 
Pontificis  potestate ,  quae  Concilii 
Generalis  auctoritate  sit  inferior. 

Quaestio  de  Episcoporum  institu- 
tione  vehementer  animos  commovit 
in  Concilio  Tridentino,  ac  notissimum 
est  factum ,  quod  inter  Melchiorem 
Àvosmedianum ,  et  nonnullos  Italiae 
Episcopos,  die  1  Decembris  anno  1562 

evenit.  Eam  rem  ita  narrat  Rankius: 
«  Cum  Gaditanus  (dici  autem  debuis- 
»  set  Accitanus)  Episcopus  comme- 
»  morasset ,  celebres  Antistites ,  et 
»  EcclesiaePatres  exstitisse,quosRo- 
»  manus  Pontifex  minime  instituerat, 
»  ipsum  removeri  petierunt  Episcopi 
»  Itali  ;  anathema  ,  atque  haeresim 
»  esse  pronuntiarunt;  sed  anathema, 
»  atque  haeresis  in  ipsos  ab  Hispa- 
»  nis  reiecta  fuit.  Saepius  turbae  ex- 
»  citatae  fuerunt,  quibus  Hispaniae, 
»  et  Italiae  nomina  efferebantur.  In 
»  viis  fluere  sanguis  visus  est,  in  ipsa 
»  quoque  pacis,  et  raisericordiae  sa- 
»  era  domo.  » 

Haec  quidem  Rankius,  sed  ex  au- 
thenticis  documentis  rem  totani  ex- 
ponit  Pallavicinius  lib.  19  cap.  5  n.  5, 
cui  omnino  consonat  memoratus  Ca- 
linus  in  epistola  die  3  Decembris 
eiusdem  anni  scripta.  Ex  his  vero 
monumentis  apparet  luculenter,  nar- 
rationem  desanguinis  effusione,  Ran~ 
lui  commentimi  esse.  Constat  enim, 
postquam  nonnulla  verba  iniuriosa, 
non  ab  omnibus  Italis,  sed  a  nonnul- 
lis,  quos  Galinus  et  Pallavicinius  re- 
censet,  prolata  fuerunt,  Legatos  ope- 
ram  dedisse,  ut  inter  eos  concordia 
instauraretur  :  Avosmedianum  men- 
tenti suam  saniori  sensu  explicasse, 
atque  ita  controversiam  istam  feli- 
cem  exitum  habuisse. 

Post  haec  refutationem  non  rae- 
rentur,  quae  affirmat  Rankius  de  Ro- 
raanorum ,  ac  praesertim  Cardinalis 
Rodulphi  Carpensis  persuasione,  vi- 
delicet,  Ecclesiae  ruinam,  et  casum 
brevi  eventurum  esse.  Haec  enim  ab 
homine  tantum  ex  eo  Haereticorum 
genere  possunt  pronuntiari,  qui  do- 
ctrinam  catholicam  de  Ecclesiae  in- 
defectibilitate  penitus  ignoret ,  vel 
despicere  se  posse  arbitretur. 

Negari  quidem  non  potest  graves 
ortas  esse  in  concilio  Tridentino  dis- 
sensiones:  verum  denegari  pariter 
non  potest,  eas  tandem  in  maius  Ec- 
clesiae ,  et  Apostolicae  Sedis  decus 
redundasse.  Hoc  autem  tantopere  cla- 
rum  est,  ut  Rankius  ipse  id  in  du- 
bium  revocare  non   audeat.  Rei  ta- 


men  veritate  fractus  hoc  omne  tri  - 
buit  humanis  rationibus,  ac  politicis 
rerum  adiunctis.  Ex  legatiòne  enim 
Cardinalis  Moronii  ad  Ferdinandum 
Imperatorem ,  derivasse  putat  Ran- 
kius fìelicem  concilii  exitum.  Nam 
ait,  Ferdinandum  fuisse  primarium 
moderatorem  omnium,  quae  in  conci- 
lio fìebant.  Quare  cum  memoratus 
Cardinalis  in  sua  legatiòne,  Impera- 
torem benevolum  Pontifici  peritia  sua 
reddidisset,  inde  factum  esse  Rankius 
concludit,  ut  statini  concilii  negotia 
conversa  sint  in  meliorem  fortunam, 
ac  dissensiones  fìnem  habuerint. 

Profecto  non  est  negandum,  Car- 
dinalis Moronii  Legationem  ad  pa- 
cem  componendam  multum  contulis- 
se.  Negamus  vero  eam  talem  habuis- 
se, qualem  Rankius  contendit,  effe- 
ctum.  Id  autem  facile  est  intellige- 
re.  Etenim  Cardinalis  Moronius  re- 
versus est  Tridentum  a  sua  legatiòne 
die  17  mensis  Maii  anni  1563.  De- 
cretum  vero  de  institutione,  et  resi- 
dentia  Episcoporum,  editum  non  fuit 
nisi  die  15  Iulii  eiusdem  anni.  In  eo 
duorum  mensium  intervallo,  dissen- 
siones acriter  perdurarunt;  ac  non- 
nisi  singulari  Dei  auxilio  factum  est, 
ut  ea  die,  curii  Sessio  23  celebrare- 
tur,  omnibus  fere  consentientibus  ca- 
non de  Episcoporum  institutione,  at- 
que auctoritate,  et  decretum  de  re- 
sidenza, in  quibus  rebus  controver- 
siae  cardo  positus  erat,  incredibili 
totius  Ecclesiae  laetitia  ,  tandem 
statuerentur. 

Plura  alia  ex  Rankii  opere  toties 
significato  possent  afferri,  quae  osten- 
dunt  quantum  a  veritate  discrepent 
ea  ,  quibus  ille  conatus  est  concilii 
Tridentini  auctoritatem  extenuare. 
Sed  facile  ea  quoque  possunt  refu- 
tari,  modo  sincera,  et  ad  fìdem  fa- 
ciendam  idonea  monumenta  consu- 
lantur.  Id  autem  ,  ut  generatim  di- 
cam,  apparebit  iis,  qui  Papatus  me- 
moratam  Rankii  historiam,  in  aliis, 
quae  continet  circa  concilii  Triden- 
tini celebrationem  ,  cum  monumen- 
tis a  Pallavicino,  Raynaldo,  et  Spon- 
dano  allatis  comparare  voluerint. 

In  huius  disceptationis  initio ,  de 
Ioanne  Laurentio  Moshemio  etiam 
mentionem  feci ,  veluti  de  homine 
qui  plurimum  de  concilii  Tridentini 
gravitate,  aique  eiusdem  decretorum, 
et  canonum  auctoritate  detraxerit. 
Ut  id  verum  esse  pateat,  satis  erit 
me  ea  adducere,  quae  in  Institutìo- 
nibus  Historiae  Christianae  saecu- 
li  16  sect.  3  parte  1  cap.  1  parag.  23 
Moshemius  de  concilio  ilio,  et  de  re- 
bus in  eo  sancitis  affirmat.  Hic  enim 
Moshemii  institutionum  locus,  veluti 
summam  eorum  omnium  complecti- 
tur,  quae  ad  concilium  Tridentinum 
vitup.erandum  excogitari  possunt. 

Itaque  Moshemius  ait:  «  Tridenti- 
»  num  concilium,  quod  ad  illustran- 
»  dam,  digerendam,  et  emendandam  , 
»  tam  religionem,  quam  disciplinam, 
»  coactum  esse  dicitur  ,  nova  potius 
»  monstra  peperisse ,  viris  sapienti- 
»  bus,  quam  vetera  debellasse  vide- 
»  tur.  Queruntur  enim,  in  eo  multa 
»  Doctorum  Scholasticorum  scita  , 
»  de  quibus  olim  libere  in  utramque 
»  partem  dicceptabatur,  iniuste  con- 
»  secrata ,  et  inter  dogmata  creditu 
»  necessaria  temere  relata,  immo  ex- 
»  secrationibus  sepia  esse.  Accusant 
»  decretorum ,  et  legum  ambiguita- 
»  tem ,  litesque  per  ea  non  tam  se- 
»  datas,  et  explicatas,  quam  implica- 
»  tas  potius ,  et  propagatas  esse  mo- 
»  leste  ferunt.  Dolent,  non  ex  veri- 
»  tatis  et  sacrarum  litterarum ,  sed 
»  ex  Romani  Pontifìcis  praescripto 
»  cuncta  esse  gesta  ,  patribusque  a 
»  Legatis  Romanis  omnem  fere  fa- 
»  cultatem  ademptam  esse  vulnera 
»  Ecclesiae  sanandi.  Deplorant,  pau- 
»  ca,  quae  bene,  et  sapienter  consti- 
»  tuere  licuit,  nuda ,  et  inermia  re- 
»  lieta  esse  ,  nemineque  prohibente 
»  negligi.  Ad  summam  id  potius  Tri- 
»  dentinos  spectasse  censent ,  quod 
»  cìominationi  Pontifìciae,  quam  quod 
»  universae  rei  Christianae  utile  es- 
»  set.  Quocirca  mirum  nemini  videri 
»  potest ,  esse  inter  ipsos  Romanae 
»  Ecclesiae  fìlios,  qui  Tridentina  et- 
»  iam  decreta  ex  mente  sacri  codi- 
>  ci£,  et  traditionis  exponi  velint,  nec 


»  eandem  eius  in  omnibus  provinciis 
»  Romani  orbis  auctoritatem  esse.  » 

Non  arbitror  tam  brevi  oratione 
maiorem  mendaciorum  numerum  po- 
tuisse  a  Moshemio  perstringi.  Sed 
facile  est  simul  brevi  aliqua  animad- 
versione  ista  confutare. 

Primo  enim  quaeri  a  Moshemio 
posset ,  qui  sint  vere  sapientes  ii 
viri ,  quibus  visum  est ,  concilium 
Tridentinum,  quod  ad  religionis  bo- 
num,etad  disciplinae  instaurationem 
convocatum  fuerat,  in  religionis  po- 
tius incommodum  ,  ac  damnum  con- 
versum  esse.  Dubium  esse  non  pot- 
est, hos  viros,  quos  sapientes  Moslie- 
mius  hoc  loco  appellat,  nisi  vel  Pro- 
testantes,  vel  aliosCatholicae  Eccle- 
siae infensos  scriptores  intelligi  opor- 
tere.  Fieri  enim  non  potest ,  ut  ho- 
mines  Catholici,  et  ii  omnes ,  qui  ea, 
qua  necesse  est  erga  catholicam  Ec- 
clesiam  observantia  animati  sint,  de 
concilio  Oecumenico  iudicare  potue- 
rint ,  illud  concilium  ,  cum  ad  reli- 
gionem iuvandam  incumbere  debuis- 
set,  nova  monstra  in  Ecclesia  pe- 
perisse, perniciem,  scilicet ,  Eccle- 
siae intulisse.  Quod  si  qui  ita  de 
concilio  Tridentino  iudicarunt,  ini- 
mici catholicae  religionis  sunt  , 
quid  est  quod  eorundem  testimo- 
nium,  ad  imminuendam  concilii  au- 
ctoritatem alicuius  roboris  esse  Mo- 
shemius existimaverit,  cum  nihil  tam 
sit  naturale,  quam  homines  catholi- 
cae Ecclesiae  inimicos,  de  catholica 
Ecclesia  ipsa  iniuste  detrahere  ? 

Est  praeterea  manifestum  ,  istas 
scriptorum,  quos  Moshemius  sapien- 
tes appellat ,  querelas  ,  aperte  calu- 
mniosas  esse.  Etenim  manifesta  ca- 
lumnia  est ,  concilium  Tridentinum, 
multa  scholasticorum  doctorum  scita, 
seu  placita,  de  quibus  antea  libera 
cuilibet  esse  poterat  in  utramque 
partem  sententia,  ac  disceptatio,  con- 
cilium, inquam,  illa  consecrasse,  in- 
ter fìdei  dogmata,  ab  omnibus  ne- 
cessario credenda  retulisse ,  anathe- 
mate  in  eos  indicto,  qui  ista  credere 
repugnassent. 

Primo  enim  loco,  dum  haec  affir- 


DE  CONCILII  TRIDENTINI  CANONIBUS. 


427 


inat  Moshemius ,  non  videt,  in  quam 
facili  ad  falsitatem  prodendam  quae- 
stione  is  versetur.  Nam  res  haec  tota 
in  facti  consideratone  continetur. 
Possumus  autem  iure  nos  postulare, 
ut  vel  ipse,  vel  docti  viri,  quos  lau- 
dat,  significent,  in  quo  concilii  Tri- 
dentini decreto,  vel  canone  reperian- 
tur  illa,  quae  multa  esse  dicit,  scho- 
lasticorum  placita  ,  extra  credendi 
necessitatene  antea  posita,  quae  con- 
cilium  Tridentinum  consecraverit , 
inter  catholicae  Ecclesiae  dogmata 
retulerit,  et  de  quibus,  veluti  ad  fì- 
dem  spectantibus,  necessario  creden- 
dis,  anathemate  indicto  ,  sententiam 
pronuntiaverit.  Certuni  est,  nullum 
concilii  Tridentini  locum  ad  accu- 
sationis  huius  probationem  afferri  a 
Moshemio,  vel  alio  quolibet  scripto- 
re  umquam  posse. 

Praeterea  nihil  adeo  est  apud  omnes 
exploratum  ,  ac  cognitum  ,  quam  a 
concilio  Tridentino  id  sapientissime 
semper,  et  accuratissime  cautum  es- 
se, non  modo  ne  scholasticorurn  li- 
berae  de  aliqua  re  sententiae  non 
consecrarentur,  et  ad  Ecclesiae  fiderò 
spectare  declararentur ,  sed  ne  ulla 
quidem  probatione  sua  terminaren- 
tur.  Huius  rei  undique  ex  concilii 
historia,  atque  actis  resultant  argo- 
menta. Et  communis  hominum  vere 
sapientia  praestantium  sententia,  et 
concors  admiratio  fuit,  in  summa  illa, 
accurataque  cautela  demonstranda, 
qua  Patres  Tridentini,  in  decretis , 
canonibusque  sanciendis  usi  sunt,  ne 
quid  huic  sapientissimo  proposito 
contrarium  umquam  committeretur. 
Decent  id  quaestiones  gravissimae 
circa  verba ,  in  declarationibus ,  de- 
cretis ,  et  canonibus  adhibenda  diu 
pertractatae,  atque  id  confirmat  plu- 
ries  irnmutatus  a  Patribus  in  cano- 
num,  ac  decretorum  contextu,  ante- 
quam  promulgari  possent ,  dicendi 
modus.  Nonne  igitur  aperta  calu- 
mnia  est,  adeo  confidenter  affirmare, 
multa  Doctorum  Scholasticorurn  pla- 
cita, quae  antea  libera  circa  fiderà 
praestandam  erant,  concilii  Triden- 
tini sententia ,  inter  fìdei  dogmata, 


necessario  ab  omnibus  credenda  re- 
lata fuisse  ? 

Accusari  decretorum  ,  et  legum 
concilii  ambiguitatem  subdit  Moshe- 
mius, atque  inde  factum  esse  dicit, 
ut  lites  de  rebus  ad  decreta  ipsa 
pertinentibus,  non  modo  non  sedatae, 
sed  auctae  potius  fuerint,  et  evase- 
rint  difficiliores.  Huic  accusationi 
primum  ea  responsio  dari  posset, 
quam  superius  de  querela  scholasti- 
corurn opiniones  iirter  dogmata  a 
concilio  relatas  respiciente  signifl- 
cavimus.  Haec  enim  quoque  res  in 
facti  quaestione  versatur.  Quapropter 
ab  eo,  qui  liane  perplexam  decreto- 
rum  ,  et  legum  a  concilio  latarum 
formam  conqueritur,  deberet  exem- 
plis  adductis  ostendi,  hoc  vitio  con- 
cilii Tridentini  decreta,  legesque  la- 
borare.  Id  autem  quomodo  ostendi 
possit ,  non  facile  intelligitur. 

Deinde  huic  accusationi  ea  apud 
doctos  quoslibet  homines ,  atque  ad 
istam  rem  diiudicandam  idoneos  re- 
cepta  sententia  iure  potest  opponi , 
cetera  etiam  omnia  concilia  oecume- 
nica,  sapientissime  decreta,  et  leges 
suas  condiciisse,  eaque  concilia,  non 
minus  quam  Tridentinum,  infallibi- 
litate  praedita  reputanda  esse  ,  sed 
peculiarem  liane  laudem,  quae  ex  la- 
tine scribendi  clariori  forma  deri- 
vat,  concilio  Tridentino  esse  tribuen- 
dam.  Estne  vero  credibile,  homines 
gravissimos,  quibus  rerum  decernen- 
darum  rationes  omnes  erant  rnani- 
festae ,  postquam  diu  de  rebus  ipsis, 
verbisque  in  decretorum  expositione 
adhibendis  deliberassent,  ambiguita- 
tem loquendi   vitare   non  potuisse  ? 

Denique  lites  ,  quas  per  decreta 
Tridentina  Moshemius  ait  non  modo 
non  sedatas,  explicatasque  fuisse,  sed 
implicatas  potius,  et  propagatas  es- 
se, lites,  inquam,  eae,  cuiusnam  ge- 
neris sunt  ?  Profecto  defìnitiones  in 
materia  fìdei  a  concilio  factas  eae  lites 
respicere  non  possunt.  Quis  enim  est, 
qui  concilii  oecumenici  naturam ,  et 
auctoritatem  perspectam  habeat,  et 
defìnitionum  ab  Oecumenico  concilio 
editarum  infallibilitatem,  quae  ere- 

deridi  pariat  necessitatemi,  agnoscat, 
quis,  dico,  post  defìnitiones  eiusmodi 
editas,  in  litigando  perseverare,  aut 
acrius  in  sententia  his  definitionibus 
contraria  persistere  potest  ?  Certe 
id  ab  ea ,  ad  quam  tenentur  omnes 
erga  Concilii  Oecumenici  defìnitiones 
observantia  penitus  abhorret. 

Quod  si  vero  decreta,  ac  leges  il- 
lae  Tridentinae,  quibus  non  obstanti- 
bus,  Moshemius  ait,  lites  perdurasse, 
atque  auctas  'esse  ,  ad  disciplinam 
tantummodo  spectant,  facile  est  in- 
telligere,  id  decretorum,  aut  legum 
ipsarura  vitio  tribui  non  posse.  Nani 
si  de  regionibus  sermo  sit,  in  quibus 
decreta  Tridentina  disciplinam  re- 
spicientia  non  sunt  promulgata;  in 
iis  certe,  ante  eorundem  promulga- 
tionem,  neque  sedandarum,  neque  au- 
gendarum  eiusmodi  litium  ,  illa  de- 
creta occasionem,  aut  causam  affé rre 
potuerunt.  Si  autem  Moshemius  de 
iis  regionibus  est  intelligendus,  in 
quibus  decreta,  ac  leges  circa  disci- 
plinam a  concilio  Tridentino  latae, 
receptae  ,  atque  ad  obtemperandum 
propositae  sunt,  profecto,  si  post  pro- 
mulgatas  eas  leges,  in  iis  locis  lites 
perseveraverunt,  id  hominum  super- 
biae  est  accensendum,  qui  intelligen- 
tes,  per  eas  Tridentini  leges,  vetera 
placita  ,  consuetudines  ,  aut  abusus 
abrogatos  esse  ,  non  ea  tamen ,  qua 
oportebat,  docilitate  voluerunt  con- 
cilii Oecumenici  sanctiones  revereri. 

Venio  ad  illud,  quod  in  superius  al- 
lato Moshemii  loco  tanta  confiden- 
tia  dicitur,  sapientes  viros  dolere,  eo 
quod  non  ex  veritatis ,  et  sacrarum 
litterarum ,  sed  ex  Romani  Antisti- 
tis  praescripto  cuncta  fuerint  gesta 
in  Tridentina  synodo,  et  a  Legatis 
Pontificiis  omnis  fere  facultas  patri- 
bus  adempta  sit  Ecclesiae  mala  sa- 
nandi.  Iam  vero  concilii  Tridentini 
decreta  legentibus,  et  doctrinam  ab 
eo  expositam  considerantibus  facile 
apparet,  num  in  sacro  ilio  Ecclesiae 
conventu  omnia  eo  modo  fuerint  ge- 
sta, quem  per  calumniam  signifìcat 
perpetuo  ibi   obtinuisse  Moshemius. 

JXam  de  facto  constat ,  concilium 


Tridentinum  doctrinam  suam,  et  de- 
creta ex  sacrarum  litterarum  aucto- 
ritate,  iuxta  eum  sensum,  quem  sem- 
per  Ecclesia tenuit,  exposuisse,  et  ex 
constanti  simul  Ecclesiae  traditione 
confìrmasse.  Si  autem  istam  in  do- 
ctrina  sua  tradenda,  atque  in  decre- 
tis  condendis  normam  concilium  Tri- 
dentinum perpetuo  religiose  serva- 
vit,  est  etiam  perspicuum,  ea,  quae 
in  synodo  gesta  sunt ,  ex  veritatis 
praescripto  gesta  fuisse.  Quando  enim 
constet,  Patres  Tridentinos  in  doctri- 
nae  ,  decretorumque  suorum  exposi- 
tione ,  Sacrae  Scripturae ,  et  Tradi- 
tionis  Ecclesiae  auctoritatem  sequu- 
tos  esse,  constat  etiam  eos  ex  veri- 
tatis praescripto  egisse.  Neque  pot- 
erant  Tridentini  Patres  in  his  agen- 
dis  a  Romani  Pontifìcis  praescripto 
discordes  esse,  cum  eiusdem  Pontifì- 
cis sententia  Sacrae  Scripturae ,  et 
Traditioni  esset  consentanea. 

Quod  spectat  vero  ad  libertatem, 
quam  fere  omnem  a  Legatis  Ponti- 
ficiis ademptam  esse  Patribus  Tri- 
dentinis  affìrmat  Moshemius,  vix  es- 
set ,  cur  eiusmodi  accusationi ,  seu 
potius  calumniae  responderi  deberet. 
Afferenda  essent  potius  in  medium 
concilii  Tridentini  acta,  et  eius  hi- 
storia  esset  huic  assertioni  obiicien- 
da.  Non  ea  quidem  historia,  quam 
Paullus  Sarpius,  ad  concilium, et  Sé- 
dem  Apostolicam  vituperandam  ex- 
cogitavit ,  et  calumniosa  narratione 
replevit,  sed  ea  quae  veritati  rerum 
consona  est,  concilii  Tridentini  histo- 
ria. Tunc  certe  appareret,  quam  fal- 
so dicatur,  sapientes  viros  conqueri, 
Patres  Tridentinos  a  Legatis  Pon- 
tificiis libertate  spoliatos  fuisse.  Et- 
enim  in  concilii  actis,  atque  in  hi- 
storia rerum  vere  in  concilio  gesta- 
rum,  nihil  est  tam  perspicuum,  quam 
libertatem  a  Legatis  ademptam  Pa- 
tribus numquam  fuisse,  aut  Pontifì- 
cis auctoritate  Patres impeditos  esse, 
quominus  ea  decernerent,  quae  post 
perlongam  rerum  investigationem 
decernenda  esse  statuissent. 

Haec  vero  confirmari  optime  pos- 
sent,  argumentis  iis,  quae  Card  ina- 

Iis  Pallavicinius  toto  libri  24  capi- 
te 14  ad  hoc  idem  demonstranclum 
adduxit.  Etenim  eo  loco  Pallavici- 
nius ostendit,  numquam  in  concilio 
Tridentino  evenisse ,  ut  Patres  ad 
ea,  quae  ipsi  nollent,  statuenda  adi- 
gorentur,  aut  ab  iis,  quae  decernen- 
da  putassent,  statuendis  abstinerent. 
Quod  si  vero  Pontifex  propriam  suam 
in  concilio  auctoritatem  exercuit, 
atque  ei  per  Legatos  praefuit,  et  Pa- 
tribus,  qui  synodo  aderant,  consiliis 
suis  ,  et  theologorum  ,  ac  canonista- 
rum  suorum  adiumento  fuit,  id  ni- 
hil  libertati  Patrum  offecisse  idem 
Pallavicinius  animadvertit,  cum  haec 
evenerint,  remanente  semper  in  Pa- 
tribus  singulis  facultate  sententiae 
ferendae ,  quae  ipsis  magis  placuis- 
set;  atque  eo  more  servato,  ut  ad 
definitiones  promulgandas  suffragio- 
rum  pluralitas  requireretur. 

Ista  vero  memoratus  Concilii  Tri- 
dentini historiae  doctissimus  scri- 
ptor,  non  solum  de  dogmaticis ,  sed 
etiam  de  iis  quae  ad  reformationem 
pertinebant,  defìnitionibus,  luculen- 
ter  evincit.  Nam  exemplis  ex  con- 
troversiis,  de  Episcoporum  residen- 
tia,  ac  de  eorundem  institutione  com- 
memorati s,  probat-,  perpetuo  in  Pa- 
tribus  servatam  libertatem  fuisse 
circa  primum  illud  definitionum  ge- 
nus.  De  iis  autem  quae  ad  reforma- 
tionis  materiam  referuntur  ,  cit. 
cap.  14  n.  13  Pallavicinius  animad- 
vertit, ex  concilii  actis  apparere  «  non 
»  solum  Poutifices  libenter  assensos 
»  esse  ,  ut  Patres  statuerent  quae- 
»  cnmque  Ecclesiae  universae  bonum 
»  respicerent ,  sed  etiam  iisdem  re- 
»  liquisse  facultatem,  Romanam  cu- 
»  riam  ,  et  tribunalia  relbrmandi  ; 
»  Pium  IV  praeterea  fuisse  pluries 
»  Legatis  suis  auctorem,  ut  id  fieret, 
»  re  minime  cum  eo  communicata, 
»  et  sibi  displicere  significavisse  si 
»  quando  id  acturn  non  esset  ;  con- 
»  tra  vero  laudata  ab  eo  Pontifìce 
»  fuisse  quaecumque  in  sessionibus 
»  essent  statuta,  licet  id  inopinato, 
»  aut  contra  exspectationem  suam  , 
»  vel  Romanae  Curiae   non  favora- 


»  bile  accidisset;  denique  Cardinalem 
»  Lotharingiae,atqueArchiepiscopum 
»Pragensem,  postquam  cum  Ponti- 
»  fìce  longam,  et  intimam  de  his  re- 
»  bus  pertractationem  habuissent, 
»  memoratam  eiusdem  Pontifìcis  vo- 
»  luntatem ,  ac  religiosum  studium 
»  in  hoc  etiam  reformationis  facien- 
»  dae  capite  requirendo,  apertissime 
»  in  concilio  testatos  esse.  » 

Haec  autem  cum  ita  sint,  perspi- 
cuum  est,  calumniam  esse  quod  di- 
cit  Moshemius,  patribus  Tridentinis 
a  Legatis  Pontificiis  libertatem  iu- 
dicandi  ademptam  esse ,  quae  calu- 
mnia  a  Paullo  Sarpio  etiam  ,  et  a 
Febronio  quoque  in  posterum  pro- 
nuntiata,  a  Cardinali  Pallavicinio  in 
historia  sua,  et  a  Francisco  Antonio 
Zaccaria  in  ìntroductione  ad  Ariti- 
febronìum  cap,  2  n.  7  confutata  est. 

Sed  in  allato  superius  Moshemii 
loco,  haud  ita  potest  facile  intellig'i 
quid  verba  illa  significent,  ea  pauca, 
videlicet,  quae  a  concilio  Tridentino 
statuta  sunt,  nuda,  et  inermia  reli- 
eta esse  ,  atque  ea  quidem  nemine 
prohibente  negligi. 

Nam  si  de  defìnitionibus  ad  fìdem, 
doctrinamque  catholicam  spectanti- 
bus  Moshemii  verba  in  telligenda  sunt, 
falsum  est,  decreta  illa  nuda,  et  iner- 
mia relieta  esse,  cum  concilium  Tri- 
dentinum  anathematis  pòena  eos  o- 
mnes  mulctaverit,  qui  contrarios  de- 
fìnitionibus suis  errores  affirmave- 
rint,  aut  docuerint.  Praeterea  sciunt 
omnes  cuius  roboris  ,  ac  momenti 
sint  expositiones  catholicae  doctri- 
nae,  ac  fidei  in  concilii  decretis  com- 
prehensae.  Scilicet  omnes  intelli- 
gunt,  non  posse  catholicos  eós  repu- 
tari,  qui  doctrinam  his  expositioni- 
bus  contrariam  retinerent;  atque  id 
natura  ipsa  sua  evenire,  quapropter 
ea  decreta  nullo  umquam  tempore 
inermia  existimari  posse. 

Si  vero  de  rebus  a  concilio  Triden- 
tino statutis,  et  disciplinam,  ac  re- 
formationem respicientibus  eo  loco 
sermo  sit;  tunc  vero  dici  potest,  et- 
iam hic  non  intelligi,  quanam  de  cau- 
sa, illa  decreta  nuda,  et  inermia  re- 

lieta  fuisse  existimari  possint.  Pri- 
mo enim  habent  illa  naturalem  vim 
suam  apud  omnes  ,  qui  concilii  Oe- 
cumenici  auctoritatem  despici  non 
posse  sciunt.  Hac  autem  vi  ,  atque 
isto  robore ,  non  possunt  ea  decreta 
umquam  destituì,  neque  ulla  alia, 
quam  Romani  Pontifìcis,  aut  concilii 
legitimi  Oecumenici  aiictoritate  su- 
per eorundem  observatione  dispen- 
sari potest. 

Praeterea  falsum  est,  nemine  pro- 
bibente  ea  decreta  negligi.  Nam  iis 
in  locis  in  quibus  decreta  Tridentina 
ad  disciplinam  quoque  spectantia 
promulgata  sunt,  Episcoporum  curae 
commissum  est,  ut  eadem  accurate 
ser  veri  tur,  atque  ibi  poenalia  etiam 
praescripta ,  quae  iis  decretis  conti- 
nentur,  sine  controversia  effectum 
suum  consequuntur.  Denique ,  ut  o- 
mittam  cetera,  inter  amplissimorum 
S.  R.  E.  Cardinalium  sacra  Consilia, 
a  Sixtò  V  Pont.  Max.  ad  graviorà 
Ecclesiae  negotia  pertractanda  sa- 
pientissime instituta,  illud  est  cele- 
bratissimum,  quod  Saerosancti  Con- 
cilii Tridentini  decretorum  interpre- 
tum  appellatur.  Ad  sacrum  autem 
illud  consilium,  officium  et  cura  spe- 
ctat ,  quam  Pius  IV  ipse  nonnullis 
Cardinalibus  ab  initio  commiserat,  ut 
quaecumque  ad  decretorum  illorum 
materiam  pertinentes  controversiae 
fuerint  excitatae,  secundum  illorum 
decretorum  normam,  et  concilii  men- 
tem  dirimantur,  et  diligenter  opera 
detur,  ut  de  quaestionibus  eiusmodi, 
prout  decreta  memorata  requirunt, 
accurate  iudicetur. 

Opportunum  erit  ad  hoc  proban- 
dura ipsius  Consti tutionis  Sixti  V, 
quae  die  19  Fébruarii  anno  158S 
data  est,  et  incipit  Immensa  aetemi 
(jet,  verba  referre,  quibus  sacri  con- 
silii  instituendi  rationem  explicavit, 
videlicet,  quod  Concilii  Tridentini 
decreta  ab  omnibus  servavi  vellet. 
»  Atque  eorum  quidem  ,  inquit ,  de- 
»  cretorum  ,  quae  ad  fìdei  dogmata 
»  pertinent,  interpretationem  Nobis 
»  ipsisreservamus,  Cardinalibus  vero 
»  praefectis  interpretationi ,  et  exse- 


»  quutioni  concilii  Tridentini, si  quan- 
»  do  in  his  ,  quae  de  morum  refor- 
»  matione,  disciplina,  ac  moderatio- 
»  ne,  et  Ecclesiasticis  iudiciis,  aliis- 
»  que  huiusmodi  statuta  sunt,  du- 
»  bietas ,  aut  difficultas  emerserint, 
»  interpretandi  facultatem,  Nobis  ta- 
»  men.  consultis,  impertimur.  .  .  Ha- 
»  beat  itidem  congregatio  auctori- 
»  tatem  promovendi  reformationem 
»  Cleri,  et  Populi ,  nedum  in  Urbe, 
»  et  Statu  Ecclesiastico  temporali, 
»  sed  etiam  in  universo  Christiano 
»  Orbe,  in  iis,  quae  pertinent  ad  di- 
»  vinum  cultum  propagandum,  devo- 
»  tionem  excitandam,  et  mores  Chri- 
»  stiani  populi  ad  praescriptum  eius- 
»  dem  concilii  componendos.  »  Quo- 
modo  igitur,  nisi  per  calumniam  af- 
flrmari  potest,  ea  ,  quae  a  concilio 
Tridentino  statuta  sunt,  nuda,  atque 
inermia  relieta  esse,  ac  nemine  pro- 
ibente negligi  ? 

Quae  hactenus  animadvertimus , 
illud  quoque  falsum  esse  evincunt, 
quòd  Moshemius  subdidit,  a  sapien- 
tibus  scilicet  viris  esse  reputatum, 
Tridentmos  Patres  ad  summam  id 
potius  spectasse,  quod  dominationi 
Pontiticiae,  quam  quod  universae  rei 
Christianae  utile  esset.  Nam  cum  ea 
quae  Patres  Tridentini  decreverunt, 
vel  fìdei  doctrinam,  vel  reformatio- 
nem tantummodo  respiciant,  quanam 
ratione  vere  dici  potest,  eos  Patres 
spectasse  potius  dominationis  ponti- 
ficiae,  quam  Ecclesiae  universae  uti- 
litatem?  Certe  in  definiendis  fìdei 
dogmatibus,  in  haereticorum  errori- 
bus  proscribendis,  Patrum  Tridenti- 
norum  scopus  esse  non  potuit  Pon- 
tifìciam  dominationem  amplifìcandi. 
Decreta  autem  de  disciplina,  ad  uni- 
versam  prorsus  Ecclesiam,  eiusque 
bonum  ubique  procurandum  spectant. 
Atque  in  his  praeterea  decretis  quam- 
plura  continentur,  quae  curiae  Ro- 
manae  non  erant  favoràbilia,  et  ea 
tamen,  Romano  Pontifice  laudante , 
fuerunt  statuta.  Factum  igitur  ipsum 
ostendit,  hanc  quoque  Moshemii  ani- 
madversionem  calumniosam  esse. 

Restant  pauca  alia  illa,  quae  ex- 

trema  testimonii  superius  adducti 
parte  Moshemius  habet,  scilicet,  cum 
tales  sint  sapientum,  ut  ipse  eos  ap- 
pellat,  virorum,  de  concilio  Triden- 
tino querelae,  mirum  nemini  videri 
posse,  inter  ipsos  catholicos,  seu,  pro- 
ut  eos  ille  vocat,  Ecclesiae  Romanae 
filios,  reperiri,  qui  Tridentina,  decre- 
ta ex  mente  sacri  codicis,  et  tradi- 
tionis  exponi  velint,  nec  eandem  con- 
cilii  Tridentini  in  omnibus  provin- 
ciis  Romani  orbis  auctoritatem  esse. 

Iam  vero  facile  hic  etiam  est  Mo- 
shemio  respondere,  et  obscuritatem, 
qua  gravem  istam  rerum  materiam 
is  offundere  voluit,  avertere.  Cum 
enim  ille  affirmat  esse  inter  ipsos  Ec- 
clesiae Romanae  filios,  qui  Tridentina 
decreta  ad  mentem  sacri  codicis,  et 
traditionis  exponi  velint,  aperte  si- 
gnifìcat,  se  de  Tridentinis  illis  decre- 
tis,  aut  defìnitionibus  loqui,  quae  dog- 
mata  fìdei,  et  Ecclesiae  doctrinam 
respiciunt.  Etenim  eius  generis  pror- 
sus  esse  decreta  debent,  in  quorum 
expositione  facienda  ,  de  sacrarum 
scripturarum,  et  traditionis  sensus 
intelligentia  sermo  esse  possit. 

Haec  autem  cum  ita  sint,  quid  sibi 
Moshemius  voluit  cum  de  decretis 
huiusmodi  agens,  nemini  mirum  vi- 
deri posse  dixit,  inter  ipsos  Catho- 
licos reperiri,  qui  in  iis  exponendis 
ad  sacrarum  scripturarum,  et  tradi- 
tionis sensum  recurrant?  Num  haec 
significant,  dubium  esse,  an  Triden- 
tina de  his  rebus  decreta,  Sacrarum 
Scripturarum  testimoniis,  et  Tradi- 
tionis auctoritati  non  innitantur?  Sa- 
tis  vero  est  eorum  decretorum  contex- 
tum  consulere,  ut  appareat  Concilii 
Tridentini  Patres  in  condendis  defìni- 
tionibus suis,  atque  in  doctrina  ex- 
ponenda,  omnem  Scripturae  Sacrae, 
ac  Traditionis  rationem  semper  Im- 
buisse, et  secundum  verum  Scriptu- 
rae, ac  Traditionis  sensum  decreta 
sua  fecisse. 

Fieri  quidem  quandoque  potest , 
ut  cum  de  explicandis ,  vel  de  pro- 
pugnandis  rebus  a  concilio  Triden- 
tino decretis  sermo  occurrerit,  Sa- 
crae Scripturae,  et  Traditionis  testi- 


monia afferantur,  et  iis  adductis,  ve- 
ritas  definitionum  a  Concilio  Triden- 
tino factarum  confirmetur.  Hoc  ta- 
men  non  ostendit ,  ipsos  Romanae 
Ecclesiae  filios,  tamquam  si  in  Tri- 
denti norum  decretorum  auctoritate, 
et  claritate  non  acquiescant,  ad  Scri- 
pturae Sacrae,  et  Traditionis  testi- 
monia confugere,  quo  possint  defini- 
tionum a  concilio  editarum,  vel  do- 
ctrinae  ab  eo  traditae  veritatem  sibi 
persuadere. 

Denique  memorata  superius  Mo- 
shemii  verba  magnam  continent  in- 
cohaerentiam.  Etenim  ad  verum  co- 
gnoscendum  Scripturae,  ac  Traditio- 
nis sensum  ,  cuiusnam  est ,  aut  esse 
potest  gravior  ,  quam  Ecclesiae  au- 
ctoritas  ?  Decreta  vero ,  seu  fidei 
defìnitiones ,  quae  in  concilio  Oecu- 
menico  editae  sunt ,  nonne  decreta 
ac  defìnitiones  eiusmodi  sunt,  quae 
Ecclesiae  Cathólicae  manifeste  con- 
tinent auctoritatem?  Quomodo  igitur, 
qui  sibi  cohaererein  disputando  velit, 
iudicare  potest ,  ad  Tridentinarum 
definitionum  veritatem  consequen- 
dam  ,  Catholicos  ipsos  existimare  , 
Sacrae  Scripturae,  et  Traditionis  te- 
stimonia perscrutari  oportere  ?  Tan- 
dem sciunt  omnes,  Traditionis  prae- 
cipuam  partem  in  Conciliorum  Ge- 
neralium  defìnitionibus  contineri. 
Quae  igitur  tanta  loquendi  incohae- 
rentia  est,  ut  ad  decreta  a  concilio 
Tridentino  Oecumenico  promulgata 
exponenda,  necesse  esse  dicatur,  ad 
Sacrae  Scripturae,  et  Traditionis  te- 
stimonia confugere  ? 

Dixi  panilo  ante,  facile  esse  eam 
obscuritatem  avertere,  quam  rebus, 
de  quibus  agimus,  Moshemius  cona- 
tus  est  offundere.  Atque  id  quidem 
verissimum  est.  Nam  cum  is  affirmas- 
set  non  esse  mirum,  propter  querelas 
de  Concilii  Tridentini  agendi  ratione 
a  viris  sapientibus  factas,  ipsos  Ca- 
tholicos in  eius  decretorum  exposi- 
tione, ad  Sacrae  Scripturae,  ac  Tra- 
ditionis auctoritatem  se  convertere  ; 
id  quod  demonstrat,  Moshemium  de 
rebus  ad  fìdem  spectantibus  sermo- 
nem  habere;  repente  idem  scriptor, 

uno,  eodemque  orationis  contextu 
prosequutus  est ,  non  esse  mirum  , 
non  eandem  in  omnibus  Romani  Or- 
bis,  seu  Catholicae  Ecclesiae  provin- 
ciis  eiusdem  concilii  auctoritatem 
esse.  Atqui  fuisset  hic  a  Moshemio 
aperte  explicandum,  permagnum  es- 
se in  rebus,  de  quibus  ipse  loquitur, 
discrimen. 

Etenim  si  de  decretis  fìdem  respi- 
cientibus,  aut  de  Ecclesiae  doctrina 
a  concilio  Tridentino  tradita  sermo 
fit,  falsum  est,  non  eandem  apud  ca- 
tholicos  ubique  eius  decretorum  esse 
auctoritatem.  Pugnaret  enim  cum 
ipsa  catholicae  religionis  natura , 
ut  aliquae  provinciae,  quae  catholi- 
cae vere  sint,  non  revereantur  velu- 
ti  infallibilem  concilii  Oecumenici  de- 
finitionum  fìdei  auctoritatem.  Quam- 
obrem  quod  ad  huiusmodi  materiam 
pertinet,  certuni  est,  Tridentina  de- 
creta eandem  habere  in  universa  ec- 
clesia catholica  auctoritatem.  Alia 
vero  ratio  est  decretorum,  quae  non 
ad  fìdem ,  sed  ad  disciplinam  perti- 
nent.  Quemadmodum  enim  Religio- 
nis Catholicae  natura  non  requirit, 
ut  qua  ratione  una  fìdes  ubique  ter- 
rarum  esse  debet,  pari  de  causa  ea- 
dem  ubique  debeat  esse  catholica- 
rum  regionum  omnium  praxis ,  et 
consuetudo;  ita  evenire  etiam  potest, 
ut  non  in  omnibus  catholicis  regio- 
nibus  decreta  de  disciplina  a  conci- 
lio Tridentino  condita  serventur. 
Neque  id  tamen  inde  nascitur,  quod 
etiam  ea  decreta  suam  non  habeant 
auctoritatem. 

Profìciscitur  enim  id  ex  eo,  quod 
concilii  Tridentini  n  ,^s,  circa  ma- 
teriam, quae  ad  disciplinam  spectat, 
non  ea  fuerit,  ut  statim,  ubique,  ca- 
tholicos,  in  qualibet  Ecclesiae  parte 
deberet  statim  obligare. 

Exempla  plura  ad  hoc  probandum 
afferri  possent.  Unum  tamen  brevi- 
tatis  causa  commemorasse  satis  erit, 
scilicet  id,  qutfd  respicit  impedimen- 
tum  dirimens  clandestinitatis ,  quod 
Sess.  24  in  decreto  de  reformatione 
Matrìmonii  cap.  1  a  concilio  Tri- 
dentino   statutum    est.  In  eo   enim 


decreto,  ita  Patres  Tridentini  inter 
ceteraloquutisunt:«Qui  ali  ter  quam 
»  praesente  Parodio,  vel  alio  saeer- 
»  dote  de  ipsius  Parochi,  seu  ordina- 
»  rii  licentia,  et  duobus ,  vel  tribus 
»  testibus,  matrimonium  contrahere 
»  attentabunt,  eos  Sancta  Synodus, 
»  ad  sic  contrahendum  omnino  inha- 
»  biles  reddit,  et  huiusmodi  contra- 
»  ctus  irritos ,  et  nullos  esse  decer- 
»  nit ,  prout  eos  praesenti  decreto 
»  irritos  facit,  et  annullat.  »  Constat 
vero,  receptumque  est  apud  omnes, 
hoc  impedimentum,  quod  tam  gravi- 
bus  verbis  ,  atque  adeo  generali  lo- 
quendi  ratione  sancitum  est,  in  iis 
tantummodo  locis  vim  habere,  in  qui- 
bus decretum  ipsum  promulgatum 
est,  vel  in  quibus  illud ,  tamquam  a 
concilio  Tridentino  inductum  obser- 
vetur.  Quamobrem  manifestum  est, 
loca  quamplura  esse,  in  quibus  ma- 
trimonium ,  licet  ista  forma  a  Con- 
cilio Tridentino  praescripta  non  con- 
trahatur,  valeat  tamen  ,  et  dirimenti 
hoc  impedimento  non  teneatur.  Ex 
hoc  tamen  non  sequitur,  etiam  inter 
Catholicos,  non  eandem  concilii  Tri- 
dentini decretorum  auctoritatem  es- 
se, sed  sequitur  inde  tantummodo  hoc 
evenire,  ut,  quantum  spectat  ad  de- 
creta disciplinam  respicientia  ,  sint 
in  iis  non  pauca,  quae  non  obligent, 
nisi  ubi  decreta  ipsa  promulgata, 
vel  tamquam  concilii  Tridentini  de- 
creta recepta  fuerint. 

Etquoniam  hic  sermo  incidit  de  im- 
pedimento clandestinitatis  dirimen-' 
te  ,  a  Concilio  Tridentino  inducto  , 
et  de  eiusdem  impedimenti  robore 
in  iis  tantum  regionibus,  in  quibus 
Tridentinum  decretum  de  reforma- 
tione matrimonii  promulgatum  est, 
non  erit inopportunum commemorare 
id  ,  quod  a  Benedicto  XIV  decreto 
edito  die  4  Novembris  1741 ,  quod 
in  eius  Bullarii  tom.  1  continetur  , 
statutum  est  de  matrimoniis  inter 
haereticos,  vel  inter  haereticos  ac  ca- 
tholicos coniuges  in  Hollandia,et  foe- 
derati  Belgii  provinciis  ,  non  servata 
forma  Concilii  Tridentini  contractis. 

Videlicet  matrimonia  quantumvis 


DE   CONCILII   TRIDENTINI   CANONIBUS. 


ea  ratione  inita,  valere  tamen  in  iis 
locis  Pontifex  constituit.  Quapropter 
effecit,  ut,  licet  in  iisdem  regionibus 
impedimentum  clandestinitatis,  per 
Tridentini  Concilii  decreti  promul- 
gationem,  seu  observationem,  antea 
vigeret;  impedimentum  illud  tamen 
in  iisdem  locis,  circa  matrimonia  in- 
ter  haereticos,  vel  etiam  catholicum 
inter  et  haereticum  contracta  ,  in 
posterum  non  obtineret.  Romani  Pon- 
tifìces  vero  Benedicti  XIV  succes- 
sores,  id,  quod  de  Hollandia,  et  foe- 
d erato  Belgio  Benedictus  Pontifex 
constituerat,  etiam  de  aliis  regioni- 
bus  deinde  statuerunt.  Haec  autem 
omnia  ideo  a  me  commemorata  sunt, 
ut  scilicet,  luculentius  appareat,  si 
sermo  sit  de  decretis  Tridentinis  di- 
^ciplinam  respicientibus  ,  valde  di- 
Versa  ratione  iudicandum  esse,  quam 
si  quaestio  sit  de  decretis  ad  lìdem, 
ac  doctrinam  spectantibus.  Haec  ta- 
men diversitas  nullo  modo  probat , 
de  Concilii  Tridentini  decretorum 
auctoritate  catholicos  inter  se  non 
convenire.  Sed  haec  dumtaxat  osten- 
clunt,  circa  decretorum  de  fide,  at- 
que  eorum.,  quae  de  disciplina  per- 
tractant ,  observationem  ,  diversum 
natura  sua,  iudicium  esse  debuisse. 

Cum  vero  ista  dicimus  ,  manife , 
stum  est ,  minime  nos  ea  compre- 
hendere,  quae  quantumvis  ad  disci- 
plinam  pertineant,  universali  tamen 
lege,  ac  ex  sanctissimo  Ecclesiae  in- 
stituto  sancita  sunt.  Nam  etiam  in 
huiusmodi  decretis  servandis,  nulla 
reperitur,  aut  reperiri  potest  inter 
catholicos  discrepantia.  Tale  profe- 
cto  est  ex.  gr.  quod  sess.  24  can.  9 
de  sacramento  Matrìmoniì  a  Con- 
cilio Tridentino  decretum  fuit ,  ut 
anathema  sit,  si  quis  dixerit,  Cleri- 
cos  in  sacris  ordinibus  constitutos , 
posse  matrimonium  contrahere,  con- 
tractumque  validum  esse  non  ob- 
stante  lege  ecclesiastica.  Tale  etiam, 
quod  can.  10  eiusdem  sessionis  pro- 
nuntiatum  est  de  prohibitione  sole- 
mnitatis  nuptiarum  certis  anni  tem- 
poribus. Haec  enim,  aliaque  eiusmo- 
di,  a  Concilio  Tridentino  condita  de- 
creta, continent  sanctissima,  ac  ve- 
tustissima Ecclesiae  instituta  ,  quae 
quantumvis  ad  disciplinam  proprie 
pertineant ,  religiose  tamen  ubique 
ab  omnibus  sunt  servanda  ,  ne- 
que  ulla  ratione  sunt  miscenda  cum 
iis ,  quorum  observandorum  obliga- 
tio  ex  dceretorum  promulgatane  de- 
pendet. 


CAPUT  LV. 


DE    CONCILII    TRIDENTINI    CONFIRMATIONE 

Postquam  Concilium  Tridentinum 
dimissum  est,  Romam  reversi  sunt 
duo  Pii  IV  Romani  Pontifìcis  Le- 
gati, qui  Concilio  ipsi  eiusdem  Pon- 
tifìcis nomine  praefuerant,  videlicet 
Ioannes  Cardinalis  Moronus  Episco- 
pus  Praenestinus  ,  et  Ludovicus 
S.  Cyriaci  in  Thermis  Cardinalis  Si- 
moneta.  Reliqui  enim  duo  Legati , 
Stanislaus  Cardinalis  Hosius  tituli 
S.  Eustachii,  et  Bernard us  Navage- 
rius  Cardinalis  S.  Nicolai  inter  Ima- 
gines,  alter  in  Poloniam,  alter  Ve- 
ronam  statim  post  impositum  Con- 
cilio fìnem  redierunt. 

Tom.  II. 


Cum  autem  Legati  Romam  venis- 
sent,  et  Cono*»1^.  decreta  ad  Pontifì- 
cem  Maximu,  ,  ut  ea  confìrmaret , 
aliata  essent,.  agi  continuo  coepit  de 
eadem  confirmatione  facienda;  quae 
deinde,  prout  superius  diximus,  edita 
constitutione ,  quae  die  26  Ianuarii 
anno  1564  data  est,  a  Pio  IV  tributa 
fuit.  Aliarn  quoque  Bullam  die  18  Iu- 
lii  anno  1564  idem  Pius  IV  edidit, 
quae  incipit  Sìcut  ad  Sacrorum,  qua 
aperte  declaravit,  a  calendis  Maii  e- 
iusdem  anni,  decreta  omnia  Concilii 
ad  reformationem,  ac  ius  positivum 
spectantia  obligare  coepisse.  Denique 

die  2  Augusti  memorati  anni  1564 
alias  litteras  Apostolicas  Pontifex 
decìit,  quibus  octo  Cardinalibus  a  se 
deputatis  munus  commisit,  decreto- 
rum  Concilii  Tridentini  exsequutio- 
nis  atque  observationis  procurandae. 

Quanta  vero  fuerit  Pontificis  Pii  IV 
cura,ac  sollicitudo,  ut  Concilii  Tri- 
dentini, et  decretorum  ab  eo  edito- 
rum  piena  confirmatio  fìeret,  osten- 
dunt  quamplura  ad  postremos  duos 
eius  Pontificati^  annos  pertinentia 
monumenta;  et  Cardinalis  Pallavi- 
cinius  praeterea  toto  lib.  24  cap.  9 
fuse  demonstrat ,  quo  loco  n.  5  ex 
actis  consistorialibus  diei  30  Decem- 
bris  1503,  orationem  quoque  italice 
redditam,  a  Pio  IV  latine  habitam 
affert,  qua  perspicuum  de  singulari 
eius  studio  ad  hoc  tam  grave  nego- 
tium,  prò  Ecclesiae  bono  absolven- 
dum,  testimonium  continetur,  Nam 
Pius  IV  in  ea  oratione,  primum  gra- 
tulatus  ob  Concilii  felicem  exitum, 
Ferdinando  Imperatori,  reliquisque 
Principibus,  atque  Episcopis,  qui  Con- 
cilii participes  fuerant,  gratias  egit. 
Deinde  reformationis  decreta  a  Con- 
cilio condita  plurimum  laudavit,  et 
se  daturum  omnem  operam  esse  de- 
claravit,  ut  ubique  accuratissime  ser- 
varentur  ,  et  non  modo  se  alienum 
omnino  esse  dixit  a  quolibet  eorun- 
dem  decretorum  non  confìrmando , 
sed  etiam  se  esse  effecturum,  ut  quae 
aliquanto  mitius  a  concilio  in  iis  re- 
bus statuta  fuerant ,  iudicio  ,  dili- 
gentia,  atque  auctoritate  sua,  seve- 
rius  ubique  cogerent,  et  explicaren- 
tur.  Plura  praeterea  Pontifex  pro- 
nuntiavit,  quibus  ostendit,  se  velie 
statim  ad  efiectum  ea  perduci,  quae 
Concilium  statuerat,  atque  ea  prae- 
cipue ,  quae  Episcoporum  electio- 
nem  ,  residentiam,  aliaque  id  genus 
respiciunt. 

Quod  spectat  autem  ad  confirma- 
tionem  Concilii  decretorum  ,  licet- 
iam  meminerimus,  Pontificem,  edita 
constitutione  eam  dedisse,  est  tamen 
hic  locus,  ut  de  ista  re  disertius  ali- 
qua  dicamus.  Itaque  aliud  die  26  Ia- 
nuarii   1564  consistorium   Pius   IV 


habuit,  in  quo  memoratam  superius 
consti  tu  tionem  Benedìctus  Deus,  a 
Cardinalibus  etiam  subscriptam  pro- 
mulgavit ,  qua  ,  postquam  affirmas- 
set,  se  cognovisse ,  Concilii  decreta 
omnia  catholica,  et  populo  Christiano 
utilia,  ac  salutarla  esse,  eadem  de- 
creta omnia  ,  et  singula  se  confìr- 
mare  ,  et  ab  omnibus  suscipienda  , 
ac  servanda  esse  ,  se  decernere  de- 
claravit.  «  Ad  viiandam  vero,  sub- 
»  dit  Pontifex,  perversionem,  et  con- 
»  fusionem,  quae  oriri  posset,  si  uni- 
»  cuique  liceret,  prout  ei  liberet,  in 
»  decreta  Concilii  commentarios,  et 
»  interpretationes  suas  edere  ,  au- 
»  ctoritate  apostolica  inhibemus  id 
»  omnibus...  si  cui  vero  in  eis,  ali- 
»  quid  obscurius  dictum,  et  statu- 
:  »  tum  fuisse,  eamque  ob  causam  in- 
»  terpretatione,  aut  decisione  aliqua 
»  egere  visum  fuerit,  ascendat  ad  lo- 
»  cum,  quem  Dominus  elegit,ad  Se- 
»  dem  ,  videlicet ,  Apostolicam  ,  o- 
»  mnium  fìdelium  magistram,  cuius 
»  auctoritatem  etiam ipsaSanctaSyn- 
»  odus  tam  reverenter  agnovit.  Nos 
»  enim  difficultates  ,  et  controver- 
»  sias,  si  quae  ex  eis  decretis  ortae 
»  fuerint,  nobis  declarandas,  et  de- 
»  cidendas,  quemadmodum  ipsa  quo- 
»  que  Sancta  Synodus  decrevit,  re- 
»  servamus,  parati,  sicut  ea  de  no- 
»  bis  merito  confisa  est ,  omnium 
»  provinciarum  necessitatibus,  ea  ra- 
»  tioue,  quae  commodior  nobis  visa 
»  fuerit,  providere.  » 

Paullus  Sarpius  quidem  de  hac  fa- 
cta  a  Pio  IV  Concilii  Tridentini  con- 
fìrmatione  obloquitur.  Sed  illum  ci- 
tato lib.  24  cap.  9  n.  8  et  seqq.  Pal- 
lavicinius  graviter  refellit.  Ostendit 
enim  falsum  esse  quod  Sarpius  di- 
xerat,  excepto  tantummodo  Hugone 
Boncompagnio ,  qui  deinde  Grego- 
rius  XIII  fuit  ,  omnes  in  aula  Ro- 
mana confirmationi  decretorum  uni- 
versim  faciendae  restitisse.  Dubium 
praeterea  de  generali  illa  confirma- 
tione  facienda  Pontificem  numquam 
fuisse,  tum  ex  ipsa  rei  totius  consi- 
deratone, tum  ex  litteris  die  1  Fe- 
bruarii  anno  1564  a  Cardinali  Bor- 

romaeo  ad  daos  Hispaniae  RegisLe- 
gatos  scriptis  Pallavicinius  demon- 
stmt. 

Quoniam  vero  Sarpius  contende- 
rai;, ex  decreto  ,  seu  actu  consisto- 
riali  apparerò  ,  Pontificem  ,  quando 
Concilii  Tridentini  decreta  omnia 
confirmavit ,  non  vidisse ,  nisi  de- 
cretum  ipsum  de  petenda  confirma- 
tione ,  in  ea  quoque  re  manifestarci 
ab  eodem  scriptore  pronuntiatam  esse 
falsitatem  Pallavicinius  evincit. 

Quo  loco  perspicuum  mini  videtur 
studium   maledicendi ,   quo   Sarpius 
animabatur.  Nani  ex  forma  decreti 
consistorialis,  quod  a  Cardinali  Ale- 
xandro  Farnesio   S.  R.  E.  Vicecan- 
cellario  subscriptum,  praemitti  so- 
let  Bullae  a  Pio  IV  die  26  Ianuarii 
promulgatae  de  Concilii  confìrmatio- 
ne,  ex  forma,  inquam,  decreti  illius 
consistorialis  Sarpius  concludit,  Pon- 
tificem ,  quando  confirmationem  il- 
lam  dedit,  decretum  tantummodo  vi- 
disse de  petenda  confirmatione.  Hoc 
autem  Sarpio  excidere  non  potuisset, 
nisi  quemlibet,  et  penitus  absurdum 
maledicendi  praetextum  ampere  vo- 
luisset.  Etenim  ad  Curiae,  seu  Can- 
cellariae  praxim  hoc  pertinet,  ut  in 
decretis  consistorialibus,  res,  de  qui- 
bus  agitur  ,  et  super  quibus  Ponti- 
fices  perquam  longas   etiam   consti- 
tutiones  edituri  sunt,  res,  inquam, 
eiusmodi  ,  summatim  significentur  , 
non  autem  diserta  oratione  per  sin- 
gula  capita  exponantur.  Quare,  quod 
ad  formarci  spectat  decreti  consisto- 
rialis ,  satis   erat  in  eo   rnentionem 
fieri  decreti  Patrum  Tridentinorum 
de  petenda  a  Romano  Pontifìce  con- 
firmatione Concilii  decretorum.  Ita- 
que   facile   intelligitur  ,    nonnisi   ab 
nomine   levissimo ,    vel  maledicendi 
cupiditate  abrepto  ,  hoc   afferri  po- 
tuisse  tamquam  argumentum  ad  os- 
tendendum  ,    eo   tempore   Pium    IV 
decretum  Tridentinum  dumtaxat  il- 
lud  vidisse,  quo  petendam  ab  Apo- 
stolica Sede   confirmationem  Patres 
Concilii  statuerunt. 

Falsum  est  praeterea,  ex  decreto 
consistoriali  apparere,  Pontificem  eo 


tempore  vidisse  tantummodo  decre- 
tum de  confirmatione  petenda.  Nam 
in  eo  decreto  legitur  :  «  Petitioni 
»  nomine  Concilii  Oecumenici  Tri- 
»  dentini  super  eius  confirmatione 
»  nobis  factae  annuentes ,  omnia  et 
»  singula,  quae  in  dicto  Concilio  tam 
»  sub  fel.  ree.  Paullo  III ,  et  Iulio  III 
»  praedecessoribus  nostris,  quam  pon- 
»  tificatus  nostri  tempore  decreta , 
»  et  definita  sunt,  auctoritate  Apo- 
»  stolica,  etiam  de  venerabilium  fra- 
»  trum  nostrorum  Cardinalium  con- 
»  silio,  et  assensu ,  matura  cum  il- 
»  lis  deliberatane  praehabita,  con- 
»  fìrmamus,  atque  ab  omnibus  Chri- 
»  stifidelibus  recipi,  et  inviolabiliter 
»  observari  mandamus.  » 

Haec  autem  cum  ita  sint,  non  in- 
telligitur, quomodo  ab  nomine,  qui 
serio  agat,  affirmari  po3sit,  ex  istius 
decreti  consistorialis  contextu  ap- 
parere, nullum  aliud ,  nisi  illud  de 
petenda  confirmatione  factum  a  Pa- 
tribus  Tridentinis  decretum,  Pium  IV 
eo  tempore  hactenus  vidisse.  Etenim 
Pontifex  ait ,  se  Concilii  petitioni 
obsecundantem  ,  omnia  Concilii  de- 
creta confirmare ,  verum  illud  quo- 
que adiungit,  se  hoc  lacere  post  con- 
sultos  a  se  Cardinales,  et  postquam 
ii  assensumsuum  significavissent.Ne- 
que  ad  confirmationem  tribuendam 
Pontifex  repente  devenit,  sed  hoc  a 
se  fieri  affirmavit  post  maturarn  cum 
iisdem  Cardi nalibus  antea  habitam 
de  ea  re  deliberationem.  Hanc  vero 
deliberationem  circa  decreta  confir- 
manda  versari  debuisse ,  non  autem 
circa  decretum  de  petenda  confirma- 
tione, manifestum  omnibus  est.  Quo- 
modo igitur  videri  Sarpio  potuit,  ex 
decreto  consistoriali  apparere  ,  eo 
tempore  Pium  IV  Pontificem  decre- 
tum illud  dumtaxat  vidisse  ,  quod 
ad  petendam  confirmationem  refe- 
rebatur  ? 

Quanam  ratione  praeterea  haec 
Sarpii  opinio  cum  illa  querela  ab 
eo  toties  repetita  convenire  potest, 
qua  continetur,  quaecumque  Tridenti 
fìerent ,  Pontifìce  volente  evenisse  , 
et  a  Legatis    retardatos   Episcopos 

esse  ab  iis  decernendis  ,  quae  Pon- 
tificis,  aut  Romanae  Curiae  voluntati 
non  consentanea  futura  esse  intelle- 
xissent?  Quis  vero  sibi  persuadeat , 
Pontifìcem,  qui  in  consistono  die  30 
Decembris  anno  1553  habito ,  tam 
gravem  de  decretis  Tridentinis  ora- 
tionem  habuerat,  quique  statina  ea 
decreta  ad  effectum  perducenda  esse 
declaraverat ,  in  alio  deinde  consi- 
stono, post  viginti  septem  dies  ad 
solemnem  confirmationem  promul- 
gandam  habito,  postq'uam  de  negotio 
toto  mature  cum  Oardinalibus  deli- 
beravisset,  unum  illud  Concilii  de- 
cretum  cognovisse,  quo  Pontifici  sup- 
plicandum  esse  Episcopi  Tridentini 
statuerant,  ut  decreta  Concilii  con- 
fìrmaret?Haec  sunt  cuilibet  omnino 
incredibilia  ,  atque  ab  nomine  tan- 
tum profìcisci  poterant,  qui,  ut  suo 
erga  Romanam  Ecclesiam  odio  in- 
dulgere^ ad  absurda  quoque  confin- 
genda  descendit. 

Quod  si  Sarpius  facile  refellitur 
dum  hac  ratione  de  confirmatione  a 
Pio  IV  decretis  Tridentinis  tributa 
obloquitur  ,  atque  eum  maledicendì 
studio  ista  pronuntiasse  luculenter 
ostenditur;  non  difficilius  certe  Pot-% 
terius  de  hac  ipsa  re,  parte  2  lib.  5 
pag.148  agens  redarguitur.  Etenim 
contendit  eo  loco  Potterius,  decreta 
de  reformatione,  permagno  in  peri- 
culo  fuisse  ne  a  Romano  Pontifice 
non  confirmarentur,  cum  in  iis  re- 
perirentur  non  pauca,  quae  Romanae 
Curiae  moribus,  ambitioni  et  avari- 
tiae  repugnarent.  SedHugonem  Bon- 
compagnium  modum  excogitavisse 
ait ,  quo  sine  repugnantium  isto- 
rum  hominum  offensione  ,  ac  detri- 
mento, decreta  illa  confirmarentur. 
Videlicet,  id  facile  futurum  Boncom- 
pagnium  ostendisse,  modo  Pontifex 
in  facienda  decretorum  omnium  Con- 
cilii confirmatione,  ipsi  sibi  uni  de- 
cretorum ipsorum  interpretandorum, 
aut  explicandorum  potestatem  reser- 
vasset,  poenis  etiam  indictis  in  eos, 
qui  huic  reservationi  non  obtempe- 
ravissent.  Idcirco  autem  Pontifici  po- 
testatem istam  reservatam  fuisse  Pot- 


terius affirmavit,  quod  ea  contineret 
in  seipsa  remedium,  quo  decretorum 
de  reformatione  severitas,  opportuno 
tempore  declinari  commode  posset. 

Verum  haec  quoque  sunt  piena  fal- 
sitatis.  Negamus  enim  fuisse  Hugo- 
nis  Boncompagnii  callidum  inventum, 
ut  Pius  IV  decretorum  Tridentino- 
rum  interpretationem,  atque  expli- 
cationem  sibi  reservaret.  Hoc  enim 
agere  proprium  erat  supremae  Ro- 
mani Pon tificis  potestatis  ,  atque 
ipsorum  Tridentinorum  Patrum  sen- 
te ntiae  consonum  erat.  Hoc  prae- 
terea  erat  omnino  necessarium  ,  si 
controversiae  de  decretorum  sensu 
excitatae,  aut  de  modo,  quo  intelligi 
ea  deberent,  quandoque  commotae  , 
cum  auctoritate  dirimi  voluissent. 
Secus  enim,  quantumvis  doctrina,  et 
eruditione  praestitissent  qui  obortas 
de  decretorum  intelligentia  quae- 
stiones  componere  voluissent ,  defi- 
nitive tamen  eas  dirimere  non  po- 
tuissent,  cum  hoc  non  ad  alios  quos- 
libet,  etiam  praestantissimos  viros, 
sed  ad  unum  Romanum  Pontifìcem, 
omnium  Christianorum  Doctorem  , 
ac  Magistrum,  possit  pertinere. 

Ipsa  praeterea  Pii  IV  constitutio, 
qua  decreta  Tridentina  confirmavit, 
et  eorundem  interpretationem  sibi 
reservavit,  evincit  calumniosum  esse 
quod  Potterius  ait ,  reservationem 
istam  ad  declinandam  reformationis 
severitatem,  excogitatam  a  Boncom- 
pagnio  fuisse.  Nam  Pontifex  causam 
attulit,  cur  aliis  licere  non  deberet 
interpretationes  Tridentinorum  de- 
cretorum facere.  Videlicet ,  inquit  , 
«  ad  vitandam  perversionem,  et  con- 
»  fusionem,  quae  oriri  posset,  si  uni- 
»  cuique  liceret,  prout  ei  liberet,  in 
»  decreta  concilii,  commentarios,  et 
»  interpretationes  suas  edere.  »  Haec 
autem  ratiì)  iustissima  erat,  et  Pon- 
tificis  sapientiae,  non  vero  hominum 
calliditati  tribuenda  est. 

His  adiungi  debet  Pontifìcem  de- 
disse operam,  ut  Concilii  Tridentini 
decreta  diligenter,  emendateque  ty- 
pis  imprimerentur  omnia.  Quare  si 
in  memorata  constitutione  sua  prò- 


DE  CONCILII   TRIDENTINI  CONFIRAIATIONE    ET   ACCEPTATIONE. 


hibuit,  quominus  aliquis  sine  Apo- 
stolicae  Sedis  auctoritate  ,  «  ullos 
>  commentarios,  glossas,  adnotatio- 
v  nes ,  scholia ,  ullumve  omnino  in— 
»  terpretationis  genus  super  ipsius 
»  Concilii  decretis  ederet  ;  »  hoc  os- 
tendere  facile  poterat,  reservatio- 
nem  illam  nulla  calliditate  factam 
fuisse.  Quid  enim  profuisset  ea  re- 
servatio  ad  decretorum  severitatem 
declinandam  ,  quando  decreta  ipsa  , 
prout  a  Concilio  profecta  erant,  in 
lucem  prodibant?  Nonne  eo  posito  , 
ad  severitatem  istam  avertendam 
consultius  fuisset ,  liberam  cuilibet 
facultatem  permittere,  ut  commen- 
tarios, glossas,  adnotationesque  suas 
super  Concilii  decretis  in  vulgus  spar- 
gerent? 

Denique  in  ea  constitutione  nihil 
est ,  quod  significet  Pontifìcem  sibi 
proposuisse  decreta  Tridentina  arbi- 
tratu  suo  interpretanda  reservare. 
Sed  quae  de  interpretatione ,  et  ex- 
plicatione  decretorum,  solum  ab  A- 
postolica  Sede  facienda  Pontifex  af- 
firmavit,  ea  omnia  respiciunt  quae- 
stiones ,  quae  de  decretorum  sensu 
possent  excitari ,  et  postulationes  , 
quae  ad  dubia  tollenda  circa  decre- 
torum intelligentiam  possent  afferri. 
Has  quaestiones  dirimere,  bis  postu- 
lationibus  respondere  ad  Sedis  Apo- 
stolicaeauctoritatemspectarePiusIV 
declaravit.  Num  vero  id  commune 
aliquid  habeat  cum  callido  Consilio 
inito,  prout  fìngit  Potterius,  severi- 
tatis  decretorum  declinandae,  intel- 
ligunt  omnes,  quibus  veritatis  amor 
in  honore  est. 

Quae  hactenus  diximus,  confìrma- 
tionem  decretorum  Concilii  Triden- 
tini a  Pio  IV  factam  respiciunt.  Nunc 
aliqua  breviter  de  eiusdem  concilii 
acceptatione  referemus  ,  quod  Con- 
cilium,  statim  ac  absolutum,  dimis- 
sumque  fuerat,  Pontifex  diligenter 
curare  coepit,  ut  a  Principibus  Ca- 
tholicis  in  regionibus  eorundem  do- 
minationi  subiectis  reciperetur. 

[ani  vero  in  ista  re,  cum  reliquae 
Italiae  partes  ,  tum  Veneta  Respu- 
blica    Pontifici  libenter  obsecunda- 

runt.  Nihil  enim  dico  de  urbe  Roma, 
et  de  tota  Ditione  Pontificia  ;  nam 
ibi  sine  dilatione  qualibet ,  Concilii 
decreta  ad  exsequutionem  perducta 
esse,  manifesta  res  est.  Nihil  etiam 
dico  de  Mediolanensi  Ecclesia,  deqae 
locis  omnibus  sedi  Archiepiscopali 
Mediolanensi  quacumque  ratione  sub- 
iectis. Etenim  S.  Càrolum  Borro- 
maeum  Mediolanensem  Archiepisco- 
pum,  cuius  praesertim  cura,  ac  re- 
ligionis  studio  concilium  Tridenti- 
num  absolutum  fuerat,  dedisse  ope- 
ram,  ut  ibi  decreta  omnia  Triden- 
tina reciperentur  ,  et  accurate  ser- 
varentur,  extra  controversiam  posi- 
tum  est. 

Itaque  Veneta  Respublica  conti- 
nuo quod  Pontifex  postulabat ,  sine 
mora  faciendum  curavit;  et  Senatus 
decreto,  in  tempio  S.  Marci ,  inter 
Missarum  solemnia,  Concilii  decre- 
torum acceptatio  promulgata  fuit. 
Quae  res  tantopere  Pontifici  placuit, 
ut  magnifìcentissimumRomanum  pa- 
latium  ad  aedes  S.  Marci,  quod  Paul- 
lus  II  Venetus  aedificaverat,  quod- 
que  Pontifices  Romani  deinde  inco- 
luerant,  Venetiarum  Reipublicae  a- 
pud  Apostolicam  Sedem  Legatis  ad 
habitandum  concesserit.  Narrat  Pal- 
lavicinius,  Ub.  24  e.  11,  Pontifìcem, 
ad  ostendendum  Reipublicae  Venetae 
benevolum  animum  suum,  non  modo 
ob  acceptationem  Concilii  tanta  ce- 
leritate  factam,  sed  etiam  ob  pecu- 
liare studium  in  tam  gravi  negotio 
peragendo  demonstratum,  Breve  A- 
postolicum  de  ea  re  scripsisse  ,  quo 
Senatus  pietatem  ,  et  singularem 
erga  Apostolicam  Sedem  observan- 
tiam  summopere  laudavit. 

Item  in  Gallia  Concilium  Triden- 
tinum  receptum  est.  Ac  de  recipien- 
dis  quidem  decretis,  et  canonibus  ad 
fìdem  spectantibus  ,  et  de  universa 
doctrina  fìdei  a  Concilio  Tridentino 
tradita  recipienda,  nulla  umquam  in 
Gallia  quaestio  fuit.  De  nonnullis  vero 
disciplinam  respicientibus  est  disce- 
ptatum,  prout  apud  Pallavicinium 
citato  loco,  Natalem  Alexandrum  in 
Diss.  12  ad  Hist.  Ecclesiast.  saec.  15 

art.  16,  alio^que  viderì  potest.  Sed 
certum  est ,  eadem  decreta  ubi- 
que  in  Galliae  Regno  deinde  acce- 
pta  esse. 

Ad  eam  rem  clare  concipiendam 
valde  opportuna  sunt  quae  Natalis 
Alexander  eo  loco  habet.  Nam  post- 
quam  acceptationem  Concilii  Triden- 
tini in  singulis  Galliae  regni  pro- 
vinciis  factam  exposuit ,  memorato 
art.  16  n.  14  de  totius  regni  Ordi- 
num  comitiis,  et  Cleri  conventu  ge- 
nerali Parisiis  anno  1615  habito  ver- 
ba  faciens  ait:  «  Ordines  regni  con- 
»  iunctis  studiis  Regi  Ludovico  XIII 
»  (qui  Iustus  honoris  gratia  appel- 
»  latus  est)  prò  Concilii  promulga- 
»  tione  supplicarunt.  Illud  tandem 
»  Gallicani  praesules,  ceterique  viri 
»  Ecclesiastici  Gallicanam  Ecclesiam 
»  repraesentantes,  in  frequentissimis 
»  comitiis,  eodem  anno  Parisiis  ce- 
»  lebratis,  subscriptione  sua,  ac  iu- 
»  ramento  receperunt,  ac  se  recipere 
»  declararunt,  atque  in  Conciliis  pro- 
»  vincialibus  solemni  ritu  recipien- 
»  dum  ,  et  comprobandum  decreve- 
»  runt,  salvis  regni  iuribus,  et  pri- 
»  vatorum  rationibus,  quorum  gratia 
»  Summus  Pontifex  rogatus  est  a 
»  clero,  ut  quaedam  eiusdem  Synodi 
»  capita  temperaret.  »  De  qua  re  ta- 
roen  idem  Natalis  Alexander  n.  43 
subdit:  «  Quod  tamen  non  impedit , 
»  quin  idem  Conciliura ,  tum  quoad 
»  decreta  fìdei ,  tum  quoad  reliqua 
»  disciplinam  Ecclesiasticam  ac  mo- 
»  rum  emendationem  spectantia ,  ab 
»  eadem  Ecclesia  recipiatur,  obser- 
»  vetur ,  vereque  Oecumenicum  ,  et 
»  Sacrosanctum  ab  omnibus  catholi- 
»  cis  habeatur.  » 

De  vastissimis  eo  tempore  Hispa- 
niae  Regi  subditis  regionibus  ,  non 
est  dubium,  sine  dilatione,  Concilii 
Tridentina  decreta  in  iis  recepta  esse. 
Etenim  plura  ad  hoc  exsequendum 
habita  sunt  Toleti,  Salmanticae,  Cae- 
saraugustae,Granatae,  et  Mechliniae 
in  Belgio,  quod  tunc  Hispaniae  Regi 
suberat,  concilia.  Deinde  Philippus  II 
Hispaniae  Rex,  quem  de  Concilii  Tri- 
dentini promulgatione  optime  meri- 


tum  esse  Pallavicinius  cit.  lib.  24 
cap.  12  ostendit,  edicto  promulgato 
illud  in  omnibus  locis  ad  domina- 
tionem  suam  spectantibus  ,  servan- 
dum  esse  iussit.  Quare  cum  utraque 
Sicilia,  atque  in  America,  amplissima 
essent  regna  eidem  Hispano  Prin- 
cipi subdita,  ut  erant  Peruvianae  , 
ac  Mexicanae  regiones,  in  omnibus 
istis  etiam  tam  late  patentibus  di- 
tionibus  Concilium  Tridentinum  re- 
ceptum  fuit.  Quod  de  Hispania  dico, 
idem  deLusitaniae  regno  statuendum 
est.  Nam  sub  Sebastiano  Lusitaniae 
Rege,  anno  ipso  1564,  prout  constat 
ex  epistola  ab  eodem  ad  Pium  IV  die  2 
Octobris  eo  anno  scripta,  Concilii  Tri- 
dentini decreta  omnia,  et  exceptione 
nulla  in  iis  facta,  plaudentibus  omni- 
bus, in  ilio  regno  recepta  sunt.  Re- 
gis  Sebastiani  ad  Pontifìcem  episto- 
lam  perspicuum  pietatis,  atque  ob- 
servantiae  erga  Sedem  Apostolicam 
testimonium  praeseferentem  Palla- 
vicinius aflfert  lib.  24  cap.  9.  Sileri 
vero  non  potest ,  ad  felicem  huius 
rei  exitum,  in  eo  regno  obtinendum, 
plurimum  contulisse  Cardinalis  Hen- 
rici  virtutem  ,  qui  Sebastiani  Regis 
Patruus  erat ,  et  Pontificis  tunc  in 
Lusitania  Legatus,  ac  deinde  Seba- 
stiani ipsius  in  regno  successor. 

Ad  Germaniam  vero  quod  attinet, 
ut  breviter  me  expediam  ,  referam 
verbaquae  habet  Richardius  t.2ana- 
lysis  concilìorum  pag.  611.  «  Ger- 
»  maniaePrincipes  Protestantes  Con- 
»  ci'lium  recipere  renuerunt.  At  illud 
»  ab  Imperatore  Maximiliano  II,  quo- 
»  ad  eius  peculiares  ditiones,  ac  de- 
»  inde  ab  universa  Germania,  in  con- 
»  ventu  Augustae  Yindelicorum  an- 
»  no  1566  habito  ,  receptum  est.  » 
Cum  vero  Maximilianus  II  Hunga- 
riae  quoque  Rex  esset ,  manifestum 
est,  eius  de  Concilio  in  omni  ditio- 
ne  sua  recipiendo  iussionem  ,  Hun- 
gariam  etiam  comprehendisse.  Com- 
memorat  praeterea  eodem  cap.  12 
lib.  24  Pallavicinius,  praeter  illud 
Augustae  Vindelicorum ,  etiam  alia 
Concilia,  ad  hoc  em'ciendum,  in  Ger- 
mania celebrata,  et  t'actam  in  pecu- 

liaribus  illius  gentis  regionibus  Con- 
cini Tridentini  acceptationem. 

In  Polonia  quoque  universa  Con- 
cilium  Tridentinum  receptum  est , 
in  generali  totius  Poloniae  Regni 
conventu  anno  1564  celebrato,  in  quo 
Sigismundus  III  Augustus  Poloniae 
Rex,  de  concilio  Tridentino  servando 
se  imprimis  sollicitum  ostendit.  In 
qua  re  egregie  se  gessit  Nuntius  A- 
postolicus  Cardinalis  Commendonius, 
cui  a  Pontifìce  Pio  IV  huius  negotii 
pertractandi  peculiaris  cura  com- 
missa  fuerat.  Legenda  autem  eius- 
dem  Commendonii  epistola  ad  Car- 
dinalem  Borromaeum  scripta,  quam 
eruditissimus  P.  Lagomarsinius  in 
suis  adnotationibus  ad  Poggianium 
toni.  4  pag.  135  edidit.  Ea  enim  epi- 
stola evincit ,  quanta  sapientiae  , 
et  eloquentiae  laude  Commendonius 
commissum  sibi  a  Pontifice  munus 
impleverit.  Agit  etiam  de  ea  re 
cap.  13  lib.  24  Pallavicinius.        • 

Haec,  quae  hactenus  de  Concilii 
Tridentini  celebratione,  decretis  ab 
eo  editis,  eiusdemque  connrmatione, 
et  acceptatipne  pertractavimus,  talia 
esse  arbitramur,  ut  ostendant,  non 
necessarium  esse,  peculiarem  dispu- 
tationem  instituere,  qua  idem  Con- 
cilium  Oecumenicum  vere  fuisse  de- 
monstremus.  Nam  ex  iis,  quae  extre- 
mis tribus  huius  voluminis  capitibus 
exposuimus,  satis  abunde  colligitur, 
Concilium  Tridentinum  ea  omnia  Im- 
buisse, quae  ad  constituendum  conci- 
lium vere  Oecumenicum  requiruntur; 
universalem,  scilicet,  a  Romano  Pon- 
tifice faciendam  eiusdem  indictionem, 
celebrationem  legitimam ,  et  Ponti- 
fìce per  Legatos  suos  praesidente  fa- 
ctam,  et  ab  Apostolica  Sede  tributam 
coniìrmationem ,  cui  universae  Ec- 
clesiae  adhaesit  acceptatio. 

Praeterea,  quae  in  Paullo  Sarpio, 
Moshemio  ,  Febronio  ,  Potterio  ,  et 
Rankio  refutandis  attulimus,  prae- 
cipua  continent,  quae  a  Concilii  Tri- 
dentini obtrectatoribus  aliata  toties, 
ac  repetita  sunt,  quaeque,  inter  ce- 
teros,  in  memorata  superius  Natalis 
Alexandri  dissertatione  art.  16  vi- 


deri  possunt ,  quo  loco  ,  «  sacrum 
»  Concilium  Tridentinum,  ceu  legi- 
»  timum,  et  Oecumenicum,  ab  omni- 
»  bus  orthodoxis  habendum,  colen- 
»  dum,  et  suscipiendum  esse,  »  idem 
scriptor  ostendit. 

Itaque  Concilii  Tridentini  aucto- 
ritatem  manifestam  omnibus  esse  , 
Gelasiii  I  Romani  Pontificis  testi- 
monio quoque,  ex  epistola  ad  Episco- 
pos  Darnaniae  deprompto,  possumus 
confìrmare,  qui  bene  gestam  Syn- 
odum  definivit,  «quae  fìat  secundum 
»  Scripturas,  secundum  Traditionem 
»  Patrum  ,  secundum  Ecclesiasticas 
»  regulas,  prò  Fide  Catholica,  et  com- 
»  munione  prolata,  quam  cuncta  re- 
»  cepit  Ecclesia,  quam  maxime  Se- 
»  des  Apostolica  comprobavit.»  Haec 
enim  omnia,  si  Grelasius  post  Triden- 
tini Concilii  tempora  vixisset ,  de 
Concilio  Tridentino  ipso  pronuntiata 
ab  eo  esse  iure  reputarentur. 

Quid  enim  adeo  secundum  Scri- 
pturas ,  secundum  Traditionem  Pa 
trum  gestum  est  umquam,  quam  id, 
quod  in  Concilio  Tridentino  per- 
actum,  defìnitumque  est?  Nam  legen- 
tibus  eiusdem  decreta,  et  doctrinae 
ab  eo  factam  expositionem,  Scriptu- 
rae  Sacrae  testimoniis  eam  confìrma- 
tam  esse  statim  apparet.  Quod  vero 
ad  Traditionem  pertinet,  non  modo, 
prout  Ecclesiae  traditio  requirebat, 
decreta  ,  et  doctrina  fidei  exposita 
fuit,  sed  ipsa  quoque  Traditionis  au- 
ctoritas  a  Concilio  propugnata  est. 
Ad  illuci  enim  Concilium  pertinuit 
Ecclesiae  traditionem  vindicare,  cum 
Novatorum  audacia ,  atque  errores 
essent  ab  eodem  condemnandi ,  qui 
Traditionis auctoritatem  spernendam 
esse  contenderunt.  Quod  nam  vero  con- 
cilium dici  potest  adeo  prò  fide  ca- 
tholica universa  celebratum  fuisse, 
quam  Tridentinum,  quod  contra  No- 
vatores  habitum  fuit ,  qui  non  sin- 
gulare  aliquod  doctrinae  catholicae 
caput,  sed  universam  penitus  Eccle- 
siae catholicae  fìdem,  ac  doctrinam 
impugnandam  susceperant  ?  Restat 
igitur  ut  exploratamOecumenici  Con- 
cilii Tridentini  auctoritatem  omnibus 

esse  debere  concludamus,  atque  a  pe- 
culiari ad  hoc  ostendendum  disputa- 
tione  instituetida  abstinere  possimus. 
Commemorabo  potius  ad  Concilii 
Tridentini  laudem,  verba  S.  Caele- 
stini  I  in  epistola  ad  clerurn,  et  pie- 
bem  Constant inopoli  constitutam  , 
quam  Petrus  Ooustantius  affertfow.  1 


epist.  RR.  Pontificum  col.  1208  et 
seqq.,  in  qua  num.  IO  Pontifex  de 
Concilii  Ephesini  contra  Nestorium 
rebus  gestis  loquens,  ait:  «  Pressa  est 
»  illic  falsitatis  levitas  pondere  veri- 
»  tatis  ,  nec  se  ausa  est  fulgori  ra- 
»  diantium  sacerdotum  perfìdiae  r  a* 
»  lieo  miscere.  » 

